**৮০১–৮৫০ পৃষ্ঠা**

**ফতো, ফোতো** [ফতো, ফো–] বিণ ১ পরপুষ্ট; অপরের দান বা অনুগ্রহে বাবুগিরি করতে অভ্যস্ত । ২ অন্তঃসারহীন; অসার; অপদার্থ । ~ নবাব, ফতোবাবু, ফতো কাপ্তেন বি যার বাহ্যিক আচরণ নবাব বা বাবুর মতো কিন্তু অন্তঃসারহীন (ফতোবাবু নয়; দন্তুরমতো সাহেব––অচিসে)। {আ. ফৱত ............ }

**ফতোয়া, ফতুয়া, ফতওয়া** [ফতোয়া, –তু–, ফত্‌ওয়া] বি ইসলাম ধর্মশাস্ত্রসম্মত সিদ্ধান্ত বা রায় বা লিখিত ব্যবস্থা বা মীমাংসা; শাস্ত্রনির্দেশ (তাঁহাকে কাফের বলিয়া ফৎওয়া জারি করিনে––ওয়া; মাটি দিল ফতুয়া মতন জানাজা পড়িয়া––মৈগী)। ~বাজ বি ফতোয়া জারি করতে ওস্তাদ । {আ. ফতৱা ........... }

**ফনি** (মবা.)**, ফনী** (মবা.) [ফোনি] বি চিরুনি (দাণ্ডাই আউল কেশে সিতা না করিব পাশে ভাঙ্গা ফনী না রাখিব ঘরে––সৈআ)

**ফন্দি, ফন্দী, ফন্দ** (মবা.) [ফোন্‌দি,–, ফন্‌দো] বি ১ ফাঁদ; চাতুরী; প্রতারণা; ছল (বুঝিতে নারিনু বিধির ফন্দ––ভারা)। ২ কূটকৌশল (শিখাও আমারে কবিতা লেখার ফন্দি––রখা)। ৩ মতলব। ~–ফিকির বি ছল; চাতুরী; কৌশল (দেশের মঙ্গলামঙ্গলের চিন্তা হইতে তাহাদিগকে দূরে রাখার জন্য ফন্দিফিকিরে থাকিত––ওয়ালি)। ~বাজ বিণ ১ কৌশলী; ফন্দি আঁটায় দক্ষ ব্যক্তি । ২ মতলববাজ; চক্র । {ফা. ফন্দি ............ }

**ফপর–দালাল, ফোপর–দালাল** [ফপোরদালাল্‌, ফো–] বি (ব্য.) অযাচিতভাবে গায়ে পড়ে যে লোক অন্যের ব্যাপারে মোড়লি করে। ফপর–দালালি, ফোপর–দালালি বি ফপরদালালের মতো ব্যবহার (সব তাতেই ফফর–দালালি––নই; পরের জায়গায় ফোপর–দালালি আর নয়––মব)। {হি. ফপর+আ. দালাল ........ }

**ফযল ⇒** ফজল

**ফয়তা১, ফৈত্তা** [ফয়্‌তা, ফোইত্‌তা] বি ১ ইসলাম ধর্মশাস্ত্র অনুযায়ী মৃত ব্যক্তির আত্মার সদ্‌গতি প্রার্থনা উপলক্ষে ভোজ বা ফকির মিশকিনকে খাওয়ানো । ২ পীরের দরগায় শিরনি দান ও ভক্তি নিকেদন ) দরগায় গিয়ে ফয়তা দেবা––দীসে)। {আ. ফাতিহ়া>ফয়তা .............. }

**ফয়তা২** [ফয়্‌তা] বি ১ ইসলাম ধর্মশাস্ত্র অনুযায়ী কাজির রায় (এই পক্ষপাতহীন ফয়তা ঘাড় পাতিয়া লইলে––ঈবি)। ২ শাস্ত্রীয় বিধান । {আ. ফতৱা ............} । ⇒ ফতোয়া

**ফয়দা, ফায়দা** [ফয়্‌দা, ফা–] বি ১ মঙ্গল; উপকার; সুফল; লাভ (তুমি হররোজ ওখানে ফিরে বেড়াও ––তাতে মোর আর লেড়কা–বালার কি ফয়দা––ওআ)। ২ সুবিধা; সুযোগ । ৩ আবশ্যক । {আ. ফাইদাহ ...........}

**ফয়লা, ফায়লা** ⇒ ফইলা

**ফয়সালা, ফায়সালা** [ফয়্‌সালা, ফা–] বি ১ মীমাংসা; মিটমাট; নিষ্পত্তি (মালিকানা স্বত্বের ফয়সলা করার জন্য প্রস্তুত হল––জহা)। ২ রায়; বিচারফল (গা–ময় তিলক ছাব দিয়া যেন সদর দেওয়ানী আদালতের ফয়সালা বেরুলেন––দীমি)। ~ করা ক্রি ১ নিষ্পত্তি করা । ২ মিটমাট করা । {আ. ফইস়়ল ............. ; ফা. ফইস়লাহ .............}

**ফরই, ফরন্ত, ফরিঅ** (মবা.) [ফরই, ফরন্‌তো, ফরিয়] ক্রি স্ফূর্তি পায়। {স. স্ফুরতি}

**ফরকএ (মবা.)** [ফর্‌কএ] ক্রি আস্ফালন করে (যেই ছাও ঊড়ির বাসাতে ফরকএ––দৌবা)। {আ. ফরক় .............}

**ফরকানো, ফরকান** [ফর্‌কানো] ক্রি ১ আস্ফালন করা (বাঘা দিল বীরাঙ্‌ বিস্তার করি মুখ, ফলা ফরকিয়া সেন হইল সম্মুখ––ঘচ)। ২ ফাঁক করা। ❑ বি উক্ত সকল অর্থে । {আ. ফরক় ........... (হঠাৎ ঘৃণা বা ক্রোধের উদ্রেক হওয়া অর্থে)}

**ফরজ, ফরয, ফর্য** (মবা.) [ফরোজ্‌, –, ফর্‌জ্‌] বি ১ ইসলামি ধর্মমতে অবশ্য করণীয় কাজ বা অনুষ্ঠান (জানিও উচিত ফর্য তৌহিদ অবধি––সৈআ)। ২ জরুরি কাজ (ফরজ ফেলিয়া নফল লইয়া টানাটানি)। ৩ অবশ্য করণীয় । {আ. ফর্‌দ় ........... }

**ফরজন্দ, ফরযন্দ, ফ্রজন্দ** [ফর্‌জন্‌দ্‌, –, ফ্রজন্‌দ্‌] বি ১ সন্তান; আওলাদ (ফেরেস্তার ফরজন্দ কিংবা পরীর গঠন––ফগ)। ২ বংশধর (একে এই বলে অহে ফরজন্দ আদম––হেমা; পৃথিবী পূর্ণিত হৌক তোমার ফ্রজন্দে––হেমা)। ফা. ফরজ়ান্দ .............. }

**ফরফর** [ফর্‌ফর্‌] বি ১ কাপড় কিংবা কাগজ ইত্যাদি পাতলা বস্তুর বাতাসে ওড়ার শব্দ । ২ পতঙ্গ বা প্রাণীর দ্রুত নড়ার শব্দ (ফড়িং ফরফর করছে, অল্প পানির মাছ ফরফর করে)। ৩ অতিরিক্ত ও অবান্তর কথা বলা (লোকটা ভীষণ ফরফর করে)। ৪ দ্রুততা; ত্বরা ফরফরানি বি ১ চাঞ্চল্য। ২ ফরফর করার ভাব। ৩ নিশানাদি ওড়ার শব্দ । ফরফরে বিণ ফরফর করে এমন; অতিরিক্ত ও অবান্তর কথা বলে এমন; বাচাল; চঞ্চল; চটপটে । {ধ্বন্যা.}

**ফরম, ফর্ম** [ফর্‌ম্‌] বি ১ নির্দিষ্ট নিয়মানুযায়ী ছাপানো বিবরণপত্র; রসিদ ইত্যাদির আদর্শ লেখ্য । ২ দরখাস্ত । {ই. form}

**ফরমা** ⇒ ফর্মা

**ফরমাই, ফরমাইশ, ফরমাইস, ফরমাজ** ⇒ ফরমাশ

**ফরমান১** [ফর্‌মান্‌] বি ১ হুকুম; আদেশ (সরকার তাঁহার নিরপেক্ষ নীতি অনুসারে ফরমান জারি করিলেন––আমআ; আমরা হুকুম –বর্দ্দার তাঁর, পাইয়াছি ফরমান––নই)। ২ হুকুমনামা; আদেশপত্র (খলিফার ফরমান পাঠ করে––মুর)। ৩ হুকুম; শাসন (হবে দুনিয়াতে আবার ইসলামী ফরমান জারি––নই)। ৪ বাণী; সংবাদ; খবর (ধরণীর হাতে দিল যারা আনি’ ফসলের ফরমান––নই)। ~–বরদার, ফরমা–বরদার বিণ ১ অনুগত; আজ্ঞাবহ; হুকুমপালনকারী (তবে আমি হব তেরা ফরমাবরদার––সৈহা; বড় বড় হাকিমান হুকুমের তাবেদার ফরমা–বরদার দিনকে রাত কচ্ছেন, রাতকে দিন কচ্ছেন––মীম)। ~–বরদারি বি। ফরমানি বি আনুগত্য; আদেশমান্যতা (বাহ বাহ বলি ডাকেন ফরমানি––কমু)। ফরমানো ক্রি হুকুম করা; আদেশ দেওয়া (ফরমানী মহারাজ মনসবদার––ভারা)। না–ফরমানি বিণ আদেশ অমান্যকারী । {ফা. ফর্‌মান্‌ ................ }

**ফরমানো, ফরমান২** [ফর্‌মানো] ক্রি হুকুম করা; আদেশ দেওয়া । ২ উক্ত অর্থে । {ফা. ফরমান ...........}

**ফরমাশ, ফরমায়েশ, ফরমাইশ, ফরমাজ, ফরমাই [**ফর্‌মাশ্‌, –য়েশ্‌, –ইশ্‌, –জ্‌, –ই] বি ১ আদেশ; নির্দেশ; হুকুম; আজ্ঞা; order (ভাইর ফরমায়েশ শুনতে উদ্‌গ্রীব হয়ে থাকতাম––রাখা; তোমাদের ফরমাজ মত কাজ করবার সাধ্যি আমার নেই––বিব; অনুগত হইয়া তারা মানিবে ফরমাই––মৈগী)। ২ কোনো কিছু ক্রয়ের বা সরবরাহের নির্দেশ (সমস্ত সামগ্রির ফরমাইস দিলেন––রাব; শামলা ফর্মাশ দিতে হইবে––রঠা)। ৩ আবদার; বায়না (আর একজন আসনেব আর এক ফরমাইস নিয়ে––সুরা)। ফরমায়েশি, ফরমাশি বিণ হুকুমে করা হয়েছে এমন; নির্দেশিত। {ফা. ফরমাইশ ............. }

**ফরয** ⇒ ফরজ

**ফরসা, ফরশা, ফর্সা** [ফর্‌শা] বিণ ১ গোরবর্ণ (রং একেবারে ফিটফিটে ফর্সা––দ্বিসে)। ২ অন্ধকারশূন্য; আলোকোজ্জ্বল (রাত পোহাল ফরসা হল ফুটলো কত ফুল ––দীমি)। ৩ নির্মল; পরিষ্কার; সাদা (ফরসা কাপড়)। ৪ উজ্জ্বল; নির্মেঘ (বর্ষাকালে ফর্সা আকাশ––ঈবি)। ৫ নিঃশেষ; সাবাড়; খতম (কলেরায় গ্রাম একেবারে ফর্সা হয়ে গেছে)। ৬ জটিলতাহীন; স্পষ্ট (প্যাঁচ না রেখে যা বলবার ফর্সা করে বলে দাও)। ৭ শূন্য (সেনাবাহিনী আসায় জনতার মিছিল এক মুহূর্তে একেবারে ফরসা)। {স. স্ফর>স্ফার্‌>}

**ফরসি, ফুরসি** [ফোর্‌শি, ফু–] বি দীর্ঘ নলযুক্ত হুঁকা; গুড়গুড়ি; ফরাসের যোগ্য হুঁকা । {আ. ফরশী .........}

**ফরাগত, ফরাকত** [ফরাগত্‌, –ক–] বি ১ উন্মুক্ত বা ফাঁকা জায়গা। ২ অভাবমুক্ত; স্বাচ্ছন্দ্য; সাচ্ছল্য (ফরাগতে মাতাপিতা সংহতিরাখএ––সৈআ)। ৩ অবকাশ; অবসর; ছুটি (ইসা খাঁ গালিচায় ফরাগৎ মত বসিয়া একটু আরাম বোধ করিলেন––ইহো)। ❑ বিণ চওড়া; প্রশস্ত; বিস্তৃত পরিসর । {আ. ফরাগ়ত ............ }

**ফরাজ, ফরায়েজ** [ফরাজ্‌, –য়েজ্‌] বি মৃত ব্যক্তির সম্পত্তি বণ্টন সম্বন্ধীয় বিশেষ ইসলামি শাস্ত্র; ইসলামি দায়ভাগ। ~ করা ক্রি ইসলামি শাস্ত্র অনুযায়ী মৃতের সম্পত্তি তাঁর উত্তরাধিকারীদের মধ্যে নির্ধারিত অংশে ভাগ করে দেওয়া । {আ. ফরায়েদ় ............... }

**ফরাজি, ফরায়েজি** [ফরাজি] বি ১ হাজি মুহম্মদ শরিয়তুল্লাহর মতানুসারী ব্যক্তি । ২ ইসলাম অনুসারে যাঁরা ফরজ বা অবশ্যপালনীয় নির্দেশ মেনে চলেন। ৩ ব্রিটিশ বিরোধী ফরাজি আন্দোলনে যাঁরা ব্রিটিশ অধিকৃত ভারতবর্ষকে দারুল–হরব মনে করতেন । {আ. ফরায়েদি় ............. }

**ফরাশ, ফরাস** [ফরাশ্‌] বি ১ মেঝে বা তক্তপোষে পাতবার জন্য কার্পেট বা বিছানা (সরাইখানার ভিতরে সারা মেঝে জুড়িয়া ফরাস পাতা––আকউ; ফরাশ বিছিয়ে বসি না কেন––প্রচৌ)। ২ ঘরের আসবাবপত্র ঝাড়ামোছা; আলো জ্বালা; শয্যা বিছানো ইত্যাদি কাজে নিয়োজিত চাকর বা ভৃত্য (যম নিবিয়ে দেবার জন্য থেকে থেকে ফরাশ পাঠায়––রঠা)। {আ. ফরাশ .......... }

**ফরাসি, ফরাস** (মবা.) [ফরাশি, –শ্‌] বি ১ ফ্রান্স দেশের অধিবাসী (ঈঙ্গরেজ, ওলন্দাজ, ফিরিঙ্গ, ফরাস––ভারা)। ২ ফ্রান্স দেশের ভাষা । ❑ বিণ ফ্রান্স দেশীয় ; ফ্রান্স সম্বন্ধীয়। ~ডাঙ্গা বি ১ ফরাসিদের স্থান । ২ কলকাতার অদূরে গঙ্গাতীরবর্তী ফরাসিদের দ্বারা অধিকৃত নগরবিশেষ (ফরাসডাঙ্গার ধুতি)। {প্রাচীন ই. Frencise}

**ফরি, ফরী** [ফোরি] বি ঢাল (খড়্‌গ আর ফরী––কৃও)। {স. ফলক>}

**ফরিক, ফরিকার, ফরিকাল, ফরিকালি** [ফোরিক্‌, –কার্‌, –কাল্‌, –লি] (মবা.) বি (পদ্য.) সৈন্যদল; বাহিনী; সেনাসমূহ (রায়বাঁশ ত্বকী ফরিকাল––কমু; ধানুকী বন্দুকী ঢালী রায়বেঁশে ফরিকালি––রাব)। {আ. ফারীক় .......... }

**ফরিয়াদ, ফরয়্যাদ** [ফোরিয়াদ্‌, ফর্‌য়্যাদ্‌] বি ১ প্রার্থনা; বিচার প্রার্থনা (আমরা শুনেছি ভীত আত্মার সকরুণ ফরয়্যাদ––নই)। ২ অভিযোগ; নালিশ (র্ফরিয়াদ করে নিশি দিনমান সারা হিন্দুস্থান––আজই)। ৩ মামলা; মোকদ্দমা; আদালতে অভিযোগ । ৪ সাহায্য–প্রার্থনা; দোহাই দেওয়া । ফরিয়াদি বি বাদী; বিচারপ্রার্থী; আদালতে অভিযোগকারী (স্বয়ং ধর্ম ছাড়া তার আর কোনো ফরিয়াদি অবশিষ্ট নাই––রঠা)। {আ. ফরয়াদ ............}

**ফরেব ⇒** ফেরেব

**ফরোখ্‌ত** [ফরোখ্‌ত্‌] বি বিক্রয় (খরিদ ফরোখত অর্থাৎ কেনা বেচনা যে না হইবে তাহাও নহে––মীম)। {ফা. ফুরখত ............}

**ফর্দ, ফরদি** [ফর্‌দো, ফোর্‌দি] বি ১ তালিকা; ফিরিস্তি (মুখে মুখে সাংসারিক কাজের বিরাট ফর্দ দাখিল করে কহিল––শচ; ভাবীকালের ফর্দ রচনায় কৃপণতা প্রকাশ করায়––রঠা)। ২ খণ্ড বা টুকরা; ফালি (রাংতার চাদর যেন এক ফরদি––রঠা)। {আ. ফর্দ .......... }

**ফর্দা** [ফর্‌দা] বিণ ১ ফাঁকা; মুক্ত; খোলা; উন্মুক্ত। ২ প্রসারিত; বিস্তৃত (ছোকো না রাতের রূপ––থাক ফর্দা––মোম)। ৩ খোলা স্থান; উন্মুক্ত প্রান্তর (খিল–খোলা ফর্দাতে যাব চলে––সদ)। ~–ফাঁই বিণ ছিন্নভিন্ন ও ব্যবহারের অযোগ্য । {আ. ফর্দ .............. }

**ফর্ম ⇒** ফরম

**ফর্মা, ফরমা** [ফর্‌মা] বি ১ পুস্তকাদির যতগুলো পৃষ্ঠা (৮, ১৬ ইত্যাদি) একসঙ্গে ছাপা হয় (১০ ফর্মার বই)। ২ ছাঁচ (একটা কাঠামো বা ফর্মা বাঁধা গেলো––অঠা) {পো. forma; ই. forme}

**ফর্মালিটি** [ফর্‌মালিটি] বি লোকিকতা (আপনি বড্ড ফর্মালিটি করছেন––আআআ)। {ই. formality}

**ফর্শা, ফর্সা** ⇒ ফরসা

**ফল** [ফল্‌] বি ১ গাছ প্রভৃতিতে জাত শস্য বা বীজাধার (আম, জাম ইত্যাদি)। ২ লাভ; কোনো কাজের পরিণাম (কি ফল লভিনু হায়––মদ)। ৩ নির্ধারণ; সিদ্ধান্ত; সমাধান (অঙ্কের ফল)। ৪ নিষ্পত্তি। ৫ শাস্তি; দণ্ড (পাপের ফল)। ৬ রায়; মীমাংসা (মোকদ্দমার ফল)। ৭ সন্তান । ৮ ফলা । ৯ উপকার (ঔষধের ফল)। ~ কথা বি মোট কথা; শেষ কথা; সারবস্তু বা সার কথা; কোনো বিষয়ে নিষ্পত্তিকর বাক্য। ~কর বি ১ বৃক্ষলতাদিতে উৎপন্ন ফল উপভোগের জন্য প্রদত্ত কর । ২ ফলের বাগান । ❑ বিণ ১ ফলবান (ফলকর বৃক্ষ) । ২ উপকার হয় এমন; উপকারী; উপকারক; ফলপ্রদ; সুফলদায়ক। ~ত, ফলতঃ; ফলে ক্রিবিণ ১ মোটের উপর; ফলস্বরূপ; আসলে; প্রকৃতপক্ষে; বস্তুত। ২ পরিণামে। ~ত্রয় বি ১ ত্রিফলা। ২ মরিচ, শুঁঠ ও পিপুল ––এই তিন রকম ফল । ফলদ, ~দায়ক, ~প্রদ বিণ ফল দান করে এমন; ফলদাতা (হোক পুষ্পহীন, কিন্তু ফলদ––অচিসে)। ২ সিদ্ধিদায়ক। ~দর্শী বিণ দূরদর্শী; পরিণামদর্শী; ভবিষ্যৎদর্শী। ~দর্শিতা বি । ~ দেওয়া ক্রি ১ উপকার পাওয়া। ২ ফল ধরা। ~ দেখা ক্রি প্রথম ঋতুমতী হওয়া। ফলন বি ১ বৃক্ষাদিতে ফল জন্মানো; উৎপাদন। ২ ফলা; সংঘটন;সত্যে পরিণত হওয়া । ফলন্ত বিণ ফল ধরেছে এমন (গাছ); ফলবান; ফলবন্ত; ফলশালী (মালী না থাকলেও ফলন্ত বীজ গাছ হ’য়ে বাড়তে থাকে––অঠা)। ~পাকান্ত বিণ ফল প্রদান করে এমন; ফলদায়ক; হিতকারী; উপকারক। ~প্রাপ্তি বি ফললাভ; কার্যে সিদ্ধিলাভ। ~বান, ~শালী(–লিন্‌) বিণ ১ কৃতকার্য; সফল; চরিতার্থ । ২ ফলপূর্ণ; ফলন্ত; ফলযুক্ত। ~বতী, ~শালিনী স্ত্রী.। ~ভাগী বিণ কোনো কাজের পরিণামভাগী; ফলের অংশীদার। ~ভাগিনী স্ত্রী.। ~ভোগ বি কৃতকর্মজনিত সুখ–দুঃখের উপলব্ধি । ~ভোগী(–গিন্‌) বিণ কৃতকর্মের ফলভোগকারী। ~শ্রুতি বি ১ শ্রুতিফল (পুণ্যকাহিনী শ্রবণে যে ফল পাওয়া যায়, তা–ই ফলশ্রুতি (মহাভারত কিংবা গীতা শ্রবণের শ্রুতিফল হচ্ছে পুণ্যলাভ; অতএব ফলশ্রুতি হচ্ছে পুণ্যার্জন কিংবা ধর্মভাবের উন্মেষ)। ২ (আল.) ফলাফল; পরিণাম; তাৎপর্য। ৩ প্রভাব। ~শ্রেষ্ঠ বি আম; আমগাছ । {স. √ফল্‌+অ(অচ্‌)}

**ফলই, ফলুই, ফলি** [ফলোই, –লু–, ফোলি] বি চিতলজাতীয় ছোট মৎসবিশেষ; ফলিমাছ । {স. ফলকী>}

**ফলক** [ফলোক্‌] বি ১ ফলা; তীরের সূক্ষ্মাগ্রভাগ। ২ ধোপার পাট। ৩ পাটা; পট্ট; পাটার মতো চওড়া; পাত (হরিণের শিঙ কাঠের ফলক গায়ের কাপড়কত কি’তে রেখা টানছে তারা––অঠা)। ৪ ললাটের অস্থি বা হাড়। ৫ ঢাল (নিষঙ্গের সঙ্গে পৃষ্ঠে দুলিল ফলক––মদ)। ~পাণি বি ঢালি। ~–লিপি বি চওড়া কাষ্ঠখণ্ডাদিতে লিখিত পরিচয়–লিপি; name–plate (দ্বারে ফলকলিপি পড়িলাম––বচ) । {স. ফল+ক(কন্‌)}

**ফলকী** [ফলোকি] বি ১ ফলি মাছ। ২ ঢালী। {স. ফলক+ইন্‌(ইনি)}

**ফলঙ্গ** [ফলোঙ্‌গো] বি উল্লম্ফন; লাফ (ফলঙ্গে লঙ্ঘিতে পারে ত্রিশ হাত খানা––ঘচ)। {হি. ফলঙ্গ}

**ফলত** [ফলোত্‌] ক্রিবিণ বস্তুত; বাস্তবিকপক্ষে, সংক্ষেপে। {স. ফলথঃ>}

**ফলদ, ফলন ⇒**  ফল

**ফলনা, ফলানা** [ফল্‌না, ফলানা] বি অমুক লোক (ফলনার বাপ)। ফলনি স্ত্রী.। {আ. ফলানা ..........}

**ফলন্ত ⇒** ফল

**ফলশি, ফলশী** [ফোল্‌শি] বি আমশি; শুষ্ক আম। {স. ফল+শুষ্ক>}

**ফলসা, ফালসা** [ফল্‌শা, ফা–] বি অম্লমধুর স্বাদ যুক্ত কৃষ্ণলোহিতবর্ণ ক্ষুদ্র গোলাকার ফলবিশেষ (ফলসার রস––রঠা)। ফলসাই, ফালসাই বিণ ফলসাজাতীয়: ফলের রংবিশিষ্ট (আমি খাটের উপর থেকে ফালসাই রং এর শাড়ী তুলে নিলাম––রখা)। {ফা. ফলসা .......... }

**ফলা১** [ফলা] বি ১ ফলক; অস্ত্রের তীক্ষ্ণ প্রান্ত । ২ ঢাল (ফলা ফরকাইয়া সেন হইল সম্মুখ––ঘচ)। ৩ যুক্তাক্ষরে সংযুক্ত ব্যঞ্জনবর্ণের চিহ্ন (র–ফলা, ম–ফলা ইত্যাদি)। {স. ফলক>}

**ফলা২** [ফলা] ক্রি ১ উৎপন্ন হওয়া; জন্মানো । ২ ফলবান হওয়া । ৩ সত্য হওয়া; সফল হওয়া (আমার কথা ফলবে)। ❑ বিণ ১ ফল প্রসবকারী; ফল উৎপন্ন করে এমন (দোফলা গাছ)। ২ ফলন্ত । ফলানো ক্রি ১ জন্মানো; উৎপাদন কর। ২ (ব্য.) জাহির করা; বাহাদুরি দেখিয়ে বলা । ৩ অতিরঞ্জিত করে প্রকাশ করা (জিনিসটাকে ফলিয়ে বলবার লোভ করব না––রঠা)। রং ফলানো ক্রি ১ অতিরঞ্জিত করা। ২ বর্ণ পরিস্ফুট করা; রং ফুটানো। {√ফল্‌+আ}

**ফলাও, ফালাও** {ফলাও, ফা–] বিণ ১ বিস্তীর্ণ; প্রশস্ত; প্রসারিত; ঢালাও (ওর বুদ্ধি ছিল ফলাও––রঠা)। ২ অতিরঞ্জিত (সে তার জ্ঞানটুকু আর একটু ফলাও প্রচার করল)। ৩ প্রচুর ; পরিপূর্ণ; সমৃদ্ধ । {আ. ফলাহ়় ......... = সমৃদ্ধি}

**ফলাকাঙ্ক্ষা** [ফলাকাঙ্‌খা] বি কৃতকর্ম ফলের আশা পোষণ । {স. ফল+আকাঙ্ক্ষা}

**ফলাগম** [ফলাগম্‌] বি ফলের উৎপাদন সময়; ফল ধরার সময়। {স. ফল+আগম}

**ফলান, ফলানো ⇒** ফলা২

**ফলানা** ⇒ ফলনা

**ফলান্বেষণ** [ফলান্‌নেশন্‌] বি ১ ফলের অনুসন্ধান । ২ কার্যসিদ্ধির আশা। {স. ফল+অন্বেষণ}

**ফলাফল** [ফলাফল্‌] বি কর্মের শুভাশুভ বা মঙ্গলামঙ্গল পরিণাম; সাফল্য বা অসাফল্য; সিদ্ধি বা প্রসিদ্ধি। {ফঅ+অফল}

**ফলার** ⇒ ফলাহার

**ফলারি** [ফলারি] বি ফলের অর্থাৎ ফল গাছের বাগান; orchard । ফল–~ বি নানা প্রকার ফল; নানা প্রকার ফল ও শাকসবজি। {স. ফল+অরি}

**ফলাশন** [ফলাশন্‌] বি ১ টিয়া পাখি । {স. ফল+অশন}

**ফলাহার, ফলার** [ফলাহার্‌, ফলার্‌] বি ১ ভাত ছাড়া অন্যান্য নিরামিষ দ্রব্য––দই, চিড়া, দুধ, মিষ্টান্ন, বিভিন্ন প্রকার ফল ইত্যাদি ভোজ্যবস্তু । ২ উক্তরূপ ভোজ্য দ্রব্যাদি আহার (ঠাকুরদাসকে পেট ভরিয়া ফলার করাইলেন––ঈবি)। ফলাহারী, ফলারে বিণ ফরারপ্রিয়; ফলার করতে অভ্যস্ত এমন; ফল ভোজনকারী ঝফলারে বামুন)। {স. ফল+আহার}

**ফলি, ফলী** ⇒ফলই

**ফলিত** [ফোলিতো] বিণ ১ ফলবান; ফলযুক্ত। ২ সফল; সিদ্ধযুক্ত; সত্যরূপে প্রমাণিত । ৩ পরীক্ষা বা গবেষণা দ্বারা প্রমাণিত বা সিদ্ধ । ৪ প্রক্রিয়ামূলক; applied (ফলিত রসায়ন)। ~ জ্যোতিষ বি গ্রহ–নক্ষত্রের গতি দ্বারা ভূত ভবিষ্যৎ জানার শাস্ত্রবিশেষ; astrology । ~বিজ্ঞান বি ব্যবহারিক বিজ্ঞান; গবেষণায় সিদ্ধ বিজ্ঞান (আমাদের অনেক অভিজ্ঞতা ফলিত বিজ্ঞানের তোয়াক্কা রাখে না––সুদ)। ফলিতা বিণ স্ত্রী. রজঃস্বলা নারী। ফলিতার্থ বি সারাংশ; প্রধান অংশ । {স. ফল+ইত্‌(ইতচ্‌)}

**ফলুই** ⇒ ফলই

**ফলোদয়** [ফলোদয়্‌] বি ১ ফলোৎপত্তি । ২ যশ লাভ; সফলতা; উদ্দেশ্যসিদ্ধি। {স. ফল+উদয়}

**ফলোন্মুখ** [ফলোন্‌মুখ্] বিণ দ্রুত ফল দেবে এমন । {স. ফল+উন্মুখ}

**ফলোপজীবী** [ফলোপোজিবি] যে ফল বিক্রি করে জীবিকা নির্বাহ করে। {স. ফল+উপজীবী}

**ফলোপধায়ক, ফলোপধায়ী** [ফলোপোধায়োক্‌, –ধায়ি] বিণ ফলজনক; ফল উৎপাদক (তিনি শিক্ষা দিবার অত্যুৎকৃষ্ট ও ফলোপধায়ক প্রণালী জানিতেন––ঈবি)। ফলোপধায়িনী স্ত্রী.। {স. ফল+উপধায়ক, উপধায়ী}

**ফল্গু** [ফল্‌গু] বি ১ গয়ার মধ্য দিয়ে প্রবাহিত অন্তঃসলিলা নদীর নাম। ২ বসন্ত কাল । ৩ আবীর; ফাগ। ❑ বিণ ১ তুচ্ছ; অসার। ২ সুন্দর; মনোরম। ৩ অন্তরে প্রবাহিত অথচ বাহিরে অপ্রকাশ এমন । ~ধারা, ~প্রবাহ বি ১ যে ধারা বাহিরে প্রকাশিত নয়। ২ লোকসমাজে প্রচারিত নয় এমন ভাব বা কর্মপদ্ধতি। {স. ফল+উ(গ্‌ আগম)}

**ফল্গুন** [ফোল্‌গুন্‌] বি ১ ফাল্গুন মাস। ২ অর্জুন । {স. ফল্গুনী+অ(অণ্‌)}

**ফল্গুনী** [ফোল্‌গুনি] বি পূর্ব–ফল্গুনী ও উত্তর–ফল্গুনী নামক নক্ষত্রদ্বয় । {স. ফল্গুন+ঈ(ঙীষ্‌)}

**ফল্‌গূৎসব** [ফোল্‌গুত্‌শব্‌] বি দোলযাত্রা; হোলি বা ফাল্গুন মাসে আবির খেলার উৎসব । {স. ফল্গু+উৎসব}

**ফস** [ফশ্‌] অব্য ১ অসতর্কভাবে; অসাবধানবশত (তাই সে ফস করে নীতিকথা বললে––অঠা)। ২ আকস্মিক; শীঘ্র। ~কথা, ফাশকথা বি এমন কথা যা বলার নয়; অযথাবাক্য। ~ ~ অব্য শিথিলতাব্যঞ্জক শব্দবিশেষ (তোমার পায়ের জুতা ফসফস করে)। {ধ্বন্যা.; আ. ফাহি়শাহ .......... }

**ফসকা, ফস্কা** [ফশ্‌কা] বিণ আলগা; শিথিল; ঢিলা (বজ্রআঁটুনি ফস্কা গেরো––প্রবাদ)। ফসকানো, ফস্কানো ক্রি ১ পিছলানো (মন্থর আওড়াতে কথা ফসকায়––অঠা)। ২ হাতছাড়া হয়ে যাওয়া; আয়ত্তের বাইরে চলে যাওয়া (শিকার ফস্‌কে যাওয়া)। {আ. ফস্‌খ্‌ .......... }

**ফষ্টি, ফটকি, ফষ্ঠি** [ফশ্‌টি, –ট্‌কি, –শ্‌ঠি] বি রঙ্গরস (জ্যৈষ্ঠ মাসে, ফষ্ঠি করি ষষ্ঠী পালা সারে––দীমি)। ~নষ্টি, ~–নাটকি বি ফাজলামি; ইয়ারকি; লঘু হাস্য–পরিহাস; রঙ্গরস; হাসিতামাশা; (ধর্মের নাম করে সাতরকম ফষ্টিনষ্টি––মুচৌ)। {স. হাস্য>হাস্যি>ফস্যি>ফষ্টি, ‘নষ্টি’ অনুচর শব্দ}

**ফসফরাস, ফরফোরাস** [ফস্‌ফরাস্‌, –ফো–] বি সহজে দাহ্য মৌলিক পদার্থবিশেষ; অন্ধকারে দীপ্তিমান পদার্থবিশেষ। {ই. phosphorus}

**ফসল১** [ফশোল্‌] বি ১ ক্ষেতে উৎপন্ন শস্য (এবারে দেশে ভালো ফসল হয়েছে)। ২ ফল; কোনো কিছু আবিষ্কারের সুফল (সায়েন্সের শেষ ফসল যাতে তারা পায়––রঠা)। ৩ শস্য সংগ্রহের সময় । ফসলি, ফসলী বিণ ১ ফসলসংক্রান্ত (এক ফসলি ক্ষেত)। ২ ফসল তোলার কাল থেকে গণনা করা হয় এমন । ফসলি/ফসলী সন বি ১৫৫৬ খ্রিস্টাব্দে (৯৬৩ হিজিরি) আকবর বাদশাহ কর্তৃক তাঁর রাজ্যের প্রবর্তিত অব্দ । আকবর ১৫৭৫ সনে বঙ্গবিজয় করেন। তাঁর প্রবর্তিত সন সমগ্র বাংলাদেশে ১৬১৭ সন থেকে চালু হয়। {আ. ফস়ল .......... }

**ফসল২** [ফশোল্‌] বি ১ অল্প দর; কম মূল্য । ২ ক্রয়–বিক্রয়ে লোকসান বা ক্ষতি (আসলে কিনিয়া মাল ফসলে বিকায়––পূগী)। {আ. ফস়ল ............. }

**ফসাদ** [ফসাদ্‌] বি ঝগড়া; গণ্ডগোল । ঝগড়া~– বি ঝগড়া; ফ্যাসাদ; হাঙ্গামা। {আ. ফসাদ্‌ ......... }

**ফস্কা, ফস্কান, ফস্কানো ⇒** ফসকা

**ফাইন** [ফাইন্‌] বি জরিমানা । ❑ বিণ মিহিন; সুন্দর (ফাইন সুতার কাপড়)। {ই. fine}

**ফাই–ফরমাশ** [ফাই–ফর্‌মাশ্‌] বি ছোটখাট হুকুম তামিল (নির্মলা চায় অপূর্ব দাদা তাহাকে ফাই–ফরমাস করে––বিব)। {ফা. ফর্‌মাইশ্‌ ............ }

**ফাইল** [ফাইল্‌] বি ১ শৃঙ্খলার সাথে গুছিয়ে রাখা কাগজপত্রের তাড়া বা নথির গোছা । ২ তালিকা (ধরা রইলো না মনের ফাইরে গাঁথা হয়ে––অঠা)। {ই. file}

**ফাউ** ⇒ ফাও

**ফাউগ** **⇒** ফাগ

**ফাউড়া, ফাবড়া** (মবা.) [ফাউড়া, ফাব্‌ড়া] বি ক্ষুদ্র লগুড়; খেঁটে; ছোট লাঠি (লইয়া ফাউড়া ঢেলা যায় সঙ্গে করে খেলা; তার হয় জীবন সংশয়––কমু)। {স. পর্ব>}

**ফাউন্টেন পেন** [ফাউন্‌টেন্‌পেন্‌] বি ঝরনা কলম; একবার কালিতে পূর্ণ করলে যে কলমে দীর্ঘক্ষণ লেখা যায় । {ই. fountain-pen}

**ফাও, ফাউ** [ফাও, –উ] বি আসল পরিমাণের অতিরিক্ত কিছু; মূল্যের বদলে প্রাপ্যবস্তুর চেয়ে বাড়তি সামান্য কিছু। ❑ বিণ ১ অতিরিক্ত; উপরি । ২ তুচ্ছ; সামান্য (শুধু তাই নয় তিনি কিছু ফাউও দিয়েছেন––মুম)। {স. স্ফার; হি. ফাও}

**ফাওড়া** [ফাওড়া] বি লম্বা বাঁটযুক্ত চওড়া কোদালি (ফাওড়া কোদালি হেল; বাগানে চলিয়া যাহ––সৈহা)। {হি. ফাওড়া}

**ফাঁই** [ফাঁই] বি ১ শূন্য; ফাঁক । ২ উধাও । ফটাম ~ অব্য ছেঁড়া বা বিদীর্ণ হওয়ার শব্দ । {ধ্বন্যা.}

**ফাঁই ফাঁই** [ফাঁইফাঁই] অব্য বস্ত্রাদি ফালি ফালি করে ছেঁড়ার শব্দ । {ধ্বন্যা.}

**ফাঁক** [ফাঁক্‌] বি ১ তফাত; অন্তর; ব্যবধান । ২ ফাটল; উন্মুক্ততা; ছিদ্র । ৩ সুযোগ ; সুবিধা। ৪ অবকাশ; অবসর (র্ফাঁক পেলে) । ৫ শূন্য বা নিঃশেষ (পকেট ফাঁক)। ৬ শূন্যতা (তহবিলের ফাঁক পূর্ণ হল ধনপতির ––অঠা)। ৭ বিচ্ছেদ; লঙ্ঘন; বাদ (একদিনও ফাঁক যায় না)। ৮ লুণ্ঠন (সিন্দুক ফাঁক করা)। ~ করা ক্রি ১ খোলা । ২ শূন্য বা খালি করা; ছিদ্র করা। ৩ বিদারণ করা। ৪ রাষ্ট্র করা; প্রচার করা; প্রকাশ করে দেওয়া (গোপন কথা ফাঁক করা)। ~তাল, ~তাল্লা বি ১ হঠাৎ পাওয়া সুযোগ বা সুবিধা (গোলমালে ফাঁকতালে পালিয়েছি কেমন––রঠা)। ২ বাজনার তালবিশেষ । ~ পাওয়া ক্রি ১ অবসর পাওয়া। ২ সুযোগ পাওয়া ~ ~ বিণ বিচ্ছিন্ন; আলাদা; ছাড়া ছাড়া (ফাঁক ফাঁক হয়ে বসো)। ফাঁকে পড়া ক্রি ১ ফাঁকিতে পড়া। ২ বঞ্চিত হওয়া; প্রতারিত হওয়া। ফাঁকে ফাঁকে ক্রিবিণ কাজের অবসরে; মধ্যে মধ্যে ; দূরে দূরে; আড়ালে আড়ালে (অমন ফাঁকে ফাঁকে থাকলে কেমন করে চলে ?)। ~ ফুকুর বি (ফাঁক ফুকুরে প্রকৃতি নিসর্গ তাঁর হৃদয়দুর্গ দখল করে নিয়েছিলো––আশ)। {স. √ফক্ক>আ. ফরক় ............ }

**ফাঁকা** [ফাঁকা] বিণ ১ উন্মুক্ত; অনাবৃত; খোলা। ২ শূন্য। ৩ জনশূন্য; নির্জন। ৪ অসার ; ভিত্তিহীন; মিথ্যা; বাজে (ফাঁকা কথায় কান দিও না)। ৫ প্রত্যাশিতভাবে কিছু পাওয়া (সে বছরে ফাঁকা পেনু কিছু টাকা––রঠা)। ~ আওয়াজ বি ১ গুলিশূন্য বন্দুকে শুধু বারুদের জন্য যে শব্দ হয় । ২ (ব্য.) বৃথা আস্ফালন; বাজে কথার হাঁকডাক (অমন ফাঁকা আওয়াজ সবাই করতে পারে)। ~ ~ ঠেকা ক্রি শূন্যপ্রায় বা জনহীন বোধ হওয়া; কোনো কিছুর অভাব অনুভব করা (বাড়িকটা কেমন ফাঁকা ফাঁকা ঠেকছে)। {আ. ফরক় ........... >ফাঁক+বা. আ}

**ফাঁকার** (মবা.) [ফাঁকার্‌] বি সাদা তিল। {খনার বচনে, অমূ.}

**ফাঁকি, ফাকি** [ফাঁকি, ফা–] বি ১ প্রতারণা; ছলনা; বঞ্চনা; ঠকামি; চাতুরী; ধাপ্পা; ধোঁকা (ফাঁকি দিয়ে টাকাগুলো নিয়ে গেলো)। ২ কর্তব্যকর্মে অবহেলা (অফিসের কাজে ফাঁকি দেওয়া ওর স্বভাব)। ৩ কূটবিতর্ক (ন্যায়ের ফাঁকি; এখানে রাজা সেই একটা ফাঁকি চাল আনবে––রঠা)। ৪ মিহি চূর্ণ গুঁড়া (ফাঁকি ধূপ)। ~জুঁকি, ~জুঁখি বি প্রবঞ্চনা; শঠতা; মিথ্যা আচরণ (ফাঁকিজুকি দিয়ে আর কদ্দিন চলবে?)। ফাঁকিতে পড়া ক্রি ১ লোকসান দেওয়া। ২ প্রতারিত হওয়া। ~বাজ বিণ ফাঁকি দিতে অভ্যস্ত বা পটু; প্রতারক (ফাঁকিবাজ লোক দিয়ে কাজ হয় না)। ~বাজি বি ফাঁকিবাজের বৃত্তি বা কাজ। {স. ফক্কিকা>}

**ফাঁড়** [ফাঁড়] বি ১ কলসি ইত্যাদির মধ্য বেষ্টন । ২ উদর; পেট (এ ফাঁড় আর ভরবে না)। {স. ফণ্ড>}

**ফাঁড়া** [ফাঁড়া] বি ১ রিষ্টি বা গ্রহদোষ, জ্যোতিষ গণনানুযায়ী মৃত্যুযোগ বা কঠিন বিপদের সম্ভাবনা (অমনি করে ফাঁড়া কাটিয়ে কোন রকমে বেঁচে আছি––ওহ)। ~ উতড়ানো, ~ কাটানো ক্রি বিপদ উত্তীর্ণ হওয়া; প্রাণসংকট মুহূর্ত কেটে যাওয়া। ~গর্দিশ বি বিপদ–আপদ (নানাবিধ মুশকিল যাবতীয় ফাড়া গর্দিশ এবং তার চেয়ে প্রচুরতর আনন্দের ভিতর দিয়ে ––সৈমু)। {স. পীড়া>}

**ফাঁড়ি, ফাঁড়ী** [ফাঁড়ি] বি পুলিশ–ঘঅঁটি; থানার শাখা; চৌকি। ~দার বি ১ ফাঁড়ির বড় কর্তা । ২ দারোগা । ৩ চৌকিদার । {স. ঘাঁটি}

**ফাঁত, ফাঁৎ** [ফাঁত্‌] ক্রিবিণ দীর্ঘ–নিশ্বাস ত্যাগ সম্পর্কে বলা হয় (লোকটা ফাঁৎ করে নিঃশ্বাস ফেলল)। ~ করা ক্রি বিশেষ শব্দ করা (চাষা ফাঁত করে রাস্তায় নাক ঝেড়ে ওদিকে আর তাকায় না––সৈমু)। ~ ~ ক্রিবিণ ফাঁকা ফাঁকা লাগা; শূন্যবোধ হওয়া (সকলের অভাবে প্রাণটা ফাঁৎ ফাঁৎ করছে)। {ধ্বন্যা.}

**ফাঁদ, ফান্দ, ফান** [ফাঁদ, ফান্‌দ্‌, ফান্‌] বি ১ পশুপাখি ধরার যন্ত্রবিশেষ (ফাঁদ পেতে পাখি ধরা)। ২ (আল.) কৌশল; ছল; ফন্দি; চক্রান্ত (বাতাসে পাতিয়া ফাঁদ ধরে দিতে পারি চাঁদ––ভারা)। ৩ ব্যাস; বৃত্তের ভিতরের আয়তন (বড় ফাঁদের বাসা)। ~পাতা ক্রি (আল.) কারও অনিষ্ট সাধনের জন্য কৌশল বা চক্রান্তজাল বিস্তার করা। ফাঁদে পা দেওয়া ক্রি (আল.) চক্রান্ত না বুঝে শিকার যেমন জালে পড়ে তেমনি অজ্ঞাতসারে কোনো বিপদের মধ্যে পড়া । {ফ. ফন্দ ............ }

**ফাঁদা, ফান্দা, ফেন্দ** [ফাঁদা, ফান্‌দা, ফেন্‌দ্‌] ক্রি ১ আরম্ভ করা; শুরু করা; সূচনা করা; পত্তন করা (ব্যক্তিগতভাবে ব্যবসায় ফাঁদিয়া বসে––ওয়ালি)। ২ (বুদ্ধি) আঁটা; কৌশলজাল পাতা (মামলার ফাঁদ ফাঁদলে ––রঠা)। ৩ লম্ফ প্রদান করা; লাফানো (পার হল ত্বরিত কুরগ চলে ফেন্দে––ঘচ)। ৪ স্থির করা (মতলব ফাঁদা)। ❑ বি,বিণ উক্ত সকল অর্থে। {স. স্পন্দন>ফাঁদন>ফাঁদ+আ}

**ফাঁদানি, ফাঁদানী** [ফাঁদানি] ক্রি ফাঁদ পাতা (এই ত নিত্য নূতন ফাঁদ––নূতন ফাঁদানী––মীম)। {ফাঁদ+আনি, আনী}

**ফাঁদালো, ফাঁদাল** [ফাঁদালো] বিণ ১ ফাঁদযুক্ত; জটিল ফাঁদ (যে ফাঁদ খুব ফাঁদাল...সেই ফাঁদেই রোখ বেশী––মীম)। ২ বিস্তৃত মুখবিশিষ্ট (ফাঁদালমুখো জালা)। ❑ বি যার ভিতর অনেকটা ফাঁকা (ফাঁদালো হাঁড়ি) । {স. ফাঁদ+আলো}

**ফাঁদি** [ফাঁদি] বিণ ১ বিস্তৃত; বিস্তারযুক্ত। ২ ফাঁদালো। ~ কথা বি বেহুদা কথা; আড়ম্বরপূর্ণ বাজে কথা । {ফাঁদ+ই}

**ফাঁপ, ফাঁফ** [ফাঁপ্‌, –ফ্‌] বি স্ফীতি; ফোলা বা ফাঁপা বস্তু । ~ ধরা ক্রি ফুলে ওঠা; ফেঁপে ওঠা। {প্রা. ফংফ>ফাঁপ্‌}

**ফাঁপর, ফাপর, ফাঁফর** [ফাঁপোর্‌, –, ফো–] বি ১ সমস্যা; বিপদ; বিপাক; মহাচিন্তা; নিরুপায় (এসে ফাঁপরে পড়ে গেলাম––ইঁখা)। ২ মনের অস্বস্তি বা শূন্যতা (তাহার বুকের ফাঁপর সে মিটাইবে কি দিয়া––কাআও)। ৩ হতবুদ্ধিকর অবস্থা (ফাঁপরে পড়িয়ে কবি ফ্যাল ফ্যাল চায়––হেব)। ৪ উদর ফুলে ওঠা (জল খেয়ে রাবণারে হইলি ফাঁপর––কৃও)। ❑ বিণ বিপন্ন; হতবুদ্ধি; কিংকর্তব্যবিমূঢ় (পালাইতে না পেরে ফাঁপর হৈল হর––ভারা; শুনিয়া আজিজ মর্দ হইল ফাফর––ফগ)। {প্রা. ফংফ>ফাঁপ+র}

**ফাঁপ** [ফাঁপা] ক্রি ১ স্ফীত হওয়া; ফুলে ওঠা বায়ু দ্বারা পূর্ণ হওয়া (পেট ফাঁপা)। ২ ধনবান হওয়া; বিত্তশালী হওয়া (চোরা বাজারে কারবার করে লোকটা ফেঁপে উঠেছে)। ❑ বিণ ১ শূন্যগর্ভ (সোনার বালার ভিতরটা ফাঁপা)। ২ বায়ুপূর্ণ (বলটা ফাঁপা)। ফাঁপানো, ফাঁপান ক্রি ১ ফুলানো; বায়ুপূর্ণ করা; স্ফীত করা । ২ অতিরঞ্জিত বা প্রশংসা দ্বারা গর্বিত করা (স্তোকবাক্যে লোকটাকে ফাঁপিয়ে তোলা হয়েছে)। ❑ বিণ বায়ুপূরিত। ~ ঢেঁকির শব্দ বড়––ভিতরে যর কিছু নেই তার বাইরের শব্দ কিছু বেশি রকম। {প্রা. ফংফ>ফাঁপ+আ}

**ফাঁফর ⇒** ফাঁপর

**ফাঁশি** ⇒ ফাঁসি

**ফাঁস১, ফাঁশ১** [ফাঁশ্‌] বি ১ ইচ্ছানুযায়ী শক্ত বা শিথিল করা যায় এমন রজ্জু বা দড়ির বাঁধন; ফাঁসি (কার হাতে কেরয়াল কারু হাতে ফাঁস––কমু)। ২ প্রকাশ (সম্বন্ধটা ফাঁক ক’রে দিলে––নই)। ৩ ফাঁদ; জাল। ~ কল বি ১ ফাঁদ। ২ চাল; চক্রান্ত; কৌশল; জাল (উলটে ওরা তোমারই ফাঁসকলে পড়েছে––রঠা)। {স. পাশ>}

**ফাঁস২, ফাঁশ২** [ফাঁশ্‌] বিণ ১ আলগা; শিথিল । ২ ব্যক্ত; প্রকাশিত; রাষ্ট্র (আসলে কথাটা ক্রমেই ফাঁস হইয়া পড়িতেছে––সুরা)। {ফা. ফাশ .......... }

**ফাঁসা** [ফাঁশা] ক্রি ১ ধ্বসে পড়া; খুলে যাওয়া; ফেটে পড়া বা ভগ্ন হওয়া (হাঁড়ির তলা ফেঁসে গেছে)। ২ পণ্ড বা বিফল হওয়া; ব্যর্থ হওয়া (বিয়ের আয়োজন সব ফেঁসে গেল)। ৩ গোপন বিষয় প্রকাশিত হওয়া (ওদের ষড়যন্ত্র ফেঁসে গেল)। ৪ বিপদে জড়িয়ে পড়া (লোকটা চক্রান্তে ফেঁসে গেছে)। ৫ বিচ্ছিন্ন হওয়া (বস্ত্রাদির বুনন ফেঁসে যাওয়া)। ❑ বি উক্ত সকল অর্থে । ফাঁসানো/ ফাঁসান ক্রি ১ বিপদে ফেলা বা জড়িত করা (নিরীহ লোকটাকে চক্রান্তের মধ্যে ফাঁসিয়ে দিল)। ২ ছিন্ন করা; চেরা । ৩ পণ্ড করা; বিফল করা। {স. পাশ>ফাঁস+বা. আ}

**ফাঁসি, ফাঁসী, ফাঁশি** [ফাঁশি] বি ১ আত্মহত্যা; গলায় দড়ির ফাঁস লাগিয়ে আত্মহনন; উদ্বন্ধন । ২ বন্ধন–রজ্জু (আমি পরের ঘরে কিনব না তোর ভূষণ বলে গলায় ফাঁসি––রঠা)। ৩ আত্মহননের জন্য গলায় পরার ফাঁস। ৩ গলায় ফাঁস লাগিয়ে মৃত্যুদণ্ড। ~কাঠ বি যে কাঠ থেকে ফাঁসির দড়ি লাগানো হয়। {স. পাশ>ফাঁস, ফাঁশ+বা. ই, ঈ}

**ফাঁসুড়ে, ফাঁসুড়িয়া** [ফাঁশুড়ে, –ড়িয়া] বি কৌশলে গলায় ফাঁস লাগিয়ে পথচারীদিগকে হত্যা করে এমন নরঘাতী দস্যু (শিমলিয়া বালিঘাটা ফাঁসুড়ের ভয়––কমু)। {স. ফাঁস+বা. উড়িয়া>উড়ে}

**ফাকা** [ফাকা] বি ১ উপবাস (সাতরোজ ফাকা আছে তবু নাহি খায়––সৈহা; ভুখাফাকা)। ২ দারিদ্র্য; অভাব–অনটন। {আ. ফাক়াহ ....... }

**ফাঁকি**  ⇒ ফাঁকি

**ফাক্কা** [ফাক্‌কা] বি ১ বিবর্ণ বা স্নানাভাব; বিবর্ণতা; ম্লানিমা (মুখে উড়ে ফাক্কা––রাসে)। ২ ফেনা; ফেকো; শুকনা থুথু । {স. ফক্কিফা>}

**ফাগ, ফাউগ, ফাগু, ফাগুয়া** [ফাগ্‌, ফাউগ্‌, ফাগু, ফাগুয়া] বি ১ আবীর (উহাতে কে যেন ফাগ ছড়াইয়া দিয়াছে; আইল ফাল্গুন মাস ফাগুর বিহার––দৌবাখা; সিন্দূর বদলে দিব ফাউগের গুঁড়ি––বিগু)। ২ উৎসব–বিশেষ; হোলি। {স. ফল্‌গু>, তুল. হি. ফাগুয়া}

**ফাগুন** ⇒ ফাল্গুন

**ফাজলামো** ⇒ ফাজলামি

**ফাজলামি, ফাজলামো** [ফাজ্‌লামি, –মো] বি বাচালতা; প্রগল্‌ভতা; ধৃষ্টতা (যা–যা ফাজলামো নয়––অচিসে)। {র্ফা. ফাদি়ল .......... + আমি}

**ফাজিল, ফাযিল, ফাজেল, ফাযেল** [ফাজিল্‌, –, –জেল্‌, –] বিণ ১ বাচাল; বখাটে (আমার এক ফাজিল বন্ধু বলেছেন––নই)। ২ জমা অপেক্ষা খরচের বাহুল্য (জমা ওয়াশীল ফাজিল হাতছিট––অঠা)। ৩ পণ্ডিত; বিদ্বান (সংস্কৃত বিদ্যায় ফাজিল নহেন––ঈবি)। ৪ অতিরিক্ত; উদ্বৃত্ত; অবশিষ্ট (নিকাশ করিয়া লেনদেনি ফাজিল কিছুতে কমে না আর––নই; সেই ধানের আযিম সাগরিদগণকেই সমান বাঁটিয়া দেয়––আমআ)। {আ. ফাদ়িল .......... }

**ফাট** [ফাট্‌] বি ১ চির; ফাটল; বিদারণ (মাটির ঘরে ফাট ধরেছে––অঠা)। ২ ফাঁক । ফাটন বি ফেটে যাওন; বিদারণ; চির খাওয়া । ফাটল বি ফাটা স্থান; ছিদ্র; ইটের গাঁথুনির বা জমির মধ্যস্থ ফাঁক (থর–থরিয়ে ফাটল ধরে দুই পাড়ে তার––রখাঁ)। {স. স্ফট>}

**ফাটক** [ফাটোক্‌] বি ১ কারাগার; জেলখানা; হাজত; গারদ (ফাটকে আটক যত––ভারা)। ২ কারাদণ্ড; জেল (একজন মোক্তারকে এই আইনে ছয়মাস ফাটক দিয়াছিল––দীমি)। ৩ সিংহদ্বার; সদর দরজা; ফটক। ~ খাটা ক্রি জেল খাটা; কারাদণ্ড ভোগ (আমি যে একমাস ফাটক খেটে এলেম––মীম)। {হি. ফাটক}

**ফাপকি–নাটকি** [ফাট্‌কি–নাট্‌কি] বি ১ অল্প দামের অকিঞ্চিৎকর দ্রব্য। ২ তুচ্ছ বা বাজে বিষয় । ৩ তামাশা; কৌতুক। { ⇒ ফষ্টি}

**ফাটন, ফাটল** ⇒ ফাট

**ফাটা** [ফাটা] বি ১ বিদারণ। ২ বিদীর্ণ স্থান; ফাটল । ❑ বিণ বিদীর্ণ । ❑ ক্রি বিদীর্ণ হওয়া; ছিন্নবিচ্ছিন্ন হওয়া; খাওয়া (ফুটি হেন মাটি ফাটে––ভারা)। ফাটানো ক্রি বিদীর্ণ করা; ফাঁড়া; চেরা । ~ফাটি বি ১ উভয় পক্ষের দ্বন্দ্ব ও আঘাতে পরস্পর আহতকরণ (মাথা ফাটাফাটি কাণ্ড)। ২ সংকটজনক অবস্থা; প্রবল দ্বন্দ্ব (এমন শক্ত কাজে হাত দিয়েছ, ফাটাফাটি বেধে যাবে)। {স. স্ফট্‌>প্রা. ফট্ট>ফাট্‌+আ}

**ফাটকা⇒**  ফটকা

**ফাড্ডিঅ** (প্রাবা.) [ফাড্‌ডিঅ] অক্রি ফেড়ে (ফাড্ডিঅ ––চর্যাপদ)। {স. √স্ফাটি>প্রা. √ফাড্‌>}

**ফাড়** [ফাড়্‌] বি চওড়া, প্রস্থ। {স. স্ফাত অথবা প্রস্থ}

**ফাড়া** [ফাড়া] ক্রি চেরা; ছেঁড়া; বিচ্ছিন্ন করা; বিদীর্ণ করা (রাবণের পৃষ্ঠে মাংস থাকে থাকে ফাড়ে––কৃব; চালের ফাড়িয়া খড় জ্বালিয়া ––কমু)। ফাড়ানো, ফাড়ান ক্রি অন্যের দ্বারা চেরানো । {স. √স্ফুট্‌>}

**ফাণি ⇒**  ফানি

**ফাণ্ট** [ফান্‌ট] বি ১ ক্বাথ; মাটি । ২ পাইন; কলাই দ্রব্য । ৩ অনায়াসে প্রস্তুত । {স. √ফন্‌+ত(ক্ত)}

**ফাণ্ড ⇒**  ফান্ড

**ফাৎ** [ফাত্‌] অব্য ১ হঠাৎ; আগুন জ্বালাসূচক শব্দ । ২ ফুৎকার শব্দ । {ধ্বন্যা.}

**ফাৎনা** ⇒ ফাতনা

**ফাতনা, ফেতনা** [ফাত্‌না, ফ্যা–] বি মাছ ধরার জন্য ছিপের সুতায় বাঁধা শোলা বা পালকের ডাঁটা (তাহার বড়শীর ফাতনা নড়িয়া উঠিল––শাকা)। {স. পত্র>}

**ফাতরা, ফাৎরা** [ফাত্‌রা] বি ১ কলাগাছের পাতার সাতে শুকনা খোল (কলার ফাতরা)। ❑ বিণ ১ বাজে ; হালকা; খেলো। ২ অসার। ৩ ফাজিল; বাচাল; ধাপ্পাবাজ (তোমার তো বড় ফাতরা লোকের সঙ্গে কারবার দেখছি)। ফাতরামি বি ফাজলামি; ধাপ্পাবাজি; দুষ্টামি; ছেলেমানুষি (ফাতরামি কোরো না বলছি)। {স. পত্র>}

**ফাতেহা** [ফাতেহা] বি ১ কুরআনের প্রথম সুরা; আল–ফাতিহা। ২ মৃতব্যক্তির আত্মার কল্যাণের জন্য সুরা ফাতিহা ইত্যাদি পড়ে প্রার্থনা ও দরিদ্র ভোজনাদি অনুষ্ঠান (করিব ফাতেহা আদি কান্দিব বিস্তর ––হেমা)। {আ. ফাতিহ়াহ .......... }

**ফানটা** [ফান্‌টা] বি শরবতবিশেষ; মুখরোচক পানীয় বিশেষ । {ই. fanta}

**ফানস** ⇒ ফানুস

**ফানা** [ফানা] বি ১ লয়; ধ্বংস (যেদনি ইস্রাফিলের শিঙ্গায় সব হবে আখের ফানা––পাকা)। ২ আত্মহারা; তন্ময়; পাগল (তোমার রূপে দেখ্যা কাজী হইয়াছে ফানা––শাস)। ~ হওয়া ক্রি লয় হওয়া; ধ্বংস হওয়া (এ দুনিয়া ফানা হবে কিছু রবে না––মাগা)। {আ. ফানা ....... }

**ফানি, ফাণি, ফেনি** [ফানি, –, ফেনি] বি ফেনি বাতাসা। ২ আখের ঘন গুড়। {স. √ফন্‌+ই(ণিচ্‌)>অথবা স. ফেন>}

**ফানুশ, ফানুস** [ফানুশ্‌] বি ১ বেলুন; যা বাষ্পের সাহায্যে আকাশে উড়তে পারে (আমরা যখন উড়িয়েছিলুম ফানুষ––রঠা)। ২ দীপাবরণ (একটা পতঙ্গ আসিয়া ফানুসের চারিপাশে শব্দ করিয়া ঘুরে বেড়াইতেছে––বচ) । ৩ লণ্ঠন । {আ. ফানুস ............. }

**ফান্ড, ফাণ্ড** [ফান্‌ড্‌] বি ১ তহবিল; কোষ। ২ পুঁজি । {ই. fund}

**ফান্দ** ⇒ ফাঁদ

**ফাঁন্দা** ⇒ ফাঁদা

**ফাপর, ফাফর** ⇒ ফাঁপর

**ফায়সালা**  ⇒ ফয়সালা

**ফায়ার** [ফায়ার্‌] বি আগুন । ❑ ক্রি বন্দুক প্রভৃতি ছোড়া; কামান দাগা। ~ করা ক্রি বন্দুক ছোড়া। (ই. fire}

**ফায়দা, ফয়দা** [ফায়্‌দা, ফ–] বি ১ মঙ্গল; উপকার; সুফল লাভ (কোনো ফায়দা নেই)। ২ সুবিধা; সুযোগ (ফায়দা লোটা)। ৩ আবশ্যক । {আ. ফাইদাহ ............. }

**ফাযিল, ফাযেল ⇒** ফাজিল

**ফার** (মবা.) [ফার্‌] বি ‌ ১ বিদীর্ণ; বিদারণ । ২ ফালা ফালা (জগদল পাথর বিন্দিয়া কৈল ফার––ঘচ)। ৩ দূরীকরণ; অপসারণ (তিমিরে তিমির কৈল ফার––কীর্তনানন্দ)। {স. স্ফুট>ফার}

**ফরক ⇒** ফারাক

**ফারকত, ফারখৎ** ⇒ ফারখত

**ফারখত, ফারখৎ, ফারখতি, ফারখতাখতি, ফারকত**  [ফারখত্‌, –, –খোতি, –খতাখোতি, ফার্‌কত্‌] বি ১ ছাড়পত্র; ত্যাগপত্র (যৌবনের আখিরি করিয়া ফারখতি লইতে পারি নাই––বচ)। ২ তালাকনামা; document of discharge (যমের যমজ জামাতৃকে লিখে দিয়ে ফারখত নই––বচ)। ৩ সম্বন্ধচ্ছেদ (সত্যের সহিত ফারখতাখতি করিয়া আদালতে ঢুকতে হয়––প্যামি)। {আ. ফারিগ়়+খত় .............. + ...........}

**ফারফোর** [ফার্‌ফোর্‌] বি ছিদ্রময় গড়ন (কপাট বটে, কিন্তু––ফারফোরের কাজ . . . যাকে বলে জালির কাজ ––প্রচৌ)। {ই. perforated}

**ফারম** ⇒ ফার্ম

**ফারসি, ফার্সি** [ফার্‌শি] বি ১ পারস্যদেশের ভাষা (তুরকী আরবী পড়ে ফারসী মিশালে––ভারা)। ❑ বিণ পারস্য দেশ সম্বন্ধীয়; পারস্যদেশীয়। {ফা. ফার্সী .......... }

**ফারাক, ফরক, ফারাগ** (অপ্র.) [ফারাক্‌, ফর্‌ক্‌, ফারাগ্‌] বি ১ পার্থক্য; প্রভেদ (আমি দিশি বিদেশীতে কোনো ফারাক ধেখতে পাইনে––সৈমু; ব্রাণ্ডি আর হুইস্কির নেশার মধ্যে ফারাক আছে––শও)। ২ ব্যবধান; তফাত (উভয়ের আসমান–জমীন ফরক––ঈবি)। ❑ বিণ ১ আলাদা; স্বতন্ত্র; বিচ্ছিন্ন; পৃথক। ২ দূর। {আ. ফরক় ...... }

**ফারা ফারা**  [ফারাফারা] বি (মগের ভাষায়) হে খোদা হে খোদা (ফারা ফারা বোলি মগে––পূগী)। {অমূ.}

**ফারেস** [ফারেস্‌] বি পারস্যদেশ (আরবের প্রাণ ফারেসের গান––নই)। {আ. ফারিস .......... }

**ফার্ন** [ফার্‌ন্‌] বি উদ্ভিদবিশেষ; ঢেঁকি শাক (নদীর তীরে ছোট ফার্নের ঝোপ––বিব)। {ই. fern}

**ফার্নিচার** [ফার্‌নিচার্‌] বি আসবাবপত্রবিশেষ (ফার্নিচারগুলো আজ পাঠিয়ে দেবার কথা ছিল––মঈন)। {ই. furniture}

**ফার্ম, ফারম** [ফার্‌ম্‌] বি ব্যবসায় প্রতিষ্ঠান; কোম্পানি (সে একটা ঔষধের ফার্মে কাজ নিয়েছে)। {ই. firm}

**ফার্স** [ফার্‌স্‌] বি প্রহসন {ই. farce}

**ফার্স্ট এইড** [ফার্‌স্‌ট্‌ এইড্‌] বি প্রাথমি চিকিৎসা (ডাক্তার আসিয়া পৌঁছার আগে রোগীর প্রাণ বাঁচানোর ব্যবস্থাকে ফার্স্ট এইড বা প্রাথমিক চিকিৎসা বলা হয়––আআ)। {ই. first aid}

**ফাল**১ [ফাল্‌] বি ১ লাঙলের মুখের লোহখণ্ড যদ্দ্বারা ভূমি বিদীর্ণ করা হয়; লাঙলের ফলা (লাঙ্গলের মুখে চাই ফাল। তবে ত মেদিনী ফাড়ে––মীম)। ২ ফলকাস্ত্র; ফলা। {স. ফাল্‌; লাঙ্গল}

**ফাল২** [ফাল্‌] বি লাফ; লম্ফ । ~ মারা, ~ দেওয়া ক্রি আস্ফালন করা; বিস্তার; প্রসারণ (বহু ফাল করিআ––বচদা)। {স. লম্ফ>লাফ>(ধ্বনি বিপর্যয়ে) ফাল}

**ফাল৩** ⇒ ফালা

**ফালতু, ফালতো** [ফাল্‌তু, –তো] বিণ ১ বেশি; বাড়তি অতিরিক্ত (ফালতো কোন খরচা লাগবে না––সৈমু; কথাটা হয়তো ফালতু নয়––আআআ)। ২ বাজে অনাবশ্যক; বৃথা (অপরাহ্ণ আর সন্ধ্যার মাঝখানে দিনের একটা পোড়ো জমির মতো ফালতো অংশ আছে––রঠা; ফালতু টানটোন রেখাপাতে অনর্থপাতের শঙ্কায় আড়ষ্ট হয়ে থাকতেন––কেম)। {হি. ফাল্‌তু}

**ফালসা, ফালসাই** ⇒ ফালসা

**ফালা, ফাল্লা** [ফালা, ফাল্‌লা] বি ১ খণ্ড; ফালি; লম্বা টুকরা কাপড়ের ফালা)। ২ লম্বভাবে কাটা ছেঁড়া; ছেদ (আঁচলটাতে প্রকাণ্ড একটা ফালা––অচিসে)। ~ দেওয়া ক্রি লম্বালম্বি কাটা (কাপড়ডায় ফালা দিরে কেমন করে ––দীমি)। ~ ~ করা ক্রি লম্বা লম্বা টুকরা করে ছিন্ন করা বা ছেঁড়া । {স. √ফল্‌+√ফাল্‌+আ}

**ফালাও** ⇒ ফালাও

**ফালি** [ফালি] বি ১ ক্ষুদ্র ফালা । ২ লম্বা সরু টুকরা (নারকেল ফালি চন্দ্রকলার মত করে কাটা––অঠা)। {স. √ফল্‌+√ফাল্‌+ই}

**ফালুদা** [ফালুদা] বি দুধের সরের তৈরি মিষ্টান্ন বা ক্ষীরবিশেষ (ফিরে এল হাতে এক থালা ফালুদা নিয়ে––সৈমু)। {ফা. ফালুদাহ ............}

**ফাল্গুন, ফাগুন** [ফাল্‌গুন্‌, ফাগুন্‌] বি ১ বাংলা বৎসরের একাদশ মাস; বসন্তকালের প্রথম মাস; ফাল্গুন মাস। ২ তৃতীয় পাণ্ডব অর্জুন । ফাল্গুনি বি অর্জুন । ফাল্গুনী বি ফাল্গুন মাসের পূর্ণিমা; বাসন্তী পূর্ণিমা । {স. ফল্গুনী+অ(অণ্‌)>ফাল্গুন,>বা. ফাগুন}

**ফাস্ট১** [ফাস্‌ট্‌] বিণ ১ উচিত অপেক্ষা অগ্রগামী (তোমার ঘড়ি পনেরো মিনিট ফাস্ট)। {ই. fast}

**ফাস্ট২, ফাস্টো** [ফাস্‌ট্‌, ফাশ্‌টো] বিণ ফার্স্ট; সর্বোচ্চ; শীর্ষ (এই ফাস্ট ক্লাশ ?––অচিসে)। {ই. first}

**ফাস্ট এইড** [ফাস্‌ট এইড্‌] বি প্রাথমিক চিকিৎসা। {ই. first–aid}

**ফি১, ফী১** [ফি] বিণ প্রত্যেক; প্রতি (তুমি ফি শনিবারে বাড়ি যাও, তোমার ছুটি হবে না––বিব)। {আ. ফি ....... }

**ফি২, ফী২, ফিস** [ফি, –, ফিশ্‌] বি ১ পারিশ্রমিক; দর্শনী; দক্ষিণা (ডাক্তারের ফি, উকিলের ফি; চিকিৎসা করেন, ফি নেন––কাও)। ২ বেতন; মাহিনা (স্কুল কিংবা কলেজের ফিস)। ৩ প্রবেশমূল্য (পরীক্ষার ফি)। ৪ কর; মাসুল (কোর্ট–ফি)। {ই. fee}

**ফিক** [ফিক্‌] বি ১ পেশি সংকোচনজাত আকস্মিক বেদনা; স্নায়ুর আক্ষেপ (ফিক ব্যাথা)। ❑ অব্য লঘু হাস্য প্রকাশসূচক (ফিক করে হাসা)। ~~ অব্য পুনঃপুন মৃদু হাস্যের ভাবসূচক। {ধ্বন্যা.}

**ফিকা১, ফেকা** [ফিকা, ফেকা] বি ইসলামি শরিয়তের আইন; আইনের জ্ঞান। {আ. ফিক়াহ্‌ ..... }

**ফিকা২, ফিকে** [ফিকা, –কে] বিণ ১ অনুজ্জ্বল; ফেকাসে; হালকা। ২ অসার; অকিঞ্চিৎকর; বাজে (এ কারণটি তাহার কাছে এমনই ফিকা বলিয়া মালুম হইয়াছিল––কাআও)। ৩ পানসে; বিস্বাদ; জলো (ঘোলের চেয়ে দই ফিকে––বচ)। {স. অপক্ব>প্রা. অপিক্ক>পিকী>}

**ফিকাহ** [ফিকাহ্‌] বি ইসলামি শরিয়তের আইন ব্যাখ্যা; আইনের তাৎপর্য বিশ্লেষণজাত সিদ্ধান্ত । {আ. ফিক়াহ্‌ ........}

**ফিকির** [ফিকির্‌] বি ১ কার্যোদ্ধারের উপায় চিন্তা । ২ উপায; ব্যবস্থা; কৌশল; চেষ্টা; ফন্দি; মতলব (ঘায়েল করবার ফিকিরে ছিল––মুচৌ)। ৩ ছলনা; ছল; প্রতারণা (কত ফিকিরে লোক পয়সা আনে––বিব)। {আ. ফিকির ...........}

**ফিকে** ⇒ ফিকা২

**ফিঙা** ⇒ ফিঙে

**ফিঙে, ফিঙা, ফিঙ্গে** [ফিঙে, –ঙা, ফিঙ্‌গে] বি ১ এক প্রকার কৃষ্ণবর্ণ ক্ষুদ্র পাখি (ডাকিল ফিঙা––মদ)। ২ ‘y’ অক্ষরের মতো কাঠের টুকরা। ৩ পাথর ছোড়ার জন্য রজ্জু নির্মিত যন্ত্র । {স. ফিঙ্গক>}

**ফিঙ্গক** [ফিঙ্‌গক্‌] বিফিঙে পাখি । {স. ফিঙ+√গৈ+অ(ক)+ক(কন্‌)}

**ফিঙ্গে** ⇒ ফিঙে

**ফিচেল, ফিচাল** (বিরল) [ফিচেল্‌, –চাল্‌] বিণ ১ ধূর্ত; শঠ; প্রবঞ্চক; ফন্দিবাজ; ধড়িবাজ। ২ ফাজিল; বাচাল; লম্পট। {আ. ফাসিক়় .............. ; আ. ফাদ়িল .......... ; তুল. মারাঠি ফিসরা––বিশ্বাসঘাতক; বেঈমান; ধূর্ত}

**ফিট১** [ফিট্‌] বি মূর্ছা; তড়কা; অজ্ঞান অবস্থা (লোকটার ফিট হয়েছে)। {ই. fit}

**ফিট২** [ফিট্‌] বি ১ সংযোগ; সংযুক্তি (গাড়ির ইঞ্জিন ফিট করা)। ২ মাপসই বা সুসঙ্গত হওয়া (গায়ের জামাটি তো বেশ ফিট করেছে)। ❑ বিণ ১ উপযুক্ত; যোগ্য (আমি যাকে ফিট বলে দেব, সাহেব তাতেই রাজী হবে––কাই)। ২ সুসজ্জিত; পটিপাটি (ফিট বাবু) । ৩ মানানসই। ~ফাট বি পরিষ্কার–পরিচ্ছন্ন; পটিপাটি; কেতাদুরস্ত; tip–top । {ই. fit}

**ফিট** [ফিট্‌] বি ১২ ইঞ্চি দীর্ঘ মাপ । {ই. feet}

**ফিটকারী, ফিটকিরি, ফিটকিরী** ⇒ ফিটকিরী

**ফিটন, ফেটিং, ফেটিন** [ফিটন্‌, ফেটিঙ্‌, –টিন্‌] বি এক প্রকার চার চাকার ঘোড়ার গাড়ি (বাবুর ফিটন প্রস্তুত––কাস; ফেটিং চোড়ে ঘুরছে মোড়ে––অমৃব)। {ই. phaeton}

**ফিটফিটে [**ফিট্‌ফিটে] বিণ অত্যন্ত উজ্জ্বল; খুব সাদা (রং ফিটফিটে ফরসা––দিসে)। {ধ্বন্যা.}

**ফিতনা** [ফিত্‌না] বি প্রলোভন; দাঙ্গা; ধর্মীয় নির্যাতন; বিশৃঙ্খলা; গৃহযুদ্ধ; শির্‌ক। {আ. ফিতনা .........}

**ফিতা, ফিতে** [ফিতা, –তে] বি ১ কাপড়ের তৈরি লম্বা ও চ্যাপটা ফালি। ২ কাপড়ে লাগানোর লেস। {পো. fita}

**ফিৎরা** ⇒ ফেৎরা

**ফিদবি** [ফিদ্‌বি] বিণ অনুগত; বশংবদ। {আ. ফিদৱী ............}

**ফিদিয়া** [ফিদিয়া] বি কোরবান; বন্দীর উদ্ধার মূল্য । {আ. ফিদিয়াহ্‌ ..............}

**ফিনকি, ফিনকী** [ফিন্‌কি] বি ১ অগ্নিকণা; স্ফুলিঙ্গ (ফিনকি ছুটে ভারত জুড়ে আগুন গেল লেগে––হেম)। ২ বেগে নির্গত সূক্ষ্ম ধারা (ফিনকি দিয়া রক্ত ছুটিয়াছে, আর তারই সেই ভেজাচুলের ফিনকীর ঝাপ্টা আমাদিগকে এমন ভিজিয়ে দিচ্ছে––নই)। {স. স্ফুলিঙ্গ>}

**ফিনফিন** [ফিন্‌ফিন্‌] অব্য অতি পাতলা কাপড়; কাগজ বা অন্য বস্তুর দ্রুত স্পন্দনের ভাবসূচক (প্রজাপতির পাখার মতো ফিনফিন করতে অবাক রোদ্দুরে––শাকা)। ফিনফিনে বিণ সূক্ষ্ম; মিহি; সরু; পাতলা (ফিনফিনে ধুতি)। {ই. fine}

**ফিনাইল** [ফিনাইল্‌] বি দুর্গন্ধ ও জীবাণু নষ্টকারী এক প্রকার তরল পদার্থ । {ই. phenyl}

**ফিনিক** [ফিনিক্‌] বি দীপ্তি; ঔজ্জ্বল্য; উজ্জ্বলতা; প্রভা (জ্যোৎস্নায় ফিনিক ফুটেছে)। {স. স্ফুলিঙ্গ>}

**ফিরকা ⇒** ফেরকা

**ফিরকি** [ফির্‌কি] বি জানালার খিলবিশেষ, স্ক্রু দিয়ে ঢিলাভাবে আঁটা থাকে বলে সহজে ঘুরতে ফিরতে পারে। {হি.}

**ফিরঙ্গ, ফেরঙ্গ** [ফিরঙ্‌গো, ফে–] বিণ উইরোপীয়। ~– ব্যাধি বি ফিরিঙ্গিদের দ্বারা আনীত যৌন রোগ; গরমি; উপদংশ; syphilis । {পো. francez; ফা. ফিরঙ্গী ............. }

**ফিরঙ্গি, ফিরঙ্গিন** [ফিরঙ্‌গি, –গিন্‌] বি ফিরঙ্গ দেশের পুরুষ । {পো. francez; ফা. ফিরঙ্গী ........... }

**ফিরত ⇒** ফেরত

**ফিরতি** [ফির্‌তি] বিণ ফেরত; প্রত্যাগত; ফিরে আসে এমন (ফিরতি বাস কতক্ষণ পরপর আসে––অচিসে)। ❑ বি ফেরার সময় । ❑ ক্রিবিণ ফেরার সময়ে । {ফির্‌+তি}

**ফিরদউস ⇒** ফেরদৌস

**ফিরদউসি** ⇒ ফেরদৌসি

**ফিরনি**, ফিরনী [ফির্‌নি] বি চালের গুঁড়া ও দুধমিশ্রিত পায়েসবিশেষ (চালের ফিরনী––নই)। {ফা. ফিরনী ...........}

**ফিরা, ফিরাফিরি, ফিরানো** ⇒ ফেরা১

**ফিরাই, ফেরাই** [ফিরাই, ফেরাই] বি ১ নববধূর শ্বশুর গৃহ থেকে পিতৃগৃহে প্রত্যাবর্তন অনুষ্ঠান। ২ তাসখেলায় তুরুগ না করলে যে বদ রঙের তাস দিয়ে পিট নেওয়া যায় । {√ফির্‌+আই}

**ফিরি**  ⇒ ফেরি

**ফিরিঙ্গি, ফিরিঙ্গী** [ফিরিঙ্‌গি] বি ফরাসি তথা ইউরোপীয় জাতি (ফিরিঙ্গী তাল–তলার নেটিব––সৈমু)। টেস ~ বি ইউরোপীয় ও ভারতীয় মিশ্রণজাত বর্ণসংকর জাতিবিশেষ । {পো. francez; ফা. ফিরঙ্গী ............ }

**ফিরিশতা** ⇒ ফেরেশতা

**ফিরিস্তা ⇒** ফিরস্তি

**ফিরিস্তি, ফিরিস্তা** [ফিরিস্‌তি, –তা] বি ১ ফর্দ; তালিকা (একটা লম্বা ফিরিস্তি দেয় মহাজন––শাহ)। ২ সূচিপত্র । ৩ নির্ঘণ্ট। {ফা. ফিহ্‌রিস্ত .......... }

**ফিরে** [ফিরে] বিণ ১ পরবর্তী (ফিরে বারে দেখা যাবে)। ❑ ক্রিবিণ পুনরায়; আবার (ফিরে বসা)। {হি. ফির্‌}

**ফিরোজ** ⇒ ফিরোজা

**ফিরোজা, ফিরোজ, ফিরোজী** [ফিরোজা, –জ্‌, জি] বিণ ১ নীলাভ (অপলক চোখে চাহি আকাশের ফিরোজা পর্দা–পানে––নই; ফিরোজ রঙের চুড়ি পরিলে ... মানাইবে––রঠা; রঙীন ফিরোজী পেশোয়াজ তুমি––সদ)। ❑ বি এক প্রকার নীলাভ মণি । {র্ফা. ফিরোজ়াহ্‌ .............. }

**ফিল, ফীল, পিল** [ফিল্‌, –, পিল্‌] বি ১ হাতি। ২ দাবা খেলার গজ । {ফা. ফিল ............., >পিল}

**ফিলটার** [ফিল্‌টার্‌] বি ১ ছাঁকনি। ২ বিচার–ক্ষমতা; ভালোমন্দ বোঝার শক্তি (আর তীক্ষ্ণবুদ্ধির ফিলটার যদি আপনার থাকে––সৈমু)। ~ করা ক্রি ১ ছাঁকনি দিয়ে ছাঁকা। ২ ভালোমন্দ বিচার করা; গুণাগুণ পরীক্ষা করা (পয়সার পর্যাপ্তি রূপগুণ সবার দোষ ফিলটার করে পাত্রটিকে বিয়ের সভায় হাজির করে––অঠা)। {ই. filter}

**ফিলসফি, ফিলজফি** [ফিলোসোফি, –জো–] বি দর্শনশাস্ত্র; দর্শনতত্ত্ব (তুমি তো ফিলজফিতে এম. এ. পাস করেছ––রাব)। {ই. philosophy}

**ফিলহাল** [ফিল্‌হাল্‌] বি বর্তমান অবস্থা; হালফিল । ❑ ক্রিবিণ বর্তমানে; আজকাল; সম্প্রতি । {আ. ফিল্‌হ়াল্‌ ............. }

**ফিল্ড** [ফিল্‌ড্‌] বি মাঠ; (খেলার) মাঠ; (ধানের) ক্ষেত। ফিল্ডিং মরা (অশি.) ক্রি প্রেম করা; সুযোগ গ্রহণ করা । {ই. field}

**ফিল্ডমার্শাল** [ফিল্‌ড্‌মার্‌শাল্‌] বি সেনাবিভাগের সর্বোচ্চ অধিনায়ক। {ই. Field Marshal}

**ফিল্ম, ফিল্‌ম** [ফিল্‌ম্‌] বি ১ ছায়াছবি; চলচ্চিত্র (কোন ফিল্মের দর্শক ওরা––নই)। ২ ফটোগ্রাফ তোলার কাজে প্রয়োজনীয় একপ্রকার পাত। ~স্টুডিও, ~স্টুডিয়ো বি চলচ্চিত্র নির্মাণ–গৃহ (ফিল্ম–স্টুডিয়োতে ঢুকতেও তার আপত্তি নেই––অচিসে) । {ই. film}

**ফিস ⇒ ফি**

**ফিসফিস** [ফিশ্‌ফিশ্‌] বি অব্য মৃদু বা চাপা স্বরবাচক; চুপি চুপি কথা বলবার শব্দ । ফিসফিসানি বি চাপা বা মৃদুস্বরে বাক্যালাপ; কোনো গোপন বিষয়ে অনুচ্চ স্বরে আলোচনা; ষড়যন্ত্রমূলক কথাবার্তা । {ধ্বন্যা.}

**ফিসাবিলিল্লাহ** [ফিসাবিলিল্‌লাহ্‌] বি আল্লাহ্‌র রাস্তায় । {আ. ফীসাবীলিল্লাহ্‌ .............. }

**ফিসির ফিসির** [ফিসির্‌ ফিসির্‌] অব্য ১ কানে কানে বা চুপে চুপে কথা বলা; কান–কথা। ২ ক্রমাগত ফিস ফিস শব্দ । {ধ্বন্যা.}

**ফী১ ⇒** ফি১

**ফী২ ⇒** ফি২

**ফীল** ⇒ ফিল

**ফুই** [ফুই] বিণ ফোঁটা বৃষ্টি । {ধ্বন্যা.}

**ফুঁ** [ফুঁ] বি ১ ফুৎকার; মুখ থেকে বেগে নির্গত বায়ু। ২ লঘুতম চাপ বা আঘাত (ফুঁটুকু সয় না––পূগী)। এক ফুঁয়ে ওড়ানো/উড়ানো ক্রি (আল.) সহজে বা অনায়াসে বিপক্ষের চেষ্টা ব্যর্থ করা । {ধ্বন্যা. ফুৎ>}

**ফুঁক, ফুক** [ফুঁক্‌, ফুক্‌] বি ১ মন্ত্রোচ্চারণের সঙ্গে ফুৎকার (এছন পড়িয়া ফুক দিল তালাবেতে––সৈহা)। ২ ফুঁ (শাঁখাতে পাড়িতে ফুঁক চূড়ান্ত নিপূণ––হেম)। ঝাড় ~ করা ক্রি (আল.) মন্ত্র বা ইসম পড়ে ফুঁক দিয়ে রোগ সারানো বা জিনের আছর বা প্রভাব দূর করা । {ধ্বন্যা. ফুৎ>}

**ফুঁকা, ফোঁকা** [ফুঁকা, ফো–] ক্রি ১ ফুঁ দেওয়া; বাঁশিতে ফুঁ দিয়ে বাজান। ২ ফুৎকার করা । ৩ অপব্যয় করা; উড়িয়ে দেওয়া । ৪ ধূমপান করা। শিঙ্গা ~, শিঙা (আল.) মারা যাওয়া । {ধ্বন্যা. ফুৎ>}

**ফুঁড়া** ⇒ ফোঁড়া

**ফুঁপান, ফুপানো ⇒** ফোঁপানো

**ফুঁপা** [ফুঁপা] বি ফুপানো; গুমরে কাঁদা; রাগে–ক্ষোভে–দুঃখে চাপা গর্জন । {ধ্বন্যা.}

**ফুঁপি** [ফুঁপি] বি বস্ত্রপ্রান্ত; খুঁট (কাপড়ের ফুঁপিটা সাপের ফণার মতো আর উদ্যত হয়ে রইল না––অঠা)। {স. পুষ্প> ফুঁপ+ই}

**ফুঁসা** ⇒ ফোঁসা

**ফুক** ⇒ ফুঁক

**ফুকচি, ফুচকি** [ফুক্‌চি, –চ্‌কি] বি উঁকি (অন্ধকার ঘরে তো কুকুরও ফিরে ফুকচি দেয় না––জউ)। ~ মারা , ~দেওয়া ক্রি উঁকি দেওয়া । {অমূ.}

**ফুকর, ফোকর** [ফুকর্‌, ফো–] বি ১ ছিদ্র; গর্ত; রন্ধ্র। ২ খোপ । {স. ভূক>ভুকর>ফুকর>ফোকর}

**ফুকরই** (ব্র.) [ফুকরই] ক্রি উচ্চকণ্ঠে ডাকে (সবজন তেজিয়া আগুসারি ফুকরই––বিপ)। {হি. ফুকার}

**ফুকরানো, ফুকরনো, ফোকরানো** [ফুক্‌রানো, –রনো, ফোক্‌রানো] ক্রি ১ উচ্চৈঃস্বরে আহ্বান করা বা ডাকা; হাঁকা (ঘটিরাম ফরিয়াদি হাজির ? বলে ফুকরাতে লাগলো––দীমি; নকিব লোকেরা জয়ধ্বনি ফোকারিতেছে ––রাম)। ২ চিৎকার করা; ফুঁপিয়ে ফুঁপিয়ে কাঁদা । {হি. ফুকার}

**ফুকরি** (মবা.) [ফুকরি] অক্রি উচ্চকণ্ঠে ডেকে (রাই রাই করি ফুকরি ফুকরি––চদা)। {ফুকারিয়া>}

**ফুকা, ফুকো** [ফুকা, –কো] বি বেশি দুধ বের করার জন্য গাভীর যোনিতে যে ফুৎকার দেওয়া হয় (ফুকা দেওয়া)। ❑ বিণ ফাঁপা অথচ হালকা। {স. ফুৎকার>}

**ফুকার** [ফুকার্‌] বি চিৎকার (ফুকারি কন্ঠে ঘন বিষাণ ––গোমো)। ২ ডাক; আহ্বান। ৩ চিৎকার করে রোদন । {হি. ফুকার}

**ফুকারা (**মবা.) [ফুকারা] ক্রি উচ্চৈঃস্বরে ডাকা (কে নিবে কে নিবে ফুকারে পথে ––চদা)। {হি. ফুকার}

**ফুকো⇒**  ফুকা

**ফুগইতে** (ব্র.) [ফুগইতে] ক্রি খুলতে (কঞ্চুক ফুগইতে পহু ভেল ভোর––বিপ)। {মৈথিলি. ফুজল (শিথিল)>}

**ফুঙ্গি, ফঙ্গি, ফুঙি** [ফুঙ্‌গি, ফ–, ফুঙি] বি ব্রহ্মদেশীয় বৌদ্ধ সন্ন্যাসী বা পুরোহিত (প্রোফেসার আর পুড়ছে ফুঙি, পুড়ছে শমস্‌–উল–উলামা––সদ)। {বর্মী. ফুঙ্গী}

**ফুচকে** [ফুচ্‌কে] বিণ পুচকে; অতি ক্ষুদ্র। {স. পুচ্ছ>পুচ+কিয়া>}

**ফুচকি ⇒ ফুচকি**

**ফুট১** [ফুট্‌] বি ১ মাপের একক বিশেষ; ১২ ইঞ্চি; গজের এক তৃতীয়াংশ। ২ পাদমূল । ~নোট বি পাদটীকা (যদি কোটেশ্যন বা ফুটনোটের প্রয়োজন হয়, তবে কোনো ভাষা হইতে দিব, তাহাও লিখিবেন––বচ)। {ই. foot}

**ফুট২** [ফুট্‌] বি ১ ফুটন্ত অবস্থায় তরল পদার্থ থেকে উত্থিত বুদ্বুদ। ২ ফোটার অবস্থা । ৩ ফাট; চিড়; বিদার। ৪ বিবাদ। ~ফাট বি ১ ফোটার শব্দ । ২ বারুদের তৈরি বিদারণ শব্দ; বন্দুকাদির গুলির আওয়াজ । ৩ হজম না হওয়ার দরুন পেটের ভিতর এক প্রকার শব্দ । {ধ্বন্যা.; স. স্ফুট্‌>}

**ফুট৩**[ফুট্‌] বিণ প্রস্ফুটিত; বিকশিত। ২ বিদীর্ণ । {স. স্ফুট>}

**ফুট৪**  [ফুট্‌] বি ছোট দাগ; ফোঁটা; বিন্দু (এক ফুট পানী––বচ)। ~ ~ বি ১ ছোট ছোট দাগ (তার গায়ে ফুট ফুট আছে)। ২ ছোট ছোট দাগযুক্ত (ফুট ফুট পাখিটা)। {স. স্ফুট>}

**ফুটকলাই, ফুটকড়াই** [ফুট্‌কলাই, –ড়াই] বি ভাজা মটর বা কলাই । {স. স্ফুট>ফুট+কলাই}

**ফুটকি, ফুটকী** [ফুট্‌কি] বি জলের বা তরল পদার্থের বিন্দু; ক্ষুদ্র ফোঁটা। {স. স্ফুট্‌>ফুট+কি(সাদৃশ্যে)}

**ফুটন** [ফুটন্‌] বি ১ প্রস্ফুটিত হওয়া; বিকশিত হওয়া । ২ আগুনের উত্তাপে তরল পদার্থ ফোটার ফলে বুদ্বুদবিশিষ্ট হওয়া। {স. √স্ফুট্‌>}

**ফুটন্ত** [ফুটন্‌তো] বিণ ১ প্রস্ফুটিত; বিকশিত (ফুটন্ত চাঁপার কলি––অমৃব)। ২ আগুনের তাপে ফুটছে এমন । ফুটনোন্মুখ বিণ ফোটো–ফোটো; ফুটতে যাচ্ছে এমন । {স. √স্ফুট্‌>ফুট+বা. অন্ত}

**ফুটপাথ, ফুটপাত** [ফুটপাথ্‌, –ত্‌] বি শহরের বড় বড় রাস্তার দুই পাশে পায়ে চলার জন্য নির্দিষ্ট পথ বা স্থান বা প্লাটফর্ম । {ই. footpath}

**ফুট–ফরমাশ, ফুট–ফরমাজ, ফুট–ফরমাইশ** [ফুট্‌ফরমাশ্‌, –মাজ্‌, –মাইশ্‌] বি ছোটখাটো আদেশ (ফুট–ফরমাজ করি––অচিসে)। {ফুট৪+ফা. ফরমায়শ্‌ ............. }

**ফুটফুট১⇒** ফুট৪

**ফুটফুট২** [ফুট্‌ফুট্‌] অব্য স্বচ্ছ ঔজ্জ্বল্য বা নির্মলতার ভাবপ্রকাশক (জ্যোৎস্না ফুটফুট করছে)। ফুটফুটে বিণ ১ গোরবর্ণ ও সুশ্রী (ফুটফুটে মেয়েটি)। ২ উজ্জ্বল; সাদা (ফুটফুটে জ্যোৎস্না) । {স. ফুটফুট+ইয়া>ফুটফুটে; ধ্বন্যা.}

**ফুটবল** [ফুট্‌বল্‌] বি পা দিয়ে খেরার জন্য বায়ুপূর্ণ গোলক; পাদকুন্দক; পাদগোণ্ডক । {ই. football}

**ফুটভাষী** [ফুট্‌ভাশি] বিণ স্পষ্টবক্তা । {স. স্ফুট>ফুট+স. ভাষা+ইন্‌(ণিনি)}

**ফুট, ফুটিআঁ** (মবা.) [ফুট, ফুটিয়াঁ] অক্রি বিদীর্ণ হয়ে; ফুটে (মোর ফুট জায়িবে বুক; বুক না জাএ ফুটিআঁ––বচদা)। {স. √স্ফুট্‌>বা. √ফুট্‌>}

**ফুটয়** (ব্র.) [ফুটয়্‌] ক্রি ফোটে; প্রস্ফুটিত হয় (ফুটয় পারিজাত––জ্ঞাদা)। {স. √স্ফুট্‌>}

**ফুটল** (ব্র.) [ফুটল্‌] ক্রি ১ ফুটল; প্রস্ফুটিত হলো (ফুটল মাধবীলতা––বিপ)। ২ বিঁধা। {স. √স্ফুট্‌}

**ফুটা১, ফুটো** [ফুটা, –টো] বি ছিদ্র; রন্ধ্র। ❑ বিণ ১ সচ্ছিদ্র; রন্ধ্রযুক্ত (ফুটা ছাদে পানি পড়ে)। ২ বিদ্ধ (এই ছেঁড়া তাম্বু ফুটা করিয়া––বচ)। {স. স্ফুট>ফুট+আ, ও}

**ফুটা২ ⇒** ফোটা

**ফুটানি, ফুটুনি** [ফুটানি, –টুনি] বি ১ জাঁক; আড়ম্বর প্রকাশ; অশোভন বাবুগিরি (এসব ফুটুনির কোনো মানেই হয় না––রামা)। ২ অহঙ্কার ; গর্বপ্রকাশ; বড়াই; যে অতিশয় গর্বিত। ❑ বিণ অতিশয় মুখর । ~র ডিবিয়া, ~ কি ডিব্বিয়া বি ভ্যানিটি ব্যাগ (সকাল বেলা উঠে দেখেন ফুটানির ডিবিয়া নেই––ছউ)। ~রাম বিণ ১ অতিশয় গর্বিত। ২ অতিশয় মুখর । দাঁত~ বি কোনো বিষয়ে প্রবেশলাভ; হস্তক্ষেপ। {ফুটা+আনি, উনি}

**ফুটানো** ⇒ ফোটানো

**ফুটি** [ফুটি] বি পক্বতা হেতু ফেটে যায় এমন কাঁকুড়; ফলবিশেষ; বাঙ্গি । ~ফাটা বিণ ফুটির মতো অত্যন্ত বিদীর্ণ। {স. স্ফুটি>}

**ফুটিল** [ফুটিল] ক্রি (অতীতকালে) ফুটল; প্রস্ফুটিত হলো (ফুল ফুটল)। {সাধু বা. √ফুট্‌+ইল}

**ফুটুস** [ফুটুশ্‌] বিণ অনুপস্থিত; পলাতক (কাজের বেলায় নিজেই কিন্তুক ফুটুস––শাআ)। {ধ্বন্যা.}

**ফুট্টই** (প্রাবা.) [ফুট্‌টই] ক্রি ভেঙে যায় (চর্যাপদ)। {√ফুট্‌>}

**ফুড়ুক, ফুড়ুত** [ফুড়ুক্‌, –ত্] অব্য ১ হঠাৎ উড়ে যাওয়ার সময়ে পাখির ডানার শব্দ । ২ হুঁকার তামাক টানার শব্দ । ~ ফাঁই বি উড়ু উড়ু ভাব (বাঁধা থেকেও কিনা ফুড়ুকফাই––অচিসে)। {ধ্বন্যা.}

**ফুৎকার** [ফুত্‌কার্‌] বি ১ ফুঁ; মুখ থেকে নির্গত বায়ু । ২ ফুসফুস শব্দ। ~ করে/করিয়া ক্রিবিণ অনায়াসে; অবলীলাক্রমে (ফুৎকার করিয়া বৃষ্টি পুনঃ কর বিশ্ব সৃষ্টি––ভারা)। {স. ফুৎ+√কৃ+অ(ঘঞ্‌)}

**ফুফা, ফুপা** (অশু.) [ফুফা, –পা] বি ফুফুর স্বামী; পিতার বোনের স্বামী; পিসা। ফুফু বি স্ত্রী. পিতার ভগ্নী; পিসি; পিতৃষ্বসা। ~তো বি পিসতুতো; পিসাতো । {হি. ফুফু, পুং ফুফা}

**ফুয়ল** (ব্র.) [ফুয়ল] বিণ ১ স্খলিত; খসে পড়ছে এমন (ফুয়ল বসন হিয়া ভুজে রহু সাঠি––বিপ)। ২ আলুলায়িত; এলায়িত (ফুয়ল কবরী বান্ধয়ে––বিপ)। {স. √স্ফুর্‌ বা √স্ফুল্‌>}

**ফুরকনা** [ফুর্‌কনা] বি ফুসকুড়ি। ফুরকনি বি অতি ক্ষুদ্র ফুসকুড়ি। {স. স্ফোটক>}

**ফুরকান, ফোরকান** [ফুর্‌কান্‌, ফো–] বি মুসলিমদের মূল ধর্মগ্রন্থ; কোরানের অপর নাম; সত্য ও মিথ্যার মধ্যে ফারাক বা প্রভেদ নির্দেশ করে এমন গ্রন্থ । {আ. ফুর্‌কান ............ }

**ফুরফুর** [ফুর্‌ফুর্‌] অব্য ১ মৃদু বায়ু সঞ্চরণের ভাবব্যঞ্জক (বাতাস যেমন ফুরফুর করিয়া সর্বত্র বহিয়া যাইতেছে––এআ)। ২ ওড়ার জন্য স্বল্প পালকযুক্ত ডানার সঞ্চালনজনিত লঘুশব্দ; হালকা পদার্থের ওড়ার শব্দ । ফুফুরানো ক্রি ১ ফুরফুর শব্দ করা । ২ ঐরূপ শব্দে উড়তে থাকা । ৩ ওড়ার চেষ্টা করা । ফুরফুরে বিণ ১ ফুরফুর করে এমন । ২ মৃদুমন্দ ও মনোরম; লঘু ও মনোহর; মুদৃগতিসম্পন্ন (ফুরফুরে হাওয়া)। {ধ্বন্যা.}

**ফুরয়ে** (মবা.) [ফুরয়ে] ক্রি ১ ফুরায়; সমাপ্ত হয়। ২ ব্যক্ত বা প্রকাশিত হয়; স্ফুরিত হয় (না ফুরয়ে বাণী ––কশে)। {স. √স্ফুর্‌>}

**ফুরসত, ফুরসৎ, ফুরসুত, ফুরসুৎ** [ফুর্‌শত্‌, –, –শুত্‌, –] বি অবসর; ছুটি; অবকাশ (ফুরসৎ থাকত না––প্রেমি)। ~মাফিক বি অবকাশমতো; অবসরমতো (ফুরসৎমাফিক আমাকে একবার বললেন––সৈমু)। {আ. ফুরস়ত ............ }

**ফুরসি, ফুরসী** ⇒ ফরসি

**ফুরসুত, ফুরসুৎ ⇒** ফুরসত

**ফুরানো, ফুরনো** [ফুরানো, –রনো] ক্রি ১ শেষ হওয়া; অবসান হওয়া (দিন ফুরায়, টাকা ফুরায়)। ২ ব্যয়িত হওয়া; ফুরিয়ে যাওয়া। ৩ সমাধা হওয়া; সমাপ্ত হওয়া । ৪ নির্ধারণ বা নির্ণয় বা স্থির করা; চুক্তি করা (রাজমিস্ত্রী আনিয়া বাটীর নকসা দেখাইয়া ফুরান করিয়া দিলেন––ভব; ফুরাআঁ না দেহ তোকে––বচ)। {স. √পূরি>}

**ফুর্ণা** [ফুর্‌না] বি ফুটানি (তথাপি মামুদা বেটা মুখে মারে ফর্ণা––ঘচ)। {স. স্ফুরণ>}

**ফুর্তি** [ফুর্‌তি] বি ১ আনন্দ; হর্ষ; উল্লাস। ২ অশিষ্ট আমোদ–প্রমোদ (লোকটা ফুর্তি করেই জীবনটা কাটাল)। {স. স্ফুর্তি>}

**ফুল** [ফুল্‌] বি ১ পুষ্প; কুসুম; প্রসূন । ২ পুষ্পাকৃতি অলঙ্কার; রেশম, উল ইত্যাদিতে বোনা পুষ্পাকৃতি কারুকাজ। ৩ জরায়ু ও গর্ভস্থ সন্তানের নাভির সঙ্গে সংযুক্ত পুষ্টি সরবরাহকারী অংশ; অমরা; placenta । ~ওয়ারি বি ফুলবাগান (শোভান্বিত ফুলওয়ারি––রাম)। ~ওয়ালা বি পুষ্পবিক্রেতা। ~ওয়ালি/ওয়ালী স্ত্রী.। ~কপি বি পুষ্পাকৃতি কপি যা সবজিরূপে ব্যবহৃত হয় । ~কাটা বি ফুল তোলা; পুষ্পাকৃতি নকশায় শোভিত (অপু ফুলকাটা একটা মাঝারি জামবাটিতে দুধ খাইতে ভালবাসে––বিব)। ~কারি বি বস্ত্রাদিতে ফুলের নকশা; বাটিক; বুটির কাজ। ~কোঁচা বি ধুতিতে চুনট করে কোঁচায়ে কোঁচার উপরিভাগকে যে পুষ্পাকৃতি দেওয়া হয় । ~খড়ি বি লেখার খড়িমাটি; চা–খড়ি; chalk । ~চন্দন বি হিন্দুমতে সাদর সংবর্ধনাজ্ঞাপক ফুল ও চন্দন (তোমার মুখে ফুলচন্দন পড়ুক)। ~চাং বি কাঁড়; শৌখিন মাচা যা ঘরের চালার সাথে ঝুলিয়ে রাখা হয় (একপাশে আছে ফুলচাং বাঁধা––জউ)। ~ছড়ি বি পুষ্প বা পুষ্পশাখার অনুকরণে কারুময় সরু যষ্টিবিশেষ । ~জাগানো বিণ ফুল ফোটানো (ফুল–জাগানো দখিন হাওয়া––দিল–জাগানো দক্ষিণতা––সদ)। ~জাল বি পুষ্পস্তবক (পূজে ঋতুরাজে আজি ফুলজারে ধরণী––মদ)। ~ঝাঁপা বি কানের অলঙ্কারবিশেষ; কানপাশা (ফুলঝাঁপা দুই কানে––বআমি)। ~ঝারি বি পুষ্পকুঞ্জ; ফুলের ঝোপ (সুরভী নেশায় মশগুল–করা মধুভরা ফুলঝারি––মোম)। ~ঝুরি বি ‌১ আতশবাজিবিশেষ; যা থেকে পুষ্পরাশির ফোয়রার মতো অগ্নিস্ফুলিঙ্গ বের হয় (ফুলঝুরি জ্বালিয়ে খেলে চললো সে––অঠা; অল্পক্ষণের জন্য হাসিয়ে আর কাঁদিয়ে ফুলঝুরির মত শেষ হয়ে যাবে––রই)। ~টুকি, ~টুকী বি মুধপায়ী একপ্রকার ক্ষুদ্র পাখি (ফাঁদ ভাঙ্গা ফুলটুকি ফুলে মধু খায়––মাগা)। ~ টুঙ্গি ঘর বি পুকুরের মধ্যে নির্মিত ধনীদের গ্রীষ্মবাসের জন্য একরূপ বিলাসগৃহ; তুঙ্গে নির্মিত ঘর; টুঙ্গি বা টঙ্গি; ফুলে সজ্জিত টুঙ্গিঘর অথবা ফুলশয্যার জন্যে নির্মিত টুঙ্গিঘর––রূপকথায় বর্ণিত; জলটঙ্গী (ফুলটুঙ্গি ঘরে কন্যা সিঞ্চা কাপড় ছাড়ে––পূগী)। ~ টুসি বি ফুল যেম অল্প আঘাতে ঝড়ে পড়ে তেমনি সামান্য আঘাতে বা শোকে যে নারী কাতর হয়ে পড়ে। ~ তোলা ক্রি ১ গাছ থেকে পুষ্প চয়ন করা; সূচিকর্ম দ্বারা বস্ত্রাদি পুষ্পাকৃতি নকশা বয়ন করা। ~ তোলা বিণ পুষ্পাধার; যে পাত্রে ফুল সাজিয়ে রাখা হয় (গোলামের ফুলদানের যদি এ মুকুলের ঠাঁই হয়–– নই; ফুলদানের কাটা ফুল সব টাটকা হয়ে উঠল––প্রচৌ)। ~দার বি ১ পুষ্পের ন্যায় নকশাযুক্ত। ২ সপুষ্প; পুষ্পযুক্ত। ~ দেওয়া ক্রি পুষ্প উপহার দেওয়া । ~দোল বি হিন্দুমতে বৈশাখী পূর্ণিমায় অনুষ্ঠিত শ্রীকৃষ্ণের পুষ্পদোল উৎসব (কত বসন্তে তার ফুলদোলের স্মৃতি সব কথা জড়িয়ে থাকে––অঠা)। ~ধনু, ~–ধনুঃ, ~বাণ, ~শর বি ১ হিন্দুমতে ফুলে তৈরি কামদেবের ধনু; মদনের পুস্পবাণ বা কুসুমশর। ২ (হিন্দু পুরাণে) কামদেব; মদন; কন্দর্প (আইলা ধাইয়া ফুল–ধনুঃ––মদ; এই ছলে ফুলধনু হানে ফুলবাণ––ভারা)। ~ন্ত বিণ পুষ্পিত; ফুলময় (শরতের ফুলন্ত অঙ্গনে––শাহো)। ~ পড়া ক্রি প্রসবের পর গর্ভপুষ্প গর্ভচ্যুত হওয়া। ~বড়ি বি কলাই, ডাল, ইত্যাদির হালকা সাদা বড়ি। ~বাতাসা বি ফুলের মতো সুন্দর ও হালকা বাতাসা। ~বাবু বি শৌখিন ব্যক্তি। ❑ বিণ ১ ফুল যে বাবু; সমগ্রভাবে বেশভূষায় নিখুঁত; শৌখিন । ২ (ব্য.) অতিরিক্ত বিলাসী ও পরিচ্ছন্ন; সুন্দর বেশভূষা পরিহিত ব্যক্তি । ~শয্যা বি ১ বিবাহের পর পুষ্পভূষিত বিছানায় বর–বধূর একত্রে প্রথম রজনী যাপনের জন্য অনুষ্ঠানবিশেষ । ২ কুসুমাবৃত সুখশয্যা । ফুলের ঘায়ে মূর্ছা যাওয়া (আল.) সামান্য কারণে কাতর বা পীড়িত হওয়া বা কষ্ট পাওয়া । {স. ফুল্ল>প্রা. ফুল}

**ফুল২** [ফুল্‌] বিণ ১ সম্পূর্ণ মাপবিশিষ্ট; নির্দিষ্ট অঙ্গ সম্পূর্ণ আবৃত হয় এমন মাপের (ফুলশার্ট)। ২ পুরা মূল্যের (ফুলটিকিট) । {ই. full}

**ফুল৩** [ফুল্‌] বি, বিণ বোকা; নির্বোধ । {ই. fool}

**ফুলকা, ফুলকো**  [ফুল্‌কা, –কো] বি ১ মৎস্যাদির কানকোর নিম্নস্থ চিরুনির মতো শ্বাসযন্ত্রবিশেষ (পাঁজরা দুটো ওঠানামা করে, ডাঙায় ওঠানো মাছের ফুলকোর মতো––গুমা)। ২ ফোলানো বস্তুর উপরের পাতলা আবরণ বা আচ্ছাদন বা ছাল (লুচির ফুলকা)। ❑ বিণ ফুলানো; স্ফীত। {ফুল+কা}

**ফুলকি, ফুল্কি** [ফুল্‌কি] বি স্ফুলিঙ্গ; অগ্নিস্ফুলিঙ্গ; অগ্নিকণা (আগুনের ফুলকি ছিটাচ্ছে কেউ––রাখা)। ❑ বিণ ঈষৎ; মৃদু; মুচকি (ফুলঝুরিতে ফুলকি হাসির রাসি––সদ)। {স. স্ফুলিঙ্গ>}

**ফুলকো** ⇒ ফুলকা

**ফুলঝুড়ি** ⇒ ফুল১

**ফুলন** ⇒ ফোলন

**ফুলন্ত** ⇒ ফুল১

**ফুলরি** ⇒ ফুলুরি

**ফুলল** ⇒ ফুলেল

**ফুলস্কেপ, ফুলস্ক্যাপ** [ফুল্‌স্‌কেপ্‌, –ক্যাপ্‌] বিণ দৈর্ঘ্য এবং প্রস্থে ইঞ্চি মাপের কাগজ (একখানা ফুলস্ক্যাপ কাগজ নিন––সৈমু)। {ই. foolscap}

**ফুলা, ফুলান, ফুলানো ⇒** ফোলা

**ফুলা** (মবা.) [ফুলা] ক্রি ফুল ধরা; পুষ্প প্রস্ফুটিত হওয়া। {ফুল+আ}

**ফুলি, ফুলী** [ফুলি] বিণ ফুলের ন্যায় (নার্গিসফুলী আঁখ––নই)। {ফুল+ই}

**ফুলিল** (প্রাবা.) [ফুলিল] ক্রি ফুল হলো (চর্যাপদ)। {ফুল+ইল}

**ফুলী** ⇒ ফুলি

**ফুলুট, ফ্লুট** [ফুলুট্‌, ফ্লুট্‌] বি মুরলী; একপ্রকার বাঁশি (ঢোল, বেহালা, ফুলুট , মোচ্যোং ও সেতারের রং বাজল ––কাসি)। {ই. flute}

**ফুলুরি, ফুলরি** [ফুলুরি, –লো–] বি তেলে–ভাজা বেসনের বড়া। {স. ফুল্ল (স্ফীত)>ফোলা+বাড়ি=ফুলাড়ি>ফুলারি, তুল. হি. ফুলৌরি}

**ফুলেল, ফুলল** [ফুলেল্‌, ফুলল্‌] বিণ ১ পুষ্পময়; ফুলেভরা; কুসুমিত (দোয়েল শ্যামা লহর তোলে কৃষ্ণচূড়ার ফুলেল্‌ শাখায়––নই)। ২ পুষ্পগন্ধে আমোদিত; ফুলের গন্ধযুক্ত। ৩ ফুলের মতো রমণীয় (ফুলল্‌ হবে আকাশ ––মোম)। ৪ পুষ্পসার মিশ্রিত (ফুলেল তেল––অচিসে)। {ফুল+তেল>}

**ফুল্ল** [ফুল্‌লো] বিণ ১ প্রফুল্ল; উৎফুল্ল (শিথিলবসনার ফুল্ল কপোলে লাজ–শোণিমা বিদীর্ণ প্রায় দাড়িম্বের মত হিঙ্গুল হয়ে ফুটল––নই)। ২ বিকশিত; ফুটন্ত; প্রস্ফুটিত (তার ফুল্ল যৌবন গেছে––সৈমু)। ৩ কুসুম; পুষ্প; প্রসূন । ~বিভা বি বিকশিত সৌন্দর্য (ফুলরাজীর এই ফুল্লবিভা দম্পতীর মনে প্রেমের আভা জ্বালাইয়া দিল––ইহো)। ~লোচন বি মৃগবিশেষ। ❑ বিণ প্রফুল্ল নয়ন । {স. √ফুল্ল্‌+অ(অচ্‌)}

**ফুল্লিঅ** (প্রাবা.) [ফুল্‌লিয়] ক্রি ফুল ধরেছিল; পুষ্প প্রস্ফুটিত হয়েছিল (দোহাঁকোষ)। {স. ফুল্ল>ফুল+ইঅ}

**ফুস** [ফুশ্‌] বি ১ তৃণবিশেষ। ২ তুচ্ছ; অসার। {হি. ফিস}

**ফুসকুড়ি, ফুস্কুড়ি** [ফুশ্‌কুড়ি] বিণ ছোট ফোঁড়া। {স. স্ফোটক+বা. ই (স্ফোটকি>(বর্ণবিপর্যয়ে) ফুসকুড়ি)}

**ফুসফুস১** [ফুশ্‌ফুশ্‌] বি শ্বাস–প্রশ্বাসের যন্ত্র; lungs । ~ প্রদাহ বি নিউমোনিয়া রোগ। {স. ফুপ্‌ফুস>}

**ফুসফুস২**[ফুশ্‌ফুশ্‌] অব্য মৃদু শব্দে কথোপকথন; ফিসফিস শব্দব্যঞ্জক । ~–গুজগুজ বি আড়ালে কোনো গোপন বিষয়ের মৃদু আলাপচারিতা। {ধ্বন্যা.}

**ফুসমন্তর** [ফুশ্‌মন্‌তোর্‌] বি ১ ফাঁকির মন্ত্র (ভূত কি ভাগে ফুসমন্তর ফুঁতে––নই)। ২ গোপন উপদেশ। ৩ ফুসলানোর মন্ত্র । {স. ফুস+মন্ত্র}

**ফুসলনো** ⇒ ফুসলানো

**ফুসলানো, ফুসলনো, ফোসলানো** [ফুশ্‌লানো, –ল–, ফো–] ক্রি ১ আপন স্বার্থের জন্য কাকেও কুপরামর্শ দিয়ে নীতিবিগর্হিত কর্মে প্রবৃত্ত করা; বিপথগামী হবার জন্য কুমন্ত্রণা দেওয়া। ২ স্বমতে আনার জন্য গোপনে পরামর্শ বা মন্ত্রণা দেওয়া; নিজের দলে টানার জন্য মন্ত্রণা দেওয়া। {হি. ফুস্‌লানা}

**ফুসুর ফাসুর** [ফুশুর্‌ফাশুর্‌] বি চাপা গলায় কথোপকথন (নাগর নিয়ে ফুসুরফাসুর––আউ)। {ধ্বন্যা.}

**ফুস্কুড়ি** ⇒ ফুসকুড়ি

**ফেউ** [ফেউ] বি ১ শৃগাল; ‘ফেউ’ রবকারী ক্ষিপ্ত শৃগাল (মাঠের ওপাশে ডাকিতেছে ফেউ––বআমি)। ২ বাঘের পিছন থেকে চিৎকার করে এমন শৃগাল। ৩ অনুসরণকারী (হিটলারের ফেউ মুসোলিনি––সৈমু)। ~ লাগা ক্রি পশ্চাতে লেগে থেকে ক্রমাগত উত্ত্যক্ত বা বিরক্ত করা । {ধ্বন্যা.}

**ফেঁকড়া, ফ্যাঁকড়া** [ফ্যাঁক্‌ড়া] বি ‌ ১ প্রশাখা; গাছের ডাল । ২ মূল বিষয় থেকে উৎপন্ন ফেসাদ; ঝঞ্ঝাট। ৩ মূল বিষয়ের আনুষঙ্গিক বিঘ্ন বা বাধা । {ও. ফাঁকড়া; স. ফর্ফরিক; আ. ফিক়়রাহ ........... }

**ফেঁকাসিয়া, ফেঁকাসে** ⇒ ফেকাসে

**ফেঁকো** ⇒ ফেকো

**ফেকাসে, ফ্যাকাসে, ফ্যাকাশিয়া** [ফ্যাকাশে, –, –শিয়া] বিণ ১ ফিকা; পাণ্ডবর্ণ; বিবর্ণ; ঔজ্জ্বল্যশূন্য; অনুজ্জ্বল; দীপ্তিহীন (রঙ্গটি বাপু বড় ফ্যাঁকাসে––বচ; মুখে আতঙ্ক মেখে ফ্যাকাশে চোখে তার দিকে তাকায়––সজ)। ২ রক্তশূন্য। {হি. ফীকা+সা}

**ফেকো, ফেঁকো** [ফেকো, ফেঁ–] বি ১ উপবাসহেতু অথবা দীর্ঘক্ষণ ক্রমাগত কথা বলার ফলে কণ্ঠনালির শুষ্কতাহেতু মুখ থেকে নির্গত শুষ্ক থুতু (ফাঁফর হইনু দেখে মুখে উঠে ফেঁকো––ভারা)। {আ. ফাক়াহ ....... }

**ফেচফেচ, ফ্যাচফ্যাচ** [ফ্যাচ্‌ফ্যাচ্‌] ক্রিবিণ বিরক্তিজনক অযথা বাক্য প্রয়োগ (অকারণে এত ফেচফেচ করিতেছি ––ঈবি)। {ধ্বন্যা.}

**ফেচাং১**[ফ্যাচাঙ্‌] বি ফেসা; ঝঞ্ঝাট; হাঙ্গামা (হাজার ‘ফেচাং’–এর দলিল নজির পেশ করব––নই)। {ধ্বন্যা.}

**ফেচাং২, ফ্যাচাং** [ফ্যাচাঙ্‌] বি ১ ফেঁকড়া। ২ আনুষঙ্গিক বাধা বা ফেসাদ । {ধ্বন্যা.}

**ফেছক** [ফেছ্‌ক্‌] বি পাপ; অন্যায় (কোন প্রকার ফেছ্‌ক্‌ কাজে লিপ্ত হইবে না––আখাঁ)। {আ. ফিসক় ...........}

**ফেজ, ফেজ্‌** [ফেজ্‌] বি টুপিবিশেষ (তুর্কি নূর ও মাথার ফেজ––নই)। {তু. ফেজ}

**ফেটা, ফ্যাটা** [ফ্যাটা] বি কাপড়ের ফালি; পটি; জড়ানো কাপড়বিশেষ (মাথায় লাল খেরুয়ার ফ্যাটা––অঠা)। {স. পট>}

**ফেটানো, ফ্যাটানো** [ফ্যাটানো] ক্রি ফেটানো; নেড়ে স্ফীত করা। {স. ফাণ্ট>ফাঁট>ফেট+আনো}

**ফেটি, ফেটী** [ফেটি] বি ১ ক্ষুদ্র পাগড়ি। ২ কাপড়ের পটি; ব্যান্ডেজ। ৩ সুতার একত্রবদ্ধ গোছা। {স. ফটা, পট্ট>}

**ফেটিং, ফেটিন** ⇒ ফিটন

**ফেতনা, ফেৎনা** [ফ্যাত্‌না] বি ১ অনিষ্ট; ক্ষতি । ২ গণ্ডগোল; হাঙ্গামা । ~–ফছাদ বি ঝগড়াবিবাদ ; হাঙ্গামা; ষড়যন্ত্র (ফেৎনা–ফছাদ ইত্যাদি সংঘটিত হইবে––আখাঁ)। {আ. ফিতনাহ ........ }

**ফেতরা, ফেৎরা, ফিতরা** [ফ্যাত্‌রা, –, ফিত্‌রা] বি রমজান মাসের শেষে রোজা ভঙ্গের দিন দরিদ্রদিগকে মুসলিমদের দেওয়া গম, চাল বা টাকা–পয়সা (পুণ্য চাঁদে ফিত্‌রার পুণ্য আয়োজন––শাহো)। {আ. ফিত়রাহ .......... }

**ফেন** [ফ্যান্‌, সমাবদ্ধ পদে ‘ফেনো’] বি ১ ফেনা; গাঁজ; বায়ুমিশ্রিত তরল পদার্থ; বুদ্বুদ। ২ মাড় (ভাতের ফেন)। ~দুগ্ধা বি দুধে প্রস্তুত পিষ্টকবিশেষ। ~নিভ বিণ ফেনার মতো; ফেনার মতো কোমল ও সাদা । দুগ্ধ~নিভ বিণ দুধের ফেনার মতো সাদা; দুধের মতো সাদা । {স. স্ফায়্‌+ন(নক্‌)}

**ফেনক** [ফেনক্‌] বি ১ সাবান । ২ পেখম (ফেনক ধরিয়া নাচে ময়ূর ময়ুরী––কমু)। {স. ফেন+ক(কন্‌)}

**ফেনা** [ফ্যানা] বি ১ দুধ; সাবান বা সাগর থেকে উদ্ভূত বুদ্বুদ। ২ ফেন; গাঁজ। ~নো ক্রি ১ ক্রমাগত নেড়ে ফেনিল করে তোলা; ফেটানো। ২ অতিরঞ্জিত করে তোলা; কথা বাড়িয়ে তোলা। ❑ বি অতিরঞ্জন। ~সমান বিণ ফেনানো হচ্ছে এমন । ~য়িত বিণ ফেনাযুক্ত হয়েছে এমন; বুদ্বুদযুক্ত; ফেনিল । {স. ফেন+বা. আ}

**ফেনি, ফেণী, ফেণি** [ফেনি] বি ১ বড় আকারের বাতাসা। ২ চিনি সংযোগে প্রস্তুত মাদ্যদ্রব্যবিশেষ (দধি খায় ফেনী তথি করি মটমটি––কমু)। {স. ফেন+বা. ই, ঈ}

**ফেনিকা** [ফেনিকা] বি মিষ্টান্নবিশেষ; খাজা। {স. ফেন+বা. ইকা}

**ফেনি–বাতাসা**  ⇒ বাতাসা

**ফেনিল** [ফেনিল্‌] বিণ ১ সফেন; ফেনাবিশিষ্ট; বুদ্বুদযুক্ত (ফেনিল তালরসও খাইয়াছিলেন––রাব)। ২ ফেনায়িত । {স. ফেন+ইল(ইলচ্‌)}

**ফেফাতুড়া, ফেফাতুড়ি, ফেফাতুরা** [ফেফাতুড়া, –তুড়ি, –তুরা] (মবা.) বিণ ১ হতভম্ব; হতবুদ্ধি; দিশাহারা (ফেফাতুরা হইয়া ফুল্লরা পাছে মরে––কমু)। ❑ বি শোক; আঘাত (ফেফাতুড়ি পাইয়া ফুল্লরা মৈল ঘরে––কমু)। {ফাঁফর>}

**ফেব্রুয়ারি, ফেব্রুআরি** [ফেব্‌রুয়ারি] বি ইংরেজি সনের দ্বিতীয় মাস। ২৮ দিনের মাস তবে লিপইয়ারে ২৯ দিন হয়। একুশে/২১শে~ বি ভাষা–আন্দোলনের ঐতিহাসিক শহীদ–দিবস । ২০০০ সাল থেকে জাতিসংঘ ঘোষিত ‘আন্তর্জাতিক মাতৃভাষা দিবস’। ১৯৫২ সালের ২১ ফেব্রুয়ারি তারিখে ঢাকা শহরে মাতৃভাষা বাংলাকে রাষ্ট্রভাষা করার দাবিতে ১৪৪ ধারা ভঙ্গ করে ছাত্রজনতার প্রতিবাদ মিছিলের দিন । তৎকালীন পূর্ব পাকিস্তানের মুসলিম লীগ সরকার এই মিছিলে গুলি চালায় । এতে শহীদ হন রফিক উদ্দিন আহমেদ, শফিউর রহমান, আবদুল জব্বার, আবুল বরক প্রমুখ। {ই. February}

**ফের** [ফের্‌] বি ১ সংকট; দায়; বিভ্রাট (আজ আবার কি ফেরে পড়লাম)। ২ বিঘ্ন; ব্যাঘাত; গণ্ডগোল (...আর কিছু না করিও ফের––কমু)। ৩ বদল; পরিবর্তন (রকম ফের)। ৪ বেড়; বেষ্টন । ৫ রহস্য (তোমার এ ফের দুর্বোধ্য) ৬ ছল; ছলনা; কৌশল (কথার ফের)। ৭ ওজনের দাঁড়িপাল্লা দুইটির পার্থক্য বা অন্তর (তোমার পাল্লায় ফের আছে, ঠিক করে নাও)। ❑ ক্রিবিণ পুনরায়; আবার (ফের এসেছো, তোমার লজ্জা নাই)। ~ফার বি ১ ছলাকলা; ঘোরপ্যাঁচ (মোরে পরিচয় দেহ ছাড় ফেরফার ––ভারা)। অদৃষ্টের ~ , গ্রহের ~, কপালের ~ বি ভাগ্য–বিপর্যয় । হের~ বি অদল–বদল; বদল; পরিবর্তন। {তুল. হি. ফের––পুনরায় ফিরে আসা}

**ফেরকা, ফিরকা** [ফের্‌কা, ফি–] বি দল ধর্ম সম্প্রদায়য়ের অন্তর্গত উপসম্প্রদায় (আমরা কোনো ফেরকা...ধার ধারি না––জহা)। ~বন্দী বি দলে ভাগ হয়ে যাওয়া । {আ. ফিরক়াহ .......... }

**ফেরত, ফিরত** [ফেরোত, ফি–] বি প্রতর্পণ । ❑ বিণ ১ ফিরিয়ে দেওয়া হয়েছে এমন; প্রত্যর্পিত; গ্রহণ করা হয়নি এমন। ২ প্রত্যাগত; ফিরেছে এমন (বিলাত–ফেরত)। ৩ পাল্টা ; প্রত্যাবর্তনকারী। ফেরতা বিণ প্রত্যাগত (আমরা বিলাত–ফেরতা ক ভাই––দ্বিরা)। ❑ বি ১ বেষ্টন; এক পরতের উপর অন্য এক পরত (ফেরতা দিয়ে কাপড় পরা)। ২ পরিবর্তন; বদল (হাত ফেরতা)। ❑ ক্রিবিণ ফেরার সময়ে; প্রত্যাবর্তনকালে (বাজার ফেরতা দেখা করবো)। {হি. ফিরতা}

**ফেরদৌস, ফিরদউস** [ফেরদোউস্‌, ফি–] বি ইসলামি বিশ্বাস অনুযায়ী অন্যতম জান্নাত; বেহেস্ত বা স্বর্গের নাম (ফিরদউসে ছিল বাসা––মুশ)। ~–আলা বি প্রধান ও সর্বোচ্চ বেহেস্ত (ফিরদৌস–আলা হ’তে লালা ফুলের সুরভি আসে––নই)। {আ. ফিরদাউস্‌ ............ }

**ফেরদৌসি, ফিরদউসি** [ফের্‌দোউসি, ফি–] বিণ ১ সর্বোচ্চ বেহেতের অধিবাসী বা অধিবাসযোগ্য । ❑ বি শাহনামা নামক মহাকাব্য রচয়িতা ইরানের খ্যাতনামা কবি। {আ. ফিরদাউস্‌ ........... }

**ফেরা১, ফিরা** [ফেরা, ফি–] ক্রি ১ প্রত্যাবর্তন করা; ফিরে আসা বা ফিরে যাওয়া। ২ দিকে যাওয়া; অভিমুখী হওয়া । ৩ পশ্চাদ্দিকে যাওয়া; ঘোরা (পিছনে ফেরা)। ৪ অবস্থাগত দিকের পরিবর্তন হওয়া (কপাল ফেরা)। ৫ নিবৃত্ত হওয়া (মন ফেরা)। ৬ ভ্রমণ করা (দেশে ফেরা)। ৭ অবস্থার প্রতিকূলতা হেু নানা জায়গায় ঘোরা (এখন সে পথে পথে, দ্বারে দ্বারে ফিরছে)। ৮ বিফল মনোরথ হয়ে প্রত্যাবর্তন করা (দরজা থেকে ফিরে যাওয়া)। ফেরানো, ফিরানো ক্রি ১ প্রত্যাবর্তিত করা; ফিরিয়ে দেওযা। ২ প্রার্থনা কিংবা অনুরোধ উপেক্ষা করে বিদায় করা (ভিখারি ফেরানো)। ৩ বদলানো (হুঁকায় পানি ফেরানো)। ৪ নতুন করে লাগানো (কলি ফেরানো)। ৫ আঁচড়ানো; বিন্যাস করা (চুল ফেরানো)। ফেরাফিরি, ফিরাফিরি বি ১ উপর্যুপরি ফেরত বা বদল; বার বার পরিবর্তন । ২ অদল–বদল; একটার পরিবর্তে আর একটার আদান–প্রদান । {√ফির্‌+আ; তুল. হি. ফের্‌না}

**ফেরা২** [ফেরা] বি মাপার পাত্রবিশেষ (সুরকির ফেরা) {হি. ফেরা}

**ফেরাই** ⇒ ফিরাই

**ফেরারন** [ফেরার্‌] বিণ পলাতক; নিখোঁজ; লুক্কায়িত (আসামী ফেরার হইলে শেষে আমি মারা যাইব––মীম)। ফেরারি বি পলাতক; নিখোঁজ (ফেরারী আসামী হয়েই কাটিয়ে দিলাম––নই; অকালপক্ব চুলে কলপ লাগালে অনায়াসে ফিরে আসে ফেরারী যৌবন––শারা)। {আ. ফিরার ..........}

**ফেরি১, ফেরী, ফিরি** [ফেরি, –, ফি–] বি ‌ ১ রাস্তায় বা বাড়ি বাড়ি ঘুরে পণ্য বিক্রয় (কার দ্বারে স্বপনের ফিরি––স্বপন–ব্যাপারী আমি––মোম; রাস্তায় রাস্তায় ফেরী করি ––ওমা)। ২ কীর্তন বা যাত্রার গায়ক–গায়িকাদের প্রদত্ত পুরস্কার। ৩ টহল গান। তুল. প্রভাতফেরি––সকাল বেলা শোভাযাত্রা বা মিছিল করে সমস্বরে গান করা। ৪ পুনরায় (ঐছে ফেরি রসনা পাওব আর––ঈবি)। ফেরিওয়ালা বি রাস্তায় বা বাড়ি বাড়ি পণ্যদ্রব্য ফেরি করে বেড়ায় যে। {√ফির্‌+বা. ই}

**ফেরি২, ফেরি–নৌকা** [ফেরি, ফেরিনোউকা] বি খেয়ানৌকা; খেয়াঘাট পারাপারের নৌকা। {ই. ferry+বা. নৌকা}

**ফেরু** [ফেরু] বি শৃগাল; ফেউ (হাতী ঘা’ল হবে ফেরু যায় ?––নই; যাবে কোথায় ভীরু ফেরুপাল––আকআ)। {স. ফে+√রু+উ(ড়ু)}

**ফেরেব, ফরেব** [ফেরেব্‌, ফ–] বি প্রবঞ্চনা; জুয়াচুরি; জাল; শঠতা। ~ফন্দি বি ধূর্তামি; কারসাজি (কোনো ফেরেবফনিদ নেই––এতে––অচিসে)। ~বাজ বিণ প্রবঞ্চক; জালিয়াত; দাগাবাজ; ঠগ (তাই হলি সব সেরেফ আজ কাপুরুষ আর ফেরববাজ––নই)। ~বাজি বি জালিয়াতি; ফেরেববাজের কর্ম বা বৃত্তি । {ফা. ফেরেব .........}

**ফেরেশতা, ফিরিশতা** [ফেরশ্‌তা, ফিরি–] বি আল্লাহর আজ্ঞাবহ জ্যোতির্ময় সত্তা। {র্ফা. ফিরিশ্‌তাহ ............}

**ফেল** [ফেল্‌] বিণ ১ অনুত্তীর্ণ ; অকৃতকার্য (পরীক্ষায় ফেল হওয়া)। ২ ব্যর্থ; অসফল । ৩ দেউলিয়া (ব্যাংক ফেল হওয়া)। ৪ নিষ্ক্রিয় (হার্ট ফেল)। ৫ ঠিক সময়ে উপস্থিত হতে অসমর্থ (গাড়ি ফেল হওয়া)। ৬ নষ্ট; বন্ধ (ব্যবসায় ফেল পড়া)। ~–করা বিণ অনুত্তীর্ণ (আমি ফেল–করা ছেলে বলে––রঠা)। {ই. fail}

**ফেলজামিন, ফিয়াল জামিন** [ফেল্‌জামিন্‌, ফিয়াল্‌–] বি সচ্চরিত্র থাকার অঙ্গীকারে জামিন। {আ. ফেয়েল দ়ামিন ............. }

**ফেলনা, ফ্যালনা** [ফ্যাল্‌না] বিণ তুচ্ছ; অকিঞ্চিৎকর; অকেজো; ফেলে দেবার যোগ্য । {স. √ক্ষিপ্‌>প্রা. √ফেল্ল>বা. √ফেল্‌(ফ্যাল্‌)+না}

**ফেল ফেল** ⇒ ফ্যাল ফ্যাল

**ফেলল** (ব্র.) [ফেলল] ক্রি ফেলল (মোতিহার টুটি ফেলল ––বিপ)। {বা. √ফেল্‌+অতীত কালে ল বিভক্তি)

**ফেলশানি, ফেলসানি, ফিয়ালশানী** [ফেল্‌শানি, –, ফিয়াল–] বি ১ ব্যভিচার । ২ অবৈধ সংসর্গজাত গর্ভপাত। {আ. ফেয়েলশানী ..........}

**ফেলা** [ফ্যালা] ক্রি ১ নিক্ষেপ করা; ফেলে দেওয়া; পতিত করা। ২ ছোড়া; ক্ষেপণ করা। ৩ সমাপ্ত করা; শেষ করা; চুকানো; নিষ্পন্ন করা (করে ফেলা)। ৪ ত্যাগ করা; ছাড়া (তাকে এক ফেলে আসা উচিত হয়নি)। ৫ নিঃসরণ করা (দীর্ঘ নিঃশ্বাস ফেলা)। ৬ অকস্মাৎ কিছু রা (বলে ফেলা)। ৭ নির্ধারণ করা; নির্দিষ্ট করা (তারিখ ফেলা, দিন ফেলা। ❑ বি, বিণ উক্ত সকল অর্থে । ফেলো কড়ি মাখো তেল––নগদ অর্থ , শ্রম ইত্যাদির বিনিময়ে দ্রব্য গ্রহণের উপদেশ। ~ছড়া, ~ফেলি বি ১ অপ্রয়োজনীয় অংশের ইতস্তত বিক্ষেপ; অযত্নে ছড়ানো । ২ অপব্যয়; অমিতব্যয়; নির্বিচারে ব্যয় । {√ফেল্‌+আ}

**ফেলো** [ফেলো] বি ১ বৃত্তিপ্রাপ্ত গবেষক । ২ কোনো প্রতিষ্ঠানের সদস্য । ৩ সঙ্গী; সহচর। ৪ বিশ্ববিদ্যালয়ের পরিচালক সমিতির সভ্য (পাঠ্যপুস্তক নির্বাচনের জন্য ফেলোদের নিয়ে একটি বিশেষ কমিটি নিযুক্ত করেন––কাআমা)। {ই. fellow}

**ফেসাদ, ফ্যাসাদ** [ফ্যাশাদ্‌] বি ১ ঝঞ্ঝাট; বিপদ; বিঘ্ন; গণ্ডগোল; ঝামেলা (সাধ করিয়া পুলিশের ফ্যাসাদে জড়াইয়া পড়িবে––শেহ)। ২ কলহ; হাঙ্গামা; ঝগড়া; বিবাদ। ফ্যাসাদে বিণ ঝগড়াটে; হাঙ্গামাপ্রিয়; কহপ্রিয় । {আ. ফাসাদ্‌ ...........}

**ফৈজত** ⇒ ফজিহত

**ফোঁকল**  [ফোঁকোল্‌] বি গর্ত; ফাঁক; ছিদ্র (পাঁচিলের ফোঁকল গলে––নই)। {স. ভুক>ভুকর>ফুকর>ফোকর>}

**ফোঁকা ⇒ ফুঁকা**

**ফোঁটা** [ফোঁটা] বি ১ টিপ; তিলক। ২ তরল দ্রব্যের বিন্দু (শিশিরের ফোঁটা)। ৩ ক্ষুদ্র বিন্দুবৎ চিহ্নবিশেষ । ৪ ক্ষুদ্র; ছোট (এক ফোঁটা মেয়ে)। {স. স্ফুট অথবা স্ফোট>}

**ফোঁড়, ফোড়** [ফোঁড়্‌, ফো–] বি ১ ছিদ্র; রন্ধ্র। ২ বেঁধন; বিঁধ। ৩ সুঁইয়ের ঘাই (ঘন ফোঁড়ের কাঁথা দেন––দমি; মাথা নীচু করি ফোঁড় তুলে চলে––বআমি)। এফোঁড়–ওফোঁড় বিণ এপিঠ–ওপিঠ করে বিদ্ধ; পারাপার করে বিদ্ধ । ভুঁইফোঁড় বিণ ১ ভূমি ফুঁড়ে ওঠে এমন । ২ হঠাৎ ধনী; বুনিয়াদি ঘরের নয় এমন । ৩ পূর্বাপর সম্পর্ক নেই এমন (ভুঁইফোঁড় সভ্যতা)। {স. স্ফোটন>}

**ফোঁড়া, ফোড়া, ফুঁড়া** [ফোঁড়া, ফো–, ফুঁ–] ক্রি ভেদ করা; বিদ্ধ করা; বিদীর্ণ করা। ফোঁড়াফুঁড়ি বি বিদ্ধকরণ ইত্যাদি। {স. স্ফুট>}

**ফোঁত, ফোঁৎ** [ফোঁত্‌] অব্য নাক ঝাড়ার শব্দ । {ধ্বন্যা.}

**ফোঁপর** ⇒ ফোঁপল

**ফোঁপরা, ফোপরা** [ফোঁপ্‌রা, ফো–] বিণ ১ ফাঁপা; শূন্যগর্ভ (ফোঁপরা ঢেঁকির নেইক লাজ––নই)। ২ ঝাঁঝরা; ছিদ্রবহুল । ৩ ফুসফুস (মাছের ফোপরা)। {হি. ফোঁপর}

**ফোঁপল–দালাল, ফোঁপর–দালাল ⇒** ফপর দালাল

**ফোঁপানো, ফুঁপানো** [ফোঁপানো, ফুঁ–] ক্রি ১ গুমরে কাঁদা। ২ চাপা গর্জন করা। ৩ রাগে ফোঁস ফোঁস করা। ফোঁপানি, ফুঁপানি বি গুমরানি; ফোঁপানি; ফোঁসফোঁসানি। {ধ্বন্যা.}

**ফোঁস** [ফোঁশ্‌] অব্য ১ নৈরাশ্য বা দুঃখজনিত আবেগে নিঃশ্বাস ফেলার শব্দ । ২ সর্প–গর্জন । ~ করা ক্রি ১ ফণা বা চক্র ধারণ করা । ২ দংশন করতে প্রস্তুত হওয়া । ৩ হঠাৎ বিরক্তি বা উষ্মা প্রকাশ করা। ~ ~ বি ফোঁস ফোঁস শব্দ করণ। ~ফোঁসানো বি অবিরাম ফোঁস ফোঁস শব্দ করা। ~ফোঁসানি বি ফোঁস ফোঁস শব্দকরণ । {ধ্বন্যা.}

**ফোঁসা, ফুঁসা** [ফোঁশা, ফুঁ–] ক্রি ১ ফোঁস ফোঁস করা। ২ আক্রোশবশে গর্জন করা। উক্ত সকল অর্থে। ফোঁসানো বি ১ ফোঁস ফোঁস শব্দ । ২ দংশন করতে প্রস্তুত হওয়া । ফোঁসানি, ফুঁসানি বি ১ ফোঁস ফোঁস শব্দ। ২ আক্রোশে চাপা গর্জন । {ধ্বন্যা. ফোঁস+আ}

**ফোকট** [ফোকোট্‌] বি ফাঁকতাল (ফোকটে দু–পয়সা মারার তালে থাকে––সৈমু)। {অমূ.}

**ফোকর** ⇒ ফুকর

**ফোকরানো** ⇒ ফুকরানো

**ফোকলা,**  ফোগলা[ফোক্‌লা, –গ্‌–] বিণ দন্তহীন {ফাঁক>ফোক+লা}

**ফোকলোর** বি বিশেষ কোনো গোষ্ঠী বা সম্প্রদায়ের ঐতিহ্যিক সংস্কৃতি (artistic communication in a small group––Dan Beb Anos); লোকসংস্কৃতি; লোককৃতি। {ই. Folklore}

**ফোটন** [ফোটোন্‌] বি আলোর কণা; কণারূপী আলো (যখন কণারূপে আলো প্রকাশিত হয় তখন একে বলে ফোটন––শাফ)। {ই. photon}

**ফোটা, ফুটা** [ফোটা, ফু–] ক্রি ১ বিকশিত বা প্রস্ফুটিত হওয়া (ফুল ফোটা; মুখে হাসি ফোটা)। ২ উদিত হওয়া (আকাশে তারা ফোটা)। ৩ প্রকাশিত হওয়া; ব্যক্ত হওয়া (ছেলের মুখে কথা ফুটেছে)। ৪ অগ্ন্যুত্তাপে বুদ্বুদযুক্ত হওয়া (পানি ফোটা)। ৫ ফেটে যাওয়া (খই ফোটা)। ৬ সিদ্ধ হওয়া (চাল ফোটা) । ৭ উন্মুক্ত হওয়া; উন্মীলিত হওয়া (চোখ ফোটা)। ৮ বিদ্ধ হওয়া (কাঁটা ফোটা) । ❑ বি, বিণ উক্ত সকল অর্থে । কথা ফোটা ক্রি অর্থবহ শব্দ উচ্চারিত হওয়া । চোখ ফোটা ক্রি ১ কোনো বিশেষ প্রাণীর জন্মের কয়দিন পর চক্ষু উন্মীলিত হওয়া বা দৃষ্টিশক্তি পাওয়া। ২ (আল.) ভুল ধারণা দূরীভূত হয়ে কারও মধ্যে যথার্থ ধারণা বা জ্ঞানের আবির্ভাব হওয়া (এতদিনে তার চোখ ফুটেছে) । জ্যোস্না ফোটা ক্রি চাঁদের কিরণ বিচ্ছুরিত হওয়া; চন্দ্রালোক উদ্ভাসিত হওয়া । তারা ফোটা ক্রি আকাশে তারকারাজির আবির্ভাব হওয়া । বিয়ের ফুল ফোটা ক্রি (আল.) বিবাহের সম্ভাবনা দেখা দেওয়া। মুখে খই ফোটা ক্রি খই ফোটার মতো চটপট দ্রুত কথা বলা । {স. স্ফুট্‌>; স. স্ফোট>বা. √ফোট্‌+আ}

**ফোটানো, ফুটানো** [ফোটানো, ফু–] ক্রি ১ প্রস্ফুটিত বা বিকশিত করা। ২ ব্যক্ত বা প্রকাশিথ করা। ৩ আগুনের উত্তাপে কোনো বস্তু বা পদার্থ সিদ্ধ করা। ৪ উৎকর্ষ বিধান করা। দাঁত ফোটানো ক্রি ১ দাঁত দিয়ে কামড় বসানো । ২ (আল.) বোধগম্য করা; কঠিন বিষয়ে প্রবেশ লাভ করা। {বা. ফোটা+আন, আনো}

**ফোটো, ফটো, ফটোগ্রাফ** [ফোটো, ফটো, ফটোগ্‌গ্রাফ্‌] বি আলোকচিত্র; ফটোগ্রাফ যন্ত্রের সাহায্যে গৃহীত ছবি (রবীন্দ্রনাথের পাশে ঝুলতো তোমার ফটোগ্রাফ––শারা)। {ই. photograph}

**ফোড়** ⇒ ফোঁড়

**ফোড়ন** [ফোড়োন্‌] বি ১ ব্যঞ্জনাদি সুস্বাদু করার জন্য গরম তেলের উপর দেয় লঙ্কা, তেজপাতা, জিরা ইত্যাদি মশলা; সম্বরা । ~ কাটা, ~ দেওয়া ক্রি কথার মধ্যে টিপ্পনী কাটা বা মন্তব্য করা (আমি যা বলেছি তার ওপর ফোরন দিতে যেও না ––সুরা)। {স. স্ফোটন>}

**ফোড়া১ ⇒ ফোঁড়া**

**ফোঁড়া২ [**ফোঁড়া] বি ১ স্ফোটক। ২ ব্রণ । বয়স–~, বস~ বি যৌবনকালে মুখে উদ্‌গত ব্রণ । বিষ~ বি দুষ্টব্রণ; প্রদাহযুক্ত ফোড়াবিশেষ। লোম~ বি লোমকূপ ভেদ করে উদ্‌গত ফোড়া। {স. স্ফোটক>}

**ফোত ⇒ ফৌত**

**ফোতো** ⇒ ফতো

**ফোন** [ফোন্‌] বি দূরালাপনী; আলাপনী; টেলিফোন। {ই. telephone}

**ফোপর–দালাল** ⇒ ফপর–দালাল

**ফোপরা ⇒** ফোঁপড়া

**ফোপল** **⇒** ফোঁপল

**ফোমেন্ট** [ফোমেন্‌ট্‌] বি গরম পানির সেঁক । {ই. foment}

**ফোয়ারা** [ফোয়ারা] বি প্রস্রবণ; উৎস। {আ. ফোৱারাহ .......... }

**ফোরকান** ⇒ফুরকান

**ফোরজারি** [ফোর্‌জারি] বি জাল; জালিয়াতি। {ই. forgery}

**ফোরম্যান** [ফোর্‌ম্যান্‌] বি যন্ত্র পরিচালনার তত্ত্বাবধায়ক কর্মচারীবিশেষ । {ই. foreman}

**ফোরাত** [ফোরাত্‌] বি ইরাক দেশীয় প্রসিদ্ধ নদী (ফোরাতের কূলে কূলে দীনের দূন্দভি বাজিয়া উঠিল––হবা)। {আ. ফুরাত় ......... }

**ফোলন, ফুলন** [ফোলোন্‌, ফুলন্‌] বি ১ স্ফীত হওয়া । ২ স্ফীতি। {স. √স্ফার্‌>√ফুল্‌+অন}

**ফোলা, ফুলা** [ফোলা, ফু–] ক্রি ১ স্ফীত হওয়া (ফুলিয়া ফুলিয়া ফেনিল সলিল––রঠা)। ২ ফুলে বা ফেঁপে ওঠা। ৩ স্থূল বা মোটা হওয়া। ৪ (আল.) ধনবান হওয়া। ৫ স্বাস্থ্যোন্নয়ন হওয়া। ৬ গর্বিত হওয়া। ৭ ব্যবসা–বাণিজ্যে উন্নতি লাভ করা। ৮ শোথ রোগে ফুলে ওঠা। ❑ বি, বিণ উক্ত সকল অর্থে । ফোলানো, ফুলানো, ফুলনো ক্রি ১ স্ফীত করা। ২ ফাঁপিয়ে তোলা। ৩ (আল.) অতি প্রশংসাদি দিয়ে অহঙ্কৃত করে তোলা; বাড়িয়ে তোলা । ❑ বি, বিণ উক্ত সকল অর্থে । {স. √স্ফার্‌>√ফুল্‌+আ}

**ফোস্‌কা, ফোস্কা** [ফোশ্‌কা] বি অগ্নিদাহ বা ঘর্ষণজনিত জলপূর্ণ ফোটকবিশেষ (ওটা তো জুতোর ফোস্কা––সুরা)। {স. স্ফোটক>}

**ফোসলানো ⇒** ফুসলানো

**ফোস্কা** ⇒ ফোসকা

**ফৌজ, ফওজ** [ফোউজ্‌, ফওজ্‌] বি ১ সৈন্যদল (গাঁয়ে এল কোম্পানীর ফৌজ––আইশা)। ২ অনেক লোকজন । ফৌজদার বি ১ সেনানায়ক। ২ নায়ক। ৩ কোতোয়াল। ৪ ম্যাজিস্ট্রেট। ৫ (মোগল আমলে) আঞ্চলিক শাসক ও রাজস্বগ্রাহক সর্বোচ্চ কর্মচারী। ফৌজদারি বি খুন–জখম; মারপিট ইত্যাদি সম্পর্কিত মামলা বা মোকদ্দমা। ❑ বিণ ১ খুন–জখম ইত্যাদি সম্বন্ধীয়। ২ শাসন–সংক্রান্ত। ফৌজদারি আদালত বি ম্যাজিস্ট্রেটের বিচারালয়; মারপিট খুন–জখম চুরি–ডাকাতি ইত্যাদি সংক্রান্ত বিচারালয়। ফোজদারিতে সোপর্দ করা ক্রি ফোজদারি আদালতে বিচারের জন্য প্রেরণ করা। ফৌজি বিণ সামরিক; জঙ্গি। {ফা. ফৌজ ........ }

**ফৌত, ফোত** [ফোউত্‌, ফোত্‌] বিণ ১ মৃত; গত; নষ্ট (দুজন ঘোড়সওয়ার জখম, আর একজন ফৌত হয়েছে ––গৌচ)। ২ উত্তরাধিকারহীন হয়ে মৃত; নির্বংশ। ❑ বি দেউলিয়া; ফতুর; সর্বস্বান্ত (এরা তো কিছুদিন পরে ফোত হবেন––বিব)। ফৌতি বিণ মৃত ব্যক্তির; মৃত ব্যক্তি সম্পর্কিত। {আ. ফৌত ........ }

**ফ্যাঁকড়া** ⇒ ফেঁকড়া

**ফ্যাঁকাসে** ⇒ ফেকাসে

**ফ্যাক্স** [ফ্যাক্‌স্‌] বি বৈদ্যুতিক যন্ত্রের মাধ্যমে দূরবর্তী স্থানে পত্রের অনুলিপি প্রেরণের কৌশল। {ই. fax}

**ফ্যাচফ্যাচ** ⇒ ফেচফেচ

**ফ্যাচাং** ⇒ ফেচাং২

**ফ্যাটা** ⇒ ফেটা

**ফ্যান–চাটা** [ফ্যান্‌চাটা] বিণ উচ্ছিষ্টভোজী; অতিশয় অনুগত (লোকটা জমিদার জোতদারদের ফ্যান–চাটা––আমআ)। {স. ফেন+বা. চাটা}

**ফ্যানসা** [ফ্যান্‌শা] বিণ ফোনযুক্ত; মাড়যুক্ত (উড়ছে ধোঁয়া ফ্যানসা ভাতে––সদ)। {স. ফেন+হি. সা}

**ফ্যা–ফ্যা [**ফ্যাফ্যা] অব্য ১ নিষ্কর্মা বা বেকারের নিরর্থক বাক্যব্যয়সূচক ধ্বনি; বকবক । ২ দ্বারে দ্বারে দয়া/কৃপা ভিক্ষা চেয়ে ঘুরে বেড়ানো । ৩ বৃথা অনুরোধ কিংবা দুঃখ প্রকাশক; নিষ্ফল প্রার্থনাসূচক। ৪ দারিদ্র্যের ভাব (লোকটা ফ্যা ফ্যা করে ঘোরে)। ৫ চাকরি খুঁজে বেড়ানো । (অফিসে অফিসে ফ্যা ফ্যা করে ঘুরছে)। {ধ্বন্যা.}

**ফ্যাবা** [ফ্যাবা] বি চিৎকার (থা কয় যেন বোকা ছাগলে ফ্যাবা মারে––দীমি)। {ধ্বন্যা. ভ্যাভ্যা (?)>}

**ফ্যামিলি** [ফ্যামিলি] বি পরিবার ~–প্ল্যানিং বি পরিবার পরিকল্পনা; family planning । {ই. family}

**ফ্যালনা** ⇒ ফেলনা

**ফ্যালফ্যাল** [ফ্যাল্‌ফ্যাল্‌] অব্য অসহায় বা বিমূঢ় দৃষ্টির ভাবব্যঞ্জক; বিস্ময়–বিমূঢ় চাহনির ভাব; শূন্যদৃষ্টি। ❑ ক্রিবি শূন্যদৃষ্টিতে; অর্থহীনভাবে; অসহায় দৃষ্টিতে (ফাঁপরে পড়িয়া কবি ফ্যাল ফ্যাল চায়––হেব)। {ভেলভেল>?}

**ফ্যাশন, ফ্যাশান** [ফ্যাশন্‌, ফ্যাশান্‌] বি ১ কেতাদুরস্ত রীতি; পছন্দ মাফিক চালচলন; শৌখিন রীতি। ২ প্রচলন; রেওয়াজ; প্রথা; পদ্ধতি (চুল না আঁচড়ানোই ফ্যাশন হয়ে দাঁড়ায়––ওহ)। ৩ ঢং; রকম; ধরন; বিশেষ প্রকার । ৪ বাবুগিরি। {ই. fashion}

**ফ্যাসাদ** ⇒ ফেসাদ

**ফ্রক** [ফ্রোক্‌] বি বালিকাদের ঘাগরাজাতীয় একপ্রকার পোশাক (শিউলিমণি ফ্রক পরেছে)। ~কোট বি ঘাগরা জাতীয় কোটবিশেষ (তার গায়ের ফ্রককোটে র বয়েস বোধ হয় তার চাইতেও বেশী––প্রচৌ) । {ই. frock}

**ফ্রজন্দ** ⇒ ফরজন্দ

**ফ্রি, ফ্রী** [ফ্রি] বিণ অবৈতনিক। ২ মূল্য দিতে হয় না এমন । ৩ স্বাধীন; মুক্ত । {ই. free}

**ফ্রিজ** [ফ্রিজ্‌] বি ১ হিমায়নযন্ত্র; রেফ্রিজারেটর। {ই. refrigerator}

**ফ্রিজ হওয়া** [ফ্রিজ্‌ হওয়া] ক্রি ১ পানি জমে বরফ হওয়া । ২ স্থির হয়ে থাকা । {ই. freeze}

**ফ্রেন্ড** [ফ্রেন্‌ড্‌] বি ১ বন্ধু; দোস্ত (ফ্রেন্ডরা সাধ্যমত ডিফেণ্ড কত্তে লাগলেন––প্যামি)। ২ সাথি; সহচর । {ই. friend}

**ফ্রেম** [ফ্রেম্‌] বি ছবি, চশমা, দর্পণ ইত্যাদিতে বাঁধিয়ে বা আটকিয়ে রাখার জন্য সেগুলোর চারধারের বেষ্টনীবিশেষ; কাঠামো; খাঁচা । {ই. frame}

**ফ্রোক্ত** [ফ্রোক্‌তো] বি বিক্রয়; বেচা (দেশ বিদেশের মহাজন লোক গতায়াত করিয়া খরিদ ফ্রোক্ত করে––রাম)। {ফা. ফুরুখত ........ }

**ফ্লাট, ফ্ল্যাট** [ফ্লাট্‌, ফ্ল্যাট্‌] বি ১ বহুতল ভবনের কয়েকটি কামরা নিয়ে নির্মিত স্বয়ংসম্পূর্ণ বাসোপযোগী অংশ । ২ চ্যাপটা তলাবিশিষ্ট নৌকা । ৩ স্টিমারঘাটের ভাসমান প্লাটফর্ম । ৪ গাদাবোট; ইঞ্জিনবিহীন মালবাহী জাহাজবিশেষ । ৫ নিরুপায়; হতাশ। ৬ চিৎপাত। {ই. flat}

**ফ্লানেল** [ফ্লানেল্‌] বি পশমের কোমল কাপড়বিশেষ । {ই. flannel}

**ফ্লাশ** [ফ্লাশ্‌] বি তাসের একপ্রকার খেলা; তাস দিয়ে জুয়া খেলা (তারপর চা এবং তাস ব্রিজই ভাল, তা না তো ফ্লাশ––বিদে)। {ই. flush}

**ফ্লাস্ক** [ফ্লাস্‌ক্‌] বি দীর্ঘক্ষণ গরম বা ঠাণ্ডা রাখার পাত্রবিশেষ (ফ্লাস্কের কণ্ঠ ভরে ধারা চা নিয়ে এসেছে––অচিসে)। {ই. flask}

**ফ্লু** [ফ্লু] বি সংক্রামক সর্দিজ্বর ; ইনফ্লুয়েঞ্জা, রোগবিশেষ (আমি ভালো করেই জানতুম ফ্লু ওষুধে সারে না––সৈমু)। {ই. flu}

**ফ্লুট** ⇒ ফুলুট

**ব**

**ব১** [ব] প–বর্গের তৃতীয় বর্ণ এবং তেইশতম ব্যঞ্জন বর্ণ । এটি অল্পপ্রাণ ঘোষ ওষ্ঠ্য স্পৃষ্ট ধ্বনি । প–বর্গের অন্তর্ভুক্ত হওয়ায় এটি বর্গীয় ব নামে পরিচিত। আর একটি ‘ব’ আছে । তাকে অন্তঃস্থ ‘ব’ বলা হয় । সেটি সংস্কৃতে ‘ইংরেজি w’–র মতো উচ্চারিত হয় । বাংলায় দুটোই ‘ব’ রূপে উচ্চারিত এবং যুক্তবর্ণের অংশ হলে তা অনুচ্চারিত থাকে কিংবা যুক্ত ব্যঞ্জনটির দ্বিত্ব ঘটায় । যেমন––স্বামী, স্বাদ, বিশ্ব, বিল্ব ।

**ব২** [ব] বি বটাদি বৃক্ষের কাণ্ড থেকে যে মূল ঝুলে পড়ে (গাছটির এক একটা ‘ব’ কেটে নিয়ে জ্বালানি করেছে––মুআহা)। {বৈদিক স. ৱয়>}

**বঅন** [বয়ন্‌] (মবা.) বি বদন; মুখ (নির্ম্মল কমল বঅনে ––বচদা)। {স. বদন>}

**বআ, বয়া** [বআ] ক্রি ১ বওয়া । ২ বহন করা। ৩ উচ্ছন্নে যাওয়া । {স. √বহ্‌>}

**বই১, বহি১** [বোই, বোহি] বি ১ পুস্তক; গ্রন্থ (পাঠ্যবই)। ২ খাতা (হিসাবের বই)। বই দপ্তর বি বই ও খাতাপত্র (বই দপ্তর বগলে লইয়া সে তাহার দিদির পিছনে পিছনে ––বিব)। বই পড়া ক্রি অধ্যয়ন করা; গ্রন্থ পাঠ করা। বই বাঁধা ক্রি ১ ছাপানো কাগজগুলোর পৃষ্ঠা ঠিকমতো সাজিয়ে গ্রন্থের আকারে সেলাই করা। ২ কাগজ, কাপড় বা চামড়া দিয়ে গ্রন্থের মলাট আবৃত করা। বই বের করা ক্রি পুস্তক ছেপে প্রকাশ করা। বই বের হওয়া ক্রি বই ছাপা হবার পর বাজারে বাজারে বিক্রীত হতে থাকা। বইয়ের পোকা বি গ্রন্থকীট; পুস্তকপাঠে অতি মাত্রায় আসক্ত ব্যক্তি। বই লেখা ক্রি গ্রন্থ রচনা করা । {আ. ৱহ়ী ........ }

**বই২, বৈ, বহি২**(মবা.) [বোই] অব্য ১ বিনা; ব্যতীত; ছাড়া ভিন্ন (উপায় নাই ইহা বই––অঠা; দোষ–বহি গুণ কারো না করে কখন––বৃদা)। ২ বাদে; পরে (বৎসরেক বহি হইল ঝগড়া––কমু)। বইকি, বৈকি অব্য ১ নিশ্চয়তা আগ্রহ ইত্যাদি সূচক শব্দ (খাটো বই কি)। ২ অস্বীকার বা না–সূচক। বই তো নয়, বৈ ত–নয়––মাত্র; কেবল । {স. ব্যতীত>}

**বই৩**[বোই] বিণ ব্যাপ্ত; বিস্তৃত (কলঙ্ক বাপা হ দেশ বই ––ঘচ)। {স. √বহ্‌>}

**বই৪** [বোই] বি কচুর লতা। {বৈদিক স. ৱয়>}

**বইঠা, বৈঠা, বোঠে** [বোইঠা, –, বোঠে] বি নৌকার মুখচওড়া ছোট দাঁড়; কাঠ দ্বারা নির্মিত পাতলা দাঁড় যা না বেঁধে হাতে করে বাইতে হয় (পাঁচ পীরেই শির্নি মেনে, চলরে টেনে বইঠা হেনে––সদ; মন–মাঝি তোর বৈঠা নে রে––লোকগান)। {স. বহিত্র>}

**বইন** [বোইন্‌] বি স্ত্রী. বোন; ভগিনী। {স. ভগিনী>অপ্রভ্র.ভইন>}

**বউ, বৌ** [বোউ] বি স্ত্রী. ১ বধূ; পত্নী; গিন্নি । ২ কুলবধূ (ঘরের বউ) । ৩ কনে; নববধূ (নতুন বউ)। ৪ পুত্রবধূ বা তৎস্থানীয়া। বউ–কথা–কও বি কোকিলজাতীয় সুপরিচিত পাখি; পাপিয়া কিংবা তার কণ্ঠস্বরব (আজকে কেবল বউ–কথা–কও ডাকে––রঠা)। বউকাঁটকি বি ১ স্ত্রী. যে শাশুড়ি পুত্রবধূকে নির্যাতন করে ও খোঁটা দেয় । ❑ বিণ বধূর পক্ষে কণ্টকতুল্য শাশুড়ি। বউগড়া বি নববধূর স্বামীর ঘরে এলে যে আচার অনুষ্ঠিত হয় (বউগড়া লইল মায় পিঁড়িতে বসিয়া––মৈগী)। বউঝি, বউ–বেটি বি স্ত্রী. বধূ ও কন্যা বা কন্যা শ্রেণির যুবতী স্ত্রীলোক। বউটুবানি বি পাটক্ষেতে বা নল বনে হয় এমন এক ধরনের লতা ও তার ফুল (পাট মেরে সে যে নিড়াইয়া দিবে বউ–বেটি বি স্ত্রী. বধূ ও কন্যা বা কন্যা শ্রেণির যুবতী স্ত্রীলোক । বউটুবানি বি পাটক্ষেতে বা নল বনে হয় এমন এক ধরনের লতা ও তার ফুল (পাট মেরে সে যে নিড়াইয়া দিবে বউ–টুবানীর চারা––জউ)। বৌঠান বি বড় ভাইয়ের স্ত্রী––হিন্দু সমাজে জ্যেষ্ঠ ভ্রাতার বধূকে এইরূপ সম্বোধন করা হয় (তা খদ্দর পরাইলেই তো পারেন বৌঠান––রঠা)। বউড়ি, বউড়ী বি স্ত্রী. অল্পবয়স্কা বৌ; বালিকাবধূ (ঝিউড়ির খেই আর বউড়ির পাঁজ গো––সদ)। বউদিদি, বৌদি বি স্ত্রী. জ্যেষ্ঠ ভ্রাতার পত্নী; ভাবি । বউভাত, বৌভাত বি নববধূর ছোঁয়া অন্ন বরের আত্মীয় স্বজন কর্তৃক গ্রহণের আচারবিশেষ; বিবাহউত্তর ভোজ; পাকসস্পর্শ; ওয়ালিমা (বিবাহে বউভাতের নিমন্ত্রণে উপস্থিত ছিলেন––রঠা)। বউমা, বৌমা বি স্ত্রী. পুত্রবধূ বা কনিষ্ঠ ভ্রাতার বধূ। {স. বধূ>প্রা. বহু>}

**বউনি১ [**বোউনি] বি ১ বহন করার মজুরি বা পারিশ্রমিক। {স. বহন>+বা. ই}

**বউনি২** [বোউনি] বি ১ দিনের প্রথম বিক্রয় । ২ ব্যবসায়ে দিনের প্রথম বিক্রয়লব্ধ মূল্য (এখনো সক্কাল বেলা বউনি হয়নি––বিব)। ~ করা ক্রি নগদ মূল্যে দিনের প্রথম বিক্রয় কার্য করা ।{স. বর্ধনী>}

**বউনি৩** বউনী [বোউনি] বি অগ্রিম প্রাপ্তি;বায়না। {আ. বয় (অগ্রিম) ........... + ফা. আনাহ ............ }

**বউল**১, বোল[বোউল্‌, বোল্‌] বি আম্র ইত্যাদির মুকুল (বউল ঝরে ফলেছে আজ খোলো থোলো আম––নই)। ২ বকুল ফুল {স. মুকুল}

**বউল২, বউলা, বোলো** [বোউল, –লা, বোলো] বি খড়মস্থ মুকুলাকৃতি কাষ্ঠখণ্ড যা পায়ের দুই আঙুলে চেপে ধরে চলতে হয় (খড়মের বউলের মত জিনিসটা নাকি টেলিগ্রাফের কল––বিব)। {স. মুকুল>}

**বউলি, বউলী** ⇒ বৌলি

**বওয়া** ⇒ বহা

**বওয়া**, বহা[বওয়া, বহা] ক্রি ১ বহন করা (বহিবারে দাও শকতি––রঠা)। ২ প্রবাহিত হওয়া (পূর্বের সমুদ্র হতে ধীরে বওয়া সমীরের বিশ্রান্ত পাখাতে ––আগ)। ৩ সহ্য করা (দুঃখ বওয়া)। ৪ ধারণ করা । ৫ অতিবাহিত হওয়া; অতিক্রান্ত হওয়া (দিন বয়ে যায়)। ৬ কর্মক্ষম থাকা; চালু থাকা তাচ্ছিল্যভাব প্রকাশ (না এলো তো বয়েই গেলো)। বয়ে যাওয়া ক্রি ১ ক্ষতি না হওয়া (তুমি এলে না, তাতে আমার বয়েই গেল)। ২ অসৎসঙ্গে বখাটে হয়ে যাওয়া (ছেলেটা বয়ে গেছে)। বওয়ানো, বহানো বি, বিণ উক্ত সকল অর্থে। ❑ ক্রি ১ প্রবাহিত করা (রক্তের ধারা বয়ে যায়)। ২ বহন করানো (পালকি বওয়ানো)। {স. বহ্‌>}

**বওয়াট, বওয়াটে ⇒** বখাটে

**বংগ** (অশু.) = বঙ্গ

**বংগদেশ** (অশু.) =বঙ্গদেশ

**বংগাব্দ** (অশু.) = বঙ্গাব্দ

**বংগাল (অশু.)** =বঙ্গাল

**বংশ১** [বঙ্‌শো] বি ১ পুরুষানুক্রম; পুরুষ–পরম্পরা; কুল। ২ গোষ্ঠী; গোত্র । ৩ ছেলেমেয়ে; পুত্রকন্যা ; সন্তান–সন্ততি। ~ক্ষয়, ~নাশ, ~লোপ বি বংশের সন্তান–সন্ততির মৃত্যুতে বংশের বিলোপ। ~গত বিণ বংশানুক্রমে লব্ধ বা প্রাপ্ত কুলের বৈশিষ্ট্য বা নিয়মস্বরূপ (বংশগত প্রথা)। ~গতি বি পুরুষ–পরম্পরায় দৈহিক ও মানসিক বৈশিষ্ট্যসমূহের সংক্রমণ; heridity । ~গৌরব বি বংশের মর্যাদা; কুলগর্ব ; যাতে বংশের মানমর্যাদা বৃদ্ধি পায় । ~জ বিণ ১ বংশে জাত বা উৎপন্ন । ২ সদ্‌বংশীয়; সৎকুলোদ্ভব । ৩ মৌলিক ; কুলভ্রষ্ট কুলীন। ~ধর বি সন্তান; বংশরক্ষাকারী। ~–পরম্পরা বি বংশানুক্রম; বংশধরদের ধারাবাহিকতা । ~বৃদ্ধি বি বংশের প্রাপ্য সম্মান; আভিজাত্য। ~রক্ষা বি সন্তান জন্মদানের মাধ্যমে বংশের ধারাবাহিকতা বজায় রাখা। ~লতা বি শাখা প্রশাখাক্রমে বিন্যস্ত বংশের পুরুষ–পরম্পরায় নামের তালিকা। বংশে বাতি দেওয়া ক্রি বংশধররূপে বংশ বাঁচিয়ে রাখা। {স. √বম্‌+শ}

**বংশ২** [বঙ্‌শো] বি ১ বাঁশ। ২ বাঁশি । ৩ মেরুদণ্ড; পিঠের দাঁড়া। ~দণ্ড বি বাঁশের লাঠি। ~পত্র বি বাঁশের পাতা; বাঁশপাতা । ~মণ্ডপ বি বাঁশ দিয়ে তৈরি মণ্ডপবিশেষ (বংশমণ্ডপ মধ্যে একটা কোমল মাংসযুক্ত নৃত্যশীল ছাগবৎস––বচ)। ~লোচন, বংশরোচনা বি বাঁশের অভ্যন্তরে উৎপন্ন শর্করা জাতীয় বস্তু; যা ওষুধ হিসাবে ব্যবহৃত হয়; manna of the bamboo **।** ~শলাকা বি বাখারি; বাঁশের সরু কাঠি বা শলা । {স. √বম্‌+শ}

**বংশাঙ্কুর** [বঙ্‌শাঙ্‌কুর্‌] বি বাঁশের কোঁড়া। {স. বংশ+অঙ্কুর; ৬তৎ.}

**বংশানুক্রম** [বঙ্‌শানুক্‌ক্রোম্‌] বি বংশপরম্পরা; বংশধারা; পুরুষানুক্রম; পুরুষপরম্পরা। বংশানুক্রমিক বি বংশ–পরম্পরাগত; পুরুষপরম্পরাগত। {স. বংশ+অনুক্রম; ৬তৎ.}

**বংশানুচরিত** [বঙ্‌শানুচোরিত্‌] বি বংশের পুরুষানুক্রমিক ইতিবৃত্ত। {স. বংশ+অনুচরিত; ৬তৎ.}

**বংশাবতংস** [বঙ্‌শাবোতঙ্‌শো] বি ১ বংশের অলঙ্কারস্বরূপ ব্যক্তি; বংশের শ্রেষ্ঠ ব্যক্তি । ২ গুণী ব্যক্তি; প্রখ্যাত ব্যক্তি; কুলভূষণ; কুলচূড়ামণি। {স. বংশ+অবতংস; ৬তৎ.}

**বংশাবলি, বংশাবলী** [বঙ্‌শাবোলি] বি বংশ–তালিকা; কুলজি; কুলপঞ্জি । {স. বংশ+আবলি; ৬তৎ.}

**বংশী১** [বোঙ্‌শি] বিণ বংশজাত (চন্দ্র–সূর্য–বংশী সপ্ত দিক অধিকার––কাদৌ)। {স. বংশ+অ(অচ্‌)+ঈ(ঙীষ্‌)}

**বংশী২** [বোঙ্‌শি] বি বাঁশি; মুরলী; বেণু (বংশী দংশিল (মোর কানে––চদ)। ~ধর, ~ধারী(–রিন্‌) বি ১ যে বংশী ধারণ করে । ২ শ্রীকৃষ্ণ। ~ধ্বনি বি বাঁশির আওয়াজ বা সুর। ~বট বি বৃন্দাবনস্থ যে বটগাছের নিচে শ্রীকৃষ্ণ বাঁশি বাজাতেন। ~বদন, ~বয়ান বি ১ যে বংশী বাজায়। ২ শ্রীকৃষ্ণ (ঐ দেখ আসছে আয়ান বংশীবয়ান––গান)। {স. বংশ+অ(অচ্‌)+ঈ(ঙীষ্‌)}

**বংশীয়, বংশ্য** [বোঙ্‌শিয়ো, বোঙ্‌শো] বিণ ১ বংশজাত; কুলোদ্ভব; কুলে জাত বা উৎপন্ন। ২ বংশ সম্বন্ধীয়। {স. বংশ+ঈয়(ছ), য(যৎ)}

**বংশীয়াল** [বোঙ্‌শিয়াল্‌] বিণ বংশীবাদনে দক্ষ । {স. বংশী+বা. ওয়াল}

**বংশ্য** ⇒ বংশীয়

**বঃ** [বহ্‌] বি বকলম শব্দের সংক্ষিপ্ত রূপ । {বকলম>}

**বঁইচ =** বঁইচি

**বঁইচি, বৈঁচি** [বোঁইচি] বি একপ্রকার অম্লমধুর ক্ষুদ্র গোলাকার বন্য ফল বা তার গাছ (বঁইচি বনের বিরহে বাউরি বাতাস বহে––নই)। {স. বিকঙ্কত>}

**বঁটি, বঁটী, বণ্টিকা** [বোঁটি, –, বোন্‌টিকা] বি মাছ তরকারি ইত্যাদি কোটার অস্ত্রবিশেষ (আপনি ধরিল রাজা হিরাধার বঁটী––ঘচ)। বঁটিঝাঁপ বি গাঁজন উৎসবে বঁটির উপর ঝম্প প্রদান । {মুণ্ডারি. বইন্‌টি}

**বঁড়শি, বঁড়শী** ⇒ বড়শি

**বঁদিয়া, বঁদে** ⇒ বুঁদিয়া

**বঁধু, বঁধুয়া** [বোঁধু, –য়া] (পদ্য.) বি প্রেমাস্পদ; প্রণয়ী; বন্ধু; নাগর; প্রিয় ; বল্লভ (বঁধু কি আর বলিব আমি––চদা; বঁধুয়া অসময়ে কেন হে প্রকাশ––রঠা)। {স. বন্ধু>}

**বঁমচুলি, বমচুলি** (মবা.) [বোঁম্‌চুলি, বো–] বি ব্রহ্মচুল; টিকি (রাইখ বঁমচুলি––মাগান)। {স. ব্রহ্মচুল>}

**বক, বগ** [বক্‌, –গ্‌] বি ১ মাছ শিকারে পটু বক্রগ্রীবা ও দীর্ঘ চঞ্চুবিশিষ্ট এক জাতীয় উভচর পাখি। ‘বক’ নামের পৌরাণিক অসুর/রাক্ষস বকাসুর। ~চর বি পুকুরের জলসন্নিহিত বর্গাকার তীরাংশ । ~ দেখানো ক্রি (আল.) বকের গলা ও মুখের মতো হাত বাঁকিয়ে বিদ্রূপ করা। ~ধার্মিক বিণ ভণ্ড; বকের মতো ধার্মিকতার ভান করে এমন । ~ধ্যান বি কপটধ্যান (বকধ্যানে আছে ঘোড়া চোর––কমু)। ~বৃত্তি বি ভণ্ডামি; কপটতা। ❑ বিণ ধূর্ত; ভণ্ড। ~ব্রতী বিণ ১ ভণ্ড; কপট। ২ প্রবঞ্চনাকারী। ~যন্ত্র বি ১ পাতনযন্ত্র; যে যন্ত্রে কোনো পদার্থের অংশ বাষ্পীভূত বা চোলাই করে পৃথক করা হয়; retort; still (অনেক হিন্দু যুবকই বাড়ীতে বকযন্ত্রে মদ চোয়াইতে লাগিল––ইহো)। ২ রোগীর বক্ষ পরীক্ষার যন্ত্রবিশেষ; স্টেথোস্‌কোপ। {স. √বঙ্ক্‌+অ(অচ্‌)}

**বকঠুঁটো** [বক্‌ঠুটোঁ] বি গাংদাঁড়া চিংড়ি। {বক+ঠোঁট+ইয়া>}

**বকনা** [বক্‌না] বি স্ত্রী. মাদি–বাছুর; যে গাভীর এখনও বাছুর হয়নি; অল্পবয়স্কা গাভী (এসেছিল বকনা গরু পর গোয়ালে জাব্‌না খেতে––বচ)। {স. বষ্কয়ণী>}

**বকবক** [বক্‌বক্‌] অব্য ক্রমাগত বৃথা বাক্যব্যয়; বিরক্তিকর অনর্গল কথা। ~ করা, বকবকানো, বকর–বকর করা ক্রি অনর্গল কথা বলা; ক্রমাগত বৃথা বাক্যব্যয় করা; বাচালতা করা (আপনি যদি প্রধান অতিথি হন, তবে আপনাকে বকর বকর করতে হবে বেশি––সৈমু)। বকবকানি বি ক্রমাগত বিরক্তিকর কথাবার্তা; বৃথা বাক্যব্যয়; বিরক্তিজনক বাচালতা। {ধ্বন্যা.}

**বকবকম, বকবকুম, বকবাকুম** [বক্‌বকম্‌, –কুম্‌, –বাকুম্‌] বি পারাবত–কণ্ঠধ্বনি; পায়রার ডাক (পায়রা যেন করছে শুধু বকবকম––রঠা)। {ধ্বন্যা.}

**বকবৃত্তি, বকব্রতী** ⇒ বক

**বকম** [বকম্‌] বি এক প্রকার গাছ বা তার কাঠ; এর কাঠে নানা রং তৈরি হয়। {হি. বক্কম}

**বকযন্ত্র** [বক্‌জন্‌ত্রো] বি ১ পাতনযন্ত্র; যে যন্ত্রে কোনো পদার্থের অংশ বাষ্পীভূত বা চোলাই করে পৃথক করা হয় । ২ রোগীর বক্ষ পরীক্ষার যন্ত্রবিশেষ; স্টেথোসকোপ । {বা. বক+স. যন্ত্র}

**বকরা** [বক্‌রা] বি ছাগ; ছাগল (লাখো ‘বকরা’র বদলে সে পার হবে না পুল্‌সেরাত––নই)। বকরি, বকরী বি স্ত্রী. ছাগি; গাছলি (বকরী জবাই যথা ––কমু)। {আ. বক়রাহ ............}

**বকরিদ, বক্‌রীদ** [বোক্‌রিদ্‌] বি ঈদুজ্জোহা; মুসলমানদের অন্যতম ঈদ (ঈদ এল বক্‌রীদ্‌––নই)। বকরিদি, বক্‌রীদি বিণ বকরি ঈদ সম্বন্ধীয় (বক্‌রীদি চাঁদ করে ফরয়্যাদ্‌ দাও দাও কোরবানী––নই)। {আ. বক়়রাহ ............. + আ. ঈদ ..... .....}

**বকলম** [বকলোম্‌] বি ১ লিখিতে অক্ষম এমন ব্যক্তির পরিবর্তে যে লেখে বা বা সই করে (প্রায় বকলমে কাজ চলে––দীমি)। ২ এক বস্তুর অন্তরালে অন্য বস্তুর স্বরূপ গোপন। {আ. বক়়ল্‌ম্‌ ......... }

**বকলশ** ⇒ বকলস

**বকলস, বকলশ, বগলস** [বক্‌লস্‌, –শ্‌, বগ্‌লস্‌] বি কোমরবন্ধ ফিতা প্রভৃতি আটকানোর খিল (জুতো জোড়াটিতে রূপোর বক্‌লস্‌ দেওয়া ছিল––কাসি; বক্‌লশ–আঁটা কুকুরের মতো––বুব; পায়ে রূপার বগলসওয়াল ইংরেজী জুতা––প্যামি)। {ই. buckles}

**বকশি, বকসি, বক্সী, বখশী** [বোক্‌শি, –, –, –খ্‌–] বি ১ তুর্কি–মোগল আমলের বেতন বণ্টনকারী রাজকর্মচারী; paymaster (রায় বক্সী মদন গোপাল মহামতি––ভারা; আমি বখশী রাজার––ভারা)। ২ খাজনা আদায়কারী কর্মচারী। ৩ সেনাধ্যক্ষ। ৪ একটি পদবি। {ফা. বখ্‌শী ............. }

**বকশিশ, বকসিস** ⇒ বখশিশ

**বকশী, বকসী** = বকশি

**বকা১**[বকা] ক্রি ১ অনাবশ্যকভাবে বেশি কথা বলা; বকবক করা; বাচালতা করা (রাঁধুনিকে ব’কে এবং গিন্নীর উপর রেগে––দ্বিরা)। ২ ভর্ৎসনা করা; ধমক দেওয়া। ৩ গালি দেওয়া; গালমন্দ বলা। ❑ বি উক্ত সকল অর্থে । ~নো ক্রি ১ অধিক বা বৃথা কথা বলানো। ২ গলানো; প্রতিবাদ বা তর্ক করবার জন্য আগ্রহ দেখানো (সে বিষয়ে আমারে মাথা বকাবার দরকার নেই––প্রচৌ)। ৩ উক্ত সকল অর্থে । ~বকি বি ১ তর্কবিতর্ক । ২ গালাগালি; কলহ; বচসা। ৩ তিরস্কার; ভর্ৎসনা। {স. √বুক্ক (কথনে)>, তুল. হি. বক্‌না; অথবা স. √বচ্‌+আ}

**বকা২⇒** বখা

**বকাট ⇒ বখাট**

**বকাণ্ড প্রত্যাশা, বকাণ্ড–ন্যায়** [বকান্‌ডো প্রোত্‌তাশা, –ন্যায়] বি (আল.) নিষ্ফল আশা; বক কর্তৃক বৃষের দোদুল্যমান অণ্ড লাভের আশার মতো নিষ্ফল প্রত্যাশা। {স. বক+অণ্ড+প্রত্যাশা, ন্যায়}

**বকান, বকানো, বকাবকি** ⇒ বকা১

**বকামি, বকানো ⇒** বখাট

**বকাল, বক্কাল** [বকাল্‌, বক্‌কাল্‌] বি ১ ঔষধরূপে ব্যবহৃত গাছগাছড়া বা এর ছাল । ২ বেনে মসলাবিশেষ; বণিক দ্রব্যবিশেষ (কেহ বেচয়ে বকাল––কমু; সঝাল বক্কাল কত মিছরী মিশাইয়া––ঘচ)। বকালি বি বেনে; ঔষধের গাছগাছড়া বা উপাদান বিক্রয়কারী। {আ. বক়াল ............. , হি বক্কাল, বা. বক্কাল}

**বকুনি** [বোকুনি] বি ১ তিরস্কার; ভর্ৎসনা; ধমক (মেদিনী ফাটিয়া যায় বকুনির চোটে ––ঈগু)। ২ বকবকানি; অনর্গল কথা বলা (নয় গো এ নয় ভালাবাসার বকুনি––সদ)। {স. √বাক্‌>+বা. উন+ই}

**বকুল** [বোকুল্‌] বি এক জাতীয় সুগন্ধি ফুল বা তার গাছ। {স.√বচ্‌+উল(ঘুল)}

**বকেয়া১** [বকেয়া] বিণ ১ বাকি, যা পাওনা রয়েছে; অবশিষ্ট (বকেয়া হিসাব চুকিয়ে দেরে বছর–শেষের শেষ দিনেতে––সদ; বকেয়া খাজনা সব আদায় করবে––আইশা)। ২ পুরনো (বাক্সটি বিষম বকেয়া––দীমি)। ৩ প্রাচীন (বাতিল হল বকেয়া কেতাব––সদ)। ~খাজনা বি আগের বা গত সনের সে সমস্ত খাজনা বাকি পড়েছে । ~ বাকি বি আগের বা গত সনের বাবত যে বাকি পড়েছে । {আ. বাক়ী ....... }

**বকেয়া২**⇒ বখেয়া

**বকৌলি** [বকোউলি] বি বন্যা (ছুটিয়া চলেছে মরুবকৌলি নীল দরিয়ার পানি––নই)। {অমূ.}

**বক্কাল** ⇒ বকাল

**বক্কেশ্বর** [বক্‌কেশ্‌শর্‌] বিণ হারা; বোকা (তিনি একটা পয়লা নম্বরের বক্কেশ্বর––সৈমু)। {তুচ্ছার্থে চলতি ও আঞ্চলিক; বক্ক<বোকা; বক্ক+ঈশ্বর; ৬তৎ.}

**বক্ত, বখ্‌ত, বখ্‌ৎ** [বক্‌ত্‌, বখ্‌ত্‌, –] বি ১ ভাগ্য; অদৃষ্ট; নসিব (বক্ত গুণে হানিফা মিলিল––সৈহা; বখতের লেখাকে পারে মুহূর্তে তাহা––আজ)। ২ মুসলিম উপাধি । {আ. বখত্‌ ..........}

**বক্তব্য** [বক্‌তোব্‌বো] বিণ ১ বক্তৃতা; কথ্য; কথনীয়; বলতে হবে এমন । ২ আলোচ্য। ৩ বলবার উপযোগী। ৪ উল্লেখনীয়; উল্লেখ্য। {স. √বচ্‌+তব্য}

**বক্তা১** [বক্‌তা] বিণ ভাগ্যবান; সৌভাগ্যের অধিকারী । {ফা. বখ্‌তার(=অধিকারী) ............ }

**বক্তা২** [বক্‌তা]বিণ, বি ১ বক্তৃতাকারী; যে ভাষণ দেয় । ২ উক্তিকারী; যে বলে। ড বাকপটু; বাগ্মী । {স. √বচ্‌+তৃ(তৃচ্‌)}

**বক্তার** [বক্‌তার্‌] বি, বিণ ১ অলৌকিক আবেশের প্রভাবে বক্তৃতা করে এমন । ২ ভর্ৎসনা বা গালাগালি করে এমন (একটু বক্তার বটে কিন্তু বদমাশ তো নয়––অঠা)। ৩ বাচাল; বাক্‌পটু। {স. বক্তৃ>}

**বক্তিমে** [বোক্‌তিমে] (ব্য.) বি ভাষণ; বক্তৃতা (আমিও তোর বক্তিমের সায় দিচ্ছি––নই)। {স. √চ্‌+ত্রিম=বক্ত্রিম>}

**বক্তৃতা** [বোক্‌ত্রিতা] বি ১ ভাষণ; সভায় কোনো বিষয়ে কিছু বলা । ২ বাক্‌পটুতা। ৩ বাগ্‌বিন্যাস। ~কার বি, বিণ বক্তা; ভাষণদানকারী । ২ বাক্‌পটু (দুনিয়া আর যে জন্য সৃষ্টি হোক, বক্তৃতাকারের গলা সাধবার জন্য হয়নি––প্রচৌ)। {স. বক্তৃ+তা(তল্‌)}

**বক্ত্র** [বক্‌ত্রো] বি মুখ; বদন । {স. √বচ্‌+ত্র(ত্রন্‌)}

**বক্র** [বক্‌ক্রো] বিণ ১ বাঁকা; সরল নয় এমন; অসরল; অসমান (বক্ররেখা)। ২ কুটিল (বক্র কটাক্ষ)। ৩ বাঁক; মোড় । ~গ্রীব বিণ ঘাড় বাঁকা এমন (মন্দুরা ত্যজিয়া বাজী রাজী বক্রগ্রীব––মদ)। ~ণ বি বক্রীকরণ; বাঁকা করা বা হওয়া; বাঁকানো । ~দৃষ্টি বিণ টেরা। ❑ বি কটাক্ষ। বক্রিমা বি ১ বক্রতা। ২ শঠতা; কুটিলতা। {স. √বনচ্‌+র(রক্‌)}

**বক্রী১** [(ক্রিন্‌) [বোক্‌ক্রি] বিণ ১ বাকি; অবশিষ্ট। ২ প্রতিকূল; বাম; বিরূপ। {স. বক্র+ইন্‌}

**বক্রী২** ⇒ বাকি

**বক্রীকৃত** [বোক্‌ক্রিকৃতো] বিণ বাঁকা করা হয়েছে এমন; কুটিলীকৃত । {স. বক্র+ঈ(চ্বি)+√কৃ+ত(ক্ত)}

**বক্রীকরণ** [বোক্‌ক্রিকরোন্‌] বি বাঁকানো । {স. বক্র+ঈ(চ্বি)+√কৃ+অন}

**বক্রোক্তি** [বক্‌ক্রোক্‌তি] বি ১ কাব্যের অলঙ্কারবিশেষ; শ্লেষ; ব্যঙ্গার্থক অলঙ্কার। ২ ব্যঙ্গোক্তি; শ্লেষপূর্ণ কথা। ৩ বাঁকা করে অথবা রস দিয়ে যা বলা হয় । ৪ প্রচ্ছন্ন নিন্দাবাদ । {স. বক্র+উক্তি; কর্মধা.}

**বক্ষ, বক্ষঃ** [বোক্‌খো, –খোহ্‌] বি ১ বুক। ২ হৃদয়; অন্তর; মন; চিত্ত । বক্ষঃস্থল বি ১ বুকের পাটা; বুকের উপরিভাগ। ২ হৃদয়; অন্তর। বক্ষস্পন্দন, বক্ষঃস্পন্দন বি বুকের দুরু দুরু ভাব বা কম্পন; বুক ধড়ফড়ানো। বক্ষ–কোষ্ঠক বি গ্যালারি (রোহিণী অন্যান্য স্ত্রী–লোকদের সঙ্গে বক্ষ–কোষ্ঠকে বসেছিল––রাসা)। বক্ষপঞ্জর, বক্ষঃপঞ্জর বি বুকের হাড়; পাঁজরা। বক্ষপট বি বক্ষস্থল; বুকের পাটা (সাহস বিস্তৃত বক্ষপট––রঠা)। বক্ষবন্ধনী কাঁচুলি; নারীবক্ষের অন্তর্বাস বিশেষ । {স. বক্ষঃ/বক্ষস্‌; বচ্‌+অস্‌(অসুন্‌)}

**বক্ষোজ, বক্ষোরুহ** [বোক্‌খোজ্‌, –রুহো] বি স্তন। {স. বক্ষস্‌+√জন্‌+অ(ড), √রুহ্‌+অ(অক)}

**বক্ষ্যমাণ** [বোক্‌খোমান্‌] বিণ বলা হবে বা আলোচিত হবে এমন; বলার আকাঙ্ক্ষা রয়েছে এমন; বক্তব্য (স্মৃতি–বিস্মৃতি নিয়ে সূক্ষ্ম বিচার–বিশ্লেষণ বক্ষ্যমাণ আলোচনায় অবান্তর––ওহ)। {স. √বচ্‌+মান (স্যমান)}

**বক্সী** ⇒ বকশি ।

**বখরা**  [বখ্‌রা] বি ভাগ; অংশ (আমিও অর্ধেক বখরা দিতে রাজি হয়েছিলাম––কাসি)। ~দার বি অংশীদার; ভাগীদার । ~দারি বিণ অংশীদারি। {ফা. বখ্‌রা ............ }

**বখশ** [বখ্‌শ্‌] বি রুহের মাগফেরাতের ক্রিয়া (কোরাণ তেলাওয়াত করে তাঁর রুহের মাগফেরাতের জন্যে বখশ দিতে পারে––হাই)। {ফা. বখশ ...........}

**বখশিশ, বকশিশ, বকশিস, বকসিস** [বোখ্‌শিশ্‌, –ক্‌–, –, –] বি পুরস্কার; ইনাম; পারিতোশি (এক আধ টুকরা কোন প্রিয় শিষ্যকে বকশিশ করেন––বচ; বখশিস পাবে, খুব মেহনাত করেছে––মশা; বকসিস করেন পুন চড়নের ঘোড়া––ঘচ) । {ফা. বখ্‌শীশ্‌ ................... }

**বখা, বকা** [বখা, –কা] বি ১ অধঃপাতে যাওয়া; কুসংসর্গে নষ্ট হওয়া ; দুশ্চরিত্র হওয়া । ❑ বিণ ১ অধঃপাতে গিয়েছে এমন; দুশ্চরিত্র; নষ্ট । ২ বাচাল; ফাজিল (ধর্মসাধনের পথে চলতে গিয়ে মানুষ বক–ধার্মিক হয়ে উঠেছে––অঠা)। ❑ বি অধঃপতন (সেই ভাবের বকা দেখা দিয়েছে––অঠা)। {স. √বহ্‌>বখ+বা. আ}

**বখাটে, বকাটে, বওয়াটে, বয়াটে** [বখাটে, বকাটে, বওয়াটে, বোয়াটে] বি ১ কুসংসর্গে নষ্ট হয়েছে এমন; অধঃপাতে গিয়েছে এমন; দুশ্চরিত্র; বয়ে যাওয়া (পাড়ার মৌথাতি বুড়ো ও বওয়াটে ছোঁড়ারা––কাসি; যৎসামান্য ইংরেজী বাঙ্গলা পড়েই বয়াটে হয়ে যায়––আজা)। বখানো, বকানো ক্রি নষ্ট করা; অধঃপতনে নিয়ে যাওয়া; বখাটে করা (ছেলেটাকে বখিয়েছে)। বখামি, বকামি, বখামো, বকামো বি ১ দুশ্চরিত্র বা অধঃপতিত লোকের আচরণ বা ভাব; নষ্টামি। ২ ফাজলামি; বাচালতা । বখে যাওয়া ক্রি দুশ্চরিত্র হওয়া; কুসংসর্গে নষ্ট হওয়া; অধঃপাতে যাওয়া । {স. √বহ্‌ (প্রবাহিত = কুপথে যাওয়া)>}

**বখিল** [বোখিল্‌] বিণ ১ কৃপণ; ব্যয়কুণ্ঠ (বখিল কবির চিন্তা মনে ভাবি কষ্ট––সৈআ)। ২ অভাবগ্রস্ত; শূন্য; রিক্ত (বখিল না হয় তায় অখিল ভরিয়া যায়––ঈগু)। বখিলি বি কৃপণতা (আমা সবে বখিলি করিয়া (হৈলুঁ নষ্ট––সৈআ)। {আ. বখীল .......... }

**বখেড়া** [বখেড়া] বি ১ বাধা; প্রতিবন্ধক; বিঘ্ন । ২ ঝঞ্ঝাট (যদি ইতিমধ্যে কোনো বখেড়া লেগে দিয়ে থাকে––সৈমু)। ৩ ঝগড়া; কলহ (খামকা বখেড়া বাঁধার কম্ম বন্ধ করে দিলুম––সৈমু)। {স. ব্যাঘাত>}

**বখেয়া, বকেয়া** [বখেয়া, বকেয়া] বি সেলাইয়ের রীতিবিশেষ। {ফা. বক়়িয়াহ ............. }

**বগ, বগচর** ⇒ বক

**বগদুল** [বোগ্‌দুল্‌] বি পাখিবিশেষ; বাদুড় (বগদুল পাখী হইয়া থাক রাজ্যের ভিতর––মাগান)। {আঞ্চ.; মবা.}

**বগয়রহ** [বগয়্‌রহ্‌] অব্য গয়রহ; ইত্যাদি; অপরাপর; প্রভৃতি । {আ. ৱগ়ায়রহ ............}

**বগল** [বগল্‌] বি ১ বাহুমূলের নিচের অংশ; বক্ষ; কাখতলি; armpit (স্কুল ফেরা সুবোধ ছেলেটি বগলে কয়টি বই––আগ)। ২ পার্শ্ব । ৩ সামীপ্য; নৈকট্য; নিকট (খুঁটীর বগলে বসাইয়া গেল বৃতের হাঁড়ী––মাগান)। ~দাবা বি ১ বাহুমূলে চেপে ধারণ । ২ গোপনে অপহরণ । ৩ আয়ত্তে আনয়ন । ~দাবা করা ক্রি (আল.) আয়ত্তে আনা; করতলগত করা। ~ বাজানো ক্রি ১ আনন্দ প্রকাশার্থে বগলে হাত পুরে চাপ দিয়ে শব্দ করা । ২ (আল.) বিজয়ের জন্য উল্লাস প্রকাশ করা। {ফা. বগ়ল .......... }

**বগ** [বগ্‌] = বক । বগী স্ত্রী.।

**বগলস** ⇒ বকলস

**বগলা** [বগোলা] বি হিন্দুপুরাণে উক্ত দশ মহাবিদ্যার একজন দেবী । {স. বগলা}

**বগলি** [বোগ্‌লি] বি ছোট থলি; বটুয়া (তাহার জামার বগলিতে একখানি পত্র দেখিতে পাইলেন––ঈবি)। {ফা. বগ়লী ...........}

**বগা** [বগা] বি (ব্য.) বক (শুক্‌না বিলে বগা চরে––ডাক)। {স. বক>প্রা. বগ+বা. আ}

**বগি১, বগী১** [বোগি] বি চার চাকাবিশিষ্ট হালকা ঘোড়ার গাড়ি (এরা আপন হাতে হাঁকিয়ে বগী গড়ের মাঠে হাওয়া খাবে––ঈগুগ)। {ই. buggy}

**বগি২, বগী২** [বোগি] বি যাত্রীবাহী রেলগাড়ির এক একটি স্বতন্ত্র অংশ (একটি বগি লাইনচ্যুত হয়েছে) । {ই. bogie}

**বগি৩, বগী৩** [বোগি] বি ১ বকের গ্রীবার আকৃতির কান–উঁচু কাঁসার পাত্রবিশেষ (বগথিালা)। ❑ বিণ উঁচু। {স. বক্র>বগ্‌গ>বগ+ই, ঈ}

**বগি৪** [বোগি] বি ছোট থলি; বটুয়া। {ফা. বগ়লী ..........}

**বগুনা, বোগনো** [বোগুনা, বোগ্‌না] বি পিতলের মুখ চওড়া হাড়িবিশেষ । {স. বহুগুণ>}

**বগুলা** [বোগুলা] বি বক (দেখিলুম মীননাথ বল শক্তি নাই বগুলাটি ঝুরে জেন আহার ধ্যায়াই––শেফ)। {স. বক>বগ+উল+আ}

**বঙ্ক** [বঙ্‌কো] বিণ ১ বাঁকা; বঙ্কিম (আড় আঁখি বঙ্ক দৃষ্টি ক্রমে ক্রমে হএ––সৈআ)। ২ কুটিল (দারুণ বঙ্ক বিলোকন ঘোর––বিপ)। ❑ বি ১ নদীর বাঁক। ২ বাঁকমল (অঙ্গদ বলয় শঙ্খ ভুবন মোহন বঙ্ক––কমু)। {স √বঙ্‌ক্‌+অ(ঘঞ্‌)}

**বঙ্কিম** [বোঙ্‌কিম্‌] বিণ ১ বক্র; বাঁকা; আকাবাঁকা ; ঈষৎ বক্র । ২ কুটি । ~বিহারী বি শ্রীকৃষ্ণ । বঙ্কিমা বি বাঁক (সে যেন খোলা কৃপাণের বঙ্কিমা––বুব)। {স. বক্রিমন্‌>প্রা. বংকিম্‌>}

**বঙ্খুর** [বোঙ্‌খুর] বিণ বক্রদেহ; বক্রাঙ্গ (বামন বঙ্খুর পতি কৈতে লাজ পায়––ভারা)। {স. বক্রিমন্‌>}

**বঙ্গ১** [বঙ্‌গো] বি রাং; টিন; tin । {স. √বঙ্গ্‌+অ(অচ্‌)}

**বঙ্গ**২[বঙ্‌গো] বি ১ প্রাচীন ভারতবর্ষের উত্তর–পূর্বস্থ একটি জনপদের নাম । ২ বাংলাদেশের প্রাচীন নাম। ৩ ব্রিটিশ শাসন আমলের বাংলাভাষী প্রদেশ, ইংরেজিতে যা ‘বেঙ্গল’ নামে অভিহিত হতো। ~জ বিণ বাংলাদেশে জাত বা উৎপন্ন। ❑ বি বাঙালি বৈদ্য/কায়স্থের একটি শ্রেণি। ~দেশ বি ১ বাংলাদেশের প্রাচীন নাম । ২ ব্রিটিশ শাসন আমলের বাংলাভাষী প্রদেশ ইংরেজিতে যা ‘বেঙ্গল’ নামে অভিহিত হতো। বঙ্গাব্দ বি বাংলা সন। বঙ্গীয় বিণ ১ বাংলাদেশ বা বাংলা ভাষাসংক্রান্ত । ২ বাংলাদেশে জাত বা উৎপন্ন । {স. বঙ্গ}

**বঙ্গাল, বঙ্গালী**  ⇒ বাঙ্গাল

**বচ১ [**বচ্‌] বি বচন; বাক্য । {স. বচঃ>}

**বচ২** [বচ্‌] বি ঔষধে ব্যবহার্য এক প্রকার ঝাল কন্দ। {স. বচা>}

**বচন** [বচোন্‌] বি ১ বাক্য, কথা, উক্তি । ২ জ্ঞানগর্ভ উক্তি; প্রবচন (খনার বচন)। ৩ কথন । ৪ (ব্য.) যা দিযে পদের একত্ব বোঝা যায়, পদের একত্ব বা বহুত্বজ্ঞাপক বিভক্তি । ~প্রপঞ্চ বি প্রবঞ্চনাপূর্ণ কথা কথার ছলাকলা (রাজার এইরূপ নিরপেক্ষ ও সদ্বিবেচনাপূর্ণ বচনপ্রপঞ্চ শ্রবণগোচর করিয়া––ঈবি)। ~বদ্ধ বিণ প্রতিশ্রুত; অঙ্গীকৃত; প্রতিজ্ঞাবদ্ধ (এইরূপ রাজাকে বচনবদ্ধ করিয়া––ঈবি)। ~বাগীশ বিণ বাকপটু; কেবল কথায় ওস্তাদ কিন্তু কাজে নয় । বচনীয় বিণ ১ বলার যোগ্য; বাচ্য: কথনযোগ্য । ২ নিন্দার যোগ্য । বচনীয়তা বি নিন্দা; অপবাদ। {স. √চ্‌+অন(ল্যুট্‌)}

**বচসা** [বচোশা] বি ১ কথা কাটাকাটি; তর্কাতর্কি (গাঁজাখোর সম্প্রদায়ের সহিত তাহার একটু বচসা হইল––বিব)। ২ ঝগড়া; কলহ। {স. বচস্‌+আ(স্বার্থে)}

**বচা** [বচা] বি বাক্য । ~বচ বি ১ বাদানুবাদ; তর্কবিতর্ক; বাকযুদ্ধ; ঝগড়া; বচসা (হীনসহ বচাবচ নাহি প্রয়োজন––কাদা)। {স. √বচ্‌>বচ+বা. আ}

**বচ্ছর, বছর** [বচ্‌ছোর্‌, বছোর্‌] বি বৎসর; বয়স। বচ্ছরে, বছরিয়া বিণ বয়স্ক বা বয়স্কা; বয়সযুক্ত (কেবল এক একশ’ বচ্ছুরে বুড়ী––দমি; কোটর–চক্ষু বারো বছরিয়া আকালের কঙ্কাল––সদ)। {স. বৎসর>প্রা. বচ্ছর>বছর}

**বজনিশ, বজনিস** [বজ্‌নিশ্‌] বিণ অবিকল; যথাযথ; হুবহু (সাচ্চা ঝুটা যায় না বোঝা হায়রে কি বজ্‌নিশ নকল––রজসে)। {আ. বিজিনসিহি ............. }

**বজবজ** [বজ্‌বজ্‌] অব্য আবর্জনাদি পচিবার পর বুদ্বুদযুক্ত অবস্থার ভাবপ্রকাশক (পচা বজবজ)। {স. বুদ্বুদ>}

**বজর** ⇒ বজ্র

**বজরা** [বজ্‌রা] বি ১ বৃহৎ নৌকাবিশেষ; ভড়। ২ ধনীদের ভ্রমণবিলাসের উপযোগী নৌকা; কাঠের কামরা ও ছাদযুক্ত বৃহৎ নৌকাবিশেষ । {ই. barge}

**বজা**১ ⇒বয়দা

**বজা২** [বজা] বিণ যথাযথ । ❑ ক্রিবিণ যথাস্থানে; কায়দা–মাফিক। {ফা. বজা ............ }

**বজা আনা** [বজাআনা] ক্রি সম্পন্ন করা; হাসিল করা (দেখা কৈল হজরতে বজা আনে খেদমতে গোলমের এ বড় ইনাম––ভারা)। {ফা. বজালানা ............ }

**বজাজ** [বজাজ্‌] বি কাপড়ের ব্যবসায়ী (কোন স্থানে পশ্চিমীয় বজাজেরা দোকান দিয়াছে––রাম)। {ফা. বাজ়াজ় ............ }

**বজায়** [বজায়্‌] বিণ ১ কায়েম; বলবৎ; অক্ষুণ্ন; রক্ষত (স্বজাতির হক্‌ রাখতে বজায় সইছে তারা নির্যাতন––সদ)। ২ প্রতিষ্ঠিত (তিনি আমার যমকে বজায় করিয়া দেন––দীমি)। {ফা. বজা ........ }

**বজ্জ, বজ্জর** ⇒ বজ্র

**বজ্জাত, বজ্জাৎ** [বজ্‌জাত্‌] বি চালাক; ধূর্ত; বদমাশ; দুর্বৃত্ত; দুষ্ট; দুর্জন; অসৎকর্মকার; মন্দ জন্মের লোক; অন্যের ক্ষতি করার মানসিকতাসম্পন্ন ব্যক্তি (লেড়কা...বেতমিজ ও বজ্জাত হল––প্যামি; তুমি বড় বজ্জাৎ––দীমি)। বজ্জাতি বি বদমায়েশি; দুর্বৃত্তপনা; দুষ্টামি (জাতের নামে বজ্জাতি সব––নই)। {ফা. বদ্‌জ়়াত ...........}

**বজ্র, বজর** (পদ্যে), **বজ্জর, বজ্জ** (প্রাবা.) [বজ্‌রো, বজর্‌, বজ্‌জর্‌, বজ্‌জো] বি ১ বাজ; অশনি; কুলিশ; সশব্দে বিদ্যুৎ প্রকাশ (পিয়াস লাগিয়া জলদ সেবিনু বজর পড়িয়া গেল––চদা; বজ্জর পড়ুক চতুর্মুখের মাথায়––ভারা)। ২ ইন্দ্রের অস্ত্র । ৩ হীরক। ৪ (জ্যোশা.) মানবদেহে বজুসূচক × এরূপ চিহ্ন। ৫ শূন্যতা। ৬ প্রচণ্ড; নিদারুণ; অসহ্য (বুকে ফুড়ে বজ্জ নখে––রাপ)। ❑ বিণ অত্যন্ত কঠিন ; দৃঢ়। বজ্র আটুঁনি ফসকা গেরো ⇒ আঁটুনি । বজ্রকঠিন বিণ বজ্রের মতো কঠিন, অত্যন্ত দৃঢ় (প্রভু আমায় বেঁধেছে যে বজ্রকঠিন ডোরে––রঠা)। বজ্রকণ্ঠ বি, বিণ বজ্রের শব্দের সঙ্গে তুলনীয় গম্ভীর ও জোরালো কণ্ঠ বা কণ্ঠযুক্ত । বজ্রকীট বি ১ তীক্ষ্ণ দন্তকীটবিশেষ । বজ্রকুল; বাউল; বজ্রী; বৌদ্ধ তন্ত্রসাধক সম্প্রদায় । ২ দন্তহীন দীর্ঘজিহ্ব কীটভুক স্তন্যপায়ী আঁশযুক্ত জীববিশেষ; pangolin । বজ্রগম্ভীর বিণ বজ্র; শব্দের মতো গম্ভীর । বজ্রগর্ভ বিণ গুরুগম্ভীর (বজ্রগর্ভ মেঘের মত ধীর শান্ত গতিতে নিজ নিজ পথে চলে গেল––নই)। বজ্রচিহ্ন বি × এরূপ চিহ্ন। বজ্রধর, বজ্রপণি, বজ্রী বি ইন্দ্র (জীমূতবাহন বজ্রী ভীম বজ্র করে––মদ)। বজ্রধ্বনি, বজ্রনাদ, বজ্রনির্ঘোষ বি বজ্রপাতের শব্দ। বজ্রনখ বি তীক্ষ্ণনখ (বজ্রনখ দিয়া শিব জোনি ছেদ কৈল––রাপ)। বজ্রপাত বি বাজপড়া; বজ্রের পতন। বজ্রবাঁটুল বি বেঁটে অথচ শক্তিসামর্থ্যে সমৃদ্ধ। বজ্রমণি বি হীরা (হীরক থাকে বল বজ্রমণি সে বজ্রের মতো দুর্জয়––অঠা)। বজ্রমুষ্টি বি অত্যন্ত দৃঢ় (বজ্রমুষ্টিতে তার হাত ধরে টেনি নিয়ে গেলুম গেটের বাইরে––জুয়া)। বজ্রযান বি তান্ত্রিক বৌদ্ধ মতবিশেষ; শূন্যতাযান। বজ্রলেপ বি দুর্ভেদ্য প্রলেপবিশেষ; পারদাদি জ্বাল দেবার সময়ে যে দুর্ভেদ্য আবরণ ব্যবহার করা হয় । বজ্রলেপময় বিণ দুর্ভেদ্য (নিঃসন্দেহ রামের হৃদয় বজ্রলেপময়––ঈবি)। বজ্রশলাকা বি বজ্রপাতজনিত ধ্বংস থেকে রক্ষার জন্য ছাদে বা সৌধচূড়ায় যে লৌহশলাকা স্থাপন করা হয়; lightning conductor । বজ্রশায়ক বি বজ্রতুল্য দৃঢ় তীর বা বাণ (সজল আকাশে উঠিয়াছি তাই বজ্রশায়ক ইন্দ্রচাপ––নই)। বজ্রাগ্নি বি বিদ্যুৎ (মার্জনা তোমার গর্জমান বজ্রাগ্নি শিখায়––রঠা)। বজ্রাঘাত বি ১ বাজপড়া; অশনিসম্পাত; বজ্রপতন। ২ (আল.) আকস্মিকভাবে প্রাপ্ত অতি আঘাত (বিনা মেঘে বজ্রাঘাত)। বজ্রাদপি ক্রিবিণ বজ্র থেকেও অধিক (তাহারা অন্যায় অসত্যের প্রতি বজ্রাদপি কঠোর––ইহো)। বজ্রাসন বি যোগের এক প্রকার আসন । বজ্রাহত বিণ ১ বজ্রাঘাতপ্রাপ্ত । ২ অপ্রত্যাশিত শোক বা আঘাত পেয়ে ব্যাকুল। {স. √বজ্‌+র(রন্‌)}

**বজী** ⇒বজ্র

**বঞ্চক** ⇒ বঞ্চন২

**বঞ্চন১ (**প্রাবা.) [বন্‌চন্‌] বি অতিবাহন; যাপন; ক্ষেপণ (তান সঙ্গে বহুদিন করিল বঞ্চন––শ্রীন)। {স. √বঞ্চ্‌+অন(ল্যুট্‌)}

**বঞ্চন২, বঞ্চনা** [বন্‌চন্‌, বন্‌চোনা] বি প্রতারণা; শঠতা; শাঠ্য; ঠকামি । বঞ্চক বি, বিণ প্রতারক; ঠক; শঠ; বঞ্চনাকারী। বঞ্চিত বিণ ১ বঞ্চনা করা হয়েছে এমন; প্রতারিত । ২ শূন্য; বিহীন ; বিরহিত । {স. √বঞ্চ্‌+অন(ল্যুট্‌), +আ(টাপ্‌)}

**বঞ্চব** (ব্র.) [বন্‌চবো] ক্রি অতিবাহিত করব (বঞ্চব ইহ দিন রজনী––বিপ)। বঞ্চনি (প্রাবা.) ক্রি কাটানি। বঞ্চিমো (প্রাবা.) ক্রি কাটাব । বঞ্চিলোঁ (প্রাবা.) ক্রি ১ যাপন করলাম। ২ কাটালাম । {স. √বঞ্চ্‌>}

**বঞ্চহ** (প্রাবা.) [বন্‌চহ্‌] ক্রি ১ ব্যর্থ বা নিষ্ফল করো; বৃথা অতিবাহিত করো (বঞ্চহ রাধা প্রথম যৌবনে––বচদা)। ২ ভোগ বা উপভোগ কর (বঞ্চহ রজনী)। {স. √বঞ্চ্‌>}

**বঞ্চা** [বন্‌চা] ক্রি ১‌ (পদ্য) প্রতারিত করা। ২ বিরহিত করা; বিহীন বা শূন্য করা। ৩ অতিবাহন করা; যাপন করা (বঞ্চএ মৃতের প্রায়––দৌবা)। ৪ বাস করা (আমি বঞ্চি একাকিনী––চদা)। ৫ উক্ত সকল অর্থে । {স. √বঞ্চি+বা. আ}

**বঞ্চিত** ⇒ বঞ্চন২

**বঞ্চুক** [বোন্‌চুক্‌] বিণ প্রতারণা বা বঞ্চনাকারী । {স. √বঞ্চ্‌+উক}

**বঞ্চে** (প্রাবা.) [বন্‌চে] ক্রি বঞ্চনা করে; অতিবাহিত করে––বচ)। {স. √বঞ্চ্‌>}

**বঞ্জুল** [বোন্‌জুল্‌] বি ১ অশোক বৃক্ষ বা তার ফুল (চাহিয়া বঞ্জুল বনে কী জানি পড়িবে মনে––রঠা)। ২ স্থলপদ্ম। ৩ পক্ষীবিশেষ। ৪ বেত; বেতস (নিবাস তব বঞ্জুল মঞ্জুলে––মদ)। {স. √বঞ্চ্‌+উল(উলচ্‌)}

**বট১** [বট্‌] বি ১ দীর্ঘজীবী বৃক্ষবিশেষ; ন্যগ্রোধ (বৃদ্ধ এ বট, শূন্য বুকেতে কত কি যে কথা––জউ)। ২ মূল্য; দাম (ঔষধ খেয়ে, ভাল যে হয়ে বট দিও তবে পাছে––চদা)। {স. √বট্‌+অ(অচ্‌)}

**বট২ (মবা.)** [বট্‌] ক্রি হও (একা দেখি কুলবধূ কে বট আপনি––ভারা)। {স. √বৃৎ>প্রা. √বট্ট>বা. √বট্‌}

**বট৩** [বট্‌] বি জবাইকরা গরু–ছাগলের আঁতড়ি বা নাড়ি । {আঞ্চ.}

**বট৪** (মবা.) [বট্‌] বিণ ১ নির্বোধ; মূঢ়। ২ মূর্খ। {স. বাট> প্রা. বটি>}

**বটক** [বটোক্‌] বি ১ বড়া। ২ বড়ি। ৩ কড়ি। ৪ এক তোলা ওজন । {স. বট+ক(কন্‌)}

**কটকিরি, বটখিরি, বৈঠকিরি** [বোট্‌কিরি, –খি–, বোইঠ্‌কিরি] বি ১ উপহাস। ❑ বিণ মজলিসি রঙ্গ–রসিকতা। {স. বর্কর>; বৈঠক+ ই>}

**বটকেরা, বটখেরা** [বটররকেরা, –খে–] বি ঠাট্টা–তামাশা; হাসি–ঠাট্টা;রংতামাশা।

**বটব্যাল** [বটোব্‌ব্যাল্‌] বি ব্রাহ্মণের উপাধিবিশেষ (একটি প্রাচীন স্থাননাম থেকে এই পদবির জন্ম)। {স. বটব্যালা}

**বটা** [বটা] ক্রি হওয়া । {স. √বৃত>প্রা. বট্ট>বা. বট+আ}

**বটানি ⇒** বোটানি

**বটি** [বোটি] ক্রি হই । {স. √বৃৎ>প্রা. √বট্ট>বা. বট+ই}

**বটিকা, বটী** [বোটিকা, বোটি] বি ১ বড়ি; গুটি; গুলি । ২ টুকরা; খণ্ড (নহে তোর মাংস আজি বটী বটী করি––হেমা)। {স. বটক+আ(টাপ্‌)}

**বটিস** [বোটিশ্‌] ক্রি হস। {স. √বৃৎ>বট্‌>}

**বটী** ⇒ বটিকা

**বটু, বটুক** [বোটু, বোটুক্‌] বি ব্রাহ্মণজাতীয় বালক (আমরা তিন বটু তেতালার ঘরে তিন দিনের জন্য আবদ্ধ হইলাম––রঠা)। {স. √বট্+উ; স. বটু+ক(কন্‌)}

**বটুয়া** [বোটুয়া] বি কাপড়ের তৈরি এক প্রকার থলে । {স. বট=শণসূত্র; ও. বটুয়া}

**বটে১** [বটে] অব্য ১ সত্যই, প্রকৃতই (হ্যাঁ একজন জ্ঞানী বটে)। ২ তাই নাকি––বিস্ময় বা সংশয়সূচক প্রশ্নে (বটে, এত সাহস)। ৩ শাসনে, ভীতি প্রদর্শনে কিংবা ব্যঙ্গ বিদ্রূপে প্রযুক্ত (বটে, এত স্পর্ধা ?) । ৪ ব্যঙ্গ–বিদ্রূপে (বীর বটে, যোদ্ধা বটে)। {স. √বৃৎ>প্রা.√বট্ট>বা. বট+এ}

**বটে২** [বটে] ক্রি হয়; সত্য হয় (যা রটে তা বটে––প্রবাদ)। ~ন ক্রি হন (আমি জিজ্ঞাসা করলুম, লোকটি কে বটেন ?––সৈমু) । {স. √বৃৎ>প্রা. √বট্ট>বা. বট}

**বটেক** (প্রাবা.) [বটেক্‌] বি এক কড়া (দরে নাহি বাড়ে এক বট––কমু; চার কাকে বটেক জানি। তিন ক্রান্তি বট বাখানি––শুভঙ্কর)। ❑ বিণ অতি তুচ্ছ। {√বট্‌+এক}

**বটেন** ⇒ বটে২

**বটের** [বটের্‌] বি তিতিরজাতীয় পাখি; ভাটই পাখি; লাব । {স. বর্তক>}

**বট্‌ঠাকুর** [বট্‌ঠাকুর্‌] বি ভাশুর; স্বামীর বড় ভাই । {বড়>বড>বট+ঠাকুর}

**বঠিয়া** (মবা.) [বোঠিয়া] অসক্রি বসে; বসিয়া (থাক অতিথ ছেছ্‌ড়া বঠিয়া––মাগান) । {হি. বৈঠ্‌বা>বৈঠিয়া>}

**বডি** ⇒ বডিস

**বডিস, বডি, বডী** [বোডিস্‌, বোডি, –] বি স্ত্রীলোকের জামা বা অন্তর্বাস বিশেষ, কাঁচুলি (আরসীর নিকটে গিয়া গায়ের বডীটি ভাল করিয়া কসিয়া বান্ধিলেন––মীম)। {ই. bodice}

**বড্ড** [বড্‌ডো] বিণ, ক্রিবিণ ১ বড়; বহৎ; বিশাল; অতিশয়; অত্যন্ত; খুব (বড্ড অভাব; বড্ড ভালোবাসি)। ২ অপ্রয়োজনীয়; বাজে (বড্ড কথা কয়)। ~ই ত/তো (ব্য.) অতি সামান্য (আহা, তাহলে বড্ডই তো অন্যায় হয়েছে)। {স. বড্র>প্রা. বড্ড}

**বড়১, বড়ো** [বড়ো] বিণ ১ বৃহৎ; বিশাল; মস্ত; প্রকাণ্ড (বড় বাড়ি)। ২ প্রশস্ত; বিস্তৃত (বড় মাঠ)। ৩ দীর্ঘ (বড় গাছ)। ৪ স্ফীত; স্ফূল; মোটা (বড় পেট, বড় পাত্র)। ৫ অত্যন্ত; অতিশয়; খুব বেশি (বড় কষ্টে পড়েছি)। ৬ বয়সে অধিক; মানে শ্রেষ্ঠ (বড় ছেলে, বড় বাবু)। ৭ সম্ভ্রান্ত; অভিজাত; মর্যাদাসম্পন্ন; উচ্চ (বড় পরিবার)। ৮ শ্রেষ্ঠ; উৎকৃষ্ট; গণ্যমান্য (বড় লোক)। ৯ উচ্চপদস্থ; অধিষ্ঠিত (বড় সাহেব)। ১০ ধনবান; ধনী (বড় মানুষ)। ১১ মহৎ; উদার; বিশাল (বড় মন)। ১২ নিদারুণ; ভীষণ; খু খারাপ (বড় দুঃসংবাদ)। ১৩ আসল; প্রকৃত (বড় কথা)। ১৪ দক্ষ; কুশলী; অভিজ্ঞ; খ্যাতিসম্পন্ন (বড় ডাক্তার)। ১৫ আশান্বিত; গর্বিত; অহঙ্কৃত (বড় মুখ)। ❑ ক্রিবিণ অত্যন্ত; খুব; অতিশয় (লোকটা আমাকে বড় মানে)। ❑ অব্য ১ নেহাত;নিতান্ত; খুব; একেবারে (বড় মন্দ নয়)। ২ তুচ্ছ; সামান্য (বড় ত চাকরি তোমার !)। ৩ বিস্ময়ব্যঞ্জক; অপ্রত্যাশিত ভাবসূচক (সে যে বড় এলো)। ❑ বি ধনী বা ঐশ্বর্যশালী ব্যক্তি (বড়র পিরীতি বালির বাঁধ––ভারা)। ~ঈ (প্রাবা.), ~য়ি বিণ অতি; অতিশয় (আপনী ছাওয়াল বুঝি বড়ই কাহ্নঞিঁ––বচদা)। ~একটা ক্রিবিণ প্রায়; অধিক; বিশেষ (বড় একটা ঘটে না)। ~ কথা বি ১ স্পর্ধাব্যঞ্জক বা অহঙ্কারপূর্ণ উক্তি (ছোটো মুখে বড় কথা)। ২ গুরু বা প্রধান বাক্য । ৩ প্রধান বিষয় (এটা হলো বড় কথা)। ~ করা ক্রি বাড়িয়ে তোলা; উন্নত করা। ~ কুটম্ব , ~কুটুম বি শালা বা সম্বন্ধীয়; স্ত্রীর ভাই । ~ গলা বি ১ উচ্চকণ্ঠ (বড় গলা করিস কেন ?)। ২ গর্ব; অহঙ্কার (বড় গলায় বলতে পারি)। ~ গলা করে বলা ক্রি গর্ব করে বলা । ~ চাল বি ধনী বা উচ্চপদস্থ লোকের চাল–চলন। ~–ছোট/ছোটো বি ১ উচ্চ–নীচ। ২ ধনী–গরিব। ৩ বয়সে জ্যেষ্ঠ বা কনিষ্ঠ। ~জোর বিণ ঊর্ধ্ব পক্ষ; খুব বেশি করে ধরলে (বড় জোর পাঁচশো লোক হবে)। ~ঠাকুর, বট্‌ঠাকুর বি (স্ত্রী কর্তৃক স্বামীর বড় ভাইকে বোঝাতে) ভাশুর। ~ তরফ বি (ধন, মান ও বয়সে) বংশের বর্ষীয়ান পরিবার। ~তামাক বি গাঁজা। ~ত্ব বি মহত্ত্ব; জ্যেষ্ঠত্ব। ~ দরের বিণ উচ্চস্তরের (বড় দরের নেতা) । ~দিন বি ১ পঁচিশে ডিসেম্বর; যিশুখ্রিস্টের জন্মদিন; Christmas (day) । ২ একুশে জুন বা আষাঢ় মাসের ৭ তারিখ; বৎসরের দীর্ঘতম দিন। ~ ~ কথা বি অহঙ্কার বা আত্মম্ভরিতাপূর্ণ উক্তি । বড়ফট্টাই বি বৃথা আত্মশ্লাঘা প্রকাশ। ~বাবু বি অফিসের প্রধান কেরানি; head clerk । ~মানুষ, ~লোক বি ধনী বা ঐশ্বর্যশালী ব্যক্তি। মানুষি, ~মানষি বি ১ ধনীর মতো আচরণ (বড়মানুষি ধারণা)। ২ ধনী ও পদস্থ লোকের মতো (বড় মানষি চাল)। ~মানুষিয়ানা বি বড়লোকের চালচলন (তিনি বড় মানুষিয়ানা কিছুই বোঝেন না––রঠা)। ~ মিঞা বি বয়স্ক ব্যক্তি সম্পর্কে সম্মানসূচক শব্দ । ~লাট ⇒ লাট। ~মুখ বি প্রচুর আশা; অনেক উৎসাহ। ~ হওয়া ক্রি ১ বয়োবৃদ্ধ হওয়া; বয়ষ বাড়া । ২ বৃদ্ধি পাওয়া। ❑ বি মহৎ; প্রসিদ্ধ বা ধনী হওয়া। স. বড্র>বড্‌ড>}

**বড়২** [বড়্‌] বি খড়ের তির মোটা দড়ি (কাপড় উসাস করে যেন মরায়ের বড়––কমু)। {স. বড্র>বড্‌ড>বড় (মোটা অর্থে)}

**বড়ঈ** ⇒ বড়১

**বড়লাট, বড়োলাট** [বড়োলাট্‌] বি ব্রিটিশ আমলের Governor General । {বা. বড়+ই. lord}

**বড়বড়** [বড়্‌বড়্‌] অব্য ক্রমাগত অর্থহীন কথা বলা বা প্রকাশ । বড়বড়ানি, বড়বড়ানো বি ক্রমাগত অর্থহীন কথা উচ্চারণ; বকুনি । বড়বড়ে, বড়বড়িয়া বিণ বাক্যবাগীশ; প্রলাপোক্তি উচ্চারণ । {ধ্বন্যা.}

**বড়বা** [বড়োবা] বি স্ত্রী. ১ ঘোটকী । ২ পুরাণোক্ত অগ্নিমুখী সিন্ধুঘোটকী । ৩ অশ্বিনী নক্ষত্র । {স. বল+ব+আ(টাপ্‌)}

**বড়বাগ্নি, বড়বানল** [বড়োবাগ্‌নি, –নল্‌] বি ১ সমুদ্রস্থ অগ্নিবিশেষ। ২ বড়বার মুখ হতে নির্গত অগ্নি । {স. বড়বা+অগ্নি, অনল; মধ্য.}

**বড়বি** [বড়োবি] বি বড় বিবি (‘কিয়ের লাইগো বড়বি এইত আমি’)। {বড়ো বিবি>}

**বড়শি, বঁড়শি, বরশীন** [বোড়্‌শি, বোঁ–, বো–, বোর্‌শি] বি লোহার বাঁকা ও আলযুক্ত কাঁটা যাতে মাছের টোপ গাঁথা হয় (সফরী আহার করিতে বড়শী লাগিল মুখে––চদা; তোমার প্রেমের বরশী ফুটেছে অন্তরে–মোক)। ~ গাঁথা ক্রি (আল.) কায়দায় বা আয়ত্তে পাওয়া । ~যন্ত্র বি বড়শিতুল্য আলযু্কত বেঁধনাস্ত্রবিশেষ (জানয়ে অনেক তন্ত্র এড়য়ে বড়শীযন্ত্র বিনা অপরাধে পশু মারে––কমু)। {স. বড়িশী; বড়িশ}

**বড়হর** [বড়োহর্‌] বি ১ ফলবিশেষ (বড়হর খিরিনী খাজুর আর তাল––সৈআ)। {মবা.}

**বড়/বড়ো হাজরি** [বড়ো হাজ্‌রি] বি ভারতে আগত সাহেবদের ভাষায় মধ্যাহ্ন ভোজন সামগ্রী । (তুল. ছোট/ছোটো হাজরি breakfast, luncheon) । {আ. হাজরি .......... }

**বড়া১** [বড়া] বি ১ পিষ্ট বা মথিত খাদ্যদ্রব্যের তেল বা ঘি দিয়ে ভাজা ফুলকো পিষ্টকবিশেষ (মাছের ডিমের বড়া ঘৃতে দেয় ভাত––ভারা) । ২ তদনুরূপ পদ্দতিতে তৈরি মিঠাইবিশেষ (তাল–বড়া দাও তাদের পাতে––সদ)। {স. বটক>প্রা. বডঅ>}

**বড়া২ [**বড়া] বি আঁটি (আমের বড়া)। {আঞ্চ.}

**বড়াই১** [বড়াই] বি গর্ব; অহঙ্কার; জাঁক; বড়র ভাব (তোমার কাছে বড়াই––নই)। ২ উচ্চ প্রশংসা; মহিমা; গৌরব (জ্ঞান কর্ম নিন্দি কহে ভক্তির বড়াই––কমু)। {স. বড্র>প্রা. বড্ড>বা. বড়+আই}

**বড়াই২, বড়ায়ি, বড়ায়ী, বড়াইবুড়ি** [বড়াই, –য়ি, –, বড়াইবুড়ি] বি স্ত্রী. ১ বড় আয়ি; মাতামহী (তার পিসি রাধার বড়ায়ি––বচদা)। ২ বৃন্দাবনের বৃদ্ধা নারী যিনি রাধা–কৃষ্ণের মিলন ঘটিয়েছিলেন (আপনার মাথা খেয়ে ঘরের বাহির হয়, আইলাম বড়ায়ের সাথে––জ্ঞাদা)। ৩ অতিবৃদ্ধ রমণী (হাতে পায়ে কাঁপে বুড়ী কোথার বড়াই বুড়ী––কমু)। {স. বৃদ্ধ আর্যিকা>; বড্র আর্যিকা>}

**বড়াল** [বড়াল্‌] বি বাঙালি হিন্দুর পদবি বিশেষ । {স. বটব্যাল>}

**বড়ি১, বড়ী১ [**বোড়ি] বিণ ১ অতিশয়; অত্যন্ত; বড় (এ বড়ি সাহস তোর––বিপ; আজলী বাঁধা তোঁ আকালী বড়ী––বচদা)। ২ উৎকৃষ্ট; উত্তম (সহজে সুন্দরী তার দেশ করে বড়ি––ঘচ)। ৩ ছোট বড়া। {বড় +ই}

**বড়িশপ্রায়** [বোড়িশ্‌প্রায়্‌] বি বড়শির মতো; কণ্টকতুল্য (যিনি তোমার কণ্ঠ প্রবিষ্ট হইয়া বড়িশপ্রায় ক্লেশকর হইবেন––ঈবি)। {স. বড়িশ+প্রায়}

**বড়ী** ⇒ বড়ি১ ও বড়ি২

**বড়ু** [বোড়ু] বি ব্রাহ্মণ; ব্রাহ্মণপুত্র (বড়ুচণ্ডীদাস কয়––বচদা)। {স. বটু>প্রা. বডু>}

**বড়ুই** ⇒ বাড়ই

**বড়ুয়া১, বরুয়া১ [**বোড়ুয়া, বোরুয়া] বি ১ পদস্থ বা সম্মানিত ব্যক্তি; ধনী (একে কুলনারী, ....তাহে বড়ুয়ার পদবি; আসামের কোনো কোনো মুসলমানে পদবি। {স. বড্র>বড়+উয়া (বড় ঘর অর্থে); (>বোরো)}

**বড়ুয়া২, বরুয়া২** [বোড়ুয়া, –রু–] বি ১ ব্রাহ্মণকুমার । ২ কুমার; ছোকরা (কালিকার বড়ুয়া জগা––কৃক)। {স. বটু>বড়ু>বা. আ}

**বড়ে, বোড়ে** [বোড়ে] বি দাবা খেলার সবচেয়ে ছোট গুটি (পৃথিবীর দাবা খেলায় এখন আমরা বড়ের জাত––প্রচৌ; বোড়ে দিয়ে বন্দী করে আমার ঘোড়া গজহর––নই)। বড়ে/বোড়ে টেপা ক্রি ১ (আল.) গুটি চালা (কেহ বা বড়ে টেপেন কেহ বা তাস পেটেন––প্যামি)। ২ (আল.) চাল চালা; কৌশল প্রয়োগ করা (বিষ্ণুপুরের মিন্সের দেখ বড়ে টেপার গুণ––হেব)। ৩ (আল.) অনুচরকে ইঙ্গিত করা। বড়ের চাল, চোড়ের চাল বি ১ দাবা খেলায় গুটির চাল। ২ (আল.) কৌশল প্রয়োগ । {স. বটিকা>}

**বড়ো**  **⇒** বড়১

**বণিক** **[**বোনিক্‌] বি সওদাগর; বেনে; ব্যবসায়ী; ক্রয়–বিক্রয়কারী। স্ত্রী. বণিকিনী (নাগর আপনি হৈলা বনিকিনী কৌতুক করিয়া মনে––চদা)। ~বৃত্তি বি ১ ব্যবসায়; বাণিজ্য; সওদাগরি। ২ সর্ববিষয়ে কেবল টাকা পয়সা বা লাভ–লোকসান খতিয়ে দেখার মনোবৃত্তি । {স. √বণ্‌+ইজ্‌(ইজি)>বণিজ, ১মা একব}

**বণিজ, বণিজার ⇒ বিণজ**

**বণিতা** **⇒ বনিতা**

**বণ্টক**  ⇒ বণ্টন

**বণ্টন** [বন্‌টোন্] বি বিভাজন; বাঁটা; অংশে ভাগ করে বিতরণ । বণ্টক বিণ বিভাজক; বণ্টনকারী । ❑ বি বিভাজন; বিতরণ (ডালকুত্তাদের মাঝে করহ বণ্টক––রঠা)। বণ্টিত বিণ বণ্টন করা হয়েছে এমন । {স. √বণ্ট্‌+অন(ল্যুট্‌)}

**বণ্টিকা** [বোন্‌টিকা] বি বঁটি। {মু. বইন্‌টি>}

**বণ্ঠ** [বন্‌ঠো] বিণ ১ বেঁটে; খর্বাকার। ২ অবিবাহিতা। {স. বণ্ঠ}

**বণ্ড, বণ্ডা** [বন্‌ডো, বন্‌ডা] বি ১ লেজশূন্য; বেঁটে; বেঁড়ে। ২ শিশ্ন । {স. বণ্ড (ছিন্নত্বক)>}

**বৎ** [বত্‌] অব্য তুল্য; সদৃশ ; ন্যায় (পশুবৎ) । {স. বতি>(প্রত্যয়ের মতো ব্যবহৃত হয়)}

**বতক** [বতক্‌] বি হংসী; মাদি হাঁস । {হি. বর্তক>}

**বতর** [বতোর্‌] বি জমিতে ফসল বোনার উপযু্ক্ত সময়; জো, বীজ বপনের মতো জমির অবস্থা (এখন চৈতালি আর আউসের বতরে যদি আল্লার দয়া হয়, তবেই যে রক্ষা––কাআও)। {আঞ্চ.}

**বতান (প্রাবা.)** [বতান্‌] ক্রি বলা; কথা (গুরু যাহা বতাইবে––গোবিন্দগীত)। {তুল. হি. বতানা}

**বতারিখ** [বতারিখ্‌] ক্রিবিণ তারিখ অনুযায়ী বা অনুসারে; তারিখে । {ফা. ব–তারীখ ......... }

**–বতী ⇒** –বান

**বত্ত** [বত্‌তো] ক্রি (মবা.) বেঁচে থাকা। বেঁচে বত্তে থাকা ক্রি বেঁচে থাকা। {স. √বৃৎ>প্রা. বত্ত}

**বত্রিশ** [বোত্‌ত্রিশ্‌] বি ১ ৩২ সংখ্যা । ❑ বিণ ৩২ সংখ্যক । ~ নাড়ি ছেঁড়া ধন বিণ প্রিয় সন্তান । বত্রিশে বিণ বত্রিশের পূরক। {স. দ্বাত্রিংশৎ>}

**বৎস** [বত্‌শো] বি ১ বাছা––স্নেহ সম্বোধন। ২ বাছুর; বাচ্চা গরু (ধেনু–বৎস একস্থানে বৃষ খুরে ক্ষিতি টানে––ভারা)। ৩ পশুশাবক । ~তর বি এঁড়ে বাচুর । ~তরী বি স্ত্রী. বাছুর; বকনা বাছুর । বৎসা, বৎসে বি স্ত্রী. বাছা––স্নেহ সম্বোধনে প্রযুক্ত । {স. √বদ্‌+স}

**বৎসর, বছর, বচ্ছর** [বত্‌শোর্‌, বছোর্‌, বচ্‌ছোর্‌] বি বারোমাসকাল; বর্ষ; অব্দ; সন। {স. বৎসর>প্রা. বচ্ছর}

**বৎসল** [বত্‌শল্‌] বিণ স্নেহপরায়ণ (সে সব জীবের কৃষ্ণ বৎসল হইয়া––বৃদা)। বৎসলা স্ত্রী. (পাদপদ্মে দেহ স্থান সেবকবৎসলা––কমু)। ~তা, বাৎসল্য বি স্নেহ; অনুরাগ (আত্মীয়রা বাৎসল্য বিছিয়ে আহ্বান করেন––মব)। (স. বৎস+ল(লচ্‌)}

**বৎসাদনী** [বত্‌শাদোনি] বি গুড়ুচি; গুলঞ্চ নামক লতা গাছ । {স. বৎস+অদন+ঈ(ঙীপ্‌)}

**বদ** [বদ্‌] বিণ ১ মন্দ; খারাপ (বদলোক) । ২ রুক্ষ; কর্কশ (বদমেজাজ)। ৩ অসৎ; অসাধু; দুষ্ট (বদখেয়াল)। ৪ অন্যায়; অন্যায্য; অনুচিত (বদরাগী)। ৫ দূষিত; জীবাণুযুক্ত বা রোগগ্রস্ত (বদরক্ত) । ৬ অন্য; ভিন্ন (বদ রঙের তাস)। ~ কথা বি কুকথা; খারাপ কথা (বদকথা যত বাড়াবাড়ি হয় ততই বেড়ে উঠে––মীম)। ~কাম বি কুকর্ম; অপকর্ম; ব্যভিচার (করিলাম বদ্‌কাম বদ্‌নাম শেষে––ভারা)। ~কার বিণ কুক্রিয়াশীল; কুকর্মে রত এমন । ❑ বি কুকর্ম; খারাপ কাজ; ব্যভিচারী (মনে পড়ে শুধু অসংখ্য বদকার––ফআ)। ~কারী বি। ~খত, ~খদ বিণ ১ বিশ্রী (ঐসব বদখত মূর্তি টাঙিয়ে দিয়েছি––মব; ফাসী মাষ্টার্ডে বদ্‌খদ্‌ মিষ্টি মিষ্টি ভাব––সৈমু)। ২ (হাতের লেখা) খারাপ এমন। ৩ বেয়াড়া; দুষ্ট; অবাধ্য; অসৎ। ~খাসলত বি কু–অভ্যাস; খারাপ রীতিনীতি; খারাপ স্বভাব। ~খেয়ালি বিণ । ~জবান, বদজোবান বি কুবাক্য: অশিষ্ট কথা; গালাগালি (অভদ্রোচিত, বদ্‌জবান, লাজবান, যা কখনও শুনি নাই––মীম; রাগিলেই বদজোবান আরম্ভ করিতেন––বচ)। ~দোয়া বি অভিশাপ; অপরের অনিষ্টের জন্য যে দোয়া)। ~নসিব বি ১ দুর্ভাগ্য; মন্দভাগ্য (দুজনার হবে বুলন্দ নসিব, লাখে লাখ হবে বদনসিব?––নই)। ~নাম বি দুর্নাম; অখ্যাতি; অপযশ; নিন্দা (না বুঝিয়া করে কাম শেষে হয় বদনাম––মীম)। ~নিয়ত বি অসদভিপ্রায়; দুরভিসন্ধি। ❑ বিণ উদ্দেশ্য খারাপ এমন । ~ফাল বি দুর্ভাগ্যের চিহ্ন (সারা গায়ে জাগে কলুষিত বদফাল––ফআ)। ~বখ্‌ত বি দুর্ভাগ্য; মন্দভাগ্য (হিন্দের বদ্‌বখত––নই)। ❑ বিণ দুর্ভাগা; হতভাগা । ~বখতি বি ১ দুর্ভাগ্য; ভাগ্যহীনা। ২ দুঃসময় । ~বু, ~বো বি দুর্গন্ধ; খারাপ গন্ধ (তখন ময়লা কাঁথার ভুটকা বদবুতে তাঁর বমি আসিবার উপক্রম হইল––আমআ)। ~ভ্যাস বি খারাপ অভ্যাস (এটা কিন্তু হরিপদর ভারি বদভ্যাস––সুরা)। ~মতলব বি খারাপ উদ্দেশ্য (কোনো বদমতলব নাই তো ?––কম)। ~মাশ, ~মাইশ, ~মায়েম বিণ ১ অসচ্চরিত্র; ইন্দ্রিয়পরায়ণ (ওটা একটা বদমাস, তোমাকে ভেবেছে বস্তির ঝি––অচিসে)। ২ দুষ্ট; দুর্বৃত্ত (বেটা যেরূপ বদমায়েশ––রঠা)। ~মাশি, ~মায়েশি, ~মাইশ বি ১ চরিত্রহীনতা; অসচ্চরিত্রতা; ইন্দ্রিয়–সেবা। ২ দুষ্টামি; অপকর্ম (ইতিহাস এরূপ অনেক প্রকার বদমাইসি করিয়া থাকে––বচ)। ~মেজাজ বি উগ্র মেজাজ; রুক্ষ স্বভাব । ~মেজাজি বি, বিণ মেজাজ খুব উগ্র; রগচটা; সহজে চটে যায় এমন । ~রং, ~রঙ বি ১ খারাপ রং; ফিকে রং। ২ বিবর্ণ বা বেরং তাস। ~রক্ত বি ১ দূষিত রক্ত । ২ (আল.) হীনবংশ। ~রসিক বিণ রসজ্ঞানহীন; তাৎপর্য জানে না বা বুঝতে পানে না এমন (বদরসিক সঙ্গীরা এত উজান ঠেলতে রাজী নন––মব)। ~রাগ বি অন্যায় বা অন্যায্য ক্রোধ । ~রাগী বিণ কোপন–স্বভাব; রগচটা; অল্পতে রেগে যায় এমন । ~রীতি বি খারাপ নিয়ম; কুরীতি (রূপের তরে হানাহানি তার চেয়ে কি বদ্‌রীতি––সদ)। ~রুচি বি কুরুচি; নিম্নস্তরের রুচি। ❑ বিণ কুরুচিসম্পন্ন; পছন্দসই নয় এমন (এমন বে–শরম বদরুচি পোষাক দেখতে পাইনি––মব)। ~রোখা বি কোপনস্বভাব; রুক্ষ মেজাজ (মাগী ত বড় বদ্‌রোকা––মীম)। ~সলা, ~শলা বি কুপরামর্শ (তরাই বদ্‌সলা, বদ্‌ পরামর্শতেই বিবাদ নিষ্পত্তি হচ্ছে না––মীম)। ~সুরত, ~ছুরত বিণ কুৎসিত; বিশ্রী (মেয়েটি আমার বড় বদছুরত––মুই)। ~হজম বি পরিপাক ক্রিয়ার গোলমাল । ~হজমি বি অজীর্ণ রোগ। ~হাল বি দুরবস্থা ; খারাপ অবস্থা; সঙ্কটজনক অবস্থা (নাজেহাল বদহাল করে একেবারে গঙ্গা পার করে দেওয়া তাঁর ইচ্ছা––মীম)। {ফা. বদ্‌ ........}

**বদন** [বদোন্‌] বি ১ মুখ (বদনে রদন লড়ে––ভারা)। ২ মুখমণ্ডল; আনন (বদনে উদএ হইছে... ধার––সৈসু; গোরের উপরে তবে রাখিয়া বদন––দৌবা)। ৩ মুখগহ্বর। বদনা বিণ স্ত্রী. বদন বা মুখবিশিষ্ট (মলিনবদনা মরি মিহির বিরহে––মদ) । ~–ইন্দু, ~চন্দ্রমা বি চন্দ্রমুখ; চাঁদের মতো বদন। ~মদিরা, বদনামৃত বি (ব্য.) থুথু। {স. বদ+অন(ল্যুট্‌)}

**বদনা** [বদ্‌না] বি নল ও প্রশস্ত মুখবিশিষ্ট জলপাত্র বিশেষ; ধাতু বা মাটির ঘটিবিশেষ (বদনায় ধুয়ে সাফ করে নিলেন––মীম)। বদনা বিয়ে বি বৃষ্টি আনার জন্য গীত গান (আমরা তখন কুমরী মেয়েরা বদনা বিয়ের গানে। সারা মাঠখানি ভরিয়া দিতাম বাদল বিরহী তানে––জউ)। {স. বর্ধনী>; হি. বধনা>}

**বদর১, বদরিকা, বদরী** [বদোর্‌, –রিকা, বদোরি] বি কুলগাছ বা তার ফল (মিষ্ট কিছু আনিহ বদর––ভারা)। {স. √বদ্‌+অর(অরচ্‌), + ক(কন্‌)+আ(টাপ্‌), +ঈ(ঙীষ্‌)}

**বদর২** [বদোর্‌] বি ১ পীরবিশেষ––মুসলমান মাঝিমাল্লারা নির্বিঘ্ন জলযাত্রার কামনা করে যাঁর নাম স্মরণ করে। ২ পূর্ণচন্দ্র। {আ. বদ্‌র্‌ ...... }

**বদরিকা** ⇒ বদর১

**বদরিকাশ্রম** [বদোরিকাস্‌স্রম্‌] বি হিমালয়স্থ হিন্দুতীর্থ। {স. বদরিকা+আশ্রম}

**বদরিনাথ** [বদ্‌রিনাথ্‌] বি বদরি শৈলের তীর্থপতি দেববিগ্রহ । {স.বদরী+নাথ; ৬তৎ.}

**বদরী** ⇒ বদর১

**বদল** [বদোল্‌] বি ১ পরিবর্তন; বিনিময় (মোর পরমায়ু লৈয়া চিরদিন থাক জিয়া, আমি মরি তোমার বদলে––কমু)। ২ পরিবর্তন (ভোল বদল; রংবদল)। বদলানো ক্রি ১ পরিবর্তন করা (বদলিয়া মাল পুনহি মুঝে দেল––বিপ)। ২ পরিবর্তিত হওযা (লোকটার স্বভাব বদলে গেছে) । ২ বিনিময় করা (মালা বদলানো)। বদলাবদলি বি পরস্পর বিনিময়; অদলবদল । বদলি, বদলী বি ১ বিনিময়; পরিবর্তন । ২ স্থানান্তরে নিয়োগ; এক কর্মস্থল থেকে অন্য কর্মস্থানে নিযুক্ত । ৩ অন্যের পরিবর্তে সাময়িকভাবে নিযুক্ত। {আ. বদলি হওয়া)। ❑ বিণ ১ প্রতিনিধি । ২ অন্য কর্মস্থানে নিযুক্ত । {আ. বদল ...........}

**বদস্ত** [বদস্ত্‌] ক্রিবিণ ১ হাত দিয়ে । ২ হাতে হাতে । {ফা. ব–দস্ত ....... }

**বদস্তুর** [বদোস্‌তুর্‌] ক্রিবিণ যথারীতি; যথানিয়ম; নিয়মানুসারে (কাননগো দপ্তর সাবেক বদস্তুর আমাদের খুড়া মহাশয়ের ––রাম)। {ফা. বদস্তুর .............. }

**বদা১** ⇒ বয়দা

**বদা২** [বদা] ক্রি বাজি রাখা (শুনিয়া স্বামীর পদে রাজার রমণী বাদে––রজসে)। {হি. বদ্‌না}

**বদান্য** [বদান্‌নো] বিণ ১ দানশীল; দাতা; উদার (তিনি অতি বদান্য পুরুষ ছিলেন––শেআ)। ২ মধুরভাষী; প্রিয়াভাষী। ৩ সুবক্তা । ~তা বি। {স. বদ্‌+আন্য}

**বদাবদ** (মবা.) [বদাবদ্‌] বি তর্কবিতর্ক, শাস্ত্র ইত্যাদি নিয়ে বচসা. (প্রভুর সহি কার হৈল বদাবদ––কৃক)। {স. বদ+অ(অচ্‌), আ(আক্‌) আগম}

**বদি, বদী** [বোদি] বিণ ১ মন্দ; খারাপ; অহিত (নেকী–বদী কাম যত জীবনের লিখিয়া রাখিছ অঙ্ক কষি––জউ)। ২ মন্দ বা খারাপ কাজ করে এমন; পাপী। নেকি বিপ.। {ফা. বদী ............}

**বদৌলতে** [বদোউলতে] অব্য জন্য; কৃপায় (ভাওয়াইয়া গান আব্বাসউদ্দীনের বদৌলতে আজ সারা দেশে সমাদৃত––ছউ)। {আ. বদৌলত ............. ফা. ............... (বদৌলতে––অশুদ্ধ প্রয়োগ)}

**বদ্দি** ⇒ বৈদ্য

**বদ্দু** [বোদ্‌দু] বি মরুবাসী বেদুইন (তুলেছে তোমার বদ্দু আকাশ মরুপ্রান্তরে খিমা––ফআ)। {ফা. বদ্দু ............}

**বদ্ধ** [বদ্‌ধো] বি বাঁধা; আবদ্ধ; বাঁধানো (প্রতিজ্ঞাবদ্ধ)। ❑ বিণ ১ রুদ্ধ; বন্ধ (বদ্ধ করা)। ২ অবরুদ্ধ; গতিহীন (বদ্ধপুকুর, বদ্ধস্রোত)। ৩ বন্দী ; আটক (পিঞ্জিরাবদ্ধ)। ৪ যুক্ত; একত্রিত (বদ্ধাঞ্জলি)। ৫ ন্যস্ত; স্থির (বদ্ধদৃষ্টি)। ৬ বিন্যস্ত; একের পর এক সজ্জিত বা স্থাপিত (শ্রেণিবদ্ধ)। ৭ দৃঢ় ও অনমনীয় (বদ্ধ ধারণা)। ৮ নিরেট; সম্পূর্ণ (বদ্ধপাগল)। ~কালা বিণ কানে কিছুই শুনতে পায় না এমন । ~চিত্ত বিণ চিত্ত কোনো কিছুতে আকৃষ্ট বা স্থির হয়েছে এমন। ~জীব বিণ সংসারচক্রে আবদ্ধ; সংসারে অত্যাসক্ত । ~দৃষ্টি বি স্থির বা অপলক দৃষ্টি; অনিমেষ লক্ষ্য । ❑ বিণ স্থির দৃষ্টিসম্পন্ন; অপলক দৃষ্টিতে চেয়ে আছে এমন । ~পরিকর বিণ ১ (আল.) কোমর বেঁধেছে এমন । ২ দৃঢ়সংকল্প; কোনো কাজ করার জন্য কোমর বেঁধে লেগেছে এমন । ~পাগল বিণ সম্পূর্ণ পাগল । ~মুষ্টি বিণ ১ দৃঢ়মুষ্টি; বদ্ধ করেছে এমন । ২ কৃপণ । ~মূল বিণ ১ মূল বা শিকড় মাটিতে দৃঢ়রূপে প্রোথিত আছে এমন । ২ দৃঢ়; অনড় (সে ধারণা আমার মনে বদ্ধমূল হইয়া গিয়াছিল––রঠা)। বদ্ধাঞ্জলি বিণ যুক্তকর; হাত জোড় করেছে এমন; জোড়হস্ত । {স. √বধ্‌+ত(ক্ত)}

**ব–দ্বীপ** [বদিপ্‌] বি নদীর মোহনাস্থিত প্রায় ব–অক্ষরের আকারবিশিষ্ট যে দ্বীপ; delta । {বা. ব+স. দ্বীপ}

**বধ** [বধ্‌] বি হত্যা; হনন (তোমারে লাগিবে মোর বধ––কমু)। ~ক, বধী বিণ হত্যাকারী; ঘাতক (আমি ত বধক তুমি সে সাধক––সৈআ)। ~য়ে (পদ্য.) ক্রি বধ করে (বদনে বদন দিয়া বধয়ে পরাণ––বিপ)। বধার্থ বিণ, ক্রিবিণ বধের নিমিত্ত। বধোদ্যত বিণ হত্যা করতে উদ্যত। বধোদ্যতা স্ত্রী.। বধ্য, বধার্হ বিণ বধের যোগ্য এমন; হত্যার উপযুক্ত এমন । বধ্যভূমি, ~স্থলী, ~স্থান বি বধ করার স্থান। {স. √হন্‌+অ(অপ্‌)}

**বধওঁ** [বধওঁ] ক্রি বধ বা হত্যা করি (যবেঁ আন করোঁ তাক বধওঁ ব্রাহ্মণ––বচদা)। {স. বধ (নামধাতু)+প্রাবা. ওঁ}

**বধির** [বোধির্‌] বিণ কালা; শুনতে পায় না এমন । ~তা, ~ত্ব বি। বধিরা স্ত্রী. (হে নিষ্ঠুর বধিরা উর্বশী––রঠা)। {স. বধ+ইর(কিরচ্‌)}

**বধূ** [বোধু] বি স্ত্রী. ১ পত্নী; স্ত্রী; বনিতা । ২ নতুন বৌ; কনে; নব বিবাহিতা স্ত্রী; ছেলে বা তৎস্থানীয়ের পত্নী । ৩ কুলবালা (গৃহবধূ)। ৪ মহিলা। ~জন বি স্ত্রী. ১ বিবাহিতা যুবতী নারী। ২ সধবা নারী । ৩ যুবতী বা নারীগণ (গোপ–বধূজন বিকশিত যৌবন––রঠা)। {স. √বহ্‌+ঊ}

**বধূটী** [বোধুটি] বি স্ত্রী. অল্পবয়স্কা বধূ; বউড়ি বালিকা–বধূ। {স বধূ+বা. টী}

**বধূৎসব** [বোধুত্‌শব্‌] বি পুষ্পোৎসব; বধূর প্রথম রজোদর্শনহেতু উৎসব। বধূধন বি স্ত্রী. স্ত্রীধন। বধূপক্ষ বি কন্যাপক্ষ। বধূমাতা বি স্ত্রী. বউমা; পুত্র বা তত্তুল্য আত্মীয়ের বধূ । {স. বধূ+উৎসব}

**বধোদ্যত, বধোদ্যতা, বধ্য, বধ্যভূমি** ⇒ বধ

**বন** [বন্‌, বোন্‌, সমাসবদ্ধ পদে কখনো ‘বনো’ (যেমন––বনগোচর্‌, বনোচর্‌)] বি অরণ্য; জঙ্গল; কানন; কুঞ্জ; গহন; বিপিন। ~কদলী বি কাঠকলা। ~কন্দ বি বুনো ওল। ~কপোত বি ঘুঘু । ~কর বি অরণ্যাদি থেকে প্রাপ্ত সরকারের রাজস্ব। ~কার্পাস। ❑ বিণ বন্য কার্পাসের মতো (বন–কাপাসী হাসি কুড়াইয়া টানা দিতই তাঁতে দিন রাতি––সদ)। ~কুক্কুট, ~মোরগ বি যে মোরগ গৃহপালিত নয় এবং বনে বিচরণ করে। ~খণ্ড বি বনভূমি (বনখণ্ডে থাকে অলি কমলেত বশ––সৈআ)। ~গহন বি নিবিড় ঘন বন। ~গোচর [বনোগোচর্‌] বি ১ অরণ্যচারী ব্যাধ । ২ অরণ্যবাসী; অসভ্য লোক । ~চর, বনেচর [বনোচর্‌, বনেচর্‌] বি ১ বনে বিচরণ করে যে (আমি বনচর ছিলাম, আবার বনচর হইব––বচ)। ২ বন্যজন্তু; ব্যাধ ইত্যাদ । ~চাঁড়াল বি গুল্মবিশেষ । ~চারী (–রিন্‌) [বনোচারি] বি যে অরণ্যে বিচরণ করে বা বাস করে। ~জ, ~জাত বিণ বনে জাত বা উৎপন্ন বা উদ্ভূত (বনজ সম্পদ)। ~জঙ্গল বি ঝোপঝাড়পূর্ণ স্থান । ~দেবী [বনোদেবি] বি স্ত্রী. বনের অধিষ্ঠাত্রি দেবী। ~ন নিবাসিনী বিণ স্ত্রী. বনে বসবাস করে এমন (বননিবাসিনী দাসী নামে রাজপদে––মদ)। ~পথ [বনোপথ্‌] বি বনের অভ্যন্তরস্থ পথ । ~পাল [বনোপাল্‌] বি বনের রক্ষক বা তত্ত্বাবধায়ক। ~ফুল [বনোফুল্‌] বি বনে জাত ফুল; স্বভাবজাত ফুল । ~বরা বি বুনো শূকর (ভয়ে ধরে বনবরা, ভল্লু, হরিণ––ঘচ)। ~বাদাড় বি ঝোপ–ঝাড়; ক্ষুদ্র বন ও বনসদৃশ ঝোপ । ~বাস [বনোবাশ্‌] বি ১ অরণ্যে বসবাস। ২ অরণ্যে নির্বাসন । ~বাসী [বনোবাশি] বিণ অরণ্যে বাস করে এমন । ~বাসিনী স্ত্রী.। ~বিড়াল বি যে বিড়াল বনে বাস করে; খাটাশ। ~বিবি বি বনদেবী । ~বিহারী [বনোবিহারি] বিণ অরণ্যে বিচরণ করে এমন । ❑ বি শ্রীকৃষ্ণ। ~ভূঁই [বনোভুঁই] বি বনভূমি; অরণ্য এলাকা (এসেছিলি পাখী এ বনভূঁই––নই)। ~ভোজ, ~ভোজন বি চড়ুইভাতি; সঙ্ঘবদ্ধভাবে বনে বা রম্যস্থানে গিয়ে রন্ধন ও প্রীতিভোজন; picnic । ~মল্লিকা [বনো–মোল্‌লিকা] বি কাঠমল্লিকা নামক লতা; পুষ্পবিশেষ। ~মানুষ বি অরণ্যচর নরাকৃতি লাঙ্গুলহীন বানরবিশেষ; গরিলা, শিম্পাঞ্জি ইত্যাদি। ~মালা [বনোমালা] বি ১ বনফুলে গাঁথা মালা (বাসি হল বনমালা––গিসে)। ২ বিবিধ কুসুমে গাঁথা আজানুলম্বিত মালা (উড়ে বনমালা বায়ুচঞ্চল––রঠা)। ~মালী [বনোমালি] বি, বিণ বনমালা ধারণকারী (বিশ্বের বনমালী আপনাতে ছিল আপনি মগন––নই)। ❑ বি শ্রীকৃষ্ণ (মধুর মুরলী পূরে বনমালী রাধা রাধা বলি গান––চদা)। ~রাজি, ~রাজী বি বনানী; বনশ্রেণি। ~শোভিনী বি স্ত্রী. ১ কুসুম; পুষ্প (কেনে লো হরিলি ভূষণ লতার বনশোভিনী ?––মদ)। ২ বনের শোভাবর্ধনকারিণী; বনের ভূষণস্বরূপিণী (হিমানীতে যথা কুসুম রতনহীন বনশোভিনী লতা––মদ)। ~স্থ বি ১ বনে অবস্থিত । ২ বনে জাত। ৩ বানপ্রস্থ ধর্মাবলম্বী (বনস্থ বলিতে নাহি লয় চিতে কৈলাস নামেতে ঘর––ভারা)। ~স্পতি [বনোস্‌পোতি] বি ১ যে বৃক্ষে ফুল ধরে না অথচ ফল হয়; অশ্বত্থ বট ইত্যাদি বৃক্ষ (বনস্পতি গঙ্গাজলে ছিন্নমূল ভেসে চলে––সদ)। ২ প্রকাণ্ড গাছ; অশ্বত্থ বট প্রভৃতি। বনীকরণ (পরি.) বনে পরিণত করা; বনসৃষ্টি; বনায়ন । {স. √বন্‌+অ(ঘ)}

**বনতি** [বোনতি] বি মনের মিল। তুল. বনিবনা (মনের ও মতের মিল)। {স. বন+বা. তি}

**বনদা** [বন্‌দা] বি বন্ধন(দ্বিজবর গ্রন্থি বনদা করে––মাগা)। {স. বন্ধন>}

**বনবন১ [**বন্‌বন্‌] অব্য দ্রুত ঘূর্ণনের ভাবপ্রকাশ । {ধ্বন্যা.}

**বনবন২** [বন্‌বন্‌] বি কৃমি দমনকারী সুমিষ্ট ঔষধবিশেষ । {ই. bonbon}

**বনয়ারি, বনয়ারী** ⇒ বনোয়ারি

**বনসাই** [বন্‌সাই] বি চীনদেশে উদ্ভূত এবং জাপানে বিকশিত এক ধরনের শোভাবর্ধক উদ্ভিদ, যা বিশেষ প্রক্রিয়ার মাধ্যমে বিভিন্ন প্রজাতির বৃক্ষকে ক্ষুদ্রতর আকারের মধ্যে রেখে টবে পালন করা হয় । {চী. পুংসাই; ই. bonsai}

**বনা** [বনা] বি ১ মনের ও মতের মিল হওয়া (যাহাতে যাহাতে বনে––চদা)। ২ পরিণত হওয়া; পরিগণিত হওয়া; সাদৃশ্য হওয়া (দণ্ড কমণ্ডলু ধরে যে হুবহু দণ্ডীবনে যায়––অঠা)। {স. বন+বা. আ; তুল. হি. বন্‌না}

**বনাত** [বনাত্‌] বি পশমি কাপড় (শ্রীমন্তর মাথায় বনাতের ভাঁজ–করা কালটুপী––মউ)। ~ওয়ালা, বোনাতওয়ালা বিণ রেশমি বস্ত্র পরেছে এমন (ফোটা রাঙ্গা বোনাতওয়ালা টুলো ভট্টাচার্য দেখলেই তক্ক কর্ত্তে যাই––কাসি)। {হি. বনাৎ}

**বনানো১, বনান১** [বনানো] ক্রি ১ নির্মাণ করা; প্রস্তুত করা (আদমীতে বনাইয়া জীউ দেয় জারে––ভারা)। তুল. বোনো (বয়ন) ২ রচনা করা (বেণী বনাই চঁচার কেশে–– বিপ)। বনায়ত (প্রাবা.) ক্রি বিন্যস করে সাজিয়ে দেওয়া (সহচরী মেলি বনায়ত বেশ––বিপ)। বনায়ল (প্রাবা.) ক্রি রচনা করলো; সজ্জিত করলো । (বেনী বনায়ল চাঁচর কেশে––বিপ)। {তু. হি. বনানা}

**বনানো২, বনান২** [বনানো] ক্রি সদ্ভাব বজায় রাখা; মিল করা; মতে বা চালচলনে খাপ খাওয়ানো (বনিয়ে চলা)। {বনা+আনো}

**বনানী** [বনানি] বি বিশাল বন; মহাবন; সুবিস্তৃত অরণ্য (স্তব্ধ শরৎ দুপুরের ঘন বনানীর মধ্যে ঘুঘুর ডাক শুনিয়াছে ––বিব)। {স. বন+বা. আনী, সংস্কৃত অরণ্যানী–র অনুকরণে}

**বনান্ত** [বনান্‌তো] বি বনের প্রান্তভাগ। ❑ বি পড়ন্ত (জানাইয়া দি মোরে সুধার বনান্ত বেলায় ––শাহো)। {স. বন+অন্ত; ৬তৎ.}

**বনান্তর** [বনান্‌তোর্‌] বি অন্যবন। {স. বন+অন্তর; নিত্য.}

**বনাবনি, বনিবনাও, বনিবনাত, বনাবন্তি** [বনাবোনি, বোনিবনাও, –বনাত, –বোন্‌তি] বি মনে–মতে মিলমিশ; সদ্ভাব; বনিবনা (তাদের মধ্যে বনাবনি নেই)। {বনা+অবনা+ই; বনা+বনতি}

**বনাম** [বনাম্‌] অব্য ১ বিরুদ্ধে; বিরুদ্ধ পক্ষে (মোহামেডান স্পোর্টিং বনাম আবাহনী দল)। ২ ওরফে; alias; নামান্তর। {ফা. বনাম ...........}

**বনারস** [বনারস্‌] বি কাশী। বনারসি, বনারসী বিণ বনারসীতে উৎপন্ন । ❑ বি ‘বনারসী’ নামক উৎকৃষ্ট শাড়ি। {স. বারাণসী>(বর্ণবিপর্যয়ে) বনারসী}

**বনি১** [বোনি] বিণ সজ্জিত (আগুনে কুসুমে বনি রাই––গোদা)। ❑ ক্রিবিণ ১ সাজ করে । ২ প্রস্তুত বা তৈরি হয়ে । {হি. বনি}

**বনি২** [বোনি] বি জাতি; সম্প্রদায়; বংশ (বনি ইসরাইল, বনি আদম)। {আ. বনি ............ }

**বনিক** ⇒ বণিক

**বনিজ, বণিজ** [বোনিজ্‌] বি হাট (পুষ্পের বনিজে যে গুঞ্জে অলিকুল––কাদৌ)। বনিজার, বণিজার বি বণিক (যবে বনিজার মিলিয়া পশার বিকিকিনি করে বাটে––সৈআ; চিতাওর দেশ হইতে এক বণিজার––সৈআ)। {স. বণিজ্‌>}

**বনিত** [বোনিতো] বিণ ১ প্রার্থিত। ২ সেবিত। {স. বন্‌+ইত(ইতচ্‌)}

**বনিতা, বণিতা** [বোনিতা] বি স্ত্রী. ১ স্ত্রী; পত্নী (নও নারী ছিল মোহাম্মদের বণিতা––হেমা)। ২ নারী; ভার্যা (সে জগতের বনিতাই হচ্ছে স্বর্গ––প্রচৌ)। ৩ প্রিয়া; প্রেয়সী। {স. বন (যাচ্ঞা)+ইত(ইতচ্‌)+আ(টাপ্‌)}

**বনিয়াদ, বুনিয়াদ, বনেদ** [বোনিয়াদ্‌, বু–, বোনেদ্‌] বি ১ ভিত্তি; মূল (তার বনেদ খুব পাকা হয় ––প্রচৌ)। ২ উৎপত্তি (যে না জানে বনেদ তোর ––ঘচ; এর বুনিয়াদ স্থাপিত হবে অতীত কৃষ্টি ও ঐতিহ্যের উপর––আহ)। বনিয়াদি, বুনিয়াদি, বনেদি বিণ ১ সুপ্রতিষ্ঠিত; স্থায়ীভাবে স্থাপিত; বহুকাল যাবৎ প্রতিষ্ঠিত (বুনিয়াদি আদি মিস্তিরি––সদ)। ২ প্রাচীন ও সম্ভ্রান্ত; প্রাচীন ঐতিহ্যবাহী (বিখ্যাত বনিয়াদী ধনীর বংশে––রঠা; বংশ যে বনেদী তাহে সন্দেহ নেই––মউ)। ৩ ভিত্তিস্বরূপ (বুনিয়াদি গণতন্ত্র)। বনেদিআনা বি ভদ্রতা; সম্ভ্রান্ত লোকের আচরণ (বনেদিআনা নয়––মব)। মনেদিপনা বি বংশগৌরব বা বড়লোকি দেখানো (কেউ কেউ নিজেদের বনেদিপনা জাহির করে––আই)। {ফা. বুনিয়াদ ................ }

**বনী১** [বোনি] বি বন । {স. বন+ইন্‌(ইনি)}

**বনী২** (মবা.) [বোনি] বোন; ভগিনী । {স. ভগিনী>বহিনী>বনী}

**বনীকরণ** [বোনিকরোন্‌] বি বনে পরিণত করা; বন সৃষ্টি; afforestation । {স. বন+ঈ(চ্বি)+করণ}

**বনেচর** ⇒ বন

**বনেট** [বনেট্‌] বি ইউরোপীয় মহিলা কর্তৃক পরিহিত এক প্রকার টুপি যা চিবুকের নিচে ফিতা দিয়ে আটকানো হয় (মা দুর্গা মুকুটের পরিবর্তে বনেট পরেন––কাসি)। বনেটি বি মশালযুক্ত লম্বালাঠি। {ই. bonnet}

**বনেদ, বনেদি, বনেদী** ⇒ বনিয়াদ

**বনোয়ারি, বনোয়ারী, বনয়ারি, বনয়ারী** [বনোয়ারি] বি শ্রীকৃষ্ণ। ❑ বিণ বনবিহারী; বনে বিচরণকারী (কত ঝাটমল, পীরু, বনোয়ারী, পরাল শিলার করবী যূথী––সদ)। {স. বনমালী>}

**বনোসা** [বনোশা] বি নীল রঙের ফুলবিশেষ (নার্গিস আর গুলবনোসার দেখবে যেথায় সুনীল দল––নই)। {ফা. গুলবনোসা ............. }

**–বন্ত** [বন্‌তো] যুক্ত, বিশিষ্ট, সম্পন্ন ইত্যাদি অর্থসূচক প্রত্যয় (জ্ঞানবন্ত, ভাগ্যবন্ত)। {স. –বৎ(বতুপ্‌)}

**বন্দ১** [বন্‌দো, বন্‌দ্‌] বি ধৈর্ঘ্য–প্রস্থের সমষ্টির পরিমাণ (পঁচিশের বন্দ যেন ঘর একখানা––কৃত্তি)। ২ খণ্ড; অংশ (জমি দিবে মাপিয়া বন্দে যেন প্রজা লয়––কমু)। ৩ রুদ্ধ; অবরুদ্ধ । ৪ ছুটি । ৫ ধর্মঘট । {ফা. বন্‌দ্‌ ...............}

**বন্দ২** [বন্‌দো] ক্রি বন্দনা করো; আরাধনা করো । ~হ (ব্র., প্রাবা.) ক্রিবন্ধনা করো (বন্দহ নন্দকিশোর––বিপ)। {স. √বন্দ্‌}

**বন্দক** [বন্‌দক্‌] বি, বিণ বন্দনা করে এমন; বন্দনাকারী; প্রমাণকারী । {স. √বন্দ্‌ (স্তুতি)+অক(ণ্বুল্‌)}

**বন্দন** ⇒ বন্দনা

**বন্দনা, বন্দন** [বন্‌দোনা, বন্‌দন্‌] বি ১ স্তব; স্তুতি (বন্দনা–গান রচিলা কুমার––রঠা)। ২ প্রমাণ । ৩ পূজা; অর্চনা। বন্দনীয়, বন্দ্য বি বন্দনার উপযুক্ত; প্রণম্য; পূজনীয় । বন্দনীয়, বন্দ্যা স্ত্রী.। {স. √বন্দ্‌+অন(যুচ্‌)+আ(টাপ্‌), √বন্দ্‌+অন(ল্যুট্‌)}

**বন্দর** [বন্‌দর্‌] বি সমুদ্র বা নদীর তীরবর্তী স্থান যেখানে জাহাজ বা নৌকা নোঙর করা হয় । {ফা. বন্দর ...............}

**বন্দা১** ⇒ বান্দা

**বন্দা২**(পদ্য.) [বন্‌দা] ক্রি বন্দনা করা; প্রণাম করা । {স. √বন্দ্‌+বা. আ}

**বন্দি** ⇒ বন্দী

**বন্দিত** [বোন্‌দিতো] বিণ বন্দনা করা হয়েছে এমন; অর্চিত; প্রশংসিত। বন্দিতা স্ত্রী.। {স. √বন্দ্‌+ত(ক্ত)}

**বন্দিনী** ⇒ বন্দী১ ও বন্দী২

**বন্দিশালা** ⇒ বন্দী১

**বন্দী১, বন্দি** [বোন্‌দি] বি ১ কয়েদি; কারাগারে আটক অবরুদ্ধ ব্যক্তি (এই বন্দী আমার প্রাণের ––বচ)। ২ অবরুদ্ধ; আটক; কারারুদ্ধ (বন্দী হওয়া)। ৩ বদ্ধ (বাক্সবন্দী)। বন্দিনী স্ত্রী.। ~শালা, ~ঘর বি কারাগার; জেল; কয়েদখানা (যত আইসে সদাগর রাখ তারে বন্দিঘর––কমু)। {স. √বন্দ+ই(ইন্‌), ঈ (ঙীষ্‌); ফা. বন্দী ............ }

**বন্দী২** (–ন্দিন্‌) [বোন্‌দি] বিণ ১ চারণ; বৈতালিক; বন্দনাগায়ক বা পাঠক; বন্দনাকারী। বন্দিনী স্ত্রী.। {স. √বন্দ্‌+ইন্‌(ণিনি) }

**বন্দুক** [বোন্‌দুক্‌] বি যে আগ্নেয়াস্ত্র দ্বারা গুলি ছোড়া হয় (বন বেড়ি বড় গোলা বন্দুকে ছুটে গুলি––ঘচ)। ~চি, ~বাজ বিন বন্দুকচালক; গোলন্দাজ (আফ্রিদি যদি হতাম আমি রে আজ বন্দুকবাজ তীক্ষ্ণ তীরন্দাজ––সদ)। ~ মারা ক্রি বন্দুক দিয়ে শিকার করা। বন্দুকের আওয়াজ বি গুলি ছুড়বার আওয়াজ (সেখান হইতে বন্দুকের আওয়াজ শুনিবারও কোনো সম্ভাবনা ছিল না––রঠা)। বন্দুকের আওয়াজ করা ক্রি গুলি ছোড়া (একটা বন্দুক তুলিয়া স্ফীত পাল লক্ষ্য করিয়া বন্দুকের আওয়া করিয়া দিল––রঠা)। {তু. বন্‌দূক্‌}

**বন্দে** [বন্‌দে] ক্রি বন্দনা করি; প্রণাম বা অর্চনা করি। ~ মাতরম্‌ ক্রি মাতাকে বন্দনা করি, বঙ্কিমচন্দ্রের ‘আনন্দমঠ’ উপন্যাসের অন্তর্গত একটি গানের কলি । {স. √বন্দ্‌>}

**বন্দে বন্দে** [বন্‌দ –] ক্রিবিণ প্রতি খণ্ডে (বন্দে বন্দে প্রজা যেন....––কমু)। {ফা. বন্‌দ .......... }

**বন্দেগি, বন্দেগী** [বন্‌দেগি] বি ১ বান্দার আনুগত্য; দাস্যভাব (বান্দা যাহার বন্দেগী ছাড়া কি দিবে তাহারা শাহন্‌শাহ্‌––নই)। ২ সশ্রদ্ধ অভিবাদন; সালাম (বন্দেগী করিবে বান্দা জমিনে ঠুকিয়া––ভারা)। ৩ বান্দা বা গোলামের কর্ম। ৪ জমির মালিকানার শর্তাদিসহ ব্যবস্থা; জমির দখল সম্পর্কিত শর্ত; নির্দিষ্ট শর্তে জমির পত্তনি ব্যবস্থা । {ফা. বন্দ–ও–বস্ত .......... }

**বন্দ্য১** [বন্‌দো] বিণ বন্দনীয়; বন্দনার যোগ্য এমন । ~বংশ বি ১ মান্য বা সম্ভ্রান্ত বংশ (পরম কুলীন স্বামী বন্দ্যবংশ খ্যাত––ভারা)। ২ বন্দোপাধ্যায় বংশ । {স. √বন্দ্‌+য(ণ্যৎ)}

**বনন্দ্য২, বন্দ্যা ⇒** বন্দনা

**বন্দ্যোপাধ্যায়** [বন্‌দোপাদ্‌ধ্যায়্‌] বি বাঙালি ব্রাহ্মণের পদবিবিশেষ; বাঁড়ুজ্জে; Banerjee । {স. বন্দ্য+উপাধ্যায়}

**বন্ধ** [বন্‌ধো] বি ১ বন্ধনী; বাঁধবার উপকরণ (কোমরবন্ধ, কেশবন্ধ)। ২ বন্ধন; বাঁধন (থাকিয়া রাজার আগে বন্ধ কর দূরে––কমু)। ৩ বাধাঁ; রোধ (স্রোতবন্ধ)। ৪ সংযোগ। ৫ গ্রন্থন; রচনা (সেতুবন্ধ)। ৬ আবেষ্টন (ভুজবন্ধ)। ৭ ছুটি; অবকাশ (গ্রীষ্মের বন্ধ) । ৮ দৈনিক কাজের অবসান বা সমাপ্তি (অফিস বন্ধ হয়েছে)। ❑ বিণ ১ রুদ্ধ (বন্ধ দ্বার)। ২ রহিত; আড়ি (কথা বন্ধ করা)। ৩ কাজ স্থগিত আছে এমন (দোকান বন্ধ)। ৪ অচল; নিশ্চল; গতিহীন (বন্ধ করো না পাখা––রঠা)। ৫ বাধাপ্রাপ্ত (বন্ধ স্রোত)। ৬ আটক; বন্দী । ~খানা বি কারাগার । {স. √বন্ধ্‌+অ(ঘঞ্‌)}

**বন্ধক** [বন্‌ধোক্‌] বি ১ ঋণের জামিনস্বরূপ কোনো বস্তু জমা রাখা (বাড়িখানা বন্ধক রেখে টাকা এনেছি)। ২ ঋণের জামিনস্বরূপ গচ্ছিত বস্তু (গয়না বন্ধক দেওয়া)। ~গ্রহীতা বি, বিণ যে দ্রব্যাদি বন্ধক রেখে ঋণ দেয় । ~দাতা বি, বিণ দ্রব্যাদি বন্ধক দিয়ে ঋণ গ্রহণ করে । বন্ধকি, বন্ধকী বিণ ১ বন্ধক সংক্রান্ত। ❑ বি স্ত্রী. যে নারী পরুপুরুষের নিকট বন্ধ থাকে; কুলটা। {স. √বন্ধ্‌+অক(ণ্বুল্‌)}

**বন্ধন** [বন্‌ধন্‌] বি ১ বাঁধন; দড়ি দিয়ে বন্ধন । ২ অবরোধ; আটক; কয়েদ (কারাগারে বন্ধন)। ৩ আবেষ্টন; বদ্ধভাব (বেণী–বন্ধন)। ৪ নির্মাণ; গ্রন্থন (সেতু–বন্ধন) । ৫ নিয়ন্ত্রণ; সংযম; নিরোধ । ৬ সম্পর্ক স্থাপন; সংযোজন (বিবাহ–বন্ধন)। ৭ ক্ষতাদি বাঁধার পটি । ~দশা বি আটক অবস্থা; কয়েদ। ~হীন বিণ মুক্ত; স্বাধীন। বন্ধনাগার বিকারাগার; ফাটক। বন্ধনালয় বি। {স. √বন্ধ্+অন(ল্যুট্‌)}

**বন্ধনী** [বন্‌ধোনি] বি ১ যে উপকরণ দ্বারা বাঁধা হয়; যা দ্বারা বাঁধা হয়। ২ ব্যাকেট; ( ), { }, [ ]––এসব চিহ্ন । ~য় বিণ বন্ধনের যোগ্য । {স. বন্ধন+ঈ(ঙীপ্‌)}

**বন্ধান** [বন্‌ধান্‌] বি ১ বন্দোবস্থ; ব্যবস্থা (আমি ইহার একটা বন্ধান করিতে চাহি––রাম)। ২ দেহের গঠন বা বাঁধন । ৩ চেহারা। {স. √বন্ধ+বা. আন}

**–বন্ধী** [বোন্‌ধি] বিণ বাঁধা; আবদ্ধ (প্রতিবন্ধী)। {স. √বন্ধ্‌+ইন্‌(ণিনি)}

**বন্ধু** [বোন্‌ধু] বি ১ মিত্র; সখা; সুহৃদ । ২ হিতৈষী ; কল্যাণকামী ব্যক্তি। ৩ স্বজন । ৪ প্রণয়ী; প্রিয়জন। ৫ বান্ধুলী পুষ্প (সুরঙ্গ–অরুণ বন্ধু অধর আনয়––কমু)। ~নী, বান্ধবী স্ত্রী.। ~ত্ব, ~তা বি। ~য়া বি বন্ধু; প্রণয়ী (এত সাধের বন্ধুয়া আমায় দেখিলে না চায় ফিরিয়া)। {স. √বন্ধ্‌+উ}

**বন্ধুক, বন্ধূক, বন্ধুজীব, বন্ধুজীবক, বন্ধুলি, বন্ধুলী** [বোন্‌ধুক্‌, –, –জিব্‌, –জিবক্‌, –লি, –] বি রক্তবর্ণ ফুল বা তার গাছ; বাঁধুলি ফুল বা গাছ (স্বর্ণ তনু চঞ্চু জিনিয়া বন্ধুক––সৈআ; অঙ্গের বন্ধুক ঘটা আজানুলম্বিত জটা––কমু; সিংহগ্রীব বন্ধুজীব অবরেশ তুল––কৃও)। বন্ধুকবন্ধু বি সূর্য (অধর বন্ধুকবন্ধু বদন শারদ ইন্দু––কমু)। {স. √বন্ধ্‌+উর(উরচ্‌)}

**বন্ধুর** [বোন্‌ধুর্‌] বিণ ১ ভূমি বা ক্ষেতের অসমান তলবিশিষ্ট; অসমতল; উঁচুনিচু; এবড়োথেবড়ো। ২ বধির। ~তা বি। {স. √বন্ধ্‌+উর(উরচ্‌)}

**বন্ধুলি, বন্ধুলী**⇒ বন্ধুক

**বন্ধূক** = বন্ধুক

**বন্ধ্য** [বন্‌ধো] বিণ ১ নিঃসন্তান ; সন্তানহীন। ২ ফলহীন; নিষ্ফল। ৩ বন্ধনযোগ্য; বাঁধার উপযোগী এমন । বন্ধত্ব, বন্ধ্যতা বি । বন্ধ্যা বিণ স্ত্রী. ১ বাঁঝা; সন্তান হয় না এমন । ২ বন্ধনযোগ্যা স্ত্রী । বন্ধ্যাসূত বি বন্ধ্যার পুত্রসন্তানের মতো মিথ্যা বস্তু; অসম্ভব বস্তু । {স. √বন্ধ্‌+য(ণ্যৎ)}

**বন্ন** (মবা.) [বন্‌নো] বি ১ বর্ণ; অক্ষর । ২ রং; বর্ণ (নহি রেক নহি রূপ নহি ছিল বন্ন চিন্‌––রাপ)। {স. বর্ণ>প্রা.বন্ন>}

**বন্নক** [বন্‌নোক্‌] বি রং; বর্ণ (কোন বা বন্নক তুমি ..... আইছ চুরি––জউ)। {স. বর্ণক>প্রা. বন্নক}

**বন্য** [বোন্‌নো] বিণ ১ বনজাত; বনে উৎপন্ন; বুনো (বন্য বৃক্ষ)। ২ বনে বাস করে বা বিচরণ করে এমন (বন্য পশু)। ৩ অসামাজিক; বনে বাস করার যোগ্য এমন; জনসমাজের অনুপযুক্ত এমন (বন্য স্বভাব)। ৪ বনসম্পর্কিত। ~বৃত্তি বিণ বন্য ফলমূল খেয়ে বাঁচে এমন । বন্যা স্ত্রী.। {স. বন+য(যৎ)}

**বন্যা১** [বোন্‌না] বি প্লাবন; বান । {স. বন(জল)+য(যৎ)+আ(টাপ্‌)}

**বন্যা২** ⇒ বন্য

**বপন** [বপোন্‌] বি ১ রোপণ; বোনা (আমি বৃথাই স্বপন করেছি বপন––রঠা)। ২ বয়ন । {স. √বপ্‌+অন(ল্যুট্‌)}

**বপা** [বপা] ক্রি রোপণ করা; বোনা; বপন করা। {স. √বপ্‌+বা. আ}

**বপু** [বোপু] বি দেহ;শরীর; কায়া। **{স. √বপ্‌+উস্‌>পবপুস্‌>পা. বপু}**

**বপুষ্মান** [বোপুশ্‌মান্‌] বি প্রকাণ্ড বা বিশাল শরীরবিশিষ্ট। বপুষ্মতী স্ত্রী. (বপুষ্মতী মেদমন্থরা সুবিশালা স্ত্রী––অচিসে)। {স. বপুস্‌+মৎ(মতুপ্‌)}

**বপ্তব্য** [বপ্‌তোব্‌বো] বিণ বপনযোগ্য। {স. √বপ্‌+তব্য}

**বপ্তা** (–প্তৃ) [বপ্‌তা] বিণ বপনকারী; বীজ বপন করে এমন । {স. √বপ্‌+তৃ(তৃচ্‌)}

**বপ্র** [বপ্‌প্রো] বি ১ ভূমি; ক্ষেত্র। ২ পরিখা খননের ফলে যে মাটির স্তূপ সৃষ্টি হয়; প্রকার; parapet । ৩ পর্বতের সানুদেশ। ~ক্রীড়া, ~কেলি, ~ক্রিয়া বি শিং বা দাঁত দ্বারা পর্বতের সানুদেশ বা উপত্যকা খননরূপ খেলা। (বপ্রকেলি কুতূহলে মত্ত কবিগণ––বিচ)। {স. √বপ্‌+র(রন্‌)}

**বব** [বব্‌] বিণ নারীর মাথার চুলের বিশেষ ধরনের ছাঁট (ববকাট)। {ই. boob}

**বভ্রুবাহন** [বোব্‌ভ্রূবাহোন্‌] বি অর্জুন ও চিত্রাঙ্গদার পুত্র । {স. √ভৃত+উ(কু)=বভ্রু+বাহন, বহু.}

**ববমবম** ⇒ বম

**বম১ [**বম্‌] বি যুগন্ধর; গাড়ির দীর্ঘ কাষ্ঠদণ্ড। {ই. beam}

**বম২, বমবম, ববমবম** [বম্‌, – –, ববম–] অব্য গালবাদ্য ধ্বনি। বমভোলা বি হিন্দুদেবতা ভোলানাথ, শিব । ❑ বিণ চারিদিকে কি ঘটেছে সে সম্বন্ধে উদাসীন । {ধ্বন্যা.}

**বমচুলি ⇒ বঁমচুলি**

**বম ভোলানাথ** [বম্‌ ভোলানাথ্‌] বি ‘বম’ বা ‘ব্যোম’ শব্দকারী হিন্দুদেবতা ভোলানাথ; শিব । {বম+ভোলানাথ}

**বমন** [বমোন্‌] বি ১ বমি; ন্যক্কার। ২ উদ্‌গিরণ; নিঃসরণ । বমনীয় বিণ বমনের উপযুক্ত; বমনযোগ্য । {স. √বম্‌+অন(ল্যুট্‌)}

**বমবম** ⇒ বম

**বমাল** ⇒ বামাল

**বমি** [বোমি] বি ১ বমন; উদ্‌গিরণ বস্তু; বমিত বস্তু । ~ত বিণ উদ্‌গীর্ণ; বমি করে ফেলা হয়েছে এমন । ~–~ ভাব বি মনেচ্ছ। গা ~–~ করা বি বার বার বমিভাব হওয়া। {স. √বম্‌+ই}

**বম্বার্ড** [বোম্‌বার্‌ড্‌] বি কামান দেগে বিধ্বস্তকরণ (কম্বক্তা সম্বরাসুরে না করি বম্বার্ড––সদ)। {ই. bombard}

**বম্বু** [বোম্‌বু] বি বাঁশ (কোমর বেঁধে বম্বু কাঁধে তুলে––নই)। {ই. bamboo}

**বম্বেটে, বম্বাটে** ⇒ বোম্বেটে

**বম্ভ** (মবা.) [বম্‌ভো] বি ব্রহ্ম (জঅ জঅ ধম্ম হুঙ্কারিয়া বম্ভ রাখিলেন কর্ম্মর পিঠি––রাপ) । ~তেল বি ব্রহ্মতালু; মাথার চাঁদি (বম্ভলে ভেদ করিএ––রাপ)। {স. ব্রহ্ম>}

**বয়১** [বয়্‌] বি বিক্রয়। ~নামা বি বিক্রয়ের দলিল । {আ. বাইনামাহ .............}

**বয়২** [বয়্‌] বি গন্ধ । {ফা. বূ ......... }

**বয়৩**[ বয়্‌] বি হোটেল ইত্যাদির ভৃত্য; বালভৃত্য; বালকভৃত্য বা পরিচারক (বিদেশে যাইতেছেন একটা ভাল বয় রাখিবেন––মাউ)। {ই. boy}

**বয়ঃ** [বয়োহ্‌, সমাসবদ্ধ পদে প্রায় ক্ষেত্রেই পরপদের প্রথম বর্ণের দ্বিত্ব উচ্চারণ, যেমন––বয়োশ্‌শোন্‌ধি] বি ১ বয়স। ২ আয়ু; জীবনকাল। ৩ সাবালকত্ব; যৌবন । ~ক্রম বি বয়স (তাহার সতেরো–আঠানো বৎসর বয়ঃক্রম––রঠা) । ~প্রাপ্ত বিণ সাবালক; যৌবনপ্রাপ্ত; প্রাপ্তবয়স্ক । ~প্রাপ্তা স্ত্রী.। ~সন্ধি বি শৈশবের শেষ ও যৌবনের আরম্ভ; কৈশোর। ~সন্ধিকাল বি বাল্যের শেষ ও যৌবনের আরম্ভকাল । ~সন্ধিস্থল বি বাল্যের শেষ ও যৌবনের আরম্ভকাল (সে এতদিন যে একটা বয়ঃসন্থিস্থলে অস্বাভাবিকভাবে দীর্ঘকাল আসিয়াছিল––রঠা)। ~স্থ, বয়স্থ বিণ ১ বয়ঃপ্রাপ্ত। ২ কিশোর; যুবক । ৩ মধ্যবয়স্ক; মাঝবয়সী; পৌঢ়। ৪ প্রবীণ; বৃদ্ধ । ~স্থা, বয়স্থা বি স্ত্রী. বয়ঃপ্রাপ্তা। ❑ বিণ স্ত্রী. ১ যুবতী; বিবাহের উপযুক্তা; সোমত্ত(তাহার বয়স্থা মেয়েকে পাত্রস্থ করিতে পারাই যে তাহার প্রধান কর্তব্য ––কাআও)। ২ প্রৌঢ়া; মধ্যম বয়সী নারী; মধ্যবয়স্কা । ৩ বৃদ্ধা; প্রবীণা । {স. √বী+অস্‌(অসুন্‌)}

**বয়কট** [বয়্‌কট্‌] বি ১ বর্জন; পরিহার; ত্যগ (ইউরোপের মোহ কাটাতে হলে ইউরোপীয় বসন বয়কট করাই শ্রেয়––প্রচৌ; কংগ্রেস ও মুসলীম লীগ এই কমিশন বয়কট করিয়াছিল––মুশ) । ২ একঘরে করা। আয়ারল্যন্ডে বয়কট নামক এক ঘৃণ্য প্রশাসককে বর্জন করা থেকে এই শব্দের উদ্ভব। কুল, সিরচাফরি । ই, boycott}

**বয়জা** ⇒ বয়দা

**বয়ড়া** **⇒** বহেড়া

**বয়দা, বয়জা, বদা** [বয়্‌দা, –জা, বদা] বি ডিম (সারসের বয়জা এয়ছা অতি কোথা পারে––সৈহা)। {আ. বয়দ়াহ ............}

**বয়ন১ [বয়োন্‌] বি বোনা (বস্ত্র বয়ন)। {স. বপন>প্রা. বঅন>}**

**বয়ন২, বয়ান** [বয়োন্‌, বয়ান্‌] বি মুখ; বদন (প্রিয় চেয়ে আছে শিশুর বয়ানে––মোম)। শশি বয়না বিণ চন্দ্রমুখী; শশিবদনা (ফিরে মুঝে দিঠি পরলি শশিবয়না––বিপ)। {স. বদন>প্রা. বঅণ}

**বয়নাক্কা** ⇒ বায়নাক্কা

**বয়নামা** ⇒ বয়১

**বয়নী** [বয়োনি] বিণ বদনী; মুখযুক্ত; মুখী। পু. বয়ন । {স. বদনা>}

**বয়রা** [বয়্‌রা] বিণ বধির; কালা (বালুদুয়ারের বয়রা মফিজ শেখ––বআমি)। ❑ বি বহেরা ফল বা তার গাছ। {স. বধির>}

**বয়ল** [বয়ল্‌] বি বলদ; ষাঁড়। ~গারি গরুর গাড়ি; বলদ বাহিত শকট। {স. বলীবর্ণদ>বলয়}

**বয়লা** [বয়্‌লা] বি বলয়; বালা; কঙ্কণ; মণ্ডল; করভূষণ বিশেষ (কেন রাখ নাই চুড়ি ও বয়লা আপন মনের মতো ?––জউ)। {স. বলয়>}

**বয়লার** [বয়্‌লার্‌] বি ১ পানি ফুটিয়ে বাষ্প তৈরির যন্ত্র। ২ সিদ্ধ করার পাত্র বিশেষ। {ই. boiler}

**বয়স, বয়েস** [বয়োশ্‌, –য়েশ্‌] বি ১ বয়ঃক্রম; আয়ুষ্কাল (বয়স ছিল আট––রঠা; পরিণত বয়স (বয়স হয়েছে এখনও দুষ্টুমি গেল না)। ৩ যৌবনপ্রাপ্ত; সাবালকত্ব; বয়ঃপ্রাপ্তি (বয়সকাল)। বয়সকাল বি সাবালকত্ব; যৌবনকাল; পরিণত বয়স। বয়সকালে ক্রিবিণ যৌবনকালে। ~ফোড়া, বসফোড়া বি যৌবনকালে মানুষের মুখমণ্ডলে যে ফোড়া ওঠে; বয়োব্রণ । বয়স হওয়া ক্রি সাবালক হওয়া; পরিণত বয়স বা বৃদ্ধ হওয়া। বয়সা বি যৌবনারম্ভে বালক–বালিকার কণ্ঠস্বরের বিকৃতি বা পরিবর্তন (তাতেই চেঁচিয়ে ধরালি বয়সা––নই)। বয়সী বি বয়সবিশিষ্ট (সবার আমি সমান বয়সী যে––রঠা)। আধাবয়সী বিণ অর্ধেক বয়স অর্থাৎ যৌবনকাল গত হয়েছে এমন । {স. বী+অস্‌(অসুন্‌)= বয়স}

**বয়স্ক**  [বয়োশ্‌কো] বিণ ১ বয়সযুক্ত (অল্পবয়স্ক)। ২ সাবালক; বয়ঃপ্রাপ্ত। ৩ অধিক বয়স হয়েছে এমন । বয়স্কা স্ত্রী..। {স. বয়স্‌+ক(কপ্‌)}

**বয়স্য** [বয়োশ্‌শো] বি সমবয়সী বা একই বয়সের সখা বন্ধু বা সহচর (হাহলে বয়স্য তুমি দেবতাদের দেশের দ্বারপ্রান্তে (পৌঁছে গেল ?––রাসা)। বয়স্যা স্ত্রী.। {স. বয়স্‌+য(যৎ)}

**সয়স্বী** (–স্বিন্‌) [বয়োশ্‌শি] বি, বিণ ১ পূর্ণবয়স্ক; পরিণতবয়স্ক; adult । {স. বয়স+বিন্‌}

**বয়া** [বয়্‌য়া] বি ১ নদী বা সমুদ্রে চড়ার অবস্থান নির্দেশক বৃহৎ পিপা (স্টীমার পার হইয়া যাইবার পর গঙ্গাবক্ষের বয়া যেমন করিয়া দুলিতে থাকে––নই)। ২ জলে পতিত ব্যক্তির ভেসে থাকার উপকরণ বিশেষ; লাইফবয়। {ই. buoy}

**বয়াটে** ⇒ বখাটে

**বয়ান১ ⇒**  বয়ন২

**বয়ান২** [বয়ান্‌] বি ১ বর্ণনা; বিবরণ (তার পরে শুনলাম তার অপরাধের বয়ান––শও)। ২ দলিলাদির বিশেষ ভাষা)। {আ. বয়ান্‌ ............ }

**বয়াম, বয়েম, বৈয়াম** [বয়্‌য়াম্‌, বোয়েম্‌, বোইয়াম্‌] বি কাচ চীনামাটি ইত্যাদির তৈরি এক প্রকার পাত্র । {পো. boiao}

**বয়ার** [বয়ার্‌] বি বন্য মহিষ (আস্তাবলে যে বয়ারদ্বয় আছে––দীমি)। ২ শূকর; বরাহ; শুয়ার । {স. বরাহ>(বর্ণ বিপর্যয়ে)বহার>বয়ার}

**বয়েত১, বয়েৎ, বয়েদ** [বযেত্‌, –, –দ্‌] বি ১ কবিতাংশ; দুই চরণের কবিতা; আরবি ফারসি বা উর্দু কবিতার শ্লোক (কখনও ফারসী বয়েত আওড়াইতে থাকে ––রঠা; হাত নেড়ে সুর করিয়া মসনবির বয়েৎ পড়িতেছেন––প্যামি)। ২ বাণী (কোরানেতে বয়েদ আছে, দুনিয়াটা ক্যাবল মিছে––দীমি)। ৩ গান; জারিগান––পূর্ববঙ্গে প্রচলিত (হিঁদুর পূজায় মুসলমানে বয়াৎ গাহেন গায়––জউ)। ~–বাজি বি করিব লড়াই (শুরু হল মুশাইরা বয়ে-বাজি––সৈমু)। {আ. বায়িত ................. }

**বয়েত২** [বয়েত্‌] বি শিষ্যত্ব গ্রহণ; দীক্ষাগ্রহণ; মুরিদ হওয়া (উক্ত পীর সাহেবের হাতে বয়েত হন; কেন তাঁহার হাতে প্রথম বয়েৎ হইলেন––গোমো)। {আ. বায়’আত ..............}

**বয়েদ** ⇒ বয়েত১

**বয়েম** ⇒ বয়াম

**বয়েল, বৈল** [বয়েল্‌, বোইল্‌] বি বলদ; ষাঁড়; যে গরু গাড়ি টানে। ~ গাড়ি বি গরুর গাড়ি। {স. বলীবর্দ>বইল্ল>হি. বয়্‌ল>}

**বয়োগুণ, বয়োধর্ম** [বয়োগুন্‌, –ধর্‌মো] বি বয়সের স্বাভাবিক গুণ; যৌবনের ধর্ম । {স. বয়ঃ+গুন, ধর্ম}

**বয়োজীর্ণ** [বয়োজির্‌নো] বিণ বহু বছরের বয়সে জীর্ণ বা ক্ষয়প্রাপ্ত (বয়োজীর্ণ পুরাতন খর্জূর বৃক্ষও––পূগী)। {স. বয়ঃ+জীর্ণ}

**বয়োজ্যেষ্ঠ** [বয়োজেশ্‌ঠো] বিণ বয়সে বড়; অধিক বয়স্ক । {স. বয়ঃ+জ্যেষ্ঠ}

**বয়োধিক** [বয়োধিক্‌] বিণ বয়োজ্যেষ্ঠ; প্রবীণ। বয়োধিকা স্ত্রী. (বাগ্‌বিদগ্ধা বয়োধিকা গলদেশে অঞ্চল দিয়া দণ্ডবৎ হইলেন––বচ)। {স. বয়ঃ+অধিক}

**বয়োবৃদ্ধ** [বয়োবৃদ্‌ধো]বিণ ১ বয়সে বড় এমন। ২ বুড়া; বুড়ো । বয়োবৃদ্ধা স্ত্রী.। বয়োবৃদ্ধি বি বয়সের বাড়; বয়োসহেতৃ বৃদ্ধি। {স. বয়ঃ+বৃদ্ধ}

**বয়োব্রণ** [বয়োব্‌ব্রোনো] বি সাধারণত কিশোর বয়সে গালে মুখে যে ব্রণ হয়। {স. বয়ঃ+ব্রণ}

**বর** [বর্‌] বি ১ কারো নিকট থেকে প্রার্থনীয় বা লব্ধ বস্তু বা বিষয় (কৃপা করি যদি মোরে দিলে বর দান––কমু)। ২ আশীর্বাদ। ৩ বিবাহের পাত্র । ৪ স্বামী (ইচ্ছিলে হেন বরে হইবে বিভূতিভূষণা––কমু)। ৫ অনুগ্রহসূচক বা করভঙ্গির দ্বারা প্রদর্শিত অনুগ্রহব্যঞ্জক মুদ্রা (বরাভয় কর ত্রিনয়নধর মাথায় মানিক বর––ভারা)। ❑ বিণ ১ শ্রেষ্ঠ; উৎকৃষ্ট (হে বর নাগর––মোম)। ২ ঈপ্সিত; অভীষ্ট। ৩ সুন্দর; মনোহর (কুঞ্জশোভা বরগুঞ্জ মালা দোলে গলে––মদ)। ~কনে, ~বধূ বি বিবাহের পিতা বা পিতৃস্থানীয় অভিবাবক। ~চন্দন বি ‌১ দেবদারু। ২ অগুরু। ~দ বিণ বরদাতা; অভীষ্টদাতা । ২ উদার; দানশীল (তোমার বরদহস্ত বিতরিছে ঐশ্বর্য্য সম্ভার––সদ)। ৩ যিনি বর দান করেন (হে বরদ । আমাকে বর দাও ––বচ)। ~দা বিণ স্ত্রী. ১ বরদাত্রী (তিনি বরদা ও নমস্যা––সুদ)। ❑ বি স্ত্রী. ১ হিন্দুদেবী সরস্বতী (হে বরদে, তব বরে চোর রত্নাকর কাব্যরত্নাকর কবি––মদ)। ২ হিন্দুদেবী দুর্গা। ~ন্তী বিণ বিবাহের পূর্বেই পতিকর্তব্য সম্পর্কে শিক্ষাপ্রাপ্তা (অতি ঘরন্তী না পায় ঘর অতিবরন্তী না পায় বর––প্রবাদ)। ~পক্ষ বি বরের স্বজন; বিবাহের পাত্র পক্ষের ব্যক্তিগণ। ~পণ বি বিবাহে কন্যাপক্ষ কর্তৃক বরপক্ষকে দেয় অর্থ । ~পুত্র বি ১ দেবতার বরে বা আশীর্বাদে উৎপন্ন পুত্র। ২ দেবতার অনুগৃহীত ব্যক্তি (লক্ষ্মীর বরপুত্র)। প্রদ বিণ বর প্রদানকারক; অভীষ্ট পূর্ণ করে এমন । ~বর্ণিনী বি ১ স্ত্রী. সুন্দরী ভার্যা। ২ শ্রেষ্ঠা নারী। ~মাল্য বি ১ বধূর বরকে প্রদেয় মালা। ২ বিজয়জ্ঞাপক মালা। ~যাত্রা বি বিবাহের উদ্দেশ্যে আত্মীয়স্বজন সহ বরের কন্যাগৃহে যাত্রা বা গমন। ~যাত্রী(–ত্রিন্‌), ~যাত্র বি যারা বিবাহের সময়ে বরের সঙ্গে কন্যাগৃহে যাত্রা করে (কোন বিবাহে না এরূপ বরযাত্র জোটে––বচ)। ~য়িতা বি ১ বরণকারী। ২ স্বামী; পতি। ~য়িত্রী স্ত্রী.। ~যুবতী, ~রামা বি স্ত্রী. সুদর্শনা যুবতী বা নারী। বরের ঘরের মাসি কনের ঘরের পিসি––বিবদমান উভয় পক্ষের সাথেই যার সম্পর্ক আছে; উভয়পক্ষের সাথেই যে সদ্ভাব বজায় রাখে এবং উভয়কে উভয়ের বিরুদ্ধে উস্কে দেয় । নিত~ বি বিবাহে বরের বা পাত্রের প্রধান সঙ্গী । {স. √বৃ+অ(অপ্‌)}

**বরই** [বরোই] বি এক প্রকার টক–মিষ্ট ফল; কুল (ছিলিমে তামাক সাজিয়ে বসত গিয়ে বাড়ীর সামনের বরই গাছের নীচে––শাহ)। {স. বদরিকা>প্রা. বোরী>বরই}

**বরং** [বরোঙ্‌] অব্য ১ অপেক্ষাকৃত ভালো বা শ্রেষ্ঠ; যুক্তিসঙ্গত । ২ পক্ষান্তরে; তার বদলে (বরং তুমিই যাও)। {স. বরম্‌}

**বরক** [বরক্‌] বিণ ১ বরণকারী। ২ নির্ধারক; মনোনয়নদাতা। ৩ আচ্ছাদক। {স. √বৃ+অক(ণ্বুল্‌)}

**বরকত, বরকৎ** [বর্‌কত্‌] বি ১ প্রতুলতা; প্রাচুর্য; শ্রীবৃদ্ধি। ২ সৌভাগ্য। ৩ কল্যাণকর শক্তি (ইহো কোরবানীর গোশ্‌ত...বরকতই আলাদা––কাই; মুরুব্বীদের দোয়ার বরকতে––আহা)। {আ. বরকত ............ }

**বরকন্দাজ** [বর্‌কন্‌দাজ্‌] বি ১ বন্দুকধারী সিপাই বা রক্ষী (পাইক বরকন্দাজের দল––রঠা)। ২ দেহরক্ষী। বরকন্দাজি, বরকন্দাজী বি ১ বন্দুকধারী সিপাহির বৃত্তি; গুলি ছোঁড়ার কাজ (বরকন্দাজী ও তলোয়ারবাজী––রাম)। ২ দেহরক্ষীর পেশা বা কাজ। {আ. বরক় ..... (অস্ত্র)+ফা. আন্দাজ় ............ (ধারী)}

**বরকবারী, বরকবারি** [বর্‌কবারি] বি ১ চাকরিতে বহাল হওয়া। ২ চাকরিতে পাকা বা স্থায়ী হওয়া (যদি আপনি যাইয়া তাহাদের সহিত সাক্ষাৎ করেন তবে বুঝি আপনার বরকবারি হইতে পারে––রাম)। {আ. বর্‌ ............ + আক্‌বার ..............}

**বরকর্তা ⇒**  বর

**বরখত** (ব্র.) [বরখত্‌] ক্রি বর্ষণ করছে (শশধর বরখত আগি––বিপ)। বরখন্তি (ব্র.) বর্ষণ করছে । বরখন্তিয়া (ব্র.) বি ১ বর্ষণ; ধারা পতন (ভবন ভরি বরখন্তিয়া––বিপ)। {স. বর্ষতি}

**বরখাস্ত** (ব্র.) [বর্‌খাস্‌তো] বি কর্মচ্যুত; ছাঁটাই; বরতরফ । ২ ভঙ্গ; ছুটি (কাছারি বরখাস্ত হইলে যাবতীয় লোক তাঁকে প্রশংসা করিতে লাগিল––প্যামি)। ৩ অপগত; দূরীভূত; অতীত । ~ করা ক্রি চাকরি বা দায়িত্ব থেকে অপসারণ করা; ছাড়িয়ে দেওয়া (তুমি নাকি সুবাদার আমিরদের বরখাস্ত করেছ––আকআ)। ~ হওয়া ক্রি কর্মচ্যুত হওয়া। বরখাস্তি বিণ কাজের অযোগ্য বলে পরিত্যক্ত বা অপসারিত (বরখাস্তি জমি)। {ফা. বর্‌খাস্‌ৎ ..........}

**বরখেলাপ, বরখেলাফ, বরখিলাফ** [বর্‌খেলাপ্‌, –ফ্‌, –খিলাফ্‌] বি ১ অন্যথা; ব্যতিক্রম; প্রতিকূল আচরণ (হুকুমের বরখেলাফ; এই পাপ হাদিসের বরখেলাপ––সজ)। ২ পূর্বাপর বিরুদ্ধ (কথার বরখেলাপ করা)। {ফা. বর+খিলাফ ............ }

**বরগা১** [বর্‌গা] বি ছাদের নিচে কড়ির উপরিস্থিত কাঠ বা লোহা যা ছাদের ভার রক্ষা করে । তুল. কড়ি ~ । ~ গোনা ক্রি ১ ছাদের দিকে চেয়ে বৃথা সময় নষ্ট করা । ২ (আল.) আশায় বৃথা প্রতীক্ষা করা। {পো. verga>; তুল. হি. বরগা}

**বরগা২, বরগাদার** ⇒ বর্গা

**বরচন্দন** ⇒ বর

**বরজ১** [বরোজ্‌] বি ছাউনি দেওয়া ও ঘেরাও করা পানের ক্ষেত (বরজে সজারু পশি বারুইর যথা––মদ)। {আ. বুজ ..........}

**বরজ২** (মবা.) [বরজ্‌] বি ব্রজ (তাহে অবৃরত বরজ সমাজ––বিপ)। {স. ব্রজ}

**বরঞ্চ** [বরোন্‌চো] অব্য. বরং; তুলনায় অপেক্ষাকৃত যথার্থ বোঝাবার জন্য ব্যবহৃত (বরঞ্চ বাজে খরচ অনেক হইতে লাগিল––রঠা)। {স. বরং+চ}

**বরট, বরটা** [বরোট্‌, –টা] বি ১ বোলতা। ২ রাজহংসী । {স. √বৃ+অট(অটন্‌)}

**বরড়া** (মবা.) [বরোড়া] বি বহেড়া। {স. বিভীতকী>হি. বহেড়া>}

**বরণ১** ⇒ বর্ণ

**বরণ২** [বরোন্‌] বি ১ সসম্মানে নিয়োগ; সাদরে গ্রহণ; সম্মানের সাথে অভ্যর্থনা (গুরুবরণ, পতিবরণ, সভাপতিরূপে বরণ)। ২ দেবতা, বর প্রভৃতিকে নানা উপকরণে অর্চনা বা অভ্যর্থনা। ৩ মহৎ উদ্দেশ্যে কোনো কষ্ট স্বেচ্ছায় স্বীকার বা ভোগ (কারাবরণ)। ৪ প্রার্থনা। ৫ মনোনয়ন; নির্বাচন। ~ডালা বি বরণের উপকরণে সজ্জিত ডালা । বরণীয় বি ১ বরণের উপযুক্ত; বরণযোগ্য (গৃহহীন সন্ন্যাসীর ত্যাগ যতই মোহনীয় হউক না কেন বরণীয় নয়––এআ)। ২ যাচ্ঞার যোগ্য; প্রার্থনীয়। বরণীয়া স্ত্রী.। {স. √বৃ+অন(ল্যুট্‌)}

**বরণ্ড** [বরন্‌ডো] বি ১ বারান্দা । ২ কোড়া । ৩ ব্রণ । বরণ্ডারি বি সারিকা। ~ক বি গোল । {স. √বৃ+অণ্ড}

**বরত** (মবা.) [বরত্‌] বি ব্রত (বার বরত নহি ছিল রিমি জে তপসী––রাপ)। {স. ব্রত>(স্বরভক্তির ফলে) বরত)

**বরতন, বর্তন [**বর্‌তন্‌] বিণ থালা; পাত্র; বাসন; প্লেট (হাত মুখ মুছিয়া বরতনের ঢাকনি উঠাইলেন––আমআ)। {হি. বরতন}

**বরতরফ** [বর্তরোফ্‌] বিণ পদচ্যুত; বরখাস্ত । বরতরফি বি কর্মচ্যুতি। {ফা. বর্‌তরফ ...........}

**বরদ, বরদা** ⇒ বর

**বরদার** [বর্‌দার্‌] বি ১ বাহক; বহনকারী (আসাবরদার)। ২ পালক; হুকুম তামিলকারী; ভৃত্য; চাকর (হুকুমবরদার)। {ফা. বরদার> ........... }

**বরদাস্ত, বরদাশ্‌ত** [বর্‌দাস্‌ত্‌] বি ১ সহ্যকরণ (একদিনে এত হাঙ্গামা গোলযোগ বরদাস্ত করবেন কি করে––মীম)। ২ সহ্য (জাম্বুবানের আর বরদাস্ত (হইল না––অঠা)। ৩ সহিষ্ণুতা। ~করা ক্রি সহ্য করা (সেপাইয়ারা এ বেয়াদবী বরদাশ্‌ত করিলেন না––মাউ)। {ফা. বরদাশ্‌ত .............}

**বরন** **⇒** বর্ণ

**বরনারী** [বরোনারি] বি স্ত্রী. ১ শ্রেষ্ঠা রমণী । ২ অতি সুন্দরী নারী {স. বর+নারী}

**বরনাহ** (ব্র.) [বরোনাহো] বি সুন্দর নাগর (কত কত অনুনয় করু বরনাহ––বিপ)। {স. বর+নাথ>নাহ; অথবা নাগর<নাগ<নাহ}

**বরন্তী** ⇒ বর

**বরপুত্র, বরপ্রদ** ⇒ বর

**বরফ** [বরোফ্‌] বি ১ তুষার। ২ জমাট–বাঁধা হিমশীতল পানির খণ্ড । {ফা. বর্ফ ...........}

**বরফট্টাই, বারফট্টাই** [বর্‌ফট্‌টাই, বা–] বি বড়াই; মিথ্যা বা বৃথা অহঙ্কার। {স. বহ্বাস্ফোট>}

**বরফি** [বোর্‌ফি] বি ছানা, ক্ষীর ইত্যাদি দ্বারা প্রস্তুত চতুষ্কোণ মিঠাই। {হি. বর্‌ফী}

**বরবটি** [বর্‌বোটি] বি শিমজাতীয় কলাই বিশেষ;মহামাষ। {স. বর্বটী>}

**বরবর্ণিনী**  ⇒ বর

**বরবাদ** [বর্‌বাদ্‌] বিণ ১ নষ্ট; বিধ্বস্ত; উৎপন্ন (তেরি ঘর কিয়া বরবাদ পয়মাল––নই)। ২ বিকল; নিরর্থক (আজিও ফুলবাসরে শিরাজীর জলসা বরবাদ হবে নাকি ?––নই)। ৩ অতিবাহিত; অব্যয়িত (আজিও পাথর কাটিয়া করেছি জিন্দেগী বরবাদ––নই)। {ফা. বরবাদ .............}

**বরমাল্য, বরযাত্রা, বরযাত্রী, বরযুবতী, বরয়িতা, বরয়িত্রী, বররামা** ⇒ বর

**বরশা** ⇒ বর্শা

**বরশী** ⇒ বড়শি

**বরষ** ⇒ বর্ষ

**বরষণ, বরষন** ⇒ বর্ষণ

**বরষা** ⇒ বর্ষা

**বরষাত** [বরশাত্‌] বি বৃষ্টিধারা (হৃদয়ে যখন ঘনায়ে শাঙন চোখে নামে বরষাত––নই)। বরষাতি, বর্ষাতি বি ১ ছাতা। ২ বৃষ্টির জল নিরোধক আলখাল্লা জাতীয় কোট; রেন–কোট। ৩ বর্ষাকালীন ফসল; বর্ষাকালে উৎপন্ন শস্যাদি ও ফলমূ। {স. বর্ষা>}

**বরসরোজিনী** [বরোসরোজিনি] বি মনোহর পদ্ম (বরসরোজিনী ধনী তুমি হে তার স্বজনী––মদ)। {ষ. বর+সরোজিনী}

**বরহ** [বরহ্‌]ক্রি বরণ কর (স্বরূপ আমাকে যদি মনে নাহি লয় আর তিনজন আছে বরহ নিশ্চয় ––হেমা)। {স. বর, বরণ>}

**বরহক** [বরহক্‌] বি সত্য (এয়ছাই ছুরত দিল খোদায় বরহক––সৈহা)। {ফা. বর ............. + আ. হ়়ক় ..........}

**বরা১** [বরা] ক্রি বরণ করা; বিবাহ করা। {স. √বৃ>}

**বরা২** [বরা] বি বরাহ; শূকর (দরণী লোটায়ে কান্দে মহা আর্ত্ত বরা––কমু)। {স. বরাহ>}

**বরা৩** (মবা.) [বরা] ক্রি বর্ষণ করা (যদি বরে মাঘের শেষ ধন্য রাজার পুণ্য দেশ––খব)। {স. √বৃষ্‌>}

**বরাঅ** ⇒ বরাহ

**বরাই** [বরাই] বি স্ত্রী. বড়–মা (এই লিখন দিস তোর বরাইর বরাবর––মাগান)। {বড়+আই(<স. আর্যিকা)}

**বরাক** [বরাক্‌] বি, বিণ ১ নীচ ব্যক্তি; জঘন্য মনোভাবাপন্ন (আমাকে ধরিতে পারে কেমন বরাক––সৈআ)। ২ তাম্বুল বিক্রেতা (পসরা ছুঁইতে করহ সাধ বরাকের দানী সোনায় সাধ––জ্ঞান) । ❑ বিণ ১ শোচনীয়। ২ নিরপরাধ । বরাকী বিণ ‌স্ত্রী.। ১ হতভাগিনী; দীনা। ২ নিরপরাধা। {স. √বৃ+আক(ষাকন্‌)}

**বরাখুরে**[বরাখুরে] বিণ ১ বরাহের ক্ষুরের ন্যায় যার পায়ের গড়ন। ২ কু–লক্ষণাক্রান্ত (দু এক গণ্ড মূর্খ––বরাখুরে ভদ্রসন্তান মাইনে করা নিযুক্ত হয়েছে––কাসি)। {স. বরাহ+বা. খুরিয়া}

**বরাঙ্গ** [বরাঙ্‌গো] বি ১ শ্রেষ্ঠ অবয়ব; সুন্দর দেহ (উলঙ্গ বরাঙ্গ যথা মানসের জলে ––মদ)। ২ মস্তক। ৩ উপস্থ; গুহ্যদেশ । ❑ বিণ উত্তমাঙ্গবিশিষ্ট । বরাঙ্গী স্ত্রী.। {স. বর+অঙ্গ; বহু.}

**বরাঙ্গনা** [বরাঙ্‌গনা] বি স্ত্রী.সুন্দরী বা শ্রেষ্ঠা রমণী; উত্তম স্ত্রী (ললনাকুল ললামভূতা এই ত্রিলোকমোহিনী রবাঙ্গনাকে সৃষ্টি করিয়াছেন––ইহো)। {স. বর+অঙ্গনা}

**বরাট** [বরাট্‌] বি ১ অকিঞ্চিৎকর ক্ষুদ্র বা অধম ব্যক্তি (কোন বা বরাট আমি হই অল্পমতি––কাদা)। ২ বৈদ্যজাতির উপাধিবিশেষ। ~ক বিণ ১ অকিঞ্চিৎকর; ক্ষুদ্র; তুচ্ছ । ২ কড়ি । বরাটিয়া বিণ অকিঞ্চিৎকর; ক্ষুদ্র; তুচ্ছ (বরাটিয়া চেঙ্গা মুখা আমার ভক্ষণ––কমু)। {স. বর+√অট্‌+অ(অণ্‌)}

**বরাত**১ (মবা.) [বরাত্‌] বি বরযাত্রীদল; বিবাহের মিছিল। ২ দায়িত্ব; কার্যভার বরাতি দাযিত্ব প্রদায়ক; প্রতিনিধিত্ব দাতা। বরাতি১, বরাতী বি বরযাত্রী । {স. বরযাত্র>হি. বারাত>}

**বরাত২** [বরাত্‌] বি ১ কপাল; ভাগ্য; অদৃষ্ট (বদনসিবের বরাত খারাব––নই)। ২ কর্মভার; দাযিত্ব; অন্যের উপর দায়িত্ব অর্পণ; উৎস; আকর; তথ্যের উৎস/পঞ্জি (অন্য কাহাকেও বরাত দিয়া সে বাড়ী যাইবার পথ দেখিয়ে––কাআও)। ৩ প্রয়োজন (কাছের বরাতে এসেছি তোমার কাছে––সদ)। ~গুণে ক্রিবিণ ভাগ্যবলে; কপালের জোরে। বরাতিয়া, বরাতে বিণ ভাগ্যবান; ভাগ্য ভালো এমন। বরাতি২ বি যাকে দায়িত্ব দেওয়া হয়েছে; প্রতিনিধিত্ব দানকারী (আয় হবি কে বরাতী––নই) । বিণ ১ ভার বা দায়িত্ব অপরকে দেওয়া হয়েছে এমন। ২ প্রয়োজনীয়। {আ. বরাত ..........}

**বরাত৩** [বরাত্‌] বি নিকট; সম্মুখ (ধইর‍্যা নেয় কাজীর বরাতে––মৈ–গী)। {ফা. বরাবর .............. >}

**বরাতী১ ⇒**  বরাত১

**বরাতী২⇒**  বরাত২

**বরাতি, বরাতী৩** [বরাতি] বি সংবাদবাহক; দূত । {আ. বরআৱর্দ ........... + বা. ই}

**বরাদ্দ** [বরাদ্‌দো] বিণ ১ নির্ধারিত; নির্দিষ্ট (সেখানে বরাদ্দ টাকার চেয়ে তাহার বেশী দরকার হইয়াই পড়ে––রঠা)। ❑ বি ১ নির্ধারিত পরিমাণ অর্থ (রামপ্রসাদ বাবুর মার সপিণ্ডিকরণের বড় ধূম। এক লক্ষ টাকা বরাদ্দ––কাসি; তুমি নিশ্চই বেশী সময় বরাদ্দ করিতে চাহিবে––খাহা)। ২ নির্ধারণ বা নির্ধারিত অবস্থা (যদি একটা বাগদা চিংড়ি বরাদ্দ করে দেওয়া যায়––অঠা)। {ফা. বরআৱর্দ ............. }

**বরানুগমন** [বরানুগমোন্‌] বি বিবাহের বরের সাথে কনের গৃহে গমন। বরানুগামী বিণ । {স. বর+অনুগমন; ৬তৎ.}

**বরাবর** [বরাবর্‌] ক্রিবিণ ১ সকল সময়ে; প্রতিবারে; চিরদিন; সর্বদা (সে বরাবর আমার সঙ্গে আছে)। ২ সোজা; একটানা (বরাবর নদীপথে যাওয়াই স্থির করিলেন––রঠা)। ৩ নিকটে; দিকে; সম্মুখে (যদি বা গোহারি যাই কংস বরাবর––ভারা)। ❑ বিণ সমান; তুল্য (বিষ আর অমৃত বরাবর)। বরাবরি অব্য ১ সন্নিধানে; নিকটে (নারদ কহিল আমি দৈত্য বরাবরি––কারা)। ২ সম্মুখে; আগে। ❑ বি প্রতিযোগিতা; প্রতিদ্বন্দ্বিতা করা (কার সাধ্য পৃথিবীতে তাহার অগ্রভাগে ডাণ্ডাইয়া বরাবরি করিতে––রাম)। বরাবরেষু ক্রিবিণ সমীপে; উদ্দেশ্যে; নিকটে––বাংলা পত্রলিখনে ব্যবহৃত । {ফা. বরাবর .......... }

**বরাভয়** [বরাভয়্‌] বি ১ আশীর্বাদসহ আশ্বাস বা অভয় দান। ২ আশীর্বাদ ও আশ্বাসসূচক করভঙ্গি বা মুদ্রা। {স. বর+অভয়}

**বরাভরণ** [বরাবরোন্‌] বি বিবাহের বরকে প্রদত্ত যৌতুকাদি। {স. বর+আভরণ}

**বরামদ, বরামোদ** [বরামোদ্‌] বি অতিরিক্ত অনুনয়–বিনয়; সাধ্য–সাধনা; খোসামোদ (তোশামোদ, বরামোদ জানে না––মীম)। {ফা. বর+আমদ ...........}

**বরারোহা** [বরারোহা] বিণ স্ত্রী. যে নারীর নিতম্ব সুডৌল ও প্রশস্ত; সুমধ্যমা; নিতম্বিনী ; সুন্দরী। {স. বর+আরোহা}

**বরাসন** [বরাশোন্‌] বি ১ শ্রেষ্ঠ সুন্দর বা সম্মানজনক আসন (নাট মন্দিরে বরাসন সাজানোর ভার পড়িল তাহার উপর––বিব)। ২ বিবাহের মজলিসে বরের জন্য নির্দিষ্ট আসন। {স. বর+আসন}

**বরাবরেষু** ক্রিবিণ [বরাবরেশু] সমীপে; উদ্দেশে; নিকটে––বাংলা পত্রলিখনে ব্যবহৃত । {ফা. বরাবর+স. এষু(৭মীর বহুব}

**বরাহ, বরাঅ** (মবা.) [বরাহো, –অ] বি ১ শূকর (বরাঅ–বলৌকা আর কুরঙ্গ শার্দুল––দৌবা)। ২ পুরাণ মতে বিষ্ণুর তৃতীয় অবতার। {স. বর+আ+ √হন্‌+অ(ড), >}

**বরিখ** (ব্র.) [বোরিখ] বি বৎসর; বছর; (দিনে মাসেক বরিখে––জ্ঞাদা)। {স. বর্ষ>(স্বরাগমে) বরিষ>বরিখ(ব্র.)}

**বরিখনিয়া** (ব্র.) [বোরিখোনিয়া] ক্রি বর্ষণ করে (ভুবন ভরি বরিখন্তিয়া––বিপ) । {স. √বৃষ্‌>}

**বরিখত** (ব্র.) [বোরিখত্‌] ক্রি বর্ষণ করছে (ঠন্‌ ঠন্‌ বরিখত বরকন্দাজে––ভারা)। {স. √বৃষ্‌>}

**বরিখন্তিয়া** (ব্র.) [বোরিখোন্‌তিয়া] ক্রি বর্ষণ করে (ভুবন ভরি বরিখন্তিয়া––বিপ)। {স. √বৃষ্‌>}

**বরিখব** (ব্র.) [বোরিখব্‌] ক্রি বর্ষণ করবে (শশধর বরখব আগি––বিপ) । {স. √বৃষ্‌>}

**বরিখা** (ব্র.) [বোরিখা] বি বর্ষা। ❑ ক্রি বর্ষণ করা । {স. √বৃষ্‌>}

**বরিয়াতী, বারিয়াতি** (মবা.) [বোরিয়াতি, বা–] বি বরযাত্রী; বরাতি (আমরা বরিয়াতী––কাদা)। {স. বরযাত্রী; বরাতি (আমরা বরিয়াতী––কাদা)। {স. বরযাত্রী>}

**বরিষ১, বরিষা১** [বোরিশ, –শা] ২ বর্ষাকাল। ❑ ক্রি বর্ষণ করা (বরিষ ধরা মাঝে শান্তির বারি––রঠা)। {স. √বৃষ্‌>}

**বরিষণ** ⇒ বর্ষণ

**বরিষা** ⇒ বরিষ১ ও বরিষ২

**বরিষ্ঠ** [বোরিশ্‌ঠো] বিণ সর্বশ্রেষ্ঠ; প্রধানতম; সর্বাগ্রে বরণীয় । বরিষ্ঠা স্ত্রী.। {স. উরু(=বর)+ইষ্ঠ(ইষ্ঠন্‌)}

**বরুণ** [বোরুন্‌] বি সমুদ্রের অধিপতি; জলের দেবতা; প্রচেতাঃ । বরুণানী বি স্ত্রী. বরুণের পত্নী । বরুণালয় বি সমুদ্র। {স. √বৃ+উন(উনন্‌}

**বরুয়া** ⇒ বড়ুয়া১

**বরেণ্য** [বরেন্‌নো] বিণ ১ বরণীয়; মান্য । ২ শ্রেষ্ঠ; উৎকৃষ্ট । ৩ প্রার্থনীয়; অভীষ্ট। {স. বৃ+এণ্য}

**বরেন্দ্র, বরেন্দ্রভূমি** [বরেন্‌দ্রো, –ভূমি] বি প্রাচীন গৌড় নামক অঞ্চল; উত্তরবঙ্গ; বর্তমান রাজশাহী অঞ্চল । ২ প্রধান রাজা; শ্রেষ্ঠতম ব্যক্তি । {স. বর+ইন্দ্র+ভূমি}

**বরোন্মুখ** [বরোন্‌মুখ্‌] বিণ বরদানে উদ্যত (বরোন্মুখ হইলেন শ্রীগৌরসুন্দর––বৃদা)। {স. বর+উন্মুখ}

**বর্গ [**বর্‌গো] বি ১ জাতি; দল (প্রাণিবর্গ) । ২ সমূহ; গণ (আত্মীয়বর্গ)। ৩ (ব্যা.) স্পর্শবর্ণের পাঁচটি শ্রেণির প্রত্যেকটি (ক চ ট ত প বর্গ) । ৪ (গণিত.) একই রাশি দুইবার গুণ করার ফল (বর্গফল)। ৫ গ্রন্থের পরিচ্ছেদ । ৬ বর্জন । ৭ ধর্মশাস্ত্র ধর্ম, অর্থ, কাম, মোক্ষ । ~ক্ষেত্র বি যে চতুষ্কোণ ক্ষেত্রের দৈর্ঘ্য ও প্রস্থ সমান। ~মূল বি (গণিত.) যে রাশি নিজ দ্বারা গুণিত হয়ে একটি নির্দিষ্ট রাশি উৎপন্ন করে । বর্গীয় বিণ বর্গসংক্রান্ত । বর্গীয় বর্ণ বি (ব্যা.) স্পর্শবর্ণ; ক থেকে ম পর্যন্ত পঁচিশটি বর্ণ। {স. √বৃজ্‌+অ(ঘঞ্‌)}

**বর্গা১, বরগা২** [বর্‌গা] ছাদের নীচে কাঠ বা লোহার বরগা বা দণ্ড যা তীরের উপর থেকে ছাদের ভার রক্ষা করে । {পো. verga>; তুল. হি. বরগা}

**বর্গা২, বরগা২** [বর্‌গা] বি ভাগে ফসল উৎপাদনের জমি; ঐরূপ জমির বন্দোবস্ত; যে ব্যবস্থায় জমির মালিক ফসলের নির্দিষ্ট ভাগ পেয়ে চাষিকে জমি চাষ করতে দেয় (জমি বর্গা বা আধি দিয়া যে শস্যাদি প্রাপ্ত হন––নর)। ~দার, ~ইত বি যে ব্যক্তি পরের জমি ভাগে চাষ করে; ভাগচাষি। ~ দেওয়া ক্রি ফসলের অর্ধেক ভাগ পেয়ে জমির মালিক কর্তৃক চাষিকে জমি চাষ করতে দেওয়া। ~ভাগ বি অর্ধেক ভাগের চুক্তিতে প্রদত্ত জমির ফসলের অংশ (সে লালুকে জমির বর্গাভাগ দেখিয়া শুনিয়া বর্গা ভাগ আনিয়া দিতে বলিল––কাআও)। বর্গি১ বি জমির মালিকপক্ষ । {তুল. ও. বঁরগা}

**বর্গি২, বর্গী** [বোর্‌গি] বি ১ লুণ্ঠনপ্রিয় মহারাষ্ট্রীয় সৈন্যদল (এই পরম স্বর্গকে লুণ্ঠন করিতে না পারিলে আমাদের বর্গী বা লুঠেরা নামটাই বৃথা––ইহো)। ২ জমির মালিকপক্ষ । ~রাজ বি শিবাজি (স্বপ্ন দেখি বর্গিরাজ হইল ক্রোত––ভারা)। ~র হাঙ্গামা বি মারাঠা লুণ্ঠনকারী সৈন্যদের দ্বারা তৎকালীন বঙ্গে যে ব্যাপক লুঠতরাজ হয় সেই গোলযোগ। ভিন্ন রাজ্যের রাজস্বে চৌথ নামে ভাগ বসায় বলেই মারাঠা সৈন্যবাহিনীর দস্যুরা বর্গি (বর্গা আদায়কারী) নামে খ্যাত । {স. বর্গ+ই, ঈ}

**বর্গীয়, বর্গ্য** ⇒ বর্গ

**বর্চঃ** [বর্‌চোহ্‌] বি ১ তেজ; দীপ্তি। ২ কান্তি; সৌন্দর্য । ৩ মল; পায়খানা; বিষ্ঠা । ~কুটির বি পায়খানা; ময়লা ত্যাগ করার স্থান । {স. √বর্চ+অস্‌(অসুন্‌)}

**বর্চা** [বর্‌চা] বি বল্লম; বেঁধনাস্ত্রবিশেষ; বর্শা (বন্দুক নাই বর্চ্চা নাই কেবল খড়্‌গ ও তীর লইয়া অকুতোভয়ে শার্দ্দূলের প্রতি ধাবমান হইল––প্যামি) । {স. বর্চঃ>}

**বর্জক** [বর্‌জোক্‌] বিণ বর্জনকারী । {স. √বৃজ্‌+অক(ণ্বুল্‌)}

**বর্জন** [বর্‌জোন্‌] বি ত্যাগ; পরিহার। বর্জনীয়, বর্জ্য বিণ ত্যজ্য; ত্যাগযোগ্য; বর্জনের উপযুক্ত । বর্জনীয়া স্ত্রী.। বর্জয়িতা বিণ বর্জনকারী; ত্যক্তা । বর্জিত বিণ ‌১ পরিত্যক্ত; বর্জন করা হয়েছে এমন (ইংরেজবর্জিত দেশ)। ২ বিরহিত; শূন্য; বিহীন (সুখবর্জিত)। {স. √বৃজ্‌+অন(ল্যুট্‌)}

**বর্জাইস** [বর্‌জাইশ্‌] বি ছাপার ক্ষুদ্র অক্ষর বা টাইপ (বর্জাইসে ছাপা অভিধান)। {ই. bourgeois}

**বর্জিত** ⇒ বর্জন

**বর্ডার** [বর্‌ডার্‌] বি ১ পাড়; বস্ত্র ইত্যাদির প্রান্ত (নীহারনেটের কুয়াশা–মশিাড়ি...ওকি বর্ডার তারি?––নই)। ২ প্রান্তদেশ (বাংলাদেশের বর্ডার)। {ই. border}

**বর্ণ**, বরন, বরণ **[**বর্‌নো, বরোন্‌, –] বি ১ রং (কৃষ্ণবর্ণ)। ২ অক্ষর (স্বরবর্ণ)। ৩ জাতি (শূদ্রবর্ণ)। ৪ (জ্যোশা) রাশি অনুসারে জাতকের শ্রেণিভেদ (বিপ্রবর্ণ)। বর্ণগুরু বি ব্রাহ্মণ । বর্ণচোরা বিণ ১ পাকলেও বর্ণের পরিবর্তন হয় না এমন (বর্ণচোরা আম)। ২ (আল.) বাইরে দেখে ভিতরে বোঝা অসম্ভব এমন । ৩ (আল.) নিজের আসল পরিচয় গোপন করে এমন। বর্ণচোরা আম বি ১ যে আম পাকলেও কাঁচার মতো দেখা যায়; রং দেখে কাঁচা টক মনে হলেও প্রকৃতপক্ষে পাকা ও মিষ্ট আম (তেলাকুচো ফল বর্ণচোরা আম রঙ দিয়ে রসের অপদার্থতা লুকিয়ে চললো––অঠা)। ২ (আল.) বাইরের চালচলন ও আকার দেখে যাকে চেনা যায় না; ছদ্মবেশী । বর্ণজ্ঞান বি অক্ষর পরিচয় । বর্ণজ্ঞানহীন বিণ অক্ষরের সঙ্গে পরিচয় নেই এমন; নিরক্ষর। বর্ণজ্যেষ্ঠ, বর্ণশ্রেষ্ঠ বি ব্রাহ্মণ । বর্ণজ্যেষ্ঠা, বর্ণশ্রেষ্ঠা স্ত্রী.। বর্ণদাসী বি স্ত্রী. গণিকা। বর্ণদ্বিজ, বর্ণব্রাহ্মণ বি যে ব্রাহ্মণ নিম্নবর্ণের হিন্দুদের পৌরোহিত্য করে (গুজরাট এক পাশে গ্রহ বিপ্রগণ বৈসে বর্ণদ্বিগজগণ মঠপতি––কমু)। বর্ণধর্ম বি হিন্দুমতে ব্রাহ্মণ, ক্ষত্রিয়, বৈশ ও শূদ্র জাতির জন্য নির্ধারিত ধর্মকর্ম। বর্ণপাত্র বি রং রাখার আধার (বর্ত্তিকা ও বর্ণপাত্র লইয়া আইস––ঈবি)। বর্ণবিশ্লেষণ বি শব্দের বর্ণগুলোকে পৃথকভাবে দেখানো । বর্ণমালা বি ভাষায় প্রযুক্ত বর্ণসমূহ; alphabet । বর্ণসংকর বিণ ১ ভিন্ন বর্ণ বা জাতির মাতাপিতা থেকে উৎপন্ন। ২ দো–আঁশলা। বর্ণসংকরতা, বর্ণসংকরত্ব, বর্ণসাংকর্য বি। বর্ণহীন বিণ বিবর্ণ; রংশূন্য । বর্ণাঢ্য বিণ ১ বর্ণে সমৃদ্ধ (বাকী কত আরো লাল নীল বর্ণাঢ্য সভ্যতা––সাহ)। ২ জমকালো (বর্ণাঢ্য অনুষ্ঠান)। বর্ণানুক্রম বিণ বর্ণপরম্পরাগত। বর্ণানুক্রমিক বিণ বর্ণ পরম্পরাগত; alphabetic । বর্ণনুক্রমে ক্রিবিণ বর্ণমালার পরম্পরা অনুসারে; alphabetical order । বর্ণান্ধ বিণ রঙের পার্থক্য চিনতে পারে না এমন । বর্ণাশ্রম বি (হিন্দুদের) ব্রাহ্মণ, ক্ষত্রি, বৈশ্য, শূদ্র––এই চার বর্ণের শ্রেণিবিন্যাস । বর্ণাশ্রম ধর্ম বি ব্রহ্মচর্য , গ্রার্হস্থ্য, বানপ্রস্থ ও সন্ন্যাস––এ চার আশ্রমে পালনীয় নিয়ম। {স. √বর্ণ্‌+অ(অচ্‌)}

**বর্ণন⇒** বর্ণনা

**বর্ণনা, বর্ণন** [বর্‌নোনা, বর্‌নন্‌] বি ১ বিবরণ; বিবৃতি। ২ বাখ্যা (রূপ ও গুণ সবিস্তারে বর্ণনা করিয়াছে––বচ)। ৩ গুণ ও দোষ–কথন। ৪ রং লাগানো । ৫ বিন্যাস। বর্ণনাকুশল বিণ বর্ণনার দ্বারা বোঝানো যায় না এমন । ২ অনির্বচনীয় । বর্ণনাপত্র বি লিখিত বক্তব্য বা জবাব–সংবলিত দলিল বা কাগজপত্র; written statement । বর্ণনীয় বিণ ১ বর্ণনার উপযুক্ত; বর্ণনা করা যায় এমন (তবে বর্ণনীয় ব্যক্তির দোষ গুণ উভয়েরই সবিস্তার বর্ণনা করিতে হয়––বচ)। ২ বর্ণনা করতে হবে এমন। অবর্ণনীয় বিপ, বর্ণনা করা যায় না এমন। বর্ণিত বিণ ১ বিবৃত; বর্ণনা করা হয়েছে এমন। ২রঞ্জিত । {স. √বর্ণ্‌+অন(ল্যুট্‌)+আ(টাপ্‌), √বর্ণ্‌+অন(ল্যুট্‌)}

**বর্ণপাত্র, বর্ণবিশ্লেষণ, বর্ণমালা, বর্ণসংকর, বর্ণহীন** ⇒ বর্ণ

**বর্ণা, বর্ণান, বর্ণানো** ⇒ বর্না

**বর্ণানুক্রম, বর্ণানুক্রমিক, বর্ণান্ধ ⇒ বর্ণ**

**বর্ণালি, বর্ণালী** [বর্‌নালি] বি ১ তেকোনা কাচের ভিতর দিয়ে আলোকরশ্মি নির্গত হলে রংধনুর ন্যায় নানা রঙের যে সমাবেশ দেভা যায়; spectrum (সাজাও বর্ণালী পণ্যে আমার অম্বর––সাহ)। ❑ বিণ বহুবর্ণময়; জাঁকালো (বর্ণালি অনুষ্ঠান)। {স. বর্ণ+বা. আলি/আলী}

**বর্ণাশ্রম, বর্ণাশ্রমধর্ম** ⇒ **বর্ণ**

**বর্ণিক** [বোর্‌নিক্‌] বি চিত্রকর; বর্ণশিল্পী (এইটুকু জ্ঞান নিয়ে বর্ণিকের কাজ চলে না––অঠা। {স. বর্ণ্‌+ইক}

**বর্ণিকা** [বোর্‌নিকা] বি পেনসিল; খড়ি। {স. √বর্ণ+ইক+আ(টাপ্‌)}

**বর্ণিত** ⇒ বর্ণনা

**বর্ণিনী** [বোর্‌নিনি] বি স্ত্রী. ১ সুন্দরী নারী; রমণী (বরবর্ণিনী) । ২ লেখিকা। ৩ চিত্রকরী । {স. বর্ণ+ইন্‌(ণিনি}

**বর্ণী** [বোর্‌নি] বি ১ ব্রহ্মচারী। ২ চিত্রকর। ৩ লেখক। {স. বর্ণ+ইন্‌ণিনি)}

**বর্তক** [বর্‌তোক্‌] বি ভারুই বা ভাটই পাখি; ভরদ্বাজ পাখি; quail । (স. √বৃৎ+অক(ণ্বুল্‌)}

**বর্তন১ [বর্‌তোন্‌]** বি ১ জীবিকা; বৃত্তি। ২ স্থিতি; অবস্থান। {স. √বৃৎ+অন(ল্যুট্‌)}

**বর্তন২, বর্ত্তন** [বর্‌তোন্‌] বি ১ পেষণ; বাটন। ২ পিষ্ট বা বাটা দ্রব্য (চুয়া যে চন্দন আমলকী বর্ত্তন যতন করিয়া আনে––চদ)। ৩ স্থাপন । বর্তনী বি বাটা বা পিষ্ঠ দ্রব্য । {স. √বৃৎ+অন(ল্যুট্‌)}

**বর্তন৩ ⇒ বরতন**

**বর্তমান** [বর্‌তোমান্‌] বি ১ উপস্থিতি ; উপস্থিত কাল; যে কাল এখন চলছে (তাহার বর্তমান ভবিষ্যৎ উভয়ই খারাপ)। ❑ বিণ ১ এখনকার; আধুনিক কালের; উপস্থিত কালের (বর্তমান অবস্থা)। ২ বিদ্যমান; জীবিত; বাঁচা পিতা বর্তমান থাকতেই সম্পত্তি ভাগ হয়েছে)। ৩ উপস্থি (দুঃখের কারণ বর্তমান)। {স. √বৃত্‌+মান(শানচ্‌)}

**বর্তা, বর্তানো** [বর্‌তা, –নো] ক্রি ১ উত্তরাধিকার সূত্রে বা অন্য কোনো সূত্রে প্রাপ্ত হওয়া (বাপের সম্পত্তি ছেলেতে বর্তায়)। ২ বিদ্যমান থাকা; বর্তমান থাকা (আমি চিরকাল বির্ত্তি––কমু)। ৩ রক্ষা পাওয়া; বাঁচা; কৃতার্থ হওয়া (একটু পেলেই সে বর্তে যাবে; গদাধর ভাবে আমি বর্ত্তি পলাইলে––বৃদা)। ❑ বি উক্ত সকল অর্থে । বর্তে থাকা ক্রি বেঁচে থাকা (কলপনাকে ছেড়ে শুধু ঘটনার মধ্যে বর্তে থাকতে পারে না মানুষের রচনা––অঠা)। বেঁচে–বর্তে থাকা ক্রি কোনো প্রকারে বেঁচে থাকা । {স. √বৃত্‌+বা. আ, আনো}

**বর্তি, বর্তী, বর্তিক, বর্তিকা** [বোর্‌তি, –, –ক্‌, –কা] বি ‌ ‌১ বাতি; দীপ; প্রদীপ । ২ প্রদীপের সলতে। ৩ তুলি (বর্ত্তিকা ও বর্ণপাত্র লইয়া আইস––ঈবি)। {স. √বৃৎ+ণিচ্‌+তি(ক্তি)}

**বর্তিত** [বোর্‌তিতো] বিণ সম্পাদিত; নিষ্পাদিত। {স. √বৃৎ+ত(ক্ত)}

**বর্তিষ্ণু** [বোর্‌তিশ্‌নু] বিণ স্থিতিশীল; বিদ্যমান। {স. √বৃৎ+ইষ্ণু(ইষ্ণুচ্‌)}

**বর্তী** (–র্তিন্‌) [বোর্‌তি] বিণ ১ স্থিতিশীল আছে এমন; বিদ্যমান । ২ নিকটবর্তী; পরবর্তী ; সম্মুখবর্তী । ~বর্হিনী স্ত্রী.। {স. √বৃৎ+ইন্‌(ণিনি)}

**বর্তুক** [বোর্‌তুক্‌] বি ১ বাসন (বর্তকে রাখ ভাত ––জউ)। ২ খেলার গোলাকৃতি উপকরণবিশেষ (যেন বা দুইটি বর্তুক লয়ে যে বা পারে খেলিবার ––জউ)। {স. √বৃৎ>}

**বর্তুল, বর্ত্তুল** [বোর্‌তুল্‌] বিণ ১ গোলাকার; বৃত্ত সদৃশ । ২ বাটুল। ❑ বি গোলক; গোলাকার বস্তু; sphere (বর্ত্তুল মাথায় সূর্য বালি ফেনা অবসর অরুণিমা ঢেলে––জীদা)। {স. √বৃৎ+উল(উলচ্‌)}

**বর্ত্তন** ⇒ বর্তন

**বর্ত্তমান =** বর্তমান

**বর্ত্তা** = বর্তা

**বর্ত্তিকা =** বর্তিকা

**বর্ত্তুল =** বর্তুল

**বর্ত্ম** [বর্‌তোঁ] বি ১ পথ; রাস্তা । ২ আচার । ৩ (আল.) উপায়। {স. √বৃত্‌+মন্‌(মনিন্‌)}

**বর্ধক** বি, বিণ যা বাড়ায়; বর্ধনকারী; বৃদ্ধিকর। {স. √বর্ধ্‌+অক(ণ্বুল্‌)}

**বর্ধকী** [বর্‌ধোকি] বি সূত্রধর; ছুতার; বাড়ই। {স. √বৃধ্‌+অক(ণ্বুল্‌)+ইন্‌(ইনি)}

**বর্ধন, বর্দ্ধন** [বর্‌ধোন্‌] বি বৃদ্ধি; উপচয়; উন্নতি; বৃদ্ধিপ্রাপ্তি । ❑ বিণ ১ বৃদ্ধিকরণ । ২ বৃদ্ধিকর; বৃদ্ধিকারক। বর্ধক, বর্দ্ধক বি, বিণ যা বাড়ায়; বর্ধনকারী; বৃদ্ধিকর। বর্ধমান, বর্দ্ধমান বি ১ ভারতের পশ্চিমবঙ্গের একটি জেলা ও শহর। ২ জৈন তীর্থঙ্কর মহাবীর । ❑ বিণ ১ বৃদ্ধিশীল; বর্ধিষ্ণু; বাড়ছে এমন (ব্রিটিশ প্রতাপ বর্দ্ধমান––সদ)। বর্ধিত বিণ বৃদ্ধিপ্রাপ্ত; বাড়ানো হয়েছে এমন । বর্ধিষ্ণু বি বৃদ্ধিশীল; অভ্যুদয়শীল; উন্নতিশীল (এই গ্রামে আমরা সকলের চেয়ে বর্ধিষ্ণু ছিলাম––রঠা)। {স. √বৃধ্‌+অন(ল্যুট্‌, যুচ্‌)}

**বর্না, বর্ণা, বর্নান, বর্ণান, বর্নানো, বর্ণানো** [বর্‌না, –, –ন্‌, –নো, –, –] ক্রি বর্ণনা করা; ব্যাখ্যা করা (চৌত্রিশ অক্ষরে বর্ণাইয়া কৈল স্তব––ভারা)। {স. √বর্ণ্‌+বা. আ, আন, আনো}

**বর্ফান** [বর্‌ফান্‌] বি ১ বরফরাশি; তুষারস্তূপ । ২ হিমালয় । {ফা. বরফন্‌ ............ }

**বর্ব** [বর্‌বো] বি প্রাচীন ভারতে প্রচলিত একপ্রকার স্বর্ণমুদ্রা (রাজা প্রধান সেনাপতিকে চারি হাজার বর্ব...বেতন দিতেন––রত্নমালা)। {স. বর্ব}

**বর্বটী** [বর্‌বোটি] বি ১ বরবটি নামক শিম জাতীয় সবজি; রাজমাষ; cow–pea । ২ গণিকা । {স. √বর্ব+অট(অটন্‌)+ঈ(ঙীষ্‌)}

**বর্বণা** [বর্‌বনা] বি নীলবর্ণ মাছি। {ধ্বন্যা.}

**বর্বর** [বর্‌বর্‌] বি অসভ্য জাতি। ❑ বিণ ১ অসভ্য; অমার্জিত ; অশিষ্ট । ২ পাশবিক; পশুত্বব্যঞ্জক; নিষ্ঠুর। ~তা বি (হেন সহবাসে, হে পিতৃব্য, ববর্বরতা কেন না শিখিবে––মদ)। {স. √বৃ+বর(বরচ্‌)}

**বর্ম** [বর্‌মো] বি অস্ত্রাদির আঘাত; প্রতিরোধক; দেহাবরণ; সাঁজোয়া; কবচ; তনুত্রাণ (চর্ম বর্ম অসি––মদ)। বর্মিত, বর্মী(–র্মিন্‌) বিণ বর্মপরিহিত; বর্মধারী; বর্মাবৃত; কবচধারী। {স. √বৃ+মন্‌(মনিন্‌)}

**বর্মণ, বর্মা১** [বর্‌মোন্‌, বর্‌মা] বি হিন্দু ক্ষত্রিয় সম্প্রদায়ের পদবি বিশেষ। {স. বর্ম>}

**বর্মা২, বার্মা** [বর্‌মা, বা–] বি ব্রহ্মদেশ; বর্তশান নাম মিয়ানমার বা মায়ানমার (Myanmar) । ❑ বিণ ব্রহ্মদেশ বা মিয়ানমার সংক্রান্ত বা জাত। বর্মি বি বহ্মদেশ বা মিয়ানমারের অধিবাসী বা ভাষা। ❑ বিণ ব্রহ্মদেশ বা মিয়ানমার সংক্রান্ত বা জা; Burmese (বর্মি ঢাল)। {ই. Burma}

**বর্মা** ⇒ বর্মণ

**বর্মী** ⇒ বর্ম ও বর্মা

**বর্য** [বর্‌জো] বিণ ১ প্রধান; শ্রেষ্ঠ (তার অধিষ্ঠাত্রী সর্বশক্তি বর্য––কৃক)। ২ পূজ্য; বরণীয় । {স. √বর্‌+য(যৎ)}

**বর্শা, বরশা** [বর্‌শা] বি সড়কি; বল্লম; যে দণ্ডের একপ্রান্তে তীক্ষ্ণ ফলা থাকে । {স. ব্রশ্চন বা বড়িশ+বা. আ}

**বর্ষ, বরষ** [বর্‌শো, বরোশ্‌] বি ১ বৎসর; বছর । ২ বর্ষণ; বারিপাত; বৃষ্টি । ৩ পুরাণোক্ত জম্বু দ্বীপ বা এশিয়ার ভারত, কুরু, রম্যক, হিরণ্ময়, কেতুমান, হরি, ইলাবৃত, কিম্পুরুষ, ভদ্রার্থ নামক নয়টি ভূভাগ । বর্ষকাল বি এক বৎসর । বর্ষজীবী বি যে উদ্ভিদ মাত্র এক বছর জীবিত থাকে। ❑ বিণ মাত্র এক বছর জীবিত থাকে এমন । বর্ষর্বত বি পুরাণোক্ত এশিয়ার মেরু, হিমবান, হেমকূট, শ্বেত, নীল, নিষধ, শৃঙ্গবান নামক সপ্ত পর্বত । বর্ষবরণ বি নববর্ষের আগমনে মঙ্গলাচরণ; নতুন বছরকে অভ্যর্থনা বা আবাহন । বর্ষভোগ্য বিণ এক বৎসর মেয়াদে ভোগ করা যায় এমন । {স. √বৃষ্‌+অ(অচ্‌)}

**বর্ষণ, বরষণ, বরষন, বরিষণ** [বর্‌শোন্‌, –, –, বোরিশন্‌] বি ১ বৃষ্টিপাত (বর্ষণ–হর্ষ ভরা ধরণীর––রঠা)। ২ বৃষ্টি (আজি বর্ষণ–মুখরিত––রঠা)। ৩ উপর থেকে ছড়ানো; ধারার আকারে নিচে ফেলা। ৪ প্রচুর নিক্ষেপ বা দান (তোমার কাব্যের পরে করি বরিষণ––রঠা)। বর্ষণস্নাত বিণ বৃষ্টিসিক্ত বা ভেজা (বর্ষণস্নাত বিকেল)। {স. √বৃষ্‌+অন(ল্যুট্‌)=বর্ষণ>(স্বরাগমে)। বরষণ, বরষন, বরিষণ}

**বর্ষা, বরষা** [বর্‌শা, বরোশা] বি ১ বৃষ্টিপাতের কাল; যে ঋতুতে প্রচুর বৃষ্টি হয়। ২ বৃষ্টিপাত (বর্ষার জন্যে কোথাও যেতে পারছি না)। ❑ ক্রি বর্ষণ করা । বর্ষাকাল বি বর্ষাঋতু; আষাঢ় ও শ্রাবণ মাস। বর্ষাতি বি ১ বৃষ্টির পানি থেকে দেহ রক্ষার জন্য আলখাল্লা জাতীয় বড় জামা বা কোটবিশেষ; water–proof coat । ২ ছাতা । ❑ বিণ বর্ষাকালে জাত (বর্ষাতি ফুল) । বর্ষানো ক্রি ১ বর্ষণ করা। ২ বর্ষণ করানো (যত গর্জায় তত বর্ষায় না)। বর্ষাপ্লাবিত বিণ বৃষ্টি বা বর্ষার পানিতে মগ্ন । বর্ষাবাদল বি বৃষ্টি ও বাদল । বর্ষা–বিধৌত বিণ বৃষ্টিধোয়া (বর্ষাবিধৌত বনরাজির মত শ্যামল––শেক)। বর্ষাস্নাত বিণ বর্ষা বা বৃষ্টির পানিবিধৌত। বর্ষিত বিণ বৃষ্টিরূপে বা অজস্র ধারায় পতিত। {স. √বৃষ্‌+অ(অচ্‌)+আ(টাপ্‌); বর্ষা>স্বরাগমে বরষা}

**বর্ষিষ্ঠ** [বোর্‌শিশ্‌টো] বিণ ১ অতিবৃদ্ধ। ২ সকলের জ্যেষ্ঠ । {স. বৃদ্ধ+ইষ্ঠ(ইষ্ঠন্‌)}

**–বর্ষী (–র্ষিন্‌)** [বোর্‌শি] বিণ বর্ষনকারী; বর্ষনশীল (অগ্নিবর্ষী) । ~বর্ষিণী স্ত্রী.। {স. বর্ষ+ইন(ণিনি)}

**–বর্ষীয়** [বোর্‌শিয়ো] বিণ বয়স্ক; বয়সযুক্ত (দ্বাদশবর্ষীয়)। বর্ষীয়া স্ত্রী.। (ষ. বর্ষ+ঈয়(ছ)}

**বর্ষীয়ান** [বোর্‌শিয়ান্‌] বিণ ১ অতিশয় বৃদ্ধ । ২ বৃদ্ধতর ; অপেক্ষাকৃত বৃদ্ধ । ৩ সকলের জ্যেষ্ঠ । বর্ষীয়সী স্ত্রী. (এইরূপে উভয়ে সেই বর্ষীয়সীর সদনে আবাস গ্রহণ করিলেন––বিপ)। {স. √বৃদ্ধ+ইয়স্‌(ইয়সুন্‌)}

**বর্ষুক** [বোর্‌শুক্‌] বিণ বর্ষণকারী । {ষ. বর্ষ+উক(উকঞ্‌)}

**বর্ষোপল** [বর্‌শোপল্‌] বি হিমশিলা; বর্ষিত শিলাখণ্ড; করকা। {স. বর্ষা+উপল}

**বর্হ** [বর্‌হো] বি ময়ূরপুচ্ছ (ময়ূরের বর্হসম ময়ূরের মালা––সদ)। বর্হী (–র্হিন্‌) বি বর্হ বা মযূরপুচ্ছধারী; ময়ূর। {স. √বর্হ্‌+অ(অচ্‌)}

**বল১ [**বল্‌] বি ১ শক্তি; সামর্থ্য; ক্ষমতা (বাহুবল, ধনবল)। ২ সৈন্য (আপনার বলে তুমি থাক সর্বহিতে––কমু)। ৩ সহায় । ৪ রাজা ও বড়ে ভিন্ন দাবা খেলার অন্যান্য ঘুঁটি। ৫ বলরাম (বল হাতে প্রলম্ব বধিলা––ভারা)। ~কর, ~কারক বিণ শক্তিবর্ধক। ~ করা ক্রি জোর করা; শক্তি প্রকাশ করা (বল করি চিত্ত চোরায়ল মোরি––বিপ)। ~দ১ বিণ বলদায়ক; শক্তিদাতা। ~দৃপ্ত, ~দর্পিত , ~গর্বিত বিণ ১‌ ক্ষমতাগর্বিত (বলদৃপ্ত কাঞ্চন বরণ––সদ)। ২ শক্তিমন্ত (বলদর্পিত করাঘাত করিতে লাগিলেন––বচ)। ~পূর্বক ক্রিবিণ জোর করে; জবরদস্তি করে; সবলে । বহাল; প্রচলিত; কার্যকর (আইন বলবৎ থাকা)। ~বত্তা বি শক্তিশালিতা; শক্তিমত্তা । ~বন্ত বিণ ১ বলবান । ২ বলবৎ । ~বর্ধন বি শক্তিবৃদ্ধি । ❑ বিণ শক্তিবৃদ্ধিকর; বলবৃদ্ধিকারক। ~বান বিণ শক্তিশালী; ক্ষমতাবান। ~বতী স্ত্রী.। ~বিদ্যা (পদার্থ.) বি পদার্থের কর্মশক্তি বিষয়ক বিদ্যা; mechanics । ~বিন্যাস বি ব্যূহ রচনা; যুদ্ধার্থে সেনা স্থাপন। ~শালী বিণ শক্তিমান; বলবান। ~শালিতা বি। ~শালিনী স্ত্রী.। ~সঞ্চালন বি সৈন্য চালনা। ~হীন বিণ দুর্বল; নিঃশক্ত। {স. √বল্‌+অ(অচ্‌)}

**বল২** [বল্‌] [বি ১ খেলার গোলক বা ভাঁট; ক্রীড়াকন্দুকবিশেষ (ফুটবল, ভলিবল)। ২ পাশ্চাত্য দেশে প্রচলিত নাচ বিশেষের মজলিস। ~নাচ বি পাশ্চাত্যের নাচ বিশেষ; যাতে নারী–পুরুষ এক সঙ্গে নাচে; ball dance । {ই. ball}

**বল৩** [বল্‌] বি হিন্দুদের উপাধি বিশেষ । {স. √বল্‌+অ(অচ্‌)}

**বলক** [বলোক্‌] বি জ্বালে বসানো দুধ ইত্যাদির উথলানো বা ফেঁপে ওঠা (বলক দিয়ে ক্ষীর–সায়রে ছুটছে পুলক অ–বলগা––সদ)। বলকা বিণ বলক উঠেছে এমন; বলক–যুক্ত (বলকা দুধ)। এক বলকা দুধ বি মাত্র একবার ফুটে ওটা দুধ। {হি. বলক্‌না}

**বলকর, বলকরা, বলকারক** ⇒ বল১

**বলক্ষ** [বলোক্‌খো] বিণ সাদা; ধব; শ্বেত (বলক্ষা বরণ কেশ বেশ শেষ বয়ী––ঘচ)। ~ পক্ষ বি শুক্লপক্ষ (পূজহ বলক্ষপক্ষে––ঘচ)। {স. অব+√লক্ষ+অ(অচ্‌), আদ্য অ–লোপে}

**বলগর্বিত** ⇒বল১

**বলটু** ⇒ বোলটু

**বলৎকার** ⇒ বলাৎকার

**বলদ১ ⇒ বল**

**বলদ২ [**বলোদ্‌] বি ষাঁড়; বৃষ; যে ষাঁড়ের মুষ্ক ছিন্ন করা হয়েছে । ২ দামড়া; যে গরু হাল বা গাড়ি টানে। ৩ (আল.) নির্বোধ; আহম্মক । কলুর ~⇒কলু । চিনির ~ ⇒ চিনি । {স. বলীবর্দ>প্রা. ৱলীঅদ্দ>}

**বলদর্পিত, বলদৃপ্ত ⇒** বল১

**বলদেব, বলভদ্র, বলরাম** [বলোদেব্‌, –ভদ্‌দ্রো, –রাম্‌] বি ১ কৃষ্ণের জ্যেষ্ঠ ও বৈমাত্র ভ্রাতা; হলধর; হলায়ুধ। ২ (হিন্দুপুরাণ মতে) বিষ্ণুর অষ্টম অবতার। {স. বল+দেব, ভদ্র, রাম}

**বলন১** [বলোন্‌] বি কথন; কথা বলা; ভাষণ । {স. √বদ্‌>প্রা. √বোল্ল>বা. √বল্‌; তুল. হি. বোল্‌না}

**বলন২**  [বলোন্‌] বি বৃদ্ধি; পুষ্টি; সুডৌল (মূলাকে জিনিয়া মোটা দন্তের বলন––মাগা)। {স. √বল্‌+অন(ল্যুট্‌)}

**বলন৩, বলনি, বলনী** [বলোন্‌, –নি, –] বি সুডৌল, সুগোল আকৃতি বা আকার (মাজার বলন––ভারা; ভুরুর বলনী কামধনু জিনি ইন্দ্রধনুকের আভা––চদা)। {স. √বল্‌+বা. অন, অনি, অনী}

**বলনিসূদন** [বল্‌নিশুদন্‌] বি ইন্দ্র। {স. বল+নিসূদন}

**বলনী**⇒ বলন৩

**বলপূর্বক, বলবৎ, বলবত্তা, বলবন্ত, বলবর্ধন, বলবান, বলবিদ্যা, বলবিন্যাস ⇒** বল১

**বিলভদ্র** ⇒ বলদেব

**বলভি, বলভী** [বলোভি] বি ১ ঘরের ছাদ বা চাল । ২ ছাদের উপরস্থ গৃহ; চিলে কুঠরি (কাঁদে সুনির্জন ভবন–বলভি––মোম; প্রাসাদা হর্ম্য বলভী––ঈবি)। ৩ গৃহচূড়া । ৪ ছাদ বা চালের পাড়। {স. √বল্‌+অভি, +ঈ(ঙীষ্‌)}

**বলয়** [বলয়্‌] বি ১ বালা; কঙ্কণ; করভূষণ বিশেষ । ২ মণ্ডল । বলয়া বিণ বলয়ের আকৃতিবিশিষ্ট । বলয়িত বিণ ১ বলয়যুক্ত বা বিশিষ্ট । ২ বেষ্টিত; পরিবৃত; বলয়াকারে সেষ্টিত (কত রাঙা হাত মণি––বলয়িত লীলাচপতিত না যায় গোনা––সদ) । ৩ বলয়াকৃতি। স. √বল্‌+অয়(কয়ন্‌)}

**বলরাম** ⇒ বলদেব

**বলশালী** ⇒ বল১

**বলশেভিক, বলসেভিক** [বল্‌শেভিক্‌] বি ১ ১৯১৭ সালের রুশবিপ্লবে নেতৃত্ব দানকারী রাজনৈতিক দল; রুশ কমিউনিস্ট পার্টি। ২ রুশদেশের প্রাচীন শাসন–ব্যবস্থার উচ্ছেদ করে যারা সাম্যতন্ত্র প্রতিষ্ঠা করেছিল । ~বাদ বি বলশেভিকদের নীতি বা দর্শন (ইসলামের সাম্য ও ন্যায়নীতির আদর্শের কাছে বলশেভিকবাদের ভোগনীতির সাম্য ম্লান হয়ে যায়––আনিস)। তুল. ম্যানশেবিক । {রু. Bolsheviki}

**বলসঞ্চালন**⇒ বল১

**বলসেভিক** ⇒ বলশেভিক

**বলস্থিতি** [বলোস্‌থিতি] বি শিবির; সৈন্য ছাউনি । ২ সৈন্যসমাবেশ । {স. বল+স্থিতি}

**বলহীন** ⇒ বল১

**বলা১**  [বলা] বি ১ কথন (বলা শেষ হয়েছে)। ২ উল্লেখকরণ (এখানে সে কথা বলার দরকার কি? ) । ৩ বর্ণন । ৪ জ্ঞাপন (সংবাদ বলা হয়েছে ?)। ❑ বিণ কথিত; পূর্বে বর্ণিত (সেখানে যাওয়ার কথা বলা ছিল)। ❑ ক্রি ১ কহা (কথা বলা)। ২ বিবৃত বা বর্ণনা করা (এবার ঘটনাটি বলো)। ৩ উল্লেখ করা (কে চুরি করেছে, কার কথাই বা বলি ! ) । ৪ সম্মতি বা অনুমতি দেওয়া (যদি বলো ত যাই)। ৫ জ্ঞাপন করা (সংবাদ বলা) । ৬ বিচার বা বিবেচনা করে দেখা (ধন বলো যৌবন বলো সকলই অনিত্য)। ৭ উপদেশ বা পরামর্শ দেওয়া (এখন কি করি বলুন)। ৮ আদেশ বা অনুরোধ (তাকে এ–কাজটা করতে বলো)। ৯ প্রকাশ বা ব্যক্ত করা (দুঃখের কথা কাকে বলি)। ১০ ডাকা; নিমন্ত্রণ করা; আহ্বান করা (এ সভায় তাকে বলা হয়নি)। ১১ লজ্জা দেওয়া; তিরস্কার করা; নিন্দা করা (যথেষ্ট হয়েছে আর বলো না)। ১২ অনুমতি বা সম্মতি নেওয়া (সাহেবের কাছে বলেই এসেছি)। বলতে কি ––সত্য বলতে হলে। ~কওয়া বি ১ কথোপ–কথন। ২ বিশেষ করে বলন বা অনুরোধ বুঝানো । ৩ বোঝা–পড়া (পালের সহিত অনেক বলা–কহা করিয়া––রঠা)। ৪ জ্ঞাপন । ~নো বিণ উক্ত অর্থে (বলানো বুলি)। ❑ ক্রি অন্যকে দিয়ে কওয়ানো (সাহেব দিয়ে বলাতে পারলে ভালো হয়)। ~বলি বি ১ পরস্র আলাপ–আলোচনা। ২ কথোপকথন। ৩ ক্রমাগত অনুরোধ। বলো কি?) বিস্ময় প্রকাশক উক্তি (বলো কি ! তার এ কাজ ?)। {স. √দ্‌>প্রা. বোল্ল> বা. √বল্‌+আ}

**বলা২** [বলা] ক্রি বৃদ্ধি পাওয়া (লতাটা বলেছে)। ~নো ক্রি বাড়ানো। {স. বৃদ্ধি>}

**বলাই** [বলাই] বি বলরাম (শুনিয়া ললিতা হাসি কহে কথা বলাই সাজিল পরে––চদা)। {স. বলরাম>বল+বা. (আদরে)আই}

**বলাক** [বলাক্‌] বি ক্ষুদ্র বকবিশেষ; কোঁচ বক । বলাকা বি স্ত্রী. ১ স্ত্রী–বক। ২ বলাকের শ্রেণি । {স. বল+আক(আকন্)}

**বলাট** [বলাট্‌] বিণ বলপূর্বক গমনকারী । ❑ বি মুগকলাই। {স. বল+√অট্‌+অ(ঘঞ্‌)}

**বলাৎকার** [বলাত্‌কার্‌] বি ১ ধর্ষণ; বলপূর্বক নারীর সতীত্ব হরণ । ২ শক্তিপ্রয়োগ; জোরকরণ । ৩ অত্যাচার; জুলুম; জবরদস্তিমূলক আচরণ (কোন শক্য আমি বলাৎকার করি তারে––কাদা; বলৎকার কর বেটা না চিন আমাকে––হেমা)। বলাৎকৃত বিণ ১ ধর্ষিত । ২ বলপ্রয়োগ কাবু করা হয়েছে এমন । বলাৎকৃতা স্ত্রী.। {স. বলাৎ+কৃ+অ(ঘঞ্)}

**বলাধান** [বলাধান্‌] বি শক্তি সঞ্চার (তাঁহার শরীরে শতগুণ বলাধান...সঞ্চার হইল––ঈবি)। {স. বল+আধান; ৬তৎ.}

**বলাধিক্য** [বলাধিক্‌কো] বি বলের আধিক্য; শক্তির প্রাচুর্য । {স. বল+আধিক্য; ৬তৎ.}

**বলাধ্যক্ষ** [বলাদ্‌ধোক্‌খো] বি সেনাপতি; সৈন্যাধ্যক্ষ । {স. বল+অধ্যক্ষ; ৬তৎ.}

**বলান** ⇒ বলা১, বলা২

**বলানুজ** [বলানুজ্‌] বি কৃষ্ণ । {ষ. বল+অনুজ; ৬তৎ.}

**বলানো** ⇒ বলা১, বলা২

**বলান্বিত** [বলান্‌নিতো] বিণ ১ বল বা শক্তিযুক্ত । ২ সৈন্যযুক্ত । {স. বল+অন্বিত; ৩তৎ.}

**বলাবল** [বলাবল্‌] বি ক্ষমতা ও অক্ষমতা; সামর্থ্য ও অসামর্থ্য। {স. বল্‌+অবল; দ্বন্দ্ব}

**বলাবলি** ⇒ বলা১

**বলাবলেপ** [বলাবলেপ্‌] বি নিজের শক্তির অহঙ্কার। {স. বল+অবলেপ; ৬তৎ.}

**বলাসান, বেলসাম** [বলাসান্‌, বেল্‌সাম্‌] বি বিশেষ গাছের গন্ধরস। {ই. balsm}

**বলাহক** [বোলাহক্‌] বি ১ মেঘ (বলাহের মধ্যে যেন স্থির সৌদামিনী––সৈআ)। ২ পর্বত । {স. বারিবাহক>স. বলাহক}

**বলি১** [বোলি] বি ১ যজ্ঞাদিতে নিবেদনযোগ্য বস্তু; পূজার সামগ্রী । ২ যজ্ঞাদিতে হত্যাযোগ্য প্রাণী; বধ্যপ্রাণী। ৩ উৎসর্গ; ত্যাগ; বিসর্জন। ৪ ভূতযজ্ঞ; ইতর জীবকে খাদ্যদান। ~দান বি ১ দেবতার উদ্দেশ্যে বলি অর্পণ; দেবোদ্দেশে পশুবধ । ২ মহৎ কাজে উৎসর্গ (আত্মবলিদান)। ~পুষ্ট বি কাক । ~ভুক বি কাক, চড়াই ইত্যাদি পাখি, যারা ফেলে দেওয়া খাদ্য খেয়ে জীবনধারণ করে । {স. √বল্‌+ই(ইন্‌)}

**বলি২, বোলি** [বোলি] বি ‌১ মাংসের বা চর্মের কুঞ্চনজাত রেখা (বলি–অঙ্কিত শিথিল চর্ম––রঠা)। ২ বার্ধক্যের ফলে গাত্রচর্মের শিথিলতা । ৩ মলদ্বারে অর্শরোগতেু মাংস–গুটিকা । ~ত বিণ ১ বলরেখাযু্ক্ত; কুঞ্চিত মাংসযুক্ত । শিথিল; লোল। {স. √বল্‌ + ই(ইনি)}

**বলিয়া১** ⇒ বলে১

**বলিয়ে, বলিয়ে–কহিয়ে** [বোলিয়ে, –কোহিয়ে] বিণ সুবক্তা; বাকপটু; বাগ্মী । {বা. √বল্‌+ইয়ে, √কহ্‌+ইয়ে}

**বলিষ্ঠ** [বোলিশ্‌ঠো] বিণ অত্যন্ত বযুক্ত; শক্তিমান; সবল । {স. বল+ইষ্ঠ(ইষ্ঠন্‌)}

**বলিহারি** [বোলিহারি] বিণ ‌১ চমৎকার (বিদ্যাপতি কৌতুক বলিহারি––বিপ)। ❑ অব্য বাহবা; সাবাস । ❑ ক্রিবিণ মোহিত হয়ে (ধন্য হে মুখুয্যে ভায়া বলিহারি যাই––হেব)। {হি. বলিহারী= বলি(স্বীকার করি)+হারি(হার মানি)}

**বলী১** [বলি] বি শক্তি বা পরাক্রমশালী লোক; বীর পুরুষ (বলীর পদে দুর্বলের কোরো না বলিদান––রঠা)। ❑ বিণ বলশালী; শক্তিশালি; বীর (সে আঘাত নিবারিলা বলী এক লম্ফে––কায়)। {স. বল+ইন্‌(ইনি)}

**বলী২** ⇒ বলি২

**বলীক** [বোলিক্‌] বি ঘরের চালের ছাঁচ (ছাঁইচ)। {স. বল+ঈক(কীকন্‌)}

**বলীন্দ্র** [বোলিন্‌দ্রো] বিণ বীরশ্রেষ্ঠ; সর্বাপেক্ষা অধিক শক্তিশালী। {স. বলী+ইন্দ্র; ৬তৎ.}

**বলীবর্দ** [বলোবির্‌দো] বি বলদ; ষাঁড়; বৃষ । {স. বলী+√বৃধ্‌+অ(অচ্‌)}

**বলীয়ান** [বোলিয়ান্‌] বিণ অত্যন্ত বলবান বা শক্তিশালী । সলীয়সী স্ত্রী.। (এই প্রেমের শক্তি বলীয়সী হইয়া––রঠা)। {স. বল+ইয়স্‌(ঈয়সুন্‌)}

**বলে১, বলিয়া** [বোলে, বোলিয়া] অব্য ১ সেজন্যে; তজ্জন্য; সে কারণে; সেহেতু (তুমি এলে না বলে আমারও যাওয়া হয়নি)। ২ শীঘ্র; দ্রুত; এখনই; এক্ষণি। বলে আসা ক্রি ১ অনুমতি নিয়ে আসা (মাকে বলে আয়)। ২ সংবাদ দিয়ে আসা (খবরটা বলে আয় তো) । বলে রাখা ক্রি পূর্ব থেকে জ্ঞাত করানো বা অনুমতি নেওয়া (আগেই বলে রেখেছি)। {স. √বদ্‌>বা √বল্‌+আ}

**বলে২** [বোলে] অব্য ১ শক্তিতে (ছলে বলে কৌশলে)। ২ হিসেবে; রূপে (তাকে ভালো বলেই তো জানি)। ৩ অছিলায়; অজুহাতে (চলে এসেছ এখন কি বলে যাবে ?)। {√বল্‌+এ}

**বলৌকা** [বলোউকা] বি বন্য জন্তুবিশেষ (বরাঅ বলৌকা আর কুরঙ্গ শার্দুল––দৌবা)। {মবা.}

**বল্ক** ⇒ বল্কল

**বল্কল, বল্ক** [বল্‌বল্‌, বল্‌কো] বি বাকল; গাছের ছাল (শাখায় বল্কলে পত্রে উঠি সরসিয়া––রঠা)। {স. √বল্‌+কল(কলন্‌), √বল্‌+ক(কক্‌)}

**বল্কা, বলকা** [বল্‌কা] বি বলক; দুধ ইত্যাদি তরল পদার্থের জ্বাল দেওয়ার সময়ে ফেঁপে ওঠার ভাব (এক বলকা দুধ)। {স. উদ্বমন>; তুল. হি. বলকা্‌না>}

**বল্‌গ** ⇒ বল্‌গা

**বল্‌গা, বল্‌গ** [বল্‌গা, –গো] বি লাগাম; কোনো কিছুর গতি নিয়ন্ত্রণের জন্য ব্যবহৃত রশি বা তত্তুল্য বস্তুবিশেষ। বল্‌গা হরিণ বি তুষারাবৃত দেশে পরিবহনের কাজে ব্যবহৃত হরিণ বিশেষ; reindeer । {স. √বল্‌গ+অ(ঘঞ্‌)+আ(টাপ্‌)}

**বল্টু ⇒ বোল্টু**

**বল্মীক**, বল্মিক [বোল্‌মিক্‌] বি ১ উই–ঢিপি (বল্মীক মধ্যে প্রাপ্ত হওয়ায় বাল্মীকি নামে খ্যাত হইয়াছে––বচ)। ২ উই (বল্মীকের পাখ হয় মরিবার কালে––সৈআ)। {স.স. √বল্‌+কীক(কীকন্‌), ‘ম’ আগম}

**বল্য** [বোল্‌লো] বি বলকারক। {স. বল+য(যৎ)}

**বল্লকী** [বল্‌লোকি] বি ১ বীণা; বাদ্যযন্ত্রবিশেষ। ২ শল্লকী বৃক্ষ । {স. √বল্ল্‌+অক(কুন্‌)+ঈ(ঙীষ্‌)}

**বল্লব** [বল্‌লব্‌] বি ১ গোয়ালা; গোপ । ২ পাচক। বল্লবী স্ত্রী.। {স. বল্ল+ব}

**বল্লভ** [বল্‌লভ্‌] বি ১ স্বামী; পতি। ২ প্রিয়; প্রণয়ী (বল্লভের কণ্ঠদেশে স্বহস্ত সংকলিত ললিত মালতী মালা সমর্পণ করিয়া––ঈবি)। ৩ পুত্রবৎ প্রিয় (কৃত্তিকা–কুল বল্লভ সেনানী––মদ)। বল্লভা স্ত্রী. (‘অর্জিত বল্লভা দেবি ব্রহ্মার জননী’)। {স. √বল্ল্‌+অভ(অভচ্‌)}

**বল্লম** [বল্‌লম্‌] বি বর্শা; শূল; কোঁচ; ভল্ল (আজ বেদুইন তা’র ছেড়ে দিয়ে ঘোড়া ছুড়ে ফেরে বল্লম––নই)। {স. ভল্ল}

**বল্লরি** ⇒ বল্লরী

**বল্লরি, বল্লরী** [বল্‌লোরি] বি ১ মুকুল; মঞ্জরি; বোল (হাসে বনদেবী বেণীতে জড়ায়ে মালতীর বল্লরী––নই)। ২ লতা; ব্রততী (তৃণ–বল্লরীতে মঞ্জুফুল মঞ্জরী––সদ)। {স. √বল্ল্‌+অর(অরন্‌)+ই, ঈ}

**বল্লা** [বল্‌লা] বি বোলতা। ~র চাক বি বোলতার বাসা । {স. বরলা>}

**বল্লালী** [বল্‌লালি] বিণ বঙ্গাধিপতি বল্লাল সেন প্রবর্তিত বা কৃত। ❑ বি বল্লাল সেন প্রবর্তিত কৌলীন্য প্রথা । {বল্লাল+ইন্‌(ণিনি)}

**বল্লি, বল্লী** [বোল্‌নি] বি লতা (অপরাজিতার হারে পারিজাত বল্লী––সদ)। ~তনু বিণ লতার ন্যায় অঙ্গ এমন ; ক্ষীণাঙ্গী; তন্বী (এই লালারুখ বল্লী তনু ফুল্ল কপোল তন্বীদের––নই)। ~–বিতান বি লতামণ্ডপ; লতাপাতায় আচ্ছাদিত স্থান (বর্ষণ–পুলকিত পুষ্প–‌আকুলিত এই বল্লীবিতানের আর্দ্র স্নিগ্ধ ছায়ে বসে––নই)। {স. √বল্ল্‌+ই(ইন্‌), +ঈ(ঙীষ্‌)}

**বল্লুকা** (মবা.) [বোল্‌লুকা] বি ১ নদী । ২ বল্লুকা নদী (বল্লুকা সৃজন কৈল গণ্ডীরেখা দিয়া––রাপ)। {স. √বল্ল>}

**বল্লুর, বল্লূর** [বোল্‌লুর্‌] বি তৃণভূমি; কুঞ্জবন। ❑ বিণ অকর্ষিত; পতিত। {স. √বল্ল্‌+উর(উরচ্‌)}

**বশ** [বশ্‌] বিণ ১ অধীন; শাসনের অন্তর্গত; আয়ত্ত (বশ হওয়া)। ২ আজ্ঞাধীন; আদেশের অধীন; বশীভূত; অনুগত (বশ করা)। ৩ মোহিত; মুগ্ধ (গুণ দেখে বশ হওয়া)। ❑ বি ১ অধীনতা; অন্যের ইচ্ছা অনুযায়ী চলা; ইচ্ছানুবর্তিতা; আনুগত্য (বশে আনা)। ২ কর্তৃত্ব; অধিকার; প্রভাব; শক্তি (দৈববশে, মোহবশে)। ~ত, ~তঃ অব্য প্রযুক্ত; হেতু; নিমিত্ত; কারণে (অসুস্থতা বশত)। ~বর্তী বিণ অধীন; অনুগত; বশতাপন্ন । ~বর্তিনী স্ত্রী.। ~বর্তিতা বি। {স. √বশ্‌+অ(অচ্‌)}

**বংশগত** [বঙ্‌শোগতো] বিণ বশবর্তী; অনুগত; অধীন। {স. বশ(ম্‌)+গত}

**বংশবদ** [বঙ্‌শোবদো] বিণ বশবর্তী; অনুগত; অধীন । {স. বশ(ম)+√বদ্‌+অ(খচ্‌)}

**বশতঃ ⇒** বশ

**বশতা** ⇒বশ্য

**বশিতা, বশিত্ব** [বোশিতা, বোশিত্‌তো] বি ১ যোগলব্ধ ঐশ্বর্য বা শক্তিবিশেষ; বশ করার ক্ষমতা । ২ বশবর্তিতা ৩ স্বাধীনতা। {স. বিশিন্‌+তা(তল্‌)}

**বশিষ্ঠ, বসিষ্ঠ** [বোশিশ্‌ঠো] বি ব্রহ্মার মানস পুত্রদের অন্যতম। ঋগ্বেদের ঋষেদের একজন । {স. বশিন্‌+ইষ্ঠ(ইষ্ঠন্‌)}

**বশী** (–শিন্‌) [বোশি] বিণ ১ জিতেন্দ্রিয় । ২ বশ করে এমন । ৩ বশবর্তী । ❑ বি স্বাধীন। ~করণ মন্ত্র বি যে মন্ত্র দ্বারা অপরকে স্ববশে আনা যায় (কামিনীদের এইরূপ মধুমাখা প্রবঞ্চনা বাক্য বিষয়াসক্ত ব্যক্তিদিগের বশীকরণমন্ত্র স্বরূপ––ঈবি)। ~কৃত বিণ বশ করা হয়েছে এমন; বশে আনীত । ~কৃতা স্ত্রী.। ~ভবন বি বশ হওয়া। ~ভূত বিণ বশ বা অধীন হয়েছে এমন। ~ভূতা স্ত্রী.। {স. বশ+ইন্‌(ইনি)}

**বশ্য** [বোশ্‌শো] বিণ ১‌ বশ করার উপযুক্ত ; বশীভূত করা যায় এমন । ২ বশবর্তী । বশ্যা স্ত্রী.। ~তা, বশতা বি অধীনতা; আনুগত্য; বশবর্তিতা । {স. বশ+য(যৎ)}

**বষট্‌** [বশোট্‌] বি দেবতার উদ্দেশ্যে অগ্নিতে আহুতি; হোম । {স. √বহ্‌+অষট্‌}

**বস১, বাস, ব্যস** [বস্‌, বা–, ব্যাস্‌] অব্য ১ কারণসূচক; যথেষ্ট হয়েছে আর দরকার নেই এইভাব (বস এতেই চলবে)। ২ শেষ হয়েছে; এই শেষ আর নয় (বস এবার ওঠ)। ৩ অমনি; যেই মাত্র (বস লেগে গেল ঝগড়া)। {ফা. বস ...........}

**বস২** [বস্‌] বি ১ ঊর্ধ্বতন কর্মকর্তা; উপরওয়ালা (অফিসে তিনি আমার বস)। ২ মনিব । ❑ বিণ তত্ত্বাবধায়ক। {ই. boss}

**বসই** (ব্র., মবা.) [বসই] ক্রি বসে (হরি বড় গরবী গোপী মাঝে বসই––বিপ)। {স. বসতি>}

**বসত ⇒ বসতি**

**বসতবাটি, বসতবাড়ি** [বশোত্‌বাটি, –ড়ি] বি ১ যে বাড়িতে বাস করা হয়।

**বসতি, বসতী, বসত** [বশোতি, –, বশোত্‌] বি ১ বাসস্থান; আবাস; লোকালয় (এখানে বসতি নেই)। ২ বাস; নিবাস; অবস্থান (লোকের বসতি)। {স. √বস্‌+অতি=বসতি}

**বসন** [বশোন্‌] বি ১ বস্ত্র; কাপড়। ২ পরিধানের কাপড়; পরিধেয় বস্ত্র; বাস। বসনাঞ্চল বি কাপড়ের আঁচল । ~ভূষণ বি বস্ত্র ও অলঙ্কার। {স. √বস্‌+অন(ল্যুট্‌)}

**বসন্ত** [বশোন্‌তো] বি ১ শীতের পরবর্তী ঋতু ; ফাল্গুন ও চৈত্রমাস; মধুমাস; ঋতুরাজ । ২ সংক্রামক রোগবিশেষ গুটিকা বা মসূরিকা রোগ; small–pox । ৩ (সনৃ) একটি রাগের নাম। ~তিলক বি সংস্কৃত ছন্দবিশেষ। ~দূত বি কোকিল । ~দূতী স্ত্রী.। ~–পঞ্চমী বি শ্রীপঞ্চমী; মাঘ মাসের শুক্লপক্ষের পঞ্চমী তিথি। ~বাউরি বি ‘বউ কথা কও’ পাখি (বসন্ত বাউরি ‘বউ কথা কও’ বলে থেকে থেকে ডাক দেয়––অঠা)। ~বিহার বি বসন্তকালে প্রমোদ ভ্রমণ (একদিন কৃষ্ণ গোপীগণ সমভিব্যাহারে যমুনাতীরে বসন্তবিহার করিতেছিলেন––প্রচৌ)। ~সখা বি ১ (হিন্দু পুরাণে) মদন; কামদেব। ২ কোকিল । বসন্তের কোকিল বি (আল.) সুদিনের বন্ধু। বসন্তোৎসব বি ১ প্রাচীন ভারতে প্রচলিত হিন্দুদের মদনোৎসব। ২ হোলি; দোলযাত্রা । {স. √বস্‌+অন্ত(ঝচ্‌)}

**বসন্ত** (মবা.) [বসন্‌ত] ক্রি বাস করছে (দেহহি বুদ্ধ বসন্ত ণ জাণই––দোহাকোষ)। {বস্‌+অন্ত}

**বসন্তী** [বশোন্‌তি] বি ফিকে হলুদ (বসন্ত বসনখানি নেশার মতো চক্ষে ধরে––রঠা)। {স. বসন্ত+ইন্‌(ণিনি)}

**বসন্তোৎসব ⇒** বসন্ত

**বসবাস১** [বশোবাশ্‌] বি স্থায়ীভাবে বাস; স্থায়ী বসতি; সর্বদা বাস । {স. বস+আবাস>বাস}

**বসবাস২** (মবা.) [বসবাস্‌] বি ছোলা বা মটর ডাল দিয়ে তৈরি বেসম (পিতলের কোন ভাজে বসবাস মাখি––বংশীবদন)। {মবা.}

**বসয়** (মবা.) [বসয়্‌] ক্রি বাস করে (চতুঃষষ্টি কলা বসয় শ্রীকর––শ্রীন)। {স. বসতি>বসই>বসয়}

**বসরা, বোসরা** [বোস্‌রা] বি বসরা; ইরাকের একটি অঞ্চল ও নগর বিশেষ (দেখা গেল দূর বোসরা নগরী দূর সিরিয়ার মাঝে––নই)। {আ. বস়রাহ ........... }

**বসরাই** [বস্‌রাই] বিণ ইরাকের প্রসিদ্ধ শহর বসরায় জাত (বসরাই গোলাপ)। {আ. বস়রাহ ............... + ব. আই}

**বসা১** [বশা] ক্রি ১ উপবেশন করা (চৌকিতে বসো)। ২ স্থাপিত বা প্রতিষ্ঠিত হওয়া (চৌকিটা এখানে বসাও)। ৩ সক্রিয় হওয়া;কাজ শুরু হওয়া (এখনই স্কুল বসবে)। ৪ নিবিষ্ট হওয়া (পড়ায় মন বসছে না)। ৫ প্রতীক্ষা করা; অপেক্ষা করা (আর কতক্ষণ বসে থাকবে ?)। ৬ ভিতরে ঢোকা; প্রবিষ্ট হওয়া (কাদায় গাড়ির চাকা বসে গেছে)। ৭ অঙ্কিত বা বিদ্ধ হওয়া (জামায় তেলের দাগ বসেছে)। ৮ জমাট বাঁধা; জমে যাওয়া (বুকে সর্দি বসেছে)। ৯ খাপ খাওয়া; মাপসই হওয়া (নতুন চাবিটা তালায় ঠিক বসেছে)। ১০ নেবে যাওয়া (বৃষ্টির দরুন ঘরের মেঝে বসে গেছে)। ১১ শুষ্ক বা রুগ্ন হওয়া; চুপসানো (চোখ–মুখ বসে গেছে)। ১২ কণ্ঠস্বর ভগ্ন হওয়া; অবরুদ্ধ হওয়া সর্দিতে গলা বসে গেছে)। ১৩ তলায় জমা; থিতানো (পানির নিচে বালি বসেছে)। ১৪ বাস স্থাপন করা (ভাড়াটে বসা)। ১৫ কোনো কাজে প্রবৃত্ত হওয়া (সভায় বা বিচারে বসা)। ১৬ হঠাৎ কোনো কিছু করা (মেরে বসেছে)। ১৭ উপক্রম বা সম্ভাবনা হওয়া (মরতে বসেছে)। ১৮ দমে যাওয়া; হতোদ্যম হওয়া (পরীক্ষায় ফেল করে একেবারে বসে পড়েছে) । ❑ বি উক্ত সকল অর্থে । ❑ বিণ ১ উক্ত সকল অর্থে । ২ বেকার; কর্মহীন (ছেলেটা ঘরে বসা)। ৩ থেবড়া (বসা নাক)। বসতে পেলে শুতে চাওয়া ক্রি একটু প্রশ্রয় পেলে আবদার বেড়ে যাওয়া। বসে থাকা ক্রি অপেক্ষা বা প্রতীক্ষা করা। ২ বেকার থাকা। বসে বসে ক্রি বহুক্ষণ যাবৎ উপবিষ্ট থেকে বা অপেক্ষা করে । বসে বসে খাওয়া ক্রি ১ কাজের অভাব বা আলস্যবশত পুঁজি ভেঙে খাওয়া ক্রি ১ হতাশ হওয়া; ভগ্নোদ্যম হওয়া । ২ ক্ষতিগ্রস্থ হওয়া; সর্বনাশ হওয়া (ব্যবসায়ে বসে পড়া)। ৩ নাকাল হওয়া; নেমে যাওয়া। ৪ চেপে যাওয়া; বিলীন বা আত্মগোপন করা (সর্দি বসে যাওয়া)। যেতে~ ক্রি ১ ধ্বংস হওয়ার উপক্রম হওয়া । ২ মরণাপন্ন অবস্থায় উপনীত হওয়া । {√বস্‌+আ}

**বসানো, বসান** [বশানো] ক্রি ১ উপবেশিত করা; উপবিষ্ট করানো। ২ স্থাপন করা (নগর বসায় বীর বনের ভিতরে––কমু)। ৩ লাগানো; মারা (কিল বসানো)। ৪ বেঁধানো (কামড় দিয়ে দাঁত বসানো)। ৫ বাস করানো (বাড়িতে ভাড়াটে বসিয়েছে)। ৬ দমিয়ে দেওয়া; হতোদ্যম করা (লোকটাকে বসিয়ে দিয়েছে)। ৭ চাপানো; পড়ানো (উনুনে হাঁড়ি বসানো)। ৮ জমানো। ❑ বি উক্ত সকল অর্থে। ❑ বিণ উক্ত সকল অর্থে । বসিয়ে দেওয়া ক্রি ১ নিরুৎসাহ করা; দমিয়ে দেওয়া। ২ সর্বনাশ করা। {বা. √বস্‌+আনো}

**বসায়ল** (ব্র., মবা.) [বসায়ল্‌] ক্রি বসাইল । ২ খচিত করল; যুক্ত করল (সিন্দুর সমীপ বসায়ল মতি––বিপ)। {মবা. √বস্‌>}

**বসিধ** (মবা.) [বসিধ্‌] বি দূত; বার্তাবহ (পূছিতে উচিত হয় পাঠাই বসিধ––সৈআ)। {অমূ.}

**বসু** [বোশু] বি ১ (হিন্দু পুরাণোক্ত) অষ্ট গণদেবতাবিশেষ; (মহাভারতোক্ত) গঙ্গার আটপুত্র । ২ ধন; অর্থ; ঐশ্বর্য (কাননে বধিয়া পশু উপায় করিতে বসু ফুল্লরা বেচিত মাংস হাটে––কমু)। ৩ কিরণ; রশ্মি । ৪ বাঙালি কায়স্থের উপাধিবিশেষ। ~দেব বি ১ ধনাধিপতি কুবের। ২ কৃষ্ণের পিতা। ~ধা, ~ন্ধরা, ~মতী বি স্ত্রী. পৃথিবী; ধরা; ধরণী (ভিক্ষা অন্নে বাঁচাব বসুধা––রঠা)। ~ধারা বি ১ হিন্দুদের বিবাহ ইত্যাদি অনুষ্ঠানে দেওয়ালে ঘি ঢেলে যে পাঁচ বা সাতটি ধারা দেওয়া হয় (কালো কষির আল্‌পনা দিয়ে বসুধারা ব্র করে গেল––অঠা)। ২ ধনপ্রবাহ। ~ন্ধর বি কুবেরের অনুচর (কুবেরের অনুচর নাম তার বসুন্ধর––ভারা)। ~ন্ধরা স্ত্রী. (বসুন্ধরা নামে তার জায়া––ভারা)। অষ্ট~ বি অষ্ট গণদেবতা––ভব, ধ্রুব, সোম, বিষ্ণু, অনিল, অনল, প্রত্যুষ, প্রভব {স. √বস্‌+উ}

**বসে** [বশে] (মবা.) ক্রি বাস করে (মনমথ বসে রাধামাধবের মনে––বচদা)। {স. √বস্‌+বা. এ}

**বস্তব্য** [বস্‌তোব্‌বো] বিণ ১ বাসের উপযোগী। {স. √বস্‌+তব্য}

**বস্তা** [বস্‌তা] বি ১ বড় থলে; ছালা; বোরা (চালের বস্তা)। ২ গাঁট শক্ত করে বাঁধা বস্তা (কাপরের বস্তা)। ৩ ঝোলা; প্রচুর পরিমাণে বোঝাই (মাথায় এক বস্তা ঝাঁকড়া চুল––সুরা)। ~নি, ~নী বি ছোট বস্তা (গাজীমিয়ার বস্তানী––মীম)। ~পচা বিণ ‌ ‌১ বহু পুরনো; বাজে ও নীরস। ~বন্দী বিণ গাঁট–বাঁধা; বস্তায় আবদ্ধ । {ফা. বস্তা ............... }

**বস্তান** [বস্‌তান্‌] বি আশ্রম; আস্তানা; আখড়া (বড় ঢিবিটার তলায় আছে কোন পীরের বস্তান––গোহা)। {ফা. বস্তন ............}

**বস্তানি, বস্তানী** ⇒ বস্তা

**বস্তি১, বস্তী** [বোস্‌তি] বি ১ তলপেট; নাভির নিম্নভাগ। ২ মূত্রাশয়; bladder । {স. √বস্‌+তি}

**বস্তি২, বস্তী** [বোস্‌তি] বি ১ শহরের মধ্যে বা শহরের উপকণ্ঠে গড়ে ওঠা ঘন বিন্যস্ত কুটির–শ্রেণি; দরিদ্র পাড়া । ২ লোকালয়; জনপদ; পল্লি; বাসস্থান । {স. √বস্‌+তি>বসতি>}

**বস্তী ⇒** বস্তি১

**বস্তু** [বোস্‌তু] বি ১ জিনিস; পদার্থ । ২ সার; উত্তম উপাদান (ওর মধ্যে বস্তু বলতে কিছুই নেই)। ৩ সত্য; যথার্থ । ৪ যা ঘটে থাকে বা দেখা যায়। ~গত্যা অব্য বাস্তবিকপক্ষে (একথাটা Zeast– এর ideal হতে পারে কিন্তু বস্তুগত্যা সত্য নয়––প্রচৌ)। ~ত, ~তঃ অব্য বাস্তবিকপক্ষে; যথার্থত; সত্যই; প্রকৃতপক্ষে । ~তত্ত্ব বি ১ বস্তুসম্পর্কীয় বিদ্যা বা জ্ঞান (তমঃ নাশ করি করে বস্তুতত্ত্ব জ্ঞান––কৃক)। ২ ঈশ্বরই সারবস্তু এই জ্ঞান । ~তন্ত্র বি বাস্তুবতাকে বা প্রত্যক্ষ বস্তুকে প্রাধান্য দেওয়া হয় যাতে; realism । ~তান্ত্রিক, ~তন্ত্রী, ~তন্ত্রীয় বিণ। ~বিচার বি বস্তুর বিচার পরীক্ষা । ~মান বি বস্তু পরিমাণের এক হিসাব । ~সংক্ষেপ বি ১ কোনো কিছুর সংক্ষিপ্ত রূপ; summary । ২ সারমর্ম; substance । {স. √বস্‌+তু(তুন্‌)}

**বস্ত্র** [বস্‌ত্রো] বি ১ কাপড় (শীতবস্ত্র)। ২ পরিধেয় কাপড়; বসন। ৩ আচ্ছাদন । {স. √বস্‌+ত্র(ষ্ট্রন্‌)}

**বস্ত্রগৃহ, বস্ত্রাবাস, বস্ত্রকুট্টিম** [বস্‌ত্রোগৃহো, বস্‌ত্রাবাশ, বস্‌ত্রোকুট্‌টিম্‌] বি তাঁবু । {স. বস্ত্র+গৃহ, আবাস, কুট্টিম; ৬তৎ.}

**বস্ত্রহরণ [**বস্‌ত্রোহরোন্‌] বি ১ পরনের কাপড় জোর করে কেড়ে নিয়ে নগ্ন করা। ২ শ্রীকৃষ্ণের লীলাবিশেষ (বস্ত্রহরণ পালা)। {স. বস্ত্র+হরণ; ৬তৎ.}

**বহ** [বহো] বি ১ বহনকারী; বাহক (বার্তাবহ) । ২ যাতে চড়ে যাওয়া যায়; বাহন; যান। ৩ পথ; রাস্তা। ৫ বায়ু; বাতাস। ❑ বিণ প্রতিপালনকারী; বাধ্য (আজ্ঞাবহ) বহা বি স্ত্রী. নদী; তটিনী (স্রোতোবহা)। {স. √বহ্‌+অ(অচ্‌)}

**বহই** (ব্র.) [বহই] ক্রি ১ বহন করে। ২ বয়ে (বহই দিবস সব যাব––বিপ)। বহএ (মবা.) ক্রি বহন করে । বহসি (মবা.) ক্রি বহন করিস বা করছিস। বহাঅ (মবা.) ক্রি বহন কোনো। বহাএ (মবা.) ক্রি বহন করায় । বহায় (মবা.) ক্রি বহন করাও (ভার বহায় কি কারণে––বচদা)। বহায়িআঁ (মবা.) ক্রি বহন করিয়ে । বহায়িলোঁ (মবা.) ক্রি বহন করালাম। বহিভেঁ (মবা.) ক্রি বহন করবে। বহিল, বহিলাঁ (মবা.) বহন করবো । বহী (মবা.) ক্রি বহন করি। বহোঁ (মবা.) বহন করবো। {স. √বহ্‌}

**বহত** (ব্র., মবা.) [বহত] ক্রি ১ বহে। ২ বইছে (আজি মলয়ানিল মৃদু মৃদু বহত––চদা)। {স. √বহ্‌>}

**বহতা** [বহোতা] বিণ প্রবহমান; বয়ে যাচ্ছে এমন (এ বিশ্বের প্রাণ–স্রোত বহতা তটিনী এক––আর)। {স. √বহ্‌>; তুল. হি. বহ্‌তা}

**বহন** [বহোন্‌] বি ১ নিয়ে যাওয়া (মনুষ্য বহন উপযোগী)। ২ ধারণ; মস্তক পৃষ্ঠ স্কন্ধ ইত্যাদিতে ধারণ। ৩ সহন; সহ্যকরণ (এ দুঃখ বহন কর মোর মন––রঠা)। ৪ দায়িত্ব; নির্বাহকরণ; বয়ে যাওয়া (গুরুদায়িত্ব বহন)। বহনীয় বিণ ১ বহনের উপযুক্ত; বহনযোগ্য । ২ ধারণযোগ্য । {স. √বহ্‌+অন(ল্যুট্‌)}

**বহমান** [বহোমান্‌] বিণ ১ প্রবহমান; প্রবাহিত হচ্ছে এমন । ২ বহন করছে এমন । ৩ বহতা। {স. √বহ্‌+মান (শানচ্‌)}

**বহয়ে** (পদ্য.) [বহয়ে] ক্রি বহে; প্রবাহিত হয় (বহয়ে হিল্লোল––বিপ)। {স. √বহ্‌>}

**বহর** [বহর্‌] বি ১ নৌকাশ্রেণি; জাহাজসমূহ; পোতশ্রেণি (সওদাগর বহর বেসাতি বুঝিতে গিয়াছেন––দমি)। ২ রণপোতশ্রেণি; নৌশ্রেণি; জলযানসমূহ; fleet (নৌবহর; বেদের নৌকার বহর যাইতেছেলি––শাকা)। ৩ ওসার; প্রসার; প্রস্থ; বিস্তার (মাথায় ছোটো বহরে বড় –রঠা)। ৪ ঘটা; জাঁকজমক; বাহার (বড় ঘরে হিংসা বিদ্বেষের বহরটাও বড় বেশী––শেক)। {আ. বাহ়ার .............}

**বহরি** [বহোরি] বি বাজপাখি (বহরির শিকার যেন জানওয়ারের পালে––সৈহা)। {হি. বহরী}

**বহল** (ব্র.) [বহল] অতিবাহিত হলো; বয়ে গেল (অরুণ পূরব দিশ বহল সগর নিশ––বিপ)। {স. √বহ্‌>}

**বহলি ⇒** বহাল

**বহস, বহাস** ⇒ বাহাছ

**বহা১ ⇒** বওয়া

**বহা২ [**বহা] বি বাহক; বহনকারী (দুলিচ বহা চলে শতে শতে)। {স. √বহ্‌+বা. আ}

**বহানো, বহান** [বহানো] ক্রি ১ প্রবহিত করা। ২ বহন করানো । {স. বহ্‌+বা. আনো, আন}

**বহাল, বাহাল** [বহাল্‌, বাহাল্‌] বি ১ সুস্থ; অুটট। ২ নিযুক্ত (নতুন লোক বহাল করা––অঠা)। ৩ স্থায়ী (চুকুরিতে বহাল থাকিবে––রাম)। ৪ বজায় (সুবর্ণবাবু শুভ্রার প্রসঙ্গ বাহাল রেখে বললেন––কেম)। ৫ বলবৎ; প্রবর্তন; জারী (নতুন আইন বহাল করা)। ~–তবিয়ত বি ১ সুস্থ শরীর; অটুট স্বাস্থ্য (বহালতবিয়তে শুয়ে শুয়ে তারা আরাম করুন যে––মব)। ২ নির্বিঘ্ন জীবন যাপন (বহাল–তবিয়তেথাকা)। বহালি, বহলি বি কর্মে নিয়োগ সম্বন্ধীয় (রাজত্বের বহালি, বহলি বি কর্মে নিয়োগ সম্বন্ধীয় (রাজত্বের বহালি ফরমান রাজা প্রতাপাদিত্যের নামে হইল––রাম)। ❑ বিণ স্থায়ী । {ফা. ব ........... + আ. হ়াল ............. }

**বহি** ⇒ বই১ ও বই২

**বহিঃ** [বোহিহ্‌] অব্য বাহির। ~স্থ, ~স্থিত⇒ বহিস্থ। ~শুল্ক ⇒ বহিশুল্ক । {স. বহিস্‌>}

**বহিত্র** [বোহিত্‌ত্রো] বি ১ নৌকা ; জলযান; পোত (শুককে লইয়া বহিত্রে চড়িয়া চলি গেল চিতাওর––সৈআ)। ২ বৈঠা। ৩ দাঁড় । {স. √বহ্‌+ইত্র}

**বহিন** [বোহিন্‌] বি স্ত্রী. ভগিনী; সহোদরা; বোন (তোমরা বহিন দোন বড় পাহলওয়ান––সৈহা)। ~–ঝি বি স্ত্রী. বোনের কন্যা। ~–পো বি বোনের পুত্র (গ্রামের সম্বন্ধে মোর হয় বহিন–পো––ঘচ)। {স. ভগিনী>হি. বহিন}

**বহিরঙ্গ** [বোহিরঙ্‌গো] বিণ ১ বাহ্য; বাইরের। অনাত্মীয়; আত্মীয়শূন্য। ❑ বি বাইরের অঙ্গ । {স. বহিঃ+অঙ্গ; বহু.}

**বহিরাগত** [বোহিরাগতো] বিণ ১ বাহির থেকে আগত । ২ বাহির বা বিদেশ থেকে আগত; immigrant । ৩ প্রকাশিত। বহিরাগমন বি বাইরে আসা; প্রকাশমান হওয়া; প্রকাশিত হওয়া । {স. বহিঃ+আগত; বহু.}

**বহিরাবরণ** [বোহিরাবোরন্‌] বি ১ বাহ্য আবরণ; খোলস । ২ দেহ ঢাকার আচ্ছাদন । ৩ পোশাক। {স.বহিঃ+আবরণ}

**বহিরিন্দ্রিয়** [বোহিরিন্দ্রিয়ো] বি চক্ষু; কর্ণ, নাসিকা, জিহ্বা, ত্বক––এই পঞ্চ ইন্দ্রিয় । স. বহিঃ+ইন্দ্রিয়; মধ্য.}

**বহির্গত** [বোহির্‌গতো] বিণ ১ বাইরে আছে বা বের হয়েছে এমন । ২ নির্গত। ৩ উদ্‌গত । বহির্গতা স্ত্রী. (সাধু বুদ্ধি বহির্গতা––রঠা)। {স. বহিঃ+গত}

**বহির্গমন** [বোহির্‌গমোন্] বি বাইরে যাওয়া; নির্গমন । {স. বহিঃ+গমন; ৭তৎ.}

**বহির্জগৎ** [বোহির্‌জগোত্‌] বি ১ বাইরের জগৎ; দৃশ্যমান জগৎ। ২ জড় জগৎ । {স. বহিঃ+জগৎ; মধ্য.}

**বহির্দেশ** [বোহির্‌দেশ্‌] বি বাইরের দিক; বাইরের অংশ । {স. বহিঃ+দেশ; মধ্য.}

**বহির্দ্বার** [বোহির্‌দার্‌] বি তোরণ; ফটক; সদর দরজা। {স. বহিঃ+দ্বার; মধ্য.}

**বহির্বাটী** [বোহির্‌বাটি] বি বৈঠকখানা; বাহির বাড়ি। {স. বহিঃ+বাটী; মধ্য.}

**বহির্বাণিজ্য** [বোহির্‌বানিজ্‌জো] বি ভিন্ন দেশের বা বিদেশের সাথে বাণিজ্য । {স. বহিঃ+বাণিজ্য}

**বহির্বাস** [বোহির্‌বাশ্‌] বি ১ সন্ন্যাসী বৈষ্ণবরা কৌপীনের উপর যে বস্ত্র পরিধান করে (কটিতটে ডোর ধরি তাহাতে কপীন পরি বহির্বাসে করি আচ্ছাদন––ভারা)। ২ উত্তরীয় বস্ত্র । {স. বহিঃ+বাস; মধ্য.}

**বহির্ভাগ** [বোহির্‌ভাগ্‌] বি বাইরের অংশ; বহির্দেশ; বাইরের দিক। {স. বহিঃ+ভাগ}

**বহির্ভূত** [বোহির্‌ভুতো] বিণ ১ বহির্গত । ২ বাইরে অবস্থিত; বহিঃস্থ। {স. বহিঃ+ভূত}

**বহির্মুখ** [বোহির্‌মুখ্‌] বিণ ১ বাইরের দিকে মুখ করে আছে এমন । ২ বাহ্য বিষয়ে আসক্ত; বিষয়াসক্ত। ৩ বিমুখ; পরাঙ্‌মুখ। বহির্মুখা, বহির্মুখী স্ত্রী.। {স. বহিঃ+মুখ}

**বহিশুল্ক, বহিঃশুল্ক** [বোহিশুল্‌কো, বোহিশ্‌–] বি পণ্য আমাদনি–রপ্তানির উপরে যে শুল্ক ধার্য করা হয়; custom’s duty । {স. বহিঃ+শুল্ক; মধ্য.}

**বহিশ্চর** [বোহিশ্‌চর্‌] বি যে বাইরে ঘুরে বেড়ায়। {স. বহিঃ+চর; তৎ.}

**বহিষ্করণ, বহিষ্কার** [বোহিশ্‌করোন্‌, –কার্‌] বি ১ দূরীকরণ; বিতাড়ন; বর্জন । ২ নির্বাসন । ৩ আবিষ্কার। ৪ নিষ্কাশন; বের করে দেওয়া। {স. বহিঃ+করণ; কার}

**বহিষ্কৃত** [বোহিশ্‌কৃতো] বিণ ১ বের করে দেওয়া হয়েছে এমন; বিতাড়িত। ২ দূরীকৃত। {স. বহিঃ+কৃত}

**বহিষ্কান্ত** [বোহিশ্‌ক্রান্‌তো] বিণ ১ বের হয়ে গিয়েছে এমন । ২ বিদেশে নিষ্ক্রান্ত বা নির্বাসিত। {স. বহিঃ+ক্রান্ত}

**বহিস্থ, বহিঃস্থ, বহিঃস্থিত** [বোহিস্‌থো, –, –থিতো] বিণ বাহ্য; বাইরে আছে এমন । {স. বহিঃস্থ, বহিঃস্থিত}

**বহী** (মবা.) [বোহি] অব্য বই; ব্যতীত (এ বাটে বহী––বচ)। {স. ব্যতীত>বহী}

**বহু১** [বোহু] বিণ ১ অনেক; প্রচুর; অধিক; বেশি; যথেষ্ট (বহু টাকা)। ২ নানা; নানাবিধ; বিবিধ (বহু লোক)। ৩ মহা; প্রকাণ্ড বিশাল (বহু বলশালী)। ৪ দীর্ঘ (বহুকাল)। ৫ একের অধিক; একাধিক (বহুবিবাহ)। ৬ অতি; খুব; অতিশয়; অত্যন্ত (বহু কষ্ট)। ~কেলে বিণ বহুকালের; প্রচীন; সেকেলে (এ–রকম রচনাপ্রণালী অত্যন্ত বহুকেলে––রঠা)। ~জ্ঞ বিণ ১ বহুবিষয়বিদ; অনেক বিষয় জানে এমন । বহুদর্শী। ৩ অভিজ্ঞ; জ্ঞানী। ~ত বিণ অনেক; বিস্তর; প্রভূত (বহুত মিনতি করি তোয়––বিগু)। ~ত/তঃ ক্রিবিণ অনেক প্রকারে । ~তর বিণ ১ আরও বেশি । ১ বহু; অনেক; প্রচুর (দাসদাসী ছিল সঙ্গে সৈন্য বহুতর––ভারা)। ৩ অত্যধিক; অত্যন্ত । ৪ বহু প্রকার; বিবিধ । ~তা, ~ত্ব বি আধিক্য । ~ত্বক বিণ বহু স্তরবিশিষ্ট । ~ত্র অব্য বহু স্থলে; অনেক স্থানে; অনেক ক্ষেত্রে । ~দর্শী(–শিন্‌) বিন ১ বিচক্ষণ; অভিজ্ঞ; অনেক কিছু দেখেছে এমন । ২ অনেক কিছু সম্পর্কে অভিজ্ঞ । ৩ দূরদর্শী । ~দর্শিতা বি । ~দর্শিনী বিণ স্ত্রী.। ~দূর বি অনেক দূর; বহু ব্যবধান (বহুদূর থেকে তাকে এখানে আসতে হয়)। ❑ বিণ ১ অনেক দূর অবস্থিত (বহু দূরদেশ)। ২ যথেষ্ট বা অত্যন্ত দীর্ঘ (বহুদূর পথ)। ~দোষ বি অনেক দোষ; বহু দোষযুক্ত । ~ধা অব্য অনেক প্রকারে; বিভিন্ন দিকে; বহু ভাগে (বহুধাবিভক্ত)। ~ধার বিণ অনেক ধারাবিশিষ্ট । ~পত্নীক বিণ একাধিক বা অনেক পত্নী আছে এমন; অনেক বিবাহ করেছে এমন । ~পর্ণা বি ছাতিম গাছ। ~পুত্রবতী বিণ বহু পুত্রের মাতা ~পুষ্প বি নিমগাছ। ❑ বিণ বহু পুষ্পযুক্ত। ~প্রজ বি শূকর । ❑ বিণ অনেক সন্তান হয় এমন। ~প্রসবিনী বিণ স্ত্রী. অনেক সন্তানের জন্মদান করেছে এমন; অনেক সন্তান হয়েছে এমন। ~বচন বি (ব্যা.) একের অধিক ব্যক্তি বস্তু বা বিষয়বাচক শব্দ । ~বল বি যার প্রচুর শক্তি বা সৈন্য আছে । ~বল্লভ বি ১ বহু রমণী বা নায়িকার প্রিয় । ২ শ্রীকৃষ্ণ। ~বল্লভা বি স্ত্রী.। ~বিদ, ~বিৎ বিণ অনেক বিষয়ে জানে এমন । ~বিধ বিণ অনেক রকম; নানা প্রকার। ~বিবাহ বি একাধিক পত্নী গ্রহণ (বহুবিবাহ প্রথা সমর্থন করা উচিত নয়)। ~বিস্তীর্ণ বি দূর পর্যন্ত প্রসারিত। ~বীজ বি যে ফলে অনেক বীজ থাকে। ~বেত্তা বিণ ১ বহুবিদ । ২ অনেক বিষয়ে জানে এমন; বহুদর্শী । ৩ অভিজ্ঞ। ~ব্যয়ী বি অমিতব্যয়ী; যে অত্যধিক খরচ করে। ~ব্রীহি বি ১ বহুশস্যবিশিষ্ট । ২ (ব্যা.) সমাস বিশেষ; যে সমাসে দুই বা বহু পদ দ্বারা সমাস হয়ে সমাসঘটিত পদগুলোকে না বুঝিয়ে অন্য কোনো পদ বা বস্তুকে বুঝায় (দশানন; পীতাম্বর)। ~ভঙ্গিম বিণ বহু প্রকার অভিব্যক্তি আছে এমন (প্রতিভাবলে একতরফা একঝোঁক সমজদার বহুভঙ্গিম––মোচৌ)। ~ভাগ, ~ভাগ্য বিণ অতিশয় ভাগ্যবান। ২ অত্যন্ত সদয় বা অনুকূল অদৃষ্ট । ~ভাগী স্ত্রী.। ~ভাষী(–ষিন্‌) বিণ ১ অনেক ভাষাবিদ; বহু ভাষাভিজ্ঞ; বিভিন্ন ভাষায় কথা বলে এমন। ২ বেশি কথা বলে এমন; বাচাল । ~ভাষিণী স্ত্রী.। ~ভুজ বিণ ১ বহু বাহুবিশিষ্ট । ২ (জ্যা.) চারটির বেশি বাহু আছে যে ক্ষেত্রের; polygon । ~ভোজী বিণ যে প্রচুর খায় । ~মঞ্জরি বি তুলসী; যে গাছে বহু মুকুল হয়। ~মত বিণ অতি সমাদৃত; অত্যন্ত সম্মানিত । ~মান বি অত্যন্ত সমাদর; প্রভূত সম্মান ও গৌরব। ~মানাস্পদ বি অতিশয় মাননীয় ব্যক্তি বা সম্মানের পাত্র। ~মাত্রিক বিণ বহু ব্যঞ্জনা বা তাৎপর্য সম্পন্ন । ~মার্গ বিণ অনেক পথওয়ালা; অনেক পথযুক্ত। ~মুখ, ~মুখী বিণ ১ অনেক মুখযুক্ত। ২ যার নানাদিকে মুখ বা প্রবণতা। ৩ বিভিন্ন বিষয়ে দক্ষতা (বহুমুখী প্রতিভার অধিকারী)। ~মূত্র বি রোগ বিশেষ;মধুমেহ; যে রোগে বার বার প্রস্রাব হয় ও প্রস্রাবের সঙ্গে শর্করা নির্গত হয় । ~মূর্তি বিণ অনেক মূর্তিবিশিষ্ট। ❑ বি হিন্দুদেবতা শিব; বিষ্ণু । ~মূল, ~মূলক বি ১ ঘাসবিশেষ। ২ বটবৃক্ষ । ❑ বিণ বহুমূলবিশিষ্ট; নেক শিকড়যুক্ত। ~মূল্য বিণ অতিশয় দামি; মহার্ঘ; মূল্যবান ; গভীর অর্থপূর্ণ । ~রন্ধ্র বি অনেক ছিদ্রবিশিষ্ট। ~রাশিক বিণ অনেক রাশিযুক্ত। ~রূপ বিণ নানান রকম; বিভিন্ন প্রকার; নানারূপ। ~রূপী বি কাঁকলাস; গিরিগিটি। ❑ বিণ নানা রূপ ধারণ করে এমন; বহু রূপে সেজে লোকের চিত্ত বিনোদন করে এমন । ~শ, ~শঃ অব্য ১ অনেকবার। ২ নানাভাবে। ~শত্রু বি চড়ুই পাখি। ❑ বিণ অনেক শত্রু বিশিষ্ট। ~শাখ বিণ অনেক ডালযুক্ত। ~শিখ বিণ অনেক শিখাবিশিষ্ট। ~শ্রুত বিণ অনেকবার বেদাদি শ্রবণ করেছেন এমন; সুপণ্ডিত। ~সন্ততি বি বেউড় বাঁশ । ❑ বিণ অনেক সন্তানযুক্ত । ~স্বামিক বি যার অনেক প্রভু বা মালিক। {স. √বংহ্‌+উ(কু)}

**বহু২** (ব্র.) [বোহু] ক্রি বহে; প্রবাহিত হয়; বহুক (মলয় পবন বহু মন্দা––বিপ)। {স. √বহ্‌>}

**বহু৩** (মবা.) [বোহু] বি বধূ। {স. বধূ>}

**বহুড়ি, বহুড়ী** [বোহুড়ি] বি বালিকা বা যুবতী বধূ; বউড়ি (কার বহুড়ি বাসন মাজে––সদ)। {স. বধূটী>}

**বহুত, বহুৎ** [বোহুত্‌] বিণ ১ অনেক; প্রচুর (তাহাদের বহুত ভাল করিব––রাম)। ২ অনেক ভালো (সৈয়দ সাহেব একখানা বহুৎ উম্‌দা গল্প পেশ করেছেন––সৈমু)। {হি. বহুত}

**বহুনি, বহুনী** ⇒ বউনি

**বহুল১,** [বোহুল্‌] বিণ ১ অনেক; প্রচুর; পর্যাপ্ত । ~তা, ~ত্ব, বাহুল্য বিণ । {স. বহু+√লা+অ(ক)}

**বহুল২** [বোহুল্‌] বিণ ১ কালো বর্ণযুক্ত। ২ কালো রং; কৃষ্ণপক্ষ। বহুলা বি স্ত্রী. গরু; কৃত্তিকা নক্ষত্র। {স. বহু+√লা+অ(ক)}

**বহুলীকরণ** [বোহুলিকরন্‌] বি গুণন; যা বহু ছিল না তাকে বহু সংখ্যকে পরিণত করা । বুলীকৃত বিণ । {স. বহুল+ঈ(চ্বি)+করণ}

**বহেড়া, বয়ড়া** [বহেড়া, বয়্‌ড়া] বি আয়ুর্বেদশাস্ত্রে ঔষধরূপে ব্যবহৃত কষায় স্বাদবিশিষ্ট ফল (আমলকী হরীতকী ও বয়ড়া মিলে তৈরি হয় ত্রিফলা)। {স. বিভীতক>প্রা. বহেড়অ>}

**বহ্নি** [বোন্‌হি] বি ১ অগ্নি; আগুন (বহ্নিশিখা)। ২ যজ্ঞাগ্নি। ৩ জঠরাগ্নি । ~কোণ বি অগ্নিকোণ । ~গর্ভ বি বাঁশ। ~গর্ভা স্ত্রী.। ~জ্বালা বি ১ অগ্নিশিখা; আগুনের আঁচ বা তাপ। ২ (আল.) হৃদয়ের জ্বালা; মনের যন্ত্রণা। ~বিবিক্ষু বিণ আগুনে ঝাঁপ দিবার জন্য ব্যাকুল। ~ভোগ্য বি ঘৃত। ~মন্থ বি ১ যা ঘর্ষণ করলে অগ্নুৎপাত হয়। ২ বহ্নি সৃষ্টিকারী বৃক্ষ । ~মিত্র বি বায়ু। ~মুখ বি ১ অগ্নি যাদের মুখ; দেবতা। ২ বহ্নিবিবিক্ষু (যেন পতঙ্গ বহ্নিমুখ)। ~–সংস্কার বি মৃতদেহ দাহ; শবদাহ। ~সখ, ~ সখা বি বায়ু। {স. √বহ্‌+নি}

**বহ্বাড়ম্বর** [বওভাড়ম্‌বর্‌] বি অত্যন্ত ঘটা ও জাঁকজমক। {স. বহু+আড়ম্বর; কর্মধা.}

**বহ্বারম্ভ** [বওভারম্‌ভো] বি ‌১ বহু আড়ম্বরযুক্ত আরম্ভ । বহ্বারম্ভে লঘুক্রিয়া––বহু সমারোহে আরম্ভ করা কাজের অত্যন্ত সামান্য ফল (অজাযুদ্ধে ঋষিশ্রাদ্ধে প্রভাতে মেঘডম্বরে । দম্পত্যোঃ কলহে চৈব বহ্বারম্ভে লঘুক্রিয়া ।। (সংস্কৃত প্রবাদ)––অর্থাৎ ছাগলের যুদ্ধ, মুনিঋষির আয়োজিত শ্রাদ্ধ, প্রভাতকালীন মেঘের আনাগোনা এবং স্বামীস্ত্রীর ঝগড়া প্রভৃতিতে প্রাথমিক সমারোহ থাকলেও বাস্তবে নিষ্ফল)। {স. বহু+আরম্ভ}

**বহ্বাশী** [বওভাশি] বি বহুভোজী। {স. বহু+√অশ্‌+ইন্‌(ণিনি)}

**বহ্বাস্ফোট** [বওভাশ্‌ফোটো] বি আস্ফালন; বাহুল্য; পাঁয়তারা কষা। {স. বহু+আস্ফোট; কর্মধা.}

**বা১** [বা] অব্য ১ বিকল্প; অথবা (যাও বা না যাও; তোমাকেই বা কেমন করে বলি)। ২ পদপূরণে (আমি নাই বা গেলাম বিলাত––রঠা)। ৩ আরও (ক বা আদর; কত বা সোহাগ)। ৪ সম্ভাবনাসূচক; সন্দেহবাচক (হবেওবা)। ৫ প্রশ্নবাচক (তুমিই বা গেলে না কেন ?) । ৬ সন্দেহস্থলে নিশ্চয়ার্থজ্ঞাপক (কেনই বা হবে না)। ৭ বিস্ময় বিরক্তি ইত্যাদি জ্ঞাপক (বারে ! তামাশা !) ৮ বেশ; চমৎকার (বা বা বেশ হচ্ছে) । {ফা. বা ........... ; স. √বা+ক্বিপ্‌}

**বা২, বাঃ** [বা]অব্য বিস্ময় ও আপত্তিসূচক; আশ্চর্য ও অসম্মতিজ্ঞাপক (বা তা কি হয় ?) । {স. √বা+ক্বিপ্‌}

**বা৩** (মবা.) [বা] বি বাতাস (গিরীষির বা––বিপ)। {স. বাত>}

**বাঅ** (মবা.) [বাঅ] বি বায়ু (লইত চামরর বাঅ––রাপ)। {স. বাত>}

**বাঅন** (মবা.) [বাঅন] বিণ ৫২; বায়ান্ন। {স. দ্বপঞ্চাশৎ>}

**বাআদাব** [বায়াদাব্‌] আদব বা সম্মানের সাথে (হাকিম সাহেব মাথা নওয়াইয়া দক্ষিণ হাত উঠাইয়া বাআদাব বলিলেন, খোদাবন্দ আদাব––মীম)। {ফা. বা ............ + আ. আদাব ........... }

**বাই১** [বাই] বি ১ রোগবিশেষ; বায়ুরোগ । ❑ বিণ ১ বাতিক; ছিট; পাগলামি (শুচিবাই, শুচিবাইগ্রস্থ)। ২ প্রবল শখ; প্রচণ্ড ঝোঁক; নেশা; প্রবল আসক্তি (খেলার বা পড়ার বাই)। {স. বায়ু>}

**বাই১, বাঈ** [বাই] বি ১ সম্ভ্রান্ত মহিলার নামের শেষে সম্মানসূচক শব্দ––মহারাষ্ট্র; গুজরাট, রাজপুতনা প্রভৃতি অঞ্চলে ব্যবহৃত (লক্ষ্মী বাই)। ২ পেশাদার গায়িকা; নর্তকী। {স. ভগিনী>বহিনী>}

**বাইক** ⇒ সাইকেল

**বাইচ, বাইছ** [বাইচ্‌, –ছ্‌] বি প্রতিযোগিতামূলক নৌখাচালনা (কতগুলি লোক বাইচ খেলিবার আয়োজন করিতেছে––শেহ)। {স. বাজী>বাজি>বাইচ(?)}

**বাইচালি** [মবা.] বাইচাল] বি কৌতুকজনক খেলা (শ্যাম প্রিয়ায় বাইচালি খেলায়––পূগী)। {বাইচ+আলি}

**বাইজ (**আঞ্চ.) [বাইজ্‌] বি বাজনা (বাইজ বাজনার পাটত––মাগান)। {স. বাদ্য>বাদ্দ>বাজ্জ>}

**বাইজি, বাইজী** [বাই্‌জি]বি পেশাদার সম্ভ্রান্ত বা উচ্চশ্রেণির নর্তকী (বাইজী আসরটি মাত করে দিয়েছিল)। {বাই+জি, জী}

**বাইটা** ⇒ বেঁটে

**বাঋড়ান** ⇒ বেড়েন

**বাইতি** [বাইতি] বি হিন্দুসমাজের ঢোল–বাদক জাতি । {স. বাদিত্রী>}

**বাইদ** [বাইদ্‌] বি বাদা; বন; নাবাল জমি; low land (শরিফের বাইদ তদারক করিয়া আসিতে রোজ তাঁর দুই ঘন্টা লাগে––আমআ)। {আ. বাইত ............}

**বাইন১** [বাইন্‌] বি ১ রস জ্বাল দেওয়ার বৃহৎ চুল্লি বা স্থান (কিছু শুকনো কাঠ আমার বাইনে রেখে আসবি)। ২ ভিয়ান; জ্বাল দিয়ে প্রস্তুতকরণ (গুড় বাইন করবো বলে মনে করেছি)। {স. ভর্জন>ভিয়ান>}

**বাইন২, বাইম** [বাইন্‌, –ম্‌] বি সর্পাকৃতি মাছবিশেষ; বাইন বা বাইম মাছ (সে বড় একটি বাইন ধরেছে)। {স. বর্মি>বাইম>বাইন}

**বাইন৩** [বাইন্‌] বি চাষবাস; বীজবপন (নাবি বাইন)। {স. বপন>বাইন}

**বাইন৪** [বাইন্‌] বি ১ বাহানা; বায়না; আবদার (পুত্র মতিলাল বাল্যাবস্থা অবধি আদর পাইয়া সর্বদাই বাইন করিত––প্যামি)। ২ অভ্যাস। {আ. বয়ানহ ..........}

**বাইবেল** [বাই্‌বেল্‌] বি খ্রিস্টানদের সর্বপ্রধান ধর্মগ্রন্থ। {ই. Bible}

**বাইর** = বাহির ।

**বাইল** [বাইল্‌] বি ১ তাল নারকেল প্রভৃতির শাখা। ২ কপাটের একদিকের পাল্লা বা বাহু । ৩ বৃক্ষবিশেষ । {স. পালি>পাইল>বাইল}

**বাইশ** [বাইশ্‌] বি, বিণ দুই অধিক বিংশতি; দ্বাবিংশ; ২২ সংখ্যা বা সংখ্যক । বাইশে, বাইশা বিণ ২২ সংখ্যার পূরক; মাসের বাইশ তারিখ (বাইশে শ্রাবণ)। {স. দ্বাবিংশ>}

**বাইস১, বাস** [বাইশ্‌, বাশ্‌] বি ক্ষুদ্র কোদালের মতো ছুতারের একটি অস্ত্র । {স. বাসি>}

**বাইস২** [বাইশ্‌] বি পাকসাঁড়াশি; কোনো বস্তু এঁটে ধরবার জন্য ব্যবহৃত এক প্রকার যন্ত্র । ~ম্যান বি পাকসাঁড়াশি ব্যবহারকারী শ্রমিক; viceman । {ই. vice}

**বাইসিকল, বাইসাইকেল** ⇒ সাইকেল

**বাঈ** ⇒ বাই

**বাউ** [বাউ] বায়ু। {স. বায়ু>}

**বাউই** ⇒ বাবুই

**বাউকুড়ানি** [বাউকুড়ানি] বি ছোট আকারের ঘূর্ণিবায়ু (ধূঁয়া তারি উড়ছে ধূলৌয় বাউকুড়ানীর ঠেলায়––জউ)। {স. বায়ু>বাউ+বা. কুড়ানী}

**বাউটা, বাওটা** [বাউটা, বাওটা] বি বাতাসের মতো দ্রুতগামী বাওটা নামক একপ্রকার হরিণ (বার শিঙ্গা বাউটাদি কস্তুরী তুনারু––ভারা)। {স. বাতায়ু>}

**বাউটি, বাউটী** [বাউটি] বি বলয়জাতীয় অলঙ্কার (দুলে উঠবে তার বাউটী বাজু ঝুমকো––মাখা)। {স. বাহুত্রাণ>}

**বাউণ্ডুলে** [বাউন্‌ডুলে] বিণ ১ ছ্ন্নছাড়া; ভবঘুরে; পথে পথে ঘুরে বেড়ায় এমন (বাউণ্ডুলের আত্মকাহিনী––নই)। ছলনা; প্রহসন; মিথ্যা (বিয়ে না বাউণ্ডুলে ?––অচিসে)। ~পনা, বাউণ্ডুলিপনা বি ছন্নছাড়ার ভাব; খারাপ কাজে মেতে থাকা (তোমরা এ–রকম বাউণ্ডুলীপনা করতে গিয়েছিলে কেন ?––সৈমু)। {স. বায়ু>বাউ; অথবা, স. বাতুল>বাউণ্ডুলে}

**বাউনি** [বাউনি] বি ১ লক্ষীকে গৃহে অচলা করবার পৌষ–পার্বণ বিশেষ (বাউনি বাঁধিয়া––ইগু)। ২ যাতে ভর করে লাউ লতাদি উঠতে পারে এমন ডালপাতা বা কাঠি । {স. বন্ধনী>}

**বাউন্ডারি** [বাউন্‌ডারি] বি চতুর্দিকের সীমানাচিহ্ন (বাংলাদেশের বাউন্ডারি)। {ই. boundary}

**বাউরা** [বাউরা] বিণ ১ পাগল; ক্ষ্যাপা; উদাসীন (বাঞ্চৎ বাউরা হ্যায়––দীমি)। ২ বাতুল; অভিলাষী (গৌরব করয়ে বাউরা নিশ্চিত––সৈআ)। {√স. বাতুল>}

**বাউরি, বাউরী** [বাউরি] বি ১ হিন্দু জাতিবিশেষ (বাউরী, চামার, কাওরা, তেওর, পাটনী, কোটাল, কপালী, মালো––সদ) । ২ মাতাল; দুরন্ত (কলাবনের বাউরি বাতাস––জউ)। ৩ উন্মাদিনী (হইলা বাউরী নারী––চদা)। (স. বাতুল>বাউল>বাউর+বা. ই, ঈ}

**বাউল** [বায়ুল্‌] বি ১ ধর্ম বা সাধক সম্প্রদায়বিশেষ; একটি গায়ক সম্প্রদায় (এই ভাবধারার পূর্ণতর অভিব্যক্তি ঘটেছে বাউলগানে––আনিস)। ২ সঙ্গীতের সুরবিশেষ (‘কোথায় গেলে শুনতে পাব বাউলসুরে মধুর গান ?’)। ৩ পাগল; ক্ষ্যাপা (ভুজঙ্গে দংশিল ছলে হইয়া মূর্ছিত আউল করএ কেশ বাউল চরিত––দৌবা)। {স. বৌদ্ধ তান্ত্রিক বজ্রীকুল>বজ্জীউল>বাজুল>বাউল; বাতুল>;}

**বাউলি, বাউলী** [বাউলি] বি ১ জনশূন্যস্থান (যুঝেছিল অগণিত কাফেরের সনে বাউলি প্রান্তর মাঝে ভীষণ বিক্রমে––কায়)। ২ বন্ধনের হারি ধরাবার বেড়ি। ~ দিয়ে আসা ক্রি ঘুরে আসা; ছলছুতা করে ঘুরে আসা। ~মারা ক্রি চালাকির সঙ্গে বা ফাঁকি দিয়ে এড়িয়ে যাওয়া। {স. বলয়>}

**বাউস** [বায়ুশ্‌] বি রুই জাতীয় মৎস্যবিশেষ––রং কালচে বলে কালো বা কালি বাউস নামেও পরিচিত। {স. ৱাগুস্‌>}

**বাও** [বাও] বি ১ বাতাস; বায়ু (এয়ছা জোরে বাও ভরে ফুঁ দিল ওম্মর––সৈহা)। ২ ভূত প্রেতাদি অপদেবতার প্রভাব। ৩ দূষিত গ্রন্থিস্ফীতিবিশেষ; বাগি। {স. বাত>}

**বাওটা** [বাওটা] বিনৌকাদির পাল (কি হইব লাল বাওটা তুইল্যা সাম্পানের উপর––নই)। {স. বাত>বাও+টা}

**বাওড়ি** [বাওড়ি] বিণ উপাসী; উদ্ভ্রান্ত (বেহুশ বেহালে; বাওড়ী খেয়ালে; তালাশ করিতে ছুটে––সৈহা)। {স. বাতুল.}

**বাওয়া১** [বাওয়া] বিণ ভ্রূণশূন্য; বাঁকা; শাবক উৎপাদনে অসমর্থ (বাওয়া ডিম)। {স. ব্যর্থ>বাথ>বাও(?)+আ}

**বাওয়া, বাহা২** [বাওয়া, বাহা] ক্রি ১ নৌকা চালানো; পানি ঠেলে নিয়ে যাওয়া (কোন্‌ কে রে বাইব তরী, অকুল কালো নীরে––রঠা) । ২ অতিক্রম করা; চলা; উপরে ওঠা (পথ বাওয়া, সিঁড়ি বাওয়া)। ৩ প্লাবিত করা; ভাসানো (দুকূল বাহিয়া উঠে পড়ে ঢউ––রঠা)। ৪ উপচানো (যাহা বাহিয়া পড়ে তাহা দরিদ্রকে দিবে না কেন––বচ)। {স. √বহ্‌+ণিচ্‌=√বাহ্‌>বা+আ, য়–শ্রুতি; ক্রিয়ারূপ––বাই, বাও, বায়, বান, অক্রি––বাইতে, বাইলে, বাইয়ে ইত্যাদি}

**বাওয়ালি, বাওয়ালী** [বাওয়ালি] বি ১ যিনি বাঘকে বশ করার মন্ত্র জানেন (আমাদের পবন বড় জবরদস্ত বাওয়ালী––শেহ)। ২ সুন্দরবন থেকে কাঠ, মধু ইত্যাদি সংগ্রহ করে জীবিকা নির্বাহ কারী । {বনওয়ালী>(?)}

**বাংগি, বাঙ্গি, বাঙ্গী১** [বাঙ্‌গি] দুদিকে শিকাতে ভার বইবার বাঁক। ~দার বি বাঙ্গিতে ভার বহনকারী; ভারবাহক। {ওরাওঁ. বাংগী; স. বিহঙ্গিকা>}

**বাংগি২, বাঙ্গি২** [বাঙ্‌গি] বি পাকলে ফেটে যায় এমন শশাজাতীয় ফলবিশেষ । {আঞ্চ., অমূ.}

**বাংলা১, বাঙলা, বাঙ্গালা** [বাঙ্‌লা, –, বাঙ্‌গালা] বি ১ বঙ্গদেশ (বাংলার মাটি বাংল জল)। ২ বঙ্গভাষা (বাংলায় লেখা)। ❑ বিণ বঙ্গভাষায় লিখিত (বাংলা বই)। {ফা. বঙ্গালাহ্‌ .............}

**বাংলাদেশ** [বাঙ্‌লাদেশ] বি ১ স্বাধীন সার্বভৌম গণপ্রজাতন্ত্রী বাংলাদেশ; ব্রিটিশ ভারতের পূর্ববঙ্গ বা সাবেক পূর্ব পাকিস্তান । ২ গ্রাম বাংলার সম্পন্ন গৃহস্থের বাইরের বৈঠকখানা । ৩ পদস্থ চাকুরেদের সরকারি বাসগৃহ । ৪ মফস্বল পরিদর্শনকালে চাকুরেদের বিশ্রাম ও অবস্থান গৃহ । {হি. বাংলা>ই. bungalow>}

**বাঃ** [বাহ্‌] অব্য ১ বাহবা। ২ প্রশংসা প্রভৃতি। ৩ বিস্ময়সূচক (বাঃ, তোমার হাতের লেখা তো খুব সুন্দর !; বাঃ, এই বয়সে বিড়ি খাওয়াও শিখে ফেলেছে)। {হি. ৱাহ্‌}

**বাঁ, বাঁও** [বাঁ, বাঁও] বি, বিণ দক্ষিণের বিপরীত; দক্ষিণেতর; বাম (বাঁদিকের পথ দিয়ে সোজা চলে যাও)। {স. বাম>}

**বাঁই বাঁই** [বাঁইবাঁই] ক্রিবিণ সোঁ সোঁ করে; বোঁ বোঁ করে (তাকে কাঁধের উপ তুলে নিয়ে বাঁই বাঁই করে ঘুরল ঝাড়া দশমিনিট––সৈমু)। {ধ্বন্যা.}

**বাঁইয়া** [বাঁইয়া] বিণ ন্যাটা; বাম হস্তে কার্য সম্পাদনকারী। {স. বাম>বা. বাঁ+ইয়া}

**বাঁও১ ⇒** বাঁ

**বাঁও, বাম** [বাঁও, বাম্‌] বি সাড়ে তিন (বা চর) হাত পরিমিত গভীরতা। ❑ বিণ ঐরূপ পরিমাণ বিশিষ্ট (দশ বাঁও পানির নীচে)। {স. ব্যাম>}

**বাঁওড়** [বাঁয়োড়্‌] বি ১ নদীর বাঁক (সেদিন বাঁওড়ের ধারে বেড়াইতে গিয়া পাকা বটফলের গন্ধে অনেকদিনের একটি স্মৃতি মনে উদয় হইয়াছিল––বিব)। ২ নদীর মুখ যেখানে বেঁকে স্রোত বন্ধ হয় (নতিডাঙ্গার বাঁওড়ে কাহারা মাছ ধরিতেছে––বিব)। ৩ নিম্নভূমিতে সঞ্চিত পানি (পাবনী ফোয়ারা জাহ্নবী ধারা, বাঁওড়ের জল সাগরগামী––সদ)। ৪ বাদা । {বাঁক+মোড়>(?)}

**বাঁক১** [বাঁক্‌] বি ১ বাঁশের বাঁকা দণ্ড যার দুই প্রান্তে মালপত্র ঝুলিয়ে কাঁধে করে বহন করা হয়; ভার বওয়ার দণ্ড; ভরিয়াট (যাহা মাথায় যাইতে পারে, বাঁকে লইতে পারে, তাহা নির্দিষ্ট করিয়া দেওয়ার ধুম পড়িয়া গেল––মীম)। ২ বক্রতা। ৩ নদী বা রাস্তার মোড়; নদী বা রাস্তা যেখানে বেঁকে যায় (রাস্তার বাঁকে সে দাঁড়িয়েছিল)। ৪ বাঁকানো বাদ্যযন্ত্র। ৫ নৌকার তলার বাঁকা কাষ্ঠখণ্ড । ~নল বি ফুঁ দিয়ে অগ্নিশিখা বাড়াবার জন্য ব্যবহৃত মুখবাঁকা নল; ফুঁকনি; blowpipe । ~মল বি পায়ের বক্রাকৃতি গহনাবিশেষ । {স. বঙ্ক>}

**বাঁক২** [বাঁক্‌] বি ১ মোরগের ডাক (মোরগে বাঁক দেওয়ার আগেই ঘুম থেকে উঠতে হবে)। {স. বঙ্ক (বাঁকা গলার কথা মনে রেখে ?)>}

**বাঁকা, বেঁকা** [বাঁকা, ব্যাঁ–] বিণ ১ যা সোজা বা সিধা নয় (বাঁকা বাঁশ, বাঁকা রাস্তা)। ২ কুব্জ; ন্যূজ (বাঁকা পিঠ)। ৩ তির্যক; অসরল; কাত (খুঁটিখানা বাঁকা হয়ে গেছে)। ৪ চোরা; গোপন (বাঁকা চাহনি)। ৫ কুটিল; খল; কপট; চক্রী (বাঁকা মন)। ❑ ক্রি ১ বক্র হওয়া; ঘুরে যাওয়া (পথটা ওই দিকে বেঁকে গেছে)। ২ অসম্মত হওয়া; প্রতিকূল বা বিরোধী হওয়া (সে বেঁকে বসেছে)। বাঁকা কথা বি কুটিল কথা । বাঁকাচোরা বিণ আঁকাবাঁকা; বিভিন্ন দিকে বাঁকা (সে কি তাদের ভবিষ্যৎ জীবনের বাঁকাচোরা ছবি––বুব)। বাঁকানো বি বাঁকাকরণ । ❑ বিণ বাঁকাকৃত। ❑ ক্রি বাঁকা করা। বেঁকে বসা , বাঁকিয়া বসা ক্রি বক্রভাব স্থাপিত হওয়া; পূর্বের মত বদল করা; দৃঢ়তার সাথে অসম্মত হওয়া। আঁকাবাঁকা বিণ সর্পিল;বহুবক্রতাযুক্ত । ঘাড় বাঁকানো বি প্রতিরোধের বা প্রতিবাদের ভাব দেখানো। {স. বঙ্ক>}

**বাঁকারি, বাঁখারি** ⇒ বাখারি

**বাঁকুড়া** [বাঁকুড়া] বিণ বাঁকা । ❑ বি পশ্চিম বঙ্গের একটি জেলা ও শহর। {স.বঙ্কুর>বাঁকুর>}

**বাঁকুয়া** [বাঁকুয়া] বিণ বাঁকা (বাঁকুয়া পাঁচনি হাতে––জ্ঞাদা)। {স. বঙ্ক>}

**বাঁচন** [বাঁচোন্‌] বি ১ প্রাণে বাঁচা; রক্ষা পাওয়া (বড় বাঁচন বেঁচে গেছি) । ২ জীবন লাভ; পুনর্জীবন প্রাপ্তি । ৩ নিষ্কৃতি বা মুক্তিলাভ; রেহাই পাওয়া। {স. √বঞ্চ্‌>বা. √বাঁচ্‌+অন}

**বাঁচা** [বাঁচা] ক্রি ১ জীবিত থাকা; প্রাণধারণ করা (বেঁচে আছি কোনো মতে)। ২ রক্ষা পাওয়া; নিষ্কৃতি বা পরিত্রাণ পাওয়া। ৩ উদ্বৃত্ত বা বাড়তি হওয়া (এক পয়সাও বাঁচে না)। ৪ না হওয়া বা ঘটা (খরচ বেঁচে গেছে)। ৫ বজায় থাকা; রক্ষিত হওয়া (মান বাঁচা)। ❑ বি, বিণ উক্ত সকল অর্থে। ~নো ক্রি ১ জীবন দান করা; পুনর্জীবিত করা (এই খাবারটুকু দিয়ে তুমি আমাকে বাঁচিয়েছ)। ২ রক্ষা করা; বিপদ থেকে পরিত্রাণ বা নিষ্কৃতি দান করা (ঐ ভণ্ডটাকে তুমি মিথ্যে সাক্ষ্য দিয়ে বাঁচাতে গেলে কেন ?)। ৪ বজায় রাখা ; রক্ষা করা (আমার চাকরিটা বুঝি আর বাঁচানো যায় না)। ❑ বি, বিণ উক্ত সকল অর্থে। ~র মতো ~ ক্রি যোগ্য জীবন ধারণ করা। বাঁচোয়া বি জীবনরক্ষা; রেহাই; নিস্তার; পরিত্রাণ (আমি যে তখন...আর্টিকেলড ক্লাক ছিলুম না, সেটা আমার বাঁচোয়া––রঠা)। বেঁচে বত্তে থাকা ক্রি কোনো রকমে অতি সাধারণভাবে বেঁচে থাকা। {স. √বঞ্চ্‌>বা. √বাঁচ্‌+আ}

**বাঁজা, বাঁঝা** [বাঁজা, –ঝা] বিণ স্ত্রী. ১ বন্ধ্যা; সন্তান হয় না এমন (বাঁজায় জানে ছেলের বেদনা––নই)। ২ ফল ধনে না এমন গাছ)। {স. বন্ধ্যা>}

**বাঁট১ [**বাঁট্‌] বি ছুরি তরবারি প্রভৃতির হাতল; ধারণদণ্ড (ছুরির বাঁট, ছাতার বাঁট)। {স.বণ্ট>; তুল. ই. but}

**বাঁট২** [বাঁট্‌] বি গো–মহিষাদির বা পশুর স্তনের বোঁটা । {স. বণ্ট>}

**বাঁটওয়ারা ⇒** বাটোয়ারা

**বাঁটন** [বাঁটোন্‌] বি বণ্টন; ভাগ; ভাগ করে বিতরণ । {স. বণ্টন>}

**বাঁটা** [বাঁটা] ক্রি বণ্টন করা; ভাগ করে বিতরণ করা। বাঁটানো ক্রি বণ্টন করানো । ~বাঁটি বি পরস্পরের মধ্যে বণ্টন; ভাগাভাগি (কোরবানির মাংস বাঁটাবাঁটির কাজ শেষ হয়ে গেছে)। {স. বণ্ট>}

**বাঁটা**২ **⇒** বাটা

**বাঁটুল** ⇒ বাটুল

**বাঁটোয়ারা** ⇒ বাটোয়ারা

**বাঁড়া** [বাঁড়া] বি (অশ্লীল) পুরুষাঙ্গ; শিশ্ন। {স. বণ্ড>}

**বাঁদর, বানর, বান্দর** [বাঁদোর্‌, বানোর্‌, বান্‌দোর্‌] বি মর্কট; কপি; শাখামৃগ; এক প্রকার জন্তু । বাঁদরী, বানরী বি স্ত্রী.। ~ নাচ বি বাঁদরের নাচের মতো উৎকট নাচ; নাজেহাল অবস্থা; দুর্ভোগ (বিশ্বসংসার আমাকে বাঁদর নাচ না নাচিয়ে ছাড়বে না––সৈমু)। ~মুখো বিণ বাঁদরের মতো বিশ্রী মুখবিশিষ্ট । বাঁদরামি, বাঁদরামো বি শয়তানি; বানরপ্রকৃতি সুলভ আচরণ; বানরের মতো বিকট দুষ্টামি (অনেকে একে ফাজলামী বা বাঁদরামী বলেও অভিহিত করতে পারেন––নই)। বাঁদরে বিণ বানর সুলভ আচরণ; উৎকট দুষ্টামিযুক্ত (প্রকৃত বাঁদুরে হাঙ্গামে বাজারে নানারকম গান উঠলো––কাসি)। বাঁদুরে বুদ্ধি বিণ বানরের মতো দুষ্টামি বুদ্ধি (বাঁদুরে বুদ্ধি খুব আছে)। {স. বানর>}

**বাঁদি**  [বাঁদি] বি স্ত্রী. ক্রীতদাসী; দাসী; ঝি; চাকরানি (বাঁদি বলে ফতনা বিবি ফুপায় খেলে বাঘা––ঘচ)। বান্দা বি পু.। {ফা. বান্দী ..............}

**বাঁদিপোতা, বাঁদীপোতা** [বাঁদিপোতা] বি বিভিন্ন রঙের ডোরাকাটা একপ্রকার বস্ত্র । {হি. বান্দিপোতা}

**বাঁধ** [বাঁধ্‌] বি ১ বাধা; প্রতিবন্ধক; ব্যাঘাত। ২ জলের প্রবাহ রোধ করার জন্য আল বা প্রাচীর; ভেড়ি; dam (বাঁধ ভেঙে দাও, বাঁধ ভেঙে দাও––রঠা)। ৩ আটক (তার কোন বাঁধ নেই)। ৪ বন্ধন; আঁটসাঁট ভাব (নিছক শিল্পক্রিয়া থেকেই ঠিকঠাক ছন্দ সুর ছাদ–বাঁধ সমস্তই বেরিয়েছে––অঠা)। {স. বন্ধ>}

**বাঁধন** [বাঁধোন্‌] বি ১ বন্ধন; অবরোধ; আটক (আজ যেন বাঁধন কাটা পড়েছে––রঠা)। ২ বাঁধুনি; সুসৃঙ্খল বিন্যাস (কথার বাঁধন, গল্পের বাঁধন, লেখার বাঁধন)। ~ ছাড়া ক্রি বন্ধন ছিন্ন করা; মুক্ত হওয়া । ~–ছাড়া বিণ বন্ধন নেই এমন; বন্ধনহীন (আমি যে সেই বেশাখী মেঘ বাঁধনছাড়া ––রঠা)। ~ছেঁড়া ক্রি বন্ধন ছিন্ন করা। ~–ছেঁড়া বিণ বন্ধন ছিন্ন হয়েছে এমন (কাঁদন–ভরা বাঁধন–ছেঁড়া হওয়া ––রঠা)। ~–দার বি যে গান বাঁধে বা রচনা করে। ~হারা বিণ । {স. বন্ধন>}

**বাঁধনি, বাঁধুনি** [বাঁধোনি, –ধু–] বি ১ বন্ধন; বাঁধাছাঁদা; গ্রন্থি (নিজ হাতে বাঁধা বাঁধনি––রঠা)। ২ শৃঙ্খল; সংহতি (কাজের বাঁধনি)। ৩ শৃংঙ্খলাপূর্ণ বিন্যাস; সুসঙ্গত সৌষ্ঠব (অনেক কবিতাও দেখি যার বাঁধুনি চমৎকৃত করে কিন্তু মন টানে না––অঠা)। {স. বন্ধনী}

**বাঁধা১** [বাঁধা] ক্রি ১ বন্ধক; ঋণের জামিন হিসাবে যা গচ্ছিত রাখা হয় (জমি বাঁধা দিয়ে তবে টাকা পেলাম)। {স. বন্ধ>}

**বাঁধা২** [বাঁধা] ক্রি ১ বন্ধন করা; গিরা দেওয়া (জিনিসপত্র দড় দিয়ে বাঁধো) । ২ রচনা করা; ছন্দোবদ্ধ করা (গান বাঁধা)। ❑ বিণ ১ বন্ধ; আটক। ২ বরাদ্ধ; নির্ধারিত। ৩ নির্মাণ করা (বেড়া বাঁধা)। ৪ বন্দী করা; রোধ করা; থামানো (ট্রাম বাঁধা, নৌকা বাঁধা)। ৫ ঠিকঠাক করা (পাগড়ি বাঁধা, সেতার বাঁধা, তবলা বাঁধা)। ৬ দৃঢ় করা (বুক বাঁধা, গোড়া বাঁধা)। ৭ একত্র করা; সংহত হওয়া (দানা বাঁধা, জোট বাঁধা)। ❑ বি উক্ত সকল অর্থে । ❑ বিণ ১ বন্ধ; বাঁধা; আটক (বাঁধা সংসারের ঘানিতে, বাঁধা খুঁটায়)। ২ বরাদ্ধ; নির্ধারিত (বাঁধা মাইনে)। ৩ বদলানো যায় না এমন; অপরিবর্তনীয় (বাঁধা নিয়ম)। ৪ ইট সিমেণ্ট প্রভৃতি দ্বারা পাকা করা (বাঁধা রাস্তা; বাঁধা ঘাট)। বাঁধাই বি ১ বাঁধার কাজ (বই বাঁধাই)। ২ বাঁধার পারিশ্রমিক (বাঁধাই বাবত দশ টাকা দিচ্ছি)। ❑ বিণ মজুদ; জমা; সঞ্চিত (গোলা ভর্তি ধান বাঁধাই আছে মোড়লের)। ~কপি বি সবজিবিশেষ; স্ফীতপত্র আহার্য কপিবিশেষ; Brassica oleracea । ~ গৎ, বাঁধাবাঁধি বি ১ অপরিবর্তনীয় নিয়ম। ২ নির্দিষ্ট কথা বা সুর । ~ছাঁদা বি শৃঙ্খলাবদ্ধভাবে বা গুছাইয়া বাঁধা । ~ধরা বিণ ১ পূর্ব থেকেনির্ধারিত আছে এমন। ২ নূতনত্ববর্জিত। বাঁধানো ক্রি ১ তৈরি বা নির্মাণ করানো; পাকা করানো (রফিকের আম্মার কবর বাঁধানো হয়েছে)। ২ লাগানো বা আবদ্ধ করা (ছবি বাঁধানো)। ৩ মোড়া; শোভিত করা (হীরা দিয়ে বাঁধানো)। ৪ সুসম্বন্ধ করা (বই বাঁধানো)। ~বাঁধি বি সুনির্ধারিত; কড়া নিয়ম; নির্দিষ্ট; ধরাবাঁধা (এক মাসের মধ্যেই যে কাজটি শেষ করতে হবে এমন কোনো বাঁধাবাঁধি নেই)। ~ রোশনাই বি রাস্তার দুই ধারের আলোকমালা। ~ শরীর বি স্বাস্থ্যপূর্ণ সবল শরীর । বাঁধা হুঁকা (তাঁর বাঁধা হুঁকাটা বেশ সুন্দর)। কোমর ~ ক্রি কোনো কাজের জন্য প্রস্তুত হওয়া বা উঠে পড়ে লাগা (কাজ হাসিলের জন্য সে কোমর বেঁধেছে)। চুল ~ ক্রি চুল আঁচড়িয়ে খোঁপা করা বা বেণীবদ্ধ করা। জমাট ~ ক্রি সংহত হওয়া; গাঢ়বদ্ধ হওয়া; সুসম্বন্ধ হওয়া; জমে যাওয়া। জোট ~, দল~ ক্রি সাহস অবলম্বন করা; মন দৃঢ় করা; ধৈর্য ধারণ করা। হাত–পা~ বি একান্ত অসহায় অবস্থা। {স. √বন্ধ্‌>√বাঁধ্‌+আ}

**বাঁধাল** [বাঁধাল্‌] বি কাঙ্গাল; সেতু; সাঁকো; (জমির) আল। {স. √বন্ধ্‌>বা. বাঁধ্‌+আল}

**বাঁধুনি** ⇒ বাঁধনি

**বাঁধুলি** ⇒ বান্ধুলি

**বাঁয়া** [বায়া] বি তবলার সঙ্গে বাঁ হাতে বাজাবার যন্ত্র; ডুগি (বাঁয়া নাই, গোলাবিখিলি নাই, এমন কি একটা থেলো হুঁকোরও অপ্রতুল––কাসি)। ঢাকের~ বি অপ্রয়োজনীয় কিছু; সঙ্গে আছে কিন্তু বিশেষ কিছু কাজে লাগে না। {স. বাম>বাঁ+আ}

**বাঁশ** [বাঁশ্‌] বি তৃণজাতীয় এক প্রকার লম্বা গাছ; বংশ; বেণু। ~গাড়ি বি জমির সীমা নির্দেশ করা বা দখলের উদ্দেশ্যে খুঁটি গাড়া । (বুকে) ~ ডলা দেওয়া ক্রি যন্ত্রণা দেওয়ার জন্য বুকে বাঁশ দ্বারা ডলা। অত্যন্ত যন্ত্রণাদায়ক পীড়ন করা। ~ দেওয়া ক্রি সর্বনাশ সাধন করা; নিদারুণ ক্ষতি করা। ~ বনে ডোম কানা (ব্য.) বাঁশবনে কোন বাঁশটি সর্বোৎকৃষ্ট তা বুঝতে অক্ষম ডোমের মতো অসংখ্য মূল্যবান ও শৌখিন দ্রব্যের মধ্যে উপযুক্তটি বেছে নিতে অক্ষম । {স. বংশ>}

**বাঁশরি, বাঁশরী** [বাঁশোরি] বি বাঁশি; মুরলী । {স. বংশী>বা. বাঁশি; পদ্যে বাঁশরী}

**বাঁশি, বাঁশী** [বাঁশি] বি বংশী; রেণু; মুরলী; ফুঁ দিয়ে বাজানোর এক প্রকার বাদ্যযন্ত্র । {স. বংশী>}

**বাক, বাক্‌** [বাক্‌] বি ১ উক্তি; বাক্য; শব্দ; কথা । ২ বিদ্যা । ~কলহ বি বাক্যের দ্বারা কলহ বা গালাগালি; ঝগড়া; তর্কাতর্কি । ~চাতুরী , ~চাতুর্য বি বাক্য প্রয়োগের কৌশল; কথার বাহাদুরি; ছলনাপূর্ণ কথা (ছেলেটির বাক্‌চাতুরিতেই সখিনা সব ভুরে গেছে)। ~ছল বি ১ কথার কৌশল; ছলনাপূর্ণ বাক্য। ২ বাগ্‌বিতণ্ডা; তর্কাতর্কি (এইরূপে দুইজনে বাড়িছে বাকছল––ভারা)। ~পটু বিণ কথা বলতে নিপুণ বা দক্ষ (বাক্‌পটু ছেলেটি)। ~পারুষ্য বি রূঢ় কথা; কথা বলার কর্কশতা; অপমানজনক উক্তি। কটূক্তি । ~প্রণালি বি কথা বলার রীতি। ~বিতণ্ডা, বাগ্‌বিতণ্ডা বি ঝগড়াঝাটি; বাকযুদ্ধ (... বাকবিতণ্ডা সৃষ্টি হয়––সৈমুআ) । ~বিভূতি, বাগ্‌বিভূতি বি বাক্‌পটুতা; বক্তৃতাশক্তি (সভাকবি দিয়ে গেছে বাকবিভূতিকে গালাগাল––জীদা)। ~রোধ বি শব্দ উচ্চারণের শক্তিশূন্যতা; স্বরবদ্ধ অবস্থা (তার অবস্থা দেখে আমার বাক্‌রোধ হয়ে এলো) ~শক্তি বি কথা উচ্চারণের ক্ষমতা। ~সর্বস্ব (ব্য.) বিণ কথা বলতে ওস্তাদ কিন্তু কাজ করতে অক্ষম; অপদার্থ । ~সিদ্ধ বিণ যে ব্যক্তির উচচারিত কথামাত্রই সত্য হয় । ~সিদ্ধা স্ত্রী.। ~স্ফূর্তি বি কথা বাহির হওয়ার কার্য; শব্দ উচ্চারণ (বুড়ির সহসা বাকস্ফূর্তি হইলো না––শাকা)। {স. √বচ্‌+ক্বিপ্‌}

**বাকড়** [বাকোড়্‌] বি হাতি। {স. বরাক>(বর্ণ বিপর্যয়ে) বাকড়}

**বাকম, বাক–বাকম, বাগ্‌বাকম্‌** [বাকোম্‌, বাক্‌–, বাগ্‌–] বি পায়রার ডাক। {ধ্বন্যা.}

**বাকল, বাকলা** [বাকোল্‌, বাক্‌লা] বি গাছের ছাল; খোসা; ছিলকা। {স.বল্কল>}

**বাকি, বাকী, বক্রী** [বাকি, –, বোক্‌ক্রি] বি ১ উদ্বৃত্ত বা অবশিষ্ট অংশ (বাকি কোথা নাহি জানে––রঠা)। ২ দেয় বা শোধযোগ্য টাকা (বাকি শোধ করেছো ?)। ❑ বিণ ১ অবশিষ্ট; উদ্বৃত্ত ; বাড়তি (একটা ভাত টিপিলেই হাঁড়ির সমস্ত ভাতের অবস্থা জানিতে বাকি থাকে না––ঈবি)। ২ সম্পাদিত হয়নি এমন; অসম্পন্ন (বাকি কাজ)। ৩ পাওনা; প্রাপ্য (বাকি টাকা আদায় করতে বেরিয়েছিলাম)। ৪ আগামী; ভবিষ্যৎ; ভাবী (বাকি জীবনটা যেন সুখে কাটে)। ~ বকেয়া বি অবশিষ্ট পাওনা (বাকি বকেয়া আদায়––রঠা)। {আ. বাক়ী ...........}

**বাক্য** [বাক্‌কো] বি ১ কথা; বচন; উক্তি (মোর বাক্য ধরো)। ২ পরস্পর অন্বয়যুক্ত পূর্ণ মনোভাব প্রকাশক পদসমষ্টি; sentence । ~দান বি অঙ্গীকার; প্রতিশ্রুতি; কথা দেওয়া (তার সঙ্গে কোনোরকম বাক্যদান কোনো না)। ~নবাব, ~বাগীশ, ~বিশারদ, ~বীর বিণ বাক্‌পটু; বাচাল; কথা বলতে ওস্তাদ (সেখানে সে বাক্যবীর, দর্শনের অলিগলি ঘুরে শোনায় প্রচুর কথামৃত––শারা)। ~নিঃসরণ বি মুখে কোনো কথা না সরা বা আসা (বাক্যে নিঃসরণ করিতে পারিলেন না––ঈবি)। ~নিষ্ঠা বি কথা দিয়ে কথা রক্ষা করা (তোমার বাক্যনিষ্ঠা দর্শনে আজ আমি বড় সন্তুষ্ট হইয়াছি––ঈবি)। ~ বাণ বি তীক্ষ্ণ তীরের মত মর্মভেদী বচন; অত্যন্ত তীক্ষ্ণ কথা (তোমাকে বাক্যবাণে জর্জরিত করল)। ~ব্যয় বি কথা বা কোনোরূপ শব্দ উচ্চারণ (বোরহান বাক্যব্যয় না করে প্রস্থান করল)। বাক্যালাপ বি কথোপকথন; উক্তি–প্রত্যুক্তি; পরস্পর কথা বলা (আমি এত ব্যস্ত ছিলাম যে তার সাথে বাক্যালাপও করতে পারিনি)। বাক্যস্থ বিণ কথা রক্ষা করে এমন; প্রতিশ্রুতিতে অটল । ২ অন্যের কথা অনুসরণ করে এমন; কথায় বাধ্য । ~স্ফূর্তি বি কথা বলা;মুখ থেকে শব্দ নির্গমন; মুখে কথা আসা। ~হারা বিণ নীরব; নিস্তব্ধ; শান্ত (বাক্যহারা স্বপ্নভরা রাত––রঠা)। বাক্যাতীত বিণ বাক্যে প্রকাশ করা যায় না এমন (বাক্যাতীত গুণ তব বাক্যে কত কব––ভারা)। বাক্যাড়ম্বর বি কথার আড়ম্বর বা ঘটা । {স. √বচ+য(ণ্যৎ); তুল. বাচ্য}

**বাক্স, বাক্‌স** [বাক্‌শো] বি দ্রব্যাদি রেখে তালা বন্ধ করা যায় এমন চতুষ্কোণ আধার; তোরঙ্গ; পেটিকা। ~জাত বিণ বাক্সের মধ্যে রাখা (কাপড়গুলো এতদিন বাক্সজাত অবস্থায় ছিল)। ~বন্দি, ~বন্দী বিণ বাক্সের মধ্যে সংরক্ষিত; বাক্সে রক্ষিত (বাক্সবন্দি ছিল জিনিষটা––মব)। ক্যাশ~ বি নগদ টাকাকড়ি রাখার পেটিকা (ক্যাশ বাক্সে কিছু নাই)। হাত~ বি নিত্য প্রয়োজনীয় জিনিস রাখার ছোট পেটিকা (এ জিনিসগুলো এখন হাতবাক্সে রেখে দাও)। {ই. box}

**বাখড়, বাখড়া** [বাখোড়্‌, বাখ্‌ড়া] বি তাল, নারকেল প্রভৃতি গাছের ডাল । {স. বাকল>বাক্‌লা>}

**বাখান** [বাখান্‌] বি ১ ব্যাখ্যান; বর্ণনা; অর্থবিবৃতি (যেন মতে কোরানেতে করিছেন বাখান––সৈআ)। ২ প্রশংসা; গুণকীর্তন। ৩ বর্ণনা; প্রশংসাগীতি; বীরগাথা; সাহসিকতা (শামের বাখান এবে শুন মহাজন––সৈআ)। বাখানি ক্রি (পদ্য.) বলি; বর্ণনা; প্রশংসা করি (চমৎকার রাজভৃত্য বাখানি তোমার––শাহো)। বাখানে ক্রি প্রশংসা করা; গুণানুবাদ করে (ঘ্রাণ শেষে পান, ক্রমে নাচ গান, বাখানে সওদাগরে––সদ)। {স. ব্যাখ্যান>}

**বাখরখানি** [বাখোর্‌খানি] বি বাখর খান নামক শাসনকর্তার নাম অনুসারে বিশেষ প্রণালিতে প্রস্তুত একপ্রকার নোনতা বিস্কুট । {বাখর খান>}

**বাখারি, বাখারী, বাঁখারি, বাঁকারি [**বাখারি, –, বাঁ–, বাঁকারি] বি ১ কাঁধের দুদিকে দুপ্রান্তে ঝুলিয়ে বোঝা বহনের বাঁক বা বাঁশের ফালি (বাখারি দিয়ে বেড়া বাঁধা)। ২ চুন বিশেষ; জোংড়াচূর্ণ; শামুক, ঝিনুক প্রভৃতি দগ্ধ করে তৈরি করা চুনবিশেষ । {স.বঙ্কল>বাকল>বাখর+আরি}

**বাগ১** [বাগ্‌] বি বাগান; উদ্যান (ও বাগে যেওনা বন্ধু; পুষ্পবন তোমার অন্তরেই বিদ্যমান––অঠা)। ~বাগিচা বি ছোটবড় বাগান (সে শহরে অনেক বাগবাগিচা আছে)। ~বান বি মালাকার; মালী; বাগান করে যে, উদ্যানমালিক (এয়ছাই ফুলের আন বানাইল বাগবান, কেহ না দেখিল কোনকালে––সৈহা)। ~বানি বি মালীর কাজ; বাগানের কাজ (কারে বা বাগান বিচে, বাগান মালির কাছে, ভেজিল করিরত বাগবানি––সৈহা)। {ফা. বাগ় ........... }

**বাগ২** [বাগ্‌] বি ১ দিক; পথ (এক বটবৃক্ষ দেখে সেই বাগে পক্ষ বিস্তার করলেন––অঠা)। ২ বশ; অধীনতা; শাসন (বাগ মানানো)। ৩ সুযোগ–সুবিধা; আয়ত্তি (তোমাকে বাগে পেয়েছি)। ৪ আয়ত্ত (বাগে পাওয়া)। বাগে আসা ক্রি আয়ত্তে আসা (তাকে হাত করতে পারলে রইস দুলহা সহজেই বাগে এসে যাবে––জহা)। বাগে পাওয়া ক্রি আয়ত্তে পাওয়া (এবার তাকে বাগে পেয়েছি)। {স. বল্‌গা>প্রা. ৱগ্‌গা>বাগ}

**বাগড়া** [বাগ্‌ড়া] বি বাধা; বিপত্তি; ব্যাঘাত; প্রতিবন্ধকতা (কিন্তু ওদিকে এক বিষম বাগড়া পড়ে গেলো––কাই)। ~বাগড়ি বি টানাটানি (আমি একটু বাগড়াবাগড়ি করেছিনু––প্যামি)। {স. ব্যাঘাত>}

**বাগডাশ, বাঘডাশ** [বাগডাশ্‌, বাঘ্‌ডাশ্‌] বি বাঘের মতো ডোরাযুক্ত বনবিড়াল । {স. ব্যাঘ্র>বাঘ>বাগ+স. রাশি>রাশ>ডাশ, +আ}

**বাগডাসা** [বাগ্‌ডাসা] বিণ আত্মসম্মানবিশিষ্ট; গম্ভীর প্রকৃতির; প্রভুত্বব্যঞ্জক আবরণসম্পন্ন রাশবারি ব্যক্তি। {স. ব্যাঘ্র>বাঘ>বাগ+স. রাশি>রাশ>ডাস+আ}

**বাগডোর** [বাগ্‌ডোর্‌] বি ১ ঘোড়ার লাগাম; রশি; দড়ি (ঘোড়ার বাগডোর হস্তে ধরিয়া ফোরাত নদীর তীরে যাইতে লাগিলেন––মীম)। ২ বৃষ, মহিষ প্রভৃতির নাকফোঁড় দড়ি। {স. বল্‌গা>বাগ+বা. ডোর}

**বাগদি, বাগদী** [বাগ্‌দি] বি হিন্দু জাতিবিশেষ (এই চুপি চিঠি পাঠালাম––নই)্ {স. বকদ্বীপ>বক্‌ডী(?)>বাগদী}

**বাগধারা ⇒** বাগ্‌ধারা

**বাগাড়, বাঘাড়** [বাগাড়্‌, বাঘাড়্‌] বি বৃহৎ আকৃতির এক জাতীয় আড় মাছ । {স. বাঘ+আ>বাঘা>বাগা+স. অণ্ড>আড়}

**বাগাড়ম্বর** [বাগাড়ম্‌বর্‌] বি কথার ঘটা; বড় বড় কথা; কথার আড়ম্বর। {স. বাক্‌+আড়ম্বর}

**বাগান১** [বাগান্‌] বি উদ্যান; যেখানে ফুল–ফলাদি উৎপন্ন হয়; উপবন । ~বাড়ি, ~বাড়ী বি বাগানঘেরা বাড়ি; বাগান পরিশোভিত প্রমোদভবন । {ফা. বাগ়া (উদ্যানপাল) .........}

**বাগানো, বাগান২**  [বাগানো] ক্রি ১ কৌশলে আয়ত্ত করা; বশে আনা (বদমেজাজি ঘোড়াকে বাগানো)। ২ কৌশলে লাভ বা আদায় করা (কাজ বাগানো)। ৩ বিন্যাস বা পাট বা সজ্জিত করা (টেড়ি বাগান)। {বাগ+আনো}

**বাগি,বাগী, বাঘী** [বাগি, –, –ঘি] বি কুচকিতে উপদংশ জনিত দুষ্ট ফোড়া। {তুল. হি. বাঘী}

**বাগিচা** [বাগিচা] বি ছোট বাগান; ক্ষুদ্র উদ্যান (চারধারে তার নানান বরণ ফুলে বাগিচার বেড়া––জউ)। {ফা. বাগ়িচাহ ...............}

**বাগিন্দ্রিয়** [বাগিন্‌দ্রয়ো ] বি যে ইন্দ্রিয়ের সাহায্যে কথা বলা হয়; মুখ; বাগ্‌যন্ত্র । {স. বাক্‌+ইন্দ্রিয়}

**বাগীশ, বাগীশ্বর** [বাগিশ্‌, –শর্‌] বি ১ বাক্যবিশারদ; বাচস্পতি; বাক্‌পটু; বাগ্মী (তর্কবাগীশ)। ২ হিন্দু পুরাণোক্ত দেবগুরু বৃহস্পতি । বাগীশা, বাগীশ্বরী বি স্ত্রী. হিন্দুদেবী সরস্বতী। {স. বাক্‌+ঈশ, ঈশ্বর}

**বাগুড়া, বাগুলা** [বাগুড়া, –লা] বি সুপারি , নারকেল প্রভৃতি গাছের ডালশুদ্ধ পাতা; সুপারি, কলা ইত্যাদি গাছের বৃন্তসহ পাতা। {স. বল্কল>বাক্‌লা>বাগড়া>}

**বাগুরা** [বাগুরা] বি জাল; ফাঁদ; পাশ (কোথা নিষাদবৃন্দ বিস্তারিত বাগুরা ধরিত কুরঙ্গ শিশু––কায়)। {স. √বা+র(রক্‌)+আ(টাপ্‌), ‘গ’ আগম}

**বাগে এরাম** [বাগে এরাম্‌] বি শাদ্দাদ নির্মিত নকল বেহেশ্‌ত; বাগে এরামের নহর চাহিয়া নামিল যে পূতধারা––শাহো)। {ফা. বাগ়় ..... + আ. ইরাম ........ }

**বাগেবাগ** [বাগেবাগ্‌] বি খুশিতে আটখানা; অতিশয় আনন্দিত (দক্ষিণে দোলে আরবী দরিয়া খুশীতে সে বাগেবাগ––নই)। {র্ফা. বাগ়় ........... > }

**বাগেশ্রী** [বাগেস্‌স্রি] বি গানের একটি বিশেষ সুর (আচ্ছা একবার বাগেশ্রী রাগিণীটা আলাপ করতে ––নই)। {স. বগীশ্বরী>}

**বাগ্‌গি, বগি** [বাগ্‌গি, বোগি] বি ঘোড়ার গাড়ি (এ আস্তাবলে সে বাগ্‌গীখানা অনুসন্ধান করলুম––সৈমু)। {ই. buggy}

**বাগ্‌জাল** [বাগ্‌জাল্‌] বি কথার ফাঁদ (টো যে আমি কেবল ... বাগ্‌জাল বিস্তার করে ভয় দেখাচ্ছি তা নয়––অঠা)। {স. বাক্‌+জাল্‌;৬তৎ.}

**বাগ্‌ডম্বর** [বাগ্‌ডম্বর্‌] বি কথার আড়ম্বর বা ঘটা বা সমারোহ;বাগড়ম্বর। {স. বাক্‌+ডম্বর; ৬তৎ.}

**বাগ্‌দত্তা, বাগদত্তা [**বাগ্‌দত্‌তা] বি, বিণ স্ত্রী. যে কন্যাকে বাক্য দ্বারা দান করা হয়েছে; যে কন্যাকে নির্দিষ্ট পাত্রের সঙ্গে বিবাহ দেওয়ার অঙ্গীকার করা হয়েছে । বাগদান বি কন্যাদানের অঙ্গীকার । {স. বাক্‌+দত্তা; ৩তৎ.}

**বাগ্‌দেবী, বাগ্‌বাদিনী, বাগ্বাদিনী** [বাগ্‌দেবি, –বাদিনি, –] বি হিন্দুমতে বাক্‌ বা বাণীর অধিষ্ঠাত্রীদেবী সরস্বতী; সরস্বতী দেবী। {স. বাক্‌+দেবী, বাদিনী}

**বাগ্‌ধারা, বাগধারা** [বাগ্‌ধারা] বি বাগ্‌ভঙ্গি; বিশেষ প্রণালিতে বা অর্থে কথা বলা; idiom । {স. বাক্‌+ধারা}

**বাগ্‌বিতণ্ডা, বাগ্বিতণ্ডা** [বাগ্‌বিতন্‌ডা] বি তর্ক; বিতর্ক; ঝগড়া; কলহ। {স.বাক্‌+বিতণ্ডা}

**বাগইবদগ্ধ** [বাগ্‌বিদগ্‌ধো] বিণ কথায় পণ্ডিত; বাক্যে নিপুণ; বাক্‌চতুর; বাক্‌পটু; কথা বলায় পাণ্ডিত্যসম্পন্ন । বাগ্‌বৈদগ্‌ধ্য, বাগ্বৈদগ্ধ্য বি বাকচতুরতা বা নৈপুণ্য বা পটুতা। {স. বাক্‌+বিদগ্ধ; ৭তৎ.}

**বাগ্মী** (–গ্নিন্‌) [বিগ্‌মি] বিণ ভালো বক্তৃতাকারী; বাক্‌নিপুণ; সুবক্তা; বাক্‌পটু। বাগ্মিতা বি। {স. বাচ্‌+গ্মিন্‌(গ্মিনি)}

**বাগ্‌যুদ্ধ** [বাগ্‌জুদ্‌ধো] বি ঝগড়া; রাগারাগি; তর্কবিতর্ক (তারা বাগ্‌যুদ্ধ বেশীক্ষণ চালাতে পারে না––রাব)। {স. বাক্‌+যুদ্ধ; ৩তৎ.}

**বাঘ** [বাঘ্‌] বি ১ ব্যাঘ্র; শার্দূল । ২ (আল.) বাঘের মতো প্রভাবশালী ব্যক্তি (বাংলার বাঘ) । বাঘিনী, বাঘী স্ত্রী.। ~ছড়ি বি বাঘের ছাল বা চামড়া। ~নখ বি ১ বাঘের নখ। ২ কণ্ঠের অলঙ্কারবিশেষ; গলার গহণা । ৩ ব্যাঘ্র নখাকৃতি গুপ্ত অস্ত্র । ৪ এক প্রকার গন্ধদ্রব্য। ~বন্দি বি এক প্রকার খেলা । বাঘে গরুতে একঘাটে জল খাওয়া ক্রি (আল.) শাসনে দাপটে সকল বিবাদ–বিসংবাদ দূরীভূত হয়ে শান্তি বিরাজ করা। বাঘের ঘরে ঘোগের বাসা বি প্রবল শক্তিশালী বাঘের ঘরে শত্রুতা সাধনের নিমিত্ত তদপেক্ষা দুর্বল প্রাণী ঘোঘের গুপ্তভাবে অবস্থানের ন্যায় ব্যাপার। বাঘে ছুলে আঠার ঘা বি ১ বাঘের দাঁতে–নখে এমন বিষ যে তা দিয়ে মানুষকে আঘাত করলে নানাস্থানে ক্ষত হয়। ২ (আল.) যে বিষয়ে একবার লিপ্ত হলে নানা বিপদে বা ঝঞ্ঝাটে পড়হে হয় । বাঘের দুধ বি দুষ্প্রাপ্য দ্রব্য বা বস্তু । বাঘের মাসি বি বিড়াল । {স. ব্যাঘ্র>}

**বাঘা** [বাঘা] বি বাঘ। ❑ বিণ ১ বিশাল; বৃহৎ; প্রকাণ্ড; মস্ত বড় (বাঘা কুকুর)। ৩ কড়া; তীব্র টক (বাঘা তেঁতুল)। ৩ রাশভারী; অত্যন্ত গম্ভীর ও ব্যক্তিত্বসম্পন্ন (বাঘা বাঘা ব্যক্তি)। ~টে বিণ তীব্র; প্রচণ্ড (এই বাঘাটে শীত––অচিসে)। ~ম্বর বি ব্যাঘ্রাম্বর; এক প্রকার বস্ত্র; বাঘের ছালের বস্ত্র (বিচিত্র বসন অঙ্গে শোভে বাঘাম্বর––সৈআ)। {বাঘ+আ}

**বাঘাড়** ⇒ বাগাড়

**বাঙাল, বাঙ্গাল, বঙ্গাল** [বাঙাল্‌, বাঙ্‌গাল্‌, বাঙ্‌গাল্‌] বি (অশি.) ১ পূর্ববঙ্গের অধিবাসী। ২ গ্রাম্য ও অমার্জিত লোক (শহরের ছেলেরা এইসব লক্ষণ দেখিয়া আমাদিগকে বাঙাল বলিত––রঠা)। ❑ বিণ পূর্ববঙ্গীয় (বাঙাল প্রথা)। {স. বঙ্গ>+বা. আল}

**বাঙালি, বাঙালী** [বাঙালি] বি বাংলাদেশের মানুষের জাতি–সত্তা। ❑ বিণ ১ বাংলাভাষী। ২ বাংলাদেশী; বাংলাদেশ সংক্রান্ত । {স. বঙ্গ>+বা. আলি, আলী}

**বাঙ্গি** [বাঙ্‌গি] বি পাকলে ফেটে যায এমন শশাজাতীয় ফল । {স. বিহঙ্গিকা>}

**বাঙ্‌নিষ্ঠ** [বাঙ্‌নিশ্‌ঠো] বিণ কথা দিয়ে কথা রাখে এমন; প্রতিজ্ঞাপালক। বাঙ্‌নিষ্ঠা বি প্রতিশ্রুতি রক্ষা। {স. বাক্‌+নিষ্ঠ}

**বাঙ্‌নিষ্পত্তি** [বাঙ্‌নিশ্‌পোত্‌তি] বি ১ বাক্যোচ্চারণ; মুখ দিয়ে কথা বের হওয়া; কিছু বলা (এমন কথা শোনার পর বাঙ্‌নিষ্পত্তি না করে চলে যাওয়া ভালো)। {স. বাক্‌+নিষ্পত্তি; ৬তৎ}

**বাঙ্‌মনঃ, বাঙ্‌মনস্‌**  [বাঙ্‌মনোহ্‌, –মনোস্‌] বিণ বাক্য ও মন (অবাঙ্‌মনসগোচর)। {স. বাক্‌+মনঃ, মনস}

**বাঙ্‌ময়** [বাঙ্‌ময়্] বিণ ১ বাক্যাত্মক; শব্দজাত। ২ অলঙ্কারশাস্ত্র। বাঙ্‌ময়ী স্ত্রী.। {স. বাক্‌+ময়(ময়ট্‌)}

**বাঙ্মাত্র** [বিণ কথার কথা; আমার শব্দ বা বাক্য মাত্র। {স. বাক্‌+মাত্র; নিত্য.}

**বাঙ্‌মুখ** [বাঙ্‌মুখ্‌] বি বাক্যের সূচনা; অবতরণিকা; মুখবন্ধ । {স. বাক্‌+মুখ; ৬তৎ.}

**বাচ১** ⇒ বাইচ

**বাচ২, বাছ** [বাচ্‌, –ছ্‌] বি নির্বাচন; বাছাই; পছন্দ। {স. নির্বাচন>}

**বাচক** [বাচোক্‌] বিণ ১ অথপ্রকাশক; দ্যোতক। ২ কথক। {স. √বচ্‌+অক(ণ্বুল্‌)}

**বাচন** [বাচোন্‌] বি ১ কথন; উক্তি । ২ পঠন**;** পাঠ। ৩ ব্যাখ্যান (এরপর আর ছবি নেই বর্ণনা নেই সুধু কথা দিয়ে বাচন––অঠা)। বাচনিক বিণ বাচন দ্বারা নিষ্পন্ন; মৌখিক (বাচনিক বিবাদ; বাচনিক পাপ)। ❑ ক্রিবিণ মুখে; কথায় । {স. √বচ্‌+ণিচ্‌+অন(ল্যুট্‌)}

**বাচবিচার, বাছবিচার** [বাচ্‌বিচার্‌, –ছ্‌–] বি বাছাই বা ভালোমন্দ বিচার (খাওয়া দাওয়াতে তার কোনো বাচবিচারের বালাই নেই)। {স. বাচ+বিচার>; নির্বাচন+বিচার>}

**বাচস্পতি** [বাচোশ্‌পোতি] বি ১ বাগ্মী (কথায় বাচস্পতি)। ২ পণ্ডিতের উপাধি (বাচস্পতি মশায়)। {স. বাচঃ+পতি}

**বাচা** [বাচা] বি একপ্রকার মাছ। {স.ৱাচ্‌+বা. আ}

**বাচাটি** [বাচাটি] বি সামান্য কুড়ে ঘর (ছনের কয়েকটা ছোট বাচাটি মাত্র––আজা)। {আঞ্চ.}

**বাচাল** [বাচাল্‌] বি যে অকারণে বেশি কথা বলে; প্রগল্‌ভ (মুখর মুখ আর বাচাল নয়ন লাজমুখে আজ যাচে গুণ্ঠন––নই)। বাচালতা বি. । {স. √বাচ্‌+আল(আলচ্‌)}

**বাচিক** [বাচিক্‌] বিণ ১ বাচনিক; বচনসাধ্য। ২ প্রমুখ । ~পত্র বি সংবাদপত্র; লিপি। ~হারক বি যে সংবাদ বহন করে; দূত । {স. বাচ্‌+ইক(ঠক্‌)}

**বাচ্চা** [বাচ্‌চা] বি শিশু; শিশুসন্তান (দুধের বাচ্চা)। ২ সন্তান; শাবক; ছানা (মুরগির বাচ্চা)। ❑ বিণ কমবয়সী; অল্প বয়স (নিতান্তই বাচ্চা)। ~কাচ্চা, কাচ্চা~ বি ছোট ছোট ছেলে–মেয়ে; শিশুসন্তানগণ (তাদের কয়েকটি বাচ্চাকাচ্চা নিয়ে একটি ছোট্ট পরিবার––কাআমা)। {স. বৎস>প্রা. বচ্ছ>; তুল. হি. বাচ্চা/বাচ্ছা}

**বাচ্য** [বাচ্‌চো] বিণ ১ কথ্য; কথনীয়; বচনীয়; কথনযোগ্য; বলার যোগ্য; বলতে হবে এমন। ২ অভিধেয় । ❑বি (ব্যা.) ক্রিয়ার সাথে কর্তা প্রভৃতির অন্বয় । বাচ্যার্থ বি মুখ্য অর্থ; অভিহিত অর্থ । {স. √বচ্‌+য(ণ্যৎ)}

**বাছ** ⇒ বাচ২

**বাছন, বাছনি, বাছুনি** [বাছোন্‌, –ছোনি, –ছু–] বি ১ বাছাই; নির্বাচন; অপকৃষ্ট অংশ বাদ দিয়ে অপেক্ষাকৃত উৎকৃষ্ট অংশ বা অংশসমূহ গ্রহণ (ভালমন্দ কিবা করহ বাছনি––ভারা)। ২ মনোনয়ন; রুচি অনুযায়ী গ্রহণ; পছন্দ অনুযায়ী বাছাই। {স. বৎস>বাছা+নি=বাছনি}

**বাছবিচার** ⇒ বাচবিচার

**বাছা১** [বাছা] বি ১ বৎস; অল্পবয়সী সন্তান । ২ সন্তান বা অল্প বয়স্কের প্রতি বয়স্ক ব্যক্তির স্নেহ সম্বোধন। {স. বৎস>প্রা. বচ্ছ>বা. বাছা; তুল.হি. বাচ্চা}

**বাছা২** [বাছা] ক্রি ১ বাছাই বা নির্বাচন করা। ২ পছন্দ করা। ৩ অপকৃষ্ট অংশ থেকে উৎকৃষ্ট অংশ পৃথক করা (ভালোমন্দ বাছা)। ৪ অপ্রয়োজনীয় পদার্থ বা আবর্জনা দূর করা (চাউল বাছা)। ৫ বাদ দেওয়া (উকুন বাছা)। ~ ~ বিণ সেরা সেরা; ভালো ভালো; সর্বোৎকৃষ্ট (বাছা বাছা লোক নিয়ে প্রতিনিধি দলটি গঠন করা হয়েছে)। {স. নির্বাচন>বাচন> বা. বাছ+আ}