**১৫১–২০০ পৃষ্ঠা**

**উটজ** [উটজ্] বি কুঁড়েঘর; পর্ণকুটির । ~শিল্প বি কুটির শিল্প {স. উট (তৃণপর্ণাদি) + জ (জাত) }

**উটনো**, **উটনা**, **উঠনো**, **উঠনা** [ উট্‌নো, –না, উঠ্‌নো, উঠ্‌না] বি ১ ধার; বাকি (গঙ্গা মুদি শাসিয়ে গেছে উঠনো আর দেবে না––অচিসে) । ২ একই স্থান হতে নিয়মিত ধারে দ্রব্যাদি ক্রয়করণ । ~ওয়ালা বিণ ধারে দ্রব্যাদি ক্রয়কারী (যদি ভিতরকার সব খবর ন্যান, তাহলে পাওনাদার মহাজন; উঠনোওয়ালা কুলীনে ছেলে বিস্তর দেখতে পাবেন––প্যামি)। {স. উত্থান>}

**উঠতি, উটতি** [উঠ্‌তি, –ট্–] বি উন্নতি; বৃদ্ধি । ❑ বিণ ১ উন্নতিশীল (এখন তার উঠতি অবস্থা) । ২ নবীন (উঠতি বয়সের ছেলে) । ৩ বৃদ্ধিশীল; চড়তি। ~–পড়তি বি ১ ওঠামানা । ২ বাড়তি–ঘাটতি । ~বয়স বি নবীন বয়স; নবযৌবন । ~র মুখ বি উন্নতির সূত্রপাত। {স. উত্থিতি>উটটি>উঠতি; স. উৎ+√স্থা>উট্‌ঠ>}

**উঠন১** [উঠন্] ক্রিবি ১ ওঠা; গাত্রোত্থান । ২ ফোলা; স্ফীত হওয়া । {স. উত্থান>}

**উঠন২** ⇒ উঠান

**উঠন্ত** [উঠন্‌তো] বিণ উঠছে এমন; উদীয়মান; বৃদ্ধিশীল। {বা √উঠ্+অন্ত =উঠন্ত}

**উঠবন্দি, ওঠবন্দি** [উঠ্‌বোন্‌দি, ওঠ্‌–] বি জমি চাষ আবাদের জন্য রায়তদের সহিত্ মালিকের মেয়াদি বন্দোবস্তবিশেষ। {বা. উঠ + ফা. বন্দোবস্ত>}

**উঠবোস, ওঠবোস** [উঠ্‌বোশ্, ও–] বি ১ ক্রমান্বয়ে উঠে ও বসে যে ব্যায়াম । ২ অনবরত ওঠা ও বসা প্রক্রিয়ায় প্রদত্ত শাস্তি । {স. উৎ+√স্থা>প্রা., উট্‌ঠ+উপ√বিশ্> (উপবেশন>) বসা, ওঠাবসা>}

**উঠয়ে** (ব্র.) [উঠয়ে] ক্রি ওঠে (উঠিয়ে মঝু কাঁপ––বিপ)। উঠল (ব্র.) ক্রি উঠল (হৃদয় উঠল মঝু কাঁপি––বিপ)। উঠলুঁ (ব্র.), উঠনু––উঠলাম । {স. উৎ+√স্থা>প্রা. উট্‌ঠ>}

**উঠসার, ওঠসার** [উঠ্‌শার্, ও–] বি দাবা বড়ে খেলায় কিস্তিবিশেষ । ❑ বিণ উদ্ধারের কোনো পথ নেই এরূপ (তাহার সর্বনাশ উপস্থিত; উঠসার কিস্তিতেই মাত––প্যামি) । {উঠ + সারা>}

**উঠা, ওঠা** [উঠা, ওঠা] ক্রি ১ উত্থিত হওয়া বা করা; গাত্রোত্থান করা । ২ আসন ছেড়ে দাঁড়ানো । ৩ শয্যাত্যাগ করা; জাগা (ভোরে ওঠা) । ৪ অঙ্কুরিত হওয়া; গজানো (দাঁত ওঠা)। ৫ উদিত হওয়া; প্রকাশ পাওয়া (সূর্য ওঠা) ৬ আরোহণ করা; চড়া (ঘোড়ায় ওঠা) ৭ স্খলিত হওয়া; ঝরে যাওয়া (চুল ওঠা) । ৮ উদ্‌গীর্ণ হওয়া (মাটি ফুঁড়ে জল ওঠা) । ৯ বাড়া; বৃদ্ধি হওয়া (দাম ওঠা) ১০ প্রমোশন পাওয়া (ক্লাসে ওঠা) ১১ সংগৃহীত হওয়া (চাঁদা ওঠা) । ‌১২ প্রবেশ করা (কানে ওঠা) । ১৩ আমদানি হওয়া । (বাজারে ওঠা) । ১৪ প্রচলিত হওয়া (নতুন ফ্যাশন ওঠা) । ১৫ উন্নীত হওয়া (জাতে ওঠা) । ১৬ লুপ্ত হওয়া (পাট ওঠা) । ১৭ নষ্ট হওয়া; জ্বলে যাওয়া (রং ওঠা) । ‌১৮ উল্লিখিত হওয়া (খাতায় নাম ওঠা) । ‌১৯ আবাদ হওয়া (জমি ওঠা) । ২০ বন্ধ হওয়া (খাওয়া ওঠা) । ২১ হঠাৎ বা আকস্মিকতা বোঝানো (ওঠ ছুঁড়ি তোর বিয়ে) । ২২ বিনা প্রস্তুতিতে কাজ করা (ওঠ বললেই কি ওঠা যায় ? সব কিছুরই সময় আছে)। ২৩ আলস্য ত্যাগ করা (ওঠরে চাষী জগদ্বাসী ধর কষে লাঙল––নই)। ~নামা বি ১ আরোহণ–অবরোহণ । ২ উত্থানপতন । ~পড়া বি উত্থানপতন; উন্নতি –অবনতি। উঠি–কি–পড়ি ক্রিবিণ ব্যস্তসমস্ত; ত্রস্তব্যস্ত (ভদ্রলোক উঠি–কি–পড়ি করে ছুটতে লাগলেন)। উঠে পড়ে লাগা ক্রি পূর্ণোদ্যমে কাজে লাগা । উঠে যাওয়া ক্রি ১ লুপ্ত হওয়া (দোকান উঠে গিয়াছে)। ২ অন্যত্র চলে যাওয়া । ৩ রহিত হওয়া (সেল্‌স্ ট্যাক্স উঠে গেছে) । উঠতে–বসতে ক্রিবিণ যখন–তখন; সদা–সর্বদা । {বা. উঠ্(<স. উৎ+√স্থা)+আ>}

**উঠান১, উঠোন** [উঠান্, –ঠোন্] বি প্রাঙ্গণ; আঙিনা । ~– সমুদ্র––উঠানকেই দুস্তর সমুদ্রতুল্য মনে করা । (আল.) ধর্মান্ধ, কুসংস্কারাচ্ছন্ন ও ভীরু; কূপমণ্ডূক। ~চষা ক্রি উচ্ছেদ করা; ভিটামাটি উৎসন্ন করা । ❑ বি ঘন ঘন আনাগোনা; নিত্য যাতায়াত। {স. উৎ+স্থান = উত্থান>প্রা. উট্‌ঠাণ>উঠান (অতিরিক্ত অর্থে)}

**উঠানো, উঠান২** [উঠানো] ক্রি ১ উত্তোলন করা; উন্নত করা; খাড়া করা । ২ উপরে তুলে দেওয়া (মাচায় উঠানো) । ৩ উত্থাপন করা; উল্লেখ করা (কথা উঠানো) । ৪ চড়ানো; আরোহণ করানো (গাড়িতে উঠানো) । ৫ অপসারণ বা উচ্ছেদ করা (বস্তি উঠানো) ৬ মুছে ফেলা; নিশ্চিহ্ন করা (দাগ উঠানো) ৭ জাগরিত করা (ঘুম থেকে উঠানো) ৮ উৎপাটিত বা নির্মূল করা (আগাছা উঠানো) । ৯ (আল.) তোষামোদে স্ফীত করা (আকাশে উঠানো) । উঠিয়ে দেওয়া ক্রি ১ উঠানো । ২ তুলে বা চড়িয়ে দেওয়া (গাছে উঠিয়ে দেওয়া) । {√উঠ্+আনো}

**উঠিত** [উঠিত্] বি চাষের উপযোগী (জমি) । ❑ বিণ জঙ্গলমুক্ত করে চাষের উপযোগী করা হয়েছে এমন; আবাদি । ~–পতিত (জমি) বিণ কোনো বছর আবাদ হয় এবং কোনো বছর হয় না এমন (জমি) । {স. পত্+ত (ক্ত)= ‘পতিত’ শব্দের অনুকরণে বা. √উঠ্‌+ইত= উঠিত}

**উড্ডয়ন** [উড্‌ডয়ন্] বি শূন্যে বিচরণ; শূন্যে গমন; ওড়া । {স. উৎ+√ডী+অন(ল্যুট্)}

**উড্ডীন, উড্ডীয়মান, উড্ডয়মান** [উড্‌ডিন্, –ডিয়োমান্, –ড্‌ড–] বিণ ১ উড়েছে এমন; উড়ন্ত । ২ বিণ শূন্যে বিচরণকারী; ঊর্ধ্বগামী। উড্ডীনোন্মুখ বিণ উড়তে উন্মুখ বা শূন্যে গমনোদ্যত এমন (থেমে পড়ে উড্ডীনোন্মুক সুভদ্রাকে শূন্য থেকে কুড়িয়ে নিচ্ছে––অচিসে) । {স.উৎ+ ডী+ত(ক্ত) (ত=ন), মান (শানচ্)}

**উড়কি** [উড়্‌কি] বি ১ ধান্য বিশেষ; উড়িধান । (উড়কি–ধানের মুড়কি দেবে––ছড়া)। {স. ওড়িকা}

**উড়তি** [উড়্‌তি] বিণ ১ উড়ছে এমন; উড্ডীয়মান । ২ মুখে মুখে শ্রুত (উড়তি খবর) । {স. উৎ+√ডী>বা. √উড়্+তি}

**উড়নচড়ে, উড়নচণ্ডে** [উড়ন্‌চোরে, –চোন্‌ডে] বিণ ১ অপব্যয়ী; অমিতব্যয়ী । ২ উচ্ছৃঙ্খল; অলক্ষ্মী । উড়নচণ্ডী স্ত্রী.। ~ভাব বি অপব্যয়ী ভাব (তোমার যে উড়নচণ্ডীভাব তা দেখে কিছু ভরসা হয় না––আআআ)। {স. উৎ+ডয়ন=উড্ডয়ন>প্রা. উড্ডাণ>উড়ন; বহু.}

**উড়নি, উড়নী** ⇒ উড়ানি

**উড়ন্ত** [উড়ন্‌তো] বিণ উড্ডীয়মান; উড়ছে এমন। {স. উৎ+√ডী>বা. √উড়্+অন্ত}

**উড়ব** (ব্র.) [উড়ব] ক্রি উড়ব (উড়ব তরাসে––বিপ)। {স. উৎ+ডী>উড়্}

**উড়শ, উড়ুশ, উরস** [উড়শ্, উড়ুশ্, উরশ্] বি ছারপোকা (উড়ুশের লেখা নাই উকুন ডালি ডালি––মগা) । {স. উদ্দংশ> ঊদশ>উড়শ, উড়ুশ, উরস ইত্যাদি}

**উড়া১** ⇒ উড়ো

**উড়া২, ওড়া১** [উড়া, ওড়া] ক্রি উত্তরীয় জাতীয় বস্ত্র পরিধান করা । {স. উদ্+ডী>প্রা. উড্ড্>বা. উড়্+আ>}

**উড়া৩, ওড়া২** [উড়া, ও–] ক্রি ১ শূন্যে বিচরণ করা । ২ দ্রুতগতিতে ছুটে যাওয়া । ৩ কাপ্তানি করা; বাবুগিরি করা (লোকটা খুব উড়ছে) । ৪ প্রচারিত হওয়া (খবরটা খুব উড়ছে ) । ৫ দ্রুত খবর হওয়া (লুচি সন্দেশ ওড়া) । ❑ বি শূন্যে গমন; উড্ডীয়মান হওয়া । উড়া–উড়া শোনা যাচ্ছে) । উড়ে আসা ক্রি ১ হঠাৎ আসা । ❑ বিণ অযাচিত; অবাঞ্ছিত (উড়ে–আসা লোক)। উড়ে এসে জুড়ে বসা ক্রি অযাচিতভাবে বা বিনা অধিকারে এসে সর্বেসর্বা হয়ে বসা; অহেতুক বা অবৈধভাবে প্রাধান্য জাহির করা । উড়ে যাওয়া ক্রি ১ বন্ধনমুক্ত হয়ে পালানো (পাখিটা উড়ে গেছে) । ২ অদৃশ্য হওয়া (টাকাগুলো দুদিনে উড়ে গেল) । ৪ দেহত্যাগ করা (প্রাণপাখি উড়ে গেল) । ৫ ভীত হওয়া (শুনে প্রাণ উড়ে গেল) । ৬ অপসৃত হওয়া (বাতাসে মেঘ উড়ে গেল) । {বা. √উড়্+আ,>ওড়া}

**উড়ানো, ওড়ানো** [উড়ানো, ওড়ানো] ক্রি ১ উড্ডীন করা । ২ শূন্যে ভাসিয়ে দেওয়া । ৩ অপব্যয় করা (লোকটা জলের মতো টাকা ওড়াচ্ছে) । উড়িয়ে দেওয়া ক্রি ১ শূন্যে ভাসানো । ২ বন্ধনমুক্ত করা (পাখি উড়িয়ে দেওয়া) । ৩ দ্রুত খরচ করে ফেলা (সে বেশ পয়সা ওড়াচ্ছে/ ওড়াচ্ছে)। ৪ অদৃশ্য করা (যাদুকর ফুলটি উড়িয়ে দিল)। ৫ অগ্রাহ্য করা (কথাটা উড়িয়ে দিয়ো না) । {বা. √উড়্‌ওড়+আনো}

**উড়ানি, উড়ুনি** [উড়ানি, উড়ুনি] বি উত্তরীয়; ওড়না; একপাটা চাদর (কেহ উড়ানি কেহ স্কন্ধস্থিত রঙ্গিন রুমাল বিছাইয়া নমাজে যোগদান করিল––কাই; মেঘের উড়ানি ঘেরা নীল আকাশ––সুমো। {স. অববেষ্টনিকা>ওড়্‌ঢনিক>ওঢ়নিঅ> উড়নি, উড়ুনি; তুল. হি. ওঢ়না}

**উড়াল** [উড়াল্] বি উড়ন; শূন্যে গমন; উড্ডয়ন (...হালকা পাখায় এক ঝাঁক পাখির উড়াল দেবার মতো––অচিসে) । {স. √উদ+ডী; বা. √উড়্+আল্}

**উড়ি, উড়িধান, ওড়ি** [উড়ি, উড়িধান্, ওড়ি] বি অকর্ষিত জমিতে উড়ে পড়া বীজে উৎপন্ন ধান্য; নীবার। {স. ওড়িকা>ওড়িআ>ওড়ি>উড়ি}

**উড়ি–উড়ি** [উড়িউড়ি] ক্রিবিণ এখনই উড়বে এমন (উড়ি–উড়ি করছে বক––অঠা) । {স. √উদ্+ডী>বা. √উড়্+ই}

**উড়িয়া** ⇒ ওড়িয়া

**উড়িষ্যা, ওড়িশা** [উড়িশ্‌শা, ওড়িশা] বি উৎকল দেশ। {স. ওড্রবিষয়>ওড্ডিশা>(উড়ষ্যা উচ্চারণে শ>ষ্য)}

**উড়ুউড়ু** [উড়ুউড়ু] বিণ উড়তে উদ্যত। ২ অস্থির; উচাটন (মনটা কেমন উড়ুউড়ু করছে) । ❑ ক্রিবিণ ১ পালাই পালাই; যাওয়ার জন্য অস্থির (সেই সময় তাদের মন উড়ুউড়ু করতে থাকল এমন যে––অঠা) । ২ উদাস ভাব {স. √উদ্+ডী>বা. √উড়্+উ}

**উড়ুক্কু** [উড়ুক্‌কু] বিণ ১ উড়তে সক্ষম বা ওড়ে এমন (উড়ুক্কু মাছ) । ২ উড়ুউড়ু; উদাস; চঞ্চল (কি রকম যেন চিত্তাকাশে উড়ুক্কু উড়ুক্কু ভাব––সৈমু)। {স. উদ+ডী> বা. উড়্‌+উক্কু}

**উড়ুনি** ⇒ উড়ানি

**উড়ুপ, উড়ূপ** [উড়ুপ্] বি ১ ভেলা; ক্ষুদ্র তরি; ডোঙা; জাহাজ (উড়ুপযোগে যেত সিন্ধুপার––সদ) । ২ চন্দ্র । {স. উড়ু+√পা+অ(ড)}উড়ুম্বর ⇒ উদুম্বর

**উড়ুশ, উড়ুষ** ⇒ উড়শ

**উড়ো, উড়া** [উড়ো, উড়া] বিণ ১ উড়তে সমর্থ; উড়ছে এমন । ২ ভিত্তিহীন ; অনিশ্চিত; লোকমুখে শ্রুত (উড়ো কথা, উড়ো খবর) । ৩ পাওয়া যাবে না এমন (উড়ো খৈ গোবিন্দায় নমঃ)। ৪ বেনামি (উড়ো চিঠি) । ~জাহাজ বি এরোপ্লেন; বিমানপোত; ব্যোমযান । {স. উদ্+√ডী>বা. √উড়্ৰউয়া = উড়ুয়া> উড়ো}

**উতপত** [উতপত] বিণ উত্তপ্ত; উষ্ণ; গরম (উতপত স্বাস––বিপ) । {স. উত্তপ্ত}

**উতর** ⇒ উতোর

**উতরণ, উতরনো** ⇒ উতরানো

**উতরাই, উৎরাই** [উত্‌রাই] বি উচ্চস্থান থেকে বা পাহাড় থেকে অবতরণের পথ। ২ ঢাল (কত চড়াই কত না উত্‌ড়াই––সদ) । {স. উত্তর>; বা. √উৎরা+আই = উতরাই; হি. উৎরাই}

**উতরানো** [উত্‌রানো] ক্রি ১ লক্ষ্যস্থলে বা গন্তব্যস্থলে পৌঁছানো । ২ নামা; নেমে আসা । ৩ বাসনা বা আশা অনুযায়ী হওয়া (রান্নাটা উতরেছে) । ৪ ভালো হওয়া; নির্দিষ্ট মান অনুযায়ী হওয়া (লেখাটা উতরেছে) । ৫ সাফল্য লাভ করা (পরীক্ষায় উতরানো) । ৬ কাটা; অবসান হওয়া (সময় উতরে গেছে, পিউ পাখি পালিয়েছে––অঠা) । ৭ উত্তীর্ণ হওয়া; পার হওয়া (নদী উতরানো) । ৮ তরল পদার্থ উত্তপ্ত হয়ে আলোড়িত হওয়া; বলক আসা । ❑ বি ১ উত্তরণ । ২ সফল হওয়া । ৩ অতিক্রমণ । {স. উত্তর>বা. √উৎরা + আনো = উতরানো; তুল. স. উত্তরণ}

**উতরোল** [উতোরোল] বি কোলাহল; গণ্ডগোল । ❑ বিণ ১ অশান্ত; অধীর (ধ্বনিতে আর্দ্র উতরোল রায়––রঠা) । ২ ব্যাকুল; উৎকণ্ঠিত। (ব্র.) (অতি উতরোল–বিপ) । ৩ উচ্ছ্বসিত (উল্লাসে উতরোল যমুনার কল্লোল) । {স. উৎ +তরল = উত্তর>বা. উতরল> উতরোল (‘কলরোল’) শব্দের সাদৃশ্যে গঠিত}

**উতল**, **উতলা** [উতোল, –লা] বিণ ১ উদ্বগ্ন; দুশ্চিন্তাগ্রস্ত । ২ ভাবাবেগে আকুল (আমার ভাবনা যত উতল হল অকারণে––রঠা) । ৩ চঞ্চল; অশান্ত (উতল হলো শান্ত আকাশ তোমার কলগীতে––নই) । {স. উত্তল>প্রা.উত্থল্ল>উথল, উতল + আ = উতলা}

**উতাপিত** (মবা.) [উতাপিতো] বিণ সন্তপ্ত; ক্লিষ্ট; দুঃখিত; তাপিত (অকারণে পুত্রবর কেন উতাপিত। লাইলীর তোমা প্রতি নাহিক পীরিত––দৌবা)। {স. উত্তাপিত>}

**উতার** [উতার্] বি ১ দাওয়াই; প্রতিষেধক; পানি পড়া (কিন্তু যত বড় ডাইনীই তুমি হও সাহেবজাদী, এ যাদুর উতার আমি জানি––আমআ)। ২ ঢাল; নাবাল; নিম্নতা। {স. উত্তরণ>; তুল.হি. উতার}

**উতারা** [উতারা] ক্রি নামানো (উতারো সামান, দাঁড়াও সেনানী নির্ভীক–সিনা বাঘের মত––ইহো) । {স. উদ্‌+√তৄ>; হি. উতারনা}

**উতারন** (ব্র.), উতারিন (পদ্য.) [উতারন্, উতারিনো] ক্রি খুলে নিল (যতনে উতার কত পরকার––বিপ)। {স. উৎ+√তৄ}

**উতোর, উতর** (পদ্য.) [উতোর্, –] বি উত্তর; জবাব (খুঁটিনাটি বোল কবে কি বলেছে তাহারি উতোর যুঝে––সদ) । {স. উত্তর>}

**উৎ, –উদ্** [উত্, –দ্] অব্য ঊর্ধ্ব প্রাবল্য উৎকর্ষ বিরুদ্ধ অতিক্রান্ত প্রভৃতিসূচক উপসর্গবিশেষ। {বাংলা তৎসম উপসর্গ বিশেষ}

**উৎক** [উত্‌ক] বিণ ১ উদ্বিগ্ন। ২ উৎসুক। {স. উৎ+ক(কন্)}

**উৎকট** [উত্‌কট্] বিণ ১ তীব্র; প্রখর। ২ উগ্র; ভয়ানক; বিকট । ৩ কঠিন ; দুরূহ (উৎকট অসুখের অনেক অংশে নিবারণ হইয়াছিল––ঈবি) ৪ কঠোর; দুঃসহ; নিদারুণ (উৎকট দণ্ডবিধান করা, কদাচ উচিৎ হইতে পারে না––ঈবি) । ৫ অত্যধিক (জ্যোতির্বিজ্ঞান ও ফলিত জ্যোতিষশাস্ত্রের প্রতি এক উৎকট আগ্রহ––আকআ) । ৬ অতি প্রবল; দুর্বহ (এ উৎকট রোদনের শেষ কর, কর, কর পরমেশ––সদ) । {স. উৎ+কট}

**উৎকণ্ঠ** [উত্‌কন্‌ঠো] বিণ উদ্‌গ্রীব; অপেক্ষমাণ (উৎকণ্ঠ চকোর সম––রঠা) {স. উৎ+কণ্ঠ}

**উৎকণ্ঠা** [উত্‌কন্‌ঠা] বি উদ্বেগ; আশঙ্কা; ব্যাকুলতা; ব্যগ্রতা । {স. উৎ+কণ্‌ঠ্+অ+আ(টাপ্)}

**উৎকন্ঠিত** [উত্‌কোন্‌ঠিতো] বিণ উদ্বিগ্ন; ব্যাকুল (শ্রান্তিহীন আগ্রহের উৎকন্ঠিত তান––রঠা) । উৎকণ্ঠিতা বিণ স্ত্রী. ১ উদ্বিগ্না; ব্যাকুলা । ২ (আল.) রসশাস্ত্রোক্ত নায়িকাবিশেষ । {স. উৎকন্ঠা+ইত(ইতচ্); স. উদ্+√কণ্‌ঠ্+ত(ক্ত)}

**উৎকপালী** [উত্‌কপালি] বিণ উঁচু কপালযুক্তা; কদাকার (এই উৎকপালী বিড়ালাক্ষী মায়াবিনীর সহিত––রাব) । {স. উচ্চকপাল+ঈ>উঁচকপালি>}

**উৎকর্ণ** [উত্‌কর্‌নো] বিণ ১ শোনার জন্য অতিশয় ব্যগ্র । ২ শোনার জন্য কান খাড়া করেছে এমন । {স. উৎ+কর্ণ}

**উৎকর্ষ** [উত্‌কর্‌শো] বি ১ উৎকৃষ্টতা; শ্রেষ্ঠত্ব। ২ উন্নতি। ৩ বৃদ্ধি; আধিক্য । উৎকৃষ্ট বিণ । {স. উৎ+√কৃষ্+অ(ঘঞ্)}

**উৎকল** [উত্‌কল্] বি উড়িষ্যা দেশ। {স. উৎ+ কলিঙ্গ>}

**উৎকলিকা** [উত্‌কোলিকা] বি ১ উৎকন্ঠা। ২ ফুলের কুঁড়ি । ৩ ঢেউ; তরঙ্গ । {স. উৎ+√কল্+অক(ণ্বুল্)+আ(টাপ্)}

**উৎকলিত** [উত্‌কোলিতো] বিণ ১ উদ্ধৃত; গৃহীত । ২ উদ্বিগ্ন । ৩ তরঙ্গিত । {স. উৎ+√কল্+ত(ক্ত)}

**উৎকিরণ** [উত্‌কিরন্] বি খোদাইকরণ । {স. উৎ+√কৄ +ত(ক্ত)}

**উৎকীর্ণ** [উত্‌কির্‌নো] বিণ ১ খোদাইকৃত; ক্ষোদিত। ২ চিত্রিত । ৩ বিদ্ধ । ৪ উৎক্ষিপ্ত । {উৎ+√কৄ +ত(ক্ত)}

**উৎকীর্তন** [উত্‌কির্‌তোন্] বি ১ ঘোষণা । ২ প্রচার । ৩ উচ্চ–প্রশংসা । উৎকীর্তিত বিণ উৎকীর্তন করা হয়েছে এমন । {স. উৎ+কীর্তন}

**উৎকুণ** [উত্‌কুন্] বি উকুন; কেশকীট; চুলের পোকা । {স. উৎ+কুণ}

**উৎকূলিত** [উত্‌কুলিতো] বিণ কূলে উঠানো হয়েছে এমন; কূলে উৎক্ষিপ্ত । {স. উৎ+√কূল+ণিচ্+ত(ক্ত)}

**উৎকৃষ্ট** [উত্‌কৃশটো] বিণ ১ উত্তম; প্রকৃষ্ট । ২ শ্রেষ্ঠ । ৩ উন্নত । উৎকর্ষ বি। {স. উৎ+√কৃষ্+ত(ক্ত)}

**উৎকেন্দ্রিক** [উত্‌কেন্‌দ্রিক্] বিণ কেন্দ্রত্যাগী; অদ্ভূত; খামখেয়ালি (এবং আপাতত প্রচলিত বিধি–ব্যবস্থার বিরুদ্ধে গেলেও, তিনি শেষ পর্যন্ত ইংরাজ উৎকেন্দ্রিকদের অন্যতম নন––সুদ) । উৎকেন্দ্রিকতা বি। {স. উৎ+ কেন্দ্রিক}

**উৎকোচ** [উত্‌কোচ্] বি ঘুষ (কোম্পানির ইংরেজ ও দেশীয় কর্মচারীদিগকে নয় লক্ষ টাকা উৎকোট দিয়াছি––ঈবি)। ~ক বি, বিণ উৎকোচদাতা; ঘুষদাতা। ~গ্রাহী (–হিন্) বিণ ঘুষ গ্রহণ কারী; ঘুষখোর। {স. উৎ+√কুচ্+অক(ণ্বুল্); বহু.}

**উৎক্রম** [উত্‌ক্রম্] বি ১ ব্যতিক্রম; ক্রমভঙ্গ । ২ বিপরীত ক্রম। ৩ ক্রমের বিপরীত গতি । ৪ উদ্‌গমন । ৫ লঙ্ঘন । ৬ নির্গমন। ৭ মৃত্যু । ~ণ বি ১ ক্রমের বিপরীতে গমন । ২ ঊর্ধ্বগমন । ৩ ক্রমবিপর্যয় । ৪ উল্লঙ্ঘন । ৫ মৃত্যু । ৬ (ব্যা.) বাক্যের মধ্যে শব্দবিন্যাসে বিপর্যয় । {স. উৎ+√ক্রম্ অ(ঘঞ্)}

**উৎক্রান্ত** [উত্‌ক্রান্‌তো] বিণ ১ উল্লঙ্ঘিত; অতিক্রান্ত । ২ উদ্‌গত । ৩ মৃত । উৎক্রান্তি বি ১ উল্লঙ্ঘন । ২ উদ্‌গমন । ৩ ঊর্ধ্বগতি; ক্রমোন্নতি (ভাষা প্রাদেশিকতার গণ্ডি পেরিয়ে বিশ্বচেতনার বাহন হয়ে উঠেছে, এই উৎক্রান্তির ফলে––সুদ)। ৪ নির্গমন । ৫ মৃত্যু । {স. উৎ+√ক্রম্+ত(ক্ত)}

**উৎক্রোশ** [উত্‌ক্রোশ্] বি ১ কুরল পক্ষী; ঈগল জাতীয় পক্ষীবিশেষ (মুক্তপক্ষ নভশ্চারী উৎক্রোশের দিকে––বিদে) । ২ চিৎকার। {স. উৎ+√ক্রুশ্+অ(ঘঞ্)}

**উৎক্ষিপ্ত** [উত্‌খিপ্‌তো] বিণ ১ ঊর্ধ্বে নিক্ষিপ্ত (কৃত্রিম উপগ্রহটি উৎক্ষিপ্ত হয়েছে) । ২ উন্মূলিত; উৎপাটিত। ৩ উত্তোলিত। {স. উৎ+ক্ষিপ্+ত(ক্ত)}

**উৎক্ষেপ, উৎক্ষেপণ** [উৎখেপ্, –পোন্] ঊর্ধ্বে নিক্ষেপ। উৎক্ষেপক বিণ ঊর্ধ্বে নিক্ষেপকারী । {স. উৎ+√ক্ষিপ্+অ(অচ্), অন(ল্যুট্)}

**উৎখাত** [উত্‌খাত্] বিণ ১ সমূলে উৎপাটিত (পরিবারটিকে উৎখাত করা হয়েছিল)। ২ বিনষ্ট; ধ্বংসপ্রাপ্ত । ৩ খুঁড়ে তুলে ফেলা হয়েছে এমন । ৪ অধিকারচ্যুত। ৫ উন্মূলন; উৎপাটন । ৬ উৎখনন। ৭ বিদারণ । ❑ বিণ বিদীর্ণ (বন্দুকের গুলীতে বক্ষ উৎখাত হইয়াছিল––শেহা)। {স. উৎ+√খন্(ক্ত)}

**উৎচক্ষু** [উত্‌চোক্‌খু] বিণ তীক্ষ্ণ চক্ষু (তাই একসঙ্গে উৎকর্ণ ও উৎচক্ষু দাঁড়ালোম––শও) । {স. উৎ+চক্ষু}

**উত্তত** [উত্‌ততো] বিণ উন্নত; ঊর্ধ্বমুখী (মানুষ উত্ততভঙ্গী নিয়েছে বলে তার আদিম অবতত দেহের অনেক যন্ত্রকে রোগদুঃখ ভোগ করতে হয় ––রঠা) । {স. উৎ+√তন্+ত(ক্ত)}

**উত্তপ্ত** [উত্‌তপ্‌তো] বিণ ১ অত্যন্ত তপ্ত; খুব গরম। ২ ক্রোধযুক্ত। {স. উৎ+ √তপ্+ত(ক্ত)}

**উত্তম** [উত্‌তম্/–তো–] বিণ ১ খুব ভালো; উৎকৃষ্ট । ২ সর্বশ্রেষ্ঠ । ৩ উপাদেয় । উত্তমা স্ত্রী. । ~পুরুষ বি (ব্যা.) আমি আমরা ইত্যাদি সর্বনাম পদ; first person । ~ মধ্যম বি প্রচুর প্রহার; বিস্তর পিটুনি। ~মধ্যম দেওয়া ক্রি প্রচুর প্রহার করা; আচ্ছা পিটুনি দেওয়া । {স. উৎ+তম(তমপ্)}

**উত্তমর্ণ** [উত্‌তোমর্‌নো] বি, বিণ যে ঋণ দেয়; কর্জদাতা; মহাজন (যদি উত্তরাধিকারীও না থাকে, তাঁহার কেহ উত্তমর্ণও থাকিতে পারে––ঈবি) । {স. উত্তম+ঋণ; বহু.}

**উত্তমাঙ্গ** [উত্‌তোমাঙ্‌গো] বি মাথা; মস্তক (যে ব্যক্তির কলেবরে পূর্বস্বামীর উত্তমাঙ্গ যোজিত, হইয়াছে; সেই তাহার স্বামী হইবে––ঈবি) । ২ প্রধান অঙ্গ । ৩ মস্তক থেকে কটি পর্যন্ত অংশ। {স. উত্তম+অঙ্গ; কর্মধা.}

**উত্তমাশা** [উত্‌তোমাশা] বি দক্ষিণ আফ্রিকার একটি অন্তরীপের নাম। {ই. Cape of Good Hope–এর অনুবাদ}.

**উত্তম্মন্যতা** [উত্‌তম্‌মন্‌নোতা] বি নিজের সম্বন্ধে উচ্চ ধারণা (তাদের উত্তম্মন্যতা শাসিতের প্রতি হয়ত অবজ্ঞার সৃষ্টি করেছিল––আশ)। {স. উত্তম+মন্যথা}

**উত্তর** [উত্‌তোর্] বি ১ জবাব; প্রতিবাক্য । ২ সাড়া; আহ্বানের উত্তর। ৩ উত্তর দিক । ৪ মীমাংসা; সমাধান; সিদ্ধান্ত। ৫ আপত্তি খণ্ডন । ৬ অর্থালঙ্কারবিশেষ। ❑ বিণ ১ পরবর্তী; ভবিষ্যৎ (উত্তরকাল)। ২ সচরাচর দেখা যায় না এমন; দুর্লভ; অসাধারণ (লোকের প্রতিভা) । ৩ অধিক (অষ্টোত্তর) । ৪ শেষ (উত্তর কাণ্ড) । ৫ উপরিস্ত (উত্তরচ্ছেদ) । ৬ উত্তর দিকস্থ (উত্তর মেরু) । ❑ ক্রিবিণ অব্যবহিত পরে; তাহার পর; অনন্তর; পশ্চাৎ (ইহা শ্রবণোত্তর বলিলেন)। ~কাল বি পরবর্তীকাল; ভবিষ্যৎকাল। ~কালীন বিণ ‌ ১ পরবর্তীকালের (উত্তরকালীন লোকেরা এ বিষয়ে বোধ হয় প্রত্যয় করিবেক না––ঈবি) । ২ ভবিষ্যতে ঘটবে এমন । ~কোশল বি প্রাচীন অযোধ্যা। ~ক্রিয়া বি ১ মৃতের শ্রাদ্ধাদি কার্য । ২ উত্তরদান কার্য । ~চ্ছদ বি ১ আস্তরণ; উপরের আচ্ছাদন । ২ বিছানার চাদর । ৩ উত্তরীয়; চাদর । ~দান বি উত্তর দেওয়া । ~দায়ক বিণ, বি প্রতি কথায় প্রতিবাদ করে যে । ~পক্ষ বি ১ তর্কের মীমাংসা; প্রশ্নের জবাব । ২ সিদ্ধান্ত পক্ষ । ~পশ্চিম বি বায়ুকোণ । ~পুরুষ বি পরবর্তী পুরুষ; বংশধর । ~পূর্ব বি ঈশান কোণ । ~– প্রত্যুত্তর বি বাদ––প্রতিবাদ; তর্ক–বিতর্ক। ~ফল্গুনী বি নক্ষত্রবিশেষ। ~বিহীন ⇒ ~রহিত । ~বেতন বি অবসর ভাতা; পেনশন । ~ভাদ্রপদ বি নক্ষত্রবিশেষ। ~মালা বি সমাধানসমূহ । ~মীমাংসা বি বেদান্ত । ~মেরু বি পৃথিবীর উত্তর প্রান্ত; সুমেরু । ~রহিত, ~বিহীন, ~হীন বিণ নিরুত্তর। ~রাবীন্দ্রিক বিণ রবীন্দ্র–পরবর্তী কালের (উত্তররাবীন্দ্রিক বাংলার ন্যায় সঙ্গতি যদিও খুব প্রশংসনীয় নয়––সুদ) । ~সাধক বি ১ পরবর্তীকালের সাধক । ২ তান্ত্রিকের মুখ্য সহকারী। ~সাধিকা স্ত্রী. । ~সূরি বি, বিণ পরবর্তী কালের জ্ঞানী গুণী; উত্তরকালের পণ্ডিত (উত্তরসূরীদের তুলনায় তিনি ছিলেন ইংরেজের পরম বন্ধু––আনিস) । ~হীন ⇒ ~ রহিত । {স. উৎ+ √তৄ +অ(অপ্); স. উদ্+তর(তরপ্)}

**উত্তরঙ্গ** [উত্‌তরোঙ্‌গো] বিণ তরঙ্গময়; ঊর্মিসঙ্কুল। {স. উৎ+তরঙ্গ}

**উত্তরণ** [উত্‌তোরন্] বি ১ নদী সাগর প্রভৃতি পার হওয়া। ২ গন্তব্যস্থানে পৌঁছানো; উপস্থিত হওয়া । {স. উৎ+ তৃ+অন(ল্যুট্)}

**উত্তরা** [উত্‌তোরা] বি মহাভারতোক্ত বিরাট রাজার কন্যা ও অভিমন্যুর পত্নী। {স. উত্তর+আ(টাপ্)}

**উত্তরাখণ্ড** [উত্‌তোরাখন্‌ডো] বি ‘আর্যাবর্ত’ নামে পরিচিত ভারতবর্ষের উত্তরাংশ। এর অপর নাম ‘উত্তরাপথ’ । তুল. বিপ. দক্ষিণাপথ। {স. উত্তরা+খণ্ড}

**উত্তরাধিকার** [উত্‌তোরাধিকার্] বি মৃত ব্যক্তির সঙ্গে সম্বন্ধজনিত দাবিতে মৃতের সম্পত্তিতে অধিকার; ওয়ারিসি স্বত্ব। ~সূত্র বি বংশগত অধিকারের ক্রমধারা; বংশানুক্রমিক অধিকার ঘটিত সম্পর্কবন্ধন । উত্তরাধিকারী (–রিন্) বিণ বি আত্মীয়ের মৃত্যুর পরে সম্পত্তির অধিকারী । উত্তরাধিকারিণী স্ত্রী. । {স. উত্তর+অধিকার; কর্মধা.}

**উত্তরাপথ** [উত্‌তোরাপথ্] বি ভারতবর্ষের উত্তরস্থ হিমালয় অঞ্চল; আর্যাবর্ত । তুল. দক্ষিণাপথ। {স. উত্তরা+পথ}

**উত্তরায়ণ** [উত্‌তোরায়ন্] বি ১ বিষুবরেখা থেকে সূর্যের ক্রমশ উত্তরে গমন (মাঘের সূর্য উত্তরায়ণে পার হয়ে এল চলি––রঠা) । ২ সূর্যের উক্ত সময়ের গতিকাল । উত্তরায়ণান্তবৃত্ত বি যে কল্পিত রেখা দ্বারা সূর্যের উত্তরায়ণ গতিসীমা নির্দেশ করা হয়; কর্কটক্রান্তি; Tropic of Cancer । {স. উত্তর+অয়ন; কর্মধা.}

**উত্তরাশা** [উত্‌তোরাশা] বি ১ উত্তর দিক। ২ উত্তরের প্রত্যাশা । {স. উত্তর+আশা; ৭তৎ.}

**উত্তরাষাঢ়া** [উত্‌তোরাশাঢ়া] বি নক্ষত্রবিশেষ । {স. উত্তর+আষাঢ়া; কর্মধা.}

**উত্তরাস্য** [উত্‌তোরাশ্‌শো] বি –বিণ উত্তরমুখ; উত্তরদিকে মুখ করে আছে এমন। {উত্তর+আস্য; বহু.}

**উত্তরীয়, উত্তরী** [উত্‌তোরিয়ো, উত্‌তোরি] বি ১ উড়ানি; চাদর (শুভ্র উত্তরীয় প্রায়––রঠা; কৌষিক বস্ত্র, কৌষিক উত্তরী, চন্দনের ফোঁটা ভালে––মদ) । ২ উপবীতের ন্যায় পরিহিত বস্ত্র । {স. উত্তর+ঈয়(ছ), ঈ}

**উত্তরোত্তর** [উত্‌তোরোত্‌তর্] ক্রিবিণ ক্রমে ক্রমে; ক্রমান্বয়ে; পরপর; ক্রমশ । {স. উত্তর+উত্তর}

**উত্তল** [উত্‌তল্] বিণ কূর্মপৃষ্ঠবৎ; অর্ধবৃত্তাকার উন্নত উপবিভাগবিশিষ্ট; convex । ❑ বি (আল.) কূর্ম পৃষ্ঠবৎ অশং (আকাশের উত্তলে হেলান দেয়––উত্তরের দিকে মুখ করে মকরক্রান্তির সূর্য––বুব) । {স. উৎ+তল}

**উত্তান** [উত্‌তান্] বিণ চিত হয়ে শায়িত; ঊর্ধ্বমুখে শায়িত (অমনি সে বাণবিদ্ধ কেশরীর মত...ছুটে গেল বনান্তরে ঊর্ধ্বশ্বাসে উত্তান আননে––মোম) । {স. উ+√তন্+অ(ঘঞ্)}

**উত্তাপ** [উত্‌তাপ্] বি ১ তাপ; উষ্ণতা। ২ সন্তাপ । উত্তাপিত বিণ ১ তপ্তকৃত; তপ্ত করা হয়েছে এমন । ২ সন্তাপিত । {স. উৎ+তাপ}

**উত্তাল** [উত্‌তাল্] বিণ ১ অত্যন্ত উচ্চ; উত্তুঙ্গ (মুহূর্তে ঢেউ হয়ে ওঠে উত্তাল––অচিসে) । ২ উৎকট; ভয়ঙ্কর; তরঙ্গময় । ৩ উচ্চ শব্দকারী । ৪ অত্যন্ত আলোড়িত । উত্তালতা বি ১ প্রচণ্ড আলোড়ন । ২ ভাবাবেগজনিত আলোড়ন বা আন্দোলন (মাকে ফিরে পেয়ে ছেলে–মেয়েগুলির উত্তালতা তখনো থামেনি––অচিসে) । {স. উৎ+তাল}

**উত্তীর্ণ** [উত্‌তির্‌নো] বিণ ১ পার হয়েছে এমন। ২ অতিক্রান্ত । ৩ উল্লঙ্ঘিত। ৪ উপস্থিত (প্রাসাদে গিয়া উত্তীর্ণ হইলাম––রঠা) । ২ কৃতকার্য; সফল । ৬ মুক্ত; নিষ্কৃতিপ্রাপ্ত । {স. উৎ+√তৄ+ত(ক্ত)}

**উত্তুঙ্গ** [উত্‌তুঙ্‌গো] বিণ অতিশয় উচ্চতাপসম্পন্ন; খুব উঁচু (পাহাড়ের উত্তুঙ্গ চূঢ়ায়––মব) । উত্তুঙ্গতা বি উচ্চতা (মানুষের কল্পনার উত্তুঙ্গতা অতি দুরারোহ––আহা)। {স. উৎ+তুঙ্গ}

**উত্তুরে** [উত্‌তুরে] বিণ উত্তর দিকের; উত্তর দিক থেকে আগত (উত্তুরে হাওয়া) । {স. উত্তর + বা. ইয়া = উত্তরিয়া> উত্তইর‍্যা>উত্তুরে}

**উত্তেজক** [উত্‌তেজক্] বিণ উত্তেজনা সৃষ্টিকারী; উদ্দীপক । ❑ বি তেজালো দ্রব্য; শরীরযন্ত্রের উত্তেজনাবৃদ্ধিকারী ঔষধ; stimulant । উত্তেজন বি ১ উৎসাহদান; উদ্দীপন । ২ বিবর্ধন । ৩ অস্ত্র ইত্যাদি তীক্ষ্ণকরণ । ৪ কর্মপ্রবৃত্তি সঞ্চারণ। ৫ কামক্রোধাদি রিপুর উদ্দীপন । উত্তেজনা বি ১ উদ্দীপনা; প্রবল প্রেরণা । ২ অস্থিরতা; চিত্তচাঞ্চল্য । ৩ কামক্রোধাদি রিপুর প্রাবল্য । ৪ ভারসাম্যলুপ্ত মানসিক অবস্থা । উত্তেজিত বিণ ১ উত্তেজনা সৃষ্টি করা হয়েছে এমন; উত্তেজনাপ্রাপ্ত। ২ উদ্দীপিত। ৩ প্রবর্তিত । {স. উৎ+√তিজ্+অক(ণ্বুল্)}

**উত্তোলন** [উত্‌তোলোন্] বি ১ তোলা; উঁচুতে উঠানো ; উঁচু করা । ২ উঁচুতে ধারণ; বহন বা স্থাপন । ৩ উত্থাপন । উত্তোলিত বিণ ১ উত্তোলন করা হয়েছে এমন । ২ ঊর্ধ্বে স্থাপন করা হয়েছে এমন ।৩ উত্থাপিত । {স. উৎ+√তুল্ +ণিচ্+অন(লুট্)}

**উত্ত্যক্ত** [উত্‌তক্‌তো] বিণ ব্যতিব্যস্ত; বিরক্ত; অস্থির। {স. উৎ+ত্যক্ত}

**উৎত্রাস** [উত্‌ত্রাস্] বি ভয়; সন্ত্রাস। উৎত্রাসন বি অতিশয় ব্যস্ত বা ভীতকরণ । {স. উৎ+ √ত্রস্+অ(ঘঞ্)}

**উত্থ** [উত্‌থো] বিণ ১ উত্থিত (সমুদ্রোত্থ)। ২ উৎপন্ন; সঞ্জাত । {স. উৎ+√স্থা+অ(ক)}

**উত্থান** [উত্‌থান্] বি ১ ওঠা; খাড়া হওয়া । ২ উন্নতি; অভ্যুদয় । ৩ গাত্রোত্থান । ৪ বিদ্রোহ । ৫ আবির্ভাব । উত্থান–পতন বি ১ উন্নতি–অবনতি। ২ ওঠানামা। ৩ হ্রাসবৃদ্ধি। {স. উৎ+ √স্তা+অন(ল্যুট্)}

**উত্থাপন** [উত্‌থাপোন্] বি ১ প্রসঙ্গের অবতারণা । ২ প্রস্তাবনা । ৩ উত্তোলন । ৪ উল্লেখ। উত্থাপক বিণ বি ১ প্রস্তাবকারী; প্রস্থাবক। ২ উত্থাপনকারী। ৩ উত্তোলনকারী। উত্থাপনীয় বিণ ১ উত্থাপন করা চলে এমন; উত্থাপনযোগ্য। ২ উত্থাপন করতে হবে এমন । উত্থাপিত বিণ উত্থাপন করা হয়েছে এমন। {স. উৎ+ √স্থা+ণিচ্+অন(ল্যুট্)}

**উত্থিত** [উত্‌থিতো] বিণ ১ ঊর্ধ্বে উঠেছে এমন; ঊর্ধ্বগত। ২ উদ্‌গত; নির্গত । ৩ উন্নত; বর্ধিত । ৪ বিরুদ্ধে দণ্ডায়মান । উত্থান বি। {স. উৎ+ √স্থা+ত(ক্ত)}

**উৎপতন** [উত্‌পতোন্] বি ১ উড়ে এসে পড়া । ২ উৎপত্তি । ৩ উদয় । ৪ উড়ন । উৎপতিত বিণ । {স. উৎ+পতন}

**উৎপত্তি** [উত্‌পোত্‌তি] বি ১ উদ্ভব; জন্ম। ২ আবির্ভাব; অভ্যুদয় । ৩ কারণ; মূল। ~মূল বি ১ জন্মের বা সৃষ্টির হেতু । ২ মূলকারণ; আদি কারণ। ~স্থল, –স্থান বি উৎস; গোড়া; নিদান । {স. উৎ+ √পদ্+তি(ক্ত)}

**উৎপথ** [উত্‌পথ্] বি বিপথ; কুপথ; অসৎপত। ~গামী বিণ ১ বিপথগামী; অসৎপথে গমনকারী । ২ উচ্ছৃঙ্খল। উৎপথ–গামিনী স্ত্রী। {স. উৎ+পথিন্+অ (সমাসান্ত); প্রাদি তৎ.}

**উৎপদ্যমান** [উত্‌পদ্‌দোমান্] বিণ উৎপন্ন হচ্ছে বা হয়েছে এমন; জায়মান । {স. উৎ+ √পদ্+মান (শানচ্)}‌

**উৎপন্ন** [উত্‌পন্‌নো] বিণ ১ জাত; সৃষ্ট; নির্মিত । ২ উৎপাদিত; প্রস্তুত । ৩ উদ্ভূত। ~করা ক্রি জন্মানো; সৃষ্টি করা । ~মতি বিণ ১ উপস্থিত বুদ্ধিসম্পন্ন । ২ বুদ্ধিমান । ~মতিত্ব বি উপস্থিত বুদ্ধিমত্তা; প্রয়োজনীয় দ্রুতচিন্তার ক্ষমতা (জয়শ্রী উৎপন্ন মতিত্ববলে এক উপায় স্থির করিয়া কহিল––ঈবি) । {স. উৎ+ √পদ্+ত(ক্ত)}

**উৎপল** [উত্‌পল্] বি পদ্মফুল; কুমুদ । উৎপলাক্ষ বিণ ১ পদ্মের ন্যায় সুন্দর নেত্রবিশিষ্ট; কমলনয়ন । ২ সুন্দর চক্ষুবিশিষ্ট । উৎপলাক্ষী স্ত্রী.। {স. উৎ+√পল্+অ(অচ্); বহু.}

**উৎপাটন** [উত্‌পাটোন্] বি সমূলে উপড়ানো; উন্মূলন । উৎপাটক বিণ উন্মূলনকারী; উৎপাটনকারী । উৎপাটনীয় বিণ ১ উৎপাটনযোগ্য । ২ উৎপাটন করতে হবে এমন । উৎপাটিত বিণ সমূলে তুলে ফেলা হয়েছে এমন । {স. উৎ+ √পট্+ণিচ্+অন(ল্যুট্)}

**উৎপাত** [উত্‌পাত্] বি ১ উপদ্রব; দৌরাত্ম্য। ২ দৈব বিপদ (পথিমধ্যে কোন উৎপাতে পড়িয়াছে––ঈবি)। {স. উৎ+পত্+অ(ঘঞ্)}

**উৎপাদ** [উত্‌পাদো] বি উৎপাদিত বস্তু বা উৎপাদনের মোট পরিমাণ; output । ২ উপরের দিকে পা থাকে এমন; ঊর্ধ্বপাদ । {স. উৎ+ √পদ্ + অ(ঘঞ্)}

**উৎপাদন** [উত্‌পাদোন্] বি ১ নির্মাণ; সৃষ্টি জনন। ২ নির্মিত বস্তু; শিল্পজাত দ্রব্য । বিপ. অনুৎপাদন। উৎপাদক, উৎপাদিয়িতা(–তৃ), উৎপাদী(–দিন্) বিণ ১ নির্মাতা; উৎপাদনকারী; প্রস্তুতকারী । ২ জনক; জন্মদাতা। ৩ উৎপত্তিকারী । ❑ বি (গণিত.) গুণনীয়ক; factor । উৎপাদিকা, উৎপাদয়িত্রী স্ত্রী.। উৎপাদনীয়, উৎপাদ্য বিণ উৎপাদন করা যায় বা করতে হবে এমন । উৎপাদিত বিণ উৎপাদন করা হয়েছে এমন; উৎপন্ন। উৎপাদ্যমান বিণ উৎপন্ন হচ্ছে বা জন্মাচ্ছে এমন। {স. উৎ+ √পদ্+ণিচ্+অন(ল্যুট্)}

**উৎপিঞ্জর** [উত্‌পিন্‌জর্] বিণ পিঞ্জরমুক্ত। {স. উৎ+পিঞ্জর}

**উৎপিপাসু** [উত্‌পিপাশু] বিণ ১ অতিশয় পিপাসিত। ২ উৎকণ্ঠিত । {স. উৎ+ √পা+সন্+উ}

**উৎপিষ্ট** [উত্‌পিশ্‌টো] বিণ বিমর্দিত । {স. উৎ+পিষ্ট}

**উৎপীড়ন** [উত্‌পিড়ন্] বি ১ উত্যক্তকরণ; ক্লেশপ্রাপ্ত। উৎপীড়িতা স্ত্রী.। {স. উৎ+পীড়ন}

**উৎপূর্ণ** [উত্‌পুর্‌নো] বিণ সুপরিপূর্ণ; পূর্ণমাত্রায় ভরা (আঙুরের গুচ্ছের মতো, অমনি একটি বৃন্তভরা অজস্র সুডৌল সৌন্দর্য, যৌবনরসে অমনি উৎপূর্ণ––রঠা) । {স. উৎ+পূর্ণ}

**উৎপ্রাস**, **উৎপ্রাসন** [উত্‌প্রাশ্, উত্‌প্রাশোন্] বি ১ উপহাস । ২ ঈষৎ হাস্য । ৩ ঊর্ধ্বনিক্ষেপণ; উৎক্ষেপ । {স. উৎ+প্রাস, প্রাসন}

**উৎপ্রেক্ষণ** [উত্‌প্রেক্‌খোন্] বি ১ প্রকৃত বস্তুতে অপ্রকৃতের আরোপকরণ । ২ বিতর্ক; সন্দেহাত্মক বাক্য । ৩ অবলোক; দর্শন; দেখা । {স. উৎ+প্রেক্ষণ}

**উৎপ্রেক্ষা** [উত্‌প্রেক্‌খা] বি ১ (আল.) উপমান ও উপমেয়ের অভেদ কল্পনা (লজ্জাবেশে রাহু আসি গ্রাসিল চাঁদের, হাসি ভস্মে লুকাইলা দেব বিভাবসু––মদ) । ২ বিতর্ক । ৩ অনুমান; আন্দাজ । {স. উৎ+প্রেক্ষা}

**উৎফুল্ল** [উত্‌ফুল্‌লো] বিণ ১ অত্যন্ত প্রফুল্ল; উল্লসিত । ২ বিকশিত; প্রস্ফুটিত; ফুটন্ত । {স. উৎ+ফুল্ল}

উৎরাই ⇒ উতরাই

**উৎস** [উত্‌শো] বি ১ প্রস্রবণ; নির্ঝর; ফোয়ারা । ২ উৎপত্তিস্থল (শক্তির উৎস) । ~মুখ বি ১ প্রস্রবণ বা ঝরনার উৎপত্তিপ্রান্ত বা মুখ । ২ উৎপত্তিস্থান । {স. √উন্দ্+স, ‘ন’ লোপ}

**উৎসঙ্গ** [উত্‌শঙ্‌গো] বি ১ ক্রোড়; অঙ্ক; কোল (উৎসঙ্গে লীনা বীণা সে মুক্তস্বরা––অঠা) । ২ পর্বতের সানুদেশ; অধিত্যকা (উৎসঙ্গ প্রদেশে, ধূর্জটির পাদপদ্মে পড়িছে সঘনে অশ্রুবারি––মদ) । ৩ আলিঙ্গন (জন্ম ও মৃত্যুর ভাবী উৎসঙ্গে যত আছে রূপ–রাগ নিল সেই সঙ্গে––মোম) । {স. উৎ+সঙ্গ}

**উৎসন্ন, উচ্ছন্ন** [উত্‌শন্‌নো, উচ্‌ছন্‌নো] বিণ ১ উচ্ছন্ন; বিনষ্ট। ২ বিধ্বস্ত; ধ্বংসপ্রাপ্ত । ৩ অধঃপতিত। ৪ উৎসাদিত। ~ করা ক্রি উচ্ছেদ করা; বিনাশ করা । উৎসন্নে যাওয়া ক্রি অধঃপাতে যাওয়া; গোল্লায় যাওয়া (মুছলমানও আজ ঠিক সেই সব কারণেই উৎসন্নে যাইতেছে বসিয়াছে––মআ)। {উৎ+ √সদ্‌+ত(ক্ত)}

**উৎসব, উচ্ছব** (মবা.) [উত্‌শব্, উচ্‌ছব্] বি ১ আনন্দানুষ্ঠান; পর্ব । ২ ধুমধাম (রঙ্গ ঢঙ্গ বহুল উচ্ছব গীত নাট––সৈআ)। ৩ আনন্দানুভূতি; আহ্লাদ (উৎসব হইল মনে সরোবর দেখি––সৈআ) । উৎসব–কৌতুক বি আমোদ –আহ্লাদ (মত্ত সবে উৎসব–কৌতুকে––মদ) । উৎসবময় বিণ উৎসবপূর্ণ। উৎসবময়ী স্ত্রী.। {স. উৎ+√সু+অ(অপ্)ত>}

**উৎসর্গ** [উত্‌শর্‌গো] বি ১ সদুদ্দেশ্যে অর্পণ বা বিসর্জন । ২ স্বত্বত্যাগ; দান । ৩ কানো উদ্দেশ্যে নিবেদন । ৪ দেবতার উদ্দেশ্যে দান । ৫ প্রতিষ্ঠা করা । ~– পত্র বি গ্রন্থাদির যে পৃষ্ঠায় লিখিতভাবে কারো উদ্দেশে নিবেদন বা সমর্পণের কথা বলা হয় । উৎসর্গীকৃত, উৎসর্গিত (অপ্র) বিণ উৎসর্গ করা হয়েছে এমন । {স. উৎ+ √সৃজ্+অ(ঘঞ্)}

**উৎসর্জন** [উত্‌শর্‌জন্] বি নিবেদন; উৎসর্গ; ত্যাগ (উৎসর্জন করা হয়েছে এমন । {স. উৎ+ √সৃজ্+অন(ল্যুট্)}

**উৎসাদন** [উত্‌শাদোন্] বি ১ উৎপাটন; উন্মূলন । ২ উচ্ছেদ; বিতাড়ন । ৩ বিনাশ; ধ্বংস। উৎসাদনীয় বিণ ১ উৎসাদনযোগ্য। ২ উৎসাদন করতে হবে এমন । উৎসাদিত বিণ বিনষ্ট বা ধ্বংস করা হয়েছে এমন (আমরা সমূলে উৎসাদিত হই, ইহাই তাহাদের আন্তরিক কামনা––ইহো) । {স. উৎ+ √সদ্+ ণিচ্+ অন(ল্যুট্)}

**উৎসার, উৎসারণ** [উত্‌শার্, উত্‌শারোন্] বি ১ ঊর্ধ্বে ক্ষেপণ; চালন । ২ অপসারণ; দূরীকরণ। ৩ নিরাকরণ; অপনয়ন । উৎসারক বিণ উৎসারণকারী । উৎসারণীয় বিণ ১ উৎসারণযোগ্য । ২ উৎসারণ করতে হবে এমন । উৎসারিত বিণ ১ দূরীকৃত । ২ উৎক্ষিপ্ত । উৎসারিতা বিণ স্ত্রী.। {স. উৎ+ √সৃ+ণিচ্অ(ঘঞ্), অন(ল্যুট্)}

**উৎসাহ** [উত্‌শাহো] বি ১ কার্যে আগ্রহ; তৎপরতা; উদ্যম। ২ উদ্দীপনা । ৩ অধ্যবসায়; প্রযত্ন । ~ক বিণ উৎসাহদানকারী । উৎসাহিকা স্ত্রী.। ~জনক বিণ উৎসাহ প্রদান করে এমন । ~ন বি উৎসাহ প্রদান । ~নীয় বিণ উৎসাহদানের উপযুক্ত । ~ভঙ্গ বি উদ্যমনাশ। উৎসাহান্বিত বিণ উদ্যমী; উৎসাহযুক্ত । উৎসাহিত বিণ উৎসাহ পেয়েছে এমন । উৎসাহী (–হিন্) বিণ উৎসাহ পেয়েছে এমন । উৎসাহী (–হিন্) বিণ উৎসাহশীল । উৎসাহিনী স্ত্রী.। উৎসাহিতা স্ত্রী.। {স. উৎ+ √সহ্+অ(ঘঞ্)}

**উৎসিক্ত** [উত্‌শিক্‌তো] বিণ ১ জলসেচন করা হয়েছে এমন; সিক্ত; আদ্রীকৃত। ২ গর্বিত; উদ্ধত । {স. উৎ+সিক্ত}

**উৎসুক** [উত্‌শুক্] বিণ ১ আগ্রহান্বিত; ব্যগ্র; অধীর (পর্যটকগণ আরব দেশে গমন করেন––শেআ)। ২ উৎকণ্ঠিত। ৩ উন্মনা। ~তা বি ১ ঔৎসুক্য । ২ বিমেষ ব্যগ্রতা; আগ্রহাতিশয় (এই প্রবৃত্তির উৎসুকতা অনেকের মধ্যে আজকাল দেখা যায়––অচিসে)। উৎসুকা বিণ স্ত্রী. ঔৎসুক্যযুক্তা (শকুন্তলা নিতান্ত উৎসুকা হইলেন––ঈবি)। উৎসুকী(–কিন্) বিণ ঔৎসুক্যপূর্ণ; আগ্রহশীল (উৎসবের উৎসতেই, উৎসুকীর নিত্যসুখ––সদ) । {স. উৎ+ √সু+ক(কপ্)}

**উৎসৃষ্ট** [উত্‌স্রিশ্‌টো] বিণ ১ উৎসর্গীকৃত; সদদ্দেশ্যে অর্পিত । ২ পরিত্যক্ত । ৩ দত্ত ; উপহৃত। ৪ উচ্ছিষ্ট; এঁটো। ৫ প্রযুক্ত। {স. উৎ+ √সৃজ্+অ(ক্ত)}

**উৎসেচ, উৎসেচন** [উত্‌শেচ্, উত্‌শেচোন্] বি ১ উপরে জলসিঞ্চন । ২ উদ্রেক; উত্তেজন । উৎসেচন ক্রিয়া বি যে প্রক্রিয়ায় পদার্থ গেঁজে ওঠে; fermentation । {স. উৎ+ √সিচ্ + অ (ঘঞ্), অন(ল্যুট্)}

**উথল, উথাল** [উথল্‌, –থাল্] বিণ ১ উথলিত; উচ্ছলিত; উদ্বেলিত। ২ উত্তাল; উত্তুঙ্গ । উথলন (ব্র.) ক্রি উথলে ওঠা (উথলন মদন পয়োধি তরঙ্গ––বিপ) । উথল–পাথল, উথাল–পাথাল বিণ ১ তরঙ্গক্ষুব্ধ; বিক্ষুব্ধ (নিম্নে নদী উথল–পাথল, ঢেউ ভেঙ্গে যায় ফেনার ভরে––জউ) । ২ উত্তাল; উত্তুঙ্গ (সমুদ্রের উথাল–পাতাল ঢেউয়ের জলে––দমি) । {স. উত্তাল>উথল্ল>উথাল>}

**উথলানো, উথলনো** [উথ্‌লানো, –লনো] ক্রি ১ উথলে ওঠা । ২ উপচানো । ৩ ফেঁপে বা স্ফীত হয়ে ওঠা । ❑ বি, বিণ উক্ত সকল অর্থে (সকল–পরান–উথলানো এ যে সনাতন পরিচয়––সদ) । উথলিত বিণ ১ স্ফীত; উদ্বেলিত। ২ পরিপ্লাবিত। {স. উত্তাল> উত্থাল; বা. √উথ্‌লা+আন, আনো = উথ্‌লানো}

**উদ১, উদ্বিড়াল** [উদ্, –বিড়াল্] বি জলচর প্রাণীবিশেষ; ভোঁদর। {স. উদ্র>প্রা. উদ্দ>; স. উদক>}

**উদক্১, উদচ্** [উদক্, –চ] বি ১ উত্তর দিক দেশ বা কাল । ২ উত্তরাভিমুখী; উত্তরবর্তী। {স. উদ্+ √অঞ্চ্+ক্বিন্}

**উদক২, উদ২** [উদক্, উদ্] বি পানি; জল; বারি (গঙ্গোদক, কূপোদক)। উদক কার্য বি প্রাতঃকৃত্য (শৌচ আচমনাদি উদক কার্য আরম্ভ করিলেন––ঈবি) । উদজ বিণ জলজাত। {স. √উন্দ্+অক}

**উদগ্র** [উদগ্‌গ্রো] বিণ ১ ঊর্ধ্বাভিমুখ (দলিত ফণিনীর ন্যায় মুহূর্তের মধ্যেই উদগ্র হইয়া––রঠা) । ২ উৎকট; ভয়ঙ্কর; প্রচণ্ড (আমি চাই উদগ্র হইয়া––রঠা) । ৩ সুউচ্চ। ৪ উদ্ধত । ৫ তীব্র। ৬ উৎকৃষ্ট । {স. উৎ+অগ্র}

**উদচ্** ⇒ উদক্

**উদজ** [উদজ্] বিণ জলজাত; পানিতে উৎপন্ন (উদজ উদ্ভিদ্) । {স. উদ+ জন্+অ(ড)}

**উদজান** [উদ্‌জান্] বি একপ্রকার জলীয় গ্যাস; হাইড্রোজেন গ্যাস; hydrogen । {স. উদ + √জন্+অ(ড) + অন(ল্যুট্)}

**উদধি** [উদোধি] বি সমুদ্র (উদধি মেখলা মেদিনী––কেম)। {স. উদ+ √ধিা+ই(কি)}

**উদম** ⇒ উদাম

**উদমাদা** [উদ্‌মাদা] বিণ হাবলা আধপাগলা (কোন আমোদপ্রিয় লোক যমকে উদমাদা রকম দেখিয়া যমের সহিত কৌতুক করিয়াছে––দীমি) । {স. উন্মাদ = উদ্+মাদ>উদমাদ + আ =উদমাদা}

**উদমো** [উদ্‌মো] বিণ ১ বন্ধনমুক্ত; স্বচ্ছন্দবিহারী (উদমো ...ষাঁড়––নই) । ২ অপরিণতবয়স্ক (উদমো রাঁড়ি)। {স. উদ্দাম}

**উদয়** [উদয়] বি ১ আবির্ভাব; উত্থান (চন্দ্রোদয়) । ২ উৎপত্তি (ভাগ্যোদয়) । ৩ উদ্রেক; সঞ্চার (ক্রোধের উদয়)। ৪ উৎকর্ষ; বৃদ্ধি; উন্নতি। ৫ ফলসিদ্ধি; লাভ। ~কাল বি ১ সূর্যোদয়ের কাল । ২ আবির্ভাবকাল। ~গিরি, উদায়াচল বি ১ সূর্যের উদয়স্থান; পূর্বদিকের যে কল্পিত পর্বত থেকে সূর্যের উদয় হয় (উদয়গিরি হতে উচ্চে কহ মোরে তিমির লয় হল দীপ্তি সাগরে––রঠা; ওই কারা বসে আছে দূরে কল্পনা উদয়াচলপুরে––রঠা) । ২ উড়িষ্যার পর্বতবিশেষ । উদীয়মান বিণ উদিত হচ্ছে এমন । উদয়াস্ত বি ১ সূর্যোদয় থেকে সূর্যাস্ত পর্যন্ত সময় ; সারাদিন (উদয়াস্ত খাটুনিটা দেখলি তো? ––বিব) । ২ উদয় ও অস্ত । ❑ ক্রিবিণ দিনভর; সারাক্ষণ (উদয়াস্ত খাটা)। উদয়োন্মুখ বিণ উদিত হওয়ার উপক্রম করছে এমন। {স. উদ্+ √ই+অ(অচ্)}

**উদর** [উদর্] বি পেট; জঠর। ২ গর্ভ । ৩ অভ্যন্তর । ৪ কবল; গ্রসা । –পরতা বি ১ উদরপরায়ণতা; ঔদরিকতা । ২ যে রোগ হলে বার বার খেতে ইচ্ছা হয় (বিশাল উদর বসে উদরপরতা––মদ) । ~পরায়ণ, ~সর্বস্ব বিণ পেটুক ; ঔদরিক। ~পরায়ণা স্ত্রী. । ~পিশাচ বিণ খাদ্যাখাদ্য সম্পর্কে বাছবিচার করে না এমন; খাদ্যখাদ্যা সম্পর্কে যথেচ্ছাচারী বা নির্বিকার। ~সাৎ বিণ ১ উদরস্থ; উদরে গৃহীত; ভক্ষিত। ২ কবলিত; গ্রস্ত । উদরাধ্মান বি পেটফাঁপা (হজম করিতে পারেন নই, সুতরাং অপচার ও উদরাধ্মান হইয়া রহিয়াছে––ঈবি) । উদরাময় বি পেটের পীড়া; diarrhoea । উদরী (–রিন্) বি একপ্রকার রোগ––এতে পেট ফুলে যায় ও পেটের জল জমে; dropsy (বাঙ্গলার নবার আলীবর্দী খাঁ পীড়িত––উদরী রোগে আক্রান্ত––ইহো) । ❑ বিণ স্থূলোদর; পেটমোটা; ভুঁড়িওয়ালা । {স. উৎ+ √ঋ+অ}

**উদলা, উদ্‌লা** [উদ্‌লা] বিণ ১ আঢাকা; খোলা; উন্মুক্ত (একটা উদলা নৌকার ওপর জয়গনের দৃষ্টি পড়ে––আই)। ২ নগ্ন; অনাবৃত। ৩ অবাধ; অবারিত (বাদলা দিনের ‘উদলা ঝামট ভাসিয়ে দেবে সৃষ্টি––সদ) । {স. উৎ+স্থল>প্রা.উত্থল> উদল+আ}

**উদসল** (ব্র.), উদাসল (ব্র.) [উদসল, উদা–] ক্রি উন্মুক্ত বা অনাবৃত করণ (তেঞি উদাসল কুচজোরা––বিপ) । {তুল. উদলা}

**উদা** [উদা] বিণ ১ ভিজা; সিক্ত । ২ মিয়ানো; নরম হয়ে যাওয়া। {তুল. আঞ্চ. ওদাওদা = ভিজা–ভিজা; স. আর্দ্র>ওদ্দ> ওদ+আ; স. উদ(জল অর্থে) + আ=উদা}

**উদাত্ত** [উদাত্‌তো] বি ১ সঙ্গীতের স্বরভেদ । ২ অর্থালঙ্কার বিশেষ । ❑ বিণ ১ গম্ভীর এবং উচ্চ (উদাত্ত কণ্ঠে) । ২ মহান (ধীরোদাত্ত); দরাজ (উদাত্ত কণ্ঠ) । {স. উৎ+আ+দা+ত(ক্ত)}

**উদান** [উদান্] বি মানবদেহে অবস্থিত পঞ্চবায়ুর অন্যতম কণ্ঠস্থিত বায়ু । {স. উৎ+আ+ √ অন্+অ(ঘঞ্)}

**উদাম,** **উদোম**, **উদম** [উদাম্, –দো–, –দ–] বিণ ১ উলঙ্গ; নগ্ন (পিঠ ঢাকিতে গিয়া মুখ উদাম করিতে করিতে ছুট দেয়––আমআ; তাঁদের অসাক্ষাতে বাড়ীর অনেক ভাগ উদোম বন্ধনহীন এলো হয়ে পড়ে––প্যামি)। ২ উদ্দাম । ৩ মুক্ত । ৪ দুরন্ত । {স. উদ্দাম>উদাম}

**উদার** [উদার্] বিণ ১ বদান্য; দানশীল। ২ মহৎ; উচ্চ; প্রশস্ত । ৩ করুণাপূর্ণ । ৪ সরলতাবিশিষ্ট ; অসংকীর্ণ। ~চরিত, ~চিত্ত, ~চেতা বিণ মহাপ্রাণ; উদারহৃদয়। ~তা বি ঔদার্য । ২ বদান্যতা; দানশীলতা । ৩ অকপটতা; ঋজুতা; সরলতা । ৪ শ্রেষ্ঠত্ব; মহত্ত্ব । ~নীতিক, ~নৈতিক বিণ উদার নীতিতে বিশ্ববাসী; উদারতন্ত্রী । ~মতি, ~স্বভাব, ~হৃদয় বিণ মহদাশয়; উচ্চপ্রকৃতিবিশিষ্ট; প্রশস্তমনা। {স. উদ্+আ+রা+অ(ক)}

**উদারা** [উদারা] বি (সনৃ) নিম্ন সপ্তকের সুর (এ সুধা সঙ্গীত স্বরতরঙ্গে তরঙ্গে উদারা মুদারা তারা ঘুরিয়া ফিরিয়া––কায়)। {স. উদার+আ}

**উদাস** [উদাশ্] বিণ ১ উদাসীন; বিষয়ে বিতৃষ্ণ। ২ আকুল ব্যাকুল (আমার গানে তোমায় ধরব বলে উদাস হয়ে যাই যে চলে––রঠা) । ৩ বিষণ্ন; উন্মনা (মম অন্তর উদাসে পল্লব মর্মরে কোন্‌ চঞ্চল বাতাসে––রঠা) । ❑ বি ঔদাস্য; বিষয়–বৈরাগ্য। {স. উৎ+ √আস্+অ(অচ্)}

**উদাসল** ⇒ উদসল

**উদাসিনী** ⇒ উদাসী ও উদাসীন

**উদাসী** (–সিন্) [উদাশি] বিণ ১ উদাস হয়েছে এমন । ২ বিষয়বিরক্ত। ❑ বি সন্ন্যাসী; সম্প্রদায়বিশেষ। উদাসিতা বি । উদাসিনী স্ত্রী. । {স. উদাস+ইন্}

**উদাসীন** [উদাশিন্] বিণ ১ নিরপেক্ষ; নিঃসম্পর্ক। ২ অনাসক্ত; নির্লিপ্ত। ৩ সংসারে বীতস্পৃহ; বৈরাগী। উদাসীনতা বি। উদাসীন পু.। উদাসীনা স্ত্রী. । উদাসী (–সিন্) পু.। উদাসিনী স্ত্রী.। {স. উদ+আসীন; স. উদাস+ইন্}

**উদাহরণ** [উদাহরণ [উদাহরোন্] বি ১ দৃষ্টান্ত; নিদর্শন । ২ বক্তব্য বিষয় প্রঞ্জল করবার উদ্দেশ্যে অনুরূপ প্রসঙ্গের উল্লেখ। উদাহৃত বিণ ১ দৃষ্টান্তস্বরূপ ব্যবহৃত। ২ উল্লিখিত । {স. উৎ+আহরণ, আহৃত}

**উদিত১** [উদিতো] বিণ ১ উত্থিত; উদ্‌গত। ২ প্রকাশিত; আবির্ভূত । ৩ কথিত; উক্ত। ❑ বি উৎপন্ন । {স. উৎ+ই+ত(ক্ত)

**উদীচী** [উদিচি] বি উত্তর দিক। ~উষা বি সুমেরু প্রভা; Aurora Borealis । ~ জ্যোতি বি ১ উত্তরদিকের জ্যোতি বা আলো; সূর্য (মাগো যুগে যুগে চির ভাস্বর তুমি উদীচী জ্যোতি––নই) । ~ন, উদীচ্য বিণ উত্তরদিকস্থ । {স. উদচ্+ঈ(ঙীপ)}

**উদীয়মান** [উদিয়োমান্] বিণ ১ উদয় হচ্ছে এমন; উঠছে (উদীয়মান সূর্য)। ২ প্রতিষ্ঠালাভ করছে এমন । (উদীয়মান কবি) । উদীয়শানা স্ত্রী.। {স. উৎ+ √ঈ+মান(শানচ্)}

**উদীরণ** [উদিরন্] বি ১ উচ্চারণ । ২ কথন; কীর্তন । ৩ উদ্দীপন । ৪ প্রেরণ । উদীরিত বিণ ১ উচ্চারিত । ২ কথিত; কীর্তিত । ৩ উদ্দীপিত। ৪ প্রেরিত । উদীর্যমাণ বিণ উচ্চার্যমাণ। {স. উদ্+ √ঈর্+অন(ল্যুট্)}

**উদীর্ণ** [উদির্‌নো] বিণ ১ উদ্‌গত। ২ মহান; উদার (তোমার উদীর্ণ আবির্ভাবে মোর শূন্য পরিপূর্ণ হয় নাই কভু––সুদ) । {স. উৎ+ √ঋ+ত(ক্ত)}

**উদুমধুম**, উদুমধুমা [উদুম্‌ধুম্, –মা] বিণ গোঁয়ার; উপদ্রবকারী । {স. উদ্ধত>}

**উদুম্বর**, **উড়ুম্বর** [উদুম্‌বর্, –ড়ু–] বি যজ্ঞডুমুর বা তার গাছ । {স. উড়ুম্বর >}

**উদূখল** [উদুখল্] বি ১ উখলি; শস্যাদি রেখে মুষলের সাহায্যে পরিষ্কার বা চূর্ণ করার প্রাত্রবিশেষ । {স. উৎ+ উখ্+ল}

**উদেশ** (ব্র.) [উদেশ] বি ‌১..... (নাহি করন উদেশ––জ্ঞাদা) । ২ কারণ (সে কানু উদেশ––বিপ) । {স. উদ্দেশ}

**উদো,** **উধো** [উদো, –ধো] বিণ ১ নির্বোধ; মূর্খ । ২ অধঃপতিত; কলঙ্কিত । ~মারা বিণ ১ হাবাগোবা বোকা; নির্বোধ । ২ অলস; অকর্মা । উদার/উধোর পিণ্ডি বুধোর ঘাড়ে––একের কৃতকর্মের ফল অন্য একজন নিরীহ নির্দোষ ব্যক্তির ঘাড়ে চাপানো । {উৎসাহ (উদো) মুখোপাধ্যায়কে নিয়ে প্রচলিত গল্প থেকে}

**উদোম** ⇒ উদাম

**উদ্** ⇒ উৎ

**উদ্‌গত** [উদ্‌গতো] বিণ ১ উদ্ভূত; উৎপন্ন (এক ধারা নির্গত ও অপর ধারা উদ্‌গত হইবার মধ্যে মুহূর্ত মাত্র নয়নের যে অবকাশ পাইয়াছিলাম––ঈবি; তৌহিদের বাণী উদ্‌গত হইয়া––মোব) । ২ বহির্গত । ৩ উত্থত; উপচীয়মান । উদ্‌গতি বি ১ উদ্‌গম; উৎপত্তি । ২ উদয় । ৩ ঊর্ধ্বগতি; উদ্‌গমন (পয়ারকে মাইকেল এমন পর্যায়ে তুলেছিলেন যার পরে তার উদ্‌গতি স্বভাবতই অসদ্ভব––সুদ) । উদ্‌গম বি ১ উত্থান; উৎপত্তি । ২ বি উদ্ভব; উদয় । {স. উৎ+ √গম্+ত(ক্ত)}

**উদ্‌গাতা** [উদ্‌গাতা] বি সামবেদ গায়ক। ❑ বিণ ১ উচ্চরবে গীতকারী। ২ প্রদর্শনকারী; প্রচারক (উদ্‌গাতা জ্যোতিষ্ক যেন বৃত্তির নিজস্ব পূর্ণ করে অসম্পৃক্ত অয়নাংশ––সুদ)। উদ্‌গাত্রী স্ত্রী. । {স. উৎ+ √গৈ+তৃ(তৃচ্)}

**উদ্‌গার** [উদ্‌গার্] বি ১ ঢেকুর; মুখ দিয়ে উদরস্থ বায়ু নির্গম । ২ বমন । ৩ উচ্চারণ। ৪ নিঃসরণ (যে ফেন উদ্‌গার করে, তাহাই পান করিয়া থাকি––ঈবি)। উদ্‌গিরণ, উদ্‌গীরণ বি ১ ঢেকুর উত্তোলন । ২ বমি করণ । ৩ উচ্চারণ । উদ্‌গীরিত বিণ নিঃসৃত হইয়া পড়িল––রঠা) । {স. উৎ+ √গৃ+অ(ঘঞ্), অন(ল্যুট্)}

**উদ্‌গীত** [উদ্‌গিতো] বিণ উচ্চকণ্ঠে বা উদাত্ত স্বরে গীত। উদ্‌গীতি বি উচ্চকণ্ঠের বা উচ্চস্বরের গান । {স. উৎ+√গৈ+ত(ক্ত)}

**উদ্‌গীম** (ব্র.) [উদ্‌গিম্] উদ্‌গ্রীব । {স.}

**উদ্‌গীরিত** (অশুপ্র) [উদ্‌গিরিত] বিণ উদ্‌গীর্ণ; নিঃসারিত; উৎক্ষিপ্ত (একদিন একটা মহাসমারোহের আগ্নেয় উচ্ছ্বাস উদ্‌গীরিত হইয়া––রঠা) । {স. উদ্‌গীর্ণ}

**উদ্‌গীর্ণ** [উদ্‌গির্‌নো] বিণ ১ বমি করে ফেলা হয়েছে এমন; উদ্‌গিরণ করা হয়েছে এমন । ২ নিঃসৃত। ৩ উচ্চারিত।

**উদ্‌গ্রীব** বিণ অত্যন্ত আগ্রহান্বিত; ব্যগ্র; উৎকণ্ঠিত (ভক্তের দল উদ্‌গ্রীব হইয়া বসিয়া আছে––রাব) । {স. উদ্+গ্রীব; বহু.}

**উদ্‌ঘট্টন** [উদ্‌ঘট্‌টন্] বি ১ ঘোঁটন; আলোড়ন (প্রাণপণে নিজ শক্তির একান্ত উদ্‌ঘট্টনে আধ্যাত্মিকতার জন্ম হইতে পারে––রঠা) । ২ উম্মোচন । {স. উদ্‌+√ঘট্ট+অন (ল্যুট্)}

**উদ্‌ঘাটন** [উদ্‌ঘাটোন্] বি ১ উন্মোচন; অনাবৃতকরন । ২ উন্মুক্তকরণ । ৩ প্রকাশকরণ । উদ্‌ঘাটক বিণ ১ উন্মোক্তকারী ; উন্মোচক। ২ প্রকাশক। উদ্‌ঘাটিত বিণ ১ উন্মোচিত। ২ প্রকাশিত। {স. উদ্‌+√ঘট্+ণিচ্‌+অন(লুট্)}

**উদ্‌ঘুট্টি** [উদ্‌ঘুট্‌টি] বিণ বিদ্‌ঘুটে; খাপছাড়া; উদ্ভট (তুমি যত উদ্‌ঘুট্টি কাণ্ড ছাড়া তো এক দণ্ড থাকো না বাপু––বিব) । {স. উদ্ভট্টী>}

**উদ্‌বমন** [উদ্‌বমন্] বি উদ্‌গিরণ; বমন । {স. উৎ+বমন}

**উদ্দণ্ড** [উদ্‌দন্‌ডো] বিণ ১ লাঠি বা দণ্ড উত্তোলন করেছে এমন; খড়্‌গহস্ত; মারমুখী । ২ প্রবল প্রতাপান্বিত (স্বাগত তোমারে আজি হে নূতন উদ্দণ্ড বৈশাখে––শাহো ) । ❑ বি উদ্যত দণ্ড । {স. উৎ+দণ্ড}

**উদ্দাম** [উদ্‌দাম্] বিণ ১ অত্যন্ত প্রবল; দুর্দমনীয় (উদ্বেল উদ্দাম মুক্ত উদার প্রবাহে––রঠা; ভবিষ্যৎ জানবার জন্য এক উদ্দাম আগ্রহও প্রত্যেকের মনে জাগরূক––আহো) । ২ অসংযত; উচ্ছৃঙ্খল; বন্ধনহীন । ৩ স্বেচ্ছাচারী। ~তা বি। {স. উদ্‌+দাম, +তা}

**উদ্দিষ্ট** [উদ্‌দিশ্‌টো] বিণ ১ অনিষ্ট। ২ লক্ষ্যীকৃত; অভীষ্ট (উদ্দিষ্ট ব্যক্তি বা বস্তু)। {স. উৎ+ √দিশ্+ত(ক্ত)}

**উদ্দীপক** [উদ্‌দিপক্] বিণ ১ প্রেরণাদায়ক; উত্তেজক। ২ প্রোজ্জ্বলক; দীপ্তিকারক। ৩ বিবর্ধক; প্রকাশক। {স. উৎ+দীপক}

**উদ্দীপন** [উদ্‌দিপন্] বি ১ উত্তেজনা; উৎসাহ; প্রেরণা । ২ আগ্রহাতিশয্য। উদ্দীপনীয় বিণ উদ্দীপনের যোগ্য । উদ্দীপিত বিণ ১ উত্তেজিত । ২ প্রোজ্জ্বলিত। ৩ উদ্ভাসিত। {স. উৎ+দীপন,+আ; উৎ+√দীপ্+ই(ণিচ্)+অন(ল্যুট্)}

**উদ্দীপ্ত** [উদ্‌দিপ্‌তো] বিণ জ্বলে উঠেছে এমন; জ্বলন্ত; প্রোজ্জ্বলিত (স্পর্শ করে লালসার উদ্দীপ্ত বিশ্বাস––রঠা। ২ উত্তেজিত; উত্তেজনাপূর্ণ (অরুণের উদ্দীপ্ত আহ্বানে––রঠা)। ৩ আলোকিত; প্রদীপ্ত। উদ্দীপ্তি বি উৎসাহ; উত্তেজনা প্রেরণা (কোথাও শান্তির কথা নেই তার; উদ্দীপ্তিও নেই––জীদা) । {স. উদ্+দীপ্ত}

**উদ্দেশ** [উদ্‌দেশ্] বি ১ অন্বেষণ; সন্ধান; খোঁজ (উদ্দেশ না পাই যদি––সৈআ) । ২ লক্ষ্য (উদ্দেশ করিয়া লেখা) । ৩ উদ্দেশ্য; মতলব; অভিসন্ধি । ৪ খবর; বার্তা; সংবাদ। ৫ ঠিকানা । ৬ স্মরণ। ~ক বিণ উদ্শেকারী । {স. উদ্+ √দিশ্+অ(ঘঞ্)}

**উদ্দেশ্য** [উদ্‌দেশ্‌শো] বি ১ অভিপ্রায়; অভিসন্ধি; মতলব। ২ লক্ষ্য উদ্দেশের বিষয় । ৩ তাৎপর্য; অর্থ; মানে । ৪ (ব্যা.) বাক্যে যার সম্বন্ধে কিছু বলা হয় । ❑ বিণ ১ অভিপ্রেত । ২ উদ্দেশ করা হয়েছে বা হয় এমন । {স. উদ্‌+ দিশ্+অ(ঘঞ্)}

**উদ্ধত** [উদ্‌ধতো] বিণ ১ দুর্বিনীত; ধৃষ্ট; স্পর্ধিত । ২ দুরন্ত; দুর্দান্ত; উগ্র। ৩ গর্বিত; গোঁয়ার। ঔদ্ধত্য বি। উদ্ধতি বি ১ ঔদ্ধত্য; উচ্ছৃঙ্খলতা; ধৃষ্টতা। ২ গর্ব ; অহঙ্কার (কতকগুলি নতুন উদ্ধতি, নতুন উত্তেজনা––অচিসে)। ৩ উন্নতি। {স. উৎ+ √হন্+ত(ক্ত)}

**উদ্ধরণ** [উদ্‌ধরোন্] বি ১ উদ্ধারকরণ । ২ উদ্ধার; মুক্তি । ৩ উত্তোলন । ৪ কোনো রচনা বা উক্তির অংশের উল্লেখ। {স. উৎ+ √হৃ+অন(ল্যুট্)}

**উদ্ধাবিত** [উদ্‌ধাবিতো] বিণ তীব্রগতিযুক্ত; ঊর্ধ্বগতিবিশিষ্ট (অত্যন্ত দ্রুত, উদ্ধাবিত––অচিসে)। উদ্ধাবন বি । {স. উৎ+ধাবিত}

**উদ্ধার** [উদ্‌ধার্] বি ১ মুক্তি; পরিত্রাণ; নিষ্কৃতি; অব্যাহতি। ২ উত্তোলন; উন্নয়ন; প্রতিষ্ঠা। ৩ অপহৃত নষ্ট বিস্মৃত বা লুপ্ত বিষয়ের পুনরধিকার । ৪ দূরীকরণ; অপসারণ । ৫ কোনো রচনা বা অংশের উল্লেখ। উদ্ধারক বি উদ্ধারকারী । {স. উৎ+ √হৃ+অ(ঘঞ্)}

**উদ্ধারচিহ্ন, উদ্ধরণচিহ্ন** ⇒ উদ্ধৃত

**উদ্ধৃত** [উদ্‌ধৃতো] বি ১ কোনো রচনা বা উক্তি থেকে আহৃত । ২ উত্তোলিত; উত্থাপিত । ৩ অধিকৃত; পুনরধিকৃত । ৪ মুচিত। উদ্ধৃতি বি ১ কোনো রচনা বা উক্তি থেকে আহৃত অংশ । ২ উত্তোলন; উদ্ধার। ৩ মোচন। ৪ অধিকারকরণ । উদ্ধৃতি চিহ্ন, উদ্ধরণচিহ্ন, উদ্ধারচিহ্ন বি “ ” এরূপ চিহ্ন; inverted commas বা quotation marks । {স. উৎ+√হৃ/ধৃ+ত(ক্ত)}

**উদ্বন্ধন** [উদ্‌বন্‌ধোন্] বি ১ ফাঁসি। ২ আত্মহত্যা বা বধের উদ্দেশ্যে গলায় দড়ি দিয়ে ঊর্ধ্বে বন্ধন। ~– রজ্জু বি ফাঁসির দড়ি। {স. উৎ+বন্ধন}

**উদ্বর্ত** [উদ্‌বর্‌তো] বি ১ অবশিষ্ট অংশ; উদ্বৃত্ত অংশ। ২ আধিক্য; অতিরেক। ❑ বিণ ১ অবশিষ্ট ; উদ্বৃত্ত; বাকি। ২ অতিরিক্ত । {স. উৎ+ √বৃত্+অ(ঘঞ্)}

**উদ্বর্তন** [উদ্‌বর্‌তন্] বি ১ জীবনসংগ্রামে টিকে থাকা; survival (উদ্বর্তনের কুটিল পথে অগ্রগামীরা বয়সোচিত অবসাদে যখন ধূলায় লুটিয়ে পড়ছে...সুদ)। ২ গাত্র–মার্জনার জন্য ব্যবহৃত দ্রব্যাদি। ৩ গন্ধ দ্রব্যাদি দ্বারা গাত্রমার্জন । {স. উদ্+ √বৃত্+অন(ল্যুট্)}

**উদ্বায়ী** (–য়িন্) [উদ্‌বায়ি] বিণ বাতাসে উড়িয়া বা উরিয়া যায় এমন; Volatile । {স. উদ্+√বা+ইন্}

**উদ্বায়ু** [উদ্‌বায়ু] বিণ বায়ুগ্রস্ত; উন্মাদ (তুমি ভেবেছিলে উন্মাদ করে দেবে? উদ্বায়ু আজো হয়নি আমার মন––বিদে)। {স. উদ্+বায়ু}

**উদ্বাসন** [উদ্‌বাশন্] বি ১ বাস্তুত্যাগ; স্বদেশ বা বাসভূমি থেকে বিতাড়িত হওয়া । ২ বিসর্জন; ত্যাগ । ঝস. উৎ+ √বস্+ণিচ্+অন(ল্যুট্)}

**উদ্বাস্তু** [উদ্‌বাস্‌তু] বি ১ বাসভূমি থেকে বিচ্যুত বা বিতাড়িত এরূপ ব্যক্তি; বাস্তুত্যাগী (সেই তো হাজার–লক্ষ উদ্বাস্তুর দলে ভিড়বেন––মব) । ২ বাসভূমির সম্মুখস্থ ভূমি। ৩ পোড়ো ভিটা । {স. উৎ+বাস}

**উদ্বাহ** [উদ্‌বাহো] বি বিবাহ; পরিণয় (উদ্বাহ–বন্ধনে আমি বাঁধিব মা তোরে––কায়) । ঔদ্‌বাহিক বিণ। ~ক্রিয়া বি বিবাহকার্য; পরিণয়কার্য (ভোজনান্তে যতারীতি ইসলামী কায়দা অনুযায়ী উদ্বাহক্রিয়া সম্পন্ন করা হইল––ইহো)। {স. উৎ+ √বহ্+অ(ঘঞ্)}

**উদ্বাহন** [উদ্‌বাহোন্] বি ১ বিবাহদান; পরিণয় সম্পাদন। ২ উদ্ধারসাধন। উদ্বাহিক বিণ বিবাহ সম্বন্ধীয়; বৈবাহিক। উদ্বাহিত বিণ বিবাহিত; পরিণীত। উদ্বাহিনী বি রজ্জু; দড়ি। ❑ বিণ ঊর্ধ্বে বহনকারী। {স. উৎ+ √বহ্+ণিচ্+অন(ল্যুট্)}

**উদ্বাহী** [উদ্‌বাহি] ঊর্ধ্বে বহনকারী । ২ বিবাহকারী। উদ্বাহিনী স্ত্রী.। {স. উৎ+ √বহ্+ইন্}

**উদ্বাহু** [উদ্‌বাহু] বিণ ১ ঊর্ধ্ববাহু; কোনো কিছু করার জন্য হাত উঠেছে এমন; উত্তোলিত বাহুবিশিষ্ট (তখন সেই ‘গুলাশ’ দেখে আপনি উদ্বাহু হয়ে নৃত্য করবেন––সৈমু) । ২ ব্যাকুল; আকুল ; ব্যগ্র (শিক্ষার ফললাভের জন্য আমরা সকলেই উদ্বাহু––প্রচৌ)। {স. উদ্‌+বাহু}

**উদ্বিগ্ন** [উদ্‌বিগ্‌নো] বিণ দুশ্চিন্তাগ্রস্ত; উৎকণ্ঠিত; ব্যাকুল (কী সংশয় জাগে তব উদ্বিগ্ন নয়নে––রঠা) । ~তা বি ব্যাকুলতা; উদ্বেগ; ভাবনা (এবার শ্রোতাদের মনের উদ্বিগ্নতা দূর হলো)। {স. উদ্‌+√বিজ্‌+ত(ক্ত)}

**উদ্বিড়াল** [উদ্‌বিড়াল্] জলমার্জার; যে বিড়াল জলে ডুব দিয়ে মাছ ধরে খায়। {স. উৎ+বিড়াল}

**উদ্বুদ্ধ** [উদ্‌বুদ্‌ধো] বিণ ১ প্রবুদ্ধ; অনুপ্রাণিত। ২ জাগরিত; চেতনাপ্রাপ্ত। ৩ উদিত; স্মৃতিপথে আগত । {স. উদ্‌+ √বুধ্+ত(ক্ত)}

**উদ্ধৃত্ত** [উদ্‌ব্রিত্‌তো] বিণ ১ ব্যয়ের পর অবশিষ্ট; বাকি। ২ বাড়তি; অতিরিক্ত (খানিকটা উদ্বৃত্ত থাকে––অচিসে)। {স. উৎ+√বৃত্‌+ত(ক্ত)}

**উদ্বেগ** [উদ্‌বেগ্] বিণ ১ সন্দেহজনিত ব্যাকুলতা; উৎকণ্ঠা; দুশ্চিন্তা। ২ ভয়মিশ্রিত ভাবনা । ৩ অস্থিরতা; চাঞ্চল্য। {স. উদ্‌+√বিজ্+অ(ঘঞ্)}

**উদ্বেজক** [উদ্‌বেজক্] বিণ ১ উদ্বেগজনক । ২ ক্লেশকর; কষ্টকর । ৩ বিরক্তিকর; উত্ত্যক্তকারী । {স. উদ্+বিজ্+ই(ণিচ্)+অক(ণ্বুল্)}

**উদ্বেজন** [উদ্‌বেজন্] বি ১ উদ্বেগ । ২ উদ্বিগ্ন করা । উদ্বেজয়িতা (–তৃ) বিণ উদ্বেজক। উদ্বেজিত বিণ ১ উদ্বিগ্ন; ব্যাকুলিত (এত উদ্বেজিত অন্যমনস্ক ছিলাম যে, সেই মুহূর্তে সেই স্বর ও সেই স্পর্শ জানিয়াও জানিতে পারিলাম না––রঠা) । ২ উত্ত্যক্ত। ৩ উদ্বেলিত । ৪ দুঃখিত; ক্ষুব্ধ। {স. উৎ+ √বিজ্ + ই(ণিচ্)+অন(ল্যুট্)ঞ

**উদ্বেল** [উদ্‌বেল্] বিণ ১ উচ্ছলিত; উথলিত । (উদ্বেল উদ্দাম মুক্ত উদার প্রবাহে––রঠা)। ২ কূলাতিক্রান্ত । ৩ সীমাতিক্রান্ত। উদ্বেলিত বিণ উচ্ছলিত; আকুলিত; উদ্বেল হয়েছে এমন (উদ্বেলিত হৃদয়ে রতন গৃহের মধ্যে প্রবেশ করিয়া বলিল––রঠা) । ২ কূলাতিক্রান্ত। ৩ সীমাতিক্রান্ত। উদ্বেলিত বিণ উচ্ছলিত; আকুলিত; উদ্বেল হয়েছে এমন (উদ্বেলিত হৃদয়ে রতন গৃহের মধ্যে প্রবেশ করিয়া বলিল––রঠা) । {স. উদ্‌+বেলা; অব্যয়ী.}

**উদ্বোধ** [উদ্‌বোধ্] বি ১ বোধের উদয়; জ্ঞানের উন্মেষ; বোধদ্‌গম (এ বিষয়ে আমার উদ্বোধ মাত্র হয় নাই––ঈবি) । ২ স্মরণ। {স. উৎ+বোধ}

**উদ্বোধন** [উদ্‌বোধন্] বি ১ সূত্রপাত; আরম্ভ (উদ্বোধন–সংগীত; উদ্বোধন–ভাষণ) । ২ বোধোৎপাদন; জাগরণ । উদ্বোধক বিণ ১ উদ্বোধনকারী । ❑ বিণ , বি ১ উদ্দীপক। ২ স্মারক। উদ্বোধিত যজ্ঞ–বেদীর পরে ––সদ) । {স. উৎ+ √বুধ্+অন(ল্যুট্)}

**উদ্বোধনি, উদ্বোধনী** [উদ্‌বোধোনি] বিণ ১ উদ্বোধন সূচক; সূচনা নির্দেশক (উদ্বোধনি সংগীত, উদ্বোধনি ভাষণ) । ২ উদ্বোধন করা হয় এমন । {স. উদ্বোধন+বা. বিশেষণীয় ‘ই’ বা ‘ঈ’}

**উদ্ব্যক্ত** [উদ্‌ব্যাক্‌তো] বিণ জোর বা ঝোঁক দিয়ে প্রকাশিত; বিশেষভাবে কথিত বা উক্ত; emphatic। উদ্ব্যক্তি বি প্রকাশ্যে জোর বা ঝোঁক; emphasis । {স. উদ্+ব্যক্ত}

**উদ্ব্যস্ত** [উদ্‌ব্যাস্‌তো] বিণ ১ অত্যন্ত ব্যস্ত; ব্যতিব্যস্ত (জিজ্ঞাসু মনকে উদ্ব্যস্ত করে তুলতে বাধ্য––আকআ) । ২ সন্ত্রস্ত । {স. উদ্‌+ব্যস্ত}

**উদ্ভট** [উদ্‌ভট্] বিণ ১ অদ্ভুত; আজগুবি । ২ উৎকট । ৩ গ্রন্থবহির্ভূত। ৪ শ্রেষ্ঠ । ❑ বি অজ্ঞাতনামা লেখকের রচনা । {স. উদ্+√ভট্+অ(অচ্)}

**উদ্ভট্টি, উদ্ভুট্টি** [উদ্‌ভট্‌টি, –ভু–] বিণ ১ অদ্ভুত; আজগুবি। ২ অশ্রুতপূর্ব (হনলুলু সুরে গান গায় উদ্ভট্টি––নই) । {স. ঊদ্ভট+বা. ই}

**উদ্ভব** [উদ্‌ভব্] বি উৎপত্তি ; জন্ম । ❑ বিণ উৎপন্ন; জাত (দত্তকুলোদ্ভব কবি––মদ) । {স. উৎ+ √ভূ+অ(অচ্)}

**উদ্ভাবন** [উদ্‌ভাবন/–বো–] বি ১ আবিষ্করণ; অজ্ঞাত বিষয় প্রকাশকরণ (নতুন ভাব চিন্তার উদ্ভাবনে––আশ)। ২ উৎপাদন । ৩ পরিকল্পন । ৪ কল্পনা; চিন্তন । উদ্ভাবক বিণ ১ উদ্ভাবনকারী । ২ আবিষ্কারক। ৩ পরিকল্পনাকারী উদ্ভাবনীয়, উদ্ভাব্য বিণ উদ্ভাবনের যোগ্য । উদ্ভাবিত বিণ উদ্ভাবন করা হয়েছে এমন । {স. উৎ+ √ভূ+ণিচ্+অন(ল্যুট্)}

**উদ্ভাস** [উদ্‌ভাশ্] বি ১ বিকাশ; প্রকাশ । ২ শোভা । ৩ দীপ্তি; জ্যোতি । ~ক বিণ ১ উজ্জ্বলকারক। ২ প্রকাশক। ❑ বি উদ্দীপন । উদ্ভাসিত বিণ উদ্ভাসন করা হয়েছে এমন। {স. উদ্+ √ভাস্ + অ(ঘঞ্)}

**উদ্ভিজ্জ** [উদ্‌ভিজ্‌জো] বি তরু–লতা–গুল্ম ইত্যাদি , যা মাটি ফুঁড়ে জন্মে (সিক্ত উদ্ভিজ্জের ঘন গন্ধবাষ্প চতুর্দিকে–রঠা)। ❑ বিণ উদ্ভিজ্জাত । ~ প্রকৃতি বিণ শান্ত; নির্বিরোধ (আমি এমনি উদ্ভিজ্জ প্রকৃতি যে ––রঠা) । উদ্ভিজ্জানু ⇒ উদ্ভিদ । উদ্ভিজ্জাশী, উদ্ভিদভোজী (–জিন্) বিণ , বি উদ্ভিদভোজনকারী জীব (আমরা স্তন্যপায়ী উদ্ভজ্জাশী জীব––রঠা) । তুল. মাংসাশী। {স. উদ্ভিদ্‌ + √জন্+ অ(ড)}

**উদ্ভিদ, উদ্ভিদ্** [উদ্‌ভিদ্] বিণ বি তৃণলতা–গুল্মাদি, যা মাটি ফুঁড়ে জন্মে; তৃণ–লতাদির অঙ্কুর । ~বিদ্যা বি উদ্ভিদবিজ্ঞান; Botany । উদ্ভদণু, উদ্ভিজ্জাণু বি অতি ক্ষদ্র উদ্ভিদ যা চোখে দেখা যায় না । {স. উৎ+√ভিদ্+ক্বিপ্}

**উদ্ভিন্ন** [উদ্‌ভিন্‌নো] বিণ ১ অঙ্কুরিত । ২ প্রকাশিত; প্রস্ফুট (উদ্ভিন্ন–যৌবনা নারী) । ৩ ভেদ করে উঠেছে এমন । {স. উৎ+ √ভিদ্+ত(ক্ত)}

**উদ্ভূত** [উদ্‌ভুতো] বিণ ১ উৎপন্ন; জাত (অন্তঃকরণে বিলক্ষণ অনুকম্পা ও কৌতূহল উদ্ভূত হইল––ঈবি) ২ প্রকাশিত। ৩ উদিত । {স. উৎ+ √ভূ+ত(ক্ত)}

**উদ্ভেদ** [উদ্‌ভেদ্] বি ১ প্রকাশ; বিকাশ; প্রকটন (তুলিল উদ্ভেদ করি কলোল্লোলে মহা ইতিহাস––রঠা)। ২ উদ্‌গম। ৩ প্রস্ফুটন । ৪ সঙ্গম । ৫ আবিষ্কার । উদ্ভেদী (–দিন্) বিণ মৃত্তিকাদি ভেদ করে ওঠে এমন । {স. উদ্+ √ভিদ্+অ(অচ্‌/ঘঞ্)}

**উদ্‌ভ্রম** [উদ্‌ভ্রম্‌/ –ভ্রো–] বি বুদ্ধিনাশ; বুদ্ধিভ্রংশ। ২ উদ্বেগ; আকুলতা । {স. উদ্‌+√ভ্রম্+অ(ঘঞ্)}

**উদ্যত** [উদ্‌দতো] বি প্রবৃত্ত; নিরত। বিণ ১ উন্মুখ; উপক্রমকারী। ২ উদ্যোগী; উদমশীল। ৩ উত্তোলিত। ~দণ্ড বিণ শাসনে উদ্যত; শাসনের নিমিত্ত দণ্ড উত্তোলন করেছেন এমন । ~বাহু বিণ ১ উত্তোলিত বাহু; ঊর্ধ্ববাহু। ২ আকুল; ব্যাকুল । ~মুষল বিণ মারমুখী; উদ্দণ্ড (পিতৃনাম শুধাইলে উদ্যত মুষল...––রঠা) । উদ্যতি বি উদ্যোগ; উদ্যম । {স. উৎ+ √যম্+ত(ক্ত)}

**উদ্যম** [উদ্‌দম্] বি ১ উৎসাহ; অধ্যবসায় । ২ চেষ্টা ; প্রয়াস; যত্ন । ৩ উদ্যোগ; উপক্রম (উদ্যম বিহনে কার পুরে মনোরথ? ––কৃম) । ~ভঙ্গ বিণ ১ নিরুৎসাহ । ❑ বি উদ্যমহীনতা। ~শীল বিণ কর্মে যত্নশীল; কর্মে উৎসাহী; উদ্যোগী । উদ্যমী বিণ উদ্যমশীল; উদ্যোগী । {স. উৎ+ √যম্+অ(ঘঞ্)}

**উদ্যান** [উদ্‌দান্] বি বাগান; বাগিচা; উপবন । ~পাল, ~পালক , ~রক্ষক বি, বিণ ১ মালী । ২ যে বাগানের তত্ত্বাবধান করে বা রক্ষণাবেক্ষণ করে । ~পালিকা বি স্ত্রী. বাগানের রক্ষণাবেক্ষণকারীরিণী (একজন বুড়ী––বোধহয় উদ্যানপালিকা––কতকগুলি ফলমূল নিয়ে উপস্তিত করলে––রঠা) । ~বিদ্যা বি উদ্যানবিষয়ক বিদ্যা বা শাস্ত্র; horticulture । {স. উদ্‌+ √যা+অন(ল্যুট্)}

**উদ্‌যাপন** [উদ্‌যাপোন্] বি ১ পালন; সমাপন; নির্বহ । ২ আরব্ধ ব্রত সম্পাদন । উদ্‌যাপিত বিণ উদ্‌যাপন করা হয়েছে এমন। {স. উৎ+যাপন}

**উদ্‌যুক্ত**, **উদ্যুক্ত** [উদ্‌জুক্‌তো, উদ্‌দুক্‌তো] বিণ যত্নশীল; চেষ্টাবান; উদ্যোগবিশিষ্ট (শিশুদ্বয়ের উদ্ধারার্থে উদ্যক্ত হইলেন––ঈবি) । {স. উৎ+ √যুজ্‌+ত(ক্ত)}

**উদ্যোগ** [উদ্‌দোগ্] বি ১ আয়োজন; জোগাড় (বিয়ের উদ্যোগ করা)। ২ উপক্রম (কাকগুলো কা কা ক’রে বাসা ছেড়ে ওড়বার উদ্যোগ করলে...––প্যামি)। ৩ উদ্যম; চেষ্টা । উৎসাহ । উদ্যোক্তা(–ক্তৃ), উদ্যোগী(–গিন্), ~শীল বিণ ১ আয়োজনকারী । ২ উদ্যম ও যত্নশীল; সচেষ্ট । ৩ উৎসাহী । {স. উৎ+ √যুজ্+অ(ঘঞ্)}

**উদ্র** [উদ্‌দ্রো] বি উদ্বিড়াল; উদ । {স. √উন্দ্+র}

**উদ্রিক্ত** [উদ্‌দ্রিক্‌তো] বিণ ১ উদ্রেক হয়েছে এমন । ২ উত্তেজিত । {স. উদ্+ √রিচ্+ত(ক্ত)}

**উদ্রেক** [উদ্‌দ্রেক্] বি ১ সঞ্চার; উদয় (হানিফের সহানুভূতি উদ্রেক করবার জন্যে––অচিসে) । {স. উদ্‌+ √রিচ্+অ(ঘঞ্)ঞ

**উধাও** [উধাও] বিণ ১ অদৃশ্য; নিরুদ্দেশ (উধাও কামনাসম––রঠা) । ২ দৃষ্টির বহির্ভূত । ❑ বি ঊর্ধ্বে ধাবন । {স. উদ্ধার > প্রা. উদ্‌ধাআ>উধাও; স. উদ্‌+ ধাবন>}

**উধার** [উধার্] বি ১ ধার; কর্জ; ঋণ। {স. উদ্ধার>উধার>ধার}

**উধারল** (ব্র.) [উধারল] ক্রি উদ্ধার করল (উধারল সিরসিজা––বিপ)। {স. উদ্‌+√হৃ}

**উধারা** [উধারা (ব্র., মবা.) [উধারা] ক্রি উদ্ধার করা । {স. উদ্+ √ধৃ+অ(ঘঞ্),+আ}

**উধো** ⇒ উদো

**উন** ⇒ ঊন

**উনআশি** ⇒ ঊনআশি

**উনচল্লিশ** ⇒ ঊনচল্লিশ

**উনত্রিশ** ⇒ ঊনত্রিশ

**উনন** ⇒ উনান

**উননব্বই** ⇒ ঊননব্বই

**উনপঞ্চাশ** ⇒ ঊনপঞ্চাশ

**উনপাঁজুরে**, **উনপাঁজুরি** [উন্‌পাঁজুরে, –রি] বিণ ১ কমবখ্‌ত (পাড়াগেঁয়ে হলেই যে এমন উনপাঁজুরে হবে, এমন কোন কথা নাই––প্যারি)। ২ দুর্বল; অক্ষম। ৩ হতভাগ্য । {স. ঊন+পঞ্জর>ঊন+পঞ্জর্+ইয়া>বা. ঊন+পঞ্জরিয়া>উনপাঁজইর‍্যা> উনপাঁজুরে}

**উনমত** (ব্র., মবা.) [উনমত] বিণ উন্মত্ত; (উনমত কান––বিপ) । {স. উন্মত্ত>}

**উনষাট** ⇒ ঊনষাট

**উনসত্তর** ⇒ ঊনসত্তর

**উনা** ⇒ ঊন

**উনান, উনন, উনুন** [উনান্, –ন–, –নু–] বি চুল্লি; চুলা; আখা । {স. উষ্ণ>প্রা. উহ্ন, পা. উন্‌হ>বা. উনহান>উনআন> উনান; স. উদ্‌ধ্মান>পা.উদ্ধান>অপভ্র. উধান>উনান}

**উনি** [উনি] সর্ব ঐ ব্যক্তি; সম্মুখস্থ ব্যক্তি । {স. অমূনি>অউনি>}

**উনিশ, ঊনিশ** [উনিশ্] বি ১ ১৯ সংখ্যা; ঊনবিংশ। ২ ১৯ সংখ্যক । ~বিশ বি সামান্য পার্থক্য; তুচ্ছ প্রভেদ (ঊনবিংশ শতাব্দী ও বিংশ শতাব্দীতে যে বিশেষ কোন প্রভেদ আছে তা নয়, যদি থাকে তা সে উনিশ–বিশ––প্রচৌ) । উনিশে বি, বিণ মাসের উনিশ তারিখ । {স. ঊনবিংশতি>প্রা. এঊণবিংশা>}

**উনুন** ⇒ উনান

**উনো** ⇒ ঊন

**উন্নত** [উন্‌নতো] বিণ ১ মহৎ; উদার (উন্নতমনা) । ২ উঁচু; উচ্চ; তুঙ্গ (উন্নতশীর্ষ) । ৩ শ্রীবৃদ্ধিসম্পন্ন; সমৃদ্ধ (উন্নত দেশ) । ৪ মার্জিত; সভ্য (উন্নত রুচি) । ৫ গৌরবান্বিত; উচ্চ অবস্থাবিশিষ্ট । ৬ ভাগ্যবান । {স. উদ্‌+ √নিম্+ত(ক্ত)}

**উন্নতি** [উন্‌নোতি] বি ১ অগ্রগতি। ২ শ্রীবৃদ্ধি । ৩ উচ্চ বা সমৃদ্ধ অবস্থা; সৌভাগ্য । ৪ উচ্চতা । ৫ অভ্যুদয়। {স. উদ্+ √নম্+তি(ক্তি)}

**উন্নদ্ধ** [উন্‌নদ্‌ধো] বিণ ১ ঊর্ধ্বে বদ্ধ; ঊর্ধ্বে গ্রথিত; উঁচু করে বাঁধা। ২ স্ফীত। ৩ উদ্যত; উন্নত (উন্নদ্ধ ফণা) । {স. উদ্‌+√নহ্+ত(ক্ত)}

**উন্নমন** [উন্‌নমন্] বি ১ উন্নয়ন; উত্তোলন । ২ উত্থাপন । ৩ উন্নতি । ৪ সম্যকভাবে নত হওয়া । উন্নমিত বিণ উন্নমন করা হয়েছে এমন । {স. উদ্‌+√নম্+ণিচ্+অন(ল্যুট্)}

**উন্নয়ন** [উন্‌নয়ন্] বি ১ উন্নতিসাধন । ২ উত্তোলন । ৩ উন্নতি । প্রকল্প বি ১ উন্নতিবিষয়ক পরিকল্পনা; planning of development । ২ উন্নতি বিষেয়ে যুক্তিতর্ক সমর্থিত অনুমান বা সিদ্ধান্ত; development hypothesis । ~–প্রকল্পক বি উন্নয়ন বিষয়ে নকশাকার; planner । {স. উৎ+ √নী+অন(ল্যুট্)}

**উন্নস** [উন্‌নশ্] বিণ নাসিকা উন্নত এমন; উঁচু নাকবিশিষ্ট। {স. উৎ+নাসা (>নস)+ সমাসান্ত অ(অচ্); বহু.}

**উন্নাসিক** [উন্‌নাশিক্] বিণ অবজ্ঞায় নাক উঁচু করে বা বাঁকায় এমন । ২ সব কিছুকেই তুচ্ছ করে এমন; snob (যত বড় উন্নাসিকই হোক না কেন, পুলিস সায়েবের বাংলোটি কিছুমাত্র ফেলনা নয়––সৈমু) । ৩ ঘ্রাণ গ্রহণে আগ্রহশীল (তখন রাস্তার লোক পর্যন্ত উন্নাসিক হয়ে থমকে দাঁড়ায়––সৈমু)। উন্নাসিকতা বি। {স. উৎ+নাসিকা; বহু.}

**উন্নিদ্র** [উন্‌নিদ্‌দ্রো] বিণ ১ নিদ্রাহীন; বিনিদ্র; জাগ্রত । ২ সাবধান; সতর্ক । উন্নিদ্রা বি ১ নিদ্রাহীনতা; ঘুম না আসা (উন্নিদ্রায় বহুক্ষণাবধি উৎকট মানসিক যন্ত্রণা––বচ) । ২ সাবধানতা; সতর্কতা । {স. উৎ+নিদ্রা; বহু.}

**উন্নীত** [উন্‌নিতো] বিণ ১ উন্নতিপ্রাপ্ত । ২ ঊর্ধ্বে নীত বা স্থাপিত; উত্তোলিত। {স. উৎ+নীত}

**উন্নেতা** [উন্‌নেতা] বি, বিণ যে উন্নয়ন করে; উন্নতি সাধন করে এমন। ❑ বিণ ঊর্ধ্বে নিয়ে যায় এমন। {স. উৎ+নেতা; বহু.}

**উন্মগ্ন** [উন্‌মগ্‌নো] বিণ ১ জলতল থেকে উত্থিত । ২ ডুবন্ত অবস্থা থেকে উদ্ধারপ্রাপ্ত । {স. উৎ+ √মস্‌জ্+ত(ক্ত)}

**উন্মজ্জন** [উন্‌মজ্‌জন্] বি জলতল থেকে উত্থান; ভেসে ওঠা। {স. উৎ+মস্‌জ্+অন(ল্যুট্)}

**উন্মত্ত** [উন্‌মত্‌তো] বিণ ১ উত্তমরূপে ঘোঁটা; মন্থন । ২ মর্দন । ৩ হনন । উন্মত্থিত বিণ ‌১ ঘোঁটা বা মন্থন করা হয়েছে এমন (সেই নাম উন্মথিত মনের প্রান্তরে ঘুরে ঘুরে জাগবে, ডাকবে––হার)। ২ বহিরাগত আকর্ষণের ফলে উদ্বেলিত । {স. উৎ+মথন}

**উন্মদ** [উন্‌মদ্] বিণ ১ উন্মত্ত; ক্ষিপ্ত । ২ প্রমত্ত (উন্মদ পবনে যমুনা তর্জিত––রঠা) । উন্মদা স্ত্রী.। {স. উৎ+ √মদ্+ অ(অচ্); বহু.}

**উন্মন** [উন্‌মন্] বি ১ অন্যমনস্ক; উদাস (কলসে কঙ্কণে রিনিঠিনি ঝনকে চমকায় উন্মন চম্পা বনকে––নই)। ২ উদ্বেগযুক্ত। {স. উৎ+মনস্>; বহু.}

**উন্মনা, উন্মনাঃ** [উন্‌মনা, –হ্] বিণ ‌ ১ উৎকণ্ঠিত; ব্যাকুল। ২ অন্যমনস্ক; আনমনা (স্নিগ্ধ নবঘন হেরি আছিল উন্মনা––রঠা)। ৩ উদাস (আমার উন্মনা আঁখি ––রঠা) । ৪ উৎসুক; আগহশীল (চক্ষুতাহার কামনায় উন্মনা––আহা) । {স. উৎ+মনস্; বহু.}

**উন্মন্থ** ⇒ উন্মন্থন

**উন্মন্থন, উন্মন্থ** [উন্‌মন্‌থন্, উন্‌মন্‌থো] বি ১ আলোড়ন; মন্থন; ঘাঁটা। ২ হনন । {স. উৎ+ √মন্থ্+অন(ল্যুট্), অ(ঘঞ্)}

**উন্মাদ** [উন্‌মাদ্] বি ১ পাগল ; উন্মত্ত; ক্ষিপ্ত। ২ হিতাহিত জ্ঞানহারা। ৩ প্রচণ্ড (উন্মাদগতি) । ❑ বি পাগলামি; উন্মত্ততা; বায়ুবেগ । উন্মাদাগার বি পাগলাগারদ; পাগলদের চিকিৎসালয় । {স. উৎ+ √মদ্+অ(ঞঘ্)}

**উন্মাদন** [উন্‌মাদন্] বি উন্মত্ততা জন্মত্ততা সম্পাদক। উন্মাদক বিণ ১ উন্মত্ততা জন্মায় এমন; পাগল করে এমন । ২ মত্ততা সৃষ্টিকারী; মাতাল করে এমন । উন্মাদনা বি ১ উত্তেজনা । ২ প্রেরণা; প্রবল উৎসাহ। ৩ চিত্তবিক্ষোভ। {স. উৎ+মদ্+ই(ণিচ্)+অন(ল্যুট্)}

**উন্মাদিত** [উন্‌মাদিতো] বিণ ১ উন্মাদ করা হয়েছে এমন । ২ উন্মাদনাবিশিষ্ট । {স. উৎ+√মদ্+ই(ণিচ্)+ত(ক্ত)}

**উন্মাদি** (–দিন্) [উন্‌মাদি] বিণ ১ উন্মাদিনী স্ত্রী.। {স. উৎ+√মদ্+ইন্(ণিনি)}

**উন্মান** [উন্‌মান্] বি ১ পরিমাণবিশেষ । ২ ওজন; তৌল; ভারনির্ণয়। ৩ উচ্চতা নির্ণয়। {স. উৎ+ √মা+অন(ল্যুট্)}

**উন্মার্গ** [উন্‌মার্‌গো] বি ১ কুপথ; অবিহিত পন্থা। ২ ভ্রষ্টাচার; কদাচার । ❑ বিণ ১ কুপথ বা বিপথগামী । ২ কদাচারী; ভ্রষ্টাচারী। ৩ অন্যপথে বা বিপথে চালিত (উন্মার্গ হয়েছে নদী––সুদ) । ~গামী বিণ ১ কুপথগামী; বিপথগামী (জাবালি ভ্রষ্টাচার উন্মার্গগামী নাস্তিক––রাব) । ২ অসদাচারী। {স. উৎ+মার্গ}

**উন্মিষিত** [উন্‌মিশিতো] বিণ বিকশিত; প্রস্ফুট (একই অনপেক্ষ আকাশ । একই উন্মিষিত ভবিষ্যৎ––অচিসে)। {স. উৎ+ √মিষ্+ত(ক্ত)}

**উন্মীলন** [উন্‌মিলন্] বি ১ চোখ মেলে চাওয়া; চোখ খোলা । ২ বিকাশ । ৩ উদ্‌ঘাটন; উন্মোচন । উন্মীলিত বিণ ১ উন্মীলন হয়েছে এমন । ২ প্রকাশিত । ৩ বিকশিত । ৪ উন্মোচিত; উদ্‌ঘাটিত । {স. উৎ+ √মীল্+অন(ল্যুট্)}

**উন্মুক্ত** [উন্‌মুক্‌তো] বিণ ১ খোলা; বন্ধনরহিত; অবরোধমুক্ত । ২ মুক্তিপ্রাপ্ত ; নিষ্কৃতিপ্রাপ্ত ; খালাস । ৩ অনাবৃত; খোলা । ৪ অকপট; উদার । ~ তা বি । {স. উৎ+ √মুচ্‌+ত(ক্ত)}

**উন্মুখ** [উন্‌মুখ্‌তো] বিণ ‌১ ব্যগ্র; উৎসুক (নিজেদের ছত্রচ্ছায়ায় রাখিতেই সে যেন বেশি উন্মুখ––আকাশা) । ২ উদ্যত (উন্মুখ অধরে চুম্বন–অমৃত––রঠা) । ৩ প্রবৃত্ত; তৎপর । ~ তা বি। {স. উৎ+মুখ; বহু.}

**উন্মুখর** [উন্‌মুখর্] বিণ উন্মুখ ও মুখর; সোচ্চার; আগ্রহোদ্দীপ্ত; স্পষ্টরূপে ব্যগ্র; প্রকটভাবে আগ্রহান্বিত (সহজ বিস্ময় ও সরল জিজ্ঞাসার উন্মুখ––সুদ) । {স. উৎ+মুখর; বহু.}

**উন্মুদ্র** [উন্‌মুদ্‌দ্রো] বিণ ১ সিলমোহর দেওয়া নেই এমন। ২ চিহ্নশূন্য; অকলঙ্ক। ৩ বিকশিত; প্রস্ফুটিত (উন্মুদ্র ঊষার লগ্নে যদি তুমি আদরে রাখিতে––সুদ) । {স. উৎ+মুদ্রা; বহু.}

**উন্মূল** [উন্‌মুল্] বিণ নির্মূল । ❑ বি উচ্ছেদ (জীবনের অবসানে হবে কি উন্মূল––রঠা) । {স. উৎ+মূল; বহু.}

**উন্মূলন** [উন্‌মুলন্] বি ১ উৎপাটন । ২ উচ্ছেদ । ৩ বিনাশ । উন্মূলিত বিণ উৎপাটিত (এই বলিয়া উন্মূলিত তরুর ন্যায় ভূতরে পতিত হইয়া, লক্ষ্মণ হাহাকার করিতে লাগিলেন––ঈবি) । উন্মূলয়িতা (–তৃ) বিণ ১ উৎপাটন বা উন্মূলনকারী। ২ উচ্ছেদকারী। {স. উৎ+√মূল্+ণিচ্+অন(ল্যুট্)}

**উন্মেষ, উন্মেষণ** [উন্‌মেশ্, –শন্] বি ১ উন্মিলন; চোখ মেলে চাওয়া । ২ উদ্রেক; সঞ্চার (স্নেহের উন্মেষ) । ৩ ইষৎ প্রকাশ। ৪ উদ্ভব। উন্মেষিত, উন্মিষিত বিণ ১ উন্মেষপ্রাপ্ত । ২ বিকশিত; উন্মীলিত। উন্মেষিত–যৌবনা বিণ সদ্যবিকশিত যৌবনসম্পন্না (উন্মেষিত যৌবনা নববধূ––রঠা) । {স. উৎ+ √মিষ্+অ(ঘঞ্), অন(ল্যুট্)}

**উন্মোচন** [উন্‌মোচন্] বি ১ বন্ধনমোচন; আবরণমুক্ত করা । ২ মুক্তিদান; নিষ্কৃতিদান । উন্মোচিত বিণ উন্মোচন করা হয়েছে এমন। {স. উৎ+ √মুচ্+অন(ল্যুট্)}

**উপ–** [উপো] অব্য সাদৃশ্য নৈকট্য উৎকর্ষ স্বল্পতা উদ্‌যোগ ইত্যাদি সূচক উপসর্গ (উপক্রম, উপহার, উপবন) । {তৎসম উপসর্গবিশেষ}

**উপকণ্ঠ** [উপোকন্‌ঠো] বি ১ গ্রাম–নগরাদির প্রান্ত; উপান্ত (নগরীর উপকণ্ঠ)। ২ নিকট; সমীপ । {স. উপ+কণ্ঠ; অব্যয়ী.}

**উপকথা** [উপোকথা] বি উপাখ্যান; কল্পিত গল্প; কাহিনী (কল্পিত গল্প কাহিনীই তো উপকথা) । {স. উপ+কথা; অব্যয়ী.}

**উপকরণ** [উপোকরোন্] বি ১ উপাদান । ২ কার্যসাধনের জন্য প্রয়োজনীয় বস্তু । ৩ নৈবেদ্য প্রভৃতি উপচার । {স. উপ+করণ}

**উপকর্তা** (–র্তৃ) [উপোকর্‌তা] বিণ উপকারক; উপকারী। উপকর্ত্রী বি, বিণ স্ত্রী. উপকারিকা । {স. উপ+কর্তা (√কৃ+তৃ[তৃচ্])}

**উপকান্ত** [উপোকান্‌তো] বি উপপতি (নিজ কান্ত বিনাশিল উপকান্তবলে––দৌবা)। {স. উপ+কান্ত; অব্যয়ী.}

**উপকার** [উপোকার্] বি ১ হিতসাধন; আনুকূল্য; সাহায্য। ২ হিত; কল্যাণ । ৩ অনুগ্রহ । উপকারক, উকপারী(–রিন্) বিণ উপকর্তা; সাহায্যকারী (যে যে খেলায় শারীরিক পরিশ্রম হয়, সেই খেলাই উপকারক––প্যামি)। উপকারিকা, উপকারিণী স্ত্রী.। উপকারিতা বি ১ উপকার করার ক্ষমতা । ২ উপযোগিতা। উপকার্য বিণ উপকার লাভের যোগ্য । {স. উপ+√কৃ+অ(ঘঞ্)}

**উপকূল** [উপোকুল্] বি কুলের নিকটবর্তী স্থান; বেলাভূমি। {স. উপ+কূল; অব্যয়ী}

**উপকৃত** [উপোকৃতো] বিণ উপকার লাভ করেছে এমন; উপকারপ্রাপ্ত; অনুগৃহীত। উপকৃতি বি। {স. উপ+√কৃ+ত(ক্ত)}

**উপকেশ** [উপোকেশ্] বি কৃত্রিম কেশ; পরচুলা । {স. উপ+কেশ; অব্যয়ী.}

**উপক্রন্তা** [উপোক্‌ক্রন্‌তা] বিণ ১ উদ্যোক্তা; আরম্ভকারী । ২ চেষ্টাবান । {স. উপ+ √ক্রম্+তৃ(তৃচ্)}

**উপক্রম** [উপোক্‌ক্রোম্] বি উদ্যোগ; আয়োজন; জোগাড় (শ্রাবণে রজনীদিনে এক উপক্রম––ভারা; বাদলা হইবার উপক্রম দেখা যাইতেছে––রঠা) । ২ চেষ্টা । ৩ আরম্ভ; সূত্রপাত; সূচনা । ~ণিকা বি ১ ভূমিকা; মুখবন্ধ; প্রস্তাবনা । ২ আরম্ভ; সূত্রপাত (তিনি অধিকাংশ উমেদারকেই উপক্রমণিকায় আশ্বাস দেন কিন্তু উপসংহারে সেটা সংহরণ করেন––রঠা) । ~ণীয় বিণ আরম্ভ করার যোগ্য । ~মাণ বিণ আরম্ভ করছে এমন। উপক্রান্ত বিণ আরম্ভ হয়েছে এমন; সূত্রপাত হয়েছে এমন; আরব্ধ । {স. উপ+ √ক্রম্+অ(ঘঞ্)}

**উপক্রিয়া** [উপোক্‌ক্রিয়া] বি উপকার । {স. উপ+ √কৃ+অ(শ)+আ(টাপ্)}

**উপক্রোশ** [উপোক্‌ক্রোশ্] বি ১ জুগুপ্সা; ভর্ৎসনা; অপবাদ; নিন্দা । ২ অনুযোগ । {স. উপ+ √ক্রুশ্+অ(ঘঞ্)}

**উপক্ষয়** [উপোক্‌খয়্] বি ক্ষতি; অপচয়; হানি । {স. উপ+ক্ষি+অ(অচ্)}

**উপগত** [উপোগতো] বিণ উপস্থিত; সন্নিহিত; সমাগত । ২ লব্ধ; প্রাপ্ত । ৩ জাত। ৪ সংঘটিত। ৫ কৃতমৈথুন; স্ত্রীরত। ৬ অনুরক্ত; আসক্ত। (স. উপ+ √গম্+ত(ক্ত)}

**উপগম, উপগমন** [উপোগমো/–ম্, –মোন্] বি ১ উপস্থিতি । ২ অনুরাগ; আসক্তি। ৩ সঙ্গম। ৪ জ্ঞান । ৫ লাভ। {স. উপ+ √গম্+অ(ঘঞ্), অন(ল্যুট্)}

**উপগিরি** [উপোগিরি] বি ১ কৃত্রিম পাহাড়; নকল পাহাড়। ২ ছোট পাহাড়; খণ্ডশৈল। ৩ পর্বতোপকণ্ঠ । {স. উপ+গিরি; অব্যয়ী.}

**উপগুরু** [উপোগুরু] বি ১ গুরুর প্রতিনিধি বা সহচর । ২ গুরুস্থানীয় ব্যক্তি । {স. উপ+গুরু; অব্যয়ী.}

**উপগৃহিণী** [উপোগৃহিনি] বি উপপত্নী; রক্ষিতা (গৃহিণীর অনুরোধে লক্ষ্মীপূজা করিবেন; উপগৃহিণীর অনুরোধে সরস্বতীপূজা করিবেন––বচ) । {স. উপ+গৃহিণী; অব্যয়ী.}

**উপগ্রহ** [উপোগ্‌গ্রোহো] বি ১ বৃহৎ গ্রহের চতুষ্পার্শ্বে পরিক্রমণরত ক্ষুদ্র গ্রহ; অনুষঙ্গী গ্রহ। ২ আপদ । {স. উপ+গ্রহ; অব্যয়ী.}

**উপচন, উপচনো** ⇒ উপচানো

**উপচয়** [উপোচয়্] বি ১ সমূহ; নিচয়; সংগ্রহ । ২ শ্রীবৃদ্ধি; উন্নতি; পুষ্টি। ৩ আধিক্য । ৪ সম্পত্তির মূল্যবৃদ্ধি; Appreciation। ৫ (জ্যোবি) রাশিচক্রে লগ্ন থেকে তৃতীয় ষষ্ঠ দশম ও একাদশ স্থান । {স. উপ+ √চি+অ(অচ্)}

**উপচর্যা** [উপোচর্‌জা] বি ১ সেবা; পরিচর্যা; শুশ্রূষা। ২ চিকিৎসা । {স. উপ+√চর্‌+য(যৎ)+আ}

**উপচানো, উপচনো** [উপ্‌চানো, –চ–] ক্রি ১ ছাপিয়ে বা উপচে পড়া; আধারের বাইরে বের হয়ে পড়া (পড়ে গো উপচে তুনু জ্যোৎস্না চাঁদের রূপ অমিয়––নই) । ২ অতিরিক্ত হওয়া (উপচানো জল নদী––হাহা) । ❑ বি, বিণ উক্ত সকল অর্থে । {স. উপ+√চি>বা.√উপ্‌চা+আনো,>}

**উপচার** [উপোচার্] বি ১ পূজার সামগ্রী (পঞ্চোপচারে পূজা) । ২ উপকরণ (সমস্ত দিন বিবিধ উপচারে তাঁহার সেবা করিল––রঠা) । ৩ চিকিৎসা (অস্ত্রোপাচার) । ৪ ধর্মানুষ্ঠান । ৫ ভোগ; ব্যবহার । উপচরিত বিণ ১ উপচারপ্রাপ্ত । ২ সেবিত। ৩ পূজিত। {স. উপ+ √চর্+অ(ঘঞ্)}

**উপচিকীর্ষা** [উপোচিকির্‌শা] বি পরহিত সাধনের ইচ্ছা; পরহিতৈষণা (কোন্, সমাজের উপচিকীর্ষা কতখানি––সে প্রসঙ্গ অমীমাংসিত রেখে––সুদ)। উপচিকীর্ষু বিণ পরের উপকার করতে ইচ্ছুক। {স. উপ+ √কৃ+সন্+অ+আ}

**উপচিত** [উপোচিতো] বিণ ‌১ সংগৃহীত; সঞ্চিত। ২ বর্ধিত; পরিপুষ্ট । ৩ মহার্ঘ; মূল্যবান । ৪ সমৃদ্ধ । অপচিত বিপ.। উপচিতি বি ১ সংগ্রহকরণ; সঞ্চয়। ২ বিবর্ধন; পরিপুষ্টি। ৩ মূল্যবৃদ্ধি; মহার্ঘতা। ৪ সমৃদ্ধি । ৫ (প্রাণী.) দেহস্থ তন্তুর পোষণ; anabolism । {স. উপ+ √চি+ত(ক্ত)}

**উপচীয়মান** [উপোচিয়োমন্] বিণ উপচিত হচ্ছে এমন; সঞ্চীয়মান; ক্রমবর্ধমান । {স. উপ+ √চি+মান (শানচ্)}

**উপচ্ছায়া** [উপোচ্‌ছায়া] বি ১ অপচ্ছায়া; অমঙ্গলজনক ছায়া; অশুভ ছায়া । ২ ছায়াময় কায়া; অশরীরী দেহ । ৩ (পদার্থ.) প্রচ্ছায়া বা নিবিড় ছায়ার প্রান্তস্থ লঘু ছায়া; penumbrea । {স. উপ+ছায়া; অব্যয়ী.}

**উপজনন** [উপোজনন্] বি ১ জন্ম; উৎপত্তি; উদ্ভব। ২ উৎপাদন । {স. উপ+ √জন্+অন(ল্যুট্)}

**উপজয়, উপজএ** (মবা.) [উপোজয়্, –য়ে–] কি উপস্থিত হয়; জন্মায় (বিঘিনি বিথারিত উপজয়ে শঙ্কা––বিপ) । উপজিল (পদ্য.) ক্রি জন্মালো; উৎপন্ন হলো । {স. উৎপদ্যতে>উপজ্জএ>উপজএ; স. উপ+জন্>প্রা. উপজ্জই>}

**উপজাত** [উপোজাতো] বি প্রধান বস্তুর উৎপাদনকালে জাত অপর কোনো বস্তু; by product । {উপ √জন্+ত(ক্ত)}

**উপজাতি** [উপোজাতি] বি ১ প্রধান জাতির অন্তর্ভুক্ত ক্ষুদ্র জাত। ২ আদিবাসী সম্প্রদায় । ৩ সংস্কৃত কবিতার ছন্দবিশেষ। {স. উপ+ √জন্+তি(ক্ত)}

**উপজিহ্বা** [উপোজিওভা] বি আলজিভ। {স. উপ+জিহ্বা; অব্যয়ী.}

**উপজীবিকা** [উপোজিবিকা] বি ১ জীবনযাত্রা নির্বাহের উপায বা বৃত্তি; পেশা; জীবিকা। ২ অপ্রধান জীবিকা (এমনিতে তার প্রধান জীবিকা কৃষিকাজ, মাছ ধরা তার উপজীবিকা––আই)। উপজীবী(–বিন্) বিণ ১ পেশা বা বৃত্তি অবলম্বন করেছে এমন । ২ রাশ্রিত। উপজীব্য বিণ বি জীবিকার বা প্রয়োজনের জন্য গ্রহণযোগ্য । ❑ বি আশ্রয়; অবলম্বন (গণ প্রতিষ্ঠানের বিবর্তনই হবে ইতিহাসের উপজীব্য––বর)। {উপ+জীবিকা; অব্যয়ী.}

**উপজ্ঞা** [উপোগ্‌গাঁ] বি সহজাত জ্ঞান; জন্মগত বোধ instinct । {স. উপ+ √জ্ঞা+অ(অচ্)+আ}

**উপড়ানো**, **ওপড়ানো** [উপ্‌ড়ানো, ও–] ক্রি উৎপাটিত করা; উন্মূলিত করা । ❑ বি উৎপাটন; উন্মূলিতকরণ । ❑বিণ উৎপাটন করা হয়েছে এমন; উন্মূলিত। {√উপড়া+আনো,>}

**উপঢৌকন** [উপোঢোউকন্] বি ১ উপহার; ভেট; সওগাত; ডালি । ২ ঘুষ । {স. উপ+ √ঢোক্+অন(ল্যুট্)}

**উপত্যকা** [উপোত্‌তকা] বি ১ দুই পর্বতের মধ্যবর্তী সমতল বা নিম্নভূমি । ২ পর্বতপার্শ্বস্থ ভূমি। {স. উপ+ত্যক(ত্যকন্)+আ}

**উপদংশ** [উপোদঙ্‌শো] বি ১ সংক্রামক যৌন–রোগবিশেষ; গরমি বা ফেরঙ্গ রোগ ; syphilis । ২ সুরাপানকালীন আনুষঙ্গিক ভক্ষ্য; চাট। {স. উপ+ √দন্‌শ্+অ(ঘঞ্)}

**উপদশা** (মবা.) [উপোদশা] বিণ উপবাসী; অভুক্ত (কখন খায় ঘৃতরন্ন কখন উপদশা––গোগা) । {স. উপ+দশা}

**উপদান** [উপোদান্] (মবা.) বি দান খয়রাত (ধন্য সেহি মোছলমান যে করিল উপদান, খাইল আর খিলাইয়া দিল––হেমা) {স. উপ+ √দা+অন}

**উপদিশ্যমান** [উপোদিশ্‌মোমান্] বিণ ১ উপদেশ পাচ্ছে এমন । ২ উপদেশ দেওয়া হচ্ছে এমন। {স. উপ+ √দিশ্+মান(শানচ্)}

**উপদিষ্ট** [উপদিশ্‌টো] বিণ ১ উপদেশ দেওয়া হয়েছে এমন । ২ আদেশপ্রাপ্ত; আদিষ্ট । ৩ কথিত। ৪ উপদেশ লাভ করেছে এমন; উপদেশপ্রাপ্ত । {স. উপ+ √দিশ্+ত(ক্ত)}

**উপদেবতা, উপদেব** [উপোদেবোতা, –দেব্] বি ১ হীন শ্রেণীর দেবযোনি; ভূতপ্রেত। ২ অকুলীন দেবতা; অপ্রধান দেবতা। উপদেবী স্ত্রী. । {স. উপ+দেবতা, দেব}

**উপদেশ** [উপোদেশ্] বি ১ করণীয় সম্পর্কে নির্দেশ । ২ মন্ত্রণা; পরামর্শ । ৩ শিক্ষা । ৪ অনুশাসন । উপদিষ্ট বিণ উপদেশ দেওয়া হয়েছে এমন । উপদেশক বি, বিণ ১ যিনি উপদেশ দান করেন; উপদেষ্টা; উপদেশদাতা। ২ শিক্ষক; অধ্যাপক। ~মূলক, উপদেশাত্মক বিণ উপদেশপূর্ণ; উপদেশ রয়েছে এমন। ~নীয়, উপদেশ্য, উপদেষ্টব্য বিণ উপদেশ দেওয়ার উপযুক্ত; উপদেশ দেওয়ার যোগ্য। উপদেষ্টা(–ষ্টৃ) বি, বিণ উপদেশ দান করেন যিনি; পরামর্শ বা মন্ত্রণাদাতা। ❑ বি ১ গুরু; ;শিক্ষক । ২ মন্ত্রী। {স. উপ+√দিশ্+অ(ঘঞ্)}

**উপদ্রব** [উপোদ্‌দ্রোব্] বি ১ উৎপাত; দৌরাত্ম্য; অত্যাচার। ২ অমঙ্গল জনক। ঘটনা; বিপদ। উপদ্রুত বিণ অত্যাচারিত । {স. উপ+√দ্রু+অ(ঘঞ্)}

**উপদ্বীপ** [উপোদ্‌দিঁপ্] বি ১ প্রায় চতুর্দিকে জল দ্বারা বেষ্টিত ভূভাগ; সমুদ্র বেষ্টিত প্রধান ভূভাগের অংশবিশেষ; peninsula । {স. উপ+দ্বীপ; অব্যয়ী.}

**উপধর্ম** [উপোধর্‌মো] বি ১ অপকৃষ্ট লৌকিক ধর্ম (তবে আমার উপাসনা দুষ্ট, অলীক, উপধর্ম্ম মাত্র––বচ)। ২ লৌকিক ধর্ম। ৩ কুসংস্কার । {স. উপ+√ধৃ+মন্; অব্যয়ী.}

**উপধা** [উপোধা] বি ১ (ব্যা.) অন্ত্যবর্ণের পূর্ববর্ণকে ‘উপধা’ বলে । ২ ছল । ৩ উপায় । ৪ অমাত্যদের সাধুতার পরীক্ষা । {স. উপ+ √ধা+অ(অঙ্)+আ}

**উপধাতু** [উপোধাতু] বি ১ (আয়ু.) স্বর্ণ ইত্যাদির প্রধান ধাতুর ন্যায় ধাতু বা ধাতুঘটিত বিবিধ দ্রব্য––মাক্ষিক, তুত্থক, অভ্র ইত্যাদি । ২ দেহ থেকে উদ্ভূত পদার্থ ––স্তন্য রজঃ স্বেদ ইত্যাদি । {স. উপ+ধাতু; অব্যয়ী.}

**উপধান, উপাধান** [উপোধান্, উপাধান্] বি ১ উপাধান; বালিশ। ২ ধারণ । ৩ প্রণয়। ৪ ব্রতবিশেষ। উপধানীয় বি বালিশ; উপাধান । {স. উপ+ √ধা+অন(ল্যুট্)}

**উপধায়ক, উপধায়ী**(–য়িন্) [উপধায়োক, –ধায়ি] বি, বিণ উৎপাদন করে বা জন্ম দেয় এমন; উপৎপাদক; জনক। {স. উপ+√ধা+অক(ণ্বুল্), ইন্‌(ণিনি)}

**উপনগর** [উপোনগোর্] বি ১ ক্ষুদ্র নগর । ২ নগরের উপকণ্ঠস্থ ক্ষুদ্র নগর; শহরতলি । {স. উপ+নগর; অব্যয়ী.}

**উপনদ, উপনদি** [উপোনদ্, –নোদি] বি যে নদী স্বতন্ত্রভাবে উৎপন্ন হয়ে বৃহত্তর নদীতে পতিত হয়। {স. উপ+নদ, নদী; অব্যয়ী.}

**উপনয়ন** [উপোনয়োন্] বি আনুষ্ঠানিকভাবে বালকের যজ্ঞোপবীত ধারণ; পৈতা দেওয়া (নবম বৎসরে মুচিরামের উপনয়ন হইল––বচ) । {স. উপ+ √নী+অন(ল্যুট্)}

**উপনাম** [উপোনাম্] বি ১ প্রকৃত নামের পরিবর্তে ব্যবহৃত অন্য নাম; surname । ২ উপাধি; আখ্যা । {স. উপ+নাম; অব্যয়ী.}

**উপনায়ক** [উপোনায়োক্] বি ১ নাটকে বা উপন্যাসের মূল চরিত্র বিকাশে সাহায্যকারী চরিত্র; অপ্রধান নায়ক ।২ সহকারী; সহচর (উপনায়ক চরিত্র প্রায়ই মসীলিপ্ত)। {স. উপ+নায়ক; অব্যয়ী.}

**উপনিপাত** [উপোনিপাত্] বি ১ উপকণ্ঠে আগমন; সমীপে উপস্থিত। ২ উৎপাত; উপদ্রব (সেই উপনিপাতসমূহ যদিও ইংলণ্ডে সাংঘাতিক আকার ধরেনি––সুদ) । {স. উপ+নি+√পত্+অ(ঘঞ্)}

**উপনিবেশ** [উপোনিবেশ্] বি জীবিকা নির্বাহের জন্য অথবা স্থায়ীভাবে বাস করার জন্য দলবদ্ধভাবে বিদেশে যে বসতি স্থাপন করা হয়; colony (প্রাথমিক যুগে বঙ্গদেশ ছিল মুসলমান বণিকদের একটি উপনিবেশ)। ঔপনিবেশিক বিণ । উপনিবিষ্ট, উপনিবেশিত বিণ উপনিবেশ স্থাপন করা হয়েছে এমন। {স. উপ+নি+ √বিশ্+অ(ঘঞ্)}

**উপনিষদ, উপনিষৎ [**উপোনিশদ্, –শত্] ১ বি হিন্দু ধর্মগ্রন্থ বেদের শেষাশং; জ্ঞানকাণ্ড; বেদান্ত। ২ ব্রহ্মবিদ্যা। ঔপনিষদ; ঔপনিষদিক বিণ । {স. উপ+নি+√সদ্+ক্বিপ}

**উপনিহিত** [উপোনিহিতো] বিণ অন্যের নিকট রক্ষিত; গচ্ছিত; ন্যস্ত । {উপ+নি+ √ধা+ত(ক্ত)}

**উপনীত** [উপোনিতো] বিণ ১ উপস্থিত; আগত (নগরীতে উপনীত হইয়া––বচ) । ২ আনীত । ৩ উপনয়ন দ্বারা সংস্কৃত; পৈতা হয়েছে এমন । {স. উপ+ √নী+ত(ক্ত)}

**উপনেতা** (–তৃ) [উপোনেতা] বিণ ১ কৃত্রিম বা সহকারী নেতা । ২ যিনি উপনয়ন করান । ৩ যিনি আনয়ন করেন । {স. উপ+নেতা ; উপ+ √নী+তৃ(তৃচ); অব্যয়ী.}

**উপন্যস্ত** [উপোন্‌নস্‌তো, –ন্‌ন্যা–] বি, বিণ ১ গচ্ছিত; অন্যের নিকট রক্ষিত । ২ উপস্থাপিত । ৩ প্রস্তাবিত ইল্লিখিত । ঝস. উপ+নি+ √অস্+ত(ক্ত)}

**উপন্যাস** [উপোন্‌ন্যাস্] বি ১ দীর্ঘ আখ্যায়িকা; বড়ো গল্প; novel । ২ কাল্পনিক উপাখ্যান (বাল্যকালে যত ভৌতিক উপন্যাস শ্রুত হইয়াছিল––বচ) । ৩ মুখবন্ধ । ৪ বি প্রস্তাব । উপন্যাসিকা বি ক্ষুদ্র উপন্যাস; novelette । {উপ+নি+ √অস্+অ(ঘঞ্)}

**উপপতি** [উপোপোতি] বি নাগর; অবৈধ প্রণয়ী; জার । উপপত্নী স্ত্রী.। {স. উপ+পতি; অব্যয়ী.}

**উপপত্তি** [উপোপোত্‌তি] বি ১ যুক্তি; প্রমাণ (ব্যাকরণ মতে উপপত্তি দেখাইয়া ন্যায়মতেও উপপত্তি দেখাইয়াছেন––ঈবি) । ২ সিদ্ধান্ত; মীমাংসা । ৩ সম্পাদন। ৪ প্রাপ্তি । ৫ ঘটনা । {স. উপ+ √পদ্+তি(ক্তি)}

**উপপত্নী** [উপোপোত্‌নি] বি অবৈধ প্রণয়িনী; রক্ষিতা; উপস্ত্রী । উপপতি পু.। {স. উপ+পত্নী; অব্যয়ী.}

**উপপথ** [উপোপথ্] বি ১ অপ্রশস্ত পথ; গলি । ২ অপ্রধান পথ। {স. উপ+পথ; অব্যয়ী.}

**উপপদ** [উপোপদ্] বি ১ (ব্যা.) সমাসবিশেষ; পূর্বপদের সহিত কৃদন্ত পদের সমাস। ২ পদের নিকটস্থ পদ; পূর্বপদ । ৩ অপ্রধান পদ। {স. উপ+পদ; অব্যয়ী.}

**উপপাতক** [উপোপাতোক্] বি অপেক্ষাকৃত ন্যূন বা লঘু পাপ। {স. উপ+পাতক; অব্যয়ী.}

**উপপাদ** [উপোপাদো] বি ১ মীমাংসা; যুক্তির দ্বারা সম্পাদন সমর্থন বা সমাধান; প্রতিপাদন; প্রমাণ করা । ২ প্রাপ্তি; লাভ; সংঘটন । {স. উপ+ √পদ্+অ(ঘঞ্)}

**উপপাদক** [উপোপাদোক] বিণ ১ মীমাংসাকারী; সমাধানকারী । ২ সম্পাদক। {স. উপ+ √পদ্+ণিচ্+অক}

**উপপাদন** [উপোপাদোন্] বি ১ তর্ক ও যুক্তির সাহায্যে সমর্থন; মীমাংসাকরণ। ২ সাধন; সম্পাদন। ৩ প্রতিপাদন । উপপাদনীয় বিণ ১ উপপাদনযোগ্য । ২ প্রতিপাদ্য । ৩ সম্পাদ্য । উপপাদ্য বি (গণিত.) যথার্থ বলে প্রমাণ করতে হবে এমন; প্রতিজ্ঞা; theorem । {স. উপ+ √পদ্+ই(ণিচ্)+অন(ল্যুট্)}

**উপপুরাণ** [উপোপুরান্] বি অপ্রধান পুরাণ (কালিকাপুরাণ, নৃসিংহ পুরাণ ইত্যাদি) {স. উপ+পুরাণ; অব্যয়ী.}

**উপপ্লব** [উপোপ্‌প্লবো] বি ১ বিপ্লব; বিদ্রোহ (দারুণ উপপ্লবের দিনে আমরা দানি শির––নই; সাধু নামধারী ব্যক্তিগণ কর্তৃক উপস্থাপিত উপপ্লবাদির চরম লক্ষ্য––মআ) । ২ প্রাকৃতিক দুর্যোগ বা উপদ্রব। ৩ বিপদ। উপপ্লাবী(–বিন্) বিণ ১ বিদ্রোহী । ২ প্রচণ্ড; উন্মত্ত (উপপ্লাবী বাসনার বর্বর জোয়ারে––বুব) । উপপ্লুত বিণ ১ প্রাকৃতিক উপদ্রবে পীড়িত ২ বিপদগ্রস্ত । {স. উপ+ √প্লু+অ(অপ্‌)}

**উপবন** [উপোবন্] বি ১ উদ্যান; বাগান । ২ বিলাসকুঞ্জ; উদ্যান–বাটিকা (ভাগ্যক্রমে তপোবন তোমার উপবন হইয়া উঠিল––ঈবি)। ৩ বনের সমীপস্থ ক্ষুদ্র বন (বনে উপবনে কুঞ্জে ফোটাও চামেলি চম্পা হেনা––নই) । ৪ পরিকল্পনানুযায়ী নির্মিত কৃত্রিম বন । {স. উপ+বন; অব্যয়ী.}

**উপবাস** [উপোবাশ্] বি অনশন; উপোস । উপবাসী(–সিন্) , উপবাসক বিণ না খেয়ে আচে এমন; অনাহারী (স্নেহে প্রেমে সম্ভাষণে উপবাসী প্রবাসী–হৃদয় আবারো আকাশ হয়––রখা) । {স. উপ+ √বস্+ অ(ঘঞ্)}

**উপবিদ্যা** [উপোবিদ্‌দা] বি গৌণ বা অপ্রধান বিদ্যা । {স. উপ+বিদ্যা; অব্যয়ী.}

**উপবিধি** [উপোবিধি] বি প্রধান বা মূল আইনের অন্তর্গত অন্য আইন; bylaw । {স. উপ+বিধি; অব্যয়ী.}

**উপবিষ** [উপোবিশ্] বি ১ আকন্দ করবী প্রভৃতি বৃক্ষ থেকে নির্গত বিষাক্ত আঠা । ২ কৃত্রিম বিষ। {স. উপ+বিষ}

**উপবিষ্ট** [উপোবিশ্‌টো] উপবেশন । {স. উপ+ √বিশ্+ত(ক্ত)}

**উপবীত** [উপোবিত্] বি পৈতা; যজ্ঞসূত্র (পুরোহিতের কথায় অপু চেলী পরিল, নতুন উপবীত ধারণ করিল––বিব) । উপবীতী (–তিন্) বিণ উপবীত ধারণ করেছে এমন, যজ্ঞসূত্রধারী। {স. উপ+ √বী+ত(ক্ত)}

**উপবৃত্তাকার** [উপোবৃত্‌তাকার্] বি বৃত্তাকারতুল্য, বৃত্তাকার সদৃশ (গ্রহের পথ বৃত্তাকার নয়, উপবৃত্তাকার––শাফ)। {স. উপ+বৃত্তাকার; অব্যয়ী.}

**উপবেশ** ⇒ উপবেশন

**উপবেশন, উপবেশ** [উপোবেশোন্, –বেশ্] বি ১ বসা; আসনগ্রহণ । ২ বসানো । উপবেশয়িতা(–তৃ) বি, বিণ বসায় বা বসিয়ে দেয় এমন । উপবেশিত বিণ উপবেশন করানো হয়েছে এমন । উপবিষ্ট বিণ বসে আছে এমন; আসীন । {স. উপ+ √বিশ্+অন(ল্যুট্), অ(ঘঞ্)}

**উপভাষা** [উপোভাশা] বি মূলভাষার বিভিন্ন প্রাদেশিক বা স্থানীয় রূপ; dialect । {স. উপ+ভাষা; অব্যয়ী.}

**উপভোগ** [উপোভোগ্] বি ১ বিশেষ তৃপ্তির সঙ্গে ভোগ; সম্ভোগ । ২ ভক্ষণ । ৩ ব্যবহারকরণ । উপভুক্ত বিণ ১ উপভোগ করা হয়েছে এমন । ২ ভক্ষিতা । ৩ ব্যবহৃত । উপভোক্তা (–ক্তৃ) বিণ ভোগ করেছে এমন; উপভোগকারী । উপভোগ্য বিণ উপভোগের যোগ্য বা উপভোগ করতে হবে এমন । {স. উপ+ √ভুজ্+অ(ঘঞ্)}

**উপম, উপাম** (মবা.) [উপমো, উপামো] বিণ সদৃশ; তুল্য (প্রাসাদোপম)। ❑ বি উপমা; তুলনা (যা ভাবের উপম হয়ে বিচিত্র হয়ে দেখা দিলে––অঠা; এ তিন ভুবনে নাহি যাহার উপাম––দৌবা)। {স. উপ+ √মা+অ(অঙ্),>}

**উপমন** [উপোমোন্] বি অপ্রধান চিত্ত; অবচেতন মন (কেষ্টর মনের আড়ালে যে আর–একটা উপমন এতদিন ছাই–চাপা ছিল––রাব)। {স. উপ+মন}

**উপমন্ত্রী** [উপোমোন্‌ত্রি] বি সহকারী মন্ত্রী। {স. উপ+মন্ত্রী; অব্যয়ী.}

**উপ–মহাধ্যক্ষ** [উপোমহাদ্‌ধোক্‌খো] বি vice–chancellor–এর এক সময়ের প্রচলিত বাংলা পরিভাষা; (বর্তশানে চালু পরিভাষা) উপাচার্য । {স. উপ+মহা+অধ্যক্ষ}

**উপমা** [উপোমা] বি ১ তুলনা; সাদৃশ্য (ঠিক উপমা পাইনে খুঁজে––সে মাধুরী দেখায় কেমন––নই) । ২ (অল.) এক ধর্মবিশিষ্ট দুই ভিন্নজাতীয় বস্তুর সাদৃশ্য বর্ণনা (এ জাতীয় উপমা অর্থাগমের সহায় নয়––সুদ)। ঔপমিক বিণ । ~ন বি যার সহিত তুলনা করা হয় । উপমিত বিণ তুলনা করা হয়েছে এমন; তুলনাকৃত । উপমিতি বিণ ১ উপমা; তুলনা । ২ সাদৃশ্য সম্পর্কে জ্ঞান । উপমেয় বি ১ উপমার বিষয় । ❑ বিণ উপমিত করা হয়েছে এমন । {স. উপ+ √মা+ অ(অঙ্)}

**উপমাংস** [উপোমাঙ্‌শো] বি ত্বকের উপরে উদ্‌গত অতিরিক্ত মাংস; আঁচিল । {স. উপ+মাংস; অব্যয়ী.}

**উপমাতা** [উপোমাতা] বি ১ স্ত্রী; ধাত্রী পালিকা বা মাসিপিসি শ্রেণীয় মাতৃতুল্যা নারী । ❑ বিণ উপমা দেয় এমন; তুলনাকারী। {স. উপ+মাতা; অব্যয়ী.}

**উপমান, উপমিত, উপমিতি, উপমেয়** ⇒ উপমা

**উপযাচক** [উপোজাচোক্] বিণ ১ নিজে থেকে এসে যাচ্ঞা করে এমন; স্বয়ংপ্রার্থী । ২ উপরপড়া । ৩ বিনা আহ্বানে অপরের দায়িত্ব নিয়ে কাজ করে দেয় এমন । উপযাচিকা বি, বিণ স্ত্রী. যে রমণী আপনা থেকে আসক্তি প্রকাশ করে বা সম্ভোগ প্রার্থনা করা হয়েছে এমন। ❑ বি উপযাচন; প্রার্থনা; যাচ্ঞা ভিক্ষা । {স. উপ+ √যাচ্+অক(ণ্বুল)}

**উপযুক্ত** [উপোজুক্‌তো] বিণ ১ যোগ্য; যথোপযোগী। ২ সমকক্ষ; তুল্য; অনুরূপ । ৩ ন্যায্য; উচিত । ৪ সমর্থ; সক্ষম। ~তা , উপযুক্তি বিণ । {স. উপ+√যুজ্+ত(ক্ত)}

**উপযোগ** [উপজোগ্] বি ১ উপোযোগিতা; আবশ্যকতা; কার্যকারিতা। ২ উপকার; আনুকূল্য । ৩ ব্যবহার; প্রয়োগ। ৪ ভোজন; ভোগ ।~বাদ বি (দর্শন.) জগতের সমস্তই মঙ্গলকর এই মতবাদ (তিনি ড্যুই–প্রচারিত উপযোগ–বাদের আদিপুরুষ––সুদ) । {স. উপ+ √যুজ্+অ(ঘঞ্)}

**উপযোগী** (–গিন্) [উপোজোগি] বি ১ উপযুক্ত; যোগ্য; সঙ্গত । ২ প্রয়োজন সাধনে সমর্থ । ৩ কার্যকর । ৪ অনুকূল । উপযোগিতা বিণ । {স. উপযোগ+ইন্(‌ইনি)}

**উপর** [উপোর্] বি ১ ঊর্ধ্বভাগ; ঊর্ধ্বদিক। ২ ঘরের চাল বা ছাদ । ❑ বিণ ১ ঊর্ধ্বে স্থিত; উচ্চ । ২ অতিরিক্ত । ~অলা, ~আলা, ~ওয়ালা বি ১ ঊর্ধ্বতন কর্মচারী । ২ মালিক; প্রভু । ❑ বিণ উপরিতম; উপরস্থ । ~ ~ অব্য ক্রি বিণ ভাসাভাসা; আলগা আলগা; অগভীরভাবে । ❑ বিণ উপর্যুপরি; একের পর আর । ~ চাল বি ১ দাবা সতরহ্জ বা ঐ জাতীয় খেলায় প্রতিপক্ষের চালকে বিফল করে পরাস্ত করার জন্য প্রদত্ত চাল । ২ চতুর বিপক্ষকে পরাস্ত করার মতো পাল্টা চাতুরী। ~চালাক বিণ ১ অতিরিক্ত ধূর্ত; মাত্রাতিরিক্ত চালাক। ২ ফাজিল । ~চালাকি বি লোক দেখানো বুদ্ধিমত্তা; অযথা চাতুরী (সবজান্তা যতখানি পাণ্ডিত্য দেখার আসরে তাহার অনেকখানি উপরচালাকি––সুরা) । ~পড়া বিণ উপযাচক; স্বয়ংপ্রবৃত্ত। {স. উপরি>}

**উপরত** [উপোরতো] বিণ ‌ ১ নিবৃত্ত; বিরত। ২ বিগত। ৩ গত; মৃত । উপরতি বি ১ বাসনানিবৃত্তি; নিরাসক্তি; রৈাগ্য । ২ মৃত্যু। {স. উপ+ √রম্+ত(ক্ত)}

**উপরত্ন** [উপোরত্‌নো] বি ১ কৃত্রিম রত্ন; রত্নসদৃশ উজ্জ্বল বস্তু । ২ অল্প দামের রত্ন । {স. উপ+রত্ন; অব্যয়ী.}

**উপরন্তু** [উপোরোন্‌তু] অব্য এতদ্ব্যতীত; এছাড়া; অধিকন্তু (উপরন্তু বিড়ম্বনা––বুব)। {স. অপরন্তু>উপরন্তু}

**উপরাজ** [উপোরাজ্] বি রাজপ্রতিনিধি; viceroy (তুচ্ছ করি রাজ–রোষ উপরাজে দিল যে ধিক্কার––সদ) । {স. উপ+রাজন্; অব্যয়ী.}

**উপরি১** [উপ্‌রি] বিণ নির্দিষ্টের অতিরিক্ত; বাড়তি (উপরি খরচ)। ২ অপ্রত্যাশিত (উপরি লাভ)। ❑ বি ঘুষ; নিয়ম বহির্ভূত আয় (বেতন ছাড়া উপার্জন কতো ?)। {উপর+ই}

**উপরি২** [উপোরি] অব্য ১ উপরে; ঊর্ধ্বে। ২ তারপর; অনন্তর; অতঃপর। ~উক্ত বিণ উপরে বা পূর্বে যা বলা হয়েছে; পূর্বোক্ত; প্রাগুক্ত (‘উপরোক্ত’ ভুল) ~ ~, উপরা ~ বিণ ১ পরপর; উপর্যুপুরি । ২ একটির উপর আর একটি (উপরাউপরি এত বড় দুটো আঘাত কি করে সামলাবে নকু––শাহ )। ❑ ক্রিবিণ ভাসা ভাসা; অগভীরভাবে। ~চর বিণ ঊর্ধ্বচর; আকাশগামী। ❑ বি পৌরাণিক রাজাবিশেষ । ~তন বিণ ১ ঊর্ধ্বতন; ঊর্ধ্বস্থ। ২ পদমর্যাদায় উচ্চতর; উপরওয়ালা । ~ভাগ বি বস্তুর যে অংশ উপরে থাকে; পৃষ্ট । ~স্থ, ~স্থিত বিণ উপরে রয়েছে এমন। {স. উপ+রি; অথবা, ঊর্ধ্ব+রি (নিপাতনে)}

**উপরুদ্ধ** [উপোরুদ্‌ধো] বিণ ১ অনুরুদ্ধ । ২ আবদ্ধ । ৩ উৎপীড়িত; অচ্যাচারিত। {স. উপ+ √রুধ্+ত(ক্ত)}

**উপরোক্ত, উপর্যুক্ত** [উপোরোক্‌তো, উপোরজুক্‌তো] বিণ পূর্বে উক্ত হয়েছে এমন; পূর্বে কথিত। {স. উপরি+উক্ত; সংস্কৃত ব্যাকরণে সন্ধির নিয়মে ‘উপর্যুক্ত’ শব্দটি শুদ্ধ, অন্যদিকে ‘উপরোক্ত’ শব্দটি বাংলায় বহুল প্রচলিত}

**উপরোধ** [উপোরোধ্] বি ১ বিশেষ অনুরোধ (মোর উপরোধে তোরে মহেশ ঠাকুর––ভারা) । ২ সুপারিশ । ৩ খাতির (তাহা সনে যুদ্ধ মোর কোন উপরোধ––কাদৌ) । ~ ক বিণ উপরোধকারী। উপরোধে ঢেঁকি গেলা––অনুরোধ এড়াতে না পেরে অনিচ্ছা সত্ত্বেও কোনো কাজ করা । {স. উপ+ √রুধ্+অ(ঘঞ্)}

**উপর্যুক্ত** ⇒ উপরোক্ত

**উপর্যুপরি** [উপোর্‌জুপোরি] অব্য ১ একটির উপর অন্য একটি; উপরিউপরি। ২ ক্রমাগত; ক্রমান্বয়ে । {স. উপরি+উপরি}

**উপল** [উপল্] বি ১ শিলা; পাথর । ২ মহার্ঘ প্রস্তর। ৩ রত্ন । ~ধোওয়া বিণ পাথরের উপর দিয়ে প্রবাহিত ও স্বচ্ছ (পাহাড়ী ঝরনার উপলধোয়াও পানির স্বচ্ছতা তার চোখের মণিতে––আজা)। {স. উপ+ √লা+অ(ক)}

**উপলক্ষ** [উপোলক্‌খো] বিণ সাধারণ চিহ্নাদি অবলম্বন করে প্রকৃত ব্যাপার অবগত হওয়া যায় এমন । {স. উপ+ √লক্ষ্+ অ(ঘঞ্)}

**উপলক্ষক** [উপোলক্‌খোক্] বিণ সাধারণ চিহ্নাদি অবলম্বন করে প্রকৃত ব্যাপার অবগত হওয়া যায় এমন । {স. উপ+ √লক্ষ্+অক(ণ্বুল্)}

**উপলক্ষণ** [উপোলক্‌খোন্] বি সূচনা; আভাস। ২ নিদর্শন; চিহ্ন । ৩ উপক্রম । {স. উপ+ √লক্ষ্+অন(ল্যুট্)}

**উপলক্ষণা** [উপোলক্‌খোনা] বি (অল.) শব্দের অর্থবোধক শক্তিবিশেষ ; অর্থালঙ্কারবিশেষ। {স. উপলক্ষণ+আ}

**উপলক্ষিত** [উপোলোক্‌খিতো] বিণ ১ উপলক্ষ করা হয়েছে এমন। ২ উদ্দিষ্ট । ৩ অনুমিত । ৪ সূচিত। {স. উপ+ √লক্ষ্+ত(ক্ত)}

**উপলব্ধ** [উপোলব্‌ধো] বিণ ১ অনুভূত; বোধিত। ২ প্রাপ্ত; লব্ধ। ৩ জাত । উপলব্ধি বি ১ অনুভূতি; বোধ । ২ প্রাপ্তি; লাভ। জ্ঞান । {স. উপ+√লভ্+ত(ক্ত)}

**উপলভ্য** [উপোলোব্‌ভো] বিণ ১ জ্ঞেয় । ২ প্রাপ্ত। ৩ লাভের যোগ্য । {স. উপ+ √লভ্+য(যৎ)}

**উপলিপ্ত** [উপোলিপ্‌তো] বিণ উপরে লেপিত । {স. উপ+ √লিপ্+ত(ক্ত)}

**উপলেপ, উপলেপন** [উপোলেপ্, –লেপন্] বি উপরে লেপন । ২ উপরের প্রলেপ । {স. উপ+ √লিপ্+অ(ঘঞ্), অন(ল্যুট্)}

**উপশম** [উপোশম্] বি ১ শান্তি; নিবৃত্তি । ২ রোগের শমতা । ৩ ইন্দ্রয় দমন । ~ ক বিণ উপশমকারী। ~নীয় বিণ উপশমের যোগ্য বা সাধ্য । উপশমিত, উপশান্ত বিণ উপশম হয়েছে এমন । {স. উপ+ √শম্+অ(ঘঞ্)}

**উপশয়** [উপোশয়্] বি ১ শয়ন । ২ মৃগবধের জন্য ব্যাধগণ যে গুহায় লুক্কায়িত থাকে; গুহাবিশেষ; গর্তবিশেষ । উপশয়ী(–য়িন্) বিণ ১ শায়িত । ২ গুপ্ত; লক্কায়িত (মৌনের বিশ্রম্ভালাপ উপশয়ী বিভীষিকা সনে––সুদ)। {স. উপ+ √শী+অ(অচ্)}

**উপশান্ত** ⇒ উপশম

**উপশিরা** [উপোশিরা] বি প্রধান শিরার সঙ্গে যুক্ত সূক্ষ্ম শিরা । {স. উপ+শিরা; অব্যয়ী.}

**উপশিষ্য** [উপোশিশ্‌শো] বি ১ অপ্রধান শিষ্য। ২ শিষ্যের শিষ্য; প্রশিষ্য । {স. উপ+শিষ্য; অব্যয়ী.}

**উপশ্লেষ** [উপোশ্‌শ্লেশ্] বি ১ বঞ্চনাহেতু মূল শব্দার্থ ত্যাগ করে কূটার্থের অনুসন্ধান । ২ উপহাস; বিদ্রূপ । {স. উপ+√শ্লিষ্+অ(ঘঞ্)}

**উপসঙ্ঘ, উপসংঘ** [উপোশঙ্‌ঘো] বি মূল সংঘের অন্তর্গত ক্ষুদ্র সংঘ; sub–committee । {স. উপ+সঙ্ঘ; অব্যয়ী.}

**উপসংহরণ** [উপোশঙ্‌হরোন্] বি ১ উপসংহার । ২ সংকোচন । {স. উপ+সম্ + √হৃ+অন(ল্যুট্)}

**উপসংহার** [উপোশঙ্‌হার্] বি ১ শেষ অংশ; সমাপ্তির অব্যবহিত পূর্ববর্তী অংশ । ২ সমাপ্তি; শেষ; পরিশেষ । উপসংহৃত বিণ । উপসংহৃতি । {স. উপ+সম্+ √হৃ+অ(ঘঞ্)}

**উপসন** ⇒ উপসন্ন

**উপসন্ন, উপসন** (মবা.) [উপোশন্‌নো, –শন্] বিণ সমীপে আগত; আসন্ন; নিকটবর্তী (একদিন তীর্থস্থান হৈল উপসন––সৈআ)। {স. উপ+ √সদ্+ত(ক্ত) = উপসন্ন}

**উপসর্গ** [উপোশর্‌গো] বি ১ মূল রোগের আনুষঙ্গিক অন্য রোগ। ২ রোগের লক্ষণ; রোগজাত বিকার । ৩ আনুষঙ্গিক অন্য বস্তু বা ব্যক্তি (চিকিৎসা তো তুমিই করিবে, ডাক্তার একজন উপসর্গ থাকা ভালো––রঠা)। ৪ বিঘ্ন; উৎপাত। ৫ (ব্যা.) প্র পরা ইত্যাদি অর্থহীন বর্ণ বা বর্ণসমষ্টি, যা দাতুর পূর্বে বসে শব্দের অর্থান্তর ঘটায় । {স. উপ+ √সৃজ্+অ(ঘঞ্)}

**উপসাগর** [উপোশাগোর্] বি তিন দিকে স্থল দ্বারা বেষ্টিত সাগরাংশ; ক্ষুদ্র সাগর । {স. উপ+সাগর; অব্যয়ী.}

**উপসৃষ্ট** [উপোস্রিশ্‌টো] বিণ ১ মিলিত; সংযুক্ত । ২ (ব্যা.) উপসর্গযুক্ত । ৩ ত্যক্ত; বিসৃষ্ট । ৪ কামী; কামুক । {স. উপ+√সৃজ্+ত(ক্ত)}

**উপসেক** [উপোশেক্] বি ১ জলেসেক দ্বারা কোমলকরণ । ২ জলসেক । {স. উপ+ √সিচ্+অ(ঘঞ্)}

**উপেসেচন** [উপোশেচোন্] বি ১ জলসিঞ্চন; জলসেক। ২ সিক্তকরণ । {স. উপ+ √সিচ্+অন(ল্যুট্)}

**উপসেবক** [উপোশেবোক্] বিণ ১ উপভোগকারী; সম্ভোগকারী । ২ পরস্ত্রীতে আসক্ত । উপসেবন বি ১ উপভোগ । ২ উপাসনা । ৩ আসক্তি । {স. উপ+ √সেব্+অক(ণ্বুল্)}

**উপসেবা** [উপোশেবা] বি ১ উপভোগ; সম্ভোগ । ২ চাকরি । ৩ পূজা । উপসেবিত বিণ উপসেবা করা হয়েছে এমন । উপসেবী (–বিন্) বিণ ১ উপসেবাকারী । ২ পরিচর্যাকারী । {স. উপ+ √সেব্+অ+আ}

**উপস্ত্রী** [উপোস্‌ত্রি] বি উপপত্নী; রক্ষিতা । {স. উপ+স্ত্রী; অব্যয়ী.}

**উপস্থ** [উপোস্‌থো] বিণ সমীপস্থ; নিকটস্থ । ❑ বি জননেন্দ্রিয় বা লিঙ্গ । {স. উপ+ √স্থা+অ(ক)}

**উপস্থাপন** [উপোস্‌থাপোন্] বি ১ উপস্থিতকরণ; আনয়ন । ২ অবতারণা; প্রস্তাবনা; উত্থাপন । ৩ দাখিলকরণ; পেশকরণ । উপস্থাপক, উপস্থাপয়িতা (–তৃ) বিণ ১ উপস্থাপনকারী; আনয়নকারী। ২ প্রস্তাবকারী; উত্থাপনকারী । উপস্থাপিকা, উপস্থাপয়িত্রী স্ত্রী.। উপস্থাপিত বিণ উপস্থিত করা হয়েছে এমন । {স. উপ+ √স্থা+ণিচ্+অন(ল্যুট্)}

**উপস্থিত** [উপোস্‌থিত্] বিণ ১ সমাগত; আগত; হাজির । ১ বর্তমান; বিদ্যমান (উপস্থিতকাল; প্রমাণ উপস্থিত থাকা) । ৩ সম্মুখস্থ; নিকটবর্তী ; আসন্ন (উপস্থিত বিপদ) । ❑ বি বিদ্যমান বস্তু বা বিষয় (উপস্থিত পরিত্যাগ করিয়া অনুপস্থিত প্রত্যাশা করা মূঢ়ের কর্ম––ঈবি) । ~বক্তা বি যে ব্যক্তি পূর্বপ্রস্তুতি ব্যতিরেকেই বক্তৃতা করতে পারে। ~বক্ত্রী স্ত্রী.। ~বক্তৃতা বি পূর্বপ্রস্তুতি ব্যতিরেকে বক্তৃতা । ~বুদ্ধি বি প্রত্যুৎপন্নমতিত্ব । উপস্থিত বি ১ সমীপে আগমন; হাজিরি; সমাগম। ২ বর্তমানতা; বিদ্যশানতা। {স. উপ+ √স্থা +ত(ক্ত)}

**উপস্বত্ব** [উপোশত্‌তো] বি ১ আহত; আক্রান্ত; অভিভূত (শোকোপহত) । ২ বিনাশিত । ৩ বিঘ্নিত। {স. উপ+ √হন্+ত(ক্ত)}

**উপহসিত** [উপোহোশিতো] বিণ উপহাস করা হয়েছে এমন । {স. উপ+ √হস্+ত(ক্ত)}

**উপহার** [উপোহার্] বি প্রীতিসূচক দান; উপঢৌকন । উপহৃত বিণ ১ উপহারস্বরূপ প্রদত্ত । ২ উৎসর্গীকৃত। ৩ অর্পিত । ৪ আনীতি; আহৃত । {স. উপ+√হৃ+অ(ঘঞ্)}

**উপহাস** [উপোহাশ্] বি ১ বিদ্রূপ; ঠাট্টা । ২ উপেক্ষা; অবজ্ঞা । উপহাস্য বিণ উপহাসের যোগ্য (আমি উপহাস্য উপেক্ষণীয় একজন যে –সে গ্রাম্য যুবক নহি––রঠা) । {স. উপ+ √হস্+অ(ঘঞ্)}

**উপহৃত** [উপোহ্রিতো] বিণ উপহার দেওয়া হয়েছে এমন ।উপহার বি। {স. উপ+ √হৃ+ত(ক্ত)}

**উপহ্রদ** [উপোহ্রোদ্] বি যে হ্রদের সহিত সমুদ্রের যোগ। রয়েছে; lagoon । {স. উপ+হ্রদ; অব্যয়ী.}

**উপা** ⇒ উবা

**উপাখ্যান** [উপাক্‌খান্] বি ১ কাল্পনিক কাহিনী । ২ গল্প। ৩ মূল কাহিনীর অন্তর্গত ক্ষুদ্র কাহিনী। ৪ বিবরণ; বৃত্তান্ত । {স. উপ+আ+ √খ্যা+অন(ল্যুট্)}

**উপাগত** [উপাগতো] বিণ ১ নিকটে এসেছে এমন; সমীপাগত। ২ উপস্থিত । ৩ প্রাপ্ত । উপাগম বি ১ নিকটে আগমন। ২ উপস্থিতি । ৩ প্রাপ্তি। {স. উপ+আ+ √গম্+ত(ক্ত)}

**উপাঙ্গ** [উপাঙ্‌গো] বি ১ অঙ্গের অঙ্গ; প্রত্যবয়ব; প্রত্যঙ্গ । ২ বেদের অঙ্গীভূত শাস্ত্রবিশেষ। ৩ পরিশিষ্ট । {স. উপ+ অঙ্গ}

**উপাচার্য** [উপাচার্‌জো] বি ১ আচার্যের সহকারী । ২ বিশ্ববিদ্যালয়ের নির্বাহী প্রধান (ঢাকা বিশ্ববিদ্যালয়ের উপাচার্য)। {স. উপ+আচার্য}

**উপাড়া** [উপাড়া] ক্রি উৎপাটন করা (শালগাছ উপাড়িয়া আনে...––কৃও) । {বা. √উপ্‌ড়া<স. উৎ+√পট্(ণিজন্ত রূপ পাটি)}

**উপাত্ত** [উপাত্‌তো] বিণ ১ গ্রহীত; স্বীকৃত। ২ প্রাপ্ত; লব্ধ । ৩ অর্জিত । ❑ বি যা অবলম্বনে অনুমান বা সিদ্ধান্ত করা হয় এরূপ বিষয়; অনুমান বা সিদ্ধান্তের অবলম্বন; data (অভিজ্ঞতা ও প্রেরণার মতো উপাত্তমাত্র––সুদ) । {স. উপ+আ+√দা+ত(ক্ত)}

**উপাদান** [উপাদান্] বি উপকরণ; মালমশলা । {স. উপ+আ+√দা+অন(ল্যুট্)}

**উপাদেয়** [উপাদেয়ো] বিণ ১ উৎকৃষ্ট । ২ সুস্বাদু । ৩ মনোরম । ৪ উপভোগ্য। {স. উপ+আ+ √দা+য(যৎ)}

**উপাধান** [উপাধান্] বি বালিশ; শিরোধান; তাকিয়া । {স. উপধান, স. উপ+√ধা+অন(ল্যুট্)}

**উপাধি** [উপাধি] বি ১ পদবি জাতি বংশ বিদ্যা সম্মান ইত্যাদির পরিচয়সূচক নামান্তে ব্যবহৃত শব্দ। ২ খেতাব। ৩ গুণ । ~ধারী(–রিন্) বিণ উপাধিপ্রাপ্ত; খেতাব প্রাপ্ত; ডিগ্রিধারী । ~ক বিণ ১ উপাধিধারী। ২ বিশেষ (উপাধিক নাহি ধন মিত্রের সমান––দৌবা)। ~পত্র বি যে পত্রে উপাধি লিখে দেওয়া হয়, certificate । {স. উপ+আ+√ধা+ই(কি)}

**উপাধ্যায়** [উপাদ্‌ধায়্ ] বি ১ শিক্ষক; গুরু; উপদেষ্টা । ২ বেদের অধ্যাপক । উপাধ্যায়, উপাধ্যায়ী বি, স্ত্রী. মহিলা উপাধ্যায় । উপধ্যায়ী, উপাধ্যায়ানী বি, স্ত্রী. উপাধ্যায়ের পত্নী । {স. উপ+অধি+√ই+অ(ঘঞ্)}

**উপান্ত** [উপান্‌তো] বি ১ উপকণ্ঠ; সমীপ (এরি উপান্তে বৈষ্ণব লীলা লভিল প্রথম অমৃত ছিটা––সদ) । ২ প্রান্ত। ❑ বিণ ১ অন্তের অব্যবহিত পূর্বে বা পরে অবস্থিত এমন । উপান্ত্য বিণ ১ উপান্তে অবস্থিত; উপান্তবর্তী । ২ (ব্যা.) শব্দার্থের পূর্ববর্তী এমন (উপান্ত বর্ণ) –বর্তী বিণ প্রান্তবর্তী; উপকণ্ঠস্থ (অগ্নি সংস্কারার্থ গ্রামের উপান্তবর্তী শ্মশানে লইয়া গিয়া––ঈবি) । {স. উপ+অন্ত}

**উপাম** ⇒ উপম

**উপায়** [উপায়্] বি ১ কার্যসিদ্ধির পন্থা বা প্রণালী । ২ রোজগার; উপার্জন; আয় (সুরেশ দারোগা হয়েছে কিনা...আর উপায়ও আছে খুব––সৈআ)। ৩ প্রতিকার । ৪ কৌশল; সন্ধান । ৫ রাজ্য পরিচালন নীতি। ~ক্ষম বিণ উপার্জন করতে সমর্থ । ~জ্ঞ বিণ প্রতিকারের ক্ষমতা বা কৌশল জানা আছে এমন । উপায়ান্তর বি অন্য উপায়; গন্তব্যর । উপায়ী(–য়িন্) বিণ যে আয় করে; রোজগেরে । {স. উপ+ √ই+অ(ঘঞ্)}

**উপায়ন** [উপায়োন্] বি ১ উপহার; পরিতোষিক; ভেট (কণ্ঠে তব সন্ধ্যার মন্দার–উপায়ন––সদ) । ২ সন্নিহিত হওয়া; নিকটে গমন । {স. উপ+ √ই+অন(লুট্)}

**উপায়ান্তর, উপায়ী** ⇒ উপায়

**উপারম্ভ** [উপারম্‌ভো] বি প্রারম্ভ; আরম্ভ। {স. উপ+আরম্ভ}

**উপার্জক** ⇒ উপার্জন

**উপার্জন** [উপার্‌জোন্] বি ১ আয়; রোজগার; কামাই। ২ লাভ; প্রাপ্তি । ৩ সংগ্রহ; অর্জন । উপার্জক বিণ উপার্জনকারী; রোজগারী । উপার্জিত বিণ উপার্জন করা হয়েছে এমন । {স. উপ+অর্জন}

**উপার্থন** [উপার্‌থোন্] বি অনুকূল মত বা সমর্থন প্রার্থনা; cnvassing । {স. উপ+ √অর্থ+অন(ল্যুট্)}

**উপাশ্রয়** [উপাস্‌স্রয়্] বি অবলম্বন; আশ্রয় । ❑ বিণ অবলম্বনীয়; আশ্রয়ের যোগ্য । {স. উপ+আ+ √শ্রি+অ(অচ্)}

**উপাস** ⇒ উপোস

**উপাসনা, উপাসন** [উপাশনা, –শন্] বি ১ এবাদত; আরাধনা; পূজা (সাধ করে কারা করে উপাসন––রঠা) । ২ আল্লাহ্‌র ধ্যান; জিকির; ঈশ্বরচিন্তা । ৩ উপকারের আশায় অপরের মনস্তুষ্টি সাধন । ৪ সাধ্যসাধনা (এনেছি পাড়ার করি উপাসনা––রঠা) । উপাসক বি, বিণ উপাসনা করে যে; আবিদ। উপাসিকা স্ত্রী.। উপাসিত বিণ উপাসনা করা হয়েছে এমন । {স. উপ+√আস্+অন(ল্যুট্)+আ(টাপ্)}

**উপাসীন** [উপাশিন্] বিণ নিকটে উপবিষ্ট; নিকটে আসীন। {স. উপ+ √আস্+ঈন(শানচ্)}

**উপাস্থি** [উপাস্‌থি] বি দেহের অভ্যন্তরস্থ অস্থিতুল্য পদার্থ; কোমল অস্থি; cartilage । {স. উপ+অস্থি}

**উপাস্য** [উপাশ্‌শো] বিণ ১ উপাসনার যোগ্য; আরাধ্য । ২ আরাধিত; পূজিত। {স. উপ+√আস্+য(যৎ)}

**উপাহার** [উপাহার্] বি জলযোগ; অতি অল্প খাদ্য গ্রহণ; স্বল্পাহার । {স. উপ+√হৃ+অ(অণ্)}

**উপাহৃত** [উপাহৃতো] বিণ ১ আনীত; সংগৃহীত। ২ কল্পিত । {স. উপ+আ+ √হৃ+ত(ক্ত)}

**উপু** [উপু] বিণ উচ্চ; উন্নত। {স. ঊর্ধ্ব>প্রা. উভ}

**উপুড়, উবুড়** [উপুড়্, –বু–] বিণ অধোমুখী; উল্টামুখী; ভূমির দিকে মুখ করে শয়ান আছে এমন; চিতের বিপরীত। ~হস্ত করা, ~হাত করা ক্রি দান করা; দেওয়া (কিছু উপুর হাত না করলে, বুঝেছিস ত, একেবারে মূলতবী––নই)। {স. অবমূর্ধা>প্রা. ওমুদ্ধ>উমুড়>উবুড়, উপুড়}

**উপেক্ষা, উপেক্ষণ** [উপেক্‌খা, –খন্] বি ১ তুচ্ছতাচ্ছিল্য বা অগ্রাহ্যকরণ । ২ অযত্ন; অনাদর; অবহেলা; তাচ্ছিল্য। ৩ ঔদাসীন্য । ৪ অমনোযোগ । ৫ অস্বীকার। উপেক্ষক বিণ উপেক্ষাকারী বা উদাসীন। উপেক্ষণীয় বিণ উপেক্ষার যোগ্য; অবজ্ঞেয় (আমি উপহাস্য উপেক্ষণীয় একজন যে–সে গ্রাম্য যুবক নহি––রঠা)। উপেক্ষিত বিণ উপেক্ষা করা হয়েছে এমন। উপেক্ষিতা স্ত্রী.। {স. উপ+ √ঈক্ষ্+ অ(+আ), অন(ল্যুট্)}

**উপেখ** (ব্র., মবা.) [উপেখ] ক্রি উপেক্ষা কর। ~বি (ব্র.) ক্রি উপেক্ষা কর বা করবি (মোহে উপেখবি––জ্ঞাদা)। ~সি (ব্র.), ~হ (ব্র.) ক্রি উপেক্ষা করছ। উপেখি (ব্র.) উপেখিআঁ (ব্র.), উপেখিয়ে (ব্র.) অসক্রি উপেক্ষা করে (জাউ উপেখি––বিপ; তোকে উপেখিঅঁ কাহ্ন গেলা––বচদা) । উপেখিল––উপেক্ষা করল । উপেখী––উপেক্ষা করি। {স. উপেক্ষা}

**উপেখা** (মবা., ব্র.) [উপেখা] ক্রি উপেক্ষা করা (সময় উপেখিআঁ রহিলা––বচদা)। {স. অপেক্ষা}

**উপোতী** [উপোতি] বি পূতিকা; পুঁইশাক। {স. পূতিকা; উপোতিকা>}

**উপোদ্‌ঘাত** [উপোদ্‌ঘাত্] বিণ ১ আরম্ভ; উপক্রম । ২ সূচনা; ভূমিকা; প্রস্তাবনা । ৩ উদাহরণ; দৃষ্টান্ত । {স. উপ+উৎ+ √হন্+অ(ঘঞ্)}

**উপোষ** [উপোশ্] বি উপবাস; অনাহার। উপোষী বিণ । উপোষিত বিণ ১ উপবাসী; অভুক্ত; অনাহারী। ২ আদর্শনে কাতর (উপোষিত আঁখিযুগে রূপরেখা ক্ষীণ––মোম)। {স. উপোষণ>; উপবাস>}। ⇒ উপোস

**উপোস, উপাস** [উপোশ্, –পাশ্] বি অনশন। উপোসি, উপাসি বিণ উপবাসী; অভুক্ত (পত্ররস চর্বে যেন দরিদ্র উপাসি––কাদৌ)। {স. উপবাস>উপোস}

**উপোসথ** [উপোশথ্] বিণ ১ উপোসিত; ক্ষুধার্ত। ❑ বি ১ (বাঙালী বৌদ্ধ সমাজে প্রচলিত অর্থ) উপবাস। ২ উৎসব (তত যে আমার পিপাসা নিবারি উপোসথ উল্লাসে––মোম) । {স. উপোষণ}

**উপ্ত** [উপ্‌তো] বিণ বপন করা বা বোনা হয়েছে এমন । উপ্তি বি বপন; বোনা । {স. √বপ্+ত(ক্ত)}

**উফর –ফাঁফর** (মবা.) [উফোর্‌ফাঁফোর্] বিণ অস্থির; অতিশয় অস্বস্থিযুক্ত (উফোর্ ফাঁফর চিত্ত নিঃশ্বাস ছাড়এ––দৌবা)। ❑ বি শ্বাস নেওয়া যাচ্ছে না এমন অবস্থা। {স. উৎ+স্ফুর্>ফুর্>উফর; স. উপরি>উফরি>উফর; অনু. ফাঁফর}

**উবগার** (আঞ্চ.) ⇒ উপকার

**উবচান, উবচন, উবচনো** ⇒ উপচানো

**উবটন** (মবা.) [উবটন্] বি বিলেপন (সুগন্ধ চূর্ণ দুহু অঙ্গে উবটন––রাব)। {স. উদ্বর্তন>প্রা. উব্‌বটন>}

**উবরন, উবরনো** ⇒ উবরানো

**উবরানো, উবরনো** [উব্‌রানো, –রনো] ক্রি উদ্বৃত্ত; বাড়তি । {স. উদ্‌বৃত্ত>প্রা. উবরন>+আন, আনো}

**উবা, উপা** [উবা, –পা] ক্রি ১ বাতাসে মিলিয়ে যাওয়া; উড়ে যাওয়া; অদৃশ্য হওয়া (কপট ভালবাসা একটুতে উপে যায় রঙ––অঠা)। ২ শেষে হয়ে যাওয়া; অতীত হওয়া (বাদশাহী উবে গেছে, ডুবেছে বিলাস––সদ)। {স. উৎ+ √বহ্=উদ্বহ>উব্‌বহ>উব+আ>}

**উবুড়** ⇒ উপুড়

**উবেস** (প্রাবা.) [উবেসঁ] বি উদ্দেশ (গঅণ উবেসেঁ––চর্যাপদ)। {স. উদ্দেশ}

**উব্দা** [উব্‌দা] বিণ উল্টা; বিপরীতমুখী (উব্দা কইরা দোয়াতে কলম দিলেন––নর) । {স. অবমূর্ধ>}

**উভ১** (পদ্য.) [উভো] সর্ব যুগল; উভয়; দুইজন । ~চর বিণ জলে ও স্থলে বিচরণকারী। ~বলী (বিরল) বিণ উভয়ে বলীয়ান; দুইই শক্তিশালী (মানুষের মধ্যে উৎকর্ষ ও অপকর্ষ মুধু উভবলী নয়, একটার বাদে অন্যটা নিরর্থক––সুদ) । ~লিঙ্গ বিণ ১ (প্রাণী.) একদেহে পুরুষ ও স্ত্রী যোনিবিশিষ্ট; hermaphrodite । ২ (ব্যা.) স্ত্রী ও পুরুষ উভয়লিঙ্গই বোঝায় এমন । {স. √ উভ্+অ}

**উভ২** [উভো] বিণ ১ উচ্চ (অমনি এড়ায় রায় উভউভ লাফে––ঘন)। ২ ঊর্ধ্বমুখী (উভলেজ করিয়া পালায় কপিগণ––কৃও)। ~রড়ে ক্রি বিণ দ্রুতবেগে। ~রায় ক্রি বিণ উচ্চরবে (শিশু কাঁদে উভরায়––রঠা) । ~রোল বি উচ্চ শব্দ)। {স. ঊর্ধ্ব>প্রা. উব্‌ভ>উভ}

**উভচর, উভবলী** ⇒ উভ১

**উভয়** [উভয়্] সর্ব, বিণ দুই; দুইজন; যুগল। ~ত ক্রিবিণ দুইপক্ষের বা দুই দিকে। ~তোমুখ বিণ দুইদিকে মুখ আছে এমন। ~তোমুখী স্ত্রী. । ~ত্র অব্য দুই পক্ষে; দুইদিকে (তিনি প্রচার করেছিলেন যে উভয়ে সমান স্বাবলম্বী––উভয়ত্র মূল্যের ভিত্তি নিজস্বে––সুদ) । ~থা ক্রিবিণ উভয় প্রকারে; দুইপ্রকারে। ~– সঙ্কট বি উভয় দিকেই বিপদ অর্থাৎ কোনো দিক দিয়ে যাওয়া যায় না বা পরিত্রাণ পাওয়া যায় না এমন অবস্থা; dilemma । {স. উভ+অয়}

**উভরানো, উভরনো** [উভ্‌রানো, –রনো] ১ ক্রি উপচানো; ছাপিয়ে পড়া (উত্তপ্ত বালুকায় খৈয়ের মত চটপট করে ফুটেফুটে তাওয়া উভরে চারিদিক ছিটকে পড়বে––মীম) । ❑ বি উদ্বৃত্ত হওন। ❑ বিণ বাড়তি; উদ্বৃত্ত। {বা. √উব্‌রা (<স. উৎ+√সৃৎ+ত্তউদ্বৃত্ত) + আন, আনো}

**উম, ওম** [উম্, –ও] বি তাপজনিত আরাম; উষ্ণতা; গরম; তাপ (কম্বলের উমে ঘুম ছড়ানো ছিল––শও; একখানা র‍্যাপার পেলে ওমটা ঠিক জমত––সৈমু)। ~দেওয়া ক্রি তা দেওয়া (ডিমে ওম দেওয়া)। {স. উম্ম>উম্‌হ>উম্, ওম}

**উমত, উমতি** (মবা.) [উমত, উমোতি] বিণ ১ উন্মত্ত। ২ অজ্ঞান। ❑ ক্রিবিণ অন্যমনস্কভাবে (উমতি কহই সখি করহ পয়ান––বিপ) । উমতিনী স্ত্রী.। {স. উন্মত্ত>}

**উমদা, ওমদা [**উম্‌দা, ও–] বিণ ১ উত্তম; উৎকৃষ্ট (সৈয়দ সাহেব একখানা বহুৎ উম্‌দা গল্প পেশ করছেন––সৈমু) । ২ মনোহর। ৩ উপাদেয় (কেমন যেন একটুখানি আলাদা, কিন্তু খেতে উম্‌দা––সৈমু)। {আ. উম্‌দাহ্ .............. }

**উমর** ⇒ ওমর

**উমরা১, উমরাহ্** ⇒ ওমরা

**উমরা২** [উম্‌রা] ১ বি হজের ন্যায় ধর্মীয় অনুষ্ঠান । ২ বি জিয়ারত। {আ. ‘উম্‌রাহ .............. }

**উমান১** [উমান্] বি মাপ; পরিমাণ; ওজন । উমানিয়া অক্রি ওজন কেরে; মেপে (ছালায় ভরিল সবে উমানিয়া আড়ি––কমু)। {স. উন্মান>উম্মান>ঊমান>উমান}

**উমানো** [উমানো] ক্রি ১ তপ্ত করা; গমম করা। ২ তাতানো । ৩ তা দেওয়া । ❑ বি, বিণ উক্ত সকল অর্থে। {স. উষ্ম>উম্‌হ>উম>বা. √উম্+আন, আনো}

**উমিদ**, **উমীদ** ⇒ উমেদ

**উমেদ, ওমেদ, উমীদ, উম্মীদ** [উমেদ্, ওমেদ, উমিদ্, উম্‌মিদ্] বি ১ আশা; আকাঙ্ক্ষা (তার দাওত কবুল করবেন হজরত হয় মনে উমীদ––নই)। ২ প্রতীক্ষা; অপেক্ষা (যে সকল লোক কর্ম্মের ওমেদে থাকে––ভব) । ৩ বি প্রার্থনা। {ফা. উম্মীদ্ .............. }

**উমেদওয়ার** ⇒ উমেদার

**উমেদার, ওমেদার, ওমেদওয়ার** [উমেদার্, ও–, ওমেদ্‌ওয়ার্] বিণ ১ প্রত্যাশী; প্রার্থী। ২ চাকরিপ্রার্থী; কর্মপ্রত্যাশী (ওমেদার ব্যক্তি সুপাশি আনিবামাত্র––ভব; হোম সাহেবকে তেমনি ওমেদওয়ার ঘেরিয়া দাঁড়াইয়াছে––বচ)। ❑ বি মোসাহেব; স্বার্থসিদ্ধির জন্য পরের মনস্তুষ্টি সম্পাদনকারী ব্যক্তি (এক বড় মানুষের কতকগুলি উমেদার ছিলেন––ঈবি) । উমেদারি, উমেদারী, ওমেদারি বি ১ চাকরি প্রার্থনা; চাকরির আশায় অন্যের নিকট ঘোরাঘুরি (আপিসে কর্মের উমেদারিতে বাহির হইতে হইল––রঠা) । ২ মোসাহেবি (তাহারাই চিরকাল ওমেদারি করিয়া থাকে ––ভন)। {ফা. উম্মীদ্‌ৱার ................ }

**উম্মত** [উম্‌মত্] বি ১ শিষ্য; অনুচর (নিখিল ব্যথিত উম্মত লাগি এখনো তোমার অশ্রু ঝরে––ইহো)। ২ জাতি। {আ. উম্মাহ ............ }

**উম্মি, উম্মী** [উম্‌মি] বিণ নিরক্ষর; অজ্ঞ (আমরা উম্মি মানুষ; লেখাপড়াও জানি না––মুম) । {আ. উম্মী .......... }

**উম্মীদ** ⇒ উমেদ

**উম্মীদওয়ার** ⇒ উমেদার

**উম্মেদ** ⇒ উমেদ

**উম্মেদওয়ার** ⇒ উমেদার

**উযীর** ⇒ উজির

**উয়ল** (ব্র.) [উঅল] বি উদিত হলো; প্রকাশ পেল (কনকলতা অবলম্বনে উয়াল––বিপ) । {স. উৎ+√ই>}

**উয়ার** ⇒ ওয়াড়

**উয়ারি, উয়ারী** (মবা.) [উয়ারি] বি বহির্বাটি; বৈঠকখানা (ঢেকা মারি কৈল নিয়া বাহির উয়ারি––শেফ; শীতল য সিংহাসন শীতল উয়ারী––দৌবা)। {স. উপকারিকা>উঅআরিআ>উআরী, উয়ারি}

**উয়েধরা** ⇒ উই

**উর১** (মবা.) [উর্] বি ফুলবিশেষ; জবাফুল (উরের কলিকা জিনি রাতুুল নয়ন ––সৈআ)। {স. ওড্র>ওড্‌ঢ>ওঢ়>ওড়, ওর, উর}

**উর২** [উর] বি বক্ষঃস্থল । {স. উরস্>}

**উর৩, উরহ** [উর, উরহ] ক্রি ১ অবতীর্ণ হও; আবির্ভূত হও । ২ এসে অধিষ্ঠান করো (কহে যোড় করে উরহ আমারে––ভারা)। {স. উত্তর>}

**উরঃ** (উরস্) [উরহ্] বি বক্ষ; বক্ষঃস্থল। {স. √ঋ+অস্}

**উরগ, উরঙ্গ, উরঙ্গম** [উরগ্, উরঙ্‌গো, উরঙ্‌গমো] বি বুকে ভর দিয়ে চলে যে; সর্প (দংশিল ভীষণবেগে উরগের মত––কায়) । উরগী, উরঙ্গী, উরঙ্গমী স্ত্রী.। {স. উরস্+ √গম্+অ(ড,খচ্)}

**উরজ** [উরজ্] বি স্তন (উরজ কমলযুগ প্রফুল্ল সতত––মদ) । {স. উরঃ+জ(<জন্)+অ(ড)=উরোজ>উরজ্}

**উরঝাই** (ব্র.) [উরঝাই] বিণ ১ মনিব । ২ শুষ্ক (চলার রাজপথে দুহুঁ উরঝাই––পদকল্পতরু)। {হি. মুরঝানা}

**উরত, উরু, উরত** [উরত্, –রু–, উরুত্] বি ঊরু; জানুর উপরিভাগ; রান। {স. ঊরু+বা. ত}

**উরমাল** ⇒ উরুমাল

**উরশী** [উরোশি] বি ১ স্ত্রীর গর্ভে আপন ঔরসজাত কন্যা; মেয়ে (তোমার উরশী তোমাকে ডাকিয়া পাঠাইয়াছে––নর)। ২ মাষকলাই (শিম্ব উরশী দাল বাটি––বিগু) । {স. উরস্>উরশ + বা. ঈ}

**উরশ্ছদ, উরস্ত্র, উরস্ত্রাণ** [উরশ্‌ছদ্, উরস্‌ত্রো, উরস্‌ত্রাণ্] বি যোদ্ধাদের ব্যবহার্য বর্ম: কবচ । {স. উরঃ+ছদ্, ত্র, ত্রাণ}

**উরস১** [উরশ্] বি বক্ষঃস্থল; উরঃ (অধরে, উরসে, চরণে, পাণিতে––সদ) । {স. √ঋ+অস্}

**উরস২, ওরস** [উরশ্, ওরশ্] বি অলি দরবেশের মৃত্যুবার্ষিকী এবং সেই উপলক্ষে দোয়া ও জিয়াফত। ~শরিফ বি অলি দরবেশের মৃত্যুবার্ষিকীতে তাঁদের সমাধিস্থলে পবিত্র অনুষ্ঠানবিশেষ (পীরের মাজারে অনুষ্ঠিত উরস শরিফ)। {আ. উর্‌স্ ............. }

**উরসিজ** [উরসিজ] বি স্তন। {স. উরসি+জ<জন্+অ(ড)}

**উরস্ত্র, উরস্ত্রাণ** ⇒ উরশ্ছদ

**উরুমাল, উরমাল** [উরুমাল্, উর্‌মাল্] বি ১ রুমাল; মুখ উত্যাদি মোছার জন্য বস্ত্রখণ্ডবিশেষ (ধায় পাইক চাপ ঢাল, ঢালে বান্ধে উরুমাল––কমু) । য অশ্বাদির উরুত্রাণ (চারি পায়ে বান্ধিল ঘাঘর উরুমাল––কমু) । {ফা. <রূমাল ............. }

**উরূত** ⇒ উরত

**উরোগামী** [উরোগামি] বিণ বুকে ভর দিয়ে চলে এমন; সাপ । {স. উরস্+ √গম্+ইন্}

**উরোজ** [উরোজ্] বিণ বক্ষঃস্থলে জন্মেছে এমন। ❑ বি স্তন (অভিরাম গ্রীবাভঙ্গে উরোজের অনবগুণ্ঠনে?––সুদ) । {স. উরস্+ √জন্+অ(ড)}

**উর্ণ, ঊর্ণ** [উর্‌নো] বি ঊর্ণা। ২ সূত্র । {স. √উর্ণ্+অ}

**উর্ণনাভ** ⇒ ঊর্ণনাভ

**উর্ণা, উর্ণা** [উর্‌না] বি ১ মেষাদি পশুর লোম; পশম; wool । ২ জাল (আমরা যখন ঘরের আঁধার কোণে বসে মাকড়সার মত কথার উর্ণা বুনি––নই)। ~ময় বিণ মেষাদি পশুর লোম থেকে প্রস্তুত; পশমি। {স. √উর্ণ্+অ+আ(স্ত্রী.)}

**উর্দি**, **উর্দী** [উর্‌দি] বি কর্মচারীদের জন্য নির্দিষ্ট পোশাক; uniform (...তাদের অভিসম্পাত দিতে দিতে খানা ছেড়ে উর্দ্দি চড়ালে––সৈমু)। {তু. ৱরদী ............... }

**উর্দু, ঊর্দু** [উর্‌দু] বি ১ বাক্য গঠন ও ক্রিয়াপদের ব্যবহারের হিন্দি ভাষার অনুরূপ এবং হিন্দি ও ফারসি শব্দের মিশ্রণে সৃষ্ট ভাষাবিশেষ, যা মুসলিম বাদশাহ ও নবাবদের আমলে প্রচলিত হয় । ২ পাকিস্তানের রাষ্ট্রভাষা। ৩ সৈনিক । ৪ সেনানিবাস। ❑ বিণ উর্দু ভাষাসুলভ (উদাস উর্দুসুর মৃদু মিঠে স্বরে––বিদে) । ~নবিস বি যে উর্দু ভাষায় লেখাপড়া ভাল জানে । ~ ওয়ালা বিণ উর্দুভাষী; উর্দুভাষা বলে এমন (পশ্চিমের কোন উর্দু–কওয়া বিবিকে––অচিসে)। ~বাজার বি সেনানিবাস সংলগ্ন বাজার । {তু. উর্দু ..............

**উর্বর, ঊর্বর** [উর্‌বর্] বিণ ১ প্রচুর সৃষ্টি শক্তিবিশিষ্ট (উর্বর–মস্তিষ্কপ্রসূত চিন্তা) । ২ সর্বপ্রকার শস্যের উৎপাদক। উর্বরা, ঊর্বরা স্ত্রী. (জমির উর্বরা শক্তি) । {স. উরু+ √ঋ+অ}

**উর্বশী**, **ঊর্বশী** [উর্‌বোশি] বি পুরাণোক্ত সুন্দরীশ্রেষ্ঠা ও অনন্ত–যৌবনা অপ্সরাবিশেষ) । {স. উরু+ √বশ্+অ(অচ্)+ঈ}

**উর্বী** [উর্‌বি] বি পৃথিবী। {স. উরু+ঈ}

**উল** [উল্] বি পশম; পশুলোমজাত সুতা। {ই. wool}

**উলকি, উল্কি** [উল্‌কি] বি সুচের সাহায্যে দে অঙ্কিত স্থায়ী নকশা বা চিত্র (কপালের একটি ছোট উলকী টিপের মত দেখাইত––বচ) । {স. (উৎ+ √লিখ্>)উল্লিখ>}

**উলকুড়** [উল্‌কুড়্] ক্রি বিণ মূলসহ; শিকড়সমেত; জড়শুদ্ধ (যে তার অবাধ্য হয়েছে তার ভিটেমাটি একেবারে ‘উলকুড়’ উটিয়ে নিয়েছে––মীম) । {আঞ্চ.}

**উলঝলুল** (বিরল) [উল্‌ঝলুল্] বিণ এলোমেলো; বিশৃঙ্খল; আলুথালু (মনে পড়ে শুধু সোঁদা সোঁদা বাস এলো খোঁপার আকুল কবরী উল্‌ঝলুল––নই)। ৩ খাপমুক্ত; অনাবৃত (উলঙ্গ কৃপাণ) । উলঙ্গা, উলঙ্গিনী স্ত্রী.। {স. উন্নগ্ন>)

**উলটা, উল্টা, উলটো, উল্টো** [উল্‌টা, –, উল্‌টো, –] বিণ ১ অধোমুখ; উপুড় । ২ বিপর্যস্ত । ৩ বিপরীত । ৪ ঘোরালো; প্যাঁচালো (উলটা ক’রে বলি আমি সহজ কথাটাই––রঠা)। ~কথা বি বিপরীত কথা । ~বুঝা ক্রি ভালো কথার মন্দ অর্থ বোঝা; ভুল বোঝা; বিকৃত অর্থ করা । ~রথ বি ১ রথ–যাত্রার অষ্টম দিনে রথ যথাস্থানে ফিরিয়ে আনার উৎসব। ২ বৈপরীত্যসূচক যাত্রা। ~বুঝিলি রাম––ভালো কথার মন্দ অর্থ বোঝা; বিপরীত মানে করা । প্রা. অল্লট্ট>উলট্ট>উল্‌ট, উলটো; তুল. হি. উলট্}

**উলট পালট, ওলট পালট, উলটা** পালটা, উলটো পালটা [উলোট্‌পালোট্, ও–, উল্‌টোপাল্‌টা, –ও–] বিণ ১ বিপর্যস্ত; বিশৃঙ্খল (হয় দুনিয়া ওলটপালট আর কিশে ভাই রক্ষা হয়ে––ঈগু)। ২ অসংলগ্ন; পরস্পরবিরোধী। ৩ বিপরীত। ৪ বিধ্বস্ত; বিনষ্ট । ৫ এলোমেলো; গোলমেলে । ❑ বি বিশৃঙ্খলা (সেখানে শুধুই ঝড় বাদল ওলোট পালট––আকউ)। ❑ ক্রি বিণ নড়চড় {প্রা. অলট্ট–পলট্ট> উলট–পালট}

**উলটানো, ওলটানো** [উল্‌টানো, ও–] ক্রি ১ উল্টা হওয়া বা করা । ২ অস্বীকার করা; প্রত্যাহার করা; বদলানো (কথা উলটানো) । ৩ পরিবর্তন করা; প্রত্যাহার করানো (নিয়ম উলটানো) । ৪ পার্শ্ব পরিবর্তন করা (পাতা উলটানো)। ৫ বিপর্যস্ত করা । ৬ ভাব পরিবর্তন করা (চোখ উলটানো) । ❑ বি বিণ উক্ত সকল অর্থে । {বা. √উল্‌টা+আনো}

**উলন** (মবা.) [উলন্] বি. উলম্বন; শরীরস্থ পিত্তজনিত ব্যাধিবিশেষ (আমি কাঁপি কামজ্বরে সে বলে উলন––ভারা) । ঝস. উল্বণ>উল্লন>ঊলন>উলন}

**উলপ** [উলপ্] বি উলুখড়। {স. উল্+অপ}

**উলফত, উলফৎ, ওলফৎ** [উল্‌ফত্, –, ও–] বি বন্ধুত্ব; প্রেম; অনুরাগ; আসক্তি। {আ. উল্‌ফত .....................}

**উলমা** ⇒ উলামা

**উলস১, উড়শ, উড়ুশ** [উলশ্, –ড়শ্, –ড়ুশ্] বি ছারপোকা। {স. উদ্দংশ>প্রা. উড্ডংশ> বা. উড়স, উড়ুশ}

**উলস২** [উলশ্] (পদ্য.) বি উল্লাস; আনন্দ; পুলক। উলসা, উলসানো ক্রি উল্লসিত হওয়া; আনন্দে উজ্জ্বল হয়ে ওঠা (চারদিক আজ উল্‌সে উঠেছে––অঠা) । উলসিত বিণ । উলসি (পদ্য.) অক্রি উল্লসিত হয়ে; পুলকিত হয়ে । {স. উল্লাস>}

**উলা** [উলা] বিণ প্রথম; সর্বোচ্চ । ~জমাত, জমাতে~ বি ১ প্রথম শ্রেণি । ২ মাদ্রাসা শিকাষার ডিগ্রিবিশেষ। {আ. ঊলা ........... }

**উলামা, ওলামা** [উলামা, ও–] বি ইসলামি শাস্ত্রবিদগণ; আলেম সম্প্রদায় (আলিম ওলামা নহি করেন্ত আদর––সৈআ)। ~য়ে কেরাম বি সম্মানিত ইসলামি শাস্ত্রবিদগণ (পাঁচজন ওলামায়ে কেরামও এসেছেন––আরও)। {আ. উলামা বহুব .......... , একব .............. }

**উলিরাজ** ⇒ উই

**উলু১, উলুধ্বনি, হুলুধ্বনি** [উলু, উলুদ্‌ধোনি, হুলুদ্‌ধোনি] বি ১ জোকার; মুখগহ্বরে জিহ্বার দ্রুত সঞ্চালনে সৃষ্ট মঙ্গলধ্বনিবিশেষ (হঠাৎ শাঁখ বাজিয়া উঠিল, উলুধ্বনি শোনা গেল––বিব) । ২ আনন্দধ্বনি (আজ শেফালীর গায়ে হলুদ উলু দেয় পিক পাপিয়া––নই)। {ধ্বন্যা.}

**উলু২, উলুখড়** [উলু, –খড়্] বি তৃণবিশেষ (উলু দিয়ে ছাওয়া––প্যামি; ওপারে সবুজ উলুবন––বিব) । {স. উলুপ>প্রা. উলুঅ>}

**উলুক, উলূক, ঊলুক** [উলুক্] বি পেচক; পেঁচা (নাসাপুটে জন্মিল উলুক––ঘচ) । ২ দেবরাজ ইন্দ্র। ৩ উলুখড়। উলুকী, উলূকী বি স্ত্রী. পেঁচী (দিবসে উলকী অন্ধ––সুদ) । {স. উৎ+ √লোক্+অ(অচ্)}

**উলুখাগড়া** [উলুখাগ্‌ড়া] বি ১ উলুখড় ও নল । ২ (আল.) গরিব বা অকিঞ্চিৎকর ব্যক্তি। ৩ (আল.) নিরীহ প্রজা (রাজায় রাজায় যুদ্ধ হয় উলুখাগড়ার প্রান যায়––প্রবচন)। {স. উলুপ+স. খগ্‌গড়}

**উলুধ্বনি** ⇒ উলু১

**উলূক, উলূকী** ⇒ উলুক

**উলূখল** [উলুখল্] বি উখলি; উদূখল। {স. উৎখল, পা. উক্‌খল}

**উলূপী**, **ঊলূপী** [উলুপি] বি ১ শিশুক; শিশুমার । ২ কৌরব্য নামক নাগরাজের কন্যা; অর্জুনপত্নী। {স. উৎ+ √লুপ্+ইন্}

**উল্কা** [উল্‌কা] বি ১ আকাশ থেকে পতিত জ্বলন্ত প্রস্তরাদি । ২ আকাশে দ্রষ্টব্য সঞ্চারণশীল জ্বলন্ত অগ্নিপিণ্ড, meteor । ৩ মশাল। ~পাত বি উল্কা পতন । ~পিণ্ড বি উল্কা রূপে পতিত প্রস্তরাদি; meteor । ~মুখী(–খিন্) বি ‌১ খেঁকশিয়ালি। ২ আলেয়া । ৩ ক্রোধজনিত রক্তমুখী স্ত্রীলোক। {স. √উষ্+ক(কক্)+আ(টাপ্)}

**উল্কি, উল্কী** ⇒ উলকি

**উল্টা, উল্টো** ⇒ উলট

**উল্লঙ্ঘন** [উল্‌লঙ্‌ঘন্] বি ১ লাফ দিয়ে অতিক্রম; ডিঙানো; অতিক্রম কার্য । ২ লঙ্ঘন; অগ্রাহ্যকরণ (জামাতৃকৃত নিমন্ত্রণের উল্লঙ্ঘন সর্বথা অবিধেয়––ঈবি। ৩ বিরুদ্ধাচরণ; অমান্যকরণ । উল্লঙ্ঘনীয়, উল্লঙ্ঘ্য বিণ ১ উল্লঙ্ঘনের যোগ্য । ২ উল্লঙ্ঘন করতে হবে বা করা প্রয়োজন এমন । উল্লঙ্ঘিত বিণ উল্লঙ্ঘন করা হয়েছে এমন । {স. উৎ+ √লঙ্ঘ্+অন(ল্যুট্)}

**উল্লম্ফন, উল্লম্ফ** [উল্‌লম্‌ফন্, উল্‌লম্‌ফো] বি ১ লাফ দিয়ে অতিক্রম; উল্লঙ্ঘন; ডিঙানো । ২ লাফঝাঁপ করা । {স. উৎ+লম্ফন, লম্ফ}

**উল্লম্ব** [উল্‌লম্‌বো] বিণ খাড়া; লম্বালম্বিভাবে অবস্তিত; উপর–নিচভাবে অবস্থিত; vertical । {স. উৎ+লম্ব}

**উল্লসিত** [উল্‌লোশিতো] বিণ হৃষ্ট; আনন্দিত; উৎফুল্ল; আহ্লাদিত (উল্লসিত রঙ্গে––রঠা) । {স. উৎ+ √লস্+ত(ক্ত)}

**উল্লাল** (মবা.) [উল্‌লাল্] বি শিশুকে দুলিয়ে আদর; সোহাগ (বুকে আরোপিয়া পদ করেন উল্লাল––ঘচ) । {স. উল্লোল}

**উল্লাস** [উল্‌লাশ্] বি ১ পরম আনন্দ; আহ্লাদ; হৃষ্টতা। ২ গ্রন্থের পরিচ্ছেদ (পঞ্চমোল্লাস)। উল্লাসী(–সিন্) বিণ উল্লাসযুক্ত; আনন্দিত । উল্লাসিনী স্ত্রি. বি, বিণ (এ কেমন ধারা উল্লাসিনী গো ––মব) । {স. উৎ+ √লস্+অ(ঘঞ্)}

**উল্লিখিত** [উল্‌লিখিতো] বিণ ১ উপরে বা পূর্বে লিখিত। ২ পূর্বে উক্ত। {স. উৎ+ √লিখ্+ত(ক্ত)}

**উল্লুক, উল্‌লূক** [উল্‌লুক্] বি ১ লেজহীন বানরের ন্যায় জন্তু; gibbon । ২ মূর্খ বা অভদ্র এই অর্থে প্রযুক্ত গালি (হোসেন খাঁ বড় বড় কাশ্মীরি উল্‌লূক ঠকাতে লাগলেন––কাসি) । {স. √উল্‌+লুক্}

**উল্লেখ** [উল্‌লেখ্] বি ১ কোনো বিষয় সম্বন্ধে প্রসঙ্গত কিছু উক্তি । ২ বর্ণন। ৩ কথন । ৪ অর্থালঙ্কার বিশেষ। ~ন বি ১ কথন। ২ উল্লেখকরণ । ৩ কীর্তন । ~নীয়, উল্লেখ্য বিণ উচিত এমন। ~যোগ্য বিণ ১ বিশিষ্ট । ২ উল্লেখ করার উপযুক্ত । {স. উৎ+ √লিখ্+অ(ঘঞ্)}

**উল্লোল** [উল্‌লোল্] বি বৃহৎ তরঙ্গ; বড় ঢেউ; দোদুল্যমান (জেগেছে কাশের বনে হিল্লোল উল্লোল––শাহো) । ❑ বিণ তরঙ্গময়; আন্দোলনশীল; লীলাচঞ্চল । {স. উৎ+ √লুল্+অ(অচ্)}

**উল্বণ** [উল্‌লন্] বি বায়ুপিত্তবিকার জাত রোগশিশেষ (কবিরাজ কহিলেন উল্বণ ক্রমেই বৃদ্ধি হইতেছে––প্যামি)। ❑ বিণ ১ বিকারজাত; উৎকট (ফেনিল মদিরা–মত্ত জনতার উল্বণ উল্লাস––সুদ) । ২ ব্যক্ত; সুস্পষ্ট; বিশদ। {স. উৎ+ √লু+অন(ল্যুট্); উৎ+ √লী+বন্}

**উশখুশ** ⇒ উসখুস

**উশপিশ, উশপীশ** [উশ্‌পিশ্] অব্য অস্থিরতা বা অধীরতা প্রকাশসূচক ধ্বনি (হামিদা উশ্‌পিশ্‌ করিতে লাগিল––মোহ) । {হি. উসর পসর; ‘নিশপিশ’ জাতীয় শব্দ}

**উশাস** (মবা.) [উশাশ্] বি শ্বাস (উশাস লইতে স্বর্গে লাগে ছত্র শির––সৈআ) । {স. উচ্ছ্বাস>}

**উশীর, উষীর** (বিরল) [উশির্] বি বেনার মূল; খসখস (উশীর হ’ল সুরভি আজি ধূপেরি পরিবর্তে––সদ) । উশীরস্তম্ব বি বেনার মূল বা খসখস গুল্মের গোছা (কি নিমিত্ত উশীরস্তম্বমাত্র অবলম্বন করিয়া আবাঙমুখে লম্বমান আছেন––ঈবি) । {স. উশীর, উষীর}

**উশুল** ⇒ উসুল

**উশো** [উশো] বি রাজমিস্ত্রির ব্যবহার্য পলস্তরা সমান করার কাষ্ঠনির্মিত যন্ত্র । {অমূ.}

**উষসী, ঊষসী** [উশোশি] বি ১ সূর্যোদয়ের প্রাক্‌কাল; প্রভাত । ২ (আল.) উষা; প্রভাতরূপিণী (স্বর্গের উদয়াচরে মূর্তিমতী তুমি হে ঊষসী––রঠা; সুরের সভায় রাত্রিপারের ঊষসীরে আন টানি––নই)। ৩ প্রদোষ; সন্ধ্যা । ❑ বিণ ১ রূপবতী; পরমাসুন্দরী। ২ প্রভাতী। {স. উষস্+ঈ}

**উষা, ঊষা** [উশা] বি ১ প্রাতঃকাল; ভোরবেলা; প্রত্যুষ। ২ বাণরাজকন্যা ও অনিরুদ্ধ–পত্নী। ~কাল বি প্রাতঃকাল; প্রভাত । ~কালীন বিণ প্রাতঃকালীন । ~বালা বি স্ত্রী. (আল.) প্রভাতরূপিণী (এই যে একবিন্দু অশ্রুর খবর তা ঊষাবালা নিজেই জানে না––নই)। ❑ বি শুকতারা। ~লগ্ন বি উষাকাল (বাংলা কাব্য সাহিত্যের ঊষালগ্নে চর্যাপদের আবির্ভাব হয়েছিল––সৈমুআ)। {স. √ঊষ্+আ}

**উষীর** ⇒ উশীর

**উষ্কখুষ্ক, উস্কো কুস্কো [**উশ্‌কোখুশ্‌কো] বিণ ১ রুক্ষ; শুষ্ক (উস্কখুস্ক চেহারা)। ২ তৈলহীন; অবিন্যস্ত (উস্কখুস্ক চুল)। ৩ বিশৃঙ্খল; এলোমেলো (নারিকেল গাছের উস্কো খুস্ক্রো মাথার অবিশ্রান্ত আছাড় খাওয়া––সৈমু)। {স. শুষ্ক>খুষ্ক, অনু. উষ্ক}

**উষ্ট্র** [উশ্‌ট্রো] বি ১ ভারবাহী জন্তুবিশেষ; উট; ক্রমেলক । ২ (আল.) মরুভূমির জাহাজ নামে খ্যাত। উষ্ট্রী স্ত্রী.। ~গ্রীব বিণ উটের মতো গ্রীবাবিশিষ্ট। {স. √ঊষ্+ট্র(ষ্ট্রন্)}

**উষ্ণ** [উশ্‌নো] বিণ ১ তপ্ত; গরম। ২ ক্রদ্ধ (...কর্ত্রী ঠাকুরাণী তত উষ্ণ হইতেছেন––ঈবি) । ৩ প্রখর । ❑ বি ১ তাপ; তপ্ততা। ২ ক্রোধ; উষ্মা। ৩ রৌদ্র । ~কাল বি গ্রীষ্মকাল । ~তা, ~ত্ব বি ১ তাপ । ২ তাপমাত্রা; temperature । ~প্রস্রবণ বি যে ঝরনা বা প্রস্রবণের জল উষ্ণ । ~বীর্য বিণ উত্তেজক; তেজস্কর। {স. √উষ্+ন(নক্)}

**উষ্ণা** [উশ্‌না] বিণ সিদ্ধ (উষ্ণা ধান) । {স. উষ্ণ>}

**উষ্ণালু** [উশ্‌নালু] বিণ ১ গরম সহ্য করতে পারে না এমন । ২ আতপক্লান্ত । {স. উষ্ণ+বা. আলু}

**উষ্ণীষ** [উশ্‌নিশ্] বি মস্তকাচ্ছাদক পরিধেয় বিশেষ; পাগড়ি; কিরীট (মাথার উষ্ণীষও উধাও––আজাশা)। ~কমল বি বৌদ্ধতন্ত্রোক্ত মস্তকস্থিত পদ্ম । {স. উষ্ণ+ √ঈষ্+অ(ক)}

**উষ্ম, উষ্মা** [উশ্‌মো, উশ্‌মা] বি ১‌ তপ্ততা; তাপ। ২ গ্রীষ্মকাল । ৩ ক্রোধ; আক্ষেপ; উত্তেজনা (আপনাদের উষ্মা প্রদর্শনের যথেষ্ট কারণ আছে––বর) । ৪ প্রখরতা। ৫ তাপের মাত্রা । উষ্মবর্ণ। {√উষ+ম(মক্); √উষ্+মন্(মনিন্), +আ}

**উসকানো** [উশ্‌কানো] ক্রি উজ্জ্বল করে বা বাড়িয়ে দেওয়া (প্রদীপের শিখা উসকানো) । ২ উত্তেজিত করা; প্ররোচিত করা (ঝগড়ায় উসকানো) । ৩ ফোঁড়া ইত্যাদির মুখ ফাটিয়া দেওয়া । ❑ বি ১ প্ররোচিত করার কার্য; উত্তেজিত করার চেষ্টা । ২ প্রবর্ধন । ❑ বিণ ১ প্ররোচিত; উত্তেজিত। ২ প্রবর্ধিত। উসকানি বি ১ উত্তেজনা । ২ প্ররোচনা । {√উসকা (<স. উৎ+√কৃষ্) + আনো; হি. উসকানো}

**উসখুস**, **উশখুশ** [উশ্‌খুশ্] বি অধীরতা বা অস্বস্তির ভাব (দুর্গা খানিকক্ষণ দাঁড়াইয়া কেমন যেন উসখুস করিতে লাগিল––বিব) । {স. ঔৎসুক্য>পা. উস্‌সুক্ক=উস্‌সুক্‌খ>উসখুস (বর্ণ বিপর্যয়ে)}

**উসুখুসু১** [উশুখুশু] বিণ ১ অস্থিরতা বা অস্বস্তি প্রকাশক (উসুখুসু শব্দটুকুন––রঠা) । ২ অস্থির; চঞ্চল। ❑ ক্রিবিণ উসখুস (হলধর গদাধর উসুখুসু করে––প্যামি)। {স. উৎসুক>; হি. অস্‌খস্}

**উসুখুসু২** [উশুখুশু] বিণ এলোমেলো; বিশৃঙ্খল; বিস্রস্ত (উসুখুসু চুলগুলি চোখ থেকে তুরে দাও––মোম)। স. উৎসুক্য>}

**উসুল১, উশুল [**উশুল্] বি ১ আদায় (তাতেই পরিবারের কাপড় কাচার দাম উসুল হতো––কাসি) । ২ জমা (প্রজারা বলে আমরা খাজনা দিতেছি, নায়েব উসুল দেয় না––বচ) । {আ. ৱসুল ............. }

**উসুল২, উসূল** [উশুল্] বি ১ মূলনীতিসমূহ। {আ. একব আস়ল ............. ; বহুব উস়ূল ............ }

**উস্তন–ফুস্তন, উস্তম–পুস্তম** [উস্‌তন্‌–ফুস্‌তন্, উস্‌তম্‌পুস্‌তম্] বিণ ব্যতিব্যস্ত। ❑ ক্রিবিণ উদ্ব্যস্ত; জ্বালাতন । {ফা. ৱস্তন+খস্তন ............... + ................. }

**উস্তাগর** ⇒ ওস্তাগর

**উস্তোয়ার** ⇒ ওস্তওয়ার

**উহ১** (প্রাবা.) [উহো] সর্ব উহা। {স. অদস্>}

**উহ২**, **উঃ** [উহ্, উঃ] অব্য কাতরতা তাচ্ছিল্য ব বিরক্তি ইত্যাদি প্রকাশক শব্দ। {স. অবহ; ধ্বন্যা.}

**উহা** [উহা] সর্ব ১ ঐ বা সেই প্রাণী বা বস্তু বা বিষয়। ২ তাহা । {স. অদস্>}

**উহু, উহুঃ, উহুহু, উহুউহু** [উহু, –হ্, –হু, – –] অব্য যন্ত্রণা বা কাতরা প্রকাশক শব্দ। {স. অহহ; ধ্বন্যা.}

**উহুঁ, উঁহু** [উহুঁ, উঁহু] অব্য অসম্মতিজ্ঞাপক ধ্বনি। {ধ্বন্যা.}

**উহ্যমান** [উজ্‌ঝোমান্] বিণ ১ আকর্ষিত হচ্ছে এমন। ২ নীত হচ্ছে এমন ।৩ বাহিত হচ্ছে এমন। {স. বহ্+মান (শানচ্)}

**ঊ**

**ঊ** [সংস্কৃত ভাষায় সর্বত্র দীর্ঘ স্বররূপে উচ্চারিত হলেও বাংলা ভাষায় অধিকাংশ স্থলে এটি হ্রস্ব উ রূপে উচ্চারিত] বাংলা বির্ণমালার ষষ্ঠ স্বরবর্ণ। এটি হ্রস্ব–‘উ’ স্বরের দীর্ঘ স্বর। ব্যঞ্জনের সঙ্গে সংযুক্ত হলে এর আকার হয় ––(ক্‌+ঊ=কূ)।

**ঊঃ** [উহ্] অব্য যন্ত্রণা অসহিষ্ণুতা বা বিদ্রূপ ব্যঞ্জক। {ধ্বন্যা.}

**ঊঁঃ** [উহ্] অব্য অপেক্ষা আক্রোশ ক্রোধ বা ভয়প্রদর্শন সূচক । {ধ্বন্যা.}

**ঊকার** [উকার্] বি ১ ব্যঞ্জনবর্ণের সঙ্গে ঊ স্বরধ্বনির প্রতীকরূপে ব্যবহৃত ‘ূ’ চিহ্ন। ২ ‘ঊ’ বর্ণ। ঊকারাদি বিণ আদিতে ‘ঊ’–কার আছে এমন । {ঊ+কার}

**ঊঝটি** [উঝটি] বি অলঙ্কারবিশেষ (পদেও নূপুর দিল কনকঊঝটি––শেফ)। {স. উজ্‌ঝটিকা>উঝটিআ>ঊঝটি}

**ঊঢ়** [উঢ়ো] বিণ বিবাহিত। ঊঢ়া স্ত্রী.। অনূঢ়া বিপ. । ঊঢ়ি বি বিবাহ । {স. √বহ্+ত(ক্ত)}

**ঊণ** [উন] বি ঊর্ণা; পশুলোমজাত সূত্র; wool । ঊচি বি বয়ন; সেলাই । {স. √বে (বস্ত্রনির্মাণে) +ত(ক্ত) = ঊত (বে>ঊ}

**ঊন, উন, ঊনো** [উনো] বিণ ১ কম; ন্যূন (তবে কিনা প্রভুর ভান্ডার নাই ঊন––সৈআ)। ২ দুর্বল; কমজোর । ৩ অসম্পূর্ণ। ৪ হীন । {√ঊন্+অ(অচ্)}

**ঊনআশি**, **উনআশি** [উনোয়াশি] বি, বিণ ৭৯ সংখ্যা বা সংখ্যক। {স. ঊনঅশীতি}

**ঊনকোটি** [উনোকোটি] বিণ বহুসংখ্যক; অন্তহীন; প্রায় কোটি খানেক (ঊনকোটি অজুহাত)। {স. ঊন+কোটি}

**ঊনচত্বারিংশ** [উনোচত্‌তারিঙ্‌শো] বি উনচল্লিশ; ঊনচল্লিশ; ৩৯ সংখ্যা । ~ত্তম বিণ উনচল্লিশ–সংখ্যক। {স. ঊন+চত্বারিংশৎ}

**ঊনচল্লিশ**, **উনচল্লিশ** [উনোচোল্‌লিশ্] বি, বিণ ৩৯ সংখ্যা বা সংখ্যক । {স. ঊনচত্বারিংশ}

**ঊনত্রিংশ** [উনোত্রিঙ্‌শো] বি ২৯ সংখ্যা; উনত্রিশ । ~ত্তম বিণ উনত্রিশ সংখ্যক। {স. ঊন+ত্রিংশৎ}

**ঊনত্রিশ**, **উনত্রিশ** [উনোতিরিশ্] বি, বিণ ২৯ সংখ্যা বা সংখ্যক। {স. ঊনত্রিংশ>}

**ঊননবতি** [উনোনবোতি] বি উননব্বই; ৮৯ সংখ্যক। ~তম বিণ উননব্বই সংখ্যক। {স. ঊন+নবতি}

**ঊননব্বই**, **উননব্বই** [উনোনোব্‌বোই] বি, বিণ ৮৯ সংখ্যা বা সংখ্যক। {স. ঊননবতি}

**ঊনপঞ্চাশ** [উনোপন্‌চাশ্] বি ৪৯ সংখ্যা । ❑ বিণ ৪৯ সংখ্যক । ~পবন পাগলামির হাওয়া । ঊনপঞ্চাশে পাওয়া ক্রি ভীমরতি ধরা; পাগল হওয়া (ওকে ‘ঊনপঞ্চাশে’ পেয়েছে, তা নৈলে কি এমন চোখের মাথা খেয়ে বসে––নই)। {স. ঊনপঞ্চাশৎ>}

**ঊনপঞ্চাশৎ** [উনোপন্‌চাশত্] বি উনপঞ্চাশ সংখ্যা । ঊনপঞ্চাশত্তম বিণ উনপহ্চাশ সংখ্যক। {স. ঊন+পঞ্চাশৎ}

**ঊনবিংশতি** [উনোবিঙ্‌শোতি] বি উনিশ। ঊনবিংশতিতম বিণ উনিশ সংখ্যক। {স. ঊন+বিংশতি}

**ঊনষট্টি** [উনোশোট্‌টি] ১ বি ৫৯ সংখ্যা; ঊনষাট । ❑ বিণ ৫৯ সংখ্যক । {স. ঊনষষ্টি>}

**ঊনষাট, উনষাট** [উনোশাট্] বি, বিণ ৫৯ সংখ্যা বা সংখ্যক । {স. ঊনষষ্টি}

**ঊনসত্তর, উনসত্তর** [উনোশোত্‌তোর্] বি, বিণ ৬৯ সংখ্যা বা সংখ্যক । {স. ঊনসপ্ততি}

**ঊনষষ্টি** [উনোশোশ্‌টি] বি ঊনষাট । ~তম বিণ ঊনসত্তর সংখ্যক । {স. ঊন+সপ্ততি}

**ঊপ** [উপ্] বি ১ হনুমানের ডাক । ❑ অব্য অকস্মাৎ। {ধ্বন্যা.}

**ঊয়ারি মেহারি, মেহারি উয়ারি** [উয়ারিমেহারি, মেহারিউয়ারি] বি মহিলাদের তাঁবা (আঁধারি এড়িয়া পাইলা ঊয়ারি মেহারি––শেফ)। {স. উপকারিকা (=তাঁবু) উয়ারি; স. মহিলা > মেহারি}

**ঊরা, উরা** [উরা] ক্রি উত্তরণ করা; আবির্ভূত হওয়া; অবতীর্ণ হওয়া (ঊরি দাসে দেহ পদচ্ছায়া––মদ) । {স. উত্তরণ>উরণ}

**ঊরু, উরু** [উরু] বি মানবদেহের কুঁচকি থেকে হাঁটু পর্যন্ত অংশ; উরুত; জানুর ঊর্ধ্বভাগ। ~গ্রাহ বি রোগ বিশেষ । ~ভঙ্গ বি উরুতা বা জানুর ঊর্ধ্বভাগ ভগ্ন হওয়া । ~স্তম্ভ বি ঊরুতে জাত দুষ্টব্রণ বা স্ফোটক যাতে ঊরু অবশ হয়ে যায়। {স. √ঊর্ণু+উ(কু)}

**ঊর্জস্বল** [উর্‌জশ্‌শল্] বিণ ১ বলবান; পরাক্রান্ত; ২ দৃঢ়দেহ; বলিষ্ট (অদম্য সাহস আর উর্জ্জস্বল প্রেম––মোম)। {স. ঊর্জস্+বল}

**ঊর্জস্বান** [উরজশ্‌শান্] বিণ বলবান । ঊর্জস্বতী স্ত্রী.। উর্জস্বী বিণ শক্তিশালী। উর্জস্বিনী স্ত্রী. বি, বিণ বলবতী; শক্তিশালিনী। {স. ঊর্জস্+বৎ (বতুপ্)}

**ঊর্ণানাভ, ঊর্ণনাভি** [উর্‌নোনাভো, –নাভি] বি মাকড়সা (ঊর্ণনাভ জাল বুনে চলে––আহা) । {স. √ঊর্ণ+অ(অচ্) = ঊর্ণা+নাভি; বহু.}

**ঊর্ণা, ঊর্ণাময়** ⇒ উর্ণা

**ঊর্দী** ⇒ উর্দি

**ঊর্দু** ⇒ উর্দু

**ঊর্ধ্ব** [উর্‌ধো] বি ১ উপরের দিকে; উপরিভাগ। ২ উচ্চতা (ঊর্ধ্বে তিন হাত) । ❑ বিণ ১ বেশি (ঊর্ধ্বপক্ষে) । ২ উপরিদিকস্থ (ঊর্ধ্বাংশ) । ৩ উন্নত; উচ্চ (ঊর্ধ্ববাহু)। ~কণ্ঠ বিণ ১ উচ্চকণ্ঠ। ২ উন্নতগ্রীব । ~গ, ~গামী বিণ ‌১ ঊর্ধ্বে গমনশীল; ক্রমান্বয়ে উপরে উঠছে এমন। ২ আকাশ বিহারী (মানুষের যেগুলো উর্ধ্বগ আবেগ–– সুদ) । ৩ সৎপথগামী; ধার্মিক। ❑ বি বায়ুরোগ বিশেষ (ঊর্ধ্বগ বিকারে মোর পড়িয়াছে দাঁত––ভারা) । ~গতি বি ‌১ ঊর্ধ্বে গমন। ২ উন্নতি; সমৃদ্ধি। ৩ পারলৌকিক সদ্‌গতি (কি সাধ্য তাঁর করি ঊর্ধ্বগতি––কাদা) । ~গ্রীব বিণ ১ উন্নতগ্রীবা বিশিষ্ট। ২ উদ্‌গ্রীব; উৎকন্ঠ (সমুৎকর্ণ অরণ্যানী ঊর্ধ্বগ্রীব পর্বতের মালা––বিদে) । ~চারী বিণ ১ ঊর্ধ্বে বা শূন্যে বিচরণকারী । ২ উচ্চাকাঙ্ক্ষী; উচ্চকল্পনাপ্রবণ । ~তন বিণ ১ উপরিস্থিত । ২ পূর্বতন; পূর্ববর্তী (ঊর্ধ্বতন পুরুষ)। ~তল বি উপরতল; উপরতলা । ~দৃষ্টি, ~নয়ন, ~নেত্র বিণ ১ উলটানো দৃষ্টি বিশিষ্ট; মৃত্যুর অব্যবহিত পূর্বে চক্ষুর যে অবস্থা হয় সেই অবস্থাগ্রস্ত। ২ উদাসদৃষ্টি সম্পন্ন; উদাসীন (বহিয়া নূতন প্রাণ; ঝরিয়া পড়ে না গান, ঊর্ধ্বনয়ন এ ভুবনে––রঠা)। ❑ বি উপরের দিকে নিবদ্ধ দৃষ্টি; যোগদৃষ্টি । ~দেহ বি মৃত্যুর পরে প্রাপ্ত শরীর; সূক্ষ্মদেহ। ~নয়ন, ~নেত্র⇒ ~দৃষ্টি । ~পক্ষে ক্রিবিণ বেশির পক্ষে; বড়োজোর। ~পাতন বি রাসায়নিক প্রক্রিয়া বিশেষ; চোলাই ; distillation । ~ফণা বিণ উদ্যতফণা (ঊর্দ্ধফণা ফণী––মদ)। ~বর্ত্ম বি শূন্যমার্গ; আকাশ। ~বাহু বিণ হস্ত উত্তোলন করে আছে এমন; ঊর্ধ্বহস্ত। ❑ বি ঊর্ধ্বহস্ত সন্ন্যাসী। ~ভাগ বি উপরের অংশ। ~মুখ বি মুখের উপরের দিক। ❑ বিণ উপর দিকে মুখ এমন; ঊর্ধ্বমুখী। ~রেতা, ~রেতাঃ বিণ জিতেন্দ্রিয় (তপস্যা করতে গেল হয়ে ঊর্ধ্বরেতা––ঘচ)। ❑ বি সংযতেন্দ্রিয়; যোগী। ~লোক বি স্বর্গ; বেহেশ্‌ত। ~শ্বাস বি দ্রুত ধাবনের ফলে ঘন ঘন শ্বাসগ্রহণের অবস্থা। ~শ্বাসে ক্রিবিণ অতি দ্রুতবেগে; সঘন নিশ্বাসের সঙ্গে; তীব্রগতিতে । ~স্থ, –স্থিত বিণ ঊর্ধ্বে অবস্থিত; উপরিস্থিত। {স. উৎ+ √হা+ অ(ড) অথবা উদ্+ √ধ্বন্+অ}

**ঊর্বর, ঊর্বরা** ⇒ উর্বর

ঊর্বশী ⇒ উর্বশী

**ঊর্বস্থি** [উর্‌বোস্‌থি] বি ১ ঊরুর হাড়। ২ স্থূল হাড়। {স. ঊরু+অস্থি}

**ঊর্মি** [উর্‌মি] বি ১ তরঙ্গ; ঢেউ (সেই সাগরের আমি যে ঊর্ম্মি––নই)। ২ জলপ্রবাহ; তরঙ্গময় স্রোত। ~ছন্দা বিণ ঢেউয়ের ছন্দযুক্ত; তরঙ্গের ছন্দোময় (উর্মিছন্দা শত–নদীস্রোত ধারায় নিত্য পবিত্র–সিনান–শুদ্ধ–পূর্ববঙ্গ––নই) । ~মালী বি সমুদ্র। ~ল বিণ ঢেউ–খেলানো; তরঙ্গিত (জোয়ার ভাঁটায় এ–দেশে ও–দেশে নিত্য ঊর্মিল কল্লোল––বিদে) । {স. √ঋ(ঊর্)+মি}

**ঊর্মিলা, উর্ম্মিলা** [উর্‌মিলা] বি রামায়ণোক্ত লক্ষ্মণের পত্নী। ঝস. ঊর্মি+ √লা+অ(ক)+আ(টাপ্)}

**ঊলুক** ⇒ উলূক

**ঊলূপ** [উলুপ্] বি চন্দ্র; শশধর (ঊলূপ ঊগএ দূর জলধর মো হম ভঙ্গবর––দৌবা)। {আঞ্চ.}

**ঊলূপী** ⇒ উলূপী

**ঊষর** [উশর্] বি ১ লোনা বা ক্ষারময় অনুর্বর ভূমি। ❑ বিণ ১ অনুর্বর। ২ মরুময় (ঊষর মনে বারিপাতের চেষ্টা বৃথা––আই)। {ঊষ্+র}

**ঊষা** ⇒ উষা

**ঊষসী** ⇒ উষসী

**ঊহিনী** [উহিনি] বি সমষ্টি; সমবায় (অক্ষৌহিণী) । {স. √ঊহ্+ইন্+ঈ}

**ঊহ্য, উহ্য** [উজ্‌ঝো] বিণ অপ্রকটিত; অনুল্লিখিত; অব্যক্ত; অনুচ্চারিত; অনুরক্ত; প্রকাশ না থাকলেও আছে বলে কল্পিত বা অনুমেয় । {স. √ঊহ্+য}

**ঋ**

**ঋ** [রি] বাংরা ভাষার সপ্তম স্বরবর্ণ । এর উচ্চারণ–স্থাণ মূর্ধা। ধ্বনিবিজ্ঞান অনুসারে বাংলা ঋ–এর উচ্চারণ (১) শব্দের প্রথমে কোনো বর্ণের সঙ্গে যুক্ত না হয়ে স্বাধীনভাবে ব্যবহৃত হলে ‘রি’ (ঋণ, ঋষি); (২) অন্য বর্ণের সঙ্গে যুক্ত হলে ঋ–এর উচ্চারণ হয় র–ফলা (হৃদয় = হ্রিদয়, আদৃত = আদ্রিত)।

**ঋকার** [রিকার] বি ১ ব্যঞ্জনবর্ণের সঙ্গে ঋ স্বরধ্বনির প্রতীকরূপে ব্যবহৃত ‘ৃ’ এই চিহ্ন। ২ ‘ঋ’ বর্ণ। {স. ঋ+কার}

**ঋক্** [রিক্] বি ১ বেদের শ্লোক বা ছন্দোবদ্ধ মন্ত্র বিশেষ (যাহার অক্ষর চরণ ও অবসান নিয়মবদ্ধ তাহাই ঋক্––রাত্রি)। ২ ঋগ্বেদ (ঋক্ সাম তোমার কুণ্ডল কানে––সদ) । ৩ গায়ত্রী। {স. √ঋচ্+ক্বিপ্}

**ঋক্‌থ** [রিক্‌থ] বি ১ উত্তরাধিকার সূত্রে প্রাপ্ত ধন–সম্পত্তি। ২ মৃত ব্যক্তির স্থাবর–অস্থাবর সম্পত্তি । ৩ স্বর্ণ । ঋক্‌থী(–থিন্) বিণ ধনী। ~ভাগী(–গিন্) বিণ উত্তরাধিকারী । {স. √ঋচ্+থ(থক্)}

**ঋগ্বেদ, ঋক্–বেদ** [রিগ্‌বেদ্, –ক্–] বি হিন্দুদের ধর্মগ্রন্থ; চতুর্বেদের মধ্যে প্রাচীনতম বেদ। {স. ঋক্+বেদ}

**ঋক্ষ** [রিক্‌খো] বি ১ ভল্লুক; ভালুক (এখানে ঋক্ষ শার্দূলও ভুলি হিংসাদ্বেষ––নই)। ২ নক্ষত্র। ~মণ্ডল বি সপ্তর্ষি মণ্ডল; the Great Bear । ~গন্ধ, ~গন্ধিকা বি ভূমিকুষ্মাণ্ড; ভুঁইকুমড়া। (স. √ঋক্ষ্+অ; √ঋষ্+ষ}

**ঋজু** [রিজু] বিণ ১ অবক্র; সোজা (তাহার আন্দোলনহীন ঋজু গতিতে––রঠা) । ২ সরল; অকুটিল; অকপট (দৃশ্যত ঋজু হলেও রূপত অত্যন্ত উগ্র ও গর্বিতা––বর)। ৩ ~স্বভাব বিণ সরলমতি (তুমি নিতান্ত ঋজুস্বভাব, কাহার কি ভাব, কিছুই বুঝিতে চেষ্টা কর না––ঈবি)। ~রেখা বি সরলরেখা; straight line । {স √ঋজ্+উ; √অর্জ্+উ(কু)}

**ঋণ** [রিন্] বি ১ কর্জ; ধার; দেনা । ২ (গণিত.) বিয়োগচিহ্ন; minus । ~গ্রস্ত, ঋণী(–ণিন্) বিণ ১ দেনাদার; অধমর্ণ; খাতক; কর্জদার । ২ উপকারীর নিকট কৃতজ্ঞ; উপকারের জন্য বাধিত। ~গ্রহণ বি ধার নেওয়া; কর্জ করা । ~গ্রহীতা(–তৃ), ~গ্রাহক, ~গ্রাহী(–হিন্) বি, বিণ ঋণগ্রহণ করে বা করেছে এরূপ; অধমর্ণ; খাতক। ~গ্রহীত্রী, ~গ্রাহিকা, ~গ্রাহিণী স্ত্রী.। ~চিহ্ন বি (গণিত.) বিয়োগচিহ্ন, ‘–’ এই চিহ্ন, minus । ~জাল বি ঋণের বন্ধন; দেনাদার দায়। ~দাতা (–তৃ), ঋণিয়া (মবা.) বিণ ঋণ প্রদানকারী; উত্তমর্ণ (ঋণিয়া ধরিরে পুনি কি দিব উত্তর––সৈআ)। ~দাস বি ঋণমোচনের জন্য উত্তমর্ণের নিকট খাতকের দাসত্ব স্বীকার। ~পত্র বি ঋণের দলিল; তমসুক; খত; debenture । ~মুক্ত বিণ দেনার দায় থেকে উদ্ধার পেয়েছে এমন; ঋণ পরিশোধ করেছে এমন । ~মুক্তি বি । ~পরিশোধ, ~শোধ বি কর্জ শোধ; ধার চুকানো । ঋণিতা বি ঋণগ্রস্ত অবস্থা । {স. √ঋ+ত}

**ঋণাত্মক** [রিনাত্‌তোঁক্] বিণ ১ নেতিবাচক; নঞর্থক; না–সূচক (ঋণাত্মক দৃষ্টিভঙ্গি)। ২ বিপরীতধর্মী (ঋণাত্মক উলেক্ট্রন) । {স. ঋণ+আত্মক}

**ঋত** [রিতো] বি ১ সত্য । ২ বিশ্বব্রাপারের সুনির্দিষ্ট কর্মধারা (আসা যাওয়া তাঁদের ঋতের নিমিত্তে––অঠা) । ❑ বিণ ১ পূজিত। ২ পীড়িত। ৩ দীপ্ত। অনৃত বিপ.। ~পরায়ণ বিণ সত্যনিষ্ঠ; সত্যাচারপরায়ণ (ঋতপরায়ণ ঋতুদেবতাগণ রীত পালন করেন––অঠা) । ~ম্ভর বিণ বি সত্যপালক (ধৃতব্রত তুমি ঋতম্ভর––সদ)। ❑ বি পরমেশ্বর । ~ম্ভরা বি স্ত্রী. সত্যজ্ঞান উৎপাদিকা চিত্তবৃত্তিবিশেষ। {স. √ঋ+ত(ক্ত)}

**ঋতানৃত** [রিতান্রিতো] বি সত্যমিথ্যা। {স. ঋত (সত্য)+অনৃত (মিথ্যা); দ্বন্দ্ব.}

**ঋতি** [রিতি] বি ‌১ গমন; গতি । ২ সৌভাগ্য । {স. √ঋ+তি(ক্তি)}

**ঋতু** [রিতু] বি ১ বৎসরের প্রাকৃতিক বিভাগ; গ্রীষ্ম বর্ষা শরৎ হেমন্ত শীত বসন্ত––ছয়টি কাল বিভাগ; মৌসুম; seasons । ২ স্ত্রীরজঃ; মাসিক রক্তস্রাব। আর্তব বিণ । ~কামিনী বি পৃথিবী (একি রীত তব, হে ঋতুকামিনী––মদ) । ~কাল বি রজস্বলা অবস্থা; যে কয়দিন স্ত্রীলোকের ঋতু থাকে। ~নাথ⇒~পতি। ~পতি, ~নাথ, ~রাজ বি বসন্তকাল (ভুলে যথা ঋতুপতি হেরি মধুকালে বনস্থলী––মদ) । ~মতী বি বিণ রজস্বলা; ঋতুস্নান করেছে এমন । ~রাজ ⇒ ~নাথ। ~স্নান বি ঋতুমতী নারীর চতুর্থ দিবসে স্নানরূপ সংস্কার। ঋতুস্নাত বিণ । {স. √ঋ+তু(তুক্)}

**ঋত্বিক** [রিত্‌তিক্] বি যজ্ঞের পুরোহিত; যাজক (শোকে শুচি সেই তরুণ তাপস ঋত্বিক দৃঢ়মনা––সদ; নব ঋত্বিক নবযুগের––নই)। {স. ঋতু+ √যজ্+ক্বিন্}

**ঋদ্ধ** [রিদ্‌ধো] বিণ সমৃদ্ধ; উন্নত (কত ঋদ্ধ জনপদ––সদ)। ঋদ্ধি বি ১ সমৃদ্ধি; উন্নতি; শ্রীবৃদ্ধি। ২ সর্বাঙ্গীণ উন্নতি (অনঙ্গ আত্মার ঋদ্ধি––সুদ) । ৩ সম্পত্তি । ৪ সৌভাগ্য । ঋদ্ধিমান বিণ ১ সমৃদ্ধশালী; ধনবান । ২ সৌভাগ্যশালী । ঋদ্ধিমতী স্ত্রী.। {স. ঋধ্‌+ত(ক্ত)}

**ঋভু** [রিভু] বি ১ হিন্দু দেবতাবিশেষ। ২ দেবত্বপ্রাপ্ত মনুষ্যবিশেষ (হে ঋভুগণ । তোমরা কুশলহস্ত––অঠা) । ❑ বিণ মেধাবী। {স. ঋ+√ভূ+উ(ডু)}

**ঋষভ** [রিশভ্] বি ১ বৃষ। ২ শ্রেষ্ঠজন (বীরকুলর্ষভ রাবণ কহিলা––মদ) । ৩ (সনৃ) স্বরগ্রামের দ্বিতীয় স্বর’রে’ ধ্বনি (যার সুরের দৌড় শুধু ঋষভ পর্যন্ত––প্রচৌ)। ৪ পর্বতবিশেষ। {স. √ঋষ্+অভ(অভচ্)}

**ঋষি১** [রিশি] বি ১ শাস্ত্রজ্ঞ তপস্বী; মুনি; যোগী; দরবেশ; সুফি । ২ শাস্ত্রপ্রণেতা; বেদমন্ত্র দ্রষ্টা। ঋষী স্ত্রী.। আর্ষ বিণ। আর্য প্রয়োগ বি ব্যাকরণের নিয়মে ভুল হলেও ঋষি কর্তৃক ব্যবহৃত বলে স্বীকৃত শুদ্ধ প্রয়োগ। ~কল্প, ~তুল্য, ~সদৃশ্য বিণ ঋষির ন্যায় জ্ঞানী ও শ্রদ্ধার্হ । ~প্রোক্ত বিণ ১ ঋষি কর্তৃক উক্ত বা নির্দেশিত। ২ আর্ষ; আর্ষপ্রয়োগ । {স. √ঋষ্+ই(ইন্)}

**ঋষি২** [রিষি] বি বাঙালি চর্মকার জাতি; মুচি। {স. রুহিদাস> হি. রৈসি>}

**ঋষ্ট** [রিশ্‌টো] বিণ ১ অশুভজনক; অকল্যাণকর। ২ সর্বাঙ্গ শ্বেতবর্ণ বিন্দু দ্বারা চিত্রিত হরিণ; spotted deer । {স. √ঋষ্+ত(ক্ত)}

**ঋষ্য** [রিশ্‌শো] বি সর্বাঙ্গ শ্বেতবর্ণ বিন্দু–চিহ্নিত হরিণ। ~মূক বি রামায়ণোক্ত দাক্ষিণাত্যের পর্বতবিশেষ। ~শৃঙ্গ বি রামায়ণোক্ত ঋষিবিশেষ । {স. √ঋষ্+য(ক্যপ্)}

**এ**

**এ১** [এ ; কোথাও ‘অ্যা’ (æ)] বাংলা বর্ণমালার অষ্টম স্বরবর্ণ । কননা, দীর্ঘ ‘ৠ’ ‘ঌ’ ‘ৡ’ স্বরের ব্যবহার বাংলায় নেই । বহু পূর্বেই এগুলো বাংলা বর্ণমালা থেকে পরিত্যক্ত। ‘এ’র উচ্চারণ–স্থাণ তালু (মুগ্ধবোধ)। ‘অ্যা’ বাংলা ভাষায় পৃথক বর্ণরূপে পরিগণিত হওয়া উচিত। ‘অ–কার+য–কার+আ–কার’ দিয়ে বোঝানো হলেও প্রকৃতপক্ষে সেটি æ ধ্বনির অনুরূপ (এক=অ্যাক্, দেখ=দ্যাখ্)। সংস্কৃতে ‘এ’–র উচ্চারণ সর্বধাই এ। সংস্কৃতের অনুকরণে অ্যা–রূপে উচ্চারিত ধ্বনিগুলোকেও বংলায় ‘এ’ দিয়ে লেখা হয় । সাধারণত এজন্য বলা হয়ে থাকে ‘এ’–র সহজ উচ্চারণ ‘এ’ এবং বিকৃত উচ্চারণ এ । কিন্তু একা, (অ্যাকা), এসিড (অ্যাসিড) প্রভৃতি শব্দে, এ–র উচ্চারণ প্লুত। ব্যঞ্জনবর্ণের সঙ্গে যুক্ত হলে একটি ‘ে’ রূপ ধারণ করে ।

**এ২** [য়ে] স্বরবর্ণটির পদরূপে ব্যবহার :

(১) সর্বনামরূপে ––‘ইহা’ অর্থে ব্যক্তি বস্তু প্রাণী বা বিষয়ের পরিবর্তে ‘এ’ সর্বনামরূপে ব্যবহৃত হয় : এ (ইহা) ভালো নয় । এ কে? এ আর যাই হোক, সন্দেশ নয়। এ ছাগল, না ভেড়া ?

(২) বিশেষণরূপে––‘এই’, ‘আলোচ্য’ ইত্যাদি অর্থে ‘এ’ বিশেষণরূপে ব্যবহৃত হয়; যেমন এ কাজ করতে নেই । এ–পথে যেও না।

(৩) অব্যয় পদরূপে––‘হে’, ‘ওহে’, ‘ওলো’ ইত্যাদি অর্থে ‘এ’ অব্যয়রূপে প্রযুক্ত হয়; যেমন––এ সখি, হামারি দুঃখের নাহি ওর’––বিপ। {স. এতদ্>এত>এঅ>এ}

**–এ১** ⇒ –ইয়া

**–এ২** [এ] (ক) প্রত্যেক কারকে ‘–এ’ বিভক্তির চিহ্নরূপে ব্যবহৃত হয়:

(১) কর্তৃকারকে––পাগলে কি না বলে । (২) কর্মকারকে––‘কেরোসিন শিখা বলে মাটির প্রদীপে’। (৩) করণকারকে––হাতে না মেরে ভাতে মারো। (৪) সম্প্রদানকারকে––‘খোদার এ জীবে আহার দিবে কে ?’ (৫) অপাদানকারকে––মেঘে বৃষ্টি হয় । (৬) অধিকরণকারকে––তিলে আছ তেল আর কুসুমে সৌরভ।

(খ) ক্রিয়া বিশেষণে ‘–এ’ ব্যবহৃত হয় : ধীরে ধীরে কথা বলো । আস্তে আস্তে চলো । এক এক ক্রমান্বয়ে কাজ সারো।

(গ) মাসের তারিখ বোঝাতে ১৯ থেকে ৩২ পর্যন্ত সংখ্যায় পূরণবাচক ‘–এ’ বিভক্তি যুক্ত হয় : উনিশে (১৯শে) মাঘ, বাইশে (=২২শে) চৈত্র ইত্যাদি।

**এই** [এই] (ক) সর্বনাম পদরূপে এর অর্থ ‘ইহা’ : আমি এই চাই । এই বুঝি তোমার কাজ ? (খ) বিশেষণ পদরূপে––কাছের, নিকটবর্তী : এই গাছটি; এই মানুষ সেই মানুষ নয় (গ) ক্রিয়া–বিশেষণরূপে––অবিলম্বে, এক্ষুনি : এই এলাম বলে । তাকে এই দেখে এলাম । (ঘ) অব্যয়–পদরূপে––বিস্ময় সূচনার্থে : এই সেরেছে রে ! এই মেরেছে ইত্যাদি । {স. এত্দ>এত>এঅ>এ+বা. ই(নিশ্চিতার্থে)}

**এইডস** [এইডস্] বি Acquired Immune Deficiency Syndrome নামক রোগ, এই রোগে HIV (Human Immune Deficiency) ভাইরাস মানবদেহে প্রবেশ করার পর ধীরে ধীরে রোগ প্রতিরোধ ক্ষমতা নষ্ট করে এবং রোগীকে নিশ্চিত মৃত্যুর দিকে নিয়ে যায় । {ই. ADIS}

**এইসা, এইসন** [এইসা, এইসন্] বিণ এইরূপ; এমন ।{হি. অ্যায়সা}

**এও১** [এয়ো] সর্ব ১ যা বলা হলো তা (এও কি সম্ভব ?) । ২ যার কথা বলা হলো সেই ব্যক্তি (এও তোমার সঙ্গে যাবে)। ৩ দুই পক্ষই (এওহয়, ওওহয়)। ৪ নানাবিধ বস্তু (এ–ও–তা সঙ্গে নিতে হবে) । {এ+ও}

**এওজ, এওয়াজ, এয়োজ** [এয়োজ্, এওয়াজ্, ওয়োজ্] বি ১ বদল; বিনিময়; পরিবর্ত । ২ প্রতিনিধি । এওজে ক্রিবিণ । ~তরাজ ⇒ ~বদন । ~বদল, ~তরাজ বি পরস্পর বিনিময় । এওজি, এওয়াজি বিণ বিনিময়ে বা পরিবর্তে প্রাপ্ত (এওজি জমি)। {আ. ইৱদ় .......... }

**এওড়া–কেওড়া** [অ্যাওড়াক্যাওড়া] বিণ এলোপাতাড়ি; এলোমেলো; বিশৃঙ্খল (দুইটি গোলবাশিল এওড়া–কেওড়া হইয়া পড়িয়া আছে––আমেআ)। {তুল. ই. abracadabra}

**এঃ** [এঃ] অব্য বিস্ময় ঘৃণা বিরক্তি দুঃখাদিসূচক ধ্বনি । {ধ্বন্যা.}

**এঁ১** [এঁ] সর্ব (সম্মা.) ইনি (এঁকে যেন কোথায় দেখেছি; এঁদের) । {ধ্বন্যা.}

**এঁ২** [অ্যাঁ] অব্য প্রশ্নে; কথিত বাক্য বোধগম্য না হলে জিজ্ঞাসাবাচক। {ধ্বন্যা.}

এঁকেবেঁকে ⇒ আঁকাবাঁকা

**এঁচে** [এঁচে] ক্রিবিণ আঁচ করে; অনুমান করে (ছোলা ভাজা দেবো কাঁচাকলা দেবো নিশ্চয়ই মনে এঁচে রাখ––নই) । {স. অর্চিঃ>অচ্চি>আচ, আঁচ; স. √অঞ্চ>অন্‌চ>আঁচ}

**এঁটুলি, এঁটল, এঁটিলি** [এঁটুলি, এঁটল্, এঁটিলি] বি গরু কুকুর প্রভৃতি পশুর গায়ে এঁটে থাকা রক্ত শোষণ করে এমন ক্ষুদ্র চর্মকীটবিশেষ (টুলের এঁটিলি মেরে––জীদা) । {স. আনদ্ধ>বা. , হি. আঁট+উলি = আঁটুলি>এঁটুলি}

**এঁটে১, এটিয়া, এটে১** [এঁটে, এটিয়া, এটে] বি কন্দ; গেঁড়; কলা, কচু ইত্যাদি গাছের মূল (কত কষ্টে মিলে এঁটে নাহি মিলে থোড়––ভারা) । {স. অষ্টি>অট্‌ঠি>আইটা>এটে, এঁটে}

**এঁটে২, এটে২** [এঁটে, এটে] ক্রিবিণ শক্ত করে; কষে (এঁটে গিঁট দাও)। এঁটে ওঠা ক্রি পেরে ওঠা; সামলে ওঠা । এঁটে যাওয়া ক্রি সংকুলান হওয়া; ধরা । {বা. √আঁট+ইয়া=আঁটিয়া>}

**এঁটে৩** [এঁটে] ক্রি লাগিয়ে দেওয়া (খামটি এঁটে দাও) । {আঁট+ইয়া=আঁটিয়া}

**এঁটেল, এটল** [এঁটেল্, এটেল্] বি (ভূবি) শুষ্কাবস্থায় শক্ত ও সিক্তাবস্থায় আঠালো মাটি বিশেষ। ❑ বিণ আঠালো; পিচ্ছিল ও চটচটে (এঁটেল মৃত্তিকা তায় তুলে দিল তালি––ঘচ) । {আঁ=আঁট+আল=আঁটাল>এঁটেল, এটেল}

**এঁটো, এঁঠো** [এঁটে, –ঠো] বিণ উচ্ছিষ্ট; ভুক্তাবশিষ্ট; উচ্ছিষ্টের সংস্পর্শে দূষিত (এঁটো হাতেই কাপড় গোছায় ––সদ)। ❑ বি ঝুটা খাদ্য; ভুক্তাবশিষ্ট দ্রব্যাদি। ~উঠানো ⇒ ~ পড়া । ~কাঁটা বি ভুক্তাবশেষ; উচ্ছিষ্ট খাদ্য দ্রব্যাদি (কোনরূপে পিত্তির রক্সা এঁটোকাঁটা খেয়ে––ঈগু) । ~খেকো বিণ ১ উচ্ছিষ্ট ভোগী (এঁটোখেকো কাকের দল––অচিসে) । ২ পরমুখাপেক্ষী; অন্যের কৃপাপাত্র; অত্যন্ত হীন। ~পাড়া, ~উঠানো ক্রি উচ্ছষ্ট পরিষ্কার করা; আহারের স্থান লেপা ও ধোওয়া (হাঁড়ি তুলে এসেছি, এঁটো পেড়ে এসেছি––দীমি) । ~পাত বি উচ্ছিষ্ট ভোজনপাত্র (তোমার এঁটোপাতের অর্ধেক দিয়া আমাকে কুকুর ভুলাইতে আসিয়াছ––রঠা)। {স. উচ্ছিষ্ট>আঁইঠা>এঠো>এঁটো}

**এঁড়, এঁড়বিচি** [এঁড়্, এড়্‌বিচি] বি অণ্ডকোষ; মুষ্ক । {স. অণ্ড > অঁড়>এঁড়}

**এঁড়ি** ⇒ এণ্ডি

**এঁড়ে** [এঁড়ে] বি ষাঁড়; বলদ (কেন এঁড়ে গরু কিনতে যাবি ?––অচিসে)। ❑ বিণ ১ মর্দা; পুরুষজাতীয় (এঁড়ে বাছুর)। ২ একরোখা; একগুঁয়ে (এঁড়ে লোক) । ~গলা, ~ডাক বি কর্কশ কণ্ঠস্বর; কর্ণবিদারী আওয়াজ (আমি জানি এমন বিস্তর এঁড়ে ডাক––ভারা)। ~ তর্ক বি ন্যায়যুক্তিহীন তর্ক। ~তেল দেওয়া ক্রি চাটুবাক্যে তোষামোদ করা । ~ লাগা ক্রি শিশুদের অজীর্ণ রোগে আক্রান্ত হওয়া । পিঠাপিঠি দুটো সন্তানের জন্মের ফলে রুগ্‌ণ প্রথমটিকে এঁড়ে লাগা বলা হয় । {স. অণ্ড = বা. এঁড়+ইয়া >এঁড়িয়া >এঁইড়্যা>এঁড়ে}

**এঁদের** [এঁদের্] সর্ব (সম্মা.) এই ব্যক্তিগণের। {স. ইদম্> বা. ইঁহাদের>}

**এঁদো, এঁধো** [এঁদো , –ধ–] বিণ ১ অন্ধকারাচ্ছন্ন; বনজঙ্গলপূর্ণ; অব্যবহার্য (এঁদো বাড়ি) । ২ পঙ্কিল; পানাবিশিষ্ট; পরিত্যক্ত (সে যে লয়ে এঁদো ঘাটে, ফেলে দিল পাটে ভাবিয়া ধোবির বোঝা––নই)। ৩ নোংরা; স্যাঁতসেঁতে; সংকীর্ণ ও আলোকবিহীন (এঁদো গলি)। {স. অন্ধ+বা. উয়া= অন্ধুয়া>আউন্দ্যা>এঁদো}

**এঁশে, এঁষে, এষ–ঘা** [এঁশে, –, –ঘা] বি গরু ছাগল ইত্যাদির খুর বা মুখের ঘা বিশেষ। ~রোগা গরু বেচে––অচিসে) । {স. আমিষ (মাছ, মাংস ইত্যাদি)>আঁইষ + ইয়া = আঁইষ্যা>এঁষে, এঁশে (মাংসপচা গন্ধযুক্ত ঘা) }

**এঁষানি, এঁসানি** [এঁশানি] বি আমিষ গন্ধ; আঁষ্টে গন্ধ । ~ মারা ক্রি মাছ মাংস সাঁতলিয়ে আমিষ গন্ধ দূর করা; মাছ কষানো (মাংসের এঁষানি মারে ঘৃতে কলকল––ঘচ)। {স. আমিষ = আঁইসা, আঁইষ>এঁসানি>}

**এক** [অ্যাক্] বি ১ ‘‌১’ সংখ্যা (একে একে দুই) । ২ একজন; একব্যক্তি (এটা কি একের কাজ ?) ❑ বিণ ১ এক সংখ্যাবিশিষ্ট; একটি মাত্র (এক টাকার চাল)। ২ অনির্দিষ্ট; কোনো (এক দেশে এক রাজা ছিলেন)। ৩ ভরা; পূর্ণ (এক হাঁড়ি চাল)। ৪ সমবেত; মিলিত; একতাবদ্ধ (বাঙালির ঘরে যত ভাই–বোন এক হউক––রঠা)। ৫ অভিন্ন; একই (এক মায়ের সন্তান ) ৬ মিশ্রিত; মিলিত (ডারে চালে এক হওয়া) । ৭ অদ্বিতীয় (এক আল্লাহর সৃষ্টি) । ৮ সম্মিলিত (এক জোটে কাজ করা) । ৯ অন্যতম (তিনি এক মহাপুরুষ) । ১০ অবিচ্ছিন্ন; অবিরাম (একটানা সুর)। ~ আঁচড়ে বোঝা ক্রি সামান্য পরীক্ষায় বা পরিচয়ে কারো চরিত্র বা কোনো কিছুর প্রকৃতি চেনা । ~আঁটি, ~ গোছা, ~ তাড়া, ~থোলো বিণ কতক বা অনেকগুলি একত্রে বাঁধা । ~ আধ বিণ অতি অল্পসংখ্যক; এক আধটা, ~ আধটু বিণ অল্প স্বল্প; সামান্য কিছু; অতি সামান্য পরিমাণ (এক আধটু ভুলত্রুটি)। ~আধবার ক্রিবিণ কদাচিৎ (পাড়া–পড়সীর বাড়ী এক আধবার বেড়াইতে গেলে দোষ কি ?––অমৃব)। ~ই বিণ ১ অভিন্ন (একই মায়ের সন্তান) । ২ সমান (একই বয়সী)। ৩ এক প্রকার (একই কথা)। এক–এক বিণ ১ কোনো কোনো (এমন এক একজন লোক আছে)। ২ বিভিন্ন; ভিন্ন ভিন্ন (এক এক দেশে এক এক নিয়ম)। ৩ একটি একটি; একজন একজন; পর পর একজন (এক এক করে) । এক এক ক্রি বিণ । ~ ক বিণ ‌১ একাকী; সঙ্গীহীন; একলা (একক প্রচেষ্টা)। ২ কেবল; একমাত্র (সাধারণ তবুও একক––রখা) । ❑ বি (গণিত.) সংখ্যার ডানের লঘিষ্ঠ পূর্ণরাশি; unit । ~কড়ার কাজ বি তুচ্ছ কাজ; সামান্য কাজ । ~ কথা বি অপরিবর্তনীয় বাক্য; স্থির কথা; যে কথায় নড়চড় হয় না । ~ কথায় দু কথায় ক্রিবিণ আলাপ আলোচনায় (এক কথায় দু কথায় অনেক রাত হয়ে গেল)। ~ কথার মানুষ বি যে বেশি কথা বলে না কিন্তু যা বলে তা রাখে; যার কথার নড়চড় বা বরখেলাপ হয় না। ~ কলমি বি বিণ সংবাদপত্রে এক কলম লেখে এমন লোক; columnist । ~ কলসি দুধে এক ফোঁটা চোনা––অনেক ভালো জিনিস নষ্ট করে এমন অল্প অথচ উৎকট মন্দ বস্তু । ~ কাড়ি, ~ গাদা, ~ রাশি বিণ স্তূপীকৃত; রাশীকৃত; বহুল পরিমিত; প্রচুর। ~ কাজের কাজি বিণ সমব্যবসায়ী; সমান কার্যকারী। ~ কাট্টা ⇒ একাট্টা । ~ কাঠি সরেস বিণ (ব্য.) অন্য কোনো লোক বা বস্তুর চেয়ে বেশি দোষবিশিষ্ট । ~কানে শোনা আর ~ কানে বের করা ক্রি অবহেলা বা অগ্রাহ্য করা; অমনোযোগী হওয়া। ~কাপড়ে বেরিয়ে পড়া ক্রি পরিধেয় বস্ত্র ছাড়া আর সব জিনিস রেখে যাত্রা করা; প্রস্তুতি ছাড়া হঠাৎ যাত্র করা । ~কালীন বিণ ১ একবারের মতো দেয় বা করণীয় (এককালীন চাঁদা) । ২ এক সময়ের ; সমসাময়িক । ❑ ক্রি বিণ একযোগে; একই সময়ে; যুগপৎ (এককালীন হামলা চালানো) । ~কালীনতা বি । ~কুড়ি বি ২০ সংখ্যা । ❑ বিণ ২০ সংখ্যক । ~ কুলা, ~কুলো বিণ লম্বা ও প্রচুর (এককুলো দাড়ি) । ~ কে একুশ করা ক্রি সামান্য জিনিসকে অযথা বাড়ানো; তিলকে তাল করা । ~ ক্ষুরে মাথা মাড়ানো ক্রি এক স্বভাবের মানুষ হওয়া বা সমান অপরাধে অপরাধী হওয়া । ~ খান, ~খানা বি একটা; একখণ্ড । ~গঙ্গা বিণ (ব্য.) প্রচুর; বহুপরিমাণ । ~গম্য বিণ একলভ্য; একমাত্র প্রাপ্তব্য । একগম্যা স্ত্রী. (সে থাকবে একগম্যা––অচিসে) । ~গলা বিণ গলা সমান উঁচু (এই একগলা বনের মধ্যে ঢুকে তোমার কি হচ্ছে––বিব) । ~গা বিণ সমস্ত দেহব্যাপী; সর্বাঙ্গময় (একগা গয়না) । ~গাদা ⇒ ~কাড়ি। ~গাল বিণ গালভরা; মুখপূর্ণ (একগাল হাসি) । ~ গুঁইয়া ⇒ ~গুঁয়ে। ~গুঁয়ে, ~গুঁইয়া বিণ একরোখা; জেদি; অবাধ্য (এঁড়ে গরু অপেক্ষাও একগুঁইয়া হইয়া উঠিতেছে––ঈবি)। ~ গুরুর শিষ্য বি একই স্বভাববিশিষ্ট লোক; সমান দুষ্ট প্রকৃতির লোক । ~ গেলাসের ইয়ার, ~ সানকির ইয়ার বি ১‌ অন্তরঙ্গ বা ঘনিষ্ঠ বন্ধু । ২ সমান আচরণ বিশিষ্ট লোক; একদলের লোক । ~ গোছা ⇒ ~আঁটি । ~ গোয়ালের গরু বি একই দলের লোক। ~ ঘরিয়া ⇒ ~ঘরে । ~ঘরে, ~ঘরিয়া বিণ স্বীয় সমাজ কর্তৃক বর্জিত; জাতিভ্রষ্ট (সমগ্র সমাজকে একঘরে করতে চান; তারা দেশের শত্রু––প্রচৌ; একঘরিয়া হইয়া থাকিতে হইত––ঈবি)। ~ঘাট বিণ একদল বা প্রচুর লোক (একঘাট লোকের সামনে লজ্জা পায়––বিব) । ~ঘেয়ে বিণ বৈচিত্র্যহীন; নতুনত্বহীন; বিরক্তিকর (আর ভাল লাগে নাক প্রত্যহই একঘেয়ে––দ্বিরা) । ~ঘেয়েমি বি (ঘটনার মতো চরিত্রগুলোও একঘেয়েমিতে ম্লান হয়ে গেছে––আচৌ)। ~চক্র বিণ একটিমাত্র চাকাযুক্ত (ধর্মচক্র সে একচক্র সূর্যের আকারে দীপ্তি পাচ্ছে স্তম্ভের উপরে––অঠা) । ~চক্ষু বিণ একচোখবিশিষ্ট; কানা । ❑ বি কাক। ~চক্ষু হরিণ বিণ ‌১ একরোখা; একগুঁয়ে । ২ পক্ষপাতী । ~চত্বারিংশ, ~চত্বারিংশৎ, ~চল্লিশ বি ৪১ সংখ্যা । ❑ বিণ ৪১ সংখ্যক । ~চাপ বিণ সমবে; একত্র (সকল পাষণ্ডী তারা একচাপ হৈয়া––বৃদা) । ~চাপে ক্রি বিণ । ~চারী বিণ একাকী বিচরণ করে বা বাস করে এমন (না শুনিলে এই কথা, যে ঘরে লহনা সতা একচারী ভুখিল বাঘিনী––কমু) । ~চারিণী স্ত্রী.। ~চালা, ~চাল বিণ একচালবিশিষ্ট । ❑ বি একচালবিশিষ্ট ঘর। ~চুল বিণ ১ লেশমাত্র; সামান্যতম। ২ একগাছি চুল পরিমাণ । ~চেটে, ~চেটিয়া বিণ একায়ত্ত; এক ব্যক্তি বা প্রতিষ্ঠানের অধীন ; প্রতিদ্বন্দ্বীহীন (ধর্ম এবং দর্শন এই দুইটি জিনিস আমাদের একচেটে––প্রচৌ; তাঁহারাই নরক একচেটিয়া করিয়া ফেলিবেন––ঈবি) । ~ চোখ দেখানো ক্রি ঝগড়া হবার সম্ভাবনা সৃষ্টি করা । ~ চোখা, ~চোখো বিণ ১ একদিকে দৃষ্টি এমন; পক্ষপাত দোষদুষ্ট (এই সব একচোখা অত্যাচারের সংকীর্ণতার খেসারতে একবিন্দু স্বাধীনতা––নই) । ২ একচোখবিশিষ্ট; কানা । ~চোখোমি, ~চোখাপনা বি পক্ষপাতিত্ব। ~চোট ক্রি বিণ ১ এক দফায় প্রচুর; যথেষ্ট (একচোট খেয়ে নিলুম) । ২ বেশ কিছুক্ষণ । ~চ্ছত্র, ~ছত্র বিণ ১ এক রাজা বা শাসকের শাসনাধীন; এক সাম্রাজ্যভুক্ত (একছত্র করিবে ধরণী––নসে) । ২ সার্বভৌম (একচ্ছত্র অধিপতি)। ~ছাঁচে ঢালা বিণ সম্পূর্ণ একরকম । ~ছুট১ বি একপ্রস্থ; ধুতি শাড়ি ইত্যাদির একখানি মাত্র; উত্তরীয়হীন । ~ছুট২ বিণ একদৌড়; বাধা বিরতিহীন দৌড়। ~ ছুটে ক্রি বিণ । ~জন–না–~জন বি অন্তত একজনও (একজন–না–একজন যাবেই) । ~জা, ~ জাই, ~ জায় বিণ ১ একত্র; জড় ; সম্মিলিত (পর পুরুষে ও পূর্ব পুরুষে হয়ে গেছে একজাই––সদ) । ২ সমতালিকাবদ্ধ। ❑ ক্রিবিণ বারবার; একাদিক্রমে; পরপর; অবিরাম (তবু ঢালে আর পান করে একজাই––মোম) । ❑ বিণ ১ এক স্থানে (বেনে বৈসে একজায়––কমু) । ২ মোট হিসাব; একুন (বাৎসরিক আয় ব্যয়ের একজাই) । ~জাই চালান বি বৎসরান্তে একুন চালান; একসঙ্গে চালান । ~জাতি বি একরাষ্ট্র একদেশ একধর্ম বা এক আদি বংশসম্ভূত মানবসমষ্টি । একজাতীয় বিণ । ~জায় ⇒ ~জা । ~জোট, ~জুটি বিণ ১ দলবদ্ধ; একত্র; মিলিত । ২ একমতাবলম্বী । ~জোটে ক্রিবণি । ~জ্বর বি উপশম হয় না এমন জ্বর ; অবিরাম জ্বর। ~জ্বরী বিণ অবিরাম জ্বরে ভোগে এমন (একজ্বরী অবস্থা) । ~ ঝাড়ের বাঁশ বি একদলের লোক বা একজাতের লোক । ~ঝোঁকা বিণ একদিকে ঝুঁকে পড়ার স্বভাববিশিষ্ট; একদিকে বেগবান (আপনার স্বভাবকে যেন ঠেলিয়া একঝোঁকা হইয়া পড়ে––রঠা)। ~টানা ক্রিবিণ ১ বিরামহীন; ক্রমাগত; অবিশ্রান্ত (অতি জোর একটানা কি করিবে গুন টানা––ঈগু) । ২ একঘেয়ে (একটানা সুর)। ❑ বিণ একদিকে প্রবাহিত (একটানা স্রোত) । ~টিপ বিণ সামান্য পরিমাণ; দুই আঙ্গুলের মাথায় যতটুকু ধরা যায় (কতজনের পা ধরিয়াছি একটিপ নস্যের জন্য––কাদী)। ~টেরে বি একপাশে; একদিকে (এরই একটেরে চাঁদ–সড়ক––নই) । ❑ বিণ দূরে; অন্যত্র; পৃথকভাবে (কোথায় মা আছে একটেরে পড়িয়া––বিব) । ~ঠাঁই বিণ সম্মিলিত । ~ঠামা (মবা.) বিণ একটুও; অল্পমাত্রও; এক বিন্দুও (নাহি উপকার একঠামা––বিপ) । ~ ডাকে চেনা বিণ খ্যাতিমান; সর্বজনবিদিত । ~ ডাকের পথ বি অল্প দূরের পথ। ~ ঢিলে দুই পাখি মারা ক্রি এক উপায়ে বা এক কৌশলে দুই কাজ সিদ্ধ করা । ~ ত অব্য ১ একদিকে; একপক্ষে। ২ একদিক হতে এক পক্ষ হতে। ~তৎপর বিণ একাগ্রচিত্ত ; অনন্য বিষয়ে নিরত । ~তন্ত্রী বি একতারা; মাত্র একটি তারবিশিষ্ট বাদ্যযন্ত্র বিশেষ। ❑ বিণ ১ এক মতাবলম্বী; এক সম্প্রদায়ভুক্ত। ২ এক শাসকের অধীন (একতন্ত্রী রাষ্ট্র) । ~ তম বিণ বহুর মধ্যে এক; অন্যতম (শুধু সপ্ত আশ্চর্যের একতম হয়ে রইল––মব)। ~তাড়া ⇒ ~আঁটি । ~থোলো ⇒ ~ আঁটি। ~রাশি ⇒ ~কাঁড়ি । ~তর বিণ ১ দুইয়ের মধ্যে এক (ইহা একতর পক্ষ––ঈবি) । ২ পৃথক ; স্বতন্ত্র (ওরূপে থুইল মনা একতর করিয়া––মাব) । ~তরফ বি এক পক্ষ; এক দিক; এক পার্শ্ব । ~তরফা বিণ ১ কেবল এক পক্ষ বিবেচনা করে কৃত বা মীমাংসিত; এক পক্ষের অনুকূলে বা প্রতিকূরে (ও রকম একতরফা ডিগ্রি দেওয়ার নাম বিচার নয়––প্রচৌ)। ২ কোনো একজনের দ্বারা কথিত (একতরফা গল্প জমে উঠল ভালোই––সৈমু) । ~তলা, ~তালা বিণ এক তলবিশিষ্ট; ভূপৃষ্ঠ থেকে এক ছাদবিশিষ্ট (একতলা দালান) । ❑ বি বাড়ির নিচুতলা; ground floor । ~ তা বি ১ ঐক্য; মিলন; একভাব। ২ অভিন্নতা; একত্ব; অভেদ। ~তান বি সম্মিলিত সুর; বহু বাদ্যযন্ত্রের এক সুরে এক তালে লয়; concert । ❑ বিণ একাগ্র; এক বিষয়ে নিবিষ্ট (একতান তান মনে সঙ্গীত শ্রবণ করিতে লাগিলেন––ঈবি) । ~তানে ক্রিবিণ ১ সমকণ্ঠে; সমস্বরে । ২ একাগ্রচিত্তে । ~তাপন্ন বিণ অভিন্ন; ভেদাভেদহীন। ~তারা বি একটিমাত্র তারবিশিষ্ট বাদ্যযন্ত্রবিশেষ। ~তাল বি ১ সমান তাল; সমন্বিত লয় । ২ ধারাবাহিক নৃত্যগীত ইত্যাদি । ৩ সঙ্গীতের তালবিশেষ। ~তালা বি সঙ্গীতের তালবিশেষ; দ্বাদশ মাত্রাযুক্ত তাল । ~তালে ক্রিবিণ একভাবে; সমানভাবে। ~তিল⇒তিলমাত্র। ~তীর্থ বি ১ সহপাঠী; সতীর্থ । ২ এক গুরুর শিষ্য । ~ত্র, ~ত্রিত (অপ্র) অব্য, বিণ সমবেত; মিলিত; সম্মিলিত । ❑ক্রিবিণ এক স্থানে । ~ত্র করা ক্রি ১ এক স্থানে জমা করা; জড় করা । দলবদ্ধ করা । ~ত্র হওয়া ক্রি সঙ্ঘবদ্ধ হওয়া; একসঙ্গে মিলিত হওয়া । ~ত্রিশ, –ত্রিংশ বি ত্রিশের পরবর্তী সংখ্যা; ৩১ সংখ্যা । ❑ বিণ ৩১ সংখ্যক । ~ত্ব বি ১ একের ভাব; একাকিত্ব । ২ একতা; মিলন । ৩ অভেদ; অভিন্নতা; মিল । ~থোকে ক্রিবিণ একেবারে; একসঙ্গে; সমষ্টিগতভাবে। ~দন্ত, ~দংষ্ট্র বিণ একটি মাত্র দাঁত আছে এমন । ❑ বি গণেশ । ~দম বিণ পুরোপুর; সম্পূর্ণ; অত্যন্ত (সুর একদম করুণ––কেম)। ❑ ক্রিবিণ মোটেই; একেবারেই; আদৌ (একদম জানে না ) । ❑ বি এক নিঃশ্বাস। ~দমক বি এক ঝটকা; এক দৌড় (এক দমকে পার হয়ে যাই––অচিসে) । ~দমা বিণ একবার আওয়াজ করেই নিঃশেষিত হয়ে যায় এমন (একদমা পটকা)। ~দা ক্রিবিণ ১ কোনো এককালে; কোনো এক সময়ে (একদা তুমি প্রিয়ে আমারি এ তরুমূলে––রঠা)। ২ একইকালে; যুগপৎ। ~দাপটে ক্রিবিণ এক দমে; এক নিঃস্বাসে; এক দৌড়ে । ~দারনিষ্ঠ বিণ এক স্ত্রীতে সন্তুষ্ট (বাদশা আমানুল্লা একদারনিষ্ঠ বলে তুমি অবিবাহিতা––সৈমু)। ~দিন ক্রিবিণ যে কোনো এক দিবস (একদিন এসো) । ❑ বি অশুভ দিন বা সময় (আজ তোর একদিন কি আমারই একদিন) । ~ দিন–না~দিন ক্রিবিণ কখনো না কখনো (একদিন–না–একদিন সে আসবেই) । ~দিল বিণ সমান মনোভাববিশিষ্ট; অভেদাত্মা । ~দৃষ্টি, ~দিঠি, –দিঠ বিণ স্থিরনেত্র; একলক্ষ্য; অনন্যদৃষ্টি । ❑ বি ১ এক নজর; একবার দৃষ্টিপাত । ২ একদিকে দৃষ্টিপাত ; এক বিষয়ে দর্শন । ~দৃষ্টে ক্রিবিণ অনিমেষ নয়নে; অপলক চোখে (এক দৃষ্টে চাহে বামা দূর লঙ্কা পানে মদ)। ~দশে বি ১ এক অংশ; কোনো অংশ। ২ কোনো একটি দেশ । ~দেশদর্শী বিণ ১ এক পক্ষ বা অংশ বা দিক বিবেচনা করে এমন । ২ সংকীর্ণ; অনুদার । ৩ একচোখো; পক্ষপাতী । ৪ অপরিণামদর্শী। একদেশদর্শিতা বি । ~দেশি, ~দেশীয় বিণ ১ একদেশে জাত । ২ একই দেশের অধিবাসী; স্বদেশবাসী । ৩ একদেশ সম্বন্দীয় । ~দেহ বি ১ অভিন্ন শরীর; একাত্মা । ২ সগোত্র । ~দেহ ~প্রাণ বিণ সবদিক দিয়ে মিল আছে এরূপ; সব বিষয়ে একতাবদ্ধ। ~ধর্মা বিণ এক প্রকৃতি বিশিষ্ট; এক ধর্ম বিশিষ্ট; সমগুণ সম্পন্ন। ~ধর্মী বিণ অভিন্ন ধর্মসম্প্রদায়ভুক্ত। ~ধর্মিণী স্ত্রী.। ~ধা অব্য ১ এক প্রকারে । ২ এক দিকে; এক বিষয়ে । ~নবতি বি ৯১ সংখ্যা ; একানব্বই । ❑ বিণ ৯১ সংখ্যক । ~নলা বিণ একটি মাত্র নল বিশিষ্ট (একনলা বন্ধুক)। ~নাগাড়ে ক্রিবিণ অবিরামভাবে; ক্রমাগত; অবিচ্ছেদে (এক নাগাড়ে দুই দিন সে আর কখনো উপবাস করে নাই––মুম)। ~নায়ক বি ১ একমাত্র শাসনকর্তা বা প্রভু। ২ স্বৈরাচারী শাসক। ❑ বিণ একমাত্র শাসক বা রাজার অধীন; এক ব্যক্তির শাসনাধীন । ~নায়কত্ব বি একমাত্র শাসনকর্তা বা রাজার কর্তৃত্ব । ~ নায়কতন্ত্র, ~নায়করাজ্যতন্ত্র বি একজন মাত্র শাসক বা রাজার নির্দেশানুসারে প্রবর্তিতত শাসনব্যবস্থা; autocracy । ~নিঃশ্বাসে ক্রিবিণ দ্রুত; খুব সংক্ষেপে । ~নিষ্ঠা বি। ~পক্ষ বিণ একডানা বিশিষ্ট । ~পঙ্‌ক্তিক বিণ এক শ্রেণিভুক্ত। ~পঞ্চাশ বি ৫১ সংখ্যা ; একান্ন । ❑ বিণ ৫১ সংখ্যক। ~পত্নীক বিণ একমাত্র পত্নীবিশিষ্ট; দ্বিতীয় বার বিয়ে করেনি এমন। ~পদ, ~পা বি অল্প দূরত্ব; এক কদম পরিমাণ জায়গা (আঁধারে একপাও অগ্রসর হওয়া যায় না) । ❑ বিণ এক পা বিশিষ্ট; খোঁড়া । ~পদী বি সংকীর্ণ পথ; মাত্র একজনের গমনযোগ্য পথ। ~পদীকরণ বি (ব্যা.) একাধিক পদকে সমাসবদ্ধকরণ বা একপদে পরিণতকরণ। ~ পয়সা মা–বাপ বিণ অতিশয় কৃপণ । ~ পা জলে, ~ পা স্থলে––অনিশ্চিত অবস্থা । ~পাঠী বিণ সহপাঠী; সতীর্থ । ~পাঠিনী স্ত্রী.। ~পাব বিণ এক গ্রন্থি গাঁট বা পর্ব বিশিষ্ট (হাতে একগাছি একপাব বেত––দীমি) । ~পাল বিণ ১ একদল; একই পমু বা জন্তুর সমষ্টি (এক পাল ভেড়া) । ২ অনেক; বহু; প্রচুর । ~পার্শ্ব, ~পাশ বি ১ একদিক; একধার । ২ দেহের অর্ধাংশ । ❑ বিণ পৃথক; আলাদা (সতীনকে একপাশ করিয়া দেয় ––দমি)। ~পার্শ্বে, ~পাশে ক্রিবিণ । ~পিতৃক বিণ এক পিতার ঔরসজাত; এক পিতা এমন । ~মাতৃক বিপ. । ~পুরুষ বি ১ বংশানুক্রম হিসাবে এক ব্যক্তির জীবন কাল (তারা তো মোটে এক পুরুষে ধনী) । ২ পরম পুরুষ; আল্লাহ ; ঈশ্বর । ~পেট ক্রিবিণ পেট ভরে (একপেট খেয়ে নাও) । ❑ বিণ ভরপেট (একপেট খাবার) । ~পেশে, ~পেশো বিণ ১ একপাশে ঝোঁকা ; একদেক ভারী (প্রাচীন সভ্যতার ধারণাটা আমাদের মনে নিতান্ত একপেশেো হয়ে উঠেছে––প্রচৌ)। ২ পক্ষপাতদুষ্ট। ~প্রস্ত বিণ একদফা; একবারের মতো (এক প্রস্ত চা ও খাবার না খাইয়া সকালে কেহ কোথাও বাহির হয় না––বিব) । ~ফালি, ~ফালা বি এক খণ্ড; লম্বাভাবে কাটা এক টুকরা (আছিল ইসর মূল তাহে একফালি––কমু) । ~বংশীয় বিণ একই বংশজাত; স্বগোত্রীয়। ~বচন বি (ব্যা.) একটি মাত্র ব্যক্তি বস্তু বা বিষয় নির্দেশক পদ; singular number । ~বর্গা, ~বগগা বিণ একগুঁয়ে। ~বস্ত্র বি একমাত্র বস্ত্র । ❑ বিণ একটি মাত্র পরিধেয় বস্ত্র সম্বল এমন; এক কাপুড়ে । ~বস্ত্রা স্ত্রী.। ~বাক্যে ক্রিবিণ এক কথায়; সমস্বরে; কোনোরূপ মতভেদ না রেখে। ~বার ক্রিবিণ ১ এক সময়ে (একবার যখন তার জ্বর হয়েছিল)। ২ একের অনধিকবার; একদফা (একবার তোরা মা বলিয়া ডাক––রঠা) । ~বারে ক্রিবিণ একদফায়; এক চেষ্টায় সম্পূর্ণরূপে (কাজটা একবারে করে ফেলে) । ~বাস বি একমাত্র বস্ত্র । ❑বিণ একমাত্র বস্ত্র পরিহিত। ~ বিংশ, ~বিংশতি বি ২১ সংখ্যা; একুশ । ❑ বিণ ২১ সংখ্যক । ~ভাব বিণ একমন; এক চিত্ত (ভবানীর নামে দিলা একভাব হয়ে––ভারা) । ❑ বি এক বা অনন্য বিষয়ে আসক্তি; কোনো বিষয়ে একনিষ্ঠতা । ~ভিতে ক্রিবিণ একদিকে; একপাশে; একান্তে । ~মত বিণ সমমতাবলম্বী; মতে বা ভাবনায় অভিন্ন । ~মতাবলম্বী বিণ একমতে বিশ্বাসী; অভিন্ন মত পোষণকারী । ~মতি, ~মতী(–তিন্) (প্রাবা.) বিণ একনিষ্ঠ (অহোনিশি একমতী তোহ্মা ছাড়ী নাহি গতী––বচদা) । ~মনা, ~মনাঃ বিণ একাগ্রচিত্ত; একনিষ্ঠা সহকারে; বিষয়ান্তরে মনোনিবেশ না করে। ~মাতৃক বিণ একই মাতার গর্ভে জাত; সহোদর । ~মাত্র বিণ ১ কেবল একটি; একের অনধিক। ২ অদ্বিতীয় (আমি যে অসাধারণ, যে অতুলনীয়, যে একমাত্র––বুব) । ~মাত্রা বি ১ (ছন্দ.) একবারে উচ্চার্য শব্দাংশ; one syllable । ২ (সনৃ.) ছন্দ পরিমাপক কাল বিভাগের এক বিভাগ। ❑ বিণ (চিকি.) একদাগ; একবার সেবনের মতো; monosyllabic । ~মুখী বিণ একমুখ বা ছিদ্র বিশিষ্ট (কাহার নিকট দক্ষিণাবর্ত শঙ্খ বা একমুখী রুদ্রাক্ষ আছে––রাব)। ~মুখে ক্রিবিণ একদিকে (তারা সবাই একমুখে চলেছে)। ~ মুখে দুই কথা বি কথার ঠিক না থাকা; কথার বরখেলাফ । ~মুরগি দুবার জবাই ১ একই অপরাধের জন্য দুবার শাস্তি প্রদান । ২ একই জিনিসকে দুই কাজে লাগানো । ~মুষ্টি, ~মুঠো, ~মুঠ বিণ একমুষ্টি; পরিমিত; অতি অল্প পরিমিত (একমুষ্টি চাল) । ~মুষ্টি ভাত, ~মুঠো ভাত বি অতি সাধারণ ও সামান্য পরিমাণ আহার্য (একমুঠো ভাতের জোগাড়ও নেই)। ~মেটে বিণ ১ অসম্পূর্ণ; আংশিকভাবে কৃত (একটা একমেটে প্রোগ্রাম তৈরি করবার চেষ্টা করা যাক––প্রচৌ) । ২ একবার মাত্র মাটির প্রলেপ দেওয়া হয়েছে এরূপ; আরব্ধ মাত্র (ঠিক যেন কুমারটুলির একমেটে ঠাকুর––দীমি) । ৩ একহারা (এক মেটে গড়ন ––হেব) । ~মেটে করা ক্রি কোনো কাজ আংশিক ভাবে করা; কোনো কিছুর প্রাথমিক কাজ করে রাখা । ~রকম, ~রূপ বিণ একই ধরনের; এক জাতীয় (দেখতে সব গুলোই একরকম)। ❑ ক্রিবিণ কোনো প্রকারে; যেমন তেমন করে; অনির্দিষ্ট ধরনে (দিন একরকম কাটছে) । ~রঙা বিণ এক রঙে রঞ্জিত (একরঙা কাপড়)। ~রত্তি, ~রতি বিণ ‌ ১ সামান্য পরিমাণ; একটুখানি; অত্যল্প (ভালবাসতে পারব না একরত্তি––অচিসে) । ২ খুব ছোট; অতিক্ষুদ্র; কচি (একরত্তি মেয়ে) । ~রা বি একযুক্তি; এক ধরনের মত (সব শেয়ালের এক রা––প্রবাদ) । ~রোখা, ~রোকা বিণ ১ একগুঁয়ে; বদরাগী; জেদি । ২ এক দিকে রোখ বা গতি এমন (বাইরে আমার ভাঙা দরজায় উতল হওয়ার শুধু একরোকা বুক চাপড়ানি আর কারবালা–মাতম রণিয়ে উঠল––নই) । ৩ একদিকে নকশা বা ছাপ আছে এমন । ~রোথামি বি একগুঁয়েমি (ভাষাতে যাকে বলে একরোখামি ও বাড়াবাড়ি তাই হচ্ছে সংস্কৃত কাব্যের প্রধান দোষ––প্রচৌ) । ~লাঠিতে সাপ মারা ক্রি এক উপায়ে অনেক কাজ হাসিল করা । ~ লেডা বিণ (মুদ্রণ.) (লেটোর প্রেসের মুদ্রণ সম্পর্কে) কেবলমাত্র একখানি লেড (lead ) দিয়ে পঙ্‌ক্তিসমূহ পৃথক করে ছাপানো (একলেডা করে ছাপানো হয়েছে)। ~শত, ~শ, ~শো বি ১০০ সংখ্যা । ❑ ১০০ সংখ্যক । ২ অগণিত; অনেক (একশ মানিক জ্বালা––রঠা) । ~শরণ বি একমাত্র আশ্রয় স্থল; একমাত্র গৃহ। ❑ বিণ একমাত্র আশ্রয়বিশিষ্ট; একগৃহসম্পন্ন; একের উপর নির্ভরশীল এমন । ~শা বিণ সম্পূর্ণ; একেবারে (ভিজে একশা) । ~ শিলা বিণ অখণ্ড শিল বা পাথরে গড়া (আর একটি পাহাড় দেখিলাম, সেটি একশিলা––সচ) । ~শৃঙ্গ বিণ একশিংবিশিষ্ট । ❑ বি গণ্ডার। ~শেষ বি ১ চূড়ান্ত; চরম অবস্থা; আতিশয্য (কষ্টের একশেষ) । ২ (ব্যা.) দ্বন্দ্ব সমাসবিশেষ, পূর্ব ও উত্তরপদ অভিন্ন বৃত্তিধারী হওয়ায় সমস্তপদে বহুবচনের বিভক্তি যুক্ত হয়ে থাকে, যথা––শিক্ষক ও শিক্ষিকারা= শিক্ষকবৃন্দ। ~ষট্টি, ~ষষ্ঠি বি ৬১ সংখ্যা । ❑ বিণ ৬১ সংখ্যক। ~ষট্টিতম, ~ষষ্টিতম বিণ ৬১ সংখ্যক। ~সপ্ততি বি ৭১ সংখ্যা; একাত্তর । ❑ বিণ ৭১ সংখ্যক । ~ সানকির ইয়ার ⇒ ~ এক গেলাসের ইয়ার । ~সূত্র, ~সুত বিণ একসুতা পরিমাণ চওড়া; এক ইঞ্চির অষ্টমাংশ। ~হাত বিণ ‌১ ১৮ ইঞ্চি পরিমিত; একহস্ত পরিমাণে ক্রোধ প্রকাশ (তাকে একহাত দেখে নেবো) । ~হাত দেখা ক্রি প্রতিশোধ নেওয়ার চেষ্টা (তাকে একহাত দেখে নেবো) । ~হাত নেওয়া বা লওয়া ক্রি স্পষ্ট দুই কথা শুনানো; তিরস্কার করা (তাকে একহাত না নিলে চলবে না)। ~ হাতে ক্রিবিণ একাকী; অন্যের সাহায্য ছাড়া (সব এক হাতে করেছি; এক হাতে তালি বাজে না) । ~হালি বিবিণ চারটে; চারটে বস্তু (এক হালি আম) । ~হৃদয় বিণ একাত্মা; অভিন্নহৃদয় । {স. √ই+ক(কন্)}

**একইতি** ⇒ একুইতি

**একছার, একছের** [অ্যাক্‌ছার্, অ্যাক্‌ছের্] ক্রিবিণ সরাসরি; সোজাসুজি (কাহাকেও না দেখিয়া একছার বাড়ীর মধ্যে প্রবেশ করিলেন––নর) । {ফা. য়কসর .............. }

**একজামিন, একজ্যামিন, একজামিনেশন** ⇒ এগজামিন

**একজিবিশন** [এক্‌জিবিশন্] বি প্রদর্শনী; মেলা । {ই. Exhibition}

**একটা, একটি** [অ্যাক্‌টা, এক্‌টি] বিণ ১ ১–সংখ্যক (একটা টাকা) । ২ নির্দিষ্ট কোনো এক (একটা কথা বলি) । ৩ অনির্দিষ্ট কোনো এক; যে কোনো (একটা হলেই হলো; একটি ছেলে বললো) । ~কথা বি সংক্ষিপ্ত আলাপ (আপনার সাথে আমার একটি কথা আছে) । ~–না–~ বিণ অন্তত একটি (একটা–না–একটা অসুখ লেগেই আছে)। {স. এক+বা. টা, টি; তুল. হি. একঠো}

**একটু** [এক্‌টু] বিণ সামান্য; অতি অল্প (একটু চা দাও) । ❑ ক্রিবিণ ১ সামান্যক্ষণ; খানিক (একটু দাঁড়াও)। ২ একবার (একটু যাওনা)। ~কু, ~ কু বিণ অত্যল্প; কিঞ্চিন্মাত্র; কিছু। ~কুতে, ~তে ক্রিবিণ । ~খানি বিণ ১ সামান্য অল্প (একটুখানি দুধ) । ❑ ক্রিবিণ অল্প কিছুক্ষণ (একটুখানি সবুর করো) । ২ অল্পবয়স্ক; কচি (একটুখানি মেয়ে) । {স. এক + বা. টু}

**একতর, একতরহ** [এক্‌তর্, –রহ্] ক্রিবিণ এক প্রকার; এক রকম; এক ধরনের । {ফা য়ক্ ....... + আ. ত়রাহ় .......... }

**একতেদা** [এক্‌তেদা] বি ইমামের অনুসরণ; পশ্চাদ্‌গমন । {আ. ইক়তিদা ............ }

**একর** [একর্] বিণ ৪৮৪০ গজ পরিমিত জমি।

**একরাট** [এক্‌রাট্] বিণ ১ সার্বভৌম; একচ্ছত্র (জার্মানী সমগ্র ইউরোপের সম্রাট হবার দুরাশা হৃদয়ে পৌষণ করত বলে স্বদেশেও একরাট হতে পারেনি––প্রচৌ)। ২ প্রধান; প্রভাবশীল (কিছুদিনের ফরাসি ভাষা ইউরোপে একরাট ভাষা হয়ে উঠেছিল––প্রচৌ)। {স. এক+রাট্<√রাজ্+ক্বিপ্}

**একরাম, ইকরাম** [এক্‌রাম্, ই–] বি শ্রদ্ধা; ভক্তি; ভদ্রতা; সম্মান প্রদর্শন (এনাম একরাম তুমি কি দিবে আমায়––সৈহা; তাহাকে ইনাম একরাম দিয়া––রাম) । {আ. ইক্‌রাম ............... }

**একরার, ইকরার** [এক্‌রার্, ই–] বি ১ স্বীকার; কবুল (সকল ডাকাইত একরার করিলেন––বচ) । ২ প্রতিজ্ঞা; শপথ। ৩ চুক্তি । ~নামা বি ১ চুক্তিপত্র; অঙ্গীকারপত্র (সমাজের ইকরারনামায় কাস্মিন কালে বাঁধা হয় নিকো––বিদে) । ২ প্রতিজ্ঞাপত্র; শপথনামা ।{আ. ইক়রার ................ }

**একরোখা** [অ্যাক্‌রোখা] বিণ দৃষ্টি একদিকে নিবদ্ধ এমন; একগুঁয়ে; গোঁয়ার। {ফা. য়ক্‌রুখ ..................}

**একল** (বিরল) [একল্] বিণ একলা; একাকী; একক। একলী, একেলী বি স্ত্রী. একাকিনী (একেলী বুলসি কেহ্নে বৃন্দাবন মাঝে––বচদা) । {স. এক+√লা+ ক> একল}

**একলপ্ত** [এক্‌লপ্‌তো] বিণ লাগালাগি; সংলগ্ন; সংযুক্ত; অখণ্ড (মাটি কিন্তু একলপ্ত ভাবে নেই, খণ্ড খণ্ড ভাবে আছে––প্রচৌ) । ফা. একলখ্‌ত ............. > একলপ্ত}

**একলসেঁড়ে, একলষেঁড়ে** [উকল্‌শেঁড়ে] বিণ ১ অসামাজিক; অমিশুক; একা থাকতে পছন্দ করে এমন । ২ স্বার্থপর; নিজের সুখ ভোগের দিকেই লক্ষ্য যার । {স. একল+স. ষণ্ড>বা. ষাঁড়+ইয়া=ষাঁড়িয়া>ষাঁইড়্যা>ষেঁড়ে}

**একলা, একেলা** [অ্যাক্‌লা, অ্যাকেলা] বিণ ১ একাকী; নিঃসঙ্গ (অনেকে ব্যাপার কি দেখিবার জন্য একলা অথবা দল বাঁধিয়া দেখিতে আসিতেছিল––কাআও; যদি তোর ডাক শুনে কেউ না আসে তবে একলা চলরে––রঠা; আমি একেলা, চারিদিকে বাঁকা জল কিরছে খেলা––রঠা)। ২ অসহায় (বড় একলা বোধ করছি) । {স. একল<এক+√লা+অ(ক)+বা. আ; তুল. হি. অকেলা}

**একলাই** [অ্যাক্‌লাই] বি এক ফর্দ বা এক পাট্টা মিহি চাদর; সাদা ফুল কাটা উড়ানি (সিপাহি পেড়ে ঢাকাই ধুতি পরা––বুটেদার একলাই ও গাজের মেরজাই গায়––প্যামি) । {স. এক+বা. লাই; হি. লাঈ}

**একলা–একলি** [অ্যাক্‌লা–অ্যাক্‌লি] ক্রিবিণ একাকী; নির্জনে; তৃতীয় জনের অনুপস্থিতিতে (বাদ–বাকিটা পরে আপনাকে একলা–একলি বলব––সৈমু)। {একলা+অনু. একলি}

**একলা–দুকলা, একলা–দোকলা** [অ্যাক্‌লা–দুক্‌লা, –দো–] বি ১ কখনও একাকী কখনও দুইজন । ২ অত্যল্প লোক (এটা একলা–দোকলার কর্ম নয়) । ❑ বিণ নিঃসঙ্গ। {তুল. হি. ইকেলা–দুকেলা}

**একলি** [একোলি] বিণ একাকী বা একাকিনী (একলি যাওব হাম––রঠা) । {স. একল+বা. ই; তুল. হি. ইকেলী}

**একলিম** ⇒ ইকলিম

**একলে** (মবা.) [একোলে] বিণ একাকী; নিঃসঙ্গ (বসিয়া বিরলে থাকয়ে একলে––বচদা) । {স. একল>}

**একলেপচা, একল্যাপচো** [অ্যাক্‌লেপ্‌চা, –ল্যাপ্‌চো] বি একলাগও (এ যেন একল্যাপচো দেখাচ্ছো––কেম)। {স. এক+লেপ+বা. চা, চে, চো<হি. সা (মত অর্থে)=একলেপের মতো}

**একশা, একসা** [অ্যাক্‌শা] বিণ ১ একসঙ্গে মিলিত; একত্র (ঠাকুর–কুকুর একসা করে নড়িয়ে দিলে সে ভিত্তি––সদ) । ২ মিশ্রিত; একাকার। {ফা. য়াকসাঁ ................. ; তুল. স. একশঃ; হি. এক্‌সা}

**একশিরা** [অ্যাক্‌শিরা] বি অণ্ডকোষের যে রোগে একটি অণ্ড ও শিরা স্ফীত হয়; Orchitis । {স. এক+শিরা}

**একসর, একসরী** ⇒ একেশ্বর

**একসা** ⇒ একশা

**একসারসাইজ** [এক্‌সার্‌সাইজ্] বি ব্যায়াম্; শারীরিক কসরত। {ই. exercise}

**একহারা** [অ্যাক্‌হারা] বিণ ছিপছিপে গড়নের; মোটাও নয় রোগাও নয়; কৃশাঙ্গ (বয়স সত্তরের কাছাকাছি হইবে একহারা পাতলা চেহারা––বিব) । {স. একেশ্বর>একসর>একহর+বা. আ=একহরা>একহারা; হি. এক্‌হরা, তুল. দোহারা}

**একা** [অ্যাকা] বিণ ১ একলা; নিঃসঙ্গ; একক (একা যাব বর্ধমান করিয়া যতন––ভারা) । ২ কেবলমাত্র (একা রামে রক্ষা নেই, সুগ্রীব দোসর––প্রবাদ)। ❑ ক্রিবিণ নির্জনে (একা একা চিন্তা করে নিজ মনে––রঠা) । ~ই একশ একই প্রতিপক্ষের সহিত লড়তে সমর্থ; অত্যন্ত ক্ষমতাশালী । {স. একাকিন্<এক +আকিন্ = একাকী>বা. একা}

**একাকার** [অ্যাকাকার্] বিণ ১ একশা; একত্র; মিশ্রিত। ২ ভেদরহি; পার্থক্যহীন । ৩ সমান আকৃতি বিশিষ্ট; একই রকম চেহারার অধিকারী । একাকারা স্ত্রী. (রাধা ও ম্যাডোনা একাকারা––মোম)। {স. এক+আকার=একাকার}

**একাকী** [একাকি, অ্যাকাকি] বিণ ১ একলা; নিঃসঙ্গ। ২ অসহায়। ❑ ক্রিবিণ নির্জনে । একাকিনী স্ত্রী.। {স. একাকিন্<এক+আকিন্}

**একাকৃতি** [একাক্‌কৃতি/অ্যা–] বিণ তুল্যাকৃতি; একই রকমের চেহারা বিশিষ্ট (যে রূপ সবাংশে একাকৃতি হইয়াছিলেন––ঈবি) । {স. এক+আকৃতি}

**একাগ্র** [একাগ্‌গ্রো] বিণ একনিষ্ঠ; অনন্যমনা; এক বিষয়ে আসক্ত । ~তা বি । ~চিত্ত বিণ কেবল এক বিষয়ে নিবিষ্টচিত্ত; অনন্যমনা। {স. এক+অগ্র}

**একাঘ্নী** [একাঘ্‌নি] বি অব্যর্থ মহাস্ত্র বিশেষ; যা শুধু একবার লক্ষিত ব্যক্তিকেই বধ করতে সমর্থ (একাঘ্নী বাণ––মদ) । {স. একঘ্নী=এক+√হন্+অ(টক্)+ঈ(ঙীপ্)}

**একাঙ্ক; একাঙ্কিকা** [একাঙ্‌কো, একাঙ্‌কিকা] এক অঙ্কবিশিষ্ট নাটক; one act drama । {এক+অঙ্ক, ইক+আ}

**একাট্টা, এককাট্টা** [অ্যাকাট্‌টা/এ–, অ্যাক্‌কাট্‌টা] বিণ ১ একজোট; দলবদ্ধ; সংহত (সেই জমিদার মহাজনরাই যখন একাট্টা হইয়া পাকিস্তান দাবির বিরুদ্ধতা করেন––আমআ) । ২ একস্থানে জড়; সমবেত। {স. একত্র>একত্ত> একট্ট+আ=একট্টা, একাট্টা, এককাট্টা; তুল. হি. ইকট্‌ঠা}

**একাডেমী, অ্যাকাডেমি** [অ্যাকাডেমি] বি ১ সাহিত্য শিল্প বিজ্ঞান প্রভৃতির চর্চা ও গবেষণা কেন্দ্র (বাংলা একাডেমী, শিল্পকলা একাডেমী প্রভৃতি) । ২ এথেন্সের নিকটবর্তী উদ্যান যেখানে প্লেটো শিক্ষা দান করতেন । {ই. academy; গ্রি. akademeia}। ⇒ অ্যাকাডেমি

**একাত্তর** [একাত্‌তোর্, অ্যা–] বি ৭১ সংখ্যা। ❑ বিণ ৭১ সংখ্যক। {স. একসপ্ততি>}

**একাত্ম** [একাত্‌তোঁ, অ্যা–] বিণ অভিন্ন; পার্থক্যহীন; ভেদশূন্য (তারা দুই বন্ধু একাত্ম হরিহরাত্মা) । {এক+আত্মা; বহু.}

**একাত্মবাদ** [একাত্‌তোঁবাদ্, অ্যা–] বি অদ্বৈতবাদ; ব্রহ্ম ও জগৎ এক ও অভিন্ন––এই মতবাদ। একাত্মবাদী(–দিন্) বিণ এক ব্রহ্ম ছাড়া আর কিছুই নাই––বেদান্তের এই মত পোষণকারী । {স. একাত্ম+বাদ}

**একাত্মা** [একাত্‌তাঁ] বিণ অভিন্নহৃদয়; একপ্রাণ । একাত্মতা বি। {স. এক+আত্মা; কর্মধা.}

**একাদশ** [একাদশ্, অ্যা–] বি ১ ১১ সংখ্যা; এগারো । ❑ বিণ ১১ সংখ্যক। {স. এক+দশন>স. একাদশ}

**একাদশী** [একাদোশি, অ্যা–] বি স্ত্রী. ১ তিথিবিশেষ। ২ এই তিথিতে পালনীয় উপবাস (একাদশী করা)। ❑ বিণ এগার বৎসর বয়স্কা; একাদশবর্ষীয়া । {স. একাদশ+ঈ(ঙীপ্)}

**একাদিক্রমে** [একাদিক্‌ক্রোমে] ক্রিবিণ ১ আনুক্রমিকভাবে; প্রথম থেকে শুরু করে পর পর; নিরবচ্ছিন্নভাবে । ২ এক নাগাড়ে; ক্রমাগত; নিরন্তর। {স. এক+আদি+ক্রমে}

**একা–দোকা, এক্কা–দোক্কা** [অ্যাকাদোকা, –ক্‌কাদোক্‌কা] বিণ একজন দুইজন (মাঠে একা–দোকা চলতে আছ? ––মোহ) । {স. একাকী (কিন্)>একাঈ>একা; অনু. দোকা}

**একাধার** [একাধার্/অ্যা–] বি একই পাত্র । একাধারে ক্রিবিণ একই সঙ্গে; যুগপৎ (তিনি একাধারে কবি ও গায়ক) । {স. এক+আধার; কর্মধা.}

**একাধিক** [একাধিক্, অ্যা–] বিণ একের বেশি । {স. এক+অধিক; তৎ.}

**একাধিকার** [একাধিকার্] বি একচেটিয়া অধিকার; monopoly । {স. এক+অধিকার; ৬তৎ.}

**একাধিপ** ⇒ একাধিপতি

**একাধিপতি, একাধিপ [**একাধিপোতি, –ধিপ্] বি ১ একমাত্র অধীশ্বর বা প্রভু; সার্বভৌম রাজা; ;সর্বোচ্চ শাসক। ২ সর্বেসর্বা । একাধিপত্য বি সার্বভৌমত্ব; প্রতিদ্বন্দ্বীহীন প্রভুত্ব; একজনের কর্তৃত্ব (সাহিত্যের উপর একাধিপত্য করিতেন––বচ) । {স. এক+অধিপতি, অধিপ}

**একানব্বই** [একানব্‌বোই, অ্যা–] বি ‌১ ৯১ সংখ্যা । ২ বিণ ৯১ সংখ্যক। {স. একনবতি>প্রা. একান্নব্বই>; মধ্যপ.}

**একান্ত** [একান্‌তো] বিণ ১ নিতান্ত; অত্যন্ত। ২ অবধারিত; নিশ্চিত। ৩ নির্জন । ৪ নিজস্ব; খাস (এই দিনের সীমানায় তুমি আর আমি একান্ত হবো––আগ) । ~পক্ষে অব্য নিতান্তই যদি । ২ অব্য কমপক্ষে । একান্তে ক্রিবিণ নির্জনে; গোপনে (কহিলেন শচীকান্ত মধুর বচনে, একান্তে––মদ)। ~সচিব বি দবির–খাস; private-secretary । {স. এক+অন্ত; বহু.}

**একান্তর** [একান্‌তর্] বিণ একটির পর একটি করে বাদ দিয়ে; একের ব্যবধানে অবস্থিত; alternate । ~কোণ বি (জ্যা.) দুইটি সরলরেখা পরস্পরকে ছেদ করলে যে চারটি কোণ উৎপন্ন হয় তার প্রত্যেকটির বিপরীত দিকের কোণ পরস্পরের একান্তর কোণ; alternate angle । {স. এক+অন্তর; নিত্য.}

**একান্ন১** [একান্‌নো, অ্যা–] বি ৫১ সংখ্যা । ❑ বিণ ৫১ সংখ্যক । {স. একপঞ্চাশৎ>একান্ন; মধ্য.}

**একান্ন২ , একান্নবর্তী, একান্নভুক্ত, একান্নভোজী** (–জিন্) [একান্‌নো, –বোর্‌তি, –ভুক্‌তো, –ভোজী] বিণ যৌথ পরিবারভুক্ত; এক গৃহস্থালীর অন্তর্ভুক্ত (আলী বক্‌স ও ইজ্জত বক্‌স বহুদিন পর্যন্ত একান্নভুক্ত ছিলেন––আজাশা)। ❑ বি একত্রে আহারকারী। ~বর্তী পরিবার বি যৌথ পরিবার; খাওয়া পরা ও বসবাস এক সঙ্গে হয় এমন পরিবার; joint family (পূর্বে একান্নবর্তী পরিবারের মধ্যে ছিলাম––রঠা)। {স. এক+অন্ন; বহু.}

**একাবলি, একাবলী** [একাবোলি] বি ১ একনরি হার; কণ্ঠাভরণ বিশেষ। ২ (ছন্দ.) এগারো অক্ষরের বাংলা ছন্দবিশেষ (অবশ্য শুধু পয়ার ভেঙ্গে একাবলী লেখা চলত না––সুদ) । {স. এক+আবলী, আবলি; বহু.}

**একাব্বরী** ⇒ আকবরী

**একামত, ইকামত, আকামত** [একামত্, ই–, আ–] বি ফরজ নামাজের প্রারম্ভে উচ্চারিত আজানের অনুরূপ শব্দাবলি (তাড়াতাড়ি আকামত করে নামাজ শুরু করে দিলাম––কাই) । একামতি বি একামত বলার কার্য বা পদ। {আ. ইক়ামত .......... }

**একার১** [একার্] বি ১ ব্যঞ্জন বর্ণের সহিত ‘এ’ স্বরধ্বনির প্রতীকরূপে ব্যবহৃত ‘ে’ চিহ্ন । ২ ‘এ’ বর্ণ । একারাদি বিণ আদিতে ‘এ’ বর্ণবিশিষ্ট (একারাদি শব্দ) । একারান্ত বিণ অন্তে ‘এ’ বর্ণ বিশিষ্ট (একারান্ত শব্দ)। {স. এ+কার}

**একার২** [অ্যাকার্] বি কেবল একজনের । {একা+সম্বন্ধের ‘র’ বিভক্তি}

**একার্থ, একার্থক** [একার্‌থো, –থোক্] বিণ ১ সমার্থবোধক; তুল্যার্থ; যাদের অর্থ একরূপ। ২ একই অভিপ্রায়বিশিষ্ট । একার্থতা বি। একার্থচর্যা বি একই উদ্দেশ্য সিদ্ধির জন্য সম্মিলিত প্রচেষ্টা । একার্থ–প্রতিপাদক, একার্থবোধক বিণ এক অর্থজ্ঞাপক; একই অর্থবিশিষ্ট। একার্থপ্রতিপাদকতা, একার্থবোধকতা বি। {স. এক+অর্থ, অর্থক; কর্মধা.; বহু.}

**একাল** [একাল্] বি ১ বর্তমানকাল। ২ ইহকাল ~ – ওকাল বি ১ ইহকাল ও পরকাল । ২ বর্তমানকাল ও অতীত বা প্রাচীনকাল । ~– সেকাল বি বর্তমানকাল ও অতীতকাল । {এই + কাল> এইকাল> একাল; অনুরূপভাবে সেই+কাল=সেকাল; কর্মধা.}

**একাশি, একাশী** [একাশি, অ্যা–] বি ৮১ সংখ্যা । ❑ বিণ ৮১ সংখ্যক । {স. একাশীতি>একাশি; মধ্য.}

**একাশ্রয়, একাশ্রিত** [একাস্‌স্রয়, একাস্‌স্রিতো] বিণ কেবল একজনের উপর নির্ভরশীল; অন্য আশ্রয় নাই এমন; অনন্যগতি। {স. এক+আশ্রয়, আশ্রিত}

**একাসন** [একাশোন্, অ্যা–] বি ১ অভিন্ন আসন; একমাত্র উপবেশন স্থান । ২ অন্য আসন নাই বা আসন বদল করে না এমন। {স. এক+আসন; কর্মধা.}

**একাহার** [একাহার্, অ্যা–] বি সারা দিনে রাত্রে একবার মাত্র খাদ্য গ্রহণ । একাহারী বিণ । {স. এক+আহার; কর্মধা.}

**একি** [একি] অব্য বিস্ময়সূচক––এ কেমন; এ কিরূপ (একি কথা শুনি আজি মন্থরার মুখে––মদ) । {স. √ই+ক(কন্)=এক>বা. এ+স. কিম্>কি}

**একিদা** ⇒ আকিদা

**একিন, একীন** [একিন্] বি স্থির বিশ্বাস; দৃঢ় প্রত্যয় (আমার উপর তোমার একিন নাই––আরও)। {আ. য়ক়ীন ........}

**একিনী, একীনী** [একিনি] বিণ নিশ্চিত; দৃঢ় । {আ. য়ক়ীনী ...............}

**একীকরণ** [একিকরোন] বি ১ সমানকরণ; এক আকারে পরিণতকরণ । ২ একত্রীভবন; মিলন (সে রাত্রে দাম্পত্য একীকরণ এত ঘনীভূত হইয়া উঠিয়াছিল––রঠা) । একীকৃত বিণ । {স. এক+ঈ(চ্বি)+√কৃ+অন(ল্যুট্)}

**একীভবন** [একিভবোন্] বি ১ একাকার হওয়া; সমান অবস্থা প্রাপ্তি । ২ একত্রে মিশ্রণ । {স. এক+ঈ(চ্বি)+ভবন}

**একীভাব** [একিভাব্] বি ঐক্য; এক হওয়া । একীভূত বিণ ১ এক অবস্তা প্রাপ্ত; সমতা প্রাপ্ত । ২ স্তূপীকৃত; একত্র মিলিত । {স. এক+ঈ(চ্বি)+ভাব}

**একুইতি, একইতি** (প্রাবা.) [একুইতি, –ক–] বিণ স্ত্রী. এক পুত্রসন্তান বিশিষ্ট (একইতি মাএর ছাওয়াল––বচদা) । {স. একপুত্রবতী}

**একুন** [একুন্] বি মোট; সর্বশুদ্ধ; সমষ্টি । একুনে ক্রিবিণ সর্বশুদ্ধ; সাকুল্যে; মোট । {স. এক+ঊন; ৩তৎ.}

**একুল ওকুল** [একুল্ ওকুল্] বি ১ পিতৃকুল ও শ্বশুরকুল । ২ উভয় অবলম্বন । ~ দুকুল যাওয়া–– উভয় অবলম্বন থেকে ভ্রষ্ট বা বিচ্যুত হওয়া; সম্পূর্ণ নিরাশ্রয় হওয়া । {এ+কুল+ও+কুল; কর্মধা.}

**একুশ** [একুশ্] বি ২১ সংখ্যা । ❑ ২১ সংখ্যক । একুশে বিণ মাসের ২১ দিনের দিন; ২১ শে (একুশে আশ্বিন) । {স. একবিংশতি> পা. একবীসতি> একুশ; হি. একইস্}

**একূল–ওকূল** [একুল্–‌ওকুল্] বি ১ নদীর উভয় তীর (নদীর একূল–ওকূল দুকূল বয়ে যায়––গান) । ২ দুই দিক। ৩ (আল.) ইহকাল ও পরকাল । {স. কূল; এ+কূল+ও+কূল}

**একে১** [একে] সর্ব তাকে; একে; এই ব্যক্তিকে (একে তো চিনি না) । {স. উদম্>বা.এ+কে (কর্মকারকের বিভক্তি)}

**একে২** [অ্যাকে] সর্ব ১ এক বস্তুকে বা কোনো এক বিষয়ে (একে পায়, আরে চায়)। ২ একটিতে (একেই হবে) । ❑ ক্রিবিণ একদিকে; একপক্ষে (একেত চুরি, তার উপর সিনাজুরি––প্রবাদ) । ~ ~ ক্রিবিণ পরপর; একের পর এক করে (একে একে নিভিছে দেউটি––মদ) । ~বারে বিণ–বিণ নিতান্ত (একেবারে বোকা) । ❑ ক্রিবিণ সম্পূর্ণভাবে (একেবারে গেছি) । {স. এক+বা. এ}

**একেলা** ⇒ একলা

**একেলিয়ানা** [একেলিয়ানা] বি স্বাতন্ত্র্য; একাকিত্ব (কিছু সেকেলে নাম, কিন্তু সে খুঁত পুষিয়েছে তার নির্জলা একেলিয়ানায়––বুব)। {একেলা+ই+আনা বা. ‘বাঙালিয়ানা’ শব্দের সাদৃশ্যে ‘একেলিয়ানা’ গঠিত}

**একেশ্বর, একসর** (মবা.) [অ্যাকেশ্‌শর্, এক্‌শর্] বিণ ১ একাকী; নিঃসঙ্গ; একা এমন (বহু সংখ্যক সৈন্য . . . একেশ্বর আবদুল ওহাবের প্রতি অস্ত্র বর্ষণ করিতে লাগিল––মীম; মহারণ্যে চলি যায় একসর রথী––দৌকা) । ২ একাধিপতি; সর্বময় প্রভু । ❑ বি এক ও অদ্বিতীয় আল্লাহ; বিশ্বজগতের একমাত্র অধিপতি খোদাতালা; ঈশ্বর; God । একেশ্বরবাদ বি আল্লাহ এক এবং অদ্বিতীয় এই দার্শনিক মত । একেশ্বরবাদী বিণ আল্লাহ এক ও অদ্বিতীয় এই মতে বিশ্বাসী; সৃষ্টিকর্তা ঈশ্বর বা God এক ও অদ্বিতীয়––এই মতবাদে বিশ্বাসী। একেশ্বরী, একসরী (মবা.) বিণ স্ত্রী. একাকিনী; একেলা (ফুলে ভরা মধু কন্যা ফির একশ্বরী––মৈগী; একসরী বঞ্চে পূর্বজন্ম পাপ ফলে––দৌকা) । {স. এক+সর (√স্)=একসর। মধ্য বাংলায় শব্দটিকে অযথা সংস্কৃতায়িত করতে গিয়ে লেখা হয়েছে ‘একশ্বর’; কর্মধা.}

**একৈক** [একোইক্] বি এক একটি (সকল মুদ্রাই সর্বাঙ্গসুন্দর, কোটি মুদ্রাও একৈকের প্রকৃত মূল্য নহে––ঈবি)। ❑ বিণ একাকী; একক । ❑ ক্রিবিণ একের পর এক। {স. এক+এক (বীপ্সার্থে)}

**একোদর** [একোদর্/অ্য–] বিণ সহোদর । ❑ বি সহোদর ভাই । একোদরা স্ত্রী.। {স. এক+উদর; বহু.}

**একোদ্দিষ্ট** [একোদ্‌দিশ্‌টো] বি মৃত ব্যক্তিবিশেষের উদ্দেশ্যে অনুষ্ঠিত বাৎসরিক শ্রাদ্ধ । {স. এক+উদ্দিষ্ট; বহু.}

**একোন** [একোন্] বিণ এক কম এমন (একোন অশীতি বৎসরের বৃত্তান্ত বর্ণিত হইয়াছে––ঈবি)। {স. এক+ঊন; বহু.}

**এক্কা, এক্‌কা** [এক্‌কা] বি দুই চাকা বিশিষ্ট এক ঘোড়ার গাড়ি (যেই স্থানে দলে দলে মোসলেম নিচয় শোভিত মসজিদে পথে এক্কার উপরে––কায়) । ~ ওয়ালা বি এক্কা–চালক। {ফা. যক্‌কাহ্ ....... তুল. হি. এক্‌কা}

এক্তিয়ার, এক্তেয়ার ⇒ এখতিয়ার

**এক্ষণ** [এক্‌খোন্] বি ১ এ সময়; এ মুহূর্তে; এখন । ২ বর্তমানকাল । ~ কার বিণ ১ এখনকার; এই সময়ের । ২ বর্তমান সময়ের; ইদানীন্তন । এক্ষণে ক্রিবিণ এ মুহূর্তে; এখন; এ সময়ে (এক্ষণে কোথায় চলেছ ?) । ২ বর্তমানে (এক্ষণে দেশের অবস্থা ভালো নয়)। {স. উদম্>এই>এ +ক্ষণ = এক্ষণ; কর্মধা.}

**এক্সচেঞ্জ** [এক্‌স্‌চেন্‌জ্] বি ১ আন্তঃপ্রাদেশিক বা আন্তর্জাতিক বাণিজ্যসংক্রান্ত বিনিময়। ২ মুদ্রা বিনিময়। ৩ ব্যবসায় বাণিজ্য বিলি–বিনিময়ের স্থান । {ই. exchange}

**এক্সপেরিমেন্ট** [এক্‌স্‌পেরিমেন্‌ট্] বি অনুসন্ধান কার্য; পরক্ষা; অজ্ঞাত কোনো কিছু জানবার জন্য একাগ্রচিত্তে বৈজ্ঞানিক পরীক্ষা–নিরীক্ষা (আমাদের পূর্ববর্তী মহাজনেরা এই ভাষা লইয়া এক্সপেরিমেন্ট করিয়াছেন––প্রচৌ) । {ই. experiment}

**এক্সপ্রেস** [এক্‌স্‌প্রেস্] বিণ দ্রুতগামী গাড়ি (হাওড়ায় জনতা এক্সপ্রেসে চাপরে দুদিন দুরাতের জার্নি–আআআ)। {ই. express}

**এখতিয়ার, ইখতিয়ার, এক্তিয়ার, এক্তেয়ার** [এখ্‌তিআর্, ই–, এক্‌–, এক্‌তে–] বি ১ অধিকার; ক্ষমতা (রাজা বর্তমান থাকতে নিজের হাতে বিচার ভার লওয়ার কোন এক্তেয়ার কারও নাই––মীম) । ২ সাধ্য; অধিকার (আর এগোবার এক্তিয়ার নেই––মব) । ৩ ইচ্ছা; অভিরুচি (আমার কর্তব্য আমি কল্লেম, শুনা না শুনা, তোমাদের এক্তয়ার––মীম) । ~ করা ক্রি গ্রহণ করা; ধারণ করা (আমাদের শুভ বুদ্ধি এক্তেয়ার করেছেন––সৈমু) । {আ. ইখ্‌তিয়ার ............... }

**এখতেলাফ, ইখতিলাফ** [এখ্‌তেলাফ্, ইখ্‌তি–] বি পার্থক্য; অনৈক্য; মতভেদ। {আ. ইখ্‌তিলাফ ..................}

**এখন** [অ্যাখোন্] বি এই সময়: বর্তশান কাল (এখন শীতকাল) । ❑ ক্রিবিণ ১ এই সময়ে (এখন যাও, পরে এসো) । ২ অধুনা ইদানীং; সম্প্রতি (এখন সে দালালি করছে) । ৩ বর্তমানকালে; এযুগে (এখন সে দিন নাহি...আর––হেব) । ৪ এতক্ষণ পরে; এত দেরিতে (এখন বুঝি তোর জ্ঞান হয়েছে ?) । ৫ এক্ষেত্রে; এ অবস্থায় (এখন কী করা যায় ? ) । ৬ অবসরমতো; সুযোগমতো; পরে কোনো এক সময়ে (কাজটা করবো এখন ) । ৭ অসময়ে; যখন প্রয়োজন নেই তখন (এখন গিয়ে আর কী লাভ ? ) ৮ এবার (সেবার যে বড় লম্ফঝম্ফ করেছিলে, এখন?)। ৯ অবশেষে (এখন আমারে লহ করুণা করে––রঠা) । ❑ অব্য আসলে; প্রকৃতপক্ষে (এখন, সেই ফকির ছিল ছদ্মবেশী খলিফা) । ~ ই, এখনি ক্রিবিণ এই মূহূর্তে; অবিলম্বে (যা করিতে হয় করহ এখনি––রঠা) । এখনও, এখনো ক্রিবিণ ১ আজও; বর্তশান সময় পর্যন্ত (এখনও তারে চোখে দেখিনি) । ২ এর পরেও; এ সত্ত্বেও; প্রমাণ; পাওয়ার পরেও (এখনও কি বলতে চাও যে তুমি সাধু পুরুষ ?) । ৩ এ অবস্থাতেও; প্রতিকূল অবস্থার মধ্যেও; তথাপি (এখনও ধর্ম আছে)। ~ কার বিণ আজকালকার; বর্তমানের; ইদানীন্তন (এখনকার খবর ভালো নয় ) । ~ কার মতো ক্রিবিণ আপাতত; সম্প্রতি (এখনকার মতো এ দিয়েই চালাও)। ~– তখন বিণ মুহূর্ষু; মরমর (রোগীর এখন–তখন, অবস্থা––প্রবাদ) । {বা. স. উদম্>এই + (<স. স্থান) = এইখান>; কর্মধা.}

**এখান** [এখান্] বি ১ এইস্থান । ২ এই পৃথিবী; ইহলোক (এখান থেকে চরে যাওয়ার সময় কিছুই সঙ্গে যায় না) । ~ কার বিণ এ স্থানের ; এখানের । এখানে ক্রিবিণ এ স্থানে; এ জায়গায়; অত্র । {এই +খান (<স. স্থান) =এইখান>; কর্মধা}

**এখো১** [একো] বিণ ইক্ষুজাত; আখের তৈরি (এখো গুড়)। {স. ইক্ষু = বা. আখ+উয়া = আকুয়া>আউখ্যা>এখো}

**এখো২** (প্রাবা.) [এখো] বিণ ১ একটিও (কাহাকো না বোলে কাহ্নায়ি এখো খর বাণী––বচদা) । ২ একজনও । {স. এক + বা. ও = একও>একো>এখো}

**এগজামিন, এগজামিনেশন, একজামিন** [এগ্‌জামিন্, এগ্‌জামিনেশন্, এক্‌জামিন্] বি পরীক্ষা (এগজামিনেশনে দেয় তাড়া––রঠা); নবীন ছাত্র ঝুঁকে আছে একজামিনের পড়ায়––রঠা) । ~ দেওয়া ক্রি পরীক্ষা দেওয়া; পরীক্ষিত হওয়া । ~ করা ক্রি পরীক্ষা করা; পরীক্ষা গ্রহণ করা । {ই. examination}

**এগজিকিউটার** [এগ্‌জিকিউটার্] বি ১ নির্বাহক। ২ নাবালকের বিষয়সম্পত্তি তত্ত্বাবধানের জন্য ভারপ্রাপ্ত পুরুষ বা স্ত্রী; ওছি। {ই . executor}

**এগজেকিউটিভ** **ইঞ্জিনিয়ার** [এগ্‌জেকিউটিভ্ ইন্‌জিনিয়ার্] বি নির্বাহী প্রকৌশলী। {ই. executive engineer}

**এগনো, এগোনো, এগুনো** [এগোনো, –, –গু–] ক্রি অগ্রসর হওয়া; এগিয়ে যাওয়া (এগতে পারছিনে––রঠা; এক পা এগোনো দুই পা পিছানো––রঠা) । ❑ বি অগ্রসর; আগুয়ান । এগিয়ে দেওয়া ক্রি ১ পথে বিছু দূর পর্যন্ত সঙ্গে যাওয়া । ২ উন্নতির পথে অগ্রসর হতে সাহায্য করা । এগিয়ে যাওয়া ক্রি ১ সম্মুখের দিকে অগ্রসর হওয়া । ২ উন্নতি করা । {এগা (স. √অগ্)+আনো, ওনো, উনো}

**এগানা** [এগানা] বি আত্মীয়; স্বজন; আপন (গরীবকে এরা বড়ই হেকারত করেন––তা সে এগানাই হোক আর বেগানাই হোক––কাই) । এগানা–বেগানা বি ১ আত্মীয়–অনাত্মীয়। ২ আপনপর। {ফা. <য়গানহ্ .................}

**এগারো, এগার** [অ্যাগারো] বি ১১ সংখ্যা । ❑ বিণ ১১ সংখ্যক । ~ ইঞ্চি বিণ এগারো ইঞ্চি পরিমাণ লম্বা । ❑ বি এগারো ইঞ্চি মাপের বড়ো ইট (এমন এক এগার ইঞ্চি ঝাড়িব––প্যামি) । {স. একাদশ. এগারহ>এগারো}

**এগুনো, এগোনো** ⇒ এগন

**এছবাত** [এছ্‌বাত্] বি স্বীকৃতি জ্ঞাপন (সে নফি হইতে এছবাতে পৌঁছিতে পারিবে––আহা)। {আ. ইছবাত ........... }

**এছমে আজম** ⇒ ইসমে আযম

**ইছলাম** ⇒ ইসলাম

**এজন, এজনা** (পদ্য.) [এজন্, এজনা] সর্ব এইলোক; এইব্যক্তি। {এ+জন, জনা}

**এজন্য, এজন্যে** [এজোন্‌নো, –নে] অব্য এ কারণে; এই হেতু । {এ+জন্য, জন্যে; স. জন্>জন্য}

**এজমা, ইজমা** [এজ্‌মা, ই–] বি ১ ইসলামি পরিভাষায় ‘সর্বসম্মত মত’। ২ মতৈক্য । {আ. ইজ্‌মা ............. }

**এজমালি, ইজমালি** [এজ্‌মালি, ইজ্‌–] বিণ যৌথ; সাধারণ; একাধিক জনের অধিকারভুক্ত (সাজরে তামুক নামুক দেয়া, দুক্ষুত ইজমালি––নই) । {আ. ইজ্‌মালি ............... }

**এজলা** [এজ্‌লা] বিবিণ নীচ; ইতর; দুষ্ট । {আ. রজি়ল্ ................. }

**এজলাস, ইজলাস** [এজ্‌লাস্, ই–] বি বিচারাসন; বিচারালয় (হাকিমের এজলাস পর্যন্ত যায় নাই––মীম) । {আ. ইজ়লাস্ ..............}

**এজহার** ⇒ এজাহার

**এজাজত, ইজাজত** [এজাজত্, ই–] বি অনুমতি; সম্মতি। ~নামা বি অনুমতিপত্র; ছাড়পত্র; permit; licence । {আ. ‘ইজাজ়ত ................ }

**এজাহার**, **উজাহার** [এজাহার্, ই–] বি কোনো ফৌজদারি ঘটনা সম্পর্কে থানায় প্রদত্ত বিবৃতি (বলুন আপনার এজাহার কি?––মীম)। {আ. ইজ়হার ................ }

**এজিন** ⇒ এজেন

**এজেন, এজিন** [এজেন্, এজিন্] বি মুসলমানের বিবাহে পাত্রীর প্রদত্ত সম্মতি বা অনুমতি (বিয়ে পড়ানোর কালে দুলহীনের এজেন নেওয়া ছিল এক মস্ত কঠিন ব্যাপার––ইখাঁ)। {আ. ইয্‌ন্ ............. }

**এজেন্ট** [এজেন্‌ট্] বি ১ প্রতিনিধি (স্থানীয় ব্যবসায়ী ইস্পাহানি লিমিটিডের এজেন্ট) । ২ প্রতিনিধি; আম মোক্তার । ৩ প্রধান কর্মচারী; গোমস্তা (জাহাজের এজেন্ট)। {উ. agent}

**এজেন্সি** [এজেন্‌সি] বি ১ কোনো ব্যবসায়ীর প্রতিনিধি রূপে মাল বিক্রয়ের ব্যবস্থা (ব্যবসা বাণিজ্য দালালি, দেওয়ানি এজেন্সি করে––আচৌ) । ২ প্রতিনিধিত্ব । ৩ প্রধান কর্মচারী বা গোমস্তারূপে কর্তৃত্ব । ৪ এজেন্টের অফিস । {ই. agency}

**এজেহার** ⇒ এজাহার

**এঞ্জিন** ⇒ ইঞ্জিন

**এঞ্জিনিয়ার** ⇒ ইজ্ঞিন

**এটর্নি, এটর্নী [**এটর্‌নি] বি ১ হাইকোর্টের আইন ব্যবসায়ী বিশেষ; আদালতে মোকদ্দমার তদ্বিরকারক ব্যবহারাজীব (মন্মথ এটর্নির ব্যবসায়ে বেশ উপার্জন করে––বিব) । ২ আমমোক্তার; বিশেষ ক্ষমতাপ্রাপ্ত প্রতিনিধি বা কর্মচারী। {ই. Attorney}

**এটম** [অ্যাটোম্] বি অণু বা পরমাণু । ❑ বিণ আণবিক (এ যুগের এটম বোমার মত মারাত্মক––মুআহা) । {ই. atom}

**এটা, এটি** [এটা, এটি] সর্ব এই ব্যক্তি বস্তু প্রাণী বা বিষয় । এটা–ওটা–সেটা সর্ব ১ নানা জিনিস; অবান্তর বা বাজে জিনিসপত্র। ২ অনির্দিষ্ট বা অবান্তর ব্যাপার । এটা–সেটা সর্ব ১ নানাবিধ জিনিস; অকেজো বা বাজে বস্তু । ২ নানা বিষয়; বাজে বা অবান্তর বিষয় । {স. উদম্>এ+টা, টি}

**এডভান্স** ⇒ অ্যাডভান্স

**এডভোকেট** [অ্যাড্‌ভোকেট্] বি উচ্চ আদালতের উকিল বা ব্যবহারাজীব । {ই. advocate}

**এডমিট** **কার্ড** [অ্যাড্‌মিট্‌ কার্‌ড্] বি প্রবেশপত্র (স্কুল থেকে এডমিট কার্ড নিয়ে এসে দেখে––আআআ)। {ই. admit card}

**এডিট করা** [এডিট্ করা] ক্রি ১ সম্পাদনা করা; এক বা একাধিক লেখকের রচনা বিন্যস্ত ও শুদ্ধ করে ছাপানোর উপযোগী করা । ২ সংগৃহীত পাণ্ডুলিপি বা রচনার সুবিন্যাস করা; পাঠশুদ্ধি টীকা টিপ্পনী ইত্যাদি লেখা । {ই. edit + বা. করা}

**এডিটর, এডিটার** [এডিটর্, এডিটার্] বি ১ সাময়িক পত্র–পত্রিকার সম্পাদক । ২ পুস্তকাদির সম্পাদক। এডিটরি, এডিটারি বি সম্পাদনা; সম্পাদকতা; সম্পাদকের কাজ। {ই. editor}

**এডিটোরিয়েল** [এডিটোরিয়েল্] বি পত্র পত্রিকায় সম্পাদকের মন্তব্য বা বক্তব্য; সম্পাদকীয় প্রবন্ধ। {ই. deitorial}

**এডিশন** [এডিশন্] বি ১ সংস্করণ; কোনো গ্রন্থের একবার মুদ্রণ (নব এডিশনে নূতন করিয়া তুলে––রঠা) । ২ কোনো গ্রন্থের একবারের মুদ্রিত কপিসমূহ (বইটার ফার্স্ট এডিশন শেষ হয়ে গেছে)। {ই. edition}

**এড়** [এড়] বি পরিহা; ত্যাগ। {স. √হেড্>প্রা. অরহেড>}

**এড়া১** (মবা.) [অ্যাড়া] বিণ ১ বাসি; পচা (এড়া ভাত) । ২ উচ্ছিষ্ট; এঁটো (এড়া রুটি খাওয়াইয়া করিব জাতি মারা––বিগু) । {বা. √এড্+আ}

**এড়া২** [এড়া] ক্রি ১ নিক্ষেপ করা; ছাড়া (এড়িলা একাঘ্নী বাণ ––মদ) । ২ ত্যাগ করা (এড়ই আমারে কাহ্ন না কর কচাল––বচদা) । এড়াই–বেড়াই (মবা.) ক্রিবিণ জড়িয়ে; এড়িবেড়ি করে (এড়াই–বেড়াই মিরদ্দিরে ঠ্যাসাইয়া ধরিল––পূগী)। এড়িয়ে যাওয়া ক্রি পাশ পাটিয়ে যাওয়া; উপেক্ষা করা; এলোমেলো হওয়া (ভয়ে তার কথা এড়িয়ে যাচ্ছে)। এড়িতেও পারে না, বেড়িতেও পারে না––উভয় সঙ্কট । {বা. √এড়্ (স. √ইল্>ইড়)+বা. আ = এড়া}

**এড়াটে** [এড়াটে] বিণ ১ আসলে; অলস। ২ এড়িয়ে যায় এমন । {বা. এড়া+টিয়া = এড়াটিয়া>এড়াটে}

**এড়ানো** [অ্যাড়ানো] ক্রি ১ অতিক্রম করা; পাশ কাটানো (সবার আঁখি এড়ানো––রঠা) । ২ বর্জন করা পরিহার করা । ৩ অমান্য করা; উপেক্ষা করা (আমার কথা এড়াতে পারবে না) । ৪ অব্যাহতি লাব করা; মুক্তি পাওয়া (তার হাত এড়ানো সোজা নয়) । ৫ এলোমেলো হওয়া (ভয়ে তার কথা এড়িয়ে যাচ্ছে) । ❑ বি উক্ত সক অর্থে । ❑ বিণ উক্ত সকল অর্থে । {এড়া+আনো}

**এড়ি১** (পদ্য.) [এড়ি] অক্রি ‌১ ত্যাগ করে; ফেলে দিয়ে (শুনি কর্ণ সেইক্ষণে এড়ি ধনুঃশর––কাদা) । ২ অতিক্রম করে (যায় সবে এড়ি নানা বন––কমু) । {√এড়া>}

**এড়ি২** [এড়ি] ⇒ এণ্ডি {স. এরণ্ডিকা>এরণ্ডিআ>এরণ্ডি>এণ্ডি>এঁড়ি}

**এড়ো, এড়ুয়া** [এড়ো, ওড়ুয়া] বিণ ১ বক্র; কাত; একপেশে (এড়ভাবে নাম সহি করে––মীম; সে সবই এড়ো, সবই তেরচা চীনাদের চোখের মত––প্রচৌ) । ২ চওড়ার দিকে । ৩ শঠতাপূর্ণ; কুটিল (এড়ো চাল)। {বা. আড়+উয়া = আড়ুয়া > আউড়্যা> এড়ো}

এ**ড়োপাতালি** ⇒ এলোপাতাড়ি

**এণ** (মবা.) [এনো] বি হরিণ; মৃগ (এণারিপু বাহিনী ও একান্তরে চাও––ভারা) । ~ভৃৎ বি চন্দ্র । এণী স্ত্রী.। এণাক্ষী বিণ মৃগনয়না । {স. √ই+ন}

**এণ্ডা১** [এন্‌ডা] ⇒ আণ্ডা {স. অণ্ড>এণ্ড+আ}

**এণ্ডা২** [এন্‌ডা] বি ভেরেণ্ডা গাছ; রেড়ি গাছ। {স. এরণ্ড>এণ্ড>আ}

**এণ্ডায় গণ্ডায়** [এন্‌ডায়্ গন্‌ডায়্] ক্রিবিণ গোঁজামিল দিয়ে; ফাঁকি দিয়ে । {স. গণ্ডক>গণ্ডা+এ, অনু. এণ্ডায়}

**এণ্ডি, এড়ি, এঁড়ি** [এন্‌ডি, এড়ি, এঁড়ি] বি ১ মোটা রেশমি কাপড়; তসরবিশেষ (এণ্ডির চাদর) । ২ জুতার গোড়ালি (এড়ি তোলা জুতা) । {স. এরণ্ড>এণ্ড + ই = এণ্ডি; অথবা এরণ্ডিকা>এণ্ডিআ>এণ্ডি>এঁড়ি}

**এত** [অ্যাতো] বিণ ১ এই পরিমাণ (এত দুধ) । ২ এই সংখ্যক (এত আম) ৩ প্রচুর; অনেক (এত শিখিয়াছ এটুকু শিখনি কিসে কড়ি আসে দুটো?––রঠা) । ~টুকু হয়ে যাওয়া ক্রি অপ্রতিভ হওয়া; সঙ্কুচিত হওয়া (এত বড় পালোয়ান দেখেই সে এতটুকু হয়ে গেল) । {স. এতাবৎ>প্রা. এত্তঅ, এত্তিঅ, ইত্তিঅ> এত্ত> এত; অথবা এতৎ>এত}

**এতক** [এতক্] বিণ এ পর্যন্ত (..তার কোন সঠিক ইতিহাস এতক লেখা হয়নি––মুম) । {স. ইয়ৎ>প্রা. এত্তক>এতক}

**এতৎ, এতদ্** [এতত্, –দ্] সর্ব ১ এটা; এই; ইনি । সম্মুখস্থ (ব্যক্তি; বস্তু বা বিষয়) । এতদতিরিক্ত বিণ এ (বা এটা) ছাড়া; এর বেশি। এতদনুযায়ী বিণ এর অনুরূপ; এই অনুসারে (ঈদৃশ স্থানে মাদৃশ জনের এতদনুযায়ী ফল লাভের সম্ভাবনা কোথায়?––ঈবি)। এতদবস্থা বি এই অবস্থা; এইরূপ (বা এরূপ) ক্ষেত্র (বিপদে পড়িয়া চিত্তের কিঞ্চিৎ অস্থিরতা হওয়া পরিণামে ভাল, এতদবস্থায় উত্তর জ্ঞানের উদয় হয়––প্যামি) । এতদর্থ বি এই মর্ম; এই বক্তব্য (এতদর্থে এই কাবিননামা লিখিয়া দিলাম)। এতদীয় বিণ এই ব্যক্তি বস্তু বা বিষয় সংক্রান্ত । এতদুদ্দেশ্য বি এই অভিপ্রায়; এই মতলব। এতদ্দেশ বি এ দেশ; এ স্থান । এতদ্দেশীয় বিণ এ দেশের । এতদ্ব্যতীত অব্য এ ছাড়া; এ ব্যতীত। এতদ্রূপ বিণ এরূপ অবস্থা । {স. √এতদ্}

**এততাহাম** (বিরল) [এত্‌তাহাম্] বি অমূলক সন্দেহ; ভিত্তিহীন দোষারোপ; মিথ্যা অভিযোগ (ঠকচাচা এততাহামে গেরেপ্তার হইয়াছে––প্যামি)। {আ. ইত্‌তিহাম্ ................... }

**এতদ্** ⇒ এতৎ

**এতদি, এদ্দিন, অ্যাদ্দিন** (বিরল) [অ্যাতোদিন্, অ্যাদ্‌দিন্, –] ব্রিবিণ এত অধিককাল; এতদীর্ঘ সময়। {স. এতাবৎ+দিন> এত+দিন = এদ্দিন> অ্যাদ্দিন (আঞ্চ.)}

**এতদূর, এদ্দূর** [অ্যাতোদূর্, অ্যাদ্‌দুর্] ক্রিবিণ দূরত্বের পরিমাণ বোঝাতে; যা সীমা অতিক্রম করে (তোমার এদ্দূর আস্পর্ধা!)। {স. এতদ+দূর>}

**এতদ্দ্বারা, এতদ্বারা** (অশু.) [এতদ্‌দারা] সর্ব এর দ্বারা। {স. এতদ্‌+দ্বারা}

**এতবার১, এৎবার** ⇒ এতেবার

**এতবার২, এতোয়ার** [এত্‌বার, ওতোয়ার্] বি রবিবার । {স. আদিত্যরার> আইওবার> এতওয়ার> হি. বা. এতোয়ার}

**এতলা** ⇒ এত্তেলা

**এতহি** (মবা.) [এতোহি] ক্রিবিণ ১ এদিকে (অনতহি গমনে এতহি নিহার––বিপ)। ২ এখানে । {স. এতস্মিন্ অথবা স. অত্র>এত্র>এত্থ>এথা>এথ>এত+হি}

**এতহুঁ** (মবা.) [এতোহুঁ] বিণ এতখানি; এ পর্যন্ত (এতহুঁ সম্বাদ––গোদা) । {স. এতাবৎ>}

**এতাদৃশ** [এতাদৃশো] বিণ এই প্রকার; এরূপ; ঈদৃশ (রাজকুমারের মতাদৃশ বদান্যতা ও উদারচিত্ততা দর্শনে––ঈবি)। এতাদৃশী স্ত্রী. (নৃপনন্দনের এতাদৃশী অবস্থা নিরীক্ষণ করিয়া––ঈবি)। {স. এতৎ+√দৃশ্+ অ(ক্বিপ্)}

**এতাবৎ** [এতাবত্] অব্য এই পর্যন্ত । এতাবতী স্ত্রী. (তোমার এতাবতী মমতা উদিত হয না––ঈবি)। ❑ বিণ এ পরিমিত; এতটুকুন; এ সমস্ত । ~কাল ক্রিবিণ এতদিন ধরে; আজ পর্যন্ত। ❑ বি এ পরিমাণ সময়; এতদিন । {স. এতৎ+বৎ(বতুপ্)}

**এতালা** ⇒ এত্তেলা

**এতিম, এতীম** [এতিম্] বি মাতাপিতাহীন বালক বালিকা (নিঃস্ব ও এতিম হইলে––মোব) । ❑ বিণ অনাথ; অসহায় । ~খানা বি অনাথাশ্রম; orphanage । {আ. য়তীম্ ............... }

**এতক** [এতেক্] বিণ এ পরিমাণ; এতটা; অত। ❑ ক্রিবিণ এ পর্যন্ত; এত দূর (এতেক কহিয়া রাজা দূত পানে চাহি, আদেশিলা––মদ) । {স. ইয়ৎ>এত+স. এক>প্রাপ. এত্তেক}

**এতেকাদ, ইতিকাদ** [এতেকাদ্, ইতি–] বি বিশ্বাস; প্রত্যয়; ভক্তি। {আ. ই’তিক়াদ .............. }

**এতেকাফ, ইতিকাফ** [এতেকাফ্, ইতি–] বি ইবাদতের উদ্দেশ্যে রমজান মাসের শেষভাগে নির্দিষ্টকালের জন্য মসজিদে অবস্থিতি (সমস্ত মুসলমানের কল্যাণ সাধনের জন্য এহ্‌তেকাফ বসিয়াছেন––আমআ) । {আ. ই’তিকাফ্ ............... }

**এতবার, এবৎবার২, এদবর** [এতেওয়ার্, এতয়ার্, এদ্‌ওয়ার্] বি ১ বিশ্বাস ; প্রত্যয় (এই লোকটাই যে অত বড় নামজাদা সর্দার এৎবার হয় না––আমআ। ২ নির্ভর; ভরসা; আস্থা (হাতেম কহেন আমি না করি এতবার––সৈহা)। ৩ বিবেচনা; সমাদর। {আ. ই’তিবার ................ }

**এতেরাজ, ইতিরাজ** [এতেরাজ্, ইতি–] বি ‌ ‌১ আপত্তি। ২ বিরোধিতা । ৩ সমালোচনা । {আ. ই’তিরাদ় ............... }

**এতেলা** ⇒ এত্তেলা

**এত্তেফাক** ⇒ ইত্তেফাক

**এত্তেলা, এতেলা, ইত্তিলা** [এত্‌তেলা; এতলা, ইত্‌তিলা] বি সংবাদ; খবর; নোটিস (এই সময়ে সাহেবের এত্তেলা পেয়ে বলাই মনে মনে একটু বিরক্ত হয়––আজাশা; হুজুরতক এ বিষয় এত্তলা করে না––রাম; হাসিয়া তাহার এজাহার নিয়ে প্রথম এতালা কাটি––রজসে)। ~ নামা বি সমন; বিজ্ঞান; লিপিবদ্ধ বর্ণনা । {আ. ইত্তিলা ............ }

**এত্তহাদ** ⇒ ইত্তেহাদ

**এথা** [এথা] অব্য ক্রিবিণ অত্র; এইখানে; এদিকে । {স. অত্র>প্রা. এত্থ>এথ+আ=এথা}

**এথাসি** (প্রাবা.) [এথাসি] অব্য এখানেই (এথাসি সুন্দরি রাধা কর কাঠদাপ––বচদা)। {স. অত্র>প্রা. এত্র>এত্থ>এথ+আ = এথা+অসি ‘সি’}

**এদানিক, ইদানিক** (বিরল) [এদানিক্] ক্রিবিণ আজকাল; অধুনা; সম্প্রতি; ইদানীং (এ দেশের লোকের মনে এদানিক এই ভুল বিশ্বাস জন্মলাভ করেছে––প্রচৌ) । {স. ইদানীং+ক = ইদানিক> এদানিক}

**এদিক** [এদিক্] বি ১ এই দিক। ২ এই স্থান অঞ্চল বা দেশ। ৩ এই পক্ষ (এদিকের কথাওতো ভাবতে হবে) । ~ওদিক, ~সেদিক বি চারিদিক। ❑ ক্রিবিণ ইতস্তত। ~ওদিক করা ক্রি ইতস্তত করা; দ্বিধায় পড়া । ~সেদিক করা ক্রি হেরফের করা; ফাঁকি দেওয়া; কম দেওয়া। এদিকে ক্রিবিণ ১ এ স্থানে; এ অঞ্চলে; এই দেশে; এখানে । ২ এ পক্ষে। ৩ এ অবস্থায়; ইতোমধ্যে (বাপ ঘরে নেই, এদিকে ভাইয়ে ভাইয়ে ঝগড়া লেগেছে)। {স. এতৎ. বা. এ+স. দিক}

**এদ্দাৎ** ⇒ ইদ্দত

**এদ্দিন, অ্যাদ্দিন** ⇒ এতদিন

**এধার** [এধার্] বি ১ এইদিক । ২ এই অঞ্চল । এধারে ক্রিবিণ । ~– ওধার বি এদিক–ওদিক; চতুর্দিক; সর্বত্র। ❑ ক্রিবিণ ইতস্তত । {বা. এ+ধার (দিক)+ঐ+ধার=এধার–ওধার; তুল. হি. ‘ইধর্–‌উধর্’}

**এনকার** ⇒ ইংকার

**এনকেলাব** ⇒ ইনকিলাব

**এনকোর** [এন্‌কোর্] বি ১ অভিনয় নৃত্যগীত পুনরায় দেখার বা শোনার জন্য অনুরোধ । ২ বাহবা (বক্তৃতা শুনে এনকোর দেওয়া) । {ফ. encore}

**এনট্রান্স, এনন্ট্রেন্স** [এন্‌ট্রান্‌স্, –ট্রে–] বি প্রবেশিকা পরীক্ষা; মাধ্যমিক শিক্ষাবোর্ডের প্রথম পরীক্ষা । ~পাস বিণ প্রবেশিকা পরীক্ষায় উত্তীর্ণ । {ই. entrance}

**এনভেলাপ, ইনভেলাপ** [এন্‌ভেলাপ্, ইন্‌ভেলাপ্] বি ১ খাম; লেফাফা । ২ ডাকটিকিটযুক্ত চিঠির খাম । {ই. envelope}

**এনলাইটেন** ⇒ ইনলাইটেন

**এনশাআল্লাহ** ⇒ ইনশাআল্লাহ

**এনসান, এনসানিয়াত** ⇒ ইনসান

**এনসাফ** ⇒ ইনসাফ

**এনাম, এনাম–বকশিশ** ⇒ ইনাম

**এনামেল, ইনামেলে** [এনামেল্, ই–] বি ১ প্রলেপ; কলাই; মিনা। ২ বিণ কলাই করা; মিনা করা (সর্বজয়া একটা এনামেলের বাটি...আনিয়া––বিব) । {ই. enamel}

**এনায়েত, ইনায়েত** [এনায়েত্, ই–] বি অনুগ্রহ । {আ. ‘ইনায়ত ............... }

**এনার্জি** [এনার্‌জি] বি শক্তি; ক্ষমতা (প্রচণ্ড এনার্জি উৎপন্ন হয় তা মান ? ––রাব)। {ই. enargy}

**এন্টান্স** ⇒ এনট্রান্স

**এন্তাকাল** ⇒ এন্তেকাল

**এন্তাজার, এন্তাজারি** ⇒ এন্তেজার

**এন্তার** [এন্‌তার্] বিণ অজস্র; দেদার (মন কহে আজ ফুটল যখন এন্তার ঐ গোলাপ গুল––নই) । ❑ ক্রিবিণ ক্রমাগত; বিরামহীন (এন্তার গান তার ভাসে ভোর বাতাসে––নই) । {পো. entaro}

**এন্তেকাল, ইনতিকাল, ইন্তেকাল** [এন্‌তেকাল্, ইন্‌তি–, ইন্‌তে–] বি মৃত্যু। {আ. ইন্‌তিক়াল .................. }

**এন্তেখাব, ইন্তেখাব** [এন্‌তেখাব, ইন্‌তে–] বি নির্বাচন । {আ. ইন্‌তিখাব্ ............... }

**এন্তেজাম, ইন্তেজাম, ইন্তিজাম** [এন্‌তেজাম্, ইন্‌তেজাম্, ইন্‌তিজাম্] বি বন্দোবস্ত; ব্যবস্থা (ভালভাবেই খানাপিনার এন্তেজামে লেগে গেছে––আরও) । {আ. ইন্‌তিজাম্ ............... }

**এন্তেজার, এন্তেজারি, ইন্তেজার, ইন্তেজারি** [এন্‌তেজার্, –রি, ইন্‌তেজার্, –রি] বি প্রতীক্ষা; আগ্রহের সঙ্গে অপেক্ষা (এন্তেজারি ভাল লাগে না ––মুচৌ; কিছুক্ষণ উন্তেজার করিয়া বিবি সাহেব চেয়ারের পিছনে আসিলেন––মুম) । {আ. ইন্‌তিজার ..................... }

**এন্তেহা, ইন্তিহা, ইন্তেহা** [এন্‌তেহা, ইন্‌তিহা, ইনতেহা] বি অন্ত; সীমা; শেষ। {আ. ইন্‌তিহা ............ }

**এন্‌শা আল্লাহ** ⇒ ইনশাআল্লাহ

**এপার** [এপার্] বি একূল; এদিক। ~– ওপার বি ১ নদীর এপার থেকে ওপার; পারাপার । ২ কোনো কিছুর এপিঠ থেকে ওপিঠ পর্যন্ত;সম্মুখ থেকে পশ্চৎ পর্যন্ত । {এই>এ+পার=এপার+ওই>ও+পার–ওপার}

**এপাশ–ওপাশ** [এপাশ্‌ওপাশ্} বি উভয় দিক; সর্বদিক । ~ করা ক্রি ১ বিছানার এক পার্শ্ব থেকে অন্য পার্শ্ব পর্যন্ত গড়াগড়ি করা । ২ যন্ত্রণায় ছটফট করা । {এই>এ+পাশ <স. পার্শ্ব}

**এপিঠ–ওপিঠ** [এপিঠ্–‌ওপিঠ্] বি দুদিক; উভয়দিক; উপর–নিচ । {এই>এ+পিঠ<পৃষ্ঠ=এপিঠ+ও+পিঠ <স. পৃষ্ঠ}

**এপ্রিল** [এপ্রিল্] বি ইংরেজি চতুর্থ মাস––চৈত্রের ১৮ তারিখ থেকে বৈশাখের ১৭ তারিখ পর্যন্ত । {ই. April}

**এপ্রেন্টিস** [অ্যাপ্‌প্রেন্‌টিস্] বিণ শিক্ষানবিস; শিক্ষাধীন (মাস দুইয়ের মধ্যেই একটি এপ্রেন্টিস সাবরেজিস্টারের পদ খালি হতেছে––কাই) । {ই. apprentice}

**এফতার, এফতারি** ⇒ ইফতার

**এফিডেভিট, এপিডেবিট** [এফিডেবিট্, এপিডেপিট্] বি হলফনামা; শপথপূর্বক লিখিত উক্তি (কে যথার্থ দায়গ্রস্ত, এপিডেপিট কললেও তার সিদ্ধান্ত হয় না––কাসি) । {ই. affidavit}

**এফোঁড়–ওফোঁড়** [এফোঁড়্–‌ওফোঁড়্] ক্রিবিণ ১ একদিক থেকে অপরদিক পর্যন্ত (এফোঁড়–ওফোঁড় বেঁধা) । ২ সম্পূর্ণভাবে বিদ্ধ (এফোঁড়–ওফোঁড় করা) । {বা. √ফুঁড়<স. √স্ফুট্ (ছেঁদা করা)}

**এবং** [এবোঙ্] অব্য ১ আর; ও; and । ২ এমন; এই প্রকার (এবংবিধ, এবম্প্রকার)। ~ বিধ, এবম্প্রকার বিণ এ রকম; এরূপ; ঈদৃশ। {স. এবম্>}

**এবড়ো–খেবড়ো, এবড়ো–থেবড়ো, আবড়া–খাবড়া** [এব্‌ড়োখেব্‌ড়ো, –থে–, আব্‌ড়াখাব্‌ড়া] বিণ ১ অসমতল; উঁচুনিচু; বন্ধুর (কোথাও এবড়ো–খেবড়ো পাহাড়–পর্বত নেই––অঠা) । ২ অমসৃণ। {আ. ইব্‌রা ......... > , অনু. খেবরো ইত্যাদি, তুল. হি. উবড়–ভাবড়}

**এবনরমাল** [অ্যাব্‌নর্‌মাল্] বি অস্বাভাবিক (তোমার এবনরমাল অবস্থাটা দেখবার বাসনা আমার মাঝে মাঝে হয়––সৈমু) । {ই. abnormal}

**এবনে** ⇒ ইবন

**এবমস্তু** [এবমস্‌তু] অব্য এ–ই বা এটাই হোক; এরূপই বা এমনি হোক; (‘এবমস্তু’ বলি অগ্নি এই বর দিল––কাদা) । {স. এবম্+অস্তু=এবমস্তু}

**এবম্প্রকার** ⇒ এবং

**এবরা** [এব্‌রা] বি ১ অব্যাহতি; রেহাই; মুক্তি ; দেনা থেকে রেহাই । ২ আগ্রাহ্য; নামঞ্জুর; বাতিল (আদালত তার সাক্ষীকে এবড়া করেছেন) । {আ. ইব্‌রা ........... }

**এবলিশ, অ্যাবোলিশ** [অ্যাবোলিশ্] বি লোপ; রহিত (তারপর পদটা এবলিশ হইল––বচ) । {ই. abolish}

**এবাদত, ইবাদত** [এবাদত্, ই–] বি উপাসনা; প্রার্থনা (যদি বা আলিমে করে অল্প এবাদত––সৈআ; তোর জনম যাবে বিফল যে ভাই, এই এবাদত বিনারে––নই) ।~ খানা বি ১ (ফতেপুর সিক্রিতে) আকবরের বিখ্যাত ধর্মচর্চার আসর। ২ উপাসনালয়। ~ গাহ বি উপাসনার স্থান; মসজিদ । ~– বন্দেগি বি উপাসনা; আরাধনা; প্রার্থনা (খোদাতাল্লার এবাদত–বন্দেগি করে আইউব পরম শান্তিতে বাস কচ্ছিলেন––শেক) । {আ. ‘ইবাদত ............... }

**এবার** [এবার্] ক্রিবিণ ১ এইবার; এখন; এ সময়ে। ২ এ যাত্রা; এ দফা (এবারের মত বসন্ত–গত জীবনে––রঠা) । ৩ এ বৎসর (এবার দুর্ভিক্ষ দেখা দিবে) । ৪ এ অবস্থায়; এ ক্ষেত্রে (এবার ফিরাও মোরে––রঠা)। ৫ এ জীবন বা জীবনে । ~ কার বিণ ১ এবারের (এবারকার মতো স্থগিত রাখো) । ২ এ বৎসরের (দেশের এবারকার অবস্থা ভালো নয়)। {এ+বার}

**এবারত, ইবারত** [এবারত্, ইবারত্] বি ১ রচনারীতি; বাগ্‌ধারা (তুমি লিখা দেখে অর্থাৎ এবারত দেখে লিখার ভাবভঙ্গী চিন্তে পার কার লেখা––মীম) । ২ মুসাবিদা; খসড়া (কুড়রামের এবারত ভারি দোরস্থ––দীমি) । ৩ রচনা; বিবরণ (এবারত লেইখ্যা যত কুচ্ছা যে করল––মৈগী) । {আ. ‘ইবারত ............... }

**এবে** (পদ্য.) [এবে] ক্রিবিণ ১ এ সময়; এখন (তেঁই সে রাবণ এবে দুর্বার সমরে––মদ) । ২ অতঃপর (রাজা বলে এবে কাব্য–কূজন আরম্ভ কর কবি––রঠা) । ৩ অধুনা; আজকাল (এবে মোর তনু ক্ষীণ––কায়)। {তুল. স. ইদানীং, প্রা. এম্বহিং, হি. অব্, মবা, এঁবে}

**এবেলা** [এব্যালা] ক্রিবিণ ১ এই সময় । ২ দিবসের যে কোনো এক ভাগে (এ বেলা রাঁধবে কি ? ) । {এ+বেলা}

**এভেন্যু** [এভেনু] বি তরুশ্রেণির মধ্যবর্তী প্রশস্ত পথ (এভেন্যুর মধ্য রাত্রির স্তব্ধতা––আজা) । {ই. avenue}

**এম. এ.** [এম্ য়ে] বি ১ বিশ্ববিদ্যালয়ের কলাবিভাগের উচ্চতর ডিগ্রি বা উপধি বিশেষ; মানবিক বিভাগে স্নাতকোত্তর ডিগ্রি। ২ ঐ উপধিধারী ব্যক্তি তিনি একজন এম. এ.)। {ই. Master of Arts; M.A}

**এম. এসসি** [এম্ এস্‌সি] ১ বিশ্ববিদ্যালয়ের বিজ্ঞানবিভাগের উচ্চতর ডিগ্রি বা উপাধি বিশেষ; বিজ্ঞানে স্নাতকোত্তর ডিগ্রি। ২ ঐ উপাধিধারী ব্যক্তি । {ই. Master of Science; M.Sc.}

**এম–ডি** [এম্‌.ডি] বি ১ চিকিৎসা শাস্ত্রে বিশ্ববিদ্যালয়ের উচ্চ উপাধি বিশেষ; মেডিসিনে ডক্টরেট ডিগ্রি । ২ ঐ উপাধিধারী ব্যক্তি । {ই. Doctor of Mdeicine; M.D}

**এমত, এমতি** (পদ্য.) [এমতো, এমোতি] বিণ এরূপ; এমন; ঈদৃশ (এমতি লাগয়ে বুকের শোভা––বচদা) । {প্রা. এম(এৱম); এ+মত, +ই}

**এমতানাই, এমতেনাই** [এম্‌তানাই, –তে–] বি নিষেধ; injunction । {আ. ইম্‌তিনা ............... }

এমতি ⇒ এমত

**এমতেহান, ইমতেহান, ইমতিহান** [এম্‌তেহান্, –তে–, –তি–] বি পরীক্ষা (এমতেহান লওয়ার সুযোগ কারো হয় নাই––মুম) । {আ. ইম্‌তিহ়ান্ ........ }

**এমন** [অ্যামোন্] সর্ব, বিণ, ক্রিবিণ এরূপ; এ প্রকার; ঈদৃশ; এহেন (আজিকে এমন দিনে শুধু পড়ে মনে––রঠা)। ~ই, এমনি সর্ব এরূপই; এরকম (সেদিনও এমনি বায়ু রহিয়া রহিয়া––রঠা) । ❑ বিণ এতই (এমনি মধুর শ্লোক বাখানিব––রঠা) । ~ কি অব্য অধিকন্তু; আরও (এমন কি আমার টাকাও চুরি করেছে) । ~ কিছু বিণ বিশেষ কিছু; উল্লেখযোগ্য; প্রয়োজনীয় (এমন কিছু কাজ নেই) । ~ টি সর্ব এমন দ্বিতীয়টি; ঠিক এই ধরনের আরেকটি (এমনটি আর পড়িল না চোখে––রঠা) । ~তর, এমনিতর বিণ এই প্রকার; ঠিক এই রকম (সে দিনও এমনিতর অন্ধকার ছিল––রঠা) । ~– তেমন বি ১ সাধারণ; অগ্রাহ্য করার মতো সাধারণ লোক (সে এমন তেমন নয়) । ২ বেগতিক; বিপদের সম্ভাবনা (এমন–তেমন দেখলে সরে পড়বে) । ~ধারা বিণ এ ধরনের । {বা. এই> এ+মন–এমন}

**এম. বি.** [এম্‌ বি] বি বিশ্ববিদ্যালয়ের চিকিৎসাবিজ্ঞান বিষয়ের উপাধি; চিকিৎসায় স্নাতক উপাধি। {ই. Bachelor of Medicine; M.B.}

**এমাম, এমামতি, এমামত্ব** ⇒ ইমাম

**এমারত** ⇒ ইমারত

**এমুড়া–ওমুড়া, এমুড়ো–ওমুড়ো** [এমুড়াওমুড়া, –ড়ো–] ক্রিবিণ ১ এ মাথা থেকে ও মাথা পর্যন্ত; এ প্রান্ত থেকে ও প্রান্ত পর্যন্ত । ২ আপদমস্তক । ৩ সম্পূর্ণ; সমগ্র । {বা. এই>এ+স. মুণ্ড>প্রা. মুংড়>বা. মুড়+আ}

**এমুখো** [এমুখো] ক্রিবিণ এদিকবর্তী; এদিক–গামী (এখন যে আর এমুখো হও না) । {এ+মুখ+ও}

**এযাত্রা** [এযাত্‌রা] বি, ক্রিবিণ এবার (এযাত্রা বেঁচে গেলাম)। {এ+যাত্রা}

**এযাবৎ** [এজাবোত্] অব্য, ক্রিবিণ এ পর্যন্ত; এখন পর্যন্ত; একাল পর্যন্ত । {এ+যাবৎ}

**এয়াকুত** ⇒ ইয়াকুত

**এয়াজুজ** ⇒ ইয়াজুজ মাজুজ

**এয়ার, এয়ারবক্সি, এয়ারবন্ধু** ⇒ ইয়ার

**এয়ার–কন্ডিশন** [এয়ার্‌ কন্‌ডিশন্] বি. নাতিশীতোষ্ণ রাখার যান্ত্রিক ব্যবস্থা । {ই. air condition}

**এয়ার হোস্টেস** [এয়ার্ হোস্‌টেস্] বি বিমানবালা (এয়ার হোস্টেস প্রতি দুই ঘন্টা অন্তর খাওয়াচ্ছেন––মুআহা) । {ই. air-hostess}

**এয়ো, আইও, এয়া, আয়ো** [এয়ো, আইয়ো, এঁয়া, আয়ো] বি সধবা নারী (এয়ো তুমি, তোমার কি সাজে এ বেশ ? ––মদ); বাড়ির এঁয়ারা সকলে ভালো আছেন––রঠা; জোকার দেও আয়োগণ জন্মিল মনসা––বিগু) । ❑ বিণ সধবা; স্বামী জীবিত আছে এমন নারী। জাত বি মাঙ্গলিক কার্যোপলক্ষে হিন্দু সধবাদের উৎসব বিশেষ; এয়োদের একত্র ভোজন (চন্দ্রমুখী পাইরেন এয়োজাত ভার––ভারা) । ~ত, ~তি, ~তঃ বি অবৈধব্য; সধবার চিহ্ন । ~তি, ~ তী বিণ সধবা (দোয়া করি তুই চির এয়োতি হ––নই) । ❑ বি সধবা নারী। ~সুরা বি সধবা ও স্বামী সোহাগিনী (এয়ো সুয়া এক ঠাই দেখ রে আসিয়া––ভারা) । ~স্ত্রী বি সধবা নারী । {স. অবধবা>অবিহবা>অবিহ>আইঅ>আয়ো>এয়ো}

**এরকা** [এর্‌কা] বি ১ এক প্রকার গাঁটশূন্য (গ্রন্থিহীন) তৃণ; নলখাগড়া (একমুষ্টি এরকা––কাসি) । ২ হোগলা । {স. এরকা>}

**এরণ্ড, এরণ্ডক** [এরন্‌ডো, এরন্‌ডক্] বি ১ ভেরেণ্ডা গাছ; রেড়ি গাছ (এণ্ডার ঠান লইয়া আসা করিয়া––মাগান) । ২ আগাছা; বাজে গাছ (ঊনবিংশ শতাব্দীতে সাহিত্যের কোনো কোনো এরণ্ড এমন মহাবোধিবৃক্ষত্ব লাভ করেছিলেন––প্রচৌ) । ~পত্রিকা, ~পত্রী বি দন্তীবৃক্ষ। {স. √ঈর্ +অণ্ডচ্}

**এরণ্ডা** [এরন্‌ডা] বি পিপ্পলী গাছ । {স. এরণ্ড+আ}

**এরশাদ, ইরশাদ** [এর্‌শাদ্, ই–] বি আদেশ; নির্দেশ (এরশাদ ফরমাইলেন––মুম; তোমার এরশাদ আমি বয়ে নিয়ে চলেছি––তাহো)। {আ. ইরশাদ ............. }

**এরাদা, ইরাদা, এরাদ্দা** [এরাদা, ই–, এরাদ্‌দা] বি সংকল্প; অভিপ্রায়; ইচ্ছা (তা কি করবেন, এরাদা করেছেন––কাই) । {আ. ইরাদাহ ................ }

**এরারুট, অ্যারারুট** [অ্যারারুট্] বি গুল্মমূল থেকে প্রস্তুত পালো বিশেষ। {ই. arrowroot}

**এরূপ** [এরুপ্] সর্ব, ক্রিবিণ, বিণ–বিণ এ প্রকার (এরূপ ব্যবহার; এরূপ করে; এরূপ সুন্দর) । {বা. এ+স. রূপ}

**এরে** [এরে] অব্য ওহে; ওরে (এর মর্কট পাতাল কোনদিকে জানিস কিছু ? ––অঠা) । {বা. এ+স. রে}

**এরেম** [এরেম্] বি ১ স্বর্গোদ্যান (এরেম উদ্যানে যথা আনন্দে মাতিয়া––ইহো) । ২ শাদ্দাত নির্মিত কৃত্রিম ভূস্বর্গ । {আ. ইরম ............ }

**এরোড্রোম, এয়ারোড্রোম** (বিরল) [অ্যারোড্‌ড্রোম্, এয়া–] বি বিমানবন্দর; বিমানঘাঁটি । {ই. aerodrome}

**এরোপ্লেন, অ্যারোপ্লেন** [অ্যারোপ্‌প্লেন/এ–,অ্যা–] বি বিমানপোত; উড়োজাহাজ । {ই. aeroplane}

**এল.এম.এস.** [এল্‌এম্‌এস্] বি চিকিৎসাশাস্ত্রে বিশ্ববিদ্যালয়ের উপাধি বিশেষ। {ই. L M.S.= Licentiate in Medicine and Surgery}

**এলজাম, এলযাম, ইলজান, ইলযাম** [এল্‌জাম্, –, ইল্‌জান, ইল্‌জাম্] বি অপবাদ; অভিযোগ; দোষারোপ (তাকে স্বার্থপরতার এলজাম দিল––মুম) । {আ. ইলজ়াম ................. }

**এলতলা** [এল্‌তলা] বি ছাঁচতলা; ঘরের ছাইচের নিচে । ~–বেলতলা ক্রিবিণ এখানে সেকানে; নানাস্থানে। ~ দিয়ে বেলতলা দিয়ে––অজানা নানা জায়গা ঘুরে । {স. আকুল>বা. আউল>এল; স. তল + বা. আ = তলা}

**এলবাম, অ্যালবাম** [অ্যাল্‌বাম্] বি ফটো ইত্যাদি রাখার খাতা; আলেখ্য পুস্তক (তাঁর মনের এলবামে কোনো হাফটোন ছবি ঢুকতে পারতো না ––সৈমু) । {ই. album}

**এলবার্ট, আলবার্ট** [অ্যাল্‌বার্ট্, আ–] বি প্রিন্স এলবার্ট প্রবর্তিত টেরি চুলকাটা, জুতা ঘড়ির চেন প্রভৃতির ঢং বিশেষ (আলবার্ট ফেশানে চুল ফেরানো––কাসি) । ❑ বিণ এলবার্ট নমুনা বা ফ্যাশানের (বেশ্যাবাজীটি আজকাল এ শহরে বাহাদুরীর কাজ ও বড় মানুষের এলবাত পোষাকের মধ্যে গণ্য––কাসি) । {ই. albert}

**এলম** ⇒ এলম

**এলযাম** ⇒ এলজাম

**এলহান, ইলহান** [এল্‌হান্, ই–] বি কণ্ঠস্বর; সুর (গাহে বুলবুল খোশ এলহান––নই)। {আ. ইল্‌হ়ান .................. }

**এলহাম, ইলহাম** [এল্‌হাম্, ইল্–] বি ঐশী প্রেরণা প্রত্যাদেশ (খোদার দরবার হইতে এলহামের অনুপ্রেরণা পাইয়াছেন––মুম) । {আ. ইল্‌হাম্ ................ }

**এলা১** [এলা] বি ১ এলাচি। ২ এলাচিগাছ । {স. √ইল্+অ}

**এলা২** [এলা] বিণ আলগা; ঝুরঝুরে (এলামাটি, খড়ি মাটি...এমনি নানা রঙের বড়ি দিয়ে ভর্তি থাকে রঙের বাক্স––অঠা)। {স. আকুল>বা. আউল + বা. আ = আউলা>এলা; অথবা, স. আলুলায়িত> আলুলা>বা. আউলা>এলা}

**এলাইচ** ⇒ এলাচ্

**এলাউন্স** [অ্যালাউন্‌স্] বি ১ বৃত্তি; ভাতা। ২ অনুমতি; অনুমোদন (পূজোর দালানে জুতো নিয়ে ওঠবার এলাওয়েন্স––কাসি) । {ই. allowance}

**এলাকাঁড়ি** ⇒ এলাকাড়ি

**এলাকা, এলেকা, ইলাকা** [এলাকা, এলেকা, ইলাকা] বি ১ অঞ্চল; প্রদেশ (যে সকল জেলে ভিন্ন এলাকার তাহাদের আর দেখা পাওয়া যায় না––রঠা)। ২ সম্পর্ক; সংস্রব; সম্বন্ধ । ৩ সীমা (পানের ছোপ তেমনি চলে এসেছে গালের এলেকায়––অচিসে)। ৪ অধিকার; দখল। ঝআ. ‘ইলাক়াহ ............... }

**এলাকাড়ি, এলাকাঁড়ি, আলাকাড়ি** [এলাকাড়ি, –কাঁ–, আলাকাড়ি] বি ১ শৈথিল্য; ঢিলামি; অমনোযোগ; (এলাকাড়ি এতদূর ভাল নয় বাপু––মব) । ~ দেওয়া ক্রি শৈথিল্য দেখানো; মনোযোগী না হওয়া । {স. অলগ্ন>এলা+স. কণ্ডন>কাঁড়া}

**এলাচ, এলাচি** [এলাচ্, এলাচি, অ্যা–, অ্যা–] বি সুগন্ধি মশলা বিশেষ; বীজযুক্ত ফল বিশেষ। ~দানা বি ১ ভিতরে এলাচের বীজ দিয়ে প্রস্তুত চিনির তৈরি গোলাকার মিষ্টান্ন বিশেষ। ২ এলাচের বীজ । {স. এলা+ বা. চি, চ; হি. ইলায়চী, ইলাচী}

**এলাজ** [এলাজ্] বি ১ চিকিৎসা; আরোগ্য (আমার রোগের এলাজ কর পিইয়ে দাওয়াই লাল সুরা––নই) । ২ প্রতিষেধক ঔষধ (এলাজ বান্ধিল তার ঘায়ের উপরে––সৈহা)। ৩ শাসন (লেড়কা ভাল হবে––নরম হবে, বেতমিজ ও বজ্জাত হলো, এলাজ দেওয়া মোনাসেব––প্যামি)। ঝআ. ‘ইলাজ্ ............... }

**এলান** [এলান্] বি বিজ্ঞাপন; বিজ্ঞপ্তি; ঘোষণা । {আ. ইলান ................ }

**এলানো** [এলানো] ক্রি ১ আলুলায়িত করা; শিথিল করা; আলগা করা (বর্ষা এলায়েছে তার মেঘময় বেণী––রঠা; এলাইয়া বেণী ফুলের গাঁথুনি দেখয়ে খসায়ে চুলি––চদা)। ২ অবসন্ন হওয়া (গা এলিয়ে পড়া) । ৩ ধান ভানা; তুষ ছাড়ানো (এখন দলুইদের ঢেঁস্কেলে ধান এলাতে যাচ্ছি––অচিসে) । ❑ বিণ ১ আলুলায়িত; শিথিল; এলো (এলানো খোঁপা এলিয়ে ভেঙে দিলো হাত দিয়ে ––হুক)। ২ ক্লান্ত; অবসন্ন । এলে দেওয়া ক্রি ২ আলগা করে দেওয়া; ছড়িয়ে দেওয়া । ৩ শাসন শিথিল করা । {স. আকুল>আউল+বা. আ=আউলা>এলা+আনো=এলানো; অথবা, স. আলুলায়িত>আলুলা>বা. এলা+আনো}

**এলাহি, এলাহী, ইলাহি** [এলাহি, –, ই–] বি আল্লাহ; খোদা; ঈশ্বর; God (ইলাহিরে অস্তুতি কহিলা বহুতর––সৈসু) । ❑ বিণ বিরাট; বৃহৎ (এলাহি কাণ্ড কারখানা)। ~ কাণ্ড, ~ কারখানা, ~ ব্যাপার বি বিরাট ব্যাপার; মহা ধুমধাম (এই তো এলাহি ব্যাপার––মব) । ~ গজ বি সম্রাট আকবর কর্তৃক প্রবর্তিত ৪১ অঙ্গুলি বা ৩৩ ইঞ্চি পরিমিত গজ। ~ জায়গা বি সুবিস্তৃত স্থান; বিস্তীর্ণ জায়গা (নিষিদ্ধ শহরের বিথরে এক এলাহি জায়গা––মব) । ~ ব্যাপার ⇒ ~ কাণ্ড । ~সন বি সম্রাট আকবর কর্তৃক প্রবর্তিত সাল । দীন–ই–~ বি আকবরের প্রবর্তিত একেশ্বরবাদ। {আ. ইলাহী (আমাদের প্রভু) । ............ }

**এলুমিনিয়ম, অ্যালুমিনিয়ম** [অ্যালুমিনিয়ম্] বি শ্বেতবর্ণের হালকা ধাতু বিশেষ। {ই. aluminium}

**এলুয়া, এলুয়ে** [এলুয়া, এলুয়ে] বিণ ১ এলোমেলো; খোলা (এক গোঁজা এলুয়ে খড়––মাগান)। ২ শিথিল; আলগা; সংলগ্ন। {স. আকুল > আউল + উয়া=আউলুয়া>এলুয়া; অথবা, স. আলুলায়িত>আলুলা>আউলা> এলা+বা. উয়া>}

**এলেকা** ⇒ এলাকা

**এলেঙ্গা**, **এলেংগা** [এলেঙ্‌গা] বি এক প্রকাম মাছ । {স. এলঙ্গ+বা. আ}

**এলেম, এলম, ইলম, ইলিম** (বিরল) , **ইলেম** (বিরল) [এলেম্, এল্‌ম্, ইল্‌ম্, ইলিম্, ইলেম্] বি বিদ্যা; জ্ঞান; বিজ্ঞান (আপনি এত কম ইলেম নিয়ে––ওয়া)। ~দার বি, বিণ ১ বিদ্বান; জ্ঞানী; সুধী (পরেএ সেও, দেখা যাচ্ছে, অধিক এলেমদার––মব)। ২ অভিজ্ঞ; সুদক্ষ। ~বাজে বিণ ১ বিদ্বান; জ্ঞানী । ২ বুদ্ধিমান; সুচতুর । ৩ বিশেষজ্ঞ; কার্যকুশল । ~ভরা বিণ (ব্য.) বিদ্যাদিগ্‌গজ; বিদ্যাবাগীশ; বিদ্যায় পূর্ণ (বগলে যায় এলেম ভরা ‘ডি এল’ মারা পছন্দ আমার––হেব) । এলমে দীন বি ধর্মীয় জ্ঞান; ধর্ম শিক্ষা (এলমে দীনের পরিবর্তে এলমে দুনিয়ার উপর ঝুঁকিয়া পড়িল––কাই) । এলমে দুনিয়া বি ব্যবহারিক জ্ঞান; সাংসারিক শিক্ষা । এলমে লাদুন্নি বি ঐশীজ্ঞান (এলমে লাদুন্নির ফয়েয হাসেল করিয়াছে––মুম) । তালিব–ই–ইলম বি ছাত্র; বিদ্যার্থী । {আ. ‘ইল্‌ম্ .............. }

**এলো, এল [**এলো] ক্রি উপস্থিত হলো; আগমন করলো । {স. আয়াত+প্রা. ইল্ল>আয়াতিল্ল> \*আআইল্ল>\*আইল্ল> আইল>এল, এলো}

**এলেমান, আলমানি** [এলেমান্, আল্‌মানি] বি জার্মান; জার্মানির অধিবাসী (দিনেমার এলেমান করে গোলন্দাজী––ভারা; হিম্পানী আলমানী . . . আর পর্তুগীস––সৈআ)। {ফা. আল্‌মাঁ allemande}

**এলো** [এলো]বিণ ১ আলুলায়িত; মুক্ত; এলানো (একদা এলোচুলে...আসিল সে আমার ভাঙ্গা দ্বার খুলিয়া––রঠা) । ২ শিথিল; আলগা (এলো খোঁপা)। ৩ অসম্বদ্ধ; অসংযত (এলো কথা) । ৪ গোলমেলে; বিশৃঙ্খল (এলো বাতাস) । ৫ অবাধ। ~কেশ, ~চুল বি আলুলায়িত বা অসংযত কেশ; খোলাচুল (এলোচুল বুকে পড়ে খসি––রঠা)। ~কেশী, ~চুলী বি, বিণ আলুলায়িত চুল যার; মুক্তকেশী। ~থেলো বিণ ১ আলুথালু; শিথিল; অবিন্যস্ত; আলগা (এলোথেলো কবরীবন্ধন কেশপাল––কৃও) । ২ বিশৃঙ্খল; গোলমেলে । {স. আকুল>আউল>আঅল>এলো>আএল>অথবা, এ. আলুলায়িত> আলু>বা. আউল> এলো (বর্ণবিপর্যয়ে)}

**এলোপাতাড়ি, এলোপাথাড়ি, এলোধাবাড়ি, এলোপাতালি** [এলোপাতাড়ি, –থ–, –ধাবাড়ি, –পাতালি] বিণ ১ বিশৃঙ্খল; এলোমেলো (এলোপাথাড়ি কঞ্চির বেড়ার মাঝখান দিয়ে সেখানে একটা ছাগল ঢুকেছে––সৈমু ) । ২ বেধড়ক; মাত্রাজ্ঞানশূন্য। ৩ দিগ্বিদিক জ্ঞানশূন্য (এলোপাতাড়ি দৌড়) । ৪ ক্রমাগত । ❑ ক্রিবিণ বিশৃঙ্খলভাবে; এলোমেলোভাবে; যেমন তেমন করে (এলোপাতাড়ি কাজ করছে)। {বা. এলো+পাথ+ওয়াড়ি= এলোপাথোয়াড়ি>এলোপাথাড়ি?}

**এলোপ্যাথি, অ্যালোপেথি** [অ্যালোপ্যাথি] বি ইউরোপীয় চিকিৎসাপ্রণালী বিশেষ। {ই. alopathy}

**এলোমেলো** [এলোমেলো] বিণ ১ বিশৃঙ্খল; অগোছালো; বিক্ষিপ্তভাবে ছড়ানো (এলোমেলো সংসার)। ২ অসংলগ্ন; পূর্বাপর সম্বন্ধহীন; অসম্বন্ধ (এলোমেলো কথা) । ~ মি বি বিশৃঙ্খল; উচ্ছৃঙ্খলতা; অনিয়ম (নিষ্প্রাণ এলোমেলোমি––অচিসে)। ঝবা. এলো<স. আকুল+অনু. মেলো=এলোমেলো}

**এশতেহার** ⇒ ইশতাহার

**এশা, ইশা** [এশা, ই–] বি ১ রাত্রিকালীন ফরজ নামাজের সময় । ২ রাত্রিকালীন ফরজ নামাজ (এশার ওক্তে সমজিদে ও যে দেয় আজান––মোম) । ৩ রাত্রির প্রথম যাম। ঝআ. ইশা ............. }

**এশারা** ⇒ ইশারা

**এশিয়া** [এশিয়া] বি পৃথিবীর সর্ববৃহৎ মহাদেশের নাম। এশিয়ান, এশীয় বিণ ১ এশিয়া মহাদেশীয় । ২ এশিয়া মহাদেশ সম্বন্ধীয়। ~বাসী বি এশিয়া মহাদেশে যার জন্ম ও বাস। {উ. Asia}

**এশ্‌ক, এস্ক, আশক** [এশ্‌ক্, এস্‌ক্, আশক্] বি ১ প্রেম; প্রণয় (এশ্‌ক হাসেল করিয়া ফেলিলি নাকি ?––মুম; আশকে আকুল হৈয়া করে হায় হায় ––সৈহা; পিরীতি আসকে সদাই থাকিব––চদা) । ২ আসক্তি; অনুরাগ। এস্কে দেওয়ানা বি প্রেমের পাগল (তিনি এস্কে দেওয়ানা বা প্রেমের পাগল নামক মারফতী গীতের পুথি লেখেন––সৈমুআ)। {আ. ‘ইশ্‌ক় ............ }

**এষণা, এষা১** [এশনা, এশা] বি ১ অন্বেষণ; অনুসন্ধান (তার আবিষ্কার যেমন একাগ্র এষণার পুরস্কার––সুদ) । ২ বাসনা; কামনা; ইচ্ছা (সাঁতার কাটে আমার এষণা––আর)। {স. √ইষ্+অন(ল্যুট্), √ইষ্+অ(ঘঞ্)+আ(টাপ্)}

**এষা২** [এশা] বিণ স্ত্রী. ১ বাঞ্ছিতা; ঈপ্সিতা । ২ অন্বেষণযোগ্য । ৩ স্মরণীয়া (অক্ষয় বড়ালে ‘এষা’ কাব্য স্মর্তব্য)। {স. √ইষ্+অ(ঘঞ্)+আ(টাপ্)}

**এষে–ঘা** ⇒ এঁশে

**এসকর্ট** [এস্‌কর্‌ট্] বি প্রহরীস্বরূপ সঙ্গে গমন (কয়েকটি চীনা বিমান পিআইএ বিমানকে দূর থেকে এসকর্ট করে নিয়ে যায়––আকা)। {ই. escort}

**এসটিমেট** ⇒ এস্টিমেট

**এসতেখারা** ⇒ এস্তেখারা

**এসোসিয়েশন, অ্যাসোসিয়েশান** [অ্যাসোসিয়েশন্] বি সমিতি; সঙ্ঘ (ইন্ডিয়ান এসোসিয়েশনের সম্মেলন ঠিক একই সময়ে অনুষ্ঠিত হয়েছিল––আচৌ) । {ই. association}

**এসপার–ওসপার, এসপার কি ওসপার, ইসপার কি উসপার** [এস্‌পার্‌ওস্‌পার্, –কি–, ই–কি–উ–] বি ১ চূড়ান্ত নিষ্পত্তি; শেষ মীমাংসা (তবে গোড়াতেই একটা এসপার ওসপার হইত–রঠা; স্বয়ং হীরার বাটী গিয়া এসপার কি ওসপার যা হয় একটা করিয়া আসিবেন–– বচ) । ২ সফলতা কিংবা বিফলতা। ৩ ভালো কিংবা মন্দ। {হি. ইসপর+ঔর+উসপর}

এসমে **আজম** ⇒ ইসমে আযম

**এসরাজ, এস্রাজ, এসরার** [এস্‌রাজ্, –, এস্‌রার্] বি সেতার ও সারঙ্গীর মিশ্রণে তৈরি আধুনিক বাদ্যযন্ত্র বিশেষ (আওয়াজ তবু সে মিঠা যেন এস্রাজ ––মোম) । {আ. ইস্‌রার্ ................ }

**এসলাম** ⇒ ইসলাম

**এসিড, অ্যাসিড** [অ্যাসিড্] বি দ্রাবক । ২ রাসায়নিক অম্ল; তেজাব। {ই. acid}

**এসে** [এসে] বি প্রবন্ধ; রচনা (আমার স্পীস শুন, আমার এসে পড়, আমায় বাহবা দাও––বচ) । {ই. essay}

**এসেন্স** [এসেন্‌স্] বি পুষ্পাদির সুগন্ধ নির্যাস; গন্ধসার (একদল ছেলে এইমাত্র এসেন্স ও ফুলের তোড়া লইয়া কেবিনে ঢুকিল––বিব) । {ই. essence}

**এসেসার, আসেসর** [অ্যাসেসর্] বি ১ বিচারপতির পরামর্শদাতা, যিনি দায়রার মোকদ্দমায় জজকে বিচারে সাহায্য করেন (জজ সাহেব এসেসারগণকে বিশেষভাবে মোকদ্দমা বুঝাইয়া দিলেন––নর) । ২ কর নির্ধারক কর্মচারী (জেলায় জেলায় আসেসার নিযুক্ত হইতেছিল––বচ) । এসেসরি, আসেসরি বি কর নির্ধারক কর্মচারীর পদ (একটি আসেসরিতে নিযুক্ত করাইলেন––বচ) । {ই. assessor, +বা. ই}

**এস্টিমেট, এসটিমেট** [এস্‌টিমেট্] বি প্রাক্‌কলন; মূল্যানুমান; আন্দাজি হিসাব। (কিছু গড়তে হলে আগে হতেই একটা প্ল্যান এবং এসটিমেট করতে হয়––প্রচৌ)। {ই. estimate}

**এস্টেট** [এস্‌টেট্] বি জমিদারি (বাংলাদেশের তিনটি বৃহত্তম জমিদারি বর্ধমান , রাজশাহী ও দিনাজপুর এস্টেটের বিপর্যয় তার উল্লেখযোগ্য দৃষ্টান্ত––আচৌ)। {ই. estate}

**এস্টেসন** ⇒ স্টেশন

**এস্তফা** ⇒ ইস্তফা

**এস্তাদা** [এস্‌তাদা] বি আয়োজন; বন্দোবস্ত (খাওয়াছ ভেজিয়া দেয় এস্তাদা করিতে––সৈহা)। {আ. ইস্‌তি’দাদ ..........}

**এস্তেকবাল** ⇒ ইস্তেকবাল

**এস্তেখারা, এসতেখারা**, **ইস্তিখারা** [এস্‌তেখারা, –, ইসতি–] বি স্বপ্নের মাধ্যমে শুভাশুভ বিবেচনার পদ্ধতি বিশেষ (অল্পদিন পূর্বে ‘এস্‌তেখারা’ করিয়া তিনি দেখিয়াছিলেন––মুম) । {আ. ইস্‌তিখারাহ ................ }

**এস্তেঞ্জা, ইস্তিনজা** [এস্‌তেন্‌জা, ইস্‌তি–] বি মলমূত্র ত্যাগান্তে পবিত্রতা লাভ । {আ. ইস্‌তিন্‌জা ....................... }

**এস্তেফা** ⇒ ইস্তফা

**এস্তেমাল, এস্তমাল, ইস্তিমাল** [এস্‌তেমাল্, এস্‌ত্–, ইস্‌তি–] বি ১ ব্যবহার; প্রয়োগ (হাদিস–কোরআনের বাহিরের এক আলফাযও এস্তেমাল করিতেন না––মুম) । ২ অনুশীলন; অভ্যাস। {আ. ইস্‌তি’মাল ............. }

**এস্তেলাহ** ⇒ ইস্তিলাহ

**এস্তেহার** ⇒ ইশতাহার

**এস্রাজ** ⇒ এসরাজ

**এহ** (প্রাবা.) [এহো] সর্ব এ; এ ব্যক্তি বস্তু বা বিষয় (এহ বাহ্য) । {স. উদম্+হি>(হি. এহি)}

**এহতেকাফ** ⇒ এতেকাফ

**এহতেলাম, ইহতিলাম** [এহ্‌তেলাম্, ইহ্‌তি–] বি স্বপ্নদোষ। {আ. ইহ়তিলাম ............. }

**এহরাম, এহেরাম, ইহরাম** [এহ্‌রাম্, –হে–, ইহ্‌–] বি হজের প্রারম্ভিক অনুষ্ঠান (যতসব হাজিগণে তথা গিয়া বান্দে এহেরাম––সৈসু)। {আ. ইহ়রাম ............... }

**এহসান, ইহসান** [এহ্‌সান্, ই–] বি উপকার; অনুগ্রহ (মানিব জেন্দেগী ভর তোমার এহ্‌সান––সৈহা)। {আ. ইহ়সান্ .............. }

**এহা** (প্রাবা.) [এহা] বিণ এই (এহা তীরে; এহা বুঝি––বচদা)। ❑ সর্ব ইহা । {স. ইদম> এহ+বা. আ}

**এহি** (মবা.) [এহি] সর্ব ১ এ (সোহি এহি হৈ কুমার কাঞ্চিরাজ রায়কে––ভারা) । ২ ইহা। {স. ইদম্+হি>এহি (হি. এহি)}

**এহেন, এহন** (প্রাবা.) [এহেনো, এহনো] ক্রিবিণ এমন; এই প্রকার; এরূপ (এহন জগৎ নহি আনে––বিপ) । এহনি স্ত্রী. (এহনি সুন্দরী গুণক আসরি––বিপ) । {বা. এই+হেন>এহেন}

**এহেরাম** ⇒ এহরাম

**এহো** [এহো] সর্ব এও; এটাও (প্রভু কহে এহো বাহ্য আগু কহ আর––কৃক)। {স. ইহ>বা. এহ+ও}

**ঐ**

**ঐ১** [উচ্চারণস্থান কণ্ঠ ও তালু; বাংরা উচ্চারণ ‘অই’, ‘ওই’] বাংলা বর্ণমালার নবম স্বরবর্ণ। ব্যঞ্জনবর্ণের সঙ্গে যুক্ত হলে এর আকার ‘ৈ’ হয়। ধ্বনিবিজ্ঞানে একে ‘দ্বিস্বর’ বা Diphthong বলা হয়। {অ+ই, ও+ই=ঐ}

**ঐ২, ওই, অই** [ওই, –, –] অব্য ১ অদূরে বা সম্মুখবর্তী কোনো কিছু নির্দেশ (ঐ আসে ঐ অতি ভৈরব হরষে––রঠা; পাখী ডেকে ওঠে ওই গো ওই––সদ)। ২ স্মরণ সম্বোধন ও আক্ষেপাদি সূচক। ❑বিণ নির্দিষ্ট; উল্লিখিত; সেই। {স. অদস্>অমী>অঈ>ঐ}

**ঐক** [ওইকো] বিণ ১ একার্থ–প্রতিপাদক; একার্থবোধক। ২ এক সম্বন্ধীয়; এক বিষয়ক। {স. এক+অ}

**ঐকতান** [ওইকোতান্] বি সম্মিলিত সুর; বহু সুন্দরের সমন্বয়ে এক সুর ঝঙ্কার; একাধিক কণ্ঠ বা বাদ্য থেকে উত্থিত গীতধ্বনির পরস্পর সংঘাতজনিত সুরতরঙ্গ; concert । {স. একতান+অ(ঘঞ্)}

**ঐকপত্য** [ওইকোপোত্‌তো] বি সার্বভৌমত্ব; একাধিপত্য; একনায়কত্ব; একাধিকারিত্ব; অপ্রতিহত ক্ষমতা। {স. একপতি+য(যৎ)}

**ঐকপদিক** [ওইকোপোদিক্] বিণ ১ (ব্য.) এক বিভক্ত্যন্ত পদ থেকে জাত। ২ একপদ থেকে উদ্ভূত (ঐকপদিক অসম্পূর্ণতা, সেখানে জাতীয় আত্মগ্লানিতে উন্নীত হয়েছে––সুদ)। {স. একপদ+ইক}

**ঐকপদ্য** [ওইকোপোদ্‌দো] বি একপদতা; একাধিক পদের এক অর্থ প্রকাশ ক্ষমতা (সূর্য, রবি, আদিত্য, মার্তণ্ড, দিবাকর ইত্যাদি পদগুলির ঐকপদ্য আছে)। {স. একপদ+য}

**ঐকবাক্য, ঐক্যবাক্য** [ওইকোবাক্‌কো, ওইক্‌কো–] বি একাভিপ্রায়; একবাক্যতা; বাক্যের অভিন্নতা (মহারাজার দিকের সকলের ঐক্যবাক্য হইয়াছে––রামু)। ঐকবাক্যে, ঐক্যবাক্যে ক্রিবিণ একবাক্যে; একমত হয়ে । {স. একবাক্য+অ(ঘঞ্)}

**ঐকবাদন** [ওইকোবাদোন্] বি একাধিক বাদ্যযন্ত্রের সমস্বর বাদ্য । {স. একবাদন+অ(ঘঞ্)}

**ঐকমত্য**, **ঐক্যমত্য** [ওইকোমোত্‌তো, ওইক্‌কো–] বি একমত; মতের অভিন্নতা; মতের মিল বা ঐক্য; unanimity (এক্ষণে তোমরা ঐক্যমত্য অবলম্বনপূর্বক অনুমতি কর––ঈবি) । {স. একমতি+য(ষ্যঞ্)}

**ঐকরাজ্য** [ওইকোরাজ্‌জো] বি একাধিপত্য: সার্বভৌমত্ব সর্বময় ক্ষমতা। {স. একরাজ+য(ষ্যঞ্)}

**ঐকল্য** [ওইকোল্‌লো] বি ১ এককত্ব । ২ একাকিত্ব । {স. একল+য(ষ্যঞ্)}

**ঐকাগ্র্য** [ওইকাগ্‌গ্রো] বি একাগ্রতা; এক বিষয়ে আসক্তি; একনিষ্ঠা; একান্ত মনঃসংযোগ; concentration । {স. একাগ্র+য(ষ্যঞ্)}

**ঐকাত্ম্য** [ওইকাত্‌তোঁ] বি ১ একাত্মতা; আত্মার ঐক্য । ২ ঐক্য: অভেদ। {স. একাত্ম+য(ষ্যঞ্)}

**ঐকান্তিক** [ওইকান্‌তিক্] বিণ নিবিড়; প্রগাঢ়; আত্যন্তিক; একনিষ্ঠ; দৃঢ় (ঐকান্তিক বাসনা)। ❑ বিণ একাগ্রভাবে; অনন্যমনে; একনিষ্ঠার সাথে; অভিনিবিষ্ট হয়ে । (গুরুপদছবি, ঐকান্তিক ভাবি––ঘচ)। ~ তা বি। {স. একান্ত+ ইক(ঠঞ্)}

**ঐকার** [ওইকার্] বি ১ ব্যঞ্জনবর্ণের সঙ্গে ঐ স্বরধ্বনির প্রতীকরূপে ব্যবহৃত ‘ৈ’ চিহ্ন। ২ ঐ বর্ণ । {স. ঐ+স. কার}

**ঐকার্থ, ঐকার্থ্য** [ওকার্‌থো] বি ১ প্রয়জনের ঐক্য; একার্থীভাব। {স. একার্থ+অ(ঘঞ্), য(ষ্যঞ্))

**ঐকাহিক** [ওইকাহিক্] বিণ একদিন আয়ুবিশিষ্ট; একদিন ব্যাপী । ২ একদিন স্থায়ী হয় বা একদিন অন্তর হয়। {স. একাহ+ইক}

**ঐক্য** [ওইক্‌কো] বি ১ একত্ব; একতা। ২ সাদৃশ্য; সাযুজ্য; সাধর্ম্য; সমতা; মিল। ৩ অভেদ । {স. এক+য}

**ঐক্যবাক্যে** ⇒ ঐকবাক্যে

**ঐক্যমত্য** ⇒ ঐকমত্য

**ঐক্ষব** [ওইক্‌খবো] বিণ ১ ইক্ষুজাত। ২ ইক্ষুসম্বন্ধীয় । {স. ইক্ষু+অ(অণ্)}

**ঐচ্ছিক** [ওইচ্‌ছিক্] বিণ ১ ইচ্ছাধীন; ইচ্ছাসাপেক্ষ; optional । ২ ইচ্ছানুরূপ; ইচ্ছানুযায়ী (বাংলা বাধ্যতামূলক ও ইংরেজি ঐচ্ছিক বিষয়)। {স. ইচ্ছা+ইক(ঠঞ্)}

**ঐছন, ঐসন, অইছন** (মবা.) [ওইছন্, –স–, ওইছন্] বিণ ঐরূপ (শুনইতে ঐছন রাইক বাণী––বিপ)। ঐছনে ক্রিবিণ (ঐছনে সোপলু তৈছে নিজ দেহ––গোদা) । {স. ব্র. স. ক্ষণ>প্রা. ছণ>বা. হি. ছন; ঐ+ছন}

**ঐছে, ঐসে, অইছে** (মবা.) [ওইছে, –সে, –ছে] ক্রিবিণ ঐরূপে। {স. ঈদৃশ>প্রা. অইস>ঐস>হি. ঈসে. বা. ঐছে, ঐসে}

**ঐটি, ঐটী, ঐটা, ঐটে** [ওইটি, –, ওইটা, ওইটে] সর্ব নিকটস্থ বা আলোচ্য বহু বিষয় বা পদার্থের মধ্যে উদ্দিষ্ট একটি ––সম্ভ্রমমার্থে টি টী, তুচ্ছার্থে টা টে। {স. অদস্>অসৌ>অঈ>ঐ+টি, টী, টা, টে}

**ঐতরেয়** [ওইতরেয়ো] বি (ইতর নামক ঋষি বা ইতরা নামক ঋষি পত্নীর পুত্র) ঐতরেয় মুনি প্রণীত ঋগ্বেদের অংশ বিশেষ (ঐতরেয় ব্রাহ্মণ)। {স. ইতর/ইতরা+এয়(ঢক্)}

**ঐতিহাসিক** [ওতিহাসিক্] বি, বিণ ১ ইতিহাসজ্ঞ; ইতিহাসবেত্তা। ২ ইতিহাসকার; ইতিহাস লেখক। ৩ ইতিহাস সম্বন্ধীয়; ইতিহাসভিত্তিক (ঐতিহাসিক উপন্যাস) । ৪ ইতিহাসে স্থান লাভের যোগ্য; ইতিহাসরূপে গণ্য হওয়ার উপযুক্ত (ঐতিহাসিক ঘটনা) । ঐতিহাসিকতা বি। {স ইতিহাস + ইক(ঠক্)}

**ঐতিহ্য** [ওইতিজ্‌ঝো] বি ১ পরম্পরাগত কথা; পুরুষানুক্রমিক ধারা (শতাব্দীর প্রাণরাঙা ঐতিহ্য অব্যয়––আর)। ২ ঐতিহাসিক কথা । ৩ কিংবদন্তী; বিশ্রুতি; লোকপ্রসিদ্ধি। {স. ইতিহ+য(ষ্যঞ্)}

**ঐন্দ্র** [ওইন্‌দ্রো] বিণ ইন্দ্র সম্বন্ধীয় । ❑ বি ইন্দ্রপুত্র। {স. ইন্দ্র+অ(অণ্)}

**ঐন্দ্রজালিক** ⇒ ইন্দ্রজাল

**ঐন্দ্রিয়** [ওইন্‌দ্রিয়ো] বিণ ইন্দ্রিয় সম্বন্ধীয়; প্রত্যক্ষ । ঐন্দ্রিয়ক বিণ ইন্দ্রিয় সম্বন্ধীয়; প্রত্যক্ষ । ঐন্দ্রিয়িক বি ইন্দ্রিয়সম্বন্ধী; ইন্দ্রিয়পরায়ণ। {স. ইন্দ্রিয় + অ(অণ্; ইক(ঠক্)}

**ঐরাবত** [ওইরাবত্] বি ১ হাতি (ঐরাবতেরে চালায় মাহুত শুধু বুদ্ধির ছলে––নই)। ২ পুরাণ–প্রসিদ্ধ সমুদ্র মন্থনে উত্থিত হস্তী; হিন্দুপুরাণে উন্দ্রের বাহনের নাম ‘ঐরাবত’। {স. ইরা+বৎ+অ(অণ্)}

**ঐরূপ** [ওইরুপ্] বিণ ঐপ্রকার; ঐরকম; ঐমত; অমন। {বা. ঐ+স. রূপ}

**ঐরেয়** [ওইরেয়ো] বি অন্নজাত মদ্য; পচানি। {স. ইরা (=অন্ন)+এয় (ঢক্)}

**ঐশ, ঐশ্বিক, ঐশ্বর** [ওইশো, ওইশ্‌শিক্, ওইশ্‌শর] বিণ ঈশ্বর সম্বন্ধীয়; ঈশ্বরের; ঈশ্বরকৃত। ❑ বিণ স্ত্রী. ঐশী (ঐশী মায়া) । {স. ইশ্+অ(অণ্), ইক(ঠক্), বর(বরচ্)+অ(অণ্)}

**ঐশ্বরিক** [ওইশ্‌শোরিক্] বিণ ঈশ্বর বিষয়ক; ঈশ্বর সম্বন্ধীয়। {স. ঈশ্বর+ইক্(ঠক্)}

**ঐশ্বর্য** [ওইশ্‌শোর্‌জো] বি ১ ধন; সম্পত্তি; বিভব। ২ বিপুল ধনসম্পত্তির সহিত প্রভাব প্রতিপত্তি। ৩ অণিমা লঘিমা ব্যাপ্তি প্রকাম্য মহিমা ঈশিত্ব বশিত্ব কামার সায়িতা এই আট প্রকারের যোগলব্ধ অলৌকিক শক্তি বা গুণ । ৪ ঈশ্বরত্ব; প্রভুত্ব; প্রভুর ভাব। ~গর্ব, ~মদ বি ধনগর্ব; ধনের অহঙ্কার। ~গর্বিত, ~মত্ত বিণ ধনগর্বিত। ~বান, ~শালী, ~সম্পন্ন বিণ ঐশ্বর্যের অধিকারী । ~বর্তী, ~শালিনী, ~সম্পন্না স্ত্রী.। ~মত্ততা বি ধনসম্পত্তি ও তজ্জনিত প্রভাব–প্রতিত্তির হেতু অত্যধিক অহংকার বা গর্বান্ধতা । {স. ঈশ্বর+য(ষ্যঞ্)}

**ঐষীক** [ওইশিক্] বিণ ঈষিকা সম্বন্ধীয়। ❑ বি মহাভারতের সৌপ্তিক পর্বের অন্তর্গত পর্ববিশেষ । {স. ঈষিকা+অ(অণ্)}

**ঐষ্টিক** [ওইশ্‌টিক্] বিণ ১ ইষ্টসম্বন্ধীয়। ২ যজ্ঞসম্বন্ধীয়; যজ্ঞীয়। {স. √যজ্+ত(ক্ত)=ইষ্ট+ইক(ঠক্)}

**ঐসন** ⇒ ঐছন

**ঐসে** ⇒ ঐছে

**ঐস্লামিক** [ওইস্‌স্লামিক্] বিণ ইসলাম সম্বন্ধীয় (ইহা কখনও ঐস্লামিক বিধিসঙ্গত নহে––ইহো)। {আ. ইসলাম ........... + স. ইক(ঠক্)= ঐস্লামিক; তুল. ই. Islamic}

**ঐহলৌকিক** [ওইহোলোউকিক্] বিণ ইহলোক সম্বন্ধীয়; ঐহিক। পারলৌকিক বিপ। {স. ইহলোক+ইক(ঠক্)}

**ঐহিক** [ওইহিক্] বিণ ১ ইহলোকের ; এই জন্মের । ২ ইহলোক বিষয়ক; ইহলোক সংক্রান্ত । পারত্রিক বিপ.। ~দর্শী বিণ ইহকালের সুখদুঃখ দর্শনকারী; সাংসারিক; ভোগান্বেষী; ইহকালসর্বস্ব; worldly minded । ~দর্শিনী স্ত্রী.। ~দর্শিতা বি। ~বাদী বিণ ভোগবাদী; জাগতিক সুখ সমর্থক; ইহলৌকিক সুখের পক্ষাবলম্বী । {স. ইহ+ইক(ঠক্)}

**ও**

**ও১** উচ্চারণ স্থান ও ওষ্ঠ কণ্ঠ । বাংলা বর্ণমালার দশম স্বরবর্ণ । ব্যঞ্জনবর্ণের সঙ্গে সংযুক্ত হলে এটি ‘ো’ রূপ ধারণ করে ।

**ও২** [ও] অব্য ১ সংযোজক অব্যয় (চাঁদ ও চকোরে অধরে অধরে পিয়ে সুধা––ক্ষবি) । ২ পর্যন্ত (এখনও গেল না আঁধার––রঠা)। ৩ মাত্র (পাঠশালায় যাইবার নামও করিত না––প্যামি) । ৪ মাত্রাধিক্য বোঝাতে (আরও আঘাত সইবে আমার––রঠা)। ৫ সম্ভাবনা বোঝাতে (দিলেও দিতে পারে) । ৬ অধিকন্তু বোঝাতে (আমরা ত যাবই, তোমাকেও যেতে হবে)। {ফা. ৱ ﻭ , আধুনিক ফা. উ. পহ্লবি এবং আ. ৱ ﻭ }

**ও৩** [ও] সর্ব ১ নির্দিষ্ট ব্যক্তি বস্তু বা বিষয় (ও কে ? ও কেগো?––রঠা)। ❑ বিণ ১ অপর; অন্য (এপার হইতে ওপারে তাহার কথা বলাবলি নাহি চলে আর––রঠা)। ২ ঐ; ওই (ওকথা; ও লোক) । {স. অসৌ>প্রা.ও}

**ও৪** [ও] অব্য ১ বিস্ময় প্রকাশে (বলিস্ কিরে ! ও কি কথা ––ক্ষীবি)। ২ সম্বোধনে আরে ও রঙিলা নায়ের মাঝি––জউ) । ৩ স্মরণ বা অনুধাবন (ও তাই বলো) । {ধ্বন্যা.}

**ও৫** [ও] অব্য বাংলা পদান্তিক ‘অ’–স্বরের অর্ধস্ফুট উচ্চারণ জাত ‘ও’; যথা ‘ভালো’, ‘করানো’, ‘মনমাতানো’ ইত্যাদি। {অ>ও}

**ওআদা** ⇒ ওয়াদা

**ওই** [ওই] অব্য ১ নির্দেশে (ওই যে পাখীটি সখি দেখিছ পিঞ্জরে রে, সতত চঞ্চল––মদ) । ২ ভয় বা আতঙ্কসূচক (ওই ধরলে রে ! ) ❑ বিণ সেই; একই (অবিকল ওই কথা)। {স. অদস্>}

**ওঃ** [ওহ্] অব্য মনস্তাপ দুঃখ ক্রোধ বিরক্তি বিস্ময় স্মরণ অবজ্ঞা ইত্যাদি সূচক। {ধ্বন্যা.}

**ওআকিনবিশ** [ওয়াকিনবিশ্] বি ঘটনার বর্ণনা লিপিবদ্ধকারী ব্যক্তি; ঐতিহাসিক {আ. ৱক়িয়াহ .............. +ফা. নবীস ............. }

**ওঁ, ও, ওঙ্কার** [ওঁ, ওম্, ওঙ্‌কার্] অব্য ১ ওঁ = ওম্––‌এটি ‘অ’ (=বিষ্ণু)+’উ’ (=শিব)+ম্ (=ব্রহ্ম) এই তিন সাঙ্কেতিক অক্ষরের সমাহার, এটি সকল মন্ত্রের আদি বীজ বা ‘প্রণব’। এর অপর নাম ‘ওঙ্কার’ (হেথা ওঙ্কার কোরানের গাথা মন্দ্রিত রাগে–ছন্দে বাজে––শাহো)। ২ আঁজি বা আদ্যক্ষর, সর্বপ্রকার অক্ষরের বা ধ্বনির আদ্য বীজ । এটি হিন্দু–সমাজের বিশ্বাসের একটা তাৎপর্যপূর্ণ অঙ্গ। {স. অ+উ+ম}

**ওঁচলা** [ওঁচ্‌লা] বি আবর্জনা; জঞ্জাল; তরকারি ইত্যাদির খোসা (সম্মার্জনী হস্তে রাশি জঞ্জাল ওঁচলা...দলিত করিতেছিলো––বচ)। ❑ বিণ আবর্জনাময়; জঞ্জালপূর্ণ (সোনা দানা দুদের বাটি । দুত্ত মেগের ওঁচলা মাটী––দীমি)। {স. উঞ্ছ (তুচ্ছ, অকিঞ্চিৎকর অর্থে)> উঁচ> ওঁচ+বা. লা=ওঁচলা}

**ওঁচলানো** ⇒ উঁচলানো

**ওঁচা, ওঁছা** [ওঁচা, –ছা] বিণ ‌১ বাজে; নিকৃষ্ট; খেলো (উপমাটা নেহাৎ ওঁচা হয়ে পড়লো––নই)। ২ পরিত্যক্ত। ৩ ঘৃণ্য; হেয়; নীচ। {স. উঞ্ছ (‘তুচ্ছ’ অর্থে)>উঁছ+আ=ওঁচা, ওঁছা}

**ওঁচান, ওঁচানো** ⇒ উঁচা

**ওঁছা** ⇒ ওঁচা

**ওঁত, ওঁৎ, ওঁতপাতা** ⇒ ওত

**ওঁয়াওঁয়া** [ওঁয়াওঁয়া] অব্য নবজাত শিশুর ক্রন্দন ধ্বনি । {ধ্বন্যা.}

**ওকড়া** [ওক‌্ড়া] বি ক্ষুদ্রাকার গুল্মবিশেষ বা এর কণ্টক ধ্বনি । {ধ্বন্যা.}

**ওকার** [ওকার্] বি ১ ব্যঞ্জনবর্ণের সঙ্গে ‘ও’ স্বরধ্বনির প্রতীকরূপে ব্যবহৃত ‘ো’ চিহ্ন । ২ ‘ও’ বর্ণ । ওকারাদি বিণ আদিতে ‘ও’ ধ্বনি বিশিষ্ট (ওকারাদি শব্দ) ।ওকারান্ত বিণ অন্তে ‘ও’ ধ্বনি বিশিষ্ট (ওকারান্ত শব্দ)। {ও+কার}

**ওকালত, উকালত** [ওকালত্, উকালত্] বি ১ উকিলের কাজ বা চাকরি। ২ ভারাপর্ণ; মনোনয়ন । ~নামা, উকিলনামা বি উকিলের প্রতি ক্ষমতা অর্পণের পত্র; আমমোক্তারনামা; power of attorney । ওকালতি, ওকালতী বি ১ উকিলের কর্ম বা পেশা (সে আদালতে ওকালতি করে)। ২ (ব্য.) বিশেষ পক্ষ সমর্থন (তোমার আর ওর জন্যে ওকালতি করতে হবে না, যাও)। ❑ বিণ উকিল সম্বন্ধীয় । {আ. ৱকালত ............... }

**ওকি** [ওকি] অব্য প্রশ্ন বিস্ময় বা ভয়সূচক (ওকি আজ দিল ধরা––রঠা; ওকি কথা রে––ক্ষীবি)। {ও+কি<স. কিম্}

**ওকুফ, ওয়াকুফ** [ওকুফ্, ওয়াকুফ্] বি ১ জ্ঞান; বুদ্ধি (আক্কেল ওকুফ গেল হইল অজ্ঞান––ফগ)। ২ বিবেচনা । বে–~, বেকুব বিণ বুদ্ধিবিবেচনাহীন ব্যক্তি (তোমার মত বে–ওকুফ খুব কমই দেখা যায়; তোমার মত বেকুব আর নাই)। {আ. ৱক়ুফ ............... }

**ও. কে** [ওকে] বি সব ঠিক আছে। {ই. O.K.=all correct}

**ওক্ত, ওক্‌ত, অক্ত, ওয়াক্ত** [ওক্‌তো, ওক্‌ত, অক্‌তো, ওয়াক্‌ত্] বি ১ সময়কাল (এই তরে ভাই ওক্ত খুশীর ––নই) । ২ সুযোগ; উপযুক্ত সময় (কমবক্‌তি ওক্‌ত গেল তক্ত যাবে ফাঁক––হেব)। ৩ নির্দিষ্ট সময়––বিশেষত নামাজের সময় (পঞ্চ ওক্ত তুমি সবে নমাজ; মোরা যে পাঁচ ওয়াক্তি নমাজ করি––বচ) । {আ. ৱক়্‌ত ................ }

**ওখড়ানো** [ওখ্‌ড়ানো] বি উৎপাট; উন্মূল। {স. উৎখনন>উৎখোড়ন>উক্‌খোড়ন>উখড়ন+ণিচ্=উখড়ান}

**ওখদ** ⇒ ঔষধ

**ওখান** [ওখান্] বি ঐস্থান; নির্দিষ্টস্থান । ❑ ক্রিবিণ ওখানে । ~কার ঐ স্থানের । {ও+খান (<স. স্থান)}

**ওগএরহ, ওগয়রহ** ⇒ ওগায়রা

**ওগর** [ওগর্] বি চাল ডাল একত্র সিদ্ধ করা খিচুড়ি। {স. উদ্গিরণ>}

**ওগরন, ওগরনো, ওগরানো, ওগলান, ওগলানো** ⇒ উগলানো

**ওগায়রা, ওগয়রহ, ওগএরহ** [ওগায়্‌রা, ওগয়্‌রহ্, –] অব্য ইত্যাদি; প্রভৃতি; আর; অন্যান্য (বঙ্গদেশের যশহর ওগএরহের জমিদার––রাম) । ওগায়রা–ওগায়রা অব্য ইত্যাদি ইত্যাদি (ওগায়রা–ওগায়রা বয়ান করিলেন––মুম)। {আ. ৱগয়্‌রহ্ ............. }

**ওগো** [ওগো] অভ্য সম্বোধনসূচক (ওগো আমার শ্রাবণ মেঘের খেয়াতরীর মাঝি––রঠা)। {স. অসৌ>ও+বা. গো; অথবা স. অঘো}

**ওঘ** [ওগ] বি ১ সমূহ; রাশি (ওড় পুষ্প ওঘ জিনি ওষ্ঠের ওজস––ভারা)। ২ তরঙ্গ; জলপ্রবাহ। {স. √উচ্‌> উক্(ক>ঘ)+অ(অঞ্)}

**ওঙ্কার** ⇒ ওঁ

**ওচান, ওচানো** ⇒ উঁচা

**ওছি, ওছী** ⇒ অছি

**ওছিয়ত** ⇒ অসিয়ত

**ওছিলা** ⇒ অসিলা

**ওজ১** (ব্র.) [ওজো] ক্রিবিণ প্রবল অনুরাগের সঙ্গে; আগ্রহ সহকারে (প্রিয় মুখে সুমুখি চুম্বনে ওজ––বিপ) । {স. √ওজ্+(অচ্)}

**ওজ২** (প্রাবা.) [ওজো] বি পদ্ম; কমল । {স. অব্‌জ> অবজ>অওজ>ওজ}

**ওজঃ** [ওজো] বি ১ তেজ; বল । ২ সাহিত্যের গুণ বিশেষ; রচনায় যে ধর্ম বা স্টাইল থাকলে চিত্ত উদ্দীপ্ত হয় । {স. √ওজ্+অস্ (অসুন্)}

**ওজন** [ওজোন্] বি ১ মাপ; তৌল । ২ গুরুত্ব । ৩ মর্যাদা (সেও সাত আনার ওজনে উত্তর দিয়া থাকে––বচ) । ৪ ক্ষমতা; শক্তি; সঙ্গতি । ~ করা বিণ পরিমিত; সংযত; উচ্ছ্বসবিহীন; ভাবলেশহীন (ওজন–করা আলাপ; ওজনকরা ভালোবাসা)। ~দর বি দাঁড়িপল্লায় তৌল হিসাবে নির্ধারিত মূল্য––সংখ্যা হিসাবে অথবা দৈর্ঘ্য প্রস্থ হিসাবে নয় । ❑ ক্রিবিণ পরিমিতভাবে; হিসাব মাফিক (মিষ্ট মুখে ভুবন ভরা হাসি ওষ্ঠে শেষে ওজনদরে মিলে––রঠা)। ~ দার বিণ ১ ভারী ও পুরু (রীতিমতো ওজনদার পর্দায় ঘেরা––মব)। ২ গুরুত্বপূর্ণ; মর্যাদাশীল । ~ –সরকারি/সরকারী বিণ কয়ালগিরি; ওজনকারী (এক সহৃদয় মুচ্ছুদ্ধী আপনার হাউসে ওজন–সরকারী কর্ম্ম দিলেন––কাসি) । {আ. ৱজ়ন্ .............}

**ওজর** [ওজোর্] বি ১ আপত্তি (তোমার কোনো ওজর শুনা যাইবে না––প্যামি)। ২ মিথ্যা; অজুহাত; ছল (কোনও ওজর না করিয়া সকল কর্ম্মই সুন্দররূপে সম্পন্ন করিতেন––ঈবি) । ৩ কৈফিয়ত (কি থাকতে পারে তোর ওজর––নই) । {আ. ‘উয্‌র .............. }

**ওজস্** [ওজশ্] বি দীপ্তি; শোভা (ওড় পুষ্প ওঘ জিনি ওষ্ঠের ওজস্––ভারা) । {স. √উজ/ওজ্+অস্}

**ওজস্বল** [ওজোশ্‌শল্] বিণ বীর্যবান; তেজস্বী; বলিষ্ঠ। {স. ওজস্+বল(বলচ্)}

**ওজস্বী** (–স্বিন্) [ওজোশ্‌শি] বিণ ওজোগুণবিশিষ্ট; উদ্দীপনাপূর্ণ; তেজোদীপ্ত (এক ওজস্বী প্রবন্ধ রচনা করিয়াছিলাম––রঠ। ওজস্বিনী স্ত্রী.। ওজস্বিতা বি বলিষ্ঠতা; ওজোগুণ । {স. ওজস্+বিন্}

**ওজারত** [ওজারত্] বি উজিরের পদ; মন্ত্রিত্ব। ওজারতি বিণ উজিরের পদ সংক্রান্ত; মন্ত্রিত্ব সম্পর্কিত (ওজারতির দুই বছর)। {আ. ৱজ়ারাহ ............. }

**ওজিফা, অজীফা** [ওজিফা] বি ১ দৈনিক নির্দিষ্ট সময়ে তসবিহ পড়া বা তদ্রূপ ধর্মকার্য। ২ দৈনিক নির্দিষ্ট ভাত। ঝআ. ৱজ়ীফাহ ................... }

**ওজির, ওজিরজাদা** ⇒ উজির

**ওজীফা** ⇒ ওজিফা

**ওজু** ⇒ অজু

**ওজুদ** [ওজুদ্] বি ১ দেহ (ভয়েতে ওজুদ কাঁপে––সৈহা)। ২ অস্তিত্ব । {আ. ৱজুদ .............. }

**ওজুনামা, ওজুহনামা** [ওজুনামা, –হ্–] বি কার্যের অথবা মোকদ্দমার কারণ সংক্রান্ত কাগজপত্র । {আ. ৱজুহ্ .......... + ফা. নামহ্ ............. }

**ওজুহাত** ⇒ অজুহাত

**ওজূহনামা** ⇒ ওজুনামা

**ওজেবাদ** [ওজেবাদ্] বি কিছু অংশ বিয়োগকরণ । {আ. ৱদ়া ............... + ই + বাদ় ................ }

**ওজোগুণ** [ওজোগুন্] বি সাহিত্যের গাম্ভীর্য সম্পাদনকারী গুণ বিশেষ; রচনায় যে ধর্ম বা প্রকাশভঙ্গি থাকলে চিত্ত উদ্দীপ্ত হয় । {স. ওজস্+গুণ}

**ওঝা** [ওঝা] বি ১ সর্প–বিষ–চিকিৎসক; যারা সাপের বিষ ঝাড়ে (সাপ হইয়া দংশে ওঝা হইয়া ঝাড়েন––অঠা)। ২ মন্ত্র উচ্চারণপূর্বক যারা ভূত ছাড়ায়; ভূতগ্রস্তের চিকিৎসক (কেহ কহে নাই, ওঝা দে ঝাড়াই রাইয়েরে পেয়েছে ভূতে––চদা) । ৩ উপাধি বিশেষ (কৃত্তিবাস ওঝা) । ৪ বাজিকর; কুহকী; মায়াবী (রেতে করে মানুষ দিবসে করে অজা ।রাণী বলে দূর হেন ছার ওঝা––ঘচ)। {স. উপাধ্যায়>প্রা. উজ্‌ঝায়>ওজ্‌ঝাঅ>ওঝা}

**ওটকিস্তি, উঠকিস্তি** [ওট্‌কিস্‌তি, উঠ্–] বি দাবা খেলায় একপক্ষের বল উঠে যাওয়ায় যে কিস্তি পড়ে । {বা. উঠা+ফা. কিস্তি = উঠাকিস্তি> উঠকিস্তি> ওটকিস্তি}

**ওটা** [ওটা] সর্ব নির্দিষ্ট কোনো কিছু বোঝাতে; বিশেষ বস্তু বা বিষয় উল্লেখে ব্যবহৃত সর্বনাম । {ও+টা}

**ওঠ** ⇒ ওষ্ঠ

**ওঠবন্দী** ⇒ উঠবন্দী

**ওঠবোস** ⇒ উঠবোস

**ওঠসার** ⇒ উঠসার

**ওঠা, ওঠানামা, ওঠাপড়া** ⇒ উঠা

**ওডিকলোন** ⇒ অডিকলন

**ওড্র, ওঢ্র** (মবা.) [ওড্‌ড্রো, ওঢ্‌ঢ্রো] বি ১ ওড়িষ্যা; উৎকল দেশ (তবে ওঢ্রদেশ সীমা প্রভু চলি আইলা––বৃদা)। ২ জবাফুল। {স. আ+ √উন্দ্+র, স. ওড্র>প্রা. ওড়}

**ওড়১, ওড়ফুল** [ওড়্, ওড়্‌ফুল্] বি জবাফুল (ওড়ের কলিকা যিনি নয়ন রাতুল––সৈআ)। {স. ওড্র>প্রা. ওড্‌ড>ওড়}

**ওড়২** ⇒ ওয়াড়

**ওড় আড়** (মবা.) [ওড়্‌আড়্] বি অলিগলি; আটঘাট; অন্ধিসন্ধি (ওড়আড় বুঝিয়া সন্ধানে পাতে জাল––ঘচ)। {তুল.হি. ওতআত>}

ওড়ং, ওড়ন [ওড়ঙ্‌, –ন্] বি নারকেল মালার তৈরি হাতা বিশেষ । {স. উদঙ্ক>উডঙ্ক>ওড়ং; তুল. পা. ‘উলঙ্ক’}

**ওড়না, ওঢ়ন, ওঢ়নি** (মবা.) **ওড়নী** (মবা.) [ওড়্‌না, ওঢ়ন্, ওঢ়্‌নি, –] বি ১ চাদর জাতীয় গাত্রাবরণ বিশেষ (কোন মোহিনীর ওড়না সে আজ উঠিয়ে এনেছে––সদ; গায়ের ওঢ়ন দিয়া––সদ; শীতের ওড়নি পিয়া গিরীষের বা––বিপ)। ২ অবগুণ্ঠন; অববেষ্টন (কার কাছে লাজ ?––ওড়না–পরিনিতাই ––মোম) । {স. অববেষ্টনিকা>ওবেডনিআ> ওঢ়নিঅ> উড়নি; অথব, স. অবগুণ্ঠন> প্রা. ওঢ়ণ, ওড়না; হি. ওঢ়না}

**ওড়ফুল** ⇒ ওড়১

**ওড়ব, ঔড়ব** [ওড়োব্, ঔইড়ব্] বি পঞ্চস্বরাত্মক রাগের নাম; সঙ্গীতের রাগরাগিণীর জাতি বিশেষ । {স. ওড়বী+অ(অচ্), ওড়ব+অ(অণ্)}

**ওড়ম্বা**, **উরম্বা** [ওড়ম্‌বা, উরম্‌বা] বিণ অমিতব্যয়ী; নিষ্কর্মা; লম্পট প্রকৃতির (কোনো কোনো অঞ্চলে ‘ওলাম্বরে’ প্রচলিত)। {আ. ‘মুলম্মা’ > বা. ‘মলম্বা’ শব্দের প্রভাবে বা. ‘উড়ম্বা’ > ‘ওড়ম্বা’ শব্দ গঠিত হতে পারে, স. উদ্+√ বা>প্রা. উরুম্মা; বা. উড়ন+বাজ>ওড়ম্বা, উরম্বা. হি. উড়ঙ্কা}

**ওড়া১** ⇒ উড়া

**ওড়া২**(মবা.) [ওড়া] বি ঝাঁকা; মোট বহনের কাজে ব্যবহৃত ধামা বিশেষ (ওড়া ভরি মৎস লব কৈ আর উৎপল––কৃও; ওড়া কোদাল লইয়া মগ চরে লাখে লাখে––পূগী)। {হি. ওংড়া (স. কুণ্ড ?); মুণ্ডারি ওড়া= গৃহ। তুল. চট্ট. ‘ওড়া–ওড়া’ খাওয়া = অধিক পরিমাণ খাওয়া অর্থাৎ ধামা–ধামা খাওয়া}

**ওড়ামুড়ি** [ওড়ামুড়ি] বি অস্থিরতাব্যঞ্জক পার্শ্বপরিবর্তন; কাতরতাজনিত ছটফটানি (ঝিঝির কান্দনে রাত্রি ওড়ামুড়ি করে––জউ)। {মোড়া, মোড়ামুড়ি √মুড়্ (মোচড় দেওয়া, বাঁকানো) + আ = মোড়ামুড়ি (দ্বিরুক্তিতে) }

**ওড়িয়া, উড়িয়া, উড়ে** [ওড়িয়া, উ–, উড়ে] বি ১ উড়িষ্যার লোক (উড়ে চাকরটাকে...বর্ণমালা পর্যন্ত শিখিয়েছে––সৈমু)। ২ উড়িষ্যার ভাষা। ❑ বিণ ১ উড়েষ্যা সম্বন্ধীয়। ২ উড়িষ্যাদেশে জাত; উড়িষ্যা দেশীয়। {স. ওড্র. উৎকল>উড়িষ্যা; ওড়িষ্যা>}

**ওড়িশা** ⇒ উড়িষ্যা

**উড়ী** ⇒ উড়ি

**ওঢ্র** ⇒ ওড

**ওঢ়ন, ওঢ়না, ওঢ়নি, ওঢ়নী** ⇒ ওড়না

**ওত, ওৎ, ওঁত, ওঁৎ** [ওত্, –, ওঁ–, –] বি আক্রমণের জন্য সতর্কতার সহিত প্রতীক্ষা । ওতপাতা, ওঁতপাতা ক্রি। {স. √অব্(রক্ষণে)>ওত্>ওঁত>, ইঁদুরের উপদ্রব থেকে রক্ষা}

**ওতন** ⇒ ওয়াতন

**ওতপ্রোত** [ওতোপ্‌প্রোতো] বিণ বিশেষভাবে জড়িত; অন্তর্ব্যাপ্ত; পরিব্যাপ্ত (মানুষের জীবনে কল্পনা ও বাস্তব ওতপ্রোতভাবে মিশে আছে––মোচৌ) । {স. ওত (ব্যাপ্ত)+প্রোত (গ্রথিত)=ওতপ্রোত; দ্বন্দ্ব.}

**ওতরান, ওতরানো** ⇒ উতরানো

**ওথলান, ওথলানো** ⇒ উথলানো

**ওদন** [ওদোন্] বি অন্ন; ভাত (শিশু কান্দে ওদনের তরে––কমু)। ~ প্রাশন বি হিন্দুসমাজের অন্নপ্রাশন; মুখে ভাত দেওয়ার অনুষ্ঠান (করাইল সবাকার ওদনপ্রাশন––কৃও)। {স. √উন্দ্+অন(যুচ্)}

**ওদা** [ওদা] বিণ ভিজা; নরম; খাস্তা নয় এমন (ওদা মুড়ি) । {স. আর্দ্র>প্রা. ওদ্দ+আ=ওদ্দা>ওদা; অথবা, স. উদ (জল) +আ>উদা>ওদা}

**ওদিক** [ওদিক্] বি ১ ঐদিক; অপর দিক। ২ ঐ দেশ। ৩ অপর পক্ষ । {বা. ও+স. দিক্}

**ওধার** [ওধার্] বি ওদিক; অপর দিক্; দূরবর্তী নির্দিষ্ট স্থল । এধার বিপ. । {বা. ও +হি. উদার}

**ওপচান, ওপচানো** ⇒ উপচানো

**ওপড়ান, ওপড়ানো** ⇒ উপড়ানো

**ওফা** [ওফা] বি অঙ্গীকার পূরণ; বিশ্বস্ততা; আনুগত্য। (বিপ.) বেওফা বিণ অবিশ্বস্ত; অঙ্গীকার পালন করে না এমন । {আ. ৱফা. ............ }

**ওফাত**, **ওফাৎ** [ওফাত্] বি মৃত্যু; পরলোকগমন (হজরতের ওফাতের কিছু দিন আগে––হবা) । {আ. ৱফাত্ ................}

**ওফাদার** [এফাদার্] বিণ অনুগত; বাধ্য; বশ; বিশ্বস্ত (বড় ওফাদার তেরা মকবেল সরদার––সৈহা)। ওফাদারি, ওফাদারী বি আনুগত্য; বশ্যতা; বাধ্যতা; অঙ্গীকারপূরণ; বিশ্বস্ততা (আপনে বুঝি ওফাদারির ওয়াদাটা কৈরাই আসছেন ?––মুম)। {আ. ৱফা ............ + ফা. দার .............. }

**ওবা১** [ওবা] বি ১ মহামারী: মড়ক। ২ কলেরা বসন্ত প্লেগ ইত্যাদি সংক্রামক রোগ। {আ. ৱবা .......... }

**ওবা২**⇒ উবা

**ওম১** ⇒ ওঁ

**ওম২** ⇒ উম

**ওমদা** ⇒ উমদা

ওমর, উমর [ওমর্, উ–] বি বয়স (মোর ওমর বহু হল––প্যামি)। {আ. উম্‌র ................}

**ওমরা, ওমরাহ্, উমরা, উমরাহ** [ওম্‌রা, –রাহ্, উ–, –] বি ১ আমিরগণ; বাদশাহের অধীন বিশেষ ক্ষমতা সম্পন্ন ব্যক্তিবর্গ। ২ অভিজাতবর্গ; ক্ষমতাশালী ধনী সম্প্রদায়। {আ. বহুব উমারা ...........; এবক আমীর ..............}

**ওমলেট** ⇒ অমলেট

**ওমেদ** ⇒ উমেদ

**ওমেদার, ওমেদারি** ⇒ উমেদার

**ওম্বুরি** ⇒ অম্বরি

**ওজ্জা, ওযযা** (বিরল) [ওজ্‌জা] বি পৌত্তলিক যুগের আরবের প্রসিদ্ধ আরাধ্যাদেবী (রোয়ে ‘ওজ্জা’ হোরল্ ইবলিস্ খারেজিন––নই) {আ. উজ়জ়া ................. }

**ওযু** ⇒ অজু

**ওয়াক** [ওয়াক্] অব্য ১ বমনের শব্দ । ২ ছিঃ । ❑ বি বমি; উদ্‌গার (সর্বদা ওয়াক্ ছর্দি মুখে উঠে জল––ভারা) । {ধ্বন্যা.}

**ওয়াকিফ, ওয়াকেফ, ওয়াকিব, ওয়াকেব** [ওয়াকিফ্, –কেফ্, ওআকিব্, –কেব্] বিণ জ্ঞাত; বিদিত; অভিজ্ঞ; কোনো বিষয়ে সংবাদ বা জ্ঞানপ্রাপ্ত (যাইয়া বাদশার আগে হইনু ওয়াকিফ––সৈহা; মোল্লা সাহেব ওয়াকেফ ছিলেন না যে নিকটাত্মীয়েরই উকিল হওয়া বিধি––কাআও)। ❑ বি জ্ঞাপন; ব্যক্ত (হাতেম তাইর তরে, আশক ওয়াকেফ করে, একে তামাম খবর––সৈহা)। ~হাল বিণ বিশেষ অবস্থা সম্পর্কে জ্ঞাত বা অভিজ্ঞ (তেনারা শীতের তক্‌লিফ বাবতে ওয়াকিবহাল––সৈমু)। {আ. ৱাক়িফ্ ............. }

**ওয়াকেফ, ওয়াকেব ⇒** ওয়াকিফ

**ওয়াক্ত, ওয়াক্তি, ওয়াক্তিয়া** ⇒ ওক্ত

**ওয়াক্‌ফ, অক্‌ফ** [ওয়াক্‌ফ্, অক্‌ফ্] ব ধর্ম বা পুণ্যের উদ্দেশ্যে প্রদত্ত দান; একপ্রকার উইল (ওয়াক্‌ফ করিয়া ইসলামের সেবায় বিলাইয়া দিয়াছিলেন––হবা) । ~নামা বি ধর্ম বা খোদার নামে প্রদত্ত দানপত্র বা দেবত্রের (দেবোত্তর) দলিল । {আ. ৱাক়ফ .......... }

**ওয়াচগার্ড** [ওয়াচ্‌গার্ড] বি ঘড়ির চেন (সোনার ওয়াচগার্ড পরিয়া ও হীরার আঙ্গুটি হাতে দিয়া––প্যামি)। {ই. watch guard}

**ওয়াজ, ওয়ায়েজ** [ওয়াজ্, ওয়ায়েজ্] বি উপদেশ বা বক্তৃতা; ধর্মব্যাখ্যা; ধর্মপ্রচার (মেয়েদের জন্য ওয়ায হইত––আমআ)। ~ নসিহত বি ধর্মসম্বন্ধীয় বক্তৃতা ও উপদেশ (মৌলবীর ওয়াজ নসিহত জানি––মীম) । {আ. ৱাজ় ........}

**ওয়ায়েয** [ওয়ায়েজ্] বিণ ধর্মীয় উপদেশদাতা; ধর্ম সম্বন্ধীয় বক্তা (ওয়ায়েয মৌলবী সুধারামী সাহেব––আমআ)। ঝআ. ৱাইজ় ............. }

**ওয়াজিব, ওয়াজিবি**  ⇒ ওয়াজেব

**ওয়াট**  [ওয়াট্] বি তড়িৎশক্তির মান (বিদ্যুৎ শক্তির মাপের একককে ওয়াট বলা হয়––আমু) । {ই. watt}

**ওয়াটার** [ওয়াটার্] বি জল; পানি। ~ প্রুফ বি পানি নিবারক। ~ লিলি বি শাপলা ফুল বা তার গাছ; কুমুদ। {ই. water}

**ওয়াড়, ওসার, উয়ার, ওহাড়, ওড়**  [ওয়াড়্, ওসার্, উয়ার্, ওহাড়্, ওড়্] বি গেলাফ; বালিশ; লেপ ইত্যাদির আবরণ বা খোল (মানুষ না সব বালিশ যেন জামার ওয়াড় আঁটা––নই) । {স. প্রসার>হি. পৈসার, বা. ওসার> ওআর> য়–শ্রুতির ফলে ওয়ার, ওয়াড়। অথবা, স. অবসর>অওসর>ওাসার>ওআর>ওয়াড়}

**ওয়াতন, ওতন** [ওয়াতন্, ওতন্] বি স্বদেশ; মাতৃভূমি; জন্মস্থান (ছেড়ে যেতে চাও তুমি কি কারণে নিজের ওয়াতন––ফআ)। {আ. ৱত়ন ............... }

**ওয়াদা, ওআদা**  [ওয়াদা] বি ১ শপথ; প্রতিজ্ঞা; প্রতিশ্রুতি (ফেরত দেবে বলে আজকের মত ওয়াদাও করেছিলে––শাহ) । ২ মেয়াদ; নির্দিষ্ট সময়। ~দার বিণ অঙ্গীকারবদ্ধ; প্রতিশ্রুতি পালনকারী । {আ. ৱদাহ .............. }

**ওয়াপদা** [ওয়াপ্‌দা] বি পানি ও বিদ্যুৎ উন্নয়ন কর্তৃপক্ষ । {উ. WAPDA= Wfater and Power Development Authority}

**ওয়াপস** [ওয়াপোশ্] বি ফেরত; প্রত্যাবর্তন । {ফা. ৱাপিস্ ............. }

**ওয়ায, ওয়ায়েয** ⇒ ওয়াজ

**ওয়ার১** [ওয়ার্] বি তরবারির আঘাত (পহেলা ওয়ার কর আমার উপরে––ফগ) । ~ পার ক্রিবিণ এফোঁড় ওফোঁড় (ওয়ারপার করা)। {উ. ৱার ......... }

**ওয়ার২** [ওয়ার্] বি যুদ্ধ । {ই. war}

**ওয়াজেব, ওয়াজিব, ওয়াজিবি** [ওয়াজেব্, –জিব্, –জিবি] বিণ ১ ন্যায্য; যুক্তিসঙ্গত; ন্যায়সঙ্গত (তুমি আজ বাবুরামকে খুব ওয়াজিব কথা বলিয়াছ––প্যামি; ওয়াজিবী কিস্মত দিয়া কিনে লিয়া যাই––সৈহা)। ২ অবশ্য পালনীয় (ওয়াজিব নমাজ) । ৩ প্রয়োজনীয়; দরকারি। {আ. ৱাজিব ............ }

**ওয়ারক** ⇒ ওরক

**ওয়ারিন** ⇒ ওয়ারেন্ট

**ওয়ারি, ওয়ারিস, ওয়ারেশ, ওয়ারেস** [ওয়ারিশ্, –, ওয়ারেশ্, –] বি বংশধর; উত্তরাধিকারী (মইলে আমার ওয়ারিশ পাবে––রই)। ওয়ারিশান, ওয়ারিসান, ওয়ারেশিন, ওয়ারেশীন বি ১ বংশধরগণ; উত্তরাধিকারীগণ । ২ পূজারী বা অনুসারীগণ (ভয়ে ভূমিচুমে লাব্‌মানাত–এর ওয়ারেশীন––নই)। {আ. ৱরিছ .......... }

**ওয়ারেন্ট, ওয়ারিন** (বিরল) [ওয়ারেন্‌ট্, ওয়ারিন্] বি গ্রেফতারি পরোয়ানা (দাগাদারীর নামে ওয়ারেন্ট বাহির করে তাকে পুলিশ দিয়ে গ্রেফতার করেছে––মীম; অবশেষে অমন ওয়ারিন বাহির হইলে––প্যামি)। {ই. warrangt}

**ওয়ারেশ, ওয়ারেশিন, ওয়ারেশীন** ⇒ ওয়ারিশ

**ওয়ালা, ওলা, আলা** [ ওয়ালা, ওলা, আলা] অব্য তদ্ধিত প্রত্যয় বিশেষ (ব্যবসায়ী অর্থে কাপড়ওয়ালা; নিবাসী অর্থে––দিল্লীওয়ালা ইত্যাদি)। ওয়ালি/ওয়ালী, উলি/উলী স্ত্রী.। {হি. ৱালী .........}

**ওয়ালিমা** ⇒ অলিমা

**ওয়ালেদ** [ওয়ালেদ্] বি পিতা (আমার ওয়ালেদ সাহেবই আমার মুর্শেদ––আমআ)। ওয়ালেদা বি স্ত্রী মাতা। {আ. ৱালিদ .............. }

**ওয়াশিল, ওয়াশীল, ওয়াসিল** [ওয়াশিল্] বি প্রাপ্য আদায়; উসুল (তাঁহার মোক্তারনামা দ্বারা সকল আদায় ওয়ালিন করিতেন––প্যামি )। ওয়াশিলাত, ওয়াশীলাত বি প্রাপ্য সম্পত্তি অন্যের অধিকারে থাকাকালের ক্ষতিপূরণ (অতএব সমেৎ ওয়াশিলাত তাবৎ বিষয়ে দখল পাওয়ারও উইল রদের দাবী––বচ) । {আ. ৱস়িল ............... }

**ওয়াসওয়াসা** ⇒ অসওয়াসা

**ওয়াসকোট, ওয়াসকিট** ⇒ ওয়েস্টকোট

**ওয়াসা** [ওয়াশা] বি পানি সরবরাহ ও পয়ঃনিষ্কাশন কর্তৃপক্ষ । ঝই. WASA=Water Supply and Sewarage Authority}

**ওয়াসিল** ⇒ ওয়াশিল

**ওয়াস্তা** [ওয়াস্‌তা] বি ১ পরোয়া; তোয়াক্কা । ২ অপেক্ষা (একটি মাত্র নাম সইর ওয়াস্তা––মব) । ৩ উপায়; মাধ্যম; কারণ। ওয়াস্তে অব্য নিমিত্তে; উদ্দেশ্যে (আল্লাহর ওয়াস্তে)। {আ. ৱাসিত়াহ ................. }

**ওয়াহাবি, ওয়াহাবী** ⇒ ওহাবি

**ওয়াহিদ, ওয়াহেদ** [ওয়াহিদ্, –হে–] বিণ এক; একক । {আ. ৱাহ়িদ ................ }

**ওয়াহেদ** ⇒ ওয়াহিদ

**ওয়েটিং** **রুম** [ওয়েটিঙ্‌ রুম্] বি যাত্রীদের বিশ্রামাগার । { ই. waiting room }

**ওয়েদার** [ওয়েদার্] বি আবহাওয়া (সারা ইষ্টারের ছুটিটার ওয়েদার অবিশ্বাস্যভাবে ভালো লেগে গেলো––আহা)। {ই. weather}

**ওয়েসিস** [ওয়েসিস্] বি মরূদ্যান (দূর ওয়েসিস পারে মদীনার দরদী আকাশ বাড়ালো হাত––ফআ)। {ই. oasis}

**ওয়েস্টকোট, ওয়াসকোট, ওয়াসকিট** (বিরল) [ওয়েস্‌ট্‌কোট্, ওয়াস্‌কোট্, –কিট্] বি ফতুয়া বিশেষ; বিলাতি কাটছাঁটে তৈরি এক প্রকার জামা (পরনে শিলওয়ার, কুর্তা আর ওয়াসকিট––সৈমু)। {ই. waistcoat}

**ওর১** [ওর্] বি ১ সীমা; অবধি; শেষ (দুঃখের নাহি ওর––মোম) । ২ দিক; পক্ষ; তরফ । ৩ প্রান্তদেশ; outskirt (যোগী জাতি থাকে সেই সহরের ওরে––হেমা)। {স. অপার>পা. ওর>বা. ওর}

**ওর২** [ওর্] সর্ব ঐ ব্যক্তির । {স. অদস্>}

**ওরক** (বিরল), ওয়ারক [ওরক্, ওয়ারক্] বি পাতা; পত্র (তবে কোরানের এক ওরক উড়িয়া––সৈসু)। {আ. ৱরাক় ............}

**ওরফে, ওর্ফে** [ওরফে] অব্য বনাম; নামান্তর; alias (যখনই পিঠে রমণী পাদপদ্ম ওরফে মেয়ের লাথি পড়ে তখনই তোমরা ধান ভান––বচ)। {আ. ‘উর্‌ফ ............... }

**ওরসা** [ওর্‌সা] বি ওয়ারিসি সূত্র । {আ. ৱরাছাহ্ ................ }

**ওরে** [ওরে] অব্য সম্বোধনসূচক শব্দ (ওরে কী শুনেছিস ঘুমের ঘোরে––রঠা)। {স. অরে>(অ–কে ও–রূপে উচ্চারণের ফলে) ওরে}

**ওরোপ** [ওরোপ্] বি গুরুত্ব। {আ. রু’ব ............... }

**ওর্ফে** ⇒ ওরফে

**ওল** [ওল্] বি প্রসিদ্ধ কন্দ জাতীয় সবজি। বুনো ~ বি ছাষবাদ ছাড়াই বনে জন্মে এমন এক ধরনের ওল, যা খেলে গলা কুটকুট করে এবং অনেক সময়ে গলা ফুলে ওঠে । যেমন বুনো ~তেমন বাঘা তেঁতুল––অপরাধের মাত্রা অনুযায়ী অপরাধীর শাস্তি । {স. ওল্ল>ওল}

**ওলকপি** [ওল্‌কোপি] বি শালগম জাতীয় কন্দ বিশেষ। {স. ওল্ল>বা. ওল+পো. couve}

**ওলট** ⇒ উলট

**ওলটপালট** ⇒উলটপালট

**ওলদ, অলদ** [ওলদ্, অ–] বি সন্তান; পুত্র বা কন্যা । {আ. ৱলাদ ...................}

**ওলন১** [ওলন্] বি নামা; অবরোহণ । {স. অবতরণ>ওঅলন>ওলন}

**ওলন২, ওলনদড়ি** [ওলন্, ওলন্‌দোরিড়] বি গাঁথনির মাপ ও খাড়াই পরীক্ষার জন্য ব্যবহৃত নীচে ভাব বাঁধা লম্বা দড়ি বা সুতা বিশেষ । {স. অবলম্ব>প্রা. ওলং>}

**ওলন্দাজ** [ওলোন্‌দাজ্] বি হল্যান্ড দেশের অধিবাসী; ডাচ (ইঙ্গরেজ ওলন্দাজ ফিরিঙ্গি ফরাস––ভারা)। {ফ. অল্যান্ডেইস, Hollandaise}

**ওলফৎ** ⇒ উলফত

**ওলমা** ⇒ উলমা

**ওলা১** ⇒ ওলাইচণ্ডী

**ওলা২** [ওলা] বি ১ সাদা চিনি বা মিছরির নাড়ু বিশেষ। (তুল. চট্টগ্রামের ‘মোলা’ শব্দ) । যার অর্থ ‘মুড়ির লাড়ু’)। ২ বৃষ্টির সঙ্গে পতিত শিলা। {সুকুমার সেনের মতে––উল্বক>ওলা (চিনির লাড়ু; প্রা. ঔলা; অথবা, গোল>}

**–ওলা** ⇒ ওয়ালা

**ওলাইচণ্ডী, ওলাবিবি, ওলা** [ওলাইচোন্‌ডি, ওলাবিবি, ওলা] বি হিন্দু সমাজে পূজ্য বিসূচিকা রোগের দেবী (হৈমবতী উমার অর্ঘ্য কাড়বে ওলাই–চণ্ডী কি হায়?––সদ; ওলাবিবির পোলারা সহজে রাজি হবে না ইনজেকশানে––অচিসে)। {ওলা+ই+চণ্ডী; বা. ওলা+তু.বীবী}

**ওলাউঠা, ওলাওঠা [**ওলাউঠা, –ওঠা] বি ভেদবমি; বিসূচিকা রোগ; কলেরা। {স. উদ্+√গৄ>বা. ওলা; স. উৎ+√স্থা>উঠা}

**ওলান** [ওলান্] বি গাভীর স্তন; পালান। {স. উল্বন>ওলান}

**ওলানো** [ওলানো] ক্রি নামানো । {√ওলা+আনো}

**ওলাবিবি** ⇒ ওলাইচণ্ডী

**ওলামা** ⇒ উলামা

**ওলামেলা** (মবা.) [ওলামেলা] বি আনাগোনা; মেলামেশা (চতুর দিকের সখিগণে করে ওলামেলা––পূগী)। {মেলা. অনু. ওলা}

**ওলাহন** (মবা.) [ওলাহন্] বি ১ অভিযোগ; দোষারোপ; গঞ্জনা (তুমি যে আমার ঠাঞি কর আগমন । তাহাতেই প্রভু মোরে দেন ওলাহন––কৃক) । ২ খোঁটা (যশোদার ঠাঁই কর দিয়া ওলাহন––পূগী) । {স. উপালম্ভন>প্রা. উবালহণ>ওলাহন; তুল. হি. উলাহ্‌না}