**২০১–২৫০ পৃষ্ঠা**

**ওলি, ওলি–ওছি ⇒** অলি১

**ওলিমা, ওলীমা** ⇒ অলিমা

**ওলো** [ওলো] সম্বোধন সূচক অব্য (ওলো সই ওলো সই, আমার ইচ্ছা করে তোদের মত মনের কথা কই––রঠা) । {প্রা. হলা>অলা>বা. ওলো}

**ওল্টানো** ⇒ উলটানো

**ওশোর** [ওশোর্] বি দশমাংশ; শস্যের কর বা ট্যাক্স তোলা (ওশোর তোলা তার রাজ্যে নিষিদ্ধ––আজা)। {আ. ‘উশুর .............}

**ওষধি, ওষধী** [ওশোধি] বি যে গাছ একবার ফল দিয়েই মরে যায়। {স. ওষ+ √ধা+ই}

**ওষুধ, ওষুধ করা, ওষুধ ধরা** ⇒ ঔষধ

**ওষ্ঠ, ঔষ্ঠ্য, ওঠ** [ওশ্‌ঠো, ওউ–, ওঠ্] বি ১ উপরের ঠোঁট। ২ বাংলায় নিচের বা উপরের যে কোনো ঠোঁট (বুড়ীর দাঁত নড়ে থরথর, ওঠ বেয়ে পড়ে তাম্বুলের রস্––দমি)। {স. √উষ্‌+থ(থন্), +য>প্রা. ওট্‌ঠ, হোঁট>বা. ঠোঁট; হি. ওঠ}

**ওষ্ঠপুট** [ওশ্‌ঠোপুট্] বি মিলিত ওষ্ঠদ্বয় (তৃপ্তির কি স্নিগ্ধ স্পর্শ এখনো লেগে রয়েছে এর শুষ্ক শীতল ওষ্ঠপুটে––নই) । {স. ওষ্ঠ+পুট}

**ওষ্ঠব্রণ** [ওশ্‌ঠোব্রোন্] বি ‌ওষ্ঠের উপর উদ্গত বিষফোঁড়া। {স. ওষ্ঠ+ব্রণ}

**ওষ্ঠাগত** [ওশ্‌ঠাগতো] বিণ ওষ্ঠের নিকট আগত; প্রায় বহির্গত হওয়ার মতো। ~ প্রাণ বিণ ১ মুমূর্ষু; মরমর। ২ অতিষ্ঠ; জর্জরিত। {স. ওষ্ঠ+আগত}

**ওষ্ঠাধর** [ওশ্‌ঠাধর্] বি ওষ্ঠ এবং অধর; উপরের ও নীচের ঠোঁট। {স. ওষ্ঠ+অধর}

**ওষ্ঠ, ঔষ্ঠ** [ওশ্‌ঠো, ঔউশ–] বিণ ওষ্ঠজাত; ওষ্ঠের সাহায্যে উচ্চার্য। ❑ বি ওষ্ঠের সাহায্যে উচ্চার্য বর্ণ (প, ফ, ব, ভ, ইত্যাদি ওষ্ঠ্য)। {স. ওষ্ঠ+য(যৎ),+অ(অণ্)}

**ওস, ওসা** [ওশ্, ওশা] বি শিশির । {স. অবশ্যায়>প্রা. ওসাঅ>বা. ওসা; হি. ওস}

**ওসৎ** ⇒ আওসত

**ওসা** ⇒ ওস

**ওসার** [ওশার্] বি বিস্তার; চওড়াই; প্রস্থ; পরিসর (বান্ধিব পাতম বস্ত্র দেখিয়া ওসার––সৈআ) । ❑ বিণ বিস্তৃত; চওড়া। {স. প্রসার>ওসার}

**ওসারা** [ওশারা] বি বারান্দা। {স. উপশালা>প্রা. ওসারিঅ>বা. ওসারা; তুল. হি. উসারা}

**ওসিয়ত, ওসিয়তনামা, ওসিয়তি** ⇒ অসিয়ত

**ওস্তওয়ার, ওসিয়তনামা, ওসিয়তি** ⇒ অসিয়ত

**ওস্তওয়ার, উস্তোয়ার** [ওস্‌তওয়ার, ওস্‌তোয়ার্] বিণ ১ দৃঢ়; মজবুত (আমার নবীর দীন বড় ওস্তওয়ার––সৈহা) । ২ সত্য। {ফা. উস়তুৱার .................... }

**ওস্তরা** [ওস্‌তোরা] বি কাঁচি। {ফা. উস়তুৱার .............. }

**ওস্তাগর, ওস্তাগার, উস্তাগর** [ওস্‌তাগর্, –গার্, উস্‌তাগর্] বি ১ নিপুণ কারিগর; রাজমিস্ত্রি। ২ প্রধান দরজি (তৈরী কামিছ আছে, ওস্তাগার ?–খমি)। {ফা. উস্‌তাগার .................. }

**ওস্তাদ, উস্তাদ** [ওস্‌তাদ্, উ–] বি ১ গুরু; শিক্ষক। (আজি ওস্তাদে সাগরেদ যেন শক্তির পরিচয়––নই) । ২ বিশেষজ্ঞ । ৩ উচ্চাঙ্গ সঙ্গীতজ্ঞ; দক্ষ সঙ্গীতশিল্পী; সঙ্গীত বিশেষজ্ঞ (তানসেন ছিলেন মহাওস্তাদ––এলেন তাঁহার সভায়––দ্বিরা)। ❑ বিণ ১ দক্ষ; কুশলী; পারদর্শী (সকলকেই যে গানে ওস্তাদ হইতে হইবে এমন কোন অবশ্যবাধ্যতা নাই––রঠা)। ২ (ব্য.) অতি চালাক; ফাজিল (ওস্তাদ ছেলে) । ৩ কুকর্মে দক্ষ (পরের সর্বনাশ করা গুণী ওস্তাদলোকের কর্ম––রঠা)। ওস্তাদি, ওস্তদী, উস্তাদী বি ১ নৈপুণ্য; কুশলতা; দক্ষতা (এলেন তানসেন রাজার কাছে দেখাতে ওস্তাদি––দ্বিরা)। ২ বাহাদুরি; চালাকি ; মাতব্বরি (আর ওস্তাদি খেলিয়ে কাজ নেই)। ৩ শিক্ষকতা । ❑ বিণ ১ ওস্তাদের উপযুক্ত; পারদর্শী (ওস্তাদী গলায় তান–কর্ত্তবে পল্লীর নিদ্রাতন্দ্রা তিরোহিত––রঠা) । {ফা. উস্‌তাদ ................ আ. .............. }

**ওহাবি, ওহাবী, ওয়াহাবি, ওয়াহাবী** [ওহাবি, –, ওয়াহাবি, –] বি ধর্ম–সংস্কারক নজ্‌দবাসী মুহম্মদ ইব্‌ন আবদুল ওহাবের (জন্ম: ১৭২০ খ্রি.) অনুসারী বা শিষ্য। ❑ বিণ ওহাবি মতবাদ জাত (ওহাবি আন্দোলন)। {আ. ৱহ্‌হাবী ................. }

**ওহি**, **ওহী, অহি, অহী** [ওহি] বি ১ ঐশী বাণী; আল্লাহর প্রেরিত বাণী (অহি নাজেল হওয়ার সময়––আখাঁ)। ২ প্রত্যাদেশ (রসুলের নিকট যখন––কোনও ওহি নাযেল হইত––মোব)। {আ. ৱহ়ী ........... }

**ওহে** [ওহে] অব্য সম্বোধনসূচক শব্দ। {স. অহে>}

**ওহো** [ওহো] অব্য স্মরণ আক্ষেপ বিস্ময় বা আকস্মিক আনন্দসূচক ধ্বনি। {স. অহো>}

**ওহোদ** [ওহোদ্] বি মদিনার নিকটবর্তী পর্বত––এখানে কুরাইশগণের সঙ্গে মুসলমানদের যুদ্ধ হয় এবং হজরত মুহম্মদ (সা.) আহত হন। {আ. ৱহুদ ................ }

**ঔ**

**ঔ** [ওউ] উচ্চারণ স্থান কণ্ঠ ও ওষ্ঠ । বাংলা বর্ণমালার একাদশ স্বরবর্ণ । ব্যঞ্জনবর্ণের সঙ্গে যুক্ত হলে এটি ‘ৌ’ রূপ লাভ করে।

**ঔকার** [ওউকার্] বি ১ ব্যঞ্জনবর্ণের সঙ্গে ঔস্বরধ্বনির প্রতীকরূপে ব্যবহৃত ‘ৌ’ চিহ্ন। ২ ‘ঔ’ বর্ণ । ঔকারাদি বিণ আদিতে ঔ–কার আছে এমন। ঔকারান্ত বিণ অন্তে বা শেষে ‘ঔ’–কার আছে এমন। {ঔ+কার}

**ঔখদ** (ব্র.) [ওউখদ্] বি ঔষধ (রোগী কালে করলে জনু ঔখদ পান––বিপ)। {ব্রজবুলিতে ‘ঔষধ>ঔখদ’, ষ = খ, তুল. ব্রজভাষা = ব্রজভাখা)}

**ঔগ্র্য** [ওউগ্‌গ্রো] বি ১ উগ্রভাগ; উগ্রতা । ২ ভয় ধরায় এমন ভাব; ভয়ঙ্কর বা ভীষণ ভাব। ৩ ঔদ্ধত্য; বেয়াদবি। {স. উগ্র+য}

**ঔচিত্য** [ওউচিত্‌তো] বি ১ উপযোগিতা; যথাযোগ্যতা; ন্যায্যা (বিবাহের ঔচিত্য সম্বন্ধে এর চাইতে বড় প্রমাণ আর কিছুই নেই––রঠা) । ২ সত্য। ৩ অভ্যস্ততা; পরিচিত ভাব। {স. উচিত+য}

**ঔজসিক** [ওউজোশিক্] বিণ তেজস্বী; বলশালী । ঔজস্য বি তেজস্বিতা; ওজস্বিতা; বলিষ্ঠতা। {স. ওজস্ + ইক(ঠক্)}

**ঔজ্জ্বল্য** [ওউজ্‌জোল্‌লো] বি ১ উজ্জ্বলতা; দীপ্তি; প্রখরতা। ২ চাকচিক্য; চেকনাই। উজ্জ্বল বিণ । {স. উজ্জ্বল+য(ষ্যঞ্)}

**ঔড়ুম্বর**, **উদুম্বর** [উড়ুম্‌বর্, উদুম্‌বর্] বি ১ যজ্ঞডুমুর। ২ তাম্রপাত্র। {স. উড়ু (দু) ম্বর+অ(অণ্)}

**ঔড্র** [ওউড্‌ড্রো] বিণ উড়িষ্যার অধিবাসী। ❑ বিণ উড়িষ্যাদেশ সংক্রান্ত। {স. ওড্র+অ(অণ্)}

**ঔড়ব** [ওউড়ব্] বি পঞ্চস্বরাত্মক রাগবিশেষ। {স. ওড়ব+অ}

**ঔড়ুপিক** [ওউড়ুপিক্] বিণ উড়ুপ বা ভেলা সম্বন্ধীয়। ❑ বিণ ক্ষুদ্র নদী; যে নদী ভেলায় পার হওয়া যায়। {স. উড়ুপ + ইক(ঠক্)}

**ঔৎকট্য** [ওউত্‌কোট্‌টো] বি ১ আতশয্য; অতিরেক; আধিক্য । ২ উগ্রতা; প্রচণ্ডতা; রূঢ়তা; কর্কশতা। {স. উৎকট+য(ষঞ্)}

**ঔৎকণ্ঠ্য** [ওউত্‌কন্‌ঠো] বি উদ্বেগ; চিত্তচাঞ্চল্য; মানসিক কষ্ট; ব্যাকুলতা। {স. উৎকণ্ঠা+য(ষ্যঞ্)}

**ঔৎকর্ষ** [ওউত্‌কর্‌শো] বি ১ উন্নতি; বৃদ্ধি। ২ উৎকৃষ্টতা; শ্রেষ্ঠত্ব। ৩ শোধন; পরিমার্জন। {স. উৎকর্ষ+অ(অণ্)}

**ঔৎকোচিক** [ওউত্‌কোচিক্] বিণ উৎকোচ সংক্রান্ত। {স. উৎকোচ+ইক(ঠক্)}

**ঔৎপাতিক** [ওউত্‌পাতিক্] বিণ ১ উৎপাতবিশিষ্ট। ২ অশুভসূচক। {স. উৎপাত+ইক(ঠক্)}

**ঔৎসর্গিক** [ওউত্‌শোর্‌গিক্] বিণ ১ উৎসর্গ সম্বন্ধীয়। ২ সহজ; স্বাভাবিক। {স. উৎসর্গ+ইক(ঠক্)}

**ঔৎসুক্য** [ওউত্‌শুক্‌কো] বি ১ আগ্রহ; উৎসুক ভাব। ২ উৎকণ্ঠা; উদ্বেগ (পাঠকের ঔৎসুক্য) । {স. উৎসুক+য(ষ্যঞ্)}

**ঔদ, ঔদ্র** [ওউদ্‌, ওউদ্‌দ্রো] বি রৌদ্র (চৈত্র বৈশাখের ঔদে ঐ ক্যাঁথা শুকায়––গোগা)। {স. রৌদ্র}

**ঔদক** [ওউদক্] বিণ জলীয়। {স. উদক+অ(অণ্)}

**ঔদনিক** [ওউদোনিক্] বি পাচক; সূপকার । {স. ওদন+ইক(ঠক্)}

**ঔদরিক** [ওউদোরিক্] বিণ ১ পেটুক; উদরসর্বস্ব উদরপরায়ণ (পান আহার ভোজে মত্ত কি যত ঔদরিক––নই)। ২ উদর সম্বন্ধীয়। ~তা বি পেটুকতা; উদরসর্বস্বতা; উদরপরায়ণতা (এক রোম্যান সম্রাটের অমানুষিক ঔদরিকতার কাহিনী সবিস্তারে বলিতেছেন––বিব)। {স. উদর+ইক(ঠক্)}

ঔদার্য [ওউদার্‌জো] বি ১ উদারতা; প্রশস্ততা; মহানুভবতা; সংস্কারশূন্যতা । ২ বদান্যতা; অকৃপণতা। ৩ বাক্যের অর্থগাম্ভীর্য। ৪ নায়ক বা নায়িকার সত্ত্বজ গুণবিশেষ। ৫ বিনয় । {স . উদার+য(ষ্যঞ্)}

ঔদাসীন্য, ঔদাস্য [ওউদাশিন্‌নো, ওউদাশ্‌শো] বি ১ উদাসীনতা; নির্লিপ্ততা। ২ অনাসক্তি; বৈরাগ্য। ৩ উপেক্ষা; অবহেলা (অলস ঔদাস্যভরে, মধ্যাহ্নের শুষ্ক বায়ু মিছে খেলা করে––রঠা)। ৪ নিরপেক্ষতা। উদাসীন বিণ । {স. উদাসীন, উদাস+য(ষ্যঞ্)}

**ঔদ্ধত্য** [ওউদ্‌ধত্‌তো] বি ১ ধৃষ্টতা; স্পর্ধা (আনোয়ার সাহেবের ঔদ্ধত্য আমার অসহ্য––বর)। ২ অশিষ্টতা; অবিনয় (এতেক ঔদ্ধত্য প্রভু করেন কৌতুকে––বৃদা)। ৩ উগ্রতা; চণ্ডভাব। ৪ দর্প; গর্ব; অহঙ্কার (বিদ্যৌদ্ধত্যে কাহাকেহো না করে গণন––কৃক)। উদ্ধত বিণ । {স. উদ্ধত+য(ষ্যঞ্)}

**ঔদ্বাহিক, ঔদ্‌বাহিক** [ওউদ্‌বাহিক্] বিণ ১ বিবাহলব্ধ; বিবাহে প্রাপ্ত। ২ বিবাহ সম্বন্ধীয়। ❑ বি বিবাহের পণ বা যৌতুকাদি। {স. উদ্বাহ+ইক(ঠক্)}

**ঔদ্ভিজ্জ, ঔদ্ভিদ** [ওউদ্‌ভিজ্‌জো, ওউদ্‌ভিদ্] বিণ ১ উদ্ভিদ থেকে জাত। ২ উদ্ভিদ সংক্রান্ত। ❑ বি সৈন্ধব লবণ। {স. উদ্ভিদ্+ √জন্+অ(ড), উদ্ভিদ+অ(অণ্)}

**ঔধস**, **ঔধস্য** [ওউধোশ্, –শ্‌শো] বিণ স্তন্য। বি স্তনদুগ্ধ । {উধস+অ(অণ্), + য(ষঞ্)}

**ঔপকূলিক** [ওউপোকুলিক্] বিণ ১ উপকূল সম্পর্কিত। ২ উপকূলে উৎপন্ন। {স. উপকূল+ইক(ঠক্)}

**ঔপদেশিক** [ওউপোদেশিক্] বিণ ১ উপদেশ সংক্রান্ত । ২ উপদেশ দ্বারা প্রাপ্ত । ❑ বি বিণ উপদেশ–ব্যবসায়ী; উপদেশজীবী। {স. উপদেশ+ইক(ঠক্)}

**ঔপধার্মিকতা** [ওউপোধার্‌মিকতা] বি অপকৃষ্ট ধর্মপরায়ণতা; নিম্নশ্রেণির ধার্মিকতা (পুরাণ ইতিহাস কেবল মূর্খতা এবং ঔপধার্মিকতা––বচ)। {স. উপধর্ম+ইক(ঠক্)+তা}

**ঔপনয়নিক**, **ঔপনায়নিক** [ওউপোনয়োনিক্, –না–] বিণ উপনয়ন সংক্রান্ত। {স. উপনয়ন+ইক(ঠক্)}

**ঔপনিধিক** [ওউপোনিধিক্] বি বিশ্বাসহেতু নিহিত দ্রব্য। {স. উপনিধি+ইক(ঠক্)}

**ঔপনিবেশিক** [ওউপোনিবেশিক্] বিণ ১ উপনিবেশ সংক্রান্ত । ২ উপনিবেশে উৎপন্ন । ৩ উপনিবেশ স্থাপনকারী। {স. উপনিবেশ+ইক(ঠক্)}

**ঔপনিষদ** [ওউপোনিশদ্] বিণ উপনিষদ সম্বন্ধীয়। {স. উপনিষদ্+অ(অণ্)}

**ঔপনিষদিক** [ওউপোনিশোদিক্] বিণ বি উপনিষদজ্ঞ। {স. উপনিষদ্+ইক(ঠক্)}

**ঔপন্যাসিক** [ওউপোন্‌নাসিক্] বি উপন্যাস রচয়িতা । ❑ বিণ ১ উপন্যাস সম্বন্ধীয়। ২ উপন্যাসে আলোচিত বা বর্ণিত। {স. উপন্যাস+ইক(ঠক্)}

**ঔপপত্তিক** [ওউপোপোত্‌তিক্] বিণ ১ যুক্তি তর্ক দ্বারা প্রতিপন্ন; গ্রন্থাদির সাহায্যে প্রামাণ্য (তখনকার দিনে ঔপপত্তিক দর্শনকে তিনভাগে ভাগ করা হ’ত––আকউ)। ২ উপপত্তি সম্বন্ধীয় । ৩ সিদ্ধান্ত প্রতিপাদক । {স. উপপত্তি+ইক(ঠক্)}

ঔপমিক [ওউপমিক্] বিণ ১ উপমা দ্বারা কল্পিত বা বর্ণিত। ২ উপমা সম্বন্ধীয় । {স. উপমা+ইক(ঠক্)}

**ঔপম্য** [ওউপোম্‌মো] বি ১ তুল্যতা; সমানতা; similitude । ২ সাদৃশ্য; আনুরূপ্য; analogy । ৩ সামঞ্জস্য; সঙ্গতি; balance । {স. উপমা+য(ষ্যঞ্)}

**ঔপয়িক** [ওউপোয়িক্] বিণ ১ উপায় সংক্রান্ত। ২ উপায়লব্ধ; উপায় সাধ্য । {স. উপায়+ইক(ঠক্)}

**ঔপল** [ওউপল্] বিণ ১ প্রস্তরময়; উপলনির্মিত। ২ উপল সম্বন্ধীয়। {স. উপল+অ(অণ্)}

**ঔপসর্গ** [ওউপোশর্‌গো] বি উৎপাতসূচক; বিঘ্নসূচক (উৎপাতিকে ঔপসর্গে––ভারা)। {স. উপসর্গ+অ(অণ্)}

**ঔপসর্গিক** [ওউপোশর্‌গিক্] বিণ ১ উৎপাত বা উপদ্রব সম্বন্ধীয়। ২ উপসর্গ সম্বন্ধীয়। {স. উপসর্গ+ইক(ঠক্)}

**ঔপাধিক** [ওউপাধিক] বিণ উপাধি সম্বন্ধীয় বা উপাধিজাত। ❑ বি (বাংলায়) ন্যায্য মূল্যের অধিক অর্থ (দ্রব্য লয়্যা দিবে মূল্য উচিত যে হৈবে। বিক্রীর কারণে ‘ঔপাধিক’ না লইবে––কাদা) । {স. উপাধি+ইক(ঠক্)}

**ঔর** [ওউর্] বি অন্য; অপর; আর (ঔর এক বাত শুনো) । {স. অপর>অৱর>ঔর (হি.)>আর (বাংলা)}

**ঔরৎ** ⇒ আওরাত

**ঔরস, ঔরস্য১** [ওউরশ্, ওউরশ্‌শো] বিণ আপন বীর্যে স্বীয় স্ত্রীর গর্ভে জাত। ❑ বি ১ বীর্য (তেমনি সন্তান হয় যেরূপ ঔরস––কৃও)। ২ ধর্মপত্নীজাত পুত্র (কামিনীর কথাতে কি ত্যজিবে ঔরস––কৃও)। ঔরসী স্ত্রী.। {স. উরস্+অ(অণ্), য(ষ্যঞ্)}

**ঔরস্য২** [ওউরশ্‌শো] বিণ মাকড়সা সম্বন্ধীয় । {স. উরস+য(যৎ); উরস্য+অ(অণ্)}

**ঔর্ণ** [ওউর্‌নো] বিণ ঊর্ণাময়; মেষলোমজাত; woollen । {স. ঊর্ণা+অ(অণ্)}

**ঔর্ণনাভ** [ওউর্‌নোনাভো] বিণ মাকড়সা সম্বন্ধীয়। {স. ঊর্ণনাভ+অ(অণ্)}

**ঔর্ধ্বদেহ** [ওউর্‌ধোদেহো] বি মৃত্যুর পরে হিন্দুদের করণীয় অগ্নিসংস্কার; শ্রাদ্ধ তর্পণাদি, অন্ত্যেষ্টি; প্রেতকৃত্য (ঔর্ধ্বদেহিক ব্যবস্থাবিষয়ক গবেষণামূলক প্রয়োজনীয় প্রবন্ধ––কেম) । ❑ বিণ অন্তেষ্টি সম্বন্ধীয়। {স. ঊর্ধ্বদেহ+ইক(ঠঞ্)}

**ঔর্ধ্বদেহিক** [ওউর্‌ধোদেহিক] বি মৃত্যুর পরে হিন্দুদের করণীয় অগ্নিসংস্কার; শ্রাদ্ধ তর্পণাদি, অন্তেষ্টি; প্রেতকৃত্য (ঔর্ধ্বদেহিক ব্যবস্থাবিষয়ক গবেষণামূলক প্রয়োজনীয় প্রবন্ধ––কেম) । ❑ বিণ অন্ত্যেষ্টি সম্বন্ধীয় । {স. ঊর্ধ্বদেহ+ইক(ঠঞ্)}

**ঔর্ধ্বদেহী** (–হিন্) [ওউর্‌ধোদেহি] বি বাংলায় মৃত ব্যক্তি (ঔর্ধ্বদেহীর কর্ম করাইল মুনি––গঙ্গা)। {স. ঊর্ধ্বদেহ+অ(অণ্)+ইন্}

**ঔর্ব** [ওউর্‌বো] বি ১ সমুদ্রতল থেকে উদ্‌গত অনল; বাড়বানল; বাড়বাগ্নি । ২ উর্বীজাত লবণ বিশেষ; পাংশুলবন । ❑ বিণ পৃথিবীজাত । {স. উর্বী+অ(অণ্)}

**ঔর্বর** [ওউর্‌বোর্] বিণ ভূমি সম্বন্ধীয়; পার্থিব । {স. উর্বরা+অ(অণ্)}

**ঔর্বশেয়** [ওউরবোশেয়ো] বি বিণ উর্বশীর পুত্র বা গর্ভজাত; অগস্ত্য । {স. উর্বশী+এয়(ঢক্)}

**ঔলুক** [ওউলুক্] বি পেঁচার ঝাঁক। {স. উলুক+য(ষ্যঞ্)}

**ঔশীর, ঔষীর** [ওউশির্] বি ১ চামরদণ্ড । ২ উশীর বা বেণার মূল দ্বারা প্রস্তুত শয্যা । ৩ চৌকি; আসন । ❑ বিণ উশীর সংক্রান্ত। {. উশীর+অ(অণ্)}

**ঔষধ, ওষুধ** [ওউশধ্, ওষুধ্] বি ১ যার দ্বারা রোগ নাশ হয় বা প্রতিকার হয় এমন দ্রব্য; পীড়া ও ক্লেশ নিবারণকারী পদার্থ; ভেষজ দাওয়াই। ২ (আল.) প্রতিকার । ৩ তুকতাক; বশীকরণ । ঔষধালয় বি ঔষধের দোকান । ঔষধি বি ১ যে সকল গাছ গাছড়া থেকে ঔষধ প্রস্তুত হয়। ২ ঔষধ। ঔষধীয় বিণ ঔষধ সম্বন্ধীয় । ~ করা ক্রি ১ চিকিৎসা করা। ২ প্রতিকার করা। ৩ তুকতাক বশীকরণ মন্ত্র ইত্যাদি দ্বারা বশ করা; গুণ করা (সৎমা ছেলেটাকে ওষুধ করেছে)। ~ধরা ক্রি ১ কারো উপর তুকতাক; বশীকরণাদি কাজ করা । ২ কেউ বশীভূত হওয়া । ৩ কারো পরামর্শ বা চক্রান্ত অপর কারো উপর সফল হওয়া। ~ সেবন বি ঔষধ খাওয়া; ঔষধ গ্রহণ; ঔষধ পান (ঔষধ সেবনেই রোগ নির্মূল হয়) । {স. ওষধি+অ(অণ্)>}

**ঔষধাজীব** [ওউশোধাজিব্] বি ঔষধকেই যিনি জীবিকারূপে গ্রহণ করেছেন; ঔষধ–ব্যবসায়ী বা ঔষধ বিক্রেতা; chemist & druggist । {স. ঔষধ+আজীব}

**ঔষধীয়** [ওউশোধিয়ো] বিণ ঔষধ সম্বন্ধীয়; ঔষধযোগ্য। {স. ঔষধ+ঈয়(ছ)}

**ঔষর** [ওউশর্] বিণ ক্ষারভূমিজাত; ঊষর ভূমিজাত; লবণ–মৃত্তিকাজাত; অনুর্বর ভূমিজ। ❑ বি পাঙ্গা লবণ; পাংশু ক্ষার । {স. ঊষর+অ(অণ্)}

**ঔষস** [ওউশশ্] বি সান্ধ্য অবসর । ❑ বিণ সম্বন্ধীয় বা সংক্রান্ত । {ঊষস্+অ(অণ্)}

**ঔষীর** ⇒ ঔশীর

**ঔষ্ণ** [ওউশ্‌নো] বি উষ্ণত্ব। {স. উষ্ণ+অ(অণ্)}

**ঔষ্ণীক** [ওউশ্‌নিক্] বিণ উষ্ণীষধারী; কিরীটধারী; মুকুটধারী। ❑ বি রাজা। {স. ঈষ্ণীষ+অ(অণ্)}

**ঔষ্ণ্য** [ওউশ্‌নো] বি উষ্ণত্ব; গর্মি । {স. উষ্ণ+য(ষ্যঞ্)}

**ঔষ্ট্র** [ওউশ্‌ট্রো] বিণ ১ উষ্ট্র বিষয়ক। ২ উষ্ট্রজাত । {স. উষ্ট্র+অ(অণ্)}

**ঔষ্ট্রক** [ওউশ্‌ট্রোক্] উষ্ট্র সমুহ; উটের পাল। {স. উষ্ঠক+অক(বুঞ্)}

**ঔষ্ট্ররথ** [ওউশ্‌ট্রোরথ্] বিণ উষ্ট্রদ্বারা বাহিত যান সম্বন্ধীয়। ❑ বি উটের গাড়ি । {স. উষ্ট্র+অ(অণ্)+রথ}

**ঔষ্ঠ্য** [ওউশ্‌ঠো] বিণ ওষ্ঠ দ্বারা উচ্চার্য; ওষ্ঠজাত। (উদাহরণ––ঔষ্ঠবর্ণ= ‘উ’–বর্ণ এবং ‘প’ বর্গীয় বর্ণ) {স. ওষ্ঠ+য(যৎ)}

**ঔষ্ম্য** [ওউশ্‌মো] বি উষ্ণতা; উষ্ণত্ব; গর্মি । [(উদাহরণ; ঔষ্ম্য বর্ণ শ্, ষ্, স্, হ্) = উষ্মবর্ণ] । {স উষ্ম+য(ষ্যঞ্)}

**ং, ঃ, এবং ঁ**

**ং, ঃ, ঁ** ––বর্ণ হিসেবে এগুলোর স্বতন্ত্র অস্তিত্ব ও অবস্থান রয়েছে। অন্য ধ্বনির সঙ্গে মিলিত হয়ে ছাড়া উচ্চারিত হতে পারে না বলে এগুলোর নাম ‘পরাশ্রয়ী বর্ণ’ । ধ্বনি হিসেবে ং এবং ঁ অনুনাসিক বা নাসিক্য (nasal) । বাংলা ভাষার কোনো শব্দই এই বর্ণগুলির কোনোটিকে আদিবর্ণরূপে গ্রহণ করে সৃষ্ট নয়। না–স্বর না–ব্যঞ্জন এই বর্ণগুলোকে বাংলা বর্ণানুক্রমের বিচারে স্বরবর্ণের পরে স্থান দেওয়া হলো।

**ং**–ং (অনুস্বার বা অনুস্বর) অনেকটা ‘ঙ্’ বা ‘ম্’–এর মতো উচ্চারিত বলে ঘোষ (voiced) ধ্বনি।

১. অধিকাংশ ক্ষেত্রে নাসিক্য ‘ঙ’–এর সংক্ষিপ্ত রূপ মাত্র। আবু ইসহাকের মতে, সংক্ষিপ্তকরণের কোনো অজ্ঞাত প্রবণতা থেকে ঙ বিবর্তিত হয়ে ং–বর্ণের সৃষ্টি করেছে । (ব্যাঙ=ব্যাং, রঙ=রং, সঙ=সং, বাঙলা=বাংলা [কিন্তু বাঙালি])

২. ং কখনো কখনো নাসিক্য ম্ এর পরিবর্তে ব্যবহৃত হয় (সম্+বাদ=সংবাদ)।

**ঃ**– ‘হ্’ অঘোষরূপে উচ্চারিত হলে ঃ (বিসর্গ) ধ্বনি পাওয়া যায় । তাই ঃ অঘোষ (voiceless) ধ্বনি।

‌১. ঃ কখনো কখনো উচ্চারণ ‘হ’ ধ্বনির নিকটবর্তী (বাঃ=বাহ্, উঃ=উহ্)।

২. ঃ কখনো কখনো র্–জাত। তাই ঃ–এর উচ্চারণ র্‌–এ পর্যবসিত হয় । (দুঃ+মূল্য=দুর্মূল্য; দুঃ+ঘটনা=দুর্ঘটনা)।

৩. ঃ কখনো কখনো স্ জাত। এই অবস্থায় ঃ–এর উচ্চারণ স্ বা শ্‌–এ পরিণত হয় । (দুঃ+তর=দুস্তর, দুঃ+কর=দুষ্কর)।

(ক) বিস্ময়, শোক, দুঃখ প্রভৃতি প্রকাশক অব্যয়ে (আঃ, উঃ, বাঃ) বিসর্গ ধ্বনি শোনা যায় ।

(খ) তৎসম শব্দের শেষে অবস্থিত বিসর্গ (বস্তুতঃ, ইতস্ততঃ) বাংলায় উচ্চারিত হয় না ।

**ঁ** ––১. ঁ কখনো কখনো ঞ, ন, ণ থেকে উৎপন্ন (চন্দ্র>চাঁদ, পঞ্চ>পাঁচ, কণ্টক>কাঁটা)।

২. ঁ কখনো কখনো ম্ থেকে উৎপন্ন (ওম্>ওঁ)। হিন্দু সম্প্রদায়ে প্রচলিত কোনো কোনো শব্দের আদিতে (চন্দ্রবিন্দু) দেখা যায়, কিন্তু ধ্বনি হিসেবে তা উচ্চারিত হয় না ।

(ক) ওঁ শব্দের সংক্ষিপ্ত বা সংকেতবাচক রূপ হিসেবে (ঁশ্রীশ্রী হরিশরণম্);

(খ) স্বর্গত (মৃত) বা স্বর্গতা (মৃতা) ( ঁকুমুদিনী দেবী, ঁঅরুণকুমার দত্ত) বোঝাতে শব্দের পূর্বে চন্দ্রবিন্দু বসে। তবে দেবদেবীবাচক শব্দের পূর্বে ব্যবহৃত ঁ ‘ওঁ’ [ওম্] রূপে উচ্চারিত হয়। যেমন––ঁগঙ্গা [ওম্ গঙ্‌গা]।

**অ্যা, এ্যা**

**অ্যা, এ্যা** ––বাংলা ভাষায় এটি একটি মূল স্বরধ্বিনি । উচ্চারণের দিক দিয়ে অর্ধবিবৃত সম্মুখ (front half open) । বাংলা ভাষায় এই স্বরধ্বনির জন্য স্বতন্ত্র কোনো বর্ণ বা কারচিহ্ন নেই । যাবতীয় তৎসম এবং কিছু তদ্ভব শব্দের ক্ষেত্রে এটি বিকৃত এ–কার রূপে গণ্য হয়ে থাকে । অতৎসম ও বিদেশি শব্দের বেলায় স্বরবর্ণের ক্ষেত্রে অ–কারের (কখনো কখনো এ–করের) সঙ্গে য–ফলা এবং আ–কার যোগ করে এই স্বরধ্বনিকে নির্দেশ করা হয় । যেমন––অ্যাডভোকেট, অ্যাসিড। ব্যঞ্জনবর্ণের ক্ষেত্রে এর রূপ হয়––য–ফলা এবং আ–কার (্যা), যা সংশ্লিষ্ট ব্যঞ্জন বর্ণের সঙ্গে যুক্ত হয়। যেমন––ঘ্যানর ঘ্যানর, প্যাঁচ, স্যাঁতসেঁতে, ব্যাটসম্যান। বাংলা ভাষায় এ–কার দিয়ে লেখা এবং ‘অ্যা’ ধ্বনি দিয়ে উচ্চারিত কয়েকটি শব্দ নিম্নরূপ: (১) শব্দের শুরুতে এ–বর্ণ দিয়ে লিখিত––এক (উচ্চারণ: অ্যাক্) যে ছিল রাজা; একদা (উচ্চারণ: অ্যাকোদা); এখন (উচ্চারণ: অ্যাখোন্)। (২) শব্দের মধ্যে এ–কার (ে) দিয়ে লিখিত––কেন, কেমন, খেপা, দেখা, খেংড়া, ঢেপসা, দেওর (উচ্চারণ: ক্যানো, ক্যামোন্, খ্যাপা, দ্যাখা, খ্যাঙ্‌ড়া, ঢ্যাপ্‌শা, দ্যায়োর্)। অ–কারের সঙ্গে য–ফলা যুক্ত বিবেচনায় বর্তমান অভিধানে বর্ণটি অ–বর্ণের মধ্যে স্থান পেয়েছে।

**ক**

**ক১** [ক] বাংলা ব্যঞ্জন–বর্ণের ‘ক’–বর্গের প্রথম বর্ণ । এর উচ্চারণস্থান কণ্ঠ । এজন্য “ক” বর্ণকে কণ্ঠ্যবর্ণ কলে । এটি অঘোষ বর্ণ ।

**ক২** [ক] ক্রি (সকর্মক) বলা,কহা। {স. √কথ্>প্রা. √কহ্>বা. √কহ্>কঅ>ক}

**ক৩** [ক] বিশেষণরূপে ব্যবহৃত সর্বনাম––কয়েক, কতিপয়, কয় (যে ক–দিন বেঁচে আছি, কাজ করে যাবো। গরুর ক–পাটি দাঁত, বলো তো?)। {স. কতি>প্রা. কই> বা. ক}

**ক৪** [ক] বি ১ বর্ণমালা (ছেলেটার ‘ক’, ‘খ’ শিখতেই ছ–মাস চলে গেল)। ২ বর্ণ–জ্ঞান; জ্ঞানশূন্য (‘ক’ অক্ষর গোমাংস=বর্ণজ্ঞানহীন; জ্ঞানশূন্য)। ৩ প্রারম্ভিক জ্ঞানগর্ভ পুস্তক (মার্শাল প্রণীত অর্থনীতির ক, খ) ।

**–ক১** [অধিকাংশ ক্ষেত্রে––ক্, তবে কোথাও––ক] বাংলা বিভক্তি, প্রত্যয় প্রভৃতি রূপে ব্যবহৃত ‘ক’। ব্যাবহার––

১. তদ্ধিত প্রত্যয় ঢোল+ক= ঢোলক (ক্ষুদ্রার্থে); মড়+ক=মড়ক (বিশিষ্টার্থে); বৈঠ+ক=বৈঠক(বিশিষ্টার্থে); টন+ক=টনক (বিশিষ্টার্থে)।

২. ঊনবিংশ শতাব্দীতে ব্যবহৃত ক্রিয়ান্তিক ‘ক’–পাঁচজন বসিবেক; খাইবেক; লইবেক (ক্রিয়াপদের এই রূপগুলি সম্ভ্রমাত্মক অনুজ্ঞার রূপ)।

৩. কর্ম বা সম্প্রদান কারকের বিভক্তির চিহ্নরূপে মধ্যযুগীয় বাংলায় ব্যবহৃত–‘ক’:––তোহ্মাক, আহ্মাক, ‘ময়নাক বিবা করিল’।

**–ক২, –কো** [কো] উপেক্ষা প্রবণতাজ্ঞাপক প্রত্যয়রূপে নাস্তিবোধক ‘না’–এর সঙ্গে ব্যবহৃত ‘ক’, যথা––(থাকব নাক বদ্ধ ঘরে দেখব এবার জগৎটাকে––নই; এখন যেয়ো নাকো)।

**কআ** [কয়া] ক্রি অল্প ভাজা; রস মারা (রতকারিটা তেলে কআও)। {স. √কষ্> বা. √ক; ক+আন, আনো= কআনো<কষানো}

**কই১, কৈ১** [কোই] অব্য ১ কোথায় (কই, বইটা তো দেখতে পাচ্ছি না)। ২ প্রশ্নবাচক ‘কোথায়’ (কই গো কই মেঘ উদয় হও––সদ)। ৩ হতাশাব্যঞ্জক ‘কোথায়’ (বাঁশরী বাজাতে চাহি বাঁশরী বাজিল কই––রঠা) । {স. কস্মিন্> প্রা. কহিং>কহিঁ>কহি>কই}

**কইতর, কউতর** [কোইতর্, কোউ–] বি কবুতর; কপোত; পায়রা (আমার কইতর পঙ্খী আইজকা কি কতা হুনাইব––জউ)। {ফা. কবূতর ................. }

**কইয়ে** [কোইয়ে ] বিণ যে কিছু কহে বা বলে । {বা. কহইয়া>কইয়ে}

**কইলা, কইলে, কৈলে** [কোইলা, –লে, –] বি কপিলা; কোমলা; নবজাত স্ত্রী–বাছুর (গৈলে বাঁধা কৈল বাছুর––গিঘো)। {স. কীদৃশ(ন)>কইসন>কৈছ(ন)}

**কইসন, কৈছন** (প্রাবা.) [কোইসন্, –ছ–] বিণ কিরূপ; কেমন। কইসনে, কৈছনে ক্রিবিণ কেমনে (কৈছনে যায়ব যমুনা তীর––বিপ)। {স. কীদৃশ(ন)>কইসন>কৈছ(ন)}

**কইসে, কইসেঁ** (ব্র., মবা.) [কইসে, –সেঁ] ক্রিবিণ কিসে । {হি.}

**কউতর** ⇒ কইতর

**কওম, কৌম** [কওম্, কোউম্] বি জাতি; সম্প্রদায় (গাইত কবিতা দিয়া কওমের গান––রই। কওমি বিণ জাতীয় (কওমি ঝাণ্ডা; কওমি নিশান) । {আ. ক়উম .................... }

**কওলা** ⇒ কবালা

**কওসর** [কওসর্] বি ১ অমৃত; সুধা (প্রেম–নহরের কওসর বলে আমারে জহর দিলি?––নই)। ২ উৎস; বেহেশতের প্রধান নহরের নাম––যার পানি অফুরন্ত, অতি সুস্বাদু ও সুগন্ধময় এবং যা একবার পান করলে কখনও পিপাসা হয় না (প্রলুব্ধ মন খুঁজে ফেরে প্রেরণার নতুন কওসর––আলীআ)। {আ. কাৱছার ............. }

**কংগ্রেস** [কঙ্‌গ্রেস্] বি ১ রাজনৈতিক মহাসভা; যুক্তরাষ্ট্রের ব্যবস্থাপক পরিষদ; ভারতীয় রাজনৈতিক দলবিশেষ। ২ সভা; সমিতি (তার প্রমাণ আমাদের কনফারেন্স কংগ্রেসে নিত্যই পাওয়া যায়––প্রচৌ)। কংগ্রেসি, ~ওয়ালা বি কংগ্রেস দলীয় কর্মী; কংগ্রেসের মতানুসারী । {ই. congress}

**কংস১, কংশ১** [কঙ্‌শো] বি কৃষ্ণের মাতুল ও পরম শত্রু মথুরাপতি। ~জিৎ বি কংসজয়ী; কৃষ্ণ । ~হা বি কংসকে যিনি বধ করেছেন; কৃষ্ণ । কংসারি বি কংসের অরি; কৃষ্ণ। {স. √কন্‌স্/ √কন্‌শ্+অ(অচ্)}

**কংস২**, **কংশ২** [কঙ্‌শো] বি ১ কাঁসা; ধাতু বিশেষ । ২ কাঁসার তৈরি পাত্র । ~কার বি কাঁসার পাত্রাদি নির্মাতা; কাঁসারি। {স. √কংস্+অ}

**কংসক** [কঙ্‌শোক্] বি হীরাকস । {স. কংস+ক}

**কংসবণিক** [কঙ্‌শোবোণিক্] বি ১ কাঁসা ব্যবসায়ী; কাঁসারি। ২ হিন্দুদের পদবি বিশেষ। {স. কংস+বণিক}

**ককখটী** [কক্‌খটি] বি খাটাশ; বনবিড়ালবিশেষ (বানরী রব দেই কক্‌খটী নাদ––গোদা)। {স. কক্‌খট}

**ককানো** [ককানো] ক্রি ১ কাতর রব করা । ২ দমবন্ধ হয়ে এলেও কাঁদতে থাকা; কাঁদতে কষ্ট হচ্ছে এ অবস্থায় কাতর ধ্বনি করা (এ মাসটা থাক দিদি কেঁদে ককিয়ে। ও মাসেতে নিয়ে যাবো পালকি সাজিয়ে––লোক সাহিত্য) । ককানি বি কাতর ক্রন্দন ধবনি । {স. √কক্ক্>√ককা+আন, আনো, আনি=ককানো, ককান, ককানি; ধ্বন্যা.}

**ককুঞ্জল** [ককুন্‌জল্] বি চাতক পাখি। লোকবিশ্বাস অনুসারে এই পাখি মেঘের জল ভিন্ন অন্য জল পান করে না এবং ‘পিউ’ শব্দ করে মেঘের কাছে জল ভিক্ষা করে। {ককুন্ (ধ্বন্যা.) + স. জল}

**ককুদ, ককুৎ [কোকুদ, –ত্]**  বি ১ ষাঁড়ের কাঁধের ঝুঁটি; অংসকূট। ২ পর্বত শিখর। ৩ রাজচিহ্ন । ❑ বিণ শ্রেষ্ঠ; প্রধান । {স. ককুদ্}

**ককুন্দর** [কোকুন্‌দর্] বি ১ নিতম্বের ডান ও বাম ভাগের গোলাকার গর্তদদ্বয় । ২ কটু–তিক্ত রসাত্মক বৃক্ষ বিশেষ। {স. ক+কু+√দূ+অ}

**কক্ষ**  [কক্‌খো] বি কাঁকাল; কোমর (ঝরিল কামিনী কক্ষ কলসী অমনি––নসে) । ২ বগল; কাঁখ; বাহুমুল (রাজাও তৎক্ষণাৎ বৃক্ষে আরোহণ ও রজ্জুচ্ছেদন পুরঃসর শবকে কক্ষে নিক্ষিপ্ত করিয়া অবতীর্ণ হইলেন ––ঈবি)। ৩ প্রকোষ্ঠ; কামরা; ঘর (শ্রেণিকক্ষ) । ৪ গ্রহের পরিভ্রমণ পথ। ~চ্যুত বিণ নির্দিষ্ট ভ্রমণ পথ থেকে ভ্রষ্ট (কক্ষচ্যুত উপগ্রহ––নই) । ~ভ্রষ্ট বিণ পরিক্রমণ পথ থেকে বিচ্যুত। ~স্থ বিণ নিকটবর্তী; ক্রোড়ের সন্নিকটস্থ; ক্রোড়স্থ । কক্ষান্তর বি ভিন্ন প্রকোষ্ঠ; অন্য কামরা । {স. √কষ্+স}

**কক্ষনো, কক্‌খনো** [কক্‌খোনো] অব্য কখনো; কোনোদিনও । {স. কস্মিন্; স. কিম্+স. ক্ষণ}

**কক্ষভ্রষ্ট, কক্ষস্থ, কক্ষান্তর**  ⇒ কক্ষ

**কখন** [কখোন্] অব্য ১ কোন সময়––এই প্রশ্নবাচক । ২ বহুক্ষণ; অনেকক্ষণ (কখন থেকে বসে আছি) । {বা. তখন (তৎক্ষণ) শব্দের অনুকরণে ‘কখন’; কিম্ + ক্ষণ>কিক্ষণ>কখন; স. কস্মিন>কখন}

**কখনই** [ খখোনোই] অব্য ক্রিবিণ কোনো সময়ে বা উপায়ে বা কারণে কোনো অবস্থাতেই । ~ ~ অব্য কোনো কোনো সময়ে । ~ সখনো অব্য ১ কালে ভদ্রে; কাদাচিৎ । ২ মাঝে মাঝে । খখনো সখনো ব্য ক্রিবিণ ক্বচিৎ; মাঝে মাঝে (কখনো সখনো যাই)। {কখন+ও}

**কঙ্ক** [কঙ্‌কো] বি ১ কাঁক নামক পাখি; হাড়গিলা (তোর মাংস গৃধ্র কঙ্কে ভক্ষিব কাননে ––কাদৌ) । ২ বিরাটনগরে যুধিষ্ঠিরের অজ্ঞাতবাসকালীন ছদ্মনাম। {স. √কঙ্ক্+অ(অচ্)}

**কঙ্কট, কঙ্কটক**  [কঙ্‌কট্, কঙ্‌কোটক্] বি যুদ্ধ সজ্জা; বর্ম; সাঁজোয়া (গলদেশে প্রতিমুক্ত; উরু কঙ্কটযুক্ত––রঙ্গসে)। {স. √কঙ্ক্+অট(অটন্) + ক(কন্)}

**কঙ্কণ** [অঙ্‌কন্, কঙ্‌কোন্] বি ১ কাঁকন; বলয়; খাড়ু, কংকং শব্দকারী অলঙ্কার বিশেষ। ২ শ্রেষ্ঠত্ববাচক। (‘কবিকঙ্কণ মুকুন্দরাম’) । {স. কম্+ √কণ্+অ(অচ্)}

**কঙ্কণী** [কঙ্‌কোনি] বি নূপুর; ছোট ঘুঙুর; কিঙ্কিণী । {স. কঙ্কণ+ঈ}

**কঙ্কমুখ** [কঙ্‌কোমুখ্] বি চিমটা; সাঁড়াশি। {স. কঙ্ক+মুখ; বহু.}

**কঙ্কর** [কঙ্‌কর্] বি ১ কাঁকর; অতি ক্ষুদ্র প্রস্তর খণ্ড । ২ তক্র; ঘোল । ৩ কর্কশ । {স. কর্কর>প্রা. কক্‌কর>বা. কংকর>কাঁকর}

**কঙ্করোল** [কঙ্‌কোরোল্] বি আনাজ বিশেষ; কাঁকরোল গাছ ও ফল । {স. কর্কোটক; তুল. হি. কংকরোল; শব্দকল্পদ্রুম––কঙ্ক+লোল}

**কঙ্কাল** [কঙ্‌কাল্] বি ১ দেহের কাঠামো; অস্থিপঞ্জর। ২ কটি; কাঁকাল। ~মালী(–লিন্) বি কঙ্কালের মালা পরিহিত শিব। ~মালিনী বি স্ত্রী. কঙ্কালমালাধারিণী কালী । ~সার বিণ অস্থিপঞ্জর মাত্র অবশিষ্ট মাত্র অবশিষ্ট আছে এমন; অস্থিসার; অত্যন্ত শীর্ণ। কঙ্কালায়িত বিণ কঙ্কালসার; অস্থিসার অবস্থাগ্রস্ত (পাখির বাচ্চার মতো কঙ্কালায়িত শিশ––অচিসে) । {স. কঙ্কাল (√কঙ্ক্+আল(আলচ্)}

**কঙ্গু, কঙ্গুকা, কঙ্গুনী** [কোঙ্‌গু, কোঙ্‌গুকা, কোঙ্‌গুনি] বি চীনক; চীনা ধান; কাউন ধান । {স. √কন্‌ক্+উ}

**কঙ্কুরা** [কোঙ্‌গুরা] বি চূড়া; শিখর; বুরুজ। {তুল. হি. কঁগূরা; ফা. কনগূরহ .................. }

**কচ১**  [কচ্] বি পুরাণোক্ত বৃহস্পতি–পুত্র; শুক্রাচার্যের শিষ্য। {স. √কচ্+অ(অচ্)}

**কচ২** [কচ্] বি ১ কলমাদির সূক্ষ্মাগ্রভাগ; কৎ। ২ জমি ইমারত ইত্যাদির যে অংশ তেরচাভাবে বের হয়ে থাকে। {ফা. কচ্ ................ }

**কচ৩**  [কচ্] বি চুল; কেশ (কবহুঁ বান্ধয়ে কচ কবহুঁ বিথারী––বিপ)। {স. √কচ্+(অচ্)}

**কচ৪, কচকচ** [কচ্] অব্য নরম বা সরস কোনো জিনিস কাটার বা দাঁত দিয়ে কামড়াবার শব্দ । কচকচানি, কচকচি বি ১ একটানা কচকচ শব্দ। ২ বিরক্তিকর দীর্ঘ বা একঘেয়ে বক্তৃতা বা উপদেশ। ৩ কলহ; বচসা (কচকচিতে কাজ কি মোরা দেশে ফিরে যাই––কৃও) । ৪ তর্কবিতর্ক; বাকবিতণ্ডা। ৫ বিরক্তিকর একঘেয়েমি (বক্তৃতার কচ্‌কচানি––মব) । কচকচে বিণ চিবানোর সময় কচকচ আওয়াজ হয় এমন (কচকচে কাঁচা আম) । {ধ্বন্যা.}

**কচকচি** [কচ্‌কোচি] বি ঝগড়াঝাঁটি; বাদবিসংবাদ; বিরক্তিকর আলোচনা (পাণ্ডিত্যের কচকচি) । {স. কাচাকচি; হি. কচকচ; ধ্বন্যা.}

**কচঙ্গন** [কচঙ্‌গন্] বি বিক্রয় স্থান (সংসারে কচঙ্গনে বিকিকিনি বাকি থাকে, কেটে যায় বেলা––বিদে)। {স. কচ্+অঙ্গন}

**কচটানো** [কচ্‌চানো] ক্রি ১ কচলানো; রগড়ানো । ২ চটকানো; মাথা । ❑ বি বিণ উভয় অর্থে । {√কচটা + আনো; তুল. হি. কুচলাই ⇒ কচলানো}

**কচড়া১** [কচ্‌ড়া] বি মোটা দড়ি; কাছি; দীর্ঘ দড়া (উলুর কচড়া, দরকচড়া দিয়া বান্ধে হাতে গলে ––বাইশ কবি মনসা)। {স. কচ(=চুল)+বা. ড়া=কচড়া অর্থাৎ চুলের বেণীর মতো মোটা ‘দাড়া’}

**কচড়া২** [কচ্‌ড়া] বি মহুয়া ফল । ❑ বিণ দারকাঁচা; আঘাত লেগে শক্ত হয়েছে এমন । ৩ কৃত্রিম উপায়ে পক্ব (কচড়া আম)। {হ. কচ্চা>কাঁচা>কচ+ড়া কাঁচার ভাব}

**কচমচ**  ⇒ কচর–কচর

**কচমা**  [কচ্‌মা] বিণ নেহাত শিশু; অল্পবয়স্ক (ভাল ফলনো ফল বল্লালীতে, শিল্‌ল বর এক কচমা ছেলে––রাব) । {‘কচ্’=কচি + (ভাবার্থে) মা = কচমা––কচির ভাবযুক্ত}

**কচর–কচর, কচমচ, কচর–মচর**  [কচর্‌কচর্, কচ্‌মচ্, কচর্‌মচর্] অব্য বিশেষ ধরনের খাদ্য চর্বণের শব্দ । {ধ্বন্যা.; হি. কচর}

**কচলা–কচলি** [কচ্‌লাকচ্‌লি] বি ১ দর কষাকষি । ২ কোনো বিষয় নিয়ে অপর পক্ষের সঙ্গে বিস্তর বাক্যব্যয় দ্বারা সুবিধা আদায়ের চেষ্টা । {স. √কচ্>বা. √কচ্‌লা+আ=কচলা, অনু. কচলি}

**কচলানো** [কচ্‌লানো] ক্রি ১ হাত দিয়ে বারে বারে ঘষা; রগড়ানো (চোখ কচলে উঠে বসল––হার)। ২ চটকানো; উত্তমরূপে মাখা (চম্পক আঙ্গুলে আম মাখে কচালিয়া––দেসে) । ৩ বিশেষভাবে রগড়িয়ে ধোয়া; প্রক্ষালন করা । {বা. √কচ্‌লা (মর্দিত করা) + আনো= কচলানো; হি. কুচলাই ⇒ কচটানো}

**কচা**  [কচা] বি ১ ডাঁটা (বার্তাকু কুমড়া কচা; তাহে দিয়া কলা–মোচা––কমু) । ২ গাছ থেকে কাটা সরু ডাল (সবাই আছে বিষয় সম্পত্তির তালে, দুহাত এগিয়ে ভেরেণ্ডার কচা পুঁতে পরের জমি ফাঁকি দিয়ে নেবার তালে––বিব) । ৩ লাঠি; দণ্ড । ৪ কলহ; বিবাদ; কচকচি। ৫ পাটকেল; ইঁটের টুকরা। {কচ (<কচি)+আ}

**কচাকচি**  [কচাকোচি] বি দর কষাকষি; ক্যাচাকেচি; খ্যাচাখেচি; তুচ্ছ বাগ্‌–বিতণ্ডা । {স. কচ+বা. আ=কচা, অনু. কচি; ধ্বন্যা.}

**কচাৎ** [কচাত্] অব্য নরম বা সরস বস্তু এক কোপে কাটবার শব্দ । {ধ্বন্যা.}

**কচানো** [কচানো] ক্রি বচলানো। (কচাইয়া আঁখি––চদা) । {বা. √কচ্+আনো= কচানো}

**কচায়ন** [কচায়োন্] বি কিচিমিচি; কিচির–মিচির শব্দে ডাকাডাকি (পাখিরা এসে গোদাবরী তীরে সেই শিমুল গাছে জড়ো হত কেন ? কিছুক্ষণ কচায়ন করে তারপর আরামে নিদ্রা দেবার জন্য––প্রচৌ)। {√কচ্+স. অয়ন= কচায়ন (কিচিরমিচির করা অর্থে)}

**কচাল** [কচাল্] বি ১ অযথা বাকবিতণ্ডা; নীচ কলহ (কয়ে কথা কচাল যে কর পুনঃপুনঃ––রাভ)। ২ কুৎসা; ইতরের ভাষা; নিন্দাবাদ। ৩ বড় জাল; মাছ ধরার ফাঁদ বিশেষ। কচালে, কুচুলে বিণ ঝগড়াটে । {বা. √কচ+আল, তুল. হি. ‘কুচাল’ = দুষ্ট আচরণ}

**কচি** [কোচি] বিণ ১ কোমল; পেলব (কচি ঘাস) । ২ নবীন; নবজাত (কচি পাতা, কচি ছেলে)। ~কাঁচা বি ছোট ছোট ছেলে মেয়ে; অল্পবয়স্ক বালকবালিকা (কচি কাঁচাগুলো ডাটো করে তুলি)। ~ খোকা বি ১ অবোধ শিশু । ২ (আল.) অপরিণতবুদ্ধিসম্পন্ন লোক । ~ খুকি স্ত্রী.। {তুল. হি. কচ্চী}

**কচু** [কোচু] বি ১ স্বনামখ্যাত কন্দবিশেষ । ২ কিছুই না (কচু হওয়া––অচিসে) । ~ কাটা বিণ খণ্ডবিখণ্ড; অবলীলাক্রমে খণ্ডিত । ~ ঘেঁচু বি ১ ঘেঁচু এক প্রকার কন্দ, যা খেলে মুখ চুলকায়; শূকরের খাদ্য; অতি তুচ্ছ আনাজ। ২ বাজে সবজি; অখাদ্য তরতরকারি। ৩ তুচ্ছ জিনিস; বাজে জিনিস । ~ পোড়া বি ১ অখাদ্য । ২ কিছুই না । (বরাতে আছে কচুপোড়া) । {স. √কচ্ + উ(উন্)}

**কচুয়া** [কোচুয়া] বি বাদ্যযন্ত্র বিশেষ; ‘কচুয়া সেতার’ নামক সেতার যন্ত্র । {স. কচু+বা. উয়া = কচুয়া অর্থাৎ কচুর মতো}

**কচুরি** [কোচুরি] বি ময়দায় তৈরি ঘিয়ে ভাজা নিমকিজাতীয় খাবার বিশেষ। {স. কর্চরিকা>কচ্চরিআ>কচুরি; তুল. হি. কচৌরি}

**কচুরিপানা** [কোচুরিপানা] বি জলজ উদ্ভিদ বিশেষ। {স. কর্চরিকা>বা. কচুরি + (সাদৃশ্যার্থে) পানা = কচুরিপানা}

**কচেবারো**  [কচেবারো] বি ১ পাশা খেলার দানে জোড়াতাড়ার বারো; কাঁচা বারো। ২ সুবিধার দান; সহজলভ্য সুযোগ (আজকাল তোমাদের কচেবারো আর যুগ ভঙ্গিতে হবে না বিধবাগণের বিবাহ হইবেক––দীমি) । {কচে(<কাঁচা)+বারো}

**কচ্ছ** [কচ্‌ছো] বি ১ কাছা; পরিধেয় বস্ত্রের পিছনের আঁচল । ২ নদীর প্রান্তভাগ। ৩ নৌকার পশ্চাদ্ভাগ । ৪ পর্বতের নিকটস্থ সমতল অঞ্চল (কাছাড়)। ৫ গুজরাটের উত্তরে সমুদ্রতীরবর্তী দেশবিশেষ। ৬ জলময় অঞ্চল । ~ টিকা বি ১ কাছা; কাছুটি । ২ কৌপীন; লেঙ্গোট। {স. ক+ √চো+অ(ড)}

**কচ্ছপ** [কচ্‌ছোপ্] বি কাছিম। কচ্ছপী স্ত্রী.। {স. কচ্ছ+ √পা+অ(ক)}

**কচ্ছু** [কচ্‌ছু] বি চুলকানি রোগ; খোস পাঁচড়া দাদ ইত্যাদি । {স. √কষ্+উ}

**কছবি, কসবি** [কছবি, –স–] বি বেশ্যা; দেহব্যবসায়িনী; দেহোপজীবিনী। {আ. কসবী ..............}

**কছম১** ⇒ কসম

**কছম২, কিছম**  [কছম্, কিছম্] বি রকম; জাতি; অংশ। {আ. ক়িস্‌ম ............... }

**কছর**  ⇒ কসর

**কছরত**  ⇒ কসরত

**কছিফ** (বিরল) [কোছিফ্] বিণ স্থূল; মোটা (তন ফানাবকা আর সে তন লতিফ । চারিজন তন কহে লয়া এ তিন কছিফ––হেমা) । {আ. কশীফ ................ }

**কছু** (ব্র.) [কোছু]অব্য কিছু (কছু নাহি মানয়ে বাধ––বিপ)। {হি.}

**কছুর** ⇒ কসুর

**কছেল্লা** [কছেল্‌লা] বি দুঃখ; কষ্ট; ক্লান্তি (হইবে ইহার জানে বহুত কছেল্লা––সৈহা)। {আ. কসালাহ ................}

**কজলবাস, কাজলবাস, কিজিলবাশ** [কজল্‌বাশ্, কা–, কিজিল্–] বি বীরত্বের জন্য খ্যাত লালমাথা, লাল টুপি পরা পারস্য দেশীয় তুর্কি সৈন্য, যারা খোরাসান থেকে এসে পারস্যে বসতি করে (উজবক কাজলবাস হাবসী জল্লাদ। আশাতল, মল্ল, ঢালী, ঢেলা খানেজাদ––ভারা) {তু. কিজ়িলবাশ ................. }

**কজলা** [কজ্‌লা] বিণ কাজলবর্ণ; শ্যামল (তখনে নৃপতি ছিল প্রতাপে প্রচণ্ড । কাজলা অচলা আলাউদ্দিনের উচ্চ দণ্ড––সৈআ)। {স. কজ্জল>}

**কজা, কাজা** [কজা, কাজা] বি অদৃষ্ট; ভাগ্য । {আ. ক়দ়া ............. }

**কজিয়া**  ⇒ কজিয়া

**কজ্জল**  [কজ্‌জল্] বি ১ কাজল; অঞ্জন (অধরে কজ্জল, কপোলের সিন্দুর, বক্ষঃস্থ যাবক রঞ্জিত পদচিহ্ন––প্রচৌ) । ২ কালি; মসী; ভুসা । ৩ মেঘ । কজ্জলা বি কাজলা মাছ । {স. কু>কৎ +জল}

**কজ্জলী** [কজ্‌জোলি] বি সমপরিমাণ শোধিত পারদ ও গন্ধক নিয়ে থলে মাড়লে যে কৃষ্ণবর্ণ চূর্ণ হয় তা; রসকজ্জলী; পর্পটিকা । {স. কজ্জল+ঈ}

**কজ্জ্বল, কজ্জল** [কজ্‌জল্] বি ১ কাজল; অঞ্জন (বর্ষাজল হাওয়ায় মেঘ কজ্জ্বল আকাশের নীচে––বিব; নয়নে তুমি মেঘ দাও হে কজ্জল পাড়াও ঘুম––সদ) । ২ কাজলবর্ণ; কৃষ্ণ । ❑ বিণ মলিন; অন।ধকার (মেঘ কজ্জ্বল দবসে––রঠা)। {স. কু+জ্বল, জল}

**কঞ্চি, কঞ্চী, কঞ্চিকা** [কোন্‌চি, –, কা] বি বাঁশের সরু শাখা; বাঁশের গ্রন্থিমূল থেকে নির্গত সরু ডাল (মাছরাঙা পাখী একমনে চেয়ে কঞ্চিতে আছে বসি––বআমি)। {তু. ক়ম্‌চী .............. ; স. কঞ্চিক>কঞ্চিআ>কঞ্চি}

**কঞ্চু, কঞ্চুক** [কোন্‌চু, –ক্] বি ১ সাঁজোয়া; কবচ; বর্ম (কাঞ্চন–কঞ্চুক–বিভা উজলিল পুরী––মদ) । ২ গাত্রাবরণ; বস্ত্র; জামা আবরণ । ৩ কাঁচুলি; বক্ষাবরণ (স্ত্রীলোকেরা উত্তরীয় আর অন্তর্বাসক ছাড়াও ছাট কঞ্চুক ব্যবহার করে––রাসা)। ৪ সাপের খোলস; নির্মোক (কিম্বা বিষধর; যবে বিচিত্র কঞ্চুক ভূষিত––মদ) । {স. √কন্‌চ্+উ, উক}

**কঞ্চুকী** [কোন্‌চুকি] বি ১ অন্তঃপুরের নপুংসক বা খোজা প্রহরী; অন্তঃপুরের রক্ষী । ২ বর্মধারী। ৩ রাজান্তঃপুর প্রবেশাধিকারী বৃদ্ধ বিচক্ষণ ব্রাহ্মণ । ৪ সর্প । ৫ নারীর বক্ষাবরণ (অন্তর্বাসক [শাড়ি] আর কঞ্চুকীতে [বক্ষাবরণ] সে সজ্জিত ছিল––রাসা)। {স. কঞ্চুক+ইন্}

**কঞ্চুল, কঞ্চূল** [কোন্‌চুল্] বি কাঁচুলি; স্ত্রীলোকের স্তনাবরণ বিশেষ । {স. কঞ্চ্ + উল(উলচ্)}

**কঞ্চুলিকা, কঞ্চুলী** [কোন্‌চুলিকা, –লি] বি কাঁচুলি; স্ত্রীলোকের স্তনাবরণ (কঞ্চুলিকার স্বর্ণলিখায় মিলায় কথা––রঠা) । {স. √কঞ্চ্ + উন(উন্‌চ)+ক(কন্)+আ(টাপ্), √কঞ্চ্+উল(উলচ্)+ঈ(ঙীপ্)}

**কঞ্চূল** ⇒ কঞ্চুল

**কঞ্জ**  [কন্‌জো] বি ১ কমল (কঞ্জনয়নী খঞ্জন গতিহারী––জগদানন্দ) । ২ চুল; চিকুর; কেশ । ৩ অমৃত । ❑ বিণ জলে জন্মে এমন; জলজ। ~মুখী বিণ কমলাননা; পদ্মমুখী (কালরাত্রি কঞ্জমুখী কত জান কলা––কমু) । {স. কম্+√জন্+অ(ড)}

**কঞ্জক, কঞ্জন, কঞ্জল** [কন্‌জক্, কন্‌জন্, কন্‌জল্] বি পক্ষীবিশেষ; ময়না পাখি। {স. কম্+ ভজন্+অক (ন্বুল্), অন(ল্যুট্), ল(লচ্)}

**কঞ্জুস, কঞ্জুষ** [কোন্‌জুশ্] বিণ কৃপণ; কিপটে। ~পনা বি কৃপণতা (নিজেদের উপর দিয়েই যত কঞ্জুষপনা––মব) । কঞ্জুসি, কঞ্জুসী বি কৃপণতা (স্বপ্নেই যদি পোলাও খাবেন তবে ঘি ডালতে কঞ্জুসি করছেন কেন ? ––সৈমু; মোরা খুনজোশী বীর, কঞ্জুসী লেখা আমাদের খুনে নাই––নাই) । {স. কণ্ (=কণা) +√চুষ্ (=চুষে খাওয়া)=কঞ্জুষ; প্রা. কঞ্চুষ=যে একটি কণাও ছাড়ে না অর্থাৎ হদ্দ কৃপণ। তুল. হি. কংজূস্= কৃপণ}

**কট১**  [কট্] বি ১ তৃণ; খড়; মাদুর; তৃণাসন; দরমা । ২ কাছি; ঘাস দ্বারা প্রস্তুত মোটা দড়ি। ৩ তক্তা । ৪ ঘাসের দড়িতে প্রস্তুত খাটিয়া; শববাহী খাটিয়া। ৫ মদবর্ষণকারী হস্তিগণ্ড। ৬ আচার; বিধান; নিয়ম (আগে বড় পিছে ছোট বিধির এ কট। তুই কি করিবি তাহে উলট–পালট––ভারা) । {স. √কট্+অ(অচ্)}

**কট২**  [কট্] বি ১ নির্দিষ্ট শর্তের দলিল; খত; তমসুক (এই কটের উপর অনুমতি দিলেক, যে গমের ক্ষেত যাহা তোমার সম্মুখে আছে––তামি)। ~ কবলা, ~ কবালা ‘বন্ধকি দলিল’ যার ফলে সময় উত্তীর্ণ হলে ‘বন্ধক রাখা’ জমি মহাজনের হাতে চলে যায় । {স. কট্+আ. ক়বালাহ .................... }

**কটক১** [কটক্] বি ১ সৈন্য; সেনাবাহিনী (কটক ছাপ্পান্ন কোটি বহু সেনাপতি । সপ্তদল সহস্র তুরঙ্গ বায়গতি––সৈআ)। ২ বলয়; ভূষণ বিশেষ। ৩ চক্র । ৪ পর্বতের সানুদেশ। ৫ শিবির; ছাউনি; সেনানিবেশ । {স. √কট্+অন(বুন্)}

**কটক২ [**কটক্] বি উড়িষ্যা প্রদেশের নগর বিশেষ। কটকি, কটকী বিণ কটকে তৈরি; কটকের; কটক দেশীয় (বালকের পরনে হাঁটুর উপরে পরা একখানি কটকি ধুতি––কাআও)। {স. √কট্+অক}

**কটকট** [কট্‌কট্] বি শক্তবস্তু কাটতে থাকার শব্দ । ❑ অব তীব্রবেদনাবোধসূচক। (খোঁড়া হাঁসের পায়ের বাত কটকট করে উঠল––অঠা)। কটকটা বি কড়মড়ানির শব্দ ; দাঁতে দাঁতে ঘষার শব্দ (দন্ত কটকটা––কাদা) । কটকটি বি ১ কটকট শব্দে দাঁতে কেটে খাবার মিঠাই বিশেষ। ২ খেতে কটকট শব্দ হয় এরূপ বস্তু ।কটকটে বিণ কড়া; তীব্র (কটকটে রোদ; কটকটে কথা) । ❑ বি কটকট ধ্বনি করে এরূপ ব্যাঙ । {ধ্বন্যা.}

**কটকবালা ⇒** কট২

**কটকিনা, কটকেনা, কট্‌কেনা** [কটকিনা, –কেনা, –কেনা] বি ১ নিয়মের কড়াকড়ি (ছোঁয়াছুয়ি নাওয়া খাওয়া নিয়ে কটকেনা মেয়েদেরই কেন এত পেয়ে বসে?––রঠা)। ২ কঠিন প্রতিজ্ঞা (রাধার এটি কট্‌কেনা––কবিগান)। ৩ জমির মেয়াদি ইজারা। {স. কট+বা. কেনা=কটকেনা}

**কটকী**  ⇒ কটক২

**কটকেনা** ⇒ কটকিনা

**কটমট** [কট্‌মট্] বিণ কড়া (কটমট দৃষ্টি)। ❑ অব্য দন্তঘর্ষণজাত ধ্বনি; দন্তে কঠিন বস্তু ভাঙার শব্দ। ❑ বিণ নীরস। কটমটে বিণ কাঠখোট্টা; রসহীন; শুষ্ক । কটর মটর–কঠিন বস্তু বারবার চিবিয়ে ভাঙার শব্দ । {ধ্বন্যা.; কট+মট}

**কটলেট, কাটলেট**  [কট্‌লেট্, কা–] বি ইংরেজি প্রণালীতে প্রস্তুত আমিষ–জাতীয় খাদ্য বিশেষ (দু’জনা ঢুকল গিয়ে এক রেঁস্তোরায় আর অর্ডার দিলে দু’খানা কটলেটের––সৈমু)। {ই. cutlet}

**কটা১ [**কটা] বি ১ বর্ণবিশেষের নাম; পিঙ্গল বর্ণ (কটাচুল নীল চক্ষু কপিল কপোল––রঠা)। ২ রুক্ষতা। ~সে বিণ কটাবর্ণ ঘেঁষা; প্রায় কটা; পিঙ্গল । {স. কড়ার >প্রা. কটার}

**কটা২** [কটা] বি চাহনি (দ্বদশ রবির বহ্নিজালা ভয়াল তাহার নয়ন কটায়––নই)। {স. কটাক্ষ> কটাক্‌খ>কটাহ> কটা}

**কটা৩** [কটা] বি কাঠবিড়াল; বেজি জাতীয় প্রাণী (কটার বাসায় ছাও হইয়াছে কুসুম ফুলের খেতে––জউ)। {‘কাঠবিড়াল’ শব্দের প্রাদেশিক বা আঞ্চলিক রূপ ‘কটা’; স. কাষ্ঠ+বিড়াল= সংক্ষেপে কাষ্ঠ>কট্‌ঠ>কাঠ (বর্ণ বিপর্যয়ে)> কঠা> কটা (বিশিষ্টার্থে)}

**কটাক্ষ**  [কটাক্‌খো] বি ১ বাঁকা চাউনি; বক্রদৃষ্টি; আড়চোখের চাওয়া; অপাঙ্গ দৃষ্টি । ২ বক্র আলোচনা; প্রতিকূল সমালোচনা; বিদ্রূপপূর্ণ সমালোচনা । {স. কট+অক্ষি; বহু.}

**কটাক্ষপাত**  [কটাক্‌খোপাত্] বি ১ নেত্রপাত; দৃষ্টিপাত। ২ মনোযোগ; লক্ষ্য। ৩ ব্যঙ্গসূচক দৃষ্টি বা উল্লেখ্য। কটাক্ষে ক্রিবিণ নিমেষে; মুহূর্তে। {স কটাক্ষ+পাত}

**কটাখ** (ব্র.) [কটাখ্] বি কটাক্ষ (যাঁহা যাঁহা জটিল কটাখ––বিপ)। {স. কটাক্ষ}

**কটাৎ**  [কটাত্] বি দন্তে বা অস্ত্রে এক প্রয়াসে কঠিন বস্তু ছেদনের শব্দ) । {ধ্বন্যা.}

**কটার, কটারি** [কটার্, কটারি] বি অস্ত্রবিশেষ; ছোরা; কাটারি; দা (হান্, হান্, হাঁকটা শত শত বাঁকা বাঁকা কটার বিরাজে––ভারা) । {স. কর্তরী>কত্তরি>কাতরি> কাটারি, কটারি>কটার; স. কট্টার>হি. কটার}

**কটাল, কোটাল** [কটাল্, কোটাল্] বি অমাবস্যা ও পূর্ণিমার জলস্ফীতি; জোয়ার। ভরা ~ বি ভরা জোয়ার। মরা – বি ভাটা । {তুল. তা. ‘কডেল’ (সমুদ্র অর্থে)>কটেল>কটাল, কোটাল; হি. কটাল; স. করাল}

**কটাস** [কটাশ্] অব্য পিঁপড়ার কাপড় বা চিমটি কাটার কাল্পনিক শব্দ । কুটুস অব্য দংশনের মৃদুতা বোঝাতে। {ধ্বন্যা.}

**কটাহ** [কটাহো] বি কড়াই; লৌহনির্মিত রন্ধন পাত্র বিশেষ (চক্ষু দুটো উষ্ণ কটাহের মত গরম করে ––নই)। {স. কট+আ+ √হন্+অ(ড); হি. কড়াহ}

**কটি** [কোটি] বি কোমর; কাঁকাল; মাজা। ~তট, ~দেশ বি কোমর । ~ত্র, ~বন্ধ বি কোমরবন্ধ; বেল্ট; ঘুনসি (আপনার হাতে যতন করিয়া পরাইল কটিবন্ধ––রঠা)। ~বসন, ~বাস বি কটিদেশ লগ্ন বস্ত্র; কটিদেশের পরিধেয় । ~ভূষণ বি অলঙ্কার বিশেষ; মেখলা । ~শূল বি কোমরের বাত। ~সূত্র বি ঘুনসি; কোমরবন্ধ । {স. √কট্‌+ইন্>ই; অথবা √কট্+ই = কটি}

**কটু** [কোটু] বিণ ১ তিক্ত । ২ ঝালযুক্ত বা ঝাঁঝাল (কটু তৈল) । ৩ বিস্বাদ । ৪ উগ্র; কঠোর; তীব্র । ৫ পীড়াদায়ক। ❑ বি দুর্বাক্য; কুকথা (মর্ম না বুঝিয় ব্যাস কটু কন কত––ভারা) । ~কাটব্য বি কড়া কথা; গলি গালাজ; রূঢ় বাক্য (জোয়ারের প্রতি কটুকাটব্য প্রয়োগ করেন––প্রচৌ) । ~তা বি কঠোরতা; উগ্রতা (কটুতায় কোটি কোটি কালকূটসম––ভারা) । ~ ভাষী বিণ রূঢ় বাক্য প্রয়োগকারী; অপ্রিয়বাদী; দুর্মুখ। কটূক্তি বি দুর্বাক্য; গালিগালাজ। {স. √কট্+উ}

**কটুআ** (মবা.), **কটুয়া** [কোটুয়া] বি কৌটা (সোনার কটুআ দু’টি মানিকে পূরাআঁ––বচদা; অধমার চরণধূলি রাখ কটুয়া ভরি––বৃদা) । {বা. কৌটা. স. কাষ্ঠুক> কাট্‌ঠুঅ>কাঠুঅ>কাঠুআ, কটুয়া}

**কটুকাটব্য, কটুতা, কটুভাষী, কটূক্তি** ⇒ কটু

**কটোরা** [কটোরা] বি খুরি; বাটি; পানি পান করার ধাতব পাত্র (কবিরা....সুমেরু শিখর তাও এনে বুকের উপর সহজে বসিয়ে দিলেন, কিন্তু মূর্তিকার..সে কনক কটোরা পর্যন্ত এগোল––অঠা)। {তুল. হি. কটোরা (পানপাত্র); স. √কট্+ওল(ওলচ্); (ল=র)+বা. আ}

**কট্টর** [কট্‌টর্] বিণ কড়া; নিয়মের কড়াকড়ি আছে এরূপ; গোঁড়া (খোদ সৃষ্টিকর্তার বিরুদ্ধে, ইসলামের মত কট্টর ধর্মাবলম্বীদের দেশে তিনি তাঁর বিদ্রোহ জাহির করিলেন কোন সাহসে ?––সৈমু)। {স. ‘কঠোর’>বাংলায় (আতিশয্যে) কট্টর; অথবা, স. কৃত্ত>প্রা. কট্ট+র; হি. কট্টর}

**কঠিন** [কোঠিন্] বিণ ১ শক্ত; দৃঢ়; অনমনীয় । ২ গাঢ়; নিবিড়; নিশ্ছিদ্র (কঠিন ঘুমে ছিল অচেতন––র‍ঠা)। ৩ দুর্বোধ্য; দুরূহ; দুরধিগম্য। ৪ নির্দয়; স্নেহবিহীন; হৃদয়হীন । ৫ ভয়ানক (কঠিন লোক)। ৬ দুরারোগ্য; জটিল (কঠিন রোগ) । ~ত্ব, ~তা, কাঠিন্য বি (মোর দৃপ্ত কঠিনতা––রঠা) । {স. √কঠ্+ইন(ইনচ্)}

**কঠিনা, কঠিনিকা, কঠিনী** [কঠিনা, কোঠিনিকা; কোঠিনি] বি কাঠখড়ি; খড়িমাটি । {স. কঠিন+আ, ইক+আ, ঈ}

**কঠিনীকৃত** [কোঠিনিক্রিতো] বিণ শক্ত করা হয়েছে এমন ।{স. কঠিন+ঈ(চ্বি)+কৃত(√কৃ+ত(ক্ত))}

**কঠিনীভূত** [কোঠিনিভুতো] বিণ শক্ত হয়ে গেছে এমন। {স. কঠিন+(চ্বি)ঈ+ভূত(√ভূ+ত(ক্ত))}

**কঠিয়া** [কোঠিয়া] বি ১ কণ্ঠী; কণ্ঠমালা। ২ কণ্ঠীধারী বৈষ্ণব (কঠিয়া তেলির বাড়িক লাগিয়া গেল চলিয়া––মাগান)। {স. কণ্ঠ>কট্‌ঠি>কঠি+বা. আ}

**কঠোপনিষদ, কঠোপনিষৎ**  [কঠোপোনিশদ্, –ত্] বি স্রষ্টা সম্বন্ধে আলোচনাসমৃদ্ধ উপনিষদ বিশেষ। {স. কঠ+উপনিষৎ}

**কঠোর** [কঠোর্] বিণ ১ কঠিন; দৃঢ়; শক্ত (কঠোর বন্ধন) । ২ নিষ্ঠুর; নির্মম; পরুষ; কর্কশ । ৩ অবিচল; অনমনীয়; দৃঢ় (কঠোর পণ) । ৪ স্নেহহীন; নীরস; শুষ্ক (কঠোর চিত্ত) । ৫ দুঃসাধ্য; দুরূহ (কঠোর ব্রত) । ৬ কষ্টকর; দুঃসহ (কঠোর শ্রম) । ~তা বি। {স. √কঠ্+ওর(ওরন্)}

**কড়১** [কড়্] বি ১ লৌহনির্মিত বলয়ভূষণ বিশেষ; ত্রয়োতির চিহ্নস্বরূপ ব্যবহৃত হিন্দু স্ত্রীর ভূষণ (হাতে কেবল গাছ কয়েক কড় ও কাঁচের চুড়ি ছাড়া অন্য কোন গহনা নাই––বিব)। ২ মাছ ধরার বড়শিবাঁধা সুতা; মৎস ধরার ফাঁদ বিশেষ। {ঝাপ করি ঝাঁপ দিয়া আজয়ে পাতে কড়––ঘচ) । {স. কটক>প্রা. কডঅ>বা. কড়া, কড়; হি. কড়া}

**কড়২, কড়া১** [কড়্, কড়া] বি ২ নবোদ্‌গত ফল বা পাতা। ২ ফলের গুটি বা প্রথম অবস্থা । {স. কুট্মল, কুড়্মল>কড্ড>কড়+আ=কড়া; অথবা, স. কলি>কড়ি>কড়; আঞ্চ. কড়ালি}

**কড়ই, কড়য়ি** [কড়োই] বি বৃক্ষ বিশেষ; শ্বেত শিরীষ গাছ; কড়ই গাছ। {কড় (<স. কোর)+ই}

**কড়ক১** [কড়ক্] বি পুষ্প বিশেষ (আট চালার চারি দিকে বাগান রঙ্গবিরঙ্গ ফুলের গাছ,...ক্রোটান; গোলসর্ব; বিজলী; কড়কের জীবন্ত ফুটন্ত অনন্ত বাহার––মীম)। {স. √কৃ+অক(বুন্)=করক}

**কড়ক২** [কড়ক্] বি সামুদ্রিক লবণ; করকচ লবণ। {স. কটক>প্রা. কড়ক>}

**কড়কড়,কড়কড়া**  [কড়্‌কড়্, কড়্‌কড়া] বিণ পর্যুষিত (অন্ন); বাসি (ভাত); শুষ্ক শক্ত ও বাসি (ভাত) । {স. কর্কর (=কাঁকর)> কর্‌কর্ (র=ড়), কড়কড়+বা. আ=কড়কড়া; হি. কড়া (বরিশাল ও চট্টগ্রামের উচ্চারণে ‘করকরা ভাত’ অর্থাৎ বাসি হয়ে শুকিয়ে কাঁকরের মতো শক্ত হয়েছে যে ভাত}

**কড়কা** [কড়্‌কা] বি শিলাবৃষ্টি; বজ্রপাত (যখন সঘন গগন গরজে বরিষে কড়কা ধারা––দ্বিরা)। {স. করক>বা. কড়ক+আ}

**কড়কচ, করকচ** [কড়্‌কচ্, –র্–] বি পাথুরে লবণ; সামুদ্রিক লবল। {স. কড়ক> প্রাবা. কড়কচ >বা. করকচ; তুল. হি. কর্‌কস্}

**কড়কট্যে** [কড়্‌কোট্‌টে] বি একজাতীয় ভেক; কটকটে ব্যাঙ (ঘটের উপর থেকে জবাফুল বর্ষাকালের কড়কট্যে ব্যাঙের মত থপ্‌সে করে লাফিয়ে উঠ্‌লো––কাসি)। {বা. কট্‌কটিয়া>কড়কইট্যা>কড়কট্যে}

**কড়কড় [**কড়্‌কড়্] মেঘগর্জন ধ্বনি; বজ্রপাতের শব্দ (কড়কড় কড়ে বজ্র পড়িল ভূ–তলে––মদ)। ❑ অব্য খড়খড়ে বা কড়া বস্তুর স্পর্শ বোঝাতে (মাঞ্জাটা কিন্তু ভারি অদ্ভুত––কই, তেমন কড়কড় করছে না তো––সুরা)। {ধ্বন্যা.}

**কড়কড়া১, কড়কড়ি, কড়কড়িয়া, কড়কড়ে** [কড়্‌কড়া, কড়্‌কোড়ি, কড়্‌কোরিয়া, কড়্‌কোড়ে] বিণ ১ যে ভক্ষ্য চর্বণে কড়কড় শব্দ উৎপন্ন হয় । ২ বাসি শুষ্ক অন্ন (শীতবসন্তের পাত আলুণ আতেল কড়কড়া ভাত––দমি)। {ধ্বন্যা.}

**কড়কড়া২**⇒ কর্করা

**কড়কড়ে১**  ⇒ কড়কড়া১

**কড়কড়ে২** [কড়কোড়ে] বিণ খরস্রোত (আমরা একটি কড়কড়ে পানিতে পড়িলাম; ষ্টীমার কোনমতে আর অগ্রসর হয় না––রাজ) । {ধ্বন্যা.}

**কড়কানো, কড়খানো** [কড়্‌কানো, –খা–] ক্রি তর্জন; সগর্জনে ভর্ৎসনা; প্রবল ধমক দেওয়া । {স. কটাক্ষ>প্রা. √কডক্‌খ> বা. √কড়কা+আনো; তুল. হি. কড়কানা}

**কড়ঙ্ক, কড়ঙ্গ** [কড়ঙ্‌কো, –গো] বি ১ কুঁড়া; ভুসি; তুষ। ২ এক প্রকার ভিক্ষাপাত্র; নারিকেল মালায় প্রস্তুত পাত্রবিশেষ। {স. করঙ্ক>}

**কড়ঙ্কস্য** [কড়ঙ্‌কোশ্‌শো] বি কড়ির বা অর্থের কৃচ্ছ্রতা (কড়ঙ্কস্য করে সংসার চালানো)। {স. কপর্দকস্য}

**কড়চা** [কড়্‌চা] বি ১ পদ্যে লিখিত বিবরণী (কড়চা করিয়া কিছু লাগিলা লিখিতে––বৃদা) । ২ খাজনা সম্পর্কিত হিসাব খাতা। ৩ খণ্ড খণ্ড পদ্য রচনা । ৪ সংক্ষিপ্ত দিনপঞ্জি (গোবিন্দদাসের কড়চা)। {স. কারিকা>; তুল. হি. ‘কড়খা’}

**কড়ছ, কড়ছি**  [কড়োছ্, কোড়্‌ছি] বি কোঁচড়; কোমরের কাপড় (বসন খসয়ে অঙ্গুলি চাপ কর সে কড়ছে থুইয়া––কমু; কড়চে পয়সা গুঁজে বলেন তিনি বাবু সেজে––গান)। {স. কক্ষতট>প্রা. কচ্ছতড়>কচ্ছড়>কছড়> (বর্ণ বিপর্যয়ে) কড়ছ, + বা. ই}

**কড়তা** [কড়্‌তা] বি ক্রয়বিক্রয় কালে থলে ইত্যাদি আধারের ওজনের জন্য বাদ; tare (কলসির কড়তা বাদ দিয়ে গুড় ওজন করো) । {বা. ধরতা> ?}

**কড়মড়** [কড়্‌মড়্] বি ১ কঠিন দ্রব্য চিবানোর শব্দ । ২ আক্রোশ বা ক্রোধসূচক দন্তঘর্ষণজাত শব্দ। কড়মড়ে বিণ কড়মড় শব্দে চিবানোর উপযুক্ত শুষ্ক ও শক্ত । কড়র মড়র বি কঠিন দ্রব্য চিবোতে থাকার শব্দ। কুড়মুড় অপেক্ষাকৃত সহজে চিবিয়ে খাওয়ার শব্দ কুড়ুর মুড়ুর বি সহজে চিবিয়ে খাওয়ার শব্দ। {ধ্বন্যা.}

**কড়মড়ানো** [কড়্‌মড়ানো] ক্রি রাগে কড়মড় শব্দ করা; ক্রোধ বা আক্রোশ ভাবব্যঞ্জক দন্তঘর্ষণ (দাঁত কড়মড়ানো)। {বা. কড়মড়+আনো}

**কড়মড়ি১** [কড়্‌মড়ি] অসক্রি কড়মড় করে; দন্তঘর্ষণ শব্দ করে (কড়মড়ি ভীম দন্ত, পড়ে লম্ফ দিয়া––মদ) । {বা. কড়মড়্‌+ই}

**কড়মড়ি২** [কড়্‌মড়ি] বি মেঘগর্জন ধ্বনি (ঝড়ের ঝনঝনি, মেঘের কড়মড়ি––অঠা)। {কড়মড়+ই (নামধাতুজ)}

**কড়মা** [কড়্‌মা] বি দধির সঙ্গে মিশ্রিত ময়দা বা ছাতু কিংবা চিড়া ও মুড়কি; হিন্দুদের মঙ্গলাচারে ব্যবহার্য ভক্ষ্যবিশেষ। {স. করম্ভ, করম্ব (=মিশ্রিত) >করম্ব>কড়মা>}

**কড়ম্ব** [কড়ম্‌বো] বি শাকবিশেষ; কলমি শাক। কড়ম্বী স্ত্রী. বি কলমিশাক। ঝস. √কড়্ + অম্বচ্>অম্ব>কড়ম্ব)}

**কড়সি**  [কড়্‌শি] বি ঘুনসি; কটিসূত্র; কটিবন্ধন। {স. কটিরস্কি (=কটির দড়ি বা রসি) ⇒ কড়রশি (?)>কড়সি; অথাব, স. কট>প্রা. কড> বা. কড় +স. রশ্মি> রস্‌সী>কড়সি}

**কড়া১**  ⇒ কড়২

**কড়া২** [কড়া] বি কলঙ্ক চিহ্ন; ঘাটা; নিত্য ঘর্ষণজাত চিহ্ন (কড়া পড়িয়াছে হাতে অন্নবস্ত্র দিয়া––ভারা)। {স. কটুক >প্রা. কড়ুঅ >বা. কড়ুআ >কড়া}

**কড়া৩**  [কড়া] বিণ ১ তীব্র; অকোমল । (প অক্ষরটি মোলায়েম, ব অক্ষরটি কড়া––ঈবি) । ২ কঠিন; কর্কশ; কঠোর; নিষ্ঠুর; পরুষ (কড়া কথা) । ৩ প্রখর (কড়া রোদ্দুর) । ৪ নিয়মনিষ্ঠ; প্রচণ্ড ব্যক্তিত্বশালী (কড়া পাহারা)। ৬ চড়া; উচ্চ (কড়া সুদ) । ৭ অবিচল; কঠোর; অলঙ্ঘ্য (কড়া নির্দেশ) । ৮ কষা; দুঢ় (কড়া বাঁধন) । ৯ উগ্র; রুক্ষ (কড়া মেজাজ) । ১০ সহিষ্ণু (কড়া প্রাণ)। ১১ উগ্র; তীব্র (একটা কড়া রকমের তেতো ওষুধ হরিপদকে খাইয়ে দিলেন––সুরা)। {স কটুক>প্রা. কড়ুঅ> কড়ুআ>বা. কড়া; তুল. কড়ুয়া তেল}

**কড়া৪**  [কড়া] বি ধাতুবলয়; বালার ন্যায় হাতল; আংটা (দরজার কড়া নাড়া) । {স. কটক (=বলয়)>প্রা. কড়অ>কড়া; হি. কড়া}

**কড়া৫** [কড়া] বিণ অপরিণত; নবোদ্‌গত; নিতান্ত কচি (কচিপাতার তলায়–তলায় কড়া পেয়ারা––অচিসে)। {আঞ্চ.; স. কুট্মল>প্রা. কড্ড>কড়+আ=কড়া}

**কড়া৬** [কড়া] বি কড়ি; কপর্দক (এক কড়ার মুরোদ নেই)। ~ কিয়া বি কড়ার নামতা; একশত পর্যন্ত কড়ার হিসাব। ~ক্রান্তি বি ১ সামান্য কোনো কিছু; বিন্দুবিসর্গ (কড়াক্রান্তি গোপন করো না––মীম)। ২ মুদ্রার অতি ক্ষদ্র ক্ষুদ্র সংখ্যা। ৩ সূক্ষ্ম হিসাব । ~ক্রান্তি হিসাব বি পাই পয়সা পর্যন্ত হিসাব; নিঃশেষে সম্পূর্ন হিসাব; নিখুঁত। কড়ায় গণ্ডায় ক্রিবিণ নিঃশেষ; হিসাবের শেষ কপর্দক পর্যন্ত (প্রভুভক্তির দেনা তিনি কড়ায় গণ্ডায় শোধ করিতেন––রঠা)। {স. কপর্দক>প্রা. কড্‌ড>কঅড্ডর>কড়া}

**কড়া৭**  [কড়া] বি লৌহবলয়; বলয় আকৃতির আংটা (দরজার কড়া) । {স. কটক (=বলয়) >কড়অ >কড়া}

**কড়া৮** [কড়া] বি কড়াই; কাটাহ; রন্ধন পাত্র বিশেষ। {স. কটাহ>প্রা. কডাহ >কড়াঅ >কড়া, কড়াই}

**কড়াই১** [কড়াই] কলাই; শস্য বিশেষ (মটরকড়াই মিশায়ে কাঁকরে চিবাইল যেন দাঁতে––রঠা) । ~ শুঁটি বি মটর শুঁটি । {স. কলায়>কড়াইঅ>কড়াই, করাই}

**কড়াই২**  [কড়াই] বি রন্ধন পাত্র বিশেষ; কটাহ; ছোট (লোহার) রন্ধনপাত্র। {দ্রষ্টব্য কড়া৮}

**কড়াক্কড়**  [কড়াক্‌কড়্] বিণ শক্ত; কঠিন; দৃঢ় (গুপ্তচর বলিয়া প্রকাশ পাওয়ায় পাহারা আরও কড়াক্কড় হইল––ইহো)। {ধ্বন্যা.}

**কড়াৎ** [করাত্] বি ১ বজ্রপাত ধ্বনি। ২ শক্ত জিনিস ভাঙার শব্দ। {ধ্বন্যা.}

**কড়ার**  ⇒করার

**কড়ি১, কৌড়ি**  [কোড়ি, কোউরি] বি ১ শামুক জাতীয় সামুদ্রিক জীবের খোল (দিবা–বধূ পরিয়াছে বাকলের শাড়ি, কড়হিার––মোম)। ২ কপর্দক; অর্থ; ধন; টাকা–পয়সা (আসিনিক কামাতে ভাই কড়ি––নই) । ৩ বিক্রয়লব্ধ অর্থ (কৌড়ি আনিআঁ দেএ শাসুড়ীর থানে––বচদা) । ৪ পারানির মাশুল; পার হওয়ার উপযুক্ত অর্থ; পারের সম্বল (তোর ঘরের রশি ছিইঁরা রে গেল ঘাটের কড়ি নাই––নই)। ~ খেলা বি ক্রীড়া বিশেষ; ভূমিতে কড়ি চেলে যে খেলা । ~পিশাচ বিণ অর্থপিশাচ; ধনলোভী। কানা ~ বি ১ খুঁতযুক্ত কড়ি; ভাঙ্গা বা ফুটা কড়ি (ইতিহাসের হিসাবে ঐ বাইবেলগুলির কানাকড়িরও মূল্য নাই––আখাঁ)। ❑ বিণ ১ (আল.) অতি; তুচ্ছ; মূল্যহীন। টাকা–~, পয়সা–~ বি ধনদৌলত; অর্থসঙ্গতিসম্পন্ন। {স. কপর্দিকা>প্রা. করড্ডিআ>কউডিআ> কৌড়ি>কড়ি; হি. (কড়ি)}

**কড়ি২**  [কোড়ি] বিণ কড়া; তীব্র; অকোমল (পাথরের কড়ি সুর মেঘের কোমল থেকে কোমলতর সুরে মিলে আর একটা রূপ ফোটাচ্ছে––অঠা)। ~ মধ্যম বি তীব্র মধ্যম সুর (জীবনতন্ত্রী ক্রমশঃ সকরুণ কড়ি মধ্যমের দিকে নামিয়া আসিতে লাগিল––রঠা)। {স. কটুক>প্রা. কড়ুঅ>কড়া>কড়া+ই>কড়ি; তুল. কড়ুয়া>করুয়া (তেল)=সরষের ঝাঁঝালো তেল}

**কড়ি৩ [**কোড়ি] বি ১ ঘরের ছাদের অবলম্বন আড়কাঠ; লৌহ বা কাষ্ঠময় আড়া; beam । ২ লৌহদণ্ড; rod (পাঁচ হাজার টন লোহার কড়ি কিনে ফেললে––রাব)। ~গোনা, ~কাঠ গোনা ক্রি বেকার অবস্থা যাপন; কর্মহীন অলস অবসর যাপন; নিষ্কর্মা বসে থাকা (আমি বসে কড়ি গুনব বুঝি––অঠা)। {স. কাণ্ড>; তুল. হি. কাঁড়}

**কড়িয়াল** [কোড়িয়াল্] বি ঘোড়ার লাগামের কড়াওয়ালা অংশ; অশ্ববল্গার ধাতুময় অংশ বিশেষ। ঝতা. কড়ুবাল্>কড়িয়াল>কড়ি+আল}

**কড়ুই–রাঁড়ি** [কোড়ুই–রাঁড়ি] বি বাল্যবিধবা। {স. কনিষ্ঠা/কন্যা>বা. কড়া (অপরিণত অর্থে) + আই=কড়াই>কড়ুই (স্বরসাম্যে)+স. রণ্ডা>রংড়া>রাঁড়া, রাঁড়, রাঁড়ি}

**কড়ুয়া** [কোড়ুয়া] বিণ ১ তীব্র; কটু (হক কথা কড়ুয়া লাগে––মীম) । ২ কড়া । {স. কটুক>প্রা. কড়ুঅ>কড়ুআ> কড়ুয়া}

**কড়ে, কড়িয়া** [কোড়ে, কোড়িয়া] বিণ কনিষ্ঠ; ক্ষুদ্র (কড়ে আঙ্গুল)। ~রাঁড়ি বি বাল্যবিধবা। {স. কনিষ্ঠ; বা. কড়িয়া>কড়ে ; তুল. হি. কণ্ঠে}

**কণ** [কন্/কন] বি ১ অণুপরিমাণ অংশ; কণা; অতি ক্ষুদ্র অংশ। ২ গুঁড়া; রেণু । ৩ শস্যাদির ক্ষুদ্র অংশ; কুঁড়া; খুদ। {লক্ষণীয় স. √কণ্ (সংক্ষেপ করা, ক্ষুদ্র করা)+অ(অচ্)––‌এই ধাতুর অর্থ বাংলায় ব্যবহৃত; যেমন ‘সে সন্দেশের কণ খুঁটিয়া খাইল’}

**কণা** [কনা] বি ১ অণু; তিল পরিমাণ; সামান্যতম (তোর জন্য আমার কণামাত্র দুঃখ হয় না)। ২ রেণু; বিন্দু (জলকণা) । ৩ চালের খুদকুঁড়া। ৪ খণ্ড; অংশ; টুকরা (চাঁদের কণা) । ~বাদী বি অণুবিজ্ঞানীদের একদল বা শাখা (অবশ্য আলোকের স্বরূপ সম্বন্ধে কণাবাদীদের সঙ্গে তরঙ্গ ধর্মীদের বাদ––সুদ)। {স. √কণ্+অ(অচ্)+আ(টাপ্)}

**কণাদ**  [কনাদ্] বি বৈদেষিক দর্শনকার মুনি বিশেষ। ❑ বিণ পণ্ডিত; নৈয়ায়িক শ্রেষ্ঠ (নব্য ন্যায়ের কণাদরা যদিচ এমন বিশ্লেষণে সিদ্ধহস্ত যার পরে বিস্তারিত সিদ্ধান্তের প্রত্যেক খণ্ড প্রমাণসাধ্য––সুদ)। {কণ+ √অদ্+অ (অণ্); অথবা কণ্+আ + √দা+অ (অক্)}

**কণি, কুনি**  [কোনি, কুনি] বি নখের কোণ; নখপ্রান্তিক ছুঁচালো অংশ । {স. কোণ+বা. ‘ই’=কোণি >কুণি (স্বরসাম্যে)}

**কণিক** [কোনিক্] বিণ কণা পরিমাণ; অত্যল্পমাত্র; অল্পখানিক (লয়ে আমার তুচ্ছ কণিক ক্ষণিকতা গো––রঠা) । {স. কণ+ইক(ঠন্), কণা+ক(কন্)}

**কণিকা** [কোনিকা] বি কণা; ক্ষুদ্র; অংশ (যবের কণিকা তুলিয়া সে ধীরে দিতেছে চঞ্চুপুটে––রঠা) । {স. কণ+ইক(ঠন্) +আ(টাপ্)}

**কণ্টক** [কন্‌টোক্, –ট–] বি ১ কাঁটা; লতা–গুল্ম বৃক্ষাদির ছুঁচালো অংশ বিশেষ। ২ মাছের কাঁটা; মাছের হাড়–পাঁজরা। ২ (আল.) বিঘ্ন; অন্তরায়; বাধা (আহারাদির ব্যবস্থায় পদে পদে কণ্টক পড়িতে লাগিল––রঠা) । ৪ (আল.) কলঙ্ক; অপবাদ; লজ্জা; নিন্দাজনিত দুঃখের হেতু বলিয়া অবাঞ্ছিত (কুলের কণ্টক)। ৫ রোমাঞ্চ। ৬ (আল.) শত্রু । ~ফল, কণ্টকিফল, কণ্টকীফল, কণ্টফল, কণ্টাফল, কণ্টাল বি ১ কাঁঠাল। ২ কাঁঠাল গাছ। ~ময় বিণ ১ কাঁটায় আচ্ছন্ন; কাঁটায় আকীর্ণ। ২ (আল.) দুর্গম । ~শষ্যা বি ১ কণ্টক বিছানো শয্যা; কণ্টকে প্রস্তুত শয্যা। ২ যন্ত্রণার অবস্থা; দুঃসহ অবস্থা । {স. √কণ্ট্+অক(ণ্বুল্)}

**কণ্টকাকীর্ণ** [কন্‌টোকাকির্‌নো] বিণ ১ কাঁটায় ছাওয়া । ২ দুর্গম । কণ্টকিত বিণ ১ কাঁটায় পূর্ণ (কণ্টকিত পথ) । ২ দুর্গম; বিঘ্ন পরিপূর্ণ। ৩ রোমাঞ্চিত; পুলকিত (কণ্টকিত কলেবর)। কণ্টকোদ্ধার বিণ ১ কাঁটা তুলে ফেলা। ২ অসুবিধায়র কারণ বা বিঘ্ন দূরীকরণ । ৩ শত্রু দমন । {স. কণ্টক+আকীর্ণ; ৩তৎ.}

**কণ্টকী** [কন্‌টোকি] বিণ কাঁটাওয়ালা । ❑ বি ১ একজাতীয় কাঁটাযুক্ত বাঁশ; বেউড় বাঁশ। ২ খেজুর জাতীয় কাঁটাযুক্ত গাছ। ৩ অতিরিক্ত কাঁটাওয়ালা মাছ। {স. কণ্টক>}

**কণ্টফল**, **কণ্টাল** ⇒ কণ্টক

**কণ্টিকা** (মবা.) [কোন্‌টিকা] বি কাঁটা (নিকটেতে দূর যেন পুষ্পেতে কণ্টিকা––সৈআ) । {স. কণ্টক+আ(টাপ্)}

**কণ্টিকারি** [কোন্‌টিকারি] বি অতিশয় কাঁটাযুক্ত গুল্মবিশেষ, যার পাতা বেগুনের পাতার ন্যায় নীল, ফল গোল, পাকলে হলুল হয় (সেই সকালের টুকরো একটুখানি মাটির কাছে কণ্টিকারির নীল সোনালীর বাণী––রঠা) । {স. কণ্টকারি}

**কণ্টী** [কোন্‌টি] বি (উদ্ভিদ.) গোক্ষুর; Zygophyllae tribulus terestries । {স. কণ্টিক্(কণ্ট+ইন্)>}

**কণ্ঠ** [কন্‌ঠো] বি ১ স্বরযন্ত্র । ২ গলার স্বর (আমার কণ্ঠ হতে গান কে নিল ভুলায়ে––রঠা)। ৩ গলেদেশ (কণ্ঠ মালার বকুল যদি যায় গো ঝরে––গান)। ৪ টুঁটি (কণ্ঠরোধ)। ~ কণ্ডুয়ন বি বক্তব্য প্রকাশের জন্য চাঞ্চল্য । ~নালি, ~নালী বি গলনালি; windpipe । ~বদ্ধ, ~লগ্ন, ~লীন বিণ কণ্ঠ জড়িয়ে আছে এমন; কণ্ঠের সঙ্গে যুক্ত। ~ভূষণ, ~ভূষা, কণ্ঠাভরণ বি ১ কণ্ঠে ধারণ করার অলঙ্কার ; হার । ২ প্রিয়; আদরণীয় বিষয়। ~ রোধ বি ১ শ্বাসরোধ; কণ্ঠনালি চেপে ধরা । ২ বাচন ক্ষমতা বন্ধ করা; প্রতিবাদের ক্ষমতা কেড়ে নেওয়া । ৩ বাক–রোধ। ~সূত্র বি মালা; হার । ~স্বর বি গলার আওয়াজ। ~স্থ বিণ মুখস্থ; বিশেষরূপে আয়্ত্ত। কণ্ঠাগত বিণ কণ্ঠ পর্যন্ত আগত; বহির্গমনোন্মুখ (কণ্ঠাগত প্রাণ) । কণ্ঠাগ্র বি বিশেষরূপে অভ্যাস ও উত্তমরূপে মুখস্থ করার দরুন সম্পূর্ণ কণ্ঠস্থ অবস্থা (যাত্রাভিনয়ের সুদীর্ঘ খণ্ডসকল তাহার কণ্ঠাগ্রে ছিল––রঠা)। {স. √কণ্+ঠ}

**কণ্ঠা** [কোন্‌ঠা] বি কণ্ঠের অস্থি; কণ্ঠদেশের নিম্নবর্তী ও বক্ষপঞ্জরের উপরস্থ দীর্ঘ অস্থিদ্বয়; clavicle । ~গত, ~গ্র, ~ভরণ ⇒কণ্ঠ। ~ল বি ১ দীর্ঘ কণ্ঠযুক্ত পমু বিশেষ; উট। ২ নৌকার হাল বা দাঁড়; কাঁড়ার । ৩ শূরণ; ওল। {স. কণ্ঠ+আ}

**কণ্ঠি, কণ্ঠী, কণ্ঠিকা** [কোন্‌ঠি, –, –কা] বি ১ একনরা কণ্ঠমালা; কণ্ঠের ভূষণ বিশেষ (নীলার কণ্ঠী কণ্ঠে পরেছে তারা––সদ)। ২ তুলসীকাঠের একনরী মালা; বৈষ্ণবের কণ্ঠভূষণ বিশেষ। ❑ বিণ পরম আদরণীয়; অমূল্য সম্পদের ন্যায় আদরণীয় (মেয়ে পিতামাতার সোনার কণ্ঠী––শেক) । ~ছেঁড়া বি বৈষ্ণব সম্প্রদায় পরিত্যাগ; বৈষ্ণব সম্প্রদায় থেকে বিচ্যুত হওয়া । ~ধারণ বি ১ আনুষ্ঠানিকভাবে বৈষ্ণবমতে দীক্ষা গ্রহণ । ২ বৈষ্ণবের ন্যায় ফোঁটা তিলকাদি গ্রহণ । ~ধারী বি বৈষ্ণব; বৈরাগী। ~বদল বি বৈষ্ণব–সম্প্রদায়ের মধ্যে প্রচলিত কণ্ঠের মালা বদল করে বিবাহ। {স. কণ্ঠ+ইন্‌= কণ্ঠিন্>কণ্ঠী>বা. কণ্ঠী/কণ্ঠি; স. কণ্ঠী+ ক(কন্)+আ(টাপ্)}

**কণ্ঠিত, কণ্ঠীত** [কোন্‌ঠিতো] বিণ কণ্ঠে ধারণকৃত (কৃত বেসরের নীলা আর চূণী, কণ্ঠীত মুগা, কানের মতি––সদ)। {স. কণ্ঠ+ইত (ইতচ্)}

**কণ্ঠীধারণ, কণ্ঠীধারী, কণ্ঠীবদল** ⇒ কণ্ঠি

**কণ্ঠীরব** [কোন্‌ঠিরব্] বি ১ কপোত; পাবাবত । ২ মত্তহস্তী। ৩ সিংহ। {স. কণ্ঠী+রব}

**কণ্ঠ্য** [কন্‌ঠো] বিণ ১ কণ্ঠজাত; কণ্ঠ থেকে উৎপন্ন বা উচ্চারিত (কণ্ঠ্যবর্ণ––অ, আ, ক–বর্গ, হ)। ২ কণ্ঠবিষয়ক। কণ্ঠৌষ্ঠ্য বিণ কণ্ঠ ও ওষ্ঠ থেকে উচ্চারিত (কণ্ঠৌষ্ঠ্য বর্ণ––ও, ঔ)। {স. কণ্ঠ+য(যৎ)}

**কণ্ডন** [কন্‌ডন্] বি কাঁড়া; কুঁড়া বের করা; তুষ ঝাড়া। কণ্ডনী বি চাল কাঁড়ার কাষ্ঠপাত্র দণ্ড, উখলি, উদুখল ও মুষল । {স. √কণ্ড্+অন(ল্যুট্)}

**কণ্ড**, **কণ্ডূ** [কোন্‌ডু] বি খোস; পাঁচড়া; চুলকানি; নানা জাতীয় চর্মরেোগ। ~তি বি চুলকানি; সুড়সুড়ানি । ~য়ন ক্রি চুলকানো (মস্তক কণ্ডুয়ন করা)। ❑ বি ১ কুলকানি । ২ পাঁচড়া। ~ল বিণ কণ্ডুরোগে আক্রান্ত; খোসো (কণ্ডুন শরীরের সংস্পর্শে দূষণীয়)। কণ্ডুয়মান বিণ চুলকাচ্ছে এরূপ । {স. √কণ্ড্‌+উ(কু)}

**কণ্ডোল** [কন্‌ডোল্] বি বাঁশ বা নল দ্বারা নির্মিত শস্যাধার; ডোল; গোলা । {স. √কণ্ড্+ওল}

**কণ্নার** (মবা.) [কন্‌নার্] বি জলজ পুষ্পবিশেষ; শাপলা; শ্বেতপত্ম (কমল কণ্নার ইন্দীবর––কমু)। {স. কহ্লার>}

**কণ্যান** [কোন্‌নান্] বিণ কনিষ্ঠ; সর্বাপেক্ষা ছোট (পাণ্ডু নৃমণি কণ্যান রমণী মদ্র মহীপতিসূতা––কমু)। {স. কনীয়ান্}

**কণ্ব** [কন্‌নো] বি হিন্দু পুরাণখ্যাত মুনি বিশেষ; শকুন্তলার পালক পিতা। ~ সুতা বি শকুন্তলা। {স. √কণ্+ব(বন্)}

**কত১, কৎ** [কত্] বি তেরছাভাবে কাটা কলমের সূক্ষ্ম অগ্রভাগ; কলমের নিব। কৎকাটা ক্রি কলমের মুখ কেটে লেখার উপযোগী করা। ঝআ. ক়ত্ত় .............. }

**কতবেল**, **কয়েতবেল, কদবেল** [কত্‌বেল্, কয়েত্‌–, কদ্‌–] বি অম্লস্বাদ বেলসদৃশ ফল বিশেষ। {স. কপিত্থ>কইত্থ>কৈথ>কত>কৎ+বেল<স. বিল্ব}

**কতো**, **কত২** [কতো] বিণ ১ কী পরিমাণ; কী সংখ্যক ইত্যাদি প্রশ্নবাচক (কত নিশি হবে ভোর বল চাঁদের লাগি কত ঝুরিবে চকোর––নই) । ২ বহু; অনেক (জগতের মাঝে কত বিচিত্র তুমি হে––রঠা) । ❑ ক্রিবিণ ১ একাধিকবার; বেশি পরিমাণে (কত সাধাসধি করে তবে খাওয়ানো গেল)। ২ কী দর; কী মূল্য (মাছটা কতো হলে দেবে ?) । ❑ বি অনেক কিছু; বহু জিনিস (কর্তাদের আমলে কতো দেওয়া থোওয়া হতো)। ~ই বিণ, ক্রিবিণ কতো না; কতো যে; অনেক। ❑ বিণ (ব্যা.) অল্প; সামান্য; খুব কম। কতক সর্ব কিছু অংশ; খানিকটা; কিছুটা। ❑ বিণ কিছু পরিমাণ; কিছু কিছু (কতক লোক গোলমাল করতেই আসে) । ❑ ক্রিবিণ কিছু ভোগ; কিছু দূর পর্যন্ত (খাতাগুলো কতক দেখা হয়েছে)। ~করে ক্রিবিণ বহু অনুনয় বিনয় পূর্বক; বহু প্রকারে; নানাভাবে (কতো করে বলি তবু বদখেয়াল ছাড়ে না) । ~ ~ বিণ বহু; ঢের ঢের; অনেক রকমের (কতো কতো মানুষ দেখলাম অমনটি আর চোখে পড়ল না) । ~কি অব্য বহু কিছু; নানা কিছু (রোজ কত কি ঘটে যাহা তাহা––রঠা)। ~ক্ষণ বি ১ কিছু সময় । ২ বহু সময । ৩ কোন সময়ে বা কখন এলে এই প্রশ্নবোধক। ~খান বি নানাস্থান; বহুস্থান (কতখান থেকে লোক এসেছে)। ❑ বিণ ১ নানারকম; অতিরঞ্জিত (ননদ এসে ভাইকে কতোখান করে লাগালে)। ২ কয়খানা; কতোগুলি; কী পরিমাণ (কতোখান কাপড় বিলি হবে ?) । ~টা বিণ কী পরিমাণ; কয়খানা । ~টুকু বিণ ১ কি আন্দাজ বা পরিমাণ এই প্রশ্নবাচক । ২ কিছুটা; খানিক । ৩ পরিমাণে লঘু; সামান্য (এ আর কতোটুকু)। ~না, ~যে বিণ, ক্রিবিণ অনেক; সংখ্যা বা পরিমাণ নাই এরূপ (কত যে গিরি কত যে নদী তীরে ––রঠা; কত যে তুমি মনোহর––রঠা)। ~মতো বিণ, ক্রিবিণ বহু প্রকার; নানারকম; অনেক (পাইলাম কত মত সুখ––কৃও)। ~শত বিণ অগণ্য; বহু; অসংখ্য (স্মৃতিপটে উজ্জ্বল রেখায় আঁকা রহিয়াছে এমনি কতশত ছবি––শামা)। কতহুঁ (ব্রজ.) বিণ কতই; অনেক; বহু। {স. কতি>প্রা. কত্তো>বা. কত}

**কতক** [কতোক্] বি ১ কিয়দংশ; কিছু । ❑ বিণ কয়েক । ~টা বিণ খানিকটা; কিছু পরিমাণ। {কত২+ক}

**কতল** [কতল্] বি শিরশ্ছেদ; তরবারির আঘাতে মানুষ খুন; হত্যা; বধ (দানব দৈত্যে কতল্ করিতে আসে তলোয়ার লয়ে––নই) । ~গাহ্, ~গাহ্ বি বধূভূমি (কেন হতেছিস দলে দলে তোরা কতল্‌–গাহেতে জবেহ্‌?––নই) । {আ. ক়ত্‌ল .............. }

**কতহুঁ** (ব্র.) [কতহুঁ] সর্ব কত (চুম্বন করল কতহুঁ––বিপ) । {স. কতি>বা. কত}

**কতি১** [কোতি] অব্য কোথায় (ভাঁড়ুদত্ত জীতে ভায়া পলাইবে কতি––কমু) । ❑ বিণ ১ কতো; কতো পরিমাণ (কতিক্ষণে আওব––বিপ) । ২ কিছু সংখ্যক; কয়জন; কতিপয়। {স. কুত্র>প্রা. কত্থ> (সপ্তম্যর্থে)> কথি> কতি, স. কিম্ + ডতি(অতি)>কতি}

**কতিপয়** [কোতিপয়্] বিণ কয়েকটি; কিছু সংখ্যক; অল্প পরিমাণ । {স. কতি+অয়চ্>অয় স্বার্থে, তৎপূর্বে ‘প’ আগম=কতিপয়; অথবা, স. কতি+স. পদ>পআ>পয় (য়–শ্রুতির ফলে)}

**কতেক** [কতেক্] বিণ ১ কতো পরিমাণ; কতোখানি; কী পর্যন্ত; কতোই (না জনি কতেক মধু শ্যামনামে আছে গো––চদা)। ২ কতক; কিছু অংশ । {বা. কত+এক = কতেক}

**কথক** [কথক্] বি হিন্দু পুরাণ কথা বর্ণনা করেন যিনি; ব্যাখ্যাসহ পুরাণ পাঠ করে শুনান যিনি। ❑ বি, বিণ ১ কথা বলে যে; বক্তা । ২ কতকবৃত্তি। {স. √কথ্+অক(ণ্বুল্)}

**কথঞ্চিৎ** [কথোন্‌চিত্] অব্য ১ কোনো মতে; কনো প্রকারে । ২ সামান্য কিছু; কিঞ্চিৎ (লম্বা একটা টুলে থাকবে আমার কথঞ্চিৎ গ্রন্থাবলী––বুব)। {স. কথম্+চিৎ}

**কথন** [কথোন্] বি ১ বাচন; ভাষণ; কথা; উক্তি; বিবৃতি। ২ কথা (তোমার সাথে আছে আমার অনেক কথন––অতুসে)। কথনীয় বিণ । কথনিকা বি বিবরণ; লেখা; ভাষা; বাক্‌বিন্যাস; wording । খথনেচ্ছা বি বলার ইচ্ছা; বাচনের স্পৃহা (আশঙ্কা–প্রযুক্ত কথোনেচ্ছা দমন করিয়া––বচ) । {স. √কথ্+অন(ল্যুট্)}

**কথা** [কথা] বি ১ বচন; ভাষা; উক্তি (আমার মুখের কথা তোমার নাম দিয়ে দাও ধুয়ে––রঠা)। ২ উচ্চারণ (জড়ানো কথা) । ৩ প্রসঙ্গ; বিষয় (সে কথা কি পড়ে মনে?––নই) । ৪ বিবরণ; বৃত্তান্ত (তোমার কথা কেহ বলে না––রঠা) । ৫ প্রতিশ্রুতি (কথা দেওয়া) । ৬ অনুনয়; প্রার্থনা; মিনতি; (কথা রাখ––রঠা) । ৭ চুক্তি (কথা ছিল এক তরীতে কেবল তুমি আমি––রঠা)। ১০ বক্তব্য (আরও যদি কিছু কথা থাকে, তাই বলো––রঠা)। ১১ খবর; তথ্য; সংবাদ (গোপন কথাটি রবে না গোপনে––রঠা; এ কি কথা শুনি আজি মন্থরার মুখে, রঘুরাজ––মদ) । ১২ বাক্যালাপ (দুজনের মধ্যে কথা বন্ধ)। ১৩ কাহিনী; উপাখ্যান (কথাসাহিত্য) । ১৪ কথাকতা। ১৫ প্রবচন (ডাকের কথা) । ১৬ বাচালতা (কথায় দড়) । ১৭ প্ররোচনা; পরামর্শ (তোমার কথায় এ কাজে হাত দিয়েছি)। ১৮ তুলনা (কিসে আর কিসে, সুয়োরানীর সঙ্গে ঘুঁটেকুড়ানির কথা !)। ১৯ ঘটনা; ব্যাপার (এ বড় হাসির কথা; হাসবে লোকে––ঈগু)। ২০ কড়ার; বাঁধাবাঁধি; কড়াকড়ি; অবশ্যবাধ্যতা (সব সময়ে তোমার আবদার রাখতে হবে এমন কি কথা) । ২১ কৈফিয়ত; ওজর (কোনো কথা শুনতে চাই না)। ২২ ম (এ কথায় আমার সায় আছে) । ২৩ বিতর্ক; বিতণ্ডা (এত কথার পর আর এখানে থাকতে চাইনে)। ২৪ আলোচনা (নিজের লেখার কথায় সে পঞ্চমুখ হয়ে ওঠে)। ২৫ সহজে; পারিশ্রমিক বিনা (শুধু কথায় তাকে দিয়ে কাজ করাতে পারবে না) । ২৬ নিন্দাবাদ; কানভাঙানি (কার কথায় করেছ এত মন ভারী––পূগী)। ২৭ আদেশ; নির্দেশ; হুকুম (আমার কথামতো চলবে কিনা তাই বলো) । ২৮ তিরস্কার; কটুকাটাব্য (তোমার কথায় তার কিছু আসবে যাবে না ) । ২৯ বাণী (হাদিসের কথা)। ৩০ স্থির সিদ্ধান্ত ; দৃঢ় মত; প্রতিজ্ঞা (বিয়ে সে করবে না এই তার কাথা) । ৩১ ফ্যাঁকড়া; গোলমাল (এর মধ্যে কিছু কথা আছে) । ৩২ কলঙ্ক; নিন্দা সমালোচনা; আপত্তি (এই নিয়ে চারদিকে কথা উঠেছে)। ৩৩ ভাষা (কথার বাঁধুন)। ৩৪ প্রস্তাব (মেয়ের একটা বিয়ের কথা এসেছে) । ~আসা ক্রি ১ আলোচনা চলা; প্রস্তাব উত্থাপিত হওয়া (বিয়ের কথা আসছে)। ২ মুখে কথা জোগানো (মুখে কথা আসছে না কেন ?)। ~কাটা ক্রি যুক্তি দ্বারা কোনো মত খণ্ডন করা; বিতর্ক উত্থাপন করা; এড়ানোর চেষ্টায় প্রত্যুত্তর করা । ~কাটাকাটি ব তর্কাতর্কিবাকবিতণ্ডা; বাদানুবাদ; বাকযুদ্ধ । ~চালা ক্রি এক কান থেকে অন্য কানে সংবাদ রটনা করা; গোপনে খবর ছড়ানো । ~ চালাচালি ক্রি গোপন সংবাদের লেনদেন বা লেনদেনের মারফতে গোপন সংবাদ বিস্তার।~থাকা ক্রি আলোচনায় অংশগ্রহণ; আলোচনায় অনুপ্রবেশ; কোনো প্রসঙ্গে লিপ্ত হওয়া । ~ দিয়ে~নেওয়া ক্রি গোপন সংবাদের আভাসে উত্তেজিত করে অপরের গোপনতর সংবাদ বের করা; কৌশলে কথা বলে অপরের মনোভাব জেনে নেওয়া। ~ দেওয়া ক্রি অঙ্গীকার করা; প্রতিশ্রিতি দেওয়া। ~না থাকা ক্রি কোনো বিষয়ে জড়িত হওয়ার অনিচ্ছা; কনো প্রসঙ্গ থেকে দূরে থাকা বা মত প্রকাশে বিরত থাকা । ~ন্তর বাকবিতণ্ডা; বাদপ্রতিবাদ; বচসা; মতান্তর (তাঁহাদের সহিত কথান্তর উপস্থিত হইয়া, ক্রমে বিলক্ষণ মতান্তর ঘটিয়া উঠিল––ঈবি)। ~পাড়া ক্রি ১ প্রসঙ্গ উত্থাপন করা । ২ প্রস্তাব দেওয়া; বিবাহ বিষয়ক আলাপ করা। ~ফেলা ক্রি ১ অগ্রাহ্য করা; অবহেলা করা । ২ সিদ্ধান্ত প্রকাশ করা; কোনো বিষয়ে মত স্থির করে বলা । ~ ফোটা ক্রি ১ বাক স্ফুরণ; বাচন ক্ষমতার উন্মেষ হওয়া (ও বাড়ির খোকার কেমন আধো আধো কথা ফুটেছে)। ২ কলহপটুত্ব জন্মানো (আজই মেয়ের কথা ফুটেছে দেখো)। ~ বাড়ানো ক্রি তর্কতর্কি প্রলম্বিত করা; সামান্য বিষয়কে অযথা ফোনো; বাদপ্রতিবাদ দীর্ঘ করা । ~ বেচে খাওয়া ক্রি কথাকুশলতায় জীবিকার্জন; বাকচাতুর্য দ্বারা অর্থসংস্তান করা । ~মাত্র সার বিণ বাকসর্বস্ব; বাগাড়ম্বর যার একমাত্র আশ্রয়; অন্তঃসারশূন্য; বাকপটু। ~য় ~ বাড়া ক্রি উত্তর প্রত্যুত্তরে বাদানুবাদ দীর্ঘ হওয়া। ~‍য়~ অব্য ১ প্রসঙ্গক্রমে; কথা বলতে বলতে (কথায় কথায় সে কথা উঠলো) । ২ কথা বলতে ব্যস্ত থাকাকালীন; কথা বলতে বলতে অন্যমনস্ক হওয়ার দরুন (কথায় কথায় বহুদূর চলে যাওয়া)। ৩ প্রতি ব্যাপারে; প্রতি পদক্ষেপে; সর্বধা (কথায় কথায় মান অভিমান)। ~ য় চিড়ে ভেজা––সহজে উদ্দেশ্যে সিদ্ধি; সহজে অপরকে বশ করার দরুন কার্যসিদ্ধি। ~ র আঁটুনি বি ১ কথার সৌকর্য বক্তব্যের পারিপাট্য; কথার শ্রী ও ছাঁদ। ২ বাকসংযম। ~র~ বি অগভীর উক্তি; মূল্যহীন কথা; নিতান্ত লঘু কথা । ~র খেলাফ/খিলাফ বি প্রতিশ্রুতি ভঙ্গ; অঙ্গীকারের অন্যথা; চুক্তির ব্যতিক্রম। ~র গরম বি কথায় উগ্র আত্মসচেতনতা; উক্তিতে প্রবল আত্মবোধের প্রকাশ। ~র জাহাজ বি যার অনর্গল বলে যাওয়ার মতো অফুরন্ত কথা আছে; অফুরন্ত কথা বলার ক্ষমতাবিশিষ্ট ব্যক্তি। ~র তুবড়ি বি কথার দ্রুত ও দুর্বার গতি; সরব দ্রুত কথন। ~র ধরন, ~র ধারা বি ১ কথা বলার ছিরি/ছাঁদ/গঠন (কথার ধরনটা দেখো একবার)। ২ উদ্দেশ্যের আভাসযুক্ত বাকপ্রণালী; কথার যে বিশেষ ভঙ্গিতে বক্তার মনোভাবের আঁচ পাওয়া যায়। ~র ধার না ধারা ক্রি গণ্য না করা; অগ্রাহ্য করা (কারও কথার ধার ধারিনে সব বেটাকেই চিনি––সুরা)। ~ র নড়চড় বি প্রতিশ্রুতির ব্যতিক্রম; কথার খেলাফ । ~র বাঁধুনি বি ১ কথার পারিপাট্য; বাক্যবিন্যাসের চারুতা। ২ (ব্য.) কথার কুশ্রীতা; কথার চারুতার অভাব। ~র মাথা মুণ্ডু বি কথার পূর্বাপর সঙ্গতি; বক্তব্যের আনুপূর্বিক শৃঙ্খলা। ~ র মারপ্যাঁচ বি কথার কৌশল; কূটকৌশলপূর্ণ বাক্যজাল । ~ রম্ভ বি ভূমিকা; প্রসঙ্গের অবতারণা; প্রসঙ্গের আনুষ্ঠানিক সূচনা । ~র শ্রী, ~ র ছিরি বি ১ বাচনভঙ্গির কর্কশতা; কথায় শোভা সৌন্দর্যের বা লালিত্যের অভাব । ~ শোনা ক্রি মান্য করা; আদেশ পালন করা; উপদেশ শিরোধার্য করা ।~শোনানো ক্রি অপ্রিয় বাক্য বর্ষণ করা; তিরস্কার বর্ষণ; অপবাদমূলক উক্তি শুনিয়ে দেওয়া। ~ সরা ক্রি বাকস্ফূর্তি হওয়া (শুনে আমার মুখে আর কথা সরল না) । ~ র হাতপা বের হওয়া ক্রি এক কথার (অন্যায়ভাবে)। নানা অর্থ হওয়া; একই কথার বিভিন্ন ব্যাখ্যা। উচিত~ বি ন্যায্য কথা; খাঁটি কথা; যথোপযুক্ত কথা; যথার্থ কথা; কঠোর সত্যকথা (উচিত কথা বলবো, ভয় কিসের )। উলটা~, উল্টোপাল্টা ~ বি এলোমেলো কথা; অস্বাভাবিক উক্তি; প্রতিকূল অবস্থা উদ্ভাবক অর্বাচীন মন্তব্য । এক ~ বি ১ যে কথার ব্যতিক্রম নেই; যে কথার পরিবর্তন হয় না; যে কথার অন্যথা হতে পারে না (যে যাই বলো, আমার এক কথা)। ২ যে কথার দ্বিতীয় অর্থ নেই, অভিন্ন মত (মনে মুখে এক কথা) । ৩ দ্বিধাহীন চিত্ত; নির্দ্বন্দ্বভাব (এক কথায় রাজি)। কাজের ~ বি প্রয়োজনীয় কথা; মূল্যবান কথা; যুক্তিযুক্ত কথা । কান~ বি গোপনে অপর লোকের কাছ থেকে কানো দুর্নাম শুনে তদনুসারে সেই লোকটিকে খারাপ মনে করা । ছোট মুখে বড়~ বি অর্বাচীন উক্তি; অযোগ্যের মুখে বেমানান উদ্ধত উক্তি; বেয়াদবের মতো কথা। দশ ~ বি ১ নিন্দাসূচক নানা কথা; অপবাদপূর্ণ কথা। ২ অনেক কথা; বহু রকম কথা । দু~ বি ১ কিছু পরিমাণ কড়া কথা; কিছু তিরস্কারপূর্ণ উক্তি (তাকে বেশ দুকথা শুনিয়ে দিয়েছি)। ২ কিছু কথা; অল্প কথা; স্বল্প কথাবার্তা; কথোপকথন (দুকথায় তাকে কিছু সান্ত্বনা দিয়ে যাও) । পাঁচ ~ বি নানা কথা; নিন্দার কথা; তিরস্কার বাক্য । নাকে মুখে ~ বলা ক্রি অতি দ্রুত কথা বলা; অতি মাত্রায় কথা বলা; চঞ্চলতা প্রকাশ পূর্বক কথা বলা; বাচালতা করা । পাকা ~ বি ১ সঠিক কথা বা প্রতিশ্রুতি; অনড় বাক্য । ২ অপরিণত বয়স্কের মুখে পরিণত বয়সোচিত কথা । বেফাঁস ~ বি অচিন্তিত কথা; অস্থানে অসাবধানে বলে ফেলা কথা; অসঙ্গত উক্তি । মোট ~ বি আসল কথা; সার সংক্ষেপ; সংক্ষেপ; in short । যে ~ সেই কাজ––কথায় ও কর্মে সঙ্গতি; বাক্য ও কর্মের অভিন্নতা। লাখ ~ র এক ~ মূল্যবান কথা; যুক্তিসঙ্গত কথা; এমন এক অমূল্য উক্তি যার পার্শ্বে লক্ষ কথা তুচ্ছ। শেষ ~ বি যে কথার পর সেই প্রসঙ্গ সমাপ্ত হয়; যার পরে কথা নেই; চরম বাক্য। শোনা ~ বি পরম্পরায় জ্ঞাত কথা; প্রত্যক্ষভাবে জানা নয় অথচ অপরের নিকট থেকে প্রাপ্ত কথা । সোজা ~ বি ১ যে কথার ভিন্ন অর্থ নেই; সহজ কথা । ২ বলিষ্ঠ উক্তি; দ্বিধাহীন সরল কথা। হক ~ বি ন্যায্য কথা; খাঁটি কথা; উচিত কথা; সত্য কথা (হক কথায় আল্লাহ রাজি) । ~ প্রসঙ্গে অব্য কথাসূত্রে ; কথার ধারায়; আলোচনাসূত্রে। ~ বার্তা বি কথোপকথন; বাক্যালাপ । ~ শিল্পী বি গল্পলেখক; উপন্যাস রচয়িতা; কাহিনীকার; উপাখ্যানমূলক সাহিত্য রচয়িতা । ~ সরিৎসাগর বি সংস্কৃত সাহিত্যের একটি বিখ্যাত গল্পগ্রন্থ। ~সাহিত্য বি গল্প উপন্যাস ইত্যাদি কাহিনী জাতীয় সাহিত্য। {স. √কথ্+অ(অঙ্)+আ(টাপ্)}

**কথাকলি** [কথাকোলি] বি পৌরাণিক যুদ্ধকাহিনী অবলম্বনে কল্পিত ভারতীয় নৃত্য । {স. কলি(=যুদ্ধ)+কথা (=কাহিনী) = কলিকথা > কথাকলি (শব্দ বিপর্যয়ে)}

**কথি** (মবা., ব্র.) [কোথি] অব্য ১ কোথায়; কোথা থেকে; কোনস্থানে (নটবর বেশ পাইল কথি––চদা) । ২ কি; কিসের (হাম জীয়ব কথি লাগি––বিপ) । {স. কুত্র>প্রা.কত্থ>কাথ>কথ+ই}

**কথিকা** [কোথিকা] বি ক্ষুদ্রায়তনের লঘুরচনা; নির্দিষ্ট পরিসরে বর্ণনাত্মক রচনা; shor talk । {স. কথা+ইকা=কথিকা}

**কথিত** [কোথিতো] বিণ বর্ণিত; বিবৃত; উক্ত; উল্লিখিত। {স. √কথ্+ত(ক্ত)}

**কথিহুঁ** (ব্র.) [কোথিহুঁ] অব্য কোথাও (কথিহুঁ না হেরিয়ে––জ্ঞাদা)। {স. কুত্রাপি}

**কথুকী** [কোথুকি] বিবিণ বেশি কথা বলে যে; প্রয়োজনের অতিরিক্ত কথা বলে যে। {স. কথা+বা. উক+ঈ (স্ত্রী.)}

**কথো** (মবা.) [কথো] বিণ কত (কথো জন লৈয়া––বৃদা) । {স. কতি}

কথোপকথন [কথোপোকথোন্] বি ১ বাক্যালাপ; কথাবার্তা। ২ আলোচনা। {স. কথা+উপকথন = কথোপকথন}

**কথ্য** [কোত্‌থো] বিণ ১ কথনীয়; কথনযোগ্য; কইবার মতো। ২ কথায় ব্যবহৃত; কথিত; colloquial । {স. √কথ্+য (যৎ)}

**কদ১** [কদ্] বি বিশেষ একপ্রকার বাঁশের বাঁশি (কদ্ বাঁশী লয়ে রাখাল বাজায় গাছের ছায়ায় শুয়ে––বআমি)। {<আ. কত্ত় .............. }

**কদ২** [কদ্] বি দেহ; শরীর (আকাশেতে লাগে শির এছা উচা কদ্––সৈহা)। {ফা. ক়দ্ ............... }

**কদক্ষর** [কদোক্‌খর্] বি ১ কুৎসিত হস্তলিপি; কুশ্রী লেখা। ২ কুবাক্য; কুকথা। ❑ বিণ কুৎসিত হস্তলিপির অধিকারী; হস্তাক্ষর মন্দ এমন । {স. কু(কৎ)+অক্ষর=কদক্ষর; নতৎ.}

**কদন্ন** [কদন্‌নো] বি কুখাদ্য; অখাদ্য; ভোজনের অনুপযুক্ত অন্ন (খেয়ো না এ কদন্ন হালালী অন্ন খাও––নই)। {স. কু (কৎ) + অন্ন=কদন্ন; নতৎ.}

**কদবেল** ⇒ কতবেল

**কদভ্যাস** [কদোব্‌ভ্যাশ্] বি মন্দ অভ্যাস; বদ অভ্যাস; কু–অভ্যাস। {স. কু (কদ্)+অভ্যাস=কদভ্যাস; নতৎ.}

**কদম১** [কদোম্] বি বৃক্ষবিশেষ ও উক্ত বৃক্ষের ফুল (কদম কেশর ঢেকেছে আজ বনতলের ধূলি––রঠা)। কদমা বি কদম ফুলের আকৃতিবিশিষ্ট মিঠাই; চিনির তৈরি একপ্রকার বাতাসা । ~ ছাঁট বি যে ছাঁটে বা কেশ সংস্কারে মাথার চুল কদম ফুলের মতো খাড়া হয়ে থাকে; কুব ছোট করে ছাঁটা বিশেষ এক ধরনের কেশ সংস্কার। ~ তলা বি কদম্ব বৃক্ষতল। {স. কদম্ব>}

**কদম২** [কদোম্] বি ১ পা; চরণ (কদমের ধূলি চক্ষে করিয়া অঞ্জন––মোখা) । ২ পদক্ষেপ (জোর কদম চলরে চল––নই)। ৩ অশ্বের গতিভঙ্গি বিশেষ। ৪ পদচিহ্ন । ~বুসি, ~বুছি বি পদচুম্বন; পায়ে হাত দিয়ে সালাম করা (সে আবদুল্লাহ ‘কদমবুসি’ করিবার জন্য নত মস্তকে হাত বাড়াইয়াছিল––কাই; দৃশ্যে স্নিগ্ধতা দিলে মায়ের কদমবুছি প্রাণ–প্রিয়া––মহী)। {আ. ক়দম .................. }

**কদমা, কদ্মা** [কদ্‌মা] বি ১ প্রকার চালের নাম। ২ কদম ফুলের মতো দেখতে চিনিড় নাড়ু। {স. কদম্বক> কদম্মঅ>কদমা}

**কদমি, কদমী** [কদোমি] বি অনুচর; অনবর্তী; ভৃত্য (নদী বলে যদি বটকদমী আমার ––ঘচ)। {আ. ক়দম ..................}

**কদম্ব** [কদম্‌বো] বি ১ কদম ফুল বা ঐ ফুলের গাছ। ২ শ্রেণী; সমূহ; সমষ্টি। কেলি~ বি কদম জাতীয় গাছবিশেষ। {স. √কদি+অম্ব}

**কদর** [কদোর্] বি ১ সম্মান; মূল্য; মর্যদা (লেখকের কদর তখনই হবে, যখন তাঁর লেখা পড়ে পাঠক হবেন আপনা আপনি খুশী––আমআ)। ২ সমাদর; যত্ন; খাতির। ৩ শবেকদর বা পুণ্যময়ী রজনী; রমজান মাসের শেষ দশদিনের যে–কোনো দিনগত রাত্রে, বিশেষ করে ২৭ শে রমজানের রাত্রে ‘শবেকদর’ ঘটে বলে মুসলমানদের ধারণা (রমজানশেষে দশ রাত্রি জাগ যবে। ভক্তিভাবে বসিলে কদর পাইবে তবে––সৈআ)। ~দান বিণ গুণগ্রহী; সমঝদার; পুষ্ঠপোষকতা (হিন্দুদের কদরদানিতে এইবার তিনি কংগ্রেসেরও অন্যতম প্রধান নেতা––আমআ)। {আ. ক়দর ................}

**কদর্থ** [কদ্‌রথো] বি কু–অর্থ; বিকৃত অর্থ; কুৎসিত; ব্যাখ্যা। ~ ন, ~না, কদার্থন বি ১ বিকৃত অর্থ আবিষ্কার করণ; কুৎসিতরূপে ব্যাখ্যাকৃত। ২ যাতনাদান; পীড়ন; নিন্দা (গোর্খেরে ধরিয়া শিরে করে কদার্থন––শেফ)। কদর্থিত, কদর্থীকৃত বিণ ১ খারাপ অর্থ করা হয়েছে এরূপ; কুৎসিতরূপে ব্যাখ্যাকৃত। ২ বিড়ম্বিত; পীড়িত; নিন্দিত। {স. কু+অর্থ; নতৎ.}

**কদর্য** [কদোর্‌জো] বিণ ১ অতি কুৎসিত; কদাকার; অত্যন্ত বিশ্রী (কদর্য চেহারা)। ২ ঘৃণ্য; নীচ; হেয়; ইতর (কদর্য ব্যবহার)। ৩ অরুচিকর; জঘন্য (খাদ্যদ্রব্য কদর্য––রঠা)। ৪ কৃপণ; লোভী । কদর্যতা বি । {স. কু+অর্য;নতৎ.}

**কদল, কদলক** ⇒ কদলী

**কদলী, কদলিকা, কদল, কদলক** [কদোলি, কদোলিকা, কদল্, কদলক্] বি কলাগাছ (আখের খেতের পারে কদলী সুপারী––রঠা)। ২ কলা (কাঁচা বা পাকা)। ~ প্রদর্শন করা ক্রি কলা দেখানো অর্থাৎ ফাঁকি দেওয়া (তোকে কদলী প্রদর্শন করিয়া চলিলাম রে–– শচ)। {স.ক+√দল্+ঈ, ক; স. কদি+অল(অলচ্)=কদল, +ঈ(ঙীষ্), কদল+ক(কন্)= কদলক+আ(টাপ্)= কদলিকা}

**কদাকার** [কদাকার্] বিণ ১ কুশ্রী; কুরূপ; দেখতে খারাপ; কুৎসিত আকৃতিবিশিষ্ট। ২ ঘৃণ্য; জঘন্য; ন্যক্কারজনক। {স. কু +আকার; নতৎ.}

**কদাচ**, **কদাচন, কাদাচিং** [কদাচো, কদাচন্, কদাচিত্] অব্য কাদচিৎ; ক্বচিৎ; rare (বরকন্যার এমন মিল ঘটে কদাচন––মৈগী)। ২ কদাপি; কখনো; কোনো সময়ে (যার সংসারে খেবেন টানাটানি; কদাচ তেমন লোককে আমল দেবেন না––শচ) । {স. কিম্(=ক)+দা (কালার্থে = কদা; স.কদা+চন, চিৎ=, কদাচিৎ; ‘কদাচন’ বাংলা অর্ধতৎসম; স. ‘কদাচন’>বা. ‘কদাচ’}

**কদাচার, কদাচরণ** [কদাচার্, কদাচরোন্] বি কুৎসিত আচার; জঘন্য আচরণ; নোংরা ব্যবহার বা চালচলন । ❑ বিণ কুৎসিত আচরণবিশিষ্ট; চালচলন জঘন্য এমন। কদাচারী বিণ জীবনযাত্রা জঘন্য এরূপ আচরণ যার; জঘন্য আচরণবিশিষ্ট; ঘৃণ্য এমন (কদাচারী স্বামী বিনা দোষে তার স্ত্রীকে তাড়িয়ে দিলে––শচ)। {স. কু (কদ্)+আচার=কদাচার; কুতৎ.}

**কদাচিৎ** [কদাচিত্] অব্য ক্বচিৎ; কখনও; কখনো কখনো; সংখ্যায় কয়েকবার মাত্র। {⇒ কদাচ}

**কদাপি** [কদাপি] অব্য কখনো; কক্ষনো; কখনোই; কোনোকালে; কদাচ। {স. কদা+অপি}

**কদাহার** [কদাহার্] বি কুখাদ্য গ্রহণ; অখাদ্য ভোজন । কদাহারী বিণ । {স. কু (কৎ)+আহার; কতুৎ.}

**কদিন, কদ্দিন** [কদিন্, কদ্‌দিন্] ক্রিবিণ ১ কয়দিন ও কতোদিন–এর সংক্ষিপ্তরূপ। ২ কয়েকদিন; সংখ্যায় অল্পদিন (কদিন অপেক্ষা করো) । ৩ বেশি দিন নয়; অল্পদিন (বয়স হয়েছে আমার আর কদিন)। {কত+দিন>কত্‌+দিন>কদিন, কদ্দিন (সন্ধিতে)>}

**কদিম, কদীম** [কদিম্] বিণ প্রাচীন । ❑ বি প্রাচীনকাল; পুরাতনকাল; পুরাকাল। কদিমী, কদীমী বিণ প্রাচীন; পুরাতন; বনেদি; পুরাকালীন; পৈতৃক (কোহে আলকা বিচে মেরা কদিমি মোকাম––সৈহা)। {আ. ক়দীম ............... }

**কদু** [কোদু] বি লাউ; অলাবু (ওরে ঐ কদুর ডগাটা মাচার উপর তুলে দে––প্যামি)। {ফা. কদূ, অদ্দূ ...................}

**কদুক্তি** [কদুক্‌তি] বি কটুবাক্য; গালিগালাজ; দুর্বাক্য অশোভন উক্তি; অশালীন উক্তি। {স. কু(কদ্)+উক্তি; তৎ.}

**কদুত্তর** [কদুত্‌তর্] বি অন্যায় উত্তর; মন্দ উত্তর; কটু উক্তি; রূঢ় ভাষায় উত্তর; দুর্বচন। {স. কু (=কদ্)+উত্তর; তৎ.}

**কদুৎসাহী** [কদুত্‌শাহি] বিণ মন্দ বা অন্যায় কাজে উৎসাহী (এক সময়ে কোনো এক কদুৎশাহী শাসনকর্তা চুনকাম করে সমস্তটা ঢেকে দিয়েছিলেন––রঠা)। {স. কু (কদ্)+উৎসাহী = কদুৎসাহী; তৎ.}

**কদুষ্ণ** [কদুশ্‌নো] বিণ ঈষদুষ্ণ; কবোষ্ণ; কুসুম গরম। {স. কু (কৎ)+উষ্ণ=কদুষ্ণ; তুৎ.}

**কদ্দিন** ⇒ কদিন

**কনকন১, কণকণ১** [কন্‌কন্] বি ক্ষীণ তীক্ষ্ণ আওয়াজ; অলঙ্কার; নিক্বণ (কেন বাজাও কাঁকন কনকন কত ছলভরে––রঠা) । কনকনি বি । {ধ্বন্যা.}

**কনকন২** [কন্‌কন্] বি তীক্ষ্ণ অনুভূতিসূচক শব্দ (দাঁত কনকন করা)। কনকনানি বি । কনকনে বিণ তীব্র; তীক্ষ্ম অনুশূতি সৃষ্টি করে এরূপ (কনকনে শীত)। {ধ্বন্যা.}

**কনক** [কনোক্] বি ১ স্বর্ণ; সোনা। ২ গম (ক্ষেতের সোনালী কনক কাটাবার সময় হলে––রাসা)। ❑ বিণ স্বর্ণবর্ণ; স্বর্ণের ন্যায় উজ্জ্বল; প্রভাময়; দ্যুতিমান (চুম্বন মধু কনকহাস্য বিতরিল তারা কত––মোম)। ~ক্ষার বি সোহাগা, যা দিয়ে সোনা গলানো হয়। ~চাঁপা বি স্বর্ণচাঁপা; কনকবর্ণ পুষ্পবিশেষ। ~চূড় বি ১ এক প্রকার ধান। ২ স্বর্ণনির্মিত শিরোভূষণ। ৩ স্বর্ণ আভাযুক্ত চূড়া যার। ~ দণ্ড বি সোনার দণ্ড; স্বর্ণময় যষ্টি (অমনি রমণী কনকদণ্ড আঘাত করিল ভূমে––রঠা)। ~ ধুতুরা বি হলুদ বর্ণের ধুতুরা ফুল ও গাছ । ~ প্রভ বিণ স্বর্ণের ন্যায় প্রভাময়; স্বর্ণের ন্যায় দ্যুতিমান; স্বর্ণের উজ্জ্বল বর্ণের ন্যায় প্রভাবিশিষ্ট। ~ময় বিণ সুবর্ণময়; স্বর্ণমণ্ডিত; স্বর্ণনির্মিত। ~ মুকুট বি ১ সোনার মুকুট । ২ স্বর্ণময় বা কনকবর্ণ মুকুট যার । ~ রঞ্জিত বিণ সোনার গিল্টি করা; সোনার জলে পালিশ করা। ~ রস বি সুবর্ণদ্রব; হরিতাল। ~ রেণু বি চূর্ণাকার স্বর্ণ। ~লতা বি স্বর্ণলতা; সোনালি লতাবিশেষ; আলোকলতা ।~সূত্র বি স্বর্ণতন্তু; সোনার তার; স্বর্ণসূত্র। কনকাচল বি ১ সুমেরু পর্বত । ২ স্বর্ণময় পর্বত। কনকাঞ্চল বি স্বর্ণবর্ণের অঞ্চল; স্বর্ণাভাযুক্ত শাড়ির আঁচল; সোনার মতো ঝলমলে শাড়ির আঁচল। কনকাঞ্জলি বি সুবর্ণ নিবেদন; স্বর্ণ অর্ঘ্য; হিন্দুমতে শুভ কর্মে আনুষ্ঠানিক দানবিশেষ । {স. √কন+অক(বুন্)}

**কনকলতা** [কনোক্‌লতা] বি স্বর্ণলতা; আলোকলতা। {স. কনক+লতা}

**কনকাম্ভোজ** [কনোকাম্‌ভোজ্] বি ১ স্বর্ণ শতদল; স্বর্ণপদ্ম। ২ (আল.) গৌরবময় পূর্ণ বিকাশ; গৌরবমণ্ডিত মহৎ প্রকাশ। {স. কনক+অম্ভোজ}

**কনফারেন্স** [কন্‌ফারেন্‌স্] বি সভা; সম্মেলন; আলোচনা–সভা (তার প্রমাণ আমাদেরকে কনফারেন্স–কন্‌গ্রেসে নিত্যই পাওয়া যায়––প্রচৌ)। {ই. conference}

**কনভোকেশন** [কন্‌ভোকেশন্] বি সমাবর্তন অনুষ্ঠান; বিশ্ববিদ্যালয়ের উপাধি বিতরণ সভা। {ই. convocation}

**কনফিডেনসিয়াল** [কন্‌ফিডেন্‌শিয়াল্] বিণ গোপণীয়। ঝই. confidential}

**কনয়া** (ব্র.) [কনয়া] বি সোনা (কনয়া শম্ভুপরি চারত––বিপ) । {স. কনক}

**কনিষ্ঠ** [কোনিশ্‌ঠো] বিণ ১ সকলের ছোট (কনিষ্ঠ পুত্র) ২ বয়সে ছোট (বায়ঃকনিষ্ঠ)। ৩ অনুজ (কনিষ্ট ভ্রাতা)। কনিষ্ঠা বিণ স্ত্রী. ১ সকলের ছোট । ২ বয়সে ছোট । ৩ অনুজা। ❑ বি কড়ে আঙুল। {স. যুবন্+ইষ্ঠ(ইষ্ঠন্)}

**কনসার্ট, কনসাট** [কন্‌সার্‌ট্, কন্‌সাট্] বি ঐকতান; বিভিন্ন কণ্ঠ বা যন্ত্র থেকে উত্থিত বিভিন্ন সুরের যোগে সৃষ্ট একতান (কনসার্ট আরম্ভ হইল––বিব)। {ই. concert}

**কনসাল্ট** [কন্‌সাল্‌ট্] বি ১ দেখা (অভিধান কনসাল্ট করা)। {ই. consult}

**কনস্টবল**, কনস্টেবল [কন্‌স্‌টবল্, –টেবল্] বি পাহারাদার; পুলিশ প্রহরী; সরকারের শান্তিরক্ষী; থানার সিপাহি। {ই. constable}

**কনীনিকা** [কোনিনিকা] বি ১ চোখের তারা; চক্ষুর মণি; pupil (যেন অন্ধ আঁখির আভাস, নেত্র আছে, নাই কনীনিকা––মোম)। ২ কনিষ্ঠাঙ্গুলি; কড়ে আঙুল। ৩ ছোট বোন; কনিষ্ঠা ভগিনী । {স. √কন্+ঈয়স্+কন্‌+আ}

**কনীয়সী** [কোনিয়োশি] বিণ স্ত্রী. কনিষ্ঠা। ❑ বি অল্পবয়স্কা স্ত্রীলোক (লোকের গতিবিধি অধিক না থাকায় কনীয়সী কথোপকথন আরম্ভ করিলেন––বচ)। {স. কন্+ঈয়স্+ঈ}

**কনীয়ান** [কোনিয়ান্] বিণ দুইয়ের মধ্যে চোট বা অল্পবয়স্ক; অতিক্ষুদ্র। {স. কন্‌ (অল্প)+ঈয়স্}

**কনুই** [কোনুই] বি বাহু ও হস্তের মিলনস্থল । {স. কফোণি>কহোণি>কনুই}

**কনে** [কোনে] বি ১ বিবাহের পাত্রী; বিবাহ অনুষ্ঠানের বধূ। ২ বিবাহযোগ্য কন্যা; বিবাহের কথাবার্তা চলতে পারে এমন কুমারী । ৩ নববধূ; নব বিবাহিতা কন্যা। ~ বউ বি ১ নব বিবাহিতা বধূ। ২ বালিকাবধূ; কচি বউ । ৩ লজ্জাশীল বধূ । ৪ নববধূর ন্যায় লজ্জাশীলা বা ব্রীড়াময়ী। {স. কন্যা>কইন্যা>কনে}

**কনেঠ** (ব্র.) [কনেঠ্] বিণ কনিষ্ঠ (লখইন পারয়ে জেঠ কনেঠ––বিপ)। {স. কনিষ্ঠ}

**কন্টিনেন্ট** [কন্‌টিনেন্‌ট্] বি ১ মহাদেশ। ২ ব্রিটিশ দ্বীপপুঞ্জ ব্যতীত সমগ্র ইউরোপ (সমস্ত কন্টিনেন্টে ছিল মাত্র দু’টি ভারতীয় প্রতিষ্ঠান––সৈমু)। {ই. continent}

**কন্ট্রাক্ট** [কন্‌ট্রাক্‌ট্] বি চুক্তি; বন্দোবস্ত। কন্ট্রাক্টর বি ঠিকাদার; যিনি চুক্তিপত্রে প্রাপ্য স্থির করে নির্দিষ্ট কর্ম সমাপনের ভার গ্রহণ করেন। কন্ট্রাক্টরি বি ঠিকাদারি। {ই. contractor}

**কন্ট্রাকদারি** [কন্‌ট্রাক্‌দারি] বি কন্ট্রাক্টের কাজ; ঠিকাদারি; কন্ট্রাক্টরি (কারবার কণ্টাকদারি––আমআ) । {ই. contract+ফা. দার ............. +বা. ই}

**কন্ট্রোল** [কন্‌ট্রোল্] বি নিয়ন্ত্রিত মূল্যে মাথাপিছু নির্দিষ্ট পরিমাণ বরাদ্ধ চাল ও অন্যান্য ব্যবহার্য দ্রব্য সরবরাহের সরকারি ব্যবস্থা (আর অষ্টপ্রহর এই কন্ট্রোল আর লঙ্গরখানার ভিড়––অচিসে)। ❑ ক্রি নিয়ন্ত্রণ করা । {ই. control}

**কন্থা** [কন্‌থা] বি কাঁথা; জীর্ণ বস্ত্রনির্মিত শীত নিবারক আবরণ (জীর্ণ কন্থা দিয়ে ঢাকি কম্পমান প্রাণ–পক্ষীটারে––মোম)। {স. √কম্+ত(থন্)+আ}

**কন্দ১** [কন্‌দো] বি উদ্ভিদমূল জাতীয় আনাজ; আলু কচু ওল ইত্যাদি। {স. √কন্দ্+অ(ঘঞ্)}

**কন্দ২** [কন্‌দ্] বি চিনির তাল–মিছরি; খণ্ড গুড়বিশেষ। {আ. ক়ন্‌দ্ .................}

**কন্দ৩** [কন্‌দো] বি স্কন্ধ; কাঁধ । ~কাটা বিণ কবন্ধ; মস্তকবিহীন (কন্দকাটা দক্ষের দুর্গতি দেখে ভূতেরা সব হাসতে লাগল––অঠা)। ❑ বি গলাকাট ভূতপ্রেত ইত্যাদি ভয়ানক মূর্তি। {স. স্কন্ধ>কন্ধ>কন্দ}

**কন্দক** [কন্‌দক্] বি ফাঁদ (ভুরু যুগ কন্দক মৃণাল শোভন––সাখা)। {ফা. কমন্দ্ ..................}

**কন্দর** [কন্‌দর্] বি ১ গুহা; পর্বত–গহ্বর (চেতনার গহন কন্দরে উদ্যমের নতুন বীজ রোপিত হয়––আরু)। ২ অঙ্কুশ; হস্তী শাসনের দণ্ড । ৩ আদা গাজর ওল প্রভৃতি ফলাকার উদ্ভিদ মূল। {স. কম্+ √দৄ+অ(অপ্)}

**কন্দর্প** [কন্‌দর্‌পো] বি হিন্দু শাস্ত্রমতে মদন; কামদেব। ❑ বিণ কন্দর্প বা মদনের মতো রূপবান; কামদেব তুল্য সুপুরুষ। ~কান্তি বিণ কন্দর্পের ন্যায় চেহারাবিশিষ্ট; কন্দর্পের ন্যায় সুদেহী। {স. কম্+দর্প}

**কন্দল** [কন্‌দল্] বি ১ বচসা; কলহ। ২ অঙ্কুর; পত্রোদ্‌গম। ৩ কলাগাছ। ৪ লড়াই; হাতাহাতি; মারামারি। কন্দলিত বিণ অঙ্কুরিত; উদ্‌গত। কন্দালিয়া বিণ কুঁদুলে; ঝগড়াটে; কলহপটু। {স. √কন্দি+অল(অলচ্)}

**কন্দলী১** [কন্‌দোলি] বি কলহপটু নারী; কলহপ্রিয়া স্ত্রীলোক। {স. কন্দল+ঈ}

**কন্দলী২** [কন্‌দোলি] বি পুষ্পবিশেষ (সুবর্ণ কন্দলী ফুলকুল–বধূ সতী সদা লজ্জাবতী––মদ)। ২ পতাকা। ৩ কলার মোচা। ৪ মৃগীবিশেষ। ৫ ব্যাঙের ছাতা। {স. √কন্দ্+অ(অলচ্)+ঈ(ঙীপ্)}

**কন্দাল** [কন্‌দাল্] বি মিষ্ট আলু; খাম আলু; চুমড়ি আলু । {আ. ক়ন্দ্ ........... + ফা. আলু ............... }

**কন্দিল** [কোন্‌দিল্] বি দোদুল্যমান আলোকাধার; ঝাড়লণ্ঠন (বহুল কন্দিল অলেখা––সৈআ)। {আ. ক়িন্দীল ...............}

**কন্দু** [কোন্‌দু] বি কড়াই; তাওয়া; তন্দুর; কড়া আঁচে সেঁকা বা ভাজার কাজে ব্যবহার্য পাত্র । {স. √স্কন্দ্+উ+ক; কম্+ √দা+উ}

**কন্দুক, কন্দক** [কোন্‌দুক্, কন্‌দক্] বি বল; গেণ্ডুয়া; গেড়ুয়া; ভাঁটা; খেলার গোলক (শশী সূর্য তোমার কন্দুক ?––মোম)। ~ভুমি বি বল খেলার মাঠ (মাঝে মাঝে সবুজ কন্দুক ভূমি––রাসা)। {স. √স্কন্দ্+উ+ক;কম্+ √দা+উ+ক(কন্)}

**কন্ধ** [কন্‌ধো] বি স্কন্ধ; কাধ। ~কাটা বিণ স্কন্ধ থেকে কাটা; মস্তকবিহীন । ❑ বি ১ মস্তকবিহীন ধড়; কবন্ধ। ২ হিন্দুমতে মুণ্ডবিহীন ভূতবিশেষ (যেন তেল চিক্ চিক্ কন্ধকাটা দৈত্য––অঠা)। ⇒ কন্দ । {স. স্কন্ধ>কন্ধ}

**কন্ধর** [কন্‌ধর্] বি স্কন্ধদেশ; কাঁধ; গ্রীবা। {স. কম্+ধর}

**কন্না, কর্না, করনা** [কন্‌না, কর্‌না, –] বি করণীয়; ক্রিয়া; কর্তব্য। ঘরকন্না বি ঘরের কাজ; গৃহকর্ম; গৃহস্থালী। {বা. √কর্+অনা=করনা>কর্না, কন্না}

**কন্নাল** [কন্‌নাল্] বি বাদ্যযন্ত্র বিশেষ (শানাই বিগুল বাজে বিউর কন্নাল। অনেক মধুর বাদ্য বাজএ বিশাল––দৌবা। {ফা. করনায় ..................}

**কন্নিক, কর্ণিক** [কোন্‌নিক্, কোর্‌নিক্] বি দালানে পলস্তারা করার ও তার সমান করার লৌহনির্মিত কাঠের হাতলবিশিষ্ট যন্ত্রবিশেষ (সে যখন ‘ফুট–গজ’, ‘কান্নিক’ আর ‘সুতা’ নিয়ে ছিক্‌রেট টানতে টানতে কাজে যায়––নই); trowel । {স. কর্ণিক>কন্নিক}

**কন্যাকা** [কোন্‌নাকা] বি কন্যা; দশমবর্ষীয়া কন্যা; অল্পবয়স্কা মেয়ে । {স. কন্যা+ক(কন্)+আ(টাপ্)}

**কন্যা** [কোন্‌না] বি ১ দুহিতা; আত্মজা; তনয়া; সুতা; নন্দিনী; মেয়ে। ২ কুমারী মেয়ে; অবিবাহিত নারী; বিবাহযোগ্য নারী। ৩ পাত্রী; ভাবী বধূ; বিবাহ অনুষ্ঠানের নায়িকা (কন্যাপক্ষ)। ৪ রাশি বিশেষর নাম। ~কর্তা বি ভাবী বধূর অভিভাবক (কন্যাকর্তা কন্যা সম্প্রদান করিলেন––বচ)। ~কাল বি নারীর অবিবাহিতা অবস্থা; বিবাহ পূর্বের কুমারী অবস্থা। ~দান বি ১ দুহিতা বা রক্ষণাধীন বিবাহ দান । ২ বিবাহ আসরে আনুষ্ঠানিক সম্প্রদান; বরের হস্তে কন্যা সমর্পণ অনুষ্ঠান। ~দায় বি কন্যার পাত্রস্থ করার দায়িত্ব; কন্যার বিবাহদানে কর্তব্য ভার । ~দায়গ্রস্থ, ~দায়িক বিণ কন্যা পাত্রস্ত করণের দায়িত্বে পীড়িত; বিবাহযোগ্যা কন্যার জন্য চিন্তাগ্রস্ত। ❑ বি বিবাহযোগ্যা কন্যার জন্য চিন্তাগ্রস্ত পিতা কিংবা অভিভাবক (ডেপুটি এম. এ. পাশ করা ছেলে কন্যাদায়িকের পক্ষে খুব প্রাংশুলভ্য ফল––রঠা)। ~পক্ষ বি কনে পক্ষ; পাত্রী পক্ষ; বধূর আত্মীয় স্বজনাদি। ~যাত্র, ~যাত্রী বি কন্যা পক্ষীয় নিমন্ত্রিত অতিথি; কন্যাপক্ষীয় অভ্যাগত। ~রত্ন বি ১ রত্নসম প্রিয় কন্যা; আদরিণী কন্যা। ২ শ্রেষ্ঠ নারী; গুণময়ী নারীশ্রেষ্ঠ । {স. ভকন্+য(যৎ)+আ(টাপ্)}

**কন্সার্ট, কন্সাট** ⇒ কনসাট

**কপ** [কপ্] অব্য চক্ষের নিমেষে মুখে পোরার কল্পিত শব্দ; একবারে মুখে পুরে ফেলার শব্দ। কপকপ অব্য একাধিকবার বা বারংবার দ্রুত মুখে পোরার শব্দ (কপকপ করে খাওয়া)। কপাকপ অব্য দ্রুত মুখে পুরে খাওয়ার শব্দ (কপাকপ গিলে ফেলা) । {ধ্বন্যা.}

**কপচানো** [ ক্রি ১ অর্থ না বুঝে আওড়ানো বা শেখা কথা বলে যাওয়া; মুখস্থ বা বাঁধা বুলি বলে যাওয়া । ২ বলে যাওয়া; বকবক করা; অনর্থক আওড়ানো (আবহাওয়া থেকে আরম্ভ করে আপনাকে রিলেটিভিটি পর্যন্ত কপচাতে হবে––সৈমু)। ৩ মুখস্থ করা; মুখস্থ করার জন্য আওড়াতে থাকা। কপচানি বি। {স. √কৃম্ব>√কপ্‌প> √কপ্‌চা+আনো, আনি}

**কপট** [কপোট] বিণ ১ প্রতারক; শঠ; প্রবঞ্চক; মিথ্যাচারী; ভণ্ড (কপট সাধু) । ২ ছদ্ম; পরিচয় গোপনকারী; কৃত্রিম (কপট বেশ)। ❑ বি ছল; প্রতারণা; চাতুরী; শাঠ্য (শবরূপা হইলা কপটে––ভারা) । ~ তা, কাপট্য বি ছল; প্রবঞ্চনা; শঠতা। ~প্রণয় বি ভালবাসার অভিনয়; কৃত্রিম প্রণয়। ~প্রবন্ধ বি ছলনা; কৌশল; শাঠ্যজাল। কপটাচরণ, কপটাচার বি চাতুরীপূর্ণ ব্যবহার; ছলনা; প্রতারণা । কপটাচারী, কাপটিক বিণ ধূর্ত; মিথ্যাচারী; চতুর; শঠ; ঠক; ছদ্মবেশী। {স. √কপ্+অট(অটন্)}

**কপনি, কপ্নি** [কোপ্‌নি] বি কৌপীন; নেংটি। {স. কৌপীন এবং আ. কফনী ................ ; উভয় শব্দ প্রায় সমার্থক; এদের অর্থ––সন্ন্যাসী বা ফকিরের পরিচ্ছদ। তুল. মারাঠি–কফণী; কিন্তু মৈ. কপ্‌পা; স. কূপ+ঈন>কৌপীন>কোপনি>কপ্‌নি}

**কপর্দ** [কপোর্‌দো] বি শিবের জটা; কড়ি। {স. ক+√পৃ+দ}

**কপর্দক** [কপোর্‌দক্] বি ১ ঐ নামে প্রাচীন মুদ্রার নূন্যতম ভাগ; কড়ি; সামুদ্রিক প্রাণী বিশেষের খেলা। ২ অর্থরূপে ব্যবহৃত কড়ি; দ্রব্য ক্রয়কালে যা মূল্য হিসাবে প্রদান করা হয়। ৩ কড়া; সামান্য পরিমাণ ধন (তোমায় এক কপর্দকও দিব না––ঈবি) । ৪ অর্থের সর্বাপেক্ষা তুচ্ছ পরিমাণ; কড়া পরিমাণ ধন (আমার এক কপর্দকও নাই––রাব) । {স. কপর্দ+ক(কন্)}

**কপর্দী** [কপোর্‌দি] বি হিন্দুদের দেবতা শিব; মহাদেব (দেখিলা সম্মুখে দেবী কপর্দী তাপসী––মদ) । {স. কপর্দ+ইন্}

**কপাকপ** ⇒ কপ

**কপাট**, **কবাট** [কপাট্, –বা–] বি ১ দরজার পাল্লা; দরজার দুই পাট (ফাতেমাএ দ্বারেতে গেলা, কপাট মেলিয়া দিলা––সৈসু; কুবের –পুরীর সোনার কবাট হাসির হাওয়ায় যাই খুলে––সদ) । ২ আবরণ (মনের কপাট)। {স. ক+ √পাটি+অ(অণ্)=কপাট>কবাট (প>ব)}

**কপাটক** [কপাটক্] বি হৃৎপিণ্ড মধ্যবর্তী রক্ত চলাচল নিয়ন্ত্রক–দুয়ার; valve । {স. ক+ √পট্ + ণিচ্+অ(অণ্)+ক}

**কপাটি, কবাডি, কবাটি** [কপাটি, –বাডি, –বাটি] বি ১ হা–ডু–ডু খেলা। ২ বন্ধক কপাটির ন্যায় আবদ্ধ অবস্থা (দাঁত কপাটি)। {স. কপাট>; তুল. হি. কবড্‌ডী}]

**কপাৎ** [কপাত্] অব্য কপ করে মুখে পোরার সঙ্গে সঙ্গে গিলে ফেলার শব্দ। {ধ্বন্যা.}

**কপাল** [কপাল্] বি ‌১ ললাটদেশ। ২ করোটি; মাথার খুলি (নর–কপাল)। ৩ ভাগ্য; অদৃষ্ট; বিধিলিপি; ললাটলিখন (কপাল যদি আমার ফিরে যায় ––রঠা) । ৪ দুরদৃষ্ট; দুর্ভাগ্য (হা–অদৃষ্ট, হায়রে আমার কপাল––যসে)। ৫ কলসের খাপরা; খোলা; কর্পর। ৬ ভিক্ষাপাত্র; টুকনি। ~ক্রমে ক্রিবি ভাগ্যক্রমে; ভাগ্যবশত; অদৃষ্টের আনুকূল্যবশত; সৌভাগ্যক্রগুণে। ~গুণে ক্রিবিণ ১ সৌভাগ্যবশত; ভাগ্যের জোরে। ২ দুর্ভাগ্যবশত; ভাগ্যের দোষে। ~ চাপড়ানো ক্রি ১ শোকবশত শিরে করাঘাত করা; ভাগ্যকে দোষারোপ করে দুঃখ প্রকাশ করা । ২ হায় হায় আফসোস করা। ~ জোর বি অদৃষ্ট বল; প্রবল সৌভাগ্য (কপাল জোরে এ যাত্রা রক্ষে পেলে)। ~ ঠোকা ক্রি ১ হিন্দু প্রথায় প্রণাম করা । ২ মাথা খোঁড়া । ৩ কপাল ঠুকে কাজ আরম্ভ করা; ভাগ্য সম্বন্ধে বৃথা চিন্তা না করে মরিয়া হয়ে কাজে নানা। ~পোড়া বিণ হতভাগ্য; দুর্ভাগ্য । ❑ ক্রি সৌভগ্য নষ্ট হওয়া; দুর্ভাগ্যজনক ঘটনা ঘটা। ~ ফেরা ক্রি ভাগ্যের পরিবর্তন হওয়া; সৌভাগ্যের উদয় হওয়া; অবস্থার উন্নতি হওয়া। ~ভাঙা ক্রি সৌভাগ্য নষ্ট হওয়া; অবস্থার অবনতি হওয়া; দুর্গতি হওয়া। ❑ বিণ মন্দ অদৃষ্ট; ভাগ্যহত। ~মালা বি মুণ্ডমালা; নরমুণ্ডের মালা। কপালের খোঁচা, কপালের গেরো, কপালের ফের বি দুরদৃষ্ট; মন্দভাগ্য; ভাগ্যদোষ। কপালের লেখা বি বিধিলিপি; ভাগ্যলিপি; ভবিতব্য; অদৃষ্টের লিখন। উঁচু ~ বিণ সৌভাগ্যবান; উন্নত ভাগ্য । ছাই ~, ছাই কপালে বিণ মন্দ অদৃষ্ট; মন্দভাগ্য; ছাই–চাপা কপাল; পাথর–চাপা কপাল। ❑ বি যার ভাগ্য বরাবর অপ্রসন্ন; যার ভাগ্যে কখনও সুদিন উদয় হয় না; অদৃষ্ট যার প্রতি চিরদিন বিমুখ। পোড়া ~ বি ১ মন্দ ভাগ্য; দুর্ভাগ্য । ২ আক্ষেপসূচক উক্তি (ও আমার পোড়া কপাল !) । ফাটা ~, ভাঙা – বি নষ্ট ভাগ্য; খণ্ডিত অদৃষ্ট । ফাটা বা ভাঙা ~ জোড়া লাগা ক্রি সৌভাগ্যের পুনরাবির্ভাব হওয়া; নষ্ট ভাগ্য সৌভাগ্যরূপে পরিবর্তিত হওয়া; ভাগ্যচক্রের আবর্তনে সুদিনের পুনরাগমন হওয়া। {স. ক+ √পা+ণিচ্+অ(অণ্); প্রা. কআল}

**কপালি** [কপালি] বি ১ চৌকাঠের মাথার কাঠ; দ্বারের শীর্ষভাগের কাষ্ঠময় অংশ বিশেষ (গেটের কপালিতে নীলরঙা বিলাতী মাটিতে চাঁদ–তারা–আঁকা––আমআ) । ২ খেজুর গাছের শীর্ষে যে অংশ থেকে রস সংগৃহীত হয় । {স. কপাল+বা. ই}

**কপালী১** [কপালি] বি শিব; মহাদেব। কপালিনী স্ত্রী. কালীদেবী; বাংলায় এর অর্থ––ভাগ্যবতী। {স. কপাল+ইন্}

**কপালী২** [কপালি] বি হিন্দু সম্প্রদায়বিশেষ। {স. কপাল+ইন্}

**কপালী৩** [কপালি] বিণ ভাগ্যবান; শুভ অদৃষ্ট সম্পন্ন। কপালিনী স্ত্রী. আঁট~, উঁচু~, খণ্ডকপালিনী বিণ স্ত্রী. মন্দভাগ্য নারী; দুরদৃষ্টসম্পন্ন হতভাগিনী নারী । {স. কপাল+ইন্}

**কপালে, কপালিয়া** [কপালে, কপালিয়া] বি ভাগ্যবান; ভাগ্যবন্ত; সৌভাগ্যসম্পন্ন (কপালে পুরুষ)। আঁটকপা বিণ মন্দভাগ্য; ভাগ্যে নানা প্রকার দুঃখ আছে এরূপ। {স. কপাল +বা. ইয়া = কপালিয়>কপাল্যা>কপালে}

**কপি২** [কোপি] বি বানর; মর্কট। ~ধ্বজ বি যার ধ্বজায় কপি চিহ্নিত আছে; অর্জুন। {স. √কন্‌প্+ই; গ্রি. kebos}

**কপি২, কোপি** [কোপি] বি সবজিবিশেষ; ফুলকপি; বাঁধাকপি; ওলকপি প্রভৃতি। {পো. couve}

**কপি৩, কোপি** [কোপি] বি ১ প্রতিলিপি; হুবহু অনুলিপি; নকল। ২ মুদ্রণের জন্য প্রস্তুত রচনা সামগ্রী । ~বুক বি হস্তলিপি শিক্ষার আদর্শ বই; খাতা। {ই. copy}

**কপিকল** [কপিকল্] বি ১ ভারী ওজনের বস্তু উত্তোলনের যন্ত্রবিশেষ। ২ যন্ত্রচক্র; pulley । {হি. কপি+কল(<স. কলা)}

**কপিঞ্জল** [কোপিন্‌জল্] বি পক্ষীবিশেষ; তিতির পাখি; চাতক পাখি। {স. ক+√পিন্‌জ্+অল(অলচ্)}

**কপিত্থ** [কোপিত্‌থো] বি ১ কৎবেল; অম্লস্বাদ যুক্ত একপ্রকার ফল। ২ কৎবেল গাছ । {স. কপি+ √স্থা+অ}

**কপিনাশ, কপিলাস** [কোপিনাশ্, –লা–] বি বাদ্যযন্ত্রবিশেষ; কপির নাসার আকৃতিবিশিষ্ট বাদ্যযন্ত্র (বীণা বাঁশী তম্বুরা রবাব কপিনাশ। বাজাইয়া সপ্তস্বরা স্বরের প্রকাশ––ভারা; তখন কপিগণ দল বেঁধে চল্লেন সমুদ্র তীরে কপিনাস বাদ্য বাজিয়ে–অঠা)। {স. কপিনাষ= কোপনাসাকৃতি (?) বাদ্যযন্ত্র, কপিলাস শব্দে ন=ল বহু.}

**কপিল, কবিল** [কোপিল্, –বি–] বি ১ পিঙ্গলবর্ণ (প্রতিবেশীর কপিলবর্ণের বাছুটা––রঠা)। ২ মুনিবিশেষ; সাংখ্যদর্শন প্রণেতা মুনি। ❑ বিণ পিঙ্গল বর্ণযুক্ত । কপিলা, কবিলা বি (স্ত্রী.) ১ পিঙ্গল বর্ণের গাভী (গোষ্ঠে যাহার দুধের বন্যা কামধেনু কপিলার––শাহো)। ২ বকনা গরু; বাছুর; কইলা । কামধেনু । {স. √কপি+ল(লচ্)}

**কপিশ** [কোপিশ্] বি রং বিশেষ; পাঁশুটে রং; মেটে রং। ❑ বিণ মেটে রংযুক্ত; পাঁশুটে; পাংশু (যুগ–নিষাদের কপিশ নয়ান হানবে সেখানে দৃষ্টি–বাণ––আহা)। {স. কপি+শ}

**কপোত** [কপোত্] বি কবুতর; পায়রা। কপোতী, কপোতিনী স্ত্রী. (কপোত কপোতী যথা উচ্চ বৃক্ষচূড়ে––মদ; আর কাঁদবে এ বুক সঙ্গীহারা কপোতিনী সম––নই)। ~ পালিকা বি পায়রার খোপ । ~ বৃত্তি বি সংগ্রহ ফুরাবার মতো আয় যে বৃত্তিতে; দিন আনে দিন খাওয়ার জীবিকা। ❑ বিণ কপোতের ন্যায় সামান্য আয়জীবী; কপোতের ন্যায় সঞ্চয়হীন তুচ্ছ জীবিকাধারী। ~–মিথুন বি কপোত দম্পতি; কপোত–কপোতী; একজোড়া পায়রা (একটি পাষাণখণ্ডের উপর কপোত–মিথুন কোথা হইতে উড়িয়া আসিয়া উপবেশন করিল––ইহো) । কপোতারি বি সাঁচান; বাজপাখি; শ্যেনপক্ষী; কপোত বা পক্ষী জাতির শত্রু; শিকারি পাখি। কপোতেশ্বর বি মহাদেব। {স. ক+পোত; স. √কব্+ত(ক্ত); বহু.}

**কপোতাক্ষ** [কপোতাক্‌খো] বি যশোর জেলার নদ বিশেষ––এই নদের তীরবর্তী সাগরদাঁড়ি গ্রাম মহাকবি মাইকেল মধুসূদন দত্তের জন্মভূমি। {কোল. কব+দাক; সংস্কৃতায়িত রূপ––কপোতাক্ষ অথবা, স. কপোত+অক্ষি(<√অক্ষ্); বহু.}

**কপোল** [কপোল্] বি গণ্ড; গাল (আর তারই একরতি স্মৃতি তার পাণ্ডুর কপোলে পূত ম্লানিমার ঈষৎ আঁচড় কেটে রেখেছে–নই) । ~–কল্পনা বি উদ্ভট অবাস্তব কল্পনা; কাল্পনিক রচনা বা কাহিনী; বানানো গল্প; গালগল্প । ~কল্পিত বিণ মনগড়া ; অবাস্তব; ভিত্তিহীন । {স. √কন্‌প্+ওল(ওলচ্)>(ন্ লোপে) কপোল}

**কপ্নি** ⇒ কপনি

**কফ১** [কফ্] বি শ্লেষ্মা; গয়ের; আয়ুর্বেদ চিকিৎসাশাস্ত্র মতে শরীরের বায়ু পিত্ত কফ এই তিন ধাতুর অন্যতম। ~ ওঠা ক্রি বুকে জমে থাকা কফ বের হওয়া। ~ঘ্ন বি শ্লেষ্মানাশক। ~তোলা ক্রি কেশে কফ বের করা; গলা খাঁকার দিয়ে গয়ের বের করা। ~বর্ধক বিণ যাতে শ্লেষ্মা বৃদ্ধি ঘটে এমন। ~বসা ক্রি বুকে কফ জমে যাওয়া। ~সরা ক্রি বুকের জমা কফ নিঃসৃত হওয়া। {স. ক+√ফণ্+অ(ড)}

**কফ২, কাপ** [কফ্, কাপ্] বি ১ জামার হাতার প্রান্তভাগ; আস্তিনের মুখের পটি দেওয়া অংশ (তার নিদর্শন স্বরূপ আমরা কামিজের প্লেট ও কাফ এবং বুটজুতা ধারণ করি––প্রচৌ)। ২ হাতের তালু; পাঞ্জা; কব্জি পর্যন্ত হাত। {আ. কফ্ ......... ; ই. cuff}

**কফণি, কফোণি, কফোণী** [ কফোনি] বি কনুই; elbow । {স. ক+√ফণ্+ই(ইন্)}

**কফি, কাফি** [কফি, কাফি] বি ১ একজাতীয় গাছ ও বীজ। ২ কফি বীজের চূর্ণ। ৩ কফিবীজের চূর্ণ দ্বারা প্রস্তুত পানীয়বিশেষ। {ই. coffee}

**কফিন** [কোফিন্] বি শবাধার (কোনখানি কফিনের মত নিঃশব্দ––কোনখানিতে কান্নার শব্দ–কোথাও নেসার গোঁ গোঁ ধ্বনি––কাসি)। ~ চোর বি শব্চ্ছাদন বস্ত্র হরণকারী (কফিনচোর মরা লোকের কাপড় চুড়ি কত্তো মাত্র––কাসি) । {আ. কফন .......... ; ই. coffin}

কফোণি, কফোণী ⇒ কফণি

**কবচ১** [কবোচ্] বি ১ আবরণ; বর্ম; আরক্ষক (আমার ত তেমনি একটি বিধিদত্ত সহজ কবচ ছিল––রঠা) । ২ মাদুলি; তাবিজ (বাবা রোয়াকে বসিয়া কবচ লিখিতেছে––বিব) । ~পত্র বি ১ যে পত্রে বা কাগজে মাদুলি ইত্যাদির মন্ত্র লেখা হয় । ২ অধিকারপ্রত্র; খত। {স. √কু+অচ}

**কবচ২** [কবোচ্] বি খাজনার রশিদ; দাখিলা। {আ. কবদ় .................... }

**কবজ১**, **কব্জ** [কবোজ্, কব্‌জো] বি গ্রহণ; অধিকার; কবলিত করণ (বেছে বেছে ঐ ‘সঙ্গদিল’–দের কব্‌জ্ করেনি জান––নই)। ❑ বিণ অধিকৃত; হস্তগত; আয়ত্ত (কত কেল্লা কবজ করিল কত ঠাই––সৈহা; রামচন্দ্র বাকলাওয়ালা ভুঁইয়া তাহার রাজ্য কবজ করিল––দৌবা)। {আ. ক়বদ় .......... }

**কবজ২** [কবোজ্] বি ১ কবচ; বর্ম (না মারুক জার অঙ্গ কবজ বর্জিত––সৈআ)। ২ কবচ; তাবিজ; মাদুলি; (কবজ করিয় পত্র গলেতে বাঁধিল––দৌবা)। {স. কবচ (=বর্ম)>কবজ}

**কবন্ধ** [কবন্‌ধো] বি ১ মুণ্ডহীন ধড়; মস্তকহীন দেহ; খণ্ডিত–মস্তক দেহ (মুণ্ডহীন কবন্ধের সারি––বেআ)। ২ প্রেতবিশেষ; স্কন্ধকাটা (আইল কবন্ধ, ভূত, পিশাচ, দানব––মদ) । ৩ রাহু। ৪ ধূমকেতু। ❑ বিণ ১ আকৃতিবিহীন; নিরবয়ব (পঙ্গু মুখ কবন্ধ বধির আঁধা––রঠা)। {স. ক+ √বন্ধ্+অ}

**কবয়ী** [কবোয়ি] বি কই মাছ। {স. ক+√বয়+ইন্>ঈ}

**কবর** [কবোর্] বি সমাধি; গোর (মোর কবরে ফুটবে যে ফুল–কে জানে হায় কার তরে––নই; বৎসরের হ্রস্বতম দিনের কবরে জন্মে আবার দ্বিতীয় দিন ––বুব) । ~ খানা বি সমাধিভূমি; কবরস্থান । ~ গাহ বি কবরস্থান; সমাধিস্থান (সারা বাংলা যেন এক বিরাট কবরগাহ্––‌আইশা)। ~ দেওয়া ক্রি ১ দাফন করা; মাটি দেওয়া; গোর দেওয়া; কবরস্থ করা । ২ বিসর্জন করা; সম্পূর্ণ পরিত্যাগ করা । ~ পোষ বি সমাধির আচ্ছাদন; কবরের গোলাফ; কবরের আবরণ বা ঢাকনা (আজিকে দুয়ারে নাই চাঁদির কবাট মেতির কবরপোষ––সদ) । ~ বিছাতি বি কবরের উপরের বিছুটি গাছ। ~স্থান বি গোরস্থান; সমাধিক্ষেত্র। {আ. ক়বর ............... }

**কবরী** [কবোরি] বি ১ খোঁপা; কেশবিন্যাসবিশেষ (রেশমী রুমালে কবরী বাঁধি নাচিছে আরবী নটিনী বাঁদী––নই) । ২ বেণী । ~বন্ধ বি বেণীবন্ধ বা খোঁপার সুবিন্যাস; খোঁপার সুপারিপাট্য (কবরীবন্ধ খসে––সদ)। ~বন্ধন বি বেণীবন্ধ; খোঁপার সযত্ন বিন্যাস; খোঁপার পারিপাট্য (আলুথালু, হায় এবে কবরীবন্ধন––মদ) । {স. ক+ √বৃ+অ+ঈ; √কু+অর(অরন্)+ঈ(ঙীষ্)}

**ক–বর্গ** [কবর্‌গো] বি ক খ গ ঘ ঙ এই পাঁচটি বর্ণের সমষ্টি। {স. ক+বর্গ}

**কবল** [কবোল্] বি ১ গ্রাস। ২ জবরদখল; বলে বা কৌশলে অধিকার। ৩ মুষ্টি; মুঠা জোর করে ওর কবল হতে নিজেকে ছাড়িয়ে নিয়ে ছুট পালালে ––আরও) । ৪ কুলকুচা। কবলিত, কবলীতকৃত বিণ জোরপূর্বক অধিকৃত; বলপ্রয়োগে হস্তগত; ভক্ষিত। {স. ক+√বল্+অ(অচ্)}

**কবলানো১, কবুলানো১**[কব্‌লানো, কবু–] ক্রি বলানো; কহানো, বিশেষ পরিচয় দানের জন্য বলানোর চেষ্টা (ওঃ মিস্তিরী ! অমন সবাই নিজেকে মিস্তিরী কবলায় মশাই––শচ) । {আ. ক়বুল ............. }

**কবলিত**, **কবলীকৃত** ⇒ কবল

**কবহুঁ, কবহ** (মবা., ব্র.) [ কবহুঁ, –হু] অব্য কভু; কখনো (খানু বিনে কমল কবহুঁ না জিয়ে––বৈষ্ণব পদ)। {স. কদা>প্রা. কব+হু=কবহু>কবহুঁ}

**কবাট** ⇒ কপাট

**কবাটি, কবাডি** ⇒ কপাটি

ক**বা**ব ⇒ কাবাব

**কবাবচিনি** [কবাব্‌চিনি] বি গোলমরিচসদৃশ ফলবিশেষ; cubeb । {ফা. কবাবচিনী ............... }

**কবালা, কবলা, কওলা** [কবালা, কব্‌লা, কওলা] বি বিক্রির চুক্তি–দলিল (একটা বিলাতী টিনের ছোট বাক্‌সতে উইল, কবালা, খত ইত্যাদি রাখিয়া থাকে––বচ; আগেই ও পাড়ার হরেন বোসের নামে ভিটা সে কওলা ক’রে দিয়ে টাকা নিয়ে রেখেছিল––নমি; যতদিন....কাবালা করে আমার দখল কাবেজে না দেও, ততদিন এই অবস্থায় কয়েদ থাকতে হবে––মীম)। কট–~ বি শর্তবিশিষ্ট বিক্রির দলিল; যে চুক্তিতে নির্দিষ্ট মেয়াদের মধ্যে অর্থ পরিশোধে ব্যর্থ হলে চুক্তিপত্র বিক্রয় দলিলে রূপান্তরিত হয়। {আ. ক়াবালাহ ..............}

**কবি** [কোবি] বি ১ কাব্যরচয়িতা; কবিতা–লেখক; কাব্যশক্তির অধিকারী। ২ তত্ত্ববিদ; পণ্ডিত (ভারতবর্ষে পূর্বে জ্ঞানী মাত্রকেই কবি বলিত; শাস্ত্রবেত্তারা সকলেই কবি––বচ) । ৩ কবিগান; অষ্টাদশ শতাব্দীর শেষভাগে কলকাতায় উদ্ভূত উত্তর–প্রত্যুত্তর মূলক এক ধরনের গান, যা বাংলাদেশের গ্রামাঞ্চলে বিশেষ জনপ্রিয় (দুইদল গায়ক জুটিয়া ছন্দোবন্ধে পরস্পরের কথার উত্তর–প্রত্যুত্তর দিতেন । ~কঙ্কণ। সেই রচনার নাম ‘কবি’––বচ)। ~ওয়ালা, ~য়াল বি কবিগান গায়ক বা রচয়িতা; কবিগানের দলনেতা । ~কঙ্কণ বি উপাধিবিশেষ; কাব্য রচনা শক্তির স্বীকৃতিসূচক উপাধি (কবিকঙ্কণ মুকুন্দরাম চক্রবর্তী)। ~কল্পনা বি ১ অবাস্তব কল্পনা; মনগড়া কথা। ২ কবিসুলভ কল্পনা; কাব্য রচনার যোগ্য কল্পনা । ৩ কবির মানসলোক; কবির মনোজগৎ। ~গান বি আঠারো শতকে কলকাতায় উদ্ভূত এবং তৎকালে বিশেষ জনপ্রিয় এক ধরনের উত্তর–প্রত্যুত্তরমূলক গান, যা উনিশ–বিশ শতকের গ্রামবাংলায় প্রভূত জনপ্যিয়তা অর্জন করে। ~গুরু বি ১ রবীন্দ্রনাথ ঠাকুরকে (১৮৬১–১৯৪১) প্রদত্ত উপাধিবিশেষ, বাংলা ভাষার শ্রেষ্ঠ কবি হিসেবে সমকালে তিনি এই উপাধিতে বিশেষভাবে ভূষিত হন। ২ সংস্কৃত ভাষার আদি কবি; বাল্মীকি । ৩ গুরুস্থানীয় কবি। ~পনা বি কবিরূপে নিজেকে জাহির করা ভড়ং; কবিসুলভ হাবভাব। ~প্রসিদ্ধ বি যুগে যুগে কবিগণ কর্তৃক গৃহীত সুপ্রচলিত কল্পনাদি। ~বর, ~ শ্রেষ্ঠ বিণ প্রধান কবি; কবিগোষ্ঠীর মধ্যে উৎকৃষ্ট বা উত্তম। ~ভাষা বি কবিগণ কর্তৃক ব্যবহৃত বিশেষ ভাষা; কবিতা রচনারবিশেষ ভাষা। ~রত্ন বি ১ কবিশ্রেষ্ট; কাব্যরচনায় কুশলতাব্যঞ্জক উপাধিবিশেষ। ২ সংস্কৃত কাব্যে পাণ্ডিত্যমূলক উপাধি। ~র লড়াই বি কবিয়ালদের দুই পক্ষের বাদানুবাদ; কবিগান; পরস্পর দোষরোপ এবং অপবাদ খণ্ডনমূলক উত্তর–প্রত্যুত্তরপূর্ণ গান বিশেষ। ~রাজ বি ১ কবিশ্রেষ্ট; কাব্য রচনার ক্ষমতা স্বীকারোক্তিমূলক উপাধি। ২ আয়ুর্বেদশাস্ত্রে পণ্ডিত; চিকিৎসক; বৈদ্য। আদি~ বি সংস্কৃত ভাষার প্রথম কবি বলে কথিত বাল্মীকি । গীতি~ বি গীতিকবিতা রচয়িতা । দাঁড়া– বি দণ্ডায়মান অবস্থায় গীত অথবা তাৎক্ষণিকভাবে রচিত নয় এমন কবিগান। মহা~ বি ‌১ মহাকাব্য লেখক। ২ মহৎ কবিতা রচয়িতা; উচ্চশ্রেণীর কবিত্বশক্তির অধিকারী। {স. √কব্+ই(ইন্) অথবা, √কু+ই}

**কবিতা** [কোবিতা] বি কাব্য; পদ্য; কল্পনামিশ্রিত ছন্দোময় রচনা । {স. কবি+তা (তল্)}

**কবিতিকা** [কোবিতিকা] বি ক্ষুদ্রাকার কবিতা (আমার অন্যান্য কবিতিকার সঙ্গে এ কয়টিও আমার লেখননামধারী গ্রন্থে প্রকাশি হয়ে গেল––রঠা) । {স. কবিতা+ইক+আ}

**কবিত্ব** [কোবিত্‌তো] বি ১ কবিতা রচনার শক্তি; কবিতা রচনার অনুকূল ভাব বা কল্পনা। ২ কাব্যময়তা; কল্পনার সৌন্দর্য (কবিত্বময় বা কবিত্বপূর্ণভাব) । ৩ কল্পনাবিলাস; অসার কল্পনা (কেবল কবিত্ব করেই কি দিন চলবে ?)। ~পূর্ণ, ~ময় বিণ কাব্যভাববিশিষ্ট; কাব্যগুণযুক্ত। ~শক্তি বি কবিপ্রতিভা; কবিতা; রচনার ক্ষমতা । {স. কবি+ত্ব}

**কবিপনা, কবিপ্রসিদ্ধি, কবিবর, কবিভাষা** ⇒ কবি

**কবির** [কোবির্] বি ষোড়শ শতাব্দীর ভারতবিখ্যাত সাধক; তিনি খ্যাতনামা কবিও ছিলেন । ~পন্থি/পন্থী বি কবির প্রবর্তিত ভক্তিমার্গের অনুসারী গোষ্ঠীবিশেষ। {আ. কবীর ................ }

**কবিরত্ন** ⇒ কবি

**কবিরা** [কোবিরা] বিণ ১ মারাত্মক। বি ২ অতিশয় গর্হিত পাপ (কবিরা গুনাহ্)। {আ. কবরা .............. }

**কবিরাজ** ১ ⇒ কবি

**কবিরাজ২** [কোবিরাজ্] বি কবিশ্রেষ্ট; আয়ুর্বেদীয় চিকিৎসক; বৈদ্য । কবিরাজি বি আয়ুর্বেদ শাস্ত্র মতে চিকিৎসা; কবিরাজের জীবিক। ❑ বিণ আয়ুর্বেদীয় (কবিরাজি চিকিৎসা) । {স. কবি+রাজা+সমাসান্ত, অচ্(টচ্), +বা. ই; ৬তৎ; কবি রাজতুল্য, উপমিত সমাস}

**কবিলা** [কোবিলা] বি স্ত্রী; পত্নী; ঘরণী (তোমার এক কবিলা; মোর চেট্টে––প্যামি)। ❑ বি গোত্র। {আ. ক়বীলাহ .............}

**কবিশ্রেষ্ঠ** ⇒ কবি

**কবুতর** [কোবুতর্] বি পায়রা; কপোত; পারাবত। {ফা. কবুতর ................}

**কবুল** [কোবুল্] বি ১ বিয়ের সম্মতি; বিয়ের চুক্তিতে স্বীকৃতি; বিয়ের অঙ্গীকার (শীঘ্র শীঘ্র ‘কবুল’ লইয়া গেলে মেয়ের নামে লজ্জাহীনতার বদনাম রটিয়া য়ায়––কাআও)। ২ সম্মতি; স্বীকৃতি (নবদ্বীপের প্রধান স্মার্ত আপন মুখে কবুল দিলেন––ঈবি) । ৩ স্বীকার; অনুমোদন; পালন (আইবানি ভাই যাইবানি দাওয়াত কবুল করবানি নাতিন খাওয়াইব সাধের মেজবানি––গান)। ৪ দায় স্বীকার (গোলমাল কবুলে পায়––ভারা) । ❑ বিণ অনুমোদিত; স্বীকৃত (কবুল প্রার্থনা)। ~করা ক্রি ১ পাত্ররূপে গ্রহণ করা; বরণযোগ্য বলে স্বীকার করা (আমার নাম শুনিলে জয়নাব কখনই হাসানকে ‘কবুল’ করিত না––মীম)। ২ স্বীকার করা; মেনে নেওয়া (খুড় ভুল কবুল করিলে সকল গোল মিটিয়া যাইত––ঈবি) । ~ জবাব বি ১ সম্মতি; স্বীকৃতি; সম্মতিসূচক বাক্য (চীনের কবুল জবাব সবই তো মোটামুটি আছে আমাদের –আমরা কিনব না ––মব)। ২ স্পষ্ট স্বীকৃতি; দোষ স্বীকারমূলক উত্তর (এ অভিযোগে আমি কবুল জবাব দিতে বাধ্য––প্রচৌ)। {আ. ক়বুল ...........}

**কবুলতি, কবুলিয়ত** [কোবুলোতি, কোবুলিয়ত্] বি অঙ্গীকারপত্র; খাজনা দেওয়ার চুক্তিপত্র; একরারনামা। {আ. ক়বুলীয়ত ....................}

**কবুলান** ⇒ কবলান১ ও কবলান২

**কবুলিয়ত** ⇒ কবুলতি

**কবে১** [কবে] ক্রি কইবে; বলবে। {বা. √ক+বে; হি. কহবে}

**কবে২** [কবে] ক্রিবিণ কোন সময়ে , কখন––এই প্রশ্নবাচক। ❑ অব্য সে অনেকদিন হলো; বহুকাল হয় (সে চিঠি কবে পোস্ট করেছি অথচ তার জবাব নেই) । ~ কার ১ কখনকার; কোন সময়ের (কে জানে কবেকার কথা––রঠা) । ২ অনেক পূর্বের; বহুকালের। {স. কদা>; তুল. হি. কব্}

**কবোষ্ণ** [কবোশ্‌নো] বিণ অল্প গরম; ঈষদুষ্ণ; কুসুম–কুসুম গরম (তোমার কাবোষ্ণ বুকে মাথা রেখে নিদ্রা যেতে চায়––আগ) । {স. কু (ঈষদর্থে) উষ্ণ = কবোষ্ণ, কু>কব; তৎ.}

**কব্জা,** **কব্জি** [কব্‌জা, কোব্‌জি] বি ১ মণিবন্ধ। ২ হাতের মুঠা; মুষ্টি (কব্জা তাহার সব্জা হয়েছে তলওয়ার মুঠ ডলে––নই)। ৩ কপাটসন্ধি; চৌকাঠের সঙ্গে পাল্লা অথবা দুটো কাঠকে যুক্ত করার ধাতুবিশেষ। ৪ আয়ত্ত; অধিকার; করতল; দখল (দুশমনের কব্জা থেকে নেব আমি ইজ্জত ছিনিয়ে––ফআ)। {আ. ক়বদ়াহ ..............}

**কব্য** [কোব্‌বো] বি হিন্দুদের স্বর্গগত পিতৃলোকের প্রতি উৎসর্গীকৃত ভোগ; পিণ্ড (যজ্ঞগৃহ ভাঙ্গি কেহ হব্য–কব্য খাইছে––ভারা)। {স. √কব্+য(যৎ)}

**কভু** [কোভু] অব্য কখন; কখনো। {স. কদা>প্রা.কব+ও<অপি =কবু। কাব্যে–কভু; কব+হু–কভু}

**কভার** [কভার্] বি মলাট। {স. cover}

**কম১** [কম্] বিণ ১ সংখ্যায় বা পরিমাণে অল্প (একাজ কম দিনে বা কম সময়ে হতে পারে না) । ২ তুচ্ছ; সামান্য; অবহেলার যোগ্য; ছোটখাট; লঘু (একি কম কথা !)। ৩ খাটো; অযোগ্য; অসমর্থ; দুর্বল; হীন; অনগ্রসর; পশ্চাৎপদ (ঝগড়ায় কেউ কারো চেয়ে কম নয়) । ৪ ঘাটতি; অকুলান (কম কিছু মোর আছে হেথা পুরিয়ে নেব প্রাণ দিয়ে তা––রঠা) । ৫ ন্যূন; অনধিক (কমপক্ষে হাজার বার তোমাকে একথা বলেছি)। ❑ ক্রিবিণ ক্বচিৎ; কখনো; অল্প বার; কদাচিৎ (অমন সমাদর কমই জুটে থাকে)। ~আক্কেল বিণ নির্বোধ; বুদ্ধিহীন; বিবেচনাহীন; কাণ্ডজ্ঞানশূন্য । ~ ~ বিণ কিছু কম; অপূর্ণ ; পুরোপুরি নয়। {ফা. কম ............ }

**কমজাত** [কম্‌জাত্] বিণ ১ হীনকুলজাত; নীচকুলোদ্ভব; নীচশ্রেণীজাত (কমজাৎ বাঁদীর বাচ্চা কি ভাবিয়াছে––মীম) । ২ হীনমনা; নীচমনা; ইতর। {ফা. কম্ ........ + আ. যাত্ .............. }

**কমজোর** [কম্‌জোর্] বিণ দুর্বল; ক্ষীণ; হীনবল (শমসের হ’তে কম্‌জোর নয় শিরীন জবান, জান তুমি––নই) । কমজোরি বি দুর্বলতা; শক্তিহীনতা। ❑ বিণ কমজোর বিশিষ্ট; অল্পশক্তি; দুর্বল (যিনি আরও কমজোরী তিনি পাঞ্জাবে বদলি হয়েছেন––রঠা) । {ফা. কম্‌জ়োরী ................}

**কমঠ** [কমঠ্] বি ১ কচ্ছপ; কূর্ম । ২ সন্ন্যাসীদের জলপাত্র বিশেষ। ৩ সজারু। {স. √কম্+অঠ}

**কমণ্ডলু** [কমোন্‌ডোলু] বি সাধু–সন্ন্যাসীদের জলপাত্র বিশেষ (কমণ্ডলুতে ভরিয়া লইব তীর্থনদীর বারি––জউ)। {স. ক+√ মণ্ড্+অলু}

**কমতি** [কম্‌তি] বি ১ অল্পতা; সামান্যতা; ঘাটতি (জীবনেরও কমতি ছিল না––অঠা) । ২ প্রয়োজনাপেক্ষা কম অংশ; কমের ভাগ (আমি কমতির সিকি ফেরত দিব––বচ)। {ফা. কম+ বা. তি}

**কমনজর** [কম্‌নজর্] বিণ ১ স্বল্পদৃষ্টি; চোখের জ্যোতি কম এমন; কম দেখে এমন । ২ হীনচেতা। {ফা. কম্+আ. নজর ............. + নতৎ.}

**কমনরুম** [কমন্‌রুম্] বি ছাত্র বা শিক্ষকেদের মেলামেশা করার ঘর; মিলন কক্ষ (এই কমনরুমই ছিল আমার একমাত্র আশ্রয়স্থল––জুআ) । {ই. common–room}

**কমনীয়** [কমোনিয়ো] বিণ ১ রমণীয়; মনোরম (কমনীয় কভু কি লো শোভে তার আভা ? ––মদ) । ২ বাঞ্ছনীয়; কাম্য। ৩ শোভন; সুন্দর। ~ তা বি । {স. √কম্+অনীয়}

**কমনে** [কম্‌নে] ক্রিবিণ কেমনে; কিরূপে; কি প্রকারে (খাঁচার মাঝে অচিন্ পাখি কমনে আইসে যায়––লাশা) । {স. কিম্+বা. সন্‌ প্রত্যয়>}

**কমপিটিশন, কম্পিটিশন** [কম্‌পিটিশন্] বি প্রতিযোগিতা; প্রতিদ্বন্দ্বিতা; যোগ্যতার লড়াই (আবার যোগ্য লোকদের মধ্যেও কম্‌পিটিশন আছে––কাইহ)। {ই. competition}

**কমপোক্ত** [কম্‌পোক্‌তো] বিণ কমজোর; পাকা বা শক্ত নয় এমন। {ফা. কমপুখতাহ ............}

**কমবক্ত, কমবখ্‌ত** [কমবখ্‌ত্] বিণ হতভাগ্য; দুর্ভাগা; দুরদৃষ্ট; অল্পভাগ্য (মার্জনা করো গোনা পাপী কমবখ্‌তের ––নই)। ❑ বি অল্পবুদ্ধি; বুদ্ধিহীন (তখ্‌তে তখ্‌তে দুনিয়ায় আজি কমবখ্‌তেরি মেলা––নই) । ~বক্তা, ~বখ্‌তি বি ভাগ্যহীনতা। ❑ বিণ স্ত্রী. ভাগ্যহীনা; অভাগিনী (দু–বেটি কমবক্তি––দীমী)। {ফা. কমবখ্‌ত্ ..................}

**কম্‌বেশ, কমবেশি** [কম্‌বেশ্, কম্‌বেশি] বিণ মোটামুটি অল্পবিস্তর; ন্যূনাধিক। ~ মজবুত বিণ টেকসই নয় এমন; অমজবুত; অশক্ত; অদৃঢ় । {ফা. কম...+বেশি; দ্বন্দ্ব.}

**কমর** [কোমর্] বি মাজা । {ফা. কমর .................}

**কমরবন্দি, কোমর** [কোমোর্‌বোন্‌দি, কোমোর্] বি প্রতিদ্বন্দ্বিতা (আমি পতঙ্গ কমরবন্দি করি সিংহের সাতে––রাম) । {ফা. কমরবন্দী ..........................}

**কমল** [কমোল্] বি ১ পদ্ম । ২ জল (কুলকুল করিয়ে কমল––ঘচ) । ~ জ বি ১ জলজ; পদ্ম (কমলজ বয়ান নয়ান মনোহর––দৌবা)। ২ বিষ্ণুর নাভিকমল জাত ব্রহ্মা। ~ যোনি বি কমল যাঁর উৎপত্তিস্থান অর্থাৎ ব্রহ্মা। কমলালেয়া, কমলাসনা বি লক্ষ্মী । কমলাসন বি ব্রহ্মা । {স. √কম্+অল(অলচ্)}

**কমলা১** [কম্‌লা] বি কমলালেবু (নারঙ্গ, কমলা শ্যামতারা কাউবঙ্গ––সৈআ)। {স. কম্+√অল+আ(টাপ্)}

**কমলা২** [কমলা] বি হিন্দুদেবী লক্ষ্মী; বিষ্ণুর পত্নী; ধনসম্পদের অধিষ্ঠাত্রী দেবী । কমলাপতি বি হিন্দু দেবতা বিষ্ণু। {স. কমল+অ(অচ্)+আ(টাপ্)}

**কমলালয়া, কমলাসন, কমলাসনা** ⇒ কমল

**কমলিওয়ালা, কমলিওয়ালে** [কোম্‌লিওয়ালা, –ওয়ালে] বিণ কম্বল পরিহি। ❑ বি কম্বলাবৃত সাধু (তারপর এই যে হিন্দুস্তানের অলিতে গলিতে ‘কমলি–ওয়ালে’ সেজে ফিরে এলুম, সে তো শুধু এই এক ব্যাথার সান্ত্বনাটা বুকে চেপেই––নই)। {হি. কমলি+বা. ওয়ালা}

**কমলিনী** [কমোলিনি] বি স্ত্রী. ১ পদ্ম। ২ পদ্মের ঝাড়; পদ্মসমূহ। {স. কমল+ইন্+ঈ}

**কমলে** **কামিনী** [কমোলে কামিনি] বি হিন্দুদের উপাস্য চণ্ডীদেবীর এই রূপ ‘চণ্ডীমঙ্গল’ কাব্যে পাওয়া যায়। {স. কমল+এ+কামিনী}

**কমসে** কম [কম্‌সেকম্] ক্রিবিণ খুব কম করে ধরেও; সবচেয়ে কমপক্ষে; অন্ততপক্ষে। {ফা. কম্ ..............}

**কমহার** [কম্‌হার] বি কণ্ঠভরণবিশেষ (ওগুলো আমাদের মায়ের দেওয়া ভাবী বিজয়ের আশিসমালা, বোনের দেওয়া স্নেহবিজড়িত অশ্রুর গৌরবোজ্জ্বল কমহার––নই)। {স. কণ্ঠহার>}

**কমা১** [কমা] বি বিরতি–চিহ্ন বিশেষ। {ই. comma}

**কমা২** [কমা] ক্রি হ্রাস পাওয়া; কমে যাওয়া। কমানো ক্রি ১ হ্রাস বা কম করা । ২ খাটো করা। {ফা. কম্ ......... + বা. আ}

**কমি** [কোমি] বি ১ অল্পতা; কমতি; নূন্যতা (সোনা রূপার আসবাব, তারও কমি নাই––মীম) । ২ খর্বতা; হ্রাস (দূরবীন কষে বিজ্ঞেরা ঘোষে; সূর্যের বুকে পিঠে আছে মসীরেখা, আলোর তাহে কি কমি হয় এক ছিটে?––সদ) {ফা. কমী ............}

**কমিটি** [কোমিটি] বি ১ কার্যনির্বাহকসভা; সংস্থা ; কার্যভার প্রাপ্ত সঙ্ঘ (আবু হানিফা একটা কমিটি গঠন করেন, মুসলিম ব্যবহার শাস্ত্র প্রণয়নের জন্য––আম)। ২ মন্ত্রণাসভা; জটলা। {ই. committee}

**কমিন** [কোমিন্] বিণ ১ অসৎ; বদ (হাকিম বাবু বেঁটেখাট হৃষ্টপুষ্ট দিব্বি দুষ্ট চেহারা বেওফা কমিন––মীম)। ২ নীচ বংশজাত; ছোটলোক; ইতর । কমিনা বিণ স্ত্রী. ১ দুশ্চরিত্রা; নষ্টা (ও ছেনাল কমিনার ঝি––পাকা)। ❑ বিণ নীচ––কুলজাত নিম্নশ্রেণীর (সর্প কহে এক বেঙ যদি পাই নিতি, পাছে বা বিরণ হয় কমিনা পদাতি––হেমা) । {ফা. কমীন ...............}

**কমিশন** [কোমিশন্] বি ১ দালালি; ক্রয়–বিক্রয়ে সহায়তার দস্তুরি। ২ তদন্ত কমিটি (সরকার নীল কমিশন বসালেন––আচৌ)। {ই. commission}

**কমিশনার, কমিসনার** [কোমিশনার্] বি ১ বিভাগের প্রধান শাসনকর্তা (কমিশনারের কাছে প্রতিকার চাইতে গেলেন––আচৌ)। ২ পৌরসভার সদস্য । ৩ তদন্ত কমিটির সদস্য। {ই. commissioner}

**কমিসেরিয়েট** [কোমিসেরিয়েট্] বি সৈনিকদের রসদ সরবরাহ দপ্তর (নীলমণি রায় কমিসেরিয়েটে চাকরী করিতেন––বিব)। {ই. commissariate}

**কম্প**, **কম্পন** [কম্‌পো, কম্‌পোন্] বি কাঁপন; শিহরণ; স্পন্দন (জাগাও কি জীবনের কম্প তব দেহে?––রঠা)। কম্পমান বিণ ১ অস্থির; কম্পনযুক্ত; স্পন্দিত (ব্যাকুলা আশঙ্কাভরে চির কম্পমান––বৃদ্ধ হরিনাথ শিশুর মতো কাঁদিতে লাগিল––রঠা)। ২ মৃদু সঞ্চারিত; ঈষৎ আন্দোলনশীল (অশথ গাছের কম্পমান শাখান্তরাল হইতে একখানি বৃহৎ চাঁদ উঠিতেছে––রঠা)। {স. √কম্প্+অ(ঘঞ্), অন(ল্যুট্)}

**কম্পাউন্ড** [কম্‌পাউন্‌ড্] বি যে ঘেরা স্থানের মধ্যে বাড়ি থাকে; উঠান; অঙ্গন (আজ স্কুল ঘরের বারান্দা ও কম্পাউণ্ড এত সাফ করিয়া রাখা হইয়াছে––বিব)। {ই. compound}

**কম্পাউন্ডার** [কম্‌পাউন্‌ডার্] বি ডাক্তারের নির্দেশ অনুসারে ঔষধমিশ্রণকারী (এখানে কম্পাউন্ডারই ডাক্তার) । {ই. compounder}

**কম্পাউন্ডারি** [কম্‌পাউন্‌ডারি] বি কম্পাউন্ডারের কাজ বা পদ (কম্পাউন্ডার ডাক্তারি ও কম্পাউন্ডারি করতেন ) {ই. compunder+বা. ই}

**কম্পানি** ⇒ কোম্পানি

**কম্পান্বিত** [কোম্‌পান্‌নিতো] বিণ কম্পনযুক্ত; দোদুল্যমান (পুলকিত কম্পান্বিত হৃদয়ে জিজ্ঞাসা করিলাম––রঠা) । {স. কম্প+অন্বিত}

**কম্পাস** [কম্‌পাশ্] বি ১ দিগ্‌দর্শন যন্ত্র (জাহাজ চালানের জন্য কম্পাসের প্রয়োজন)। ২ বৃত্ত আঁকার যন্ত্র । {ই. compass}

**কম্পিউটার** [কম্‌পিউটার্] বি বিভিন্ন পদ্ধতিতে নানা ধরনের তথ্য দ্রুত বিশ্লেষণ করতে ও ফলাফল প্রদান করতে সক্ষম এমন এক ধরনের বৈদ্যুতিক যন্ত্র, যা সূক্ষ্ম হিসাবনিকাশ, ব্যাংকিং ব্যবস্থা, প্রকাশনার কাজ, চিত্রসম্পাদনা, রোগনির্ণয়, যোগাযোগ প্রভৃতি কাজে ব্যবহৃত হয়ে থাকে। {ই. computer}

**কম্পিটিশন** ⇒ কমপিটিশন

**কম্পিত** [কোম্‌পিতো] বিণ কম্পযুক্ত; শিহরিত; চঞ্চল। {স. √কম্প্+ত(ক্ত)}

**কম্পোজিটার** [কম্‌পোজিটার্] বি ছাপানোর জন্য হরফ সজ্জিতকারী; অক্ষর–সংযোজক্ । {ই. compositor}

**কম্পোষ্ট** [কম্‌পোস্‌ট্] বি এক প্রকার সার; মিশ্রসার (জৈব আবর্জনা পচাইয়া যে সার প্রস্তুত করা হয় তাহাকে কম্পোস্ট বলে––আআ)। {ই. compost}

**কম্প্র** [কম্‌প্রো] বিণ ‌১ কম্পিত; কম্পমান (ঘুমন্ত দিঘিরে দাও কম্প্রজ্যোতি তার––সাহ) । ২ স্পন্দিত (কম্প্রবক্ষে নম্র নেত্রপাতে––রঠা)। ৩ ভয়কম্পিত; কম্পান্বিত (কার কাছে তুই নোয়াস মাথা, এস্ত চোখে কম্প্রদেহে––সদ)। {স. √কম্প্+র}

**কম্ফর্টার** [কম্‌ফর্‌টার্] বি পশমি গলাবন্ধ (সে তার হাতের বোনা কয়েকটা কম্পর্টার আর ফুল–তোলা রুমাল পাঠিয়েছে––নই)। {ই. comforter}

**কম্র** [কম্‌ম্রো] বিণ ১ মনোহর; কমনীয়; প্রিয়দর্শন; সুন্দর; lovely (চিরন্তন যৌবনের কম্র মালবিকা––শাহো)। ২ কামনাযুক্ত (মৃদুল সময়ে বরতুনখানি ঘিরে কম্র কামোদেবে কামনা জানালো ধীরে––সদ)। ৩ কামুক; অভিলাষী। {স. √কম্+র}

**কম্বল** [কম্‌বোল্] বি শীত নিবারক মোটা পশমি বস্ত্রবিশেষ; শীত নিবারক শয্যা উপকরণ । {স. √কম্+অল(কলচ্)}

**কম্বু** [কোম্‌বু] বি শাঁখা; শঙ্খ (মনোর কণ্ঠ দেখি কম্বু হৈল মনোদুঃখী জলমধ্যে করিল প্রবেশ––দৌবা)। ~কণ্ঠ বি ১ যে কণ্ঠ শঙ্খের ন্যায় রেখাযুক্ত। ২ যে কণ্ঠধ্বনি শঙ্খধ্বনির ন্যায় প্রবল ও গম্ভীর। ❑ বিণ ১ শঙ্খের ন্যায় রেখাযুক্ত কণ্ঠধারী। ২ শঙ্খের ন্যায় উচ্চ ও গভীর কণ্ঠ ধ্বনিবিশিষ্ট। ~ কণ্ঠী বিণ স্ত্রী. শঙ্খের ন্যায় রেখাবিশিষ্ট কণ্ঠধারিণী । ~গ্রীব বিণ শঙ্খের মতো রেখাযুক্ত গ্রীবাধরী। ~গ্রীবা বি যে গ্রীবা শঙ্খের মতো রেখাবিশিষ্ট। ~নিনাদ বি শঙ্খের সুগম্ভীর ধ্বনি; শঙ্খের নির্ঘোষ। ~বর বিণ শঙ্খশ্রেষ্ঠ; উত্তম শঙ্খ (কম্বুবর নিন্দিয়া কন্ঠের পরিপাটি––সৈআ) । ~রেখা বি শঙ্খদেহের রেখা (তাঁর জটিলতার আড়ালে হেগেলী উৎক্রান্তির কম্বুরেখা ধরা পড়ত না––সুদ) । {স. √কম্ব্+উ}

**কয়১** [কয়্] বিণ ১ কতো (কয় দিন ?) । ২ কিছু বা কতক (সে বার কয় বলেছিল)। ৩ অল্পতাবাচক (কয়দিন যেতে না যেতে এই অবস্থা)। ~টি বিণ সংখ্যা জিজ্ঞাসায় অচেতন পদার্থ বা ইতর শ্রেণির প্রাণী বোঝাতে ব্যবহৃত (কয়েকটি বই/পাখি/শিশু)। ~জন বিণ উচ্চশ্রেণির ব্যক্তির সংখ্যা জিজ্ঞাসায় প্রযুক্ত (কয়জন এসেছে ?)। {স. কতি>; স. কিয়ৎ>}

**কয়২** [কয়্] ক্রি কহে; বলে (সেকথা কি কানে কানে বারে বারে কয়––‘আর নয়’––রঠা)। {স. কথয়তি>; প্রা. কহই>বা. কহে>কয়ে>কয়}

**কয়৩** [কয়্] বি বমি। । {আ. ক়য় .............}

**কয়ড়া১** [কয়্ড়া] বি কড়া; লোহার বেড়ি(হাতে পায়ে কয়ড়া দিয়ে গোরে করবে খাড়া––পাকা)। {স. কটক>}

**কয়ড়া২** [কয়ড়া] বি আমের গুটি; কাঁচা ছোট আম। {তুল. হি. কঈরী (অর্থ: ছোট কাঁচা আম)}

**কয়লা** [কয়্‌লা] বি জ্বালানিবিশেষ; অঙ্গার। {প্রা. ই. coal}

**কয়াধু, কয়াধূ** [কয়াধু] বি পৌরাণিক চরিত্রবিশেষ; হিরণ্যকশিপুর স্ত্রী ও প্রহ্লাদের মাতা (কয়াদু তোর জনম সাধু মোছরে চোখের জল––সদ) । {স.}

**কয়াল** [কয়াল্] বি ১ শস্যাদি ওজনকারী। ২ শস্য সংগ্রাহক ও মজুতদার । কয়ালি বি কয়ালবৃত্তি বা কয়ালের মজুরি । {আ. কয়াল .............}

**কয়েক** [কয়েক্] বিণ ১ কিছু সংখ্যক; কতিপয় । ২ অল্প কিছু। {ক(>স. কতি)+এক}

**কয়েতবেল, কয়েৎবেল** ⇒ কৎবেল

**কয়েদ, কএদ** [কয়েদ্] বি জেল; কারাদণ্ড। ❑ বিণ ১ আটক; আবদ্ধ; বন্দী (রিদয়কে তালাবদ্ধ করে কয়েদ রেখে যেত––অঠা; আর আর স্ত্রীলোকেরদিগকে পিঞ্জরায় কএদকরিয়া––রাম)। ২ কারারুদ্ধ । ~খানা বি জেলখানা; ফাটক। কয়েদি, কয়েদী বি কারাদণ্ডপ্রাপ্ত ব্যক্তি (মৃত্যুর শরণাগারে আমরা কয়েদী––আহা)। {আ. ক়য়ীদ্ ......... + বা. ই, ঈ}

**কর১** [কর্] বি ১ হস্ত; হাত (ব্যাকুল কর হানি––রঠা) । ২ হাতির শুঁড়। ~কবলিত বিণ আয়ত্ত; হস্তগত। ~কমল, ~পদ্ম বি পদ্মহস্ত; পদ্মের ন্যায় সুন্দর বা কোমল হস্ত। ~কোষ্ঠী বি ১ কোষ্ঠী বিচারে সহায়ক হস্তরেখা। ২ হস্তরেখা বিচারে প্রস্তুত কোষ্ঠী। ~গ্রহ, ~গ্রহণ বি ১ বিয়ে; পাণিগ্রহণ। ২ হস্তধারণ। ~জোড়ে ক্রিবিণ যুক্ত করে; বদ্ধাঞ্জলি হয়ে। ~তল বি হাতের তালু। ~তলগত বিণ হস্তগত; আয়ত্ত। ~তাড়ন বি চাপড়; হস্তদ্বারা আঘাত (পৃষ্ঠদেশে বিস্তর উৎসাহজনক করতাড়নের পর ––রঠা) । ~তালি বি হাততালি । ~ত্রাণ বি দস্তানা। ~পল্লব বি পল্লবের ন্যায় কোমল হস্ত। ~পুট বি অঞ্জলি; জোড়হাত। ~পৃষ্ঠ বি হাতের তালুর অপর পিঠ । ~মর্দন বি পরস্পরের হস্তমর্দন; হাতে প্রীতিমূলক বিশেষ স্পর্শ; হস্তমর্দন; handshake । ~রেখা বি শুভ–অশুভ প্রতিপাদক হস্তরেখা। ~সূত্র বি হিন্দুদের গায়ে–হলুদের সময়ে হাতে বেঁধে রাখার সুতা। {স. √কৃ+অ(অপ্)}

**কর২** [কর্] বি কিরণ; রস্কি । {স. √কৃ+অ(অপ্)}

**কর৩** [কর্] বি ট্যাক্স; খাজনা; রাজস্ব; শুল্ক। ~গ্রাহী, ~গ্রাহক বি, বিণ খাজনা আদায়কারী। ~দাতা(–তৃ) বি, বিণ খাজনা প্রদানকারী । ~ পীড়িত, ~প্রপীড়িত বিণ করভারে জর্জর; রাজস্বের চাপে দুর্দশাগ্রস্ত। ~মুক্ত বিণ ১ রাজস্ব প্রদানে অব্যাহতি প্রাপ্ত। ২ নিষ্কর । {স. √কৃ+অ(অপ্)}

**কর৪** [কর্] ক্রি কর্মের অনুজ্ঞা। ~ই (ব্র.) ক্রি করে । ~ল, ~লুঁ (ব্র.) ক্রি করলো; করলাম (তাকর জ্ঞানে করলু––বিপ) । ~হ (মবা.) ক্রি করা। {স. √কৃ> প্রা., বা. √কর্>}

**কর৫** [কর্] বি হিন্দুদের উপাধিবিশেষ । {স. √কৃ+অ(অপ্)}

**–কর৬** [কর্] বিণ উৎপাদক; সৃজন; জনক; প্রভৃতি অর্থ প্রকাশক প্রত্যয় বিশেষ (বিরক্তিকর, চিত্রকর)। –করী স্ত্রী.। {স. √কৃ+অ(অপ্)}

**করই** ⇒ কর৪

**করঙ্ক, করঙ্গ** [করোঙ্‌কো, –গো] বি ১ পানের বাটা; পানের ডিবা (করঙ্কের কথা শুনলেই তাম্বুলের কথা মনে হয়––প্রচৌ)। ২ কমণ্ডলু। ৩ নারকেলের মালা। ৪ ভিক্ষাপাত্র। ৫ কৌটা; পাত্র (তুমি খুলে ধর মধু করঙ্ক আপন গন্ধে ভোর––মোম) । ৬ মাথার খুলি; করোটি । ৭ জলপাত্র (কমণ্ডলু করঙ্গ পুরিত গঙ্গাজলে––ভারা) । {স. করঙ্ক}

**করক** [করক্] বি ডালিম গাছ । {স. √কৃ+অন(বুন্)}

**করকচ** ⇒ কড়কচ

**করকচি** [কর্‌কোচি] বিণ কোমল; কচি (নারিকেলের শস্য, স্ত্রীলোকের বুদ্ধি। করকচি বেলায় বড় থাকে না––বচ) । ❑ বি কচি নারিকেল । {স. করক+বা. কচি>}

**করকবলিত, করকমল** ⇒ কর

**করকর** [কর্‌কর্] অব্য ১ জ্বালাযন্ত্রণা অনুভূতি (চোখ করকর করা)। ২ কঙ্কর ঘর্ষণের শব্দ; কর্কশ শব্দ । ৩ অস্থিরতা; অস্বস্তিবোধ । করকরানো ক্রি কর্কশ শব্দ করা; শ্রুতিকটু কথা বলে যাওয়া । করকরে বিণ ১ করকর ধ্বনি বা কর্কশতা উৎপন্ন করে এরূপ । ২ নতুন বা তরতাজা; আনকোরা । ৩ কড়া; কর্কশ (কি করকরে নাম বৈদূর্যলতা––অঠা) । {স. কর্কর+√রা+অ(ক))>}

**করকা** [করোকা] বি মেঘ থেকে পতিত শিলা; শিল (অভিমানে মোর আঁখিজল জমে করকা বৃষ্টি সম––নই) । {স. করক+আ}

**করকাপাত** [করোকাপাত্] বি শিলাবৃষ্টি । {স. করকা+পাত}

**করকোষ্ঠী, করগ্রহ, করগ্রহণ** ⇒ কর১

**করগেট** ⇒ করোগেট

**করগ্রাহক, করগ্রাহী** ⇒ কর৩

**করচা** ⇒ কড়চা ও করঞ্চা

**করছ** ⇒ কড়ছ

**করজোড়** ⇒ কর১

**করমচা, করঞ্চা, করঞ্জ, করঞ্জা, করঞ্জক** [করোম্‌চা, করোন্‌চা, করোন্‌জো, –জা, –জক্] বি ১ করমচা গাছ ও তার ফল (করঞ্চা, টেপারি, তেলাকুচো, বৈচি, ডুমুর, জাম , এমনি সব নানা ফল––অঠা; অতিচিরি, উরিআম, করঞ্চা, তেতই––সৈআ; দুপাশে করচা–করবীর বন বাতাসে ছিটায় ঘ্রাণ––মহী; দেওদার, করঞ্জ আর ছোট ছোট কাঁটা গাছের বন––গুমা)। ২ করমচার মতো লাল; করমচার ন্যায় । {আ. কর্‌ম্ ................ + ফা. চহ ..............}

**করণ** [করোন্] বি ১ কার্য ; সম্পাদন। ২ কারণ; কার্যের প্রধান সাধন । ৩ (ব্যা.) ক্রিয়া সম্পাদনের প্রধান সহায়ককে করণ কারক বলে । ৪ (ভারতে) অফিস। ৫ (জ্যোজিষশাস্ত্রে) তিথির অংশবিশেষ। ৬ (দর্শনশাস্ত্রে) ইন্দ্রিয় (অন্তঃকরণ) । ~ কারণ বি ১ করণোপযোগী কারণ । ২ বিবাহে আদান–প্রদান সংক্রান্ত অনুষ্ঠান । করণিক বি, বিণ (ভারতে) কেরানি; অফিস সহকারী। করণীয় বিণ করার যোগ্য; কর্তব্য। {স. √কৃ+অন(ল্যুট্)}

**করণী** [করোনি] বি ১ বর্গমূল জ্ঞাপক (√) চিহ্ন । ২ সূক্ষ্মভাবে মূল বের করা যায় না এরূপ রাশি। {স. করণ+ঈ(ঙীপ্)}

**করণ্ড** [করোন্‌ডো] বি ১ ফুলের সাজি। ২ মৌচাক। ৩ ঝাঁপি; ঝুড়। {স. √কৃ+অণ্ড(অণ্ডন্)}

**করণ্ডক** [করোন্‌ডক্] বি ১ জলচর পক্ষীবিশেষ (সংকট শালিক শারী জলকাক । করণ্ডক বক শ্বেত শুক ঝাঁকে ঝাঁক––সৈআ) । ২ খুঙ্গি; ঝাঁপি (পাঠ সমাপ্তির পর, সেই সকল পুস্তক করণ্ডক মধ্যগত করিয়া প্রতিপ্রেরিত হইত––ঈবি) । {স. করণ্ড+ক(কন্)}

**করত, করতঃ** [করোতো, করতহ্] ক্রিবিণ করে; করার পর। {স. √কৃ>বা.√ কর্+অত, অতঃ}

**করতব, কর্তব্য** [কর্‌তব্] বি ১ গানের মধ্যে সুরের নানা প্রকার কলাকৌশল প্রদর্শন; সুর ভাঁজা (ও যেন রে কর্‌তব্, মধুর গানের––সদ; তাল মানের কর্তব দিয়ে চমক দেয় কথাকথিত কালোয়াত সমস্ত শ্রোতার কান––অঠা) । {স. কর্তব্য>, তুল. হি. কর্‌তব}

**করতল, করতলগত** ⇒ কর১

**করতা** ⇒ কড়তা

**করতাড়ন** ⇒ কর১

**করতার** [করোতার্] বি প্রভু; স্রষ্টা; আল্লাহ (প্রথমে প্রণাম করি এক করতার––সৈআ)। {স. কর্তৃ>(স্বরাগমে) কর্তার>করতার; প্রা. ক্তার}

**করতাল** [কর্‌তাল্] বি ১ কাঁসার দ্বারা তৈরি বাদ্যযন্ত্রবিশেষ। ২ বড় মন্দিরা। {স. কর+তাল}

**করতালি, করত্রাণ** ⇒ কর১

**করদ** [করোদ্] বিণ কর দেয় এমন; কর দিয়ে বশ্যতা স্বীকারকারী । ❑ বি দেশ (করদ–রাজ্য) । {স. কর+√দা+অ(ক)}

**করদাতা** ⇒ কর৩

**করনা** ⇒ কন্না

করনাল, কর্নাল [কর্‌নাল্] বি বাদ্য যন্ত্রবিশেষ। (রাজ সাজ সঙ্গে আছে সহস্র কর্নাল । সপ্তশত ঘোর শব্দ দুমদুমি বিশাল––সৈআ)। {ই. cornel; ফা. করনালি ..............}

**করপত্র** [করোপত্‌ত্রো] বি করাত । {স. কর+পত্র}

**করপদ্ম**, **করপল্লব** ⇒ কর১

**করপীড়ন** [করোপিড়ন্] বি করমর্দন; পাণিগ্রহণ । {স. কর+পীড়ন; ৩তৎ.}

**করপুট, করপৃষ্ঠ** ⇒ কর

**করপ্রপীড়িত** ⇒ কর৩

**করবাল** [করোবাল্] বি তরবারি; কড়্‌গ; তলোয়ার (সেই বাহু এই লোহার সমান ওই সেই করবাল ! তুর্কি–শোণিত মেহেদির রঙে নখ যে এখনো লাল !––মোম) । {স. কর+বাল(<√বল্+ণিচ) }

**করবী** [করোবি] বি পুষ্পবিশেষ (কত ঝাটমল, পীরু, বনোয়ারী পরাল শিলার করবী যূথী––সদ)। রক্ত~, শ্বেত~। {স. কর+বীর=করবীর>}

**করভ** [করোভো] বি ১ হস্তিশাবক; হাতির বাচ্চা (করভ–করভী হইত অতিথি––মদ)। ২ উষ্ট্র; উষ্ট্রশাবক (চাঁদের করে গড়া করভ সুকুমার, ভবন–মরুভূমে মূরতি চারুতার––সদ)। ৩ খচ্চর; অশ্বতর। করভী স্ত্রী.। {স. কর+ √ভা+অ(ক); √কৃ+অভ(অভচ্), +ঈ}

**করম১** [করম্] বি ১ ‘কর্ম’ শব্দের কবিতায় ব্যবহৃত রূপ; কার্য । বি ২ ভাগ্য; অদৃষ্ট । {স. কর্ম>করম (স্বরভক্তিতে)}

**করম২** [করম্] বি অনুগ্রহ; কৃপা (হাসিল করিয়া কীম আল্লার করমে––সৈহা)। {আ. কর্‌ম্ .............}

**করমচা, করঞ্জা** [করম্‌চা, করন্‌জা] বি টক স্বাদযুক্ত ফলবিশেষ। ❑ বিণ করমচার ন্যায় লালবর্ণ (মুখখানি চীনে করমচা––রাব)। {স. করঞ্জক>করঞ্জা, করঞ্চা, করমচা}

**করমর্দন** ⇒ কর১

**করমি, কর্মী** [কোর্‌মি] বি ঘটক; যে বিবাহে মধ্যস্থতা করে (মাঘ মাসে করমি আইল হীরাধরের বাড়ি––মৈগী)। {কর্ম+ইন্‌>ঈ>কর্মী>(স্বরভক্তিতে) করমী>}

**করমুক্ত** ⇒ কর৩

**কররুহ** [কররুহো] বি ১ হাতের আঙুল; অঙ্গুলি (সুবলিত কররুহে, রতন আঙ্গুরী শোহে, মেহেদি রঞ্জিত নখ সব––দৌবা) । ২ নখ; নখর। ৩ তরবারি; কৃপাণ । {স. কর+রুহ; ৬তৎ.}

**করল, করলু, করহুঁ** ⇒ কর৪

**করলা, করেলা** [করোলা, –রে–] বি উচ্ছে; তিক্ত আস্বাদযুক্ত আনাজবিশেষ। {স. কারবেল্লা>কারএল>করেলা, করলা}

**করসূত্র** ⇒ কর১

**করহ** ⇒ কর৪

**করা** [করা] ক্রি ১ সম্পাদন করা; সাধন করা; অনুষ্ঠান করা (কাজ করা, পাঠ করা, বিবাহ করা) । ২ উৎপাদন করা; সৃষ্টি করা; জন্মানো (বাতাস করা, আলো করা, ফলস করা) । ৩ নির্মাণ করা; গড়া; তৈরি করা (বাড়ি করা, বাগান করা) । ৪ নিয়োগ করা ; প্রয়োগ করা; খাটানো (জোর করা) । ৫ উদ্ভাবন করা (উপায় করা, বৃদ্ধি করা) । ৬ হওয়া; ঘটা (অসুখ করা, পাস করা) । ৭ ভাড়া করা; নিযুক্ত করা; ব্যবহারের জন্য নেওয়া (গাড়ি করা, বাসা করা)। ৮ নিয়মিত হাজির হওয়া; নিত্য যাওয়া–আসা করা (অফিস করা) । ৯ তদন্বিত হওয়া; যুক্ত হওয়া (লজ্জা করা, ইচ্ছা করা, রাগ করা) । ১০ তথায় যাওয়া ও তৎসংক্রান্ত কাজ করা (তীর্থ করা, বাজার করা) । ১১ ছোড়া; নিক্ষেপ করা; চালানো (গুলি করা)। ১২ সঞ্চালন করা (বাতাস করা, পাখা করা) । ১৩ লওয়া (কাঁধে করা, হাতে করা) । ১৪ ভোগ করা; অনুভব করা; ভোগা (অসুখ করা, কষ্ট করা) । ১৫ পরিচালনা করা; চালানো (দোকান করা, সংসার করা)। ১৬ উল্লেখ করা (নাম করা) । ১৭ স্থাপন করা (হাসপাতাল করা, কলেজ করা) । ১৮ সঞ্চয় করা; উপার্জন করা; জমানো (টাকা করা)। ১৯ রাঁধা; পাক করা (রুটি করা, পায়েস করা) । ২০ পরিণত করা; রূপান্তরিত করা (গদ্য করা)। ২১ অনুবাদ করা (ইংরেজি করা)। ২২ রচনা করা; লেখা (সাহিত্য করা , ব্যাখ্যা করা)। ২৩ পেশা বা বৃত্তি হিসাবে চালানো (ডাক্তারি করা, ওকালতি করা) । ২৪ কষা (অঙ্ক করা, দাগ করা) । ২৫ বিছানা পাতা (বিছানা করা) । ২৬ অর্জন করা (সে খুব নাম করেছে)। ❑ বি ক্রিয়ার সকল অর্থে; করণ সম্পাদন ইত্যাদি অর্থে । ❑ বিণ ১ সম্পাদিত; কৃত; করেছে এমন (শ্বেত পাথরেতে গড়া, পথখানি ছায়া করা––রঠা) । {স. √কৃ>বা. √কর্+আ=করা}

**করাঘাত** [করাঘাত্] বি চাপড়; হস্ত দ্বারা আঘাত ; করতাড়ন । শিরে ~ করা ক্রি ১ অত্যন্ত আক্ষেপ করা । ২ হতাশাব্যঞ্জক ভঙ্গি করা । {স. কর+আঘাত; ৩তৎ.}

**করাত** [করাত্] বি কাঠ ইত্যাদি চেরার অস্ত্রবিশেষ। করাতি বি করাতের কাজ করে যে জীবিকা অর্জন করে । শাঁখের ~ বি ১ শঙ্খ কাটার জন্য উভয় প্রান্তে ধারবিশিষ্ট করাত। ২ (আল.) যা আসতেও কাটে যেতে ও কাটে বলে সর্বপ্রকারে কষ্টদায়ক; যা থেকে কোনোরূপেই নিস্তার নেই। {স. করপত্র>প্রা. করবত্ত>করাত}

**করানো** [করানো] ক্রি ১ (অপরকে দিয়ে) করিয়ে নেওয়া (আনাড়ি লোককে দিয়ে কাজ করানো যায় না) । {বা. কর্‌+আনো}

**করামত, করামৎ** ⇒ কেরামত

করায়ত্ত [করায়োত্‌তো] বিণ হস্তগত; সম্পূর্ণ আয়ত্ত; হাতের মুঠোয় প্রাপ্ত । {স. কর+আয়ত্ত}

**করার, কড়াল, কড়ার** [করার্, –ড়াল্, –র্] বি ১ চুক্তি; শর্ত (আদ্যের গুরু অর্ধেক ধরার ! মৃত্যুর ডেরায় মুক্তির করার !––সদ)। ২ অঙ্গীকার; স্বীকৃতি; ওয়াদা (আমি এই রাতে তারে দিয়াছি করার––সৈহা) । {আ. ক়রার ................}

**করারদাদ** [করার্‌দাদ্] বি মীমাংসিত বাক্য; সর্বসম্মত সংকল্প । {আ. ক়রার্ ............}

**করাল** [করাল্] বিণ ১ ভীষণ দর্শন; ভয়ঙ্কর মূর্তি। ২ বৃহৎ দন্তবিশিষ্ট; দাঁতাল। ৩ ভয়াল; ভয়ঙ্কর ; ভীষণ । ৪ উচ্চ; তুঙ্গ । করালী(–নিন্) , করালিনী বি স্ত্রী. ১ হিন্দুদের চণ্ডী দেবী; চামুণ্ডা। ২ ভয়ঙ্করী; ভীষণা । {স. করাল, ইন্+ঈ(ঙীপ্)}

**করি** ⇒ করী

**করিঅরি** [কোরিয়োরি] বি সিংহ (করি অরি জিনি মধ্য মাজা ক্ষীণী––কমু) । {স. করী+অরি}

**করিকর** [কোরিকর্] বি হাতির শুঁড়। {স. করি+কর}

**করিডর** [কোরিডোর্] বি বারান্দা; দরদালান (করিডরে পর্যন্ত ক্যাম্পকট্ পেতে শোবার ব্যবস্থা––সৈমু) । {ই. corridor}

**করিণী** ⇒ করী

**করিতকর্মা, করিৎকর্ম** ⇒ কৃত২

**করিম, করীম** [কোরিম্] বিণ করুণাময়; দয়াময়; দয়ালু (বন্দেগী করিবে বন্দী জমিনে ঠুকিয়া। করিম দিয়াছে মাথা করম করিয়া––ভারা) । ❑ বি ১ দয়ালু ঈশ্বর; করুণাময় আল্লাহ। ২ উদার ক্ষমাকারী (মুমীন সবের গুণা করিমে ক্ষেমিব––সৈআ)। {আ. করীম ..............}

**করিমা, করীমা** [কোরিমা] পারস্য কবি শেখ সা’দী রচিত উপদেশমালার কাব্যগ্রন্থ ‘পন্দেনামা’; এর প্রথম পঙ্‌ক্তির প্রথম শব্দ ‘করীমা’ (করীম শব্দের সম্বোধনে) বলে সমগ্র পুস্তক ‘করীমা’ নামে প্রসিদ্ধ (বাবুদিগের পাঠ আরম্ভ হইল । অতি সূক্ষ্ম বুদ্ধি প্রযুক্ত দুই বৎসরের মধ্যেই প্রায় করিমা সমাপ্তি করিলেন––ভব)। {আ. কারীমা ..................}

**করিহ** ⇒ করঃ

**করী১, করি** [কোরি] বি হস্তী; হাতি; গজ (করি পুচ্ছে ধরিলে সমুদ্র হয় পার । ধরিলে অজার পুচ্ছে ডুবে মধ্য ধার––সৈআ)। করিণী {স. কর+ইন্(‌ইনি)}

**করী২** ⇒ কর

**করীষ** [কোরিশ্] বি শুকনা গোবর; ঘুঁটে; ঘসি। করীষাগ্নি বি ঘুঁটের আগুন । {স. √কৃ+ঈষ(ঈষন্)}

**করু** (ব্র., মবা.) [কোরু] ক্রি করে; করুক (উদয় করু চন্দা––বিপ) । {স. √কৃ>বা. √কর্+উ}

**করু–চৌহান** [কোরুচোউহান্]ইব জাতিবিশেষ (করু–চৌহান মারাঠা পাঠান...মোগল শিখের লোহ––সদ) । {চোহান>চৌহান}

**করুণ** [কোরুন] বিণ ১ কাতর; বেদনাপূর্ণ (আঁচলের ফুলগুলি করুণ নয়নে, নিরাশায় চেয়ে আছে মোর মুখপানে––নই)। ২ স্নেহ বা সহানুভূতিময়; দরদি (করুণ হৃদয়)। ৩ বিষণ্ন; বেদনামলিন (অরুণ তুমি, তরুণ তুমি, করুণ তারও চেয়ে––নই)। ৪ বেদনা উদ্দীপক; দুঃখাবেগজনক (বুকে তার লাল–পেড়ে ভিজে শাড়ি করুণ শঙ্খের মত ছবি ফুটাইতেছে––জীদা)। ❑ বি সাহিত্যের নবরসের অন্যতম রস। ~– লোচনা বিণ স্ত্রী. সহানুভূতিপূর্ণ দৃষ্টিসম্পন্না; স্নেহদৃষ্টিবিশিষ্টা (নিঃসঙ্গ এ অন্তরের চির–আকিঞ্চন: করুণ–লোচন ! ––সদ) । করুণিমা বি বিষণ্নতা; ম্লানিমা; করুণভাবে (বিদায়–রবির করুণিমায় অবিশ্বাসীর ভয়––নই)। {স. √কৃ+উন্(‌উনন্)}

**করুণা** [কোরুনা] বি ১ কৃপা; দয়া। ২ অনুকম্পা; অনুগ্রহ । ৩ বিলাপ; কাতরতা প্রকাশ; দুঃখ (ঘর হতে বাহিরায় কান্দিতে কান্দিতে । নবীর মোকামে যায় করুণা করিতে––হেমা) । কারুণ্য বি। ~নিদান, ~নিধান, ~নিধি, ~নিলয়, ~ময় বিণ দয়ার সাগর; কৃপাময়; রহমান; রহিম । ❑ বি আল্লাহ, ঈশ্বর, God । ~ময়ী বি স্ত্রী. দয়াবতী; দয়াশীলা। {স. করুণ+আ(টাপ্)}

**করেলা** ⇒ করলা

**করোগেট, করগেট** [করোগেট্, কর্‌–] বি মাথার খুলি; নরকপাল (ত রক্ত ঝরেছে মাটিতে, চিহ্ন তার রয়ে গেছে ক্লান্ত করোটিতে–আহা)। ~ – কঙ্কাল বি অস্থিপঞ্জর, মুণ্ড ও দেহাস্থি (অন্ততঃপক্ষে তাদের পুরাকালীন ভাস্কর্য তথা করোটি কঙ্কালের ––সুদ) । {স. ক+√রুট্+অ(অচ্)+বা. ই, ঈ}

**কর্ক,** **কাক১** [কর্‌ক্, কাক্] বি শিশিবোতলের মুখ আটকাবার ছিপি; কাক। {ই. cork}

কর্কট, কর্কটক [কর্‌কট্, কর্‌কটক্] বি কাঁকড়া। ২ টিউমার জাতীয় প্রসারণশীল সাংঘাতিক রোগবিশেষ; ক্যানসার। ৩ জ্যোতিষ শাস্ত্রে উল্লিখিত রাশিবিশেষ। ~ ক্রান্তি বি বিষুব রেখার উপরিস্থ নিরক্ষীয় অঞ্চলের সীমা নির্দেশক অক্ষরেখা; Tropic of Cancer । {স. √কর্ক্+অট(অটন্)}

**কর্করা**, **করকরা**, **কড়কড়া** [কর্‌কর্, –, –ড়্‌–ড়া] বিণ শুষ্ক বাসি (ভাত); পর্যুষিত (সালন দিয়ে কর্করা ভাত খাওয়ার প্রস্তাব)। {ধ্বন্যা.; স. কর্ক+√রা+অ(ক)}

**কর্কশ** [কর্‌কশ্] বিণ ১ শ্রীহীন; দৃষ্টিকটু; অসুন্দর (মাণিক্য প্রবাল নীরস কর্কশ––সৈআ) । ২ অমসৃণ; খশখশে (কর্কশ গ্রাত্র)। ৩ পরুষ (কর্কশ বাক্য)। ৪ শ্রুতিকটু (কর্কশ স্বর) । ৫ শুষ্ক; নীরস; কঠিন (কর্কশ প্রকৃতি)। ~ তা বি । {স. √কর্ক+শ}

**কর্জ** [কর্‌জো] বি ঋণ; ধার; হাওলাত (ধনকুবেরকে টাকা কর্জ দেওয়া নিষেধ কর্তে পারেন––মীম) । ~ পাতি, ~পত্র বি ধার ও তদুনরূপ দেনা (কর্জপাতি করে গুরু কিনে চাষ খাড়া করতে পারব––কাআও) । {আ. ক়রদ় ................ }

**কর্ণ১** [কর্‌নো] বি যে রেখা চতুর্ভুজের বিপরীত দুই কোণকে যুক্ত করে। {স. √কৃ+ন}

**কর্ণ২** [কর্‌নো] বি মহাভারতোক্ত চরিত্রবিশেষ; সূর্যের ঔরসজাত কুন্তীর কুমারী অবস্থায় জাত পুত্র । {স. √কর্ণি+অ(অচ্)}

**কর্ণ৩** [কর্‌নো] বি হাল; বৈঠা। ~ ধার বি নৌকার প্রধান মাঝি; কাণ্ডারী । {স. √কৃ+ন(নন্)}

**কর্ণ৪** [কর্‌নো] বি কান; শ্রবণেন্দ্রিয়া । ~ কুহর, ~পথ, ~বিবর বি কানের গর্ত বা ছিদ্র । ~গত বিণ শ্রুতিগত বা শ্রুত। ~গোচর বিণ শ্রুত; শ্রভণগত। ~পট, ~পটহ বি কানের পর্দা––যার স্পন্দনের ফলে ধ্বনি শ্রুত হয়। ~পাত বি কান দেওয়া; শ্রবণ (তাঁহাদের কথায় কর্ণপাত না করায়––শেআ) । ~পুট বি কর্ণের পাত্র বা আধার; কর্ণরূপ আধার (দুটি কর্ণপুট দিয়া অনন্তরহস্য লীলাময় স্বরের ধারা অহরহ পান করিয়া যে ফুরাইল না––রঠা) । ~ফুল বি কানফুল; অলঙ্কারবিশেষ (সুবর্ণের কর্ণফুল কর্ণে আনি দিল––বিগু) । ~বেধ বি কান বিঁধানো অনুষ্ঠান। ~ভূষণ বি কানের অলঙ্কার। ~মূল বি কানের গোড়া । ~রন্ধ্র বি কানের গর্ত বা গহ্বর । ~শূল বি রোগবিশেষ; কানের বেদনা । কর্ণান্তর বি এক কান থেকে অন্য কান । {স. √কৃ+ন(নন্), অথবা, √কর্ণ+অ(অচ্)}

**কর্ণধার** ⇒ কর্ণ৩

**কর্ণাট** [কর্‌নাট] বি দাক্ষিণাত্যের দেশবিশেষ। কর্ণাটী, কর্ণাটিকা বি স্ত্রী. কর্ণাট দেশীয়া রমণী (ঝিলাম রেবা নদী তীরে, মেঘদূত গতি খুঁজে ফিরে, তোমারি হে তন্বী শ্যামা কর্ণাটিকা––নই) । {স. কর্ণ+ √অট্+অ(অণ্)}

**কর্ণিক, কর্ণিকা** [কোর্‌নিক্, –কা] বি রাজমিস্ত্রিদের পলস্তারা লাগানোর কাজে ব্যবহৃত যন্ত্রবিশেষ (রাজমিস্ত্রির বেশ পরিগ্রহ করেও কর্ণিক ধারণ–পূর্বক––ঈবি) । {স. কর্ণ+ইক(ঠন্), + আ(টাপ্)}

**কর্ণিকা১** [কর্‌নিকা] বি কর্ণভূষণ; কর্ণাবরণ (কর্ণিকা কানে যূথী হেলে পড়ে ঢলঢল। ডগমগ মদভরে রসভরে টলমল––শাহো)। {স. কর্ণ+ইক(ঠন্)+আ(টাপ্)}

**কর্ণিকা২** [কোর্‌নিকা] বি লেখনী । ২ পদ্মের বীজকোষ। ৩ বৃন্ত। {স. কর্ণ+ইক(ঠন্)+আ(টাপ্)}

**কর্ণিকার** [কোর্‌নিকার্] বি সোঁদাল গাছ অথবা সোঁদাল (সোনালু) ফুল; সোনালু পুষ্প বা বৃক্ষ (অনাবিল শুভ্রতার কোলে ফুট উঠল সোনার ফুলে সাজানো একটিমাত্র কর্ণিকার ––অঠা) । {স. কর্ণিকা +√ঋ+অ(অণ্)}

**কর্তন** [কর্‌তোন্/–তন্] বি ১ কাটা; ছেদন । ২ অতিবাহন; কাটানো (কাল কর্তন) । কর্তনী বি কাঁচি; কাতান; ছেদনাস্ত্র। {স. √কৃৎ+অন(ল্যুট্)}

**কর্তব** ⇒করতব

**কর্তব্য** [কর্‌তোব্‌বো] বিণ ১ করণীয় । ২ উচিত; বিধেয়। ❑ বি ১ করণীয় কর্ম । ২ উচিত কর্ম । ~কর্ম বি করণীয় কাজ । ~নিষ্ঠ, ~পর, ~–পরায়ণ বিণ কর্তব্য পালনকারী। ~তা বি ঔচিত্য; করণীয়তা। ~ – নিষ্ঠা, ~পরতা, ~পরায়ণতা বি কার্যে আসক্তি; কর্তব্যানুরক্তি । ~পরাঙ্‌মুখ, ~বিমুখ বিণ কর্তব্য কার্য অবহেলাকারী, কর্তব্যে যত্নবান নয় এমন । ~– পালন, ~– সম্পাদন, ~সাধন বি কর্তব্যকার্য করণ। ~ বিমূঢ়, কিংকর্তব্যবিমূঢ় বিণ কর্তব্য স্থির করতে অক্ষম । {স. √কৃ+তব্য}

**কর্তরিকা, কর্তরী** [কর্‌তোরিকা, কর্‌তোরি] বি কাটারি। {স. √কৃৎ+অর(অরন্)+ঈ(ঙীষ্)+ক(কন্)+আ(টাপ্)}

**কর্তা** [কর্‌তা] বি, বিণ ১ করে যে । ২ করানোর ক্ষমতা যার হাতে; মনিব; মালিক। ৩ প্রধান; অধ্যক্ষ। ৪ গৃহস্বামী। ৫ স্বামী; পতি। ৬ নির্মাতা; স্রষ্টা প্রণেতা । ❑ বি ১ বিধাতা। ২ কারকবিশেষ। কর্তৃত্ব বি ১ প্রভুত্ব; নেতৃত্ব; নায়কত্ব। ২ কর্তার ভাব। ৩ অধিকার। ~ত্বি, ~ত্তি, ~লি বি ওস্তাদি; মাতব্বরি। কর্তার ইচ্ছায় কর্ম বি কর্তার খেয়াল মোতাবেক যে কাজ করা হয়––যাতে অন্যের কিছু বলার বা করার নাই। ২ স্বেচ্ছাচারিতা। {স. √কৃ+তৃ(তৃচ্)}

**কর্তাভজা** [কর্‌তাভজা] বি ধর্মসম্প্রদায়বিশেষ; আউলচাঁদের মতাবলম্বী ধর্মীয় দল । ❑ বিণ প্রভুভক্ত; স্তাবক; তোষামোদকারী (হালিম একদিকে যেমন কোম্পানির বিশ্বস্ত ও প্রিয়পাত্র অন্যদিকে ব্যাপারী ও কেরাণীদের কাছে নিতান্ত কর্তাভজা ও ধামাধরা––আমআ)। {কর্তা+ভজা; ২তৎ.}

**কর্তাল** ⇒ করতাল

**কর্তালি** ⇒ কর্তা

**কর্তিত** [কোর্‌তিতো] অব্য দ্বারা; থেকে; সহায়তায়; আনুকূল্যে । {স. কর্তৃ+ক(কপ্)}

**কর্তৃকারক** [কোর্‌তৃকারোক্] বি (ব্যা.) ক্রিয়ার সঙ্গে অন্বিত ক্রিয়ার সম্পাদক ; কর্তৃপদ; nominative case । {স. কর্তৃ+কারক; কর্মধা.}

**কর্তৃত্ব** ⇒ কর্তা

**কতৃপক্ষ, কর্তৃবর্গ [**কোর্‌তৃপক্‌খো, –বর্‌গো] বি কর্তাস্থানীয়গণ; প্রধানগণ; কর্মকর্তাগণ। {স. কর্তৃ+পক্ষ, বর্গ}

**কর্তৃবাচ্য** [কোর্‌তৃবাচ্‌চো] বি যে–বাচ্যে কর্তৃপদ প্রধান; active voice। {স. কর্তৃ+বাচ্য}

**কর্ত্রী** [কোর্‌ত্রি] বি, বিণ স্ত্রী. ১ ক্ষমতার অধিকারী। ২ গৃহিণী । ৩ গৃহস্বামী; প্রভুপত্নী। ৪ প্রণেত্রী । ৫ প্রধানা; অধ্যক্ষা। {স. কর্তৃ+ঈ(ঙীপ্)}

**কর্দম** [কর্‌দম্] বি ২ কাদা; পাঁক। ২ পাপ; কলুষ। ~পিচ্ছিল বিণ অত্যন্ত কর্দমাক্ত; কাদায় পিছল (বাংলা দেশ আপনার কর্দমপিচ্ছিল ঘনসিক্ত রুদ্ধ জঙ্গলের মধ্যে––রঠা) । ~ময়, কর্দমাক্ত বিণ পঙ্কিল; পাঁকভরা; কাদামাখা। {স. √কর্দ্+অম}

**কন্নি, কর্নি, কুর্নি** [কোন্‌নি, কোর্‌নি, কুর্‌নি] বি চুনবালির প্রলেপ দেওয়ার জন্য রাজমিস্ত্রি কর্তৃক ব্যবহৃত লৌহযন্ত্রবিশেষ। {স. কর্ণিকা>কন্নিআ>কন্নি; কর্ণিকা>কর্নি}

**কর্পর** ⇒ খর্পর

**কর্পূর** [কোর্‌পুর্] বি বৃক্ষরস থেকে প্রস্তুত গন্ধদ্রব্যবিশেষ যা বাতাসের সংস্পর্শে অল্পক্ষণের মধ্যে ক্ষয়প্রাপ্ত হয় (আমাদেরও পেটের অসুখ আমান উল্লার সৈন্য বাহিনীর মত কর্পূর হয়ে উবে যাবে––সৈমু)। {স. √কৃপ্+উর>প্রা. কপ্‌পুর>}

কর্পোরেশন [কর্‌পোরেশন্] বি পৌরসভা; পরিষদ; সমিতি। {ই. corporation}

**কর্বূর,** **কর্বুর** [কোর্‌বুর্] বি রাক্ষস (সাজিল কর্বূরবৃন্দ––মদ) । {স. √কর্+ঊর, উর(উরচ্)}

কর্ম [কর্‌মো] বি ১ কাজ; যা করা হয় । ২ ক্রিয়া; অনুষ্ঠান । ৩ সুকৃতি দৃস্কৃতি নির্বিশেষে সকল কাজের অনিবার্য ফল । ৪ অদৃষ্ট; ভাগ্য (কর্মদোষ) । ৫ সার্থকতা; উপযোগিতা (কোনো কর্মের নয়) । ৬ জীবিকা; ব্যবসায় (কর্মক্ষেত্র, কর্মস্থল)। ৭ অন্ত্যেষ্টিক্রিয়া (ক্রিয়াকর্ম) । ৮ কারকবিশেষ (objective case) । ~কর বি কর্মচারী; আজ্ঞাবাহী (কর্মকর ভালো কাজের জন্য ভালো মাইনে, খারাপ কাজের জন্যে কম মাইনে পায়––রাসা) । ~কর্তা বি ১ যিনি কর্মনির্বাহ করান; অফিসার (officer) । ২ প্রধান। ~কারী(–রিন্) বিণ, বি যে কার্য করে; কর্মী; কর্মচারী (সহস্র সহস্র যত কর্মকারিগণ। সছন্দে সে ডিঙ্গা করিলা সুশোভন ।।––সৈআ) । ~ কুশল , ~পটু বিণ কাজ করিলা নিপুণ বা দক্ষ বিণ কাজ করতে সক্ষম; কাজ করার ক্ষমতা রাখে এরূপ । ~ক্ষেত্র বি কাজের জায়গা বা চাকরিস্থল। ~চারী(–রিন্) বি বেতনভোগী কর্মী; আমলা । ~ঠ বিণ কর্মপটু; কর্মের অন্ধিসন্ধি বিষয়ে জ্ঞানী । ~ত্যাগ বি ১ চাকরি ত্যাগ; resignation । ২ কর্মবর্জন; কাজ বন্ধ রাখা। ~ত্যাগী (–রিন্) বিণ কাজকর্ম ছেড়ে দিয়েছে এমন । ~দক্ষ বিণ কাজে পটু; কর্মনিপুণ । ~দোষ বি ১ কুকর্মের ফল; পাপ। ২ দুর্ভাগ্য। ~নাশা বিণ কর্ম পণ্ড করে এমন; কর্মে বিঘ্ন সৃষ্টিকারী (অনাবশ্যক নির্বোধ কর্মনাশা বাবা––রঠা)। ~নিষ্ঠ, ~পরায়ণ বিণ কর্মে নিষ্ঠা আছে এমন; কর্মে মনোযোগী । ~পটুতা বি কর্মে দক্ষতা; কর্মের ক্ষমতা; কর্মনিপুণতা (নিজের কর্মপটুতার প্রতি স্ত্রীর এইরূপ বিশ্বাসের অভাবে––রঠা) । ~ফল বি কৃতকর্মের পাপ বা পুণ্য; জীবনের সকল কর্মের পরিণাম। ~বশত, ~নিবন্ধন ক্রিবিণ কার্যানুরোধে; কাজের প্রয়োজনে । ~বীর বি যিনি মহদুদ্দেশ্যে জীবনকে কর্মে নিয়োগ করেছেন; যিনি মহৎ কার্য করে সার্থকতা বা সফলতা অর্জন করেছেন; সদুদ্দেশ্য সাধনে সার্থক কর্মী । ~ভূমি বি কার্যক্ষেত্র; সংসার সমরাঙ্গণ । ~ভোগ বি ১ দুষ্কর্মের পরিণাম। ২ দুর্ভোগ; অযথা হয়রানি। ~যোগ বি কার্যসাধনে একান্ত নিষ্ঠা। ~যোগী(–গিন্) বিণ যিনি কর্মসাধনে যোগীর ন্যায় নিষ্ঠাবান । ~লিপ্ত বিণ কর্মে নিযুক্ত (তাকালে তার দুই কর্মলিপ্ত বলিষ্ঠ বাহুর দিকে––অচিসে) । ~শালা বি কর্মস্থল; কার্যালয়; কারখানা। ~শীল বিণ কাজে নিষ্ঠা আছে এমন; কর্মসাধনে তৎপর। ~সচিব বি কর্মসম্পাদক; কার্যনির্বাহক। ~সিদ্ধি বি কার্যোদ্ধার; উদ্দেশ্য সাধন । ~সূত্র বি কাজের ক্রম নিয়ম বা গতিক; কার্যক্রম । ~স্থল, ~স্থান বি চাকরিস্থল; কার্যক্ষেত্র; অফিস । কর্মাক্ষম বিণ কাজ করতে অক্ষম; কাজের অনুপযুক্ত । {স. √কৃ+মন্(মনিন্)}

**কর্মকার** [কর্‌মোকার্] বি কামার; লৌহের কারিগর । {স. কর্ম+কার(√কৃ+অ(অণ্)}; উপপদ তৎ.}

**কর্মধারয়** [কর্‌মোধারয়্] বি সমাস বিশেষের নাম । (ব্যা.) বিশেষণ ও বিশেষ্য পদের মিলনে যে পদ গঠিত হয় এবং তাতে বিশেষ্যের অর্থ প্রাধান্য লাভ করে যথা নীলাম্বর; চঞ্চল–অঞ্চল ইত্যাদি । {স. কর্ম+ধৃ+ণিচ্+অ(শ);কর্মধা.}

**কর্মপ্রবচনীয়** [কর্‌মোপ্রোবোচোনিয়ো] বিণ (ব্যা., পরি.) বিশেষ্য অথবা সর্বনাম পদের পর বসে যে অব্যয় শব্দ কারক–বিভক্তির কাজ করে। যথা––লাঠি ‘দিয়ে’ মারো; গাছ ‘থেকে’ লাফ দাও, আমার ‘প্রতি’ তোমার ভক্তিনাই। {স. কর্ম+প্রবচনীয়}

**কর্মাকর্ম** [কর্‌মাকর্‌মো] বি কর্তব্য ও অকর্তব্য; কাজ ও অকাজ । {স. কর্ম+অকর্ম; দ্বন্দ্ব.}

**কর্মাধ্যক্ষ** [কর্‌মাদ্‌ধোক্‌কো] বি প্রধান সম্পাদক; চূড়ান্ত কার্য–নির্বাহক; secretary । {স. কর্ম+অধ্যক্ষ; ৬তৎ.}

**কর্মানুবন্ধ** [কর্‌মানুবন্‌ধো] বি কার্যগতিক; কার্যব্যপদেশ; কাজের তাগিদ বা তাড়া । {স. কর্ম+অনুবন্ধ; ৬তৎ.}

**কর্মান্তর** [কর্‌মান্‌তর্] বি অন্যকর্ম; অপর কাজ; কার্যান্তর। {স. কর্ম+অন্তর; নিত্য.}

**কর্মার** [কর্‌মার্] বি কর্মকার্; কামার; লৌহকার। {স. কমূ+√ঋ+অ(অণ্)}

**কর্মিক** [কোর্‌মিক্] বি কর্মশীল; কর্মক্ষম; কর্মিষ্ঠ (এক মেয়ে কর্মিক আবিষ্কার করেছে––মব) । {স. কর্ম+ই(ইন্)+ক}

**কর্মিষ্ঠ** [কোর্‌মিশ্‌ঠো] বিণ একান্ত কর্ম; কর্মপরায়ণ; সক্রিয় (কর্মিষ্ট যন্ত্রণা না হলে বলবো––বিদে) ।{স. কর্ম+ইষ্ট}

**কর্মী** [কোর্‌মি] বি, বিণ ১ যে কাজ করে; শ্রমিক বা কর্মচারী । ২ কর্মকুশল; কর্মপটু । {স. কর্ম+ইন্(‌ইনি)}

কর্মোদ্যম [কর্‌মোদ্‌দম্] বি কর্মের উৎসাহ; কর্মপ্রচেষ্টা (কিন্তু অসীশ কর্মোদ্যম––মব) । {স. কর্ম+উদ্যম; ৬তৎ.}

**কর্য** ⇒ কর্জ

**কর্ষ১** [কর্‌শো] বি স্বর্ণ–রৌপ্যাদি ওজনের পরিমাণবিশেষ। কবিরাজি মতে দুই তোলায় এক ‘কর্ষ’ {স. √কৃষ্+অ(ঘঞ্)}

**কর্ষ২, কর্ষণ** [কর্‌শো, কর্‌শন্] বি ১ চাষ । ২ আকর্ষণ । ৩ ঘর্ষণে যাচাই । কর্ষিত, কৃষ্ট বিণ । কর্ষক, কৃষক বি ১ কৃষক; চাষি; কর্ষণজীবী। ২ আকর্ষক । কর্ষিত বিণ ১ ঘর্ষণে যাচাই কৃত (অগ্নিপরীক্ষায় গৌরবের সহিত উত্তীর্ণ হয়ে কর্ষিত কাঞ্চনের মত তুমি আরো উজ্জ্বল––ফক)। ২ চষা ।{স. √কৃষ্+অ(ঘঞ্), অন (ল্যুট্)}

**কর্ষণ, কর্ষিত১** ⇒ কর্ষ২

**কল১** [কল্] বি ১ যন্ত্র; মেশিন । ২ ফাঁদ; ভ্রমোৎপাদনের জন্য গুপ্ত কৌশলপূর্ণ যন্ত্র । ৩ কারখানা । ৪ কৌশল; কায়দা; প্যাঁচ। ৫ যন্ত্রের বোতাম, সুইচ হাতল বা চাবি যা টিপলে বা ঘোরালে বা টানলে যন্ত্র চালু করা বা বন্ধ করা যায় । ৬ পানির কল; নলকূপবিশেষ। ~কব্জা বি যন্ত্রপাতি; যন্ত্রের বিভিন্ন অংশ । ~কাঠি বি চাবিকাঠি । ~কারখানা বি মিল; যান্ত্রিক উৎপাদনের কেন্দ্র । বিভিন্ন ধরনের কারখানাস্থল । ~কৌশল বি নানা কায়দা; বিবিধ রকম চাতুর্য । ~ঘর বি ১ কারখানা ঘর বা মেশিন ঘর । ২ (আল.) গোপন মন্ত্রণা দ্বারা পরিচালনা করা । ~বল বি কায়দা–কৌশল; যান্ত্রিক কৌশল (পাখির ডানার মধ্যে নানা কলবল কিভাবে কাজ করছে তার খোঁজই নেই––অঠা) । কলে পড়া বিণ ছকাবাঁধা; গতানুগতিক; নিয়মবদ্ধ (এই কলে পড়া জীবন–যাত্রার মধ্যে একটুখানি রস একঠুখানি শিল্প সৌন্দর্য না ঢোকাতে পারলেও তো বাঁচিনে––অঠা) । কলের গান বি গ্রামোফোন। কলের পুতুল বি যন্ত্রচালিত পুতু । ❑ বিণ স্বকীয়তাশূন্য পরমতচারী; স্বকীয় সত্তাবিহীন আদেশ পালনকারী। {স. কলা; তুল. হি. কল}

**কল২** বি সুললিত ধ্বনি; কাকলি । ❑ বিণ সুললিত; মধুর । ~কণ্ঠ বি, বিণ ১ মধুর স্বর; ললিত কন্ঠধ্বনি । ২ মধুর কাব্য রচয়িতা। ৩ কপোত । ৪ কোকিল । ৫ হংস । ~কণ্ঠী বিণ । ~কথা বি শ্রুতিমধুর ভাষা; সুললিত ভাষা (সমুচ্ছল কলকথা––রঠা) । ~ ~বি ১ জল প্রবাহজনিত মৃদু মধুর ধ্বনি। ২ নারী বা শিশু কণ্ঠের কোলাহল। ৩ পাখির কাকলি (প্রভাত সময়ে কাক কলকলি আহার বাঁটিয়া খায়––চদা) । ~কলানো ক্রি কলকল ধ্বনি করা; মধুর কলরব করা (খাবি দাবি কলকলাবি––গান) । ~কাকলি বি সুমধুর কণ্ঠধ্বনি; মধুর গুঞ্জনধ্বনি। ~কূজন, ~গুঞ্জন বি অস্ফুট মধুর ধ্বনি । ~তান বি মধুর রব। ~ধ্বনি বি কাকলি। ~নাদ বি কলশব্দ। ~নাদী বিণ । ~বাহিনী বিণ কলকল মধুর স্বর উৎপন্ন হয় যার প্রবাহে; মধুর শব্দে প্রবাহিত (এই কলবাহিনী ভাগীরথীর তীরে––বচ)। ~মুখর, ~মুখরিত বিণ কাকলিমুখর; মধুর গুঞ্জনে ধ্বনিত। ~রব, ~রোল বি বহুকণ্ঠের সম্মিলিত গুঞ্জন; কোলাহল; গণ্ডগোল। ~স্বন, ~স্বর বি সুমধুর ধ্বনি; কলকাকলি (পাপিয়ার কলস্বনে তোমারি মাধুরী––সদ) । ~হংস বি কলশব্দকারী হংস; রাজহাঁস বা বালিহাঁস। কলহংসী স্ত্রী.। ~হাস্য বি মধুর উচ্চহাস্য; উচ্ছ্বসিত মধুর হাসি; হাস্যময় মধুর ধ্বনি (এস তৃষ্ণার দেশে এস কলহাস্যে––সদ)। ~হাসিনী বিণ স্ত্রী. মধুর উচ্চহাস্যকারিণী । {স. √কল্+অ(অচ্); ধ্বন্যা.}

**কল৩** [কল্] অঙ্কুর। কলই, কলাই বি শস্যবিমেষ; মাস কলাই (কাইন্দনা কাইন্দনা বাছা কলই ভাজা দিমু––গান)। {স. √কল্+অল(অলচ্)=কলল>কল}

**কলকা, কল্কা** [কল্‌কা] বি কাপড়ের পাড় প্রভৃতিতে মোরগ–ফুলের মতো অথবা পাতার আকৃতি নকশা; ছোট ছোট পাতার বা পদ্মকুঁড়ির আকৃতির নকশা (কাস্কীরের পদ্ম–সরোবর আপনাকে ধরা দিলে একটুখানি কলকার কাজের মধ্যে––অঠা) । ~দার বিণ কলকার দ্বারা চিত্রিত। ~পেড়ে বিণ কলকার দ্বারা বুটিদার পাড়যুক্ত । {তু. কলগ়ী ............ ; হি. ‘কলগা’}

**কলকাতা, কলকেতা** [কোলকাতা, কল্‌কেতা] বি ‘কলিকাতা’ শব্দের পশ্চিম বঙ্গীয় কথ্য প্রয়োগ (এর জন্যেই বোধহয় কলকেতায় যেতে হবে––বঙ্গবাণী)। {ই. Calcutta ; কালীঘাট>}

**কলকে, কলকি, কলিকা** [কোল্‌কে, –কি, কোলিকা] বি তামাকের ছিলিম; হুঁকার শীর্ষদেশে ন্যস্ত মৃন্ময় বা ধাতব তামাকাধার; যাতে অগ্নি সংযোগ করে ধূমপান করা হয় (বসে আছি নৈচে ধরে শূন্য কলকে শূন্যে তুলে––নই)। ~পাওয়া ক্রি ১ আসরে মর্যাদা পাওয়া; খাতির–যত্ন নাই––বঙ্গবাসী; স্বভাবকবি কল্কে পেলে না সে সভায়––অঠা)। ২ পাত্তা পাওয়া (আর তাহারা আমার কাছে কলিকা পাইবে না––ঈবি)। {স. কলিকা(কলি+ক(কন্)+আ অথবা কল+ইক(ঠন্)+আঁ}

**কলক্কল** [কলক্‌কল্] বি ১ উচ্চ কলরব (শব্দমধ্যস্থ যুক্ত বর্ণটি ওজঃ–প্রকাশক) । ২ পক্ষীদের উচ্চস্বর কলরব। ৩ সবেগে জলনির্গমনের শব্দ। {ধ্বন্যা.; কলকল}

**কলগী** [কোল্‌গি] বি শিরোভূষণ; তাজ; রাজমুকুটের বিচিত্রিত পক্ষময় চূড়া; tiara (মানিক কলগী তোরা চক্‌মকে হীরা––ভারা) । {তু. কলগ়ী ............... }

**কলঘোষ** [কলোঘোশ্] বি মধুর কণ্ঠ; কলকণ্ঠ; মিষ্ট স্বর; কোকিল । {স. কল+ঘোষ}

**কলঙ** (অপ্র.) [কলোঙ্] বি ‘কলঙ্ক’ শব্দের অপভ্রংশ (সোআমীর পদে মরণ হউক কলঙ ঝ্যান্‌না (যেন না) ওঠে––গোদা)। {স. কলঙ্ক>}

**কলঙ্ক** [কলঙ্‌কো] বি অপবাদ; দাগ; মরিচা; মালিন্য। ~ – কালিমা বি কলঙ্কজড়িত মালিন্য বা দাগ; বিরাট অখ্যাতি; নিন্দা বা অপযশ । ~ধরা, ~পড়া ক্রি দাগ পড়া; কলঙ্কিত হওয়া। ~ভঞ্জন বি কলঙ্ক বা অপযশ ক্ষালন; দোষ বা অপরাধ মোচন বি কলঙ্কভঞ্জন; অপযশ ক্ষলন। ~ রটানো ক্রি দুর্নাম বা নিন্দা ছড়ানো; (কারও) অসচ্চরিত্রতা সম্বন্ধে প্রচার করা । ~–লাঞ্ছিত বিণ কলঙ্কের মসীতে লিপ্ত; অপযশের সমীতে চিহ্নিত; কৃত দুষ্কর্ম বা কলঙ্কের দ্বারা অপদস্থ; বিশেষভাবে অসম্মানিত বা দুর্নামগ্রস্ত; মসী–চিহ্নিত। কুলের ~ বি কুলাঙ্গার; কুলের পক্ষে অযোগ্য বা অসম্মানাস্পদ (ব্যক্তি)। {স. কলা+অঙ্ক, অথবা, ক+√রঙ্কি+অ(অন্)}

**কলঙ্কষ** [কলোঙ্‌কশ্] বি সিংহ; পশুরাজ। কলঙ্কষা স্ত্রী.। {স. কল+ং(খচ্)+ √কষ্+অ}

**কলঙ্কিত** [কলোঙ্‌কিতো] বিণ কলঙ্কযুক্ত; কলঙ্কী; অপবাদগ্রস্ত । কলঙ্কিতা স্ত্রী.। {স. কলঙ্ক+ইত(ইতচ্)}

**কলঙ্কী** (–ঙ্কিন্) [কলোঙ্‌কি] বিণ অপযশ–লাঞ্ছিত; কলঙ্কযুক্ত; দুর্নামগ্রস্ত; দাগী; অঙ্কিত; যার অপযশ ঘটেছে (কাঁদে রে কলঙ্কী চাঁদ মৃগ লয়ে কোলে––ভারা)। কলঙ্কিনী স্ত্রী.। {কলঙ্ক+ইন, +ঈ(ঙীষ্)}

**কলটেপা** ⇒ কল১

**কলতান** ⇒ কল২

**কলত্র** [কলোত্‌ত্রো] বি পত্নী; স্ত্রী (অবশিষ্ট যৎকিঞ্চিৎ স্বয়ং পুত্র, কলত্র ও দুহিতার সহিত আহার করিল––ঈবি) । {স. কল+ √ত্রৈ+অ; √গড্+অত্র(অত্রন্)}

**কলধৌত** [কলোধোউতো] বি ১ সোনা; সুবর্ণ (কলেবর কান্তি কিবা কলধৌত দাম––ঘচ) । ২ রৌপ্য; রজত । ~ – বাহিনী বিণ রুপালি স্রোতোবতী; রজতধারা (সেই ক্ষুদ্র পল্লীগ্রাম বেড়িয়া অদ্যাপি সেই কলধৌত–বাহিনী গঙ্গা তর তর রব করিতেছেন––বচ) । {স. কল+ধৌত; ৩তৎ.}

**কলধ্বনি** ⇒ কল২

**কলন** [কলোন্] বি ১ গণনা । ২ আহরণ; গ্রহণ । কলিত বিণ ১ গণিত। ২ ধৃত; গৃহীত; আহৃত। উৎ~ বি উদ্ধরণ। উৎকলিত বিণ উদ্ধৃত; আহৃত । {স. √কল্+অন্(ল্যুট্)}

**কলনাদ, কলনাদী** ⇒ কল২

**কলন্তর** [কলন্‌তর্] বি সুদ; কুসীদ (কেহ কলন্তর লয়, বৃষে কেহ ধান্য বয়––কমু)। {স. কলান্তর>কলন্তর}

**কলন্দর, কালন্দর** [কলন্‌দর্, কা–] বি ইতস্তত পরিভ্রমণকারী সুসলমান ফকিরবিশেষ (ঋণ কড়ি নাহি দাও নহ কলন্দর––কমু; কালন্দর হয়্যা কে ফিরে দিবারাতি––কমু)। {আ. ক়লন্দার .............. }

**কলপ** [কলোপ্] বি ১ খেজাব; পাকা চুল কালো করার রং। ২ (কাপড় কাচার পর কাপড়ে প্রদত্ত) ভাতের মাড়, অ্যারারুট প্রভৃতি। {আ. কলফ্ ......................}

**কলপিত** [কলোপিতো] বিণ কলপ দ্বারা কালো–করা; কলপ–চর্চিত (প্রলেপে লোলচর্ম কলপিত কেশ বৃদ্ধের দশা প্রাপ্ত––রাব)। {আ. কলফ+বা. ইত}

**কলব** [কলব্] বি হৃদয়; মন। {আ. ক়ল্‌ব্ ..............}

**কলবল১** ⇒ কল১

**কলবল২** [কল্‌বল্] বি জলে আলোড়ন ঘটিয়ে নড়াচড়া করার দৃশ্য (সেই জলে আজি নানান রোগের জীবাণু আসিয়া করিতেছে কলবল––জউ) । {‘কিলবিল’ শব্দের আঞ্চ. রূপ; ধ্বন্যা.}

**কলবলি** [কল্‌বোলি] বি কোলাহল; বহুলোকের অস্পষ্ট কণ্ঠধ্বনি (কলবলি শুনিয়া সবার কানে লাগে তালি––ফগ) । {ধ্বন্যা.}

**কলবাহিনী** ⇒ কল২

**কলবিঙ্ক** [কলোবিঙ্‌কো] বি চটক পক্ষী; চড়াই পাখি (ময়ূরই সুন্দর, কলবিঙ্ক নয়, কাক নয় এই কথা যারা বলেছে এমন মানুষই পৃথিবীতে ছেয়ে রয়েছে দেখতে পাই––অঠা; কুরর কুক্কুট কঙ্ক, কামী কোক কলবিঙ্ক, কলরব কুলিঙ্গ কর্কট ––কমু)। {স. কল+বিঙ্ক}

**কলভ** [কলবো] বি উষ্ট্র–শাবক; তুতুরা গাছ। {স. √কল্+অভ(অভচ্)}

**কলম১** [কলম্] বি ১ লেখনী; নল; পালক; খাগড়া ইত্যাদি থেকে প্রস্তুতকৃত একপ্রকার লেখনী। ২ কলমের আকৃতিবিশিষ্ট কাঁচ কাটবার যন্ত্রবিশেষ। ~কেসুর বি লেখনীর ভুলভ্রান্তি । ~ চি বি শ্রুত–লেখক; লিপিকার। ~দান, ~দানি বি লেখনী রাখার পাত্র। কলমি , কলুমে, কলমিয়া বিণ । ~পেশা বি ১ লিপিজীবী; মসীজীবী; লেখক (কলমপেশার নির্বাক কাজ নিয়েছি কেন ?––মব)। ২ কোরানিগিরি; লিপিকার বৃত্তি। ~পেষা ক্রি কেরানিগিরি করা; অবিশ্রাম লেখনী চালনা । ~বাজ বিণ শক্তিধর লিখিয়ে; রচনা–শক্তিসম্পন্ন (কেমনতরো কলমবাজ হে ?––মব)। ~বাজি বি ১ লেখনী চালন; লেখনীযুদ্ধ (কলমবাজিতে উদর পূর্তি করে––মব) । ২ লেখকের বৃত্তি বা চাতুর্য । কলমি বিণ ১ হস্থলিখিত (কলমি পুঁথি) । ২ কলমের আকৃতিবিশিষ্ট (কলমি বা কলমকাটা নাক)। কলমি পুঁথি বি পাণ্ডুলিপি । {আ. ক়লম .............. , স. কলম্ব }

**কলম২** [কলম্] বি ছোটো শাখার একপ্রান্ত কলমের মুখের কতো কেটে গাছের ডালে বেঁধে উৎপন্ন করা চারা (আমের কলম, জামের কলম, লেবুর কলম ইত্যাদি) । কলমি বিণ কলমজাত বা কলমের গাছে উৎপন্ন (কলমি চারা) । {আ. ক়লম ..........., হি. কলম}

**কলম৩** [কলম্] বি হুকুম; লেখা; লিখিত বিধান; নির্দেশ (খোদার কলম যেখানে যাকে মারা সেখানেই তো তার মৃত্যু । রদ না হইবে কভু কলম আল্লার––ফগ)। {আ. ক়লম ..............}

**কলম৪** [কলম্] বি পলওয়ালা লম্বা স্ফটিক বা কাঁচ খণ্ড (এক হাজার চার শ চল্লিশটা করে কাঁচের কলম, চব্বিশ রঙের রামধনুকের মত আভা দিচ্ছে––অঠা। {ই. column}

**কলম৫** [কলম্] বি স্তম্ভ; পত্রিকার কলম (চতুর্থ কলমে দ্রষ্টব্য)। {ই. column}

**কলম৬** [কলম্] বি শালিধান; কলমা ধান । {স. √কল্+অম, আ. ক়লম ...............}

**কলমা, কলেমা** [কল্‌মা, কলেমা] বি ১ ইসলামের মূলমন্ত্র––কলেমা “তয়্যিবাঃ লা–ইলাহা ইল্লাল্লাহু মুহম্মদুর রসূলুল্লাহ” অর্থাৎ আল্লাহ ব্যতীত উপাস্য নাই, মুহম্মদ (সা.) আল্লাহর রসুল––ইসলামের এই বিশ্বাসমূলক স্বীকারোক্তি (কলেমা শাহাদতের বাণী ঠোঁটে কে এল ওই––নই)। ২ বাণী; sermon (সে যেন ফাঁসীর আগে পাদরী সাহেরে কলমা শুনছে––কেম)। ~পড়া ক্রি ১ ইসলামের মূলমন্ত্র আবৃত্তি করা । ২ যথারীতি বিবাহ করা। ~ পড়ানো ক্রি যথারীতি বিবাহ দান (মোল্লা তখন কলমা পড়ায় সাক্ষী উকিল ডাকি––জউ) । ~ শাহাদৎ বি সাক্ষ্যবাণী––“আমি সাক্ষ্য দেই যে আল্লাহ ব্যতীতত উপাস্য নেই, তিনি একক ও শরিকহীন এবং সাক্ষ্য দেই যে মুহম্মদ (সা.) তাঁর রসূল।” {আ. কালিমাহ ............}

**কলমি** [কোল্‌মি] বি শাকবিশেষ। {স. কলম্বী>কলম্বি>; কলম্মী>কলমি}

**কলম্ব** [কলম্‌বো] বি ১ বাণ; তীর; শর (অযুত কলম্বকুল উড়িল গাছ। {স. √কল্+অম্ব}

**কলম্বী, কলম্বিকা** [কলোম্‌বি, কলোম্‌বিকা] বি কলমি শাক। {স. কলম্ব+ঈ, +ক(কন্)+আ(টাপ্)}

**কলরব, কলরোল** ⇒ কল২

**কলশি, কলশী** ⇒ কলস

**কলষ, কলসি, কলশি** [কলোশ্, কোল্‌শি, –কো, –] বি ১ ঘড়া; গাগরি; জলপাত্রবিশেষ। ২ কলসাকৃতি গৃহচূড়া। {স. কল্+√শু+অ(ড)+ঈ>ই}

**কলস্বন, কলস্বর** ⇒ কল২

**কলহ** [কলোহো] বি ঝগড়া; বিবাদ; বচসা; বাক–বিতণ্ডা। {স. কল+√হন্+অ (ড)}

**কলহান্তরিতা** [কলোহান্‌তোরিতা] বি যে নায়িকা নায়কের সঙ্গে কলহ বা ঝগড়া করে দূরে থেকে অনুতাপ করে, তাকে ‘কলহান্তরিতা’ বলে। {স কলহ+অন্তরিতা; ৩তৎ.; অথবা সুপ্‌সুপা; কলহ+অন্তর+ইত্(‌ইতচ্)}

**কলহাস্য** ⇒ কল২

**কলা১** [কলা] বি ১ চাঁদের ষোলো ভাগের একভাগ (দ্বিতীয়ার চন্দ্র যেন নিত্য বাঢ়ের কলা––সৈআ) । ২ কালের পরিমাণবিশেষ; অল্প সময় । ৩ গীতবাদ্যনৃত্যাদি চৌষট্টি বিদ্যা। ৪ শিল্প; চারুশিল্প । ৫ কৌশল; কারিগড়ি নির্মাণকুশলা; কারুশিল্প। ৬ ছল–চাতুরী (পতি ভুলাবার কলা ––ভারা) । ~ধর বি চন্দ্র (আকাশে করেন কেলি লয়ে কলাধরে রোহিণী––মদ) । ~বৎ, ~বত বিণ বি ওস্তাদ গায়ক; কালোয়াত; সঙ্গীতশিল্পে পারদর্শী (কাবুলে যে দেড়জন কলাবল আছেন তাঁরা গান শিখেছেন যুক্তপ্রদেশে––সৈমু)। ~বতী স্ত্রী. সুকুমার শিল্পে নিপুণ; শিল্পরসিক। ~বিদ্যা বি শিল্পবিজ্ঞান । ~ভবন বি নানাবিধ শিল্পবিদ্যার আগার বা শিক্ষাকেন্দ্র । {স. √কলি+অ(অচ্)}

**কলা২** [কলা] বি ১ স্বনামপ্রসিদ্ধ ফল; কদলী; রম্ভা। ২ কলাগাছ; কদলীতরু। ৩ বৃদ্ধাঙ্গুষ্ঠ; অবজ্ঞাসূচক শব্দ। ৪ অকিঞ্চিৎকর কিছু (কলা করবে; আমার ক্ষতি না, কলা হবে)। ~ খাওয়া ক্রি নিরাশ হয়ে ফাঁকিতে পড়া; অবজ্ঞাপ্রকাশক উক্তি । ~ দেখানো ক্রি ফাঁকি দেওয়া ; বৃদ্ধাঙ্গুষ্ঠ প্রদর্শন ; ঠকানো (তোমায় ভেংচুতে ভেংচুতে ও কলা দেখাতে দেখাতে তবে যাব––কাসি) । ~ পোড়া খাও ক্রি ফাঁকিতে পড়ো; উৎসন্নে যাও । {স. কদলক>প্রা. কঅলঅ>কলা}

**কলাই১** [কলাই] বি শস্যবিশেষ; মাষকলাই; মটর কলাই ইত্যাদি জাতীয় শস্য । {স. কলায়>কলাই}

**কলাই২** [কলাই] বি ধাতু পাত্রের পালিশ; ধাতুর ঔজ্জ্বল্য সাধক প্রলেপ । ~কর, ~গর বি কলাইকারী বা কলাই ব্যবসায়ী। ~করা ক্রি উক্ত প্রলেপ দেওয়া । {আ. ক়ল’ঈ ................}

**কলাধর**, **কলাধার** ⇒ কলা১

**কলানাথ, কলানিধি** বি চন্দ্র

**কলানুনাদী** [কলানুনাদি] বি ১ চড়ুই পাখি। ২ চাতক পাখি । ৩ ভ্রমর। {স. কল+অনুনাদী; ৬তৎ.}

**কলাপ** [কলাপ্] বি ১ ময়ূরের পুচ্ছ (কলাপ মেলি করে সে কেলি রৌদ্রে স্নেহ সঞ্চারি––সদ) । ২ অলঙ্কার। ৩ গুচ্ছ; সমূহ (অমনি সে বাণবিদ্ধ কেশরীর মত আন্দোলিয়া কেশর কলাপ ছুটে গেল বনান্তরে ঊর্ধ্বশ্বাসে ––মোম) । ৪ বিখ্যাত সংস্কৃত ব্যাকরণ । {স. কলা+√আপ্+অ, অথবা কলা+√পা+অ(অণ্)}

**কলাপী** [কলাপি] বি ময়ূর । {স. কলাপ+ইন্(‌ইনি)}

**কলাবউ, কলাবৌ, কলাবধূ** [কলাবোউ, –, কলাবোধু] বি ১ দীর্ঘ অবগুন্ঠনবতী বধূ; অতি লজ্জাশীলা বধূ (কলা বউয়ের মত আধহাত ঘোমটা দেওয়া ক্ষুদে ক্ষুদে কনে বউ––কাসি) । ২ হিন্দুমতে কদলীপত্ররচিত নব পত্রিকারূপিণী নব দুর্গা । এই মূর্তিকে বস্ত্রালঙ্কার , অবগুণ্ঠন, সিন্দূর প্রভৃতিতে নববধূ সাজে সজ্জিত করা হয়। {স. কলাবধূ>কলাবহু> কলাবউ>কলাবৌ; কলাবউ}

**কলাবত, কলাবৎ, কলাবতী** ⇒ কলা১

**কলাবধূ** ⇒ কলাবউ

**কলাবিদ, কলাবিদ্যা** ⇒ কলা১

**কলাভবন** ⇒ কলা১

**কলার** [কলার্] বি জামার গলা। {ই. collar}

**কলি১** [কোলি] বি ১ ফুলের কুঁড়ি; কলিকা; কোরক; ফুলের কলি। ২ সৈষ্ণবদের তিলকবিশেষ। ৩ কবিতা বা গানের পদ। ৪ কলির আকারে কাটা পোশাকে লাগানোর বস্ত্রখণ্ড (কলিদার জামা) । ৫ কলির ন্যায় হুঁকার খোল (কলি হুঁকা)। {স. √কল্+ই(ইন্)}

**কলি২** [কোলি] বি চুনকাম (কলি ফেরানো) । ~চুন বি চুনকামের কাজে ব্যবহৃত ঔজ্জ্বল্যসাধক বিশেষ চুন। ~ ফিরানো ক্রি চুনকাম করা; গৃহের দেয়ালে চুনের প্রলেপ দেওয়া । {আ. ক়ল’ঈ ..............}

**কলি৩** [কোলি] বি হিন্দুদের পুরাণবর্ণিত চতুর্থ বা শেষ যুগ; ধর্মভাবের অভাবের ফলে অঘটন সংঘটনের যুগ । {স. √কল্+ই(ইন্)}

**কলিকা১, কলিকা পাওয়া** ⇒ কল্কে

**কলিকা২**[কোলিকা] বি ১ কুড়ি; কলি (ক্ষণে ক্ষণে ...পিঙ্গল বরণ। ... কলিকা জিনি রাতুল নয়ন––সৈআ)। ২ পুষ্পবিশেষ; কল্কে ফুল। {স. কলি+ক(কন্)+আ}

**কলিকাবয়সী** [কোলিকাবয়োশি] বিণ অস্ফুটযৌবনা (প্রথম যৌবন বালা কলিকা বয়সী––দৌবা) । {স. কলিকা+বয়সী; বহু.}

**কলিঙ্গ** [কোলিঙ্‌গো] বি উড়িষ্যা বা উৎকলদেশ ও তৎপার্শ্ববর্তী কিয়দংশের পুরাতন নাম । {স. কলি+√গম্+অ(খচ্)}

**কলিজা, কলজে** [কোলিজা, কোল্‌জে] বি ১ যকৃৎ; liver; মেটুলি । ২ সাহস; কুকের পাটা । ৩ মর্ম; প্রাণ; অন্তর (ছেলেদের মুখে বনি–আমীনের খবর শুনে বৃদ্ধ পয়গম্বরের কলেজা ছিঁড়ে গেল––শেক)। {স. কালেয়>’কলেজা’ তুল. হি. কলেজা}

**কলিঞ্জ** [কোলিন্‌জো] বি দরমা; মাদুর; চাঁচ। {স. কলিঞ্জ}

**কলিদার** ⇒ কল্লিদার

**কলু** [কোলু] বি তৈল ব্যবসায়ী জাতিবিশেষ (যত উমেদার মোসায়েব সকলে কলু সাজিয়া তেলের ভাঁড় লইয়া সারি সারি বসিয়া গিয়াছে––বচ)। কলুর বলদ বিণ বিনা প্রতিবাদে পরের নির্দেশে অন্ধের ন্যায় পরিশ্রম করে এমন। {স. কল+বা. উ; তুল. হি. ‘কোল্‌হু’}

**কলুই** [কোলুই] বি কলাই; কড়াই। {স. কলায়>}

**কলুষ** [কোলুশ্] বি ১ পাপ; দোষ । ২ মলিনতা; আবিলতা। ❑ বিণ পাপ–মলিন; আবিল। কলুষিত বিণ মলিন; দূষিত। {স. √কল্+উষ}

**কলেজ, কালেজ** [কলেজ্, কালেজ্] বি হাইস্কুলের পরবর্তী উচ্চশিক্ষা–কেন্দ্র; (পরি.) মহাবিদ্যালয় । কলেজীয় বিণ কলেজ সম্পর্কিত (অকস্মাৎ করি আবিষ্কার কলেজীয় বন্ধু এক––রখা)। {ই. college}

**কলেবর** [কলেবর্] বি দেহ; শরীর। {স. কলে+বর; অলুক্, ৭তৎ.}

**কলেমা** ⇒ কলমা

**কলেরা** [কলেরা] বি বিসূচিকা রোগ; ওলাউঠা; ভেদবমি। {ই. cholera}

**কলোচ্ছলিত** [কলোচ্‌ছোলিতো] বিণ মধুর শব্দে উচ্ছ্বাসিত (কলোচ্ছলিত ঝরণা––মব)। {স. কল+উচ্ছলিত; ৩তৎ.}

**কলোনি** [কলোনি] বি উপনিবেশ; মহল্লা; পাড়া (কলোনির জীবনমথিত ঐকতান––আজা)। {ই. colony}

**কল্ক** [কল্‌কো] বি ১ পাপ । ২ ময়লা । {স. √কল্+ক; কল্ক+অ(অচ্)}

**কল্কা** ⇒ কলকা

**কল্কি, কল্মী** [কোল্‌কি] বি কলি যুগের শেষ অবতার । পুরাণ মতে ইনি কলি যুগের শেষে অধর্মনাশের জন্য আগমন করবেন। ~পুরাণ বি হিন্দু কল্কি বতার বিষয়ক পুরাণবিশেষ, এর অন্য নাম ‘অনুভাগবত’। {স. কল্ক+ই(ন্); কল্মিন্>কল্কী}

**কল্প** [কল্‌পো] বি ১ আটশ চৌষট্টি কোটি বৎসর । ২ হিন্দুদের পূজা বিধি সংক্রান্ত বেদাঙ্গ গ্রন্থবিশেষ। ৩ ঈষৎ ন্যূনার্থে অর্থাৎ মূলের চেয়ে কিঞ্চিৎ কম––এই অর্থে ব্যবহৃত তদ্ধিত প্রত্যয় (পিতৃকল্প ব্যক্তি; দেবকল্প মানুষ, মৃতকল্প)। ৪ সিদ্ধান্ত; সংকল্প; অভিপ্রায় (সংবাদ না দিয়া নিশ্চিত থাকা কোনও মতে উচিত কল্প হইতেছে না––ঈবি) । ৫ প্রলয় । ৬ পক্ষ। ৭ পূজাবিধি। ❑ বিণ ১ কল্পনা করে এমন । ২ রচনা করে এমন । ~তরু, ~দ্রুম বি ১ যে স্বর্গীয় বৃক্ষের নিকট থেকে আকাঙ্ক্ষিত ফল লাভ করা যায় । ২ আকাঙ্ক্ষিত বস্তু বিতরণে মুক্ত হস্ত। ~বৃক্ষ বি যে বৃক্ষ প্রার্থীকে আকাঙ্ক্ষিত ফল দিতে পারে (কল্পবৃক্ষ পবিত্র ‘জৈতুন’ গাছ যথা থাকে ––নই)। লতা বি অভীষ্ট প্রদানের ক্ষমতাবিশিষ্ট লতা (সেই খানেতেই কল্পলতা যেখানে মোর দাবীদাওয়া––রঠা)। ~লোক বি কল্পনার জগৎ; মানসভূমি। {স. √ক্ঌপ্+অ(অচ্)}

**কল্পতরু, কল্পদ্রুম** ⇒ কল্প

**কল্পন** [কল্‌পোন্] বি ১ পরিকল্পনা; উদ্ভাবন । ২ সিদ্ধান্ত করা; স্থিরীকরণ । ৩ অনুমান । {স. √কল্পি+অন(ল্যুট্)}

**কল্পনা** [কল্‌পোনা] বি ১ মানস রচনা; জাগ্রত স্বপ্ন; কবির সৃষ্টি । ২ রচনা; উদ্ভাবনা । ৩ অলীক; মনগড়া বিষয় । ৪ ধারণা; আন্দাজ; অনুমান । ৫ রচনাশক্তি; সৌন্দর্য সৃষ্টি ক্ষমতা । {স. √কল্পি+অন(ল্যুট্)+আ}

**কল্পবৃক্ষ, কল্পলতা, কল্পলোক** ⇒ কল্প

**কল্পান্ত** [কল্‌পান্‌তো] বি ১ আটশ চোষট্টি কোটি বৎসর শেষ ।২ কিয়ামত; মহাপ্রলয় । {স. কল্প+অন্ত; ৬তৎ.}

**কল্পারম্ভ** [কল্‌পারম্‌ভো] বি হিন্দুমতে পূজাবিধির আরম্ভ । {স. কল্প+আরম্ভ; ৬তৎ.}

**কল্পিত** [কোল্‌পিতো] বিণ ১ কল্পনা করা হয়েছে এমন। ২ রচিত; সম্পাদিত । ৩ অনুমিত; অবাস্তব। ৪ মনগড়া; উদ্ভাবিত (তুচ্ছ এবং কল্পিত কারণে––রঠা)। ৫ আরোপিত। ৬ বিণ (গণিত.) imaginary । {স. √কল্পি+ত(ক্ত) }

**কল্পী** [কোল্‌পি] বিণ কল্পক; কল্পনাকারী । {স. √কল্‌প্+ইন্(‌ইনি)}

**কল্প্য** [কোল্‌পো] বিণ কল্পনার যোগ্য। {স. √কল্পি+য(যৎ)}

**কল্মষ** [কল্‌মশ্] বি ১ কলুষ; পাপ; ময়লা । ২ নরকবিশেষ । ❑ বিণ মলাবিষ্ট; আবিল; পাপিষ্ঠ; পাপাত্মা। {স. কর্মন্+ √সো+অ(ক)}

**কল্মাষ** [কল্‌মাশ্] বি ১ রাক্ষস। ২ কৃষ্ণবর্ণ; মিশ্রবর্ণ; বিচিত্রবর্ণ । ~পাদ বি রাজা সৌদাস। ❑ বিণ নর–রাক্ষস (কলুষ ক্লিন্ন কল্মাষপাদ রাক্ষস নরবেশে; হরিণ বরাহ নির্মূল করি মানুষ মৃগয়া শেষে––সদ)। {স. √কল্‌+√মস্+অ(অণ্)}

**কল্য** [কোল্‌লো] বি ১ আগামীকাল (আগামীকল্য); পরবর্তী দিবস । ২ গত দিবস; গতকাল (গতকল্য)। {স. কলা+য(যৎ)}

**কল্যকার** [কোল্‌লোকার্] বিণ পূর্ব বা পর দিবসের । {স. কল্য+কার<স. কর}

**কল্যবর্ত** [কোল্‌লোবর্‌তো] বি প্রাতরাশ; প্রাতর্ভোজন (breakfast)। {স. কল্য+বর্ত}

**কল্যাণ** [কোল্‌ল্যান্/–ল্যান্] বি ১ মঙ্গল; শুভ । ২ কুশল। ৩ সমৃদ্ধি। ৪ সহায়তা; আনুকূল্য; দাক্ষিণ্য (তোমার কল্যাণে সুখের মুখ দেখেছি)। ৫ সঙ্গীতের রাগবিশেষ। কল্যাণী বি, বিণ স্ত্রী. ১ মঙ্গলময়। ২ মঙ্গলজনক; শুভদ। ~কর বিণ মঙ্গলজনক। ~ ময় বিণ মঙ্গলময় । ~ময়ী বিণ স্ত্রী. মঙ্গলময়ী; কল্যাণী । কল্যাণাস্পদ বিণ কল্যাণভাজন বয়ঃকনিষ্ঠের প্রতি সম্বোধন বা তার উল্লেখ। কল্যাণীয় বিণ কল্যাণাস্পদ; শুভাশীর্বাদের পাত্র ; বয়ঃকনিষ্ঠের প্রতি পত্রে সম্বোধনের পাঠ । কল্যাণীয়া বিণ স্ত্রী.। {স. কল্য+ √অন্+অ(অন্)}

**কল্যাণবর, কল্যাণবরেষু** [কোল্‌ল্যান্‌বর্, –বরেশু] (বয়ঃকনিষ্ঠ পুরুষের কল্যাণ কামনায় তার নিকট লেখা চিঠিতে বয়োজ্যেষ্ঠের সম্বোধনের পাঠ । (ব্যাকরণগত অধিকতর শুদ্ধ পাঠ––কল্যাণীয়বর, কল্যাণীয়বরেষু)। {স. কল্যাণীয়+বর, বরেষু}

**কল্যাণীয়েষু** [কোল্‌ল্যানিয়েশু] বি বয়ঃকনিষ্ঠের নিকট লিখিত সম্বোধনের পাঠ । কল্যাণীয়াসু স্ত্রী.। {স. কল্যাণ+ঈয় = কল্যাণীয়+৭মী বহুব}

**কল্লা১, কল্যা** [কল্‌লা, কোল্‌লা] বি মাথা; মুণ্ড (ওদের কল্লা দেখে আল্লা ডরায়, হল্লা শুধু হল্লা––নই)। {ফা. কল্লাহ্ ........}

**কল্লা২** [কল্‌লা] বিণ ১ কলহপটু; কুঁদুলে; ঝগড়াটে। ২ চতুরা; দুষ্টা। ❑ বি ঠাট; ঢং, চতুরালি। {স. কলহ> কল্‌লহ>কল্ল+আ=কল্লা; ফা. কল্‌লহ্–কণ্ঠ; চোয়াল}

**কল্লিদার, কলিদার** [কোল্‌লিদার্, কোলিদার্] বিণ কলির আকারের ছোট বস্ত্রখণ্ড দ্বারা সজ্জিত বা কারুখচিত (খদ্দরের কল্লিদার কোর্তা––আমআ) । {বা. কলি(কল্লি)+ফা. দার=কলিদার>কল্লিদার}

**কল্লোল** [কল্‌লোল্] বি ১ জলস্রোতের কলকল শব্দ; মহাতরঙ্গ (পঙ্কিল যত পল্বলে, আজ শোনো কল্লোল বন্যাজলে––সদ)। ২ পরম আনন্দ । ৩ শব্দ; ধ্বনি; কোলাহল (জনকল্লোল) । কল্লোলিত বিণ কলধ্বনিতে মুখরিত; কোলাহলমুখর (নানা পাখীনাদে যেন বন কল্লোলিত––কাদৌ)। কল্লোলিনী বিণ স্ত্রী. ১ কলধ্বনিতে মুখরিতা । ❑ বি নদী । {স. √কল্ল্+ওল(ওলট্) অথবা, কলরোপ>কল্লোল}

**কশ১** ⇒ কস১

**কশ২, কস** [কশ্] বি ১ ওষ্ঠাধরের দুই কোণ (ফেনা লেগে থাকে কশের কাছটাতে ––অচিসে)। ২ কোণ; কোণা। {ফা. কাশ্ ..........}

**কশফ** [কশ্‌ফ্] বি প্রকাশ; স্বর্গীয় প্রেরণা; প্রকাশিত সত্য । {আ. কাশ্‌ফ্ ............}

**কশব, কশবি** ⇒ কসব

**কশা১, কশা** (বিরল) , **কষা** (বিরল) [কশা] বি চাবুক; কোড়া। ~ঘাত বি চাবুকের আঘাত। {স. √কশ্+অ(অচ্)+আ(টাপ্) (ছান্দস––অশ্বতাড়নী)}

**কশা২, কশানো** [কশা, কশানো] ক্রি ১ চাবুকের দ্বারা আঘাত করা । ২ মারা; আঘাত করা (চড় কশানো)। ❑ বি আঘাত; চাবুকের আঘাত। ❑ বিণ কশে এঁটে ধরে এমন; আঁটা (কশা জামা)। {স. ছান্দস ‘কশ’, ‘কশা’ (অশ্বতাড়নী)+বা. আ, আনো=কশা, কশানো}

**কশাকশি** [কশাকোশি] বি টানাটানি (⇒কষাকষি), আঁটাআঁটি (লয়ে রশারশি, করি কশাকশি) (কষাকষি), পোঁটলা পুঁটিলি বাঁধি––রঠা)। {ফা. কশাকশি ............... ; ব্যতিহার বহু.}

**কশাড়, কসাড়** [কশাড়্] বি তৃণবিশেষ; খড় জাতীয় কাশতৃণ । {স. কশেরু>}

**কশি, কষি** [কোশি] বি ১ সরল দেখা (একটা সোজা কসির মধ্যে প্রাণ কি অনিমেষভাবে জ্বলছে––অঠা) । ২ দাঁড়ি ৩ ফলের আঁটি (পাকা ফলের বুকের মাঝে যেমন শক্ত কষি––অঠা)। ৪ কোমরের বাঁধন; কোমর সংলগ্ন বস্ত্রের গ্রন্থি । দাগকষি বি সরলরেখা টানার ruler বা মাপনী । {ফা. কাশীদন্ ............... কাশিশ্ ................}

**কশিদা** [কোশিদা] বি কাপড়ের উপরে তোলা ফুল বা নকশা; embroidery । {ফা. কাশীদাহ ..............}

**কশুর** ⇒ কসূর

**কশেরু, কসেরু** [কশেরু] বি ১ মেরুদণ্ড । ২ কেশুর । ~ক বিণ ১ মেরুদণ্ডী । ❑ বি ১ মেরুদণ্ড । ২ মেশুর । ~কা বি ১ মেরুদণ্ড। ২ মেরুদণ্ডের এক একটি অংশ । {স. ক+√শৃ+উ}

**কশ্যপ** [কশ্‌শোপ্] বি ১ মুনিবিশেষ। ২ সপ্তর্ষি মণ্ডলের অন্যতম তারকা । ~নন্দন বি ১ কশ্যপের পুত্র । ২ গরুড়। {স. কশ্য + √পা+অ(ক)}

**কষ১** [কশ্] বি ১ কষায় রস; ফল বা গাছের কটু রসবিশেষ । ২ কষায় রসের ছোপ । ৩ ক্বাথবিশেষ; উদ্ভিজ্জসার; পশুর চামড়া পাকিয়ে কার্যোপযোগী করার কষায় রস; tannin । {স. কষায়>; √কষ্+অ(ঘ)}

**কষ২** [কশ্] বি কৃষ্ণবর্ণ প্রস্তরবিশেষ; কষ্টিপাথর । {স. কষ্টি>কষটি>কষই>কষ? ; √কষ্+অ(ঘ)}

**কষ৩** ⇒ কস২

**কষন১** [কশোন্] বি কষ্টিপাথরে ঘষে পরীক্ষা করা; স্বর্ণাদি যাচাই করা । {স. √কষ্+অন}

**কষন, কষণ২** [কশোন্] বি ১ বন্ধন; বাঁধাবাঁধি (নিয়মের চাপের কষণের ইতরবিশেষ হওয়ার দরুন––অঠা)। ২ আঁটন; বাঁধন; দৃঢ় বন্ধন (কবরী ভূষণ কাঁচুলী কষণ কটির বসন খসে অমনি––ভারা) । ❑ ক্রি কষানো; মাছ মাংস জ্বাল দিয়ে সাঁতলানো। {স. √কষ্+অন}

**কষন৩** [কশোন্] বি চামড়ায় কষ দেওয়া; tanning । {স. √কষ+অন}

**কষা২** [কশা] বিণ ১ কষায় রসবিশিষ্ট। {স. কষায়>}

**কষা২** [কশা] ক্রিবি ১ কষ্টিপাথরে ঘষে সোনা যাচাই করা । ২ অঙ্ক করা; গণনা করা (আঁক কষা) । ৩ নির্ণয় করা; স্থির করা (হিসাব কষা, দর কষা)। {ফা. কাশীদান .....................}

**কষা৩** [কশা] ক্রি রস মারা; সাঁতলানো। ❑ ক্রিবিণ ১ আঁট করে বাঁধা । ❑ বিণ ১ কৃপণ। ২ বদ্ধকোষ্ঠ । ৩ রুক্ষ; কড়া (শরীর কষে যাওয়া)। ৪ আক্রা । কষণ বি। {স. √কষ্+বা. আ}

**কষা৪, কষানো** [কশা, কশানো] ক্রিবিণ চামড়ায় কষ দেওয়া। {কষা+আনো}

**কষাকষি, কশাকশি** [কশাকোশি] বি ১ কোনো বিষয়ে দুই পক্ষের বাদানুবাদ; টানাটানি; তর্কবিতর্ক (দর কষাকষি) । {ফা. কশাকশী .........................}

**কষানি** [কশানি] বি ১ কষ–ধোয়া পানি। ২ পুঁজ; ঘায়ের কষ। {কষ+পানি>আনি}

**কষায়** [কশায়্] বি ১ কটু বা তিক্ত রস । ২ কষ । ৩ লালচে রং । ৪ ক্বাথ। ❑ বিণ ১ কটুস্বাদ; তিক্ত (যে অল্প প্রমাণ জল থাকে তাহাও বৃক্ষের গলিত পত্র সকল অনবরত পতিত হওয়াতে অত্যন্ত কটু ও কষায় হইয়া উঠে––ঈবি)। ২ লোহিত; আরক্ত (ফাটলে ফাটলে কষায় নয়ন ভ্রূকুটি হওয়া; রঞ্জিত (রোষ–কষায়িত লোচন)। {স. √কষায়+অ(অক্)}

**কষি** ⇒ কশি

**কষিত** [কোশিতো] বিণ ১ কষ্টিপাথরের পরীক্ষিত। ২ খাঁটি; নিখাদ (কষিত কনক কান্তি––বিপ)। {স. √কষ্+ত(ক্ত)}

**কষ্ট** [কশ্‌টো] বি ১ দুঃখে; ক্লেশ; বেদনা । ২ ম্রম; বিশেষ যত্ন; মেহনত; দুঃসাধ্য চেষ্টা (কষ্টসাধ্য) । ❑ বিণ ক্লিষ্ট; স্বতঃস্ফূর্ত নয় এমন (কষ্টকল্পনা) । ~ক্লিষ্ট বিণ যন্ত্রণা–পীড়িত; দুঃখ–তাপিত (কষ্টক্লিষ্ট প্রাণ––রঠা)। কষ্টেসৃষ্টে ক্রিবিণ দুঃখের মধ্য দিয়ে কোনো মতে; কঠিন চেষ্টায় কষ্টেসৃষ্টে দিন চলে যায়––সুরা)। {স. √কষ্+ত(ক্ত)}

**কষ্টি** [কোশ্‌টি] স্বর্ণাদি যাচাই করার প্রস্তরবিশেষ; নিকষপাথর । ~ পাথর বি নকষপাথর (সে রসের কষ্টিপাথর হচ্ছে পাঠকের মন––মুম)। {স. √কষ্+তি(কিত্)}

**কস১** ⇒ কশ

**কস২, কশ, কষ** [কশ্] বি ফল ও গাছ থেকে নির্গত রসবিশেষ; কষায় রস; কটু বা তিক্ত রস (যে সাহিত্যে দম নেই তাতে অন্ততঃ কস থাকা আবশ্যক––প্রচৌ)। {স. কষায়>}

**কসব, কশব** (অপ্র.) [কসব্] বি ১ বেশ্যাবৃত্তি (কুমারীর ধর্ম নষ্ট করে শেষে তাড়িয়ে দেওয়া হবে––তখন বাজারে কশব করাই তার অনন্যগতি হয়ে পড়ে––কাসি)। ২ ব্যবসায়। {আ. কাসব্ .................}

**কসবা** [কস্‌বা] বি ১ সমৃদ্ধ বসতি; ভদ্র পল্লি; উন্নত গ্রাম (বড় বড় সহর বড় বড় নামজাদা নগরে; কসবা জায়গায় এত নেসার ভিড় নাই––মীম) । ২ ক্ষুদ্র শহর; তুর্কি আমলের ছোট প্রশাসনকেন্দ্র । {আ. ক়স্‌বাহ ..................}

**কসবি, কশবী** [কস্‌বি] বি স্ত্রী. বেশ্যা; বারাঙ্গনা (কসবী ঘরে আইছ বান্দর––অমৃব)। ~পনা বি বেশ্যার ব্যবহার; বারাঙ্গনার আচরণ। {আ. কাস্‌বী ................}

**কসম, কছম২** [কসোম্, –ছো–] বি শপথ; কিরা; দিব্যি (মাশুকের বাহু ছাড়ায়ে আশিক কসম করিছে হবে শহীদ––নই) । ~খাওয়া ক্রি শপথ করা; দিব্যি করা (গা ছুঁয়ে কসম খেয়ে আর––আউ)। ~ দিব্যি বি শপথ; কিরা (হরবকৎ কথার পিঠে কথা চলবে এমন কোনো কসম দিব্যি নেই––সৈমু)। কসমাকসমি বি উভয় পক্ষের শপথকরণ । {আ. ক়সম ...........}

**কসমস** [কস্‌মস্] বি ফুলবিশেষ । {ই. cosmos}

**কসর, কছর** [কসোর্, –ছো–] বি ১ প্রাসাদ (কেল্লা কসর পাহাড় সোসর বরুজ–মীনার সমুদ্যত––সদ) । ২ সংক্ষেপ করা; সফরের সময়ে চারি রাকাত স্থলে দুই রাকাত নামাজ পাঠ (সফরকালে নামাজ কসর পড়তে হয়) । ৩ কমি। {আ. ক়স়্‌র্ .........}

**কসরত, কসলত** [কস্‌রত্, কস্‌লত্] বি ১ ব্যায়াম; অঙ্গ চালনার কৌশল (রামলাল কসলত করিত তাহাতে আমি পরিহাস করিতাম––প্যামি)। ২ কায়দা; কৌশল (পীর সাহেবের ভাত ভাঙিবার কসরত দেখার সুযোগ ইতিপূর্বে এমদাদের হয় নাই––আমআ) । ৩ অভ্যাস; চর্চা; অনুশীলন (বই পড়ার দরুন বুদ্ধিরই কসরৎ হয়; আত্মার অনুশীলন হয় না––কামো)। ৪ প্রয়াস; প্রতিকূল অবস্থার সহিত যুদ্ধ (এদিকে অনেক কসলতের পর কেরামতি গুড়ি গুড়ি চলতে লাগলেন––কাসি) । {আ. ক়স্‌রাহ ..................}

**কসা১** ⇒ কশা১

**কসা২, কশা** [কশা] বিণ ১ খচিত; পরিশোভিত (সোনা মুক্তা হীরা কসা বই নাই আর––বৃদা) । ২ দুর্মূল্য; মহার্ঘ (বাজার কসা বি রকম––রজসে)। ৩ বিণ আঁটসাঁট (কসা জুতোর একটু চাপ পেলেই––অঠা) । ~ – মাজা বি দরদস্তুর; দরকষাকষি; দাম দস্তুর (অনেক কসা–মাজার পর একজনকে ভাড়া যেতে সম্মত কল্লেন––কাসি) । {ফা. কশা ..............}

**কসাই, কশাই** [কশাই] বি ১ যারা গবাদি পশু হত্যা করে মাংস বিক্রয় করে; পশুবধকারী (আমি আজ হত্যাকারী কশাই––নই)। ২ অতিশয় নির্মম ব্যক্তি (কসাই সম জবাই করে যে জাতির স্বার্থ––জহা)। ৩ (আল.) অত্যন্ত স্বার্থপর ব্যক্তি; অন্যের দুঃখদুর্দশার প্রতি ভ্রূক্ষেপশূন্য লোক। ~খানা বি ১ যেখানে মাংস বিক্রয় হয়; কসাইয়ের দোকান । ২ যে স্থানে পশু জবাই হয়। ৩ (আল.) অতি নির্মম স্থান । ~ গিরি বি ১ কসাইয়ের ব্যবসা । ২ (আল.) কসাইয়ের মতো ব্যবহার; নির্মমতা; হৃদয়হীন আচরণ (ছেলেমানুষির কসাইগিরি করতে যাবই বা কেন––রঠা) । ~য়ের হাতে পড়া––নিষ্ঠুর ব্যক্তির সংস্পর্শে আসা বা তার অধীন হওয়া; নির্দয় ব্যক্তির পাল্লায় পড়া । {আ. ক়স়স়াব ................}

**কসাড়** ⇒ কশাড়

**কসা–মাজা** ⇒ কসা২

**কসাল** (মবা.) [কশাল্] বিণ অনুজ্জ্বল রক্তবর্ণ (কসাল পিআল ডগরে (তগরে)––বচদা) ।{স. কষ্>+বা. আল}

**কসি** ⇒ কশি

**কসীদা** [কোসিদা] বি কবিতা; উদ্দেশ্যমূলক প্রশংসাসূচক দীর্ঘ কবিতা ।{আ. ক়স়ীদাহ ..................}

**কসুর, কছু** [কোসুর্, –ছু–] বি ১ ত্রুটি; অপরাধ; অন্যায় (ঠিক বটে, তার বহুৎ কসুর মাফ কিছুতেই নয়––মোম; কোন কসুর হয়ে থাকলে মাপ চাই––হার)। ২ ভুল (কসুর করেছিলাম মাগো শ্বশুরের কন্যে এনে––নই) । ৩ অবহেলা (দাম বেশি হলেও তা কিনতে তিনি কসুর করবেন না––নাআ) । ৪ নূন্যতা; কমতি; অপূর্ণতা (আপনাকে দিতে থুতে আমি কসুর করি নাই––প্যামি) । ~নাই, কামাইও নাই–– এক নাগাড়ে চলেছে এমন; বিরতিহীন । {আ. ক়স়ুর ..............}

**কসেরু** ⇒ কশেরু

**কসেল্লা** [কশেল্‌লা, –সে–] বি কষ্ট; দুঃখ (এদেশে আসিতে তুমি পাইলে কসেল্লা––সৈহা) । {আ. কসালাহ .................}

**কস্ত** [কস্‌ত্] বি ১ কষ্টকর ও কৌশলময় অভ্যাস (কানুন কায়দা কস্ত করতে নাস্তানাবুদ খানেখারাপ হতে হয়––প্রচৌ) । ২ ব্যায়ম । ৩ শিক্ষা । {আ. কাস্‌রাহ ...................}

**কস্তা** [কস্‌তা] বিণ টকটলে লাল; লোহিত বর্ণ। ~পাড় বি চওড়া লাল পাড়। ~ পেড়ে বিণ চওড়া লালপাড়যুক্ত (কস্তাপেড়ে ধুতি পরা––প্যামি) । {স. √কষ্>কস+তা}

**কস্তাকস্তি** [কস্‌তাকোস্‌তি] বি ১ ধ্বস্তাধ্বস্তি; পাল্লাপাল্লিা । ২ কুস্তি। {ফা. কুশ্‌তী ............ ; কুস্‌তী .............. ; বহু.}

**কস্তুর, কস্তূর** [কস্‌তুর্] ১ বি কস্তূরী মৃগ। ২ মৃগনাভি । {স. √কস্+(ত আগম)+ঊর}

**কস্তূরিকা** ⇒ কস্তূরী

**কস্তূরী, কস্তূরিকা** [কোস্‌তুরি, –কা] বি মিশ্‌ক; মৃগনাভি (কস্তূরিকাগন্ধি বেণী––মুশ) । {স. কস্তূর+ঈ, +ক(কন্)+আ(টাপ্)}

**কস্মিনকালে** [কোশ্‌মিন্‌কালে] ক্রিবিণ কোনো কালে; কখনো (তাদের মিলন কস্মিনকালেও হবে না––প্রচৌ) । {স. ‘কিম্’ শব্দের সপ্তমীতে ‘কস্মিন্‌’ +কালে}

**কস্য** [কোশ্‌শো] অব্য ১ কার; কোন জনের । ২ যার । ৩ অমুকের । ‘কা কস্য পরিদেবনা’––সংস্কৃত বাক্য বাংলায় ব্যবহৃত; অর্থ––কার কি বিবেচনা বা চিন্তা । {স. ‘কিম্’ (পুং)+ষষ্ঠী একব}

**কহ** [কহো] ক্রি ১ বলো; কও (মনেরে আজ কহ যে––রঠা)। ২ (ব্র.) বলে; কয় (বিদ্যাপতি কহ তুঁহুঁ আগেয়ানী––বিপ)। {স. √কথ্>প্রা. কহ>}

**কহই** (মবা., ব্র.) [কহই] ক্রি কহে (হাম কহই না পার––বিপ) । ~ ত ক্রি কহে; বলতে বলতে (কহইতে লাজ––বিপ)। {স. কথ্>প্রা. কহ>বা. √কহ্}

**কহতব্য** [কহোতোব্‌বো] বিণ ১ বলার যোগ্য; বলার উপযুক্ত । ২ কথন–সাধ্য। ~নয় বিণ অকথ্য; যা মুখে আনা যায় না। {বা. √কহ +স. তব্য=কহতব্য}

**কহন১** [কহোনো] বি বলা; কহা; কথন। ❑ বিণ কহতব্য; বলার যোগ্য (কহন না যায় রে)। কহনে না যায়––বলতে পারা যায় না । {স. কথন>প্রা. কহণ>বা. কহন}

**কহন২** (মবা.) [কহোন্] ক্রি বলন (যা কিছু কহন––বিপ)। {বা. √কহ্+বা. অন}

**কহন্তি** (মবা.) [কহন্তি] ক্রি বলেন । {বা. √কহ্}

**কহব** (মবা., ব্র.) [কহব] ক্রি বলব (কি কহব তোয়––বিপ) । কহবি (ব্র.) ক্রি বলবি (কহবি মোয়––বিপ)। কহয়ে (ব্র.) ক্রি বলে (কহয়ে গদগদ ভাষ––বিপ)। {বা. √কহ্}

**কহর২** [কহোর্] বি ১ অভিশাপ (খোদার কহরে পড়ি হইবা নিধন––হেমা) । ২ বিপদ; প্রাকৃতিক দুর্যোগ (এয়ছাই কহর হইল গিরিল আকার––ফগ) । ৩ অচ্যাচার; উপদ্রব; জুলুম (শহরে কহর এত আপনি করিলা––ভারা) । {আ. ক়হ্‌র্ .............}

**কহলম** (ব্র.), **কহলহি** (ব্র.), **কহলু** (ব্র.), **কহলুঁ** (ব্র.) [কহলম্, কহলহি, কহলু, কহলুঁ] ক্রি বললাম (কহলম তোয়; কহলু তোহে সুন্দরী––বিপ)। {বা. √কহ্}

**কহসি** (ব্র.) [কহসি] ক্রি বলে (বচন কহসি হসি––বিপ)। {বা. √কহ্}

**কহহি** (ব্র.) [কোহহি] অক্রি বলতে (কহই ন পারিঅ দেখনি জহিনী––বিপ)। {বা. √কহ্}

**কহা** [কহা] (প্রাপ.) ক্রি বলা । ~কহি বি বলাবলি (কহাকহির প্রয়োজন নেই) । ~ নো ক্রি বলানো (সাক্ষীকে দিয়ে কহাতে হবে)। ~য়সি ক্রি বলাও (অনাদিনাথ কহায়সি––বিপ) । {বা. √কহ; বা. √কহ্+√ণিচ্}

**কহি, কহিঁ, কহী** (মবা.) [কোহি, কোহিঁ, কোহি] অব্য কোথায় । {স. কস্মিন্>প্রা. কহি>বা. কহি স. কুত্র>}

**কহিতুর** [কোহিতুর] বি কুহিতুর–এর বিকৃত রূপ; তুর পাহাড় (কহিতুর চূর্ণ হয়ে ছড়িয়েছিল প্রাণপ্রার্থী প্রান্তরে প্রান্তরে––হাহা)। {ফা. কোহেতূর ..............}

**কহিনী** (ব্র.) [কোহিনী] বি কাহিনী (কি কহব সজনি তাহেরি কহিনী––বিপ) । ⇒ কাহিনী

**কহিয়ে, কইয়ে, বলিয়ে, কইয়ে–বলিয়ে** [কোহিয়ে, কোইয়ে, বোলিয়ে, কোইয়ে বোলিয়ে] বিণ বাকপটু; বাগ্মী; যে বেশ বলতে কইতে পারে। {বা. √ক+ইয়ে, বা. √বল্+ইয়ে}

**কহির** (মবা.) [কোহির্] অব্য কোথাকার; কোন জায়গার (কহির কহির তাম্বুল বড়ায়ি––বচদা)। {স. কস্মিন্>কসিঁ>কহিঁ>কহি}

**কহু** (মবা. ব্র.) [কোহু] ক্রি কহে; বলে (কো কহু––বিপ)। {বা. √কহ্}

**কহুয়া** [কোহুয়া] বিণ অনর্গল কথা বলতে পারে এমন; বাকপটু। {বা. √কহ্+উয়া=কহুয়া}

**কহে** [কহে] ক্রি বলে । {√কহ্}

**কহোঁ** (ব্র.) [কহোঁ] ক্রি বলতাম (সব দুঃখ কহোঁ––বিপ) । {বা. কহ্}

**কহ্লার** [কল্‌হার্] বি ১ শ্বেতপদ্ম; শ্বেতোৎপল; (সুগভীর কাল জলে কুমুদ কহ্লার কেবল কালা––কমু) । {স. ক+√হ্লাদি+অ(অণ্)}

**কা** [কা] সর্ব ১ কে; কোন জন । ২ কী; কোনো বস্তু বা বিসয় (কা হতে জনমিল জগতের যাতনা––হেব) । {স. কঃ>প্রা.কো>বা. ক+আ=কা (স. ‘কা’ শব্দের প্রভাবে)}

**কাআ** (প্রাবা.) [কায়া] বি কায়; দেহ (কাআ তরুবর পঞ্চবি ডাল––চর্যা)। {স. কায়}

**কাই** [কাই] বি ১ আঠা; লেই; ঘন মাড় (দোকানের কপাটে কাই দিয়ে নানা রকম রঙিন কাগজ মারা হয়েছে––কাসি)। ২ ক্বাথ (প্রাণের দায়ে খেতে হবে চেঁছে হুঁকোর কাই––নই) । {স. ক্বাথ>কাহ>কাঅ, কাই}

**কাইকুতু** [কাইকুতু] বি কাতুকুত; সুড়সুড়ি (উঃ কাইকুতু দাও কেন––অঠা)। {স. কাতুকু>কাউকুতু>কাইকুতু}

**কাইচা** ⇒ কাঁটি

**কাইজা** ⇒ কাজিয়া

**কাইট, কাট** [কাইট, কাট্] বি তৈলাদি গাদ। {স. কিট্ট>কাইট(অর্ধতৎসম)}

**কাইনী** [কাইনি] বি ঘটনা; ইতিহাস; কিচ্ছা; গল্প (সেই অতি পুরানো কাইনী তুরে ঘায়েল করে দেবে––জউ)। {স. কাহিনী>কাইনী}

**কাইয়াঁ** ⇒ কাঁইয়া

**কাউ, কাউয়া** [কাউ, কাউয়া] বি কাক (শুকানো ডালেতে বসি কু বোলয় কাউ––কমু) । {স. কাক+বা. উয়া=কাকুয়া>কাউয়া, কাউ}

**কাউন, কাউনি** [কাউন্, কাউনি] বি সর্ষের আকারের এক প্রকার খাদ্যশস্য; কুকুন (ধান কাউনের লিখন লিখি করছে নিতুই পাঠ––জউ) । {স. কঙ্গুনী>কগ্‌গুনী>কাগুনি>কাউনি, কাউন}

**কাউন্সিল** [কাউন্‌সিল্] বি আইনসভা; পরিষদ, (চরকা কাউন্সিল ভাঙা কিছুর দরকার হত না ––রাব)। {ই. council}

**কাউয়া** ⇒ কাউ

**কাউয়াঠুঁটি** [কাউয়াঠুঁটি] বি শিশুদের অতি প্রিয় লাল রঙের বনফুলবিশেষ (সাদা দাঁড়কাক ঘুরিতেছে বনে কাউয়াঠুঁটির আশে––জউ) । {কাউয়া(<কাক)+(ঠোঁট>) ঠুঁটি}

**কাউর** [কাউর্] বি চর্মরোগবিশেষ। {আ. ক়রহ্ .............. }

**কাএদা** ⇒ কায়দা

**কাওড়া** [কাওড়া] বি বাধা; ফ্যাঁকড়া (কাওড়া লাগায় মদন চাঁদ গোঁসাই––পাকা) । {স.কপাট>কাউড়>কাওড়া}

**কাওয়া** [কাওয়া] বি কফি । {আ. ক়াহৱাহ ..............}

**কাওয়াজ** [কাওয়াজ্] বি সৈন্যদের যুদ্ধকৌশল শিক্ষা; parade । কুচ~ বি যুদ্ধের ব্যায়ম ও রণকৌশল শিক্ষা। {ফা. কোচ ......... + আ. ক়াৱা‘ইদ= .......... = কুচকাওয়াজ, ‘আওয়াজ’ শব্দের প্রভাবে}

**কাওয়াল** [কাওয়াল্] বি যারা কাওয়ালি গান গায়; কামদ ও নাত শ্রেণির স্তুতিমূলক সংগীত গায়ক । {আ. ক়াৱাল ............}

**কাওয়ালি, কাওয়ালী** [কাওয়ালি] বি মুসলমান সমাজে প্রচলিত হামদ ও নাত শ্রেণির স্তুতিমূলক সংগীত; ঐ সঙ্গীতের তাল ও সুর । {আ. ক়াৱালী ........ }

**কাওরা** [কাওরা] বি অনুন্নত হিন্দু সম্প্রদায়বিশেষ; কাহার (এদিকে দুলে রেয়ারা, হাড়ি কাওরারা...নেচে বেড়াচ্চে––কাসি) । {স. কিরা>}

**কাওলি** [কায়োলি] বি গায়ক (নয়শত কাওলি চলে তেরশত নর––বিগু)। {আ. ক়ৱল্ .......}

**কাওস** [কায়োস্] বি ১ দিক্‌চক্রবাল; দিগ্বলয় (দূরে বহুদূরে বন্দর গেছে মিশে দিক কাওসের কোলে––ফআ) । বি ২ ধনুক। {আ. কৱস্ ................}

**কাংস, কাংসক** ⇒ কাংস্য

**কাংস, কাংস্য, কাংসক, কাংস্যক** [কাঙ্‌শ, –, কাঙ্‌শক্, –] বি ১ কাঁসা; তামা ও রাং–এর মিশ্রণে জাত ধাতু। ২ কাঁসার বাসন বা পেয়ালা । ৩ কাঁসার তৈরি বাদ্যযন্ত্রবিশেষ; কাঁসি (কাংস্যও রজতের ন্যায় মধুরনাদী––বচ)। ❑ বিণ কাঁসার তৈরি (কাংস্য ঘটে গঙ্গাজল––মোম) । কাংস্য–কর্কশ বণ কাঁসার আওয়াজের মতো শ্রুতিকটু (কাংস্য–কর্কশ কণ্ঠস্বর অনেকক্ষণ শোনা গেল না––অচিসে) । কাংস্যকার বি কাঁসারি । কাংস্যনিন্দিত বিণ কাঁসার কর্কশ কণ্ঠস্বর অনেকক্ষণ শোনা গেল না––অচিসে) । কাংস্যকার বি কাঁসারি । কাংস্যনিন্দিত বিণ কাঁসার কর্কশ ধ্বনি অপেক্ষাও শ্রুতিকটু (কাংস্যনিন্দিত কণ্ঠস্বর)। {স. কংস+ঈয়(ছ)=কাংস্য+ক(কব্)}

**কাঁইবিচি, কাঁইবীচি** [কাঁইবিচি] বি তেঁতুলের বীজ। {স. কাথ>কাঁই+বিচি; ৬তৎ.}

**কাঁইমাই** [কাঁইমাই] বিণ অস্পষ্ট; দুর্বোধ্য কথা (শুনিয়াছি সে দেশের কাঁইমাই কথা। হায় বিধি সে কি দেশ গঙ্গা নাই যথা––ভারা) । {ধ্বন্যা.}

**কাঁক১** [কাঁক্] বি বকজাতীয় পাখিবিশেষ । {স. কঙ্ক>কাঁক}

**কাঁক২, কাঁখ** [কাঁক্, –খ্] বি ১ কটিদেশ; কোমর; কাঁকাল (ছেলেটাকে কোলে কাঁখে করে মানুষ করেছি) । ২ বগল; কক্ষ (হাতে লড়ি কাঁখে ঝুড়ি বলে ব্রহ্মময়ী––ঘচ) । {স. কক্ষ>প্রা. কক্‌খ>কাখ্, কংখ>কাঁখ}

**কাঁকই, কাঁকুই, কাকই** [কঁকোই, –কুই, –কোই] বি বড় ও মোটা দাঁড়ার চিরুনি (রাণীর কেশে কাঁকুই টানি––মুশ; ঘরে আছে গন্ধ তৈল আচের কাকই দিয়া––মৈগী) । {স. কঙ্কতিকা>কাঁকইআ>কাঁকই, কাকই}

**কাঁকড়া, কাঁকড়** [কাঁক্‌ড়া, কাঁকোড়্] বি কর্কট; এক প্রকার জলজ প্রাণী । কাঁকড়া বিছা বি বিচ্ছু; বৃশ্চিকবিশেষ। {স. কর্কট>প্রা. কার্‌কড়, কংকড়, কাঁকড়, কাঁকড়+আ=কাঁকড়া}

**কাঁকড়ি** [কাঁক্‌ড়ি] বি ১ কাঁকুড় জাতীয় ফলবিশেষ । ২ ফুটি (কহিতে কাঁকড়ি যেন বুক মোর ফাটে––কমু) । {স. কর্কটি/টী>প্রা. কক্‌কডি/ডী>কক্কড়ি>কাকড়ি, কাঁকড়ি}

**কাঁকতালি** ⇒ কাঁখতালি

**কাঁকন** [কাঁকোন্] বি কঙ্কণ; হাতের অলঙ্কারবিশেষ (কোন আঙনে কাঁকন বাজে গো––নই; কেন বাজাও কাঁকন––রঠা) । {স. কঙ্কণ>প্রা. কংকণ, কাঁকন}

কাঁকবিড়ালি, কাঁখবিড়ালি [কাঁক্‌বিড়ালি, –খ্–] বি বগলের ফোঁড়া । {স. কক্ষ>কাঁখ, কাঁক; স. বিড়াল+বা. ই; তুল. কাঠবিড়ালি; ৬তৎ.}

**কাঁকর** [কাঁকোর্] বি ছোট প্রস্তরখণ্ড; পাথরের ছোট কুচি। {স. কঙ্কর>পা. ও প্রা. কক্‌কর>কাঁকর}

**কাঁকরোল** [কাঁক্‌রোল্] বি তরকারিরূপে ব্যবহৃত কাঁটাযুক্ত ফলবিশেষ। {স. কর্কোটক>বা. কাঁকরোল}

**কাঁকলাস** [কাঁক্‌লাশ্] বি ১ গিরিগটি; সরীসৃপ জাতীয় প্রাণীবিশেষ । ২ অত্যন্ত কৃশ লোক; {স. কৃকলাস>প্রা. কংকলাস>কাক (কাঁক)লাস; বহু.}

**কাঁকাল, কাঁকালি** [কাঁকাল্, –লি] বি মাজা; কোমর; কটি; কাঁক (ক্ষীণ কাঁকালে জড়িয়ে আঁচল––নই; হেলায়ে কাঁকালি কাঁপযে অঙ্গুলি––ঘচ)। {স. কঙ্কালিকা>কক্ষতল>কাঁকাল; স. কক্ষ>প্রা. কক্‌খ>কাঁকা+আল, আলি>}

**কাঁকুই** ⇒ কাঁকই

**কাঁকুড়** [কাঁকুড়্] বি অপক্ব ফুটি; শশা জাতীয় ফলবিশেষ (বারো হাত কাঁকুড়ের তের হাত বিচি) । {স. কর্কট>কক্কড়ি>কাক (কাঁক)ড়=কাঁকুড়্}

**কাঁকুরে, কাঁকরিয়া** [কাঁকুরে, কাঁকোরিয়া] বিণ কাঁকরে ভরা; কাঁকর মিশ্রিত । {বা. কাঁকর+ইয়া, উয়া=কাঁকরিয়া, কাঁকুরুয়া>কাঁকুরে}

**কাঁখ** ⇒ কাঁক২

**কাঁখতলি, কাঁকতলি** [কাঁখ্‌তোলি, –ক্‌–] বি বগল; কক্ষতল (হেঁঠ মাথামতি তোলে কাঁখতলির মালা––কমু) । {স. কক্ষতল>প্রা. কক্‌খ(+তল)>বা. কাঁকতল/কাঁখতল+ই}

**কাঁখবিড়ালি** ⇒ কাঁকবিড়ালি

**কাঁচ১** ⇒ কাচ১

**কাঁচকড়া** [কাঁচ্‌কড়া] বি ১ কাছিমের খোলা । ২ তিমি মাছের দাঁত সংলগ্ন কোমল অস্থিবিশেষ। ৩ রবার থেকে প্রস্তুত কাছিমের খোলার ন্যায় পদার্থবিশেষ। {স. কচ্ছপ>কাছঅ>কাঁচ+ স. কটাহ>কড়া=কাঁচকড়া; ৬তৎ.}

**কাঁচকলা** [কাঁচ্‌কলা] বি ১ আনাজি কলা; তরকারিরপে ব্যবহৃত এক প্রকার কলা । ২ (আল.) কোনো ক্ষতি বা শাস্তি বিধান করতে অক্ষমতা; ক্ষমতাকে তুচ্ছ করে বিদ্রুপ বর্ষণ (তুমি আমার কাঁকলা করবে) । {বা. কাঁচা+কলা (<স. কদলী)=কাঁচকলা}

**কাঁচড়া** [কাঁচ্‌ড়া] বি এক প্রকার শাক (কাঁচড়া ক্ষুদের জাউ রান্ধিহ যতনে ––কমু) । {স. কঞ্চট, কঞ্চড়>}

**কাঁচ–পোকা, কাচপোকা** [কাঁচ্‌পোকা, কাচ্‌–] বি বোলতা জাতীয় উজ্জ্বল নীলবর্ণের পতঙ্গবিশেষ––এর লেজের আবরণ থেকে মেয়েদের কপালে পরার টিপ হয় (কণ্ঠের নীল পদ্মমালা, টিপটি নীলা কাঁচপোকার––সদ)। {স. কাচ+পুলক}

**কাঁচল, কাঁচুলি, কাঁচলি** [কুঁচোল, –চুলি, চোলি] বি স্ত্রীলোকদের স্তন–আবরক বস্ত্র; বুকের আবরণ (আঁচলখানি পড়েছে খসি পাশে, কাঁচলখানি পড়িবে বুঝি টুটি––রঠা; মুক্তভূষিত কাঁচলি––বচ)। {স. কঞ্চুলী, কঞ্চুলিকা>প্রা. কংচুলি>কাঁচুলি}

**কাঁচা** [কাঁচা] বিণ অপক্ব (কাঁচা আম) । ২ অসিদ্ধ; আরাঁধা (কাঁচা মাংস)। ৩ অদগ্ধ (কাঁচা ইট) । ৪ অপরিণত (সে একেবারে কাঁচা নূতন পাশ করা––রঠা) । ৫ মাটির তৈরি; মেটে (কাঁচা ঘর) । ৬ অনিপুণ; আনাড়ি; অদক্ষ (কাঁচা মাঝির হাতে তুফানে নৌকা পড়িলে––প্যামি) । ৭ অপটুভাবে কৃত; অসাবধানে কৃত (কাঁচা কাজ) । ৮ কোমল; কচি (কাঁচা ঘাস) । ৯ তরুণ (চাঁচা বয়স)। ১০ অস্থায়ী; যা উঠে যায় (কাঁচা রং) । ১১ পরিবর্তনশীল; প্রাথমিক; খসড়া (কাঁচা খাতা) । ১২ বিশুদ্ধ; ভেজালহীন (কাঁচা সোনা) । ১৩ অশুষ্ক (কাঁচাপাতা) । ১৪ ওজনে কম (কাঁচা সের) । ১৫ হালকা; স্থূল (ঢিলে গল্প, কাঁচা রসিকতা––সৈমু) । ১৬ উজ্জ্বল (তার মুখে একটা কাঁচা আভা––বুব; ঢল ঢল কাঁচা অঙ্গের লাবণি––গোদা) । ❑ বি কিশোর ও কিশোরী (আয় প্রমত্ত, আয়রে আমার কাঁচা––রঠা) । ❑ ক্রি ১ কাঁচার ভাব প্রাপ্ত হওয়া । ২ পণ্ড হওয়া (সব আয়োজন এক মুহূর্তে কেঁচে গেল) । ~ কথা বি ১ যে কথা স্থায়ী হয় না বা থাকে না; পরিবর্তনশীল কথা; অনির্বরযোগ্য কথা । ২ যুক্তিহীন বা মূল্যহীন কথা । ~ কাজ বি ১ অপটু হাতের কাজ । ২ বোকামি। ~ – কাল বি কাঁচা বা অপক্ব অবস্থা (তাঁহার নিয়ম ছিল যে কাঁচাকালে ঝড়ের সময়ে গাঁয়ের সকল লোকই আম কুড়াইতে পাইবে––কাআও)। ~ গোল্লা বি নরম পাকের সন্দেশবিশেষ (পাত্রের ... নাটোরের কাঁচা গোল্লা খাইয়া গেল––রঠা) । ~ ঘুম বি ঘুমের ঘোর কাটেনি এমন অবস্থা; অপূর্ণ ঘূম। ~ চুল বি কালোচুল; অপক্ব চুল । ~ টাকা, ~পয়সা বি ১ ধাতুনির্মিত টাকা পয়সা । ২ অল্পশ্রমে বা অনায়াসে লব্ধ অর্থ; easy money । ~ নো, ~ন ক্রি ১ কাঁচা করা । ২ কাজে বেশ কিছু দূর অগ্রসর হয়ে সমস্ত পণ্ড করা; পুনরায় পূর্বাবস্থা পাওয়ানো । ❑ বি, বিণ উক্ত উভয় অর্থে। ~পাকা বিণ ১ অর্ধেক পাকা এবং অর্ধেক কাঁচা (কাঁচাপাকা আম) । ২ অর্ধেক সাদা অর্ধেক কালো (কাঁচাপাকা চুল) । ৩ যে জিনিসের শেষ নিষ্পত্তি হয়নি অথচ নিষ্পত্তির দিকে এগিয়েছে (নিলামের কাঁচা–পাকা দর)। ~বয়স বি তরুণ; অল্পবয়স। ~ বাঁশে ঘুণ ধরা––অল্প বয়সে নষ্ট হয়ে যাওয়া; অল্পবয়সেই রোগে শোকে জীর্ণ হওয়া । ~ বুদ্ধি বি অপরিণত বুদ্ধি । ~মাথা বি ১ (আল.) অপরিণত বুদ্ধি। ২ অল্পবয়স্ক ছেলেমেয়েদের মস্তিস্ক। ~ মাল বি যে সকল কৃষিজাত বনজ ইত্যাদি দ্রব্য থেকে শিল্প দ্রব্য প্রস্তুত হয় । ~মিঠা, কাঁচামিঠে, কাঁচামিটে বিণ অপক্ব বা কাঁচা অবস্থাতেই মিষ্ট লাগে এমন (কতকগুলি আম কাঁচামিটে আছে––বচ)। ~ রসিদ বি সাময়িক প্রাপ্তিস্বীকার । ~ লেখা বি অপরিণত হাতের লেখা; নিম্নস্তরের রচনা । ২ বি খারাপ হস্তাক্ষর । ~ লোক বিণ ১ অনভিজ্ঞ লোক; আনাড়ি ব্যক্তি । ~ – হাট বি মাছ–তরকারি ও মাকসবজির হাট । ~ হাত বি অশিক্ষিত অনিপুণ বা শিক্ষানবিসের হাত। {স. কন্যা.>প্রা. কংচা>}

**কেঁচে, কাঁচিয়া** [কেঁচে, কাঁচিয়া] অক্রি ১ আয়োজন পণ্ড হয়ে (কাঁচিয়া যাওয়া) । ২ নতুন করে (আমি আবার কেঁচে পৌত্তলিক হতে যাচ্ছি––প্রচৌ) । কেঁচে গণ্ডূষ করা––প্রায় সম্পাদিত কাজ গোড়া থেকে আবার শুরু করা । {কাঁচ+ইয়া>কাঁচিয়া>কেঁচে}

**কাঁচি১, কাচি, ‘কাইচা’** [কাঁচি, কাচি, কাইচা] বি ১ দুই ফলাবিশিষ্ট কাটার অস্ত্রবশেষ; ছেদনী । ২ বকের গলার ন্যায় লম্বা ও সরু অস্ত্রবিশেষ; ফসল কাটার অস্ত্র (মোদের ক্ষেতে ধান কেটেছে, কালকে যারা কাঁচির খোঁচায়––জউ)। {স. কর্তরী>; উ. কয়নচি ....................}

**কাঁচি২** [কাঁচি] বি ১ কুঁচ; গুঞ্জা (কাঁচি দিয়া কৈল মান ষোল রতি দুই ধান––কমু)। ২ চন্দ্রহার । {স. কাঞ্চী>প্রা.কংচি>; হি. কাংচী}

**কাঁচি৩** [কাঁচি] বিণ নতু; কাঁচা; সদ্য জেগে ওঠা (এবারে নদীর কাঁচি চরে চাষ দিয়া এ গ্রামের লোকেরা কিছু বোরো ধান পাইয়াছিল––রঠা) । {কাঁচা+ই}

**কাঁচি৪, কাঁচী** [কাঁচি] বিণ ১ কম ওজনবিশিষ্ট; অপূর্ণ (কাঁচি সের)। ২ ঠাসবুনানি সম্পন্ন; ঘন বুনানির (কাঁচি ধুতি) । {কাঁচা+ই, ঈ}

**কাঁচুমাচু, কাছুমাছু** [কাঁচুমাচু, কাছুমাছু] বিণ লজ্জা ভয় ইত্যাদির জন্য সংকুচিত ; জড়–সড় (মুখ কাছুমাছু করে এবার আসল কথাটাই জানাল কামাল––আফ)। {স. কুঞ্চন>কাঁচু, অনু. √মাচু/সঙ্কোচন}

**কাঁচুলি** ⇒ কাঁচল

**কাঁচ্চা** [কাঁচ্‌চা] বি সিকি ছটাক; ছটাকের এক তচুর্থাংশ । {স. কক্ষা>}

**কাঁজি** [কাঁজি] বি ১ আগানি; গাঁজানো পান্তা ভাতের পানি (পাঁচ মাসে কাঁজি করঞ্জায় যায় মন––কমু)। ২ গাঁজানো পান্তা ভাত থেকে প্রস্তুত সিরকা। {স. কাঞ্জিক>কাঁজিঅ>কাঁজি}

**কাঁটা** [কাঁটা] বি ১ বৃক্ষের গায়ে উদ্‌গত সূচি; কণ্টক (কাঁটা হেরি ক্ষান্ত কেন কমল তুলিতে––রজসে) । ২ মাছের অস্থি (মাছের কাঁটা) । ৩ ঘড়ির ধাতবসূচি (ঘড়িটা যে তৈরী করেছে সে জানে কাঁটার কোনখানে কি কাজ––নই) । ৪ চোট পেরেক; তারকাঁটা; লৌহকীলক (জুতায় কাঁটা মারা)। ৫ তুলাদণ্ড; তৌল (ওজনের কাঁটা) । ৬ খোঁপা গোঁজবার কাঁটা; গুঁজি (চলিতে মাথার কাঁটা পড়ে যেত ––নই)। ৭ মুখে খাদ্যবস্তু তোলার জন্য শলাকাবিশেষ; fork । ৮ অন্তরায়; বিঘ্ন; প্রতিবন্ধক (আমিই হয়েছি তাঁদের সুখের কাঁটা––মীম) । ~ করা ক্রি ওজন করা । ~ খোঁচা বি ১ পথ চলার সময়ে পায়ে কাঁটা ও খোঁচা লাগে (উভ মুখে সাধু যায় কাঁটা খোঁচা ফুটে পায়––কমু) । ২ প্রতিবন্ধক; বাধা; অন্তরায় । ~ – চামচ, ~ চামচে, ~ছুড়ি বি ইউরোপীয় প্রণালিতে ভোজনকালে ব্যবহার্য বেঁধনাস্ত্র ও চামচ বা বেঁধনাস্ত্র ও ছুরি (খাইতে গিয়া ডান হাতে কাঁটা চামচ ধরিবার অপরাধে––বিব) । ~চামচ ধরা ক্রি সাহেবি রীতিতে খাওয়া অভ্যাস করা । ~ তোলা ক্রি শত্রু দমন করা । ~ দিয়া ~ তোলা ––এক শত্রুর সাহায্যে অন্য শত্রু বিনাশ করা । ~দেওয়া ক্রি রোমাঞ্চ হওয়া; শীতে বা ভয়ে গায়ের লোম কাঁটার মতো দাঁড়িয়ে ওঠা । ~নটে বি এক প্রকার কণ্টকময় শাক। ~বন বি কাঁটা ইত্যাদি আগাছাপূর্ণ জঙ্গল (সেই সুন্দর তপোবন কাঁটাবনে ভরে গেল––অঠা) । ~য় ~য় [ঘড়ির] ক্রিবিণ ১ যথাসময়ে; ঠিক নির্দিষ্ট সময়ে (কাঁটায় কাঁটায় মিল দিয়ে বসাবে)। উলের ~বি উল দিয়ে সোয়েটার প্রবৃতি বোনার জন্যে বিশেষ ধরনের তৈরি কাঁটা বা দণ্ড । কুলের ~ বি দুষ্ট চরিত্রের জন্য বংশের কলঙ্ক (দুশ্চরিত্রা স্ত্রীকুলের কাঁটা)। গলায় ~ বি গলায় বেঁধা মাছের কাঁটার মতোই যন্ত্রণাদায়ক শত্রু। পথের ~ বি কণ্টকের মতো যন্ত্রণাদায়ক এবং শত্রুরূপে পরিগনিত সতিন অর্থাৎ স্বামীর অন্য স্ত্রী । {স. কণ্টক>প্রা. কংটয়>কাঁটা}

**কাঁটাচুয়া** [কাঁটাচুয়া] বি শজারু। {কাঁটা+চুলা ?>}

**কাঁটাল১**, **কাঁটালো** [কাঁটাল্, কাঁটালো] বিণ কাঁটাযুক্ত {বা. কাঁটা+আল, আলো}

**কাঁটাল২** ⇒ কাঁঠাল

**কাঁঠাল, কাঁটাল২** [কাঁঠাল্, –টা–] বি সর্বাঙ্গে কাঁটাযুক্ত ফল; পনস। ~ – চাঁপা বি পাকা কাঁঠালের ন্যায় গন্ধযুক্ত ফুলবিশেষ। কাঁঠালের আঠা, কাঁটালের আঠা বি যা সহজে ছাড়ে না । কাঁঠালের আমসত্ত্ব বি ১ অসম্ভব বস্তু । ২ ভুল বা মিথ্যা নামকরণ; অপপ্রয়োগ । কাঁঠালি, কাঁঠালিকলা বি একপ্রকার কলা (চারিপাশে মর্তমান, চাঁপা, কাঁঠালি প্রভৃতি নানা জাতীয় সুপক্ব এবং অপক্ব রম্ভা––বচ) । গাছে ~ গোঁফে তেল ––অপ্রাপ্ত বস্তুকে প্রাপ্ত কল্পনা করে পরিকল্পনা । {স. কণ্টক–ফল>প্রা. কংটঅহল>বা. কাঁটাল, কাঁঠাল}

**কাঁঠি, কাঁটি, কাঠি** [কাঁটি, কাঁটি, কাঠি] বি ১ মাছধরা জালে ব্যবহৃত লোহার তৈরি বর্তুলাকার দ্রব্যবিশেষ। ২ কণ্ঠমালার বিচি বা দানা (উবু ঝুঁটি গলায় কাঁটি দুই কানে সোনার কাকড়ি একদল মালি মালিনী––অঠা)। ৩শুকপাখির গলদেশস্তি রেখা । ৪ ছোট পেরেক। {স. কণ্ঠী>প্রা. কংঠী>কাঁঠি}

**কাঁড়১, কাঁড়া, কাঁড়ি** [কাঁড়্, কাঁড়া, কাঁড়ি] বি স্তূপ; রাশি; অঢেল (একটা নর্দমার এক কাঁড়ি মাটি––ইখাঁ); আসতে লাগল কাঁড়া কাঁড়া টাকা––সৈমু) । {স. কাণ্ড>প্রা. কংড>কাঁড়}

**কাঁড়২** [কাঁড়্] বি বাণ; তীর ; বাঁশের ধনুক (ভাঁড়াই করিছে ভাঁড় চোয়ারে লুফিছে কাঁড়––ভারা) । ~বাঁশ বি ধনুক । {স. কাণ্ড, প্রা. কংড>কাঁড়}

**কাঁড়৩, কাঁর** [কাঁড়্, কাঁর্] বি বাঁশের বা তক্তার উঁচু মাচাবিশেষ যার উপর বাড়ির জিনিসপত্র রাখা হয় (ঘরের ‘কাঁর’ থেকে পেড়ে আনল তার লাঠি––বোখা) । {স. কাণ্ড>প্রা. কংড>কাঁড়}

**কাঁড়া১** ⇒ কাঁড়ি

**কাঁড়া২** [কাড়া] ক্রি ছাঁটন; পরিষ্কার করা, কুঁড়া বা তুষের কণা শূন্য করা (চাল কাঁড়া) । ❑ বিণ পরিষ্কৃত ; ছাটা হয়েছে এমন। কাঁড়ানো ক্রি ১ ছাঁটানো; পরিষ্কার করানো । ❑ বি ছাঁটন; পরিষ্কার করা । ❑ বিণ পরিষ্কৃত; ছাঁটা হয়েছে এমন। ভিক্ষার চাল কাঁড়া আর আকাঁড়া (প্রবচন)––ভিক্ষা (প্রার্থনা) দ্বারা লব্ধ দ্রব্যের মান বিচার নিরর্থক; দয়ার দান উৎসৃষ্ট মানের হয় না । {স. √কণ্ড্>প্রা.কংড>বা. √কাঁড়্+আ=কাঁড়া}

**কাঁড়ান, কাঁড়ানো** ⇒ কাঁড়া২

**কাঁড়ারি, কাঁড়ারী, কাঁড়ার** [কাঁড়ারি, –, কাঁড়ার্] বি কর্ণধার; মাঝি (কখন খেটেল কখন কাঁড়ারী––ভারা) । {স. কাণ্ডারী>কংডারি>কাঁড়ারি}

**কাঁড়ি, কাঁড়, কাঁড়া** ⇒ কাঁড়১

**কাঁঢ়ার** (মবা.), **কাণ্ঢার** (মবা.) [কাঁঢ়ার্, কানঢার্] বি নৌকার হাল (পঞ্চ পাটে না খানী আহ্মার আপনেই ধরিল কাঁঢ়ার––বচদা) । {স. কাণ্ডার>কংড(ঢ)ার>কাঁঢ়ার}

**কাঁতি, কাঁত** (প্রাবা.) [কাঁতি, কাঁত্] বি ১ কান্তি; লাবণ্য; শোভা (কাঞ্চন কাঁতিবরণ––জ্ঞাদা; কনয়া নকষ তোর দেহের কাঁতী––বচদা) । {স. কান্তি>কাঁতি}

**কাঁথ** [কাঁথ্] বি ১ কাটির তৈরি ভিত; মৃন্ময়ভিত্তি (ঘরের কাঁথে লেপছে কাদা–সদ)। ২ দেয়াল, প্রাচীর (কাঁথ ভাঙ্গি যাই যদি দেহ অনুমতি––কমু) । {স. “কন্থা মৃন্ময়ভিত্তৌ” (মেদিনীকোষ) : কন্থা>প্রা. কংথা>কাঁথা>কাঁথ}

**কাঁথা** [কাঁথা] বি কতকগুলো জীর্ণ বস্ত্রে প্রস্তুত মোটা শীতবস্ত্রবিশেষ (ঝুলি কাঁথা বাঘছাল সাপ সিদ্ধি লাড়ু––ভারা) । {স. কন্থা>প্রা. কংথা>বা. কাঁথা}

**কাঁদ–কাঁদ** ⇒ কাঁদো–কাঁদো

**কাঁদা** [কাঁদা] ক্রি ১ রোদন করা; ক্রন্দন করা। বি রোদন; ক্রন্দন (আমি জনমে মরণে কত কাঁদা কেঁদেছি––বিচ)। ~–কাটি, ~–কাটা বি ১ কান্নাকাটি; বিলাপ; খেদোক্তি সহ কান্না। ২ অনুনয়–বিনয় । ~নো, ~ন ক্রি অপরকে কাঁদতে প্রবৃত্ত করা; ক্রন্দন করানো। কেঁদে হাট করা/ বসানো ক্রি উচ্চৈঃস্বরে কেঁদে লোকজন জড় করা । {বা. কাঁদ্+ণিচ=√কাঁদা+আনো}

**কাঁদি** [কাঁদি] বি ফলের বড় গুচ্ছ বা স্তবক (কেশ যেন খেজুর কাঁদি––নই) । {স. স্কন্ধ>কন্দ>কাঁদ+ই=কাঁদি}

**কাঁদানে গ্যাস** = কাঁদুনে গ্যাস ⇒ কাঁদুনে

**কাঁদুনি, কাঁদনি** [কাঁদুনি, কাঁদোনি] বি ১ কান্না; রোদন (দৈন্যের কাঁদুনি গাহিয়া পরের সহানুভূতি আকর্ষণ করিবার চেষ্টা অসম্ভব––বিব) । ২ কাতরতা । ৩ বিলাপ ~ গাওয়া ক্রি সকাতরে অনুযোগ করা; অভাব অভিযোগ বা দুঃখ প্রকাশ করা । {স. ক্রন্দন+বা. উনি; কাঁদন+ই}

**কাঁদুনে** [কাঁদুনে] বিণ ১ কথায় কথায় কাঁদে এমন (কেবল কাঁদুনে মেয়ের মত দিবারাত্রি ঘ্যান ঘ্যান––বচ)। ২ যা কাঁদায় (কাঁদুনে গ্যাস) । ❑ বি যে বেশি কাঁদে; বেশি কাঁদা যার অভ্যাস (কাঁদুনে ওই শিখলে কোথায় হাসি––সদ)। ~গ্যাস, কাঁদানে গ্যাস বি যে গ্যাস ছড়িয়ে দিলে বায়ু সংযোগে চোখে লেগে চোখ জ্বালা ও অশ্রু বর্ষণ প্রভৃতি অস্বস্তিকর অবস্থার সৃষ্টি করে; tear–gas । {বা. √কাঁদ্+উনিয়া=কুঁদুনিয়া>কাঁদুনে}

**কাঁদো–কাঁদো, কাঁদ–কাঁদ** [কাঁদো–কাঁদো] বিণ ক্রন্দনোন্মুখ; অশ্রুপূর্ণ; রোদনপ্রয়াসী । কাঁদন বি রোদন; ক্রন্দন; কান্না । {স. √ক্রন্দ্>পা. √কন্দ, প্রা. √কংদ=বা. √কাঁদ্; স. ক্রন্দন>কান্দন>কাঁদন>}

**কাঁধ, কাঁদ** [কাঁধ্, কাঁদ্] বি ঘাড়; স্কন্ধ। কাঁধকাট, কাঁধকাটা বি শববাহক; যে বা যারা মৃতদেহ স্কশানে বয়ে নিয়ে যায়। কাঁধ দেওয়া ক্রি ১ কোনো কাজের দায়িত্ব গ্রহণ করা । ২ ভার বইবার জন্য প্রস্তুত হওয়া । ৩ স্কশানে নেওয়ার জন্য মৃতদেহ সহ মাচা বহন করা । কাঁধ বদলানো ক্রি পালাক্রমে ডান কাঁধে বা বাম কাঁধে নেওয়া; ক্লান্তির জন্য একাধিক ব্যক্তির কাঁধ বদল করে কোনো দায়িত্ব বহন করা । কাঁধাকাঁধি বি পরস্পরের স্কন্ধে বহন; একাধিক ব্যক্তির ভার বহনে কাঁধ বদলানো (লাশ কাঁধাকাঁধি করিয়া লওয়া ) । ❑ ক্রিবিণ ১ একবার একজনের কাঁধে এবং আরেকবার অন্যের কাঁধে এইরূপে (কাঁধাকাঁধি বহন করা) । ২ একজনের কাঁধের পাশে আর একজন এবং দ্বিতীয় জনের কাঁধের পাশে আরেকজন এরূপে (বাঁধাকাঁধি দাঁড়ানো) । {স. স্কন্ধ>কন্ধ, কন্দ>কাঁধ, কাঁদ}

**কাঁধা, কাঁধার, কান্ধার** [কাঁধা, কাঁধার্, কান্‌ধার্,] বি কূল; তীর; কিনারা; ধার (লালু ভা্ ডোবার কাঁধায় বসে মাছ ধরছিল––কাআও) । {স. স্কন্ধ>কাঁধ+আ=কাঁধা}

**কাঁধাকাঁধি** ⇒ কাঁধ

**কাঁপ, কাঁপন, কাঁপুনি** [কাঁপ্, কাঁপোন্, কাঁপুনি] বি কম্পন; স্পন্দন (উলিদের দর্প শুনি উপজিল কাঁপ––হেমা; আমার বুকের ভেতর কাঁপুনি জাগল না––আআআ) । {স. কম্প>প্রা. কংপ>বা. √কাঁপ,+অন, উনি}

**কাঁপন** ⇒ কাঁপ

**কাঁপানে, কাঁপানো** [কাঁপানে, –নো] বিণ যা কাঁপায় বা কম্পিতকরে। {√কম্প্>প্রা. কংপ>বা.√কাঁপ্+ই(ণিচ্)+ আন+ইয়া(কাঁপানিয়া)>এ(কাঁপানে আনো (কাঁপানো)}

**কাঁপুনি** ⇒ কাঁপ

**কাঁপুনে** [কাঁপুনে] বিণ কম্পমান; কাঁপছে এমন (এই বাঁশ পাতার মতো কাঁপুনে অথচ টলমলে দেহটিকে––অচিসে) । {বা. কাঁপ্+উনিয়া=কাঁপুনিয়া>কাঁপুনে}

**কাঁসর** [কাঁশোর্] বি কাঁসার তৈরি বাদ্যযন্ত্রবিশেষ। {স. কাংস্য>প্রা. কংস>বা. কাঁসা, কাঁসর}

**কাঁসা** বি রাং ও তামা মিশ্রিত ধাতু। {স. কাংস্য>প্রা. কংস/কাঁস+আ=কাঁসা}

**কাঁসার, কাঁসারি, কাঁসারী** [কাঁশার্, কাঁশারি, –] বি ১ কাঁসার জিনিস নির্মাতা বা এর ব্যবসায়ী। ২ জাতিবিশেষ। {স. কাংস্যকার>কাঁসআর>কাঁসার+ই, ঈ=কাঁসারি, কাঁসারী}

**কাঁসি** [কাঁশি] বি ‌১ কাঁসার তৈরি কিনারা উঁচু থালাবিশেষ (এক কাঁসি ভাত আনিয়া উঠানে বসিয়া খাইতে আরম্ভ করিল––বচ)। ২ কাঁসর; কাঁসার তৈরি বাদ্যযন্ত্রবিশেষ। {বা. কাঁসা+ই=কাঁসি}

**কাঁহা, কাহাঁ** [কাঁহা, কাহাঁ] অব্য, ক্রিবিণ কোথা (কাঁহা গোপবেশ কাঁহা নির্জন বৃন্দাবন––বৃদা) । কাঁহা কাঁহা ক্রিবিণ কোন কোন; কোথা কোথা (সকলেই কাঁহা কাঁহা মুলুক চলে যাচ্ছে––মব)। ~তক ক্রিবিণ ১ কতদূর পর্যন্ত; কোন সীমা পর্যন্ত (কাঁহাতক যাওয়া যায়) । ২ কতক্ষণ পর্যন্ত; কতকাল (কাঁহাতক ঠায় বসে থাকা যায় চুপ করে––অচিসে) । {স. কস্মিন্, কুত্র>প্রা. কহিং>বা. কাহাঁ (চন্দ্রবিন্দুর পূর্ব নিপাতে) কাঁহা}

**কাক১** ⇒ কর্ক

**কাক২, কাগ** [কাক্, –গ্] বি ১ বায়স; পক্ষীবিশেষ (শ–দুই কাগ ঝামেলা করছে––রাব)। ২ বি কড়ার চতুর্থাংশ; এক কড়ার সিকি ভাগ। কাক–কোকিলে ভেদ––ভালোমন্দ ভেদজ্ঞান। কাকচক্ষু বিণ কাকের চোখের তুল্য স্বচ্ছ ও নির্মল (সে যেন গো কাকচক্ষু স্বচ্ছ দিঘিজল––রঠা) । কাক–জ্যোৎস্না বি রাত্রি–শেষের ম্লান জ্যোৎস্না; যে জ্যোৎস্নায় কাক দিনের আলো ভেবে জেগে ওঠে (প্রভাত ভাবিয়া কাক–জ্যোৎস্নায় জাগিয়া যেমন পাখী গান গায়––নই) । কাকতন্দ্রা, কাকনিন্দ্রা বি ১ অগভীর সতর্ক ঘুম। ২ কপট ঘুম । কাকতাড়ুয়া বি কাক ও অন্যান্য পাখিকে ভয় দেখানোর জন্য রক্ষিত মানুষের প্রতিমূর্তি; scarecrow । কাকতালীয় বিণ ১ কার্যকারণহীন দুটো ঘটনা; তালগাছে কাক বসামাত্র তালপতনের ন্যায় ঘটনা । ২ হঠাৎ সংঘটিত বা আকস্মিক যোগাযোগজাত কোনো ঘটনা। কাকপক্ষ বি ১ কাকের পক্ষের ন্যায় উভয় কানের পাশে ঝুলানো চুলের গোছা; কানপাটা (শুধু কারও মাথায় কাকপক্ষ অবশিষ্ট কারও মাথায় বা শুধু টিকি––প্রচৌ)। ২ জুলফি। কাকপদ বি ১‌ উদ্ধার চিহ্ন, “ ” এই চিহ্ন। ২ লেখার মধ্যে পরিত্যক্ত বা শূন্যস্থান বুঝানোর চিহ্ন; xxx এই চিহ্ন। ৩ ভুলক্রমে পরিত্যক্ত অক্ষরাদির স্থানসূচক চিহ্ন; A এই চিহ্ন । কাকপুচ্ছ বি কোকিল; কাকের ন্যায় পুচ্ছবিশিষ্ট পক্ষী। কাকপুষ্ট বি কাক কর্তৃক প্রতিপালিত; ককিল । কাকফল বি ১ নিমফল । ২ নিমগাছ। কাকবন্ধ্যা বি একগর্ভা; যে নারী একবার মাত্র গর্ভ ধারণ করে; এক সন্তানের মা। কাকবলি––কাককে দেয় অন্নাদি; কাকের আহারের উদ্দেশ্যে উৎসৃষ্ট ভাত (অগ্রে দিয়া কাকবলি, সবান্ধবে কুতূহলী, নূতন তণ্ডুল দেয় মুখে––ভারা)। কাকভীরু বি পেঁচা । কাক–ভোর বি খুব প্রাতঃকাল (সেই কাকভোরে বিছানায় শুয়ে অনেকক্ষণ ঘুমাতে পারিনি আনন্দে––বুব) । কাকশীর্ষ––বকফুলের গাছ। কাকস্নান বি কাকের ন্যায় স্বল্প পানি গায়ে ছিটিয়ে গোসল (যাহাকে কাকস্নান বলে সে ছিক তাহাই––শেহ)। কাকের ছা বকের ছা, কাকের ঠ্যাং বকের ঠ্যাং––অতি কুৎসিত হস্তাক্ষর। তীর্থের কাক⇒তীর্থ। {স. √কৈ+ক, =কাক; বিকৃত উচ্চারণে ‘কাগ’}

**কাকই** ⇒ কাঁকই

**কাকল** [কাকোল্] বি ১ দাঁড়কাক। ২ কণ্ঠমণি । ২ টুঁটি ।

**কাকলি, কাকলী** [কাকোলি] বি ১ কলধ্বনি;মধুর অস্ফুটধ্বনি । {স. কু+কলি>কাকলি+ঈ(ঙীপ্); নিত্য.}

**কাকলী২** [কাকোলি] বিণ কৃশ (শুকাইয়া হইয়াছে কন্যা চিকণ কাকলী––পূগী)। {স. কৃকলাস}

**কা–কা** [কাকা] বি কাকের ডাক । {ধ্বন্যা.}

**কাকা, কাকু১** (আদরে) [কাকা, কাকু] বি চাচা; পিতার ছোট ভাই । কাকী স্ত্রী. । {ফা. কাকা ............}

**কাকাতুয়া** [কাকাতুয়া] বি শুক জাতীয় পাখিবিশেষ। {মা. কাকাতু+আ>}

**কাকু২** [কাকু] বি ১ রাগ; ভয়; শোক ইত্যাদির জন্য বিকৃত–কণ্ঠস্বর; স্বরবিকৃতি। ২ বক্রোক্তি; বিপরীত অর্থজ্ঞাপক নঞর্থক বাক্য । ৩ কাকুতি মিনতি। ~বাদ বি কাতর বাক্য ; মিনতি। কাকূক্তি বি ১ কাতরোক্তি । ২ বক্রোক্তি। {স . √কক্+উ(উণ্)}

**কাকুতি** [কাকুতি] বি ১ কাতর অনুনয়; মিনতি (সুগ্রীবেরে জানাইও আমার কাকুতি––কৃও) । ২ খেদোক্তি ~ –মিনতি বি অনুনয়–বিনয় । {স. কাকূক্তি>কাকুতি}

**কাকুধ্বনি** [কাকুদ্‌ধোনি] অব্য কাতর ধ্বনি; আকুতি (তোর কাকু ধ্বনিতে মধ্যাহ্ন সকরুণ––রঠা)। {স. কাকু+ধ্বনি}

**কাকুবাদ, কাকূক্তি** ⇒ কাকু

**কাকোদর** [কাকোদর্] বি সর্প (পশে যদি কাকোদর গরুড়ের নীড়––মদ)। {স. কাক+উদর; বহু.}

**কাগ** ⇒ কাক২

**কাগজ** [কাগোজ্] বি ১ কাপড় তুলা খড় কাঠ পাতা ইত্যাদির আঁশ বা কাঠের মণ্ড থেকে প্রস্তুত পাতলা পত্র বা লিখনের উপকরণ; paper । ২ দলিলপত্র; document (কালে কালে কতেক কাগজ চায় রাজা––ঘচ) । ৩ সংবাদপত্র; newspaper (আজকের কাগজে খবরটা বেরিয়েছে)। কাগজাত, কাগজাদ বি ১ দলিলপত্র (সুবাজাতের কাগজাতও কিছু পাইলেন না––রাম; মতিলাল টাকার মুখ দেখিয়া তৎক্ষণাৎ কাগজাদ সহি করিয়া দিল––প্যামি)। ২ মোকদ্দমা সংক্রান্ত কাগজপত্র (কাগজ শব্দের বহুব) । কাগজি, কাগজী বিণ ১ কাগজের তৈরি (কাগজি ফুল)। ২ কাগজ সম্বন্ধীয় । ৩ কাগজের ন্যায় পাতলা আবরণবিশিষ্ট (কাগজি লেবু) । ❑ বি কাগজ প্রস্তুতকারক বা ব্যবসায়ী। কাগজে–কলমে ক্রিবিণ লিখিতভাবে । {ফা. কাগ়য .......................}

কাগতি (মবা.) [কাগোতি] বি কাগজ প্রস্তুতকারী ও ব্যবসায়ী মুসলমান সম্প্রদায়বিশেষ। (কাগজ কাটিয়া নাম ধরিল কাগতি––কমু) । {ফা. কাগ়জ ........... > কাগ+বা. তি}

**কাগমলা, কাগমালা** [কাগ্‌মলা, –মালা] বি রান্নাঘরে বাসন রাখার জন্য বাঁশের খুঁটির উপরিস্থিত আধার (টানাইয়া রাখে লীলা কাগমলা উপরে––মৈগী) । {স. কাক>কাগ+স. মাল>মালা, মলা}

**কাগা–বগা** [কাগাবগা] অব্য ১ এলোমেলো ভাব; উচ্ছৃঙ্খলতা (কাগাবগা করে খাওয়া) । সামঞ্জস্যহীনভাব; এবড়ো–থেবড়ো ভাব (কাগাবগা করে চুল ছাঁটা) । {কাক>+বক>}

কাঙাল, কাঙালি, কাঙ্গাল, কাঙ্গালি [কাঙাল্, কাঙালি, কাঙ্‌গাল্, কাঙ্‌গালি] বিণ ১ নিঃস্ব; দরিদ্র; গরিব (লুটি বাঙালার লোকে করিল কাঙাল––ভারা) । ২ লোভী; লোলুপ (এসেছি কি হেথা যশোর কাঙালি––রঠা)। ৩ দুঃখী । ৪ অক্ষম; নিঃশক্তি (যৌবনে অন্যায় ব্যয়ে বয়সে কাঙালী ––মদ) । ❑ বি ভিখারি; ভিক্ষুক (তাই আমি কাঙালের মতো ––রঠা) । কাঙালিনী, কাঙালিনী স্ত্রী.। কাঙ্গালখানা বি অনাথআশ্রম। কাঙ্গালপনা বি ১ দীনতা; দরিদ্রের মতো আচরণ । ২ অতিশয় লোভ বা লোলুপতা । ৩ দীনযাচ্ঞা (ধরো, কাঙালপনা করে এই জিনিসটা চাইছি তোমার কাছে––রাখা) । {স. কঙ্কাল (‘অস্থিচর্মসার’ অর্থে)>কাঙাল+ই, ঈ}

**কাঙ্ক্ষ** [কাঙ্‌খো] বি কাঁখ; কোমর; কটিদেশ; (ভরা কলস কাঙ্খে নিয়ে ঘরর পানে ফিরে––জউ) । {স. কক্ষ>কক্‌খ>কাঁখ, কাংখ, কাঙ্খ}

**কাঙ্ক্ষা** [কাঙ্‌খা] বি অভিলাষ; বাঞ্ছা; ইচ্ছা। কাঙ্ক্ষণীয় বিণ অভিলষণীয়; বাঞ্ছনীয়; অনাকাঙ্ক্ষা করার যোগ্য। কাঙ্ক্ষিত বিণ বাঞ্ছিত; অভিলষিত; ঈপ্সিত। {স. √কাঙ্ক্ষ্+অ+আ}

**কাঙ্গন** [কাঙ্‌গোন্] বি হাতের ‘কাঁকন’ নামক গহনা (হাতের কাঁচের চুড়ি বাওটি কামের বেড়ি, কাঙ্গনে কনক তার শোভে––ফগ)। {স. কঙ্কণ>কাঁকন>কাংগন, কাঙ্গন}

**কাঙ্গল, কাঙল** [কাঙ্‌গোল্, কাঙোল্] বি পাণ্ডুরোগ; কামলা রোগ। {স. কামল>কাঙল, কাঙ্গল}

**কাঙ্গা** [কাঙ্‌গা] বি ১ হাড়গিলে পাখি (ভুজ ধরিয়া কায় ধোকড়িয়া কাঙ্গা––কমু) । ২ কাঁকই; বড় চিরুনি। {স. কঙ্ক (=হাড়লিা)>কাঙ্গা; স. কঙ্কতিকা> কঙ্কইআ>কাঁকই>কাংগই; কাংগা}

**কাঙ্গি, কাঙ্গী** [কাঙ্‌গি] বি চিরুনি; কাঁকই (কাঙ্গই করিল তারা মাথার জুলুফে––ফগ)। {স. কঙ্কতিকা>কঙ্কইআ> কাঁকই>কাঙ্গই, কাঙ্গী; তুল. হি. কাঙ্গী}

**কাঙ্গুরা, কঙ্গুর** [কাঙ্‌গুরা, কোঙ্‌গুরা] বি ১ প্রাসাদ শিখর; সৌধচূড়া (কোঠায় কাঙ্গুরা ঘড়ি নিশান নহবৎ––ভারা) । ২ বুরুজ; দুর্গ প্রাকারে অবস্থিত যে উন্নত স্থান থেকে সৈনিকগণ যুদ্ধ করে (পাথরের জড় পাথরের গড় কঙ্গুরা পুরট শোভা––কমু)। ৩ কার্নিশ; cornice (সুবর্ণ গড়ের জত কাঙ্গুরা অদ্ভুত––সৈআ)। {ফা. কুন্‌গুরহ্ ...................}

**কাচ১** [কাচ্] বি ১ বালি ও এক প্রকার ক্ষার থেকে প্রস্তুত স্বচ্ছ ও ভঙ্গুর বস্তুবিশেষ; পরকলা; glass । ২ এক প্রকার মণি; স্ফটিকবিশেষ (মাণিক তেজি কাচে অভিলাষ––বিপ)। {স. √কচ্+অ(ঘঞ্)}

**কাচ২** [কাচ্] বি ১ সাজ; বেশভূষা; অভিনয়ের জন্য নট–নটীর পরিচ্ছদ (ভুবনমোহন কাচে , রত্নমালা তথি নাচে––কমু) । {স. কাট>প্রা. কজ্জ, কচ্ব>বা. কাচ অথবা, স. কক্ষ>প্রা. কচ্ছ, কচ্ব>কাচ}

**কাচ৩** (মবা.) [কাচ্] বি ১ ছল; লীলাখেলা। ২ অভিনয়; ক্রীড়া–কৌতুক; নাচ–তামাসা । ৩ বাতিক; বাই (বুড়া বয়সে বেড়ে কাচ––প্রবাদ) । {স. কার্য>প্রা. কজ্জ>প্রা. কচ্চ>বা. কাচ}

কাচপোকা ⇒ কাঁচপোকা

**কাচা১** [কাচা] বি ১ হিন্দু সমাজে মাতা পিতা বা গুরুজনের মৃত্যুতে অশৌচকালে পরিধেয় ধুতির প্রান্ত । ২ ক্ষুদ্র বস্ত্র বা বস্ত্রখণ্ড (পরি দুজনের কাচা ভানিত আমার ভাচা সেই বেটা হবে দেশমুখ––কমু)। ৩ নতুন বস্ত্রখণ্ড (তখন সাজায়ে মাচা, কলসী কাচা, বিদায় দেবে চণ্ডীর বেশে––রাম)। {স. কক্ষ>প্রা. কচ্ছ>প্রা. কাচ+আ=কাচা}

কাচা২ [কাচা] ক্রি কাপড় ধোয়া; আছড়িয়ে ধৌত করা। ❑ বি ধৌতকরণ । ❑ বিণ ধৌত; প্রক্ষালিত (কাচা কাপড়)। {স. √কন্‌চ্>বা. √কাঞ্‌চ্+আ=কাচা, স. কাচ(ক্ষার)>বা. √কাচ্+আ}

কাচানো, কাচান [কাচানো] ক্রি ধোয়ানো; অপরের দ্বারা ধৌত করানো । ❑ বি অপরের দ্বারা ধৌতকরণ । ❑ বিণ অন্যের দ্বারা ধৌত । {বা. √কাচ্+আন, আনো}

কাচারি ⇒ কাছারি

**কাচ্চা, কাচ্চি বিরিয়ানি বি**

**কাছা** [কাছ্] বি নিকট; সমীপ (তার কাছ থেকে) । ২ নদীর তীর; তট; কূল । ৩ পরিধেয় বস্ত্রের দ্বিতীয়াঞ্চল; কচ্ছ (বীর কাছ পরিধান, কোপে বীর কম্পমান––কমু)। ৪ অঙ্গাবরণ; দেহের আবরণ; পরিচ্ছদ । ৫ কোমর; কটিদেশ (কাছের কলসী––বচদা) । কাছে ক্রিবিণ ১ নিকটে; সন্নিধানে (কাছে এসো)। ২ পাশে (সে যে কাছে এসে বসেছিল––রঠা)। ৩ সহিত; সঙ্গে (তার কাছে বাহাদুরি চলবে না)। ৪ তুলনায় (ওর কাছে তুমি কিছুই নও)। ৫ বিবেচনায় (আমার কাছে আপন পর সব সমান) । ৬ নাগালে (হাতের কাছে) । কাছে–কাছে ক্রিবিণ ১ সঙ্গে সঙ্গে (কাছে কাছে থাকা) । ২ সর্বধা নিকটে । ৩ খুব নিকটে; অতিশয় কাছে । কাছে পিঠে ক্রিবিণ সন্নিকটে। {স. কক্ষ>প্রা. কচ্ছ>বা. কাছ}

**কাছট, কাছটি** [কাছোট্, কাছোটি] বি মালকোঁচা; কৌপীন (পাতালতা খাস বেটা পরিস কাছটি––কৃও)। {স. কচ্ছটিকা>প্রা. কচ্ছটী>কাছটি, কাছট}

**কাছলা** [কাছ্‌লা] বি মৃন্ময় পাত্রবিশেষ (কাছলা ভরা সাচ্চা দই পাতিল ভরা সর––মৈগী)। {স. কক্ষতল>?}

**কাছা** [কাছা] বি রিধেয় বস্ত্রের যে অংশ পায়ের ফাঁক দিয়ে কটিদেশের পিছনে গোঁজা হয় (... ঘন ঘন শ্বাস নিতে লাগলো আর টেনে কাছা দিতে থাকলো––সজ) । ~ আগলা বিণ অসাবধান; শিথিল; ঢিলে স্বভব (তিনি বেহোঁস কাছা আলগা লোক নহেন––ঈবি) । ~ঢিলা, ~ঢিলে, ~খোলা বিণ ১ অসতর্ক; অসাবধান । ২ বিশৃঙ্খল। ৩ নিস্তেজ; কমজোর (নীলে সকল জমি নিলে জমিদার সব কাছা ঢিলে––ঈগু)। ~ধরা বিণ ১ তোষামোদকারী। ২ অপরের উপরে নির্ভরশীল । {স. কচ্ছ>কাছা}

**কাছাকাছি** [কাছাকাছি] বিণ, ক্রিবিণ নিকটবর্তী; সন্নিকটে (কাছাকাছি গাঁ, বাড়ির কাছাকাছি)। ❑ বিণ প্রায় সমান (পাঁচ মাইলের কাছাকাছি) । {বা. কাছ+আ+কাছ+ই}

**কাছাড়** [কাছাড়্] বি সমুদ্র বা নদীর তটভূমি (ঢেউএ কাছাড় ভাইঙ্গা পড়ে––মৈগী) । {স. কচ্ছ>কাছ+আড়=কাছাড়; তুল. হি. কছার}

**কাছানো, কাছান** [কাছানো] ক্রি নিকটবর্তী হওয়া; ঘনানো (লুলুর ফিরিবার সময় অনেকটা কাছাইয়া আসে––কাআও) । ❑ বি, বিণ উক্ত অর্থে। {বা. √কাছ্+আন, আনো=কাছান, কাছানো}

**কাছারি, কাচারি** [কাছারি, –চারি] বি ১ জমিদারের বা নায়েবের দপ্তর বা কার্যালয়; জমিদারের খাজনা আদায় বিচার নির্বাহ ইত্যাদির স্থান (ছোট জামাইটি চাকুরির আশায় তারই কাছারিতে লেখাপড়া করে––মীম) । ২ আদালত; বিচারালয়। ৩ অফিস; কাজকর্মের স্থান । ~ঘর বি বৈঠকখানা। ~ঘর করা ক্রি মামলা মোকদ্দমা চালানোর কষ্ট স্বীকার করা। {স কৃত্যগৃহ> কচ্ছঘর> কাছহর+ই=কাছারি; হি. কচহরী>কাছারি}

**কাছি** [কাছি] বি ১ মোটা দড়ি; মোটা রশি (লঙ্কা সায়রী রাবণ মোদেরে ধরিয়া গলায় দেয় কাছি––নই)। ২ জাহাজ বা নৌকা বাঁধার মোটা রশি (গুড়ুকে মারিয়া টান কাছি ধরে ছাড়ে গান––ঈগু) । {স. কক্ষা (হস্তীর গলধবন্ধন রজ্জু)>কচ্ছা>কাছা>কাছি}

**কাছিম** [কাছিম্] বি বড়ো কচ্ছপ; কূর্ম (বড়া কিছু সিদ্ধ কিছু কাছিমের ডিম––ভারা ) । {স. কচ্ছপ>প্রা. কাচ্ছিম্ভ (কচ্ছভ)>কাছভ}

**কাছুটি** ⇒ কাছট

**কাছে, কাছে কাছে, কাছে–পিঠে** ⇒ কাছ

**কাজ** [কাজ্] বি ১ কর্ম; কার্য (কাজ করা) । ২ আবশ্যক; দরকার (এটা কোনো কাজে লাগবে না)। ৩ কৃত বিষয় (এ কাজটি কি ভালো হলো ?) । ৪ কর্তব্য (তোমার কাজ তুমি করো) । ৫ জীবিকা; চাকরি (কাজের চেষ্টায় ঘুরছি) ৬ বৃত্তি; পেশা (চুরি করাই তার কাজ) । ৭ স্বভাব; অভ্যাস (জগড়া করাই তার কাজ) । ৮ সুফল; উদ্দেশ্য সাধন (ঔষধে কাজ হয়েছে)। ৯ কারুকার্য; কলাকৌশল (দেয়ালে রঙের কাজ হচ্ছে)। ১০ ঔচিত্য (ওখানে গিয়ে কাজ নেই) । ~ আদায় করা ক্রি কর্মে নিযুক্ত ব্যক্তিকে খাটিয়ে কাজ নেওয়া । ~ আনা ক্রি কাজ সংগ্রহ করা । ~ও নাই, কামাইও নাই––১ কোনো নির্ধারিত কাজ নাই অথচ কাজে সদা ব্যস্ত । ২ অকাজে ব্যস্ত। ~কর্ম বি ১ জীবিকা; চাকরি; পেশা। ২ দৈনন্দিন বিবিধ কার্য। ~ কেনা ক্রি উদ্দেশ্য সিদ্ধ করা; কাজ হাসিল করা । ~ দেওয়া ক্রি ১ কর্মে নিযুক্ত করা; চাকরি দেওয়া। ২ কাজের ভার দেওয়া । ৩ প্রয়োজন মেটা; প্রয়োজন সিদ্ধির পক্ষে সাহায্য করা (জিনিসটা পুরানো হলেও কাজ দিচ্ছে) । ~ দেখা ক্রি ১ কাজ পরীক্ষা করা । ২ কাজের দেখাশুনা করা; কাজ পরিচালনা করা । ৩ চাকরি অন্বেষণ করা । ৪ সুফলপ্রসূ হওয়া (এতেই কাজ দেবে)। ~ দেখানো ক্রি ১ কাজ করে নিজের যোগ্যতা প্রকাশ করা । ২ কার্যনির্বাহ হোক বা না হোক সর্বদা কর্মব্যস্ততার ভান করা । ~–পাগলা বিণ যে কাজ করতে খুব ভালোবাসে । ~ বাঁচানো ক্রি চাকরি বজায় রাখা । ~ বাগানো ক্রি ১ কাজ জোগাড় করে নেওয়া । ২ উদ্দেশ্য সিদ্ধ করা । ~ বাজানো ক্রি কাজ হাসিল করা; উদ্দেশ্য সিদ্ধ করা । ~ হওয়া ক্রি উদ্দেশ্য হওয়া (ওষুধটাতে কাজ হয়েছে; কথায় কাজ হয়েছে)। কাজে ডাঁটো বিণ কর্মক্ষম; কাজে পটু। কাজের কাজি বি যোগ্যতাসম্পন্ন কর্মী; কাজ করার উপযুক্ত ব্যক্তি । কাজের থৈ নেই––কাজের সীমা বা শেষ নেই। কাজের বাইরে বিণ অকর্মণ্য; অকেজো। {স. কার্য>প্রা. কজ্জ>বা . কাজ}

**কাজর** ⇒ কাজল

**কাজরি, কাজরী** [কাজোরি] বি ১ কার্যাকালে গেয় এক প্রকার গান (ঝড়ের সুরে কাজরী গান গাইতে গাইতে––নই)। ২ উক্ত গানের সুর (কাজরী সুরে গুজরী বাজে––সদ) । ৩ উক্ত গানের সুরে সুরে যে নৃত্য হয় (কাজরী নাচিয়া চল পুরনারী হরষে––নই) । ৪ বর্ষা (কাজরীর কাজল মেঘ পেল পথ খুঁজিয়া––নই) । {স. কজ্জল>কাজল>কাজর+ঈ, ই}

**কাজল, কাজর** [কাজোল্, কাজোর্] বি অঞ্জন (কাজরে সাজল মদন ধনু––বিপ) । ❑ বিণ কাজলের ন্যায় বর্ণবিশিষ্ট (কাজল মেঘের নীল অঞ্জন––রঠা) । কাজল কেশর বি কাজলের মতো ঘনকৃষ্ণ কেশ (রূপের অতল কাজল কেশর––মুচৌ)। কাজলদাম বি কাজল সদৃশ ঘন কৃষ্ণবর্ণ কেশরাশি (ক্ষরিত কাজলদামে পদ্মনীল আঁখি––সাহ)। কাজলপাতা বি কাজল রাখার পাত্র (শিয়রে রাখিবার কাটারী আর রূপার কাজলপাতা দেন––দমি) । কাজললতা বি কাজল তৈরি করার ও রাখার আধারবিশেষ। {স. কজ্জল> কাজল>কাজর(ল=র)}

**কাজলা১** [কাজলা] বি স্ত্রী. কাজলবর্ণা; উজ্জ্বল শ্যামবর্ণা (কাজলা মেয়ে––নই) । {বা. কাজল+ আ (আদরে বা স্ত্রীলিঙ্গেকাজলা)}

**কাজলা২** [কাজ্‌লা] বি করাতিদের ব্যবহৃত কাষ্ঠকীলক; গোঁজ; খিল; wedge । {স. কাষ্ঠ>কাঠ+বা. লা>}

**কাজলা৩** [কাজ্‌লা] বি টিয়া জাতীয় পাখিবিশেষ; slaty headed paraquet (লোহার পিঁজরায় পড়া কাজলা প’ড়ে চলেছে––অঠা); শুক জাতীয় পক্ষীবিশেষ। {স. কজ্জলাভ> কাজলাহ্> কাজলা; স. কজ্জল> কাজল+আ}

**কাজলা৪** [কাজ্‌লা] বি ইক্ষুবিশেষ; কাজলা আখ। {স. কজ্জলাভ>কাজলা; স. কজ্জল>বা. কাজল+বা. আ}

**কাজা** ⇒ কজা

**কাজা করা** [কাজা করা] ক্রি ধর্মীয় অনুষ্ঠান যথাসময়ে সম্পাদন না করা (জীবনে নামাজ কাজা করিয়াছেন কিনা সন্দেহ––মীম) । {আ. ক়দ়া .......... }

**কাজি১, কাজী** [কাজি] বি ১ বিচারক; মুসলমান বিচারপতি (কাযী মুফতি হৈব কিবা উপরে বসিব––সৈআ) । ২ মুসলমানদের ধর্মীয় আচার ব্যবহার ইত্যাদির ব্যবস্থাপক। ৩ যিনি মুসলমানদের বিবাহাদি রেজিস্ট্রি করেন । কাজিয়ানি, কাজিয়ালি বি কাজিগিরি; কাজির চাকরি (কাজিয়ানি করে তারা জানে বিপরীত––বিগু) । ~–উল কোজাত বি প্রধান বিচারক। {আ. ক়াদ়ী .................}

**কাজি২** [কাজি] বি কর্মী; কাজের লোক (দেশের কাজের কাজী সকলেই আমরা––মব) । {বা. কাজ (<স. কার্য)+ই (যে করে অর্থে)}

**কাজিয়া, কাইজা** [কাজিয়া, কাইজা] বি ২১ ঝগড়া; বিবাদ (ঘরে ঘরে তার লেগেছে কাজিয়া––নই)। ২ দাঙ্গা; মারামারি (ঝগড়া লড়াই কাজিয়া উপস্থিত––রাম; কাইজা, ফ্যাসাদ করেছে যা জানেই জনে জনে––জউ) । ~ ঝগড়া––বিবাদ বিসম্বাদ (চেঁচামেচি কাজিয়া ঝগড়া করে––সৈমু) । {আ. ক়দ়ীয়াহ .............}

**কাজী** ⇒ কাজি

**কাজেই, কাজে কাজেই** [কাজেই, কাজে কাজেই] অব্য অতএব; সুতরাং (কাজে কাজেই এমন সরে পড়ো) । {কাজ+এই, কাজ+এ,–}

**কাঞ্চন** [কান্‌চোন্] বি ১ স্বর্ণ; সোনা । ২ পুষ্পবিশেষ বা তার গাছ (রঞ্জন কাঞ্চন আর মাধবী বকুল––সৈআ)। ৩ ধন (কামিনী কাঞ্চন)। ৪ এক প্রকার ধান । ❑ বিণ ১ স্বর্ণ বর্ণ; সোনার রং বিশিষ্ট (কাঞ্চন কান্তি) । ২ স্বর্ণময় (কাঞ্চন মুদ্রা)। ~ গোলক বি স্বর্ণ মুদ্রা (তখন মহাদেব পার্বতীকে স্বীকৃত কাঞ্চন গোলক প্রদান করিলেন––বচ)। {স. √কাঞ্চ্+অন(ল্যুট্)}

**কাঞ্চা** [কান্‌চা] বিণ কচি; তরুণ; কাঁচা (কাঞ্চা বয়সে কে দিলরে তোরে আঙিয়ার শ্বেত বাস––জউ)। {প্রা. কাংচা>বা. কাঞ্চা>}

**কাঞ্চি, কাঞ্চী** [কান্‌চি] বি ১ কটিভূষণবিশেষ; মেখলা; গোট (নয়নরঞ্জন কাঞ্চী কৃশ কটিদেশ––মদ)। {স. √কাঞ্চ্+ই(ইন্), ঈ}

**কাঞ্জি, কাঞ্জিক, কাঞ্জী, কাঞ্জিকা** [কান্‌জি, কান্‌জিক্, কান্‌জি, –কা] বি আমানি; কাঁজি; গাঁজানো পান্তা ভাতের পানি (ছয় মাসে কাঞ্জি করঞ্জায় মন––কমু; হরিদ্রা রঞ্জিত কাঞ্জী উদর পুরিয়া ভুঞ্জি––কমু)। {স. কাঞ্জী, কাঞ্জিক>কাঞ্জিঅ>কাঞ্জি}

**কাট১** [কাট্] বি ১ কাটার ভঙ্গি; কর্তিত রূপ (জামার কাট) । ২ গড়ন (মুখের কাট) । {ই. cut}

**কাট২** ⇒ কাইট

**কাট৩** ⇒ কাঠ

**কাটকাট১, কাঠকাঠ** ⇒ কাঠ

**কাটকাট২** [কাট্‌কাট্] বিণ ১ কর্কশ; কটু; কড়া । ❑ বি কটূক্তি; কড়া কথা (ধনবৃত্তি লহ আর বল কাট কাট––কমু)। {স. কাষ্ঠ>কাট্‌ঠ>কাট, কাঠ––কাঠের মতো নীরস ও শক্ত অর্থে কটু কথা; কড়া কথা}

**কাট–কাটরা** ⇒ কাঠ

**কাটকুট** ⇒ কাটা

**কাটখোট্টা, কাঠখোট্টা** [কাট্‌খোট্‌টা, –ঠ্–] বিণ ১ গোঁয়ার; একগুঁয়ে। ২ রসবোধহীন; শুষ্ক বা নীরস (আরবীয় বৈজ্ঞানিক আলোচনা বিজ্ঞানের মতই কাঠখোট্টা––আকআ)। ৩ নির্দয়; দয়ামায়াহীন; পাষাণ (লড়াইটা ঠিক আমার মত পাথর–বুকো কাঠকোট্টা লোকেরই মনের মতন জিনিস––নই) । {স. কাষ্ঠখট্ট>কাট্‌ঠখোট্ট>কাটখোট্ট+আ=কাটখোট্টা অর্থাৎ কাঠের খাটের মতো শক্ত ও অস্থিতিস্থাপক}

**কাটগোঁয়ার** [কাট্‌গোঁয়ার্] বিণ অত্যন্ত গোঁয়ার । {স. কাষ্ঠ> কট্‌ঠ> কাট+প্রা. গমার>গঙার>গোঁয়ার; বহু.}

**কাটছাঁট, কাটতি, কাটন** ⇒ কাটা {√কাট্+বা. ছাঁট=কাটছাঁট}

**কাটনা** [কাট্‌না] বি ১ তুলা থেকে সুতা তৈরি করা । ২ চরকা; তকলি । {বা. √কাট্+অনা>কাটনা}

কাটব্য [কাটোব্‌বো] বি রূঢ়তা; কটুকথা; কর্কশতা; কটুতা (কটুকাটব্য) । {স. কটু+য}

**কাটমোল্লা, কাঠমোল্লা** [ কাট্‌মোল্‌লা, –ঠ্–] বি প্রকৃত ধর্মজ্ঞানহীন ধর্মব্যবসায়ী মুসলমান (তখন বাঙ্গালা দেশে অদূরদর্শী কাঠমোল্লার আবির্ভাব ছিল না––ইহো) । {কাঠ+আ. মুল্লা ........ =কাটমোল্লা; বহু.}

**কাটরা, কাটরা, কাঠরা** [কাট্‌রা, –টা–, কাঠ্‌রা] বি ১ ফৌজদারী মামলার আসামীর মত––বিব; কাঠরায় যেন আসামী এসে দাঁড়িয়েছে––অচিসে; কমলাকান্তকে সাক্ষীর কাটারায় পূরিয়া দিল––বচ)। ৩ কাঠের ঘের বা রেলিং (জাহাজের কাটরা ধরে সমুদ্রের দিকে চেয়ে––রঠা) । ৪ কাঠের জিনিস। {স. কাষ্ঠগৃহ>কাঠঘর+আ=কাঠঘরা>কাঠগড়া>কাঠঅরা>কাঠরা, কাটরা, কাটগড়া}

**কাটলেট** [কাট্‌লেট্] বি ইউরোপীয় প্রণালীতে ভাজা মাছ, মাংসের পিঠা বা বড়া । {ই. cutlet}

**কাটা** [কাটা] ক্রি ১ ছেদন বা কর্তন করা (গাছ কাটা) । ২ খনন করা; খোঁড়া (পুকুর কাটা) । ৩ খণ্ডন করা (যুক্তি কাটা) । ৪ প্রতিবাদ করা (কথা কাটা) । ৫ অতিবাহিত হওয়া; যাপিত হওয়া (সময় কাটা)। ৬ রেখা এঁকে কোনো লেখা বাতিল করা (ভুল কাটা) । ৭ দাগ দেওয়া; অঙ্কন করা; আঁকা (লাইন কাটা) । ৮ দূর হওয়া (বিপদ কাটা) । ৯ বিক্রয় হওয়া; চালু হওয়া (মালকাটা) ১০ রচনা করা (ছড়া কাটা)। ১১ লিখে দেওয়া (চেক কাটা) । ১২ অতিবাহিত হওয়া; দূর হওয়া (মেঘ কাটা)। ১৩ সামঞ্জস্যচ্যুত হওয়া; নির্দিষ্ট ক্রম থেকে বিচ্যুত হওয়া (তাল কাটা)। ১৪ নিঃসৃত হওয়া; নির্গত হওয়া (জল কাটা) । ১৫ তৈরি করা (খাল কাটা, সুতা কাটা) । ১৬ বিন্যাস করা (টেড়ি কাটা)। ১৭ ছিন্ন হওয়া (ঘুড়ি কাটা) । ১৮ খোদাই করা; তক্ষণ করা; কোঁদা (পাথর কাটা) । ১৯ কাটার ভঙ্গি করা (চিমটি কাটা) । ❑ বিণ ১ কর্তিত; ছিন্ন । ২ খণ্ডিত । ৩ বাতিল । ❑ বি উক্ত সকল অর্থে। কাটকুট বি ১ ভুল কাটাকাটি; ভুল সংশোধন। ২ সংক্ষেপকরণ । কাটাছাঁট বি ১ পোশাক ইত্যাদি কাটার ভঙ্গি (কাটছাঁট অবিকল তাই––মব) । ২ বাদসাদ; কেটে ছেঁটে যা বাদ দেওয়া হয় । কাটতি বি ১ বিক্রয়াধিক্য; অতিরিক্ত চাহিদার জন্য বেশি পরিমাণে বিক্রি । ২ বিক্রির পরিমাণ । কাটন বি কাটা । ~ ~ কথা বি মর্মভেদী তীক্ষ্ণ কথা । ~কাটি বি ১ হানাহানি; খুনাখুনি; পরস্পর অস্ত্রাঘাত । ২ পরস্পর খণ্ডন বা অপনয়ন (কথা কাটাকাটি) । ~ কান চুল দিয়ে ঢাকা––বিপন্ন সম্মান কোনো প্রকারে রক্ষা করা; নিজের প্রতি অবমাননা গোপন করা। ~কুটি বি লেখা প্রভৃতি সংধোধন; কাটকুট (আমি তাহাতে কাটাকুটি বড় কিছু করি নাই––বচ) । ~ ঘায়ে নুনের ছিটা/ছিটে––১ এক কষ্টের উপর অন্য কষ্ট । ২ লজ্জা ও কষ্টের উপর অতিরিক্ত আঘাত । {স. √কৃৎ=বা. √কাট্ (তুল. ই. to cut)+আ=কাটা}

**কাটাই, কাটানি** [কাটাই, কাটানি] বি কাটার জন্য খরচ। ❑ বিণ কাটার জন্য (কাটাই খরচ) । {√কাট্+আই=কাটাই; √কাট্+আনি=কাটানি}

**কাটাইল** [কাটাইল্] বি কাটারি (বাঙ্গালা গুয়া কাটাইল দিয়া করে দুইখানা––মাগান) । {স. কর্তরী>কট্টরি> কাটারি>কাটাইর>কাটাইল(র=ল)}

**কাটানো, কাটান** [কাটানো] ক্রি ১ অন্যের দ্বারা কাটিয়ে নেওয়া । ২ অতিবাহিত করা; যাপন করা (সময় কাটানো)। ৩ অতিক্রম করা; মুক্ত হওয়া (বিপদ কাটানো) । ৪ বিক্রি করা (মাল কাটানো) । ৫ নির্গত করানো (জল কাটানো)। ৬ খনন করানো । (খার কাটানো) । কাটিয়ে/কাটাইয়া ওঠা ক্রি কোনো বিপদ থেকে উত্তীর্ণ হওয়া; বেঁচে থাকা (কাশীনাথ এই আঘাত কাটাইয়া উঠিতে পারিবে না––শচ)। {বা. √কাট্+আন,+আনো=কাটান, কাটানো}

**কাটার** [কাটার্] বি ১ পাথর কাটে যারা (কোন ভাগে পাথর কাটারদের দোকান––রাম) । ২ দরজির দোকানে যে কাপড় কাটে । ৩ অসিবিশেষ (মজুদ্দার রাজাই পাইলা ফরমান খেলাত কাটার খড়ি বাগারা নিশান––ভারা)। {ই. cutter}

**কাটারা** ⇒ কাটারা

**কাটারি, কাটারী** [কাটারি] বি কাটাবার অস্ত্রবিশেষ; একপ্রকার সরু ও লম্বা দা; ছুরি (পেটে হানি মারিবারে লইল কাটারি––সৈআ; শিয়রে রাখিবার কাটারি আর রূপার কাজল পাতা দেন––দমি) । {স. কর্তরিকা, কর্তরীকা>প্রা. কট্টরিআ>বা. কাটারি, কাটারী, কট্টরী}

**কাটি, কাঠী** ⇒ কাঠি

**কাটুর কুটুর** [কাটুর্‌কুটুর্] অব্য কাটাবার শব্দবিশেষ; প্রাণীদের দন্ত দ্বারা কাটার শব্দ (ইন্দুরে করে কাটুর কুটুর––ভারা) । {ধ্বন্যা.}

**কাটুরিয়া** ⇒ কাঠুরিয়া

**কাট্টা** [কাট্‌টা] বিণ উগ্র; অত্যধিক পরিমাণ গোঁড়া (য়ুনুস ছেলেটা যদি এখন কাট্টা মুসলিম লীগার হয়ে পড়ে তাহলে কি তাকে দোষ দেওয়া যায়––আফ) । {স. কাষ্ঠ>কট্‌ঠ>কাট্টা––কাঠের মতো কঠিন অর্থে}

**কাট্য** [কাট্‌টো] বিণ কর্তনযোগ্য; খণ্ডনীয় । অকাট্য বিপ.। {√কাট্+য(যৎ)}

**কাঠ, কাট** [কাঠ্, কাট্] বি ১ কাষ্ঠ; গাছের কাণ্ড ও শাখার শক্ত অংশ । ২ (আল.) কঙ্কাল; হাড় (দেহে কাঠ ছাড়া আর আছে কি !) । ❑ বিণ ১ কাঠের মতো অনড় ও স্পন্দনশূন্য (আমরা ভয়ে কাঠ হইয়া রহিলাম––সুরা) । ২ রসশূন্য (শুকিয়ে কাঠ হওয়া) । ৩ শক্ত; অসাড় (মরে কাঠ হওয়া) । ৪ নিস্তব্ধ; অবাক (নারায়ণী কাঠ হইয়া দাঁড়াইযা রহিলেন––শচ) । ~ ~ , কাট কাট বি কাঠের ন্যায় শক্ত; শুষ্ক ও লাবণ্যহীন (গড়নটা বড় কাটকাট––বচ) । ~~রা, কাটকাটরা বি কাঠের তৈরি আসবাবপত্র। ~কুড়ানি, ~কুড়ানিয়া/~কুড়ানে বি, বিণ কাঠ কুড়িয়ে জীবিকানির্বাহকারী (সাত আট বৎসরের সৌভাগ্যবান কাঠকুড়ানে ব্রাহ্মণের ছেলে––রঠা) । ~খঢ় বি মাল মসলা । ~খড় পোড়ানো ক্রি অভীষ্ট সিদ্ধির জন্য বহুবিধ চেষ্টা ও উদ্যোগ আয়োজন করা; ব্যয় ও পরিশ্রম করা (কাইরো যাওয়ার জন্য আলাদা করে কাঠ কড় পোড়াবার প্রয়োজন হয় না––সৈমু) । ~খড়ি বি ১ শক্ত খড়িমাটি বিশেষ। ২ জ্বালানি কাঠ । ~ খড়ি হওয়া, কাঠে খড়ে হওয়া ক্রি মরা; মরে কাঠ ও কঠিন রোগে পোড়ার মতো হওয়া । কাটখোট্টা ⇒ কাটখোট্টা। ~খোলা বি বালি না দিয়ে যে খোলায় ভাজা হয়। ~গড় বি উদূখল । কাঠগড়া বি ১ কাঠের বেড়া দেওয়া মঞ্চ বা ঘর; কাঠরা (কাঠগড়াতে যারা দাঁড়ায় অশুচি তো নয়কো তারা মূলে––সদ)। ২ কাঠের তৈরি বেড়া (চারিদিকে কাঠগড়া মত্ত হাতী মাঝে––ঘচ) । ~গোলা বি কাঠের আড়ত ও কারখানা; কাঠের গুদাম। ~গোলাপ বি বনগোলাপ; গন্ধহীন গোলাপবিশেষ (আবাদ করিতে জানিলে কাঠগোলাপ বসরাগোলাপে পরিণত হয়––প্রচৌ) । ~চোটা বিণ কর্কশ; নীরস; রুক্ষ (বজ্রনির্ঘোষের মত এই কাঠচোটা স্বরই করুণা আর স্নেহক্ষীর হয়ে ঝরে––নই) । ~ঠোকরা বি এক রকম পাখি; woodpecker । ~পিঁপড়া, কাটপিঁপড়া বি কালো রঙের বড়ো পিঁপড়াবিশেষ যা কাঠে থাকে। ~ফড়িং বি কাঠির মতো সরু ফড়িংবিশেষ। ~ফাটা বিণ কাঠও ফেটে যায় এমন তীব্র (দুপুরের এই কাঠফাটা রোদ––এআ)। ~বমি বি শুষ্ক বমনের বেগ যাতে কিছুই ওঠে না। ~ বিড়াল, ~বেরাল বি ইঁদুর জাতীয় বৃক্ষচর প্রাণীবিশেষ। ~বিড়ালি, ~বেরালি স্ত্রী.। ~মল্লিকা বি বনমল্লিকা ফুল । ~মূরতি (মবা.) বি কাঠের ন্যায় প্রাণহীন মূর্তি; জড়মূর্তি (কাঠমূরতি ঐছন আছয়ে কবি বিদ্যাপতি ভনে––বিপ) । কাঠে কাঠে ক্রিবিণ ১ ঠিক ঠিক; মুখে মুখে পরস্পরের জোড়ের সঙ্গে (কাঠে কাঠে মেলা) । ২ সমানে সমানে; সেয়ানে সেয়ানে (কাঠে কাঠে লড়াই)। কাঠে খড়ে করা ক্রি চরম ব্যবস্থা করা । কাঠের পুতুল বি ব্যক্তিত্বহীন মানুষ; figurehead । {স. কাষ্ঠ>কট্‌ঠ>কাঠ, কাট}

**কাঠখোট্টা** ⇒ কাটখোট্টা

কাঠরা [কাঠ্‌রা] ⇒ কাটরা

**কাঠা** [কাঠা] বি ১ এক বিঘার বিশভাগের এক ভাগ; ৩২০ বর্গহাত পরিমাণ; অঞ্চলভেদে ৫০০ বর্গহাত ও ২০০০ বর্গতাতেও এক কাঠা পরিমাপ করা হয় (পাঁচ কাঠা জমি)। ২ ধান ইত্যাদি মাপার পাত্রবিশেষ (তাহার মা চিড়ার কাঠা কাঁখে করিয়া––কাআও)। ~কালি বি কাঠা হিসাবে জমির মাপ । ~কিয়া বি এক থেকে একশো কাঠা পর্যন্ত গণনা । {স. কাষ্ঠিকা>প্রা. কাট্‌ঠিআ>}

**কাঠামো, কাঠাম** [কাঠামো, –ম্] বি ১ ফ্রেম; ঠাট (ইউরোপীয় দর্শন ও ধর্মতত্ত্ব; মুসলিম দর্শন ও ধর্মতত্ত্বের কাঠামোর উপরেই প্রতিষ্ঠিত ও বিকশিত হয়েছে––আম)। ২ কাঠ কিংবা বাঁশের তৈরি আধার; মোটামুটি গড়ন; নির্মাণ কাজের মূল গঠন; frame (ঘরের কাঠামো) । {স. কাষ্ঠকর্ম>কাঠকাম>কাঠআম>বা. কাঠামো; স. কাষ্ঠময়>কাহমঅ>বা. কাঠামো}

**কাঠি১** ⇒কাঁটি

**কাঠি২, কাটি** [কাঠি, কাটি] বি ১ কাঠ, বাঁশ, ধাতু ইত্যাদির লম্বা সরু টুকরা (দেশলাইয়ের কাঠি) । ২ শলাকা (ঝাঁটার কাঠি) । ~ ~ বিণ কাঠির মতো সরু বা কৃশ । {স. কাষ্ঠিকা>প্রা. কট্‌ঠিআ>বা. কাঠি, কাটি}

**কাঠিন্য** [কাঠিন্‌নো] বি ১ কঠিনতা; দৃঢ়তা; শক্তভাব। ২ কঠোরতা; নির্দয়তা। {স. কঠিন+য(ষ্যঞ্)}

**কাঠিম** [কাঠিম্] বি সুতা জড়িয়ে রাখার উপযোগী নাটাই বা রিল; reel । ❑ বিণ নাটাইয়ে বা রিলে থাকে এমন (কাঠিম সুতা)। {কাঠি+ম}

**কাঠুরে, কাঠুরিয়া** [কাঠুরে, কাঠুরিয়া] বি কুঠার দিয়ে গাছ বা কাঠ কাটা যার পেশা; কাষ্ঠছেদক (একে একে কাটুরিয়া কাটি অবশেষে––মদ) । ঝস. কুঠারিক>কাঠুরি>কাঠুরিয়া (‘ইয়া> এ, কাঠুরে}

**কাড়ন** [কাড়োন্] বি কেড়ে নেওয়ার কাজ; বলপূর্বক গ্রহণ; লুঠ। {√কাড়্+অন}

**কাড়া১** [কাড়া] বি ঢাক জাতীয় বাদ্যযন্ত্র । ~নাকাড়া, ~–নাগড়া বি ঢাক জাতীয় বিবিধ বাদ্যযন্ত্র (কতকগুলি বন্যলোক কাড়া নাগড়া বাজাইয়া গান করিতে লাগিল––প্যামি; সুরের ভিতর দিয়ে যুদ্ধের পদক্ষেপ, আর কারা নাকাড়ার ধ্বনি––কামো)। {স. কাটাহ>প্রা. কডাহ>বা. কাড়া+ফা. নাকাড়া (আ. নক়ক়ারাহ ...........}

**কাড়া২** [কাড়া] ক্রি ১ কেড়ে নেওয়া; বলপূর্বক ছিনিয়ে নেওয়া; ছিনতাই বা জোর করে আদায় করা । ২ মুগ্ধ করা (কি যে অনুরাগে কেড়ে নেয় প্রাণকানি––রখাঁ)। ৩ টানা; আকর্ষণ করা (কাড়িয়া চালের খড় জ্বালিল আউড়ি––কমু) । ৪ উচ্চারণ করা; বলা (আর যদি কাড় বা বসন্তের মাথা খা––কমু)। ৫ ব্যবহারে আনা; কাজে লাগানো (নতুন হাঁড়ি কাড়া) । ৬ রচনা করা (কিতাবেত কাড়ি দিলুম হিন্দুয়ানি করি––সৈসু) । ৭ পরিষ্কার করা; আবর্জনা ইত্যাদি সাফ করা (দুখু চোখের জল মুছিয়া গাইয়ের গোয়াল কাড়িল, খড়জল দিল––দমি) । ৮ চাওয়া (আদর কাড়া) । ❑ বি আকর্ষণ । ❑ বিণ লুন্ঠিত; বলপূর্বক গৃহীত। ~কাড়ি বি ১ পরস্পরের কাছ থেকে ছিনিয়ে নেওয়া বা নেওয়ার চেষ্টা । ২ টানাটানি (যমে মানুষে কাড়াকাড়ি)। ~নো ক্রি ১ অন্যের দ্বারা কাড়া; কাড়াতে বাধ্য করা । ২ আদায় করা (আদর কাড়ানো) । ৩ স্বীকার করানো (কথা কাড়ানো) । ❑ বিবিণ উক্ত সকল অর্থে । {√কাড়্+আ=কাড়া}

**কাড়াইল** [কাড়াইল্] বি যে দণ্ড দ্বারা ধান প্রভৃতি শস্য নেড়ে–চেড়ে দেওয়া হয় (কাড়াইল দিয়া খোঁচাইয়া খোঁচাইয়া মা নোটের ধান নাড়িয়া দেয়––জউ) । {√কাড়্+আইল}

**কাড়ানো২** [কাড়ানো] ক্রি ১ ধান প্রভৃতি গাছের গোড়া কোপানো । ২ ধান প্রভৃতি শস্যকে উপযোগী করার জন্য কাজ করা। ❑ বি আবাদের উপযোগিতা । {বা. কাড়্‌+আন, আনো}

**কাণ্ড** [কান্‌ডো] বি ১ গাছের গুঁড়ি। ২ ব্যাপার; ঘটনা (এ কি কাণ্ড চমৎকার––রঠা)। ৩ পর্ব; পাব; দুই গাঁটের মাঝের অংশ (ইক্ষুকাণ্ড)। ৪ অধ্যায়; গ্রন্থের ভাগ (সপ্তকাণ্ড রামায়ণ)। ৫ বিষম ব্যাপার (দেখো কী কাণ্ড করে বসে আছে)। ৬ গ্রন্থের বিভাগ; পরিচ্ছেদ । ৭ অবসর; ফুরসত; সময় । ~কারখানা বি ১ ব্যাপার বা ঘটনাসমূহ । ২ কার্যাবলি; কার্যপ্রণালি (তার কাণ্ড কারখানা দেখলে রাগ হয়) । ~জ বিণ কাণ্ড বা গুঁড়ি থেকে উৎপন্ন। ~জ্ঞান বি সাধারণ বুদ্ধি বিবেচনা; সময় বা অবস্থানুযায়ী বিচার বিবেচনার শক্তি। কাণ্ডা~ বি ভালোমন্দ; ন্যায়–অন্যায়। কাণ্ডা~বোধ বি ১ ন্যায় অন্যায় বোধ; হিতাহিত বোধ। ২ কর্তব্য অকর্তব্য জ্ঞান । {স. √কন্+ড}

**কাণ্ডার১** [কান্‌ডার্] বি ১ তাঁবু; বস্ত্রগৃহ; খিমা । ২ পর্দা (কাপড় কাণ্ডার আড়ে কানড়া রূপসী––ঘচ) । {স. কাণ্ডপট>প্রা. \*কংডঅড>কণ্ডাড়, কণ্ডার (ড=ড়=র)>}

**কাণ্ডার২** [কান্‌ডার্] বি ১ নৌকার হাল (কাণ্ডার ধরিলা দেবী সরযূর জলে––বিগু) । ২ মাঝি (কাণ্ডারের বচন করিয়া অবগতি ত্রিবেণীতে স্নান করে সাধু ধনপতি––কমু) । {স. কর্ণধার>প্রা. \*কণ্নঢার>কাণ্‌ঢার, কাণ্ডার}

**কাণ্ডারি** [কান্‌ডারি] বি মাঝি; কর্ণধার; নাবিক (যাহারে কাণ্ডারী করি সাজাইয়া দিনু তরী––বচ) । {স. কর্ণধারী>কাণঢারী>কাণ্ডারি}

**কাণ্ঢার** [কান্‌ঢার্] বি কাণ্ডার; নৌকার হাল (আপনেই ধরিল কাঁঢার––বচদা)। কাণ্ঢারি বি মাঝি; কর্ণধার। {স. কাণ্ড+বা. আর>কাণ্ডার>কাণ্ঢার; স. কর্ণধার>প্রা. \*কণ্ণঢার>কান্ঢার}

**কাত১** [কাত্] বি পাশ; দিক (ডান কাতে শোও)। ❑ বিণ ১ একপেশে; আড়; বক্র (কাত হয়ে শোয়া) । ২ ভূলুণ্ঠিত; পর্যুদুস্ত (একচড়ে কাত) । {তুল. হি. কইত}

**কাত২** [কাত্] বি কায়স্থ (মুহুরী যে আছে এক গোবর্ধন নাম ...লেখাতে পড়াতে সেই অতি বড় কাত––পূগী)। {স. কায়স্থ>কায়ত্থ>কায়েত, কাত}

**কাত৩** [কাত্] ক্রিবিণ কোথায়; কোন স্থানে (না কর কপট প্রভু সংসারের নাথ। বিদিত হইলা আর লুকাইবা কাত––বৃদা)। {স. কুত্র>প্রা. কৎথ>}

**কাত৪** [কাত্] বি জমিনের টুকরা; অংশ । {আ. ক়িত়আহ ................}

**কাতর** [কাতোর্] বিণ ১ বিপন্ন । ২ দুঃখে পীড়িত। ৩ অধীর; ব্যাকুল । ৪ কুণ্ঠিত। ৫ অভাবগ্রস্ত; কাঙাল্ (সাধু নহে ধনেতে কাতর––বচ)। ~তা, কাতর্য বি। কাতরা স্ত্রী.। ~কণ্ঠ, ~স্বর বি যন্ত্রণা প্রকাশক ধ্বনি; আর্তরব। {স. কু>কা+√ত+অ>; স. সুপ্‌সুপা}

**কাতরা** [কাত্‌রা] বি ফোঁটা; এক অঞ্জলি (মিশে যায় কেন সেই কাত্‌রা জীবনের অতলান্ত দরিয়ায়––ফআ) । {আ. ক়ত়রাহ ..............}

**কাতরানো, কাতরান** [কাত্‌রানো] ক্রি ১ যন্ত্রণায় কাতর হয়ে শব্দ করা; আর্তনাদ করা ২ ছটফট করা । ❑ বি উক্ত সকল অর্থে। কাতরানি বি ১ যন্ত্রণাসূচক কাতর শব্দ ; আর্তনাদ; গোঙানি (বুড়া মানুষের কাতরানি শুনিতে পাইল––বচ) । ২ ছটফটানি (এই ভাতের জন্যে কাতরানি––অচিসে) । {স. কাতর+বা. আ>√কাতর+আনো, আন}

**কাতরোক্তি** [কাতোরোক্‌তি] বি শোকদুঃখ বেদনাপূর্ণ উক্তি; করুণ কথা (কাতরোক্তি যত গভীর, যতই হৃদয়বিদারক হইক না কেন––বচ) । {স. কাতর+উক্তি; কর্মধা.}

**কাতর্য** ⇒ কাতর

**কাতলা, কাতল** [কাত্‌লা, কাতোল্] বি ১‌ বড় আকারের মাছবিশেষ। ২ (আল.) বড়লোক। ৩ (আল.) মস্ত দাঁও। {স. কাতল>?}

**কাতা** [কাতা] বি ১‌ নারকেল–ছোবড়ার রশি বা দড়ি । ২ নাপিতের কাঁচি ক্ষুর চিরুনি ইত্যাদি রাখার থলি (নাপিত নিবসে তথা কক্ষতলে করি কাতা––কমু) । {স. √কৃৎ>+অন(ল্যুট্) = কর্তন>হি. কাতনা>কাতা}

**কাতান** [কাতান্] বি দা; কাটারি; কাটাবার অস্ত্র । {পো. catana; তুল. স. কর্তনী}

**কাতার** [কাতার্] বি ১ সারি; শ্রেণি; পঙ্‌ক্তি (অযুত মানব চলেছে কাতারে––সুকা)। ২ বড় দল; সঙ্ঘবদ্ধ দল (সিপাই সকল চলে কাতারে কাতার––ভারা) । ~বন্দি বিণ শ্রেণীবদ্ধ হয়ে মোটেই দাঁড়াতে পানি না––মুর) । {আ. ক়ত়ার .......}

**কাতি১** [কাতি] বি ১ শাঁখের করাত। ২ ক্ষুর (ত্যজিব আপন প্রাণ গলে দিয়া কাতি––হেমা) । ৩ কাঁচি। ৪ খড়্‌গ; খাঁড়া (শত শত সেনাপতি হাতে করি ঢাল কাতি––কমু) । {স. কর্তরী>প্রা. কত্তরী>বা. কাতি}

**কাতি২** [কাতি] বি কার্তিক মাস। {স. কার্ত্তিক>প্রা. কত্তিঅ>কাতি}

**কাতিল** ⇒ কাতেল

**কাতুকুতু, কুতুকুতু** [কাতুকুতু, কু–] বি অঙ্গস্পর্শ দ্বারা সুড়সুড়ি; শরীরের স্থান বিশেষে স্পর্শ দ্বারা হাসানো । {স. কুতূ>}

**কাতুরি, কাতুরী, কাতারি** [কাতুরি, –, কাতারি] বি ধাতুর পাত কাটার যন্ত্র বা কাঁচি। {স. কর্তরী>প্রা.কত্তরী>কাতরি>কাতুরি (স্বরসাম্যে)}

**কাতেব, কাতিব** [কাতেব্, –তিব্] বি কেরানি; লেখক কর্মচারীবিশেষ (৭০০ কাতেব এক সপ্তাহ পরিশ্রম করিয়া কপি প্রস্তুত করিল...––ইহো) । {আ. কাতিব ................}

**কাতেল, কাতিল** [কাতেল্, –তিল্] বি হন্তা; ঘাতক; হত্যাকারী (তোমার বক্ষ দেখিলেই জানিতে পারিব যে তুমি আমার কাতেল কিনা ––মীম) । ঝআ. ক়াতিল ..................}

**কাত্যায়ন** [কাত্‌তায়োন্] বি শাস্ত্রোপদেষ্টা মুনিবিশেষ। ২ ব্যাকরণের বিখ্যাত টীকাকার বররুচি । {স. কত+য(যঞ্)}>কাত্য+আয়ন(.......)}

**কাত্যায়নী** [কাত্‌তায়োনি] বি হিন্দুদেবী দুর্গা । {স. কাত্যায়ন+ঈ(ঙীপ্)}

**কাদম্ব** [কাদোম্‌বো] বি ১ রাজহংস; কলহংস; বালিহাঁস (ডাকে কাদম্ব পাখী––মদ) । ২ বাণ (উড়িল কাদম্বকল––মদ) । ৩ কদম গাছ বা ফুল । ❑ বিণ কদম্ব সম্বন্ধীয়। কাদম্বা বি স্ত্রী. রাজহংসী; কলহংসী(উত্তরিলা প্রিয়ম্বদা কাদম্বা যেমতি মধুস্বরা––মদ) । {স. √কদ্+ণিচ্+অম্ব(অম্বচ্)>কাদম্ব+অ(অণ্)=কাদম্ব}

**কাদম্বর** [কাদম্‌বর্] বি ১ দধির সর। ২ একপ্রকার মদ। {স. কাদম্ব+√রা+অ(ক)}

**কাদম্বরী** [কাদোম্‌বোরি] বি স্ত্রী. ১ হিন্দুদের দেবী স্বরসতী । ২ কোকিলা । ৩ শারিকা । ❑বি ১ একপ্রকার সুরা বা মদ; গৌড়ী মদিরা । ২ বাণভট্ট ও তৎপত্র কর্তৃক প্রণীত সংস্কৃত গদ্যকাব্যবিশেষ। {স. কাদম্বর+ঈ(ঙীপ্)}

**কাদম্বিনী** [কাদম্‌বিনি] বি মেঘমালা; মেঘশ্রেণি; সারি সারি মেঘ (গম্ভীরে অম্বরে যথা নাদে কাদম্বিনী––মদ)। {স. কাদম্ব+ইন্‌(ইনি)+ঈ(ঙীপ্)}

**কাদলী** [কাদোলি] বি এক জাতীয় হরিণ (বাহ্লিক দেশের ব্যবসায়ীদের কাছে কাদলী হরিণের নরম আর চকচকে চামড়া দেখেছি––রাসা)। {স. কদালী+অ(অণ্)}

**কাদা** [কাদা] বি পানিতে ভিজা নরম মাটি; জলসিক্ত পঙ্কিল মৃত্তিকা; পাঁক; কর্দম । ❑বিণ কর্দমাক্ত; পঙ্কিল (গা ধুলোয়–ঘামে কাদা হয়ে গেছে––অঠা) । ~খোঁচা বি খঞ্জন জাতীয় পাখিবিশেষ; snipe । ~টে বিণ ১ কাদাযুক্ত; কাদামাখা (কাদাটে রাস্তা) । ২ কাদার মতো । ~লেপটা বিণ কাদার ন্যায় লেগে থাকা (আমার এ দুর্নাম তো সারাজীবন কাদালেপটা হয়ে লেগেই থাকবে––নই) । {স. কর্দ>প্রা. কাদ্দ>কাদা}

**কাদাহ, কাদ্দা** (আঞ্চ.) [কাদাহ্, কাদ্‌দা] বি বড় ধরনের মাটির পাত্র। {আ. ক়দহ্ .............}

**কাদিম, কাদীম** [কাদিম্, কোদমি] বি প্রাচীন; পুরাতন (এ পীর আউলিয়া যত হয়েছে কাদিম কেহই ফকির নাহি হয় বেএলিম––হেমা) । {আ. ক়দীম .............}

**কাদের, কাদির** [কাদের্, কাদির্] বিণ শক্তিমান; সক্ষম। সর্বশক্তিমান । {আ. ক়দির .............}

**কান১** ⇒ কানাই {স. কৃষ্ণ>প্রা. কণ্‌হ>বা. কান}

**কান২, কাণ** (অশু.) [কান্] বি ১ কর্ণ; শ্রবণেন্দ্রিয় । ২ কানের গহনাবিশেষ। ৩ তানপুরা সেতার বেহালা ইত্যাদি বাদ্যযন্ত্রের তার কষবার হাতল বা চাবি । ~কথা বি গোপন মন্ত্রণা; কানে কানে বলা কথা; বদনাম (বন্ধু–বান্ধবের মজলিসে কানকথা আমি শুনতে চাই না––মীম) । ~ কাটা ক্রি সম্পূর্ণরূপে পরাভূত করা । ~কাটা বিণ নির্লজ্জ; বেহায়া। ~কামড়ানো ক্রি অনুতাপ করা; নিজের জিদে কাজ করে ক্ষতি হলে সেজন্য দুঃখ করা । ~কোটারি বি কর্ণকীটবিশেষ; কানে প্রবেশ করে কষ্ট দেয় এমন কীট; কেন্নো (কুটি কুটি কান–কোটারির কিলিবিলি––ভারা) । ~খড়কে বিণ শ্রবণশক্তি প্রখর এমন। ~ খাড়া করা ক্রি উৎকর্ণ হওয়া; শোনার জন্য উদ্‌গ্রীব হওয়া। ~খুস্কি বি কানের মল বের করার জন্য ধাতুর তৈরি দণ্ডবিশেষ; কর্ণশোধনী । ~জোখা বি কাঁধ পরিমাণ (কারো হাতে কানজোখা পেতলে বাঁধানো লাঠি––সৈমু)। ~ঝাপটা বি ১ কানের অলঙ্কারবিশেষ। ২ জুলফি । ~দেওয়া ক্রি ১ কর্ণপাত করা; শোনা। ২ গ্রাহ্য করা । ~ ধরা ক্রি ১ তিরস্কার বা অপমানের উদ্দেশ্যে অন্যের কান স্পর্শ করা। ২ ভবিষ্যতে সাবধান হওয়ার বা কোনো কিছু না করার জন্য প্রতিজ্ঞা করে নিজের কান স্পর্শ করা । ~পাকা ক্রি কানের ভিতরে পানি গিয়ে পুঁজ হওয়া । ❑ বি কানের রোগবিশেষ––কানের ভিতর পানি গিয়ে পুঁজ জমে যে রোগ হয় । ❑ বিণ কানের রোগ আছে এমন । ~পাতলা বিণ নির্বিচারে অন্যের লাগানো কথায় বিশ্বাস করে এমন । ~ পাতা ক্রি ১ শোনার জন্য মনোযোগী হওয়া । ২ গোপনে শোনা। ~–ফাটা, ~–ফাটানো বিণ কানের পর্দা ফাটিয়ে ফেলার মতো উচ্চ শব্দযুক্ত (কান–ফাটা আওয়াজ) । ~ফুল বি কানের গয়না; কর্ণালঙ্কারবিশেষ (আনমনা তার খুলে গেল খোঁপা; কানফুল গেল খুলি––নই) । ~বালা বি কানের অলঙ্কার বিশেষ; মাকড়ি জাতীয় গহনাবিশেষ। ~ ভাঙানো ক্রি কুমন্ত্রণা দেওয়া; গোপনে একজনের কাছে অন্যের বিরুদ্ধে বলে উভয়ের মধ্যে মনোমালিন্য সৃষ্টি করা । ~ ভাঙানি দেওয়া, ~ ভারী করা ক্রি কারো মনে অপরের সম্পর্কে খারাপ ধারণার সৃষ্টি করা। ~ মলা ক্রি ১ কর্ণ মর্দন করা । ২ (আল.) অপমানিত করা; অপদস্থ হওয়া । ৩ (আল.) শোচনীয়ভাবে পরাজিত করা । ❑ বি কর্ণমর্দণ । মলা খাওয়া ক্রি ১ অপমানিত বা অপদস্ত হওয়া । ২ ঠেকে শিক্ষালাভ করা । কানাকানি বি ১ পরস্পর চুপে চুপে বলাবলি (দুটি সোহাগের বাণী যদি হত কানাকানি––রঠা) ।২ গোপনে রটনা; গোপনে পরামর্শ। কানাঘুষা, কানাঘুষো বি গোপনে এক কান থেকে অন্যের কানে খবর চালানো; গোপনে রটনা (বন্ধুজন করে কানাঘুষা––কমু)। কানে আঙুল দেওয়া ক্রি অশ্রাব্য বা অবাঞ্ছিত কোনো কিছু শুনতে না চাওয়া । কানে আসা ক্রি শুনতে পাওয়া; শ্রবণগোচর হওয়া (একথা যেন আমার কানে আর না আসে) । কানে ওঠা/ওঠা ক্রি কর্ণগোচর হওয়া; শোন। কানে করা ক্রি মনোগোগ দেওয়া; কানে দেওয়া (কিন্তু সে যাহা বলিল তাহাও মতি তেমন কানে করিতে পারিলণ না––কাআও)। কানে ~ বিণ কানায় কানায় পূর্ণ (জেগে ওঠে কলগীতি মনপ্রাণ কানেকান––সদ) । কানে কানে ক্রিবিণ কানের কুব নিকটে; চুপি চুপি; মৃদু স্বরে। কানে–খাটো বিণ কানে কম শোনে এমন; জোরে না বললে শোন না এমন । কানে তালা ধরা বা লাগা ক্রি উচ্চ শোরগোল বা দুর্বলতা হেতু কানে কিছু শুনতে না পাওয়া; ভয়ানক শব্দে কান অসাড় হয়ে যাওয়া। কানে তুলা দেওয়া ক্রি না শোনা; কর্ণপাত না করা । কানে তোলা ক্রি ১ শোনানো। ২ শ্রবণযোগ্য বা বিচারযোগ্য জ্ঞানে গ্রাহ্য করা বা বিবেচনা করা । কানে ধরে বলা ক্রি বিশেষভাবে বলা; তিরস্কারের সাহায্যে মনোযোগী করানো। কানে বাজা ক্রি শ্রুতিকটু হওয়া। কানের পোকা বের করা ক্রি ক্রমাগত ঘ্যানঘ্যান করে বিরক্ত করা। কানে লাগা ক্রি ১ শ্রুতিমধুর বোধ হওয়া । ২ বিশ্বাস বা সম্মতির যোগ্য হওয়া। {স. কর্ণ>কন্ন>কান}

**কানকো** [কান্‌কো] বি মাছের ফুলকার উপরের শক্ত আবরণ; gill । {স. কর্ণকূপ>কন্ন–কুঅ>}

**কানকোটারি**, **কান খুস্কি, কান খড়কে** ⇒ কান২

**কানছা** [কান্‌ছা] বি কিনারা (উঠানের কানছায় দেখে মেন্দি গাছের চারা রে––পূগী)। {স. কচ্ছ>}

**কানজোখা, কানঝাপটা** ⇒ কান২

**কানটি** ⇒ কানুটি

**কানড়১** [কানোড়্] বি একপ্রকার বিষধর সর্প । {স. কর্ণাট>}

**কানড়২, কানড়া১** ⇒কানাড়া

**কানড়৩, কানাড়া২** [কানোড়্, কানাড়া] বি নীলপদ্ম (কানড়া কুসুম জিনি শ্যামচাঁদের বদনখানি––চদা) । {স. কন্দোট; কণ্ডোট(=নীল পদ্ম)>অপ্রভ্র. কন্নোড>কানোড়, কানড়}

**কানড়ি** (প্রাবা.), **কানড়ী** (প্রাবা.) [কানোড়ি] বি কর্ণাটদেশীয় স্ত্রীলোকের খোঁপা (কানড়ি খোঁপা বড়ায়ি মোর দুঈ তন––বচদা)। {স. কর্ণাটী>কানাড়ী>কানড়ী, কানড়ি}

**কানন** [কানোন্] বি ১ বাগান; উপবন । ২ অরণ্য; বন । ~– কুন্তলা বিণ প্রান্তস্থ কাননশোভিতা (কানন–কুন্তলা পর্বত)। ~কুসুম বি বনের বা বাগানের ফুল। ~বাসী বিণ বনবাসী। ~বাসিনী স্ত্রী.। কাননিকা বি ছোট বন; ছোট উপবন বা উদ্যান (গুণ্ঠন খুলি রাণী কাননিকা কারে চায়––শাহো)। {স. √কানি+অন}

**কানন্দ** [কানোন্‌দো] বি রজ্জু–সোপান; দড়ির মই (তজ্জন্য তিনি কানন্দ সাহায্যে অদৃশ্যভাবে প্রাসাদের উপরে আরোহণ করিলেন––মোহ) ।

**কান–পাকা, কান–পাতলা–, কান–ফাটা, কান–ফাটানো, কানফুল, কানবালা, কানভাঙানি, কানমলা** ⇒ কান২

**কানয়াত** ⇒ কানাত

**কানা১, কাণা** (অশু.) [কানা] বিণ ‌১ একচক্ষুহীন। ২ চক্ষুহীন; অন্ধ। ৩ ফুটা; ছেঁদা (কানাহাঁড়ি)। কানি, কাণী (অশু.) স্ত্রী.। ~ কড়ির উপকার বি অতি সামান্য পরিমাণ উপকার। ~ করে দেওয়া ক্রি একেবারে হারিয়ে দেওয়া; নষ্ট করে ফেলা; দূষিত করে দেওয়া । ~ কলসির জল বি ক্ষণস্থায়ী বস্তু । ~ খোঁড়ার একগুণ বাড়া––নির্গুণ লোকেরই অহঙ্কার বা দোষত্রুটি বেশি থাকে। ~ গরুর ভিন্ন গোয়াল /পথ––অজ্ঞান লোক কানা গরুর মতো গোয়ালের পথ অর্থাৎ নিরাপদ পথ ত্যাগ করে বিপথে যায়। ~ ছেলের নাম পদ্মলোচন––চক্ষুহীনের পদ্মলোচন নাম রাখা যেমন নিরর্থক এবং হাস্যকর তদ্রূপ অসংগতিপূর্ণ ও হাস্যকর। ~মাছি বি ছোট ছেলেমেয়েদের চোখ বেঁধে অন্ধ সেজে খেলাবিশেষ। {স. কাণ (অর্থ একচক্ষুহীন)+বা. আ=কানা}

**কানা২** [কানা] বি ১ প্রান্তভাগ; কিনারা (পুকুরের কানা) । ২ পত্রাদির মুখের বেড়; হাঁড়ি কলসির গলা। ~য় ~য় ক্রিবিণ গলা পর্যন্ত; কানা পর্যন্ত; পরিপূর্ণভাবে (কানায় কানায় পূর্ণ আমার পরাণ ভরা ভাদরে––রঠা) । {স. স্কন্ধ>কণ্ন>কান,+আ=কানা}

**কানাই, কানু, কান** [কানাই, কানু, কানো] বি শ্রীকৃষ্ণ (তার মুখে ছাই দিয়া সে কানাই আসিবে তোমা নিকটে––কমু; জলদবরণ কান দলিত অঞ্জন জনু––কমু; তো বিনে উনমত কান––বিপ)। {স. কৃষ্ণ>প্রা. কণ্‌হ>বা. কাহ্ন >কান+আই, উ(আদরে) = কানাই, কানু}

**কানাকড়ি** ⇒ কড়ি১

**কানাকানি** ⇒ কান২

**কানাকুয়া, কানাকুয়ো** [কানাকুয়া, –য়ো] বি এক প্রকার পাখি (কানাকুয়া ডাকবে শুধু পহরের পর পহর গান––জউ; বাঁশঝাড়ের ভিতর থেকে একটা কানাকুয়ো ডেকে উঠল––সজ)। {স. কর্ণকূপ>?}

**কানাঘুষা** [কানাঘুশা] বি কানে কানে বলাবলি; গোপনে বলাবলি (ছেলেরা এই নিয়ে কানাঘুষাও কম করে না––আফ)। {স. কর্ণঘোষ (?)>কানাঘোষ+আ=কানাঘোষা>কানাঘুষা (‘ঘোষ’ শব্দের এক অর্থ ‘জনশ্রুতি’)}

**কানাচ** [কানাচ্] বি দেয়ালের বাইরে স্থিত চালাঘরের ছাঁচ। ২ ছাঁচতলা; ঘরের পশ্চাদ্ভাগ। কানাচি পাতা ক্রি আড়ালে লুকিয়ে অন্যের কথা শোনা । আনাচে কানাচে ক্রিবিণ ঘরের পাশে বা নিকটবর্তী গোপন স্থানসমূহে (আনাচে কানাচে লুকিয়ে থাকে)। {আ. কুনাসাহ্ ............ ; ফা. কুন্‌জ্ ........... > ‘কানাচ্’, অনু. ‘আনাচ’}

**কানাড়া, কানড়া, কানড়** [কানাড়া, –নোড়া, –নোড়্] বি ১ সংগীতের রাগবিশেষ; কর্ণাট রাগিণী (কানাড়া রাগিণীর কোমল গান্ধারে ––নই)। ২ স্ত্রীলোকের কেশবিন্যাসের ধারাবিশেষ; কর্ণাটদেশ প্রসিদ্ধ কুণ্ডলাকৃতি খোঁপা (কানাড়া ছন্দে বাঁধিব কি বেণী––জউ; কানড়া ছাঁদে খোঁপা বাঁধে––সদ; কানড় খোঁপায়; কনকচাঁপা পাটের থোপা দোলে––কমু) । ৩ কর্ণাট দেশীয় (কাপড় কাণ্ডার আড়ে কানড়া রূপসী––ঘচ) । কানাড়ি বিণ কর্ণাট দেশীয়; কর্ণাট দেশে জাত। {স. কর্ণাট>প্রা. কন্নাড>কনাড়, কানাড়+আ + কনাড়া, কানাড়া, কানড়া}

**কানাত, কানাৎ** [কানাত্] বি ১ তাঁবুর পর্দা বা দেয়াল (তাম্বু কানাত সাজে উট পৃষ্ঠে দিয়া––হেমা; তবে তাম্বু কানাৎ তৈনাত চলে ডেরা––ঘচ; কিঙ্খাপ দ্বারা চতুর্দিকের কানাৎ রচিত হইল––ইহো)। ২ তাঁবু; বস্ত্রগৃহ (মখমল ঝলমল পড়ে না কানাৎ––সদ) । {আ. ক়নাত্ .............. (তাঁবুর দেয়াল)}

**কানামাছি** ⇒ কানা১

**কানায় কানায়** ⇒ কানা২

**কানি১, কাণি** (অশু.) [কানি] বি ১ ন্যাকড়া; ছেঁড়া বস্ত্রখণ্ড (পাট কাপড়ের কানি দিয়া গা গলা মুছাইয়া––দমি)। ২ বস্ত্রের প্রান্ত; ছিন্নপ্রান্ত । {আঞ্চ.; স. নক্তক>বা. ন্যাকরা>কানি}

**কানি২** [কানি] বি কানের সাহায্যে চলন (উজানের কই যেমন কানি বেয়ে যায়––কমু) । {স. কর্ণ>কণ্ন>কান+বা. ই}

**কানি৩** [কানি] বি কানা; কিনারা (উঠানের কানিতে জায়নামাজ পেতে বাবা নামাজ পড়ছেন––ইখাঁ)। {স. স্কন্ধ>কন্ধ>কাঁধ>কান+ই}

**কানি** ⇒ কানা১

**কানীন** [কানিন্] বি অনূঢ়ার পুত্র; অবিবাহিতার সন্তান; কুমারী কন্যার গর্ভজাত সন্তান । কানীনী স্ত্রী.। {স. কন্যা+অ(অণ্)=কানীন(অপত্যার্থে নিপাতনে সিদ্ধ)}

**কানু** ⇒ কানাই

**কানুন১** [কানুন্] বি ১ আইন; রাজ্যশাসনের ব্যবস্থা (চিরস্থায়ী বন্দোবস্তের কানুনে সরকার প্রজাকে যে কথা দিয়েছিলেন––প্রচৌ)। ২ নিয়ম; বিধিব্যবস্থা (বাহিরে যা পাই সমাজে নেব তারি আইন কানুন––রঠা)। {আ. ক়ানূন .....................}

**কানুনগো, কানুনগোই** [কানুন্‌গো, –গোই] বি ১ জমি জরিপকারী বা জমির হিসাবরক্ষক সরকারি কর্মচারী। ২ রাজস্ববিভাগীয় হিসাব পরীক্ষক । {আ. ক়ানূন ........... + ফা. গো .............}

**কানেস্তারা, ক্যানেস্তারা** [কানেস্‌তারা, ক্যা–] বি তেল ঘি ইত্যাদি রাখার টিনের বড় পাত্রবিশেষ (ফায়ারপ্লেসের উপরে কানেস্তারাকে বলে mantel piece––মুআহা)। {ই. ক্যানিস্তার = canister}

**কান্ত** [কান্‌তো] বি ১ স্বামী; পতি (সুখে নিদ্রা যাও তুমি নিজ কান্ত সঙ্গে––দৌবা)। ২ প্রণয়ী; বল্লভ (কান্ত ও কামিনী কৌতুকে যামিনী যাপন রিলেন––ঈবি) । ৩ মণি; পাথর (সূর্যকান্ত) । ❑ বিণ ১ সুন্দর; মনোরম; কমনীয় । ২ প্রিয়। {স. √কম্+ত(ক্ত)}

**কান্তলৌহ, কান্তায়স্, কান্তিক, কান্তিলৌহ** [কান্‌তোলোউহো, কান্‌তায়শ, কান্‌তিক্, কান্‌তিলোউহো] বি ১ অয়স্কান্ত মণি। ২ চুম্বক; magnet । ৩ বি শুদ্ধ লোহা; পেটা লোহা বা ইস্পাত। {স. কান্ত+লৌহ, অয়স, ইক,+ই(ক্তি)+লৌহ}

**কান্তা** [কান্‌তা] বি স্ত্রী. ১ পত্নী; ভার্যা; স্ত্রী (স্কশানশায়ী কান্ত হেরি কান্তা যাবে ভুলে––হেব) । ২ প্রিয়া; প্রণয়িনী। {স. কান্ত+আ(টাপ্)}

**কান্তায়স্** ⇒ কান্তলোহ

**কান্তার** [কান্‌তার্] বিণ ১ নিবিড় বন; গহীন জঙ্গল (দুর্গম গিরি কান্তার মরু দুস্তর পারাবার––নই)। {স. কান্ত+ √ঋ+অ(অণ্)}

**কান্তি** [কান্‌তি] বি ১ লাবণ্য; সৌন্দর্য্য; ঔজ্জ্বল্য (বিশুদ্ধ কাঞ্চনকান্তি কত মনোহর––মদ) । ২ দীপ্তি; শোভা (জ্যোতির কান্তি মেলে দেয়––মুচৌ)। ~বিদ্যা বি সৌন্দর্য বিদ্যা; aesthetics । ~মতী বিণ স্ত্রী. লাবণ্যময়ী; সুন্দরী; কান্তিযুক্তা (ভৈরবী তুই সুন্দরী তুই কান্তিমতী রাজরাণী––সদ)। ~মান বিণ কান্তিবিশিষ্ট; লাবণ্যময়; সুন্দর । {স. √কম্+তি(ক্তিন্)}

**কান্দ** [কান্‌দো] বিণ ১ কন্দজাত। ২ কন্দসম্বন্ধীয় । {স. কন্দ+অ(অণ্)}

**কান্দ** ⇒ কান্দা

**কান্দর্প** [কান্‌দর্‌পো] বি কন্দর্পের পুত্র । ❑ বিণ কন্দর্প সম্বন্ধীয় । {স. কন্দর্প+অ(অণ্)}

**কান্দা** [কান্‌দা] ক্রি ক্রন্দন করা; কাঁদা; রোদন করা । ❑ বি ক্রন্দন; রোদন; কান্না । কান্দন বি । ~নো ক্রি কাঁদানো; ক্রন্দন করানো । ❑ বি ক্রন্দনে প্রবৃত্তকরণ । {স. √ক্রন্দ্ = বা. √কাঁদ্, √কান্দ্+আ =কাঁদা, কান্দা}

**কান্দি** [কান্‌দি] বি প্রান্ত (গাজীবাড়ির পশ্চিম কান্দিতে যে হালট বাহির হইয়াছে––কাআউ)। {স. স্কন্ধ>প্রা. কংধ>কান্ধ>কাঁধ, কান্দ+ই=কান্দি}

**কান্ধার** ⇒ কাঁধা

**কান্না** [কান্‌না] বি রোদন; ক্রন্দন। ~কাটি বি ১ অবিরাম ক্রন্দন; খেদের সঙ্গে কান্না বা বিলাপ । ২ ঐকান্তিক আবদার । ৩ অনুনয়–বিনয়। ৪ একদিকে অধিক ভার (ঘুড়ির কান্না) । ~চুনি বি কান্নারূপ চুনি পাথর বা উজ্জ্বল পদ্মরাগ মণি; (আল.) যার কান্না ও অত্যন্ত সৌন্দর্যময় (মুক্তাহাসি, কান্নাচুনি ঝরে––মুচৌ)। ~পাওয়া ক্রি ক্রন্দনের বেগ আসা; রোদনে প্রবৃত্ত হওয়া। ~হাটি বি উচৈঃস্বরে রোদন; হাহাকার (হল রান্নাঘরে কান্নাহাটি ––ঈবি)। {স. √কন্দ্ √কাঁদ্+আনা=কাঁদ্‌না> কান্না}

**কান্নাখেকো, কান্নেখেকো** [কান্‌নাখেকো, –ন্‌নে–] বিণ ঘুড়ির একদিকে ভার বেশি হওয়ার মতো অবস্থা (বড় মানুষের ছেলে অল্পবয়সে বিষয় পেয়ে কান্নেখেকো ঘুড়ীর মত ঘুরেছেন––প্যামি) । {কান্না+খাকুয়া>খেকো}

**কাপ১** [কাপ্] বি একশ্রেণির ব্রাহ্মণ; ভঙ্গকুলীন (ব্রাহ্মণদের ‘মেল’–বন্ধনের ন্যায় ‘কাপ’–বন্ধনও ছিল।) {স. কপট>}

**কাপ২** [কাপ্] বি তান; কপটতা; ছলনা (লোকে বলে পাপ কাপ ক’দিন লুকায়––ভারা)। ❑ বিণ কৌতুককারী (কেহ বলে ঐ এল বিশ বুড়া কাপ। কেহ বলে বুড়াটি খেলাও দেখি সাপ।।––ভারা)। {স. কাপট্য/কাপট>কাপ}

**কাপ৩** [কাপ্] বি বাটি; পেয়ালা। {ই. cup}

**কাপটিক, কাপট্য** ⇒ কপট

**কাপড়** [কাপোড়্] বি ১ বস্ত্র; বসন। ২ ধুতি শাড়ি বা লুঙ্গি। ~ কাচা ক্রি বস্ত্র ধৌত করা । ~ খসা ক্রি কাপড় ঢিলা হয়ে যাওয়া। ~ খারাপ/নষ্ট করা ক্রি ভয়ে বা বাহ্যের বেগ ধারণে অক্ষমতার ফলে কাপড় নষ্ট বা অপরিষ্কার হওয়া। ~–চোপড় বি পোশাক–পরিচ্ছদ; বস্ত্রাদি। ~ ছাড়া ক্রি একবস্ত্র ত্যাগ করে অন্যবস্ত্র পরিধান করা; পোশাক পরিবর্তন করা; বাইরের পোশাক ত্যাগ করে ঘরোয়া পোশাক পরা। ~ পাট করা ক্রি বস্ত্রাদি ভাঁজ করা । কাপড়ের জমিন বি বুনন; টানাপড়েন । আটপৌরে ~ বি নিত্য বা সর্বদা ব্যবহারের কাপড় । তোলা ~ বি অপেক্ষাকৃত উত্তম দামি কাপড়––যা মাঝে মাঝে আবশ্যকততো পরা হয় । থান~ বি সাদা পাড়হীন কাপড়––যা পুরুষ অথবা বিধবারা পরে। পাছাপেড়ে ~ বি তিন পাড়যুক্ত শাড়ি; যে শাড়ির দুই কিনারায় ও মধ্যভাগে পাড় থাকে । বাসি ~ বি যে কাপড় পরে রাত্রিবাস করা হয়েছে । {স. কপট>প্রা. কপ্‌পড>বা. কাপড়; তুল. হি. কপড়া; কপ্‌পর}

**কাপড়ি, কাপড়ী** [কাপোড়ি] বি কাপালিক বা বৌদ্ধ সন্ন্যাসী (আজানুলম্বিত জটা কাপড়ী সন্ন্যাসী ঘটা অন্ন মাঙ্গে ফিরিয়া বাজার––কমু)। ❑ বিণ কপট। {স. কার্পটিক>প্রা. কাপ্‌পডিঅ>বা. কাপড়ি, কাপড়ী}

**কাপড়িয়া** ⇒ কাপুড়িয়া

**কাপালিক** [কাপালিক্] বি ১ নরকপালধারী বামাচারী তান্ত্রিকবিশেষ। ২ কাপালি জাতিবিশেষ। ❑ বিণ কপাল সম্বন্ধীয়। {স. কপাল+ইক(ঠক্)}

**কাপাস** ⇒ কার্পাস

**কাপি** ⇒ কপি

**কাপুড়ে, কাপুড়িয়া, কাপড়িয়া** [কাপুড়ে, কাপুড়িয়া, কাপোড়িয়া] বি কাপড় ব্যবসায়ী; বস্ত্র বিক্রেতা। ❑ বিণ কাপড় সম্বন্ধীয়। {স. কর্পট>কাপড়+ইয়া = কাপড়িয়া>কাপইড়্যা>কাপুড়ে}

**কাপুরুষ** [কাপুরুশ্] বি পুরুষোচিত সাহসহীন বা পৌরুষশূন্য ব্যক্তি; ভয়ে কর্তব্যচ্যুত হয় বা আত্মসম্মান বিসর্জন দেয় এরূপ ভীরুলোক। ❑ বিণ ১‌ সাহসহীন ভীরু । ২ অপদার্থ । ~তা, ~ত্ব বি । ~জনোচিত বিণ কাপুরুষের মতো আচারণবিশিষ্ট (যে ভাবনা আমার মনে উদয় হল সেটা অত্যন্ত কাপুরুষজনোচিত––সৈমু) । {স. কু+পুরুষ; কর্মধা.}

**কাপ্তেন, কাপ্তান** [কাপ্‌তেন্; কাপ্‌তান্] বি ১ জাহাজের অধ্যক্ষ বা পরিচালক। ২ সেনাধ্যক্ষ। ৩ খেলোয়াড়দের সর্দার। ৪ ইয়ারদল সহ স্ফূর্তিবাজ অপব্যয়ী ধনী ব্যক্তি। কাপ্তানি বি সর্দারি; নেতৃত্ব (হাহার ন্যায় যতসব চাঁদপানা ছেলের উপর কাপ্তানী শুরু করিয়া দিব––মাউ)। ~ বাবু বি (আল.) অন্তঃসারশূন্য বা নির্জীব মানুষ; যে প্রাণবন্ত নয় (প্রাচীন দেবমূর্তিগুলি আমাদের বাঙলার কার্তিকের মতো সম্পূর্ণ কাপ্তেনবাবু বা কলে কাটাছাঁটা মরা জিনিস হয়ে পড়েনি–অঠা)। {ই. captain}

**কাফ** ⇒ কফ২

**কাফগির** [কাফ্‌গির্] বি হাতলবিশিষ্ট বড় চামচ (ডেগচি কাফগীরের ঘন সংঘাতে গোলাদার বাড়ি মুখরিত হইতে লাগিল––কাই)। {আ. কফ ………… + ফা. গীর ………}

**কাফন, কাফানি, কফন** [কাফোন্, কাফানি, কফোন্] বি মুসলমানদের মৃতদেহ আচ্ছাদনের কাপড়––স্ত্রী মৃতদেহের জন্য পাঁচখণ্ড এবং পুরুষ মৃতদেহের জন্য তিন খণ্ড কাপড় ব্যবহৃত হয়। (এজিদ পিতার মৃতদেহ ...কাফন দ্বারা আবৃত করিয়া সাধারণের সম্মুখে আনয়ন করিলেন––মীম)। {আ. কাফন .......}

**কাফফারা** [কাফ্‌ফারা] বি পাপ মোচনার্থে দেয় জরিমানা; অপরাধের প্রায়শ্চিত্ত করার ব্যবস্থাদি (যত দিন আল্লা তাকে মাফ না দেন ততদিন কাফফারা দিবেন––আমআ; ভুল ত অইছেই আর হেই ভুলের কাফফারাও দেওন অই গেছে––আরও)। {আ. কাফ্‌ফারাহ ............}

**কাফি১** ⇒ কফি

**কাফি২** [কাফি] বি সংগীতের রাগিণীবিশেষ (বাদলদিনে কত মেঘের গান হোলির দিনে কত কাফি––রঠা) । {আ. কাফী ..............} কাফির, কাফিরী ⇒ কাফের

**কালিফা** ⇒ কাফেলা

**কাফুর** [কাফুর্] বি কর্পূর (কস্তুরি চন্দন চুয়া কাফুর মিশ্রিত––সৈআ)। {স. কর্পূর>প্রা. কপ্‌পুর>কাপুর>কাফুর}

**কাফে** [কাফে] বি ১ কাফিখানা; চা–ঘর (এই শহরতলীতেই কত না রেস্তোরাঁ কত না কাফে খোলা––সৈমু)। ২ রেস্তোরাঁ। {ফ. cafe}

**কাফের, কাফির** [কাফের্, কাফির্] বি ১ সত্য প্রত্যাখ্যানকারী; ইসলামধর্ম অস্বীকারকারী। ২ পৌত্তলিক, বহু–ঈশ্বরবাদী ইসলাম–বিরোধী লোক (তিনি কাফেরের ছোঁয়া কিছুতেই খাইবেন না––মাউ)। কাফেরি, কাফেরী কাফিরী বি ইসলাম বিরোধিতা; অবিশ্বাস; সত্য প্রত্যাখ্যান (রেফারীকে দেয় কাফেরী ফতোয়া যদি সে ফাউল ধরে––নই)। {আ. কাফির্ ............}

**কাফেলা, কাফিলা** [কাফেলা, কাফিলা] বি ১ তীর্থযাত্রীর দল । ২ ভ্রমণকারীর দল; পথিকের দল; উষ্ট্ররোহী যাত্রীদল (কাফেলার বাঁশী বয়ে এনেছিল জহরের মত ব্যথা––ফআ; বন্ধ্যা মরুভূমি পার হয়ে কাফেলার গতি––আলীআ)। {আ. ক়াফিলাহ ……… }

**কাফেলা–সালার** [কাফেলাসালার্] বি কাফেলার অধিনায়ক (কাফেলা সালা ! তোমার দেখানো রাহে করি করাঘাত––ফআ)। {স. ক়াফিলাহ .......... + ফা. সালা ........... ; ৬তৎ.}

**কাফ্রি, কাফরি** [কাফ্‌রি] বি আফ্রিকার অধিবাসী; নিগ্রো জাতি। {পো. cafre}

**কাবলি, কাবলিওয়ালা** ⇒ কাবুলি

**কাবা১, কা’বা** [কাবা] বি মক্কায় অবস্থিত বিখ্যাত আল্লার ঘর (এরাই কা’বার হজের যাত্রী, এদেরই দস্ত চুমি––নই)। {আ. কা’বাহ ............. }

**কাবা২, কাবাই** [কাবা, কাবাই] বি ঢোলা অঙ্গাবরণ; আলখাল্লা জাতীয় লম্বা জামাবিশেষ রত্নের কাবাই গায়––সৈআ; আমাকে আনিয়া দেহ রঙ্গিন কাবাই––হেমা)। {আ. ক়বা’ .............. }

**কাবাডি, কাবাড্ডি** [কাবাডি, কাবাড্‌ডি] বি হাডুডু খেলা (ছেলেবেলায় মারামারি করিয়াছি, কাবাড্ডি খেলিয়াছি––ওয়া)। {স. কপাট>}

**কাবাড়ি১, কাবারি, কাবারী** [কাবাড়ি, –রি, –] বি ১ যারা সস্তায় মালপত্র কিনে বিক্রি করে; নিলামে জিনিসপত্র কিনে সস্তা দরে বিক্রেতা। ২ একশ্রেণির ধীবর; নিকারি (মৎস বেচিয়া নাম ধরাল্য কাবারী––কমু)। {স. কর্বঢী>কাবাড়ী, কাবারি; স. কৈতর্ব>কেবট্ট>}

**কাবাব, কবাব** [কাবাব্, কবাব্] বি শলাকা বিদ্ধ করে সেঁচা মাংস (কলিজা কাবাব–সম ভুনে মরু–রোদ্দুর––নই)। ~ করা ক্রি (আল.) যন্ত্রণা দেওয়া; বিদীর্ণ করা (যেন কাবাব করিতে বেঁধে কলিজাতে শিক––নই)। {আ. কাবাব .......}

**কাবাব** **চিনি** [কাবাব্ চিনি] গোলমরিচের মতো একপ্রকার মশলা। {আ. কাবাব ............ + চিনি ............. }

**কাবার** [কাবার্] বি ১ খতম; শেষ; সমাপ্তি (বসে বসে হুইস্কি তিন বোতল কাবার করেছেন––মীম) । ২ শেষ দিন (মাস কাবার, মাস কাবারিতে এসো) । ৩ শেষ; অতিবাহন; যাপন (যাত্রীদের মালপত্র নামাতেই প্রায় এক ঘন্টার বেশী কাবার হয়ে গেল––আকাশা)। {পো. আকাবর acabar; আ. কুব্‌রহ্ ................}

**কাবারি১, কাবাড়ি২** [কাবারি, –ড়ি] বি বাঁশের বাখারি বা শলাকা । {বাখারি>কাবারি(বর্ণবিপর্যয়ে)}

**কাবারি২, কাবারী১** [কাবারি] বিণ শেষের (মাস কাবারি হিসাব) । {পো. আকাবর=acabar}

**কাবালা** ⇒ কবালা

**কাবিন, কাবীন** [কাবিন্] বি মুসলমানদের বিয়েতে কন্যাকে দেয় মোহারানা (...শাদী করতে পেরেছিলেন, এক লাখ টাকার কাবিন––আআআ) ~নামা বি বিয়ের চুক্তিপত্র । {ফা. কাবীন ............ + নামাহ ..............}