**৩৫১–৪০০ পৃষ্ঠা**

**গাওয়া১** [গাওয়া] বি ১ সাক্ষী; প্রত্যক্ষদর্শী। ২ সাক্ষ্য (অন্ততঃ তিনজন গাওয়া না দিলে... বিশ্বাস করতে নাই––মুম)। {ফা. গাৱাহ্‌ ............... }

**গাওয়া২** [গাওয়া] বিণ গোদুগ্ধে জাত; গব্য (গাওয়া ঘি)। {স. গব্য>; স. গো+বা. ওয়া}

**গাওয়া৩ , গাহা** [গাওয়া, গাহা] ক্রি ১ গান করা। ২ মহিমা কীর্তন করা বা প্রশংসা করা । ৩ প্রচার করা (নিন্দা গাওয়া)। ৪ ছন্দোবন্ধে বর্ণনা করা (গাইব মা বীর–রসে ভাসি––মদ)। ❑ বিণ গীত (গাওয়া গান)। ❑ বি গান; সংগীত (গাওয়া শেষ হয়ে গেছে)। {বা. √গাহ্‌+আ}

**গাওয়ানো** [গাওয়ানো] ক্রি ১ অন্যের দ্বারা গান করানো। {বা. √গাহ্‌+আনো}

**গাওয়াল** [গাওয়াল্‌] বি ফেরি; হেঁটে হেঁটে জিনিসপত্র বিক্রয় করানো (সারা দিন গাওয়াল করি সন্ধ্যা হৈল পরে––জউ)। ঝবা. √গাহ্‌+আল; স. গ্রাম>গাঁও>গাও+আল}

**গাওরা** ⇒ গাওড়া

**গাং, গাঙ, গাঙ্গ১, গাঙিনী** [গাঙ্‌, –, গাঙ্‌গ্‌, গাঙিনি] বি নদী; তটিনী (জীবনের মরা গাঙে আনো আজি নবীন জোয়ার––আজই; শূন্য যখন গাঙিনীর তীর ––সদ)। গাংচিল বি নদী পুকুর ইত্যাদির উপরে বিচরণকারী চিলবিশেষ। গাংদাড়া বি বকঠুঁটো মাছ; কাখিলা মাছ; লম্বা ঠোঁটবিশিষ্ট মৎস্যবিশেষ। গাংশালিক বি নদী–তীরবাসী শালিক পাখি। {স. গঙ্গা>}

**গাঁ** [গাঁ] গ্রাম; পল্লি । ~য়ে মানে না আপনি মোড়ল ––অন্যে স্বীকার না করলেও নিজকে প্রধান বলে মনে করে কর্তৃত্ব ফলানোর হাস্যকর চেষ্টা করে যে; নির্বোধ অনুপযুক্ত লোকের নেতা হওয়ার বা আত্মপ্রশংসা করার হাস্যকর প্রয়াস। {স. গ্রাম>}

**গাঁই** [গাঁই] বি আদি বাসস্থান অনুসারে ব্রাহ্মণদের শ্রেণি বিভাগ (আপনারা কোন্‌ গাঁই––বচ)। ~–গোত্তর/গোত্র বি গাঁই ও গোত্র; শ্রেণি বিভাগ (ওই বুড়ো আংলাটির গাঁইগোত্তর পদবী–উপাধি বল––অঠা)। {স. গ্রাম>বা. গাঁ+ই}

**গাঁইগুঁই** [গাঁইগুঁই] অব্য অনিচ্ছার ভাবপ্রকাশক (পিসী এই প্রস্তাব শুনে প্রথমে গাঁই গুঁই কর্তে লাগলেন––কাসি)। {ধ্বন্যা.}

**গাঁইট** ⇒ গাঁট

**গাঁইতি, গাঁতি** [গাঁইতি, গাঁতি] বি শক্ত মাটি, কয়লা ইত্যাদি কাটার হাতিয়ারবিশেষ (চলে পশুদল গাঁইতি শাবল নিয়ে––ফআ)। {হি. গৈঁতী}

**গাঁইয়া, গেঁয়ে, গেঁয়ো** [গাঁইয়া, গেঁয়ে, গেঁয়ো] বিণ ১ গ্রাম্য; অমার্জিত রুচি; অভব্য (আমি নিতান্তই গাঁইয়া ––সৈমু)। ২ গ্রামবাসী; পাড়াগেঁয়ে। ৩ গ্রামসম্বন্ধীয়; গ্রামে প্রচলিত। {স. গ্রাম>বা. গাঁ+ইয়া}

**গাঁওবুড়া** [গাঁওবুড়া] বি গ্রামবৃদ্ধ; গ্রামের বৃদ্ধ মাতব্বর শ্রেণীর ব্যক্তি (দেড়শ’জন গাঁও বুড়াকে লাঞ্ছিত করে––সৈমু)। {স. গ্রাম>স. বৃদ্ধ}

**গাঁক গাঁক, গাঁ–গাঁ** [গাঁক্‌গাঁক্‌, গাঁগাঁ] অব্য ১ পশুর ক্রুদ্ধ আওয়াজ বা ঐরূপ শব্দ (গাঁক করে ইংরেজী বলা ––সৈমু)। ২ উৎকট চিৎকার। {ধ্বন্যা.}

**গাঁজ, গাঁজলা, গেজলা** [গাঁজ্‌, –লা, গ্যাজ্‌লা] বি ১ ফেনা; পরিবারের অধঃপতনের ফলে উদ্ভূত (বাদশাহী মদের শেষ গাঁজলা––অঠা)। ২ খামিরা। গাঁজন, গাঁজনি বি পচন বা মাতন; গেঁজে ওঠা (ঝেড়ে–পড়া তাতে পচে আমলকী গাঁজনি অহর্নিশ––সদ)। {তুল. হি. গাজ}

**গাঁজা১** [গাঁজা] বি ১ নেশা করার দ্রব্যবিশেষ; গঞ্জিকা; সিদ্ধিগাছের জটা বা মঞ্জরি তেকে প্রস্তুত মাদক ও ধূমপানের দ্রব্য। ২ মিথ্যা; ভুয়া; অবাস্তব; অলীক (সে সব গল্পের কতকটা গাঁজা কতকটা নীট––সৈমু)। ~ খাওয়া ক্রি গাঁজার নেশায় অভ্যস্ত। ~খুরি, ~খুরী বিণ গাঁজাখোরের নেশার ঝোঁকে রচিত ও ব্যক্ত উদ্ভট গল্পের ন্যায় অবিশ্বাস্য গল্প। {স. গঞ্জিকা>}

**গাঁজা২** [গাঁজা] ক্রি ফেনাযুক্ত হওয়া; মেতে ওঠা; পচে ওঠা। ❑ বি, বিণ উক্ত সকল অর্থে। গাঁজানো ক্রিপচানো; মাতানো। ❑ বি, বিণ উক্ত সকল অর্থে । {বা. √গাঁক্‌+আ}

**গাঁট, গাঁইট, গাঁঠ** [গাঁট্‌, গাঁইট্‌, গাঁঠ্‌] বি ১ গেরো; knot; বাঁধন (খোল কপালের গাঁঠ––মুশ)। ২ সন্ধি; জোড় (শরীরের গাঁট, বাঁশের গাঁট)। ৩ বস্তা (আঁটসাঁট একটা গাঁট––অঠা)। ৪ চ্যাঁক; পকেট (গাঁটের কড়ি; গাঁটকাটা)। ~কাটা বি পকেটমার; যে অন্যের ট্যাঁক কেটে টাকা চুরি করে (দু ভরি রূপো গাঁটকাটায় কেটে নিয়েছে––কাসি)। ~ছড়া বি হিন্দু বিবাহে বরের উত্তরীয়ের সঙ্গে কনের বস্ত্রাঞ্চলের গ্রন্থিবন্ধনরূপ সংস্কারবিশেষ (পুরোহিত মহাশয়...গাঁট–ছড়া বাঁধিয়া দিবেন––বচ)। গাঁটের–পয়সা বি ১ নিজের টাকা পয়সা; আপন তহবিলের অর্থ। ২ জমানো অর্থ । {স. গ্রন্থি>প্রা. গণ্ঠি>গাঁট, তুল.হি. গাঁঠ}

**গাঁটরি, গাঁঠরি, গাঠরি** [গাঁট্‌রি, –ঠ্‌, গাঠ্‌রি] কাপড়ের টুকরা দিয়ে বাঁধা ছোটো বস্তা বা পুটুলি; বোঁচকা (এখন...বাঁধ গাঠুরি––মীম; বাঁধব গাঁঠরি সুলায়মানের মুলুক খুঁজিতে চলিব––মুশ)। {স. গ্রন্থি>বা. গাঁট+বা. রি}

**গাঁটুরী** ⇒ গাঁটরি

**গাঁট্টী, গাট্টা** [গাঁট্‌টা, গা–] বি মুঠি করা আঙুলের গাঁট বা তার দ্বারা আঘাত । গাট্টা মারা ক্রি বদ্ধ মুষ্টির গাঁট দ্বারা প্রহার করা; ঘুষি মারা (মাথার ওপর গাট্টা মারে––আই)। {স. গ্রন্থি>গাঁটা+টা, তুল. হি. গট্টা}

**গাঁট্টাগোট্টো**, **গোঁট্টাগাট্টা** [গাঁট্‌টাগোট্‌টা, গোঁট্‌টাগট্‌টা] বিণ ১ খর্ব ও স্থূল অথচ বলিষ্ঠ দৃঢ় অস্থি গ্রন্থিযুক্ত। {গাঁট্টা (দ্বিরুক্তি)>}

**গাঁঠ** ⇒ গাঁট

**গাঁঠরি, গাঁঠুরি** ⇒ গাঁটরি

**গাঁঠিয়া** ⇒ গাঁটিয়া

**গাঁড়১** (অশি.) [গাঁড়্‌] বি ১ যোনি। ২ পায়ু। {স. গর্ত>প্রা.গড্ড>;হি.গাড়}

**গাঁড়২** [গাঁড়্‌] বি ফোঁড়া। রাজ~ বি পেটের ভিতরকার ফোঁড়া। {স. গণ্ড>প্রা. গংড}

**গাঁত১** [গাঁত্‌] বি গাত্র (শুনিতে তাহারি বাত, পুলকে ফুরায়ে গাঁত––চদা)। {স.গাত্র>}

**গাঁত২** [গাঁত্‌] বি গাঁট; ট্যাঁক। গাঁতের মাল বি চোরাই মাল (গাঁতের মাল লইয়া হজম করিত––প্যামি)। {স. গ্রন্থি}

**গাঁতা১**, **গাঁদা** [গাঁতা, গাঁদা]বি মাছের ঘাড় এবং কোল বা পেটির মাঝের অংশ; মাছের পৃষ্ঠ । {স. গাত্র}

**গাঁতা২** [গাঁতা] বি ১ কৃষকদের পরস্পর শ্রম বিনিময়ে চাষাবাদের ব্যবস্থা (মোরা গাঁতা দিতি তো নারাজ নই––দীমি)। {স. গ্রন্থন}

**গাঁতি১** [গাঁতি] বি ১ অল্প জোত–জমা (গাঁতিও যায় যায় হয়েছে––দীমি)। ২ এক কর্ম সম্পাদনে বহুলোকের সম্মেলন; guild। ৩ শ্রেণি; দল। ~দার বি জোতদার; জোত–জমার মালিক (বরের পিতা ও অঞ্চলের নাকি বড় গাঁতিদার––বিব)। {স. গ্রন্থি; তুল. হি. গাঁয়ৎ, গৈঁতি}

**গাঁতি২** ⇒ গাঁইতি

**গাঁথন** [গাঁথোন্‌] বি গাঁথা; বিন্যাস; রচা (বেণী গাঁথন)। ২ গঠন; প্রস্তুতকরণ; নির্মাণ। ৩ মালা; হার (আসবি তোরা গন্ধরাজের গাঁথন নিয়ে হাতে––রঠা)। ৪ ইষ্টকাদির উপর্যুপরি স্থাপন; (গৃহ) গ্রন্থন। {স. গ্রন্থন}

**গাঁথনি, গাঁথুনি** [গাঁথ্‌নি, গাঁথুনি] বি ১ ইষ্টকাদি দ্বারা গৃহনির্মাণ; গ্রন্থন (কী পাথরের গাথনিই গাঁথলে––অঠা)। ২ ইষ্টকাদি ও কাদা সিমেন্ট ইত্যাদি মসলা বিন্যাসের পদ্ধতি (সুদৃঢ় গাঁথনি)। ৩ রচনা; বিশেষ প্রণালিতে স্থাপন; বিন্যাস। {স. গ্রন্থন+বা. ই}

**গাঁথা** [গাঁথা] ক্রি ১ নিয়মমতো পর পর সন্নিবেশপূর্বক রচনা বা নির্মাণ করা। ২ রচনা, প্রস্তুত বা নির্মাণ করা। ৩ চিরকাল স্থায়ী হওয়া (মনে গাঁথা)। ❑ বি, বিণ উক্ত সকল অর্থে। {স. √গ্রন্থ্‌বা. √গাঁথ্‌+আ}

**গাঁথুনি** ⇒ গাঁথনি

**গাঁদা, গেঁদা, গেন্দা** [গাঁদা, গ্যাঁদা, গ্যান্‌দা] বি এক প্রকার ফুল। {স. গেন্দুক>}

**গাঁদা, গাঁধাল** [গাঁদাল্‌, গাঁধাল্‌] বি ঔষধ তৈরির কাজে ব্যবহৃত এক প্রকার দুর্গন্ধ লতা; গন্ধভাদাল। {স. গন্ধালী}

**গাঁদি, গাদি** [গাঁদি, গাদি] বি ১ রাশি; গাদি; স্তূপ। ২ বহু বস্তুর একত্র অবস্থিতি (দোকান–পসারের গাঁদি––খমি)। ৩ ভিড়। {বা. গাদা+ই}

**গাঁধাল ⇒ গাঁদাল**

**গাঁধি** ⇒ গান্ধি

**গাঁভার** [গাঁভার্‌] বিণ গোঁয়ার (গাঁভারের হাতে পাছে হও পেরেশানি––সৈহা)। {প্রা. গমার> হি. গাঁওয়ার>}

**গাগরি, গাগরী, গাগরা** [গাগোরি, –, –গ্‌রা] বি ঘড়া; কলস; কলসি (জরিদার নাগরা পায়ে গাগ্‌রা কাঁখে––নই; গাগরি ভরিয়া এনেছি গো অমৃত বারি––নই)। {স. গর্গরী>প্রা. গগ্‌গরী}

**গাঙ, গাঙিনী, গাঙ্গ১**⇒ গাং

**গাঙ্গ২** [গাঙ্‌গো] বিণ গঙ্গাসম্বন্ধীয় । ২ গঙ্গাজাত। {স. গঙ্গা+অ(অণ্)}

**গাঙ্গেয়** [গাঙ্‌গেয়ো] বি মহাভরতোক্ত গঙ্গার পুত্র ভীষ্ম। ❑ বিণ ১ গঙ্গা–বিধৌত বা গঙ্গাতীরবর্তী (গাঙ্গেয় অববাহিকায় অবস্থিত)। ২ গঙ্গাসম্বন্ধীয়। ৩ গঙ্গাজাত। {স. গঙ্গা+এয় (ঢক্‌)}

**গাছ১** [গাছ্‌] বি ১ বৃক্ষ; তরু। ২ লতা গুল্ম প্রভৃতি (কুমড়াগাছ)। ৩ বৃক্ষসদৃশ বস্তু (ঘানিগাছ)। ❑ বিণ বৃক্ষের মত লম্বা; বেজায় লম্বা; ঢেঙা (মেয়েটা দিনে দিনে গাছ হয়ে উঠেছে)। ~–কোমর বাঁধা ক্রি গাছে চড়া বা কোনো ভারী কাজ কিংবা ঝগড়া করার পূর্বে শাড়ির আঁচল বিশেষ ভঙ্গিতে বা শক্ত করে কোমরে জড়ানো। ~–গাছড়া, ~–গাছালি বি ১ নানা জাতীয় বৃক্ষলতা। ২ ঔষধ হিসাবে ব্যবহৃত উদ্ভিজ্জ বস্তু। ~ থেকে পড়া ক্রি অত্যন্ত আশ্চর্যান্বিত হওয়া। ~–পাথর বি তুলনা, পরিমাণ বা হিসাবের জন্য সমবয়সের বৃক্ষ বা প্রস্তুর (বয়সের গাছপাথর নেই)। ~পালা বি ১ বৃক্ষ পল্লব লতা পাতা ইত্যাদি । গাছে কাঁঠাল গোঁফে তেল, গাছে না উঠতেই এক কাঁদি––(ব্য.) কার্যারম্ভের পূর্বেই ফলভোগের উচ্চাশা এবং প্রস্তুতি। গাছে চড়ানো ক্রি (আল.) প্রশংসা বা চাটুকারিতা দ্বারা কাউকে অযথা সামাজিক মর্যাদা দান করা। গাছে তুলে মই কেড়ে নেওয়া ক্রি ১ (ব্য.) প্ররোচনা দিয়ে কঠিন কাজে নামিয়ে সরে পড়া। ২ বড়ো আশা দিয়ে শেষে নিরাশ করা। গাছেরও খাওয়া তলারও কুড়ানো ক্রি ১ সব দিক দিয়ে লাভের চেষ্টা । ২ অত্যন্ত স্বার্থপরের মতো কাজ করা। {স. গচ্ছ>}

**গাছ২, গাছা১, গাছি১** [গাছ্‌, গাছা, গাছি] দীর্ঘ ও সরু পদার্থ নির্দেশক প্রত্যয়বিশেষ; টা, টি, খানা, খানি (লাঠি গাছ, এক গাছা দড়ি, মালাগাছি)। {ব. গাছ}

**গাছড়া** [গাছ্‌ড়া] বি ছোটো ছোটো বুনো গাছ; তুচ্ছ লতাগুল্ম। ২ ঔষধে ব্যবহার করা হয় এমন উদ্ভিজ্জ। {গাছ+ড়া}

**গাছা১** ⇒ গাছ২

**গাছা২** [গাছা] বি পিলসুজ; দীপাধার; দীপরক্ষক। {গাছ+আ}

**গাছালি, গাছালী** [গাছালি] বি গাছ–গাছড়া; বুনো লতাগুল্ম (গাছ–গাছালি; এখনও যখন ও ফতুল্লাহর গাছালীর মাথায় খানিক এসে থেমে যায় চাঁদ––আগ)। {গাছ+আলি}

**গাছি১** ⇒ গাছ২

**গাছি২, গাছী** [গাছি] বি খেজুর ও তালগাছে চড়ে গাছের উপযুক্ত স্থানে কেটে রস সংগ্রহ করে যারা; খেজুর ও তাল রস সংগ্রাহক ও উক্ত পেশাজীবী; সিউলি। {বা. গাছ+ই}

**গাজন** [গাজোন্‌] বি ১ চৈত্র মাসের শেষে হিন্দুদেবতা শিবের উৎসব; গম্ভীরা। ২ শিব সম্পর্কিত গান (চড়ক পূজায় গাজন গাহি নাচে নযুর দল––জউ)। অনেক সন্ন্যাসীতে ~ নষ্ট––অনাবশ্যকভাবে বহু ব্যক্তির কর্ম সম্পাদনের প্রয়াসে মতভেদজনিত কারণে সমস্ত কাজকর্ম পণ্ড হওয়া । {স. গর্জন>পা. গজ্জন>প্রা. গজ্জণ>বা. গাজন}

**গাজর** [গাজোর্‌] বি ভক্ষ্য মূলবিশেষ; একজাতীয় সবজি; carrot। {স. গর্জর>}

**গাজি, গাজী** [গাজি] বি ১ আল্লাহর নির্দেশ অনুযায়ী ইসলামের জন্য যে যুদ্ধ করে (কই সে গাজী কোথায় আজি––সদ)। ২ সুপ্রসিদ্ধ ইসলামি যোদ্ধা ও পীর; পুঁথি সাহিত্যের অন্যতম নায়ক। গাজির গান বি মুসলিম গায়কগণ কর্তৃক গীত গাজি সংক্রান্ত গীতবিশেষ। গাজির পট বি ১ গাজির বীরত্বের নিদর্শনস্বরূপ দীর্ঘ গ্রাম্য চিত্রপট––যা দেখিয়ে গাজির গান গাওয়া হয়। ২ দীর্ঘ ফর্দ বা চিঠি । {আ. গ়াজ়ী ...............}

**গাট্টা** ⇒ গাঁট্টা

**গাঠরি** ⇒ গাঁটরি

**গাড়ওয়ান** ⇒ গাড়োয়ান

**গাড়ল, গারল** [গাড়োল্‌, –রো–] বি ১ গালিবিশেষ। ২ মেষ; ভেড়া; গড্ডল। ৩ যে ব্যক্তি অন্যের বা পত্নীর বুদ্ধিতে পরিচালিত হয়। ❑ বিণ মূর্খ বা নির্বোধ (লোকটি এদেশে–আসা সাধারণ ইংরেজদের মত গাড়ল নয়––সৈমু)। {স. গড্ডল>}

**গাড়া** [গাড়া] বি ১ গর্ত; খোঁদল (দুই গিধরের গাড়া ছিল সেইখানে––সৈহা)। ২ খানা; ডোবা । ❑ ক্রি ১ প্রোথিত করা; ভিতরে প্রবেশ করানো। ২ বাঁধা; স্থাপন করা (আড্ডা গাড়া)। ৩ মুড়ে বসা (হাঁটু গাড়া)। গেড়ে বসা ক্রি চেপে বসা; দীর্ঘকালের জন্য অনড় হয়ে বসা। {√গাড়্‌+আ}

**গাড়ি, গাড়ী** [গাড়ি] বি যান; শকট; রথ। ~ করা ক্রি ১ স্বীয় ব্যবহারের জন্য শকট ক্রয়; গাড়ির অধিকারী হওয়া। ~ ডাকা ক্রি ভাড়া করার জন্য গাড়ি ডেকে আনা। ~–বারান্দা বি গৃহের সম্মুখস্থ বারান্দা যার নিচে গাড়ি থাকে। {স. গন্ত্রী, প্রা. গংতী}

**গাড়ু১**[গাড়ু] বি লম্বা নলযুক্ত পানীয় পাত্রবিশেষ (সোনার গাড়ুর জল আপন ঠাঁইয়ে ঝরে গেল––দমি)। ~র দামে খাড়ু যাওয়া ক্রি অল্পের জন্য মূল্যবান দ্রব্য নষ্ট হওয়া। {স. গড্ডুক>}

**গাড়ু২** [গাড়ু] বি কুঁজ বা পৃষ্ঠ গ্রন্থী (বুড়া গরু লড়া দাঁত ভাংগাগাছ গাড়ু––ভারা)। {স. গড়ু}

**গাড়োয়ান, গাড়ওয়ান** [গাড়োয়ান্‌] বি শকটচালক; যানবাহক। গাড়োয়ানি, গাড়োয়ানী বি শকট চালানোর কাজ (রঘুকুলের ক্ষত্রিয়েরা এক্কা গাড়ির করছে গাড়োয়ানী––সদ)। {বা. গাড়ি+আন, ওয়ান্‌}

**গাড়োয়াল** [গাড়োয়াল্‌] বি ১ ভারতের উত্তরের অঞ্চলবিশেষ। ২ গাড়োয়াল প্রদেশের অধিবাসী (এই গুর্খা আর তাদের ভায়রা ভাই গাড়োয়ান এই দুটো জাতই...ভীষণ হয়ে উঠে––নই)। {বা. গাড়ি+আল>}

**গাঢ়** [গাঢ়ো] বিণ ১ জমাট বাঁধা; ঘন (গাঢ় দুধ)। ২ তীব্র (গাঢ় শোক)। ৩ রাশীকৃত অথচ ঘনীভূত (গাঢ় অন্ধকার)। ৬ অবরুদ্ধ; আবদ্ধ (গাঢ় স্বর)। ৭ নিমগ্ন; নিবিষ্ট; আবিষ্ট। ৮ চড়া; টকটকে (গাঢ় রং)। ৯ দৃঢ়; অবিচল (গাঢ় ভালোবাসা)। গাঢ়তা, গাড়ত্ব বি। {স. √গাহ্‌+ত(ক্ত)}

**গাঢ়া** [গাঢ়া] বিণ খানা; খন্দ; গর্ত; নিচু জায়গা (নামছে গাঢ়ায়––সদ)। {স. গর্ত}

**গাণনিক** [গানোনিক্‌] বি গণনাকারী; হিসাবরক্ষক। {স. গণনা+ইক}

**গাণপত্য** [গানোপোত্‌তো] বিণ হিন্দুদেবতা গণপতি বা গণেশ সম্বন্ধীয়। ❑ বি ১ গণেশপূজক সম্প্রদায়বিশেষ। ২ গণনায়কত্ব; গণাধিপত্য। {স. গণপতি+য(যক্‌)}

**গাণিতিক** [গানিতিক] বিণ ১ গণিতজ্ঞ; গণিতশাস্ত্রবিশেষ। ২ গণিতঘটিত (মেন্ডল তত্ত্বই বলো, আর গাণিতিক যুক্তিশাস্ত্রই বল––রঠা)। ৩ গণিতসম্বন্ধীয়; গণিত বিষয়ক। {স. গণিত+ইক}

**গাণ্ডিব, গাণ্ডীব** [গান্‌ডিব্‌] বি ১ ধনু (অযতনে গাণ্ডীব টেনেও কেউ লড়াই জেতেনি––অঠা)। ২ মহাভারতোক্ত অর্জুনের ধনুক; পৌরাণিক ধনুবিশেষ (গাণ্ডীব ধনু রাঙিয়া উঠিল লক্ষ লাক্ষারসে––নই)। গাণ্ডীবী, গাণ্ডীবধন্বা বি গাণ্ডীবধারী অর্থাৎ তৃতীয় পাণ্ডব অর্জুন (হে গাণ্ডীবী, বিস্ফারি বিশাল বক্ষ করিলে যোজনা––মোম)। {স. গাণ্ডি+ব}

**গাণ্ডে পিণ্ডে, গণ্ডে পিণ্ডে** [গান্‌ডেপিন্‌ডে, গন্‌ডেপিন্‌ডে] ক্রিবিণ গলা পর্যন্ত; আকণ্ঠ; অতিরিক্ত ঠেসে । {স. গণ্ডপিণ্ড=(গণ্ডস্থান)>}

**গাত** (ব্র.) [গাত্‌] বি গাত্র; শরীর; গতর; দেহ (ধরণী হইলে মঝু গাত––গোদা)। {স. গাত্র}

**গাতব্য** [গাতব্‌বো] বিণ গীতযোগ্য; গণনের উপযুক্ত। {স. √গৈ+তব্য}

**গাতা**(–তৃ) [গাতা] বিণ গান করে এমন; গায়ক । {স. √গৈ+তৃ(তৃচ্‌)}

**গাত্র** [গাত্‌ত্রো] বি ১ শরীর; গা; দেহ; অঙ্গ। ২ পার্শ্বদেশ; উপরিভাগ বা বহির্ভাগ (পর্বতগাত্র)। ~ কণ্ডূয়ন বি গা চুলকানো। ~ জ্বালা, ~দাহ বি ১ গায়ের জ্বালা বা দাহ। ২ (আল.) ঈর্ষা ক্রোধ ইত্যাদি মানসিক ভাব; হিংসা বিরক্তি ইত্যাদি মনোভাব। ~–মার্জনী বি যা দ্বারা গাত্র মার্জনা করা হয়; গাত্র মার্জনা কার্যে ব্যবহৃত গামছা তোয়ালে ইত্যাদি। ~–হরিদ্রা বি গায়ে হলুদ; বিবাহের পূর্বে বর ও কন্যাকে নিজ নিজ বাড়িতে হলুদ মাখিয়ে স্নান করানো রূপ জনপ্রিয আচারবিশেষ। গাত্রানুলেপনী বি গায়ে অঙ্গরাগ বা ঔষধ প্রয়োগ করার তুলি। গাত্রাবরণ, গাত্রাবরণী বি ১ গায়ের চাদর; উড়নি; উত্তরীয়। ২ জামা; কাপড়চোপড়; আংরাখা। ৩ বর্ম; সাঁজোয়া। গাত্রোত্থান বি দেহ উত্তোলন; গা তোলা। ২ শোয়া থেকে উঠে বসা বা দাঁড়ানো; শয্যা ত্যাগ । {স. √গম্‌+ত্র(ত্রন্‌)}

**গাথক** [গাথোক্‌] বি, বিণ ১ গীতিকার; সংগীতরচয়িতা; পদকর্তা; গাঁথনদার। ২ গায়ক; সংগীতকারী। গাথিকা স্ত্রী.। {√গৈ+থক(থকন্‌)}

**গাথা** [গাথা] বি ১ কবিতা; শ্লোক; গান । ২ এক প্রকার গীতিকবিতা; ballad; পালা গান। ৩ বর্ণনা; গুণকথন (গশোগাথা)। {স. √গৈ+থ(থন্‌)+আ(টাপ্‌)}

**গাদ** [গাদ্‌] বি ১ তরল পদার্থের ময়লা; তলানি; কাইট; শিটা (নইলে যে তাদের গাদে পড়ে থাকতে হয়––প্রচৌ)। ২ তরল পদার্থের উপরে ভেসে ওঠা ময়লা; সরের ন্যায় ভেসে ওঠা ময়লা। ~ কাটা ক্রি ময়লা কাটা; ময়লা বের বা দূর করা। {স. কর্দ>গর্দ>; তুল.হি. গাদ}

**গাদন** [গাদোন্‌] বি ১ গাদাগাদি করে ঠেসে দেওয়া; ঠাসা। ২ ঠেসে খাওয়া; পেট পুরে খাওয়া। ৩ প্রহার। {বা. √গাদ্‌+অন}

**গাদা১** [গাদা] ক্রি ঠাসা; চাপাচাপি করে ভরা। ❑ বি গাদন। ❑ বিণ ঠেসে ভরা হয়েছে বা হয় এমন। ~ বন্দুক যাতে গুলিবারুদ ঠেসে ভরতে হয়। {বা. √গাদ্‌+আ}

**গাদা২** [গাদা] বি বড় মাছের পিঠের দিকে অংশ। {স. গাত্র}

**গাদা৩, গাদি** [গাদা, গাদি] বি ১ রাশি; স্তূপ। ২ ভিড়া। ৩ ভার; বোঝা। গাদা গাদা বিণ ১ রাশি রাশি; সুপ্রচুর। ❑ ক্রিবিণ ভারে ভারে। গাদাগাদি বি ঠাসাঠাসি; ঘেঁষাঘেষি; চাপাচাপি; ভিড়। {বা. গাদ+আ}

**গাদি** ⇒ গাদা

**গাধ** [গাধ্‌] বি তল । ❑ বিণ ১ অগভীর; তল স্পর্শ করা যায় এমন। ২ অগাধ । {স. √গাধ্‌+অ(ঘঞ্‌)}

**গাধা** [গাধা] বি ১ প্রাণীবিশেষ; গর্দভ; রাসভ। ২ (আল.) অতি নির্বোধ লোক। ৩ গালিবিশেষ। গাধী স্ত্রী.। ~–বোট বি ১ গাধার মতো প্রচুর মালবাহী ও ধীরগতি নৌকা বা ক্ষুদ্র জাহাজ। ❑ বি, বিণ (আল.) দীর্ঘসূত্রী বা ঢিলা প্রকৃতিবিশিষ্ট ব্যক্তি (ও একটা গাধা–বোট ছিল, তুমি এসে তাতে পাল লাগিয়ে দিলে ––অচিসে)। ~খাটনি, ~র খাটুনি বি অত্যন্ত অধিক পরিমাণ কিন্তু বুদ্ধি খাটিয়ে করতে হয় না এমন পরিশ্রম। ~পিটুনি বি অপরিমিত ও নির্দয় প্রহার। ~মি বি মূর্খতা; নির্বুদ্ধিতা; বোকামি। {স. গর্দভ; তুল. হি. গদ্‌হা, গধা}

**গাধেয়** [গাধেয়ো] বি গাধির পুত্র; বিশ্বামিত্র । {স. গাধি+এয়(ঢক্‌)}

**গান** [গান্‌] বি ১ গীত; সংগীত; কণ্ঠসংগীত। ২ গীতিকবিতা; কবিতা। ৩ গীতাভিনয়; গীতিনাট্য। ৪ সুমধুর ধ্বনি বা রব (পাখির গান)। ৫ কীর্তন; বর্ণন (গুণগান)। ~বাজনা, গানা বাজানা বি গান ও বাজনা; গীতবাক্য (গানা বাজনায় রাজবাড়ি সরগরম––সৈমু)। গানের দল বি ১ গায়কসম্প্রদায় বা গোষ্ঠী । ২ পেশাদারি গায়ক সঙ্ঘ বা গীতাভিনয়কারীগণ। ওস্তাদি গান বি উচ্চাঙ্গ সংগীত; ধ্রুপদ; খেয়াল প্রভৃতি। চুটকি গান বি টপ্পা; খেমটা ইত্যাদি লঘু ও চপল প্রকৃতির এবং নৃত্যের তালযুক্ত সংগীত। {স. √গৈ+অন(ল্যুট্‌)}

**গানমেটাল** [গান্‌মেটাল্‌] বি তামা ও টিন বা দস্তামিশ্রিত ধাতুবিশেষ (গানমেটাল রঙের কৃষ্ণনীল চুলের খোঁপাটি ––সৈমু)। {ই. gunmetal}

**গান্দা** [গান্‌দা] বিণ ১ দুর্গন্ধযুক্ত; পচা; ময়লা। ২ অপবিত্র। {ফা. গান্দাহ্‌ ..........}

**গান্ধর্ব, গান্ধবর্ব** [গান্‌ধোর্‌বো] বিণ ১ গন্ধর্ব–সম্পর্কিত; গন্ধর্ববিষয়ক। ২ গন্ধর্ব প্রথায় অর্থাৎ পরস্পর প্রেমাসক্ত পাত্র–পত্রীর ইচ্ছানুযায়ী হিন্দুমতে সম্পাদিত বিবাহবিশেষ। ~ বিদ্যা বি সংগীতবিদ্যা। ~বিধান বি গন্ধর্ব প্রথা; পরস্পর অনুরক্ত পাত্র–পাত্রীর ইচ্ছানুসারে হিন্দু বিবাহ সংঘটনের রীতি বা নিয়ম (রাজকুমার ও রাজকুমারী . . . গান্ধর্ববিধানে দাম্পত্যবন্ধনে আবদ্ধ হইলেন––ঈবি)। {স. গন্ধর্ব+অ(অণ্‌)}

**গান্ধার** [গান্‌ধার্‌] বি ১ (সনৃ) স্বরগ্রামের তৃতীয় স্বর; ‘গা’ স্বর (কানাড়া রাগিণীর কোমল গান্ধারে আর নিখাদে যেন তার সমস্ত আবিষ্ট বেদনা––নই)। ২ প্রাচীন দেশবিশেষ; কান্দাহার। ৩ রাগবিশেষ। ৪ গান্ধার দেশজাত (গান্ধার শিল্প)। ❑ বিণ গন্ধারের অধিবাসী। গান্ধারী স্ত্রী. গান্ধার রাজকন্যা; মহাভারতোক্ত দুর্যোধনাদি শত পুত্রের জননী। গান্ধারেয় বি ১ দুর্যোধনাদি শত সহোদর; গান্ধারীর শত পুত্র। ২ গান্ধার রাজপুত্রগণ। {স. গন্ধ+ঋ+অ(অণ্‌)}

**গান্ধি, গান্ধিপোকা, গাঁধি** [গান্‌ধি, –পোকা, গাঁধি] বি শস্য ধ্বংসকারী দুর্গন্ধযুক্ত একজাতীয় কীট। {স. গন্ধ+অ(অণ্‌)+বা. ই>}

**গান্ধী** [গান্‌ধি] বি ১ গুজরাটে বণিকসম্প্রদায়। ২ বিখ্যাত মোহনদাস করমচাঁদ গান্ধী; মহাত্মা গান্ধী। {স. গন্ধ(গন্ধবণিক)+অ(অণ্‌)+ঈ}

**গাপ** [গাপ্‌] বি গোপনে আত্মসাৎ (অন্ততঃ চিঠিটি গাপ করবার সময় একথাটি মনে হয়নি––নই)। ❑ বিণ ১ গায়েরব; অদৃশ্য। ২ গুপ্ত; লুক্কায়িত। ~ টি (ঘাপটি) মেরে ক্রিবিণ গুপ্তভাবে (গাপটি মেরে যে লোকটা সন্তর্পণে এগিয়ে আসছিল––মুচৌ)। {আ. গ়ায়িব .............. }

**গাফিলি, গাফিলতি, গাফেলি, গাফলত, গাফলতি** [গাফিলি, গাফিলতি, গাফেলি, গাফ্‌লত্‌, গাফ্‌লতি] বি ১ অবহেলা; উপেক্ষা; ঔদাসীন্য (কর্তব্যের গাফেলি এতই ভাল লাগছে––রঠা; এটা লিখতে যাঁরা উপযুক্ত তাঁরা গাফলতী করে লিখছেন না––মুম; গাফিলতী করা ভীরুতার পরিচায়ক––খাহা)। ২ অমনোযোগ; অনবধানতা (পল্টনে এসে গাফেলীই ত এক মহাঅন্যায়––নই)। ৩ অযত্ন; ত্রুটি; বিচ্যুচি (শারীরিক তদ্বিরে বিলক্ষণ গাফিলি হয়––কাসি)। ৪ কুঁড়েমি; ঢিলেমি; ফাঁকিবাজি (পাবেনা মজুরী গাফিলতি করে ফের কাজে––ফআ)। ৫ ভুলচুক {আ. গ়াফলত ....................}

**গাফেল, গাফিল** [গাফেল্‌, –ফি–] বিণ ১ অন্যমনস্ক; অমনোযোগী (গাফেল আছিনু সবে করিয়া আরাম––সৈহা)। ২ উদাসীন; বেখেয়াল (শোন রে গাফিল কি বলে তকবীর ঈদগাহে––নই)। ৩ অবহেলাপরায়ণ; অলস। {আ. গ়াফিল .............}

**গাব** [গাব্‌] বি ১ কষায় রস ও আঠাযুক্ত এক ধরনের ফল ও তার গাছ; তিন্দুক। ২ ধাতব পদার্থের কলঙ্ক। ৩ তবলা বা পাখোয়াজজাতীয় বাদ্যযন্ত্রের যে স্থানে করতলের আঘাত বা চাঁটি পড়ে সেই স্থানে খদির বর্ণ যে আঠা জমানো থাকে। ~গুবাগুব বি বাউলদের ব্যবহৃত এক তন্ত্রবিশিষ্ট বাদ্যযন্ত্রবিশেষ; গোপীযন্ত্র। ~চটা বিণ মৃদঙ্গাদি বাদ্যযন্ত্রের চামড়ার উপরের গোলাকার জমাটবদ্ধ আঠা চটে গিয়েছে এরূপ (গাব–চটা বঁয়ার বুক–চাপা গ্যাঙরানি––প্রচৌ)। ~–দেওয়া, গাবানো১ ক্রি নৌকা, জাল, ঘুড়ির সুতা প্রভৃতিতে কাঁচা গাবের কষ লাগানো । গাবা ক্রি কলঙ্কিত হওয়া। গাবাইয়া ⇒ গাবান১। {স. গালব>হি., বা. গাব}

**গাবদা, গাব্দা** [গাব্‌দা] বিণ ১ ভারী; ওজনযুক্ত (পায়ে পরে গাবদা বুট আর পট্টি––নই)। ২ স্থূল; বেমানান রকম মোটা। ~–গোবদা, ~–গোব্দা বিণ মোটাসোটা (সেই নরম তুলতুলে . . . ভালো কার্পেট পেতে গাব্দা–গোব্দা তাকিয়ায় হেলান দিয়ে বসবেন––সৈমু)। {হি. গাবদী}

**গাবা, গাবানো১** ⇒ গাব

**গাবানো** [গাবানো] ক্রি ১ গর্বসহকারে ঘোষণা করা। ২ কর্মশূন্যভাবে ঘুরে বেড়ানো। ❑ বি উক্ত অর্থে । গাবাইয়া, গাবিয়ে বিণ ১ গুণ বা যশোগায়ক কীর্তক বা ভজনকারী (আমি একে ব্রাহ্মণ তার উপর ‘গাবাইয়া’ তাই দু’দিনেই রাজাবাহাদুরের প্রিয় পাত্র হয়ে উঠলুম––প্রচৌ)। ২ গল্পবাজ। {স. গর্ব>বা. গাব+আনো}

**গাবানো৩** [গাবানো] ক্রি জলাশয়াদির পানি আলোড়রন করা। ❑ বি, বিণ উক্ত অর্থে। {হি. গবানো}

**গাবুর** ⇒ গাভুর

**গাব্দা, গাব্দাগোব্দা** ⇒ গাবদা

**গাভিন, গাভীন** [গাভিন্‌] বিণ গর্ভবতী; গর্ভিণী; গর্ভধারণ করেছে এমন (গাভিন গরু) (সাধারণত গরু সম্পর্কে ব্যবহৃত)। {স. গর্ভিণী>প্রা. গব্‌ভিণ>}

**গাভী** [গাভি] বি গরু; গাই; ধেনু। {স. গবী>গভী>গাভী}

**গাভীন** ⇒ গাভিন

**গাভূর, গাবুর** (মবা.) [গাভুর্‌, –বু–] বিণ ১ যুবক; জোয়ান (তবে মনে চিন্তিলেন গাভুর সিধাই––শেফ)। ২ বলবান; বলশালী। ৩ গোঁয়ার। ৪ দুর্বিনীত। ❑ বি যৌবন। গাভুরালি, গাবুরালি বি যুবাসুলভ স্পর্ধা; দুঃসাহস; ঔদ্ধত্য; গোঁয়ার্তুমি; একগুঁয়েমি (কতোয়াল নিব ধরি ভাঙ্গিবেক গাভুরালি––শেফ)। {অহ. গভরু; তুল. হি. গবরূ}

**গামছা, গামোছা** (বিরল) [গাম্‌ছা, –মো–] বি গা মোছবার জন্য ব্যবহৃত এক প্রকার কাপড়ের টুকরা। ~–ডলা ক্রি গামছা দ্বারা মর্দন (আচ্ছা ক’সে চুবিয়ে দিল গামছা–ডলা করে––নই) । ~–বাঁধা বিণ গামছায় বাঁধা যায় এমন ঘন বা শক্ত (গামছা–বাঁধা দই)। গলায় ~ দেওয়া ––গলায় গামছা দিয়ে লাঞ্ছনা করা; ভীষণ অপমান ও জবরদস্তি করে বাধ্য করা। {বা. গা+√মুছ্‌+আ}

**গামলা** [গাম্‌লা] বি মাটি বা ধাতুনির্মিত বাটির ন্যায় দেখতে বৃহৎ পাত্র। {পো. gumella}

**গামা** [গামা] বি এই নামের বিখ্যাত কুস্তিগির। ❑ বিণ পালোয়ান; মল্লবীর (তুমি দেখছি কুস্তিগির গামা)। {গ্রি. গামা তুমি দেখছি কুস্তিগির গামা)। {গ্রি. গামা (γ)>?}

**গামা রশ্মি** [গামা রোঁশ্‌শিঁ] বি ক্ষুদ্র তরঙ্গদৈর্ঘবিশিষ্ট আলোকরস্কি যা কঠিন পদার্থ ভেদ করতে পারে (পারমাণবিক বোমার ফলে যে গামা রস্কি বের হয়, তার যে রকম মারাত্মক ক্রিযা দেখা যায়––শাফ)। {গ্রি. গামা (γ) + স. রস্কি}

**–গামী** [গামি] বিণ ১ গমন করে এমন; গমনশীল। ২ গমনরত। {স. √গম্‌+ইন্‌(ণিনি)}

**গামোছা** ⇒ গামছা

**গাম্ভারি** [গাম্‌ভারি] বি বৃক্ষবিশেষ ও তার কাষ্ঠ (বসিল গাম্ভারি পীঠে––কমু)। {স. গম্ভারিকা, গম্ভারী>}

**গাম্ভীর্য** [গাম্‌ভির্‌জো] বি ১ গম্ভীর ভাব; গম্ভীরতা। ২ অচাপল্য; অবিকারিত্ব; অচাঞ্চল্য। ৩ গুরুত্ব; প্রগাঢ়তা। ৪ মহিমা (গাম্ভীর্যপূর্ণ পরিবেশ)। {স. গম্ভীর+য(ষ্যঞ্‌)}

**গাযী** ⇒ গাজি

**গায়ক** [গায়োক্‌] বি, বিণ ১ গীতকারী; যে গান করে; গাইয়ে; সঙ্গীতজ্ঞ। ২ কীর্তক; কীর্তনকারী; ঘোষক (গুণগায়ক)। গায়িকা, গায়কী (অপ্রচলিত) স্ত্রী. (গাইছে গায়কী––মদ)। {স. √গৈ+অক(ণ্বুল্‌)}

**গায়কোয়ার, গাইকোয়ার, গাইকোয়াড়** [গায়্‌কোয়ার্‌, –ই–, –ড়্‌] বি বরোদার রাজার উপাধি।

**গায়ত্রী** [গায়োত্‌ত্রি] বি ১ হিন্দুদের সূর্য বন্দনামূলক সুপ্রসিদ্ধ বৈদিক মন্ত্রবিশেষ। ২ বৈদিক ছন্দ। {স. গায়ৎ+√ত্রৈ+অ(ড)+ঈ(ঙীষ্‌)}

**গায়ন** [গায়োন্‌] বিণ গান করে এমন; গায়ক; গীতকারী উদ্‌গাতা (গানের গায়ন কয় যে আইন সেই আইনই ফলবে শেষে––সদ)। ❑ বি গীতকরণ; গান গওয়া (সুরের কাঠিন্য মিলল গিয়ে মীড়ের তারল্যে এই হল গায়নের ছন্দ––অঠা)। ~–পদ্ধতি বি গীত–প্রণালি; গানের রীতি। গায়ন বাদন বি গীতবাদ্য । {স. √গৈ+অন(ল্যুট্‌)}

**গায়ব** (ব্র.), **গায়বি** (ব্র.) [গায়বো, গায়োবি] ক্রি গাইবে (গুণ গায়বি––বিপ)। {স. √গৈঞ

**গায়র মহরম, গায়র মহরুম** [গায়োর মহরম্‌, –রু–] বি, বিণ যার সঙ্গে বিবাহ চলে । {আ. গ়ায়ির মহরম ..................}

**গায়বী** ⇒ গায়েবি

**গায়েন** [গায়েন্‌] বি, বিণ গান করে যে; গায়ক; গীতকারী। মূল–~ বি গানের দলের প্রধান গায়ক। {স. গায়ন>}

**গায়েব** [গায়েব্‌] বিণ অদৃশ্য; গুপ্ত (যাদুর দরিয়া গেল গায়েব হইয়া––সৈহা)। ২ আত্মসাৎ; গাপ। {আ. গ়য়ীব্‌ .................}

**গায়েবি, গায়েবী** [গায়েবি] বিণ ১ অদৃশ্য (গায়বী নূরে বাড়ছে আরও চেহারার রোশনাই––রই; সেই বাতাসে গৈবি আওয়াজ হল তখনি––মুম)। ২ আজগুবি। ৩ গুপ্ত (লোকে রটিল পেয়েছে গৈবী ধন––অঠা)। ৪ রহস্যময় (গায়েবি খুন)। ~ খেলা বি ১ দাবা খেলায় না দেখে দূর থেকে চাল চালা। ১ (আল.) অবস্থা না জেনে ব্যবস্থা দান। {আ. গ়ায়বী .......... }

**গায়ের মুকাল্লিদ, গায়ের মোকাল্লেদ** [গায়ের মুকাল্‌লিদ্‌, –মোকাল্‌লেদ্‌] বিণ চার ইমামের কারও অনুসারী নয় এমন; গোঁড়া অনুসারী নয় এমন । {আ. গ়ায়িরে মুক়াল্লিদ ..................... }

**গায়ের হাজির, গায়র হাযির** ⇒ গরহাজির

**–গার, –গর** [গার্‌, গর্‌] ‘কর্তা’ বাচক প্রত্যয় (খিদমতগার, কারিগর)। –গারি বি কার্য; করণ (খিদমতগারি)। {ফা. গার ........, গর ............. }

**গারত, গারৎ** [গারোত্‌] বিণ বিনষ্ট; নিপাত; বিধ্বস্ত (চিরতরে তারা গারৎ হয়েছে––গোমো)। ❑ লুণ্ঠন। {আ. গ়ারত্‌ ...............}

**গারদ** [গারোদ্‌] বি ১ জেল; কয়েদ; কারাদণ্ড (গারদ হয়েছে)। ২ জেলখানা; কারাগার; ফাটক (তবুও সর্বদা মনে হয় আছি এক আশ্চর্য গারদে––আগ)। {ই. guard, তুল. হি. গারদ}

**গারি১** (ব্র.), **গারী১** [গারি] বি গালি। {স. গালি; হি. গারী}

–**গারি২, –গারী২** ⇒ –গার

**গারী৩** [গারি] বি ১ আগার; সংসার; গৃহস্থালী। ২ ঘরনি; গৃহিণী (অপুত্র যাহার গারী––কমু)। {স. অগার>প্রা.গার+বা. ঈ}

**গারুড়** [গারুড়্‌] বিণ গরুড় সম্পর্কিত । ❑ বি ১ একপ্রকার মহামূল্য রত্ন; মরকত মণি। ২ ব্যূহ রচনার একটি প্রণালি । ৩ সাপের বিষ নামানোর মন্ত্রবিশেষ। গারুড়িক, গারুড়ী বি বিষবৈদ্য; বিষ–চিকিৎসক (ঔঝা বৈদ্য গারুড়ী আইল বহুগুণী––সৈআ)। ২ সাপের ওঝা। {স. গরুড়+অ(অণ্‌)}

**গারুয়া** [গারুয়া] বি খেলার বল; গেণ্ডুয়া; ball (পরহস্তগত যদি হইল গারুয়া পুনি ফিরাইতে পারে সেই সে খেড়ুয়া––সৈআ)। {স. কন্দুক>প্রা. গেন্দুঅ>}

**গারো** [গারো] বি আসামের গারো পর্বত অঞ্চলের অধিবাসী।

**গার্গী** [গার্‌গি] বি স্ত্রী. ১ প্রাচীন ভারতের স্বনামধন্য বিদুষী। ২ গর্গ মুনির কন্যা। {স.গার্গ+ঈ(ঙীপ্‌)}

**গার্জিয়ান** ⇒ গার্জেন

**গার্জেন, গার্জিয়ান** [গার্‌জেন্‌, গার্‌জিয়ান্‌] বি অভিভাবক; তত্ত্বাবধায়ক (এমনি করিয়া যাহাতে গার্জিয়ানরা টাকা না পাঠান––কামু)। {ই. guardian}

**গার্টার** [গার্‌টার্‌] বি মোজা বাঁধবার জন্য ব্যবহৃত ফিতা। {ই. garter}

**গার্ডচেন** [গার্‌ড্‌চেন্‌] বি ১ সরু শৃঙ্খলযুক্ত কেশবিন্যাসের উপকরণবিশেষ (ঐ সঙ্গে বেলোয়ারি চূড়ী . . . ও চুলের গার্ডচেনের অসঙ্গত খদ্দের––কাসি)। ২ গলা থেকে ঝুলানো ঘড়ির চেন। {ই. guard+chain}

**গার্হপত্য** [গার্‌হোপত্‌তো] বি ১ বেদের বিধানমতো গৃহস্থ যে অগ্নি আজীবন প্রজ্বলিত রাখে (স্তিমিত গার্হপত্য অগ্নি নিশুতি–নিথর গেহ––সদ) । ২ গৃহপতি সম্পর্কিত । {স. গৃহপতি+য(ষ্যঞ্‌)}

**গার্হস্থ** ⇒ গার্হস্থ্য

**গার্হস্থ্য, গার্হস্থ** [গার্‌হোস্‌থো] বি ১ গৃহস্থ–ধর্ম; গৃহস্থ–আশ্রম; গৃহস্থের জীবন। ২ গৃহস্থ সম্পর্কিত। {স. গৃহস্থ+য(ষ্যঞ্‌), অ}

**গাল১** [গাল্‌] বি ১ গণ্ড; কপোল। ২ মুখরিবর; মুখ (ধান খুঁটে গালে দিচ্ছিল––অঠা)। ~ গল্প বি অলীক বা রচিত কাহিনীর বর্ণনা; কল্পনা; কল্পিত কাহিনী বা গল্প (গালগল্প রচনার বাদশাকে কেউ আমরা দুষেছি––অঠা)। ~ টিপলে দুধ বেরোয়––নিতান্তই অবোধ বা অল্পবয়স্ক। ~পাট্টা বি চাপদাড়ি; দুই গালজোড়া ঘন স্কশ্রু। ~ ফোলানো ক্রি রাগ বা অভিমান করা। ~ বাড়িয়ে চড় খাওয়া ক্রি যেচে অপমানিত হওয়া। ~বাদ্য বি মুখ ফুলিয়ে গালে আঘাত করে শব্দকরণ। ❑ বিণ (আল.) ধ্বনিসর্বস্ব (এমন গালবাদ্য কবিতা এইভাবে মনের সঙ্গে বিযুক্ত––অঠা)। গালে গালে চড়ানো ক্রি সঙ্গে সঙ্গে প্রহার বা শাস্তি দেওয়া । গালে চড়ানো ক্রি ক্রোধ; আক্ষেপ বা ক্ষোভ উদ্রেক গালে চড় মারা; শাস্তি দেওয়া। গালে চুনকালি দেওয়া ক্রি অপরাধের শাস্তিস্বরূপ লাঞ্ছনা; বংশের বা আত্মীয়স্বজনের কলঙ্কের কারণ হওয়া । গালে লাগা ক্রি ওল কচু প্রভৃতি খাওয়ার ফলে মুখের ভিতর কুটকুট করা। গালে হাত দেওয়া ক্রি অবাক হওয়া। {স. গল্ল>}

**গাল২** [গাল্‌] বি কটুবাক্য কথন; গালাগালি; তিরস্কার। ~ দেওয়া, ~মন্দ করা ক্রি তিরস্কার করা; বকুনি দেওয়া; কটুবাক্য বলা। {স. √গালি>প্রা. √গাল্‌}

**গালচে** ⇒ গালিচা

**গাল টিপলে দুধ বেরোয়** ⇒ গাল

**গালন** [গালোন্‌] বি ১ গেলে ফেলা। ২ ছাঁকা। ৩ চুয়ানো। {স. √গাল্‌+ণিচ্‌+অন(ল্যুট্‌)}

**গাল পারা, গাল ফোলানো, গাল বাড়িয়ে চড় খাওয়া, গাল বাদ্য** ⇒ গাল

**গালা১** [গালা] বি লাক্ষা। {স. গল>}

**গালা২** [গালা] ক্রি ১ গলিয়ে ফেলা। ২ ফাটিয়ে ভিতরের পদার্থ বের করা (ফোঁড়া গালা)। ৩ তরল পদার্থ নিষ্কাশিত করা (ফেন গালা)। ❑ বি, বিণ উক্ত সকল অর্থে। {স. √গল্‌+ণিচ্‌+আ}

**গালাগাল, গালাগালি** ⇒ গালি

**গালানো** [গালানো] ক্রি গলিয়ে ফেলা; দ্রবকরণ। ❑ বি, বিণ উক্ত অর্থে। {স. গালা+বা. আনো}

**গালি** [গালি] বি ১ কটুবাক্য। ২ ভর্ৎসনাপূর্ণ বাক্য; ভর্ৎসনা। ৩ অশ্লীল শব্দ প্রয়োগ; অশিষ্ট বাক্য। গালা~, গালাগাল বি ভর্ৎসনা; কটুবাক্য প্রয়োগ; গালি (গালাগালি দেওয়া বা করা)। ~গালাজ বি কটু বা তৎসদৃশ বাক্য ব্যবহার। {স. √গালি+ই(ইন্‌)}

**গালিচা, গালচে** [গালিচা; গাল্‌চে] বি কার্পেট; মেঝেয় পশুলোম পাট ইত্যাদি দ্বারা প্রস্তুত পুরু আবরণবিশেষ। {ফা. গালীচা}

**গালিত** [গালিতো] বিণ ১ গলানো হয়েছে এমন; গলানো। ২ নিংড়ানো। ৩ ছাঁকা। {স. √গল্‌+ণিচ্‌+ত(ক্ত)}

**গালিব** ⇒ গালেব

**গালিম** [গালিম্‌] বি ১ শত্রু; বৈরী; অরি (গোলাম গোলামী কৈল গালিম কয়েদ হৈল––ভারা)। ❑ বি, বিণ ১ বিজয়ী। ২ প্রবল। গালিমি, গালিমী বি ১ শত্রুতা; প্রতিকূলতা (গালিমী করিল তাহে পাঠানু তোমায় ––ভারা)। ২ জবরদস্তি। {আ. গ়ালিব্‌ ............. }

**গালে গালে চড়ানো, গালে চুনকালি দেওয়া** ⇒ গাল

**গালেব, গালিব** [গালেব্‌, গালিব্‌] বি বিজয়ী। ❑ বিণ ১ প্রবল শক্তিশালী (শাহ্‌ওয়াৎ গালেব হয়––আমআ) । ২ পরাক্রমশালী; দুর্ধর্ষ (গালেব দূষমন আছে––ফগ)। {আ. গ়ালিব্‌ ................. }

**গাহ২** ⇒ গাহন

**গাহক** ⇒ গ্রাহক

**গাহন, গাহ** [গাহোন্‌, গাহো] বি সমগ্র দেহ ডুবিয়ে স্নান; অবগাহন (গাহন করিতে চাহে ওই নীরে––মোম; আলোয় গাহন করি––কামো)। {স. √গাহ্‌+অন(ল্যুট্‌), অ(ঘঞ্‌)}

**গাহা** ⇒ গাওয়া৩

**গিঁঠ, গিঁট, গিঁঠা, গিঁট্‌ঠু** [গিঁঠ্‌, –ট্‌, –ঠা, –ট্‌ঠু] বি গাঁট; গ্রন্থি (সেটা...গিঁটে ভর্তি ––সৈমু)। ২ অঙ্গের অস্থিসমূহের সংযোগ বা মিলন স্থান। ৩ বন্ধন; বাঁধন। {স. গ্রন্থি}

**গিজগিজ** [গিজ্‌গিজ্‌] অব্য ঠাসাঠাসি করে একত্র অবস্থানের ভাব প্রকাশক শব্দ। (সভায় লোক গিজগিজ করছে)। {স. √ঘৃষ্‌>}

**গিঞ্জি** ⇒ ঘিঞ্জি

**গিটকারি, গিটকারী** ⇒ গিটকিরি

**গিটকিরি, গিটকারি** [গিট্‌কিরি, –কারি] বি ১ গানে একাধিক সুরের পরপর দ্রুত উচ্চারণ (তান, গিটকিরি ইত্যাদি নিয়েই খেয়ালের আসল কারবার––প্রচৌ)। ২ সুরের কম্পনমাধুর্য (লাখ পাখীর গিট্‌কিরি––কব)। {হি. গিটকিরী, গিটকারী}

**গিট্‌ঠু** ⇒ গিঁঠ

**গিধড়, গিদ্ধড়, গির্ধড়** [গিধড়্‌, গিদ্‌ধড়্‌, গির্‌ধড়্‌] বি ১ শৃগাল (দুই গিধড়ের গাড়া ছিল সেইখানে––সৈহা)। ❑ বিণ (ভর্ৎসনায়) নোংরা; বুদ্ধু। {হি. গীধড়; গিদ্ধড়}

**গিনি** [গিনি] বি ইংলন্ডীয় মুদ্রায় একুশ শিলিং। গিনি সোনা বি ২২ ভাগ স্বর্ণ ও ২ ভাগ তাম্রবিশ্রিত ধাতু। {ই. guinea}

**গিন্নি, গিন্নী** [গিন্‌নি] বি ১ গৃহকর্ত্রী। ২ পত্নী; স্ত্রী। ~পনা বি ১ গৃহিণীর দায়িত্ব পালনে দক্ষতা । ২ গৃহিণীর আচরণ । ৩ (ব্য.) অল্পবয়স্কা বালিকার পাকামি অথবা গৃহিণীসুলভ ব্যবহার; অল্পবয়স্কা ও অভিজ্ঞতাসম্পন্না গৃহকর্ত্রী বা তদ্রূপ আচরণ। ২ চালচলনে সুগৃহিণীর ন্যায় ধীর–গম্ভীর নারী বা বালিকা। {স. গৃহিণী>প্রা. গিহিণী>গিন্‌হী>}

**গিবত, গীবত** [গিবত্‌] বি কুৎসা (সে মানুষের নামে যেখানে সেখানে গিবত করে)। {আ. গ়ীবত ................}

**গিম, গীম** (মবা.) [গিমো] বি গ্রীবা; গলা (বক্ষঃস্থল গিম কণ্ঠ––সৈআ)। ~ হার বি গলার হার (সম্বরয় গিমহার কটির বসন––সৈআ)। {স. গ্রীবা>}

**গিমা** [গিমা] বি তিক্ত আস্বাদযুক্ত এক প্রকার শাক। {স. গ্রষ্মসুন্দরক; স. গ্রীষ্ম>গিম>+বা. আ}

**গিয়া, গিয়ে, গে** [গিয়া, গিয়ে, গে] ক্রি গিয়ে; গমন করে। ❑ বি কথার মাত্রা; মুদ্রাদোষ (সেসব তো গিয়ে...)। হলো গিয়ে ক্রি সাধারণভাবে অতীতকাল বোঝাতে (সে হলো গিয়ে কত কালের কথা)। {স. √গম্‌>+বা. ইয়া/ইয়ে}

**গিয়া’ত, গিয়াঁত** [গিয়াত্‌, গিয়াঁত্‌] বি জ্ঞাতি; সগোত্র (ওরা কি আমার সাত পুরুষের কুটুম না গিয়া’ত––নই)। {স. জ্ঞাতি}

**গিয়ে** ⇒ গিয়া

**গিরগিটি, গিরগিটী, গিরিগিটি** [গির্‌গিটি, –, –রি–] বি ১ বহুরূপী; টিকটিকি জাতীয় এক প্রকার সরীসৃপ; chameleon । {হি. গির্‌গিট্‌}

**গিরদা, গির্দা, গেরদা, গের্দা** [গিরদা, –, গে–, –] বি তাকিয়া; বড় বালিশ (মস্ত একটা তক্তপোষে গের্দা হেলান দিয়ে––অঠা)। {ফা. গিরদাহ ................... }

**গিরবাজ** ⇒ গেরবাজ

**গিরবি, গিরবী** [গির্‌বি] বি বন্ধক; রেহান; mortgage। {ফা. গিরৱী ...............}

**গরস্থালি** ⇒ গৃহ

**গিরা১, গেরো** [গিরো, গেরো] বি ১ গিঁট; গ্রন্থি; বাঁধন (আঁচলে গিরা দেওয়া)। ২ অস্থিসন্ধি (পায়ের গিরা)। ৩ বাধা (মধ্যে আছে জলীর বিল কিইবা তাহে গেরো––জউ)। {ফা. গিরাহ্‌ ............ }

**গিরা২, গিরে** [গিরা, গিরে] বি মাপবিশেষ; বস্ত্রাদি মাপার এক প্রকার পরিমাণ; এক গজের ষোলো ভাগের এক ভাগ; সোয়া দুই ইঞ্চি পরিমাণ। {ফা. গিরাহ্‌ ................. }

**গিরি** [গিরি] বি ১ পর্বত; পাহাড়। ২ হিন্দুদের দশনামীসম্প্রদায়ের সন্ন্যাসী বা তান্ত্রিকবিশেষ।~কন্দর, ~গহ্বর, ~গুহা বি পর্বত–গুহা। ~কুমারী, ~জা, ~নন্দিনী বি (হিন্দু পুরাণোক্ত) দুর্গা; উমা; পার্বতী; গৌরী। ~জায়া, ~রানী বি হিন্দু পুরাণমতে হিমালয়পত্নী ও উমার মাতা মেনকা। ~তল বি ১ পর্বতের নিম্নদেশ; পাহাড়ের নিচু অংশ। ২ পর্বতপৃষ্ঠ; শৈলপৃষ্ঠ। ~তরঙ্গিণী , ~নদী বি পার্বত্য নদী। ~দরী বি ১ শ্রেষ্ঠ পর্বত। ২ হিমালয় । ৩ পুরাণোক্ত গৌরীর পিতা হিমালয়। ~বর্ত্ম বি পর্বতমধ্যস্থ পিথ; pass। ~মল্লিকা বি কুড়চি গাছ; কড়চি ফুল। ~মাটি , ~মাটী (অপ্র.) বি ১ গৈরিক (গিরি মাটির রং)। ২ গৈরিক রঙের মাটি; ক্ষারযুক্ত মাটিবিশেষ (গিরিমাটী ঘসিয়া চুলগুলির তৈলাক্ত ভাব দূর করিয়া...––ইহো)। ~রাজ বি হিমালয়। ~শৃঙ্গ বি পর্বতশিখর; শৈলচূড়া। ~সংকট, ~সঙ্কট বি পর্বতশ্রেণির মধ্যবর্তী পথরূপে ব্যবহৃত অল্পপরিসর নিম্নভূমি। {স. √গৄ+ই (কি)}

**–গিরি** [গিরি] বি পেশা, আচরণ প্রভৃতি অর্থবোধক প্রত্যয় (গোমস্তাগিরি, মোল্লাগিরি)। {ফা. গিরি ..............}

**গিরিকা** [গিরিকা] বি বালুমূষিক; নেংটি ইঁদুর। {স. গিরি+ক+আ}

**গিরিগিটি** ⇒ গিরগিটি

**গিরিফতার** ⇒ গ্রেপ্তার

**গিরিম্বাড়ি** [গিড়িম্‌বাড়ি] বি লম্ফঝম্প; হামবড়াই; আস্ফালন (না হয় দুটো ঘুড়িই কেটে দিস বাপু; তার জন্যে এত কি গিরিম্বাড়ি––সুরা)। {অমূ.}

**গিরিশ** [গিরিশ্‌] বি গিরিতে শয়নকারী; হিন্দু দেবতা শিব। {স. গিরি+√শী+অ}

**গিরীন্দ্র** [রিরিন্‌দ্রো] বি সর্বশ্রেষ্ঠ পর্বত; পর্বতরাজ; হিমালয় পর্বত। {স. গিরি+ইন্দ্র>; ৬তৎ.}

**গিরীশ** [গিরিশ্‌] বি ১ পর্বতশ্রেষ্ঠ; পর্বতরাজ; হিমালয় পর্বত। ২ হিন্দু দেবতা শিব। {স. গিরি+ঈশ; ৬তৎ.}

**গিরীষি** [গিরিশি] বি গ্রীষ্মকাল । {স. গ্রীষ্ম>}

**গিরুবাজ** ⇒ গেরবাজ

**গিরে** ⇒ গিরা২

**গির্জা** [গির্‌জা] বি খ্রিস্টান সম্প্রদায়ের উপাসনালয়। {পো. igreja}

**গির্দ** ⇒ গেরদ

**গির্দা** ⇒ গিরদা

**গির্ধড়** ⇒ গিধড়

**গিলটি১, গিল্টি১** [গিল্‌টি] বি ধাতুর প্রলেপ; সোনা বা রুপার মিহি লেপ। ❑ বিণ নকল; কৃত্রিম (গিলটি–করা গহণা; কি করেন, একটু গিলটি হাসি হাসিয়া––মীম)। ~–করা বিণ অলংকৃত; পাত–মোড়া (সোনালী গিল্টি করা মার্বেল–মোড়া বৈদ্যুতিক আলোতে ঝকমক হোটেলের...––অঠা)। ~ সোনা বি কৃত্রিম সোনা (চার দিকে মা প্রবঞ্চনা ভালোবাসার গিল্টি সোনা ––নই)। {ই. gilt}

**গিলটি২, গিল্টি২** [গিল্‌টি] বি ১ গ্রন্থি–স্ফীতি। ২ ফোড়ায় পুঁজ বসিয়া কঠিনতাপ্রাপ্ত স্থান। {স. গ্রন্থি>}

**গিলটি৩, গিল্টি৩** [গিল্‌টি] বি অপরাধী; দোষী (ঠকচাচা ও বাহুল্য গিল্টি কি নাটগিল্টি––প্যামি)। {ই. guilty}

**গিলন** [গিলোন্‌] বি গ্রাসকরণ; গলাধঃকরণ। {স. √গিল্‌+অন(ল্যুট্‌)}

**গিলমান** ⇒ গেলমান

**গিলা১, গিলে** [গিলোন্‌] বি এক প্রকার চ্যাপটা অথচ মসৃণ লতা–ফল। ~–করা বিণ গিলার প্রয়োগে কুঞ্চিত (গিলা করা ধুতি) । {ও. গিল (লতা)>}

**গিলা২, গিলান** ⇒ গেলা

**গিলাফ** ⇒ গেলাপ

**গিলিত** [গিলিতো] বিণ ১ গলাধঃকরণ করা হয়েছে এমন; গলাধঃকৃত; গেলা হয়েছে এমন। ২ ভক্ষিত। ~–চর্বণ বি ১ রোমন্থন; জাবর কাটা; ভক্ষিত বস্তু উগরে পুনরায় চর্বণ। ২ পুরাতন বিষয়ের পুনরাবৃত্তি। {স. √গিল্‌+ত(ক্ত)}

**গিলে** ⇒ গিলা১

**গিলোটিন, গিলোটীন** [গিলোটিন্‌] বি মস্তক ছেদনের জন্য ব্যবহৃত সংবদ্ধ খড়্‌গবিশেষ। (তুড়ূঙে যার শানলো না কো আনতে হল গিলোটীনে––সদ)। {ফ. guillotine}

**গিল্টি** ⇒ গিলটি১, গিলটি২ ও গিলটি৩

**গিল্লা** [গিল্‌লা] বি অভিযোগ; বদনাম; কুৎসা। {ফা. গিল্লাহ্‌ ............... }

**গিসগিস, গিস্‌গিস্‌** [গিশ্‌গিশ্‌] অব্য ১ অসহ্য ক্রোধের অবস্থাব্যঞ্জক (রাগে গিসগিস করা)। ২ অত্যধিক জনসমাগমের ভাবপ্রকাশ (লোক গিসগিস করছে)। {ধ্বন্যা.}

**গী** ⇒ গীঃ

**গীঃ, গী [**গিগ্‌, গি] বি বাণী; ভাষা; বাক্য। {স. √গৄ+ক্বিপ্‌}

**গীঃপতি** ⇒ গীষ্পতি

**গীত১** [গিত্‌] বি গান; সঙ্গীত। ~বাদ্য বি গান ও বাজনা; সঙ্গীত ও বাদ্যযন্ত্রের বাদ্যধ্বনি। {স. গৈ+ত(ক্ত)}

**গীত২** [গিত্‌] বিণ ১ গান করা হয়েছে এমন। ২ বর্ণিত; কীর্তিত। ৩ উক্ত; কথিত। ৪ (আল.) একই অনীপ্সিত কথার পুনরুক্তি; ঘ্যান ঘ্যান (দুঃখের বা অভাবের গীত)। {স. √গৈ+ত(ক্ত)}

**গীতল** [গিতল্‌] বিণ গীতসাধ্য; সুরধর্মী; lyrical । {স. গীত+ল(লচ্‌)}

**গীতা** [গিতা] বি ১ হিন্দুদের ধর্মগ্রন্থ শ্রীমদ্‌ভগবদ্‌গীতা। ২ (হিন্দুমতে) ধর্মগ্রন্থের ন্যায় শ্রদ্ধেয় গ্রন্থ। {স. √গৈ+ত(ক্ত)}

**গীতি** [গিতি] বি গান; সংগীত । ~কবিতা বি গীতধর্মী মন্ময় বা আত্মনিষ্ঠ কবিতা; lyric। ~কা বি ক্ষুদ্র গীতিকবিতা; গাথা; গান। ~কাব্য বি গীতধর্মী আত্মনিষ্ঠ কাব্য। ~নাট্য বি ১ সংগীতপ্রধান নাটিকা; যে নাটকে গান প্রধান হয়ে সংলাপের স্থান গ্রহণ করে। ~ময়ী বিণ সংগীতময়; গীতপ্রধান (গীতিময়ী ভাষা––রঠা)। {স. √গৈ+তি(ক্তি)}

**গীবত** ⇒ গিবত

**গীম** ⇒ গিম

**গীর্ণ** [গির্‌নো] বিণ ১ বর্ণিত; বিবৃত; বিবৃত। ২ গিলিত; ভক্ষিত। ৩ কীর্তিত; স্তুত। {স. √গৄ+ত(ক্ত)}

**গীর্দেবী** [গির্‌দেবি] বি বিদ্যাদেবী সরস্বতী। {স. গীঃ+দেবী}

**গীর্বাণ** [গির্‌বান্‌] বি ১ বাক্যই যার বাণ বা অস্ত্র। ২ দেব; দেবতা। {স. গীঃ+বাণী; বহু.}

**গীর্বাণী** [গির্‌বানি] বি স্ত্রী. ১ দেবী। ২ দৈববাণী। {স. গীঃ+বাণী}

**গীষ্পতি, গীঃপতি** [গিশ্‌পোতি, গিপ্‌পোতি] বি ১ হিন্দু পুরাণে কথিত দেবগুরু বৃহস্পতি। ২ মহাপণ্ডিত। {স. গীঃ+পতি; ৬তৎ.}

**গু** [গু] বি মল; বিষ্ঠা; পরীষ। ~খোর–বেটা বি ১ বিষ্ঠা–ভক্ষকের পুত্র; গু–খাদক যে লোক। ২ একটি গালি। ~খোরবেটী বি স্ত্রী.। ~খোরি, ~খোরী বি বিষ্ঠাভক্ষণের ন্যায় জঘন্য কার্য। ❑ বি, বিণ বড় ধরনের ভুল; আহাম্মকি (বিয়ে করার মতন গুখুরী কাজ আর নাই––নই)। ~য়ে বিণ ১ বিষ্ঠাসম্পর্কিত। ২ বিষ্ঠা থেকে জাত। ৩ বিষ্ঠাযুক্ত। ~য়ে–গোবরে ক্রিবিণ অত্যন্ত অপসিষ্কার অবস্থায়। ~য়ে ঢেলা মারা ক্রি মলে ঢিল মারলে যেমন তা গায়ে ছিটে আসার সম্ভাবনা থাকে তেমনি; নোংরা প্রসঙ্গ বা বিষয়ে প্রবিষ্ট হয়ে নিজেকে কলুষিত করা। ~য়ে–বাবলা বি বিটখদির; এক জাতীয় বৃক্ষ। ~য়ে শালিক বি সারিকা পাখির জাতিবিশেষ। {স. √গূ>প্রা. গূহ>; ফা. গুহ্‌ ...............}

**গুওটা, গুয়োটা** [গুয়োটা] বি গালিবিশেষ; গুখোর বেটা। (গুয়োটা তুই। তুই ওর ভিতর !––শচ)। {ফা. গুহ্‌ ............}

**গুঁজড়ানো, গুঁজড়নো** [গুঁজ্‌ড়ানো, –ড়–] ক্রি ১ গোঁজা; ঢুকানো; গুঁজে দেওয়া (গর্তটার মধ্যে মুখ গুঁজড়ে––অঠা)। ২ লুকানো (মায়ের কাছে মুখ গুঁজ্‌ড়ে––দীমি)। {ফা. গুজ়রান্‌ .............. }

**গুঁজা, গুঁজামিল** ⇒ গোঁজা

**গুঁজি** [গুঁজি] বিণ ছোটো গোঁজ বা খিল। ❑ বি খোঁপায় ব্যবহৃত কাঁটা (গুঁজি দিয়ে খোঁপা আটকাও)। ~ কাঠি বি খোঁপার কাঁটা। {গোঁজ+ই(হ্রস্বার্থে)}

**গুঁড়** ⇒ গুঁড়া

**গুঁড়ন** ⇒ গুঁড়ান

**গুঁড়া, গুঁড়** [গুঁড়া,গুঁড়্‌] বি ১ চূর্ণ; রেণু (অভ্রভেদী চূড়া যদি যায গুঁড়া হয়ে––মদ)। ২ কণা; অবশেষ। ❑ বিণ ১ চূর্ণ করা হয়েছে এমন; চূর্ণীকৃত; গুঁড়ানো। ২ অতি ক্ষুদ্র (গুঁড়া মাছ)। {স. গুণ্ডক>; স. √গুণ্ডি}

**গুঁড়ানো, গুঁড়নো** [গুঁড়ানো, –ড়–] ক্রি চূর্ণ করা; রেণু রেণু করা। ❑ বি, বিণ উক্ত অর্থে। {স. √গুণ্ড্‌>বা. গুঁড়া+আনো}

**গুঁড়ি১** [গুঁড়ি] বি ১ গুঁড়া; চূর্ণ (চালের গুঁড়ি)। ২ ক্ষুদ্র; বিন্দু (গুঁড়ি গুঁড়ি বৃষ্টি; গুঁড়ি মাছ)। ৩ রেণু (সজনে পাতার গুঁড়ি চুলে বেঁধে––জীদা)। ইলশা~, ইশশে~ বি কণার মতো আকারে অল্প বৃষ্টি; বিন্দু বিন্দু বৃষ্টিপাত; drizzle । বর্ষাকালে এ ধরনের বৃষ্টি পড়ার সময়ে জালে অধিক পরিমাণ ইলিশ ধরা পড়ার জন্য এই নাম । {স. গুণ্ডিক>; √গুণ্ডি>}

**গুঁড়ি২** [গুঁড়ি] বি গাছের কাণ্ড (বৃক্ষের প্রকাণ্ড গুঁড়ি)। {স. গণ্ডি>}

**গুঁতন, গুঁতনো** ⇒ গুঁতানো

**গুঁতা, গুঁতো** [গুঁতা, –তো] বি ১ কনুই, লাঠি বা শিং ইত্যাদি দ্বারা ধাক্কা বা আঘাত। ২ গুঁতা মারার জন্য ব্যবহৃত ক্ষুদ্রাকায় লাঠি। ৩ ঠেলা; ধাক্কা; তাড়না (উপরওয়ালার গুঁতা; ওপরওয়ালার গুঁতো)। ~গাঁতা, গুঁত্তাগাঁত্তা বি ১ ধাক্কা বা প্রহার; অল্পবিস্তর মারধোর দু–চারটা গুঁত্তাগাঁত্তা খাওয়ার পরই হিম্মৎ ... হয়ে গেল––সৈমু)। ২ ঠোকর। গুঁতাগুঁতি, গুঁতোগুঁতি ক্রি ১ ঠেলাঠেলি। ২ ঝগড়া–বিবাদ। ৩ ঠাসাঠাসি। গুঁতানো, গুঁতনো ক্রি ১ প্রহার করা। ২ ধাক্কা বা ঢু মারা। ❑ বি উক্ত সকল অর্থে। গুঁতুনে বিণ গুঁতা মারবার প্রকৃতিযুক্ত। {আ. গোতা ............. }

**গুঁতো** ⇒ গুঁতা

**গুঁতোগুঁতি** ⇒ গুঁতা

**গুঁত্তাগুঁতি** ⇒ গুঁতা

**গুঁফো, গুঁপো** [গুঁফো, –পো] বিণ গোঁফ আছে এমন; গোঁফযুক্ত। {স. গুম্ফ>বা. গোঁফ+উয়া>}

**গুগগুল, গুগ্‌গুল, গুগগুলু** [গুগ্‌গুল্‌, –, গুগ্‌গুলু] বি এক প্রকার বৃক্ষ ও তার সুগন্ধ নির্যাস (ধোঁয়া করে গুগগুল––সদ)। {স. গুগ্‌গুল}

**গুগলি** [গুগ্‌লি] বি ছোট শামুক (শেষ পর্যন্ত ভেসে উঠি গুগ্‌লি–পাওয়া হংসের মত––আআআ)। {আঞ্চ.}

**গুচ্চের** ⇒ গুচ্ছের

**গুচ্ছ** [গুচ্‌ছো] বি স্তবক; গোছা; থোকা; আঁটি (কেশের গুচ্ছ––রঠা)। {স. √গু+ছ অথবা অমূ। তবে সংস্কৃতে মহাকবি মাঘ ও জয়দেব তাঁদের কাব্যে শব্দটি ব্যবহার করেছেন––‘অযুক্‌ছদগুচ্ছ––সুগন্ধয়ঃ সততগাঃ’}

**গুচ্ছের, গুচ্চের** [গুচ্‌ছের, –চের] বিণ ১ গুচ্ছগুচ্ছ; অসংখ্য; একগাদা। ২ প্রয়োজনাতিরিক্ত; প্রচুর। (বিরক্তিপ্রকাশক শব্দ)। {স. গুচ্ছ>}

**গুছনো, গুছানো** ⇒ গোছানো

**গুছি** [গুছি] বি ১ চূর্ণকূন্তলের গুচ্ছ (দুলছে যে ঐ অলক গুছি––নই)। ২ বিনুনি বাঁধার জন্য ব্যবহৃত পরচুলা ইত্যাদি উপকরণ বা ট্যাসেল । {স. গুচ্ছ>}

**গুজগুজ, গুজুর–গুজুর** [গুজ্‌গজ্‌, গুজুর্‌গুজুর্‌] অব্য ১ গোপন পরামর্শ; চাপা গলার গুপ্ত আলাপ। ২ চাপা উত্তেজনাপূর্ণ চুপিচুপি আলাপ (অসন্তোষের গুজগাজ পড়ে গেল––কাসি)। ৩ নিম্নস্বরে আলাপ পরীটি কাল রাত দুটো অবধি মারাঠার সঙ্গে গুজুর–গুজুর করেছেন––সৈমু)। গুজগুজানি বি ১ গোপন পরামর্শ। ২ গুজগুজ করে কথাবার্তা । গুজগুজে বিণ মনের কথা অস্ফুট রাখে বা খুলে বলে না এমন। {ধ্বন্যা.}

**গুজব** [গুজব্‌] বি ১ রটনা; জনশ্রুতি; জনরব (গুজব ছড়ানো; গুজব ওঠা; গুজব রটা)। ২ রচা কথা (বাজে গুজব)। {ফা. গুজ়াফ ................ }

**গুজর–গুজর** ⇒ গুজগুজ

**গুজরত, গুজরৎ** [গুজ্‌রত্‌] অব্য মারফত;হাত দিয়ে। ~খোদ বিণ নিজের মারফত; স্বহস্ত প্রদত্ত। {স. গুর্জর>গুজরাট>}

**গুজরা, গুজরি** [গুজ্‌রা, গুজ্‌রি] বিণ ছোট; ক্ষুদ্রকায়; (গুজরা হাতি)। {স. গুর্জর । গুজরাটের হাতি। আকারে ছোট বলে গুজরা শব্দের অর্থ ‘ছোট’ এবং হাতি সম্পর্কেই শব্দটি সাধারণত ব্যবহৃত হয়}

**গুজরাট, গুজরাত** [গুজ্‌রাট্‌, –ত্‌] বি ১ প্রচীন ভারতবর্ষের গুর্জর রাষ্ট্র। ২ আধুনিক ভারত প্রজাতন্ত্রের প্রদেশবিশেষ। গুজরাটি, গুজরাতি বি গুজরাট প্রদেশের ভাষা বা অধিবাসী। ❑ বিণ গুজরাটে জাত; গুজরাটদেশীয় । {স. গুর্জর>}

**গুজরান১** [গুজ্‌রান্‌] বি ১ জীবিকা (চাষবাস করিয়া গুজরান করা ভাল––প্যামি)। ৩ যাপন; অতিবাহন; নির্বাহ করা (আমরা বিজাপুরের সুলতানের অধীনে বেশ আরাম ও স্বচ্ছন্দে দিন গুজরান করিতেছি––ইহো)। ❑ বি, বিণ উক্ত অর্থ। {ফা. গুজ়রান .................... }

**গুজরি২, গুজরী** [গুজ্‌রি] বি ১ তাল, নারকেল ইত্যাদি গাছের ক্ষতিকারক এক প্রকার কীট। ২ চরণের অলঙ্কারবিশেষ (কাজরী সুরে গুজরী বাজে এর দুটি পায় গুঞ্জরি––সদ)। ৩ রাগিণীবিশেষ। গুজরিপঞ্জম, গুজরীপঞ্জম বি প্রাচীনকালে প্রচলিত পায়ের অলঙ্কার (আলতাপরা ছোট পায়ের গুজরীপঞ্জম––বচ)। {স. গুঞ্জরণ>}

**গুজশতা, গুজস্তা, গুযাশ্‌তা** [গুজস্‌তা, –জা–] বিণ ১ সাবেক; পূর্বেকার; বকেয়া। ২ বিগত। {ফা. গুজ়াশতাহ ...............}

**গুজার** [গুজার্‌] বি ১ অতিপাত; অতিবাহন; যাপন (হত তোমার দিন–গুজার––সদ)। ২ নির্বাহ; সমাধা; সম্পাদন (অবিলম্বে হজ্জ গুজারি...––সৈসু)। {ফা. গুজ়ারাহ ................. }

**গুজারা** ⇒ গুদারা

**গুজারেশ** [গুজারেশ্‌] বি নিবেদন; বক্তব্য। {ফা. গুজ়ারিশ ................. }

**গুজিয়া** [গুজিয়া] বি একপ্রকার মিঠাই। {আঞ্চ.}

**গুজ্‌গুজ্‌** ⇒ গুজগুজ

**গুঞ্জ** [গুন্‌জো] বি ১ গুচ্ছ; স্তবক; গোছা; পুষ্পগুচ্ছ। ২ গুঞ্জন। ৩ কুঁচ। {স. √গুঞ্জ্‌+অ(ঘঞ্‌)}

**গুঞ্জন** [গুন্‌জন্‌] বি ১ গুনগুন ধ্বনি; ঝঙ্কার। ২ অপরিস্ফুট মৃদু মধুর ধ্বনি (আজ শুধু কূজন গুঞ্জন––রঠা)। {স. √গুঞ্জ্‌+অন}

**গুঞ্জরন** [গুন্‌জোরোন্‌] বি গুনগুন রব; ঝঙ্কার; মৃদু ধ্বনি উচ্চারণ (আজ কত স্মৃতি যে মনের বনে গুঞ্জরন তুলেছে––জুআ)। গুঞ্জরিত বিণ । {স. গুঞ্জন>}

**গুঞ্জরা** [গুন্‌জরা] ক্রি (পদ্য.) গুন গুন রব করা। {স. গুঞ্জর+বা. আ}

**গুঞ্জা, গুঞ্জিকা** [গুন্‌জা, –জিকা] বি কুঁচ ফল। {স. √গুঞ্জ্‌+অ+আ; গুঞ্জা+ক(কন্)+আ}

**গুঞ্জিত** [গুন্‌জিতো] বিণ ১ গুঞ্জনপূর্ণ। ২ ঝঙ্কৃত; ধ্বনিত। ❑ বি গুঞ্জন। {স. √গুঞ্জ্‌+ত(ক্ত)}

**গুটনো** ⇒ গুটানো

**গুটলি, গুটলে** [গুট্‌লি, গুটলে] বি গুটির ন্যায় ছোটো ঢেলা। {স. গুটি+বা. লি, লে}

**গুটানো, গোটানো, গুটনো** [গুটানো, গো–, গুট–] বি জড়িয়ে নেওয়া (মাদুর গুটানো, বিছানো গুটানো)। ❑ ক্রি ১ টেনে এনে জড় করা (সুতা গুটানো)। ২ টেনে তোলা (জাল গুটানো)। ৩ বন্ধ করা; তুলে দেওয়া (কারবার গুটানো)। ৪ সংকুচিত করা নিষ্ক্রিয় করা (পা গুটানো)। ❑ ক্রিবি, বিণ উক্ত সকল অর্থে। {স.√গোষ্ঠ>+বা. আনো, অনো}

**গুটি১, গুটিকা** [গুটি, গুটিকা] বি ১ বড়ি; pill (ঔষধের গুটিকা)। ২ ছোটো ঢেলা । ৩ খুঁটি । ৪ ছোটো ছোটো দানা বা গোলাকার বস্তুর আকৃতি (ফলের মতো গুটি উঠিয়াছে বাহির করিয়া––বিব)। ৬ বসন্ত প্রভৃতি রোগের গুটি বা ব্রণ। ৭ রেশমের কোষ। ৮ রেশমের কীট; কোষরূপী পতঙ্গ। {স. গুটি+ক(কন্‌)+আ(টাপ্‌)}

**গুটিপোকা** [গুটিপোকা] বি রেশম কীট।

**গুটি২** [গুটি] অব্য ১ সংখ্যাবাচক পদাশ্রিত নির্দেশক; article (গুটিচারেক পরিচিত লোক––রঠা)। ২ (প্রাবা.) টি; টা; খানি (বাঁশী গুটি––বচদা)। ~কতো, ~কতক, ~কয়েক, গুটিক, গুটেক বি কয়েকটি; অল্পসংখ্যক; অল্পপরিমাণ। {স. গুটি; বা. গোটা+ই}

**গুটিকা** ⇒ গুটি

**গুটিগুটি**, **গুড়িগুড়ি** [গুটিগুটি, গুড়িগুড়ি] ক্রিবিণ ধীরে ধীরে; অত্যন্ত আস্তে; ধীর পদক্ষেপে (সে আলোর দিক থেকে অন্ধকারের দিকে চলে যাচ্ছে––গুটি–গুটি, একা––অঠা)। {স. গুটিকা}

**গুটিসুটি** [গুটিশুটি] ক্রিবিণ জড়সড় (গুটিসুটি মেরে বসা)। {স. গুটি/গুটিকা}

**গুড** [গুড্‌] বি ভালো। ~ আফটারনুর বি বেকেলে সাক্ষাতের পর বিদায়ি অভিবাদন ~ নাইট বি রাতের বেলায় বিদায়ি অভিবাদণ । ~ বাই বি বিদায়কালীন অভিবাদণ। ~ মনিং বি সুপ্রভাত; প্রাতঃকালীন স্বাগত সম্ভাষণ। {ই. good}

**গুডবাই** [গুড্‌বাই] বি বিদায়সম্ভাষণ বিশেষ; আল্লাহ তোমার সহায় হন; খোদা হাফেজ ( গুডবাই বলিয়া এরোপ্লেনে চড়িলেন––আমআ)। {ই. good-bye}

**গুড়১** [গুড়্‌] বি ইক্ষু, তাল, খেজুর প্রভৃতির রস যা জ্বাল দিয়ে ঘন বা দানাদার করা হয় (খেজুর গুড়)। ~–পিঠা বি গুড় দিয়ে তৈরি মালপোয়া জাতীয় পিঠা। গুড়েবালি (আল.) প্রত্যাশা নাশ; আশায় নৈরাশ্য । পাটালি ~ বি পাটায় জমানো গুড়ের তক্তি বিশেষ। {স. √গুড়্‌+অ(ক)}

**গুড়২** ⇒ গোড়

**গুড়গুড়** [গুড়্‌গুড়্‌] অব্য মৃদু গড়গড় শব্দ; উক্তরূপ চাপা ধ্বনি। {ধ্বন্যা.}

**গুড়গুড়ি** [গুড়্‌গুড়ি] বি আলবোলা; নলযুক্ত হুঁকা; ফরসি (গুড়গুড়ীর নলে টান দিয়া সুখবোধ হইল না––মীম)। ❑ অব্য ধূমপানের সময় গুড়গুড় শব্দ। {ধ্বন্যা.}

**গুড়গুড়ে** [গুড়্‌গুড়ে] বিণ ১ গুড়গুড় শব্দ করে এমন। ২ বেঁটে; খর্বাকৃতি (গুড়গুড়ে প্যাঁচা বসে আঁচে রাত হয়েছে কয় প্রহর––অঠা)। {ধ্বন্যা.; স. গুটিকা>প্রা. গুড়িআ>বা. গুড়ি>গুড়}

**গুড়া, গুঢ়া, গুরা** [গুড়া, –ঢ়া, –রা] বি নৌকার পার্শ্বস্থিত উপবেশনের তক্তা; নৌকার আড়কাঠ। {স. গণ্ডি}

**গুড়াকা** [গুড়াকা] বি ১ নিদ্রা। ২ ধনুর্বিদ্যা। গুড়াকেশ বিণ নিদ্রাজিৎ; নিদ্রাকে বশ করা করেছে এমন; কর্মবীর। ❑ বি ১ হিন্দুদেবতা শিব। ২ মহাভারতোক্ত অর্জুন। {স. গুড়াকা}

**গুড়ান** ⇒ গোড়ানো

**গুড়ি** [গুড়ি] বি সংকুচিত দেহে নিঃশব্দে চলা বা অবস্থান । ~ মারা ক্রি ১ সংকুচিত দেহে অবস্থান করা; গুটিসুটি হয়ে থাকা। ২ আক্রমণের উদ্দেশ্যে অবস্থান করা; ওত পাতা। {স. গুটি>}

**গুড়িগুড়ি** ⇒ গুটিগুটি

**গুড়িয়া** [গুড়িয়া] বিণ ১ ছোট; ক্ষুদ্র (বালখিল্য মুনিকুল, একশতটি যেন গুড়িয়া পুতুল––অঠা)। ❑ বি খুদে পুতুল; ছোট্ট পুতুল । {স. গুণ্ডিক+আরা>গুড়িয়া, হি. গুড়িয়া}

**গুড়িসুড়ি** [গুড়িশুড়ি] ক্রিবিণ গুটিসুটি; জড়সড় (শিয়রের সাপ গুড়িসুড়ি––দমি)। {স. গুটি>}

**গুড়ুক** [গুড়ুক্‌] বি ১ তামাক (গুড়ুক টানিতে পারিবে না বসে সোনার সিংহাসনে ––নই)। ২ গুড়মিশ্রিত তামাক; মিঠা তামাক। {স. গুড়+তামাকু, হি. গুড়াকু}

**গুড়ুচি**, **গুড়ূচী** [গুড়ুচি] বি গলঞ্চ লতা। {স. গুলঞ্চ}

**গুড়ুম** [গুড়ুম্‌] অব্য ১ তোপধ্বনি। ২ আগ্নেয়াস্ত্র থেকে অগ্নিবর্ষণের শব্দ। {ধ্বন্যা.}

**গুড়্‌** **গুড়্‌** ⇒ গুড়গুড়

**গুঢ়া** ⇒ গুড়া

**গুণ** [গুন্‌] বি ১ ধর্ম; স্বভাব; প্রকৃতি (দ্রব্যগুণ)। ২ চরিত্রের যে উৎকর্ষের জন্য আদরণীয় বলে গণ্য হওয়া যায়; ভালো গুণ; সদ্‌গুণ (গুণবান)। ৩ উপকার; হিত; কল্যাণ; সুফল; ভালো ফল (মন্ত্রের গুণ)। ৪ ফলদায়ক ক্ষমতা; সুফলপ্রদ শক্তি (লতা–পাতার গুণ)। ৫ দক্ষতা; নৈপুণ্য; যোগ্যতা (কথা বলে লোকের মন জয় করার গুণ)। ৬ (ব্য.) দোষ (অমন গুণের বালাই নিয়ে মরি)। ৭ কু–প্রভাব (ঘুষের গুণ)। ৮ পদার্থের স্বাভাবিক ধর্ম (তরল পদার্থের গুণ নিম্নবাসিতা) । ৯ (দর্শন.) সত্ত্ব রজঃ তমঃ––প্রকৃতির এই তিন গুণ। ১০ যাদু; তুক (ছেলেকে আমার গুণ করেছে)। ১১ (অল.) রচনার উৎকর্ষসাধক তিনটি লক্ষণ––প্রসাদ, মাধুর্য ও ওজঃ। ১২ (গণিত.) পূরণ; গুণন। ১৩ বার; দফা (শত গুণ)। ১৪ ধনুকের জ্যা বা ছিলা (ধনুর্গুণ)। ১৫ দড়ি; সুতা। ১৬ মাস্তুলে বেঁধে নৌকা টানার মজবুত দড়ি বা তার জাতীয় সূত্রবিশেষ। ~ করা ক্রি ১ বশীভূত করা; জাদু দ্বারা বশীভূত করা। ২ ক্রি (গণিত.) পুরণ করা। ~কীর্তন বি যশোগান; মহিমা প্রচার; শ্রেষ্ঠতা বা উৎকর্ষের আলোচনা। ~গরিমা, ~গৌরব বি চরিত্রোৎকর্ষের মহিমা; সদ্‌গুণাবলির মাহাত্ম্য। ~গান বি গুণানুবাদ; গুণকীর্তন। ~গ্রহণ বি অপরের গুণের অকুণ্ঠ স্বীকৃতি দান। ~গ্রাম বি গুণাবলি; গুণের সমষ্টি (তেমন গুণগ্রাম নবলোকে দুর্লভ––আফ)। ~গ্রাহকতা বি গুণ গ্রহণের ক্ষমতা (তাঁহার বদান্যতা ও শুণগ্রাহকতা কীর্তি শ্রবণ করিয়া––ঈবি)। ~গ্রাহী (–হিন্‌) বিণ গুণ গ্রহণ করতে জানে এমন (গুণবান গুণগ্রাহী হন)। ~গ্রাহিণী। ~গ্রাহিতা বি। ~জ্ঞ বিণ গুণগ্রাহী; গুণের সমঝদার (সাহিত্য চর্চা করে দেশশুদ্ধ লোক গুণজ্ঞ হয়ে উঠুক––প্রচৌ)। ~ টানা ক্রি নৌকার মাস্তুলে দড়ি তার ইত্যাদি বেঁধে নিয়ে যাওয়া। ~ধর বিণ ‌১ গুণবান; গুণশালী। ২ (ব্য.) কুক্রিয়াসক্ত; দোষের আকর; দুঃশীল; নীচ চরিত্র (গুণধর ভাই আমার) । ~ধাম, ~নিধি বি, বিণ গুণী ব্যক্তি; বহু গুণের আকর বা আধার। ~পনা, গুণীপনা বি নৈপুণ্য; দক্ষতা; গুণবত্তা। ~ফল বি (গণিত.) গুণনের বা পূরণের দ্বারা উৎপন্ন রাশি। ~বত্তা বি গুণশালিতা; গুণপনা; সদ্‌গুণের উপস্থিতি। ~বন্ত, ~মন্ত (বিরণ) বিণ ‌১ গুণবান; গুণী (গুণবন্ত জ্ঞানবন্ত তুমি ধর্মমতি––দৌবা)। ২ (ব্য.) গুণহীন। ~বাচক বিণ গুণ প্রকাশ করে এমন; গুণপ্রকাশক। ~বাদ বি গুণবর্ণন বা কীর্তন; প্রশংসাবাদ। ~বান বিণ গুণশালী; গুণী। ~বতী স্ত্রী.। ~বৃক্ষ বি নৌকার মাস্তুল যার সঙ্গে গুণ বাঁধা হয়। ~বৈষম্য বি ১ গুণের অসমতা। ২ বিরুদ্ধ গুণের সমাবেশ; পরস্পর বিপরীত গুনের একত্র সমাশে। ~মণি বি বিশিষ্ট গুণী ব্যক্তি; গুণবিধি। ~ময় বিণ গুণযুক্ত; গুণবান। ~ময়ী স্ত্রী.। ~মুগ্ধ বিণ গুণের দ্বারা আকৃষ্ট বা মোহিত (তুমি গুণময় গুণবিধি; গুণমুগ্ধ আনি)। ~মুগ্ধা স্ত্রী.। ~শালী বিণ গুণসম্পন্ন; গুণবান। ~শালিনী স্ত্রী.। ~শালিতা বি। ~শূন্য বিণ গুণহীন; নির্গুণ। ~সম্পন্ন বিণ গুণযুক্ত; গুণবান। গুণে ঘাট নাই ১ কোনো বিষয়ে হীন নয়; সর্বগুণের আধার । ২ (ব্য.) সকল প্রকার দোষযুক্ত। গুণের সাগর বিণ ১ অত্যন্ত গুণবান। ২ (ব্য.) অত্যন্ত দোষযুক্ত। {স. √গুণ্‌+অ(অচ্‌)}

**গুণক** [গুনক্‌] বি যে রাশি বা সংখ্যা দ্বারা গুণ করা হয়; multiplier । গুণকারক বিণ । {স. √গুণ্‌+অক}

**গুনজায়িশ** ⇒ গুঞ্জায়িশ

**গুণতি** ⇒ গুনতি

**গুণন** [গুনন্‌] (গণিত.) পুরণ; multiplication। গুণনীয়, গুণ্য বি, বিণ গুণ করতে হবে এমন; যে সংখ্যা বা রাশি দ্বারা গুণ করতে হবে; multiplicand। গুণনীয়ক বি যে রাশি দ্বারা বিশেষ কোনো রাশিকে ভাগ করলে অবশিষ্ট থাকে না; factor। গুণফল বি গুণনের দ্বারা প্রাপ্ত রাশি বা সংখ্যা; product । {স. –গুণ্‌+অন(ল্যুট্‌)}

**গুণবি** (ব্র.), **গণবি** [গুনবি, গনোবি] ক্রি গণবে; গণনা করবে (নাহি গুণবি আনে––বিপ)। {স. √গণ্‌+বা. বি বিভক্তি}

**গুণা১** ⇒ গুনা১

**গুণা২** [গুনা] বি গৌণ; অপ্রধান। ~ করা ক্রি গৌণ করা; অবহেলা করা; অপ্রধান বা লক্ষ্য করার অযোগ্য বলে গণ্য করা; অবমাননা করা (লোকের খাতির ও সেলামাল্কির গুণা কত্তেন না––কাসি)। {স. গৌণ>}

**গুণাকর** [গুনাকর্‌] বি ১ গুণের খনি; গুণের আধার। ২ সর্বপ্রকার গুণসম্পন্ন ব্যক্তি। {স. গুণ+আকর; ৬তৎ.}

**গুণাগুণ** [গুনাগুন্‌] বি গুণ ও দোষ; দোষগুণ; ভালোমন্দ । {স. গুণ+অগুণ; দ্বন্দ্ব.}

**গাণাঢ্য** [গুনাঢ্‌ঢো] বিণ গুণসম্পন্ন বা সমৃদ্ধ; গুণমালী। {স. গুণ+আঢ্য; ৭তৎ.}

**গুণাতীত** [গুনাতিত্‌] বিণ সর্বগুণের অতীত; নির্গুণ। ❑ বি আল্লাহ; পরম ব্রহ্ম। {স. গুণ+অতীত; ৬তৎ.}

**গুণাধার** [গুনাধার্‌] বি সর্ব গুণসম্পন্ন ব্যক্তি; গুণবান ব্যক্তি। {স. গুণ+আধার; ৬তৎ.}

**গুণানুবাদ** [গুনানুবাদ্‌] বি গুণের প্রশংসা; গুণকীর্তন (তাঁহার গুণানুবাদ আমাদের সর্বতোভাবে কর্তব্য––মীম)। {স. গুণ+অনুবাদ; ৬তৎ.}

**গুণারুরাগ** [গুনানুরাগ্‌] বি গুণের প্রতি আকর্ষণ; গুণগ্রাহিতা। {স. গুণ+অনুরাগ; ৭তৎ.}

**গুণান্বিত** [গুনান্‌নিতো] বিণ গুণযুক্ত; গুণসম্পন্ন। {স. গুণ+অন্বিত; ৩তৎ.}

**গুণাবলি**, গুণাবলী [গুনাবলি] বি গুণসক; গুণসমূহ। {স. গুণ+আবলি, আবলী; ৬তৎ.}

**গুণাভাস** [গুনাবাশ্‌] বি ১ গুণের তুল্য; গুণের সাদৃশ্য। ২ গুণ আছে এরূপ ভুল। {স. গুণ+আভাস; ৬তৎ.}

**গুণারি, গুণারী** [গুনারি] বি যে গুণ টানে (যেমন নৌকা তেমন মাঝি তেমনি নাওয়ের গুণারী––পাকা)। {স. গুণ+বা. আরি/আরী}

**গুণার্ণব** [গুনার্‌নব্‌] বি বহুপ্রকার গুণের অধিকারী ব্যক্তি; গুণের সাগর। {স. গুণ+অর্ণব; ৬তৎ.}

**গুণালঙ্কার** [গুণালঙ্‌কার্‌] বি ১ নানাগুণের মূল্যবান আভরণ; গুণসমূহে সমৃদ্ধ। ২ গুণ ও অলঙ্কার। গুণালঙ্কৃত বিণ। {স. গুণ+অলঙ্কার; ৬তৎ.}

**গুণিত** [গুণিতো] বিণ গুণন করা হয়েছে এমন; পূরিত। {স. √গুণ্‌+ত(ক্ত)}

**গুণিতক** [গুনিতক্‌] বি যে রাশিকে অন্য নির্দিষ্ট রাশি দ্বারা ভাগ করলে অবশিষ্ট থাকে না; multiple । {স. গুণিত+ক}

**গুণিন্‌** ⇒ গুনিন

**গুণী** (–ণিন্‌) [গুনি] বিণ ১ গুণ আছে এমন; গুণসম্পন্ন; গুণশালী। ২ কলাবিদ। ৩ ধার্মিক। ৪ সত্ত্ব প্রভৃতি গুণযুক্ত। ৫ মন্ত্রতন্ত্রজ্ঞ; গুনিন; ওঝা। {স. গুণ+ইন্‌(ইনি)}

**গুণীপনা** ⇒ গুণ

**গুণীভূত** [গুনিভুতো] বিণ গৌণ। ~–ব্যঙ্গ বি (অল.) যে রচনায় ব্যঙ্গার্থ অপেক্ষা বাচ্যার্থের চমৎকারিত্ব অধিক। {গুণ+চ্বি+ভূত(√ভূ+ক্ত)}

**গুণের ঘাট** ⇒ গুণ

**গুণোৎকর্ষ** [গুনোত্‌কর্‌শো] বি ১ গুণের জন্য শ্রেষ্ঠতা। {স. গুণ+উৎকর্ষ; ৬তৎ.}

**গুণোপেত** [গুনোপেতো] বিণ গুণসম্পন্ন; গুণবান; গুণী; গুণযুক্ত। {স. গুণ+উপেত; ৩তৎ.}

**গুণ্ঠন** [গুন্‌ঠন্‌] বি ১ ঘোমটা; অবগুণ্ঠন (মুখর মুখ আর বাচাল নয় লাজ–মুখে আজ যাচে গুণ্ঠন––নই)। ২ বেষ্টন; আবরণ; আচ্ছাদন। গুণ্ঠিত বিণ ‌১ বেষ্টিত; আবৃত; আচ্ছাদিত। ২ গুটানো; সংকুচিত। গুণ্ঠিতা বিণ স্ত্রী. অবগুণ্ঠিতা; গুণ্ঠনাবৃতা (সেই কুণ্ঠিতা গুণ্ঠিতা তব চিরসঙ্গিনী––নই)। {স. √গুণ্ঠ্‌+অন(ল্যুট্‌), ত(ক্ত)}

**গুণ্ডা** [গুন্‌ডা] বি ১ বদমাশ; দুর্জন; দুর্বৃত্ত। ২ জবরদস্তিকারী। ~ মি, ~মো বি গুণ্ডার বৃত্তি বা গুণ্ডার ন্যায় আচার ব্যবহার। {স. √গুণ্ড্‌+অ(ঘঞ্‌)+বা. আ}

**গুণ্ডিত** [গুন্‌ডিতো] বিণ ১ চূর্ণিত; চূর্ণীকৃত। ২ গুঁড়িমিশ্রিত; চূর্ণযুক্ত। {স. √গুণ্ড্‌+ত(ক্ত)}

**গুণ্য, গুণনীয়** ⇒ গুণন

**গুদ** [গুদ্‌] বি (অশিষ্ট) ১ গুহ্যদেশ; মলদ্বার; পায়ু। ২ স্ত্রী–চিহ্ন; যোনি। {স. √গু+দ; স. √গুদ্‌+অ(ক); স. √গুহ্‌>}

**গুদাম** [গুদাম্‌] বি ১ মালখানা; godown (মহাজন গুদাম খালি করে পাট বিক্রি করল)। ২ ভাঁড়ার । ৩ বদ্ধ আলোবাতাসহীন কামরা (ঘরটাকে গুদাম বানিয়েছে)। {ই. godown; পো. gudao}

**গুদার, গুদারা১** [গুদার্‌, গুদারা] বি খেয়াঘাট। {ফা. গুদার্‌ ................ }

**গুদারা২, গুজারা** [গুদারা, –জা–] বি বড়ো খেয়া নৌকা; খেয়া নৌকা। {ফা. গুদারাহ গুজ়ারাহ ...................... }

**গুন১** [গুন্‌] বি ১ দড়ি; পাকানো মোটা সূত্র; রজ্জু; কাছি। ২ সুতা। ৩ নৌকা টানার সূত্র বিশেষ (সে তরীর দাঁড় বাহি, গুন টানি যাই––নই)। {স. গুণ>}

**গুন২** [গুন্‌] বি চট বা সেলাই করা চটের থলি। ~চট বি শণের সুতা দ্বারা প্রস্তুত মোটা চট বা চটের থলি (সোনা মুগের ডাল মোটা মোটা গুনচটের থলিতে––অঠা)। ~সুচ, ~ছুঁচ বি চট সেলাই করার বড় সুচ। {স. গোণী; ই. gunny}

**গুনকার, গুনগার** ⇒ গুনা১

**গুনগুন, গুণগুণ** [গুন্‌গুন্‌] অব্য মৃদু মধুর ধ্বনি; গুঞ্জন। {ধ্বন্যা.}

**গুনতি, গুণতি, গনতি, গণতি** [গুন্‌তি, –, গো–, –] বি গণনা; সংখ্যা নিরূপণ। {বা. √গুন্ (স. √গণ্‌)+তি}

**গুনা১, গুনাহ, গোনাহ** [গুণা, –, গো–] বি ১ পাপ; অন্যায়। ২ অপরাদ; দোষ (মুমীন সবের গুণা করিমে ক্ষেমিব––সৈআ)। ~খাতা বি দোষ (গুনাখাত মোর ভুলে যেয়ো তুমি হে পরওয়ারদিগার––আজই)। ~গার বিণ ‌১ পাপী। অপরাধী (নিদানে নৃপতি আগে হব গুণাগার––ঘচ)। ❑ বি ১ জরিমানা; অর্থ দণ্ড (টিকিট না কাটার দরুন কত গুণাগার দিতে হয় ––অচিসে; বাবুদের কাছে তোকে গুণকার না লাগিয়ে ছাড়বো না––অচিসে)। ২ আক্কেল–সেলামি। ~গারি, ~গারী বি ১ জরিমানা; অর্থদণ্ড (গুনাগারী দেয় বণিকেরা নাকি––নই)। ২ আক্কেল–সেলামি। {ফা. গুনাহ্‌ ................ }

**গুনা২, গুনো** [গুনা, গুনো] বি তার; ধাতুনির্মিত সুতা; ধাতুসূত্র। {স. গুণ>}

**গুনাহ্‌** ⇒ গুনা১

**গুনিন, গুণিন** [গুনিন্‌] বি ওঝা; মন্ত্রতন্ত্রে বা তুকতাকে দক্ষ ব্যক্তি (প্রায়ই দেখা যায় গুণিনগণ ব্যাঘ্রের হাতেই মারা যায়––শেহ)। {স. গুণিন>}

**গুনো** ⇒ গুনা২

**গুপত** (মবা.) [গুপত] বিণ গুপ্ত (গুপত বেদ করিলেও প্রভু করতার––রাপ)। গুপতে বি গোপনে (গুপতে গুমরি মরি মরি––চদা)। {স. গুপ্ত>(স্বরাগমে কবিতায়) গুপত}

**গুপীযন্ত্র** ⇒ গোপীযন্ত্র

**গুপ্ত** [গুপ্‌তো] বিণ ১ গূঢ়; লুক্কায়িত। ২ লুকিয়ে বা গোপন রাখা হয়েছে এমন (গুপ্ত বৃত্তান্ত)। ৩ অপরিজ্ঞাত; অদৃশ্য। ৪ সংবৃত; আচ্ছাদিত । ৫ সংরক্ষিত; সম্যকভাবে রক্ষিত বা পালিত। ❑ বি উপাধি বিশেষ। গুপ্তা স্ত্রী. বিণ, বি। ~ কথা বি ১ গোপনীয়, অপ্রকাশ্য বা অব্যক্ত কথা। ২ অপ্রকাশিত কাহিনী; অজ্ঞাত বৃত্তান্ত। ~গতি বি গোপনে গমন; গুপ্তচর। ~চর বি ১ গোয়েন্দা। ২ গোপনে সংবাদ সংগ্রহকারী। ~তোয়া বিণ অন্তঃসলিলা (উলসি ওঠে গুপ্ততোয়া সুপ্ত নদী সুড়ঙ্গে––সদ)। ~ ধন বি লুকানো ধন; যে ধনের সন্ধানে কেউ জানে না। ~বেশ বি ছদ্মবেশ। ~ ভোট, ~মত বি ব্যালটে ভোট। ~মন্ত্র বিণ যে মন্ত্রণা কেউ জানিতে পারে না। ~রহস্য বি গোপনীয় বিষয়ে গূঢ় তত্ত্ব। {স. √গুপ্‌+ত(ক্ত)}

**গুপ্তি** [গুপ্‌তি] বি ১ ফাঁপা যষ্টির অভ্যন্তরে লুক্কায়িত সরু তরবারি; অস্ত্রবিশেষ (এক গুপ্তির আঘাতে করিয়াছে হত্যা এক মোস্লেম সৈনিকে––কায়)। ২ গুপ্তভাবে রক্ষণ (মন্ত্রগুপ্তি)। (স. √গুপ্‌+তি(ক্তি)}

**গুফা, গুম্ফা** [গুফা, গুম্‌ফা] বি পর্বতগুহা; পর্বত–কন্দর। {স. গুহা>}

**গুবগুব** [গুব্‌গুব্‌] অব্য পানিতে ডুব দেওয়ার বা (কলসি) ডোবানোর শব্দ। ❑ বি গোপীযন্ত্র। গুবগুবাগুব, গাবগুবাগু অব্য গোপীযন্ত্র বাজানোর ফলে উত্থিত ধ্বনি। {ধ্বন্যা.}

**গুবরে পোকা** [গুব্‌রে পোকা] বি এক প্রকার পতঙ্গ (মাকড়সার জালে যেমন গুবরে পোকা––বচ)। {স. গবিট্‌+বা. এ>গুবরে; স. পুত্তিকা>পোকা}

**গুবলেট** [গুব্‌লেট্‌] বি উদ্ভট মিশ্রণ; hodgepodge; জগাখিচুড়ি (দুটো মাংসের ককটেলকে আমার গুবলেট বলে মনে হয়––সৈমু)। {ই. goblet (এক ধরনের পানপাত্র)>}

**গুবাক, গূবাক** [গুবাক্‌] বি ১ সুপারি (বিশ্বাসে গুবাক পান খান তার হাতে––ঘচ)। ২ সুপারি গাছ । {স. √গু+আক}

**গুম১** [গুম্‌] অব্য ১ গম্ভীর শব্দবোধক। ২ অপ্রকাশিত বা বদ্ধ অবস্থাবোধক। ❑ বিণ ১ গম্ভীর (গুম হইয়া কাঁদে বিবি ভাবিয়া রব্বানী––ফগ)। ২ নির্বাক বা নিশ্চুপ ও গম্ভীর; স্তম্ভিত; স্তব্ধ (আমাকে গুম হয়ে শুয়ে থাকতে দেখে––সৈমু)। ~গুম, গুমা~ অব্য উপর্যুপরি বা একাধিকবার গুম শব্দ। গুমে গুমে, গোমে গোমে ক্রিবিণ ভিতরে ভতরে; গুপ্তভাবে; চক্ষুর অগোচরে (পাপের আগুন পাঁজার আগুনের মতো গোমে গোমে জ্বলে––দীমি)। {ধ্বন্যা.}

**গুম২** [গুম্‌] বিণ গুপ্ত; লুক্কায়িত (গুম খুন)। ❑ বি, বিণ ১ নিখোঁজ; লাপাত্তা। ২ গায়েব; অদৃশ্য (গুম করে ফেলা, গুহ হয়ে যাওয়া)। ~ খুনি, গোম খুনি বি গুপ্তহত্যা (আপনার নামে গোম খুনির নালিশ হয়েছে––প্যামি)। গুমি, গুমী বিণ ১ গোপন; লুক্কায়িত (চুরি করে আনিয়াছে এবং গুমি করে রাখিবে––দীমি)। ২ অপরাধজনকভাবে লুক্কায়িতকরণ সম্বন্ধীয়। গুমোট, গুমট বি ১বায়ু স্তম্ভিত থাকার ফলে যে গরম; বায়ু চলাচলের অভাবজনিত ভাপসা গরম (প্রথম রাত্রে গুমট গেছে––রঠা)। ২ স্তব্ধ ভাব; ভাবের আদানপ্রদানের অভাবে অবরুদ্ধ ভাব (মনের গুমট)। ❑ বিণ স্তব্ধ (তাই গুমোট পরিবেশটাকে সহজ করা প্রয়োজন)। {ফা. গুম্‌ ................. }

**গুমটি, গুমটী, গুমটিঘর** [গুম্‌টি, –, –ঘর্‌] বি প্রহরীদের থাকার অপ্রশস্ত কুঠুরিবিশেষ। {হি. গুমটি>}

**গুমর, গুমোর, গুমার** [গুমোর্‌, –, –মা–] বি ১ অহঙ্কার; দেমাক (যে স্ত্রীলোক স্বয়ং উপার্জন করে তাহার একটু একটু গুমর হয়––প্যামি; নতুন পৈঁচি বাজুবন্ধ পরে চাষা–বৌ কথা কয় না গুমোরে––নই)। ২ গোপন কথা; রহস্য; গোপন অভিসন্ধি (মনের গুমর কন্যা মনে লুকাইয়া গোয়ালিনীর কাছে কয় হাসিয়া হাসিয়া––মৈগী)। ৩ মূল্য। ৪ চাহিদা (জমির এমত গুমর হইয়াছিল যে––প্যামি)। {প্রা. গুম্মড; ফা. গুমান .............. }

**গুমরন, গুমরনো** ⇒ গুমরানো

**গুমরানো, গুমরনো** [গুম্‌রানো, –রনো] ক্রি চাপা শোক দুঃখ বা ক্রোধ প্রভৃতিতে ক্লেশ পাওয়া। ❑ বি উক্ত অর্থে (পাট–কাটী তিন ছেলে নিয়া সুয়োরাণী গুম্‌রে গুম্‌রে আগুনে পুড়িয়া ঘর করে––দমি; বোঝে আর গুমরে মরে––রাখা)। গুমরানি বি ১ অসন্তোষসূচক চাপা গর্জন (শুধু ক্রুদ্ধ শহরের ঘুমহীন গুমরানি––বুব)। ২ চাপা শোক দুঃখ বা বেদনার কাতরানি। {ফা. গুমার .................... + বা. আনো}

**গুমরাহ, গোমরাহ** [গুম্‌রাহ্‌, গো–] বিণ বিপথগামী; পথভ্রষ্ট; পথভ্রান্ত (গুম হয়ে রয় গুমরাহ যত চোরে––নই; গোমরাহ্‌ লোককেই বেশী হেদায়েত করিবার প্রয়োজনীয়তা––আমআ)। {ফা. গুমরাহ্‌ ................. }

**গুমসা, গুমসো** [গুম্‌শা, –শো] বিণ ১ ভাপসা; গুমোট ভাবযুক্ত। ২ গরমের আধিক্য হেতু দুর্গন্ধযুক্ত। গুমসানো, গুমসনো ক্রি ১ গুমসা হওয়া; গুমট হওয়া। ২ গেঁজে ওঠা। ❑ বি উক্ত সকল অর্থে । গুমসানি, গুমসনি বি ১ গুমট হওয়া। ২ গুমটের বা গুমসার ভাব। {স. গ্রীষ্মতা>; ফা. গুম্‌ ............. + বা. সা}

**গুমাগুম** ⇒ গুম১

**গুমান, গুমাণ** [গুমান্‌] বি ১ গর্ব; অহঙ্কার; দেমাক (ইহা জানি মনে হেনা না করে গুমাণ । দেখাদার সৃজন দুই একহি সমান––হেমা)। ২ অনুমান। {ফা. গুমান্‌ ............. }

**গুমার** ⇒ গুমর

**গুমি, গুমী** ⇒ গুম২

**গুমোর** ⇒ গুমর

**গুম্ফ** [গুম্‌ফো] বি ১ গোঁফ; moustache । ২ গুচ্ছ; গোছা; স্তবক। {স. √গুম্‌ফ্‌+অ(ঘঞ্‌)}

**গুম্ফন** [গুম্‌ফন্‌] বি গ্রন্থিতকরণ; গ্রন্থন্ ২ রচনা; বিন্যাস। গুম্ফিত বিণ ১ গ্রথিত; গাঁথা। ২ রচিত; প্রস্তুত। {স. √গুম্‌ফ্‌+অন(ল্যুট্‌)}

**গুম্ফা** ⇒ গুফা

**গুম্বজ, গম্বুজ** [গুম্‌বজ্‌, গম্‌বুজ্‌] বি মসজিদ, মন্দির, মিনার, মাজার প্রভৃতির গোলাকার শীর্ষদেশ; গম্বুজ; dome (মর্মর গুম্বজ ভরি ধ্বনি ধায়––সদ)। {ফা. গুমবদ ............... }

**গুয়া, গুআ** (মবা.) [গুয়া] বি সুপারি; গুবাক (গুয়া নারিকেল তাল ডালিম্ব ছোলঙ্গ––সৈআ; একখান গুআ দুই খান করি খাএ––শেফ) । ~থুবড়ি বিণ সুপারির থোপার মতো (এমন কি ঘরের ভিতর ঢোকার পথেও তরুণীর গুয়াথবড়ি চুলের মতো ঝুমকো লতারা গুচ্ছে গুচ্ছে ঝুল্‌ছে––আজাশা)। {স. গুবাক>}

**গুয়ে** ⇒ গু

**গুরগুটে, গুরগুট্টে** [গুর্‌গুটে, –গুট্‌টে] বিণ বেঁটে খাটো গোলগাল ও শক্তপোক্ত। {স. গুটিকা>}

**গুরবত** ⇒ গুরবৎ

**গুরমুখী, গুরুমুখী** [গুর্‌মুখি, –রু–] বি ১ শিখদের ভাষা ও বর্ণমালা। ২ পাঞ্জাবি ভাষার বর্ণমালাবিশেষ। {পাঞ্জাবি গুরুমুখী>}

**গুরিয়া** [গুরিয়া] বিণ ছোটো (তাঁর স্ত্রী একটি চিত্তির–করা হাঁড়ী ঘুন্সি ও গুরিয়া পুতুল আনতে বলেছিল––কাসি)। ❑ বি ছোটো পুতুল। {স. গুণ্ডিকা>; হি. গুড়িয়া}

**গুরু** [গুরু] বি ১ ধর্মজীবনের উপদেষ্টা;সাধনপন্থানির্দেশক। ২ উপদেশক; শিক্ষক; ওস্তাদ। ৩ সম্মানে বা বয়সে জ্যেষ্ঠ; মাননীয় ব্যক্তি। ❑ বিণ ১ ভারী; ওজনসম্পন্ন; লঘু বা হালকা নয় এমন। ২ দুর্বহ (চিন্তার গুরুভার)। ৩ দায়িত্বপূর্ণ। ৪ কঠিন; মহান (গুরু দায়িত্ব) । ৫ দুরূহ (গুরু বিষয়)। ৬ শ্রদ্ধেয়; মাননীয় (গুরু লঘু ভেদ)। ৭ অতিশয়; অধিক (গুরু ভোজন)। ৮ (ব্যা.) দীর্ঘ মাত্রাযুক্ত (গুরু স্বর)। ~কন্যা বি ওস্তাদের কন্যা। ~ করা, ~ করণ ক্রি পীর ধরা; গুরুরূপে গ্রহণ করে মুরিদ বা শিষ্য হওয়া। ~কুল বি গুরুর বংশ। ~ক্রম বি গুরুপরম্পরাগত। ❑ বিণ গুরুক্রমিক। ~গত বিণ ১ গুরুর অনুগত; গুরুর বাধ্য। ২ গুরুঘটিত। ~গম্ভীর বিণ ১ ওজোগুণসম্পন্ন ও মহত্বপূর্ণ। ২ গভীর অর্থযুক্ত ও গম্ভীর শব্দবিশিষ্ট। ৩ উচ্চ ও গম্ভীর। ~গিরি বি ১ গুরুর বৃত্তি; শিক্ষকতা। ২ (ব্য.) গুরুর ন্যায় ভাবভঙ্গি (গুরুগিরি ফলানো)। ~গৃহ বি শিক্ষকের বাড়ি। ~ঘাতক, ~ঘাতী, ~ঘ্ন বি গুরুহন্তা। ~চণ্ডালী, ~চাণ্ডালী বি সাধু ভাষার সহিত কথ্য ভাষার ব্যবহাররূপ দোষ; সংস্কৃত শব্দের সঙ্গে দেশজ শব্দের মিশ্রণের অসঙ্গতি (তাঁর সাবেকী ভাষা বঙ্কিমের মতো গুরু–চণ্ডালী দোষে দুষ্ট নয়––সুদ)। ~জন বি সম্মানিত ব্যক্তি; গুরুর ন্যায় মান্য ব্যক্তি; বয়স বা জ্ঞানে জ্যেষ্ঠ ব্যক্তি; মুরুব্বি। ~জল বি ধাতুমিশ্রিত জল; hard water ; যে জলে সাবানের ফেনা হয় না। ~ঠাকুর বি ১ হিন্দুদের পারিবারিক বা বংশানুক্রমিক ধর্মোপদেষ্টা। ২ (ব্য.) অশ্রদ্ধেয় ব্যক্তি (বাজে লোক অর্থে) (ওরে আমার গুরুঠাকুর এসেছেন)। ~তনয় বি গুরুর পুত্র; ওস্তাদের পুত্র। ~তর বিণ দুইয়ের মধ্যে বেশি গুরু। ❑ বি সাংঘাতিক; ভয়ানক; অত্যন্ত; মহা (গুরুতর বিপদ)। ~তা, ~ত্ব বি ১ গুরুগিরি। ২ মহত্ত্ব। ৩ ভার; ওজন। ৪ আধিক্য। ৫ গাম্ভীর্য। ৬ কাঠিন্য । ৭ স্তূপ; mass; পিণ্ড । ~দক্ষিণা বি ১ শিক্ষা বা দীক্ষা দানের জন্য গুরুর প্রাপ্য অর্থ প্রভৃতি । ২ (ব্য.) প্রহার বা অন্য উপায়ে অপদস্থকরণ; উত্তমমধ্যম। ~দশা বি ১ (হিন্দুদের) পিতা বা মাতার মৃত্যুজনিত অশৌচ অবস্থা। ২ (জ্যোশা.) বৃহস্পতির দশা; সৌভাগ্য শা। ~ দেব বি গুরু; শ্রদ্ধেয় গুরু। ~নিতম্ব বিণ যার নিতম্বদেশ স্থূল। ~নিতম্বা, ~নিতম্বিনী স্ত্রী.। ~নিন্দা বি গুরুর নিন্দা। ~পত্নী বি গুরুরস্ত্রী। ~পরিচর্যা বি গুরুর সেবা; ওস্তাদের খেদমত। ~পাক বিণ সহজে পরিপাক হয় না এমন; দুষ্পাচ্য। ~পাট, ~র পাট বি গুরুর স্থান। ~পুত্র বি গুরুর ছেলে। ~পুরুত, ~পুরোহিত বি হিন্দুদের মন্ত্রগুরু বা পুরোহিত। ~বধ বি গুরুহত্যা। ~বরণ বি দীক্ষাগুরুকে বস্ত্রালঙ্কার দ্বারা সম্মান। ~বর্ণ বি উচ্চবর্ণ। ~বল বি ১ গুরুর আশীর্বাদ; গুরুর কৃপাবল। ২ গুরুর করুণা–রূপ শক্তি। ~বার বি বৃহস্পতিবার। ~ভক্ত বি গুরুর প্রতি ভক্তি। ~ভাই বি একই গুরুর শিষ্য। ~ভার বি ১ অধিক ভার। ২ দায়িত্বের আধিক্য। ❑ বিণ ১ অধিক ভারযুক্ত; খুব ভারী । ২ অত্যুধিক দায়িত্বযুক্ত। ~মহাশয়, ~মশাই বি ১ শিক্ষক বা পাঠশালার পণ্ডিত। ২ (ব্য.) অকালপক্ব বালক; নেতৃত্ব ফলানো। ~মা বি ১ ধর্মোপদেশদাত্রী। ২ গুরুপত্নী। ৩ শিক্ষাদাত্রী; শিক্ষিকা; ওস্তাদ–আম্মা। ~মারা বিণ গুরুকে বিদ্যায় হারানোর মতো (করি কতমতো গুরু–মারাটিকে লেখনীর ঘুচে খেদ––রঠা)। ~মারা বিদ্যা বি ১ গুরুর নিকট থেকে লব্ধ যে বিদ্যা দ্বারা গুরুকেই পরাস্ত করা হয়; গুরুর শিষ্য হয়েও সেই গুরুকে হারাবার মতো বিদ্যা; গুরুর নিকট থেকে প্রাপ্ত বিদ্যা দ্বারা গুরুকে শিক্ষাদান । ২ গুরুর নিকট থেকে লব্ধ অপপ্রযুক্ত বিদ্যা। ~মুখী বিদ্যা বি যে বিদ্যা কেবল গুরুর মুখ হইতে শুনিয়া অধিগত করিতে হয়। ~রত্ন বি পুষ্পরাগ মণি। ~শিষ্য বি শিক্ষক ও ছাত্র। ~–শুশ্রূষা বি গুরুর পরিচর্যা । ~স্থানীয় বিণ গুরুতুল্য; গুরুপদবাচ্য। ~হত্যা বি গুরুকে হত্যা করা রূপ মহাপাতক। ~হন্তা, ~হা বিণ গুরু হত্যাকারী। {স. √গৃ+উ}

**গুরুগুরু** [গুরুগুরু] অব্য ১ মৃদুগম্ভীর মেঘগর্জন ধ্বনি। ২ ভয়ের অনুভূতিজনিত দ্রুত হৃৎকম্পবোধক। {ধ্বন্যা.}

**গুরুচণ্ডালী** ⇒ গুরু

**গুরুমুখী** ⇒ গুরুমুখী

**গুরুয়া** (মবা.) [গুরুয়া] বিণ গুরু; ভারী; স্থূল (শরীর গুরুয়া তার অতি ভয়ঙ্কর––দৌবা। {স. গুরু>}

**গুর্খা** [গুর্‌খা] বি পার্বত্য যোদ্ধা জাতিবিশেষ; নেপালি (এই গুর্খা আর তাদের ভায়রা ভাই ‘গাড়োয়াল’ এই দুটো জাতই...যুদ্ধের সময় কি রকম ভীষণ হয়ে উঠে––নই)।

**গুর্জ** ⇒ গোর্জ

**গুর্জর** [গুর্‌জর্‌] বি গুজরট নামক দেশ বা উহার অধিবাসী। গুর্জরী বি ১ গুজরাটের স্ত্রীলোক বা অধিবাসিনী। ২ একটি রাগিণী। {স. গুর্জর}

**গুর্দা** ⇒ গোর্দা

**গুর্বিণী** (মবা.) [গুর্‌বিনি] বিণ গর্ভিণী; গর্ভবতী। {স. গুরু+ইন+ঈ}

**গুর্বী** [গুর্‌বি] বি গুরুর স্ত্রী; গুরুপত্নী। ❑ বিণ ১ মহিমময়ী; গৌরবময়ী। ২ মহতী; বিশাল। ৩ গর্ভিণী। {স. গুরু+ঈ}

**গুল১** [গুল্‌] বি ১ পোড়া তামাক (গুল থাকলেও হত উপায়, দাঁত মেজেছে তাই দিয়ে হায়––নই)। ২ কয়লার গুঁড়ার সহিত গোবর ও মাটি মিশাইয়া প্রস্তুত গুলি (গুলের আগুনের মন্দ মন্দ ধোঁয়ায় ভাল দেখা যায় না––বিব)। ৩ তামাকের কলিকার টিকা। {ফা. গুল .............; স. গুলিকা}

**গুল২** [গুল্‌] বি ১ গোলাপ ফুল (বসোরা গুলের লালী––নই) । ২ ফুল (নার্গিস আর গুল বনোসার দেখবে যেথায় সুনীল দল––নই)। ৩ ফুরের নকশা বা চিত্র (গুলদার)। ~কারী বি ফুল আঁকা; ফুলের নকশা। {ফা. গুল .......... }

**গুল৩** [গুল্‌] বি ১ বানানো গল্প; মিথ্যা গল্প (একটি সরসে গুল ছাড়ুন তো, চাচা––সৈসু)। ২ ধাপ্পা; ফাঁকি; পট্টি। ❑ ক্রি গুল মারা (গুল মারার আর জায়গা পেলে না)। {ফা. গুলতাজ্‌ ....... }

**গুলজার, গুলযার, গোলজার** [গুল্‌জার্‌, –, গো–] বিণ ১ জাঁকজমকপূর্ণ (তুর্ক তোরণে নহবৎ বাজে গুলজার গুলশান––শাহো) । ২ জনাকীর্ণ; ঘনবসতিপূর্ণ; জমজমা (কলিকাতা ক্রমে ক্রমে শহর হইয়া গুলজার হইতে লাগিল––প্যামি)। ৩ জমজমাট (আসর গুলজার)। ❑ বি (মূল অর্থ) ফুলের বাগান। {ফা. গুলজ়ার ............... }

**গুলঞ্চ** [গুলোন্‌চো] বি ১ ফুলবিশেষ (ব্যথায় বিবশ গুলঞ্চ ফুল––নই)। ২ এক জাতীয় লতা; গুড়ুচি। {স. গুড়চী, গুড়ুচী>}

**গুলতরাশ, গুলতরাস** [গুল্‌তরাশ্‌] বি ১ যারা কাগজ কেটে ফুল তৈরি করে। ২ বাতির পোড়া শিষ কাটার কাঁচি। {ফা. গুল্‌তরাশ ................. }

**গুলতাই** [গুল্‌তাই] বি গুলতি (হাতে হেম গুলতাই বাঁটুল––ঘচ)। {ফা. গুলেল্‌ ................. }

**গুলতান, গুলতানি** [গুল্‌তান্‌, গুল্‌তানি] বি ১ গল্প গুজব; গালগল্প (বন্ধুরা মিলে গুলতানি মারছে––আআআ)। ২ গোলযোগ। ৩ জটলা; ঘোঁট। ~ পাকানো ক্রি কয়েকজন একত্রিত হয়ে জটলা করা; ঘোঁট পাকানো। {ফা. গুল্‌তান্‌ ................}

**গুলতি** [গুল্‌তি] বি বাঁটুল; মাটির গুলি বা ঢিল ছুড়বার ধনুকবিশেষ (গুলতির গুলি এদের প্রাণ––নই)। {ফা. গুলেল্‌ ...........}

**গুলদস্তা** [গুল্‌দস্‌তা] বি ১ ফুলের তোড়া। ২ ফুলদানি। {ফা. গুল্‌দস্তাহ ................. }

**গুলদান, গুলদানি** [গুল্‌দান্‌, –নি] বি পুষ্পপত্র; ফুলদান (তিল হয়ে সে রইল বসে তোমার গালের গুলদানীতে––নই)। {ফা. গুলদান্‌ ................... }

**গুলদার** [গুল্‌দার্‌] বিণ ফুলের নকশা–কাটা; বুটিদার (গুলদার ঢাকাই উড়ুনী––কাসি) । {ফা. গুলদার ...............}

**গুলনকসা, গুলনকশ** [গুল্‌নক্‌শা, –শো] বি ১ ফুল পাতা–তোলা রেশমি কাপড়। ২ চিকনের ফুল –তোলা কাজ। {ফা. গুল্‌ ............... + আ. নক়শ ................. }

**গুলনার, গুলেনার** [গুল্‌নার্‌, –লে–] বি ১ ডালিমের ফুল (প্রশান্ত বাতাসে শুধু জাগিতেছে গুলেনার বন––ফআ; গুলনার বাগে ফুল বিলকুল––মোম)। ২ ডালিম ফুলের নকশা–করা শাড়ি। {ফা. গুল+আনার .............. }

**গুলনো** ⇒ গুলানো

**গুলপট্টি** [গুল্‌পোট্‌টি] বি ১ ধাপ্পাবাজি; ফাঁকিবাজি; ধোঁকাবাজি। ২ ধাপ্পা; ফাঁকি। ~ মারা ক্রি ধাপ্পা দেওয়া। {ফা. গুলতাজ> গুল+পট্টি}

**গুলফাম** [গুল্‌ফাম্‌] বিণ ১ কুসুমদেহী। ২ রঙিন বা গোলাপি। ৩ গোলাপ বর্ণ । {ফা. গুল+ফাম .................}

**গুলবদন১** [গুল্‌বদোন্‌] বিণ কোমলাঙ্গ; নরম দেহবিশিষ্ট; গোলাপের ন্যায় কোমলদেহী। ❑ বি রেশমি শাড়িবিশেষ। গুলবদনী বিণ স্ত্রী. কোমলাঙ্গী; নরম দেহবিশিষ্ট। {ফা. গুল্‌+বদন .............. }

**গুলবদন২** [গুল্‌বদোন্‌] বিণ ফুলের ন্যায় মুখ যার। গুলবদনী বিণ স্ত্রী. পুষ্পমুখী (গুলবদনীর চিবুক গালের টোল––নই)। {ফা. গুল ............... +স. বদন}

**গুলবনফ্‌শা** [গুল্‌বনফ্‌শা] বি ফুলবিশেষ; violet flower । {ফা. গুল+বনফশা ............. + ................... }

**গুলবন্ধী** [গুল্‌বোন্‌ধি] বি জামিন; প্রতিভূ। {ফা. গুল ............... + ফা. বন্দী ............. }

**গুলবাগ, গুলবাগিচা** [গুল্‌বাগ্‌, –বাগিচা] বি ফুলবাগান; কুসুম কানন (আগমনী গায় গুলবাগে বুলবুল––নই)। {ফা. গুল্‌+বাগ্‌ ................ }

**গুলবাহার** [গুল্‌বাহার্‌] বি ১ বুটিদার শাড়িবিশেষ; রঙিন ফুল তোলা শাড়ি বিশেষ (গুলে গুলে শাড়ী গুলবাহার পরি সেদিন ধরণী মা––নই)। ২ কেয়ারি–করা ফুল বাগান; সুশোভিত কানন (ভূতেরা চাহুক গোর ও স্কশান আমরা চাহিব গুলবাহার––নই)। {ফা. গুলবাহার ................... }

**গুলমোহর** ⇒ গোলমোহ্‌র

**গুলযার** ⇒ গুলজার

**গুলরুখ** [গুল্‌রুখ্‌] বিণ ১ যার গণ্ডদেশ গোলাপের ন্যায় রঙিন। ২ রক্তরঙ্গিন (সুর্মা পাহাড়ে লুপ্ত অগ্নিবর্ণ গুলরুখ শিখা––ফআ)। {ফা. গুলরোখ্‌ ............ }

**গুলশান** [গুল্‌শান্‌] বি পুষ্পোদ্যান; কুসুম–কানন; ফুলবাগান (ফিরদৌসের কোন গুলশানে––ইহো; এ ধরা হউক আল্লার গুলশান––নই)। {ফা. গুলশান .................... }

**গুলশিরাজি** [গুল্‌শিরাজি] বি সিরাজের গোলাপ (গোলাপ কাঁটার শুকনো বেড়ায় গুলশিরাজী ফুটল না––সদ)। {ফা. গুল্‌ ............. + ফা. শিরাজি .................... }

**গুলা, গুলি২, গুলো, গুলিন, গুলোন** [গুলো, –লি, –লো, –লিন্‌] অব্য ১ বহুত্ব নির্দেশক প্রত্যয় (পাতাগুলিন ছেঁড়া খোঁড়া––রঠা)। ২ বিশেষ সমষ্টিবোধক প্রত্যয় (সবগুলো ছেলে গাছে উঠেছে)। {স. কুল}

**গুলানো, গুলনো** [গুলানো, –লনো] ক্রি ১ গুলিয়ে ফেলা বা গোলমাল করে ফেলা; এলোমেলো করা; বিভিন্ন প্রকার দ্রব্যের মিশ্রণ করা (সব গুলিয়ে ফেলেছে)। ২ আলোড়িত বা মথিত হওয়া; ঘুলিয়ে ওঠা; বমনোদ্রেক হওয়া (পেট গুলাচ্ছে)। ৩ বিশৃঙ্খল হওয়া (গুলিয়ে গেছে)। ❑ বি উক্ত অর্থসমূহে। {স. গোল>+বা. আনো}

**গুলাব, গুলাবি, গুলাবী** ⇒ গোলাপ

**গুলাল** [গুলাল্‌] বি ১ আবীর; ফাগ (গণ্ডে গ্রীষ্মের গুলাল ––সুদ)। ২ সুগন্ধি তুলসি গাছ; বাবুই তুলসী। ৩ সুগন্ধি পুষ্পবিশেষ। ৪ গুলতি। {ফা. গুল্লালাহ ................ }

**গুলি১, গুলী, গোলী** [গুলি, –, গো–] বি ১ গুটিকার ন্যায় বস্তু; বাঁটুলের ন্যায় ছোট গোলা (ঋষি আফিঙের গুলির ধ্যান করছেন , না আলোর গোলার ধ্যান করছেন ––অঠা)। ২ বড়ি; pill। ৩ বাঁটুল; নুড়ি; গুটি (গুলতির গুলি এদের প্রাণ––নই)। ৪ বন্দুকের ছররা বা বুলেট (গুলি তাঁকে স্পর্শ করতে পারে না––রাব; কথা নয় যেন শীসের গুলি––আআআ)। ৫ হাতে পায়ের পিণ্ডাকার মাংশপেশি; muscle । ৬ চণ্ডু; আফিম থেকে প্রস্তুত মাদক দ্রব্যবিশেষ (গুলিখোর)। ~খোর বি, বিণ চুণ্ডুসেবী; আফিংখোর (উড়ে ও বেহারা রেয়ো গুলিখোরেরা কাঙ্গালীর দলে মিশতে লাগলো––কাসি)। ~ডাণ্ডা, ~দাণ্ডা বি একপ্রকার খেলা; ঐ খেলার উপকরণ; ডাংগুলি (গুলি দাণ্ডা, কপাটী কপাটী, চোর চোর, তেলি হাত পিছলে গেলি প্রভৃতি খেলায় পদ্মলোচন প্রসিদ্ধ হয়ে পড়লেন––কাসি)। {তুল. হি. গুলী}

**গুলি২** ⇒ গুলা

**গুলিকা** [গুলিকা] বি ১ গুটি; গুটিকা। ২ বটিকা; pill । বড়ি। ৩ বন্দুক ইত্যাদি দ্বারা ছোড়ার গুলি । {স. গুটিকা>}

**গুলিখোর** ⇒ গুলি১

**গুলি–ডাণ্ডা, গুলি–দাণ্ডা** ⇒ গুলি

**গুলিন** ⇒ গুলা

**গুলিস্তান, গুলিস্তাঁ** [গুলিস্‌তান্‌, –তাঁ] বি ১ পুষ্পবন; ফুলের বাগান (শরাব সাকীর গুলিস্তাঁয়––নই; আনিব হেতা পুণ্য গুলিস্তান––জুআ)। ২ শেখ সাদীর বিখ্যাত কাব্যগ্রন্থ। ৩ ঢাকার গুলিস্তান নামক স্থান। {ফা. গুলিস্তাঁ ............. }

**গুলী, গুলিখোর** ⇒ গুলি১

**গুলেনার** ⇒ গুলনার

**গুলো, গুলোন** ⇒ গুলা

**গুল্‌ফ** [গুল্‌ফো] বি পায়ের গোড়ালি; পাদগ্রন্থি; গ্রন্থি (গুল্‌ফ চুমি কাঁদবে গো কেশ চিরুন চুমার আফসোসে ––নই)। {স. √গুর্‌(>ল্‌)+ফ(ফক্‌)}

**গুল্ম** [গুল্‌মো] বি ১ ছোট গাছের ঝাড়। ২ কাণ্ডহীন গাছ । ৩ সৈন্যদের ঘাঁটি। ৪ হিন্দু পুরাণোক্ত সৈন্য সংখ্যাবিশেষ। ৫ প্লীহা বৃদ্ধির ফলে রোগবিশেষ। {স. √গুড়্‌+ম(মক্‌)}

**গুষ্টি, গুষ্ঠি** [গুশ্‌টি, –ঠি] বি ১ গোষ্ঠী; বংশ; গোত্র। ২ অবাঞ্ছিত ও বিরক্তিকর বহু ব্যক্তি (গুষ্ঠিশুদ্ধ এসেছে)। ~র পিণ্ডি, ~র মাথা বি একান্ত অবাঞ্ছিত বিরক্তিকর বস্তু অর্থে গালিবিশেষ (তোমার গুষ্টির মাথা, এসব বাজে কথা শুনতে চাইনে)। ~সুখ বি আত্মীয় পরিজনের সঙ্গসুখ (শহরে এসে গুষ্ঠিসুখ অনুভব করার সুবিধে হল––সৈমু)। {স. গোষ্ঠী>}

**গুহ** [গুহো] বি ১ হিন্দু দেবতা বিষ্ণু । ২ হিন্দু দেবতা কার্তিক। ৩ কায়স্থ শ্রেণির বাঙালি হিন্দুর উপাধিবিশেষ। ৪ রামায়ণে বর্ণিত গুহক চণ্ডাল । ~ষষ্ঠী বি তিথিবিশেষ; অগ্রহায়ণের শুক্লা ষষ্ঠী। {√গুহ্‌+অ(ক)}

**গুহক** [গুহক্‌] বি রামায়ণে উল্লিখিত নিষাদরাজ, রামের মিতা (তার চেয়ে ভালো গুহক চাঁড়াল––সদ)। {স. √গুহ্‌+ক}

**গুহা** [গুহা] বি ১ গহ্বর; গর্ত। ২ পর্বত কন্দর; শৈলগহ্বর। ৩ নিভৃত স্থান; গূঢ় বা গুপ্তস্থান; অন্তরতম স্থান; গভীর গোপন প্রদেশ। ~চর বিণ গুহায় বিচরণ করে এমন ; গুহায় বিচরণকারী। ~লীন বিণ ১ গুহাগত; গুহাস্থিত। ❑ বি সিংহ বাঘ ইত্যাদি বন্য পশু । {স. √গুহ্‌+অ+আ}

**গুহাহিত** [গুহাহিতো] বিণ ১ গুহাতে আবদ্ধ । ২ গুহ্য; নিভৃত; গুহায়িত । {স. গুহা+আহিত, ৭তৎ.}

**গুহ্য** [গুজ্‌ঝো] বিণ ১ অপ্রকাশ্য। গোপনীয়। ২ নিগূঢ়; রহস্যময়। ৩ নিভৃত; গুপ্ত; একান্ত । ৪ দুর্বোধ্য; দুর্জ্ঞেয়। ❑ বি মলদ্বার (গুহ্যদেশ)। {স. √গুহ্‌+য(ক্যপ্‌)}

**গুহ্যক** [গুজ্‌ঝক্‌] বি হিন্দু পুরাণোক্ত কুবেরের অনুচর; যক্ষ । {স. গুহ্য+ক(কপ্‌)}

**গূঢ়** [গূঢ়ো] বিণ ১ গুপ্ত; লুক্কায়িত; অপ্রকাশিত (গূঢ় অভিসন্ধি)। ২ দুর্জ্ঞেয়; দুর্বোধ্য; জটিল (গূঢ় তত্ত্ব)। ৩ দুষ্প্রবেশ্য; দুর্গম; গহন। ৪ প্রচ্ছন্ন; আচ্ছাদিত; সংবৃত (গূঢ় উপহাস জ্ঞান করিয়া––রঠা)। ৫ মর্মগত; আন্তরিক; নিবিড় (তরুলতা গুল্ম কী গূঢ় পুলকে––রঠা)। ৬ নির্জন; নিভৃত। ~চারী বিণ গোপনচারী, অলক্ষ্য বা প্রচ্ছন্ন গতি এমন (দুর্নমিত, অসংযত, গূঢ়চারী, গহন–গম্ভীর––সদ)। ~পথ বি গোপন পথ। ~পাদ বি ১ কচ্ছপ। ২ সর্প। ~ পুরুষ বি গুপ্তচর। ~ফণা বি সংবৃত সংগুপ্ত বা সংঙ্কুচিত চক্র (পথে পথে গুপ্ত সর্প গূঢ়ফণা––রঠা)। ~বৃক্ষ বি করবী বৃক্ষ। ~মায়া বিণ বোধাতীত মায়াসম্পন্ন। ~মার্গ বি গুপ্তপথ; সুড়ঙ্গ। {স. √গুহ্‌+ত(ক্ত)}

**গৃঞ্জন** [গ্রিন্‌জন্‌] বি ১ রসুন। ২ গাজর। ৩ শালগম । {স. √গৃঞ্জ্‌+অন(ল্যুট্‌)}

**গৃধিনী** [গ্রিধিনি] বি স্ত্রী. শকুনি । {স. গৃধ্র+বা. ইনী}

**গৃধ্নু** [গ্রিধ্‌নু] বিণ লোভী; লোলুপ; লোভযুক্ত (অর্থগৃধ্নু) । {স. √গৃধ্‌+নু (ক্নু)}

**গৃধ্র** [গ্রিধ্‌রো] বি শকুনি; গৃধিনী। গৃধিনী। গৃধ্রী স্ত্রী.। ~রাজ বি ১ জটায়ু । ২ সম্পাতি । ৩ গরুড়। {স. √গৃধ্‌+র(ক্রন্‌)}

**গৃহ** [গ্রিহো] বি ১ বাড়ি; বাঢ়ী; ভবন। ২ বাসস্থান; আবাস। ৩ ঘর; কক্ষ; কামরা । ৪ গৃহাশ্রম; সংসার (গৃহধর্ম)। ~কপোত বি পারাবত; পায়রা । ~কর্তা বি গৃহস্বামী; পরিবারের প্রধান বা পালক। ~কর্ত্রী স্ত্রী.। ~কর্ম, ~কার্য বি ১ গৃহস্থালির কাজ; ঘরকন্নার কাজ; সাংসারিক কাজ। ~কোণ বি ১ ঘরের কোণ বা অভ্যন্তর বা প্রান্ত (একেলা গৃহকোণে––রঠা)। ২ অন্তঃপুর। ৩ সংসার। ~গোধিকা, ~গোধা বি টিকটিকি । ~চ্ছিদ্র বি পরিবারিক কলঙ্ক বা ঘরের দোষ; গৃহাপবাদ (শাস্ত্রে গৃহচ্ছিদ্র প্রকাশ করিতে নিষেধ আছে––ঈবি)। ~চ্যুত বি রোয়াক; রক; ঘরের দাওয়া। ~তল বি ঘরের মেঝে। ~ত্যাগ বি ১ আবাস পরিত্যাগ; আশ্রয় ত্যাগ। ২ সংসার ত্যাগ। ৩ সন্ন্যাস গ্রহণ; বৈরাগ্য অবলম্বন। ~ত্যাগী বিণ । ~দাহ বি ১ অগ্নি সংযোগে গৃহের আংশিক বা সম্পূর্ণ ভস্মীভূত হওয়া। ২ (আল.) সাংসারিক বিপর্যয়। ~দেবতা বি হিন্দুদের মধ্যে পুরুষানুক্রমে পূজিত দেবতা; কুলদেবতা; বাস্তুদেবতা; গৃহে প্রতিষ্ঠিত দেবতা। ~দেবী বি ১ হিন্দুদের ষষ্ঠী দেবী । ২ গৃহিণী। ~দ্বার বি ১ ঘরের দরজা । ২ সন্নিধি; নিকট । ~ধর্ম বি ১ গৃহস্থের ধর্ম; গার্হস্থ্য ধর্ম; সংসার ধর্ম । ২ গৃহস্থের পালনীয় কর্তব্য। ~পতি বি ১ গৃহস্বামী। ২ বৈশ্য; বণিক (ব্রাহ্মণ, গৃহপতি প্রভৃতি অনেক ধনাঢ্য জাতিও আছে––রাসা)। ~পাল বি গৃহস্বামী। ~পালিত, ~পোষ্য বিণ ঘরে পালন করা হয় বা হয়েছে এমন; পোষা। ~প্রতিষ্ঠা বি গৃহের ভিত্তি স্থাপন। ~প্রবেশ বি নবনির্মিত গৃহাদিতে বাসের উদ্দেশ্যে প্রথম প্রবেশ ও সেই উপলক্ষে অনুষ্ঠান। ~বালিভুক বি ১ কাক । ২ চড়াই পাখি । ৩ কপোত। ~ বাটিকা বি ১ বাসগৃহসংলগ্ন উদ্যান। ২ বাগান বাড়ি । ~বাসী (–সিন্‌) বিণ, বি ১ গৃহে বাস করে যে; গৃহস্থ (ওরে গৃহবাসী, খোল দ্বার খোল ––রঠা)। ২ সংসারী। ~বিচ্ছেদ বি ১ পরিজনের মধ্যে কলহ; পারিবারিক ঝগড়া–বিবাদ। ২ আত্মকলহ। ~বিবাদ বি ১ পারিবারিক কলহ। ২ একই রাষ্ট্রের প্রজাগণের মধ্যে পরস্পর যুদ্ধ–বিগ্রহ, রাষ্ট্রের অন্তর্বিপ্লব। ~ভেদী (–দিন্‌) বিণ যে পরিবারের মধ্যে বিরোধ ঘটায়; ঘর ভাঙানে । –ভেদিনী স্ত্রী.। ~মণি বি দীপ; প্রদীপ। ~মার্জনার বি পোষা বিড়াল । ~মৃগ বি গৃহপালিত কুকুর । ~মেধী(–ধিন্‌) বি ১ গৃহস্থ । ❑ বিণ গৃহজাত (গৃহমেধী শিল্পে জীয়াইয়া––সদ)। ~মেধিনী স্ত্রী.। ~যাচিকা বি চামচিকা। ~যুদ্ধ বি ১ ঘরোয়া ঝগড়া–বিবাদ। ২ রাজ্যের অন্তর্বিপ্লব; civil war । ~লক্ষী বি ১ কুলবধূ। ২ গৃহের লক্ষ্মীস্বরূপা গৃহিণী (বন্দী হয়ে আছ তুমি সুমধুর স্নেহে, অয়ি গৃহলক্ষ্মী––রঠা)। ~শত্রু বি যে ব্যক্তি গোপনে স্বগৃহ বা স্বদেশের ক্ষতিজনক কার্য করে । ~শূন্য বিণ ১ আশ্রয়হীন; নিরাশ্রয় । ২ মৃতপত্নীক; বিপত্নীক। ~সজ্জা বি ঘরের আসবাবপত্র। ~স্থ, গেরস্থ, গেরস্ত বি ১ সংসারী মানুষ । ২ মধ্যবিত্ত এমন লোক। ❑ বিণ গৃহে আছে এমন; গৃহস্থিত। ~স্থালি, গিরস্থালি, গেরস্থালী বি ঘরকন্না বা সংসারের কাজ (স্বাস্থ্য এবং গিরস্থালি দুইটাই সংশোধনের বাইরে––আমআ)। ~স্বামী (–মিন্‌) বি বাড়ির বা পরিবারের কর্তাব্যক্তি। ~স্বামিনী স্ত্রী.। গৃহাগত বিণ, বি ১ বাড়িতে আগত। ২ নিজ গৃহে প্রত্যাবর্তন করেছে যে। ৩ অতিথি । গৃহান্তর বি অন্য গৃহ; ভিন্ন কক্ষ । গৃহাশ্রম বি গার্হস্থ্য আশ্রম। ২ গার্হস্থ্য বা সংসারধর্ম। গৃহাসক্ত বিণ ১ সংসারে অত্যন্ত অনুরক্ত। ২ ঘরকুনো। {স. √গ্রহ+অ(ক)}

**গৃহিণী** [গ্রিহিনি] বি ১ গৃহকর্ত্রী । ২ পত্নী; পু. গহী। ~পনা বি ১ গৃহিণীর দায়িত্ব পালনে দক্ষতা। ২ গৃহিণীর আচারণ। ৩ (ব্য.) অল্পবয়স্কা বালিকার পাকামি অথবা গৃহিণী সুলভ ব্যবহার; অল্পবয়সীর প্রবীণার ন্যায় আচরণ । {স. গৃহ+উন্‌(ইন)+ঈ(ঙীপ্‌)}

**গৃহী** [গ্রিহি] বি ১ গৃহস্থ; সংসারী। ২ বিবাহিত ব্যক্তি। পু. গৃহিণী। {স. গৃহ+ইন্‌(ইনি)}

**গৃহীত** [গ্রিহিতো] বিণ ১ গৃহণ করা বা মানা হয়েছে এমন। ২ ধারণ করা হয়েছে এমন; ধৃত। ৩ প্রাপ্ত; লব্ধ। ৪ স্বীকার করা হয়েছে এমন; স্বীকৃত। ৫ আশ্রয়প্রাপ্ত; আশ্রিত। পু. গৃহীতা। {স. √গ্রহ্‌+ত(ক্ত)}

**গৃহ্য১** [গ্রিজ্‌ঝো] বিণ ১ গ্রহণের উপযুক্ত; গ্রহণ যোগ্য। ২ বশীভূত; আয়ত্ত। {স. √গৃহ্‌+য(ক্যপ্‌)}

**গৃহ্য২** [গ্রিজ্‌ঝো] বিণ ১ গৃহসংক্রান্ত। ২ গৃহে পালিত। ৩ গৃহে জাত। ❑ গৃহ্যসূত্র। ~সূত্র বি হিন্দুদের সাংসারিক অনুষ্ঠানবিধিসংবলিত পুস্তক বা ধর্মগ্রন্থ। {স. গৃহ+য(যৎ)}

**গে** ⇒ গিয়ো

**গেও** [গেয়ো] ক্রি (ব্র.) গেলো বা গিয়েছে (হরি গেও মধুপুর––বিপ)। {স. √গম্‌>}

**গেংগানো** ⇒ গোঙানো

**গেঁজ, গ্যাঁজ** [গ্যাঁজ্‌] বি অঙ্কুর। ২ আব। {স. √জন্‌ (?); ফা. গজ় ............ }

**গেঁজলা** ⇒ গাঁজ

**গেঁজে, গেঁজিয়া** [গঁজে, –জিয়া] বি টাকা ইত্যাদি রাখিবার সরু লম্বা থলি (ভব্যতা সেভির্মি গেছে ভেপসে ওটা টাকার গেঁজেয় থেকে––সদ; পটুকড়ির গেঁজে বাহির করিয়া দেখাইল––বিব)। {স. গঞ্জ+বা. ইয়া>এ}

**গেঁজেল** [গেঁজেল্‌] বিণ ১ গাঁজাখোর । ২ (আল.) অসম্ভব কথা বলে এমন, যে গাঁজাখুরি গল্প করে এমন; অত্যন্ত মিথ্যাবাদী। {স. গঞ্জিকা>বা. গাঁজা+ইয়াল>এল}

**গেঁট, গ্যাঁট** [গ্যাঁট্‌] বিণ আঁটসাঁট; স্থির; অনড় (সেই যে বসলেন গেঁট হয়ে––সৈমুআ)। {স. গ্রন্থি>?}

**গেঁটা, গ্যাঁটা** [গ্যাঁটা] বিণ বেঁটে অথচ মোটাও শক্তিশালী। গঁটোগোটা, গেঁটাগোঁট্টা, গ্যাঁট্টাগোঁট্টা বিণ বেঁটেখাটো মোটাসোটা ও শক্তপোক্ত। {স. গ্রন্থি>}

**গেঁটে** [গেঁটে] বিণ ১ গাঁটযুক্ত; প্রন্থিবিশিষ্ট; গ্রন্থিল (গেঁটে বাঁশ, গেঁটে লাঠি)। ২ গ্রন্থি থেকে বা গ্রন্থিতে উৎপন্ন (গেঁটে বাত)। ৩ গ্রন্থিসংক্রান্ত । গেঁটে–গেঁটে বিণ গ্রন্থি বা কাঁটাবহুল (পাগলো গেঁটে গেঁটে কাদা মাখা খরখরে––অঠা)। {স. গ্রন্থি>গাঁটা+বা. ইয়া>এ)

**গেঁট্টাগোঁট্টা** ⇒ গেঁটা

**গেঁড়** [গেঁড়্‌] বি ১ কন্দ। ২ গাঁটযুক্ত মূল (কচুর গেঁড়)। {স. গেণ্ডুক>গেণ্ডুঅ>}

**গেঁড়া, গ্যাঁড়া** [গ্যাঁড়া] বি চুরি; মরণ; অপহরণ; আত্মসাৎকরণ (গেঁড়া দেওয়া বা মারা)। ❑ বিণ বেঁটে। ~কল বি কঠিন বা জটিল বন্ধর; যে বিপদ থেকে অব্যাহতি পাওয়া কঠিন । {স. গেণ্ডুক>}

**গেঁড়ি** [গেঁড়ি] বি একপ্রকার ছোট শামুক। {স. গ্রন্থি}

**গেঁড়ু, গেঁড়ুয়া** [গেঁড়ু, গেঁড়ুয়া] বি ১ গোলক; ভাঁটা; বল। ২ স্তবক; তোড়া; মালা (ফুলের গেঁড়ুয়া লুফিয়া ধরয়ে––চদা)। {স. গেণ্ডুক}

**গেঁড়ো** [গেঁড়ো ] বি ১ কলার এঁটে বা থোড়ের নিম্নাংশ। ২ বৃহদাকার কচু । {স. গ্রন্থি>}

**গেঁতো** [গেঁতো] বিণ ১ বিলম্বে কার্যকরণে অভ্যস্ত; দীর্ঘসূত্রী। ২ কুঁড়ে; অলস। {হি. গাওদী}

**গেঁথে** [গেঁথে] অক্রি গ্রন্থন বা রচনা করে (মালা গেঁথে)। {স. √গুন্থ্‌}

**গেঁদা** ⇒ গাদা

**গেঁদে বসা** [গেঁদে বসা] ক্রি চেপে বসা; জুড়ে বসা; অধিকার করে বসা (এখন ‘বাঁকুড়ার চুলবুলে’ সাহসী ছুঁড়ি এসে আমার মনের আসনে জোর গেঁদে বসেছেন––নই)। {স. √গাধ্‌>}

**গেঁয়ে** ⇒ গাঁইয়া

**গেঁয়ো** ⇒ গাঁইয়া

**গেঁহু, গেহুঁ** [গেঁহু, গেহুঁ] বি গম (গেহুঁর রুটি, গরম কোর্মা কালিয়া––নই)। {স. গধিূম; ফা. গন্দম ................ ; হি. গেহুঁ}

**গেঙানো, গেংগানো** ⇒ গোঙানো

**গেছো** [গেছো] বিণ ১ গাছ সংক্রান্ত। ২ বৃক্ষসমূহে সঞ্চরণশীল বা ভ্রমণশীল; গাছে গাছে থাকে এমন । ৩ গাছে চড়তে ভালবাসে এমন (গেছো মেয়ে)। ৪ পুরুষভাবাপন্ন; দুর্দান্ত; ডানপিটে। {বা. গাছ+উয়া>}

**গেজ** [গেজ্‌] বি অঙ্কুর; গেঁজ (তরু–গেজ তুল্য গাছ হৈব ভূমি হোতে––সৈআ)। {ফা. গজ}

**গেজো** [গ্যাজো] বি সুস্বাদু বা ভালো খাবার (শুকরের হাতে তুমি সপিআছ গেজা––শেফ)। {আ. গ়িয়া .......... }

**গেজেট** [গেজেট্‌] বি ১ সংবাদপত্র; newspaper (গেজেট করেছি পাঠ––রঠা)। ২ সরকারি ইস্তাহার; সরকারি ফরমানের বিবরণ। ২ (ব্য.) যার কাছে সর্বপ্রকার সংবাদ থাকে; যে যাবতীয় খবর সংগ্রহ করে এবং বলে বেড়ায় । {ই. gazette}

**গেঞ্জি, গঞ্জি** [গেন্‌জি, গো–] বি মেশিনে বোনা ছোট জামাবিশেষ; পুরুষের অন্তর্বাস। {ই. guernsey}

**গেট** [গেট্‌] বি ফটক; সদর দরজা; প্রবেশদ্বার। ই. gate}

**গেড়ে বসা** [গেড়ে বশা] ক্রি কায়েমি হয়ে বা অটল হয়ে বসা। {তুল. গি. গাঢ়না}

**গেণ্ডু, গেণ্ডুক** [গেন্‌ডু, –ক্‌] বি ভাঁটা; কন্দুক; বল; গোলক। {স. কন্দুক>পা. গেন্দুঅ>বা. গেণ্ডুক}

**গেণ্ডুয়া, গেন্দুক** [গেন্‌ডুয়া, গেন্‌দুক্‌] বি বন্দুক; বল; গোলক। {স. গেণ্ডুক}

**গেদা** [গ্যাদা] বি শিশু (কার জানি গেদা ছাড়িয়াছে দুধ দুদিন সে উপবাস––বআমি)। ❑ বিণ অল্পবয়স্ক। {স. গর্ভিত>গদ্দিঅ>}

**গেনু** [গেনু] ক্রি (পদ্য.) গমন করলাম; গেলাম। {গেলাম>}

**গেন্দা১** [গ্যান্‌দা] বি শিশুসন্তান; শিশুপুত্র। গেন্দী স্ত্রী. (গেন্দীটারে আধমরা কৈরা ফালাইছ––মুম)। {স. গর্বিত>গেদা>}

**গেন্দা২** ⇒ গাঁদা

**গেন্দুক** ⇒ গেণ্ডুয়া

**গেয়** [গেয়ো] বিণ ১ গান করার উপযুক্ত; গীতযোদ্য। ২ গাওয়া হয় এরূপ। {স. √গৈ+য(যৎ)}

**গেয়ান** [গেয়ান] বি জ্ঞান; বোধ; চৈতন্য। ~বোধ বি জ্ঞান–বোধ; রোধশোধ; জ্ঞানবুদ্ধি। {স. জ্ঞান>}

**গেরদ, গের্দ, গির্দ** [গের্‌দো, –, গি–] ১ বেষ্টন; আটক। ২ এলাকা; অঞ্চল (পাঁচ লক্ষ সামন্ত দিল্লী গের্দ্দে ছিল––রাম)। {ফা. গির্‌দ্‌ .............. }

**গেরন** [গেরোন্‌] বি গ্রহণ । {স. গুহণ}

**গেরবাজ, গেরোবাজ, গিরুবাজ** [গের্‌বাজ্‌, গেরো–, গিরু–] বি গৃহবাজ; ভালো জাতের পায়রাবিশেষ; লোটন পায়রা (খুব ডিগবাজি খেতে শিখেছিস। তুই আর জন্মে ছিলি গেরবাজ––প্রবি)। {স.গৃহ+ফা. বাজ}

**গেরস্ত, গেরস্থ, গেরস্থালী** ⇒ গৃহ

**গেরানি১** [গেরানি] বি গোরবিশেষ; গ্রহণী রোগ (আইল লোনা পানি, হইল গেরানী, অকারেতে লোক মরে––ফগ)। {স. গৃহ+বা. আনি}

**গেরানি২** [গেরানি] বি মহার্ঘতা; মূল্যাধিক্য; খাদ্যাভাব। {ফা. গেরানী ................ }

**গেরি** [গেরি] বিণ গৈরিক; গেরুয়া রঙের (গেরি মাটি)। {স. গৈরিক}

**গেরিলা, গেরিল্লা** [গেরিলা, –ল্‌লা] বি হানাদার সৈন্য; আক্রমণকারী; স্থলচর সৈন্য (আচমকা বাড়ির গেট খুলে কয়েকজন গেরিল্লা বাগানে ঢুকলো––সৈমুআ)। {ই. guerilla}

**গেরুবাজ** ⇒ গেরবাজ

**গেরুয়া** [গেরুয়া] বিণ গৈরিক বর্ণযুক্ত; গৈরিক বর্ণে রঞ্জিত (মাঝে মাঝে আবার গেরুয়া বসন পরত––নই)। ❑ বি গৈরিক বস্ত্র (গেরুয়া পরিহিত)। {স. গৈরিক>}

**গেরেপতার, গেরেপ্তার, গেরেফ্‌তার** ⇒ গ্রেপ্তার

**গেরো১** [গেরো] বি ১ বিপদ; ফের; আপদ। ২ কুগ্রহ; দুর্ভাগ্য। {স. গ্রহ>}

**গেরো২** ⇒ গিরা

**গেরোবাজ** ⇒ গেরবাজ

**গের্দ** ⇒ গেরদ

**গের্দা** ⇒ গিরদা

**গেল১** [গ্যালো] ক্রি ১ গমন করল । ২ প্রবেশ করল (ঘরে গেল)। ৩ শেষ বা সমাপ্ত হলো; মৃত্যু হলো (স্বর্গে গেল)। ৪ অতিবাহিত হলো; কাটল (দুঃখে জীবন গেল; দিন গেল)। ৫ বহির্গত বা উত্তীর্ণ হলো (সুচে সুতা গেলা না)। ৬ বিনষ্ট হলো (রাজার রাজ্য গেল)। ৭ ব্যয় হলো (উৎসবে অনেক টাকা গেল)। ৮ মুগ্ধ প্রলুব্ধ বা আকৃষ্ট হলো (মন গেল)। {স. গত>+বা. ইল্ল>}

**গেল২** [গ্যালো] বিণ যা চলে গেছে; বিগত; অব্যবহিত পূর্বের (গেল বছর, গেল হাটে)। {স. গত+বা. ইল্ল}

**গেল৩** [গ্যালো] অব্য ১ বিস্ময়প্রকাশক শব্দ (গেল যাঃ)। ২ ভীতি, হতাশা, দুশ্চিন্তা ইত্যাদি বোধক শব্দ (গেল গেল, ধর ধর)। {স. গত>+বা. ইল্ল>}

**গেলমান** ⇒ গিলমান্‌

**গেলা** (মব.) [গেলা] ক্রি গেল (গোয়ালিনী গেলো দধি বিকে––বচদা)। গেলান্ত, গেলান্তি, গেলি, গেলী (মবা.) ক্রি গেল; গমন করল (গেলান্তি সাগরে ––বচদা; গেলি কামিনী––বিপ)। {স. √গম্‌; বা. গেল>}

**গেলা, গিলা** [গেলা, গি–] ক্রি ‌১ গলাধঃকরণ করা। ২ পান করা (ঔষধ গেলা)। ৩ ভোজন করা; আহার করা (এবার বসে বসে গেল)। ৪ আত্মসাৎ করা; গ্রাস করা (অপরের বিষয় গেলা)। ❑ বি, বিণ উক্ত সকল অর্থে। গিলানো ক্রি ‌১ গলাধঃকরণ করানো। ২ ভোজন করানো। ৩ পান করানো। {স. নিগরণ>}

**গেলাপ, গেলাফ, গিলাফ** [গেলাপ্‌, –ফ্‌, গি–] বি ১ ওয়াড়; খোল (পুরাতন তম্বুরাটিতে গেলাপ পরাইয়া––রঠা)। ২ আচ্ছাদন; আবরণ (কাবার গেলাফের এক চুকরা বাহির করিয়া দিলেন––কাই)। {আ. গ়িলাফ্‌ ....................}

**গেলাস** ⇒ গ্লাস

**গেলেমান, গিলমান** [গেলেমান্‌, গিল্‌মান্‌] বি বেহেশতের সেবকবৃন্দ (বেহেশ্‌তে হুর গেলেমান বা স্বর্গে অপ্সরা কিন্নরী বলে কোন প্রাণী থাকলে––নই; স্বর্গের হুর গেলেমানগণ...ও অমরাত্মাগণের মুখে শুনিতে লাগিল হায় হোসেন ! হায় হোসেন––মীম)। {আ. গ়িলমান ............... }

**গেহ** [গেহো] বি গৃহ; আবাস; বাসস্থান (আনিনু এ হৈম গেহে––মদ)। {স. গৃহ>; স. গ+ √ঈহ্‌+অ; √গ্রহ+অ(অন্‌)}

**গেহুঁ** ⇒ গেঁহু

**গৈবি, গৈবী** ⇒ গায়েবি

**গৈরিক** [গোইরিক্‌] বি ১ গিরিমাটি। ২ রংবিশেষ; গেরুয়া রং (ঝাণ্ডায় তোমার গৈরিক ফোটে––সদ)। ৩ সোনা । ৪ গেরুয়া কাপড় । ❑ বিণ ১ পর্বতে উৎপন্ন। ২ গেরুয়া। {স. গিরি+ইক(ঠঞ্‌)}

**গৈরেয়** [গোইরেয়ো] বি ১ গিরিমাটি। ২ পর্বতে উৎপন্ন বস্তু। {স. গিরি+এয়(ঢক্‌)}

**গো১** [গো] বি ১ গরু; ধেনু; গাভী। ২ গো–জাতি। ৩ বৃষ; ষাঁড়। ৪ চক্ষু প্রভৃতি ইন্দ্রিয় (গোচর)। ৫ ধরণী; পৃথিবী (গোস্বামী)। ~ক্ষীর বি গরুর দুধ; গোদুদ্ধ। ~–খাদক বিণ গোমাংসভোজী। ~–গর্দভ বিণ, বি অজমূর্খ; নিরেট মূর্খ (অনেক গো–গর্দভ যে পরীক্ষায় পাস করিতেছে––রঠা)। ~গর্ভ বি গাভীর উদর (গোগর্ভে সমুৎপন্ন––ঈবি)। ~–গ্রাস বি ১ প্রায়শ্চিত্তের পর গরুর মুখে ঘাস দারে হিন্দু প্রথা। ২ গরুর মতো বড় গ্রাসে দ্রুত গলাধঃকরণ (গো–গ্রাসে গেলা)। ~গ্রাসী বিণ সর্বগ্রাসী (আজো খোলা আছে গোগ্রাসী তার হাঁ–যে––বুব)। ~ঘ্ন বিণ ১ গো হত্যাকারী; গো–ঘাতক। ❑ বি অতিথি। ~চন্দন বি গোরোচনা। ~চারণ বি গরু চরানো; গরুকে মাঠে নিয়ে গিয়ে তৃণাদি খাওয়ানো। ~দান বি হিন্দুদের মধ্যে ধেনুদানরূপ ধর্মকার্য। ~দোহনী, ~দোহিনী বি দুগ্ধ দোহনের পাত্র; দুধের কেঁড়ে । ~ধন বি গরুরূপ সম্পদ। ~বৎস বি বাছুর। ~– বেড়েন বি গরুকে প্রহার করার ন্যায় নির্দয় প্রহার। ~–বৈদ্য বি ১ গাভীর রোগের চিকিৎসক। ২ হাতুড়ে চিকিৎসক; quack । ~ব্রজ বি ১ গোষ্ঠ । ২ গোচারণ ক্ষেত্র। ~–ভাগাড় বি গরুর মৃতদেহ ফেলার স্থান। ~মূত্র বি চোনা। ~–মেধ বি প্রাচীন কালে হিন্দুদের গরুকে বলিদান দ্বারা অনুষ্ঠিত একপ্রকার যজ্ঞ; গোবধে নিষ্পন্ন যজ্ঞবিশেষ। ~যান বি গরুর গাড়ি। ~রক্ত বি গরুর রক্ত––হিন্দুবিশ্বাস অনুযায়ী গোহত্যা ব্রাহ্মণ হত্যার মতো গুরুতর অপরাধ (গোরক্ত–ব্রহ্মরক্তপাত)। ~রক্ষক বি রাখাল । ~ রসব বি ১ গরুর দুধ (গোরস সহিতে যেন না মিলএ তেল––দৌবা)। ২ গরুর দুধ থেকে প্রস্তুত ঘৃত ইত্যাদি। ~–শালা বি ১ গোয়াল । ২ গরু রাখার স্থান। ~স্থন বি ১ ওলান; গরুর স্তন (চলিতে দুলিছে শত গোস্তন পূর্ণশীতল রসে––সদ)। ২ চার–নরী হার। ~স্তনী বি গোস্তনের ন্যায় যে ফল; দ্রাক্ষাফল; আঙুর। {স. √গম্‌+ও (ডো)}

**গো২** [গো] অব্য সম্বোধনসূচক শব্দবিশেষ (সখী গো, হ্যাঁ গো)। {অগো, ওগো>}

**গোই** (ব্র.) [গোই] অক্রি গোপন করে (বসনে অঙ্গ সব গোই––বিপ)। {স. √গুপ্‌>বা. √গোপ্‌+ই, গোপি>}

**গোইন্দাগিরি** ⇒ গোয়েন্দা

**গোঁ** [গোঁ] বি জিদ (সমাজ তার নিজের গোঁ ছাড়ে না––প্রচৌ)। গোঁ গোঁ অব্য যন্ত্রণা; ক্রোধ প্রভৃতিজনিত কাতরানি বা অস্ফুট গর্জন । {ফা. গুংগ্‌ ..........., তুল. হি. গুংগা; অথবা, ধ্বন্যা.}

**গোঁজ** [গোঁজ্‌] বি খোঁটা; কীলক। ❑ বিণ বিরক্তি হেতু নির্বাক নিশ্চল ও গম্ভীর (তুফানি গোঁজ হয়ে রইল––অচিসে)। {তুল. হি. গোজা}

**গোঁজা, গুঁজা** [গোঁজা, গুঁ–] ক্রি ১ প্রবেশ করানো; পোঁতা। ২ নত করা (ঘাড় গোঁজা)। ৩ কোনো প্রকারে সামান্য আশ্রয় লাভ করা (মাথা গোঁজা)। ❑ বি ১ উক্ত অর্থে । ২ অন্য কিছুর ভিতর যা গুঁজে দেওয়া হয়। ৩ মেরামত কার্যের জন্য যা গুঁজে দেওয়া হয় (চালে খড় গোঁজা); গুঁজি। ৪ কোনো প্রকারে দেওয়া মিল; গোঁজামিল। ❑ বিণ গুঁজে দেওয়া হয়েছে এমন। ~মিল, ~মিলন বি ১ বাজে বুঝ দেওয়া মিল; যেন তেন প্রকারে মিল (দায়ে পড়িয়া মিলন গোঁজামিলন মাত্র––রঠা)। ২ ফাঁকি। {বা. গোঁজ+আ}

**গোঁট** ⇒ ঘোঁট

**গোঁড়** [গোঁড়্‌] বি নাভিতে বৃদ্ধিপ্রাপ্ত মাংসপিণ্ড বা পিণ্ডাকার উচ্চনাভি। {স. গাণ্ড>}

**গোঁড়া১** [গোঁড়া] বিণ উচ্চনাভিযুক্ত । গোঁড়ালেবু,গোঁড়ানেবু বি গোঁড়যুক্ত অতিশয় অল্পস্বাদ ও বৃহদাকার একজাতীয় লেবু; জামির । {স. গোণ্ড+বা. আ}

**গোঁড়া২** [গোঁড়া] বিণ ১ ধর্মমতে অন্ধবিশ্বাসী ও একগুঁয়ে, orthodox (ধর্মবিশ্বাসে গোঁড়া হলেও জাফর ছিলেন সর্ববিদ্যাবিশারদ––আম)। ২ অতিশয় সংরক্ষণশীল মনোভাবাপন্ন; প্রাচীনপন্থি; প্রচলিত মতবিশ্বাসে অতিশয় নিষ্ঠাবান। ৩ অন্ধভক্ত; প্রবল অনুরাগী। ৪ অত্যধিক পক্ষপাতী। গোঁড়ামি, গোঁড়ামো বি ১ ধর্মমত অন্ধবিশ্বাসের সঙ্গে ও একগুঁয়েভাবে অনুসরণ (গোঁড়া সমর্থক); ধর্মান্ধতা। ২ একান্ত রক্ষণশীলতা। ৩ অন্ধ ভক্তি। ৪ অত্যন্ত পক্ষপাত বা পক্ষপাতের আতিশয্য। {বা. গোঁড়+আ}

**গোঁৎ, গোঁতা, গোঁত্তা** [গোঁত্‌, গোঁতা, গোঁত্‌তা] বি ১ মাথা নিচু করে জলের মধ্যে বেগে প্রবেশের ভাব। ২ আকাশে বায়ুস্রোতে গুঁতা মারার ভঙ্গিতে কাত হয়ে হঠাৎ টাল খেয়ে নিচে নামার ভাব। ৩ মাথা নিচু করে মস্তকের দ্বারা ধাক্কা দেওয়া বা ঢুঁ দেওয়া (যুদ্ধের জন্যে এগিয়ে এসে হায়দরিকে এক গোঁত্তা বসিয়ে––অঠা)। ~ খাওয়া ক্রি হঠাৎ টাল খাওয়া বা ঘুরে পড়া (সাধের ঘুড়িটা গোঁৎ খেয়ে ––সুরা)। ~ মারা ক্রি মাথা কিছু নিচু করে বেগে বা টাল খেতে খেতে নিচে নামা। {আ. গ়ূত়াহ ............. (=ডুব)}

**গোঁপ** ⇒ গোঁফ

**গোঁফ, গোঁপ** [গোঁফ্‌, –প্‌] বি ওষ্ঠদেশের লোমসমূহ; মোচ; গুম্ফ; moustache । ~খেজুর বিণ অতিশয় অলস; অত্যন্ত কুড়ে (গুঁফের উপরে খেজুর পড়িয়া আছে অথচ সেটি মুখের মধ্যে টানিয়া লইবার কষ্ট স্বীকার করে না এমন অলস)। গোঁফে তা দেওয়া ১ ভবিষ্যৎ লাভের আশায় উৎফুল্ল হওয়া। ২ বিনা কাজে কেবল শৌখিনতা করিয়া কাটানো (বিবাহের পর হইতে গোঁফে তা দিয়া সে বেশ আরামে থাকিবে––রঠা)। {স. গুম্ফ}

**গোঁয়ানো, গোঙানো, গোঙ্গানো** (মবা.) [গোঁয়ানো, গোঙানো, গোঙ্‌গানো] ক্রি ১ কাটানো। ২ অতিবাহিত হওয়া (মিছে খেলায় দিন গোঁয়ান––রাম)। ৩ পশ্চাতে যাওয়া; অনুগমন করা (সকল লোক পশ্চাতে গোঁয়ায়––কৃও)। ৪ মিলে মিশে থাকা; বনিবনা হওয়া। ❑ বি ১ অতিবাহোন; যাপন; কাটানো । ২ অতিবাহিত; যাপিত। {স. গমন>}

**গোঁয়ার** [গোঁয়ার্‌] বিণ ১ অতিশয় জেদবিশিষ্ট; জেদি; একগুঁয়ে। ২ কাণ্ডজ্ঞানহীন; হোঁৎকা; rash; হঠকারী; উদ্ধত। ৪ দুঃসাহসী। ৫ অশিক্ষিত; অমার্জিত; অসভ্য। গোঁয়ার–গোবিন্দ বিণ, বি কাণ্ডজ্ঞানহীন হঠকারী একগুঁয়ে ও দুঃসাহসী; জেদি ও অত্যন্ত ক্রোধী (আমি পল্টনের গোঁয়ার–গোবিন্দ সেপাই)। ~তুমি, ~তমি, গোঁয়ার্তুমি, গোঁয়ার্তমি বি গোঁয়ারের কাজ; হঠকারিতা ও দুঃসাহসিকতার ভাব (গোঁয়ারতুমি করতে গেলেই মুশকিল বাধে––রঠা; এমনি একটি গোয়ার্তমি যেন তাঁকে পেয়ে না বসে––মোচৌ)। {উ. গঁয়ার ................ , হি. গাঁওয়ার}

**গোঁয়ারা, গোমরা** [গোঁয়ারা, গোম্‌রা] বি ১ মুহররমের তাজিয়া; হজরত ইমাম হাসান ও হজরত ইমাম হোসেনের কৃত্রিম শবাধার। ২ মুহররম উৎসব। {ফা. গোর ................. (=কবর) বহু. ................}

**গোঁসাই, গোসাই, গোসাঞি** [গোঁশাই, গোশাই, গোশায়িঁ] বি ১ প্রভু (কুমারের প্রান মাত্র রাখক গোসাই––সৈআ)। ২ জগদীশ্বর। ৩ বৈষ্ণব সম্প্রদায়ের গুরুবংশীয় ব্যক্তিদের উপাধি। ৪ বৈষ্ণব। ৫ হিন্দুদের মধ্যে স্বামী বা পূজনীয় ব্যক্তিদের বলা হয়। {স. গোস্বামী; গো=পৃথিবী, স্বামী=প্রভু}

**গোকর্ণ** [গোকর্‌নো] বি ১ অনামিকা ও অঙ্গুষ্ঠ বিস্তৃত করলে তাদের মধ্যে যে ফাঁক হয় তা। ২ গণ্ডূষ। ৩ অশ্বতর। ৪ সাপ। {স. গো+কর্ণ}

**গোকুল** [গুকুল্‌] বি ১ গরুর পাল। ২ গোষ্ঠ। ৩ যমুনা তীরের একটি গ্রাম; হিন্দু পুরাণোক্ত বৃষ্ণের বাল্য লীলাভূমি। গোকুলে বাড়া ক্রি কোনো অজ্ঞাত স্থানে লুকিয়ে শক্তি বৃদ্ধি করা। গোকুলের ষাঁড় বিণ, বি স্বেচ্ছাচারী, যথেচ্ছাচারী, ও অনিষ্টকারী। {স. গো+কুল}

**গোক্ষীর** ⇒ গো

**গোক্ষুর** [গুক্‌খুর্‌, গুখুর্‌] বি ১ একজাতীয় কাঁটাগাছ। ২ গরুর খুর । ৩ গোখরো সাপ । গোক্ষুরা, গোখুর, গোখরা, গোখরো বি বিষধর সর্পবিশেষ যার ফণায় গরুর ক্ষুরের চিহ্ন আছে। গোখুরা বাঁধন বি সাপের গায়ের ছাপের অনুকরণে বেত্রবন্ধন (ফুস্যির সাথে রাঙতা জড়ায়ে গুখুরা বাঁধনে আঁটি–জউ)। {স. গো+ক্ষুর}

**গো–গর্দভ, গোগর্ভ** ⇒ গো

**গোগাল** [গোগাল্‌] বি কালি (তাদের অনেকেরই চোখে ‘গোগাল’ পড়ে গেছে––নই)। {আঞ্চ.}

**গোগালচি** [গোগাল্‌চি] বি ঝুঁটি (গোড়ার গোগালচির মত আমার সামনের লম্বা চুলগুলো ধরে দমাদম প্রহার––নই) ।

**গোগ্রাস, গোগ্রাসী** ⇒ গো

**গোঙরানি, গোংরানি** [গোঙ্‌রানি] বি গোঁ গোঁ শব্দ; ক্রুদ্ধ চাপা গর্জন (ঝড়ের গোঙরানিতে––অঠা)। {ধ্বন্যা.}

**গোঙানো, গোঙ্গানো** [গোঙানো, গোঙ্‌গানো] ক্রি ১ গোঁ গোঁ ধ্বনি করা। ২ গোঁ গোঁ শব্দে গোঙাতে গোঙাতে কাঁদা। গোঙানি, গোঙ্গানি বি। {ধ্বন্যা.}

**গোচ** ⇒ গোছ

**গোচর** [গোচর্‌] বি ১ ইন্দ্রিয়গাহ্য বিষয় । ২ (জ্যোশা) দৃষ্টি বা প্রভাবের ক্ষেত্র (শনির গোচর শুদ্ধি)। ৩ অবগতি; জ্ঞান (গোচরে আনয়ন)। ৪ জ্ঞাতসার (অগোচর)। ৫ গোচারণক্ষেত্র। ❑ বিণ প্রত্যক্ষ; সাক্ষাৎ বিষয়ীভূত (কর্ণগোচর)। {স. গো+চর}

**গোচারণ, গো–চন্দন** ⇒ গো

**গোছ, গোচ** [গোছ্‌, –চ্‌] বি ১ গুচ্ছ; স্তবক; আঁটি; (পানের গোছ)। ২ রকম; ধরন (দারাজ গোছের একটা কিছু––নই)। ৩ সুব্যবস্থা; শৃঙ্খলা (কাজের গোছ)। ৪ হাঁটুর নিচের ও গোড়ালির উপরের অংশ। গোছগাছ বি বিন্যাস; সাজানো; শৃঙ্খলার সঙ্গে স্থাপন । {স. গুচ্ছ}

**গোছল** ⇒ গোসল

**গোছা** [গোছা] বি ১ গুচ্ছ; থোকা (নোটের গোছা)। ২ হাঁটুর নিচের ও গোড়ালির উপরের অংশ। ~গোছা বি পুঞ্জ পুঞ্জ; রাশীকৃত; থোকা থোকা; গুচ্ছ গুচ্ছ (কেবল গোছা–গোছা অশথপাতায়––অঠা)। {স. গুচ্ছ}

**গোছানো, গুছানো, গুছনো** [গোছানো, গু–, গুছনো] ক্রি ‌১ সাজানো; শৃঙ্খলার সঙ্গে স্থাপন করা; সুবিন্যস্ত করা (ঘর গোছানো)। ২ সংস্থান বা ব্যবস্থা করা। ৩ হাসিল বা সম্পন্ন করা (কাজ গোছানো)। ❑ বি, বিণ উক্ত সকল অর্থে। {স. গুচ্ছ>বা. গোছ+আনো}

**গোছালো** [গোছালো] বিণ ১ সুবিন্যস্ত; সাজানো; শৃঙ্খলার সঙ্গে স্থাপিত (গোছালো ঘর)। ২ সুশৃঙ্খলভাবে কাজ করে এমন। ❑ বি হিসাব করে কাজ করে যে; সুশৃঙ্খল হিসাবি (গোছালো ব্যক্তি)। {স. গুচ্ছ>বা. গোছ+আলো}

**গোজা** [গোজা] বি কুব্জ; কুঁজা; বক্রপৃষ্ঠ; গোঁজা; নত (মওলনা সাহেব রুকু যাওয়ার মত গোজা হইয়া––আমআ)। {স. কুব্জ>কুঁজা>গোজা}

**গোট১, গোঠ** [গোট্‌, –ঠ্‌] বি স্ত্রী লোকের কোমরের অলঙ্কারবিশেষ; মেখলা; কটিভূষণ; কিঙ্কিনী; girdle (গোট পড়েছে অপরাজিতা––মোম)। {স. কটিত্র>কটি> অথবা, স. গুটিক>গুটি>}

**গোট২** [গোট্‌] বি ১ আস্ত। ২ এক; গুটি। ~গাট ক্রিবিণ ১ আস্ত আস্ত; গোটা গোটা। ২ একে একে; গুটি গুটি । গোটে গোটে ক্রিবিণ একে এক; ক্রমে ক্রমে; এক এক করে (রাজপুত্র হাসিয়া উড়ান, গোটে গোটে ধনুকের বাণ ফুরান––দমি)। {স. গোষ্ঠী>গোটা/অথবা, স. এক>প্রা.এক্ক+টা>গোটা}

**গোটা** [গোটা] বিণ ১ অখণ্ড; আস্ত (ইরানে ও বাহরায়েনের মাঝখানে যে রহিয়াছে গোটা পারস্য উপসাগর––শামা)। ২ সংখা নির্দেশক টি, টা, কেবল (এক গোটা)। ~কতক, ~কত, ~ কয়েক বিণ সামান্য কয়েকটি (গোটা কতক কথা জিজ্ঞাস্য আছে––বচ)। ~ গোটা বিণ আস্ত আস্ত। ~সিদ্ধ বি অভঙ্গ মাষকলাই ইত্যাদি সিদ্ধ। {স. গোষ্ঠক>গোটা/ অথবা, স. এক>প্রা. এক্‌ক+টা>গোটা}

**গোটা২** [গোটা] বি গুঁড়া; বিশেষত বিবিধ মশলার চূর্ণ । গোটার মশলা বি বিবিধ মশলার মিশ্রণ যা ভেজে গুঁড়া করে ব্যঞ্জনাদিতে ব্যবহার করা হয় । {স. গুণ্ডি>গোটা/ অথবা, স. কুট্টিত>কোটা>গোটা}

**গোটা৩** [গোটা] বি ১ ছোটো ছোটো ফল। ২ বিষফল (সাধ করিয়া খাই পিরীত গাছের গোটা––পুগী)। ~ নাল বি ১ গাঁজলা; লালাস্রাব (বালিসটে ময়লা তাতে আবার তোমার গোটানালে রাতদিন রসবতী––দীমি)। ২ ফেনা; বিষফল ওল লঙ্কা ইত্যাদি মুখে দিলে মুখে যে গাঁজলা ওঠে (জিভ চার আঙ্গুল বেড়িয়ে পড়ে মুখে গোটানাল ভাঙ্গছে––অঠা)। {স. গোষ্ঠ>}

**গোটা৪** [গোটা] বি সোনা রুপার জরি। {হি. গোটা}

**গোটানো** ⇒ গুটানো

**গোটিক** [গোটিক্‌] বিণ একটিমাত্র; গুটি; এক (কোটিতে গোটিক হয়––চদা)। {বা. গুটি+এক}

**গোঠ১** [গোঠ্‌] বি ১ গবাদি পশুর চারণভূমি বা ঘাস খাওয়ার স্থান; গোষ্ঠ; বাথান; গোচারণভূমি। ২ গোয়াল (গাই বাছুর সব ফিরে আসছে মাঠের ধার দিয়ে নদীর পার দিয়ে নিজের গোঠে––অঠা)। {স. গোষ্ঠ>}

**গোডিম** [গোডিম্‌] বি ১ ডিম থেকে বের হওয়ার পর যে অবস্থা । ২ শিশুর জন্মের পর থেকে ছয় মাস বয়স পর্যন্ত কাল। {গুডিম; স. গুদ (মল নির্গমনের পথ)+ডিম্ব>}

**গোড়; ঘোড়** [গোড়্‌, ঘোড়্‌] বি ১ মূলদেশ; গোড়া। ২ চরণ; পা। ৩ গোড়ালি (গুড়–ঘুড়ো–তোলা খড়ম––অঠা)। ~তোলা বিণ উঁচু গোড়ালিযুক্ত; উঁচু হিলওয়ালা (গোড়–তোলা জুতা)। গোড়ে গোড় দেওয়া––১ পায়ের সঙ্গে পা মিলানো। ২ পদাঙ্ক অনুসরণ করা । ৩ মতে সম্মতি দেওয়া; পোঁ ধরা; মোসাহেবি করা; চামচে হওয়া। {স. ঘুট, ঘুটিকা>}

**গোড়া** [গোড়া] বি ১ মূলদেশ; মূল (গাছের গোড়া, কাজের গোড়া)। ২ নৈকট্য; সন্নিধান (দোর–গোড়া)। ৩ ভিত্তি; ভিত্তিমূল (গোড়া পত্তন করা)। ৪ আদি; সূত্রপাত (গোড়া থেকে শুরু করা)। ৫ মূল কারণ; জড় (নষ্টের গোড়া)। ~ কেটে আগায় পানি/জল ঢালা––কারো সর্বনাশ করে পরে কপট সহৃদয়তা দেখিয়ে তার যৎসামান্য উপকারের নিষ্ফল চেষ্টা করা। ~গুড়ি ক্রিবিণ ১ সর্বারম্ভে সর্বপ্রথমে গোড়াগুড়ি আর কয়জন জানে)। ২ প্রথম বা আরম্ভ থেকে (বিষয়টার গোড়াগুড়ি জানা আছে)। ❑ বি সূচনা; আরম্ভ; আদি; প্রথম (গাড়াগুড়ি থেকে বলো)। ~য় গলদ––মূলেই দোষ বা ভুল; সূচনাতেই ত্রুটি । {স. গুল্‌ফা>বা. গোড়+আ}

**গোড়ানো, গুড়ানো** [গোড়ানো, গু–] বি গুটানো (তারক বানর তাদের পাছেতে লুঙ্গুল গোড়ায়––অঠা)। {স. √গুণ্ড্‌>+আনো}

**গোড়ালেবু, গোড়ানেবু** [গোড়ালেবু, –নেবু] বি এক প্রকার তীব্র অম্লস্বাদযুক্ত লেবু । {গোড়া+লেবু, নেবু}

**গোড়ালি** [গোড়ালি] বি গুল্‌ফ, গাদমূল; পাদমূলের পশ্চৎ অংশ [মনসার গায়ে লাগে গোড়ালির পানি––ক্ষেদা)। {গোড়+আলি}

**গোড়ে** [গোড়ে] বি সুন্দর করে গাঁথা ফুলের মোটা মালা । {গড়িয়া>(কলকাতার এ স্থানে এ ধরনের মালা পাওয়া যেত)}

**গোণা** ⇒ গনা

**গোণী** [গোনি] বি থলে; বস্তা (গলদেশে বালুকাপূর্ণ গোণী বদ্ধ করিয়া, নদীতে নিক্ষিপ্ত করাইলেন––ঈবি)। {স. গুণ>}

**গোতম** ⇒ গৌতম

**গোতা, গোত্তা, গোপ্তা** [গোতা, গোত্‌তা, গোপ্‌তা] বি মাথা নিচের দিকে এই অবস্থায় (ঘুড়ির মতো পাক খেয়ে) সবেগে পতন (বেয়াড়া ঘুড়ির মতো গোত্তা খেয়ে সেদিকে ঢুঁ দিলুম––সৈমুআ)। {আ. গ়ুত়া ............... }

**গোত্র১** [গোত্‌ত্রো] বি ১ বংশ; কুল। ২ (হিন্দুদের ) বংশপ্রবর্তক ঋষির সন্তান–পরম্পরা বা ঋষিপ্রবর্তিত বংশ (ভরদ্বাজ গোত্র)। ৩ সম্প্রদায় । ~জ বিণ একই গোত্রভুক্ত; জ্ঞাতি; সগোত্র (পিকিং থেকে প্যারিস পর্যন্ত মানুষ মাত্রই এক গোত্রজ––প্রচৌ)। {স. √গু+ত্র}

**গোত্র২** [গোত্‌ত্রো] বি পর্বত। ~প্রধান বি পর্বতশ্রেষ্ঠ হিমালয়। ~ভিৎ, ~ভিদ বি বজ্রদ্বারা পর্বত বিদীর্ণকারী হিন্দুদেবতা ইন্দ্র। {স. গো+√ত্রৈ+অ(ক)}

**গোদ** [গোদ্‌] বি রোগবিশেষ যাতে পা ফুলে যায়; শ্লীপদ। গোদের উপর বিষফোড়া––বিপদের উপর বিপদ (কাহারো কাহারো গোদের উপর বিষফোড়া অবস্থা––মাউ)। {স. গোদ (মস্তিষ্ক, সম্ভবত তা থেকেই মাথার মতো মোটা অর্থে অর্থান্তর}

**গোদা** [গোদা] বিণ ১ গোদযুক্ত (আকাশে সরষে ফোটে, গোদা ঠ্যাং লাফিয়ে ওঠে––নই)। ২ স্থূল; মোটা (গোদা জাম)। ❑বি ১ বানর–দলপতি; বানর–প্রধান। ২ (মন্দ অর্থে) প্রধান লোক; দলপতি; নায়ক (পালের দোগা শ্রীমান্‌ বজ্রনাথ বিদ্যারত্ন খুড়––ঈবি)। ~ পায়ের লাথি ––বাইরে দেখতে ভয়ঙ্কর হলেও কার্যত তেমন নয় । {বা. গোদ+আ}

**গো–দান, গো–দোহনী, গো–দোহিনী** ⇒ গো

**গোদাবরী** [গোদাবোরি] বি দক্ষিণ ভারতের একটি নদী। {স. গো+ √দা+বর+ঈ(ঙীপ্‌)}

**গো–ধন** ⇒ গো

**গোধা, গোধিকা** [গোধা, গোধিকা] বি গোসাপ; গুই সাপ। {স. √গুধ্‌+অ(ঘঞ্‌)+আ, +ই(ইন্‌)+ক(কন্‌)+আ}

**গোধুম, গোধূম** [গোদুম্‌] বি গম (গোধূম ক্ষেতের ভিড়ে––জীদা)। ~চূর্ণ বি আদা; ময়দা । {ফা. গনদুম্‌ .............. , স. √গুধ্‌+উম}

**গোধূলি** [গোধুলি] বি সন্ধ্যাবেলা; সায়ংকাল; সূর্যাস্ত কাল; যখন গরুর পাল ধূলি উড়াইয়া গৃহে ফেরে (গোধূলির লাল রং তখন আকাশে)। {স. গো+ধূলি}

**গোনা১** [গোনা] ক্রি গণনা করা; হিসাব করা। ❑ বি, বিণ উক্ত অর্থে । গাঁথা বিণ কাঁটায় কাঁটায় মাপা বা হিসাব করা; গোনা–গুনতি। ~ গুনতি বিণ ১ নির্দিষ্টসংখ্যক বা নিতান্ত গোনা–গুনতি––মব) । ২ কমও নয় বেশিও নয়; ঠিক ঠিক । {স. গণনা>}

**গোনা২, গোনাহ, গোনাহ্‌** ⇒ গুনা১

**গোপ** [গোপ্‌] বি ১ গোরক্ষক; গোয়ালা; ঘোষ। ২ গোয়ালা জাতি। ৩ রাজা; ভূপ । ৪ ভূম্যধিকারী। ৫ হিন্দুদের ঘোষ সম্প্রদায়ের ব্যক্তিদের উপাধিবিশেষ। ~কন্যা, ~বালা বি গোপজাতীয় কন্যা। ~বধূ বি গোপ–পত্নী; গোপনারী। ~বল্লভ বি ১ হিন্দু পুরাণোক্ত কৃষ্ণ। ❑ বিণ গোপীদের প্রিয়। {স. গো+√পা+অ(ক)}

**গোপত** (মবা.) [গোপতো] বিণ গুপ্ত; লক্কায়িত; অগোচর (দেখিতে গোপত রূপ ভাবিতে বিষম––সৈআ)। {স. গুপ্ত>}

**গোপথ** [গোপথ্‌] বি যে পথে গরু চলে; গরুর চলাচলের দ্বারা তৈরি পথ । {স. গো+পথ}

**গোপন** [গোপোন্‌] বি কাউকে না জানানো; লুকানো। ❑ বিণ গুপ্ত; গোপনীয়; অপ্রকাশিত (গোপন রাখার যোগ্য এমন। ২ অপ্রকাশ্য। {স. √গুপ+অন}

**গোপা** [গোপা] বি ১ গোপকন্যা। ২ শাক্যসিংহের পত্নী। {স. গোপ+আ}

**গোপাঙ্গনা** [গোপাঙ্‌গনা] বি গোপ কুলবধূ; গোয়ালিনী; গোপনারী। {স. গোপ+অঙ্গনা}

**গোপাল১** [গোপাল্‌] বি ১ গোরক্ষক; রাখাল; গোয়ালা। ২ হিন্দু পুরাণোক্ত শ্রীকৃষ্ণের বালক বয়সের নাম। ৩ রাজা। ৪ পাল বংশের প্রথম রাজা। ৫ আদুরে সন্তান। গোপালক বি গোয়ালা। ~–কাছা বিণ গোপালের ন্যায় কাছাবিহীন বা মুক্ত কচ্ছ (উল ঝলুল পায় গোপাল–কাছা হইয়া––নই)। গোপালন বি গরুর প্রতিপালন; গরুর সেবা বা পরিচর্যা। {স. গো+পাল}

**গোপাল২** [গোপাল্‌] বি গরুর পাল। {স. গো+পাল}

**গোপালভোগ** [গোপাল্‌ভোগ্‌] বি কার্তিক মাসে শুক্লাষ্টমী তিথি; উক্তি তিথিতে হিন্দুদের পালনীয় ব্রত ও পূজা। {স. গোপ+অষ্টমী}

**গোপিকা, গোপিনী, গোপী** [গোপিকা, গোপিনি, গোপি] বি গোয়ালিনী; গোপনারী; গোপবধূ। গোপিনীবল্লভ, গোপীজনবল্লভ বি হিন্দু পুরাণোক্ত কৃষ্ণ। গোপীচন্দন বি কৃষ্ণের লীলাস্থল বৃন্দাবনের ইষৎ পীত মৃত্তিকা; বৈষ্ণবদের অঙ্কনযোগ্য তিলক মাটি। {স. গোপ+ঈ(ঙীপ্‌)>গোপী, +ক(কন্‌)+আ(টাপ্‌), ইন্‌(ইনি) + ঈ(ঙীপ্‌)}

**গোপিত** [গোপিতো] বিণ ১ গুপ্ত; লুক্কায়িত। ২ রক্ষিত। {বা. √গোপি+ত(ক্ত)}

**গোপিনী, গোপী, গোপীজনবল্লভ, গোপীচন্দন** ⇒ গোপিকা

**গোপীযন্ত্র, গুপীযন্ত্র** [গোপিজন্‌ত্র, গু–] বি এক তারযুক্ত এক প্রকার বাদ্যযন্ত্র। {গোপী+যন্ত্র}

**গোপুর** [গোপুর] বি ১ মন্দিরদ্বার (মন্দিরের গোপুর ও প্রাচীর সেখানেও শক্তিমান শিল্পীরা কাজ করছে––অঠা)। ২ নগর–তোরণ; নগর–দ্বার। {স. √গুপ্‌+উর(উরচ্‌)}

**গোপ্তব্য, গোপ্য** [গোপ্‌তোব্‌বো, গোপ্‌পো] বিণ ১ গোপনীয়; অপ্রকাশ্য; গোপন করার যোগ্য। ২ রক্ষণীয়; রক্ষণযোগ্য। {স. √গুপ্‌+তব্য, য(ণ্যৎ)}

**গোপ্তা১** (–প্ত্‌) [গোপ্‌তা] বিণ রক্ষক; রক্ষাকর্তা। গোপ্ত্রী স্ত্রী.। {স. √গুপ্‌+তৃ(তৃচ্‌)}

**গোপ্তা২** ⇒ গোতা

**গোপ্য** ⇒ গোপ্তব্য

**গোফা** [গোফা] বি ১ গুহা। ২ সাধনার নির্জন স্থান; নির্জন সাধন–স্থান। {স. গুহা>}

**গোবৎস** ⇒ গো

**গোবদা, গোব্দা** [গোব্‌দা] বিণ ১ অশোভন ধরনের স্থূল; বেমানান মোটা; মাংসল। ২ ফোলা। {তুল. হি. গব্‌দা}

**গোবর** [গোবোর্‌] বি গো–বিষ্ঠা; গোময়। ~–গণেশ বি, বিণ হাঁদা; অকর্মণ্য ও স্খূলবুদ্ধি। ~–গাদা বি ১ গোবরের স্তূপ। ❑ বিণ অন্তঃসারশূন্য (গভীর গবেষণা করেও তার গোবর–গাদা মগজে এর কারণটা আর সেঁদোয় না––নই)। ~ ছাড়া বি পানিতে গোলা গোবরের ছিটা। ~–ভরা বিণ ১ অসার; অন্তঃসারশূন্য। ২ সম্পূর্ণ বুদ্ধিহীন। গোবরে পদ্মফুল––হীন–অবস্থাজাত মহৎ ব্যক্তি; নীচকুলজাত গুণবান ব্যক্তি। {স. গোমল>; স. গোবিট্‌>}

**গোবরাট, গোবরাঠ** [গোব্‌রাট্‌, –ঠ্‌] বি দরজার বা জানালার চৌকাঠের নিচের কাঠ। {স. গর্ভকাঠ>}

**গোবর্ধন, গোবর্দ্ধন** [গোবোর্‌ধন্‌] বি ১ বৃন্দাবনের একটি পাহাড়ের নাম। ২ বৃহৎ স্তূপ (মিঠে কড়া ভ্যালসা অম্বরি ও ইরানি তামাকের গোবর্দ্ধন হয়েছে––কাসি)। ~ধারী বি হিন্দু পুরাণোক্ত কৃষ্ণ। {স. গো+ √বৃধ্+অন}

**গোবাঘ, গোবাঘা** [গোবাঘ্‌, –ঘা] বি ১ যে বাঘ গরু শিকার করে। ২ নেকড়ে বাঘ। ৩ চিতা বাঘ । ৪ হায়েনা । {গো+বাঘ}

**গোবিন্দ** [গোবিন্‌দো] বি (হিন্দু পুরাণোক্ত) কৃষ্ণ; বিষ্ণু। {স. গো+√বিদ্‌+অ(শ)}

**গোবুচন্দ্র** ⇒ গবুচন্দ্র

**গোবেচারা, গো–বেচারি, গো–বেচারী** [গোবেচারা, –রি, –] বিণ নিরীহ; শান্তশিষ্ট; নির্বিরোধ ভালো মানুষ । {স. গো+ফা. বেচারাহ .............. }

**গো বেড়েন** ⇒ গো

**গোবৈদ্য** ⇒ গো১

**গোব্দা** ⇒ গোবদা

**গো–ব্রজ** ⇒ গো

**গো–ভাগাড়** [গোভাগাড়্‌] বি গরু মারা গেলে যে স্থানে ফেলে দেওয়া হয়। {স. গো+বা. ভাগাড়}

**গো–মক্ষিকা** [গোমোক্‌খিকা] বি যে মাছি গরুকে দংশন করে; কুকুরে মাছি; ডাঁশ। {স. গো+মক্ষিকা}

**গোমড়া** [গোম্‌ড়া] বিণ ১ বিষণ্ন; মলিন; অপ্রসন্ন। ২ গুমট; মেঘাচ্ছন্ন (ওপরের আকাশটুকুর মুখ গোমড়া––অচিসে)। {ফা. গুমরাহ্‌ ................... }

**গোমতল্লাশ, গোমতল্লাস** [গোম্‌তল্‌লাশ্‌] বি নিখোঁজ জিনিসের খোঁজকরণ; গুপ্ত জিনিসের সন্ধান (আমরা এখানে গোমতল্লাস করিব––প্যামি)। {ফা. গুম্‌+তলাশ ............... }

**গোমতী** [গোমোতি] বি নদীবিশেষ। {স. গো+মৎ(মতুপ)+ঈ(ঙীপ্‌)}

**গোময়** [গোময়্‌] বি ১ গো–বিষ্ঠা; গোবর। ২ অসার পদার্থ; সারহীন বস্তু (মাথায় যে মস্তিষ্কের পরিবর্তে এতটা গোময় থাকিতে পারে––রঠা)। ~লিপ্ত বিণ গোবর দ্বারা নিকানো (গোময়লিপ্ত পরিচ্ছন্ন অঙ্গনের এক পার্শ্বে––রাব)। {স. গো+ময়(ময়ট্‌)}

**গোমরা** ⇒ গোঁয়ারা

**গোমরাহ** ⇒ গুমরাহ

**গোমরাহি** [গোম্‌রাহি] বি বিপথগমন । {ফা. গুম্‌রাহী ................ }

**গোমসা** [গোম্‌শা] বিণ ১ গম্ভীর; নির্বাক; অপ্রফুল্ল; বিষণ্ন; গম্ভীর (মুখটা কেমন গোমসা দেখাচ্ছে না––অঠা)। ২ গুমট; মেঘাচ্ছন্ন। {গুম্‌+সা}

**গোমস্তা, গমস্তা** [গোমোস্‌তা] বি ১ তহসিলদার; যে কর্মচারী খাজনা আদায় করে; খাজনা আদায়কারী ব্যক্তি। ২ জমিদার বা মহাজনের পাওনার তাগিদদার বা আদায়কারী। ৩ প্রতিনিধি । {ফা. গুমাশতাহ ............... }

**গোমায়ু** [গোমায়ু] বি শৃগাল; শিয়াল । {স. গো+√মি+উ(উণ্‌)}

**গোমুখ** [গোমুখ্‌] বি ১ গরুর মুখ। ২ গরুর মুখের আকারের বাদ্যযন্ত্র। ৩ হিন্দুদের জপমালার ঝুলি। ৪ হিন্দুদেবতা শিবের অনুচরবিশেষ; প্রথম বিশেষ। ❑ বিণ গরুর মুখাকৃতিযুক্ত। {স. গো+মুখ; বহু.}

**গোমুখী** [গোমুখি] বি ১ হিমালয়স্থ গোমুখাকৃতি গহ্বর যার মধ্য দিয়ে গঙ্গানদী প্রবহমান। ২ হিন্দুদের জপমালার ঝুলি। {স. গো+মুখ+ঈ; বহু.}

**গোমূত্র** ⇒ গো

**গোমূর্খ, গোমুখ্যু** [গোমুর্‌খো, –মুক্‌খু] বিণ গণ্ডমূর্খ; নিরেট মূর্খ; বর্ণজ্ঞানহীন। {স. গো+মূখ}

**গোমে গোমে** ⇒ গুম১

**গোমেদ** [গোমেদ্‌] বি ১ কমলা রঙের মণিবিশেষ (রবির কিরণ ছড়ায় তরল গোমেদ মাণিক মনঃশিলায়––সদ)। ২ বৈদুর্য মণি। {স. গো+√ম্‌+অ; ৬তৎ.}

**গোমেধ** [গোমেধ্‌] বি হিন্দুদের বৈদিক যজ্ঞবিশেষ; গো–বলি দ্বারা নিষ্পন্ন যজ্ঞ। {স. গো+মেধ; বহু.}

**গোযান** [গোজান্‌] বি গরুর গাড়ি; গো–শকট। {স. গো+যান; ৬তৎ.}

**গোয়** [গোয়ো] (ব্র.) ক্রি কাটায়; অতিবাহিত করে। ২ গোপন করে। {স. √গম্‌}

**গোয়াল১, গোহাল** [গোয়াল্‌, –হা–] বি গরুর ঘর; গোশালা; গো–গৃহ। {স. গোশালা>গোআল, গোহাল (আ স্থানে য়–শ্রুতি)}

**গোয়াল২, গোয়ালা, গয়লা** [গোয়াল, –লা, গয়্‌লা] বি ১ দুগ্ধ ব্যবসায়ী । ২ গোপালক; গোপ । গোয়ালিনী, গয়লানি স্ত্রী.। নামে গোয়ালা কাঁজি ভক্ষণ––১ গোয়ালা হয়েও দুধের পরিবর্তে আমানি খায়। ২ নামসর্বস্ব অসার; কাজের লোক নয় যে। {স. (য়–শ্রুতির ফলে); গোপালক>}

**গোয়েন্দা** [গোয়েন্‌দা] বি গুপ্তচর । ~গিরি বি ১ গোয়েন্দা পেশা। ২ গুপ্তচরবৃত্তি; গোয়েন্দার কাজ । {ফা. গোয়িন্দাহ .................... }

**গোর১** [গোর্‌] বি কবর; সমাধি; মৃতদেহ মৃত্তিকা নিম্নে প্রোথিতকরণ (মস্ত ভারী গোলা হয়তো ট্রেঞ্চের সামনেটায় পড়ে আমাদের দু’জনাকেউ গোর দিয়ে দেবে––নই) । ~–আজাব বি ১ মৃতদেহ সমাহিত হওয়ার পর ফেরেশতাদের দ্বারা পাপের কঠিন শাস্তি; কবরের যন্ত্রণা। ২ ভীষণ যন্ত্রণা; প্রচণ্ড কষ্ট (যেন এ গোর–আজাব––ফআ)। ~ দেওয়া ক্রি দাফন করা; মৃতদেহ কবরস্থ করা। ~স্তান, ~স্থান বি কবরস্থান; সমাধিক্ষেত্র। গোরে যাওয়া ক্রি মারা যাওয়া; মরা; ইন্তেকাল করা। {ফা. গোর ............... }

**গোর২** [গোর্‌] বিণ গৌরবর্ণ; সুন্দর; ফরসা। গোরি (ব্র.) বিণ ১‌ গৌরাঙ্গী। ২ সুন্দরী। ৩ রাধা। {স. গৌর}

**গো–রক্ত, গোরক্ষক** ⇒ গো

**গোরখ** [গোরখ্‌] বি সন্ন্যাসীবিশেষ; নাথপন্থি (কেহ গোরখের বেশ কেহ মহেশ্বর––সৈআ)। ~নাথ, গোরক্ষনাথ বি নাথসম্প্রদায়ের প্রসিদ্ধ গুরু। {স. গোরক্ষ>}

**গোরবত, গুরবত** [গোরবত, গু–] বি দারিদ্র (আমি গরিব কথায় দুনিয়াবী গোরবৎ বুঝাই নাই–আমআ)। {আ. গ়ুরবাহ .................}

**গোরস** ⇒ গো১

**গোরস্তান, গোরস্থান** ⇒ গোর

**গোরা** [গোরা] বিণ ১ গৌরবর্ণ; ফরসা; সুন্দর (কালা গোরা সাওলা বরণ––সৈহা)। ২ শ্বেতাঙ্গ (গোরা সৈন্য)। ৩ শ্রীচৈতন্য; গৌরাঙ্গ। ৪ পাশ্চাত্যদেশবাসী; শ্বেতকায় ইউরোপীয় (জাহাজ জাহাজ গোরা আসতে লাগল––কাসি)। ৫ ইউরোপীয় সৈন্য (কার মৃদুবাণী ছাপাইয়া ওঠে গর্বী গোরার ভেরী––সদ)। গোরার বাদ্য বি ইউরোপীয় বাজনা; বিলাতি ব্যান্ডপার্টির বাজনা। {স. গৌর>}

**গোরাচাঁদ** [গোরাচাঁদ] বি গৌরাঙ্গ; শ্রীচৈতন্য। {স. গৌরচন্দ্র>}

**গোরাপ** (মবা.) [গোরাপ্‌] বি এক জাতীয় নৌকা (সলুপা নানান ভাঁতি শাছুয়া গোরাপ পাঁতি জালিয়া ভাঁউরি নানা রঙ্গ––সৈআ)। {অমূ.}

**গোরু, গরু (**অপ্র.) [গোরু] বি ১ গোজাতি। ২ বৃষ; ষণ্ড (গোরুর গাড়ি––রঠা)। ৩ গাভী ; গাই । ৪ (ব্য.) নির্বোধ ব্যক্তি; মূর্খ লোক। ~–খোঁজা করা ––গরু হারিয়ে গেলে যেমন মাঠ–জঙ্গল সর্বত্রই খুঁজতে হয় সেইরূপ সন্ধান করা; সর্বত্র সন্ধান করে বের করার চেষ্টা । ~চোর বি ১ গরুহরণকারী। ২ নীচ কার্য করার জন্য যে সমস্ত জ্বালাযন্ত্রণা মুখ বুঝে সহ্য করে। ৩ নিপীড়ন বা লাঞ্ছনার ভয়ে এস্ত থাকে এরূপ লোক; ভীরু স্বভাবের। ❑ বি, বিণ (গালি) অত্যন্ত ইতর লোক। ~ মেরে জুতো দান ১ গুরুতর পাপের প্রায়শ্চিত্তস্বরূপ সামান্য পুণ্য করা; বড় অপরাধের পর যৎসামান্য দানের প্রস্তাব। {স. গোরূপ>}

**গোরোচনা** [গোরোচোনা] বি উজ্জ্বল পীতবর্ণ দ্রব্য যা গরুর মাথায় থাকে; গোচন্দন; পিউড়ি। গোরোচনা–গোরী বিণ গোচন্দনের ন্যায় শ্বেত; উজ্জ্বল পীত আভাযুক্ত শুব্র বর্ণ (গোরোচনা গোরী পাণ্ডুর হ’ল গৌবন নিষ্ফল––মোম)। {স. গো+ √রুচ্‌+ণিচ্‌+অন(ল্যুট্‌)+আ(টাপ্‌)}

**গোর্খনাথ** [গোর্‌খোনাথ্‌] বি গোরখনাথ; নাথসম্প্রদায়ের বিশিষ্ট গুরু। {স. গোরক্ষনা>}

**গোর্জ, গুর্জ** [গোর্‌জো, গু–] বি মুগুর (তলওয়ার তীর গোর্জ নেজায় পিঠ যেত তার ছেয়ে––নই; আজি ধ্বংস ভয়াল গুর্জ লই––বেআ)। {ফা. গোর্জ় ............ }

**গোর্দা, গুর্দা** [গোর্‌দা, গু–] বি ১ হিম্মত; সাহস (নাহি নাচে কিরে মরদের ওরে দিলীরের গোর্দ্দায়––নই)। ২ বৃক্ক; মূত্রাশয়। {ফা. গুর্দাহ্‌ ............... }

**গোল১, গোলাকার, গোলাকৃতি** [গোল, গোলাকার্‌, –ক্‌কৃতি] বিণ ১ বৃত্তাকার; বর্তুলাকার; চক্রাকার; round । ২ বৃত্ত। ৩ বৃত্তাকার বস্তু। ৪ বল; গোলক। ~গাল বিণ ১ প্রায় গোলাকার। ২ অতিশয় হৃষ্টপুষ্ট; মোটাসোটা। {স. √গুড়্‌+অ(অচ্)}

**গোল২** [গোল্‌] বি ১ উচ্চ শব্দ; হল্লা; অট্টরোল (গোল করো না)। ২ জটিলতা; প্যাঁচ (তার মনে গোল আছে)। ৩ সন্দেহ; দ্বিধা; দ্বন্দ্ব (মনের গোল মেটানো)। ৪ ফ্যাসাদ; ঝামেলা; সমস্যা (ভুল কবুল করিলে সকল গোল মিটিয়া যাইত––ঈবি)। ৫ ভুল; ভ্রান্তি (গোল করে ফেলা)। ৬ বিবাদ; কলহ। গোলে হরিবোল দেওয়া ১ অনেকে থাকার সুযোগে কাজে ফাঁকি দেওয়া; কোন রকমে দায় উদ্ধার। ২ কোনো রকমে ভাগ মিলানো। ৩ গোলমালের মধ্যে কোনো প্রকারে হিসাব মিলিয়ে দেওয়া। {ফা. গ়ল ............. }

**গোল৩** [গোল্‌] বি ১ ফুটবল প্রভৃতি খেলায় যে স্থানে বল প্রবেশ করলে পয়েন্ট পাওয়া যায়; পয়েন্ট লাভ করার জন্য বল প্রবিষ্ট করানোর নির্দিষ্ট স্থান (গোলের ভেতরে বলরে ছুঁড়িয়া দাও––জউ)। ~ খাওয়া ক্রি পরাজিত হওয়া; হেরে যাওয়া। ~ দেওয়া ক্রি (খেলায়) পরাজিত করা; হারানো । (আল.) বোকা বানানো; কোনো বিষয়ে হারিয়ে লাভবান হওয়া। {ই. goal}

**গোলই** ⇒ গলুই

**গোলক** [গোলক্‌] বি ১ বর্তুলাকার বস্তু; মণ্ডল (ভূগোলক)। ২ ভাঁটা; কন্দুক; ball । ৩ যে বর্তুলের উপরে পৃথিবীর প্রতিরূপ অঙ্কিত থাকে; globe । {স. গোল+ক(কন্‌)}

**গোলক–ধাঁধা** [গোলোক্‌ধাঁধা] বি ১ যে স্থানে প্রবেশ করলে বহির্গমনপথ খুঁজে পাওয়া দুষ্কর হয়। ২ দুর্বেধ্য সমস্যা; জটিল বিষয় যার সমাধান পাওয়া কঠিন । {হি. গোরখধংধা; স. গোলক+স. দ্বন্দ্ব>}

**গোলকুণ্ডা** [গোল্‌কুন্‌ডা] বি হীরক খনির জন্য প্রসিদ্ধ দক্ষিণ ভারতের স্থানবিশেষ। {স. গোলক+কুণ্ড}

**গোলজার** ⇒ গুলজার

**গোলগার** [গোল্‌গাল্‌] বিণ ১ প্রায় বর্তুলাকার। ২ মোটাসোটা; প্রচুর পুষ্ট। {স. গোল+ অনু. বা. গাল}

**গোলদার** [গোল্‌দার্‌] বি, বিণ আড়তদার; গোলার মালিক। গোলদারি, গোলদারী বি ১ দোলাদারের পেশা; আড়তদারি। ❑ বিণ আড়ত বা আড়তদার সম্বন্ধীয়। {ফা. গোলাহ, ............ + হি. +দার}

**গোলন্দাজ** [গোলোন্‌দাজ্‌] বি যে সৈনিক কামান দেগে গোলা নিক্ষেপ করে। গোলন্দাজি, গোলন্দাজী বি ১ গোলন্দাজের পেশা। ❑ বিণ গোলন্দাজ–সংক্রান্ত। {ফা. গোল .............. + হি. আন্দাজ়}

**গোলপাতা** [গোল্‌পাতা] বি এক জাতীয় ছোট গাছের পাতা । {স. গোল+স. পত্র}

**গোলমরিচ** [গোল্‌মোরিচ্‌] বি গোলাকার ঝাল মসলা–বিশেষ; পেঁপের বিচির মতো এক প্রকার ঝালমরিচ। {স. গোল+স. মরিচ<মৃ+ইচ্‌; মরিশাস নামক দ্বীপ থেকেও মরিচ নাম হতে পারে}

**গোলমাল** [গোল্‌মাল্‌] বি ১ অনেক লোকের মিলিত চিৎকার শব্দ; গণ্ডগোল; গোলযোগ; কোলাহল। ২ বশৃঙ্খলা। ৩ বিঘ্ন; ব্যাঘাত। ৪ সমস্যা; জটিলতা। ৫ ফ্যাসাদ; ঝামেলা। ৬ কলহ; বিবাদ। গোলমেলে বিণ ১‌ জটিল। ২ বিশৃঙ্খল । ৩ পরস্পরবিরোধী; অসঙ্গতিপূর্ণ; অসংলগ্ন (বড় গোলমেলে জবাব দিচ্ছে––রাব)। ৪ ঝঞ্ঝাটপূর্ণ। {হ. গোল্‌মাল্‌ ..............}

**গোলমোর** = গোলমোহর

**গোলমোহর, গুলমোহর** [গোল্‌মোহোর্‌, গু–] বি এক জাতীয় গাছ ও এর ফুল (ফুটেছে কি ঈশক আগুনের দাহে রঙিন গুল–মোহর––ফআ)। {ফা. গুল ......... + স. যোগ}

**গোলসর্ব** [গোল্‌শর্‌বো] বি এক জাতীয় ফুলগাছ ও তার ফুল (নানাবিধ রঙ্গ বিরঙ্গ ফুরের গাছ ক্রোটান, গোলসর্ব, বিজলী––মীম)। {ফা. গোল ......... + স. সর্ব}

**গোলা১** [গোলা] বি ১ ধান্যাদি রাখিবার স্থান; ধানের মরাই। ২ আড়ত; ডিপো। ৩ বাজার; গঞ্জ; হাট; ক্রয়–বিক্রয়ের প্রধান স্থান। ~ঘর বি শস্য মজুদ করে রাখার স্থান। ~জাত বিণ মরাইয়ের রক্ষিত বা গুদামজাত। ~ বাড়ি বি শস্যাদি মজুদ করে রাখার গৃহ; শস্যাগার; খামার; farm-house । {আ. গ়িল্লাহ .................}

**গোলা২** [গোলা] বি ১ গোল আকৃতিবিশিষ্ট পদার্থ। ২ গোলক; বল; কন্দুক। ৩ কামানের গোলা। গোলা–গুলি বি ‌১ বন্দুক ও কামান নিক্ষিপ্ত অগিনগোলকের ন্যায় লৌহ পিণ্ডসমূহ। ২ কামান বন্দুক থেকে অগ্নিময় পিণ্ড নিক্ষেপ; সক্রিয় কামান বন্দুক। {স. গোললক>}

**গোলা৩** [গোলা] বিণ সাধারণ; বাজে; অশিক্ষিত (গোল পায়রা; রোজা–নামাজ না করিয়া কেহ হইল গোলা––কমু)। {ফা. গোল্‌ .............}

**গোলা৪** [গোলা] ক্রি ১ তরল পদার্থের সঙ্গে মিশিয়ে তরল করা। ❑ বি তরলীকরণ। ২ তরল পদার্থের সঙ্গে মিশ্রিত বস্তু (আঙ্গিনায় আবার আলিপনার গোলা ছড়াইয়া পড়িল––অঠা)। ❑ বিণ তরলিত বা মিশ্রিত (চিত্র করার কৌশলই হচ্ছে এই ভাবরূপে গোলা রঙ সমস্তকে আয়ত্ত করা––অঠা)। ~–হাঁড়ি, গোলার হাঁড়ি বি যে হাঁড়িতে ঘর নিকানোর জন্য গোবর–গোলা রাখা হয়। {বা. √গুল্‌+আ}

**গোলাকার, গোলাকৃতি** [গোলাকার, গোলাক্‌কৃতি] বিণ বৃত্তাকার; বর্তুলাকার; round । {স. গোল+আকার, আকৃতি}

**গোলাদ** [গোলাদ্‌] বি গোবিষ্ঠা; গোবর (না লেপিঅ ঘর বেড়া দোলাদ মিশ্রিত ––সৈআ)। {গো+লাদ}

**গোরান্দায** ⇒ গোলন্দাজ

**গোলাপ, গোলাব, গুলাব** [গোলাপ্‌, –ব্‌, গুলাব্‌] বি ১ সুগন্ধ ফুলের গাছ ও এর ফল (লবঙ্গ গোলাপ চাম্পা সতর্কা যুথী––সৈআ; ইস্পাহানের গুলাব বাগান––মোম)। ২ উক্ত পুষ্পের নির্যাস (অবশেষে মাতাবর গোলাপের জলে কন্যাকে গোছল দিল বিরল সুস্থানে––দৌবা)। ~ জল/পানি বি গোলাপ ফুল দ্বারা উৎপন্ন সুবাসিত পানি। ~জাম বি গোলাপের ন্যায় মিষ্ট সুগন্ধ ফলবিশেষ; ঐ ফলের গন্ধ। ~–ঝোরা বি গোলাপ ফুলের পাপড়ি ঝড়ে পড়া (অনেক লালা নার্গিস গুল্‌ বুলবুলিস্তান্‌ গোলার–ঝোরা ব্যর্থ হ’ল; মিটল না গো সিরাজ কবির বুকের তৃষা––নই)। ~–দান বি গোলাপের পুষ্পপাত্র; গোলাপ ফুলে সজ্জিত ফুলদানি । ~–পাশ বি গোলাপ পানি ছিটানোর ঝাঁঝর পাত্রবিশেষ (গোলাপপাশ হইতে গোলাব লইয়া তিলোত্তমার মুখে কপালে সিঞ্চন করিলেন––বচ)। গোলাপি, গুলাবি বিণ ১ গোলাপের ন্যায় বর্ণ বা গন্ধবিশিষ্ট (ওষ্ঠধার দুইখানি গোলাপী––বচ)। ২ রঙিন (যেই স্থানে সাজাহান আনন্দিত প্রাণে মাতিয়া উঠিত ঈদ গুলাবী উৎসবে––কায়)। ৩ অল্প অল্প; ঈষৎ; মৃদু। গোলাপি নেশা; গুলাবি নেশা বি হালকা নেশা; সামান্য নেশা। গোলাবি খিলি বি গোলাপ পানিতে সুবাসিত বা সুগন্ধিযুক্ত পান (বাঁয়া নাই, গোলাবি খিলি নাই, এমন কি একটা থেলো হুঁকোরও অপ্রতুল––কাসি)। {ফা. গুলাব্‌ ............... }

**গোলাম** [গোলাম্‌] বি ১ ভৃত্য; চাকর; নফর; দাস (উষ্ট্রের পিঠে আরাম করিয়া গোলাম রহিবে বসি আর হেঁটে যাবে খলিফা উমর ধরি সে উটের রশি––নই)। ২ ক্রীতদাস। ৩ একান্ত অনুগত। ৪ ছবিওয়ালা তাসবিশেষ; যাতে গোলামের ছবি থাকে। ৫ আজ্ঞাবহ; অধীন (গোলাম দখল দিবে না––ঈবি)। ~খানা বি ১ ভৃত্য বা ক্রীতদাসদের বাসস্থান। ২ (আল.) দাসমনোবৃত্তিসম্পন্ন মানুষ তৈরির কারখানা। ~–গর্দিশ, ~–গর্দস, ~–গদ্দিস বি ভৃত্যদের বসার ঘেরা বারান্দা; আদেশ পালনের অপেক্ষায় থাকার জন্য প্রভুর গৃহ–সম্মুখস্থ দালানের ঘেরা স্থান (গোলাম–গর্দিসে খাড়া গোলাম সকল––ভারা)। ~চোর বি ১ তাসের খেলাবিশেষ। ❑ বিণ (ব্য.) নিকৃষ্টের সমঝদার (আর্ট সম্বন্ধে ইউরোপের গোলামচোর হওয়ায় লজ্জা পাওয়া দূরে যাক, আমাদের আত্মমর্যাদা বৃদ্ধি পায়––প্রচৌ)। ~–নফর বি ১ চাকরবাকর। ২ দাসানুদাস; আজ্ঞাবহ দাস; অত্যন্ত বিনত; আজ্ঞাবহ (জনতার গোলাম নফর আমি––মব)। ~সমঝ বি দাসমনোবৃত্তি (বুঝ সমঝের বইছে হাওয়া, গোলাম সমঝ যাচ্ছে টুটে––সদ)। গোলামি, গোলামী বি ১ গোলামের কর্ম; দাসত্ব (চেয়েছি গোলামী, জাবর কেটেছি গোলাম–খানায় বসি––নই)। ২ (ব্য.) চাকরি। {আ. গ়ুলাম্‌ ............... }

**গোলার্ধ** [গোলার্‌ধো] বি পৃথিবীর উত্তর বা দক্ষিণ অর্ধাংশ। ২ যে কোনো গোলকের অর্ধভাগ। {স. গোল+অর্ধ}

**গোলালো** [গোলালো] বিণ ১ বর্তুলাকার; গোলগাল। ২ নিটোল; ভরাট (এই গোলালো বিশ্রামে––অচিসে)। {স. গোল+বা. আলো}

**গোলী** ⇒ গুলি১

**গোলোক** [গোলক্‌] বি ১ (হিন্দুধর্মশাস্ত্রোক্ত) বৈকুণ্ঠ; বিষ্ণুলোক; স্বর্গে নারায়ণের বাসস্থান । ২ স্বর্গপুরী; অমরাবতী; স্বর্গ (একদিন ছিলে প্রেমের গোলোকে ঘোর প্রেম গরবিনী––নই)। ~ধাম বি ‌১ (হিন্দুশাস্ত্রোক্ত) বৈকুণ্ঠপুরী। ২ এক প্রকার খেলা। ~–নাথ, ~–পতি, ~বিহারী বি হিন্দুদেবতা বিষ্ণু। {স. গো+লোক; তৎ.}

**গোল্লা** [গোল্‌লা] বি ১ গোলাকৃতি মিষ্টান্নবিশেষ। ২ রসগোল্লা (নানা প্রকারের মিঠাই মণ্ডা রসকরা, গোল্লা––ইহো)। ৩ শূন্য; কিছুই না (পরীক্ষায় গোল্লা পাওয়া)। ৪ অধঃপতন; অধঃপাত (গোল্লায় যাওয়া)। গোল্লায় ক্রিবিণ অধঃপাতে; উৎসন্নে (গোল্লায় দিতে বসে––অচিসে)। গোল্লায় যাওয়া ক্রি অধঃপাতে যাওয়া; অধোগতি লাভ করা ; উৎসন্নে যাওয়া; ধ্বংস হওয়া। {স. গোল+বা. লা; ফা. গুল্লা ............. }

**গোশশা** ⇒ গোসা

**গোশা** ⇒ গোসা

**গোশালা** ⇒ গো

**গোশ্‌ত, গোস্ত** [গোশ্‌তো, গোস্‌তো] বি মাংস। ~খোর বিণ মাংসপ্রিয়; মাংসভোজন বিলাসী। {ফা. গোশ্‌ত ................}

**গোষ্ঠ** [গোশ্‌ঠো] বি ১ গোয়াল; গোশালা। ২ গোচারণভূমি (গোষ্ঠে যবে সন্ধ্যা নামে––রঠা)। ৩ মিলনস্থান; সভা; সমিতি (গোষ্ঠাগার, গোষ্ঠাধ্যক্ষ)। ৪ জোট; মিলন; সঙ্গ। ~গৃহ বি গরু প্রভৃতি থাকার স্থান; গোয়াল; গোশালা (যথা ক্ষুধাতুর ব্যাঘ্র পশে গোষ্ঠগৃহে––মদ)। ~বিহার বি (হিন্দুপরাণোক্ত) কৃষ্ণ। ~বৃতি ব গোয়ালের বেড়া; গোশালার বেষ্টনী (যথা ভাঙে ভীমাঘাতে বালিবন্ধ। কিম্বা যথা ব্যাঘ্র নিশাকালে গোষ্ঠবৃতি !––মদ)। ~লীলা বি (হিন্দুপুরাণোক্ত) বৃন্দাবনে কৃষ্ণের গোচারণ লীলা বা গোচারণরূপ লীলা। {স. গো+√স্থা+অ(ঘঞর্থে ক)}

**গোষ্ঠী** [গোশ্‌ঠি] বি ১ পরিবার। ২ জ্ঞাতি; আত্মীয়গণ। ৩ বংশ; গোত্র; কুল। ৪ দল; সম্প্রদায় (শিল্পীগোষ্ঠী)। ৫ সভা; ক্লাব। ~পতি বি ১ বংশ পরিবার বা আত্মীয় সমাজের প্রধান ব্যক্তি; কুলপতি। ২ দলপতি; সর্দার। ৩ সভাপতি। ~বর্গ বি ১ পরিজন ও জ্ঞাতিবর্গ। ২ বংশাবলি। ~ সুখ আত্মীয় পরিজনের সঙ্গ–সুখ; আড্ডার আনন্দ। {স. √গোষ্ঠ্‌+ই(ইন্‌)+ঈ(ঙীষ্‌)}

**গোষ্পদ** [গোশ্‌পদ্‌] বি ১ গরুর খুরের দ্বারা চিহ্নিত স্থান। ২ গরুর খুরের চাপে তৈরি গর্ত। ৩ গরুর খুরের চাপে তৈরি গর্ত ও উহার অভ্যন্তরস্থ পানি (সমুদ্রের সঙ্গে গোষ্পদের তুলনা)। ৪ গরুর খুরের চাপে তৈরি গর্তে যে পরিমাণ পানি ধরে । ৫ অতি ক্ষুদ্র আধার। {স. গো+পদ; স. গো+ √পদ্‌+(ঘঞর্থে), স্‌ (সুট্‌) আগম}

**গোস, গোস্‌ত** [গোস্‌, গোস্‌তো] বি গোস্ত; মাংস। {ফা. গোশ্‌ত ............}

**গোসল, গোছল** [গোসল্‌, –ছল্‌] বি স্নান; অবগাহন (কন্যাকে গোছল দিল বিরল সুস্থলে––দৌবা)। ~খানা বি স্নানের ঘর; স্নানাগার; হাম্মাম; বাথরুম। {আ. গ়ুস্‌ল .............}

**গোসা, গোশা, গোসসা, গোশশা, গোস্বা** [গোশা, –, গোশ্‌শা, –, –] বি ১ রাগ; ক্রোধ (সেখজীর গোসা দূর হইল––বচ)। ২ অভিমান (একী সই, গোসা কেন––রঠা; সামান্য দোষত্রুটি হলেই জামাই বাবাজীরা গোশা করতেন––ইখাঁ)। ~ঘর বি ক্রোধাগার; মান করে থাকার ঘর। {আ. গ়ুস়স়াহ .............. }

**গোসাই, গোসাঁই, গোসাঞি** ⇒ গোঁসাই

**গোসাপ** [গোসাপ্‌] বি কুমিরের মতো দেখতে এক ধরনের প্রাণী; গোধা; গুই সাপ। {স. গোসর্প>}

**গোসোয়ারা, গোসারা** [গোশোয়ারা, গোশারা] বি ১ হিসাবের চুম্বক (বাবু জমিদারি কাগজ যখন দৃষ্টি করেন নাই, কাহাকে বলে চিঠা, কাহাকে বলে গোসোয়ারা, কাহাকে বলে জমাওয়াসিল বাকি কিছুই বোধ নাই––প্যামি)। ২ সারাংশ; সারকথা (সর্বলোকে রঙ্গ ভাষে কহিছে ইশারা। কেহ না কহিছে তার ভাঙ্গিয়া গোসারা––মুত্তা)। {ফা. গোশৱারাহ ............ }

**গোস্ত** ⇒ গোসত

**গোস্তন, গোস্তনী** ⇒ গো১

**গোস্তাকি, গোস্তাখি, গোস্তাখী** [গোস্‌তাকি, –খি, –] বি ১ বেয়াদবি; অবিনয়; অশিষ্টতা (গোস্তাকি মাফ কর একবার, না জেনে দিয়েছি ব্যথা––মোম)। ২ ঔদ্ধত্য; স্পর্ধা; ধৃষ্টতা। {ফা. গুস্‌তাখী .................. }

**গোস্বা** ⇒ গোসা

**গোস্বামী** (–মিন্‌) [গোশ্‌শামি] বি ১ পৃথিবীর মালিক (গো=পৃথিবী)। ২ গরুর রক্ষক। ৩ প্রভু; ভগবান। ৪ বৈষ্ণব ও ব্রাহ্মণদের উপাধিবিশেষ। ৫ হিন্দুদের গুরু বা ধর্মোপদেষ্টা। {স. গো+স্বামী; ৬তৎ.}

**গোস্‌সা** ⇒ গোসা

**গোহাড়** [গোহাড়্‌] বি ১ গরুর অস্থি। ২ (আল.) নিতান্তই অস্থি; নীরস অস্থি; শুকনা হাড়; শুষ্ক কাষ্ঠ (দিদিমা তোমাতে আর আছে কি কখান গোহাড় বইত নয়––দীমি)। {স. গো+স. হড্ড>বা. হাড়}

**গোহাড়ি, গোহারী, গোহরি** (মবা.) [গোহারি, –, হোরি] বি দুঃখ জানিয়ে তার প্রতিকার প্রার্থনা; আবেদন–নিবেদন (বিনয় মধুর ভাষে করেন্ত গোহারি––দৌবা; গোহারি করিল সবে সাহা আগে আসি––সৈআ)। {হি. গোহার}

**গোহাল** ⇒ গোয়াল

**গোহালট** বি গোপথ। {গো+হালট}

**গৌখানা** [গোউখানা] বি শোশালা (আলিপুরের গৌখানায় আমাকে এনে বললেন . . .এটি আগে অজস্র দুধ দিচ্ছিল ––অঠা)। {স. গৌ+ফা. খানা .............. }

**গৌড়** [গোউড়্‌] বি প্রাচীন বাংলাদেশের নাম; বাংলাদেশের অংশবিশেষ। ~জন বি গৌড়ের অধিবাসী (গৌড়জন যাহে আনন্দে করিবে পান সুধা নিরবধি––মদ)। ~সারঙ্গ, ~সারং বি রাগিণীবিশেষ (ওস্তাদরা বলে থাকেন যে গৌড় সারঙ্গ রাগিণী ছোট কিন্তু গাওয়া মুশকিল––প্রচৌ)। গৌড়ী বিণ ১ প্রাকৃতবিশেষ। ২ রাগিণীবিশেষ। ৩ এক প্রকার কাব্যরীতি। ৪ গুড়জাত মদ্য। গৌড়ীয় বিণ ১ গৌড়সম্বন্ধীয়। ২ গৌড়ের অধিবাসী। ৩ গৌড় দেশজ; গৌড়দেশে উৎপন্ন বা প্রচলিত। {স. গুড়+অ(অণ্‌)}

**গৌণ** [গোউনো] বিণ ১ প্রধান নয় এমন; অপ্রধান। ২ বিলম্ব (কিঞ্চিৎকাল গৌণে ভবানন্দ বিদ্যা অভ্যাস করিতে প্রবর্ত––রামু)। ~কর্ম বি (ব্যা.) অপ্রধান কর্ম। গৌণার্থ বি ১ (আল.) শব্দের অপ্রধান অর্থ; যা মুখ্যার্থ নয়; বাচ্যার্থ নয় এমন অর্থ । ২ লক্ষ্যার্থ। {স. গুণ+অ(অণ্)}

**গৌতম, গোতম** [গোউতম্‌, গোতোম্‌] বি ১ বুদ্ধ (বরদার নাম দিয়েছিলেন গোতম মুনি––রঠা)। ২ মুনিবিশেষ; ন্যায়দর্শন প্রণেতা জনৈক ঋষি। {স. গোতম(<গো+তম(তমপ্‌)+অ(অণ্‌)}

**গৌর** [গোউর্‌] বিণ ১ ফরসা; উজ্জ্বলবর্ণযুক্ত; সুন্দর। ২ শ্রীচৈতন্য; গৌরাঙ্গ। ~চন্দ্র বি শ্রীচৈতন্য । ~চন্দ্রিকা বি ১ গীতিকাহিনী আরম্ভের পূর্বে শ্রীচৈতন্য বন্দনা বা শ্রীচৈতন্যের বর্ণনা। ২ ভূমিকা; পূর্বাভাস (জুন মাসের গরম পশ্চিমে গৌরচন্দ্রিকা করে নামে না––সৈমু)। {স. √গু+র(রন্‌); গৌর+অ(অচ্‌)}

**গৌরব** [গোউরব্‌] বি ১ গুরুত্ব। ২ মহিমা। ৩ মর্যদা। ৪ আদর (কিন্তু বর্বর বালকের চক্ষে সে সৌন্দর্যের কোন গৌরব ছিল না––রঠা)। ৫ উৎকর্ষ; শ্রেষ্ঠত্ব। ৬ করুণা; কৃপা; স্নেহ (ক্ষম মোর অপরাধ মজনু সুজন গৌরব করিয়া মোর রাখহ জীবন––রাম) । গৌরবান্বিত, গৌরবিত বিণ গৌরবযুক্ত; মহিমান্বিত। গৌরবিণী বিণ স্ত্রী.। গৌরবন্বিতা। ❑ বিণ অহঙ্কৃতা; গরবিনী। {স. গুরু+অ(অণ্‌)}

**গৌরাঙ্গ** [গোউরাঙ্‌গো] বিণ ১ গৌরবর্ণ দেহবিশিষ্ট। ❑ বি শ্রীচৈতন্য। গৌরাঙ্গা, গৌরাঙ্গী বিণ স্ত্রী.। {স. গৌর+অঙ্গ}

**গৌরাঙ্গবতার** [গোউরাঙ্‌গাবোতার্‌] বি শ্রীচৈতন্য (তুমি কলিকালে গৌরাঙ্গাবতার, তাহার সন্দেহ নাই––বচ)। {স. গৌরাঙ্গ+ অবতার}

**গৌরি** ⇒ গৌরী

**গৌরী, গৌরি** (মবা.) [গোউরি] বি ১ গৌরবর্ণা নারী। ২ হিন্দু পুরাণোক্ত দুর্গা দেবী; পার্বতী দেবী। ৩ অষ্টমবর্ষয়া কুমারী। ❑ বিণ গৌরবর্ণা । ~দান বি (হিন্দু সমাজের দেবী গৌরীর মতো) অষ্টমবর্ষীয়া কন্যার বিবাহ দান। ~শঙ্কর বি ১ হিন্দুপুরাণোক্ত দুর্গা ও শিব। ২ হিমালয়ের একটি চূড়া। ~শৃঙ্গ বি হিমালয়ের সর্বোচ্চ চূড়া এভারেস্ট। ~সেন বি ১ প্রবাদোক্ত মহাধনী ব্যক্তি যাঁর নিকট অপরিমিত অর্থ চাওয়ামাত্র পাওয়া যেত। ২ (ব্য.) চাইলেই যে প্রচুর টাকা দেয় এবং আপত্তি করে না বা হিসাব নেয় না; সরকার; government (লাগবে টাকা দেবে গৌরীসেন)। ~সেনী বিণ গৌরীসেন নামক প্রবাদোক্ত ব্যক্তি প্রদত্ত অঢেল পরিমাণ; অপরিমিত খরচের জন্য রহস্যজনক উপায়ে প্রাপ্ত (আলীখান নিশ্চয়ই ৪৫–এর আগেকার লুকানো মাল গৌরীসেনী পয়সা দিয়ে কিনেছেন––সৈমু)। {স. গৌর+ঈ}

**গ্যাঙরানি, গ্যাংরানি** বি গোঙানি; চাপা আর্তনাদ। {ধ্বন্যা.}

**গ্যাঙরানি** ⇒ গ্যাংরনি

**গ্যাঁজ** ⇒ গেঁজ

**গ্যাঁট, গট** [গ্যাঁট্‌, গট্‌] বিণ স্থির; নিশ্চল; অটল (সে গট হয়ে বসে মস্ত অফিসের ফাইল আর হিসাবের ভাবনা ভাবছে––অঠা)। {স. গ্রন্থি>}

**গ্যালারি, গ্যালারী** [গ্যালারি] বি ১ নিচু উঁচু এই পর্যায়ক্রমে সজ্জিত বসার মঞ্চ; বসার বিশেষ পঙ্‌ক্তি; সজ্জাযুক্ত আসন শ্রেণি (গ্যালারির তক্তা––অচিসে)। ২ ললিতকলা চবা চারুশিল্পের প্রদর্শনী গৃহ (জাতীয় শিল্পের গ্যালারী পর্যন্ত নয়––অঠা)। {স. gallery}

**গ্যালি** [গ্যালি] বি যে কাষ্ঠফলকে ছাপার অক্ষর সাজিয়ে রাখা হয় । ~প্রুফ বি গ্যালি থেকে ছাপ তোলা মুদ্রণপত্র। {ই. galley}

**গ্যাস** [গ্যাশ্‌] বি বায়বীয় পদার্থ; কয়লা ইত্যাদি থেকে উৎপন্ন দাহ্য বস্তু; বাষ্পীয় পদার্থবিশেষ (তেজস্ক্রিয় গ্যাস ছড়িয়ে যাবে––শাফ)। ~ দেওয়া ক্রি (আল. মিথ্যা প্রশংসা করে কাউকে খুশ করা । ~ পোস্ট, ~ পোষ্ট বি ১ রাস্তার ধারে যে স্তম্ভে গ্যাসের আলক জ্বলে । ২ ল্যাম্প পোস্ট (ছেঁড়া কাপড় গলায় বেঁধে ঝুরে পড়েছে কোন গ্যাস–পোষ্টে––অচিসে)। ~ মাস্ক বি বিষাক্ত গ্যাস প্রতিরোধক মুখোশ (প্রতিবেশীদের কেউ কেউ লঙ্কা–ফোঁড়ন চড়লে গ্যাস মাস্ক পরত––সৈমু)। গ্যাসীয় বি ১ গ্যাস–সম্পর্কিত। ❑ বিণ ১ গ্যাস থেকে উৎপন্ন; গ্যাসজাত। ২ গ্যাসের ধর্ম বা গুণ আছে এমন; গ্যাসধর্মী। ৪ গ্যাস উৎপন্ন করে এমন; গ্যাসোৎপাদক। {ই. gas}

**গ্রথন, গ্রন্থন** [গ্রোথোন্‌, গ্রোন্‌থোন্‌] বি ১ গাঁথন; গাঁথা। ২ গাঁথনি; রচনা। ৩ বাঁধাই । গ্রথিত, গ্রন্থিত বিণ ১ গাঁথা হয়েছে এমন। ২ প্রস্তুত; রচিত। ৩ ভূষিত; খচিত। ৪ বিদ্ধ। {স. √গ্রন্থ্‌+অন>,–}

**গ্রন্থ** [গ্রোন্‌থো] বি ১ বই; পুঁথি; পুস্তক। ২ শাস্ত্র। ~কার, ~কর্তা বি ১ গ্রন্থরচয়িতা। ২ লেখক। ~কীট বি ১ বইকাটা পোকা। ২ (আল.) অন্য বিষয়ে খেয়ালশূন্য প্রন্থপাঠে একান্তভাবে আসক্ত ব্যক্তি। {স. √গ্রন্থ্‌+অ(ঘঞ্‌)}

**গ্রন্থন** ⇒ গ্রথন

**গ্রন্থাগার্‌** [গ্রোন্‌থাগার্‌] বি পুস্ককাগার; পাঠাগার; লাইব্রেরি; library; যে গৃহে অনেক বই থাকে। গ্রন্থাগরিক বি গ্রন্থাগারের রক্ষক; গ্রন্থাগারাধ্যক্ষ; লাইব্রেরিয়ান; librarian । {স. গ্রন্থ+আগার}

**গ্রন্থি** [গ্রোন্‌থি] বি ১ গেরো; গিরা; গাঁট। ২ অস্থির সন্ধিস্থান। ৩ বাঁশ প্রভৃতির গ্রন্থি বা গিঁট বা গাঁট । ৪ দেহ মধ্যস্থ রসনিঃসরণকারী কোষ; gland । ৫ জটিলতা। ~ছেদক বি, বিণ চোর; গাঁট–কাটা। ~বন্ধন বি গাঁট–ছড়া বাঁধা; বরকন্যাকে বস্ত্রপ্রান্তে গিঁট দিয়ে বাঁধা। গ্রন্থিল বিণ অনেক গ্রন্থিবিশিষ্ট; গ্রন্থিময় (গ্রন্থিল বাঁকা হিন্তাল শাখা ধরিতে আমরা ডরি––সদ)। {স √গ্রন্থ্‌+ই(ইন্‌)}

**গ্রন্থিক** [গ্রোন্‌থিক্‌] বি ১ গণক। ২ (মহাভারতের) কনিষ্ঠ পাণ্ডব সহদেবের অজ্ঞাতবাসকালে গৃহীত নাম। {স. √গ্রন্থ+ইক(ঠন্‌)}

**গ্রসন** [গ্রশোন্‌] বি ভক্ষণ; আহার; গ্রাসকার্য। গ্রসমান বিণ গ্রাস করছে এরূপ। গ্রস্ত বিণ ১ গ্রাসে পতিত হয়েছে এমন; গিরে ফেলা হয়েছে এমন; কবলিত। ২ আক্রান্ত। ৩ অভিভূত (হয় ভূত নয় ভবিষ্যৎ এমনি একটা কিছুতে গ্রস্থ হয়ে থাকে––অঠা)। {স. √গ্রস্‌+অন(ল্যুট্‌)}

**গ্রহ** [গ্রোহো] বি (জ্যোবি) যে জ্যোতিষ্ক সূর্যকে প্রদক্ষিণ করে; planet । ২ ধারণ; গ্রহণ; আদান; স্বীকার (ভাবগ্রহ)। ৩ উপলব্ধি; বোধ (এমন স্থানে কথাটার অর্থগ্রহ হইলেও––রঠা)। ৪ কুগ্রহ (গ্রহের ফের)। ৫ দুরদৃষ্ট (দেবে যদি কুশল না হয় বারংবার। তাহাতে পুরুষে গ্রহণ না করৌক আর––কাদৌ। ~দেবতা বি গ্রহের অধিপতি। ~–দোষ, ~–বৈগুণ্য বি গ্রহের অশুভ প্রভাব; দুর্ভাগ্য (তাঁহাকে গ্রহদোষে যেন লেখক হইতে না হয়––রঠা)। ~পতি বি সূর্য। ~বশত ক্রিবিণ দুরদৃষ্টবশত (কিন্তু গ্রহবশত তিনি কাজের লোক হইয়া জন্মগ্রহণ করিয়াছেন––রঠা)। ~ বিপাক বি অশুভ গ্রহের প্রভাব হেতু বিপদ। ~বৈগুণ্য গ্রহদোষ। যে সৌরজগৎ। ~শান্তি বি হিন্দুদের মধ্যে অশুভ গ্রহের প্রভাব নষ্ট করার জন্য পূজা বা স্বস্ত্যয়ন । ~স্ফুট বি (জ্যোশা.) গ্রহের স্থিতিসূচক রাশি। গ্রহের ফের বি গ্রহের অশুভ প্রবাবের ফলে দুরদৃষ্ট । {স. √গ্রহ্‌+অ(অচ্‌)}

**গ্রহণ** [গ্রোহোন্‌] বি ১ প্রাপ্তি (শাস্তি গ্রহণ)। ২ ধারণ; পরিগ্রহ (নাম গ্রহণ)। ৩ স্বীকার (নিয়ন্ত্রণ গ্রহণ)। ৪ অবলম্বন (বৃত্তি গ্রহণ)। ৫ বরণ (কবিকে সাদরে গ্রহণ)। ৬ মেনে নেওয়া; পালন (দৃষ্টান্ত গ্রহণ)। ৭ উপলব্ধি (হৃদয়ে গ্রহণ); সমাদর (গুণগ্রহণ)। ৮ পান; ভোজন (খাদ্য গ্রহণ)। ৯ সূর্য ও গ্রহদের গ্রাস; eclipse (দিবসের নাহি চিন তিন রাত্রি তিন দিন গ্রহণ রহিল লাগে চান্দে––হেমা)। গ্রহণীয়, ~যোগ্য বিণ গ্রহণ করা চলে বা উচিত এমন; গ্রহ্য। {স. √গ্রহ্‌+অন(ল্যুট্‌)}

**গ্রহণি** ⇒ গ্রহণী

**গ্রহণী, গ্রহণি** [গ্রোহোনি] বি ১ একজাতীয় কঠিন উদরাময় রোগ। ২ শরীরের ক্ষুদ্র অন্ত্রের অগ্রভাগ বা উপরের মুখ; duodenum । {স. √গ্রহ্‌+অন,+ঈ(ঙীষ্‌)}

**গ্রহ**–**দেবতা**, **গ্রহ–দোষ, গ্রহ–পতি, গ্রহবশত, গ্রহবিপাকে, গ্রহবৈগুণ্য, গ্রহমণ্ডল, গ্রহশান্তি, গ্রহের ফের** ⇒ গ্রহ

**গ্রহাচার্য** [গ্রোহাচার্‌জো] বি গ্রহ সম্বন্ধে বিশেষজ্ঞ; জ্যোতিষশাস্ত্রজ্ঞ; দৈবজ্ঞ; নজ্জুম। {স. গ্রহ+আচার্য}

**গ্রহীতা** (–তৃ) [গ্রোহিতা] বিণ গ্রহণ করে এমন; গ্রাহক। গ্রহীত্রী স্ত্রী.। {স. গ্রহ্‌+তৃ(তৃচ্‌)}

**গ্রাঞ্জুরি** [গ্রান্‌জুরি] বি আসামির বিচারের জন্য যথেষ্ট প্রমাণ আছে কিনা তা ঠিক করার জন্য নিয়োজিত ব্যক্তিবর্গ; জুরি হিসাবে নিযুক্ত ব্যক্তিগণ (তিনি গ্রাঞ্জুরি মকরর হইলে তাঁহাদিগকে চার্জ অর্থাৎ সেশনীয় মকদ্দমার হালাৎ সকল বুঝাইয়া দেন––প্যামি)। {ই. grand jury}

**গ্রাবু** [গ্রাবু] বি তাস খেলাবিশেষ। {অমূ.}

**গ্রাম** [গ্রাম্‌] বি ১ পাড়াগাঁ; পল্লি । ২ (সনৃ) প্রবাহ; স্বরগ্রামের ওঠানামা । ৩ রাশিসমূহ (অসংখ্য রাক্ষসগ্রাম বধিনু––মদ)। ~কেন্দ্রিক বিণ গ্রামকে কেন্দ্র করে উদ্ভূত (গ্রামকেন্দ্রিক স্বয়ংসম্পূর্ণ সমাজে ভাঙন ধরে––আনিস)। গ্রামণী বি গ্রামের নেতা; গ্রামের মণ্ডল বা মোড়ল। ~ ধর্ম বি স্ত্রীসংসর্গ; যৌন সম্ভোগ। ~ভাটি বি বিবাহাদি উৎসব উপলক্ষে গ্রামের বারোয়ারিতে দেয় চাঁদা (গ্রামভাটি ও নানা প্রকার পরের কথা উপস্থিত হইতে লাগিল––প্যামি)। ~ মৃগ বি কুকুর। ~ সম্পর্ক বি গ্রামের বাসিন্দা হওয়ার সূত্রে সম্পর্ক । গ্রামন্ত বি গ্রামের শেষসীমা বা প্রান্তভাগ। গ্রামন্তর বি অন্য গ্রাম। গ্রামিক বিণ ১ গ্রামের মালিক বা অধিকারী। ২ গ্রামবাসী (গ্রামিক নগরি ছরে খায় যে উদরপালি তোর সে ঔষধি ব্যাধি কোথা––কাদৌ)। ৩ গ্রামরক্ষক । গ্রামী (–মিন্) বিণ ১ গ্রামের মণ্ডল; মোড়ল। ২ গ্রামবাসী। ৩ গ্রাম্য। ৪ গ্রামীণ । গ্রামীণ বিণ ১ গ্রামজাত; গ্রাম্য। ২ গ্রামস্থ; গ্রামবাসী। {স. √গ্রস্‌+ম(মন্‌)}

**গ্রামোফোন** [গ্রামোফোন্‌] বি রেকর্ডের সাহার্যে ধ্বনি গান প্রভৃতিধ্বনিত করার যন্ত্র; কলের গান। {ই. gramophone}

**গ্রাম্ভারি** [গ্রাম্‌ভারি] বিণ ভারিক্কি; গুরু গম্ভীর (এক রকম গ্রাম্ভারি চালে ভবিষ্যতের একটা খসড়া চিন্তা করতে দেখে––নই)। {স. গম্ভীর>}

**গ্রাম্য** [গ্রাম্‌মো] বিণ ১ গ্রাম সংক্রান্ত। ২ গ্রামে উৎপন্ন । ৩ গ্রামস্থ। ৪ ইতর; অশিক্ষিত; অভদ্র। গ্রাম্যতা বি ১ অমার্জিত ভাব; গেঁয়ো ভাব (আপনার গ্রাম্যতা ঘুচাইবার জন্য ––রঠা)। ২ অলঙ্কারশাস্ত্রোক্ত দোষবিশেষ; ভাষার শব্দগত অর্থগত ইতরতা বা অশোভনতা। ~ধর্ম বি স্ত্রীসংসর্গ; যৌন সম্ভোগ। ~মৃগ বি কুকুর । {স. গ্রাম+য(যৎ)}

**গ্রাস** [গ্রাশ্‌] বি ১ একবারে যে পরিমাণ খাদ্য মুখে পোরা হয়; লোকমা। ২ কবল; খাবলা। ৩ খাওয়া; খাদ্য গ্রহণ; গলাধঃকরণ। ৪ খোরাক; খাদ্য (গ্রাসাচ্ছাদন)। ৫ গ্রহণকালে চন্দ্রসূর্যের আবৃত বা অদৃশ্য হওয়া (পূর্ণ গ্রাস)। গ্রাসকারী বি, বিণ খায় বা ভক্ষণ করে এমন; ভক্ষণকারী; খাদক। গ্রাসনালি বি যে নালি দিয়ে ভুক্তদ্রব্য মুখ থেকে পাকস্থলীতে যায়; অন্ননালি; gullet । গ্রাসাচ্ছাদন বি অন্ন ও বস্ত্র; খাদ্য ও কাপড়; খোরপোশ। {স. √গ্রস্‌+অ(ঘঞ্‌)}

**গ্রাহ** [গ্রাহো] বি ১ আদান; গ্রহণ; নেওয়া। ২ বি বোধ; জ্ঞান। ৩ নির্বন্ধ; পীড়াপীড়ি; আগ্রহ । ৪ স্বীকার । ৫ হাঙ্গর কুমির প্রভৃতি হিংস্র জলচর প্রাণী । গ্রাহক, গাহক বিণ ১ যে গ্রহণ করে; গ্রহণকারী। ২ ক্রেতা; খরিদদার; customer; ব্যবহর্তা (প্যারিসের ট্যাক্সিওয়ালারা ফুটপাথে মেয়েদের দাঁড়ানোর ভঙ্গি থেকে গ্রাহক কিনা ঠিক ঠিক বুঝতে পারে––সৈমু)। গ্রাহিকা স্ত্রী। গ্রাহিত বিণ গ্রহণ করানো হয়েছে এমন। গ্রাহী (–হিন্‌) বি, বিণ গ্রহণকারী; গ্রহণে সক্ষম (দোসগ্রাহী)। ২ আকর্ষণকারী; আকর্ষক; চমৎকার (হৃদয়গ্রাহী)। ৩ যা মলবদ্ধ করে (মলগ্রাহী অন্ত্র); ধারক; ধারণকারী। {স. √গ্রহ্‌+অ(অণ্‌)}

**গ্রাহ্য** [গ্রাজ্‌ঝো] বিণ ১ গ্রহণযোগ্য। ২ জ্ঞেয়; বোধ্য; বোধগম্য (ইন্দ্রিয়গাহ্য)। ৩ স্বীকার্য। ৪ বিবেচ্য। ৫ গণনীয় বা গণ্য; মান্য। ~করা ক্রি ১ মান্য; পালন করা (হুকুম গ্রাহ্য করা)। ~ হওয়া ক্রি গ্রহণীয় বলে বিবেচিত হওয়া (আবেদন গ্রাহ্য হওয়া)। {স. √গ্রহ্‌+য(ণ্যৎ)}

**গ্রিক** [গ্রিক্‌] বি ১ গ্রিস দেশের অধিবাসী বা ভাষা । ❑ বিণ গ্রিক দেশীয়। {ই. Greek}

**গ্রিনরুম** [গ্রিন্‌রুম্‌] বি সার্কাস বা থিয়েটারের পাত্র–পাত্রীদের সাজঘর বা বিশ্রামকক্ষ (সার্কাসের গ্রীনরুমটা একটা নির্বাক রুদ্ধশ্বাস জায়গা––অচিসে)। {ই. green room}

**গ্রিনেড** ⇒ গ্রেনেড

**গ্রীবা** [গ্রিবা] বি ১ গলদেশ। ২ ঘাড় (হেলায়ে গ্রীবা গৌরবে ––সদ)। ~দেশ বি ঘাড়। ~ভঙ্গি বি ১ ঘাড় বাঁকানোর কায়দা। ২ গলদেশের বক্রভাব। {স. √গৄ+ব+আ(টাপ্‌)}

**গ্রীষ্ম** [গ্রিশ্‌শোঁ] বি ১ ঋতুবিশেষ; গ্রষ্মকাল; গরম কাল; নিদাঘ। ❑ বিণ গরম। ~কাল বি গ্রীষ্কঋতু; গরম কাল; বৈশাখ ও জৈষ্ঠ্যমাস। ~নিবাস বি অপেক্ষাকৃত শৈত্যপ্রধান স্থানে গ্রীষ্মকাল কাটানোর বসতি বা বাসভবন। ~পীড়িত বিণ তাপক্লান্ত; উত্তাপক্লিষ্ট। ~মণ্ডল বি কর্কট ও মকরক্রান্তির মধ্যবর্তী উষ্ণমণ্ডলে অবস্থিত ভূ–ভাগ; বিষুব রেখার নিকটবর্তী উষ্ণ অঞ্চল। গ্রীষ্মাতিশয্য বি উত্তাপের অতিবৃদ্ধি। গ্রীষ্মাবকাশ বি গ্রীষ্মকালীন অবকাশ বা ছুটি; summer vacation । গ্রৈষ্ম; গ্রৈষ্মিক বিণ গ্রীষ্ম–সংক্রান্ত। {স. √গ্রস্‌+ম(মক্‌)+অ(অচ্‌)}

**গ্রেড** [গ্রেড্‌] বি ১ অনুক্রম; স্তর; শ্রেণি (চার লোচনের চাউনিরও গ্রেড ভাগ করা রহিয়াছে––মীম) । ২ পদমর্যাদা। {ই. grade}

**গ্রেন** [গ্রেন্‌] বি এক যবোদর পরিমাণ; এক তোলা ভরির এক শত আশি ভাগের এক ভাগ। {ই. grain}

**গ্রেনেড**, **গ্রিনেড** [গ্রেনেড্‌, গ্রিনেড্‌] বি ছোট বোমা; যুদ্ধে ব্যবহত ধ্বংসকারী অস্ত্রবিশেষ (সেনাপতি হ’লেও সাধারণ সৈনিকের মতো তার হাতে গ্রিনেডের আর বোমার থলি––নই)। {ই. grenade/hand grenade}

**গ্রেফতার, গ্রেপ্তার** [গ্রেফ্‌তার্‌, –প্‌–] বি ১ পাকড়াও; নির্বন্ধের সহিত আটক; ধরপাকড় (গ্রেপ্তার চলছে)। ❑ বিণ ১ পাকড়াও করা হয়েছে এমন; ধৃত; আটক। ২ বন্দী; arrested (বাহিরে আসিয়াই গ্রেফতার হইরৈন––কাআউ; মখননোস দেও যদি হৈল গেরেপ্তার। হাজের করির পরী হুজুরে বাদমার––সৈহা)। গ্রেপ্তারি, গ্রেপ্তারী বিণ ‌১ গ্রেফতারের জন্য আদেশযুক্ত (সরকার ফকির নেতাদের বিরুদ্ধে গ্রেপ্তারী পরোয়ানা জারি করেন––আনিস)। {ফা. গিরিফতার .................}

**গ্রৈষ্মিক** ⇒ গ্রীষ্ম

**গ্লান** ⇒ গ্লানি

**গ্লানি** [গ্লানি] বি ১ ক্লান্তি; ক্লম। ২ অবসাদ; অবসন্নতা; অতিশয় শ্রান্তি। ৩ অসুস্থতা; অস্বাস্থ্য (তোমার শরীরের যেরূপ গ্লানি, তাতে কোন মতেই শয্যা পরিত্যাগ করা কর্তব্য নহে––ঈবি)। ৪ মল; ময়লা (মনের গ্লানি)। ৫ যে বা যা কলঙ্কস্বরূপ বা কলঙ্কজনক (বংশের গ্লানি)। ৬ নিন্দা (গ্লানিকর)। ৭ অবমাননা (ধর্মের গ্লানি)। ৮ অনুশোচনা; অনুতাপ; ক্ষোভ (গ্লানি বোধ করা)। গ্লান বিণ ১ ক্লান্ত। ২ অবসন্ন। ৩ অস্বাস্থ্যপূর্ণ। ৪ ময়লা; ময়লাপূর্ণ। ৫ নিন্দিত। ৬ কলঙ্কস্বরূপ। গ্লেয় বিণ গ্লানিকর; গ্লানির উপযুক্ত। {স. √গ্লৈ+তি(ক্তি)}

**গ্লাস , গেলাস** [গ্লাশ্‌, গেলাশ্‌] বি পান করার জন্য ব্যবহৃত পাত্রবিশেষ। {ই. glass}

**গ্লুকোজ** [গ্লুকোজ্‌] বি ফল থেকে উৎপাদিত চিনিবিশেষ। {ই. glucose}

**গ্লুকোমা** [গ্লুকোমা] বি চক্ষূরোগবিশেষ, যা রোগীকে ক্রমশ অন্ধত্বের দিকে নিয় যায়। {ই. glucoma}

**গ্লোব** [গ্লোব্‌] বি ভূ–গোলক; উপরিভাগে পৃথিবীর মানচিত্র অঙ্কিত গোলক (গ্লোবের প্রতি একবার দৃষ্টিপাত করলেই দেখতে পাবে যে গোটা ইউরোপ ও গোটা এশিয়ার ভিতর কোথাও জলের ব্যবধান নেই––প্রচৌ)। {ই. globe}

**ঘ**

**ঘ** [ঘ] বাংলা বর্ণমালার চতুর্থ ব্যঞ্জন বর্ণ এবং ক–বর্গের চতুর্থ বর্ণ। এর উচ্চারণস্থান জিহ্বামূল বা পশ্চাত্তালু। এটাকে জিহ্বামূলীয় বা পশ্চাত্তালুজাত (velar) ঘোষ (voiced) মহাপ্রাণ (aspirated) স্পর্শ (plosive) ধ্বনি বলে।

**ঘকার** [ঘকার্‌] বি ঘ বর্ণ । {স. ঘ+কার}

**ঘচ ঘচ** [ঘচাঘচ্‌] অব্য অপেক্ষাকৃত নরম জিনিস একনাগাড়ে কাটার শব্দ। ❑ ক্রিবিণ ঘচ ঘচ করে (ঘচাঘচ কাটা)। {ধ্বন্যা.}

**ঘট** [ঘট্‌] বি ১ ঘড়া; কলস; কুম্ভ । ২ পাত্র; আধার (আল্লাহ বিরাজেন সর্ব ঘটে)। ৩ (ব্য.) মগজ; মাথা; মস্তক; মস্তিষ্ক (ঘটে বুদ্ধি থাকলে তো?)। ৪ দেহ; মূর্তি (এ পাপ সিন্ধুর ঢেউ ভয়ে কম্পে মোর জিউ নিজ ঘটে––দৌবা)। ~কর্পর বি ১ ভাঙ্গা ঘটের বা কলসির টুকরা। ২ রাজা বিক্রমাদিত্যের সভার নবরত্নের একজন। ~কার, ~কারক বি যে ঘট নির্মাণ করে; কুম্ভকার; কুমার। ~পট বি হিন্দুদের। ~পট বি হিন্দুদের বিগ্রহ পূজার পূর্ণ কলস ও চিত্রাদি। {স. √ঘট্‌+অ(অচ্‌)}

**ঘটক** [ঘটোক্‌] বি, বিণ ১ যে ঘটায়; ঘটয়িতা; ঘটনার সম্পাদক। ❑ বি যে ব্যক্তি মধ্যবর্তী হয়ে বিবাহ সম্বন্ধ ঘটিয়ে দেয়; match-maker । ঘটকী স্ত্রী.। ২ হিন্দুদের পদবিবিশেষ। ৩ ডুমুর গাছ বা তার কাঠ । {স. √ঘট্‌+অক(ণ্বুল্‌)}

**ঘটকালি, ঘটকালী** [ঘট্‌কালি] বি ১ ঘটকের কাজ; সংঘটন কৌশল । ২ বিবাহ সম্বন্ধ স্থাপন কৌশল; বিবাহ স্থিরীকরণের কাজ (আমি বেশ ঘটকারী জানি; তোমাদের মনের মতো সামগ্রী মিলাইয়া দিব––বচ)। ৩ ঘটকের কাজের পারিশ্রমিক বা তাতে প্রাপ্য অর্থাদি। {স. ঘটক+বা. আলি, আলী}

**ঘটকী** [ঘটোকি] বি স্ত্রী. বিবাহ সম্বন্ধ সংঘটনকারিণী নারী {স. ঘটক+বা. ঈ; স. ‘ঘটিকা’ বাংলায় অপ্রচলিত}

**ঘট ঘট** [ঘট্‌ঘট্‌] অব্য কাষ্ঠনির্মিত বস্তুর সঙ্গে অন্য বস্তুর সংঘর্ষের বা হাঁড়িকুড়ি নাড়াচাড়ার অথবা যন্ত্রাদি চলার শব্দ। ❑ বি উক্ত অর্থে। ঘটঘটানো ক্রি । ঘটঘটানি বি। {ধ্বন্যা.}

**ঘটতি** ⇒ ঘাটতি

**ঘটদাসী** [ঘট্‌দাশি] বি দূতী; কুটনি । {স. ঘট+দাসী}

**ঘটন** [ঘটোন্‌] বি ১ হওয়া; সংঘটন। ২ নির্বন্ধ; বিধান । ৩ যোজন; নিয়োজন। ঘটিত বিণ । {স. √ঘট্‌+অন(ল্যুট্‌)}

**ঘটনা** [ঘটোনা] বি ১ কাণ্ড; ব্যাপার (সেদিনের ঘটনা) । ২ যোজনা; সংঘটন । ৩ রচনা; নির্মাণ । ৪ আকস্মিক ব্যাপার। ~ক্রমে, ~চক্রে, ~সূত্রে ক্রিবিণ হঠাৎ ব্যাপারবশত; দৈবাৎ। ~চক্র বি পর পর ঘটনা; ঘটনা পরম্পরা; ঘটনাবলি; ব্যাপারসমূহ। ~ধীন বিণ আকস্মিক ব্যাপারাধীন। ~পূর্ণ, ~বহুল বিণ বহু ঘটনা সমাকীর্ণ; ঘটনার আধিক্য আছে এমন; বহু ঘটনাময়। ~বালি, ~বলী বি ব্যাপারসমূহ; ঘটনাসকল। ~বহ বিণ সংঘটক; ঘটনা বহনকারী। ~স্থল বি যে স্থানে কোনো ব্যাপার ঘটে; অকুস্থল। ~–স্রোত বি ১ ঘটনার ক্রমধারা; ধারাবাহিক ঘটনা; ঘটনার প্রবাহ। ২ ঘটনার তোড় বা বেগ বা ধাক্কা। ঘটনীয় বিণ ১ ঘটছে এমন; চলমান। ২ চলন্ত; চলছে এমন (ঘটমান বর্তমান)। ঘটয়িতব্য বিণ যা ঘটানো উচিত; ঘটনীয় (যা ঘটয়িতব্য বা এড়িয়ে যাওয়া চলে না)। {স. √ঘট্‌+অন(ল্যুট্‌)+আ(টাপ্‌)}

**ঘটপট** ⇒ ঘট

**ঘটরমটর** [ঘটোরমটোর] অব্য ১ অবিরাম ঘট ঘট শব্দ। ২ মন্থর গতিতে ক্রমাগত ঘটঘট শব্দে চলার ভাবপ্রকাশক। {ধ্বন্যা.}

**ঘটা১** [ঘটা] বি ১ আড়ম্বর; সমারোহ; জাঁকজমক (সিদ্ধি ঘোঁটার সদাই ঘটা––অঠা)। ২ আয়োজন; উদ্যোগ; সজ্জা (মেঘের ঘটা)। ৩ বহর; বাহার (সাজের ঘটা; রূপের ঘটা)। ৪ রাশি; সমূহ। ৫ ঘটন। {স. √ঘট্‌+অ(অঙ্‌)+আ(টাপ্‌)}

**ঘটা২** [ঘটা] ক্রি ১ সংঘটিত হওয়া; হওয়া। ২ পরিণত হওয়া বা রূপ পাওয়া। ৩ সম্পন্ন হওয়া (ঘটে ওঠা)। ৪ সংঘটন। ~নো, ~ন ক্রি ১ সংঘটিত; পরিণত বা সম্পন্ন করানো। ❑ বি সংঘটন। ❑ বিণ অন্যের দ্বারা সংঘটিত। {স. √ঘট্‌+বা. আ}

**ঘটাকাশ** [ঘটাকাশ্‌] বি ১ ঘটে প্রতিবিম্বিত আকাশ। ২ ঘণ্ড জগৎ; ক্ষুদ্র পরিধি (রচয়িতার নিজের অস্থিপঞ্জর এবং ঘটাকাশের ঘটনা সমস্ত থেকে অনেক দূরে রচয়িতার সেই মনোজগৎ বা পটাকাশ––অঠা)। {স. ঘট+আকাশ}

**ঘটাটোপ** [ঘটাটোপ্‌] বি ১ আবরণ; ঘেরাটোপ; আচ্ছাদন । ২ (আল.) পর্দা; যবনিকা (নিদ্রাতুর নীরবতা আচম্বিতে চম্‌কি অমনই রহস্যের ঘটাটোপ কীর্ণ করে প্রপন্ন জগতে––সুদ)। ৩ সগর্ব সমারোহ। {স. ঘট+আটোপ}

**ঘটি, ঘটী** [ঘোটি] বি ১ আবরণ; ঘেরাটোপ; আচ্ছাদন। ২ (আাল.) পর্দা; যবনিকা (নিদ্রাতুর নীরবতা আচম্বিতে চম্‌কি অমনই রহস্যের ঘটাটোপ কীর্ণ করে প্রপন্ন জগতে––সুদ)। ৩ সগর্ব সমারোহ । {স. ঘট+আটোপ}

**ঘটি, ঘটী** [ঘোটি] বি ১ ঘটের আকৃতি ক্ষুদ্র ধাতুময় জলপাত্রবিশেষ। ২ মুহূর্ত; কাল পরিমাণবিশেষ (চব্বিশ মিনিট সময়ের সমান) (দিন ক্ষেণ লগ্ন ঘটি নামাজ সমায়––সৈআ)। ৩ ঘড়ি। ~চোর বি পাতিচোর; ছিচকে চোর; যে ছোটখাটো জিনিস চুরি করে। {স. √ঘট্‌+ঈ>ঘটী; বা. ই>ঘটি–]

**ঘটিকা** [ঘোটিকা] বি ১ ঘণ্টা। ২ ঘড়ি । ৩ সময় নিরূপণের প্রাচীন যন্ত্রবিশেষ (এটি যতক্ষণে জল পূর্ণ হত ততক্ষণ সময়কে বলা হত এক ঘটিকা––বর্তমান হিসাবে তা চব্বিশ মিনিট)। ৪ ঘটি; ছোট কলস। {স. ঘটী+ক(কন্‌)+আ(টাপ্‌)}

**ঘটিত** [ঘোটিতো] বিণ ১ সম্পাদিত; সংঘটিত; ঘটেছে এমন । ২ সম্পর্কিত; সংক্রান্ত; জনিত (আদালতঘটিত)। ৩ গঠিত; যুক্ত; যোজিত বা নির্মিত (পারদঘটিত)। ঘটিতা স্ত্রী.। ~ব্য বিণ ঘটবে এমন । {স. √ঘট্‌+ত(ক্ত)}

**ঘটিযন্ত্র** , **ঘটিকাযন্ত্র** [ঘোটিজন্‌ত্রো, –কা–] বি ১ সময় নিরূপক যন্ত্র; কাল নিরূপণের প্রাচীন যন্ত্রবিশেষ (ঘটিযন্ত্র চাললে; কামান দাগলে নিয়ম মতো––অঠা)। ২ কূপ থেকে জলপূর্ণ ঘট তোলার যন্ত্রবিশেষ। {স. ঘটী, ঘটিকা+যন্ত্র}

**ঘটিরাম** [ঘটিরাম্‌] নির্বোধ, অনভিজ্ঞ ও অযোগ্য কর্মচারী (সরকারি কর্মচারীদের মধ্যে অনেকেই বঙ্কিমচন্দ্র চিত্রিত ঘটিরাম ডেপুটির মত অনভিজ্ঞ, তবে ঘুষ খেতে ওস্তাদ) । {ঘটি+রাম}

**ঘটী** ⇒ ঘটি

**ঘটোধ্নী** [ঘটোধ্‌নি] বিণ ঘটের ন্যায় প্রশস্ত স্তন এমন (উভয়েই স্থূললাঙ্গী, লাবণ্যময়ী এবং ঘটোধ্নী––বচ)। {স. ঘট+উধস্‌+অন্‌(অনভ্‌)+ঈ(ঙীষ্‌); বহু.,+নী}

**ঘট্ট** [ঘট্‌টো] বি ১ নদী পুকুর প্রভৃতির ঘাট। ২ ঘাঁটি। ~জীবী বি ঘাট–মাঝি; পাটনি। ~পাল বি ঘাঁটিতে থেকে মাশুল আদায়কারী (বড়ই কপট ঘট্টপাল––চৈতন্যচন্দ্রোদয়)। {স. √ঘট্ট+অ(ঘঞ্‌)}

**ঘট্টন** [ঘট্‌টোন্‌] বি ১ মন্থন; ঘোটন; আলোড়ন । ২ গঠন; নির্মাণ; সংঘটন। ৩ ঘর্ষণ; বাটা । ঘট্টনী বি ঘুটনি বা ঘোঁটনা । ঘট্টিত বিণ ১ ঘোঁটা হয়েছে এমন (রূপ প্রকাশের পূর্বে তিন অবস্থার মধ্যে দিয়ে চললো ঘট্টিত অবস্থা; লাঞ্ছিত অবস্থা; রঞ্জিত অবস্থা––অঠা)। ২ গঠিত; নির্মিত। ঘট্টিতা স্ত্রী.। {স. √ঘট্ট্‌+অন(ল্যুট্‌)}

**ঘড় ঘড়** [ঘড়্‌ঘড়্‌] অব্য ২ শ্লেষ্মার শব্দ; কফ হেতু কণ্ঠনালির ধ্বনিবিশেষ। ২ গাড়ি চলার শব্দ । ৩ নাক ডাকার আওয়াজ; নাসিকা গর্জন (নাকের ভিতর হইতে অতি সুন্দর ঘড় ঘড় শব্দ শুনিয়া বুঝিলাম নিদ্রা বেশ গভীর হইয়াছে––সুরা)। {ধ্বন্যা.}

**ঘড়া** [ঘড়া] বি ১ বড় কলসি। ২ পিতলের কলস (ধনের ঘড়া কক্ষে তোমার ––সদ)। {স. ঘট>+বা. আ}

**ঘড়াঞ্চি, ঘড়াঞ্চে** [ঘরান্‌চি, –ন্‌চে] বি ১ সিঁড়িওয়ালা উঁচু টুল বা মঞ্চবিশেষ। ২ পাত্র বসিয়ে রাখার কাঠের মঞ্চ; কলসি রাখার কাঠের মঞ্চ। {স. ঘট>ঘড়+বা. আ+স. মঞ্চ=ঘড়াঞ্চ+বা. ই. ইয়া>}

**ঘড়ি, ঘড়ী** [ঘোড়ি] বি ১ ঘটিকা; সময় নিরূপক যন্ত্র। ২ অত্যল্প সময়; সামান্য ক্ষণ (রণে যায় কাসিম ঐ দু’ঘড়ির নওশা––নই)। ৩ ঘণ্টা (ঘড়িপেটা)। ৪ আড়াই দণ্ড। ৫ সিকি প্রহর। ~ ~ ক্রিবিণ ১ ক্ষণে ; প্রতিমুহূর্তে; থেকে থেকে (কাঁটা তার প্রেস কাঁটা বেঁধে ঘড়ীঘড়ী––দীমি)। ২ ঘণ্টায় ঘণ্টায়; বারংবার ; ঘন ঘন (এই ঔষধ দুই প্রহর রাত্রি পর্যন্ত ঘড়ী ঘড়ী খাওয়াইবেন––বচ)। ঘুম ভাঙানো ~ বি যে ঘড়িতে নির্দিষ্ট সময়ে ক্রমাগত শব্দ হওয়াল ফলে ঘুম ভাঙে । জল~ বি সময় নিরূপক যন্ত্রবিশেষ। এই যন্ত্র থেকে বিন্দু বিন্দু জল পড়ে নির্দিষ্ট সময়ে তা নিঃশেষ হয়। টেক~, ট্যাঁক~ বি ছোট ঘড়ি; watch । সূর্য~ বি এতে সূর্গ কিরণে যে ছায়া পড়ে; তা দেশে সময় নিরূপিত হয়; sundial । হাত~ বি মণিবন্ধে পরার বা বেঁধে রাখার ঘড়ি; wall-clock । {স. ঘটী>}

**ঘড়িয়াল১** (মবা.) [ঘোড়িয়াল্‌] বি ঘণ্টাবাদক; যে ঘণ্টা বাজিয়ে সময় জানায় (দিন ক্ষণ লগ্ন ঘটি নামাজ সমায় ঘড়িয়াল দণ্ড লক্ষে সকল জাগায়––সৈআ)। {স. ঘটী, ঘটিকা>প্রা. ঘড়িআ, ঘড়ী>বা. ঘড়ি+আন}

**ঘড়িয়াল২, ঘড়েল১** [ঘোড়িয়াল্‌, ঘোড়েল্‌] বি দীর্ঘমুখবিশিষ্ট কুমির জাতীয় প্রাণী; মকর। {স. ঘটী>ঘড়ি+ওয়াল>ঘড়িয়াল>ঘড়েল; তুল. হি. ঘড়িয়াল}

**ঘড়িয়াল৩ ঘড়েল২** [ঘোড়িয়াল্‌, ঘোড়েল্‌] বিণ ফন্দিবাজ; সুচতুর; সেয়ান; ধরিবাজ (টোঙ্গীওয়ালা ঘড়েল––সৈমু)। {হি. ঘড়িয়াল}

**ঘণ্ট** [ঘন্‌টো] বি এক প্রকার ব্যঞ্জন; পাঁচমিশালি ব্যঞ্জন । মাথার মধ্যে কেমন বিচ্ছিরি রকম ঘণ্ট পাকিয়ে গেল––সুরা)। {. √ঘট্ট্‌>প্রা. ঘট্ট>ঘণ্ট>ঘাঁট}

**ঘণ্টা** [ঘন্‌টা] বি ১ কাঁসার তৈরি এক প্রকার বাদ্যযন্ত্র। ২ ষাট মিনিট সময় । ৩ পেটাঘড়ি। ৪ (ব্য.) কিছুই না; কাঁচ কলা; কচু; ঘোড়ার ডিম (আমার ঘণ্টা করবে)। ~ পড়া বি ঘণ্টা পিটিয়ে সময় জানানো । ~য় ~য় ক্রিবিণ অল্পক্ষণ পর পর; বার বার; প্রতি ঘণ্টায় । হাতির গলায় ~ অসমঞ্জস ব্যাপার; বেমানান কাজ। {স. √ঘণ্ট্‌+অ(অচ্‌)+আ(টাপ্‌)}

**ঘণ্টাকর্ণ** [ঘন্‌টাকর্‌নো] বি ১ ঘেঁটু ফুল । ২ হিন্দু দেবতা শিবের অন্যতম অনুচর; ঘেঁটু। ৩ হিন্দুর দেবতাবিশেষ। {স. ঘণ্টা+কর্ণ}

**ঘণ্টি, ঘণ্টী, ঘণ্টিকা** [ঘোন্‌টি, –, ঘোন্‌টিকা] বি ১ ক্ষুদ্র ঘণ্টা। ২ আলজিভ। {স. ঘণ্টা>}

**ঘণ্টেশ্বর** [ঘন্‌টেশ্‌শর] বি হিন্দুমতে মঙ্গলপুত্র ঘেঁটু। {স. ঘণ্টা+ঈশ্বর; ৬তৎ.}

**ঘন** [ঘনো] বি ১ মেঘ (ঘনঘটা, ঘন গর্জন)। ২ (গণিত.) সমান তিন রাশির গুণফল; cube (২×২×২=৮=২৩, ২–এর ঘন ৮)। ৩ (জ্যা.) দৈর্ঘ্য প্রস্থ ও বেধবিশিষ্ট বস্তু। ❑ বিণ ১ গাঢ় (ঘন দুধ)। ২ নিবিড়; গহন; দুর্গম (ঘন বন)। ৩ সন্নিবিষ্ট (ঘন বুনুনি)। ৪ দুর্ভেদ্য (ঘন বন)। ৫ অবিচ্ছিন্ন; অবিরাম; অনবরত (ঘন ঘন ডাক)। ৬ পুরু; জমাট (ঘন কাপড়)। ৭ প্রবল; ঘোর (ঘন বরষা––রঠা)। ৮ দৈর্ঘ্য; প্রস্থ ও বেধবিশিষ্ট (ঘন ক্ষেত্র; ঘন বস্তু)। ৯ করতাল কাঁসি ইত্যাদির ন্যায় দুই অংশের ঠোকাঠুকিতে বাজে এমন (ঘন যন্ত্র)। ❑ বি বাদ্যের শ্রেণিবিশেষ (নাকারা দুন্দুভি আদি বাদ্য যত চর্ম্ম; ঘন হেন নাম ধরে বুঝ তার মর্ম্ম––সৈআ)। ~ কফ বি গাঢ় বা জমাট শ্লেষ্মা। ~কাল বি মেঘের সময় । ~কৃষ্ণ বিণ ১ মেঘের মতো কালো । ২ ঘোর কৃষ্ণ । ~ঘটা বি মেঘাড়ম্বর (কী না জানি ঘনঘটা; বিদ্যু–উৎসব––রঠা)। ঘন ~ ক্রিবিণ ১ বার বার; পুনঃপুন; বহুবার। ২ কাছাকাছি বা ঘেঁষাঘেঁষি; গায়ে গায়ে (গাছ ঘন ঘন না লাগিয়ে একটু দূরে দূরে লাগালে ভালো হয়)। ❑ বিণ অবিচ্ছিন্ন; অবিরাম; অনবরত (ঘন ঘন ডাক)। ~ঘোর বিণ ভীষণ মেঘাচ্ছন্ন; মেঘে অন্ধকার। ~ঘোরা স্ত্রী.। ঘনত্ব, ঘনতা বি ১ নিবিড়তা; গাঢ়তা; density । ২ দৈর্ঘ্য প্রস্থ ও বেধের মিলিত ফল; solidity; volume । ২ দৈর্ঘ্য প্রস্থ ও বেধের গুণফল। ২ সমান তিন রাশির গুণফল। ~বর্ত্ম বি আকাশপথ; আকাশ। ~বসতি বি বহু লোকের অল্প জায়গায় ঘেঁষাঘেঁষিভাবে স্থাপিত। ~বিন্যাস বি ফাঁক না রেখে কাছাকাছি স্থাপন। ~বীথি বি মেঘমালা বা আকাশপথ। ~মালা বি মেঘসমূহ; জলরাশি (ঘনমালা বা আকাশপথ। ~মালা বি মেঘসমূহ; জলরাশি (ঘনমারা যার শিরে ধরে নব দণ্ড––সৈআ)। ~মূল বি ঘনফলের মূলরাশি; cube-root (৮–এর ঘনমূল ২) ~শ্যাম বিণ ১ নিবিড় মেঘের ন্যায় বর্ণ; গাঢ় নীল বর্ণবিশিষ্ট। ২ শ্রীকৃষ্ণ । ~সন্নিবিষ্ট বিণ ঘনবিন্যস্ত; মধ্যে প্রায় ফাঁকশূন্য। ~সিক্ত বি ঘন দ্বারা সিক্ত; মেঘে ভেজা বস্তু; মেঘার্ত জিনিস (বাংলাদেশ আপনার কর্দম পিচ্ছিল ঘনসিক্ত রুদ্ধ জঙ্গলের মধ্যে––রঠা)। ঘনাগম বি ১ মেঘের আগমন (ঘনাগমে কিম্বা নিশাশেষে পূর্ণচন্দ্র হঠাৎ মলিন ভাব ধারণ করিলে––মীম)। ২ বর্ষাকাল। {স. √হন্‌+অ(অপ্‌)}

**ঘনাঙ্ক** [ঘনাঙ্‌কো] বি ঘনত্বের পরিমাণ; density। {স. ঘন+অঙ্ক; ৬তৎ.}

**ঘনাত্যয়, ঘনান্ত** [ঘনাত্‌তয়; ঘনান্‌তো] বি মেঘের অপসারণ কাল; বৃষ্টির অবসান সময়; বর্ষার শেষ; শরৎকাল। {স. ঘন+অত্যয়; অন্ত; ৬তৎ.}

**ঘনানো** [ঘনানো] ক্রি ১ কাছে আসা; নিকটবর্তী হওয়া (মৃত্যু ঘনিয়ে আসছে; বনের পাখী ঘনিয়ে বসে––সদ)। ২ গাঢ় বা জমাট করা বা হওয়া। ৩ কাছাকাছি হওয়া; নিকটবর্তী হওয়া বা ঘনকরণ । ৪ ঘনীকৃত বা ঘনীভূত। {স. ঘন+বা. আনো}

**ঘনান্ধকার** [ঘনান্‌ধোকার্‌] বি ১ জমাট বা গাঢ় অন্ধকার; ঘোর অন্ধকার। ২ মেঘাচ্ছন্নতার দরুন অন্ধকার। {স. ঘন+অন্ধকার; কর্মধা}

**ঘনাবৃত** [ঘনাব্‌বৃতো] বিণ মেঘ–ঢাকা ; মেঘাচ্ছন্ন । {স. ঘন+আবৃত; ৩তৎ.}

**ঘনায়মান** [ঘনায়োমান্‌] বিণ গাঢ় হয়ে উঠছে এমন; ঘনিয়ে আসছে এমন; আসন্ন (ঘনায়মান সায়াহ্নে––রঠা)। {স. √ঘনায়্‌+মান (শানচ্‌)}]

**ঘনিমা** [ঘোনিমা] বি ঘনত্ব । {স. ঘন+ইমন্‌}

**ঘনিষ্ঠ** [ঘোনিশ্‌ঠো] বিণ ১ অতিশয় ঘন । ২ অত্যন্ত নিকট (ঘনিষ্ঠ আত্মীয়)। ৩ অন্তরঙ্গ (আকাশ ঘনিষ্ঠ হেথা––সূর্য শূন্যে অন্তরিত রয়––বিদে)। ঘনিষ্ঠা স্ত্রী.। ~তা বি। {স. ঘন+ইষ্ঠ}

**ঘনীকৃত** [ঘোনিক্‌কৃতো] বিণ ঘন করা হয়েছে এমন। {স. ঘন+চ্বি+ √কৃ+ত(ক্ত)}

**ঘনীভূত** [ঘোনিভুতো] বিণ জমাট; ঘন হয়েছে এরূপ (বিপদ ঘনীভূত হলো)। ঘনীভবন বি ঘন হওয়া। {স. ঘন+চ্বি+√ভূ+ত(ক্ত)}

**ঘনোপল** [ঘনোপল্‌] বি মেঘজাত শিলা; করকা। {স. ঘন+উপল; মধ্য.}

**ঘর** [ঘর্‌] বি ১ গৃহ; বাড়ি। ২ প্রকোষ্ঠ; কুঠরি; কামরা; কক্ষ (পড়া ঘর)। ৩ আবাস; বাসস্থান। ৪ হিন্দু মন্দির (ঠাকুর ঘর)। ৫ আশ্রয়; ঠাঁই (দেশে দেশে মোর ঘর আছে––রঠা)। ৬ সংসার (ঘর করা)। ৭ পরিবার (এক ঘর গোয়ালা)। ৮ কুল; বংশ (উচ্চ ঘর)। ৯ স্থান; নির্দিষ্ট কোঠা (জমার ঘর)। ১০ অফিস (ডাকঘর)। ১১ ছিদ্র; রন্ধ্র বা খোপ (বোতাম ঘর)। ১২ গ্রন্থি বা বুননের স্থান (একঘর উল্টা একঘর সোজা)। ১৩ গদি (মহাজনের ঘর)। ১৪ অভ্যন্তর; অন্দর (ঘরে বইরে)। ১৫ কেন্দ্র; আড্ডা (খেলা ঘর)। ~ আলো করা ক্রি গৃহের শোভা বর্ধন করা। ~করনা, ~কন্না বি ১ গৃহস্থালি; সাংসারিক কাজকর্ম; সংসার; সংসারধর্ম। ~করণ বি ১ সংসার; গৃহস্থালি (ঘরকরণের কাজ––রঠা)। ২ গৃহিণীপনা। ~ করা ক্রি ১ সংসারধর্ম পালন করা। ২ পত্নীরূপে বাস করা। ~ কাটা ক্রি ছক কাটা । ~কুনো বিণ ১ বহির্জগতের সঙ্গে সম্পর্কহীন; ঘরের কোণে আবদ্ধ (এমন ঘরকুনো হয়ে আপনি এর আগে তো আর কোনো দিন থাকেননি––সজ)। ২ অমিশুক; অসামাজিক। ~খরচ বি সংসারের নিত্যনৈমিত্তিক ব্যয় (ঘর হতে খাই তাড়া ঘরখরচ নাই––বচ)। ~ খোঁজা ক্রি বৈবাহিক সম্বন্ধ স্থাপনের জন্য উপযুক্ত পরিবার সন্ধান করা। ~ গড়া বিণ ১ গৃহে নির্মিত; ঘরে প্রস্তুত। ২ স্বগৃহে কল্পিত ঘর সাজিয়ে তোলা (ঠিক যেন ঘর গড়া গল্পের মত––রঠা) ❑ ক্রি ১ ঘর তৈরি করা । ২ সংসার করা; বিবাহ করা ~গুষ্টি, ~গুষ্ঠি বি পরিবারবর্গ; ঘরের সকল লোক; আত্মপরিজন (ঘরগুষ্টির এত কাঁদন উপেক্ষা করে চলে গেল––নই)। ~ ঘর ক্রিবিণ প্রত্যেক ঘরে; প্রতি পরিবারে (ইজ্জৎ ঘর ঘর––সদ)। ~ঘেঁষা, ~ঘ্যাসা বিণ গৃহানুরক্ত (উকিল জজদের শ্যামপীন খাইয়ে ও ঘরঘ্যাসা করে কেউ বা খাজনা বাড়িয়ে খেউড়ে জিতে কথঞ্চিৎ গায়ের জ্বালা নিবারণ কল্লেন––কাসি)। ~–ছাড়া বিণ ১ সন্ন্যাসী; বিবাগী; বৈরাগী । ২ প্রবাসী। ৩ গৃহহীন বা গৃহত্যাগী (ঘরছাড়া আজ ঘর পেল যে––রঠা)। ~ ছাড়ানো ক্রি ঘর ছাড়া করা; উদ্বাস্তু করা। ~ জাত করা ক্রি ঘরে মৌজুদ করা। ~জামাই বি শ্বশুরালয় নিবাসী ও শ্বশুর পালিত জামাতা; যে জামাই শ্বশুর বাড়িতেই বাস করে। ~জোড়া বিণ ১ সমস্ত ঘড়ে ছড়িয়ে থাকে এরূপ (ঘরজোড়া গালিচা)। ২ যা দ্বারা ঘর পূর্ণ ও শোভিত হয় । ~জ্বালানো ক্রি ১ ঘরে আগুন লাগানো। ২ (আল.) সংসারের সুখ–শান্তি নষ্ট করা এবং পরিবারবর্গের সর্ববিধ অনিষ্ঠ সাধন করা । ৩ পরিবারের অশান্তির কারণ হওয়া। ~জ্বালানি/জ্বালানী বিণ. স্ত্রী.। ~জ্বালানে বিণ যে পরিবারের লোকের অশান্তির কারণ। ~ তোলা ক্রি ১ ঘর তৈরি করা। ২ সতা বা পশমে গ্রন্থি দিয়ে বোনা। ~ নষ্ট করা ক্রি ১ সংসারের সুখ–শান্তির হানি করা। ২ পরিবারের মর্যাদাহানিকর কাজ করা। ৩ নীচকুলে বিয়ে দেওয়া বা করা। ~পর বি আত্মপর; আপন–পর। ~ পাওয়া ক্রি ১ বাসাবাড়ি খুঁজে পাওয়া। ২ বিবাহের জন্য উপযুক্ত ঘরের পাত্রপাত্রী পাওয়া। ~পোড়া গরু সিঁদুরে মেঘ দেখে ডরায় ১ যে গরু একবার ঘর পোড়ার অভিজ্ঞতা লাভ করেছে সে রক্তবর্ণের মেঘ দেখলেই আগুন লেগেছে মনে করে ভয় পায়। ২ (আল.) একবার কষ্টদায়ক অভিজ্ঞতাপ্রাপ্ত ব্যক্তি উক্ত অভিজ্ঞতার সামান্য সাদৃশ্য দেখেই শঙ্কিত হয়ে ওঠে। ~পোষা বিণ গৃহপালিত। ~বর বি বরের বংশের মর্যাদা ও তার নিজের যোগ্যতা। ~ বসানো ক্রি প্রজা বসানো; প্রজা বাস করানো। ~ বাঁধা ক্রি ১ গৃহ নির্মাণ করা বা বসতি স্থাপন করা । ঘরে বাইরে করা ক্রি আকুল বা অধীরভাবে প্রতীক্ষা করা; কারও প্রতীক্ষায় ব্যাকুল হয়ে বারবার ঘরের বাইরে এসে দেখা। ~ভাঙা, ~ ভাঙানো ক্রি গৃহবিচ্ছেদ ঘটানো। ~ভাঙানি বিণ স্ত্রী.। ~ভাঙানে বিণ গৃহবিচ্ছেদকারী। ~ভেদী বিণ যে ঘরে বিবাদ বাধায়; ঘরের শত্রু; বিচ্ছেদ সৃষ্টিকারী; গৃহের অনিষ্টসাধক (ব্যাটা ঘরভেদী বিভীষণ––রাব)। ~ মজানো ক্রি কুলে কলঙ্ক দেওয়া; বংশের দুর্নাম বা কলঙ্ক সৃষ্টি করা। ~মুখো বিণ ১ গৃহাভিমুখী। ২ গৃহ গমনে উৎসুক; গৃহাসক্ত (ঘরমুখো বাঙালি, রণমুখো সেপাই)। ~শত্রু বি ১ আত্মীয়জনে ভয়ঙ্কর অনিষ্টকারী। ২ (আল.) বিভীষণ বা রাক্ষস বিভীষণের মতো আত্মীয়শত্রু (ঘরশত্রু বিভীষণ)। ~সংসার বি গৃহস্থালি । ~সন্ধানী বিণ ১ যে ঘরের সকল খবর জানে । ২ যে ঘরের গুপ্ত তথ্য জানে এবং ফাঁস করে দেয় (ঘরসন্ধানী বিভীষণ)। ঘরে আগুন দেওয়া, ঘরে আগুন লাগানো ক্রি ১ (আল.) সংসারে অশান্তি ঘটানো; গৃহে বিবাদ সৃষ্টি করা। ২ (আল.) আপন পরিবারের ধ্বংস সাধন করা । ঘরে পরে বি ‌১ সর্বত্র (ঘরে পরে অশান্তি)। ২ আত্মজন ও অপর; আপন পর নির্বিশেষে (ঘরে পরে সকলে দুষছে)। ৩ বন্ধু ও শত্রু নির্বিশেষে। ঘরের কথা বি পারিবারিক বা স্বদলীয় গোপন কথা। ঘরের খেয়ে বনের মোষ তাড়ানো ১ নিজ অর্থব্যয়ে অনাবশ্যক বিষয়ে উদ্যোগ। ২ অকারণে বিপদের ঝুঁকি মাথায় নেওয়া । ঘরের লক্ষ্মী বি পরিবারের সৌভাগ্য; স্ত্রী; পুত্রবধূ । ঘরে লক্ষ্মী আনা ক্রি গৃহে পুত্রবধূ আনা; ঘরে বউ আনা। {স. গৃহ>}

**ঘরট্ট** [ঘরট্‌ট] বি জাঁতা; পেষণযন্ত্র; যা ঘর ঘর শব্দে ঘোরে (ঘরট্ট প্রভৃতি যন্ত্রের প্রতিরূপ নির্মাণ করিতেন––ঈবি)। {ঘর্‌+অট্ট; ধ্বন্যা.}

**ঘরনা** ⇒ ঘরানা

**ঘরনি, ঘরণী** [ঘরোনি] বি ১ গৃহিণী; গৃহকর্ত্রী (আমি বড় ঘরের ঘরণী––বর)। ২ স্ত্রী; পত্নী; সহধর্মিণী (ঘরণীর কাছে কয় বিস্তারিয়া––পূগী)। ৩ গৃহিণীপনায় সুনিপুণা রমণী । ❑ বিণ সংসারের দায়িত্বসচেতন বা গৃহিণীসুলভ (ঘরণী মন––বিদে)। ঘরন্তী বিণ স্ত্রী. গৃহকর্মে নিপুণা; সুগৃহিণী (অতি ঘরন্তী না পায় ঘর––প্রবাদ)। {স. গৃহিণী>}

**ঘরব্যাভারি** [ঘর্‌ভ্যাভারি] বি ১ ঘরে প্রচলিত বা ঘরোয়া নিয়মকানুন । ❑ বিণ ঘরে প্রচলিত বা ঘরে চলিত (এইসব ঘরব্যাভারি জোলো কাহিনী––মব)। ❑ বি সামাজিক সৌজন্যবশত দানীয় দ্রব্য। {ঘর+স. ব্যবহারী>}

**ঘরহি** [ঘরোহি] বি ঘরে; গৃহে (ঘরহি পাঠাও––গোদা)। {স. গৃহ+বা. হি(<স্মিন্‌) (৭মী বিভক্তি)}

**ঘরাও** ⇒ ঘরোয়া

**ঘরানা, ঘরওয়ানা** [ঘরানা, ঘর্‌ওয়ানা] বি, বিণ ১ সম্ভ্রান্তবংশীয়; উচ্চবংশসম্ভূত বা বংশমর্যাদাসম্পন্ন (ঘরানা হলেই চরিত্র চালচলন ভাল হবে––কাই; ঘরনা বিধবা––মীম)। ❑ বিণ ১ দীর্ঘকাল থেকে প্রতিষ্ঠিত; বনেদি (বঙ্গে ঘরানা কৈবর্ত্তেরা––সদ)। ২ কুলীন; সম্ভ্রান্ত; অভিজাত (শীতলকাটির চক্কত্তিরা খুব ঘরানা––বিব)। ৩ পারিবারিক বা ঘরোয়া (ঘরানা ব্যাপার)। ❑ বি ১ কুলীন ঘর; অভিজাত গৃহ; সম্ভ্রান্ত ঘর (ঘরোওয়ানার আসল জমিওয়ার––সুদ)। ২ কুল–প্রথা; কুল ব্যবহার (রাজার ঘরাণা রাজা টুটায়; সওদাগরের কি?––দমি)। ৩ গোষ্ঠীধারা বা গোষ্ঠী; ধারানুমত; সম্প্রদায়গত পদ্ধতি বা চলন; school (তানসেন ঘরানা)। {ঘর+ওয়ানা>হি. ঘরানা}

**ঘরামি, ঘরামী** [ঘরামি] বি খড়ের ঘর নির্মাতা; যে বাঁশ খড় ইত্যাদি দ্বারা ঘর তৈরি করে (ঘরামি বা ছইয়ালরা ––তারাই সবচেয়ে বেশী দুঃস্থ––অচিসে)। ~গিরি––ঘরামির কাজ। {বা. ঘর(<গৃহ)+আমি, আমী}

**ঘরোয়া, ঘরাও** [ঘরোয়া, ঘরাও] বিণ ১ পারিবারিক; গৃহ সংসার বা গৃহস্থালি–সম্পর্কিত (ঘরোয়া ব্যাপার)। ২ আপন; অতি পরিচিত; ঘনিষ্ঠ (ঘরোয়া লোক)। ৩ আত্মজন বা অতিপরিচিতের মধ্যে সীমিত (ঘরোয়া অনুষ্ঠান বা আসর)। ৪ কায়দা কানুনে আবদ্ধ; রীতি নিয়মের কড়াকড়িশূন্য; informal (ঘরোয়া পরিবেশ)। {ঘর+উয়া>ঘরুয়া>ঘরোয়া, ঘরাও}

**ঘরোয়ানা** ⇒ ঘরানা

**ঘর্ঘর** [ঘর্‌ঘর্‌] বি ১ চলন্ত চাকা প্রভৃতির শব্দ। ২ ভয়ঙ্কর ধ্বনি; প্রচণ্ড শব্দ (এহেন ঘোর ঘর্ঘর কোদণ্ড টঙ্কারে––মদ)। ঘর্ঘরিত বিণ ঘর্ঘর ধ্বনিতে নিনাদিত মুখরিত বা পূর্ণ। {স. ঘর্ঘ+ √রা+অ(ক)}

**ঘর্ঘরা** [ঘর্‌ঘরা] বি নদীবিশেষ; সরযূ নদী। {স. ঘর্ঘর+আ}

**ঘর্ঘরী** [ঘর্‌ঘোরি] বি ১ ঘুঙুর। ২ নদীবিশেষ। {স. ঘর্ঘর+ঈ(ঙীপ্‌)}

**ঘর্ম** [ঘর্‌মো] বি ঘাম; স্বেদ। ~কর বিণ কষ্টকর। ~চর্চিকা বি ঘামাটি। ঘর্মাক্ত, ঘর্মাপ্লুত বিণ ঘর্মের দ্বারা সিক্ত বা স্নাত; ঘামে ভেজা। ঘর্মার্ত বিণ গ্রীষ্মপীড়িত। ঘর্মান্ত বি বর্ষাকাল । ঘর্মিত বিণ ঘর্মযুক্ত। {ঘৃ+ম(মক্‌)}

**ঘর্ম্য** [ঘর্‌মো] বিণ ঘামসম্বন্ধীয়। {স. √ঘৃ+ম+য}

**ঘর্ষক** [ঘর্‌শোক্‌] বিণ ঘর্ষণ করে এমন। ~পদী বি যে সকল পাখি মাটি আঁচড়ে খাদ্য সংগ্রহ করে (মুরগি)। {স. √ঘৃষ্‌+অক}

**ঘর্ষণ, ঘর্ষ** [ঘর্‌শোন্‌, ঘরশো] বি ১ ঘষা। ২ মার্জন; রগড়ানো; ঘষটানো। ৩ সংঘর্ষ; পরস্পর আঘাত । ঘর্ষিত, ঘৃষ্ট বিণ ঘষা বা মার্জনা করা হয়েছে এমন । ঘর্ষিতা, ঘৃষ্টা স্ত্রী.। {স. √ঘৃষ্‌+অন(ল্যুট্‌), অ(ঘঞ্‌)}

**ঘষা** [ঘশা] ক্রি ঘর্ষণ করা। ❑ বি ১ ঘর্ষণ। ২ ঘষবার দ্রব্য বা উপকরণ (মাথা ঘষা)। ❑ বিণ ১ ঘষটানো; ঘর্ষিত (ঘষা পয়সা)। ২ ক্ষয়ে যাওয়া; ক্ষয়প্রাপ্ত । ~ ঘষা বিণ ইষৎ ঘষা; সামান্য ঘষটানো। ~ঘষি বি ১ পারস্পরিক ঘর্ষণ। ২ অবিরাম ঘর্ষণ বা ঘষতে থাকা । ৩ (আল.) অতিরিক্ত মেশামিশি; অধিক ঘনিষ্ঠতা; মাখামাখি। ~নো, ~ন ক্রি ১ ঘর্ষণ করানো । ❑ বি, বিণ উক্ত অর্থে। ~ পয়সা বিণ ১ টাকশালের ছাপ মুছে যাওয়ার দরুন অচল মুদ্রা। ২ (আল.) রূপগুণ না থাকার জন্য বিবাহের বাজারে অচল পাত্র বা পাত্রী; অনাদৃত নির্গুণ ব্যক্তি। ~মাজা বিণ ‌১ ঝকঝকে; তকতকে; পরিষ্কার পরিচ্ছন্ন। ২ বহু চেষ্টায় শিখিয়ে পড়িয়ে দাঁড় করানো বা বানিয়ে তোলা হয়েছে এমন; ঘষটানোর ফরে চালাক চতুর বা চলনসই । {স. √ঘৃষ্‌ + অ(ঘঞ্‌)>ঘর্ষ+বা. আ}

**ঘষ্টানো, ঘষঢ়ানো, ঘসটানো** [ঘশ্‌টানো, –ড়ানো, ঘশ্‌টানো] ক্রি ১ ঘষতে থাকা; ক্রমাগত ঘষা। ২ হেঁচড়ানো; ছেঁচড়ে টানা। ৩ রগড়ানো; মর্দন করা। ৪ (আল.) ক্ষমতার অভাবে দরুন কোনো বিষয়ে ক্রমাগত চেষ্টা করে চলা; পুনঃপুন আবৃত্তি বা অভ্যাস করে কোনো বিষয় আয়ত্ত করার দুঃসাধ্য চেষ্টা করা। ❑ বি, বিণ উক্ত সকল অর্থে । ঘষ্টানি, ঘসটানি, ঘষড়ানি, ঘসড়ানি বি ১ ক্রমাগত ঘর্ষণ। ২ হেঁচড়ে বা ছেঁচড়ে টানা। ৩ মর্দন। ৪ ক্রমাগত চেষ্টা । ৫ ঘর্ষণজাত শব্দ। {স. √ঘৃষ্‌>বা. √ঘষ্‌+টা,>ঘষ্টা+বা. আনো}

**ঘসি, ঘষি, ঘুষি** [ঘোষি, –, ঘু–] বি ঘুঁটে (ঘুষির আনলে দহে––দৌবা;....ছিলিমের মাথায় একখণ্ডঘসি চাপিয়ে দিল––শাহ)। ঘসির আগুন বি ঘুটে পোড়ানো মৃদু উত্তাপযুক্ত আগুন । ঘসির আগুনের মতো ধিকি ধিকি জ্বলা ক্রি দুঃখ–শোক চিরকাল জাগরূক থেকে হৃদয়কে ধীরে ধীরে পোড়ানো । {স. করীষ্‌}

**ঘা** [ঘা] বি ১ চোট; আঘাত; প্রহার (বেতের ঘা)। ২ ক্ষত (অগ্নিদাহ ঘায়ে যেন লাগিল লবণ––সৈআ)। ৩ শোক; দুঃখ (ঘা খাওয়া)। ৪ ক্ষতি; লোকসান (কারবারে ঘা খাওয়া)। ৫ ধাক্কা (সাবধান; দরজায় ঘা খাবে)। ঘা কতক বি কয়েক ঘা; কয়েকবার প্রহার; বেশ কিছু পিটুনি। ঘা কতক খাওয়া ক্রি কমবেশি প্রহৃত হওয়া। ঘা কতক বসিয়ে দেওয়া ক্রি কিছু মারা; কয়েক ঘা প্রহার করা। ঘা করা ক্রি ক্ষত সৃষ্টি করা। ঘা খাওয়া ক্রি ১ আগাত পাওয়া। ২ দুঃখ পাওয়া; শোকগ্রস্ত হওয়া। ৩ ধাক্কা খাওয়া। ৪ ক্ষতিগ্রস্ত হওয়া; লোকশান হওয়া। ঘাতে অঘাতে ক্রিবিণ ১ যখন তখন; আচমকা (ঘাতে অঘাতে মারা)। ২ দেহের নানা স্থানে । ঘা মারা ক্রি আঘাত করা। ঘায়–অঘায় বি জায়গার পরিবর্তে অজায়গায়; মর্মস্থলে (ঘায়–অঘায় যদি লেগে যায়)। ঘা শুকানো ক্রি ১ ক্ষতস্থান শুকিয়ে সুস্থ হওয়া। ২ বেদনার প্রশমন হওয়া। ৩ শোক নিবৃত্তি হওয়া। ঘা সওয়া ক্রি ১ আঘাত বা ক্ষতি ধৈর্যের সঙ্গে বহন করা বা নীরবে মেনে নেওয়া। ❑ বিণ আঘাত মেনে নিয়েছে বা সহ্য করতে সক্ষম বা অভ্যস্ত; ঘাতসহ। ঘা হওয়া ক্রি ক্ষত হওয়া। নালি ঘা বি গভীর ও দূষিত ক্ষত; যে ঘা অনেক ভিতরে গিয়েছে; sinus । মড়ার উপর খাঁড়ার ঘা––দুর্বল বা অসহায়ের উপর অত্যাচার। সর্বাঙ্গে ঘা ওষুধ দিই কোথা––দুঃসাধ্য ব্যাপারে নিরুপায় অবস্থা; সমাধানের উপায়শূন্য অবস্থা। {স. ঘাত>প্রা. ঘায়>ঘাও>ঘা}

**ঘাই১** [ঘাই] বি ১ আঘাত। ২ পানির মধ্যে বৃহৎ মৎসের পুচ্ছাঘাত (ঘাই মারা)। {স. ঘাতি>}

**ঘাই২** [ঘাই] বি (আসামে প্রচলিত অর্থ) পাখি–শিকারি কর্তৃক ব্যবহৃত পুরুষ পাখি, যা একই প্রজাতির অন্য পুরুষ পাখিকে লড়াই করতে আহ্বান করে, শিকারি সেই সুযোগে আগন্তুক পাকিকে খাঁচাবন্দী করে থাকে; decoy । ❑ বিণ শিকারের কাজে ব্যবহৃত (প্রাণী) (আকাশের চাঁদের আলোয় এক ঘাই হরিণীর ডাক শুনি––জীদা)। {অ. ঘাই; স. ঘাত>}

**ঘাইট** (বিরল, মবা.), **ঘাটি** [ঘাইট্‌, ঘাটি] ব অনটন; কমতি; ঘাটতি; ত্রুটি (আমা হন্তে কিছু আগে ঘাইট নহে ভাল, সে সবের ঘাইট না রহিবে চিরকাল––সৈআ)। {স. ঘট্ট>}

**ঘাউড়া** [ঘাউড়া] বিণ ঘাড়–বাঁকা প্রকৃতির; অত্যন্ত পাজি বা অহেতুক জেদি । ঘাউড়ামি বি জেদের ভাব। {ঘা+উড়া; আঞ্চ.}

**ঘাউয়া** [ঘাউয়া] বি ক্ষতযুক্ত; ঘেয়ো (ঘাউয়া কুকুর)। {ঘা+উয়া>ঘেযো; আঞ্চ.}

**ঘাও** (মবা.) [ঘাও] বি ১ আঘাত (পুত্রশোকে কান্দে বুড়ী বুকে মারে ঘাও––হেম)। ২ ঘা; ক্ষত। {স. ঘাত>}

**ঘাঁট, ঘ্যাঁট** [ঘাঁট্‌, ঘ্যাঁট্‌] বি ১ মিশ্রিত ব্যঞ্জন; ঘণ্ট । ২ বহু দ্রব্যের বিশৃঙ্খল মিশ্রণ; জগাখিচুড়ি। {স. ঘণ্ট অথবা ঘট্ট}

**ঘাঁটন** [ঘাঁটোন্‌] বি ঘোঁটন; আলোড়িতকরণ; মন্থন। ২ মিশ্রিতকরণ । ৩ বেশি নাড়াচাড়াকরণ বা হাটকানো। ৪ চটকানো বা মর্দন। ৫ আন্দোলন বা আলোচনা বা চর্চা। {স. √ঘট্ট্ অথবা স. ঘণ্ট>বা. ঘাঁট+অন}

**ঘাঁটা১** [ঘাঁটা] ক্রি ১ ঘোঁটা; আলোড়ন করা; মন্থন করা। ২ পর্যালোচনা করা; অনুশীলন করা। ❑ বি, বিণ উক্ত সকল অর্থে । ~ঘাঁটি বি ১ অনবরত বা ক্রমাগত ঘাঁটা । ২ অধিক আন্দোলন বা আলোচনা। ~নো, ~ন ক্রি ১ নাড়াচাড়া করানো। ২ আন্দোলন বা আলোচনা করে উত্ত্যক্ত বা উত্তেজিত করা; আন্দোলন করে খেপিয়ে তোলা বা চটানো (ফরিদকে আম্মা সাধারণতঃ ঘাঁটান না––আরু)। ❑ বি, বিণ উক্ত সকল অর্থে। {স. √ঘট্ট্ অথবা স. ঘণ্ট>ঘাঁট+আ}

**ঘাঁটা২, ঘাটা** [ঘাঁটা, ঘা–] বি ১ ক্রমাগত ঘর্ষণের ফলে চামড়ায় যে চিহ্ন সৃষ্টিহয়; কিণাঙ্ক (চরকা বয়ে বয়ে যার কাঁধে ঘাঁটা পড়ে গেছে––নই)। ~ পড়া ক্রি ১ ক্রমাগত ঘর্ষনের ফরে দাগ পড়া; কড়া পড়া ; জামড়া ধরা। ২ দাগ বা ঘা লাগতে লাগতে কঠিন হওয়ার লক্ষণ; কাঠিন্যের গভীর ছাপ যাতে নতুন আঘাত চাঞ্চল্য সৃষ্টি করতে পারে না (এত দিনেও মনে ঘাটা পড়ে যায়নি––প্রচৌ)। {স. ঘণ্টা>}

**ঘাঁটি, ঘাটি** [ঘাঁটি, ঘা–] বি ১ ফাঁড়ি; চৌকি; থানা; প্রহরীর থাকার স্থান। ২ পথ–সন্ধি বা প্রবেশ পথ। ৩ সৈনিকদের আড্ডা বা আস্তানা (ইস্তাম্বুলের তীরে তীরে বিদেশী শত্রুর ঘাটি বসিয়াছে––শামা)। ঘাঁটিয়াল, ঘাটিয়াল বি ঘাঁটিরক্ষক বা ঘাঁটির প্রধান। {স. ঘট্ট>}

**ঘাঁত, ঘাত** [ঘাঁত, ঘা–] বি মতলব হাসিল করবার অনুকূল মুহূর্ত বা সুযোগ । ২ উদ্দেশ্য সাধনের বা দাঁও মারবার সুযোগ সন্ধান (বারো মাস ঘাঁতে ঘাঁতে ফেরেন––কাসি)। ~ঘোত বি ১ অন্ধিসন্ধি । ২ কাজের অনুকূল ফাঁক বা সুযোগ। ঘাতের ভাই বি যে উদ্দেশ্য হাসিল করার জন্য ভাই সম্বন্ধ পাতায়; ফন্দবাজ; মতলববাজ। {স. ঘাত>}

**ঘাগরা, ঘাগরি, ঘাঘরি** [ঘাগ্‌রা, –গরি, –ঘ্‌রি] বি নারীদের নিম্নাঙ্গের ঢিলা পরিধেয়বিশেষ (ছাড়িরে ঘাঘরি––সদ; পায়ে পায়ে ঘাগরা উঠে দুলে––রঠা)। {স. ঘর্ঘরা>; হি. ঘাগ্‌রা}

**ঘাগি, ঘাগী, ঘাগু** [ঘুগি, –, –গু] বিণ ১ ঘা খাওয়া এবং ধূর্ততায় পোক্ত বা অভিজ্ঞ । ২ সেয়ানা; সুচতুর; ঝানু; পাকা (ঘরে পোষে চোর আরো কহে জোর এ বড় কুটিনী ঘাগী––ভারা)। ৩ দাগি বা পূর্বে দণ্ডপ্রাপ্ত (ঘাগি চোর)। ❑ বিণ ভুক্তভোগী। পুরনো ~ বি বহু অভিজ্ঞতাসম্পন্ন ও অত্যন্ত ধূর্ত । {হি. ঘাঘ}

**ঘাঘর, ঘাগর** [ঘাঘোর্‌, –গোর্‌] বি বাদ্যযন্ত্রবিশেষ; ঝাঁঝ (কাড়ানাকাড়া সানাই ছকড়া ডান মৃদঙ্গ ঘাগরের বাদ্য––দমি)। {স. ঘর্ঘর>}

**ঘাঘরি** ⇒ ঘাগরা

**ঘাট১** [ঘাট্‌] বি ১ জলাশয়াদিতে অবতরণের জায়গা। ২ নৌকা বা জাহাজ ভিড়বার স্থান (জাহাজঘাট)। ৩ বাদ্যযন্ত্রের সুরের পর্দা; reed। ৪ প্রবেশপথ; ঘাঁটি। ৫ পর্বত (পশ্চিম ঘাট)। ~ কামানো ক্রি হিন্দু সমাজে পিতামাতা প্রভৃতি আত্মীয়ের মৃতাশৌচ শেষ হওয়ার পর নখ দাড়ি চুল প্রভৃতি কামানো। ~ মারা ক্রি শুল্ক ফাঁকি দিয়ে গোপনে আমদানি রপ্তানি করা; smuggling । ঘাটে এসে নাও ডুবানো––কোনো বিষয়ে সাফল্যের প্রান্তে বা দ্বারদেশে এসে সমস্ত পণ্ড করা। ঘাটে ঘাটে ক্রিবিণ ১ প্রতিঘাটে বা ঘাঁটিতে ঘাঁটিতে । ২ সকল প্রান্তে; সর্বত্র (আমারে যে নামতে হবে ঘাটে ঘাটে––রঠা)। ঘাটের কড়ি বি ১ পারের কড়ি বা মাশুল; নদী পার হওয়ার ভাড়া; পারানি । ২ স্বর্গ বা বেহশত অর্থে পরপারে যাওয়ার পুণ্যরূপ কড়ি। {স. ঘট্ট>}

**ঘাট২** [ঘাট্‌] বি অপরাধ; অন্যায়; দোষ; ত্রুটি (ঘাট হওয়া)। ২ কমতি; অল্পতা; ন্যূন্যতা। ঘাট মানা ক্রি দোষ বা ত্রুটি স্বীকার করা। ঘাট মানানো ক্রি দোষ বা ত্রুটি স্বীকার করা। ঘাট মানানো ক্রি দোষ বা ত্রুটি স্বীকার করতে বাধ্য করা। ঘাট হওয়া ক্রি যথেষ্ট বা যথোপযুক্ত সাজা হওয়া (না বাছা তোমরা যাও আমার ঘাট হয়েছে––মদ)। {স. ঘট্‌,>তুল. হি. ঘাটি, বা. ঘাট}

**ঘাটতি** [ঘাট্‌তি] বি কমতি; অভাব; শূন্যতা (ঘাটতি বাড়তি)। ~ বাজেট বি যে বাজেটে আয়–ব্যয়ের হিসাবে আয়ের তুলনায় ব্যয়ের পরিমাণ বেশি; deficit budget । ঘাটন বি কম পড়া। {ঘাট+তি, তুল. হি. ঘট্‌তি}

**ঘাটলা** [ঘাট্‌লা] বি ১ বাঁধানো ঘাট; সিঁড়ি (পুরান তালাবের ভাঙ্গা ঘাটলার উপর আসন পেতে––ইখাঁ)। ২ ঘাট; ঘাটের মতো; ছোট ঘাট। {ঘাট১+লা}

**ঘাটা** [ঘাটা] বি ১ ঘাট; নৌকাদি ভিড়বার জায়গা (নৌকা ঘাটা)। ২ পথ; রাস্তা। {বা. ঘাট+আ}

**ঘাটাল** [ঘাটাল্‌] বিণ বন্ধুর; এবড়ো–থেবড়ো; অসমতল । {বা. ঘাট+আল}

**ঘাটি১** ⇒ ঘাঁটি

**ঘাটি২** [ঘাঁটি] অভাব বা কমতি ; ন্যূনতা; অল্পতা (সংসারের নাথ হইয়া পদে পদে ঘাটি––বিগু)। ~ মানা ক্রি ঘাট মানা; হীনতা বা নতি স্বীকার করা; ত্রুটি বা অপরাধ স্বীকার করা (ঘাটি মান তার ঠাঁই––কৃও)। {ঘাট+ই}

**ঘাটি৩** ⇒ ঘাট২

**ঘাটিয়াল** ⇒ ঘাঁটি

**ঘাটোয়াল** [ঘাটোয়াল্‌] বি ১ঘাটরক্ষক; পার ঘাটের তীর্থ যাত্রীদের কর–সংগ্রাহক; তীর্থস্থানের মাশুল আদায়কারী। ঘাটোয়ালী স্ত্রী.। ঘাটোয়ালি বি ঘাটোয়ালের কর্ম বা পদ বা অধিকার। ❑ বিণ ঘাটোয়ালকে প্রদত্ত (ঘাটোয়ালি জমি)। {স. ঘট্ট>বা. ঘাট+হি. ওয়াল}

**ঘাড়** [ঘাড়্‌] বি ১ গ্রীবা; গর্দান; গলার পশ্চাদ্‌ভাগ । ২ কাঁধ; স্কন্ধ। ~ ধরা ক্রি ঘাড়ে হাত দিয়ে বল প্রয়োগ করা অর্থাৎ জোরজবরদস্তি করা (যে গুরু ঘাড় ধরে শিষ্যকে বললেন ––অঠা)। ~ ধাক্কা বি গলা ধাক্কা। ~ নাড়া ক্রি সম্মতি বা অসম্মতি নির্দেশ করা। ~ পাতা ক্রি দায়িত্ব গ্রহণ করা বা গ্রহণে সম্মত হওয়া । ~ ফুলানো ক্রি স্পর্ধা জ্ঞাপন করা। ~ ভাঙা, ভাঙ্গা ক্রি জবরদস্তিতে আদায় করা; জোর করে খরচ করতে বাধ্য করা; পরের উপর জোর খাটিয়ে নিজের কার্য সাধন করা; পরের অর্থব্যয় ঘটিয়ে আপন স্বার্থ সাধন করা। ঘাড়ে করা, ঘাড়ে নেওয়া ক্রি ১ স্কন্ধে ধারণ করা । ২ দায়িত্ব গ্রহণ করা; দায় স্বীকার করা । ঘাড়ে–গর্দানে বিণ ১ স্কন্ধ থেকে মস্তক পৃথক বলে বোধ হয় না এরূপ স্থূল; অত্যন্ত স্থূল। ❑ বি গজস্কন্ধ। ঘাড়ে চাপা ক্রি ১ ভরণ–পোষণের জন্য অন্যের গলগ্রহ হওয়া; পরের উপর চাপ দেওয়া। ❑ ক্রি ভর করা বা হওয়া। ঘাড়ে জোয়াল বি কাঁধে অতিরিক্ত চাপ বা ভার। ঘাড়ে দুটো মাথা থাকা বি অসম সাহসী হওয়া; অত্যন্ত দুঃসাহসী হওয়া। ঘাড়ে ভূত চাপা ক্রি দুষ্টবুদ্ধি বা কু–মতলব মাথায় আসা। ঘাড়ে হাগা ক্রি দুষ্ট বুদ্ধিতে অপরকে ডিঙিয়ে যাওয়া বা জব্দ করা; অন্যের উপর যা খুশি তা করা । {স. ঘাট>; প্রা. ঘাড়}

**ঘাড়ি** [ঘাড়ি] বি আসনের সঙ্গে সংযুক্ত ঘাড় হেলাবার স্থান বা অবলম্বন (ঘাড়ি ভাঙা চেয়ার)। ২ ঘেটি । {বা. ঘাড়+ই}

**ঘাত** [ঘাত্‌] বি ১ চোট; আঘাত । ২ প্রহার । ৩ কোপ। ৪ ঘা; ক্ষত । ৫ হিংসা; হত্যা। ৬ বিনাশ; সমূহ ক্ষতি । ৭ সুযোগ; দাঁও । ৮ এক রাশিকে সেই রাশি দিয়ে পুঃনপুন গুণনে প্রাপ্ত ফল; power । ~ চিহ্ন বি বর্গ ঘন প্রভৃতি সূচক অঙ্ক । ~–প্রতি~ বি ১ আঘাত ও প্রত্যাঘাত; প্রহার ও প্রতি–প্রহার। ২ ক্রিয়া ও প্রতিক্রিয়া; action and reaction । ঘাতসহ বিণ আঘাত সহ্য করতে পারে এরূপ । ❑ বি ঘা দিলে না ভেঙে বিস্তৃত হয় এরূপ; malleable । {স. √হন্‌+অ(ঘঞ্‌)}

**ঘাতক** [ঘাতোক্] বি খুনি জল্লাদ; মৃত্যুদণ্ডে দণ্ডিতদের মুণ্ডচ্ছেদকারী ব্যক্তি । ❑ বিণ ১ হত্যাকারী; হননকারী (নরঘাতক)। ২ আঘাতকারী; প্রহারক। ৩ বিনাশকারী; ভঙ্গকারী (বিশ্বাসঘাতক)। ঘাতিকা স্ত্রী.। {স. √হন্‌+অক(ণ্বুল্‌)}

**ঘাতন১** [ঘাতোন্‌] বি বধ; হত্যা; কোতল। ২ যজ্ঞের জন্য বধ। ৩ আঘাত । ঘাতনী স্ত্রী.। {স. √হন্‌অন(ল্যুট্‌)}

**ঘাতন২** [ঘাতোন্‌] বি ১ বধ করানো। ২ প্রহারের অস্ত্র। ৩ আঘাতকারী বা ঘাতক। {স. √ঘাতি+অন(ল্যুট্‌)}

**ঘাতবি** (ব্র.) [ঘাতবি] ক্রি ১ বধ করবি বা বিনাশ করবি। {স. √হন্‌+অ(ঘঞ্‌)}

**ঘাতী** (–তিন্‌) [ঘাতি] বিণ হননকারী; হত্যাকারী; ঘাতক। ঘাতিনী স্ত্রী.। {স. ঘাত+ইন্‌(ণিনি)}

**ঘাতুক** [ঘাতুক্‌] বিণ ১ বধকারী; ঘাতক। ২ নাশক। ৩ হিংস্র। ৪ নিষ্ঠুর। ৫ ক্রূর। {স. √হন্‌+উক(উকঞ্‌)}

**ঘাত্য** [ঘাত্‌তো] বিণ ১ বধযোগ্য; হননীয়। ২ ঘাতযোগ্য। ৩ গুণনীয় । {স. √হন্‌+য(যৎ.)}

**ঘানি, ঘানী** [ঘানি] বি তৈলবীজ থেকে তেল বের করার যন্ত্র। ~গাছ বি তৈল নিষ্কাশন যন্ত্রের মোটা খুঁটি। ~ টানা ক্রি ১ বলদের পরিবর্তে কয়েদিদের দ্বারা ঘানি ঘুরানো। ২ গতানুগতিক জীবন অতি কষ্টে বহন করা; দুর্বহ জীবন টেনে চলা । ৩ জেল খাটা; কারাদণ্ড ভোগ করা। ঘানিতে জোড়া ক্রি ১ ঘানি ঘুরানোর জন্য নিয়োগ করা। ২ দীর্ঘকাল পরিশ্রম করতে হবে এমন কাজে নিয়োগ করা। ~ পোষা ক্রি ১ তেল নিষ্কাশন যন্ত্র দ্বারা তৈল বের করা। ২ শ্রমসাধ্য কাজ করা; শ্রমসাধ্য কাজ করে দীর্ঘদিন চলা। (ঘানি পিষছি, কিন্তু স্নেহরস যা বার করছি এক ফোঁটাও তো আমার কাছে আসছে না––অঠা)। {স. ঘন>}

**ঘানিক** [ঘানিক্‌] বিণ ঘনবিষয়ক; cubic; solid (ঘানিক জ্যামিতি)। {স. ঘন+ইক}

**ঘাপটি, ঘুপটি** [ঘাপ্‌টি, ঘু–] বি ওত; উদ্দেশ্যমূলক গোপন অপেক্ষা; বিশেষ উদ্দেশ্য গুপ্ত প্রতীক্ষার ভাব নাই তো?––সৈও)। ~ মারা ক্রি প্রচ্ছন্নভাবে অপেক্ষা করা; ওত পেতে থাকা; লুকিয়ে বসে থাকা (প্রভু তব পিছে চাপকান ঢাকা আফগান মারে ঘাপটি––নই; উকিলদিগের দালাল ঘাপ্টি মেরে জাল ফেলিতেছে––প্যামি)। {স. গুপ্তি>}

**ঘাবড়ানো** [ঘাব্‌ড়ানো] ক্রি হতবুদ্ধি হওয়া; ভয় পাওয়া; বিষম বিচলিত হওয়া; থতমত খাওয়া। ❑ বি, বিণ উক্ত সকল অর্থে । ঘাবড়ানি বি ঘাবড়ানোর ভাব। {হি. √ঘব্‌ড়া+বা. আনো, আনি}

**ঘাবলা** ⇒ ঘাপলা

**ঘাপলা, ঘাবলা** [ঘাপ্‌লা, –ব্‌–] বি বিপদ; প্যাঁচ (সুপারের সঙ্গে একটু বাজাবাজি হয়ে যাওয়ায় নাকি তাঁকে একটা ঘাবলায় ফেলার ফিকির করছেন––আআআ)। ঘাপলায় ফেলা ক্রি বিপদে ফেলা। {হি. √ঘব্‌ড়া>}

**ঘাম** [ঘাম্‌] বি ঘর্ম; স্বেদ; পরিশ্রমে দেহনির্গত পানি। ~–ছোটা ক্রি ১ অধিক পরিমাণে ঘাম হওয়া। ২ অত্যধিক পরিশ্রম হওয়া। ~ দিয়ে জ্বর ছাড়া ক্রি ১ ঘাম বের হয়ে জ্বর সম্পূর্ণ বিরাম হওয়া। ২ (আল.) ভয় বা উদ্বেগ কেটে যাওয়া; বিপদের কারণ দূর হওয়া। ৩ (আল.) হাঁফ ছেড়ে বাঁচা; আশ্বস্ত হওয়া। কাল~ বি মৃত্যু–যন্ত্রণায় নির্গত ঘাম; মৃত্যু । মাথার ~ পায়ে ফেলা ক্রি কাঠোর পরিশ্রম করা। {স. ঘর্ম}

**ঘামা** [ঘামা] ক্রি স্বেদযুক্ত হওয়া; ঘর্মাক্ত হওয়া; ঘামে ভিজে যাওয়া। ❑ বি উক্ত অর্থে। ঘামানো ক্রি ১ ঘর্মযুক্ত করা; ঘর্মে আপ্লুত করা; ঘামিয়ে তোলা। ২ খাটানো ; শ্রান্ত করা; শ্রম করানো (কেউ মাথায় না––রাখা)। ❑ বি ঘর্মাপ্লুত বা পরিশ্রান্ত করানো। মাথা ঘামানো ক্রি চিন্তা করা; উপায় বের করার চেষ্টা করা। {স. ঘর্ম>বা. ঘাম+ভা. আনো, ঘাম+আ}

**ঘামাচি** [ঘামাচি] বি ঘাম থেকে জাত ক্ষুদ্র ক্ষুদ্র ফুস্কুরি বা ব্রণ; ঘামবিচি। {স. ঘর্মচর্চিকা}

**ঘায়েল, ঘাইল, ঘাল** [ঘায়েল্‌, –ই–, ঘাল্‌] বিণ ১ আহত; আঘাতপ্রাপ্ত। ২ নিহত। ৩ পর্যুদস্ত; পরাস্ত। ৪ কাহিল; নিতান্ত কাতর; দুর্দশাগ্রস্ত (হাতী যখন ভাবে তার চেয়ে বড় জানোয়ার আর নেই, তখ ছোট একটি মশা তার মগজে কামড়ে কি রকম ‘ঘায়েল’ করে দেয় তাকে ––নই)। {স. ঘাত>বা. ঘা+এল; ইল,>}

**ঘাস** [ঘাশ্‌] বি দূর্বা; তৃণ । ~ কাটা ক্রি ১ ঘাস কর্তন করা। ২ (আল.) বৃথা কাজে সময় নষ্ট করা বা কিছুই না করা। ~ খাওয়া ক্রি (আল.) তুণভোজী পশুর মতো নির্বুদ্ধি হওয়া । ~–জল, ~–পানি বি গরু ঘোড়া প্রভৃতি পশুর আহার্য ও পানীয় । ঘেসেড়া, ঘাসুড়িয়া বি যে গরু–ঘোড়ার জন্য ঘাস কাটে বা জোগায়; ঘাসি (সে দিন ঘাসিয়াড়া ঘাস কাটতে আসে––রঠা; একজন ঘেসেড়া বর্ষার লম্বা লম্বা ঘাস কাটিতেছে––বিব)। ঘেসেড়ানি স্ত্রী.। (ঘেসেড়ানী চরে গেছে জল খেতে নদে––সদ)। {স. √অদ্‌/গ্রাস্‌+অ(ঘঞ্‌)}

**ঘাসি, ঘাসী** [ঘাশি] বি ঘাস কেটে বিক্রয় করে যে; ঘাস ব্যবসায়ী; ঘেসেড়া। ❑ বিণ ১ ঘাস সংক্রান্ত । ২ ভালো ঘাস খায় এমন। ~–নৌকা বি ঘাস আনা–নেওয়ার উপযুক্ত লম্বা ছোট নৌকা । {স. √ঘাস্‌+ই, ঈ (ইন্‌)}

**ঘাসুড়িয়া** ⇒ ঘাস

**ঘি** [ঘি] বি ১ ঘৃত । ২ দুগ্ধজাত স্নেহ পদার্থ। ৩ ঘিলু; মগজ (মাথার ঘি)। {স. ঘুত>}

**ঘিচিঘিচি** [ঘিচিঘিচি] বিণ ১ গায়ে গায়ে লাগানো; অত্যন্ত ঘেঁষা–ঘেঁষি ; ঘন সন্নিবিষ্ট। ২ অপরিচ্ছন্ন (ঘিচিঘিচি লেখা)। ঘিচিঘিচি বিণ অপরিচ্ছন্ন; গায়ে গায়ে লাগানো; বিশৃঙ্খল; পরস্পর গায়ে গায়ে লাগানো বলে দুষ্পাঠ্য (ঘিচিমিচি লেখা)। {হি. ঘিচপিচ}

**ঘিঞ্জি, ঘিঞ্চি** [ঘিন্‌জি, –চি] বিণ ১ ঘন; নিবিড় (ঘিঞ্জ বসতি––বিব)। ২ সংকীর্ণ ও ঘেঁষাঘেঁষি; ঘুপচি (ঘিঞ্জি বস্তির গলি––আর)। ৩ জনবহুল বা ঘন বসতিপূর্ণ । {ফা. গুন্‌জা .............. }

**ঘিন** [ঘিন্‌] বি ঘৃণা (ও নাতি ! ঘিন করো না ––মুশ)। ~ ~ অব্য ঘৃণার ভাব; ঘৃণা হেতু অস্বস্তির ভাব। {স. ঘৃণা>প্রা. ঘিণা>হি. ঘিন}

**ঘিরা, ঘিরান** ⇒ ঘেরা

**ঘিলু** [ঘিলু] বি ১ মগজ; মাথার ঘি; মস্তিষ্ক। ২ বুদ্ধি। {স. ঘৃত>বা. ঘি+লু}

**ঘিসকাপ, ঘিসক্যাপ** [ঘিশ্‌কাপ্‌, –ক্যাপ্‌] বি র‍্যাঁদা; সূত্রধর যে অস্ত্রের দ্বারা কাঠ মসৃণ ও সমতল করে। (গুরুদাস গুই গুলদার উড়ুনী পরিহার করে পুনরায় চির–পরিচিত র‍্যাঁদা ঘিস্‌কাপ ধল্লেন––কাসি)। {স. ঘর্ষণ}

**ঘুংগুর** ⇒ গুঙুর

**ঘুংড়ি কাশি** [গুঙ্‌ড়ি কাশি] বি ১ এক জাতীয় কাশি রোগ। ২ হুপিং কাশি; hooping cough । {স. ঘূর্ঘুরিকা>ঘর্ঘরা>; তুল.হি. ঘুঙ্গরু;+কাশি; ই. cough>}

**ঘুংনি** ⇒ ঘুগনি

**ঘুঁজি, ঘুঞ্জি** [ঘুঁজি, ঘুন্‌জি] বি ১ অপরিসর স্থান বা গলি; চিপা জায়গা বা গলি। ২ এঁদো জায়দা; অন্ধকার সংকীর্ণ ও নোংরা জায়গা । গলিঘুঁজি বি ঘন বসতিপূর্ণ স্থানের সংকীর্ণ আঁকাবাঁকা পথ। {ফা. কুচহ্‌ ................ }

**ঘুঁটনি, ঘুটনি, ঘুটুনি** [ঘুঁট্‌নি, ঘুট্‌নি, ঘুটুনি] বি মন্থন করার বা ঘোঁটার দণ্ডবিশেষ (ডালে–ঘুঁটনি)। {স. ঘট্ট>ঘুঁট্‌+নি}

**ঘুঁটা** ⇒ ঘোঁটা

**ঘুঁটি, গুঁটি, ঘুটি, গুটি** [ঘুঁটি, গুঁটি, ঘু–, গু–] বি ১ শতরঞ্জ; দাবা–পাশা ইত্যাদি খেলবার গুটি (আমরা দাবা খেলার ঘুঁটি, নাইরে এতে সন্দ নাই––নই)। ২ ইষ্টকাদির ক্ষুদ্র খণ্ড ঢিল বা গুটি । ~ চালা ক্রি ১ শতরঞ্জাদি খেলায় চাল ফেলা বা দেওয়া । ২ কোনো কার্যোদ্ধারের জন্য সুচিন্তিতভাবে পদক্ষেপ করা বা কৌশল খাটানো । {স. ঘুণ্টি, ঘুণ্টিকা>}

**ঘুঁটে**, **ঘুটিয়া** (বিরল) [ঘুঁটে, ঘুটিয়া] বি শুষ্ক গোবরের চাপড়ি; গোবরের জ্বালানিবিশেষ। ঘুঁটে কুড়িয়েও তা বিক্রি করে জীবিকা নির্বাহ করে। ২ সহায়স্মবলহীনা। {স. গূথ/গোবিষ্ঠা>}

**ঘুগনি, ঘুংনি, ঘুগনিদানা, ঘুংনিদানা** [ঘুগ্‌নি, ঘঙ্‌নি, ঘুগ্‌নিদানা, ঘুঙ্‌নিদানা] বি টক ঝাল ও নানা মসলা মাখানো সিদ্ধ মটর আলু প্রভৃতি মিশ্রিত মুখরোচক খাদ্যবিশেষ। {হি. ঘুঁঘনী}

**ঘুগরা, ঘুগরে** [ঘুগ্‌রা, –রে] বি এক প্রকার ক্ষুদ্র কীটবিশেষ; ঘুরঘুরে পোকা (কোঁচ্চা ঘুগরাও ধরে ধরে খায় যখন উপোষ করে––বআমি)। {স. ঘুর্ঘুর>}

**ঘুঘু** [ঘুঘু] বি স্বনামখ্যাত পক্ষীবিশেষ; পায়রা জাতীয় পাখি; ঢুলি। ❑ বিণ ১ অতি কৌশলী; ধূর্ত ও ফন্দিবাজ (পারমিট–বাগানো ঘুঘু––মব)। ২ দক্ষ বা বিশেষ অভিজ্ঞ (ব্যক্তিবিশেষের বুদ্ধির প্রশংসা করতে হলে আমরা তাকে ঘুঘু উপাধি দানে সম্মানিত করি––প্রচৌ)। ~ চরানো ক্রি সর্বনাশ করা; সমূহ সর্বনাশ করা; ধ্বংষস করা (ভিটেয় ঘুঘু চরানো)। ~ দেখেছ, ফাঁদ দেখোনি––বিপন্ন করার ভয় দেখানো)। {স. ঘুঘুকৃৎ; ধ্বন্যা.}

**ঘুঙুট** ⇒ ঘোঙ্গট

**ঘুঙুর, ঘুঙ্গুর, ঘূঁঘর** (মবা.) [ঘুঙুর্‌, ঘুঙ্‌গুর্‌, ঘুঁঘর্‌] বি নূপুর; মলজাতীয় চরণালঙ্কারবিশেষ; কিঙ্কিণী; শিঞ্জিনী (কিঙ্কনী ঘূঁঘর বাজায় ঝাঁজর, নেপূর মধুর বাজে––সৈআ)। {স. ঘর্ঘরা>}

**ঘুঙ্গট, ঘুঙ্গুট** ⇒ ঘোঙ্গট

**ঘুচা, ঘোচা** [ঘুচা; ঘো–] ক্রি ১ দূর হওয়া; বিগত হওয়া; মোচন বা খণ্ডিত হওয়া (ঘুচিল দুঃখ)। ২ অতিক্রান্ত বা অতিবাহিত হওয়া । ৩ অপনীত অপগত বা অপসৃত হওয়া। ৪ লোপ পাওয়া; বিনষ্ট হওয়া (অভাব ঘুচেছে)। ঘুচানো, ঘোচানো ক্রি ১ দূর করা (কষ্ট ঘুচানো)। ২ নষ্ট বা বন্ধ করা । ৩ মুক্ত করা । ৪ পরিষ্কার করা। ৫ লাঘব করা (তাহা অপেক্ষা পাঁচ লক্ষ তঙ্কা ঘুচাইয়া ছয় লক্ষ তঙ্কা রাজকরের নিয়ম করিয়া দিলেন––রামু)। ❑ বি, বিণ উক্ত সকল অর্থে । {তুল. ঘুট্‌; অ. √গুচ্‌}

**ঘুটঘুট** [ঘুট্‌ঘুট্‌] অব্য অন্ধকারের গাঢ়তা বা ঘনত্বের ভাব প্রকাশক (অন্ধকার ঘুটঘুট করছে)। ঘুটঘুটে বিণ ঘোর; নিবিড়; মিশমিশে; গাঢ় (চারিদিকে ঘুটঘুটে অন্ধকার––মুচৌ)। {স. √ঘুট্‌+অ(অচ্‌)}

**ঘুটি** ⇒ ঘুঁটি

**ঘুটিং** [ঘুটিঙ্‌] বি ১ ঘুটি । ২ কাঁকর প্রভৃতি দ্রব্য । {স. গুটিকা; স. ঘুটি}

**ঘুড়ি১, ঘুড্ডি** [ঘুড়ি, ঘুড্‌ডি] বি সুতার সাহায্যে আকাশে উড়াবার কাগজের খেলনাবিশেষ। {স. ঘূর্ণ; হি. গুড্ডী}

**ঘুড়ি২, ঘুড়ী** [ঘুড়ি] স্ত্রী ঘোটকী। ঘোড়া পুং। {স. ঘোটী>প্রা. ঘোডী>}

**ঘুণ** [ঘুন্‌] বি ১ অতিক্ষুদ্র কীটবিশেষ; এক জাতীয় কাঠ ধ্বংসকারী পোকা । ২ (আল.) জীর্ণতা–সাধক কীট (চরিত্রবান জাতিতে কখনও অধঃপতনের ঘূণ ধরে না––ইহো)। ❑ বিণ অতি নিপুণ; সুদক্ষ; পরিপক্ব (তাস খেলায় ইহারা সব গুণ––বিব)। ~ পরিমাণ বিণ সামান্য পরিমান; স্বল্প পরিমাণ (আমার নিকট যদি বলিতে পারেন; ঘুণ পরিমাণ কথাও গোপন না করেন তবে আমি ঔষধ দিতে পারি––মীম)। ঘুণাক্ষর বি ঘুণদষ্ট কাঠের উপরে অক্ষরে টের পাওয়া)। ঘুণিত বিণ ঘুণে জর্জরিত । {স. √ঘুণ্‌+অ(ক)}

**ঘুণ্টি** [ঘুন্‌টি] বি ১ কাপড়ের বা সুতার তৈরি বোতামবিশেষ (সলমা চুমকি বসান ঘুণ্টি–কাটা প্রজাপতি হয়ে তোমার সবজি ক্ষেতে চরতে গেছে––অঠা)। ২ অত্যন্ত ছোট ঘণ্টা। ৩ পাল খাটাবার অতি ক্ষুদ্র ঘণ্টাবিশেষ; বাদামের দড়ি পরাবার ছিদ্রযুক্ত ঘণ্টা (চোদ্দের তিনগুণ চোদ্দপালের ঘুণ্টি টানিয়া সাধু নদনদী সমুদ্র উজায়––দমি)। ~ঘর বি বোতামঘর। ~দার বিণ ঘুণ্টি লাগানো বা বসানো; ঘুণ্টিওয়ালা; ঘুণ্টিযুক্ত। {স. ঘুণ্টিকা}

**ঘুৎকার** বি ১ পেচকের রব। ২ কর্কশ স্বর বা আওয়াজ। ৩ ঘোঁৎ ঘোঁৎ ধ্বনি । {ধ্বন্যা. ঘুৎ (পেঁচার ডাক)+স. কার}

**ঘুনসি, ঘুন্সি** [ঘুন্‌শি] কটিসূত্র; কোমর যে সুতা বাঁধা হয় (তাঁর স্ত্রী একটি চিত্তির করা হাঁড়ী ঘুন্সি ও গুরিয়া পুতুল আনতে বলেছিল––কাসি)। {হি. ঘুম+বা. রশি}

**ঘুনি, ঘুনী** [ঘুনি] বি বাঁশের শলাকার তৈরি খাঁচার মতো এক প্রকার মাছ ধরার ফাঁদ (শত শত লোক নৌকা, ডোঙ্গা, জাল, পলো, দুঁড়ে ঘুনি লইয়া মাছ ধরিতেছে––দীমি)। {স. ঘন+বা. ই(?)}

**ঘুপচি** ⇒ ঘুপসি

**ঘুপটি** [ঘুপ্‌টি] বি লুক্কায়িত ভাব; অন্যের অজানিতভাবে গুটিসুটি মেরে ওত পেতে থাকার ভাব (বাসিন্দারা সব পালিয়েছে, না ঘুপটি মেরে দেয়ালের সঙ্গে মিশে গেয়েছে, বোঝাবার উপায় নেই––সৈমু)। {স. √গুপ্‌>ঘোপ+টি}

**ঘুপসি, ঘুপচি** [ঘুপ্‌শি, –চি] বিণ অন্ধকারাচ্ছন্ন ও সংকীর্ণ; ঘোপের মতো বদ্ধ ও অপরিসর (ঘুপসি এবং অতিরিক্ত রকম কম চওড়া––অঠা; একটা ঘুপসী ঘরে গিয়ে দেখলে––অঠা)। ❑ বি ১ অন্ধকারময় সংকীর্ণ স্থান; ঘোপের মতো অপরিসর স্থান। ২ গুটিসুটি; জড়সড় (ঘুপসি মেরে বসা)। {স. √গুপ্‌>ঘুপ্‌+সি}

**ঘুম** [গুম্‌] বি ১ নিদ্রা; সুপ্তি। ২ আচ্ছন্নতা। ~কাতুরে বিণ ঘুমের অভাবে কাতর হয় এরূপ অর্থাৎ ঘুমাতে ভালোবাসে এরূপ; নিদ্রাপ্রিয় । ~ ~ বিণ ১ নিদ্রালু; তন্দ্রালু। ২ নিদ্রার ভাব। ~ঘোর বি গভীর নিদ্রা; তন্দ্রা; নিদ্রার আবেশ বা আচ্ছন্নতা। ~ চটে যাওয়া ক্রি নিদ্রার আবেশ ঘুচে যাওয়া; তন্দ্রা ছুটে যাওয়া; তন্দ্রালু ভাব দূর হওয়া। ~ দেওয়া, ~ যাওয়া, ~ লাগানো ক্রি ঘুমানো (রাত হল তুই ঘুম যা––অঠা)। ~ ধরা, ~ পাওয়া ক্রি নিদ্রাবেশ বা নিদ্রাকর্ষণ হওয়া। ~ন্ত বিণ ১ নিদ্রিত; ঘুমে মগ্ন । ২ নিস্তব্ধ; স্তব্ধতায় আচ্ছন্ন (আজিএ ঘুমন্ত রাতে কে যায় গো ওই গেয়ে––সদ)। ৩ অচেতন; নির্জীব (ঘুমন্ত জাতি)। ~ পাড়ানো ক্রি নিদ্রাকর্ষণে সাহায্য করা; নিদ্রিত করতে চেষ্টা করা। ~ পাড়ানি বিণ নিদ্রা আনতে সাহায্য করে এরূপ; নিদ্রিত করায় এরূপ । কাঁচা ~ বি অপূর্ণ নিদ্রা; ঘুমের প্রথম অবস্থা; যখন পর্যন্ত ঘুমে তৃপ্তি লাভ হয়নি। {স. ঘূর্ণ+প্রা. ঘুম্ম>}

**ঘুমলি, ঘুমলী** [ঘুম্‌লি] বিণ ঘুমে ঢুলু ঢুলু; তন্দ্রালু; নিদ্রাকাতর; নিদ্রাবিষ্ট (ঘুমলী মেয়েদের চাদরে ঢেকেছে যেন আদরিণী মাতা––জউ; ঘুমলী রাতের প্রহর গণিয়া জাগে না বিরহী প্রাণ––জউ)। {ঘুম+অলি, অলী}

**ঘুমল** (ব্র.) [ঘুমল] ক্রি ঘুমাল (ঘুমল দুহুঁজন––বচদা)। {বা. ঘুম+ল}

**ঘুমায়ব** (ব্র.) [ঘুমায়ব] ক্রি ঘুমাব (সবহুঁ ঘুমায়ব––জ্ঞাদা)। {ঘুম+অব}

**ঘুমুনে, ঘুমানে, ঘুমনিয়া** [ঘুমুনে, ঘুমানে, ঘুমনিয়া] বিণ নিদ্রা ভাবাপন্ন; নিদ্রালু; নিদ্রাপবণ (ঘুমুনে চাকর)। {বা. ঘুম+উনিয়া>উনে}

**ঘুর** [ঘুর্‌] বি ১ পাক; চক্কর (ঘুর দেওয়া)। ২ ঘূর্ণি বা নাচের ঘোর; ঘূর্ণিবেগ; চক্রাবর্তনের ঝোঁক (দুঃখের নেশায় ঘুর লেগেছে––মোম)। ৩ ঘূর্ণি রোগ। ৪ ঘুরতি বা ঘুরনি (এ পথে অনেক ঘুর হবে)। ❑ বিণ ঘোরানো; আবর্তিত; অসরল বা ঘোরাঘুরি করার ভাবপ্রকাশ। ~ঘুরে, ~ঘুরিয়া বি এক জাতীয় পোকা। ~পথ বি বাঁকা পথ; ঘোরানো পথ বা কুটিল পথ। ~পাক বি ১ চক্রাকারে ঘূর্ণন। ২ চক্রাবর্ত (সে শিক্ষা সার্কাসের ঘুরপাক ধরে চললো––অঠা)। ঘুপাক খাওয়া ক্রি ১ চক্রাকারে অনবরত আবর্তন। ২ ঘুরে যাওয়া; ঘূর্ণিত হওয়া। {স. √ঘূর্ণ; ঘর্ঘুর}

**ঘুরঘুট্টি** [ঘুরঘুট্‌টি] বিণ ১ গাঢ়; ঘন; নিবিড়; ঘোর; ঘুটঘুটে (একটু পরেই ঘুরঘুট্টি অন্ধকারে ঢেকে গেল দিকবিদিক––শাহ)। ২ নিবিড় অন্ধকার; ঘন অন্ধকার; ঘোর আঁধার (রাতের ঘুরঘুট্টিতে কিছু না দেখি চোখে)। {ঘোরঘটা>}

**ঘুরঘুরে, ঘুরঘুরিয়া** [ঘুর্‌ঘুরে, ঘুরঘুরিয়া] বি পোকাবিশেষ। {স. ঘুর্ঘুর>}

**ঘুরনি১, ঘূর্ণি** [ঘুর্‌নি] বি ঘূর্ণাবর্ত (দমকা হওয়া . . . টুকরা কাগজের ঘূর্ণি ঘুরিয়ে খেলে––অঠা)। {স. ঘূর্ণি>}

**ঘুরা, ঘোরা** [ঘুরা, ঘোরা] ক্রি ১ পাক খাওয়া; আবর্তন করা; ঘূর্ণিত হওয়া। ২ ভ্রমণ করা; বেড়ানো । ৩ হাঁটাহাঁটি করা; বার বার আসা যাওয়া করা । ৪ বৃথা পরিক্রমণ; কোনো কিছুর সন্ধানে ক্রমাগত আবর্তন। ৫ চলতে থাকা বা ব্যাপৃত থাকা (এ কথা মাথায় ঘুরছে)। ❑ বি সকল অর্থে । ❑ বিণ ঘুর; অসরল; কুটিল (ঘোরা পথ)। ঘুরানো, ঘোরানো ক্রি ১ ঘূর্ণিত করা; পাক দেওয়া। ২ ভ্রমণ করানো; বেড়িয়ে আনা। ৩ না–হক হাঁটাহাটি করানো (মা আমায় ঘুরাবি কত––রাসে)। ৪ মিথ্যা প্রতিশ্রুতি দিয়ে বার বার ফিরিয়ে দেওয়া । ❑ বি উক্ত সকল অর্থে । ❑ বিণ ঘূর্ণিত; আবর্তিত। ঘুরানি, ঘুরনি বি ১ ঘূর্ণিতকরণ বা ঘূর্ণিত হওয়া; পাক খাওয়া বা পাক দেওয়া। ২ ভ্রমণ । ৩ ঘুরপাক; ক্রমাগত আবর্তন (এই ঘুরনির চোটে অনেকে চোখে ঝাপসা দেখেন––প্রচৌ)। ৪ একই পথে অনর্থক ঘুরে ফিরে ভ্রমণ। ৫ ঘূর্ণি রোগ। ঘুরে পড়া ক্রি শারীরিক দুর্বলতা বা অসুস্থতার জন্য হঠাৎ টাল খেয়ে বা পাক খেয়ে পড়া (রোগে কাতর । সে দাঁড়াতে পারছে না, ঘুরে পড়ছে––অঠা)। ঘোরাঘুরি বি ১ হাঁটাহাঁটি; বারংবার চলাফেরা; বার বার আনাগোনা। ২ কোনো কার্য উদ্ধারের জন্য ক্রমাগত যাতায়াত। {বা. √ঘোর্‌ (<স. ঘূর্ণ্‌)}

**ঘুরুনি, ঘুরনি২** [ঘুরুনি, ঘুর্‌নি] বি মাথা–ঘোরা রোগ। {স. গূর্ণি>}

**ঘুরুলী** [ঘুরুলি] বি ১ ঘূর্ণাবর্ত; ঘূর্ণিপাক (ঘোর ঘুরলী ঘুরিছে ঘনে ঘন––ঘচ)। ২ ঘূর্ণি রোগ; মাথা ঘোরা রোগ। {স. ঘূর্ণি>}

**ঘুরে পড়া** ⇒ ঘুরা

**ঘুরুলে** [ঘুরুলে] বি ঘূর্ণি; পানির বা বায়ুর ঘূর্ণাবর্ত (ঘুরুলে বাতাস লয়ে জলের ঘুরুলে––ভারা)। {স. ঘূর্ণী>}

**ঘুর্ঘুর** [ঘুর্‌ঘুর্‌] বি ঘুগরা পোকা; ঘুরঘুরে পোকা। {স. √ঘুর্ণ>; স. ঘুর্ঘুরিকা}

**ঘুলঘুলি** [ঘুল্‌ঘলি] বি ১ ছিদ্র (টুলটুলে তাজা ফলের নিটোলে টাটকা ফুটিয়ে ঘুলঘুলি––সদ)। ২ ক্ষুদ্র গবাক্ষ; বায়ু চলাচলের জন্য দেয়ালের গায়ের ছিদ্র (ঘুলঘুলি দিয়ে সেটা হৃদয় স্পষ্ট দেখলে––অঠা)। {মারাঠি. গোল (ছিদ্র)>; স. √ঘূর্ণ>প্রা. √ঘুলবা. ঘুল}

**ঘুলানো, ঘুলনো, ঘোলানো** [ঘুলানো, ঘুলনো, ঘোলানো] ক্রি ১ আলোড়ন করে পঙ্কিল বা ঘোলা করা। ২ মিশ্রিত করা; গুলানো। ৩ গুলিয়ে ফেলা; বিভ্রান্তি করা; তালগোল পাকানো (গোল বাধিয়ে দিলি তাই তো সব গুলিয়ে গেল ––সুরা)। ❑ বি, বিণ উক্ত সকল অর্থে। {স. ঘোল+আনো}

**ঘুষ, ঘুস** [ঘুশ্‌] বি উৎকোচ; অবৈধ সহায়তার জন্য প্রদত্ত গোপন পারিতোষিক; bribe । ~খোর বি, বিণ উৎকোচ গ্রহণকারী। {স. ঘুষ্‌>; হি. ঘুস, ঘুংস+ফা. খোর্‌ ............. }

**ঘুষঘুষে, ঘুসঘুসে** [ঘুশ্‌ঘুশে] বিণ ১ প্রচ্ছন্ন; চাপা; গোপন। ২ মৃদু; সামান্য; ধিকিধিকি। ৩ ভিতরে ভিতরে চলছে এরূপ (ঘুষঘুষে জ্বর)। {স. √ঘুষ্‌ (অর্থ–শব্দ করা, কিন্তু এখানে অর্থবিপর্যয় ঘটেছে}

**ঘুষা১, ঘুষি, ঘুষো** [ঘুশা, –শি, –শো] বি মুষ্টি প্রহার; মুষ্ট্যাঘাত। ঘুষাঘুষি, ঘুষোঘুষি বি ১ পারস্পরিক মুষ্টিযুদ্ধ। ২ মারামারি; মুষ্টি প্রহরাদি যোগে হাতাহাতি লড়াই। ঘুষোঘুষি খেলা বি মুষ্টিযুদ্ধ; boxing । ~ ঘুষাঘুষি লড়া ক্রি মুষ্টিযুদ্ধ করা। {স. √ঘূষ্‌>হি. ঘূসা, ঘূংসা}

**ঘুষা২** ⇒ ঘুসা

**ঘুষা৩** ⇒ ঘোষা

**ঘুষি** ⇒ ঘুষা১

**ঘুষো, ঘুষোঘুষি** ⇒ ঘুষা১

**ঘুস** ⇒ ঘুষ

**ঘুসা, ঘুসো, ঘুষা** [ঘুশা, –শো, –শা] বি কুচা চিড়ড়িবিশেষ। ~ চিংড়ি বি কুচা চিংড়িবিশেষ (বেগুন ও ঘুষা চিংড়ির ঘণ্ট––কাই; ঘুসো চিংড়ি দিয়ে কাঁচা আমড়ার টক––অচিসে)। {তুল. মারাঠি. ঘূস}

**ঘুসানো**, **ঘুষানো** [ঘুশানো] ক্রি ১ প্রবেশ করানো। ২ ঢুকিয়ে দেওয়া বা মিশিয়ে দেওয়া; মিশানো । ঘুসিয়ে দেওয়া, ঘুষিয়ে দেওয়া ক্রি নানা প্রকার দ্রব্যের মধ্যে ঢুকিয়ে মিশিয়ে দেওয়া। {হি. ঘুস্‌সা, ঘুসানা}

**ঘূঁঘর** (মবা.) ⇒ ঘুংগুর

**ঘূৎকার, ঘুৎকার** [ঘুত্‌কার্‌] বি ১ পেচকের বর (ঘুৎকার করে উলুক অমনি––সদ)। ২ কর্কশ স্বর বা আওয়াজ (অগ্নিগিবির বুক ফেটে উঠে ঘুৎকার––নই)। ৩ ঘোঁৎ ঘোঁৎ ধ্বনি। {স. ঘুৎ+√কৃ+অ(ঘঞ্‌); কর্মধা.}

**ঘূর্ণ** [ঘুর্‌নো] বি ঘূর্ণি; ভ্রমি; আবর্তন । ❑ বিণ আবর্তিত; ঘূর্ণিত। ঘূর্ণা স্ত্রী.। ঘূর্ণন বি ঘুর; আবর্তন; অনবরত ঘুরন। ঘূর্ণিত বিণ । ঘূর্ণাবাত, ~বায়ু বি ঘূর্ণিঝড়; cyclone । ~মান , ঘূর্ণায়মান, ঘূর্ণ্যমান বিণ ১ ঘুরছে এমন; ঘূর্ণনরত; যা আবর্তিত হচ্ছে (কুমারের ঘূর্ণায়মান চাক––শাফ)। ২ ভ্রমণশীল; ভ্রমণরত; ভ্রাম্যমাণ । {স. √ঘূর্ণ্‌+অ(অচ্‌)}

**ঘূর্ণা** [ঘুর্‌না] বি ঘূর্ণি; পাক; আবর্ত। {স. ঘূর্ণ>}

**ঘূর্ণাবর্ত** [ঘুর্‌নাবর্‌তো] বি ১ ঘূর্ণি; প্রচণ্ড পাক। ২ ঘূর্ণ্যমান পানি; whirlpool; ঘূর্ণ্যমান বায়ু। {স. ঘূর্ণ+আবর্ত; কর্মধা.}

**ঘূর্ণায়মান** ⇒ ঘূর্ণ

**ঘূর্ণি** [ঘুর্‌নি] বি ১ আবর্ত; পাক; ভ্রমি। ২ ঘূর্ণন। ৩ বায়ু বা জলের প্রচণ্ড আবর্ত। ~জল বি নদী প্রভৃতিতে জলের পাক; ভ্রমি; whirlpool । ঘূর্ণিত বিণ আবর্তিত; পাক খাচ্ছে এরূপ । ঘূর্ণিত নয়ন, ঘূর্ণিত–নেত্র বি ১ যে চোখের তারা ঘুরছে। ২ প্রচণ্ড ক্রোধের লক্ষণস্বরূপ চক্ষু–তারকা বিস্ফোরিত ও চঞ্চল হয়ে পাক খাচ্ছে এরূপ । ঘূর্ণিপাক বি বায়ু বা পানির প্রচণ্ড আবর্ত। ঘূর্ণিবাত, ঘূর্ণিবায়ু বি প্রচণ্ড ঝড়বিশেষ; প্রচণ্ড বেগে ঘুরপাক খেতে খেতে ধাবিত বায়ু প্রবাহ; ঘূর্ণিঝড়; cyclone। {স. √ঘূর্ণ্‌+ই(ইন্‌)}

ঘূর্ণ্যমান ⇒ ঘূর্ণ

**ঘৃণা** [ঘৃনা] বি ১ কদর্যতার কারণে উপজিত প্রবল বিরাগের অনুভূতি; তীব্র বিথৃষ্ণা repulsion । ২ অবজ্ঞা, অশ্রদ্ধা। ৩ লজ্জা বা অপমান বোধ। ৪ কৃপা; অনুকম্পা; করুণা; দয়া। ঘৃণিত, ঘৃণ্য বিণ। ~কর বিণ দেখলে ঘৃণার ভাব জাগে এমন। ~র্হ বিণ ঘৃণার যোগ্য বা ঘৃণার পাত্র; ঘৃণ্য। ~স্পদ বিণ ঘৃণার পাত্র; ঘৃনাভাজন (যাবজ্জীবন ঘৃণাস্পদ হওয়া অপেক্ষা প্রাণত্যাগ করা ভাল ––ঈবি)। ঘৃণী(ণিন্‌) বিণ ১ ঘৃণাকারী । ২ কৃপালু; দয়ালু। ঘৃণ্য বিণ ঘৃণার যোগ্য বা ঘৃণাকর; ঘৃণার্হ। ঘৃণিনী স্ত্রী.। {স. √ঘৃ+ন(নক্‌)+আ}

**ঘৃণিত** [ঘৃনিতো] বিণ ১ ঘৃণাপ্রাপ্ত। ২ ঘৃণা উদ্রেককারী; ঘৃনাজনক; ঘৃণাকর। ৩ ঘৃণার পাত্র; ঘৃণার যোগ্য; ঘৃণার বিষয়ীভূত। ৪ গর্হিত; নিন্দিত (ঘৃণিত আচরণ)। ৫ কদর্য ; জঘন্য; অতি কুৎসিত। ৬ অবজ্ঞাত; অবহেলিত। ৭ হেয়। {স. √গৃণ্‌+ত(ক্ত)}

**ঘৃত** [ঘৃতো] বি স্নেহ পদার্থবিশেষ; ঘি; হবিঃ। ~পক্ব বিণ ঘিয়ে ভাজা; ঘিসহযোগে রান্না করা হয়েছে এমন । {স. √ঘৃ+ত}

**ঘৃতকুমারী** [ঘৃতোকুমারী] বি ঔষধরূপে ব্যবহৃত ছোট গাছবিশেষ। {ঘৃত+কুমারী}

**ঘৃতাক্ত** [ঘৃতাক্‌তো] বিণ ঘি–মাখা; ঘৃতসিক্ত; ঘিয়ে ভিজা। {স. ঘৃত+অক্ত; ৩তৎ.}

**ঘৃতাচী** [ঘৃতাচি] বি একজন অপ্সরা। {স. ঘৃতাচী}

**ঘৃতান্ন** [ঘৃতান্‌নো] বি ১ ঘি–ভাত বা ঘি–সহযোগে রাঁধা অন্ন; পোলাও। ২ অগ্নি। {স. ঘৃত+অন্ন; মধ্য.}

**ঘৃতার্চি, ঘৃতার্চিঃ** [ঘৃতার্‌চি, –চিহ্‌] বি অগ্নি । {স. ঘৃত+অর্চিঃ; বহু.}

**ঘৃতাহুতি** [ঘৃতাহুতি] বি (হিন্দুদের) যজ্ঞাগ্নিতে ঘৃত নিক্ষেপ। {স. ঘৃত+আহুতি; ৬তৎ.}

**ঘৃষ্ট** [ঘৃশ্‌টো] বিণ ১ ঘর্ষিত। ২ মর্দিত (ঘৃষ্ট চন্দন)। ৩ মার্জিত। ৪ ঘর্ষণজাত (ঘৃষ্ট ধ্বনি)। {স. √ঘৃষ্‌+ত(ক্ত)}

**ঘেউ** [ঘেউ] অব্য, বি কুকুরের ডাক বা চিৎকার। {ধ্বন্যা.}

**ঘেউ** **ঘেউ** [ঘেউঘেউ] অব্য, বি কুকুরের ডাক। ❑ বি ১ অনবরত নিষ্ফল বকবক (কানের কাছে ঘেউ ঘেউ করাই সার)। ২ বিরুদ্ধ পক্ষের বকাবকি বা বক্তব্যের অবজ্ঞাসূচক নামকরণ । {ধ্বন্যা.}

**ঘেংরাল** [ঘেঙ্‌রাল্‌] বি হাঁসের শ্রেণিবিশেষ (হাঁসের মধ্যে ঘেংরার আর সরার দু–জোড়ের হাঁস––অঠা)। {ধ্বন্যা.}

**ঘেঁচড়া, ঘেচড়া, ঘ্যাঁচড়া, ঘ্যাচড়া** [ঘ্যাঁচ্‌ড়া, ঘ্যা–, ঘ্যাঁ–, ঘ্যা–] বি জামড়া; কড়া। ❑ বিণ ১ কড়া পড়া; জামড়া ধরা। ২ অবাধ্য ও একগুঁয়ে; ঠেঁটা। ৩ বোধশূন্য; নির্লজ্জ; বেহায়া। {স. ঘুষ্ট>}

**ঘেঁচি** ⇒ ঘেচি

**ঘেঁচু, ঘেচু** [ঘেঁচু, ঘে–] বি ১ ছোট কচুবিশেষ। ২ কিছুই না; নিষ্ফল প্রযত্ন (ঘেঁচু হবে) ৩ বাজে জিনিস। ঘেঁচু করা ক্রি কিছুই করতে না পারা (ঘেঁচু করবে)। কচু ঘেচু বি বাজে জিনিস; অসার বস্তু (শালা হড়কেপ্পন; খায় কচুঘেচু ––সজ)। {স. ঘেঞ্চুলিকা>}

**ঘেঁটু** বি বন্য গাছড়া ও পুষ্পবিশেষ; ভাঁটফুল। ২ হিন্দুদের দেবতাবিশেষ। {স. ঘণ্টাকর্ণ>}

**ঘেঁষ** [ঘেঁশ্‌] বি ঘষা; ঘর্ষণ বা নিত্যস্পর্শ (চেনা শোনার ঘেঁষ লেগে পালিশ নষ্ট হয়ে যায়––রঠা)। ২ স্পর্শ; ছোঁয়া । ৩ সংস্রব; সঙ্গ বা ঘনিষ্ঠতা । ৪ প্রশ্রয় (ঘেঁষ দেওয়া)। ৫ ঘনিষ্ঠ; কাছাকাছি; নিকট। {স. √ঘৃষ্‌>হি. ঘিস}

**ঘেঁষড়ানো, ঘেঁসড়ানো, ঘেসড়ানো** [ঘেঁশ্‌ড়ানো] ক্রি ১ ক্রমাগত ঘষা; ঘৃষ্ট করা; হিঁচড়িয়ে টানা বা চলা (ঝুলতে ঝুলতে চলল উলু ঘাসের মধ্যে দিয়ে গা ঘেঁষড়ে––অঠা)। ২ প্রতিভার অভাব হেতু পুনঃপুন বিফল চেষ্টা করা বা বার বার চেষ্টার পরে সামান্য সফলতা অর্জন করা । ঘেঁষড়ানি, ঘেঁসড়ানি, ঘেষড়ানি, ঘেসড়ানি বি ১ ক্রমাগত ঘর্ষণ । ২ হেঁচড়ে বা ছেঁচড়ে টানা। ৩ ক্রমাগত চেষ্টা । ৪ ঘর্ষণজাত শব্দ (তক্তা টানার ঘেসড়ানিতে সচকিত হইয়া ––নই)। {স. √ঘৃষ্‌+বা. আনো}

**ঘেঁষা** [ঘেশাঁ] ক্রি ১ নিকটবর্তী হওয়া; কাছাকাছি হওয়া। ২ গায়ে গায়ে লেগে বা অতি নিকটবর্তী হয়ে থাকা। ৩ ঘনিষ্ঠ বা নিবিড় হওয়া। ৪ সংস্রবে যাওয়া বা সম্পর্ক রাখা । ❑ বি, বিণ উক্ত সকল অর্থে। ~ঘেঁষি ক্রিবিণ গায়ে গায়ে লেগে; চাপাচাপি করে; ঘনভাবে। ❑ বি গায়ে গায়ে লেগে অবস্থান (খুসী ছিল ঘেঁষাঘেঁষির ঘরে––সদ)। {স. √ঘৃষ্‌>+বা. আ}

**ঘেঁস, ঘ্যাঁস** [ঘ্যাঁশ্‌] বি পাথুরে কয়লার ছাই । {স. ঘর্ষ>; হি. ঘিস্‌সা}

**ঘেঙানো, ঘেঙ্গানো** [ঘ্যাঙানো, ঘ্যাঙ্‌গানো] ক্রি ১ ঘ্যান ঘ্যান করা; কাতরোক্তির সঙ্গে পুনঃপুন প্রার্থনা করা। ❑ বি ঘেঙানি; প্রার্থনামূলক একঘেয়ে কাতরোক্তি। ঘেঙানি, ঘেঙ্গানি বি। {ধ্বন্যা.}

**ঘেচড়া** ⇒ ঘেঁচড়া

**ঘেচি, ঘেঁচি** [ঘেচি, ঘেঁ–] বিণ গেঁটে; কুঞ্চিত (শতকের কাহন নিল বাছা ঘেচি কড়ি––কমু)। {স. ঘৃষ্ট>}

**ঘেচু** ⇒ ঘেঁচু

**ঘেটি** [ঘেটি] বি ঘাড়; গর্দান (ঘেটি ধরে বাহির করে দেওয়া)। {স. ঘাট>প্রা. ঘাড}

**ঘেটেল** [ঘেটেল্‌] বি ১ ঘাটের কর আদায়কারী; ঘাটোয়াল (কখন ঘেটেল কখন কাঁড়ারী––ভারা)। ২ ঘাট মাঝি; পাটনি। ঘেটেলি বি ঘাটোয়ালের কাজ বা পারিশ্রমিক। {স. ঘট্ট>ঘাটি+আল>}

**ঘেন** ঘেন ⇒ ঘ্যান ঘ্যান

**ঘেন্না** [ঘেন্‌না] বি ১ প্রবল বিতৃষ্ণা বা বিরাগ; ঘৃণা (এই সোজা লোকগুলোর ওপর বিরক্তি আসে বটে তবে ঘেন্না ধরেনি––নই)। ২ লজ্জা। ~ করা ক্রি ১ ঘৃণা করা । ৩ গা ঘিন ঘিন করা। ~পিত্তি বি লজ্জার কথা; মাথা কাটা যাওয়া কথা। {স. ঘৃণা>প্রা. ঘিণা>}

**ঘেয়ো** [ঘেয়ো] বিণ ঘাওয়ালা; ঘাউয়া; ক্ষতযুক্ত (মড়া খেকো একটা ঘেয়ো কুত্তা––অচিসে)। ~ কুত্তা বি অপরিচ্ছন্ন নির্লজ্জ ঘৃণাজনক অর্থে তিরস্কারে ব্যবহৃত। {স. ঘাত>; বা. ঘা+উয়া>}

**ঘের** [ঘের্‌] বি ১ পরিধি; বেড় (ইতর জীব তারা বর্তমানটুকুর ঘেরে বাঁধাই রয়েছে––অঠা)। ২ বেড়া; বেষ্টনী। ৩ আচ্ছাদন; আবরণ (রূপের ঘেরে বন্দী আমরা ––অঠা)। ৪ বেষ্টিত স্থান । {স. √বেষ্ট্‌>বেড়>ঘের, বা. √ঘির্‌; হি. ঘের}

**ঘেরা, ঘিরা** [ঘেরা, ঘি–] ক্রি ১ বেষ্টন করা (প্রাচীর দিয়ে ঘেরা)। ২ বেষ্টনী দেওয়া; বেড়া দেওয়া। ৩ আচ্ছাদিত বা আবৃত করা; ছাওয়া (কাপড় ঘিরিয়া ছই তৈয়ারী করিয়াছে ––বিব)। ৪ ব্যাপ্ত করা বা হওয়া; ছেয়ে ফেলা (অসৎ লোকে দেশ ঘিরেছে)। ❑ বি ১ বেড়া; বেষ্টনী (কাঞ্চির ঘেরা বাঁধিয়া––বিব)। ২ বেষ্টিত । ঘেরানো, ঘেরান, ঘিরানো, ঘিরান ক্রি ১ বেষ্টিত বা অবরুদ্ধ করানো। ❑ বি, বিণ উক্ত অর্থে। {স. √বেষ্ট্‌>√বেড়>ঘের>বা. আ}

**ঘেরাও** [ঘেরাও] বি ১ বেষ্টিত স্থান । ২ বেষ্টন; অবরোধ । ❑ বিণ অবরুদ্ধ; পরবেষ্টিত। ❑ ক্রি বেষ্টন করা; অবরোধ করা (কর্মচারীরা বিভিন্ন দাবি দাওয়া আদায়ের জন্য অফিস ঘেরাও করলো)। ঘেরাটোপ বি ১ কাপড়ের ঢাকনা বা গিলাফ; ওয়াড় (বাকস পেটরাতে নিজের হাতে বোনা ঘেরাটোপ––বিব)। ২ বোরখা; বুরকা। ৩ আবরণ; আচ্ছাদন (তার মুখটা নিজেকে যেন লুকিয়ে রাখে ভদ্রভারের ঘেরাটোপে––বুব)। {স. √বেষ্ট্‌>বেড়>ঘের+আও}

**ঘেসড়ানি** ⇒ ঘেঁষড়ানো

**ঘেসড়ানো, ঘেসড়ান** ⇒ ঘেঁষড়ানো

**ঘেসেড়া** ⇒ ঘাস

**ঘেসো** [ঘেশো] বিণ ১ ঘাসে ভরা; ঘাসপূর্ণ; তৃণময় (ঘেসো মাঠ)। ২ ঘাসের গন্ধময়; ঘাসের ন্যায় গন্ধযুক্ত। ৩ অসার (ঘেসো জিনিস)। ৪ অনুপাদেয়; অস্বাদু । ৫ ঘাসজাত বা ঘাসের তুল্য। {স. ঘাস+বা. উয়া}

**ঘোঁঘট** (মবা.) [ঘোঁগট্‌] বি ঘোমটা (ঘোঁঘট অন্তরে থাকি বিশিখ করম––সৈআ)। {স. √গুণ>হি. ধূংঘট, বা. ঘোঁঘট}

**ঘোঁচ** ⇒ ঘোঁজ

**ঘোঁজ, ঘোঁচ** [ঘোঁজ্‌, –চ্‌] বি ১ বক্রভাব; কুঞ্চন; সংকোচ (ঠোঁট দুটোকে ঘোঁচ কর––নই)। ২ বক্রস্থান; বাঁক; পথ বা ক্ষেতের মোড়। ৩ কোণ। ❑ বি, বিণ ঘুঁজি। ❑ বিণ বাঁকা। ঘোঁজ–ঘাঁজ, ঘোঁচঘাঁচ বি ১ অপরিসর জায়গা; সংকীর্ণস্থান। ২ আড়াল–আবডাল; আনাচ–কানাচ। {স. গঞ্জ>(?)}

**ঘোঁট, ঘোট, গোঁট** [ঘোঁট্‌, ঘো–, গো–] বি ১ তরল পদার্থ মন্থন বা আলোড়ন। ২ জটলা; বিক্ষোভ; আন্দোলন (রামমোহন রায়ের স্ত্রীর শ্রাদ্ধে দলাদলির ঘোঁট––কাসি)। ৩ দলাদলি; বিরোধ (মর্ত্যে আসি নাই মোরা করতে জেতের ঘোঁট––অঠা)। ঘোঁটন, ঘোঁটনা ⇒ ঘোটন। ঘোঁট পাকানো ক্রি ১ জটলা পাকানো; পেঁচ পড়ানো; জটিলতা সৃষ্টি করা। ৩ জট পাকানো; পেঁচ পড়ানো; জটিলতা সৃষ্টি করা । {স. ঘট্ট>ঘোঁট}

**ঘোঁটমণ্ডল** [ঘোঁট্‌মন্‌ডোল্‌] বি ১ কলঙ্কজনক কোনো কাহিনী নিয়ে গ্রামের লোকদের মধ্যে কথাবার্তা ও আলাপ–আলোচনা । ২ গোলমাল বা চেঁচামেচি সহ বিশৃঙ্খলা; হট্টগোল; এলোমেলো প্রবাহ (সেথা দিয়ে গায় কুয়াসার ভোট–কম্বল সত উদাসীন বাতাসের ঘোঁটমণ্ডল––সদ)। {ঘোঁট+মণ্ডল}

**ঘোঁটা, ঘুঁটা** [ঘোঁটা, ঘুঁ–] ক্রি ১ আলোড়ন করা; মন্থন করা। ২ মিশ্রিত করা; মাড়া । ৩ বিশেষ আন্দোলন করা; তোলপাড় করা। ৪ আতিপাতি সন্ধান করে বেড়ানো। ❑ বি, বিণ উক্ত সকল অর্থে। ঘোঁটানো ক্রি অন্যের দ্বারা আলোড়ন করানো। ❑ বি, বিণ উক্ত অর্থে। {স. ঘট্ট>বা. √ঘোঁট+আনো}

**ঘোঁৎ ঘোঁৎ** [ঘোঁত্‌ঘোঁত্‌] অব্য ১ শূকরের ডাক। ২ অসন্তোষ বা ক্রোধজনিত চাপা শব্দ। {ধ্বন্যা.}

**ঘোগ** [ঘোগ্‌] বি ১ কুকুরের আকৃতিবিশিষ্ট বন্য জন্তুবিশেষ। ২ বন্য কুকুর। ৩ রূপকথায় বাঘের শত্রু। বাঘের ঘরে ঘোগের বাসা ⇒ বাঘ । {স. কোক>}

**ঘোঙ্গট, ঘুঙ্গট, ঘুঙ্গুট** [ঘোঙ্‌গোট্‌, ঘুঙ্‌গট্‌, ঘুঙগুট্‌] বি ঘোমটা (ঘুঙ্গট খোলো পাঞ্জেরী––আআআ)। {স. গুণ্ঠন}

**ঘোচা, ঘোচানো** ⇒ ঘুচা

**ঘোট** ⇒ ঘোঁট

**ঘোটক** [ঘোটোক্‌] বি ঘোড়া; অশ্ব। ঘোটকী স্ত্রী.। ঘোটকারূঢ় বিণ অশ্বপৃষ্ঠে আসীন; অশ্বারোহী; অশ্বে আরূঢ়। ঘোটকিনী (বিরণ) বি স্ত্রী. ঘোটকী; ঘুড়ি, ঘুড়ী (জিরাফের গলা তার ঘোটকিনী মুখ––নই)। {স. ঘট্ট>√ঘুট্‌+অক(ণ্বুল্‌)}

**ঘোটন, ঘোঁটন** [ঘোটোন্‌, ঘোঁ–] বি ১ আলোড়ন বা মন্থন। ২ মিশ্রিতকরণ । ৩ মাড়ন বা পেষণ । ৪ তরল দ্রব্যের সাথে মেশাতে হবে এরূপ বস্তু। ৫ তরল পদার্থের সাথে মিশ্রিত করে নেওয়ার শুষ্ক বড়ি (কালিদাসের ঘোঁটন কালির এক টুকরো––অঠা)। ৬ সন্ধান ; অণ্বেষণ। ঘোটনা, ঘোঁটনা বি তরল দ্রব্য নাড়ার কাঠি; যা দিয়ে ঘোঁটা হয়; মন্থনদণ্ড (নূতন ঘোট্‌না কুঁড়া দিয়াছে বিশাই––ভারা)। {স. √ঘট্ট, √ঘুট্‌, বা. √ঘোঁট্‌}

**ঘোড়গাড়ি** [ঘোড়্‌গাড়ি] বি অশ্ববাহিত গাড়ি; ঘোড়ায় টানা গাড়ি; ঘোড়ার গাড়ি। {ঘোড়া+গাড়ি; মধ্য.}

**ঘোড়তোলা** ⇒ ঘোড়

**ঘোড়দৌড়** [ঘোড়্‌দোউড়্‌] বি ঘোড়ার বাজিবিশেষ; ঘোড়ার দৌড় প্রতিযোগিতা; horse-race । ঘোড়দৌড় করানো ক্রি বেদম দৌড়াদৌড়ি করিয়ে নাজেহাল করা। {ঘোড়া+দৌড়; বহু.}

**ঘোড়সওয়ার** [ঘোড়্‌শওয়ার্‌] বি, বিণ অশ্বারোহী। {ঘোড়া+ ফা. সৱার ............... ; ৬তৎ.}

**ঘোড়া** [ঘোড়া] বি ১ অশ্ব; তুরগ; তুরঙ্গ; বাজী। ২ সতরঞ্জ বা দাবা খেলার গুটিবিশেষ। ৩ বন্দুকের চাবি বা trigger । ~ ~ খেলা বি একজনের ঘোড়ার ন্যায় উবু হওয়া ও অপরের সেই ঘোড়ার পিটে চড়ার খেলা । ~ ডিঙিয়ে ঘাস খাওয়া ক্রি উপরওয়ালা বা মুরুব্বিকে অতিক্রম বা অগ্রাহ্য করে কার্যোদ্ধারের চেষ্টা । ~ দেখে খোঁড়া হওয়া ক্রি কাজ করার লোক দেখে বসে থাকা। ~–মুখো বিণ ঘোড়ার ন্যায় লম্বা মুখযুক্ত। ~মুখী স্ত্রী.। ~মুগ বি অপকৃষ্ট জাতের মুগডাল। ~য় জিন দিয়ে আসা ক্রি অত্যন্ত ব্যতিব্যস্ত ভাব; তিলেক বিলম্বে অস্থিরতার ভাব। ~র ঘাস কাটা ক্রি কিছু না করা; কোনো কাজ না করা; অলসভাবে সময় কাটানো । ~র ডিম বি ১ কিছুই না । ২ অসম্ভব বস্তু । ৩ অসার বস্তু । ~রোগ বি প্রবলাকাঙ্ক্ষা; সাধ্যাতিরিক্ত শৌখিনতা; সাধ্যাতীত বড়মানুষি করার ইচ্ছা (গরিবের ঘোড়ারোগ; কাঙালের ঘোড়া রোগ হলে এমনি হয়––অচিসে)। ২ উৎকটবাতিক। ~শাল বি আস্তাবল । {স. ঘোটক>}

**ঘোড়ারু** [ঘোড়ারু] বি ঘোড়ার আকৃতিবিশিষ্ট হরিণবিশেষ। {বা. ঘোড়া+রু}

**ঘোড়েল** [ঘোড়েল্‌] বি ১ জন্তুবিশেষ; অমঙ্গল সংকেতকারী জন্তু (সম্মুখ দিয়া শুয়োর পালাল; ঘোড়েল ছুটিল দূরে––জউ)। ২ কুম্ভীরাকৃতি ছোট উভচর প্রাণীবিশেষ। {ঘাড়িয়াল>, তুল. হি. গাড়িৱাল}

**ঘোনা** [ঘোনা] বি ১ নির্জন স্থান; খোপ (ঘোনাগুলি মস্ত বড় বড় মাঠ––মাউ)। ২ বোনা; কাপড়ের বেড়; বুনন। {স. ঘূর্ণ>}

**ঘোপ** [ঘোপ্‌] বি ১ কোপ; কোটর। ২ গোপন স্থান; অপ্রকাশ্য স্থান। ~ ঘাপ বি আনাচ কানাচ; লুকানোর উপযুক্ত সংকীর্ণ স্থান। {স. ক্ষুপ্‌>}

**ঘোমটা** [ঘোম্‌টা] বি ১ গুণ্ঠন; অবগুণ্ঠন; মুখাবরণ; মাথায় তুলে দেওয়া শাড়ির প্রান্ত; মাথার কাপড়। ৩ আবরণ; ঘের (কঙ্কাল ঢেকে যেটুকু স্মৃতির ঘোমটা তাড়ি কথা মনে রাখলে সবাই––অঠা)। ~র ভিতর খেমটা নাচা বি ১ কুলবধূর সাজে বা ছদ্মবেশের নীচে অসতীত্ব। ২ (আল.) বাহিরের ভদ্র আবরণের অন্তরালে নষ্টামি । নাচতে এসে ~ বি কপট লজ্জা প্রকাশ; নিষ্ফল লজ্জা প্রদর্শন; বৃথা লজ্জা দেখানোর বিদ্রূপাত্মক উক্তি। {স. গুণ্ঠন>}

**ঘোর** [ঘোর্‌] বি অন্ধকার। ২ আচ্ছন্নতা; আবেশ; জড়তা। ৩ মোহ; নেশা; ভ্রান্তি। ❑ বিণ ১ ভয়ঙ্কর; দারুণ; বিষম । ২ অত্যন্ত; উৎকট; বেহদ্দ (ঘোর মাতাল)। ৩ নিবিড়; ঘন। ৪ গভীর; গাঢ়। ৫ দুর্গম; দুর্ভেদ্য । ঘোরা স্ত্রী., বিণ (ঘোরা যামিনী)। ~ ~ বি ১ আদো অন্ধকার ভাব; অল্প অল্প অন্ধকার। ২ আচ্ছননতার ভাব; জড়তার ভাব। ৩ নেশার ভাব; মোহের ভাব (উহার চোখে তো অমন ঘোর ঘোর ভাব দেখি নাই––রঠা)। ~তর বিণ ১ প্রচণ্ড; অতি নিদারুণ। ২ অতি ভয়ঙ্কর। ৩ দুইয়ের মধ্যে অধিক ঘোর। ~তরা স্ত্রী.। ~দর্শন বিণ ভয়ানক মূর্তি; বিকটাকার । ~দর্শনা। ~পেঁচ, ~প্যাঁচ বি ১ গোলমাল; জটিলতা। ২ কুটিলতা। ~লাগা বিণ ধাঁধাপূর্ণ; ধাঁধা লাগানো; বিভ্রান্তকারী (ঘোর লাগা রাস্তা এই পৃথিবীর––বুব)। {স. √ঘুর্‌+অ(অচ্‌)}

**ঘোরা১** ⇒ ঘুরা

**ঘোরা২** ⇒ ঘোর

**ঘোরাঘুরি** ⇒ ঘুরা

**ঘোলালো** [ঘোরালো] বিণ ১ গাঢ় তমসাচ্ছন্ন; নিবিড় অন্ধকারাবৃত। ২ নিবিড়; ঘন; গাঢ় (তিমির ক্রমশ হতেছে ঘোরালো––রঠা)। ৩ অতি জটিল (ঘোরাল বিষয়)। ৪ ভয়াবহ। ৫ অতি গম্ভীর। {স. √ঘুর্‌+বা. আলো}

**ঘোল** [ঘোল্‌] বি মন্থন করে ও পানি মিশিয়ে তরল করা বা মাখন তোলা দই; তক্র । ~ খাওয়া ক্রি ১ (আল.) বেকায়দায় পড়া; বিপন্ন অবস্থায় বিব্রত হওয়া। ২ (আল.) সম্পূর্ণ পরাজিত হওয়া; নাকাল হওয়া। ~ খাওয়ানো ক্রি ১ (আল.) নাকাল করা; নাজেহাল করা। ২ (আল.)অপদস্থ করা; শায়েস্তা করা। ~মউনি বি ঘোল করার মন্থনদণ্ড; ঘোল মন্থনী (ঘোল মউনির তাড়নে ঘোল আর বাত্যাতাড়ির সমুদ্র এক নিয়মে বিলোড়িত হয়––বচ)। দুধের সাধ ঘোলে মেটানো––অভীষ্ট উৎকৃষ্ট বস্তুর অভাব নিকৃষ্ট বস্তু দিয়ে পূর্ণ করা। মাতায় ~ ঢালা––অপদস্থ করা; অপমানিত করা। {স. ঘূর্ণ>প্রা. ঘোল}

**ঘোলা** [ঘোলা] বিণ ১ আবিল । ২ কর্দমময়; কাদা গোলা (ঘোলা পানি)। ৩ অস্বচ্ছ। ৪ নিষ্প্রভ; জ্যোতিহীন; ছানি পড়া (সুন্দরের সামনে. . . বসে আছে মূক, অন্ধ, বধির, নিশ্চল মানুষের দল ঘোলা চোখ মেলে––অঠা)। ৫ পচা বা গেঁজে ওঠা (ঘোলা ডিম)। ~ টে বিণ অল্প ঘোলা (কেমন মড়ার মত ঘোলাটে চুখ বুড়ীর ––সৈশা; বস্তুবাদী জড়ত্বের ঘোলাটে স্বপন––রখা)। ~নো ⇒ ঘুলানো। {স. ঘূর্ণি>প্রা. ঘুল্লি>ঘোলা}

**ঘোষ** [ঘোশ্‌] বি ১ নিনাদ; ধ্বনি; রব। ২ ঘোষণা । ৩ গোয়ালপাড়া; গোপ পল্লি । ৫ কায়স্থ এবং সদ্‌গোপ শ্রেণির বাঙালি হিন্দুর পদবি । ৬ ধ্বনির গুণবিশেষ। {স. √ঘুষ্‌+অ(ঘঞ্‌)}

**ঘোষক** [ঘোশক্‌] বিণ ঘোষণাকারী । ❑বি ১ নিনাদক। ৩ প্রচার। ঘোষযাত্রা বি গোপ–পল্লিতে গমন বা তা পরিদর্শন। {স. √ঘুষ্‌অক(ণ্বুল্‌)}

**ঘোষণ** ⇒ ঘোষণা

**ঘোষণা, ঘোষণ** [ঘোশোনা, ঘোশোন্‌] বি ১ উচ্চ রবে প্রচার। ২ বিজ্ঞাপন; বিজ্ঞপ্তি; ইস্তেহার। ৩ প্রকাশ্যে বা দস্তুরমাফিক জ্ঞাপন (যুদ্ধ ঘোষণা)। ৪ উচ্চ শব্দকরণ। ~পত্র, ঘোষপত্র বি বিজ্ঞাপন; নোটিশ; ইস্তেহার; প্রচারপত্র। {স. √ঘুষ্‌+অন(ল্যুট্‌)+আ}

**ঘোষা, ঘুষা** [ঘোশা, ঘুশা] ক্রি ১ ঘোষণা করা। ২ চিৎকার করে আবৃত্তি করা। ❑ বি উক্ত সকল অর্থে। ঘোষানো ক্রি ১ ঘোষণা করানো । ২ আবৃত্তি করানো; পুনঃপুন উচ্চারণ করানো (নামতা ঘোষণা)। ঘোষাল বি বাঙালি ব্রাহ্মণের পদবিবিশেষ। {স. √ঘুষ্‌+অ(ঘঞ্‌)+বা. আ}

**ঘোষিত** [ঘোশিতো] বিণ ১ ঘোষণা বা প্রচার করা হয়েছে এমন; প্রচারিত। ২ নিনাদিত; শব্দিত; ধ্বনিত। {স. √ঘুষ্‌+ণিচ্‌+ত(ক্ত)}

**ঘ্যাঁচড়া** ⇒ ঘেঁচড়া

**ঘ্যাঁট** [ঘ্যাঁট্‌] বি ১ ঘণ্ট; ঘাঁটি; বিভিন্ন আনাজের মিশ্র ব্যঞ্জন; পাঁচমিশালি তরকারি। ২ (আল.) বিচিত্র বস্তুর একত্র সমাবেশ। ❑ ঘাঁট। {স. ঘণ্ট>}

**ঘ্যাঁস** ⇒ ঘেঁষ

**ঘ্যাগ** [ঘ্যাগ্‌] বি গলগণ্ড। {তুল. ই. goitre}

**ঘ্যাচড়া** ⇒ ঘেঁচড়া

**ঘ্যান ঘ্যান , ঘেন ঘেন** [ঘ্যান্‌, ঘ্যান্‌] অব্য ১ বিরক্তিজনক নাকি কান্না বা একঘেয়ে অনুযোগের শব্দ। ২ একঘেয়ে কাতর প্রার্থনা। ৩ টানা সুরে বক বক (বার বার ঘ্যান ঘ্যান করে বোকার মত কথা বলছিল––সুরা)। ঘ্যানঘেনে, ঘেনঘেনে বিণ । ঘ্যান ঘ্যান প্যান প্যান বি অনবরত নাকি কান্না ও অনুযোগ; দীর্ঘকালব্যাপী সরোদন অনুযোগ–অভিযোগ। ঘ্যান–ঘ্যানানি বি একঘেয়ে বিরক্তিকর উক্তি বা অভিযোগ অথবা কাতর প্রার্থনা (কোন বাঙ্গালির ঘ্যানঘ্যানানি ছাড়া অন্য ব্যবসা আছে––বচ)। ঘ্যানর ঘ্যানর বি ১ ক্রমাগত ঘ্যান ঘ্যান; অবিরাম অনুযোগ বা অনুনয়ের নাকি কান্না। ২ একটানা বিরক্তিকর শব্দ। {ধ্বন্যা.}

**ঘ্রাণ** [ঘ্রান্‌] বি গন্ধ (রজনীগন্ধার ঘ্রাণ ভেসে আসে––রখা)। ২ গন্ধ বা বাস গ্রহণ (ঘ্রাণ ক্ষমতা)। ৩ নাক; নাসিকা; ঘ্রাণেন্দ্রিয়। ~জ বিণ ঘ্রাণেন্দ্রিয় থেকে উৎপন্ন। ~শক্তি বি গ্রহণ ক্ষমতা । ঘ্রাণেন্দিয় বি নাসিকা; নাক। ঘ্রাত বিণ শোঁকা হয়েছে বা আঘ্রাণ নেওয়া হয়েছে এমন। ঘ্রাতব্য, ঘ্রেয় বিণ আঘ্রাণ নেওয়ার বা শোঁকার যগ্য। ঘ্রাতা (তৃ) বিণ ঘ্রাণ গ্রহণকারী । {স. √ঘ্রা+অন(ল্যুট্‌)}

**ঘ্রাত, ঘ্রাতব্য, ঘ্রাতা, ঘ্রেয়** ⇒ ঘ্রাণ।

**ঙ**

**ঙ** [উয়োঁ, উঁয়] পঞ্চম ব্যঞ্জনবর্ণ এবং ক–বর্গের পঞ্চম বর্ণ। ‘উয়ঁ’, ‘উঁয়ো’ বা ‘উমা’ রূপে উচ্চারিত হয়। এর উচ্চারণ স্থান নাসিকা। এটি ঘোষ (Voiced) পশ্চাত্তালুজাত (velar) নাসিক্য (nalal) ব্যঞ্জন ধ্বনি (consonant sound)। এর উচ্চারণ হুবহু অনুস্বারের (ং) মতো। অনুস্বারের সঙ্গে আ–কার (া), ই–কার (ি), উ–কার (ু), এ–কার (ে) ইত্যাদি যুক্ত হলে ঙ বর্ণের আগমন ঘটে, যেমন––সাতরং+আ=সাতরঙা, ঢং + এর = ঢঙের, ইত্যাদি। এই যুক্তিতে হলন্তযুক্ত ঙ এবং অনুস্বারকে অভিন্ন মনে করা যেতে পারে। ৩ এবং খণ্ড ত–এর (ৎ) মধ্যে অনুরূপ সম্পর্ক লক্ষ করা যায়।

**ঙাপ্পি, নাপ্পি** [নাপ্‌পি] বি বাংলাদেশের পাহাড়িদের এবং মিয়ানমারের অধিবাসীদের ব্যবহার্য তীব্র গন্ধযুক্ত চাটনি জাতীয় খাদ্যবিশেষ––খোসা ছাড়ানো চিংড়ি মাছের সাথে নানা রকম মশলা মিশিয়ে এটি তৈরি করা হয় (ব্যাঙ খায় ফরাসিরা সেও নয় মন্দ/বার্মার ঙাপ্পিতে বাপরে কি গন্ধ !––সুরা)। {অমূ.}

**চ**

**চ** [চ] বাংলা বর্ণমালার ষষ্ঠ ব্যঞ্জনবর্ণ এবং চ–বর্গের প্রথম বর্ণ। এটি প্রশস্ত দণ্ডমূলীয় (dorso–alveolar, plato–alveolar) অঘোষ (voiceless) অল্পপ্রাণ (unaspirated) স্পর্শধ্বনি (plosive sound) রূপে উচ্চারিত হয়। ঢাকার কুট্টিদের উচ্চারণে এটি ঘৃষ্ট (affricate) এবং বাংলাদেশের কোনো কোনো অঞ্চলের উচ্চারণে এটি শিস্‌ ধ্বনি (fricative)।

**চই, চৈ** [চোই] বি ১ পিপুলজাতীয় লতা এবং তার ডার ও মূল। ২ গজপিপ্পলী; piper chaba । {স. চৱি>}

**চই–চই, চৈচৈ** [চোইচোই] অব্য হাঁসকে ডাকার শব্দ। {ধ্বন্যা.}

**চইড়** [চোইড়্‌] বি নৌকার লগি; নৌকা চালানোর কাজে ব্যবহৃত সরু ও দীর্ঘ বংশদণ্ড । {স. √চর্‌>}

**চইত** [চোইত্‌] বি চৈত্রমাস ! {স. চৈত্র>}

**চউতোর** (প্রাবা.) [চোউতোর্‌] চত্বর; চাতাল; চবুতরা। ২ হিন্দুদের চণ্ডীমণ্ডপ বা চৌচালা; বসার ঘর। {স. চত্বর>;তুল. হি. চবুতরা}

**চওক** ⇒ চৌক১

**চওগান** [চওগান্‌] বি ১ পোলো খেলা। ২ পোলো খেলার দণ্ড । {ফা. চৱগান .................. }

**চওড়া, চৌড়া** [চওড়া, চউড়া] বিণ ১ প্রশস্ত; প্রসারযুক্ত (চওড়া রাস্তা)। ২ প্রান্তবিশিষ্ট; আড় বা পার্শ্ব; ওসার (চওড়া–পাড় শাড়ি)। ৩ বিস্তার; প্রস্থ (চওড়ায় পাঁচ হাত)। চওড়াই, চোড়াই বি প্রস্থের মাপ বা পরিমাণ; বহর । লম্বা–চওড়া বি, বিণ দীর্ঘ ও হৃষ্টপুষ্ট; সবল। {হি. চৌড়া}

**চং** [চঙ্‌] বি ঘুড়ি (চং গুড্ডির ধ্যানা তৈরি করতাম)। {আঞ্চ.}

**চংক্রমণ**⇒ চঙ্‌ক্রমণ

**চংগল, গংগাল** ⇒ চঙ্গা

**চঁওকি** ⇒ চৌঙকি

**চক১** [চক্‌] বি ১ প্রশস্ত চতুষ্কোণ ময়দান বা চৌকা ভূমি বা ক্ষেত্র। ২ নগর বা গ্রামের স্থান বা বৃহৎ বাজার (চকবাজার, চাঁদনি–চক)। ৩ চতুষ্কোণ প্রাঙ্গণ ও তার চতুর্দিকের দালান। ৪ তালুক বা তহসিল। ~বন্দি, ~বন্দী, ~বন্দ বি ১ জমি বা গ্রামের চারিদিকের সীমানা নির্ধারণ। ২ জমির ভাগ; লাট; তৌজিবন্দ । ❑ বিণ ১ জমির সীমানা নির্ধারণ হয়েছে এরূপ । ২ চকমিলান (অন্দরমহলে চকবন্দী আঙ্গিনায়––আমআ)। ~–মিলান বিণ ‌১ শ্রেণিবদ্ধ অট্টালিকা যেগুলো একসঙ্গে মিলিয়ে নির্মিত । ২ চতুষ্কোণ উঠান ঘিরে যে শ্রেণিবদ্ধ বাড়িগুলো বা অট্টালিকাসমূহ নির্মিত । {স. চতুষ্ক>}

**চক২** [চক্‌] বি ফুলখড়ি; খড়িমাটি । {ই. chalk}

**চকচক১** [চক্‌চক্‌] অব্য জিহ্বার সাহায্যে তরল পদার্থ পান করার শব্দ। {ধ্বন্যা.}

**চকচক২** [চক্‌চক্‌] অব্য ঔজ্জ্বল্য বা দীপ্তি প্রকাশক। ২ তেলতেলে ভাব। ~ করা ক্রি দীপ্তি বা ঔজ্জ্বল্য প্রকাশ পাওয়া । চকচকানো ক্রি চকচক করা । চকচকানি বি অতিশয় ঔজ্জ্বল্য। চকচকে বিণ উজ্জ্বল; দীপ্তিপূর্ণ; দ্যুতিময়। {স. √চকাস্‌; স. চাকচক্য>}

**চকবন্দ, চকবন্দি, চকবন্দী** ⇒ চক১

**চকমক** [চক্‌মক্‌] অব্য তীব্র ঔজ্জ্বল্য প্রকাশ; ঝকমক। চকমকানো ক্রি ১ চকমক করা। ২ বিদ্যুৎ চমকানো। ৩ ঝলকানো। চকমকাণি বি তীব্র ঔজ্জ্বল্য; ঝকমকানি। চকমকে বিণ তীব্র উজ্জ্বলতাবিশিষ্ট; ঝকমকে; চোখ ধাঁধানো। {তু. চক়মক় ....................}

**চকমকি** [চক্‌মোকি] বি পরস্পর ঘর্ষণ করে আগুন জ্বালানের পাথর বা কাষ্ঠাবিশষ (অগ্নি তুমি জন্ম দিয়েছ কাঠে কাঠে ঠুকে চকমকি––সদ)। চকমকি ঠেকা ক্রি ১ চকমকি দ্বারা আগুন জ্বালানো। ২ (আল.) ঝগড়া বাধানোর চেষ্টা করা । {স. √চকাস্‌}

**চকমিলান** ⇒ চক

**চকসা** [চক্‌শা] বি মেঘ সরে যাওয়ায় সূর্যালোকের প্রকাশ। {স. √চকাস্‌}

**চকা** ⇒ চখা

**চকা–চকি** ⇒ চখা–চখি

**চকার–বকার** ⇒ শকার বকার

**চকি** (মবা.) [চোকি] বি চৌকি; প্রহরার ঘাঁটি (চকি ঘাটি দড় কৈল––ফজ)। {স. চতুষ্কী}

**চকিত** [চোকিতো] বিণ ১ এস্ত; কম্পিত; ভয়চঞ্চল; চমকিত (একাকিনী রাধিকার চকিতচরণ––রঠা)। ২ আকস্মিক; চমক বা বিস্ময় সৃষ্টিকারী (আর চকিত হাস্য ধ্বনি––মব)। ❑ বি নিমেষ; ক্ষণমাত্রকাল; মুহূর্ত। চকিতা বিণ স্ত্রী.। চকিতে ক্রিবিণ । {স. √চক্‌+ত(ক্ত)}

**চকিনী** (মবা.) [চোকিনি] বি চক্রবাকী; চকী (চকোয়া বিচ্ছেদে যেনো তাপিত চকিনী––দৌবা)। {স. চক্রবাকী>}

**চকোয়া** (মবা.) [চকোয়া] বি চক্রবাক; চকা মবা.) [চকোয়া] বি চক্রবাক; চকা (চকোয়া বিচ্ছেদে যেনো তাপিত চকিনী––দৌবা) । {স. চক্রবাক>}

**চকোর** [চকোর্‌] বি ১ কবিপ্রসিদ্ধযুক্ত পাখিবিশেষ। ২ চাঁদের কিরণ পানে তৃপ্তি লাভ করে বলে কথিত পাখিবিশেষ। ❑ বিণ (আল.) সুধাপায়ী বা সুধা অভিলাষী (চিত চকো)। চকোরী, চকোরিনী বি স্ত্রীজাতীয় চকোর (চাঁদেরে হেরিয়া কাঁদে চকোরিনী––নই)। চিত্ত~ বি চকোরের ন্যায় প্রতীক্ষার হৃদয়। নয়ন~ বি রূপমুগ্ধ চোখ। {স. √চক্‌+ওর(ওরন্‌)}

**চক্কর, চক্কোর** [চক্‌কোর্‌] বি চাকা (কালের যেমন চক্কর––মুশ)। ২ আবর্ত; ঘূর্ণি। ৩ চক্রাকৃতি বস্তু স্থান বা পথ। ৪ চক্রাকার চিহ্ন। ৫ পাক; ঘুরিয়া ঘুরিয়া পরিক্রমণ (দুনিয়ার চক্করের পর আমরা এক আজিব যায়গায় ঠেকে গিয়েছিলাম––শও)। ৬ ঘূর্ণন (মাথা চক্কর দিয়ে ওঠা)। ৭ ফণা। ৮ চাকলা; অঞ্চল; বিশেষ অধিকারের সীমা। ৯ ধাঁধা বা ভ্রম। ~মারা ক্রি পাক দেওয়া বা এক পাক ঘোরা; ঘুরে যাওয়া (কাইরোর কাফেতে চক্কর মেরে যায়––সৈমু)। {স. চক্র>}

**চক্র** [চক্‌ক্রো] বি ১ চাকা। ২ চাকার আকৃতিযুক্ত স্থান, বস্তু বা পথ (দৌড়ের চক্র)। ৩ নিয়ত আবর্তনশীল বিষয় বা বস্তু (কালচক্র)। ৪ কুমারের চাক । ৫ ভ্রমণ বা ঘুরপাক। ৬ প্রাচীন অস্ত্রবিশেষ; discus। ৭ হিন্দু পুরাণে উল্লিখিত ব্যূহ স্থাপন প্রণালিবিশেষশ (চক্রব্যূহ)। ৮ চাকার সদৃশ আকার বা বিস্তারযুক্ত রশ্মিচ্ছটা; জ্যোজির্মণ্ডল; গ্রহমণ্ডল। ৯ হাতের তালু, আঙ্গুল এবং পদতলের মণ্ডলাকার রেখা । ‌১০ গ্রামসমূহের সমষ্টি; চাকলা বা বিশেষ অধিকারের সীমাভুক্ত অঞ্চল। ১১ বহু বিস্তৃত রাজ্য বা দেশসমূহ । ১২ সাপের ফণা । ১৩ চক্রান্ত; কূট অভিসন্ধি (দশচক্রে ভগবান ভূত)। ১৪ গুচ্ছ; সমষ্টি; বর্গ; cycle । ১৫ পতাকা চক্র ইত্যাদির চিত্র; জ্যোতিষিক যন্ত্র। ১৬ হিন্দুদের তান্ত্রিক সাধনার মণ্ডলাকার উপবেশন পদ্ধতি বা আসনবিশেষ। ১৭ হিন্দুদের যোগশাস্ত্রমতে দেহমধ্যস্থ নানা বিভাগ (ষট্‌চক্র) ১৮ (জ্যোবি.) রাশি বা গ্রহমণ্ডলের অবস্থান সূচনাকারী ছক। ~গতি বি চক্রের ন্যায় আবর্তন বা ঘূর্ণন। ~ধর বি ১ রাজা; নৃপতি। ২ সাপ । ৩ হিন্দুদের বিষ্ণু । ~নাভি বি চক্রের কেন্দ্রবিন্দ বা কেন্দ্রীয় অংশ। ~নেমি বি চাকার বেড় বা বেষ্টনী (ধাম র ঘরয়ে ঘর্ঘরে চক্রনেমি––মদ)। ~পাণি বি হিন্দুদেবতা বিষ্ণু। ~বর্তী বি ১ বিস্তৃত রাজ্যের অধিপতি; সম্রাট; সার্বভৌম নৃপতি। ২ ব্রাহ্মণদের উপাধিবিশেষ। ~বাক বি চকা; হাঁসজাতীয় পাখি। ~বাকী বি স্ত্রী.। ~বাল, ~বাড় (বিরল) বি দিঙ্‌মণ্ডল; দিগন্তবৃত্ত; আকাশ ও পৃথিবীর মিলনরেখা বলে মনে হয় যে স্থান; horizon । ~ব্যূহ বি প্রাচীন গ্রন্থে উক্ত সৈন্য সমাবেশ প্রণালিবিশেষ। ~বৃদ্ধি বি সুদের সুদ। দশচক্রে ভগবান ভূত––(আল.) বহুলোকের ষড়যন্ত্রে মিথ্যাকে সত্য বা সত্যকে মিথ্যা রূপে প্রতিপন্ন করা সম্ভব––এমন অর্থে প্রযুক্ত। পাকচক্রে, পাকেচক্রে ক্রি, বিণ কর্মবিপাকে; ঘটনার ফেরে; ফন্দি ফিকিরের ফলে। {স. √কৃ+অ(ঘঞর্থে ক)}

**চক্রাকার** [চক্‌ক্রাকার্‌] বিণ চাকার ন্যায় আকারযুক্ত; গোলাকার। {স. চক্র+আকার; ৬তৎ.}

**চক্রান্ত** [চক্‌ক্রান্‌তো] বি ষড়যন্ত্র; কূটমন্ত্রণা; কারো অনিষ্ট বিধানের জন্য গুপ্ত পরামর্শ। ~কারী বিণ ষড়যন্ত্রকারী; গোপন মন্ত্রণাকারী। {স. চক্র+আন্ত; ৬তৎ.}

**চক্রান্তিক** [চক্‌ক্রান্‌তিক্‌] বিণ বৃত্তাকার (আর নয়––চক্রান্তিক গতি: এবারে জীবন শুরু হোক; সূর্য হতে সূর্যান্তরে এবার চলুক অভিযান––আগ)। {স. চক্র+অন্তিক; ৬তৎ.}

**চক্রাবর্ত** [চক্‌ক্রাবর্‌তো] বি ১ চক্রের ন্যায় ভ্রমণ বা মণ্ডলাকারে ঘূর্ণন । ২ ঘূর্ণি। {স. চক্র+আবর্ত; ৬তৎ.}

**চক্রিকা** [চোক্‌ক্রিকা] বি ১ হাঁটুর অস্থিময় চাকতি; মালাইচাকি। ২ হাঁটু। {স. চক্র+ইক(ঠন্‌)+আ(টাপ্‌)}

**চক্রী** (–ক্রিন্‌) [চোক্‌ক্রি] বিণ ১ চক্রান্তকারী; কুটিল; খল (চক্রী মানুষ চক্র ধরে ছিন্ন করে আমার দেহ––সদ)। ২ চক্রধারী। ❑ বি ১ বিষ্ণু । ২ সাপ । {স. চক্র+ইন্‌(ইনি)}

**চক্ষ** [চোক্‌খো] বি চক্ষু; চোখ (চক্ষে আমার তৃষ্ণা––রঠা)। {স. চক্ষুঃ>}

**চক্ষু, চক্ষুঃ** [চোক্‌খু, চোক্‌খুহ্‌] বি ১ চোখ; নয়ন; লোচন; অক্ষি; আঁখি; দর্শনেন্দ্রিয় । ২ দৃষ্টি; নয়ন। ২ অন্তর্দৃষ্টি (জ্ঞানচক্ষু)। ৪ বিবেচনা । ~ কর্ণের বিবাদ ভঞ্জন করা ক্রি স্বাচক্ষে দর্শন করে শ্রুত বিষয়ের সকল সন্দেহ নিরসন করা। ~ক্ষেত বি চোখের ঘা; eyesore । ~ খাওয়া ক্রি চক্ষু থাকতেও তার যথাযথ ব্যবহার না করা (হেন বর কেমনে আনিলে চক্ষু খেয়ে––ভারা)। ~খাদিকা বি চোখখাগি; গালিবিশেষ (চক্ষুখাদিকা ভর্তার পরমায়ু ইন্দ্রী অষ্টকুষ্ঠির পুত্রী––রঠা)। ~ খুলিয়া যাওয়া ক্রি অজ্ঞানতা দূর হওয়া; নানা বিষয়ে বোধোদয় হওয়া; সজাগ হওয়া; ঘুম ভাঙা। ~গোচর, ~র্গোচর (বিরল) বিণ দেখা যায় এমন; দৃষ্টির বিষয়ীভূত; দৃষ্টিসীমার অন্তর্ভুক্ত। ~ চড়ক গাছ হওয়া––বিস্ময়াভিভূত হওয়া; বিস্ময়ে বা আতঙ্কে হতবুদ্ধি হয়ে চেয়ে থাকা।~ ছানাবড়া হওয়া––অত্যন্ত বিস্ময়াপন্ন হওয়া; বিস্ময়ের আধিক্যে দৃষ্টি বিস্ফারিত হওয়া। ~দান, ~র্দান (বিরল) বি ১ দৃষ্টি শক্তি দান বা ফিরে আনা। ২ মৃত্যুর পর অপরের উপকারের জন্যে চক্ষু দেওয়ার ওসিয়ত বা উইল। ৩ জ্ঞানহীনকে জ্ঞান দান বা অবোধের বোধসম্পাদন। ৪ সতর্কীকরণ। ৫ (ব্য.) চুরি; অপহরণ। ~রঞ্জন বিণ নয়ন তৃপ্তিকারী; নয়নাভিরাম (বীরবেশ বীর পুরুষেরই চক্ষুরঞ্জন––মীম)। ~রুন্মীলন বি চোখ খোলা বা চাওয়া। ২ জাগরণ। ৩ অন্তর্দৃষ্টির উন্মেষ (হ’লে গুরু চক্ষুররুন্মীলনে––সদ)। ~রোগ, চক্ষূরোগ বি চোখের পীড়া। ~লজ্জা, ~র্লজ্জা (বিরল) বি চোখে লজ্জাজনক ঠেকে এমন কিছু করতে বা বলতে সংকোচ বা কুণ্ঠা। ~শূল, চক্ষুঃশূল (বিরল) বিণ, বি দেখলে বিরক্তি জন্মে বা দেখতে ইচ্ছা হয় না এমন কিছু। ~ষ্মান বিণ ১ চক্ষু আছে এরূপ; দর্শনেন্দ্রিয়বিশিষ্ট। ২ দৃষ্টিশক্তিবিশিষ্ট। ৩ (আল.) সত্য উপলব্ধিক্ষম; সত্যদ্রষ্টা। ~ষ্মতী বিণ, স্ত্রী.। ~সত্তা বি ১ দর্শনশক্তি বা প্রখর দৃষ্টিশক্তি। অন্তর্দৃষ্টি বা সূক্ষ্ম দৃষ্টি। ~ স্থির বি অত্যধিক বিস্ময়জনিত হতবুদ্ধিতা। চক্ষের পুতলি বি ১ চোখের তারা। ২ (আল.) অত্যন্ত আদরের বা স্নেহের পাত্র। {স. √চক্ষ্‌+উস্‌}

**চখা, চকা** [চখা, –কা] বি চক্রবাক; নদীতীরবাসী হংসজাতীয় পাখি (চখা হরিণীর মতো ভীত––নই)। চখী, চখি, চকী, চকি স্ত্রী.। {স. চক্রবাক}

**চখা–চখি, চকা–চকি** [চখাচোখি, চকাচোকি] বি চক্রবাক ও চক্রবাকী (নিভৃত জলের ধারে চখা চখি কাকলি কল্লোলে––রঠা)। {স. চক্রবাক+চক্রবাকী>;দ্বন্দ্ব}

**চঙ্ক্রমণ, চংক্রমণ** [চঙ্‌ক্রোমোন্‌] বি পুনঃপুন বা ফিরে ফিরে ভ্রমণ; ঘুরপাক। {স. √ক্রম্‌+য(যঙ্‌)>√চঙ্ক্রম+অন(ল্যুট্‌)}

**চঙ্গল, চঙ্গল, চংগাল** [চঙ্‌গোল্‌, –, গাল্‌] বি নখর; থাবা। {ফা. চঙ্গাল .................... }

**চচ্চড়** ⇒ চড়চড়

**চচ্চড়ি, চড়চড়ি** [চচ্‌চোড়ি, –চড়্‌] বি অতিশয় শুষ্ক ব্যঞ্জনবিশেষ। {ধ্বন্যা; তুল. স. √চট্‌(ভেদ করা)}

**চচ্চর** [চচ্‌চর্‌] ক্রিবিণ তর তর (তার পর চচ্চর একপাতা ইংরেজি লিখে সে কৈফিয়ত দাবি করেছিল––শও) {তরতর>}

**চঞ্চর** [চন্‌চর্‌] বি ভ্রমর (তুলিয়াছে হঞ্চরের মধু গুঞ্জরণ––শাহো)। {স. √চঞ্চর্‌+অ}

**চঞ্চরিকা** ⇒ চঞ্চরী

**চঞ্চরী, চঞ্চরিকা** [চন্‌চোরি, চন্‌চোরিকা] বি স্ত্রী. ভ্রমরী (হোলি খেলে আসি পাশে পাশে ফিরে চঞ্চরী––শাহো)। {স. √চঞ্চর্‌+ঈ, ইক+আ}

**চঞ্চরীক** [চন্‌চোরিক্‌] বি ভ্রমর । চঞ্চরীকা স্ত্রী.। {স. √চঞ্চর্‌+ইক্‌}

**চঞ্চল** [চন্‌চল্‌] বিণ ১ অস্থির; চলনশীল; চলমান। ২ ছটফটে, চপল; অশান্ত। ৩ ব্যাকুল; উৎকণ্ঠিত; ব্যগ্র। ৪ নড়ছে এমন; কম্পমান। ৫ বিচলিত। চঞ্চলতা বি। চঞ্চলা বিণ, স্ত্রী চঞ্চল অর্থে। ❑ বি বিদ্যুৎ; চপলা (মনের গতি আকাশের চঞ্চলা হতে বেশি চঞ্চল––মীম)। ৩ হিন্দু দেবতা লক্ষ্মী (চঞ্চলা তোমার কৃপা চঞ্চলা সমান––ভারা)। চঞ্চলিত বিণ ১ চাপল্যযুক্ত; চাঞ্চল্যবিশিষ্ট। ২ বিচলিত; আন্দোলিত; আলোড়িত (নিদ্রা পারাবার যেন স্বপ্ন চঞ্চলিত––রঠা)। চঞ্চলিয়া বিণ চঞ্চলতাবিশিষ্ট। ❑ বি চঞ্চল প্রাণী বা বস্তু । ❑ অক্রি ১ চঞ্চল হয়ে । ২ চঞ্চল করে। {স. √চল্‌+য(যঙ্‌)>√চঞ্চল্‌+অ(অন্‌) অথবা, √চঞ্চ্‌+অল(অলচ্‌)}

**চঞ্চু, চঞ্চু** (বিরল) [চোন্‌চু] বি পাখির ঠোঁট। চঞ্চুপুট বি পাখির দুই ঠোঁটের মধ্যবর্তী স্থান বা দুই ঠোঁটের সমন্বয়ে গঠিত আধার (দেখি, সে চঞ্চুপুটে ভূমি খনন করিল––গিঘো)। {স. √চঞ্চ্‌+উ,+ঊ(ঊঙ্‌)}

**চঞ্চুরী** [চন্‌চুরি] বি চড়ুই পাখি। {স. √চর্‌+যঙ্‌>√চঞ্চর্‌+ঈ}

**চট১** [চট্‌] অব্য হঠাৎ ফেটে যাওয়া বা চপেটাঘাতের শব্দ। ~–~ অব্য ক্রমাগত চট ধ্বনি (চট চট করে বেত মারা) {স. চট্‌>; ধ্বন্যা.}

**চট্‌২** [চট্‌] অব্য ঝট; শীঘ্র; জলদি; সত্বর। {স. ঝটিতি>ঝট>চট}

**চট৩** [চট্‌] বি পরে সুতায় প্রস্তুত মোটা বস্ত্র যা থেকে থলি বস্তা ইত্যাদি তৈরি হয়। ~কল বি চট বোনার কারখানা । {স. কট>}

**চটক১** [চটোক্‌] বি চড়াই পাখি; চড়ুই। {স. √চট্‌+অক}

**চটক২** [চটোক্‌] বি ১ বাহার; জমক; জেল্লা; চাকচিক্য; তীব্র ঔজ্জ্বল্য (চোখে চটক লাগাবার চেষ্টা––সৈমু)। ২ ভড়ং; বাহ্য আড়ম্বর । ৩ হাবভাবযুক্ত চাল। ৪ ক্ষণেক; মুহূর্তমাত্র (কাঁটা সুতা জৈসো লোরের পিরীত তৈসা চটকে লাগিয়া টুটি যায়––দৌবা)। ৫ চমৎকার; চমকপ্রদ; বিস্ময়জনক (সামরিক বিভাগের কি সুন্দর চটক কাজ––নই)। ~দার বিণ চটকযুক্ত। চটকী৩ বি স্ত্রী. চকটযুক্তা; হাবভাব যুক্তা। {স. √চট্‌+অক(বুন্‌)}

**চটকা১** ⇒ চটক১

**চটকা২** [চট্‌কা] বি নিদ্রার আবেশ; তন্দ্রা। ২ ঘোর; আচ্ছন্নতা। ৩ অন্যমনস্কতা; মগ্নভাব। ~ ভাঙা ক্রি ১ নিদ্রালু ভাব ছুটে যাওয়া; তন্দ্রার ভাব দূর হওয়া। ২ ঘোর কেটে যাওয়া; আচ্ছন্ন ভাব দূর হওয়া। ৩ মগ্নভাব কেটে সজাগ বা সতর্ক হওয়া। {স. √চট্‌(?)}

**চটকানো** [চট্‌কানো] ক্রি ১ নরম দ্রব্য মর্দন বা পেষণ করা। ❑ বিণ মর্দন বা পেষণ করা হয়েছে এমন; মর্দিত; পিষ্ট। ❑ বি মর্দন বা দলন; কচলানো। চটকাচটকি বি ক্রমাগত চটকানো; বার বার চটকানো; দলন; পেষণ । চটকানি বি হস্ত দ্বারা মর্দন বা পেষণ। {স. চট্‌>বা. ক+আনো}

**চটকী১** ⇒ চটক১

**চটকী২** ⇒ চটক২

**চট–চট১** ⇒ চট১

**চট–চট২** [চট্‌চট্‌] অব্য আঠালো ভাব প্রকাশক। চটচটে বিণ আঠালো। {ধ্বন্যা.}

**চটপট** [চট্‌পট্‌] ক্রিবিণ খুব তাড়াতাড়ি; অতি দ্রুত; ঝটিতি; সত্বর। চটপটে বিণ ১ তাড়াতাড়ি কাজ করতে পারে এমন। ২ চালাক–চতুর; smart । ৩ তৎপর; দক্ষ । {চট(<স. ঝট্‌)+অনু. পট; ধ্বন্যা.}

**চটপটি** [চট্‌পোটি] বি খাদ্যবিশেষ; মটরকলাই, মসলা, তেঁতুল প্রভৃতি দ্বারা প্রস্তুত রসনারোচক খাদ্য । {ধ্বন্যা.}

**চটা১** [চটা] ক্রি রাগ করা; ক্রুদ্ধ বা রুষ্ট হওয়া। ❑ বি উক্ত অর্থে। ❑ বিণ ১ রুষ্ট; রাগান্বিত। ২ বিরূপ; বিরাগযুক্ত; নারাজ (বাবা অন্য সমস্ত ব্রতের উপর চটা ছিলেন––রঠা)। চটাচটি বি ১ রাগারাগি; ক্রোধ প্রকাশ। ২ বাদানুবাদ; পরস্পর ক্রোধপূর্ণ বাক্য বিনিময় । চটানো ক্রি ১ রাগানো। ❑ বি, বিণ উক্ত অর্থে। রগচটা বিণ ১ সহজেই রেগে যায় এমন । ২ উগ্র; রাগী; ক্রোধী; কোপনস্বভাব। চটিতং বিণ অত্যন্ত ক্রুদ্ধ; খুব রাগ হয়েছে এমন। {স. √চণ্ড্‌>বা. চট+আ}

**চটা২** [চটা] ক্রি ১ চিড় খাওয়া বা ফাট ধরা। ২ চাকলা ওঠা; উপরের পাতলা অংশ বা ত্বক উঠে যাওয়া। ৩ লোপ পাওয়া; হ্রাস পাওয়া; নষ্ট হওয়া (রং চটা, ভক্তি চটা)। ❑ বি, বিণ উক্ত সকল অর্থে। {স. √চট্‌>}

**চটা৩** [চটা] বি ১ বাখারি; চাঁচারি; বাঁশের বা কোনো বস্তুর পাতলা ফালি। ২ চাটাই বা দরমা। {স. √কট্‌>বা. আ}

**চটাচট** [চটাচট্‌] অব্য ক্রিবিণ ১ একের পর এক; ক্রমাগত (কিল ঘুষিগুলো চটাচট পিঠে পড়তে লাগল)। ২ অতি শীঘ্র (কাজগুলো চটাচট সেরে চলে এস)। {স. ঝটিতি>ঝটচটং>}

**চটাল, চটালো** ⇒ চাটাল

**চটাস** [চটাশ্‌] অব্য চপেটাঘাতের শব্দ। {ধ্বন্যা.}

**চটি১, চটিকা** [চোটি, –টিকা] বি চামড়ার তৈরি হালকা জুতাবিশেষ (দ্যাখো চটিকা ছাড়িয়া সেলিমী নাগরা ধরেছি––নই)। {স. চর্ম>বা. চাম+টি>; চটি+বা. ইকা}

**চটি২, চটী** [চোটি] বিণ ১ পাতলা (চটি বই)। ২ পাতলা বই; ক্ষুদ্র পুস্তিকা। {ধ্বন্যা.}

**চটি৩**[চোটি] বি পথিকদের বিশ্রাম স্থান; পান্থশালা সরাই। {ফা. চতর ........ (অর্থ––তাঁবু)}

**চটি৪** [চোটি] বি বাঁশের চটি; পাতলা বাখারি। {আঞ্চ.}

**চটিকা** ⇒ চটি

**চটু** [চোটু] বি তোশামোদ; চাটুবাদ; স্তুতিবাক্য। {স. √চট্‌+উ(উন্‌)}

**চটুল** [চোটুল্‌] বিণ ১ চঞ্চল (ক্রীড়ারত চটুল সফরী––নই)। ২ চপল; অস্থির (চটুল স্বভাব)। ৩ মুগ্ধকর; সুন্দর (চটুল চোখে তারার মত চায়––সদ)। ৪ লঘু; হালকা (চটুল রচনা)। চটুলা বিণ স্ত্রী। ~তা বি। {স. চটু+ল(লচ্‌)}

**চট্টল, চট্টলা** [চট্‌টেল্‌, –টলা] বি চট্টগ্রামের প্রাচীন তথা পৌরাণিক নাম। {স. চট্টল+আ}

**চট্টি** [চোট্‌টি] বি পান্থশালা; সরাইখানা (হিমালয়ের চট্টিতে মানুষ যে রকম মাছি সম্বন্ধে নির্বিকার––সৈমু)। {⇒ চটি৩}

**চট্টোপাধ্যায়** [চট্‌টোপাদ্‌ধ্যায়্‌] বি বাঙালি ব্রাহ্মণের পদবিবিশেষ; চাটুয্যে; চাটুজ্যে; চ্যাটার্জি। {চট্ট+উপাধ্যায়; হি. চট্টা (অর্থ : ছাত্র)+উপাধ্যায় (অর্থ : আচার্য, শিক্ষক)}

**চড়** ⇒ চড়া২

**চড়** [চড়্‌] বি চাপড়; থাপ্পড়; চপেটাঘাত। ~ মেরে ঘর ক্রি অপমান বা নির্যাতন করার পর সম্মান বা আদর করা; আগে অপমান করে পরে সম্মান করা; তুল. ‘জুতা মেরে গরু দান’। {স. চপট>প্রা. চঅড>}

**চড়ই** ⇒ চড়াই

**চড়ক** [চড়োক্‌] বি চৈত্র সংক্রান্তির হিন্দু পর্ববিশেষ; গাজন উৎসব। ~গাছ বি চড়ক উৎসবে গাজনের সন্ন্যাসীদের ঘুরপাক খাওয়ার খুঁটিবিশেষ। ~ সংক্রান্তি বি চৈত্রমাসের সংক্রান্তি বা শেষ দিন। চড়কে কাঠি পড়া ক্রি কলহের সূত্রপাত হওয়া। চড়কের পিঠ––যে সবই সহ্য করতে পারে। চড়কের বাদ্যি বি ১ বাদ্যযন্ত্রের বিরামহীন জোরালো শব্দ। ২ প্রচারের চেষ্টায় শোরগোল তোলা। চড়ুকে বিণ চড়ক সংক্রান্ত । চড়ুকে হাসি বি ১ ভিতরের যন্ত্রণা চাপা দিয়ে লোক দেখানো হাসি; কৃত্রিম বা কাষ্ঠ হাসি (কুড় রামের পেটের ভাত চাল হইয়া গেল. . .একটু চড়ুকে হাসি হাসিয়া বলিলেন––দীমি)। ২ উচ্চহাস্য; অট্টহাস্য। {স. চক্র>(স্বরাগমে) চকর>(বর্ণ বিপর্যয়ে) চরক}

**চড়চড়, চচ্চড়** [চড়্‌চড়্‌, চচ্‌চড়্‌] অব্য শব্দবিশেষ; অনুকার শব্দ (চড়চড় শব্দে কাঠ পোড়ে)। ~ করা ক্রি শুষ্ক হওয়া; খড়ি ওঠা (শীতকালে গা চচ্চর করে)। {ধ্বন্যা.}

**চড়চড়ি** ⇒ চচ্চড়ি

**চড়তি** [চোড়্‌তি] বি ১ আরোহণ; উঠতি। ২ বৃদ্ধি; বাড়তি। ❑ বিণ বৃদ্ধিশীল; মূল্য বর্ধনশীল (চড়তি দর)। পড়তি বিপ.। {স. চট্‌>প্রা. চড>বা. √চড়্‌+তি}

**চড়ন১** [চড়োন্‌] বি ১ আরোহণ বা সওয়া। ২ বৃদ্ধি। ~দার, চড়ন্দার বিণ সওয়ারি; আরোহী; শকটারোহণের যাত্রী (খানিক পরে চড়ন্দার এসে জুটবে––মব)। {বা. চড়্‌+অন=চড়ন+ফা. দার ............ }

**চড়ন২** [চড়োন্‌] বি ১ গহনায় রং ধরানো। ২ খচিতকরণ বা অলঙ্করণ; mounting । {স. √চট্‌>প্রা. √চড্‌>বা. √চড়্‌+অন}

**চড়বড়** [চড়্‌বড়্‌] অব্য ১ খই বা মুড়ি ভাজার শব্দ। ২ খই ফোটার শব্দের ন্যায় দ্রুত কথা বলার শব্দ। ৩ বড় বড় ফোঁটায় বৃষ্টি পড়ার শব্দ। চড়বড়ে১ বিণ । {ধ্বন্যা.}

**চড়বড়ে** [চড়্‌বোড়ে] বি চামড়ার তৈরি বাদ্যযন্ত্রবিশেষ। {ধ্বন্যা.}

**চড়া১** [চড়া] বি ১ চর; নদীবক্ষে উৎপন্ন পলি গঠিত ভূভাগ; নদীমধ্যে দ্বীপের মতো ভূমি। ২ (আল.) শুষ্ক বা তৃষিত অবস্থা (জনসমুদ্রে নেমেছে জোয়ার হৃদয়ে আমার চড়া––বিদে)। চড়া পড়া ক্রি ১ নদীতে চর সৃষ্টি হওয়া। ২ (আল.) বৈচিত্রহীনতার দরুণ অরুচি হওয়া (পেটে চড়াপড়া)। ~য় ঠেকা ক্রি ১ নদীপথে নবজাগ্রত চরে নৌকাদি আটকে যাওয়া। ২ সাংসারিক টানাটানিতে পড়া বা প্রতিকূল অবস্থায় পড়ে অচলাবস্থা হওয়া; সংসার যাত্রায় কোনো বাধার সম্মুখীন হওয়া। {বা. √চড়্‌(<স. চর্‌) +আ}

**চড়া২** [চড়া] ক্রি কোনো কিছুর উপরে ওঠা; আরোহণ করা; (গাড়িতে চড়া, গাছে চড়া)। ২ বৃদ্ধি পাওয়া; বাড়া (দাম চড়া)। ৩ উপরে পড়া; আক্রমণ করা; চড়াও হওয়া; বিরুদ্ধভাবে আপতিত হওয়া। ❑ বি, বিণ উক্ত সকল অর্থে। {স. √চট্‌>বা. √চড়্‌+আ}

**চড়া৩** [চড়া] বিণ ১ উদ্ধত; উগ্র (চড়া মেজাজ)। ২ প্রখর; তীব্র; তীক্ষ্ণ; তেজালো; কড়া (চড়া আঁচ)। ৩ বর্ধিত; অত্যধিক; অতিমাত্রার (চড়া সুদ)। ৪ কর্কশ; রুক্ষ; কঠোর; রূঢ়; পরুষ ; পরুষ (চড়া কথা)। ৫ উচ্চ; জোরালো (চড়া গলা)। {স. চণ্ড>}

**চড়া৪** [চড়া] বি চড়াই পাখি (খঞ্জনা হইয়া কেন বন্ধু চড়ার নাচন––পুগী)। {স. চটক+বা. আ>}

**চড়াই** [চড়াই] বি ১ পাহাড়ি অঞ্চলে ক্রমোর্ধ্ব বা ক্রমশ উন্নত পথ। ২ আরোহণ; ঊর্ধ্বগমন। ৩ ঊর্ধ্বগতি। ৪ উচ্চতা; উন্নতি। {বা. √চড়্‌+আই; তুল. হি. চঢ়াই}

**চড়াই২, চড়ুই** [চড়াই, –ড়ুই] বি ক্ষুদ্র পাখিবিশেষ। {স. চটক}

**চড়াই৩** ⇒ চড়াও

**চড়াইভাতি, চড়ুইভাতি, চড়িভাতি** [চড়াইভাতি, –ড়ু–, চোড়িভাতি] বি বনভোজন; picnic । {স. চটকবৃত্তি}

**চড়াও, চড়াউ, চড়াই৩** [চড়াও, –উ, –ই] বি আক্রমণ; হামলা। ❑ বিণ ১ আক্রমণকারী; হামলাকারী। ২ আক্রমণের উদ্দেশ্যে পড়া। {বা. √চড়্‌+আও, –উ, –ই}

**চড়াৎ** [চড়াত্‌] অব্য ১ কোনো কিছু ফেটে যাওয়ার ধ্বন্যাত্মক শব্দ। ২ হঠাৎ তীব্র বেদনাবোধ হেতু উৎপন্ন ধ্বনি। {ধ্বন্যা.}

**চড়ানো১** [চড়ানো] ক্রি ১ আরোহণ করানো; কোনো কিছুর উপরে উঠানো (হাতিতে চড়ানো)। ২ বাড়ানো; উচ্চতর বা তীব্রতর করা (সুর চড়ানো)। ৩ পরানো; সংযোজন করা (ধনুকে ছিলে চড়ানো, গায়ে চাদর চড়ানো)। ৪ চাপানো বা স্থাপন করা (উনুনে রান্না চড়ানো)। ❑ বি, বিণ উক্ত সকল অর্থে। {বা. √চড়্‌+আনো}

**চড়ানো২** [চড়ানো] ক্রি চড় মারা; চপেটাঘাত করা ।❑ বি, বিণ উক্ত অর্থে। {স. চপেট>}

**চড়িভাতি** ⇒ চড়াইভাতি

**চড়ুই** ⇒ চড়াই২

**চড়ুইভাতি** ⇒ চড়াইভাতি

**চড়ুকে** ⇒ চড়ক

**চণক** [চনোক্‌] বি ১ চণা; চানা; বুট; ছোলা। ২ হিন্দু পুরাণোক্ত বাৎস্যায়ন মুনির পিতা। {স. √চণ্‌+অ(অচ্‌)+ক(কন্‌)}

**চণা** [চনা] বি চানা; ছোলা; বুট । {স. √চণ্‌+অ(অচ্‌)+বা. আ}

**চণ্ড** [চন্‌ডো] বিণ ১ ভয়ানক; প্রচণ্ড (রণে চণ্ড)। ২ অতিশয় কোপন বা ক্রুদ্ধ (চণ্ড স্বভাব)। ৩ উগ্র; তীব্র; তীক্ষ্ণ। ❑ বি দানববিশেষ; প্রেতবিশেষ (চণ্ডমুণ্ড বিনাশিনী) চণ্ডা, চণ্ডী বিণ, স্ত্রী. (উগ্রচণ্ডী)। {স. √চণ্ড্‌+অ(অচ্‌)}

**চণ্ডাল** [চন্‌ডাল্‌] বি চাঁড়াল; হিন্দু পুরাণে উল্লিখিত নিম্নশ্রেণির হিন্দু সম্প্রদায়। ❑ বিণ ১ নিষ্ঠুর প্রকৃতির; হৃদয়হীন। চণ্ডালী, চণ্ডালিনী বি, বিণ স্ত্রী. (ছুঁয়ো না ছুঁয়ো না ছি/ ও যে চণ্ডালিনীর ঝি/ নষ্ট হবে যে দই––রঠা)। {স. √চণ্ড্‌+আল (আলঞ্‌)+অ}

**চণ্ডাশোক** [চন্‌ডাশোক্‌] বি অহিংসা মন্ত্রে দীক্ষা গ্রহণের পূর্ববর্তী অত্যাচারী নিষ্ঠুর সম্রাট অশোক। ❑ বিণ নিষ্ঠুর; নির্দয় (দেবতা হয় চণ্ডাশোক––নই)। {স. চণ্ডী+অশোক; কর্মধা.}

**চণ্ডিকা** [চোন্‌ডিকা] বি ১ হিন্দু দেবীবিশেষ; চণ্ডী দেবী; দুর্গা। ২ অতি কোপনস্বভাবা স্ত্রী। {স. চণ্ডী+ক(কন্‌)+আ(টাপ্‌)}

**চণ্ডিদাস** ⇒ চণ্ডীদাস

**চণ্ডী** [চোন্‌ডি] বি ১ অতি কোপনস্বভাবা স্ত্রী। ২ হিন্দু দেবীবিশেষ। ~ পাঠ থেকে জুতা সেলাই পর্যন্ত , জুতা সেলাই থেকে ~পাঠ––উচ্চানীচ নির্বিশেষে সর্বপ্রকার কার্য। ~মঙ্গল বি চণ্ডীর মাহাত্ম্য কীর্তনের জন্যে রচত কাব্য। ~মণ্ডপ বি ১ যে মণ্ডপে চণ্ডীপাঠ ও দেবীর পূজা হয়। ২ ঠাকুর–দালান; পূজামণ্ডপ। ৩ গ্রামাঞ্চলের হিন্দু বাড়ির বৈঠকখানা। রণ~ বি ১ সংগ্রামকারিণী চণ্ডী। ২ (আল.) অতিশয় কোপনস্বভাবা বা কলহপ্রিয়া নারী। ❑ বিণ রণোন্মত্তা; উগ্রা। {স. চণ্ড+ঈ(ঙীষ্‌)}

**চণ্ডদাস, চণ্ডিদাস** [চোন্‌ডিদাস্‌] বি পদাবলি–রচয়িতা সুপ্রসিদ্ধ বৈষ্ণব কবি। {স. চণ্ডী+দাস; ৬তৎ.}

চণ্ডু [চোন্‌ডু] বি নেশার দ্রব্যবিশেষ; অহিফেন থেকে প্রস্তুত নেশার দ্রব্য। ~ খানা বি চণ্ডু বিক্রয় বা সেবনের জায়গা (এক চণ্ডুখানায় যখন এতক্ষণ এক সঙ্গে আফিং খেয়েছি––সৈমু)। ~খোর বিণ চণ্ডু সেবন করে বা চণ্ডুতে আসক্ত এমন। {স. √চণ্ড্‌+উ, তুল. হি. চণ্ডু}

**চতুঃ** [চোতুহ্‌] বি, বিণ চার; এই অঙ্ক বা পরিমাণ। ~পঞ্চাশৎ বি, বিণ চুয়ান্ন। ~পঞ্চাশত্তম বিণ ৫৪ সংখ্যক। ~পঞ্চাশত্তমী বিণ স্ত্রী.। ~শাখ বিণ চার শাখাবিশিষ্ট। ❑ বি বেদ। ~শাল, ~শালা বি চকমিলান বাড়ি; চকবন্দি গৃহ ইত্যাদি। ~ষষ্টি বি, বিণ চৌষট্টি। ~ষষ্টিতম বিণ ‌৬৪ সংখ্যক। ~সপ্ততিতম বিণ ৭৪ সংখ্যক। ~সপ্ততিতমী বিণ স্ত্রী.। ~সীমা বি চতুর্দিকস্থ সীমানা; চৌহদ্দি। {স. চতুর্‌}

**চতুর** [চোতুর্‌] বিণ ১‌ ধূর্ত; চালাক। ২ নিপুণ; দক্ষ। ৩ ঠক; শঠ। চতুরা বিণ স্ত্রী.। চতুরতা, চাতুরী চাতুর্য বি । {স. √চত্‌+উর (উরচ্‌)}

**চতুরংশ** [চোতুরঙ্‌শো] বি চার খণ্ড । ❑ বিণ চার খণ্ডে বিভক্ত । চতুরংশিতে বিণ ১ চারটি অংশে বিভক্ত। ২ চারপেজি; চার পত্র বা আট পৃষ্ঠায় করা হয়েছে এমন; quarto । {স. চতুঃ+অংশ; কর্মধা.}

**চতুরঙ্গ** [চোতুরঙ্‌গো] বিণ ১ হাতি ঘোড়া রথ ও পদাতি––এই চার শাখাবিশিষ্ট (চতুরঙ্গ সেনা)। ২ চার অঙ্গযুক্ত। ৩ সমস্ত অঙ্গযুক্ত। ❑ বি ১ হাতি ঘোড়া রথ ও পদাতি ––এই চার অঙ্গযুক্ত সৈন্যদল (দামেস্কে চলিল চতুরঙ্গ দল ধরিয়া––হেমা)। ২ সঙ্গীতের প্রকারভেদ। ৩ সতরঞ্জ বা দাবা খেলা। ৪ দাবা খেলার ন্যায় বাজি; প্রতিযোগিতা বা বুদ্ধির প্যাঁচ (জিৎলে চতুরঙ্গ খেলায় নৌকা গজে জোরে ধরে––সদ)। চতুরঙ্গিণী বিণ স্ত্রী. হস্তী অশ্ব রথ ও পদাতি এই চারিশাখাবিশিষ্ট (এক প্রবল প্রতিপক্ষ রাজা চতুরঙ্গিণী সেনা লইয়া––বিপ)। {স. চতুঃ+অঙ্গ; বহু.}

**চতুরশীতি** [চোতুরশিতি] বি, বিণ ৮৪ সংখ্যা বা সংখ্যক; ৮৪; চুরাশি। ~তমী বিণ স্ত্রী.। {স. চতুঃ+অশীতি; মধ্য.}

**চতুরশ্ব** [চোতুরশ্‌শো] বি চার ঘোড়া । ❑ বিণ চার ঘোড়াযুক্ত; চার ঘোড়াওয়ালা; চার ঘোড়ায় টানা। {স. চতুঃ+অশ্ব; কর্মধা.}

**চতুরস্র** [চোতুরস্‌স্রো] বিণ ১ চারি কোণবিশিষ্ট; চতুষ্কোণ। ২ চৌরস; সমতর; উঁচু নয় এমন (চতুরস্র ভূমি)। ৩ নিখুঁত; নির্দোষ (চতুরস্র সিদ্ধান্ত)। ৪ সর্ববিষয়ে পটু; চৌকস; all-round । {স. চতুঃ+অস্র; বহু.}

**চতুরানন** [চোতুরানন্‌] বি চারমুখবিশিষ্ট হিন্দু দেবতাবিশেষ; চতুর্মূখ; ব্রহ্মা (কত চতুরানন––বিপ)। {স. চতুঃ+আনন; বহু.}

**চতুরালি**, **চতুরালী** [চোতুরালি] বি ১ ছল;চাতুরী। ২ চালাকি; ধূর্তামি। ৩ ছলচাতুরী; রঙ্গকৌতুক; মস্করা (শ্যালীর সাথে হাস্য মখে করিয়ো চতুরালি––রঠা)। {স. চতুঃ+বা. আলি, আলী}

**চতুরাশ্রম** [চোতুরাস্‌স্রম] বি চতুর্বিধ আশ্রম–জীবন; চার প্রকার অবস্থা বা আশ্রম, হিন্দুমতেমানব জীবনের চার অবস্থা বা আশ্রম; ব্রহ্মচর্য, গার্হস্থ্য, বানপ্রস্থ ও সন্ন্যাস। {স. চতুঃ+আশ্রম}

**চতুর্গুণ** [চোতুর্‌গুন্‌] বিণ ১ চারগুণ (চতুর্গুণ বৈরাগ্য জন্মিয়া গেল––রঠা)। ২ বহুগুণ। ৩ অত্যধিক; অত্যন্ত বেশি । চতুর্গুণিত বিণ ১ চার গুণ করা হয়েছে এমন। ২ বাড়িয়ে তোলা । {স. চতুঃ+গুণ}

**চতুর্থ** [চোতুর্‌থো] বিণ চার সংখ্যক; ৪ সংখ্যার পূরক। চতুর্থী বিণ স্ত্রী.। ১ চতুর্থ অর্থে। ২ একটি তিথির নাম। ❑ বি ১ বিভক্তিবিশেষ। ২ হিন্দু বিয়ের চতুর্থ দিনে করণীয় হোম। হিন্দুমতে মাতা বা পিতার মৃত্যুর পর চতুর্থ দিবসে বিবাহিতা কন্যা কর্তৃক অনুষ্ঠেয় শ্রাদ্ধ। চতুর্থী বিভক্তি বি সম্প্রদান বা নিমিত্ত কারক বিভক্তি। {স. চতুঃ+থ (থুক্‌)}

**চতুর্দশ১** [চোতুর্‌দশ্‌] বি, বিণ চৌদ্দ; ১৪ সংখ্যা বা সংখ্যক । ~ পুরুষ বি পিতৃপিতামহাদি; ঊর্ধ্বতন চোদ্দ পুরুষ বা বহু পুরুষ । ~ বিদ্যা বি হিন্দুমতে চারবেদ, ছয় বেদাঙ্গ, মীমাংসা, ন্যায় , ইতিহাস, ও পুরাণ––এই চৌদ্দ শাস্ত্র। ~ সারি । চতুষ্কী (–কিন্‌) বি ‌ ১ মশারি। ২ পুকুর । ৩ চৌকি। {স. চতুঃ+ক}

**চতুর্দশ২** [চোতুর্‌দশ্‌] বিণ ১৪ সংখ্যার পূরক। চতুর্দশী বি স্ত্রী. ১ একটি তিথি। ২ চোদ্দ বৎসর বয়স্কা বালিকা। {স. চতুঃ+দশ; মধ্য.}

**চতুর্দিক** [চোতুর্‌দিক্‌] বি ১ উত্তর, দক্ষিণ, পূর্ব, পশ্চিম––এই চারটি দিক। ২ সর্বদিক; সকল দিক। ৩ সকল ব্যাপার; সব বিষয় ও সব কিছু । {স. চতুঃ+দিক্‌; দ্বিগু.}

**চতুর্দোল, চতুর্দোলা** [চতুর্‌দোল্‌, –লা] বি চারজনের স্কন্ধে বাহিত শিবিকা বা পালকি; চৌদোলা (গজেন্দ্র তুরঙ্গ চতুর্দোলে আরোহণে––সৈআ)। {স. চতুঃ+দোল, দোলা}

**চতুর্ধা** [চোতুরধা] ক্রিবিণ, অব্য ১ চার প্রকারে; চার রকমে। ২ চারি ভিতে; চারিদিকে । ৩ চার খণ্ডে। ❑ বিণ চারখণ্ড অথবা চতুর্বিধ। {স. চতুঃ+ধা (ধাচ্‌)}

**চতুর্নবতি** [চোতুর্‌নবোতি] বি, বিণ ৯৪ সংখ্যা বা সংখ্যক। ~তম বিণ চুরানব্বইয়ের পূরক। {স. চতুঃ+নবতি; মধ্য.}

**চতুর্বর্গ** [চোতুর্‌বর্‌গো] বি ধর্ম, অর্থ, কাম, মোক্ষ––এই চার পুরুষার্থ; জীবনের চার লক্ষ্য। {স. চতুঃ+বর্গ; কর্মধা.}

**চতুর্বর্ণ** [চোতুর্‌বর্‌নো] বি ব্রাহ্মণ ক্ষত্রিয় বৈশ্য শূদ্র––হিন্দু সম্প্রদায়ের এই চার শ্রেণি। {স. চতুঃ+বর্ণ; কর্মধা.}

**চতুর্বিংশ** [চোতুর্‌বিঙ্‌শো] বিণ চব্বিশ সংখ্যক; চব্বিশের পূরক। চতুর্বিংশতি বি, বিণ চব্বিশ। চতুর্বিংশতিতম বিণ চতুর্বিংশ; চব্বিশ সংখ্যক। {স. চতুঃ+বিংশ}

**চতুর্বিধ** [চোতুর্‌বিধো] বিণ চার প্রকার; চার রকম। চতুর্বিধা বিণ স্ত্রী.। {স. চতুঃ+বিধ; বহু.}

**চতুর্বেদ** [চোতুর্‌বেদ্‌] বি ঋক, সাম, যজুঃ, অথর্ব––এই চার বেদ। চতুর্বেদী(–দিন্‌) বিণ চার বেদে পণ্ডিত বা অভিজ্ঞ। ❑ বি ব্রাহ্মণদের উপাধিবিশেষ; চৌবে; চোবে।

**চতুর্ভুজ** [চোতুর্‌ভুজ্‌] বিণ ১ চারহাত যুক্ত । ২ চৌকস; সর্বতোমুখী; সর্বগুণে গুণান্বিত; all-round । ❑ বি ১ চার বাহু বা সরলরেখা বেষ্টিত ভূমি বা ক্ষেত্র । ২ হিন্দু দেবতা বিষ্ণু। {স. চতুঃ+ভুজ; বহু.}

**চতুর্মুখ** [চোতুর্‌মুখ্‌] বিণ চার মুখবিশিষ্ট হিন্দু দেবতা ব্রহ্মা। ❑ বি, বিণ অনর্গল বক্তা; বাচাল ব্যক্তি (চতুর্মুখের মুখ ব্যথা হয় ঢেঁকির সঙ্গে তর্কে––সদ)। {স. চতুঃ+মুখ; বহু.}

**চতুর্যুগ** [চোতুর্‌জুগ্‌] বি হিন্দুমতে সত্য, ত্রেতা, দ্বাপর, কলি––এই চার যুগ। {স. চতুঃ+যগ; বহু.}

**চতুশ্চত্বারিংশ**, **চতুশ্চত্বারিংশৎ** [চোতুশ্‌চত্‌তারিঙ্‌শ, –শত্‌] বি চুয়াল্লিশ; চুয়াল্লিশ সংখ্যক। চতুশ্চত্বারিংশত্তম বিণ ৪৪ সংখ্যার পূরক। {স. চতুঃ+চত্বারিংশ, –ৎ; মধ্য.}

**চতুষ্ক** [চোতুশ্‌কো] বি ১ চৌকোনা প্রাঙ্গণ বা ক্ষেত্র। ২ চত্বর। ৩ চার কোণে চার স্তম্ভযুক্ত মণ্ডপ। ৪ চৌকোনা পুকুর। ৫ চারটির সমষ্টি। ৬ চার অবয়বযুক্ত। ~ভবন, ~প্রাসাদ বি চকমিলান বাড়ি; চত্বর ঘিরে যে দালানের সারি। চতুষ্কী (–কিন্‌) বি ১ মশারি। ২ পুকুর। ৩ চৌকি । {স. চতুঃ+ক}

**চতুষ্কন্ধ** [চোতুশ্‌কোন্‌ধো] বি চতুরঙ্গ সৈন্য। {স. চতুঃ+কন্ধ; বহু.}

**চতুষ্কোণ** [চোতুশ্‌কোন্‌] বিণ চার কোণযুক্ত; চৌকা; quadrangular । {স. চতুঃ+কোণ; দ্বিগু.}

**চতুষ্টয়** [চোতুশ্‌টয়্‌] বিণ চার অবয়ব এমন; চার অবয়বযুক্ত। ❑ বি ১ চতুর্বিধ; চার প্রকার। ২ চার সংখ্যার সমষ্টি । ৩ চার সংখ্যা । {স. চতুঃ+তয়}

**চতুষ্পথ** [চোতুশ্‌পথ্‌] বি চৌরাস্তা; যেখানে চার রাস্তা মিলিত হয়েছে; চৌমাথা। {স. চতুঃ+পথ; বহু.}

**চতুষ্পদ** [চোতুশ্‌পদ্] ১ চারিপদবিশিষ্ট প্রাণী (উক্ত নিষিদ্ধ চতুষ্পদ তাহার প্রিয় খাদ্য শ্রেণীর মধ্যে ভুক্ত হইতে––রঠা)। ২ জন্তু; পশু। ❑ বিণ ১ চারপদযুক্ত; চারপেয়ে । ২ (আল.) পশুর ন্যায় নির্বোধ। চতুষ্পদী বি স্ত্রী. ১ চারচরণবিশিষ্টা। ২ চৌপদী কবিতা। {স. চতুঃ+পদ; বহু.}

**চতুষ্পাঠী** [চোতুশ্‌পাঠি] বি যেখানে সংস্কৃত শাস্ত্রাদি পড়ানো হয়; টোল; চার বেদ বা ব্যাকরণ, কাব্য, স্মৃতি ও দর্শন––এই চার শাস্ত্র বা নানা শাস্ত্র পড়ানো হয় যে বিদ্যালয়ে (প্রথম পাঠ দেওয়া হত চতুষ্পাঠীতে––আনিস)। {স. চতুঃ+পাঠী; বহু.}

**চতুষ্পাদ** [চোতুশ্‌পাদ্‌] বিণ ১ চার চরণযুক্ত (চতুষ্পাদ শ্লোক)। ২ পূর্ণাঙ্গ; চারপেয়ে; পূর্ণাবয়ব। ৩ চারপেয়ে জন্তু। {স. চতুঃ+পাদ; বহু.}

**চতুষ্পায়া** [চোতুশ্‌পায়া] বি চারিপদযুক্ত বসার চৌকি; চৌপায়া; চারপেয়ে (দুই তিনটি চতুষ্পায়া জুড়িয়া বসিয়া––নই)। {স চতুঃ+পায়া; বহু.}

**চতুষ্পার্শ্ব** [চোতুশ্‌পার্‌শো] বি চারদিক; চারপাশ; চারধার। {স. চতুঃ+পার্শ্ব; কর্মধা.}

**চতুস্তল** [চোতুস্‌তল্‌] বিণ চারতলাযুক্ত; চৌতলা; চারতলা। {স. চতুঃ+তল; দ্বিগু.}

**চতিুস্ত্রিংশ** [চোতুস্‌ত্রিঙ্‌শো] বিণ চৌত্রিশের পূরক; চৌত্রিশ সংখ্যক। চতুস্ত্রিংশৎ বি, বিণ চৌত্রিশ সংখ্যা বা সংখ্যক। ~ত্তম বিণ চৌত্রিশের পূরক। ~ত্তমী বিণ স্ত্রী.। {স. চতুঃ+ত্রিশ; মধ্য.}

**চত্বর, চত্বাল** [চত্‌তর্‌, চত্‌তাল্‌] বি ১ চাতাল; চবুতর। ২ প্রাঙ্গণ; উঠান; আঙিনা। ৩ রঙ্গভূমি। ৪ যজ্ঞভূমি । {স. √চত্‌+বর, আল}

**চত্বারিংশ** [চত্‌তারিঙ্‌শো] বিণ চৌত্রিশের পূরক; চৌত্রিশ সংখ্যক। চতুস্ত্রিংশৎ বি, বিণ চল্লিশ; চল্লিশ সংখ্যক। ~ত্তম বিণ চল্লিশের পূরক; চল্লিশ। ~ত্তমী বিণ স্ত্রী.। {স. চতুঃ+দশ; কর্মধা.}

**চনচন** [চন্‌চন্‌] অব্য বেদনা প্রবাহের বেগ, প্রখরতা বা পরিপূর্ণতাবোধক অনুকার ধ্বনি। চনচনে বিণ চনচন করে এমন । {ধ্বন্যা.}

**চনমন** [চন্‌মন্‌] অব্য চঞ্চলতা বা স্ফূর্তির ভাব প্রকাশক শব্দ। চনমনে বিণ ১ চঞ্চল ও ছটফটে । ২ স্ফূর্তিযুক্ত । {স. চঞ্চল>}

**চন্দ, চন্দা** [চন্‌দো, চন্‌দা] বি ‌১ চাঁদ; চন্দ্র (শরদচন্দ; পেখনু পিয়া মুখচন্দা––বিপ)। ২ উপাধিবিশেষ। {স. চন্দ্র> চন্দর>চন্দ, +আ}

**চন্দক** [চন্‌দোক্‌] বি চাঁদা মাছ । {স. √চন্দ্‌+অ(অচ্‌)+ক(কন্‌)}

**চন্দন** [চন্‌দোন্‌] বি ১ স্বনামখ্যাত সুগন্ধি কাঠবিশেষ ও তার গাছ। ২ বাটা চন্দন। ~চর্চিত বিণ বাটা চন্দন দ্বারা লিপ্ত বা সজ্জিত । ~ধেনু বি হিন্দু সমাজে পতিপুত্রবতী নারীর শ্রাদ্ধোপলক্ষে বৃষোৎসর্গের পরিবর্তে দানের জন্য চন্দনচর্চিত সবৎসা গাভী। ~পঙ্ক বি চন্দন বাটা। ~ পিঁড়ি বি যে পাথর বা পীঠিকার উপরে চন্দন কাঠ ঘষা হয়। ~পুষ্প বি লবঙ্গ । কুচন্দন বি যে চন্দনের গন্ধ নেই; রক্তচন্দন। হরি~ বি সুগন্ধি শ্বেতচন্দন। {স. √চন্দি+অন(ল্যুট্‌)}

**চন্দনা** [চন্‌দোনা] বি ১ শুকপাখিবিশেষ; গলায় লাল রেখাবিশিষ্ট টিয়া পাখি। ২ নদীবিশেষ । ৩ মৎস্যবিশেষ। চন্দনি, চন্দনী বি ১ চন্দনের নির্যাসবিশেষ; আতর। ২ নদীবিশেষ। ৩ গোরোচনা। {স. চন্দন+আ}

**চন্দমা** [চন্‌দোমা] বি চন্দ্র; চন্দ্রমা (চন্দমা যেমনভাবে স্থির নতমুখে চেয়ে দেখে সমুদ্রের বুকে––রঠা)। {স. চন্দ্রমা}

**চন্দমুখী** [চন্‌দোমুখি] বিণ চন্দ্রমুখী (ধনুর পৃষ্ঠেতে জুড়ে চন্দমুখী শর––হেমা)। {স. চন্দ্রমুখী>}

**চন্দ্র** [চন্‌দ্রো] বি ১ পৃথিবীর উপগ্রহ––যা পৃথিবীকে মাসে একবার প্রদক্ষিণ করে । ২ চাঁদ; চন্দ্রমা; নিশাকর; নিশাকান্ত; শশধর; হিমাংশু; সুধাংশু; সুধাকর; ইন্দু; বিধ; শশী; সোম; মৃগাঙ্ক । ৩ শ্রেষ্ঠ (কুলচন্দ্র)। ৪ বাঙালি হিন্দুর উপাধিবিশেষ। ❑ বিণ আনন্দাদায়ক; আহ্লাদজনক; চিত্তরঞ্জক। ~কর বি জ্যোস্না; চাঁদের আলো । ~কলা বি চন্দ্রমণ্ডলের ষোলো ভাগের এক ভাগ । ~কান্ত বি ১ মূল্যবান পাথর বা মণিবিশেষ। ২ কুমুদ। ❑ বিণ চাঁদের মতো সুন্দর । ~কান্তা বি ১ চন্দ্রপত্নী; তারা; তারকা। ২ রাত্রি । ৩ চন্দ্রকিরণ; জ্যোস্না। ~কান্তি বি ‌১ চাঁদের দীপ্তি। ২ রুপা। ❑ বিণ চন্দ্রের ন্যায় লাবণ্য বা সৌন্দর্যবিশিষ্ট। ~গ্রহণ বি পৃথিবীর ছায়াপাতে চন্দ্রের অন্ধকারাচ্ছন্ন হওয়া; হিন্দু মতে চন্দ্রের রাহুগ্রাস। ~চূড় বি হিন্দু দেবতা শিব। ~পুলি বি নারকেলের পুর দিয়ে তৈরি অর্ধ–চন্দ্রাকৃতি পিঠা। ~প্রভ বিণ ১ চন্দ্রের ন্যায় দীপ্তিময় বা কান্তিযুক্ত । ২ সৌম্য । ~প্রভা বি স্ত্রী. জ্যোৎস্না; চন্দ্রকর। ❑ বিণ চাঁদের ন্যায় কান্তি বা দীপ্তিময়ী। ~বংশ বি পৌরাণিক রাজবংশবিশেষ। ~বংশীয় বিণ চন্দ্রবংশজাত; চন্দ্রবংশোদ্ভূত। ~বদন বি চাঁদের ন্যায় সুন্দর বা প্রিয় মুখ; চাঁদবদন। ❑বিণ চন্দ্রের ন্যায় কান্তমুখবিশিষ্ট। ~বদনা বিণ স্ত্রী. । বাণ, ~বান বি এক প্রকার আতসবাজি; প্রাচীন তীরবিশেষ (গাড়ীতে কামান চলে বাণ চন্দ্রবান––ভারা)। চন্দ্রবিন্দ বি ১ চন্দ্রাকৃতি স্বরধ্বনিবিশেষ; অনুনাসিক বর্ণ। ২ গলাধাক্কা। ~বোড়া বি ঐ নামের বিষধর সাপ । ~ভাগা বি পাঞ্জাবের একটি নদী; চেনাব। ~মল্লিকা বি একজাতীয় ফুল ও তার গাছ; ক্রিসানথিমাম। চন্দ্রমা বি চন্দ্র; চাঁদ (বাহিরে তখন চন্দ্রমার ইষৎ হাসি––শেহ)। ~মুখ বি, বিণ চন্দ্রের ন্যায় সুন্দর মুখ বা মুখবিশিষ্ট; চাঁদমুখ। ~রেণু বি অপরের রচনা বা ভাবচোর; কাব্যচোর; কুম্ভিলক; plagiarist । ~লোক বি ১ হিন্দুপুরাণোক্ত চন্দ্রাধিষ্ঠিত আনন্দময় বিদ্য স্থান । ২ উপগ্রহ চন্দ্র; চন্দ্রের উপরিস্থ ভূমি বা চন্দ্রের অন্তর্গত জগৎ। ~শালা, ~শালিকা বি চিলেকোঠা । ~সুধা বি চন্দ্রকিরণ; জ্যোস্না; ~হার বি ১ কোমরের অলঙ্কার বা মেখলাবিশেষ। ২ গলার এক প্রকার হার। ~হাস বি ১ এক প্রকার খড়্‌গ বা তরবারি। ২ একজন পৌরাণিক রাজা। {স. √চন্দ্‌+র (রক্‌)}

**চন্দ্রক** [চন্‌দ্রক্‌] বি ১ চাঁদ (চৌরস ললাট চন্দ্রক আঁকা––সদ)। ২ ময়ূরপুচ্ছের চন্দ্রাকার চিহ্ন। ৩ মণ্ডল। ৪ চাঁদামাছ। {স. চন্দ্র+ক(কন্‌)}

**চন্দ্রকলাপ** [চন্‌দ্রোকলাপ্‌] বি অর্ধচন্দ্রাকার চিহ্নযুক্ত আভরণ বা সজ্জা। {স. চন্দ্র+কলাপ; ৬তৎ.}

**চন্দ্রকোনা** [চন্‌দ্রোকোনা] বি তাঁত বস্ত্রবিশেষ (তাঁতিরা সাজায় চন্দ্রকোনায়––সদ)। {স. চন্দ্র+কোণ+বা. আ}

**চন্দ্রাতপ** [চন্‌দ্রাতপ্‌] বি ১ চাঁদোয়া; শামিয়ানা। ২ মণ্ডপ । ৩ জ্যোৎস্না । {স. চন্দ্র+আতপ; ৬তৎ.}

**চন্দ্রানন** [চন্‌দ্রানোন্‌] বি, বিণ চাঁদের ন্যায় সুন্দর মুখ বা মুখবিশিষ্ট; চাঁদবদন; চাঁদমুখ। চন্দ্রাননা, চন্দ্রাননী বিণ স্ত্রী.। {স. চন্দ্র+আনন; বহু.}

**চন্দ্রাবলী** [চন্‌দ্রাবোলি] বি ১ বৈষ্ণব সাহিত্যে উল্লিখিত গোপীবিশেষ; রাধিকার সখী এবং প্রতিনায়িকাবিশেষ। ২ রাধা (বিনয় করিআঁ বোলে চন্দ্রাবলী রাহী––বচদা)। ৩ জ্যোৎস্না। {স. চন্দ্র+আবলী; ৬তৎ.}

**চন্দ্রালোক** [চন্‌দ্রালোক্‌] বি জ্যোস্না; চন্দ্রকিরণ; চাঁদের আলো । {স. চন্দ্র+আলোক; ৬তৎ.}

**চন্দ্রিকা** [চন্‌দ্রিকা] বি ১ জ্যোৎস্না; চন্দ্রকিরণ (চন্দ্রিকাশালিনী নিশি––কায়)। ২ চোখের মণি। ৩ চাঁদা মাছ । ৪ একটি সংস্কৃত ছন্দের নাম। ৫ ওষুধের গাছবিশেষ। ৬ কাব্যের বা তত্ত্বের টীকা–ভাষ্য–ব্যাখ্যা–বিশ্লেষণ গ্রন্থ। {স. চন্দ্র+ইক (ঠন্‌)+আ(টাপ্‌)}

**চন্দ্রিমা** [চোন্‌দ্রিমা] বি ১ চন্দ্র (চন্দ্রিমা বেড়িয়া যেন তারকামণ্ডল––সৈআ)। ২ জ্যোস্না। মধুচন্দ্রিমা বি বিবাহের পর নবদম্পত্তির আনন্দ–বিহার ও অবকাশ যাপন, ইংরেজি honeymoon শব্দের অনূদিত পরিভাষা {স. চন্দ্রমা ও চন্দ্রিকার মিশ্রণজাত}

**চন্দ্রোদয়** [চন্‌দ্রোদয়্‌] বি চাঁদের উদয়; চন্দ্রের আবির্ভাব। {স. চন্দ্র+উদয়; ৬তৎ.}

**চন্নন** [চন্‌নন্‌] বি চন্দন (শিয়রে চন্ননের বাটী––মাগান)। {স. চন্দন}

**চন্নামেত্ত**⇒ চরণ

**চপ** [চপ্‌] বি ১ মাংস ইত্যাদির পুর দেওয়া পিঠবিশেষ। ২ ইউরোপীয় প্রণালিতে তৈরি মাছ, মাংস, সবজি ইত্যাদির বড়া। {ই. chop}

**চপচপ, চবচব** [চপ্‌চপ্‌, চব্‌চব্‌] অব্য ১ ভেজা ও লেগে থাকার লক্ষণ প্রকাশক। ২ খাওয়ার শব্দ। চপচপে, চবচবে বিণ ১ অত্যন্ত ভেজা; জবজবে। ২ তেলজাতীয় পদার্থ দ্বারা লিপ্ত । {ধ্বন্যা.}

**চপল** [চপোল্‌] বিণ ১ চঞ্চল। ২ অস্থির। ৩ তরল; লঘু (চপল দৃষ্টির বিনিময়––মোমা)। ৪ প্রগল্‌ভ। ৫ ক্ষণস্থায়ী; অচিরস্থায়ী। ❑ ক্রিবিণ ত্বরিত; দ্রুত। চপলতা, চাপল্য বি । চপলা বি স্ত্রী. ১ বিদ্যুৎ। ২ লক্ষ্মী। ৩ ছন্দবিশেষ। ৪ বেশ্যা। ❑ বিণ স্ত্রী. ১ চঞ্চলা (চপলা লক্ষ্মী মোরে অচপল––রঠা)। ২ লঘুস্বভাবা তরল প্রকৃতি । ৩ ধৃষ্টা; প্রগল্‌ভা। {স. √চপ্‌+অল (কলচ্‌)}

চপশা [চপ্‌শা] ক্রি ১ এঁটে যাওয়া; লেগে যাওয়া। ২ ছড়িয়ে যাওয়া। {ফা. চপ্‌সীদন ........................ }

**চপেট, চপেটা, চপেটী, চবেটিকা** [চপেট্‌, –টা, চপেটি, –কা] বি চড়; থাপ্পর; চাপড়; করতলের আঘাত। চপেটাঘাত বি চড়; করতল দ্বরা আঘাত; করতল প্রহার। {স. চপেটা, চপেটিকা}

**চপেটী** [চপেটি] বি ভাদ্রমাসের শুক্লা ষষ্ঠী; চাপড়া ষষ্ঠী। {স. চপেটী}

**চপ্পল** [চপ্‌পোল্‌] বি এক প্রকার চটি জুতা; কাবুলি স্যান্ডেল। {হি. চপ্পল}

**চ** **বর্গ** [চবর্‌গো] বি চ ছ জ ঝ ঞ––এই পাঁচটি বর্ণ দিয়ে গঠিত বর্গের নাম। {স. চ+বর্গ}

**চবুতর, চবুতরা, চবুতারা** [চোবুতর্‌, –রা, –তারা] বি ১ চাতাল; চত্বর। ২ দাওয়া; প্রাঙ্গণ; উঠান। ৩ খানা বা আস্তানা (চকের মাঝে কোতোয়ালী চবুতরা––ভারা)। {স. চত্বর; ফা. চবতরহ্‌ ..................... }

**চব্বিশ** [চোব্‌বিশ্‌] বি, বিণ ২৪ সংখ্যা বা সংখ্যক। ~ ঘন্টা বি দিবাভাগ ও রাক্রিকাল মিলে যে সময়; এক দিনের পরিমাণ সময় । ❑ ক্রিবিণ দিনরাত; সর্বক্ষণ; সমস্ত সময়; অবিরাম; অনবরত (চব্বিশঘন্টা নালিশ শোনা)। চব্বিশে বি, বিণ চব্বিশ তারিখে বা তারিখ । {স. চতুর্বিংশতি}

**চমক** [চমোক্‌] বি ১ প্রভা; ঝলকানি; দীপ্তি (বিদ্যুতের চমক)। ২ আকস্মিক আতঙ্ক; ভয় । ৩ চমৎকার; বিস্ময় (চমক লাগা)। ৪ চৈতন্য; জ্ঞান (চমক হওয়া)। ৫ আচ্ছন্নতা; মগ্নতা। ৬ তন্দ্রা; নিদ্রা । চমকই, চমকয়ে ক্রি চমকিত হয় (শুনইতে চমকই গৃহিপতি রাব––গোদা)। ~খাওয়া বি মুহূর্তের জন্য স্তম্ভিত হওয়া। ~দার বিণ ১ উজ্জ্বল । ২ চমৎকারী; সিস্ময়কর। ৩ ছটাপূর্ণ; প্রভাময়। ~ভাঙা বি অন্যমনস্ক ভাব সহসা দূর হওয়া। ❑ ক্রি হঠাৎ হুঁশ হওয়া । চমকানো ক্রি ১ ঝিলিক দেওয়া; ঝলকে ওঠা। ২ চমকিত করা; হঠাৎ ভীত বা বিস্মিত করা। ৩ হঠাৎ ভয়ে বা বিস্ময়ে আঁতকে ওঠা। ❑ বি, বিণ উক্ত সকল অর্থে। চমকানি বি ঝিলিক; হঠাৎ ঝলকানি। চমকিত বিণ চমকপ্রাপ্ত; আতঙ্কগ্রস্ত চৈতন্যপ্রাপ্ত। চমকিতা বিণ স্ত্রী.। {স. চমৎকার>প্রা. চমক্ক>বা. চমক}

**চমকা** [চম্‌কা] বি চটকা; তন্দ্রা; ঘোর । ~ ভাঙা বি ১ চটকা ভাঙা; ঘোর কাটা। ২ হঠাৎ আচ্ছন্নতা কেটে চৈতন্যোদয় হওয়া; হুঁশ হওয়া (ইণ্ডিগো–কমিশন বসলো, ভারতবর্ষীয় খুড়ীর চমকা ভেঙ্গে গেল––কাসি)। ৩ অন্যমনস্ক ভাব সহসা দূর হওয়া । {স. চমৎকার>প্রা. চম্‌ক>বা. চমক+আ}

**চমচম** [চম্‌চম্‌] বি ছানার মিষ্টান্নবিশেষ। {চমক>}

**চমৎকরণ** [চমোত্‌করোন্‌] বি তাজ্জবকরন; বিস্মিতকরণ; চমকিতকরণ। {স. চমৎ+√কৃ+অন (ল্যুট্‌)}

**চমৎকার** [চমোত্‌কার্‌] বিণ বিস্ময়জনক সুন্দর বা ভালো; চমকপ্রদ; তাক লাগায় এমন । ❑ ক্রিবিণ সুন্দর বা সুষ্ঠুভাবে (তিনি চমৎকার পড়ান)। ❑ বি বিস্ময়; আশ্চর্য; অবাক। চমৎকারক, চমৎকারী বিণ বিস্ময়কর; তাক লাগানো; আশ্চর্যজনক; মনোহর; চমকপ্রদ। চমৎকারিণী বিণ স্ত্রী.।