**৪৫২–৫০০ পৃষ্ঠা**

**জনমেজয়** ⇒ জন্মেজয়

**জনয়িতা** (–তৃ) [জনোয়িতা] বি ১ উৎপাদক। ২ জনক; পিতা; জন্মদাতা; জন্মদানকারী। জনয়িত্রী স্ত্রী. (সংযম মানে পীড়ন আর পীড় নিষ্ঠুরতার জনয়িত্রী––মোচৌ)। {স. √জন্‌+ণিচ্‌+তৃ (তৃচ্‌)}

**জনা১**[জনা] বি ১ জন; ব্যক্তি; লোক (যুদ্ধ দিবে কোন জনা––কৃও)। ৩ ব্যক্তি বা মাথা গুণতির হিসাব (জনাপিছু, জনাপাঁচেক)। ~কতক বিণ কয়েকজন । ~–~বি প্রত্যেক লোক; প্রতিজন । ~জাত, ~জুটি ক্রিবিণ মাথাপিছু; জনপ্রতি । {স. জন+বা. আ}

**জনা২** [জনা] বি মহাভরতে উল্লিখিত নীলধ্বজ রাজার মহিষী; প্রবীরের মাতা । {স. জন+আ(টাপ্‌)}

**জনাকীর্ণ** [জনাকির্‌নো] বিণ জনবহুল; বহুলোক আছে এমন; জনসংকুল (গৌড় ছিলো বৃহৎ ও জনাকীর্ণ সহর ––মুআরা)। {স. জন+আকীর্ণ; ৩তৎ.}

**জনাতিগ** [জনাতিগো] বিণ লোকাতীত। {স. জন+আতিগ; ৬তৎ.}

**জনান্ত** [জনান্‌তো] বি দেশ; প্রদেশ; জিলা। {স. জন+অন্ত; ৬তৎ.}

**জনান্তিক** [জনান্‌তিক্‌] বি ১ লোকের নিকট; জনের সমীপ । ২ লোকের সম্মুখে অথচ অন্যলোক শুনতে না পায় এরূপ সংলাপ। জনান্তিকে ক্রিবিণ একপার্শ্বে; নেপথ্যে বা স্বগত; aside । {স. জন+অন্তিক; ৬তৎ.}

**জনাপবাদ** [জনাপবাদ] বি লোকনিন্দা; কলঙ্ক; অপযশ। {স. জন+অপবাদ; ৬তৎ.}

**জনাব** [জনাব্‌] বি সম্মানসূচক ‘মি.’ ও ‘শ্রী’–র পরিবর্তে সাধারণভাবে নারীপুরুষ নির্বিশেষে ব্যক্তিনামের পূর্বে ব্যবহৃত; সম্মানসূচক সম্বোধনবিশেষ; মহাত্মা; মহাশয়; মাননীয়; ভদ্রলোক; sir । (কি শুনলেন জনাব––মুই)। জনাবে আলি, ~ আলী বি (সম্বোধনসূচক) মান্যবর; মহামান্য; Your Excellency । {শব্দটি মূলত আরবি হলেও ফারসি ভাষাতেই এটি বহুল ব্যবহৃত, আ. জনাব ............... }

**জনার** [জনার্‌] বি ভুট্টাজাতীয় শস্যবিশেষ;মকাই । {স. যবনাল}

**জনারণ্য** [জনারোন্‌নো] বি বনে ঘন সন্নিবিষ্ট বহু বৃক্ষের মতো সুপ্রচুর জনতার একত্র অবস্থান; দণ্ডায়মান লোকের ভিড়; নিবিড় ও দুর্ভেদ্য জনতা (জনারণ্যে কেউ বা হারায় পথ––রঠা) {স. জন+অরণ্য; ৬তৎ.}

**জনার্দন** [জনার্‌দোন্‌] বি বিষ্ণু যিনি হিন্দু পুরাণোক্ত জন নামের অসুরকে দমন করেছিলেন। ❑ বিণ লোককে পীড়নকারী; লোকপীড়ক। {স. জন+√অর্দ+অন(ল্যুট্‌); ৬তৎ.}

**জনাশ্রয়** [জনাস্‌স্রয়্‌] বি ১ সাময়িকভাবে যে ঘর প্রস্তুত করা হয়েছে; temporary shed । ২ মণ্ডপ; প্যান্ডেল ; শামিয়ানা। ৩ লোকালয়। {স. জন+আশ্রয়; ৬তৎ.}

**জনি১, জনী** [জোনি] বি ১ জন্ম; উৎপত্তি। ২ মাতা; জননী। ৩ নারী। ৪ জায়া; পত্নী । ৫ পুত্রবধূ। {স. √জন্‌+ই (ইন্‌), ঈ(ঙীপ্‌)}

**জনি২, জণি** (ব্র. মবা.) [জনি] অব্য ১ যেন (সরোবর সো হল মলিন নলিনীদল নীর বিনু জনি শুকি যায়––কাদৌ)। ২ যনি (না জানি কানুর প্রেম তিলে জিন ছুটে ––বিপ)। ❑ বি, অব্য যেন না; না যেন (পাছে জনি লোক উপহাস––বচদা)। {মবা./ব্র.; স. যদ্‌+৩য়া একব যেন>জনি}

**জনিকা** ⇒ জনক

**জনিত** [জোনিত] বিণ জাত; উৎপন্ন; হেতু; উদ্ভূত ; উৎপাদিত (প্রেমজনিত দুর্বলতা)। জনিতা স্ত্রী.। {স. √জন্‌+ণিচ্‌+ত (ক্ত)}

**জনিতা** (তৃ) [জোনিতা] বি জনক; পিতা; উৎপাদক। জনিত্রী স্ত্রী.। {স. √জন্‌+তৃ (তৃচ্‌)}

**জনিত্র** [জোনিত্‌ত্রো] বি উৎপাদকযন্ত্র; plant ; যে যন্ত্র বা যন্ত্রসমূহ দ্বারা কোনো জিনিস উৎপাদিত হয়। {স. √জন্‌+ইত্র(ষ্ট্রন্‌)}

**জনী** ⇒ জনি১

**জনীন** [জোনিন্‌] বিণ ১ লোক বা জন সম্পর্কিত বা সংক্রান্ত (বিশ্বজনীন)। ২ লোকহিতকর। ৩ ব্যাপক; প্রসারী; সর্বজনীন ; সার্বজনিক। {স. √জন্‌+ঈন্‌(খঞ্‌)}

**জনু১** (ব্র. মবা.) [জোনু] অব্য ১ সদৃশ (লাল কুসুম রেণু লাল সিন্দুর জনু––কাদৌ)। ২ যেন (জনু হরড়াবহ––বিপ)। ৩ বুঝিবা । {মবা./ ব্র.; স. যদ্‌+তয়া একব =যেন>জনু}

**জনু২, জনূ** [জোনু] বি উৎপত্তি; জন্ম । {স. √জন্‌+উণ্‌), ঊ(ঊঙ)}

**জনৈক** [জনোইকো] বিণ অনির্দিষ্ট; কোনো এক ব্যক্তি। জনৈকা স্ত্রী.। {স. জন+এক; কর্মধা.}

**জন্ডিস, জণ্ডিস** [জন্‌ডিস্‌] বি পাণ্ডুরোগ––যাতে চোখ ও চামড়া হলদে হয়ে যায়; ন্যাবা । {ই. jaundice}

**জন্তু** [জোন্‌তু] বি ১ প্রাণী; জীব। ২ মনুষ্যেতর জীব; জানোয়ার; পশু। জান্তব বিণ । {স. √জন্‌+তু(তুন্‌)}

**জন্ম** [জন্‌মো] বি ১ মাতৃগর্ভ থেকে নির্গত হওয়া; ভূমিষ্ঠ হওয়া। ২ উৎপত্তি; উদ্ভব; সৃষ্টি। ৩ জীবনকাল (এ জন্মের মতো বিদায়) । ৪ দেহাশ্রিত অবস্থা (জন্ম লাভ)। ৫ হিন্দুমতে আবির্ভাব। ~ এয়োতি, ~এয়ো বি চিরসধবা; যে নারীর মৃত্যু পর্যন্ত স্বামী জীবিত থাকে। ~কর্ম বি জন্মের নিমিত্তে কর্ম; জাত কর্ম । ~কুঁড়ে বিণ চিরকেলে অলস; বরাবর অথবা সদা সর্বধা যে অলস। ~কোষ্ঠী বি জন্মপত্রিকা; জন্ম সময়ের গ্রহ লগ্ন রাশি ইত্যাদির বিবরণপূর্ণ পত্রিকা। ~ক্ষেত্র বি জন্মভূমি । ~গত বিণ জন্ম হতে প্রাপ্ত বা অর্জিত; সহজাত; স্বাভাবিক। ~গ্রহণ, ~গ্রহ (বিরল) বি ১ জন্মলাভ; ভূমিষ্ঠ হওয়া; মাতৃগর্ভ থেকে নিষ্ক্রমণ । ২ উৎপত্তি। ৩ হিন্দু মতে আবির্ভাব। ~ঘটিত বিণ জন্মসম্বন্ধীয়; জন্ম–সম্পর্কিত। ~ ~ ক্রিবিণ প্রত্যেক জন্মে; সকল জন্মে। ~জন্মান্তর বিএই জন্ম ও পরবর্তী অন্যান্য জন্ম; প্রতিজন্ম। ~জন্মান্তরীণ বিণ । ~জন্মান্তরে ক্রিবিণ হিন্দুমতে এই জন্ম এবং পরের পন্মে; প্রতি জন্মে; যতবার জন্ম হবে ততবার। ~ জরা মরণ বি জন্ম বার্ধক্য ও মৃত্যু। ~–তপস্বিনী বি আশৈশব তপস্বিনী; চিরসন্ন্যাসিনী । ~ তিথি বি যে চান্দ্র দিনে জন্ম; ভূমিষ্ঠ হওয়ার চান্দ্র দিন; চন্মকালীন তিথি। জন্মদ, ~দাতা বি পিতা; জন্মদানকারী; জনক। জন্মদা, –দাত্রী বি স্ত্রী. মাতা জননী। ~দান বি জনন; উৎপাদন; জন্ম দেওয়া। ~ দিন, ~দিবস বি জন্মের দিন বা তারিখ; যে দিন জন্ম হয় । ~–নক্ষত্র বি ভূমিষ্ট হওয়ার সময়ের নক্ষত্র; যে নক্ষত্রের প্রভাবকালে জন্ম। ~ পত্র, ~পত্রিকা বি কোষ্ঠী; ঠিকুজি; যে পত্রে ভূমিষ্ঠ হওয়ার সময়কার রাশি ও গ্রহাদির গণনা লিখিত হয়। ~পরিগ্রহ বি জন্মগ্রহণ। ~বাসর বি জন্মদিন । ~বৃত্তান্ত বি জন্ম কাহিনী; উৎপত্তির বিবরণ । ~ভূমি বিজন্মস্থান; মাতৃভূমি; স্বদেশ । ~মাস বি যে মাসে জন্ম হয় সেই মাস। ~মৃত্যু বি ন্ম ও মরণ; উৎপত্তি ও বিনাশ। ~রহস্য বি উৎপত্তি সম্পর্কে গূঢ় তত্ত্ব বা জন্মবিষয়ক গোপনীয় কথা। ~রাশি বি যে রাশিতে জন্ম হয় । ~রোগী বি, বিণ চিররোগী। ~শোধ, জন্মের শোধ, জন্মের মতো ক্রিবিণ চিরজীবনের মতো; সারা জীবনের জন্য (তোমার সঙ্গে আমার জন্মশোধ আড়ি হইবে––রঠা)। ~স্থান বি জন্মভূমি । ~হেতু বি ১ জন্মের কারণ । ২ জন্মদাতা। জন্মে ক্রিবিণ ১ জন্ম থেকে; জন্মাবধি। ২ সারা জীবনে; জীবনকাল মধ্যে। {স. √জন্‌+মন্‌}

**জন্মা** [জন্‌মা] ক্রি ১ জন্মগ্রহণ করা (সন্তান জন্মিল)। ২ উৎপন্ন হওয়া (পাট জন্মে)। ❑ বিণ ‌১ জাত; উৎপাদিত (সুজন্মা) । ২ উর্বর (জন্মা অঞ্চল)। {স. জন্ম+বা. আ}

**জন্মাধিকার** [জন্‌মাধিকার] বি জন্মলব্ধ যে অধিকার; সহজাত অধিকার। {স. জন্ম+অধিকার; মধ্য.}

**জন্মানো, জন্মান** [জন্‌মানো] ক্রি ১ উৎপাদন করা । ২ জন্মগ্রহণ করা। ❑ বিণ উৎপন্ন বা উৎপাদিত। {স. জন্ম+বা. আনো, আন}

**জন্মান্তর** [জন্‌মান্‌তর্‌] বি অন্য জন্ম; পূর্বজন্ম; পরজন্ম; হিন্দু–জৈন–বৌদ্ধ মতে প্রাণী মাত্রই বার বার জন্মগ্রহণ করে। ~বাদ বি মরণের পরে পুনরায় জন্ম হয় এরূপ মত; আত্মা নানাভাবে বার বার দেহ ধারণ করে এই মতবাদ; পুনর্জন্মবাদ। {স. জন্ম+অন্তর; নিত্য.}

**জন্মান্তরীণ** [জন্‌মান্‌তোরিন্‌] বিণ (হিন্দু–জৈন–বৌদ্ধ মতে) অন্যজন্ম সম্পর্কিত বা পূর্বজন্মঘটিত (জন্মান্তরীণ পুণ্য সঞ্চয় ব্যতিরেকে সাধু সমাগম লব্ধ হয় না––ঈবি)। {স. জন্ম+অন্তরীণ; তৎ.}

**জন্মান্ধ** [জন্‌মান্‌ধো] বিণ জন্মাবধি দৃষ্টিশক্তিহীণ; জন্ম থেকে অন্ধ; born blind । {স. জন্ম+অন্ধ; ৫তৎ.}

**জন্মাবচ্ছিন্ন** [জন্‌মাবোচ্‌ছিন্‌নো] বিণ জন্ম থেকে মরণ পর্যন্ত; আজীবন; সারাজীবন (আমরা জন্মাবচ্ছিন্নে কখনও এমন মধুর সঙ্গীত শুনি নাই––ঈবি) । {স. জন্ম+অবচ্ছিন্ন; ৫তৎ.}

**জন্মাবচ্ছেদ** [জন্‌মাবোচ্‌ছেদ্‌] বিণ আজীবন; সারাজীবন; আমৃত্যু (আর আমি জন্মাবচ্ছেদ সে পাপীয়সীর মুখাবলোকন করিব না––ঈবি)। {স. জন্ম+অবচ্ছেদ; ৬তৎ.}

**জন্মাবধি** [জন্‌মাবোধি] ক্রিবিণ জন্মকাল থেকে; আজন্ম। {স. জন্ম+অবধি}

**জন্মাষ্টমী** [জন্‌মাশ্‌টোমি] বি ভাদ্রমাসের কৃষ্ণপক্ষীয় অষ্টমী তিথি; শ্রীকৃষ্ণের জন্মদিবস। {স. জন্ম+অষ্টমী; কর্মধা.}

**জন্মিত** [জোন্‌মিতো] বিণ ১ জাত। ২ উৎপন্ন । {স. জন্ম+ইত (ইতচ্‌)}

**জন্মেজয়, জনমেজয়** [জন্‌মেজয়্‌] বি সর্পযজ্ঞ অনুষ্ঠাতা পৌরাণিক রাজা; অর্জুনের প্রপৌত্র। {স. জন্মন্‌+√এজি+অ(খশ্‌)}

**জন্মোৎসব** [জন্‌মোত্‌শব্‌] বি জন্ম সম্পর্কিত আনন্দানুষ্ঠান। {স. জন্ম+উৎসব; কর্মধা.}

**জন্য, জন্যে** [জন্‌নো, –নে] অব্য ১ নিমিত্ত; হেতু; কারণে। ২ নিবন্ধন; দরুন; ফলে (রোগ–ভোগের জন্য দুর্বল)। ৩ উদ্দেশ; প্রয়োজন । ❑ বিণ ১ জাত; জনিত; সম্ভূত; উৎপাদিত। ২ উৎপাদক। ~জনক সম্বন্ধ বিণ যা জন্মায় ও যা জন্মে তাদের মধ্যে যে সম্পর্ক বা সেরূপ সম্বন্ধ । {স. √জন্‌+য(যৎ)}

**জপ** [জপ/জপো] বি ১ মনে মনে ব অনুচ্চস্বরে বারবার আবৃত্তি বা পাঠ (আল্লার নাম জপ কর––মোম) । ২ ইষ্টমন্ত্রাদির পুনঃপুন আবৃত্তি । ~তপ বি বার বার আবৃত্তি ও উপাসনা (অলঙ্কারই তাহাদিগের জপ, অলঙ্কারই তাহাদিগের তপ––বচ)। ~তহি (ব্র.) ক্রি জপ বা পুনঃপুন আবৃত্তি বা স্মরণ করে বা করছে। জপন বি জপকরণ। জপনা বিণ জপনরত বা জপনকারী (মধুমাল জপনা মদনমুকার সমুদ্রের জলে অচেতন হইলেন––দমি)। ~নিরতা বিণ স্ত্রী. জপ কাজে ব্যাপৃতা বা নিযুক্তা (জপনিরতা পিসিমার কানে––রঠা)। ~মালা বি ১ যে মালার গুটি গুণে জপ করা হয় । ২ নিত্য স্মরণ করানো। ৪ ফুসলানো বা ভজানো। জপিত বিণ জপ করা হয়েছে এরূপ । জপ্য বিণ জপ করার যোগ্য; জপনীয় । {স. √জপ্‌+বা. আ}

**জবজব** [জব্‌জব্] অব্য অতিশয় আর্দ্রতার বা ভেজার লক্ষণ প্রকাশক (তেলে জবজব ) । জবজবে বিণ খুব ভেজা; জবজব করছে এরূপ । {ধ্বন্যা.}

**জবড়জং, জবড়জঙ, জবড়জঙ্গ** [জবোড়্‌জঙ্‌, –, –ঙ্‌গো] বিণ ১ রুচিহীনভাবে জমকালো বা আড়ম্বরপূর্ণ; বেমানানভাবে ভারগ্রস্ত (খয়েরি পাড়টা লতায়–পাতায় জবড়জঙ্গ––বুব)। ২ শৃঙ্খলাশূন্য; বিশৃঙ্খল; এলোমেলো; অগোছালো। {আ. জবর্‌ ............ + ফা. জঙ্গ .................. }

**জবর** [জবোর্‌] বিণ ১ বিষম; দারুণ; বেজায়; অত্যন্ত; বৃহৎ; ভারী (সেটা তোমার জবর ভুল––নই)। ২ জমকালো; জাঁকালো। ৩ খাসা; উৎকৃষ্ট; উত্তর। ৪ জোরদার; বলিষ্ঠ; ক্ষমতাবান । ৫ জোরালো; প্রবল বা প্রচণ্ড (জবর ঘা) । ৬ চমকপ্রদ বা চিত্তাকর্ষক (জবর খবর)। ৭ কঠিন; শক্ত (জবর শাসন)। ৮ নাছোড় স্বভাব বা দুর্দান্ত (জবর লোক)। ৯ জোর জবরদস্তি বা জুলুম; বল প্রকাশ হয় এমন । ~জুলুম বি ভীষণ অত্যাচার; ভয়ানক পীড়ন; প্রবল উৎপীড়ন । ~দখল বি বলপূর্বক দখল; জোর করে অধিকার (তার চেয়ে ঢের বেশি জবর দখল করে বসে আছেন––রঠা)। ~দস্ত, যবরদস্ত বিণ শক্তিশালী; জোরালো; দুর্দমনীয় (এক জবরদস্ত ফওজ গঠন করিলেন––কাই)। ~দস্তি, ~দস্তী, জবর্দস্তি বি ১ বলপ্রয়োগ; জোর (কাহারও উপর জবরদস্তি করিতেছে না––মোব)। ২ অত্যাচার; পীড়ন (আমি মুখের উপরে জবরদস্তি করিনি––রঠা)। ~দার বিণ শক্তিশালী; বলবান। জবরানো, জাবরান বি জবরদস্তি; বলপ্রয়োগ বা পীড়ন (জাবরান কল্লেও তো কর্ত্তে পারে––মীম; সহজে লিখে না দিলে জবরানে লিখে নেবে––মীম)। {আ. জবর্‌ ............ }

**জবহ্‌** = জাবই

**জবা** [জবা] বি ফুলবিশেষ । ~কুসুমসঙ্কাশ বি জবা ফুলের ন্যায় রক্তবর্ণ । {স. জবা}

**জবাই, জবেহ, জবে** [জবাই, জবেহ্‌, জবে] বি ১ ইসলামি মতে আল্লাহর নাম নিয়ে গলনালি কেটে প্রাণী বধ (করতে হবে মুরগী জবাই––জউ; নিজ সন্তানেরে জবে করিবারে কাঁপে নাই এতটুকু––মোম) । ২ নাশ; ধ্বংস; হত্যা; লোপ (স্বদেশী আচার করিয়াছি জবাই––দ্বিরা) । ~ ঘর বি কসাই খানা । ~হওয়া ক্রি সমূলে বিনষ্ট হওয়া। {আ. যবহ় ................. }

**জবান, যবান** [জবান্‌] বি ১ ভাষা; বুলি (সেই সমুদ্রই আরবী জবানে রূপান্তরিত হয়ে সুমাত্রা হয়েছে––প্রচৌ; মাওলানা উর্দু যবানও আয়ত্ত করিয়াছিলেন––আমআ)। ২ জিহ্বা; রসনা (জবান দেখি যে বড় বে–দুরস্ত––মোম)। ৩ কথা; প্রতিশ্রুতি (সঠিক জবান যার ––ফআ)। ৪ উচ্চারণ; বাক্‌ (তোমারদিগের জবান দোরস্ত নহে––ভব)। ৫ বাণী; বাক্য (তাই বুঝি মহেশ আজ এমন জবান চালিয়ে গেল––সজ)। ~ ছাড়া ক্রি, বিণ মুখ খোলা বা স্পষ্ট কথা বলা (জবান যা কিছু ছাড়তে হয় স্বদেশের নিরাপদ সীমানার মধ্যে ফিরে এসে––মব)। ~বন্দি, ~বন্দী, জোবানবন্দী বি ১ সাক্ষ্য; আদালতে হাকিমের সামনে হলফ করার পর যা বলা হয় (নাজির দপ্তর লোকে ভরিয়া গেল––জবানবন্দিনবিস হন্‌হন্‌ করিয়া জবানবন্দি লিখিতেছে––প্যামি; আমি ইহার জোবানবন্দী করাইতে পারিব না––বচ)। ২ যে উক্তি কাগজে লেখা হয়েছে; written deposition । ৩ কোনো তদন্তকারী কর্মচারীর নিকট প্রদত্ত বিবরণ। ~বন্দিনবিশ বি সাক্ষ্য লেখক (নাজির দপ্তর লোকে ভরিয়া গে জবানবন্দিনবিস হনহন করিয়া জবানবন্দি লিখিতেছে––প্যামি)। জবানি, জবানী বি উক্তি; বচন; মুখের ভাষা (মীনার জবানি শুনে; মাহাপরী বুঝে মনে তকসির করল মাফ তার––সৈহা)। ❑ বিণ বাচনিক; মৌখিক। ❑ ক্রিবিণ পুমুখাৎ; মুখে (চাকরের জবানি জানা গেল)। {ফা. জ়বান ............. }

**জবাব, জওয়াব** [জবাব্‌, জওয়াব্‌] বি ১ উত্তর। ২ কৈফিয়ত (এই কাজের জন্য তোমাকে জবাব দিতে হবে)। ৩ চোপা; উদ্ধত প্রত্যুত্তর বা অবিনীত প্রতিবাদ (কথায় কথায় জবাব)। ৪ বরখাস্ত; বিদায়; ইস্তফা (কাজে জবাব হওয়া বা জবাব দেওয়া) । ৫ আরোগ্যের অতীত বলে ঘোষণা; নিরাময়ের আশা নেই বলে ঘোষণা (ডাক্তারের জবাব দিয়ে যাওয়া)। ~দিহি বি ১ কৈফিয়ত; কারণ প্রদর্শন (ফিরতে দেবী হ’লে জবাবদিহি করতে হতো––রক)। ২ দায়িত্ব (এসলামে তাহার জন্য কোন জওয়াবদিহি নাই––আখাঁ)। ৩ দায়ী । ~দিহিতা বি কোনো কাজের দায়––দায়িত্ব গ্রহণ ও তৎসংক্রান্ত প্রশ্নাদির জবাব দিতে প্রস্তুত থাকা । জবাবি, জবাবী বি উত্তরের জন্য নির্দিষ্ট প্রত্যুত্তরদায়ক (. . . সন্তপণে জবাবির চৌপলের শোলার ছিপিটি ফেল্লেন––কাসি)। জবাবি তার বি উত্তর পাওয়ার জন্য অতিরিক্ত মাশুল দেওয়া তার । সওয়াল–~ বি ১ প্রশ্ন ও উত্তর । ২ বাদ–প্রতিবাদ। ৩ অভিযোগ খণ্ডনের জন্য প্রদত্ত যুক্তি ও যু্ক্তিমূলক বক্তৃতা । {আ. জৱয়াব .................. }

**জবুথবু, যবুথবু** [জোবুথোবু] বিণ ১ জড়সড়; আড়ষ্ট; ক্রিয়াশক্তিশূন্য; নড়তে চড়তে অসমর্থ এমন; চলচ্ছক্তিশূন্য (বেদনায় জবুথবু––বিদে)। ২ পারিপাট্য–হীন (জামা চুবসে জবুথবু হয়––সৈমু)। {স. যুবস্থবির/জড়স্থবির>জবস্থব>জবুথবু}

**জবুর, জবুরূদ** [জোবুর, –রুদ্‌] বি অহিসংবলিত বিলপ্ত কিতাব যা দাউদ নবীর উদ্দেশ্যে অবতীর্ণ হয়েছিল (তউরেত ইঞ্জিল আদি জবুরূদ ফোরকান । এসব বিতাবে সাক্ষি দিছে নিরাঞ্জন––সৈসু)। {আ. জ়বুর ............... }

**জবে, জবেহ** ⇒ জবাই

**জব্দ** [জব্‌দো] বিণ ১ অপদস্থ; নাকাল; লাঞ্ছিত; নিগৃহীত । ২ শায়েস্তা; দমিত; ঢিট; পর্যুদস্ত। ৩ বাজেয়াপ্ত; confiscated; অধিকৃত। {আ. দ়ব্‌ত় .......... }

**জব্বার** [জব্‌বার্‌] বি সর্বশক্তিমান আল্লাহ । {আ. ............. জব্বার}

**জমক** [জমোক্‌] বি ১ আড়ম্বর; সমারোহপূর্ণ; শোভা বা বাহার; ঘটা; সমারোহ (জাঁকজমক) । ২ দীপ্তি; জেল্লা; চমক; ঔজ্জ্বল্য; সোনা রং করার এক প্রকার উপাদান। তুল. জাঁক–জমক। জমকান, জমকানো ক্রি ১ জাঁকালো। ২ সমারোহপূর্ণ হওয়া বা করা । ৩ জমজমাট হওয়া বা করা । ৪ শোভিত হওয়া বা করা । ❑ বিণ উক্ত সকল অর্থে । {স. চমৎকার>প্রা. চমক্ক>; তুল. হি. জমক}

**জমকালো, জমকাল** [জম্‌কালো] বিণ জাঁকালো; সমারোহ ও শোভাপূর্ণ; জাঁকজমকযুক্ত; আড়ম্বরপূর্ণ (এই জমকালো সতীত্ব গৌরব––অচিসে)। {স. √জমকা+আনো}

**জমজম১** [জম্‌জম্‌] অব্য গমগম; সরগরম ভাব (সভা জমজম করছে)। {ধ্বন্যা.}

**জমজম২** [জম্‌জম্‌] বি মক্কার সুপ্রসিদ্ধ পবিত্র কূপ (জমজমের পানি––আখাঁ)। {আ. জ়ম্‌জ়ম্‌ .............. }

**জমজমা** [জম্‌জমা] বিণ ১ জমকালো। ২ গমগম; প্রভূত লোক সমাগম ও ভিড়। ৩ জাঁকজমকপূর্ণ। {আ. জ়ম্‌জ়ম্‌ .............. + বা. আ}

**জমজমাট** [জম্‌জমাট্‌] বিণ ১ সুসংহত ও চিত্তাকর্ষক (জমজমাট জলসা)। ২ সরগরম ও উপভোগ্য (জমজমাট আড্ডা)। {আ. জ়ম্‌জ়ম .................. }

**জমজমি** [জম্‌জোমি] বি জমজমের পবিত্র পানিপূর্ণ বদ্ধমুখ টিনের কৌটাবিশেষ। {আ. জ়ম্‌জ়ম্‌ .............. }

**জমপেশ** ⇒ জম্পেশ

**জমদগ্নি** [জমোদোগ্‌নি] বি ঋষিবিশেষ; পরশুরামের পিতা (আমি সাগ্নিক জমদগ্নি––নই)। {স. √জম্‌+অৎ=জমৎ+অগ্নি; কর্মধা.}

**জমরুদ, জমরদ, জমররুদ, জুমাররত** [জম্‌রুদ্‌, –রদ্‌, জমররুদ্‌, জুমার্‌রত্‌] বি মূল্যবান; সবুজ প্রস্তরবিশেষ; পান্না; emerald (য়্যাকুত জমরুদ মতি ––হেমা; পাতা সবুজ জমরদের––কাই; জুমাররতের খাঞ্চা সাজায়ে রানীর পাঠালো ভেট––খাআ)। জমররুদি, জমরুদি বিণ ১ জমরুদ পাথরসম্পর্কিত বা খচিত । ২ জমরুদ পাথরের রংবিশিষ্ট (জমরুদি জিব্রিলের––অআ)। {আ. জ়মরুদ ........... }

**জমহুরিয়াত** [জম্‌হুরিয়াত্‌] বি গণতন্ত্র; গণতান্ত্রিক শাসন । {আ. জমহূরীয়ত ................ }

**জমা১** [জমা] ক্রি ১ সঞ্চিত বা পুঞ্জিত হওয়া (টাকা জমা, মেঘ জমা)। ২ রাশীকৃত বা স্তূপীকৃত হওয়া (জঞ্জাল জমা)। ৩ সংহত হওয়া; জমাট হওয়া; ঘনীভূত হওয়া (দই জমা)। ৪ একত্র বা সমবেত হওয়া (লোক জমা)। ৫ আটকে থাকা (পানি জমা)। ৬ আনন্দঘন বা উপভোগ্য হওয়া (নাটক জমা)। ৭ উপভোগ্য ও সরগরম বা জমজমাট হওয়া (আসর জমা) । ৮ রক্ত চলাচলের অভাবে বা শীতে অসাড় হওয়া (শীতে জমে যাওয়া)। ❑ বি, বিণ উক্ত সকল অর্থে । {আ. জমা ............ + বা. আ}

**জমা২** [জমা] বি ১ পুঁজি; capital । ২ আয়বৃদ্ধি (জমা খরচ)। ৩ সঞ্চয় (কারণ দেখ জমার নেশায় পরিণামে ম’লো দুঃখে––মুশ)। ৪ মোট; total; থোক সমূহ। ৫ খাজনা; রাজস্ব; বার্ষিক কর (হাওলার বার্ষিক জমা দশ টাকা)। ৬ খাজনার আওতাভুক্ত জমি (লাখেরাজের সাথে কিছু জমাও রয়েছে)। ~ ওয়াসিল, ~ ওয়াশিল বি আয়–ব্যয়ের হিসাব। ~ ওয়াসিল বাকি, ~ ওয়াশিল বাকি বি দেয় খাজনার কত আদায় ও কত বাকি তার হিসাব; লভ্য খাজনার যা আদায় হয়েছে ও বাকি আছে তার হিসাব (কাহাকে বলে জমা ওয়াশিল বাকি কিছুই বোধ নাই––প্যামি)। ~খরচ বি ১ আয়ব্যয়ের হিসাব । ২ চলতি হিসাব। ~–খারিজ বি এজমালি সম্পত্তির অংশীদারগণ কর্তৃক রাজা, জমিদার বা সরকারকে পৃথকভাবে খাজনা দেওয়ার ব্যবস্থা । ~ গুজস্তা বি প্রজার নিকট থেকে প্রাপ্ত গত বৎসরের বার্ষিক খাজনা । ~নবিশ , ~নবিস বি জমিদারি সেরেস্তায় জমি ও খাজনার হিসাব–রক্ষক কর্মচারী (নায়েব গোমস্তা জমানবিশ যে পারে সেই মোচড় দিয়ে দু পয়সা আদায় করে নেয়––প্রচৌ)। ~বন্দি বি ১ প্রজার জমিজমার হিসাবের কাগজ। ২ খাজনা আদায়ের খাতা। ৩ খাজনার হিসাব। {আ. জমা .......... }

**জমাট** [জমাট্‌] বিণ ১ ঘনীভূত বা প্রায় কঠিনতা প্রাপ্ত (জমাট দই)। ২ দৃঢ় বা ঘনসম্বন্ধ (জমাট গাঁথনি; জমাট বুননি; জমাট জরির বোর্কা গায়––সদ)। ৩ নিবিড়ি; গাঢ়; অন্তরঙ্গ; ঘনিষ্ঠ বা অবিচ্ছেদ্য (জমাট বন্ধুত্ব)। ৪ সংহত বা চাপ বাঁধা (জমাট বিদ্যুতের মত সেটি জ্বলছে––এও)। ৫ উপভোগ্য ও সরগরম (জমাট আড্ডা)। ৬ সুসংহত ও আনন্দদায়ক (জমাট জলসা)। {আ. জা .............. + বা. অট}

**জমাত** ⇒ জমায়েত

**জমাদার** [জমাদার্‌] বি ১ সর্দার । ২ হেড কনস্টেবল; দারোয়ানদের সর্দার । ৩ সেনাবাহিনীর কর্মচারীবিশেষ; সুবেদারের নিম্নস্থ কর্মচারী। ৪ ছাপাখানার প্রধান যন্ত্রচালক। ৫ ধাঙড়; মেথর; মেথরদের সর্দার । জমাদারনি স্ত্রী.। {আ. জমা ....... + ফা. দার .......... }

**জমানো, জমান** [জমানো] ক্রি ১ সঞ্চয়; সংগ্রহ বা পুঞ্জিত করা টাকা জমানো)। ২ জড় করা; একত্র করা (লোক জমানো)। ৩ স্তূপ করা; গাদা করা । ৪ জমাট বা ঘনীভূত করা (বরফ জমানো)। ৫ গুলজার করা; জাঁকানো; সমবেত সকলকে আনন্দ দান করা (মজলিস জমানো)। ❑ বিণ উক্ত সকল অর্থে । {আ. জমা ......... + বা. আন, আনো}

**জমানা, জামানা** [জমানা, জামানা] বি কাল; সময় ; যুগ। {আ. জ়মানাহ্‌ .......... }

**জমায়েত, জমাত, জামাত** [জমায়েত্‌, জমাত্‌, জামাত্‌] বি ১ জনসমাবেশ; ভিড়; একত্র মিলন (মোর আল্লার আদেশে তাদের ডাক দিই জামায়েতে––নই; জমায়েত হয়ে তকবীর হাঁকে––নই; আজকে জামাতে নির্ভয়ে সে যে বসিবে আমার পাশে––জউ)। ২ সম্প্রদায়; গোষ্ঠী (সুন্নি জামাত)। ❑ বিণ ১ সম্মিলিত; একত্র সমবেত (বিশ্বের উত্তপ্ত দাহ আজ বুঝি জমায়েৎ ভিড়––বিদে)। ২ নামাজের জন্য যে সমাবেশ বা শ্রেণিবদ্ধ সারি (জামাতে সামিল হওরে সবে এখনও জামাতে আছে স্থান––নই)। ~খানা বি যে স্থানে লোক সমবেত হয় (খোজারা অন্যান্য মুসলমানদের মসজিদে যান না তাঁদের আপন মসজিদের নাম, ‘জমাতখানা’ বা সম্মেলনালয়––সৈমু)। জামাতে চাহারম, জমাতে চাহারুম বি মাদ্রাসা শিক্ষার চতুর্থ শ্রেণি (‘জমাতে চাহরম’ পড়িয়াই যখন আবদুল্লাহ মাদ্রাসার ইংরেজী বিভাগে গিয়া ভর্তি হইল––কাই)। তবলিগ ~ বি ইসলামের শিক্ষা প্রচারের উদ্দেশ্যে গঠিত জমায়েত। ~ বস্ত বি জনসমাবেশে শরিক (বহুসংখ্যক লাঠিয়াল সড়কিওয়ালা, গড় গোলায়া দেশোয়ালী জমায়েত বস্ত হইয়াছিল––দীমি) । {আ. জমা ‘আত ................ }

**জমি, জমিন** [জোমি, –ন্‌] বি ১ ভূমি; মাট (রক্ত ধারা প্রবাহিত হইয়া জমিন সিক্ত হইয়া গেল––ইহো)। ২ চাষের উপযোগী ক্ষেত্র । ৩ ভূসম্পত্তি; ভূমি–সম্পদ। ৪ ভূপৃষ্ট; ভূতল (বন্দেগী করিবে বান্দা জমিনে ঠুকিয়া––ভারা)। ৫ বস্ত্রের বুনট (এই শাড়ির জমিনটা খুব ভালো)। জমিজমা বি ১ ভূসম্পত্তি । ২ নিজের ও জমা নেওয়া জমি। জমি–জায়দাদ বি যাবতীয় সম্পত্তি (নালিশ ফসাদ করে জমি–জায়দাদ সব খুইয়েছে––অচিসে)। জমি–জিরাত, জমি–জেরাত বি চাষের উপযুক্ত জমি; কৃষিক্ষেত্র; জোত (দলিলের কারসাজিতেও জমিজিরাত রক্ষে পায়নি––অচিসে)। জমিদার বি ১ ভূস্বামী; জমির মালিক। ২ জমির মালিক হিসেবে যিনি প্রজার নিকট থেকে খাজনা গ্রহণ করেন । জমিদারি, জমিদারী বি ১ জমিদারের পদ বা কাজ। ২ ভূসম্পত্তি; তালুক। ❑ বিণ জমিদার বা জমিদারি সংক্রান্ত । ~ নেওয়া বি জমিজমা ক্রয় করা। ❑ ক্রি ১ (আল.) কুস্তির সময়ে কুস্তিগিরের উপুড় হয়ে জমি আঁকড়ে ধরা । ২ পরাস্ত হওয়া । ৩ মারা যাওয়া । {ফা. জ়মীন্‌ ...............}

**জম্পেশ** [জম্‌পেশ্‌] বিণ দৃঢ়সংলগ্ন (চারিধারের চাপে দুইটা হাত জম্পেশ হইয়া . . .––প্রেমি)। {জমা>+পিষা>}

**জম্বির, জম্বীর** [জোম্‌বির্‌] বি ১ একপ্রকার লেবু; জামির; গোঁড়া লেবু (বৃন্তে ছম্‌ছম্‌ স্তব্ধ জম্বীর––সদ)। ২ জামির (বাতাবি লেবু)। গাছ। {স. জম+ইর(কিরচ্‌)+ঈর(ঈরন্‌)}

**জম্বু, জম্বূ** [জোম্‌বু] বি ১ জামগাছ বা তার ফল (পরিণত ফল শ্যাম জম্বু বনচ্ছায়ে––রঠা)। ২ সুমেরু পর্বতের নদীবিশেষ (জম্বু নদ)। ৩ পুরাণ বর্ণিত সপ্ত দ্বীপের এক দ্বীপ। ~দ্বীপ বি সপ্ত দ্বীপের অন্যতম দ্বীপ; ভারতীয় উপমহাদেশ (জম্বু দ্বীপ হন্তে আসিবেন্ত যোগ্য––সৈআ)। {স. √জম্‌+উ, ঊ}

**জম্বুক, জম্বূক, জ্বম্বুক** (মবা.) [জোম্‌বুক্‌] বি শৃগাল; শিয়াল (জ্বম্বুক অহেরে যাইতে সিংহরাজ সাজ––সৈআ)। ❑ বিণ ১ শৃগালের মতো ধূর্ত ও নীচ । ২ নীচ ব্যক্তি । জাম্বুকী স্ত্রী.। {স. জম্বু+ক (কন্‌),>}

**জম্বুরা১** [জোম্‌বুরা] বি ১ সাঁড়াশি। ২ ভীমরুল; মৌমাছি; বোলতা। {আ. জ়ম্বুর ........... }

**জম্বুরা২, জাম্বুরা** [জোম্‌বুরা, জা–] বি বাতাবি লেবু; জামির। {স. জম্বীর+অ(অণ্‌)>জাম্বীর+বা. আ>}

**জয়** [জয়্‌] বি ১ বশে আনা; আয়ত্তকরণ (ইন্দ্রিয় জয়, শত্রু জয়)। ২ বিপক্ষের পরাভব বা পতন সাধন (যুদ্ধ জয়)। ৩ অধিকার বিস্তার বা হস্তগতকরণ (রাজ্য জয়)। ৪ সাফল্য ; কৃতকার্যতা (বুদ্ধির জয়)। বিপ. পরাজয়। ~কেতু বি ১ জয়নিশান । ২ (ব্য.) দর্শনের শোভা (কলকেতা সহরে কতকগুলি বেকার জয়কেতু আছেন––কাসি)। ~~কার বি ১ জ্য়ধ্বনি; সাধুবাদ; ব্যাপক বিজয়; অভিনন্দন। ২ সর্বত্র সকল বিষয়ে জয়। ~জয়ন্তী বি সঙ্গীতের একটি রাগিণী। ~ডঙ্কা , ~ঢাক বি জয়সূচক বাদ্যধ্বনি; প্রাচীন–কালে রণবাদ্যরূপে ব্যবহৃত একপ্রকার বৃহৎ ঢাক। জয়তু ক্রি জয় হোক। ~ধ্বজা বি বিজয় পতাকা। ~ধ্বনি বি ১ জয়সূচক শব্দ ; জয়ের জন্য আনন্দ–কোলাহল। ২ জয়জয়কার। ~পতাকা বি বিজয়জ্ঞাপক পতাকা; জয়লাভের চিহ্ন স্বরূপ যে পতাকা উড্ডীয়ন করা হয়। ~পত্র বি ১ জয়সূচক পত্র। ২ মোকদ্দমার বিচার শেষ করে বিচারপতি বিজয়ী পক্ষকে যে চূড়ান্ত আদেশপত্র প্রদান করেন; ডিক্রিপক্র। ~পত্রী বি বিপক্ষের পরাজয় স্বীকারপত্র । ~পরা~ বি হারজিত; কৃতকার্যতা ও অকৃতকার্যতা । ~ভেরি বি ১ জয়সূচক ঢাকের শব্দ । ২ জয়ঢাক। ~মালা, ~মাল্য বি বিজয়–গৌরব সূচক মালা; জয়ের নিদর্শনস্বরূপ প্রাপ্ত মালা। ~লক্ষী বি হিন্দু মতে জয়ের অধিষ্ঠাত্রী দেবী । ~লেখ বি জয়চিহ্ন; জয়টিকা; জয়ের চিহ্নস্বরূপ তিলক বা লিখন। ~শঙ্খ বি যে শঙ্খ বাজিয়ে হিন্দুদের যুদ্ধজয় ঘোষণা করা হয়। ~শব্দ বি ১ জয় হোক এরূপ আশীর্বাণী। ২ জয়ধ্বনি। ~শীল বি যে সকল সময়ে সকল স্থানে জয়লাভ করে । ❑ বিণ জয়ী; জয়যুক্ত । ~শীলা স্ত্রী.। ~শৃঙ্গ বি রণশিঙ্গা । জয়শ্রী বি ১ হিন্দুমতে বিজয়লক্ষ্মী; জয়ের অধিষ্ঠাত্রী দেবী। ২ সঙ্গীতের একটি রাগিণী । ~স্তম্ভ বি বিজয়লাভের চিহ্নস্বরূপ নির্মিত স্তম্ভ। {স. √জি+অ(অচ্‌)}

**জয়তুন** [জয়্‌তুন্‌] বি জলপাই। জয়তুনি বিণ জয়তুন সম্পর্কিত (কোন জয়তুনী স্মৃতিকণা বহি জাগো অশান্ত রজনী দিন––ফআ)। {আ. জ়ায়তুন .............. }

**জয়ত্রী, জয়িত্রী, জৈত্রি, জৈত্রী** [জয়োত্‌ত্রি, –য়ি–, জোইত্‌ত্রি, –] বি মসলারূপে ব্যবহৃত জায়ফলের শুষ্ক বহিরাবরণ; জাতিপত্র; মসলাবিশেষ; mace। {স. জাতীপত্রী}

**জয়দেব** [জয়্‌দেব্‌] বি গীতগোবিন্দ রচয়িতা বারো শতকের সুপ্রসিদ্ধ বাঙালি কবি। {স. জয়+দেব}

**জয়ন্ত** [জয়োন্‌তো] বি ১ পুরাণোক্ত ইন্দ্রের পুত্র। ২ শিব। জয়ন্তী স্ত্রী.। {স. √জি+অন্ত(ঝচ্‌)}

**জয়ন্তিকা** [জয়োন্‌তিকা] বি হরিদ্রা। {স. জয়ন্ত+ইক+আ}

**জয়ন্তী** [জয়োন্‌তি] বি ১ হিন্দুদেবী দুর্গা । ২ ইন্দ্রের কন্যা। ৩ পতাকা। ৪ জন্মোৎসব; যে কোনো ব্যক্তির জন্মতিথি উপলক্ষে **উৎসব** (নজরুল–জয়ন্ত)। ২৫/৫০/৬০ বৎসর পূর্তি উৎসব––রৌপ্য/সুবর্ণ/হীরক জয়ন্তী। ৫ বৃক্ষবিশেষ রজত ~, রৌপ্য ~ ––পঁচিশ বৎসর পূর্ণ হওয়া উপলক্ষে উৎসব। সুবর্ণ ~ বি পঞ্চাশ বৎসর পূর্ণ হওয়া উপলক্ষে উৎসব। {স. জয়ন্ত+ঈ(ঙীপ্‌হ}

**জয়পাল, জৈপাল** [জয়্‌পাল্‌, জোই–] বি বৃক্ষবিশেষ; এর বীজ একটি ঔষধ । {স. জয়+√পালি+অ(অণ্‌)}

**জয়া** [জয়া] বি ১ হিন্দুমতে পার্বতী। ২ পার্বতীর সহচরী । ৩ হরীতকী । ৪ ভাং; সিদ্ধি । ৫ জয়ন্তী বৃক্ষ । {স. √জি+(অচ্‌)+আ(টাপ্‌)}

**জয়িত্রী** ⇒ জয়ত্রী

**জয়িষ্ণু** [জোয়িশ্‌নু] বিণ জয়শীল । {স. √জি+ঈষ্ণু(ইষ্ণুচ্‌)}

**জয়ী** (–য়িন্‌) বিণ ১ জয়লাভ করেছে এমন; জয়যুক্ত; সফল। ২ জয়লাভকারী । ৩ জয়শীল । {স. √জি+ইন্‌(ইনি)}

**জয়ীফ** ⇒ জইফ

**জয়েন** [জয়েন্‌] বি কাজে যোগ দান । (দিন পনেরোর মধ্যেই ওকে জয়েন করতে হবে––নীই)। {ই. join}

**জয়োহস্তু, জয়োস্তু** [জয়োস্‌তু] ক্রি জয় হোক––এই বরে আশীর্বাদ; জয়তু। {স. জয়ঃ+অস্তু(√অস্‌+অনুজ্ঞায় প্রথম পুরুষ একব)}

**জর, যর** [জর্‌] বি ১ স্বর্ণ। ২ ধন; বিত্ত; মুদ্রা; money । ~কশি, ~দোজি বি ১ জরির কাজ । ২ জরির কাজ করা; জরিখচিত (জরকশী পাদুকা পায় রত্নের কাবাই গায়, ডগমগ অতি দীপ্তি করে––সৈআ)। ~কশি–চীরা বি সোনার তার দিয়ে কাজ করা বস্ত্র; কিংখাব (বিলাতী খেলাত পরে জরকশী চীরা––ভারা)। {ফা. জ়র ........ }

**জরজর** ⇒ জর্জর

**জরতারি** [জর্‌তারি] বি স্বর্ণসূত্রমিশ্রিত সূক্ষ্ম বস্ত্রবিশেষ (জতারি পটাম্বর সুচারু চামর––সৈআহ)। {ফা. জ়রতারী ......... }

**জরতী** [জরোতি] বিণ স্ত্রী. ১ জরাগ্রস্তা; বৃদ্ধা; জীর্ণদেহা; ক্ষয়িতা। ২ বৃদ্ধা; স্থবিরা। ৩ পুরাতনী; প্রাচীনা (জরতী ধরণী)। জরৎ পু. (জরৎ শব্দের অর্থ ক্ষীণ; কারু শব্দের অর্থ দারু––ঈবি)। {স. √জৃ+অৎ=জরৎ+কারু; বহু.}

**জরথুস্ত** [জরোথুস্‌ত্‌] বি প্রাচীন পারস্য দেশীয় ধর্মপ্রবর্তক । তাঁর রাণীগ্রন্থের না ‘জেন্দা আবেস্তা’। {জরথুস্ত্র>}

**জরদ** [জরোদ্‌] বি ১ হলুদবর্ণ; পীতবর্ণ । ২ জরির কাজ করা কাপড়। {ফা. জ়রদ .............. }

**জরদা, জর্দা, যরদা** [জর্‌দা] বি ১ জাফরান বা জাফরানি রং ও কিশমিশমিশ্রিত পীতবর্ণের মিঠা পোলাও । ২ পানের সঙ্গে খাওয়ার সুগন্ধি মসলাযুক্ত তামাকপাতাচূর্ণ; পানের মসলা; সুরতি (প্রত্যহ পান ও যরদা এবং সময় সময় নাশতা খাইতেন––আমআ)। ❑ বিণ হলুদবর্ণ; পীতবর্ণ (জর্দা পরী––সদ)। {ফা. জ়র্‌দহ্‌ ........... }

**জরদোজ** [জর্‌দোজ্‌] বি জরির কাজ করা কাপড় । জরদোজি বি কাপড়ে জরির কাজ। {ফা. জ়রদোজ় ........... }

**জরদ্‌গব** [জরোদ্‌গব্‌] বি, বিণ ১ অকর্মণ্য; স্থবির; শক্তিসামর্থ্যহীন; অথর্ব; জরাগ্রস্ত; ঢোসা (ধূলিম্লান এ উপত্যকায় এলি, এসেই হলি গুম, করল তোরে জরদ্‌গব এই সে যাওয়া আসার ধুম––নই)। ২ বৃদ্ধ ষাঁড়; জরাগ্রস্ত ষাঁড় । ৩ গৃধ্রবিশেষ। জরদ্‌গবী বি স্ত্রী. জরাগ্রস্তা গাভী । {স. জরৎ+গো; কর্মধা.}

**জরে–নেগার** [জরেনেগার্‌] বি স্বর্ণখচিত; সোনালি । {ফা. জ়র্‌ নিগার্‌ ............. }

**জরা১** [জরা] বি বার্ধক্যজনিত দুর্বল অবস্থা; জীর্ণতা; স্থবিরতা। ২ জরা নাম্বী রাক্ষসী। ~গ্রস্ত বিণ বার্ধক্য দশাপ্রাপ্ত; অতিবৃদ্ধ । ~গ্রস্তা স্ত্রী.। ~জীর্ণ বিণ বার্ধক্যহেতু অতিক্ষীণ । {স. √জৄ+অ(অঙ্‌)}

**জরা২** [জরা] ক্রি ১ জীর্ণ করা; জীর্ণ হওয়া (এই মোর দেহ জরিবে না গুপ্তচর জবা সে তোমার?––মোম)। ২ হজম হওয়া; পরিপাক হওয়া । জারিত, জীর্ণ বিণ । জরানো, জরান ক্রি ১ জারিত করা (লবণ দিয়ে আম জরানো)। ২ জারিতকরণ । ❑ বিণ জারিত করা হয়েছে এমন। {স. √জৄ+অ(অঙ্‌)+আ(টাপ্‌)}

**জরায়ু** [জরায়ু] বি গর্ভাশয়; গর্ভকোষ; womb । {স. জরা+√ই+উ (ঞুণ্‌)}

**জরায়ুজ** [জরায়ুজো] বিণ প্রাণীর জরায়ু থেকে জন্ম গ্রহণ করে এমন (অণ্ড থেকে নয়)। তুল. অণ্ডজ। {স. জরায়ু+√জন্‌+অ(ড)}

**জরাসন্ধ** [জরাশন্‌ধো] বি মগধের বিখ্যাত রাজা। {স. জরা (নামক রাক্ষসী দ্বারা)+সন্ধ (সংযোজিত); ৩তৎ.}

**জরাসা** [জরাসা] বিণ–বিণ এতটুকু; একটুও (নাই জরাছা ডর––রই)। {আ, যারা ............. + ফা. সা ..........}

**জরি, জরী** [জোরি] বি সোনালি বা রুপালি তার; ঐরূপ তারজড়িত সুতা (কি কাজ পরিয়া জুতা সে জরীতে বোনা––মোম)। ~দার বিণ জরির কাজ করা; জরিযুক্ত; জরি লাগানো (জরিদার পাঞ্জাবি)। জরিন, জরীন বিণ সোনালি বা রুপালি তারযুক্ত সুতায় কাজ করা; জরিদার (কুঞ্জে জরীন্‌, ফারসী ফরাস বিছিয়েছে আজ ফুলবালারা ––নই)। ~নগুল বি সোনালি ফুল (দিনে দিনে উঠলো ফুটে পরীস্থানের জরীনগুল !––সদ)। {ফা. জ়রীন ................ }

**জরিপ, জরীপ** [জোরিপ্‌] বি ১ জমির পরিমাণ; survey; ক্ষেত্রমাপ (আমি তখন অবস্থা জরীপ করার চেষ্টা পাই––শও)। ২ করদ জমির পরিমাপক দল; cadastral surveying party (গ্রামে জরীপ আসাতে উত্তর মাঠে তাঁবু পড়িয়াছে––বিব)। ~–আমিন ব ক্ষেত্রমাপকারী; জমির পরিমাণ স্থির করার কাজে নিযুক্ত কর্মচারী। জরিপি বিন জরিপ সম্পর্কিত। {আ. জরীব .............. }

**জরিমানা** [জোরিমানা] বি অর্থদণ্ড; fine । {আ. দুর্ম্‌ ............ + ফা. আনাহ ......... }

**জরিষ্ণু** [জোরিশ্‌নু] বিণ ক্ষয়শীল (জরিষ্ণু প্রহরে সন্তানের ফর্দ করি আজীবন বঞ্চনার পাইকারী আত্মত্যাগী অর্থগৃধ্নুতায়––বিদে)। {স. √জৃ+ঈষ্ণু(ইষ্ণুচ্‌)}

**জরু, জরূ, জোরু** [জোরু] বি পত্নী; স্ত্রী (দেশে এক কালে তাহার জরু গরু জমিজেরাত সবই ছিল––রাব)। ~জাত, ~জাত বি সন্তান; পুত্রকন্যা (জরূজাত যত আর ভাই বেরাদর।। ঈমান আনিল তর তামাল লস্কর––সৈহা)। {হি. জোরূ (জোড়া)}

**জরুর** [জোরুর্‌] ক্রিবিণ অবশ্য; আলবত; নিশ্চিতরূপে। জরুরত, জরুরিয়ত বি প্রয়োজন; আবশ্যক; দরকার। জরুরি, জরুরী বিণ ১ অত্যন্ত দরকারি; বিশেষ প্রয়োজনীয় বা গুরুত্বপূর্ণ (জরুরি কথা)। ২ আশু প্রয়োজনীয়; urgent (জরুরি তলব, জরুরি তার)। ৩ সংকটময়; emergent (জরুরি অবস্থা)। {আ. দ়রূর্‌ ........... }

**জর্জর, জরজর** [জর্‌জর্‌] বিণ ১ জীর্ণ; ক্লিষ্ট (শোকে জর্জর)। ২ কাতর; পীড়িত (প্রেমে জর্জর)। ৩ ঝাঁজরাকৃত; অন্তঃসারশূন্য (ঘুণে খেয়ে জর্জর করা)। {স. √জর্জ্‌+অর}

**জর্জরিত** [জর্‌জোরিতো] বিণ ‌১ জর্জর করা হয়েছে এমন; জীর্ণ ; শীর্ণ (শোকে জর্জরিত)। ২ নিপীড়িত; ক্ষত–বিক্ষত (শরাঘাতে জর্জরিত)। জর্জরিতা স্ত্রী.। জর্জরীকৃত বিণ জর্জর করা হয়েছে। জর্জরীভূতা স্ত্রী.। {স. জর্জ+ই(ণিচ্‌)+ত(ক্ত)}

**জর্ডন** [জর্‌ডন্‌] বি প্যালেস্টাইনের মধ্য দিয়া প্রবাহিত নদী; এর পানি খ্রিস্টানদের নিকট অতন্ত পবিত্র এবং এই নদীর পানি স্পর্শ করিয়ে খ্রিস্টান ধর্মে দীক্ষিত করা হয় । (ই. Jordan; আ. উর্দন ...........}

**জর্দা** ⇒ জরদা

**জর্ম**, **জরম** (মবা.) [জর্‌মো, জরম্‌] বি জন্ম (বিবির কারণ কর্ম অন্ধ; কালা; খর্ব; জর্ম চেষ্টা বলে না হয় খণ্ডিত––কাদৌ; জরম লভিল কাহ্নঞি––বচদা)। {স. জন্ম}

**জল** [জল্‌] বি ১ পানি; বারি; সলিল; উদক; অম্বু; নীর; পয়; তোয়; অপ্‌। বর্ষণ; বৃষ্টিপাত (জল হওয়া)। ৩ হালকা খাবার বা নাশতা (জল খাওয়া)। ৪ ক্ষয় বা ব্যয় (রক্ত জল করা টাকা)। ৫ অশ্রু (চোখ দিযে জল ঝরা)। ❑ বিণ ১ শীতল; স্নিগ্ধ (শরীর জল হওয়া)। ২ হিমি; আড়ষ্ট (আত্মা জল হওয়া)। ৩ বিগলিত; তরল (হৃদয় জল হওয়া)। ৪ অপচিত; নষ্ট; ব্যর্থ (টাকা জলে ফেলা)। ৫সহজবোধ্য বা সরল (দুর্বোধ যা কিছু ছিল হয়ে গেল জল––রঠা)। ~ উঁচু ~ নিচু বি স্তাবকতা; তোষামুদি; মন–রাখা কথা। ~ ওঠা ক্রি ১ জল বের হওয়া বা বমি হওয়া। ২ জল ভিতরে প্রবেশ করা (নৌকায় বা ঘরে জল ওঠা)। ~কণ্টক বি ১ পানিফল। ২ কুমির। ~কবঞ্চ বি ১ নারিকেল । ২ শঙ্খ । পদ্ম। ৪ মেঘ । ~কর বি ১ জল অথবা জলাশয় প্রভৃতির উপর দেয় বা ধার্য খাজনা। ~ করা ক্রি ১ পানির মতো তরল করা (বুঝিয়ে জল করে দিয়েছে)। ২ ক্রোধ প্রশমিত করা; ঠাণ্ডা করা । ৩ লোকশান দেওয়া। ৪ হিম বা আড়ষ্ট করা (শীতে শরীর জল করে দিয়েছে)। ❑ বিণ ঐ সকল অর্থে । ~কল্লোল বি ১ জলস্রোতের কলকল ধ্বনি। ২ পানির ধ্বনিমুখর তরঙ্গ । ~কষ্ট বি পানির অভাবজনিত ক্লেশ বা পানিসংক্রান্ত অসুবিধা। ~কাক, ~পারাবত, ~বায়স বি পানকৌড়ি (সংকট শালিক শারী, শুক জলকাক––সৈআ)। ~কাদা বি ১ বৃষ্টির পানি ও তার ফলে পথের কাদা। ২ পথের পানি ও কাদা। ~কুক্কুট বি গাংচিল। ~কুক্কুটী স্ত্রী.। ~কুন্তল বি শেওলা; শৈবাল। ~কূর্ম বি শুশুক । জলকে ক্রিবিণ পানি আনতে বা পানি সংগ্রহ করতে (বেশ বেলা থাকতে মেয়েরা কলসী মাথায় ‘জলকে’ আসতে––সৈমু)। ~কেলি, ~ক্রীড়া, ~খেলা বি পানিতে নেমে সন্তরণাদি খেলা; জলবিহার । ~ খরচ করা ক্রি শৌচ করা । ~ খাওয়া ক্রি ১ পানি ও সামান্য খাবার খাওয়া; টিফিন করা; নাশতা খাওয়া। ২ সামান্য কিছু মুখে দিয়ে পানি পান করা । ~ খাবার বি ১ জলযোগের বস্তু; টিফিন; নাশতা। ২ মিষ্টান্ন । ~গণ্ডূষ বি এক হাতে যতটা পানি ধরে; এক আঁজলা পানি। ~গর্ভ বিণ ভিতরে পানিবিশিষ্ট; পানিপূর্ণ । ~গর্ভা স্ত্রী.। ~গালা ক্রি নিংড়িয়ে ফেলা; নিংড়ানো। ~গ্রহণ না করা ক্রি কোনো সম্পর্ক না রাখা । ~ চর বি যে প্রাণী পানিতে বাস করে; জলজন্তু (যেন দীর্ঘ জলচর রৌদ্র পোহাইত শুয়ে––রঠা)। ❑ বিণ জলাশয়াদিতে বাস করে এমন; জলবিহারী। ~চরী স্ত্রী.। ~চল বি, বিণ বর্ণাশ্রম অনুসারে যেসব জাতের স্পৃষ্ট জল ব্রাহ্মণের ব্যবহারযোগ্য জলাচরণীয় । ~চারী বিণ পানিতে বিচরণকারী; জলচর। ~চারিণী স্ত্রী.। ~চৌকি বি ছোট চতুষ্কোণ কাষ্ঠাসনবিশেষ। ~ছড়া বি প্রচুর পানির ছিটা । ~ছত্র, ~সত্র বি তৃষ্ণার্ত পথিকদের পানি বিতরণের স্থান (স্থানে স্থানে অন্নশালা দিতে জলছত্র––সৈআ)। ~ ছবি বি যে ছবি ভিজিয়ে অন্য কাগজে ছেপে ধরে ছাপ তোলা যায় । জলজ বিণ পানিতে জন্মে এমন; জলজাত। ❑ বি ১ পদ্মফুল। ২ শঙ্খ । ~জন্তু বি যে সকল প্রাণী । ~জান বি উদজান; Hydrogen । ~জয়ন্ত, ~জীয়ন্ত, ~জ্যান্ত বিণ ১ টাটকা; তাজা; ২ অত্যন্ত স্পষ্ট; একেবারে প্রত্যক্ষ (জ্বাজ্বল্যমান জলজিয়ন্ত দৃষ্টান্ত––ঈবি)। ৩ সম্পূর্ণরূপে জীবন্ত ও প্রত্যক্ষ (আমার জলজ্যান্ত মামাকে শুদ্ধ তোমরা উড়িয়ে দিতে চাও––সুরা)। ৪ বিশুদ্ধ; খাঁটি; ডাহা (জলজ্যান্ত মিথ্যা)। ~–ঝড় বি বৃষ্টি ও ঝড়; ঝঞ্ঝা। ~টল বি জলখাবার । ~টুঙি, ~টুংগি, ~টুঙ্গি, ~গৃহ বি জলাশয়ের মধ্যস্থলে তৈরি ঘরবিশেষ (বাপের বাড়ীতে আছে গো জলটুঙ্গীর ঘর––মৈগী)। ~তরঙ্গ বি ১ জললহরি; পানির ঢেউ । ২ এক প্রকার বাদ্য। ❑ বিণ ঢেউখেলানো; জলতরঙ্গের মতো গঠনযুক্ত । ~ত্রাস বি জলাতঙ্ক রোগ। জলদ বি মেঘ। ~দস্যু বি নদীপথে বা সমুদ্রে যারা ডাকাতি করে। ~দান বি বিশেষ তিথিতে হিন্দুদের পিতামাতার উদ্দেশ্যে জলদানের অনুষ্ঠান (কতকাল আগে মা তাকের উপর জলদানে পাওয়া মেটে কলসী তুলিয়া রাখিয়াছিলেন––বিব)। ~দুর্গ বি পানিবেশিষ্টত দুর্গ; যে দুর্গের চারদিকে পানি; পরিখা দ্বারা ঘেরা দুর্গ। ~ দেওয়া ক্রি ১ হিন্দুদের চিতায় পানি ঢালা । ২ তর্পণ করা । ৩ মৃত্যু মুহূর্তে মুখে পানি দেওয়া । ৪ পানি সেচন করা (গাছে জল দেওয়া)। ~দেবতা বি হিন্দুমতে পানিতে বসবাসকারী দেবতা; বরুণ। ~দোষ বি ১ উদরী; dropsy । ২ কুরণ্ড; কোষ বৃদ্ধি; hydrocele। ~দ্রোণী বি সেঁউতি ; পানি সেচনী। ~ধনু বি চন্দ্রের চারদিকে চক্রাকারে যে বাষ্পরেখা দেখা যায় (নিরভ্র অম্বর তলে শোভয়ে যেমতি জলধনু আবেষ্টিত তারা–কুলপতি––ইহো)। ~ধর বিণ জলধারণকারী। ❑ বি মেঘ। ২ সমুদ্র। ~ধারা বি ১ পানির প্রবাহ; পানির স্রোত । ২ বৃষ্টিধারা। জলধি বি সাগর; সমুদ্র; জলধারণকারী। ~নকুল, ~ না গলা ক্রি অত্যন্ত কৃপণতা করা; বদ্ধমুষ্টি হওয়া (হাত দিয়ে জল গলে না)। ~নালি, ~প্রণালি বি জল নিষ্কাশনের পথ; নর্দমা; পয়ঃপ্রণালি। ~নিধি বি সাগর; সমুদ্র; বারিধি; জলধি। ~ নির্গমনী বি জলনালি; নর্দমা। ~নীলিকা ⇒ পৃথক ভুক্তি। ~পটি, ~পট্টি বি পানি দ্বারা সিক্ত বস্ত্রখণ্ড; জলসেক (নিরখি এ দৃশ্য দ্রুত উঠে অমর দিলা বেঁধে জলপট্টি হিরণের মাথে––কায়)। ~–পড়া বি মন্ত্রপূত পানি। ❑ ক্রি ১ পানি মন্ত্রপূত করা । ২ জল পড়ে যাওয়া। ৩ বৃষ্টিপাত হওয়া; বৃষ্টি পড়া। ~পাই⇒ পৃথক ভুক্তি । ~পতি বি ১ হিন্দুদেবতা বরুণ । ২ সমুদ্র। ~পথ বি‌ ১ নৌকা স্টিমার জাহাজ প্রভৃতির সাহায্যে যাবার পথ; নদী সমুদ্র প্রভৃতি । ২ জলনালি ~পাত্র বি কলসি, ঘটি প্রভৃতি পানি রাখবার আধার। ~পান বি ১‌ পানি খাওয়া। ২ মুড়ি চিড়া খই ইত্যাদি সামান্য আহার। ৩ জলযোগ । ~পানি বি ১ ছাত্রবৃত্তি; scholarship (এবার পরীক্ষায় উত্তীর্ণ হইয়া জলপানি পাইতেছে––রঠা)। ২ জলযোগের পয়সা। ~পিঁড়ি বি পা ধোয়ার পানি ও বসবার স্থান। ~পিপি ⇒ পৃথক ভুক্তি । ~প্রদান বি মৃত ব্যক্তির উদ্দেশ্যে জলদান। ~প্রপাত বি উচ্চস্থান থেকে অবিরত বেগে জলস্রোতের নিম্নে পতন । ~–প্রবাহ বি জলস্রোত । ~প্লাবন বি পানিতে দেশ ভেসে যাওয়ার অবস্থা; বন্যা; বান। ~বহ বি ১ পানি বহনকারী; ভিস্তি (সুবাসিত জল ঢালে জলবহ––মদ)। ❑ বিণ জলপূর্ণ (জলবহ মেঘ)। ~বায়ু , ~হওয়া বি আবহাওয়া; কোনো দেশ বা স্থানের সারা বৎসরের শীত –গ্রীষ্ম বৃষ্টিপাত প্রভৃতির সাময়িকরূপ; আবহাওয়া। ~বাহ বি ১ মেঘ । ২ পানি বহনকারী; ভিস্তি। ~বাহিত বিণ পানির সাহায্যে সংক্রমিত (জলবাহিত রোগ)। ~ বিছুটি, ~ বিছটি[বি পানিতে ভিজানো বিছুটি গা––যা গায়ে লাগলে অতিশয় জ্বালা করে ও চুলকায়। ~ বিজ্ঞান বি পানিবিষয়ক বিদ্যা বা শাস্ত্র। ~ বিড়াল বি ভোঁদড়; উদ্‌। ~বিম্ব বি ভুড়ভুড়ি; পানির বুদ্বুদ। ~ বিষুব বি কার্তিক মাসের সংক্রান্তি। ~বিহার বি জলকেলি; জলক্রীড়া; পানিতে নেমে যে খেলা । ~বুদ্বুদ বি জলবিম্ব; ভুড়্‌ভুড়ি। ~ ভাঙা, ~ ভাঙ্গা বি ভিতর থেকে পানি বের হয়ে আসা; সন্তান প্রসবের সময়ে রমণীদের গর্ভাশয় থেকে পানি বের হওয়া; স্রাব হওয়া; পানমুচি ভাঙা। ❑ ক্রি পানির ভিতর দিয়ে চলা । ~ভ্রমি বি নদীর বা সমুদ্রের মধ্যে পানির পাক বা আবর্ত। ~মগ্ন বিণ পানিতে ডুবেছে এমন । ~মগ্না স্ত্রী.। ~মজ্জন বি জলে ডোবা। ~ময় বিণ জলপূর্ণ; জলে ব্যাপ্ত ; জলে প্লাবিত । ~ময়ী স্ত্রী.। ~ মরা ক্রি উত্তাপে পানি উবে গিয়ে শুকিয়ে যাওয়া । ~ মার্জার বি ভোঁদড়; উদ্‌। ~মুক বি মেঘ; জলধর। ~মুহরি বি পানি বের হওয়ার মুখ বা পথ; নর্দমা। ~যন্ত্র বি ১ পানি তোলার কল (ইশারাতে পুচ্ছ উঠালে নামালে যে শুধু তাই নয়, জলযন্ত্র ঘোরালেব––অঠা)। ২ পানি ঘড়ি । ৩ ফোয়ারা । ৪ পিচকারি; spray (আর যত গ্রামের সম্বন্ধে তারা ভাই, জলযন্ত্র লইয়া সবে আইল ধায়া ধাই––কমু)। ~যান বি জলপথে ভ্রমণ করার যান; নৌকা স্টিমার জাহাজ ইত্যাদি। ~যুদ্ধ বি নৌযুদ্ধ । ~যোগ বি জলপান; জলসহযোগে সামান্য কিছু খাবার খাওয়া; সামান্য আহার্য গ্রহণ ও পানি পান (আপনি বিলক্ষণ জলযোগ করিয়াছেন––ঈবি)। ~রোধক বিণ যাহা পানি আটকে রাখে; water-tight । ~শূকর বি কুমির। ~শৌচ বি মলমূত্র ত্যাগের পর অঙ্গাদি পানি দিয়ে ধুয়ে পবিত্রকরণ । ~সই ––পানিতে নিমজ্জিত বা পানি বরাবর। ~সত্র ⇒ পৃথক ভুক্তি । ~ম বি পানির উপর অংশের ন্যায় সমতল; level । ~ সরা বিণ যা থেকে পানি বের হয়েছে এমন (জল সরা দই) । ~সহা, ~সওয়া ক্রি হিন্দু সমাজে বিবাহাদি ব্যাপারে প্রতিবেশীর গৃহ থেকে জল সংগ্রহরূপ সংস্কার । ~সা⇒ পৃথক ভুক্তি । ~সাৎ বি ১ পানিতে নিক্ষিপ্ত । ২ পানিতে পরিণত। ~সেক বিণ ১ জল সেচন; পানি সেচা; পানি ছিটানো। ২ গরম পানিতে সিক্ত বস্ত্রখণ্ড নিংড়ে তার দ্বারা সেক বা উত্তাপদান । ~স্তম্ভ বি নদী বা সমুদ্র থেকে পানির স্তম্ভকারে উত্থান ও পতন; water spout (ভূমিকম্প জলস্তম্ভ দাবানল যাই ঘটুক না কেন––মব)। ~স্ফীতি বি পূর্ণিমা অমাবস্যায় নদী ও সমুদ্রের পানি বৃদ্ধি । ~ হওয়া ক্রি ১ বৃষ্টি হওয়া। ২ শান্ত হওয়া; ক্রোধ প্রশমিত হওয়া । ৩ তরল হওয়া বা গলে যাওয়া। ৪ সহজবোধ্য হওযা। ~ হয়ে যাওয়া ক্রি ১ রাগ পড়ে যাওয়া। ২ একেবারে ঠাণ্ডা হয়ে যাওয়া। ~হস্তী বি হাতির ন্যায় জলজন্তু–বিশেষ। ~হস্তিনী স্ত্রী.। ~ হওয়া ক্রি ১ বৃষ্টি হওয়া। ২ শান্ত হওয়া ; ক্রোধ প্রশমিত হওয়া । ৩ তরল হওয়া বা গলে যাওয়া। ~হাওয়া বি জল ও হাওয়া; আবহাওয়া; জলবায়ু । ~হারা বি ১ পানিশূন্য; জলহীন; শুষ্ক। ❑ বিণ ১ জলবাহক। ২ লঘু; হালকা ১ অস্থানে উপস্থিত হওয়া; অকূলে পড়া। ২ অপাত্রে পড়া। জলে ফেলা, জলে দেওয়া ক্রি ১ বৃথা ব্যয় করা । ২ অপাত্রে দান করা। জলে যাওয়া ক্রি লোকসান হওয়া; বৃথা হওয়া; নষ্ট হওয়া; অপচয় হওয়া। জলের আলপনা বি ক্ষণস্থায়ী জিনিস । জলের দাম বি অত্যন্ত সস্তা জলের মতো বিণ ১ সহজ । ❑ ক্রিবিণ সহজে; অবলীলাক্রমে; বিনা কষ্টে । ডুবে ডুবে ~ খাওয়া ––গোপনে শাস্ত্রগর্হিত বা নিষিদ্ধ বা অন্যায় কাজ করা । সাতঘাটের ~ খাওয়ানো––ভীষণভাবে জব্দ বা নাকাল করা। {স. √জল্‌+অ(অচ্‌)}

**জলওয়া** ⇒ জলোয়া

**জলঙ্গা, জলংগা** [জলোঙ্‌গা] বিণ জলের ন্যায় বর্ণ (আসমানী নীল রঙের খ্যাতি–প্রতিপত্তি (পূর্বের মিত্তির বাবুদের বড় জলজলাট ছিল––কাসি)। {স. জ্বল+জ্বলট}

**জলদ১** [জলোদ্‌] বি ১ মেঘ; জলকর (জলমল করে জেন জলদ উঝলা––শেফ)। ❑ বিণ জলদাতা । জলদা স্ত্রী.। ~কাল, জলদাগম বি বর্ষাকাল; বৃষ্টির সময়। ~জাল বি মেঘসমূহ (দুর্বাগা ও অধঃপতনের জলজাল বেশীদিন তিষ্ঠিতে পারে না ! ––ইহো)। ~মন্দ্র বি মেঘের গম্ভীর শব্দ । জলদোদয় বি ১ মেঘোদয়; মেঘসঞ্চার। ২ বর্ষাকাল। {স. জল+ √দা+ অ(ক)}

**জলদ২** [জলোদ্‌] বিণ দ্রুত; তাড়াতাড়ি (জলদ লয়ের সংগীত)। {আ. জল্‌দী ............ }

**জলধর** [জলোধর্‌] বি ১ মেঘ; জলদ। ২ সমুদ্র । ❑ বিণ জলধারণকারী । {স. জল+√ধৃ+অ(অচ্‌)}

**জলধি** [জলোধি] বি সাগর; সমুদ্র। ~–কুমারী, ~সুতা বি হিন্দু দেবতা লক্ষ্মী। {স. জল+√ধা+ই (কি)}

**জলনর** [জলোনর্‌] বি শরীরের উপরের দিক মানুষের ন্যায় নীচের দিক মাছের মতো––এরূপ জলচর প্রাণী । {স. জল+নর}

**জলনিধি** ⇒ জল

**জলনীলিকা, জলনীলি** [জলোনিলিকা, –নিলি]বি শৈবাল। {স. জল+নীলিকা, নীলী}

**জলপতি** ⇒ জল

**জলপাই** [জল্‌পাই] বি সুপরিচিত অম্লস্বাদ ফলবিশেষ (আকরোট ছোহারা লবঙ্গ জলপাই––সৈআ)। {স. জলপাদপ}

**জলপিপি** [জল্‌পিপি] বি বকজাতীয় এক প্রকার পাখি (জলপিপি ওর মৃদু বোল বুঝি বোলছে––সদ)। {স. জল+ধ্বন্যা. পিপি}

**জলবায়ু, জলহাওয়া** [জলবায়ু, –তাশ্‌] বি কোনো দেশ বা স্থানের সারা বৎসরের শীত গ্রীষ্ম বৃষ্টিপাত প্রভৃতি সম্পর্কিত বিবরণ; আবহাওয়া; climate । {স. জল+বায়ু, বাতাস}

**জলসত্র, জলছত্র** [জল্‌সত্‌ত্রো] বি পিপাসার্তকে জল দানের বন্দোবস্ত । {স. জল+স. সত্র>ছত্র}

**জলসা** [জল্‌শা] বি ১ আসর; বৈঠক; মজলিশ; জটলা বা সমাবেশ; আনন্দ সম্মেলন জলায় ফুলের জলসা রোজ ––সদ)। ২ নাচ–গান প্রভৃতির আসর বা বৈঠক (রঞ্জিত হয় এক পিয়ালায় জল্‌সা গেহ––আহ)। {আ. জলসাহ ........... }

**জলা** [জলা] বি যে নিম্নভূমিতে পানি জমে থাকে; বিল; কচ্ছ; marshy land (যতদূর চোখ চলে সবুজ খেত আর জলা––অঠা) । ❑ বিণ জলময়; পানেতে মগ্ন (জলাভূমি)। ~ভূমি বি পানি ও কর্দমাক্ত নিম্নভূমি । {স. জল+বা. আ}

**জলাচরণীয়** [জলাচরোনিয়ো] বি, বিণ জলচল; যে জাতের ছোঁয়া পানি ব্রাহ্মণাদি উচ্চবর্ণ হিন্দুর বর্ণাশ্রম অনুসারে ব্যবহার্য। {স. জল+আচরণীয়; বহু.}

**জলাঞ্জলি** [জলান্‌জোলি] বি এক অঞ্জলি পানি। ২ হিন্দুমতে শবদাহের পর ম্রেতের উদ্দেশ্যে প্রদত্ত অঞ্জলিবদ্ধ পানি। ৩ বিসর্জন; সম্পূর্ণ পরিত্যাগ (সুখ–শান্তিতে জলাঞ্জলি––আইশা) । ৪ অপচয়; অপব্যয় (টাকা পয়সা জলাঞ্জলি দেওয়া)। {স. জল+অঞ্জলি; ৬তৎ.}

**জলাতঙ্ক** [জলাতোঙ্‌কো] বি রোগবিশেষ; ক্ষিপ্ত শিয়াল–কুকুর কামড়াবার ফলে জল দেখলেই ভয় পাওয়া রোগ; hydrophobia । {স. জল+আতঙ্ক; ৫তৎ.}

**জলাত্যয়** [জলাত্‌তয়্‌] বি ১ বর্ষার শেষ; জলশূন্য; মেঘশূন্য। ২ শরৎকাল। {স. জল+অত্যয়; ৬তৎ.}

**জলাধার** [জলাধার্‌] বি ১ জলপাত্র। ২ জলাশয় । ৩ নদী বা সমুদ্র । {স. জল+আধার; তৎ.}

**জলাধিপ, জলাধিপতি** [জলাধিপো/–প্‌, –পোতি] বি ১ হিন্দু দেবতা বরুণ । ২ সমুদ্র । {স. জল+অধিপ, অধিপতি; ৬তৎ.}

**জলাবর্ত** [জলাবর্‌তো] বি জলের পাক; জলভ্রমি; জলের ঘূর্ণি । {স. জল+আবর্ত; ৬তৎ.}

**জলার্দ্র** [জলার্‌দ্রো] বিণ পানিতে ভেজা; জলসিক্ত । {স. জল+আদ্র; ৭তৎ.}

**জলাশয়** [জলাশয়্‌] বি যে স্থানে জল থাকে; জলের আধার; পুকুর, নদী , খাল, সমুদ্র ইত্যাদি । {স. জল+আশয়; ৬তৎ.}

**জলি** [জোলি] বিণ পানিতে উৎপন্ন (জলি ধানগাছ কোমর ডুবায়ে আসমানে আছে চেয়ে––বআমি)। {স. জল+বা. ই(জাত অর্থে)}

**জলীয়** [জোলিয়ো] বিণ ১ জলসম্বন্ধীয়। ২ জলবৎ তরল। ৩ জল থেকে উৎপন্ন। {স. জল+ঈয়}

**জলুই, জলই** [জোলুই, –লো–] বি ১ নৌকার তক্তাদি জোড়া দেওয়ার কাজে ব্যবহৃত বড় দুই মুখযুক্ত পেরেকবিশেষ। ২ বড় পেরেক; গজাল । {স. জল+বা. উই, ই (নিরোধ অর্থে)}

**জলুস, জুলুস, জৌলুস, জৌলুশ, জৌলুষ** [জোলুশ্‌, জু–, জোউ–, –, –] বি ১ জেল্লা; চাকচিক্য; উজ্জ্বলতা (তুমি দিনের জুলুস্‌ করিয়া দিয়াছ ম্লান––মোম)। ২ জাঁকজমক (যদ্দিন আমি আছি, তদ্দিনই সার্কাসের জৌলুস––অচিসে; সকলেই চায় শক্তির জলুষ দেখিয়ে বাহবা পেতে––মোচৌ)। ৩ উপবেশন । ৪ সিংহাসনে উপবেশন উৎসব। {আ. জলূস্‌ ...........}

**জলেশ, জলেশ্বর** [জলেশ্‌, –শ্‌শর্‌] বি ১ হিন্দুমতে জলের অধিষ্ঠাতা দেবতা বরুণ (কি কারণে কহলো সজনি, সহসা জলেশ পাশী অস্থির হইলা––মদ)। ২ সমুদ্র । জলেশ্বরী স্ত্রী.। {স. জল+ঈশ, জল+ঈশ্বর; ৬তৎ.}

**জলো, জোলো** [জোলো] বিণ ১ পানিমিশ্রিত (জলো দুধ)। ২ পানিপূর্ণ; সজল (সে চোখ যেমন বড় তেমনি জলো––প্রচৌ)। ৩ পানসে। ৪ ফিকা । {স. জল+বা. উয়া>}

**জলোকা** ⇒ জলৌকা

**জলোচ্ছ্বাস** [জোলচ্‌ছাস্‌] বি ১ সহসা পানি বৃদ্ধি; পানি ফুলে ওঠা; জলের স্ফীতি। ২ জোয়ার। {স. জল+উচ্ছ্বাস; ৬তৎ.}

**জলোৎকা** [জলোত্‌কা] বি মাছবিশেষ (জলোৎকা আর শঙ্কটা মাছ আছড়ে পড়ে তটে––সদ)। {অমূ.}

**জলোদর, জলোদরী** [জলোদর্‌, –দোরি] বি উদরী রোগ। {স. জল+উদর; উদরী}

**জলোদ্ভব** [জলোদ্‌ভব্‌] বণ ১ জল থেকে উৎপন্ন এমন । ২ জলজাত। ❑ বি জলজ উদ্ভিদ ও প্রাণী । জলোদ্ভবা স্ত্রী.। {স. জল+উদ্ভব; ৬তৎ.}

**জলোয়া, জলওয়া** [জলোয়া] বিণ জেল্লা বা ঔজ্জ্বল্য (নূরের জলওয়া পীর সাহেবের চক্ষে সহ্য হইত না––আমআ)। {আ. জল্‌ৱাহ .............. }

**জলৌকা, জলোকা** [জলোউকা, –লোকা] বি জোঁক (শশা হেন মশাগুলো জলৌকা কুঞ্জর শুণ্ডাকার––কমু)। {স. জল+ঔকা}

**জলৌষধি** [জলোউশোধি] বি ব্রাহ্মী শাক; ব্রাহ্মী শাকের মতো ফলপ্রদ শাকসমূহ। {স. জল+ঔষধি; কর্মধা.}

**জল্প** [জল্‌পো] বি বিরুদ্ধ মত খণ্ডন করে আপন মত প্রতিষ্ঠা । ২ আলোচনা বা জল্পনা; কথন বা আলাপ; বাচালতা। {√জল্প্‌+অ(ঘঞ্‌)}

**জল্পক** [জল্‌পক্‌] বিণ তার্কিক; বাচাল; অতিকথন বা বহুকথন দোষী; বহুভাষী । {স. √জল্প্‌+অক(ণ্বুল্‌)}

**জল্পন, জল্পনা** [জল্‌পোন্‌, –না] বি ১ কথন; উল্লেখ; উক্তি (ক্ষুদ্র এ মানবশিশু রচিতেছে প্রলাপ জল্পনা––রঠা)। ২ সোৎসাহ আলোচনা; কল্পনামিশ্রিত আলোচনা বা পরিকল্পনা (কবে খাওয়া এবং কি খাওয়া হইবে, এই সকল বিষয়ে জল্পনা––সুরা)। ৩ আলাপ–আলোচনা বা আন্দোলন (কিছু দিন ধরে ঐ মূর্তিরই জল্পনা চললো বটে কিন্তু চিরদিন নয়––অঠা)। ৪ বাচালতা; বৃথা বাক্যব্যয়; অনর্থক কথন। ৫ প্রস্তাব; সূচনা । {স. √জল্প্‌+অন(ল্যুট্‌)+আ(টাপ্‌)}

**জল্পিত** [জোল্‌পিতো] বিণ প্রস্তাবিত; উক্ত; কথিত; আলোচিত। {স. √জল্প্‌+ত(ক্ত)}

**জল্লাদ** [জল্‌লাদ্‌] বি ১ প্রাণদণ্ডাদেশপ্রাপ্ত অপরাধীর বধকারী বা ঘাতক (জল্লাদ কোথা? শূল পোঁতে নাই?––মোম; জল্লাদের হাতে মৃত্যুই ছিল লঘুতম প্রাপ্য––ওয়ালি)। ২ নির্মম বা নিষ্ঠুর ব্যক্তি । ~পনা বিণ জল্লাদের আচরণ বা স্বভাব; নিষ্ঠুরতা (জল্লাদপনা তোর সাধ মিটায়েছে কাল রাতে––মোম)। জল্লাদীয় বিণ জল্লাদসম্পর্কিত (খুন করার মতো জল্লাদীয় ভূমিকায় সে অবতীর্ণ হতে পারে না––ওহ)। {আ. জল্লাদ ........... }

**জশন, জসন** [জশোন্‌] বি উৎসব; আমোদ; আহ্লাদ (জসন করেন সবে আনন্দে আরাম––ফগ; ‘জশন’ বা স্বাধীনতা দিবসের আমোদ আহ্লাদ করার জন্য––সৈমু)। {ফা. জশ্‌ন ........ }

**জশম** ⇒ জওসম

**জসদ** [জশোদ্‌] ব ধাতুবিশেষ; দস্তা; zinc । {স. যশদ}

**জসম** ⇒ জওসম

**জহমত** [জহোমত্‌] বি কষ্ট; দুঃখ। {আ. যহ্‌মৎ}

**জহর১** [জহোর্‌] বি বিষ; গরল; যা খেলে মৃত্যু হতে পারে (জহর খেলায়া, নবী ! মারিবে হাসন––হেমা)। ~আলুদা বিণ বিষ–মাখানো; বিষাক্ত (তার বুকে বিষমাখা তলওয়ার চালিয়ে আর জহরআলুদা তীর হেনেই আমার সুখ––নই)। {ফা. জ়হ্‌র্‌ .......... }

**জহর২** [জহোর্‌] বি মণি; রত্ন; মূল্যবান প্রস্তরবিশেষ । {আ. জৱহর্‌ ...........}

**জহরত** [জহোরত্‌] বি বহুমূল্য প্রস্তরাদি; হীরা পান্না চুনি প্রভৃতি নানা রত্ন (পারিবে আমারে দিতে জহরত মানিক কোন্‌––নই) । {আ. জৱয়াহিরাত .......... বহুব}

**জহরব্রত** [জহোর্‌ব্রোতো] বি রাজপুত রমণীদের সতীত্ব রক্ষার্থে অগ্নিকুণ্ডে জীবন বিসর্জন বা বিষপানে মৃত্যুবরণ ব্রত। {ফা. জহর১+স. ব্রত}

**জহরি, জহরী** ⇒ জহুরি

**জহান** ⇒ জাহান

**জহিন, জহীন** [জোহিন্] বিণ মেধাবী; তীক্ষ্ণবুদ্ধি; অত্যন্ত চালাক; সুচতুর (জহীন কিম্বা চালাক বললে আমরা বুঝতে পারি––মদ)। {আ. যহীন্‌ .......... বাংলায় ‘জেহেন’ রূপেও ব্যবহৃত}

**জহুদ, যুহুদ** [জোহুদ্‌] বি ইহুদি; বিধর্মী (এয়ছা জোরে গোর্জ্জ তারে মারিল জহুদ––সৈহা)। ❑ বিণ ঝগড়াটে বা একগুঁয়ে; জীর্ণ শীর্ণ (নিজের গিন্নীকে তাহলে জহুদ বুড়ী বলে প্রকাশ্যে স্বীকার করে নিতে হয়––সৈমু)। {আ. জহুদ .............}

**জহুরা** [জোহুরা] বি অলৌকিক শক্তি; ঔজ্জ্বল্য প্রকাশ; কেরামতি; মাহাত্ম্য । {আ. জ়হূর ............. }

**জহুরি, জহুরী, জহরি, জহরী** [জোহুরি, –, –হো–, –] বি ১ মণিমুক্তাদির ব্যবসায়ী । ২ যে মণিমুক্তা চেনে এবং এগুলোর দোষগুণ সম্পর্কে অভিজ্ঞ (জহুরী জহর চেনে)। ৩ সমঝদার; বিশেষজ্ঞ; নিপুণ। {আ. জৱহরী ........... }

**জহ্নু** [জোন্‌হু] বি একজন পৌরাণিক মুনির নাম––যিনি গঙ্গাকে পান করে হাঁটু দিয়ে বের করেছিলেন । ~কন্যা, ~তনয়া, ~সুতা বি জাহ্নবী, গঙ্গা; জহ্নু–কন্যা বলে গঙ্গার অপর নাম জাহ্নবী । {স. জহ্নু}

**জা১ , জাল** [জা, –ল্‌] বি স্বামীর ভাইয়ের বউ (ভাবীর ছোট জা উকিলের মা––শাআ)। {স. যাতৃ>}

**জা২** [জা] বি সন্তান; পুত্র; ছেলে (ভ্রাতৃজা , দত্তজা)। {স. জাত>, তুল. ফা. জাদ}

**জাউ, যাউ** [জাউ] বি অধিক পানি দিয়ে বেশি সিদ্ধ করে রান্না করা খুদ বা চালের মণ্ড; যব চাল বা খুদের ক্বাথ বা মণ্ড (পাটালি দিয়া নূতন ধানের জাউ খাইতে দিয়াছিল––কাআও)। {স. যবাগূ>; পা. যাগূ>}

**জাওনা১** [জাওনা] বি জাবনা; গরুর আহারের জন্য কুচানো ও ভিজানো খড় ইত্যাদি। {স. যবস>জাবনা>}

**জাওনা২** [জাওনা] বি নালা; নর্দমা; পানি বের হওয়ার পথ। {যাওয়া>}

**জাওয়া** [জাওয়া] বি বাঁশবিশেষ (দূর গ্রামের জাওয়া বাঁশের বন––বিব)। {স. যবস>?}

**জাওয়ানো, জাওয়ান** [জাওয়ানো] ক্রি ১ বাঁচানো; প্রাণ দেওয়া। ২ মাছ জিইয়ে রাখা; জিয়নো। ৩ ভবিষ্যতের জন্য সঞ্চয় করে রাখা। {স. √জীব্‌>}

**জাওলা** [জাওলা] বি যে সকল মাছ ঘরে পানিপূর্ণ পাত্রে জিইয়ে রাখা যায়; কই মাগুর শোল ইত্যাদি মাছ। {আঞ্চ. তুল. জিয়ল; স. জীব্‌+ওয়ালা>জীউ+ওলা>}

**জাং, জাঙ, জাঙ্গ** [জাঙ্‌, –, জাঙ্‌গ্‌] বি ১ জঙ্ঘা। ২ হাঁটু থেকে পায়ের গোড়ালি অবধি দেহাংশ । {স. জঙ্ঘা>}

**জাংড়া, জাঙ্গড়া** [জাঙ্‌ড়া, –ঙ্‌গ্‌–] বি অশ্বারোহী সওয়ার (যতেক জাঙ্গড়া জড়াইয়া ঘোড়া, ঘোড়া সনে ভূমে লোটে––ঘচ)। {অমূ.}

**জাংলা** [জাঙ্‌লা] বি কঞ্চির তৈরি লতামঞ্চবিশেষ; মাচা (জাঙলা ভরিয়া সীমলতা আর ছিরিচন্দলতা––জউ)। {জঙ্গল>}

**জাঁক** [জাঁক্‌] বি ১ অহঙ্কার; গর্ব; বড়াই; দেমাক; ডম্‌ফাই (এ জাঁক করবার মত দুঃসাহ আমাদের নেই––প্রচৌ)। ২ আড়ম্বর; ঘটা; বিশেষ সমারোহ (বড় জাঁকের একটা শ্রাদ্ধ হয়েছিল––ঈবি)। ~জমক বি ১ আড়ম্বর; ঘটা; বিশেষ সমারোহ । ২ ঐশ্বর্য প্রচার বা প্রদর্শন । {স. চমৎকার>চমক>জমক>জাঁক}

**জাঁকড়** [জাঁকোড়্‌] বি পছন্দ না হলে জিনিস ফেরত দিয়ে মূল্য ফেরত দেওয়া হবে এই শর্তে ক্রয় । জাঁকড়ি বিণ ~–খাতা, ~–বই বি ১ পছন্দ না হলে জিনিস ফেরত দেওয়া হবে এইরূপ ক্রয়ের হিসাব যে খাতায় রাখা হয়। ২ হিসাবের পাকা খাতা। জাঁকড়ে নেওয়া, জাঁকড়ে কেনা ক্রি অপছন্দ হলে জিনিস ফেরত দেওয়া হবে এই শর্তে কেনা। {হি. জাকড়}

**জাঁকা** [জাঁকা] ক্রি ১ জাঁকজমকপূর্ণ হওয়া; জমকালো হওয়া । ২ এঁটে ধরা । ৩ চেপে বা জেঁকে বসা। ❑ বি উক্ত সকল অর্থে। জাঁকানো ক্রি ১ জাঁকজমক করা বা আড়ম্বরপূর্ণ করা বা হওয়া । ২ শোভিত করা; গুলজার করা। ❑ বি জমকালো বা গুলজার অবস্থা। {জাঁক+আ}

**জাঁকালো, জাঁকাল** [জাঁকালো] বিণ ১ জাঁকজমকপূর্ণ; জমকালো; আড়ম্বরপূর্ণ (জাঁকাল ভাবনা দরিলে বেগমত্ব বজায় থাকে না––মীম)। ২ গুরুগম্ভীর । {স. জাঁক+আল, আলো}

**জাঁত** [জাঁত্‌] বি ১ চাপ। ২ ঠাসাঠাসি; চাপাচাপি বা গাদাগাদি । জাঁতে পাকা বিণ ঠাসাঠাসি করে রাখার দরুন গরমে পাকা (কতকগুলি জাঁতে পাকা । সেগুলি কুটিয়া নুন মাখিয়া আমসী করাই ভাল––বচ)। {স. যন্ত্র>প্রা. জাত>}

**জাঁতা১, যাতা** [জাঁতা] বি ১ পেষণযন্ত্র; গম ডাল প্রভৃতি গুঁড়া করবার জন্ত্র; কামারের হাপরে হাওয়া দেওয়ার যন্ত্র; ভস্ত্রা। ~ ভাঙা, ~ পেষা বিণ জাঁতায় ভাঙা বা পেষা হয়েছে এরূপ (জাঁতা ভাঙা আটা)। {স. যন্ত্র>প্রা. জাত>জাঁত+বা. আ}

**জাঁতা২** [জাঁতা] ক্রি ১ চাপা বা চাপ দেওয়া (গোদা ভোঁদা মোরে জাঁতিয়া ধর––অঠা)। ২ পেষণ করা বা পীড়ন করা (শাশুড়ি ননদি জেঁতে মারে)। ❑ বি টেপা (পা জাঁতা)। ❑ বি, বিণ উক্ত সকল অর্থে। ~ দওয়া, জাঁত দেওয়া ক্রি চেপে ধরা; পিষ্ট করা। জাঁতানো, জাঁতান ক্রি ১ চাপানো। ২ ঠাসন । ৩ প্রচুর পরিমাণে খাওয়া। ❑ বি, বিণ উক্ত সকল অর্থে । ~ পোপা বিণ পিষ্ট (বাঁচবার সাধ আমার ফুরিয়ে গেছে, কিন্তু এমন করে জাঁতা পোপা হয়ে মরবার প্রবৃত্তিও নেই আমার––নই)। {স. যন্ত্র>প্রা. জাত>জাঁত+আ}

**জাঁতি, জাঁতী, যাঁতি** [জাঁতি] বি সুপারি কাটার যন্ত্রবিশেষ; সরতা; জাঁতা কল । ~কল বি জাঁতি আকৃতির ইঁদুর মারার কল (জাঁতিকলের ইঁদুরের মত আটকা পড়িয়া রহিল––রঠা)। {স. যন্ত্রী>}

**জাঁদরেল** [জাঁদরেল্‌] বি ‌১ জেনারেল; সেনাপতি; বীর। ❑ বিণ ১ জবরদস্ত । ২ নামডাকওয়ালা; মস্ত বড় (জাঁদরেল উকিল)। ৩ জমকালো। ৪ প্রকাণ্ড । জাঁদরেলি বিণ বরাট; বড়সড় (খুব একটা জাঁদরেলী গোছের দাপাদাপি––নই)। {ই. general}

**জাঁদার** [জাঁদার্‌] বি জাঁদরেল (বেগম সাহেব আজকাল ভারী জাঁদার––মীম)। {ফা. জহাঁদার ............. }

**জাঁহাপনা, জাহাঁপনা, জাঁহান–পানা** [জাঁহাপোনা, –, –ন্‌পা–] বি ১ পৃথিবীর আশ্রয়স্থল; প্রভু; lord । ২ মহারাজ; রাজাধিরাজ; সম্রাট; মুসলমান সম্রাটের প্রতি সম্বোধনবিশেষ (কহে জাঁহাপনা সেলামত––ভারা)। {ফা. জহান পনাহ্‌ ................. }

**জাকাত, জকাত, যকাত** [জাকাত্‌, জ–, –] বি ইসলাম ধর্মমতে সঞ্চিত সম্পদের মোট মূল্যের শতকরা আড়াই ভাগ দুঃস্থদের দান করার প্রথাবিশেষ (মালের জাকাত দিতে না হইঅ বিমন––সৈসু; হজে যেতে জাকাত দিতে যিনি বাধা দেননি, তাঁর বিরুদ্ধে বিদ্রোহ করা মহাপাপ––সৈমু)। {আ. জ়াকাত্‌ ...............}

**জাগ** [জাগ্‌] বি ১ কাঁচা ফলকে পাকানোর জন্য পাতা খড় প্রভৃতির চাপ দিয়ে কৃত্রিম তাপ উৎপাদন। ২ পাট ইত্যাদি পচানোর জন্য পানিতে ডুবিয়ে রাখা। ~ দেওয়া ক্রি ১ অকালে পাকাবার জন্য কৃত্রিম চাপ বা আবরণের সাহায্যে তাপ সৃষ্টির ব্যবস্থা করা। ২ পচাবার জন্য পানিতে ভিজানো (পাট জাগ দেওয়া) । জাগে পাকা ক্রি ১ পাতা খড় প্রভৃতি চাপ দিয়ে গরমে পাকানো। ২ কৃত্রিম উপায়ে তাড়াতাড়ি কাজের উপযোগী করতে চেষ্টা করা (আমাদের শিক্ষানীতির উদ্দেশ্য হচ্ছে জাগ দিয়ে পাকানো––প্রচৌ)। ❑ বিণ উক্ত সকল অর্থে । {স. √জাগ্‌>প্রা. জগ্‌গ>জাগ}

**জাগ–গান** [জগ্‌গান্‌] বি পল্লী অঞ্চলের রাখালদের পৌষমাসে রাত জেগে গাওয়ার গান ও উৎসব। (জাগার গান জেগে থাকার ও জাগিয়ে রাখার উদ্দেশ্যে গীত গান)। {স. জাগ+গান}

**জাগন্ত** [জাগোন্‌তো] বিণ জেগে আছে বা ঘুমায়নি এমন; জাগ্রত; সজাগ (কল্পান্তের জাগন্ত প্রহরী––শাহো)। {স. জাগ্রৎ>প্রা. জগ্‌গংত>}

**জাগর** [জাগোর্‌] বিণ ১ জাগরূক; জাগ্রত অবস্থা; জাগরণ; নিদ্রাভঙ্গ (রজনী জাগর ক্লান্ত––রঠা)। ২ ঘুমভাঙানি; জাগরণী (ভোল রে এ পথ ভোল, শান্তিপুরে শুনবে কে তোর জাগরডঙ্কা–বোল !––নই)। ৩ জাগরিত; জাগ্রত; সজাগ । ~স্বপ্ন বি তন্ময়ভাবে কোনো সুখকর বিষয় কল্পনা; day-dream । {স. √জাগৃ+অ (অচ্‌)}

**জাগরণ** [জাগোরোন্‌] বি ১ নিদ্রাভঙ্গ; ঘুম থেকে ওঠা। ২ জেগে থাক; নিদ্রাহীনতা; জাগ্রত অবস্থা । ৩ অনিদ্রা। ৪ অবসন্ন বা আত্মবিস্মৃত অবস্থা থেকে উত্থান (জাতির জাগরণ)। ৫ সাবধানতা । জাগরণী বি ১ জাগরণ সঙ্গীত; জাগাবার গান। ২ জাগরণ বা নিদ্রাভঙ্গ পর্ব। ❑ বিণ জাগরণ সম্পর্কীয় । জাগরিত বিণ ১ ঘুম ভেঙেছে এমন । ২ নিন্দ্রিত নয় এমন; জাগ্রত; বিনিদ্র । ৩ চেতনাপ্রাপ্ত । {স. √জাগৃ+অন (অনট্‌)}

**জাগরী** [জাগোরি] বিণ ১ নিদ্রাদূরকারী; জাগরণকারী । ২ জাগরিত; নিদ্রাশূন্য; নিদ্রাহীন; অতন্দ্র। {স. √জাদৃ+অ(অচ্‌)=জগর+ইন্‌}

**জাগরূক** [জগোরুক্‌] বিণ ১ জাগ্রত; জাগরণশীল ; সজাগ। ২ সাবধান; সতর্ক; হুঁশিয়ার । ৩ অবিস্মৃত বা জাজ্বল্যমান বা স্পষ্টরূপে অঙ্কিত (তোমার স্মৃতি আমার হৃদয়ে জাগরূক আছে)। {স. √জাগৃ+উক (উকঞ্‌)}

**জাগা** [জাগা] ক্রি ১ নিদ্রাভঙ্গ হওয়া; জাগ্রত হওয়া । ২ বিনিদ্র থাকা; না ঘুমানো; জাগ্রত অবস্থায় থাকা। ৩ সজ্ঞান বা সচেতন হয়ে ওঠা; প্রবুদ্ধ হওয়া। ৪ সতর্ক হওয়া বা অবহিত থাকা। ৫ বিরাজ করা; জাগরূক হওয়া; স্মরণ হওয়া; মনে পড়া (মনে জাগা)। ৬ পানি বা ভূপৃষ্ঠ ভেদ করে উঁচু হয়ে থাকা বা ওঠা (ধান গাছের মাথা জেগে আছে) ৭ সঞ্চার হওয়া; উদ্রেক হওয়া (সাধ জাগা)। ❑ বি, বিণ উক্ত সকল অর্থে। জাগানো, জাগান ক্রি ১ ঘুম ভাঙানো; নিদ্রা থেকে উঠানো; জাগরিত করা । ২ সচেতন করা । ৩ সতর্ক করা । ৪ স্মরণ করানো । ❑ বি, বিণ উক্ত সকল অর্থে। ~নিয়া বিণ জাগায় বা উদ্রিক্ত করে এমন (ওগো দুঃখ জাগানিয়া––রঠা)। {স. √জাগৃ>}

**জাগ্রত, জাগ্রৎ** [জাগ্‌গ্রোতো, –ত্‌] বিণ ১ সজাগ; জেগে আছে এমন; অতন্দ্র (জাগ্রত চিত্ত)। ২ সচেতন; সতর্ক (আপনারে রাখেন উদ্যত–রঠা)। ৩ অলৌকিক ক্ষমতাসম্পন্ন । {স. √জাগৃ+অৎ(শতৃ)=জাগ্রৎ}

**জাঙ্গল, জাঙ্গল** [জাঙ্‌গোল্‌] বিণ ১ জঙ্গল সম্পর্কিত; জঙ্গলস্থিত। ২ বনচর; বনবাসী । ৩ বনবাসীর যোগ্য; অসভ্য; বুনো। ৪ আরণ্য; বনজাত । ৫ জঙ্গলপূর্ণ। জঙ্গল বি। {স. √গল্‌+যঙ্‌+অ(অচ্‌)=জঙ্গল+অ(অণ্‌)}

**জাঙ্গাল, জাংগাল** [জাঙ্‌গাল্‌] বি ১ বাঁধ; dam (জাঙ্গাল ভাঙা স্রোত)। ২ সেতু (বীরবলে এ জাঙাগাল ভাঙি দূর কর অপবাদ––মদ) । ৩ আলি বা আইল; উচ্চ চওড়া পথ (দীঘি জাঙ্গাল, দেউল দালান গড়লে দ্বীপের রক্ষী গো––সদ)। ৪ পথ; রাস্তা (যমের জাঙাল গড়িতে গড়িতে রেখে দিলে কেন মুলতবি––সদ; মছজেদ পূষ্কর্ণী দেয় কতেক জাঙ্গাল––সৈআ)। ৫ পতিত জমি। {স. জঙ্গাল; ফা. জঙ্গল ............ }

**জাঙ্গিয়া, জাঙিয়া** [জাঙ্‌গিয়া, –ঙি–] বি ১ উরুর উপরিভাগ পর্যন্ত ঢাকা পড়ে এরূপ খাটো পায়জামাবিশেষ (আমির আলি হাঁটুর উপর জাঙ্গিয়া পরিয়া ঘানি ঠেলিতেছে––আমআ)। ২ ছোট ছেলেমেয়েদের খাটো পায়জামাবিশেষ। {স. জঙ্ঘা>জাঙ্গ+বা. ইয়া>}

**জাঙ্গি, জঙ্গি** [জাংগি, জোঙ্‌গি] বি কালো রঙের হরীতকীবিশেষ; চেতকী। {অমূ.}

**জাঙ্গুল, জাংগুল** [জাঙ্‌গুল্‌] বি জাঙ্গুলী, জাংগলী বি ১ বিষের দেবতা । ২ বিষ–বিষয়ক বিদ্যা; বিষহরী; সর্পদেবী মনসা। জাঙ্গুলিক, জাংগুলিক বি ১ বিষবৈদ্য। ২ সাপুড়ে । {স. জাঙ্গুল+অ}

**জাজা, জাযা [**জাজা] বি পুরস্কার; বদলা; শোধ; প্রতিশোধ । ~কাল্লাহ––তোমার কাজের জন্য আল্লাহ তোমাকে পুরস্কৃত করুন; ধন্যবাদ । {আ. জাজ়া .......... }

**জাজিম** [জাজিম্‌] বি ১ বিছানার নিচে পাতার পুরু গদিবিশেষ; mattress । ২ ফরাস বিছানা গালিচা ইত্যাদির উপর বিছানোর চাদর বা আস্তরণ (জাজিম ভিজিয়া গেছে––রঠা)। {ফা. ................... }

**জাজ্বল্যমান, জাজ্বল্য** [জাজ্‌জোল্‌লোমান্‌, জাজ্‌জোল্‌লো] বিণ ১ অত্যন্ত উজ্জ্বল; অত্যন্ত ভাস্বর; দেদীপ্যমান (অন্তরে জাজ্বল্য থাকে উজ্জ্বল রতন––রঠা)। {স. √জ্বাল্‌+য (যঙ্‌)+মান (শানচ্‌)}

**জাট১, জাঠ১** [জাট্‌, –ঠ্‌] বি পাঞ্জাব ও রাজপুতনার হিন্দু গোত্রবিশেষ (এক হয়ে যায় মান অপমান ব্রাহ্মণ আর জাঠ––রঠা)। {স. জর্তিক>হি. জাট}

**জাট২, জাঠ২** [জাট্‌, –ঠ্‌] বি ১ কাষ্ঠখণ্ড বা যষ্টি । ২ ঘানিগাছের স্থূল অনতিদীর্ঘ কাষ্ঠদণ্ড। {স. যষ্ঠি>}

**জাট৩, জাটতুত**, জাটতুতো ⇒ জেঠ

**জাটি** [জাটি] বি লৌহযষ্টি; অস্ত্রবিশেষ (শেল, শক্তি, জাটি, তোমর, ভোমর––মদ)। {স. যষ্টি>}

**জাঠ১, জাঠ২** ⇒ জাট১, জাট২

**জাঠতুত, জাঠতুতো** ⇒ জেঠ

**জাঠর** [জাঠোর্] বিণ ১ উদরসম্পর্কিত । ২ জঠরস্থিত। ৩ জঠরাগ্নি । {স. জঠর+অ(অণ্‌)}

**জাঠা, যাঠা, জাঠি, জাঠী** [জাঠা, –, –ঠি, –] বি লোহার ডাণ্ডা; গদা; লৌহযষ্টি (শেল জাঠা হাতে নিয়ে পাড়া–পড়শীর দুয়ারে গিয়া কোটাল হাঁক ছাড়ে––দমি; সোদর বচন বুকে বাজে যেন যাঠা––ঘচ)। {স. যষ্টি>}

**জাড্য** [জাড্‌ডো] বি ১ জড়তা; নির্জীব ভাব; অলসতা (আমাদের মজ্জাগত জাড্য সাহিত্যেও পূর্ণ মাত্রায় বিদ্যমান––সুদ)। ২ মূর্খতা; বুদ্ধির জড়তা। ৩ শৈত্য। ৪ জড়পদার্থের ধর্মবিশেষ । {স. জড়+য(ষ্যঞ্‌)}

**জাড়** [জাড়্‌] বি ১ শীত; হিম; ঠাণ্ডা (দারুণ দুর্জ্জয় জাড় নাহি রাখে কিছু সাড়––ঈগু)। ২ শীতজনিত জড়তা (বুড়াদের ভাঙে নাক জাড়––সদ)। ~কাটা, জারকাটা বি শীতের কারণে লোমকূপের স্ফীতি। {স. জাড্য>}

**জাড়ি** [জাড়ি] বি নানা গাছগাছড়ায় প্রস্তুত পাঁচন। {স. জড়>}

**জাত১** [জাত্‌] বিণ ১ জন্মেছে এরূপ (নবজাত) । ২ উৎপন্ন; সঞ্জাত; উদ্ভূত। ❑ বি জন্ম (জাতকৃত্য)। ~কর্ম, ~কৃত্য, ~ক্রিয়া বি নবজাত হিন্দু শিশুর জন্ম উপলক্ষে অনুষ্ঠেয় সংস্কারবিশেষ। ~কোপ, ~ক্রোধ বিণ ১ ক্রুদ্ধ; ক্রোধ জন্মেছে এমন । ২ জন্মাবধি বিদ্বেষ; আজন্ম ক্রোধ । ~ক্লম বিণ ক্লান্ত এমন; পরিশ্রান্ত । গতক্লম বিপ.। ~চক্ষু, ~নেত্র বিণ চোখ ফুটেছে এমন । ~পক্ষ বিণ পাখা উঠেছে এমন । ~পত্র বি জন্মপত্রিকা; কোষ্ঠী (জাতপত্র অঙ্গুরী দিলেন নিদর্শন––কমু)। ~পুত্র বিণ পুত্র জন্মেছে এমন । ~পুত্রা স্ত্রী.। ~প্রত্যয় বিণ বিশ্বাস জন্মেছে এমন; বিশ্বাসবান। ~প্রত্যয়া স্ত্রী.। ~প্রত্যয় বিণ বিশ্বাস জন্মেছে এমন; বিশ্বাসবান। ~প্রত্যয়া স্ত্রী.। ~ব্যবহার বিণ ১ বয়ঃপ্রাপ্ত হয়েছে এমন । ❑ বি সাবালক। ~মাত্র ক্রিবিণ জন্ম হওয়ার সঙ্গে সঙ্গেই; জন্মিলেই । ❑ বিণ এইমাত্র জন্মেছে এমন; সদ্যোজাত। ~শত্রু বি, বিণ যার অনেক শত্রু জন্মেছে । ২ জন্ম থেকে শত্রু; আজন্ম শত্রু। ~শ্মশ্রু বি শ্মশ্রু অর্থাৎ দাড়ি গজিয়েছে এমন। ~শ্রম বিণ পরিশ্রান্ত; অত্যন্ত ক্লান্ত; জাতক্লম। ~শ্রমা স্ত্রী.। ~স্পৃহ বিণ স্পৃহা জন্মেছে এমন; প্রলুব্ধ । ~হারিণী বি ১ রাক্ষসীবিশেষ । ২ সদ্যোজাত শিশুর প্রাণহারিণ; ডাইনি (এই জাতহারিণী পলায় সভে বলে––বৃদা)। {স. √জন্‌+ত(ক্ত)}

**জাত২** [জাত্‌] বি ১ বর্ণ; বংশগত বা জন্মগত সামাজিক অধিকার (ছোট জাতের মেয়ে)। ২ ধর্মগত শ্রেণিবিভাগ (খ্রিস্টান জাত)। ৩ শ্রেণি বা প্রকার (দেশি বিলাতি নানা চাতের চারা)। ❑ বিণ শ্রেণিভুক্ত; গোষ্ঠীভুক্ত বা সগোত্র (ওরা হচ্ছে শয়তানের জাত)। ~ খাওয়া, ~মারা ক্রি ১ স্বজাতির নিকট হেয় করা । ২ জাতিচ্যুত করা। ~ খোয়ানো, ~হারানো ক্রি জাতিচ্যুত হওয়া। ~জন্ম, ~জম্ম বি ১ জাতি; কুল। ২ বংশ মর্যাদা; কৌলীন্য । ~ দেওয়া ক্রি অন্য জাতির বা ধর্মেরকন্যা বা পাত্র বিবাহ করা এবং তজ্জন্য আপন জাতি ত্যাগ করা বা জাতিভ্রষ্ট হওয়া । ~ব্যবসা বি জাতিগত বৃত্তি; বংশগত পেশা। ~ভাই, জাতিভাই বি ১ এক জাতীয় লোক; স্বজাতি। ❑ বিণ সমগোত্রীয়; এক প্রকৃতির অন্তর্ভুক্ত। জাতে ওঠা বিণ ১ হিন্দু সমাজে আচরণীয় বলে গণ্য হওয়া; হিন্দু সমাজে পাঙ্‌ক্তেয় বলে বিবেচিত হওয়া। ২ (আল.) ভদ্র বা অভিজাত সমাজের একজন হয়ে ওঠা; উচ্চ শ্রেণিতে পদোন্নতি । জাতে তোলা ক্রি ১ হিন্দুমত সমাজে গ্রহণ করা । ২ মান উন্নত করা । {স. জাতি>}

**জাত৩** [জাত্‌] বিণ প্রকৃত; আসল; খাঁটি বা শ্রেষ্ঠ (বয়স বেশী নয় জাতলেখক––মব; জাত–বোষ্টম)। ~সাপ বি বিষধর সাপ; গোখরো বা কেউটে সাপ। {স. জাতি}

**জাত৪** [জাত্‌] বিণ সঞ্চয় করা বা জমা রাখা হয়েছে এমন; সঞ্চিত; রক্ষিত (গোলাজাত, গুদামজাত)। {সঞ্চিত অর্থে তদ্ধিত প্রত্যয়; আ. জাদ্‌ .............. }

**জাতক** [জাতোক্‌] বিণ জন্মগ্রহণকারী । ❑ বি ১ সদ্যোজাত শিশু (নপুংসক বিকৃত –জাতক––বুব) । ২ জন্মকোষ্ঠী । ৩ জাতকর্ম। ৪ বুদ্ধদেবের পূর্বজন্মের বিবরণসম্বলিত পালি ভাষার গ্রন্থবিশেষ। ৫ ভিক্ষু । {স. জাত+ক (কন্‌)}

**জাতাপত্যা** [জাতাপত্‌তা] বিণ সন্তানবতী; সন্তান লাভ করেছে এমন নারী । {স. জাত+অপত্য+আ(টাপ্‌); বহু.}

**জাতাশৌচ** [জাতাশোউচো] বি হিন্দুমতে সন্তান জন্মের ফলে যে অশৌচ হয় তা। {স. জাত+অশৌচ; কর্মধা.}

**জাতি১** [জাতি] বি ১ জন্ম ও উৎপত্তি হিসেবে সমলক্ষণ বিচারে শ্রেণিবিভাগ (মানব জাতি, পশু জাতি)। ২ ধর্ম অনুযায়ী শ্রেণিবিভাগ (ফরাসি জাতি, জার্মান জাতি, বাঙালি জাতি)। ৪ ব্যবসায় ও আচারগত শ্রেণিবিভাগ (জাতিতে মুচি বা গোয়ালা)। ৫ race বা মানব জাতির বিভিন্ন শাখাগত বিভাগ (আর্য জাতি; মঙ্গোলীয় জাতি)। ৬ গোত্র বা কুলগত বর্ণভেদমূলক সামাজিক উপবিভাগ (কায়স্থ জাতি, বৈদ্য জাতি)। ৭ শ্রেণি বা প্রকার (সাহিত্যের নানা জাতি)। ৮ জন্ম; উৎপত্তি। ~কুল বি ১ বর্ণ ও বংশ । ২ জাতজন্ম। ~ খাওঙা, ~ লওয়া ক্রি ১ জাতি নাম করা; জাতিভ্রষ্ট করা। ২ সতীত্ব নষ্ট করা (শিয়রে কলিঙ্গ রাজা বড়দুরাচার, তোমারে বধিয়া জাতি লইবে আমার––কমু) । ~ খোয়ানো ক্রি জাতিভ্রষ্ট; কোনো অশাস্ত্রীয় বা অসামাজিক কাজের জন্য জাতি নষ্ট হয়েছে এমন । ২ অধর্মীয় কাজের জন্য নিজের সমাজ বা জাতি থেকে বহিষ্কৃত । ~চ্যুতা স্ত্রী.। ~চ্যুতি বি। ~ তত্ত্ব বি মানব জাতির মূল বিভাগ ও পরস্পর সম্বন্ধ বষয়ের অনুসন্ধানবিদ্যা । জাতিত্ব বি জাতির অস্থিত্ব। ~ধর্ম বি ১ জাতির বিশেষ ধর্ম বা স্বভাব । ২ জাতির করণীয় ধর্ম আচার প্রভৃতি । ~নাশ, ~পাত বি জাতিচ্যুতি; জাতি নষ্ট হওয়া (এদেশে কোন কর্ম্ম করিলে পাপস্পর্শ বা জাতিপাত ঘটিয়া থাকে––ঈবি)। ~বর্ণনির্বিশেষে, ~ধর্মনির্বিশেষ ক্রিবিণ বিভিন্ন জাতি তাদের ধর্ম বা বর্ণের মধ্যে ভেদজ্ঞান না করে সাধারণভাবে সব শ্রেণির লোকের প্রতি সমান ভাব দেখানো। ~বাচক বিণ ১ জাতি বোঝা যায় এমন; জাতিবোধক; জাতি নির্দেশক (জাতিবাচক উপাধি) । ২ শ্রেণি বা বর্ণসূচক। ~বাচিকা স্ত্রী.। ~বিদ্বেষ বি কোনো জাতির প্রতি হিংসা বা ঘৃণা। ~বৈর বি জাতিতে জাতিতে শত্রুতার ভাব। ~ব্যবসায় বি জাতিগত বা বংশগত পেশা । ~ভেদ বি ১ ভিন্ন ভিন্ন জাতির পরস্পরের মধ্যে পার্থক্য। ২ হিন্দুদের চার বর্ণ ও উপবিভাগের মধ্যে প্রভেদ। ~ভ্রংশ বি জাতি নাশ । ~ভ্রষ্টা স্ত্রী.। ~ মারা বি ১ জাতি নষ্ট করা। ❑ ক্রি জাতিচ্যুত করা। জাতির জনক/পিতা বি জোনো জাতি বা রাষ্ট্রের প্রতিষ্ঠাতা–পুরুষ। ~সংকর, ~সঙ্কর বি বিভিন্ন জাতির মিলনে জাত; বর্ণসংস্কার। ~সঙ্ঘ, ~সংঘ বি বিভিন্ন জাতির প্রতিনিধিবর্গের একত্র মিলন ; বহু জাতির সম্মেলন; United Nations Organisation সংক্ষেপে UNO ~স্মর বিণ পূর্বে জন্মেছিলেন এবং সেই জন্মের ঘটনাসমূহ স্মরণ আছে এমন। {স. √জন্‌+তি (ক্তিন্‌)}

**জাতি২, জাতী** [জাতি] বি ১ চামেলি ফুল বা মালতী । ২ মালতী ফুল ও গাছ; Jasminum grandiflorum। ৩ জায়ফল ও তার গাছ । ~কোষ বি জায়ফল । ~পত্র, ~পত্রী, ~ফল বি জায়ফল,; nutmeg । {স. জাতি+ঈ(ঙীপ্‌)}

**জাতীয়** [জাতিয়ো] বিণ ১ জাতি সম্পর্কিত; racial; national । ২ জাতিগত (জাতীয় বৈশিষ্ট্য)। ৩ প্রকার বা শ্রেণিভুক্ত (নানাজাতীয় ফল)। ৪ বর্ণ বা গোত্রসম্বন্ধীয়; tribal । ৫ জাতির প্রকৃতিগত (জাতীয় ভাব) । ৬ সমগ্রভাবে জাতির বা জাতির নিজস্ব (জাতীয় মহাসভা)। ৭ তৎপ্রকার; সদৃশ (মাছজাতীয়)। জাতীয়া স্ত্রী.। {স. জাতি+ঈয়(ছ)}

**জাতীয়তা** [জাতিয়োতা] বি ১ স্বজাতিচেতনা; স্বাজাত্যবোধ; স্বজাতিপ্রীতি ; স্বজাতি বা স্বদেশবাসীর হিতৈষণা; স্বাজাত্য। ২ জাতির বৈশিষ্ট্য বা অধিকার; nationalism । {স. জাতীয়+তা (তল্‌)}

**জাতেষ্টি** [জাতেশ্‌টি] বি জাতকর্ম; প্রসূত সন্তানের জন্য যে ক্রিয়াকর্ম করতে হয় । {স. জাত+ইষ্টি; ৪তৎ.}

**জাত্য** [জাত্‌তো] বিণ ১ উচ্চবংশীয়; সুজাত; কুলীন; সদ্‌বংশীয় । ২ শ্রেষ্ঠ। ৩ সুন্দর; কান্ত; কমনীয় । {স. জাতি+য (যৎ)}

**জাত্যংশ** [জাত্‌তোঙ্‌শো] বি ১ জাতির অংশ বা সম্বন্ধ । ২ কুল; গোত্র বা বংশ । জাত্যংশে ক্রিবিণ জাতি হিসাবে; জাতিতে। {স. জাতি+অংশ; ৬তৎ.}

**জাত্যন্ধ** [জাত্‌তোন্‌ধো] বিণ জন্মান্ধ; আজন্ম দৃষ্টিশিক্তিহীন। জাত্যন্ধা স্ত্রী.। {স. জাতি+অন্ধ; বহু., সুপ্‌সুপা}

**জাত্যভিমান** [জাত্‌তোভিমান্‌] বি বংশগরিমা; উচ্চ বংশে জন্মের অহংকার; কুলগর্ব । জাত্যভিমানী বিণ । {স. জাতি+অভিমান; মধ্য.}

**জাদ১** [জাদ্‌] বি রেশমি ফিতা বা চুল বাঁধবার দড়ি (সুরঙ্গ পাটের জাদে বিচিত্র কবরী বান্ধে––কমু)। {আ. জাদ্‌ .............}

**–জাদ২, জাদা** [জাদ্‌, –দা] বি ১ (প্রত্যয়রূপে ব্যবহৃত) পুত্র; ছেলে (সেলাম কর বাদশাজাদে––রঠা; নবাবজাদা, বাদশাহজাদা)। ২ জাত; জনিত। –জাদি, –জাদী বি স্ত্রী. কন্যা (নবাবজাদি)। {ফা. জ়াজাদ্‌ ................ }

**জাদু১** [জাদু] বি পুত্র অর্থে আদরের সম্বোধনবিশেষ (জাদু আমার )। ❑ বিণ বিদ্রূপাত্মক সম্বোধন (কি হে জাদু !)। ~মণি বি বাছাধন; স্নেহের ধন। {স. জাত>প্রা. জাদ>}

**জাদু২, যাদু** [জাদু] বি ১ ইন্দ্রজাল; ভেলকি; মায়া; কুহক (কি জাদু বাংলা গানে––অতুসে)। ২ বশীকরণ ইত্যাদি; তুক (জুদু করা, ওরাই তো তোরে যাদু করিয়াছে––জউ)। ~কর, ~গর বি ১ যে যাদু করতে জানে; ইন্দ্রজালিক; মায়াবী; ভেলকিবাজ; magician । ~বিদ্যা বি ১ ভোজবিদ্যা; কুহকবিদ্যা; magic । ২ বশীকরণবিদ্যা । {ফা. জাদু ............ }

**জান১** [জান্‌] বি ১ গণক (কেমন করিয়া বলিব আমি তো আর ‘জান’ নহি––রঠা)। ২ যে জানে; সর্বজ্ঞ (রসজান, সর্বজান) । {স. √জ্ঞা>; জ্ঞান>}

**জান২** [জান্‌] বি ১ জীবন; প্রাণ (আমার জান বাবা আপনার হাতে সঁপে দিয়ে যাননি?––সৈমু)। ২ রাগ–রাগিণীর সর্বপ্রধান সুর। ~ কবুল অব্য প্রাণ দিতেও প্রস্তুত অর্থজ্ঞাপক (সকলেই জান কবুল করে যুদ্ধ করিতে লাগিল––হবা)। ~বাচ্ছা বি স্ত্রীপুত্র সব; আত্মপরিজন–সমেত বা সপরিবার (জান বি প্রান ও সম্মান । ~মাল বি জীবন ও ধনসম্পদ; ধনপ্রাণ। জানি দুশমন বি ১ হত্যা করতে পারে এমন; শত্রু; প্রাণঘাতী শত্রু । ২ ঘোর শত্রু; প্রবলতম শত্রু । জানি দোস্ত বি অন্তরঙ্গ বন্ধু; প্রাণের বন্ধু । {ফা. জান্‌ ............ }

**জান৩** [জান্‌] বি মার্গ বা পথ (মাঠ ঘাট ডিঙিয়ে জান জাঙাল ভেঙে––অচিসে)। {স. যান>}

**জানকী** [জানোকি] বি জনক রাজার কন্যা; সীতা । {স. জনক+অ(অণ্‌)=জনক+ঈ(ঙীপ্‌)}

**জানত** [জানোতো] বিণ ১ পরিচিত; জানাশুনা; পরিজ্ঞাত (আমার জানত একটা বুড়ি––অঠা)। ❑ ক্রিবিণ জ্ঞানত; জ্ঞাতসারে; knowingly । {স. জ্ঞানত>; জ্ঞাত>}

**জানপদ** [জানোপদ্‌] বিণ ১ জনপদসম্পর্কিত। ২ গ্রামাঞ্চল নিবাসী । ৩ জনপদে উৎপন্ন। {স. জনপদ+অ(অণ্‌)}

**জানলা** ⇒ জানালা

**জানসি** (মবা.) [জানোসি] ক্রি ১ জানিস (না জানসি রাধা––বচদা)। ২ জানে (কতজন জানসি নেহ––বিপ)। {স. √জ্ঞা>}

**জানা** [জানা] ক্রি ১ জ্ঞাত থাকা; অবগত হওয়া (আমি তাহার অবস্থা জানি)। ২ টের পাওয়া; সংবাদ পাওয়া (কেউ জানে না) ৩ বোঝা বা অনুমান করা (অবশ্য জানি তোমার হয়তো অসুবিধাই হবে)। ৪ উপলব্ধি করা; অনুভব করা (মরম না জানে ধরম বাখানে––জ্ঞাদা)। ৫ আলাপ–পরিচয় থাকা বা চেনা (তাকে জানি)। ৬ পারা বা করার ক্ষমতা বা শিক্ষা থাকা (কাজ জানা)। ৭ জ্ঞা বা শিক্ষা থাকা (লেখাপড়া জানা) । ❑ বি, বিণ উক্ত সকল অর্থে। ~জানি বি বহুলোকের জান বা অবগতি । ❑ বিণ প্রচার; রাষ্ট্র (কথা জানাজানি হয়েছে)। জানানো ক্রি ১ অবগত করানো; জ্ঞাত করা বা করানো। ২ সংবাদ দেওয়া । ৩ সতর্ক করা; সাবধান করা । ৪ নিবেদন করা (সালাম জানানো)। ❑ বি, বিণ উক্ত সকল অর্থে। জানান দেওয়া ক্রি ১ পূর্ব থেকে জানিয়ে রাখা বা সংবাদ দেওয়া । ২ আভাসে বোঝানো; ইঙ্গিতে জ্ঞাপন । ~শুনা, ~শোনা বিণ পরিচয় জানা আছে এমন; পরিচিত। ❑ বি ১ অভিজ্ঞতা; জ্ঞান । ২ পরিচয়। {স. √জ্ঞা>বা. √জান্‌+আ}

**জানাজা, জনাজা** [জানাজা, জ–] বি ১ মৃত ব্যক্তির সদ্‌গতির জন্য দাফন বা কবরস্থ করার পূর্বে যে প্রার্থনা করা বা নামাজ পড়া হয় (মৃত ব্যক্তির সদ্‌গতি উপাসনা (জানাজা) করাইতে––মীম)। ২ শবাধার; শবসমেত খাট । ৩ শবযাত্রা (কাল হবে বার জানাজা যাহার, সে বুড়োর পরে বৃথা এ রোষ––নই)। {আ. জানাজ়াহ .............. }

**জানানা, জেনানা** [জানানা, জে–] বি ১ স্ত্রীলোক; নারী (তর তুল্য স্বাধীন জেনানা আমি আর একটিও দেখিনি ––প্রচৌ)। ৩ পত্নী। ৩ অন্তঃপুরিকা; অন্তঃপুরবাসিনী (ঘর হৈতে নিকালিতে না পারে জানানা––ভারা)। ৪ অন্তঃপুর; অন্দরমহল। ৫ অবরোধ; পর্দা। ~রীতি বি অবরোধপ্রথা বা পর্দা–প্রথা। {ফা. জ়ানানহ্‌ ............... }

**জা’নামাজ, জা’নমায** [জায়্‌নামাজ্‌, –ন–] ব নামজ পড়ার মাদুর বা কার্পেট (জা’নামাজ বিছিয়ে নামাজ পড়ছে মাগরেবের––শাহো)। {ফা. জায়নামাজ় ............. }

**জানালা, জানেলা, জালনা** [জানালা, জানেলা, জাল্‌না] বি গবাক্ষ; বাতায়ন; খিড়কি (জানেলা যেমত সচরাচর এরূপ গৃহে ক্ষুদ্র হয়, তদ্রূপই ছিল––বচ; তারালোকে খোলা যত জালনা––সদ)। {ফা. ........... }

**জানি দুশমন** ⇒ জান২

**জানু** [জানু] বি হাঁটু; উরুর সন্ধি । ~গতি, ~চঙ্ক্রমণ বি হামাগুড়ি । ~সন্ধি বি হঁটুর জোড়। {স.}

**জানুয়ারি, জানুআরি** [জানুয়ারি] বি ইংরেজি বৎসরের প্রথম মাসের নাম। {ই. January}

**জানোয়ার** [জানোয়ার] বি ১ জীব; প্রাণী (ইনি কিরূপ জানোয়ার আজ একবার দেখিয়া আসি––ঈবি)। পশু; জন্তু (লোকটা জানোয়ারের মতো চলে)। ❑ বিণ কাণ্ডজ্ঞানহীন; মনুষ্যত্বহীন। {ফা. জানৱার .............. }

**জান্তব** [জান্‌তোব্‌] বি ১ জন্তুসুলভ বা জীবধর্মজনিত (জান্তব গরল ঢালে সংসারের অম্লান এ পাত্রে––হাহা)। ❑ বিণ ১ জন্তুসম্পর্কিত । ২ জন্তুজাত । ৩ জন্তুতুল্য । {স.জন্তু+অ(অণ্‌)}

**জান্তা** [জান্‌তা] বিণ জানে এমন; অভিজ্ঞ (সবজান্তা)। {স. জ্ঞাতা>জান্‌–তা}

**জান্নাত, জিন্নাত, জান্নত, জন্নাত** [জান্‌নাত্‌, জি–, জান্‌নাত্‌, জন্‌নাত্‌] বি ১ বেহেশ্‌ত; স্বর্গ; অমর্ত্যলোক (জিন্নাৎ হতে দেখিব মোদের গোরস্থানের পর প্রেমে আনন্দে পূর্ণ সেথায় উঠেছে নূতন ঘর––নই; জান্নাত হতে ফেলে হুরী রাশ রাশ ফুল––নই)। ২ উদ্যান। ৩ স্বর্গোদ্যান । ~বাসী বিণ ১ স্বর্গবাসী। ২ পরলোকগত। ~বাসিনী স্ত্রী.। জান্নতি বিণ স্বর্গীয়; বেহশ্‌তি (আনে জান্নাতী নূর––ফআ)। জান্নাতুল বাকি, জান্নাতুল বাকিয়া (অপ্র.) বি ১ মদিনার পূর্বদিকস্থ গোরস্তানবিশেষ । ২ শ্রেষ্ঠতম স্বর্গ (...এমন একটা সুন্দর স্থান হয়ে দাঁড়াত, যাকে জিন্নাতুল বাকিয়া বললেও লোকে তৃপ্ত হত না ! ––নই)। {আ. জান্নাত ............ }

**জাপ১** [জাপ্‌] বি জপমন্ত্র (জাগিয়া গহন রাতি জঞ্জার ভাবিয়া অতি জপিছে আজি এ এক জাপ––দৌবা)। জাপক বিণ জপ করে এমন; জপকারী। জাপ্য বি জপ করবার মন্ত্র; যা জপ করতে হবে । {স. জপ>}

**জাপ২** [জাপ্‌] বিণ জাপান দেশীয় (জাপ নৌবহর) ।{ই. japanese}

**জাপটানো, ঝাপটানো** [জাপ্‌টানো, ঝা–] ক্রি দুই বাহু দিয়ে জড়িয়ে ধরা (ধরি বাসুকির ফণা জাপটি––নই)। ❑ বি, বিণ উক্ত অর্থে। জাপটাজাপটি বি পরস্পর জাপটানি; জড়াজড়ি। {বা. জাপটা+আনো}

**জাফরান** [জাফরান্‌] বি পুষ্পবিশেষের কেশর; কুঙ্কুম; saffron (সেদিন জাফরানের ফুলে যেন খুন–খুশরোজ––নই)। জাফরানি বিণ পীত; হলু; হলদে (জাফরানী রঙ ওড়না ওড়ায়ে––সৈআ)। {আ. জ়াফরান ............. }

**জাফরি** [জাফ্‌রি] বি বাঁশের বাখারি বা চটা ইত্যাদি দিয়ে বোনা চৌকোনা ছিদ্রযুক্ত বেড়া বা ঝাঁপ (উঠানটা বাঁশের জাফরি দিয়া ঘেরা––বিব)। {আ. জা’ফরী ............ }

**জাব, জাবনা** [জাব্‌, –না] বি কুচানো খড়ের সঙ্গে ভুসি খৈল পানি প্রভৃতি মিশ্রিত গরু–মহিষাদির খাদ্য (দুম্বা ভেড়ার জাবনা–তলায় এসে ঠেকেছে––সৈমু)। ~মাখা ক্রি নানা জিনিস একত্রে মিশ্রিত করা । {স. যবস্‌>জাব}

**জাবড়** ⇒ জাবড়া

**জাবড়া, জাবড়** [জাব্‌ড়া, –বোড়্‌] বিণ ১ জাবের মতো ভেজা; অত্যন্ত সিক্ত (যতেক কাপড় ঘৃত তৈল দিয়া তাহা করিল জাবড়––কৃও)। ২ এলোমেলো; অগোছালো; শ্রীহীন। ৩ জবড়জং; অত্যন্ত স্থূল। জাবড়ানো ক্রি ১ পানিতে ডুবানো; চুবানো (পানিতে শরীর জাবড়ানো)। ২ এলোমেলোভাবে কাজ করা। ৩ থেবড়ানো। ৪ জাপটানো; জড়িয়ে ধরা। ❑ বি, বিণ উক্ত সকল অর্থে। {স. যবস্‌>}

**জাবদা, জাবেদা, জাব্দা, জাবিতা** [জাব্‌দা, –বে–, –ব্‌–, জাবিতা] বিণ আইন; বিধান; law (জাবদা আপীল, জাব্দা জুজুর ভয় কোরো না––সদ)। ❑ বি দৈনিক হিসাবের পাকা খাতা (খেরো মোড়া দড়ি বাঁধা জাব্দা––অঠা)। ~ আবেদন; রীতিমত আপিল। ~খাতা বি যে মোটা খাতায় দৈনিক হিসাব লেখা হয় । ~ নকল বি যথারীতি অর্থাৎ আদালতের স্বাক্ষর বা মোহরযুক্ত নকল; certified copy । {আ. দ়াবিত়াহ ............ }

**জাবনা** ⇒ জাব

**জাবর, জাওর** [জাবোর্‌, –য়ো–] বি গো–মহিষা ছাগাদির গিলিত খাদ্য মুখে এনে পুনরায় চর্বণ ; চর্বিতচর্বণ (চেয়েছি গোলামী, জাবর কেটেছি গোলামখানায় বসি––নই)। ~ কাটা ক্রি ১ রোমন্থন করা; চর্বিতচর্বণ করা (তাঁর ত সভ্য হওয়া নয়, জাবরকাটা––দীমি; এখন ধবলীও যে জাবর কাটছে––জউ)। ২ একই বিষয়ের বা বক্তব্যের পুনঃপুন উত্থাপন বা আলোচনা করা । (স. যবস্‌>জাব>}

**জাবালি** [জাবালি] বি পেয়ালা; পাত্র (রোম–সম্রাট শরাবের জাম হাতে থর থর কাঁপে––নই)। ~বাটি বি কাঁসার তৈরি বড় পেয়ালা বা খোরা (জামবাটি সাইজ অ্যাশট্রে––সৈমু)। {ফা. জাম্‌ ............... }

**জাম২** [জাম্‌] বি ১ ঘোর বেগুনি রঙের ফল; কালোজাম। ২ মিঠাইবিশেষ। {স. জম্বু>}

**জাম৩** [জাম্‌] বি মরিচা; জং (আজ হৃদয়ের জামধরা যত কবাট ভাঙিয়া দাও––নই)। ~ধরা বিণ মরিচা–ধরা; জং–ধরা (নোংরা জামধরা কেরোসিনের টিন––সৈমু)। {ফা. জ়ন্‌গ্‌ ........ }

**জাম৪** [জাম্‌] বিণ ১ চাপবাঁধা; আঁট (জাম হয়ে আছে জানলা শত টানাটানি ঠেলাঠেলিতেও ওঠে না––অচিসে)। ২ গাদাগাদি; ঠাসাঠাসি (সভাগৃহ জাম)। {ই. Jam}

**জামড়া, জামড়ো** [জাম্‌ড়া, –ড়ো] বি ক্রমাগত ঘষার ফলে চামড়ায় কড়া পড়া। ❑ বিণ দরকাঁচা। {আ. জামিদ্‌ .......... }

**জামদগ্নেয়, জামদগ্ন্য** [জামোদগ্‌নেয়ো, –গ্‌নো] বি (হিন্দু পুরাণের) জমদগ্নি মুনির পুত্র পরশুরাম। {স. জমদগ্নি +এয় (ঢক্‌), য (ষ্যঞ্‌)}

**জামদানি, জামদানী** [জাম্‌দানি] বি ১ তাঁতের ফুলতোলা মিহি কাপড়বিশেষ। ২ নকশাতোলা ধাতুপাত্র। ❑ বিণ নকশাতোলা; ফুলকাটা। {আ. জাম্‌দানী ............ }

**জামধর** [জাম্‌ধর্‌] বি সাঁড়াশিজাতীয় প্রাচীন অস্ত্রবিশেষ (সুপারি কাটার জাঁতির মত জামধর মোগল ছবিতে দেখেছিলুম––সৈমু)। {ফা. জাম+দার ............. }

**জামরুদ** [জাম্‌রুদ্‌] বি ১ উজ্জ্বল সবুজ রঙের মূল্যবান পাথরবিশেষ; emerald (আজি আলমাস, গওহর লুটে আনি জামরুদ লাল––ফআ)। ২ খাইবার পাসের নিকটস্থ দুর্গবিশেষ । {আ. জ়মরুদ ............... }

**জামরুল** [জাম্‌রুল্‌] বি এক প্রকার সাদা ছোট ফল ও তার গাছ। {স. জম্বু>}

**জামা** [জামা] বি সেলাইযুক্ত অঙ্গাবরণ বা পরিচ্ছদ; পিরহান; কোট কামিজ ব্লাউজ ইত্যাদি ঊর্ধ্বাঙ্গে পরিধেয় সেলাই করা বস্ত্র । ~জোড়া বি ১ জামা ও তার উপর শালের জোড়া। ২ জাঁকজমকপূর্ণ অথবা কেতাদুরস্ত পোশাক। ৩ একপ্রস্থ পোশাক । {ফা. জামাহ্‌ ................ }

**জামাই** [জামাই] বি কন্যা বা কন্যাস্থানীয়া মেয়ের স্বামী; জামাতা। ~–আদর বি ১ উৎকৃষ্ট ও প্রচুর ভোজ্যাদি দ্বারা সমাদর। ২ জামাইয়ের মতো বিশেষ আদল । ~ বরণ বি বিবাহকালীন আচারবিশেষ। ~ষষ্ঠী বি হিন্দুসমাজে প্রচলিত জ্যৈষ্ঠ মাসের শুক্লা ষষ্ঠীতে জামাইকে নিমন্ত্রণ ও উপঢৌকন প্রদানের অনুষ্ঠান । ঘর~ বি যে জামাই স্থায়ীভাবে শ্বশুর বাড়িতে বসবাস করে। {স. জামাতা>}

**জামাত** ⇒ জামায়েত

**জামাত উলা** [জামাত্‌উলা] বি ১ মাদ্রাসার সর্বোচ্চ শ্রেণি; ঐ পরীক্ষায় উত্তীর্ণ ব্যক্তি । ২ প্রথম শ্রেণি; সর্বোচ্চ শ্রেণি । {আ. জমা’আতে ঊলা ............ }

**জামাতা** [জামাতা] বি ‌১ জামাই; কন্যার স্বামী (নির্চ্চএ তার দুহিতার জামাতা মরএ ––সৈসু)। ২ পতি। জামাতৃগৃহ বি জামাতার আবাস বা ঘর। {স.জায়া+√মা(গ্রহণ করা অর্থে) +তৃ (তৃচ্‌)=কন্যার পাণি গ্রহণকারী}

**জামানত, জমানত** [জামানত্‌, জমা–] বি ১ জামিনস্বরূপ গচ্ছিত অর্থাদি। ২ জামিন; প্রতিভূ; bail । ~নামা বি যে পত্রে জামানতের শর্তাদি লেখা থাকে । {আ. দ়মানত ..............}

**জামানা** [জামানা] বি সময়: কাল; যুগ (তার জামানায় আমি খেতে পাই না––হবা)। {আ. জ়মানাহ ...............}

**জামানি** [জামানি] বি জামিন; প্রতিভূ (অরাজক পুরে যাবামাত্র জামানিতে খালাস দিব––মীম)। {আ. দ়ামিন্‌ ..............}

**জামাল** [জামাল্‌] বি রূপ; সৌন্দর্য; সুষমা (তা না হলে কার হবে আর রৌশন এমন জামাল ? ––নই)। {আ. জামাল ..............}

**জামিউল আজহার** [জামিয়ুল্‌ আজ্‌হার্‌] বি কায়রোতে অবস্থিত বিশ্বের প্রাচীনতম বিশ্ববিদ্যালয় (জামিউল আজহারের ছাত্রবৃন্দ––মামু)। {আ. আল্‌জামিউল আজ়হার্‌ ........................ }

**জামিওয়ার** [জামিওয়ার্‌] বি সমস্ত জমিতে ফুল–তোলা দামি কাশ্মীরি শাল বা চাদর। {ফা. জামহ্‌ৱার .............. }

**জামিন, জাবিন** [জামিন্‌, –বি–] বি ১‌ জামানত; প্রতিভূ; অপরের জন্য দায়ী; bail; security (আসামির জামিন নেওয়া যাইতে পারে)। ২ অঙ্গীকার পালন না করলে যে গচ্ছিত টাকা কাটা যায়। জামানি, জামিনী, জাবানি (অদ্র) বি জামানত (তাঁহার পাঁচশত টাকার জামিনী হইয়াছে––মীম)। বি যে অপরের জন্য জামিন হয়; প্রতিভূ । ~দারি বি জামিন দেওয়া; মুচলেকা দেওয়া । ~নামা বি যে পত্রে জামিন নেওয়া বা দেওয়ার শর্তাদি লেখা থাকে; মুচলেকা । {আ. দ়ামিন ................}

**জামিয়ার, জামীয়ার, জামেয়ার** [জামিয়ার্‌, –, –মে–] বি ফুল তোলা অত্যন্ত মূল্যবান কাশ্মীরি শালবিশেষ (একটি দামী পুরান জামিয়ার বাহির করিলেন––রঠা)। {ফা. জামহ্‌ৱার .......... }

**জামে মসজিদ** [জামে মোস্‌জিদ্‌] বি বড় মসজিদ্‌; শক্রবারে বা ঈদে বড় জামাত অনুষ্ঠানের লক্ষ্যে নির্মিত বড় মসজিদ; দিল্লির বিখ্যাত মসজিদ (তিনি জামে মসজিদ ও অন্যান্য মসজিদ নির্মাণ করেন––মুআরা)। {আ. জামে+মসজিদ}

**জাম্বীর** [জাম্‌বির্‌] বি জামির; জম্বীর । ❑ বিণ ‌১ জামিরসম্বন্ধীয় । ২ জামির থেকে উৎপন্ন। {স. জম্বীর+অ (অণ্‌)}

**জাম্বু** (মবা.) [জাম্‌বু] বি জাম (আম্বু, জাম্বু মুকুলিল––বচদা)। {স. জম্বু}

**জাম্বুবান, জাম্ববান** [জাম্‌বুবান্‌, –বো–] বি হিন্দু পুরাণোক্ত ভল্লুকরাজ; বানররাজ সুগ্রীবের মন্ত্রী। জাম্ববতী বি স্ত্রী. জাম্ববানের কন্যা; শ্রীকৃষ্ণের স্ত্রী। {স. জম্বু+অ(অণ্‌)+বৎ (বতুপ্‌)}

**জাযা** ⇒ জাজা

**জায়১** [জায়্‌] বি ১ ফর্দ। ২ হিসাবের লিখিত বিস্তৃত বিবরণ; বিস্তৃত হিসাব। ৩ তফসিল। ৪ বিনিময় (টাকার জায়ে জিনিস দিতে হবে)। ~বাকি, বাকি~ বি যে টাকা পাওয়ার বাকি আছে তার তালিকা। ~সুদি বিণ ঋণের সুদ হিসেবে প্রদত্ত জমির ফসল । {ফা. জায়্‌ ............. }

**জায়গা, জাগা২** [জায়্‌গা, জাগা] বি ১ স্থান (তিল ধারণের জায়গা নেই)। ২ জমি; ভূসম্পত্তি (বহু জায়গার মালিক)। ৩ অবস্থা; সুযোগ; ক্ষেত্র (জায়গা বুঝে কথা বলা উচিত)। ৪ আধার; পাত্র (চিনি রাখার জায়গা দাও)। ৫ বদল; পরিবর্ত (রহিমের জায়গায় করিম) । ৬ আশ্রয় (কোথাও তার জায়গা নেই) ৭ আবাস; বাস (সুন্দরবন বাঘের জায়গা)। ৮ অঞ্চল (গরমের জায়গা)। ~ জমি বি ভূসম্পত্তি। {ফা. জায়্‌গাহ্‌ ............... }

**জায়গির, জায়গীর, জাইগীর, জাগির, জাগীর** [জায্‌গির, –, –ই–, জাগির্‌, –] বি ১ চাকরির বেতন বা মাইনের পরিবর্তে প্রদত্ত ভূসম্পত্তির উপস্বত্ব ভোগের অধিকার। ২ কৃতকর্মের পুরস্কার স্বরূপ বাদশাহ প্রভৃতির নিকট থেকে প্রাপ্ত নিষ্কর ভূসম্পত্তি (সুকর্মের ফলে পেত কত পুরস্কার নিষ্কর জাগির––কায়)। ৩ বিনা খরচে কোনো পরিবারে থাকা–খাওয়ার ব্যবস্থা (সরকার বাড়ীতেও দুইজনের জায়গির আছে––আমআ) । ~দার বি জায়গিরের মালিক; জায়গির ভোগকারী। ❑ বিণ জায়গির দেওয়া হয়েছে এমন; জায়গির পেয়েছে এমন । ~দারি বি জায়গিরের ভোগদখল । {ফা. জাগীর .........}

**জায়াদ** [জায়্‌দাদ্‌] বি ১ জমি প্রভৃতি সম্পত্তি; ভূসম্পত্তি। ২ ভূমিতে দখলি স্বত্ব। {ফা. জায়দাদ্‌ ........... }

**জায়নামাজ** [জায়্‌নামাজ্‌] বি যে আসন পেতে নামাজ পড়া হয় (দরমার জায়নামাজ খানি দাওয়াতেই ছিল––কাআও)। {ফা. জায়্‌নমাজ় ............ }

**জায়ফল** [জায়্‌ফল্‌] বি জাতিফল; এক প্রকার মসলা; এক প্রকার সুগন্ধযুক্ত বীজ (পেয়েছি আমরা কিশতী ভরানো জায়ফল––ফআ)। {স. জাতীফল>}

**জায়বদলি, জায়বদলী** [জায়বোদ্‌লি] বি বদলি; পরিবর্ত (জায়বদলি বা exchange স্বরূপ তাঁ সহোদরার পাণি–পীড়ন করলে––নই)। {ফা. জায় .............. + আ. বদল .............. + বা. ই}

**জায়বেজায়** [জায়্‌বেজায়্‌] বিণ ন্যায়–অন্যায়; ভালো–মন্দ বলা যায় ও বলা যায় না এমন; যা–খুশি–তাই; যাচ্ছে তাই (জায়বেজায় গালি–গালাজ)। {ফা. জাযবেজায় ................... }

**জায়মান** [জায়োমান্‌] বিণ উৎপাদিত হচ্ছে এমন; জন্মাচ্ছে এমন; উৎপদ্যমান । জায়মানা স্ত্রী.। {স. √জন্‌+মান (শানচ্‌)}

**জায়া** [জায়া] বি স্ত্রী. পত্নী; ভার্যা। {স. √জন্‌+য+আ(টাপ্‌)}

**জায়াজীব, জায়াজীবী** [জায়াজিবি] বি ১ পত্নীর অর্থে যে ব্যক্তি জীবিকা নির্বাহ করে। ২ নটীর স্বামী। {স. জায়া+জীব, জীবী}

**জায়াপতি** [জায়াপোতি] বি স্ত্রী ও স্বামী; দম্পত্তি । {স. জায়া+পতি}

**জায়ু** [জায়ু] বি ঔষধ । ~জব্যাধি বি কোনো কোনো ঔষধ একাদিক্রমে সেবনের ফলে যে রোগ জন্মে; drug disease । {স. √জি+উ(উণ্‌)}

**জায়েজ** [জায়েজ্‌] বিণ বৈধ; সিদ্ধ; আইনসম্মত; উপযুক্ত; প্রচলিত। {আ. জাইজ় .............. }

**জার১** [জার্‌] বি উপপতি; গুপ্তপ্রণয়ী। ~জাত বি জারজ (জারজাত সন্তান)। {স. √জৄ+ই(ণিচ্‌)=জারি+অ (অচ্‌)}

**জার, –যার** [জার্‌] প্রাচুর্য নির্দেশক প্রত্যয় । {ফা. গুল্‌জ়ার ............... = ফুলের সমারোহ}

**জারক** [জারোক্‌] বিণ পাচক; পরিপাক করে এমন; জীর্ণকারী; হজমি (জারক নেবু ভাণ্ডারের যথাস্থানে ফিরিয়া গেল––রঠা)। {স. √জারি+অক(ণ্বুল্‌)}

**জারজ** [জারোজ্‌] বি, বিণ উপপতি দ্বারা উৎপন্ন সন্তান; জারজাত; বেজন্মা। জারজা স্ত্রী.। {স. জার+√জন্‌+অ(ড)}

**জারজার** ⇒ জারেজার

**জারণ** [জারোন্‌] বি ১ পরিপাককরণ; reducing metal (লৌহজারণ)। জারণী স্ত্রী.। জারিত বিণ । {স. √জারি+অন(ল্যুট্‌)}

**জারব** (মবা., ব্র.) [জারব] ক্রি জীর্ণ হয় বা হবে; শুষ্ক হয়; শুকায় জারল বিষের বেসাত দিল––জউ)। ২ দগ্ধ । ❑ ক্রি (মবা., ব্র.) দগ্ধ করলো বা জরজর করলো । {স. √জারি>}

**জারা১** ⇒ জেরা৩

**জারা২** [জারা] ক্রি ১ জীর্ণ করা; লৌহাদি ধাতু ভস্ম করা। ২ জারানো । ❑ বি জীর্ণ বা জারিতকরণ; জারিত দ্রব্য (রৌপ্য জারা)। ❑ বিণ জারিত বা শোধিত। জাড়ানো ক্রি ১ জীর্ণ করা; জারিত বা শোধন করানো। ❑ বিণ ১ জারিত (জড়ানো আমের চাকলাগুলি)। ২ শোধিত। ❑ বি জীর্ণ বা শোধিতকরণ । {স. √জৄ>প্রা.√জর্‌+>জার + বা. আ}

**জারি১, জারী১** [জারি] বি ১ প্রচলন; কার্যকর; প্রয়োগ; প্রবর্তন (নতুন আইন জারি)। ২ প্রচার; রাষ্ট্র; জাহির (তিনি যতই জারি করেন, লেখাপড়ায় কিন্তু তত দখল নাই; এক ফরমান জারি করিল––মামু)। ৩ দম্ভ; দর্প; বড়াই (কিসের জারি করিয়া বেড়ায় সে?)। ❑ বিণ প্রবর্তিত; কার্যকর (মনুর শাস্ত্র শুধরে দিয়ে নূতন বিধি করব জারি––রঠা)। {আ. জারী ...........}

**জারি২, জারী২** [জারি] বি ১ দুঃখ, কান্না, শোক ইত্যাদি। ২ কারবালার শোকাবহ ঘটনামূলক গাথা । ৩ শোকগীতি । ~গান বি মুসলমানদের ধর্মীয় কাহিনীনির্ভর গানবিশেষ; শোকগাথামূলক গান। {ফা. জ়ারি ............. , তুল. আহাজারি}

**জারিজুরি, জারিজোরি** [জারিজুরি, –জো–] বি ১ বাহাদুরি; বড়াই; জাঁক (অপুর যত জারিজুরি তাহার মায়ের কাছে––বিব)। ২ কলাকৌশল; ওস্তাদি; কারিগরি (তার সকল প্রকার জারিজুরিই ব্যর্থতায় পরিণত হইবে––মামু)। ৩ প্রতাপ; প্রভাব। {আ. জারি+বা. জোর+ই}

**জারিত** [জারিতো] বিণ ১ জীর্ণ; শোধিত; ভস্মীকৃত (জারিত লোহা)। ২ জারিত হয়েছে এমন দ্রব্য । {স. √জৄ+ণিচ্‌+ত(ক্ত)}

**জারী** ⇒ জারি১

**জারুল, জাড়ুল** [জারুল্‌, –ড়ু–] বি এক প্রকার গাছ ও তার কাঠ । {√জার্‌+উল}

**জারেজার, জারজার** [জারেজার্‌, –র্‌–] ক্রিবিণ দরবিগলিত ধারায়; ঝুরে ঝুরে; একান্ত কাতরে; বিলাপে; খেদে (কান্দে জারজার)। ❑ বিণ জরজর বা জীর্ণ; একান্ত কাতর (কান্তিতে লাগিল দুহে হয়া জারেজার––হেমা)। {ফা. জ়ার জ়ার ......... }

**জার্নাল, জার্ন্যাল** [জার্‌নাল্‌, –ন্যা–] বি ১ দৈনিক পত্রিকা; সাময়িক পত্র । ২ দৈনিক আয়–ব্যয়ের হিসাবের খাতা । ৩ দিনপঞ্জি; দিনের ঘটনাপঞ্জি (জার্নালের পাতায় যেখানে প্রাত্যহিক ঐকতানে লিপিবদ্ধ––সৈশা; জার্ন্যাল কাব্য হয় কি–না কিংবা কাব্য জার্ন্যাল হতে পারে কি–না এ নিয়ে তর্ক চলতে পারে––আশ)। {ই. Journal}

**জার্নি** [জার্‌নি] বি ভ্রমণ (দু’দিন দু’রাতের জার্নি বিশেষ কিছুই না––আআআ)। {ই. Journey}

**জাল১** [জাল্‌] বি ফাঁক ফাঁক করে বোনা সুতা দড়ি বা তারের ফাঁদবিশেষ (জাল ফেলে জেলে––রঠা)। ২ ফাঁদ (জাল বিস্তার)। ৩ ফ্যাসাদ; হাঙ্গামা; ঝঞ্ঝাট; ঝামেলা (জালে জড়ানো)। ৪ সূক্ষ্ম আবরণ (জাল–ঘেরা জানালা)। ৫ সমূহ; রাশি (চিরকুরজাল)। ৬ মন্দশক্তি বা কুলপ্রভাব (কুহকজাল)। ৭ বন্ধ; পাশ (মায়াজাল) । ৮ চুল বাঁধবার উপকরণবিশেষ (খোঁপার জাল)। ~কাঠি, ~গাঁঠি বি জালকে ভারী করার জন্য প্রান্তভাগে যে লোহার বা সিসার সচ্ছিদ্র কাঠি ঝুলানো হয়। ~ গুটানো ক্রি ১ কাজ শেষ করে কর্মক্ষেত্র ত্যাগ করা। ২ জালে যা ধরা পড়েছে সুতা টেনে তা গুটানো ~জীবী বি জেলে; ধীবর। ~ছেড়া, ~ছেঁড়া ক্রিবিণ বিপদ থেকে উদ্ধার পাওয়া। ~পাদ বিণ ১ লিপ্তপাদ; web-footed । হাঁস জাতীয় পাখি অথবা পশু যাদের পায়ের আঙুল পাতলা চামড়া দিয়ে পরস্পরের সঙ্গে যুক্ত। ~বন্ধ বিণ জাল দ্বারা বন্ধ; জালের ন্যায় পাতলা বুনটবিশিষ্ট কাপড় দ্বারা আবৃত (সর্দারজীদের জালবন্ধ দাড়ির হরেক রকম বাহার––সৈমু)। {স. √জল্‌+অ(অচ্‌)}

**জাল২** [জাল্‌] বিণ ১ কৃত্রিম; মেকি; মিথ্যা (জাল টাকা !)। ২ ছদ্মবেশী; কপট; নকল (জাল দরবেশ)। ❑ বি ঠকাবার জন্য অনুকরণ । ~করা ক্রি ১ প্রতারণার জন্য নকল করা (দলিল জাল করা)। ২ কৃত্রিম জিনিস তৈরি করা। ~ বাজ বিণ কপটতায় পটু বা ছলময়; জালিয়াত; জুয়াচোর (সকলেই মিথ্যাবাদী ও জালবাজ––কাসি)। ~সাজ, ~সাজা বি, বিণ জালিয়াত; জালকারক; forger (আপনি আমাদের চোর বলেছেন, জালসাজা বলেছেন––দীমি)। ~সাজি, ~সাজী বি জালিয়াতি, প্রবঞ্চনা; forgery (খুড়ুর জালসাজ ধরিয়া––ঈবি)। {আ. জা’ল ......... }

**জাল৩** ⇒ জা১

**জালক** [জালোক্‌] বি ১ ফুলের কুঁড়ি; কোরক। ২ জালি । ২ পাখির উপদ্রব থেকে ফল তরকারি ইত্যাদি রক্ষা করার জন্য ব্যবহৃত জাল । ৪ ফল পাড়ার জন্য আঁকশির অগ্রভাগে ব্যবহৃত জালবিশেষ। ৫ গবাক্ষ। ৬ মোচা। ৭ কুলায়; নীড়। ৮ দম্ভ । ৯ ভূষণবিশেষ। ১০ ছোট লাউ; জালি লাই। ❑ বিণ জালকারক। {স. জাল+ ক (কন্‌)}

**জালতি** [জাল্‌তি] বি ১ ছোট জাল । ২ ফল পাড়ার জন্য জালযুক্ত আঁকশি। ৩ গরুর মুখের জাল। {স. জাল+বা. তি}

**জালা১** [জালা] বি মাটির তৈরি পেটমোটা বৃহদাকার পাত্র; মটকি (মদের পা এক মদের জালা––মুশ; এক জালা জলের তেষ্টা––কেম)। জালপেট বি জালার ন্যায় বৃহৎ পেট; স্থূল উদর। {আ. যৱরাহ .......... >; তুল. ই. jar}

**জালা২** [জালা] বি অঙ্কুর; ধান প্রভৃতির চারা (ধানের জালা)। জালানো১ ক্রি অঙ্কুরিত হওয়া; গজানো। {স. জ্বালি>প্রা. জাল>}

**জালা৩** [জালা] (মবা.) বি জ্বালা (কুসুমশর জালা––বচদা)। জালানো২ ক্রি ১ দগ্ধ করা; পোড়ানো। ২ দীপ্ত করা বা আলোকিত করা । ২ উত্ত্যক্ত বা অতিষ্ঠ করা । {স. জ্বালি>প্রা. জাল>}

**জালাতন, জ্বালাতন** [জালাতোন্‌] বি উৎপাত; যন্ত্রণা সৃষ্টি; কষ্টদান; বিরক্তিকরণ । ❑ বিণ উত্ত্যক্ত ব্যতিব্যস্ত; উৎপীড়িত (জ্বালাতন করা)। {স. জ্বালি>; তুল. ফা. জালাৱত়ন্‌ ................. }

**জালায়ন** [জালায়োন্‌] বি চিক; বাঁশের শলা দিয়া প্রস্তুত পর্দা বা জালের আবরণ বা জালবেষ্টিত বাতায়ন (রন্ধ্রময় জালায়ন দিয়া ঢালিল কৌমুদীধারা––মোম)। {স. জাল+আয়ন}

**জালি১, জালী** [জালি] বি ছোট জাল। ২ জালের ন্যায় বুনটের বস্তু । ৩ জাফরি। ৪ ঝালরের ন্যায় অলঙ্কারবিশেষ (জয়নাবের ললাটের উপরিস্থিত মালার জালি––মীম)। ❑ বিণ ১ জালের ন্যায় বুনটযুক্ত (জালি গেঞ্জি)। ২ নরম; কচি; অপুষ্ট (ফল)। {স. জাল+বা. ই, ঈ}

**জালি২** [জালি] বিণ ১ কচি (জালি লাউ); সদ্য অঙ্কুরিত (জালি লাউয়ের জগার মত বাহু দুখান সরু––জউ)। ২ ফলের কচি অবস্থা; কচি ফল (কুমড়ার জালি)। {স. জাল+বা. ই ঈ}

**জালিক** [জালিক্‌] বি ১ ব্যাধ । ২ মাকড়সা। ৩ ধীবর; জেলে । ৪ মর্কট। ৫ জালিয়াত; প্রতারক; প্রবঞ্চক। জালিকী বিণ, স্ত্রী. জালকারিণী। {স. জাল+ইক (ঠঞ্‌)}

**জালিবোট** [জালিবোট্‌] বি জাহাজাদির সঙ্গে যে ছোট নৌকা বাঁধা থাকে। {ই. jlooy-boat}

**জামি, যালিম, জালেম** [জালিম্‌, –, –লে–] বিণ জুলুমকারী; অত্যাচারী; উৎপীড়ক (কঙ্কাল বিছায়ে জালিম মাপে মিনারের পথ––ফআ; জালিমে জুলুম কৈলে করিব সবর––সৈআ)। ❑ বি অত্যাচারী ব্যক্তি; জুলুমকারী ব্যক্তি । {আ. জ়ালিম ........... }

**জালিয়া** [জালিয়া] বি ১ জেলে নৌকাবিশেষ (মচুয়া গোরাপ পাঁতি জালিয়া নায়ারি নানা রঙ্গে––সৈআ)। ২ জেলে; ধীবর (জালিয়ার পচা জালে––বচ)। ৩ ব্যাধ। {স. জাল+বা. ইয়া>এ}

**জালিয়াত, জালিয়াৎ** [জালিয়াত্‌] বি, বিণ ১ জালকারক; মেকি দ্রব্য প্রস্তুতকারক বা কৃত্রিম খত বা দলিলাদি রচয়িতা। ২ ধোঁকাবাজ; প্রবঞ্চক; ঠক। জালিয়াতি বি প্রবঞ্চনা; ধোঁকাবাজি; জালকরণ (জালিয়াতির চেষ্টা করে নাই––রঠা)। {আ. জা’লীয়াত .............. }

**জালী** ⇒ জালি১

**জালুয়া** [জালুয়া] বি জেলে; ধীবর (কোন জালুয়ার মাছ সে খেয়েছে––জউ)। {স. জাল+বা. উয়া}

**জালেম** ⇒ জালিম

**জাল্ম** [জাল্‌মো] বিণ ১ ইতর লোক; নীচ বা সাধারণ লোক । ২ মূর্খ । ৩ অবিবেচক; অপরিণামদর্শী। ৪ দুর্বৃত্ত; দুরাত্মা; পামর। ৫ ক্রূর। ৬ নিষ্ঠুর; নির্দয় ।

**জাসু, জাশু, জাসুস** [জাশু, –, –স্‌] বিণ ১ অগ্রগণ্য চাঁই (আপনি কৃপণের জাসু––মব)। ২ ধূর্ত; ধড়িবাজ; চতুর। ৩ ঝানু ; ঘাগি। ❑ বি গোয়েন্দা; গুপ্তচর (জাসুস ভেজিয়া দিল লইতে খবর––সৈহা)। {আ. জুসূস্‌ ................ }

**জাস্তি** [জাস্‌তি] বি ১ আধিক্য; অতিরিক্ত পরিমাণ । ❑ বিণ বেশি; প্রচুর; অধিক। {আ. জ়িয়াদাহ ..........; ফা. জ়িয়াদতী ............}

**জাহাঁপনা** ⇒ জাঁহাপনা

**জাহাঁবাজ** ⇒ জাঁহাবাজ

**জাহাঙ্গীর** [জাহাঙ্‌গির্‌] বি পৃথিবীর অধিপতি। {তুল. আলমগীর, জাঁহাপনা}

**জাহাজ** [জহাজ্‌] বি বৃহৎ জলযান; অর্ণবপোত; স্টিমার। জাহাজি বিণ ১ জাহাজবিষয়ক । ২ জাহাজে আনীত। ৩ জাহাজে আসে এমন (জাহাজি নারকেল)। ৪ জাহাজে কাজ করে এমন; জাহাজের শ্রমিক কর্মচারী প্রভৃতি । জাহাজের কাছে জেলে ডিঙি––বড়র সঙ্গে ছোটর তুলনা। {আ. জাহাজ় ........... }

**জাহান, জহান** [জাহান্‌, জ–] বি দুনিয়া; বিশ্ব; বিশ্বভুবন; সারা পৃথিবী; জগৎ (আজি ইসলামী ডঙ্কা গরজে ভরি জাহান––নই)। {ফা. জাহান ............... }

**জাহানদার, জাহান্দার** [জাহান্‌দার] বি দুনিয়ার মালিক। {ফা. জাহান্‌দার ................ }

**জাহান্নাম, জাহান্নম** [জাহান্‌নাম্‌, –ন্‌নম্‌] বি নরক; দোজখ; পাপীদের জন্য নির্দিষ্ট অত্যন্ত নিকৃষ্ট কষ্টদায়ক স্থান (তাহাকে জাহান্নম নামক একটা অস্থানে যাইতে অনুরোধ করি––রঠা; এবার নিষ্কৃতি না দিলে জাহান্নামেও আমার স্থান হবে না––রখাঁ)। জাহান্নামি, জাহান্নামী বি, বিণ ১ নারকী; দোখখি (তুই ত আজই প্রধান জাহান্নামি হইলি––মীম)। ২ পাপী; অনাচারী। জাহান্নামে দেওয়া ক্রি সর্বনাশ করা; নষ্ট করা। জাহান্নামে যাওয়া ক্রি ১ নরকে যাওয়া। ২ অধঃপাতে যাওয়া; গোল্লায় যাওয়া। ৩ কুপথগামী হওয়া; দুশ্চরিত্র হওয়া। জাহান্নামের পথ বি ১ নরকের বা দোজখের পথ। ২ অধোগতির পথ; ধ্বংসের পথ। {আ. জাহন্নম্‌ ............. }

**জাহিদ, জাহেদ** [জাহিদ, জাহে–] বি সাধু ব্যক্তি; ত্যাগী পুরুষ; ভোগবিলাসহীন অনাড়ম্বর ব্যক্তি (জাহিদের স্বর্গসিদ্ধি––সৈআ)। {আ. জ়াহিদ ............... }

**জাহির, জাহের, জাহেরি** [জাহির্‌, –হে–, –হেরি] বিণ ১ প্রকাশ্য; প্রকাশিত; ব্যক্ত (সহরের উপদ্রব করিল জাহির––ভার; নবীর জাহেরী ছুন্নৎগুলি লইয়া মারামারি––আখাঁ)। ২ ব্যাপ্ত; বিঘোষি (আমার কাগজের নাম দেশবিদেশে জাহের হয়েছে––দীমি)। ❑ বি প্রচার; রাষ্ট্র; প্রকাশ (আমার নাম জাহির হবে––রঠা)। ❑ বি, বিণ প্রদর্শন বা প্রকটন (বিদ্যা জাহির করা)। জাহিরা, জাহেরা বিণ বাইরের; বাহ্যিক (জাহেরা দুনিয়া)। {আ. জ়হির ............... }

**জাহিল, যাহিল, জাহেল** [জাহিল্‌, –, –হে–] বি, বিণ অজ্ঞ; মূর্খ; নির্বোধ । ❑ বি অশিক্ষিত ব্যক্তি (জাহিলের নিকটে না যাওয়া কদাচিত––সৈআ; আজন্ম যাহিল থাকে নরকেতে পড়ে––সৈআ)। {আ. জাহিল .............. }

**জাহিলিয়া**, জাহেলিয়াত [জাহেলিয়া, জাহেলিয়াত্‌] বি অজ্ঞতা বা বর্বরতার যুগ; ইসলাম ধর্ম প্রচারের পূর্বে মোটামুটি একশত বৎর সময়কাল , যখন আরব দেশে রাজনৈতিক, সামাজিত, ও ধর্মীয় অবস্থার চরম অবনতি ঘটেছিলো। জাহিলি বি ১ অজ্ঞ; অসভ্য; বর্বর ব্যক্তি। জাহেলাত, জাহালাত বি অজ্ঞতা; মূর্খতা (জাহালাতের আঁধার মোদের কাটছে নাক আর––গোমো)। {আ. জাহিলীয়াত .................. }

**জাহ্নবী** [জান্‌হোবি] বি ১ গঙ্গা; ভাগীরথী । ২ হিন্দুমতে জহ্নু মুনির কন্যা । ৩ নদী; স্রোতস্বিনী (পাষাণ টুটিয়া গলিয়া পড়িবে অশ্রুর জাহ্নবী––নই)। {স. জহ্নু+অ(অণ্‌)+ঈ(ঙীপ্‌)}

**জি১, জী১** [জি] বি ১ জীব তথা বেঁচে থাকুন অর্থে । ২ হিন্দু সমাজে সম্মানসূচক ও সম্বোধনবাচক শব্দ বা উপাধিবিশেষ (স্বামীজি, নেতাজি)। ৩ প্রাণসদৃশ (বাবাজি––বাবা জীবন)। ৪ মহাশয় (পাঁড়েজি)। {স. জীব>প্রা. জীঅ>জী, জি; স. আর্য (সম্মানিত ব্যক্তি অর্থে)>প্রা. অজ্জ>জি, জী}

**জি২** ⇒ জী২

**জি৩** (মবা.) [জি–]বি জিহ্বা; রসনা (মুখে না নিঃসরে বাণী শুকাইল জি––ঘচ)। {স. জিহ্বা>প্রা. (বর্ণ বিপর্যয়ে) জিব্‌ভা>জিভ, জিব>জি}

**জি৪** (মবা.), **জী২** [জি] বি ১ জীবন; প্রাণ । ২ মন; চিত্ত (জী চায় না)। {স. জীব>প্রা. জিঅ>জি; তুল. হি. জী}

**জিউ, জীউ** (মবা.) [জিউ] বি ১ জীবন; প্রাণ (জীউদান দিয়ে পূজে––ভারা)। ২ চিত্ত; মন (ভয়ে কম্পে মোর জিউ––কাদৌ; সর্বধা জিউ খুসী থাকিবেক––ভব)। ❑ ক্রি জীবিত থাকো; বেঁচে থাকো (সবে কহে জীউ জীউ ––বৃব)। {স. জীব>প্রা. জিঅ>জিউ}

**জিওগ্রাফি, জিওগ্রাফী** [জিয়োগ্রাফি] বি ১ ভূগোল; geography (জিওগ্রাফী জানো ?––বিব)। ২ (আল.) চেহারা; আকৃতি (মুখের জিওগ্রাফি)। {ই. geography}

**জিওল, জিয়ল, জিয়েল** [জিয়োল্‌, –, –য়ে–] বিণ ১ সহজে মনে না এরূপ । ২ বহুদিন বাঁচে ও জিইয়ে রাখা যায় এমন (জিওল মাছ); live fish । ❑ বি ১ আঠার জন্য বিখ্যাত এক প্রকার গাছ ও তার কাঠ (জিয়ল কাঠের খুঁটি রস পেলেই বেঁচে উঠে––রঠা)। ২ মাছবিশেষ; শিঙি––মাগুর জাতীয় জিইয়ে রাখার মতো মাছ । {স. জীব>+ওয়াল>}

**জিংগো, জিঙ্গো** [জিঙ্‌গো] বি উগ্র স্বদেশপ্রেমিক; বিশেষত যুদ্ধপ্রিয় লোক; যুদ্ধবাজ; jingo (লঙ সাহেবের মর্যাদা কি লুটবে জিঙ্গো পাদরী প্রভু?––সদ)। জিংগোপনা, জিঙ্গোপনা বি উগ্র স্বদেশপ্রেমিকতা, jingoism (জিঙ্গোপনার ছাই দিয়ে দে––সদ)। {ই. jingo}

**জিকির, জিকীর, জিগির, জিগীর, জিকের** [জিকির্‌, –, –গি–, –, জিকের্‌] বি ১ আল্লাহর নাম উচ্চারণ বা জপ (গাজী মাদার হাঁকছে জিকীর––জউ)। ২ রব; উচ্চধ্বনি; স্লোগান। ৩ বিশেষ জোর; emphasis । ৪ ধুযা; একই বক্তব্যের পৌনঃপুনিক উচ্চারণ । ৫ প্রচার । ৬ জয়োল্লাস; জয়ধ্বনি । ৭ শোরগোল; হৈ চৈ । ~ তোলা ক্রি ১ কোনো বিষয়ে শোরগোল বা আন্দোলন সৃষ্টি করা । ২ ধুয়া তোলা। ~ দিয়ে বলা বি জোর দিয়ে বলা; বিশেষভাবে বলা; বলিষ্ঠভাবে ঘোষণা করা । {আ. যিকর .............. }

**জিগমিষা** [জিগোমিশা] বি গমনের ইচ্ছা । জিগমিষু বিণ গমনেচ্ছু; গমনোৎসুক। {স. √গম্‌+স(সন্‌)+অ+আ(টাপ্‌)}

**জিগর, যিগর** [জিগর্‌] বি ১ যকৃৎ; কলিজা; হৃৎপিণ্ড; প্রাণ (তৈয়ার হয় হর্দ্দম ভাই ফাড়তে জিগর শত্রুদের––নই)। ২ পারমার্থ গান । ৩ সাহস; বুকের পাটা। ~ খারা বি কলিজাখাদক। ❑ বিণ দুঃখপীড়িত। ~–পস্তানি, ~–পস্তানী বিন কলিজাফাটা; হৃদয়বিদারক (এ কোন জিগর পস্তানী সুর––নই)। ~ফাটা বিণ কলিজা চেরা (জিগরফাটা রক্ত দিয়ে লাল বানাই––আহা)। {ফা. জিগর্‌ ............ }

**জিগা, জিকা** [জিগা, –কা] বি এক জাতীয় গাছ ও তার আঠা; জিওল; জিয়ালা বা জিউনি গাছ; ভাদিগাছ (চট্টগ্রাম)। {জিওল>}

**জিগির, জিগীর** ⇒ জিকির

**জিগীষা** [জিগিশা] বি জয়ের ইচ্ছা; জয় করার ইচ্ছা। জিগীষু বিণ জয়েচ্ছু; জয় করতে ইচ্ছুক; জয়াভিলাষী । {স. √জি+স(সন্‌)+অ+আ(টাপ্‌)>}

**জিঘৎসা** [জিঘোত্‌শা] বি ১ ভোজনেচ্ছা । ২ বুভুক্ষা। জিঘৎসু বিণ ১ ভোজনেচ্ছু। ২ ক্ষুধিত। {স. √অদ্‌+স(সন্‌)+অ+আ(টাপ্‌)}

**জিঘাংসা** [জিঘাঙ্‌শা] বি বিধ করার ইচ্ছা; হননেচ্ছা (তুরস্ক সরকারের এই জিঘাংসা আমীর আলীকে মর্মপীড়া দেয়––সৈমু)। জিঘাংসক বিণ হত্যা করতে ইচ্ছুক; বধেচ্ছু। জিঘাংসাবৃত্তি বি ১ প্রাণনাশের প্রবৃত্তি । ২ জীব হত্যাকার্য । জিঘাংসিত বিণ প্রাণ বধ করা হয়েছে এমন। জিঘাংসু আরব সমাজে তিনি রোগীর সেবা করিতেন––এআ)। {স. √হন্‌+স(সন্‌)+অ+আ(টাপ্‌)}

**জিঘৃক্ষা** [জিগ্‌ঘৃক্‌খা] বি ১ গ্রহণ করার ইচ্ছা; লিপ্সা। ২ বশীর্ভত বা আয়ত্ত করার ইচ্ছা। জিঘৃক্ষু বিণ গ্রহণেচ্ছু; লোভী । {স. √গ্রহ্‌+স(সন্‌)+অ+আ(টাপ্‌)}

**জিজিয়া, যিজ্‌য়া** [জিজিয়া, –জ্‌আ] বি মুসলিম রাষ্ট্রে সামরিক কাজের পরিবর্তে অমুসলমানদের নিকট থেকে গৃহীত এক প্রকার কর (খাইবারের এহুদীদিগকে যিজ্‌য়া কর হইতে অব্যাহতি দিয়াছিলেন––আকআ)। {আ. জিজ়িয়াহ্‌ .......... }

**জিজ্ঞাসা, জিগ্যেস, জিজ্ঞেস** [জিগ্‌গাঁশা, –গেশ্, –] বি ১ জানার ইচ্ছা; কৌতূহল; অনুসন্ধিৎসা। ২ প্রশ্ন; অনুসন্ধেয় বিষয় (উদ্বিগ্ন হয়ে জিগ্যেস করল কি?––সৈসু)। জিজ্ঞাসক বিণ জিজ্ঞাসাকারী, প্রশ্নকারী। জিজ্ঞাসন বি প্রশ্নকরণ। জিজ্ঞাসনীয় বিণ জিজ্ঞাসার যোগ্য বা জিজ্ঞাস্য; অনুসন্ধেয় । ~বাদ বি প্রশ্ন ও আলাপ–আলোচনা। জিজ্ঞাসিত বিণ জিজ্ঞাসা করা হয়েছে এমন; questioned । জিজ্ঞাসু বিণ ১ জানতে ইচ্ছুক; অনুসন্ধিৎসু। ২ মোক্ষাভিলাষী। জিজ্ঞাস্য বিণ জিজ্ঞাসার যোগ্য; জানবার বিষয়; অনুসন্ধেয়। {স. √জ্ঞা+স (সন্‌)+আ(টাপ্‌)=জিজ্ঞাসা}

**জিঞ্জির, জিঞ্জীর, জিজিঁর** [জিন্‌জির্‌, –, জিজিঁর্‌] বি ১ শৃঙ্খল; শিকল (উদ্‌মো ষাঁড়কে জিজিঁর বা দড়াদড়ি দিয়ে বাঁধলে––নই)। ২ গ্রন্থি বা বন্ধন (হৃদয়ের জিঞ্জির দিয়ে ––সৈমু) ৩ কয়েদ; জেল (জিঞ্জির হইতে ফিরিয়া আসিলে––প্যামি)। {ফা. জ়িন্‌জীর্‌ .................. }

**জিৎ** [জিত্‌] বিণ ১ জয় করে এমন; জয়ী; জয়কারী। ২ প্রত্যয় হিসেবে অন্য শব্দের সঙ্গে যুক্ত হয়ে বিশেষ্য গঠন করে, যথা––ইন্দ্রজিৎ, বিশ্বজিৎ , রণজিৎ, শত্রুজিৎ। {স. √জি+ক্বিপ্‌}

**জিত** [জিতো] বিণ ১ জয় করা হয়েছে; এমন; বিজিত । ২ পরাভূত; পর্যুদস্ত (জিত মরণের বুকে গাড়িয়া নিশান––সদ)। ৩ বশীকৃত (জিতেন্দ্রিয়)। ৪ জয় (হারজিত) । {স. √জি+ ত (ক্ত)}

**জিতা, জিতান, জিতানো** ⇒ জেতা২

**জিতেন্দ্রিয়** [জিতেন্‌দ্রিয়ো] বিণ কামাদি রিপু বশীভূত করেছে এমন; ইন্দ্রিয় জয়কারী; ইন্দ্রিয়জয়ী । জিতেন্দ্রিয়তা করেছে এমন; ইন্দ্রিয় জয়কারী; ইন্দ্রিয়জয়। জিতেন্দ্রিয়তা বি ইন্দ্রিয় জয়করণ; ইন্দ্রিয় সংযম। {স. জিত+ইন্দ্রিয়; বহু.}

**জিদ, যিদ, জেদ** [জিদ্‌, –, জে–] বি ১ গোঁ; ঝোঁক; একগুঁয়েমি; নাছোড় ভাব (তার জিদ পড়েছে সেখানে আমাদের নিয়ে যাবেই––কেম)। ২ রাগ; ক্রোধ (আমার যিদ হইয়াছিল––আমআ; সকল যুদ্ধ সকল জেদ––সদ)। {আ. দ়িদ্দ ..........}

**জিদালো, জেদালো, যেদালো** [জিদালো, জে–, –] বিণ একরোখা; একগুঁয়ে (নেলি যে রকম জেদালো মেয়ে ––রঠা)। {আ. দ়িদ্দ ........... +আলো}

**জিদি, জেদি, জিদ্দি, যিদ্দি** [জিদি, জে–, জিদ্‌দি, –] বিণ একগুঁয়ে; একরোখা (তাঁর দাদার জেদী মেজাজের––রঠা)। জেদা~, জিদা~ বি ১ পরস্পর জিদ বা একগুঁয়েমির ভাব প্রকাশ । ২ পুনঃপুন জিদপ্রকাশ । {আ. দ়িদ্দী ............}

**জিন১**[জিন্‌] বি, বিণ ১ জিতেন্দ্রিয় সাধক; সিদ্ধপুরুষ; সন্ন্যাসী; শ্রমণ; ভিক্ষু; জয়ী; জয়লাভকারী। ❑ বি বুদ্ধ; মহাবীর । {স. √জি+ন (নক্‌)}

**জিন৩, জীন** [জিন্‌] বি ঘোড়ার পিঠে পেতে বসার চর্মাসন বা গদি; saddle (এল দুলদুল পৃষ্ঠে শূন্য জিন––নই)। {ফা. জীন্‌ ............ }

**জিন৪** [জিন্‌] বি এক প্রকার মোটা কাপড়; মোটা সুতার ঠাসবুনানি কাপড় । {ই. jean}

**জিনা১** [জিনা] ক্রি ১ পরাজিত করা; জয় করা; জিতা । ২ উৎকর্ষে হার মানানো (পূত সুললিত সঙ্গীত জিনি––সদ)। {জিন২+আ}

**জিনা২** ⇒ জেনা

**জিনিস, জিনিশ**, **জিনিষ** (অব্য.) [জিনিশ্‌] বি ১ পদার্থ; বস্তু; দ্রব্য । ২ সারবস্তু (এতে জিনিস বলতে কিছুই নেই)। ৩ মূল্যবান বা সারগর্ভ বস্তু (জিনিস একখানা)। ৪ আসবাবাদি; গৃহসামগ্রী বা সংসারের নিত্য প্রয়োজনীয় সামগ্রী (ঘরে বহু জিনিস)। ৪ বিষয় (সব জিনিসে মাথা গলানো)। ৬ ব্যাপার (বাপের বাড়ি আর শ্বশুরবাড়ি কি এক জিনিশ ?)। ~পত্র বি দ্রব্যসামগ্রী; নানা প্রকারের জিনিস; বস্তুসমূহ । {আ. জিন্‌স .............. }

**জিন্দা, জেন্দা** [জিন্‌দা, জে–] বিণ ১ জীবিত; জীবন্ত (মুর্দ্দা কোথা কথা কয় জেন্দা লোকের সাথ––সৈহা)। ২ জাগ্রত বা অলৌকিক শক্তিসম্পন্ন । ~দিল বিণ প্রাণবন্ত (তার মত জেন্দাদিল কর্মীর প্রয়োজন আছে––ওয়া)। ~পীর বি ১ জীবিত পীর । ২ অলৌকিক শক্তিসম্পন্ন সাধুপুরুষ; সিদ্ধপুরুষ (আলমগীর জিন্দাপীর নহে মিথ্যা নহে––সৈএ) । {ফা. জ়িন্দাহ্‌ ............ }

**জিন্দাবাদ** [জিন্‌দাবাদ্‌] অব্য দীর্ঘজীবী হোক বা অমর হোক এই––কামনাসূচক ধ্বনি; জয় হোক। {ফা. জ়িন্দাহ্‌বাদ্‌ ........... }

**জিন্দান, জেন্দান [**জিন্‌দান্‌, জে–] বি ১ কারাগার; জেলখানা (রাত্রির জিন্দান থেকে মুক্ত সূর্য দেখেছি––ফআ)। ২ বন্ধন । ~ কুঁয়া বি কারাগারস্বরূপ কূপ (জিন্দানকুঁয়ায় পড়ে থাক হয়নি––নই)। ~খানা বি জেলখানা; কারাগার; বন্দীশালা (কাটিল জিন্দেগী বৃথাই দুনিয়ার জিন্দানখানায়––নই)। ~বাসী বি কারাগারবাসী (প্রাণ পেয়েছিল বহু দিবসের জিন্দানবাসী মানুষের ফরিয়াদ––জায়া)। {ফা. জ়িন্দান .............. }

**জিন্দিগি, জিন্দেগি, জিন্দেগী, জেন্দেগী** [জিন্‌দিগি, –দে–, –, জেন্‌দেগি] বি ১ জীবিতকাল; আয়ুষ্কাল (কাটিল জিন্দেগী বৃথাই––নই)। ২ আয়ু; জীবন; প্রাণ (জেন্দেগী থাকিলে ফের হবে মোলাকাত––সৈহা)। ~ভর ক্রিবিণ জীবনব্যাপী; আজীবন; আয়ুষ্কাল। {ফা. জ়িন্দগী ............ }

**জিন্নাৎ, জিন্নাতুলবাকিয়া** ⇒ জিন্নাত

**জিপ** [জিপ্‌] বি এক প্রকার মোটরগাড়ি (মোড়ের কাছেই একখানা জিপ অপেক্ষা করছিল––নীই)। {ই. jeep}

**জিব১, জিভ** [জিব্‌, –ভ্‌] বি মুখমধ্যস্থ যে প্রত্যঙ্গ স্বাদ গ্রহণ করে; রসনা; জিহ্বা। ~ আলগা বিণ পেটে কোনো কথা থাকে না এমন; কথা গোপন ও গুপ্ত রাখতে অশক্ত এমন। ~ কাটা ক্রি লজ্জা প্রকাশ করা; লজ্জায় দাঁত দিয়ে জিভ চেপে ধরা । ~ চোখানো, ~ চোকানো ক্রি খাওয়ার জন্য লোভ করা । ~ ছোলা বি জিহ্বা পরিষ্কার করার জন্য পাতলা পাত বা ফলক। ~ বাহির হওয়া ক্রি ১ সাধ্যের অতিরিক্ত পরিশ্রম করা । ২ অত্যন্ত পরিশ্রমের ফলে কষ্ট অনুভব করা । জিবে বিণ জিহ্বার ন্যায় রূপ বা আকৃতি এমন (জিবে–গজা)। জিবে জল পড়া, জিভে জল সরা ক্রি লোভের উদ্রেক হওয়া; লোভাতুর হওয়া। জিবে দাঁতে সম্বন্ধ, জিভে দাঁতে সম্বন্ধ––সৎ–অসতের বিপরীত সম্বন্ধ । {স. জিহ্বা>}

**জিব২** (মবা.) [জিব্‌] বি জীবন; প্রাণ (রেকাবেতে পদ দিতে তার জিব নিল––সৈআ)। {স. জীব}

**জিবরাইল, জিবরাঈল, জিবরীল** [জিব্‌রায়িল্‌, –, –রিল্‌] বি আল্লাহর ফেরেশতা, যনি আল্লাহর নিকট থেকে নবী রসুলগণের নিকট বাণী পৌঁছান; স্বর্গীয় দূত। {আ. জীব্‌রাঈল ............... }

**জিভ** ⇒ জিব

**জিমনাস্টিক, জিম্‌নাস্টিক** [জিম্‌নাস্‌টিক্‌] বি ইউরোপীয় প্রণালিতে বিধি কৌশলযুক্ত ব্যায়াম বা বিচিত্র দেহকৌশল। {ই. gymnastic}

**জিম্মা, জিম্মা, জেম্মা** [জিম্‌মা, –, জে–] বি ১ হেফাজত; তত্ত্বাবধান; সংরক্ষণ; দায়িত্ব (বাক্‌সটি দারোয়ানের জিম্মায় রাখিয়া––সুরা; আসামী আমার জিম্বায় আছে––মীম)। ২ আয়ত্ত; অধিকার (তোর জিম্বা মোর পুরি; বিদ্যার মন্দিরে চুরি––ভারা)। ❑ বিণগচ্ছিত; ন্যস্ত। ‍~দার বি যার নিকট কোনো জিনিস গচ্ছিত রাখা যায় বা যার দায়িত্বে কোনো বস্তু রক্ষিত থাকে। ~দারি বি রক্ষণাবেক্ষণের দায়িত্ব (আফগানিস্তানের বাইরে নিয়ে যাবার জিম্মাদারি––সৈমু)। জিম্মি বি ১ মুসলিম রাষ্ট্রের অমুসলমান প্রজা; যাদের রক্ষণাবেক্ষণের ভার রাষ্ট্র গ্রহণ করবে (ঐ সকল অমুসলমান জিম্মী প্রজার উপর যা’দের আমরা আশ্রয় দিয়েছি––হবা)। ২ শর্ত আরোপ করে কোনো ব্যক্তি বা বস্তু আগলে রাখা । {আ. যিম্মাহ ..........}

**জিয়ন্ত** ⇒ জীয়ন

**জিয়ল** ⇒ জিওল

**জিয়াদতি** [জিয়াদোতি] বি ১ বৃদ্ধি; প্রাচুর্য; আধিক্য। ২ জুলুম; অত্যাচার । {আ. জ়িয়াদত ............... }

**জিয়াদা** ⇒ জেয়াদা

**জিয়ানো, জিয়োনো, জিয়নো** [জিয়ানো, –য়ো–, –] ক্রি ১ বাঁচিয়ে রাখা বা লালিত করা (আগুনটা জিইয়ে রেখো)। ৩ জীবিত করা; বাঁচানো (যত ঘোড়া মরিয়াছিল আজ সব জিয়াইয়া আনিলাম––দমি)। ৩ জমিয়ে রাখা (জীয়াইয়া রেখে কি বিধি, যত দুধসাগরের ননী––প্রথম তুলির আঁকে, গড়িল এমনি ?––দমি)। ❑ বি, বিণ উক্ত সকল অর্থে । {স. জীব্‌>প্রা. জিৱ+আনো}

**জিয়াপুতি, জিয়াপুতী** [জিয়াপুতি] বিণ স্ত্রী. জীবিতকালে সন্তান মরেনি এমন; সমস্ত সন্তানই জীবিত রেখে পরলোক গমন করেছে এমন। {স. জীবৎ+পুত্র>}

**জিয়াফত, যেয়াফত** [জিয়াফত্‌] বি নিমন্ত্রণ; দাওয়াত; জন্ম–মৃত্যু বিয়ে উপলক্ষে বহুলোকের ভোজনের জন্যে ব্যবস্থা; ভোজনোৎসব। {আ. দ়িয়াফত .......................... }

**জিয়ারি, জিয়ারী** [জিয়ারি] বি প্রাণ (ভাঙা পঞ্জরে লুকালো জিয়ারী ক্ষীণ––নই)। {স. জীবন>জি+বা. আরি}

**জিরগা, জির্গা** [জির্‌গা] বি আফগান রাজ্য পরিষদ; অরণ্যবাসীদের গোত্রীয় প্রশাসনিক সংস্থা বা পরিষদ। {তুল. জর্‌গাহ ..........}

**জিরজির, জিরজিরে** [জির্‌জির্‌, –রে] বিণ জীর্ণ; শীর্ণ; কঙ্কালসার; অস্থিচর্মসার; রোগা; কৃশ । {স. জর্জর}

**জিরন, জিরনো** ⇒ জিরানো২

**জিরা, জীরা, জীরক** [জিরা, –, জিরক্‌] বি রান্নার কাজে ব্যবহৃত এক প্রকার মসলা; cumin । {স. জীরক}

**জিরাত, জিরাৎ, জেরাত** বি ১ চাষাবাদ (তাহার জরু, গরু, জমি, জেরাত সবই ছিল––রাব) । ২ চাষের বা বাসের জমি। জিরাতি বিণ চাষের যোগ্য; কর্ষণীয়। জিরাতি জমি বি চাষের যোগ্য ভূমি। {আ. জরয়ান ............. }

**জিরান১, নিরেন** [জিরান্‌, –রে–] বি ১ আরাম; বিশ্রাম; বিশ্রাম; শ্রান্তি অপনোদন । ২ অবকাশ; ফাঁক; বিরাম। ~ কাট বি খেজুর গাছ তিনদিন কাটিয়া রস লইয়া তিনদিন বন্ধ রাখবার পর প্রথম দিনের কাটা জিরান–কাট (জিরান–কাটের রস)। {ফা. জিরয়ান .......... ; আ. জরয়ান ............. }

**জিরানো২, জিরান২, জিরনো, জিরন** [জিরানো, –, –রো–, –] ক্রি ১ বিশ্রাম করা; ক্লান্তি অপনোদন করা (বসিয়া দুই দণ্ড একটু জিরাইয়া লও না––শাকা)। ২ বিরাম বা ছাড় দেওয়া (জিরিয়ে কাজ করা )। ❑ বিশ্রামকরণ । {ফা. জিরয়ান ............. ; আ. জরয়ান ............... }

**জিরাফ** [জিরাফ্‌] বি খুব লম্বা গলা ও লম্বা পা–বিশিষ্ট আফ্রিকার বন্য জন্তুবিশেষ। {ই. giraffe}

**জিরে** (কথ্য) ⇒ জিরা

**জিল** ⇒ জিলদ

**জিলকি** [জিল্‌কি] বি বিদ্যুৎ; বিজলি; বিদুৎ ঝলক (জিলকি–দেয়া সঙ্গে লয়ে আসল যেন বাও––জউ)। {স. জ্বলকা>ঝলক; তুল. হি. ঝলকী}

**জিলদ, জেলদ, জিল** [জিলদ্‌, জে–, জিল্‌] বি ১ পুস্তকের খণ্ড যা একসঙ্গে সেলাই করা হয়। ২ পুস্তকের চামড়ার বাঁধাই বা মলাট । ৩ চামড়া । ~গর বি যারা বই বাঁধে; দপ্তরি (জেলদগর ও দপ্তরি নিযুক্ত আছে)। {ফা. জিল্‌দ ........... + গির্‌ .............. }

**জিলা, জেলা** [জিলা, জে–] বি প্রশাসনিক বিভাগ; একাধিক উপজেলার সমষ্টি; বিভাগের (division) অংশবিশেষ; district । {আ. দ়িলা ................ }

**জিলাপি, পিলিপি** [জিলাপি, –লি–] বি প্যাঁবিশিষ্ট কুণ্ডলাকার মিঠাইবিশেষ। জিলিপির প্যাঁচ বি কুটিলতা; অসরল ভাব। {তুল.হি. জলেবী}

**জিল্লত, জিল্লতী** ⇒ জেল্লৎ

**জিষ্ণু** [জিশনু] বিণ জয়শীল; বিজয়কামী; জেতা (রুদ্র দামাল জিষ্ণু কামাল মুখে দিলে চুনকালী––শাহো)। ❑ বি ১ হিন্দুদেবতা বিষ্ণু । ২ হিন্দুদেবতা ইন্দ্র । ৪ (মহাভারতের) অর্জুন। {স. √জি+স্নু (গ্‌স্নু)}

**জিহ, হিজি** [জিহো, –হি] বি জিহ্বা; জিভ; রসনা (লক–লক জিহি––ভারা)। {স. জিহ্বা>; তুল.হি. জীহ}

**জিহাদ** ⇒ জেহাদ

**জিহীর্ষা** [জিহির্‌শা] বি অপহরণ করবার ইচ্ছা । জীহীর্ষু বিণ হরণ করতে ইচ্ছুক; হরণ অভিলাষী । {স. √হৃ+স (সন্‌)+অ+আ(টাপ্‌)}

**জিহ্বা** [জিউভা] বি যা দ্বারা লেহন করা যায়; রস আস্বাদন করার ইন্দ্রিয়; রসনা; জিভ। ~কণ্ডূয়ন বি ঝগড়ার জন্য জিভ চুলকানো। জিহ্বাগ্র বি জিভের আগা; জিহ্বার অগ্রভাগ । ~গ্রবর্তী বিণ জিহ্বার অগ্রভাগে এমন। ~মূল বি জিভের গোড়া । ~মূলীয় বিণ ১ জিহ্বামূল বিষয়ক। ২ জিহ্বামূল থেকে জাত বা উচ্চার্য (জিহ্বামূলীয় বর্ণ)। ৩ জিহ্বামূল হতে উচ্চারিত বর্ণ––ক–বর্গীয় ধ্বনি, ক খ গ ঘ ঙ । ~স্তম্ভ বি জিহ্বার অসাড়ত্ব; জিহ্বার পক্ষাঘাত (ঋষিদেরও জিহ্বাস্তম্ভ ঘটে––কেম)। {স. √লিহ্‌+ব(ক্বন্‌)+আ(টাপ্‌)}

**জী১** ⇒ জি১

**জী২ , জি২** [জি] অব্য আজ্ঞা হোক; হুকুম হোক অর্থে ; জিত বা বশীভূতের প্রতি; সাড়াজ্ঞাপক বা সম্ভ্রম বা সম্মতিসূচক শব্দ (জী আসছি, জী হ্যাঁ, জী হুজুর)। তুল. আজ্ঞা; আজ্ঞে । {স. জিত (‘জিত’ তথা বশীভূত অর্থে) অথবা জীব>জীও>জী, জি; তুল. হনুমানজি । জীব তথা বেঁচে থাকুন অর্থে ব্যবহৃত}

**জীউ১** [জিউ] বি হিন্দুদের দেবতা ঠাকুরদের প্রতি প্রযোজ্য সম্মানসূচক উপাধি। {স. জীব>; তুল. হি. জিউ}

**জীউ২**⇒ জিউ

**জীন** ⇒ জিন৩

**জীব১** [জিব্‌] বি ১ প্রাণী। ২ প্রাণ; জীবন (জীবহত্যা মহাপাপ)। ৩ দেহের চৈতন্যশক্তি; জীবাত্মা। ৪ দেহধারী আত্মা । ৫ যার জীবন আছে––প্রাণী বা উদ্ভিদ। জৈব বিণ । ~জগৎ বি ১ প্রাণীজগৎ । ২ চেতন–বিশ্ব । ~জন্তু বি যাবতীয় প্রাণী ; নানা জীব; প্রাণী সকল । ~জল বি আবেহায়াত (জীবজল আছয় তথাতে ––সৈআ)। ~তত্ত্ব বি প্রাণিবিদ্যা; জীববিজ্ঞান; যে শাস্ত্র দ্বারা প্রাণীসমূহের জাতি স্বভাব চরিত্র ক্রিয়া প্রভৃতি জানা যায়; biology । ~তত্ত্বজ্ঞ, ~তত্ত্ববিদ, ~তত্ত্ববেত্তা বিণ প্রাণিবিদ্যায় অভিজ্ঞ বা পারদর্শী। ~তারা বি জীবনরূপ তারা; জীবন (জীবতারা যদি খসে এ–দেহ আকাশ হতে––মদ) । ~ধন বি গো মহিষ প্রভৃতি পশু সম্পদ; livestock । ~ধর্ম বি ক্ষুধা তৃষ্ণা প্রভৃতি জীবমাত্রেই যে শারীরিক বৃত্তি। ~ধাত্রী বি জীবের পালনকারিণী (জীবধাত্রী বসুন্ধরা––রঠা)। ~বলি বি হিন্দু সমাজে দেবতার উদ্দেশে পশুবধ। ~বিদ্যা বি প্রাণী ও উদ্ভিদের জীবনসম্পর্কিত বিধ্যা বা বিজ্ঞান; biology । ~রহস্য বি প্রাণী সম্বন্ধীয় অজ্ঞাত বা গুপ্ত বিষয় । ~লীলা বি জীবনের কার্যাবলি । ~লোক বি মর্ত্যলোক; পৃথিবী। ~হত্যা, জীবহিংসা বি প্রাণীবধ বা পশুহত্যা। কৃষ্ণের ~ বি নির্বিরোধী ও নিরীহ প্রাণী; করুণার পাত্র । {স. √জীব্‌+অ(ক)}

**জীব২** [জিবো] ক্রি বেঁচে থাকা; দীর্ঘজীবী হও। {স. √জীব্‌+হি (মধ্যম পু. একব)}

**জীবক** [জিবক্‌] বি ১ সুদখোর। ২ সেবক বা ভৃত্য। ৩ সাপুড়ে। ৪ ভিক্ষুক। {স. √জীব্‌+অক(ণ্বুল্‌)}

**জীবৎ** [জিবত্‌] বিণ জীবন আছে এমন; জীবন্ত; জীবনযুক্ত । ~কাল, জীবদ্দশা বি জীবিতাবস্থা; আয়ুষ্কাল; জীবনকাল। ~মান, জীবমান বি জীবিতকাল; জীবদ্দশা। ~মানে, জীবমানে ক্রিবিণ জীবদ্দশায়; বেঁচে থাকতে বা বর্তমাণে। {স. √জীব্‌+অৎ(শতৃ)}

**জীবন** [জিবন্‌] বি ১ প্রাণ। ২ প্রাণের ন্যায় প্রিয়; প্রাণতুল্য; প্রাণস্বরূপ (যুবতী–জীবন––দীমি) । ৩ প্রাণধারণ । ৪ জীবনকাল; জীবৎকাল (জীবন কাটানো)। ৫ আয়ু (জীবন ফুরাল)। ৬ জীবিকা (জীবনোপায়)। ৭ জল; বায়ু; সমীরণ (অঞ্জলি পুরিয়া রাজা আনিয়া জীবন––কৃও)। ৮ পরমেশ্বর । ~কর্তন বি জীবন কাটানো বা অতিবাহন (কথার দোকানদারী করিয়া জীবন কর্ত্তন করাই গাজি মিয়ার জীবনের উদ্দেশ্যে––মীম)। ~কীর্তি বি জীবিতকালে কৃত স্মরণীয় মহৎ কার্যাবলি । ~চরিত, ~বৃত্তান্ত বি ১ যে গ্রন্থে কোনো ব্যক্তির জন্ম থেকে মৃত্যু পর্যন্ত যাবতীয় ঘটনা ও চরিত্রের বিবরণ থাকে; জীবনের ইতিহাস; জীবনী; boography; bio-data । ~ দর্শন বি মানব জীবনের স্বরূপ অবধারণ । ~নাট্যশালা বি জীবনের রঙ্গভূমি; সংসারক্ষেত্র; amphitheatre of life । ~বল্লভ বি প্রাণাধিক প্রিয়; প্রাণপ্রিয় । ~বল্লভা স্ত্রী.। ~বিমা, ~বীমা বি নির্দিষ্ট কিস্তিতে কোম্পানির নিকট টাকা জমা দিয়ে নির্ধারিত কাল পরে অথবা তৎপূর্বে মৃত্যু ঘটলে নিজের বা উত্তরাধিকারীর এককালীন সঞ্চিত অর্থপ্রাপ্তি–সংক্রান্ত চুক্তি ; life insurance । ~বেদ বি মানব জীবনের নিয়ন্ত্রক–নীতি; জীবন–দর্শন (আমাদের জন্য তাদের জীবনবেদ ও জীবনবোধের আমানত রেখে গেছেন ––মুএ)। ~যাত্রা বি প্রাণধারণ বা জীবিকা । ~যৌবন বি প্রাণ ও যৌবন; জীবন ও তারুণ্য। ~–সংগ্রাম বি বেঁচে থাকার জন্য প্রতিকূল অবস্থার সঙ্গে যুদ্ধ। ~–সঙ্গিনী বি সহধর্মিণী; পত্নী; জীবনের সুখ–দুঃখের ভাগিনী । ~ সঞ্চার বি প্রাণ উজ্জীবন বা বাঁচানো । ~সহচর বি চিরসঙ্গী বন্ধু; জীবনের বন্ধু; স্বামী । ~–সহচরী স্ত্রী.। ~স্বত্ব বি কেবল জীবৎকালের ভোগাধিকার । ~–স্মৃতি বি নিজ জীবনের যেসব ঘটনা মনে আছে। ~হত বিণ নির্জীব বা নিস্তেজ (জ্যোৎস্না যামিনী যৌবনহারা জীবনহত––রঠা)। {স. √জীবি+অন(ল্যুট্‌)}

**জীবনাধিক** [জীবনাধিক্‌] বিণ প্রাণের চেয়েও বেশি অর্থাৎ প্রাণাপেক্ষা প্রিয়। জীবনাধিকা স্ত্রী.। {স. জীবন+অধিক; ৬তৎ.}

**জীবনান্ত** [জিবোনান্‌তো] বি মৃত্যু। {স. জীবন+অন্ত; তৎ.}

**জীবনাবধি** [জিবোনাবোধি] বি জীবিতকাল; আজীবন; বেঁচে থাকাকালীন। {স. জীবন+অবধি; ৬তৎ.}

**জীবনাবসান** [জিবোনাবোশান্‌] বি মৃত্যু; জীবনের শেষ । {স. জীবন+অবসান; ৬তৎ.}

**জীবনালেখ্য** [জিবোনালেক্‌খো] বি জীবনচিত্র; জীবনের ছবি (পূর্ণাঙ্গ জীবনালেখ্য দেয়া––আশ)। {স. জীবন+আলেখ্য; ৬তৎ.}

**জীবনী** [জিবোনি] বিণ জীবন বা আয়ু দান করে এমন; প্রাণদায়িনী (জীবনীশক্তি)। ❑ বি জীবনচরিত্র; জীবনবৃত্তান্ত; boigraphy ; জীবনকাহিনী। ~য় বিণ প্রাণ ধারণের জন্য প্রয়োজনীয় আয়ুষ্কাল। ❑ বি পানি। ~শক্তি বি ১ বেঁচে থাকার শক্তি; যে শক্তি জীবগণকে জীবিত রাখে; vital power । {স. জীবন+ঈ}

**জীবনেতিবৃত্ত** [জিবোনেতিব্রিত্‌তো] বি জীবনচরিত্র; জীবনকাহিনী; জীবনের কর্ম–আচরণের পরিচিতি; বিবরণী । {স. জীবন+ইতিবৃত্ত; ৬তৎ.}

**জীবনোচ্ছ্বাস** [জিবোনোচ্‌ছাশ্‌] বি প্রাণশক্তির উদ্বেল অবস্থা। {স. জীবন+উচ্ছ্বাস; ৬তৎ.}

**জীবনোপায়** [জিবোনোপায়্‌] বি বেঁচে থাকার উপায়; জীবন রক্ষার উপায়; জীবিকা । {স. জীবন+উপায়; ৬তৎ.}

**জীবন্ত** [জীবন্‌তো] বিণ ১ বেঁচে আছে এমন; প্রাণবন্ত; সজীব; জীবন্ত; জীবিত । ২ অত্যন্ত স্পষ্ট। ৩ উৎসাহ ও উদ্দীপনা পূর্ণ। {স. জীব+অন্ত––প্রাণ ধারণ করছে এরূপ}

**জীবন্তিকা** [জিবোন্‌তিকা] বি ১ পরগাছা। ২ নাটিকা; জীবনের বাস্তরূপের নাট্যায়ন। {স. জীবন্ত+বা. ইকা)}

**জীবন্মুক্ত** [জিবন্‌মুক্‌তো] বিণ জীবিতাবস্থায় মায়ার বন্ধন থেকে মুক্ত; মহাপুরূষ; তত্ত্বজ্ঞানী । {স. জীবৎ+মুক্ত; কর্মধা.}

**জীবন্মৃত** [জিবন্‌মৃতো] বিণ ১ জীবিত থেকেও মৃতের ন্যায় অচল–অক্ষয়; জীয়ন্তে মরা। ২ নির্জীব; মনমরা। {স. জীবৎ+মৃত; কর্মধা.}

**জীবাণু** [জিবানু] বি অণুবীক্ষণে দৃশ্য অতিসূক্ষ্ম প্রাণী বা উদ্ভিদ; প্রাণবিশিষ্ট অতি ক্ষুদ্র কণা; microbe । {স. জীব+অণু; তৎ.}

**জীবাতু** [জিবাতু] বি জীবনধারণের উপায়; জীবনের ঔষধ (রাধিকার রূপগুণ আমার জীবাতু––কৃম)। {স. জীব+বা. আতু}

**জীবাত্মা** [জিবাত্‌তাঁ] বি ১ দেহস্থ আত্মা; দেহধারী আত্মা; জীবপুরূষ। ২ জীব–জীবনের মধ্যে অবিচ্ছিন্ন পরমাত্মা । {স. জীব+আত্মন্‌; ৬তৎ.}

**জীবান্তক** [জিবান্‌তক্‌] বিণ ১ প্রাণ–নাশক; জীবননাশক। ❑ বি ব্যাধ । {স. জীব+অন্তক; ৬তৎ.}

**জীবাবশেষ** [জিবাবোশেষ্‌] বি ভূগর্ভ থেকে প্রাপ্ত বহু পূর্বে মৃত জীবের প্রস্তরীভূত দেহাবশেষ; fossil; {স. জীব+অবশেষ; ৬তৎ.}

**জীবাশ্ম** [জিবাশ্‌শোঁ] বি যে প্রাণী বা উদ্ভিদ পাথরে পরিণত হয়েছে; প্রস্তরীভূত প্রাণী বা উদ্ভিদ; fossil; জীবাশ্ম। {স. জীব+অশ্ম; ৬তৎ.}

**জীবিকা** [জিবিকা] বি জীবন ধারণের জন্য গৃহীত পেশা; বৃত্তি; জীবনোপায়। ~নির্বাহ বি জীবনযাত্রা সম্পাদন; জীবন–যাপন; ভরণ–পোষণ। ~র্জন বি জীবনযাত্রা নির্বাহের জন্য বৃত্তি সংগ্রহ বা অর্থোপার্জন। {স. জীব+ক(কন্‌)+আ(টাপ্‌)}

**জীবিত** [জিবিতো] বিণ ১ বেঁচে আছে এরূপ; জীবন্ত; সজীব (জীবিত প্রাণী)। ২ জীবনযুক্ত; আয়ুযুক্ত; মৃত নয় এমন; প্রাণপূর্ণ । জীবিতা স্ত্রী.। জীবিতকাল বি জীবদ্দশা বা আয়ুষ্কাল। ~নাথ, জীবিতেশ, জীবিতেশ্বর বি ১ স্বামী; প্রিয়তম (জীবিতেশ ! জগতে সখিনা বাঁচিয়া থাকিতে––মীম)। ২ প্রাণেশ; প্রাণেশ্বর। ৩ জীবনের প্রভু বা জগদীশ্বর। ~সর্বস্ব বি জীবনের সবকিছু; জীবনসর্বস্ব। {স. √জীব্‌+ত(ক্ত)}

**–জীবী** (–বিন্‌) [জিবি] বিণ ১ জীবন বা জীবনী–শক্তিবিশিষ্ট (ক্ষীণজীবী)। ২ জীবিকাবিশিষ্ট বা জীবিকাধারী (বৃত্তিজীবী, পেশাজীবী, দীর্ঘজীবী, বুদ্ধিজীবী, ক্ষণজীবী, আইনজীবী) কোনো গুণকে পুঁজি করে কিংবা কোনো কাজকে আয়ের উৎস করে জীবন ধারণ করে যে সে–ই জীবী। {স. √জীব্‌+ইন্‌(ণিনি)}

**জীমূত** [জিমুতো] বি ১ মেঘ (সরোবরে নামি জল তোলয় জীমূত––সৈআ)। ২ মেঘঘটা; ঘনঘটা (জীমূত সময় কিবা প্রকাশিত চান্দ––সৈআ)। ৩ পর্বত। ~নাদ, ~মন্দ্র বি মেঘ; গর্জন; মেঘের গুরুগম্ভীর ডাক (জীমূতমন্দ্র হাহাকার রব––মদ)। ~বাহন বি ১ হিন্দুদেবতা ইন্দ্র । ২ বারো শতকের একজন প্রখ্যাত স্মার্ত । ~বাহী বি ১ মেঘ যাকে বহন করে; হিন্দুদেবতা ইন্দ্র । ২ ধূম । ~রাবী (–বিন্) বজ্রনাদী। ~রাবিনী স্ত্রী.। {স. জী(জীবন)+√মূ (ধারণ করা)+ত(ক্ত)}

**জীয়ন, জিয়ন, জীয়োন** [জিয়ন্‌, –, –য়োন্‌] বি জীবন; বাঁচান। ~কাঠি বি যে কাঠির স্পর্শ দ্বারা জীবন সঞ্চার হয় (আমার হাতে সেই কোমল হাত জীয়োনকাঠির মতো ––শও)। জীয়ন্ত, জিয়ন্ত বি জীবিত; জ্যান্ত । জীয়ন্তে ক্রিবিণ জীবিত অবস্থায় (সে হচ্ছে জীয়ন্তে মরা––নই)। {স. জীবন>}

**জীয়ল** ⇒ জিওল

**জীয়ানো** ⇒ জিয়ানো

**জীরক** ⇒ জিরা

**জীর্ণ** [জির্‌নো] বিণ ১ শীর্ণ; ক্ষয়প্রাপ্ত (রোগ–জীর্ণ)। ২ জারিত; জর্জরিত (জীর্ণ গরাদে, জীর্ণকড়ি)। ৩ শিথিলতাপ্রাপ্ত; অকর্মণ্য (যৌবনের জীর্ণ নির্ভর––সদ)। ৪ পুরনো (জীর্ণ গ্রন্থ)। ৪ হজম; পরিপাক বা হজম হয়েছে এমন । ৫ গলিত বা জরাগ্রস্থ (জীর্ণ দেহ)। জীর্ণতা বি জীর্ণের ভাব; জীর্ণ হওয়া; বৃদ্ধতা; জরা; ক্ষীণতা । জীর্ণা স্ত্রী.। ~জ্বর বি পুরাতন জ্বর; chronic fever । ~ বসন বি ১ খুব পুরাতন বা ছেঁড়া কাপড়। ২ ছিন্ন বস্ত্র পরিহিত। ~–সংস্কার, জীর্ণোদ্ধার বি মেরামত; ভাঙাচুরা সারা বা সংস্কার । {স. √জৃ+ত (ক্ত)}

**জীহা** (মবা.) [জিহা] বি জিহ্বা; জিভ (মেলে ঘন ঘন জীহের আগ––বচ)। {স. জিহ্বা>}

**জুঁই** [জুঁই] ব এক প্রকার সুগন্ধি ফুল; যূথিকা। {স. যূথী>প্রা. জুহী>}

**জুখা** ⇒ জোঁকা

**জুগুপ্সা** [জুগুপ্‌শা] বি নিন্দা; কুৎসা; অপবাদ; ঘৃণা। জুগুপ্সক বিণ । জুগুপ্সন ক্রি নিন্দা করা; কুৎসা রটনা করা । জুগুপ্সিত বিণ নিন্দিত; ঘৃণিত (এই জুগুপ্সিত ব্যাপারের সমাধানের ভার গ্রহণ––ঈবি)। {স. √গুপ্‌+স (সন্‌)+অ+আ(টাপ্‌)}

**জুচ্চুরি** ⇒ জুয়া

**জুজ** [জুজ্‌] বি বইয়ের ফর্মা বা খণ্ড । ~দান বি যে কাপড়ে গ্রন্থাদি জড়িয়ে রাখা হয় । ~বন্দী বি ১ বই বাঁধাইয়ের কাজ । ❑ বিণ ফর্মা ফর্মা সেলাই করে বাঁধানো । ~– সেলাই বি ফর্মাগুলো পৃথকভাবে সেলাই করে বই বাঁধাই। {আ. জুয .......... }

**জুজু** [জুজু] বি ভয় দেখানোর জন্য কল্পিত মূর্তি বা জীব (জুজুর ভয় দেখানো অনুচিত)। ❑ বিন জড়সড় বা জবুথবু; আড়ষ্ট (এ যেন সর্বধা জুজু হইয়া থাকা––বিব)। ~বুড়ি, ~বুড়ী বি ১ শিশুদের ভীতিজনক কল্পিত ডাইনি; ছেলেধরা। ২ জবুথবু মূর্তি (মেয়েরা রাস্তাঘাটে স্বচ্ছন্দে চলিয়াছে, কিন্তু বোরখা পরিতে ভুলে নাই––শামা)। জুজর ভয় বি কাল্পনিক বিপদ সম্বন্ধে অত্যন্ত ভীতি। {স. জু (অর্থ–পিশাচী), তুল. ফা. জু (অর্থ–অন্বেষণকারী)}

**জুজুৎসু** [জুজুত্‌শু] বি জাপান দেশীয় মল্লবিদ্যাবিশেষ; কুস্তির প্যাঁচশেষ । {জা. jujutsu}

**জুঝা, জুঝাজুঝি, জুঝারু** ⇒ জোঝা

**জুটন** [জুটন্‌] বি জুট (jute) অর্থাৎ পাট থেকে তৈরি করা কাপড়বিশেষ। {ই. jute+বা. অন}

**জুটা, জুটানো, জুটনো** ⇒ জোটা

**জুটি, জুটী** [জুটি] বি সঙ্গী; সাথি; দোসর; এক দলের লোক (তোমার জুটি, একজুটি)। ~ বাঁধা ক্রি জোড় বাঁধা (প্রায়ই অসৎ উদ্দেশ্যে) এক সঙ্গে মিলিত হওয়া । {মু. জুড়ি}

**জুঠা** [জুঠা] বি,বিণ এঁটো; উচ্ছিষ্ট; ভুক্তাবশিষ্ট । {স. জুষ্ট>প্রা. জুট্‌ঠ>; তুল. হি. জুঠা}

**জুডো** [জুডো] বি এক ধরনে জাপানি মল্লযুদ্ধ যাতে প্যাঁচ ও কৌশল প্রয়োগ করে প্রতিপক্ষকে পরাভূত করা হয় । {জা. judo}

**জুড়নো, জুড়া** ⇒ জোড়া২

**জুড়ানো, জুড়নো** [জুড়ানো, –ড়–] ক্রি ১ শীতল হওয়া বা করা (খাবার জুড়ানো)। ২ শান্ত হওয়া (প্রাণ জুড়ানো)। ❑ বি, বিণ উক্ত সকল অর্থে । {স. জাড্য (শৈত্য)>জাড়>জুড়া+আনো}

**জুড়ি, জুড়ী** [জুড়ি] বি ১ সমান সমান দুটিতে জোট বা জোড় (জুড়ি বাঁধা)। ২ সমান দ্বিতীয় ব্যক্তি বা বস্তু (তার জুড়ি মেলা ভার)। ৩ দোসর; সাথি। ৪ দুই ঘোড়ায় টানা গাড়ি (জুড়ি হাঁকানো)। ৫ যাত্রার গায়ক যুগল । ৬ সেতারের দুইটি বিশেষ তার (জুড়ির তার)। ❑ বিণ ১ দুই ঘোড়ার টানে এমন (জুড়ি গাড়ি)। ২ সমকক্ষ (জুড়ি লোক)। ~দার বি সহযোগী; সঙ্গী; সমকক্ষ; সমতুল্য । {মু. জুড়ি}

**জুত১, জুৎ১** [জুত্] বি ১ মনোমতো সুখ; সম্পূর্ণ বা সর্বাঙ্গীণ স্বস্তি; যথাযথ বা নিখুঁত নিটোল আরাম; পুরাদস্তুর আরাম (আর এক কাপ না দিলে জুত হচ্ছে না––আরু)। ২ মানানো; মিল বা লাগ; সুবিধা বা সুযোগ (জুতসই)। {স. যুক্ত>প্রা. জুত্ত>}

**জুত২, জুৎ২** [জুত্‌] বি ১ জ্যোতি (চোখের জুত)। ২ শক্তি; সামর্থ্য (লোকটার দেহে এখনও জুত আছে)। ৩ চোট; জোর; তেজ (গুন থাক বা না থাক মুখের জুত আছে)। {স. যুক্ত>প্রা. জুত্ত>}

**জুত৩** [জুত্‌] বি কোনো যন্ত্রের ভালো বা কার্যকর অবস্থা; যন্ত্রবিশেষ (তড়াক করিয়া জুত উঠাইয়া তাক করি ছুড়ি মারে––বআমি)। {স. যুক্ত>প্রা. জুত্ত>}

**জুতা১, জুতো, জুতি, জুত৩** [জুতা, –তো, –তি, –ত্‌] বি চর্মপাদুকা; পায়ে পরার চর্মনির্মিত আবরণ (বলেই চালাল চটাপট জুতি––নই)। ~ খাওয়া ক্রি ১ জুতা দ্বারা প্রহৃত হওয়া । ২ অপমানিত হওয়া। ~জুতি বি পরস্পর জুতা দ্বারা মারামারি । জুতানো ক্রি ১ জুতা দ্বারা আঘাত করা । ২ অপমানিত করা। ❑ ক্রি, বিণ অনুরূপ অর্থে । ~ মারা ক্রি জুতানো ~ সেলাই থেকে চণ্ডীপাঠ বি সংসারের ছোট বড় ভালো মন্দ সব রকম কাজ। ~ পেটা করা ক্রি জুতা দিয়ে পহার করা। {স. যুক্ত>?}

**জুতা২** ⇒ জোতা

**জুতি১** (মবা.) [জুতি] বি দীপ্তি; কান্তি; জ্যোতি (জুতিহীন করে ভানু––সৈআ)। {স. জ্যোতিঃ>}

**জুতি২** ⇒ জুতা১

**জুতুয়া** [জুতুয়া] বি জুতা; পাদুকা (লুল জুতুয়া পায়––ছড়া)। {জুতা+উয়া>}

**জুদা** [জুদা] বিণ পৃথক; ভিন্ন ভিন্ন; আলাদা আলাদা (জুদা জুদা করিয়া আনা)। {ফা. জুদায়ী ............ }

**জুন** [জুন] বি ইংরেজি মাসের নাম; জ্যৈষ্ঠের শেষার্ধ থেকে আষাঢ়ের প্রথমার্ধ পর্যন্ত; ইংরেজি বৎসরের ষষ্ঠ মাস। {ই. June}

**জুনি, জুনিপোকা** ⇒ জোনাকি

**জুনিয়র** [জুনিয়র্‌] বিণ ছোট। ❑ বি নতুন; অপ্রবীণ; কনিষ্ঠ । {ই. junior}

**জুবড়ানো, জোবড়ানো** [জুব্‌ড়ানো, জোব্‌ড়ানো] ক্রি ১ ডুবানো; চুবানো (দাড়ি জুবড়ে খাওয়া)। ২ বেশি ভিজানো; অভিষিক্ত করা । ৩ ধেবড়ানো। ❑ বি, বিণ উক্ত সকল অর্থে । জুবড়ি, জোবড়া বিণ অতিশয় সিক্ত (মাথাটা যে ভিজে একেবারে জুবড়ি––বিব)। {জাবড়া>জুবড়া+আনো}

**জুবিলি, জুবিলী** [জুবিলি] বি জয়ন্তী; জন্মতিথি উৎসব; একাদিক্রমে পঁচিশ বছর পূর্তিতে রৌপ্য; পঞ্চাশ বছর পূর্তিতে সুবর্ণ এবং ষাট বছর পূর্তিতে হীরক জয়ন্তী (জন্মতিথি) উৎসব পালনের (জুবিলি) একটি ইউরোপীয় প্রথা (জুবিলি উপলক্ষে উপঢৌকন পাঠিয়ে দুঃখ প্রকাশ করা হয়েছে––কাআমা)। {ই. Jubilee}

**জুব্বা** ⇒ জোব্বা

**জুম১** (মবা.) [জুম্‌] বি ১‌ (অপ্র) অত্যাচার; জুলু; জবরদস্তি (বিস্তর লস্কর সঙ্গে অতিশয় জুম––ভারা)। ২ স্পর্ধা (এত জুম আজ্ঞা বিনা বুকে হাত দিলা––ভারা)। {আ. জ়ুলুম্‌ ...............}

**জুম২, জুম আবাদ, জুম চাষ** [জুম্‌, –আবাদ্‌, –চাশ্‌] বি ১ স্থানে স্থানে গর্ত করে এক সঙ্গে বিভিন্ন ফসলের বীজ বপন । ২ পার্বত্য চট্টগ্রামের এক ধরনের চাষাবাদের পদ্ধতি। {অমূ.}

**জুমা, জুম্মা** [জুমা, –ম্‌মা] বি ১ শুক্রবার দিন জোহরের সময়ে মুসলমানদের সম্মিলিত (জামাতে) নামাজ। ২ শুক্রবার। ~ঘর বি যে মসজিদে শুক্রবারে মিলিত হয়ে জুমার নামাজ পড়া হয়। ~বার বি শুক্রবার (আগামী জুম্মাবারে জয়নাল দ্বারা মহারাজের নামে খোৎবা পাঠ করাইব––মীম)। ~ মসজিদ বি ‌১ যে বৃহৎ মসজিদে শুক্রবারের নামাজ ও খোৎবা পাঠ করা হয়। ২ দিল্লির বিখ্যাত জামে মসজিদ। {আ. জুম্‌’আহ ............. }

**জুয়া**, **জুয়ো** [জুয়া, –য়ো] বি যে খেলায় বাজি রাখা হয়; দ্যূতক্রীড়া; gambling । ~চুরি , জুচ্চুরি, জোচ্চুরি বি ১ জুয়া খেলায় কপটতা । ২ ধোঁকাবাজি; প্রবঞ্চনা; প্রতারণা; শঠতা; ঠকামি। ~চোর, জোচ্চোর বি ১ যে জুয়া খেলায় চুরি করে। ২ প্রবঞ্চক; প্রতারক; ঠক। জুয়ারিড়, জুয়ারি বি যে জুয়া খেলে বা জুযা খেলায় আসক্ত । জোচ্চুরিপনা বিণ জুয়াচোরের ন্যায় আচরণ অর্থাৎ ঠকামি। {স.দ্যূত>প্রা. জুঅ>জুআ, জুয়া}

**জুয়ান** ⇒ জওয়ান

**জুয়ানো, জোয়ানো** [জুয়ানো, জো–] ক্রি ১ জোগানো; জোটা (কথা না জুয়ায়)। ২ যোগ্য হওয়া; উচিত হওয়া (অনুগত জনেরে ছাড়িতে না জুয়ায়––বিপ)। {স. √যুজ্‌>জুয়া+আনো>}

**জুরি, জুরী** [জুরি] বি আসামির বিচারের জন্য বিচারকের সাহায্যকারী নির্দিষ্ট ভদ্রমণ্ডলী; বিচারকার্যে সহায়তার জন্য আদালত কর্তৃক জনসাধারণের মধ্য থেকে নিযুক্ত ব্যক্তিগণ। {ই. jury}

**জুলজুল** [জুল্‌জুল্‌] অব্য ১ মিটমিট বা ক্ষীণোজ্জ্বল ভাব (জুলজুল করে চেয়ে থাকা)। ২ অল্প অল্প; কিছু প্রকাশ কিছু অপ্রকাশ ভাব (ধান্য শীষ তার করছে বিস্তার, তলিয়ে বন্যায় জাগছে জুলজুল––সদ)। {স. জ্বলজ্বল>}

**জুলজেনা** [জুল্‌জেনা] বি দুলদুল অশ্বের উপাধিবিশেষ (তাহা দেখি হাসে মনে আলীর কুমার, জুলজেনা টিপিয়া যায় তাহার মাঝার––হেমা)। {আ. যুল্‌জনাহ় .............. }

**জুলফ, জুলফি, জুলপি** [জুলফ্‌, –ল্‌ফি, –পি] বি ১ কানের নিকট গালের কিছুদূর পর্যন্ত যে দাড়ি রাখা হয়। ২ গণ্ডদেশের উপর এলিয়ে পড়া চুল; চূর্ণকুন্তল বা কান ঝাপটা (কালো কস্তরী জুলফি যে তার––মোম)। ~ওয়ালি/ ওয়ালী বি, বিণ স্ত্রী. চূর্ণ কুন্তলের অধিকারিণী বা কান ঝাপটা ধারিণী (শা’জাদী জুলফওয়ালী––নই)। {ফা. জু়ল্‌ফ ............. + হি. ওয়ালি}

**জুলফিকার, জুলফেকার** [জুল্‌ফিকার্‌, –ফেকার্‌] বি হজরত আলীর তলোয়ার (নাহি সে হজরত আলী জুলফিকার নাহি––নই; জুলফেকার খাণ্ডা নিল কোমরে বান্দিয়া––হেমা)। {আ. যুল্‌ফিক়ার ............... }

**জুলম** ⇒ জুলুম

**জুলমাত, জুলমৎ, জূলমাত** [জুল্‌মাত্‌, –, –] বি ১ অত্যাচার; উৎপীড়ন; অবিচার ও তজ্জনিত অনিয়ম উচ্ছৃঙ্খলতা (দুনিয়াতে আজ জুলমাৎ ভারী––গোমো)। ২ প্রলয় লক্ষণ; ধ্বংসের সূচনা; অশান্তভাব; অন্ধকার (দিনের আকাশে একী জুলমাত মাঝি––ফআ)। {আ. জ়ুলমত .................. }

**জুলাই** [জুলাই] বি ইংরেজি মাসবিশেষ; ইংরেজি বৎসরের সপ্তম মাস (রোমান বীর জুলিয়াস সিজারের স্মারক নাম); আষাঢ় মাসের শেষার্ধ থেকে শ্রাবণ মাসের প্রথমার্ধ পর্যন্ত । {ই. July}

**জুলাপ** ⇒ জোলাপ

**জুলি, জুলী, জোলি** [জুলি, –, জো–] বি ছোট নালা; লম্বা সরু খাত; জলনালি। {তিব্বতি জুর; দ্রা. জোল, জোলি}

**জুলু** [জুলু] বি দক্ষিণ আফ্রিকার অধিবাসী জাতি ও তাদের ভাষা। {ই. Zulu}

**জুলুম, জুলম, জোলম** [জুলুম, –লম্‌, জোলম্‌] বি ১ পীড়ন; অত্যাচার; উৎপীড়ন (জালিমে জুলম কৈলে করিব সরব––সৈআ)। ২ জবরদস্তি; জোরাজুরি (নিষেধ কোরানে বিধর্মী পরে করিতে কোনো জুলুম––নই)। ~–পরাক্রান্ত অচ্যাচারী (জমিদারের জুলুম–জবর আমলা নায়েব––সদ)। ~ বাজ বিণ অত্যাচারী; দুর্দান্ত । ~বাজি বি । {আ. জ়ুল্‌ম ...............}

**জুলুস** ⇒ জলুস

**জুষ্ট** [জুশ্‌টো] বিণ ১ পূজি; সেবিত; সেবা করা হয়েছে এমন। ২ ভূষিত। {স. √জুষ্‌+ত(ক্ত)}

**জুস, জূ**ষ [জুশ্‌] বি ১ ক্বাথ; সরুয়া; ঝোলবিশেষ (মাংসের জুস)। ২ রস। {ই. juice; তুল. স. যূষ; ফা. জোশ্‌ ............}

**জুহু, জুহূ** [জুহু] বি হিন্দুদের যজ্ঞে ব্যবহৃত কাষ্ঠপাত্রবিশেষ (জুহূ ভরি এই দিলাম হবি––মোম)। {স. √হু+ক্বিপ্‌}

**জূট** [জুট্‌] বি ১ ঝুঁটি বা চূড়া (জটাজূট)। ২ গোছা; গুচ্ছ । ৩ সমূহ। {স. √জুট্‌+অ(অচ্‌)}

**জূষ** ⇒ জুস

**জৃম্ভক** [জৃম্‌ভক্‌] বি ১ যে হাই তোলে । ২ দিব্যাস্ত্রবিশেষ । জৃম্ভমাণ বিণ ১ হাই তুলছে এমন । ২ প্রকাশমান; বিকাশমান। জৃম্ভিত বিণ ১ জৃম্ভণরত বা জৃম্ভণযুক্ত। ২ প্রকাশিত। {স. √জৃম্ভ্‌+অক(ণ্বুল্‌)}

**জৃম্ভণ, জৃম্ভ, জৃম্ভা** [জৃম্‌ভন্‌, –ভ, –ভা] বি ১ হাই; হাইতোলা; আলস্য বা নিদ্রাবেশজনিত মুখব্যাদান (সে জৃম্ভণ বা হাস্য করিত––মোহ)। ২ বিস্তার । ৩ স্ফুরণ; প্রকাশ; বিকাশ। {স. √জৃম্ভ্‌+অন(ল্যুট্‌), অ (ঘঞ্‌), আ(টাপ্‌)}

**জেওচ, জেঁচ, জেঁয়াচ** [জেয়োচ্‌, জেঁচ্‌, জেঁয়াচ্‌] বিণ স্ত্রী সকল সন্তানই বেঁচে আছে এমন (জেঁচ–পোয়াতি)। {স. জীবিতবৎস>জীববচ্ছ>জেঁওচ}

**জেওর, জেঅর** [জেয়োর, –য়র্‌] বি গহনা; অলঙ্কার (কি কি জেওর আনিছরে দামাদ বিবির লাগিয়া––হারামণি)। ২ বেশভূষা বা সাজপোশাক (সিপাহ–সালারের সকল জেওর খুলিয়া ফেলিলে তুমি––নই)। জেওরাত বি বহু অলঙ্কারাদি; বেশভূষা । {ফা. জ়ী=র ............... }

**জেঁকো** [জেঁকো] বিণ ১ জাঁকজমকসম্পন্ন বা আড়ম্বরপূর্ণ। ২ গর্বিত; দর্পিত; দাম্ভিক; বড়াইকারী । {স. চমৎকার>চমক>চমক>জেঁকো}

**জেকের** ⇒ জিকির

**জেটপ্লেন** [জেট্‌প্লেন্‌ ] বি এক প্রকার দ্রুতগামী বিমান (বায়ুমণ্ডলের বাইরে জেট প্লেন চলতে পারে না––শেক)। {ই. jet plane}

**জেটি** [জেটি] বি জাহাজ থেকে নামা ও ওঠার জন্য লোহা তক্তা প্রভৃতি দ্বারা বাঁধানো ঘাট; বাঁধানো জাহাজ ঘাটা (ছেলেরা কয়েকজন ততক্ষণে জেটিতে নামিয়া তীর ধরিয়া পায়চারি করিতে লাগিলেন––শামা)। {ই. jetty}

**জেঠ, জাঠ, জাট** [জেঠ্‌, জাঠ্‌, –ট্‌] বিণ জ্যেষ্ঠতাত সম্পর্কিত (জেঠ শ্বশুর)। {স. জ্যেষ্ঠ>}

**জেঠতুতো, জেঠতুত, জাঠতুতো** [জেঠ্‌তুতো, –, জা–] বিণ জেঠানো; জেঠার সন্তানরূপে সম্পর্কিত (জেঠতুত ভাই)। জেঠশ্বশুর, জাঠশ্বশুর বি স্বামীর বা স্ত্রীর জেঠা। জেঠশাশুড়ি স্ত্রী.। {স. জ্যেষ্ঠতাত>}

**জেঠা, জ্যাঠা** [জ্যাঠা] বি ১ পিতার বড় ভাই । ২ অকালপক্ব; ফাজিল; বাচাল (আমরা ছেলেবেলাতেই জ্যাঠার শিরোমণি ছিলেম––কাসি)। জেঠাই, জেঠাইমা, জেঠী১, জেঠিমা [বি জেঠার পত্নী। জেঠাতো বিণ জেঠতুতো। জেঠামো, জেঠামি, জ্যাঠামি, জেঠামো বি ১ জেঠার মতো ব্যবহার বা কথাবার্তা; মুরুব্বির চাল; মাতব্বরি । ২ বাচালতা; পাকামি; অকালপক্বতা; ইঁচড়ে পাকা শিশুর মতো আচরণ (মেয়েদের জেঠামি সইতে পারে না––রঠা; স্কুল ছাড়াতে জ্যাঠামি ভতের ফ্যানের মতন উথলে উঠলো––কাসি)। জেঠী স্ত্রী.। {স. জ্যেষ্ঠ>প্রা. জেট্‌ঠী>}

**জেঠি, জেঠী২** [জেঠি] বি টিকটিকি । {স. জ্যেষ্ঠী>প্রা. জেট্‌ঠী>}

**জেতব্য** [জেতোব্‌বো] বিণ জয় করার বা বশীভূত করার যোগ্য; জেয়। {স. √জি+তব্য}

**জেতা১** [জেতা] বিণ জয়লাভ করেছে এমন; জয়ী; বিজয়ী; জয়কারী। জেত্রী স্ত্রী.। {স. √জি+তৃ(তৃচ্‌)}

**জেতা২, জিতা** [জেতা, জি–] ক্রি ১ জয়ী হওয়া; জয়লাভ করা। ২ লাভ করা (জিতে কেনা)। ৩ জয় করে পাওয়া (বাজ জেতা)। ❑ বি, বিণ উক্ত সকল অর্থে । জেতানো, জিতানো ক্রি ১ বিজয়ী করা; জয় করানো। ২ লাভবান করা। ❑ বিণ উক্ত সকল অর্থে। {স. √জি+তৃ(তৃচ্‌)}

**জেদ, জেদি** ⇒ জিদ

**জেনা, জিনা** [জেনা, জি–] বি বিবাহ সম্পর্ক ব্যতীত পুরুষ ও নারীর যৌনমিলন; ব্যভিচার; ধর্ষণ। ~–কার বিণ ব্যভিচারী; ধর্ষণকারী। ~কারি বি ব্যভিচার; বিবাহ সম্পর্ক ব্যতীত পুরুষ ও নারীর যৌনমিলন (না করিব জেনাকারি কহিনু নিদান––ফগ)। {আ. জ়িনা ......... }

**জেনানা** ⇒ জানানা

**জেনারেল** [জেনারেল্‌] বি সেনাপতি । {ই. general তুল. জাঁদরেল}

**জেন্দ** [জেন্‌দ্‌] বি ১ প্রাচীন পারস্যের ভাষার নাম। ২ জরথুস্ত্র কৃত ধর্মশাস্ত্র আবেস্তার ভাষার নাম। (আবেস্তার কতগুলি অংশের ব্যাখ্যা...জেন্দ ভাষায় লিখিত––আখাঁ)। জেন্দাবেস্তা, জেন্দা আবেস্তা বি পারসিকদিগের ধর্মগ্রন্থ আবেস্তা ও তার ভাষা জেন্দ । {ফা. জ়িন্‌দ ........... }

**জেন্দাগানী** ⇒ জিন্দেগানি

**জেন্দান** ⇒ জিন্দান

**জেপলিন, জেপেলিন** [জেপ্‌লিন্‌, –পে–] বি জার্মানির তৈরি বিশেষ ধরনের উড়োজাহাজ (জার্মানদের জেপেলিনগুলো দূর থেকে––নই)। {জা. zepplin}

**জেব** [জেব্‌] বি ১ জামা ইত্যাদির পকেট (জামার জেবেতে মাটি রাখিল যতনে––হেমা)। ২ টাকা–পয়সা রাখার ছোট থলি। {ফা. জেব ............. }

**জেবঘড়ি** [জেব্‌ঘোড়ি] বি পকেটে রাখার ঘরি । {জেব+ঘড়ি}

**জেবলি** [জেব্‌লি] বি ফুলবিশেষ (আমারই শেফালী জেবলী কেবল ঝরে––বিদে)। {অমূ.}

**জেব্রা** [জেব্‌রা] বি আফ্রিকার দৃষ্ট ঘোড়াজাতীয় গায়ে ডোরাকাট দ্রুতগামী বন্য পশু বিশেষ । {ই. zebra}

**জেম্মা** ⇒জিম্মা

**জেয়** [জেয়ো] বিণ জয় করা যায় এমন; জেতব্য; জয়সাধ্য । অজেয় বিপ. । {স. √জি+য(যৎ)}

**জেয়াদা, জিয়াদা** [জেয়াদা, জি–] বিণ ১ অধিক। ২ প্রচুর; ঢের; পর্যাপ্ত (সহজ মেহনতে মিলে জেয়াদা মুজুরি––সৈহা)। ❑ ক্রিবিণ অত্যধিক ; অতিরিক্ত; মাত্রাছাড়া (এটা বড় জিয়াদা হইতেছে––বচ)। {আ. জ়িয়াদাহ ............ }

**জেয়াফত, জেয়াফৎ, জিয়াফত** [জেয়াফত্‌, –, জি–] বি ভোজের আয়োজন বা ভোজের আহ্বান; নিমন্ত্রণ; মৃতের কল্যাণে আয়োজিত ভোজ (শুক্রবার আমাদের বাড়ীতে বড় জেয়াফৎ––ওআ)। {আ. দ়িয়াফত ...............}

**জেয়ারত, জিয়ারত, যিয়ারত, জ্যারত** (মবা.) [জেয়ারত্‌, জি–, –, জ্যারত্‌] বি ১ মৃতের কবর বা পুণ্যস্থান দর্শন ও প্রদক্ষিণাদি (জিয়ারতে তুমি কে যাও মদিনায়––নই; বায়তুল্লার যিয়ারত শেষ করিয়া চলিলেন মদিনায়––মামু)। ২ ভক্তিভাবে কবর দর্শন ও প্রার্থনা (মৃতের কবরে করিব জেয়ারত––সৈআ; প্রদক্ষিণ করি কৈল জ্যারত মাতম––হেমা)। {আ. জ়িয়ারত ...............}

**জের** [জের্‌] বিণ ১ নত; নিচু বা পরাভূত (জের হৈল নিমকহারাম––ভারা)। ২ হীন; ক্ষীণ (জেরদস্ত)। ❑ বি ১ পরাজয়; পরাভব। ২ রেশ; অনুবৃত্তি। ৩ পূর্ব হিসাবের সূত্র বা অনুবৃত্তি। ৩ পূর্ব হিসাবের সূত্র বা অনুবৃত্তি; ইজা । ৪ এ–কার; ই–কার। ~ টানা ক্রি ১ হিসাবের খাতায় পূর্ব পৃষ্ঠার মোট রাশি পর –পৃষ্ঠায় লেখা (জের টেনে কেতাব সম্পর্কে আলোচনা শেষ করা যায়––কাআমা)। ২ পূর্বে কৃত কর্মের ফল ভোগ করা । ~দম্ভ বিণ দুর্বল । জবরদস্ত বিপ. । {ফা. জ়ের .......... }

**জেরবার** [জেব্‌রার্‌] বিণ ১ ক্ষত–বিক্ষত; বিপর্যস্ত বা পর্যুদস্ত (জোরওয়ার শের কই? জেরবার জানোয়ার––নই)। ২ হয়রান; হীনবল; নাকাল। ৩ ভারাক্রান্ত; পীড়িত; পীড়াজর্জর (জানখানা টেনে চিরদিন জেবরার––মোম)। {ফা. জ়েরবার ..............}

**জেরা১** [জেরা] বি ১ আদালতে সত্যাসত্য যাচাইয়ের জন্যে বিপক্ষের উকিলের প্রশ্ন; সওয়াল; cross-examination । ২ উকিলের কূট প্রশ্নের মতো ক্রমাগত বিবিধ প্রশ্ন জিজ্ঞাসা। {আ. জ়রহ্‌ ............. }

**জেরা২** [জেরা] বি বর্ম (জেরাকে ছেদিয়া তীর ঝোলে তার গায়––সৈহা)। {ফা. জ়েরেহ্‌ .......... }

**জেরা৩, জারা, জার্‌রা, জরা** [জেরা, জারা, জার্‌রা, জরা] বিণ ১ অল্প কিছু; সামান্য; একটু; থোড়া; অণুপরিমাণ (আমি জেরা ফিরে আসি––প্যামি)। {হি. যরা}

**জেরাত** ⇒ জিরাত

**জেল** [জেল্‌] বি ১ কয়েদখানা; কারাগার; জেলখানা (জেলে যাওয়া)। ২ কারাদণ্ড (জেল হওয়া)। ~খানা বি কারাগার; জেল। ~খালাসি বিণ জেল থেকে মুক্ত; কারামুক্ত । ~দারোগা বি কয়েদিদের তত্ত্বাবধায়ক ও জেলের শান্তিরক্ষক কর্মচারী। ~ফেরত, ~ফরতা বিণ জেল খেটেছে এমন । {ই. jail}

**জেলদ** ⇒ জিলদ

**জেলা** ⇒ জিলা

**জেলার** [জেলার্‌] বি জেলের ভরপ্রাপ্ত কর্মচারী; কারাধ্যক্ষ । {ই. jailor}

**জেলি** [জেলি] বি ফলের রস চিনিতে পাক করে প্রস্তুত খাদ্যবস্তুবিশেষ। {ই. jelly}

**জেলে, জেলিয়া** (বিরল) [জেলে, জেলিয়া] বি ১ ধীবর; মৎস্যজীবী। ২ হিন্দু জাতিবিশেষ । জেলেনি স্ত্রী.। ~–ডিঙ্গি বি মাছ ধরার জন্য জেলেদের ছোট নৌকা । {স. জালিক>প্রা. জালিয়>}

**জেল্লৎ, জেল্লত, জিল্লৎ, জিল্লত, জিল্লতি** [জেল্‌লত্‌, –, জি–, –, –তি] বি অপমান; অসম্মান (ভুগনী যাদের ভুগছে তারা জিল্লতীর একশেষ––রই)। {আ. যিল্লত ............... }

**জেল্লা, জিল্লা** [জেল্‌লা, জি–] বি ১ ঔজ্জ্বল্য; খোলতাই; জুলুম। ২ চাকচিক্য; চটক (শাপলা ও অন্যান্য জলজ আগাছা আকাশরঙা পানির সঙ্গে জেল্লা দিচ্ছে––শও)। জেল্লাই বি জুলুস; জাঁকজমক; চাকচিক্য; চটক (দিল্লী আগ্রা সেকেন্দ্রার জেল্লাই––সৈমু)। জেল্লাদার বিণ চকচকে। {আ. জল্‌ৱাহ় ....... }

**জেসম, জিছম** [জেসম্‌, জি–] বি দেহ; শরীর (আমার জেসমের মধ্যে––আমআ)। {আ. জিস্‌ম্‌ ................}

**জেসমিন** ⇒ ইয়াসমিন

**জেহাদ, জিহাদ, জ্বিহাদ, জ্বেহাদ** [জেহাদ্‌, জি–, –, জে–] বি ১ ধর্মরক্ষার জন্য লড়াই । ২ বিধর্মীদের বিরুদ্ধে মুসলমানদের ধর্মযুদ্ধ । ৩ ধর্মযুদ্ধ । ৪ অসত্য ও অন্যায়ের বিরুদ্ধে সংগ্রাম; সত্য ও ন্যায়ের প্রতিষ্ঠার জন্য ধনপ্রাণ দিয়ে সর্বপ্রকার সংগ্রাম (এজিদের বিরুদ্ধে জেহাদ ঘোষণা করিয়া––মীম)। জেহাদি, জিহাদি, জ্বিহাদি, জ্বেহাদি বিণ ধর্মযুদ্ধ সম্পর্কীয়; অন্যায়ের বিরুদ্ধে যুদ্ধ সম্পর্কীয়; অন্যায়ের বিরুদ্ধে যুদ্ধবিষয়ক (জেহাদি আন্দোলন, মুক্ত মানুষের জ্বেহাদী কুঅতে––ফআ)। {আ. জিহাদ ................. }

**জেহেন** [জেহেন্‌] বি ১ মেধা; স্মরণশক্তি; মস্তিষ্ক (অর গো কি জেহেন আছে––ইখাঁ)। ২ প্রতিভ । {আ. যিহন ..............}

**জৈতুন** [জোইতুন্‌] বি ১ জলপাই । ২ জলপাই গাছ (জৈতুন–রাঙা রওগন নিয়ে হেরেম হেরেম প্রদীপ জ্বালিয়ে––নই)। জৈতুনি, জৈতুনী বিণ জলপাই বা জৈতুন ফলজাত (ওকি জৈতুনী রওগন, ওরই পারে জলপাই বনে––নই)। {আ. জ়য়্‌তুন ...............}

**জৈত্র** [জোইত্‌ত্রো] বিণ ১ জয়শীল; বিজয়ী (মানুষ হল তোমার স্নেহে তারা সবাই জৈত্র ধনুধারী––সদ)। ২ পারদ। জৈত্রী স্ত্রী.। {স. জেতৃ+অ(অণ্‌)}

**জৈত্রি, জৈত্রী১** ⇒ জয়ত্রী

**জৈত্রী২** ⇒ জৈত্র

**জৈন** [জোইন্‌] বি ধর্মসম্প্রদায়বিশেষ; মহাবীর কর্তৃক প্রবর্তিত ধর্মের অনুসারী । জিন বি সাধু; সাধক; শ্রমণ । {স. জিন+অ(অণ্‌)}

**জৈব** [জোইবো] বিণ ১ জীব–বিষয়ক; organic (উদ্ভিদ ও প্রাণী হইতে প্রাপ্ত বস্তুগুলিকে জৈব পদার্থ বলা হয়––আআ)। ২ জীবজাত । ৩ জান্তব বা উদ্ভিজ্জ। ~ রসায়ন বি জীব–বিষয়ক রসায়ন শাস্ত্র; organic chemistry বা biochemistry (প্রাণ রসায়ন)। {স. জীব+অ (অণ্‌)}

**জৈবন** (মবা.) [জোইবন্‌] বি যৌবন । {স. যৌবন>}

**জৈবনিক** [জোইবোনিক্‌] বিণ জীবনঘটিত । {স. জীবন+ইক(ঠঞ্‌)}

**জৈমিনি** [জোইমিনি] বি ভারতীয় মীমাংসা দর্শন প্রণেতা মুনি । ~দর্শন বি জৈমিনি মুনি কৃত বেদের মীমাংসা এবং শ্রুতিস্মৃতির বিরোধ ভঞ্জনকারী দর্শনশাস্ত্র । ~ভারত বি জৈমিনি মুনি প্রণীত মহাভরত গ্রন্থ। {স. জৈমিনি}

**জো, যো** [জো] বি ১ উপায়; পথ; ফাঁক (অস্বীকার করার জো নেই)। ২ চাষের বা শস্য বপনের উপযুক্ত অবস্থা বা সময় । ২ সুযোগ; অনুকূল অবস্থা; সুবিধা; জুত (জো পেয়ে গেছে)। ৪ উপক্রম; গতিক; জোগাড়; দশা (উৎসব মাটি হবার জো)। জোকাল বি শস্য বপনের উপযুক্ত সময় । জোবৃষ্টি বি যে বৃষ্টির ফলে ভূমি শস্য বপনের উপযুক্ত হয় । {স. যোগ>জোগ>}

**জোঁক** [জোঁক্‌] বি রক্তপায়ী জলকীটবিশেষ; জলৌকা । জোঁকের মুখে নুন বি দুষ্টলোকের উপযুক্ত শাস্তির ব্যবস্থা; আস্ফালনকারীকে স্তব্ধ করতে পারে এমন উচিত কথা। {স. জলৌকা>প্রা. জলোআ>জোঁক; তুল. হি. জোংক}

**জোঁকা, জোঁখা, জোখা, জোকা** [জোঁকা, –খা, জোখা, –কা] ক্রি ১ পরিমাণ করা বা তুলনা করা। ২ ওজন করা (জোখে বেনে চড়ায়্যা পড়্যান––কমু)। ❑ বি পরিমাণ; মাপ (যদি খাপের সঙ্গে তলোয়ার ঠিক জোখা মিলে যায়––অচিসে)। ~জুঁকি বি ১ পাশাপাশি দাঁড় করিয়ে ছোট বড় পরীক্ষা । ২ মাপামাপি। ~ দেওয়া ক্রি ১ মেপে দেখা বা পাশাপাশি দেখে তুলনা করা (একবার দাঁড়াও ত ভাই জোঁকা দেই তোমার কতদূর পর্যন্ত হয়––দীমি)। খেলা~ বি যথাযথ হিসাব; নির্ভুল হিসাব; ব্যয়ের লিখিত হিসাবপত্র। মাপা~ বিণ ১ নির্দিষ্ট মাপ; সুনির্দিষ্ট; নিতান্ত পরিমিত; মাপা । {স. জোকা; স. যোগ/যোগ্য/যোজ্য>}

**জোঁকার,** **জোকার১** [জোঁকার্‌, জো–] বি জয়ধ্বনি; হুলুধ্বনি (জয়–জোকারে উৎসবেতে যায়––জউ)। {স. জয়কার>প্রা. জোক্‌কার>}

**জোকার২** [জোকার্‌] বি ১ ভাঁড়। ২ বিচিত্র; বাড়তি তাসবিশেষ। {ই. joker}

**জোখ, জোক** [জোখ্‌, –ক্‌] বি তুলনামূলকভাবে মাপের বা ওজনের আন্দাজ । মাপ~ বি আন্দাজমতো মাপ বা হিসাব; পরিমাপ। {মু. জোকা; স. যোগ/যোগ্য/যোজ্য>}

**জোগাড়, যোগাড়** [জোগাড়্‌] বি ১ উদ্‌যোগ; আয়োজন; ব্যবস্থা। ২ উপক্রম । ৩ সংগ্রহ; আহরণ । ~ দেওয়া ক্রি ১ কারো কাজের সহায়তা করা । ২ প্রধান কর্মকর্তার হাতের কাছে প্রয়োজনীয় দ্রব্যসামগ্রী সরবরাহ করে সাহায্য করা । ~–যন্ত্র বি আয়োজনাদি; কোনো কাজ সম্পন্ন করবার উপকরণাদি সংগ্রহ । জোগাড়ে, জোগালে বিণ সংগ্রহকারী; যিনি জোগাড় করতে ওস্তাদ । ❑ বি সাহায্যকারী। {স. √যুজ্‌>যোগ+বা. আড়>}

**জোগান, যোগান** [যোগান্‌] বি ১ এনে দেওয়া; সরবরাহ। ২ নিয়মিত সরবরাহ । ~দার বি সরবরাহকারী । {√জোগা+আন}

**জোগানো, যোগানো** [যোগানো] ক্রি ‌১ সরবরাহ করা; প্রয়োজনীয় জিনিসের অভাব পূরণ করা । ২ ক্রমাগত উৎপন্ন হওয়া বা সরবরাহ করা; শেষ হতে না দেওয়া । {√জোগা+আনো}

**জোচ্চুরি, জোচ্চুরিপনা, জোচ্চোর** ⇒ জুয়া

**জোছনা** (পদ্য.) [জোছনা] বি জ্যোৎস্না; চন্দ্রালোক । (অন্ধ এ মন্দিরে তুমি উদার জোছনা––সদ)। {স. জ্যোৎস্না>}

**জোঝা, জুঝা** [জোঝা, জু–] ক্রি ১ যুদ্ধ করা; লড়া । ২ বোঝাপড়া করা । জুঝারু (মবা.) । বি ১ যোদ্ধা (ঊনলক্ষ রণদক্ষ জুঝারু–মাতঙ্গ––ঘচ)। ❑ বিণ যুদ্ধপটু । ~জুঝি বি পরস্পরের যুদ্ধ । {স. √যুধ্‌>প্রা. √জুজ্‌ঝ>√জুঝ}

**জোট** [জোট্‌] বি ১ দল বা দলেবলে ঘোঁট; জটলা (জোট বাঁধা বা পাকানো)। ২ মেল; সমাবেশ; ভিড়; জমায়েত (জোট করা বা হওয়া)। ৩ গিঁঠ; জট; জটিল; গ্রন্থি । ~নিরপেক্ষ বিণ সমকালীন বিশ্বের বৃহৎ শক্তিবর্গের সামরিক জোটে অন্তর্ভুক্ত না থাকা। ~ নরপেক্ষতা বি। ~পাট বি ‌ জটলা বা একত্র মিলন । ২ জোগাড়যন্ত্র। ~বদ্ধ, জোঠবদ্ধ বিণ একত্র সমবিষ্ট; দলবদ্ধ; মিলিত (দেশের বদমাইশ সর্দ্দার লাঠিয়াল বহুতর জোঠবদ্ধ হয়েছে––মীম)। ~ ভাঙা ক্রি বিচ্ছিন্ন হওয়া; জোড় ঘোচা। ❑ বিণ বিচ্ছিন্ন । এক~ বিণ দলবদ্ধ; একসঙ্গে মিলিত; একত্রিত । {স. যূথ>জুট্‌, জোট্‌}

**জোটা, জুটা, যোটা** [জোটা, জু–, জো–] ক্রি ১ জোগাড় হওয়া; মেলা; সংগৃহীত হওয়া (অন্ন জোটে না কথা জোটে মেলা––রঠা)। ২ মিলিত হওয়া; একত্র হওয়া (ছাত্রের দল জুটেছে)। ৩ উপস্থিত হওয়া (এসে জোটা)। ৪ লাভ করা; পাওয়া (একটা চাকরী জুটিয়া গেল––আরু)। ❑ বি, বিণ উক্ত সকল অর্থে । ~জোট বি ১ জোগাড়যন্ত্র; যোগসাজস। ২ পরস্পর মিলন। জোটানো, জুটানো, জুটনো ক্রি ১ সংগ্রহ করা বা একত্র করা; একসঙ্গে সমাবেশ করা । ❑ বি, বিণ উক্ত সকল অর্থে। জুটেপুটে ক্রিবিণ ১ দলবদ্ধ হয়ে । জোটেবুড়ি, জুটেবুড়ি ⇒ জটে । {স. যূথ>}

**জোড়, যোড়** [জোড়্‌] বি ১ মিলন; সংযোগ; সন্ধি (জোড়েমুখ)। ২ যুগল; জোড়া (মানিকজোড়) । ৩ ধুতি ও চাদর (বেনারসি জোড়)। ❑ বি মিলিত; সংযুক্ত; একত্রিত (জোড় হাত)। ~–কলম বি বড় গাছের ডালের সাথে চারা গাছ জুড়ে গজানো কলমের গাছ । ~ খাওয়া বা মেলা ক্রি ১ মিল হওয়া; ঠিকভাবে বা উত্তমরূপে সংযোজিত হওয়া। ২ জীবজন্তুর পুরুষ ও স্ত্রীর মিলন হওয়া । ৩ স্বামী–স্ত্রীর মনের মিল হওয়া । ~তাড়, ~তোড় বি ১ জোড়া দেওয়া ও পৃথক করা; ভাঙাগড়া। ২ যন্ত্রপাতি; সাজসরঞ্জাম। ৩ উদ্যোগ; আয়োজন। ৪ উপকরণাদি সংগ্রহ । ~ ভাঙা ক্রি যুগলের মধ্যে বিচ্ছেদ হওয়া। জোড়ে যাওয়া ক্রি ২ বিবাহের পর বর–বধূ যুগলের প্রথমশ্বশুরবাড়ি যাওয়া। তোড়~ বি যোগাড়যন্ত্র; আয়োজন। {স. যোগ>}

**জোড়া১, যোড়া১** [জোড়া] বিণ দুটি; যুগল (জোড়া গরু)। ❑ বি যুগ্ম (জামা জোড়া)। ❑ বি, বিণ জুড়ি; সমকক্ষ; সমান (জোড়া পাওয়া ভার)। {স. যুগ্ম>জোড়}

**জোড়া২, যোড়া২, জুড়া, যুড়া** [জোড়া, –, জুড়া, –] ক্রি ১ একত্র করা; যুক্ত করা (জুড়ি দই কর)। ২ আঁটা; বন্ধ করা বা লাগানো । ৩ আরম্ভ করা (কান্না জোড়া)। ৪ জোড়া বা সংযুক্ত করা; যোজিত করা (লাঙ্গল গরু জোড়া)। ৫ পূর্ণ বা ব্যাপ্ত করা (মন জুড়ে থাকা) । ❑ বিণ ১ যুক্ত বা সম্পৃক্ত। ২ আঁটা । ৩ যোজিত। ৪ পূর্ণ বা প্যাপ্ত (ভুবন–জোড়া আসনখানি––রঠা)। ❑ বি জুড়ন; জোড়ন। জোড়ন, জুড়ন, যোড়ন, যুড়ন বি। ~–তাড়া বি, বিণ কোনো রকমে জোড়া; ঠেকনা দিয়ে কোনো প্রকারে কার্যোপযোগী করণের চেষ্টা (সযত্নে জোড়াতাড়া দিয়ে যতদিন সম্ভব টিকিয়ে রাখত––সুরা)। ~তালি বি সেলাই ও তালি । ❑ বিণ ১ কষ্টেসৃষ্টে কাজ চালাবার মতো বা এখান ওখান থেকে জুটিয়ে চালানো (জোড়াতালির সংসার)। ২ গোঁজামিল (জোড়াতালি কাজ ভাল হবে না)। জোড়ানো, যোড়ানো ক্রি ১ জোড়া দেওয়া বা দেওয়ানো; সংযুক্ত করা বা করানো। ❑ বি, বিণ উক্ত সকল অর্থে। জোড়ের পায়রা বি সব সময়ের সঙ্গী; ঘনিষ্ঠ বন্ধু। {স. যুক্ত>হি. জোড়া, বা. জোড়া}

**জোত১ , জোৎ১ , যোত** [জোত্‌] বি লাঙল বা গাড়িতে গরু ঘোড়া প্রভৃতি বাঁধার দড়ি বা চামড়ার রশি। {স. যোক্ত>জোত্ত>}

**জোত২, জোৎ২** [জোত্‌] বি ১ কৃষকের চাষের জমি (আমার জোতের জমি হাল জরিপে কম হইয়াছে––প্যামি)। ২ কর্ষণযোগ্য মাটি জমি বা ভূসম্পত্তি। ৩ ব্যক্তিমালিকানাধীন বনাঞ্চল (পার্বত্য চট্টগ্রামের পাহাড়ি জোত সমিতি)। ~জমা বি ১ ভূসম্পত্তি; বিষয়–সম্পত্তি (কোঠাবাড়ী জোতজমা––রঠা)। ~জমি বি জমিদারের নিকট থেকে জমা নেওয়া চাষের জমি (হাজার হাজার মুসলমান তাহাদের জোতজমি বৃটিশের হাতে তুলিয়া দিতে বাধ্য হয়––ওয়ালি)। ~দার বি রায়ত; জমিদারের অধীনস্থ কর্ষণযোগ্য ভূসম্পত্তিবিশিষ্ট প্রজা । ~স্বত্ব বি চাষের জমিতে স্বত্ব । {আ. দ়য়’আত ..............}

**জোতা, যোতা, জুতা**, **যুতা** [জোতা, –, জু–, –] ক্রি ঘাড়ি; ঘানি বা লাঙ্গলাদিতে পশু যোজন করা বা জোড়া বা যুক্ত করা । {স. যোক্ত>জোট}

**জোতানো, যোতানো** [জোতানো, –] বি জোড়ন ব যুক্তকরণ । ❑ বিণ যুক্ত করা হয়েছে এমন । {স যোজন>}

**জোত্র, জোত্তর** [জোত্‌ত্রো, জোত্‌তোর্‌] বি ২ জো; সুযোগ; উপায়। ২ সংস্থান। {স. যোত্র>}

**জোনাকি, জোনাকিপোকা, জুনি, জুনিপোকা** [জোনাকি, –পোকা, জুনি, –পোকা] বি জ্যোতিবিশিষ্ট ক্ষুদ্র পতঙ্গবিশেষ; খদ্যোত। {স. জ্যোৎস্নাকীর>}

**জোন্দা, জোঁদা** [জোন্‌দা, জোঁদা] বিণ ১ অতিশয় টক; তেঁতুল (প্রথম হবে মন্দা কিনহ তোড়ানি জোন্দা––কমু)। ২ জবরদস্ত। {স. যমদূতিকা; আঞ্চ.}

**জোবড়া, জোবড়ানো** ⇒ জুবড়ানো

**জোব্বা, জুব্বা** [জোব্‌বা, জু–] বি লম্বা ঢিলা বুক খোলা অঙ্গাবরণবিশেষ যা অন্যান্য জামার উপর পরা হয় (সামান্য পরেই দেখা যায কালো জোব্বা এবং পাগড়ি –পরা এক ব্যক্তি অশ্ব পৃষ্ঠে––আজা)। {আ. জুব্‌বাহ ..............}

**জোয়ান১, জোয়ানো** ⇒ জুয়ান১

**জোয়ান২, যোয়ান** [জোয়ান্‌] বি ১ যুবক; প্রাপ্তবয়স্ক লোক। ২ বলবান বা যৌবনশক্তিসম্পন্ন ব্যক্তি (কে আছ জোয়ান হও আগুয়ান––নই)। ❑ বিণ ১ যুবা বয়স। ২ বলিষ্ঠ (জোয়ান লোক)। জোয়ানকি বি ১ যৌবন (জেয়ানকির বড়াই)। ২ তরুণ (এই জোয়ানকি বয়সে––কাআও)। জোয়ানি, জোয়ানী বি যৌবন (যোয়ানী সাবাস ! যে কালো জহরের ছুরী––মোম)। {ফা. জৱয়ান ............., স. যুবন}

**জোয়ার১** [জোয়ার্‌] বি ১ চন্দ্রসূর্যের আকর্ষণের ফলে অবামস্যা–পূর্ণিমায় সমুদ্র ও নদীর পানির স্ফীতি। ২ সৌভাগ্য; কর্মতৎপরতা ইত্যাদি হঠাৎ বৃদ্ধি (জাতির জীবনে জোয়ার আসা)। ~–ভাটা বি জোয়ার ও ভাটা; উন্নতি ও অবনতি । জোয়ারের পানি, জোয়ারের জল বি হঠাৎ উচ্ছ্বসিত কিন্তু স্বল্পকাল স্থায়ী (নারীর যৌবন জোয়ারের পানি––প্রাচীন প্রবাদ)। {স. জলবৃদ্ধি>জলবাড়>জুআর>জোয়ার}

**জোয়ার২** [জোয়ার্‌] বি গমজাতীয় শস্য । জোয়ারি১ বিণ জোয়ার থেকে তৈরি (জোয়ারি রুটি) । ~দার বি উপাধিবিশেষ। {ফা. জৱয়ার ............... + দার .............}

**জোয়াল, যোয়াল** [জোয়াল্‌] বি লাঙ্গল বা গাড়িতে সংযুক্ত বলদের কাঁধে যে কাষ্ঠখণ্ড বা বংশদণ্ড থাকে যার সাথে গাড়ি বা লাঙল বাঁধা হয়; যুগন্ধর । {স. যুগল>যোয়াল>জোয়াল}

**জোর** [জোর্‌] বি ১ বল; ক্ষমতা; শক্তি । ২ জবরদস্তি; বলপ্রয়োগ (জোর করে নেওয়া)। ৩ উচ্চতা ও তীব্রতা (গলার জোর)। ৪ বলিষ্ঠতা; দৃঢ়তা (চরিত্রের জোর)। ৫ দাবি; অধিকার; স্বত্ব (চোরাই মালে জোর নাই)। ৬ উচ্চারণে স্বরাঘাত (কথা জোর দিয়ে বলা) । ৭ ত্বরিত; দ্রুত (জোর কদম)। ৮ প্রবল । ৯ বিশেষ অনুকূল বা প্রত্যাশার অতিরিক্ত ভালো বা শুভ (জোর বরাত)। ❑ বিণ ১ তীব্র; উচ্চ; চড়া (জোর গলা)। ২ কড়া; জরুরি (জোর তলব)। ৪ প্রবল; বিশেষরূপে বলিষ্ঠ (জোর আন্দোলন)। ~ওয়ার, ~বার বিণ বলশালী; বলবান; বলদৃপ্ত (জোরওয়ার শের কই? জেবরার জানোয়ার––নই)। ~ কলম বি শক্তিশালী লেখা। ~ গলায় বিণ ১ ঊচ্চৈঃস্বরে সকলকে শুনিয়ে । ২ প্রবলভাবে; বলিষ্ঠভাবে । ~জবরদস্তি, ~জুলুম বি ১ অত্যাচার; বলপ্রয়োগ (জোরজবরদস্তী করিয়া কুফল ব্যতীত কোনও সুফল হইবে না––ইহো)। ২ নির্বন্ধাতিশয্য। ~জবরি বি অত্যাচার; বলপ্রয়োগ । ~জারি বি বলপ্রয়োগ; ৱজবরদস্তি। ~তলব বি অবিলম্বে হাজির হবার হুকুম বা ডাক। জোরেশোরে ক্রিবিণ তুমুলভাবে; তীব্রভাবে (পশু–পাখীদের লড়াই আবার জোরেশোরে বেধে যায়––ফআ)। ~ যার মুল্লুক তার বি যার শক্তি আছে সেই সমস্ত বিষয়ের অধিকারী। জোরসে ক্রিবিণ ১ সজোরে; তীব্রভাবে (একদম জোরসে ঠুসি––নই)। {ফা. জ়োর .................. }

**জোরা** [জোরা] বি যম (অধিকার এদেশে করিতে নারে জোরা––ঘচ; ডাকবি তো জোরার বাড়ী যাবি––দীমি) {ফমূ.}

**জোরাজুরি** [জোরাজুরি] বি ১ ক্রমান্বয়ে বলপ্রয়োগ বা পীড়াপীড়ি। ২ পরস্পরের বিরুদ্ধে শক্তিপ্রয়োগ । {জোর+অনু. জুরি}

**জোরালো, জোরাল** [জোরালো] বিণ ১ শক্তিশালী; বলবান । ২ উচ্চ; দৃপ্ত (জোরালো কণ্ঠে)। ৩ প্রবল; সুদৃঢ়; জোরদার (জোরালো দাবি)। {জোর+আলো}

**জোরু** ⇒ জরু

**জোল** ⇒ জোলা১

**জোলা১, জোল, জুলি** [জোলা, জোল্‌, জুলি] বি ছোট খাল; সরু নালা; প্রণালি । জোলান বিণ নিম্নভূমি; যে স্থানে বৎসরের অধিকংশ সময়ে পানি জমে থাকে (জোলান জমি)। নয়নজুলি বি শাখা জলনালা বা খাল; সরু নালি । {দ্রা. জোল+বা. আ, ই; তুল. স. নাল}

**জোলা২** [জোলা] বি মুসলিম তাঁতি (তামন করিয়া নাম বলাইল জোলা––কমু)। ❑ বি, বিণ নির্বোধ; বেওকুফ (জোলা কোথাকার)। জোলানি স্ত্রী.। {ফা. জুলাহা ...................... }

**জোলাপ, জোলাব, জুলাপ** [জোলাপ্‌, –ব্‌, জুলাপ্‌] বি যে ঔষধে প্রচুর বাহ্য হয়; বিরেচক ঔষধ (ডাক্তারেরা জোলাপ দিয়া পেট পরিষ্কার করিয়া দেন––ঈবি; বহুত জোলাব ও দাওয়াই দিয়ে বোখারকে দফা করে খেচ্‌রি খেলান––প্যামি)। ~নেওয়া ক্রি বিবেচক ঔষধ ব্যবহার করা । {আ. জুল্লাব .............. ফা. গুলাব ............. }

**জোলায়খা, জোলেখা** [জোলায়খা, জোলেখা] বি প্রাচীন মিশরের মন্ত্রী আজিজ মিশরীর স্ত্রীর নাম; ইউসুফ নবীর প্রেমিকা। {আ. জু়লায়খা ....................... }

**জোলো** [জোলো] বিণ ১ পানিমিশ্রিত। ২ ফিকা (জলী বিলের জোলো রঙের টিপ––জউ)। ৩ ভিজা বা পানির আভাসযুক্ত। ৪ পানসে। {স. জল>}

**জোলি**⇒ জুলি

**জোলেখা** ⇒ জোলায়খা

**জোলো [জোলো] বিণ ১ পানিমিশ্রিত। ২ ফিকা (জলী বিলের জোলো রঙের টিপ––জউ)। ৩ ভিজা বা পানি আভাসযুক্ত (জোলো হাওয়া)। ৪ পানসে (জোলো স্বাদ)। {স. জল+বা. উয়া>}**

**জোশ** [জোশ্‌] বি ১ তাপ; উত্তপ্ততা । ২ বল; শক্তি (বুকেতে নাহিক জোশ–তেজ––নই)। ৩ উত্তেজনা; উদ্দীপনা (ইসলামী জোশে পাগল–পারা––ফআ)। ৪ মত্ততা; মস্তানা ভাব। {ফা. জূশ, জোশ্‌ ............... }

**জো–সো** [জোশো] অব্য যে কোনো প্রকারে; যে উপায়ে হউক । {স. যঃ সঃ>প্রা. জো সো>}

**জোহর, যোহর** [জোহোর্‌] বি ১ সূর্য পশ্চিম গগনে ঈষৎ ঢলে পড়ার সময় । ২ অপরাহ্ণ। ৩ ঐ সময়ের নামাজ। {আ. জ়ুহ্‌র .................. }

**জোহরা১, যোহরা১** [জোহোরা] বি শুকতারা; তারার মতো দীপ্তিময়ী (জোহরা সেতারা উঠেছে কি পূবে ?––নই)। {আ. জ়োহরাহ ............... }

**জোহার** (মবা.) [জোহার্‌] বি অভিবাদন; নমস্কার; সেলাম (উপস্থিত হৈল দেখি বসন্তকুমার । আপনাপনি সব করেন্ত জোহর––সৈআ)। {হি. জুহার}

**জো হুকুম, যো হুকুম** [জোহুকুম্‌] বি যে আজ্ঞা । ❑ বিণ অনুগত (ভৃত্য); আজ্ঞাবহ; স্তাবক। জো হুকুমের দল বি স্তাবক বা আজ্ঞাবহ বা চামচার দল । {হি. জো+আ. হু়কুম ............ }

**জৌ** [জোউ] বি গালা; লাক্ষা (ব্যবসাদাররা জৌ সংগ্রহে লেগে গিয়েছে––রঠা)। {স. জতু>প্রা. জউ>}

**জৌলুশ, জৌলুস** ⇒ জলুস

**–জ্ঞ** [–গ্‌গোঁ] বিণ ১ জানে এমন; জ্ঞাতা। ২ জ্ঞানী; পণ্ডিত (সর্বজ্ঞ)। –জ্ঞা স্ত্রী.। {স. √জ্ঞা+অ(ক)}

**জ্ঞাত** [গ্যাঁতো] বিণ ১ অবগত; জানা গেছে এমন (জ্ঞাত বিষয়)। ২ বিদিত; প্রকাশিত । ৩ জেনেছে এমন । জ্ঞাতসারে ক্রিবিণ জেনেশুনে; সজ্ঞানে (জ্ঞাতসারে একাজ অজ্ঞাতসারে বিপ.। ~সিদ্ধান্ত বিণ ১ শাস্ত্রবিদ; সিদ্ধান্ত জানে এমন । {স. √জ্ঞা+ত(ক্ত)}

**জ্ঞাতব্য** [গ্যাঁতোব্‌বো] বিণ ১ জ্ঞেয়; জানা উচিত বা জানতে হবে এমন। ২ জানার যোগ্য । জ্ঞাতব্যা স্ত্রী.। {স. √জ্ঞা>তব্য}

**জ্ঞাতা** [গ্যাঁতা] বিণ ১ জানে এমন । ২ অভিজ্ঞ (মানুষ দুনিয়ার জ্ঞাতা ও কর্তা––প্রচৌ)। জ্ঞাত্রী স্ত্রী.। {স. √জ্ঞা>তৃ(তৃচ্)}

**জ্ঞাতি** [গ্যাঁতি] বি একই বংশে জাত ব্যক্তি; সগোত্র; দায়াদ। ~কুটুম্ব বি জ্ঞাতিগণ ও কুটুম্বগণ; আত্মীয়–স্বজন । ~গোত্র বি আত্মীয় ও সগোত্র । ~গোষ্ঠী বি একই বংশজাত ব্যক্তিবর্গ; আত্মীয়–স্বজন । জাতিত্ব বি ১ জ্ঞাতির সম্পর্ক বা জ্ঞাতির ন্যায় আচরণ বা জ্ঞাতিভাব (জ্ঞাতিত্ব ভ্রাতৃত্ব জাতি এসকলে দিলা জলাঞ্জলি ?––মদ)। ~ভাই বি জ্ঞাতি সম্পর্কে ভাই। {স. √জ্ঞা+ তি(ক্তি)}

**জ্ঞান** [গ্যাঁন] বি ১ বোধ; বুদ্ধি; অনুভবশক্তি (বাহ্যজ্ঞান–বিরহিত)। ২ সংজ্ঞা; চেতনা (রোগীর জ্ঞান ফেরে নাই)। ৩ বোঝবার বা বিচার করবার ক্ষমতা (রসজ্ঞান)। ৪ বিবেচনা (পুত্রজ্ঞানে সেবা করা)। ৫ অবগতি (তোমার জ্ঞানে এমন হয়নি)। ৬ পাণ্ডিত্য; শিক্ষা; বিদ্যাবত্তা (শাস্ত্রজ্ঞান)। ৭ অভিজ্ঞতা (বিষয় কর্মের জ্ঞান)। ৮ পরমতত্ত্ব (জ্ঞনচক্ষু; জ্ঞানযোগ)। ~কাণ্ড বি ১ বেদের দার্শনিক অংশ উপনিষদ ইত্যাদি; philosophy । ২ আক্কেল; হুঁশ; বুদ্ধিশুদ্ধি; বুদ্ধিবিবেচনা । ~কৃত বিণ জেনে শুনে করা হয়েছে এমন; সজ্ঞানে কৃত; সচেতনভাবে কৃত (জ্ঞানকৃত ত্রুটি)। ~–গম্মি, ~গম্যি বি ১ বুদ্ধিসুদ্ধি বা জানাশোনা (আমার যা কিছু জ্ঞান––গম্মি তা ঐ আড্ডারই ঝড়তি পড়তি মাল কুড়িয়ে নিয়ে––সৈমু)। ২ আক্কেল; কাণ্ডজ্ঞান। ~গম্য বিণ ১ জ্ঞানের দ্বারা যা বোঝা যায়; বোধগম্য । ❑ বি বোধশক্তি; বুদ্ধিসুদ্ধি। ~গর্ভ বিণ জ্ঞাপূর্ণ; সদুপদেশপূর্ণ (জ্ঞানগর্ভ আলাপ–আলোচনা––মীম)। ~গোচর বিণ ১ জ্ঞানের জন্য লব্ধ সম্মান । ২ জ্ঞানের শ্রেষ্ঠত্ব। ~চক্ষু বি ১ অন্তর্দৃষ্টি; তত্ত্বজ্ঞান; বোঝার ক্ষমতা । ❑ বিণ তত্ত্বজ্ঞানরূপ চক্ষুবিশিষ্ট পণ্ডিত। ~জ্যেষ্ঠ বিণ জ্ঞানে গরীয়ান; অধিক জ্ঞানবান; জ্ঞানপ্রবীণ। জ্ঞানত ক্রিবিণ জেনে শুনে; জ্ঞাতসারে; সজ্ঞানে। ~–তৃষ্ণা, ~–পিপাসা বি জ্ঞান অর্জনের প্রবল আগ্রহ। জ্ঞানদ বিণ জ্ঞান দান করে এমন; জ্ঞানদাতা। জ্ঞানদা স্ত্রী.। ~দগ্ধ বিণ সন্ন্যাসী; তত্ত্বজ্ঞানী। ~দাতা বি ১ যিনি জ্ঞান দান করেন; ওস্তাদ; গুরু; শিক্ষক । ❑ বিণ জ্ঞানদ। ~দাত্রী স্ত্রী.। ~ না থাকা ক্রি ১ খেয়াল না থাকা । ২ বিষয়জ্ঞান না থাকা। ~নিষ্ঠ বিণ ১ জ্ঞানতপস্বী; পরমার্থ চিন্তায় মগ্ন । ২ সর্বদা জ্ঞানের চর্চা করে এমন। ~পাপী বিণ জেনে শুনে পাপ করে এমন। ~বন্ত বিণ জ্ঞানবান; জ্ঞানী (জ্ঞনবন্ত মন হইলে বুঝে মনে মনে––সৈআ)। বাদ বি জ্ঞানই মুক্তিলাভের উপায়––এইদার্শনিক মতবাদ। ~বান বিণ ১ জ্ঞানী; বুদ্ধিমান । জানে এমন; অভিজ্ঞ। ~বতী বিণ স্ত্রী.। ~–বিজ্ঞান বি ১ দর্শন, বিজ্ঞান প্রভৃতি। ২ তত্ত্বজ্ঞ; ঈশ্বর ও আত্ম–উপলব্ধি। ~বৃদ্ধ বিণ ১ জ্ঞানসমৃদ্ধ । ২ জ্ঞানে গরীয়ান। ~ময় বি জ্ঞানস্বরূপ; আল্লাহ। ~মার্গ বি যে সাধনার পথে জ্ঞানই সর্বশ্রেষ্ঠ উপায় । ~–মাহাত্ম্য বি জ্ঞানের মহিমা । ~যোগ বি ১ জ্ঞানরূপ যোগ। ২ জ্ঞানমূলক সাধনাপদ্ধতি । ~লীন বিণ জ্ঞানের গভীরে ডুবে আছে এমন (প্রাচীন তত্ত্বে আকণ্ঠ হলেন জ্ঞানলীন––মুচৌ)। ~শালী, ~শীল বিণ জ্ঞানী; জ্ঞানবিশিষ্ট । ~শিষ্য বি কারো প্রচারিত জ্ঞান যে আহরণ করেছে (তাঁদের জ্ঞান–শিষ্যদের জ্ঞান–বিজ্ঞানের আলোচনার স্থান হয় তাইগ্রীস–ইউফ্রেটিস নদীর তীরে অবস্থিত কুফা ও বসরাতে––আকআ)। ~শূন্য, ~হীন বি ১ অজ্ঞান; অবোধ; মূঢ়; মূর্খ । ❑ বিণ সংজ্ঞারহিত; অচেতন । ~সঞ্চার বি ১ জ্ঞানের উদয়। ~সাধন বি ১ জ্ঞানলাভের উপায়; ইন্দ্রিয় । ২ তত্ত্বজ্ঞান লাভের প্রয়াস। ~হত বিণ কিংকর্তব্যবিমূঢ় । ~হর বিণ জ্ঞাননাশক (কাঁদিছে কভু বা সদা জ্ঞানশূন্য মূঢ় জ্ঞানহর সদা––মদ)। ~হারা বিণ বিবেচনাশূন্য; কাণ্ডজ্ঞানশূন্য । জ্ঞানাকর বি জ্ঞানের আধার; যিনি অনেক বিষয়ে জ্ঞান রাখেন; পরম জ্ঞানী । জ্ঞানাঙ্কুর বি জ্ঞানের প্রাথমিক বিকাশ; জ্ঞানের সূচনা; স্বল্প বা সামান্য জ্ঞান। জ্ঞানাঙ্কুশ বি ১ জ্ঞানরূপ অঙ্কুশ । ২ ভালো–মন্দ বিচারের প্রবল ক্ষমতা । জ্ঞানাঞ্জন বি তত্ত্বজ্ঞানরূপ কাজল যা দ্বারা প্রত্যেক বস্তুর প্রকৃত রূপ উপলব্ধি করা যায় (জ্ঞানাঞ্জনশলাকা)। জ্ঞানাভাব বি জ্ঞানের অভাব; অজ্ঞানতা। জ্ঞানাভ্যাস বি জ্ঞানচর্চা। জ্ঞানার্জনী বিণ জ্ঞানলাভ সম্বন্ধীয়। জ্ঞানার্জন বি। জ্ঞানালঙ্কার বি ১ জ্ঞানরূপ অলঙ্কার। ২ জ্ঞানী। জ্ঞানী বিণ ১ জ্ঞাণ আছে এমন; জানেন এমন; জ্ঞানবান; বিজ্ঞ । ২ শাস্ত্রজ্ঞ। ৩ তত্ত্বজ্ঞ । জ্ঞানেন্দ্রিয় বি যে ইন্দ্রিয় দ্বারা বাহ্য বিষয় সম্পর্কে বোধ জন্মে; চক্ষু কর্ণ নাসিকা জিহ্বা ত্বক ও মন––এইগুলো জ্ঞানেন্দ্রিয়। জ্ঞানোদয় বি ১ চেতনা। {স. √জ্ঞা+ণিচ্‌+অন(ল্যুট্‌)}

**জ্ঞাপক** [গ্যাঁপোক্‌] বি, বিণ ১ যা জানায় তা; যদ্দ্বারা জানা যায়; জ্ঞাপনকারী। ২ সূচক; ব্যঞ্জক; বোধক; নির্দেশক (দৈর্ঘ্য–জ্ঞপক)। ৩ প্রচারক; প্রকাশক। ৪ সংবাদদাতা। {স. √জ্ঞা+ণিচ্‌+অক(ণ্বুল্‌)}

**জ্ঞাপন** [গ্যাঁপোন্‌] বি ১ জানানো; সংবাদ দান। ২ নিবেদন । ৩ বিজ্ঞাপন । জ্ঞাপনীয় বি জানাবার যোগ্য বা জানানো উচিত এমন; নিবেদনীয় । জ্ঞাপয়িতা বিণ জ্ঞপক; নিবেদক। জ্ঞাপয়িত্রী স্ত্রী.। জ্ঞাপিত বিণ ১ জানানো হয়েছে এমন । ২ নিবেদিত। {স. √জ্ঞা+ণিচ্‌+অন(ল্যুট্‌)}

**জ্ঞেয়** [গেঁয়ো] বিণ ১ জানার বিষয়; জ্ঞাতব্য। ২ জ্ঞানসাধ্য । ৩ জানা উচিত বা জানার উপযুক্ত বা জানতে পারা যায় এমন। {স. জ্ঞা+য(যৎ)}

**জ্বর** [জর্‌] বি দেহের তাপ ও নাড়ির স্পন্দন বর্ধনকারী রোগ; fever । জ্বরঘ্ন বিণ জ্বর নিরাময়কারী; জ্বরনাশক। ~জারি, ~জ্বালা বি জ্বর ও তাহার উপসর্গ। ~–~ বি ঈষৎ জ্বরের ভাব । ~ঠুঁটো বি জ্বর হওয়ার ফলে ঠোঁটে যে ঘা হয় । জ্বরাক্রান্ত বিণ জ্বরাগ্নি বি জ্বর হেতু গাত্র–দাহ। জ্বরাতুরা বিণ স্ত্রী.। জ্বরাক্রান্তা বা জ্বরপীড়িতা; তাপকাতর (জ্বরাতুরা বসুন্ধরা লুটাইয়া পড়ে––রঠা) জ্বরাতুরা বিণ স্ত্রী. জ্বরাক্রান্তা বা জ্বরপীড়িতা; তাপকাতর (জ্বরাতুরা বসুন্ধরা লুটাইয়া পড়ে––রঠা)। জ্বরান্তক বিণ জ্বরনাশক; জ্বরঘ্ন। জ্বরে পড়া ক্রি জ্বর রোগে আক্রান্ত হওয়া। জ্বোরো বিণ জ্বরাক্রান্ত বা জ্বরগ্রস্ত। {স. √জ্বর্‌+অ(ঘ)}

**জ্বরি** (মবা.) [জোরি] বি জ্বর (এমন পিয়াইলে যায জ্বরি––চদা)। {স. জ্বর>}

**জ্বরিত, জ্বরী** [জোরিত, জোরি] বিণ ১ জ্বরাক্রান্ত; জ্বরাগ্রস্ত । ২ জ্বরযুক্ত । {স. জ্বর+ইত (ইতচ্‌), ইন্‌(ইনি)}

**জ্বলজ্বল** [জল্‌জল্‌] অব্য ১ উজ্জ্বলতা প্রকাশক। ২ স্পষ্ট বা উজ্জ্বলভাবে অবস্থান বা স্থিতি (আকাশে তারা জ্বলজ্বল করে)। {জ্বলজ্বলন্ত বিণ দেদীপ্যমান। জ্বলজ্বলে বিণ দীপ্ত; প্রদীপ্ত ; অত্যন্ত উজ্জ্বল । {স. √জ্বল্‌+অ(অচ্‌)+√জ্বল+অৎ(শতৃ)}

**জ্বলতঁহি** [জলোতোঁহি] (ব্র.) ক্রি জ্বলছে (অতএব সে মঝু মন জলতঁহি অনুখন––গোদা)। {স. জ্বলতি>}

**জ্বলদগ্নি** [জলোদোগ্‌নি] বি জ্বলন্ত আগুন (সেই দুঃসহ জ্বলদগ্নি কখনও নির্বাণ পায় নাই––রঠা)। {স. জ্বলৎ+অগ্নি; কর্মধা.}

**জ্বলদর্চি** [জলোদোর্‌চি] বিণ ১ প্রজ্বলিত শিখা । ২ জ্যোতির্ময় (রুদ্র বহ্নি হতে লহো জ্বলদর্চি তূণ––রঠা)। ~রেখা বি বিদ্যুৎ। ~ শিখা বি জ্বলন্ত অগ্নিশিখা (নেহারিবে যবে নব জ্বলদর্চি শিখা লেলিহান––মোম)। {স. জ্বলৎ+অর্চি; কর্মধা.}

**জ্বলন** [জলোন্‌] বি ১ দাহ। ২ ঔজ্জ্বল্য। ৩ জ্বালা । ৪ অগ্নি । {স. √জ্বল্‌+অন(ল্যুট্‌)}

**জ্বলন্ত** [জলোন্‌তো] বিণ ১ জ্বলছে এমন; প্রজ্বলিত; জ্বলনশীল (জ্বলন্ত আগুন)। ২ তেজোময়; জ্বালাময় (জ্বলন্ত ভাষা)। ৩ প্রত্যক্ষ; আগুনের ন্যায় স্বয়ংপ্রকাশ (জ্বলন্ত নিদর্শন)। ৪ জ্যোতির্ময় (জ্বলন্ত অক্ষরে)। ~ আগুনে ঘি দেওয়া ক্রি উত্তেজনা বর্ধিত করা; ক্রোধ উসকানো। {স. √জ্বল্‌+বা. অন্ত}

**জ্বলা** [জলা] ক্রি ১ প্রজ্বলিত হওয়া (আগুন জ্বলা)। ২ প্রদীপ্ত হওয়া (চোখ জ্বলা, আলো জ্বলা)। ৩ পোড়া; দগ্ধ হওয়া (লাকড়ি জ্বলা)। ৪ উজ্জ্বল হওয়া (বাতিল আলোয় রং জ্বলা)। ৫ জ্বালা বা দাহ বোধ হওয়া (মন জ্বলা)। ৬ ক্রোধ লোভ আনন্দ ইত্যাদি কারণে দীপ্ত হওয়া (চোখ জ্বলে ওঠা)। ৭ নষ্ট বা বিকৃত হওয়া (রং জ্বলে গেছে)। ❑ বি উক্ত সকল অর্থে। ❑ বিণ দগ্ধ । ২ জ্বলছে এমন । {স. √জ্বল্‌+বা. আ}

**জ্বলানো, জ্বলান** [জলানো] ক্রি ১ আগুন ধরানো বা প্রজ্বলিত করা। ২ পোড়ানো (দেশলাই জ্বলানো)। ৩ দীপ্ত রাখা; প্রজ্বলিত রাখা। ৪ জ্বালাতন করা; যন্ত্রণা দেওয়া (অন্তর জ্বলানো)। {স. √জ্বল্‌+বা. আনো, আন}

**জ্বলিত** [জলিতো] বিণ ১ প্রজ্বলিত। ২ জ্বলে গিয়েছে বা জ্বলছে এমন । ৩ দীপ্ত । ৪ প্রভান্বিত। ৫ দগ্ধ । {স. √জ্বল্‌+ত(ক্ত)}

**জ্বলুনি** [জোলুনি] বি ১ দহন; দাহ; জ্বলন । ২ জ্বালাবোধ । {স. √জ্বল্‌+বা. উনি}

**জ্বাল** [জাল্‌] বি ১ আগুনের তাপ; আগুনের আঁচ (উনুনের জ্বাল বাড়িয়ে দাও)। ২ অগ্নিশিখা । যাতনা; দাহ; জ্বলন । ৪ ইন্ধন; জ্বালানি (চুলার জ্বাল ঠেলা)। জ্বালতি বি জ্বালানি (দু’ পয়সার জ্বালতির জন্যে এই জীবন–সংশয়––অচিসে)। ~ দেওয়া ক্রি ১ উত্তাপ প্রয়োগ করা । ২ ইন্ধন দেওয়া । ৩ সিদ্ধ করা বা ফুটানো । {স. √জ্বল্‌+অ (ণ)}

**জ্বালা১** [জালা] বি ১ আগুনের হলকা বা দমক। ২ অগ্নিশিখা । ৩ দাহ; জ্বলন; যন্ত্রণা। ৪ দাহবোধ; আগুনে পোড়ার মতো যাতনা (চোখ জ্বালা করা)। ৫ বিরক্তিকর বিষয় (কি জ্বালা !)। ৫ সন্তাপ (বিরহ–জ্বালা)। ৬ পীড়ন; অত্যাচার বা জ্বালাতন (শত্রুর জ্বালা)। {√জ্বাল্‌+আ}

**জ্বালা২** [জালা] ক্রি ১ জ্বালানো । ২ আগুন ধরানো (উনান জ্বালা)। ❑ বি প্রজ্বলিতকরণ; দীপ্তকরণ। ❑ বিণ প্রজ্বলিত; আলোকিত। (তারকা আলোক জ্বালা স্তব্ধ রজনীর––রঠা)। {√জ্বাল্‌+আ}

**জ্বালাতন** ⇒ জালাতন

**জ্বালানি, জ্বালানী, জালানি** [জালানি] বি ইন্ধন; যা দিয়ে জ্বাল দেওয়া হয়; কাঠ কয়লা ঘুঁটে ইত্যাদি । ❑ বিণ প্রজ্বলিত; আলোকিত । (তারকা আলোক জ্বালা স্তব্ধ জনীর––রঠা)। {√জ্বাল্‌+আ}

**জ্বালানে, জালানে, জ্বালানিয়া** [জালানে, –, –নিয়া] বিণ ১ দগ্ধকারী; অগ্নি সংযোগকারী (ঘর–জ্বালানে লোক)। ২ উৎপীড়ক; উত্ত্যক্তকারী (জ্বালানে মহাজন)। ৩ উপদ্রবকারী। জ্বালানি বিণ ১ স্ত্রী.। {জ্বালানি+ইয়া>}

**জ্বালানো, জ্বালান** [জালানো] ক্রি ১ প্রজ্বলিত করা; (আগুন জ্বালানো)। ২ দগ্ধ করা; পোড়ানো (পাতা জ্বালানো)। ৩ অগ্নি সংযোগ করা (উনান জ্বালানো)। ৪ জ্বালাতন করা; বিরক্ত করা; উত্ত্যক্ত করা; হয়রান করা। ❑ বি উক্ত সকল অর্থে। ❑ বিণ ১ জ্বালিত; দীপ্ত। ২ অগ্নি সংযোজিত। ৩ পোড়া; দগ্ধীভূত। হাড়–~ বিণ উত্ত্যক্ত বিরক্ত বা নির্যাতন করে এমন। {√জ্বাল্‌+আনো}

**জ্বালামুখী** [জালামুখি] বি পাঞ্জাবের অন্তর্গত হিন্দুদের তীর্থক্ষেত্রবিশেষ। {স. জ্বালা+মুখ+ইন্‌(ইনি); বহু.}

**জ্বালিত** [জালিতো] বিণ ১ প্রদীপ্ত । ২ দগ্ধীভূত; ভস্মীভূত। ৩ উত্ত্যক্ত । ৪ সন্তাপিত । {স. √জ্বল্‌+ই(ণিচ্‌)+ত(ক্ত)}

**জ্বালেশ্বর** [জালেশ্‌শর্‌] বি হিন্দুদের তীর্থবিশেষ। {জ্বালা(অগ্নিশিখা)+ঈশ্বর; ৬তৎ.}

**জ্বিহাদ, জ্বহাদী** ⇒ জেহাদ

**জ্বোরো**⇒ জ্বর

**জ্যা** [জ্যা] বি ১ ধনুকের গুণ; ধনুকের ছিলা । ২ (জ্যা.) বৃত্তাংশের দুই প্রান্ত যোজনকারী সরলরেখা; chord । ৩ পৃথিবী । ৪ মাতা। ~ঘাত–বারণ বি ধনুকধারীদের চর্ম নির্মিত হস্তাবরণ । ~নির্ঘোষ বি ধনুকের টঙ্কার; ধনুকের ছিলা টেনে ছেড়ে দিলে যে শব্দ হয় । ~রোপণ বি ধনুকে গুণ চড়ানো; ধনুকে ছিলা লাগানো । {স. √জ্যা+অ(অঙ্‌)+আ(টাপ্‌)}

**জ্যাকেট** [জ্যাকেট্‌] বি ১ আঁটসাঁট জামাবিশেষ । ২ পুস্তকের মলাটের আবরণ । {ই. jacket}

**জ্যাঠা, জ্যাঠামি** ⇒ জেঠা

**জ্যান্ত** [জ্যান্‌তো] বিণ ১ জীবিত; জীবন্ত; জীয়ন্ত (তারে দেখলে মরা বেঁচে ওঠে জ্যান্ত মানুষ মরে––নই। ২ তরতাজা; টাটকা বা অত্যন্ত পরিস্ফুট (জ্যান্ত মিথ্যা কথা)। জল~ বিণ অত্যন্ত তাজা; নির্ভেজাল (জলজ্যান্ত মিথ্যা)। {স. জীবন্ত>জিয়ন্ত>জ্যান্ত}

**জ্যামিতি** [জ্যামিতি] বি ভূমির পরিমাপ বিষয়ক শাস্ত্র; ক্ষেত্রতত্ত্ব; geometry । জ্যামিতিক বিণ ১ জ্যামিতিশাস্ত্রসংক্রান্ত । ❑ বি জ্যামিতিবিদ; জ্যামিতিশাস্ত্রবেত্তা। {স. জ্যা+মিতি; ই. geometry}

**জ্যায়ান** [জ্যায়ান্‌] বিণ ১ অধিকবয়স্ক । ২ অগ্রজ। ৩ উৎকৃষ্ট । {স. জ্যায়স্‌ ১মা একব}

**জ্যালজেলে** [জ্যাল্‌জেলে] বিণ ১ অশোভনভাবে উজ্জ্বল; এমন চকচকে যা দৃষ্টিকটু (একটা জ্যালজেলে আলপাকার কোট––অচিসে)। ২ (আল.) ঘন নয় এরূপ বুনটের; শিথিলবন্ধ ও ফাঁক ফাঁক বুনটের। {জ্বলজ্বল+ইয়া=জ্বলজ্বলিয়া>}

**জ্যেঠ**, **জ্যাঠ** [জেঠ্‌] বি, বিণ জ্যেষ্ঠতাত সম্পর্কিত। {স. জ্যেষ্ঠ>}

**জ্যেষ্ঠ** [জেশ্‌ঠো] বিণ ১ বয়সে বড়; অগ্রে জাত; অগ্রজ। ২ প্রাচীন (বয়োজ্যষ্ঠ)। ৩ শ্রেষ্ঠ। ৪ প্রধান; মোড়ল; মুখ্য । ৫ বড় ভাই। ~তা বি অগ্রে জন্মগ্রহণ । ~তাত বি জেঠা; চাচা । জ্যেষ্ঠবর্ণ বি হিন্দুদের মধ্যে ব্রাহ্মণ । জ্যেষ্ঠা বি ১ (স্ত্রী.) অগ্রজা। ২ একটি নক্ষত্রের নাম। ৩ টিকটিকি; জেঠি । ৪ মধ্যমা আঙুল। জ্যেষ্ঠাধিকার বি জ্যেষ্ঠ হিসেবে অধিকার; বড় ভাই হিসেবে সম্পত্তিতে অধিকার; পৈতৃক সম্পত্তিতে প্রথম পুত্রের অধিকার। জ্যেষ্ঠাম্বু বি চাউল–ধোয়া পানি। জ্যেষ্ঠাশ্রম বি ১ গার্হস্থ্য আশ্রম বা জীবন। জ্যেষ্ঠাশ্রমী বি গৃহস্থ। {স. বৃদ্ধ+ইষ্ঠ(ইষ্ঠন); স. জ্য(আদেশ)+স্থ(স্থিত)}

**জ্যেষ্ঠী** [জেশ্‌ঠি] বি টিকটিকি; জেঠি । {স. জেষ্ঠা>}

**জ্যৈষ্ঠ** [জোইশ্‌ঠো] বি মাসবিশেষ; বাংলা সালের দ্বিতীয় মাস। ~মধু বি যষ্টিমধু; এক প্রকার মিষ্ট স্বাদযুক্ত শুষ্ক শিকড়; liquorice । {স. জ্যেষ্ঠা (নক্ষত্র)+অ(অণ্‌)}

**জ্যোতি, জ্যোতিঃ** [জোতি, জোতিহ্‌] বি ১ উজ্জ্বলতা; আলোক; দীপ্তি। ২ গ্রহ–নক্ষত্র প্রভৃতি। ৩ দৃষ্টিশক্তি; চোখের দেখার ক্ষমতা (চোখের জ্যোতি)। ৪ চৈতন্য; আত্মা (জ্যোতির্ময় পুরুষ)। ৫ অগ্নি। ৬ সূর্য। ~রত্ন বি ১ সূর্য, অগ্নি প্রভৃতি। ❑ বিণ জ্যোতির্ময় । ~রিঙ্গ, ~রিঙ্গণ বিণ জোনাকি পোকা; খদ্যোত। ~র্বিদ, ~র্বিৎ, ~র্বেত্তা বি, বিণ ১ জ্যোতি বা জ্যোতিষশাস্ত্রজ্ঞ পণ্ডিত; জ্যোতির্বিদ্যায় পণ্ডিত (ব্যক্তি); জ্যোতিষী; astonomer; astrologer । ~র্বিদ্যা, জ্যোতিঃশাস্ত্র বি গ্রহ–নক্ষত্রাদিবিষয়ক বিজ্ঞান; গ্রহ উপগ্রহ নক্ষত্র ধূমকেতু প্রভৃতির সঞ্চার পরিভ্রমণকাল গ্রহণ প্রভৃতি ব্যাপার নিরূপণবিষয়ক বিদ্যা; astronomy । ~র্মণ্ডল বি গ্রহ–নক্ষত্রাদির সমষ্টি; নভোমণ্ডল । ~র্ময় বিণ আলোকময়; উজ্জ্বল; প্রচুর জ্যোতিযুক্ত। ~র্ময়ী স্ত্রী.। ~শ্চক্র বি রাশিচক্র; জ্যোতির্মণ্ডল। {স. √দ্যুত্‌+ইস্‌ (ইসিন্‌)}

**জ্যোতিষ** [জোতিশ্‌] বি ১ জ্যোতিষশাস্ত্রবিদ; ভাগ্যরেখাবিদ; astrologer । ২ ফলিত জ্যোতিষ; গ্রহ–নক্ষত্রাদির অবস্থান অনুসারে শুভাশুভ বিচারের বিদ্যা; astrology । জ্যোতিষিক বিণ ১ জ্যোতিষ শাস্ত্রসম্বন্ধীয় । জ্যোতিষী বি, বিণ জ্যোতিষশাস্ত্রজ্ঞ; জ্যোতির্বেত্তা ; গণক। {স. জ্যোতিস্‌+অ(অণ্‌)}

**জ্যোতিষ্ক** [জোতিশ্‌কো] বি ১ চন্দ্র, সূর্য, গ্রহ–নক্ষত্রাদি জ্যোতির্ময় পদার্থ । ২ চিত্রক বৃক্ষ । ~মণ্ডল বি মেষাদি রাশি ও নক্ষত্রবিশিষ্ট স্থানবিশেষ। ~মণ্ডলীয় বিণ। {স. জ্যোতিস্‌+ক (কন্‌)}

**জ্যোতিষ্মান** [জোতিশ্‌মান্‌] বিণ উজ্জ্বলতাযুক্ত; জ্যোতির্ময়; দীপ্তিবিশিষ্ট । ❑ বি সূর্য । জ্যোতিষ্মত্তা বি। জ্যোতিষ্মতী বিণ ১ স্ত্রী. জ্যোতির্ময়ী । ❑ বি রাত্রি । {স. জ্যোতিস্‌+মৎ(মতুপ্‌)}

**জ্যোৎস্না** [জোত্‌স্না] বি ১ চন্দ্রকিরণ; কৌমুদী; চন্দ্রিকা; জোছনা । ২ কান্তি; শোভা । {স. জ্যোতিস+ন+আ(টাপ্‌)}

**জ্যোনি, জুনি** [জোনি, জু–] বি জোনাকি পোকা; খদ্যোত (তাহার কাছে সুজন বাদ্যা জ্যোনি যেমন জলে––মৈগী)। {স. জ্যোতিরিঙ্গণ>জোনাকি>জ্যোনি>জুনি}

**ঝ**

**ঝ** বাংলা বর্ণমালার নবম ব্যঞ্জনবর্ণ এবং চ–বর্গের চতুর্থ বর্ণ । এটি প্রশস্ত দন্তমূলীয় (dorso বা palato-alveolar); মহাপ্রাণ (voced); ঘোষ স্পর্শধ্বনি (plosivesound) । বাংলাদেশের কোনো কোনো অঞ্চলে এটি শিস ধ্বনিরূপে (fricative) উচ্চারিত হয় । ঢাকার উর্দুভাষী আদি বাসিন্দাদের (কুট্টিদের) উচ্চারিত বাংলা ভাষায় এই বর্ণটি প্রায়ই ঘৃষ্ট (africate) ধ্বনিরূপে উচ্চারিত হয়।

**ঝংকার** ⇒ ঝঙ্কার

**ঝংকারা** ⇒ ঝঙ্কারা

**ঝংকৃত** ⇒ ঝঙ্কৃত

**ঝকছে** [ঝোক্‌ছে] ক্রি ঝকঝক করছে (ধান পেকে কোথায় সোনার মত ঝকছে––অঠা)। {ধ্বন্যা.}

**ঝকঝক, ঝকমক**, ঝগ–ঝদ (বিরল) [ঝক্‌ঝক্‌, –মক্‌, ঝগ্‌ঝগ্‌] অব্য চাকচিক্য বা ঔজ্জ্বল্যের ভাব প্রকাশক (একটা বরাত চলছিল তারই ঝকমক ঝমঝম––অঠা; তার মধুর ব্যাথা–ভরা স্মৃতিটা একদিন হঠাৎ অশান্ত জীবন যাপনের মাঝে ঝগঝগ করে ওঠে––নই)। ঝকঝকানি, ঝকমকানি বি দীপ্তি (ফুলশয্যার রাতের গহনাগাঁটি ঝকমকানি––অঠা)। {ধ্বন্যা.}

**ঝকঝকে, ঝকমকে** [ঝকঝোকে, ঝকমোকে] বিণ উজ্বল্যময়; চকচকে (যাই ঝকঝকে তাই সোনা নয়––অঠা)। ঝকমকি বি ঝকমক করার অবস্থা বা ভাব। {ধ্বন্যা.}

**ঝকঝকি, ঝকামকি** [ঝক্‌ঝোকি, ঝকামোকি] বি অকারণ কলহ। {ধ্বন্যা.}

**ঝকমারি** [ঝক্‌মারি] বি মূর্খতা; বোকামি; নির্বুদ্ধিতা (সুর ভাবে সুরা লাগি বনে ছোটা ঝকমারি––সদ)। ২ আপদ; ঝঞ্ঝাট; লেঠা। ৩ বাজে কাজ; অর্থহীন ব্যাপার (যত কেলেঙ্কারী ঝকমারি ব্যাপার; এই দাগাদারির সময় হয়েছে––মীম)। {হি. ঝখ(ত্রুটি)+√মার+ই}

**ঝক্কি** [ঝোক্‌কি] বি ১ ঝঞ্ঝাটপূর্ণ দায়িত্ব; ঝুঁকি; ঝঞ্ঝাট (ঝক্কি নেওয়া)। ২ ধকল; উপদ্রব (তাকে কোন ঝক্কিই পোহাতে হতো না––রখাঁ)। {হি. ঝক্কী}

**ঝগ–ঝগ** ⇒ ঝকঝক

**ঝগড়** (মবা.) [ঝগোড়্‌] বি ১ ঝগড়া; কলহ (মিছাই ঝগড় কর––বচদা)। ২ অপরাধ; ত্রুটি; দোষ (কি মোর ঝগড় ভৈল––বচদ)। {স. ঝকট>প্রা. ঝকড়>}

**ঝগড়া** [ঝগ্‌ড়া] বি ১ কলহ । ২ কলহমূলক । ৩ তর্কাতর্কি বা বাদানুবাদ; বচসা। ৪ বিবাদ। ~ঝাঁটি, ~ফসাদ বি ১ ক্ষুদ্র কলহ। ২অপ্রীতিকর বাদ–বিসম্বাদ (দেশে যতসব ঝগড়া–ফসাদের তাঁহারা সালিস করিতেন––হবা)। ঝগড়াটে বিণ কলহপ্রিয়; কলহাসক্ত । {স. ঝকট>প্রা. ঝকড়>}

**ঝঙ্কার, ঝংকার** [ঝঙ্‌–] বি ১ বীণা ইত্যাদি বাদ্যযন্ত্রাদির শব্দ। ২ গুঞ্জন (মধুপ ঝঙ্কার)। ৩ অস্ফুট ধ্বনি; তর্জন ক্রোধ ইত্যাদি ব্যঞ্জক ভাব (ঝঙ্কার দিয়া ওঠা। ঝঙ্কারিত বিণ ঝঙ্কৃত; গুঞ্জিত । {স. ঝন্‌(ধ্বন্যা.)+কার; কর্মধা.}

**ঝঙ্কারা, ঝংকারা** [ঝঙ্‌কারা] ক্রি গুন গুন ধ্বনি করা; ঝংকার করা; গুঞ্জন করা (এক বার ঝঙ্কারো বীণা––রঠা)। {স. ঝঙ্কার+বা. আ}

**ঝঙ্কৃত, ঝংকৃত** [ঝঙ্‌কৃত] বিণ ঝংকারযুক্ত; গুঞ্জিত। {স. ঝন্‌(ধ্বন্যা.)+কৃত}

**ঝঙ্কৃতি, ঝংকৃতি** [ঝঙ্‌কৃতি] বি ঝংকার; গুঞ্জন। {স. ঝন্‌(ধ্বন্যা.)+কৃতি}

**ঝঞ্ঝনা** [ঝন্‌ঝনা] বি ধাতু দ্রব্যাদির বা অস্ত্রের সংঘাত বা পতনের তীক্ষ্ণ উচ্চ শব্দ; ঝনৎকার; ঝনঝন ধ্বনি। ২ (প্রাবা.) বজ্র। (ঝঞ্ঝনা পড়ুক তার মাথার উপর––চদা)। {স. ঝঞ্ঝন(ধ্বন্যা.)+বা. আ}

**ঝঞ্ঝা** [ঝন্‌ঝা] বি ১ প্রচণ্ড ঝড়; ঝড়বৃষ্টি (আমি উন্মাদ, আমি ঝঞ্ঝা––নই)। ২ বাদ্যযন্ত্রবিশেষ। ~ক্ষুব্ধ বিণ বাত্যা দ্বারা আন্দোলিত; প্রবল ঝটিকার বেগে উত্তাল ও আলোড়িত । ~বর্ত বি ঘূর্ণিবাত; এলোমেলো সঞ্চরণশীল প্রবল ঝড়বৃষ্টি; tornado । ~বাত বি প্রবল ঝড়ো বাতাস। {স. ঝম্‌+ঝট্‌(ট্‌ লোপ এবং ম্‌ স্থানে ঞ্‌)+আ (টাপ্‌)}

**ঝঞ্ঝাট, ঝঞ্ঝট** [ঝন্‌ঝাট্‌, –ঝট্‌] বি অশান্তি; হাঙ্গামা; ঝামেলা; ঝক্কি (কাজের ঝঞ্ঝাট; ঝঞ্ঝাট মেটা) । ২ কষ্ট (ঝঞ্ঝাট পোহানো)। {স. ঝঞ্ঝা+বা. ট}

**ঝট** [ঝট্‌] অব্য শীঘ্র; দ্রুতগতি (ঝট করে যাও)। {স. ঝটিতি; ধ্বন্যা.}

**ঝটকা, ঝটকানি** [ঝট্‌কা, –কানি] বি আকস্মিক তীব্র আকর্ষণ । {স. ঝটিতি>ঝট্‌+বা. কা}

**ঝটপট১, ঝটপট** [ঝট্‌পট্‌] ক্রিবিণ ত্বরিত; দ্রুত (আমানুল্লা বাদশার সবকিছু ঝটপট––সৈমু)। {বা. ঝট+অনু. পট}

**ঝটপট২, ঝটাপট** [ঝট্‌পট্‌] অব্য ডানা সঞ্চালনের শব্দ; আহত পাখির ডানা ঝাড়ার শব্দ (হৃদয় বিহগসম ঝটপট করতহি পঞ্জর–পিঞ্জর মাঝে––রঠা)। {ধ্বন্যা.}

**ঝটপটানো, ঝটপটান** [ঝটপোটানো] ক্রি ঝটপট করা । ❑ বি ঝটপটকরণ । ঝটপটানি বি ডানা–আন্দোলন; পক্ষ–সঞ্চালন; ঝটপট করার কার্য। {ঝটপট+আনো}

**ঝটাপটি** [ঝটাপোটি] বি পরস্পরের মধ্যে জাপটাজাপটি করে কলহ । {ঝটপট (ধ্বন্যা.)+ই>}

**ঝটিকা** [ঝোটিকা] বি ঝড়; বাত্যা (থেমে যায় ঝটিকার রণ––রঠা)। ~বর্ত বি ঘূর্ণিবায়ু; cyclone । {স. ঝট+ক(কন্‌) = ঝটক>ঝটিকা}

**ঝটিতি, ঝটতি** [ঝোটিতি, ঝোট্‌তি] অব্য, ক্রিবিণ চটজলদি; শীঘ্র; অতি দ্রুত (একবার চারিদিকে ঝট্‌তি চোখের সার্চলাইট বুলাইয়া লইল––নই)। {স. ঝটৎ+ইতি}

**ঝড়** [ঝড়্‌] বি বাতাসের প্রবল প্রবাহ; ঝটিকা (শোকের ঝড়ে বহিল চৌদিকে––মদ)। ~গতি বিণ ঝড়ের ন্যায় গতিসম্পন্ন । ~ঝাপটা বি ১ ঝড়ের তাড়না। ২ (আল.) আপদ–বিপদ; বিপদের ধাক্কা বা তাড়না । ~–তুফান বি বড় রকমের ঝড় । {স. √ঝট্‌>প্রা. ঝড়ী>}

**ঝড়তি–পড়তি** [ঝোড়্‌তিপোড়্‌তি] বি যা ঝড়ে পড়ে। ২ নানা কারণে যে অংশ নষ্ট হয় (মালের ঝড়তি–পড়তি বাদ)। {√ঝর্‌+তি+√পড়+তি}

**ঝড়ি** (আঞ্চ.) [ঝোড়ি] বি ঝড়; বৃষ্টি । {ঝড়+ই}

**ঝড়িয়া** [জোড়িয়া] বিণ ঝড়ো; ঝঞ্ঝাপূর্ণ (যে গাছ ভেঙেছে ঝড়িয়া বাতাসে কেমন করিয়া হায় ––জউ)। {ঝড়+ইয়া}

**ঝড়ো, ঝোড়ো** [জোড়ো] বিণ ঝড়ের মতো; ঝড়যুক্ত; ঝড়সম্বন্ধীয় (ঝড়ো বাতাস)। ২ ঝড়ের দ্বারা পীড়িত বা ঝড়ের দ্বারা পতিত (ঝড়ো আম, কাক)। {ঝড়+উয়া>ও=ঝড়ো>ঝোড়ো}

**ঝণ্ডা, ঝাণ্ডা** [ঝন্‌ডা] বি পতাকা; নিশান; ঝাণ্ডা । {স. ধ্বজদণ্ড>; মু. ঝান্‌ডা}

**ঝন** [ঝন্‌] অব্য ধাতু দ্রব্যাদি পতন বা আঘাতের তীক্ষ্ণ শব্দ । ~~ অব্য ১ দীর্ঘকালব্যাপী বা পুনঃপুন ঝন শব্দ । ২ টনটন; কাঠিন্যব্যঞ্জক বা বেদনাব্যঞ্জক শব্দ (মাথা ঝনঝন করছে)। ~ঝনানো ক্রি ১ ঝনঝন শব্দ করা বা হওয়া । ২ আঘাতজনিত টন টন করা; ব্যাথা করা। ~ঝনানি বি ঝনঝন শব্দ । (অসির ঝনঝনি––মদ)। {ধ্বন্যা.}

**ঝনকাট, ঝনকাঠ**, ঝঙ্কাট, ঝঙ্কাঠ [ঝন্‌কাট্‌, –ঠ্‌, ঝঙ্‌কাট্‌, –ঠ্‌] বি চৌকাঠের মাথার কাঠ; কপালি। {স. ধানীকাষ্ঠ>}

**ঝনঝট, ঝঞ্ঝট** [ঝন্‌ঝট্‌] বি হাঙ্গামা; ঝামেলা। ২ অশান্তি; কষ্ট । {হি. ঝংঝট}

**ঝনঝনা** [ঝন্‌ঝনা] অব্য ঝনঝন শব্দ । {ধ্বন্যা.}

**ঝনঝনায়মান** [ঝন্‌ঝনায়োমান্‌] বিণ ঝনঝন শব্দে শব্দায়মান এমন । {স. √ঝনঝনায়+মান (শানচ্‌)}

**ঝনৎকার** [ঝনত্‌কার্‌] বি ঝনঝন শব্দ (টাকা ঝন্‌ঝন্‌ ঝনৎকার––রঠা)। {স. ঝনৎ+কার}

**ঝনন** [ঝনন] বি নিক্বণ; ঝনঝন শব্দ । (ঝিল্লি ঝনন অশোক–তলায় চমক মেলে––রঠা)। {ধ্বন্যা.}

**ঝনন–রণন** [ঝনন্‌–রনন্‌] বি অনুরণিত ঝনঝন শব্দ । (দক্ষিণ করে ধরিয়া যন্ত্র ঝনন–রণন স্বর্ণতন্ত্র––রঠা)। {ধ্বন্যা.}

**ঝনাৎ** [ঝনাত্‌] অব্য ঝনঝন অপেক্ষা তীব্র ক্ষণস্থায়ী শব্দ । {ধ্বন্যা.}

**ঝপ** [ঝপ্‌] অব্য ১ হঠাৎ পানিতে পতনের ধ্বনি । ২ অবিলম্বে; তাড়াতাড়ি (ঝপ করে ঝাপ দিয়ে ঘাড় ভেঙ্গে পড়ে––ঘচ)। ঝপাঝপ ক্রিবিণ ১ ঝপঝপ শব্দ করে কোনো কাজ করা (ঝপাঝপ দাঁড় বাওয়া)। ২ শীঘ্র। (ঝপাঝপ কাজ সারা) । {ধ্বন্যা.}

**ঝপাঝপ** ⇒ ঝপ

**ঝপাং, ঝপাৎ** [ঝপাঙ্‌, –ত্‌] অব্য জলে ঝাঁপ দেওয়ার বা ভারী বস্তু জলে পড়ার শব্দ । {ধ্বন্যা.}

**ঝমক** [ঝমক্‌] বি বাদ্যধ্বনি; নহবত বাদ্যের ধ্বনি। (ঝমকঝমক ঝমকঝম ঘনঘন নৌবত বাজে––ভারা)। {ধ্বন্যা.}

**ঝমঝম** [ঝম্‌ঝম্‌] অব্য ১ জোরে বৃষ্টি পতনের শব্দ (ঝমঝম করে বৃষ্টি নাবল––অঠা)। ২ মল পায়ে দিয়ে চলার শব্দ । ঝমাঝম অব্য ১ প্রবল বৃষ্টিপাতের শব্দ; মুষলধারে বৃষ্টিপতনের শব্দ (ঝমাঝম বৃষ্টি হচ্ছে)। ২ ঢাকঢোলের সঙ্গে কাঁসর ও ঝাঁঝর ইত্যাদির মিলিত ধ্বনি । {ধ্বন্যা.}

**ঝমর, ঝমর–ঝমর** [ঝমর্‌, ঝমর্‌–ঝমর্‌] ক্রিবিণ মল নূপুর ইত্যাদির জোর শব্দ; চরণালঙ্কার বাদ্য বা ধ্বনি । {ধ্বন্যা.}

**ঝমাঝম** ⇒ ঝমঝম

**ঝম্প** [ঝম্‌পো]বি ১ ঝাঁপ; লম্ফ; লাফ । ২ বাদ্যযন্ত্র । (তুল. জগঝম্প)। {স. লম্ফ/√ভ্রম্‌>প্রা. ঝম্প}

**ঝম্পন** [ঝম্‌পন্‌] বি ঝম্প প্রদানকরণ; ঝাঁপ দেওয়া। লম্ফঝম্ফ ⇒ লম্ফ । {ঝম্প+অন}

**ঝরই, ঝরু** (ব্র.) [ঝরোই, ঝোরু] ক্রি ঝরে। {√ঝর্‌+ই/উ}

**ঝরকা, ঝরোকা, ঝরোখা** [ঝর্‌কা, –রো–, –রোখা] বি ১ জাফরিকাটা জানালা; ছোট জানালা (ঝরকা ওঠাও তুমি দেখি তাকাইয়া––ফগ)। ২ ছোট জানালা; গবাক্ষ; বাতায়ন । ৩ জাফরি কাটা বা জাল দেওয়া জানালা। {স. জালক>; তুল. হি. ঝরোখা}

**ঝরঝর** [ঝর্‌ঝর্‌] অব্য, ক্রিবিণ ১ অবিরল ধারায় পতন (ঝরঝরে বরিষে বারিধারা––রঠা)। ২ কোনো কিছুর ক্রমাগত ক্ষরণ (ঝরঝর করে রক্ত ঝরছে)। ৩ পরিচ্ছন্নতার ভাবব্যঞ্জক। ঝরঝরে বিণ ১ পরিষ্কার; পরিচ্ছন্ন । ২ সুস্থ; হালকা (দেহটা আজ বেশ ঝরঝরে)। ৩ আর্দ্র ভাব। ৪ স্পষ্ট (ঝরঝরে লেখা)। ৫ জর্জরিত; বিনষ্ট (আখের ঝরঝরে হওয়া)। ৬প্রত্যেকটি দানা আলাদা করা যায় এমন ; দানা–দানা (ঝরঝরে ভাত)। ঝরণ বি ক্ষরণ; ধারায় পতন। ঝরঝরানি বি অবিরল প্রবাহ বা ক্ষরণ (ঝরঝরানি হঠাৎ হাওয়ার––রঠা)। {স. ক্ষর>প্রা. √ঝর্‌>ঝর+ঝর}

**ঝরতি** [ঝোর্‌তি] বি শস্য পরিপূর্ণ বস্তা থেকে ঝরে পড়া অংশ । ❑ বিণ ঝরে পড়ছে এমন । ঝরতি পড়তি বি ১ ঝরা বা পড়া অংশ । ২ উপেক্ষণীয় ক্ষতির ভাগ; নাড়াচাড়ায় বা গুদামে যে অংশ নষ্ট হয় । {√ঝর্‌+তি}

**ঝরনা, ঝর্না, ঝর্ণা** (অশু.) [ঝর্‌না] বি ফোয়ারা; নির্ঝর। ঝরনা কলম বি ফাউন্টেন পেন; fountain pen । ঝর্নাগড়া বিণ ঝর্নাক্ষরা (অনিঃশেষে ঝর্নাগড়া স্নেহ––হাবা)। {স. √ক্ষর>√ঝর্‌+না; তুল. স. নির্ঝর}

**ঝরা** [ঝরা] ক্রি ১ ফোঁটায় ফোঁটায় পড়া; ক্ষরিত হওয়া (জল ঝরা; অশ্রু ঝরা)। ২ স্রাবযুক্ত হওয়া (রক্ত ঝরা)। ৩ খসে পড়া (গাছের পাতা ঝরছে)। ❑ বিণ ঝরিত; পতিত (ঝরা পাতা গো আমি তোমারি দলে––রঠা)। ঝরানো ক্রি পতিত করা (ফুল ঝরানো, পানি ঝরানো, পাতা ঝরানো)। {স. √ক্ষর্‌>√ঝর্‌+আ}

**ঝরিত** [ঝোড়িতো] বিণ ক্ষরিত; গলিত; ঝরে পড়েছে এমন (নির্ঝর–ঝরিত বারি–রাশি স্থানে স্থানে––মদ)। {√ঝর্‌+ইত}

**ঝরোকা**, ঝরোখা ⇒ খরকা

**ঝর্ঝর** [ঝর্‌ঝর্‌] বি ১ বারিপতন শব্দ; ঝরনার জলপ্রবাহের শব্দ। ২ হাতাবিশেষ; ঝাঁঝরি। ৩ বাদ্যযন্ত্রবিশেষ; কাড়া । ঝর্ঝরিত বিণ ১ ঝর্ঝর শব্দবিশিষ্ট । ২ ঝাঁঝরা হয়ে গেছে এমন । {স. ঝর্ঝ+√রা+অ(ড)}

**ঝর্ঝরি** [ঝর্‌ঝোরি] বি ঝাঁঝরি; তেল কিংবা ঘিয়ে ভাজা দ্রব্য ছেঁকে তোলার হাতা। {স. ঝর্ঝর>}

**ঝের্ঝরিক** [ঝর্‌ঝোরিক্‌] বি দেহ; শরীর। {স. জর্জরীক>}

**ঝর্না** ⇒ ঝরনা

**ঝলক, ঝলকা** [ঝলোক্‌, ঝল্‌কা] বি ১ অগ্নিতরঙ্গ; অগ্নিশিখা (ঝলকে ঝলকে উল্কা উগারি––রঠা)। ২ দ্যুতি; উদ্ভাসক; ঝাপটা (ঘাসের শিষ, ফোটা ফুলের পাপড়ি, তার উপরে শিশিরের ফোঁটা––সবই আলোতে ঝলক দিতে থাকল––অঠা)। ৩ উদ্‌গার (চোকে আগুনের হলক, মুখে বিষের ঝলক––দমি)। ~দর্পণ বি উজ্জ্বল ক্ষুদ্র আয়নাবিশেষ। ঝলকানো ক্রি ঝমক করা; ঝলকে ঝলকে বিস্তৃত হয়ে উজ্জ্বল আলো প্রকাশ করা। ঝলকানি বি প্রখর আলোর আকস্মিক স্ফুরণ (তার আত্মার ঝল্‌কানি দেখতে পওয়া যায়––মোচৌ)। ঝলকিত বিণ তীব্র বা উজ্জ্বল আলোয় উদ্ভাসিত। {প্রা. ঝলক্কা; মুণ্ডারি, ঝলক}

**ঝলঝল** [ঝল্‌ঝল্‌] অব্য ১ ঝুলে পড়ার বা শিথিলতার ভাবদ্যোতক (জামাটা ঝলঝল করছে)। ২ দীপ্ত হওয়ার ভাব। ঝলঝলে বিণ ঝলঝল করে এমন। {স. জ্বলজ্বল>ঝলঝল}

**ঝলমল** [ঝল্‌মল্‌] অব্য ১ দীপ্তি বা উজ্জ্বলতার প্রকাশ (হঠাৎ আলোর ঝলকানি লেগে ঝলমল করে চিত্ত––রঠা)। ❑ বিণ প্রদীপ্ত; উজ্জ্বল (ঝলমল প্রাণ করিস যাপন––রঠা)। ঝলমলানো ক্রি ঝলমল করা। ❑ বিণ ঝলমল করার ভাবযুক্ত । ❑ বি ঝলমল করার ভাব। ঝলমলানি বি ঝলমলকরণ; দীপ্তিময়তা; উজ্জ্বলতা। ঝলমলে বিণ ঝলমল করে এমন । {স. জ্বল্‌>ঝল্‌+অনু. মল}

**ঝলসানো, ঝলসান** [ঝল্‌শানো] ক্রি ১ ধাঁধানো; উজ্জ্বল আলো দ্বারা চোখ প্রায় অন্ধ করা (চোখ ঝলসানো)। ২ অনেকটা দগ্ধ করা (আগুনে মাংস ঝলসানো) । ৩ অর্ধদগ্ধ হওয়া (পূর্ণিমা–চাঁদ যেন ঝলসানো রুটি––সুভ)। ❑ বিণ ১ ধাঁধায় এমন (চোখ–ঝলসানো আলো)। ২ দগ্ধপ্রায় (ঝলসানো মাংস)। ঝলসানি বি ঝলসানোর ভাব। ঝলসিত বিণ ঝলসানো হয়েছে এমন। ❑ বি উক্ত সকল অর্থে । {√ঝলসা+আনো}

**ঝলা** (পদ্য) [ঝলা] বি কিরণতরঙ্গ (বিজুলীর ঝলাসম––মদ)। ❑ ক্রি ঝলমল বা ঝিকমিক করা। {√জ্বল্‌>}

**ঝল্লক, ঝল্লকি** [ঝল্‌লক্‌, –লোকি] বি কাংস্যনির্মিত বাদ্যযন্ত্র; কাঁসর; করতাল। {স. ঝল্ল+ক(কন্‌),+ঈ(ঙীপ্‌)}

**ঝল্লকণ্ঠ** [ঝল্‌লোকন্‌ঠো] বি পারাবত। {স. ঝল্ল+কণ্ঠ}

**ঝল্লরা, ঝল্লরী** [ঝল্‌লোরা, –রি] বি ১ বাদ্যযন্ত্রবিশেষ; ঝঝরি নামক বাদ্যযন্ত্র। ২ হুড়কা। {স. ঝল্ল+√রা+অ(ক)+আ(টাপ্‌), ঈ(ঙীপ্‌)}

**ঝল্লিকা** [ঝোল্‌লিকা] বি গামছা; ঝলক; সূর্যরশ্মি তেজ। {স. ঝল্ল+ইক(ঞিঠ্‌)+আ(টাপ্‌)}

**ঝা** [ঝা] বি ১ পদবি; ওঝা । ২ ঝড় । {স. উপাধ্যায়>}

**ঝাউ** [ঝাউ] বি বৃক্ষবিশেষ; সূচ্যগ্র পত্রবিশিষ্ট বৃক্ষ; Tamarica indica । {স. ঝাবুক>}

**ঝাঁ** [ঝাঁ] অব্য অত্যন্ত শীঘ্রতার ভাব; ধাঁ। ❑ বি, বিণ ঝট করে; অবিলম্বে; এক দৌড়ে (লোকটা ঝাঁ করে চলে গেল)। ঝাঁই অব্য খুব ভাজা অর্থে; ঝামা (পুড়ে ঝাঁই হয়ে যাওয়া)। ঝাঁ ঝাঁ অব্য ১ প্রচণ্ড উত্তাপের ভাবব্যঞ্জক (রোদে ঝাঁ ঝাঁ করা)। ২ যন্ত্রণার ভাব (মাথা ঝাঁ ঝাঁ করছে) । ৩ নিস্তব্ধতার ভাবদ্যোতক (ঝাঁ ঝাঁ করে রাতি––রঠা)। ৪ অতি ক্ষিপ্র (ঝাঁ ঝাঁ করে কাজ করা)। {স. ধাব্‌>ধা>ধাঁ>ঝাঁ}

**ঝাঁক** [ঝাঁক্‌] বি পক্ষী পতঙ্গ বা মৎস্যাদির দল (পোনার ঝাঁক)। ঝাঁক–বাঁধা ক্রি দল বেঁধে থাকা। {স. পুঞ্জক>; তুল. হি. ঝাংক}

**ঝাঁকড়** [ঝাঁকোড়্‌] বি অসম্বদ্ধ গুচ্ছ । ঝাঁকড়া বিণ দীর্ঘ গুচ্ছবিশিষ্টলম্বা অথচ গুচ্ছময়; ঝোপের ন্যায় ।ঝাঁকড়া–মাকড়া বিণ উস্কো–খুস্কো; আলুথালু । {ঝাঁক+ড়+অনু. মাকড়}

**ঝাঁকড়া** [ঝাঁক্‌ড়া] বিণ দীর্ঘ গুচ্ছবিশিষ্ট লম্বা অথচ গুচ্ছময়; ঝোপের ন্যায় (ঝাঁকড়া চুল)। {ঝাঁক+ড়া}

**ঝাঁকরনো, ঝাঁকরানো, ঝাঁকরানি** ⇒ ঝাঁকা২

**ঝাঁকা২** [ঝাঁকা] ক্রি জোরে নাড়া দেওয়া; সবেগে আন্দোলিত করা। ❑ বি নাড়া (ঝাঁকা দাও)। ঝাঁকানো, ঝাঁকারানো, ঝাঁকরনো ক্রি ১ সবেগে নাড়ানো; জোরে আন্দোলিত করা (বোতল ঝাঁকানো)। ❑ বি ঐ অর্থে। ঝাঁকানি, ঝাঁকুনি, ঝাঁকি, ঝাঁকরানি বি জোরে নাড়া; বেগে আন্দোলন। {প্রা. ঝঙ্‌খ>√ঝাঁক্‌+আ}

**ঝাঁকার** [ঝাঁকার্‌] বি ১ ঝাঁকুনি; আন্দোলন। ২ গা বমি বমি ভাব (গা ঝাঁকার দিয়ে উঠলো)। ৩ সহসা কুপিত হয়ে কঠোর ভাষণ । ৪ যানবাহনের গতি বিপর্যয়ে ধাক্কা। {স. ঝঙ্কার>}

**ঝাঁকি, ঝাঁকুনি** ⇒ ঝাঁকা২

**ঝাঁ গুড়গুড়** [ঝাঁ গুড়্‌গুড়্‌] অব্য ঢাকের শব্দ। {ধ্বন্যা.}

**ঝাঁজ১, ঝাঁঝ১** [ঝাঁজ্‌, –ঝ্‌] বি তীব্র তেজ; আঁচ (আগুনের বা রৌদ্রের ঝাঁজ)। ঝাঁজালো, ঝাঁঝালো বিণ ঝাঁঝবিশিষ্ট; উগ্র; প্রখর; তীব্র। {স. ধ্মা>ঝাঁ; স. অর্চিস>আঁচ>ঝাঁজ}

**ঝাঁজ২, ঝাঁঝ২, ঝাঁজর১, ঝাঁঝর১** [ঝাঁজ, –ঝ্‌, –জোর্‌, –ঝ–] বি ১ কাঁসর; কাংস্য–নির্মিত বাদ্যযন্ত্র। {স. ঝর্ঝর>}

**ঝাঁজ৩** ⇒ ঝাঁজি

**ঝাঁজর২**, **ঝাঁঝর২** [ঝাঁজোর্‌, –ঝো–] বিণ বহু ছিদ্রসম্বলিত; ফোঁপরা (পাঁজর ঝাঁঝর মোর দাঁড়াই কোথা––বিচ)। {স. ঝর্ঝর>প্রা. ঝজ্‌ঝড়>ঝাঁজর্‌, ঝাঁঝর}

**ঝাঁজর৩, ঝাঁঝর৩** [ঝাঁজোর্‌, –ঝো–] বি ১ ঝমঝম শব্দে বাজে এমন ফাঁপা ও ভিতরে কড়াই দেওয়া মল (নাকে নাকচারিব, পায়েতে ঝাঁজর––জউ)। ২ কাঁসর ঝাঁজর জাতীয় কাংস্যময় বাদ্যযন্ত্রাদি (সারাটা আকাশ একখানা যেন ঝাঁঝরের মত ঝিমিকি বাজে––মোম)। {স. ঝর্ঝর>}

**ঝাঁজর৪, ঝাঁঝর৪** [ঝাঁজোর্‌, –ঝো–] বি ঝর্জর নামক জলপাত্র; কুঁজো। {স. √ক্ষর্‌>}

**ঝাঁজরা, ঝাঁঝরা** [ঝাঁজ্‌রা, –ঝ্‌–] বিণ ১ বহুছিদ্রবিশিষ্ট; সচ্ছিদ্র (বুকের ভিতরটা যেন একেবারে ঝাঁঝরা ফাঁকা বলে মনে হল––সৈমু)। ২ অত্যন্ত জীর্ণ বা পুরনো । ❑ বি ছিদ্রযুক্ত হাতা; ছানতা। ঝাঁঝরা হয়ে যাওয়া ক্রি ছিদ্রযুক্ত জীর্ণ ফাঁপা হয়ে যাওয়া (আমার নিজের বুক যে ব্যথার আঘাতে বেদনার কাঁটায় কত ছিন্নভিন্ন কি রকম ঝাঁঝরা হয়ে গেছে––নই)। {স. ঝর্ঝর/ জর্জর>}

**ঝাঁজরাচকি** [ঝাঁজ্‌রাচোকি] বিণ ঝাঁজরা–চক্ষু; চক্ষু যাহার ছিদ্রময় (আমার ঝাঁজ্‌রাচকি––টস্‌টস্‌ করে চকের জল ফেলতেন––দমি)। {স. ঝর্ঝর/জর্জর>+চক্ষু>}

**ঝাঁজরি১, ঝাঁঝরি১, ঝাঝরী** [ঝাঁজ্‌রি, –ঝ্‌–, –] বি ১ বহু ছিদ্রযুক্ত জাল হাতা প্রভৃতি। ২ ফুল গাছে জল ছিটানোর পাত্রবিশেষ; ঝারি । ৩ নর্দমার মুখের ছিদ্রযুক্ত ঢাকনি। {স. ঝর্ঝর>}

**ঝাঁজি, ঝাঁঝি, ঝাজি** [ঝাঁজি, –ঝি, ঝাজি] বি এক প্রকার জলজ গুল্ম; বহুদিন ধরে জমা শেওলা (একশ যুগের বনস্পতি বাকল ঝাঁঝি সকল গায়––সদ)। {স. জর্জর>}

**ঝাঁঝ** ⇒ ঝাঁজ১ ও ঝাঁজ২

**ঝাঁঝর, ঝাঁঝরা, ঝাঁঝরি** ⇒ ঝাঁজর১

**ঝাঁঝরি২, ঝাঁজরি২** [ঝাঁঝরি, –জ–] বি কাঁসরজাতীয় বাদ্যবিশেষ (কেন দেবালয়ে বাজিছে ঝাঁঝরি––মদ)। {স. ঝর্ঝর>}

**ঝাঁ ঝাঁ** [ঝাঁ ঝাঁ] অব্য ১ গভীর নিস্তব্ধতাজ্ঞাপক শব্দ (যেন রৌদ্রময়ী রাতি, ঝাঁ ঝাঁ করে চারিদিকে নিস্তব্ধ নিঝুম––রঠা)। ২ বাদ্যধ্বনি জ্ঞাপক শব্দ। {ধ্বন্যা.}

**ঝাঁঝাল** ⇒ ঝাঁজ১

**ঝাঁট** [ঝাঁট্‌] বি সম্মার্জন; ঝাঁটা দ্বারা আবর্জনাদি দূরীকরণ (ঝাঁট দেওয়া)। ~পাট বি ঘর পরিষ্কার করা ও সাজানোর কাজ । ~পাট দেওয়া ক্রি ঝোঁটিয়ে নেওয়া; ঝাঁটানো । {স. √ঝট্‌+অ(ঘঞ্‌)}

**ঝাঁটা, ঝেঁটা** [ঝাঁটা, ঝেঁ–] বি সম্মার্জনী; যা দিয়ে ঝাঁট দেওয়া হয়; ঝাড়ু; খাংরা । ~খেকো বিণ ১ গালিবিশেষ। ২ প্রায়ই ঝাঁটায় প্রহৃত হয়ে থাকে এমন । ৩ অতি নীচ বা ইতর । ~ পেটা ক্রি ঝাঁটা দ্বারা আঘাত করা (ঝাঁটা পেটাতেই একঝাঁক আরশোলা...উঠে পালাল––লঠা)। ঝাঁটানো, ঝেঁটানো ক্রি ১ ঝাঁটার সাহায্যে পরিষ্কার করা; ঝাঁটা দিয়ে প্রহার করা। {স. √ঝট্‌+অ(ঘঞ্‌)}+বা. আ}

**ঝাঁটি, ঝাটি, ঝাঁটী** [ঝাঁটি, ঝা–, ঝাঁ–] বি ১ এক প্রকার ফুল ও তার গাছ; কুরুবক। ২ ঝাপটা (জলের ঝাঁটি)। {স. ঝিণ্টী>}

**ঝাঁপ১** [ঝাঁপ্‌] বি লাফ; হাত–পা ছড়িয়ে উপর থেকে নিচে পতন (আর কেহ বলে, ঝাঁপ দিব জলে তেজিব এ পাপ দেহ––চদা)। ~ দিয়ে পড়া ক্রি লম্ফ প্রদান করা। ~– সন্ন্যাস বি হিন্দুদের উৎসববিশেষ; যাতে গাজনের সন্ন্যাসীরা মঞ্চের উপর থেকে কাঁটা আগুন প্রভৃতির উপর ঝাঁপিয়ে পড়ে। কাঁটা~ বি গাজন উৎসবে কাঁটার উপর ঝাঁপ দেওয়া। {স. ঝম্প>প্রা. ঝংপ>}

**ঝাঁপ২, ঝাঁপি, ঝাপ** [ঝাঁপ্‌, –পি, ঝাপ্‌] বি ১ আচ্ছাদন; ঢাকনি। ২ বাঁশের তৈরি কপাট; বেড়া (পথিপার্শ্বের দোকানগুলি ঝাঁপি বন্ধ করেছে––রখাঁ; দোকানের ঝাঁপ)। ৩ তাঁতযন্ত্রের সুতার যে ছিদ্রের মধ্য দিয়ে মাকু চলে। {প্রা. ঝম্প>}

**ঝাঁপটা, ঝাপটা** [ঝাঁপ্‌টা, ঝা–] বি ১ স্ত্রীলোকের মাথার অলঙ্কার; ঝাঁপা (তিস্তা তোমার ঝাঁপটা সীথি––সদ)। ২ বাতাসের তোড়; ধাক্কা; বায়ুতাড়িত বৃষ্টির ঝাপটা। {প্রা. ঝম্প>}

**ঝাঁপতাল** [ঝাঁপতাল্‌] বি গানের একটি তাল । {ঝাঁপ+তাল}

**ঝাঁপা১** [ঝাঁপা] ক্রি আচ্ছাদন করা; আবৃত করা; ঢাকা । ২ ঝাঁপিয়ে পড়া। ৩ মনে পড়া; মনে উজিত হওয়া (সমুখে তাহার রূপ সদা মনে ঝাঁপে গো––চদা)। {ঝাঁপ+আ}

**ঝাঁপান** [ঝাঁপান্‌] বি ১ হিন্দুদের মনসা পূজায় সাপ খেলার উৎসব । ২ পাহাড়ে চড়ার এক প্রকার শিবিকা বা ডুলি। ঝাঁপনে, ঝাঁপানিয়া বিণ ঝাঁপান প্রদর্শক; ঝাঁপান উৎসব। ২ পাহাড়ে চড়ার এক প্রকার শিবিকা বা ডুলি । ঝাঁপনে, ঝাঁপনিয়া বিণ ঝাঁপান প্রদর্শক; ঝাঁপান উৎসবে যে সাপের খেলা দেখায়। {ঝাঁপ+আন}

**ঝাঁপানো** [ঝাঁপানো] ক্রি ঝম্প প্রদান করা; ঝাঁপ দেওয়া; লাফানো। ❑ বি উপরোক্ত অর্থে । {ঝাঁপ+আনো}

**ঝাঁপাল** [ঝাঁপাল্‌] বিণ ঝোপদার; ঝাঁকড়া; থোবা থোবা; ডালপালায় বা লতাপাতায় বিস্তৃত। {ঝাঁপ+আল}

**ঝাঁপি, ঝাঁপী** [ঝাঁপি] বি ঢাকনিসমেত বাঁশ, বেত, তাল বা খেজুর পাতার ছোট পেটিকা (ঐ ফুলের ঝাঁপিতে লোভের সাপিনী আছে––নই)। {ঝাঁপ+ই, ঈ}

**ঝাট্‌** [ঝাট্‌] ক্রিবিণ তাড়াতাড়ি; শীঘ্র; ঝট। {স. ঝটিতি>}

**ঝাটনা, ঝাটিনা** [ঝাট্‌না, –টি–] ক্রি ঝাঁটা দ্বারা সংগৃহীত আবর্জনা। {√ঝাট্‌+না,>}

**ঝাটল** [ঝাটল্‌] বি ঘণ্টা পাটল গাছ। {অমূ.}

**ঝাটি, ঝাটী** [ঝাটি] বি ঝাটিকা ফুল । {স. ঝাটিকা}

**ঝাটিনা** ⇒ ঝাটনা

**ঝাড়১** [ঝাড়্‌] বি ১ ছোট গাছের জঙ্গল; ঝোপ (প্রতি ঝাড়ঝোড়ে বলে দাদা ও বাঘ––ঘচ)। ২ স্তবক; গুচ্ছ। ৩ গোষ্ঠী; বংশ (ঝাড়ের দোষ)। ৪ শাখাযুক্ত দীপাধার; chandelier । ~বংশ বি বংশের সমস্ত লোক (ঝাড়বংশে নিপাত যা)। {স. ঝাট (সমূহ, রাশি)>ঝাড়}

**ঝাড়২** [ঝাড়্‌] বি ১ পরিমার্জন; পরিষ্কারকরণ (ঝাড়মোছ)। ~জুড় বি ১ পরিমার্জন । ২ ঝাড়ফুঁক। ~ ফুঁক বি রোগ বিষ ইত্যাদি দূরীকরণের জন্য মন্ত্র বা দোয়া পাঠসহ গায়ে ফুঁ দেওয়ার কাজ । ~ফুঁক করা ক্রি রোগ বা ভূতাবেশ নিরাময় করার জন্য মন্ত্র বা দোয়া পাঠসমেত রোগীর গায়ে হাত বুলানো ও ফুঁ দেওয়া । {স. √ঝাড়্‌}

**ঝাড়ন** [ঝাড়ন্‌] বি ১ ধুলা পরিষ্কার করার কাপড় ইত্যাদি; duster (পালকের ঝাড়ন)। ২ সম্মার্জন । ৩ ঝাড়ফুঁক (ভূত ঝাড়ন)। {√ঝাড়্‌+অন}

**ঝাড়পোঁছ, ঝাড়পুছ, ঝাড়ফুঁক** ⇒ ঝাড়া

**ঝাড়া** [ঝাড়া] ক্রি ১ পরিষ্কার করা (ধুলো ঝাড়া)। ২ খালি করা (ঝুল ঝাড়া)। ৩ নিক্ষেপ করা; ছুড়ে মারা (মাথায় এমন এক এগারঞ্চি ঝাড়িব––প্যামি)। ৪ মেটানো (গায়ের ঝাল ঝাড়া)। ৫ (ব্য.) বাগাড়ম্বর বা বাচলতা করা (বক্তৃতা ঝাড়া)। ৬ দূর করা (ঝেড়ে ফেলা, ভূত ঝাড়া)। ৭ আছড়ানো; বাছাই করা (ধান বা অনুরূপ শস্যাদি ঝাড়া)। ❑ বি উপর্যুক্ত সকল অর্থে (আমার ওঝা আমারই মনটাকে নির্বিষ করিবার জন্য এত কড়া করিয়া ঝাড়া দিতেছেন––রঠা)। ❑ বিণ ১ পরিমার্জিত (ঝাড়া ধান)। ২ সম্পূর্ণ (ঝাড়া মুখস্থ)। ৩ একটানা (ঝাড়া দশ মিনিট––সৈমু)। ঝাড়পোছ, ছাড়পুছ, ঝাড়পোছা বি কোনো কিছু দ্বারা ধুলাবালি পরিষ্কার করার বা ঝাড়ার কাজ। ঝাড়াই–বাছাই বি ধুলা মাটি ইত্যাদি উড়িয়ে পরিষ্কারকরণ ও নির্বাচন। ~–ঝাপটা বি ঝক্কি; ঝামেলা (একেবারে ঝাড়া ঝাপ্টা হাল্কা হয়ে উড়ে যায়––অঠা)। ঝাড়ানো ক্রি ১ পরিষ্কার করানো । ২ ওঝার দ্বারা ঝাড়ফুঁকের সাহায্যে রোগ, বিষ, ভূত প্রভৃতি দূর করানো। ❑ বি, বিণ উক্ত সকল অর্থে। ~ হাত পা বি ঝামেলাশূন্য (বিয়ে করেছি তাই ঝাড়া হাত পা, যা ইচ্ছা করতে পারে)। {√ঝাড়্‌+আ}

**ঝাড়ু** [ঝাড়ু] বি ঝাঁটা; সম্মার্জনী (হাতে ঝাড়ু লও কাঁধে কোদাল––শেফ)। ~দার, ~বরদার, ~কশ বি যে ঝাঁট দেয় । ~দারনি স্ত্রী. (একটা ঝাড়ুদারনি ছাড়া দ্বিতীয় স্ত্রীলোক দেখা গেল না––অচিসে)। {√ঝাড়্‌+উ=ঝাড়ু}

**ঝাণ্ডা** [ঝান্‌ডা] বি নিশান; পতাকা (আরব দেশের ঝাণ্ডা যেন মুন্সী সাহেব চলছে টানি––জউ)। {মু. ঝাণ্ডা; তুল. হি. ঝণ্ডা}

**ঝানু** [ঝানু] বিণ অভিজ্ঞ; ঘাগি; পাকা; ঝুনা (কিন্তু এখন সে ঝানু হয়ে না গেলেও ডাঁশিয়ে উঠেছে––নই)। ২ চতুর; চালাক; হুঁশিয়ার। {স. ধ্যান>ঝান (চর্যাপদ)+উ; ঝুনা (বর্ণ বিপর্যয়ে)>ঝানু; স. জীর্ণ>প্রা. জুন্ন>}

**ঝাপট, ঝাপটা** [ঝাপোট্‌, ঝাপ্‌টা] বি ১ বাতাসের প্রবল আঘাত; ঝড়ের প্রচণ্ড ধাক্কা (লাগিয়ে বুকে ঢেউয়ের ঝাপট পেইছি যা তা এই গো এই ––সদ) । ২ হঠাৎ জোরে ধাক্কা। ৩ পাখির পাখায় আঘাত। {মু. ঝাপটাও>}

**ঝাপতাড়া** [ঝাপ্‌তাড়া] বি ঝাঁপ; বাঁশের তৈরি কপাট বা দ্বার (দোকানীরা দোকানের ঝাপতাড়া খুলে––কাসি)। {ঝাঁপ+তালা>?}

**ঝাপসা, ঝাপ্সা** [ঝাপ্‌শা] বিণ অস্পষ্ট; আবছা; অপরিচ্ছন্ন। {ঝাঁপ+সা(সাদৃশ্যে)}

**ঝাবকা, ঝুব্বা, ঝাপ্পা, ঝোপ্পা** [ঝাব্‌কা, ঝুব্‌বা, ঝাপ্‌পা, ঝোপ্‌পা] বি আলখাল্লাজাতীয় ঢিলেঢালা পোশাক। {হি. ঝব্বা}

**ঝাবুক, ঝাবু, ঝাবূ** [ঝাবুক্‌, –বু, –] বি ঝাউগাছ । {স. ঝাবু}

**ঝামটা, ঝামট** (বিরল) [ঝাম্‌টা, ঝামোট্‌] বি বিরক্তিসহ রুষ্ট মুখভঙ্গি ও ধমক (মুখ ঝামটা)। {স. √ক্ষাম্‌>পা. ঝাম+বা. টা}

**ঝামর১ , ঝামরু, ঝামরি** (বিরল) [ঝামোর্‌, ঝাম্‌রু, ঝাম্‌রি] বি ১ ঝামার মতো মলিন; বিবর্ণ (জিয়াউদ্দিন ফিরে এসে মুখ ঝামর করে উপরে চলে গেলেন––সৈমু)। ❑ বিণ ১ উস্কোখুস্কো; অস্থির; চঞ্চল (হালকা জলে ঝামর হাওয়া চামর ঢলাবে––সদ)। ২ বৃষ্টি পতনোন্মুখ; জল–ভারাক্রান্ত। ঝামরানো, ঝামরান ক্রি ১ মলিন হওয়া; বিবর্ণ হওয়া। ২ রসস্থ হওয়া; ভারী হওয়া (আকাশ ঝামরাচ্ছে)। ❑ বিণ উক্ত সমুদয অর্থে । {পা. ঝাম>; মৈথিলি. ঝামরু}

**ঝামর২** [ঝামোর্‌] বি শাণ দেওয়ার ক্ষুদ্র পাথর। {পা. ঝাম>}

**ঝামা** [ঝামা] বি অতিরিক্তভাবে পোড়ানো হালকা কালচে ইট (কয়েকটা পাঁজা একেবারে ঝামা হইয়া গিয়াছে––আমআ)। {স. ঝম্‌+অক(ণ্বুল্‌)>ঝামক>}

**ঝামাল** [ঝামাল্‌] বি ঝাঁজ; প্রখর তেজ (খোলা চোখে রৌদ্রের ঝামাল জ্বালা ধরায়––শও)। {পা. ঝাম+বা. আল}

**ঝামেলা** [ঝামেলা] বি ১ ঝঞ্ঝাট; ঝক্কি; ফ্যাসাদ। ২ ঝগড়া; বিবাদ। {হি. ঝমেলা}

**ঝারা** [ঝারা] বি ১ ধারা; প্রবাহ । (ছিঁড়িয়া পড়িল মণি–মুকুতার ঝারা––অঠা) । ২ সচ্ছিদ্র জলপাত্র; ঝারি। ৩ ঝলর। ~ বসানো বি তুলসী গাছের উপর উচ্চ স্থান থেকে ক্ষীণ ধারায় জল ঝরানো। {স. ঝারা>ঝারা>}

**ঝারি** [ঝারি] বি গাড়ু; ভৃঙ্গার; সচ্ছিদ্র জলসেচপাত্র । {স. ধারা>}

**ঝাল১** [ঝাল্‌] বি কটু; উগ্র; তীক্ষ্ণ। ২ কটু স্বাদযুক্ত । ৩ ঝালজাতীয় মসলায় রাঁধা ব্যঞ্জনানি (মাছের ঝাল)। ৪ ক্রোধ; কড়া মেজাজ; উষ্মা; জ্বালা (বুড়ির তো দুচোখের ঝাল––অচিসে)। ৫ প্রসবের পর প্রসূতিকে যে বিশেষ ধরনের উগ্র আঠাজাতীয় খাদ্য খাওয়ানো হয়। ৬ (আল.) আক্রোশ; বিদ্বেষ; রোষ; যন্ত্রণা (গায়ের ঝাল)। ~–চচ্চড়ি বি ঝাল দিয়ে রাঁধা এক বিশেষ পদ্ধতিতে প্রস্তুত ব্যঞ্জন (চিংড়িমাছের ঝাল–চচ্চড়ি দিয়া––রঠা)। ~ ঝাড়া, ~ মেটানো ক্রি মনের আক্রোশ প্রকাশ করা । ঝালে ঝোলে অম্বলে ১ যে সর্বক্ষেত্রে আছে (মতলববাজ লোক সম্বন্ধে বলা হয়)। ২ চতুর বা মতলববাজ লোকের বিভিন্ন ক্ষেত্রে উপস্থিত থেকে নিজের কার্য সিদ্ধির চেষ্টা। পরের মুখে ঝাল খাওয়া ক্রি শোনা কথায় গুরুত্ব আরোপ করে তাহা নিয়ে হৈ চৈ করা । পরের কথার মূল্য দিয়ে তদনুসারে চলা । {স. জ্বালা>ঝালা>ঝাল}

**ঝাল২** [ঝাল্‌] পান বা পাইন; যাহা দ্বারা ধাতু জোড়া দেওয়া হয়; solder (দা–বটি ঝালা)। {স. √জ্বাল্‌>}

**ঝালর** [ঝালোর্‌] বি ১ কারুকার্যমণ্ডিত কাপড়ের কোঁচকানো পাড় (চাঁদোয়ার ঝালর, মশারির ঝালর)। ২ অলঙ্কারের কারুকার্যময় দোলায়মান অংশ (ঝুলিছে ঝালি ঝলরে মুকুতা––মদ)। {স. ঝল্লরা>}

**ঝালা২, ঝালাই** [ঝালা, –ই] বি ১ ধাতব পদার্থ পাইন দিয়ে জোড়া লাগানো । ২ পুরনো কূপ বা পুকুর থেকে পাঁক তুলে ফেলা; সংস্কার (পাতকুয়া ঝালা)। {ঝাল+আ, আই}

**ঝালানো, ঝালান** [ঝালানো] ক্রি ১ ধাতু পাত্রাদিতে পাইন লাগানো । ২ উদ্ধার করানো; সংস্কার করানো। ৩ (আল.) নবীভূত করা (পূর্ব পরিচয় ঝালানো)। ❑ বিণ উক্ত সকল অর্থে। {ঝাল+আনো; ক্রিয়ারূপে––ঝালাই, ঝালাও, ঝালান; অক্রি––ঝালিয়ে, ঝালালে, ঝালাতে}

**ঝালাপালা** [ঝালাপালা] বিণ ১ ভীষণ উচ্চ শব্দ থেকে উদ্ভূত কর্ণপীড়াদায়ক অবস্থা; বধিরপ্রায় (তিন দিন থেকে গান শুনে শুনে কান ঝালাপালা হয়ে গেল––আকআ)। ২ উত্ত্যক্ত। ❑ বি ১ কর্ণবিদারী শব্দ । ২ কর্ণপীড়া। ৩ উৎপাত। {ঝালা+অনু. পালা}

**ঝালি, ঝালী** [ঝালি] বি ১ বেতনির্মিত ঝুড়ি (বাদিয়ার ঝালী বয়ে ফিরি দেশে দেশে––জউ)। ২ ঝুলন খেলা । ৩ নালা–নর্দমা ইত্যাদির মুখের গর্ত । ৪ জমিতে সেচের পানি ধরে রাখার জন্য খোঁড়া গর্ত। {মুণ্ডারি. ঝালি (জাল)}

**ঝি** [ঝি] বি ১ দুহিতা; কন্যা; মেয়ে (রাজার ঝি)। ২ চাকরানি; পরিচারিকা; দাসী। ঝিকে মেরে বউকে শিখানো––কন্যাকে বিনা দোষে শাস্তি দান করে অপরাধী বৌকে দেখানো যে সে শাস্তির যোগ্য; পরোক্ষভাবে অপ্রসন্নতা বা মনের বিরক্তি জ্ঞাপন করা। {স. দুহিতা>পা. ধীতা>প্রা. ধীআ>ঝীআ>ঝি}

**ঝিউড়ি** [ঝিউড়ি] বি ১ কন্যা; দুহিতা। ২ অনূঢ়া বা অবিবাহিতা কন্যা (লুটিয়া লইল ধন ঝিউরী বহুড়ী––ভারা)। {বউড়ী–র অনুকরণে গঠিত; তুল. ঝিয়ারি}

**ঝিঁক** [ঝিঁক্‌] বি ১ উনানের পাড়ের উঁচু অংশ যেখানে হাঁড়ি বসে এবং যার ফাঁক দিযে আঁচ ওঠে (অপর্ণার হাতের উনুনের মাটির ঝিঁকটা এখনও আছে––বিব)। ২ জাঁতার উপরিস্থিত চাকির ছিদ্র । ❑ অব্য উজ্জ্বলতা; আলোক শিখা (সকলেরই ঝিক চোখে––জীদা)। {স. শিখা>; স. শৃঙ্গ>}

**ঝিঁকরা** [ঝিঁক্‌রা] বি ঝাড়যুক্ত ছোট ছোট গুল্ম বা বুনো গাছ। ❑ বিণ ঝাড়বিশিষ্ট ক্ষুদ্র ক্ষুদ্র বন্য বৃক্ষযুক্ত । {স. ঝাবুক>ঝাউক>ঝিঁক+ড়া>}

**ঝিঁকা১** [ঝিঁকা] অব্য ক্লান্তি বা অবসন্নতাহেতু ঝিঁঝিঁ অনুভূতি (দুই কর্ণে ঝিঁকা মারিতে লাগিল––রঠা)। {ধ্বন্যা.}

**ঝিঁকা২, ঝিঁকে** [ঝিঁকা, –কে] বি শক্তি প্রয়োগ করে নৌকার হালে টান (এখনো জোয়ার–দাঁড় টানতেও ঝিঁকে মারতে মাজিদের কাল ঘাম ছুটবে––প্যামি)। {প্রা. ঝঙ্‌খ>ঝাঁকা>}

**ঝিঁঝিঁ১, ঝিঝি** [ঝিঁঝিঁ, ঝিঝি] বি অবিশ্রান্ত ঝিঁঝিঁ শব্দকারী এক প্রকার কীট; ঝিল্লি । {স. ঝিঞ্ঝী; ধ্বন্যা.}

**ঝিঁঝিঁ২** [ঝিঁঝিঁ] অব্য কোনো প্রত্যঙ্গের অসহায়তাজনিত ঝিমঝিম করার ভাব (পায়ে ঝিঁঝিঁ ধরা)। ~ ধরা ক্রি শারীরিক প্রত্যঙ্গে আকস্মিকভাবে রক্ত চলাচল বন্ধ হওয়ায় ঝিম ঝিম করা । {ঝিম্‌ঝিম্‌>ঝিঁঝি; ধ্বন্যাঁ.}

**ঝিঁঝিট, ঝিঝিট** [ঝিঁঝিট্‌] বি সঙ্গীতের একটি রাগিণী যা সন্ধ্যার পর গান করা হয় । {হি. ঝিংঝোটী}

**ঝিকমিক, ঝিকিমিকি** [ঝিক্‌মিক্‌, ঝিকিমিকি] অব্য কখনো উজ্জ্বল কখনো ম্লান এরূপ করার ভাব (ঝিকিমিকি করে পাতা––রঠা)। ঝিকিমিকি বেলা বি বিকালবেলা; প্রায় সূর্যাস্তের কাল। {ঝকমক}

**ঝিকুট, ঝিকুর** [ঝিকুট্‌, –র্‌] বি ১ মস্তিষ্ক। ২ মাথার নরম অংশ। ❑ বিণ ১ অকালপক্ব (ছেলেটা পেকে ঝিকুট হয়ে গেছে)। ২ ঝুনা; অসময়ে পেকে বা শুকিয়ে শক্ত । ~ নড়া, ঝিকুর নড়া ক্রি মাথা খারাপ হওয়া; পাগল হওয়া। {স. ধৃত>ঝি+কুণ্ড>কুট, কুর}

**ঝিঙা, ঝিঙে, ঝিঙ্গা** [ঝিঙা, –ঙে, –ঙ্‌গা] বি সবজি বা আনাজবিশেষ । ঝিঙেফুল বি ঝিঙ্গা ফুল (সবুজ পাতার দেশে ফিরোজিয়া ঝিঙে ফুল––নই)। {স. ঝিঙ্গাক>; মু. ঝিঙ্গা}

**ঝিঙ্গুর; ঝিঙুর** [ঝিঙ্‌গুর্‌, ঝিঙুর্‌] বি ঝিঁঝি পোকা। {হি. ঝিঙ্গুর}

**ঝিঝি** ⇒ ঝিঁঝিঁ

**ঝিঝিট** ⇒ ঝিঁঝিট

**ঝিণ্টী, ঝিণ্টিকা** [ঝিন্‌টি, ঝিন্‌টিকা] বি ১ ঝাঁটিফুল ও তার গাছ । ২ ঝাড় । {স. ঝিণ্টী}

**ঝিনঝিন** [ঝিন্‌ঝিন্‌] অব্য রক্ত চলাচল বন্ধজনিত কোনো প্রত্যঙ্গের অনুভূতি (হাত–পা ঝিন–ঝিন করা)। ঝিনঝিনি বি ঝিন ঝিন করার অনুভূীত। {স. ক্ষীণ>প্রা. ঝীণ>}

**ঝিনিঝিনি, ঝিনিকিঝিনি** [ঝিনিঝিনি, ঝিনিকিঝিনি] অব্য নূপুরের মৃদু শিঞ্জন ধ্বনি; মৃদু ঝনঝন ধ্বনি; নিক্বণ । {ধ্বন্যা.; তুল. রিনিঝিনি}

**ঝিনুক** [ঝিনুক্‌] বি শুক্তি; শামুক (ঝিলের ঝিনুক বিলের শালুক ছিল মোর সঙ্গিনী––নই)। ২ ধাতু নির্মিত ঝিনুকাকৃতি চামচ; শিশুদের দুগ্ধাদি পান করানোর জন্য ব্যবহৃত কুষির মতো একপ্রকার চামচ।। {স. অব্ধি>ঝি+মণ্ডুক>নুক; ধ্বন্যা.; স. শুণ্ডিক>ঝিনুক}

**ঝিম** [ঝিম্‌] বি ক্লান্তিজনিত অবসন্নতা; নেশা বা তন্দ্রা দ্বারা আচ্ছন্নতার ভাব। ❑ বিণ তন্দ্রা বা নেশার কারণে জড়ীভূত বা অবসাদগ্রস্ত ঝিম হয়ে বসে থাকা)। {ধ্বন্যা. তুল. ঝিন}

**ঝিমঝিম** [ঝিম্‌ঝিম্‌] অব্য অবসন্নতার ভাব। {ধ্বন্যা. তুল . ঝিনঝিন}

**ঝিমানো, ঝিমনো** [ঝিমানো, –মো–] ক্রি নেশা বা তন্দ্রার আবেশে চোখ বন্ধ করে ঢোলা (লোকটা কেমন ঝিমুচ্ছে)। ❑ বি নিস্তেজ নিশ্চেষ্ট হয়ে পড়া (আগুনটা ঝিমিয়ে আসছে)। ঝিমানি, ঝিমুনি বি নিদ্রার আবেশে ঢুলুনি। (ঝিমুনি আসছে––মব)। {ঝিম+আনো; ক্রিয়ারূপ––ঝিমাই; ঝিমাও, ঝিমায়, ঝিমান; অক্রি––ঝিমিয়ে, ঝিমালে, ঝিমাতে ইত্যাদি}

**ঝিমিকি** [ঝিমিকি] বি ১ ঝকমক করার বা উজ্জ্বলতার ভাব। ২ বিদ্যুতের দীপ্তি। ৩ লঘু বা ধীর পদবিক্ষেপ (বিভূতি মাখেন গায় ঝিমিয়ে ঝিমিয়ে––কমু)। {ধ্বন্যা.}

**ঝিমুনি** ⇒ ঝিমানো

**ঝিয়ারি, ঝিয়ারী** [ঝিয়ারি] বি ১ কন্যা; দুহিতা (ছিলে ভূঁইমালিদের তুমি ঝিয়ারি––নই)। ২ অবিবাহিতা কন্যা; কুমারী (খুল্লনা যৌবন তবুও ঝিয়ারি––কমুহ। ৩ পুত্রের শ্যালিকা; কন্যার ননদ । {স. দুহিতা>পা. ধীতা/ধীতারি>ঝিআরি>ঝিয়ারি}

**ঝিরঝির** [ঝির্‌ঝির্‌] অব্য ১ ধীরগতিতে প্রবাহিত হওয়ার ভাব (ঝিরঝির করে বাতাস বওয়া); লঘু ক্ষরণের ভাব (ঝিরঝির করে বৃষ্টি হচ্ছে); মুদৃ ঝরঝর ধ্বনি (ঝিরঝির করে ঝরনার জল পড়ছে)। ঝিরঝিরে বিণ ঝিরঝির করে প্রবাহিত (মৃদুমন্দ ঝিরঝিরে হাওয়া)। {ধ্বন্যা.}

**ঝিরিক** [ঝিরিক্‌] গাছের পাতাবিশেষ (বিসিক পাতার ঝিরি ঝিরি বাজে নূপুর তারি––নই)। {ধ্বন্যা.}

**ঝিল** [ঝিল] বি বিলের চেয়ে ছোট পুকুর জাতীয় লম্বা জলাশয় (মিঠা পানি ভরা সেই দিগন্ত বিস্তৃত স্বচ্ছ ঝিলে––ফআ)। {প্রা. ঝিল্ল>}

**ঝিলমিল১** [ঝিল্‌মিল্‌] বি জানালার খড়খড়ি (ঝিলমিল খড়খড়ে নড়েচড়ে––অঠা)। {ঝলমল>; ধ্বন্যা.}

**ঝিলমিল২** [ঝিল্‌মিল্‌] অব্য তরঙ্গায়িত উজ্জ্বল আলোক–দীপ্তি; চিকমিক; মৃদু চাকচিক্য; উজ্জ্বলতা বা ঝিকমিক (ঝিলমিল করে দুলিবে সমীরে তাজা অঙ্কুরগুলি––সদ; প্রাণের ঝিলমিল যদি না কাঁপে––জাআ)। ঝিলমিলি২ বি ১ ঝিলমিল করা । ২ উজ্জ্বলতার ভাব। ঝিলমিলে বিণ উজ্জ্বল; ঝিলমিল করছে এমন । {ঝলমল>}

**ঝিলিক** [ঝিলিক্‌] বি ১ ক্ষণিক তীব্র দীপ্তি (তার ডাগর চোখের ঝিলিক গেলে রাত হয়েছে ভোর––নই)। ২ বিদ্যুতের চমক; ক্ষণিক বিদ্যুৎ স্ফুরণ; ছোট ঝলক বা চমক । {ধ্বন্যা.; জ্বল্‌>; স. ঝলক>}

**ঝিলিমিলি** [ঝিলিমিলি] অব্য তরঙ্গায়িত উজ্জ্বলতার ভাব; ঝিলমিলকরণ (সন্ধ্যারাগে জিলিমিলি ঝিলমের স্রোতখানি বাঁকা––রঠা)। {ধ্বন্যা.; তুল. ঝিলমিল}

**ঝিল্লি, ঝিল্লী, ঝিল্লিকা** [ঝিল্‌লি, –, –কা] বি ১ ঝিঁঝিঁ পোকা; cricket (ঢুলু ঢুলে ওই চোখের চাহনি ভুলিয়ে দিল ঝিল্লিমুখর রাতি––রঠা)। {স. ঝিল্লি,+ ঈ (ঙীপ্‌), +ক(কন্‌)+আ(টাপ্‌); ধ্বন্যা.}

**ঝুঁকা, ঝোঁকা** [ঝুঁকা, ঝোঁ–] ক্রি ১ হেলে পড়া; অবনত হওয়া (গাছ ইত্যাদি ঝুঁকে পড়া)। ২ পক্ষপাতী হওয়া; আকৃষ্ট হওয়া (তিনি সবসময়ে তাঁর ছোট ছেলের দিকে ঝোঁকেন)। ❑ বি, বিণ উপরি উক্ত সকল অর্থে । {হি. √ঝুক্‌}

**ঝুঁকানো, ঝোঁকানো** [ঝুকানো, ঝোঁ–] ক্রি ১ ঝুঁকে পড়া; হেলানো; নত করা। ২ আকৃষ্ট বা পক্ষপাতগ্রস্ত করা । ❑ বিণ উপরি উক্ত সকল অর্থে । {√ঝুঁক্‌+আনো; ক্রিয়ারূপ––ঝুঁকাই/ঝোঁকাই, ঝোঁকাও, জোঁকায়, ঝোঁকান; অক্রি––ঝুঁকিয়ে, ঝোঁকাতে, ঝোঁকালে ইত্যাদি}

**ঝুঁকি** [ঝুঁকি] বি ভাব; তত্ত্বাবধান; দায়িত্ব; risk; responsibility (কাজের ঝুঁকি নেওয়া)। ~ সামলানো ক্রি দায়িত্ব বা কর্মভার ঠিকভাবে সম্পাদনা করা (কাজটা যে হাতে নিলে ঝুঁকি সামলাতে পারবে তো ?)। {ঝুঁক+ই; তুল. হি. ঝোংকি}

**ঝুঁট, ঝুট** [ঝুঁট্‌, ঝু–] বি ১ ঝুঁটি । ২ মিথ্যা । {হি. ঝুট}

**ঝুঁটি, ঝুটি** [ঝুঁটি, ঝু–] বি খোঁপা; চূড়া করে বাঁধা চুল (পরদিন বুড়ী আউল চুলের ঝুঁটি বাঁধিয়া––দমি)। ২ ঝোঁটন; মোটা কেশগুচ্ছ (পায়রার মাথায় ঝুঁটি)। ৩ চূড়ার তুল্য মাংসপিণ্ড (ষাঁড়ের ঝুঁটি)। ~বাঁধা বিণ চূড়া বাঁধা চুল (ঝুঁটি বাঁধা উড়ে সপ্তম সুরে পাড়িতে লাগিল গালি––রঠা)। {স. জূট>}

**ঝুট** ⇒ ঝুঁট

**ঝুটমুট** [ঝুট্‌মুট্‌] ক্রিবিণ অনর্থক; শুধু; মিছামিছি । {হি. ঝুটমুট}

**ঝুটা, ঝুটো** [ঝুটা, –টো] বি, বিণ ১ ঝুঁটি; মিথ্যা (ঝুটার পায়ে শির লুটাবে, এতই ভীরু সাঁচা––নই)। ২ উচ্ছিষ্ট; এঁটো। ❑ বিণ নকল; জাল। {স. জুষ্ট; তুল. হি. জুটা}

**ঝুটাপুটি, ঝুটাপটি, ঝুটাঝুটি** (বিরল) [ঝুটাপুটি, –পো–, ঝুটাঝুটি] বি ১ কেশাকেশি; চুলাচুলি। ২ জাপটাজাপটি। {ঝুট+আ, ঝুট+ই; তুল. হি. ঝোংটা–ঝোংটী}

**ঝুটি** ⇒ ঝুঁটি

**ঝুটো** ⇒ ঝুটা

**ঝুড়ি** [ঝুড়ি] বি বাঁশ বা বেতের তৈরি চাঙারি । ~ ঝুড়ি বিণ অনেক; প্রচুর। {মু. ঝুরি}

**ঝুনঝুন, ঝুমুঝুমু, ঝুমুর ঝুমুর** [ঝুন্‌ঝুন্‌, ঝুমুঝুমু, ঝুমুর্‌জুমু্র্‌] অব্য নূপুর শিঞ্জন; নিক্বণ; নূপুর মল প্রভৃতির শব্দ। {ধ্বন্যা.}

**ঝুনা** [ঝুনা] বিণ ১ পক্ব ও কঠিন (ঝুনা নারিকেল)। ২ অভিজ্ঞ; বিচক্ষণ (ঝুনা লোক)। ৩ কঠোর প্রকৃতি (ঝুনা জমিদার)। {স. জীর্ণ>প্রা. জুণ্ন>}

**ঝুনুজুনু, ঝুনুর ঝুনু** [ঝুন্‌ঝুন্‌, ঝুনুর্‌ঝুনুর্‌] অব্য নূপুরাদির নিক্বণ (ঝুনুর ঝুনুর ঘুঙ্গুর নাদ––রাম)। {ধ্বন্যা.}

**ঝুপঝাপ** ⇒ ঝুপঝুপ

**ঝুপঝুপ, ঝুপঝাপ** [ঝুপ্‌ঝুপ্‌, ঝুপ্‌ঝাপ্‌] অব্য ১ ভারিপাতের শব্দ (বৃষ্টি ঘেরা চারিধার, ঘনশ্যাম অন্ধকার ঝুপঝুপ শব্দ আর ঝর ঝর পাতা––রঠা)। ২ পুনঃপুন দাঁড় ফেলার শব্দ। ৩ পতনের শব্দ; ঝাঁপ দিয়ে পড়ার শব্দ; ক্রমাগত ঝুপ শব্দ (নদীর পাড় ঝুপঝাপ করে ভেঙে পড়ছে)। {ধ্বন্যা.}

**ঝুপড়ি, ঝুপড়ী** [ঝুপ্‌ড়ি] বি ডালপালা, লতাপাতা দ্বারা আচ্ছাদিত বা নির্মিত কুঁড়েঘর । {প্রা. ঝুম্পডা>}

**ঝুপুর–ঝুপুর, ঝুপুর–ঝাপুর** [ঝুপুর্‌ঝুপুর্‌, –ঝা–] অব্য উপর্যুপরি নৌকার দাঁড় ফেলার শব্দ বা ক্রমাগত বারিপতনের শব্দ । {ধ্বন্যা.}

**ঝুমকা, ঝুমকো** [ঝুমকা, –কো] বি ১ ঘণ্টার মতো দোদুল্যমান পুষ্পবিশেষ; passiflora । ২ ঝুমকা ফুলের আকৃতিবিশিষ্ট মেয়েদের কর্ণাভরণ। ~জবা বি ঝুমকা ফুলের আকৃতিবিশিষ্ট জবা ফুল (তার চাঁচর কেশে পরিয়ে দেব ঝুমকো জবার ফুল––নই)। {ধ্বন্যা.}

**ঝুমঝুম** [ঝুম্‌ঝুম্‌] অব্য লঘু বা মৃদু ঝমঝম ধ্বনি; ঘুঙুরাদির নিক্বণ। {ধ্বন্যা.}

**ঝুমঝুমি** [ঝুম্‌ঝুমি] বি ১ শিশুর খেলনা বিশেষ। ২ শিশুর কোমরের ঘুঙুরমালা। {ধ্বন্যা.}

**ঝুমরি** [ঝুম্‌রি] বি একটি আদি রসাত্মক রাগিণী। {ধ্বন্যা.}

**ঝুমুর** [জুমুর্‌] বি নৃত্যযুক্ত শৃঙ্গার রসাত্মক এক প্রকার সঙ্গীত। {ধ্বন্যা.}

**ঝুর** [ঝুর্‌] ক্রি কাঁদা; শোক করা; দুঃখ বা খেদ করা (কানুর পিরীতে, ঝুরি দিবা রাতে––চদা)। {স. √ক্ষর্‌>প্রা.√ঝুর্‌>}

**ঝুরঝুর** [ঝুর্‌ঝুর্‌] অব্য ক্রমাগত মাটি বালি প্রভৃতি পড়ার মৃদু ঝরঝর শব্দ । ঝুরঝুরে বিণ ১ ঝুরঝুর ঝব্দে ঝরে বা ঝরতে পারে এমন (ঝুরঝুরে ভাত)। {ধ্বন্যা.}

**ঝুরা১** [ঝুরা] ক্রি ১ ঝরা; ঝরে বা গলে পড়া। ২ অশ্রুপাত করা (আমি অন্ন হেতুন ঝুরি––ভারা)। {স. √ক্ষর্‌>প্রা. ঝুর্‌>}

**ঝুরা২** [ঝুরা] বিণ গুঁড়ানো; চূর্ণিত । ২ ঝুরঝুরে (ঝুরা মাট)। {হি. চূর্ণ>চূর>ঝুর}

**ঝুরি** [ঝুরি] বি বৃক্ষাদির শাখা–প্রশাখা থেকে নেমে আসা শিকড় সদৃশ জটা (বটের ঝুরি)। ~ ভাজা বি বেশম দিয়ে তৈরি সরু সরু ঝুরি আকারে ভাজা এক প্রকার খাদ্য । ফুল~ বি একপ্রকার আতশবাজি । {√ঝুল্‌>;মু. ঝোলা}

**ঝুরুঝুরু** [ঝুরুঝুরু] অব্য, ক্রিবিণ ঝুরু ঝুরু শব্দে; মৃদু ধারায়; ঝির–ঝিরে (হঠাৎ বায়ু বইল ঝুরুঝুরু––সদ)। {ধ্বন্যা.}

**ঝুরো, ঝুরোঝুরো, ঝুরঝুরা** [ঝুরো, ঝুরোঝুরো, ঝুর্‌ঝুরা] বিণ ঝুরঝুরে শুষ্ক ও পরস্পর অসংলগ্ন; বালুকণার মতো গুঁড়া (আঙুলে ঝুরো মাটি খুঁটতে খুঁটতে––অচিসে)। {স. চূর্ণ>চুর>ঝুর}

**ঝুরো ঝুরো** ⇒ ঝুরো

**ঝুল** [ঝুল্‌] বি ১ জামার লম্বালম্বি মাপ (জামার ঝুল)। ২ পতন বা ঝোলার ভাব; ঝোঁক; নিচের দিকে টান বা আকর্ষণ । ৩ মাকড়সার জালের সঙ্গে মিলিত ধোঁয়ার কা (ঘরের কোণে ঝুলের মতো ঝুলতে থাকে––অঠা)। ৪ অশ্ব বা হস্তীর পিঠে আস্তরণ । ~ঝোপ্‌পুর বিণ ঢিলাঢালা; শিথিল ও অবিন্যস্ত (লতিফা হেসে বললে, এখন তোমার এই ঝুলঝোপ্‌পুর পোশাক গুলো খুলে ফেল দেখি––নই)। {স. √দুল্‌>ঝুল}

**ঝুলন** [ঝুলন্‌] বি ঝুলে থাকে যা; দোলন; শ্রীকৃষ্ণের দোল উৎসব (খেলিব দুজনে ঝুলন খেলা––রঠা)। ~–যাত্রা বি শ্রীকৃষ্ণের দোল উৎসব । {স. √দুল্‌+অন; √ঝুল্‌+অন}

**ঝুলনা, ঝোলনা** বি দোলনা। {√ঝুল্‌+না}

**ঝুলা** ⇒ ঝোলা১

**ঝুলাঝুলি, ঝুলোঝুলি** [ঝুলাঝুলি, –লো–] বি ১ জেদাজেদি । ২ পীড়াপীড়ি; সনির্বন্ধ অনুরোধ (সৈয়দ সাহেব অনেক ঝুলাঝুলি করলেন, কিন্তু ভোলানাথ সেই সাত হাজারই তাঁহার শেষ কথা বলিয়া উঠিয়া গেলেন––কাই)। {√ঝুল্‌}

**ঝুলোঝুলি** ⇒ ঝুলাঝুলি

**ঝেঁটা, ঝেঁটানো** ⇒ ঝাঁটা

**ঝোঁক** [ঝোঁক্‌] বি ১ ঝুঁকে অবস্থান । ২ আকর্ষণ; টান (শুঁড়ীখানার ঝোঁকে তারা––মুশ)। ৩ পক্ষপাত; এক পক্ষের প্রতি আসক্তি বা অনুরাগ (তোমার কেবল একদিকে ঝোঁক)। ৪ শখ; সাধ (বেড়াবার ঝোঁক)। ৫ ঘোর বিহ্বলতা; আবেশ; প্রভাব (নেশার ঝোঁক)। ৬ আগ্রহ (রাজনীতিতে ঝোঁক)। {√ঝুঁক্‌+অ}

**ঝোঁকা** ⇒ ঝুঁকা

**ঝোঁটন, ঝোটন** [ঝোঁটন্‌, ঝো–] বি ঝুঁটি (সেই সিংহের কেশর আমার ঘাড়ে উচ্চ ঝোটন আকারে বিরাজমান––বচ)। ❑ বিণ ঝুঁটিযুক্ত (ঝোঁটন বুলবুলি)। {ঝুঁটি+আন>}

**ঝোড়া১** [ঝোড়া] বি বড় ঝুড়ি (বেদের ঝোড়ার ভিতরে কে নড়ে––সদ)। {ঝুড়ি>}

**ঝোড়া, ঝুড়া২** [ঝোড়া, ঝু–] ক্রি ১ অপ্রয়োজনীয় শাখা–প্রশাখা ছেঁটে বা কেটে ফেলা । ২ ছেঁটে বা কেটে ফেলা। ❑ বি, বিণ উক্ত অর্থে । {√ঝুড়্‌+আ}

**ঝোড়ো** ⇒ ঝড়ো

**ঝোপ** [ঝোপ্‌] বি ১ ছোট গাছের জঙ্গল বা ঝাড় । ২ গুল্ম । ~ ঝাড় বি লতাগুল্মাদিতে আচ্ছন্ন ও ছোট ছোট গাছের ঝাড়ে পূর্ণ স্থান। ~ বুঝে কোপ মারা ক্রি অবস্থা বুঝে সুযোগ গ্রহণ করা; সুযোগমতা আঘাত করা; সুযোগ বুঝে কাজ করা। {স. ক্ষুপ্‌>প্রা. ঝুৱ>}

**ঝোপড়া, ঝুপড়ি** [ঝোপ্‌ড়া, ঝোপ্‌ড়ি] বি কুঁড়েঘর; ছাউনি । {হি. ঝোপড়ী>}

**ঝোর** [ঝোর্‌] বি জলনালি; নয়নজুলি; নির্ঝর। {√ঝর্‌>}

**ঝোরা১** [ঝোরা] বি ১ নর্দমা; প্রণালি। ২ ঝরনা (পাগলা ঝোরা)। {স. √ক্ষর্‌>√ঝর্‌>}

**ঝোরা২** [ঝোরা] বি ধানক্ষেতে সুপুষ্ট ধানগাছের মধ্যকার শস্যহীন গাছ। {স. চূর্ণ>}

**ঝোল** [ঝোল্‌] বি তরল ব্যঞ্জন; স্যুপ (মাছের ঝোল); শুরুয়া। {স. জল>}

**ঝোলা১** [ঝোলা] বিণ তরল ঝোলের মতো (ঝোলা গুড়)। {ঝোল+আ}

**ঝোলা২, ঝুলা** [ঝোলা, ঝু–] বিণ ১ ঝুলে লম্বা হওয়া; ঢিলা হওয়া (গাছের ডাল থেকে ঝোলা)। ২ দোল খাওয়া। ৩ ঝোঁকা; পক্ষপাতী বা এক পক্ষের প্রতি অনুরক্ত । ৪ উক্ত সকল অর্থে। {স. √দুল্‌>;√ঝুল্‌+আ}

**ঝোলা৩**, **ঝুলা** [ঝোলা, ঝু–] বি বড় থলি । ঝোলাঝুলি বি ছোট বড় নানা প্রকারের থলি । ঝোলা–মালা বি ভিখারি বৈষ্ণবের বিক্ষার ঝুলি ও কণ্ঠী । {স. √দুল্‌>}

**ঝোলা৪** [ঝোলা] বি লম্বা ঝুল সমন্বিত; লম্বা এবং ঢিলা (ঝোলা আস্তিন)। {স. √দুল্‌>}

**ঝোলা৫** [ঝোলা] বি ১ কলেরা; ওলাওঠা; ভেদবমি। ২ কলেরা বা ভেদবমির দেবতা। {ঝোল (জল)+আ}

**ঝোলাঝুলি** ⇒ ঝোলা৩

**ঝোলানো, ঝোলান** [ঝোলানো] ক্রি ঝুলানো; লম্বিত করা; লটকানো; টাঙানো । ❑ বিণ উক্ত সকল অর্থে । {ঝুল+আনো}

**ঞ**

**ঞ** [ইয়োঁ] বাংলা ব্যঞ্জন বর্ণমালার দশম স্পর্শ বর্ণ এবং ‘চ’ বর্গের পঞ্চম বর্ণ। এটি প্রশস্ত দন্তমূলীয়, নাসিক্য, ঘোষ, অল্পপ্রাণ (dorso-alveolar বা palato-alveolar, nasal, voiced, unaspirated) ধ্বনি। সাধারণত শব্দের প্রথমে এটি বসে না। চ–বর্গের বর্ণসমূহের সঙ্গে নাসিক্য উচ্চারণে ‘ঞ’ ব্যবহৃত হয়; যেমন মঞ্চ; রঞ্জন প্রভৃতি।

**ট**

**ট** বাংলা ব্যঞ্জন বর্ণমালার একাদশ বর্ণ এবং ট বর্গের প্রথম বর্ণ । এটি দন্তমূলীয় প্রতিবেষ্টিত (alveolo-retroflex), অঘোষ (unvoiced), অল্পপ্রাণ (unspirated), স্পৃষ্ট (plosive) ধ্বনি।

**টই, টুঁই** [টই, টুঁই] বি ঘরের চালের মটকা । {স. তুঙ্গ; স. টঙ্ক>টং>}

**টইটই** [টোইটোই] অব্য আধারে তরল পদার্থের কানায় কানায় পূর্ণতাদ্যোতক শব্দ। ❑ ক্রিবিণ টোটো; ক্রমাগত ঘুরে বেড়ানো বা অযথা ভ্রমণ (টইটই করে বেড়ানো)। {ধ্বন্যা.}

**টইটম্বুর, টইটুম্বুর** [টোইটোম্‌বুর, –টু–] বিণ পরিপূর্ণ; সম্পূর্ণ ভরা; কানায় কানায় ভর্তি (যৌবনের যে রসঘন মূর্তি টইটম্বুর হয়ে উঠেছে––আফ)। {টই+আ. তম্বুর ............. }

**টইভুঁই** [টোইভুঁই] বি ঘরের চালের মটকা থেকে মাটি পর্যন্ত । {স. তুঙ্গ>+স. ভূমি>}

**টং১, টঙ১** [টঙ্‌] অব্য ধনুকের জ্যা; ঘণ্টা; তারযন্ত্র; কাঁসি ঘড়ি ইত্যাদির শব্দ। {স. টং(টঙ্কর)>}

**টং২, টঙ২** [টঙ্‌] বিণ ১ উগ্র মেজাজ; অত্যন্ত ক্রোধান্বিত (রেগে টং)। ২ পরিপূর্ণ ; ভরপুর (মদে টং)। {স. টঙ্ক>}

**টং৩, টঙ৩ , টঙ্গ১, টঙ্গি টোঙ** [টঙ্‌, –, –গো, –ঙ্‌গি, টোঙ্‌] বি ১ উচ্চস্থানে প্রস্তুত কুঠিবিশেষ; উচ্চকুটির (করহ প্রকাণ্ড টঙ্গি পরম সুন্দর––খাহা)। ২ মঞ্চ; মাচা; উচ্চমঞ্চ; ক্ষেতে পাহারা দেওয়ার জন্য নির্মিত উচ্চ ক্ষুদ্র ঘর (সানটঙে টং বেঁধে উঁচু রইল জাপান––সদ; টোঙে বসি বসি জাগিতেছে রাত পাহারা দেবার তরে––বআমি)। ৩ চালের মটকা; কুটিরের শীর্ষদেশ বা চূড়া (এক গৃহে সপ্তটঙ্গি, হেরত্নে সপ্ত রঙ্গি, পুত্রকে বানাইয়া দলি ঘর––সৈআ)। ৪ বৃক্ষবাস। ৫ জলাশয়ের মধ্যে নির্মিত গৃহ। ৬ উচ্চ ঘাঁটির উপরে স্থাপিত পায়রার খোপ। টংঘর, টোংঘর বি মঞ্চের উপরে নির্মিত কুটিরবিশেষ (আড্ডা জমাবার বুনিয়াদ হচ্ছে চণ্ডীমণ্ডপ, কাছারি–বাড়ি টঙ্গিঘর বৈঠকখানা––সৈমু)। {স. তুঙ্গ>}

**টংটং, টঙটঙ** [টঙ্‌টঙ্‌] অব্য ১ ঘন্টা বাজার শব্দ । ২ লাঠি ঠুকে চলা বা ঘুরে বেড়ানোর ভাব (টংটং করে বেড়ানো)। {ধ্বন্যা.}

**টক১** [টক্‌] অব্য ১ শুষ্ক কাষ্ঠাদির উপর মৃদু আঘাতজনিত শব্দ। ২ অতিশীঘ্র; মুহূর্তের মধ্যে; চটপটে (টক করে চলে এসো)। টকটক১, টকটকাটক, টকাস অব্য উপর্যুপরি টক শব্দ। {ধ্বন্যা.}

**টক২** [টক্‌] বিণ ১ অম্লস্বাদবিশিষ্ট; sour । ২ অম্বল; খাটা; চুকা; অম্লস্বাদ ব্যঞ্জন (তেঁতুলের টক)। ৩ অম্লরস । {স. তক্র>প্রা. তক্ক}

**টকটক২** [টক্‌টক্‌] অব্য ঘোর লাল লঙের ভাব প্রকাশক (লাল টকটকে চেহারা––মুচৌ)। টকটকে বিণ ১ উজ্জ্বল। ২ ঘোর লাল; এমন প্রখর লাল যে চোখে লাগে (টকটকে লাল রং)। {ধ্বন্যা.}

**টকা, টকানো** [টকা, টকানো] ক্রি ১ টক হওয়া (তেঁতুলের ঝোলটা টকে গেছে)। ২ নিরানন্দজনক বা মাধুর্যহীন হওয়া (নূতনেই প্রেম মিঠে থাকে বাসি হলেই টকে––দ্বিরা)। ❑ বিণ টক স্বাদযুক্ত (টক বা টকো দই)। {টক+আ, আনো}

**টকাটক** [টকাটক্‌] অব্য, ক্রিবিণ চটপট; সঙ্গে সঙ্গে; তখন তখনই (কেরানি সর্টহ্যান্ডে টকাটক নোট লিখে নিলেন)। ❑ অব্য ঘোড়ার ক্ষুরের শব্দ। {ধ্বন্যা.}

**টকি, টকী** [টোকি] বি সবাকচিত্র; ছায়াচিত্র; ছায়াছবি; বাকযুক্ত সিনেমা; বায়স্কোপ । {ই. talkie}

**টক্কর** [টক্‌কর্‌] বি ১ হোঁচট; উছট (টক্কর খাওয়া)। ২ গুঁতা; ধাক্কা; সংঘর্ষ (সেই সুদর্শন যুবকের সঙ্গে তার টক্কর লেগেছিল––জহা)। ৩ প্রতিযোগিতা; যোগ্যতার লড়াই (আমার সঙ্গে টক্কর দেবার সাধ––আফ)। ৪ ঠোকাঠুকি; বিসংবাদ। ~ দেওয়া ক্রি ২ প্রতিযোগিতা করা (ইরান ইসলাম প্রচারের বহু পূর্বেই মিশরীদের সঙ্গে টক্কর দিয়েছে––সৈমু)। ২ কথার প্রতিবাদ করা। টক্করাটক্করি, টকরাটকরি বি ১ উভয় পক্ষের মধ্যে পরস্পর প্রতিদ্বন্দ্বিতা; দুই পক্ষে ক্ষমতার লড়াই । ২ ঠোকাঠুকি; বিসংবাদ । {ধ্বন্যা.}

**টগবগ, টগবগাবগ** [টগ্‌বগ্‌, টগ্‌বগাবগ্‌] অব্য জল ফোটার শব্দ। ❑ বি ধাবমান ঘোড়া প্রভৃতির পায়ের শব্দ। টগবগ করে ছোটা ক্রি অশ্বের দ্রুত চালের মতো শব্দ করে দ্রুত বেগে যাওয়া । টগবগানো ক্রি ১ টগবগ শব্দে সিদ্ধ হতে থাকা। ২ (আল.) গরম হয়ে ওঠা; ক্রোধে উত্তেজিত হয়ে ওঠা। ❑ বিণ টগবগ করছে এমন। {ধ্বন্যা.}

**টগর** [টগোর্‌] বি শ্বেত বর্ণের পুষ্প বিশেষ ও ঐ নামের বৃক্ষ । {স. তগর>}

**টগরা, টগরে** [টগ্‌রা, টগোরে] বিণ ১ চালাক–চতুর; চটপটে; সেয়ানা । ২ টক টক করে কথা বলে এমন স্পষ্টবক্তা শিশু । {স. টগর+আ, এ}

**টগে** [টোগে] বি জলক্রীড়াবিশেষ (দিনের বেলায় খেলিয়াছে টগে পানিকোড় আর মাছে––বআমি)। {তর্কেতর্কে>অগেতগে>?}

**টঙ্ক১** [টঙ্‌কো] বি ছেদন বা খনন কাজে ব্যবহৃত লৌহনির্মিত অস্ত্রবিশেষ; টাঙি । {স. √টঙ্ক্‌+অ(ঘঞ্‌ বা অচ্‌)}

**টঙ্ক২** [টঙ্‌কো] বি সোহাগা (শধের বদলে টঙ্ক––কমু) । {স. √টঙ্ক্‌+অ(ঘঞ্‌)}

**টঙ্ক৩** [টঙ্‌কো] বি টাকা। ~পতি বি টাকশালের অধ্যক্ষ বা কর্তা। ~বান বিণ ধনী; টাকা পয়সাওয়ালা। ~বিজ্ঞান বি বিভিন্ন দেশের ও বিভিন্ন যুগের মুদ্রা–বিষয়ক বিদ্যা; numismatics । ~শাল, ~শালা বি টাঁকশাল; যেখানে মুদ্রা প্রস্তুত হয়। {স. √টঙ্ক্‌+অ(ঘঞ্‌)}

**টঙ্ক৪** [টঙ্‌কো] বিণ দড়; দৃঢ়; শক্ত; মজবুত (বাঁশের চেয়ে কঞ্চি টঙ্ক––প্রবাদ)। ❑ বি উচ্চ জায়গা; টং; পাহাড়ের উচ্চদেশ। {স. টঙ্ক+অ(ঘঞ্‌)}

**টঙ্কন১** [টঙ্‌কন্‌] বি ১ সোহাগা। ২ পার্বত্য ঘোড়াবিশেষ; টাংগন। {স. √টঙ্ক্‌+অন(ল্যুট্‌)}

**টঙ্কন২** [টঙ্‌কন্‌] বি ১ বাঁধন; টাক। ২ চিহ্নকরণ । ৩ আঙিনা; উঠান । {স. √টঙ্ক্‌+অন(ল্যুট্‌)}

**টঙ্কা** ⇒ তংকা

**টঙ্কার** [টঙ্‌কার্‌] বি ১ ধনুকের ছিলার শব্দ (টান দিয়া পঞ্চশর টংকারে হরএ প্রাণ মোর––দৌবা)। ২ খ্যাতি; প্রসিদ্ধি । ৩ বিস্ময়। {স. টঙ্কার; কর্মধা.}

**টঙ্কারী** (–রিন্‌) [টঙ্‌কারি] বিণ ধনুকে টঙ্কার শব্দ করে এমন; টঙ্কারযুক্ত । {স. টঙ্কার+ইন্‌(ইনি)}

**টঙ্কিত** [টোঙ্‌কিতো] বিণ ১ বদ্ধ; যা টাঁকা হয়েছে। ২ ঝংকৃত । ২ ধনুকের ছিলার শব্দে শব্দিত । {স. √টঙ্ক্‌+ত(ক্ত)}

**টঙ্কা** ⇒ তংকা

**টঙ্কা১** ⇒ টং৩

**টঙ্গ** ২ [টঙ্‌গো] বি খননাস্ত্র; কুঠার। {স. টঙ্ক>}

**টঙ্গন** [টংগোন্‌] বি ১ টঙ্কন। ২ সোহাগা। {স. টঙ্ক+অন(ল্যুট্‌)>}

**টঙ্গস টঙ্গস** ⇒ ট্যাঙস ট্যাঙস

**টঙ্গি, টঙ্গিঘর** ⇒ টং৩

**টটামট** [টটমট্‌] বিণ ২ৎকিঞ্চিৎ; কোনো রকম; যেমন তেমন; অতি সামান্য; ভাঙা ভাঙা (কাজ চলবার মতো টটামট লেখাপড়া আছে)। {হি. টুমটাম>}

**টটমটি** [টট্‌মোটি] বিণ, ক্রিবিণ মোটামুটি; একরকম চলনসই । {হি. টুমটাম>}

**টট্টর১** [টট্‌টর্‌] অব্য দ্রুত বা চটপট কথা বলার ভাব । টট্টরে বিণ চালাক; সপ্রতিভ; স্মার্ট । {ধ্বন্য.; তুল. চটপট}

**টট্টর২** [টট্‌টর্‌] অব্য ১ টাট্টু ঘোড়ার দৌড়ানোর শব্দ। ২ ক্রুব্ধ বা অহংকৃত পদক্ষেপ । {ধ্বন্যা.}

**টণ্ডাই, টাণ্ডাই, টেণ্ডাই, টাণ্ডা** [টন্‌ডাই, টা–, টে–, টান্‌ডা] বি ১ বিরক্তিজনক ঘটনা; ঝঞ্ঝাট। ২ ধৃষ্টতা; অবিনয়; ঔদ্ধত্য। ৩ কলহ; বচসা। ৪ তাড়না। {স. √তণ্ডা>টণ্ডা>}

**টণ্ডু** [টোন্‌ডু] বিণ ঝগড়াটে; কলহপ্রিয় (কৃষ্ণবাক্যে ছল ধরি ঝকড়িতে টণ্ডু––ভক্তমালা)। {স. তণ্ডু>টণ্ডু}

**টন১** [টন্‌] অব্য শক্তদ্রব্য দ্বারা ধাতব পদার্থে আঘাতের শব্দ। {ধ্বন্যা.}

**টন২** [টন্‌] বি ২০ হন্দর; প্রায় মণ (পাঁচ হাজার টন লোহার কড়ি কিনে ফেললে ––রাব)। ~ ~ শত শত টন; বহুটন (টন টন মাল) । মেট্রিক ~ বি ১০০০ কিলোগ্রাম। {ই. ton}

**টনক১** [টনক্‌] বি ১ স্মৃতিস্থানে আঘাত; চৈতন্যোদ্রেককারী আঘাত। ২ জ্ঞান; চৈতন্য; বোধ; হুঁশ; খেয়াল (অন্যান্য রাজা নবাবদেরও এতটুকুও টনক নড়িল না––ইহো)। ~ নড়া ক্রি চৈতন্য হওয়া; হুঁশ হওয়া; খেয়াল হওয়া (বালকের সত্য ভাষে নড়িল টনক––আজই)। {স. √টঙ্ক্‌>}

**টনক২,টনকা**, টনকো [টনোক্‌, টন্‌কা, –কো] বি ১ মজবুত; শক্ত; পোক্ত ; দৃঢ় (লোকটার বয়স হলেও এখনও টনক আছে)। ❑ বিণ বিচক্ষণ; দক্ষ; লায়েক; পোক্ত। {স. টঙ্ক>}

**টনটন১**[টন্‌টন্‌] অব্য ১ অসহনীয় ব্যথার স্পন্দনসূচক বেদনা প্রবল হওয়ায় অস্বস্তিবোধক যন্ত্রণাসূচক শব্দ (ফোঁড়াটা টনটন করছে)। ২ কঠিন বস্তুতে কঠিন বস্তুর আঘাতের শব্দ। ❑ অব্য, ক্রিবিণ টনটন এই শব্দে; টনটন শব্দ করে (টাঙ্গি টন্‌ টন্‌ হানিতেছে––ঘচ)। টনটনানি বি যন্ত্রণা; টাটানি; প্রবল বেদনা। {ধ্বন্যা.}

**টনটনিয়া** ⇒টনটনে

**টনটনে, টনটনিয়া** [টন্‌টোনে, –টোনিয়া] বিণ ১ প্রখর; তীক্ষ্ণ; তীব্র (আমাদের সমাজে নতুন পুরাতন বিরোধটা সম্প্রতি যে বিশেষ টনটনে হয়ে উঠেছে––প্রচৌ; টনটনে জ্ঞান)। ২ জোরালো; ভালো (টনটনে বরাত)। ৩ সর্বতোমুখী । ৪ কঠোর; দৃঢ়। ~ কপাল, ~ বরাত বিণ ১ মহাভাগ্য; জোর কপাল। ২ মন্দ কপাল; দুরদৃষ্ট। {টনটন+ইয়া>}

**টনা** [টনা] বি দড়িবিশেষ; টানা। {স. তন্ত্র>তানা>}

**টনসিল** [টন্‌সিল্‌] বি গলমধ্যে জিহ্বার মূলদেশে স্থিত গ্রন্থিদ্বয়। {ই. tonsil}

**টনিক** [টনিক্‌] বি শারীরিক শক্তি বৃদ্ধিকারক ঔষধবিশেষ; সালসা। {ই. tonic}

**টপ১** [টপ্‌] অব্য ১ জল প্রভৃতি তরল দ্রব্য পতনের শব্দ; তরল পদার্থের ফোঁটা পড়ার শব্দ (চোখ থেকে টপটপ করে পানি পড়া)। ২ হঠাৎ ফল বা কোনো দ্রব্যের পতন বা মুখে দেওয়ার শব্দ । ❑ অব্য, ক্রিবিণ অবিলম্বে; চট করে। টপাস অব্য বড় ফোঁটা পড়ার শব্দ । {হি. √পত্‌>পট>(বর্ণবিপর্যয়ে) টপ}

**টপ২** [টপ্‌] বি কানের অলঙ্কার; মুক্তা বা মটরের মতো তৈরি অলঙ্কারবিশেষ। {ই. top}

**টপ৩** [টপ্‌] বি ১ রৌদ্র বৃষ্টি ইত্যাদির নিবারণ করার আচ্ছাদন বিশেষ। ২ উপরের আচ্ছাদন বা আবরণ । {স. স্তম্ভ}

**টপকা** [টপ্‌কা] বিণ অপ্রত্যাশিত; আলটপকা। ❑ ক্রিবিণ সহসা; অকস্মাৎ। ❑ বিণ উল্লম্ফন; লাফিয়ে পার হওন। {√টপকা}

**টপকানো, টপকান** [টপ্‌কানো] ক্রি ১ অত্রিকম করা; উল্লঙ্ঘন করা; ডিঙিয়ে যাওয়া; লাফ দিয়ে পার হওয়া। ❑ বি লাফিয়ে পার হওন; উল্লঙ্ঘন। ❑ বিণ উল্লঙ্ঘিত। {√টপকা+আনো}

**টপটপ** [টপ্‌টপ্‌] অব্য ১ তরল পদার্থের একাধিক ফোঁটা পড়ার শব্দ। ২ ক্রমান্বয়ে অতি দ্রুত পতনসূচক শব্দ (টপটপ করে রক্ত পড়ছে)। ৩ যন্ত্রণা বা বেদনাসূচক শব্দ। টপটপানি ক্রি ১ টপ টপ শব্দে তরর পদার্থের ফোঁটা পড়া । ২ টপ টপ করে ফোঁটা ফোঁটা বৃষ্টি পড়া। ৩ যন্ত্রণা হওয়া । টপাটপ অব্য অতি দ্রুত গলাধঃকরণবোধক (টপাটপ গেলা)। {ধ্বন্যা.}

**টপ্পর** [টপ্‌পর্‌] বি গোয়ালের ছাউনি; বাঁশ ও চাটাই দিয়ে প্রস্তুত ছাউনি যা গরুর গড়িতে ব্যবহার করা হয় । {স. ছত্র>ছত্‌তর>; তুল. হি. ছপ্‌পর}

**টপ্পা** [টপ্‌পা] বি ১ সঙ্গীতের প্রকারভেদবিশেষ । ২ প্রণয় সঙ্গীত; আদিরসের গানবিশেষ। ~ বাজ বি ১ টপ্পা গানে নিপুণ। ২ স্ফূর্তিবাজ। ~ মারা ক্রি দায়িত্বহীন আমোদ–প্রমোদ জীবন যাপন করা। {হি. টপ্পা}

**টব** [টব্‌] বি ১ কাঠ বা টিনের তৈরি জলপাত্র বা বালতি। ২ জল রাখার অথবা ফুলগাছ রোপণ করার মৃৎপাত্রবিশেষ। {ই. tub}

**টব টব [**টব্‌টব্‌] অব্য ২ জল আন্দোলিত হওয়ার শব্দ; পানি পড়ার শব্দ । ২ পানি দিয়ে পূর্ণ হওয়ার শব্দ। {ধ্বন্যা.}

**টবর** [টবোর্‌] বি ১ কুটির; কুঁড়েঘর। ২ জলাশয় । ৩ আত্মীয়স্বজন; জ্ঞাতিগুষ্টি; পরিবারপরিজন (আপন টবর নিয়া বসিল অনেক মিঞা––কমু)। {হি. টাবর}

**ট–বর্গ** [টবর্‌গো] বি ট ঠ ড ঢ ণ এই পাঁচটি বর্ণের সমষ্টি বা শ্রেণি {ট+বর্গ}

**ট–বাজার** [ট–বাজার্‌] বি বাজারের স্থান । {ফা. তাই– ই–বাজ়ার ................. }

**টমক** [টমক্‌] বি বাদ্যযন্ত্রবিশেষ (রণশিঙ্গা কাড়া পড়া টমক––ঘচ)। {ধ্বন্যা.}

**টমটম** [টম্‌টম্‌] বি এক ঘোড়ায় টানা দুই চাকার গাড়ি; একটি অশ্ববাহিত দ্বিচক্রযান; এক্কা; টাঙ্গা । {ধ্বন্যা.; তুল. ই. tandem}

টম–হ্যারি, টম–ডিক–হ্যারি [টম্‌হ্যারি, –ডিক্‌–] বি ইউরোপের সাধারণ লোক। {ই. Tom-Dick & Harry}

**টমেটো, টোম্যাটো** [টমেটো, টোম্যাটো] বি সবজি শ্রেণির ফলবিশেষ; আনাজবিশেষ; বিলাতি বেগুন; টক বেগুন (সঙ্গে সঙ্গে ফুলে উঠল কপালের বাম দিকে টোম্যাটোর মত––সৈশা)। {ই. tomao}

**টমিগান** [টোমিগান]বি আগ্নেয়াস্ত্রবিশেষ (গুলি করার জন্য তৈরি তাদের কাঁধে ঝুলছে টমিগান––সৈমু)। {ই. tommy gun}

**টয়ে বাঁধা** [টয়ে বাঁধা] বিণ ১ যার মাথায় চাদর পাগড়ির মতো জড়ানো; ফ্যাঁটা–বাঁধা (টয়ে বাঁধা ইংরেজীওয়ালা দরখাস্ত লিখছে––প্যামি)। ২ ঢাকের উপর শোভিত ময়ূরপুচ্ছ প্রভৃতি। {টই+এ>+বাঁধা}

**টরকানো** [টর্‌কানো] ক্রি লাফ দেওয়া; বেগে গমন করা; ঠিকরিয়ে যাওয়া (টরকিয়া যায় ময়নামতী গরদানত ধরিল––মাগান)। {হি. টরকানা}

**টর্চ** [টর্‌চ্‌] বি ব্যাটারির সাহায্যে জ্বলে এমন বৈদ্যুতিক আলোবিশেষ; মশাল (টর্চ জ্বেলে পথ দেখাচ্ছে––সৈশা)। {ই. torch}

**টর্নি, এটর্নি** [টোরনি, অ্যাটোর্‌নি] বি আমমোক্তার; অ্যাটর্নি; মালিকের পক্ষে নিযুক্ত কার্যকারক। {ই. attorney}

**টর্নেডো** [টর্‌নেডো] বি প্রচণ্ড ঘূর্ণিবাত; ঘূর্ণিঝড় (গেছি গেছি, গেচে গান––এ যে শব্দের টর্নেডো বহমান––অঠা)। {স্পে. tornado}

**টর্পেডো** [টর্‌পেডো] বি ১ জাহাজ ধ্বংসকারী বিস্ফোরক; ডুবো জাহাজ থেকে নিক্ষেপ করে জাহাজ উড়িয়ে দেওয়ার বিস্ফোরক (আমি ভরা তরী করি ভরাডুবি, আমি টর্পেডো, আমি ভীম ভাসমান মাইন––নই)। ২ বিদ্যুৎশক্তিসম্পন্ন মৎস্যবিশেষ। {ই. torpedo}

**টল১** [টল্‌] বি ১ পায়চারিকরণ; টহল। ২ প্রহরীর কর্ম । টহল দেওয়া ক্রি পাহারা দেওয়া; পায়চারি করে চৌকি দেওয়া। {হি. টহল>}

**টল২** [টল্‌] বি ১ টহল; নড়ন; বিচলন; স্খলন; স্থানচ্যুতি। ২ বিহ্বলতা; বিমুগ্ধতা; বিবশতা। {স. √টল্‌>}

**টলটল** [টল্‌টল্‌] অব্য ১ পানি নড়ার শব্দ । ২ কনায় কানায় পরিপূর্ণ পাত্রে তরল পদার্থ সামান্য আন্দোলিত হওয়ার ভাবপ্রকাশ; স্বচ্ছতার ভাব (পুকুরে পানি টলটল করছে)। ❑ বিণ অস্থির; চঞ্চল । ❑ ক্রিবিণ আন্দোলিত। টলটলানি বি ১ টলটল করার ভাব। ২ আন্দোলিত হয়ে পড়ার উপক্রম হয়েছে এমন; পড়ার বা পতনের অবস্থা; পতনোন্মুখ অবস্থা (গদি টলটলায়মান) । টলটলানো ক্রি টলটল করা । টলটলে বিণ ১ মালিন্যহীন; অনাবিল; স্বচ্ছ । ২ তরলতার জন্য ঈষৎ আন্দোলনশীল; স্বচ্ছ । টলট্টল অব্য ১ কানায় কানায় পূর্ণ তরল পদার্থের ইষৎ বিক্ষুব্ধ ও আন্দোলিত অবস্থা (টলট্টল কলক্কল তরঙ্গ––ভারা)। {স. √টল্‌+অ(অপ্‌/ঘঞ্‌)>}

**টলন** [টলোন্‌] বি ১ নড়ন; বিচলিত হওয়া; স্খলন; স্থানচ্যুত হওয়া। ২ বিহ্বলতা; বিবশতা; মুগ্ধতা। {স. √টল্‌+অন(ল্যুট্‌)}

**টলবল** [টল্‌বল্‌] অব্য ২ টলে পড়ার ভাব; পড়ো পড়ো ভা (টলবল করে যেন পদ্ম পত্রের বারি––মাগা)। ❑ বিণ ১ কম্পিত। ২ সঞ্চালিত; আলোচিত। ৩ আন্দোলিত হচ্ছে বা দুলছে এমন; দোলায়মান; চঞ্চল । টলবলানি বি আন্দোলন। টলবলানো ক্রি টলমল করা; আন্দোলিত করা (নাঅ টলবলাএ ––বচদা)। {টলমল>}

**টলমল, টলোমলো** [টল্‌মল্‌, টলোমলো] বিণ ১ ঘন ঘন আন্দোলিত; বিচলিত; কম্পিত; । ২ পতনোন্মুখ । ৩ সংশয়াপন্ন; সংশয়াকুল (মুহূর্ত হইবে শান্ত টলমল প্রাণ––রঠা)। ৪ পরিপূর্ণ; উচ্ছলিত (দিক্‌বিদিক্‌ ভেদ নাই টলমল সব ঠাঁই––ভারা)। ৫ দোলায়মান। ❑ অব্য পড়ে পড়ে এমন ভাব; ঘন আন্দোলনের ভাব; হেলাদোলার ভাব (টলোমলো নয়নের প্রান্তে জাগে বিমুগ্ধ বিস্ময়––রখা)। টলমলানি বি টলমলকরণ; টলমলে অবস্থা । টলমলানো বি টলমলানি। ❑ ক্রি টলমলে অবস্থা । টলমলায়মান, টলমলে বিণ ১ টলমল করছে এমন; দোলায়মান। ২ অনির্দিষ্ট; সংশয়পূর্ণ (তার উপর ছিলো তার লেখা থেকে সতত টলমলায়মান আয়––বুব)। ৩ পতনোন্মুখ। {স. √টল্‌>টল+অনু. মল}

**টলা** [টলা] ক্রি ১ চঞ্চল হওয়া; বিচলিত হওয়া । ২ আন্দোলিত হওয়া; কম্পিত হওয়া । ৩ পতনোন্মুখ হওয়া। ৪ ব্যতিক্রম হওয়া; অন্যথা হওয়া; নড়চড় হওয়া; নড়ে যাওয়া। ৫ স্খলিত হওয়া; বিচ্যুত হওয়া; ভ্রষ্ট হওয়া। ~টলি বি ক্রমাগত টলার অবস্থা বা কাজ। {স. √টল্‌+বা. আ}

**টলানো, টলান** [টলানো] ক্রি ১ টলিয়ে বা নড়িয়ে দেওয়া; আন্দোলিত করা (যার রূপ আছে সে রূপ দিয়েই মন টলায়––অঠা) ২ অন্যথা করানো। ৩ স্থানচ্যুত করা; নড়ানো। {স. √টল্‌+ণিচ্‌+বা. আনো}

**টস, টসটস** [টশ্‌, টশ্‌টশ্‌] অব্য ১ তরল পদার্থের ফোঁটা পড়ার শব্দ। ২ রসে পরিপূর্ণতার ভাব । টসটসানো ক্রি ১ চুইয়ে পড়া; টসটস করে বিন্দু পতন। ২ পেকে রসে পূর্ণ হওয়া । ৩ পেকে ওঠার দরুন বেদনা হওয়া বা টনটন করা (ফোঁড়াটা টসটসাচ্ছে)। টসটসে বিণ ১ রসেভর্তি হওয়ার ভাব (বাগনের টসটসে ফলের সুরভি––শারা)। ২ পূর্ণ হওয়ার ভাব। {ধ্বন্যা.>; ⇒টুসটুস}

**টসকানো , টসকান** [টশ্‌কানো] ক্রি ১ ভাঙা; ভগ্নস্বাস্থ্য হওয়া (শরীরখানা বেশ টসকেছে)। ২ সহজে ভেঙে যাওয়া বা নষ্ট হওয়া (টসকায় তো মচকায় না)। ৩ নিটোল ভাব নষ্ট হওয়া; মজে যাওয়া। ❑ বি, বিণ উক্ত অর্থে। {√টসকা+আনো; তুল. হি. টস্‌কনা}

**টহল** [টহোল্‌] বি ১ পদচারণ; পর্যটন; ঘোরাফেরা। ২ প্রহরার জন্য পদচারণ (সৈনিক টহল দিয়ে বেড়াচ্ছে––মুচৌ) । ৩ ভিক্ষার জন্য অথবা বিনা কারণে গান গেয়ে বেড়ানো। ~দার, টহলিয়া বি যে টহল দেয়; চৌকিদার; প্রহরী। ❑ বি, বিণ যে অকারণে বাড়ি বাড়ি ঘোরে অথবা ভিক্ষা করে বেড়ায়। ~দারি বি ১ পায়চারি; পর্যটন । ২ খবরদারি করণ । ৩ ভিক্ষার জন্য গান গেয়ে দ্বারে দ্বারে পর্যটন। টহলানো, টহলান ক্রি ১ টহল দেওয়ান । ২ টহল দেওয়া ৩ ঘোড়াকে হাঁটানো বা পায়চারি করানো। {হি. টহল}

**টা, টে, টো** [টা, টে, টো] অব্য ১ বাংলা প্রত্যয়বিশেষ ১ সংখ্যা বা পরিমাণ অর্থে (পাঁট পাঁচটা বছর ) । ২ টুকরা; খণ্ড; খান; তা (দুটো এই, একটা কাগজ)। ২ বস্তু; ব্যক্তি বা বিষয় নির্দেশ (এটা খাও, ওটা দাও)। ৩ সংখ্যা নির্দেশ (তিনটে ছেলে)। ৪ বিস্ময় প্রকাশে (একটা মানুষের চারটে হাত) । ৫ স্পর্ধা প্রকাশে (তার দৌড়টা দেখি)। ৬ আদরে বা অনাদরে (মেয়েটার কপাল পুড়ল, ছেলেটা ভালো না)। ৭মাত্র বোঝাতে (তিন–চারটে লোক)। ⇒ টি১ । {বা. প্রত্যয়}

**টাই** [টাই] বি বিলাতি পোশাকের অঙ্গরূপে গলায় বাঁধার চওড়া ফিতাবিশেষ। ~পিন বি গলায় বাঁধার ফিতা বা টাই যথাস্থানে রাখার জন্য ব্যবহৃত কাঁটাবিশেষ (তুমি একদিন একটি মুক্তোর টাইপিন নিয়ে এস––প্রচৌ)। {ই. tie-pin}

**টাইট** [টাইট্‌] বিণ ১ দৃঢ়; মজবুত; শক্ত (ইস্ক্রুপগুলো জোর টাইট করে বসানো––সৈমু)। ২ আঁটসাঁট; টানটান। {ই. tight}

**টাইটানিক** [টাইটানিক্‌] বি বিখ্যাত বিশাল জাহাজ, যা সাগরের জলমগ্ন শিলাখণ্ডের সঙ্গে ঝাক্কা খেয়ে ডুবে গিয়েছিল । {ই. Titanic}

**টাইটেল, টাইটল** [টাইটেল্‌, –টল্‌] বি ১ উপাধি; খেতাব (হে মানদ আমায় টাইটেল দাও, খেতাব দাও––বচ)। ২ নামলিপি; আখ্যা । ৩ স্বত্ব; অধিকার । টাইটেলপেজ বি গ্রন্থের নামপৃষ্ঠা; আখ্যাপত্র (পুস্তকের টাইটেল পেজের প্রতি দৃষ্টি নিক্ষেপ করিয়া রহিলেন––মীম)। {ই. title}

**টাইপ** [টাইপ্‌] ১ ছাপানোর জন্য ব্যবহৃত সিসা বা রবারের হরফ। ২ ধরন; প্রকার (ওই টাইপের ছেলেরা সুবিধার হয় না)। ৩ বিশেষ এক ধরন; বিশিষ্ট প্রকার (টাইপ চরিত্রের অভিনয়ে তিনি অদ্বিতীয়)। ~ করা ক্রি টাইপরাইটার যন্ত্রের সাহায্যে লেখা বা ছাপা । ~ রাইটার বি চাবি টিপে লেখার বা ছাপার যন্ত্রবিশেষ। {ই. type}

**টাইফুন, টাইফূন** [টাইফুন্‌] বি ১ প্রশান্ত মহাসাগরীয় ঘূর্ণিবাত্যাবিশেষ। ২ প্রবল ঝটিকা; প্রচণ্ড ঝড় (জমা হয় কালো টাইফুন মেঘ পাটাতনে লাগে দোলা––ফআ)। {ই. typhoon; তুল. আ. তুফান .............. }

**টাইম** [টাইম্‌] বি ১ সময়; কাল (আকবরের টাইমে আগ্রাতে ––রাব)। ২ সুযোগ; অবসর। ~ টেবিল, ~ টেবিল বি নির্দিষ্ট সময়ের তালিকা বা নির্ঘণ্ট (রেলের টাইম–টেবিল)। ~ দেওয়া ক্রি ঠিকমতো সময় জ্ঞাপন করা (ঘড়িটা ভাল টাইম দিচ্ছে)। ~ ধরা , ~ বাঁধা বিণ নির্দিষ্ট সময়ে করণীয় । ~ পিস বি টেবিলে রাখার ছোট ঘড়ি (টেবিলের উপরস্থ টাইমপিসটার দিকে চাহিলেন––আমআ)। ~ রাখা ক্রি যথাসময়ে বা নির্ধারিত সময়ে কোনো কাজ করা । {ই. time}

**টাইল** ⇒ টালি

**টাউট** [টাউট্‌] বি ১ ভদ্রবেশী প্রতারক। ২ দালাল; মোকদ্দমার তদ্বিরকারী (পুলিশ টাউট নেশায় আউট গঙ্গাজলী সাক্ষ্য দড়––সদ)। টাউটারি বি প্রতারণা। {ই. tout}

**টাউন** [টাউন্‌] বি ছোট শহর; নগর। ~–হল বি নাগরিকদের সর্বজনীন মিলনায়তন; নাগরিকদের সভাকক্ষ; জনসাধারণের সভা করার স্থান । {ই. town–hall}

**টাংকর, টাঙ্কর** [টাঙ্‌কর্‌] বিণ ধূর্ত; খল; দুর্বৃত্ত । {স. ডিঙ্গর>}

**টাংগ, টাঙ্গ** [টাঙ্‌গো] বি ১ কাঠার; খনিত্র; কোদাল । ২ চরণ । ৩ সোহাগা। ৪ দোকান । {স. টঙ্ক>}

**টাংগা১** ⇒ টাঙ্গা

**টাংগা২, টাঙ্গা২** [টাঙ্‌গা] বিণ ঊর্ধ্বে বদ্ধ; উপরে বাঁধা বা ঝুলানো। ~ প্রদীপ বিণ আকাশ প্রদীপ; উপরে টাঙিয়ে রাখা দীপ; ঝুলানো প্রদীপ । {স. টঙ্ক>}

**টাংগানো, টাঙ্গানো** ⇒ টাঙানো

**টাংগি, টাঙ্গি** [টাঙ্‌গি] বি পরশু; কুঠারজাতীয় লৌহনির্মিত অস্ত্রবিশেষ (টঙ্কিনী টমক টাঙ্গী টানিয়া টঙ্কার––ভারা)। {ধ্বন্যা. টন জাতীয় শব্দের জন্য}

**টাঁক১**, টাক [টাঁক্‌, টা–] বি বন্ধনী; সেলাই। {ই. tuck}

**টাঁক২** [টাক্‌] বি ১ বদ্ধ দৃষ্টি; বিশেষ লক্ষ্য; তাক। ২ অনুমান। ৩ আশা–আকাঙ্ক্ষা । ৪ লোভ । {স. তর্ক>প্রা. তক্ক>}

**টাঁকন, টাঁকনি, টাঁকুনি** [টাঁকোন্‌, টাঁক্‌নি, –কু–] বি ১ আকাঙ্ক্ষা । ২ প্রতীক্ষা । ৪ ভবিষ্যৎ কথন । ৪ সেলাই। টাঁকনিয়া বিণ যে টাঁকে বা সেলাই করে {স. টঙ্ক>}

**টাঁকশাল, টাকশাল** [টাঁক্‌শাল্‌, টা–] বি টাকা–পয়সা প্রভৃতি মুদ্রা নির্মাণের স্থান; টাকাপয়সা তৈরির কারখানা; mint (সেই বৎসরেই এক টাকশাল নির্মিত এবং আগস্ট মাসের ঊনবিংশ দিবসে ইংরেজদিগের টাকা প্রথম মুদ্রিত হয়––ঈবি; তখন এখানে টাঁকশাল ছিল––সৈমু)। {স. টঙ্কশাল>}

**টাঁকা১, টাকা** [টাঁকা, টা–] ক্রি সেলাই করা; সেলাই করে গাঁথা (বোতাম টাঁকা)। ❑ বি, বিণ উক্ত অর্থে। {ই. tuck; স. তঙ্ক}

**টাঁকা২** [টাঁকা] ক্রি ১ বিশেষরূপে দৃষ্টি রাখা; টাঁক করা। ২ কোনো অমঙ্গলের জন্য অপেক্ষা করা; কোনো ব্যাপারে পূর্ব থেকে আশা করা বা আঁচ করা (মরণ টাঁকিলি বেটা অনাথা দেখিয়া––ভারা)। ❑ বি, বিণ উক্ত সকল অর্থে। {স. তর্ক>প্রা. তক্ক>}

**টাঁসা** [টাঁশা] ক্রি ১ রক্তল্পতা বা রক্ত চলাচল বন্ধ হেতু খিল ধরা (হাত পা টেঁস যাওয়া)। ২ মরা (টেঁসে যাওয়া)। টাঁস ধরা ক্রি খিল ধরা বা আড়ষ্ট হয়ে যাওয়া। টেঁসে যাওয়া ক্রি মরা; মৃত্যু হওয়া । {তুল. হি. টাঁসনা}

**টাক১** ⇒ টাঁক১

**টাক২** [টাক্‌] বি ১ মস্তকের কেশের স্বল্পতা বা শূন্যতা; ইন্দ্রলুপ্ত। ২ কেশহীন মস্তক । ❑ বিণ টাকযুক্ত; টেকো (টাক মাথা)। {স. ত্বক্‌>; স. তালুকীট>}

**–টাক** [টাক্‌] অব্য পরিমাণবচক; আন্দাজ বা অনুমান (পোয়াটাক, আধসেরটাক দুধ গরম কর)। {বা. প্রত্যয়}

**টাকরা** [টাক্‌রা] বি তালু; জিহ্বার ঊর্ধ্বদেশ; মুখ–গহ্বর; palate । {ধ্বন্যা.}

**টাকশাল** ⇒ টাঁকশাল

**টাকা১** ⇒ টাঁকা

**টাকা২** [টাকা] বি ১ একশত পয়সার সমমানের মুদ্রা; মুদ্রাবিশেষ। ২ অর্থ; ধন (অনেক টাকা, টাকার মানুষ)। ~ উড়ানো ~ওড়ানো ক্রি অর্থ অপব্যয় করা; টাকা পয়সা অযথা ব্যক করা । ~ ওয়ালা বিণ ধনী; ধনশালী; বিত্তবান। ~কড়ি বি অর্থ; ধন সম্পত্তি । ~ করা ক্রি টাকা জমানো; সঞ্চয় করা বা উপার্জন করা । ~ টা সিকেটা ব কিছু অর্থ; যৎসামান্য পয়সাকড়ি। ~পয়সা বি অর্থ–সম্পত্তি; ধনদৌলত। ~ ভাঙানো ক্রি ১ টাকার বদলে কুচরা পয়সা নেওয়া। ❑ বি টাকা ও খুচরা পয়সার বিনিময়। ~র আণ্ডিল বি বিপুল ধনের অধিকারী ব্যক্তি। ~ কুমির বি প্রভূত ধনশালী । ~র গরম বি ধনদৌলতের অহঙ্কার ; ধনগবৃ। ~র মানুষ বি ধনী । ~র মুখ দেখা ক্রি ১ ধন সংগ্রহে সফল হওয়া। ২ নতুন পথে ভালো উপার্জন করা। ~র যখ বি কুবের তুল্য ধনী; ধনকুবের । ~র শ্রদ্ধ বি অপরিমিত অর্থের অপব্যয়; বিপুল অর্থের অপচয় । {স. টঙ্কা>}

**টাকার** [টাকার্‌] (প্রাবা.) বি ১ ঘুষি । ২ ধারালো অস্ত্রবিশেষ (টাকারের ঘাএ কংসে লইব পরাণে––বচদা)। {টোকা>}

**টাকাহার** [টাকাহার্‌] বি একপ্রকার সুগন্ধি লতা। {অমূ.}

**টাকু, টাকুরা, টেকো, টাকুর** [টাকু, –রা, টেকো, টাকুর্‌] বি ১ সুতা কাটার ও জড়িয়ে রাখার এক প্রকার শলাকা; তকলি। ২ নাটাই । {স. তুর্কু>প্রা. তক্কু>}

**টাঙন, টাংগন, টাঙ্গন** [টাঙোন্‌, টাঙ্‌গোন্‌, –] বি পার্বত্য অশ্ব; পাহাড়ি ঘোড়া)। {স. তুরঙ্গম}

**টাঙা, টাংগা, টাঙ্গা, টোংগা, টোঙ্গা** [টাঙা, টাঙ্‌গা, –, টো–, –] বি টাট্টু ঘোড়াবাহিত দুই চাকার গাড়িবিশেষ (তিনি মাত্র একটি সুটকেশ নিয়ে টাঙ্গায় করে ফ্রেঞ্চ লিগেশনে চলে গিয়েছেন––সৈমু)। ~ওয়ালা বি টাট্টু ঘোড়া–বাহিত দুই চাকার গাড়ির চালক বা গাড়োয়ান (টাঙাওয়ালারা খালি গাড়ি, বোঝাই গাড়ি এমনক কাণ্ডজ্ঞান হারিয়ে চালিয়েছে––সৈমুহ। {ই. tonga}

**টাঙানো, টাঙ্গানো**, **টাঙ্গান** [টাঙানো, –ঙ্‌গা–, –] ক্রি ১ লটকানো; ঝুলিয়ে রাখা; ঝুলানো। ২ খাটানো। ❑ বি, বিণ উক্ত অর্থসমূহে। {স. টঙ্ক>}

**টাঙি** ⇒ টাংগি

**টাঙ্গা১, টাঙ্গাওয়ালা** ⇒ টাঙা

**টাঙ্গি, টাঙ্গী** ⇒ টাংগি

**টাঙ্গি, টাঙি** [টাঙ্‌গি, টাঙি] বি পরশু; কুঠার জাতীয় লৌহ নির্মিত অস্ত্রবিশেষ । {⇒ টাংগি}

**টাট১** [টাট্‌] বি ১ পূজায় ব্যবহৃত থালা; তাম্রপাত্রবিশেষ। ২ কাষ্ঠনির্মিত উচ্চাসন। ৩ গদি; সওদাগর বা মহাজনের বসার স্থান। ৪ কপটতা। ৫ মোহ। ৬ পর্দা; বেড়া। ৭ ক্যাম্বিসের কাপড় (ইউছুফ ঢাকয়া তায় গায়ে দিল টাট ––ফগ)। {স. তাম্রপাত্র>পা. তট্টক>}

**টাট২** [টাট্‌] বি ১ দোষ; ত্রুটি; অপরাধ। ২ বিপদ; দুঃখ; ক্লেশ (কংশ শুনিলে পড়ি যাইবে টাটে––বচদা)। {স. ত্রুটি>টুটা/টোট>টাট}

**টাটকা** [টাট্‌কা] বিণ ১ সতেজ; তাজা (টাটকা মাছ, টাটকা ফল)। ২ আনকোরা; নতুন। ৩ সদ্যোজাত। {স. তৎকাল>}

**টাটানো, টাটান** [টাটানো] ক্রি টনটন করা; বেদনা করা; কঠিন যন্ত্রণাবোধ হওয়া (ফোঁড়াটা টাটাচ্ছে) । ❑ বি উক্ত সকল অর্থে । টাটানি বি ১ বেদনা; ব্যথা । ২ টনটনানি । চোখ টাটানো ক্রি অন্যের সৌভাগ্যে ঈর্ষা করা । {স. √তট্‌>}

**টাটি১, টাটী১, টাট্টি১** [টাটি, –, –ট্‌টি] বি বাঁশের তৈরি বেড়া; ঝাঁপ; দরমার বেড়া। ২ আবরণ (এই সংসার ধোকার টাটী––রাম)। {স. তাম্রপাত্র>পা. তট্টক>}

**টাটি২, টাটী২, টাঠি** [টাটি, –, –ঠি] বি ১ মাটির তৈরি ছোট পাত্রবিশেষ; মাটির ছোট খুরি (খাণ্ড টাটী বাটাবাটী পরিপূর্ণ ঘর––ঘচ)। {স. তাম্রপাত্র>পা. তট্টক>}

**টাটি৩, টাটী৩, টাট্টি** [টাটি, –, –ট্‌টি] বি ১ পায়খানা; মলত্যাগের স্থান । ২ বাহ্য (টাট্টি যাওয়া, টাটী ফেরা)। {স. তাম্রপাত্র>পা. তট্টক>; তুল. ই. latrine}

**টাটু, টাট্টু** [টাটু, টাট্‌টু] বি ক্ষুদ্রকায় অশ্ববিশেষ; ছোট ঘোড়া pony । {হি. টাট্টু}

**টাট্টী** ⇒ টাটি১, টাটি৩

**টাড়** [টাড়্‌] বি হাতের অলঙ্কাবিশেষ; তাগার মতো হাতের অলঙ্কার (বাহু করে টাড়বালা, ভুবন করেচে আলা––ঘচ)। ~ বালা, টারবালা, তারবালা বি উপর হাতের গহনাবিশেষ; হাতের অলঙ্কারবিশেষ। {স. তাড়ঙ্ক>}

**টাড়স** ⇒ তাড়স

**টাণ্ডা, টাণ্ডাই** ⇒ টণ্ডাই

**টান** [টান্‌] বি ১ আকর্ষণ । ২ ঝোঁক; বিশেষ আসক্তি (দেশের প্রতি টান)। ৩ নিঃশ্বাসের সঙ্গে ধূম শোষণ বা আকর্ষণ (সিগারেটে কয়েকটি টান দিয়ে বলল)। ৪ আসক্ত; মায়া; ভালোবাসা (নাড়ির টান)। ৫ অভাব; ঘাটতি (বিবাহ–বাড়িতে কোনো জিনিসের টান পড়েনি)। ৬ চাহিদার বৃদ্ধি (বাজারে মালের টান ধরেছে)। ৭ হাঁপানি; শ্বাসকষ্টের রোগবিশেষ (টানের ব্যারাম)। ৮ উচ্চারণভঙ্গি ও বাচনভঙ্গি (বরিশালের বিশেষ টান)। ৯ আঁকবার ভঙ্গি; রেখার ভঙ্গি (কলমের টানে মাত্রা হয়ে গেছে রেফ)। ১০ দাগ; রেখা; আঁচড়। ১১ অহঙ্কার; দেমাক (যার গোলায় ধান তার কথায় টান––প্রবাদ)। ১২ সুরের আলাপ বা তাল (প্রথম টান সুরে––অঠা)। ১৩ খিঁচুনি; আগ্রহ; spasm । ১৪ উচ্চভূমি; জলাভূমির বিপরী। ১৫ স্রোত (নদীতে খুব টান আছে)। ❑ বি, বিণ আঁটসাঁট; দৃঢ়সংবদ্ধ । ~ ~ বিণ ১ আঁটসাঁট । ২ অহমিকাপূর্ণ; চড়া; উগ্রভাবপূর্ণ । ❑ ক্রিবিণ লম্বা হওয়া বা হাত পা ছড়ানো । ~ টান বি ১ সবদিকেই খাটো পড়ার ভাব; ঘাটতির ভাব। ২ অভাব; টানাটানি। ~ দেওয়া ক্রি ১ বলপূর্বক আকর্ষণ করা । ২ সুর তোলা বা তান ধরা । ৩ আঁচড় দেওয়া; রেখা টানা। ~ ধরা ক্রি ১ নিঃস্বাস ঊর্ধ্ব হওয়া বা শ্বাস–প্রম্বাস বন্ধ হয়ে আসা। ২ খিলধরা; খিচুনি ধরা (বুকেপিঠে টান ধরেছে)। ❑ বি শুষ্ক হওয়ার ভাব (এতদিনে ঘায়ে টান ধরেছে) । টানন ক্রি টেনে আনা; আকর্ষণ করা। ~ পড়া ক্রি ১ অভাব হওয়া । ২ দুর্মূল্য হওয়া। হা~ বিণ ১ চুরির প্রবণতাযুক্ত । ২ কৃপণ। {স. √তন্‌>তান>টান}

**টানা১, তানা** [টানা, তানা] বি ১ কাপড়ের দৈর্ঘের দিকের সুতা । ২ দেরাজ। ৩ মেয়েদের নথ প্রভৃতির ভার হালকা করার উপযোগী ধাতব শিকলবিশেষ । টানা দেওয়া ক্রি লম্বা করে ঝুলিয়ে দেওয়া বা টাঙানো । টানাপড়েন, টানাপোড়ন বি ১ দৈঘ্য ও প্রস্থ উভয় দিকের সুতা (তাহার পরনে মোটা ধুতি, এমন মোটা যে, উহার টানাপড়েনগুলি স্পষ্ট তাই চোখে পড়ে––মাউ। ২ তাঁতের দৈর্ঘের দিকের ও আড় দিকের সুতা। ৩ পুনঃপুন ক্লান্তিকর গমনাগমন । {√টান্‌+আ}

**টানা২** [টানা] ক্রি ১ আকর্ষণ করা (দড়ি টানা)। ২ অঙ্কন করা (লাইন টানা)। ৩ বহা; বহন করা (মোট টানা)। ৪ পক্ষপাতিত্ত্ব করা । ৫ খাড়া কারানো। ৬ খরচ কমানো; হিসাব করে চলা (টেনে চলা)। ৭ শোষণ করা (তামাক টানা)। ৮ শুষ্ক হওয়া (তরকারির ঝোল আরও না টানলে সুস্বাদু হইবে না)। ৯ মাদকদ্রব্যাদি পান করা ❑ বিণ ১ চালিক; বাহিত (গরুতে টানা গাড়ি)। ২ টেনে চালানো হয় এমন (টানা পাখা)। ৩ ঋজু ও দীর্ঘ (টানা পথ)। ৪ বিরামহীন; নিরবচ্ছিন্ন (টানা দুই ঘণ্টা)। ৫ মন্থন করা হয়েছে এমন; মাখন তোলা (টানা দুধ)। ৬ আযত; বিস্তৃতি (টানা চোখ)। ৭ অঙ্কিত (মসি দিয়ে টানা রেখা)। ~কাড়া বি ১ অনবরত গমনাগমন। ২ কাপড় বোনার সময়ে মাকুর পুনঃপুন গমনাগমন। ~ জাল বি একসঙ্গে বহু মাছ ধরার মতো অতিবৃহৎ জাল । ~ ~ বিণ ১ বাঁকা; বক্র; লম্বা লম্বা (টানা টানা কথা)। ২ বিস্তৃত; আয়ত (টানা টানা চোখ)। ~টানি বি ১ একে অপরকে টানা; পরস্পর আকর্ষণ (যমে মানুষে টানাটানি)। ২ অভাব; অনটন (টানাটানির সংসার––রাখা)। {√টান্‌+আ}

**টানান১** [টানান্‌] বি অহংকার; দেমাক; গুমর। {টান+আন}

**টানেল** [টানেল্‌] বি পাহাড়ের তলা দিয়ে তৈরি রাস্তা; পর্বত ভেদ করে প্রস্তুত সুড়ঙ্গ (জামালপুর টানেল রাস্তা ভেদ করে প্রস্তুত একটা রাস্তা––কাসি। {ই. tunnel}

**টাপু** [টাপু] বি ১ দ্বীপ। ২ উচ্চস্থান । {স. স্তূপ>}

**টাপুর–টুপুর** [টাপুর্‌–টুপুর্‌] অব্য ক্রমাগত মৃদু বৃষ্টি পতনের ধ্বনি। {ধ্বন্যা.}

**টাপেটোপে** [টাপেটোপে] ক্রিবিণ ইশারায়; ইঙ্গিতে; ভাবভঙ্গিতে (তাই টাপে টোপে ধারে ধারে––সৈমু)। {টোপ+এ; অনু. টাপ+এ}

**টাবা** [টাবা] বি একপ্রকার লেবু (রান্ধিবে মসূরীর সূপ দিয়া টাবা জল––কমু)। {টোপা>}

**টাবুটুবু** [টাবুটুবু] অব্য টইটুম্বর; কানায় কানায় ভরা। {টইটুম্বর>}

**টাবুয়া, টেবো** [টাবুয়া, টেবো] বিণ টাপুর মতো উচ্চ বা স্ফীত (টেবো গাল)। {টাপু>টাবু+আ>টাবুয়া,>}

**টায়টায়, টায়টোয়** [টায়্‌টায়্‌, –টো–] ক্রিবিণ ১ একটুও কম বা বেশি নয়; ঠিক ঠিক; কাঁটায় কাঁটায় । ২ কোনোক্রমে; টেনে টুনে; উদ্বৃত্তহীন। {টাল=টায়, টোল=টোয়}

**টায়রা** [টায়্‌রা] বি স্ত্রীলোকের শিরোভূষণবিশেষ। {ই. tiara}

**টায়ার** [টায়ার্‌] বি চাকার রাবার–বেষ্টনী (এবার সাইকেলের আধখানা টায়ার––সৈশা)। {ই. tyre}

**টার১** [টার্‌] বি কাটার যন্ত্রবিশেষ; দাত্ত; কাটারি (পিতড়ক টার কামে নাহি আয়ল––বিপ)। {স. কর্তরী>}

**টার২** [টার্‌] বি আলকাতরা। {ই. tar. coaltar}

**টারপিন, তারপিন** [টার্‌পিন্‌, তা–] বি ১ পাইন বা ঐ জাতীয় গাছের রস জ্বাল দিয়ে যে তেল বের করা হয়; তারপিন তেল। ২ খনিজ তেল। {ই. turpentine}

**টারবালা** ⇒ টাড়

**টারল** [টারলো] (ব্র.) কাটালো; অতিবাহিত করল; যাপন করল; (টারল মৈমব শিশির অন্ত––গোদা)। {স. √টল্‌>; তুল. হি. টারনা}

**টার্ম** [টার্‌ম্‌] বি বছরের অংশ (একটা শিক্ষা বৎসরে তিনটে টার্ম––মুআহা)। {ই. term}

**টাল১** [টাল্‌] বি ১ বক্রভাব; বক্রতা (লোহার কড়িতেও একটু টাল আছে)। ২ একদিকে ঝোঁক। ৩ টলে পড়ার ভাব (টাল খেয়ে চলা)। ৪ ধাক্কা; চোট; ঠেলা; ঠোকর (টাল খেয়ে খেয়ে চোট খেয়ে বড় হতে হয়––নই)। ৫ বিপদ; ঝুঁকি; তাল (টাল সামলানো) । ৬ মিথ্যা প্রবোধ বা আশ্বাসবাক্য। ৭ টক্কর। ~ খাওয়া ক্রি ১ টলা বা টক্কর খাওয়া (সে মাতাল অবস্থায় টাল খেতে খেতে চলেছে) । ২ রুগ্ন দুর্বল লোকের অথবা সদ্যোজাত শিশুর ধাক্কা বা অন্য প্রকার আঘাত লাগলে মৃত্যুর সম্ভাবনা থাকা; রোগী বা সদ্যোজাত শিশুর প্রাণ সংকটাবস্থা (কোলে তুলিসনে টাল যাবে––দীমি)। ৩ বেঁকে বা টোল খেয়ে যাওয়া। ~ দেওয়া ক্রি ছলনা করে ঠেকিয়ে রাখা; এড়ানোর উদ্দেশ্যে মিথ্যাপ্রবোধ বা আশ্বাস দেওয়া। ~বাহানা ⇒ তালবাহানা । ~মাটাল অব্য, ক্রিবিণ উভয় দিকে পুনঃপুন হেলন; টলমল অবস্থা (দুনিয়া আবার কাঁপিবে টালমাটাল––নই)। ❑ বি ১ অস্থিরতা বা চঞ্চলতার ভাব। ২ টালবাহানা; মিথ্যা অজুহাত দেখিয়ে ঘুরানো (এইমত টালমাটাল করিয়া বৎসরাবধি গেল ––বচ)। ৩ প্রতারণা বা ছলনা । ~ মাটালি বি প্রতারণা; ওজর–আপত্তি দেখানো । ২ বিলম্বকরণ । ~ সামলানো বি ধাক্কা বা বিপদ বা সংকট থেকে রক্ষা পাওয়া (এই যাত্রায় ছেলেটি টাল সামলিয়ে উঠেছে)। ❑ ক্রি, বিণ উক্ত অর্থে । {স. √টল্‌>}

**টাল২** [টাল্‌] বি ১ দ্রব্যাদির বিক্রয়ের স্থান; আড়ত; গোলা। ২ ফাঁড়ি; স্তূপ; রাশি (থালাবাসনের টাল)। ৩ বেগুন, লাউ, শশা ইত্যাদির গাছ লাগাবার চালা বা ছাউনি (বেগুন বা মরিচের টাল)। {স. √টল্‌>}

**টালন** [টালন্‌] বি ১ টালানো বা হেলানো । ২ চালন । ৩ মিথ্যা অজুহাতে এড়িয়ে চলন। ৪ প্রতারণা। ৫ আলস্যপরায়ণতা; দীর্ঘসূত্রতা। {স. √টল্‌+ণিচ্‌+অন(ল্যুট্‌)}

**টালনি১, টালুনি** [টাল্‌নি, চালুনি] বি ১ বৃথা সময় কাটানো। ২ ছলনা । {স. টলন>টালন+ই,>; টাল+উনি}

**টালনি২** [টালনি] বি হেলন; টলন (চূড়া টালনি বামে––জ্ঞাদা)। {স. টলন>টালন+ই}

**টালা** [টালা] ক্রি ১ আলস্যে কাল কাটানো; অবহেলা করা (মনুষ্য দুর্লভ জন্ম বৃথা কেন টাল––ঘচ)। ২ চঞ্চল করে বিচলিত করা; নাড়ানো। ৩ প্রতিজ্ঞা পালন না করা; ভাঁড়ানো (সত্য কথা মিথ্যা করি টালে––শিবায়ন)। ৪ না শোনা বা এড়ানো; অমান্য বা অগ্রাহ্য করা (সকলের কথা টালিয়া বৈষ্ণবী তাহার কথা রাখিল––বচ)। ৫ সান্ত্বনা দিয়ে রাখা; বুঝিয়ে থামানো (টেলে রাখা); স্তোক দেওয়া। ৬ প্রতারণা করা; ঠকানো (টেলে যাওয়া)। {স. √টল্‌>+ণিচ্=টাল্‌+আ=টালা}

**টালাটালি** [টালাটালি] বিণ পুনঃপুন নড়চড়করণ । ❑ বি অগ্রাহ্যকরণ (কথা টালাটালি)। {টালা+অনু. টালি}

**টালি, টাইল** [টালি, টাইল্‌] বি ঘরের ছাদ মেঝে প্রভৃতি ঢাকার খোলা চতুষ্কোণ দগ্ধ মৃত্তিকা খণ্ড বা প্রস্তরফলক । {ই. tile}

**টালিআঁ** (প্রাবা) [টালিয়াঁ] অক্রি টালিয়ে, আন্দোলিত করে। {স. √টল্‌>}

**টালিলেক** (প্রাবা.) [টালিলেকো] ক্রি টলাল; এলাল (ছল করি টালিলেক রাধার পসার––বচদা)। {স. √টল্‌>}

**টালুনি** ⇒ টালনি১

**টাস** [টাশ্‌] অব্য চড়ের শব্দ; ঠাস। ~ লাগা ক্রি অবাক হওয়া; দম বন্ধ হওয়া (পান্নার মুখে কথা শুনে অমৃতের টাস লেগে গেল––সজ)। {ধ্বন্যা.}

**টি১, টী১** [টি] ১ বিশেষ অর্থে বা নির্দিষ্ট অর্থে বাংলা প্রত্যয়টি ব্যবহৃত হয় (লোকটি, সেই লোকটি)। ২ আদরার্থে প্রয়োগ (ছেলেটি বেশ)। {বা. প্রত্যয়)}

**টি২** [টি] বি শিশুর কপালে যে টিপ দেওয়া হয় (চাঁদের কপালে চাঁদ টি দিয়ে––ছড়া)। {টিপ>টি}

**টি৩, টী২** [টি] বি চা; উৎসাই গাছের পাতা; এক প্রকার অবসাদদূরকারী ও উৎসাহ সৃষ্টিকারী পানীয় । টি পার্টি বি যে মজলিশে চা পান করার জন্য নিমন্ত্রণ করা হয়; tea party । {ই. tea}

টিউটর [টিউটর্‌] বি শিক্ষক। প্রাভেট ~ বি গৃহ–শিক্ষক । {ই. tutor}

টিউব [টিউব্‌] বি নল; চোঙ্গা। ~ রেলওয়ে বি মাটির নিচে সুড়ঙ্গ রেলপথ (লন্ডনে টিউব রেলওয়ের নাম দুনিয়া জোড়া––মুআহা)। {ই. tube}

টিউমার [টিউমার্‌] বি শরীরের বিভিন্ন স্থানে সৃষ্টি হওয়া অবাঞ্ছিত মাংসপিণ্ড; আব। {ই. tumour}

টিউশানি, টিউশনি, টুইশনি [টিউশানি, –শো–, টুইশোনি] বি গৃহশিক্ষকতা (টুইশানি না থাকিলে একবেলা আহারও জুটিত না––বিব)। {ই. tuition}

**টিংটিং, ট্যাংট্যাং** [টিঙ্‌টিঙ্‌, ট্যাঙ্‌ট্যাঙ্‌] ক্রিবি (অসম্ভ্রমের ভাব জড়িত)। চলার রকম; কোনো রকম চলা । টিংটিঙে বিণ কাঠির মতো রোগা; কৃশ (সবকটি ছেলেমেয়েই রোগ টিংটিঙে চেহারা––মউ)। {ধ্বন্যা.}

**টিক** [টিক্‌] বি ১ টক অপেক্ষা লঘু ও ক্ষীণ শব্দ। ২ বন্দুকের টিপ; তাক; নিশানা; লক্ষ্য। {ধ্বন্যা.}

**টিকটিক** [টিক্‌টিক্‌] বি ১ পুনঃপুন টিক শব্দ । ২ গড়ির দোলকের শব্দ (ঘড়ি করে টিক টিক)। ৩ নিষেধসূচক বকাবকি। ৪ বিপদ বোঝায় এমন বাক্য। ৫ সতর্কীকরণ। ~ করা ক্রি ১ সকল সময়ে দোষ অনুসন্ধান করা। ২ নিষেধ জানিয়ে বকাবকি করা। {ধ্বন্যা.}

**টিকটিকি১** [টিক্‌টিকি] বি ১ সরীসৃপজাতীয় প্রাণী; গৃহগোধিকা। ২ কোনো স্থানে যাওয়ার সময়ে বা কোনো কাজ করার সময়ে নিষেধার্থক ইঙ্গিত (হাঁচি টিকটিকি বাধা, যে না মনে সে গাধা––খব)। ~ পড়া ক্রি যাওয়ার সময়ে বা কোনো কাজ করবার সময়ে নিষেধার্থক ইঙ্গিত করা বা হওয়া। {ধ্বন্যা. টিকটিক+ই}

**টিকটিকি২** [টিক্‌টিকি] বি ১ গুপ্ত পুলিমশ বা গোয়েন্দা; detective । ২ যে ত্রিকোণাকার কাষ্ঠদণ্ডে বেঁধে ফৌজদারি অপরাধীকে বেত মারা হয়। {ই. detective>}

**টিকনি, টিকলি১** [টিক্‌নি, –লি] বি ১ লম্ফন ঝম্পন; বালকরা কোলে থেকে পায়ের উপর জোর দিয়ে লাফ দেওয়ার চেষ্টা করে তাকে টিকনি মারা বলে। ২ এক রকম বার্নিশ । {হি. টকরানা}

**টিকর১** ⇒ টেকর

**টিকর২, টিখর** [টিকর্‌, –খি–] বিণ (আঞ্চ.) তীব্র; প্রখর । {স. তীক্ষ্ণ>তীক্ষণ{ড়}>তিখর/তিকর>টিকর}

**টিকর৩** [টিকর্‌] বিণ টেংরা; বেড়া; আল; জাঙাল; বাঁধ । {স. তুঙ্গ+র>তুঙ্গরা>টংগরা>টেংরা>টিকরা}

**টিকরা** [টিক্‌রা] বি পাখিবিশেষ {ধ্বন্যা.}

**টিকলি২** [টিক্‌লি] বি ১ স্ত্রীলোকের ললাটের একপ্রকার অলঙ্কার । ২ তিলক; ফোঁটা; বিন্দু (অভ্র চিকন টিকলি জলের জলমলিয়ে যায় বাতাসে––সদ)। ৩ ছোট চাকতি; টাকার মতো চক্রখণ্ড । ৪ খণ্ড; টুকরা। {স. তিলক>}

**টিকসই** ⇒ টেকসই

**টিকা১, টীকা২, টিকে** [টিকা, –, –কে] বি তামাক জ্বালাবার জন্য অঙ্গারাদি দ্বারা তৈরি দ্রব্যবিশেষ । {স. বটিকা>}

**টিকা৩, টীকা৩** [টিকা] বি বসন্তাদি রোগের প্রতিষেধক হিসেবে সুচ দ্বারা ঐ রোগর বীজ শরীরে প্রবেশ করানো; vaccination । ~দার বি যে বসন্ত প্রভৃতি রোগের টিকা দেয়; টিকাদারের কাজ বা বৃত্তি । {স. গুটিকা/বটিকা>}।

**টিকা৪** ⇒ টেকা]

**টিকা৫** [টিকা] বিণ চুক্তি; ঠিকা; contract । {ঠিকা>}

**টিকাদার** ⇒ টিকা

**টিকা, টেকা** ক্রি থাকা; স্থায়ী হওয়া; বজায় থাকা; গৃহীত হওয়া (দাবি টেকা)। {স. তিষ্ঠ>}

**টিকানো, টেকানো** [টিকানো, টে–] কি ১ স্থায়ী করা; অবস্থান করানো। ২ বহুদিন পর্যন্ত অবিকৃত রাখা। {স. তিষ্ঠন>টিকা৪+আনো}

**টিকারা১** [টিকারা] বি নাকাড়া বা কাড়াজাতীয় এক প্রকার বাদ্যযন্ত্র; দুন্দুভি নামক বাদ্যযন্ত্র (উটের উপরে বাজে দামামা টিকারা––রঙ্গসে)। {তুল. ও. চিকারা}

**টিকারা২** [টিকারা] বি ধিক্কার; লজ্জাদান; টিটকারি। {স. ধিক্কার>টিটকার>টিকার+আ}

**টিকালো, টিকলো টেকালো** [টিকালো, –লো, টেকালো] বিণ ১ তীক্ষ্ণ অগ্রভাগযুক্ত; সুচালো আগাযুক্ত; খাড়া (টিকাল নাক)। {স. তীক্ষ্ণ>তিখা>টিকা+আলো}

**টিকি** [টিকি] বি ১ শিখা; ব্রাহ্মণ প্রভৃতি বর্ণ হিন্দুগণ কর্তৃক মস্তকের মধ্যভাগে সংরক্ষিত কেশগুচ্ছ; চৈতন্য। ২ চুলের আগা বা ডগা (আর তাহার টিকিটি দেখিতে পাওয়া গেল না)। ৩ চুলের মুঠি । ~ দেখিতে না পাওয়া, ~ টির দেখা নাই ক্রি মোটেই দেখা–সাক্ষাৎ না হওয়া; আছে কি নাই তার চিহ্ন পর্যন্ত না পাওয়া; সংবাদাদি না পাওয়া। {স. শিখা>}

**টিকিং** ⇒ টিকিন

**টিকিট, টিকেট** [টিকিট্‌, –কে–] বি ১ ভাড়া বা মাশুলের রসিদ (সিনেমার টিকিট, রেলের টিকিট)। ২ মাশুল বাবদ যা কিনে দলিল বা চিঠিপত্রে লাগাতে হয়। ৩ পরিচয়পত্রবিশেষ; নাম অন্তর্ভুক্তির পরিচয়পত্রবিশেষ (হাসপাতালের টিকিট, কয়েদির টিকিট)। ~ঘর বি টিকিট বিক্রয় বা বিলি করার স্থান । ~ মাস্টার, ~ মাষ্টার বি টিকিট বিক্রয় করার ক্ষমতাপ্রাপ্ত কর্মচারী। {ই. ticket}

**টিকিন, টিকিং** [টিকিন্‌, –ঙ্‌] বি তোশকাদি তৈরি করার মোটা কাপড়বিশেষ। {ই. ticking}

**টিকিরি** [টিকিরি] বি ঠিকা মজুর (মুই টিকিরি জোন খাটে খাই––দীমি)। {ঠিকা>}

**টিখর** ⇒ টিকর২

**টিচার** [টিচার্‌] বি শিক্ষক। {ই. teacher}

**টিটকারি, টিটকিরি, টিকার** [টিক্‌কারি, –কি–, টিট্‌কার্‌] বি ১ ঠাট্টা; উপহাস (বিশাল জগতে ঘৃণা টিটকারী উথলি উঠিছে দিগন্ত টিকরি––ইহো)। ২ ধিক্কার; নিন্দাবাদ; অপবাদ। ৩ অবজ্ঞাসূচক বিদ্রূপাত্মক ধ্বনি (টিটকারী দাও মৃত্যুরে––মোম)। ৪ শরম; লজ্জা; আউ–আ ছি–ছি রব (পিকবধূ সব টিটকিরি দেয়––নই)। {স. ধিক্কার>টিটকার}

**টিটি** [টিটি] বি একপ্রকার পাখি। {ধ্বন্যা.}

**টি– টি –আই** [টিটিআই] বি ভ্রাম্যমাণ টিকিট পরিদর্শক (কাঠের পেন্সিল নিয়ে টি–টি–আই উঠে––অচিসে)। {ই. T.T.I.= travelling ticket inspector}

**টিটির, টিটিভ, টিট্টিভ** [টিটির্‌, –ভ্‌, টিট্‌টিভ্‌] বি টিটি শব্দকারী এক প্রকার পাখি। {স. টিট্টিভ; টিটি (টিট্টি+√ভণ্‌+অ(ড)>}

**টিণ্ডিশ** [টিন্‌ডিশ্‌] বি ঢেঁড়স জাতীয় তরকারি নাম; রোমশ আনাজ বিশেষ; ডিণ্ডি। {স. টিণ্ডিশ}

**টিন** [টিন্‌] বি ১ রুপার মতো সাদা এক প্রকার ধাতু; রঙের কলাই করা লোহার পাতবিশেষ। ২ রাং। ৩ টিনের পাত্র। {ই. tin}

**টিনচার** আয়োডিন [টিন্‌চার্‌ আয়োডিন্‌] বি ক্ষতাদির পচন ও বিষক্রিয়া নিবারক ঔষধ বিশেষ । {ই. tincture iodine}

**টিনটিন** [টিন্‌টিন্‌] অব্য কৃশতা বা রুগ্নতা প্রকাশের শব্দ (টিনটিন করা)। টিনটিনে বিণ রুগ্নতার জন্য অত্যন্ত কৃশ। {ধ্বন্যা.}

**টিপ১** [টিপ্‌] বি ১ কপালের ফোঁটা বা সেইরূপ অলঙ্কারবিশেষ (কপালের একটি ছোট উল্‌কী টিপের মত দেখাইত––বচ; পরিতেছিলাম কপালে সোনার টিপ––রঠা। ২ তিলক; টিকা (জাগো সূর্যের টীপ পরি জয়ন্তিকা––নই)। ৩ বুড়ো আঙ্গুলের অগ্রভাগের ছাপ; টিপসই। ৪ দুই আঙুলের অগ্রভাগ দ্বারা চেপে বা টিপে রাখা যায় এমন পরিমাণ (একটিপ নস্য)। ৫ ত্যাগ; নিশানা; লক্ষ্য । ৬ টিপে বা চিমটি কেটে প্রদত্ত গুপ্ত সংকেত। ৭ প্ররোচনামূলক গুপ্ত সংকেত বা ইঙ্গিত। ৮ হুন্ডি; হাত চিঠা। ৯ ভাংচি । ১০ আঙুলের চাপ। ~কল বি ১ যা টিপে খোলা বা বন্ধ করা হয়। ২ অলঙ্কারের দুই মুখ টিপে জুড়ে দেওয়ার মতো অংশ । ~বাতি বি টর্চলাইট। ~সহি, ~সই বি বৃদ্ধাঙ্গুলির ছাপ। টিপে দেওয়া ক্রি ১ সংকেত করা। ২ ভাংচি দেওয়া। ৩ শিখিয়ে দেওয়া। {টিপ্‌>; তুল. স√টিপ্‌ (প্রেরণ করা)}

**টিপ২** [টিপ্‌] বি সাপের দংশন যাতে বিষদাঁত দেহে প্রবেশ করে। {স. √টিপ্‌}

**টিপটপ** [টিপ্‌টপ্‌] বিণ ১ গোছালো; শৃঙ্খলার সঙ্গে কাজ করে এরূপ; ছিমছাম ফিটফাট । ২ গোছানো; সুশৃঙ্খল। {ই. tiptop}

**টিপটিপ** [টিপ্‌টিপ্‌] অব্য ১ ফোঁটা ফোঁটা পানি বা বৃষ্টি পড়ার শব্দ (টিপ টিপ করে বৃষ্টি পড়া)। ক্ষীণতা প্রকাশক শব্দ (টিপটিপ করে আলো জ্বলা)। ৩ শারীরিক ও মানসিক ভয়ের অবস্থাজ্ঞাপক (বুক টিপটিপ করা)। ৪ বেদনাজ্ঞাপক (মাথা টিপ টিপ করা)। ৫ মন্থরতা প্রকাশক (টিপটিপ করে হাঁটা) । টিপটিপানো ক্রি। টিপটিপানি, টিপটিপুনি বি । টিপটিপে বিণ । {ধ্বন্যা.}

**টিপন** [টিপন্‌] বি ১ মর্দন; টিপে দেওয়ার কাজ। ২ গোপনে আঘাতকরণ; গোপনে চিমটি কাটন; ইঙ্গিতকরণ। ৩ চাপ বা টিপ। ~ নড়ি, ~ নড়ী বি বাঁশের তৈরি তাঁতের অংশবিশেষ––তাঁত বোনার সময় যা দিয়ে ঝাঁপকে টিপতে হয় । {স. √টিপ্‌+অন(ল্যুট্‌)}

**টিপয়, টিপাই** [টিপয়্‌, টিপাই] বি তেপায়া; তিনপায়াবিশিষ্ট টেবিলবিশেষ (বিছানার পাশে ওই টি–পয়ের পরে ছোট–বড় ওষুধের স্বাস্থ্যবান শিশিগুলো––আগ)। {স. ত্রিপদী>; তুল. ই. tripod}