**৫৫১–৬০০ পৃষ্ঠা**

**তাথৈ** ⇒ তাতা–থৈ

**তাথ্যিক** [তাত্‌থিক্‌] বিণ ১ তথ্যমূলক। ২ তথ্যপ্রধান। ৩ তথ্যযুক্ত। {স. তথ্য+ইক(ঠঞ্‌)}

**তাদাত্ম্য** [তাদাত্‌তোঁ] বি কিছুর সাথে একীভাব বা একাত্মতা; অভেদ; অভিন্নতা। {স. তদাত্ম+য(ষ্যঞ্‌)}

**তাদৃশ** [তাদ্‌দ্রিশো] বিণ সেইরূপ; তদ্রূপ; সেই প্রকার; তত (আর লিখিবার তাদৃশ প্রয়োজন নাই––বচ)। বিণ স্ত্রী. তাদৃশী । {স. তদ্‌+√দৃশ্‌+ক্বিপ্‌}

**তাধিয়া** ⇒ তাতা–থৈ

**তান১** [তান্‌] বি ১ সঙ্গীতের স্বর বা রাগ বিস্তার; সুরের আলাপ। ২ সুর; সুরেলা ধ্বনি । ৩ বিস্তার; প্রসার। ~ ছাড়া ক্রি বাদ্যযন্ত্র ব্যতিরেকে গান করা; খালি গলায় গান গাওয়া। ~তোলা ক্রি ধীরে ধীরে সুর উঁচুতে উঠানো । ~ ধরা ক্রি একটি বিশেষ সুরে বা রাগে সংগীত শুরু করা । {স. তন্‌+অ(ঘঞ্‌)}

**তান২** [তান্‌] সর্ব তাঁর; তাঁহার। {স. তানি>প্রা. তান}

**তানকর্তব** [তান্‌কর্‌তোব্‌] বি গলা সাধা; সুর সাধনা (ওস্তাদি গলার তানকর্তবে পল্লীর নিদ্রা তন্দ্রা তিরোহিত ––রঠা)।

**তানপুরা** [তান্‌পুরা] বি একটি সঙ্গীত যন্ত্র; বীণার আকৃতি বাদ্যযন্ত্র; তম্বুরা (তুরপুন হল তানপুরা তব, নেহাইএ দাও তেহাই––সদ)। {আ. ত়ন্‌বুর .......... }

**তানব** [তানোব্‌] বি তনুতা; কৃশতা; তনিমা। {স. তনু+অ(অণ্‌)}

**তানা, তানা–পড়েন** ⇒ টানা

**তানাজা** [তানাজা] বি ১ ঝগড়া; বিবাদ। ২ ওজর; আপত্তি । {আ.তুনাজ .............. }

**তা–না–না, তানা–না** [তানানা] অব্য ১ সুর সাধন সূচনা। ২ (আল.) ভণিতা; নানা বাহানায় নাকচের চেষ্টা। {ধ্বন্যা.}

**তানিমা** [তানিমা] বি তারুণ্য; তরুণিমা। {√তন্‌+ইমা (ইমনিচ্‌)––রবীন্দ্রনাথ সৃষ্ট শব্দ}

**তানে** [তানে] (মবা.) সর্ব তাঁকে; তাঁহাকে। {তাঁকে; স. তদ্‌, তানি}

**তান্তব** [তান্‌তোবো] বি ১ তন্তুসংক্রান্ত। ❑ বি তন্তু নির্মিত; সুতায় প্রস্তুত । ৩ সুতিকাপড় । {স. তন্তু+অ(অণ্‌)}

**তান্ত্রিক** [তান্‌ত্রিক্‌] বিণ ১ তন্ত্রশাস্ত্রসংক্রান্ত। ২ তন্ত্রশাস্ত্রজ্ঞ; তন্ত্রশাস্ত্রবিদ। ৩ তন্ত্রশাস্ত্রানুযায়ী সাধনা করে এমন; তন্ত্রসাধক। ৪ তন্ত্রশাস্ত্র অনুসারী (এবং অবসরমত তান্ত্রিক সাধনা করিয়া থাকেন––রাব)। ~তা বি। {স. তন্ত্র+ইক(ঠক্‌)}

**তাপ** [তাপ্‌] বি ১ উষ্ণতা; উত্তাপ । ২ দাহ; জ্বর । ৩ ক্রোধ । ৪ দুঃখ; কষ্ট; ক্ষোভ (এহিমতে পত্রেতে লিখিয়া যথ তাপ––দৌবা)। ৫ অশান্তি। ৬ শোক (একে এব্রাহিম আর হুসনের তাপ । উলিদের দর্প শুনি উপজিল কাঁপ––হেমা)। ~ত্রয় বি তিনতাপ––আধ্যাত্বিক; আধিদৈবিক ও আধিভৌতিক। ~মান বি তাপপরিমাপক যন্ত্র; থার্মোমিটার। ~হরণ বি ১ উত্তাপ দূরীকরণ; দুঃখ দূরকারী। ❑ বি দুঃ হরণকারী বিধাতা। ~হারী বিণ ১ তাপ দূরকারী। ২ দুঃখ হরণকারী বিধাতা। {স. √তপ্‌+অ(গঞ্‌)}

**তাপক** [তাপোক্‌] বিণ ১ তাপদায়ক। ২ দুঃখদানকারী। {স. √তপ্‌+অক(ণ্বুল্‌)}

**তাপন** [তাপোন্‌] ক্রি তাপ উৎপাদন বা জনন; তাপ দান। ❑ বি ১ তাপ প্রয়োগ । ২ সূর্য। ❑ বিণ ১ তাপ উৎপাদক। ২ ক্লেশকর। ৩ মদনের পঞ্চবাণের অন্যতম। ৪ তাপজনক। {স. √তপ্‌+ণিচ্‌(=√তাপি)+অ(ল্যুট্‌)}

**তাপনীয়** [তাপোনিয়ো] বিণ তপ্ত করার যোগ্য; তাপ প্রয়োগ করা হবে এমন । {স. √তাপি+অনীয়}

**তাপর** (ব্র.) [তাপর্‌] তার উপর (তাপর দেখহ বিধু––গোদা)। {স. তদ্‌>বা. তা+স. উপরি>বা. উপর}

**তাপস** [তাপোশ্‌] বি তপস্বী; ঋষি; মুনি; দরবেশ। ❑বিণ তপস্যাকারী (বনের তাপসকুমারী আমি গো––নই)। ~–তরু বি ইঙ্গুদী বৃক্ষ। ~ প্রিয় বিণ তাপসদিগের প্রিয়। ❑ বি পিয়ালবৃক্ষ। ~ প্রিয়া বি স্ত্রী. দ্রাক্ষালতা। তাপসী বি, বিণ স্ত্রী.। তাপস্য বি তপস্বীর ধর্ম আচরণ। {স. তপস্‌+অ(অণ্‌)}

**তাপা** [তাপা] ক্রি ১ গরম হওয়া; উত্তপ্ত হওয়া । ২ পোহানো; তাপ বা উত্তাপ গ্রহণ করা (আগুন তাপানো)। ৩ উক্ত সকল অর্থে । ~নো, ~ন ক্রি তপ্ত করা। ৪ বি, বিণ উক্ত সকল অর্থে । ~ য়ল (ব্র.) ক্রি সন্তপ্ত করল; তাপিত বা উত্তপ্ত বা দুঃখিত করল; কষ্ট দিল। ~র্ত বিণ তাপিত; ব্যথিত (আসিছে তাপার্ত, ক্লিষ্ট ধরণীর পরে––সদ)। {স. তাপ+বা. আ}

**তাপিত** [তাপিতো] বিণ ১ উত্তপ্ত; তাপপ্রাপ্ত (স্পর্শিবে তাপিত ভাল––রঠা)। ২ ক্লিষ্ট; ক্লেশ বা দুঃখকে প্রাপ্ত; সন্তপ্ত; দুঃখিত। তাপিতা বিণ স্ত্রী.। {স. √তপ্‌+ণিচ্‌+ত(ক্ত)}

**তাপী** [তাপি] বিণ ১ তাপযুক্ত; উত্তপ্ত। ২ সন্তাপযুক্ত; দুঃখপ্রাপ্ত; ক্লিষ্ট। তাপিনী বিণ স্ত্রী. (সাপিনী তাপিমী তাপে বিবরে লুকায়––ভারা)। তাপী বিণ তাপজনক; তাপ উৎপাদক। {স. তাপ+ইন্‌(ণিনি)}

**তাফতা** [তাফ্‌তা] বি রেশম ও পশম মিশিয়ে প্রস্তুত এক প্রকার শীতবস্ত্র; এক প্রকার চেলি বস্ত্র । {ফা. তাফ্‌তহ ............; ই. taffeta}

**তাফাল** [তাফাল্‌] বি গুড় তৈরি করার উনুন; অগ্নিশিখা; উত্তাপ। {ফা. তফ্‌ .............. }

**তাব** [তাব্‌] বি ধুনা । {আ. তুবা ............ }

**তাবকি, তাবকী** ⇒ তবকি

**তা–বড় তা–বড়** [তাবড়োতাবড়ো] বিণ, অব্য ইয়া বড় বড়; বিরাট বড় বড়; তা থেকে বড়; অনেক বড় বড় । (তা–বড় তা–বড় ধনী এ বাড়ি কিনতে চেয়েছে)। {স. তস্মাৎ>তা}

**তাবৎ** [তাবোত্‌] অব্যবিণ ১ সমুদয়; সমস্ত (মানুষ থেকে ইতর জীব তাবতেরই––অঠা)। ২ তৎপরিমাণ; তত (যাবৎ ইনবে তাবৎ নষ্ট হইবে)। ❑ অব্য সেই পর্যন্ত; সেই পরিমাণ সময়; ততক্ষণ (যাবৎ সে না যায় তাবৎ বস)। ❑ সর্ব সকল (এদেশে তাবতের মুখে ঐ কথা)। {স. তদ্‌+বৎ(বতুপ্‌)}

**তাবা,তাবাহ** [তাবা, তাবাহ্‌] বি ধ্বংস; বিনষ্ট (...তাতে ডুবে ম’ল হায় কত নুহ্‌ হল তাবা––নই)। {ফা. তাবাহ্‌ ..........}

**তাবিজ, তা’বীয** [তাবিজ্‌] বি ১ বাহুর এক প্রকার অলঙ্কার । ২ কবচ; মাদুলি (খোদারা নাম করে তাবিজ–তুমার দিয়ে একদল লোক যেমন রুজি রোজগার করে ––ওহ)। {আ. তাবীয ...............}

**তাবিন** [তাবিন্‌] বি মুসলিম চিকিৎসক; হেকিম। {আ. তাবঈন ..................}

**তাবির** [তাবির্‌] বি আলোচনা; ব্যাখ্যা (তজকিরা তাবির আজি শুনিল শ্রবণে––হেমা)। {আ. তাবীর .................}

**তাবিল, তাবীল** [তাবিল্‌] বি ব্যাখ্যা (অন্ততঃ একটা কিছু তাবিল করিতেই হইবে––মআখাঁ)। {আ. তা’ৱীল .....................}

**তাবীন** ⇒ তাবিন

**তা’বীয** ⇒ তাবিজ

**তাবুত, তাবূত** [তাবুত্‌] বি ১ শবাধার; কফিন (মৃতদেহের সদ্‌গতি–উপাসনা [জানাজা] করাইতে তাবুতশায়ী করাইয়া সাধারণের সম্মুখে আনয়ন করিলেন––মীম)। ২ তাজিয়া বা কবরের প্রতীক। ৩ নিশানা । {আ. তুবূত .................}

**তাবে** ⇒ তাঁবে

**তাবেইন, তাবেঈন, তাবিন** [তবেয়িন্‌, –, তাবিন্‌] বিণ ১ আজ্ঞাবহগণ । ২ অনুসারীগণ; অধীনস্থ (সাবেঈন তাবেঈন হয়ে চিল্লায় জোর ওই ওই নাচে দীন্‌––নই)। ৩ হজরত মুহম্মদ (সা.)–এর প্রত্যক্ষ অনুসারীদের অনুসারী। ❑ ক্রি অনুসরণ করা (তৃতীয়ে রেকাত পড়ে এমাম যখন। তাহার তাবিন করে উচিত যেমন––হেমা)। তাবেয়ি, তাবী’ঈ (একব) (তাবেয়ীদের যুগ––মআখাঁ)। {আ. তাবি’ঈন ................ }

**–তাম, –তুম, –তেম** [তাম্‌, তুম্‌, তেম্‌] অতীত নির্দেশক উত্তম পুরুষের বিভক্তি (করিতাম, করতাম, করতুম, করতেম)। {বা. ক্রিয়াবিভক্তি বিশেষ}

**তামড়া, তামড়ি** [তাম্‌ড়া, তাম্‌ড়ি] বি তাম্রবর্ণ রত্ন । {স. তাম্র>তামা, তামা+ড়া, ড়ি}

**তামদারি** [তাম্‌দারি] বি আপ্যায়ন; অভ্যর্থনা; ভোজন করানো (অভ্যর্থনার আয়োজনের এক পয়সাও সরকার সাহেবের তামদারির তহবিল হইতে খরচ না হয়––মুমউ)। {আ. ত়’আম ............. + ফা. দারি ................. }

**তামরস** [তাম্‌রশ্‌] বি ১ পদ্ম; কমল; উৎপল; পঙ্কজ; শতদল (যথা ফলে মধুময় তামরস কি বসন্ত কি শরদে––মদ)। ২ তাম্র; তামা। ৩ স্বর্ণ; সোনা। ৪ সংস্কৃতি ছন্দবিশেষ। {স. তামর (জল)+√সস্‌(স্থিতি)+অ(ড)}

**তামলী** ⇒ তাম্বূলিক

**তামস** [তামোশ্‌] বিণ ১ ঘন অন্ধকারাচ্ছন্ন। ২ তামসিক; তমোগুণযুক্ত । তামসী স্ত্রী.। ~তপ, ~তপঃ বি ১ অন্যের ক্ষতি সাধনার্থ আত্মপীড়াদায়ক তপস্যা । ২ অজ্ঞতাবশত আত্মনিগ্রহমূলক কৃচ্ছ্রসাধনা। ~দান বি ১ অজ্ঞতাবশত অপাত্রে দান । ২ শ্রদ্ধাহীন দান; দুর্ব্যবহারযুক্ত দান। ~–প্রকৃতি বি ১ জড়তা ভাবাশ্রিত স্বভাব। ২ তমোগুণের আধিক্যযুক্ত স্বভাব। ~যজ্ঞ বি ১ সগর্বে ও অশ্রদ্ধাপূর্ণভাবে অনুষ্ঠিত যজ্ঞ । ২ বিধিহীন যজ্ঞ । ~শাস্ত্র বি ১ নিরীশ্বর দর্শন । ২ বৌদ্ধশাস্ত্র । {স. তমস্‌+অ(অণ্‌)}

**তামসিক** [তামশিক্‌] বিণ ১ তমোগুণসংক্রান্ত । ২ তমোগুণপূর্ণ (জিনিসের উপর তোমার তামসিক মায়া আছে––বুব)। ৩ মেঘাচ্ছন্ন । তামসিকী বিণ স্ত্রী.। {স. তমস+ইক(ঠঞ্‌)+ঈ}

**তামসী** [তামোশি] বি অন্ধকারাচ্ছন্ন রাত্রি । {স. তামস+ঈ (ঙীপ্‌)}

**তামা, তামর** [তামা, –মোর্‌] বি ধাতুবিশেষ; তাম্র । তামাট (মবা.) বি তামার তৈরি পুষ্পপাত্র; তামার পাত্র; তাম্রকুণ্ড। তামাটিয়া, তামাটে বিণ ১ তামার মতো বর্ণযুক্ত; তাম্রাভ । ২ তামার ন্যায় স্বাদযুক্ত; তামার ন্যায় গন্ধযুক্ত। তমা তুলসী স্পর্শ করে শপথ––(হিন্দুদের নিকট অতি পবিত্র)। তামা ও তুলসী পাতা স্পর্শ করে শপথ গ্রহণ; (আল.) শপথ করে সত্য কথা বলা বা প্রতিজ্ঞা করা। {স. তাম্র>}

**তামাক, তামাকু, তামুক** [তামাক্‌, –কু, তামুক্‌] বি ১ তামাক গাছ বা ঐ গাছের পাতা; ঐ গাছের পাতা; ধূম্রপর্ণী (কোথায় গেলে পাই তামাকু––নই)। ২ ঝোলা গুড় দিয়ে তৈরি তামাক পাতার চূর্ণ । ~ খাওয়া, ~ টানা, ~ ফোঁকা ক্রি হুঁকা প্রভৃতিতে তামাক পুড়িয়ে ধূমপান করা । ~ সাজা ক্রি হুঁকা গড়গড়া প্রভৃতির কলকেতে তামাক টিকা প্রভৃতি দিয়ে আগুন ধরানো। অম্বুরী ~ বি সুগন্ধযুক্ত মিষ্ট তামাকবিশেষ । গুড়ক ~ বি গুড় মেশানো সাধারণ তামাক যা কলকিতে সাজিয়ে ধূমপান করা কয় । দোক্তা ~ বি শুকনো তামাক পাতা যা দিয়ে চুরুট তৈরি করা হয়। বড় ~ বি গাঁজা। সুরতি ~ বি পানের সঙ্গে ব্যবহারের মসলা মিশানো সুগন্ধ দোক্তা চূর্ণ । {পো. tabaco, গ্রি. tabak, অর্বাচীন স. তাম্রকূট}

**তামাচা, তামেচা** [তামাচা, তামে–] বি থাপ্‌পড়; চপেটাঘাত (বেয়াদবের দুই গালে দুটি তামেচা না লাগালে––ইখাঁ; কুদিয়া যাইয়া জোরে, তামেচা মারিল তার গালে––সৈহা)। {ফা. ত়মান্‌চহ্‌ ................}

**তামাটে, তামাটিয়া** ⇒ তামা

**তামাদি, তমাদি** [তামাদি, তমা–] বি দাবি করবার নির্দিষ্ট সময় অতিক্রম (এই তামাদির মুখে বিস্তর টাকা বাকি পড়িবে––রঠা)। ❑ বিণ দাবি করার নির্দিষ্ট সময় অতিক্রান্ত; time-barred (তামাদি দলিল)। {আ. তামাদী ............. }

**তামান্না** [তামান্‌না] বি আশা; অভিলাষ; বাসনা (শান তামান্না আমার––তাহো)। {আ. তামান্না ..............}

**তামাম** [তামাম্‌] বিণ ১ সমগ্র; সমস্ত; সমুদয় (ময়দানে হইল খাড়া তামাম ফউজ––সৈহা)। ২ শেষ। ৩ তামাদি । তামামি, তামামী বি অবসান; সমাপ্তি (তামাম সালের সাল–তামামী হয়নিরে তোর মোটেই মনের মত––সদ)। সালতামামি বর্ষসমাপ্তি। তামাম শোধ বিণ সমাপ্ত । {আ. তামাম ..............}

**তামাশবিন** [তামাশ্‌বিন্‌] বি, বিণ ১ তামাশা দর্শনকারী। ২ ভোগবিলাসী; শৌখিন; বিলাসী। ৩ দুশ্চরিত্র; লম্পট। ❑ বি ১ ভোগবিলাস । ২ লম্পট। {ফা. তামাশবিন ......................}

**তামাশা, তামাসা** [তামাশা] বি ১ খেলা; ক্রীড়া; বাজি (আপনারা পার্শ্বে দাঁড়াইয়া বেশ তামাসা দেখাইতেছেন––মুম)। ২ প্রদর্শনী; exhibition । ৩ কৌতুক; মজা; রহস্য; পরিহাস; ঠাট্টা; মস্করা (পাল্টা তামাশা করা তাঁহার অভ্যাস ছিল না––মোব)। হাসি ~ বি আনন্দ। {আ. তামাশা ................ }

**তামিল১** [তামিল্‌] বি ১ সম্পাদন; মান্য; রক্ষা; পালন (একটু পরে ভিতরে গেল হুকুম তামিল করবার জন্য––আআআ)। ২ পালন; সম্পাদন (হুকুম তামিল হওয়া)। {আ. তা’মীল ................. }

**তামিল২** [তামিল্‌] বি ১ দক্ষিণ ভারতের একটি ভাষা; প্রাচীন দ্রাবিড় ভাষার আধুনিক শাখাবিশেষ । ২ দেশবিশেষ । {তা. তেন (দক্ষিণ)+মোলি(ভাষা)>তমিল (বিন্দু চিহ্নিত ল–এর উচ্চারণ ল এবং ড়–এর মাঝামাঝি)}

**তামিস্র** [তামিস্‌স্রো] বি ১ নিশাচর। ২ অবিদ্যাবিশেষ; ভোগেচ্ছার ব্যাঘাতে যে ক্রোধ জন্মায় । ৩ নরকবিশেষ। {স. তমিস্রা+অ(অণ্‌)}

**তামী** [তামি] বি আমার তৈরি পাত্র; তাম্রকুণ্ড কোশাকুশি ইত্যাদি (তিল–তুলসী তামাতামী কেবা লয়ে যায়––কমুহ। {স. তাম্রী>}

**তামুক** ⇒ তামাক

**তামুলি, তামুলী** ⇒ তাম্বূলিক

**তামেচা** ⇒ তামাচা

**তাম্বু** ⇒ তাঁবু

**তাম্বুরা** ⇒ তম্বুরা

**তাম্বূল** [তাম্‌বুল্‌] বি পান; এক প্রকার পাতা যা সুপারি চুন ইত্যাদি সহযোগে খাওয়া হয় । (শিরিতে কুসুম্ভী চীর মুখেতে তাম্বুল––সৈআ)। ~করঙ্ক বি পানের বাটা; তাম্বূল পাত্র। ~করঙ্কবাহিনী বি সহচরীতুল্যা সেবিকাবিশেষ যার প্রধান কাজ ছিল পান সাজা এবং পানের বাটা বহন করা; পানের বাটা বহনকারিণী দাসী । ~পেটিকা বি পানের ডিবা; পানের থলি বা বটুয়া। ~বাল্লি বি পানগাছ। ~বাহক বি পান খাওয়ার ফলে ঠোঁটে যে লাল রং হয়। ~সম্পুট, ~সাঁপুড়া বি পানের বাটা। {স. তম্‌+ঊল্‌(ঊলচ্‌)}

**তাম্বূলিক, তাম্বূলি, তামলি, তামুলি, তামুলী** বি পান বা পানের ব্যবসায়ী; জাতিবিশেষ। তাম্বুলিয়া বি, বিণ তাম্বূল বা পান ব্যবসায়ী। {স. তাম্বূল+ই+ইক(ঠক্‌),>}

তাম্বাচূড়া (প্রাবা.) [তাম্‌বাচুড়া] বি মোরগ; কুক্কুট (তাম্বাচূড়া রাত্র হৈল বিহান––বচ)। {স. তাম্র+চূড়া>; বহু.}

**তাম্র** [তাম্‌ম্রো] বি এক প্রকার ধাতু; তামা । ❑ বিণ তামার মতো বর্ণবিশিষ্ট (তাম্রকেশ)। ~কার বি যে তামা দিয়ে পাত্রাদি প্রস্তুত করে। ~কুণ্ড বি হিন্দুদের পূজায় ব্যবহৃত তামা দিয়ে তৈরি এক প্রকার পাত্র । ~গন্ধী বিণ তামার ন্যায় গন্ধ যার (তাম্রগন্ধী পয়সা––রঠা)। ~গর্ভ বি ১ তামা দিয়ে তৈরি বস্তু । ২ তুঁতে। ~চূড় বি মোরগ (ডিম্বের সহিত নাহি তাম্রচূড় দাএ––দৌবা)। ~পট্ট, পত্র১, ~ফলক বি তামার পাত যার উপর রাজাজ্ঞাদি খোদাই হতো; copper plate inscription। ~পত্র২ বি তাম্রবর্ণ নতুন পত্র; কিশলয়। ~পল্লব বি ১ রক্তপল্লব; লাল পাতা। ২ রক্ত পল্লবযুক্ত বৃক্ষ। ৩ অশোক বৃক্ষ। ~পাত্র বি তাম্রনির্মিত বাসন; তামার তৈরি বাসন । ~পুষ্প বি ১ রক্তকাঞ্চন গাছ। ২ ভুঁইচাপা গাছ । ❑ বিণ তাম্রবর্ণ পুষ্পযুক্ত (বৃক্ষ)। ~বর্ণ বি তামার ন্যায় লালচে রং। ❑ বিণ তামার মতো বর্ণযুক্ত; তামাটে; তাম্রাভ। ~বল্লি বি মঞ্জিষ্ঠা লতা। ~লিপি বি তাম্রফলকে লিখিত বা ঊৎকীর্ণ লিপি; copper plate inscription । ~লিপ্ত, ~লিপ্তি বি প্রাচীনকালে বৃহৎ বাণিজ্যপীঠ হিসেবে বিখ্যাত তমলুক শহর । ~শাসন বি তাম্রফলকে খোদিত রাজনির্দেশ। ~শিখী(খিন্‌) বি তাম্রচূড়; মোরগ। ~সার বি রক্তচন্দনের গাছ । ~কূট, ~কুট্টক বি তামাক (সুগন্ধি তাম্রকূটের ধূসর কূণ্ডলী ত্যাগ করিয়া––ইহো)। ~কূটধূম বি তামাকের ধোঁয়া (তাম্বুলের সহিত তাম্র–কূটধূম সংযোগ করিয়া––রঠা)। ~কূট সেবন বি তামাক খাওয়া; ধূমপান। {স. √তম্‌+র(রক্‌)}

**তাম্রা** [তাম্‌ম্রা] বি ১ তাম লতা; ত্রিকূটদেশীয় লতাবিশেষ যা ঔষধরূপে ব্যবহৃত হয়। {স. তাম্র+বা. আ}

**তাম্রাক্ষ** [তাম্‌ম্রাক্‌খো] বি ১ রক্তবর্ণ চক্ষু। ২ কোকিল। ❑ বি রক্তচক্ষুবিশিষ্ট । {স. তাম্র+অক্ষি; বহু.}

**তাম্রাভ** [তাম্‌ভ্রাভো] বিণ তামাটে । ❑ বি রক্তচন্দন। {স. তাম্র+আভা; বহু.}

**তাম্রাশ্ম** [তাম্‌ম্রাশ্‌শোঁ] বি পদ্মরাগ মণি । {স. তাম্র+অশ্ম; বহু.}

**তাম্রিক** [তাম্‌ম্রিক্‌] বিণ ১ তাম্রময় । ২ তাম্র নির্মিত। {স. তাম্র+ইক(ঠক্‌)}

**তাম্রিকা, তাম্রী** [তাম্‌ম্রিকা, তাম্‌ম্রি] বি ১ ভারতীয় প্রাচীন ঘড়িবিশেষ। ২ তাম্রসম্বন্ধীয়। {স. তাম্র+ইক(ঠক্‌)+আ(টাপ্‌), তাম্র+ঈ(ঙীপ্‌)}

**তা’যীম** ⇒ তাজিম

**তাযীয়া** ⇒ তাজিয়া

**তায়** [তায়্‌] সর্ব (পদ্য.) তাকে; তাতে । ❑ অব্য তদুপরি; তাতে আবার (একে রাত্রি তায় ঝড়)। {স. তদ্‌>বা. তাহা+৭মী বিভক্তির একব}

**তায়খানা** ⇒ তাহখানা

**তায়দাদ, তাইদাদ** [তায়্‌দাদ্‌, তাই–] বি সংখ্যা; পরিমাণ নির্ধারণ (জিনিষপত্রের অমন ঠিক ঠিক তায়দাদ করতে বুড়োরাও পারে না––নমি)। ২ সীমা । ৩ জমির চৌহদ্দি বা চতুঃসীমার বিবরণ সংবলিত দলিল । {আ. তা’দাদ ................}

**তায়ব** (ব্র.) [তাঅব] অব্য তবুও; তথাপি (তায়ব কাম ––বিপ)। {স. তদ্‌>}

**তায়ি** (ব্র.) [তায়ি] সর্ব তারই; সেটির (পসারা তায়ি––বিপ)। {স. তদ্‌>}

**তায়ুশ, তায়ুস** ⇒ তাউস

**তায়ফা** ⇒ তায়ফা

**তার১** [তার্‌] বি ১ ধাতুর তৈরি সূত্র বা রজ্জু (তামার বা লোহার তার; টেলিগ্রাফের তার, সেতারের তার)। ২ টেলিগ্রাম (তার পেয়ে চলে গেছে)। {ফা. তার ..............}

**তার২** [তার্‌] বিণ অত্যন্ত উচ্চ; ভীষণ উঁচু (তারস্বরে)। ~স্বর বি অতি উচ্চ রব। {স. √তৃ+ণিচ্‌+অ(অচ্‌)}

**তার৩** [তার্‌] বি উত্তরণ; অতিক্রম; পার গমন (বিপদ সাগর তার হওয়া)। {স. √তারি+অ(অচ্‌)}

**তার৪** [তার্‌] বি স্বাদ; রসগ্রহণ (বাইরের ধাঁচটা নকল করে নিলেও ভিতরের রসের অভাব কিংবা তারের বৈষম্য থাকবেই––অঠা)। {স. √তারি+অ(অচ্‌); স. তালু.>}

**তার৫** [তার্‌] সর্ব তাহার । {স. তদ্‌>}

**তার৬** [তারো] ক্রি ত্রাণ করো (তার পিতৃলোকে––ঘচ)। {স. √তৄ+অ(অচ্‌)}

**তারক** [তারোক্‌] বিণ পারকর্তা; উদ্ধারকারী; রক্ষক । ❑ বি ১ কর্ণধার; মাঝি । ২ ভেলা; ক্ষুদ্র নৌকা । ৩ নক্ষত্র। ৪ চোখের তারা। ৫ অসুরবিশেষ। তারিকা বিণ স্ত্রী.। ~নাথ বি হিন্দু দেবতা শিব । ~ব্রহ্ম বি হিন্দুমতে ওঁশ্রীরামরাম বা ওঁ শ্রী রামায় নমঃ––এই ছয় অক্ষরযুক্ত মহামন্ত্র। {স. √তৄ+ণিচ্‌>√তারি+অক(ণ্বুল্‌)}

**তারকষ** [তার্‌কশ্‌] বিণ অলঙ্কার নির্মাণকারী; সেঁকরা। তারকষি বি অলঙ্কার প্রস্তুত করার কাজ; সেঁকরা। {ফা. তারকাস ...............}

**তারকা১** [তারোকা] বি ১ নক্ষত্র; star । ২ চোখের তারা pupil; তারাচিহ্ন (\*) । ৩ চলচ্চিত্রের বিশিষ্ট অভিনেতা বা অভিনেত্রী (চিত্রতারকা)। {স. √তৃ+ণিচ্‌+অক(ণ্বুল্‌)+আ(টাপ্)}

**তারকা২** ⇒ তারক

**তারকায়িত, তারকিত** [তারোকায়িতো, তারোকিতো] বিণ ১ নক্ষত্রযুক্ত; তারকাখচিত; নক্ষত্রশোভিত; তারকাচিহ্নিত। ২ তারকারূপে পরিগণিত; উৎকৃষ্ট অভিনেতা বা অভিনেত্রীতে পরিণত। {স. √তারকা+ইত(ইতচ্‌)}

**তারকারি** [তারোকারি] বি ১ হিন্দু পুরাণোক্ত তারক নামক অসুরের শত্রু ও তার বধকারী। ২ হিন্দুদেবতা কার্তিকেয় । {স. তারক+অরি; বহু.}

**তারকিত** ⇒ তারকায়িত

**তারকিনী** ⇒তারকী

**তারকী** (–কিন্‌) [তারোকি] বিণ তারকাযুক্ত; তারকিত; তারকাচিহ্নিত নক্ষত্রশোভিত; নক্ষত্রযুক্ত। তারকিনী বি ১ স্ত্রী. নক্ষত্রশোভিতা; তারকাময়ী। ২ রাত্রি। {স. তারকা+ইন্‌(ইনি)}

**তারণ** [তারোন্] বি ত্রাণ; পারকরণ (না শুনিব তোমা বাক্য উম্মত তারণে––হেমা)। ❑ বিণ ত্রাণকর্তা; উদ্ধারকারী (অধম তারণ)। {স. √তৄ+ণিচ্‌+অন(ল্যুট্‌)}

**তারণি, তারণী** [তারোনি] বি ১ নৌকা, ভেলা ইত্যাদি যা দিয়ে নদী প্রভৃতি পার হওয়া যায়। ২ খেয়া । {স. তারণ+ই, ঈ}

**তারতম্য** [তারতোম্‌মো] বি পার্থক্য; প্রভেদ; ইতরবিশেষ; কমবেশি; ন্যূনাধিক্য । {স. তর+তম=তরতম+য(ষ্যঞ্‌)}

**তারপিন** ⇒ টারপিন

**তারবালা** ⇒ টাড়

**তারল্য** [তারোল্‌লো] বি ১ তরল অবস্থা; তরলতা; দ্রবতা (তাহাদের মনে চাঞ্চল্য এবং তারল্য জন্মাইয়া দেয়––ইহো)। ২ চপলতা । ৩ অদৃঢ়তা । ৪ অস্থিরমতিত্ব। {স. তরল+য(ষ্যঞ্‌)}

**তারস্বর** ⇒ তার২

**তারা** [তারা] বি স্ত্রী. ১ ত্রাণকারিণী। দশমহাবিদ্যার একজন দেবী । ৩ বৌদ্ধ দেবীবিশেষ । ৪ রামায়ণোক্ত বালীর স্ত্রী। ❑ বি ১ নক্ষত্র; তারকা। ২ চোখের তারা; চক্ষু তারকা। ৩ (সনৃ) সুর পর্যায়ের উচ্চ সপ্তক (এ সুধা সঙ্গীত স্বরতরঙ্গে তরঙ্গে উদারা মুদরা তারা ঘুরিয়া ফিরিয়া––কায়)। ~ঘেরা বিণ তারকাবেষ্টিত (তারা–ঘেরা ঝিঁঝিঁ ঢাকা রাত––আতা)। ~ধিপ, ~নাথ, ~পতি বি চন্দ্র; চাঁদ । ~পথ বি গগন; আকাশ। ~পথ বি গগন; আকাশ। ~পাত বি উল্কাপাত; তারকা পতন । ~মণ্ডল বি নক্ষত্রমণ্ডল। ~ মাছ বি ছোট উজ্জ্বল সামুদ্রিক মৎসবশেষ; star–fish । ~মৃগ বি ১ মায়ামৃগ । ২ মৃগশিরা নক্ষত্র। ~মৈত্রী বি প্রথম দর্শনে চোখের মিলনমত্রেই যে বন্ধুত্ব জন্মে। ~রত্ন বি ১ তারারূপ রত্ন । ~স্তীর্ণ বিণ তারকাকীর্ণ; তারকারাজিতে পূর্ণ (তরাস্তীর্ণ আকাশের তলে বাস––মোম)। ~স্তোম বি নক্ষত্রগুচ্ছ (বেদনার ছন্দে উঠে গন তারাস্তোমে তৃণে তৃণে––মুমো)। {স. তারা+আকারা}

**তারাজ** ⇒ তরাজ

**তারাজু** ⇒ তরাজু

**তারাবাজি** [তারাবাজি] বি আতশবাজিবিশেষ (ঐ বিশ্বকর্মা যিনি তারা গড়েন আর যে তারাবাজি পুড়িয়ে খেরে তাদের মিলনরূপের ছন্দে––অঠা)। {স. তারা+ফা. বাজী ...................}

**তারাবি, তারাবী, তারবীহ** [তারাবি, –, –বিহ্‌] বি রমজান মাসব্যাপী ইশার নামাজ শেষে যে বিশ বা বানো রাকাত বিশেষ সুন্নাত নামাজ সাধারণত জামাতে পড়া হয় এবং যে নামাজের মধ্যে হাফিজ ইমাম সমস্ত কুরআন শরিফ ধারাবাহিক আবৃত্তি করেন (তারাবি নামাজ পড়িতে যাইব মোল্লা বাড়িতে আজ––জউ)। খতম তারাবি বি যে তারাবি নামাজে সারা রমজান মাসে সমস্ত কুরআন অন্তত একবার খতম করা হয়। {আ. তারাবীহ় ................. }

**তারাভ্র** [তারাব্‌ভ্রো] বিণ ১ যা মেঘের ন্যায় নির্মল। ২ কর্পূর । {স. তারা+অভ্র; বহু.}

**তারিক** [তারিক্‌] বি ১ নৌকার মাশুল আদায়কারী ব্যক্তি। ২ নৌকার শুল্ক বা পার হবার কড়ি। {স. তার+ইক(ঠক্‌)}

**তারিখ** [তারিখ্‌] বি ১ মাসের দিন সংখ্যা; দিন। ২ ইতিহাস। {আ. তওয়রিখ, তারীখ .................... }

**তারিণী** [তারিনি] বিণ সংকট থেকে ত্রাণকারিণী । {স. √তৄ+ণিচ্‌+ইন্‌(ণিনি)+ঈ(ঙীপ্‌)}

**তারিন্দা** [তারিন্‌দা] বি ছিপের সুতায় সংলগ্ন ভাসমান ফাতনা, যা বড়শিতে মাছ ধরা পড়েছে কিনা সে সংকেত দান করে (ছিপের সুতায় তারিন্দা এবং বঁড়শিতে টোপ লাগাও)। {স. তরণ্ডক>}

**তারিপ** ⇒ তারিফ

**তারিফ, তারিপ, তারীফ** [তারিফ্‌, –প্‌, –ফ্‌] প্রশংসা; বাহবা; সুখ্যাতি (আমার নবী মোহাম্মদ (সা.) যাহার তারিফ জগতময়––নই)। ২ প্রশংসাবাদ (দর্শকেরা তারিফে উচ্ছ্বসিত হইয়া উঠিল––আজা)। {আ. তা’রীফ ..............}

**তারুণ** (ব্র.) [তারুন্‌] বি প্রথম বা নব যৌবন (শৈশব তারুণ ভেট––বিপ)। {স. তরুণ>}

**তারে** [তারে] ক্রি ১ পার করে। ২ ত্রাণ বা উপকার করে। {স. √তৄ>}

**তারুণ্য** [তারুন্‌নো] বি ১ তরুণ অবস্থা বা বয়স। ২ যৌবন। ৩ কাঁচা ভাব বা কচি অবস্থা (একটি শুভ্র স্বাভাবিক তারুণ্য অম্লানভাবে প্রকাশ পাইত––রঠা)। ৪ প্রথম যৌবন। {স. তরুণ+য(ষ্যঞ্‌)}

**তারে** [তারে] সর্ব তাকে; তারে । {স. তদ্‌>}

**তারে–নারে** ⇒ তাইরে নাইরে

**তার্কিক** [তার্‌কিক্‌] বিণ তর্কশাস্ত্রে অভিজ্ঞ; নৈয়ায়িক। ❑ বি, বিণ ১ তর্কপ্রিয় । ২ তর্কাসক্ত । ৩ তর্কপটু। তার্কিকী স্ত্রী.। ~তা বি বাক্‌পটুতা (শুনিয়া নির্ঝরিণীর মেয়েলি তার্কিকতা চড়িয়া উঠিল––রঠা)। {স. তর্ক+ইক(ঠক্‌)}

**তার্ক্ষ** [তার্‌খো] বি দেবতা ও দৈত্যদের পিতা কশ্যপ নামক মুনি । {স. তৃক্ষ+অ(অণ্‌)}

**তার্ক্ষ্য** [তার্‌খ্য] বি গরুড়। {স. তৃক্ষ+য(যৎ)}

**তার্পিন, তারপিন** [তারইপন্‌] বি তেলবিশেষ; পাইন জাতীয় বৃক্ষের নির্যাস । {ই. turpentine}

**তার্য** [তার্‌জো] বিণ উত্তীর্ণ হওয়ার যোগ্য; তরণীয় । ❑ বি নদী পার হওয়ার শুল্ক; পারানি। {স. √তৄ>}

**তাল১** [তাল্‌] বি বৃক্ষবিশেষ; তাল ফল। ~কাঁড়ি বি তালগাছের রস। ~ক্ষীর বি পাকা তালের রস জ্বাল দিয়ে প্রস্তুত ক্ষীর । ~চোঁচ বি বাবুই পাখি। ~জঙ্ঘা বি তালবৃক্ষের ন্যায় যার দীর্ঘ জঙ্ঘা; রাক্ষসবিশেষ। ~–নবমী বি ভাদ্রমাসের শুক্লা নবমী। ~পড়া ক্রি ১ তাল গাছ থেকে তাল পড়া। ২ পৃষ্ঠদেশে সশব্দে কিল পড়া। ~পাটালি বি তালরস দিয়ে প্রস্তুত পাটালি গুড় (ঢাকলো মেঘের খুঞ্চে পোষে তাল–পাটালির থাল––সদ)। ~পাতা বি তালগাছের পাতা (লিখছে যারা তালপাতাতে, খাগের কলম বাগিয়ে হাতে––সদ)। ~পাতার সেপাই বি (আল.) দীর্ঘ অথচ অত্যন্ত কৃশ; অতিশয় রোগা ও দুর্বল ব্যক্তি। ~পুকুর বি যে পুকুরের তীরে অনেক তালগাছ আছে। ~বন বি ১ তালগাছের সারি; তালগাছের বন (বদলা হাওয়া তাল্‌বনা ঔ বাজায় চটুল দাদ্‌রা তাল––নই)। ২ বৃন্দাবনের তালবনবিশেষ । ~বাখড়া বি শুকনা তালপাতার ডাঁটা । ~বৃন্ত বি ১ তালগাছের ডাঁটাশুদ্ধ পাতা । ২ তালপাতা দিয়ে নির্মিত হাত পাখা (স্বয়ং তালবৃন্ত সঞ্চালন করিতে লাগিলেন––ঈবি)। ~শাঁস বি তালের কচি আঁটি; শাঁস; কচি তালবীজ। ~ষাঁড়া, ~সাড়া বি তাল গাছের কোমল বৃন্তামূলস্থ ঝুরি যা বৃক্ষকাণ্ডের সংলগ্ন হয়ে চতুর্দিকে বেষ্টন করে থাকে । {স. তল+অ(অণ্‌)}

**তাল২** [তাল্‌] বি বৃহৎ পিণ্ড; বড় দলা; রাশি; স্তূপ (ভাবুকের হাতে একতাল কাদা, একখানা পাথর, একটা কাঠ যেমন ভাব পায়––অঠা)। ~ করা ক্রি ১ জড় বা পিণ্ডাকার বা বড় দলা করা। ২ মতলব করা। তালকী বি তালরস বা তাড়ি। ~ক্ষীর বি ১ তালের ঘন রস দুধ এবং চিনি বা গুড়ে মিশিয়ে কলা দিয়ে তৈরি ক্ষীর । ২ তালের সারাংশ। ~গোল পাকানো, ~ পাকানো ক্রি ১ পিণ্ডাকার করা বা হওয়া। ২ বিপর্যস্ত করা; শৃঙ্খলাহীন হওয়া বা করা । ৩ (আল.) জটিল অবস্থার সৃষ্টি করা; জটিল করা; নানা রকমের দুশ্চিন্তা (তাল পাকাতে আরম্ভ করে––আই; সাধারণ একটা ব্যাপারকে তালগোল পাকিয়ে ফেলেছে)। ~ তাল বিণ রাশি রাশি স্তূপীকৃত; প্রচুর । {স. √তল্‌+অ(ঘঞ্‌)}

**তাল৩** [তাল্‌] বি ১ (সনৃ) সঙ্গীতে সময়ের বিভাগ; মাত্রা (সমের মুখে এসে তাল কেটে গেল)। ২ উভয় করতলে আঘাত (তাল দেওয়া)। ৩ কোনো কিছুতে মৃদু চাপড় (তাল ঠোকা)। তালক বি ১ হরিতাল। ২ তালা; lock । ৩ তাল। ৪ আড়হর। ~ কাটা ক্রি (সনৃ) তাল ভঙ্গ হওয়া; সুসঙ্গত না হওয়া; সময়ের মাত্রায় অসামঞ্জস্য হওয়া (তাল কাটে অকারণ খেয়ালের খড়্‌গে––সদ)। ~কানা বিণ ‌১ (সনৃ) তালজ্ঞানশূন্য; বেতাল। ❑ বি ভালো–মন্দ জ্ঞানশূন্য; বিবেচনাবিহীন (আমার সংসারের ঘড়ি তালকানা––রঠা)। ৩ অসাবধান । ~ ঠোকা ক্রি স্বীয় বাহুবা ঊরুতে চপেটাঘাতসহ আস্ফালন করা। ~বাহানা, টালবাহানা বি ওজর; ছল (শক্তিপদই তালবাহানা করিয়ে অমৃতকে ঘরজামাই বিয়ে দিল––সজ)। ~ভঙ্গ বি (সনৃ) সময়ের মাত্রাসমূহের ব্যবধানে সমতা হানি; বেতালা অবস্থা। ~ রাখা ক্রি ১ সংগীতের তাল ঠিক রাখা। ২ অন্যের গতির সঙ্গে নিজের কাজের সঙ্গতি রক্ষা করা। ঢিমা~ বি ১ সঙ্গীতে বিলম্বিত তাল; যে তালের গতি ধীর । ২ দীর্ঘসূত্রতা। {স. √তল্‌+অ(ঘঞ্‌)}

**তাল৪** [তাল্‌] বি ধাক্কা; ধকল; দায়িত্ব; ঝোঁক; বেগ; হঠাৎ বিপদ। {স. √তল্‌+অ(ঘঞ্‌)}

**তাল৫** [তাল্‌] বি এক বিঘত পরিমাণ বা অর্ধহস্ত পরিমাণ মাপ (চৌদ্দ তাল জলের মধ্যে ময়না আসন করিল––মানিক রাজার গান। {স. তল>}

**তাল৬** [তাল্‌] বি এক প্রকার পিশাচযোনি। ~বেতাল বি তাল ও বেতাল নামে বিক্রমাদিত্যের অনুচর দুই পিশাচ। {স. √তল্‌+অ (ঘঞ্‌)}

**তাল৭** [তাল্‌] বি আঁচ; ধারণা (আমি ব্যাপারটা তাল করতে পানিনে––শও)। {স. তল>}

**তালই** ⇒ তাউই

**তালক** ⇒ তাল৩

**তালকিন** [তাল্‌কিন্‌] বি দীক্ষা; শিক্ষা; ধর্মোপদেশ (মোহাম্মদ হানিফ তারে করেন তালকিন––সৈহা)। {আ. তাল্‌ক়ীন ............... }

**তালকী** [তালোকি] বি তালরস বা তাড়ি । {স. তাল+ক(কন্‌)+ঈ(ঙীপ্‌)}

**তালবাহানা** ⇒ তার৩

**তালব্য** [তালোব্‌বো] বিণ ১ তালু থেকে উচ্চারিত; তালুর সাহায্যে যে বর্ণ উচ্চারিত হয়। ২ তালু–সংক্রান্ত। ~বর্ণ বি তালু থেকে উচ্চারিত বর্ণ অর্থৎ ই, ঈ, চ–বর্গ, য, শ। {স. তালু+য(যৎ)}

**তালা১** [তালা] বি কুলুপ। {স. তালক>}

**তালা২** [তালা] বি তল; তলা; স্তর; বাড়ি ইত্যাদির ঊর্ধ্বদিকে অবস্থিত স্তর বিন্যাস (দোতালার ঘর)। {স. তল}

**তালা৩** [তালা] বি শারীরিক দুর্বলতাবশত বা বাইরে কোনো প্রচণ্ড শব্দের জন্য শ্রবণ শক্তি সাময়িকভাবে রুদ্ধ হওয়া (কানে তালা নাগা)। {স. তালক>}

**তালা৪, ত’আলা, তায়ালা** [তাল, তাআল, তায়ালা] বিণ সর্বশ্রেষ্ঠ; প্রধানতম; সর্বপ্রধান; সর্বোচ্চ (খোদাতালা; আল্লাহতায়ালা)। {আ. তায়ালা .................. }

**তালাই১** ⇒ তলাই

**তালাই২** ⇒ তেলাই

**তালাও** ⇒ তলাব

**তালাক, তল্লাক, তলাক** [তালাক্‌, তল্‌–, তলাক্‌] বি মুসলমান রীতিতে বিবাহ–বিচ্ছেদ (ছাড়িনু ছাড়িনু বুলি কহে তিনবার তল্লাক করিয়া ছাড়ে সভার মাঝার––হেম)। ~নামা বি পরিত্যাগপত্র; বিবাহবিচ্ছেদ পত্র (মুখের কথা কেন তালাকনামা এখনই লিখিয়া দিতেছি ––মীম)। {আ. ত়লাক় ................ + ফা. নামহ্‌ ..................}

**তালাফি, তালাফী** [তালাফি] বি ১ খবরদারি; আদরযত্ন (আপন দেহের দেলে করিয়া নজর তালাফি করিবে তারে বেটি বরাবর––সৈহা)। ২ পরিচর্যা; সেবা। ৩ ক্ষতিপূরণ। {আ. তালাফী ................... }

**তালাশ, তালাস** ⇒ তলাশ

**তালি১, করতালি** [তালি, কর–] বি দুই করতলের আঘাতজনিত শব্দ; হাততালি । {স. তালিক>}

**তালি২** [তালি] বি পট্টি; জোড়াতালি (সামেয়ানা ফর ফর তালি তাতে বহুতর––প্যামি)। {স. তাল (সমতা অর্থে)+বা. ই}

**তালি৩** [তালি] বি ছোট তালা। {স. তালিক+বা. ই}

**তালি৪** [তালি] বি শব্দের আঘাতজনিত শ্রুতিরোধ (কানে তালি লাগা)। {স. তালিক (তালা অর্থে)>তাল+বা. ই}

**তালিক** [তালিক্‌] বি ১ করতল; করতালি । ২ চড়। ৩ সীল–মোহর। {স. তাল+ইক(ঠক্‌)}

**তালিকা** [তালিকা] বি নির্ঘণ্ট; ফর্দ; লিস্ট; list । {আ. তালীক়াহ .....................}

**তালিব** [তালিব্‌] বি, বিণ শিক্ষার্থী; অন্বেষক; অনুসন্ধানকারী ; প্রশ্নকারী; ছাত্র (নবীর খাদেম আমি দীনের তালিব ––সৈহা)। {আ. ত়ালিব ................ }

**তালিম, তালীম** [তলিম্‌] বি ১ শিক্ষা; উপদেশ; জ্ঞানদান (আমানউল্লাহ তালিম পেয়ে কাফির হয়ে গিয়েছে––সৈমু)। ২ শিক্ষিত; উপদিষ্ট; trained (ইহারা সকলেই আমার কাছে তালিম হইয়াছে––ভবা)। ৩ চর্চা; অভ্যাস (যে কয়দিন আমাদের অভিনয়ের তালিম চলছিল––সুরা)। ~ আলিম বি ছাত্র; বিদ্যার্থী (আমি বৃদ্ধ ফকীরেরে বহুতর তালিম আলিম বলি করেন্ত আদর––সৈআ)। {আ. তালীম ................ }

**তালিমি, তালিমী** [তালিমি] বিণ তালিম বা শিক্ষাবিষয়ক । {আ. তালীমী ............ }

**তালী১** [তালি] বি তালগাছ (তালিবন থৈ তাথৈ––নই; তমাল তালী বনরাজী নীলা––কাদা)। {স. তাল+ঈ(ঙীপ্‌)}

**তালী২** [তালি] বিণ ১ বাদ্যে তাল প্রদান করে এমন। ২ তালজ্ঞানবিশিষ্ট । {স. তাল+ইন(ইনি)}

**তালীম** ⇒ তালিম

**তালু** [তালু] বি টাকরা; মুখগহ্বরে অবস্থিত একটি প্রত্যঙ্গ (কতকাল ধরি বালুকার তাহু আমুশির দরিয়ায় পায়নি পরশ––মোম)। {স. √তৃ+ল(ক্রুণ্‌)}

**তালুই** ⇒ তাউই

**তালুক** [তুলুক্‌] বি ১ জমিদারি; সরকার বা জমিদারের নিকট থেকে বন্দোবস্ত করে নেওয়া সম্পত্তি (তালুক মুলুক যা আছে সব মণির নামে লিখে দাও––রঠা)। ২ ভূসম্পত্তি । ~দার বি তালুকের মালিক। ~দারি বি তালুকদারের বৃত্তি বা জমিদারি। ❑ বিণ তালুকদার বা তালুকদারি–সংক্রান্ত। {আ. তা’আল্লুক় .................. }

**তা’লে** [তালে] অব্য তা হলে । {তাহা হইলে>তাহলে>}

**তালেনামা** [তালেনামা] বি ১ ভাগ্য নির্দেশক পুস্তক (হুকুম করিল বাদশা নজ্জুমে ডাকিয়া তালেনামা দেখ সবে রমল খুলিয়া––সৈহা)। ২ যে সময়ে কাজ করলে শুভ বা সফল হয় । {আ. ত়ালি ............; ফা. নামহ্‌ .................}

**তালেব আলেম, তালেব এলম, আলেবুল ইলম, তালিবুল ইলম** [তালেব্‌ আলেম্‌, –এল্‌ম্‌, তালেবুল্‌ ইল্‌ম্‌, তালি–] বি ছাত্র; বিদ্যার্থী; শিক্ষার্থী; জ্ঞানান্বেষী (হাদিস কোরান পড়ার জন্য চারদিক হইতে তালেবুল ইলম এই মাদ্রাসায় আসিয়া থাকে––আমআ)। {আ. ত়ালিব ‘ইল্‌ম .................. }

**তালেবর** [তালেবর্‌] বি সৌভাগ্যবান; প্রতিপত্তিশালী; মান্যগণ্য (পেটে অসীম এলেম তুখোড় ছোকরা তালেবর ব্যক্তি––সৈমু)। ❑ বিণ ধনী; ঐশ্বর্যশালী । {ফা. তালি’ ................... আ. + ৱর .......... }

**তালেবুল ইলম** ⇒ তালেব আলেম

**তাল্লাক** ⇒ তালাক

**তাস** [তাশ্‌] বি খেলার জন্য চারনোণবিশিষ্ট মোটা চিত্রিত কাগজখণ্ড বিশেষ । ~পেটা ক্রি তাস দ্বারা খেলা করা। তাসের ঘর বি ১ ক্ষণস্থায়ী ও ভঙ্গুর গৃহ। ২ অতিশয় অনিশ্চিত অবস্থা; বিপজ্জনক স্থিতি । ৩ অতি স্বল্পকালস্থায়ী কীর্তি। {ফা. তাস ............; হি. তাস}

**তাসা, তাসানো, তাসান** [তাশা, –নো, –ন্‌] ক্রি ১ তাসের গুচ্ছের ক্রমপর্যায় নষ্ট করা। ২ তিরস্কার বা ভর্ৎসনা করা । ❑ বি, বিণ উক্ত উভয় অর্থে । {আ. তাস+আ, আনো, আন}

**তাসাওফ, তাসাওওফ, তাছাওফ** [তাসায়োফ্‌, –ওয়োফ্‌, তাছাওফ্‌] বি সুফি মতবাদ; সুফিদের সাধনা (তাছাওফের যে নূরানী ইলমে তনুমন একাকার––ফআ)। {আ. তাসাৱউফ .................. }

**তাসান, তাসানো** ⇒ তাসা

**তাসির** ⇒ তাছির

**তাস্কর্য** [তাশ্‌কর্‌জো] বি তস্করের বা চোরের বৃত্ত; চৌর্য; তস্করতা। {স. তস্কর+য(যৎ)}

**তাহ** (মবা.) [তাহ্‌] তা; তাহা (কো সব তাহ––বিপ)। তাহে––তাতে; তাহাতে; (তাহে কি কাঠক বাধা––গোদা)। {তাহা}

**তাহজিব, তাহযীব** [তাহ্‌জিব্‌, –যীব্‌] বি শিষ্টাচার; ভব্যতা; সভ্যতা; ভদ্রতা। {আ. তাহ্‌যীব্‌ ..................}

**তাহজিল, তাহশিল** [তাহ্‌জিল্‌, –শিল্‌] বি লাঞ্ছনা; অসম্মান; শাস্তি; অপমান (না দিলে জওয়াব তারে করিবে তাহশিল––সৈহা)। {আ. তহ্‌জীন ...............}

**তাহযীব** ⇒ তাহজিব

**তাহশিল** ⇒ তাহজিল

**তাহাঁ** ⇒ তাঁহা

**তাহা, তা** [তাহা, তা] সর্ব সেই; সেই বস্তু; সে বিষয়; তদ্বিষয়। তাকে/তাহাকে, তারে/তাহারে (বিরল) সর্ব সেই ব্যক্তিকে; সে লোককে। তাতে/তাহাতে সর্ব ১ তার মধ্যে; তন্মধ্যে। ২ তার জন্য (তাতে কি যায় আসে ?)। ৩ তা শ্রবণ করে; তার ফলে; সে বিষয়ে বা প্রসঙ্গে; তার পর (তাতে সে চটে গেল)। ৪ তার সঙ্গে (তাতে আমাতে সদ্ভাব নাই)। ৫ তার দ্বারা (তাতে কিছুই হয় না) । ৬ তবুও; তথাপি; তা সত্ত্বেও (যদি না পারো তাতে বিপদ নেই)। ৭ অন্যদিকে; অন্য পক্ষে; তদুপরি (একে মূর্খ তাতে নির্বোধ)। ~দিগকে, ~দেরকে (বিরল), তাদের সর্ব সেই ব্যক্তিগণকে । তার/তাহার সর্ব সেই ব্যক্তির; সে বস্তুর বা পদার্থের; সে বিষয়ের তদ্বিষয়ক। {স. তদ্‌>}

**তাহাজ্জত, তাহাজ্জদ, তাহাজ্জুদ** [তাহাজ্‌জত, –দ্‌, –জুদ্‌] বি শেষ রাত্রির নফল নামাজবিশেষ (শেষ রাত্রিতে আমি তাহাজ্জতের নামাজ পড়িতে উঠি––নর)। {আ. তাহজ্জুদ .............. }

**তাহে** (ব্র.) [তাহে] অব্য অধিকন্তু; উপরন্তু; তাতে আবার (একে কুহু যামিনী তাহে কুলকামিনী)। ❑ সর্ব (পদ্য.) তাতে; তাকে। {স. তদ্‌}

**তাহেরি, তিহারি, তাহারী** [তাহেরি, তিহারি, তাহারি] বি বিরিয়ানি শ্রেণির পোলাও; মাংস মিশানো সকাল বেলার নাস্তা; খাদ্যবিশেষ (চাল ডাল আর গোশ্‌ত মিশিয়ে একটা তাহেরী করতে––মইনুদ্দীন)। {হি. তাহেরী}

**তাহি** (মবা.) [তাহি] ক্রিবিণ সেখানে; সেইস্থানে; সে সময়ে (তাহি চাহে যাঁহা––গোদা)। {স. তত্র>}

**তিঅজ, তিয়জ** (মবা.) [তিয়জ্‌] বিণ তৃতীয় । ~ পহর তৃতীয় প্রহর (তিঅজ পহরে বড়ায়ি পিক ঘন রাএ––বচদা)। {স. তৃতীয়>প্রা. তিইজ্জ>}

**তিওর, তীবর** [তিওর, –ব–] বি একপ্রকার বর্ণসংকর জাতি; ব্যাধ । {স. তীবর>; তুল. ব্যাধ বৃত্তি অবলম্বনকারী ‘শবর’ জাতি}

**তিউড়ি, তিহরি** [তিউড়ি , –হ–] বি চুলা; চুল্লি; উনান; আখা (উজ্জ্বল চন্দন কাষ্ঠে জলিল তিউড়ী––ঘন)। {স. ত্রিশির (তিন মাথা)>তিহির>তিহড়ি>তিউড়ি}

**তিক** [তিক্‌] বি ১ টিপ। ২ লক্ষ্য; তাক। {স. তিন+ (তিলের মতো চিহ্ন অর্থে)। ক (কন্‌)>তিক}

**তিক্ত** [তিক্‌তো] বি তিতা; তিতা স্বাদ; কটুরস বা স্বাদ । ❑ বিণ ১ উক্ত অর্থসমূহে। ২ (আল.) দুঃখজনক; কষ্টকর; অপ্রীতিকর (অজস্র তিক্ত কটাক্ষ হাস্যমুখে অগ্রহ্য করতে হয়েছে––রখাঁ)। ৩ অসন্তুষ্ট; অপ্রসন্ন (তিক্ত/তেতো বিরক্ত)। ~ অভিজ্ঞতা বি দুঃখজনক; কষ্টকর অভিজ্ঞতা। তিক্তক বি ১ পটল । ২ পলতা । ৩ চিরতা। ৪ বিটখদির । ৫ নিম। ~ধাতু বি পিত্ত। ~পত্র বি ১ তিতা পাতার গাছ। ২ কাঁকরোল । ~সার বি খদির বা খয়ের । {স. √তিজ্‌+ত(ক্ত)}

**তিখ, তীখ, তিখনি, তিখিনী** (ব্র.) [তিখ্‌, –, তিখ্‌নি, তিখিনি] বিণ তীক্ষ্ণ (তিখিনী তিখিনী শর ––চদা)। {স. তীক্ষ্ণ>প্রা. তিক্‌খ>}

**তিগ্ম** [তিগ্‌মো] বিণ তীব্র; উগ্র; উষ্ণ; দাহকর; তীক্ষ্ণ । ~কর, ~রশ্মি বি ১ সূর্য । ২ প্রখর রৌদ্রকিরণ । তিগ্মগ বি ক্ষিপ্রগামী; দ্রুতগামী। তিগ্মাংশু বি ১ সূর্য। ২ প্রখর কিরণ । {স. √তিজ্‌+ম(মক্‌)}

তিঙন্ত [তিঙন্‌তো] বিণ (ব্যা.) তিঙ অন্তে যার; ক্রিয়া বিভক্তিযুক্ত । ~ পদ বি (ব্যা.) ক্রিয়ার মূল ধাতুর শেষে বিশেষ বিশেষ নিয়মে তিঙ্‌ বিভক্তিযোগে নিষ্পন্ন পদ; ক্রিয়া বিভক্তিযুক্ত শব্দ । ~ প্রত্যয় বি (ব্যা.) ধাতুর উত্তর বিহিত প্রত্যয়; verbal affix । {স. তিঙ্‌+অন্ত}

**তিজারত**, তিজারৎ, তিজারতি, তিজারতী ⇒ তেজারত

**তিজেল** [তিজেল্‌] বি ১ ব্যঞ্জনাদি রাঁধার চ্যাপটা হাঁড়ি। ২ পাতিল । {পো. tigela}

**তিড়বিড়** [তিড়্‌বিড়্‌] অব্য অস্বস্তিবোধ; চঞ্চলভাব; অস্থিরতা প্রকাশক (আশ্চর্য নাড়ী প্রায় তিড়বিড় করছে ––অচিসে)। {মারাঠি. তীড়; ধ্বন্যা.}

**তিড়িং, তিড়িক** [তিড়িং, তিড়িক্‌] অব্য ফড়িং ইত্যাদির মতো হঠাৎ সবেগে লম্ফ প্রদানের ভাব। তিড়িং–তিড়িং, তিড়িং–বিড়িং অব্য বারংবার তিড়িং করে লাফানোর ভাব; অঙ্গভঙ্গিসহ ঐরূপে লম্ফন । {ধ্বন্যা.}

**তিড়িক** ⇒ তিড়িং

**তিত** ⇒ তিতা১

**তিতল** (ব্র.) [তিতল] ক্রি ১ সিক্ত হলো; ভিজল। ❑ বিণ ভিজা; সিক্ত; আদ্র (অলকহি তিতল––বিপ)। {স. √তিম্‌(ক্ষরণ)>}

**তিতা১, তেতো, তিত** [তিতা, তেতো, তিতো/–ত্‌] বিণ ১ তিক্ত স্বাদযুক্ত । ❑ ক্রি তিক্ত স্বাদযুক্ত হওয়া (তিতায় তিতিল দে––চদা)। {স. তিক্ত>}

**তিতা২** [তিতা] ক্রি (পদ্য.) ভিজে যাওয়া; সিক্ত হওয়া (তিতিল দোহান তনু নয়ানের জলে––দৌবা)। ❑ বিণ সিক্ত; ভিজা (তিতা বস্ত্র এড়ি ধুতি পরিল––বিগু) । তিতানো বি ১ সিক্ত করা; ভিজানো; আর্দ্র করা। {স. √তিম্‌ (ক্ষরণ)}

**তি–তি** [তিতি] অব্য হাঁস–মুরগি কাছে ডেকে আনার শব্দ । {ধ্বন্যা.}

**তিতিক্ষা** [তিতিক্‌খা] বি ১ সহনশীলতা; সহিষ্ণুতা। ২ ক্ষমা; অপরাধ মার্জনা; ক্ষমার ভাব (গান্ধার শিল্পের বুদ্ধমূর্তির চোখে মুখে যে অপার তিতিক্ষা––সৈমু)। তিতিক্ষিত বিণ সহ্য বা ক্ষমা করা হয়েছে এমন। তিতিক্ষু বিণ ১ সহিষ্ণু; সহনশীল। ২ ক্ষমাশীল; ক্ষমাযুক্ত; ক্ষমাগুণে পূর্ণ। {স. √তিজ্‌+সন্‌+অ+আ(টাপ্‌)}

**তিতিবিরক্ত** ⇒ ত্যক্ত

**তিতির, তিত্তির [**তিতির্‌] বি এক জাতীয় পাখি; তিত্তির পাখি। {স. তিত্তির>}

**তিতিল১** [তিতিল্‌] বি ১ (পূর্ব বাংলায়) পাতিল; নাদা; মাটির পাত্র । ২ তিলের পিঠে । {স. তিতিল}

**তিতিল২** [তিতিল্‌] (ব্র.) ক্রি ১ সিক্ত হলো (তিতিল বসন তনু লাগি––বিপ)। {তিতা২+ইল>}

**তিত্তির** ⇒ তিতির

**তিথি** [তিথি] বি ১ চান্দ্রমাস অনুসারে এক দিন; চন্দ্রকলার হ্রাস–বৃদ্ধি দ্বারা নির্দিষ্ট সময় ––প্রতিপদ, দ্বিতীয়া ইত্যাদি; পূর্ণিমা থেকে অমাবস্যা বা অবাবস্যা থেকে পূর্ণিমা পর্যন্ত কালের ভাগ। ২ সময়; দিন; কাল; ক্ষণ (তোমার পূর্ণচাঁদের তিথিতে আসিব না রাহুসম––নই)। ~কৃত্য বি তিথি বিশেষে করণীয় কার্য। ~ক্ষয় ১ দিনে তিনটি তিথির মিলন; ত্র্যহস্পর্শ। ২ অমাবস্যা তিথি। তিথ্যমৃত যোগ বি হিন্দু জ্যোতিষশাস্ত্র অনুসারে শুভক্ষণবিশেষ। {স. √অত্‌+ইথি(ইত্থিন্‌)}

**তিন** [তিন্‌] বিণ ৩ সংখ্যা বা সংখ্যক। ~কাল বি শৈশব যৌবন ও বার্ধক্য (তিনকাল গিয়ে এককালে ঠেকেছে)। ~কুল বি পিতৃ মাতৃ ও শ্বশুর বংশ (তিনকুলে তার কেউ নেই)। ~খানা বিণ তিন খণ্ডে বিখণ্ডিত; খণ্ড বিখণ্ড (একখানা দিলে নিমেষ ফেলিতে তিনখানা করে আনে ––রঠা)। ~গুণ বি সত্ত্ব; রজঃ; তম। ~ তালাক বি ১ মুসলমান পতি ও পত্নীর বিবাহবন্ধ সম্পূর্ণরূপে ছেদন। ২ সম্পূর্ণরূপে ত্যাগ। ~ মাথা এক হওয়া ক্রি দুই হাঁটু ও মাথা একত্র হওয়া অর্থাৎ অতিশয় বৃদ্ধ হওয়া। ~লাফে ক্রিবিণ অত্যন্ত দ্রুত সে এ কথা শুনেই তিন লাফে ঘর ছেড়ে বেরিয়ে গেল)। ~সত্য , ~সত্যি বি তিনবার সত্য উচ্চারণ করা যা অত্যন্ত নিশ্চয়তাব্যঞ্জক। ~ সন্দ্যা বি ১ ত্রিসন্ধ্যা অর্থাৎ প্রাতঃকাল মধ্যাহ্ন ও সায়ংকাল। ২ সন্ধ্যা ঘনিয়ে আসার সময় (জল ভরিতে যাও গো কন্য, তিন সন্ধ্যা বেলা––পূগী.)। {স. ত্রি>ত্রীণি>প্রা. তিন্নি>}

**তিনাঞ্জলি** [তিনান্‌জোলি] বি ১ (প্রাবা.) হিন্দুদের প্রেত তর্পণে তিনবার জলদান। ২ চিরবিদায় (লাজক দিআঁ তিলাঞ্জলি––বচদা)। {তিন+অঞ্জলি}

তিনি১ [তিনি] সর্ব (সম্ভ্রমার্থে) সেই ব্যক্তি; ব্যক্তিবিশেষ; যাঁর সম্বন্ধে বলা হচ্ছে (সম্মান প্রদর্শনে)। {প্রা. তিন্নি>}

তিনি২ (প্রাবা.) [তিনি] বিণ তিন। {প্রা. তিন্নি>}

তিনিশ [বি সাদন গাছ; জারুল গাছ। {স. স্যন্দন}

**তিন্তিড়ি, তিন্তিড়ী, তিন্তিলী, তিন্তিড়, তিন্তিড়ীক,** **তন্তিড়িকা** [তিন্‌তিড়ি, –, তিন্‌তিলি, তিন্‌তিড়্‌, –ড়িক্‌, –কা] বি তেঁতুল গাছ; তেতুল ফল (তিন্তিড়ি গাছে জোনাকি দল––নই)। {স. তিন্তিড়+ঈ}

**তিন্দু, তিন্দুক, তিন্দুকী** [তিন্‌দু, –দুক্‌, –দুকি] বি ১ গাবগাছ। ২ গাব ফল। {স. তিন্দুক}

**তিপ্পান্ন, তেপ্পান্ন** [তিপ্‌পান্‌নো, তে–] বি , বিণ ৫৩ সংখ্যা বা সংখ্যক। {স. ত্রিপঞ্চাশৎ>পা. তিপঞ্‌ঞাস>}

**তিব্বত** [তিব্‌বত্‌] বি হিমালয়ের উত্তরে অবস্থিত দেশ। তিব্বতি বিণ ১ তিব্বতীয়; তিব্বতে উৎপন্ন; Tibetan । ❑ বি ১ তিব্বতে জাত। তিব্বতসংক্রান্ত; তিব্বতের । {স. তিব্বৎ, তিব্বত}

**তিমি** [তিমি] বি বৃহৎ মৎস্যাকার স্তন্যপায়ী সামুদ্রিক প্রাণী। ~ঙ্গিল বি তিমিকেও গিলে ফেলতে পারে এমন অতি বিরাটকায় পৌরাণিক জন্তু । {স. √তম্‌+ই(ইন্‌)}

**তিমিত** [তিমিতো] বিণ ১ সিক্ত; আর্দ্র; ভিজা। ২ স্তিমিত; ক্ষীণ । ৩ নিশ্চল; নিঃস্পন্দ । {স. √তিম্‌+ত(ক্ত)}

**তিমির** [তিমির্‌] বি ১ অন্ধকার। ২ দৃষ্টিশক্তি লোপকারী চোখের রোগবিশেষ; ছানি । ~নাশক, ~রিপু, তিমিরারি বি সূর্য । ~পুঞ্জ বি ঘনীভূত বা পুঞ্জীভূত অন্ধকার । তিমিরাবগুন্ঠিত বিণ ১ অন্ধকার রূপ অবগুণ্ঠনে বা ঘোমটায় আবৃত। ২ ঘন অন্ধকারে আচ্ছন্ন । {স. √তিম্‌+ইর(কিরচ্‌)}

**তিয়জ** ⇒ তিঅজ

**তিয়াত্তর** [তিয়াত্‌তোর্] বি, বিণ ৭৩ সংখ্যা বা সংখ্যক। {স. ত্রিসপ্ততি>পা. তিসত্ততি}

**তিয়াষ, তিয়াস, তিয়াসা** (ব্র.) , তিসি (প্রাবা.) [তিয়াশ, –, শা] বি ১ পিপাশা; তৃষ্ণা (আমি আকুল নিদাঘ তিয়াসা––নই)। ২ আকাঙ্ক্ষা; প্রবল কামনা (মিটেছে কি সকল তিয়াষ––রঠা)। তিসিঅনে (প্রাবা.), তিসিএ বি তৃষ্ণায় (জিস তিসি তিসিঅণে ধাবই––বৌদ্ধ গান ও দোহা)। {স. তৃষা, তৃষ্ণা>প্রা. তিসা>বা. তিয়াসা}

**তির** [তির্‌] বি ঘরের ছাদের কড়ি; ঘরের আড়া। ~–বরগা বি ছাদকে ধরে রাখার জন্য ব্যবহৃত কাঠ লোহা বা কংক্রিটের তৈরি মজবুত দ্রব্য । {স. তির্যক্‌(?)>}

**তিরছা** ⇒ তেরচা

**তিরজুত** [তির্‌জুত্‌] বি প্যাঁচওয়ালা গর্ত করবার যন্ত্রবিশেষ। {তীর (তীরের মতো)+জুত}

**তিরপল** ⇒ ত্রিপল

**তিরপিত** (ব্র.) [তিরোপিতো] বিণ পরিতৃপ্ত (নয়ন না তিরপিত ভেল––বিপ)। {স. তৃপ্ত>}

**তিরবিরে** [তির্‌বিরে] বিণ অত্যন্ত অস্থির; ভীষণ চঞ্চল; খুব ছটফটে স্বভাবের; রূঢ় প্রকৃতির। {স. তীব্র>}

**তিরশ্চী** [তিরোশ্‌চি] বি স্ত্রীজাতীয় পশু বা পাখি। পু. তির্যক। {স. তিরস্‌+√অঞ্চ্‌+ক্বিন্‌+ঈ(ঙীপ্‌)}

**তিরস্করণী, তিরস্করিণী, তিরস্কারিণী** [তিরোশ্‌করোনি, –রিনি, –কারিনি] বি ১ অদৃশ্য হওয়ার বিদ্যা; যে বিদ্যা দ্বারা অদৃশ্য হওয়া যায়। ২ পর্দা; যবনিকা; আবরণ; আচ্ছাদন । ৩ (আল.) বাধা; অন্তরায়। {স. √তৃ+অস্‌(অসুন্‌)=তিরস্‌+√কৃ+অ(ট)=তিরস্কর+অন(ল্যুট্‌)+ঈ(ঙীপ্‌), ইন্‌(ণিনি)+ঈ(ঙীপ্‌),>}

**তিরস্করিণী** ⇒ তিরস্করণী

**তিরস্কার, তিরস্ক্রিয়া** [তিরোশ্‌কার্‌, –ক্রিয়া] বি ১ ভর্ৎসনা; গালি; গালাগালি; ধমক । ২ অনাদর; অবহেলা; অবজ্ঞা। ৩ নিন্দা । তিরস্কৃত বিণ ১ ভর্ৎসিত; ধমকপ্রাপ্ত । ২ অনাদৃত; অবজ্ঞাত। ৩ নিন্দিত। তিরস্কৃতা স্ত্রী. (তথাপি তিরস্কৃতা কোন উত্তর করিল না––বচ)। {স. তিরস্কর+অ(ঘঞ্‌), তিরস্‌+√কৃ+অ(অশ্‌)+আ(টাপ্‌)}

**তিরস্কারিণী** ⇒ তিরস্করণী

**তিরানব্বই, তিরানব্বুই** [তিরানোব্‌বোই, –বুই] বি, বিণ ৯৩ সংখ্যা বা সংখ্যক । {স. ত্রিনবতি>; পা. তিনব্বুতি>; প্রা. তিনৱই}

**তিরাশি, তিরাশী** [তিরাশি] বি, বিন ৮৩ সংখ্যা বা সংখ্যক । {স. ত্র্যশীতি>; পা. তিয়াসীতি>}

**তিরি১, তিরী** [তিরি] বি নারী (দহে পৈসু বড়ায়ি তিরীর জীবন––বচদা)। ২ পত্নী; স্ত্রী। {স. স্ত্রী>(স্বরাগম)}

**তিরি২, তিরী** [তিরি] বি ১ গ্রাম্য খেলার গণনায় তৃতীয় সংখ্যা বা সংখ্যক (দুরি তিরি হইতে নহলা দহলা পর্যন্ত আরও অনেক ঘর গৃহস্থ আছে––রঠা)। ২ তিন ফোঁটাবিশিষ্ট তাস। {স. ত্রি>স্বরাগম)}

**তিরক্ষি, তিরিক্ষে, তিরিক্কি** [তিরিক্‌খি, –খে, –কি] বিণ ১ উগ্র । ২ যে অল্পেই কুদ্ধ হয়; রগচটা (তিরিক্ষি মেজাজ)। {স. তির্যক্‌>প্রা. তিরিক্‌খ>}

**তিরিশ** [তিরিশ্‌] বি ৩০ সংখ্যা বা সংখ্যক ; ত্রিশ (তিরিশ মাইল দূরে)। তিরিশেক বিণ প্রায় ত্রিশ সংখ্যক; ত্রিশ (তিরিশ তিরিশেক)। {স. ত্রিংশৎ>(স্বরগাম)}

**তিরিষা**, **তিরেস** (মবা.) [তিরিশা] বি তৃষা (তিরিষার পানী–ঘচ)। {স. তৃষা>(স্বরগাম)}

**তিরী** ⇒ তিরি২

**তিরোধান, তিরোভাব** [তিরোধান্‌, –ভাব্‌] বি ১ অন্তর্ধান; অদৃশ্য হওয়া । ২ মাহাপুরুষের মৃত্যু । তিরোহিত, তিরোভূত বি ১ অন্তর্হিত; অদৃশ্য । ❑ বিণ মৃত। তিরোহিতা, তিরোভূতা স্ত্রী.। {স. তিরস্‌+√ধা+অন(ল্যুট্‌), √ভূ+অ(ঘঞ্‌)}

**তির্যক** [তির্‌জক্‌] অব্য, বিণ ১ বক্র; কুটিল; অসরল। ২ তেরছা; বাঁকা (রাত্রি তাই নিত্য সঙ্গী তার তির্যক কর্মের ––রখা)। ৩ ইতর; মনুষ্যেতর; মানবেতর (তির্যক প্রাণী)। তিরশ্চী স্ত্রী.। ~ পাতন বি ১ বকযন্ত্র দ্বারা ক্ষরণ বা চুয়ানো। ২ বক্র প্রসারণ । ৩ কুটিল বৃত্তিযুক্ত। ~ প্রক্ষেপণ বি বক্র দৃষ্টি। ~যোনি বি মনুষ্যেতর জীব; পশুপক্ষী প্রভৃতি প্রাণী। {স. তিরস্‌+√অন্‌চ্‌+ক্বিন্‌}

**তিল** [তিল্‌] বি ১ অতি ক্ষুদ্র শস্যবিশেষ যা থেকে তেল হয়। ২ শরীরে তিলের ন্যায় ক্ষুদ্র ক্ষুদ্র চিহ্নবিশেষ। ৩ এক কড়ার আশি ভাগের এক ভাগ। ৪ অত্যল্প পরিমাণ (আমি এই ঘটনার তিলমাত্র জানি না । ৫ মুহূর্ত; সূক্ষ্ম পরিমাণ; সামান্যতম অংশ (এতেক সৃজিতে তিলা না হৈল বিলম্ব––সৈআ)। ❑ বিণ বিন্দুমাত্র; অতি সামান্যমাত্র (তিল ঠাঁই আর নাহিরে––রঠা)। ~ কাঞ্চন বি হিন্দুমতে তিল ও সামান্য স্বর্ণের দ্বারা মাতা–পিতার শ্রাদ্ধ; অল্পব্যয়সাধ্য শ্রাদ্ধ (কোনো মতে তিল কাঞ্চন করা)। ~ কাঞ্চুনে বিণ কৃপণ (কোনো মতে তিল কাঞ্চন করা)। ~ কাঞ্চুনে বিণ কৃপণ (কোন পান্সিখানিতে এক তিল কাঞ্চুনে নবশাখ বাবু পিসাতুতো ভাই . . . নিয়ে চলেছেন ––কাসি)। ~কুটা, ~কুটো, ~কট বি ১ তিল চূর্ণে প্রস্তুত মিষ্টান্ন। ২ তিলের গুঁড়া; তিলচূর্ণ। তিলকে তাল করা ক্রি অতিরঞ্জিত করা; অত্যন্ত বাড়িয়ে ফেলা । ~ তুলসী বি হিন্দুদের নিকট অতি পবিত্র তিল ও তুলসী; বিশুদ্ধদান অনুষ্ঠানের বিশেষ উপকরণ (শ্যাম অনুরাগে ও তনু তি––বিপ)। ~মাত্র , তিলার্ধ, এক~ বি ১ সামান্যতম অংশ (গাড়িতে তিলার্ধ জায়গা নেই––রাব)। ❑ বিণ অতি সামান্য (তাকে এক তিল বিশ্বাস নেই) । ❑ ক্রিবিণ ক্ষণকাল; ক্ষণমাত্র (সে তিলমাত্র দাঁড়ায়নি)। ২ একটুও; সামান্যতম; বিন্দুমাত্র (তিলমাত্র ভালোবাসা)। তিলে তিলে ক্রিবিণ অল্পে অল্পে; একটু একটু করে বা অতি সামান্য (তিলে তিলে ক্ষয়)। {স. √তিল্‌+অ(অক্‌)}

**তিলক** [তিলক্‌] বি ১ বৈষ্ণব ধর্মমত অনুসারে ললাট বাহু ইত্যাদি দেহের দ্বাদশ স্থানে ধারাণীয় চন্দন প্রভৃতির ফোঁটা বা চিহ্ন (তিলক কাটা)। ২ শরিরের তিল । ❑ বিণ অলঙ্কার বা ভূষণূ স্বরূপ; শ্রেষ্ঠ সর্বোৎকৃষ্ট (কুলতিলক)। ~ কাটা, ~পরা ক্রি ১ অঙ্গে তিলক আঁকা । ২ তিলক ধারণ করা । ~ মাটি বি ১ যে মাটি দ্বারা তিলক আঁকা হয়। ২ গঙ্গাবৃত্তিকা । ~ সেবা, ~ ছাপা, ~ ছাবা বি ১ বৈষ্ণব কর্তৃক অঙ্গের বিভিন্ন নির্দিষ্ট স্থানে তিলক চিহ্ন ধারণ। ২ তিলকচর্চা । তিলকা বি দেহে চন্দন ইত্যদি দ্বারা অঙ্কিত তিল ফুলের ন্যায় চিহ্নবিশেষ (অলকা তিলকা)। তিলকী (–কিন্‌) বিণ তিলকধারী । {স. তিল+ক(কন্‌)}

**তিলসাগরি** [তিল্‌সাগোরি] বি এক প্রকার খাদ্য যা তিল দ্বারা তৈরি হয়। {স. তিল+বা. সাগর+ই}

**তিলাওত, তেলাওয়াত** [তিলায়োত্‌, তেলাওয়াত্‌] বি ১ পাঠ; আবৃত্তি; সম্ভ্রম সহকারে কোরআন পাঠ (পবিত্র কোরান তেলাওয়াতের পর––আরও)। {আ. তিলাৱত ................ }

**তিলাখাজা, তিলেখাজা** [তিলাখাজা, তিলে–] বি তিলযুক্ত খাজা নামক মিষ্টান্ন। {স. তিল+খাজা}

**তিলাঞ্জলি, তিলাঞ্জলী** [তিলান্‌জোলি] বি ১ হিন্দুমতে মৃত আত্মার তৃপ্তির জন্য তিল ও জল দ্বারা তর্পণ । ২ (আল.) সম্পূর্ণ সম্পর্ক ত্যাগ (মনেতে কারেছি কুলে দিব তিলাঞ্জলি––বচদা)। ৩ বিদায় (আজী লাজক দিআঁ তিলাঞ্জলী––বচদা)। {স. তিল+অঞ্জলি}

**তিলার্ধ** ⇒ তিল

**তিলি** ⇒ তেলি

**তিলিছমাত** ⇒ তেলেসমাত

**তিলিয়া, তিলুযা** [তিলিয়া, –লু–] বি ১ তিলযুক্ত; তিলের মতো চিহ্নযুক্ত । ২ তিলের লাড়ু । ৩ তিল দ্বারা তৈরি পিষ্টক। {স. তিল+বা. ইয়া, উয়া}

**তিলিসমাত** ⇒ তেলেসমাত

**তিলী** ⇒ তেলী

**তিলে** [তিলে] বিণ তিলমিশ্রিত (তিলে খাজা)। {স. তিল+বা. ইয়া>এ}

**তিলেক** [তিলেক্‌] বিণ ১ এক তিল পরিমাণ; সামান্য অংশ। ২ অত্যন্ত অল্প; অতিসামান্য; বিন্দুমাত্র (তিলেক সুখ)। ❑ ক্রিবিণ ১ ক্ষণমাত্র; অল্পক্ষণ; মুহূর্ত (তিলেক ফুরসত নেই––মব)। ২ অতিসামান্য; একটুও; বিন্দুমাত্র (তিলেক ভালোবাসা)। {স. তিল+বা. এক}

**তিলে খচ্চর** [তিলে খচ্‌চোর্‌] বিণ অসম্ভব দুষ্ট প্রকৃতির; পাজি প্রকৃতির (এ রকম তিলে খচ্চর লোক আর এ অঞ্চলে নেই)। {তিলে+খচ্চর}

**তিলেখাজা** ⇒ তিলাখাজা

**তিলোত্তমা** [তিলোত্‌তমা] বি ১ হিন্দু পুরাণ মতে সুন্দ ও উপসুন্দকে বিনষ্ট করার অভিপ্রায়ে যাবতীয় সৌন্দর্য থেকে তিল তিল করে আহৃত উৎকৃষ্ট অংশ দ্বারা সৃষ্ট অপ্সরাবিশেষ । ২ স্বর্গের পরমাসুন্দরী অপ্সরা । ৩ (আল.) অতি সুন্দরী নারী । {স. তিল+উত্তম+আ(টাপ্‌)}

**তিলোদক** [তিলোদক্‌] বি তিলমিশ্রিত জল বা পানি। {স. তিল+উদক}

**তিষ্ঠ** [তিশ্‌ঠো] ক্রি থামো; অপেক্ষা করো। {স. √স্থা+লোট মধ্যম পু. একব}

**তিষ্ঠানো, তিষ্ঠনো** [তিশ্‌ঠানো, –ঠনো] ক্রি ১ অত্যাচার সহ্য করে থাকা; টিকে থাকা (তাঁহাদের অত্যাচারে এ দেশে আর তিষ্ঠিতে পারা যায় না––ঈবি)। ২ থাকা; অবস্থান করা । তিষ্ঠাতে, তিষ্ঠুতে অক্রি থাকতে (পাওনাদাররা তিষ্ঠুতে দিচ্ছে না––গিঘো)। {স. তিষ্ঠ+বা. আনো}

**তিষ্য** [তিশ্‌শো] বি ১ পুষ্যা নক্ষত্র । ২ পৌষ মাস। তিষ্যা বি স্ত্রী. আমলকী ; ধাত্রীবৃক্ষ। {স. √তুস+য(ক্যপ্‌)}

**তিসি, তিসী** [তিশি] বি তৈলপ্রদ একজাতীয় বীজ; মসিনা। {স. অতসী>}

**তিহড়ি** ⇒ তিহরী

**তিহরি, তিহড়ি** [তিহোরি, –ড়ি] বি ১ তিহড়ি বা তিউড়ি; চুল্লি; উনান (বিনি কষ্টে তিহরী জ্বালহ আনল––শেফ)। {স. ত্রিশিরা (তিন মাথা বিশিষ্ট অর্থে)> তিহির>হিহরী, তিহড়ি>তিউড়ি}

**তিহাই** ⇒ তেহাই

**তিহারী** ⇒ তাহেরী

**তীক্ষ্ণ** [তিখ্‌নো] বিণ ১ অত্যন্ত ধারযুক্ত; অতিশয় ধারালো; শাণিত (জনতার দৃষ্টি তীক্ষ্ণ হইয়া উঠিল––শাকা)। ২ যার অগ্রভাগ সূক্ষ্ম; সুচালো (তীক্ষ্ণ কণ্টক)। ৩ কঠিন বিষয় অনুধাবন করতে সমর্থ (তীক্ষ্ণ বুদ্ধি)। ৪ প্রখর; প্রচণ্ড; তীব্র (তীক্ষ্ণ স্বর)। ৫ সূক্ষ্ম; সাবধানী; সতর্ক (তীক্ষ্ণ দৃষ্টি) । তীক্ষ্ণা বিণ স্ত্রী। ~তা, তীক্ষ্ণত্ব বি । ~কন্দ বি পেঁয়াজ। ~কর্মা বিণ কর্মকুশল; কঠিন কর্মে পাদর্শী। ~গন্ধ বি সজিনা । ~গন্ধা বি ছোট এলাচ । ~দংষ্ট্র বি ধারার দাঁত যার; ব্যঘ্র । ~ পুষ্প বি লবঙ্গ । তীক্ষ্ণ লৌহ, তীক্ষ্ণায়স বি ইস্পাত। {স. √তিজ্‌+স্ন(ক্‌স্ন)}

**তীখ, তীখনি** ⇒ তিখনি

**তীবর** ⇒ তিওর

**তীব্র** [তিব্‌ব্রো] বিণ ১ কড়া (তীব্র রৌদ্র)। ❑ বি দুঃসহ; অসহ্য (তীব্র দুঃখ)। ২ উগ্র; কটু; কর্কশ (তীব্র ভাষা)। ৩ উচ্চ; কঠোর (তীব্র কণ্ঠ বা স্বর)। ৪ মারাত্মক; সাংঘাতিক; ভয়ঙ্কর (তীব্র বিষ)। ৪ কঠিন; ক্রুদ্ধ; করুণাবর্জিত; নিষ্করুণ; তীক্ষ্ণ (তীব্র দৃষ্টি)। ৫ উৎকট; ঝাঁঝালো (তীব্র দৃষ্টি)। তীব্রতা বি। ~গন্ধ বি যোয়ন; মশলাবিশেষ। {স. √তীর্‌+র(রক্‌)}

**তীয়র** [তিয়র্‌] বিণ তীব্র; উচ্চ; চড়া (সে সুর কখনো বা অতি কোমল কখনো বা অতিতীয়র হত––প্রচৌ)। {স. √তীব্র>}

**তীর১** [তির্‌] বি জলাশয়াদির পাড়; কূল; তট। {স. √তীরি+(অচ্‌)}

**তীর২** [তির্‌] বি বাণ; শর; ধনুকের সাহায্যে যা নিক্ষেপ করা হয়; শায়ক; ইষু; কলম্ব; বিশিখ। ~ন্দাজ বি, বিণ তীর নিক্ষেপকারী; ধনুর্ধর; ধানুকী। {ফা. তির .............}

**তীরভুক্তি, তীরহুত, ত্রিহুত** [তিরভুক্‌তি, –হুত, ত্রি–] বি বিদেহ দেশ। {স. তীরভুক্তি>তীরহুত>ত্রিহুত}

**তীর্ণ** [তির্‌নো] বিণ উত্তীর্ণ; অত্রিক্রান্ত; পারে গত; পারগত। তীর্ণপ্রতিজ্ঞ বিণ প্রতিজ্ঞা পালন করছে। {স. √তৃ+ত(ক্ত)}

**তীর্থ** [তীর্‌থো] বি ১ পবিত্র স্থান; বিশেষ পুণ্যস্থান হিসেবে প্রসিদ্ধ; দেবতা বা মহাপুরুষদের অধিষ্ঠানভূমি; পুণ্যস্থান। ২ পাপমোচন (মক্কা তীর্থ)। ৩ ঋষি সেবিত পবিত্র জল (পঞ্চতীর্থ)। ৪ নদী সরোবর ইত্যাদিতে অবতরণের বা স্নানের ঘাট। ৫ গুরু; শিক্ষক। ৬ সংস্কৃত কাব্যাদিতে পাণ্ডিত্যের জন্য প্রদত্ত উপাধি (কাব্যতীর্থ)। ~ করা ক্রি তীর্থে গমন ও তীর্থকার্য সম্পাদন করা। ~বাস বি তীর্থস্থানে স্থায়ীভাবে থাকা। ~বাসী (–সিন্‌) বি, বিণ তীর্থস্থানে বসবাসকারী। ~যাত্রা বি পাপ ক্ষালনার্থ তীর্থস্থানে গমন। ~যাত্রী (–ত্রিন্‌) বি তীর্থে গমনকারী। তীর্থের কাক, ~কাক, ~বায়স বি ১ তীর্থযাত্রীরা কখন নৈবেদ্যাদি উৎসর্গ করে থাকে তেমনি পরানুগ্রহ প্রত্যাশী ব্যক্তি । ২ লোভী বা লোলুপ ব্যক্তি । ❑ বিণ সাগ্রহ প্রতীক্ষাকারী। তীর্থের পাণ্ডা বি তীর্থস্থানের পূজারি। ২ তীর্থক্ষেত্রে তীর্থযাত্রীদের রক্ষণাবেক্ষণ ও পরিচালনায় নিযুক্ত ব্যক্তি। তীর্থোদক বি তীর্থবারি; তীর্থের পুণ্য সলিল। {স. √তৄ+থ(থন্‌)}

**তীর্থঙ্কর, তীর্থংকর** [তির্‌থঙ্‌কর্‌] বি ১ বৌদ্ধ বা জৈন সিদ্ধপুরুষ বা মুনি (শ্রমণ তীর্থঙ্করে গৌরব তোমার কীর্তন করে––সদ)। ২ জৈন শাস্ত্রকার। {স. তীর্থ+√কৃ+অ(খচ্‌)}

**তীলা** (মবা.) [তিলা] বি গরাদের ফাঁক (গবাক্ষের তীলা ––শ্রীন)। {হি. তীলী}

**তু১** [তু] অব্য কুকুর, বিড়াল প্রভৃতিকে ডাকবার ধ্বনি (তু করে ডাকতেই তো আবার এয়েচে––দীমি)। {ধ্বন্যা.}

**তু২** (ব্র.) [তু] সর্ব তুই; তুমি (মরণ তু আওরে আও––রঠা)। {স. ত্বম্‌>প্রা. তুং, তুহ>}

**তুঅ, তুয়** (ব্র.) [তুয়] সর্ব তোমার। {স. তব>প্রা. তু, তুঅ>তুঅ, তুয়}

**তুআক্কা** ⇒ তওয়াক্কা

**তুই** [তুই] সর্ব শব্দটি ‘তুমি’ শব্দের সংকুচিত রূপ যা নিম্নপদস্থ এবং অন্তরঙ্গ ব্যক্তির প্রতি প্রযোজ্য। ~–তোকারি বি অসম্মান প্রদর্শনের ইচ্ছায় ‘তুই’ ‘তোর’ প্রভৃতি শব্দ অশিষ্টভাবে ব্যবহার। {স. ত্বম্‌>}

**তুগরা** ⇒ তোগরা

**তুঙ্গ** [তুঙ্‌গো] বিণ ১ উঁচু; উচ্চ; উন্নত (তুঙ্গশীর্ষ) । ২ শ্রেষ্ঠ । ৩ উগ্র । ~শেখর বি পর্বত । ২ উচ্চ চূড়া । তুঙ্গিমা বি উচ্চত্ব; উচ্চতা । তুঙ্গী (–ঙ্গিন্‌) বিণ ১ উচ্চে অবস্থিত। ২ (জ্যোবি.) রাশিচক্রে উচ্চস্থানে অবস্থিত (তুঙ্গী গ্রহ)। {স. √তুন্‌জ্‌+অ(ঘঞ্‌)}

**তুঁ, তুঁহু, তুহুঁ, তুহু, তুহ** (ব্র.) [তুঁ, তুঁহু, তুহুঁ, তুহু, তুহ্‌] সর্ব তুমি; তুই (মরণরে তুহুঁ মম শ্যাম সমান––রঠা; কো তুহুঁ কো তুহুঁ সব জন পুছয়ি––রঠা)। {স. ত্বম্‌>}

**তুঁত, তুত, তূৎ, তূঁৎ** [তুঁত্‌, তুত্‌, –, তুঁ–] বি একজাতীয় বৃক্ষ বা এর ফল। ~ পোকা বি গুটিপোকা; তুঁতগাছের পাতা ভোজনকারী পোকা––এর মুখের লালায় রেশম প্রস্তত হয় । {আ. তূত ............. }

**তুঁতিয়া, তুতিয়া, তুঁতে** [তুঁতিয়া, তু–, তুঁতে] বি তাম্র ও গন্ধকাম্লঘটিত পদার্থ; তাম্র থেকে উৎপন্ন ধাতুবিশেষ; copper sulphate । {স. তূত্থ>}

**তুঁদুলে** [তুঁদুলে] বিণ তন্দুরজাত; তন্দুরে (প্রভৃতি কথায় পদ্মলোচনকে তুঁদুলে পাঁউরুটি হতেও ফোলাতে লাগলেন ––কাসি)। {ফা. তান্দুর ................ }

**তুঁষ** ⇒ তুষ

**তুক** [তুক্‌] বি ১ বশীকরণ; গুণ (স্বামীকে তুক করা)। ২ বশীকরণমন্ত্র; জাদু; ইন্দ্রজাল (তুক জানা)। ~তাক বি জাদুর মন্ত্র; বশীকরণ বা গুণ করার মন্ত্রতন্ত্র । {তুল. হি. টোক}

**তুকা, তুকানো** [তুকা, –নো] ক্রি সন্ধান করা; খোঁজ করা (তুমি কী তুকাও)। তুকানি বিণ সন্ধানী। {হি. তুকানা}

**তুক্ক** [তুক্‌কো] বি ১ শিক্ষাকালে ব্যবহার্য ভোঁতা বা বক্রাগ্র শর । ২ (আল.) শ্লোকের শেষ বা চতুর্থ চরণ । ৩ কীর্তনের একটি অঙ্গ। {ফা. তুকাহ ............... }

**তুক্কো** [তুক্‌কো] বি শাখ । ২ বাহাদুরি। ৩ প্রবচন; প্রবাদ । {ফা. তুকাহ .............. }

**তুখোড়, তুখড়** [তুখোড়্‌] বিণ ১ ওস্তাদ; চৌকস । ২ চতুর। ৩ দক্ষ; নিপুণ । ৪ কঠিন; কড়া (সে এমনি তুখোড় জর্মন যে তার রস উপভোগ করার মতো ক্ষমতা খুব কম ভারতীয়েরই ছিল––সৈমু)। {স. তীক্ষ্ণ>}

**তুখার** [তুখার্‌] বিণ ১ বলশালী; বেগবান (প্রবল বিরহ যেন তরঙ্গ তুখার––সৈআ)। {স. তীক্ষ্ণ>}

**তুগরা** ⇒ তোগরা

**তুঙ্গভদ্র** [তুঙ্‌গোভদ্‌দ্রো]বি মুক্তহস্তী। {স. তুঙ্গ+ভদ্র}

**তুঙ্গভদ্রা** [তুঙ্‌গোভদ্‌দ্রা] বি মহীশূরের একটি নদী । {স. তুঙ্গা+ভদ্রা}

**তুচ্ছ** [তুচ্‌ছো] বিণ ১ সামান্য; অকিঞ্চিৎকর; অতিশয় অল্প; অত্যল্প । ২ নগণ্য; হেয়; অবজ্ঞাত; ঘৃণ্য । ৩ সারশূন্য; অসার । ৪ বর্জিত। ৫ হীন (তুচ্ছ ব্যক্তি)। ~তাচ্ছিল্য, ~তাচ্ছল্য বি তুচ্ছ জ্ঞান; মূল্যহীন জ্ঞান; অবহেলা; অনাদর; অবজ্ঞা । {স. √তুদ্‌+ছ}

**তুজুক** ⇒ তুযুক

**তুঝ** (ব্র.) [তুঝ্‌] সর্ব তোর; তোমার । তুঝে (ব্র.) সর্ব তোরে; তোমারে; তোকে; তোমাকে। {স. তব>প্রা. তুজ্‌ঝ>তুঝ}

**তুড়কি** [তুড়্‌কি] বি ১ লম্ফ–ঝম্প। ২ নিপুণ; কুশল; দক্ষ । ৩ অনাচার; গর্হিত আচার। {ফা. তারক্ক়ী ...................}

**তুঞি** (মবা.) [তুইঁ] সর্ব তুমি । {স. ত্বম্‌>}

**তুড়া১, তুড়ানো** ⇒ তোড়া২

**তুড়া২, তোড়া** [তুড়া, তো–] ক্রি ১ মুখের উপর কড়া কড়া মর্মভেদী অপমানজনক কথা বলা; ধমকানো; তীব্র তিরস্কার করা। ২ প্রধানত কথা দ্বারা তেজ বা জোর প্রকাশ করা। তুড্ডন, তুড়ন, তোড়ন বি তিরস্কার; ভর্ৎসনা। তুড্ডক বিণ তাড়নাকারী; তিরস্কারকারী; ভর্ৎসনাকারী। তুড়িয়া/তুড়ে অক্রি শক্ত কথা দ্বারা কড়াভাবে তিরস্কার করে (তুড়ে দেওয়া)। ❑ ক্রিবিণ সবেগে; সতেজে; তেজপ্রকাশ দ্বারা; চুটিয়ে (তুড়ে বক্তৃতা করা)। {স. √তুঢ্‌>প্রা. √তুড, √তোড>}

**তুড়ি** [তুড়ি] বি অঙ্গুলিস্ফোট; অঙ্গুষ্ঠ ও মধ্যমাঙ্গুলির সংঘাতজনিত শব্দ (মতিলালের নিকট যে ব্যক্তি আইসে সেই হাই তুলিয়া তুড়ি দেয়––প্যামি)। {স. ছোটিকা>}। ~ দিয়ে উড়ানো, ~ মেরে উড়ানো, তুড়িতে ওড়ানো ক্রি অতি সহজেই পরাজিত করা; বিরোধী শক্তিকে অবলীলাক্রমে ধূলিসাৎ করা। ~ মারা ক্রি ১ তুড়ি বাজানো; তুড়ি দেওয়া । ২ তুচ্ছ জ্ঞান করা; অগ্রাহ্য করা। ~ লাফ ক্রি স্ফূর্তিতে হঠাৎ লাফিয়ে ওঠা। এক তুড়িতে বি মুহূর্তে; অবলীলাক্রমে; অতি সহজে।

**তুড়িয়া** ⇒ তুড়া২

**তুড়ুক১** [তুড়ুক্‌] বিণ ত্বরিত; চটপট। ২ তাস খেলায় trump বা জয়লাভের রং । {স. ত্বরা}

**তুড়ুক২, তুরুক** [তুড়ুক্‌, –রু–] বি ১ তুরস্কদেশীয় সৈন্য। ২ তুর্কি টুপি। ৩ তুর্কি সৈন্যের পোশাক। ~ সওয়ার বি তুরস্কদেশীয় অশ্বারোহী (তুড়ুক সওয়ার হয়ে চক্কর দিয়ে বেড়াচ্ছেন––মব)। {ফা. তারাক্ক়ী ............ }

**তুড়ুঙ** [তুড়ুঙ্‌] বি তুড়ুম বা তুরুম কাষ্ঠ নির্মিত এক প্রকার যন্ত্র যাতে দোষী ব্যক্তির হাত পা আটকে রাকা হতো (তুড়ুঙে যার শানলো নাকো আনতে হলো গিলোটিনে––সদ)। {স. ট্রাংক trunk>তোরঙ>}

**তুড়ে** ⇒ তুড়া

**তুড়ুম** ⇒ তুরুম

**তুণ্ড** [তুন্‌ডো] বি ১ মুখ (মৌন তুণ্ড হেঁট মুণ্ড––ভারা)। ২ চঞ্চু; ঠোঁট; ওষ্ঠাধর। তুণ্ডি বি ১ মুখ । ২ নাভি । ৩ চক্ষু। তুণ্ডিকা বি ১ নাড়ি। ২ তেলাকুচা গাছ। ~ কেরী বি ১ তেলাকুচা । ২ কার্পাস । ৩ কুঁদরুকি। তুণ্ডিভ, তুণ্ডিল বিণ স্থূলোদর; বুহৎ নাভিযুক্ত; ভুঁড়ো। {স. √তুণ্ড্‌+অ(অচ্‌)}

**তুণ্ডিল** [তুন্‌ডিল্‌] বি জাহাজের খালাসিদের সর্দার বা প্রধান । {স. তুণ্ড>?}

**তুতন, তুতান** [তুতন্‌, তুতান্‌] ক্রি ১ স্তুতি করা; প্রশংসা করা। ২ সম্মত করার জন্য অনুনয় করা। ৩ গোপনে মন্ত্রণা দেওয়া। ❑ বি স্তুতি; স্তব। তুতানো পাতানো ক্রি অনুনয় করা (তুতিয়ে পাতিয়ে তাকে রাজি করতে হবে)। {স. স্তুতি>}

**তুতিয়া** ⇒ তুঁতিয়া

**তুতি, তুতী** [তুতি] বি স্ত্রী. তোতা পাখি; সারী (তুতীকে নামাতে যদি পারে কেউ তীরের আঘাতে––ফাআ)। {ফা. তুড়া ............. }

**তু তু** [তু তু] অব্য ১ তু তু শব্দ করে কুকুরকে ডাকা। ২ তু তু শব্দ দ্বারা অবজ্ঞা ও ঘৃণা প্রকাশ । {ধ্বন্যা.}

**তুতুরী** [তুতুরি] বি সাপুড়ে ও বাজিকরদের বাঁশি। {স. তুম্ব>}

**তুতে** ⇒ তুঁতিয়া

**তুত্থ, তুত্থক, তূতক** [তুত্‌থো, তুত্‌থক্‌, –তক্‌] বি তুঁতে । তুত্থাঞ্জন বি তুঁতে থেকে তৈরি কাজল। {স. √তুদ্‌+থ(থক্‌)}

**তুন, তূন** [তুন্‌] বি স্থানে; নিকটে; সঙ্গে (তোর তুন দিব বিয়া––পূগী.)। {স্থান>থান>তুন}

**তুন্দ, তুন্দি** [তুন্‌দো, তুন্‌দি] বি ১ উদর; পেট। ২ নাভি । ৩ ভুঁড়ি । ৪ উগ্র। ৫ দ্রুত । ৬ তেজ । তুন্দিভ, তুন্দিল বি ভুঁড়ো; ভুঁড়িবিশিষ্ট; স্থূলোদর; নাদাপেটা। {স. √তুণ্‌+দ, +ই}

**তুন্ন** [তুন্‌নো] বিণ ১ পীড়িত; ব্যথিত। ❑ ক্রি সেলাই করা। তুন্নবায় বি ১ রিফুকার। ২ দরজি। {স. √তুদ্‌+ত (ক্ত)}

–তুন (মবা.) [তুন্‌] অব্য হতে; থেকে ; পঞ্চমী বিভক্তির চিহ্ন (কথাতুন গোরক্ষবিজয়)। {বাংলা প্রত্যয় বিশেষ}

**তুফান** [তুফান্‌] বি ১ প্রচণ্ড ঝটিকা; প্রবল ঝড় (বিশ্বডুবান আসল তুফান উছলে উজান––নই)। ২ ঝড়জনিত প্রবল ঢেউ; বন্যা । ৩ তুমুল ঝগড়া (চায়ের কাপে তুফান উঠেছে)। ~মেল বি তুফানের মতো বেগে গমনশীল ডাক গাড়ি । {আ. ত়ুফান্‌ .............. }

**তুবড়ানো** ⇒ তোবড়া

**তুবড়ি, তুপড়ি** [তুব্‌ড়ি] বি ১ এক ধরনের আতশবাজি । ২ সাপুড়েদের লাউয়ের খোলে দুটি নল লাগানো বাঁশি । কথার ~বি তুবড়ি বাজির আগুনের ফিনকির মতো অনর্গল উচ্ছল কথার তোড় (কথার তুবড়ি ছোটানো)। {স. তুম্ব>; হি. তুল. তুমড়ী}

**তুবর, তুবরিকা** [তুবর্‌, তুব্‌রিকা] বি ১ ফটকিরি। ২ কষায় রস। {স. তুবর, +ইক (ঠন্‌)+আ(টাপ্‌)}

**তুবা১** [তুবা] বি ১ বেহেশ্‌তের বৃক্ষবিশেষ (রেজওয়ান গেলমান দরক্ত তুবার––সৈআ)। {আ. তুবা .............}

**তুবা২** ⇒ তওবা

**–তুম** ⇒ তাম

**তুমকি** [তুম্‌কি] বি তুম্বকী; একতারা (অনুক্ষণ মাগি ভিক্ষা অতি মৃদু নাদে তুমকী বাজায়ে যথা রাজার তোরণে ভিখারী––মদ)। {স. তুম্ব (লাউ>)>}

**তুম–তানা–নানা** [তুম্‌তানানানা] বি ১ সঙ্গীতের প্রারম্ভিক সুর বিস্তার; গীত আরম্ভকালীন স্বরাভ্যাস । ২ অপেক্ষাকৃত অসার্থক প্রারম্ভিক আয়োজন। {ধ্বন্যা.}

**তুমড়ি** [তুম্‌ড়ি] বি গর্ব; গুমর (ধন–দৌলতের তুমতুমিও ছিলো––আআআ)। {ধ্বন্যা.} তুমর ⇒ তুমার

**তুমার, তুমর** [তুমার, –মোর্‌] বি জমাখরচ ইত্যাদি হিসাবের খাতা। ~নবিস, ~নবীস বি হিসাবরক্ষক কর্মচারী accountant। {আ. ত়ূমার .................}

**তুমি** [তুমি] সর্ব মধ্যম পুরুষ; সম্বোধিত ব্যক্তিসূচক সর্বনাম যা সাধারণত স্নেহপাত্র, ঘনিষ্ঠ আত্মীয় বন্ধু পিতা–মাতা ও সৃষ্টিকর্তার প্রতি উচ্চারিত হয়ে থাকে । {স. ত্বম্‌>প্রা. তুমং, তুম্‌হে>প্রাবা. তুহ্মি>}

**তুমুল** [তুমুল্‌] বিণ প্রবল; ঘোরতর; ভয়ানক (তুমুল যুদ্ধ, তুমুল ঝগড়া)। ২ ঘোরতর কলহ (দুজনে তুমুল হয়ে গেছে)। {স. √তম্‌+উল(উলচ্‌)}

**তুম্ব, তুম্বক, তুম্বকি, তুম্বুকী, তুম্বা, তুম্বি, তুম্বী, তুম্বিকা** [তুম্‌বো, তুম্‌বক্‌, –বোকি, ........ ] বি ১ একতারা; লাউয়ের শুষ্ক খোল দ্বারা প্রস্তুত বাদ্যযন্ত্র (কি ছার মুরজ বীণা মুরলী তুম্বকী––মদ)। ২ লাউ । ৩ লাউয়ের শুষ্ক খোল । {স. তুম্ব্‌+অ(অচ্‌)}

**তুম্বীফল** [তুম্‌বিফল্‌] বি অলাবু; লাউ (কমণ্ডলু তুম্বীফল করঙ্গ পিবারে জল হাতে আশা হিঙ্গুল বরণ––ভারা)। {স. √তুম্ব্‌+অ(অচ্‌)+ঈ(ঙীপ্‌)+ফল}

**তুম্বুরু** [তুম্‌বুরু] বি ১ সঙ্গীত বিদ্যায় পারদর্শী একজন গন্ধর্ব। ২ জনৈক ঋষি। ৩ এক প্রকার গাছ।

**তুম্ভ** (মবা.) [তুম্‌ভ] সর্ব তোমার (তুম্ভে গর্ভধারী মাতা ––গোদা)। {স. ত্বম্‌>তুম্‌হে}

**তুয়** ⇒ তুঅ

**তুয়া** (ব্র.) [তুয়া] সর্ব ১ তুমি (নিপট কপট তুয়া শ্যাম––গান)। ২ তোমাকে (তুয়া––চদা)। ৩ তোমার । {স. ত্বম্‌>তুঅ>তুয়া}

**তুর** ⇒ তুরা

**তুরক, তুরুক** [তুরক্‌, –রুক্‌] বি ১ তুর্কি জাতি (ঘুরছে ধাধায় হিন্দু তুরক––সদ)। ২ তুর্কিজাতীয় লোক; তুরস্কের লোক। ৩ তুর্কি টুপি । ৪ তুর্কি সৈন্যের পোশাক। ~–সওয়ার বি অশ্বারোহী তুর্কি সৈন্য। {স. তুরস্ক, ফা. তুর্‌ক ................}

**তুরকি**⇒ তুক

**তুরগ, তুরঙ্গ, তুরঙ্গম** [তুরগ, তুরঙ্‌গো, তুরঙ্‌গম্‌] বি ঘোড়া; অশ্ব (তুরঙ্গের হ্রেষারব––কায়)। তুরগী, তুরঙ্গী, তুরঙ্গমী বি স্ত্রী.। তুরগী (–গিন্‌), তুরঙ্গী (–ঙ্গিন্‌) বি অশ্বারোহী; ঘোড়–সওয়ার। {স. তুর+√গম্‌+অ(ড)}

**তুরঞ্জ** [তুরন্‌জো] বি ফলবিশেষ (জমির তুরঞ্জ দ্রাক্ষ মহুয়া বাদাম––সৈআ)।

**তুর তুর** [তুর্‌তুর্‌] বি লঘু ও ত্রস্ত পদবিক্ষেপ (তুর তুর করে বেড়ানো)। {স. তুরম্‌ তুরম্‌>}

**তুরন্ত** [তুরন্‌তো] ক্রিবিণ শীঘ্র; সত্বর; দ্রুত; বিলম্ব না করে (তুরন্ত শরাব আনো সাকী––নই)। {স. ত্বরমাণ ; প্রা. তুরন্ত}

**তুরপুন** [তুর্‌পুন্‌] বি কাষ্ঠাদি ছিদ্র করার যন্ত্র; ভোমর (মাথার ভসভসে ঘিলুতে তুরপুন সিঁধালো––সৈমু)। {ফা. তুরফান .................}

**তুরমান** ক্রিবিণ সত্বর; শীঘ্র; দ্রুতবেগে (তুরমানে চলি জাও, হাডুকা হইয়া––শেফ)। {স. ত্বরমাণ>}

**তুরস্ক** [তুরশ্‌কো] বি একটি দেশের নাম। ~– মণি বি উপরত্নবিশেষ; ফিরোজা; turquoise । {স. তুরস্ক; ই turkey}

**তুরা, তুর** [তুরা, তুর্‌] ক্রিবিণ দ্রুত; তাড়াতাড়ি; শীঘ্র । ❑ বি, বেগ; দ্রুত গতি। {স. ত্বরা>}

**তুরি, তুরী** [তুরি] বি ১ তাঁতের মাকু। ২ বাদ্যযন্ত্রবিশেষ; রণশিঙ্গা ; bugle । {স. তূর্য>প্রা. তুরিঅ, তুর>বা. তুরি}

**তুরিত, তুরিতে** (ব্র.) [তুরিত, –তে] ক্রিবিণ দ্রুত; শীঘ্র; তাড়াতাড়ি (এ কথা শুন সবে শুনহে তুরিঅ––শেফ)। {স. ত্বরিত>}

**তুরীয়** [তুরিয়ো] বি সমাধিস্থ; সমাধির বিশেষ অবস্থা (হঠাৎ তুরীয় অবস্থা প্রাপ্ত হইলেন––রাব)। ২ পরমভ্রহ্ম; ব্রহ্ম । ❑ বিণ ১ চতুর্থ (তুরীয় বর্ণ)। ২ চরমোৎকর্ষপ্রাপ্ত। ৩ মায়ার অতীত; চৈতন্যাবস্থা। ৪ দ্রুত; ত্বরান্বিত; শীঘ্র। ~ বর্ণ বি চতুর্থ বর্ণ; শূদ্র। তুরীয়ানন্দ বি ১ দিব্যেন্মাদ অবস্থা; তুরীয় অবস্থার আনন্দ (আমি তুরীয়ানন্দে ছুটে চলি একটি উন্মাদ, আমি উন্মাদ––নই)। ২ (ব্য.) (মাদক দ্রব্যের প্রভাবে) মত্ততা; আত্মহারা অবস্থা । {স. চতুর্‌+ঈ(ছ)}

**তুরুক১** [তুরুক্‌] অব্য তৎক্ষণাৎ; সেই মুহূর্তে; সঙ্গে সঙ্গে; চটপট (তুরুক লাফ, তুরুক জবাব)। ~ জবাব বি স্পষ্ট ও ত্বরিত উত্তর। ~–সওয়ার বি ১ তুরস্কদেশবাসী ঘোড়সওয়ার বা অশ্বারোহী সৈন্য । {স. ত্বরা>অথবা, ফা. তুরুক .......... তুর্কিদের মতো দ্রুত}

**তুরুক২** ⇒ তুরক

**তুরুপ, তুরুফ** [তুরুপ্‌, –ফ্‌] বি তাস খেলায় বিশেষ দানে জয়লাভ করার ধরনবিশেষ; রঙ্গের তাস দিয়ে পিঠ পাওয়া। ❑ বিণ মোক্ষম; আসল (ডাকা হইল আসামী পক্ষের তুরুপ সাক্ষী ঈদু শেখরে––আমআ)। {ওল. troef, ই. trump}

**তুরুম, তুড়ুম** [তুরুম্‌, –ড়ু–] বি অপরাধীর হাত –পা আটকে তাকে অনড় করে শাস্তি দেওয়ার উদ্দেশ্যে নির্মিত আধারবিশেষ । ~ ঠোকা ক্রি ১ তুরুমে পুরে শাস্তি দেওয়া। ২ রূঢ়ভাবে তিরস্কার করা। {ই. trunk; ফ. trone}

**তুরূক** (মবা.) [তুরুক্‌] বি তুর্ক; তুর্কিজাতীয় লোক (মা বাপ ছাড়িয়া মেলে তুরূকের সাথে খাবার করিল মুঝে তুরূকের হাতে––সৈহা)। {তু. তুর্ক .............. }

**তুর্ক, তুর্কি, তুর্কী** [তুর্‌ক, তুর্‌কি, –] বি ১ তুর্কি জাতি; তুরস্ক দেশের লোক (তুরকিস্তানে তুরকি ভাষে ––সৈসু)। ২ তুরস্কের ভাষা । ৩ তুরস্ক দেশবাসী । তুরকিস্তান বি মধ্য এশিয়ায় সোভিয়েত প্রজতন্ত্র। তর্কিনাচন বি ১ উদ্দাম নৃত্য। ২ (আল.) অতিশয় বিব্রত দশা (তা না হলে নাচিয়ে দিত বিষম তুর্কিনাচন––রঠা)। {তু. তুর্ক ............. }

**তুর্মলি, তুর্মলিন** [তুর্‌মোলি, –ন্‌] বি শ্রীলঙ্কার প্রসিদ্ধ স্থান। {সিংহলি.}

**তুর্য** [তুর্‌জো] বিণ ১ চতুর্থ। ❑ বি সমাধির অবস্থা; তুরীয় অবস্থা। ২ (জ্যা.) বৃত্ত বা বৃত্ত পরিধির চতুর্থাংশ; বৃত্তপাদ । {স. চতুর্‌+য(যৎ)}

**তুল১** [তুল্‌] বিণ (পদ্য.) উপমা; সাদৃশ্য; তুলনা (তৃপ্তি নাহি তার তুল––মোম)। {স. তুল্য>প্রা. তুল্ল}

**তুল২** [তুল্‌] বি ১ দাঁড়িপাল্লা; পরিমাণদণ্ড । ২ তৌলকরণ; মাপ (তুল করা)। {স. তুলা>}

**তুল৩** [তুল্‌] বি ১ গোলযোগ; গণ্ডগোল; গোলমাল । ২ বিষম কাণ্ড । {স. তুমুল; আ. তুল ............. }

**তুল৪** [তুল্‌] বি তুলা। {স. তুল>}

**তুলকালাম** [তুল্‌কালাম্‌] বি প্রচণ্ড কলহ; তুমুল ঝগড়া; বাগাড়ম্বর; দীর্ঘ আলোচনা। {আ. ত়ুল–কালাম ...............}

**তুলট১, তুলোট১** [তুলোট্‌] বিণ তুলা থেকে প্রাচীন প্রথায় প্রস্তুত (তুলট কাগজ)। ❑ বি তুলা থেকে প্রস্তুত হলুদ বর্ণের কাগজ (তুলটে লেখা পুঁথি)। {স. তুল+বা. ট}

**তুলট২, তুলোট২** [তুলোট্‌] বি মহাদানমূলক ব্রতবিশেষ; তুলাদণ্ডে পরিমাপ করে দাতার নিজের ওজনের সমপরিমান স্বর্ণ বা অর্থাদি দান; তুলাদান (ভাবের ধন আর ভবের মানুষ তুলোট করে রে––সদ)। {স. তুলাধট>}

**তুলতুল** [তুল্‌তুল্‌] অব্য অত্যন্ত কোমলতার ভাব। তুলতুলে বিণ অত্যন্ত কোমল; অতিশয় নরম। {স. তুল (তুলার মতো কোমল অর্থে)}

**তুলন** [তুলন্‌] বি ১ সদৃশ করা। ২ পরিমাণ করা। ৩ তোলা; উত্তোলন; উত্থান । ❑ বি এক প্রকার ধান । {স. √তুলি+অন(ল্যুট্‌)}

**তুলনা** [তুলনা] বি ১ সাদৃশ্য; উপমা (তুলনা মেলে না)। ২ সদৃশ বস্তু; ব্যক্তি বা বিষয় (সে সুন্দর মুখের তুলনা একমাত্র পূর্ণচন্দ্র)। ৩ সাদৃশ্য নিরূপণ; কারও সঙ্গে সাদৃশ্য বা বৈসাদৃশ্য স্থিরীকরণ বা নিরূপণ (তুলনা করা) । ৪ দৃষ্টান্ত। তুলনীয় বিণ তুলনার উপযুক্ত; উপমেয়। {স. √তুলি+অন(যুচ্‌)+আ (টাপ্‌)}

**তুলসী** [তুলসী] বি হিন্দুদের নিকট পবিত্র ছোট গাছবিশেষ বা তার পাতা। ~দেওয়া ক্রি হিন্দু দেবতা নারায়ণের প্রসাদ লাভের জন্য তাঁর চরণে একটি করে তুলসী পাতা দেওয়া । ~ বনের বাঘ বি সাধু হিসেবে পরিচিত প্রকৃত দুর্জন। ~ মঞ্চ বি তুলসী গাছের চতুর্দিক দিয়ে নির্মিত মঞ্চ । {স. তুলা+√সো+অ(ক)+ঈ(ঙীষ্‌)}

**তুলা১** [তুলা] বি ১ দাঁড়িপাল্লা; নিক্তি; পরিমাণদণ্ড; তরাজু। ২ (জ্যোশা) সপ্তম রাশি। ৩ শতপল পরিমাণ; স্বর্ণ–রৌপ্যের পরিমাণবিশেষ; ৪০০ তোলা। ~ কূট বি ১ ওজনে কম দেওয়া । ২ যে ব্যক্তি ওজনে কম দেয় । ~কোটি⇒তুলাটোকি। ~দণ্ড, ~ধট, ~যন্ত্র বি ওজন পরিমাপক যন্ত্র; দাঁড়িপাল্লা; নিক্তি। ~দান বি দাতার দেহের ওজনের সমান অর্থাদি বা স্বর্ণরৌপ্যাদি দান; তুলট। ~ধারী বিণ ওজনকারী। ❑ বি ব্যবসায়ী। ~ব্রত বি তুলট ব্রত; নিজ ওজনের সমান ধাতুদানরূপ ব্রত । {স. √তুল্‌+অ(অঙ্‌)+আ(টাপ্‌)}

**তুলা২** [তুলা] বি তুলনা; উপমা (কেবল শারদ শশী সে মুখের তুলা––ভারা)। {স. √তুল্‌+অ(অঙ্‌)+আ(টাপ্‌)}

**তুলা৩, তুলো** [তুলা, তুলো] বি কার্পাস শিমুল প্রভৃতি ফুলের আঁশ; কার্পাস (তুলাতে রহিল শনি হইয়া পাতল ––সৈআ)। ~ধোনা করা ক্রি ১ ধোনা তুলার মতো ছিন্নভিন্ন বা পর্যুদস্ত করা । ২ (আল.) ভর্ৎসনা; কটুকথা; প্রহার ইত্যাদির চূড়ান্ত করা। {স. তূল+বা. আ>}

**তুলা৪ ক্রি** ⇒ তোলা৩

**তুলাকোটি, তূলাকোটি** (মবা.) [তুলাকোটি] বি প্রাচীন কালের পায়ের অলঙ্কার (পরে দিব্য তুলাকোটি––কমু)। {স. √তুল্‌+অ(অচ্‌)+আ(টাপ্‌)=তুলা+কোটি=তুলাকোটি}

**তুলারাম, খেলারাম** [তুলারাম্‌, খ্যালারাম্‌] বি দুশ্চিন্তাজনিত অতিশয় অস্বস্তি; উদ্বেগ; তোলপাড় । {স. তুমুল>তুল+বা. আ + ‘রাম’ প্রকাণ্ড অর্থে}

**তুলারু** [তুলারু] বি এক প্রকার অত্যন্ত দ্রুতগামী হরিণ। {স. তুলা+রুরু<√রু+রু}

**তুলি, তুলী, তুলিকা** [তুলি, –, –কা] বি লোমাদি দ্বারা তৈরি চিত্রকরের ছবি অঙ্কনের উপকরণবিশেষ বা লেখনী (ওই তুলি সমতুল সাদা কাশফুল––সদ)। {স. তুলিকা>}

**তুলিত** [তুলিতো] বিণ ১ উপমিত; তুলনা করা হয়েছে এমন। ২ ওজন করা হয়েছে এমন। {স. √তুল্‌+ত(ক্ত)}

**তুলী** ⇒ তুলি

**তুলো** ⇒ তুলা৩

**তুলোট** ⇒ তুলট১ ও তুলট২

**তুল্য** [তুল্‌লো] বি ন্যায়; সদৃশ; মতো; অনুরূপ ; সমান। ~ কৌণিক বি যে ত্রিভুজ চতুর্ভুজ ক্ষেত্রের কোণগুলি পরস্পর সমান; equiangular । ~পানি বি হিন্দুমতে স্বজাতীয় লোকজনের সহিত সম্মিলিত জলাদি পান। ~ প্রতিযোগিতা বি সমানে সমানে দ্বন্দ্ব বা যুদ্ধ । ~মূল্য বিন সমান দামি; সমমূল্য; সমান মর্যাদাবিশিষ্ট; সদৃশ। ~রূপ বিণ একই রকম; একই প্রকার; সমান ভাব। তুল্যাকৃতি বি ১ একই রকম চেহারা। ২ বিণ তুল্যরূপ; একই রকম মূর্তিবিশিষ্ট । {স. তুলা+য(যৎ)}

**তুষ, তুঁষ, তুস** [তুশ্‌, তুঁ–, তুশ্‌] বি ১ ধান প্রভৃতি শস্যের খোসা । ২ চূর্ণ; গুঁড়া (তুষ তুষ হয়ে যাওয়া)। তুষের আগুন, তুষানল বি ১ জ্বলন্ত তুষের আগুন যা বহুক্ষণ ধরে ধিকিধিকি করে জ্বলে । ২ তুষের আগুরে মতো দীর্ঘস্থায়ী অন্তর্দাহ । {স. √তুষ্‌+অ(ঘঞ্‌); যার মাধ্যমে পাচক তুষ্ট হয়}

**তুষণ** [তুশন্‌] বি তুষ্ট করা । {স. √তুষ্‌+অন(ল্যুট্‌)}

**তুষা** ⇒ তোষা১

**তুষানল** ⇒ তুষ

**তুষার** [তুশার্‌] বি বরফ; হিমানী; নীহার (তুষারপাত) ❑ বিণ বরফের মতো ঠাণ্ডা; অতিশয় শীতল। ~কর বি হিমকর; চন্দ্র। ~কাল বি শীতকাল। ~গিরি বিণ তুষারের মতো অত্যন্ত সাদা । {স. √তুষ্‌+আর=তুষার; তুষার+অ(অচ্‌)}

**তুষ্ট** [তুশ্‌টো] বিণ তৃপ্ত; আনন্দিত; সন্তুষ্ট; খুশি। তুষ্টি বি তৃপ্তি; সন্তোষ ; আনন্দ । {স. √তুষ্‌+ত (ক্ত)}

**তুষ্ণীক** ⇒ তূষ্ণী

**তুস** [তুশ্‌] বি একপ্রকার নরম পশমি কাপড় । {ফা. তুস ............... }

**তুসসি** [তুশ্‌শি] বি ১ ধানের তুষ; ধানের ত্বক। ২ তুচ্ছ বস্তু; অকিঞ্চিৎকর । {স. তুষ>}

**তুহ** (ব্র.) [তুহ্‌] সর্ব তুমি (হৃদয় পুতলি তুহ সে শূন কলেবর––বিব)। তুহার সর্ব তোমার (রক্ত পাগল নাদির তুহার পীড়ন করিবে পাণি––মোম)। {স. ত্বম্‌>প্রা. তুহ}

**তুহিন** [তুহিন্‌] বি বরফ; তুষার; হিম। ❑ শীতল ; তুষারের ন্যায় অতিশয় শীতল (তিব্বতের তুহিন প্রান্তরে––আতা) । তুহিনাদ্রি বি হিমালয় পর্বত। {স. √তুহ্‌+ইন (ইনন্‌)}

**তুহু, তুহুঁ, তুঁহুঁ** ⇒ তুঁ

**তুহ্মা, তুহ্মি** (মবা.) [তুম্‌হা, তুম্‌হি] সর্ব তুমি (জীবের জীবন তুহ্মি––রাপ)। {স. ত্বম্‌>প্রা. তুম্‌, তুম্‌হে}

**তুহ্মার** [তুম্‌হার্‌] সর্ব তোমার (তুহ্মার মহিমা––রাপ)। তুহ্মারে, তুহ্মাক সর্ব তোমাকে (তুহ্মারে দেখিয়া––রাপ)। {স. ত্বম্‌}

**তূণ১, তূণী, তূণীর** [তুন্‌, তুনি, তুনির্] বি যাতে বাণ রাখা হয়; নিষঙ্গ; quiver । {স. √তূণি+অ(অচ্‌),+ঈ(ঙীষ্‌), +ঈর(ঈরন্‌)}

**তূণক** [তুনক্‌] বি সংস্কৃত ছন্দবিশেষ––এর প্রতি পদে পঞ্চদশ অক্ষর অযুগ্মাক্ষরে রচিত (ভারতের তূণকের ছন্দ বন্ধ বাড়িছে––ভারা)। {স. তূণ+ক}

**তূণকি, তূণকী** [তুন্‌কি] বিণ তুঁতের মতো নীলবর্ণ। {স. তূণ>}

**তূণী, তূণীক, তূণ২** [তুনি, –ক, তুন্‌] বি মহানিম গাছ। {স. তূণ+ইন্‌(ইনি),>}

**তূতক** ⇒ তুত্থ

**তূতী** ⇒ তুতী

**তূরন্ত** (বিরল) [তুরন্‌তো] বিণ প্রচণ্ড; বেগবান (তূরন্ত দুরন্ত গতি––ফআ)। {⇒ তুরন্ত}

**তূরী, তূর্য, তূর** [তুরি, তুর্‌জো, তুর্‌] বি প্রাচীন রণবাদ্য; রণশিঙ্গা; যুদ্ধবাদ্য (রুদ্র মোদের ডাক দিয়েছে বাজিয়ে আপন তূর্য––রঠা)। তূর্যধ্বনি, তূর্য্যধ্বনি, তূর্যনাদ বি তূর্যের নাদ; তূরীর শব্দ (তাঁর তৃদয়াকাশে মত্ত ঝটিকার তূর্যধ্বনি––ফআ) । তূর্যাজীব বি বাদ্যব্যবসায়ী; তূরীবাদকরূপে জীবিকা অর্জনকারী (তাঁহার পিতা তূর্য্যজীব ব্যবসার দ্বারা জীবিকা নির্বাহ করিতেন––ঈবি)। তূর্যাচার্য বি তূর্যবানদন শিক্ষক । {স. √তূর্‌+অ(ঘঞ্‌)+ঈ(ঙীপ্‌), য(ণ্যৎ)}

**তূর্ণ, তুর্ণি** [তুর্‌নো, –নি] ক্রিবিণ ত্বরিত; শীঘ্র; সত্বর (রাজার বাঞ্ছা পূর্ণ, প্রভু করুন তূর্ণ ––ঘচ)। ❑ বিণ দ্রুত (চৌদিক হতে উন্মাদ স্রোতে অসিবে তূর্ণ চলিয়া––রঠা)। ~পত্র বি অবিলম্বে পৌঁছানো হয় এরূপ চিঠি; express letter । {স. √ত্বর্‌+ত(ক্ত)}

**তূর্য** ⇒ তূরী

**তূল১** [তুল্‌] বি তুলা (সে সমুদয় ভিজা তূল বলদের পৃষ্ঠে চাপাইয়া লইয়া চলিল––ঈবি)। {স. √তূল+অ(ঘঞ্‌)}

**তূল২** [তুল্‌] বি ১ আকাশ। ২ বাড়; বৃদ্ধি । বর্ধিত; স্ফীত, তৃযুগ বিণ। {স. √তুলি+অ(অচ্‌)}

**তূলা** ⇒ তুলা

**তূলি, তূলী, তূলিকা** ⇒ তুলি

**তূষ্ণী, তুষ্ণীক** [তুশ্‌নি, তুশ্‌নিক্‌] বিণ মৌনী; নীরবতা অবলম্বনকারী; মৌনাবলম্বী। ~ভাব, ~ম্ভাব বি নীরবতা; মৌনাবলম্বন (দুর্জ্ঞেয় তূষ্ণীভাব দেখিয়া আর তার সাহস হইলন না––কাই)। ~ম্ভূত বিণ নির্বাক ; মৌন; নীরব। {স. তূষ্ণীম্‌, +ক}

**তৃণ** [তৃনো] বি ১ ঘাস; দূর্বা বা ঐ জাতীয় উদ্ভিদ। ২ তুচ্ছ বস্তু (তৃণ জ্ঞানে অবহেলা করা)। ~কান্তার বি তৃণভূমি (এত বড় বড় হ্রদ মরুভূমি তৃণকান্তার ও পর্বত আছে––প্রচৌ)। ~কুটি, ~কুটির বি তৃণাচ্ছাদিত গৃহ; খড়ের ঘর । ~জলৌকা বি চীনা জোঁক । ~জীবী বিণ তৃণাহারে জীবন যাপন করে এমন (আর তৃণজীবী জীবে––মদ)। ~জ্ঞান বি ১ তৃণের তুল্য তুচ্ছ বা সামান্য বলে বোধ । ২ হীন জ্ঞান; অবজ্ঞানুভূতি (তৃণজ্ঞান করা)। ~দ্রুম বি বাঁশ, তাল, নারকেল, সুপারি, খেজুর প্রভৃতি তৃণজাতীয় শাখাহীন গাছ। ~ধান্য বি এক প্রকার ধান; উড়ি ধান; নীবার। ~ভুক, ~ভোজী (–জিন্‌) বিণ তৃণ খেয়ে জীবন ধারণ করে এমন; ঘাসখেকো । দন্তে ~ ধরা ক্রি দাঁতে খড়কুটা কাটা। অত্যন্ত বিনয় বা হীনতা প্রদর্শন । ❑ বি বৈষ্ণবীয় বিনয়। {স. √তৃণ্‌+অ(ক)}

**তৃণাদ** [তৃনাদ্‌] বি তৃণভোজী; তৃণজীবী । {স. তৃণ+√অদ্‌+অ(ঘঞ্‌)}

**তৃণাসন** [তৃনাশোন্‌] বি ১ কাশাসন; তৃণাদি দ্বারা তৈরি আসন। ২ দরমা; চাটাই; মাদুর। {স. তৃণ+আসন; মধ্য.}

**তৃতীয়** [তৃতিয়ো] বি দুটি বা দুই জনের পরবর্তী; ৩ সংখ্যার পূরক (তাও বেশির ভাগ তৃতীয় ব্যক্তি উপলক্ষ করে––বুব)। তৃতীয়ক বি যা তিন দিন অন্তর আসে; পালা জ্বর। ~ প্রকৃতি বি নপুংসক; ক্লীব । তৃতীয়া বিণ স্ত্রী. তৃতীয় অর্থে । ❑ বি তিথিবিশেষ; পূর্ণিমা বা অমাবস্যার পরবর্তী তৃতীয় দিবস। ~ বিশ্ব বি জোটনিরপেক্ষ উন্নয়নশীল দেশসমূহ । {স. ত্রি+তীয়}

**তৃপ্ত** [তৃপ্‌তো] বিণ ১ সন্তুষ্ট; পরিতুষ্ট; পূর্ণকাম; দৈহিক বা মানসিক ভোগের ফলে আনন্দিত । ২ আহ্লাদিত । তৃপ্তা বিণ স্ত্রী.। তৃপ্তি বি ১ তুষ্টি ; সন্তোষ; আনন্দ । ২ তৃষ্ণা নিবৃত্তি । {স. √তৃপ্‌+ত(ক্ত)}

**তৃষা,** **তৃষ্ণা** [তৃশা, তৃশ্‌না] বি ১ জল পান করার ইচ্ছা; পিপাসা। ২ প্রবল ইচ্ছা; আকাঙ্ক্ষা; ভোগেচ্ছা (জ্ঞনতৃষ্ণা) । ৩ লোভ । ~তুর, ~র্ত, তৃষ্ণার্ত বিণ তৃষ্ণাপীড়িত; পিপাসায় কাতর; পিপাসার্ত (চেয়ে আছি তৃষাতুর––সদ; তৃষ্ণার্ত জিহ্বার মতো––রঠা)। ~তুরা, ~র্তা, তৃষ্ণার্তা বিণ স্ত্রী.। তৃষালু বিণ তৃষ্ণাযুক্ত; পিপাসার্ত । তৃষিত বিণ পিপাসাযুক্ত (ধনী যেন সদা তৃষিত এবং চাষা সদা কচি ডাব––নই)। তৃষিতা বিণ. স্ত্রী। {স. √তৃষ্‌+আ(টাপ্‌), স. √তৃষ্‌+ন+আ(টাপ্‌)=তৃষ্ণা}

**তৃষ্য** [তৃশ্‌শো] বিণ কাম্য; লোভনীয়, বাঞ্ছনীয়। ❑ বি লোভ । {স. √তৃষ্‌+য(যৎ)}

**তে১** [তে] বিণ ত্রি; তিনসংখ্যক (তেতালা; তেকাঠা)। ~আঁটিয়া, ~এঁটে বি ১ তিন আঁটিযুক্ত (গ্রাসগুলি তোলে যেন তেআঁটিয়া তাল––কমু)। ২ ত্রিশিরাযুক্ত । ৩ কুদর্শন । ৪ বদমাশ; ধূর্ত। ~কাঁটা, ~কাটা বি ১ ত্রিশিরা; কাঁটা গাছবিশেষ। ২ মনসা সিজের গাছ। ~কাঠা বি ১ তিন খণ্ড কাঠে তৈরি ত্রিকোণ আধারবিশেষ। (একটি ছাগল বেড়ার ভেতর গলা ঢোকাবার চেষ্টা করছিল কিন্তু তার গলায় তেকাঠা বাঁধা––খমি)। ২ গাছের যে স্থানে তিনটি ডাল বের হয় (তেকাঠাতে কুরুল্লার বাসা––প্রবাদ)। ❑ বিণ বিপদসঙ্কুল স্থান (তেকাঠায় আটকানো)। ~ কোন বিণ ত্রিকোণাকার; তিন কোণযুক্ত। ❑ বি সিঙ্গাড়া নামক খাদ্য । ~–খাঁজ বি তিনটি খাঁজ বা ভাঁজ–বিশিষ্ট (তেখাঁজ একটি পৈতৃকি ভুঁড়ি রোজ প্রায় একপো তেল খায়––অচিসে) । ~চোখা বিণ ১ তিন চক্ষুবিশিষ্ট। ২ অতি সতর্ক। ~ঠেঙ্গে, ~ঠেঙে বিণ ১ তিন পদবিশিষ্ট । ❑ বি তেপায়া। ~তলা, ~তালা১ বি অট্টালিকাদির তৃতীয় তল; ত্রিতলে অবস্থিত ঘর। ❑ বিণ তিনটি তলবিশিষ্ট; ত্রিতলা । ~তাস বি ১ তাসের একপ্রকার জুয়া খেলা; যাতে প্রত্যেক খেলোয়াড় তিনখানি করে তাস পায়। ২ তিন তাসের খেলা; ফ্লাস খেলা। ~থর বি তিন স্তর বা থাক; তিন স্তবক । ~থরি বিণ তিন স্তর করে (তেথরি বেষ্টিত তায়––ঘচ)। ~ পথ বি ত্রিপথ; তিন রাস্তা (রানী তেপথের ধূলা এলাইয়া ভাসাইয়া দিল––দমি)। ~পায়া বি তিন পায়াবিশিষ্ট টেবিল; টিপয়। ~মাথা বি তিনটি পথের সংযোগস্থল। ~মেটে বিণ তিনবার মাটির পলেপ দেওয়া হয়েছে এমন। ~মোহনা বি ১ তিনটি নদীর মিলনস্থল। ২ মনসা গাছবিশেষ। ~শন্নি বি ১ উপর নিচ ও পার্শ্ব––এই তিন দিকে শূন্য স্থান । ২ আকাশ। ~শন্নির দশা বি অবলম্বনহীন অবস্থা । ~শিরা বিণ তিনটি শিরযুক্ত বা পলযুক্ত (তেশিরা কাচের ভিতর দিয়া দেখিলে সূর্যের আলোতে সাতরঙা ছটা দেখা যায়––আআশ)। {স. ত্রি>}

**–তে২** [তে] প্রত্যয় বা বিভক্তির চিহ্ন; মধ্যে (মনেতে); দিয়ে (ছুরিতে কাট)। {বা. প্রত্যয়বিশেষ}

**তেই** ⇒ তেঁই

**তেইশ** [তেইশ্‌] বি, বিণ ২৩ সংখ্যা বা সখ্যক। তেইশা, তেইশে বি, বণ মাসের তেইশ তারিখ বা তারিখের । {স. ত্রয়োবিংশ>}

**তেউ** [তেউ] অব্য তবুও; তথাপি (সব আছে তেউ ঘুচবে না তোর খুঁৎখুঁতে এই স্বভাব কি?––আমোকা)। {স. তথাপি>}

**তেউটে** [তেউটে] বি খেসারি; কয়েক প্রকারের মিশ্রিত ডাল। {স. ত্রিপুট>}

**তেউড়, তেড়** [তেউড়্‌, তেড়্‌] বি ১ কলাগাছের মূল হতে নবজাত। চারা। ২ চারাগাছ; পোয়া। তেউড়ি বি এক প্রকার লতা । {স. তির্যক্‌>তেরচা>তের>তেড়}

**তেউনি** [তেউনি] বি তেনা; ছিন্ন বস্ত্র; কাপড়ের টুকরা। {স. তুন্ন (ছিন্নবস্ত্র)>?}

**তেএঁ** (মবা.) [তেএঁ] অব্য তা দিয়ে । {স. তেন>}

**তেওড়১** [ত্যায়োড়্‌] বি খেসারি কলাই। {স. ত্রিপুট>}

**তেওড়২, তেওড়া** [ত্যাওড়্‌, ত্যাওড়া] বিণ ১ বাঁকা; কুটিল; তোবড়া। ২ বক্রতা। তেওড়ানো, তেওড়ান ক্রি ১ বাঁকা করা বা বাঁকা হওয়া; বেঁকে যাওয়া । ❑ বি, বিণ উক্ত অর্থে। {স. তির্যক+তেরচা>তেওড়া}

**তেওয়াড়ি, তিয়ারী** ⇒ ত্রিবেদী

**তেওর** [ত্যায়োর্‌] বি মৎস্য ব্যবসায়ী জাতি (বাউরী চামার কাওরা তেওর পাটনী কোটাল কপালী মালো––সদ)। {স. তীবর>}

**তেওরা** [ত্যাওরা] বি (সনৃ) তালের নাম বিশেষ। {স. ত্রিপুট>}

**তেঁ১** **(**মবা.) [তেঁ] সর্ব তার (তেঁ সহ্মে চোরায়ল––বচদা)। {স. তে>}

**তেঁ২ , তেঁউ, তেঁএ** (মবা.) [তেঁ, তেঁউ, তেঁএ] অব্য তার জন্য; তজ্জন্য; সে কারণে। {স. তন>}

**তেঁই, তেই, তেঞি, তেঁসি** (মবা.) [তেঁই, তেই, তেয়ি, তেঁসি] অব্য তাই; তজ্জন্য (রাঘবের পদাশ্রয়ে রক্ষার্থে আশ্রয়ী তেঁই আমি––মদ; তেঁসি ন বুঝসি ––বচ) । {স. তস্মাৎ>}

**তেঁউ, তেঁএ** ⇒ তেঁ২

**তেঁতুল** [তেঁতুল্‌] বি টক স্বাদযুক্ত ফলবিশেষ বা তার গাছ। তেঁতুলে বিণ ১ তেঁতুলের মতো চেহারাযুক্ত । ২ অতিশয় টক স্বাদবিশিষ্ট। ৩ (আল.) পাজি; দুষ্ট; বদমাশ (তেঁতুলে লোক)। তেঁতুলে বিছা বি তেঁতুলের ন্যায় গাঁঠযুক্তা বিছা। {স. তিন্তিড়ী, তিন্তিলী>মবা. তিতৈল>}

**তেঁতো** [তেঁতো] বি পাটের আঁশ দ্বারা প্রস্তুত চিকন শক্ত দড়ি (পাটের গোছা হইতে আঁশ লইয়া লইয়া তেঁতো কাটিতেছিল––কাআও)। {স. তন্তু>}

**তেঁদড়, তেঁদড়া, ত্যাঁদড়, ত্যান্দোড়** [ত্যাঁদোড়্‌, ত্যাঁদ্‌ড়া, ত্যাঁদোড়্‌, ত্যান্‌দোড়্‌] বিণ ১ দুষ্ট (যত বড় আমলা, যত বড় তেঁদড়া, যত বড় বেদড়া হউন না কেন––ঈবি)। ২ ধৃষ্ট; লজ্জাশূন্য; নির্লজ্জ; বেহায়া। ৩ শঠ; ধূর্ত (আমি জানি ও ঠাহুর ভারি ত্যান্দোড়––কাই)। ৪ ছেঁচড়; ছেঁচড়া। তেঁদড়ামি বি দুষ্টামি; শয়তানি (এটি তারই তেঁদড়ামি––ঈবি)। {স. ছিত্বর>চ্যাঁদড়>তেঁদড়}

**তেঁসি** ⇒ তেঁট

**তেকাঁটা** [তেকাঁটা] বি তিন শিরাযুক্ত মনসা গাছ। {স. ত্রিকণ্টক>; দ্বিগু.}

**তেকাঠা** [তেকাটা] বি, বিণ তিন খণ্ড কাষ্ঠা দ্বারা নির্মিত আধার। {স. ত্রিকাষ্ঠ>; দ্বিগু.}

**তেকোনা** [তেকোনা] বিণ তিন কোণবিশিষ্ট। {স. ত্রিকোণ>; দ্বিগু.}

**তেগ** [তেগ্‌] বি তলোয়ার; তরবারি (আলবোরজের চূড়া গুঁড়া করা দস্তে দারুণ তেগ––নই)। {ফা. তীগ় .............}

**তেগারি** [ত্যাগারি]বি পাত্র (তেগারি ভরিয়া পানি দিল আগে লয়া––হেমা)। {ফা. ত়গার ...............}

**তেজ, তেজঃ** [তেজ্‌, তেজোহ্‌] বি ১ জ্যোতি; প্রভা; আলোক; দীপ্তি; তাপ। ২ শক্তি; প্রতাপ। ৩ দর্প; অহঙ্কার (অত তেজ দেখান কেন?)। ৪ তীক্ষ্ণতা; ঝাঁঝ (তামাকের তেজ)। ৫ বীর্য; শুক্র। ❑ বিণ ধারালো; তীক্ষ্ণবুদ্ধি । {স. তিজ্‌+অস্‌; ফা. তেজ় ..............}

**তেজই** ⇒ তেজা

**তেজঃ** ⇒ তেজ

**তেজন** [তেজোন্‌] বি ১ তীক্ষ্ণতা বিধান; উজ্জ্বলকরণ; উদ্দীপনা সৃষ্টি। ২ শাণিতকরণ। {স. তেজঃ+অন(ল্যুট্‌)}

**তেজপত্র, তেজপাতা, তেজপাত** [তেজোপত্‌ত্রো, তেজ্‌পাতা, তেজ্‌পাত্‌] ১ তীব্র গন্ধ বা আস্বাদযুক্ত পাতাবিশেষ; তেজপাতা। ২ মশলারূপে ব্যবহৃত বৃক্ষের পত্রবিশেষ । {তেজ+পত্র}

**তেজপুঞ্জ, তেজঃপুঞ্জ** [তেজ্‌পুন্‌জো, তেজোহ্‌–] বিণ তেজস্বী (ব্যারাকের বারান্দায় তেজপুঞ্জ এক অফিসার বসিয়াছিলেন––মাউআ)। {স. তজেঃ+পুঞ্জ}

**তেজব** ⇒ তেজা

**তেজবর** [তেজোবর্‌] বি যে ব্যক্তি দুই বার বিয়ের পর তৃতীয় বার বিয়ে করে । তেজবরে বিণ তৃতীয় বার বিবাহকারী। {স. তৃতীয়>তেজ>+স. বর}

**তেজবেত** [তেজোবেত্‌] বি তেজযুক্ত বেত; শক্ত বেত; সহজে ভাঙে না এমন বেত (সে তখন বেছে বেছে তেজবেত নিয়ে আসে––সৈমু)। {স.তেজঃ+বেত্র}

**তেজলি, তেজুলুঁ, তেজলু** ⇒ তেজা

**তেজস্কর, তেজঃকর** [তেজোস্‌কর্‌, –জোক্‌কর্‌] বিণ ১ বলদায়ক; শক্তিদায়ক । ২ শক্তিবর্ধক; তেজোবর্ধক। ৩ তেজালো; দীপ্তিশালী। ৪ উদ্দীপক। {স. তেজ+√কৃ+অ(ট)}

**তেজস্ক্রিয়া** [তেজোস্‌ক্রিয়া] বিণ (পদার্থ.) যে পদার্থ থেকে বিশেষ রশ্মি বা কণা স্বতঃই বিকীর্ণ হয়ে থাকে; radioactive । {স. তেজঃ+ক্রিয়া}

**তেজস্বান, তেজস্বী** [তেজোশ্‌শান্, তেজোশ্‌শি] বিণ ১ তেজোময়; দীপ্তিময়; জ্যোতির্ময়; দীপ্তিমান । ২ বিক্রমশালী; বলবান; বীর্যবান; শক্তিশালি। ৩ তেজি; পরাক্রান্ত। তেজস্বিনী বিণ স্ত্রী.। {স. তেজঃ+বৎ, বিন্‌}

**তেজা, ত্যজা** (পদ্য.) [ত্যাজা] ক্রি ত্যাগ বা পরিত্যাগ করা; ছাড়া । তেজই (ব্র.) ক্রি ত্যাগ বা পরিত্যাগ করে, ছাড়ে। তেজব (ব্র.) ক্রি ত্যাগ করব; ছাড়ব। তেজলি (ব্র.) ক্রি ত্যাগ বা পরিতাপ করল; ছাড়ল। তেজলু, তেজলুঁ (ব্র.) ক্রি ত্যাগ বা পরিত্যাগ করলাম; ছেড়ে দিলাম। {স. √ত্যজ্‌+আ>}

**তেজাব** [তেজাব্‌] বি অ্যাসিড; acid; অম্ল; অম্লসার। {ফা. তিজ়াব ............... }

**তেজারত, তিজারত, তিজারৎ** [তেজারত্‌, তি–, –] বি ১ ব্যাবসা–বাণিজ্য। ২ সুদের কারবার; সুদে টাকা ধার দেওয়া। তেজারতি, তিজারতি বি টাকা–কড়ির লেন দেন; সুদে টাকা লাগানো বা লগ্নীকরণ; কুসীদবৃত্তি (সামান্য তেজারতি থেকে চালের কারবার গড়ে তুলেছে––অচিসে)। ❑ বিণ ১ ব্যবসা–বাণিজ্য সম্বন্ধীয়; বৈষয়িক। ২ সুদের ব্যবসা–সংক্রান্ত (তেজারতি ব্যবসা করিয়া ধনী হলো)। {আ. তিজারত .............. }

**তেজালো, তেজাল** [ত্যাজালো] বিণ তেজযুক্ত; তেজস্কর; দীপ্তিমান; তেজস্বী (ফ্যাকাশে চাঁদ তেজালো হয়ে উঠেছে––অচিসে)। {স. তেজঃ>+বা. আলো}

**তেজি, তেজী** [তেজি] বিণ ১ তেজস্বী; বলবান (তেজি যোদ্ধা)। ২ দৃঢ় সংকল্পযুক্ত; জেদি (তেজি ছেলে)। ৩ ঝাঁজালো; তেজস্কর (তেজি সালসা)। {ফা. তেজ় ............., স. তেজঃ+বা. ই}

**তেজি–মন্দি** [তেজিমোন্‌দি] বি বাজারে দ্রব্যাদির মূল্যের হ্রাস–বৃদ্ধি (তুচ্ছ বিষয়ে নির্লিপ্ত থাকিয়া কেনা–বেচা তেজি–মন্দি আদায় উসুল ইত্যাদি––রাব)। {ফা. তেজ়ী–মন্দি ............... + উ. .......................}

**তেজীয়ান** [তেজিয়ান্‌] বিণ ১ যে কোনো কিছুতেই দামে যায় না; অতি তেজস্বী (নজীবউদ্দৌলাও পরম সুশ্রী এবং তেজীয়ান পুরুষ––ইহো)। ২ মহাশক্তিশালী। {স. তেজঃঈয়স্‌(ঈয়সুন্‌)}

**তেজোগর্ভ** [তেজোগর্‌ভো] বিণ ১ গর্ভে অর্থাৎ অভ্যন্তরে তেজ আছে এমন; তেজপূর্ণ; তেজস্বী। ২ ভিতরে উত্তাপ আছে এমন। {স. তেজঃ+গর্ভ}

**তেজোবান, তেজোময়** [তেজোবান্‌, –ময়্‌] বিণ ১ জ্যোতির্ময়; উজ্জ্বল। ২ দীপ্তিশীল; দীপ্তিময় । ৩ বীর্যবান; বিক্রমশালী। ৪ তেজোরাশি । তেজোময়ী বিণ স্ত্রী.। {স. তেজঃ+বৎ(বতুপ্‌), ময় (ময়ট্‌)}

**তেজোমূর্তি, তেজোরূপ** [তেজোমুর্‌তি, –রুপ্‌] বি ১ জ্যোতির্ময় মূর্তি; দীপ্তিময় পুরুষ। ২ সূর্য । ❑ বিণ জ্যোতির্ময় বা তেজোময় বা তেজস্বী মূর্তিবিশিষ্ট । {স. তেজঃ+মূর্তি, রূপ}

**তেজোহীন** [তেজোহিন্‌] বিণ ১ নিস্তেজ; দুর্বল; শক্তিহীন; বীর্যহীন। ২ দীপ্তিহীন; উজ্জ্বলতাশূন্য । ৩ ম্লান; নিষ্প্রভ। {স. তেজঃ+হীন}

**তেঞি** ⇒ তেঁই

**তেঠেঙ্গে, তেঠেঙে** ⇒ তে

**তেড়** ⇒ তেউড়

**তেড়চা, তেড়ছ, তেড়ছা** ⇒ তেরচা

**তেড়া, তেড়ছ, তেড়ছা** ⇒ তেরচা

**তেড়া, ত্যাড়া** [ত্যাড়া] বি ১ টেড়া; বাঁকা; অসরল । ❑ বিণ কুটিল (তেড়া বুদ্ধি)। ⇒ টেড়া। {স. তির্যক্‌>(টেড়া+ই>তেড়ি+বেড়ি=মেড়ি; ধ্বন্যা.}

**তেড়ি** ⇒ টেড়ি

**তেড়ি–বেড়ি, তেড়ি–মেড়ি** [তেড়িবেড়ি, –মে–] বি গোলযোগ; গোলমাল (বেশী তেরিবেড়ি করে তারারে পিটাইয়াই দুস্ত করা যাইব––মুম)। {স. তির্যক্‌>টেড়া+ই>তেড়ি+বেড়ি=মেড়ি; ধ্বন্যা}

**তেড়ে** [তেড়ে] অক্রি, ক্রিবিণ তাড়িয়ে; তাড়া করে; তর্জন বা ভর্ৎসনা সহকারে (তেড়ে মারতে আসা)। ~ফুঁড়ে ক্রিবিণ তর্জন সহকারে; তাড়া করে। ~মেড়ে ক্রিবিণ সবেগে তাড়া বা পশ্চাদ্ধাবন করে। ~মেরে অক্রি তাড়া করে; প্রহার দিয়ে । {স. √তাড়ি>বা. √তাড়্‌, ইয়া>এ = তেড়ে}

**তেতলা, তেতালা** ⇒ তে

**তেতাম্বা** [তেতাম্‌বা] বি চুম্বক। ❑ বিণ অবশিষ্ট; উদ্বৃত্ত। {ফা. ত়েতাম্বা ................ }

**তেতাল্লিশ** [তেতাল্‌লিশ্‌] বি, বিণ ৪৩ সংখ্যা বা সংখ্যক। {স. ত্রিচত্বারিংশৎ>; প্রা. তেআলীসা}

**তেতাস** ⇒ তা

**তেতো১** [তেতো] বি ১ তৃপ্ত; গরম (মোর কোলের ছেলেডার গা তেতো করেলো তাইতি সে মসার কাছে মিচ্‌রি নিতি অ্যাকবার স্বরপুর আয়েলাম––দীমি)। ২ তিক্ত; তেতো (কাগের মাংস তো শুনতে পাই তেতো––রাব)। {স. তপ্ত>; তিক্ত>}

**তেতো২** ⇒ তিক্ত

**তেৎকে** (মবা.) [তেত্‌কে] অব্য তৎক্ষণাৎ; তক্ষুণি; সে সময় (মানিক গাঙ্গুলির ধর্মমঙ্গল–এ শব্দটির ব্যবহার দেখা যায়)। {স. তৎক্ষণ>}

**তেত্রিশ** [তেত্‌ত্রিশ্‌] বি, বিণ ৩৩ সংখ্যা বা সংখ্যক। {স. ত্রয়স্ত্রিংশৎ>প্রা. তেতীস>}

**তেথর** ⇒ তে

**তেন** (মবা.) [তেনো] অব্য ১ তেমন; সেরূপ (যেন তেন প্রকারণে)। ২ তজ্জন্য; সেজন্য । ৩ সেই । {স. তথা>প্রা. তেম>}

**তেনা১**, (আঞ্চ.) **ত্যানা, টেনা, ট্যানা** [ত্যানা, –, ট্যানা, –] বি ১ ছেঁড়া কাপড়ের টুকরা; নেকড়া (শত গাঁটি ছিঁড়া টেনা করি পরিধান––ভারা)। ২ কৌপীন; গৈরিক বসন। {স. তুন্ন (ছিন্নবস্ত্র)>}

**তেনা২** (আঞ্চ.) [তেনা] সর্ব তিনি । ~কে সর্ব তাঁকে। ~দের সর্ব তাঁদের; তাঁহারা। {স. তদ্‌}

**তেপান্তর** [তেপান্‌তর্‌] বি দূরব্যপী জনহীন বিশাল মাঠ––সাধারণত বাংলা ছাড়া ও রূপকথায় ব্যবহৃত (মাঠে তেপান্তরে––রঠা)। {স. ত্রি+প্রান্তর>}

**তেপায়া** ⇒ তে

**তেপালিতা, তেপালতে** [তেপালিতা, তেপাল্‌তে] বি পাটকে মাঁদার নামক গাছ; Eryhrine indica । {স. ত্রিপালিতা>}

**তেপেচি, তেপেচী** (মবা.) [তেপেচি] তিন প্যাঁচ বা ভাঁজ দেওয়া রয়েছে এমন (তেপেচী পিঞ্জিরা––পূগী)। {স. ত্রি+বা. পেঁচ+বা. ই, ঈ}

তেপ্পান্ন ⇒ তিপ্পান্ন

**তেফলা** [তেফলা] বিণ (জমিতে) বছরে তিনবার ফসল হয় এমন । {স. ত্রিফল+বা. আ}

–**তেম** ⇒ তাম

**তেমত** (বিরল) [তেমতো] বিণ সেইরূপ। তেমতি ক্রিবিণ ১ (পদ্য.) সেইরূপ। ২ তেমন (যেমতি তেমতি)। {স. ত্রি+মন্ত}

**তেমন** [ত্যামোন্‌] বিণ তদ্রূপ; সেই প্রকার । ❑ ক্রিবিণ ১ সেই প্রকারে । ~ই, তেমনি বিণ ১ তদ্রূপই; ঠিক সেই রকমই; উপযুক্ত; যোগ্য (যেমনি কুকুর তেমনি মুগুর)। ❑ ক্রিবিণ সঙ্গে সঙ্গে; তৎক্ষণাৎ (যেমনি দশটা বাজা তেমনি ভোঁ দৌড়)। {স. ত্রি+মন্ত>}

**তেমাথা, তেমোহানা** ⇒ তে

**তেয়াগ** (ব্র.) [তেয়াগ্‌] বি ত্যাগ। তেয়াগা ক্রি ত্যাগ করা; ছাড়া। তেয়াগিব ক্রি ত্যাগ করব; ছাড়ব (বিরহ আনল মাহ তনু তেয়াগিব––বিপ)। {স. ত্যাগ>}

**তের** ⇒ তেরো

**তেরচা, তেরছা, তেরছ** (ব্র.) **তেড়চা, তেড়ছ, তেড়ছা, টেরছা, টেরচা, তিরছ** [.....................] বিণ বক্র; বঙ্কিম; আড়; তির্যক (তেরছ নয়নে চায়––গোদা; হেনে গেল তীর তিরছ তার চাহনি––নই)। {স. তির্যক>প্রা. তেরিচ্ছ>}

**তেরপল, তেরপাল** ⇒ ত্রিপল

**তেরস্পর্শ** = ত্র্যহস্পর্শ

**তেরাত্তির** ⇒ ত্রি

**তেরিজ** [তেরিজ্‌] বি ১ অঙ্কের সমষ্টি; গণিতে যোগ (ঠাকুরানী একন আয়ব্যয়ের হিসাব তাঁর কাছে বুঝিয়ে দিতে চান সেই জন্যই তাঁর তেরিজ খারিজ শেখা দরকার ––প্রচৌ)। ২ বৃদ্ধি । {আ. তা’রীদ় ....................}

**তেরিমেরি** [তেরিমেরি] বি ১ চোটপাট; রাগারাগি; তুই–মুই করে অবজ্ঞাসূচক উক্তি (মোগলে রহিল ঘেরি সদা করে তেরিমেরি––ভারা)। ২ অশিষ্ট বাক্য প্রয়োগ; গালাগালি। {তুল. হি. তেরীমেরী}

**তেরিয়া, তেরিয়ান** [তেরিয়া, –য়ান্‌] বিণ ১ উগ্রস্বভাব; রগচটা; উদ্ধত (তেরিয়া লোক)। ২ উগ্র মূর্তি; ক্রুদ্ধমূর্তি; মারমুখী; বেপরোয়া (তেরিয়া হাওয়া)। ৩ উগ্র স্বভাববিশিষ্ট । {স. তির্যক্‌>প্রা. তিরিঅ}

**তেরেট** [তেরেট্‌] বি লেখার কাজে ব্যবহৃত তালপাতার মতো গাছের পাতা যা তালপাতা অপেক্ষা অধিকতর স্থায়ী। {স. তালপত্র>তাড়িপত্র>}

**তেরেন্তা, ত্রেন্তা** [রেন্‌তা, ত্রেন্‌তা] বি প্রেমারা; তাস দিয়ে পণ রেখে জুয়া খেলা। {পো. trinta}

**তেরো, তের** [ত্যারো] বি, বিণ ১৩ সংখ্যা বা সংখ্যক। তেরোই, তেরই বি, বিণ মাসের তের তারিখ বা তারিখের। {স. ত্রয়োদশ>}

**তেল** [তেল্‌] বি ১ তৈল। ২ দর্প; তেজ; অহঙ্কার (তার তেল হয়েছে)। ৩ তোষামোদ; চাটুব্যবহার (মনিবের পয়ে তেল মেখে কাজ উদ্ধার)। ~কুচকুচে, ~চুকচুকে বিণ ১ তেল মাখার ফলে উজ্জ্বল। ২ তেল দ্বারা মসৃণ ও উজ্জ্বল । ~চিটে, ~চটচটে বিণ অপরিমেয় তৈল নিষিক্ত ও ময়লা । ~তামাক বি তেল মাখার পরে ধূমপান । ~তেলে বিণ ১ তৈলাক্তবৎ । ২ মসৃণ। ৩ পিচ্ছিল। ~দেওয়া ক্রি যন্ত্রাদিতে তৈল প্রয়োগ করা। ২ (আল.) হীনভাবে তোষামোদ করা। ~–ধুতি বি যে কাপড় পরে দেহে তেল মাখা হয়। ~পড়া বি রোগাদি দূরীকরণার্থ মন্ত্রপূত বা দোয়া পড়া তেল। ~পানা বিণ মসৃণ ও সমতল (যতক্ষণ না নাক–চোক–মুখ খয়ে গিয়ে তেলপানা হয়ে যায়––রাব)। ~ মাখানো ক্রি ১ অন্যের শরীরে তেল লাগানো। ২ (আল.) হীনভাবে চাটুকারিতা করা। ~ হওয়া ক্রি চর্বি হওয়া; দর্পিত হওয়াদ; বেপরোয়া হওয়া; উদ্ধত হওয়া। তেলে–বেগুনে জ্বলে ওঠা ক্রি অত্যন্ত ক্রুদ্ধ ও উত্তেজিত হওয়া। নিজের চরকায় ~ দেওয়া, আপনার চরকায় ~ দেওয়া ক্রি অন্যের ব্যাপারে মাথা না ঘামিয়ে নিজের কজে মন দেওয়া। {স. তৈল>প্রা. তেল}

**তেলচাটা, তেলাচোরা** ⇒ তেলাপোকা

**তেলা** [তেলা/ ত্যালা] বিণ ১ তৈলাক্ত; চকচকে। ২ মসৃণ। ৩ পিচ্ছিল। ~ মাথায় তেল দেওয়া ক্রি যার আছে তাকে আরো দেওয়া । ❑ বি ক্ষমতাশালী ব্যক্তির তোষামোদ করা (তেলা মাথায় তেল দেওয়া মনুষ্য জাতির রোগ––বচ)। {তেল+আ}

**তেলাই, ত্যালাই, তালাই** [তেলাই, ত্যা–, তা–] বি চাটাই; মাদুর (তেলাই পেতে ওদের বসাল মিনতি––গুমা)। {স. তল>}

**তেলাকুচা, তেলাকুচো** [তেলাকুচা, –চো] বি পটলের ন্যায় ছোট ছোট ফলবিশেষ যা পাকলে রক্তবর্ণ হয়। {স. তৈল+কুণ্ডকেরী}

**তেলানো, তেলান** [ত্যালানো] ক্রি তৈলাক্ত করা; চর্বিতযুক্ত করা। ❑ বিণ তেল মাখানো । ❑ ক্রি স্তাবকতা; হীনভাবে চাটুকারিতা করা; চাটুবাক্যে তুষ্ট করা । তেলানি বি ১ তৈলযুক্ত বা চর্বিযুক্ত হওয়া । ২ হীন চাটুকারিতা । ৩ তেজ; অহঙ্কার; গর্ব । {স. তৈল>+বা. আনো}

**তেলাপোকা** [তেলাপোকা] বি আরশোলা; তেলচাটা; তেলাচোরা । {স. তৈলপায়িকা>}

**তেলায়ত** ⇒ তিলাওত

**তেলি, তেলী, তিলি, তিলী, তৈলিক, তৈলী** [তেলি, –, তি–, –, তোইলিক, তোলি] বি ১ তৈল উৎপাদক; তৈল ব্যবসায়ী। ❑ বিণ তৈলসম্বন্ধীয় । তেলিনা, তৈলিনী বি স্ত্রী.। তৈলিকগৃহ বি তেলিঘর; হিন্দু তেলব্যবসায়ী জাতির সংসার (চন্দ্র ভানু তৈলকগৃহে জন্মিয়া ভাগ্যক্রমে ভোগবতী নগরীর অধিপতি হইয়াছিল––ঈবি)। {স. তৈলিক, তৈলী>প্রা. তেল্লিঅ>}

**তেলিঙ্গানা, তেলেঙ্গানা** [তেলিঙ্‌গানা, তেলে–] বি দক্ষিণ–ভারতের তেলেগু ভাষাভাষী প্রদেশ। {স. ত্রিকলিঙ্গ>ত্রৈলঙ্গ>}

**তেলেগু, তেলুগু** [তেলেগু, –লু–] বি দক্ষিণ ভারতের দ্রাবিড় গোষ্ঠীর ভাষাবিশেষ। ❑ বিণ তৈলঙ্গসংক্রান্ত; ভারতের অন্ধ্র প্রদেশ সম্পর্কীয়। {স. ত্রিকলিঙ্গ>তৈলঙ্গ>প্রা. তেলংগ>}

**তেলেঙ্গা, তেলেঙ্গি** [তেলেঙ্‌গা, তেলেঙ্‌গি] বিণ ভারতের তৈলঙ্গ বা অন্ধ্র দেশীয় (আমার ভয় হল এইবার তেলেঙ্গি সেপাই সব আকাকে ধরতে আসছে––অঠা)। {স. ত্রিকলিঙ্গ; তৈলঙ্গ>প্রা. তেলংগ}

**তেলেঙ্গানা** ⇒ তেলিঙ্গানা

**তেলেছমাত** ⇒ তেলেসমাত

**তেলেনা** [তেলেনা] বি সঙ্গীতের প্রারম্ভিক ধ্বনিময় বোল, যেমন আ আ/তেরে নে/তানা তানা। ~ ভাঁজা ক্রি ১ (আল.) আসল কথার ভূমিকাস্বরূপ বাজে কথার অবতারণা করা। ২ ভণিতা । {ধ্বন্যা.}

**তেলেভাজা** বি বেগুনি, ফুলুরি প্রভৃতি বেসনযুক্ত ভাজা খাদ্য। ❑ বিণ (আল.) রৌদ্রে ঘুরে ঘুরে তামাটে বর্ণ ধারণ করেছে এমন। {স. তৈল+ভর্জিত}

**তেলেসমাত, তেলেছমাত** [তেলেস্‌মাত, –ছ্‌–] বি ১ যাদু । ২ আশ্চার্য (এ যে দেখি তেলেসমাত ব্যাপার)। ৩ ভরপুর; মাতোয়ারা (শিরনি রাঁধে বড় বিবির বাড়ী গন্ধে তেলেসমাত––নই)। তেলেসমাতি, তেলেছমাতি বিণ ঐন্দ্রজালিক; জাদু সম্বন্ধীয় (তেলেছমাতি কারবার––সৈহা)। {আ. ত়িলস্‌মাত ...............}

**তেলো১** [তেলো] বি ১ করতাল; তাহের তেলো বা চেটো (তাহার দুই হাতের তেলোতেই কেচোর আটাযুক্ত রস ও মাছের আইশ লাগিয়া রহিয়াছে––কাআও)। ২ পদতল; চরণতল; পায়ের চেটো বা তলদেশ। ❑ বিণ তৈলাক্ত । {স. তল>}

**তেশিরা** ⇒ তে

**তেষট্টি** [তেশোট্‌টি] বি, বিণ ৬৩ সংখ্যা বা সংখ্যক । {স. ত্রিষট্টি>প্রা. তিসট্‌ঠি>}

**তেষ্টা** [তেশ্‌টা] বি পিপাসা; তৃষ্ণা। {স. তৃষ্ণা>}

**তেসনি, তেসনী** [তেশোনি] (মবা.) বিণ তিন বছেরের (রাজকর লোকের তেসনি নিল বাড়া/অতেব সকল প্রজা হর দেশ ছাড়া––ঘচ)। {স. ত্রি>তে + সনঃ + বা. ই}

**তেসরা** [তেশোরা] বি, বিণ তৃতীয়; মাসের তৃতীয় তারিখ বা তারিখের । ❑ বি মাসের তৃতীয় দিন। (তুল. পয়লা, দোসরা, তেসরা, চৌঠা ইত্যাদি)। {স. তৃতীয়+√সৃ>তৃতীয়সর>}

**তেসাণে, তেসানে** (প্রাবা.) [তেসানে] অব্য তখন; সে সময় (তেসাণে কাহ্ন আনিবো––বচদা)। {স. তদ্‌>ব্র. তে+স. ক্ষণ>}

**তেহাই১** [তেহাই] বি সঙ্গীত সমাপ্তিসূচক বাদ্যযন্ত্রে শেষ তিন সজোর আঘাত (তুরপুন হল তানপুরা তব নেহাইএ দাও তেহাই––সদ)। {স. ত্রিঘাত>}

**তেহাই২**[তেহাই] বি তিন ভাগের এক ভাগ; এক–তৃতীয়াংশ (অর্দ্ধেক পঙ্কেতে তার তেহাই সলিলে––কমু)। {স. ত্রিভাগিক>প্র্রা. তিহাঅ>}

**তেহাতি** [তেহাতি] বিণ তিন হাত পরিমাণ । {স. ত্রি+হস্ত>হত্থ>বা. হাত+ই>;বহু.}

**তেহাত্তর** ⇒ তিয়াত্তর

**তেহারা** [তেহারা] বিণ ১ ত্রিগুণ; তিন খেই বা ভাঁজযুক্ত । ২ মোটা। {স. ত্রিহার>বা. আ}

**তেহেন, তেহ্ন, তেহ্নমতে** (মবা.) [তেহেনা, তেন্‌হো, –মতে] অব্র সেরূপ; তদ্রূপ; তেমন (তেহ্ন কর উপায় আপণে––বচদা; উত্তম জনের নেহা তেহেন মুরারী––বচদা; তেহ্নমতে কবির বিলাস––বচদা)। {স. তদ্/তেন>}

**তৈ, তৈঁ** (মবা.) [তই, তঁই] অব্য তাই (তৈঁ ধরী রাখত––বচদা)। {স. তস্মাৎ>}

**তৈক্ষ্ণ্য [তোইখ্‌নো] বি ১ তীক্ষ্ণতা; ক্ষুরধার বা শাণিত ভাব। ২ উষ্ণতা। {স. তীক্ষ্ণ+য(ষ্যঞ্‌)}**

**তৈখন** [তোইখন্‌] অব্য, ক্রিবিণ তখন; তৎক্ষণাৎ; তখনই। {স. তৎক্ষণ>}

**তৈছন** (ব্র.), **তৈসন** [তোইছন্‌] বিণ সেরূপ; তাদৃশ। তৈছে; তৈসে ক্রিবিণ সেরূপে। {স. তাদৃশ>প্রা. তইস>বা. তৈছ; তুল. ঐছে, কৈছে, জৈছে}

**তৈজস** [তোইজশ্‌] বিণ তেজ সম্পর্কিত; ধাতুনির্মিত। ~পত্র, ~পাত্র বি ধাতুনির্মিত থালা–বাসন; ঘটি–বাটি প্রভৃতি । {স. তেজস্‌+অ(অণ্)}

**তৈত্তির** [তোইত্‌তির্‌] বি তিত্তির পাখি। তৈত্তিরীয় বি ১ তিত্তির ঋষি যা বলেছেন। ২ যজুর্বেদ শাখাধ্যায়ী ব্রাহ্মণগণ। ৩ যজুর্বেদের একটি শাখা। ❑ বিণ তিত্তির পক্ষী সম্পর্কীয়। তৈত্তিরীয়ক বিণ তৈত্তিরীয় শাখা–ধ্যায়ী। {স. তিত্তির+অ(অণ্‌)}

**তৈনাত** [তোইনাত্‌] বি ১ নিয়োগ; বহাল। ২ গোমস্তার প্রার্থনামতো সদর কাছারি হতে যে কর্মচারী মফঃস্বলে প্রেরিত হন (তবে...তৈনাত চলে––ঘন)। তৈনিতি বি সদর কাছারি হতে মফস্বলে মোতায়েন করা পেয়াদা প্রভৃতি (জমিদারের তৈনিতি––অচিসে)। {আ. তা’য়ীনাত ............ }

**তৈয়ব** [ তোইয়ব্‌] বি ‘আল্লাহ ছাড়া কেউ উপাস্য নেই এবং হযরত মুহম্মদ (সা.) আল্লাহর রসুল’––এই মতবাদ। ❑ বিণ ভালো; পবিত্র (কলেমা তৈয়ব লেখা পৃষ্ঠের উপর––হেমা)। {আ. ত়ীব ...................}

**তৈয়ম্মুম, তৈয়াম্মুম** ⇒ তয়ম্মুম

**তৈয়ার, তৈয়ারি, তৈরি** [তোইয়ার্‌, তোইয়ারি, তোইরি] বিণ ১ প্রস্তুত; নির্মিত (সে তার নতুন তৈরি বাড়িতে চলে গেছে)। ২ ব্যবহারোপযোগী; কার্যোপযোগী (তিনি সাক্ষীদিগকে যেন পাখি পড়াইয়া তইয়ার করেন––প্যামি)। ৩ শিক্ষাপ্রাপ্ত; পরিপক্ব; লায়েক; উপযুক্ত; যোগ্য (লোক তৈরি না হলে কাজ করবে কে?) । ৪ (ব্য.) সেয়ানা; ডেঁপো; ফাজিল; অকালপক্ব (তৈরি ছেলে)। তৈরি করা ক্রি নির্মাণ করা। {আ. ত়ইয়্যার .............. }

**তৈল** [তোইল্‌] বি তেল। ~কল্ক বি খইল । ~কল্কজ, ~কিট্ট বি তেলের কাইট। ~কার বি তৈল ব্যবসায়ী; তেলি; কলু। ~চক্র বি ঘানিগাছ । ~চিত্র বি তেলরঙে অঙ্কিত ছবি । ~–ঢালা বিণ মসৃণ; তৈল–চিক্কণ (তৈল–ঢালা স্নিগ্ধ তনু নিদ্রারসে ভরা––রঠা)। ~দান বি (ব্য.) হীনভাবে খোশামোদ । ~দ্রোণী বি অবগাহনার্থ তৈল–কাষ্ঠনির্মিত পাত্র । ~প, ~–পা, ~পক, ~–পায়িকা বি আরশোলা; তেলাপোকা (তৈলপ। তুমি তেলাপোকা, পাখী নয়––সদ)। ~পক্ব বিণ ১ তৈলপুষ্ট; তেলে ভাজা। ২ তেল দিয়ে রাঁধা বা রান্না করা । ৩ তেল মেখে চকচকে ও মজবুত করা (তৈলপক্ব লাঠি)। ~বট বি ব্যবস্থা দেওয়ার জন্য স্মার্ত পণ্ডিতকে যে অর্থ দেওয়া হয় (স্মার্ত পণ্ডিতকে যে অর্থ দেওয়া হয় (স্মার্তরাও যে শুধু তৈলবট নিয়ে বিধান দিতেন তাই নয়––সৈমু)। ~বীজ বি তিল সরিষা ইত্যাদি তৈলগর্ভ শস্য । ~যন্ত্র বি তেলের কল; ঘানি । ~সেক বি ১ তৈল লেপন; তৈল মর্দন । ২ প্রদীপাদিতে তৈল দান। ৩ (ব্য.) পায়ে তেল দেওয়া; তোষামোদ । ~স্ফাটিক বি হলুদ রঙের শিলীভূত পদার্থ; amber । তৈলীয় বিণ তেল সম্পর্কীয়। {স. তিল+অ(অণ্‌)}

**তৈলঙ্গ** [তোইলঙ্‌গো] বি ১ দক্ষিণ ভারতের একটি অঞ্চল; বর্তমান অন্ধ্রপ্রদেশ ও তেলেঙ্গানা। ২ অন্ধ্রপ্রদেশ ও তেলেঙ্গানার অধিবাসী। তৈলঙ্গী বি স্ত্রী.। {স. ত্রিকলিঙ্গ>}

**তৈলঙ্গা** (মবা.) [তৈলঙ্‌গা] বি তেলাপোকা (তৈলঙ্গা রূপ হইয়া––মাগান)। {স. তৈল+অঙ্গ>?}

**তৈলিক, তৈলী** ⇒ তেলী

**তৈসন, তৈসে** ⇒ তৈছন

**তোঁতা** [তোঁতা] বি সুতা (তোঁতা কটা)। {স. তন্তু>}

**তো১** [তো] বি বস্ত্র প্রভৃতির পাট বা ভাঁজ; তয় (শাড়ি তো করা)। {ফা. তহ্‌ .............. }

**তোঁ২** ⇒ ত২

**তো৩, তোঁ** (ব্র.) [তো, তোঁ] সর্ব ১ তুমি; তুই। ২ তোমা (তো বিনে উনমত––বিপ)। ৩ তোর; তোমার (তো সেবা––চদা)। তোই, তোঁই (ব্র.) সর্ব তোমাকে। তোঁঞে (ব্র.) সর্ব তুমি (তোঁঞে তসু তুল––বিপ)। {স. ত্বম্‌>}

**তোক১** [তোক্‌] বি অপরাধীর হস্তবন্ধন–শৃঙ্খলবিশেষ; হাতকরা (লুঠি নিল নারী গবী দিল বেড়ি তোক–ভারা)। ~দড়ি বি গলবন্ধ; শৃঙ্খল (হাতে কড়ি পায়ে বেড়ি তোকদড়ি গরে––ঘচ)। {আ. ত়ৱক় ......................}

**তোক২** [তোক্‌] বি সন্তান (কাশ্যপ মুনির হইয়া তোক ––কমু)। {স. √তু+ক}

**তোকমারি, তোকমা** [তোক্‌মারি, তোক্‌মা] বি সাধারণত পুলটিসে ব্যবহৃত ইসবগুলের মতো বীজবিশেষ। {ফা. তুখ্‌ম্‌+ই–রিহ়ান ............... তখমেরাইহ়ান>}

**তোকানি**–**মোকানি** (মবা.) [তোকানি–মোকানি] বি জনরব (তোকানি–মোকানি কথা শুনি জগন্নথ পিতা–জয়ানন্দ)। {তোকা(তোর)+বাণী+মোকা(মোর)+বাণী>}

**তোকে, তোরে** [তোকে, তোরে] তুই শব্দের ২য়া ও ৪র্থীর এক বচনের রূপ––অবজ্ঞার্থে বা স্নেহার্থে ব্যবহৃত । {স. তুম্‌>প্রা. তুং, তুহ}

**তোখর** ⇒ তুখড়

**তোগরা**, **তুগরা** [তোগ্‌রা, তু–] বি অলঙ্কৃত আরবি লিপিবিশেষ; বাদশাহি স্বাক্ষর; দস্তখত; মোহর। {তু. তুগরা}

**তোটক** [তোটোক্‌] বি দ্বাদশাক্ষর পাদযুক্ত সংস্কৃত ছন্দ (দ্বিজ ভারত তোটক ছন্দে ভনে––ভারা)। {স. ত্রোটক>}

**তোজন, তোজনা** [তোজন্‌, –না] বি একপ্রকার ধান । {অমূ.}

**তোড়** [তোড়্‌] বি ১ তীব্র স্রোতের বেগ; প্রবাহের ধাক্কা। ২ গতি (তোর এখনকার লেখার তোড় দেখে আমার বাস্তবিকই অনুশোচনা হচ্ছে––নই)। ৩ কলহের স্রোত; বাক্যের স্রোত । ~ই (ব্র.) ক্রি ১ ছিন্ন করে। ৩ ভাঙে । ৩ খুলে ফেলে; প্রকাশ করে দেয় । মুখের ~ বি স্রোতের মতো বাক্য বা কথাসমূহ; বাক্যস্রোত। {স. √তুড়্‌ (আঘাত করা)>}

**তোড়জোড়** [তোড়্‌জোড়্‌] বি ১ উদ্যোগ; আয়োজন; প্রস্তুতি (আমাদের তল্পিতল্পা গুটাইবার তোড়জোড় চলিতে লাগিল––শামা)। ২ সরঞ্জাম; সাধন; উপকরণ। {বা. √তুড়্‌>+স.√যুজ্‌>}

**তোড়া১ , তোররা** [তোড়া, তোর্‌রা] বিণ টাকায় ভরা থলি; মুদ্রাপূর্ণ কাপড়ে প্রস্তুত থলি (টাকার তোড়া)। ২ চরণের এক প্রকার অলঙ্কার। {আ. ত়ুররাহ ................. }

**তোড়া২, তুড়া** [তোড়া, তু–] ক্রি ভাঙা; ভেঙে ফেলা (হাত তুড়ে দিয়েছে একেবারে)। তোড়ানো, তোড়ান, তুড়ানো ক্রি ভাঙানো; নোট ভাঙিয়ে খুচরা নেওয়া, খুচরা মুদ্রার সঙ্গে বদল করা। {স. ত্রোট>}

**তোড়া৩** ⇒ তুড়া২

**তোড়ানি** [তোড়ানি] বি কাঁজি; পচাই। {ফা. তরাণী ....................... }

**তোড়ি, তোড়ী, টোড়ি, টোড়ী** [তোড়ি, –, টোড়ি, –] বি ১ সঙ্গীতের একটি রাগিণী (জৌনপুরী তোড়ির তোড়া বাজায় হাজার মজলিশে––সদ)। ২ প্রভাতী রাগিণীবিশেষ (সাঁঝের বেলায় তোড়ি রাগিণী আলাপের মত যেন বিষম বে–সুরো––নই)। {স. ত্রোটকী>}

**তোতলা, তোৎলা** [তোত্‌লা] বিণ জিহ্বার জড়তাবশত যার কথা বেধে যায় (তাঁহার অঙ্গুলি ও জিহ্বা পুড়িয়া গেল, তিনি আজীবন তোৎলা হইয়া রহিলেন––কাই)। তোতলানো, তোতলান ক্রি তোতলার মতো বেধে বেধে কথা বলা। ❑ বি উক্ত অর্থে । তোতলামি বি তোতলানোর অবস্থা; তোতলার মতো করে কথা বলা। {ধ্বন্যা.; তুল. হি. তোতরাহ্‌}

**তোতা** [তোতা] বি শুকপাখি; টিয়াপাখি । {ফা. ত়োত়়া ............. }

**তোপ** [তোপ্‌] বি ১ আগ্নেয়াস্ত্র; কামান (তোর ঘুর চাকাতে বলদর্পীর তোপ কামানের টুটুক জোর––নই)। ২ বন্দুক (গরজে কামান, তোপ গোলাগুলী ছুটিছে দিগ্বিদিকে––নই)। ৩ কামানের শব্দ । ~খানা, ~শালা বি কামান রাখার বা নির্মাণের স্থান । ~চি বি যারা কামান দাগে; গোলন্দাজ (তোপচিগণ ক্রমাগত একশত একটি তোপধ্বনি করিল––ইহো)। ~দাগা ক্রি মামান থেকে গোলা নিক্ষেপ করা বা ছোড়া। তোপান্দাজ বি যে কামান হতে গোলা ছোঁড়ে; ঐরূপ সিপাহি। {তু. তুপ ..................}

**তোপচনি, তোপচিনি** [তোপ্‌চিনি] বি চীন ও জাপানের একপ্রকার লতার মূল; চীনা বচ; china root । {ফা. চোব .............. + চিনি}

**তোপান** (মবা.) [তোপান্‌] বি চরকায় সুতায় তৈরি জামার কাপড়। {তুল.হি. তোপনা}

**তোফা. তোহফা** [তোফা, তোহ্‌ফা] বিণ চমৎকার; অত্যন্ত উপাদেয়; উৎকৃষ্ট (একটু জোরেই হেসে বললেন তোফা ! তোফা ! ওগো আর এক কাপ চা দাও––নই)। ❑ বি উপহার; দুষ্প্রপ্য বস্তু (হাদিয়রে তোহফা আরবী ভাষে বলে––সৈআ)। {আ. তুহ়ফাহ ......................}

**তোফাঙ্গ** [তোফাঙ্‌গো] বি পিস্তল; হাত–বন্দুক (অতঃপর তোফাঙ্গ (পিস্তল) চালাইয়া দুই জনকে বধ করিলেন––ইহো)। {ফা. তুফঙ্গ ............... }

**তোবড়া** [তোব্‌ড়া] বি ঘোড়ার দানা খাওয়ার থলি (গালে চুন–কালি ওমরার গলে দেখেছে ঘোড়ার তোবড় বাঁধা––সদ)। ❑ বিণ চুপসানো; টোল খাওয়া; বসা; বসে যাওয়া; শুকিয়ে কুঁকড়ে যাওয়া। ~নো, তুবড়ানো, তুবড়নো বিণ চুপসানো; টোল খাওয়া (চোখের জলে দুই জোবড়ানো গাল ভাসিয়া যায়––বিব)। ❑ ক্রি চুপসে দেওয়া বা যাওয়া; টোল খাওয়া; বসে বা শুকিয়ে যাওয়া। {ফা. তূব্‌ ................. }

**তোবড়া–তুবড়ি** [তোব্‌ড়াতুব্‌ড়ি] বি মালপত্র বোঝাই গাঁটরি । {ফা. তুব্‌রহ্‌>তোবড়া; তোবড়া+ই=তুবড়ি (ছোট গাঁটটি)}

**তোবা** ⇒ তওবা

**তোমর** [তোমোর্‌] বি প্রাচীন ভারতের এক প্রকার যুদ্ধাস্ত্র। {স. তোমর}

**তোমরা** [তোম্‌রা] সর্ব তুমি–র বহুবচন। {স. ত্বং>প্রাবা. তুহ্মি>}

**তোমা** [তোমা] সর্ব ১ তুমি। ২ তোমাকে । {বৈদিক তুস্মে>প্রা. তুম্‌হ>তুহ্ম>}

**তোমার** [তোমার্‌] তুমি শব্দের ষষ্ঠীর একবচন সম্বন্ধার্থক রূপ। {প্রাবা. তুহ্মা>}

**তোয়** [তোয়] বি জল; পানি। ~দ, ~ধর বি জলদ; জলধর; মেঘ। ~দাগম বি বর্ষাকাল । ~নিধি, ~ধি, ~রাশি বি সমুদ্র; সাগর (এ নগরাধিরাজ সত্য সত্যই এশিয়ার পূর্ব ও পশ্চিম তোয়নিধিতে অবগাহন করে অবস্থিতি করছে––প্রবি)। {স. √তু+য(যঙ্‌);স. √তোয়্‌+অ(অচ্‌)}

**তোয়াক্কা** ⇒ তওয়াক্কা

**তোয়াজ** [তোয়াজ] বি স্বার্থসিদ্ধির জন্য যত্ন; আদর; খাতির; মনোরঞ্জন (সাহেব টাকার খাতিরে, মুৎসুদ্দিকে তোয়াজ করেন––প্যামি)। {আ. তৱয়াদ্দ়হ ..................}

**তোয়ানো, তোয়ান** [তোয়ানো] বি হাত দিয়ে অনুভব করে সন্ধান করা; তালাশ বা অনুসন্ধান করা। ❑ ক্রি ১ হাত বুলানো; মর্দনাদি করা (কাছে বসাইল রাজা, তোয়াইল গা––ঘচ)। ২ তোয়াজ করা (তাকে তুইয়ে তুইয়ে কাজ আদায় করে নিয়েছি)। ৩ কুড়ানো । {টোকানো}

তোয়ালে, তোয়ালিয়া [তোয়ালে, তোয়ালিয়া] বি গামছাবিশেষ; towel । {পো. toalha; ই. towel}

**তোর** [তোর্‌] সর্ব তুই শব্দের ষষ্ঠীর একবচন––সম্বন্ধার্থক রূপ। {প্রাবা. তো+র}

**তোরকস** ⇒ তরকশ

**তোরঙ্গ, তোরঙ্গ** [তোরোঙ্‌গো, তোরোঙ্‌] বি পেটরা; ইস্পাত প্রভৃতি দ্বারা তৈরি বাক্স; trunk (ত্রস্ত দু’হাতে অনেক ভাবিয়া রুদ্ধ তোরঙ খুলিলাম––আহা)। {ই. trunk}

**তোরণ** [তোরোন্‌] বি ১ সিংহদ্বার; সদর দরজা; ফটক; gate । ২ ফটকের উপর নির্মিত ধনুকাকৃতি কাষ্ঠাধার (চেয়ে দেখি বিজয় তোরণ––আহা)। {স. √তুর্‌(ত্বরা)+অন(ল্যুট্‌)>}

**তোরতরিবত** [তোর্‌তরিবত্‌] বি শিক্ষা–দীক্ষা; সভ্যতা। {আ. তৌর ........... + তরিবত ................ }

**তোরা** [তোরা] ‘তুই’ শব্দের বহুবচন । {মবা. তো>}

**তোরে** ⇒ তোকে

**তোল, তোলক** [তোল্‌, তোলোক্‌] বি ১ তোলা; ৮০ রতি; ১৬ মাসা। ২ দাঁড়িপাল্লা। {স. √তুল্‌+ণিচ্‌(√তোলি)+ অ(অচ্‌),+ক}

**তোলন** [তোলন্‌] বি ওজন বা তৌল করা। উত্থাপন; উত্তোলন। {স. √তুল্‌+অন(ল্যুট্‌)}

**তোলপাড়** [তোল্‌পাড়্‌] বি, বিণ প্রচণ্ড আন্দোলন; আলোড়ন (তোলপাড় কাণ্ড); উলটপালট; বিক্ষোভ; ভীষণ চাঞ্চল্য; গণ্ডগোল । {তোলা+পাড়া>}

**তোলবল, তোলবলে , তোলবেলে, তোলবোলে** [তোল্‌বল্‌, –বোলে, –বেলে, –বোলে] বিণ স্নাত; সিক্ত; আপ্লুত (রক্তে তনু তোলবল বিফল শরীর––কাদা)। {ফা. তর্‌–ব–তর্‌ .................. }

**তোলা১** [তোলা] বি ওজনের পরিমাণ বিশেষ; ভরি; ৮০ রতি; এক সেরের ৮০ ভাগের একভাগ। {স. √তোল্‌+বা. আ}

**তোলা২** [তোলা] বি ১ হাট বা বাজারে ব্যাপারীদের পণ্যের যে অংশ হাটের মালিক বা জমিদারগণ তুলে নেয়। ২ যা তুলে রাখা হয়েছে; গৃহীত; রক্ষিত। ৩ তৈরি; নির্মিত; প্রস্তুত (পরের তোলা ঘর)। ৪ (আল.) যা স্মরণ রাখা হয়েছে (সব কথা তোলা আছে)। ৫ বাইরে যাওয়ার পোশাক; পোশাকি (তোলা জামা)। ৬ উত্তোলিত (তোলা জল)। ৭ বৃন্তচ্যুত (তোলা ফুল)। ৮ মথিত (মাখনতোলা অঙ্কিত; ছাঁচে ঢালাই করা (পল তোলা)। {স. √তুল্‌+বা. আ}

**তোলা৩, তুলা** [তোলা, তুলা] ক্রি ১ উঠানো; উত্তোলন করা; উপড়ে উঠানো; উঁচু করা (গা তোলা)। ২ ত্যাগ করা (হাই তোলা)। ৩ জাগানো; ঘুম ভাঙানো (ঘুম থেকে তোলা) । ৪ বমি করা (বাচ্চার দুধ তোলা)। ৫ উন্নত বা উন্নয়ন করা (জাতে বা উচ্চ শ্রেণিতে তোলা)। ৬ তৈরি, নির্মাণ বা সৃষ্টি করা (দেয়াল তোলা, গুজব তোলা) ৭ উৎপাটন, উৎখাত বা বিচ্যুত করা (দাঁত তোরা)। ৮ সাজিয়ে গুছিয়ে রাখা (বিছানা বা কাপড় তোলা)। ৯ অপসারিত করা; দূর করা (কাপড়ে চায়ের দাগ তোলা)। ১০ উচ্চে উত্থিত করা (গলা তোলা)। ১১ সংগ্রহ করা (চাঁদা তোলা) । ১২ সূচিকর্ম করা (শাড়িতে ফুল তোলা)। ১৩ উচ্ছেদ বা বিতাড়িত করা (ভাড়াটে তোলা)। ১৫ মনে আনা; স্মরণ করা; বমি করা (মনে তোলা, বাচ্চা দুধ তোলে)। ১৬ খাটানো; লাগানো; সংস্থাপন করা (নৌকায় পাল তোলা)। ১৭ বলা; উত্থাপন করা (সভায় তোলা)। ১৮ বের করা (মাখন তোলা)। ❑ বি, বিণ উক্ত সকল অর্থে। ~নো, ~ন ক্রি ১ অপরকে দিয়ে উত্তোলন, উৎপাটন, উন্নয়ন, সংগ্রহ প্রভৃতি কাজ করানো। ২ বেত চেঁছে সাফ করা। কানে ~ ক্রি ১ শোনা। ২ গ্রাহ্য করা। গা ~ ক্রি ১ ওঠা। ২ গাত্রোত্থান করা; শয্যা ত্যাগ করা । গায়ে হাত ~ ক্রি মারা; প্রহার করা। ছবি ~ ক্রি ফটো তোলা; ফটোগ্রাফ লওয়া। দাদ ~ ক্রি প্রতিশোধ নেওয়া। পটল ~ ক্রি মরা; মরে যাওয়া। পিঠে চামড়া ~ ক্রি নিদারুণ প্রহার করা । মাথা ~ ক্রি ১ হীন অবস্থা থেকে উন্নতি করা। ২ বিপদ থেকে মুক্ত হওয়া; বিপদ–মুক্ত হওয়া । মুখ ~, মুখ তুলে চাওয়া ক্রি ১ (আল.) অনুগ্রহ বা অনুকূল হওয়া। ২ করুণা বা দয়া করা । ৩ প্রসন্ন হওয়া । হাত ~ বিণ ১ (আল.) অন্যের অনুগৃহীত। ২ পরের দয়ার উপর নির্ভরশীল । {স. √তুল্‌ (উত্তোলন অর্থে)। + বা. আ}

**তোল্য** [তোল্‌লো] বিণ ১ ওজন করতে হবে এমন । ২ তুলনীয়। {স. √তুল্‌+য(ণ্যৎ)}

**তোলাপাড়া** [তোলাপাড়া] বি মনে মনে নানাভাবে আন্দোলন; বারংবার চিন্তা (মনে মনে তোলাপাড়া করা)। {স. তোলপাড়>}

**তোলিত** [তোলিতো] বিণ ওজন করা হয়েছে এমন । {স. √তুল্‌+ণিচ্‌+ত(ক্ত)}

**তোলো** [তোলো] বি মাটির বড় হাঁড়ি। {পো. talha}

**তোশক, তোষক** [তোশোক্‌] বি বিছানায় পাতার জন্য তুলার গদিবিশেষ (ফরাস বিছানা করে শাহানা গালিচা পরে মখমলি তোষক ডালে তায়––সৈহা)। {ফা. তোশক্‌ ................. }

**তোশদান, তোসদান** [তোশ্‌দান্‌] বি ভিক্ষার ঝুলি; ভোজ্যদ্রব্যের থলি, গুলিবারুদ রাখার পাত্র । {ফা. তুশ্‌দান ...................}

**তোশা, তোষা২ ,** **তোসা** [তোশা] বি মূল্যবান জিনিসপত্র (রথ হস্তী আর কি কাজে তোষার যে বুড়া বলদ আছে ––ভারা)। তোষাখানা, তোসাখানা বি মূল্যবান জিনিসপত্র রাখার ভাণ্ডার (টাকা আর তোশাখানায় ধরছে না––জহা)। {ফা. তুশাহ্‌ ................}

**তোষ, তোষা১, তোষণ** [তোশ্‌, –শা, শোন্‌] বি ১ সন্তোষ; তৃপ্তি; আনন্দ । ২ সন্তোষবিধান; তৃপ্তি সাধন । তোষিণী বি স্ত্রী.। তোষণীয় বি তুষ্ট করার যোগ্য; তোষণযোগ্য; খুশি করা আবশ্যক এমন । {স. √তুষ্‌+অ(যঞ্‌); তোষ+বা. আ, √তুষ্‌+অন(ল্যুট্‌)}

**তোষা২, তুষা** [তোশা, তুশা] ক্রি তুষট বা আনন্দিত করা। {স. √তুষ্‌+অ(ঘঞ্‌)=তোষ+বা. আ}

**তোষামোদ** [তোশামোদ্‌] বি খোশামোদ; চিত্তরঞ্জন; চাটুবৃত্তি; মোসাহেবি; স্তাবকতা। তোষমুদে বিণ চাটুকার; খোশামুদে; স্তাবক; মোসাহেব; চামচে । {স. তোষ+আমোদ; ফা. খুশামদ ....................}

**তোষিত** [তোশিতো] বিণ তুষ্ট করা হয়েছে এমন । {স. √তুষ্‌+ণিচ্‌+ত(ক্ত)}

**তোহফা** ⇒ তোফা

**তোহমৎ** ⇒ তোহমত

**তোহএ, তোহার, তোঁহর, তোঁহারা, তোহারা, তোহারি, তোঁহারি, তোহোর, তোহোরি, তোহোরে, তোহারে, তোহৌরি** (ব্র.) [......] সর্ব তোমার, তোমারই , তোর । {প্রাবা. তো>}

**তোহে** (ব্র.) [তোহে] র্স তোমাকে (তোহে ভজব কোন বেলা––বিপ)। {স. ত্বম্>; প্রাবা. তো>}

**তোহোবিল** [তোহোবিল্‌] বি রেশম সুতা জড়াবার লাটাই। {ফা. তহ়বিল ......................}

**তোহ্ম, তোহ্মাএ, তোহ্মাক, তোহ্মাকে, তোহ্মাখো, তোহ্মারে** [.....] (ব্র.) সর্ব তোমার; তোমাকে। তোহ্মাত, তোহ্মাতে (ব্র.) সর্ব তোমাকে; তোমা থেকে। হোহ্মাতেঁ, তোহ্মাথো (ব্র.) তোমার থেকে। তোহ্মার (ব্র.) তোমার, তোমাকে । তোহ্মারা (ব্র.) তোমরা; তোহ্মাহো (ব্র.) তোমারও। তোহ্মে (ব্র.) তুমি; তোমাকে। {স. ত্বম>; প্রাবা. তুহ্ম>তুম্‌}

**তৌজি, তোজী** [তোউজি] বি সৈন্য, প্রজা, জমিজমা, খাজনার পরিমাণ ইত্যাদির তালিকা। ~নবিস বিণ তৌজি লেখক কর্মচারী। ~মহাল বি যে মহাল কালেক্টরের রক্ষিত বিবরণপত্রের অন্তর্গত। {আ. তৱদ়ীহ ........................}

**তৌফিক, তৌফীক** [তোউফিক্‌] বি ক্ষমতা; শক্তি; সামর্থ্য; সম্পদ (তৌফিক থাকলে রাজী হতেই হবে––মুই)। {আ. তাৱফীক় ............... }

**তৌর্য** [তোউর্‌জো] বি তূর্যধ্বনি; মৃদঙ্গ ইত্যাদির ধ্বনি। {স. তূর্য+অ(অণ্‌)}

**তৌর্যত্রিক** [তোউর্‌জোত্‌ত্রিক্‌] বি গতবাদ্য ও নৃত্যের একত্র সমাবেশ । {স. তৌর্য+ত্রি+ক(কপ্‌)}

**তৌল** [তোউলো] বি ১ ওজন; মাপ (তৌল হৈব যথ যার পাপ পুণ্য কাম––সৈআ)। ২ ওজন করার যন্ত্র; তুলা যন্ত্র; দাঁড়িপাল্লা; নিক্তি। ৩ ওজনকরণ। ৪ (আল.) তুলনা; সাদৃশ্য নিরূপণ । {স. তুলা+অ(অণ্‌)}

**তৌলন** বি ওজনকরণ; মাপা; পরিমাণ ণির্নয়। {স. তুলা+অ(অণ্‌)+অন(ল্যুট্‌)}

**তৌলা** [তোউলা] ক্রি ওজন করা। ~নো , তৌলানো ক্রি ওজন করা; মাপা ; মাপানো; ওজন করানো । ❑ বি, বিণ উক্ত অর্থে । {স. তৌল+বা. আ}

**তৌলিক১** [তোউলিক্‌] বি চিত্রকর; painter । {স. তুলি+ইক(ঠক্‌); স. তুলিকা+অ(অণ্‌)}

**তৌলিক২** [তোউলিক্‌] বি ওজন করে যে; ওজনকারী; কয়াল। ❑ বিণ মাপসংক্রান্ত; গুরুত্ব পরিমাপসম্পর্কীয়; gravimetric । {স. তুলা+ইক(ঠঞ্‌)}

**তৌলিয়া১** [তোউলিয়া] অক্রি (পদ্য.) তৌল ক’রে ; ওজন ক’রে (যত জল বরষিতে আজ্ঞা হয় যথা । তৌলিয়া ততেক পানি বৃষ্টি করে তথা––হেমা)। {স. তৌল+বা. ইয়া}

**তৌলিয়া২** [তোউলিয়া] বি তোয়ালে (তিনি চেয়ারের পিঠে–রাখা তৌলিয়াটায় হাত মুখ মুছিয়া––মুমউ)। {ই. towel; পো. toalha}

**তৌহিদ, তৌহীদ** ⇒ তওহিদ

**ত্যক্ত** [ত্যাক্‌তো] বিণ ১ পরিত্যক্ত; পরিত্যাগ করা হয়েছে এমন; বর্জিত । ২ জ্বালাতন; বিরক্ত (ত্যক্ত আর ক’রনা আমারে––কায়)। ~জীবিত বিণ জীবনের মায়া ত্যাগ করেছে এমন; মরিয়া। ~ বিরক্ত, তিতবিরক্ত, তেতোবিরক্ত বিণ উত্ত্যক্ত; জ্বালাতন (রাজ্যের লোক তিতরিবক্ত হইয়া উঠিল––দমি)। {স. √ত্যজ্‌+ত(ক্ত)}

**ত্যক্তভূষণ** [ত্যাক্‌তোভুশোন্‌] বিণ ভূষণ নেই এমন; ভূষণ পরিত্যাগকারী (মরুভূমির নিঃসঙ্গ রূপ সে একেবারে বিরাটভাবে ত্যক্তভূষণ ও পরম সুন্দর––অঠা)। {স. ত্যক্ত +ভূষণ; বহু.}

**ত্যক্তলজ্জ** [ত্যাক্‌তোলজ্‌জো] বিণ সঙ্কোচহীন। {স. ত্যক্ত+লজ্জা; বহু.}

**ত্যাজ** ⇒ তেজা

**ত্যজন** [ত্যাজোন্‌] বি ১ বর্জন; ত্যাগ; পরিহারকরণ; ত্যগকরণ। ২ ক্ষেপণ । {স. √ত্যজ্‌+অন(ল্যুট্‌)}

**ত্যজ্যমান** [ত্যাজ্‌জোমান্‌] বিণ ত্যাগ বা বর্জন বা পরিহার করা হচ্ছে এমন । {স. √ত্যজ্‌+মান(শানচ্‌)}

**ত্যাঁদর** ⇒ তেঁদড়

**ত্যাগ** [ত্যাগ্‌] বি ১ ছাড়া; পরিত্যাগ; বর্জন; বিসর্জন; পরিহার (কর্মত্যাগ, ধর্মত্যাগ)। ত্যাগী (–গিন্‌) বিণ ১ ত্যাগকারী; স্বার্থত্যাগী। ২ বিরাগী; ভোগলালসাবিমুখ; সংযমী । {স. √ত্যজ্‌+অ(ঘঞ্‌)}

**ত্যাজ্য** [ত্যাজ্‌জো] বিণ ত্যাগ বা বর্জন করা উচিত এমন; বর্জনীয়। ~পুত্র বি পুত্রের অধিকার ও পিতার সম্পত্তি থেকে বঞ্চিত ও বিতাড়িত পুত্র। {স. √ত্যজ্‌+য(ণ্যৎ)}

**ত্যাড়া** ⇒ টেড়া

**ত্যানা** ⇒ তেনা

**ত্যালাই** ⇒ তেলাই

**ত্রপমাণ** [ত্রোপোমান্‌] বিণ লজ্জমান; লজ্জা পাচ্ছে এরূপ। {স. √ত্রপ্‌+মান (শানচ্‌)}

**ত্রপা** [ত্রোপা ] বি ১ লজ্জা; শরম । ২ বিনয় । ত্রপিত বিণ লজ্জিত । ত্রপিতা বিণ স্ত্রী.। {স. √ত্রপ্‌+অ(অঙ্‌)}

**ত্রপু** [ত্রোপু] বি ১ সিসা। ২ দস্তা । ৩ রাং; টিন; tin । {স. √ত্রপ্‌+উ}

**ত্রয়** [ত্রয়্‌] বি (বস্তু বা ব্যক্তির) তিনটি বা তিনটির সমষ্টি বা যোগফল (বেদত্রয়, ব্যক্তিত্রয়)। ❑ বিণ ১ তিন সংখ্যক । ২ তিন প্রকার । ত্রয়ী বিণ স্ত্রী. ত্রয়–এর অর্থে । ❑ বি ১ হিন্দুমতে ত্রিমূর্তি––ব্রহ্মা , বিষ্ণু , ও শিব । ২ ঋক্‌, সাম, যজুঃ––এই তিন বেদ (ত্রয়ী বিদ্যা)। ত্রয়ঃপঞ্চাশৎ বি, বিণ ৫৩ । ত্রয়ঃসপ্ততি বি, বিণ ৭৩ । ~শ্চত্বারিংশৎ বি, বিণ ৪৩। ~স্ত্রিংশৎ বি, বিণ ৩৩ । {স. ত্রি +অয় (অয়চ্‌)}

**ত্রয়োদশ** [ত্রয়োদশ্‌] বিণ ১৩ সংখ্যার পূরক । ❑ বি, বিণ ১৩ সংখ্যা বা সংখ্যক । ত্রয়োশী বিণ স্ত্রী. ১ তেরো স্থানে আছে এমন; ত্রয়োদশস্থানীয়া। ২ তের বৎসর বয়সবিশিষ্টা (ত্রয়োদশী বালিকা)। ❑ বি দ্বাদশীর পরের তিথি। {স. ত্রয়োদশন্‌}

**ত্রয়োবিংশ, ত্রয়োবিংশতি** [ত্রয়োবিঙ্‌শো, –বিঙ্‌শোতি] বি, বিণ ২৩ সংখ্যা বা সংখ্যক । {স. ত্রি>ত্রয়+বিংশ, বিংশতি}

**ত্রসন** [ত্রোশোন্‌] বি ১ ভীতি; ভীত হওয়া । ২ ত্রাস; ভয় । ৩ উদ্বেগ। {স. √ত্রস্‌+অন(ল্যুট্‌)}

**ত্রসরেণু** [ত্রোশোরেনু] বি ১ ছিদ্রপথে আগত আলোক রশ্মিতে ভাসমান ধূলিকণা। ২ ছয় পরমাণুর সমষ্টি । {স. ত্রস+রেণু, কর্মধা.}

**ত্রস্ত** [ত্রোস্‌তো] বিণ ১ সন্ত্রস্ত; ত্রাসযুক্ত; ভয়–চকিত (হরিণীর মত ভীত ত্রস্ত চাউনি দিয়ে চারিদিকে চেয়ে আচমকা আর্ত আকুল স্বরে সে কেঁদে উঠল––নই)। ২ কম্পিত; বিচলিত। ৩ ত্বরিত (সে ত্রস্তপদে চলিয়া গেল)। {স. √ত্রস্‌+ত(ক্ত)}

**ত্রস্নু** [ত্রোশ্‌নু] বিণ ত্রাসশীল; ভীরু (নিমেষ–নিহত স্বচ্ছ চোখের সরসে ত্রস্নু তারকা সন্ধানে সংক্রান্তি ––সুদ)। {স. √ত্রস্‌+নু(ক্নু)}

**ত্রাণ** [ত্রান্‌] বিণ নিষ্কৃতি; রক্ষা; মুক্তি । ত্রাত বিণ ত্রাণপ্রাপ্ত; উদ্ধারপ্রাপ্ত; রক্ষাপ্রাপ্ত। ত্রাতা (–তৃ) বিণ পরিত্রাণ করে এমন; ত্রাণকারী। ত্রায়মাণ বিণ ১ ত্রাণ লাভ করছে এমন; উদ্ধার করা হচ্ছে এমন । ২ ত্রাণকারী; উদ্ধারকারী । {স. √ত্রৈ+অন(ল্যুট্‌)}

**ত্রাস** [ত্রাশ্‌] বি ভয়; ভীতি; শঙ্কা। ~জনক বিণ ভীতিকর; ত্রাস উৎপাদনকারী। ত্রাসিত বিণ ভীত করা হচ্ছে এমন; বিভীষিত। ত্রাসিতা বিণ স্ত্রী.। {স. √ত্রস্‌+অ(ঘঞ্‌)}

**ত্রাসন** [ত্রাশোন্‌] বিণ ত্রাস সঞ্চারকারী (দৈত্যত্রাসন ভীম প্রচণ্ড অসুরবিনাশী উদ্যত অসি ধর ধর দানবারি––নই)। {স. √ত্রস্‌+ণিচ্‌=√ত্রাসি+অন(ল্যুট্)}

**ত্রাহি** [ত্রাহি] ক্রি ত্রাণ করো রক্ষা করো। ~ ~ করা, ~ ~ ডাক ছাড়া ক্রি বিপদাদি থেকে রক্ষা পাবার জন্য চিৎকার করে সাহায্য প্রার্থনা করা । {স. √ত্রা+হি (অনুজ্ঞা, মধ্যম পু. একব)}

**ত্রি** [ত্রি] বি, বিণ ৩ সংখ্যা বা সংখ্যক। ~কণ্টক বি ১ গোক্ষুরা গাছ। ২ সিজ গাছ। ৩ গাগর মাছ। ~কাল বি ১ তিনকাল––অতীত, বর্তমান, ও ভবিষ্যৎ । ২ সর্বকাল। ~কালজ্ঞ, ~কালদর্শী বিণ ১ যিনি অতীত, বর্তমান, ও ভবিষ্যৎ––এই তিন কালের ঘটনা জানেন । ২ সর্বজ্ঞ। ~কালসিদ্ধ বিণ ত্রিকালজ্ঞ (নিজে তো ত্রিকালসিদ্ধ পুরুষ––রাব)। ~কুল বি পিতা, মাতা ও শ্বশুরের বংশ বা কুল। ~কূট বি তিন পতঙ্গযুক্ত সুবেল পর্বত। ~কোণ বিণ ১ তিনকোণযুক্ত; তেকোনা। ২ (জ্যা.) ত্রিভুজ; তিনকোণযুক্ত ক্ষেত্র। ~কোণমিতি বি ত্রিকোণ ক্ষেত্র মাপক গণিতশাস্ত্র; trigonometry । ~গঙ্গ বি ১ তিনটি নদী মিলিত হয়েছে যে স্থানে; ত্রিবেণী । ২ তীর্থবিশেষ; প্রয়াগ তীর্থ। ~গুণ বিণ ১ সত্ত্ব; রজঃ, ও তমঃ––এই তিন গুণযুক্ত। ২ সুখ, দুঃখ, ও মোহ––এই গুণত্রয়বিশিষ্ট। ৩ তিন দ্বারা গুণিত। ৪ সত্ত্ব, রজঃ, ও তমঃ নামক তিন গুণ। ~গুণা বিণ স্ত্রী. ১ ত্রিগুণবিশিষ্টা। ২ হিন্দুদেবী দুর্গা। ~গুণাত্মক বিণ সত্ত্ব, রজঃ, ও তমঃ––এই তিন গুণবিশিষ্ট (অতএব হে ত্রিগুণাত্ম। আমি তোমাক প্রণাম করি––বচ)। ~গুণাত্মিকা বিণ হিন্দুমতে আদ্যাশক্তি (ত্রিগুণাত্মিকা তারা ত্রৈলোক্য জননী––কমু)। ~গুণিত বিণ তিন বার গুণন করলে যা হয়। ~ঘাত বিণ ১ (গণিত.) একই সংখ্যা তিনবার গুণ করার চিহ্ন; ক্রমাগত দুবার নিজেকে নিজে গুণ করে এমন; cubic (ত্রিঘাত ) । ২ (জ্যা.) দৈর্ঘ্য, প্রস্থ, ও বেধযুক্ত ঘন পদার্থ; ঘন; ত্রিমাত্রিক। ~চক্রযান বি যে গাড়ি তিন চাকায় চলে; tricycle । ~চক্ষু বি ত্রিনয়ন। ~জগৎ বি স্বর্গ, মর্ত্য, ও পাতাল––এই তিন ভুবন । ~তত্ত্ববাদ, ~ত্ববাদ বি খ্রিস্ট ধর্মের তিনে এক, একে তিন––এই মতবাদ। ~তন্ত্রী বি ১ তিন তারযুক্ত বাদ্যযন্ত্র। ২ তিন তারবিশিষ্ট বীণা। ~তল বিণ তেতলা; তিনতলাবিশিষ্ট। ~তাপ বি আধ্যাত্মিক, আধিদৈবিক, ও আধিভৌতিক ––এই তিন রকম যন্ত্রণা। ~ত্ববাদ বি খ্রিস্ট ধর্মের তিনে এক–একে তিন এ মতবাদ। ~দশ বি দেবতা। ~দশবধূ, ~দশবনিতা বি অপ্সরা। ~দশাধিপতি বি ইন্দ্র। ~দশালয় বি স্বর্গ; অমরাবতী। ~দিব বি স্বর্গ; অমরাবতী; আকাশ। ~দিবকন্যা বি স্বর্গকন্যা অর্থাৎ অপ্সরা (উঁকি দিয়ে হাসে ত্রিদিবকন্যা––সদ)। ~দোষ বি বাত, পিত্ত, কফ––শরীরের এই তিন দোষ)। ~ধা ক্রিবিণ তিন প্রকারে; তিন দিকে। ~ধারা বি ১‌ তিনটি স্রোতোধারা আছে যে নদীর । ২ স্বর্গে মন্দাকিনী, মর্ত্যে গঙ্গা, ও পাতালে ভোগবদী––এই তিন ধারবিশিষ্ট গঙ্গা নদী । ~নবতি বি, বিণ ৯৩ সংখ্যা বা সংখ্যক। ~নয়ন, ~নেত্র, ~লোচন বি যার তিনটি চক্ষু আছে; হিন্দু দেবতা শিব । ~নয়না, ~নেত্রা, ~লোচনা, ~নয়নী বি স্ত্রী. হিন্দুদেবতা শিবপত্নী দুর্গা; কালী। ~নাথ বি ১ স্বর্গ, মর্ত্য, ও পাতাল ––এই ত্রিভুবনের পরমেশ্বর। ~পঞ্চাশৎ বি, বিণ ৫৩ সংখ্যা বা সংখ্যক। ~পণ্ড বিণ ১ ধর্ম, অর্থ, ও মোক্ষ––এই তিনটিরই ধ্বংসকারী; দুরাত্মা; দুর্বৃত্ত। ২ শঠ; খল; দুষ্ট (বালকটি অতিশয় ত্রিপণ্ড––প্যামি)। ~পত্র বিণ ১ তিনটি পাতাবিশিষ্ট। ২ বিশ্বপত্র; বেলপাতা। ~পথগা, ~পথগামিনী বি স্বর্গ, মর্ত্য, ও পাতাল––এই তিন পথে গমনশীলা গঙ্গানদী। ~পদী বি ‌ ১‌ তিন চরণযুক্ত ছন্দ । ২ তেপায়া । ~পর্ণ বিণ ১ তিন পাতাবিশিষ্ট । ২ পলাশ গাছ। ~পাদ বিণ ১ তিনটি পা বিশিষ্ট । ২ তিন পদাঙ্ক বা পা পরিমাণ (ত্রিপাদভূমি)। ৩ চার ভাগের তিন ভাগ। ❑ বি হিন্দুমতে বিষ্ণুব বামন অবতার, যাঁর পায়ের সংখ্যা তিনটি । ~পাপ বি হিন্দুমতে তিন প্রকার পাপ––অতিপাতক, উপপাতক, ও মহাপাতক। ~পিটক বি বৌদ্ধশাস্ত্রগ্রন্থ, যা সুত্ত (সূত্র), অভিধম্ম (অভিধর্ম), ও বিনয়––এই তিন ভাগে বিভক্ত)। ~পুণ্ড্র, ~পুণ্ড্রক বি ললাটে তিনটি রেখা দ্বারা অঙ্কিত তিলক। ~পুরারি বি শিব। ~ফলা বি তিনটি ফল––হরীতকী, বহেড়া, ও আমলকী। ~বর্গ বি সৃষ্টি, স্থিতি, ও প্রলয়––এই তিনটি; অথবা ধর্ম, অর্থ, ও কাম; অথবা সত্ত্ব; রজঃ, ও তমঃ, অথবা আয়, ব্যয়, ও বৃদ্ধি । ~বর্ণ, ~বর্ণক বি বি হিন্দু সম্প্রদায়ের তিন শ্রেণি––ব্রাহ্মন, ক্ষত্রিয়, ও বৈশ্য। ~বলি, ~বলী বি গলার বা পেটের খোসমূহ; উদর বা কণ্ঠের রেখাত্রয়। ~বিদ্যা বি প্রধান বেদ তিনটি––ঋক্‌, সাম, ও যজুঃ; ত্রয়ী। ~বিধ বিণ তিন প্রকার বা রকম। ~বিষ্টপ বি স্বর্গ। ~বৃত্ত বিণ তিনবার গুণ করা হয়েছে এমন; ত্রিগুণিত। ~বেণী বি ১ তিনটি স্রোত বা নদীর মিলনস্থল । ২ গঙ্গা, যমুনা, ও সরস্বতী––এই তিন নদীর মিলন অথবা বিচ্ছেদস্থল। ~বেদী (–দিন্‌) ঋক্‌, সাম, যজুঃ––এই তিনটি বেদ অধ্যয়নকারী। ২ ব্রাহ্মণের বংশগত পদবি; তেওয়ারি। ~ভঙ্গ বিণ ১ শরীরের তিন স্থান বাঁকা এমন। ❑ বি শ্রীকৃষ্ণ। ~ভঙ্গমুরারি বি ১ গ্রীবা ও পদের সুবঙ্কিম ভাবযুক্ত শ্রীকৃষ্ণ। ~ভঙ্গিম বিণ ত্রিভঙ্গ; শরীরের তিনস্থান বাঁকা এমন। ~ভুবন বি স্বর্গ, পৃথিবী, ও পাতাল। ~মাত্রিক বিণ (জ্যা.) দৈর্ঘ্য, প্রস্থ, ও বেধযুক্ত; ত্রিঘাত। ~মূর্তি বি হিন্দুমতে ব্রহ্মা, বিষ্ণু ও শিব––এই তিনজন বা এই তিনজনের একত্র অবস্থিত মূর্তি। ~যামা বি রাত্রি; নিশা (ত্রিযামা যামিনী বেঘমু শয়নে একা একা বসে জাগি––জউ)। ~রত্ন বি বৌদ্ধ ধর্ম অনুসারে বুদ্ধ, ধর্ম, ও সঙ্ঘ। ~রাত্র, তেরাত্রি, তেরাত্তির বি ১ দুই দিন ও তিন রাত মিলে যে সময়; ৬০ ঘন্টা (তিন দিন তেরাত্রির পরে সে এসে হাজির হলো––আহা)। ২ তিন রাত (বুড়ী মেম একবার মেবলের সাথে তেরাত্তির কাটান––সৈমু)। ৩ তিন রা ধরে যে উপবাস বা উৎসব চলে। ~লোক, ~লোকী বি স্বর্গ, মর্ত্য, ও পাতাল। ~লোচন⇒ত্রিনয়ন; হিন্দু দেবতা শিব।~শঙ্কু বি ১ ত্রিশঙ্কু নামের পৌরাণিক রাজা যিনি সশরীরে স্বর্গে যাওয়ার চেষ্টায় অসমর্থ হয়ে শূন্যে অবস্থান করতে বাধ্য হন (ত্রিশঙ্কুর মত মধ্যস্থলে থাক––ঈবি)। ২ অনিশ্চিত অবস্থায় পতিত। ৩ (আল.) স্থিতিবিহীন;উভয়সংকটে পতিত (রাত্রিও প্রশান্তিহীন ত্রিশঙ্কু এ আমার হৃদয়––বিদে)। ~শূল বি তিন ফলাযুক্ত এক প্রকার অস্ত্র । ~শূলিনী, ~শূলধারিণী বিণ স্ত্রী. ১ ত্রিশূলধারণকারিণী। ২ হিন্দুমতে শিবপত্নী দুর্গা । ~শূলী, ~শূলধারী বিণ ত্রিশূলধারণকারী; ত্রিশূলবহনকারী সন্ন্যাসী; হিন্দুদেবতা শিব। ~ষষ্টি বি , বিণ ৬৩ সংখ্যা বা সংখ্যক। ~সন্ধ্যা বি ১ তিন বেলা । ২ প্রাতঃকাল, মধ্যাহ্ন; ও অপরাহ্ন। ~সপ্ততি বি, বিণ ৭৩ সংখ্যা বা সংখ্যক। ~সীমা, ~সীমানা বি ১ তিন প্রান্ত বা কিনারা। ২ সান্নিধ্য; সামীপ্য (তোমার ত্রিসীমানায় যাবো না)। ~স্রোত, ~স্রোতা বি ‌১ হিন্দু মতে তিন লোকে যার স্রোত প্রবাহিত হয়েছে; তিনধারাবিশিষ্ট নদী; গঙ্গা। ২ তিস্তা নদী । {স. ত্রি; গ্রি. treis; ই . three}

**ত্রিংশ** [ত্রিঙ্‌শো] বিণ ১ ত্রিশ সংখ্যার পূরক। ২ ত্রিশ সংখ্যা। ত্রিংশৎ বি, বিণ ৩০ সংখ্যা বা সংখ্যক; ত্রিশ। ত্রিংশত্তম বিণ ত্রিংশ; ত্রিশ সংখ্যার পূরক । {স. ত্রিংশৎ>}

**ত্রিক** [ত্রিক্‌] বি ১ মেরুদণ্ডের নিচের অংশ। ২ কটি; কোমর। ৩ তিন সংখ্যা । ৪ তেমাথা। {স. ত্রি+ক(কন্‌)}

**ত্রিত্ব** [ত্রিত্‌তো] বি ১ তিনের ভাব বা অবস্থা। ২ ত্রিমূর্তি । ৩ ত্রয়ীগুণ; গুণত্রয় (কিন্তু বাংলা ছন্দের রচনা পদ্ধতির ত্রিত্ব আমার বিবেচনায় অলঙ্ঘনীয়––সুদ)। ৪ তিনতত্ত্ববাদ (চীনের নাস্তিক্য তোমরা তুড়িবে, য়ূরোপের ত্রিত্ব তোমরা নাশিলে––ঈহো)। {স. ত্রি+ত্ব}

**ত্রিপল, তিরপল, তেরপল** [ত্রিপল্‌, তির্‌–, তের্‌–] বি আলকাতরা মাখানো মোটা ঘন বোনা চট বা কাপড়ের আবরণী বা পর্দাবিশেষ; tarpaulin (আর এক ঘরের দ্বার হন্তে ছাদ ঢেকেছে তিরপল––কানাই)। {ই. tarpaulin}

**ত্রিপুরান্তক, ত্রিপুরারি** [ত্রিপুরান্‌তক্‌, –রারি] বি ত্রিপুর নামক অসুর বিনাশকারী; শিব। {স. ত্রিপুর +অন্তক, অরি; বহু.}

**ত্রিভুজ** [ত্রিভুজ্‌] বি (জ্যা.) তিনটি সরলরেখা দ্বারা বেষ্টিত যে ক্ষেত্র । বিষমবাহু ~ বি যে ত্রিভুজের তিনটি বাহু পরস্পর অসমান। সমকোণী ~ বি যে ত্রিভুজের একটি কোণ সমকোণ। সমদ্বিবাহু ~ বি যে ত্রিভুজের দুটি বাহু পরস্পর সমান। সূক্ষ্মকোণী ~ বি যে ত্রিভুজের তিনটি কোণই সূক্ষ্ম কোণ অর্থাৎ ডিগ্রি অপেক্ষা কম। স্থূলকোণী ~ বি যে ত্রিভুজের একটি কোণ স্থূলকোণ অর্থাৎ ডিগ্রির চেয়ে বেশি তবে ডিগ্রির চেয়ে কম। {স. ত্রি+ভুজ; দ্বিগু.}

**ত্রিশ, তিরিশ** [ত্রিশ্‌, তিরিশ্‌] বি, বিণ ৩০ সংখ্যা বা সংখ্যক। ত্রিশা, তিরিশা বিণ তিরিশ দিন বা এক মাস ধরে চলে এমন। {স. ত্রিংশৎ>}

**ত্রিষ্টুভ** [ত্রিশ্‌টুপ্‌] বি একাদশাক্ষর সংস্কৃত ছন্দের নাম। {স. ত্রি+√স্তুভ্‌+ক্বিপ্‌}

**ত্রিসর** [ত্রিশর্‌] বি তিল মিশিয়ে রান্না করা ভাত। {স. ত্রিসর}

**ত্রুটি** [ত্রুটি] বি ১ অল্পতা; অভাব। ২ অঙ্গহীনতা। ৩ ক্ষতি; হানি। ৪ স্খলন; বিচ্যুতি; ভ্রম; প্রমাদ। ৫ অপরাধ; দোষ । ত্রুটিত বিণ ১ ছিন্ন; ছেঁড়া; কর্তিত; ভগ্ন; ভাঙা । ~– বিচ্যুতি বি ভ্রমপ্রমাদ; ভুলচুক। {স. √ত্রুট্‌+ই(ইন্‌)}

**ত্রেতা** [ত্রেতা] বি হিন্দু পুরাণ–কথিত সত্য ও দ্বাপর যুগের মধ্যবর্তী যুগ; দ্বিতীয় যুগ (ও জাতীয় কাব্য আমরা রচনা করতে পারিনে কেননা আমরা ত্রেতা কিংবা দ্বাপর যুগের লোক নই––প্রচৌ)। {স. ত্রি+ইতা}

**ত্রৈকালিক** [ত্রোইকালিক্‌] বি ১ ত্রিকালসংক্রান্ত। ২ ত্রিকালব্যাপী । {স. ত্রিকাল+ইক (ঠঞ্‌)}

**ত্রৈগুণ্য** [ত্রোইগুন্‌নো] বি ১ সত্ত্ব, রজঃ ও তমঃ––এই তিন গুণের সমষ্টি (কিন্তু বাংলা ছন্দের মূলে ত্রৈগুণ্য খাক বা না থাক তার রচনা পদ্ধতির ত্রিত্ব আমার বিবেচনায় অলঙ্ঘনীয়––সুদ)। ২ তিন গুণের ভাব। {স. ত্রি+গুণ+য(ষ্যঞ্‌)}

**ত্রৈবর্ষিক, ত্রিবার্ষিক** [ত্রোইবোরশিক্‌, –বা–] বিণ ১ তিন বছর পর পর অনুষ্ঠিত বা জাত। ২ তিন বছর ধরে; তিন বছরব্যাপী । ৩ তিন বছর বয়স যার। {স. ত্রিবর্ষ+ইক(ঠঞ্‌)}

**ত্রৈবিদ্য** [ত্রোইবিদ্‌দো] বি তিন বেদ জানেন যিনি; ত্রিবেদী। {স. ত্রিবিদ্যা+অ(অণ্‌)}

**ত্রৈমাসিক** [ত্রোইমাশিক্‌] বিণ ১ তিন মাস পর পর যা ঘটে বা জন্মে। ২ তিন মাসকালব্যাপী। ৩ তিন মাস বয়স এমন । ৪ তিন মাস পর পর প্রকাশিত (ত্রৈমাসিক পত্রিকা)। {স. ত্রিমাস+ইক(ঠঞ্‌)}

**ত্রৈরাশিক** [ত্রোইরাশিক্‌] বি (গণিত.) তিনটি রাশির পরস্পর সম্বন্ধঘটিত অঙ্কপ্রণালি; rule of three । {স. ত্রিরাশি+ইক(ঠঞ্‌)}

**ত্রৈলঙ্গ, ত্রৈলিঙ্গ** (বিরল) [ত্রোইলোঙ্‌গো, –লি–] বিণ প্রাচীন তৈলঙ্গ প্রদেশসংক্রান্ত; তেলেঙ্গ; অন্ধ্রদেশ সংক্রান্ত। ❑ বি ১ তৈলঙ্গের লোক। ২ তেলেগু ভাষা। {স. ত্রিকলিঙ্গ>; ত্রিলিঙ্গ (উপাসক)>?)}

**ত্রৈলোক্য** [ত্রোইলোক্‌কো] বি স্বর্গ, মর্ত্য, ও পাতাল––এই তিন ভুবনের সমষ্টি। {স. ত্রিলোক+য(ষ্যঞ্‌)}

**ত্রোটক** [ত্রোটক [ত্রোটোক্‌] বি এক প্রকার দৃশ্যকাব্য (নাটক ত্রোটকের অভিনয় দেখতেন––কাসি)। {স. √ত্রুট্‌+অক(ণ্বুল্)}

**ত্রোটি, ত্রোটী** [ত্রোটি] বি ১ পক্ষীর চঞ্চু। ২ এক প্রকার পাখি। ৩ এক প্রকার মাছ। ৪ টুঁটি। {স. √ত্রুট্‌+ই(ইন্‌)}

**ত্র্যংশ** [ত্রোঙ্‌শো] বি ১ তৃতীয় অংশ; তৃতীয় ভাগ। ২ অংশ তিনটি; অংশত্রয় । {স. ত্রি+অংশ; কর্মধা.}

**ত্র্যক্ষর** [ত্রোক্‌খোর্‌] বিণ বর্ণত্রয়যুক্ত; অ উ এবং ম––এই তিনটি বর্ণযুক্ত; ‘ওম’। ❑ বি প্রণব। {স. ত্রি+অক্ষর; বহু.}

**ত্র্যঙ্ক** [ত্রোঙ্‌কো] বিণ তিন অঙ্কযুক্ত (ত্র্যঙ্ক নাটক)। {স. ত্রি+অঙ্ক; বহু.}

**ত্র্যঙ্গুল** [ত্রোঙ্‌গুল্‌] বিণ তিন আঙ্গুল পরিমিত। {স. ত্রি+অঙ্গুলি; দ্বিগু.}

**ত্র্যম্বক** [ত্রোম্‌বক্‌] বি হিন্দু দেবতা শিব (ত্র্যম্বকের ত্রিনয়ন ত্রিকাল, ত্রিগুণ––রঠা)। {স. ত্রি+অম্বক; বহু.}

**ত্র্যশীতি** [ত্রোশিতি] বি, বিণ ৮৩ সংখ্যা বা সংখ্যক; তিরাশি । {স. ত্রি+অশীতি; কর্মধা.}

**ত্র্যস্র** [ত্রোস্‌স্রো] বিণ ত্রিকোণ; তেকোনা; তিন কোণযুক্ত। {স. ত্রি+অস্র; বহু.}

**ত্র্যহস্পর্শ**, **তেরস্পর্শ** [ত্রোহোস্‌পর্‌শো, তেরোস্‌পরশো] বি ১ এক দিনে তিন তিথির যোগ। ২ (আল.) অশুভ যোগ। {স. ত্রি+অহন্‌+স্পর্শ; দ্বিগু.}

**–ত্ব, –তা** বি কার্য, স্বভাব, গুণ, অবস্থা, প্রকৃতি, বৃত্তি প্রভৃতি বাচক বিশেষ্য পদের প্রত্যয় (যথা––সত্যতা, প্রৌঢ়ত্ব)। {স. প্রত্যয়বিশেষ}

**ত্বক** [তক্‌] বি ১ গাত্রচর্ম; দেহের চামড়া । ২ ছাল; বাকল (বৃক্ষত্বক)। ৩ খোসা (আমের ত্বক)। ৪ স্পর্শেন্দ্রিয়। {স. √ত্বচ্‌+ক্বিপ্}

**ত্বদীয়** [তোদিয়ো] বিণ তুমি বা মধ্যম পুরুষ সম্পর্কীয়; তোমার। {স. ত্বৎ+ঈয়(ইদম অর্থে)}

**ত্বদ্বিধ** [তদ্‌দিধো] বিণ তোমার মতো । {স. ত্বৎ+বিধ; ৬তৎ.}

**ত্বর** [তর্‌] বি বিলম্ব; দেরি (ত্বর সয়না যেন কেড়ে নিয়ে যায় রথে চাপিয়ে––অঠা; ত্বর সয় না তর, দিনেই বিয়া কর––ছরা)। {স. √ত্বর্‌}

**ত্বরণ** [তরোন্‌] বি ১ (পদার্থ.) বেগের ক্রমবৃদ্ধি; acceleration । ২ শীঘ্রতা। {স. √ত্বর্‌+অন(ল্যুট্‌)}

**ত্বরমাণ** [তরোমান্‌] বিণ ১ ত্বরান্বিত; শীঘ্রকারী; তাড়াতাড়ি করছে এমন । ২ ব্যস্ত; ব্যগ্র। {স. √ত্বর্‌+মান (শানচ্‌)}

**ত্বরা** [তরা] বি ১ দ্রুততা; শীঘ্রতা। ২ ব্যস্ততা; ব্যগ্রতা। ৩ তাড়া; তাগাদা (ত্বরা নাই)। ত্বরায় ক্রিবিণ দ্রুত; শীঘ্র; সত্বর; অবিলম্বে; দেরি না করে (তাঁহাকে ত্বরায় এই স্থানে আন––ঈবি)। {স. √ত্বর্‌+অ(অঙ্‌)+আ(টাপ্‌)}

**ত্বরিত১** [তোরিতো] বিণ বেগ বাড়ানো হয়েছে এমন । {স. ত্বরা+ইত (ইতচ্‌)}

**ত্বরিত২** [তোরিতো] বিণ দ্রুত; ক্ষিপ্র । ~গতি, ~–গমন বিণ ক্ষিপ্রগামী। {স. √ত্বর্‌+ত(ক্ত)}

**ত্বষ্টা,** **ত্বষ্টৃ** [তশ্‌টা, তোশটৃ] বি ১ সূত্রধর; ছুতার। ২ হিন্দু দেবতা বিশ্বকর্মা। {স. √ত্বক্ষ্‌+তৃ (তৃচ্‌)}

**ত্বাচ্‌** [তাচ্‌] বিণ ১ ত্বকসংক্রান্ত, চর্মসম্বন্ধীয়। ২ বিণ স্পর্শেন্দ্রিয় গ্রাহ্য । {স. ত্বচ্‌+অ (অণ্‌)}

**ত্বাদৃক, ত্বাদৃশ** [তাদ্রিক্‌, –শ্‌] বি তোমার মতো; তোমার সদৃশ; তোমার তুল্য। {স. ত্বম্‌+দৃশ্‌+ক্বিপ}

**ত্বিষ**, **ত্বিষা** [তিশ্‌, তিশা] বি তেজ; প্রভা; দীপ্তি। {ত্বিষাম্পতি বি সূর্য; প্রভাকর; তপন (ত্বিষাম্পতি করুণায় মাঠবন ভাস্‌ছে––আসি)। {স. √ত্বিষ্‌+ক্বিপ্‌}

**থ**

**থ১** ব্যঞ্জন বর্ণমালার সপ্তদশ বর্ণ এবং ত–বর্গের দ্বিতীয় বর্ণ। এটি অঘোষ (unvoiced), মহাপ্রাণ (aspirated), দন্ত্য (dental), স্পৃষ্ট (plosive) ধ্বনি।

**থ২** [থ] বিণ ১ অভিভূত; কিংকর্তব্যবিমূঢ়; হতভম্ব (কিন্তু তার পরের অবস্থা দেখে. সে থ––সৈমু)। ২ স্তম্ভিত; নির্বাক (কাল ওস্তাদের হাতে সঁপে দিয়ে সে থ’––শও)। ৩ অবাক; বিস্মিত; অপ্রতিভ (বকে ধমকিয়ে থ বানিয়ে দাও––সদ)। ৪ পাষাণ; পর্বত; অচল (থকারে পাথর তুমি থকারের মেয়ে––ভারা)। {স. স্থ>থ}

**থই, থৈ, থ’, থা, থাই** [থোই, –, থো, থা, থাই] বি ১ জলের নিম্নস্থ স্থলভাগ; তলভূমি (থই পাওয়া যায় না)। ২ থামার স্থান; সীমা (হিসেবে নেবেন, মাপ জোক, করবেন, তবে তো একটা যুক্তি থ’পাবে––শও)। ৩ আশ্রয়; অবলম্বন । অথই বিণ এত গভীর যে তলহীন (অথই সমুদ্র)। {স. স্থলী>থলী>; স. স্তাঘ>প্রা. থাহ>বা. থাই, থই}

**থই থই১, থৈ থৈ** [থোই থোই] অব্য বিস্তৃতি বা পরিব্যপ্তিসূচক (পানি থই থই করছে)। {ধ্বন্যা.}

**থক** [থক্‌] অব্য ১ ক্বাথের মতো ঘন রস বা আঠালো বস্তুর পতন শব্দ। ২ থুথু ফেলার আওয়াজ। {ধ্বন্য.}

**থকা** [থকা] ক্রি পরিশ্রমের ফলে অবসন্ন হওয়া; হাঁপিয়ে যাওয়া; পরিশ্রান্ত হয়ে হঠাৎ থামা । থকিত বিণ ১ শ্রান্ত হয়ে যা থেমেছে বা নিরস্ত হয়েছে (থকিত পায়ের চলা––রঠা)। {স. স্থগিত>প্রা. থকিত}

**থ–কার** [থকার্‌] বি থ বর্ণ । {স. থ+কার}

**থকথক** [থক্‌থক্‌] অব্য ১ কাদার মতো সামান্য গাঢ় ও কিছু তরলতাসূচক । ২ তরল বস্তুর প্রায় ঘনীভূত বা জমাট ভাব। ৩ ক্ষত ইত্যাদির প্রসার ও মারাত্মক হওয়ার ভাবসূচক। থকথকে বিণ থকথক করছে এমন; ঈষৎ গাঢ় । {ধ্বন্যা.}

**থতমত** [থতোমতো] অব্য ১ বিহ্বলতার বা কিংকর্তব্যবিমূঢ়তার ভাবসূচক (থতমত খাওয়া)। ২ ইতস্তত। ৩ অপ্রতিভ। {স. স্তম্ভিত>}

**থপ** [থপ্‌] অব্য নরম ভারী জিনিস পতনের শব্দজ্ঞাপক। থপথপ অব্য ১ পুনঃপুন বা ক্রমাগত থপ শব্দ । ২ স্থূলদেহবিশিষ্ট প্রাণীর চলাকালীন পদশব্দ । থপথপে বি বার্ধক্য অথবা দেহভারজনিত মন্থর গতি। থপাস অব্য থপ অপেক্ষা ভারী শব্দ । থপাস থপাস অব্য ক্রমাগত বা পুনঃপুন থপাস ধ্বনি । {ধ্বন্য.}

**থমক** [থমোক্‌] বি থেমে থেমে চলন; ধীর–মন্থর গমনভঙ্গি; থমকে পড়া/যাওয়া (সে যে অবসাদে থমক হইয়া গেল––শেহ)। ❑ বিণ ১ থমকে পড়ে বা থমকে যায় এমন । ২ থেমে যায় এমন । থমকানো, থমকান ক্রি ১ চলমান বা কার্যরত অবস্থায় সহসা থামা বা বিরত হওয়া। ২ ভয়ে বা বিস্ময়ে কোনো কাজে হঠাৎ বিরতি দেওয়া বা অগ্রসর হওয়া (পিছনে আকাশে এই এপ্রিলের অবেলার থমকানো ভাব––হাজারী)। ৩ উক্ত অর্থে । থমকানি বি চলতে চলতে বা কাজ করতে করতে হঠাৎ বিরতি। ❑ বিণ উক্ত অর্থে । {স. স্তম্ভ>প্রা. থম্‌ভ>}

**থমথম** [থম্‌থম্‌] অব্য ১ নিথর বা নিশ্চলতা বা আচ্ছন্নতার ভাবজ্ঞাপক (রাত থমথম করছে)। ২ জলভারাক্রান্ত বা জলপূর্ণ ভাববোধক (আকাশে মেঘ থমথম করছে)। ৩ শ্লেষ্মাধিক্য ভাজ্ঞাপক (সর্দিতে চোখ মুখ থমথম করছে)। থমথমে বিণ ১ স্থির ও ঘোর; সমাচ্ছন্ন । ২ রসভারী; জলভারাক্রান্ত; রসস্থ (মুখ একেবারে থমথমে হয়ে আছে, মনে হয় জ্বর এসেছে)। {ধ্বন্যা.}

**থর** [থর্‌] বি স্তর; থাক (বুকের মধ্যিখানটায় থর ফেলে দুপাশ থেকে প্রায় গোল হয়ে উঠেছে––অচিসে)। থরে বিথরে বিণ নানা স্তরে; থাকে থাকে (সকলি দিলাম তুলে থরে বিথরে ––রঠা; থরে বিথরে সাজানো)। {স. স্তর>প্রা. থর}

**থরথর, থরোথরো** [থর্‌থর্‌, থরোথরো] অব্য প্রচণ্ড কম্পনের ভাব প্রকাশ (সারাপৃথিবী, শীতের থরথর, পাতার মর্মর দিয়ে––অঠা)। ❑ বিণ কম্পিত; কম্পমান (থর থর দেহ; শাখা থরোথরো––রখা)। ❑ ক্রিবিণ থরথর করে (রাই কাঁপে থরথর––বচদা)। থরথরানি বি প্রবল কম্পন। {ধ্বন্যা.}

**থরহরি, থরহর** [থর্‌হরি, –হর্‌] বিণ, ক্রিবিণ থরথর করে কম্পন ও ভীতির ভাবপ্রকাশ করে (ডরএ জম কাঁপএ থরহর––রাপ; যখন দারুণ শীতে জীবলোকে থরহরি কম্প লাগে––বচ)। ~ কম্পমান বিণ ভয়ে থরথর করে কাঁপছে এমন। {প্রা. থরহরতি>}

**থল** [থল্‌] বি স্থল; স্থান; ডাঙ্গা; ভূমি; তট (থল–কমল বা স্থল–কমল) । থলকমল বি স্থলপদ্ম। {স. স্থল>}

**থলথল** [থল্‌থল্‌] অব্য একই সঙ্গে স্থূলতা ও কোমলতার ভাবসূচক (পেটের মাংস থলথল করা)। থলথলে বিণ স্থূল অথচ নরম (থলথলে মাটি ঠনঠনে লোহা অনায়াসে পারি সামলাতে––সদ)। {স. স্থূল>প্রা. থুল>}

**থলি, থলী, থলিয়া**, **থলে** [থলি, –, থলিয়া, থলে] বি ঝুলি; বোঝা; বস্তা; bag । থৈলা (আঞ্চ.), ~য়াতি, থলেট, থৈলতদার বি চোরেরা যার ঘরে চোরাই মাল রাখে। {স. স্থলী>থলী, থলি+ইয়া>এ}

**থলো, থোলো** [থোলো] বি গোছা; গুচ্ছ; স্তবক; থোকা (থোলো থোলো ফুলে ছেয়ে যেত––অঠা)। {স. স্তর>থর>বা. থল+ইয়া>ও}

**থসথস** [থশ্‌থশ্‌] অব্য অনুকার শব্দ; আর্দ্রতা ও শৈথিল্যবাচক শব্দ । থসথসে বি ভেজা ও শিথিল। ❑ বিণ অদৃঢ়; যা মজবুত নয়; দুর্বল । {ধ্বন্যা.}

–**থা১** [থা] বি স্থান। {স. স্থান>থান>থা}

–**থা২** [থা] অব্য প্রকার বাচক প্রত্যয় (অন্যথা, সর্বথা)। {স. থাচ্‌}

**থা৩** [থা] অব্য অন্যথা (রাজার ঘরে হইব বিয়া তায় নাহি থা––মৈগী.)। {স. স্থান>থান>থা}

**থা৪** ⇒ থই

**থাই** ⇒ থই

**থাউকা, থাইকো, থাওকা** [থাউকা, –ইকো, থাওকা] বিণ থেকে অংশ বা ভাগ হিসেবে; মোটের উপর; থোকে (থাউকা দরে আদর করে অমানুষের দল বেড়েছে––সদ)। {স. স্তবক>}

**থাক১** [থাক্‌] বি ১ শ্রেণি; স্তর; স্তবক (থাকে থাকে সজ্জিত । তের থাক পালঙ্গে মধুমালা নিঝুম ঘুম যায়––দমি)। ২ তাক; দেওয়াল; আলমারি প্রভৃতিতে জিনিসপত্রাদি রাখার জন্য খাঁজবিশেষ (গাঁজার হুকা একবার এ থাকার পাশ মেরে ও থাকে গেল––কাসি)। ~ কাটা বি ১ শ্রেণিতে বা ভাগে বিভক্ত । ❑ বি পৈঠার মতো স্তর বাঁধা। ~বন্ধী বিণ ১ বিভিন্ন শ্রেণিতে বিভক্ত । ২ স্তরে স্তরে সজ্জিত । {স. স্তবক>}

**থাক২** [থাক্‌] ক্রি ১ থাকুক (থাক সে কথা তুলে আর কাজ নেই)। ২ অবস্থিতি করুক (সুখে থাক)। থাকন বি অবস্থান; স্থিতি । ~ না অব্য ১ থাকুক না; রহুক না; তাতে কোনো প্রয়োজন নেই (আহা থাক না, না–হয় না যবে)। ২ থাকুক (আজ থাক না কাল এটা করবো)। {স. √স্থা>প্রা. থক্ক>}

**থাকবস্তি** [থাক্‌বোস্‌তি] বি জমির সীমা প্রভৃতি নির্ধারণ বা স্থিরীকরণ । {হি. থোকবস্ত}

**থাকা** [থাকা] ক্রি ১ বসবাস করা (সে ঢাকায় থাকে)। ২ কাটানো; অবস্থান করা (বাহিরে বা ঘরে থাকা)। ৩ বেঁচে বা জীবিত থাকা (বাপ থাকতে ভাবনা কি?)। ৪ কাল যাপন করা; দিন কাটানো; (দুঃখে–কষ্টে থাকা)। ৫ দখলে থাকা (জমি বা সম্পত্তি থাকা)। ৬ টেঁকা; (মন) বসা (সংসারে মন থাকা)। ৭ উপস্থিত বা বর্তমান বা বিদ্যমান থাকা (তুমি থাকলে ভালোই হতো)। ৮ রক্ষা পাওয়া; বাঁচা; রক্ষিত বা পালিত হওয়া (জীবন থাকা, কথা বা মন থাকা)। ৯ জমা রহা (টাকা থাকে না, কথা থাকে) । ‌১০ স্মরণ থাকা (তোমার কথা মনে থাকবে) । ১১ প্রতিষ্ঠিত বা ঠিক থাকা (ধর্ম বা জাতি থাকা)। ১২ পড়ে বা বসে থাকা (তুমিই বা আর থাক কেন)। ১৩ যুক্ত থাকা (আমি কোনো কথায় থাকতে চাইনে)। ১৪ অভ্যস্ত হওয়া (আমি রোজ হেঁটে থাকি)। ১৫ সঙ্গে বা একসঙ্গে বাস করা; সঙ্গী হওয়া (তরা একসঙ্গে থাকে)। ১৬ বর্জন করা; বাদ দেওয়া (ও কথা এখন থাক, সে থাক তুমিই বল)। ❑ বি উক্ত সকল অর্থে। থাকাথাকি বি ১ অবস্থান; বর্তমানতা। ২ থাকা ও না থাকা; অবস্থিতি ও গমন । থেকে থেকে / থাকিয়া থাকিয়া ক্রিবিণ কিছু সময় পর পর; মধ্যে মধ্যে । অন্ধকারে থাক, ঘুমিয়ে/ঘুমাইয়া থাকা ক্রি (আল.) অজ্ঞ বা অজ্ঞাত থাকা; না জানা। ডুবে থাক/তুবিয়া থাকা ক্রি ১ আচ্ছন্ন বা মগ্ন বা অভিভূত হয়ে থাকা (মদে ডুবে থাকা)। ২ অত্যন্ত অভিভূত বা ভারাক্রান্ত হওয়া (বেদনায় ডুবে থাকা)। {√থাক্‌+আ}

**থাকানো** [থাকানো] ক্রি থাক্‌ ধাতুর ণিজন্ত রূপ । অন্যকে অবস্থান করানো। {বা. √থাক্‌+আনো}

**থাড়** (ব্র.) [থাড়্‌] বি দণ্ডায়মান । থাড়ি অক্রি দাঁড়িয়ে (বাহুরি বেরি কাহে থাড়ি––বিপ)। {স. স্তব্ধ>প্রা. থড্ড>}

**থাতা** [থাতা] ক্রি রাকা; স্থিত করা; শান্ত করা। {স. √স্থা>}

**থাতানো** [থাতানো] ক্রি ১ সুস্থিরকরণ; থিতানো। ২ শান্ত করা। {স. স্থিত>থিত+আনো>}

**থাতামুথা, থাতামুতা** [থাতামুথা, –তা] বি ১ ঘাসপাতা। ২ অতি সামান্য; কোনোরূপে সামান্য ঠেকা দেওয়া। ৩ মিথ্যা আশ্বাস। ৪ কোনো প্রকারে কার্যসাধন চেষ্টা; সংক্ষেপ (থাতামুতা দিয়ে কাজ হবে না)। {পাতা>থাতা+মোথা (ঘাসের শিকড়)>মুথা>মুতা}

**থান১** [থান্‌] বিণ ১ অখণ্ড; গোটা; আস্ত (আবার উড়তে লাগল থান ইট––সৈশা) । ২ পাড়শূন্য (থান কাপড়)। ❑ বি একবারে বোনা বস্ত্রখণ্ড; অখণ্ড বস্ত্র (জামার থান)। ২ পাড়শূন্য সাদা ধুতি (হঠাৎ দেখি এক চোখ চোখ ঝলসানো সুন্দরী, বিধবার থান পরে––সৈমু)। ৩ জমাট (চারিধারে রক্ত জমিয়া বাঁধিয়াছে––মাউআ)। ৪ জমাট খণ্ড (এই রস দিয়ে রোজ ভোরে হয় পাটলি গুড়ের থান––বআমি)। {স. স্তবক>থান}

**থান২** [থান্‌] বি ১ স্থান; আশ্রয়; নীড় (নদী তীরে ওরা পাতার কুটীরে গড়েছে সুখের থান––জউ)। ২ পীঠস্থান; তীর্থস্থান (বাবার থান)। ৩ নিকট ; ঠাঁই (ধর্ম থানে পাইব মুকতি––রাপ)। {স. স্থান>}

**থানকুনি, থানকুঁড়ি, থালকুঁড়ি** [থান্‌কুনি, –কুঁড়ি, থাল্‌–] বি ঔষধে ও ব্যঞ্জনে ব্যবহৃত শাকবিশেষ । {তুল. ও. থলকুঁড়ি; স. মাণ্ডূকপর্ণী}

**থানা** বি অবস্থান বা বাসস্থান; আস্তানা; আশ্রয়স্থান (সৈন্যের থানা)। ২ সৈন্য সমাবেশ; ছাউনি; শিবিরে সন্নিবেশ (চারিধার ঘিরিয়া রাজকটকের থানা––দমি)। ৩ পুলিশের দপ্তর; কোতোয়ালি। ~জাত বিণ অবস্থানরত; আস্তানা গেড়ে আছে এমন (থানাজাতে সৈন্য মুরচাবন্দি করিয়া––রাব)। ~দার বি পুলিশ থানার ভারপ্রাপ্ত কর্মচারী, বড় দারোগা, পুলিশের সাব–ইন্সপেক্টর। ~দেওয়া ক্রি ১ যুদ্ধ করার জন্য সসৈন্যে অবস্থান বা অবরোধ করা (থানা দিয়া পূর্ব্ব দ্বারে––মদ)। ~পুলিশ করা ক্রি ১ সাহায্য লাভের জন্য পুনঃপুন ও বারংবার থানায় যাওয়া আসা। ২ মামলা মোকদ্দমা করা। {স. স্থান>থান+বা. আ}

**থাপ** [থাপ্‌] বি করতলের চাপ; থাবড়া; চাপড়। ❑ ক্রি রাখা; স্থাপন কারা । {স. স্থাপি>প্রা. থপ্‌প>}

**থাপক** (মবা.) [থাপোক্‌] বিণ প্রতিষ্ঠাতা; স্থপনকারী। {স. স্থাপক>}

**থাপড়, থাপ্পড়, থাপড়া, থাবড়, থাবড়া** [থাপোড়্‌, থাপ্‌পড়্‌, থাপ্‌ড়া, থাবোড়্‌, থাব্‌ড়া] বি ১ চড়; করতলপ্রহার; চপেটাঘাত (আমিও তখন থাপ্পড়ের চোটে তার দুলালী বেড়াল–বাচ্চাকে ত্রি–ভুবন দেখিয়ে দিতাম––নই; আমিও বাগিয়ে থাপড়––নই; দুই বাচ্চাকে দুই থাপ্পড় দিয়ে ছাড়িয়ে দিন––ইখাঁ)। ২ থাবা (দিদিমা তাই থাবড়া মেরে ধ্যাবড়া করেছেন––নই)। থাবড়ানো, থাপড়ানো ক্রি থাপ্পড় বা চড় মারা; চপেটাঘাত করা । {প্রা. থপ্প>বা. থাপড়}

**থাপন** (মবা.) [থাপোন্‌] বি ১ স্থাপন; প্রতিষ্ঠা কেরিলা থাপন––রাপ)। ২ মাটিতে হাতের ভর দিয়ে (থ্যাবড়া মেরে) বসা। {স.স্থাপন>}

**থাপয়ে** (ব্র.) [থাপোয়ে] ক্রি স্থাপন করে; রেখে (থাপয়ে চিত––বিপ)। {স. √স্থাপি>}

**থাপরি** [থাপ্‌রি] বি করতালি (পাছে পাছে শিশুগণে থাপরি বাজাএ––হবি)। {থাপর+ই}

**থাপ্পড়** ⇒ থাপড়

**থাপি, থাপী** [থাপি] বি (কুম্ভকারদের কাদা পেটার অথবা ছাদ পেটার) যে পিটনা দিয়ে হাঁড়ি –কলসির কাদা বা ছাদ পেটানো হয়। {তুল. হি. থাপি}

**থাবড়, থাবড়া** ⇒ থাপড়

**থাবড়ি** [থাব্‌ড়ি] বি ১ দুই করতলের উপর ভর দিয়ে মাটিতে সমস্ত দেহভার স্থাপন করে উপবেশন; squatting । ২ থাবা । ৩ ঝাঁপিয়ে পড়ে থাবা দিয়ে গ্রহণ (থাবড়ি মেরে নেওয়া)। থাবড়ানো, থাপড়ানো ক্রি ২ চড় মারা। ২ ধমক দেওয়া । ৩ শাসন করা। {স. স্থপুট>}

**থাবা** [থাবা] বি ১ চতুষ্পদ জন্তুর সম্মুখস্থ পদদ্বয়; পদতল। ২ পাঞ্জা; করতল। ৩ করতলে যে পরিমাণ ধরে (এক থাবা মাটি)। ~ দেওয়া, ~মারা ক্রি ১ থাবানো। ২ জবরদস্তি করে কিছুটা তুলে নেওয়া । থাবানো ক্রি থাবা দিয়ে আঘাত করা। ❑ বি, বিণ উক্ত অর্থে । {স. স্থাপ>থাপ>থাব+আ}

**থাম, থাম্বা, খাম্বা** [থাম্‌,থাম্‌বা, খাম্‌বা] বি ১ স্তম্ভ; খুঁটি । ২ অবলম্বন। {স. স্তম্ভ>প্রা. থম্ব>}

**থামা** [থামা] ক্রি ১ অগ্রসর না হওয়া; নিশ্চল হওয়া (ট্রেন থামল)। ২ চুপ করা; নীরব হওয়া (থামো, বাজে কথা বোলো না)। ৩ বিরত বা ক্ষান্ত হওয়া (কান্না থামাও)। ৪ নিবৃত্ত বা নিরস্ত হওয়া (এখনই থামলে কেন)। ৫ বন্ধ বা রোধ হওয়া (বৃষ্টি থামা)। ৬ ব্যস্ত না হওয়া; বিলম্ব করা; সবুর করা (থামো, দেখি কী হয়)। ❑ বি, বিণ উক্ত সকল অর্থে । থামানো ক্রি ১ গতিরোধ করা; নিস্তব্ধ করা। ২ নীরব করানো। ৩ ক্ষান্ত বা বন্ধ করা। ৪ শান্ত বা ঠাণ্ডা করা; সান্ত্বনা দেওয়া । ❑ বি, বিণ উক্ত সকল অর্থে। {স. √স্তন্‌ভ>}

**থামাল** [থামাল্‌] বি ১ একটানা সোজাসুজি গাঁথনি; খাড়া গাঁথনি । ২ থামের আগা। {মাথাল> (বর্ণ বিপর্যয়ে) থামাল}

**থাম্বা** ⇒ থাম

**থার** (ব্র.) [থার্‌] বি থাল; থালা (যো কিছু রহল থার পর ––গোদা)। {স. স্থল>প্রা, থাল>থার}

**থারমোমিটার**, **থার্মোমিটার** [থার্‌মোমিটার্‌] বি দেহতাপ নির্ণয়কারী বৈজ্ঞানিক যন্ত্র; তাপমান যন্ত্র (ঋতুগত থারমোমিটারের পারার মত––কাসি)। {ই. thermometer}

**থারি, থারী** [থারি] বি (পদ্য.) ছোট থালা; থালি; স্থালী; পাত্রবিশেষ (ডাহিনহাতে বাহে ফাগে থারি––রঠা)। {স. স্থালী>থারী>}

**থার্ড** [থার্‌ড] বি তৃতীয় । ~ ক্লাস বি তৃতীয় শ্রেণি; রেলগাড়ির তৃতীয় শ্রেণির কামরা (থার্ড ক্লাসের পা–দানিতে ফের স্থান পেল––অচিসে)। {ই. ghird class}

**থার্মোমিটার** ⇒ থারমোমিটার

**থালা, থাল** [থালা, থাল্‌] বি ধাতুনির্মিত চ্যাপটা পাত্র; খাবার বাসনবিশেষ। ~ বরতন বি বাসন–কোসন, থালাপাত্র ইত্যাদি (একসঙ্গে একঝাঁক থালা–বরতন পড়িয়া ভাঙ্গিয়া গেল––নই)। থালি বি ছোট থালা। থালিকা বি থালা (সুবৃহৎ থালিকায় পায়সান্ন ভরি––মোম)। {স. স্থালী>থালি>থালা, থাল}

**থাসা** [থাসা] ক্রি ১ ঠাসা ; মথিত করা । মর্দন করা ; পানি প্রভৃতি মিশিয়ে মর্দন করা (পরোটা করার জন্য ময়দা থাসে)। ৩ গাদান । {স. স্থানস্নু>}

**থিওরি, থিয়োরি** [থিয়োরি] বি ১ মতবাদ। ২ সিদ্ধান্ত। ৩ অনুমান । ৪ নীতি । ৪ তত্ত্ব। {ই. theory}

**থিওসফি, থিয়সফি** [থিয়োস্‌ফি] বি বিদ্যজ্ঞান; ঈশ্বরতত্ত্ব (হঠযোগ এবং থিয়সফির চর্চা করে––রাব)। {ই. theosophy}

**থিওসফিস্ট, থিয়সফিস্ট** [থিওসোফিস্‌ট্‌] বি দিব্যজ্ঞানী ব্যক্তি (হিন্দুধর্মের প্রতি থিওসফিস্টদের শ্রদ্ধা––আনিস)। {ই. theosophist}

**থিকথিক** [থিক্‌থিক্‌] অব্য বিতৃষ্ণাজনক পদার্থ বা ক্ষুদ্র জীবের রাশীকৃতভাবে একত্র অবস্থানজ্ঞাপক (পোকা থিকথিক করে)। {ধ্বন্যা.}

**থিকা** (বিরল) অব্য থাকিয়া; থেকে। {থেকে>}

**থিত, থিতু, থিতি** [থিত্‌, থিতু, থিতি] বিণ স্থিত; স্থায়ী; স্থিতি। {স. স্থিত>থিত; স. স্থিতি>থিতি; বা. থিত+উ=থিতু}

**থিতানো, থিতনো** [থিতানো, –ত্‌নো] ক্রি ১ তরল পদার্থের সঙ্গে মিশ্রিত কঠিন বস্তুর পাত্রের নিচে সঞ্চিত হওয়া; অপরিষ্কার বস্তুর নিচে পড়ে উপরে পরিষ্কার তরল পদার্থ অবস্থান করা। ২ (আল.) মন্দীভূত হওয়া; ধীরতাপ্রাপ্ত হওয়া; ক্রমে শান্ত হয়ে আসা (উৎসাহ থিতিয়ে আসছে)। ❑ বি, বিণ উক্ত উভয় অর্থে । {স. স্থিত>থিত+ আনো, আনো}

**থিয়েটার** [থিয়েটার্‌] বি ১ নাট্যশালা; রঙ্গালয়; অভিনয়গৃহ; প্রেক্ষাগৃহ। ২ অভিনয় (তাহার পর থিয়েটার আরম্ভ হইয়া গেল––বিব)। ~ ওয়ালা বি ১ রঙ্গালয়ের মালিক; নাট্যশালার স্বত্বাধিকারী বা পরিচালক। ২ অভিনেতা; অভিনয়কারী; নট ~ওয়ালি বি, স্ত্রী অভিনেত্রী; অভিনয়কারিণী । থিয়েটারি বিণ ১ অভিনয়কালে অভিনেতারা যেমন হাবভাব প্রদর্শন করে তেমন নাটুকেপনায় পূর্ণ । ২ প্রকৃত নয় এমন; কৃত্রিম (ওসব যেন নেহাৎ থিয়েটারী––সদ)। {ই. theatre}

**থির** [থির্‌] বিণ ১ স্থির; শান্ত (আর কি থির হবার যো আছে, হুজুর––কাই; বাতাস এমন থির হয়ে আছে যে গাছের একটা পাতা পর্যন্ত নড়ছে না––শাহ)। ২ (বসবাস অর্থে) স্থায়ী। ৩ অব্যাকুল; ধীর। ৪ ধৈর্য (ছেলেটার একঘড়ি থির নেই)। {স. স্থির>প্রা. থির}

**থিল** (মবা.) [থিল্‌] বিণ স্থির (থিল–পূর্ববঙ্গ গীতিকা)। {প্রা. থির>}

**থিসিস** [থিসিস্‌] বি নিবন্ধ; অভিসন্দর্ভ; গবেষণা গ্রন্থ (তার উপর তিসিস নিয়ে ডক্টরেট লাভ করেন––ওহ)। {ই. thesis}

**থু, থুঃ** [থু, থুহ্‌] অব্য ১ থুতু ফেলার শব্দ ; নিষ্ঠীবন নিক্ষেপের শব্দ। ২ ঘৃণা প্রকাশ করে থুতু ফেলা বা থুতু ফেলার ভান করে শব্দ । ৩ ঘৃণা, নিন্দা ইত্যাদি প্রকাশক। ৪ ছিঃ; ধিক্‌ । ~–~অব্য ১ অবিরাম থুতু ফেলার আওয়াজ । ২ ছিঃ ছিঃ; ধিক ধিক। {ধ্বন্যা.}

**থুক** [থুক্‌] বি থুথু/থুতু (থুক দেওয়া) । ❑ অব্য থুথু/থুতু ফেলার শব্দ (থুক করা)। {স. থুৎ+কার>}

**থুক থুক** [থুক্‌থুক্‌] অব্য অসংখ্য কট বা বীজাণুর বিতৃষ্ণাকর একত্র সমাবেশবাচক শব্দ (পোকা থুক থুক করছে)। {ধ্বন্যা.}

**থুক্কু** [থুক্‌কু] অব্য খেলায় অতি ক্ষণস্থায়ী বিরতিবাচক বা আপত্তিবচক শব্দ। {স. থুৎকার>প্রা. থুক্ক}

**থুড়থুড়, থুত্থুড়, থুত্থুর, থুরথুর** [থুড়্‌থুড়্‌, থুত্‌থুড়্‌, থুত্‌থুর্‌, থুর্‌থুর্‌] অব্য ১ দুর্বলাত, রোগ, শঙ্কা, বার্ধক্য প্রভৃতির দরুন মৃদৃ অথচ ক্রমাগত কম্পনসূচক। ২ স্থবিরতাবাচক (থুত্থুড় করা) থড়থুড়ে, থুড়থুড়ি, থুত্থুড়ি, থুরথুরে বিণ ১ থুড়থুড় করছে এমন । ২ অত্যন্ত বৃদ্ধ (নীচেতে দাঁড়ায়ে এক বুড়ি থুড়থুড়ি––রঠা)। {ধ্বন্যা.}

**থুড়া, থোড়া, থুরা** [থুড়া, থো–, থুরা] ক্রি ১ কুচি কুচি বা অতি ক্ষুদ্র ক্ষুদ্র করে কাটা। ২ ক্রমাগত আঘাতে ক্লিষ্ট বা প্রহারে জর্জরিত করা । ৩ (আল.) তিরস্কারে বা ভর্ৎসনায় জর্জরিত করা। ❑ বি উক্ত সকল অর্থে। {স. থুর্ব>}

**থুড়ি, থড়ী** [থুড়ি, থুড়ী] অব্য ১ শুধরিয়ে বা সামলিয়ে নেওয়ার প্রয়োজনে ব্যবহৃত শব্দ। ২ ভুলবশত কিছু বলে তা প্রত্যাহারসূচক শব্দ। ~ ~ অব্য কথার মধ্যে এভাবে বলে নিজের ভুল শোধরানো। {প্রা. থড়ি>}

**থুতকার, থুৎকার, থুতকুড়ি** [থুত্‌কার্‌, –, –কুড়ি] বি ১ থুতু/থুথু ফেলা। ২ থুতু/থুথু শব্দ উচ্চারণ। ৩ (আল.) ধিক্কার দেওয়া; ঘৃণা প্রকাশ করা। {স. থুৎকার}

**থুতনি, থুঁতনি, থুৎনি, থুতি, থুঁতি, থুথি** [থুত্‌নি, থু–, থু–, থুতি, থুঁতি, থুথি] বি চিবুক (এই বলি বিদায় হইলা থুথি ধরি––ভারা; মেয়েটি জানালায় থুৎনি রেখে তেমনি বসে থাকে––ওয়ালি)। {স. ত্রোটি>}

**থুতু, থুথু** [থুতু, থুথু] বি নিষ্ঠীবন। {স. থূৎ>}

**থুৎকার** [থুত্‌কার্‌] বি ১ নিষ্ঠীবন বা থুতু নিক্ষেপের শব্দ । ২ নিষ্ঠীবন নিক্ষেপ; থুতু ফেলা। {স. থুৎকার}

**থুত্থুড়**, থুত্থুড়ি, থুত্থুড়ে ⇒ থুড়থুড়

**থুত্থুর** ⇒ থুড়থুড়

**থুৎনি** ⇒ থুতনি

**থুথি** ⇒ থুতনি

**থুথু** ⇒ থুতু

**থুন** [থুন্‌] অব্য থেকে (কোত্থুন আইছ)। {স. স্থান> বা থান>}

**থুপ১** [থুপ্‌] অব্য নরম অছত স্থূল বস্তু পড়বার মৃদু শব্দ (থুপ করে বসা বা পড়া) । ~ ~ অব্য ১ পুনঃপুন থুপ ধ্বনি (থুপ থুপ করে চলা)। ২ আছড়ে কাপড় কাচবার শব্দ। {ধ্বন্যা.}

**থুপ২** [থুপ্‌] বি স্তূপ; রাশি; ঢিপি; প্রচুর দ্রব্যের একত্র অবস্থান (থুপ করা, টাকার থুপ)। {স. স্তূপ>প্রা. থুব>}

**থুপি, থুপী** [থুপি] বি ১ ছোট স্তূপ; ক্ষুদ্র গুচ্ছ; গুছি; রাশি। ২ কাপড়, তুলা বা ঘোড়াদির জীবজন্তুর লোম দ্বারা প্রস্তুত ক্ষুদ্র পুটুলিবিশেষ; puff (আলো হোথা চুপিচুপি নিয়ে পাউডার থুপি ফুল দিয়ে ফুল ঢেকেছে––সদ)। {স. স্তূপ>}

**থুব** [থুব্‌] বি ছোট আকারের গুচ্ছ। ২ থাক; স্তবক (সপুরট পাট খোপা থুব তিন তায়––ঘচ)। {স. স্তূপ>}

**থুবড়ন, থুবড়নো** ⇒ থুবড়ানো

**থুবড়া১ , থুবড়ো১** [থুব্‌ড়া, –ড়ো] বিণ ১ বেশি বয়স অবধি অবিবাহিত; অনেক বসয় পর্যন্ত বিবাহ না হওয়া (সাত জন্ম থুবড়ো হয়ে থাকি সেও ভাল ––দীমি)। ২ থুত্থুড়ে (গেলে কুড়ি থুবড় বুড়ি কেউ না ফিরে চায়––দীমি)। থুবড়ি বিণ স্ত্রী। ~দেওয়া ক্রি ১ বিবাহের পূর্বে শ্বশুরবাড়ি থেকে তত্ত্ব পাঠানো । {স. স্থবির>; অথবা স. অব্যূঢ়>}

**থুবড়া২, থুবড়ো২** [থুর্‌ড়া, –ড়ো] বিণ অত্যন্ত বৃদ্ধ। থুবড়ি বিণ. স্ত্রী.। {স. স্থবির>}

**থুবড়ানো, থবড়নো** [থুব্‌ড়ানো, –ড়নো] ক্রি নিচের দিকে মুখ করে পড়া; হুমড়ি খেয়ে বা উপুড় হয়ে পড়া; মুখ থুবড়ে পড়া (এক পাশে থুবড়াইয়া পড়িয়া কাঁপিতে লাগিল––শাকা)। {√থুবড়া+আনো}

**থুবা** [থুবা] বি গুচ্ছ । {স. স্তুবক>; পা. থবক>}

**থুবী** [থুবি] বি থ্যাবড়া; চড়–চাপড় (মুখে লাগে থুবী––ভারা)। ২ লেখার কালি শুকাবার বালি ইত্যাদির পুটলি। {স. স্তূপ>}

**থুম** [থুম্‌] বিণ নির্বাক; বাক্যহীন; অনড়; নিশ্চল (একটা কিছু বল এবং কর, থুম হয়ে থেকো না)। {স. স্তম্ভ>; প্রা. থম্ভ>বা. থাম, থুম}

**থু’য়ে** [থুয়ে] অক্রি রেখে (হাতে থু’য়ে হাত––মহী)। {স. স্থাপি>}

**থুরথুর, থুরথুর** ⇒ থুড়থুড়

**থুরা** ⇒ থুড়া

**থুল** [থুল্‌] বিণ মোটা।{স. স্থূল>; প্রা. থুল্ল>}

**থূর্ত** [থুর্‌তো] বিণ বিনাশিত; নাশ করা হয়েছে এমন। {স. √থুর্বরর+ত(ক্ত)}

**থেও** [থেয়ো] বি পূর্বসঞ্চিত (থেও টাকা)। {স. স্থিত>অপভ্র. স্থিতু>থিও>}

**থেই থেই** ⇒ ধেই ধেই

**থেঁতো, থেঁত** [থেঁতো] বি ছেঁচা; পিষ্ট; কোটা; কুট্টিত। থেঁতানো, থেঁতলানো, থ্যাঁতলানো ক্রি ছেঁচা; পিষ্ট করা; মর্দন করা; পিষে ফেলা। ২ উক্ত সকল অর্থে। মুখ ~ করা, মুখ ~ করে দেওয়া ক্রি ১ আঘাতে মুখ ছেঁচে দেওয়া । ২ (আল.) লজ্জা দিয়ে বা প্রহার করে বাক্‌রোধ করে দেওয়া। {স. থূর্ত>}

**থেকা** [থেকা] বি ঠেকনা। থেকান বি ১ যার দ্বারা আটকানো হয় বা ঠেকনা দেওয়া যায় । {ঠেকা>}

**থেকে১** [থেকে] অব্য ১ হতে/ হইতে; from (ঘর থেকে, সেই থেকে)। ২ চেয়ে; তুলনা দ্বারা বড় বা ছোট নির্দেশ; অপেক্ষা (সবার থেকে বড়)। ~ ~ অব্য থেমে থেমে; মাঝে মাঝে (চোরা কটাক্ষে চাহে থেকে থেকে––রঠা)। ২ সময়ে সময়ে ; কিছুকাল পর পর (এ সব পুরাতন ব্যাধি থেকে থেকে দেখা দেয় )। {স. √স্থা>থা}

**থেকে২** [থেকে] অব্য থাকিয়া শব্দের কথ্য বা চলিত রীতির রূপ। {স. √স্থা>থা}

**থেকো** [থেকো] ক্রি থাকিও। ❑ বি থেকনা; অবলম্বন। ❑ বিণ নিষিদ্ধ। {ঠেকা, ঠেকো}

**থেবড়া, থ্যাবড়া** [থ্যাব্‌ড়া] বিণ ভোঁতা; চ্যাপটা; ছড়ানো। থেবড়ানো ক্রি ১ ভোঁতা; চ্যাপ্টা করা। ❑ বি, বিণ উক্ত অর্থে । {√থেবড়া}

**থেলেনি** [থেলেনি] বি মসলা রাখার কড়াই । {স. স্থালী>}

**থেলো** [থেলো] বিণ বৃহৎ খোলযুক্ত (হুঁকা); ডাবা (চণ্ডমণ্ডপে বসিয়া থেলো হুঁকা টানিতেছেন––বিব) । {স. স্থালী>}

**থেহ, থেহা১** (ব্র.) [থেহো, –হা] বি ১ ধৈর্য; স্থৈর্য (রহ নিজ চিত ধরি থেহ––চদা)। দাঁড়াবার স্থান (থেহ নাহি পায়নু––পদাবলি)। {স. স্থৈর্য/স্থিত/প্রা. থিঅ>}

**থেহা২** (মবা.) [থেহা] বি যা নিংড়ে পাওয়া যায়; তিথানি; থিতিয়ে যা অবশিষ্ট থাকে (চান্দ নিঙ্গাড়ি কৈল থেহা––চদা)। {স. স্থিত>প্রা. থিঅ>}

**থৈ** ⇒ থই

**থৈকর** (প্রাবা.) [থোইকর্‌] বি মাটি । ২ রাজমিস্ত্রি। ৩ পাথর (মূল রাখিবারে আনিয়া তৈকর––কমু)। ৪ অম্লফল। {স. স্থপতি>}

**থৈ** **থৈ** ⇒ থই থই

**থৈল** (মবা.) [থইলো] ক্রি রাখল (বান্ধি থৈল উদখলে––পূগী)। {স. স্থাপিল>থাইল>}

**থোঁতা১, থোতা** [থোঁতা, থোতা] বি মোটা থুতনি; মাংসল বা স্থূল চিবুক (থোঁতা ভেঙে দেওয়া)। ❑ বিণ ১ স্থূল থুতনিবিশিষ্ট। ২ (আল.) বড় ও ভারী (থোঁতা মুখ)। ~ মুখ ভোঁতা করা ক্রি (আল.) বড় মুখ ছোট করে দেওয়া; দপ বা অহঙ্কার চূর্ণ করা। {স. ত্রোটি>}

**থোঁতা২** [থোঁতা] বিণ ১ পিষ্ট; মর্দিত। দন্তশূন্য; ভোঁতা (থোঁতা মুখ ভোঁতা করে দেওয়া)। ৩ তোতলা (ধূম্রলোচন বাবাজী কিছু থোঁতা; কথা কহিতে বাধিয়া যায়––মীম)। {স. থূর্ত>}

**থো** [থো] বি ছাতা; ছাতলা; ময়লা। ~পড়া বি ছাতা বা ছাতলা পড়া। {থুতু>}

**থোও** [থোও্‌] ক্রি রাখো; স্থাপন করো (যত পার খাও নাও দাও থোও––অঠা)। থোওন বি রাখা; স্থাপন । থোওয়ানো ক্রি ১ রাখানো। ❑ বি, বিণ উক্ত অর্থে । থোওয়া, থোয়া ক্রি রাখা; রেখে দেওয়া। {স. √স্থাপি>থাপি>বা. থো}

**থোক** [থোক্‌] বি ১ মোট; একত্রিত; সমষ্টি; একুন (থোক টাকা)। ২ দফা; অংশ; ভাগ। ৩ থোকা; গোছ; গুচ্ছ ~ থাক বি মোট; একুন। ~ ~ বি ১ মোটা মোটা; স্থূল স্থূল। ২ গুচ্ছ গুচ্ছ; রাশি রাশি । থোকে থোকে ক্রিবিণ ১ কিস্তিতে কিস্তিতে। ২ গুচ্ছে গুচ্ছে । থোকে বেচা বি ১ এককালে বিক্রয় । {স. স্তুবক>}

**থোকা** [থোকা] বি গুচ্ছ; স্তবক। থোকায় থোকায় ক্রিবিণ গুচ্ছে গুচ্ছে; থোকায় থোকায় ফুটেছে টকটকে তাজা ফুল––শাহ; থোকায় থোকায় জোনাক জ্বলে––যব)। {স. স্তবক>}

**থোকনা** ⇒ ঠোনা

**থোড়, থোর** [থোড়্‌, –র্‌] বি ১ কলাগাছের কাণ্ডস্থ সারাংশ যা থেকে মোচা উৎপন্ন হয় (ধর সন্ধ্যাবাতি থোড়ের মতো সাদা ভিজে হাতে––জীদা)। ২ ধানগাছ থেকে শিষ উৎপন্ন হওয়ার অবস্থা; বিকাশোন্মুখ ধান্যমুকুল। থোড়াল বি ১ থোড়াযুক্ত। ২ মসৃণ ও মোটা । {প্রা. থোরো>}

**থোড়া১** [থোড়া ] বিণ অল্প; কিঞ্চিৎ; সামান্য; অতিসামান্য; অত্যল্প তোমার সাথে মোর থোরা বাতচিত্‌ আছে––মদ)। থোড়াই ক্রিবিণ মোটেই না; একটুও না; সামান্য পরিমাণও না; আদৌ না (সে তো তাতে থোড়াই ডরায় ––অঠা)। থোড়াই কেয়ার করা (ক্রি কিছুমাত্র ভয় বা গ্রাহ্য না করা। {স. স্তোক>;হি. থোড়া}

**থোড়া২** ⇒ থুড়া

**থোতনা** [থোত্‌না] বি বৃহৎ থুতনি; মোটা থুতনি । {স. ত্রোটি>}

**থোতা** ⇒ থোঁতা১

**থোপ** [থোপ্‌] বি গুচ্ছ; গোছা (থোপ থোপ ঘাস)। {স. স্তূপ>}

**থোপন, থোপনি** [থোপোন্‌, থোপ্‌নি] বি রেশ প্রভৃতির সুতার গুচ্ছ যা স্ত্রীলোকের কেশবন্ধনে দরকার হয়ে (পাটে থোপন কনক–বন্ধন বিরাজিত রত্নমণি––সৈআ)। {স. স্তূপ>}

**থোপনা১** [থোপ্‌না] বি স্তবক; বড় গুচ্ছ; বেশ বড় গোছা (পালক দেওয়া টুপি এবং থোপনা বাঁধা তলোয়ার ঝুলিয়ে––অঠা)। {স. স্তূপ>}

**থোপনা২** [থোপ্‌না] বি ভারী চিবুক; স্থূল বা মোটা থুতনি; থোতনা। {স. ত্রোটি>}

**থোপনি** ⇒ থোপন

**থোপা** [থোপা] বি গোছা; গুচ্ছ; স্তবক; থোলো (চাবির থোপা; গাছে থোপায় থোপায় আম––হার)। {স. স্তূপ>}

**থোব** (ব্র.) [থোব্‌] বি ১ চড়–থাপ্পড় (সাপিনীদের দেয় থোব ––চদা)। ২ ছোলা । {স. √স্থাপি>থাপ>}

**থোবড়া** (প্রাবা.) [থোব্‌ড়া] ক্রি থাপ্‌পড় দ্বারা চ্যাপটা করা। থোবড়ান ক্রি। {থাপ্পড়>}

**থোবা১** ⇒ থোওয়া

**থোবা২** [থোবা] ক্রি থোবে; রাখবে (তুচ্ছ খোঁপায় বেঁধে থোবা––রাপ্র)। {স. √স্থা>}

**থোয়া** ⇒ থোওয়া

**থোর১, থোরা, থোরি** (ব্র.) [থোর্‌, –রা, –রি] বিণ অল্প; একটু সামান্য; কিঞ্চিৎ (থোরি দরশনে আশা না পুরল––বিব)। {স.স্তোক>; হি. থোড়া}

**থোর২** ⇒ থোড়

**থোলো** ⇒ থলো

**থ্যাংক, থ্যাঙ্ক** [থ্যাঙ্‌ক্‌] বি ধন্যবাদ; শুকরিয়া (শত সহস্র ধন্যবাদ, হাজার থ্যাঙ্ক––মীম)। {ই. thank}

**থ্যাক থ্যাক** [থ্যাক্‌থ্যাক্‌] অব্য পচা কাদাযুক্ত স্থান বা পচা ঘা সম্পর্কিত (ঘা থ্যাক–থ্যাক করছে)। থ্যাকথেকে বিণ থ্যাক থ্যাক করছে এমন । {ধ্বন্যা.}

**থ্যাঙ্ক** ⇒ থ্যাংক

**থ্যাতলানো, থ্যাঁতলানো** ⇒ থেঁত

**থ্যাপ থ্যাপ** [থ্যাপ্‌থ্যাপ্‌] অব্য থপ থপ হতেও নরম। ~থেপে বিণ একান্ত নরম; কোনোরূপ আকার দেবার অযোগ্য। {থপথপ}

**থ্যাবড়া** ⇒ থেবড়া

**থ্রু** [থ্রু] অব্য ১ মধ্য; ভিতর । ২ মধ্যম (তোর চিঠিটা মশায়ের থ্রু দিয়ে কাল ... এসে হাজির––নই)। ❑ বিণ এক টানা দূরগতিসম্পন্ন (থ্রু ট্রেন)। {ই. through}

**দ**

**দ১** ব্যঞ্জন বর্ণমালার অষ্টাদশ ব্যঞ্জবর্ণ এবং ত–বর্গের তৃতীয় বর্ণ। উচ্চারণ স্থান ও পদ্ধতির দিক থেকে এটি ঘোস (voiced), অল্পপ্রাণ (unaspirated), দন্ত্য (dental), স্পৃষ্ট (plosive) ধ্বনি।

**দ২, দ পড়া, দয়ে পড়া, দয়ে মজান** ⇒ দহ

–দ বিণ প্রদানকারী; দান করে এমন (জ্ঞনদ, মানদ)। –দা (সুখদা, মানদা) বিণ স্ত্রী.। {স. √দা+অ(ক)}

**দই** [দোই] বি দধি; দৈ। ~পাতা ক্রি গরম দুধে দম্বল দিয়ে পাত্রে রেখে যা তৈরি করা হয়। চিনি পাতা ~ বি চিনিমিশ্রিত দুধ দ্বারা প্রস্তুত দই। টোকো ~ বি অম্লস্বাদ দই। সাজ/সাজো ~ বি টাটকা দই; এই মাত্র পাতা দই। ~ বড়া বি দধিতে ভিজানো কলাই ইত্যাদির বড়া। ~–মাছ বি দধি সহযোগে রান্না করা মাছের ব্যঞ্জন। যার ধন তার নয় নেপোয় মারে ~––প্রকৃত মালিকের পরিবর্তে অন্য লোকের সম্পত্তি ভোগ। {স. দধি>প্রা. দহি>}

**দইয়ম, দুয়ম** [দোইয়ম্‌, দুয়ম্‌] বিণ দ্বিতীয় (আওয়ালে আল্লার নূর দইয়মে তোমার ফুল––মুম)। {তুল. স. দ্বয়ম্‌, দ্বৌ, দ্বিতীয়} দউ (ব্র.) [দোউ] বিণ উভয়; দুই; দ্বয় (নয়ন নলিনী দউ অঞ্জনে রঞ্জই––বিব)। {স. দ্বৌ>}

**দউ** (ব্র.) [দোউ] বিণ উভয়; দুই; দ্বয় (নয়ন নলিনী দউ অঞ্জনে রঞ্জই––বিব)। {স. দ্বৌ>}

**দওর, দৌর** [দওর্‌, দৌউর্‌] বি চক্র; পরিক্রমা; ঘূর্ণন (আল ওদুদের পিয়ালার দৌর চলুক বিরামহীন––নই)। {আ. দৱর ...............}

**দওরা** [দওরা] বি ১ সেসন কোর্ট; সেসনের বিচার। ২ বৈঠক। ৩ পর্যটন। {আ. দাৱরাহ .....................}

**দওলত** ⇒ দৌলত

**দঙ্গল, দংগল** [দঙ্‌গোল্‌] বি ১ দল; পার; ভিড় (পিশাচের দঙ্গল, সহসা গুরুভাবে জেগে উঠে––বুব)। ২ অনুচর; দল (দঙ্গল ফেরে সুলতানসহ উল্লাসে মাতোয়ারা––সদ)। ৩ কুস্তি; মল্লুযুক্ত; গোলমাল (দংগল বাধিলেও পুলিশকে বলা সহজ হইত যে ইহাতে চৌধুরী সাহেরে কোন হাত নাই––কাআউ)। {ফা. দঙ্গল ...................}

**দংশ** [দঙ্‌শো] বি ডাঁশ; বনমক্ষিকা; বড় মশা। দংশী স্ত্রী.। {স. √দন্‌শ্‌+অ(ঘঞ্‌)}

**দংশক** [দঙ্‌শোক্‌] বিণ ১ কামড়ায় এমন; দংশনকারী (কালফণী, দুরন্ত দংশক––মদ) । ২ ডাঁশ। {স. √দন্‌শ্‌+অক(ণ্বুল্‌)}

**দংশন** [দঙ্‌শোন্‌] বি দাঁত বসানো; দন্তাঘাত; কামড় । {স. √দন্‌শ্‌+অন(ল্যুট্‌)}

**দংশল** (ব্র.), দংশিল (পদ্য.) [দঙ্‌শল্‌, দোঙ্‌শিলো] ক্রি কামড়াল; দংশন করল (মদনলতা জনু দংশল হাতী––বিপ)। {স. √দন্‌শ্‌>}

**দংশা** (পদ্য.) [দঙ্‌শা] ক্রি দন্তাঘাত করা; কামড়ানো (মাটি কাটি দংশে সর্প আয়ুহীন জনে––মদ)। দংশানো ক্রি ১ দংশন করা; কামড়ানো। ❑ বি, বিণ উক্ত অর্থে । দংশিত বিণ {স. √দন্‌শ>}

**দংশিত** (ব্র.) [দঙ্‌শিতো] বিণ দন্ত দ্বারা ক্ষত; দষ্ট; দংশন করা বা কামড়ানো হয়েছে এমন । {স. √দন্‌শ্‌+ইত (ইতচ্‌)}

**দংষ্ট্র** [দঙ্‌শ্‌ট্রো] বি দাঁত; দন্ত। দংষ্ট্রা। বি ১ বৃহৎ দন্ত; বড় দাঁত (ব্যাঘ্র লাঙ্গুলে ভর করিয়া, দংষ্ট্রাপ্রভায় অরণ্য প্রদেশ আলোকময় করিয়া––বচ)। ২ দাঁড়া। দংষ্ট্রল, দংষ্ট্রী বিণ দাঁতাল; বৃহৎ দন্তবিশিষ্ট ; দংষ্ট্রাযুক্ত। {স. √দন্‌শ্‌+ত্র(ষ্ট্রন্‌)}

দঃ ⇒ দরুদ

**দঁক, দক** [দঁক্‌, দক্‌] বি ১ পানিযুক্ত গভীর পাক বা কাদা (দঁক ভেঙ্গে উঠে গিয়া চরে––ঈগু)। ২ কর্দমযুক্ত স্থান; পঙ্কিল জলাভূমি; পানি–কাদায় ভরা বিশ্রী জায়গা। ৩ (আর.) আকস্মিক দুরবস্থা; অসহায় অবস্থা। দঁকে পড়া, দকে পড়া (আল.) আকস্মিক দুরবস্থায় পড়া; হঠাৎ বিপদগ্রস্ত হওয়া (দঁকে পড়িয়া আমাদিগের কর্তার যে বেশ হইয়াছিল––প্যামি)। {স. উদক/কর্দম>; দ্রা. দক (জল)}

**দক্তি, দক্তী** [দোক্‌তি] বি বই বাঁধাইয়ের শক্ত কাগজ বা পেস্টবোর্ড; paste-board । {ফা. তখ্‌তী ....................}

**দক্ষ** [দোক্‌খো] বিণ পারদর্শী; কুশল; পটু । ❑ বি হিন্দু পুরাণে বর্ণিত প্রজাপতিবিশেষ যিনি সতী ও নক্ষত্ররিূপিণী সপ্তবিংশ কন্যার জনক । দক্ষা বিণ স্ত্রী.। দক্ষতা বি পারদর্শিতা (ক্ষমতাগুণে অর্জিত দক্ষতা––সৈশা)। ~কন্যা বি স্ত্রী. (হিন্দুপুরাণের) সতী; দুর্গা; শিব–পত্নী । ~বালা বি দক্ষ কন্যা; তারা (রজনীনাথ বিহারের যথা দক্ষবালাদলে লয়ে––মদ)। ~যজ্ঞ বি ১ হিন্দু পুরাণোক্ত প্রজাপতি দক্ষ কর্তৃক অনুষ্ঠিত যজ্ঞ যা শিবের অনুচরদের দ্বারা লণ্ডভণ্ড হয়। ২ (আল.) হৈ চৈ; প্রলয় কাণ্ড, হট্টগোল। {স. √দক্ষ্‌+অ(অচ্‌)}

**দক্ষিণ, দখিন** [দোক্‌খিন্‌, দোখিন্‌] বি ১ উত্তর দিকের বিপরীত দিক (দক্ষিণে যাওয়া)। ২ ডান (দক্ষিণ হস্ত)। ❑ বিণ ১ দক্ষিণ দিক বা দেশ সংক্রান্ত; দক্ষিণ দিকে গমনশীল (দখিন পবন বহে––বিপ; আজি দখিন দুয়ার খোলা––রঠা)। ২ অনুকূল; উদার; প্রসন্ন দাক্ষিণ্যযুক্ত। ❑ বি, বিণ যুগপৎ বহু নায়িকায় অনুরক্ত যে নায়ক (অনুকূল পতি যদি হয় প্রতিকূল। ধৃষ্ট শঠ দক্ষিণ না হয় তার তুল––ভারা; দক্ষিণ নায়ক)। ❑ বি, যম; মৃত্যু (গেলে দক্ষিণের মুখে দেখা নাই আর––রঠা)। ~ পবন বি দক্ষিণ দিক হইতে প্রবাহিত বায়ু : মলয় বায়ু। ~–পশ্চিম বি নৈর্ঋতকোণ নামক দিক। ~–পূর্ব বি অগ্নিকোণ নামক দিক । ~মেরু, ~কেন্দ্র বি পৃথিবীর দক্ষিণ প্রান্ত; কুমেরু; shouth pole । ~–সমুদ্র বি লবণ সমুদ্র; দক্ষিণ দিকে অবস্থিত সমুদ্র। ~ হস্ত বি ১ ডানহাত। ২ (আল.) প্রধান সহায়; বড় অবলম্বন । ~ হস্তের ব্যাপার বি ভোজন। {স. √দক্ষ্‌+ইন (ইনন্‌)}

**দক্ষিণতা** ⇒ দাক্ষিণ্য

**দক্ষিণ রায়** [দোক্‌খিন্‌ রায়্‌] বি হিন্দুদের মঙ্গল কাব্যোক্ত সুন্দরবনের ব্যাঘ্রদেবতা। {দক্ষিণ + রায়}

**দক্ষিণা১, দখিনা, দখনে** [দোক্‌খিনা, দোখিনা, দোখ্‌নে] বিণ ১ দক্ষিণ দিক সংক্রান্ত; দক্ষিণ দিকবর্তী । ২ দক্ষিণ দিক থেকে যা এসেছে বা প্রবাহিত হয়েছে; দক্ষিণা (প্রাতে পড়েছে শিশির কণা; সাঁঝে বহিছে দখিনা রায়––রঠা)। {স. দক্ষিণ+আ(টাপ্‌)}

**দক্ষিণা২, দক্ষিনে, দক্ষিণে** [দোক্‌খিনা, –খিনে, –] বি ১ হিন্দু সমাজে ক্রিয়াকর্মের শেষে পুরোহিত, গুরু, ব্রাহ্মণ প্রভৃতিকে দেওয়া অর্থ বা পারিশ্রমিক (দক্ষিণায় বসাব না ভাগ––সদ)। ২ শিক্ষাসমাপ্তির পর শিষ্য বা ছাত্র কর্তৃক গুরুকে দেয় অর্থ (গুরুদক্ষিণা)। ৩ প্রণামী । ৪ দক্ষিণ দিক । {স. দক্ষিণ+আ(টাপ্‌)}

**দক্ষিণাচল** [দোক্‌খিনাচল্‌] বি মলয় পর্বত; পৃথিবীর দক্ষিণ প্রান্তস্থিত কল্পিত পর্বত । দক্ষিণাচারী(–রিন্‌) বিণ দক্ষিণাচার পালন করে এমন। {স. দক্ষিণ+অচল; কর্মধা.}

**দক্ষিণাচার** [দোক্‌খিনাচার্] বি হিন্দু সমাজে প্রচলিত এক প্রকার তান্ত্রিক আচার। দক্ষিণাচারী(–রিন্‌) বিণ দক্ষিণাচার পালন করে এমন । (স. দক্ষিণ+আচার; কর্মধা.}

**দক্ষিণান্ত** [দোক্‌খিনান্‌তো] বি পুরোহিতকে দক্ষিণা দান করে পূজা ইত্যাদি কর্মের সমাধা (পুরোহিতকে দক্ষিণান্ত করা)। {স. দক্ষিণা+অন্ত; ৬তৎ.}

**দক্ষিণাপথ** [দোক্‌খিনাপথ্‌] বি বিন্ধ্য পর্বতমালার দক্ষিণে অবস্থিত ভারতবর্ষের প্রদেশসমূহ; দাক্ষিণাত্য। {স. দক্ষিণা+পথ; তুল. উত্তরাপথ}

**দক্ষিণাবর্ত** [দোক্‌খিনাবর্‌তো] বিণ ১ ডান থেকে বাম দিকে আবর্ত বা পাকযুক্ত (কাহার নিকট দক্ষিণাবর্ত শঙ্খ বা একমুখী রুদ্রাক্ষ আছে––রাব)। ২ দক্ষিণ দিকে ঘূর্ণ্যমান; ডান দিকে ঘোরে এমন; clockwise । ❑ বি দক্ষিণাপথ; বিন্ধ্যগিরির দক্ষিণ দেশ। {স. দক্ষিণ+আ+√বহ্‌+অ(অচ্‌)}

**দক্ষিণাবহ** [দোক্‌খিনাবহো] বি দক্ষিণ দিক থেকে প্রবাহিত বাতাস; মলয়, পবন । {স. দক্ষিণ+আ+√বহ্‌+অ(অচ্‌)}

**দক্ষিণামুখ, দক্ষিণাস্য** [দোক্‌খিনামুখ্‌, দোক্‌খিনাশ্‌শো] বিণ দক্ষিণ দিকে মুখবিশিষ্ট । দক্ষিণামুখী, দক্ষিণাস্যা বিণ স্ত্রী.। {স. দক্ষিণা+মুখ, আস্য; বহু.}

**দক্ষিণায়ন** [দোক্‌খিনায়োন্‌] বি ১ বিষুবরেখা থেকে সূর্যের ক্রমশ দক্ষিণে গমনকার (২১ শে জুন থেকে ২২ ডিসেম্বর সময়, বাংলা শ্রাবণ থেকে পৌষ)। ৩ সূর্যের উক্ত গমনপথ । দক্ষিণায়নান্তবৃত্ত বি সূর্যের দক্ষিণগতির সীমানিরূপক কল্পিত রেখা; বিষুবরেখার ডিগ্রি দক্ষিণে যে অক্ষরেখা আছে তা; Tropic of Capricorn; মকরক্রান্তি । {স. দক্ষিণ+অয়ন}

**দক্ষিণাস্য** ⇒ দক্ষিণামুখ

**দখল** [দখোল্‌] বি ১ অধিকার; আয়ত্তে আনয়ন (বাদশা তোমার গোলাম জেনো, করেছ তার দিল দখল––সদ)। ২ ব্যুৎপত্তি; জ্ঞান; পটুতা (শাস্ত্রেও যেমন দখল; পাপেও তেমনই প্রবৃত্তি––ঈবি)। ~ করা ক্রি ১ অধিকার করা; আয়ত্তে আনা। ২ অন্যায়ভাবে অধিকার করা; অনধিকার প্রবেশ করা। ~দেওয়া ক্রি অধিকার দান করা; কর্তৃত্ব করতে দেওয়া; ভোগ করতে দেওয়া (ভাইপো সৌলদজঙ্গে দিলেন দখল––ভারা) । ~নামা বি অধিকারসূচক দলিল; স্বত্বাধিকারপ্রদায়ক আদেশপত্র। ~ পাওয়া ক্রি অধিকার লাভ করা; ভোগ বা ব্যবহারের ক্ষমতা লাভ করা। দখলি, দখলী বিণ ১ অধিকার বা দখল সংক্রান্ত (দখলি স্বত্ব)। ২ অধিকারভুক্ত; অধিকৃত; দখলে আছে এমন। দখলিকার, ~কার, দখলিদার, ~দার বিণ দখলন করে আছে এমন (বেহেশ্‌ত হুরীর দখলকার––নই)। দখলি স্বত্ব বি ভোগাধিকার; দখলে থাকার ফলে উৎপন্ন স্বত্ব। {আ. দখল ............}

**দখিণা** ⇒ দক্ষিণা১

**দখিণ** ⇒ দক্ষিণ

**দখিণা** ⇒ দক্ষিণা১

**দগড়, দগর** [দগোড়্‌, –র্‌] বি ঢাকাজাতীয় বাদ্য; রণবাদ্য; দামামা (মার মার বলিয়া দগড়ে দিল কাটি––কৃও; ঢাক ঢোল দগর বাজায় বনে বনে––সৈআ)। {স. দ্রগড়>}

**দগড়া, দাগড়া** [দগ্‌ড়া, দা–] বি ১ মাটির উপর গরুর গাড়ির চাকা ইত্যাদির ঘর্ষণের দাগ; দড়ির ন্যায় দীর্ঘ দাগ । ২ মোটা দড়ির মতো চাবুকাদির প্রহারের লম্বা ফোলা দাগ (গাগড়া দাগড়া হওয়া)। {তুল. হি. দগ্‌ড়া}

**দগদগ** [দগ্‌দগ্‌] অব্য ক্ষত বা জ্বলনের ভাবসূচক। দগদগানি, দগদগি বি জলুনি; পোড়ানি; বেদনা; যন্ত্রণা (হিয়া দগদগি পরাণ পোড়ানি কি দিলে হইবে ভাল––বচদা; ভিতরে দগ্‌দগি ঘা––মুশ)। ~, দগদগে বিণ দগদগ করছে এমন {ধ্বন্যা.}

**দগ্ধ** [দগ্‌ধো] বিণ ১ পোড়া; ভস্মীকৃত; পুড়ে গেছে এরূপ (দগ্ধ কাষ্ঠ)। ২ উত্তপ্ত (দগ্ধ অঙ্গার, দগ্ধ লৌহ)। ৩ আগুনের উত্তাপে ঝলসানো হয়েছে এমন; অগ্নিদাহে জাত ক্ষত (দগ্ধ মাংস, দগ্ধ হস্ত)। ৪ (আল.) সন্তপ্ত; বেদনার্ত; যন্ত্রণাগ্রস্ত (দগ্ধপ্রাণ)। ৫ (খেদে) নির্দয়; নিষ্ঠুর; হৃদয়হীন (দগ্ধ দাতা বা বিধাতা)। ৬ (খেদে) হতভাগ্য; দুরদৃষ্ট (দগ্ধ ভাগ্য)। ৭ (খেদে) অবজ্ঞেয়; উপেক্ষণীয় (দগ্ধোদর)। দগধই (মবা.) ক্রি দগ্ধ করে (দুহু দিশ দারু দহনে যৈছে দগধই––বিপ)। দগধিনী (মবা.) বিণ বিদগ্ধা; সন্তপ্তা (তোর বিরহ দহনে দগধিনী রাধা––বচদা)। দগধিলে (মবা.) ক্রি দগ্ধ করলে (কেন দগধিলে বিরহ বেদনা দিয়ে––চদা)। দগধে ক্রি দগ্ধ করে (তব ধরি দগধে অনঙ্গ––বিপ)। ~চক্ষু বি পোড়া চোখ; হতভাগ্য চোখ (কিন্তু দগ্ধচক্ষুর দর্শন–ভাগ্য হয়নি––মব)। ~পত্রন্যায় অব্য শুকনা পাতা পুড়ে গেলে তা আগের মতো থাকলেও তা আর পাতা বলে গণ্য হয় না––এই সিদ্ধান্ত । {স. √দহ্‌+ত(ক্ত)}

**দগ্ধা১** [দগ্‌ধা] বি অমঙ্গলজনক বা অশুভ তিথি (মাসদগ্ধা)। {স. সদ্‌+ত(ক্ত)+আ(টাপ্‌)}

**দগ্ধা২** [দগ্‌ধা] ক্রি ১ যন্ত্রণা দেওয়া। ২ পোড়া। ৩ পোড়ানো; দদ্ধ করা। দগ্ধানো ক্রি ১ দগ্ধ করা । ২ সন্তপ্ত করা বা হওয়া । ❑ বি, বিণ উক্ত অর্থে । {স. দগ্ধ+আ (টাপ্‌)}

**দঙ্গল** ⇒ দংগল

**দজ্জাল** [দজ্‌জাল্‌] বি ১ মিথ্যাবাদী। ২ মুসলমানদের ধর্মীয় বিশ্বাস অনুযায়ী দুর্দান্ত অত্যাচারী ব্যক্তি , যে কেয়ামতের অব্যবহিত পূর্বে ইমাম মেহদির সময়ে জন্মগ্রহণ করে নিজেকে আল্লাহ বলে দাবি করবে ও বহু লোকের ইমান নষ্ট করবে বলে কথিত আছে। ❑ বিণ ১ দুর্দান্ত; অত্যাচারী; দুষ্ট (তোমার পিছনে মরিছে ডুবিয়া ফেরাউন দজ্জাল––নই)। ৩ দুরন্ত; দস্যি; শাসনের বহির্ভূত (দজ্জাল মেয়ে)। {আ. দজ্‌জাল ................. }

**দড়, দড়ো** [দড়্‌, দড়ো] বিণ ১ শক্ত; মজবুত (বাঁশের চেয়ে কঞ্চি দড়)। ২ দৃঢ়; কঠিন (যদি মন হয় দড় নারীর লাবণ্য জন্য ভয় নাই বড়––ঘচ)। ৩ পটু; বিচক্ষণ; দক্ষ (অন্যায় রণে যারা যত দড়, তারা তত বড় জাতি––নই; কুঁকরো কাজে যেমন দড়ো, বুদ্ধিতে তেমনি––অঠা)। ৪ স্থির; নিশ্চিন্ত (আজি জানিলাম দড় পুরুষ নির্লজ্জ বড়––ভারা)। ৫ দূর; বেশি (রগড় এত দড়––হেব)। ৬ বড় (শুন শুন মাসামিত্রা কথা কইছ দড়––পূগী.)। বাঁশের চেয়ে কঞ্চি ~ (ব্য.) পিতার চেয়ে পুত্রের শক্তি অধিক। {স. √দৃহ+ত(ক্ত)=দৃঢ়>}

**দড়কচা, দড়কাঁচা, দড়কচা মারা, দড়কচ্চা মারা** ⇒ দর১

**দড়কা** ⇒ তড়কা১

**দড়বড়** [দড়্‌বড়্‌] অব্য দৌড়ে চলার শব্দ; দ্রুত চলার শব্দ; ঘোড়ার কদমে চলার বা পদক্ষেপের শব্দ। দড়বড়ি ক্রিবণি ১ দড়বড় করে (দড়বড়ি ঘোড়া চড়ি কোথা তুমি যাও হে––বচ)। ২ অত্যন্ত তাড়াতাড়ি (একথা শুনিয়া ছালে করি দড়বড়ি, আস্ত বেস্ত হয়া খুলে মাথার পাগুড়ি––হেমা; বসুয়া ঘটকের কথা কয় দড়বড়ি––পূগী.)।

**দড়বেলা** [দড়ব্যালা] বি যৌবনকাল (দড়বেলা ফিরিয়াছি কত ধাট করি––ভারা)। {দড়+বেলা}

**দড়মা** ⇒ দরমা

**দড়া** [দড়া] বি কাছির মতো মোটা দড়ি; রজ্জু (তাঁতি পাকিয়ে দিলে দড়া––অঠা)। দড়াদড়ি বি নানা আকারের ও প্রকারের দড়ি; মোটা সরু ও শক্ত রজ্জুসমূহ (বাঁধিছে জিনিসপত্র দড়াদড়ি লয়ে––রঠা)। {স. দোর>}

**দড়ানো, দড়ান১** [দড়ানো] ক্রি ১ দড়ি দিয়ে বাঁধা বা জড়ানো। ২ শক্ত হওয়া (এখনো হাড় দড়ায়নি––এত) দম্‌কা খাটলে শরীরে কুলোবে কেন––কাআও)। {স. দৃঢ়>+বা. আনো}

**দড়ানো২, দড়ান২** ক্রি দৃঢ় করা (রাম দেখি সীতা দেবী দড়াইল মন––অআ)। {দড়+আনো}

**দড়াম** [দড়াম্‌] অব্য ১ ভারী ও শক্ত জিনিস পতনের শব্দ। {ধ্বন্যা.}

**দড়ি, দড়ী** [দোড়ি] (বিরল) বি রজ্জু; রশি। ~–কলসি বি পানিতে ডুবে মারার দ্রব্যসমূহ; আত্মহত্যার উপকরণ। ~ কাটা, ~ পাকানো ক্রি সুতা বা পাট দ্বারা দড়ি তৈরি করা। ~ছেঁড়া বিণ ১ দড়ি ছিঁড়েছে এমন । ২ বন্ধনমুক্ত (দড়িছেঁড়া গরু)। ৩ (আল.) হাতের বা শাসনের বাইরে গেয়েছে এমন; শাসন বহির্ভূত। গলায় ~ বি অপমান লজ্জা বা সঙ্কট থেকে রেহাই পাওয়ার উদ্দেশ্যে আত্মহত্যা । ছাঁদন ~ বি ১ বি দুধ দোহন করার সময়ে গাই যাতে পা ছুঁড়তে না পারে তজ্জন যে দড়ি দিয়ে গাইয়ের পা বাঁধা হয় । ২ দৃঢ় আলিঙ্গন; বাহুবেষ্টন (ছাঁদন দড়ী বাহুলতা––হেব)। {স. দোরক>অপভ্র. দোরি>দোড়ী>}

**দড়** ⇒ দড়

**দঢ়, দড়** [দঢ়্‌, দড়্‌] বিণ ১ ধৃঢ়; শক্ত (সেই হেতু চিত্তে ক্ষমা মন কইরাছি দড়––মগী)। ২ অভিজ্ঞ; পারদর্শী; পণ্ডিত (সেই প্রভু বেদে ভাগবতে দড়––কমু)। {স. দৃঢ়>}

**দঢ়ান** [দঢ়ান্‌] বি দৃঢ়তা (তোরে আমি বলি সাধু করিয়া দঢ়ান––কমু)। {স. দৃঢ়>ধঢ়+আন}

**দঢ়ানো** [দঢ়ানো] ক্রি দৃঢ় সঙ্কল্প করা। {দঢ়+আনো}

**ধণ্ড** [দন্‌ডো] বি ১ লোহা কাঠ ইত্যাদির তৈরি দীর্ঘ অথচ শক্ত জিনিস (লৌহদণ্ড, মন্থনদণ্ড)। ২ যষ্টি; ডাণ্ডা; লাঠি। ৩ শাস্তি; সাজা (প্রাণদণ্ড, কারাদণ্ড)। ৫ রাজদণ্ড; শাসন দণ্ড (দণ্ডধর)। ৬ রাজনীতি–বিশেষ; দমন; শাসন (সাম, দান, ভেদ, দণ্ড)। ৭ যুদ্ধ । ৮ সৈন্য (দণ্ডনায়ক)। ৯ সময়ের বিভাগবিশেষ; ৬০ পল; ২৪ মিনিট (মোলে দণ্ড দু’চার কান্নাকাটি শেষে দিবে গোবর ছড়া––রাসে)। ১০ অতি অল্প সময় (আর একদণ্ড অপেক্ষা করো )। ~কলস বি ডানকুনি গাছ; যার পাতার রস ঔষধরূপে ব্যবহার করা যায়। ~কাক বি দাঁড়কাক। ~গ্রহণ বি ১ শাস্তি স্বীকার বা ভোগ। ২ হিন্দুদের সন্ন্যাস ধর্ম অবলম্বন। চণ্ডচক্রাদি ন্যায় বি যে কাজ বহু কারণ থেকে জাত। ~ দাতা বিণ শাস্তিদানকারী (দণ্ডদাতা প্রভু)। ~দান বি শাস্তিপ্রদান; সাজাদান (প্রাণদণ্ড দান)। ~ধর বি ১ রাজা; শাসক; নৃপতি (পাশে মন্ত্রীবর, তাঁর ধণ্ডধর––সোনার ছড়ি হাতে ––অঠা)। ২ হিন্দু বিশ্বাসে যম; যিনি পাপীর শাসক। ❑ বিণ যষ্টি বা লাঠি ধারণ করে এমন (দণ্ডধর শাসক)। ~ ধারী বিণ ১ যষ্টি বা লাঠি ধারণ করে এমন; দণ্ডধর। ❑ বি ১ রাজা; শাসক (রাজ্য না ছাড়িয়া হইমু দণ্ডধারী––পূগী)। ২ সন্ন্যাসী; যোগী; দণ্ডী (কখন বৈরাগী যোগী দণ্ডধারী––ভারা)। দণ্ডন বি ১ শাস্তিদান; সাজা প্রদান। ২ শাসন; রাজ্যশাসন । ৩ দমন। ~নায়ক বি ১ সেনাপতি। ২ শাস্তিবিধানকারী রাজা বা রাজকর্মচারী। ~নীতি বি ১ রাজ্যশাসন নীতি; রাজনীতিশাস্ত্র। ২ শাস্তিদাননীতি; দমননীতি। ~নীয়, দণ্ডার্হ , দণ্ড্য বিণ শাস্তি পাওয়ার যোগ্য। ~নীয়া বিণ স্ত্রী.। ~পাণি বিণ ১ দণ্ডধর রাজা; শাস্তিদানের ক্ষমতার অধিকারী। ২ যম । ~পানুষ্য বি জবরদস্তিমূলকভাবে অতিরিক্ত দণ্ড দান। ~পাল, ~পালক বি দারোয়ান; দ্বাররক্ষক; শাসক; শাসনকর্তা। ~প্রণেতা বি দণ্ড প্রণয়নকারী; শাস্তি বিধানকারী (যে দস্যুর দণ্ডপ্রণেতা আছে, সেই দস্যুর কার্যের নাম দস্যুতা ––বচ)। ~বৎ বি হিন্দু সমাজে প্রচলিত দণ্ডের মতো ভূমিতে লুটিয়ে সাষ্টাঙ্গে প্রণাম (তান দণ্বৎ না করি যেই শিরে––সৈআ)। ~বিধাতা বিণ ১ শাস্তিবিধানকর্তা। ২ শাসনকারী। ❑ বি ১ রাজা । ২ বিচারপতি। ~বিধান বি ১ শাস্তিপ্রদান। ২ দণ্ডবিধি। ~বিধি বি ১ শাস্তিদানসংক্রন্ত নিয়ম–পদ্ধতি। ২ ফৌজদারি আইন; criminal law । ~মুণ্ড বি সাধারণ শাস্তি থেকে প্রাণদণ্ড পর্যন্ত সকল প্রকার শাস্তি। ~মুণ্ডের কর্তা বি সকল প্রকার শাস্তিদানের অধিকারী; যিনি রাখলে রাখতে পারেন মাররে মারতে পারেন; নৃপতি; শাসক; বিচারক। ~যাত্রা বি ১ যুদ্ধযাত্রা; দিগ্বিজয়ে অভিযান। ২ শত্রু দমনের জন্য অভিযান। ৩ বরযাত্রা । ৪ শোভাযাত্রা; মিছিল । ~রায় বি দণ্ডধর; রাজা; শাসক (পরিবারসহ রাজা করিয়া ন্যকার পূজা আরোহণ কৈল দণ্ডরায়––কমু)। ~স্থান বি যেখানে অপরাধীকে দণ্ড দেওয়া হয়। দণ্ডে দণ্ডে ক্রিবিণ ১ প্রতিদণ্ডে ক্রিবিণ মুহূর্তে মধ্যে। খুরে খুরে/ক্ষুরে ক্ষুরে দণ্ডবৎ (ব্য.) পরোক্ষভাবে অপরকে পশু বলে তার নিকট নিষ্কৃতি প্রার্থনা । }{স. √দণ্ড্‌+অ(অচ্‌)}

**দণ্ডক** [দন্‌ডোক্‌] বি হিন্দু পুরাণোক্ত জনৈক রাজা। দণ্ডকা, দণ্ডকারণ্য বি ভারতস্থ দাক্ষিণাত্যের বিশাল বন; নর্মদা ও গাদাবরী নদীর মধ্যস্থ প্রাচীন অরণ্য প্রদেশ; রামায়ণে ‌ উক্ত জনস্থান নামক অরণ্য প্রদেশ। {স. দণ্ড+ক (কন্‌)}

**দণ্ডা১** [দন্‌ডা] বি মোটা লাঠি; দণ্ড। ~ কর ক্রি ১ দণ্ডদ্বারা প্রহার করা। ২ শরীরে দণ্ড প্রবেশ করানো (নিবেদন করে গণ্ডাকার নাহি করি দণ্ডা বন মাঝে করি গো নিবাস––কমু)। {স. দণ্ড+বা. আ}

**দণ্ডা২** [দন্‌ডা] ক্রি শাসন করা; দণ্ডদান করা (সন্তোষে বসায় খাটে দোষ দেখি নাক কাটে দণ্ডে রাজা বনিতার পতি––কমু)। {স. দণ্ড+বা. আ}

**দণ্ডাঘাত** [দন্‌ডাঘাত্‌] বি লাঠির দ্বারা আঘাত; লাঠি দিয়ে প্রহার । {স. দণ্ড+আঘাত; ৬তৎ.}

**দণ্ডাদণ্ডি** [দন্‌ডাদোন্‌ডি] বি লাঠালাঠি; পরস্পর যষ্টির সাহায্যে লড়াই। {স. দণ্ড+দণ্ড+ই; বহু.}

**দণ্ডায়মান** [দন্‌ডায়োমান্] বিণ দণ্ডের মতো খাড়া; দাঁড়িয়ে আছে এরূপ; খাড়া। {স. √দণ্ডায়+মান (শানচ্‌)}

**দণ্ডার** [দন্‌ডার্‌] বি ১ বন্য হস্তী। ২ ক্ষেপা হাতি। ৩ কুম্ভকারের চাক। {স. দণ্ডার}

**দণ্ডার্হ** ⇒ দণ্ডনীয়

**দণ্ডি** [দোন্‌ডি] বি দণ্ড অর্থাৎ চারহস্ত পরিমিত গ্রন্থিবদ্ধ সুতা; যজ্ঞসূত্র; পৈতা; উপবীত। {স. দণ্ড>+বা. ই}

**দণ্ডিত** [দোন্‌ডিতো] বিণ সাজাপ্রাপ্ত; শাসিত। {স. √ধণ্ড্‌+ত(ক্ত)}

**দণ্ডী** (–ণ্ডিন্‌) [দোন্‌ডি] বিণ দণ্ডধারী। ❑ বি ১ রাজা; শাসক। ২ দণ্ডধারী সন্ন্যাসী। ৩ যম । ৪ ‘দশকুমার চরিত’ নামের সংস্কৃত গ্রন্থের লেখক। {স. দণ্ড+ইন্‌(ইনি)}

**দণ্ডে দণ্ডে, দণ্ড্য** ⇒ দণ্ড

**দণ্ড্য** [দোন্‌ডো] বিণ দণ্ডার্হ; দণ্ডের যোগ্য; দণ্ডনীয়। {স. √দণ্ড্‌+য(যৎ)}

**দত্ত** [দত্‌তো] বিণ অর্পিত; দানকৃত; দেওয়া হযেছে এমন; অন্যের দ্বারা প্রদত্ত। ❑ বি হিন্দু কায়স্থ জাতির উপাধিবিশেষ (দত্ত কুলোদ্ভব––মদ)। ~ক, ~কপুত্র বি পোষ্যপুত্র; হিন্দু সমাজে শাস্ত্রানুষ্ঠান দ্বারা গৃহীত পোষ্যপুত্র । ~হারী (–রিন্‌), দত্তাপহারী (–রিন্‌) বিণ দানকৃত বস্তু পুনরায় ফেরত নেয় এমন; প্রদত্ত বস্তুর পুনর্গ্রহণকারী; জোর করে দানকৃত বস্তু নেয় এমন (এখন কি বুদ্ধি করি, দত্তাপহারী হতে হল––অঠা)। দত্তা বিণ স্ত্রী.। অর্পিতা । ২ যে কন্যাকে বিবাহের উদ্দেশ্যে সম্প্রদান করা হয়েছে (বাগ্‌দত্তা)। দত্তাত্রেয় বি হিন্দুপুরাণোক্ত মুনিবিশেষ । {স. √দা+ত(ক্ত)}

**দদ্রু, দদ্রূ** [দোদ্‌রু] বি এক প্রকার চর্মরোগ; দাদ। দদ্রুঘ্ন বিণ দাদ নামক চর্মরোগ নাশকারী (ঔষধ)। {স. √দদ্‌+রু}

**দধি, দই, ধহি, দৈ** [দোধি, দোই, দোহি, দোই] বি টক দিয়ে জমানো দুধ; দুধের বিকারবিশেষ (দন্ত–হীরা–পাতি কিবা দধি সুতাসুত––সৈআ; এখন একেবারে চিঁড়ে দই––দ্বিরা)। ~কর্ম বি হিন্দুদের দধি–সংস্কারঘটিত শাস্ত্রীয় ক্রিয়া। ~ছাতু বি জমিদারি আমলে প্রজাদের উপর আমলাদের ধার্যকৃত এক ধরনের আবওয়াব বা বিধিবহির্ভূত কর। ~বামন বি দুইচক্র চিহ্নিত শালগ্রাম––শিলা। ~মঙ্গল বি হিন্দুদের বিবাহাদি উৎসবে মঙ্গলাচার বিশেষ। ~মন্থন বি দই ঘেঁটে ননি বের করে ঘোল উৎপাদন । ~মাঙ্গলিক বিণ দধি মেশানো এবং হলুদ জল গোলা পঙ্ক দিয়ে হিন্দু সমাজের লৌকিক অনুষ্ঠান বিশেষ। ~মুখ বি রামায়ণোক্ত শ্বেতমুখ বানরবিশেষ। দধিসার বি মাখন; ননি। {স. √দধ্‌+ই (ইন্‌)>প্রা. দহি>দই, দৈ}

**দধীচ, দধীচি** [দোধিচ্‌, –চি] বি ১ পুরাণোক্ত মুনিবিশেষ যাঁর অস্থি দ্বারা বজ্র নির্মাণ করা হয়েছিল। ২ (আল.) বিশ্বের কল্যাণে দেহদানকারী মহাপুরুষ । {স. √দধ্‌+ইচি; ঋগ্বেদ. দধ্যচ্‌}

**দধ্যম্ল** [দোধ্‌ধম্‌ম্লো] বি দম্বল; দই প্রস্তুত করার জন্য অম্লরস বা সাঁজা। {স. দধি+অম্ল; কর্মধা.}

**দন** [দন্‌] বি যুদ্ধ; দ্বন্দ্ব; রণ (সেই না কারণে সদা তাইর কেবল দন––মৈগী.)। {স. দ্বন্দ্ব>}

**দনা, দোনা** [দোনা] বি সুগন্ধি ফুলবিশেষ; দ্রোণ পুষ্প; দণ্ডকলস ফুল (সুগন্ধিমল্লিকা দনা কিনয়ে সকল জনা ––কমু)। দনারছাট বি দমনক বা দনা গাছের ছড়ি (দনার ছাট খুঞাবাস রাখ বাস ঘরে––কমু)। {স. দমনক>}

**দনু** [দোনু] বি স্ত্রী. হিন্দু পুরাণে বর্ণিত দক্ষ প্রজাপতির কন্যা; কশ্যপের স্ত্রী ও দানবগণের জননী (দনু দিতি অদিতির আপন মার পেটের বোন আমি––সদ); একটি দৈত্যের নাম । দনুজ বি দানব; দৈত্য; অসুর (দনুজ দলে দ’লতে দাদা এমনি দামাল কামাল চাই––নই)। দনুজা স্ত্রী.। ~জদলনী বিণ স্ত্রী. হিন্দু বিশ্বাস অনুসারে অসুর বধকারিণী দুর্গাদেবী । {স. দনু}

**দন্ত** [দন্‌তো] বি দাঁত; দশন । ~কাষ্ঠ বি দাঁতন। ~চ্ছ বি ওষ্ঠাধর; ঠোঁট। ~ধাবন, ~মঞ্জন বি দাঁত ধৌতকরণ; দাঁতের মাজন; দাঁতন। ২ দাঁত মাজা; দাঁত পরিষ্কারকরণ। ~পঙ্‌ক্তি, ~পংক্তি বিণ দাঁতের পাঁতি; দন্তশ্রেণি । ~পুষ্প বি কুন্দ; কুঁদফুল। ~ বিকাশ বি ‌ ‌ ১ দাঁত দেখানো; দন্ত প্রদর্শন । ২ দাঁত খিঁচুনি । ৩ (ব্য.) হাসাহাসি। ~বেষ্ট, ~মাংস বি দাঁতের মাঢ়ি; যাতে দাঁত উদ্‌গত হয়। ~মূল বি দাঁতের গোড়া । ~মূলীয় বিণ ১ দন্তমূল সম্পর্কীয় । ২ দাঁতের গোড়া থেকে উচ্চারিত বর্ণ, ত–বর্গ ল ও স । ~রুচি বি দন্তপঙ্‌ক্তির সৌন্দর্য বা শুভ্রতা । ~রুচিকৌমুদী বি বিকশিত দাঁতের শুভ্রতা; হাসার সময়ে সুন্দর সাদা দাঁতের শোভা । ~শর্করা বি দন্তুমূলজাত বেলে পাথরের মতো বস্তু, যা তুলে ফেলা সম্ভব;দাঁতের পাথরি। ~শূল বি দাঁতের বেদনা; দাঁত কনকনানি। ~স্ফুট বি ১ দাঁত বসানো; কাপড়। ২ (আল.) কঠিন বিষয় উপলব্ধি; বোঝা; দুরূহ বিষয়ে প্রবেশ লাভ (ঝুনোর বেলায় বড় কঠিন। দন্তস্ফুট করে কার সাধ্য––বচ)। {স. √দম্‌+ত(তন্‌)}

**দন্তক** [দন্‌তক্‌] বি ১ কোনো বস্তু তুলে রাখার জন্য দেয়ালের গায়ে পোঁতা গোঁজ । ২ নাগদন্ত। {স. দন্ত+ক(কন্‌)}

**দন্তাদন্তি** [দন্‌তাদোন্‌তি] বি কাড়াকামড়ি; দন্তে দন্তে দংশন দ্বারা যে দুদ্ধ । {স. দন্ত+দন্ত+ই(ইচ্‌); বহু.}

**দন্তাবল** [দন্‌তাবল্‌] বি হাতি। {স. দন্ত+বল(বলচ্‌)}

**দন্তাল, দন্তিল** [দন্‌তাল্‌, দোন্‌তিল্‌] বিণ দাঁতাল (দন্তিল হাসি হাসতে––সুদ)। {স. দন্ত+বা আল/ইল}

**দন্তালিকা** [দন্‌তালিকা] বি লাগাম; অশ্ব ইত্যাদির মুখরজ্জু; বল্‌গা। {স. দন্তপালী>?}

**দন্তিল** ⇒ দন্তাল

**দন্তী** (–ন্তিন্‌] [দোন্‌তি] বিণ দাঁত আছে এমন; দন্তবিশিষ্ট। ❑ বি হাতি (চলে দন্তী আস্ফালিয়া শুঁড়––মদ)। {স. দন্ত+ইন(ইনি)}

**দন্তুর** [দোন্‌তুর্‌] বিণ ১ দাঁতাল; বৃহৎ বা উঁচু দাঁতবিশিষ্ট (দন্তুর হাসির ছটা বিম্বাধরে যথা––বিদে)। ২ কুটিল (কালো কবন্ধ দন্তুর ভালোবাসা––বিদে)। {স. দন্ত+উর (উরচ্‌)}

**দন্তোদ্‌গম, দন্তোদ্‌ভেদ** [দন্‌তোদ্‌গম্, –ভেদ্‌] বি মাঢ়ি ভেদ করে নতুন দাঁত ওঠা । {স. দন্ত+উদ্‌গম, উদ্ভেদ; ৬তৎ.}

**দন্তোন্মীলন** [দন্‌তোন্‌মিলন্‌] বি দন্তবিকাশ (সুতরাং সুরুচিকে তাহারা দন্তোন্মীলন করিয়া দেশ ছাড়া করিল ––রঠা)। {স. দন্ত+উন্মীলন; ৬তৎ.}

**দন্ত্য** [দন্‌তো] বিণ ১ দাঁতের সাহায্যে উচ্চারিত। ২ দাঁতসম্বন্ধীয়। ~বর্ণ বি দাঁতের সাহায্যে উচ্চারিত বর্ণ অর্থাৎ ত–বর্গ; ল ও স। {স. দন্ত+য(যৎ)}

**দন্দশূক** [দন্‌দোশক্‌] বিণ ১ বার বার দংশনকারী (যে সকল তীক্ষ্ণবিষ মহাকর্ণ দন্দশূক সর্প তোমার ঔরসে জন্মিয়াছে––ঈবি)। ২ সর্প । {স. √দন্‌শ্‌+য(যঙ্‌লুক্‌)+উক}

**দপ** [দপ্‌] অব্য হঠাৎ আগুন জ্বলার শব্দ (দপ করে আগুন জ্বলা)। ~ ~ অব্য ১ ক্রমাগত আগুন জ্বলার শব্দ; আগুনের উজ্জ্বলতা প্রকাশক শব্দ ২ বেদনা বা টাটানির ভাবপ্রকাশক শব্দ । ~দপানি বি দপদপ করে নেভা বা জ্বলার ভাব (মগজে তৈলহীন প্রদীপের দপদপানী––জাফর)। {ধ্বন্যা.}

**দপ্তর, দপ্তরখানা, দপ্তরি, দপ্তলী** ⇒ দফতর

**দপ্তি** ⇒ দক্তি

**দপ্প** ⇒ দর্প

**দপ্পন** ⇒ দর্পণ

**দফ** [দফ্‌] বি বাদ্যযন্ত্রবিশেষ (বালক–বালিকারা দফ বাজাইয়া হযরতকে ঘেরিয়া ধরিল––সৈমু)। {আ. দফ ................}

**দফতর, দপ্তর** [দফ্‌তর্‌, –প্‌–] বি ১ অফিস; কাছারি; কার্যালয়; কর্মস্থল । ২ অফিসের বা কাছারর কাগজপত্র। ৩ বাঁধা কাগজপত্র; কাগজপত্রের বান্ডিল (আমরা স্বতন্ত্র দফতরে হাদিছ লিপিবদ্ধ করিয়াছিলাম––আখাঁ)। ৪ বই–পুস্তক ও খাতাপত্র (অপু ভয়ে দপ্তর লইয়া বসে––বিব) । ~খানা বি ১ অফিস; কার্যালয়; কাছারি; secretariat (মহারাজের দস্তখতি হুকুমনামা দপ্তরখানায় রয়েছে––অঠা)। ২ পুরাতন নথিপত্র রাখার ঘর। দফতরি, দপ্তরি, দপ্তরী বি ১ দফতরের কাগজ, কালিকলম ইত্যাদির রক্ষক ও পরিবেশক; অফিসের নথিপত্র যে সাজিয়ে গুছিয়ে রাখে (আমার স্কুলের মেয়ে দফতরী দেওয়া যাবে ––নই)। ২ যে পুস্তক বাঁধাইয়ের ব্যবসা করে। ৩ পিয়ন; যে অফিসের কাগজে রুল টানে ও অন্যান্য ছোটখাট কাজ করে (কল্পনার যেখানে প্রসার নেই সেখানে খো শুধু দপ্তরীর রুলটানা আলোছায়া––রঠা)। {ফা. দফ্‌তর ............... }

**দফন** ⇒ দাফন

**দফরা** [দফ্‌রা] বি ধমক; তাড়না । {আ. দফরাহ .................. }

**দফা১** [দফা] বি ১ বার; কিস্তি; পালা; ক্ষেপ (এ অঙ্কের প্রতিটি দফা পরিশোধের জন্যে)। ২ অবস্থা;; ব্যাপার; রকম; গতিক (উপার্জিত খ্যাতিটির দফা, একেবারে রফা হইতেছে––ঈবি)। ~ একেবারে রফা––সব শেষ; একেবারে ধ্বংস বা বিনাশ । ~ওয়ারি বিণ দফা বা প্রকরণের অনুক্রম অনুযায়ী এমন; প্রত্যেকটি দফা উল্লিখিত হচ্ছে এমন (দফাওয়ারি হিসাব)। ~ ~, ~য়, ~য় ক্রিবিণ পুনঃপুন; বারংবার । ~ নিকাশ, ~রফা, ~শেষ বি ‌ ‌১ সর্বনাশ; ধ্বংস; সমূলে বিনাশ। ২ সমাপ্তি; সকল বিষয়ের শেষ (তারা মোলেই দফরফা––ঈবি)। ৩ মৃত্যু। ~ সারা ক্রি সর্বনাশ করা; ধ্বংস করা। দফে অব্য ১ বারে; কিস্তিতে; দফায় । ২ পুনশ্চ; আবার; পুনরায়; আরো। দফে দফে অব্য বারে বারে; কিস্তিতে; দফায় দফায় । {আ. দফ্‌আহ .............. }

**দফা২** [দফা] বি সমষ্টি; দল (ছুট্যা গেল দৌড়ের ঘোড়া যথায় বাদ্যার দফা––মৈগী)। {আ. দফ্‌আহ ...............}

**দফাদার** [দফাদার্‌] বি ১ চৌকিদার সর্দার (দফাদার জমাদার চলে সদীয়াল––ভারা)। ২ অশ্বারোহী সৈন্যের উচ্চ কর্মচারীবিশেষ। ৩ মজুরদের সর্দার । {আ. দফ্‌‘আ .................. ফা. + দার ..............}

**দফাল** [দফাল্‌] বি আস্ফালন; দাপ (অগ্নির দফালে যেন ষাঁড়ের গর্জন––কমু)। {স. দর্প+আল>}

**দব** [দব্‌] বি ১ বন; অরণ্য। য দাবানল; বনাগ্নি । {স. √দু+অ(অচ্‌)}

**দবজ** ⇒ দব্জ

**দবকানো, দবকান** [দব্‌কানো] ক্রি ধমকানো; ভয় দেখানো; দাবানো; দাবিয়ে দেওয়া/ রাখা। {আলাপ করএ দুই পাইয়া বিরণ; দবকিয়া শিশুগণে শুনএ সকল––দৌবা)। {স. দমন>}

**দবদবা** [দব্‌দবা] বি প্রতাপ; প্রতিপত্তি; প্রভুত্ব । ২ ঢোল–শোহরতের গোলমাল। ~ই বি জাঁকজমক (শ্বশুর বাড়ীর দবদবাই না দেখালে চলছিল না––রক)। ~–রবরবা বি জাঁকজমক; প্রভাব–প্রতিপত্তি (দব্‌দবা–রবরবা বেশ ছিল––মোহ)। {আ. দব্‌দবাহ ................. }

**দবা** [দবা] বি দাওয়া, ঔষধ (কত দোয়া দবা দিনু তবু নাহি ছাড়ে––ভারা)। {আ. বাৱা .............. }

**দবিরখাস** [দোবির্‌খাশ্‌] বি খাস মুন্সি; private secretary । {ফা. দবীর+ .............. + আ. খাস় .................}

**দব্জ, দবজ** [দব্‌জো] বিণ পুরু; দবজ; শক্ত (নীচের দাম এত দব্জ যে মানুষ গরুর ভারেও তা ডোবেনা––আজা্যা। {ফা. দবীজ় .....................}

**দম১** [দম্‌] অব্য লঘু দুম আওয়াজ । ~ ~ অব্য ক্রমাগত দম শব্দ; বাদ্যাদির ধ্বনি (মন ভোরঙ্গ ভম ভম দামামা দম দম––ভারা)। দমা ~ ক্রিবিণ জোরে; প্রবল দমদম শব্দ করে (ঢেঁকিতে দমাদম পাড় পড়িতেছে––বিব)। {ধ্বন্যা.}

**দম২** [দমো] বি ১ শাসন; দমন। ২ কুকর্ম থেকে (নিবৃত্তি, ইন্দ্রিয় দমন, জিতেন্দ্রিয়তা (শমদম) । {স. √দম্‌}

**দম৩** [দম্‌] বি ১ শ্বাস নিঃশ্বাস–প্রশ্বাস (দম বন্ধ হওয়া)। ২ প্রাণ; জীবন;দ প্রাণবায়ু; জীবনী শক্তি (দম বাহির হওয়া)। ৩ গৃহীত শ্বাস বা প্রশ্বাস (দম ফুরানো)। ৪ ধূমপানের টান; জোর টানে ধূম পান (গাঁজায় দম)। ৫ ঘরি মেশিন ইত্যাদির স্প্রিংয়ে পাক (ঘড়িতে দম দেওয়া)। ৬ ধাপ্পা; প্রতারণা, ভাঁওতা (দমবাজি)। ৭ অল্প উত্তাপ; ভাপ (দমে বসানো মাংস)। ৮ মসলাযোগে সিদ্ধ ব্যঞ্জনবিশেষ (আলুর দম)। ~ টানা ক্রি ১ শ্বাস টানা; নিঃশ্বাস গ্রহণ করা। ২ এক নিঃশ্বাসে হুঁকা বা বিড়ি–সিগারেটের ধোঁয়া দেওয়া; প্রতারণা করা। ~ নেওয়া ক্রি ১ ঘড়ি মেশিন ইত্যাদির স্প্র্রিংয়ে পাক দেওয়া; শক্তি অনুপ্রবিষ্ট করানো। ২ ধোঁকা দেওয়া; প্রতারণা করা। ~ নেওয়া ক্রি বিশ্রাম করে শক্তি সঞ্চয় করা। ~ ফাটা ক্রি ১ শ্বাস ত্যাগ করতে না পারায় বুক ফেটে যাওয়া। ২ (আল.) আবেগে অত্যন্ত চঞ্চল হওয়া। ৩ হিংসায় জ্বলে মরা। ❑ বিণ নিদারুণ (দমফাটা হাসি) । ~ফুরানো ক্রি ক্লান্ত হওয়া। ২ মৃত্যু হওয়া; প্রাণবায়ু নির্গত হওয়া। ~ রাখা ক্রি শ্বাসরোধ করে অনেক ক্ষণ থাকা । ~ নেওয়া ক্রি বিশ্রাম নেওয়া । ~ লাগানো ক্রি তাকে গাঁজা ইত্যাদির ধোঁয়া একেবারে যথাশক্তি গলাধঃকরণ করা। দমের গাড়ি বি মোটরগাড়ি; motor car (কোথাকার বাবুরা সব একেবারেই; মোটেই। {ফা. দম ...........}

**দম৪** [দম্‌] বি ভার; গাম্ভীর্য; গুরুত্ব (যে সাহিত্যে দম নেই তাতে অন্ততঃ কম থাকা আবশ্যক––প্রচৌ)। {ফা. .............}

**দমক১** [দমোক্‌] বিণ ১ দমন করে এমন; দমনকারী । ২ শাসক; শাসককর্তা। {স. √দম্‌+অক(ণ্বুল্‌)}

**দমক২** [দমোক্‌] বি ১ ধমক; বেগ; আকস্মিক প্রবল ধাক্কা। ২ চমকানি (ওর হাসির দমকে ,মীনার ,মনের গুমোট কেটে যায়––নীলিমা)। ❑ বিণ হঠাৎ ঘটে বা ঘটেছে এমন; আকস্মিক; বেগবান (এক দমক মেঘ––মব)। {স. দম্‌+অক(ণ্বুল্‌)}

**দমকল** [দম্‌কল্‌] বি ১ পুকুর ইত্যাদি থেকে পানি তোলার যন্ত্রবিশেষ; পাম্প । ২ আগুন নেভানোর জন্য পানি নিক্ষেপের যন্ত্রিবশেষ; fire engine (বুকের ভিতর জ্বলছে আগুন দমকল ডাক, ওলো সই––নই)। ~ বিহিনী বি ফায়ার ব্রিগেড বা দমকলের সাহায্যে আগুন নিভানোর সরকারি প্রতিষ্ঠানের কর্মীবৃন্দ । {স. ফা. দম ............+কল}

**দমকা** [দম্‌কা] বিণ সহসা প্রবলবেগে আগত; আকস্মিক সংঘটিত (দমকা হাওয়া)। ❑ ক্রিবিণ মাত্রারিক্ত পরিমাণে: ঝটিকাবেগে (এত দমকা খাটলে শরীরে কুলাবে কেন––কআও)। ~ খরচ করছে বেনের দল––সদ)। {ফা. দনীদাহ .................}

**দমদম** ⇒ দম১

**দমদমা** [দম্‌দমা] বি ধনুর্বাণ বন্দুক ইত্যাদির দ্বারা যুদ্ধকৌশল অভ্যাস করার জন্য নির্মিত মাটির স্তূপ; চাঁদমারির জন্যে তৈরি মাটির ঢিবি। {আ. দমদমহ্‌ ........................}

**দমন১** [দমোন্‌] বি ১ শাসন; দণ্ডদান (করিলেন কালিয় দমন––ভারা) ২ রোধ; নিবারণ (জ্বর দমন)। ৩ সংযমন; ইন্দ্রিয় নিগ্রহ (ইন্দ্রিয় দমন)। দমনীয় বিণ দমনযোগ্য; শাসনীয়। দমনীয়া বিণ স্ত্রী.। দময়িতা (–তৃ) বিণ ১ দমন করে এমন; দমনকারী। ২ শাসক; শাসনকর্তা । দময়িত্রী বিণ স্ত্রী.। {স. √দম্‌+অন}

**দমন২** ⇒ দামন

**দমবাজ, দমবাজি** ⇒ দম৩

**দময়ন্তী** [দমোয়োন্‌তি] বি মহাভারতোক্ত নল রাজার মহিষী ও বিদর্ভরাজকন্যা। {স. √দম্‌+ণিচ্‌(=√দম)+অৎ (শতৃ)+ঈ(ঙীপ্‌)}

**দময়িতা, দময়িত্রী** ⇒ দমন

**দমসম** [দম্‌শম্‌] বিণ গুরুভোজন, গুরুভার বহন ইত্যাদির জন্য পেট ফুলে রুদ্ধশ্বাস; অত্যধিক পরিশ্রম হেতু নিঃশ্বাস ফেলতে অসমর্থ (পেট দমসম হওয়া)। {স. সমদম (পদ বিপর্যয়ে)}

**দমা** [দমা] ক্রি ১ দমিত বা অবদমিত হওয়া; বশ মানা; পরাজয় স্বীকার করা; হার মানা (শত্রু এবার দমেছে)। ২ নিরুৎসাহ হওয়া; হতাশ হওয়া; উদ্যম হারানো (বিপদ দেশে দমে গেলে চলবে না)। ৩ বসে যাওয়া। ~নো/~ন ক্রি ১ দমন করা; পরাজিত করা; বশে আনা। ২ নমিত করা; পরাজিত করা; বশে আনা। ৩ নিরিুৎসাহ করা; উৎসাহ ভঙ্গ করা । {স. √দম্‌+বা. আ}

**দমিত** [দোমিতো] বিণ শাসিত; বশীকৃত; নিগৃহীত; সংযত। {স. √দম্‌+বা. আ}

**দমী** (–মিন্‌) [দোমি] বিণ ১ দমন করে এমন; দমনকারী; দমনশীল; দময়িতা। ২ সংযমী; জিতেন্দ্রিয় । {স. √দম্‌+ইন(ইনি)}

**দমদম** ⇒ দম১

**দম্প** (মবা.) [দম্‌পো] বি ১ দর্প; দম্ভ; অহঙ্কার; তেজ (আশরাফ নাম দম্প দুর্জনের প্রাণে কম্পভয়ে ধায় শত্রু বলবান––কাদৌ)। ❑ বিণ দাম্ভিক; অহঙ্কৃত (দম্প কথা বলিছে রাজা আমার বরাবর––মাগান)। {স. দম্ভ>}

**দম্পতি, দম্পতী** [দম্‌পোতি] বি ১ পতি–পত্নী; স্বামী ও স্ত্রী। ২ গৃহপতি (চকা–চকীরে জিনি রজনী দম্পতি বিনি একাকিনী জাগি প্রেম ত্রাসের ––দৌকা)। {স. জায়া+পতি; দ্বন্দ্ব}

**দম্ফ** [দম্‌ফো] বি ১ অহঙ্কার (দম্ফ লম্ফ মারে––কাদা)। ২ এক প্রকার বাদ্য । {স. দম্ভ>}

**দম্বদার** [দম্‌বোদার্‌] বি ১ হক্‌স–ই–দম্‌ (গবাক্ষ ধারণ রূপ একপ্রকার যোগ)। অভ্যাসের ফলে পীর–মাদার দীর্ঘজীবন লাভ করেন বলা হয় (নিরঞ্জন নিরাকার হৈলা ভেস্ত অবতার মুখেত বলেত দম্বদার––রাপ)। {দম্‌+মাদার=দম্বাদার>দম্বদার}

**দম্বল১** (মবা.) [দম্‌বল্‌] বি নকির; পেয়াদা (রথ বলে সাজে রথী বীর বলে সেনাপতি রথ আগে ধাইল দম্বল ––কমু)। {স. দম্‌+বল}

**দম্ভ** [দম্‌ভো] বি ১ অহঙ্কার; গর্ব; আস্ফালন । ২ কপট ধার্মিকতা । ৩ শঠতা; কপটতা। দম্ভক বিণ ১ অহঙ্কারী। ২ প্রতারক। দম্ভন বি ১ প্রতারণা। ২ মোহ সৃষ্টি। দম্ভী (–ম্ভিন্‌) বিণ ১ অহঙ্কারী; দর্পী; দাম্ভক (নিকুম্ভিলো যজ্ঞাগারে দম্ভী মেঘনাদে––মদ)। ২ কপট ধার্মিক; ধার্মিকতার ভান করে এমন । ৩ শঠ; প্রবঞ্চক । {স. √দম্ভ্‌; অ (ঘঞ্‌)}

**দম্ভোক্তি** [দম্‌ভোক্‌তি] বি বড়াই; অহঙ্কারসূচক কথা; উদ্ধৃত বাক্য । {স. দম্ভ+উক্তি; কর্মধা.}

**দম্ভোল** (মবা.) [দম্‌ভোল্‌] বি ১ দাপট; সদম্ভ আস্ফালন। ২ হুঙ্কার (অগ্নি দম্ভোল যেন আষাঢ়া গর্জন––কমু)। {স. দম্ভ>}

**দম্ভোলি** [দম্‌ভোলি] বি বজ্র (বর্ষিলে দম্ভোলি––কায়)। {স. √দম্ভ্‌+বা. উলি/ওলি}

**দম্য** [দোম্‌মো] বিণ দমনীয়; দমনযোগ্য । {স. √দম্‌+য(যৎ)}

**দয়** (পদ্য.) [দয়্‌] ক্রি দগ্ধ করে বা হয় (যে ঘরে সতিনী রয় হিংসানরে প্রাণ দয় যেমন লাগয়ে বিষজ্বালা––কমু)। {স. √দহ্‌>}

**দয়া** [দয়া] বি ১ পরের দুঃখ দূরীকরণ; প্রবৃত্তি; কৃপা; অনুগ্রহ। ২ করুণা; অনুকম্পা। ৩ সমবেদনা; পরদুঃখকাতরতা। ৪ দানশীলতা; বদান্যতা । ~দাক্ষিণ্য বি কৃপা ও দানশীলতা; পরদুঃখ মোচনার্থ অনুগ্রহের সঙ্গে দানের প্রবৃত্তি । ~ধর্ম বি দয়া ও পুণ্যকর্ম; অনুগ্রহের সঙ্গে দর্মেকর্মে প্রবৃত্তি । ~ পরতন্ত্র, ~পরবশ বিণ দয়ার্দ্র; দয়ার বশীভূত; করুণার অধীন (তখন দয়াপরতন্ত্র হইয়া ঘরে ঢুকিয়া বলিল––রঠা)। ~বান, ~ময়, ~ল, ~লু, ~শীল বিণ সদয়; অনুগ্রহকারী; করুণাময়; দয়াগুণসম্পন্ন; কৃপাময়। ~বতী, ~ময়ী, ~শীলা বিণ স্ত্রী.। ~মায়া বি দয়া ও মায়া; দয়ার সঙ্গে স্নেহমমতার সংযোগ । ~র্দ্র বিণ দয়াপরবশ; করুণায় বিগলিত। ~হীন বিণ নির্দয়; করুণাবর্জিত। {স. √দয়্+অ(অঙ্‌)+আ(টাপ্‌)}

**দয়িত** [দোয়িতো] বি প্রণয়ী; হৃদয়বল্লভ; পতি; স্বামী (হায় হাবা মেয়ে, সব ভুলে গেলি দয়িতের কাছে এসে––নই)। ❑ বিণ প্রিয়; ভালোবাসা বা স্নেহের পাত্র (প্রভু বলে তুমি সব কৃষ্ণের দয়িত––বৃদা)। দয়িতা বি স্ত্রী ১ প্রণয়িনী; পত্নী; জায়া (হে সৌভাগ্যদায়িনী দয়িতা––রঠা; স্নেহ পাত্র তার যত পিতা, মাতা ভ্রাতা, দয়িতা––মদ)। ২ পাণ্ডা (বলিষ্ঠ দয়িতাগণ যেন মত্ত হাতী––কৃক)। ❑ বিণ স্ত্রী. ভালোবাসা বা স্নেহের পাত্রী; প্রিয়া। {স. √দয়্‌+ত(ক্ত)}

**দয়েল** ⇒ দোয়েল

**দর১** [দর্‌] বি ১ গর্ত; গহ্বর; ভয়; ডর; শঙ্কা। ২ গহ্বর; গর্ত (মাতঙ্গ পড়িলে দরে পতঙ্গ প্রহার করে––ভারা)। ৩ পর্বতাদির ফাটল। ৪ কম্প । ৫ প্রবাহ; ক্ষরণ; স্রোত। ~কচা, ~কাঁচা, দড়কচা, দড়কচ্চা, দড়কাঁচা বিণ দেখতে পাকা কিন্তু ভিতরে শক্ত; আধপাকা আধকাঁচা। ~কচা মারা, দড়কচা মারা, দড়কচ্চা মারা বিণ ১ অর্ধ–পক্ব; অর্ধ–কাঁচা; শক্ত । ২ বয়সের তুলনায় বেশি কঠিন;; বয়স কম অথচ চেহারায় কাঠিন্য দেখে বেশি বয়সের মনে হয় এমন (দরকচা–মারা জোয়ান বেহারা)। ❑ ক্রি জামড়া পড়া; অর্ধ–পক্ব বা অর্ধ–কাঁচা থাকা; পুরাপুরি সিদ্ধ বা পক্ব না হওয়া। ২ ঘাটা পড়া; অপূর্ণ থাকা; (চাচা না থাকলে আমাদের আড্ডাটা কি রকম যেন দরকচ্চা মেরে যায়––সৈমু)। ~~ অব্য অধিক স্রাব বা ক্ষরণের ভাবদ্যোতক। ~বিগলিত বিণ তরল পদার্থের স্রোতধারার ন্যায় ক্ষরণশীল অবস্থা; দরদর ধারায় গলে পড়ে এমন; প্রবাহরূপে বা অল্প পরিমাণে নিঃসৃত। {স. √দৄ+অ(অচ্‌)}

**দর২** [দর্‌] বি ১ দাম; মূল্য; (শুনে জিনিসের দর গায়ে আসে জ্বর––ঈবি) । ২ নিরিখ; মূল্যের হার। ৩ মর্যদা; স্তর (উচ্চদরের লোক)। ~ কষা ক্রি দাম ধরা; মূল্য নির্ধারণ করা । ~কষাকষি বি জিনিসের দাম নিয়ে ক্রেতা–বিক্রেতার মধ্যে কথা কাটাকাটি; দাম কমবেশি করার জন্য গ্রাহক ও দোকানদারের মধ্যে বাদানুবাদ। ~দস্তুর বি ১ জিনিসের দর ও বিক্রির রীতি বা শর্তাদি। ২ দর সম্পর্কে বাগবিতণ্ডা; ন্যায্য দাম নির্ধারণ করার চেষ্টা (অনেক দরদস্তুরের পর আসিয়া চার পয়সায় দাঁড়াইল––বিব)। দরদাম বি ১ হার ও মূল্য; ন্যায্য মূল্য; আসল মূল্য (তার পর যত এগোচ্ছি, দরদাম ক্রমশ নেমে যাচ্ছে––মব)। ২ ন্যায্য মূল্য ঠিক করার বা প্রার্থিত মূল্য কমানোর চেষ্টা। {ফা. দর ............ }

**দর–ইজারা** [দর্‌ইজারা] বি ইজারাদারের অধীন ইজারা; দরপত্তনি। {ফা. দরইজারাহ ......................}

**দরকসর** [দর্‌কসর্‌] বি দাম কমানোর জন্য ক্রেতা ও বিক্রেতার মধ্যে বাদানুবাদ (তখন বাদ দরকসর টাকায় বারো আনা––সৈমু)। {ফা. দর .............+আ. ক়স়র ............. }

**দরকার** [দর্‌কার্‌] বি প্রয়োজন; আবশ্যক । দরকারি বিণ প্রয়োজনীয়; আবশ্যকীয় (যত পেটের দরকারী মাছ তরকারি––ঈবি)। {ফা. দরকার ..................}

**দরখাস্ত** [দর্‌খাস্‌তো] বি ১ আবেদনপত্র; application; petition (দরখাস্ত পেশ করা)। ২ আবেদন; আরজি (দরখাস্ত করা)। ~ কারী বি, বিণ আবেদনকারী; আরজি পেশকারী। {ফা. দর্‌খাস্ত ................ }

**দরখি** (ব্র.) [দরোখি] অক্রি দেখে (বিনি যে পরখি রূপ যে দরখি––বচদা)। {স. √দৃশ্‌>}

**দরখ্‌ত** [দরখ্‌ত] বি বৃক্ষ; গাছ। {ফা. দরখ্‌ত্‌ ................ }

**দরগা, দরগাহ** [দরগা, –হ্‌] বি দরবেশের কবর বা মাজার (আল্লার দরগায় ভেজে হাজার সোকরানা––সৈহা)। {ফা. দরগা .....................}

**দরগুজার** [দর্‌গুজার্‌] ক্রি ১ অগ্রাহ্য করা; ক্ষমা করা; ছাড় দেওয়া । ❑ বিণ ক্ষমাপ্রাপ্ত; অগ্রাহ্য। {ফা. দর্‌গুজ়ার্‌ ...............}

**দরজা, দরওয়াজা, দরোজা** [দর্‌জা, –ওয়াজা, দরোজা] বি দুয়ার; দ্বার; কবাট (হানিবে আঘাত তোর স্বপ্নের শিশমহলের দরওয়াজায়––নই; পর্দা ছেড়ে দরজা ধাক্কায়––বুব)। {ফা. দর্‌ৱজ়াহ্‌ ............}

**দরজি, দরজী, দর্জি [**দোরজি] বি পোশাক তৈরি ও কাপড় সেলাই করা যার পেশা; সৌচিক; সূচিকর্মজীবী; খলিফা; tailor (কাটিয়া কাপড় জোড়ে দরজির ঘটা––কমু)। {ফা. দর্‌জ়ী ...............}

**দরণ** [দরোন্‌] বি গলন; দ্রবীভবন; ক্ষয় হওয়া (অথবা যক্ষ্মা রোগীর মতন পেরেছে যে জন দরণ নিমন্ত্রণ––মোম)। {স. √দৄ+অন(ল্যুট্‌)}

**দরদ১** [দরোদ্‌] বি ১ প্রাচীন অনার্য জাতিবিশেষ । ২ কাশ্মীরের নিকটবর্তী দেশবিশেষ; বর্তমান দাদস্থান। ❑ বিণ ভীতিপ্রদ; ভয়ঙ্কর; ভয়াল । দরদা বিন স্ত্রী. ভয়দা; ভীতিসঞ্চারিকা (বামা সমরে বরদা অসুর দরদা নিকটে প্রমোদা প্রমাদ গণি––রাব)। {স. √দৄ>দর>}

**দরদ২** [দরোদ্‌] বি ১ বেদনা; যন্ত্রণা। ২ টান; মমতা; আকর্ষণ (একটু দরদ পৌঁছলো দেখা শোনা ছোঁয়ার মধ্যে––অঠা)। ৩ সমবেদনা; সহানুভূতি । ~মন্দ বি, বিণ দরদি; সহানুভূতিশীল; সমব্যথী (তুম বিনে দরদমন্দ আর কেবা আছে––সৈহা)। দরদি, দরদী, দরদিয়া (পদ্যে) বি, বিণ ১ ব্যথার ব্যথী; সমব্যথী; সমবেদনাযুক্ত; সহানুভূতিশীল (মানুষ এমন মেতে যায় দরদি মানুষদের কাছে পেয়ে––মব; নিখিল দরদী ছিলেন আম্মা––নই)। ২ যার ব্যথা বা যন্ত্রণা আছে । ৩ মরমি। {ফা. দর্দ .....................}

**দরদালান** [দর্‌দালান্‌] বি ঘরের তুল্য আচ্ছাদিত বড় বারান্দা (কাতর ঘুমে চাঁদিমা রাকা ভোর–গগনের দরদালানে––নই)। {ফা. দরদালান .....................}

**দরদি, দরদী, দরদিয়া** ⇒ দরদ২

**দরপণ, দরপন** ⇒ দর্পণ

**দরপত্তনি,** **দরপত্তনী** [দর্‌পত্‌তোনি] বি পত্তনিদারের অধীনে জমির পত্তনি। ~দার বি পত্তনিদারের অধীন পত্তনিদার; দরপত্তনি গ্রহণকারী । {ফা. ............}

**দরপরদা** [দর্‌পর্‌দা] অব্য ১ পর্দার আড়ালে । ২ গোপনে; পরদা রেখে। {ফা. দরপরদাহ্‌ ....................}

**দরপাট্টা** [দর্‌পাট্‌টা] বি পাট্টাদারের অধীনস্থ জমির পাট্টা বা ইজারানামা । {ফা. দরপরদাহ ............. }

**দরপেশ, দরপেস** [দর্‌পেশ্‌] বিণ বিচারাধীন; বিচারের জন্য আদালতে পেশ করা হয়েছে এমন (বাদশাহের হুজুরে দরপেস হইলেন––রাব)। {ফা. দরপেশ ...............}

**দরবদর** [দর্‌বদর্‌] ক্রিবিণ দ্বারে দ্বারে (সব পুণ্যের ভাণ্ডারী ফেরে পণ্য লইয়া দর্‌বদর––নই)। {ফা. দরবদর ...............}

**দরবার** [দর্‌বার্‌] বি ১ রাজাসভা; royal court (দরবারে বার দিলে তুমি রইলে নাকো পর্দাতে––সদ)। ২ সভা (পাঁচ পুত্র সঙ্গে গেল রাজদরবার––ঘচ)। ৩ উচ্চ বা অভিজাত ব্যক্তির বৈঠক খানা বা কাছারি ঘর; রৈূপ ব্যক্তি কর্তৃক আহূত সভা। ৪ আদালত; বিচারালয়। ৫ কোনো বিষয়ে তদবির আবেদন বা আলোচনা (ইনিই রাজা গণেশ, এঁকে যা দরবার করতে হয় কর––অঠা)। দরবারি, দরবারী বি ১ রাগিণীবিশেষ; সঙ্গীতের সুরবিশেষ। ২ যে দরবর করে বা দরবারে আসা–যাওয়া করে; দরবারে গমনাগমনকারী (দরবারীরা আসছে তোমার দরবারেতে করছে ভিড়––সদ)। ❑ বিণ দরবারের যোগ্য বা দরবারে ব্যবহৃত (দরবারি কায়দা, দরবারি পোশাক)। দরবারি কানাড়া বি সঙ্গীতের এক প্রকার সুর । {ফা. দরবার .............. }

**দরগিবলিত** ⇒ দর১

**দরবেশ** [দর্‌বেশ্‌] বি ১ মুসলমান ফকির; সংসার ত্যাগী মুসলমান সন্ন্যাসী (দরবেশ হঞা আমি মক্কায় যাইব––কৃক)। ২ লাল হলদে ইত্যাদির রঙের মিঠাইবিশেষ । {ফা. দর্‌বেশ .............. }

**দরমা, দড়মা, দর্মা১** [দর্‌মা] বি বাঁশের ফালি বা নল থেকে প্রস্তুত আবরণ; টাটি (দরমার ঝাঁপগুলোর ফাঁক দিয়ে রোদ উঁকি দিচ্ছে––অঠা)। {স. দৃঢ়>; হি. দরমা}

**দরমাহা, দরমা** [দর্‌মাহা, দর্‌মা] বি নিয়মিত কাজের বিনিময়ে যে অর্থ উপার্জিত হয়; মাসিক বেতন; মাহিনা (তিনি অনুমতি দিলেই আপনার দরমাহা . . . চুকাইয়া দেওয়া হইবে––দীমি)। {ফা. দরমহ্‌ .................}

**দরমিয়ান** [দর্‌মিয়ান্‌] বি মধ্য । ❑ অব্য মধ্যে; ভিতরে। {ফা. দরমিআন ...................}

**দরশ** (পদ্য.) [দরোশ্‌] বি দর্শন (তৃষিত আঁখি মাগে দরশ্‌ আরবার––সদ)। {স. √দৃশ্‌>}

**দরশন** ⇒ দর্শন

**দরশলু** (ব্র.) [দরোশোলু] ক্রি দেখলাম (দরশলু কুচ যোরা ––বিপ)। {স. √দৃশ্‌>}

**দরশাল** (ব্র.) [দরোশালো] ক্রি দেখাল । {স. √দৃশ্‌>}

**দরশাই** (ব্র.) [দরোশাই] ক্রি দেখাই (আদর গেও দরশাই ––বিপ) {স. √দৃশ্‌>}

**দরশাও** (ব্র.) [দরোশাও] ক্রি দেখাও । দরশায় (ব্র.) ক্রি দেখায় (ঘোর দরশায়––বিপ)। দরশায়য়ি, দরশাইতে দরশি (ব্র.) অক্রিদেখিয়ে (হৃদয় দরশি––বিপ)। দরশায়নু (ব্র.) ক্রি দেখালাম (বারি দরশায়নু––বিপ)। দরশায়বি (ব্র.) ক্রি দেখবি (দরশায়বি কন্দ––বিপ)। {স. √দৃশ্‌>}

**দরশনহরা** [দরোশনোহরা] বিণ দৃষ্টিরবিভ্রমকারী (গদায় গদা লাগি রণস্থলে উগরিল অগ্নিকণা দরশনহরা––মদ)। {স. দর্শনহারা>}

**দরহাল** [দর্‌হাল] অব্য, ক্রিবিণ তৎক্ষণাৎ; ফিলহাল। (ফকিরের ডেরে গিয়া, মাল মত্তা উঠাইয়া, জুজুরে আনিল দরহাল––সৈহা)। ফা. দর ............ +আ. হ়াল ....... }

**দরা** [দরা] ক্রি গলা; বিগলিত হওয়া; জীর্ণ হওয়া; ধ্বসা । {স. √দ্রু>}

**দরাজ, দারাজ** [দরাজ্‌, দারাজ্‌] বিণ ১ উদার (যেমন তার অগাধ বিদ্যা তেমনি তার দরাজ দিল––বর)। ২ অকৃপণ; দানশীল; খরচে (আজি পরীক্ষা কাহার দস্ত হয়েছে কত দরাজ––নই)। ৩ প্রশস্ত; বিস্তৃত (দরাজ জায়গা)। ৪ বেশি; অধিক; অপরিমিত (ওঁর প্রয়োজন ছিল দরাজ––রঠা)। ৫ দীর্ঘ; লম্বা (দারাজ দস্ত যেদিকে বাড়ায় সেই দিক পড়ে ভেঙে––নই)। ৬ উদাত্ত; উচ্চস্বর বিশিষ্ট (তাঁহার গলা যেমন দারাজ তেমনি মিষ্ট––কাই)। ~ গলা বি যে গলায় উঁচু–নিচু সুর অবাধে খেলে। ~দস্ত, ~–হাত বিণ মুক্ত হস্ত; অকৃপণ; দানশীল (তুই দানাদার দরাজহস্ত এই দুনিয়ার––কাসি; কঞ্জুশ না দরাজ–হাত চটকরে বলে দিতে পারে––সৈমুহ। ~দিল, ~ছাতি, ~সিনা বিণ উদারহৃদয়; প্রশস্ত আত্মা (শুকনো খর্বুজ খোর্মা চিবায়ে উমর দারাজদিল––নই; দরিয়ার মতো দারাজ সিনায় আজ নামে পেরেশানি––ফআ)। ~দিলি বিণ দরাজ বা উদার হৃদয় যার (দারাজ –দিলীর আফগানী দিল––নই)। {ফা. ................. দরাজ়}

**দরানো, দরান** [দরানো] ক্রি ১ গলানো; জীর্ণ করানো। ২ দয়ার্দ্র করা; মন গলানো। দরানি বি নিঃস্রাব; গলন; ক্ষরণ; পুঁজ, রক্ত ইত্যাদির নিঃসরণ। {স. √দ্রু>বা. দর+আনো, আন}

**দরানি, দরাণি** [দরানি] বি ১ গলন; ক্ষরণ । ২ চোখের জলের ধারা; অশ্রুধারা। {√দরা+আনি}

**দরি, দরী১** [দোরি] বি ১ গিরিগুহা; কন্দর; পর্বত–গহ্বর (সিংহমুখ যেন দরী নখ যেন তীক্ষ্ণ ছুরী––কমু) । ২ অতি নিম্ন ও সংকীর্ণ অথবা গভীর ও অপ্রশস্ত উপত্যকা (কত মরুপথ গিরি–পর্বত মাঝে কত দরী বন––নই)। ~–প্রাণ বিণ হীন মনোভাবাপন্ন; সঙ্কীর্ণমনা (যাঁরা দরী–প্রাণ তাঁদের পক্ষে যৌবনের নিন্দা করা যেমন স্বাভাবিক যাঁরা সুন্দরীপ্রাণ তাঁদের পক্ষেও তেমনি স্বাভাবিক––প্রচৌ)। {স. √দৄ+ই(ইন্‌), +ঈ(ঙীষ্‌)}

**দরি২, দরী২** [দোরি] বি শতরঞ্জি ; সুজনি; পেতে বসবার মোটা সুতি বস্ত্রবিশেষ {স. √দৄ+ই(ইন্‌)}

**দরিত** [দোরিতো] বিণ বিদারিত। {স. √দৄ+ত (ক্ত)}

**দরিদ্র** [দোরিদ্‌দ্রো] বিণ, বি গরিব; নির্ধন; অভাবগ্রস্ত; দীন । দরিদ্র বিণ. স্ত্রী.। দারিদ্র্য, ~তা বি। ~–নারায়ণ বি (হিন্দুমতে) দরিদ্রই নারায়ণ বা ভগবান; দরিদ্ররূপ নারায়ণ; গরিব মানুষ। দরিদ্রিত বি দর্গত; দারিদ্র্যপ্রাপ্ত; গরিব হয়ে গেছে এমন; দৈন্যদশাগ্রস্ত। {স. √দরিদ্রা+অ(অচ্‌)}

**দরিয়া** [দোরিয়া] বি ১ সাগর; সমুদ্র (কতকাল ধরি বালুকার তালু ‘আমুশির দরিয়ায়––মোম; আছাড়িয়া পড়ে দরিয়ার ঢেউ সহস্র ফণা তুলি––জাআ)। ২ নদী; বড় নদী (দরিয়ায় গলিয়া পড়ে আমার গলার হার––মৈগী; ইলেকশনের দরিয়াটা পার হোতে পারলে––আউ)।মাঝ দরিয়ায় তর ডোবা––সমুহ সর্বনাশ ঘটা। {ফা. দর্‌য়া ..............}

**দরিয়াপ্ত** [দরিয়াপ্‌ত্‌] বি ১ অনুসন্ধান; খোঁজ। ২ প্রশ্ন; জিজ্ঞাসা। {ফা. দরিয়াফত্‌ ......................}

**দরুদ, দরূদ, দঃ, সা**. [দোরুদ্‌] বি আশীবচন; সালাম; শান্তিবাণী ; পয়গম্বর হজরত মুহম্মদ (সা.) –এর নাম উচ্চারণ বা শ্রবণ করা মাত্র ‘সাল্লাল্লাহু আলায়হে ওয়া সাল্লাম’ (আল্লাহ তাঁর উপর শান্তি ও আশীর্বাদ বর্ষণ করুন) এই বাক্যের উচ্চারণ; “দঃ” বা “সা.” তার শব্দসংক্ষেপ (আল্লার দোস্ত মোহাম্মদ মানহ তাহান পদ দরুদ সালাম বহুতর––দৌবা)। {ফা. দরূদ ............}

**দরুন** [দোরুন্‌] অব্য জন্য; নিমিত্ত; হেতু। {ফা. দরুন ................ }

**দরূদ** ⇒ দরুদ

**দরেগ, দেরেগ** [দরেগ্‌, দেরেগ্‌] বি আক্ষেপ; দুঃখ (তা আমার সে দরেগ–মাখা ‘রোনা’ শুনে আর কি হবে বহিন ––নই)। {ফা. দরীগ় ....................}

**দরোজা** ⇒ দরজা

**দরোবস্ত** [দরোবস্‌ত্‌] বিণ ১ সমগ্র; সমস্ত; মোট (লোক পাঠাইয়া দরোবস্ত জঙ্গল কাটাইলেন––রাম)। ❑ ক্রিবিণ সম্পূর্ণরূপে। {ফা. দর্‌বস্তহ্‌ .................... }

**দরোয়ান** ⇒ দারোয়ান

**দর্গা** ⇒ দরগা

**দর্জামতো** [দর্‌জামতো] ক্রিবিণ শ্রেণিমতো বড় ও ছোট এই ক্রম অনুসারে (সেখানকার সকলকে দর্জামত সালাম দোওয়া দেবে––নই)। {আ. দরজাহ ........................... + মতো}

**দর্জি** ⇒ দরজি

**দর্দুর** [দোর্‌দুর্‌] বি ১ ব্যাঙ; ভেক। ২ দাক্ষিণাত্যের একটি পর্বতের নাম। ৩ মেঘ। {স. √দৄ+উর (উরচ্‌)}

**দর্প** [দর্‌পো] বি অহঙ্কার; গর্ব; দম্ভ। ~হারী (–রিন্‌), ~হর বিণ দর্প হরণ করে এমন; দর্পচূর্ণকারী; গর্বনাশকারী। দর্পিত বিণ গর্বিত; দৃপ্ত; দর্পযুক্ত। দর্পী বিণ দাম্ভিক; গর্বিত; দর্পকারী । দর্পিণী বিণ স্ত্রী.। {স. √দৃপ্‌+অ(ঘঞ্‌)}

**দর্পক** [দর্‌পোক্‌] বি কামদেব; কন্দর্প; মদন। ❑ বিণ উত্তেজক; উদ্দীপক। {স. √দৃপ্‌+অক (ণ্বুল্‌)}

**দর্পণ, দরপন** (পদ্য.) **দরপণ** (পদ্য.) [দর্‌পোন্‌] বি আয়না; মুকুর; আরশি (সুবেশ রচিয়া করে লইয়া দর্পণ ––সৈআ; মরকত দরপণ হেরইতে––বিব)। {স. √দৃপ+অন (ল্যুট্‌)}

**দর্পহর, দর্পহারী, দর্পিত, দর্পী** ⇒ দর্প

**দর্বি, দর্বী** [দোর্‌বি] বি রন্ধনকালে ব্যবহৃত হাতাবিশেষ (একটি বৃহৎ দারুময় দর্বী নিমজ্জিত করিয়া––রাব)। দর্বিকা বি ক্ষুদ্র হাতা; চামচ (করস্থ রত্ন দর্বিকা সুপান পাত্র শর্মদে––ভারা)। {স. √দৄ+বি (বিন্‌)}

**দর্ভ** [দর্‌ভো] বি তৃণ; কুশ, কাশ, দুর্বা ইত্যাদি তৃণজাতীয় উদ্ভিদ (দর্ভ তব আসনখানি––সদ)। ~পাণি বিণ কুশহস্ত; কুশ হাতে এমন । ~ময় বিণ ১ কুশনির্মিত । ২ কুশব্যাপ্ত। দর্ভাঙ্কুর বি কুশাঙ্কুর । দর্ভাসন বি কুশাসন; তৃণনির্মিত আসন। {স. √দৄ+ভ(ভন্‌)}

**দর্মা১** ⇒ দরমা

**দর্মা২** [দর্‌মা] বি হাঁস–মুরগি রাখার স্থান (দর্মার হাঁস না আসে আসিবে মুক্তপক্ষ পাখী––নই)। {তুল. হি. দরমা}

**দর্শ** [দর্‌শো] বি ১ অবামস্যা। ২ অমাবস্যায় অনুষ্ঠিত যজ্ঞবিশেষ । ৩ দর্শন । {স. √দৃশ্‌+অ(ঘঞ্‌)}

**দর্শক** [দর্‌শোক্‌] বিণ ১ দ্রষ্টা; দর্শনকারী। ২ প্রদর্শক; দর্শয়িতা। {স. √দৃশ+অক(ণ্বুল্‌)}

**দর্শন, দরশন** (পদ্য.) [দর্‌শোন্‌] বি দেখা; অবলোকন; দৃষ্টি (এ পাপমুখ আর দর্শন করবো না; জীএ রাহি তার দরশনে––বচদা)। ২ সাক্ষাৎকার (মহামানবের দর্শন লাভ)। ৩ ভক্তিভরে দেখা (কা’বা দর্শন)। ৩ জ্ঞান; উপলব্ধি; অভিজ্ঞতা (ভূয়োদর্শন)। ৫ তত্ত্ববিদ্যা; চিন্তাবিষয়কশাস্ত্র; philosophy (দর্শনশাস্ত্র; মার্কষীয় দর্শন)। ৬ চক্ষু; দৃষ্টিশক্তি। ৭ আরশি; দর্পণ । ৮ চেহারা (সুদর্শন যুবা)। {স. √দৃশ্‌+অন(ল্যুট্‌)ঞ

**দর্শনদারি, দর্শনদারী, দর্শনডালি, দর্শনডারি, দর্শনডারী** [দর্‌শোন্‌দারি, –, –ডালি, –ডারি, –] বি ‌ ১ রূপ বা সৌন্দর্য বা দেহাকৃতি বিচার (আগে দর্শনদারি পরে গুণ বিচারি––প্রবাদ)। ২ বাহ্য আকৃতি। ❑ বিণ সুদর্শন; ভালো চেহারা; সুরূপ (দর্শনদারী লোক)। {স. √দৃশ্‌+অন(ল্যুট্‌)+ফা. দার ............ +ই}

**দর্শনশাস্ত্র** [দর্‌শোন্‌শাস্‌ত্রো] বি যাবতীয় তত্ত্বজ্ঞান প্রতিপাদকশাস্ত্র; তত্ত্বদ্যিা; আধ্যাত্মবিদ্যা । {স. দর্শন+শাস্ত্র}

**দর্শনি, দর্শনী** [দর্‌শোনি] বি ১ দর্শন করার জন্য দেয় অর্থ; দেখবার জন্য মূল্য বা প্রবেশমূল্য; fee (বাজারের ঘর ভাড়া কল্লেন, দর্শনী দু পয়সা রেট হলো––কাসি)। ২ পরীক্ষা করা বাবদ পারিশ্রমিক; ভিজিট (ডাক্তারের দর্শনী)। ৩ পীর, গুরু, দেবাদি দর্শন বাবদ প্রদেয় নজরানা । {স. দর্শন+বা. ই}

**দর্শনীয়** [দর্‌শোনিয়ো] বিণ ১ দেখার যোগ্য; দর্শনযোগ্য। ২ মনোরম; সুন্দর; মনোহর; মনোজ্ঞ । {স. √দৃশ্‌+অনীয়(অনীয়র্‌)}

**দর্শনেন্দ্রিয়** [দর্‌শোনেন্‌দ্রিয়ো] বি চক্ষু। {স. দর্শন+ইন্দ্রিয়; কর্মধা.}

**দর্শয়িতা** [দর্‌শোয়িতা] বিণ ১ প্রদর্শন; দর্শন করায় এমন; guide । ২ প্রকাশক। {স. √দর্শি+তৃ(তৃচ্‌)}

**দর্শা** [দর্‌শা] ক্রি ফল দেখানো; ঘটা (পরিণাম দর্শিবে)। ~নো ক্রি দেখানো; প্রদর্শন করা (কারণ দর্শানো)। ২ উক্ত অর্থে । {স. √দৃশ্‌+ণিচ্‌>}

**দর্শিত** [দর্‌শিতো] বিণ দেখা হয়েছে এমন; প্রকটিত; প্রতিপাদিত (আমার দর্শিত দোষ সকল যথার্থ দোষ নয়––ঈবি)। {স. √দৃশ্‌+ণিচ্‌+ত(ক্ত)}

**–দর্শী** (–র্শিন্‌) [দোর্‌শি] বিণ দর্শক; দ্রষ্টা; জ্ঞানী (দূরদর্শী)। {স. √দৃশ্‌+ইন(ণিনি)}

**দল** [দল্‌] বি ‌১ পত্র; পল্লব; পাতা (নলিনীদল)। ২ পাপড়ি (এখন কমল মেলিতেছে দল সলিল মাঝে––সদ) । ৩ সমূহ; পাল (সৈন্যদল) । ৪ সম্প্রদায়; পার্টি (কীর্তনের দল)। ৫ জোট (দলবদ্ধ)। ৬ (ব্য.) অসৎ সংসর্গ (দলে মেশা)। ৭ বেধ; স্থূলতা (তক্তাখানা দলে পুরু)। ৮ দাম; জলজ তৃণবিশেষ (কলমির দল)। ৯ পক্ষ; তরফ (দুই দলে লড়াই) । ১০ খণ্ড। ~কচু বি বড় বড় পাতাযুক্ত কচুবিশেষ; পাতাকচু । ~চ্যুত, ~ছাড়া, ~ভ্রষ্ট বিণ ১ স্বীয় সমাজ বা সম্প্রদায় থেকে বিচ্যুত বা বহিষ্কৃত; যূথভ্রষ্ট। ২ একক; দল থেকে স্বতন্ত্র। ~পতি বি ১ নেতা; সম্প্রদায়ের পরিচালক। ২ সেনাপতি। ~ পাকানো, ~বাঁধা ক্রি ১ সঙ্ঘ তৈরি করা; দলে একত্র হওয়া । ২ কোনো বিশেষ উদ্দেশ্যে জোট পাকানো। ~বদ্ধ বিণ সঙ্ঘবদ্ধ; একদলে মিলিত । ~বল বি নিজের পক্ষের লোকজন; স্বপক্ষীয় সৈন্যসামন্ত। ~ভুক্ত বিণ দলের অন্তর্গত; দলীয় । দলাদলি বি বিভিন্ন দলে প্রতিদ্বন্দ্বিতা বা বিরোধ । দলীয় বিণ ১ দলসংক্রান্ত (দলীয় স্বার্থ)। ২ দলভুক্ত; এক দলের । দলে দলে ক্রিবিণ ১ বহুদলে বিভক্ত হয়ে । ২ অধিক সংখ্যায় । দলে ভারী , দলে পুরু বিণ সংখ্যায় বহু। {স. √দল্‌+অ(ক)}

**দলই, দলুই** [দলোই, –লু–] বি ১ দলপতি; সর্দার; সৈন্যাধ্যক্ষ; বিশেষত গ্রাম্য সৈন্যদলের; পরিচালক। ২ হিন্দু পদবি বা উপাধিবিশেষ । {স. দলপতি>}

**দলক** [দলক্‌] বি ১ অবিরাম বৃষ্টি । ২ কর্দমাক্ত। ৩ ঢেলা (চিধীক দলক––জ্ঞাদা)। ৪ ঝলক। {স. ঝলক>}

**দলকানো** [দল্‌কানো] ঝলকানো; চমকানো। {স. ঝলক>বা. দলক+আনো}

**দলদল** [দল্‌দল্‌] অব্য অতিরিক্ত নরমের ভাবসূচক । দলদলে বিণ অত্যন্ত নরম; কর্দমজাতীয় । {ধ্বন্যা.}

**দলন** [দলোন্‌] বি ১ মর্দন; চূর্ণীকরণ; পেষণ । ২ নিপীড়ন; নির্যাতন; শাসন (শত্রুদলন)। ৩ শাসক; নিপীড়ক; উৎপীড়ক; দলনকারী; দমনকারী (দানবদলন)। ~মলন, দলাইমলাই বি ১ অঙ্গমর্দন; সংবাহন। ২ শরীরের বাহ্যিক যত্নাদি (দানা পানি ছাড়া কেবল দলন মলনে ফল কি)। দলনী বিণ স্ত্রী. দমনকারিণী; শাসয়িত্রী (দনুজ––দলনী)। বিণ স্ত্রী. দমনকারিণী; শাসয়িত্রী (দনুজ–দলনী)। {স. √দল্‌+অন(ল্যুট্‌)}

**দলপিপি** [দল্‌পিপি] জলপিপি নামক ক্ষুদ্র জলচর পক্ষী । {স. জলপিপি>}

**দলমল** [দল্‌মল্‌] বিণ দোলায়মান; দোদুল্যমান (সারাটি পালঙ্ক বেড়ি’ দলমল ঢলে কন্যার মাথার এলোকেশ––দমু)। ~ ~ ক্রিবিণ দোলার অবস্থা (শ্বত শ্মশ্রুদল দলমল দলমল করিতেছে––মোহ) । {স. মর্দয়্‌>প্রা. দলমল}

**দলম্মল** [দলোম্‌মল্‌] বিণ ক্রমাগত ও ব্যাপকভাবে দুলছে এমন (দলম্মল দলম্মল গলে মুণ্ডমালা––ভারা)। {স. মর্দয়্‌>প্রা. দলমল>}

**দলা১** [দলা] বি ঢেলা; ডেলা; ঢিল; পিণ্ড; পিণ্ডাকৃতি; খণ্ড (এই দলাটা হলেই হোয়ে গেল––বিব)। {স. দল+বা. আ}

**দলা২** ক্রি ১ দলন করা; পিষ্ট করা; মর্দন করা; মলন কা; মাড়ানো (দেবদল দলে গগনতল––মদ)। ২ নিপীড়ন করা (যেওনা হৃদয় দলি––রঠা)। ❑ বি ১ দলন; মলন; মাড়ানো। ❑ বিণ দলিত। ~ই বি। ~ইমলাই ⇒ দলন । ~নো ক্রি দলিত করানো; মাড়ানো; দমন করানো । {স. √দল্‌+বা. আ}

**দলাদলি** ⇒ দল

**দলি** [দোলি] বি ঢিল; মাটির ছোট চাঙ্গড় । {দলা+ই}

**দলিজ, দলিজঘর, দলিজা** ⇒ দহলিজ

**দলিত** [দোলিতো] বিণ ১ দলন করা হয়েছে এমন; মর্দিত; পিষ্ট (দলিত দ্রাক্ষাসম––রঠা)। ২ দমিত; শাসিত। ৩ উৎপীড়িত; নিপীড়িত (দলিত হৃদয়)। {স. √দল্‌+ত(ক্ত)}

**দলিল, দলীল** [দোলিল্‌] বি ১ লিখিত প্রমাণপত্র; প্রমাণরূপে উপস্থাপিত কাগজপত্র; document । ২ স্বত্বাস্বত্ব নির্দেশক পত্র বা প্রমাণপত্র । ~ করা ক্রি কোনো জমি বা সম্পত্তি হস্তান্তরের উদ্দেশ্যে তৃতীয় পক্ষকে সাক্ষী রেখে চুক্তিপত্র প্রস্তুত করা। ~–গ্রহীতা বি যাকে জমি ইত্যাদির হস্তান্তর সংক্রান্ত দলিল দান করা হয়; যে দাতার স্বত্বসংক্রান্ত দলিল গ্রহণ করে । ~–দস্তাবেজ বি দলিল ও এর আনুষঙ্গিক গুরুত্বপূর্ণ কাগজপত্র; বিবিধ প্রমাণপত্র (এই দলিল দস্তাবেজ তাহাদের হাতে দিব––রঠা)। ~দাতা বি যে জমি ইত্যাদি হস্তান্তর সংক্রান্ত দলিল অপরকে দেয় । ~ পেশ করা ক্রি ১ ন্যায্য দাবির পক্ষে লিখিত প্রমাণপত্র পেশ করা । ২ আপত্তি উত্থাপন করা। দলিলি প্রমাণ বি লিখিত কাগজপত্রাদি দ্বারা কৃত প্রমাণ; documentary proof । {আ. দলিল. ...............}

**দলীয়** ⇒ দল

**দলীল** ⇒ দলিল

**দলুই** ⇒ দলই

**দলুজ** ⇒ দহলিজ

**দলুয়া, দলো** [দোলুয়া, দোলো] বি গুড়ের রস ঝরিয়ে প্রাপ্ত লালচে চিনি । {স. √দল+বা. উয়া>ও}

**দলে দলে** ⇒ দল

**দশ** [দশ্‌] বি ১ ১০ সংখ্যা । ২ (আল.) জনসাধারণ; সর্বসাধারণ (আমি দশের চোখে ধূলো দিয়ে––রজসে)। ❑ বিণ ১০ সংখ্যক। ~ আনা ছয় আনা––সম্মুখের চুল লম্বা এবং পিছনের চুল খাট করে ছাঁটার পদ্ধতি বিশেষ। ~ক বিণ ১ দশ সংখ্যক। ❑ বি ১ দশ সংখ্যা। ২ একাধিক অঙ্কের ডানদিক থেকে দ্বিতীয় অঙ্ক, এককের বামের অঙ্ক যেমন ১৫–তে ৫, ২৭৮–তে ৭। ৩ দশটির সমষ্টি। ৪ দশ বৎসর কাল; প্রত্যেক শতাব্দীর শুরু থেকে গণনা করে প্রতি দশ বৎসর, যেমন––উনিশশত পঞ্চাশের দশক, অর্থাৎ ১৯৫০ থেকে ১৯৫৯ সাল পর্যন্ত , একইভাবে বিশশতের দশক (একুশ শতকের প্রথম দশ বছর) মানে হলো ২০০০ সাল থেকে ২০০৯ সাল পর্যন্ত সময়। ~ কথা বি ১ অনেক কথা (দশ কথা বলতে গেলে কিছু সত্যমিথ্যা থাকবেই)। ২ নানা কটুবাক্য (আমাকে দশ কথা শুনিয়ে দিয়েছে)। ~কর্ম বি গর্ভাধান থেকে বিবাহ পর্যন্ত হিন্দুর অনুষ্ঠেয় দশবিধ সংস্কার (দশবিধ সংস্কার––গর্ভাধান, পুংসবন, সীমন্তোন্নয়ন, জাতকর্ম, নামকরণ, অন্নপ্রাশন, চূড়াকরণ, উপনয়ন, সমাবর্তন, বিবাহ)। ~কর্মান্বিত বিণ ১ হিন্দুর অনুষ্ঠেয় দশকর্মে দক্ষ বা তা পালনকারী । ❑ বি (আল.) কর্মী বা পরিশ্রমী লোক। ~কিয়া বি দশকের নামতা। ~কুশী বি, বিণ দশ ক্রোশের পথ (যুড়ি ঘোড়া দৌড় কুচে দিনেতে দশকুশী মারে ––রাব)। ~কোষী, ~কুশী বি কীর্তন গানের একটি তালের নাম। ~চক্র বি বহুলোকের চক্রান্ত বা মন্ত্রণা । ~চক্রে ভগবান ভূত––দশজনের চক্রান্তে সাধুও অসাধু প্রতিপন্ন হতে পারে; বহুলোকের ষড়যন্ত্রে অসম্ভবও সম্ভব হয়। ~জনের একজন––অনেকের মধ্যে যিনি শ্রেষ্ঠ ব্যক্তি বলে গণ্য। ~ দশা বি ১ অভিলাষ, চিন্তা, স্মৃতি ইত্যাদি মানব মনের দশবিধ অবস্থা। ২ বিরহীর দশ দশা বা দশাপ্রাপ্তি। ⇒ দশা । ৩ গর্ভবাস, জন্ম, বাল্য ইত্যাদি মানবজীবনের দশ অবস্থা। ~ দিক, ~ দিশ, ~ দিশি বি ১‌ পূর্ব, পশ্চিম, উত্তর, দক্ষিণ, ঈশান, বায়ু, অগ্নি, নৈর্ঋত, ঊর্ধ্ব, ও অধঃ ––এই দশ দিক । ২ সর্বদিক; সর্বত্র (বাসনার বশে মন অবিরত ধায় দশ দিকে পাগলের মতো––রঠা; চকিত নয়নে ঘন দশ দিশ চাই––রাব; গোধুলির রঙে তাই দশ দিশি হাসে––নই)। ~ধা ক্রিবিণ ১ দশ দিকে; নানা দিকে; দশ ভাগে; দশ প্রকারে; নানা প্রকারে। ২ দশবার; বহুবার । ~নামী বি শঙ্কারাচার্য প্রবর্তিত দশটি আশ্রমের উপাধিধারী দশটি সন্ন্যাসী । সম্প্রদায়বিশেষ। ~পঁচিশ বি এক প্রকার কড়ি খেলা। ~বল বিণ ১ দান, শীল, ক্ষমা, বীর্য, ধ্যান, যজ্ঞ, বল, উপায়, প্রণিধি, জ্ঞান––এই দশটি বলযুক্ত। ২ উক্ত দশ বলে বলীয়ান গৌতম বুদ্ধ (হিংসা ধর্মে ঘোর বৈর, হেথায় ভূপতি ঐর রাজ করে বল দশবল––রঙ্গসে)। ~বাই চণ্ডী বি ১ হিন্দুদের দশভুজা দেবী দুর্গা । ২ এক প্রকার ফুলগাছ। ৩ (আল.) কোপনস্বভাবা নারী; রণচণ্ডী। ~ভুজা বিণ ১ দশ হস্তবিশিষ্ট। ২ হিন্দুদেবী দুর্গা। ~ম বিণ ‌১০ সংখ্যক , ১০ সংখ্যার পূরক। ~মহাবিদ্যা বি কালী, তারা, ষোড়শী, ভুবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী, কমলা––হিন্দুদেবী দুর্গার এই দশটি মূর্তি । ~মাবতার বি হিন্দুমতে বিষ্ণুর কল্কি অবতাল । ~মিক বি ১ অখণ্ড রাশির দশ ভাগের এক ভাগ; একের দশমাংশের গণনা–পদ্ধতিবিশেষ । ❑ বিণ দশমাংশসম্বন্ধীয়; দশ গুণোত্তর; decimal (দশমিক মুদ্রা, দশমিক ওজন)। ~মী বি তিথি বিশেষ। ~মী দশা, ~মীর দশা বি জীবনের শেষ দশা; দশ দশার শেষ দশা; মুত্যু (কেবল দশমী দশাবিধি সিরজিল––বিপ) । ~ মুখে ~ কথা বি নানা লোকের নানা কথা। ~মূল বি ১ দশটি বৃক্ষের মূল, যা আয়ুর্বেদোক্ত ঔষধে ব্যবহৃত হয় । ২ উক্ত মূলসমূহ দ্বারা প্রস্তুত কবিরাজি পাচনবিশেষ । ~সমা বিণ দশ বৎসরবয়স্কা (না বুঝাল কেহ তোমা, সুতা হৈল দশসমা তথাচ না কৈলে কন্যাদান––কমু)। ~সালা বিণ দশবৎসরের জন্য বিহিত (দশসালা বন্দোবস্ত)। ~হরা বি হিন্দুদের বিজয়া দশমী পর্ব । {স. দশন্‌; তুল. গ্রি. dekos}

**দশন** [দশোন্‌] বি ১ দাঁত (কণ্ঠে রজ্জু, জিহ্বা বিগলিত, ভীষণ দশন মালা––মোম)। ২ দংশন ৩ পল পরিমাণ (দশন গোপের তৈল লাগে––ঘচ)। {স. √দন্‌শ্‌+অন (ল্যুট্‌)}

**দশক, দশনামী, দশপঁচিশ, দশবল, দশবাই চণ্ডী, দশভুজা, দশম, দশমাবতার, দশমিক, দশমী, দশমী দশা, দশমূল, দশসমা, দশসালা, দশহরা, ইত্যাদি** ⇒ দশ

**দশা** [দশা] বি ১ অবস্থা (যখন গর্দভের দশা স্বচক্ষে দেখিলাম––ঈবি)। ২ ভাব; ধরন; গতিক (লোকের এই দশাই বটে––ঈবি)। ২ ভাব; ধরন; গতিক (লোকের এই দশাই বটে––রঠা)। ৩ মানুষের জীবনের বাল্য যৌবনাদি দশ অবস্থা । ৪ মানব–মনের অভিলাষ, চিন্তা ইত্যাদির দশবিধ অবস্থা । ৫ (জ্যোশা) জন্মকালে মানুষের উপর গ্রহাদির অবস্থানজনিত প্রভাব (শনির দশা)। ৬ বৈষ্ণব শাস্ত্রেরশ্রবণ, কীর্তন ইত্যাদি ভক্তির দশ ভাব। ৭ ভক্তিজনিত ভাবাবেশ; সমাধি (দশা পাওয়া)। ~প্রাপ্ত বিণ ১ ভাবস্থ; ভক্তিজনিত ভাবাবেশে বাহ্যজ্ঞানরহিত (সদলবলে উচ্চৈঃস্বরে নাম কীর্তন করিতে করিতে মানুষের দশাপ্রাপ্ত হয়––প্রচৌ)। ২ শোচনীয় অবস্থায় পতিত । ৩ মৃত্যুমুখে পতিত। ~প্রাপ্তি বি। ~বিপর্যয় বি অবস্থাবৈগুণা; দুর্দশা; দুরবস্থা । ~য় পড়া ক্রি কীর্তন করতে করতে আবেশগ্রস্ত হওয়া। {স. √দন্‌শ্‌+অ (অঙ্‌)+ আ (টাপ্‌)}

**দশানন** [দশানোন্‌] বিণ দশটি মুখ এমন। ❑ বি রামায়ণ বর্ণিত দশ মুখ বা মস্তকবিশিষ্ট রাক্ষসরাজ রাবণ। {স. দশ+আনন; বহু.}

**দশাবতার** [দশাবোতার্‌] বি হিন্দুমতে বিষ্ণুর দশটি অবতার : যথা––মৎস্য, কূর্ম, বরাহ, নৃসিংহ, বামন, পরশুরাম, রামচন্দ্র, বলরাম, বুদ্ধ ও কল্কি। {স. দশ+ অবতার; দ্বিগু.}

**দশা–বিপর্যয়** ⇒ দশা

**দশাশ্বমেধ** [দশাশ্‌শোমেধ্‌] বি ১ হিন্দু পুরাণে বর্ণিত ব্রাহ্মণ কর্তৃক অনুষ্ঠেয় দশটি অশ্বমেধযজ্ঞ । ২ কাশীতে গঙ্গা নদীর একটি ঘাটের নাম। {স. দশ+অশ্বমেধ; দ্বিগু.}

**দশাসই** [দশাশোই] বিণ ১ লম্বা ও চওড়ায় সমান সই; দীর্ঘদেহ। ২ (আল.) বিরাট ও মোটা; স্থূলকায়; বেমানান দৈর্ঘ্য–প্রস্থবিশিষ্ট (দশাসই চেহারা)। {স. দশা+আশা (অর্থ দিক)+বা. ই}

**দশাহ** [দশাহো] বি ১ দশদিন কাল। ২ দশ দিন ধরে উৎসব। ❑ বিণ দশ দিনব্যাপী; দশ দিনের সমাহার। {স. দশ+অহ; দ্বিগু.}

**দশি,** **দশী** [দোশি] বি কাপড়ের ছিলা, শাড়ি প্রভৃতির আঁচলা; কাপড়ের ছেঁড়া পাড় বা পাড়ের সুতা (কেহ কেনে পুঁতি আর মালা...কেহ শুধু দশি––বআমি)। {স. দশা>প্রা. দসি>}

**দষ্ট** [দশ্‌টো] বিণ ১ দংশিত; কিছুতে কামড়ে দিয়েছে এমন (সর্পদষ্ট)। ২ দাঁত দ্বারা কাটা বা ছিন্ন (মূষিকদষ্ট)। {স. √দন্‌শ্‌+ত(ক্ত)}

**দস্তক** [দস্‌তোক্‌] বি পরওয়ানা; সমন; গ্রেপ্তারি পরওয়ানা; গ্রেফতার করার হুকুমনামা (বাণিজ্য তথা অর্থনীতিতে দস্তকের প্রভাব অপরিসীম––কাআমা)। {ফা. দস্তক ............... }

**দস্তখত** [দস্‌তোখত্‌] বি পবিত্র হস্ত (ইহা হইতেছে হযরত মুহম্মদের দস্ত মুবারকেই চুম্বনদান––গোমো)। {ফা. দস্ত .............. আ. মুবারক .......... }

**দস্তমুবারক** [দস্‌ত্‌মুবারোক্‌] বি পবিত্র হস্ত (ইহা হইতেছে হযরত মুহম্মদের দস্ত মুবারকেই চুম্বনদান––গোমো)। {ফা. দস্ত ............... আ. মুবারক ....................}

**দস্তরখান, দস্তরখানা** [দস্‌তোর্‌খান্‌, –না] বি যে বস্ত্রখণ্ড বিছিয়ে তার উপর খাওয়া হয় (সব খাবার মাঝারি সাইজের প্লেটে করে সেই দস্তরখানে সাজিয়ে দেয়––সৈমু)। {ফা. দস্তরখান ...................}

**দস্তুরি** ⇒ দস্তুরি

**দস্তা১** [দস্‌তা] বি হাতল। {ফা. দস্তহ্‌ ..............}

**দস্তা২** [দস্‌তা] বি এক প্রকার ধাতু; zinc । {স. যশদ>}

**দস্তানা** [দস্‌তানা] বি হাতমোজা; gloves (দস্তানার ভেতর থেকে হাতের আঙ্গুলগুলো ঠাণ্ডায় ফেটে যেতে চাচ্ছে––হাই)। {ফা. দস্তানহ ...............}

**দস্তাবিজ, দস্তাবেজ** [দস্‌তাবিজ্‌, –বেজ্‌] বি দলিল (সুরু দত্ত দস্তাবিজ, গুজরাইব মিছিলকালে––রাব)। {ফা. দস্তাৱীজ় ....................}

**দস্তার** [দস্‌তার্‌] বি আমামা; উষ্ণীয়; পাগড়ি। ~বন্দী––শেষ পরীক্ষায় উত্তীর্ণ হবার পর ছাত্রের মাথায় পাগড়ি বাঁধার অনুষ্ঠান। তুল. স্নাতক–উত্তরীয়। {ফা. দস্তার ............... }

**দস্তিদার** [দোস্‌তিদার্‌] বি ১ রাজকীয় সিল বা মোহর যার জিম্মায় থাকত এবং যার দস্তখতে রাষ্ট্রীয় দলিলপত্র রাজ–দপ্তরখানা থেকে প্রেরিত হতো । ২ পদবিবিশেষ । ৩ মশালচি। {ফা. দস্তী ............ + ফা. দার .................}

**দস্তুর** [দোস্‌তুর্‌] বি নিয়ম; প্রথা; রীতি (ভাবল এ ক্ষেত্রে হাঁ বলাটাই পাকা দস্তুর––রঠা)। ~মতো অব্য ১ যথারীতি (সামান্য একটা পদক বা খেতাব দিয়ে নয়, দস্তুরমতো মোটা মাশুলে––অচিসে)। ২ বিলক্ষণ; যথেষ্ট; নিতান্ত (দস্তুরমতো অন্যায়)। ~মাফিক অব্য নিয়ম বা রীতি অনুসারে। {ফা. দস্তুর ................. + আ. মুৱাফিক় ..................}

**দস্তুরি, দস্তুরী, দস্তরি** [দোস্‌তুরি, –, দস্‌তোরি] বি ১ মূল্যের যে অংশ ছেড়ে দেওয়া হয়; discount । ২ দালালি; কমিশন; খরিদ্দার জুটাবার পারিশ্রমিক বাবদ প্রাপ্য দ্রব্যাদির মূল্যের অংশবিশেষ (পেমেণ্টের সময় দাওয়ানজী শতকরা দু’টাকার হিসাবে দস্তুরী কেটে ন্যান––কাসি; তা বোন দস্তরিটা কত কি হ’বে––জহা)। {ফা. দস্তুরি ...................}

**দস্যি** [দোশ্‌শি] বিণ দুরন্ত; অশান্ত; ডানপিটে; অবাধ্য (পাড়ার যত দস্যি ছেলে––জউ)। ~পনা বি দুরন্ত স্বভাব; অবাধ্য আচরণ। {স. দস্যু>}

**দস্যু** [দোশ্‌শু] বি ডাকাত; লুঠেরা; শক্তির দ্বারা পরদ্রব্য গ্রহণকারী। ~তা , ~বৃত্তি বি ডাকাতি; লুঠতরাজ। {স. √দস্‌+যু (যুচ্‌)}

**দহ, দও, দ** [দহো, দও, দ] বি ১ হ্রদ; বদ্ধ জলাশয় প্রভৃতির অতলস্পর্শ অংশ; অগাধ জলপূর্ণ স্থান। ২ ঘূর্ণিজল। ৩ গভীর গর্ত বা বিস্তীর্ণ ফাটল (মরি ক্ষুধার চোটে পেটে পড়ল দ’––দ্বিরা)। ৪ হ্রদ (দহের সলিল শুকায়েছে কবে––বআমি)। ৫ (আল.) সংকট (দয়ে পড়া)। দ পড়া ক্রি জমি নেমে গর্ত হওয়া । দয়ে পড়া, দয়ে মজা ক্রি (আল.) বিপদে বা সংকটে পতিত হওয়া (যেন দ’য়ে মজে গিয়ে বাহ্যজ্ঞানশূন্য হয়ে গিয়েছেন––সৈমু)। দয়ে মজানো ক্রি ১ নদীগর্ভে বা অতল জলে ডুবিয়ে দেওয়া। ২ (আল.) সর্বনাশ সাধন করা; সর্বস্বান্ত করা; বিপদে ফেলা । {স. হ্রদ>(বর্ণবিপর্যয়ে)দহ}

**দহই** (ব্র.) [দহোই] ক্রি দহন করে; দগ্ধ করে। {স. √দহ্‌>}

**দহন** [দহোন্‌] বি ১ দগ্ধকরণ; জ্বালা; পোড়া; দাহ। ২ অগ্নি (বেহান বিকাল যায় দহন সেবনে––কমু)। ৩ (আল.) যন্ত্রণা (হিয়ায় লইতে দহন দ্বিগুণ হয়––চদা)। ❑ বিণ দদাহক; দহনকারী (বিশ্বদহন ক্রোধ)। ~ক্রিয়া বি জ্বলনের কাজ (দহনক্রিয়ার অর্থই হল দ্রুতবেগে অক্সিজেনের সঙ্গে মিলন––শাফ)। দহনীয় বিণ দাহ্য; দহনের উপযুক্ত; দহনযোগ্য । {স. √দহ্‌+অন(ল্যুট)}

**দহর১** [দহোর্‌] বি ‌ ১ জলাভূমি। ২ গ্রামের পতিত গোচারণ ভূমি। ⇒ ডহর । {. হ্রদ>}

**দহর২** [দহোর্‌] বিণ ১ দুর্বোধ্য। ২ অল্প । ৩ অল্পবয়সী । ❑ বিণ ১ শিশু; বালক। ২ ভাই। ২ হৃদয়; মন । {স. দভ্র>ই}

**দহরম** [দহোরম্‌] বি ঘনিষ্ঠতা; আত্মীয়তা; অন্তরঙ্গতা । ২ বন্ধুত্ব। ~–মহরম বি গভীর আন্তরিকতা; মাখামাখি; ঘনিষ্ঠ বন্ধুত্ব (রাজার সঙ্গে যত দহরম–মহরম থাক––মব)। {ফা. দহরম ....................}

**দহল** (ব্র.) [দহোল্‌] ক্রি দগ্ধ বা দহন করল । {স. √দহ্‌>}

**দহলা** [দহোলা] বি দশশলা; দশ ফোঁটাযুক্ত খেলবার তাস। ~–নহলা করা ক্রি (আল.) ইতস্তত করা। {স. দশশলা>}

**দহলিজ, দলিজ, দলিজঘর, দলিজা, দলুজ** [দহ্‌লিজ্‌, দোলিজ্‌, –ঘর্‌, দোলিজা, দোলুজ্‌] বি ১ বৈঠকখানা; বাইরের ঘর (নাজির সাহেব দহলিজে এসে যুবককে দেখে––নই; গাঁয়ের চাষীরা মিলিয়াছে আসি মোড়লের দলিজায়––জউ; দলিজ ঘরের মাচার উপরে শুতে হয়––অচিসে; দরবার তৈতে পাত্র দলুজে বসেছে মাত্র––ঘচ) । ২ দরবারগৃহ (দলুজ দুয়ারে রাজা আছে দাঁড়াইয়াব–ঘচ)। ৩ বারান্দা; ঘরের দাওয়া (দলুজে বসিয়া দুঃখভাবে মহামদ––ঘচ)। চণ্ডীমণ্ডপ । {ফা. দহ্‌লীজ় ..................... }

**দহশত** ⇒ দহসত

**দহসত, দহশত, দৈসত** [দহোশত্‌, –, দোইশত্‌] বি ভয় (দহস হইল দলে দেখিয়া ময়দান––সৈহা; দৈসতে ভাগিয়া আইনু তোমার হুজুরে––সৈহা)। {ফা. দহশত ............ }

**দহই** [দহই ] (ব্র.) দগ্ধ করে (দহই সব অঙ্গ ––বিপ)। {স. দহতি>}

**দহসি** [দহসি] (ব্র.) ক্রি দগ্ধ করছে (মজন তবু দহসি––বিপ)। {স. দহ্‌>}

**দহা** [দহা] ক্রি ১ দগ্ধ হওয়া; পোড়া (দহিল মনের তাপ মনের আনলে––বাহরাম)। ২ দগ্ধ করা; পোড়ানো। ৩ শীর্ণ হওয়া (যদি সে কমল শিশিরে দহল কি করিব মধুমাসে––বাহরাম)। {স. দহ্‌+বা. আ}

**দহি** ⇒ দধি

**দহিয়াল** ⇒ দোয়েল

**দহু** [দহু] (ব্র.) অব্য বা; অথবা; কিংবা (কী জীবন দাহু পরল সন্দেহা ––বিপ)। {স. অথভা.অপভ্র. থবু>থউ>মৈ. দহু}

**দহ্যমান** [দজ্‌ঝোমান্‌] বিণ দগ্ধ হচ্ছে এমন; পুড়ছে এমন (দহ্যমান গৃহ) । {স. √দহ্‌+মান(শানচ্‌)}

**দা১, দাও** [বি, কাটারি; কুপিয়ে কাটবার অস্ত্রবিশেষ। ~–কাটা বিণ দা দয়ে কুচানো হয়েছে এমন (দা–কাটা তামাক)। ~–কুমড়া সম্বন্ধ বি মারাত্মক শত্রুতা; অহিনকুল সম্বন্ধ (দায়ে কাটে কুমড়া যেমন––ভারা)। রাম~ বি বৃহৎ দাবিশেষ; খড়্‌গ। {স. দাত্র>}

**–দা২** [দা] বি দাদার সংক্ষিপ্ত রূপ (বড়দা, মেজদা)। {দাদা>}

**–দা৩** [দা] বি দাত্রী; দানকারিণী (অন্নদা)। {স. √দা+ক্বিপ্‌+আ(টাপ্‌)}

**দাই** ⇒ ধাই

**দাইড়া** [দাইড়া] বি আঁকশিবিশেষ; ধানগাছ খড় ইত্যাদি নাড়বার বা উলটে–পালটে দেওয়ার কাজে ব্যবহৃত দণ্ডবিশেষ; কাঁড়াইল (আরেক জন দাইড়া দিয়া মলনের ধান উল্টাইয়া দিতেছে––আমআ)। {স. দাড়+ইয়া>}

**দাইন** [দাইন্‌] ণি ডান; দক্ষিণ। {স. দক্ষিণ>দখিন>}

**দাইমা** ⇒ ধাই

**দাইল** ⇒ দাল

**দাউ দাউ** [দাউদাউ] অব্য জোরে আগুন জ্বলার ভাবসূচক শব্দ (দাউ দাউ করে জ্বলে ওঠা)। {ধ্বন্যা.; স. দাব>}

**দাউদ** ⇒ দাদ

**দাউলি, দাওলি** [দাউলি, –ও–] বি জমির আগাছা তোলার হাতিয়ার; নিড়ানি; পাচন । ~য়া, দাউলে বিণ শস্যছেদক; শস্যকর্তনকারী। {স. দাত্র>দা+উলি}

**দাওন** ⇒ দামন

**দাওনা, দেওয়ানা** [দাওনা, দ্যাওয়ানা] বি পাগল (দাওনা তাইয়া দেওয়ান কান্দ্যা ভিজায়ে মাটি––মৈগী.)। {ফা. দীৱানহ ...............}

**দাওয়া১** [দাওয়া] ক্রি ধান ইত্যাদি শস্য কর্তন করা। {ধান দাওয়া)। {√দা+আ}

**দাওয়া২, দাবা** [দাওয়া, দাবা] বি রোয়াক; বারান্দা (একজন বৃষ্টির জন্যে আপন দাওয়াতে বসিয়া আছে––প্যামি; দাবায় শুইয়া কৃষাণ ঘুমায়––জউ)। {স. দার্বট>}

**দাওয়া৩** [দাওয়া] বি ১ পাওনা; অধিকার; স্বত্ব। ২ দাবি (কৃষ্ণদাসকে আমার হস্তে সমর্পণ করিতে হইবেক; এই দাওয়া করিয়া কলিকাতায় দূত প্রেরণ করিলেন––ঈবি)। ~দার বিন দাবিদার; স্বত্বের অধিকারী । {আ. দা’ৱা ...............}

**দাওয়া৪, দাওয়াই, দাবাই** [দাওয়া, –ই, দাবাই] বি ১ ঔষধ। ২ প্রতিকার; প্রতিবিধান (আমার রোগের এলাজ কর, পিইয়ে দাওয়াইল লাল সুরা––নই; হাকিম আনাও... দাবাই পেলাক ––অঠা; মরণ ছাড়া নাই দুনিয়ার এই দুনিয়ায় এই রোগের দাওয়াই––রই)। ~করা ক্রি ১ চিকিৎসা করা বা করানো। ২ প্রতিকার করা; প্রতিবিধান করা ~খানা বি ঔষধালয়; ডাক্তারখানা। {আ. দাৱা ............}

**দাওয়াত, দাওত** [দাও্‌য়াত্‌, দায়োত্‌] বি নিমন্ত্রণ; আমন্ত্রণ; জেয়াফত (মোদের প্রাণের রাঙা জলসাতে জরা জীর্ণের দাওত নাই––নই; দাওত করার পরে––আহা)। দাওয়াতি বিণ নিমন্ত্রিত। {আ. দাৱত্‌ ............... }

**দাওয়াল** ⇒ দাওয়ালে

**দাওয়ালে, দাওয়াল** [দাওয়ালে, দাওয়াল্‌] বি কাটা মজুর (এত ধান যে কাটবার জন্যে দাওয়াল পর্যন্ত জুটছে না––অচিসে)। {স. দাত্র>দা+ওয়াল}

**দাওলি** [দাওলি] বি কাস্তে; ছোট আকারের দা। {স. দাত্র>বা. দাও+লি}

**দাঁ** [দা] বি গন্ধবনিক সম্প্রদায়ের উপাধিবিশেষ। ২ শিক্ষিত; অভিজ্ঞ; নবিশ। {ফা. দাঁন ..................}

**দাঁও, দাঁ, দাও** [দাঁও, দাঁ, দাও] বি ১ সুযোগ; সুবিধা। ২ সহজে বা সুযোগে প্রচুর লাভ (বৃটিশ সরকার একটা বড় রকমের দাও মারিতে চাহিয়াছেলেন––ওয়ালি)। ~পেচ, ~–প্যাঁচ বি ১ কুস্তির বিশেষ বিশেষ কৌশল। ২ কার্যসিদ্ধির বিশেষ বিশেষ সুযোগ বা উপায় (পাটের বাজারে একটা বিষয় দাঁও–প্যাঁচের মাঝখানে––অঠা)। ~ মারা ক্রি সুযোগ বুঝে লাভজনক কাজ করা; সহজে মোটা লাভ করা (মোকদ্দমা বুঝিয়া মুচি দাঁও মারিতেন––বচ)। {স. দান>}

**দাঁতকপাটি** [দাত্‌কপাটি] বি দাঁতে দাঁতে খিল লাগা (আদেখলের হল ঘটি, জল খেতে খেতে দাঁতকপাটি––প্রবচন)। {দাঁত+কপাট+ই}

**দাঁড়** [দাঁড়্‌] বি ১ নৌকা চালাবার ক্ষেপণীবিশেষ; এক ধরনের বৈঠা (দাঁড় টানা)। ২ খাঁচার পাখি বা পোষা পাখিদের বসবার দণ্ড (জিঞ্জির পায়ে দাঁড়ে বসে টিয়া চানা খায়––নই)। ❑ বিণ ১ খাড়া; দণ্ডায়মান । ২ অপেক্ষারত (আর কতক্ষণ দাঁড় করিয়ে রাখবে)। ৩ রুদ্ধগতি (গাড়ি দাঁড় করানো)। ৪ সুপ্রতিষ্ঠিত (কারবার দাঁড় করানো)। ৫ উপস্থিত; হাজির (সাক্ষী দাঁড় করানো)। ৬ উত্থাপিত; দায়ের (মামলা দাঁড় করানো)। ❑ ক্রি দাঁড় করানো। {স. দণ্ড>}

**দাঁড়কাক** [দাঁড়্‌কাক্‌] বি অত্যন্ত কালো রঙের এক প্রকার বড় কাকবিশেষ। দাঁড়কাকের ময়ূরপুচ্ছ ১ ছোট হয়ে বড়দের অনুকরণের চেষ্টা। ২ ভণ্ডামির চিহ্ন । পাকা আম দাঁড়কাকে খাওয়া ক্রি উৎকৃষ্ট বস্তুর অযোগ্য ব্যবহার হওয়া; সুন্দরী নারীর কুৎসিত পুরুষ–সঙ্গী হওয়া (হায় বিধি পাকা আম দাঁড়কাকে খায়––ভারা)। {স. দণ্ডকাক>}

**দাঁড়–কোদাল** [দাঁড়্‌কোদাল্‌] বি লম্বা হাতলযুক্ত বড় কোদাল (লাঙ্গল আর মই, হেলা কোদাল আর দাঁড়কোদাল––অচিসে)। {দাঁড়+কোদাল}

**দাঁড়া১**[দাঁড়া] বি মেরুদণ্ড (শিরদাঁড়া) backbone । {স.দণ্ড>দাঁড়+আ}

**দাঁড়া২** [দাঁড়া] বি জমিতে পানি সেচনের জন্য কাটা নালি। {দণ্ড>}

**দাঁড়া৩** [দাঁড়া] বি রীতি; রেওয়াজ; ধরন; দস্তুর (চোর হয়ে চোর ধরতে ছোটে, এম্নি দেশের উল্টা দাঁড়া––জ্ঞান)। উল্টা ~বি বিপরীত রীতি বা প্রথা । {স. ধরা>}

**দাঁড়া৪** [দাঁড়া] বিণ দণ্ডায়মান। ~–কবি বি ১ যে কবিয়াল তাৎক্ষণিকভাবে রচিত গান ও পদ্য দিয়ে প্রতিপক্ষের সঙ্গে প্রতিযোগিতায় অবতীর্ণ হন; কবিয়াল; কবিওয়ালা কথক; গায়ক। ২ এক ধরনের কবিগান ~– গোপন বি হিন্দুসমাজে স্ত্রী আচারবিশেষ, দণ্ডায়মান বর–বধূর মঙ্গলার্থে হাতে পান–সুপারি দানরূপ অনুষ্ঠান (অন্যান্য স্ত্রীলোকেরা দাঁড়া–গোপন দিয়া মঙ্গলাচারণ করিতে লাগিল––প্যামি)। {স. √দণ্ডায়্‌>}

**দাঁড়ানো, দাঁড়ান** [দাঁড়ানো] ক্রি ১ দণ্ডায়মান হওয়া; খাড়া হওয়া (বেঞ্চের উপরে দাঁড়াও)। ২ আক্ষেপ করা; সবুর করা; প্রতীক্ষা করা; বিলম্ব করা (তোমার জন্যে আর কতক্ষণ দাঁড়ানো)। ৩ থামা; বিরত হওয়া (দাঁড়াও)। ৫ পরিণতি লাভ করা; শেষ হওয়া (দেখা যাক, কোথাকার পানি কোথায় গিয়ে দাঁড়ায়)। ৬ সুপ্রতিষ্ঠিত বা সুদৃঢ় হওয়া; সচল অবস্থার পর্যায়ে পৌঁছা (শেষ পর্যন্ত ওর ব্যবসাটা দাঁড়িয়ে গেছে)। ৭ জমা; সঞ্চিত হওয়া; স্থির হয়ে থাকা (পথের ওপর বেশ পানি দাঁড়িয়েছে)। ৮ পরিণত বা পর্যবসিত হওয়া (এমন বন্ধু যে শত্রু হয়ে দাঁড়াবে তা ভাবিনি)। ৯ পক্ষ সমর্থন করা; পক্ষ গ্রহণ করা (আমার হয়ে দাঁড়াবার কেউ নেই)। ১০ প্রতিযোগিতায় অবতীর্ণ হওয়া; প্রার্থী হওয়া (ভাবছি এবার ইলেকশনে দাঁড়াবো)। ❑ বি দণ্ডায়মান অবস্থা বা ভঙ্গি; দণ্ডায়মান হওয়া। দাঁড়ানে , দাঁড়ানিয়া বিণ দণ্ডায়মান অবস্থায় অবস্থানকারী। নিজের পায়ে ~ ক্রি নিজের শক্তিতে প্রতিষ্ঠিত হওয়া। বেঁকে ~ ক্রি ১ কোনো কিছু মেনে নিতে অসম্মত হওয়া। ২ প্রতিকূলতা করা। {স. √দণ্ডায়্‌>}

**দাঁড়াশ, দাঁড়াস, ডাঁড়াশ, ডাঁড়াস** [দাঁড়াশ্‌, –, ডাঁ–, –] বি এক জাতীয় সাপ। {স. দণ্ড>দাঁড়+বা. আশ}

**দাঁড়ি১** [দাঁড়ি] বি ১ পূর্ণচ্ছেদসূচক চিহ্ন; (।)––এই চিহ্ন; full stop । ২ তুলাদণ্ড; ওজন করবার যন্ত্র । ~ টানা ক্রি ১ বাক্যের শেষে পূর্ণচ্ছেদ (।) দান করা। ২ শেষ করা; ইতি টানা। ~পাল্লা বি তুলাদণ্ড; ওজন করার দণ্ডবিশেষ। {স. দণ্ড>বা. দাঁড়+ই}

**দাঁড়ি২ , দাঁড়ী** [দাঁড়ি] বি ১ চিহ্ন; কষি (হাঁড়ি কাঠে সিঁদুরের দাঁড়ি––রঠা)। {স. দণ্ড>দাঁড়+ই}

**দাঁড়ি৩, দাড়ী** [দাঁড়ি] বি নৌকার দাঁড় টানে যে; নৌকাবাহক; মাল্লা (সাজিয়ে নিয়ে জাহাজখানি বসিয়ে হাজার দাঁড়ি––রঠা)। {স. দণ্ড>দাঁড়+ই, ঈ}

**দাঁড়িকসি** [দাঁড়িকোশি] বি ঊর্ধ্বে নিম্নে প্রলম্বিত কতকগুলি সরল রেখা (মানুষ গাছ বলতে গোটা কতক দাঁড়িকসি, পাহাড় বলতে একটা ত্রিকোণ চিহ্ন দিয়ে গেলো––রঠা)। {স. দণ্ড>দাঁড়+বা. ই+√কষ্‌+ই}

**দাঁড়িকা, ডাঁড়িকা** [দাঁড়িকা, ডাঁ–] বি ছোট মাছবিশেষ। {অমূ.}

**দাঁড়িটানা, দাঁড়িপাল্লা, দাঁড়ী** ⇒ দাঁড়ি১, দাঁড়ি২

**দাঁড়ী** ⇒ দাঁড়ি৩

**দাঁত** [দাঁত্‌] বি দন্ত; দশন; আহারকালে যার সাহায্যে আমরা খাদ্য চর্বণ করি। ~ কনকন করা ক্রি দাঁতে ব্যথা করা; ঠাণ্ডা বা বেদনার জন্য দাঁতে এক প্রকার কষ্টদায়ক অনুভূতি হওয়া। ~ কনকনানি বি । ~কপাটি বি দাঁতে দাঁতে লেগে থাকার অবস্থা; চোয়ালের খিলবদ্ধ হওয়া। ~ খামটি, ~ খামুটি বি ক্রোধ বা সংকল্পের সময়ে উপরের দন্তপঙ্‌ক্তির দ্বারা নিচের ঠোঁট জোরে চেপে ধরার অবস্থা। ~ খিঁচানো ক্রি দাঁত বের করে তীব্রভাবে তিরস্কার করা। ~ খিঁচুনি, ~ ছোলা ক্রি ১ দাঁত মাজা । ২ দাঁতে মিশি দেওয়া (দাঁত ছোলা দোলা হাস্য অবিরাম––ভারা)। ~ তোলা ক্রি ডাক্তারের সাহায্যে যন্ত্রণাদায়ক দাঁত উপড়ে ফেলা। ~ থাকতে দাঁতের মর্যাদা না জানা বা বোঝা ১ সুযোগের সদ্ব্যবহার না করা। ২ হিতকারীর মঙ্গল প্রয়াস সময়ে উপলব্ধি না করা । ~ পড়া বিণ ১ বৃদ্ধ । ২ ফোকলা (দাঁত–পড়া বুড়ো)। ~ ফোটানো, ~ বসানো ক্রি ১ দন্তস্ফুট করা; কামড়ানো। ২ (আল.) কোনো কঠিন বিষয় উপলব্ধি করতে সক্ষম হওয়া। ~ বাঁধানো ক্রি দাঁত পড়ে গেলে সেখানে কৃত্রিম দাঁত বসানো। ~ বের করা ক্রি ১ হাস্য করা । ২ অপ্রতিভ ভাব প্রকাশ করা; দাঁত খিঁচানো। ~ ভাঙা ক্রি ১ (আল.) দর্প বা শক্তি চূর্ণ করা। ❑ বিণ ১ দুরুচ্চার্য; উচ্চারণ করা কঠিন এমন (দাঁত–ভাঙা শব্দ)। ২ দুর্বোধ্য; দুর্বোধ; কঠিন (হাড়–ভাঙা পরিশ্রম করে দাঁত–ভাঙা সমাজের সৃষ্টি করিতেন না––প্রচৌ)। ৩ দর্প চূর্ণকারী (দাঁত–ভাঙা জবাব)। ~ লাগা ক্রি দাঁতে খিল লাগা। দাঁতাল, দাঁতালো১ বিণ ১ দন্তযুক্ত । ২ বৃহৎ বা ধারালো দাঁত আছে এমন; দেঁতো; দন্তুর । দাঁতে কাঠি বা দড়ি দিয়ে থাকা ক্রি পানাহার ত্যাগ করে উপবাসী হয়ে পড়ে থাকা। দাঁতে কুটো করা বা নেওয়া ক্রি অত্যন্ত বিনীতভাবে অধীনতা বা পরাজয় স্বীকার করা; হার মানা। দাঁতে দাঁতে লাগা ক্রি ১ অতিরিক্ত শীতের দরুন উপর পাটির দাঁতের সঙ্গে নিচের পাটির দাঁতের ম্রমাগত ঠোকাঠুকি হওয়া। ২ ভয়, মূর্ছা ইত্যাদির দরুন নিচের পাটির দাঁতের সঙ্গে উপর পাটির দাঁত বদ্ধ হওয়া । দাঁতের বাদ্যি বি খালি ঝগড়া। আক্কেল ~ ⇒ আক্কেল । গজ ~ বি শাখা দাঁত; দাঁতের গোড়া দিয়ে যে অতিরিক্ত দাঁত ওঠে । চিরন ~ বি চিরুনির মতো ফাঁক ফাঁক দাত যে দাঁত। চিরনদাঁতি, চিরনদাঁতী বি স্ত্রী.। দুধ ~, দুধের ~⇒দুধ । {স. দন্ত>প্রা. দন্ত>দাঁত+আ}

**দাঁতন** [দাঁতোন্‌] বি ১ দাঁত মাজার জন্য নিম, বাবলা, ইত্যাদি গাছের সরু ডাল। ২ ডাল দিয়ে দাঁত মাজার কাজ; দন্ত ধাবন। ~ করা ক্রি । {স. দন্ত>দাঁত+অন}

**দাঁতা** [দাঁতা] ক্রি গরু প্রভৃতি পশুর দুধের দাঁত পড়ে বয়সের দাঁত ওঠা (বাছুরটা এখনো দাঁতেনি)। দাঁতানো ক্রি ১ দাঁত দ্বারা আঘাত করা; দাঁত বসানো। ২ দাঁত ওঠা । {স. দন্ত>দাঁত, আলো}

**দাঁতাল, দাঁতালো** [দাতালো] বিণ বৃহৎ দন্তযুক্ত; দন্তুর। ❑ বি দাঁতওয়ালা; কুকুরাদি যেসব প্রাণী কামড়ায়। {স. দাঁত+আল, আলো}

**দাঁত্যা, দেঁতে** [দাঁত্‌ত্যা, দেঁতো] বি ১ দাওয়া; বারান্দা; রক। ২ ঘরের চাল রক্ষার জন্য প্রাচীরের উপর আবদ্ধ মজবুত কাঠ (পাথরের দাঁত্যা দিল হনুমান বীর––কমু)। {তুল. দাওয়া}

**দাঁদুড়িয়া, দাঁদুড়ে, দাদুড়ে** [দাঁদুড়িআ, –ড়ে, দা–] অক্রি দৌড়াদৌড়ি বা দাপাদাপি করে (দাদুড়ে বেড়াইতে লাগিল ––প্যামি)। {স. দুর্দান্ত>}

**দাক্ষায়ণী, দাক্ষায়নী** [দাক্‌খায়োনি] বি দক্ষকন্যা ও শিপত্নী সতী। {স. দক্ষ+আয়ন(আয়নণ্‌) + ঈ(ঙীষ্‌)}

**দাক্ষিণাত্য** [দাক্‌খিনাত্‌তো] বিণ ১ দক্ষিণ দেশস্থ । ২ দক্ষিণাপথে উৎপন্ন বা বিস্থত। ❑ বি ১ দক্ষিণাপথের বিন্ধ্য পর্বতের দক্ষিণে ভারতের অঞ্চলসমূহ; দক্ষিণাপথ। {স. দক্ষিণা+ত্য(ত্যক্‌)}

**দাক্ষিণ্য, দক্ষিণতা** [দাক্‌খিন্‌নো, দোক্‌খিনতা] বি ১ অনুগ্রহ; দয়া; আনুকূল্য (বাঁধ হে আজি কৃতজ্ঞতা পাশে ... দাক্ষিণ্য প্রকাশি––মদ)। ২ উদারতা; সৌজন্য (ওগো আমার দক্ষিণ হাওয়া । অসীম তোমার দক্ষিণতা––সদ)। ৩ সরলতা। {স. দক্ষিণ +য(ষ্যঞ্‌), + তা}

**দাক্ষ্য** [দাক্‌খো] বি ; নৈপুণ্য । {স. দক্ষ+য (ষ্যঞ্‌হ}

**দাখিল** [দাখিল্‌] বি উপস্থাপন; পেশ (যথাস্থানে অর্পণ কর ও শওগাত দাখিল করণেতে তুষ্ট––রাম)। ❑ বিণ ১ উপস্থাপিত; অর্পিত। ২ শামিল ; তুল্য; প্রায় (স্টিমার জলতলে যাবার দাখিল হয়েছিল––মব)। ৩ প্রবেশ; উপনীত (রাজমহলের কেল্লাতে দাখিল হইলেন––রাম)। ~– খারিজ বি জমিদারি সেরেস্তায় বা সরকারি রেকর্ডে পুরাতন স্বত্বাধিকারীর নাম কাটিয়ে নতুন স্বত্বাধিকারীর নাম লেখা (এই দাখিল–খারিজ সূত্রে প্রজাকে যে কি পর্যন্ত হয়নার পেরিশান করা যায়––প্রচৌ)। দাখিলি, দাখিলী বিণ উপস্থাপিত; পেশ করা হয়েছে এমন; পেশকৃত (রাধাকুমুদবাবুর দাখিলি বৈদিক দলিলগুলির কোন তারিখ নেই––প্রচৌ)। {আ. দাখিল .............}

**দাখিলা** [দাখিলা] বি যে খাজনা দেওয়া হয়েছে বা দাখিল করা হয়েছে তার প্রাপ্তি স্বীকারপত্র; খাজনা আদায়ের রসিদ (দাখিলা আজ কাটব না কো, টাকায় আনার কম না নিয়ে––জউ)। {আ. দাখিল ................. + বা. আ}

**দাখিলি, দাখিলী** ⇒ দাখিল

**দাগ** [দাগ্‌] বি ১ চিহ্ন; ছাপ। ২ কলঙ্ক; বদনাম (চরিত্রের দাগ)। ৩ ক্ষত; আঘাত (লাল ফুলসম দাগ খাওয়া দিল––নই)। ৪ মরিচা (লোহায় দাগ ধরা)। ৫ পরিচয়; চিহ্ন (কাপড়ের থানে দাগ দেওয়া)। ৬ রেখা; আঁক; আঁচড়। ৭ জমির খণ্ড বা কিতা; plot (একদাগে অনেক জমি)। ৮ গরু, মহিষ ইত্যাদির গায়ে দেওয়া লোহা–পোড়ানো ছেঁকা। ৯ (আল.) মলিনতা; মালিন্য; কলঙ্ক; অভিমান; দুঃখ (কাতর হিয়ার দাগ ধুয়ে ফেল––মুশ)। ~ কাটা ক্রি মনে রেখাপাত হওয়া; কার্যকর প্রভাব বিস্তার করা (তাঁর উপদেশ আমার মনে দাগ কেটেছে)। ~দেওয়া ক্রি ১ রেখাঙ্কিত করা; চিহ্নি করা (ভাল করে গ্রামারটা পড়বে––আমি তোমাকে দাগ দিয়ে দেখিয়ে দেব––বিব)। ২ তপ্ত লোহ ইত্যাদির চিহ্ন দেওয়া (গরুটাকে দাগ দিতে হবে)। ~ নি বি যে লোহা পুড়িয়ে গরু, মহিষ ইত্যাদির গায় দাগ দেওয়া হয় । ~বিলি বি জমি ও প্রজার বিবরণী । ~রাজি বি ছাদ ইত্যাদির ভাঙা বা খাটা স্থান জোড়া দেওয়ার কাজ; জীর্ণ সংস্কার; মেরামত । {ফা. দাগ় ............ }

**দাগড়া** ⇒ দাগড়া

**দাগা১** [দাগা] ক্রি ১ দাগ দেওয়া; চিহ্নিত করা (ভালো কথাগুলো দাগাও)। ২ অঙ্কিত করা। ৩ তপ্ত লৌহাদি দিয়ে চিহ্নিত করা (গরু দাগাও)। ৪ নিক্ষেপ করা; ছোড়া (মশা মারতে কামান দাগা––প্রবাদ)। ❑ বিণ উক্ত সকল অর্থে। দাগানো ক্রি ১ চিহ্নিত করানো। ২ অঙ্কিত করানো। ৩ নিক্ষেপ করানো (কামান দাগানো)। ❑ বি উক্ত সকল অর্থে । ❑ বিণ উক্ত সকল অর্থে । {ফা. দাগ় .............. + বা. আ }

**দাগা২** [দাগা] বি ১ গভীর মর্মবেদনা; ক্লেশ; সন্তাপ; মানসিক আঘাত (হুযুর বড় দাগা পেয়েছেন––জোখা)। ২ প্রতারণা; বঞ্চনা; বিশ্বাসঘাতকতা (খাইয়া তোমার ধন না পালায় যেন জন অবশেষে নাহি পাবে দাগা––কমু)। ৩ কলঙ্ক; অপবাদ। ৪ লেখা শেখবার আদর্শ (দাগা বুলানো)। ~দার বিণ ১ অনিষ্টকারী; দুষ্ট (বিশেষ বামন জাতি বড় দাগাদার––ভারা)। ২ কলঙ্ক দান করে এমন । ৩ বিশ্বাসঘাতক । ~দারি বিশ্বাসঘাতকতা (মেরা সাথে করে এয়ছা দাগাদারি কাম––সৈহা)। ২ ক্ষতিকর কাজ। ৩ প্রতারণামূলক; ক্ষতিকর (দাগাদারি বাত কহ করিয়া বাহানা––সৈহা)। ~ দেওয়া ধোঁকা দেওয়া (শয়তান তাঁহাকে দাগা দিতেছে––মোস্তফা)। ~বাজ বিণ বিশ্বাসঘাতক; শঠ; প্রতারক (মারা গেল দাগবাজ হাবশি গোলাম––সৈহা)। ~বাজি বি বিশ্বাসঘাতকতা; শঠতা; প্রবঞ্চনা; প্রতারণা (কিন্তু দাগবাজির জন্য সংসারের উপর ঈশ্বরের রাগটা রহিয়া গোল––বচ)। ~ বুলানো ক্রি লেখা শেখবার জন্য প্রথম শিক্ষার্থীর আদর্শ হস্তলিপির উপর রেখা আঁকা। ২ (আল.) অন্যের বা পূর্ববর্তী লোকদের কৃতকর্ম বা আচরণের হুবহু অনুকরণ করা (বংশাবলিক্রমে কেবল পূর্ববর্তীদিগের উপর দাগা বুলাইয়া চলা––রঠা)। ~রি বিণ প্রতারণামূলক (দেশময় দাগাদারী ভায়ের দাগারি কথা––মীম)। ~ ষাঁড় বি ১ হিন্দুদের শ্রাদ্ধাদিতে যে ষাঁড়কে দাগ দিয়ে উৎসর্গ করা হয়। ২ নামজাদা বদমাশ। {ফ. দাগ়া ........ }

**দাগি, দাগী** [দাগি] বিণ ১ চিহ্নিত; দাগযুক্ত; দাগ দেওয়া হয়েছে বা দাগ পড়েছে এমন; পচনের চিহ্নযুক্ত (দাগি আম)। ২ কলঙ্কিত । ৩ অপরাধের জন্য পূর্বদণ্ডিত; ঘাগি (দাগি আসামি)। ~–কাটা বিণ মার্কা মারা; পূর্বে দণ্ডপ্রাপ্ত (খসম তাহার দাগীকাটা চোর রাতে রচিত না ঘরে––জউ)। দাগি চোর বি যে চোর ইতোপূর্বে চুরির জন্য দণ্ড লা করেছে । {ফা. দাগ় ............. + ই, + ঈ}

**দাঙ্গর** (মবা.) [দাঙ্‌গোর্‌] বিণ ডাঙ্গর; শক্তিমান; বলবান। ⇒ ডাঙ্গর

**দাঙ্গা, দাংগা** [দাঙ্‌গা] বি দলবদ্ধ হয়ে মারামারি মারপিট বা কাটাকাটি। ~ফেসাদ, ~–ফাসাদ বি মারামারি ও তার আনুষঙ্গিক কাজকর্ম; বিবাদ; মারপিট ও মামলা–মকদ্দমা। ~বাজ বিণ ঝগড়া ও মারামারিতে অভ্যস্ত; দাঙ্গা করাই স্বভাব এমন। {ফা. জঙ্গবাজ়় ................}

**দাঙ্গা–হাঙ্গামা** [দাঙ্‌গাহাঙ্‌গামা] বি ক্রমাগত দাঙ্গা বা মারামারি ও কাটাকাটি । {ফা. দাঙ্গা–হাঙ্গামাহ .....................}

**দাড়** [দাড়্‌] বি ১ দাঁত। ২ কাটার মুখ (দন্তগুলো যেন মূলা অতি তীক্ষ্ণ দাড়––রঙ্গসে)। {স. দংষ্ট্রা>প্রা. দাঢা>}

**দাড়া, দাঢ়া** [দাড়া] বি ১ বৃহৎ দাঁত; দংষ্ট্রা (বিকট দাড়া বেরুনিয়া জনে খাইতে ধায়––কমু)। ২ হুল । ❑ বিণ চিংড়ি বা কাঁকড়ার দাঁতযুক্ত লম্বা ঠ্যাং। {স. দংষ্ট্রা>প্রা. দাঢা>দাড়া}

**দাড়ি, দাঢ়ি** [দাড়ি] বি ১ চিবুক বা গালের লোম; শ্মশ্রু (বুড়োর ভীত চোখ দিয়ে জল পড়ছে, দাড়ি দিয়ে রক্ত ––রঠা)। ২ চিবুক; থুতনি। ~ কমানো, ~ ফেলা ক্রি ক্ষুর, কাঁচি ইত্যাদি সহযোগে দাড়ি মুণ্ডন করা। ~য়াল, দেড়েল, দেড়ে বিণ গালের লোম বা দাড়িবিশিষ্ট; শ্মশ্রুযুক্ত । চাপ~ বি সমস্ত চোয়াল ও চিবুকব্যপী দাড়ি; ঘন শ্মশ্রু। ছাগল~ বি ছাগলের মতো চিবুকে সামান্য কিছু দাড়ি। বুকে বসে ~উপড়ানো ক্রি আশ্রয়দাতা বা উপকারীর ক্ষতি বা সর্বনাশ করা। {স. দাঢিকা>}

**দাড়িকানা** [দাড়িকানা] বি এক ধরনের ক্ষুদ্রাকৃতি মাছ (কূলে কূলে চলে খরসুলা মাছ–দাড়িকানা পালে পালে ––বআমি)। {স. √দান/ডান+কুন+আ>}

**দাড়িম** ⇒ দাড়িম্ব

**দাড়িম্ব, দাড়িম, দালিম** [দাড়িম্‌বো, দাড়িম্‌, দালিম্‌] বি ডালিম ফুল বা গাছ; বেদনাজাতীয় ফল বা তার গাছ। {স. দাড়িম্ব}

**দাড়ুক, দাঁড়ুকা** [দাড়ুকা] বি লৌহশৃঙ্খল (তাড়াতাড়ি গমনে দাড়ুকা পায়ে দেবে––ঘচ)। {স. দণ্ড>বা. দাঁড়+উক, উকা>}

**দাঢ়া, দাঢ়ি** ⇒ যথাক্রমে দাড়া ও দাড়ি

**দাণ** ⇒ দান২

**দাণিলোঁ** (প্রাবা.) [দানিলোঁ] ক্রি ছেদন করলো। {√দা+অন(ল্যুট্‌)=দান>}

**দাণ্ডা** [দান্‌ডা] বি ১ ডাণ্ডা; বড় লাঠি । ২ বংশী খণ্ড । {স. দণ্ড+বা. আ>}

**দাণ্ডাখাণ্ডা** [দান্‌ডাখান্‌ডা] বিণ ১ পতিপুত্রহীনা নারী । ২ বাঁজা । {রণ্ডাষণ্ডা>?}

**দাণ্ডাল** (প্রাবা.) [দান্‌ডাল্‌] ক্রি দাঁড়ানো; দণ্ডায়মান হওয়া (সকল দেবতা গিয়া দণ্ডাইল কূলে––কৃও)। {স. দণ্ড>+ বা. আল}

**দাণ্ডি** [দান্‌ডি] বি পার্বত্য অঞ্চলের দুর্গম পথে মনুস্যবাহী যানবিশেষ (গিন্নি সবে অসুখ থেকে উঠেছে, তিনি ছাতি মাথায় দাণ্ডি চেপে চলেছেন––অঠা)। {স. দণ্ড>দাণ্ডি>ডাণ্ডি}

**দাণ্ডিক** [দান্‌ডিক্‌] বিণ দণ্ড ধারণের যোগ্য । দাণ্ডিকী স্ত্রী.। {স. দণ্ড+ইক (ঠঞ্‌)}

**দাতব্য** [দাতোব্‌বো] বিণ ১ দানযোগ্য; দেয়। ২ যা সাধারণত দান করা হয় বা হয়ে থাকে। ৩ দান (তাঁহার দাতব্যে সব পায় বলাবল––সৈআ)। ~ চিকিৎসালয় বি যেখানে বিনা মূল্যে চিকিৎসা করা হয় ও ঔষধ বিতরণ করা হয়। {স. √দা+তব্য(তব্যৎ)}

**দাতা** [দাতা] বিণ ১ দানশীল; দান করে এমন; বদান্য । ২ দেয় এমন; দানকারী (হাজী মুহম্মদ মহসীন ছিলেন প্রকৃত দাতা)। ৩ প্রদানকারী (সংবাদদাতা)। দাত্রী স্ত্রী.। ~কর্ণ বি (আল.) অত্যন্ত দানশীল ব্যক্তি (রাজা আজি দাতা কর্ণ––রঠা)। ~ লি বি (ব্য.) দান কর্ম; দাতাগিরি (ত্রিশ টাকা মাইনার গরিব মাষ্টারের এত দাতালি করা কি ঠিক হইয়াছে?––আমআ)। দাতৃত্ব বি দানশীলতা; বদান্যতা; দাতার কাজ। {স. √দা+তৃ(তৃচ্‌)}

**দাত্যূহ** [দাত্‌তুহো] বি ১ ডাহুক; ডাক পাখি। ২ চাতক। {স. দাহ্যূহ}

**দাত্র** [দাত্‌ত্রো] বি কাটারি; দা। {স. √দো+তো(ষ্ট্রন্‌)}

**দাদ১, দাউদ** [দাদ্‌, দাউদ্‌] বি এক প্রকার চর্মরোগ। {স. দদ্রু>}

**দাদ২** [দাদ্‌] বি প্রতিশোধ ; প্রতিহিংসা; অনিষ্টকারীর ক্ষতি সাধন (কাকে না কহিলে দাদ দিবেক ঈশ্বর––তোহ্‌ফা)। ~ তোলা, ~ নেওয়া ক্রি প্রতিশোধ গ্রহণ করা। ~– ফরিয়াদ, ~–ফরেদ বি প্রতিকারের জন্য ফরিয়াদ; বিচারের জন্য নালিশ (এ খোদার মার এর তো কোন দাদ–ফরেদ নেই––কাআও)। {ফা. দাদ .................}

**দাদখাই** [দাদ্‌খাই] বি বিচার প্রার্থনা । ❑ বিণ বিচার প্রার্থনাকারী। {ফা. দাদ্‌ খ রাহ্‌ .............. }

**দাদখানি** [দাদ্‌খানি] বি গৌড়ের কররানি–সুলতান দাউদ খানের নামে প্রসিদ্ধ সরু চালবিশেষ; দিনাজপুরে উৎপন্ন মিহি ও অতি উৎকৃষ্ট চাল। {আ. দাউদ............... ফা. খান ...............}

**দাদন** [দাদন্‌] বি বায়না; দ্রব্যাদির অগ্রিম মূল্য বা মূল্যাংশ (যিনি নীলকরের কুঠীতে যাইয়া একবার দাদন লইয়াছেন, তাঁহার দফা একেবারে রফা হয়––প্যামি)। ~দার বি যে দাদন দেয়; দাদন দাতা। দাদনি, দাদনী বিণ ১ যে কাজ বা দ্রব্যের জন্য দাদন দেওয়া আছে। ২ অগ্রিম প্রদত্ত অর্থাদি (দাদনি না দেয় এবে মহাজন সবে––কমু)। {ফা. .............. দাদল}

**দাদরা, দাদ্‌রা** [দাদ্‌রা] বি বাদ্যে হালকা তালবিশেষ (বাদলা হাওয়ায় তালবনা ঐ বাজায় চটুল দাদরা তাল––নই)। {স. দর্দুর>}

**দাদলানো, দাদালানো** [দাদ্‌লানো, –দা–] ক্রি প্রহারসহ হাঁকানি; মারতে উদ্যত হয়ে তাড়া করা (দাদালিয়া দাবড়ে চাটি চড় চাপড়ে কামড়ে পাড়ে হাতী ঘোড়া–––ঘচ)। দাদলি, দাদলিয়া অক্রি প্রহার বা তাড়না করে (দাদলি দুহাতে দেনা––ঘচ)। {হি. দদ্‌ কর্‌না}

**দাদা** [দাদা] বি ১ পিতামহ; মাতামহ । ২ বড় ভাই । ৩ কনিষ্ঠভ্রাতা; পৌত্র; দৌহিত্র প্রভৃতিকে আদরের সম্বোধন। ৪ বয়োজ্যেষ্ঠ বা একদলভুক্ত ব্যক্তিকে সম্মানসূচক সম্বোধন । ~ঠাকুর বি হিন্দু সমাজে নিম্ন বর্ণের লোক কর্তৃক ব্রাহ্মণকে সম্বোধন । ~বাবু বি ‌ ১ (হিন্দু মধ্যে) বড় ভাইয়ের তুল্য শ্রদ্ধেয় প্রভু। ২ (হিন্দু সমাজে) বড় বোনের স্বামী । ~ মহাশয়, ~ মশাই, ~মশায় বি হিন্দু ব্যবহারে মাতামহ। ~শ্বশুর বি স্বামী কিংবা স্ত্রীর পিতামহ বা মাতামহ; শ্বশুরের পিতা বা পিতৃব্য । ঠাকুর~ (হিন্দু সমাজে) পিতামহ; পিতার পিতা । {স. দায়াদ>; অথবা স. তাত>তাদ; হি. দাদা}

**দাদাল** [দাদাল্‌] বি তাড়া; প্রহার করার ভঙ্গি; হাঁকানো (কালুর নন্দন দেখে দিলেক দাদাল ––ঘচ)। ⇒ দাদলানো

**দাদালান, দাদালানো**⇒ দাদলানো

**দাদালিয়া, দাদালে** [দাদালে] বি চড়–চাপড়; হস্ত দ্বারা আঘাত (দু হাতে দাদালে হানে যার লাগি পায়––ঘচ)। ⇒ দাদলানো

**দাদি, দাদী** [দাদি] বিট্ট স্ত্রী. পিতামহী; (বাঙালি হিন্দুসমাজে) ঠাকুরমা (কেমন হল নাচন দাদী––সদ)। {দাদা+ই, ঈ}

**দাদু১** [দাদু] বি দাদার আদরসূচক। শব্দ । {দাদা+উ}

**দাদু২, দাদু** [দাদু] বি ২ মধ্যযুগের একজন সাধক কবি। ~পন্থি বি মধ্যযুগের প্রসিদ্ধ কবি সাধক ও ভক্ত দাদুর মতাবলম্বী সম্প্রদায়বিশেষ। {হি. দাদু}

**দাদুর, দাদূর** (পদ্যে) [দাদুর] বি ব্যাং; ভেক। দাদুরি, দাদুরী, দাদূরী বি স্ত্রী. ভেকী; মাদি ব্যাঙ (নবজল মদে মত্ত ডাকায় দাদুর ––কমু; শোন্‌ গো কেবল দাদূর কি কয়ব––সদ; দারুনী ডাউক দাদুরী ময়ূর চাতক নিনাদে ঘন ––দৌখা; দাদূরী আঁধারে কাঁদেরে––সদ; দাদুরী প্রমত্ত কনসার্টে খোলে রাত্রি মগ্নতার ভাঁজ––সাহ)। {স. দর্দূর >>প্রা. দদ্দুর>}

**দান১** [দান্‌] বি ১ অর্পণ ; প্রদান স্বত্ব ত্যাগ করে দেওয়া (ভিক্ষাদান)। ২ সম্প্রদান; উৎসর্গ (কন্যাদান, বলিদান)। ৩ বিতরণ (বিনামূল্যে ঔষধদান)। ৪ প্রদত্ত বস্তু (মূল্যবান দান) । ৫ ত্যাগ (দেহদান, দানব্রত)। ৬ বিবাহে–দযৌতুক হিসেবে প্রদত্ত তৈজসপত্র। ৭ হস্তিমদজল। ৮ পালা (এবার তোমার দান)। ৯ পাশা বা কড়ি খেলার ছক নিক্ষেপ (দান দেওয়া)। ~খণ্ড বি হিন্দুদের কৃষ্ণলীলায় নৌকা পার করা বিষয়ক পালা গান। ~–খয়রাত বি আপন স্বত্ব ত্যাগ করে টাকা–কড়ি বা বস্তু দেওয়া (দান–খয়রাত করিতে গেলে ফতুর হইতে হইবে ––রঠা)। ~ধর্ম বি দানাদি কর্ম ও ধর্মীয় আচরণ। ~পতি বি অতিশয় দাতা; যে ব্যক্তি দানকর্মে সতত নিযুক্ত । ~পত্র বি স্বত্ব ত্যাগ করে অন্যকে কিছু দান করার দলিল। ~বীর, ~শৌণ্ড বিণ অত্যন্ত দানশীল; সর্বস্ব দান করতে ইচ্ছুক এমন। ~শীল বিণ দানে অভ্যস্ত; সর্বদা দানে রত এমন। ~সজ্জা বি বিবাহাদিতে বর বা বধূকে দানের জন্য সজ্জিত দ্রব্যসমূহ (বসিয়াছে দানসজ্জা বাম দিকে লয়ে––ভারা)। ~সত্র বি যে প্রতিষ্ঠানে অনাহূত রবাহূত সকলের মধ্যেই নির্বিচারে খাদ্যাদি বিতরণ করা হয়। ~সাগর বিণ ১ অত্যন্ত দানশীল । ২ হিন্দুদের মধ্যে শ্রাদ্ধোপলক্ষে শ্রাদ্ধকর্তা কর্তৃক ষোলোটি (ষোড়শ) দান । ~সামগ্রী বি দানের উপকরণ; দান করার জিনিশপত্র। ভরণ~ বি জাতিবণির্বিবিশেষ গরিব–দুঃখীকে দান। যেমন ~ তেমন দক্ষিণা ১ দানের পরিমাণ অনুযায়ী দক্ষিণা। ২ নিকৃষ্ট পারিশ্রমিকের পরিবর্তে তদনুরূপ আশা করা। {স. √দা+অন(ল্যুট্‌)}

**দান২** (মবা.), দাণ [দান্‌] বি ১ শুদ্ধ; ঘাটের মাশুল; খেয়ার কড়ি (দান সাধসি যমুনার কূলে––বচদা)। ২ তোলা; হাট–বাজারের ক্ষুদ্র ও অস্থায়ী বিক্রেতাদের নিকট থেকে খাজনার পরিবর্তে পণ্যাদি গ্রহণ (কানাই কদম্ব মূলে ছলে দান সাধে––ঘচ)। দাণী, দানী (মবা.) বি, বিণ খেয়াঘাটে মাশুল সংগ্রহকারী; ধাটোয়াল (হেন নীলজ দানী––বচদা); উৎকলে দানী রাখে চন্দন দেখিয়া––কৃদা)। ২ হাট–বাজরে শুল্ক সংগ্রহকারী; খাজনার পরিবর্তে যারা বিক্রেতার নিকট থেকে পণ্য প্রহণ করে (কথো দূরে গেল মাত্র দানী দুরাচার––বৃদ)। {স. দান>প্রা. দাণ}

**–দান, –দানি, –দানী** [দান্‌, –নি, –] বি আধার; পাত্র (আতরদান, পানদান, ফুলদানি)। {র্ফা. দান .............., দানি, দানী= ..................}

**দানকুনা, দানকুনি, ডানকুনি** [দান্‌কুনা, –নি, ডানকুনি] বি এক প্রকার ছোট মাছ। {স. √দান/ডান+কুন+আ, ই}

**দানব, দানা১** [দানোব্‌, দানা] বি অসুর; দৈত্য; দনুজ (সহস্র সহস্র চলে ভূত দানা––ভারা)। দানবী স্ত্রী.। ~দলন, ~সংহার অসুর বিনাশ । ~দলনী বি হিন্দুমতে অসুরনাশিনী দুর্গাদেবী; চণ্ডীদেবী। দানবারি বি ১ দেবতা; অসুরের শত্রু। ২ হিন্দুমতে অসুর বিনাশকারী; বিষ্ণু। {স. দনু+অ(অণ্‌)= দানব,>দানা}

**দানা২** [দানা] বি ১ ছোলা, মটর, কলাই প্রভৃতি শস্য । ২ বীজ; বিচি (এলাচি দানা)। ৩ খাদ্য; আহার (জোটে নাক ঘোড়ার দানা––ঈবি)। ৪ গোলাকার বা প্রায় গোলাকার বস্তু; বীজসদৃশ বস্তু (সাগু দানা)। ৫ মটর দানার আকৃতিবিশিষ্ট স্বর্ণময় গুটিকার দ্বারা গ্রথিত মালা (গলাতে নির্মিত মণি–মাণিক্যের দানা––কৃও)। ~পানি বি আহার ও পানীয়; অন্নজল (কিসের লাগিয়া তুমি ছাড়ছ দানাপানি––পূগী)। {ফা. দানহ ..............}

**দানাদর১** [দানাদার্‌] বিণ দানাযু্ক্ত (দানাদার ঘি)। ❑ বি উপরে দানা–বাঁধা চিনিযুক্ত মিঠাইবিশেষ। {ফা. দানহ্‌দার ..................}

**দানাদার২** (অপ্র.) [দানাদার্‌] বিণ বিচক্ষণ; জ্ঞানপূর্ণ; বিবেচক; দরাজ (অতি মোলায়েম অথচ দানাদার গলায় তার কথা আরম্ভ করলেন––প্রচৌ)। {তুল. ফা. দানিশমন্দ .................. }

**দানি১, দানী১** [দানি] বিণ ১ দানশীল; দাতা। ২ ধনরক্ষক (পথে বড় বড় দানী বিঘ্ন নাহি করে––কৃক)। {স. দান+বা. ই, ঈ}

**দানি২** [দানি] বি যে চোরাই মাল রাখে (ভুলালি আমায় দানি ভাঁড়া যায় সঙ্গী... ভাঁড়া যায় কবে––ভারা)। {স. দান+বা.ই}

**দানিশবন্দ, দানিশমন্দ** ⇒ দানেশমন্দ

**দানী** ⇒ দান

**দানীয়** [দানিয়ো] বিন দানের যোগ্য; দেয় । ❑ বি দানের যোগ্য পাত্র; দানের বস্তু । {স. √দা+অনীয়}

**দানুযা, দেনো** [দানুয়া, দেনো] বিণ শ্রাদ্ধাদি ক্রিয়াকর্মে ব্যবহৃত বা প্রদত্ত এমন স্তু (দানুয়া গামছা, দেনো মাল)। ❑ বি দানের যোগ্য । {স. দান+বা. উয়া>ও}

**দানেশমন্দ; দানিশমন্দ, দানিশবন্দ** [দানেশ্‌মন্‌দ, –নি–, দানিশ্‌বন্‌দ্‌] বিণ ১ জ্ঞানী; পণ্ডিত; বিজ্ঞ । ২ ধর্মাত্মা; পুণ্যবান (বড়ই দানিশবন্দ কারে নাহি করে ছন্দ প্রাণ গেলে রোজা নাহি ছাড়ে––কমু)। ৩ জ্ঞানী বা পণ্ডিত ব্যক্তি; পুণ্যবান ব্যক্তি (দেখহ দানেশমন্দ, কোদরতের এক বন্দ, পছন্দ করিয়া বুঝ দেলে––সৈহা)। দানেশমন্দি, দানেশমন্দী বি পাণ্ডিত্য; বিচক্ষণতা; জ্ঞানবত্তা (দানেশমন্দী তাজ সে দেশের অকালে আজ হচ্ছে গুঁড়া ––সদ)। {ফা. দানিশমান্দ ......................}

**দানো** [দানো] বি দানব; দৈত্য; অপদেবতাবিশেষ (দানোয় এসে হঠাৎ করে কেশে ধরে ––রঠা; এতদ্ব্যতীত দানোগণই এই বনের মধ্যে বাস করে––শেহা)। {স. দনু+অ(অণ্‌)=দানব>}

**দান্ত১** [দান্‌তো] বিণ ১ ইন্দ্রিয় দমন করেছে এমন; জিতেন্দ্রিয় (হইয়া দান্ত শান্ত––ভারা)। ২ বশীভূত; দমিত; সংযত। ৩ দণ্ডিত; শাসিত; নিয়ন্ত্রিত। ৪ তপস্যার ক্লেশসহিষ্ণু। {স. √দম্‌+ত(ক্ত)}

**দান্ত২** [দান্‌তো] বিণ ১ দাঁতসম্বন্ধীয়। ২ দাঁতের তৈরি । {স. দন্ত+অ(অণ্‌)}

**দান্তি** [দান্‌তি] বি ১ ইন্দ্রিয়মন; সংযম। ২ তপস্যার ক্লেশ সহিষ্ণুতা। {স. √দম্‌+তি(ক্তি)}

**দান্দাল** [দান্‌দাল্‌] বি দন্ত; দাঁত (দন্দান্‌ ভেঙে লহু ঝরিয়াছে––মোস্তফা)। {ফা. দন্দান ..................}

**দাপ** [দাপ্‌] বি ১ দাপট; প্রতাপ; তেজ (বৈশাখের দারুণ দাপে––আসি)। ২ অহঙ্কার; গর্ব; দর্প । {স. দর্প>দপ্প>}

**দাপক** [দাপোক্‌] বি যে দান করায় বা দেওয়ায়। {স. √দপ্‌+ণিচ্‌>দাপি+অক(ণ্বুল্‌)}

**দাপট** [দাপোট্‌] বি প্রবল প্রতাপ; দুর্দান্ত; প্রভাব; তেজ (দাপটে অস্থির)। {দাপ+ট}

**দাপদুপ** [দাপ্‌দুপ্‌] অব্য উচ্চ পদশব্দ; চলবার সময়ে ক্রমাগত পায়ের আওয়াজ। {ধ্বন্যা.}

**দাপন** [দাপোন্‌] ক্রি বিতরণ করানো; দান করানো। {স. √দা+ণিচ্‌+অন(ল্যুট্)}

**দাপনা** ⇒ দাবনা

**দাপনি, দাপুনি** (মবা.) [দাপোনি, –পু–] বি ১ দর্পণ; আয়না। ২ দর্পণের মতো আভা বা চমক (শ্যাম তনু জ্যোতির্ময় সর্বাঙ্গ দপনি––দৌবা)। {স. দর্পণ>প্রা. দপ্‌পণ>+বা. ই}

**দাপাদাপি** [দাপাদাপি] বি ১ সদর্পে ও সশব্দে ছুটাছুটি, চলাফেরা বা গোলমাল সৃষ্টি, লম্ফঝম্প ও বিশৃঙ্খলা সৃষ্টি (ছোটখাট বিষয় লইয়া দাপাদাপি করিয়া বেড়ানো––শচ)। ২ দুরন্তপনা; হৈ চৈ। {ধ্বন্যা.}

**দাপানো, দাপান** [দাপানো] ক্রি ১ দাপাদাপি করা। ২ ছটফট করা। ৩ আস্ফালন করা। দাপানি, দাপুনি বি ১ দাপাদাপিকরণ। ২ আস্ফালন; প্রতাপ। ৩ ছটফটানি। {ধ্বন্যা.}

**দাপিত** [দাপিতো] বিণ ১ দান করানো বা দেওয়া হয়েছে এমন। ২ জরিমানার সাহায্যে দণ্ডিত; শাসিত। {স. √দা+ণিচ্‌+ত(ক্ত)}

**দাপী** [দাপি] বিণ গর্বিত; অহঙ্কৃত। দাপিনী স্ত্রী.। {স. দর্পী, দর্পিণী>}

**দাপনি, দাপুনি** ⇒ দাপনি

**দাপ্য** [দাপ্‌পো] বিণ ১ দস্যু দমনযোগ্য; দণ্ডনীয় । ২ দানযোগ্যা; দাতব্য; দাপনীয় । {স. √দাপি+য(যৎ)}

**দাফন, দফন** [দাফোন্‌, দ–] বি মৃতদেহ গোরদান; লাশ সমাধিস্থকরণ (নবীর আশ্রমে যায় করিতে দাফন––হেমা)। {আ. দাফন ..................}

**দাব১** [দাবো] বি ১ অরণ্য; বন (দাবানল)। ২ বনাগ্নি । ৩ অনল; অগ্নি; তাপ; উত্তাপ। ~দগ্ধ বিণ দাবানলে পুড়ে গেছে এমন; দাবানলে দগ্ধীভূত। ~দাহ বি ১ দাবানলের তাপ। ২ প্রবল জ্বালা–যন্ত্রণা। ~দাহন বি উত্তাপ (মদ্যাহ্নের দারুণ দাবদাহনের শেষে––এআ)। {স. √দু+অ(অণ্‌)}

**দাব২, দাবকি** [দাব্‌, দাব্‌কি] ক্রি ১ চাপ দেওয়া; চাপা; টেপা । ২ দমন; আধিপত্য; শাসন (দাবে রাখা)। ৩ ভর্ৎসনা; তাড়না; ধমক (অন্য যদি পাত্র হতো পেত খুব দাব––ঘচ)। {তুল. হি. দাব=চাপ}

**দাবড়, দাবাড়** [দাবোড়্‌, বাড়্‌] বি ১ তাড়া; ধাওয়া; পশ্চাদ্ধাবন (বিশাল বিক্রমে বাঘে দিলেন দাবড়––ঘচ)। ২ দলন; মর্দন; মারামারি (ঘোরার হ্রেষণি শুনি হাতীর দাবড়––ঘন)। ৩ প্রচণ্ড আক্রমণ । ধমক; ভয় প্রদর্শন । দাবড়ি ⇒ । {দাপট>}

**দাবড়ানো, দাবড়ান** [দাবড়ানো] ক্রি ১ ধমকানো; শাসন করার জন্য ভয় দেখানো । ২ পশ্চাদ্ধাবন করা; তাড়া করা। ❑ বি উক্ত সকল অর্থে । {√দাবড়া+আনো}

**দাবড়ি, দাবড়ানি, দাবুড়ি** [দাবড়ি, দাব্‌ড়ানি, দাবুড়ি ] বি ১ ধমক; কঠিন তিরস্কার; তীব্র ভর্ৎসনা; শাসনে জন্য ভয় প্রদর্শন (দাবড়ি খেয়ে টিট হয়ে গিয়েছিল––অঠা) ২ তাড়া; তাড়না; শাসন (ক্লার্ক ... এক দাবড়ি দিয়ে দরজাটি বন্ধ করে গান ধল্লেন––কাসি)। {দাবড়>}

**দাবন** [দাবোন্‌] বি চাপন; চাপ দেওয়া; মর্দন । {√দার্‌+অন}

**দাবনা, দাপনা** [দাব্‌না, –প্‌–] বি ঊরুর ভিতরের দিকস্থ মাংসল অংশ; জানুর উপরি ভাগের মধ্যস্থল (অঙ্গুলি পুড়িয়া যায় সাপিনী ফিরিয়া চায় ছুঁয়ে যায় বাদিয়ার দাপনা––কমু)। {দাব, >+না}

**দাবলো** [দাব্‌লো] বিণ ১ দুরন্ত; দুর্দান্ত । ২ বৃহৎ ও ভারী। ৩ দবজ; মজবুত; ভারসহ। {দাব+ওয়াল; ফা. দবীজ় ............}

**দাবুড়ি** ⇒ দাবড়ি

**দাবা১** [দাবা] বি ১ শতরঞ্জ খেলা; chess। ২ মন্ত্রী নামক ঘুঁটি। ~ড়ে, ~ড়ু বি দাবা বা শতরঞ্জ খেলোয়াড়; ঐ খেলায় নিপুণ যে (আমার বাবা কাকা দুজনেই পাঁড় দাবাড়ে ছিলেন––সৈমু)। ~বোড়ে, ~বড়ে বি দাবা বা শতরঞ্জ খেলার সব ঘুঁটি; দাবা খেলা। {স. দ্বি>দৱা>}

**দাবা২** [দাবা] ক্রি ১ চাপ দেওয়া; চাপা; টেপা (হাত–পা দাবিয়ে দেওয়া)। ২ দমন করা (দাবিয়ে রাখা)। ❑ বি উক্ত সকল অর্থে। বগল~ করা ক্রি বগলে চেপে ধরা; নিজের সম্পূর্ণ অধিকারে বা আয়ত্তে আনা । {√দাব্‌+আ}

**দাবা৩** ⇒ দাওয়া২

**দাবাই** ⇒ দাওয়া৪

**দাবাগ্নি, দাবানল** [দাবাগ্‌নি, দাবানল্‌] বি বনদহনকারী অগ্নি; গাছে গাছে বা কাঠে কাঠে ঘর্ষণজনিত অনল (যবে পশে দাবানল––মদ)। {স. দাব+অগ্নি; অনল; কর্মধা.}

**দাবাড়** ⇒ দাবড়

**দাবাড়ু, দাবাড়ে** ⇒ দাবা১

**দাবানো, দাবান** [দাবানো] ক্রি ১ দমন করা; শাসন করা। ২ চেপে ধরা; চাপা । ৩ টিপে দেওয়া; টেপানো। ❑ বি, বিণ উক্ত সকল অর্থে । {দাবা+আনো}

**দাবানল** ⇒ দাবাগ্নি

**দাবাবড়ে, দাবাবোড়ে** ⇒ দাবা১

**দাবি, দাবী** [দাবি] বি ১ স্বত্ব; অধিকার (আমি আমার দাবি ছাড়বো কেন ?)। ২ ন্যায্য পাওনার জন্য অভিযোগ বা প্রার্থনা (আদালতে দাবি করা)। ৩ অধিকার ঘোষণা (আমি আমার প্রাপ্ত অংশের দাবি করছি)। ~দাওয়া বি ১ অধিকার ও তা আদায়ের জন্য প্রার্থনা বা ঘোষণা; স্বত্ব আদায়ের ইচ্ছা ও চেষ্টা। ২ অভাব–অভিযোগ । ~দার বি, বিণ ১ ওয়ারিশ; অংশীদার। ২ যে স্বত্বের দাবি করে; claimant । ৩ দাবিসম্পন্ন লোক। {আ. দা’ৱা ..............}

**দাম১** [দাম্‌] বি ১ রজ্জু; গরু ইত্যাদি বাঁধার লম্বা দড়ি; ছাঁদন–দড়ি । ২ সুতা । ৩ ময়লা; কুসুমহার। ৪ গুচ্ছ (তোমার আকুল অলক দামে––নই)। ৫ একজাতীয় জলজ তৃণ; দল (পাটা–শেওলার দামে নামিয়া আসে––বিব)। {স. √দো+মন(মনিন্)}

**দাম** [দাম্‌] বি ১ মূল্য; ক্রয়–বিক্রয়ে দ্রব্যের বিনিময় নির্ধারণ; দর (ভাল দেখে কিনে লয় দিয়ে ভাল দাম––ঈবি)। ২ বেতন; মজুরি। ৩ বেশি মূল্য (কয় মণ পাট রেখেছিলাম, দামে বেচব––শও)। ৪ (আল.) মর্যাদা (কথার দাম)। দামি, দামী বিণ ১ মূল্যবান; অনেক মূল্য এমন (হারায় কতক যা আছে মোর দামি––রঠা)। ২ (আল.) মর্যাদাবান (দামি কথা) । দামড়ি বি পুরাতন পয়সার এক অষ্টমাংশ; মুদ্রাবিশেষ । {স. দ্রম্ম; গ্রি. drachma}

**দামড়া** [দাম্‌ড়া] বি ১ ছিন্নমুষ্ক ষাঁড়; বলদ। ২ ষাঁড়। ~–বাছুর বি ষাঁড় বাছুর (বিপ. বকনা বাছুর)। দামড়ি, দামুড়ী বি স্ত্রী. বকনা বাছুর (ছাগলের ছাও বেচি কিনিব দামুড়ী––হেমা)। {স. দম্য>দাম+ড়া}

**দামন, দমন, দাওন** [দামোন, দ–, দাওন্‌] বি বস্ত্রাদির প্রান্তভাগ; আঁচল; কুর্তার অগ্রভাগ (মওলানা সাহেব চওগার দমনে চোখ মুছিলেন––আমআ; ছয় দুয়ার পার হইল হপ্তম দুয়ারে। পিছনের দাওন বিবি ইউছফেরে ধরে ––ফগ)। ~গির, ~গীর বিণ ‌ ১ (আল.) দাবিদার; আপত্তিকারী (দামনগীর না হইবে তোমরা তাহার––সৈহা)। ২ (আল.) নির্ভরশীল; অন্যের গলগ্রহ এমন । পীরের ~ ধরা ক্রি ীরের কাছে মুরিদ হওয়া; আধ্যাত্মিক উন্নতির জন্য পীরের শিষ্যত্ব গ্রহণ করা (দামন না ধরিয়া কেহ যমিরের রওশ্‌নী ও রুহের তরক্কী হাসেল করিতে পারে না––আমআ)। {ফা. দামন .............}

**দামনি, দাম্নী** [দাম্‌নি] বি পশু বাঁধার দড়ি। {স. দাম>}

**দামরা** [দাম্‌রা] বি দামামা; বোল (ঘনঘোর বাজাইয়া দামা––ঘচ)। {ফা. দমামহ্‌ ................}

**দামাদ, দামান্দ, দামান** (বিরল) [দামাদ্‌, দামান্‌দ্‌, দামান্‌] বি জামাতা; জামাই; কন্যার পতি (তেছরা ওছমান গনি, নবীর দামাদ তিনি––সৈহা)। ~কুশ বিণ জামাতাকে হত্যা করে এমন; জামাতৃহন্তা (নসর উল্লা জামাইকে খুন করে ‘দামাদ–কুশ’ (জামাতৃহন্তা) আখ্যায় কলঙ্কিত হতে চাইবেন না––সৈমু)। {ফা. দামাদ ............... }

**দামামা** [দামামা] বি নাগরা; ঢাকজাতীয় রণবাদ্য (বাজিছে দামামা বাঁধ রে আমামা ––নই)। {ফা. দামামহ্‌ ..................}

**দামাল, দাম্বাল, ডামাল** [দামাল, দাম্‌বাল্‌, ডামাল্‌] বিণ ১ দুর্দান্ত; দুরন্ত; অশান্ত । ২ ক্ষয়প্রাপ্ত; নষ্ট (ঐ ক্ষেপেছে পাগলী মায়ের দামাল ছেলে কামাল ভাই––নই)। {ফা. দমাল্‌ ...............}

**দামি** ⇒ দাম

**দামিনী** [দামিনি] বি স্ত্রী. বিদ্যুৎ (শোভে দামিনীর প্রায় ঘরের আঁধারে––কায়)। {স. দামন্‌+ইন্‌(ইনি)+ঈ(ঙীপ্‌)}

**দামী** ⇒ দাম২

**দামুড়ী** ⇒ দামড়া

**দামোদর** [দামোদর্‌] বি ১ (হিন্দুমতে) শ্রীকৃষ্ণ; যার উদরে দাম (রজ্জু) জড়িয়ে বেঁধে রাখা হয়েছে । ২ পশ্চিমবঙ্গের একটি নদের নাম। {স. দাম (দামন)+উদর; বহু.}

**দাম্পত্য** [দাম্‌পত্‌তো] বিণ দম্পত্তি সংক্রান্ত । ❑ বি ১ স্বামী–স্ত্রীর প্রণয় । ২ দম্পত্তি সম্বন্ধ; বিবাহিত অবস্থা; বিবাহিত জীবন। ~কলহ বি স্বামী–স্ত্রীর ঝগড়া। ~ প্রেম, ~প্রণয় বি স্বামী–স্ত্রীর পরস্পরের প্রতি অনুরাগ। {স. দম্পত্তি+য(যক্‌), জায়া (দম্‌ গৃহিণী অর্থে)+পতি}

**দাম্ভিক** [দাম্‌ভিক্‌] বিণ ১ অহঙ্কারী; দর্পী; গর্বিত। ২ দম্ভ প্রকাশকারী; দর্পযুক্ত (তাঁর মনে ভেসে উঠল দাম্ভিক একখানা মুখ––হেমা) । ৩ দাম্ভকতা। {স. দম্ভ+ইক (ঠক্‌)}

**দায়১** [দায়্‌] বি উত্তরাধিকার সূত্রে প্রাপ্ত সম্পত্তি; পৈতৃক ধন–সম্পত্তি । ~ভাগ বি ‌ ১ পৈতৃক সম্পত্তি বিভাগ। ২ (হিন্দুমতে) জীমূতবাহনকৃত পৈতৃক সম্পত্তি বিভাগ সম্পর্কিত প্রাচীন আইন গ্রন্থ । {স. √দা+অ(ঘঞ্‌)}

**দায়২** [দায়্‌] বি ১ বিপদ; অবাঞ্ছিত অবস্থা (করিয়া অনেক ন্যায়, ঘুচাইয়া সব দায়––কমু)। ২ দায়িত্ব; দায়িত্বপূর্ণ কর্ম; বড় রকমের কাজ (কন্যাদায়)। ৩ প্রয়োজন; গরজ; কারণ (মুখে বলে হায় হায়, হাসে নবানুর দায়; কদাচিত না রহিব দেশে––সৈহা)। ৪ ঝুঁকি (পরের দায় ঘাড়ে নেওয়া)। ৫ অপরাধ; দোষ (চুরির দায়ে ধরা পড়া); অন্যায়। ৬ ক্ষোভ; জ্বালা; মনস্তাপ (হিন্দুরে নাপাক বলে এত বড় দায়––ভারা)। ৭ সম্বন্ধ; সংস্রব (তোমার সংহতি মম নাহি কোন দায়––কাসি)। ~গ্রস্ত বিণ ১ সংকটে পতিত; বিপদ্‌গ্রস্ত। ২ ঋণী; কর্তব্যভারে পীড়িত। ~ পড়া ক্রি গরজ থাকা; প্রয়োজন অনুভব করা (একে সাধবার জন্যে আমার ভারি দায় পড়েছে)। ~মাল বি দাবির মাল; চোরাইমাল (দায়মাল ধরা পড়া)। দায়ে ঠেকা, দায়ে পড়া ক্রি সংকটে পড়া; বিপদে পড়া; বাধ্য হওয়া (ওরা আপনিই সেটা মেটাবার উপায় করে নেবে দায়ে ঠেকে––অঠা) । ❑ বি পেটের দায়; জীবিকার প্রয়োজন বা গরজ; ক্ষুধার বা অনাহারের যন্ত্রণা। ❑ বিণ উক্ত অর্থে। {স. দায়িত্ব>বা. দায়; স. দা+অ(ঘঞ্‌) (দান অর্থে)}

–**দায়ক** [দায়োক্‌] বিণ ১ দেয় এমন; প্রদানকারী; দাতা (যন্ত্রণাদায়ক)। ২ ক্ষতিপূরণ করে এমন। দায়িকা স্ত্রী.। {স. √দা+অক(ণ্বুল্‌)}

**দায়মূল** [দায়্‌মুল্‌] বি যাবজ্জীবন কারাবাস; দ্বীপান্তরবাস রূপ দণ্ড (ধারা একটু বদলাইয়া দিলে তার দায়মূলও হইতে পারে––আমআ)। দায়মূলী বিণ । {আ. দায়েমূল্‌ হব্‌স্‌ ................... }

দায়রা [দায়্‌রা] বি ১ উচ্চ ফৌজদারি আদালত; সেশন কোর্ট। ২ উচ্চ ফৌজদারি আদালতে বিচার । ~সোপর্দ, ~ সোপরদ্দ বিণ বিচারার্থে উচ্চ ফৌজাদির আদালতে প্রেরিত। {আ. দা’ ইরাহ .....................}

**দায়াদ** [দায়াদ্‌] বি ১ উত্তরাধিকারের অংশীদার বা দাবিদার। ২ জ্ঞাতি; আত্মীয়। ৩ সগোত্র (চণ্ডীদাসের দায়াদ তোমরা ––সদ)। ৪ আত্মজ; পুত্র। দায়দায়াদি বি আত্মীয়–স্বজন (দাই এরা এমন একটা জাত যাদের সাতগ্রামে দায়দায়াদী নেই––সজ)। দায়ারি বিণ স্ত্রী. উত্তরাধিকারিণী । ২ কন্যা। ❑ বিণ উত্তরাধিকারসূত্রে প্রাপ্ত । {স. দায়+আ+√দা+অ(ক)}

**দায়িক** [দায়িক্‌] বিণ ১ দায়ী; বাধ্য (সে কোনরূপে শান্তির দায়িক নহে––রঠা) ২ ঋণী; খাতক। {স. দায়+ইক}

**দায়িত্ব, দায়িত্বজ্ঞান, দায়িনী** ⇒ দায়ী

**দায়ী** (–য়িন্‌) [দায়ি] বিণ ১ দেনাদার এমন; দিতে হবে এমন; দিতে বাধ্য এমন; প্রদানকারী (দুঃখদায়ী)। ২ কর্তব্যের ভার বা ঝুঁকি পড়েছে এমন (এর জন্য তুমিই দায়ী)। ৩ কোনো কর্মের জন্য কৈফিয়ত দিতে বাধ্য; প্রত্যক্ষ বা পরোক্ষভাবে অপরাধী; দায়িক। দায়িনী স্ত্রী.। দায়িত্ব বি ১ কর্তব্যভার। ২ ঝুঁকি (এ কাজের দায়িত্ব নেয়া সম্ভব নয়)। ৩ কোনো কাজের ভালোমন্দের দায় (তোমার নিজের দায়িত্বে এ কাজ করতে হবে)। দায়িত্বজ্ঞান বি কর্তব্যভার সম্পর্কে অনুভূতি; দায় গ্রহণের; গুরুত্ববোধ । {স. √দা+ইন্‌(ণিনি)}

**দায়ের** [দায়ের্‌] বিণ রুজু; বিচারের জন্য আদালতে পেশ করা হয়েছে এমন (মামলা দায়ের করা)। ❑ ক্রি দায়ের করা। {আ. দা’ ইরাহ ............}

**দার১, দারা** [দার্‌, দারা] বি স্ত্রী. পত্নী; ভার্যা (দারাপুত্র পরিবার তুমি কার কে তোমার––হেমা)। ~কর্ম, ~গ্রহণ, ~পরিগ্রহ বি বিবাহ; পরিণয়। দারাসুত বি স্ত্রী–পুত্র। {স. √দারি+অ(অচ্‌), + আ(বহুব)}

–দার২ [দার্‌] অব্য ১ যুক্ত (নকশাদার, চুড়িদার)। ২ অধিকারী (জমিদার, আড়তদার)। ৩ বৃত্তিযুক্ত কর্মচারী (দোকানদার, জমাদার)। ৪ পাত্র (পাওনাদার)। ৫ বিভিন্ন অর্থবাচক প্রত্যয়বিশেষ। –দারি অব্য বৃত্তিসূচক প্রত্যয় (আড়তদারি)। {ফা. দারি .................}

**দারওয়ান** ⇒ দরোয়ান

**দারক** [দারোক্‌] বি ১ পুত্র । ❑ বিণ ভেদক; বিদারক। দারিকা বি. স্ত্রী. কন্যা । {স. √দৄ+অক(ণ্বুল্‌)}

**দারচিনী** ⇒ দারু

**দারণ** [দানোন্‌] বি ১ বিদীর্ণকরণ; ভেদন; বিদারণ । ২ বিদীর্ণকারী অস্ত্র । {স. √দৄ+ণিচ্‌(=√দারি)+অন(ল্যুট্‌)}

**দারব** [দারোব্‌] বিণ কাঠ দ্বারা প্রস্তুত; দারুময়। {স. দারু+অ(অণ্‌)}

**দারহাম** ⇒ দিরহাম

**দারা** ⇒ দার

**দারাইছ** [দারাইছ্‌] বি দাঁড়াশ সাপ (দারাইছ সাপের রস দিয়া তায় বানাইল––পূগী)। {স. দণ্ড>}

**দারাজ, দারাজ–দিল, দারাজ–দিলী, দারাজসিনা** ⇒ দরাজ

**দারিকা২** ⇒ দারক

**দারিত** [দারিতো] বিণ বিদীর্ণ করা হয়েছে এমন; বিদারিত। {স. √দৄ+ণিচ্‌+ত(ক্ত)}

**দারিদ** (ব্র.) [দারিদ] বি ১ দারিদ্র (না পুরে অল্প ধনে দারিদ তিয়াস––বিপ)। {স. দারিদ্র্য>}

**দারিদ্র** ⇒ দারিদ্র্য

**দারিদ্র্য, দারিদ্র** [দারিদ্‌দ্রো] বি ১ নির্ধনতা; দরিদ্র অবস্থা; দরিদ্রতা। ২ অভাব (চিন্তার দারিদ্র্য)। ৩ দৈন্য; দীনতা। {স. দরিদ্র+য (ষঞ্‌), অ(অণ্‌)}

**দারী** [দারি] বি গণিকা; বেশ্যা (ঘর ত্যজি দারী সঙ্গে মন মজাইলা––ঘচ)। ২ লাম্পট্য। ৩ বেশ্যাবৃত্তি। {ও. দারী}

**দারু১** [দারু] বি কাঠ; কাষ্ঠ। ~চিনি, দারচিনি, ডালচিনি বি মসলারূপে ব্যবহৃত; বৃক্ষবিশেষের মিষ্ট ও সুগন্ধযুক্ত বাকল। ~জ, ~ময় বিণ ২ কাঠের তৈরি (একটি বৃহৎ দারুময় দর্বী নিমজ্জিত করিয়া––রাব)। ২ কাঠ থেকে জাত। ~দহন বি দাবানল (দুহু দিশ দারুদহনে যৈছে দগধই––বিপ)। ~–পিপীলিকা বি কাঠপিঁপড়া (কুসুম ভিতরে মাতা পাতিলেন মায়া। পলাশে রহিলা দারু–পিপীলিকা হৈয়া––কমু)। ~ব্রহ্ম বি উড়িষ্যার জগন্নাথ নামক হিন্দু দেবতার কাষ্ঠনির্মিত মূর্তি । {স. √দৄ+উ(উণ্‌)}