**৯০১–৯৫০ পৃষ্ঠা**

**বেরন১** [ব্যারোন্‌] বি ভাজি; ভাজা (বেগুন বেরন)। {ফা. বিরিয়ান .............. }

**বেরন, বেরুন২** [ব্যারোন্‌, –রু–] বি ১ ধান কাটার পারিশ্রমিক হিসেবেমজুরকে প্রদত্ত ধানের ভাগ । ২ মজুরি; খাটুনি। {ফা. বেরূন ............ }

**বেরনো, বেরুনো** [বেরোনো, –রু–] ক্রি ১ বের হওয়া । ২ ঘোরাফেরা করা । বেরিয়ে যাওয়া ক্রি ১ স্থান ত্যাগ করা; বের হয়ে যাওয়া; চলে যাওয়া। ২ কুল ত্যাগ করা। {স. বহির্গমন>; ক্রিয়ারূপ––বেরিয়ে, বেরতে, বেরলে ইত্যাদি}

**বেরসিক** ⇒ বে২

**বেরাদার** [বেরাদার্‌] বি ১ ভাই; ভ্রাতা । ২ বন্ধু । ৩ জ্ঞাতি; আত্মীয়–স্বজন (দশ বিশ বরাদারে––কমু)। ভাই–বেরাদর বি জ্ঞাতি–গোষ্ঠী; আত্মীয়–স্বজন। {ফা. বিরাদর্‌ ........... }

**বেরাম** ⇒ বে২

**বেরাল, বেড়াল** ⇒ বিড়াল

**বেরি** (ব্র.) [বেরি] বি বেলা; সময় (মরণক বেরি––বিপ)। ~এক ক্রিবিণ বারেক; একবারে (বেরিএক কর ধনী––বিপ)। ~ বেরি১ বার বার; পুনঃপুন (কতয়ে বেরি বেরি রচব শেজরি––বলরাম দাস)। {স. বেলা}

**বেরিবেরি২** [বেরিবেরি] বি শোথজাতীয় রোগ যাতে হাত পা ফুলে যায়। {সিংহলি.>ই. beriberi}

**বেরুণ** (মবা.) [বেরুন্‌] বি মজুরি (প্রকারে পালিল পেট করিয়ে বেরুণ––ঘচ)। বেরুনিয়া বি মজুর (মহাবীর কাটে বন শুনি বেরুণিয়াগণ আইসে তারা নানা দেশ হৈতে––কমু)। {ফা. বেরূন .......... }

**বেরেষের কাঠ** [বেরেশের্‌ কাঠ্‌] বি হিন্দু শ্রাদ্ধের বৃষোৎসর্গের স্মারক; বৃষচিহ্নিত কাষ্ঠ খণ্ড; বৃষকাষ্ঠ । {স. বৃষ+কাষ্ঠ>}

**বেল১, বেলা, বেলি** [বেল্‌, –লা, –লি] বি বেলফুল; স্নিগ্ধ গন্ধযুক্ত এক প্রকার সাদা ফুল ; মল্লিকা। {স. মল্লিকা> মল্লি>বল্লি (?)>বেলি>; স. বল্লী>প্রা. বেল্লি>}

**বেল২** [বেল্‌] বি খোলযুক্ত একপ্রকার ফল; শ্রীফল। ~শুঁঠ বি খণ্ডিত ও শুকনা বল ফল। ~পাকলে কাকের কী (প্রব.) যা উপভোগ করা অসম্ভব তার প্রতি লোভ করা নিরর্থক । ন্যাড়া/ নেড়া একবারই ~ তলায় যায় (প্রব.) একবার যে বিষয়ে বিপন্ন হয় মানুষ তা ভীতির সাথে এড়িয়ে চলে । {স. বিল্ব>}

**বেল৩** [বেল্‌] বি ঘণ্টা (বেল বাজানো)। {ই. bell}

**বেল৪** [বেল্‌] বি গাঁট (বেল–বাঁধা পাট)। {ই. bale}

**বেল৫** [বেল্‌] বি নকশাকাটা জালের ফিতা। ~দার বিণ নকশাকাটা ফিতাযুক্ত (বেলদার কাপড়)। {ফা.বেল ........... ; স. বল্লী>}

**বেল৬** [বেল্‌] বি আসামিকে শর্ত আরোপ করে জামিন দেওয়া । {ই. bail}

**বেল৭** [বেল্‌] বি কাচের লণ্ঠনবিশেষ; ফানুস। {ই. bell}

**বেলক** (মবা.) [বেলক্‌] বি এক প্রকার অস্ত্র (তবক বেলক টাঙ্গী––কমু)। {ফা. বেলক্‌ ........... }

**বেলগ [**বেলগ্‌] বিণ পৃথক। {স. বিলগ্ন>}

**বেলচা** [বেল্‌চা] বি ১ লম্বা হাতলযুক্ত এক প্রকার কোদাল; শাবল; shovel; কোদালের মতো এক–প্রকার খনন যন্ত্র । ২ বালি ইত্যাদি তোলার যন্ত্র । {ফা. বেল ............. + ফা. চাহ ........... }

**বেলদার** [বেল্‌দার্‌] বি ১ খনক; যারা কোদাল দিয়ে মাটি কেটে জীবিকা অর্জন করে। ২ যারা ঝাড়–লণ্ঠন সাজায়। ❑ বিণ জরির ব সুতার জালিবিশিষ্ট। ~নি বি স্ত্রী.। {ফা. বেল .............. ; দার ............. }

**বেলদার** ⇒ বেল৫

**বেলন, বেলুন, বেলনা** [বেলন্‌, বেলুন্‌, বেল্‌না] বি ১ রুটি লুচি ইত্যাদি বেলবার গোল লম্বা পাশের দিকে গোল আকৃতির বস্তু । বেলনাকার বিণ বেলনের মতো গোল ও লম্বা। {স. বেল্লন>}

**বেলমুক্তা** ⇒ বেলমোক্তা

**বেলমোক্তা, বেলমুক্তা** [বেল্‌মোক্‌তা, –মু–] ক্রিবিণ সর্বসমেত; মোটমাট; চুক্তিকৃত পূর্ণ মূল্যে। {আ. বিল্‌মুক়াত়িয়াহ ..................... }

**বেলা১**, **বেল, বেলি** [বেলা, –ল্, –লি] বি বেলফুল; স্নিগ্ধ গন্ধযুক্ত এক প্রকার সাদা ফুল; মল্লিকা। {স. মল্লিকা> মল্লি> বল্লি (?)>বেলি>; স . বল্লী>প্রা. বেল্লি>}

**বেলা২** [ব্যালা] বি ১ সমুদ্রের তীর বা তটভূমি। ২ সাগরের জোয়ারভাঁটা। ৩ সীমা। ~ভূমি বি সমুদ্রের তটভূমি বা একপ্রকার সাদা ফুল । {স. √বেল্‌+অ(অচ্‌)}

**বেলা৩** [ব্যালা] ক্রি বেলন দিয়ে রুটি বানানো (ময়দা বেলে রুটি তৈরি করা )। {স. বেল্ল>}

**বেলা৪** [ব্যালা] বি ১ সময় (বেলা চারটা)। ২ দিবাভাগ (বেলা যে পড়ে এলো––রঠা)। ৩ বিলম্ব; দেরি (বেলা করা, বেলা হওয়া)। ৪ ব্যাপ্তি; বিস্তৃতি (জীবনের বেলা)। ৫ সুযোগ; অবসর (এক বেলা) । ৬ বয়স (সেই ছোট বেলা থেকে) । ৭ সম্বন্ধে (পরের বেলায়)। ~করা ক্রি দেরি করা । ~করে আসা ক্রি দেরি করে আসা । ~ পড়া, ~যাওয়া ক্রি বিকেল বা সন্ধ্যা হওয়া । ~ হওয়া ক্রিবিণ ১ সময় পেরিয়ে যাওয়া। ২ বিলম্ব হওয়া। ~বেলি ক্রিবিণ দিবা ভাগ বা দিন থাকতে থাকতে । {স. √বেল্‌+অ(অচ্‌)+আ(টাপ্‌)}

**বেলা৫** [ব্যালা] বি সমুদ্রতট; সাগরতীর; বেলাভূমি । {স. √বেল্‌+অ(অচ্‌)+আ(টাপ্‌)}

**বেলাওল** [বেলায়োল্‌] বি পূর্বাহ্নের রাগিণীবিশেষ। {তুল. হি. বিলাবল}

**বেলাল১** (মবা.) [বেলাল্‌] বি বেল গাছের (তুলি বেলাল সিকড়––রাপ)। {স. বিল্ব >বেল+বা. আল}

**বেলাল২** [বেলাল্‌] বি ১ হযরত মুহম্মদের (সা.) বিশ্বাসী ভক্ত হাবসি শিষ্য ও ইসলামের প্রথম মুয়াজ্জিন। {আ. বিলাল .......... }

**বেলি১, বেল, বেলা** [বেলি, –ল্‌, –লা] বি বেলফুল; স্নিগ্ধ গন্ধযুক্ত এক প্রকার সাদা ফুল; মল্লিকা। {স. মল্লিকা>মল্লি>বল্লি (?)>বেলি>; স. বল্লী>প্রা. বেল্লি>}

**বেলি২** (মবা., ব্র.) [বেলি] বি বেলা; সময়; কাল (গোধূলি সময় বেলি––বিপ)। {স. বেলা>}

**বেলিফ** [বেলিফ্‌] বি ১ নাজির––যিনি জমির তত্ত্বাবধায়ক। ২ যে পেয়াদা অপরাধীকে ধরে এবং জরিমানার টাকা আদায় করে। {ই. bailiff}

**বেলুন১** [বেলুন্‌] বি ফানুস; গ্যাসপূর্ণ থলি––যা আকাশে উড়ানো হয় । {ই. balloon}

**বেলুন২** ⇒ বেলন

**বেলে** [বেলে] বিণ ১ বালিপূর্ণ; বালুকাময় (বেলে মাটি)। ২ টাকি মাছের ন্যায় একরূপ মাছ যা সাধারণত বালিময় জায়গায় থাকে। ~মাটি বি বালুকাময় মাটি। ~পাথর বি মাটির তৈরি পাথর । ~খেলা, এলে~ বিণ খেলায় নেওয়া হয়েছে এমন ছোট বালক–বালিকা, যাদের বিশেষ খাটাখাটি করতে হয় না বা শাস্তি পেতে হয় না; খেলায় মিছামিছি গৃহীত। {স. বালি+বা. ইয়া=বালিয়া>}

**বেলেল্লা** [বেলেল্‌লা] বিণ ধর্ম ও নীতিহীন; নির্লজ্জ; লম্পট; কাণ্ডজ্ঞানহীন; উচ্ছৃঙ্খল (মনুটা যেমন বাঁদর বেলেল্লা শোফিও তেমনি আফনাতুস কাহরা মেয়ে––নই)। ~পনা, ~গিরি বি উচ্ছৃঙ্খল ব্যবহার; নীতিহীন আচরণ । {ফা. বে ........... + আ. লিল্লাহ্‌ ......... }

**বেলেস্তারা** [বেলেস্‌তারা] বি ফোসকা উঠার জন্য ব্যবহৃত একপ্রকার প্রলেপ । {ই. blister}

**বেলেহাজ** [বেলেহাজ্‌] বিণ ১ অশিষ্ট; অভদ্র। ২ অমনোযোগী; কাণ্ডজ্ঞানহীন। {ফা. বে .......... + আ. লেহ়়াজ় .............}

**বেলোয়ারি, বেলোয়ারী** [বেলোয়ারি] বিণ ১ উৎকৃষ্ট স্বচ্ছ কাচে প্রস্তুত (বেলোয়ারী চুড়ি চিনের সিঁদুর রঙিন খেলনা হাঁকিয়া হাঁকিয়া চলে––জউ)। ২ স্ফটিক। {ফা. বিল্লৌরী ........>}

**বেল্ট** [বেল্‌ট্‌] বি কটিবন্ধ । {ই. belt}

**বেল্লিক** [বেল্‌লিক্‌] বিণ ১ নির্লজ্জ (যত বেল্লিক কাণ্ড––মীম)। ২ লম্পট;মাতাল। {স. ব্যলীক(কামুক)>}

**বেল্লিত** [বেল্‌লিতো] বিণ ১ কম্পিত। ২ লুণ্ঠিত। ৩ দোলিত। ৪ বক্র। {স. √বেল্ল্‌+ত(ক্ত)}

**বেশ১** [বেশ্‌] বি সজ্জা; বস্ত্র; পোশাক। ~বিন্যাস বি সাজসজ্জা বা প্রসাধন–ক্রিয়া। ~ভূষা বি পোশাক–পরিচ্ছদ; বসন–ভূষণ। ~বেশী (–শিন্‌) বিণ পোশাক বা বেশ ধারণকারী। {স. √বিশ্‌+অ(ক্ত)}

**বেশ২** [বেশ্‌] বিণ ১ ভালো; উত্তম; চমৎকার। ২ অনেক; খুব; যথেষ্ট (সে বেশ খেতে পারে)। ❑ ক্রিবিণ সম্মতি বা অনুমতিজ্ঞাপক (বেশ, যাও)। ~কম বিণ অল্পবিস্তর; অল্পাধিক (আর বিথ্যারও বেশ কম আছে––আমআ)। ~ করা ক্রি অন্যের ভয় না করে নিজের খেয়াল খুশিমতো কাজ করা (বেশ করেছে)। {ফা. বেশ .......... }

**বেশক** ⇒ বে২

**বেশর, বেসর** [ব্যাশোর্‌] বি নাকের অলঙ্কার; নথ (নাকের বেশর নথ–জউ)। {স. বেশধর>প্রা. বেসহর>}

**বেশরম ⇒** বে২

**বেশরা** ⇒ বে২

**বেশি, বেশী** [বেশি] বি প্রাচুর্য; আধিক্য। কম~ বিণ অল্পবিস্তর; অল্পাধিক। {ফা. বেশী ....... }

**বেশুমার** ⇒ বে২

**বেশ্ম** [বেশ্‌শোঁ] বি গৃহ; নিকেতন; বাড়ি; ভবন । {স. √বিশ্‌+মন(মনিন্‌)}

**বেশ্যা** [বেশ্‌শা] বি পতিতা; বারাঙ্গানা; গণিকা; দেহোপজীবিনী; রূপোপজীবিনী। ~বৃত্তি বি গণিকার ব্যবসা। ~লয় বি গণিকার গৃহ; বেশ্যাবাড়ি । {স. √বিশ্‌+য(ণ্যৎ)+আ(টাপ্‌)}

**বেষ্ট** [বেশ্‌টো] বি ১ বেড়; বেড়া; বেষ্টনী; বেষ্টন । ২ পরিধি । ৩ বৃক্ষবিশেষের নির্যাস। ~ক বিণ সেষ্টনকারী; বেড়। ~ন বি ঘেরা; প্রাচীর। ~বংশ বি বেউড় বাঁশ। বেষ্টিত বিণ ঘেরাও করা হয়েছে এমন । {স. √বেষ্ট্‌+অ(ঘঞ্‌)}

**বেসন, বেসম, ব্যাসম** [ব্যাশোন্‌, –ম্‌, –] বি ডালের গুড়া । {স. পেষণ>; তুল. হি. বেসন}

**বেসর** ⇒ বেশর

**বেসরকারি** ⇒ বে২

**বেসাত** [ব্যাশাত্‌] বি ১ পুঁজি। ২ ব্যবসা (হাসি খুসির বেসাত ওরা করছে সারাক্ষণ––জউ)। ৩ ব্যবসায়ের পণ্যদ্রব্য (রওয়ানা দিলেন আনতে ঘরে বাণিজ্যের বেসাত––রই)। ৪ পণ্যদ্রব্য ক্রয়–বিক্রয় । ৫ দোকানদারি। বেসাতি, বেসাতী বি ১ ব্যবসায়; কেনাবেচা; দোকানদারি (মিছার বেসাতি করি ভবের নদীতে ফিরিছে কতই ভাগ্যবানের তরী––জউ)। ২ দোকানদার; পসারি; বেনে; ফেরিওয়ালা। ৩ খরিদ; ক্রয় । ৪ বিক্রয় । ৫ পণ্য । {আ. বসাত়় ...........}

**বেসামাল** ⇒ বে২

**বেসার** [বেশার্‌] বি পিষ্ট বা বাঁটা মসলা (সরস বেসার––ঘচ)। {স. ৱেসৱার>}

**বেসারি, বেসুরা, সেবুরো** ⇒ বে২

**বেহদ্দ** ⇒ বে২

**বেহাই, বিহাই, বেয়াই, বিয়াই** [বেহাই, বি–, বেয়াই, বি–] বি বৈবাহিক; পুত্র বা কন্যার শ্বশুর । ~ন, বেয়ান বি স্ত্রী.। {স. বৈবাহিক>}

**বেহাগ [**বেহাগ্‌] বি সঙ্গীতের একটি রাগিণী। {তুল. হি. বিহাগ, বেহাগ}

**বেহাত** ⇒ বে২

**বেহান১, বেহানবেলা** ⇒ বিহান

**বেহান২** ⇒ বেহাই

**বেহায়া** ⇒ বে২

**বেহার১** ⇒ বিহার

**বেহার২** (মবা.) [বেহার্‌] বি বিশ্রামের স্থান (পরভুর কনক বেহার––রাপ)। {স. বিহার>}

**বেহারা, বেয়ারা** [বেহারা, –য়া–] বি ১ যানবাহক, পালকি–বাহক; কাহার। ২ পিয়ন; চাপরাশি। {ই. bearer}

**বেহারিব** (মবা.) [বেহারিবো] ক্রি বহাল বা নিযুক্ত করব (আন ভারী বেহারিব জাইব মথুরার রাজ––বচদা)। {ফা. বহ়াল ........... বেহাল>}

**বেহালা** [বেহালা] বি তারযুক্ত বাদ্যযন্ত্রবিশেষ । {পো. viola}

**বেহিসাব, বেহুদা, বেহুশ, বেহেড** ⇒ বে২

**বেহুড়া** (মবা.) [বেহুড়া] বি পাগলিনী (বেহুড়া যুবতী––মৈগী)। {স. বাতুলা> বেহুলা>বেহুড়া}

**বেহুলা** [বেহুলা] বি লোককাহিনীর চাঁদ সওদাগরের সতী–সাধ্বী পুত্রবধূ । {স. বিপুলা>}

**বেহেস্ত, বেহেস্‌ত, বিহিশ্‌ত, ভেস্ত** [বেহেশ্‌ত্‌, –, বিহিশ্‌ত্‌, বেস্‌তো] বি মৃত্যুর পর পুণ্যবানদের বাসস্থান; স্বর্গ। ২ (আল.) সর্ববিধ সুখের স্থান । {ফা. বিহিশ্‌ত্‌ .......... }

**বৈ১** ⇒ বই

**বৈ২** [বোই] অব্য ১ পাদপূরক শব্দ । ২ ভিন্ন; বিনা; ছাড়া। {স. ব্যতীত>}

**বৈঁচি** ⇒ বঁইচি

**বৈঁঠি** [বোঁইঠি] বি বঁটি। {ওরাওঁ. বৈঁঠি}

**বৈঁতিক** [বঁইতিক্‌] বি মাছ ধরার বৃহৎ জাল (মাজিরা বৈঁতিক জাল ফেলিয়া ইলিস মাছ ধরে––রাব)। {স. বহিত্র>}

**বৈকর্তন** [বোইকর্‌তোন্‌] বি ১ হিন্দুপুরাণ মতে সূর্যের পুত্র; শনি। ২ কর্ণ । ❑ বিণ ১ সূর্যবংশীয়। ২ সৌর। {স. বিকর্তন+অ(ঘঞ্‌)}

**বৈকল্পিক** [বোইকোল্‌পিক্‌] বিণ ২ বিকল্পে হয় এমন । ২ সন্দেহযোগ্য। ৩ একটির পরিবর্তে অন্যটি । বিকল্প বি। {স. বিকল্প+ইক(ঠক্‌)}

**বৈকল্য** [বোইকোল্‌লো] বি ১ অচল হওয়ার অবস্থা; বিকলতা; অঙ্গহীনতা। ২ ব্যাকুলভাব; বিহ্বলতা। বিকল বিণ । {স. বিকল+য(ষ্যঞ্‌)}

**বৈকাল** [বোইকাল্‌] বি বিকাল বেলা। বৈকালি, বৈকালী বি হিন্দুমতে দেবতার বৈকালিক ভোগ । {স. বৈকালিক>}

**বৈকালিক** [বোইকালিক্‌] বিণ ১ বিকাল সম্বন্ধীয়; অপরাহ্ণ সংক্রান্ত; বিকাল বেলার । ২ হিন্দুমতে দেবতার উদ্দেশ্যে অপরাহ্ণকালে নিবেদিত। বৈকালিকী স্ত্রী.। বৈকালীন বিণ বিকাল সম্বন্ধীয়; বিকালের; অপরাহ্ণ সংক্রান্ত । {স. বিকাল+ইক(ঠঞ্‌)}

**বৈকি, তা বৈকি** [বোইকি, তা–] অব্য নিঃসন্দেহে।

**বৈকুণ্ঠ** [বোইকুন্‌ঠো] বি ১ বিষ্ণুলোক; গোলোক। স্বর্গ। ~নাথ, ~পতি বি হিন্দুদেবতা বিষ্ণু । {স. বিকুণ্ঠ+অ(অণ্‌)}

**বৈক্লব্য** [বোইক্‌ক্লোব্‌বো] বি ১ বিত্তচাঞ্চল্য (আমি বনবাসী স্নেহবশতঃ আমারও ঈদৃশ বৈক্লব্য উপস্থিত হইতেছে––ঈবি)। ২ অস্থিরতা। ৩ কাতরতা। ৪ বিহ্বলতা। বিক্লব বিণ। {স. বিক্লব+য(ষ্যঞ্‌)}

**বৈগুণ্য** [বোইগুন্‌নো] বি ১ ত্রুটি; ভুল (সেই বৈগুণ্যবশতঃ তাহার সাধনা বিফল হইল––ঈবি)। ২ গুণহীনতা। ৩ বিরোধিতা; প্রতিকূলতা; শত্রুতা। {স. বিগুণ+য(ষ্যঞ্‌)}

**বৈচক্ষণ্য** [বোইচোক্‌খোন্‌নো] বি ১ দক্ষতা; নিপুণতা; বিচক্ষণতা। ২ অভিজ্ঞতা। ৩ পারদর্শিতা। ৪ পাণ্ডিত্য । বিচক্ষণ বিণ । {স. বিচক্ষণ+য(ষ্যঞ্‌)}

**বৈচিত্ত্য** [বোইচিত্‌তো] বি মতিভ্রম; চিত্তের ভাবান্তর বা গতিপ্রকৃতি (প্রেমবৈচিত্ত্য)। বিচিত্ত বিণ । {স. বিচিত্ত+য(ষ্যঞ্‌)}

**বৈজয়ন্ত** [বোইজয়োন্‌তো] বি ১ হিন্দুমতে ইন্দ্রপুরী (বৈজয়ন্ত ধামে––মদ)। ২ ইন্দ্রের রাজধানী; ইন্দ্রের প্রাসাদ । ৩ ইন্দ্রের পতাকা। বৈজয়ন্তী বি স্ত্রী. ২ পতাকা; ধ্বজা (আমি বিশ্ব–তোরণে বৈজয়ন্তী, মানব বিজয় কেতন––নই)। ২ সিঁড়ি। ৩ কণ্ঠ থেকে জানু পর্যন্ত লম্বা পঞ্চবর্ণময়ী মালা। বিজয়–বৈজয়ন্তী বি জয়পতাকা; জয়ধ্বজা। {স. বি+√জি+অন্ত(ঝ)}

**বৈজয়িক** [বোইজোয়িক্‌] বিণ বিজয়সম্বন্ধীয়; জয়সূচক। বিজয় বি । {স. বিজয়+ইক(ঠন্‌)}

**বৈজাত্য** [বোইজাত্‌তো] বি ১ বিজাতীয়ের ভাব; বিজাতীয়তা। ২ বৈলক্ষণ্য। ৩ স্বভাবের বৈপরীত্য । বিজাতি বিণ । {স. বিজাত+য(ষ্যঞ্‌)}

**বৈজ্ঞানিক** [বোইগ্‌গাঁনিক্‌] বিণ ১ বিজ্ঞান সম্বন্ধীয়। ২ বিজ্ঞান সম্বন্ধে বিশেষভাবে জ্ঞাত এমন; বিজ্ঞানে নিপুণ; কৃতী বা কুশলী বিজ্ঞানী; বিজ্ঞানবিদ । বৈজ্ঞানিকী বিণ স্ত্রী.। বিজ্ঞান বি। {স. বিজ্ঞান+ইক(ঠক্‌)}

**বৈঠক** [বোইঠক্‌] বি সভা; আসর; মজলিস । ২ বসা; উপবেশন। ৩ হুকা রাখবার পাত্র বা আধার। ~খানা বি বসবার ঘর; মজলিস ঘর। বৈঠকি বিণ বৈঠকের উপযুক্ত । ডন~ বি ওঠা–বসা করবার ব্যায়াম। {স. বাট্যালক>; স. উপবিষ্ট>প্রা. উৱইট্‌ঠ>হি. বইঠ্‌>বা. বৈঠ+ক}

**বৈঠকিরি** ⇒ বটকিরি

**বৈঠা১** (ব্র.) [বোইঠা] ক্রি বসে। বৈঠত (ব্র.) ক্রি বসে (ধনী কত বেরি বৈঠত––বিপ)। বৈঠনু (ব্র.) ক্রি বসলাম (বৈঠনু হরি করি পীঠ––বিপ)। বৈঠনি (ব্র.) ক্রি (বৈঠনি শয়ন সমীপে––বিপ)। বৈঠবি (ব্র.) ক্রি বসবে (পহিলহি বৈঠবি––বিপ)। বৈঠায়ব (ব্র.) ক্রি বসাব (করে ধরি বৈঠায়ব কোর––বিপ)। বৈঠায়ল (ব্র.) ক্রি বসাল (পালটি বৈঠায়ল––বিপ)। বৈঠিয়া (ব্র.) অক্রি বসে। বৈঠে (ব্র.) ক্রি উপবেশন করে; বাস করে {তুল. হি. বৈঠনা}

**বৈঠা২** ⇒ বইঠা

**বৈড়াল** [বোইড়াল্‌] বিণ বিড়ালসংক্রান্ত; বিড়ালসম্বন্ধীয়। বিড়াল বি। ~ব্রত বি ভণ্ডামি; বাইরে সাধু সেজে গোপনে অসৎ কাজ করা। {স. বিড়াল+অ(অণ্‌)}

**বৈণ** [বোইনো] বিণ ১ বেণুজীবী––যারা বাঁশ দিয়ে জিনিসপত্র তৈরি করে; ডোম । ২ বাঁশ দিয়ে নির্মিত দ্রব্যাদি। বৈণিক বিণ ১ বীণাবাদক। ২ বীণাসম্বন্ধীয় । ❑ বি হিন্দু পুরাণের নারদ। {স. বেণু+অ(অণ্‌)}

**বৈতংসিক** [কোইতোঙ্‌শিক্‌] বিণ বীতংস অর্থাৎ জাল বা ফাঁদের সাহায্যে পাখি ধরে যারা বিক্রয় করে। বীতংস বি । {স. বীতংস+ইক(ঠক্‌)}

**বৈতনিক** [বোইতোনিক্‌] বিণ বেতন অর্থাৎ টাকা নিয়ে কাজ করে এমন; বেতনভোগী । বেতন বি। {স. বেতন+ইক(ঠক্‌)}

**বৈতরণী** [বোইতোরোনি] বি ১ উড়িষ্যার একটি নদী । ~ পার করা ক্রি (আল.) মেরে ফেলা; হত্যা করা। ~পার হওয়া ক্রি (আল.) মৃত্যুমুখে পতিত হওয়া; স্বর্গে যাওয়া। {স. বি+তরণ+অ(অণ্‌)+ই(ইঞ্‌)+ঈ(ঙীপ্‌)}

**বৈতস** [বোইতশ্‌] বিণ বেতস্বম্বন্ধীয় বা সম্পর্কিত। {স. বেতস্‌+অ(অণ্‌)}

**বৈতান, বৈতানিক** [বোইতান্‌, –তানিক্‌] বিণ ১ (হিন্দু ধর্মে বিহিত) যজ্ঞীয়; যজ্ঞসম্বন্ধীয়। ২ হোম যজ্ঞ। ৩ হোমের বৈবেদ্য। {স. বিতান+অ(অণ্‌), ইক (ঠক্‌)}

**বৈতাল১** [বোইতাল্‌] বিণ বেশ্যা; পতিতা; পাপিষ্ঠা; নীতিহীনা; দুরাচারিণী । {আ. বত়াল ......... }

**বৈতারিক১, বৈতাল২** [বোইতালিক্‌, বোইতাল্‌] বি স্তুতি–পাঠক; স্তুতি পাঠ করে যারা রাজা–রানীদের নিদ্রাভঙ্গ করে; বন্দী (জাগিয়া উঠি বৈতালিক গাহিছে জয়গান––রঠা)। বৈতালিকী১, বৈতালী স্ত্রী.। {স. বি(বিবিধ)+তাল+অ(অণ্‌)}

**বৈতালিকী** [বোইতালিকি] বি গানবিশেষ; স্তুতি–পাঠক যে গানের সাহায্যে রাজাদের ঘুম ভাঙায়। {স. বৈতালিক+ঈ(ঙীপ্‌)}

**বৈদগ্ধ, বৈদগ্ধ্য** [বোইদগ্‌ধো] বি ১ পাণ্ডিত্য (এদেশে একালে শিক্ষিত লোকদের মধ্যে চিত্রবিদ্যার বৈদগ্ধ এবং আলেখ্য ব্যাখ্যানে নিপুণতা অতিশয় বিরল––প্রচৌ)। ২ রসিকতা; রসবোধ । ৩ চতুরতা; নিপুণতা; চাতুর্য। বৈদগধি, বৈদগধী (পদ্য.) বি রসবোধ; রসিকতা (তুমি কলানিধি জান না যা বৈদগধী––ঈবি)। বিদগ্ধ বিণ । {স. বিদগ্ধ+অ(অণ্‌), য(ষ্যঞ্‌)}

**বৈদর্ভ** [বোইদর্‌ভো] বিণ ১ ভারতের মধ্যপ্রদেশস্থ আধুনিক বিদর প্রদেশ সম্বন্ধীয়। ২ বিদর্ভ দেশোৎপন্ন। ❑ বি ১ বিদর্ভরাজ। ২ বাকচাতুর্য । বৈদর্ভী বিণ স্ত্রী. সংস্কৃত রচনার রীতিবিশেষ। {স. বিদর্ভ+অ(অণ্‌)}

**বৈদান্তিক** [বোইদানইতক্‌] বিণ ১ বেদান্ত দর্শনে পণ্ডিত; বেদান্তে অভিজ্ঞ । ২ জড় জগৎ মিথ্যা––এরূপ ধারণাবাচক (বৈদান্তিক হাসি)। ৩ বেদান্ত মতাবলম্বী । ৪ বেদান্ত বিষয়ক । বেদান্ত বি। {স. বেদান্ত+ইক(ঠক)}

**বৈদিক** [বোইদিক্‌] বিণ ১ বেদসংক্রান্ত; বেদবিহিত; বেদসম্মত । ২ বেদ সম্বন্ধে বিশেষভাবে জ্ঞাত; বেদজ্ঞ। ❑ বি ব্রাহ্মণের শ্রেণিবিশেষ । বেদ বি। {স. বেদ+ইক(ঠক্‌)}

**বৈদূর্য** [বোইদুর্‌জো] বি মণিবিশেষ; নীলকান্তমণি । {স. বিদূর+য(ষ্যঞ্‌)}

**বৈদেশিক** ⇒ বিদেশ

**বৈদেহ** [বোইদেহো] বিণ ১ বিদেহ বা মিথিলার অধিবাসী । ২ মিথিলাসম্পর্কীয়। ৩ মিথিলায় জাত। ❑ বি মিথিলার রাজা জনক। বৈদেহী বি বিদেহ–রাজ জনকের কন্যা সীতা। বিদেহ বি । {স. বিদেহ+অ(অণ্‌)}

**বৈদ্য** [বোইদ্‌দো] বি ১ যিনি চিকিৎসাশাস্ত্রে পারদর্শী; চিকিৎসক; কবিরাজ। ২ বাঙালি হিন্দুমতে শিব; দেওঘরের শিব । ২ অভিজ্ঞ চিকিৎসক। ৩ বিহারের অন্তর্গত হিন্দুদের তীর্থস্থান। ~শালা বি হাসপাতাল বা চিকিৎসালয় । ~সংকট বি চিকিৎসক সংকট; বহু চিকিৎসকের চিকিৎসায় আরোগ্য লাভে বিঘ্নসৃষ্টি । {স. বিদ্যা+অ(অণ্‌)}

**বৈদ্যুত, বৈদ্যুতিক** [বোইদ্‌দুত্‌, –তিক্‌] বিণ বিদ্যুৎ বিষয়ক; বিদ্যুৎপূর্ণ; তড়িৎসম্বন্ধীয় । {স. বিদ্যুৎ+অ(অণ্‌), ইক(ঠক্‌)}

**বৈধ্য** [বোইধো] বিণ বিধানসম্মত; বিধিমতো; আইনমাফিক; ন্যায্য; উচিত; ন্যায় । ~তা বি। {স. বিধি+অ(অণ্‌)}

**বৈধব্য** [বোইধোব্‌বো] বি বিধবার অবস্থা; পতিহীনতা। ❑ বি, বিণ বিধবা। {স. বিধবা+য(ষ্যঞ্‌)}

**বৈধর্ম্য** [বোইধর্‌মো] বি ধর্ম সম্বন্ধে বিরুদ্ধ মনোভাব পোষণ করা। ২ নাস্তিকতা; ধর্মে বিশ্বাস না করা । ৩ ধর্মবিরোধিতা। ৪ প্রভেদ; বৈষম্য; পার্থক্য । বিধর্ম বি। {স. বিধর্ম+য(ষ্যঞ্‌)}

**বৈধুর্য** [বোইধুর্‌জো] বি বিষণ্নতা; বিধুরতা। {স. বিধুর+য(ষ্যঞ্‌)}

**বৈদৃতি** [বোইদ্‌ধৃতি] বি হিন্দুমতে যোগবিশেষ । {স. বিধৃতি+অ(অণ্‌); বহু.}

**বৈনতেয়** [বোইনতেয়ো] বি ১ হিন্দুপুরাণ মতে গরুড় (বিহঙ্গ কুলে বৈনতেয় যথা––মদ)। ২ বিনতার পুত্র । ৩ অরুণ । {স. বিনতা+এয়(ঢক্‌)}

**বৈপরীত্য** [বোইপোরিত্‌তো] বি ১ বিপরীত বা উল্টাভাব। ২ বিপর্যয় । ৩ বিরুদ্ধতা। বিপরীত বিণ। {স. বিপরীত+য(ষঞ্‌)}

**বৈপিত্র, বৈপিত্রেয়** [বোইপিত্‌ত্রো, –ত্রেয়ো] বি একমাতার গর্ভে ভিন্ন পিতার ঐরসে জাত সন্তান। বৈপিত্রী, বৈপিত্রেয়ী বি স্ত্রী. এক মাতার গর্ভে ভিন্ন পিতার ঔরসজাত কন্যাসন্তান। {স. বিপিতৃ>বিপিত্র+অ(অণ্‌), এয়(ঢক্‌)}

**বৈপ্লবিক** [বোইপ্‌প্লোবিক্‌] বিণ ১ বিপ্লব সম্বন্ধীয়; বিপ্লব সংক্রান্ত । ২ বিপ্লবাত্মক । ৩ দ্রুত পরিবর্তনশীল । বিপ্লব বি। {স. বিপ্লব+ইক(ঠক্‌)}

**বৈফল্য** [বোইফোল্‌লো] বি বিফলতা; ব্যর্থতা । বিফল বিণ । {স. বিফল+য(ষ্যঞ্‌)}

**বৈবর্ণ্য, বৈবর্ণ** (অশুপ্র) [বোইবর্‌নো] বি বিবর্ণতা; রংশূন্যতা; ম্লানিমা। বিবর্ণ বিণ । {স. বিবর্ণ+য(ষ্যঞ্‌)}

**বৈবস্বত** [বোইবোশ্‌শতো] বি ১ হিন্দু পুরাণমতে সপ্তম মনু। ২ সূর্যপুত্র। ৩ যম। ৪ শনি। {স. বিবস্বত+অ(অণ্‌)}

**বৈবাহিক** [বোইবাহিক্‌] বিণ ১ বিবাহ সম্পর্কীয়। ২ বিবাহ বিষয়ক। ৩ বিবাহযোগ্য; বিবাহের উপযোগী। ❑ বি পুত্র বা কন্যার শ্বশুর; বেহাই; বেয়াই । বিবাহ বি। বৈবাহিকী, বৈবাহিকা বি স্ত্রী. বেহাইন । {স. বিবাহ+ইক(ঠঞ্‌)}

**বৈভব** [বোইভব্‌] বি ১ ঐশ্বর্য; ধন; সম্পদ (‘দিল্লীশ্বরের সেই অতুল বৈভব, বিপুল প্রতাপ আজ স্তিমিতপ্রায়’) । ২ মহিমা । ৩ সামর্থ্য । ৪ বাহুল্য । ৫ বিভূতি । ৬ শক্তি । {স. বিভু+অ(অণ্‌); স. বিভব+অ(অণ্‌)}

**বৈভাষিক** [বোইভাশিক্‌] বিণ বৈকল্পিক; বিকল্পে হয় এমন। ❑ বি বৌদ্ধদর্শনে কথিত মতবিশেষ । {স. বিভাষা+ইক(ঠক্‌)}

**বৈমনস্য** [বোইমনোশ্‌শো] বি ১ মনোমালিন্য। ২ দুঃখ। ৩ অন্যমনস্কতা। ৪ উদ্বেগ । {স. বিমনস্‌+য(ষ্যঞ্‌)}

**বৈমাত্র, বৈমাত্রেয়** [বোইমাত্‌ত্রো, –ত্রেয়ো] বিণ বিমাতার সন্তান । {স. বিমাতা+অ(অণ্‌),+এয়(ঢক্‌)}

**বৈমুখ, বৈমুখ্য** ⇒ বিমুখ

**বৈয়ম** ⇒ বয়াম

**বৈয়র্থ্য** [বোইঅর্‌থো] বি ব্যর্থতা। {স. ব্যর্থ +য(ষ্যঞ্‌)}

**বৈয়াকরণ** [বোইয়াকরোন্‌] বিণ ১ ব্যাকরণে পণ্ডিত; ব্যাকরণ–বিশারদ; ব্যাকরণবিদ। ২ ব্যাকরণ সম্পর্কীয়। ব্যাকরণ বি। {স. ব্যাকরণ+অ(অণ্‌)}

**বৈয়াঘ্র** [বোইয়াগ্‌ঘ্রো] বিণ ১ বাঘসংক্রান্ত। ২ বাঘের চামড়া দ্বারা আচ্ছাদিত। {স. ব্যাঘ্র+অ(অণ্‌)}

**বৈয়াম** ⇒ বয়াম

**বৈয়াসক, বৈয়াসিক** [বোইয়াশক্‌, –শিক্‌] বিণ ১ ব্যাসসম্পর্কীয়। ২ ব্যাসপ্রণীত। বৈয়াসকি বি ব্যাসের পুত্র শুকদেব। বৈয়াসকী, বৈয়াসিকী বি স্ত্রী. ব্যাসপ্রণীত সংহিতা । {স. ব্যাস+অ(অণ্‌), ইক(ঠঞ্‌)}

**বৈর** [বোইরো] বি ১ শত্রুতা। ২ বিরোধ । ৩ বিদ্বেষ ~নির্যাতন বি শত্রুর প্রতি প্রতিহিংসা গ্রহণ; শত্রুর প্রতি অত্যাচার (বৈরনির্যাতনের অভিপ্রায়ে তাহার অনুসন্ধান করিতে যাই––ঈবি)। ~সাধন বি শত্রুতা সাধন ; শত্রুতাকরণ । বৈরী বিণ শত্রু ; বিদ্বেষী। বৈরিতা বি শত্রুতা; বিদ্বেষ । {স. বীর+অ(অণ্‌)}

**বৈরাগী**(–গিন্‌) [বোইরাগি] বি ১ সংসারে বীতস্পৃহ; সন্ন্যাসী (বৈরাগী সে কণ্ঠী বাঁধা––সদ)। ২ বৈষ্ণব । বৈরাগ্য, বৈরাগ বি ১ সংসারে অনাসক্তি বা উদাসীনতা। ২ বিষয়ভোগে উদাসীনতা বা অনাসক্তি বা বীতস্পৃহা (বৈরাগ্য সাধনে মুক্তি সে আমার নয়––রঠা)। {স. বি+রাগ+অ(অণ্‌)+ইন্‌(ইনি)}

**বৈরাট** [বোইরাট্‌] বিণ বিরাট বা বিশাল সম্পর্কিত। {স. বিরাট+অ(অণ্‌)}

**বৈরাতী (**মবা.) [বোইরাতি] বি বরযাত্রী (পঞ্চ বৈরাতী তথানি আনিল ডাক দিয়া––মাগান)। {স. বরযাত্রী>}

**বৈরি** (মবা.) [বোইরি] ক্রিবিণ অতিশয়; অত্যন্ত (দুঃখ লাগে বৈরি––বিগু)। {বড়ই>}

**বৈরী** ⇒ বৈর

**বৈরূপ্য** [বোইরুপ্‌পো] বি ১ বিরূপভাব। ২ বিরূপতা। ৩ বিকৃতি । বিরূপ বিণ। {স. বিরূপ+য(ষ্যঞ্‌)}

**বৈল, বৈলগাড়ী** ⇒ বয়েল

**বৈলক্ষণ্য** [বোইলোক্‌খোন্‌নো] বি ১ বিভিন্নতা। ২ প্রভেদ (তাহার যেন বৈলক্ষণ্য না হয়––ঈবি)। ৩ ভাবান্তর । ৪ অসাধারণতা। ৫ বিশেষত্ব । বিরূপ বিণ । {স. বিলক্ষণ+য(ষ্যঞ্‌)}

**বৈশদ্য** [বোইশোদ্‌দো] ব বিশদ ভাব । ২ স্পষ্টতা। ৩ নির্মলতা। ৪ শুভ্রতা। বিশদ বিণ । {স. বিশদ+য(ষ্যঞ্‌)}

**বৈশম্পায়ন** [বোইশম্‌পায়োন্‌] বি ব্যাস–শিষ্য মুনিবিশেষ। তিনি ব্যাসরচিত মহাভারতের বক্তা। {স. বৈশম্পায়ন}

**বৈশাখ** [বোইশাখ্‌] বি বাংলা সন বা বৎসরের প্রথম মাস। বৈশাখী১ বিণ স্ত্রী. বিশাখা নক্ষত্রযুক্তা। {স. বিশাখা+অ(অণ্‌)}

**বৈশাখী২** [বোইশাখি] [বোইশাখি] বিণ ১ বৈশাখ মাস বিষয়ক। ২ বৈশাখ মাসে উৎপন্ন বা জাত। ৩ বৈশাখ মাসে অনুষ্ঠেয়। ৪ বৈশাখ মাসের । কাল~, কালবোশেখি বি বৈশাখ মাসের অপরাহ্ণে যে প্রবল ঝড় আসে। {স. বৈশাখ+ঈ(ঙীপ্‌)}

**বৈশালী** [বোইশালি] বি উত্তর বিহারে অবস্থিত প্রাচীন বিখ্যাত নগরী। {স. বৈশালী}

**বৈশিষ্ট্য** [বোইশিশ্‌টো] বি ১ বিশেষত্ব; বিশিষ্টতা। ২ অসাধারণত্ব । ৩ বৈলক্ষণ্য । ৪ প্রভেদ; পার্থক্য। বিশিষ্ট বিণ । {স. বিশিষ্ট+অ(অণ্‌)+য(ষ্যঞ্‌)}

**বৈশেষিক** [বোইশেশিক্‌] বি কণাদ রচিত দর্শনশাস্ত্র । বিশেষ বিণ । (স. বিশেষ+ইক(ঠক)}

**বৈশ্য** [বোইশ্‌শো] বি ১ হিন্দু বর্ণশ্রম প্রথায় চার বর্ণের তৃতীয় বর্ণ––কৃষিকাজ ও ব্যবসা–বাণিজ্য যাদের বৃত্তি। ২ ব্যবসায়ী সম্প্রদায় । বৈশ্যা বি স্ত্রী. । {স. বিশ+য(ষ্যঞ্‌)}

**বৈশ্বানর** [বোইশ্‌শানর্‌] বি ১ অগ্নি; আগুন। ২ হিন্দুমতে অগ্নিদেবতা (বৈশ্বানর সম তেজস্বী––মদ)। {স. বিশ্বানর+অ(অণ্‌)}

**বৈষম্য** [বোইশোম্‌মো] বি পার্থক্য; প্রভেদ; অসমতা; বৈসাদৃশ্য (উভয়ের জীবনের প্রেরণার মধ্যে ভীষণ বৈষম্য বিদ্যমান––এআ)। বিশম বিণ । {স. বিষম+য(ষ্যঞ্‌)}

**বৈষয়িক** [বোইশোয়িক্‌] বিণ বিষয়–সংক্রান্ত। বিষয় বিণ । {স. বিষয়+ইক(ঠক্‌)}

**বৈষ্ণব** [বোইশ্‌নব্‌] বি বিষ্ণুর উপাসক; ধর্মসম্প্রদায়বিশেষ । ❑ বিণ ১ বিষ্ণু সম্পর্কীয়। ২ বিষ্ণুভক্ত । বৈষ্ণবী বি, বিণ স্ত্রী.। {স. বিষ্ণু+অ(অণ্‌)}

**বৈসা** [বইসা] ক্রি বসা। বৈস ক্রি বস। বৈসল (ব্র.) ক্রি বসল (বৈসল মঝু পাশ––বিপ)। বৈসন্ত (মবা.) ক্রি বসেন (তোমা সঙ্গে সদায় বৈসান্ত––শ্রীন)। বৈসায় (ব্র.) ক্রি বসায় (নিয়রে বৈসায়––বিপ)। {স. √বিশ্‌>√বস্‌}

**বৈসাদৃশ্য** [বোইশাদৃশ্‌শো] বি বৈষম্য; প্রভেদ; বিসদৃশতা; পার্থক্য। বিসদৃশ বিণ । {স. বিসদৃশ+য(ষ্যঞ্‌)}

**বৈহাসিক** [বোইহাশিক্‌] বিণ পরিহাস সম্বন্ধীয় । ❑ বি ১ বিষ্ণু। ২ ভাঁড়; বয়স্য; বিদূষক। {স. বিহাস+ইক(ঠক্‌)}

**বোঁ** [বোঁ] অব্য ১ প্রবল বেগের গতির শব্দ । ২ খুব জোরে কোনো কিছুর ঘোরার শব্দ ; বেগে ঘূর্ণন; ধাবন। {ধ্বন্যা.}

**বোঁচ** ⇒ বঁইচি

**বোঁচকা, বোচকা** [বোঁচ্‌কা, বো–] বি কাপড় দিয়ে বাঁধা পোটলা; গাঁটরি; বোঝা (একজনের পিঠে বোচকার মত বাঁধা একটা ছোট্ট ছেলে ––জুআ) বুচকি বি ছোট বোঁচকা; পুটলি । {তু. বোক়়চহ্‌ ............ বোগ়চহ ...........}

**বোঁচা, বোচা** [বোঁচা, বো–] বিণ ১ নাক থ্যাবড়া বা খাঁদা এমন । ২ বিকলাঙ্গ । ৩ ধারহীন; ভোঁতা । ৪ ছিন্নকর্ণ (কাণ হইল বোঁচা––ঘচ)। {স. ব্যবচ্ছেদ>প্রা. বোচ্ছেঅ>}

**বোঁট** ⇒ বোঁটা

**বোঁটা, বোঁট** [বোঁটা, –ট্‌] বি ১ বৃন্ত; ডাঁটা (এক বোঁটায় আমরা দুইটি ফুল––বচ)। ২ স্তনের অগ্রভাগ (গাইয়ের বোঁট)। {স. বৃন্ত>প্রা. বোন্ট>}

**বোঁদে** ⇒ বুঁদিয়া

**বোকড়া, বোগড়া** [বোক্‌ড়া, বোগ্‌ড়া] বিণ ১ দন্তহীন (বোকড়াদাঁতি)। ২ মোটা; স্থূলদেহ। {তুল. মারাঠি. ককণা (দন্তহীন হস্তি); স. বিকরাল}

**বোকা** [বোকা] বিণ আহাম্মক; নির্বোধ; বুদ্ধ কম এমন । ❑ বি (ব্য.) পাঁঠা; ছাগল। ~চণ্ডী, ~রাম, ~কান্ত, ~পাঁঠা বিণ অত্যন্ত বোকা; বোকার সেরা বা শ্রেষ্ঠ (নিতান্ত অকর্মণ্য বোকাচণ্ডী বলিয়া স্থির হয়––এআ)। ~টে বিণ বোকার মতো; কতকটা বোকা। ~মি, ~মো বি আহাম্মকি; নির্বুদ্ধিতা; বোকার ভাব। {স. বুক্ক; তুল. প্রা. বোক্কড় (ছাগ)>; তুল. ডাচ. bok (goat)}

**বোগনা, বৌগনা** [বোগ্‌না, বোউগ্‌–] বি বাঁকানো কাঁধযুক্ত ধাতু পাত্রবিশেষ । {স. বক>}

**বোঙ্গা** [বোঙ্‌গা] বি ১ কোল জাতির লোকদের ঈশ্বর বা দেবতা। ২ কোল জাতীয় লোকদের দেবাতা ও পূর্বপুরুষদের উদ্দেশে পূজা অনুষ্ঠান । বুঙ্গি স্ত্রী. দেবী। {কোল. বোঙ্গা}

**বোচকা** ⇒ বোঁচকা

**বোচা** ⇒ বোঁচা

**বোজা**, **বুজা** [বোজা, বু–] ক্রি ১ নিমীলিত করা; বন্ধ করা; খোলা না রাখা। ২ ভরে যাওয়া; ভরাট হওয়া ।বোজানো, বুজানো ক্রি ১ মুদ্রিত করানো। ২ ভরাট হওয়া। ৩ নিমীলিত করানো । ❑ বি, বিণ উক্ত সকল অর্থে । {স. √মুদ্রয়্‌>}

**বোঝা১** [বোঝা] বি ১ ভার; মোট । ২ দায়িত্ব । ~ই বি ১ ভার স্থাপন । ২ পূর্ণ ভরতি (বোঝাই নৌকা)। {স. বাহ্য>}

**বোঝা২, বুঝা** [বোঝা, বু–] ক্রি ১ বোধ করা; অনুভব করা; উপলব্ধি করা। ২ জানা । ৩ বিচার–বিবেচনা বা পরীক্ষা করে জানা। বুঝে সুঝে চলা ক্রি বিবেচনা করে চলা; বুদ্ধি করে চলা । বোঝানো, বুঝানো ক্রি ১ উপলব্ধি করানো । ২ ব্যাখ্যা করে বলা । ৩ সান্ত্বনা বা প্রবোধ দেওয়া। বোঝাপড়া, বুঝাপড়া বি মীমাংসা; নিষ্পত্তি। {স. √বুধ্‌>}

**বোট** [বোট্‌] বি নৌকা; তরী; বজরা। জালি~ বি পানসি; ছোট নৌকা । লাইফ~ বি ছোট নৌকা; জাহাজ ডুবে গেলে বা নষ্ট হয়ে গেলে যাত্রীদের জীবনরক্ষা করবার জন্য যে নৌকা ব্যবহার করা হয়; জীবনতরী । ল্যাং~ বি ১ জাহাজের পশ্চাতে বাঁধা নৌকা। ২ নিত্যসঙ্গী; অনুচর; অনুসারী। {ই. boat}

**বোটকা** [বোট্‌কা] বিণ ১ পাঁঠার গায়ের গন্ধের ন্যায় উৎকট গন্ধযুক্ত ; বিশ্রী গন্ধ (বাঘের গায়ের বোটকা গন্ধের মত––মুআহা)। ২ উৎকট; বিশ্রী গন্ধ । {বোকা+টিয়া>(বর্ণবিপর্যয়ে)বোটকা}

**বোটানি, বটানি** [বোটানি] বি উদ্ভিদবিদ্যা । (সাইকলজি এবং সোশিয়লজি যে বোটানির অন্তর্ভুক্ত একথা তো কোন কেতাবে লেখে না––প্রচৌ) । {ই. botany}

**বোটে** ⇒ বইঠা

**বোঠান** ⇒ বউ

**বোঠে** ⇒ বইঠা

**বোড়া** [বোড়া] বি সর্পবিশেষ । {স. বোড্র>}

**বোড়ে, বোড়ে টেপা, বোড়ের চাল ⇒** বড়ে

**বোঢ়া** [বোঢ়া] বি ১ বাহক; বহনকারী। ২ বিবাহকর্তা। {স. √বহ্‌+তৃ(তৃচ্‌)=বোঢৃ>}

**বোত, বুত** [বোত্‌, বুত্‌] বি প্রতিমা; মূর্তি । ~খানা বি প্রতিমাগার; যেখানে বহু মূর্তি আছে (বোতখানা যত ছিল তামাম তুড়িয়া দিল––সৈহা)। ~পরন্ত বি, বিণ মূর্তি––পূজক। ~পরস্তি বি মূর্তিপূজা । {ফা. বুত ............}

**বোতল** [বোতোল্‌] বি বড় শিশি; সরু মুখবিশিষ্ট কাচের পাত্র। {পো. botella; ই. bottle}

**বোদা১** [বোদা] বিণ স্বাদহীন; বিস্বাদ (এখানকার জল, হুজুর বোদা পানসে––অচিসে)। {স. বিস্বাদ>(?)}

**বোদা২, ভোদা (**অশি.) বি যোনি; স্ত্রীঅঙ্গ। {আঞ্চ.}

**বোদাল** [বোদাল্‌] বি বোয়াল মাছ । {স. বোদাল}

**বোদ্ধা, বোদ্ধ** [বোদ্‌ধা, বোদ্‌ধ্‌] বিণ ১ সমঝদার; বুঝতে সমর্থ । ২ বুদ্ধি দ্বারা গ্রহণকারী। বোদ্ধব্য বিণ জ্ঞেয়; বুঝতে হবে বা বোঝা উচিত এমন। স. √বুধ্‌+তৃ(তৃচ্‌)}

**বোধ** [বোধ্‌] বি ১ অনুভূতি; উপলব্ধি (দুঃখবোধ)। ২ জ্ঞান; বুদ্ধি (বোধগম্য)। ৩ প্রবোধ; সান্ত্বনা। ৪ চেতনা। ৫ ধারণা; অনুমান; আন্দাজ (বোধ হয়)। ~ক, ~য়িতা বিণ ১ সূচক; জ্ঞাপক । ২ চেতনাদানকারী; প্রবুদ্ধকারী; সান্ত্বনাদাতা। ২ বোধদানকারী; জ্ঞানদানকারী। বোধিকা, ~য়িত্রী স্ত্রী.। ~গম্য বিণ জ্ঞেয়; অর্থ বোঝা যায় এমন; বোধ্য । ~ন বি ১ জ্ঞান; অবগতি; জাগরণ; চৈতন্য। ২ হিন্দুমতে দুর্গাপূজার আগে দেবীর জাগরণের আয়োজন। ৩ উদ্দীপন। ৪ উদ্বোধন। ৫ বোধসম্পাদন । ~শোধ বি সহজবুদ্ধি; জ্ঞানবুদ্ধি; বুদ্ধিশুদ্ধি। বোধাতীত বিণ বুদ্ধির অতীত; জ্ঞানের অতীত; বোঝা যায় না বা জানা যায় না এমন; অজ্ঞেয়; দুর্জ্ঞয়; জ্ঞাতব্য। বোধিত বিণ ১ প্রবোধিত; বুঝানো হয়েছে এমন; বোধপ্রাপ্ত। ২ জাগরিত। ৩ উদ্বোধিত। ৪ চেতনাপ্রাপ্ত। বোধিতব্য বিণ বিজ্ঞাপ্য; জ্ঞাতব্য । বোধোদয় বি জ্ঞানের উদ্রেক; চেতনার আবির্ভাব । বোধ্য বিণ বুঝতে পারা যায় এমন (অন্য কোন বোধ্য ভাষাতে যদি ধর্মচর্চা না থাকে ––সৈমু)। {স. √বুধ্‌+অ(ঘঞ্‌)}

**বোধি** [বোধি] বি ১ প্রজ্ঞা; সহজ জ্ঞান; intuition । ২ পরম জ্ঞান; তত্ত্বজ্ঞান । ৩ সমাধিবিশেষ । ৪ অশ্বত্থ গাছ; বোধিদ্রুম। ~দ্রুম, ~বৃক্ষ বি যে অশ্বত্থ বৃক্ষের তলায় শাক্যসিংহ বুদ্ধত্ব লাভ করেছিলেন । ~সত্ত্ব বি বৌদ্ধশাস্ত্রে বর্ণিত বুদ্ধত্বের অব্যবহিত পূর্ববর্তী অবস্থা । {স. √বুধ্‌+ই(ইন্‌)}

**বোধিকা, বোধিত, বোধিতব্য, বোধ** ⇒ বোধ

**বোন** [বোন্‌] বি ভগিনী; ভগ্নি; সহোদরা। ~ঝি বি ভগ্নির কন্যা। ~পো বি ভগ্নির পুত্র । বোনাই বি ভগ্নিপতি; বোনের স্বামী । {স. ভগিনী>বইন>বোন}

**বোনা, বুনা** [বোনা, বু–] ক্রি ১ শস্য রোপণ করা (ধান বোনা)। ২ বয়ন করা (মনির কোমল আঙুলের স্পর্শ দিয়া ইহা বোনা––রঠা)। ❑ বি শস্য রোপণ; বপন। ❑ বিণ বয়নকৃত; বোনা হয়েছে এমন । {স. বপন>বুনন>বোনা}

**বোবা** [বোবা] বিণ ১ বাকশক্তিহীন; মূক (বোবা নামক নির্বাক জীবদের বোধ হয় এমনি সৌভাগ্য ছিল––ওহ)। ২ নির্বাক। ৩ চাপা; প্রকাশের অসাধ্য (বোবা কান্না)। ~কালা বিণ মূক ও বধির । {ধ্বন্য.}

**বোমা১, বোম১** [বোমা, বোম্‌] বি ১ বিস্ফোরক ধাতু দিয়ে তৈরি গোলকবিশেষ; মারাত্মক বিস্ফোরক অস্ত্র। ২ আতশবাজিবিশেষ। বোমাবাজ বিণ বোমা নিক্ষেপ করে এমন; (বোমাবাজ সৈন্যও ধরা পড়িতেছে––মব)। বোমাবাজি বিণ বোমা নিক্ষেপ করার কাজ। বোমারু বিণ বোমা নিক্ষেপ করা যায় এমন; বোমা নিক্ষেপক (বোমারু বিমান)। {পো. bomba, ই. bomb}

**বোমা২** [বোমা] বি পানি তোলার নল বা যন্ত্র; পাম্প । {ই. pump}

**বোমা৩ [বোমা] বি সূক্ষ্মাগ্র যন্ত্র যা দিয়ে বস্তা ছিদ্র করে মালের নমুনা বের করা হয় । {ই. pump}**

**বোমারু** ⇒ বোমা১

**বোম্বাই** [বোম্‌বাই] বি ১ ভারতের সাবেক প্রদেশ । ২ ভারতের অন্যতম প্রধান নগর, বর্তমান নাম মুম্বাই । ৩ বোম্বেতে জাত বা উৎপন্ন। ৪ বড়; বৃহৎ (বোম্বাই মুলা)। {মারাঠি. মুম্বাই>বোম্বে}

**বোম্বাটে, বোম্বেটে, বম্বাটে, বম্বেটে** [বোম্‌বাটে, –বেটে, –বাটে, –বেটে] বি ১ জলদস্যু (ওলন্দাজ দিনেমাটি বোম্বেটে জাহাজ––অঠা)। ২ সাংঘাতিক লোক; বেপরোয়া ব্যক্তি । {পো. bombardeiro}

**বোয়া** ⇒ বয়া

**বোয়াল** [বোয়াল্‌] বি এক প্রকার বৃহৎ মাছ । রাঘব ~ বি বোয়ালজাতীয় বৃহদাকার মৎস্য । ❑ বিণ ১ (আল.) সর্বগ্রাসী। ২ (আল.) অর্থগৃধ্ন; অন্যের সম্পদ গ্রাসে তৎপর। {স. বোদাল>বোআল>)

**বোর** [বোর্‌] বি কুলের আঁটির মতো ধাতব দানা; সোনারুপর নির্মিত দানা। {স. বদর>}

**বোরকা, বোরখা** [বোর্‌কা, –খা] বি ১ মুসলিম নারী কর্তৃক ব্যবহৃত আপাদমস্তক আবৃত একপ্রকার ঢিলেঢালা পোশাক; পর্দা–পরিচ্ছেদ। ২ আবরণ; ঘেরাটোপ (পাষাণ কবর বোরকা খোল দেখব তোমায় সুন্দরী––সদ)। {আ. বুর্‌কা .......... }

**বোরহান**  [বোর্‌হান্‌] বি ১ দলিল; প্রমাণ (ও যে বিশ্বের চির সাচ্চারই বোরহান––নই)। ২ নগ্ন । {আ. বুরহান ............}

**বোরহানি** [বোর্‌হানি] বি ১ টক দইয়ের সঙ্গে বিটলবণ, গোলমরিচ, জিরা ইত্যাদি মিশিয়ে তৈরি হজম সহায়ক পানীয়। {ফা. বুরহানী ........... }

**বোররাক, বোরাক, বুররাক** [বোর্‌রাক্‌, বোরাক্‌, বু–] বি পক্ষবিশিষ্ট স্বর্গীয় অশ্ব––এর মুখ নারীর মতো, শরীরের বাকি অংশ ঘোড়ার আকৃতিবিশিষ্ট; যে বিদ্যুৎগতি স্বগীয় বাহন মে’রাজ রাত্রিতে হজরত মুহম্মদ (সা.)–কে বহন করে ঊর্ধ্বলোকে আরোহণ করেছিল (সেবহ রসুলে অতি বোরাক বাহন গতি জিব্রাইল যাহার যোগান––কাদৌ; এমনি যে কোন নীরব নিশীতে এল বোররাকবহিয়া জ্যোতি––ফআ; রাখ বেঁধে তাজী বুররাক––গোমো)। {আ. বুরাক় ...........}

**বোরা** [বোরা] বি ১ চটের থলি; ছালা; বস্তা। ২ রশিনির্মিত থলি বিশেষ । {হি. বোরা}

**বোরো** [বোরো] বি ১ বৈশাখে কাঁটা হয় এমন ধানবিশেষ । {স. বোরব>}

**বোর্ড** [বোর্‌ড্‌] বি ১ কাষ্ঠফলক; ফলক;পাটা; তক্তা (ব্লাকবোর্ড)। ২ স্থায়ী সমিতি; পরিষদ; পর্ষদ; মন্ত্রণাসভা (ইউনিয়ন বোর্ড)। ইউনিয়ন~ বি গ্রামের উন্নতির জন্যে প্রতিষ্ঠিত স্বায়ত্বশাসিত প্রতিষ্ঠানবিশেষ। জেলা~ বি জেলার উন্নতির বিধানের জন্যে স্থাপিত স্বায়ত্বশাসিত প্রতিষ্ঠানবিশেষ; ডিস্ট্রিক্ট বোর্ড । পিস~ , পিচ~ বি তক্তার মতো শক্ত কাগজের ফলকবিশেষ । ব্লাক~ বি কালো রঙে রঞ্জিত পুরু তক্তাবিশেষ যাতে চক দিয়ে লেখা যায় । {ই. board}

**বোল১** ⇒ বউল

**বোল২** [বোল্‌] বি ১ বাক্য; কথা; বুলি; বচন; ভাষা। ২ ধ্বনি; অস্পষ্ট কথা (শিশুর বোল)। ৩ বাদ্য (চরণে নূপুর বোল––সুমো)। ৪ বাজনার গৎ । ৫ মন্ত্র জ্ঞান (নও বোল লিখিয়া––মাগান)। ~চাল বি ১ বাগাড়ম্বরপূর্ণ কথাবার্তা। ~বোলা বি ১ হাঁকডাক। ২ প্রভাব; প্রতিপত্তি; প্রতাপ; শক্তি। ৩ নামডাক। {প্রা. বোল্ল>}

**বোল৩** [বোল্‌] বি ১ ক্ষার ও পানি। ২ ফেনা । ৩ গন্ধরস (কাপড় কাচে ক্ষার আর বোলে––ক্ষেমানন্দ)। {স. √বা+ল; ফ. বোল ..........}

**বোল৪** (ব্র.) [বোলো] ক্রি বলো; বোলো (না বোল বচন ––বিপ)। ~ই (প্রাবা.) ক্রি বলে (বিরুআ বোলই––চর্যাপদ)। ~ত (ব্র.) ক্রি বলে (বোলত মধুরিম বাণী––বিপ)। ~তহ, ~তহি (ব্র.) ক্রি বলছে। ~হি (ব্র.) ক্রি বলে । ~তহুঁ বলি। ~ব (ব্র.) বলব (কি বোলবহাম––বিপ)। ~এ ক্রি বলে। ~ওঁ ক্রি বলছি। ~সি ক্রি বলছিস; বলছ। ~হ ক্রি বলছ। ~ইআঁ ক্রি জানিয়ে; বলে কয়ে। বোলাইলেঁ ক্রি ঘোষণা করলে (তবেঁ বোলাইলেঁ সতী––বচদা)। বোলাইলোঁ ক্রি আহ্বান করলাম (একেঁ একেঁ সখিজন সহ্মাক বোলাইলোঁ––বচদা)। {স. √বদ্‌>প্রা. বোল্ল>}

**বোলটু, বল্টু**, বোল্টু [বোল্‌টু] বি মজবুত করে আটবার লোহা; শলাকাবিশেষ; পেরেকজাতীয় ছিটকানি। {ই. bolt}

**বোলতা** [বোল্‌তা] বি বিষাক্ত হুলবিশিষ্ট পতঙ্গবিশেষ । ~র চাকে খোঁচা দেওয়া ক্রি শত্রুকে উত্তেজিত করা; নিজের দুর্ব্যবহারে হিংস্র জনতাকে খেপানো। {স. বরটা>}

**বোলন** (মবা.) [বোলন্‌] বি বল্লভ; প্রিয়; নাগর (বোলন রসিক বিলাসিনী––বিপ)। {স. বল্লভ>}

**বোলন্ত, বলিলেন্ত** (মবা.) [বোলন্‌ত, বোলিলেন্‌তো] ক্রি বললেন (শুনি বোলন্ত নৃপতি, ভীমক এহেন বলিলেন্ত ––শ্রীন)। {স. √বদ্‌>প্রা. বোল্ল>}

**বোলবোলা** [বোল্‌বোলা] বি প্রতাপ। ❑ বিণ খুব ভালো; সমৃদ্ধ (অবস্থা বোলবোলা বলে তার বোলবোলাও বেশি)। {হি. বোলবোলা}

**বোলা** (মবা.) [বোলা] বি কথা (বোলা বোলোঁ––বচদা)। বোলাবুলি, বুলাবুলি বিণ উত্তর প্রত্যুত্তরকারী; উত্তর প্রত্যুত্তর করতে করতে (বুলাবুলি রাধিকা পাইল নিজ ঘর––বচদা)। {প্রা. বোল্ল>}

**বোলানো১** [বোলানো] ক্রি ১ ডাকা। ২ ডেকে পাঠানো । ৩ জবাব দেওয়া; সাড়া দেওয়া (ডাকিলে বোলান না দেও অভরসা পাই––বিগু)। ৪ কথা বলানো । ❑ বি ১ ডাকা। ২ সাড়া; উত্তর। {প্রা. বোল্ল>; ক্রিয়াপদ––বোলাই, বোলাও, বোলায়, বোলাস, বোলান ইত্যাদি}

**বোলানো২, বুলানো** [বোলানো, বু–] ক্রি ১ লঘু বা আলতোভাবে ছুঁয়ে যাওয়া (তুলি বোলানো)। ২ মনোযোগহীন হয়ে দেখা (চোখ বুলানো)। ৩ লঘুভাবে চালনা। ❑ বি, বিণ আন্তরিকতাহীনভাবে সঞ্চালন। চোখ ~ক্রি তাচ্ছিল্যভরে বা অমনোযোগের সাথে পড়া; উপর দিয়ে দেখে যাওয়া। মাথায় হাত ~ ক্রি ১ সান্ত্বনা বা প্রবোধ দেওয়া; শান্ত করা। ২ (বিদ্রূপে) ফাঁকি দিয়ে বা প্রতারণা করে চুরি করা । {প্রা. বোল্ল>; ক্রিয়ারূপ––বুলাই/বোলাই, বুলাও/বোলাও, বুলায়/বোলায়, বুলাস/বোলাস, বুলান/ বোলান; অক্রি––বুলিয়ে, বুলাতে, বুলালে ইত্যাদি}

**বোল্টু ⇒** বোলটু

**বোসরা** ⇒ বসরা

**বৌ, বৌঠান, বৌদি, বৌভাত, বৌমা ⇒**  বউ

**বৌগনা** ⇒ বোগনা

**বৌদ্ধ** [ বোউদ্‌ধো] বি ১ বুদ্ধদেবের মতাবলম্বী। ❑ বিণ ১ বুদ্ধদেব সম্পর্কীয়। ২ বুদ্ধদেব প্রবর্তিত ধর্ম গ্রহণকারী । ৩ বুদ্ধদেব কর্তৃক প্রবর্তিত বা প্রচারিত। {স. বুদ্ধ+অ(অণ্‌)}

**বৌয়াড়ী, বৌয়ারী, বৌহারী** (মবা.) [বোউয়াড়ি, –রি, বউহারি] বি বৌ; বধূ (কোণের বৌয়াড়ী––কমু; মুঞি কুলের বৌহারী––চদা)। {স. বধূটী>বহুড়ী>}

**বৌলি, বউলি, বউলী** [বৌউলি] বি মুকুলাকৃতি কর্ণভূষণবিশেষ (বরনে উজ্জ্বলি কনক বউলি শোভিছে তোর কুণ্ডলে––কমু)। {স. মুকুল>প্রা. মউল>বা. বউল+বা. ই}

**বৌছি, বউচি** [বোউচি] বি এক ধরনের গ্রামীণ খেলা । {বৌ+ধ্বন্যা. ছি/চি}

**ব্যক্ত** [বেক্‌তো] বিণ ১ প্রকাশ পেয়েছে এমন; প্রকাশিত । ২ স্পষ্টীকৃত; প্রকট। {স. বি+√অন্‌জ্‌+ত(ক্ত)}

**ব্যক্তি** [ব্যাক্‌তি] বি ১ একক লোক; মানুষ । ২ বিশেষ; অসামান্য; ব্যষ্টি; individual । ৩ অভিব্যক্তি; প্রকাশ; প্রকটন। ~ক, ~গত বিণ ১ নির্দিষ্ট কোনো ব্যক্তির বৈশিষ্ট্যের অন্তর্গত (কোন আচরণই স্থানিক কালিক ও ব্যক্তিক প্রভাব নিরপেক্ষ নয়––আশ)। ২ ব্যক্তিবিশেষ বিষয়ক। ~তন্ত্র, ~বাদ বি অহংবাদ; স্বাতন্ত্র্যবাদ; যে নীতিতে সমাজ অপেক্ষা ব্যক্তিকে বেশি প্রাধান্য দেওয়া হয় । ~তা বি ব্যক্তির বিশেষত্ব । ~ত্ব বি ব্যক্তিবিশেষের বৈশিষ্ট্য; স্বপ্রাধান্য (মানুষ্যসমাজে individualism বা ব্যক্তিস্বতন্ত্র্যের তেমন কোন স্থানই নেই––আশ)। ~স্বাতন্ত্র্য বি ব্যক্তির নিজস্ব মত ও প্রাধান্য । {স. বি+√অন্‌জ্‌+তি(ক্ত)}

**ব্যক্তীকৃত** [বেক্‌তিকৃতো] বিণ ১ ব্যক্ত করা হয়েছে এমন । ২ প্রকাশিত। {স. ব্যক্ত+ঈ(চ্বি)+√কৃ+ত(ক্ত)}

**ব্যগ্র** [ব্রাগ্‌গ্রো] বিণ ১ আগ্রহযুক্ত; আগ্রহান্বিত। ২ ব্যাকুল; ব্যস্ত; আকুল। ৩ চকি; ত্রস্ত । ৪ উৎসুক; কৌতূহলী। ~তা বি ১ আকুলতা। ২ আগ্রহ। ৩ ঔৎসুক্য । {স. বি+অগ্র; বহু.}

**ব্যঙ্গ১** [ব্যাঙ্‌গো] বিণ ১ বিকৃতাঙ্গ; বিকলাঙ্গ। ২ অঙ্গহীন । ৩ ভেক; ব্যাঙ। {স. বি+অঙ্গ; বহু.}

**ব্যঙ্গ২ [**ব্যাঙ্‌গো] বি উপহাস; বিদ্রূপ। ~প্রিয় বিণ ঠাট্টা বা বিদ্রূপ করতে ভালোবাসে এমন। ~বাণী বি উপহাসবাক্য । বিদ্রূপবাক্য । ব্যঙ্গার্থ বি ১ বিদ্রূপসূচক অর্থ। ২ বিদ্রূপপূর্ণ অর্থ । ব্যঙ্গোক্তি বিণ ১ শ্লেষপূর্ণ উক্তি; বক্রোক্তি । ২ বিদ্রূপ বা উপহাসাত্মক বাক্য । {স. বি+অঙ্গ; বহু.}

**ব্যঙ্গ্য** [ব্যাঙ্‌গো] বিণ ১ ব্যঞ্জনা মাধ্যমে বুঝতে হয় এমন। ২ নিগূঢ়; গূঢ়ার্থক; তাৎপর্যপূর্ণ। ব্যঙ্গ্যার্থ বি প্রতীয়মান অর্থের অন্তর্নিহিত কোনো গভীরতর অর্থ; বাক্যের ব্যঞ্জনাবৃদ্ধির মাধ্যমে বোধগম্য হয় এমন অর্থবিশেষ। ব্যঙ্গ্যোক্তি বি ১ বক্রোক্তি। ২ (আল.) বিদ্রূপাত্মক উক্তি। ৩ ব্যঞ্জনাময় বাক্য । {স. বি+√অন্‌জ্‌+য(ণ্য)}

**ব্যজন** [ব্যাজোন্‌] বি ১ বাতাস; বীজন । ২ পাখা; যা দিয়ে বাতাস করা হয় । ব্যজনী বি বাতাস করার পাখা; চামর; তালবৃন্ত; তালপাখা (পবন যাদের ব্যজনী দুলায় হইয়া আজ্ঞাবাহী––নই)। {স. বি+√অজ্‌+অন(ল্যুট্‌)}

**ব্যঞ্জক** [ব্যান্‌জোক্‌] বিণ দ্যোতক; সূচক; প্রকাশক; বোধক। {স. বি+√অন্‌জ্‌+অক(ণ্বুল্‌)}

**ব্যঞ্জন** [ব্যান্‌জোন্‌] ‌বি ১ (ব্যা.) ‘ক’ থেকে ‘হ’ পর্যন্ত বর্ণ; ব্যঞ্জনবর্ণ । ২ বিশিষ্টতাসূচক চিহ্ন; লক্ষণ । ৩ প্রকাশক। ৪ রন্ধন করা তরকারি। ~সন্ধি বি (ব্যা.) স্বরবর্ণের সাথে ব্যঞ্জনবর্ণের বা ব্যঞ্জনবর্ণের সাথে ব্যঞ্জনবর্ণের সন্ধি বা মিলন। অন্ন~ বি ভাত ও রান্না করা তরকারি। {স. বি+√অন্‌জ্‌+অন(ল্যুট্‌)}

**ব্যঞ্জনা** [ব্যান্‌জোনা] বি ১ প্রকাশনা । ২ (আল.) শব্দের গূঢ়ার্থ প্রকাশক গুণ । ৩ শব্দের বা বাক্যের ব্যঙ্গার্থের দ্যোতনা। ব্যঞ্জিত বিণ ১ ব্যঞ্জনার সাহায্যে অভিব্যক্ত। ২ বোধিত; সূচিত; দ্যোতিত । {স. বি+√অন্‌জ্‌+ই(ণিচ্‌)+অন্‌(যুচ্‌)+আ(টাপ্‌)}

**ব্যাডমিন্টন** [ব্যাড্‌মিন্‌টন্‌] বি জাল, র‍্যাকেট ও পালকের বলের সাহায্যে এক প্রকার খেলা (সমীর ব্যাডমিণ্টনের র‍্যাকেট হাতে বাহির হইয়া গেল ––বিব)। {ই. badminton}

**ব্যতিক্রম** [বেতিক্‌ক্রোম্‌] বি ১ ব্যত্যয়; নিয়ম–কানুনের অন্যথা। ২ কোনো কিছুর বৈপরীত্য। ব্যতিক্রান্ত বিণ ১ ব্যতিক্রবিশিষ্ট । ২ ব্যতিক্রম বা লঙ্ঘন করা হয়েছে এমন । {স. বি+অতি+√ক্রম্‌+অ(ঘঞ্‌)}

**ব্যতিব্যস্ত** [বেতিব্‌ব্যাস্‌তো] বিণ ১ অত্যন্ত ব্যস্ত; খুব ব্যাকুল । ২ উত্ত্যক্ত । ৩ বিব্রত । {স. বি+অতি+ব্যস্ত}

**ব্যতিরিক্ত** [বেতিরিক্‌তো] বিণ ১ অতিরিক্ত। ২ ভিন্ন; বাদে; ব্যতীত। {স. বি+অতি+√রিচ্‌+ত(ক্ত)}

**ব্যতিরেক** [বেতিরেক্‌] বিণ ১ বিভিন্নতা; স্বাতন্ত্র্য; ভেদ। ২ রাহিত্য; অভাব। ❑ বি ১ অতিক্রান্তি; অতিক্রম। ২ কাব্যের অর্থালঙ্কারবিশেষ, যাতে উপমান অপেক্ষা উপমেয় অধিক প্রাধান্য লাভ করে । ব্যতিরেকী বিণ ১ প্রভেদ; পৃথক্‌কারী । ২ অভাবযুক্ত। {স. বি+অতি+√রিচ্‌+অ(ঘঞ্‌)}

**ব্যতিহার, ব্যতীহার** [বেতিহার্‌] বি ১ পরিবর্তন; বিনিময় । ২ একাদিক ব্যক্তির একই সময়ে অভিন্ন আচরণ। ~ বহুব্রীহি বি (ব্যা.) সমাসবিশেষ; পরস্পর ক্রিয়াবিনিময় বোঝাতে এই সমাস হয়; যেমন––লাঠালাঠি; হানাহানি । {স. বি+অতি+√হৃ+অ(ঘঞ্‌)}

**ব্যতীত** [বেতিতো] বিণ অতীত; বিগত; অতিবাহিত। ❑ অব্য বিনা; ছাড়া; ভিন্ন; বাদে। {স. বি+অতি+√ই+ত(ক্ত)}

**ব্যতীপাত** [বেতিপাত্‌] বি ১ উৎপাত। ২ ভূমিকম্প প্রভৃতি মহাবিপত্তিসূচক দুর্যোগ বা দুঃসময়। ৩ অশুভ যোগ । {স. বি+অতি+√পত্‌+অ(ঘঞ্‌)}

**ব্যতীহার** ⇒ ব্যতিহার

**ব্যত্যয়** [ব্যাত্‌তয়্‌] বি অন্যথা ভাব; বিপরীত ভাব; বৈপরীত্য; ব্যতিক্রম; নিয়মাদি লঙ্ঘন (তাহাদের মধ্যে যে ব্যত্যয় ঘটিয়াছে যে ত্রুটি –বিচ্যুতি হইয়াছে––কাআউ; আজও স্বভাবের নিয়মের কোনরূপ ব্যত্যয় হয় নাই––রঠা)। {স. বি+তি+√ই+অ(অচ্‌)}

**ব্যত্যাস** [ব্যাত্‌তাশ্‌] বি ব্যত্যয়, বৈপরীত্য; ব্যতিক্রম; অন্যথা ভাব। ব্যত্যস্ত বিণ ১ বিপরীত অবস্থাপ্রাপ্ত। ২ ব্যতিক্রান্ত। ৩ ঢেরা চিহ্নের মতো বিপরীত ভাবে উপস্থাপত; corssed । {স. বি+অতি+√অস্‌+অ(ঘঞ্)}

**ব্যথা** [ব্যাথা] বি ১ ক্লেশ; দুঃখ; কষ্ট ; বেদনা । ২ প্রসব বেদনা। বেথা (মবা.) বি ব্যাথা (হিআঅ বেথা––রাপ)। ~হত বিণ বেদনাক্রান্ত । ব্যথিত বিণ ১ ব্যাথাপ্রাপ্ত; দুঃখিত। ২ সন্তপ্ত। ব্যথিতা স্ত্রী.। ব্যাথী(–থিন্‌) বিণ বেদনাযুক্ত; ব্যথিত; বেদনাক্লিষ্ট। ব্যথিনী স্ত্রী.। {স. √ব্যথ্‌+অ(অঙ্)+আ}

**ব্যধিকরণ** [বেধিকরোন্‌] বিণভিন্ন ভিন্ন স্থানে অবস্থিত । ~বহুব্রীহি বি যে বহুব্রীহি সমাসে ব্যাসবাক্যের পদদুটো এক বিভক্তির না হয়ে ভিন্ন ভিন্ন বিভক্তির হয় (যথা––দণ্ড পাণিতে যার)। {স. বি+অধিকরণ}

**ব্যপদেশ** [ব্যাপোদেশ্‌] বি ১ ছল; আছিলা; ছুতা; ওজর। ২ নামোল্লেখ। ৩ ইঙ্গিত; ইশারা; সংকেত । ৪ প্রয়োজন; দরকার। ব্যপদিষ্ট বিণ ব্যপদেশযুক্ত ; ছলছুতাবিশিষ্ট। ব্যপদেষ্টা বি, বিণ ১ কপটতা করে যে; কপট । ২ ভান বা ছল করে যে; ভানকারী; ছলকারী। ৩ নামোল্লেখকর্তা। {স. বি+অপ+√দিশ্‌+অ(ঘঞ্‌)}

**ব্যাপনয়ন** [ব্যাপোনয়োন্‌] বি ১ অস্বীকার; প্রত্যাখ্যান। ২ সরিয়া ফেলা; অপসারণ । ৩ প্রত্যাখ্যান । ব্যপনীত বিণ ব্যপনয়ন, অস্বীকার , প্রত্যাখ্যান বা অপসারণ করা হয়েছে এমন । {স. বি+অপনয়ন}

**ব্যপহরণ** [ব্যাপোহরোন্‌] বি আমানতের খেয়ানত;স্বীয় তত্ত্বাবধানে রক্ষিত অন্যের অর্থাদি আত্মসাৎ করা; defalcation । {স. বি+অপহরণ}

**ব্যবকলন** [ব্যাবোকলোন্‌] বি বিয়োজন; বিয়োগ; বাদ দেওয়া; subtraction । ব্যবকলিত বিণ বাদ দেওয়া হয়েছে এমন। {স. বি+অব+√কল্‌+অন(ল্যুট্‌)}

**ব্যবচ্ছেদ** [ব্যাবোচ্‌ছেদ্‌] বি ১ বিশ্লেষণ; পরীক্ষার জন্য খণ্ড খণ্ড করে ভাগ করা বা পৃথক করা; dissection । ২ ভেদ; খণ্ড; বিভাগ। শব–~ বি ১ অপঘাত বা দুর্ঘটনায় মৃত শবের মৃত্যুর কারণ নির্ণয়ার্থে শল্যকরণ পরীক্ষা; ময়নাতদন্ত; post–mortem । ২ চিকিৎসাবিদ্যার্থীদের শিক্ষার জন্য মৃতদেহ কেটে দেখা। {বি+অবচ্ছেদ}

**ব্যবচ্ছিন্ন** [ব্যাবচ্‌ছিন্‌নো] বিণ ব্যবচ্ছেদ বা বিশ্লেষ করা হয়েছে এমন । {স. বি+অবচ্ছিন্ন}

**ব্যবধা ⇒** বাবধান

**ব্যবধান, ব্যবধা, ব্যবধিন** [ব্যাবোধান্‌, –ধা, –ধি] বি ১ আড়াল; অন্তরাল (আকাশ ও মর্ত্য–মাটির ব্যবধান বিরাট––বর)। ২ দূরত্ব। ৩ তিরোধান । ৪ আবরণ । ব্যবহিত বিণ । {স. বি+অব+√ধা+অন(ল্যুট্‌), অ(অঙ্‌)+আ(টাপ্‌),+ই(কি)}

**ব্যবসা** ⇒ ব্যবসায়

**ব্যবসাদার**  [ব্যব্‌শাদার্‌] বিণ, বি যে ব্যবসা করে; ব্যবসায়ী। {স. ব্যবসায়>ব্যবসা+ফা. দার .........}

**ব্যবসায়, ব্যবসা** [ব্যাবোশায়্‌, ব্যাব্‌শা] বি ১ জীবিকা; বৃত্তি; পেশা। ২ তেজারতি; কারবার; বাণিজ্য (শুরু করে দৈনক ব্যবসা––বুব)। ৩ যত্ন; উদ্যম; চেষ্ট। ৪ অভিপ্রায়; ইচ্ছা; উদ্দেশ্যে। ৫ অনুসন্ধান। ৬ ব্যবহার; আচরণ। ব্যবসায়ী বি, বিণ ১ ব্যবসাদার । ২ সওদাগর; বণিক (তাহাদের ব্যবসায়ী মন কী জানে কাব্যের মর্ম––রখাঁ)। ৩ বিশেষ কর্মে নিপুণ। ৪ উদ্যমী; উদ্যোগী। ৫ স্বার্থসন্ধানী চিন্তাভাবনা (ব্যবসায়ী মনোবৃত্তি)। ব্যবসিত বিণ ১ চেষ্টাযুক্ত; উদ্যত; চেষ্টান্বিত। ২ স্থিরীকৃত। ৩ অনুষ্ঠিত । ৪ পরিকল্পিত। {স. বি+অব+√সো+অ(ঘঞ্‌)}

**ব্যবসিত** [ব্যাবোশিতো] বিণ ১ চেষ্টাযুক্ত। ২ পরিকল্পিত। ৩ বাঞ্ছিত; অভিপ্রেত। {স. বি+অবসিত}

**ব্যবস্থা**  [ব্যাবোস্‌থা] বি ১ জোগাড়; আয়োজন; বন্দোবস্ত (খাবারের ব্যবস্থা)। ২ আইন; রীতি। ৩ শাস্ত্রীয় বিধি; বিধান; সমাজনিয়ম (ব্যবস্থানুযায়ী)। ৪ যথোপযুক্তভাবে স্থাপন। ৫ কার্যবিধি। ৬ স্থিতি। ৭ স্থিরতা। ৮ শৃঙ্খলা। ~ দেওয়া ক্রি ১ রোগ হলে ঔষধ বা পথ্যাদ খাবার উপদেশ বা জোগাড়। ২ পাপাদির প্রায়শ্চিত্ত সম্বন্ধে শাস্ত্রীয় নির্দেশ দেওয়া । ~পত্র বি রোগের চিকিৎসা–সংক্রান্ত নির্দেশ–পত্র; prescription । ~ন বি অবস্থিতি; অবস্থান। ~শাস্ত্র বি আইনশাস্ত্র; স্মৃতিশাস্ত্র;ধর্মাচারবিধায়ক শাস্ত্র । ব্যবস্থিত বিণ ১ ব্যবস্থা করা হয়েছে এমন । ২ পৃথক্‌কৃত। ৩ বিষয়রূপে স্থিত; অবস্থিত। ৪ স্থিরীকৃত। ৫ নিযুক্ত । {স. বি+অব+√স্থা+অ(অঙ্‌)}

**ব্যপস্থাপক** ⇒ ব্যবস্থাপন

**ব্যবস্থাপন** [ব্যাবোস্‌থাপোন্‌] বি নিয়ম–প্রণয়ন;বিধি–নির্ধারণ; আইন প্রণয়ন। ❑ বিণ সংস্থাপন । ব্যবস্থাপক বি, বিণ ১ আইন গঠনকারী। ২ নিয়ামক; বিধানকর্তা; আইনকর্তা। ৩ সংস্থাপক। ব্যবস্থাপিকা স্ত্রী.। ব্যবস্থাপিত বিণ ব্যবস্থাপন করা হয়েছে এমন । {স. বি+অব+স্থাপন}

**ব্যবহর্তব্য, ব্যবহর্তা** ⇒ ব্যবহার

**ব্যবহার** [ব্যাবোহার্‌] বি ১ আচরণ (আত্মীয়ের ন্যায় ব্যবহার)। ২ বাণিজ্য। ৩ বিষয়কর্ম । ৪ আইন (ব্যবহারজীবী)। ৫ প্রয়োগ । ৬ রীতি; প্রথা; আচার; বিধি; কর্তব্য । ৭ পোশাকের কাজে নিয়োগ (টুপি ব্যবহার)। ❑ বিণ মামলা–মোকদ্দমা। ব্যবহর্তা বি বিচার । ❑ বিণ ব্যবহারকারী । ~দেশক বি অ্যাটর্নি সিসটর প্রভৃতি আইনজীবী। ~শাস্ত্র বি ‌ ১ আইনশাস্ত্র; স্মৃতিশাস্ত্র । ২ আইনগ্রন্থ। ব্যবহারাজীব, ~জীবী বি উকিল; মোক্তার; ব্যারিস্টার; আইনজীবী; attorney; solicitor । ব্যবহারিক, ব্যাবহারিক বিণ ১ ব্যবহারের জন্য আবশ্যক বা দরকারি; কাজে লাগে এমন; applied । ২ আইন সংক্রান্ত; আইনবিষয়ক। ৩ আইনজ্ঞ । ৪ বিষয়কর্ম সম্পর্কিত; সাংসারিক। ৫ রীতিমাফিক; প্রথানুযায়ী। ৬ অবাস্তব হলেও ব্যবহারের ক্ষেত্রে মূল্য আছে এমন। ব্যবহার্য, ব্যবহর্তব্য বিণ ১ ব্যবহার করতে হবে এমন । ২ ব্যবহারের উপযুক্ত । ব্যবহৃত বিণ ব্যবহার করা হয়েছে এমন; আচরিত; অনুষ্ঠিত। {স. বি+অব+√হৃ+অ(ঘঞ্‌)}

**ব্যবহিত** [ব্যাবোহিতো] বিণ ১ ব্যবধানে বা দূরত্বে অবস্থিত; দূরত্বযুক্ত (তিন সখীতে মিলিয়া কি কথোপকথন করিতেছে লতাবলয়ে ব্যবহিত হইয়া কিঞ্চিৎক্ষণ শ্রবণ ও অবলোকন করি––ঈবি)। ২ অন্তর্হিত। ৩ আবৃত; আচ্ছাদিত। {স. বি+অবহিত}

**ব্যভিচার** [বেভিচার্‌] বি ১ নারী–পুরুষের অবৈধ যৌন সম্বন্ধ । ২ কাদাচার; অন্যায় ব্যবহার; গর্হিত আচরণ । ৩ স্খলন। ৪ অন্যথাচরণ । ব্যভিচারী বিণ ১ ব্যভিচার করে এমন; পরদারগামী; অবৈধ নারী সম্ভোগকারী। ২ অন্যথাচারী। ❑ বি যে ব্যভিচার করে। ব্যভিচারিণী স্ত্রী.। {স. বি+অভিচার}

**ব্যয়** [ব্যায়্‌] বি ১ খরচ (আয়ের চেয়ে ব্যয় বেশি)। ২ ধ্বংস; অপচয় (প্রাণ ব্যয়)। ৩ ক্ষয়; ক্ষতি (শক্তি ব্যয়) । ৪ প্রয়োগ; ব্যবহার; নিয়োগ (বুদ্ধি ব্যয়)। ~কুণ্ঠ বিণ খরচে কুণ্ঠিত; কৃপণ । ~কুণ্ঠতা বি কৃপণতা; কার্পণ্য। ~ন বি প্রাপ্য প্রদান; খরচ; ব্যয়; disbursement । ~বহুল বিণ ১ বেশি খরচ করায় এমন; ব্যয়সাধ্য । ২ প্রচুর অর্থব্যয় না করলে প্রাপ্তি অসম্ভব এমন । ~বহুলতা, ~বাহুল্য বি অধিক ব্যয় । ~সাধ্য, ~সাপেক্ষ বিণ অধিক ব্যয় দ্বারা শুধু সম্ভব এমন; অধিক খরচ করায় এমন । ব্যয়িত বিণ ১ খরচ হয়েছে এমন (বুড়ো শূন্য দেখায় তাকে ব্যয়িত––অচিসে)। ২ গত। ব্যয়ী বিণ ১ খরচকারী; ব্যয়কারী । ২ ব্যয়শীল । {স. বি+√ই+অ(অচ্‌)}

**ব্যর্থ** [ব্যার্‌থো] বিণ ১ বৃথা; বিফল; নিষ্ফল (কি হবে ব্যর্থ রাতের প্রহর গুণে––ফআ)। ২ নিষ্প্রয়োজন; নিরর্থক। ৩ অকৃতকার্য; অসিদ্ধ; ~কাম বিণ নিষ্ফল; অকৃতকার্য। ~তা বি বিফলতা; অকৃতকার্যতা । {স. বি+অর্থ; বহু.}

**ব্যষ্টি** [বেশ্‌টি] বি ১ পৃথক পৃথক বা নিজ নিজ ভাব। ২ সমষ্টির বিপরীত; পৃথক পৃথক বা ভিন্ন ভিন্ন ব্যক্তি (তার বিশ্বাস ছিল যে ব্যষ্টির অসুখ সারলেই সমষ্টির স্বাস্থ্য ফিরবে––সুদ)। {স. বি+√অশ্‌+তি(ক্তিন্)}

**ব্যস** ⇒ বস১

**ব্যসন** [ব্যাশোন্‌] বি ১ কাম ও ক্রোধ থেকে উৎপন্ন দোষ (আমি মৃগয়া ব্যসনে ক্ষণকালের জন্যও আসক্ত––ঈবি)। ২ পাপ। ৩ নেশা; মাদক সেবন । ৪ অমঙ্গল; অশুভ। ৫ বিপদ। ৬ দুঃখ; মনস্তাপ; কষ্ট । ৭ ধ্বংস । ব্যসনী বিণ ১ ব্যসনানুরক্ত; ব্যসনযুক্ত। ২ বিপন্ন । {স. বি+√অস্‌+অন(ল্যুট্‌)}

**ব্যস্ত** [ব্যাস্‌তো] বি অস্থির; ব্যগ্র; উৎকণ্ঠিত; ব্যাকুল; উদ্‌গ্রীব। ❑ বিণ ১ ব্যাপৃত; নিযুক্ত (কর্মব্যস্ত)। ২ বিভক্ত; বিক্ষিপ্ত । ৩ ত্বরান্বিত । ব্যতি~ বিণ অতিরিক্ত ব্যস্ত; কর্মসম্পাদনে অস্থিরতা প্রদর্শনকারী (আমি নিজে ব্যস্তবাগীশ, সব কাজ তড়িঘড়ি করা আমার অভ্যাস––রঠা)। ~সমস্ত বিণ ১ অতিব্যস্ত; ব্যতিব্যষ্ত; অস্থির । ২ অতি ত্বরান্বিত। {স. বি+অস্‌+ত(ক্ত)}

**ব্যাওয়া** ⇒ বেওয়া

**ব্যাং ⇒ ব্যাঙ**

**ব্যাংক, ব্যাঙ্ক** [ব্যাঙ্‌ক্‌] বি অর্থ ও অলংকারাদি গচ্ছিত রাখার এবং যারা গচ্ছিত রাখে তাদের প্রয়োজনমতো তা দেওয়ার প্রতিষ্ঠানবিশেষ । {ই. bank}

**ব্যাকরণ** [ব্যাকরোন্‌] বি ১ কোনো ভাষার শব্দ ও পদবিন্যাসের স্বরূপ, কাঠামো, রীতি ও বিশ্লেষণ সম্পর্কিত বিদ্যা বা গ্রন্থ । ২ শব্দের ব্যুৎপত্তিবিষয়ক শাস্ত্র । {স. বি+আ+√কৃ+অন(ল্যুট্‌)}

**ব্যাকুল** [ব্যাকুল্‌] বিণ অতিশয় আকুল; বিকল; অস্থির; উৎকণ্ঠিত; উদ্‌গ্রীব; ব্যগ্র। ব্যাকুলা স্ত্রী.। ব্যাকুলতা বি অস্থিরতা; উৎকণ্ঠা। ব্যাকুলিতা স্ত্রী.। {স. বি+আকুল}

**ব্যাকৃতি** [ব্যাক্‌কৃতি] বি ১ বিকৃত যে আকৃতি। ২ ব্যাকরণ । ৩ বর্ণনা; বিবরণ; ব্যাখ্যান। ব্যাকৃত বিণ । {স. বি+আকৃতি}

**ব্যাখ্যা** [ব্যাক্‌খা] বি ১ বর্ণনা; বিশদ বিবরণ। ২ টীকা–টিপ্পনী। ৩ অর্থ বা মানে প্রদান। ~ত বিণ ব্যাখ্যা করা হয়েছে এমন; বিবৃতি; বিস্তারিতভাবে কথিত । ~তা বিণ ব্যাখ্যাকারী বা বর্ণনাকারী; টীকাকার। ~ন বি ১ অতিরঞ্জন; ফলাও করে বর্ণনা করা । ২ বর্ণনা । ৩ টীকা। ব্যাখ্যেয় বিণ ১ ব্যাখ্যা করতে হবে এমন; ২ ব্যাখ্যার যোগ্য; বর্ণনীয়। {স. বি+আখ্যা}

**ব্যাগ** [ব্যাগ্‌] বি থলি; বস্ত্র বা চর্ম–নির্মিত পেটিকা। {ই. bag}

**ব্যাগার** ⇒ বেগার

**ব্যাঘাত** [ব্যাঘাত্‌] বি অন্তরায়; বাধা; বিঘ্ন; প্রতিবন্ধ । ~ক বিণ ১ ব্যাঘাতকারী; বিঘ্নসম্পাদক। ২ প্রতিবন্ধক । {স. বি+আ+√হন্‌+অ(ঘঞ্‌)}

**ব্যাঘ্র** [ব্যাগ্‌ঘ্রো] বি ১ বাঘ; শার্দূল; হিংস্র পশুবিশেষ । ২ শ্রেষ্ঠ; প্রধান; বলশালী । ব্যাঘ্রী স্ত্রী.। {স. বি+আ+√ঘ্রা+অ(ক)}

**ব্যাঘ্রনখ** [ব্যাগ্‌ঘ্রোনখ্‌] বি বাঘের নখরের আকৃতি বিশিষ্ট অস্ত্র । {স. ব্যাঘ্র+নখ}

**ব্যাঙ, বেঙ, ব্যাঙ্গ** [ব্যাঙ্‌, –, –গো] বি ভেক; মণ্ডূক। ~ তড়কা বি ব্যাঙের মতো লাফ । ব্যাঙাচি, বেঙাচি বি ব্যাঙের বাচ্চা । ব্যাঙের আধুলি/সিকি বি (আল.) গরিব লোকের অতি সামান্য অর্থ বা সঞ্চয় । ব্যাঙের ছাতা বি ছাতার মতো দেখতে ছোট আকারের অপুষ্পক উদ্ভিদবিশেষ; ছত্রাক। ব্যাঙের ব্যাঙর করা ক্রি (আল.) অনেকক্ষণ ধরে বিরক্তিকর কথা বলে চলা; অবিরত বাজে বকবক করা। ব্যাঙের সর্দি (আল.) অসম্ভব ব্যাপার । {স. ব্যঙ্গ>}

**ব্যাঙ্ক ⇒** ব্যাংক

**ব্যাঙ্গ** ⇒ ব্যাঙ

**ব্যাঙ্গমা** ⇒ বেঙ্গমা

**ব্যাচ** [ব্যাচ্‌] বি দল (আমাদের ব্যাচ্‌ সর্বোৎকৃষ্ট)। {ই. batch}

**ব্যাজ১** [ব্যাজ্‌] বি ১ বিলম্ব; দেরি (শীঘ্র করি শালে দেও না করিও ব্যাজ––সৈআ)। ২ বিঘ্ন; বাধা; অন্তরায়। ৩ কপটতা। ৪ সুদ; বৃদ্ধি। ~নিন্দা বি একজনের নিন্দা দ্বারা অপরের নিন্দা জ্ঞাপন (অর্থালঙ্কারবিশেষ; এই ব্যাজনিন্দা হচ্ছে ভারতচন্দ্রের কথা––প্রচৌ)। ~স্তুতি বিণ ১ ছলপূর্ণ স্তুতি; কপট প্রশংসা । ❑ বি (আল.) কাব্যের অলঙ্কার বিশেষ; নিন্দাচ্ছলে স্তুতি বড় বৃদ্ধ পতি সিদ্ধিতে নিপুণ/কোন গুণ নাই তার কপালে আগুন––ভারা)। স্পষ্টরূপে প্রকাশিত বিষয়ের ছল দ্বারা গোপন। {স. বি+√অজ্‌+অ(ঘঞ্‌)}

**ব্যাজ্‌২** [ব্যাজ্‌] বি তকমা; দল পেশা নির্দেশক চিহ্ন । {ই. badge}

**ব্যাজার**  ⇒ বেজার

**ব্যাজোক্তি** ⇒ ব্যাজ১

**ব্যাট** [ব্যাট্‌] বি ক্রিকেট খেলার বল চালনা করবার জন্যে ব্যবহৃত কাষ্ঠফলকবিশেষ । {ননী তাহার হাতে নিজের ব্যাটখানা দিয়া তাহাকে বল মারিতে বলিল––বিব। {ই. bat}

**ব্যাট্যা** ⇒ বেটা

**ব্যাটারি** [ব্যাটারি] বি বিদ্যুৎ–ধারক যন্ত্রবিশেষ (সারাদেহে যেন এইমাত্র কে ইলেকট্রিক ব্যাটারির শক্‌ লাগাইয়া দিয়াছে––বিব)। {ই. battery}

**ব্যাটালিয়ন** [ব্যাটালিয়ন্‌] বি সৈন্যবাহিনী; সামরিক স্থলবাহিনী––কতগুলো কোম্পানি নিয়ে একটি ব্যাটালিয়ন হয় (বেলুচি রেজিমেন্টের প্রথম ব্যাটালিয়ন যাত্রা করলে এই দেশে আসবার জন্যে–নই)। {ই. battalion}

**ব্যাড়** ⇒ বেড়

**ব্যান্ড** [ব্যান্‌ড্‌] বি ১ ঐকতান বাদনের দল । ঐকতান বাদন; নানা রকম যন্ত্রের ঐকতান বাদ্য (ফ্রান্সের মধুর ব্যাণ্ডের তালে তালে––নই)। ~পার্টি বি ঐকতান বাদকদল (ব্যান্ডপার্টির চারজন যাহারা শহরে বাজনা বাজিয়ে––শাহ)। ~মাস্টার বি ঐকতান বাদকদলের প্রধান পরিচালক নেতা বা শিক্ষক । {ই. band}

**ব্যান্ডেজ** [ব্যান্‌ডেজ্‌] বি ক্ষতস্থান বন্ধনের পট্টি (ব্যান্ডেজটা বেঁধে নিই নিজেই––নই)। {ই. bandage}

**ব্যাত্ত** ⇒ ব্যাদান

**ব্যাদড়া, বেদাঁড়া** [ব্যাদ্‌ড়া, বেদাঁড়া] বিণ ১ অশিষ্ট; দুষ্টু; বেয়াড়া (কাজেই শিশু যদি তা গিলতে আপত্তি করে তা হলে সে যে ব্যাদড়া ছেলে––প্রচৌ)। ২ কুৎসিত। {ফা. ফা. বে ........... + বা. দাঁড়া>}

**ব্যাদত্ত** ⇒ ব্যাদান

**ব্যাদান** [ব্যাদান্‌] বি ১ খোলা; উদ্‌ঘাটন (আঁধার ব্যাদান গুহার মাঝারে চলিনু তাহার পিছে––রঠা)। ২ বিস্তার । ৩ প্রসারণ । ব্যাত্ত, ব্যাদত্ত বিণ ১ উদ্‌ঘাটিত। ২ প্রসারিত । ৩ বিস্তৃত । {স. বি+আদান}

**ব্যাধ** [ব্যাধ্‌] বি ১ শিকারি জাতিবিশেষ । ২ পশুপক্ষী বধকারী; কিরাত। {স. √ব্যধ্‌+অ(ণ)}

**ব্যাধি**, বেয়াধি [ব্যাধি, বেয়াধি] বি অসুখ; পীড়া; রোগ (বেয়াধি কেমনে ছুটে––চদা)। ব্যাধিত বিণ রোগগ্রস্ত; রোগাক্রান্ত। ব্যাধিমন্দির বি ১ রোগের ঘর; রোগের বাসা (শরীরং ব্যাধিমন্দিরম্‌––প্রব.)। ২ শরীর; দেহ। {স. বি+আ+√ধা+ই(কি); বহু.}

**ব্যান১** [ব্যান্‌] বি শরীর পঞ্চ বায়ুর অন্যতম । {স. বি+√অন্+অ(ঘঞ্‌)}

**ব্যান২** [ব্যান্‌] বি নিষিদ্ধকরণ (বিস্তর ছবি ব্যান করলে শেষটায় ভালো ছবি বেরোবে ––সৈমু) । {ই. ban}

**ব্যান্নন** [ব্যান্‌নোন্‌] বি রাঁধা তরকারি; ব্যঞ্জন । {স. ব্যঞ্জন>}

**ব্যাপক** [ব্যাপোক্‌] বিণ ১ ব্যাপ্তিযুক্ত; ব্যাপনশীল; কালব্যাপী; স্থানব্যাপী; বহুদূর বিস্তৃত। ২ বহু বিষয়ের উপর প্রভাব বিস্তার করে এমন । ব্যাপিকা বি ১ ধিঙ্গি স্ত্রীলোক । ২ প্রগল্‌ভা; চঞ্চলা নারী। ব্যাভিচারিণী; দুশ্চরিত্র। {স. বি+√আপ্‌+অক(ণ্বুল্‌)}

**ব্যাপন** [ব্যাপোন্‌] বি ১ প্রসারণ; বিস্তার; ব্যাপ্তি । ২ আবরণ; আচ্ছাদন । {স. বি+√আপ্‌+অন(ল্যুট্‌)}

**ব্যাপা** [ব্যাপা] ক্রি বিস্তৃত হওয়া; ছড়ানো; ব্যাপ্ত হওয়া; স্থান জুড়ে অবস্থান করা। ❑ বি, বিণ বিস্তৃত; ছড়ানো; ব্যাপ্ত । {স. বি+আপ্‌+বা. আ}

**ব্যাপাদন [**ব্যাপাদোন্‌] বি হত্যা; বধ । ব্যাপাদিত বিণ নিহত; বিনাশিত। {স. বি+আ+√পদ্‌+ণিচ্‌+অন(ল্যুট্‌)}

**ব্যাপার** [ব্যাপার্‌] বি ১ বাণিজ্য; ব্যবসায় (চলিত সিংহল দ্বীপের করিতে ব্যাপার ––সৈআ)। ২ বিষয় (ব্যাপার কি?)। ৩ ঘটনা (ভীষণ ব্যাপার)। ৪ ক্রিয়া; অনুষ্ঠান (বিবাহ ব্যাপার)। ৫ নিয়োগ । {স. বি+আ+√পৃ+অ(ঘঞ্‌)}

**ব্যাপিকা** ⇒ ব্যাপক

**ব্যাপারী, বেপারি, বেপারী** [ব্যাপারি] বি ব্যবসায়ী; বণিক; কারবারি; সওদাগর। {স. ব্যাপার+ইন্‌(ণিনি)}

**ব্যাপৃত** [ব্যাপ্‌প্রিতো] বিণ নিয়োজিত; নিযুক্ত ; রত। ব্যাপৃতা স্ত্রী.। ব্যাপৃতি বি নিযুক্ত হওয়ার ভাব; রত থাকার ভাব। {স. বি+আ+√পৃ+ত(ক্ত)}

**ব্যাপ্ত** [ব্যাপ্‌তো] বিণ ১ প্রসারিত; বিস্তৃত। ২ আচ্ছন্ন । ৩ পূরিত ; পরিপূর্ণ । ব্যাপ্তি বি ১ প্রসার; বিস্তৃতি। ২ আবরণ । {স. বি+√আপ্‌+ত(ক্ত)}

**ব্যাবর্তন** [ব্যাবর্‌তোন্‌] বি ১ আবর্তন; প্রত্যাবর্তন । ২ আবর্তিতকরণ । ৩ মোচড় । ব্যাবর্তিত বিণ ১ আবর্তিত; প্রত্যাবর্তিত। ২ প্রত্যাবৃত্ত । ৩ মোচড়ানো হয়েছে এমন । ব্যাবৃত্ত বিণ ১ নিরাকৃত। ২ অংশীকৃত; খণ্ডিত। ৩ প্রত্যাবৃত্ত; নিবৃত্ত; নিবারিত। ব্যাবৃত্তি বি প্রত্যাবর্তন ; নিবৃত্তি। {স. বি+আ+√বৃৎ+অন(ল্যুট্‌)}

**ব্যাবহারিক =** ব্যবহারিক ⇒ ব্যবহার

**ব্যাবৃত্ত, ব্যাবৃত্তি** ⇒ ব্যাবর্তন

**ব্যাভার** [ব্যাভার্‌] বি ১ ব্যবহার ( এমত ব্যাভার না বুঝি তাহার––চদ)। ২ অভ্যাস । {স. ব্যবহার>}

**ব্যাম** [ব্যাম্‌] বি বাঁও; প্রসারিত বাহুদ্বয়ের একটির আঙুলের অগ্রভাগ থেকে অপরটির আঙুলের অগ্রভাগ পর্যন্ত মাপ; চার হাত পরিমাণ । {স. বি+আ+√মা+অ(ক)}

**ব্যামো** [ব্যামো] বি রোগ; পীড়া; ব্যাধি (তাহার ব্যামো সারিবার নহে––রঠা)। {স. ব্যামোহ>}

**ব্যামোহ** [ব্যামোহো] বি ১ অতিমুগ্ধতা; বিমূঢ়তা; চিত্তবৈকল্য । ২ অজ্ঞানতা । ৩ ব্যাধি। {স. বি+আ+√মুহ্‌+অ(ঘঞ্‌)}

**ব্যায়রাম** [ব্যায়্‌রাম্‌] ⇒ বে২ । ব্যায়ারামি, ব্যারামি বি, বিণ পীড়িত; রোগগ্রস্ত । {ফা. বে ........... + বা. আরাম}

**ব্যায়াম্‌** [ব্যায়াম্‌] বি ১ বিশেষরূপে অঙ্গ সঞ্চালন; শ্রমসাধন ব্যাপার ; স্বাস্থ্যরক্ষার জন্য পরিশ্রম। ২ কুস্তি । {স. বি+আ+√জম্‌+আ(ঘঞ্‌)}

**ব্যারাক** [ব্যারাক্‌] বি ১ সেনানিবাস (অস্ত্রাগারে আগুন ধরাইয়া দিয়া নিজেদের ব্যারাক ত্যাগ করে––ওয়ালি)। ২ বিরাট ও বেঢপ অট্টালিকা । {ই. barrack}

**ব্যারিস্টার** [ব্যারিশ্‌টার্‌] বি ইংল্যান্ড থেকে আইন পাস করা উকিল; উচ্চ শ্রেণির ব্যবহারাজীব । ব্যারিস্টারি বি ব্যারিস্টারে কাজ । {ই. barrister}

**ব্যাল** [ব্যাল্‌] বি ১ হিংস্র জানোযার। ২ সর্প; সাপ । ৩ চিতাবাঘ; শ্বাপদ। ৪ দুর্দান্ত হস্তী । ব্যালী স্ত্রী.। ~গ্রাহ, ~গ্রাহী বি সাপুড়ে । ~মৃগ বি চিতাবাঘ । {স. ব্যাল্‌}

**ব্যালট পেপার** [ব্যালোট্‌ পেপার্‌] বি ভোটদানের পত্র; নির্বাচনে ভোট দেওয়ার জন্য নির্দিষ্ট কাগজ, যাতে চিহ্ন দিয়ে বা নাম লিখে ভোট দেওয়া হয় (আমার ভোটাধিকার নেই, জীবনের নির্বাচন কেন্দ্রে আমি ব্যালট পেপার হারিয়ে ফেলেছি––শারা)। {ই. ballot paper}

**ব্যালেন্স, ব্যাল্যান্স** [ব্যালেন্‌স্‌, ব্যাল্যা–] বি ১ ভারসাম্য (সহজে এরা হাতে ব্যালেন্সের খেলা দেখাচ্ছে––আহা)। ২ দাঁড়িপাল্লা; ওজন করার যন্ত্র । {ই. balance}

**ব্যালোল** [ব্যালোল্‌] বিণ ১ ব্যাকুল; আকুল। ২ অতিশয় চঞ্চল । ৩ বিলোল্‌ । {স. বি+আ+√লুল্‌+অ(ঘঞ্‌)}

**ব্যাস** [ব্যাশ্‌] বি ১ বৃত্তের কেন্দ্র ভেদ করে উভয়পার্শ্বে যে সরলরেখা পরিধি স্পর্শ করে। ২ বৃত্তের সর্বাধিক প্রস্থ । ৩ বিস্তার । ৪ বিভাগ । ৫ বেদমন্ত্রসমূহের বিভাজক; বেদব্যাস । ব্যাসার্ধ বি ব্যাসের অর্ধাংশ; বৃত্তের পরিধি থেকে কেন্দ্র পর্যন্ত প্রসারিত সরলরেখা। {স. বি+√অস্‌+অ(ঘঞ্‌)}

**ব্যাসকূট** [ব্যাশ্‌কুট্‌] বি ১ বেদব্যাসের রচনার দুর্বোধ্য শ্লোক । ২ দুর্বোধ্য লেখা (প্রবর্ধমান জ্ঞানবিজ্ঞানের প্রত্যেক বিভাগ ব্যাসকূটের রঙ্গভূমি ––সুদ)। {স. ব্যাস+কূট}

**ব্যাসক্ত** [ব্যাশক্‌তো] বিণ ১ অতিশয় আসক্ত (সাতিশয় ব্যাসক্ত আছেন––ঈবি)। ২ সংলগ্ন । ব্যাসক্তি বি ১ বিশেষ আসক্তি । {স. বি+আ+√সন্‌জ্‌+ত(ক্ত)}

**ব্যাসবাক্য** [ব্যাশ্‌বাক্‌কো] বিণ ১ বাধা পাওয়া বাধাপ্রাপ্ত । ২ বিফলীকৃত । ৩ নিবারিত । {স. বি+আ+√হন্‌+ত(ক্ত)}

**ব্যাহৃতি** [ব্যাহৃতি] বি ১ হিন্দুদের মন্ত্রাঙ্গবিশেষ; গায়ত্রী; মন্ত্রের ‘ভূর্ভূরঃ স্বঃ’ গায়ত্রী মন্ত্রটির এই আদি অংশটিকে ব্যাহৃতি বলে। ২ উক্তি। {স. বি+আ+√হৃ+তি(ক্তি)}

**ব্যুৎপত্তি** [বুত্‌পোত্‌তি] বি ১ শাস্ত্রে বিশেষ পাণ্ডিত্য। ২ জ্ঞান; বোধ; অভিজ্ঞতা। ৩ পারদর্শিতা । ৪ বিশেষ উৎপত্তি । ৫ (ব্যা.) শব্দের প্রকৃতি প্রত্যয়াদি বিশ্লেষণপূর্বক গঠন বিচার। ব্যুৎপন্ন বিণ ১ শাস্ত্রজ্ঞান সম্পন্ন । ২ জ্ঞানী। ৩ (ব্যা.) প্রকৃতি প্রত্যয়াদির সাহায্যে উৎপন্ন। বুৎপাদক বিণ ব্যুৎপন্ন হয়েছে এমন; প্রকৃতি প্রত্যয়াদির সাহায্যে উৎপাদিত। ব্যুৎপাদ্য বিণ বুৎ্যপত্তি নির্ণয় করতে হবে এমন । {স. বি+উৎপত্তি}

**ব্যূঢ়১** [বুঢ়ো] বিণ ১ বিবাহিত। ২ বিন্যস্ত; সংস্থাপিত । ৩ প্রসারিত; স্ফীত; বিস্তৃত (ব্যূঢ়োরস্ক বৃষস্কন্ধ শালপ্রাংশু মহাবাহু––সৈমু)। {স. বি+উঢ়}

**ব্যূঢ়২** ⇒ ব্যূহ

**ব্যূহ** [বুহো] বি ১ সৈন্যসমাবেশ; যুদ্ধের জন্য কৌশল সহকারে সৈন্যবিন্যাস। ২ সেনাসমূহ । ৩ গঠন; নির্মাণ । ৪ দেহ। ব্যূহিত, ব্যুঢ় বিণ ব্যূহাকারে বিন্যস্ত । {স. বি+ঊহ্‌}

**ব্যোম** [বোম্‌] বি ১ অম্বর; আকাশ; শূন্য । ২ (আল.) ফাঁকি। ~কেশ বি হিন্দু দেবতা শিব; মহাদেব। ~চর বি ‌ ১ গগনবিহারী; যাঁরা আকাশে বিচরণ করেন (ব্যোমচর নমিলা চৌদিকে সভয়ে ––মদ)। ২ গ্রহ–নক্ষত্রাদি। ৩ পাখি। ~যাত্রা বি শূন্যে ভ্রমণ; বিমানে চড়ে শূন্যে ভ্রমণ । ~যান বি আকাশযান; বিমান; এরোপ্লেন। {স. √বো+মন্‌(মনিন্‌)}

**ব্রঙ্কাইটিস** [ব্রোঙ্‌কাইটিস্‌] বি বায়ুনালির প্রদাহ রোগ; শ্বাসনালির শ্লৈষ্মিক ঝিল্লির বিকারজনিত শিরঃপীড়া, স্বরভঙ্গ, গাঢ় শ্লেষ্মা ও কাসি, গলা ঘড়ঘড়, বুকে বেদনাবোধ, শ্বাসকষ্ট প্রভৃতি লক্ষণজনিত ব্যাধি । {ই. bronchitis}

**ব্রজ** [ব্রোজো] বি ১ গমন। ২ পথ (অধীর ভূধর ব্রজ, ভীমের গর্জনে––মদ)। ৩ গোষ্ট । ৪ হিন্দুশাস্ত্রে কৃষ্ণের বাল্যলীলাভূমি রূপে বর্ণিত মথুরার নিকটবর্তী গ্রামবিশেষ। ~কিশোর, ~মোহন, ~সুন্দর বি শ্রীকৃষ্ণ। ~কিশোরী, ~দুলাল বি শ্রীকৃষ্ণ । ~ধাম বি বৃন্দাবন; গোকুল । ~বুলি বি বৈষ্ণব পদাবলি সাহিত্যে ব্যবহৃত মিশ্র ভাষাবিশেষ । ~ভাষা বি ব্রজবুলি । ~লীলা বি ব্রজধামে শ্রীকৃষ্ণের রসলীলা। ~সুন্দরী বি রাধিকা। ব্রজাঙ্গনা বি ১ ব্রজের রমণী । ২ গোপনারী । ৩ রাধা । ব্রজেশ্বর বি শ্রীকৃষ্ণ। ব্রজেশ্বরী বি স্ত্রী.। শ্রীরাধা । {স. √ব্রজ্‌+অ(ঘঞ্‌)}

**ব্রজ্যা** [ব্রোজ্‌জা] বি পর্যটন; ভ্রমণ । (তুল. বৌদ্ধ প্রব্রজ্যা)। {স. √ব্রজ্‌+য(ক্যপ্‌)+আ(টাপ্‌)}

**ব্রণ** [ব্রোন্‌] বি ১ বয়স–ফোঁড়া; যৌবনাগমনে মুখে ওঠা ক্ষুদ্র ফোঁড়া বা ফুস্কুড়ি । ২ ক্ষত; ঘা। {স. √ব্রণ্‌+অ(অচ্‌)}

**ব্রত** [ব্রোতো] বি ১ ধর্মানুষ্ঠান; পাপক্ষয় ও পুণ্যলাভের ইচ্ছায় অনুষ্ঠিত ধর্মকার্য । ২ নিয়ম; সংযম। ৩ তপস্যা । ~চারী বিণ ব্রত আচরণ করে এমন । ~ধারী , ~ব্রতী বিণ ব্রতকারী; তপস্বী (ত্রিশ ক্রোর ব্রতী পুত্রের মাতা––সদ)। ~ধারিণী, ব্রতিনী স্ত্রী.। {স. √বৃ+অত(অতক্‌)}

**ব্রততি, ব্রততী** [ব্রোতোতি] বি ১ লতা; বল্লি (ব্রততী যেমতি বিশাল রসাল মূলে––মদ)। ২ লতার মতো বিস্তার বা বিস্তৃতি (ব্রততিবালা)। {স. প্র+√তন্‌+তি(ক্তি) (প্র>ব্র)}

**ব্রততী** ⇒ ব্রততি

**ব্রতধারী, ব্রতী** ⇒ ব্রত

**ব্রহ্ম১** [ব্রোম্‌হো] বি ১ হিন্দুমতে পরমপুরুষ; পরমেশ্বর; অনন্ত; অনাদি; অদ্বিতীয় পুরুষ। ২ বিধাতা। ৩ বেদ । ৪ ব্রাহ্মণ (ব্রহ্মহত্যা)। ৫ ব্রহ্মদেশ ; Burma । ~চর্য বি ব্রহ্মচারীর করণীয় ব্রত; মৈথুন ও অন্যান্য ভোগবাসনা বর্জিত সংযত জীবনযাপন। ~চর্যশ্রম বি হিন্দু শাস্ত্রানুসারে জীবনের প্রথমাংশে ব্রহ্মচারীর অবস্থা । ~চারী বিণ ব্রহ্মচর্য পালনকারী । ❑ বি, বিণ উপনয়নের পর যে ব্রাহ্মণ–সন্তান গুরুগৃহে থেকে অধ্যয়ন করে। ~চারিণী স্ত্রী.। ~জ্ঞ বিণ, বি যার ব্রহ্মজ্ঞান হয়েছ। ~জ্ঞান বি পরমাত্মা জ্ঞান; ব্রহ্মের স্বরূপসম্বন্ধীয় জ্ঞান; তত্ত্বজ্ঞান । ~জ্ঞানী বি, বিণ ১ ব্রহ্মজ্ঞানসম্পন্ন । ২ ব্রাহ্মধর্মাবলম্বী । ~ডাঙ্গা বি উচ্চে অবস্থিত উর্বরতাহীন জমি। ~ণ্য বিণ ব্রহ্ম বা বাহ্মণ সম্বন্ধীয় । ❑ বি ১ হিন্দুদেবতা নারায়ণ। ২ ব্রহ্মতেজ । ~তালু বি মাথার চাঁদি। ~তেজ বি ‌ ‌ ১ ব্রহ্মজ্ঞানজনিত তেজ; ব্রাহ্মণ্য । ২ ব্রাহ্মণের শক্তি । ~ত্র, ~ত্রা বি ব্রহ্মোত্তর। ~ত্ব বি ব্রহ্মের বা ব্রহ্মতুল্য ভাব বা পদ। ~দৈত্য, ~পিশাচ, ~রাক্ষস বি হিন্দুমতে ব্রাহ্মণের প্রেতযোনি (আমরা নব্য হিন্দুর দল পরস্পরের মধ্যে তাহাকে ব্রহ্মদৈত্য বলিয়া ডাকিতাম––রঠা)। ~নাভ বি হিন্দুমতে বিষ্ণু । ~পাতক বি ব্রাহ্মণ হত্যারূপ পাপ। ~পুরী, ~লোক বি ১ ব্রহ্মার বাসস্থান । ২ স্বর্গ। ৩ পুরাণোক্ত সপ্তলোকের মধ্যে উচ্চতম লোক । ~বাদী বি, বিণ ১ বেদাধ্যায়ী। ২ ব্রহ্মজ্ঞানী। ৩ ব্রহ্মবিদ্যার বক্ত। ৪ বৈদান্তিক । ~বাদিনী স্ত্রী.। ~বিদ্যা বি ব্রহ্মজ্ঞান বিষয়ক শাস্ত্র। ~বৈবর্ত বি অষ্টাদশ পুরাণের অন্যতম । ~রন্ধ্র বি ব্রহ্মতালুর কেন্দ্র বা কেন্দ্রবর্তী ছিদ্র (তখন মাথাটির রিম ঝিম করে ব্রহ্মরন্ধ্র বুঝি ফেটেই পড়ে––মোম)। ~র্ষি বি ঋষি ব্রাহ্মণ । ~লোক বি ব্রহ্মার বাসস্থান; লোকবিশেষ । শাপ বি ব্রাহ্মণের অভিশাপ। ~শির, ~শিরা বি পুরাণোক্ত অস্ত্রবিশেষ । ~সংহিতা বি চৈতন্যদেব কর্তৃক রচিত দাক্ষিণাত্য থেকে আনীত বৈষ্ণব গ্রন্থবিশেষ । ~সঙ্গীত বি ব্রহ্মের উপাসনামূলক সঙ্গীত । ~সাবর্ণি বি হিন্দু পুরাণ অনুসারে দশম মনু। ~সূত্র বি১ বেদব্যাস কর্তৃক বেদান্ত সূত্র । ২ উপবীত; পৈতা । ২ হিন্দুমতে মহাপাপ । {স. √বৃন্‌হ্‌+মন্‌(মনিন্‌)}

**ব্রহ্ম২, ব্রহ্মদেশ** [ব্রোম্‌হো, –দেশ্‌] বি বাংলাদেশের দক্ষিণ–পূর্বস্থ দেশবিশেষ; বর্তমান নাম মিয়ানমার; ব্রহ্মদেশ; Burma; Myanmar । {স. বহ্ম>, +দেশ}

**ব্রহ্মপুত্র** [ব্রোম্‌হোপুত্‌ত্রো] বি আসাম ও বাংলাদেশের মধ্যবর্তী নদীবিশেষ । {স. ব্রহ্ম+পুত্র}

**ব্রহ্মা** [ব্রোম্‌হা] বি হিন্দুমতে সৃষ্টিকর্তা; জগৎস্রষ্টা; বিধাতা; কমলাসন; চতুরানন; প্রজাপতি; হিরণ্যগর্ভ; বিরিঞ্চি; স্বয়ম্ভু; লোকপিতামহ। ~ণী বি স্ত্রী. ব্রহ্মার পত্নী বা শক্তি । ~রণ্য বি বেদাধ্যয়নের জন্য উৎকৃষ্ট পৌরাণিক স্থান । ~স্ত্র বি অতিশয় ক্ষমতাশালী অস্ত্র (নারেকেল হুঁকাটাই শীতের বিরুদ্ধে লড়বার তাদের একমাত্র ব্রহ্মাস্ত্র––আফ)। ~ণ্ড বি বশ্বজগৎ; সৃষ্টি । ব্রহ্মোত্তর বি ব্রাহ্মণকে প্রদত্ত নিষ্কর–ভূমি । {স. ব্রহ্মন্‌>}

**ব্রহ্মাণ্ড ⇒** ব্রহ্মা

**ব্রহ্মোরণ্য, ব্রহ্মাস্ত্র** ⇒ ব্রহ্মা

**ব্রহ্মোত্তর** ⇒ ব্রহ্মা

**ব্রাণ্ডি** ⇒ ব্রান্ডি

**ব্রাত্য** [ব্রাত্‌তো] বি পতিত; সংস্কারহীন; ব্রতভ্রষ্ট (আড্ডা যখন গুরুচণ্ডাল সকলের জন্যই অবারিত দ্বার তখন এরাই বা আমাকে ব্রাত্য করে রাখবে কেন ? ––সৈমু)। ❑ বিণ আচারভ্রষ্ট। {স. ব্রাত(ব্যাধ আদি)+য(ষ্যঞ্‌)}

**ব্রাদার** [ব্রাদার্‌] বি ভাই (কি জানো ব্রাদার)। {ই. brother}

**ব্রাহ্ম, ব্রাহ্মধর্ম** [ব্রাম্‌হো, –ধর্‌মো] বি রাজা রামমোহন রায় কর্তৃক প্রতিষ্ঠিত দেবেন্দ্রনাথ থাকুর প্রভৃতি কর্তৃক প্রচারিত একেশ্বরবাদী ধর্মসম্প্রদায় ও তার অনুসারী । ❑ বিণ ১ ব্রহ্মজ্ঞানী। ২ ব্রহ্মসম্বন্ধীয় । ব্রাহ্মবিবাহ বি ১ ব্রাহ্মধর্মের নিয়মানুযায়ী বিবাহ । ব্রাহ্মমুহূর্ত বি সূর্যোদয়ের অব্যবহিত পূর্ববর্তী এক ঘণ্টা বিশ মিনিট কাল । ব্রাহ্মসমাজ বি ব্রাহ্মধর্মাবলম্বী সম্প্রদায়। ব্রাহ্মসমাজী বিণ ১ ব্রাহ্মসমাজগত। ২ ব্রাহ্ম–সমাজভুক্ত । {স. ব্রহ্মন্‌+অ(অণ্‌)}

**ব্রাহ্মণ** [ব্রাম্‌হন্‌] বি ১ যিনি ব্রহ্মকে জানেন; হিন্দুমতে উচ্চবর্ণের লোক। ২ আর্যদের চারবর্ণের প্রথম বর্ণ । ৩ বিপ্র; বামুন। ৪ বেদের অংশবিশেষ । ৫ পুরোহিত ব্রাহ্মণ; পাচক ব্রাহ্মণ। ব্রাহ্মণী স্ত্রী.। ~সমাজ বি ব্রাহ্মণ সম্প্রদায় । {স. ব্রহ্মন্‌+অ(অণ্‌)}

**ব্রাহ্মণ্য** [ব্রাম্‌হোন্‌নো] বি ১ ব্রাহ্মণের ধর্ম । ২ ব্রাহ্মণত্ব। ৩ ব্রাহ্মণসমূহ। {স. ব্রহ্মন্‌+য(যৎ)}

**ব্রাহ্মিকা** [ব্রাম্‌হিকা] বি ১ ব্রাহ্ম মহিলা। ২ ব্রাহ্মের স্ত্রী। {স. ব্রাহ্ম+ইক(ঠন্‌)+আ(টাপ্‌)}

**ব্রাহ্মী** [ব্রাম্‌হি] বি ১ ব্রহ্মার শক্তি; মাতৃকাবিশেষ। ২ লিপি; ভারতের প্রাচীন লিপি বিশেষ । ৩ তিক্ত শাকবিশেষ । ❑ বিণ ব্রহ্মজ্ঞা; ব্রহ্মসম্বন্ধীয়া। {স. ব্রাহ্ম+ঈ(ঙীপ্‌)}

**ব্রিচ অব কন্ট্রাক্ট** [ব্রিচ্‌ অব্‌ কন্‌ট্রাক্‌ট্‌] বি চুক্তিভঙ্গ অপরাধ। {ই. breach of contract}

**ব্রিচ অব ট্রাস্ট** [ব্রিচ্‌ অব্‌ ট্রাস্‌ট্‌] বি চুক্তিভঙ্গ অপরাধ। {ই. breach of trust}

**ব্রিজ** [ব্রিজ্‌] বি ১ তাস খেলাবিশেষ (ব্রিজের টেবিলে সে যোগ দিতে পারিল না; কারণ ব্রিজ খেলা সে জানে না––বিব)। ২ সাঁকো; পোল; সেতু । {ই. bridge}

**ব্রিটিশ** [ব্রিটিশ্‌] বি ব্রিটেনের অধিবাসী । ❑ বিণ ১ ব্রিটেনে উৎপন্ন বা নির্মিত। ২ গ্রেট ব্রিটেন সম্বন্ধীয় । {ই. British}

**ব্রীড়া** [ব্রিড়া] বি লজ্জা (দেখি অন্নদার ক্রীড়া শিবের হইল ব্রীড়া––ভারা)। ~নত বিণ লজ্জায় আনত (ব্রীড়ানত দেহ––সৈআআ)। ~নতা স্ত্রী. । {স. √ব্রীড়্‌+অ(ঘঞ্‌)+আ(টাপ্‌)}

**ব্রীড়িত** [ব্রিড়িতো] বিণ ১ লজ্জিত। ২ লজ্জাযুক্ত । {স. √ব্রীড়্‌+ত(ক্ত)}

**ব্রীহি** [ব্রিহি] বি ধান্যবিশেষ; আউশ ধান । {স. √বৃহ্‌+ই}

**ব্রুচ** ⇒ ব্রোচ

**ব্রেক** [ব্রেক্‌] বি চাকা প্রভৃতি রোধকারী যন্ত্র; গতিরোধক যন্ত্র (সঙ্গে সঙ্গেই ব্রেক চেপে পিছন ফিতে তাকালেন––নীই)। {ই. brake}

**ব্রোচ, ব্রুচ** [ব্রোচ্‌, ব্রু–] বি বস্ত্রাদি আঁটার সেফটিপিনজাতীয় অলঙ্কারবিশেষ ; যে কোনো পোশাক আঁটার কারুকার্য করা পিনজাতীয় বস্তু । {ই. brooch}

**ব্রাকেট** [ব্রাকেট্‌] বি ১ বন্দধনীচিহ্ন; যথা–– ( ), { }, [ ] । ২ এক কোঠা; সমপর্যায়। ৩ ঘরের দেয়াল সংলগ্ন তাক বা আলনাবিশেষ । {ই. bracket}

**ব্রান্ডি, ব্রাণ্ডি** [ব্রান্‌ডি] ব আঙুর ফলের রস থেকে প্রস্তুত মদবিশেষ । {ই. brandy}

**ব্লটিং, ব্লটিং পেপার** [ব্লাটিঙ্‌, –পেপার্‌] বি চোষকাগজ; শোষক কাগজ । {ই. blotting}

**ব্লাউজ** [ব্লাউজ্‌] বি মেয়েদের জামাবিশেষ । {ই. blouse}

**ব্লু** [ব্লু] বি নীল । ~ব্ল্যাক বিণ নীল–কৃষ্ণ বর্ণ (ব্লু–ব্ল্যাক কালি)। {ই. blue; blue–black}

**ব্লুপ্রিন্ট [**ব্লু–প্রিন্‌ট্‌] বি নীল কাগজে সাদা রঙে মুদ্রিত নকশা ও পরিকল্পনা। {ই. blue print}

**ব্লু–ফিল্ম** [ব্লু–ফিল্‌ম্‌] বি যৌনসঙ্গম–সর্বস্ব চলচ্চিত্র । {ই. blue film}

**ব্লু–বুক** [ব্লু–বুক্‌] বি সরকার প্রকাশিত বিশেষ কোনো তথ্য সম্বলিত পুস্তক। {ই. blue book}

**ব্ল্যাকবোর্ড** [ব্ল্যাক্‌বোর্ড] বি স্কুল–কলেজে ব্যবহৃত কাঠের তৈরি কালো রঙের আয়তাকার ফলক, যার উপরে খড়ি–মাটি বা চক দিয়ে লেখা বা ছবি আঁকা হয় । {ই. black board}

**[দ্রষ্টব্য :** ১ । নিম্নলিখিত তৎসম শব্দ এবং সেগুলো থেকে উৎপন্ন শব্দের আদ্য ‘ব’–বর্ণ বর্গীয় ‘ব’ : **বদ্ধ, বধির, বন্ধ, বন্ধক, বন্ধন, বন্ধনী, বন্ধু, বন্ধুক, বন্ধুজীব, বন্ধুজীবক, বন্ধুর, বন্ধুলী, বন্ধ্য, বন্ধ্যা, বল (=শক্তি), বলদ, বলদেব, বলনিসূদন, বলভদ্র, বলরাম, বলাৎকার, বলাধান, বলাধিক্য, বলাধ্যক্ষ, বলান্বিত, বলাবল, বলি (=যজ্ঞাদিতে নিবেদ্য বস্তু), বলিষ্ঠ, বল, বলীবর্দ, বলীয়ান, বল্য, বহিঃ, বহিরঙ্গ, বহিরাগত, বহিরিন্দ্রিয়, বহু, বহুল, বহ্বাড়ম্বর, বহ্বায়াস, বহ্বারম্ভ, বাধক, বাধা (=প্রতবন্ধ), বাহ্বাস্ফোট, বীভৎস, বুদ্ধ, বুদ্ধি, বুধ, বুভুক্ষা, বুভুক্ষু, বোদ্ধা, বোধ, বোধি, বোধিকা, বোধিনী, বৌদ্ধ, ব্রহ্ম, ব্রহ্মণ্য, ব্রহ্মত্র, ব্রহ্মন্‌, ব্রহ্মপুত্র, ব্রহ্মা, ব্রাহ্ম, ব্রাহ্মণ, ব্রাহ্মী ।**

২ । নিম্নলিখিত তৎসম শব্দ এবং সেগুলো থেকে উৎপন্ন শব্দের আদ্য ‘ব’–বর্ণ বর্গীয় ‘ব’ এবং অন্তঃস্থ ‘ব’ দুইই হয়:  **বকুল, বড়বা, বণিক, বণিজ, বধু, বধূ, বধ্য, বন্দী (=চারণ), বর্বর, বই, বাহক, বলি (=মাংসের কুঞ্চনজাত রেখা) বাড়ব, বাণ, বাণিজ্য, বাদরায়ণ, বার্হস্পত্য, বাল, বালক, বালখিল্য, বালা, বালার্ক, বালিকা, বালি/বালী (=বানররাজ), বালুকা, বালেন্দু, বাল্য, বাষ্প, বিড়াল, বিন্দু, বিম্ব, বিল (=গর্ত, গুহা), বীজ, বৃংহণ, বৃংহিত, বৃহৎ, বৃহন্নলা, বৃহস্পতি, বৈড়াল ।**

৩ । বাংলায় বর্গীয় ব ও অন্তঃস্থ ব–এর মধ্যে উচ্চারণে পার্থক্য নেই । তবে সন্ধির ব্যাপারে শব্দের আদ্য ‘ব’ বর্গীয় কি না, তা জানার প্রয়োজন হয় ।]

**ভ**

**ভ১** ‘প’ বর্গের চতুর্থ এবং চব্বিশতম ব্যঞ্জনবর্ণ । এটি মহাপ্রাণ (aspirated), অঘোষ (voiced), ওষ্ঠ্য (bilabial), ঘৃষ্ট (plosive) ধ্বনি । বাংলাদেশের কোনো কোনো অঞ্চলে এটা শিসজাত দন্তৌষ্ঠ (labio–dental fricative) ধ্বনি ।

**ভ২** [ভ] [বি ১ নক্ষত্র। ২ গ্রহ। ~গোল, ~চক্র, ~মণ্ডল বি (জ্যোবি) রাশিচক্র । {স. √ভা+অ(ড)}

**ভআ, ভওযা** (ব্র.) [ভয়া, ভওয়া] ক্রি হওয়া (কুসুম হার ভইল ভার হৃদয় তার দহিছে––রঠা)। ভঅ––হয় । ভঅল, ভএল, ভইল, ভৈল, ভেল, ভইলী, ভৈইলা, ভয়িলা, ভেলা––হলো । ভৈইলি, ভৈয়িলি, ভৈলি, ভেলি––হলে । ভৈগেলে, বৈগেলা––হয়ে গেল (মহাতেজে ভইল জন––রাপ; ভৈ গেল নিরাশা––বিপ)। {স. √ভূ>}

**ভআঁ** (মবা.) [ভয়াঁ] ক্রি হয়ে (মাঝে যমুনা ত বর বাত ভআঁ––বচদা)। {স. √ভূ>}

**ভইন, ভইনী** (মবা.) [ভোইন্‌, ভোইনি] বি বহিন; ভগিনী । {স. ভগিনী>}

**ভইষ, ভইস, ভঁইষ, ভঁইস** [ভোইশ্‌, –, ভোঁ–, –] বি মহিষ। ভাইষা, ভঁইষা, ভইসা, ভঁসা, ভয়সা বিণ ১ মহিষসংক্রান্ত (ভয়সা ঘি, ভইষা গাড়ি)। {স. মহিষ>, তুল. হি. ভঁইস}

**ভওয়া** ⇒ ভআ

**ভংত** [ভঙ্‌তো] বি কাঁসর (কাসা ভংত বাড়ি মারে বাজায় হৈষর শিং––পূগী) । {স. কংস>}

**ভঁ, ভঁ–ভঁ ⇒** ভোঁ

**ভঁইষ, ভঁইস ⇒**  ভইষ

**ভক, ভক ভক** [ভক্‌, ভক্‌ভক্‌] অব্য ধূম, দুর্গন্ধ, বমি প্রভৃতির হঠাৎ প্রচুর নির্গমসূচক শব্দ (ভক করে বমি করা; মুখে ভক্‌ভক্‌ করে গন্ধ পেয়েছি––গিসে)। ২ প্রচুর দমকা বায়ু নিঃসরণ (ভক ভক করে ধোঁয়া বের হওয়া)। {ধ্বন্যা.}

**ভকত**  ⇒ ভক্ত

**ভকতি** ⇒ ভক্তি

**ভকা** ⇒ ভখা

**ভকিল** [ভোকিল্‌] বি উকিল (আমি একজন ভকিল, বার বৎসর প্র্যাকটিস করেছি––রাম)। {আ. ৱকীল ..........}

**ভক্ত, ভকত** [ভক্‌তো, ভকত্‌] বি , বিণ ১ ভক্তিমান; যার ভক্তি বা অনুরাগ আছে । ২ সেবক। ৩ অনুগত (শক্তের ভক্ত নরমরে যম––প্রব.)। ভক্ত–বৎসল বিণ ভক্তের প্রতি স্নেহপরায়ণ । ভক্ত–বাঞ্ছাকল্পতরু বিণ ভক্তের সকল বাঞ্ছা পূর্ণ করেন এমন । ভক্ত–বিটেল বিণ কপট বা ভণ্ড ভক্ত । ভক্তাগ্রহণ্য বিণ শ্রেষ্ঠ বা প্রধান ভক্ত । ভক্তাধীন বিণ ভক্তের বশীভূত । {স. √ভজ্‌+ত(ক্ত), (স্বরাগমে) ভকত}

**ভক্তি, ভকতি** [ভোক্‌তি, ভকোতি] বি ১ আরোধ্যের প্রতি অনুরাগ । ২ মান্য ব্যক্তির প্রতি শ্রদ্ধা (কৃষ্ণচন্দ্র ভক্তি উৎপাদক গ্রন্থ । ভক্তিচিহ্ন বি ভক্তির লক্ষণ। ভক্তি–তত্ত্ব বি ভক্তিবিষয়ক তথ্য; শাস্ত্র বা বিজ্ঞান । ভক্তিপথ বি ভক্তিবলে পরমতত্ত্বে পৌঁছাবার উপায়; সুফিদের তরিকা । ভক্তিবাদ বি দার্শনিক মতবাদ বিশেষ; যে মতবাদে জ্ঞান ও কর্ম ব্যতিরেকে শুধু ভক্তি দ্বারা সাধনা করলেই পরম তত্ত্বে পৌঁছা যায়; ভক্তিতত্ত্ব । ভক্তি–বিহ্বলতা বি। ভক্তিভরে ক্রিবিণ ভক্তির সাথে; তাজিমের সঙ্গে । ভক্তিভাজন বিণ শ্রদ্ধাস্পদ । ❑ বি ভক্তি করার যোগ্য পাত্র । ভক্তিমান বিণ ভক্তিযুক্ত; যার অন্তরে ভক্তির উদ্রেক হয়েছে । ভক্তিমতী স্ত্রী.। ভক্তি–মার্গ বি সাধনার পন্থাবিশেষ। তুল. জ্ঞানমার্গ, কর্মমার্গ। ভক্তিমূলক বিণ শ্রদ্ধাসূচক। ভক্তিযোগ বি ১ ভক্তির দ্বারা আরাধনা। ২ ভক্তিবাদ; শুধু ভক্তি দ্বারা পরমেশ্বর লাভের সাধনা; সাধনার একটি প্রকার । ভক্তিরস রিস। {স. √ভজ্‌+তি(ক্ত)=ভক্তি(স্বরাগমে) ভকতি}

**ভক্ষ** [ভোক্‌খো] বিণ খাদ্য; আহারীয় । ~ক বি, বিণ খায় এমন; খাদক; ভোজনকারী। ~ণ বি ভোজন; খাদ্যগ্রহণ; আহর। ~ণীয় বিণ ভক্ষণযোগ্য; ভোজ্য। ভক্ষিত বিণ খাওয়া হয়েছে এমন; ভুক্ত । ভক্ষ্য বিণ ভক্ষণীয়। ❑ বি খাদ্যদ্রব্য (ভক্ষ্যকেরে কুশল করন্তি ভক্ষ্যদানে––কাদৌ)। ~দ্রব্য বি ভোজনসামগ্রী; ভোজ্যবস্তু। ভক্ষ্যসামগ্রী বি খাবার জিনিস; ভোজ্য বস্তু । ভক্ষ্যাবশেষ বি ভুক্তাবশিষ্ট দ্রব্য । ভক্ষ্যাভক্ষ্য বি খাদ্যাখাদ্য; যা ভক্ষ্য আর যা অভক্ষ্য । ❑ বিণ আহারের উপযুক্ত ও অনুপযুক্ত। {স. √ভক্ষ্‌+অ(ঘঞ্‌)}

**ভখা, ভকা** [ভখা, –কা] (মবা.) ক্রি ভক্ষণ করা; খাওয়া । {স. ভক্ষ>ভক্‌খ>ভক্‌/ভখ্‌+আ}

**ভগ [**ভগো] বি ১ ঐশ্বর্য, বীর্য, যশ, শ্রী, জ্ঞান, ও বৈরাগ্য ––এই ছয়টি ভগ বা গুণ––এই ছয় গুণের অধিকারীই ভগবান। ২ সৌভাগ্য; সৌন্দর্য । ৩ মাহাত্ম্য । ৪ ধর্ম । ৫ মোক্ষ । ৬ যোনি। ৭ গুহ্যদেশ । ৮ সূর্য । ৯ চাঁদ। ১০ পূর্বফল্গুনী নক্ষত্র । ভগাঙ্কুর বি যোনিমুখ । {স. √ভজ্‌+অ(ঘ)}

**ভগণ** [ভগন্‌] বি (জ্যা.) কোনো গ্রহ কৃর্তক মেষ প্রভৃতি দ্বাদশ রাশির চারদিকে একবার পরিভ্রমণ । {স. ভ+গণ}

**ভগন্দর** [ভগন্‌দর্‌] বি মলদ্বারের নালি ঘা; fistula । {স. ভগ+√দারি+অ(অচ্‌)}

**ভগবতী** ⇒ ভগবান

**ভগবদ্‌গীতা** [ভগবদ্‌গিতা] বি সংস্কৃত মহাকাব্য মহাভারতের অংশবিশেষ, যেখানে কুরুক্ষেত্র যুদ্ধের প্রারম্ভে অর্জুনের প্রতি কৃষ্ণের উপদেশাবলি বিবৃত হয়েছে; গীতা । {স. ভগবৎ+গীতা}

**ভগবদ্‌দত্ত** [ভগবদ্‌দত্‌তো] বিণ ১ ঈশ্বর প্রদত্ত। ২ ঐশ্বরিক। {স. ভগবদ্‌+দত্ত}

**ভগবদ্ভক্ত** [ভগবদ্‌ভক্‌তো] বিণ ঈশ্বরের প্রতি ভক্তিমান। ২ ঈশ্বরের অনুরাগী । {স. ভগবৎ+ভক্ত}

**ভগবন** [ভগোবন্‌] বি হে প্রভু (সম্বোধনসূচক)। {স. ভগ+বৎ(বতুপ্‌), সম্বোধনে}

**ভগবৎ** [ভগোবত্‌] বি ভাগবান; ঈশ্বর। {স. ভগ+বৎ(বতুপ্‌)}

**ভগবান্‌** [ভগোবান্‌] বি পরমেশ্বর । ২ ঐশ্বর্য; বীর্য, যশ, শ্রী, জ্ঞান, ও বৈরাগ্য––এ ছয়টি ভগ বা গুণ সম্পন্ন ব্যক্তি । ❑ বিণ মান্য; পূজ্য; দেবতুল্য । ❑ বি ষড়গুণের অধিকারী । ভগবতী স্ত্রী.। {স. ভগবৎ+১মা. একব}

**ভগিনী, ভগ্নি, ভগ্নী** [ভোগিনি, ভোগ্‌নি, –] বি সহোদরা বোন । ~পতি বি ভগিনীর স্বামী । {স.ভগ+ইন্‌(ইনি)+ঈ(ঙীপ্‌)=ভগিনী>ভগ্নি}

**ভগীরথ** [ভোগিরথ্‌] বি সূর্যবংশীয় নৃপতি, যিনি লঙ্কাকে এনে সগর বংশ উদ্ধার করেন বলে মহাভারতে বলা হয়েছে । ভাগীরথী বি গঙ্গা নদীর অপর নাম। {স. ভগীরথ}

**ভগোল** [ভগোল্‌] বি রাশিচক্র । {স. ভ+গোল্‌}

**ভগ্ন** [ভগ্‌নো] বিণ ১ ভাঙা। ২ ছিন্ন; খণ্ডিত; চূর্ণীকৃত। ৩ বিজিত; বিফলীকৃত। ৪ ক্ষান্ত; নিবৃত্ত । ৫ স্বাস্থ্যহীন। ৬ হতাশ। ~কণ্ঠ বিণ গলাভাঙা; বিকৃতস্বর । ~চিত্ত বিণ ভগ্নহৃদয়; নিরাশ; দুঃখে অবসন্ন । ~দর্প বিণ হতবর্গ; দর্প চূর্ণ হয়েছে এমন। ~দূত বি যে দূত যুদ্ধে পরাজয়ের সংবাদ আনে; ভগ্নপাইক (ভগ্নদূত কহে গিয়া রাজা লঙ্কেশ্বরে––কৃত্তি) । ~দেহ বিণ স্বাস্থ্যহীন। ~পাইক ভগ্নদূত (ভগ্নপাইক করে গিয়া নৃপে নিবেদন––কমু)। ~প্রায় বিণ প্রায় ভেঙে গেছে এমন । ~শ্রী বিণ হতশ্রী; নষ্টশ্রী। ~স্তূপ বি স্তূপাকার ধ্বংসাবশেষ । ~হৃদয় বিণ হতাশ; মনমরা; নিরুদ্যম। ভগ্নাংশ। বি ‌১ ভাঙা জিনিসের খণ্ড । ২ (গণিত.) পাটিগণিতের অঙ্গবিশেষ; একের অংশ বিষয়ক অঙ্ক; fraction । ভগ্নাঙ্ক বি একের অংশঘটিত অঙ্ক; ভগ্নাংশ। ভগ্নাবশেষ বি যে কোনো জিনিসের ভেঙে যাওয়া বা ধ্বংসের পরে যা পড়ে থাকে। ❑ বিণ ভগ্নাবশিষ্ট। ভগ্নাবস্থা বি জীর্ণ অবস্থা; ধ্বংসপ্রাপ্ত দশা। ❑ বিণ জীর্ণ; ভগ্নদশা–প্রাপ্ত। ভগ্নোৎসাহ। {স. √ভন্‌জ্‌+ত(ক্ত)}

**ভগ্নি, ভগ্নী** ⇒ ভগিনী

**ভঙ্গ** [ভঙ্‌গো] বি ১ ভাঙা; ভাঙন । ২ পরাজয় । ৩ সমাপ্তি; শেষ (সভা ভঙ্গ)। ৪ বিভাগ; বিদারণ (বঙ্গভঙ্গ)। ৫ ঢেউ; তরঙ্গ (পর্বতপ্রমাণ ভঙ্গ বহিনু পরাণ করি হাতে––কমু)। ৬ ভঙ্গি (গতিহীন সোজা দাঁড়িয়ে গতি দেয় artist ভঙ্গি বা ভঙ্গ দিয়ে ––অঠা)। ৭ বাধা; প্রতিবন্ধক । ৮ রচনা। ৯ বিফলতা। ১০ হানি; নাশ (স্বাস্থ্যভঙ্গ) । ~কুলীন বি যে –কুলীন বংশে কৌলীন্য প্রথা ভঙ্গ করা হয়েছে । ~পয়ার বি পয়ার ছন্দের প্রকারভেদ; চার চরণের পয়ারবিশেষ । ~প্রবণ বিণ সহজে ভেঙে যায় এমন; ভঙ্গুর; পলকা; ঠুনকো; brittle । {স. √ভন্‌জ্‌+অ(ঘঞ্‌)}

**ভঙ্গা** [ভঙ্‌গা] বি ভাঙ; সিদ্ধি। {স. ভঙ্গ+আ(টাপ্‌)}

**ভঙ্গি, ভঙ্গী** [ভোগ্‌গি] বি ১ ঢঙ; ধরন; রকম; ভাব; ভাঁজ; তরঙ্গ; ঢেউ (ভাবভঙ্গি দেখে পায় হাসি––রঠা)। ২ কুটিলতা; কুঞ্চন (মুখভঙ্গি)। ৩ অঙ্গভঙ্গি । ৪ রঙ্গ; কৌতুক । ~মা বি ভঙ্গি; ধরন। ~মান বিণ ১ সৌন্দর্যময় । ২ ঢেউ–খেলানো; তরঙ্গিত। ~য়ান (মবা.) বিণ পলায়নপর (পশ্চাৎ হইল যুদ্ধে ক্ষত্রি ভঙ্গিয়ান––কাদা)। {স. √ভন্‌জ্‌+ই(ইন্‌), ইন্‌(ইনি)}

**ভঙ্গিল** [ভোঙ্‌গিল্‌] বিণ ১ ভঙ্গপ্রবণ । ২ ভাঁজবিশিষ্ট (ভঙ্গিল পর্বত)। {স. ভঙ্গ+ইল(ইলচ্‌)}

**ভঙ্গুর** [ভোঙ্‌গুর্‌] বিণ সহজেই বেঙে যায় এমন; ঠুনকো; ক্ষণস্থায়ী; brittle (ভঙ্গুর জীবন)। ক্ষণ~ বিণ ক্ষণস্থায়ী; অচিরস্থায়ী (বালির প্রাসাদ ক্ষণভঙ্গুর)। {স. √ভন্‌গ্‌+উর(ঘুরচ্‌)}

**ভঙ্গ্য** [ভঙ্‌গো] বিণ ভাঙার যোগ্য বা উপযুক্ত । {স. ভঙ্গ+য(যৎ)}

**ভঙ্গ্যান** (মবা.) [ভঙ্‌গ্যান্‌] বি ভাঙন; যুদ্ধে শত্রুসৈন্যের ভাঙন বা পলায়ন (সে ভিতে ভঙ্গ্যান––কৃও)। {স. ভঙ্গ্য+বা. আন}

**ভচক্র** [ভচক্‌ক্রো] বি রাশির চক্র বা মণ্ডল । {স. ভ+চক্র)

**ভচ্চা, ভর্চা** (মবা.) [ভচ্‌চা, ভর্‌চা] ক্রি ভর্ৎসনা বা তিরস্কার করা (ভচ্চিতে লাগিল কেহ্নে বর্ত্তি আইলে ছার; জ্বলা দেবী ভচ্চিল বিস্তরে––শ্রীন)। {স. √ভর্ৎস্‌>}

**ভজকট** [ভজোকটো] বি ঝামেলা; গোলমেলে ব্যাপার; ফ্যাসাদ; ঝঞ্ঝাট (ওসব বারো ভজকট আমার ছাই মনেও থাকে না––নই)। {স. বিঘ্ন>+কষ্ট>}

**ভজন** [ভজোন্‌] বি ১ ঈশ্বর বা দেবদেবীর স্তুতি বা মহিমা–কীর্তন (ভজন পূজন সাধন আরাধন সমস্ত থাক পড়ে––রঠা)। ২ প্রার্থনামূলক সঙ্গীত । ৩ সেবা । ভজনা বি ১ আরাধনা; উপাসনা। ২ পরিচর্যা; সেবা । ভজনালয় বি উপাসনার গৃহ বাঘর । ভজমান বিণ ১ উপাসনারত। ২ বিভাজক। ভজমানা স্ত্রী. । ভজা ক্রি ভজন করা; উপাসনা করা । ❑ বিণ ভজে এমন; ভজনকারী (কর্তাভজা, পীরভজা)। ❑ বি ভজহরি শব্দের অতি পরিচয়ার্থক সংক্ষেপ (কোথা গেল ভাই ভজা হিন্দু ধর্ম ধ্বজা––রঠা)। ভজ্যমান বিণ ১ উপাসনা করা হয় এমন । ২ খণ্ড বা ভাগ করা যায় এমন; বিভজ্যমান। {স. √ভজ্‌+অন(ল্যুট্‌)}

**ভজানো** [ভজানো] ক্রি ১ উপাসনা করানো; ভজনা করানো। ২ পরামর্শ দিয়ে স্বমতে আনা; ফুসলানো (সাহেব সুরো ভজাতে ওস্তাদ)। ৩ প্রমাণ দিয়ে প্রতিপন্ন করা; সত্যতা প্রমাণিত করা (জ্যামিতির মূল্যানুসন্ধান করে এক দল ভাবুক উপরন্তু ভজতে চেয়েছেন যে শুধু স্বতঃসিদ্ধ ও স্বীয়কার্যের সংক্ষেপ তথা অন্তঃসঙ্গতি যথেষ্টই নয়––সুদ)। {স. ভজ্‌+বা. আনো; ক্রিয়ারূপ––ভজাই, ভজাও, ভজায়, ভজান, বজাস; অক্রি––ভজিয়ে, ভজালে, ভজাতে ইত্যাদি}

**ভজিআঁ** (মবা.) [ভজিয়াঁ] অসক্রি অনুনয়–বিনয় করে (মোএ বুইলোঁ ভজিআঁ––বচ)। {স. √ভজ্‌+বা. ইআঁ}

**ভঞ্জক** [ভন্‌জক্‌] বি, বিণ ১ যে ভাঙে; ভঞ্জনকারী। ২ নিবারণকারী; নিবারক। {স. √ভন্‌জ্‌+অক(ণ্বুল্‌)}

**ভঞ্জন** [ভন্‌জন্‌] বি দূরীকরণ; নিরসন (সন্দেহ ভঞ্জন)। ❑ বিণ দূরকারী; নিবারক; নিরসনকারী (বিপদভঞ্জন)। ভঞ্জা ক্রি ১ ভঞ্জন করা; ভাঙা। ২ ঘুচানো; দূর করা (লঙ্কার কলঙ্ক আজি ভঞ্জিব আহবে––মদ)। {স. √ভনজ্‌+অন(ল্যুট্‌)}

**ভটকে, ভড়কে** [ভোট্‌কে, –ড়্‌–] ক্রিবিণ ঘাবড়ে গিয়ে; বিচলিত হয়ে অবিশ্রান্ত বিশ্রামে ভাদুড়ি মশাই ভটকে উঠেছিলেন––কেম)। {স. ভীত+বা. আন=ভীতকান>ভড়কানো>}

**ভটচার্য্যি** ⇒ ভট্টাচার্য

**ভটচায্যির পুঁথি** [ভট্‌চার্‌জির পুঁথি] বি প্রয়োজনীয় জিনিস; প্রিয়বস্তু । {স. ভট্টাচার্য>+পুথি>}

**ভটভট** [ভট্‌ভট্‌] অব্য শূন্য কলসিতে পানি ভরবার সময়ে বায়ু বহির্গমনের শব্দ; বুদ্বুদাদি ফুটে বা ফেটে বায়ু বের হওয়ার শব্দ। ভটাভট অব্য ১ বার বার ভটভট শব্দ । ২ ঘুষি মারার শব্দ । {ধ্বন্যা.}

**ভট্ট** [ভট্‌টো] বি ১ ভাট; রাজা প্রভৃতির স্তব পাঠ করে যে; স্তুতিপাঠক। ২ পণ্ডিত । ৩ দর্শনশাস্ত্রবিদ। ৪ ব্রাহ্মণের উপাধিবিশেষ । ~পল্লি বি পণ্ডিতগণে গ্রাম; পশ্চিমবঙ্গে অবস্থিত ভাটপাড়া। {স. ভট্‌+ত(তন্‌)}

**ভট্টাচার্য, ভটচায্যি** [ভট্‌টাচার্‌জো, ভট্‌চাজ্‌জি] বি ১ বাঙালি ব্রাহ্মণের উপাধিবিশেষ । ২ পণ্ডিত ; অধ্যাপক; ভট্ট । {স. ভট্ট+√ঋ+অ(অণ্‌)}

**ভট্টি** [ভোট্‌টি] বি প্রখ্যাত সংস্কৃত কবি; ভট্টি কাব্যের রচয়িতা । ভট্টিনী বি ১ ব্রাহ্মণী । ২ রাজার মহিষী ভিন্ন অন্য রানী । {স. ভট্ট+ই(ইন্‌)}

**ভড়১** [ভড়্‌] বি মালবাহী বড় নৌকাবিশেষ । ২ হিন্দুর উপাধিবিশেষ । {স. ভট>}

**ভড়ং** [ভড়ঙ্‌] বি বাহ্য আড়ম্বর; অন্তঃসারশূন্য ঘটা; চাল; বুজরুকি (ধর্মের তড়ং । ভড়কালো বিণ জমকালো; জাঁকজমকপূর্ণ । {স. ডম্বর>}

**ভড়কানো** [ভড়্‌কানো] ক্রি চমকানো; হঠাৎ ভয় পেয়ে পশ্চাদৎপদ হওয়া; থেমে যাওয়া। ভড়কি বি সহজেই ঘাবড়ে দেয় এমন কিছু । {স. ভ্রষ্ট বা ভীত>ভড়, +বা,. কানো; ক্রিয়ারূপ––ভড়কাই, ভড়কাও, ভড়কায়, ভড়কাস, ভড়কান; অক্রি––ভড়কিয়, ভড়কালে, ভড়কাতে ইত্যাদি}

**ভড়ভড়** [ভড়্‌ভড়্‌] অব্য অনুকার শব্দ ; পচা কাদায় পা দিলে বা পানি ভরা হুঁকা টান যে শব্দ হয় । ভড়ভড়ানো ক্রি । ভড়ভড়ানি বি । {ধ্বন্যা.}

**ভণা** ⇒ ভনা

**ভণিত** [ভোনিতো] বিণ কথিত; রচিত। ❑ বি কথন । ভণিতা বি ১ কবিতায় কবির আত্মপরিচয়সূচক পদ (তার কবি–নাম বা ভনিতা হচ্ছে––এও)। ২ (ব্য.) আড়ম্বরপূর্ণ কথারম্ভ; আসল কথা বলার আগে বিশাল এক ভূমিকা ফাঁদার প্রণতা । ভনিতি বি বাক্যকৌশল। {স. √ভণ্‌+ত(ক্ত)}

**ভণ্ড** [ভন্‌ডো] বি ১ শঠ; কপট; ভানকারী । ২ খণ্ডতা; ভণ্ডত্ব। ভণ্ডন বি প্রতারণা; প্রবঞ্জনা । ভণ্ডানো ক্রি ছল; চাতুরী । লণ্ড~ বিণ নষ্ (সব লণ্ডভণ্ড হয়ে গেছে)। {স. √ভণ্ড্‌+অ(অচ্‌)}

**ভণ্ডুল** [ভোন্‌ডুল্‌] বিণ ব্যর্থ; বিফল; পণ্ড; নষ্ট । {প্রা. ভংডুল (কলহ্‌)}

**ভদন্ত** [ভদন্‌তো] বিণ সম্ভ্রান্ত; মান্য । ❑ বি বৌদ্ধ সন্ন্যাসীদের প্রতি সম্ভ্রমসূচক আহ্বান বা সম্বোধন। {স. √ন্দ্‌+অন্ত(ঝচ্‌)}

**ভদ্র** [ভদ্‌দ্রো] বিণ ১ শিষ্ট; মার্জিতরুচি; সভ্য; সাধু; উচ্চ সমাজের অন্তর্গত। ২ সুন্দর; মনোহর । ❑ বি ১ কল্যাণ; মঙ্গল; সৌভাগ্য। ~কালী বি হিন্দু দেবী কালীর রূপবিশেষ । ~তা বি সৌজন্য; আদব–কায়দাসম্মত ভদ্র আচরণ । ~ত্ব বি ভদ্রতা; সম্ভ্রমশীলতা। ~সন্তান বি ভদ্রবংশের লোক। ~স্থতা বি ১ মঙ্গল (আর এখানে থাকার ভদ্রস্থতা নাই––ঈবি)। ২ ভদ্রতা (তাহার ভদ্রস্থতা নাই––ঈবি)। ৩ ভদ্র ব্যবহার (আমি যেটুকু বিলিতি ভদ্রস্থতা শিখেছি তার চোদ্দ আনা এক পাদরী সাহেবের কাছ থেকে––সৈমু)। ভদ্রা বিণ স্ত্রী. ১ কল্যাণী; মঙ্গলময়ী (ভদ্রা যিনি––ভরা নদী বেয়ে আসেন তিনি––অঠা)। ২ সুশীলা । ❑ বি ১ ভদ্র নারী। ২ সুভদ্রা । ৩ তিথিবিশেষ। ভদ্রানী বি হিন্দুদেবতা শিবের স্ত্রী; দুর্গা । ভদ্রাম বি লাল রঙের চুনি; মূল্যবান মণিবিশেষ (হীরা মণি মাণিক্য মুক্তা গজমণি পুষ্পরাগ গোমেজ ভদ্রাম নানা ভাঁতি––সৈআ)। ভদ্রাসন বি ১ বাস্তুভিটা; বসতবাটী। ২ সিংহাসন। ভদ্রে––ভদ্রমহিলার উদ্দেশ্যে সম্বোধন । {স. √ভন্দ্+র(রন্‌)}

**ভনভন** [ভন্‌ভন্‌] অব্য মশা মাছি প্রভৃতির গুঞ্জন । ভনভনানো ক্রি ভনভন শব্দ করা । ভনভনানি বি ভনভন শব্দ; গুঞ্জনধ্বনি (চারিদিকে মাছির ভনভনানি––আরু)। {ধ্বন্যা.}

**ভনা, ভণা, ভন** (পদ্য.) [ভনা, –, ভন্‌] ক্রি বলা; প্রচার করা (মন দিয়া শুনে যাহা গুরুদেব ভনে––মৈগী; কাশীরাম দাস ভনে শুনে পুণ্যবান ––কাদা; ভনয়ে বিদ্যাপতি––বিপ)। {স. √ভণ্‌>}

**ভন্তে, ভান্তে** [ভন্‌তে, ভা–] বি (সম্বোধনে) অবশ্যমান্য; বৌদ্ধ ভিক্ষুর প্রতি সম্বোধনে ব্যবহৃত; ভদ্রে (গণপতি বলতে লাগলেন ভন্তেগণ শুনুন––রাসা)। {স. ভদন্ত>}

**ভব** [ভবো] বি ১ সংসার; ইহলোক; জগৎ। ২ উৎপত্তি; জন্ম; সত্তা। ৩ প্রাপ্তি । ৪ কল্যাণ; মঙ্গল । ❑ বিণ উৎপন্ন; সম্ভূত। ~কারা বি সংসার রূপ কারাগার । ~ঘুরে বিণ উদ্দেশ্যহীনভাবে সর্বত্র ঘুরে বেড়ায় এমন (সেই পুরাতন ভবঘুরে জয়নাল বয়াতি আবার পথে বেরুল––হেহো)। ~তারণ বিণ সংসারযন্ত্রণা থেকে মুক্তিদাতা। ~তারিণী বিণ স্ত্রী. সংসার–দুঃখ থেকে মুক্তিদাত্রী; মোক্ষদাত্রী । ~দমদুনিয়া দমনকারী (দমনিয়া ভবদম দুরন্ত শমনে––মদ)। ~ধাম বি জগৎ; দুনিয়া; ইহলোক (তাহাদের মনে বিশ্বাস ––ভবধামে তাহারাই রূপবান বিদ্বান––মীম)। ~পার বি সংসার রূপ সমুদ্র উত্তরণ; ভববন্ধন থেকে মুক্তি । ~পারাবার. ~সমুদ্র, ~সাগর––ভবরূপ সাগর । ~বন্ধন বি সংসার–রূপ বন্দন। ~ভার বি সংসারের দুঃখ–কষ্টের বোঝা। ~লীলা বি জীবনের কাজ; জীবনযাত্রা; সংসারের খেলা । ~লীলা সাঙ্গ করা ক্রি (আল.) মারা যাওয়া । ভবসিন্দু বি সংসাররূপ সমুদ্র । {স. √ভূ+অ(অচ্‌)}

**ভবতী** [ভবোতি] বিণ স্ত্রী. পূজনীয়া; মান্যা। ভবৎ ক্লী.। ভবান পু. । {স. √ভূ+অৎ(শতৃ)=ভবৎ+ঈ(ঙীষ্‌)}

**ভবদীয়** [ভবোদিয়ো] বিণ আপনার; তোমার; আপনার সম্পর্কে বা সংক্রান্ত (আপনি সিন্ধুনদ অতিক্রম করিবা মাত্রই আমরা ভবদীয় বিজয় বৈজয়ন্তী মূলে একত্র হইব––ইহো)। {স. √ভূ+অৎ(শতৃ)=ভবৎ+ঈয়(ছস্‌)}

**ভবন** [ভবন্‌] বি ১ গৃহ; বাসস্থান (ভঙ্গবভন, কলাভবন)। ২ উৎপত্তি; হওয়া (দ্রবীভবন)। {স. √ভূ+অন(ল্যুট্‌)}

**ভবাদৃশ** [ভবাদ্‌দৃশো] বিণ আপনার মতো; আপনার তুল্য; তোমার ন্যায় । {স. ভবৎ+√দৃশ্‌+ক্বিপ্‌}

**ভবানী** [ভবানি] বি শিবপত্নী; হিন্দুদেবী দুর্গা । ভব পু.। ~পতি বি শিব; মহাদেব । {স. ভব+ঈ(ঙীষ্‌)}

**ভবার্ণব** [ভবার্‌নব্‌] বি সংসাররূপ সমুদ্র; সংসারসমুদ্র । {স. ভব+অর্ণব; কর্মধা.}

**ভবি** ⇒ ভবী

**ভবিতব্য** [ভবিতোব্‌বো] বিণ ঘটবেই এমন; অনিবার্য; অবশ্যম্ভাবী (ভবিতব্যের কথ কে বলিতে পারে––ঈবি)। ~তা বি ভাগলিপি; অদৃষ্ট; তকদির; অবশ্যম্ভাবিতা (ভবিতব্যতা যখন খণ্ডে না তখন চোখ তো তোমার কেহই বাঁচাইতে পারিত না––রঠা)। {স. √বূ+তব্য.}

**ভবিতা** [ভোবিতা] বিণ উৎপত্তিকর কারণ; উৎপত্তিজনক। ভবিত্রী স্ত্রী.। {স. √ভূ+তৃ(তৃন্‌)}

**ভবিষ্ণু** [ভোবিশ্‌নু] বিণ ১ ভবিষ্যতে ঘটবে এমন; ভাবী । ২ সৃষ্ট হবে এমন; উৎপত্তিশীল । {স. √ভূ+ইষ্ণু(ইষ্ণুচ্‌)}

**ভবিষ্য** [ভোবিশ্‌শো] বিণ ১ অনাগত; পরে ঘটবে এমন; (অন্ধভাবে অন্ধকারে কোন এক ভবিষ্য অমঙ্গল আবছা আবছা বুঝতে পেরে––সৈমু)। ২ ভাবী; আগামীকালে ঘটবে এমন (ভবিষ্য কবিদিগের উপজীব্য হইবেক––ঈবি)। ৩ আগামী; ভবিষ্যৎ (‘ভবিষ্য জ্ঞান নাহিক তোমার কিছুই যবে’) । ~ তহবিল বি চাকরিজীবীদের সঞ্চিত অর্থসম্পদ যা চাকুরির কাল শেষ হলে দেওয়া হয়; provident fund । ~বাণী বি ভবিষ্যতে কী ঘটবে সে সম্বন্ধে উক্তি । ~–সূচনা বি ভবিষ্যতে যা ঘটব তার পূর্বলক্ষণ; পূর্বাভাস। {স. √ভূ+স্যৎ(স্যতৃ)=ভবিষ্যৎ>ভবিষ্য}

**ভবিষ্যৎ** [ভোবিশ্‌শত্‌] বিণ পরে ঘটবে এমন; ভাবী । ❑ বি ১ আগামী সময়; পরিণাম (তার ভবিষ্যৎ আদৌ আশাপ্রদ নয়)। ২ আগামী দিনের সুফল বা কুফল (আজ যা করছে তার ভবিষ্যৎ আছে)। ভবিষ্যদ্বক্তা, ~–বক্তা বি ভবিষ্যতে কী ঘটবে তা যিনি বলতে পারেন। ভবিষ্যদ্বাণী, ~–বাণী বি ভবিষ্যতে কী ঘটবে সে সম্বন্ধে উক্তি । {স. √ভূ+স্যৎ(স্যতৃ)}

**ভবী** [ভোবি] বি ১ যে জিদ ধরেছে; নাছোড়বান্দা (এত সহজে ভবী ভুলবার নয় মিষ্টি বের কর––নীই)। ২ হিন্দু দেবী ভবানী; দুর্গা (আমি ভবানী ভাবিয়া করিতে প্রণাম হেরি বাগদিনী ভবী গো––নই)। {স. √ভূ+অ(অচ্‌)+ঈ(ঙীষ্‌)}

**ভব্য** [ভোব্‌বো] বিণ ১ ভদ্র; শান্ত; মার্জিতরুচি (ভব্যজন নগরের শোভা––কমু) । ২ সাধু; সৎ । ৩ মঙ্গলজনক; কল্যাণকর। ভব্যা স্ত্রী.। ~তা বি ভদ্রতা; আদব; সভ্যতা (ভব্যতার গণ্ডি মাঝে শান্তি নাহি মানি––রঠা)। ভব্যিযুক্ত (কথ্য) বিণ ভব্যতাবিশিষ্ট; শান্তশিষ্ট। {স. √ভূ+য(যৎ)}

**ভভম, ভভম্বম, ভভম্ভম** [ভভম্‌, ভভম্‌বম্‌, –ভম্‌] অব্য শিঙ্গা বাজার শব্দ (ভভম্ভম ভভম্বম শিঙ্গা ঘোর বাজে––ভারা)। {ধ্বন্যা.}

**ভমর** [ভমর্‌] বি ভ্রমর; মধুকর। ভমরী স্ত্রী.। {স. ভ্রমর>}

**ভম্পোয়ার, ভাম্পায়ার** [ভম্‌পোয়ার্‌, ভাম্‌পা–] বি রক্তচোষা বাদুড়বিশেষ (একে একে রাজ্যগুলি গরাস করিয়া শেষে ভম্পোয়ার সম রক্ত খাইবেক––ইহো)। {ই. vampire}

**ভয়** [ভয়্‌] বি ভীতি; শঙ্কা; ত্রাস; ডর; আতঙ্ক । ~ঙ্কর, ~ংকর বিণ ভীতিপ্রদ; ভয়জনক; ভীষণ । ~ঙ্করী, ংকরী স্ত্রী.। ~ করা, ~ খাওয়া, ~ পাওয়া ক্রি ভীত হওয়া; ভয় বোধ করা। ভয়াকুল, ~কাতর, ~কাতুরে বিণ ভীত–বিহ্বল; সহজে ভীত। ~ক্লিষ্ট বিণ ভয়ার্ত । ~ক্লিষ্টা স্ত্রী.। ~চকিত বিণ সন্ত্রস্ত; ভয়ে চমকিত। ~ জন্মানো ক্রি ভীত হওয়া বা শঙ্কিত করা। ~জারি বি ভীতি প্রদর্শন; ভয় দেখানো (ভয় দিয়ে কভু হয় নাকো জয় সময় গিয়েছে ভয়জারির––গোমো)। ~ডর বি ভয়–ভাবনা। ~ত্রাসে,~–তরাসে বিণ স্বভাবত ভীরু; সহজেই ভয় পায় এমন (ভয়–তরাসে ব্যক্তি; ভয়–তরাসে ছিল যে সব চেয়ে––সদ)। ~নাশন বিণ ১ ভয়নাশকারী। ২ ভয়নিবারক। ~নাশিনী বি, বিণ স্ত্রী. শঙ্কানিবারিণী; ভয় দূরকারিণী। ~ ভাঙা, ~ ভাঙ্গা ক্রি ভীতি দূর করা বা হওয়া। ~শূন্য বিণ নির্ভীক; ভয়রহিত। ভয়ে ভয়ে ক্রিবিণ এস্তভঅবে; ভীত হয়ে (ভয়ে ভয়ে কথাটা পাড়লাম)। {স. √ভী+অ(অচ্‌)}

**ভয়রোঁ** [ভয়্‌রোঁ] বি ভৈরবী রাগিণী (সানাইয়া ভয়রোঁ বাজায় নিঁদমহলায় জাগল শাহজাদী––নই)। {স. ভৈরবী>}

**ভয়দ** [ভয়োদ্‌] বিণ ভীতিপ্রদ; ভীষণ; ভীতিজনক। {স. ভয়+√দা+অ(ক)}

**ভয়ষা, ভয়সা** ⇒ ভইষ

**ভয়াকুল** [ভয়াকুল্‌] বিণ ভয়ে আকুল (চিন্তিত ভয়াকুল ––রঠা)। {স. ভয়+আকুল; ৩তৎ.}

**ভয়াতুর, ভয়ার্ত** [ভয়াতুর্‌, ভয়ার্‌তো] বিণ ভয়–কাতর; ভয়ে কাতর; ত্রস্ত; আতঙ্কিত। {স. ভয়+আতুর, আর্ত; ৩তৎ.}

**ভয়ানক** [ভয়ানক্‌] বিণ ১ ভয়ঙ্কর; ভয়াবহ। ২ খুব; অত্যন্ত (ভয়ানক টাকার খাঁই)। ❑ বি (আল.) কাব্যের একটি রস; ভয় যার স্থায়ী ভাব। {স. √ভী+আনক}

**ভয়াবহ** [ভয়াবহো] বিণ ভয়ঙ্কর; ভয়ানক; ভীষণ (ভয়াবহ ব্যাপার)। {স. ভয়+আবহ; ৬তৎ.}

**ভয়ার্ত** ⇒ ভয়াতুর

**ভয়াল** [ভয়াল্‌] বিণ ১ ভীষণ (কি ভয়াল অরণ্যানি ভাবিলে শিহরে প্রাণী––রঙ্গসে)। ২ ভয়ঙ্কর; ভীতিকর (মৃত্যু চলেছে এলায়িত কেশে ভয়াল বদন ঢাকি––জউ)। {স. ভয়+বা. আল.}

**ভর** [ভর্‌] বি ১ ভার; চাপ। ২ অবলম্বন; নির্ভর (পরের সাহায্যে ভর করে তাকে চলতে হয়)। ৩ আবির্ভাব; অধিষ্ঠান (কবিরাজের ধারণা, মেয়েটার উপর জিনের ভর)। ৪ আধিক্য (মানভরে কথাই বলে না) । ৫ (পদার্থ.) বস্তুমাত্রা। ❑ বিণ সকল; সমস্ত (ভর সংসার; দিনভর)। ২ ভরা; পূর্ণ; পরিপূর্ণ (ভরপেট, ভর–দুপুর)। ৩ পরিমিত; পরিমাণ (সের ভর)। {স. √ভৃ+অ(অচ্‌)}

**ভরই** [ভরোই] (ব্র.) পূর্ণ করে (ক্ষণে ক্ষণে বসন ধূলি তনু ভরই––বিপ)। {স. √ভৃ>স. ভরতি>ভরই}

**ভরছন** [ভরছন] বি লাঞ্ছনা; ভর্ৎসনা (হয় গজের গরজন সোনার তরজন; পয়োধি ভরছন লাজে––ভারা)। {স. ভর্ৎসন>ভর্ছন>(স্বরাগমে) ভরছন}

**ভরণ** [ভরোন্‌] বি ১ পূরণ; পূর্ণকরণ । ২ প্রতিপাল; খাদ্যাদি দান (ভরণ–পোষণ)। ৩ বেতন; মাইনা। {স. √ভৃ+অন(ল্যুট্‌)}

**ভরণদান** ⇒ দান১

**ভরণী** [ভরোনি] বি (জ্যোবি) একটি নক্ষত্রের নাম। {স. √ভৃ+অন(ল্যুট্‌)+ঈ(ঙীপ্‌)}

**ভরত১** [ভরোত্‌] বি ১ হিন্দুপুরাণ মতে কৈকেয়ীর পুত্র; রামচন্দ্রের বৈমাত্রেয় ভ্রাতা; ঋষিদের পুত্র; মহাযোগী জড়ভরত; শকুন্তলার পুত্র। ২ নাট্যশাস্ত্রকার মুনিবিশেষ । ৩ নাট্যশাস্ত্র। ৪ নট । ৫ তাঁতি। ৬ ব্যাধ; শিকারি। ৭ ভরতের বংশ। ~বচন, ~বাক্য বি নাটকের শেষে নটের মুখে শুভ কামনা; স্তব; স্তুতি (যাঁরা সমাজের সম্মুখে জীবনের শুধু নান্দী ও ভরতবচন পাঠ করেন––প্রচৌ)। {স. √ভৃ+অত(অতচ্‌)}

**ভরত২** [ভরোত্‌] বি পাখিবিশেষ; ভারুই পাখি। {স. ভরদ্বাজ>}

**ভরতা, ভর্তা** [ভর্‌তা] বি আলু, বেগুন, কচু্ ইত্যাদি সেঁকে বা পুড়িয়ে কিংবা সিদ্ধ করে তেল মশলাযোগে প্রস্তুত ব্যঞ্জনবিশেষ । {তুল. হি. ভরতা}

**ভরতি, ভর্তি** [ভোর্‌তি] বি ১ পূরণ । ২ ভরপুর; পরিপূর্ণ (ব্যাগ ভরতি হওয়া বা করা)। ৩ নিযুক্ত; বহাল (কাজে ভর্তি হওয়া)। {স. √ভৃ>বা. ভর+তি=ভরতি>ভর্তি}

**ভরদ্বাজ** [ভরোদ্‌দাজ্‌] বি ১ হিন্দু পুরাণোক্ত ঋষিবিশেষ; দ্রোণের পিতা। ২ একজাতীয় পাখি; ভারুই পাখি। ৩ গোত্রবিশেষ । ৪ বাজপাখি । {স. ভরদ্বাজ}

**ভরন** [ভরোন্‌] বি তামা দস্তা ও রাং–মিশ্রিত নিকৃষ্ট কাঁসা। {স. বর্তক, ই. bronze}

**ভরনা** [ভর্‌না] বি ১ ঠেস; ভর; ভার (মহাকাল নিয়ে এল অশ্রু ভরনা––মোম)। ২ নির্ভর। ৩ ভার সইবার শক্তি। {স. √ভৃ>বা. √ভর্‌+না}

**ভরন্ত** [ভরোন্‌তো] বিণ ভরপুর; পূর্ণ (তার পৃষ্ঠে কুঁজ যেন ভরন্ত ডাবরী––কৃও)। {√ভর্‌+অন্ত}

**ভরপুর** [ভর্‌পুর্‌] বিণ পূর্ন; পরিপূর্ণ (গন্ধে ভরপুর)। {ভরা+পুরা>}

**ভরপেট** [ভর্‌পেট্‌] বিণ পেট ভরে এমন (ভরপেট খাবার)। ❑ ক্রিবিণ পেট ভরে; উদর পূর্ণ করে (ভরপেট খাওয়া)। {ভরা+পেট}

**ভরভর** ⇒ ভুরভুর

**ভরম** [ভরোম্‌] বি ১ ভ্রান্তি; ভ্রম । ২ সম্ভ্রম; মর্যাদা (ভরম রাখা, মানমর্যাদা রাখা)। ~ রাখা ক্রি মান–মর্যাদা রাখা (তোমার আমার রাখতে ভরম করেছে তাই ধরম ঘট––সদ)। শরম~, সরম~ বি লজ্জা ও সম্ভ্রম (সরমভরম গেল উদরের লেগে––ভারা; তোমার ভুবন নটে নেচে বেড়াই ভুলে শরম ভরম লাজ––নই)। {স. ভ্রম>(স্বরাগমে) ভরম}

**ভরযুয়ান, ভরযোয়ান** (মবা.) [ভর্‌জুয়ান্‌, –জো–] বিণ পূর্ণ যৌবনসম্পন্ন (কি করিম ভরযুয়ান হইয়া)। {স. বর+যৌবন}

**ভরসা** [ভর্‌শা] বি আস্থা; নির্ভর; বিশ্বাস । ২ অবলম্বন; আশ্রয়স্থল (আল্লাহ ভরসা)। ৩ আশা; আশ্বাস; সান্ত্বনা; অভয় (ভয়ও নেই ভরসাও নেই)। ৪ সাহ; নির্ভয়তা (পূর্বাপর ভরসা দিয়া অবশেষে আমার সর্বনাশ করিলে ––ঈবি)। {তুল. হি. ভরোসা; স. ভর+বা. সা(সাদৃশ্যার্থক)}

**ভরা১**[ভরা] ক্রি ২ পূর্ণ করা; ভর্তি করা (কলসে পানির ভরা)। ২ পূর্ণ হওয়া (খাল পানিতে ভরে গেছে)। ৩ আচ্ছন্ন বা পরিব্যাপ্ত হওয়া (আনন্দে হৃদয় ভরে গেল)। ❑ বিণ পূর্ণ; বোঝাই (ভরা নদী, ধানভরা মাঠ; ভরা যৌবন; তাহার কলিকাতা ত্যাগের পর ভরা গাঙ্গে ভাটা আসিল––সৈমু)। {স. √ভৃ>}

**ভরা২** [ভরা] বি ১ বোঝা; ভার (আম্মার সালভরা করিলেক চুরি––শেফ)। ২ নৌকাবিশেষ; বজরা; ভড় (ভরা পূর্ণ করিয়া যত বেসাতি তুই নিবি এমন ধন আমি দিব––দমি)। ৩ বোঝাই নৌকা (প্রবঞ্চনার বিকিকিনি করে ভরা কৈলে ভারি ––রাসে)। ~ডুবি বি ১ নানা দ্রব্যে বোঝাই নৌকা ডুবে যাওয়া; মালবোঝাই নৌকার নিমজ্জন (আমি ভরা তরী করি ভরাডুবি––নই)। ২ (আল.) ভাগ্যের সুপ্রসন্নতা (দিব্যি ভরা ভরতি হয়ে উঠেছে––অচিসে)। {বা. √ভর্‌+আ}

**ভরাট** [ভরাট্‌] বি পূরণ; পূর্তি । ❑ বিণ ভরা; পূর্ণ; পূরিত। {স. ভরা+বৃত্ত>; বা. ভরা+ট}

**ভরানো** [ভরানো] ক্রি ১ পূর্ণ বা বোঝাই করানো । ২ পরিব্যাপ্ত বা আচ্ছন্ন করানো। {বা. √ভর্+আনো; ক্রিয়ারূপ––ভরাই, ভরাও, ভরায়, ভরাস, ভরান, অক্রি––ভরিয়ে, ভরালে, ভরাতে ইত্যাদি}

**ভরি, ভরী** [ভোরি] বি ওজনবিশেষ; তোলা (সিকি ভরি সোনা)। ~টাক বিণ কমবেশি এক ভরি পরিমাণ (ভরিটাক আফিঙ্গ গলদেশের অধোভাগে যেন তেন প্রকারেণ প্রেরণ করিলাম––বচ)। {ভর+ই, ঈ}

**ভরিত** [ভোরিতো] বিণ ১ পূর্ণ; ভরা; পূরিত। ২ প্রতিপালিত; পালিত; পোষিত; বর্ধিত । ৩ ভরবিশিষ্ট। ❑ বি সবুজ রং। {স. √ভৃ+ইত(ইতচ্‌)}

**ভর্গ** [ভর্‌গো] বি ১ হিন্দুদেবতা শিব। ২ সূর্যের তেজ । {স. √ভৃজ্‌+অ(ঘঞ্‌)}

**ভর্জন** [ভর্‌জোন্‌] বি ভাজা; ভাজার কাজ। {স. √ভ্রস্‌জ্‌+অন(ল্যুট্‌)}

**ভর্জিত, ভৃষ্ট** [ভোর্‌জিতো, ভৃশ্‌টো] বিণ ভাজা হয়েছে এমন (ভর্জিত চিংড়ি একচেঠে করিবার উপক্রম করিল ––রঠা)। {স. √ভৃজ্‌+ত(ক্ত)}

**ভর্তব্য** [ভর্‌তোব্‌বো] বিণ ভরণ –পোষণকারী; প্রতিপাল্য । {স. √ভৃ+তব্য}

**ভর্তা১** [ভর্‌তা] বি ১ (উদর) ভরণ করে যে; স্বামী পতি (না পৌঁছিতে আমার ভর্তা––অঠা)। ২ প্রভু; রাজা। ❑ বিণ পালন ও পোষণকারী । ভর্ত্রী, ভর্ত্রিণী বি স্ত্রী. ভার্যা; পত্নী (কি কাজে তুষিব তোমায় ভর্ত্রিণী শুভে––মদ)। ❑ বিণ পালনকর্ত্রী। {স. √ভৃ+তৃ(তৃচ্‌)}

**ভর্তা২** ⇒ ভরতা

**ভর্তি, ভরতি** [ভোর্‌তি] বি পূরণ। ❑ বিণ ১ ভরপুর; পরিপূর্ণ (ব্যাগ ভরতি হওয়া বা করা) । ২ নিযুক্ত; বহাল (কাজে ভর্তি হওয়া)। ৩ অধ্যয়নার্থ প্রবিষ্ট; দাখিল (কলেজে ভর্তি হওয়া)। {স. √ভৃ>বা. ভর+তি=ভরতি>বর্তি}

**ভর্তৃ, ভর্ত্তৃ** [ভোর্‌তৃ] বি স্বামী (পুরুষের এইক্ষণে বড় স্পর্ধা হইয়াছে ভর্ত্তৃগণ স্ত্রীকে আর মানে না––বচ)। ভর্তৃদারক বি (সংস্কৃত নাটকে) রাজপুত্র; রাজার ছেলে । ভৃর্তিদারিকা বি স্ত্রী. রাজকন্যা; রাজার মেয়ে । ভর্তৃহীনা বি স্ত্রী. স্বামীহীনা (জন্মেছিস ভর্তৃীহীনা জবালার ক্রোড়ে––রঠা)। {স. √ভৃ+তৃ(তৃচ্‌)}

**ভর্ত্রী** ⇒ ভর্তা

**ভর্ৎসক** ⇒ ভর্ৎসন

**ভর্ৎসন, ভর্ৎসনা** [ভর্‌ত্‌শোন্‌, –না] বি ১ তিরস্কার। ২ নিন্দা। ৩ ধমক। তর্জন। ৪ আক্ষেপ; খেদ । ভর্ৎসক বিণ, বি তিরস্কারকর্তা; নিন্দক; ভর্ৎসনাকারী । {স. ভর্ৎস্‌+অন(ল্যুট্‌), অন(যুচ্‌)+আ(টাপ্‌)}

**ভর্ৎসিত** [ভোর্‌ত্‌শিতো] বিণ তিরস্কৃত; ভর্ৎসনাপ্রাপ্ত; ধমক দেওয়া হয়েছে এমন । ভর্ৎসিতা স্ত্রী.। {স. √ভর্ৎস্‌+ত(ক্ত)}

**ভর্ৎসিলা** [ভোর্‌ত্‌শিলা] ক্রি তিরস্কার করল; ভর্ৎসনা করল (মনে হয় বিধি তোরে ভর্ৎসিলা কৌশলে––সদ)। {স. √ভর্ৎস্‌>}

**ভল** (ব্র.) [ভল] বিণ ভালো (ভল তু কলা––বিপ)। {ভাল>}

**ভলকা** [ভল্‌কা] বি হলকা; বেগে উদ্‌গিরণ (ভলকা দিয়ে যেমন রেলের ইঞ্জিন ধুঁয়া ছাড়ে––সজ)। {আ. হল্‌ক় ............. > }

**ভলান্টিয়ার** [ভলান্‌টিয়ার্‌] বি স্বেচ্ছাসেবক; স্বেচ্ছায় ও বিনা পারিশ্রমিকে সেবামূলক বা সামরিক কাজে অংশগ্রহণকারী ব্যক্তি। {ই. volunteer}

**ভল্ল, ভল্লি, ভল্লম, বল্লম** [ভল্‌লো, ভোল্‌লি, ভল্‌লম্‌, ব–] বি ১ বর্শাজাতীয় অস্ত্র (কার হস্তে ভল্লি, ভিন্দিপাল খড়্‌গ চর্ম––সৈআ)। ২ ঘাতক। ৩ ভালুক। {স. √ভল্ল্‌+অ(অচ্‌), >}

**ভল্লুক, ভল্লূক, ভাল্লুক, ভালুক** [ভোল্‌লুক্‌, –, ভা–, ভালুক্‌] বি অত্যন্ত শক্তিশালী লোমশ হিংস্র পশুবিশেষ; ঋক্ষ । ভল্লুকা, ভল্লুকী স্ত্রী.। ~জ্বর বি ক্ষণিক স্থায়ী কম্পজ্বর । {স. √ভল্ল্‌+উক, ঊক}

**ভষক** [ভশক্‌] বি কুকুর (ভষক দেখিয়া যেন পলায় মূষক ––কৃও)। {স. √ভষ্‌+অক}

**ভষল** [ভশল্‌] (মবা.) বি ভ্রমর (যবেঁ ভুখিল ভষলে––বচ)। {স. ভ্রমর>প্রা. ভসল>}

**ভস** [ভশ্‌] অব্য বালু বা মৃত্তিকাদির শিথিল হয়ে ধসে পড়ার ভাব বা শব্দ । {ধ্বন্যা.}

**ভসকা, ভস্কা, ভ্যাসকা, ভেসকা** [ভশ্‌কা, –, ভ্যা–, –] বিণ ১ পানসে; জলবৎ। ২ শিথিল; আলগা; আঁট নেই এরূপ । {স. ভস্ম>(ভস্মতুল্য)}

**ভসম ⇒**  ভস্ম

**ভস্ত্রা** [ভস্‌ত্রা] বি ১ জাঁতা (কামারের); হাপর। ২ মশক; ভিস্তি । {স. √ভস্‌+ত্র+আ}

**ভসভস** [ভশ্‌ভশ্‌] অব্য ক্রমাগত বায়ু নিঃসরণের শব্দসূচক । {ধ্বন্যা.}

**ভস্ম** (–স্মন), ভসম (মবা.) [ভশ্‌শোঁ, ভশম্‌] বি ছাই । ভস্মক বি ১ রোগ বিশেষ। ২ রৌপ্য । ৩ সুবর্ণ । ভস্মসাৎ অব্য ভস্মীভূত; ছাই হয়ে যাওয়া (মানুষে যা আত্মসাৎ করতে পারে না তাই ভস্মসাৎ করতে চায়––প্রচৌ) । ভস্মাবৃত বিণ ছাইঢাকা । ভস্মাধার বি ছাই রাখার পাত্র; ashtray । ভস্মান্ত পড়ে থাকে। ভস্মিত, ভস্মীভূত বিণ ১ ভস্মে পরিণত; ছাইয়ে পরিণত। ২ বিনষ্ট; সম্পূর্ণ বিনাশিত। ভস্মীকরণ বি ভস্মে পরিণতকরণ । ভস্মীকৃত বিণ ভস্ম করা হয়েছে এমন; ছাইয়ে পরিণত করা হয়েছে এমন । ভস্মে ঘি ঢালা––নিরর্থক চেষ্টা। {স. √ভস্‌+মন্‌(মনিন্‌)}

**ভা** [ভা] বি ১ জ্যোতি; দীপ্তি; প্রভা; উজ্জ্বলতা। ২ আলোক; আলো। ৩ কিরণ; রশ্মি। {স. √ভা+অ(অঙ্‌)+আ(টাপ্‌)}

**ভাই** [ভাই] বি ১ ভ্রাতা; সহোদর । ২ ভাতৃতুল্য ব্যক্তি; বন্ধু–বান্ধবী বা নাতিকে সম্বোধন। ~ঝি বি ভাইয়ের মেয়ে; ভ্রাতুষ্পুত্রী । ~পো বি ভ্রাতুষ্পুত্র; ভাইয়ের ছেলে । ~ফোঁটা বি হিন্দুদের মাঙ্গলিক অনুষ্ঠানবিশেষ; ভাতৃদ্বিতীয়ায় বোনের দ্বারা ভাইয়ের কল্যাণ কামনায় তার কপালে ফোঁটা দান উৎসব (শশী ভাই–ফোঁটা দিতেছেন––রঠা)। ~বেরাদর বি আপনজন; আত্মীয়–স্বজন। {স. ভাতৃ>স. ভ্রাতা>প্রা. ভাই}

**ভাইজ, ভাউজ, ভাজ** [ভাইজ্‌, –উ–, ভাজ্‌] বি বয়োজ্যেষ্ঠ ভ্রাতৃবধূ; ভ্রাতৃজায়া (সকল ভাউজের সঙ্গে আমার দ্বন্দ্ব বাজে––ক্ষেদা; এ আমাদের ননদভাজের ঘরোয়া গোপন চিঠি––নই)। {স. ভাতৃজায়া>}

**ভাইয়া** [ভাইয়া] বি ভ্রাতা; ভ্রাতৃতুল্য জন। {স. ভ্রাতা> হি. ভাইয়া}

**ভাইসরয়** [ভাইস্‌রয়্‌] বি রাজপ্রতিনিধি (এই সময়ের মধ্যে দিল্লীর সম্রাট বাংলাদেশে ভাইসরয় নিযুক্ত করতেন––মুআরা)। {ই. viceroy}

**ভাউ** ⇒ ভাও

**ভাউজ** ⇒ ভাইজ

**ভাঁউরি, ভাঁওরি** [ভাঁউরি, ভাঁওরি] বি ভ্রামরী (চাক ভাঁওরিতে––ঘচ)। {স. ভ্রামরী>}

**ভাউলিয়া, ভাউলে, ভাওয়ালিয়া** [ভাউলিয়া, ভাউলে, ভাওয়ালিয়া] বি ঘরওয়ালি নৌকাবিশেষ; house–boat (বাবুরা বোট, বজরা, পিনসে ও ভাউরে ভাড়া করে সং দেখতে যতেন––কাসি)। {স. বহল>}

**ভাও, ভাউ** [ভাও, ভাউ] বি ১ অবস্থা; ভাব; হালচাল (ভাও বুঝে কাজে নামা; এহিমত পথিক মনেতে করি ভাও––হেমা)। ২ দর; দাম; মূল্য; rate(‘ময়ূর সবাইকে জাঁকালো পোষাক আর হীরে জহরতের ভাউ বাৎলাতে লাগলেন’)। ৩ পদ্ধতি; কৌশল (কাজের ভাও)। {স. ভাব, ফা. বহা ............}

**ভাওর** [ভাওর্‌] বি ১ গোশালা। ২ অস্থায়ী কুঁড়েঘর। {স. ভাণ্ডঘর>}?

**ভাওলি** [ভাওলি] বি খাজনার পরিবর্তে জমিদারকে যে শস্য দেওয়া হয় । {হি. ভাৱলী>}

**ভাং, ভাঙ, ভাঙ্গ** [ভাঙ্‌, –, ভাঙ্‌গ্‌] বি ১ সিদ্ধিগাছ । ২ সিদ্ধিগাছের পাতায় প্রস্তুত মাদকদ্রব্যবিশেষ (ভাংয়ের শরবত)। {স. ভঙ্গা>}

**ভাংচি, ভাঙচি, ভাঙ্গচি** [ভাঙ্‌চি, –, –ঙ্‌গ্–] বি বিয়ের সম্বন্ধ ভেঙে দেওয়ার জন্য মিথ্যা ত্রুটি দোষের কথা বানিয়ে বলা বা শত্রু করে তোলার জন্য গোপন উপদেশ; ভাঙানি; কুমন্ত্রণা (ভাঙ্‌চি দেওয়া)। {স. ভঙ্গ>বা. চি}

**ভাংটা, ভাঙটা, ভাঙ্গটা** [ভাঙ্‌টা, –, –ঙ্‌গ্‌–] বি খুচরা টাকা পয়সা; ভাংতি। {স. ভঙ্গ>ভাং+বা. টা}

**ভাঁওতা** [ভাঁওতা] বি ধপ্পা; চালবাজি; ফাঁকি; শঠতা (কথার ভাঁওতা। এতদিন টাকা খেয়ে শুধু ভাঁওতা দিয়েছে––শাহ)। {তুল. হি. ভাঙ্‌তা}

**ভাঁওর** [বি ১ চিহ্ন; নিদর্শন; লক্ষণ। ২ ঠাওর; নীর––সৈআ)। ভাঁওরা বি হাবভাব (শোনো একবার কথার ভাঁওরটা শোনো––অঠা)। ভাঁওরানো বি ঠাওরানো; ঠাহর করা। ❑ ক্রি তুলনা করা । {স. ভাব>; আঞ্চ.}

**ভাঁগিন** (মবা.) [ভাঁগিন্‌] বিণ ভগ্ন (ভাঁগিন নেহাপুণী বোড়াইতে শকতা––বচ) । {স. ভঙ্গ>}

**ভাঁজ [**ভাঁজ্‌] বি পাট; তা; মোড়া। ২ চিহ্ন; সাড়া–শব্দ (বাড়ির লোকের কোনো ভাঁজ পাওয়া যাচ্ছে না)। ৩ ভাব; ইঙ্গিত (কথার ভাঁজ)। {স. √ভন্‌জ্‌>; আঞ্চ.}

**ভাঁজা** [ভাঁজা] বি পাট করা; ভাঁজে ভাঁজে রাখা। ❑ ক্রি ১ অভ্যাস বা অনুশীলন করা (সুর ভাঁজা)। ২ কসরৎ করা (মুগুর ভাঁজা; কেবল তলোয়ার ভেঁজেই কাল কাটালে ––দীমি)। ৩ তাসের বিন্যাস নষ্ট করা (তাস ভাঁজা)। ৪ (বুদ্ধি প্রভৃতি) আঁটা; স্থির করা (মতলব, ফন্দি–ফিকির প্রভৃতি) স্থির করা । {স. √ভন্‌জ্‌>প্রা. ভংজ>বা. ভাঁজ+আ}

**ভাঁট** [ভাঁট্‌] বি ঘেঁটুফুল ও তার গাছ (ভাঁট ফুলের এই নট দেউলে রঙীন প্রজাপতি দলে––নই)। ~ফুল বি ঘেঁটুফুল (বাংলার নদী মাঠ ভাঁটফুল ঘুঙুরের মতো তার কেঁদেছিল পায়––জীদা)। {স. ভাণ্ডীর>}

**ভাঁটা১** [ভাঁটা] বি বাটুল; খেলার বল; ডাণ্ডাগুলির গুলি (মগজ যখন বেজায় ভারি, যেন লোহার ভাঁটা––মোম)। {স. বীটা>}

**ভাঁটা**২ **⇒ ভাটা**

**ভাঁটি২** ⇒ ভাটি

**ভাঁড়১** [ভাঁড়্‌] বি ক্ষুদ্র মাটির ভাণ্ড (ভাঁড়ে যদি জল খায় ––দারা)। {স. ভাণ্ড>প্রা. ভংড>}

**ভাঁড়২** [ভাঁড়্‌] বি নাপিতের যন্ত্রপাতি রাখবার আধার । {স. ভাণ্ডি>}

**ভাঁড়৩** [ভাঁড়্‌] বি বিদূষক; ভাঁড়ামি করা যায় কাজ। {স. ভণ্ড>প্রা. ভংড>বা. ভাঁড়}

**ভাঁড়৪** [ভাড়্‌] বি ভাঁড়ার; কোষ; ভাণ্ডার। ভাঁড়ে মা ভবানী––শূন্য ভাণ্ডার । {স. ভাণ্ডার>}

**ভাঁড়ানো** [ভাঁড়ানো] ক্রি ১ প্রতারণা করা; প্রতারণা করবার ইচ্ছায় গোপন করা (নাম ভাঁড়ানো; সহজে এড়াইতে বা ভাঁড়াইতে পারা যায় না––ঈবি)। ২ ভুলানো (ভাল ভাঁড়াইয়া শিব পালাইয়া গেল দূর––বিগু)। ভাঁড়াভাঁড়ি বি পুনঃপুন প্রতারণা; ক্রমাগত প্রবঞ্চনা। ভাঁড়াই, ভাঁড়ামি, ভাঁড়ামো বি ১ প্রতারণা; শঠতা; প্রবঞ্চনা; ছলনা। ২ ভাঁড়ের আচরণ; স্থূল রসিকতা। {স. ভাণ্ড>প্রা. ভংড>ভাঁড়+বা. আনো; ক্রিয়ারূপ––ভাঁড়াই, ভাঁড়াও, ভাঁড়ান, ভাঁড়ায়; অক্রি––ভাঁড়াতে, ভাঁড়ালে, ভাঁড়িয়ে ইত্যাদি}

**ভাঁড়ার** ⇒ ভাণ্ডার

**ভাঁড়ারী** ⇒ ভাণ্ডারী

**ভাক** [ভাক্‌] বিণ অংশীদার; পাত্র; যুক্ত (পুণ্যভাক, পাপভাক)। {স. √ভাজ্‌+ক্বিপ্‌=ভাক্‌}

**ভাক্ত** [ভাক্‌তো] বিণ ১ অপ্রধান; ভক্তের বিদ্রূপাত্মক বিকৃতি। ২ কপট; ভণ্ড (ভাক্ত সুফি)। ৩ ভাত–সম্বন্ধীয়। {স. ভক্ত+অ(অণ্‌)}

**ভাখ** (ব্র.) [ভাখ্‌] বি ভাষ; কথা (ডাহুকী কলকল ভাখ ––বিপ)। ভাখা (ব্র.) ভাষা; বোল বা বু । ভাখি, ভাখী বি ভাষা; খতা (মিছ নাহি ভাখি––বিপ)। {স. ভাষা>}

**ভাগ১** [ভাগ্‌] বি ১ বাটোয়ারা (জমিদারিভাগ)। ২ টুকরা; হিস্‌সা সহস্রভাগ)। ৩ কলাংশ (দিবাভাগ)। ৪ প্রদেশ; অঞ্চল;স্থান (ভূ–ভাগ) । ৫ অংশ; বখরা (আমার ভাগ)। ৬ ভাগ্য; অদৃষ্ট (মহাভাগ)। ৭ (গণিত.) বিভাজন; division । ~ধেয় বি ১ ভাগ; অংশ। ২ কর; রাজস্ব; উত্তরাধিকারী । ~ফল বি (গণিত.) এক রাশিকে অন্যান্য রাশি দিয়ে ভাগ করলে যে ফল পাওয়া যায় । ~বাটোয়ারা বি বিভিন্ন অংশে ভাগ করে বণ্টন । ~রা বি অন্যের জমি ফসলের অর্ধাংশ বা চুক্তিমতো কিছু অংশ পাওয়ার জন্য চাষ করার পদ্ধতি; বর্গা (এমন বহুলোক আছে যারা ভাগরায় চাষ করে––অচিসে)। ~শেষ বি (গণিত.) ভাগ করবার পর যা অবশিষ্ট থাকে। ~হর বিণ অংশগ্রহণকারী; অংশগ্রাহী। ~হর বিণ ১ অংশগ্রহণ । ২ ভাগ করার প্রণালি । ভাগের মা গঙ্গা পায় না (প্রব.) ভাগাভাগির কাজ প্রায় সময়ই পণ্ড হয়ে যায় এমন; কাজের পূর্ণ দায়িত্ব কোনো একজনের উপর না থাকলে প্রায়ই তা সুসিদ্ধ হয় না এমন । {স. √ভজ্‌+অ(ঘঞ্‌)}

**ভাগ২** (মবা.) [ভাগ্‌] বি ভাগ্য; অদৃষ্ট (আজু রজনী হাম ভাগে গোমায়িলু––বিপ)। {স. ভাগ্য>}

**ভাগউ** (ব্র.) [ভাগউ] ক্রি দূরে যাক (ভাগউ সব দুখ––বিপ)। ভাগল (ব্র.) পালিয়ে গেল। {স. ভগ্ন>}

**ভাগনা, ভাগনে** ⇒ ভাগিনেয়

**ভাগবত** [ভাগোবত্‌] বি শ্রীমদ্ভাগবত নামক পুরাণ গ্রন্থ। ❑ বিণ ১ ভগবদ্‌বিষয়ক। ২ ভগবদ্ভক্ত; বৈষ্ণব। {স. ভগবৎ+অ(অণ্‌)}

**ভাগা১** [ভাগা] ক্রি ১ ভঙ্গ দেওয়া (স্বপ্ন জড়িমা পলকে ভাগিল––রঠা)। ২ পলায়ন করা (জল্লাদ পেয়াদা জুজনেই ভাগল––অঠা)। {স. ভগ্ন>}

**ভাগাড়** [ভাগাড়্‌] বি ১ মৃত গরু–মহিষাদি ফেলার নির্দিষ্ট স্থান (সব আছে তবু শবের মতন ভাগাড়ে পড়িয়া কেন ? ––নই)। ২ পতিত জমি। ভাগাড়ে গোরু পড়া (প্রব.) ভাগড়ে মরা গরু থাকলে মাংসের লোভে যেমন শকুন চারদিকে উড়তে থাকে তেমনি লোভজনক বস্তু লাভের আশায় বহু লোকের ভিড়। {অমূ.}

**ভাগানো**  {ভাগানো] ক্রি ১ তাড়ানো; পালাতে বাধ্য করা। ২ কুমন্ত্রণা দিয়ে কাউকে কর্মস্থল থেকে বের করে আনা। ❑ বি, বিণ উক্ত সকল অর্থে। {হি. ভাগ+বা. আনো; ক্রিয়ারূপ––ভাগাই, ভাগাও, ভাগায়, ভাগান; অক্রি––ভাগিয়ে, ভাগালে, ভাগাতে ইত্যদি}

**ভাগাভাগি** [ভাগাভাগি] বি নিজেদের মধ্যে ভাগ–বাঁটোয়ারা; নিজেদের মধ্যে বণ্টন বা বেঁটে নেওয়া। {ভাগ+আ+ভাগ+ই}

**ভাগি** [ভাগি] বি (ব্র.) ভাগ্য; অদৃষ্ট (হামারি আছল কত পূরবক ভাগি––বিপ)। {স. ভাগ্য>ভাগ্‌গ>ভাগ+বা. ই}

**ভাগিনা** ⇒ ভাগিনেয়

**ভাগিনেয়, ভাগনে, ভাগ্নে, ভাগিনা** [ভাগিনেয়ো, ভাগ্‌নে, –, ভাগিনা] বি ভগিনীর পুত্র । ভাগিনয়ী, ভাগিনী, ভাগ্নি স্ত্রী.। {স. ভগিনী+এয়(ঢক্‌)}

**ভাগী১**(–গিন্‌) [ভাগি] বিণ, বি অংশী; অংশীদার (দুঃখের বা সম্পদের ভাগী)। ভাগিনী বিণ স্ত্রী .। {স. √ভজ্‌+ইন্‌(ইনি)}

**ভাগী২** (–গিন্‌) [ভাগি] বিণ ১ গ্রহণকারী; গ্রাঞী (পাপভাগী)। ভাগিনী বিণ স্ত্রী.। {স. √ভজ্‌+ইন্‌(ঘিনুণ্‌)}

**ভাগী৩** (ব্র.) [ভাগি]বিণ ভাগ্যবান (সো পাওয়ে বহুভাগী––বিপ)। {স. ভাগ্য>}

**ভাগীরথী** [ভাগিরথি] বি (হিন্দু পুরাণমতে ভগীরথ কর্তৃক আনীত বলে গঙ্গার একটি নাম ভাগীরথী) গঙ্গা; জাহ্নবী; গঙ্গানদীর শাখা নদীবিশেষ । {স. ভগীরথ+অ(অণ্‌)+ঈ(ঙীপ্‌)}

**ভাগেল** [ভাগেল্‌] বি যুদ্ধে পরাজিত দলের পৃষ্ঠপ্রদর্শন; পলায়নপর অবস্থা (টিকিতে না পারে কেহ হইল হারেল । কুফর লস্কর বিচে পড়িল ভাগেল––সৈহা)। {হি. ভাগা+বা. এল}

**ভাগ্নে, ভাগ্নি**  ⇒ ভাগিনেয়

**ভাগ্য** [ভাগ্‌গো] বি অদৃষ্ট; তকদির; কপাল; নসিব; নিয়তি (ভাগ্যদোষ, ভাগ্যফল)। ~ক্রমে, ~গুণে, ভাগ্যে ক্রিবিণ সৌভাগ্যবশত; শুভ অদৃষ্ট হেতু । ~গণনা বি জ্যোতিষের সাহায্যে অদৃষ্টের শুভাশুভ নির্ণয় । ~গুণ বি সৌভাগ্য। ভাগ্যচক্র বি চক্রবৎ ঘূর্ণ্যমান অদৃষ্ট; পরিবর্তনশীল ভাগ্য । ~দেবতা, ~বিধাতা(তৃ) বি ‌ অদৃষ্টের নিয়ন্তা (ইংরেজগণই আফগানিস্তানের ভাগ্যবিধাতা হইয়া বসিল ––মামু)। ২ ভাগ্যের দেবতা। ~দবেী , ~বিধাত্রী বি স্ত্রী.। ~ফল বি নির্দিষ্ট ভবিষ্যৎ শুভাশুভ। ~বন্ত, ~মন্ত বিণ ভাগ্যবান; খুশনসিব; সৌভাগ্যশালী (পাষাণ গাঁথা প্রাসাদ পরে আছেন ভাগ্যবন্ত––রঠা)। ~বল বি ভাগ্যের জোর; বরাতে জোর; সৌভাগ্য । ~বান বিণ সৌভাগ্যশালী; খুশনসিব। ~বতী স্ত্রী.। ~–বিপর্যয় বি অবস্থার বৈপ্লবিক পরিবর্তন; ~হীন বিণ হতভাগ্য; বদনসিব; অভাগা । ~হীনা স্ত্রী.। ~হীনতা বি দুরদৃষ্টের অবস্থা; দুর্ভাগ্যের দশা। ভাগ্যোদয় বি সৌভাগ্যের বা সুদিনের সঞ্চার; সৌভাগ্যের উদয় বা আবির্ভাব । {স. √ভজ্‌+য(ঘ্যণ্)}

**ভাগ্যি** [ভাগ্‌গি] বি ১ ভাগ্য । ২ শুভ অদৃষ্ট; ভাগ্য। ❑ অব্য সৌভাগ্যের বিষয় (কী ভাগ্যি ! ভাগ্যি দেখা হলো)। ~মান বিণ ভাগ্যভান; সৌভাগ্যশালী। ~মানী স্ত্রী.। পড়া~, পোড়া~ বি পোড়া কপাল; মন্দভাগ্য (ওমা ওমা পরাভাগ্যি উকিলের ওঁচা––হেব)। ~স অব্য সৌভাগ্যের বিষয়; ভাগ্য ভালো তাই (ভাগ্যিস খাওনি; চাকরীটা পেয়েছিল যে ভাগ্যিস––অচিসে)। {স. ভাগ্য>}

**ভাঙ, ভাঙ্গ** ⇒ ভাং

**ভাঙচি, ভাঙ্গচি** ⇒ ভাংচি

**ভাঙটা, ভাঙ্গটা** ⇒ ভাংটা

**ভাঙড়, বাঙ্গড়, ভাংগড়** [ভাঙোড়্‌, ভাঙ্‌গোড়্‌, –] বিণ ভাং বা সিদ্ধিখোর; মাদকসেবী (ভাঙ্গড়ের নাহি যম––ভারা)। {ভাং+খোর>}

**ভাঙন১, ভাঙ্গন১** [ভাঙোন্‌, ভাঙ্‌গোন্‌] বি ১ ধস; ধসন; ধসা; ভেঙে পড়া; নদীর পাড় ধসার ভাব (পদ্মার ভাঙন)। ২ (আল.) অবনতির সূচনা; পতনের সূত্রপাত (‘মুঘল শক্তির তখন ভাঙন ধরেছে’) । ৩ মাছবিশেষ । {স. ভঙ্গ>}

**ভাঙন২, ভাঙ্গন, ভাঙনা** [ভাঙোন্‌, –ঙ্‌গোন্‌, ভাঙ্‌না] বি মাছ বিশেষ। {স. ভঙ্গান}

**ভাঙর, ভাঙ্গর** (মবা.) [ভাঙোর্‌, –ভাঙ্‌গোর্‌] বি ভাতিজা; ভাইপো (কঙার ভাঙর সাথে যামন কৃপাণ হাতে––কমু)। {স. ভাই+কোঙর(=পুত্র)>ভাঙর}

**ভাঙা, ভাঙ্গা** [ভাঙা, ভাঙ্‌গা] ক্রি ১ ভগ্ন করা; চূর্ণ হওয়া (পাথর ভেঙ্গে কাটছে যেথা––রঠা)। ২ অকল্যাণ বা নিচু হওয়া; হীন করা; দুরবস্থায় পড়া (কপাল ভাঙা)। ৩ ভগ্নহৃদয় হোয়া বা করা; হতাশ হওয়া বা করা (মন ভাঙা)। ৪ দূর হওয়া; ঘুচানো (ঘুম বা মান ভাঙা) । ৫ পণ্ড করা; ছিন্ন হওয়া (বিবাহের সম্বন্ধ ভাঙা)। ৬ বিস্তার বা বিশদ করে বলা (কথাটা সে ভেঙে বলল না)। ৭ কাজের উপযুক্ত না থাকা বিকৃত হওয়া (তার গলা ছেঙেছে)। ❑ বি উক্ত সকল অর্থে। ❑ বিণ ১ ভগ্ন; জীর্ণ; ধ্বংসপ্রাপ্ত (ভাঙা দেউলের দেবতা––রঠা)। ২ ভাঙে এমন (হাড়ভাঙ্গা খাটনি)। ৩ দুর্বল; রুগ্ন (ভাঙা স্বাস্থ্য)। ৪ হতাশ; উৎসাহহীন (ভাঙা বুক)। ৫ মন্দ; অমঙ্গলজনক (ভাঙা কপাল)। ৬ অকার্যকর; বিকৃতি; অবরুদ্ধ (ভাঙা স্বর; ভাঙা গলা)। ৭ অশুদ্ধ (ভাঙা উর্দু)। ভাঙা কপাল জোড়া লাগা ক্রি ভাগ্য পুনরায় প্রসন্ন হওয়া; ভাগ্য ফেরা। ভাঙাচুরা, ভাঙাচোরা বিণ টুটাফুটা; ভগ্ন ও চূর্ণ। ভাঙা ভাঙা বিণ ১ প্রায় ভঙ্গ । ২ বিকৃত (ভাঙা ভাঙা ইংরেজি)। ৩ আধো আদো (ভাঙা ভাঙা কথা)। ভাঙা ভাংতি বি পূর্ণ সংখ্যা ও তার ভগ্নাংশ । ঘর ভাঙা ক্রি ১ পরিবারের একতা নষ্ট হওয়া; সংসারে পরস্পরের সদ্ভাব নষ্ট করা। ২ স্বামী–স্ত্রীর বিবাহিত জীবন ধ্বংস হওয়া। মাথায় কাঁঠাল ভাঙা/ভাঙ্গা ক্রি (আল.) অন্যকে ঠকিয়ে স্বার্থ উদ্ধার করা, আদায় করা, বা কোনো বিষয়ে লাভবান হওয়া। ভেঙে পড়া বা আসা ক্রি ছোট বড় আবাল –বৃদ্ধ–বনিতা সকলে সুপ্রচুর সংখ্যায় সমবেত হওয়া (চোখের নিমিষে ভেঙে আসে বণিকপাড়া––কমু)। ভাঙে/ভাঙ্গে তো মচকায় না ক্রি (আল.) ভেঙেও ভাঙে না; প্রাণ যায় অবস্থা তবু বিনীত হয় না । ভাঙানো, ভাঙ্গানো ক্রি ১ ভাঙা; ভগ্ন করানো । ২ দূর করা (ঘুম বা মান ভাঙানো)। ৩ ভাংচি বা পরামর্শ দিয়ে বিরোধী করা; বিচ্ছেদ ঘটানো (মন ভাঙানো, ঘর ভাঙানো)। ৪ খুচরা মুদ্রা করা (টাকা ভাঙানো)। ❑ বি, বিণ উক্ত সকল অর্থে। ভাঙানি, ভাঙ্গানি বি ১ খুচরা মুদ্রা; রেজগি । ২ ভাংতি । ❑ বিণ ‌ ১ (আল.) নিন্দা বা দোষ ত্রুটির কথা বলে কোনো চুক্তি বা সম্বন্ধ নষ্ট করে এমন । ২ (আল.) কুমন্ত্রণা দিয়ে বিচ্ছেদ ঘটায় এমন । ভাঙানে, ভাঙ্গানে পু.। কান ভাঙানি বি (আল.) গোপনে মিথ্যা কথা বলে কারো বিরুদ্ধে কাউকে উত্তেজিত করা। {স. ভঙ্গ>}

**ভাঙ্গি** [ভাঙ্‌গি] বিণ সিদ্ধিখোর; ভাংপায়ী (একে বুড়া তাহে ভাঙ্গী ধুতুরায় ভোল––ভারা)। {ভাঙ্গ+ই}

**ভাজ** ⇒ ভাইজ

**ভাজক** [ভাজোক্‌] বিণ (গণিত.) ভাগকারী। ❑ বি (গণিত.) যে রাশি দিয়ে ভাগ করা য়ায়; divisor । {স. √ভজ্‌+অক(ণ্বুল্‌)}

**ভাজন**১ [ভাজোন্‌] বি ১ পাত্র; ব্যক্তি (ভক্তিভাজন)। ২ ভাগকরণ; বিভাজন; খণ্ড খণ্ড করণ । ৩ আশ্রয (কৈল দৈব দুঃখের ভাজন––কমু)। {স. √ভজ্‌+অন(ল্যুট্‌)}

**ভাজনা** [ভাজ্‌না] বি, বিণ যাতে ভাজা হয় (ভাজনা খোলা)। {√ভাজ্‌+না}

**ভাজা** [ভাজা] ক্রি গরম তেলে বা ঘিয়ে রান্না করা; বালির সাহায্যে বা কেবল উত্তাপে পাক করা (মাছ লুচি মুড়ি বেগুন প্রভৃতি ভাজা)। ❑ বিণ ভাজা হয়েছে এমন; ভর্জিত (ভাজা মাছ)। ~ ~ বিণ ১ প্রায় ভাজা হয়েছে এমন; ভর্জিত প্রায় । ২ (আল.) সন্তপ্ত (নানান শোকে কলিজা ভাজা)। ~ভুজি ভাজা ভুনা সুস্বাদু খাদ্যদ্রব্য (ভাজাভুজি হত পাঁচটা ছটা––রঠা)। ~মাছ উলটে খেতে চানে না––অতি সরল ও নেহাত নিরীহ প্রকৃতির ব্যক্তি সম্বন্ধে করা উক্তি; কপট ও ধূর্তলোক সম্পর্কেও বলা ঞয়। তেলে~ বি বেসম দিয়ে প্রস্তত তেলে ভাজা খাবারবিশেষ। {স. √ভ্রস্‌জ্‌>প্রা. ভজ্জ>বা. √ভাজ্‌+আ}

**ভাজাং** ⇒ ভুজং

**ভাজি** [ভাজি] বি ভাজা তরকারি। {√ভাজ্‌+ই}

**ভাজিত** [ভাজিতো] বিণ ভাগ করা হয়েছে এমন; বিভক্ত । {স. √বজ্‌+ণিচ্‌(=√ভাজি)+ত(ক্ত)}

**ভাজ্য** [ভাজ্‌জো] বিণ ১ ভাগার্হ; বিভাগযোগ্য; divisible । ২ (গণিত.) যে রাশিকে অন্য রাশি দিয়ে ভাগ করা হয়; divisible । {স. √ভাজ্‌+ণিচ্‌(=√ভাজি)+য(যৎ)}

**ভাট** [ভাট্‌] বি ১ একটি জাতি বা সম্প্রদায় । ২ বিবাহাদির ব্যাপারে যারা বংশচরিত কীর্তন করে (শেষে পাঠলী দেশের রাজার ভাট সোনার কৌটায় সোনার প্রতিমা রাজকন্যার ছবি নিয়ে এল––অঠা)। ৩ স্তুতিপাঠক (ভাটেরে দিল গজ ঘোড়া––কমু)। ৪ স্তুতি বা বন্দনাকারী। ৫ চারণকবি। ~–শালিক বি গুয়েশালিক। ~কবিতা বি চারণ–কবিদের ছড়া। {স. ভট্ট>}

**ভাটক [**ভাটোক্‌] বি ভাড়া; কেরায়া (যে গৃহে তাঁহার বিপণি ছিল, তাহার ভাটকদানে অসমর্থ হওয়াতে––ঈবি)। । {স. √ভট্‌+অক(ণ্বুল্‌)}

**ভাটা, ভাঁটা** [ভাটা, ভাঁ–] বি ১ সমুদ্র বা নদীতে চন্দুসূর্যের আকর্ষনজনিত সাধারণ জলস্ফীতির বা বৃদ্ধির হ্রাস; জোয়ারের বিপরীত; ebb–tide । ২ (আল.) অবনতি; হ্রাস; কমতি; ক্রমপতনশীল; পতনের দিকে গতি (বয়সে ভাটা পড়া; আয়ে ভাটা পড়া)। {তুল. অ. ভাটী}

**ভাটানো** [ভাটানো] ক্রি ১ ভাটা পড়া (যখন আসবে জোয়ার উজিয়ে যাবে ভাটিয়ে যাবে ভাটার বেলা––রাম)। ২ শেষ হয়ে আসা বা যাওয়া্ ❑ বি কমের দিকে যাওয়া (বেলা ভাটিয়ে গেল)। {ভাটা+আনো}

**ভাটি১, ভাঁটি** [ভাটি, ভাঁ–] বি ১ ইট চুন ইত্যাদি পোড়াবার চুলা। ২ ধোপার কাপড় সিদ্ধ করার বড় হাঁড়ি (ভাটি দেওয়া)। ৩ মদ চোলাই করার পাত্র বা স্থান (যখন করেছ মানা বন্ধুরা সব আসলে ভাঁটি––নই)। ~খানা বি মদ প্রস্তুত করবার ঘর বা স্থান; মদ চোলাই করার কারখানা, মদের দোকান (বেরিয়ে ভাঁটিখানা থেকে বলল হেঁকে বৃদ্ধ পীর––নই)। {স. ভ্রাষ্ট্র>প্রা. ভট্‌ঠ>}

**ভাটি২, ভাঁটি২** [ভাটি, ভাঁ–] বি ১ নদী প্রভৃতির ক্ষয়িষ্ণু জলের স্রোতের দিক বা নিম্নগতি। ২ অবনতি; নিচু দিকে গতি। ৩ অবসান; পড়ন্ত বেলা (হইল দুপুর ভাটি––কমু)। ৪ হ্রাস (জোয়ারের পানি যে নারীর বয়স যাবৎ না পড়ে ভাটি ভুঞ্জ রতি রস––কাদৌ)। ৫ পরাজয়। ❑ বিণ গত; অপসৃত (এখন সারথি ভাটি––পাকা)। ২ অল্প; মৃদু (ক্ষীর রান্ধে জ্বাল দিয়া ভাটি––কমু)। ৩ দক্ষিণ (ভাটি অঞ্চল)। ৪ নিম্নদিক। ~ গাঙ বি যে নদীতে ভাটা পড়েছে)। ~ দেওয়া ক্রি ভাটার অনুকূলে অর্থাৎ ভাটার টানের সঙ্গে সঙ্গে নৌকা বাইতে দেওয়া (ভাটে দিয়ে বলে বাটে চলিবে সত্বর––ঘচ)। ~ পড়া ক্রি যৌবনের পর পৌঢ় অবস্থায় উপনীত হওয়া (যদিও এখন জমিরের বয়সে ভাটি পড়িয়াছে––কাআও)। ~ বেলা বি বৈকাল বেলা । উজান ~ বি ১ পানির হ্রাস––বৃদ্ধি; জোয়ার–ভাঁটা। ২ উন্নতি–অবনতি (জীবনের উজান–ভাঁটি)। {তুল. অ. ভাটী}

**ভাটিয়াল১** [ভাটিয়াল্‌] বিণ দক্ষিণ দেশীয় (ভাটিয়াল সুর)। {ভাটি+আল}

**ভাটিয়াল২** ⇒ ভেটেল

**ভাটিয়ালি, ভাটিয়ালী, ভাটিয়ারী** [ভাটিয়ালি, –, –রি] বি ১ লোকসঙ্গীতের সুরবিশেষ। ২ উক্ত সুরে গাওয়া গান; ভাটার টানে নৌকা চলাকালীন মাঝিরা যে সুরে গান গায় (উজান বাওয়ার গান এবার গাসনে ভাটিয়ালি––নই)। {স. ভর্তৃহারিকা>ভাটিয়ারি>}

**ভাটুয়া** [ভাটুয়া] বি ভাট; ঘটক (কন্যার বিয়ার ল্যাগা ভাটুয়া পাঠাইল––মগী)। {ভাট+উয়া}

**ভাড়া** [ভাড়া] বি কোরায়া; নির্দিষ্ট কাল ব্যবহারের জন্য দেয় অর্থ (বাড়িভাড়া; রেলের ভাড়া)। ২ মাশুল (মালের ভাড়া)। ৩ মূলধন; সম্বল (তাহা যদি কাটা গেল ফুরাইল ভাড়া––কাদা)। ~ করা ক্রি ভাড়া দেওয়র শর্তে অন্যের জিনিস নির্দিষ্ট সময়ের জন্য নেওয়া । ~ খাটা ক্রি মজুরি নিয়ে পরের কাজ করা। ~টে, ~টিয়া বিণ ‌১‌ ভাড়া করা বা দেওয়া যায় এমন (ভাটাড়ে লেখক)। ২ ঠিকা। ৩ মজুরির বিনিময়ে অসত্য বা অন্যায় কিছু করে এমন (ভাড়াটে গুণ্ডা)। ❑ বি ভাড়া বাড়িতে যে বাস করে; tenant । {স. ভাটক>প্রা. ভাডঅ>}

**ভাণ** [ভান্‌] বি ১ এক অঙ্কে য নাটক শেষ হয়; সংস্কৃত রূপক নাটিকা (সেটা নাটক কি রূপক কি ভাণ া ঠিক বলত পারব না––রঠা)। ২ ছল; জ্ঞান; বোধ । ৩ ভাব; বাণী (ভণয়ে বিদ্যাপতি তখনক ভাণ––বিপ)। ❑ বিণ তুল্য; সদৃশ (গতি গজ রাজক ভাণে––বিপ)। {স. √ভণ্‌+(ঘঞ্‌)}

**ভাণা** [ভানা] ক্রি বলা (কবি বিদ্যাপতি ভাণ)। {স. ভাণ+বা.আ}

**বাণিকা** [ভানিকা] বিহাস্যরসাত্মক একাঙ্ক নাটিকা। {স. √ভণ্‌+অ(ঘঞ্‌)+ক+আ}

**ভাণ্ড** [ভান্‌ডো] বি ‌১ পাত্র; ভাঁড়। ২ বাদ্যযন্ত্র । ৩ পুঁজি । ৪ দেহ (গুরু না ভজিলে ভাণ্ড শৃগালে না খায়––মাগান) । ৫ নাপিতের অস্ত্রাদি রাখবার ক্ষুদ্র পেটরা। ~ পুট ব নাপিত; ক্ষৌরকার। ভাণ্ডাগার বি ধনাগার ; ভাঁড়ার। {স. √ভণ্ড্‌+অ(ঘঞ্‌)}

**ভাণ্ডানো** [ভান্‌ডানো] ক্রি (মবা.) ভাঁড়ানো; প্রতারণা বা প্রবঞ্চনা করা; ঠকানো (কি বলিয়া ভাণ্ডাই সে সকল জনে––কমু)। {স. √ভণ্ড্‌+বা. আনো; ক্রিয়ারূপ––ভাণ্ডাই, ভাণ্ডাও, ভাণ্ডায়, ভাণ্ডান; অক্রি––ভাণ্ডালে, ভাণ্ডাতে, ভাণ্ডিয়ে ইত্যাদি}

**ভাণ্ডার, ভাঁড়ার** [ভান্‌ডার্‌, ভাঁড়ার্‌] বি ধন খাদ্য বা অন্য বস্তু যেখানে সঞ্চিত থাকে; ধনাগার; ভাঁড়ার (ভাঁড়ার ঘর; ভাণ্ডার দ্বার খুলেছে জননী অন্ন যেতেছে লুটিয়া––রঠা)। ২ পুঁজি; কোষ। {স. ভাণ্ডাগার>}

**ভাণ্ডারী** (–রিন্‌), **ভাঁড়ারি** [ভান্‌ডারি, ভাঁড়ারি] বি ১ ভাণ্ডার রক্ষক; ধনরক্ষক (হানিফের বাক্য শুনি চলিল ভাণ্ডারী––হেমা; কখন খেটেল কখন ভাঁড়ারী––ভারা)। ২ ভৃত্য; অনুচর। {স. ভাণ্ডার+ইন্‌(ইনি),>}

**ভাণ্ডি** [ভান্‌ডি] বি তাড়া (তাগের ভাণ্ডি)। {ই. bundle}

**ভাণ্ডীর** [ভান্‌ডির্‌] বি ১ বটগাছ। ২ ভাঁট বা ঘেঁটুগাছ । {স. ভাণ্ডীর}

**ভাত১** [ভাতো] বিণ ১ আলোকিত; দীপ্ত; উদ্ভাসিত । ২ প্রকাশিত; প্রতিভাত। ভাতি বি দীপ্তি ; প্রভা; দ্যুতি (‘নিশিথে প্রদীপ ভাতি’)। {স. √ভা+ত(ক্ত)}

**ভাত২** [ভাত্‌] বি রাঁধা চাল; খাওয়ার যোগ্য সিদ্ধ করা চাল; অন্ন। ~কাপড় বি অন্ন–বস্ত্র; খাদ্য ও পরিধেয় বস্ত্র। ~ছড়ালে কাকের অভাব হয় না (প্রব.) পয়সা থাকলে বা জোগাতে পারলে ভৃত্যের অভাব হয় না। ~বাড়া ক্রি ভোজনপাত্রে অন্ন সাজিয়ে দেওয়া (ছোট থালায় হয় নাকো ভাত বাড়া––সদ)। ভাতুড়ে, ভাতুড়িয়া বিণ পরের অন্নে পালিত; অন্নদাস; গলগ্রহ। ভেতো বিণ ১ ভাতই প্রধান খাদ্য এমন; ভাত খেতে ভালোবাসে এমন; অন্নপ্রিয় (ভাত বিনে বাঁচিনে আমরা ভেতো বাঙ্গালী––ঈগু)। ২ (আল.) দুর্বল; ভিতু; ভীরু। ভাতে মারা ক্রি (আল.) অন্য না দিয়ে বা জীবিকার উপায় বন্ধ করে জব্দ করা। ভাতে ধুনো দেওয়া ক্রি প্রতাতি করা; ঠকানো । ভাতের কাঁড়ি বি এক রাশ অন্ন। {স. ভক্ত>}

**ভাতা১** [ভাতা] বি ১ প্রতিভাত হওয়; আলোকিত হওয়া; দীপ্তি পাওয়া। ২ প্রকাশ পাওয়া । {স. √ভা+ত(ক্ত)=ভাত+বা. আ}

**ভাতা২** [ভাতা] বি অতিরিক্ত বেতন; বাড়তি বেতন; বৃত্তি; খাদ্যমূল্য বৃদ্ধি বা পরিদর্শনাদি কাজের জন্য কর্মচারীদের নিয়মিত বেতনের অতিরিক্ত যে অর্থ দেওয়া হয়; allowance । {স. ভৃতি>}

**ভাতার** [ভাতার্‌] বি স্বামী; পতি; ভরণ করায় যে; ভর্ত বা ভাত দেয় যে । ~–কামড়া বি, বিণ স্ত্রী. স্বামীর উপর প্রতিপত্তিশালিনী; স্বামীকে আঁকড়িয়ে রাখে যে (তুই যে ভাতার কামড়া তুই আবার অন্য নোকলে দিবি––দীমি)। ~খাকি, ~খাগি বিণ, বি ১ (আশি.) স্বামীকে খেয়েছে এমন; রাঁড়। ২ বিবাহিতা নারীকে বিধবা বলে দেওয়া গালি। ভাতারি বিণ ভাতার ধরে এমন; ভাতাররূপে গ্রহণকারিণী। {স. ভর্ত্তৃ/ভর্তা>+বা. আর}

**ভাতাসি** [ভাতাশি] বি অধিক খাওয়ার ফলে খাদ্যে অরুচি; ক্রমাগত একই খাদ্য খাওয়ায় খেতে স্পৃহার অভাব; অরুচি (মারে কি তোর ভাতাসি লাগে না––অচিসে)। {ভাত+আ+সি}

**ভাতি** [ভাতি] বি ১ শোভা; দীপ্তি; (বৃদ্ধের নয়নপল্লবে স্বর্গের ভাতি ফুটে উঠল––শেক)। ২ প্রকার; রকম; সাদৃশ্য (নানা পক্ষী জলচর গড়ে নানা ভাতি––ভারা)। {স. √ভা+তি(ক্তি)}

**ভাতিজা** [ভাতিজা] বি ভাইয়ের ছেলে; ভাইপো (গাড়ীতে ছিল ভাতিজা মামুন মিঞা––ইখাঁ)। ভাতিজি, ভাতিজী স্ত্রী. (ভাতিজি আমার নিজের কথা এড়িয়ে যাচ্ছে––আরু)। {স. ভ্রাতৃজ>}

**ভাদর** [ভাদোর্‌] বি ভাদ্র মাস (ভরা বাদর মাহ ভাদর––বিপ; শাওনে যাহারে পেলে না তাহারে কি ভাদরে পাইবে দেখা––নই)। ভাদুরে বিণ ভাদ্র মাস সম্বন্ধীয়; ভাদ্রমাসে উৎপন্ন। ভাদুরে তাল, ভাদ্দুরে তাল বি ১ ভাদ্র মাসের পাকা তাল । ২ (আল.) পাকা তাল গাছ থেকে পড়লে যেমন শব্দ হয়, তেমনি শব্দযুক্ত কিল লাথি ইত্যাদি (পিঠের উপর মস্ত একটা লাথি মেরে বললাম––তাহলে এমনি করে তোর পিঠে ভাদুরে তাল ফেলাই––নই)। {স. ভাদ্র>}

**ভাদাল** [ভাদাল্‌] বি গাঁদাল; গন্ধ–ভাদাল; এক প্রকার ঔষধি । {স. গন্ধভদ্রা>গন্ধভাদাল>}

**ভাদোই** [ভাদোই] বিণ ভাদ্র মাসের । ❑ বি ভাদ্র মাসে উৎপন্ন ফসল (এবার চাষীরা ভাদোই খুবভালই পেয়েছে ––অচিসে)। {স. ভাদ্র>}

**ভাদ্দর** ⇒ ভাদ্র

**ভাদ্দর বউ**  [ভাদ্‌দোর্‌ বোউ] বি কনিষ্ঠ ভ্রাতার স্ত্রী। {স. ভাদ্রবধূ>}

**ভাদ্দুরে, ভাদুরে** [ভাদ্‌দুরে, ভাদুরে] বিণ ভাদ্রমাসীয়; ভাদ্রমাস সম্বন্ধীয়; ভাদ্রমাসে উৎপন্ন। {স. ভাদ্র>বা. ভাদ্দর, ভাদ্দুর+বা. ইয়া>এ}

**ভাদ্র, ভাদ্দর** [ভাদ্‌দ্রো, ভাদ্‌দোর্‌] বি বাংলা বৎসরের পঞ্চম মাস। ভাদ্রপদ বি ভাদ্র মাস। ভাদ্রপদা স্ত্রী.। ভাদ্রবধূ, ভাদ্রবৌ, ভাদ্দরবউ বি কনিষ্ঠ ভ্রাতা স্ত্রী (ভিখারীকে একটি পয়সা দিতে ভাসুর ভাদ্রবৌ সকলে নারাজ––জীদা)। {স. ভাদ্র>বা. ভাদ্দর}

**ভান১** [ভান্‌] বি ছল; কৃত্রিম আচরণ; কপটতা (অসুখের ভান করা)। {ফা. √বাহানহ্‌ ........... }

**ভান২** [ভান্‌] বি ১ দীপ্তি; শোভা । ২ জ্ঞান । ৩ ভাব (চিত চঞ্চল ভান––বিপ)। {স. √ভা+অন(ল্যুট্‌)}

**ভানা** [ভানা] ক্রি ভাঙা; ধান কুটে চাল প্রস্তুত করা; শস্যের তুষ বা খোসা ছাড়িয়ে রাখা । ❑ বি, বিণ উক্ত সকল অর্থে। {স. ভগ্ন>ভান+বা. আ}

**ভানাকুটা** [ভানাকুটা] ক্রি ১ ধান ভানা ও চাল কোটা। ২ অতিরিক্ত কথা বলা; কথার কেঁড়েলি করা (সবাসনে সদাই একথা ভানা কুটা––ঘচ)। {ভানা+কুটা}

**ভানু** [ভানু] বি ১ সূর্য। ২ সৌন্দর্য; কান্তি । ৩ কিরণ ; রশ্মি (জানু ভানু কৃপাণু শীতের পরিত্রাণ––কমু)। ৪ প্রভু; রাজা। ৫ গন্ধর্ববিশেষ । ~বার বি রবিবার। ~মতী বিণ স্ত্রী কান্তিমতী; সুন্দরী। ❑ বি ১ দুর্যোধনের মহিষী । ২ বিক্রমাদিত্যের মহিষী। ৩ হিন্দুপুরাণ মতে ভোজ রাজার কন্যা ইন্দ্রজাল–নিপুণা ভানুমতী; জাদুবিদ্যায় দক্ষ এক পৌরাণিক নারী। ~মতীর খেল, ~মতীর ভেলকি বি ১ ভোজ রাজতনয়া ভানুমতী প্রবর্তিত ইন্দ্রজাল। ২ জাদুবিদ্যা; ভোজবাজি; কুহকবিদ্যা (ভানুমতীর ভেল্কী দেখাইয়া কার্যোদ্ধার––আখাঁ)। ~মান বিণ পু. দীপ্তিশালী; কান্তিমান। ❑ বি দিবাকর; সূর্য। {স . √ভা+নু}

**ভান্তে** ⇒ ভন্তে

**ভাপ, ভাপরা** [ভাপ্‌, ভাপ্‌রা] বি ১ উপাত্ত; বাষ্প। ২ গরম সেক (সে কাপড়ে ফুঁ পাড়িয়া চোখে তাপ দিতে লাগিল––বিব)। {স. বাষ্প>}

**ভাপসা, ভেপসা, ভ্যাপসা, ভ্যাঁপসা** [ভাপ্‌শা, ভ্যা–, –, ভ্যাঁ–] বিণ ১ বায়ু চলাচল রহিত স্থান সুলভ দুর্গন্ধ (ভাপসা গন্ধ; সেই ভ্যাঁপসা গন্ধ অন্ধ গলির মাঝে––জউ)। ২ অবরুদ্ধ বাষ্প বা তাপের সদৃশ; গুমট (স. বাষ্প>ভাপ+বা. সা}

**ভাপা** [ভাপা] ক্রি বাষ্পে পরিণত হওয়া; ভাপযু্ক্ত হওয়া । ❑ বিণ ভাপে সিদ্ধ । ~নো ক্রি ১ ভাপ দেওয়া। ২ বাষ্পের উত্তাপে সিদ্ধ করা; ভাপযুক্ত করা (ভাপা পিঠা)। ❑ বি, বিণ উক্ত উভয় অর্থে । {স. বাষ্প>ভাপ+বা. আ}

**ভাব** [ভাব্‌] বি ১ জন্ম; সৃষ্টি; উৎপত্তি। ২ সত্তা; অভাবের বৈপরীত্য । ৩ ভক্তি; পরম তত্ত্ব (ভাবের গান)। ৪ অভিপ্রায় (মনোভাব)। ৫ মনের অবস্থা (ভাবান্তর) । ৬ প্রকৃতি (অসুর ভাব, তার ভাবই ঐ) । ৭ অবস্থা; প্রবণতা (ভাবগতিক ভালো ঠেকছে না)। ৮ মর্ম; নিগূঢ় অর্থ (কবিতার ভাব)। ৯ অনুভূতির গাঢ়তা; emotion । ১০ চিন্তা; ধ্যান। ১১ ধরন; রকম; প্রকার (এমনভাবে)। ১২ প্রেম; প্রীতি; প্রণয় (তাদের মধ্যে ভাব আছে : সেই দুই তাপিত মতি ভাবেতে ব্যাকুল––দৌবা)। ১৩ (ব্যা.) ক্রিয়ার প্রকার; mood । ~ করা ক্রি আলাপ করা; বন্ধুত্ব স্থাপন করা। ~গত বিণ মনোভাববিষয়ক নিগূঢ় অর্থ সংক্রান্ত; চিন্তাধারা সম্বন্ধীয়। ~গতিক, ~ভঙ্গি বি রকম–সক; প্রবণতা; চালচলন; ধরন–ধারণ । ~গর্ভ বিণ নিগূঢ় অর্থপূর্ণ; ভাবপূর্ণ; ভাবাত্মক (ভাবগর্ভ আলোচনা)। ~গ্রাহী(–হিন্‌) বিণ মর্মজ্ঞ; অন্তরের গূঢ় ভাব গ্রহণ করেন এমন। ~ঘন বিণ নিবিড় ভাবময়; জমাট বাঁধা (ভাবঘন ভাষা)। ~চোর বি, বিণ যে ব্যক্তি অন্য লেখকের ভাব বা অভিপ্রায়কেআপন রচিত বা উদ্ভাবিত বলে প্রকাশ করে; plagiarist । ~চ্ছবি বি ভাবচিত্র; ভাবময় ছবি (বাংলা কাব্য ও অসংলগ্ন ভাবচ্ছবির অনিকাম সংঘট্ট––সুঠা)। ~দ্যোতক বিণ ভাববঞ্জক; ভাবপ্রকাশক। ~প্রবণ বিণ ভাবাবেগে চালিত; আবেগযুক্ত। ~প্রবণতা বি। ~ বিলাসী(–সিন্‌) বিণ কল্পনাপ্রিয়; কল্পনা–রাজ্যে বিচরণ করতে ভালোবাসে এমন। ~ব্যঞ্জক, ~সূচক বিণ অর্থ প্রকাশক; ভাবময় (ভাবব্যঞ্জক মূর্তি)। ~ভঙ্গি, ~ভঙ্গী বি মনোভাব; মনোভাব ও ভাববাচক অঙ্গচালনা। ~ভোলা বিণ ভাবাবেশে আত্মবিস্মৃত। ~মূর্তি বি চিন্তা ও অনুভূতির পরিপূর্ণ রূপ; কল্পনা দিয়ে তৈরি মূর্তি। ~য়িত্রী বিণ ভাবুক; যে কল্পনা–রাজ্যে নানা পরিকল্পনা করে থাকে (মুখ্যত ভাবয়িত্রী হলেও কারয়িত্রী পরিকল্পনাতেও তিনি অদ্বিতীয়––সুঠা)। ~ লাগা ক্রি ভাবাবেশ হওয়া (ভাব লেগে চাঁহ বুড়ো যেন মূর্চ্ছিত হন––অঠা)। ~শুদ্ধি বি ভাবের পবিত্রতা; পবিত্র চিন্তা । ভাবাত্মক বিণ ভাবময়; ভাবব্যঞ্জক; ভাবপূর্ণ। ভাবানুষঙ্গ বি এক বিষয়ে চিন্তা করার সময়ে সংশ্লিষ্ট অন্যান্য বিষয় সম্বন্ধে চিন্তা; Association of ideas । ভাবান্তর বি মনের অবস্থার পরিবর্তন; মানসিক অবস্থান্তর (আমায় দেখিলেই তোমার ভাবান্তর উপস্থিত হয়––ঈবি)। ভাবাবেশ বি ১ ভাবোদয়; ভাবের আবির্ভাব। ২ ভাবজনিত বিহ্বলতা ভাবাভাস বি ১ অস্পষ্ট ভাব; ভাবের ইঙ্গিত। ভাবাল্পতা। ভাবার্থ বি মর্ম; নিগূঢ় অর্থ । ভাবের ঘরে চুরি––আসল উদ্দেশ্য পণ্ড করে শুধু বাইরের ঠাঁট বজায় রাখার প্রবণতা । ভাবোচ্ছ্বাস বি ভাবের বেগ; প্রবল আবেগ বা ভাব; তীব্র অনুভূতিসহ প্রেম ও কল্পনা শক্তির সংযোগ। ভাবোদয়, ভাবোন্মেষ বি ভাবোদ্রেক; ভাবের সঞ্চার । ভাবোদ্দীপক বিণ ভাবের উদ্রেককারী; ভাব সঞ্চারকারী। ভাবোদ্দীপন বি ভাবের সঞ্চার বা উদ্রেক। ভাবোন্মত্ত বিণ ভাববিহ্বল; ভাবে অভিভূত। ভাবোন্মাদ বি ভাববিহ্বলতা; ভাবজনিত মত্ততা। ❑ বিণ ভাবে উন্মত্ত; ভাবে মাতোয়ারা। {স. √ভূ+অ(ঘঞ্‌)}

**ভাবক** [ভাবোক্‌] বিণ ১ স্মরণকারী: ভাবুক; চিন্তক (শতেক ভাবক তোর হোক কদাচিত––দৌবা)। ২ উৎপাদক। {স. √ভূ+ণিচ্‌(=√ভাবি)+অক(ণ্বুল্‌)}

**ভাবকানি** [ভাব্‌কানি] বিভাবের পসরা (কাশীতে বেচিতে আমি আইলাম ভাবকানি––কৃক)। {ভাবক+আনি}

**ভাবন** [ভাবোন্‌] বি ১ চিন্তন। ২ কল্পনা বা ধ্যান কার্য । ৩ সৃজন; সৃষ্টি; সৃষ্টিকর্তা; স্রষ্টা। ৪ প্রসাধন; বেশবিন্যাসকরণ । ৫ ঔষধাদির শোধন বা সংস্কার। ভাবনি, ভাবনী বি ভাবন–প্রিয় নারী; অতিরিক্ত বেশবিন্যাসে অনুরাগিণী নারী । {স. √ভাবি+অন(ল্যুট্‌)}

**ভাবনা** [ভাব্‌না] বি ‌১ চিন্তা। ২ মানসিক উদ্বেগ; দুশ্চিন্তা। ৩ কবিরাজি ঔষধ প্রস্তুত করার প্রক্রিয়াবিশেষ। {স. √ভূ+অন(যুচ্‌)+আ(টাপ্‌)}

**ভাবা১** [ভাবা] ক্রি ১ চিন্তা করা। ২ বিবেচনা করা। ৩ সংকল্প করা; স্থির করা। ৪ দুশ্চিন্তা করা । ৫ অনুমান করা। ৬ গণ্য করা (বিদেশি ভাবা)। ৭ উদ্ভাবন বা বের করা (কেটা উপায় ভাবা)। ৮ মনে করা (তুমি কি আমার কথা ভাবো)। ❑ বি উক্ত সকল অর্থে। ~গোনা বি চিন্তা–ভাবনা (স্বামী–স্ত্রীতে প্রায়ই এখন মেয়ের বিয়ের ভাবাগোনা হতে লাগল––শেক)। ~নো ক্রি ১ চিন্তিত বা উদ্বেগযুক্ত বা অস্থির করা । ❑ বি উক্ত অর্থে । {স. ভাব+বা. আ}

**ভাবা২৩** [ভাবা] বি প্রবঞ্চনা; ধোঁকা (কামিনী কুহকে পড়ি খায় যেই ভাবা––ঈগু)। {ভ্যাবা>ভাবা}

**ভাবাত্মক, ভাবান্তর, ভাবাবেশ, ভাবাভাস, ভাবার্থ ⇒** ভাব

**ভাবালু** [ভাবালু] বিণ ভাব বা কল্পনাবিলাসী; ভাবপ্রবণ; কল্পনাপ্রবণ বা প্রিয় ; sentimental (কৃপালু, দয়ালু ইত্যাদির অনুকরণে গঠিত)। ~তা বি । {স. ভাব+আলু (আলুচ্‌)}

**ভাবি** ⇒ ভাবী২

**ভাবিক** [ভাবিক্‌] বিণ ‌১ উদ্দীপক; প্রেরণাদায়ক। ২ প্রাকৃতিক; স্বাভাবিক। ৩ ভাবযুক্ত; ভাববিশিষ্ট । ৪ ভাবী; ভবিষ্যৎকালিক। {স. ভা+ইক(ঠক্‌)}

**ভাবিজি** ⇒ ভাবীজান

**ভাবিত** [ভাবিতো] বিণ ১ চিন্তিত; চিন্তাগ্রস্ত। ২ উদ্বিগ্ন; উদ্বেগাকুল (ভাবিত হওয়া; মহাভাবিত হয়ে বসে আছেন––অঠা)। ৩ ঘটিত। ৪ পবিত্রীকৃত। ৫ বাসিত; যুক্ত । {স √ভূ+ণিচ্‌জ(=√ভাবি)+ত(ক্ত)}

**ভাবিনী১** [ভাবিনি] বি ১ ভাবময়ী নারী; হাবভাববিশিষ্টা নারী (বিবহার্থী ব্রাহ্মণকুমাররাও ভাবিনী ভার্যার অদর্শনবার্ত্তা শ্রবণগোচর করিয়া ম্লান বদনে তথায় উপস্থিত হইল––ঈবি)। ২ প্রেমিকা। {স. √ভূ+ইন(ইনি)+ঈ(ঙীপ্‌)}

**ভাবিনী২** ⇒ ভাবী২

**ভাবী১** (–বিন্‌) [ভাবি] বিণ ১ ভবিষ্যৎ; আগামী (ভাবী কাল; নিথীথের গর্ভে ভাবী ঊষার ন্যায়––রঠা)। ২ হবু; ভবিষ্যতে হবে এমন (ভাবী ভগ্নিপতী)। ভাবিনী স্ত্রী.। {স. √ভূ+ইন(ইনি)}

**ভাবী২, ভাবি** [ভাবি] বি বড় ভাইয়ে স্ত্রী; ভাতৃজায়া; বৌদি । {হি. ভাবী}

**ভাবীজান, ভাবিজি, ভাবিজী** [ভাবিজান্‌, –জি, –] বি সম্মানিতা ভাতৃবধূ (সময় কাটবে বলে ভাবিজীর কাছ হ দুচারটে বই আর মাসিকপত্র এনেছি––নই)। {.হি. ভাবীজী}

**ভাবুক** [ভাবুক্‌] বিণ ১ চিন্তা করে বোঝার ক্ষমতা আছে এমন; চিন্তাশীল। ২ কল্পনাপ্রবণ; ভাবপ্রবণ । ~তা বি। {স. √ভূ+উক(উকঞ্‌)}

**ভাবুনে** [ভাবুনে] বিণ ১ যে সাজগোজ করতে খুব ভালোবাসে এমন; প্রসাধনপ্রিয় (ঢের দেখেছি, তোর মত এমন ভাবুনে দেখিনি––রঠা)। ২ রঙ্গরসপ্রিয়া; কৌতুকপ্রিয়। ৩ কপটতাপ্রিয়; ভাবগোপনকারী । ভাবুনী স্ত্রী.। {স. ভাবন+বা ইয়া>এ}

**ভাবোচ্ছ্বাস, ভাবোদয়, ভাবোদ্দীপক, ভাবোদ্দীপন, ভাবোন্মত্ত, ভাবোন্মাদ, ভাবোন্মেষ ⇒** ভাব

**ভাব্য** [ভাব্‌বো] বিণ ১ অবশ্যম্ভাবী; ভবিতব্য: অনিবার্য । ২ চিন্তনীয়; ভাবনাযোগ্য । ৩ সাধ্য; নিষ্পাদ্য। {স. √ভূ+য(ণ্যৎ)}

**ভাব্যমান** [ভাব্‌বোমান্‌] বিণ ক্ষমতাবান (দেখি এ ভাব্যমান, কাছে ছিল হনুমান––গচ)। {স. √ভূ+য(ণ্যৎ)+মান(শানচ্‌)}

**ভাম** [ভাম্‌] বি ১ খাটাশজাতীয় জন্তু; এক ধরনের বনবিড়াল । ২ দীপ্তি। ৩ কিরণ । ৪ কোপ (মানিনী ভামিনী কি হে ভামের গুমরে পাখরূপ ঘোমটায় ঢেকেছে বদনে ––মদ)। {স. √ভাম্‌+অ(ঘঞ্‌)}

**ভামিনী, ভামী** [ভামিনি] বি স্ত্রী. কোপনস্বভাবা স্ত্রীলোক; কোপনা নারী । ২ নারী (অনেক ভামিনী রূপের গৌরবে পা মাটিতে দেন না––বচ)। {স. √ভাম্‌ (ক্রুদ্ধ অর্থে)+ইন্‌(ণিনি)+ঈ(ঙীপ্‌)}

**ভামুর** [ভামুর্‌] বিণ বাঁকা (সেই কেমন দুই হাতে ভামুর করে আনা––অচিসে)। {ভাঁজ>}

**ভায়১** [ভায়্‌] ক্রি ১ (পদ্য.) দীপ্ত হয় বা প্রকাশ পায়; শোভা পায় (তাহার রূপের ভায় তারা ত ফুটেনি হায়––সদ)। ২ (পদ্য.) ভালো লাগে (কাজল কাল চোখের কোণে ঈষৎ হাসি ভায়––সদ)। ❑ বি দীপ্তি; প্রভা; উজ্জ্বলতা; শোভা (তাহার রূপের ভায় তারা ত ফুটেনি হায়––সদ)। {স. √ভাস্‌>}

**ভায়২** [ভায়্‌] বি ভাব; পদ্ধতি; ক্রম (ভায়ে ভায়ে) । {স. ভাগ>প্রা. ভাঅ>ভায়}

**ভায়রা, ভায়রা–ভাই** [ভায়রা, –ভাই] বি স্ত্রীর ভগ্নিপতি; শ্যালিকার স্বামী। ❑ বিণ সমধর্মী; সমগুণসম্পন্ন; ভ্রাতৃতুল্য (এই গুর্খা আর তাদের ভায়রা ভাই গাড়োয়াল এই দুটো জাতই যুদ্ধের সময় কি রকম ভীষণ হয়ে উঠে––নই)। {স. ভাতৃ>প্রা. ভায়র+বা. আ, +ভাই}

**ভায়া** [ভায়া] বি ভাই; ভ্রাতৃসদৃশ ব্যক্তি । {স. ভ্রাতা>}

**ভায়াদ** [ভায়াদ্‌] বি ভাতৃ; দায়াদ; জ্ঞাতি ভ্রাতা; সম্পত্তির অংশ–ভাগী উত্তরাধিকারী। ভায়াদি বিণ জ্ঞাতিসম্বন্ধীয়। {স. ভাতৃ+দায়াদ>}

**ভার** [ভার্‌] বি ১ ওজন (গুরুভার)। ২ বোঝা (ভারবাহক)। ৩ উদ্বেগ; দায় (ভারপ্রাপ্ত কর্মচারী)। ৫ পুঞ্জ; সমূহ; রাশি (কুসুমভার, কেশভার)। ৬ ভারযষ্টি; বাঁক (খেজুর রসের ভার কাঁধে ছিল তার)। ৭ ভারী বোঝাবিশিষ্ট; অধিক ওজনযুক্ত (বইগুলো বড্ড ভার মনে হচ্ছে)। ৮ রুগ্ন; অসুস্থ । ❑ বিণ ১ দুঃসহ; দুর্বহ (জীবন ভার হয়ে উঠেছে )। ২ অপ্রসন্ন; বেজার (মুখ ভার করে থাকা)। ৩ রুগ্‌ণ; অসুস্থ (শরীরটা ভার ভার লাগা)। ৪ দুঃসাধ্য; কঠিন (সংসার চালানো ভার, তাকে চেনা ভার) । ~কেন্দ্র বি (পদার্থ.) বস্তুর ভারের মধ্যবিন্দু; centre of gravity । ~গ্রস্ত বিণ ভারাক্রান্ত (এই ভারগ্রস্ত ভাঙা সংসারটিকে চালাইবার––রঠা)। ~বাহ, ~বাহক, ~বাহী বিণ, বি যে বোঝা বহন করে; বোঝা বহনকারী; ভারী। ~যষ্টি বি ভার বহনের বাঁক । ~সহ বিণ ভার সইতে পারে এমন । ~সাম্য বি দুই দিকের ভারের সমতামূলক সামঞ্জস্য; balance । ~হীন বিণ হালকা; ওজনহীন। {স. √ভু+অ(ঘঞ্‌)}

**ভারই** ⇒ ভারুই

**ভারত** {ভারোত্‌] বি ১ ভারতবর্ষ; ভারত রাষ্ট্র। ২ ভরতের সন্তান । ৩ বেদব্যাস রচিত ভরত বংশচরিতমূলক কাব্য মহাভারত। ❑ বিণ ভরতবংশীয়। ~বর্ষ বি ১ ভারত মহাসাগরের উত্তরে হিমালয়ের দক্ষিণস্থ দেশ––বর্তমান ভারত বা ইন্ডিয়া। ২ ব্রিটিশ শাসন আমলের অবিভক্ত ভাত, অর্থাৎ বর্তমান ভারত, পাকিস্তান, বাংলাদেশ, শ্রীলঙ্কা প্রভৃতি দেশ। ❑ বিণ ভারতবর্ষীয়। ~বসী (–সিন্‌) বিণ, বি ভারত রাষ্ট্রের বা ভারতবর্ষের অধিবাসী। ~ মহাসাগর বি ভারতের দক্ষিণে অবস্থিত সমুদ্র; Indian Ocean । ভারতীয়, ~বর্ষীয় বিণ ১ ভারতের অধিবাসী । ২ ভারতে উৎপন্ন । ৩ ভারতবর্ষ সম্বন্ধীয় । {স. ভরত+অ(অণ্‌)}

**ভারতী** [ভারোতি] বি ১ হিন্দুর বিদ্যাদেবী সরস্বতী। ২ বাণী; কথা; বাক্য । ৩ সন্ন্যাসীর উপাধিবিশেষ। ৪ খবর; সংবাদ (লহনা লোকের মুখে শুনিল ভারতী––কমু)। {স. ভারত+ঈ(ঙীপ্‌)}

**ভারতীয়** ⇒ ভারত

**ভারদ্বাজ** [ভারোদ্‌দাজ্‌] বি ১ দ্রোণাচার্য । ২ ভরত পাখি। ❑ বিণ ভরদ্বাজবংশীয়। {স. ভরদ্বাজ+অ(অণ্‌)}

**ভারবাহ, ভারবাহক, ভারবাহী**  ⇒ ভার

**ভারভুর** ⇒ বুরিভুরি

**ভারমুথ** [ভার্‌মুথ্‌] বি তিক্তস্বাদযুক্ত মদবিশেষ (সোমনাথ বললেন আমার জন্য পেগ নয় ভারমুথ––প্রসন্ন)। {ই. vermouth}

**ভারা** [ভারা] বি উচ্চস্থানে বসে কাজ করার মাচা বাঁশ কাঠ ইত্যাদি দিয়ে নির্মিত মঞ্চবিশেষ। ~ ~ বোঝা বোঝা; বহু ভারা পরিমাণ (রাশি রাশি ভারা ভারা ধান কাটা হল সারা––রঠা)। {স. √ভৃ+অ(ঘঞ্‌)+বা. আ}

**ভারাক্রান্ত** [ভারাক্‌ক্রান্‌তো] বিণ ১ ভারগ্রস্ত । ২ চিন্তা বা দুঃখের ভাবে বিপর্যস্ত (ভারাক্রান্ত চিত্তে, মনটা হয়ে উঠে অকারনে ভারাক্রান্ত––নীই)। {স. ভার+আক্রান্ত; ৩তৎ.}

**ভারার্পণ** [ভারার্‌পোন্‌] বি ভার বা দায়িত্ব দান। ভারার্পিত বিণ ভারপ্রাপ্ত । {স. ভার+অর্পণ}

**ভারালো** [ভারালো] বি ভারী (ধারালো পায়ের খেলা ভারালো বলের মুখে––বিদে)। {স. ভার+বা. আলো}

**ভারি১, ভারী** [ভারি] বিণ খুব; অত্যন্ত; অতিশয়; অত্যধিক (ভারি আশ্চর্য; ভারি সুন্দর)। {স. ভার+বা. ই, ঈ}

**ভারিক** [ভারিক্‌] বিণ ভারবাহক; ভারী। {স. ভার+ইক(ঠক্‌)}

**ভারিক্কি, ভারিক্কী, ভারিক্কে** [ভারিক্‌কি, –, –কে] বিণ গাম্ভীর্যপূর্ণ; রাশভারী; গম্ভীরপ্রকৃত (ভারিক্কী উপযুক্ত সাজগোজ––মুচৌ)। ভারিক্কি–ভরা বিণ গম্ভীর প্রকৃতিবিশিষ্ট (ভুঁড়িটা মোটা হয়, চালচল ভারিক্কী ভরা––সৈমু)। {স. ভারিক+বা. কি/ইয়া>ভারিক্কি/–ক্কে}

**ভারিভুরি, ভারভুর** [ভারিভুরি, ভার্‌ভুর্‌] বি ১ জাঁক; সমারোহ; আড়ম্বর (তব ভারিভুরি ভাঙ্গিব মুরারি––চদ)। ২ দম্ভ; অহঙ্কার। {স. ভার+বা. ই+অনু. ভুরি}

**ভারী১** ⇒ ভারি

**ভারী২ (–রিন্‌) [ভারি] বিণ ১ অতিরিক্ত ওজনের গুরুভার; বেশি ভারযুক্ত। ২ দায়িত্বপূর্ণ। কর্তব্যভারযুক্ত (ভারী কাজ)। ৩ ভার বহন করে এমন (ভারী ভার নামাইয়া ঘাম মুছিতে লাগিল––ইহো)। {স. ভার+ইন্‌(ইনি)}**

**ভারুই, ভারই** [ভারুই, –রো–] বি ভরতপক্ষী। {স. ভরদ্বাজ>}

**ভার্নাকুলার** [ভার্‌নাকুলার্‌] বি দেশীয় বা স্থানীয় ভাষা (গণমনের এই রুদ্ধ ও অতৃপ্ত আকাঙ্ক্ষা ভার্নাকুলারে লোকগাথায় কাহিনীতে তৃপ্তি খুঁজেছিল––আম)। {ই. vernacular}

**ভার্যা** [ভার্‌জা] বি পত্নী; স্ত্রী। ~নী বি স্ত্রী. (যাকে স্বামী দয়া করে সেই যে ভার্যানী––সৈআ)। {স. √ভৃ+য(ণ্যৎ)+আ(টাপ্‌)}

**ভাল১** [ভাল্‌] বি ১ ললাট; কপাল। ২ ভাগ্য; আদৃষ্ট । {স. ভা+√লা+অ(ক)}

**ভালকে বাঁশ** [ভাল্‌কে বাঁশ্‌] বি এক প্রকার বাঁশ (এই যে লাঠি ভাল্‌কে বাঁশের আমার বাপের বাবার হাতের––জউ)। {ভালুকের প্রিয় বাঁশ ?}

**ভালা** [ভালা] বিণ ভালো (সুগন্ধ তাম্বুল ভালা চম্পক চৌছর মালা––কাদৌ)। {ভাল২+আ}

**ভালাই** [ভালাই] বি কল্যাণ; মঙ্গল; হিত (ভালাই করিলে ভাল হয় আলবত––সৈহা)।। {হি . ভালাই}

**ভালাবুরা** [ভালাবুরা] বি ভালোমন্দ। {হি. ভালাবুরা}

**ভালি, ভালী** (মবা.) [ভালি] বিণ ভালো (সে নাগরী ভালী––বচ)। {ভাল২+ই}

**ভালুক, ভালূক, ভাল্লূক ⇒** ভল্লূক

**ভালে** [ভালে] ক্রিবিণ কপালে; ভাগ্যে; সৌভাগ্যক্রমে (ভালে সে না পাইল মোরে––গোরক্ষ বিজয়)। {স. ভাল১+বা. এ}

**ভালো, ভাল২** [ভলো] বিণ ১ উত্তম (ভালো খাবার)। ২ হিতকর; কল্যাণকর (ভালো ঐষধ)। ৩ সৎ (ভালো লোক)। ৪ নিরীহ; গো–বেচারা (ভালো মানুষ)। ৫ শোভন; উচিত (ভালো দেখায় না)। ৬ পটু; দক্ষ (ভালো কারিগর)। ❑ বি মঙ্গল; কল্যাণ; উপকার (পরের ভালো দেখতে পারে না; তোমার ভালো হোক)। ❑ অব্য আচ্ছা; বেশ (ভালো, তাই হোক; রোস মনে করি কি, কথা হচ্ছিল ভাল, বল না হে মন্ত্রী––অঠা)। ~ আপদ, ~ জ্বালা অব্য কষ্ট, বিরক্তি, অসুবিধা ইত্যাদি ব্যঞ্জক বাক্যাংশ। ~ কথা বি হিতকথা; উত্তম উপদেশ। ❑ অব্য ভাগ্যক্রমে বা হঠাৎ স্মরণে আসার ভাবব্যঞ্জক (ভালো কথা, তোমার বাড়ি তৈরির কি হলো ?)। ~ করা ক্রি ১ উপকার করা। ২ চিকিৎসা করে রোগ মুক্ত করা। ~থাকা ক্রি ১ সুস্থ থাকা । ২ মনের সুখে থাকা। ~দেখানো ক্রি সুন্দর দেখানো । ~মনে ক্রি, বিণ সরল মনে; প্রসন্ন চিত্তে। ~মন্দ বি কল্যাণ–অকল্যাণ; শুভাশুভ; মঙ্গল–অমঙ্গল। ~রে~ অব্য বিরক্তি বা অসন্তোষসূচক উক্তি : মজা মন্দ নয় ইত্যাদি অর্থবোধক। ~ লাগা ক্রি ১ সুস্বাদু বোধ হওয়া। ২ সুস্থ বোধ হওয়া; উপভোগ্য হওয়া। ~ হওয়া ক্রি ১ রোগমুক্ত হওয়া। ২ অসৎ পথ ছেড়ে সৎপথে চলা; খারাপ থেকে ভালো হওয়া। ~য় ~য় অব্য নিরাপদে (এখন ভালোয় ভালোয় ফিরে এসো এই দোয়া করি)। ~র নিকুচি করা ক্রি ১ ভালোর দফা রফা করা। ২ বিরক্তি প্রকাশক শপথ–বাক্য হিসেবে উচ্চারণ করা । মন্দের ~ বিণ নানারূপ অমঙ্গলের মধ্যে অপেক্ষাকৃত কম অমঙ্গলজনক। {স. ভদ্র>প্রা. ভল্ল>বা. ভালো}

**ভালোবাসা** [ভালোবাশা] ক্রি ১ কারো প্রতি অনুরক্ত হয়ে প্রীতিযু্ত বা আসক্ত হওয়া। ২ পছন্দ করা (আমি কবিতা পড়তে ভালবাসি)। ৩ শ্রদ্ধা করা; ভক্তি করা । ❑ বি ১ প্রেম; অনুরাগ; আসক্তি । ২ বন্ধুত্ব। ৩ শ্রদ্ধা; ভক্তি। ৪ স্নেহ; প্রীতি। ৫ পছন্দ; টান। {বা. ভালো+স. বাসনা>বা. বাসা}

**ভালোমানছত** [ভালোমান্‌ছত্‌] বি ভেট; উপহার; সম্মানী (খানাপিনা ও ভালমান্‌ছত অর্থাৎ নজরানার ব্যবস্থা করেছে’)। {তুল. ভালমানুষি>}

**ভালোমানুষি** [ভালোমানুশি] বি ঘুষ । {ভালোমানুষ+ই}

**ভাশুর, ভাসুর** [ভাশুর্‌] বি স্বামীর বড় ভাই (ভিখারীকে একটি পয়সা দিতে ভাসুর ও ভাদ্রবৌ সকলেই নারাজ––জীদা)। ~–ঝি বি ভাশুরের মেয়ে । ~পো বি ভাশুরের ছেলে। ~ ভাদ্রবৌ সম্পর্ক ১ দুজনের মধ্যে বিশেষ কোনো কারণে কথাবার্তা বন্ধ থাকা সম্পর্কে বলা হয় (হিন্দু সমাজে কনিষ্ঠ ভ্রাতার স্ত্রীর ভাশুরের ছায়াও মাড়াইতে নাই)। ২ (আল.) শত্রু সম্পর্ক থাকার জন্য পরস্পরের ছায়া না মাড়ানো। {স. ভাতৃশ্বশুর>}

**ভাষণ, ভাষ** [ভাশোন্‌, ভাশ্‌] বি ১ উক্তি; বাক্য; বচন। ২ বিবৃতি; বক্তৃতা (সভাপতির ভাষণ)। ৩ টীকা; ভাষ্য। ৪ ধারা (কাজের ভাষ––বচ)। ৫ শ্রদ্ধা (সেতো ভাষা নাহি তোরে––বচ)। ভাষক বিণ বক্তা; কথক। ভাষিকা স্ত্রী.। ভাষিক বিণ ভাষা–সম্পর্কীয়। {স. √ভাষ্‌+অন(ল্যুট্‌), √ভাষ্‌>}

**ভাষা** [ভাশা] বি ১ ভাবপ্রকাশক উক্তি বা সংকেত (বোবার ভাষা, চোখের ভাষা, পাখির ভাষা)। ২ নির্দিষ্ট কোনো দেশ বা অঞ্চলের অধিবাসীদের বা কোনো জাতি বা সম্প্রদায়ের মনের ভাব প্রকাশ করতে ব্যবহৃত শব্দাবলি ও তার প্রয়োগ–কৌশল (ইংরেজি ভাষা, বাংলা ভাষা, ঢাকার ভাষা)। ৩ নিজস্ব ভাব প্রকাশের রীতি (প্রথম চৌধুরীর ভাষা)। ৪ উক্তি; কথা (ভাষা শুনে গা জ্বলে)। ৫ সংস্কৃত ভিন্ন অন্যান্য কথিত বা চলতি বাংলা হিন্দি প্রভৃতি ভাষা (প্রেমদাস রচিল ভাষায়)। ৬ প্রকাশ (ওরে সুখেই দুখ দুখেই সুখ ডাকের কথা আছে ভাষা––রায়)। ~জ্ঞান বি ভাষা সম্বন্ধে দক্ষতা বা পাণ্ডিত্য; ভাষা সম্বন্ধে জ্ঞান । ~তত্ত্ব বি ভাষার উৎপত্তি, বিবর্তন প্রভৃতি সংক্রান্ত বিজ্ঞান । ~তত্ত্বজ্ঞ, ~তত্ত্ববিদ বিণ, বি ভাষা–বিজ্ঞানী। ~তীত বিণ ভাষা দ্বারা বর্ণনা বা প্রকাশ করা যায় না এমন; অবর্ণনীয়; অনির্বচনীয় (ভাষার মধ্যে তলিয়ে গিয়ে খুঁজিনে ভাই ভাষাতীত––রঠা)। ~ন্তর বি অনুবাদ; তর্জমা। ~ন্তরিত বিণ অনূদিত; অনুবাদিত। ~ভাষী(–ষিন্‌) বিণ কোনো একটি ভাষা বলে এমন; কোনো একটি ভাষা ব্যবহারকারী। {স. √ভাষ্‌+অ+আ(টাপ্‌)}

**ভাষক, ভাষিক, ভাষিকা, ভাষিত ⇒** ভাষ

**ভাষী** (–ষিন্‌) [ভাশি] বিণ ভাষা ব্যবহারকারী; বলে এমন; ভাষক; কথক (মৃদুভাষী, বাংলাভাষী)। ভাষিণী স্ত্রী.। {স. ভাষা+ইন্‌(ণিনি)}

**ভাষ্য** [ভাশ্‌শো] বি ব্যাখ্যা; সূত্রের ব্যাখ্যা বা ব্যাখ্যাপুস্তক (কুরআনের ভাষ্য)। ❑ বিণ কথনীয়। ~কার বিণ, বি ব্যাখ্যাকারী; টীকাকার। {স. √ভাষ্‌+য(ণ্যৎ)}

**ভাস১** [ভাশ্‌] বি ১ দীপ্তি; প্রভা (নখ ইন্দু ভাসে দূরে গেল অন্ধকার––কমু)। ২ শোভা; কান্তি। ৩ ভাস নামক প্রাচীন সংস্কৃত নাট্যকার। ~ন্ত বিণ ভাসছে এমন; ভাসমান; ভাসা–ভাসা (ভাসন্ত দুটি চোখ)। ❑ বি ১ সূর্য। ২ চন্দ্র। ~মান বিণ ১ শোভমান; শোভাযুক্ত; দীপ্তিমান। ২ ভাসছে এমন । {স. √ভাস্‌+অ(ঘঞ্‌)}

**ভাস২** [ভাশ্‌] বি ১ শকুন। পানকৌড়ি । ৩ মোরগ; কুক্কুট। {স. √ভাস্‌+অ(ঘঞ্‌)}

**ভাসসি** [ভাশ্‌শি] বি শৃঙ্খলা; সুশৃঙ্খলা (কাজের ভাসসি নাই––রাপ)। {স. ভাষ্য>ভাস্‌স+ই}

**ভাসা** [ভাশা] ক্রি ১ পানির উপর ভর করে থাকা (পানিতে নৌকা ভাসে)। ৪ উদিত হওয়া; মনে পড়া (মনে ভেসে ওঠা)। ৫ প্লাবিত হওয়া (বন্যায় গ্রামখানি ভেসে গেছে, চোখের পানিতে তাহার বুক ভেসে গেল)। ❑ বি উক্ত সব অর্থে । ❑ বিণ ১ প্লাবিত। ২ ভাসন্ত; ভাসমান । ~–~ বিণ ১ অগভীর; অতি অল্প; যৎসামান্য (তার ইংরেজি জ্ঞান ভাসা–ভাসা)। ২ ডোবা নয়; এমন; কোটরগত নয়; ঢল ঢল (ভাসাভাসা চোখ)। {স. √ভাস্‌+বা. আ}

**ভাসান** [ভাশান্‌] বি ১ পানিতে বিসর্জন। ২ বেহুলা প্রভৃতির বিষয় অবলম্বনে রচিত লোকগীতিকা; বেহুলার স্বামী সাপে কাটা লখিন্দরকে জলে ভাসিয়ে দেওয়া সংক্রান্ত কিংবদন্তী (ভাসানের গান শুনে কতবার ঘর আর খড় গেল ভেসে––জীদা)। {√ভাসা+আন}

**ভাসানো** [ভাশানো] ক্রি ১ ভাসতে দেওয়া (নৌকা ভাসানো)। ২ ডুবিয়ে দেওয়া। ৩ প্লাবিত করা (কেঁদে বুক ভাসানো)। {√ভাসা+আনো; ক্রিয়ারূপ––ভাসাই, ভাসাও, ভাসান, ভাসায়; অক্রি––ভাসিয়ে, ভাসাতে, ভাসালে ইত্যাদি}

**ভাসুর১** ⇒ ভাশুর

**ভাসুর২** [ভাশুর্‌] বি আভাময়; দীপ্তিযুক্ত; স্ফটিক। {স. √স্‌+উর(ঘুরচ্‌)}

**ভাসুরক** [ভাশুরক্‌] বি ভাশুর (এ কোন ভাসুরক এসে উপস্থিত হল হে––অঠা)। {স. ভাতৃশ্বশুর>}

**ভাসুর–ঝি** ⇒ ভাশুর–ঝি

**ভাসুর–পো** ⇒ ভাশুর–পো

**ভাস্কর** [ভাশ্‌কর্‌] বি দিবাকর; সূর্য। ২ অগ্নি । ৩ প্রস্তরাদি থেকে যে মূর্তি ইত্যাদি নির্মাণ করে; sculptor (শত ভাস্কর রচেবুদ্ধের শত জনমের রূপ––সদ)। ভাস্করাচার্য বি দ্বাদশ শতাব্দীর বিখ্যাত ভারতীয় গাণিতিক ও জ্যোতিষী । ভাস্কর্য বি ভাস্কর শিল্প; প্রস্তরাদি খোদাই করে বা তা দিয়ে মূর্তি নির্মাণের কাজ; sculpture । {স. ভাস্‌+√ক+অ(ট)}

**ভাস্বতী**⇒ ভাস্বর

**ভাস্বর, ভাস্বান** [ভাশ্‌শর্‌, –শান্‌] বিণ ১ দীপ্তিমান; দ্যুতিমান; আলোকত; উজ্জ্বল (সূর্যের ভাস্বর শিখা শত––জাআ)। ২ তেজস্বী। ভাস্বতী স্ত্রী.। {স. √ভাস্‌+বর(বরক্‌), বৎ(বতুপ্‌)}

**ভিক** ⇒ ভিখ

**ভিক্টোরিয়া ক্রস** [ভিক্টোরিয়া ক্রোস্‌] বি ইংরেজ রাজত্বকালের যুদ্ধে বীরত্ব ও সাহসিকতার পরিচয় দানের জন্য প্রদত্ত পদকবিশেষ (আমাদের মধ্যে ভিক্টোরিয়া ক্রস প্রভৃতি পুরস্কার দেওয়া হল––নই)। {ই. Victoria Cross}

**ভিক্ষা** [ভিক্‌খা] বি ১ যাচ্‌ঞা; প্রার্থনা (আমি যখন তাঁর দুয়ারে ভিক্ষা নিতে যাই––রঠা)। ২ দান; দাতার অনুগ্রহে লভ্য বস্তু। ~চর্যা, ~বৃত্তি বি ভিক্ষুকের পেশা । ~জীবী (–বিন্‌) বি, বিণ ভিক্ষুক; ভিক্ষা বৃত্তিতে জীবিকানির্বাহ করে এমন। ~জীবিনী, ভিক্ষোপজীবিনী বিণ স্ত্রী.। ~ন্ন বি ভিক্ষালব্ধ অন্ন বা খাদ্য বস্তু । ~পাত্র, ~ভাণ্ড বি ভিক্ষা দ্বারা প্রাপ্ত বস্তু রাখার আধার। ~–পুত্র বি যে ব্রাহ্মণকুমার উপনয়নকালে কোন নারীর নিকট ভিক্ষা নিয়ে তাকে মা বলে গ্রহণ করা হয় । ~র্থী বিণ ভিক্ষা চায় এমন; ভিক্ষুক; যাচক। ~র্থিনী স্ত্রী.। ভিক্ষিত বিণ যাচিত; প্রার্থিত; ভিক্ষালব্ধ । {স. √ভিক্ষ্‌+অ+আ(টাপ্‌)}

**ভিক্ষু** [ভিক্‌খু] বি ১ চতুর্থাশ্রমী সন্ন্যাসী; শ্রমণ। ২ ভিখারি । ৩ পরিব্রাজক। ~ণী স্ত্রী.। ~তা বি ভিক্ষুধর্ম; সংসার বাসনা ত্যাগ। {স. √ভিক্ষ্‌+উ}

**ভিক্ষুক** [ভিক্‌খুক্‌] বিণ, বি ১ ভিখারি; অন্নের জন্য যে অপরের উপর নির্ভর করে। ২ ভিক্ষাপ্রার্থী; প্রার্থী। ভিক্ষুকাশ্রম বি সন্ন্যাসাশ্রম । {স. ভিক্ষু+ক(কন্‌)}

**ভিখ, ভিক** [ভিখ্‌, –ক্‌] বি ভিক্ষা; দান (নেয়নি মাগিয়া ভিক––নই)। {স. ভিক্ষা>}

**ভিখারি, ভিখিরি** [ভিখারি, –খি–] বিণ, বি ভিক্ষাজীবী; ভিক্ষুক; প্রার্থী । ভিখারিনী স্ত্রী.। ~ বিদায় বি ভিক্ষুককে দান–খয়রাত দিয়ে বিদায় কারার কাজ (কোন রবিবারেই ভিখারী–বিদায় ব্যাপারটা বিনা গোলমালে নিষ্পন্ন হয় না––বিব)। {স. ভিক্ষাকারী>}

**ভিজন** [ভিজন্‌] বি সিক্তকরণ । {স. অভ্যঞ্জন>বা. √ভিজ্‌+আ}

**ভিজা১, ভিজে, ভেজা১** [ভিজা, –জে, ভেজা] ক্রি ১ সিক্ত বা আর্দ্র হওয়া (বৃষ্টিতে ভিজে যাওয়া, ঘাসে ভেজা)। ২ নরম বা দয়ার্দ্র বা করুণাপরবশ হওয়া (মন ভেজা)। ❑ বিণ ১ পানিতে সিক্ত (ঘামে ভেজা জামা)। ~জুলজুল বি বৃষ্টিতে বা ঘামে ভিজে জড়সড় অবস্থা (সুন্দরীর বনে বাঘ ভিজে জুলজুল––জীদা)। ~ বিড়াল, ~ বেড়াল বি (আল.) দেখতে জলে ভিজা অবস্থায় বিড়ালের মতো হেও প্রকৃত পক্ষে অনিষ্টকারী দুষ্ট লোক; হিংস্র প্রকৃতিযুক্ত কুমতলববাজ (অমন একটি হিংসুটে ভিজে বেড়াল আমরা আরি দেখিনাই––সুবি)। ~ ভাতে দই যে জিনিস খেতে বিস্বাদ; কুখরোচক নয় । {স. অভ্যঞ্জন>√ভিজ্‌+আ}

**ভিজানো, ভেজানো** [ভিজানো, ভে–] ক্রি ১ পানিতে ডুবিয়ে রাখা। ২ সিক্ত করা। {ভিজা+আনো; ক্রিয়ারূপ––ভিজাই, ভেজাই, ভিজাও, ভেজাও, ভেজায়, ভিজায়, ভেজান, ভিজান; অক্রি––ভিজিয়ে, ভিজালে, ভিজাতে ইত্যাদি}

**ভিজিট** [ভিজিট্‌] বি চিকিৎসককে প্রদেয় দর্শনী; ফি (ডাক্তারের পারিশ্রমিক ভিজিট লাগে না––হাই)। {ই. visit}

**ভিজিটর** [ ভিজিটর্‌] বি ‌ ১ সাক্ষাৎপ্রার্থী (অফিসে আজ না আসতে পারলে কয়েকটা ভিজিটর ফিরে যাবে––সৈমু)। ২ মেহমান; আগন্তুক। ৩ পরিদর্শক। {ই. visitor}

**ভিট** [ভিট্‌] বি ১ ভিটা। ২ মেটে ঘরের মেঝে ভিটায় ঘুঘু চরানো ⇒ ভিটা। {স. ভিত্তি>ভিত}

**ভিটকিলামি, ভিটকিলিমি** [ভিট্‌কিলামি, –লি–] বি ভণ্ডামি; বিটলামি । {বিটকেল+আমি}

**ভিটরে [**ভিট্‌রে] বিণ ধড়িবাজ; দুষ্ট (লাফিয়ে ডিঙ্‌নু দেয়াল দেখি এক ভিটরে শেয়াল––নই)। {ভিটকেলে>}

**ভিটা, ভিটি, ভিটে** [ভিটা, ভিটি, –টে] বি ১ পৈতৃক বাস্তুভূমি; জমিন থেকে অপেক্ষাকৃত উচুঁ করে প্রস্তুত যে ভূমিতে বাসগৃহ নির্মিত হয় । ২ ঘরের ভিত; পোতা। ~ কামড়ে পড়ে থাকা ক্রি প্রতিকূল অবস্থায়ও বাস্তুভূমি কিছুতেই ত্যাগ না করা (সকল অত্যাচার সহ্য করে সে ভিটে কামড়ে পড়ে আছে)। ~মাটি বি বাস্তুভিটা । ~মাটি উৎসন্ন করা ক্রি বাস্তুভিটা উচ্ছেদ করা; সমূলে ধ্বংস করা;বাস ত্যাগ করানো । ~মাটি চাটি করা ক্রি বাসগৃহ একেবারে ধ্বংস করা; বাস্তুভিটের মাটি পর্যন্ত লোপ করে সমভূমি করা । ~য় ঘুঘু চরানো বা সরিষা বোনা ক্রি (আল.) সর্বস্বান্ত বা উৎসন্ন করা; উচ্ছেদ সাধন বা সর্বনাশ করা। {স. ভিত্তি>ভিট্টি>ভিটি>ভিটা>}

**ভিটামিন** [ভিটামিন্‌] বি খাদ্যপ্রাণ; খাদ্যমধ্যস্থ জীবনীশক্তি বর্ধক উপাধান । {ই. vitamin}

**ভিটি, ভিটে** ⇒ ভিটা

**ভিড়** [ভিড়্‌] বি ১ বহুলোকের বিশৃঙ্খলভাবে একত্র সমাবেশ; নিবিড় লোকসমাগম; জনতা (ভিজ জমিয়েছে)। ২ বহু ব্যাপারের একত্র সমাবেশ বা অবস্থিতি (কাজের ভিড়)। ~ভাড় বি অত্যধিক ভিড় । ~ ভাঙা ক্রি জনতা অতিক্রম করা (খেলার নেশায় ভিড় ভাঙো মাঠ চষে––বিদে)। ~ন বি দল; জামাত; সঙ্ঘ (যাহার ভিড়নে রহে ষোল শত তাজি––কমু)। {স. মিল>}

**ভিড়া, ভেড়া** [ভিড়া, ভে–] ক্রি ১ লগ্ন হওয়া; নৌকা প্রভৃতি তীরে লাগা (কূলে ভেড়া)। ২ নিকটে আসা; ঘেঁষা (সে কাছেই ভেড়ে না)। ৩ মিলিত হওয়া (দলে ভেড়া)। ৪ দলে যোগ দেওয়া (মন্দ কাজে ভিড়ে যেয়ো না)। ভিড়ানো, ভেড়ানো ক্রি ১ লগ্ন করা (ঘাটে নৌকা ভিড়ানো)। ২ মিলিত করানো; মিশানো (দলে ভিড়ানো)। ❑ বি, বিণ উক্ত সকল অর্থে । {তু. হি. ভিড়্‌না}

**ভিড়ি** (মবা.) [ভিড়ি] অক্রি ঘিরে; বেষ্টন করে (বাহু ভিড়ি––বচদা)। {স. বেষ্টন>বেষ্ট>বেড়>ভিড়+ই}

**ভিণ্ডিবাল** [ভিন্‌ডিবাল্‌] বি গুরুভার দণ্ডাস্ত্রবিশেষ । {ভিন্দিপাল>}

**ভিত** [ভিত্‌] বি ১ ভিত্তি; বুনিয়াদ; গৃহের বা দেয়ালের যে অংশ মাটির নিচে থাকে; foundation (উন্নত চরিত্রের দ্বারাই তাঁরা সমাজের ভিতকে নাড়াতে পেড়েছিলেন––কাআম)। ২ ঘরের ভূমি থেকে মেঝে পর্যন্ত অংশ; plinth (তাহার ভিত পাকা––সামসু) । ৩ (পদ্য.) দিক; পাশ (চারিভিতে)। ৪ উন্নত ভূমি। ৫ তীর। {স. ভিত্তি>}

**ভিতর, ভেতর** [ভিতর্‌, ভে–] বি মধ্য; অভ্যন্তর (ঘরের ভিতর, মনের ভিতর, সপ্তাহের ভিতর)। ❑ বিণ ভিতরের; অন্তর্বর্তী (ভিতরমহল, ভিতরদিক)। ভিতর–বাড়ি, ভেতর–বাড়ি বি অন্দর মহল; অন্তঃপুর। ভিতর বাহির এক––অকপট; মনে মুখে পার্থক্য নেই এমন। ভিতর বুদে বিণ যে মনের কথা খুলে বলে না; চাপা। ভিতরে–ভিতরে অব্য বাইরে রাষ্ট্র না করে; তলে–তলে; গোপনে। {স. অভ্যন্তর>}

**ভিতাভিতি** [ভিতাভিতি] ক্রিবিণ চারদিকে; নানাদিকে; দিকে দিকে (ভিতাভিতি যম পালাবর লাগিল––মাগান)। {স. ভিত+আ+ভিত+ই}

**ভিতু, ভীতু** [ভিতু] বিণ ১ সহজেই ভয় পায় এমন। ২ দুর্বল; কাপুরুষ; সাহসশূন্য । {স. ভীত+বা. উ>}

**ভিত্ত** [ভিত্‌তো] বি টুকরা; খণ্ড । {স. √ভিদ্‌+ত(ক্ত)}

**ভিত্তি** [ভিত্‌তি] বি ১ ভিত; বুনিয়াদ (ভিত্তি স্থাপন)। ২ দেয়াল; প্রাচীর (ভিত্তিগাত্র) । ৩ মূল; হেতু; কারণ (ভিত্তিহীন)। ৪ খণ্ড; টুকরা। ~কা বি প্রাচীর; দেয়াল। ~চোর বি সিঁধেল চোর। ~প্রস্তর বি ১ বুনিয়াদের প্রথম প্রস্তরখণ্ড বা ইট । ভিত্তি স্থাপনের স্মারক প্রস্তর ফলক; foundation stone । ~ভূমি বি যে জায়গাব্যপী ভিত নির্মাণ করা হয়; পত্তন । ~মূল বি বুনিয়াদের যে অংশ মাটির তলায় থাকে; বুনিয়াদের গোড়া। ~হীন বিণ অমূলক; মিথ্যা (ভিত্তিহীন সংবাদ)। {স. √ভিদ্‌+তি(ক্তি)}

**ভিদভিদে** [ভিদ্‌ভিদে] বিণ ভাব গোপনকারী; অসরল । {ভিদভিদ+ইয়া>}

**ভিদা** [ভিদা] ক্রি ১ ছেদন করা; বিদীর্ণ করা; ভেদকরণ । ২ পৃথক করা। ❑ বি উক্ত সকল অর্থে। {স. √ভিদ্‌+বা. আ}

**ভিদ্য** [ভিদ্‌দো] বিণ ভেদযোগ্য; ভেদ করা যায় এমন । ~মান বিণ ভেদ বা বিদীর্ণ করা হচ্ছে এমন। {স. √ভিদ্‌+য(ক্যপ্‌)}

**ভিন** ⇒ ভিন্ন

**ভিনদেশ** [ভিন্‌দেশ্‌] বি বিদেশ; অন্যদেশ । ভিনদেশি, ভিনদেশী বিণ অন্যদেশি; বিদেশি (ভিনদেশী বুঝি এক বণিক কুমার––নই)। {স. √ভিদ্‌+ত(ক্ত)=ভিন্ন>ভিন+স. √দিশ্‌+অ(ঘঞ্‌)=দেশ}

**ভিনিগার** [ভিনিগার্‌] বি সিরকা; টক তরল জিনিসবিশেষ (হৈল ভিনিগার বেতলে শ্যাম্পেন ঈর্ষাবলে––সদ; একটা ছোট ভিনিগারের শিশি আছে––সৈশা)। {ই. vinegar}

**ভিন্দিপাল** [ভিন্‌দিপাল্‌] বি প্রাচীন কালে ব্যবহার্য নিক্ষেপযোগ্য এক প্রকার যুদ্ধাস্ত্র (ভিন্দিপাল, তূণ, শর, মুদ্গর, পরশু––মদ)। {স. ভিন্দৎ+√পালি+অ(অণ্‌)}

**ভিন্ন, ভিন** [ভিন্‌নো, ভিন্‌] বিণ ১ পৃথক; অন্য (ভিন্ন কথা; দু’একটি লোক ভিন গাঁয়ে যায়––সদ)। ২ স্বতন্ত্র; আলাদা (ভিন্নভাবে)। ৩ খণ্ডিত; বিদীর্ণ; ছিন্ন (ছিন্নভিন্ন)। ৪ বিচ্যুত; পৃথগন্ন (ভিন্ন হওয়া)। ❑ অব্য ছাড়া; বিনা (আল্লাহ ভিন্ন সব অস্থায়ী)। ❑ বি ভিন্নতা। ভিন্নক্রম বি ১ কাব্যদোষবিশেষ । ২ ক্রম বজায় রাখা হয়নি এমন । ভিন্নতা, ভিন্নত্ব বি আলাদা বা পৃথক করা বা হওয়ার ভাব। ভিন্ন বর্ণ বি ১ অন্য জাতি। ২ অন্য রং । ভিন্ন বৃত্তি বি আলাদা জীবিকা বা ব্যবসা । ভিন্নভাষী (–ষিন্‌) বিণ নিজের মাতৃভাষা ছাড়া অন্য ভাষায় ভাব প্রকাশ করে এমন ব্যক্তি (তোমারে সম্ভাষ করে ভিন্নভাষী আর এক কবি––মোম)। ভিন্নমতাবলম্বী (–ম্বিন্‌) বিণ বিরুদ্ধ মত পোষণকারী। ২ পৃথক সংস্কারবিশিষ্ট। ভিন্নমতাবলম্বিনী স্ত্রী.। ভিন্নরুচি বিণ আলাদা রুচিযুক্ত; পৃথক প্রবৃত্তিবিশিষ্ট। ❑ বিণ স্বতন্ত্র ব্যাখ্যাবিশিষ্ট; অন্য তাৎপর্য বা উদ্দেশ্য আছে এমন । {স. √ভিদ্‌+ত(ক্ত)}

**ভিপি, ভি. পি. পি.** [ভিপি, ভিপিপি] বি ডাকে প্রেরিত যে দ্রব্যের মূল্য গ্রাহকের নিকট প্রাপ্য । {ই. V.P.P.=value payable post }

**ভিমরাজ** [ভিম্‌রাজ্‌] বি ১ ফিঙেজাতীয় চূড়াযুক্ত নীলবর্ণ বৃহৎ পাখিবিশেষ । ২ প্রসিদ্ধ কবিরাজি তেলবিশেষ। {স. ভৃঙ্গরাজ>}

**ভিমরুল, ভীমরুল** [ভিম্‌রুল্‌] বি বোলতা অপেক্ষা বড় একজাতীয় পীতবর্ণ বিষধর পতঙ্গ; hornet । ভিমরুলের চাক বি দলবদ্ধ ভিমরুল কর্তৃক বাসা। ভিমরুলের চাকে খোঁচা দেওয়া––ভিমরুলের চাকে খোঁচা দিলে যেমন দলবদ্ধ ভিমরুলে দ্বারা আক্রান্ত হতে হয় তেমনি কোনো দৃঢ়মূল বিশ্বাস বা সংস্কারে আঘাত দিয়ে একতাবদ্ধ জনমণ্ডলীর বিরাগভাজন হওয়া; নিজের আচরণ দিয়ে প্রবল ও ব্যাপক শত্রুতা ও উত্তেজনা সৃষ্টি করা । {স. ভৃঙ্গরোল>}

**ভিম্মি** ⇒ ভিরমি

**ভিয়ান, ভিয়েন** [ভিয়ান্‌, –য়ে–] বি তৈরি; মনে মনে গড়ন; কল্পনা (মন যদি মোর ভিয়ান করিস––রাসে)। ২ মিষ্টান্নাদি পাক (রসগোল্লা ভিয়ান করা)। ৩ ছোঁয়া; স্পর্শ (নীলাম্বরীর বাহার দেখে রঙের ভিয়ান লাগল––সদ)। {স. ভর্জন>}

**ভিয়োলা** [ভিয়োলা] বি বেহালার মতো এক প্রকার বৃহৎ বাদ্যযন্ত্রবিশেষ (ভিয়োলার শব্দ স্রোত কেঁপে গেলো স্থির মৌন ঘরে––বিদে)। {ই. viola}

**ভিরকুটি, ভিরকুটী** [ভির্‌কুটি] বি ১ ভ্রূভঙ্গি; ভ্রূকুটি; ভেংচানি । ২ স্পর্ধা। ৩ দুষ্টামি । ৪ ভ্রূকুটি দিয়ে ভয় দেখানো । ~ মেরে থাকা ক্রি সংজ্ঞাশূন্যতার ভান করা । {স. ভ্রূকুটি>}

**ভিরমি, ভিমি, ভীম্মি** [ভির্‌মি, –, ভিম্‌মি] বি ১ হঠাৎ মাথা ঘোরা; মূর্ছা; জ্ঞানহারা অবস্থা (ভির্মি লাগা, ভির্মি যাওয়া)। ২ ভয়ে মূর্ছিত হওয়ার ভাব (মোদের বোরকা দেখিলে ছেলেরা ওদের জুজুবুড়ি বলে ভীম্মি খায়––নই)। ৩ ঘূর্ণি রোগবিশেষ । ~ খাওয়া ক্রি ১ মূর্ছিত হওয়া (হঠাৎ বিকট দর্শন জোড়া ঘোড়া দেখে ভিরমি গিয়েছিলুম––সৈমু)। ২ মাথা ঘুরে পড়ে চৈতন্য লোপ পাওয়া। {স. ভ্রমি>}

**ভিল, ভীল, ভিল্লা** [ভিল্‌, –, –লা] বি ভারতের একটি আদিম জাতি। ভিল্লী স্ত্রী.। {স. ভিল্ল>}

**ভিলেন** [ভিলেন্‌] বি (নাটকাদিতে) খলনায়ক বিপ. হিরো. hero । {ই. villain}

**ভিষক** [ভিশক্‌] বি চিকিৎসক; বৈদ্য । ~প্রিয়া বি গুলঞ্চলতা; গুড়ুচি। {স. √ভিষ্‌জ্‌+ক্বিপ্‌=ভিষজ্‌ ১মা একব}

**ভিসা** [ভিশা] বি ভিন্ন রাষ্ট্রের নাগরিককে স্বরাষ্ট্রে প্রবেশের ও স্বল্পকাল অবস্থানের অনুমতিপত্র । {ই. visa}

**ভিস্ত** [ভিস্‌তো] বি বেহেশ্‌ত; স্বর্গ (নবীর সাফাত পায় অনন্তকালে ভিস্তে যায় যদি পড়ে মনস্তাপ করি––হেমা)। {ফা. বিহিশ্‌ত্‌ .............. }

**ভিস্তি, ভিস্তী** [ভিস্‌তি] বি ১ মশক; পানি বহনের জন্য চর্মনির্মিত এক প্রকার থলি । ২ মশকে করে পানি বহনকারী; মশকে পানি সরবরাহকারী; ভিস্তিওয়ালা। {ফা. বিহিশ্‌তী ..............}

**ভীড়ন** [ভিড়ন্‌] বি যুদ্ধ (ভীড়নে বলিল চঙ্গ বাইস হাজার ––কমু) । {স. মিলন>}

**ভীত** [ভিতো] বিণ ভয় পেয়েছে এমন; ভয়প্রাপ্ত; ত্রস্ত; শঙ্কিত। ভীতা স্ত্রী.। ~চিত্ত বিণ ভয়ে আবিষ্ট চিত্ত; চিত্তে ভয়জাত বিহ্বলতা {স. √ভী+ত(ক্ত)}

**ভীতি** [ভিতি] বি ১ ভয়; শঙ্কা; ত্রাস। ২ আশঙ্কা। ~কর, ~জনক, ভীতিপ্রদ বিণ শঙ্কাজনক; ভয় উৎপাদক। ~গ্রস্ত, ~বিহ্বল বিণ ভয়ে অভিভূত; ভয়ে কাতর। {স. √ভী+তি(ক্তি)}

**ভীতু** ⇒ ভিতু

**ভীনে** (মবা.) [ভিনে] অব্য ভিন্নভাবে । ~ ~ (মবা.) অব্য পৃথক; পৃথক; ভিন্ন ভিন্ন (হাটের দান চাহে ভীনে ভীনে––বচ)। {স. ভিন্ন>}

**ভীম** [ভিম্‌] বিণ ভীষণ; ভয়ঙ্কর; প্রচণ্ড (ভীম বিক্রম)। ❑ বি ১ শিব; রুদ্র (ধূমাবতী দেখে ভীম সভয় হইল––ভারা)। ২ দ্বিতীয় পাণ্ডব । ৩ দময়ন্তীর পিতা ভীমসেন । ৪ দানববিশেষ । ৫ গন্ধর্ববিশেষ । ভীমা বিণ স্ত্রী. (পরাক্রমে ভীমা ভীমা সমা––মদ)। ভীমা, ~কর্মা বি অতি কর্মী; কর্মবীর । ~কান্ত বিণ একই সঙ্গে ভীষণ ও চিত্তাকর্ষক। ~খণ্ডা বি ভাষণ খাঁড়া (ভীম খণ্ডা হাতে বাহিরেন হুহুঙ্কারে––মদ)। ~দর্শন বিণ দেখতে ভীষণ; দেখে ভয়ের উদ্রেক হয় এমন । ~নাদ বি ভীষণ শব্দ; হুঙ্কার (ভীমনাদে কাঁপে ত্রিভুবন––ভারা)। ~পরাক্রম, ~বিক্রম বিণ অতি বলশালী। ~পলশ্রী, ~পলাশি বি একটি রাগিণী (নৌবতে বাজিবে গো ভীমপলাশী ––নই)। ~শাসন, ~শাসক বিণ জবরদস্ত শাসক। ❑ বি যম; মৃত্যুদূত। {স. √ভী+ম(মক্‌)}

**ভীমরতি, ভীমরথী** [ভিম্‌রোতি, –থি] বি ১ বয়স সাতাত্তর বছর সাতমাস সাতরাত পূর্ণ হওয়ার অবস্থা । ২ অতিশয় বার্ধক্যবশত বুদ্ধি–ভ্রংশতা; datage (বুড়োর ভীমরতি ধরা)।

**ভীমরুল** ⇒ ভিমরুল

**ভীমা** ⇒ ভীম

**ভীর** (মবা.) [ভির্‌] বিণ ভীরু; কাপুরুষ । {স. ভীরু>}

**ভীরু** [ভিরু] বিণ ১ ভীত স্বভাব; ভিতু; ভয়শীল; সহজে ভয় পায় এমন। ২ দুর্বল; কাপুরুষ; সাহসশূন্য । ~তা বি। ~ক বিণ ভয়শীল; ভীরু। {স. ভী+রু(ক্রু)}

**ভীষণ** [ভিশন্‌] বিণ ১ ভয়াল; ভীতিপ্রদ; ভয়ঙ্কর । ২ বি । ~আকার, ভীষণাকার বি, বিণ ভয়ানক আকৃতি বিশিষ্ট। ~দর্শন বিণ দেখতে ভয়ানক; দেখে খয় হয় এমন । {স. √ভী+ণিচ্‌=√ভীষি+অন(ল্যুট্‌)}

**ভীষ্ম** [ভিশ্‌শোঁ] বি মহাভারতের রাজা শান্তনু ও গঙ্গাপুত্র এবং কৌরব ও পাণ্ডবদের পিতামহ । ❑ বিণ ভিষণ; ভীতিকর (কী ভীষ্ম অদৃশ্য নৃত্যে মাতি উঠে––রঠা)। ভীষ্মের প্রতিজ্ঞা বি ১ (ভীষ্মের প্রতিজ্ঞার মতো) অতি দৃঢ় ও অটল প্রতিজ্ঞা । ২ যা অবশ্যই করা হবে; যে কথার নড়চড় হয় না । {স. √ভী+ম(মক্‌), ষ্‌ আগম}

**ভুও** ⇒ ভুয়া

**ভুঁই** [ভুঁই] বি ১ ভূমি; ক্ষেত্র; মাটি । ২ দেশ (বিভূঁই)। ৩ স্থান; ঠাঁই । ~–কদম বি ফুলবিশেষ (সুরের নেশায় নুয়ে পড়ে ভুঁইকদম তার পায়ে––নই)। ~কুমড়া বি এক পকার কুমড়া। ~চাপা বি এক প্রকার সুগন্ধ ফুল । ~ফোড়, ~ফোড়া বিণ ১ ভূমি ভেদ করে ওঠে এমন; হঠাৎ উদিত বা আবির্ভূত; অর্বাচীন; পূর্বাপর সম্বন্ধশূন্য; আভিজাত্যহীন (ভুঁইফোড় বড়লোক; ভুঁইফোড়া তত্ত্ব যেন ভূমিলে খোঁজে––রঠা)। ২ হঠাৎ ধনী । ৩ কল্পিত; ভিত্তি নেই এমন (এটা ভুঁইফোড় বড়লোক; ভুঁইফোড়া তত্ত্ব যেন ভূমিতলে খোঁজে––রঠা)। ২ হঠাৎ ধনী। ৩ কল্পিত; ভিত্তি নেই এমন (এটা ভুঁইফোড়ের লক্ষণ নয় তাও বলতে পারি না––রক)। বি ছত্রাকজাতীয় উদ্ভিদবিশেষ। ~মালী বি ঝাড়ুদার শ্রেণির হিন্দু সম্প্রদায়ের পদবি। {স. ভূমি>}

**ভুঁইয়া, ভূঁইয়া** [ভুঁইয়া] বি ১ ভৌমিক; ভূস্বামী; প্রাচীন জমিদার বা সামন্তরাজ (বার ভুঁইয়া)। বারো~ বি মধ্যযুগে বঙ্গদেশের বারোজন বিখ্যাত জমিদার। {স. ভৌমিক>}

**ভুঁকা, ভুকা** [ভুঁকা, ভু–] ক্রি বিদ্ধ হওয়া; প্রবেশ করা (ভুঁকিল কুশের কাঁটা––কমু)। {তুল. হি. √ভোংক্‌}

**ভুঁড়া১, ভুড়ে, ভুড়ো** [ভুঁড়া, –ড়ে, –ড়ো] বিণ ১ ভুঁড়িওয়ালা; পেটমোটা; ভুঁড়িযুক্ত (বড় ভুঁড়ো পেট––ভারা)। ২ মোটাসোটা কুঁসিত ব্যক্তি । ~ শেয়াল বি পেটমোটা শেয়াল (বিদ্রূপে স্থূলোদর কুরূপ ব্যক্তি)। {স. ভূরি>}

**ভুঁড়া২** [ভুঁড়া] বিণ গুঁড়া (ভুঁড়া চূর্ণ)। {হি. বূরা}

**ভুঁড়ি** [ভুঁড়ি] বি মোটাপেট; নাদাপেট; স্থূল উদর। {স. ভূরি>}

**ভুঁড়ে, ভুঁড়ো** ⇒ ভুঁড়া১

**ভুঁদো** ⇒ ভোঁদা

**ভুঁয়েস** [ভুঁয়েশ্‌] বি মৃত্তিকার গহ্বরবাসী জন্তুবিশেষ (আর জন বলে ভাই সাপ মেনে নয়, ভুঁয়েসের গা এটা একথা নিশ্চয়––ভারা) । {স. ভূমিশয়>}

**ভুক** ⇒ ভুখ

**ভুকা** ⇒ ভুখা

**ভুক, ভুকভুক** [ভুক্‌, ভুক্‌ভুক্‌] অব্য ১ সরুমুখ পাত্র থেকে তরল পদার্থের প্রবেশ অথবা নির্গমনের শব্দ । ২ কুকুরর শব্দ । {ধ্বন্যা.}

**ভুক্ত** [ভুক্‌তো] বিণ ১ ভোজন করা হয়েছে এমন । ২ অন্তর্গত (দলভুক্ত, সমাজভুক্ত)। ~পূর্ব বিণ পূর্বে ভোগ করা হয়েছে এমন । ~ভোগী বিণ পূর্বে কোনো বিষয় ভোগ করেছে বা সেজন্য কষ্ট পেয়েছে এমন । ভুক্তাবশেষ, ভুক্তাবশিষ্ট বি ভোজের পর পাতে যা পড়ে থাকে; উচ্ছিষ্ট । ❑ বিণ ঝুটা; এঁটো। {স. √ভুজ্‌+ত(ক্ত)}

**ভুক্তন** [ভুক্‌তন্‌] বি ১ ত্রুটি পূরণ । ২ প্রাপ্য বা মূল্য আদায়করণ । ৩ ভোগ; উপভোগ। ৪ দখল । ৫ প্রাচীন জনপদ। {স. √ভুজ্‌+তি(ক্ত)}

**ভুখ, ভুক** [ভুখ্‌, –ক্‌] বি ১ ক্ষুধা; উদরে খাদ্যাভাবজনিত অবস্থা (কি করে দেহের সুখ পিঞ্জিরায় থেকে লাগে ভুক––অঠা; ভুকপিয়াসা––ভারা)। ২ তীব্র বাসনা। ৩ হেতু; খাতির (গতির ভুখে চলিস রুখে––সদ)। ভুকপিয়াস বি ক্ষুধা–তৃষ্ণা; ক্ষুৎ–পিপাসা (ভুখ পিয়াস ভুলে যাব––মোহ)। ভুখা বিণ ক্ষুধার্ত; ক্ষুৎপীড়িত । ভুখ–মিছিল, ভুখামিছিল বি ক্ষুধার্ত জনগণের খাদ্যাভাব প্রতিকারের জন্য শোভাযাত্রা (নগরীর পথে ভুখা মিছিলের আড়ম্বর)। hunger march । {স. বুভুক্ষা>বুক্ষা>}

**ভুখল, ভুখিল** [ভূখল্‌, –খি–] বিণ ক্ষুধিত (ভুখল জন ––পীতাম্বরর, ভুখল বাঘিনী––কমু) ভুখলি বিণ স্ত্রী. অন্নাভাবে কৃশা । {ভুখ+অল, ইল}

**ভুখালু** [ভুখালু] বিণ ক্ষুধার্ত (যদি সে ভুখালু হয় তথাপি না কায়––সৈআ)। {ভুখ+আলু}

**ভুখিল** ⇒ ভুখল

**ভুগলামি, ভুইগলামি** [ভুগ্‌লামি, ভুইগ্‌–] বি ধূর্ততা; শঠতা। {ভোগা>ভোগল+আমি}

**ভুগা** ⇒ ভোগা

**ভুগানো** ⇒ ভোগান

**ভুগুতি** [ভুগুতি] বি ভোজ্য বস্তু; আহার্য (ভুগুতি বণ্টিত হইল সিদ্ধ মনস্কাম––সৈআ)। {স. ভুক্তি>}

**ভুগ্ন** [ভুগ্‌নো] বিণ ১ বক্র; বাঁকা। ২ ভগ্নস্বাস্থ্য। {স. √ভুজ্‌+ত(ক্ত)}

**ভুচকুনি** ⇒ ভোচকানি

**ভুচরা** [ভুচ্‌রা] বি কাঁঠালের ভুতি। {স. বুস্ত>}

**ভুজ** [ভুজ্‌] বি ১ হস্ত; বাহু। ২ (জ্যা.) যে সরলরেখা কোনো ক্ষেত্রের সীমা নির্দেশ করে; কোনো ক্ষত্রের সীমা নির্দেশকারী সরলরেখা (ত্রিভুজ) । ৩ ভূর্জপত্র । ❑ বিণ ভুজবিশিষ্ট। ~কোটর বি কক্ষ; বগল । ~দণ্ড বি শক্ত সুদৃঢ় বাহু (পুরুষের)। ~পাশ, ~বন্ধ, ~‌বন্ধন বি আলিঙ্গন; বাহুবেষ্টন; বাহুবন্ধন (শহরটি জড়িয়ে ধরে আছে ভুজবন্ধের মত করে––নই)। ~বল বি বাহুবল; দেহের লতার মতো কমনীয় ও সুন্দর বাহু (বিশেষত নারীর)। ~শির বি স্কন্ধ। ‌~স্তম্ভ বি বাহুচালনার শক্তিরহিত (ভুজস্তম্ভ কণ্ঠরোধ ব্যাসের হইল––ভারা)। ভুজাকুণ্ঠ বি হাতের নখ। ভুজাগ্র বি হাত; হন্ত; কর। ভুজাদল ব হাত। ভুজান্তর; ভুজন্তরাল বি ১ অন্যবাহু। ২ বক্ষঃস্থল । {স. √ভুজ্‌+অ(ঘঞ্‌)}

**ভুজংভাজাং** [ভুজঙ্‌ভাজাঙ্‌] বি অসত্য বা অকিঞ্চিৎকর যুক্তিতর্কাদি দ্বারা বুঝ বা প্রবোধ (ভুজং ভাজাং দিয়া টানা) । {স. ভুজঙ্গ> ?}

**ভুজগ, ভুজঙ্গ, ভুজঙ্গম** [ভুজগ্‌, –জঙ্‌গো, ~জঙ্‌গম্‌] বি সর্প; সাপ; অহি (অঙ্গদ বলয় হইল ভুজঙ্গমগণ––কমু)। ভুজগী, ভুজঙ্গী, ভুজঙ্গিনী স্ত্রী. (পথিকের পদস্পর্শে কাল ভুজঙ্গিনী উঠে যথা গরজিয়া––কায়)। ভুজগেন্দ্র, ভুজগপতি বি হিন্দুপুরাণ মতে শঙ্খ নামক অষ্টনাগের শেষ নাগ । ভুজঙ্গজননী বি মনসা । {স. ভুজ+√গম্‌+অ(ড), অ(খচ্‌)––‘ম’ (মুম্‌) আগম}

**ভুজঙ্গপ্রয়াত** [ভুজঙ্‌গোপ্রোয়াতো] বি সংস্কৃত পদ্যের ছন্দবিশেষ; একটি সংস্কৃত ছন্দের নাম (ভুজঙ্গপ্রয়াতে কহে ভারতী দে––ভারা)। {স. ভুজঙ্গ+প্রয়াত}

**ভুজা১** [ভুজা] ক্রি ভোগ করা। {স. √ভুজ্‌+বা. আ}

**ভুজা২** [ভুজা] বি যা ভাজা হয়েচে (ভাজাভুজা)। {স. ভাজা>}

**ভুজা৩** [ভুজআ] বি স্ত্রী. বাহু; ভুজ (দশভুজা)। {স. ভুজ্‌+আ(টাপ্‌)}

**ভুজালি, ভোজালি, ভোজলি** [ভুজালি, ভো–, ভোজোলি] বি এক প্রকার ছোট তরবারি; নেপালি খড়্‌গবিশেষ; কুকরি (ভোজলি হাতে কোন মারাঠা ডাকাত––মুচৌ)। {স. ভুজপালিকা>}

**ভুজিষ্য** [ভুজিশ্‌শো] বি চাকর। {স. √ভুজ্‌+ইষ্য(কিষ্যন্‌)}

**ভুজুং, ভুজুং ভাজুং** ⇒ ভোজং

**ভুঞা, ভুইঞা, ভূঞা** [ভুআঁ, ভুইআঁ, ভুআঁ] বি ১ অধিপতি; ভূস্বামী। ২ পদবি। ভুঞি, ভুই (মবা.) বি ভূমি; মাটি । ভুঞে––মাটিতে (তুলিয়া আছাড়ে ভুঞে––কমু)। {স. ভূমি>}

**ভুঞ্জন** [ভুন্‌জন্‌] বি উপভোগ (শুধু নীরবে ভুঞ্জন––রঠা)। {স. √ভুঞ্জ+অন(ল্যুট্‌)}

**ভুঞ্জা** [ভুন্‌জা] ক্রি ১ (পদ্য.) ভোগ করা (ভুঞ্জির অশেষ ক্লেশ না পাব জ্ঞানের লেশ––ভারা)। ২ (পদ্য.) ভোজন বা আহার করা। ~নো ক্রি উপভোগ করানো; ভোজন করানো (আর শান্ত ভুঞ্জান দুজনকেই ––সদ)। ভুঞ্জিত বিণ ভুক্ত; ভোগ বা উপভোগ করা হয়েছে এরূপ; ভোজন করা হয়েছে এমন। {স. √ভুজ্‌+প্রা. √ভুঞ্জ্‌+বা. আ}

**ভুটভাট, ভুটভুট** [ভুট্‌ভাট্‌, –ভুট্‌] অব্য অজীর্ণতার জন্য পেটের মধ্যে সৃষ্ট শব্দ । {ধ্বন্যা.}

**ভুটান** [ভুটান্‌] বি ভারতের উত্তর–পূর্বে অবস্থিত হিমালয়ের পাদদেশস্থ দেশবিশেষ । {স. ভোটাঙ্গ>}

**ভুটি, ভুটী** [ভুটি] বি কম্বল; মোটা কাপড়বিশেষ । {ভোট+ই, ঈ}

**ভুট্টা** [ভুট্‌টা] বি শস্যবিশেষ; মকাই; maize । {স. বৃত্তক>}

**ভুড়, ভুড়া, ভুরা** [ভুড়্‌, –ড়া, –রা] বি ভেলা (কলা গাছ কে ভুড় বেঁধে নিয়ে রাখালেরা ভেসে চলে––বআমি)। {স. ভেলক>}

**ভুড়ভুড়** [বুড়্‌বুড়্‌] অব্য ক্রমাগত বুদ্বুদ ফাটার আওয়াজ । ভুড়ভুড়ি বি ১ বুদ্বুদ; মাছ প্রভৃতির শ্বাস ত্যাগের ফলে যে বুদ্বুদ হয়। ২ গাঁজলা। ভুড়ভুড়ি ভাঙ্গা বি বুদ্বুদ ওঠা; গাঁজলা ওঠা । {স. বুদ্‌বুদ>; ধ্বন্যা.}

**ভুড়া** ⇒ ভুড়

**ভুত** ⇒ ভূত

**ভুতি, ভুতুড়ি** [ভুতি, ভুতুড়ি] বি ১ কাঁঠালের ভিতর অখাদ্য অংশ যা কোষের সঙ্গে জড়িত থাকে (কতকগুলি খাসা খাজা কাঁঠাল, কতকগুলির বড় আটা, কতকগুলি কেবল ভুতুড়ি সার গরুর খাদ্য––বচ)। ২ নাড়িভুঁড়ি। {স. বুস্ত>}

**ভুতুড়ে, ভূতুরে** [ভুতুড়ে, –রে] বিণ ১ ভূতপ্রেতসংক্রান্ত (ভুতুড়ে গল্প)। ২ ভূত দ্বারা কৃত (ভুতুড়ে কাণ্ড)। ❑ বি ভূত–প্রেত নিয়ে যে ব্যক্তির কারবার; ভূত নিয়ে যার কাণ্ডকারখানা; ভূতের ওঝা। {স. ভূত+উড়িয়া>উড়ে}

**ভুনা** [ভুনা] ক্রি ভাজা (কলিজা কাবাব সম ভুনে মরু রোদ্দুরে––নই)। ❑ বিণ ভাজা হয়েছে এমন; (ভুনা মাছ)। {হি. ভর্জন>}

**ভুনা–খিচুড়ি, ভুনি খিচুরি** [ভুনাখিচুরি, –, ভুনি–] বি চাল ডাল ঘিয়ে অল্প ভেজে যে খিচুড়ি রান্না করা হয় (এমন বাদল দিনে ভূনাখিচুড়ী ও কোর্মার সারবত্তা ও উপকারিতা সম্বন্ধে কোমর বেঁধে অকাট্য যুক্তি কর্ত প্রদর্শন ––নই)। {স. ভর্জন>ভুনা/ভুনি+খিচুড়ি}

**ভুনি** [ভুনি] বি ১ হিন্দু বিধবাদের পরিধেয় পাড়হীন মোটা তসরের ধুতিবিশেষ । ২ সূক্ষ্ম রেশমি কাপড়; গরদের শাড়ি শত শত একজায় গুজরাটে তন্তুবায় ভুনি ধুতি আদি বুনে গড়া––কমু)। {স. ক্ষৌম>খুমি>ভুনি}

**ভুবঃ, ভুবর্লোক** [ভবোহ্‌, ভুবোর্‌লোক্‌] বি ১ হিন্দু পুরোণোক্ত সপ্ত স্বর্গের একটি । ২ অন্তরীক্ষ । {স. √ভূ+অস্‌(অসুন্‌)=ভুবঃ, +লোক}

**ভুবন** [ভুবন্‌] বি ১ বিশ্বজগৎ; হিন্দু পুরাণে কথিত সপ্ত স্বর্গ ও সপ্ত পাতাল; চতুর্দশ লোক। ২ পৃথিবী । ৩ আবাস (গেলা সবে যে যার ভুবন––বিগু)। ৪ দেশ (ছ’মাসের পরে যাবে গৌড় ভুবন––ঘচ)। ~–কানা বিণ ১ অন্ধত্ব জগৎজোড়া এমন; সম্পূর্ণ অন্ধ । ২ অন্ধকারময় বিশ্ব এমন (সবাই বলে, সে গিয়েছে ভুবন–কানা তাই––রঠা)। ~ত্রয় বি ত্রিভুবন; হিন্দুমতে স্বর্গ, মর্ত্য ও পাতাল । ~ পাবন বিণ জগতের পরিত্রাতা। ~বিখ্যাত বিণ বিশ্ব– বিখ্যাত; জগৎপ্রসিদ্ধ । ~বিজয়ী। ~মোহন বিণ বিশ্বমুগ্ধকারী; সর্বজনমুগ্ধকর। ~মোহিনী স্ত্রী.। ভুবনেশ্বর বি ১ হিন্দুমতে ত্রিভুবনের অধিপতি; ঈশ্বর। ২ উড়িষ্যার অন্তর্গত হিন্দু তীর্থবিশেষ । ৩ হিন্দুদের উড়িষ্যার তীর্থের শিবলিঙ্গ। ভুবনেশ্বরী বি স্ত্রী. হিন্দুমতে দশমহাবিদ্যার একজন । {স. ভূ+অন(ক্যুন্‌)}

**ভুবর্লোক** ⇒ ভুবঃ

**ভুয়া, ভুয়ো** [ভুয়া, –য়ো] বিণ সারহীন; অসার শূন্যগর্ভ; অন্তঃসারশূন্য । ❑ বি অলীক; মিথ্যা। আচাভূয়া বি অলীক; মিথ্যা; অবিশ্বাস্য। আচাভুয়ার ছা বি অলীখক জন্তুর শাবক। {স. বূস>প্রা. বূহ>}

**ভুর** [ভুর্‌] বি ১ ছল; বুজরুকি; আড়ম্বর (ভাঙ্গা গেল যত ভুর চাতুরী হৈল চর––ভারা)। ২ ভুল; ভ্রম (হায় কি হল দেশের দশা, রিপন রাজার ভুরে––হেব)। ৩ সম্ভ্রম; বুজুর্গি। ~করা বিণ অবিন্যস্ত; আগোছালো (বিদিশার চুল আজ বুকের উপর ভুর করা––অচিসে)। ~ভাঙ্গা, ~ভাঙা ক্রি ১ ভুল ভাঙা (পরিচয় দিলেই ভুর ভাঙ্গিয়া যাইবে––ঈবি)। ২ সম্ভ্রম নষ্ট হওয়া (খসে পড়ে শোলার শাঁখা ভেঙ্গে গেল ভুর––ঘচ)। {স. ভ্রম>ভুর}

**ভুরভুর, ভরভর** [ভুর্‌ভুর্‌, ভর্‌ভর্‌] অব্য (ধ্বন্যাত্মক) ভরপুর; (গন্ধাদি দ্বারা)। পরিপূর্ণ বা আমোদিত হওয়ার ভাবব্যঞ্জক। ❑ বিণ প্রায় পরিপূর্ণ (চোখের জলে আঁখি ভরভর––রঠা)। ভুরভুরে বিণ পরিপূর্ণ; ভরপুর; সুগন্ধের সঙ্গে সম্পৃক্ত এমন (বেশ ভুরভুরে গন্ধটা––বিব)। {ধ্বন্যা.}

**ভুরা১, ভুরো** [ভুরা, –রো] বি ১ ভেলা। ২ অপরিষ্কৃত; অপরিচ্ছন্ন চিনি । ৩ মাত কেটে তৈরি শুকনো ও বালির মতো ঝুরঝুরা গুড় (আটপণে আধসের আনিয়াছি চিনি। অন্য লোকে ভুরা দেয় ভাগ্যে আমি চিনি––ভারা)। {ফা. বূরহ ...........}

**ভুরা২** ⇒ ভুড়

**ভুরি** ⇒ ভূরি

**ভুরু, ভুরূ** ⇒ ভ্রু

**ভুরো** ⇒ ভুরা১

**ভুল** [ভুল্‌] বি ১ ভ্রম; ভ্রান্তি; প্রমাদ (প্রবন্ধটি ভুলে ভরা)। ২ বিস্মৃতি; বিস্মরণ; মনে না থাকা (ঘর বন্ধ করতে ভুল হয়ে গেছে)। ৩ প্রলাপ; মিথ্যা বকা। ❑ বিণ ১ ভ্রান্ত; অযথার্থ ধারণা (শত্রুকে মিত্র বলে ভুল করা)। ২ বেঠিক; ঠিক বা নির্ভুল নয় এমন (ভুল অঙ্ক)। ~চুক , ~ভ্রান্তি বি নানা প্রকার ভুল; বিবিধ ভ্রান্তি । ~ভাঙা ক্রি ভুল ধারণা দূর হওয়া। ঠিকে ~ বি ১ যোগ দিতে ভুল । ❑ বিণ করতে অভ্যস্ত থাকা সত্ত্বেও ভুল করে এমন । {স. ভ্রম>ভুল্ল>ভুল}

**ভুলা, ভুলানো, ভুলানি, ভুলানে, ভুলুনে** ⇒ ভোলা

**ভুলো** [ভুলো] বিণ ১ প্রায়ই ভুল করে বা ভুলে যায় এমন; ভুলে যাওয়া স্বভাববিশিষ্ট (সে একটা ভুলো হবা; ভুলো মন)। ২ আনাড়ি। ❑ বি ‘ভোলা’ নামের বিকৃত কথ্যরূপ। {ভুল+উয়া=ভুলুয়া>ভুলো}

**ভুশ, ভুস** [ভুশ্‌] অব্য পানি কাদা প্রভৃতি ভেদ করে ওঠার শব্দ (ভুস করে ভেসে ওঠা)। {ধ্বন্যা.}

**ভুশণ্ডি, ভূশণ্ডি, ভুষণ্ডি, ভুশুণ্ডি, ভূষণ্ড** [ভুশোন্‌ডি, –, –, –শু–, ভুশন্‌ডো] বি ১ হিন্দু পুরাণে উল্লিখিত ত্রিযুগদর্শী কাক। ২ (ব্য.) দীর্ঘজীবী; বহুদর্শী; বিষয়বুদ্ধি–কুশল ব্যক্তি (তিনি ভুশণ্ডির কাক হয়ে বসে আছেন)। ভুষণ্ডির কাক বি (আল.) যে বহু বছর এবং মৃত্যুর বয়স হওয়া সত্ত্বও জীবিত আছে; অন্যায়ভাবে দীর্গজীবী। {স. ভূষণ ও মণ্ডিত শব্দের সংমশ্রিণে জাত}

**ভুশুড়ি, ভুষুড়ি** [ভুশুড়ি] বি কাঁঠালের ভুতি। ~ভাঙা ক্রি ১ ক্রমাগত কাঁঠালের কোয়া বের করা। ২ ভূরিভোজন করা; প্রচুর পরিমাণে তৃপ্তিপূর্বক আহার করা। গল্পের~ ভাঙা ক্রি ক্রমাগত বলে যাওয়া।

**ভুষা, ভুষো** ⇒ ভুসা

**ভুষি** ⇒ ভুসি

**ভুষুড়ি** ⇒ ভুশুড়ি

**ভুষ্টিনাশ** [ভুশ্‌টিনাশ্‌] বি নাশ; ধ্বংস; অপব্যয় (টাকার ভুষ্টিনাশ) । ২ সর্বনাশ (কাজের ভুষ্টিনাশ)। {গোষ্ঠী+নাশ>}

**ভুস** ⇒ ভুশ

**ভুসঙ্গ** [ভুশঙ্‌গো] বি ছাই; ভস্ম (হারাজ ভুসঙ্গ মাখিবে––মাগান)। {স. ভস্ম>ভসম্‌>ভসঙ্গ্‌>ভুসঙ্গ}

**ভুসা, ভুষা, ভুসো, ভুষো** [ভুশা, –, –শো, –] বি কাজল; প্রদীপের শিখায় প্রস্তুত কালি বা ঝুল (এদেশে বাচ্চাদের সাজিয়ে গুজিয়ে কপালের একপাশে খানিকটে ভুসো মাখিয়ে দেয়––সৈমু; ভুষো মাখা পাঞ্জাখালি––সদ)। ~কালি বি ভুসা থেকে তৈরি কালি (দেখতে দেখতে ভুসো কালির মতো রাতের রঙ ক্রমে ফিকে হতে হতে––অঠা)। {স. ভস্ম>}

**ভুসি, ভুষি** [ভুশি] বি শস্যের চোকলা বা খোসা । ২ গরুর খাদ্যবিশেষ । ~মাল বি ১ বাজে বা আবর্জনারূপ বস্তু; রদ্দিমাল । ২ কলাই প্রভৃতি শস্য (ভুসিমালের ব্যবসা)। {স. বুস>}

**ভূ** [ভু] বি ১ পৃথিবী; ভূমণ্ডল। ২ স্থল; ভূমি; স্থান (ভূভাগ)। ৩ পাতাল। ৪ হিন্দু পুরাণোক্ত সপ্তলোকের অন্যতম । ৫ আধার । ~কম্প, ~কম্পন বি ভূমিকম্প; আগ্নেয়গিরির অগ্ন্যুৎপাত ইত্যাদির কারণে পৃথিবীর অভ্যন্তর ভাগের আলোড়নের ফলে তার উপরিভাগে যে কম্পন অনুভূত হয়; earthquake । ~গর্ভ বি পৃথিবীর অভ্যন্তর; মাটির তলার অংশ। ~গোল বি পৃথিবীর ও তার উপরিস্থ বিভিন্ন দেশের বিবরণ; geography । ~চক্র বি ভূবেষ্টনরেখা । ~চর বিণ মাটিতে চরে যেসব প্রাণী; স্থলচল। ~চিত্র বি মানচিত্র । ~চ্ছায়া বি ১ পৃথিবীর ছায়া––গ্রহণকালে যা চন্দ্রে পড়ে। ~তত্ত্ব, ~বিদ্যা বি পৃথিবীর ছায়া––গ্রহণকালে যা চন্দ্রে পড়ে। ~তত্ত্ব, ~বিদ্যা বি পৃথিবীর উৎপত্তি পরিণতি বিষয়ক বিজ্ঞান; ভূপৃষ্টে ও তার অভ্যন্তরস্থ স্তরগুলি সংক্রান্ত বিজ্ঞান; geology । ~তল বি পৃথিবীর পৃষ্ঠ; পাতাল । ~দেব বি পৃথিবীর শ্রেষ্ঠ ব্যক্তি; ব্রাহ্মণ । ~ধর, ~ভৃৎ বি পর্বত । ~প, ~পতি, ~পাল বি নৃপতি; রাজা। ~পতিত বিণ ভূপৃষ্ঠে পতিত; মাটর উপরে পড়েছে এমন । ~পর্যন্ত বিণ ভূমিতে বিক্ষিপ্ত; ভূবিপর্যস্ত (ভূপর্যস্ত মাধবী লতা––রঠা)। ~পাতিত বিণ ভূপৃষ্টে পতিত; মাটির উপর নিক্ষিপ্ত। ~পুত্র বি মঙ্গলগ্রহ । ~বলয় বি ভূমণ্ডল; ভূপরিধি। ~–বিদ্যা বি পৃথিবীপৃষ্ট ও তার নিচের স্তরগুলি সম্পর্কে বিবিধ জ্ঞান যে শাস্ত্রে পাঠ করা যায়; geology । ~ভার বি ‌ ১ পৃথিবীর ভার। ২ পৃথিবীতে যে বিপুল পাপ জমছে তার ভার। ~ভারত বি পৃথিবী ও ভারতবর্ষ; সমগ্র পৃথিবী। ~মণ্ডল বি পৃথিবী নামক গ্রহ। ~লতা বি কেঁচো। ~লুণ্ঠিত বিণ ভূমিতে পড়ে গড়াগড়ি দিয়েছে বা দিচ্ছে এমন; ধরাশায়ী; ধুলায় পড়েছে এমন। ~লোক বি পৃথিবী (গেয়ে ধেয়ে যাক দ্যুলোক ভূলোক ––রঠা)। ~শয্যা বি ভূমিরূপ শয্যা। ~সম্পত্তি বি জমিজা; স্থাবর সম্পত্তি। ~স্বর্গ বি ১ পৃথিবীর ভিতর উৎকৃষ্ট স্থান । ২ (আল.) কাশ্মীর। ~স্বামী(–মিন্‌) বি জমিদার; জমির মালিক । {স. √ভূ+ক্বিপ্‌}

**ভূঁই** ⇒ ভুঁই

**ভূঁয়া** ⇒ ভুঁইয়া

**ভূঁদি** [ভুঁদি] বিণ স্ত্রী. ১ স্থূলদেহী নারী । ২ স্থূল উদরযুক্ত নারী । ভোঁদা পু.। {হি. ভোংদু>ভোঁদা>}

**ভূখন** (ব্র.) [ভুখন্‌] বি ভূষণ; অলঙ্কার। {স. ভূষণ>}

**ভূগোল, ভূচর** ⇒ ভূ১

**ভূঞা** ⇒ ভুঞা

**ভূত, ভুত** [ভুত্‌] বি ১ হিন্দু মতে দেবযোনিবিশেষ; শিবের অনুচর (ভূত নামা)। ২ প্রেত; পিশাচ (ভূতে পাওয়া)। ৩ জীব; প্রাণী (সর্বভূত)। ৪ হিন্দুমতে ইন্দ্রিয়গ্রাহ্য বস্তুসমূহের মূল উপাদান পঞ্চভূত অর্থাৎ ক্ষিতি, অপ, তেজ, মরুৎ, ও ব্যোম। ৫ কাণ্ডজ্ঞানহীন (গেঁয়ো ভূত)। ৬ অতীত; যে কাল চলে গেছে (ভূতকাল, ভূত–ভবিষ্যৎ)। ❑ বিণ হয়েছে এমন; সংঘটিত; পরিণত । ~গত বিণ বিলীন ~গ্রস্ত বিণ ভূত প্রভৃতি দ্বারা আক্রান্ত । ~চতুর্দশী বি কার্তিক মাসের কৃষ্ণ চতুর্দশী তিথি । ~চালা বি লোকবিশ্বাসে মন্ত্রাদি দ্বারা ভূতপ্রেত বশ করা ও প্রয়োজনমতো তাদের কাজে লাগানো (ভূতচালা চণ্ডীমণ্ডপে বাসা পেলেন; ভূত আসবার প্রোগ্রাম স্থির হলো––কাসি)। ~ ছাড়ানো, ~ ঝাড়ানো, ~ নামানো ক্রি ১ ভূতের প্রভাব থেকে মুক্ত করা । ২ অসৎ প্রভাব থেকে মুক্ত করা । ~নাথ বি হিন্দুদেবতা শিব । ~পূর্ব বিণ পূর্বে; প্রাক্তন (ভূতপূর্ব পরিচালক)। ~প্রেত বি প্রেতযোনিসমূহ। ~বালি, ~যজ্ঞ বি জীবকে অন্নদানরূপ যজ্ঞ । ~ বিদ্যা বি ভূতাবেশজনিত রোগবিজ্ঞান; science of diseases caused by evil spirit । ~– ভবিষ্যৎ বি অতীত ও বর্তমান । ~ভাবন বি প্রাণীদের সৃষ্টিকর্তা বা পালনকর্তা । ~ময় বিণ পঞ্চভূত দ্বারা গঠিত; পাঞ্চভৌতিক। ~যোনি বি ১ হিন্দুমতে প্রেতরূপে জন্ম । ২ ভূত; পিশাচ ইত্যাদি । ~শুদ্ধি বি হিন্দু বিশ্বাস মতে পূজাদি দ্বারা ভূতাবেশ । ~সঞ্চার বি ভূতাবেশ। ~সঞ্চারী বি দাবানল । ভূতাবাস বি ১ শরীর; দেহ । ভূতাবিষ্ট বিণ ভূতগ্রস্ত এমন; ভূতে পেয়েছে এমন । ভূতাবেশ বি ভূতের আক্রমণ; ভূতে পাওয়া। ভূতার্ত বিণ ভূতাবিষ্ট। ভূতে ধরা, ভূতে পাওয়া ক্রি প্রেতাত্মা দ্বারা আক্রান্ত হওয়া । ভূতের বাপের শ্রাদ্ধ বি অত্যন্ত বিশৃঙ্খলা; বাজে কাজে টাকা নষ্ট । ভূতের বেগার খাটা, ভূতের বোঝা বওয়া ক্রি অনর্থক পরিশ্রম করা। ভূতের মুখে রাম নাম বি (হিন্দু সমাজে প্রচলিত) স্বভাব–বিরুদ্ধ কথা বা বাক্য । ঘাড়ে ভূত চাপা বি কুবুদ্ধির উদয় হওয়া । {স. √ভূ+ত(ক্ত)}

**ভূতল** ⇒ ভূ১

**ভূতার্থ** [ভুতার্‌থো] বি বাস্তব; যথার্থ; সত্য। {স. ভূথ+অর্থ}

**ভূতি** [ভুতি] বি ১‌ হিন্দুমতে অণিমা, মহিমা, লঘিমা, প্রাপ্তি, প্রাকাম্য, ঈশিতা, বশিতা, কামাবশায়িতা নামের অষ্টৈশ্বর্য বা আট বিভূতি। ২ বিভূতি। ৩ সিদ্ধি । ৪ উৎপত্তি । ৫ উৎকর্ষ । ৬ বৈশ্য জাতির উপাধি । ~কর্ম বি আভ্যুদয়িক কর্ম । ~কাম বি ধনসম্পদের অভিলাষী। {স. √ভূ+তি(ক্তি)}

**ভূতিয়া** [ভুতিয়া] বিণ ভূতসংশ্লিষ্ট; প্রেতজাতীয় (মহাদেব হুকুম দিলেন ভূতিয়া ফোজকে যজ্ঞনাশ কর––অঠা)। {স. ভূত+বা. ইয়া}

**ভূতুড়ে** ⇒ ভুতুড়ে

**ভূধর, ভূপ, ভূপতি, ভূপতিত, ভূপাতিত, ভূপাল** ⇒ ভূ

**ভূপালি, ভূপালী** [ভূপালি] বি সঙ্গীতের একটি রাগিণী। {ভূপাল+ই, ঈ}

**ভূভার, ভূভূৎ, ভূমণ্ডল** ⇒ ভূ

**ভূম** [ভুম্‌] বি ১ ভূমি। ২ ক্ষেত্র; তল (সমভূমি)। ৩ দেশ । প্রদেশ (বীরভূম)। {স. ভূমি>}

**ভূমা১** [ভুমা] বি ১ বহুত্ব; বিপুলতা। ২ (হিন্দুমতে)। সর্ব্ব্যাপী পুরুষ; মহান বিরাট পুরুষ; পরমাত্মা। ৩ ভূমি। ❑ বিণ বহুল; প্রচুর; পূর্ণ (ভূমানন্দ) ~বাদী বিণ পরমাত্মায় বিশ্বাসী (তেমনই রিনেসেন্‌সের ভূমাবাদীরা––সুধা)। {স. বহু+ইমন(ইমনিচ্‌)}

**ভূমা২** [ভুমা] বি ভূমি (রাজ্য গড়ে সাম্রাজ্যের মত কোনো ভূমা চায়––জীদা)। {স. ভূমি>}

**ভূমি, ভূমী** (বিরল) **[**ভুমি] বি ১ পৃথিবী। ২ ভূ–পৃষ্ঠ; মাট । ৩ মেঝে (ভূমিশয্যা)। ৪ জমি; ক্ষেত্র (রণভূমি)। ৫ দেশ । ৬ আকর; আধার। ৭ ত্রিভুজের অধোরেখা; শীর্ষবিন্দুর বিপরীত দিকের বাহু; base of a triangle । ~কম্প বি ভূকম্প; ভূমির আন্দোলন। ~কুষ্মাণ্ড বি ভুঁইকুমড়া। ~গর্ভ বি ভূপৃষ্ঠের ভিতরে বা তলের স্থান; পৃথিবীর অভ্যন্তর । ~জ বিণ ভূজাত; মাটিতে বা ক্ষেতে উৎপন্ন । ~জীবী বি কৃষক । ~পিশাচ বি তালগাছ। ~রুহ, ভূমীরুহ বি বৃক্ষ। ~শয্যা বি মাটিতে শয্যা; মেঝেতে বিছানা; অনাদৃত ভূমিতলে পতন বা শয্যা গ্রহণ । ~সাৎ অব্য, বিণ ভূপতিত; ভূমিতে পতিত। ~সাৎ করা ক্রি মাটির সাথে মিশানো । {স. √ভূ+মি}

**ভূমিকা** [ভুমিকা] বি ১ গ্রন্থাদির মুখবন্ধ; সূচনা; পূর্বাভাস; অবতরণিকা । ২ অভিনয়ে অংশ; যে চরিত্রের অভিনয় করতে হবে; role; part (শাজাহানের ভূমিকায় শিশির ভাদুড়ী)। ৩ ক্ষেত্র; তল । {স. ভূমি+ক(কন্‌)+আ(টাপ্‌)}

**ভূমিষ্ঠ** [ভুমিশ্‌ঠো] বিণ ১ প্রসূত (তার একটি পুত্রসন্তান ভূমিষ্ঠ হয়েছে)। ২ ভূলুণ্ঠিত; ভূপতিত। ভূমিষ্ঠা বিণ স্ত্রী.। {স. ভূমি+√স্থা+অ(ক)}

**ভূমী** ⇒ ভূমি

**ভূমীন্দ্র** [ভুমিন্‌দ্রো] বি রাজা; ভূপতি। {স. ভূমি+ইন্দ্র}

**ভূম্যধিকারী** (–রিন্‌) [ভূম্‌মোধিকারি] বি জামিদার; ভূস্বামী। ভূম্যধিকারিণী বি স্ত্রী.। {স. ভূমি+অধিকারী}

**ভূয়ঃ** [ভুয়োহ্‌] অব্য, ক্রিবিণ পুনঃপুন। ❑ বি প্রাচুর্য; বাহুল্য; আধিক্য । ভূয়সী বিণ স্ত্রী. প্রচুর; বহুল; অনেক (ভূয়সী প্রশংসা)। ভূয়োদর্শন, ভূয়োদর্শিতা বি প্রচুর দেখা ও শোনার মাধ্যমে অর্জিত অভিজ্ঞতা । ভূয়োভূয়, ভূয়োভূয়ঃ অব্য, ক্রিবিণ পুনঃপুন; বার বার (অপর পক্ষের ভূয়োভূয়ঃ আপত্তিতেও কর্ণপাত করিত না––রঠা)। {স. বহু+ঈয়স্‌}

**ভূয়িষ্ঠ** [ভুয়িশ্‌ঠো] বিণ প্রচুর; অনেক; প্রভূত; বহুল; বহু; অতিশয়; অত্যধিক । {স. বহু+ইষ্ঠ(ইষ্ঠন্‌)}

**ভূয়োদর্শন, ভূয়োদর্শিতা, ভূয়োভূয়ঃ** ⇒ ভূয়ঃ

**ভূরি** [ভুরি] বিণ অনেক; প্রচুর; অতিশয়; অত্যধিক (ভূরি ভূরি প্রমাণ)। ~ভোজন বি ১ গুরুতর আহার (ইহার কর্তৃপক্ষ আমাকে শুধু ভূরিভোজনে পরিতৃপ্ত করিতেন তাহা নহে––শেহ)। ২ বহু লোককে খঅওয়ানো । ~শ অব্য, ক্রিবিণ প্রচুর; অনেক বার। {স. √ভূ+রি(ক্রিন্‌)}

**ভূর্জ** [ভুর্‌জো] বি এক প্রকার কোমল বল্কলবিশিষ্ট গাছ। ~পত্র বি উক্ত গাছের বাকল (প্রাচীনকালে যা কাগজের পরিবর্তে ব্যবহৃত হতো )। ~পাত বি ভূর্জ বৃক্ষের বাকল (ভূর্জপাতে কাজল মসী দিয়া––রঠা)। {স.;তুল. জ. bircha; তুল. ই. birch}

**ভূর্লোক** [ভুর্‌লোক্] বি মর্ত্যলোক ; ভূলোক । {স. ভূ+লোক}

**ভূশণ্ডি, ভূষণ্ড, ভূষণ্ডি** ⇒ ভুশণ্ডি

**ভূষ** (মবা.) [ভুশ্‌] বিণ বিফল; বৃথা; নষ্ট; বিনষ্ট; (আমি না করিলে সকলি হয় ভূষ––ঘচ)। {স. ভস্ম>}

**ভূষণ, ভূষা** [ভূশন্‌, ভূশা] বি ১ অলঙ্কার; গহনা; গয়না; সাজ–সজ্জা (দিনু আজি হার ভূষা, রত্ন আভরণ যা আছে আমার––কায়)। ২ শোভা; সৌন্দর্য। ৩ অলঙ্কৃতকরণ । ভূষণপ্রিয় বিণ অলঙ্কার ভালবাসে এমন; সাজসজ্জা করতে পছন্দ করে এমন । ভূষিত বিণ অলঙ্কৃত ; সজ্জিত; পরিশোভিত। ভূষিতা স্ত্রী.। {স. √ভূষ্‌+অন(যুচ্‌), অ(অচ্‌)}

**ভূষণাই** [ভুশনাই] বি ভূষণা পরগনায় প্রস্তুত দামি কাপড়বিশেষ (বনা মখমল পটুভূষণাই খাসা––রাসে)। {ভূষণা+আই}

**ভূষা** ⇒ ভূষণ

**ভৃকুটি, ভৃকুটী** ⇒ ভ্রু

**ভৃগু** [ভৃগু] বি ১ পর্বতের উপরিস্থ সমতলভূমি । ২ অতি উচ্চ খাড়া পাহাড় । ৩ অতিউচ্চ স্থান। ৪ প্রপাত। ৫ হিন্দু পুরাণোক্ত জনৈক মুনি । ~পতি বি ভৃগুবংশের সর্বশ্রেষ্ঠ; পরশুরাম। ~পদচিহ্ন বি (হিন্দু পুরাণে বর্ণিত) বিষ্ণুর বক্ষস্থ ভৃগু মনির পদাঘাতের চিহ্ন। ~মান বি সানুদেশ বিশিষ্ট (কৈলাস শিখর–শিরে ভীষণ শিখর ভৃগুমান––মদ)। {স. √ভ্রস্‌জ্‌+উ(কু)}

**ভৃঙ্গ** [ভৃঙ্‌গো] বি ১ ভ্রমর (গুরু ভৃঙ্গতুল্য, শিষ্য পতঙ্গ সমান––সৈআ)। ২ ফিঙে পাখি। ৩ লম্পট । ৪ বৃক্ষবিশেষ। ~প্রিয়া বি মাধবীলতা। ~রাজ বি ১ ভ্রমরশ্রেষ্ঠ। ২ ভীমরাজ পাখি । ৩ কেশের হিতকর শাকবিশেষ (ভৃঙ্গরাজ তৈল)। ~রোল বি ভিমরুল । {স. √ভৃ+গ(গন্‌)}

**ভৃঙ্গার** [ভৃঙ্‌গার] বি ১ গাড়ু; ঝারি; পানির পাত্রবিশেষ (মধুর ভৃঙ্গারে কেন কর মদ্যপান––নই; ভৃঙ্গারের ভালে রাখে ঔষধ গুলিয়া––হেমা)। ২ অভিষেক–পাত্র (সফল মানস মানি আনি ভৃঙ্গারের পানি মলাদূর করে রম্ভাবতী––কমু)। ৩ ভৃঙ্গরাজ। {স. √ভৃ+আর(আরন্‌)}

**ভৃঙ্গারিকা** [ভৃঙ্‌গারিকা] বি ঝিঁ ঝিঁ পোকা। {স. ভৃঙ্গার+ক+আ(টাপ্‌)}

**ভৃঙ্গী** (–ঙ্গিন্‌), **ভৃঙ্গি** [ভৃঙ্‌গি] বি শিবানুচরবিশেষ (নন্দি–ভৃঙ্গি)। {স. ভৃঙ্গ+ঈ(ঙীষ্‌)}

**ভৃত** [ভৃতো] বিণ বেতনাদি দ্বারা পালিত সেবক। ২ ভরা; পূর্ণ। ~ক বিণ বেতন গ্রহণকারী; বেতনভুক চাকর। ❑ বি বেতন। {স. √ভৃ+ত(ক্ত)}

**ভৃতি** [ভৃতি] বি ১ বেতন; মজুরি। ২ পালন; ভরণপোষণ। ৩ পূরণ । ৪ ভৃত্য (কহে আনি তব ভৃতি––কমু)। ~ভুক বিণ বেতন গ্রহণকারী; ভৃত্তিভুক । {স. ভৃ+তি(ক্তিন্‌)}

**ভৃত্য** [ভৃত্‌তো] বি বেতনভুক; চাকর; নফর। ভৃত্যা বি স্ত্রী.। দাসী । {স. √ভৃ+য(ক্যপ্‌)}

**ভৃশ** [ভৃশ্‌] বিণ ১ বহুল; সাতিশয় । ২ বার বার। {স. √ভৃশ্‌+অ(ক)}

**ভৃষ্ট** ⇒ ভর্জিত

**ভৈউ, ভেউ ভেউ** [ভেউ, ভেউভেউ] অব্য ১ আকু ক্রন্দনধ্বনি। ২ কুকুরের ডাক। {ধ্বন্যা.}

**ভেউর, ভেঁউড়** [ভেউর্‌, ভেঁ–] বি ১ ভেরী। ২ বৃহৎ বংশীবিশেষ (হুলাহুলি নৌকা বাহে বহুল বাজান । দুন্দুভি ভেউর ঢোল মেঘের গর্জন––কাদৌ; কুচের নাকারা বাজে ভেউর করনাল––সৈহা)। {স. ভেরী>}

**ভেংচা** [ভ্যাঙ্‌চা] ক্রি ভেংচানো। {স. ভঙ্গি>}

**ভেংচানো** [ভ্যাঙ্‌চানো] ক্রি উপহাস বিরক্তি প্রভৃতি সূচক বিকৃত মুখভঙ্গি করা। ❑ বি উক্ত অর্থে । ভেংচি, ভেঙচি বি উপহাসাদিসূচক বিকৃত মুখভঙ্গি । {স. ভঙ্গি+ বা. আনো; ক্রিয়ারূপ––ভেংচাই, ভেংচাও, ভেংচায়, ভেংচান; অক্রি––বৈংচিয়ে, ভেংচালে, ভেংচাতে ইত্যাদি}

**ভেঁউড়** ⇒ ভেউর

**ভেঁপু** [ভেঁপু] বি বাঁশিবিশেষ (তালপাতার ভেঁপু; ছেলেরা আঁটি ঘষে ভেঁপু করে বাজায়––কাসি)। {ধ্বন্যা.}

**ভেক১** [ভেক্‌] বি মণ্ডূক; ব্যাঙ। ভেকী স্ত্রী.। ~ভুক বি সাপ। {স. √ভী+ক(কন্‌)}

**ভেক২, ভেখ** [ভেক্‌, –খ্‌] বি সন্ন্যাসীর বা বৈরাগীর সাজ বা বৃত্তি । ২ ছদ্মবেশ; ভোল (আচ্ছা ভেক ধরেছে যা হোক––নই)। ৩ পরিচ্ছদ। ~ধারী বিণ ১ সংসারত্যাগী; বৈরাগী। ২ ছদ্মবেশী; ভণ্ড; প্রতারক। {স. বেশ>}

**ভেকট, ভেকটি, ভেকুট** (মবা.) [ভেকট্‌, ভেক্‌টি, ভেকুট্‌] বি ভেটকি মাছ (কাতলা ভেকুট––ভারা)। {স. ভেকট>}

**ভেকসিন, ভ্যাকসিন** [ভ্যাক্‌সিন্‌] বি টিকার ঔষধ (এ দিকে যে ভেকসিন নেই––বোখা)। {ই. vaccine}

**ভেকা, ভেকো, ভেকুয়া** [ভেকা, –কো, –কুয়া] বিণ কিংকর্তব্যবিমূঢ়; হতবুদ্ধি; হতভম্ব (ভেবাচেকা লাগিল ভুলিয়া হইনু ভেকো––ভারা; তোমার ব্যানের দৌরাত্ম্যে আমি আরো ভেকো হয়েছি––দীমি)। {স. ভেক+বা. আ, বা. উয়া>ও}

**ভেকান্সি, ভ্যাকান্সি** [ভ্যাকান্‌সি, –] বি কর্ম খালি; শূন্যপদ (একটা ভেকেন্সি আছে––রাব)। {ই. vacancy}

**ভেকাসন** [ভেকাশোন্‌] বি যোগাসনবিশেষ। {ই. ভেক+আসন}

**ভেকুয়া, ভেকো** ⇒ ভেকা

**ভেখ** ⇒ ভেক২

**ভেঙানো, ভেঙ্গানো** [ভ্যাঙানো, –ঙ্‌গানো] ক্রি মুখভঙ্গি করা; ভেংচানো (বক্তৃতায় কিছু কিচমিচ করিতে হয়, কিলু লম্ফঝম্প করিতে হয়, দুই একবার মুখ ভেঙ্গাইতে হয়––বচ)। {স. ভঙ্গি+বা. আনো; ক্রিয়ারূপ––ভেঙাই, ভেঙ্গাই, ভেঙাও, ভেঙ্গাও, ভেঙায়, ভেঙ্গায়, ভেঙান, ভেঙ্গান, ভেঙাস, ভেঙ্গাস; অক্রি––ভেঙিয়ে, ভেঙ্গিয়ে, ভেঙালে, ভেঙ্গালে, ভেঙাতে, ভেঙ্গাতে ইত্যাদি}

**ভেজা** ⇒ ভিজা১ ও ভিজা২

**ভেজানো**১[ভেজানো] ক্রি ১ সিক্ত করা; আর্দ্র করা। ২ কোমল বা নরম করা; দয়ার্দ্র বা করুণাপরবশ করা । ❑ বি, বিণ উক্ত সকল অর্থে । {বা. ভেজা+আনো; ভেজাই, ভেজাও, ভেজায়, ভেজান, ভেজাস; অক্রি––ভেজিাতে, ভেজালে, ভেজিয়ে ইত্যাদি}

**ভেজানো২, ভেজান২ [**ভ্যাজানো] ক্রি (কপাট দুয়ার প্রভৃতি) খিল না দিয়ে বন্ধ করা। ❑ বি, বিণ উক্ত অর্থে । ❑ বি প্রবেশ করানো; লাগানো । {বা. ভেজা+আনো; ভেজাই, ভেজাও, ভেজায়, ভেজান, ভেজাস; অক্রি––ভেজাতে, ভেজালে, ভেজিয়ে ইত্যাদি}

**ভেজাল** [ভ্যাজাল্‌] বিণ ১ মিশ্রিত; মেকি; খাঁটি নয় এমন; (ভেজাল দুধ, ভেজাল ঘি)। ❑ বি ১ উৎকৃষ্ট দ্রব্যের সঙ্গে নিকৃষ্ট দ্রব্যের মিশ্রণ (ভেজাল দেওয়া)। ২ ঝামেলা; উৎপাত; উপদ্রব; বিশৃঙ্খলা (কী ভেজালে পড়ে গেলাম)। {হি. মেলজোল}

**ভেট** [ভেট্‌] বি ১ সওগাত; নজরানা; উপঢৌকন; উপহার (ঘৃত মধু ক্ষীর দধি ভেট পাহ নিরবধি––কমু)। ২ সাক্ষাৎ; মিলন; দর্শন; মোলাকাত (হুসেন থমেক দিয়া করি আইলা ভেট––হেমা)। {হি. ভেট, ভেট্‌না}

**ভেটকানো, ভ্যাটকানো** [ভ্যাট্‌কানো] ক্রি ভেটকি মাছের মতো দাঁত বের করে বিদ্রূপের বা নির্বোধের হাসি হাসা। {. ভেকট>ভেটক+আনো}

**ভেটকি** [ভেট্‌কি] বি মাছবিশেষ (ভেটকি মাছের মত চেহারা––নই)। ~ মাছের মতো মুখ করা ক্রি মুখ বিকৃত করা। {স. ভেকট>(বর্ণবিপর্যয়ে) ভেটকি}

**ভেটা১** [ভেটা] ক্রি ১ সাক্ষাৎ করা; মিলিত হওয়া; মোলাকাত করা (হুসেনের শিশু কন্যাকে লইল লুটি । ঝাটে করি আনি দেহ রাজা গিয়া ভেটি––হেমা)। ২ ভেট বা উপঢৌকন পাঠানো (পঞ্চশ্লোক ভেটিলাম রাজা গৌড়েশ্বরে––কৃও। ❑ বি উক্ত অর্থে । {ভেট+আ}

**ভেটা২** (মবা.) [ভেটা] বি ভাঁটা; খেলার বল (গড়ায়া দিব সোনার ভেটা––কমু)। {স. বৃত্ত>}

**ভেটেরা, ভাট্টারি** [ভেটেরা, ভাট্‌টারি] বিণ সরাইরক্ষক; ভাতের তথা আহার্যের দোকানদার। ~খানা বি ১ সরাই; চটি। ২ হোটেল; ভাতের বা খাদ্যের দোকান । {হি. ভাটিয়ারা>}

**ভেটেল, ভাটিয়াল**  [ভেটেল্‌, ভাটিয়াল্‌] বিণ যে নৌকা ভাটার মুখে যায় (ভেটেলে পানসি––প্যামি)। {ভাটি+আল>ভাটিয়াল,>ভেটেল}

**ভেড়া১** [ভ্যাড়া] বি ১ মেষ। ২ ব্যক্তিত্বহীন লোক। ভেড়ি, ভেড়ী স্ত্রী.। ~ করে রাখা ক্রি পূর্ণ আয়ত্তে এনে কমজোর করে রাখা; সম্পূর্ণ বশে রাখা। ~কান্ত, ভ্যাড়াকান্ত বি বোকার সেরা; আহাম্মক; নির্বোধ (ভ্যাড়াকান্ত, ভ্রান্তকান্ত বন্য বরাহবৎ বন বিচরণে ক্ষান্ত হলেন না––দীমি)। ~ বানানো ক্রি স্বামীকে সম্পূর্ণ বশে রাখা। ~র গোয়ালে আগুন লাগা ক্রি প্রতিকার করার জেনা নেই অথচ অনর্থক কোলাহল হৈ–হল্লা। ~ পাল বি ব্যক্তিত্বহীন লোক; যারা স্বাতন্ত্র্য রক্ষা করে চলতে পারে না বা জানে না; একজন যেদিকে যায় না বুঝে সবেই সেদিকে যায় । ভেড়ুয়া, ভাড়ুয়া, ভেড়ো বি, বিণ ১ (ব্য.) ভীরু; মেষের প্রকৃতিযুক্ত পুরুষ; কাপুরুষ (বিট বিদূষক ভেড়ুয়া পাচক বামন বলেই মানব বড় ––সদ; কাপুরুষ ভেড়ো নাম দিয়েছিলেন––রাব)। ২ (ব্য.) স্ত্রৈণ; স্ত্রীর বশীভূত। ৩ বাইজর দলের বাদ্যকর । ভেড়ে বিণ অপদার্থ; নির্বোধ; ভীরু; কাপুরুষ; স্ত্রৈণ। ভেড়ের ভেড়ে বি অধমের শেষ; অত্যন্ত ভীরু; সেরা স্ত্রৈণ। {স. ভীরু>ভেরা>ভেড়া}

**ভেড়া২, ভেড়ানো** ⇒ ভিড়া

**ভেড়ি** [ভেড়ি] বি জলরোধের জন বাঁধ; পানি যাতে বের হয়ে না যায়, তার জন্য নির্মিত মাটির বাঁধবিশেষ (ভেড়ি যতই মজবুত করিয়া গাঁথা হউক না ইহা কাঁচা মাটির গাঁথুনি––শেহ)। {স. বেষ্টনী>বেড়ি>ভেড়ি}

**ভেণ্ডার** ⇒ ভেন্ডার

**ভেতো** ⇒ ভাত২

**ভেত্তা** [ভেত্‌তা] বি, বিণ ভেদক; ভেদকারী; ভেদকারক; ছিদ্রকারী । {স. √ভিদ্‌+তৃ(তৃচ্‌)}

**ভেদ** [ভেদ্‌] বি বিদারণ; ছেদন (লক্ষ্যভেদ)। ২ পার্থক্য; ফারাক; বিরোধ (মতভেদ, বেদবুদ্ধি) । ৩ বিচ্ছেদ; মনোভঙ্গ; মনান্তর (ভেদ সৃষ্টি করা)। ৪ স্বাতন্ত্র্য (ভেদজাল) । ৫ রাজনৈতিক উপায়; ভিন্ন ভিন্ন দলের মধ্যে কলহ সৃষ্টি (ভেদনীতি)। ৬ প্রকাশ (রহস্য ভেদ করা)। ৭ ব্যাখ্যান (অর্থভেদ)। ৮ পরিবর্তন; বদল (বুদ্ধিভেদ) । ৯ বিশেষ; প্রকার; রকম; ধরন (রূপভেদ অর্থভেদ)। ১০ দাস্ত; রেচন (ভেদবমি)। ১১ ভিতরের কথা; রহস্য (সে ভেদ আমি পিতার স্থানে পাইয়াছিলাম তাহা এক্ষণে তোমাদিগকে জ্ঞাত করা উপযুক্ত––তামি)। ~ক, ভেদী বি, বিণ বিদারক; ছিদ্রকারী; উদ্‌ঘাটক; তত্ত্বাবিষ্কারক; তাত্ত্বিক। ~জ্ঞান, ~বুদ্ধি বি স্বাতন্ত্র্যজ্ঞান; পার্থক্যবোধ; বৈষম্যবোধ; সমদর্শিতার অভাব । ~ন বি বিদারণ; ভেদকরণ । ~নীয় , ভেদ্য বিণ ভেদনযোগ্য; ভেদনসাধ্য । ~ প্রত্যয় বি জাগতিক পদার্থসমূহ পৃথক এই জ্ঞান। ~– বিসংবাদ বি ঝগড়া–বিবাদ (হৃত স্বাধীনতা পুনরুদ্ধারের জন্য ভেদ–বিসম্বাদ ভুলিয়া––ওয়ালি)। ভেদা~ বি বৈষম্য। ভেদিত বিণ ভেদ করা হয়েছে এমন । {স. √ভিদ্‌+অ(ঘঞ্‌)}

**ভেদবমি** [ভেদ্‌বোমি] বি ওলাওঠা; বিসূচিকা; কলেরা রোগ। {ভেদ+বমি}

**ভেদা, ভ্যাদা** [ভ্যাদা] বি ১ মেনি মাছ; রয়না মাছ । ২ নির্বোধ প্রকৃতির লোক । {স. ভদ্র>}

**ভেন্ডার, ভেণ্ডার** [ভেন্‌ডার্‌] বি পণ্য বিক্রেতা; ফেরিওয়ালা। {ই. vendor}

**ভেপসা** ⇒ ভাপ

**ভেবড়ানো** [ভ্যাব্‌ড়ানো] ক্রি ১ ভয়, বিস্ময় প্রভৃতিতে বিহ্বল বা হতবাক হওয়া বা করা। ❑ বি, বিণ উক্ত অর্থে । ভেবড়ে যাওয়া ক্রি হতভম্ব হওয়া; চিন্তাকুল হওয়া (আমি এই ব্যাপার দেখে ভেবড়ে গিয়েছিলাম––প্রচৌ)। {√ভেবড়া+আনো; ক্রিয়ারূপ––ভেবড়াই, ভেবড়াও, ভেবড়ায়, ভেবড়ান; অক্রি––ভেবড়িয়ে, ভেবড়াতে, ভেবড়ালে ইত্যাদি}

**ভেবা, ভ্যাবা** [ভ্যাবা] বিণ ১ হাবলা; বোকা । ২ বিহ্বল; হতভম্ব । ~ গঙ্গারাম বি সম্পূর্ণ নির্বোধ লোক; হাঁদা। ~চেকা বি হতবুদ্ধতা; হতবুদ্ধি বা বিহ্বল অবস্থা । ~চেকা খাওয়া/লাগা ক্রি কিংকর্তব্যবিমুঢ় হওয়া; বিমূঢ় হওয়া; হতভম্ব হওয়া। ভেবান বি ছাগল ভেড়ার ডাক। {ধ্বন্যা. হাবা>ভ্যাবা}

**ভেমো** [ভেমো] বিণ বোকা (তুই গুওড়া বড় ভেমো আমি আর শুনতে চাই না––দীমি)। {হাবা>}

**ভেয়ান** ⇒ ভিয়ান

**ভেরন, ভেনেণ্ডা, ভ্যারেণ্ডা** [ভেরন্‌, ভ্যারেনডা, –] বি ভেরেণ্ডা গাছ; রেড়ি গাছ । {স. এরণ্ড}

**ভেরি, ভেরী** [ভেরি] বি ঢাক; পটহ; বাদ্যযন্ত্রবিশেষ (বাজএ রণশিঙ্গা খমক ভেরি––রাপ)। {স. √ভী+রি(ক্রন্‌)+ঈ(ঙীষ্‌)}

**ভেরুয়া** [ভেড়ুয়া] বি ভেলা (কষ্টের ভেরুয়া বান্দি সমুদ্দে ভাসিনু––সৈআ)। {স. ভেল+বা. উয়া>}

**ভেরে আসা** [ভেরে আশা] ক্রি ভার হয়ে আসা; জড়িয়ে আসা; ভারী হয়ে ওঠা (চোখ ঘুমে ভেরে আসে––রঠা)। ভেরে যাওয়া ক্রি ভারী হয়ে যাওয়া; ভারী হওয়ায় ক্লান্তিবোধ (মায়ের হাত ভেরে যাবে––অঠা)। {স. ভার=√ভূ+অ(ঘঞ্‌)}

**ভেরেণ্ডা** [ভ্যারেন্‌ডা] বি এরণ্ড গাছ; রেড়ি গাছ (কাঁচের মতন পাখা ও ঘাসের গায়ে ভেরেণ্ডা ফুলের নীল বুলাতেছে––জীদা)। ~ ভাজা ক্রি ১ নিরর্থক কাজে সময় কাটানো (আমরা বসে বসে কি ভেরেণ্ডা ভাজব––বজলু)। ২ বোকার থাকা; কিছু উপার্জন না করা। {স. এরণ্ড>}

**ভেল১, ভেলি** [ভেল্‌, ভেলি] ক্রি হলো (সকলি গরল ভেল––চদা)। ভেলি স্ত্রী. (ধনি মন্দির বাহির ভেলি)। {স. √ভূ>(ব্র.) অতীত কালে প্রথম পু. একব}

**ভেল২** [ভেল্‌] বিণ কৃত্রিম; ভেজাল (ভেল দুধ)। ❑ বি, বিণ মিশ্রিত (পিপুল পাতের পানে খিলি বানাইল, এলাচ লবঙ্গ গুয়া ভে করে দিল––দীমি)। {স. মেল>}

**ভেলক** [ভেলক্‌] বি ভেলা; ডোংগা । {স. ভী+র(রন্‌)+ক(কন্), (র>ল)}

**ভেলকি, ভেল্কি, ভেল্কী** [ভেল্‌কি] বি ১ জাদু; ভোজবাজি; ইন্দ্রজাল; magic (শাস্ত্রকে ডিঙ্গিয়ে গেল তার ভেলকি ––রঠা; চেয়ে রবে ফেলফেল ভেল্কীর প্রায়––ভারা; লাগ ভেলকি লাগ, চোখে মুখে লাগ)। ২ ধোঁকা। । ~বাজি বি জাদুর খেলা; ভোজবাজি; ম্যাজিক । ~লাগা ক্রি ভেলকি দেখে অবাক হওয়া । {স. ভ্রমকৃতি>}

**ভেলভেল, ভ্যালভ্যাল** [ভ্যাল্‌ভ্যাল্‌] বিণ শূন্যদৃষ্টি; ফ্যালফ্যাল দৃষ্টি; নির্নিমেষ দৃষ্টি; বিস্ময় বা বিমূঢ় দৃষ্টি (বীরগণ চায় ভেলভেল––কমু)। {ফ্যালফ্যাল>}

**ভেলসা, ভ্যালসা** [ভ্যাল্‌শা] বিণ নরম; নানাদ্রব্য মিশ্রিত করে নরম করা হয়েছে এমন (ভেলসা তামাক; যেমন গাঁজার ভ্যালসা––দীমি; মিঠে কড়া ভ্যালসা অম্বরি––কাসি)। {ভেল(কৃত্রিম)+সা(সাদৃশ)}

**ভেলা১** [ভ্যালা] বি কলাগাছ কাঠ ইত্যাদি একত্র বেঁধে প্রস্তুত জলযান (অকূল মাঝে ভাসিবে কে গো ভেলার ভরসায়––রঠা)। ~য় সাগর পার হওয়া ক্রি সাধ্যাতীত কাজে সফল হওয়া। {স. ভেল, ভেলক>}

**ভেলা২** [ভ্যালা] বি একপ্রকার ফল বা তার বীজ, যার রসে কাপড় চিহ্নিত করা হয়। {স. ভল্লাতক>}

**ভেলি, ভেলী** [ভেলি] বি মিছরির মতো পিণ্ডাকার গুড়; ঝোলা নয় এমন গুড়; ভেলি গুড়। {বালুয়া>বেলে>}

**ভেল্কি, ভেল্কী** ⇒ ভেলকি

**ভেশ** (মবা.) [ভেশ্‌] বি বেশ; পোশাক; সাজসজ্জা (যাহার যেমত যগ্য সাজিল বিশেষ নানা রঙ্গ অঙ্গরাগ পরিধান ভেশ––কাদৌ)। {স. বেশ>}

**ভেষজ** [ভেশজ্‌] বি ওষুধ; রোগনাশক গাছ–গাছড়া (গ্রীক পণ্ডিতদের চিকিৎসা ও ভেষজ গ্রন্থগুলি আরবীতে অনূদিত হয়––আম)। ~দ্রব্য বি যেসব গাছ–গাছড়া ও লাপাতা থেকে ওষুধ তৈরি হয়। ভেষঝাঙ্গ বি ঔষুধের অনুপান। {স. ভেষ+√জি+অ(ড)}

**ভেসকা** ⇒ ভসকা

**ভেসাল** [ভ্যাশাল্‌] বি জেলেদের মাছ ধরার একপ্রকার জাল (ভেসাল মেলে জেলেদের ছেলে ঢুলছে ঘুমে হায়––জউ)। {ভাসা+আল>}

**ভেস্ত** [ভেস্‌তো] বি বেহেশ্‌ত; স্বর্গ (ভেস্ত নাজেল হৌক––জউ)। ভেস্তে যাওয়া ক্রি পণ্ড বা নষ্ট হওয়া; ফেঁসে যাওয়া; উলট–পালট হওয়া ( (সব আয়োজন ভেস্তে গেছে)। {ফা. বিহিশ্‌ত ...........}

**ভেস্তা** [ভেস্‌তা] বিণ বিপর্যস্ত; পণ্ড; নষ্ট (সাত নকলে আসল ভেস্তা)। ~নো ক্রি ১ বিপর্যস্ত করা; নষ্ট হওয়া । ❑ বি, বিণ উক্ত অর্থে । {স. ভ্রষ্ট>}

**ভৈঁরো** [ভোঁইরো] বি ১ সঙ্গীতের রাগবিশেষ । ২ প্রভাত যা গাওয়া হয়। {স. ভৈরব>}

**ভৈক্ষ** ⇒ ভৈক্ষ্য

**ভৈক্ষ্য, ভৈক্ষ** [ভোইক্‌খো] বিণ ১ ভিক্ষা দ্বারা প্রাপ্ত; ভিক্ষালব্ধ। ❑ বি ১ সন্ন্যাসাশ্রম; ভিক্ষুধর্ম; সন্ন্যাস। ৩ ভিক্ষা; ভিক্ষান্ন; ভিক্ষাসমূহ। ভৈক্ষ্যচর্যা বি ভিক্ষাবৃত্তি । বৈক্ষ্যজীবী (–বিন্‌) বি ভিক্ষুক; যে ভিক্ষা দ্বারা জীবিকা অর্জন করে। {স. ভিক্ষা+য(ষ্যঞ্‌), অ(অণ্‌)}

**ভৈন** [ভোইন্‌] বি ভগিনী; বোন (মা ভৈন কি নাই তোর ওরে লক্ষ্মীছাড়া––পূগী)। {স. ভগিনী>}

**ভৈরব** [ভোইরব্‌] বি ১ হিন্দুদেবতা শিব বা শিবের রুদ্রমূর্তি। ২ নদবিশেষ। ৩ সঙ্গীতের একটি রাগিণী। ৪ ভয়ঙ্কর কোলাহল (পালে পালে শৃগাল আইল অসংখ্য কুক্কুর । লঙ্কা পুরিল বৈরবে––মদ) । ❑ বিণ ভয়ঙ্কর; ভীষণ (ভৈরব গর্জন; সে চিতা–বহ্নি অতি ভৈরব––রঠা)। ভৈরবী বি স্ত্রী. ১ হিন্দু পুরাণোক্ত দশ মহাবিদ্যার অন্যতম মূর্তি। ২ শৈব সম্প্রদায়ের সন্ন্যাসিনী। ৩ সঙ্গীতের একটি রাগিী (ষাঁর সুরের দৌড় শুধু ঋষ পর্যন্ত পৌঁছায় তিনিও জানেন যে, বৈরবীর সময হচ্ছে সকাল আর পুরবীর বিকাল––প্রচৌ; কণ্ঠে বাজে ললিত ভৈরবী কুহরে যেমন পাখী––জউ)। ❑ বিণ প্রচণ্ডা; ভিষণা; ভয়ঙ্করী। ভৈরবী চক্র বি তান্ত্রিক সাধনার এক প্রকার পদ্ধতি বা আসন । ২ তান্ত্রিক সাধকদের একত্রে সাধন–পদ্ধতি অনুযায়ী মদ্য পান। {স. ভীরু+অ(অণ্‌)}

**ভৈল** (মবা.) [ভোইলো] ক্রি হলো (আকুল গোকুললোক ভৈল––চদা)। {স. √ভূ+বা. ইল(অতীতকালের বিভক্তি}

**ভৈষজ** ⇒ ভৈষজ

**ভৈষজ্য, ভৈষজ** [ভোইশজ্‌] বি ১ ঔষধ; চিকিৎসা। ২ আয়ুর্বেদীয় চিকিৎসা। ভৈষজ উদ্যান বি যে বাগানে আয়ুর্বেদীয় বৃক্ষলতাদি উৎপন্ন হয় । {স. ভেষজ্‌+য(ঞ্য), অ(অণ্‌)}

**ভো** [ভো] অব্য সম্বোধনসূচক শব্দ (ভো রাজন, ভো নভোমণ্ডল)। {স. ভোঃ}

**ভোঁ১** [ভোঁ] অব্য ১ মক্ষিকাদির পাখার শব্দ (মশাগুলি ভোঁ ভোঁ করছে)। ২ হুইসল(কলের ভোঁ বাজা)। ৩ ঘূর্ণন ইত্যাদির শব্দ। ৪ দ্রুত বেগসূচক আওয়াজ । ~–দৌড় দ্রুতবেগে পলায়ন । {ধ্বন্যা.}

**ভোঁ২** [ভোঁ] বিণ বিভ্রান্ত; বিহ্বল; বিভোর (একটা তুরীয় অবস্তাতে গিয়ে পৌঁছে আনন্দে ভোঁ হয়ে বসে থাকে––অঠা)। {স. ভ্রম>ভোম>ভোঁ}

**ভোঁটকা** [ভোঁট্‌কা] বি এক প্রকার দুর্গন্ধ (মদের ভোঁটকা গন্ধে কামরা ভরে গেল––জয়েন)। {বোটকা>}

**ভোঁতড়া, ভোঁদড়া, ভুতুড়ি** [ভোঁত্‌ড়া, ভোঁদ্‌ড়া, ভুতুড়ি] বি দেহের বর্জনীয় অংশ––নাড়িভুড়ি। {স. বুস্ত>বা. ভুঁতি>}

**ভোঁতা** [ভোঁতা] বিণ ১ চালাক নয় (সায়েব ভোঁতা, না ঘড়েল ডিপ্লোমেট ঠিক বুঝতে পারলুম না––সৈমু)। ২ ধারশূন্য (ভোঁতা তীর মচকানো ধনুক নিয়ে কে কবে লক্ষ্য ভেদ করেছে––অঠা; তোরা কি সুখ পাস এমন বেদিলের মতন বেদশা খায়ে ভোতা ছুরি রগড়ে––নই)। থোঁতা মুখ ~ করা ক্রি জব্ধ করা; বার বার লজ্জা দেওয়া । {স. ব্যাহতা>ভোঁতা}

**ভোঁদড়** [ভোঁদোড়্‌] বি উদ্বিড়াল জাতীয় জন্তু; উদ্‌বিড়াল; উদ। {স. উদ্র>}

**ভোঁদা**, ভুঁদো [ভোঁদা, ভুঁদো] বিণ ১ স্থূলকায়; মোটা; মাংসল । ২ স্থূলবুদ্ধি; নির্বোধ। ❑ বি (অশি.) স্ত্রীযোনি। ভোঁদাই বিণ স্থূলবুদ্ধি সম্পন্ন । ভুঁদি স্ত্রী.। {হি. ভোংদু}

**ভোঁস ভোঁস** [ভোঁশ্‌ভোঁশ্‌] অব্য (অনুকার) নিশ্বাস–প্রশ্বাসের শব্দ; নিদ্রাকালে নাসিকা গর্জন। {ধ্বন্যা.}

**ভোক, ভুক** [ভোক্‌, ভু–] বি ক্ষুধা; ভুখ (ভোকেতে না খায় ভাত পিয়াছেতে নীর––গরীব)। {স. বুভুক্ষা>}

**ভোক্তব্য** [ভোক্‌তোব্‌বো] বি ভক্ষণীয়; ভক্ষ্য । ❑ বিণ উপভোগযোগ্য; উপভোগ্য। {স. √ভুজ্‌+তব্য}

**ভোক্তা** [ভোক্‌তা] বি, বিণ ১ যে ভোগ করে; উপভোগকারী (যাঁরা শাস্তিদাতা তাঁহারাই ভোক্তা––মীম)। ২ যে ভোজন করে; ভক্ষক। ❑ বিণ ১ ভোগী (পাত্র ভেদে দর্শক শ্রোতা ও ভোক্তার ওপরে কলাসমূহের প্রতিক্রিয়া এক এক রকম হয়ে থাক––অঠা)। ২ ধর্মভক্ত । ভোক্ত্রী স্ত্রী.। {স. √ভুজ্‌+তৃ(তৃচ্‌)}

**ভোগ** [ভোগ্‌] বি ১ সুখ দুঃখ ইত্যাদির অনুভূতি (সুভভোগ)। ২ ক্লেশাদি সওয়া; দুর্ভোগ; ভোগান্তি (রোগভোগ; এতো ভোগও কপালে ছিল) । ৩ উপভোগ (বিষয় ভোগ ভোগে আসা)। ৪ ইন্দ্রিয় সেবা (ভোগবিলাস)। ৫ (হিন্দুদের) দেবতোকে নিবেদিত ভোজ্য বস্তু; নৈবেদ্য । ৬ সাপ। ৭ সাপের ফণা। ~গৃহ বি বাসগৃহ; শয়নগৃহ । ২ হিন্দু দেবতার ভোগ দেওয়ার ঘর। ~তৃষ্ণা, ~পিপাসা বি সুখ বা বিষয় ভোগের প্রবল ইচ্ছা। ~দখলকার, ~দখলিকার বিণ ভোগ দখল করার পূর্ণ অধিকার রয়েছে এমন (পুত্র–পৌত্রাদিক্রমে ভোগদখলাধিকার––মব)। ~দেহ বি মরণের পর যে সূক্ষ্ম দেহ কর্মফল ভোগ করে। ~পাল বি ধনরক্ষক । ~বিলাস বি সুখ ও ঐশ্বর্য ভোগ। {স. √ভুজ্‌+অ(ঘঞ্‌)}

**ভোগবতী** [ভোগোবোতি] বি স্ত্রী. হিন্দু পুরাণোক্ত পাতালে প্রবাহিত গঙ্গা নদী। {স. ভোগবৎ+ঈ(ঙীপ্‌)}

**ভোগা১** [ভোগা] বি ফাঁকি; ধোঁকা; প্রতারণা; প্রবঞ্চনা (ভোগা দেওয়া; তা আমাকে ভোগা দিয়ে ওর কি লাভ––কাই)।

**ভোগা২, ভুগা** [ভোগা, ভু–] ক্রি দুঃখ কষ্ট রোগ ইত্যাদি ভোগ করা; ক্লেশ বা দুঃখ পাওয়া। ❑ বি উক্ত অর্থে । ভোগানো ক্রি দুঃখ দেওয়া। ❑ বি উক্ত অর্থে । ভোগানি বি দুঃখভোগ; ব্যথা দুঃখ যন্ত্রণা পাওয়া (এই ভোগানিতে বাছা আমার দুর্বল হয়ে গেছে––সুবি)। ভোগান্তি বি চরম ক্লেশ । ভোগানে বি ভোগায় এমন; কষ্টদায়ক । ভোগান্ত, ভোগান্তি বি দুর্ভোগ । {স. √ভুজ্‌+অ(ঘঞ্‌)+বা. আ}

**ভোগানে** [ভোগানে] বিণ ভোগায় এমন; কষ্টদায়ক । {স. ভোগ+বা. আনি>আনে>}

**ভোগান্ত, ভোগান্তি** [ভোগান্‌তে, –তি] বি দুর্ভোগ; দুঃখভোগ; ভোগের শেষ; নিদারুণ বা কষ্টদায়ক ভোগ (ভোগান্তির একশেষ)। {স. ভোগ+বা. অন্ত, আন্তি}

**ভোগায়তন** [ভোগায়োতন্‌] বি সুখদুঃখাদি ভোগের আধার দেহ । {স. ভোগ+আয়তন}

**ভোগার্হ** [ভোগার্‌হো] বিণ ১ উপভোগের যোগ্য; ভোগের উপযোগী। ২ সম্পত্তি; ধন। {স. ভোগ+অর্হ}

**ভোগাসক্ত** [ভোগাশক্‌তো] বিণ ঐহিক সুখে অনুরক্ত; ভোগ–বিলাসে সংসক্ত । ভোগাসক্তি বি ভোগ–বিলাসের প্রতি আসক্তি । {স. ভোগ+আসক্ত}

**ভোগী** (–গিন্‌) [ভোগি] বিণ ভোগ করে এমন; বিলাসী; সুখী। ❑ বি ১ গ্রামের প্রধান; রাজা। ২ নাপিত। ৩ সাপ। ৪ অশ্লেষা নক্ষত্র । ভোগিনী বিণ স্ত্রী.। {স. ভোগ+ইন্‌(ইনি)}

**ভোগৈশ্বর্য** [ভোগোইশ্‌শর্‌জো] বি সুখ সম্পদ । {স. ভোগ+ঐশ্বর্য; দ্বন্দ্ব.}

**ভোগোত্তর** [ভোগোত্‌তর্‌] বি ভোগের জন্য প্রদত্ত ভূমি। {স. ভোগ+উত্তর; তুল. দেবোত্তর}

**ভোগ্য** [ভোগ্‌গো] বিণ ভোগের উপযুক্ত; উপভোগের যোগ্য । ভোগ্যা স্ত্রী.। {স. √ভুজ্‌+য(ণ্যৎ)}

**ভোচকানি, ভুচকুনি** [ভোচ্‌কানি, ভুচ্‌কুনি] বি অত্যধিকঁ ক্ষুধার ফলে সংজ্ঞাহারা অবস্থা; অবসন্নতা। {স. বুভুক্ষা>ভুক্ষা>ভুক্‌>ভোচ+ক+আনি, উনি}

**ভোজ১** [ভোজ্‌] বি ভোজনোৎসব; বহুলোকের একত্রে আহার; জিয়াফত। ২ বিপুল আহার্য বস্তুর সমাবেশ (এ যে দেখছি রীতিমত ভোজ); ভোজনকারী। {স. ভোজ্য>}

**ভোজ২** [ভোজ্‌] বি ১ প্রাচীন ভারতের মালব দেশের অন্তর্গত রাজ্য; ঐ দেশের জনৈক ইন্দ্রজালবিদ্যায় পারদর্শী রাজ। ~বাজি, ~বাজী, ~বিদ্যা বি জাদুর খেলা; ইন্দ্রজাল (নানারকম ভোজবাজিতে বিশ্বাস কবিদের রচনায় সুস্পষ্টভাবে প্রকাশ পেয়েছে––আনিঅ)। {স. √ভুজ্‌+অ(ঘঞ্‌)}

**ভোজং, ভুজুং, ভাজুং** [ভোজঙ্‌, ভুজুঙ্‌, ভাজুঙ্‌] বি কুমন্ত্রণা; কুপরামর্শ ।{বুঝন>}

**ভোজন** [ভোজোন্‌] বি ১ ভক্ষণ; আহার। ২ ভোজ; জিয়াফত (বনভোজন)। ৩ খাওয়ানো (কাঙ্গালি ভোজন)। ৪ ভোজ্য দ্রব্য। ~পটু বিণ অত্যধিক আহার্য গ্রহণে বা অধিক ভোজনে সমর্থ; ভোজনবিশারদ। ~পাত্র বি খাবার থালা; বরতন; প্লেট; বাসন। ~বিলাসী বিণ খাদ্য বা খাওয়ার ব্যাপারে শৌখিন; পেটুক। ~শালা, ভোজনাগার বি খাবার ঘর; হোটেল; যে স্থানে আহার্য গ্রহণ করা হয় । {স. √ভুজ্‌+অন(ল্যুট্‌)}

**ভোজপুরি, ভোজপুরী** [ভোজ্‌পুরি] বিণ ১ ভোজপুর নামক স্থানে উৎপন্ন। ২ ভোজপুরের অধিবাসী বা বাসিন্দা; ভোজপুর থেকে আগত (ভোজপুরি দারোয়ান)। {স. ভোজপুর+বা. ই, ঈ}

**ভোজবাজি, ভোজবাজী** ⇒ ভোজ২

**ভোজবিদ্যা** [ভোজ্‌বিদ্‌দা] বি ইন্দ্রজাল; ভেলকি; জাদুর খেলা; ম্যাজিক। {স. ভোজ্‌+বিদ্যা}

**ভোজয়িতা** [ভোজোয়িতা] বিণ খাওয়ায় এমন; আহার্য প্রদানকারী। ভোজয়িত্রী বিণ স্ত্রী.। {স. √ভুজ্‌+ণিচ্‌+তৃ(তৃচ্‌)}

**ভোজরি** [ভোজ্‌রি] বি স্বর্ণকারের বেঁধনযন্ত্র। {ভুজালি>}

**ভোজলি, ভোজালি** ⇒ ভুজালি

**ভোজী** (–জিন্‌) [ভোজি] বিণ খায় এমন; ভোজনকারী (তৃণভোজী)। ভোজিনী বিণ স্ত্রী.। {স. √ভুজ্‌+ইন্‌(ণিনি)}

**ভোজ্য** [ভোজ্‌জো] বি, বিণ ১ ভোজনযোগ্য খাদ্য; খাবার। ২ হিন্দু সমাজে মৃত পিতৃপুরুষের তৃপ্তির জন্য দেয় অন্নাদি । {স. √ভুজ্‌+য(ণ্যৎ)}

**ভোট১** [ভোট্‌] বি ভুটান দেশ। ❑ বিণ ভুটান দেশীয় (ভোট কম্বল)। ~কম্বল বি ভুটানি বা তিব্বতি কম্বল (মন্ত্রীর গলায় রাজার দেওয়া কণ্ঠমালা পণ্ডিতের গায়ে রাণীর দেওয়া ভোটকম্বল––অঠা)। {স. ভোট}

**ভোট২** [ভোট্‌] বি নির্বাচনে জ্ঞাপিত মত। ভোটার বি ভোটদাতা। ভোটাভুটি বি ভোটদানের ব্যাপার । {ই. vote}

**ভোড়ং, ভোরঙ্গ** [ভোড়ঙ্‌, –রঙ্‌গো] বি বাদ্যযন্ত্রবিশেষ (তার পশ্চাৎ এক শ ঢোল; সানাই ভোড়ং ও ভেপু––কাসি)। {ধ্বন্যা.}

**ভোতা** ⇒ ভোঁতা

**ভোদা** [ভোদা] (অশি.) বি যোনি; স্ত্রীযৌনাঙ্গ। {আ. বুদ়য়াহ্‌ .................}

**ভোম, ভোঁ**  [ভোম্‌, ভোঁ] বিণ বিহ্বল; চুর; মাতোয়ারা; মাতাল; মত্ত (মদ খেয়ে ভোম হয়ে আছে)। {স. ভ্রম>}

**ভোমর১** [ভোমোর্‌] বি কাঠ ছিদ্র করবার যন্ত্রবিশেষ; তুরপুন; drill । {স. ভ্রমরক>}

**ভোমর২, ভোমরা** ⇒ ভ্রমর

**ভোমা** [ভোমা] বিণ ১ নির্বোধ; বোকা। ২ হতভম্ব; হতবুদ্ধি। {স. ভম্ব>}

**ভোর১** [ভোর্‌] বি ১ উষা; প্রত্যুষ; ভোরবেলা (ভোর বেলা)। ২ প্রভাত; নিশাবসান (রাত ভোর হলো)। ৩ অবসান; সমাপ্তি (নিশিভোর)। ৪ সম্পূর্ণ; শেষ (এবার বাজী ভোর হইল––রাসে)। {স. √ভৃ>}

**ভোর২** [ভোর্‌] বিণ বিভোর; মত্ত; অভিভূত; তন্ময় (চণ্ডীদাসে কয় ব্যাধি সমাধি নয় দেখিয়া হইনু ভোর––চদা)। {স. বিহ্বল>ভোল>ভোর}

**ভোর৩** [ভোর্‌] ব্যাপী; সমগ্র (জীবনভোর, রাতভোর); পরিমিতি (তোলাভোর) প্রভৃতি অর্থজ্ঞাপক শব্দ যা প্রত্যয়ে মত ব্যবহৃত হয়। {স. √ভৃ>}

**ভোরঙ্গ** [ভোরঙ্‌গো] বি বাদ্যযন্ত্রবিশেষ (খনখন বাজে ভোরঙ্গ ভমভম––অঠা)। {ধ্বন্যা.}

**ভোরা, ভোরি** [ভোরা, ভোরি] বিণ মত্ত; বিভোর (দুহু মুখ হেরি দুহুঁ ভোরি––জ্ঞাদা)। {ভোর২+আ,ই}

**ভোরাই** [ভোরাই] বি ১ প্রত্যুষে আভৃত্তি বা গান করার উপযুক্ত স্তব বা গান । ❑ বিণ প্রভাত (আলপনা দেয় আলতো বাতাস ভোরাই সুরে মনভোলা––সদ)। {ভার+আই}

**ভোরি** ⇒ ভোরা

**ভোল১** [ভোল্‌] বি ১ সাজ; বেশ; পরিচ্ছদ (ভোল বদলানো)। ২ ছদ্মবেশ (ভোল ধরা)। ৩ ছলনা; ছল; বেশ পরিবর্তন; ভোল পালটানো (সামান্য বেশ্যার ভোলে অজামিল মুনি––ঘচ)। {স. ভ্রম>; ভেলকি>ভোলা}

**ভোলা, ভুলা** [ভোলা, ভু–] ক্রি ১ ভুল করা (রাস্তা ভোলা)। ২ মুগ্ধ হওয়া (ছবি দেখে ভোলা)। ৩ বিস্মৃত হওয়া (কাজ করতে ভোলা)। ❑ বিণ ১ বিস্মৃত । ২ আত্মবিস্মৃত । ৩ বিহ্বল; বিভোর। ৪ সহজে ভুলে যায় এমন । ভোলানো, ভুলানো ক্রি ১ মুগ্ধ করা । ২ অন্য দিকে আকৃষ্ট করে শান্ত করা। ৩ স্তোকবাক্যে প্রবঞ্চনা করা বা ঠকানো (ভুলিয়ে কাজ সারা)। ❑ বি ১ উক্ত সকল অর্থে। ২ যা দিয়ে ভুলানো যায়। ভোলানাথ বি (হিন্দু দেবতা) শিব। ভোলানি, ভুলানি, ভুলুনি, ভুলানে বি, বিণ পু. যে ভুলায়। ভোলী বিণ স্ত্রী. বিহ্বল। {স. বহ্বিল>বা. ভোল+আ}

**ভৌত, ভৌতিক** [ভোউতো, –তিক্‌] বিণ ১ পদার্থ বা ভূতসম্পর্কিত। ২ ভুতুড়ে। ৩ পঞ্চভূত সংক্রান্ত; material । {স. ভূতত+অ(অণ্‌), ইক(ঠক্‌)}

**ভৌম** [ভোউমো] বি ১ আকাশ; অম্বর। ২ মঙ্গল গ্রহ। ❑ বিণ ভূমিজাত; ভূমি থেকে উৎপন্ন। ৪ ভূমিসম্পর্কিত। ~জাল বি ভূগর্ভস্থ পানি। ভৌমী বিণ ১ ভূমি হতে উদ্ভূতা; রামায়ণ অনুযায়ী ভূমি–উদ্ভূতা সীতা। ২ ভূমিজাতা বা প্রসূতা। ৩ ভূমিসম্পর্কীয়া। {স. ভূমি+অ(অণ্‌)}

**ভৌমিক** [ভোউমিক্‌] বি ১ ভূম্যধিকার; ভূস্বামী। ২ উপাধিবিশেষ (চিত্তরঞ্জন ভৌমিক)। {স. ভূমি+ইক(ঠক্‌)}

**ভ্যা** [ভ্যা] অব্য ১ ছাগলের ডাক; ভেড়ার ডাক । ২ ক্রন্দন ধ্বনি । {ধ্বন্যা.}

**ভ্যাংচানো ⇒ ভেংচানো**

**ভ্যাঁপসা** ⇒ ভাপ

**ভ্যাকসিন** ⇒ ভেকসিন

**ভ্যাকান্সি** ⇒ ভেকান্সি

**ভ্যাজাল** ⇒ ভেজাল

**ভ্যাদা** ⇒ ভেদা

**ভ্যান ভ্যান, ভ্যাদ ভ্যাদ, ভ্যানর ভ্যানর** [ভ্যান্‌ভ্যান্‌, ভ্যাদ্‌ভ্যাদ্‌, ভ্যানোর্‌ভ্যানোর্‌] অব্য ১ মশামাছির একটানা বিরক্তিকর গুঞ্জন (মাছি ভ্যান ভ্যান করছিল––শও)। ২ ক্রমাগত অনভিপ্রেত অনুরোধ ধ্বনি (একশ বার কানের কাছে ভ্যান ভ্যান করছ কেন?)। {ধ্বন্যা.}

**ভ্যানিটি ব্যাগ** [ভ্যানিটি ব্যাগ্‌] বি মেয়েদের হাতব্যাগ বা থলে (ভ্যানিটি ব্যাগ হাতে ঝুলিয়ে বেরিয়ে আসে রেহানা ––নীই)। {ই. vanity bag}

**ভ্যাপসা** ⇒ ভাপ

**ভ্যাবলা** ⇒ হাবলা

**ভ্যাবা, ভ্যাবাগঙ্গারাম, ভ্যাবাচেকা** ⇒ ভেবা

**ভ্যালা** [ভ্যালা] বিণ বিদ্রূপ বিরক্তি প্রশংসা প্রভৃতিতে ‘ভালো’ শব্দের বিকৃত রূপ; বলিহারী; ভালো; সাবাস; বেড়ে (ভ্যালা মোর ভাই)। {স. ভদ্র>ভাল>ঞ

**ভ্যাসকা** ⇒ ভসকা

**ভ্যাস্তা** ⇒ ভেস্তা

**ভ্রংশ** [ভ্রোঙ্‌শো] বি ১ নাশ; ধ্বংস (বুদ্ধিভ্রংশ) । ২ চ্যুতি; পতন; স্খলন (জাতিভ্রংশ)। ~ন বি ১ ভ্রংশ; চ্যুতি; পতন; স্খলন। ভ্রষ্টকরণ । ভ্রংশিত বিণ ১ বিচ্যুত; স্খলিত; অধঃপতিত। ২ বিনষ্ট; বিধ্বস্ত। {স. √ভ্রন্‌শ্‌+অ(ঘঞ্‌)}

**ভ্রম** [ভ্রোমো] বি ১ ভ্রান্তি; ভুল । ২ বিস্মৃতি। ৩ ঘূর্ণি; আবর্ত । ৪ মিথ্যাজ্ঞান; মায়া; ধাঁধা। ৫ ছুতোরের কুঁদ যন্ত্র। ৬ কুম্ভকারের চক্র । ~নিরসন বি ভুল সংশোধন বা অপনোদন। ~প্রমাদ বি ভুলত্রুটি; দোষ; ভুল । ~বশত ক্রিবিণ ১ ভুল ধারণার বশবর্তী হয়ে । ২ ভুল করে; ভুল হেতু; ভুলের জন্য। ~সংকুল, ~সঙ্কুল বি ভুলে ভরা। {স. √ভ্রম্‌+অ(ঘঞ্‌)}

**ভ্রমণ** [ভ্রোমোন্‌] বি ১ বেড়ানো; পর্যটন । ২ ঘূর্ণন । ~কারী বিণ ঘুরে বেড়ায় এমন; পরিব্রাজক; পর্যটক। ~ বৃত্তান্ত বি পর্যটন কাহিনী । {স. √ভ্রম্‌+অন(ল্যুট্‌)}

**ভ্রমমাণ** [ভ্রোমোমান্‌] বি, বিণ পর্যটনশীল; যে বা যা ঘুড়ে বেড়াচ্ছে। {স. √ভ্রম্‌+মান্‌(শানচ্‌)}

**ভ্রমর, ভোমরা, ভোমর** [ভ্রোমোর্‌, ভোম্‌রা, ভোমোর্‌] বি মৌমাছি; মধুপ; কধুকর; অলি; ভৃঙ্গ; ষট্‌পদ; দ্বিরেফ (ভোমরার পাখা পরাগে হলুদ আজ; অঙ্গে মধুমাখা––নই)। ২ কামুক । ৩ কাঠ ছিদ্র করার যন্ত্র । ভ্রমরী বিস্ত্রী.। ভ্রমরকৃষ্ণ বিণ ভ্রমরের মতো খুব গাঢ় ও উজ্জ্বল কৃষ্ণবর্ণ । {স. √ভ্রম্‌+অর,>}

**ভ্রমরক** [ভ্রমরক্‌] বি ১ ললাটের চূর্ণকুন্তল বা অলকগুচ্ছ। ২ মৌমাছি; মধুকর। ৩ ভ্রমর । {স.√ভ্রম্‌+অর+ক(কন্‌)}

**ভ্রমসি** (মবা.) [ভ্রমসি] ক্রি ভ্রমণ করছ (বনে ভ্রমসি সেই অভ্যাসে––কমু)। {স. √ভ্রম্‌>}

**ভ্রমা** [ভ্রোমা]ক্রি ঘুরে বেড়ানো; ভ্রমণ করা; চলা (ভ্রমি আমি একাকিনী––মদ)। ভ্রমানো ক্রি ঘুরানো; ভ্রমণ করানো । {স. √ভ্রম্‌+বা. আ}

**ভ্রমাত্মক** [ভ্রোমাত্‌তঁক্‌] বিণ ভ্রান্তিময়; ভুলে পূর্ণ । {স. ভ্রম+আত্মক; ৩তৎ.}

**ভ্রমান্ধ** [ভ্রোমান্‌ধো] বিণ ভুলবশত দৃষ্টি আচ্ছন্ন হয়েছে এমন। {স. ভ্রম+অন্ধ; ৩তৎ.}

**ভ্রমি১, ভ্রমী** [ভ্রোমি] বি ঘূর্ণিজাল; আবর্ত। {স. √ভ্রম্‌+ই(ইন্‌), ইন্‌(ঘিনুণ্‌)}

**ভ্রমি২** [ভ্রোমি] বি ভিরমি (রাজসভার শোভা দেখে ভ্রমি গিয়েছে––দীমি)। {স. √ভ্রম্‌+ই(ইন্‌)}

**ভ্রমিক** [ভ্রোমিক্‌] বিণ, বি ভ্রমণকারী; পর্যটক (ভ্রমিক মুখে শুনি প্রশংসা বহুল––খাহা)। {স. √ভ্রম্‌+ই+ক(কন্‌)}

**ভ্রমী** ⇒ ভ্রমি১

**ভ্রষ্ট** [ভ্রোশ্‌টো] বিণ ১ পতিত। ২ চ্যুত; বিচ্যুত (ছিন্নমালার ভ্রষ্ট কুসুম––রঠা)। ৩ ধর্মবিরুদ্ধ । ৪ দোষযুক্ত । ৫ ব্যভিচারী; নষ্ট। ভ্রষ্টা বিণ স্ত্রী.। ~তা বি উক্ত সকল অর্থে । ভ্রষ্টাচারণ, ভ্রষ্টাচার বি ১ অধার্মিকতা। ২ পাপানুষ্ঠান । ভ্রষ্টাচারী (রিন্‌) বি আচার বা ধর্ম থেকে ভ্রষ্ট । ভ্রষ্টাচারিণী স্ত্রী.। {স. √ভ্রন্‌শ্‌+ত(ক্ত)}

**ভ্রাতা** [ভ্রাতা] বি ১ ভাই; সহোদর বা বৈমাত্রেয় ভাই । ২ সহোদর স্থানীয় ব্যক্তি; ভাইয়ের তুল ব্যক্তি । {স. √ভ্রাজ্‌+তৃ(তৃন্‌)}

**ভ্রাতুষ্পুত্র** [ভ্রাতুশ্‌পুত্‌ত্রো] বি ভাইয়ের ছেলে; ভাইপো । ভ্রাতুষ্পুত্রী বি স্ত্রী.। {স. ভ্রাতুঃ+পুত্র}

**ভ্রাতৃ** [ভ্রাত্‌তৃ] বি ভাই। ~জায়া, ~বধূ বি ভাইয়ের স্ত্রী; বৌদি; ভাবী । ~ত্ব বি ভায়ের অধিকার; ভ্রাতৃভাব। ~দ্বিতীয়া বি (হিন্দু সমাজ প্রচলিত)। কার্তিক মাসের শুক্লা দ্বিতীয়াতে ভগ্নি কর্তৃক মঙ্গল কামনায় ভাইয়েরকপালে তিলক দান; ভাইফোঁটা। ~প্রেম, ~স্নেহ বি ভাইয়ের প্রতি মমতা; ভাইয়ের প্রতি ভালোবাসা। ~ব্য বি ভাইপো। ~ভাব বি ভাই ভাই ভাব; সৌহার্দের ভাব। {স. √ভ্রাজ্‌+তৃ(তৃন্‌)}

**ভ্রাত্রীয়** [ভ্রাত্‌ত্রিয়ো] বিণ ১ ভাতৃসম; ভ্রাতার তুল্য। ২ ভ্রাতৃসম্পর্কীয় । {স. ভ্রাতৃ+ঈয়(ছ)}

**ভ্রান্ত** [ভ্রান্‌তো] বিণ ভুল করেছে এমন; ভ্রমযুক্ত; ভুলযুক্ত; দিকভ্রান্ত; পথভ্রান্ত। {স. √ভ্রম্‌+ত(ক্ত)}

**ভ্রান্তি** [ভ্রান্‌তি] বি ১ মিথ্যা বা ভুল ধারণা। ২ ভ্রম; ভুল; error; delusion । ৩ বিস্মৃতি; বিস্মরণ । ~জনক, ~প্রদ বিণ ভ্রমোৎপাদক; ভ্রম উৎপাদন করে এমন । ~বশত ক্রিবিণ ভ্রমহেতু; ভ্রান্তির কারণে। ~মান বি ভ্রান্তিযুক্ত। ❑ বি কাব্যের অর্থালঙ্কারবিশেষ। ~মূলক বিণ ভ্রমাত্মক। {স. √ভ্রম্‌+তি(ক্তি)}

**ভ্রামক** [ভ্রামোক্‌] বিণ ১ চালক। ২ ভ্রমজনক; ভ্রান্তিযুক্ত। ১ ঘূর্ণয়িতা। {স. √ভ্রম্‌+অ(ঘঞ্‌)+অক(ণ্বুল্‌)}

**ভ্রামর** [ভ্রামোর্‌] বি ১ মধু। ২ চুম্বক পাথর; অয়স্কান্তমণি। ❑ বিণ ভ্রমরজাত; ভ্রমর থেকে উৎপন্ন। ২ ভ্রমরসংক্রান্ত। ভ্রামরী বি স্ত্রী. ১ হিন্দুদের দেবী দুর্গা। ভ্রমর সম্পর্কীয়। ভ্রামরী মিত্রতা বি সম্পৎকালের বন্ধুত্ব; মধুযুক্ত পুষ্পের সঙ্গে ভ্রমরের মিত্রতাবৎ সম্পর্ক । {স. ভ্রমর+অ(অণ্‌)}

**ভ্রাম্যমাণ** [ভ্রাম্‌মোমান্‌] বিণ ১ ঘুরানো হচ্ছে এমন; পথিক (ভ্রাম্যমাণ গ্রন্থাগার)। {স. √ভ্রম্‌+ণিচ্‌(=ভ্রামি)+মান (শানচ্‌)}

**ভ্রু, ভ্রূ, ভুরু** [ভ্র, –, ভুরু] বি চক্ষুর উপরিস্থ ও কপালের নিম্নস্থ লোমসমূহ। ভ্রুকুঞ্চন, ভ্রূকুঞ্চন, ভ্রুকটি, ভ্রূকুটি , ভ্রুভঙ্গ, ভ্রূভঙ্গ, ভ্রুভঙ্গি, ভ্রূভঙ্গি বি ক্রোধ, বিরক্তি ইত্যাদি প্রকাশের জন্য ভ্রুকুঞ্চন বা সংকোচন বা সংকুচিতকরণ । ভ্রুক্ষেপ, ভ্রূক্ষেপ বি ১ দৃষ্টিনিক্ষেপ; দৃষ্টিপাত। ২ গ্রাহ্যকরণ । ভ্রুবিলাস, ভ্রূবিলাস, ভ্রুবিভ্রম, ভ্রূবিভ্রম বি মনোহর বা সুন্দর ভ্রুভঙ্গি (ভ্রূবিলাস খেখে নাই কারা সেই নারী––রঠা)। ভ্রুমধ্য, ভ্রূমধ্য বি দুই ভ্রুর মধ্যস্থল। ভ্রুলতা, ভ্রূলতা বি লতার মতো সুন্দর ও বক্র ভ্রু । ভ্রুলতা, ভ্রূলতা বি লতার মতো বক্র ও সুন্দর ভ্রু। ভ্রুসংকেত , ভ্রূসংকেতবি ভ্রুকঞ্চন দ্বারা ইঙ্গিত; ভ্রুসংকোচন দ্বারা ইশারা। {স. ভ্রম্‌+উ, ঊ(ডু); স. ভ্রু>বা. ভুরু}

**ভ্রুকুণ্ডা, ভ্রূকুণ্ডা** [ভ্রুকুন্‌ডা] বি একপ্রকার তৃণ যার ছোট ছোট বীজ বস্ত্রাদিতে লেগে থাক। {স. ভ্রূ+কুণ্ডা}

**ভ্রূণ** [ভ্রুনো] বি গর্ভস্থ সন্তান । ~ঘ্ন, ~হা বিণ ভ্রুণ হত্যাকারী; গর্ভস্থ সন্তানের ঘাতক বা বধকারী। ~জীব বি গর্ভস্থ সন্তান (ভ্রূণজীব হত্যার সন্তাপ––সদ)। ~হত্যা বি গর্ভপাত; গর্বস্থ সন্তানকেব: গর্ভ নষ্টকরণ । ভ্রূণায়মানতা বি সন্তান উৎপাদনের ক্ষমতা (বিদিশার মাঝে আছে সেই প্রতিশ্রুতি । সেই ভ্রূণায়মানতা––অচিসে)। {স. √ভ্রূণি+অ(অচ্‌)}

**ম**

**ম** [ম] বাংলা ব্যঞ্জনবর্ণমালার পঁচিশতম বর্ণ এবং প–বর্গের পঞ্চম বর্ণ। এটি স্বল্পপ্রাণ ঘোষ ওষ্ঠ্য নাসিক্য (unaspirated voiced bilabial nasal) ধ্বনি।

**মই১** [মোই] বি ১ বাঁশ বা কাঠ দিয়ে তৈরি সিঁড়ি। ২ চষা জমিতে মাটির ঢেলা ভাঙবার বাঁশের তৈরি যন্ত্রে; harrow । ~ দেওয়া ক্রি মই দিয়ে চষা ক্ষেতের ঢেলা মাটি গুঁড়া করা। গাছে তুলে দিয়ে ~ কেড়ে নেওয়া ক্রি উৎসাহ দিয়ে কর্মে প্রবৃত্ত করে অসহায় অবস্থায় ফেলে সরে দাঁড়ানো । পাকা ধানে ~ দেওয়া ক্রি লাভের মুখে সমূহ ক্ষতি করা । ~ দেওয়া ক্রি মই দিয়ে চষা ক্ষেতের ডেলা মাটি গুঁড়া করা। {স. মদী>}

**মইলন** (মবা.) [মোইলন্‌] বিণ মলিন; ম্লান (কপালের সিন্দুরে মইলন দেখিন––মাগান)। {স. ম্লান>মইলন}

**মইষা** [মোইশা] বিণ ১ মহিষের সদৃশ। ২ মহিষীর দুধ থেকে উৎপন্ন । {স. মহিষ>+বা. আ}

**মইসা, মইসে, মসে** [মোইশা, –শে, মোশে] বি কাপড়–চোপড়ে তিলাপড়া অবস্থা । {স. মসি>মসিআ>মইসা>}

**মউ, মৌ** [মোউ] বি মধু । ~চাক বি মৌমাছি যে মোম–নির্মিত বাসায় মধু সঞ্চয় করে ; মধুচক্র । ~মাছি বি মধু সংগ্রহকারী পতঙ্গবিশেষ; মধুমক্ষিকা । ~লোভী বি মধুপ্রিয় ব্যক্তি বা প্রাণী । {স. মধু>মহু>মউ, >}

**মউচাক** ⇒ মউ

**মউজ, মৌজ, মওজ** [মোউজ্‌, –, মওজ্‌] বি ১ তরঙ্গ; ঢেউ (দরিয়ার বড় মৌজ হইয়া––প্যামি)। ২ নেশাগ্রস্ত অবস্থা; নেশাখোরের পরিণতি; বিভোরতা (মউজ করে শারাব পিউ––নই; সে হর্দম খুশীর মৌজ––নই)। ৩ আনন্দ; উল্লাস। ৪ মহাসমারোহ । ~করা ক্রি আনন্দ উল্লাস করা (ওরা সারা রা ধরে মউজ করে ফিরে যাচ্ছে––জহা)। {আ. মৱজ ............. }

**মউড়** [মোউড়্‌] বি হিন্দুসমাজে বিয়ের সময়ে ব্যবহৃত মাথার টোপর; কন্যার মাথার সোলার মুকুট (সিঁথি মউড়)। {স. মুকুট>}

**মউড্‌গা, মউড্‌গাতনা** (মবা.) [মউড্‌গা, –ত্‌না] বি ছাদনাতলা; বিবাহের আসর। {স. মুকুট+ফা. গাঁহ্‌ ........ }

**মউত, মৌত, মওত** [মোউত্‌, –, মওত্‌] বি মৃত্যু (তবে বুঝি মউত হতো খুব সুখের ––মুই; আন্দাজ হয় মৌত নজদিগ––প্যামি)। ~ কবুল করা ক্রি মৃত্যু হতে পারে যে পরিশ্রমে তেমন পরিশ্রম করা (মওত কবুল করে করেছি––হার)। মওতে টানা ক্রি মৃত্যু নিকটবর্তী হওয়া (এ বয়সে এম মেহনত করছ, মওতে টানছে দেখতে পাচ্ছি)। {আ. মৱত .......... }

**মউতাত** ⇒ মৌতাত

**মউনি** [মোউনি] বি মন্থনদণ্ড (ঘোল মউনি)। {স. মন্থনী>}

**মউমাছি** ⇒ মউ

**মউয়া, মউল** [মোউয়া, মোউল্‌] বি ১ মহুয়া; মধুর স্বাদ; গাছ বাতার ফল। ২ বউল; মুকুল । {স. মুকুল>}

**মউর** [মউর্‌] বি ময়ূর । {স. ময়ূর>}

**মউরলা**  ⇒ মৌরলা

**মউরি, মউরী** ⇒ মৌরী

**মউল** ⇒ মৌল২ ও মৌল৩

**মউলোভী** ⇒ মউ

**মওকল, মোয়াক্কাল** [মওকল্‌, মোয়াক্‌কাল্‌] বি ভারপ্রাপ্ত; মিকাইল ফিরিস্তা (পবন উপরে আছে মওকল যে সেই ফিরিস্তার তরে আজ্ঞা কৈল সে–– হেমা)। {আ. মৱক্কল .........}

**মওকা** [মওকা] বি উপযুক্ত সময়; সুযোগ (এই মওকায় কিছু রোজগারের ব্যবস্থা করব নাকি––মব; নুরুন্নাহার এতক্ষণে কথা বলার মওকা পায়––আজা)। {আ. মৱক়া .............}

**মওজ** ⇒ মউজ

**মওজুদ, মজুদ, মজুত, মৌজুত** [মওজুদ্‌, মোজুদ্‌, –ত্‌, মোউজুত্‌] বিণ ১ জমা; সঞ্চিত (মজুদ টাকা কে কোথায় কোন পথে নিয়া যায় তার আর সন্ধান পাওয়া যায় না––মীম)। ২ বিদ্যমান; বর্তমান (শিক্ষিত কন্যা মজুত––কেম; আগুন মওজুদ রহিয়াছে––মোব)। ~ তহবিল বি ভবিষ্যতের জন্য সঞ্চিত করা অর্থাদি; অর্থাদি সঞ্চিত করে রাখা হয়েছে যে তহবিলে । {আ. মৱজুদ .............. }

**মওড়া** ⇒ মহড়া

**মওত** ⇒ মউত

**মওন** [মওন্‌] বি মন্থন। {স.মন্থন>}

**মওয়া** [মওয়া] ক্রি মন্থন করা;মথা। {স. √মথ্‌>}

**মওয়াজ্জমা, মোয়াজ্জমা** [মওয়াজ্‌জমা, মো–] বিণ সম্মানিত; শ্রেষ্ঠ (হাজি সাহেব মক্কা মওয়াজ্জমা মদিনা মনা’ওয়ারা...বহু পবিত্রস্থান দর্শন করিয়া আসিয়াছিলেন ––কাই)। {আ. মুয়াজ্জ়়ামাহ; তুল. মদিনা মনোয়ারা ...............}

**মওয়াজ্জল** [মওয়াজ্‌জল্‌] বিণ বিলম্বে দেয় এমন । মহর ~ বি পরবর্তীকালে দেয় মহর বা স্ত্রীধন। {আ. মহর .......... মু’আজ্জাল .............. }

**মওলবী** ⇒ মৌলবি

**মওলা** ⇒ মহলা

**মওলানা** ⇒ মৌলানা

**মওসুম** ⇒ মৌসুম

**মকতব, মক্তব, মকতবখানা** [মক্‌তব্‌, –, –খানা] বি মুসলমান বালক–বালিকাদের প্রাথমিক বিদ্যালয় বা বিদ্যালয়গৃহ (চৌবাড়ী ও পাঠশালা ও মকতবখানা––রাম)। {আ. মক্‌তব্‌ ........... + ফা. খানহ্‌ ..............}

**মকদুর** [মোক্‌দুর্‌] বি শক্তি; ক্ষমতা (বেটার এত মকদুর ––মদ)। {আ. মক়়দূর ............ }

**মকদ্দমা, মোকদ্দমা, মকর্দমা** [মকোদ্‌দমা, মো–, মকোর্‌–] বি ১ মামলা; আদালতে দায়েরকৃত নালিশের বচার । ২ বিষয়; ব্যাপার (একদিনের মকদ্দমা; সাহেব বেঞ্চের উপর বসিয়া কয়েকটা মারপিটের মকদ্দমা ফয়সালা করিলেন––প্যামি)। {আ. মুকদ্দমাহ .......... }

**মকফাইট** [মক্‌ফাইট্‌] বি কৃত্রিম যুদ্ধ (এ মকফাইটে কোন সেনানীর বুদ্ধি হয়নি লয়––নই)। {ই. mock fight}

**মকবরা, মকবেরা, মাকবেরা** [মক্‌বরা, –বে–, মাক্‌বেরা] বি সমাধি–ভবন; কবর; গোর। আ. মাক়বরাহ ............}

**মকবুল** [মক্‌বুল্‌] বি ১ আল্লাহ যা গ্রহণ করেছেন; স্বীকৃতি (আল্লাহ্‌র দরগায় তবে হইবে মকবুল––ফগ; আল্লার মকবুল হইবে বেহেশতে চলিয়া যাবে––সৈহা)। ২ প্রিয়; কবুল করে যে। {আ. মক়বুল ............}

**মকবেরা** ⇒ মকবরা

**মকমক** [মক্‌মক্‌] অব্য ১ ভেকের ডাক; ব্যাঙের কণ্ঠনিঃসৃত শব্দ । ২ অবরুদ্ধ; ক্রোধে গর গর করছে এমন শব্দ (রাগে মকমক করা )। {ধ্বন্য.}

**মকমকি, মকমকী** [মক্‌মোকি] বি ব্যাঙের ডাক (হড়মড়ী মেঘের ভেকের মকমকী––ভারা)। {ধ্বন্যা.}

**মকমল, মখমল** [মক্‌মল্‌, –খ্‌–] বি কোমল ও মিহি কাপড়; velvet (কৃষ্ণ মকমলে হীরকের কার্য যেন নয়নরঞ্জন––কায়)। {ফা. মখমল্‌ ............. }

**মকম্মল** [মকম্‌মল্‌] বিণ পূর্ণাঙ্গ; কার্যে পরিণত (ডিক্রি মকম্মল করা)। {আ. মুকম্মল ............. }

**মকর** [মকর্‌] বি ১ কুমিরের মতো জলজন্তু; হিন্দু বিশ্বাসে গঙ্গা দেবীর বাহন; ঘড়িয়াল । ২ রাশিচক্রের দশম রাশির নাম। ৩ কন্দর্পের পতাকা চিহ্ন। ৪ হিন্দুদের মধ্যে সখীর পাতানো নাম (মকর, গঙ্গাজল)। ~কুণ্ডুল বি মকরমুখো কর্ণভূষণ; কানের অলঙ্কারবিশেষ । ~কেতন, ~কেতু , ~ধ্বজ১ বি যাঁর পতাকায় মকর আছে; হিন্দুদেবতা কন্দর্প; মদন । ~ক্রান্তি, ~ক্রান্তিবৃত্ত বিবিষুববৃত্ত বা নিরক্ষরেখার দক্ষিণস্থ সমাক্ষরেখা; দক্ষিণায়নান্তবৃত্ত; Tropic of Capricorn । ~ধ্বজ২ বি পারদ ও গন্ধকঘটিত কবিরাজি ওষুধবিশেষ (কোকিলের ডিমের সঙ্গে মকরধ্বজ মাড়িয়া খাই––রাব)। ~বাহন বি হিন্দুদেবতা বরুণ । ~বাহনা স্ত্রী.। ~বাহিনী বি স্ত্রী. হিন্দু পুরাণোক্ত গঙ্গা দেবী । ~ব্যূহ বি মকরাকারে সৈন্য সমাবেশের পদ্ধতিবিশেষ । ~সংক্রান্তি বি সূর্যের মকররাশিতে গমন; মাঘ মাসের শেষ দিন। {স. মুখ্‌+√কৄ+অ(ক); স. নক্র>নকর>মকর}

**মকরন্দ** [মকোরন্‌দো] বি ১ ফুলের রেণু; পুষ্পমধু (মকরন্দ লোভে মাতি শিলীমুখবৃন্দ আইল ধাইয়া––মদ)। ২ কুন্দ ফুলের গাছ । {স. মকর+√দা+অ(ক)}

**মকরাকর** ⇒ মকরালয়

**মকরররি** [মকোর্‌রোরি] বিণ চিরস্থায়ী ভূমি বন্দোবস্ত। {আ. মুক়রররী .......... }

**মকরিকা** [মকোরিকা] বি ললাটে মকরের আকারে রচিত পত্রাবলি; একপ্রকার ললাটিকা; চন্দন প্রভৃতি দ্বারা কপালে আঁকা মকরাকৃতি চিত্র । {স. মকরী+ক(কন্‌)+আ(টাপ্‌)}

**মকরালয়, মকরাকর** [মকোরালয়, –রাকর্‌] বি মকরের আলয়; সাগর (দেখিলেন দূরে সাগর––মকরালয়––মদ)। {স.মকর+আলয়, আকর}

**মকরিকা** [মকোরিকা] বি ললাটে মকরের আকারে রচিত পত্রাবলি; এক প্রকার ললাটিকা; চন্দন প্রভৃতি দ্বারা কপালে আঁকা মকরাকৃতি চিত্র । {স. মকরী+ক(কন্‌)+আ(টাপ্‌)}

**মকরুহ** [মোক্‌রুহ্‌] বিণ ১ ইসলামি শরিয়ত মোতাবেক যা অপছন্দনীয় বা পরিহার্য (কি কি জন্তু মকরুহ তার তালিকা দেওয়া হয়েছে––সৈমু)। ২ সামান্য ত্রুটিপূর্ণ; অপছন্দ; বর্জনীয়। {আ. মাকরুহ্‌ ............ }

**মকর্দম, মুকদ্দম** [মকোর্‌দম্‌, মুকদ্‌দম্‌] বি অগ্রণী; নেতা (মকর্দম আর তামাম প্রজার ছের ছালামত আল্লাহ রাকিবেন সবার––গরীব)। {আ. মুক়দ্দম .............}

**মকর্দমা** ⇒ মকদ্দমা

**মকশো, মক্স** [মক্‌শো] বি চর্চা; অভ্যাস; অনুশীলন (ঘরে ঘরে নিশিরাতে বক্তৃতার মক্স চলেছে––মব)। ~ করা ক্রি ১ অনুশীলন করা । ২ হাতের লেখা অভ্যাস করা; হুবহু নকল করা । {আ. মশ্‌ক় ................ }

**মকসুদ, মকসূদ** [মোকসুদ্‌] বি ১ উদ্দেশ্য; লক্ষ্য; মতলব। ২ অভিপ্রায়; ইচ্ছা (মনের মকসূদ হাসিক করেন––কম)। {আ. মক়স়ুদ .............. }

**মকসেদ, মকসদ** [মক্‌সেদ্‌, মক্‌সদ্‌] বি ১ উদ্দেশ্য (মকসেদ হাসিল––আ.হা)। ২ গন্তব্যস্থান । {আ. মাক়স়াদ .............. }

**মকাই, মক্কা** [মকাই, মক্‌কা] বি ভুট্টা; এক প্রকার শস্য; maize । {হি. মকাই}

**মকান** [মকান্‌] বি বাড়ি; ঘর; আবাসস্থল । {আ. মাকান ...............}

**মকাম** [মকাম্‌] বি ১ গৃহ; স্থান; মহল; মোকাম (মুবারক মকামে রসুল করিমর ইবাদত––এও)। ২ ঠিকানা। {আ. মক়়াম ............ }

**ম–কার** [মকার্‌] বি ‘ম’ এই বর্ণ । {তুল. স. পঞ্চ ‘ম’কার}

**মকার–সাধন** [মকার্‌শাধোন্‌] বি হিন্দু তন্ত্র সাধন অনুযায়ী পঞ্চ মকার সাধন। মৎস্য, মাংস, মদ্য, মুদ্রা ও মৈথুন––এই পঞ্চ মকার। আদ্য অক্ষর ‘ম’ বলেই উক্ত পাঁচটির অভ্যাস পঞ্চ ‘ম’কার প্রতীকে পরিব্যক্ত । {স. ম+কার+সাধন}

**মকুট** ⇒ মুকুট

**মকুফ**  ⇒ মকুব

**মকুব, মকুফ, মোকুব, মৌকুফ** [মোকুব্‌, –ফ্‌–, –ব্‌, মোউকুফ্‌] বি ১ নিষ্কৃতি; রেহাই; অব্যাহতি; মাফ; মুক্তি (খাই–খরচাও মওকুফ হয়ে যায়––মব; দেরেশি পরার আইন মকুব হয়ে গিয়েছে––সৈমু)। ২ স্থগিত; বরখাস্ত; মুলতবি। {আ. মৱক়ুফ্‌ .............. }

**মক্কর** [মক্‌কর্‌] বি ১ লীলা (পুথিতে যে কিছু নহে, সব কিছু আল্লাহর মক্কর––সৈহা)। ২ ছলনা; ভান (এত মক্করও জান)। {আ. মকর .......... }

**মক্কা১, মক্‌কা** [মক্‌কা] বি আরব দেশের অন্যতম প্রধান নগর এবং মুসলমানদের প্রধান তীর্থস্থান; হজরত মুহম্মদ (সা.)–এর জন্মস্থান। কাবা এখানেই অবস্থিত। {আ. মক্কাহ ............., পূর্বনাম বক্কা}

**মক্কা২** ⇒ মকাই

**মক্কি** [মোক্‌কি] বি হযরত মুহম্মদের (সা.) আবির্ভাবের পূর্বে মক্কায় প্রচলিত এবং কোরানের অন্তর্গত সুরাসমূহ । {আ. মক্কি ............. }

**মক্কেল** [মক্‌কেল্‌] বি মামলা মোকদ্দমার ব্যাপারে উকিলের সাহায্য গ্রহণকারী। {আ. মুৱক্কিল .............}

**মক্তব** ⇒ মকতবখানা

**মক্ষিকা, মক্ষিক, মক্ষী** [মোক্‌খিকা, মোক্‌খিক্‌, মোক্‌খি] বি মাছি (মধু ভাণে যথা মক্ষিক––মদ)। {স. মক্ষিকা>মচ্ছিয়া>মাছি}

**মক্স** ⇒ মকশো

**মখ** [মখ] বি যজ্ঞ (আমি আইনু মখস্থান––কমু)। {স. √মখ্‌+অ}

**মখদম, মখদুম** [মখ্‌দম, মোখ্‌দুম্‌] বি শিক্ষক; সম্মানার্হ ব্যক্তি; সেবিত ব্যক্তি। {আ. মখ্‌দূম ........... }

**মখমল** ⇒ মকমল

**মখলুক** [মোখ্‌লুক্‌] বি সৃষ্টজগৎ (মখলুকের খিদমতে দেয় তার সর্বস্ব বিলিয়ে––ফআ)। মখলুকাত বি সমগ্র সৃষ্টজগৎ (উমর–স্মৃতির আতশী দেবনা মখলুকাতের ভিতে––ফআ)। {আ. মখ্‌লূক় ........... ; বহুব মখলূক়াত ..............}

**মগ১** [মগ্‌] বি এক প্রকার হাতলওয়ালা ছোট পাত্র । {ই. mug}

**মগ২** [মগ্‌] বি ব্রহ্মদেশের/আরাকানের অধিবাসী; আরাকানের বাসিন্দা। মগের মুলুক, মগের মুল্লুক বি ১ ব্রহ্মদেশ বা আরাকান রাজ্য । ২ (আল.) অরাজক রাষ্ট্র; যে রাজ্যে আইনের শাসন সুপ্রতিষ্ঠ নয়; যেখানে যথেচ্ছাচার হয়। {বর্মি. মঙ্‌ (শ্রী/জনাব)}

**মগড়া** [মগ্‌ড়া] বিণ একগুঁয়ে; বোকা; নির্বোধ (ছেরে এমনি মগড়া যে এদিকে মনই বসে না তার––শাআ)। {স. মকর>}

**মগজ** [মগোজ্‌] বি ১ মস্তিষ্ক; brain (মগজে গজিয়ে উঠে আক্কেল––রঠা)। ২ সারবস্তু; মজ্জা; শাঁস (মল্লিকা ফুল হাসছে হরি হাওয়ায় মগজ মন––সদ)। ~ খালি করা ক্রি বকবক করা; না থেমে বকে যাওয়া । ~ খেলানো ক্রি বুদ্ধি বা মস্তিষ্ক চালনা করা । {ফা. মগ়জ় .............. }

**মগডাল** [মগ্‌ডাল্‌] বি শীর্ষ; শাখা; বৃক্ষের সর্বপেক্ষা উঁচু শাখা (গাছের মগডালে থোলো থোলো বন ধঁধূল ফল––বিব)। {তুল. হি. মঙ্গরা (মাথা)}

**মগদ** (অপ্র.) [মগোদ্‌] বি, বিণ প্রাচীন মগধ (বিহার) রাজ্য। ❑ বি মগধবাসী; (তুচ্ছার্থে) নির্বোধ (পৃথিবীতে মোর সম নাহিক মগদ। বিনা অপরাধে কৈনু হেন নারী বধ––সৈআ)। {মগধ>}

**মগন** (পদ্য.) [মগোন্‌] বিণ মগ্ন; বিভোর (তখন মগন ছিলাম গহন ঘুমের ঘোরে––রঠা)। {স. মগ্ন>মগন (স্বরভক্তিতে)}

**মগর, মগরা** [মগ্‌রা] বি মকর; পায়ের এক প্রকার অলঙ্কা (পায়ে মগর খাগ––বচ)। {স. মকর>}

**মগরিব, মগরেব** [মগ্‌রব্‌, মগ্‌রেব্‌] বি ১ সূর্যাস্তের স্থান বা কাল (মগরেব বেলা ডাকিলে যখন শান্তি নেমেছে সারাটি প্রাণে––মোম)। ২ সূর্যাস্তের অব্যবহিত পরে যে নামাজ পড়া হয় (মগরেবের নামাজ পড়ে––আআআ)। মগরেবি বিণ সূর্যাস্তকালীন; পাশ্চাৎত্য; পশ্চিমের (ওগো মগরেবী ঈদের চাঁদ––নই)। {আ. মাগ়়রিব .............}

**মগরুর** [মগ্‌রুর্‌] বিণ আত্মম্ভরী; অহঙ্কারী (যে লোক নির্দোষ সে কিছুতেই এত মগরুর হইতে পারে না–– আমআ)। {আ. মার়়রুর ..............}

**মাগরেব** ⇒ মাগরিব

**মগাই** [মগাই] বিণ মগদেশে প্রস্তুত; মগ দেশীয় (মগাই সুপারী বোঝাই তাতে––পাকা)। {মগ+আই}

**মগ্ন** [মগ্‌নো] বিণ ১ ভিতরে প্রবিষ্ট; ডুবে যাওয়া; ডোবা; নিমজ্জিত (মগ্ন এ তরী তব বিস্মৃতি–বালুকা–তলে––নই)। ২ বিভোর; তন্ময় (ধ্যানমগ্ন)। মগ্না বিণ স্ত্রী.। ~গিরি বি সমুদ্রগর্ভস্থ পর্বতবিশেষ; মৈনাক। ~চৈতন্য বি নিজের যে সক্রিয় মন সম্বন্ধে মানুষ সচেতন থাকে না; subconsciousness । ~প্রায় বি প্রায় ডুবে গেছে এমন (কিয়ৎক্ষণ পরে অর্ণবপোত মগ্নপ্রায় হইল––ঈবি)। {স. √মস্‌জ্‌+ত(ক্ত)}

**মঘবতী** [মগোবোতি] বি স্ত্রী. ইন্দ্রপত্নী; শচী। {স. মঘবৎ+ঈ(ঙীপ্‌)}

**মঘবা, মঘবন** [মঘ্‌বা, –বন্‌] বি ইন্দ্র; দেবতাদের রাজা। মঘোনী স্ত্রী. শচী; ইন্দ্রপত্নী। {স. মহ্‌+অন(কনিন্‌)}

**মঘবান** [মঘোবান্‌] বি ইন্দ্র; দেবতাদের রাজা। মঘবতী স্ত্রী. শচী; ইন্দ্রপত্নী । {স. মঘ+বৎ(বতুপ্‌)}

**মঘা** [মঘা] বি হিন্দুমতে একটি অশুভ নক্ষত্র । {স. √মঙ্‌ঘ্‌+অ(অচ্‌)+আ(টাপ্‌)}

**মঘোনী** ⇒ মঘবা

**মঙ্গল** [মঙ্‌গোল্‌] বি ১ শুভ; ভালো; উপকার; কল্যাণ (মঙ্গল কামনা)। ২ সৌরজগতের একটি গ্রহের নাম; Mars; কুজ নামক গ্রহ। ৩ সপ্তাহের একটি বারের নাম । ৪ হিন্দু দেবদেবীর মাহাত্ম্য বিষয়ক কাব্য বা পালা গান (চণ্ডীমঙ্গল, মনসামঙ্গল)। ❑ বিণ শুভ; শুভদায়ক; মঙ্গলজনক (মঙ্গলদীপ নিবিয়া আঁধার শুধু––রঠা)। ~মাকনা, মঙ্গলাকাঙ্ক্ষা। ~কামী, মঙ্গলাকাঙ্ক্ষী বিণ শুভার্থী; হিতাকাঙ্ক্ষী; কল্যাণকামী। ~গীত বি ১ শুভগীত। ২ হিন্দু দেবদেবীর মাহাত্ম্যজ্ঞাপক গান। ~ ঘট বি হিন্দু সামাজে ব্যবহৃত কল্যাণসূচক পূর্ণঘট। ~চণ্ডী, ~চণ্ডিকা ⇒ চণ্ডী । ~দায়ক বিণ কল্যাণপ্রদ; শুভদ; হিতকর। ~দায়িকা বিণ স্ত্রী.। ~ময় বিণ মঙ্গলকর; শুভকারক। ❑ বি পরমেশ্বর। ~ময়ী বিণ স্ত্রী.। মঙ্গলা বিণ স্ত্রী. ১ মঙ্গলদায়িনী; শুভঙ্করী। ২ (হিন্দুধর্মে) দুর্গাদেবী । ~সমাচার বি মুশল সংবাদ; শুভসংবাদ। মঙ্গলাচরণ, মঙ্গলাচার বি ১ শুভানুষ্ঠান। ২ কর্মারম্ভে মঙ্গলসূচক অনুষ্ঠান। মঙ্গলা~ বি শুভাশুভ; হিতাহিত। মাঙ্গল্য বি, বিণ মাঙ্গলিক। {স. √মন্‌গ্‌+অল(অলচ্‌)+অ(অচ্‌)}

**মচ** [মচ্‌] অব্য অন্ধকার; কাঠ ইত্যাদি পাতলা জিনিস ভাঙার শব্দ; মচকানোর শব্দ । ~ ~ অব্য পুনঃপুন মচ শব্দ। ~মচানি অব্য বার বার মচমচ শব্দ (অকস্মাৎ ভারী জুতার মচমচানিতে তার সুখতন্দ্রা টুটে যায়––আজা)। ~মচে বিণ ১ অল্প চাপে ভাঙে এমন; ক্ষণভঙ্গুর । ২ নরম হয়ে যায়নি এমন (মচমচে মুড়ি)। ৩ মচমচ ধ্বনি বা শব্দ করে এমন । {ধ্বন্যা.}

**মচকানো**  [মচ্‌কানো] ক্রি দুমড়ে যাওয়া; দুমড়ানো; ভাঙার মতো হওয়া (পা মচকানো)। ❑ বি, বিণ উক্ত সকল অর্থে । মচকানি বি হঠাৎ মোচড় লাগা অবস্থা। ভাঙবে তবু মচকাবে না––কোনো অবস্থাতেই নতি স্বীকার বা আপোস করবে না। {√মচকা+আনো; তুল. হি. মচ্‌কানা}

**মচলি, মছলি** (মবা.) [মোচ্‌লি, –ছ্‌–] বি মঞ্চ; মাচা; মাচান (একদিকে মচলির ধরিল দুসন––হেমা; মছলি সাজাইয়া––মাগান)। {স. মঞ্চ>}

**মচ্ছ, মচ্ছি** [মচ্‌ছো, মোচ্‌ছব্‌] বি ১ বিরাট উৎসব; মহোৎসব (অত বড় মচ্ছবে মাথা সেঁধুতে ভয় পাই)। ২ বৈষ্ণব সম্প্রদায়ের মিলনোৎসব । {স. মহোৎসব>}

**মচ্ছর** [মচ্‌ছর্‌] বি মশা; মশক; দংশকারী (হাতিকে মারিতে পারে ভেজিয়া মচ্ছর––সৈহা)। {হি. মচ্ছর}

**মছনদ** ⇒ মসনদ

**মছলত** [মছ্‌লত্‌] বি ১ তাৎপর্য; প্রকৃত অর্থ; সৎ পরামর্শ (ইহার মছলত কহ করিয়া পছন্দ––সৈহা)। ২ পরামর্শ; আলোচনা (আজিজ মছলত করে জেলেখার সাতে––ফগ)। {আ. মুস়লিহ়়াহ ..................)

**মুছলন্দ** ⇒ মসলন্দ

**মছলা, মসলা** [মছ্‌লা] বি সমস্যা; প্রশ্ন ইত্যাদি সম্পর্কিত শাস্ত্রীয় বিধান; ইসলামধর্মীয় আদেশ নিষেধ (দীনের কোন মছলা অর্থাৎ...শরীয়তের কোন আদেশ নিষেধ––আখাঁ)। {আ. মাসআলাহ ........... }

**মছলি১** [মোছ্‌লি] বি মাছ; মৎস্য। {স. মৎস্য>মচ্ছ>মচ্ছি>হি. মছলি}

**মছলি২** ⇒ মচলি

**মছল্লা** [মোছল্‌লা] বি জায়নামাজ; নামাজ পড়ার জন্যে চাটাই বা বস্ত্রখণ্ড । {আ. মুস়়ল্লা ............ }

**মজকুর, মজুকুর** [মোকুর্‌, মোজুকুর্‌] বি লিখিত বিবরণ; উল্লিখিত বিবৃতি। ❑ বিণ পূর্বোক্ত; পূর্ববর্ণিত; উল্লিখিত। মজকুরি বি যে পরোয়ানা জারি করে; process–server । মজকুরি তালুক বি যে অধীন তালুকের খাজনা জমিদার মারফত আদায় করা হয় । {আ. মায্‌কূর ........... }

**মজদুর** ⇒ মজুর

**মজনু, মজনুন** [মোজ্‌নু, –ন্‌] বিণ প্রেমিক; পাগল; বিরাগী (মজনুন হয়ে এসেছি এখানে প্রণয়ের দুরাশায়––আহা)। {আ. মাজ্‌নূন ........... }

**মজবুত, মজবুদ** [মোজ্‌বুত্‌, –দ্‌] বিণ ১ শক্ত; কনি (মজবুত কাঠ)। ২ নিপুণ; দক্ষ; পারদর্শী (আড্ডা দিতে মজবুত)। ৩ দীর্ঘস্থায়ী; টেকসই (জুতা জোড়া বেশ মজবুত)। ৪ পাকা; পটু (কাজকর্মে মজবুত ছিল––রঠা)। ৫ দায়িত্বভার গ্রহণ ও বহনের পক্ষে উপযুক্ত (খুড়র ঘাড় বড় মজবুদ––ঈবি)। মজবুতি বি শক্তি; দৃঢ়তা (মজবুতিতে আপন মুলুকে কর্তৃত্ব করিব––রাম)। {আ. মাদ়়বুত়় .............. }

**মজজুব, মজযুব, মজুব** [মোজ্‌জুব্‌, –, মোজুব্‌] বিণ ঐশী প্রেমে বেহুঁস; আকৃষ্ট (মজ্‌যুব পীরের দামন না ধরিয়া কেহ যমিরের রওশনী ও রুহের তরক্কী হাসেল করিতে পারে না––আমআ)। {আ. মজ্‌জুব ............}

**মুজলিশ, মজলিশি, মজলিশী** ⇒ মজলিস

**মজলিস, মজলিশ** (বিরল) [মোজ্‌লিশ্‌] বি ১ আসর; আড্ডা; বৈঠক; সভা (সন্দ্যায় পুরুষদের জন্য মজলিস বসিত––আমআ)। ২ সমিতি; সঙ্ঘ (তমুদ্দুন মজলিস)। মজলিসত্ব বি মজলিসের গুণ (আজকাল মজলিসের নাম দেয় বটে, কিন্তু তাতে মজলিসত্ব নেই––অঠা)। মজিলিসি, মজলিশি, মজলিসী বিণ মজলিস সম্বন্ধীয়; মজলিসে যে বাক্যালাপ বা গান বাজনার সাহায্যে আনন্দ দিতে পারে (সে মজলিস নেই, মজলিশি লোকও নেই––অঠা)। {আ. মজলিস ............}

**মজলুম** [মোজ্‌লুম্‌] বিণ অত্যাচারিত; উৎপীড়িত (মজলুমের এ ফরিয়াদ আর কাকে কব––নই)। {আ. মজ়়লূম ..............}

**মজহব** ⇒ মজহাব

**মজহাব, মযহাব, মজহব** [মজ্‌হাব্‌, –, মজ্‌হব্‌] বি ইসলাম ধর্মীয় চর্যাপদ্ধতি; বিশেষ মত ও পথ অবলম্বী দল; সম্প্রদায়; সঙ্ঘ; দল (মজহাব গঠন দাওরে ছাড়িয়া সব এক হও মিলিয়া মিশিয়া––ইহো)। মজহাবি বিণ মজহাব–সংক্রান্ত (তিনি শুধু মজহাবী ব্যাপারের ইমামই ছিলেন না––মামু)। {আ. মায্‌হাব .............}

**মজা১** [মজা] বি স্বাদ । ২ আনন্দ; আরাম; আমোদ; কৌতুক তামাশা; রঙ্গ। ৩ ঠাট্টা; উপহাস। ৪ কৌতুককর বা আনন্দজনক (আপনি ত বড় মজার লোক––ঈবি)। ৫ ক্লেশ; দুঃখ; লাঞ্ছনা (মজা টের পাইয়ে দেব)। ~ উড়ানো ক্রি আমোদ ও আহ্লাদে সময় কাটানো। ~ করা ক্রি কৌতুক করা; অন্যকে নিয়ে তামাশা করা। ~ টের পাওয়া ক্রি বিপদে বা অসুবিধায় ফেলে জব্দ করা । ~মারা, ~লোটা ক্রি আনন্দ–আমোদ বা কৌতুক ভোগ করা । {ফা. মজ়হ্ ...........}

**মজা২** [মজা] ক্রি ১ মজে যাওয়া; মুগ্ধ বা তন্ময় হওয়া (প্রেমে মজা); অনুরক্ত বা আসক্ত হওয়া (নেশায় বা রূপে মজা)। ২ বুজে যাওযা (পুকুর মজিয়া ডোবার পরিণত হইয়াছে––বিব) ৩ অতি পক্ব হওয়া (আমটা মজে গেছে)। ৪ উপভোগ্য হওয়া (চাটনিটা এখনও মজেনি)। ৫ পরিণত বা পূর্ণতাপ্রাপ্ত হওয়া (ফলটা মজেনি)। ৬ বিপদগ্রস্ত বা বিনাশপ্রাপ্ত হওযা (নিজ কর্মদোষে রাজা মজিলা আপনি––মদ)। ❑ বি উক্ত সকল অর্থে । ❑ বিণ ১ অতিরিক্ত পক্ব (মজা কলা)। ২ জলহীন ও পাঁকে পূর্ণ (মজা দিঘি)। ~নো ক্রি ১ নিমজ্জিত করা; ডুবানো; জলমগ্ন করা । ২ মোহিত করা; মুগ্ধ করা। ৩ ফলাদি পাকানো। ৪ বিপদাপন্ন করা; সমূহ ক্ষতি করা । ❑ বি উক্ত সকল অর্থে । কুল ~নে বিণ কুল কলঙ্কিতকারী। কুল~নি বিণ স্ত্রী.। কুল~নো ক্রি বংশ কলঙ্কযুক্ত করা; কুলে কলঙ্ক লেপন করা। দয়ে ~নো, দহে ~নো ক্রি অতলে ডুবিয়ে দেওয়া; বিষম বিপদে ফেলে সর্বনাশ করা । {স. √মস্‌জ্‌>}

**মজুকুর** ⇒ মজকুর

**মজুত, মজুদ** ⇒মওজুদ

**মজুন্দার** ⇒ মজুমদার

**মজুব** ⇒ মজযুব

**মজুমদার, মজুন্দার** [মোজুম্‌দার, –ন্‌দার্‌] বি ১ দলিলপত্র রক্ষ; recordkeeper । ২ রাজস্বের হিসাব পরীক্ষক। ৩ কুল পদবিবিশেষ (বামুন বলেই পূজব কি সেই ঘরের কুমরীর মজুন্দারে––সদ)। {আ. মজ্‌মুআ’হদার ............... + ফা. দার .............. }

**মজুর, মজদুর** [মোজুর্‌, মোজ্‌দুর্‌] বি দৈহিক পরিশ্রম দিয়ে জীবিকা অর্জনকারী; শ্রমিক; শ্রমজীবী (শ্রমজীবী) মেহনতী মজদুর––ফআ)। {ফা. মজ়দূর ................... }

**মজুরা** [মোজুরা] বি মজুরি; পারিশ্রমিক; অর্থোপার্জনজনিত যে কাজ (দুটো পদাবলী মুখস্থ করেই মজুরা কত্তে বেরোন––কাসি)। {ফা. মজ়দূর ............. + বা. আর}

**মজুরি, মজুরী** [মোজুরি] বি ১ পারিশ্রমিক (উচিত মজুরি দিতে কর অনুমতি––বচদা)। ২ মজুরের বা শ্রমজীবীর কাজ। {ফা. মজ়়দূরী ......... }

**মজ্জন** [মজ্‌জন্‌] বি নিমজ্জন; পানিতে ডোবা; অবগাহন (ধূলো পায়ে কেমন হল সমুদ্র মজ্জন––অঠা)। মজ্জমান বিণ ডুবে যাচ্ছে এমন; ডুবন্ত । মজ্জমানা বিণ স্ত্রী. (কোন মজ্জমানা কামনা সুন্দরীকে তীরে টানিয়া তুলিব––রঠা)। {স. √মস্‌জ্‌+অন(ল্যুট্‌)}

**মজ্জা** [মজ্‌জা] বি ১ হাড়ের ভিতর চর্বিজাতীয় নরম পদার্থ । ২ কোনো বস্তুর সার অংশ। ~গত, অস্থি~গত বিণ অস্থি–মজ্জার সঙ্গে অবিচ্ছেদ্যরূপে জড়িত; অন্তর্নিহিত; জন্মগত; সংশোধনের অযোগ্য (মজ্জাগত দোষ)। {স. √মস্‌জ্‌+অ(অচ্‌)+আ(টাপ্‌)}

**মঝু** (ব্র.) [মোঝু] সর্ব আমার (আজু মঝু শুভদিন ভেল দেহা––ঈবি)। {স. মহ্যং; স. মম>প্রা. মজঝু>}

**মঞ্চ** [মন্‌চো] বি ১ টোং; মাচা; উচ্চস্থান; বেদি; platform । ২ পুস্তক রাখার আধার; bookshelf (মেহগিনীর মঞ্চ জুড়ে পঞ্জ হাজার গ্রন্থ––রঠা)। {স. √মন্‌চ্‌+অ(অচ্‌)}

**মঞ্চক** [মন্‌চক্‌] বি পালঙ্ক । {স. √মন্‌চ্‌+অ(অচ্‌)ক}

**মঞ্জন** [মন্‌জন্‌] বি ১ মার্জনা; মাজা ক্রিয়া; মেজে সাফ করা। ২ মাজন; যে দ্রব্য দিয়ে মাজা হয়; মিশি । {স. √মৃজ্‌+অন(ল্যুট্‌)}

**মঞ্জর** (মবা.) [মন্‌জর্‌] বিণ সুন্দর (কান্দে টিটিয়া মঞ্জুর––মাগান)। {স. মঞ্জু>}

**মঞ্জরা** [মন্‌জরা] ক্রি অঙ্কুরিত বা মুকুলিত হওয়া । {স. √মঞ্জ+অর+বা. আ}

**মঞ্জরি, মঞ্জরী** [মন্‌জোরি] বি ১ মুকুল; শিষ; নবপল্লব (নবপল্লবমঞ্জরি, পুষ্পমঞ্জরি)। ২ অঙ্কুর। মঞ্জরিত বিণ ১ মুকুলিত; মঞ্জরিযুক্ত (পরিপূর্ণ দেহ মঞ্জরিত বল্লবীর মত––রঠা)। ২ অঙ্কুরিত। {স. √মঞ্জ্‌+অরি,+ঈ(ঙীষ্‌)}

**মঞ্জিমা** [মোন্‌জিমা] বি সৌন্দর্য; মনোহারিতা; সুদৃশ্যতা; শোভা। {স. মঞ্জু+ইমন্‌(ইমনিচ্‌)}

**মঞ্জিল, মঞ্জিলা, মনজিল** [মোন্‌জিল্, –লা, –ল্‌] বি ১ প্রাসাদ; বাসভবন ২ অবতরণ–স্থান; পান্থনিবাস; সরাইখানা (মঞ্জিলে মঞ্জিলে যায় প্রবাস করিয়া––হেমা; চল বাপ পা চালিয়ে চল মনজিলে পৌঁছতে রাত হয়ে যাবে––আজা)। ৩ গৃহের তল বা তলা (দোমঞ্জিলা বাড়ি)। ৪ গন্তব্যস্থান; লক্ষ্যস্থল (জানা নেই রাক্রি শেষের মঞ্জিল––হার)। ৫ সমাধি; কবর (বহিনে মঞ্জিল দিয়া রাখিবেন গোরে––গরীব)। {আ. মন্‌জ়িল্‌ ..............}

**মঞ্জিষ্ঠা** [মোন্‌জিশ্‌ঠা] বি রক্তবর্ণ লতাবিশেষ (পলাশ মঞ্জিষ্ঠাবন পুষ্পবন হৈল––সৈআ)। ~ রাগ বি ১ মঞ্জিষ্ঠা লতার রং। ২ পূর্বরাগবিশেষ (মঞ্জিষ্ঠা রাগ হল পাকা রঙের ভালবাসা বা অনুরক্তি যাই বল ––অঠা)। {স. মঞ্জু+ইষ্ঠ(ইষ্ঠন্‌)+আ(টাপ্‌)}

**মঞ্জীর** [মোন্‌জির্‌] বি নূপুর; পায়ের একপ্রকার অলঙ্কার (ভেঙে দিবে অন্তর মঞ্জীরের ক্লিষ্ট নিক্বণ––সদ)। {স. √মঞ্জ্‌+ঈর(ঈরন্‌)}

**মঞ্জু** [মোন্‌জু] বিণ মনোহর; সুন্দর; মধুর; মনোজ্ঞ (মঞ্জু কুঞ্জবনে––মদ)। ~কেশী বিণ সুকেশী; মনোহর কেশযুক্ত (ফাটে বুক জটাজূট হেরি তব শিরে, মঞ্জুকেশি ––মদ)। ~গমনা বি হংসী। ~ বিণ সুন্দর চলনবিশিষ্ঠ নারী। ~ঘোষ, ~শ্রী বি বৌদ্ধ ও জৈন দেবতার নাম। ~ভাষিণী বিণ স্ত্রী. সুবচনী; কথা মিষ্ট এমন (বীণাগঞ্জিত মঞ্জুষাষিণী, কমলকুঞ্জসনা––রঠা)। {স. √মন্‌জ্‌+উ(উন্‌)}

**মঞ্জুর, মনজুর** [মোন্‌জুর্‌] বি গৃহীত; সঙ্গতিপ্রাপ্ত; অনুমোদিত (মঞ্জুর করিল দাই বাত হাতেমের ––সৈহা)। মঞ্জুরি বি ১ অনুমতি; অনুমোদন। ২ স্বীকৃতি। না –মঞ্জুর বিণ অগ্রাহ্য; বাতিল এমন; অনুমোদন লাভ করেনি এমন; অননুমোদিত । {আ. মন্‌জ়ূর ............. }

**মঞ্জুল, মঞ্জুলা** [মোন্‌জুল্‌, –লা] বিণ সুন্দর; সুদৃশ্য; মনোহর; মধুর; মনোজ্ঞ (কত মঞ্জুল রাগিণী––রঠা; মঞ্জুলা বিধুর যৌবনকুঞ্জে যেন ও নূপুর বাজে––নই)। ❑ বি কুঞ্জবন; নিকুঞ্জ (নিবাস তব বঞ্জুল মঞ্জুলে––মদ)। ৩ সংকলন গ্রন্থ (কাব্য/গল্পমঞ্জষা)। {স. মঞ্জ+ল(লচ্‌),+আ(টাপ্‌)}

**মঞ্জুষা, মঞ্জূষা** (বিরল) [মোন্‌জুশা] বি ১ বেত্রাদি–নির্মিত ঝাঁপি; পেটিকা; পেটরা; casket (মহার্ঘ মঞ্জুষা খোল––√মস্‌জ্‌+উষ(উষন্‌)+আ(টাপ্‌)}

**মট** [মট্‌] অব্য কঠিন দ্রব্য বাঙার শব্দ । ~~ অব্য বার বার ভাঙার শব্দ। {ধ্বন্যা.}

**মটকা১** [মট্‌কা] বি ১ শীর্ষ; চূড়া; মস্তক। ২ ঘরের চালের মাথা। ৩ ছোট আকারে গোলাকার ধানের গোলা । ৪ গতিশীল ভঙ্গিবিশেষ; চোখ ইত্যাদির বিশেষ ভঙ্গিমা । ৫ কপট নিন্দ্রা; ঘুমের ভান। ~মারা ক্রি ‌ ১ কাঁচা ঘরের শীর্ষস্থ ফাঁক বন্ধ করা। ২ নিদ্রার ভান করে শুয়ে থাকা। {স. মট্টক>মটক+আ}

**মটকা২** [মট্‌কা] বি মোটা রেশমের কাপড়বিশেষ (মটকার পাঞ্জাবি)। {মোটা+আ>; তুল. হি. মোটকা)}

**মটকা৩, মটকি, মটকী** [মট্‌কা, মোট্‌কি, –] বি মৃত্তিকা নির্মিত ছোট বড় আধার; মাটির তৈরি জালা (গুড়ের মটকা বা মটকি)। {স. মৃত্তিকা>}

**মটকানো** [মট্‌কানো] ক্রি মট করে শব্দ হয় এমনভাবে ভাঙা বা মোচড়ানো বা দুমড়ানো (আঙুল ঘাড় বা গাছের ডাল মটকানো)। ❑ বি, বিণ উক্ত অর্থে । {মটকা+আনো}

**মটকি, মটকী** ⇒ মটকা৩

**মটন, মাটন** [মটন্‌, মাটোন্‌] বি মেষ বা ভেড়ার মাংস । মটন–চপ বি মশলা সংযোগে ভেড়ার মাংসের তৈরি এক প্রকার খাবার । {ই. mutton}

**মটমট** [মট্‌মট্‌] অব্য ক্রমাগত মট শব্দ । {ধ্বন্যা.}

**মটর১** [মটর্‌] বি ১ কড়াই শুঁটি; কড়াই শুঁটির দানা । ২ ডালবিশেষ । {বাটুল>}

**মটর২** ⇒ মোটর

**মটাৎ** [মটাত্‌] অব্য বাঁশ ইত্যাদি ভাঙার সময়ে মট মট শব্দ (লগিটা মটাৎ করে বেঙ্গে দুইভাগ হয়ে যায়––আই)। {ধ্বন্যা.}

**মটুক** [মোটুক্‌] বিশিরোভূষণ; মুকুট (মাথায় আনারসী মটুক পরে সভা আলো করে বসে আছেন––অঠা)। {স. মুকুট>(বর্ণ–বিপর্যয়ে) মুটুক>}

**মঠ১** [মঠ্‌] বি ১ আশ্রম; আখড়া। ২ হিন্দু মন্দির । ৩ টোল; বিদ্যালয়। ~ধারী, মঠাধ্যক্ষ বি মঠের অধ্যক্ষ; মোহান্ত। ~ধারিণী, মঠাধ্যক্ষা বি স্ত্রী.। {স. মঠ+অ(ঘঞ্‌)}

**মঠ২** [মঠ্‌] বি মঠের বা মন্দিরের আকারবিশিষ্ট চিনিতে প্রস্তুত মিষ্টান্ন । {স. মঠ>}

**মডেল** [মডেল্‌] বি ১ প্রতিরূপ; নকল; নমুনা । ২ ভাস্কর ও শিল্পীদের নিকট যে ব্যক্তি বিশেষ ভঙ্গিতে অবস্থান করে । ৩ ধরন; ছাঁচ; মানদণ্ড; আদর্শ । ৪ বিজ্ঞাপনের জন্য যারা পত্রিকা ও প্রচার মাধ্যমে পোজ দেন বা অভিনয় ও কণ্ঠ দান করেন (এটাই পরবর্তীকালে পৃথিবীর মানচিত্র অঙ্কনে মডেল হিসাবে গৃহীত হয় ––আম)। {ই. model}

**মড়ক্‌** [মড়োক্‌] বি মহামারী; কলেরা, প্লেগ প্রভৃতি রোগে কোনো অঞ্চলে অনেক লোকের মৃত্যু (মড়ক এসে হাড় ছড়ালো––রখাঁ)। {স. মরক>}

**মড়মড়** [মড়্‌মড়্‌] অব্য ১ কাঠ ইত্যাদি শক্ত জিনিস ভাঙার শব্দ। ২ শুকনো পাতায় চাপ পড়লে যে শব্দ হয় (এমন সময় মরা পাতার মড়মড় আওয়াজ কানে এলো––রক)। মড়মড়ে বিণ শক্ত; রসশূন্য; খেতে মড়মড় শব্দ হয় এমন (মড়মড়ে ভাজা)। {ধ্বন্যা.}

**মড়া [**মড়া] বি শব; লাশ; মৃতদেহ; মৃত শরীর। ~খেকো, ~খেগো বিণ অতিকৃশ; অস্থিচর্মসার (মড়াখেকো একটা গেঁয়ো কুত্তা––অচিসে)। ~র উপর খাঁড়ার ঘা––রুগ্ন ও মৃতপ্রায় ব্যক্তির উপর অত্যাচার। বাসি ~ বি মৃত্যুর দিন যে মৃতদেহের অন্ত্যেষ্টিক্রিয়া হয়নি । {স. মৃত>প্রা. মড বা. মড়+আ}

**মড়াচে** [মড়াচে] বিণ পরপর কয়েকটি সন্তান হয়ে মরে যাওয়ার পর জীবিত সন্তান সংক্রান্ত (এই ক্ষ্যাপাই মায়ের মড়াচে ঝোকদার ছেলে––নই)। {স. মৃত>বা. মড়া+স. শাবক>ছা=মড়া+ছা+ইয়া=মড়াছে>মড়াচে}

**মড়াৎ** [মড়াত্‌] বি অব্য মরা ডাল ভাঙার শব্দবিশেষ (কেটা ডালে লাফ দিয়েছি অমনি মড়াৎ––ছউ)। {ধ্বন্যা.}

**মড়িঘর** [মোড়িঘর্‌] বি হাসপাতালাদিতে যে ঘরে মৃতদেহ রাখা হয়; জানঘর; লাশঘর মর্গ; morgue । {মৃত+মড়+ই=মড়ি, ঘড়ির জন্য ঘর (৪তৎ.)}

**মড়িপোড়া** [মোড়িপোড়া] বি হিন্দুদের মধ্যে শবদাহ কাজে সাহায্যকারী পতিত ব্রাহ্মণ । {মৃত>মড়+আ=মড়া+ই=মড়ি। পোড়ানিয়া>পোড়াইয়া––মড়া পোড়ায় যে, উপপদ তৎ.}

**মড়ুঞ্চে, মড়াঞ্চে** [মোড়ুন্‌চে, মড়ান্‌চে] বিণ সন্তান হয়ে বাঁচে না এমন; মৃতবৎসা। ~ পোয়াতি বি যে স্ত্রীলোকের সন্তান হয়ে বাঁচে না। ~নাম বি মড়ুঞ্চে পোয়াতির সন্তানের নাম; যেমন––এককড়ি, পচা, ফেলা, দুখু। {বা. মরা+ছা(<বৎস)+ইয়া>মড়াঞ্চিয়া>মড়াঞ্চে>মড়ুঞ্চে; স. মৃতাপত্যা>}

**মণ** ⇒মন

**মণি** [মোনি] বি ১ গহনা হিসেবে ব্যবহৃত দামি পাথর; মূল্যবান প্রস্তর; বহুমূল্য রত্ন । ২ আদরসূচক (খুকুমণি, সোনামণি)। ৩ বংশকে উজ্জ্বল করে যে শ্রেষ্ঠ ব্যক্তি । ~কাঞ্চনযোগ বি সোনার সঙ্গে মণির সংযোগের মতো শোভন ও উপযুক্ত; অতি সুন্দর মিলন। ~কার বি জহুরি; রক্তবণিক; মণিপ্রভৃতি কেটে পালিশ করে যে । ~কুট্টিম বি মণি বসানো গৃহতল; রত্ননির্মিত মেঝে; পাথর বসানো হয়েছে এমন মেঝে । ~কুন্তলা বিণ মণি শিরে এমন (কুন্তল এখানে শির অর্থে)। (ফণিনী মণিকুন্তলা––মদ)। কোঠা বিমণি দ্বর তৈরি ঘর। ~দীপ বি ১ মণিময় প্রদীপ । ২ অতিমূল্যবান স্মরণযোগ বস্তু (তোমার হাতের সেই বেদনার রাত্রিই ত আমার জীবন গহনে একমাত্র মণিদীপ––জুআ)। ~দীপ্ত বিণ রত্নের আভায় উজ্জ্বল (রবিহীন মণিদীপ প্রদোষের দেশে––রঠা)। ~বর্ণা বিণ মণিমুক্তার উজ্জ্বল বর্ণবিশিষ্ট (ও মণিবর্ণা দেহ––হাহা)। ~মণ্ডিত, ~ময় বিণ রত্নখচিত; মণিদ্বারা খচিত বা প্রস্তুত । ~মাণিক্য বি নানা প্রকার মূল্যবান মণি ও রত্ন। ~মালা বি মণির মালা; মণিময় হার; রত্মময় হার। ~রাগ বি হিঙ্গুল । ~হারা ফণী বি ১ মাথার মণি হারানোর ফলে অস্থিরচিত্ত সাপ। ২ অতিপ্রিয় বস্তু বা ব্যক্তিকে হারানোর ফলে অস্থিরচিত্ত ব্যক্তি । {স. √মণ্‌+ই(ইন্‌)}

**মণিকর্ণিকা** [মোনিকোর্‌নিকা] বি ১ কাশীস্থ হিন্দু তীর্থবিশেষ (মণিকর্ণিকার জল স্পর্শ কিংবা অবগাহন করে––কাসি)। ২ মণিময় কর্ণের অলঙ্কারবিশেষ । {স. মণি+কর্ণিকা}

**মণিপুরি** [মনিপুরি] বিণ ১ হিন্দুদের কাশীস্থ তীর্থবিশেষ। ২ মণিপুর নিবাসী। ৩ মণিপুরে উৎপন্ন। {স. মণি+পুর+ই}

**মণিবন্ধ** [মনিবন্‌ধো] বি হাতের কাবজি (রুম ঝুমঝুম মঞ্জীর বাজে কঙ্কণ মণিবন্ধে––নই)। {স. মণি+বন্ধ}

**মণিযোনি** [মোনিজোনি] মণির উৎপত্তিস্থল (মণিযোনি খানি য, দিব হে তোমারে––মদ)। {. মণি+যোনি}

**মণিহারী** ⇒ মনিহারী

**মণ্ড** [মন্‌ডো] বি ১ মাড়; ক্বাথ; ফেন। ২ সারভাগ। {স. √মণ্ড্‌+অ(অচ্‌)}

**মণ্ডন** [মন্‌ডন্‌] বি ১ সাজসজ্জা; প্রসাধন; অলঙ্করণ (তোমার গমন শুনি করিনু মণ্ডন––কাদা)। ২ ভূষণ; অলঙ্কার। মণ্ডিত বিণ অলঙ্কৃত; ভূষিত; সজ্জিত; খচিত (হাকিম বাবু গজদন্তমণ্ডিত যষ্টিমুণ্ড ঘুরাইতে ঘুরাইতে...উপস্থিত––মীম)। মণ্ডিতা বিণ স্ত্রী.। {স. √মণ্ড্‌+অন(ল্যুট্‌)}

**মণ্ডপ** [মন্‌ডোপ্‌] বি ১ উপরে ছাদযুক্ত চারদিকে খোলা প্যান্ডেল; ছাদযুক্ত বড় প্রাঙ্গণ বা চত্বর। ২ হিন্দুদের মন্দির (চণ্ডীমণ্ডপ)। ৩ উৎসবাদির জন্য নির্মিত চাঁদোয়া ঢাকা স্থান; প্যান্ডেল (বিবাহমণ্ডপ, সভামণ্ডপ)। ❑ বিণ মণ্ড পানকারী। {স. √মণ্ড্‌+পা+অ(ক)}

**মণ্ডল১** [মন্‌ডোল্‌] বি ১ গোলক; গোল আকৃতিবিশিষ্ট বস্তু (সৌরমণ্ডল)। ২ চক্র; পরিধি (দিঙ্‌মণ্ডল)। ৩ সঙ্ঘ (সচিবমণ্ডল)। ৪ স্থান (ভূমণ্ডল)। ৫ বৃহৎ রাজ্য । ৬ অঞ্চল (ব্রজমণ্ডল)। ৭ মোড়ল। মণ্ডলাকার বিণ গোল; গোলাকার (মুখমণ্ডল চতুর্গুণ মণ্ডলাকার করিয়া বলে––রঠা)। মণ্ডলাধীশ, মণ্ডলেশ্বর বি সুবিস্তীর্ণ রাজ্যের অধিপতি; সম্রাট; রাজচক্রবর্তী। {স. √মণ্ড্‌+অল+অ(অচ্‌)}

**মণ্ডল২** [মন্‌ডোল্‌] বি মোড়ল; সর্দার; মাতব্বর; পদবিবিশেষ । {স. √মণ্ড্‌+অল+অ(অচ্‌)}

**মণ্ডলী** [মন্‌ডোলি] বি ১ সমূহ (জনমণ্ডলী)। ২ বৃত্ত (মণ্ডলী করা)। {স. মণ্ডল+ঈ(ঙীষ্‌)}

**মণ্ডা১, মোণ্ডা, মণ্ডিত** [মন্‌ডা, মো–, মোন্‌ডি] বি ১ সন্দেশজাতীয় ছানার মিষ্টান্নবিশেষ । ২ গুটিকাকৃতি মিঠাইবিশেষ । {স. মণ্ডল>}

**মণ্ডা২** [মন্‌ডা] ক্রি (পদ্য.) মণ্ডিত বা সজ্জিত করা; ভূষিত বা অলঙ্কৃত করা। (স. √মণ্ড্‌+বা. আ}

**মণ্ডি** ⇒ মণ্ডা১

**মণ্ডূক** [মোন্‌ডুক্‌] বি ব্যাঙ; ব্যাং; ভেক (ক্ষুধিত ভুজঙ্গে ধায় ধতে মণ্ডূক––ঘচ)। মণ্ডূকী বি স্ত্রী.। {স. √মণ্ড্‌+ঊক}

**মণ্ডূর** [মোন্‌ডুর্‌] বি লোহার খাদ; লোহার মরিচা । {স. √মণ্ড্‌+ঊর}

**মৎ** [মত্‌] বি ১ অভিমত; মানসিকভাব; ধারণা; বোধ; প্রতীতি (এ সম্বন্ধে তার মত জানা দরকার) । ২ সম্মতি; সমর্থন; অনুমতি; অনুমোদন (একাজে আমার মত আছে)। ৩ সিদ্ধান্ত; নির্ধারণ; মীমাংসা; বিশ্বাস (ধর্মমত, দার্শনিক মত)। ৪ ধারা; প্রণালি; পদ্ধতি; রীতি (হোমিওপ্যাথি মতে চিকিৎসা)। ৫ বিধি; বিধান; নিয়ম (মুসলমানি মতে বিবাহ)। ~ দেওয়া ক্রি সম্মত হওয়া; অনুমোদন করা; সম্মতি দেওয়া। ~দ্বৈধ বি মতের অমিল; মতানৈক্য; দ্বিমত (এ বিষয়েও মতদ্বৈধ ছিল––আনিস)। ~বাদ বি যুক্তি, প্রমাণ ইত্যাদি দিয়ে গৃহীত দার্শনিক বৈজ্ঞানিক বা নীতিবিষয়ক ধারণা বা সিদ্ধান্ত; theory । ~বিরোধ, ~ভেদ বি মতানৈক্য; অমিল; মতান্তর। ~নেওয়া ক্রি ১ অনুমতি বা সম্মতি গ্রহণ করা । ২ পরামর্শ গ্রহণ করা । মতান্তর বি ভিন্নমত; মতর অমিল; স্বতন্ত্র অভিমত। মতাবলম্বন ক্রি মতগ্রহণ; মতানুসণ; মত মানা। মতাবলম্বী বিণ মতানুবর্তী; মতগ্রহণকারী; মতানুসরণকারী। মতাবলম্বিনী বিণ স্ত্রী.। মতা~ বি মত এবং অমত; সম্মতি ও অসম্মতি । {স. √মন্‌+ত(ক্ত)}

**মতলব, মৎলব** [মত্‌লব্‌] বি ১ ইচ্ছা; অভিসন্ধি; উদ্দেশ্য (দেলের মতলব কহ––সৈহা; মৎলভ ছাড়া দুনিয়ার কে কি করিয়া থাকে––ইহো)। ২ ফন্দি; কূট কৌশল (মতলব আঁটা, গোপন মৎলব––রঠা)। ~বাজ, মতলবি বিণ ফন্দিবাজ; কৌশলী; স্বার্থপর (তাঁহা মতলববাজ সহচরবৃন্দ––মামু)। ~হাসিল করা, ~হাসিল হওয়া ক্রি গূঢ় উদ্দেশ্য সফল করা; স্বার্থসিদ্ধ হওয়া । {আ. মত়লব্‌ ................}

**মতান্তর, মতাবলম্বন, মতাবলম্বী, মতামত** ⇒ মত১

**মতি১ [মোতি] বি ১ বুদ্ধি (কুমতি)। ২ স্মৃতি; স্মরণশক্তি (মতিভ্রম)। ৩ প্রবৃত্তি; ইচ্ছা; অভিপ্রায় (ধর্মে মতি)। ৪ মন (হরষিত মতি––কাদা)। ~গতি বি মনের গতি; মনোভাব; অভিপ্রায় ও চেষ্টা। ~চ্ছন্ন বিণ কুবুদ্ধিসম্পন্ন; দুর্মতি । ❑ বি বুদ্ধি নাশ; বুদ্ধিভ্রংশ । ~ভ্রংশ, ~ভ্রম, ~হীনতা বি স্মৃতিনষ্ট; বুদ্ধিনাশ। ~ভ্রষ্ট, ~হীন বিণ স্মৃতি বা বুদ্ধি নষ্ট হয়েছে যার। ~মান বিণ ১ বুদ্ধিমান; সুধী। ২ অনুরক্ত; একাগ্রচিত্ত (তোহে মতিমান সুমতি মধুসূদন ––বিপ)। ~মতী বিণ স্ত্রী.। ~স্থৈর্য বি ১ স্থিরতা। ২ সংকল্পের দৃঢ়তা। {স. √মন্‌+তি(ক্তিন্‌)}**

**মতি২** (অপ্র.) মোতি [মোতি] বিমোতি; মুক্তা (শিশির তাহারে মতির মালায় সাজায় সারাটি রাতি––জউ)। {স. মৌক্তিক>}

**মতিচুর, মতিচূর, মোতিচুর** [মোতিচুর্‌] বি মোতির ন্যায় দানাবিশিষ্ট ঘৃতপক্ব মিঠাইবিশেষ; মিহিদানা। {স. মতি+স. চূর্ণ>}

**মতিহারি** [মোতিহারি] বি ভারতস্থ বিহারের অন্তর্গত অঞ্চল । ❑ বিণ মতিহারিতে জাত; মহিতারি তামাক। {মতিহার+ই}

**মতুয়া** [মোতুয়া] বিণ মত্ত; মাতোয়ারা । ❑ বি উনিশ শতকের মাঝামাঝি হরিচাঁদ ঠাকুর (১২১৮–১৮৭৮) কর্তৃক প্রতিষ্ঠিত ধর্মসম্প্রদায়। {স. মত্ত>}

**মতো, মত২, মতন** [মতো, –, মতোন্‌] বিণ ১ তুল্য; সদৃশ (বাঘের মত ভয়ঙ্কর, ফুলের মত সুন্দরী, দিগন্তের মতন উদার সে এখন––রখাঁ)। ২ অনুযায়ী; অনুরূপ; ন্যায়; অনুসারী (মনের মতো জিনিস, কথা মতো কাজ)। ৩ যোগ্য; উচিত (ভদ্রলোকের মতো ব্যবহার)। ❑ বি প্রকার (নানামতে)। ❑ অব্য জন্য; নিমিত্ত । {স. মস্ত>}

**মৎকুণ** [মত্‌কুন্‌] বি ১ ছারপোকা। ২ উকুন। ৩ ডাঁশ। ৪ দাড়িগোঁফহীন পুরুষ; মাকুন্দ । {স. মৎকুন}

**মত্ত** [মত্‌তো] বিণ ১ নেশাগ্রস্থ; মাতাল। ২ উন্মত্ত; পাগল; খেপা (মত্তহস্তী) । ৩ প্রমত্ত; গর্বিত; উল্লসিত; আত্মহারা; বিহ্বল (যৌবনমদমত্ত, ভোগমত্ত, ধনমত্ত)। ৪ অত্যন্ত আসক্ত; অনুরক্ত বা নিবিষ্ট (‘অনেকের মত কবিতা রচনায় মত্ত হইয়া ক্লাসের পড়াশুনা বিসর্জন দেন নাই’)। মত্তা বিণ স্ত্রী. (যামিনী জ্যোৎস্নামত্তা––রঠা)। ~তা বি। {স. √মদ্‌+ত(ক্ত)}

**মৎত্রজ্জম** [মত্‌ত্রোজ্‌জম্‌] বি মুতরজিম; যে তর্জমা করে; অনুবাদক (আমি যখন তরজমা করি তিন চারখান ডিক্সেনারী নেই আর একটা কথা মৎত্রজ্জমকে জিজ্ঞাসা করি––দীমি)। {আ. মুতর্‌জিম .............}

**মৎফরেক্কা** [মত্‌ফরক্‌কা] বিণ বিবিধ (আদালতে নম্বর–ওয়ালী ও মৎফরেকাকার তদ্বির কত্তে হলে ভবানীপুরেই বাসার ঠিকানা হয়––কাসি)। {আ. মুতাফার্‌বিক়াহ .....................}

**মৎসর** [মত্‌শর্‌] বি ১ ঈর্ষা; অসূয়া; পরশ্রীকাতরতা (নিজের মৎসর নিয়ে নিশানের পরে সূর্য এঁকে চোখ মেরেছিল তার নীলিমার সূর্যের দিকে––জীদা)। ২ ক্রোধ। ❑ বিণ ১ পরশ্রীকাতর; অসূয়াপরবশ; ক্রুদ্ধ। ২ কৃপণ। মৎসরী (–রিন্‌) বিণ ঈর্ষাকারী; লোভী; নীচ; ক্রুদ্ধ; খল; পরশ্রীকাতর। {স. √মদ্‌+সর+অ(অচ্‌)}

**মৎস** [মত্‌শো] বি ১ মাছ। ২ হিন্দুপুরাণোক্ত বিষ্ণুর প্রথম অবতার। ৩ একটি হিন্দু পুরাণের নাম। ৪ (জ্যোবি.) রাশিচক্রের একটি রাশির নাম; দ্বাদশ রাশির অন্যতম । ৫ একটি প্রাচীন রাজ্যের নাম; বিরাট দেশ (আধুনিক ভারতে জয়পুরের নিকট)। মৎসী বিণ স্ত্রী.। ~করণ্ডিকা বি মাছের চুপড়ি; খালুই। ~গন্ধা , মৎস্যোদরী বি পুরোণোক্ত ঋষি ব্যাসের মাতার নাম; সত্যবতী। ~জীবী (–বিন্‌) বি মাছ ধরে জীবিকা নির্বাহকারী; জেলে; ধীবর। ~ন্যায়, ~–নীতি, মাৎস্যন্যায়, মাৎস্যনীতি বি মাছের মতো পরস্পর হানাহানি; হত্যা ও অরাজকতা। ~রঙ্গ বি মাছরাঙা নামক পাখি (হেরি যথা শফরীরে স্বচ্ছ সরোবরে পড়ে মৎস্যরঙ্গ––মদ)। {স. √মদ্‌+স্য(স্যন্‌)}

**মৎস্যাশী** (–শিন্‌) [মত্‌শাশি] বিণ মাছ খায় এমন; মৎস্যভোজী; মাছখেকো । {মৎস্য+√অশ্‌+ইন্‌(ণিনি)}

**মথন** [মথোন্‌] বি ১ মন্থন; ঘোটন; বিলোড়ন । ২ দলন; পীড়ন; ধ্বংসকরণ । ❑ বিণ বিনাশকারী; দলনকারী; পীড়নকারী। মথিত বিণ বিলোড়িত; আন্দোলিত; মথন করা হয়েছে এমন । ❑ বি নির্জল দধি। মথ্যমান বিণ মন্থন করা হয়েছে এমন । {স. √মথ্‌+অন(ল্যুট্‌)}

**মথা** [মথা] ক্রি (পদ্য.) মথন বা মন্থন করা। {স. √মথ্‌+বা. আ}

**মথিত, মথ্যামান** ⇒ মথন

**মথুরা** [মোথুরা] বি ভারতের একটি নগরী––এখানে কৃষ্ণের হাতে রাজা কংসের মৃত্যু হয় । {স. মথুরা}

**মদ** [মদ্‌] বি ১ দম্ভ; গর্ব; অহঙ্কার (শক্তি–মদমত্ত)। ২ প্রমত্ততা । ৩ বিহ্বল ভাব। ৪ কস্তূরী (মৃগমদ)। ৫ মদ্য; সুরা। ৬ প্রমত্তকর রস (মহুয়ার মদ)। ৭ হাতির গণ্ডদেশ থেকে ক্ষরিত স্রাব । ~কল বিণ মত্ততার জন্য মধুর অস্ফুট শব্দ করে এমন (মদকলকরী যথা পশি নলবনে––মদ)। ❑ বি মত্তহস্তী। ~খোর বিণ মদ্যপ; মদপায়ী; সুরাপায়ী; মাতাল। গর্ব বি মত্ততাহেতু অহঙ্কার; দাম্ভিকতা । ~মত্ত, মদোন্মত্ত বিণ ১ সুরাপানের ফলে মাতাল । ২ অহঙ্কারে উন্মত্ত । ৩ প্রমত্ত (উড়িয়ে দেবে মদোন্মত্ত হাওয়া––রঠা)। ~মত্তা, মদোন্মত্তা বিণ স্ত্রী.। ~মত্তহস্তী বি যে হাতির গণ্ডস্থল থেকে মদস্রাব নিঃসৃত হচ্ছে। ~রত বিণ মদমত্ত (পীর শরাবের পথ মদরত যবে আন পথে যাবে শিষ্য কি––নই)। ~শালা বি শরাবখানা (ঐ হাফিজের মতো আমাদেরও পথ প্রেম–শিরাজীরই মদশালা––নই) । মদাত্যয় বি মদ্যপান জাত ব্যাধি। মদান্ধ বিণ অহঙ্কারে অন্ধ। মদালস বিণ মদ্যপানের ফলে বিহ্বল; আবেশে বিবশ (ঝেড়ে মুছে ফেলে সে মন থেকে এ মদালস––আজা)। মদালসা বিণ স্ত্রী.। {স. √মদ্‌+অ(অপ্‌)}

**মদক** [মদক্‌] বিণ আফিমঘটিত। ❑ বি তন্দ্রাকর ঔষধবিশেষ। {স. মোদক>}

**মদত, মদৎ, মদদ** [মদত্‌, –, –দ্‌] বি ১ সাহায্য; সহায়তা। ২ সহযোগিতা (সংসারের গাজীগণ মদত যে চায়––হেমা; মদদ মাগেন দীনের নবী––রই)। ~গার বিণ সাহায্যকারী; সহায়তাকারক (একা মর্দ যার ময়দান করতে ফতে ইয়ার মদদগার কেউ নাই সাতে––অঠা)। ~গারি বি সাহায্যদান; সহায়তাকরণ । ~মাশ, ~–ই–মাশ বি ধর্ম ও জ্ঞান প্রচারে নিযুক্ত পীর ফকির ও আলিমদের ভরণ পোষণের জন্য বাদশাহি আমলে নিষ্কর বা অল্প করে প্রদত্ত জমি (সম্ভ্রান্ত মুগল–মানদেরকে মদদ–ই–মশ ও জায়গীর মঞ্জুর করেন)। {আ. মদদ্‌ ..........}

**মদন** [মদোন্‌] বি হিন্দুপুরানোক্ত প্রেমের দেবতা; কন্দর্প; কামদেব; অনঙ্গ; অতনু; মন্মথ; মনোভব; মনসিজ; পঞ্চশর; স্মর; পুষ্পধন্বা; মকরকেতন; রতিপতি। ❑ বিণ মত্ততাজনক; মাতাল করে এমন । ~গোপাল, ~মোহন বি কৃষ্ণ । মদনোৎসব বি বসন্তোৎসব; হিন্দুদের হোলি উৎসব––যাতে রং খেলা হয় । {স. √মদি+অন(ল্যুট্‌)}

**মদাত্যয়, মদান্ধ, মদালস** ⇒ মদ

**মদিনা মনোয়ারা** [মোদিনা, মনোয়ারা] বি আরব দেশের অন্যতম প্রধান নগর এবং বিশ্ব মুসলিমের তীর্থস্থান; হজরত মুহম্মদ (সা.) মক্কা থেকে হিজরত করে এখানে আসেন এবং তাঁর সমাধিও এখানে অবস্থিত (সেখানে থেকে যাবে পুণ্যভূমি মদিনা মনোয়ারায়––এও)। {আ. মদীনাহ–মুনৱৱারাহ ............ }

**মদির** [মোদির্‌] বিণ মত্ততা সৃষ্টি করে এমন ; মত্ততাজনক; মোহকর (হয় গো মদির অধীর সুখে––সদ)। মদিরা বি মদ; মদ্য; সুরা; বারুণী। মদিরাক্ষী; মদিরেক্ষণা বি, বিণ মত্তনয়না; সুলোচনা নারী (কত উন্মনা মদিরেক্ষণা ওড়না তুলি চমকি মিলায়––মোম)। {স. √মদ্‌+ইর(কিরচ্‌)}

**মদীয়** ⇒ মৎ

**মদো, মোদো** [মোদো] বিণ ‌১ মদের মতন; মদের ন্যায় (মদো গন্ধ) । ২ মদখোর; মদ্যাসক্ত । {স. মদ+বা. উয়া>ও}

**মদোন্মত্ত ⇒** মদ

**মদ্‌গুর** [মদ্‌গুর্‌] বি মাগুর মাছ । {স. মদ্‌+উর(উরচ্‌)}

**মদ্দ, মদ্দা, মদ্দানি** ⇒ মর্দ

**মদ্য** [মোদ্‌দো] বি ১ প্রমত্ততাজনক রস । ২ মদিরা; মদ; সুরা; বারুণী। (স. মদ্‌+য(যৎ)}

**মদ্যপ, পদ্যপায়ী** (–য়িন্‌) [মোদ্‌দপ্‌, –পায়ি] বিণ মদ খায় এমন; মদখোর; মাতাল। {স. মদ্য+প, ইন্‌(ইনি)}

**মদ্র** [মদ্‌রো] বি ১ পাঞ্জাবের অন্তর্গত একটি প্রাচীন দেশ (মদ্র দেশ নরপতি নাম তার অশ্বপাত––কমু)। ~ক বিণ মদ্রদেশজাত। {স. √মদ্‌+র(রক্‌)}

**মধু** [মোধু] বি ১ ফুলের মিষ্ট রস; মউ; মকরন্দ। ২ পুষ্প থেকে যে মিষ্ট রস মৌচাকে সঞ্চিত হয়। ৩ মিষ্টদ্রব্য । ৪ মদ; সুরা। ৫ বসন্তকাল (ফুলকুল বিরসবদনা মধুর বিরহে যবে তাপি বনস্থলী––মদ)। ৬ চৈত্রমাস (মধুমাস)। ৭ মাধুর্য, মধুরতা। ৮ (আল.) আয় করার সুযোগ–সুবিধা (মধু ফুরিয়েছে)। ❑ বিণ ১ মধুর মতো স্বাদযুক্ত। ২ মধুর; মাধুর্যময় (মধুকণ্ঠ)। ~ক বি ১ যষ্টি মধু। ২ মহুয়ার ফল। ৩ অশোক (বাম হাতে যার কমলার ফুল, ডাহিনে মধুক মালা––সদ)। ~কণ্ঠ বিণ মিষ্ট স্বরযুক্ত; মিষ্টভাষী। ~কর, ~প, ~পায়ী (–য়িন্‌), ~ব্রত, ~ভৃৎ, ~মক্ষিকা, ~লিট্‌, ~লিহ, ~লেহী(–হিন্‌) বি ভ্রমর; ভোমরা; মধুমক্ষিকা; মৌমাছি (মধুকর যেমন ফুল হইতে বিন্দ বিন্দু করিয়া মধু আহরণ করে ––হবা; গুঞ্জরিত মধুপের মত––মনির)। ~করী বি স্ত্রী.। ~কৈটভ বি হিন্দু পুরাণ অনুসারে বিষ্ণু দ্বারা নিহত মধু ও কৈটভ নামক অসুরদ্বয়। ~কোষ, ~ক্রম, ~চক্র, ~চ্ছত্র, ~জালক বি মৌচাক। ~গন্ধী বিণ মিষ্ট গন্ধযুক্ত (ছবি আঁকা মধুগন্ধী চন্দনের পাখা––মব)। ~গোলক বি লাড্ডু বা নাড়ু (আমাদের পূর্বদেশে মধুগোলক খুব সাধারণ খাদ্য––রাসা)। ~জীব, ~জীবী বি মৌমাছি (নিকুঞ্জে গুঞ্জরি অলি, ধাইল চৌদিকে মধুজীবী––মদ)। ~চন্দ্র বি বিয়ের পর বরবধূ যে প্রমোদবিহারে যায়; honeymoon । ~নিশি, ~যামিনী, ~রাতি বি ১ বসন্তকালের রাত্রি । ২ আনন্দ রাত্রি । ~প বি মধুকর; ভ্রমর (গুঞ্জরি ওঠে বিশ্ব মধুপ––আসিল মোহাম্মদ––নই)। ~পর্ক বি ঘৃত, দধি, মধু––এই সমস্ত দ্রব্য মিশ্রিত বস্তু যা হিন্দুরা দেবতার নৈবেদ্য হিসাবে ব্যবহার করে (মাল্য আভরণ গন্ধচন্দন, আর দিল মধুপর্ক––বিগু)। ~পিঙ্গল বিণ সুন্দর পিঙ্গল; সুন্দর হরিভাত; পাটল (মেঘের গায়ে গায়ে মধুপিঙ্গল আলো পড়েছে––অঠা)। ~পুরী বি মথুরা নগরী। ~বন বি ১ বৃন্দাবনের একটি বন। ২ মথুরার অন্তর্গত একটি বন । ~বর্ষী (–র্ষিন্‌) বিণ মধুবর্ষণকর; অতিশয় মধুর। ~মক্ষিকা বি মৌমাছি। ~মতী বি ১ মধুক্ষরা। ২ বাংলাদেশের একটি বিখ্যাত নদী। ~মতীপুরী বি মৌচাক (যথা শিলীমুখবৃন্দ, ছা মধুমতী পুরী, উড়ে ঝাঁক ঝাঁকে আনন্দে গুঞ্জরি মধুকালে ––মদ)। ~ময় বিণ ১ মধুপূর্ণ । ২ সুমধুর। ~মাধব বি চৈত্র ও বৈশাখ মাস। ~মাধবী বি মদ্য; মদ; সুরা । ~মান বিণ মধুর; মধুময় (আলো –বায়ু নদীজল তরুলতা মধুমান––মোম)। ~মালা শাড়ি বি একপ্রকার শাড়ি (শপথ করে মধুমালা শাড়ি আনিবে দুলির তরে––জউ)। ~মাস বি চৈত্র মাস। ~মেহ বি বহুমূত্র রোগ; diabetes । ~সখ বি কোকিল। ~সূদন বি হিন্দু পুরাণ অনুযায়ী বিষ্ণু––যিনি মধু নামক দৈত্যকে বধ করেছিলেন। ~স্বর বি ১ মিষ্ট কণ্ঠস্বর। ২ কোকিল । মধূত্থ বি মোম (এ হৃদয় মধূত্থবর্তিকা––মোম)। মধূত্থবর্তিকা বি মোমবাতি (মধুত্থবর্তিকায় আলোক লেখা রহিত করিতে হইল––ঈবি)। {স. √মন্‌+উ}

**মধুর** [মোধুর্‌] বিণ ১ অত্যন্ত মিষ্ট। ২ মনোহর; প্রীতিদায়ক। মধুরা বিণ স্ত্রী.। ~ত্ব, মধুরিমা, মাধুর্য, মাধুরী বি। মধুরেণ সমাপয়েৎ––মিষ্টি দিয়ে শেষ করা । {স. মধু+র}

**মধূত্থ, মধূত্থবর্তিকা** ⇒ মধু

**মধূৎসব** [মোধুত্‌শব্‌] বি বসন্তোৎসবল বসন্তকালে অনুষ্ঠিত যে উৎসবে রং খেলা হয়; হোলি উৎসব । {স. মধু+উৎসব}

**মধ্য** [মোদ্‌ধো] বি ১ মাঝ; মাঝামাঝি স্থল (চক্ষের মধ্যে)। ২ মাজা; কোমর; কটি; শরীরের মাঝামাঝি স্থান (ক্ষীণমধ্য)। ৩ কেন্দ্র (ভূমধ্য)। ৪ ভিতর; অভ্যন্তর (দেহমধ্যে, পকেটমধ্যে)। ৫ ফাঁক; অন্তরাল; অবসর; বিশ্রাম (ইতিমধ্যে)। ৬ সঙ্গীতের একটি তাল । ৭ ভিতরের অন্তর্বর্তী । ❑ বিণ ১ মধ্যবর্তী; মাঝের; প্রান্ত থেকে সমদূরবর্তী; কেন্দ্রস্থ (মধ্যরাত্র, মধ্যবিন্দু)। ~গ বিণ মধ্যবর্তী; মাঝের । ~গা বিণ স্ত্রী. । ~ন্দিন/দিন বি দিবসের মধ্যভাগ; মধ্যাহ্ন; দুপুর বেলা। ~দেশ বি ১ মধ্যভাগ; মধ্যবর্তীস্থান; ভিতর। ~পদলোপী (পিন্‌) বিণ (ব্যা.) যে সমাসে মধ্যবর্তী পদের লোপ হয় (সমাস––যেমন, কাষ্ঠনির্মিত আসন––কাষ্ঠাসন)। ~প্রদেশ বি ১ মধ্যস্থল। ২ ভারতের একটি প্রদেশ। ~বয়স্কা স্ত্রী.। ~বর্তিতা বি ১ সালিসি; মধ্যস্থতা। ২ মাঝে অবস্থান। ~বর্তী (–তিন্‌) বিণ ১ মাঝে বা ভিতরে স্থিত; মাঝামাঝি স্থানে বা অভ্যন্তরে অবস্থিত। ২ মধ্যস্থ; সালিস। ~বর্তিনী বিণ স্ত্রী.। ~বিত্ত বি ধনী ও দরিদ্রের মাঝামাঝি অবস্থাযুক্ত (আমার মধ্যবিত্ত কৌতূহল ভেতরে অস্বোয়াস্তি জমা করতে থাকে––শও)। ~বিত্ততা বি মধ্যবিত্ত অবস্থা (এই ধূসর মধ্যবিত্ততা যেন তার আত্মাকেও আক্রমণ করতে উদ্যত––বুব)। ~বিধ বিণ মধ্যম প্রকার। ~ম বিণ ১ মাঝারি; কমও নয় বেশিও নয়; ভালোও নয় মন্দও নয় এই রকমের (মধ্যম গোছের)। ২ মাঝামাঝি স্থানে স্থিত (মধ্যমাঙ্গুলি)। ৩ মেজ; দ্বিতীয় (মধ্যম ভ্রাতা)। ❑ বি ১ কটিদেশ (সুমধ্যমা) । ৫ ‘মা’ নামক স্বরগ্রামের চতুর্থ স্বর (ভালবাসায় কি বিরাট শান্ত স্নিগ্ধতা আর করুণ গাম্ভীর্য ছিক ভৈরবী রাগিণীর কড়ি মধ্যমেত মত ––নই)। ~মণি বি গ্রথিত বা খচিত মণিগণের মধ্যস্থলে সর্বশ্রেষ্ঠ মণি: হারের মধ্যস্থিত শ্রেষ্ঠ রত্ন । ~ম পাণ্ডব বি মহাভারতোক্ত ভীম। ~মবয়স্ক বিণ প্রৌঢ়; মাঝবয়সী। ~মবয়স্কা বিণ স্ত্রী.। ~মা বি মাঝের আঙ্গুল; হাতের সর্বাপেক্ষা দীর্ঘ আঙুল । ~মান বি সংগীতের একটি তাল । ~যুগ বি বাংলাদেশের ইতিহাসে মোটামুটিভাবে ১১শ–১৭শ শতাব্দী; middle age । ~যুগীয়, ~যুগী বিণ মধ্যযুগের । ~রাত্র বি রাতের মধ্যভাগ; দুপুর রাত; নিশীথ। ~রেখা বি ১ (ভূগো.) যে কল্পিত বৃত্তাকার রেখা উত্তর ও দক্ষিণ দিকে বিস্তৃত হয়ে নভোমণ্ডলকে পূর্ব ও পশ্চিমে সমান দুই অংশে বিভক্ত করে; meridian । ~স্থ বি সালিস; পক্ষপাতহীন মীমাংসা। ❑ বিণ মধ্যস্থলে স্থিত; মধ্যবর্তী। ~স্থতা বি। ~স্থল বি অভ্যন্তর ভাগ; কেন্দ্র; মাঝখান । মধ্যা বিণ স্ত্রী. মধ্যবর্তিনী; মধ্যস্থিতা। মধ্যে ক্রিবিণ ১ মধ্যস্থলে; অভ্যন্তরে; ভিতর (মনের মধ্যে) । ২ অবসরে; ফাঁকে অবকাশে; বিশ্রামে। ৩ সময় অতিবাহিত হওয়ার আগে (সন্ধ্যার মধ্যে, বারোটার মধ্যে)। ৪ অতিক্রম না করে (বিশ টাকার মধ্যে)। ৫ কিছু কাল পূর্বে (মধ্যে বেশ ভালোই ছিলাম)। মধ্যে পড়া ক্রি ভিতরে পড়া (গর্তের মধ্যে পড়া); ডাকাত প্রভৃতির দ্বারা পরিবেষ্টিত হওয়া (ডাকাতের মধ্যে পড়া); প্রবেশ করা (নৌকা বিলের মধ্যে পড়ল); মধ্যস্থতা করা (মধ্যে পড়ে গোলমাল মিটানো)। মধ্যে মধ্যে ক্রিবিণ মাঝে মাঝে; কিছু পর পর (তিনি মধ্যে মধ্যে এখানে বক্তৃতা করেন); কখনো কখনো (‘এখানে এখন বেশ গরম, তবে মধ্যে মধ্যে বৃষ্টি হচ্ছে বলেই রক্ষা’), কোথাও কোথাও; স্থানে স্থানে (পদ্মার মধ্যে মধ্যে বড় বড় চর আছে)। {স. √মল্‌+যক্‌>মধ্য+অ(অচ্‌)}