**১১০১–১১৫০ পৃষ্ঠা**

**সংবাহ, সংবাহন** [শঙ্‌বাহো, শঙ্‌বাহোন্‌] বি ১ কোনো কিছু বহন । ২ অঙ্গমর্দন; massage । সংবাহক বিণ ১ ভারাদি বহনকারী । ২ অঙ্গ মর্দনকারী। সংবাহিকা স্ত্রী. (রক্তসংবাহিকা নাড়ি; পলি সংবাহিকা নদী)। সংবাহিত বিণ ১ যথাযথভখাবে বহন করা হয়েছে এমন । ২ দেহ মর্দন করা হয়েছে এমন; মর্দিত । {স. সম্‌+√বহ+ণিচ্‌+অ(ঘঞ্‌); অন(ল্যুট্‌)}

**সংবিগ্ন** ⇒ সংবেগ

**সংবিৎ** (–বিদ্‌) [শঙ্‌বিত্‌] বি ১ প্রতিজ্ঞা। ২ চেতনা; জ্ঞান । {স. সম্‌+√বিদ্‌+ক্বিপ্‌}

**সংবিত্তি** [শঙ্‌বিত্‌তি] বি ১ অনুভব; অনুভূতি। ২ জ্ঞান; চেতনা। {স. সম্‌+√বিদ্‌+তি(ক্তি)}

**সংবিদা** [শঙ্‌বিদা] বি কোনো কাজ ইত্যাদি করার জন্য চুক্তি; agreement । {স. সম্‌+√বিদ্‌+আ(আপ্‌)}

**সংবিদিত** [শঙ্‌বিদিতো] বিণ জ্ঞাত; অবগত (এ সংবাদ সর্বসংবিদিত)। {স. সম্‌+√বিদ্‌+ত(ক্ত)}

**সংবিধা, সংবিধান** [শঙ্‌বিধা, –বিধান্‌] বি ব্যবস্থাপনা; নিয়ম; বিধি; রচনা। ২ অবস্থা বিশেষের উপযোগী হওয়া বা করা (এ অবস্থার সংবিধান কর) ৩ রাষ্ট্রের গঠন ও পরিচালনা পদ্ধতি সংক্রান্ত নিয়মাবলি; রাষ্ট্র গঠনতন্ত্র; শাসনতন্ত্র; constitution । সংবিধাতা বি ১ বিহিত ব্যবস্থাকারী। ২ আল্লাহ। সাংবিধানিক বিণ সংবিধান সংক্রান্ত; রাষ্ট্রের শাসনতন্ত্র অনুযায়ী। {স. সম্‌+বি+√ধা+অ(অঙ্‌), অন(ল্যুট্‌)}

**সংবিভক্ত** [শঙ্‌বিভক্‌তো] বিণ সম্যকরূপে বিভক্ত; পৃথক্‌কৃত। {স. সম্‌+বি+√ভজ্‌+ত(ক্ত)}

**সংবিভাগ** [শঙ্‌বিভাগ্‌] বি পৃথক্‌করণ; ভাগকরণ । {স. সম্‌+বি+√ভজ্‌+অ(ঘঞ্‌)}

**সংবিষ্ট** [শঙ্‌বিশ্‌টো] বিণ ১ সুপ্ত; নিবিষ্ট; শায়িত। ২ মন্ত্র দিয়ে সম্মোহিত করা হয়েছে এমন; hypnotized । {স. সম্‌+√বিশ্‌+ত(ক্ত)}

**সংবীক্ষণ** [শঙ্‌বিক্‌খন্‌] বি পর্যবেক্ষণ; সম্যক দর্শন (দেশসংবীক্ষণ)। {স. সম্‌+বি+√ঈক্ষ্‌+অন(ল্যুট্‌)}

**সংবৃত** [শঙ্‌বৃতো] বিণ ১ আচ্ছাদিত; লুক্কায়িত (সংবৃত স্বর)। ২ সংকুচিত (ভয় সংবৃত আত্মা)। সংবৃতি বি ১ আচ্ছাদন; আবরণ । ২ গোপন (স. সম্‌+√বৃ+ত(ক্ত)}

**সংবৃত্ত** [শঙ্‌বৃত্‌তো] বিণ ১ নিষ্পন্ন; সম্পাদিতা। ২ জাত (বেদনা–সংবৃত্ত অনুভূতি)। সংবৃত্তা স্ত্রী। সংবৃত্তি বি ১ সম্পাদন; সংঘটন। ২ উৎপাদন; জন্ম । {স. সম্‌+√বৃৎ+ত(ক্ত)}

**সংবেগ** [শঙ্‌বেগ্‌] বি ১ উদ্বেগ; ত্রস্তভাব । ২ আবেগ (হৃদয়ের সংবেগ)। ৩ ভয়জনিত ত্বরা বা শীঘ্রতা (ব্যাঘ্র দর্শনে হরিণ শাবকের সংবেগ)। সংবিগ্ন বিণ আবেগপ্রবণ; উদ্বেলিত (সংবিগ্ন হৃদয়ানুভূতি)। {স. সম্‌+√বিজ্‌+অ(ঘঞ্‌)}

**সংবেদ, সংবেদন, সংবেদনা** [শঙ্‌বেদ্‌, –দোন্‌, –না] বি ১ জ্ঞান; অভিজ্ঞতা; অনুভব; sensation । সংবেদনশীল বিণ অনুভূতিপ্রবণ (সংবেদনশীল ব্যক্তি পরাদুঃখকাতর)। সংবেদনশীলতা বি সহানূভূতি; অনুভূতি (তিনি তাঁর স্বভাবদত্ত সংবেদনশীলতা তথা দৃকশক্তির ব্যবহার প্রায় ভুলে গেলেন––সুদ)। সংবেদিত বিণ অনুভব করা হয়েছে এমন; আবদ্ধ (কী এক মোহ তৈরি করছে, দুজনে তার মধ্যে সংবেদিত––বুব)। {স. সম্‌+√বিদ্‌+অ(ঘঞ্‌), অন(ল্যুট্‌)+আ(টাপ্‌)}

**সংবেদ্য** [শঙ্‌বেদ্‌দো] বিণ ১ অনুভবযোগ্য । ২ বিজ্ঞাপনীয়; বিজ্ঞাপিত হওয়ার যোগ্য । ৩ জানতে হবে এমন; জ্ঞেয় । {স. সম্‌+√বিদ্‌+য(ণ্যৎ)}

**সংবেশ** [শঙ্‌বেশ্‌] বি ১ নিদ্রা; শয়ন। ২ উপবেশন । (বৈশা) বি সম্মোহন অবস্থা; সম্মোহন; hypontism । ২ সঙ্গম । সংবেশিত বিণ ১ শায়িত। ২ সম্মোহিত । ৩ উপবেশিত। {স. সম্‌+বিশ্‌+অ(ঘঞ্‌)}

**সংমূঢ়** ⇒ সম্মূঢ়

**সংযত** [শঙ্‌জতো] বিণ ১ পরিমিত; নিবৃত্ত। ২ বিনীত (সংযত আচরণ)। ৩ প্রশমিত (লোভ সংযত করা)। ৪ বশীভূত। ~চিত্ত বিণ ১ শান্ত বা বশীভূত। ~চিত্ত বি ১ শান্ত বা বশীভূত (সংযত চিত্ত কখনো উচ্ছলতায় সায় দেয় না)। ২ মন বশীভূত হয়েছে এমন; শান্তমনা । ~বাক বিণ সংযতাত্মা বিণ জিতেন্দ্রিয়। ❑ বি দমিত বা বশীভূত বা বিজয়ী; সংযমী (সংযতেন্দ্রিয়ে যোগী)। {স. সম্‌+√যম্‌+ত(ক্ত)}

**সংযম** [শঙ্‌জম্‌] বি ১ সংযতকরণ; নিয়ন্ত্রণ (বাক্‌সংযম; প্রাচীন ভাষাগুলির মধ্যে আরবি ভাষাই বোধ হয় সবচেয়ে বেশি সংযম ও প্রকাশশীলতা দাবী করতে পারে––আকআ)। ২ দমন; আয়ত্তে আনয়ন (ইন্দ্রিয় সংযম)। ৩ রোধ; প্রতিহতকরণ (বেগ সংযম)। ৪ ব্রত; নিয়ম (একাদশী সংযম পালন)। সংযমন বি ১ নিয়ন্ত্রণ; বন্ধন (আত্ম–সংযমন; কেশ সংযমন)। ২ নিয়ম পালন । সংযমিত বিণ সংযত বা নিয়ন্ত্রিত করা হয়েছে এমন (সংযমিত চিত্ত)। সংযমী(মিন্‌) বিণ ১ নিয়মনিষ্ঠ (সংযমী সাধু)। ২ সঞ্চয়কারী; মিতব্যয়ী; অর্থব্যয়ে উন্নতি করে ) । সংযমিনী স্ত্রী.। {স. সম্‌+√যম্‌+অ(অপ্‌)}

**সংযাত** [শঙ্‌জাতো] বিণ মিলিতভাবে গত; অনুচর; সহযাত্রী । {স. সম্‌+√যা+ত(ক্ত)}

**সংযাত্রা** [শঙ্‌জাত্‌ত্রা] বি ১ শোভাযাত্রা । ২ সমুদ্র যাত্রা । {স. সম্‌+√যা+ত্র(ত্রন্‌)+আ(টাপ্‌)}

**সংযান** [শঙ্‌জান্‌] বি ১ বিশেষভাবে গমন । ২ সম্মিলন । {স. সম্‌+√যা+অন(ল্যুট্‌)}

**সংযুক্ত** [শঙ্‌জুক্‌তো] বিণ ১ মিলিত; সংলগ্ন; যোগকৃত (হাতলসংযুক্ত)। ২ সংক্রান্ত (ব্যবসাসংযুক্ত হিসাব)। ৩ বিশিষ্ট । সংযুক্তা১ স্ত্রী.। {স. সম্‌+√যুজ্‌+ত(ক্ত)}

**সংযুক্তা২** [শঙ্‌যুক্‌তা] বি ১ সংযোগকৃতা। ২ নামবিশেষ (আপনি সংযুক্তা বটে; কিন্তু ইতিহাসের নন––বর)। {স. সংযুক্ত+আ(টাপ্‌)}

**সংযোগ** [শঙ্‌যোগ্‌] বি ১ সম্যক যোগ; মিলন; যোগাযোগ (অগ্নিসংযোগ)। ২ সম্পর্ক (তাদের মধ্যে কোন সংযোগ নেই)। ৩ বিবাহ (শুভ সংযোগ)। ~ধর্মী(মিন্‌) বিণ সংশ্লেষণী; নির্মাণকারী। বিয়োগধর্মী বিপ.। ~যোগ্য বিণ বিবাহযোগ্য (সম্পূর্ণ হইল যদি দ্বাদশ বৎসর হৈল সংযোগযোগ্য ভাবে নৃপবর––সৈআ)। ~সাধক বিণ ১ সংযোগকারী। ২ উদ্যোগী (তিনি একাজের সংযোগী)। {স. সম্‌+√যুজ্‌+অ(ঘঞ্‌)}

**সংযোজন, সংযোজনা** [শঙ্‌জোজোন্‌, –না] বি ১ সংঘটন; মিলন; যোগসাধন । ২ আয়োজন; সংগ্রহ (আনন্দিত সদাগর ভেটিল সিংহলেশ্বর ভেট দ্রব্য করে সংযোজন––কমু)। সংযোজক, সংযোজিকা বিণ সংযোগ ঘটায় এমন। সংযোজিত বিণ একত্রকৃত; সম্মিলিত। সংযোজিতা স্ত্রী.। {স. সম্‌+√যুজ্‌+অন্‌,+আ(টাপ্‌)}

**সংরক্ষণ, সংরক্ষা** [শঙ্‌রোক্‌খোন্‌, –রোক্‌খা] বি ১ রক্ষণা–বেক্ষণ; কারও জন্য বিশেষভাবে রক্ষণ; বিশেষ উদ্দেশ্যে রক্ষণ; reservation; বিশেষভাবে রক্ষণ ও তত্ত্বাবধান। ২ পালন; তত্ত্বাবধান (প্রজা–সংরক্ষণ; অরণ্য সংরক্ষণ)। সংরক্ষক বি, বিণ পালক; তত্ত্বাবধায়ক (সংরক্ষক এ দুনিয়ার একমাত্র আল্লাহ)। ~নীতি বি দেশের শিল্পকে বৈদেশিক প্রতিযোগিতা থেকে বাঁচাবার জন্য নির্ধারিত নীতি বা ব্যবস্থা । সংরক্ষণীয় বিণ সংরক্ষণের যোগ্য (অত্যন্ত গোপনে সংরক্ষণীয়––রঠা)। সংরক্ষিত বিণ রক্ষণাবেক্ষণকৃত; রক্ষা করা হয়েছে এমন (সংরক্ষিত অরণ্য)। সংরক্ষী(–ক্ষিন্‌) বি, বিণ প্রহরী; রক্ষক (বাগানের সংরক্ষী)। {স. সম্‌+রক্ষ্‌+অন(ল্যুট্‌), আ(টাপ্‌)}

**সংরব্ধ** [শঙ্‌রব্‌ধো] বিণ ১ রুষ্ট; রাগান্বিত; ক্রুদ্ধ। ২ আগ্রহান্বিত; আগ্রহযুক্ত। {স. সম্‌+√রভ্‌+ত(ক্ত)}

**সংরুদ্ধ** [শঙ্‌রুদ্‌ধো] বিণ অবরুদ্ধ; নিরুদ্ধ; সম্যকভাবে রুদ্ধ; প্রতিবদ্ধ। {স. সম্‌+√রুধ্‌+ত(ক্ত)}

**সংরোধ** [শঙ্‌রোধো] বি অবরোধ; নিরোধ; প্রতিরোধ । {স. সম্‌+√রুধ্‌+অ(ঘঞ্‌)}

**সংলক্ষিত** [শঙ্‌লোক্‌খিতো] বিণ দৃষ্টিগোচর; বিশেষভাবে লক্ষণীয় (পূর্ববঙ্গীয় কোনরূপক কণ্ঠবিকৃতি সংলক্ষিত হইত না––বচ)। {স. সম্‌+√লক্ষ+ত(ক্ত)}

**সংলগ্ন** [শঙ্‌লগ্‌নো] বিণ ১ সংযুক্ত; নিকটবর্তী (বস্তু সংলগ্ন)। ২ প্রাসঙ্গিক। ৩ তীরস্থ হওয়া; কূলে লাগা (নৌকা অল্প সময়েই ভাগীরথীর অপর পারে সংলগ্ন হইল––ঈবি)। {স. সম্‌+√লগ্‌+ত(ক্ত)}

**সংলাপ** [শঙ্‌লাপ্‌] বি ১ আলাপ; কথোপকথন (ভাষা আছে তাই সংলাপ গেঁথে––হাহা)। ২ নাটকের চরিত্রসমূহের পরস্পরের সঙ্গে কথাবার্তা; dialogue । {স. সম্‌+√লপ্‌+অ(ঘঞ্‌)}

**সংলিপ্ত** [শঙ্‌লিপ্‌তো] বিণ ১ নিযুক্ত; লিপ্ত (বাণিজ্যাদি ব্যাপারে সংলিপ্ত করিল––বচ)। ২ অন্তর্ভুক্ত; জড়িত (ইহাতে কোনরূপ ভোগের ভাব সংলিপ্ত নহে––প্রচৌ)। ~তা, সংলেপ বি তন্ময়তা; জড়িত অবস্থা (সংলিপ্ততা কর্মের কাঠিন্য দূর করে)। {স. সম্‌+√লিপ্‌+ত(ক্ত)}

**সংশপ্তক** [ শঙ্‌শপ্‌তক্‌] বি, বিণ ১ নির্ভীক; জয়লাভে দৃঢ়প্রতিজ্ঞ; মৃত্যুপণ করে লড়াই করেন রাজা সুশর্মার যে সৈন্যদল । ২ মহাভারতে বর্ণিত সেনাদল যারা মরণপণ লড়াই করে; কৃষ্ণের বাহিনী; নারায়ণী সেনা। {স. সম্‌+শপ্ত+ক(কপ্‌); বহু.}

**সংশয়** [শঙ্‌শয়্‌] বি ১ সন্দেহ; দ্বিধা; দ্বৈধবোধ (সংশয় চিত্তের দুর্বলতা প্রকাশক)। ২ ভবিষ্যতের ব্যাপারে ভয় (জীবন সংশয়)। ৩ অনিশ্চয়তাবোধ (ভিতরে একটা শব্দ শুনিয়া কেমন যেন সংশয় হইল––শরা)। সংশয়াকুল বিণ ভয়াকুল; সন্দেহবিশিষ্ট (সংশয়াকুল ব্যক্তির উন্নতি সুদূরপরাহত)। সংশয়িত বিণ সন্দেহযুক্ত ; সন্দিগ্ধ; সংশয়ের বিষয় (সংশয়িথ ধৈন্যদল রণে ভঙ্গ দিল)। সংশয়িতা স্ত্রী.। সংশয়ান বিণ সন্দিগ্ধ চিত্ত; সন্দেহযুক্ত (তদীয় আকারগত অন্যান্য বৈলক্ষণ্য দর্শনে সংশয়ান হয়ে তিনি সংবিশেষ অভিনিবেশ পূর্বক পর্যবেক্ষণ আরম্ভ করিলেন––ঈবি)। সংশয়াত্মক বিণ সন্দেহপূর্ণ (অর্বাচীনের বাক্য প্রায়ই সংশয়াত্মক)। সংশয়ান্বিত বিণ সন্দিগ্ধ; দ্বিধাযুক্ত (সংশয়ান্বিত মন)। সংশয়ী(–য়িন্‌) বিণ দ্বিধাযুক্তচিত্ত; সংশয়কারী (তাড়না খাইয়া সংশয়ীর দল থামিয়া গেল––রঠা)। {স. সম্‌+√শী+অ(অচ্‌)}

**সংশিত** [শঙ্‌শিতো] বিণ ১ সুনিশ্চিত; নির্ধারিত। ২ সম্পন্ন; সম্পাদিত (সংশিত কর্ম)। ৩ নিষ্ঠাবান (সংশিত আত্মারা অধিকারী)। ~ব্রত বি অবলম্বিত ব্রত । ❑ বিণ যথা নিয়মে ব্রতপালনকারী; দৃঢ়প্রতিজ্ঞ । {স. সম্‌+√শো+ত(ক্ত)}

**সংশুদ্ধি** [শঙ্‌শুদ্‌ধি] বি ১ পরিশোধন; উত্তমরূপে পরিষ্করণ (ওষুধের শিশির সংশুদ্ধি প্রয়োজন)। ২ পাপমুক্ত বা সুপবিত্রীকরণ (চিত্তের সংশুদ্ধিই মুক্তির উপায়)। সংশোধক বিণ ১ পরিষ্কারক; নির্ভুলকারক (চরিত্র–সংশোধক)। সংশোধ বি ১ বিশুদ্ধিকরণ। ২ পবিত্রকরণ; সংস্কার (চরিত্র–সংশোধন)। ৩ ভুলভ্রান্তি দূরীকরণ (লেখা সংশোধন)। সংশোধিত বিণ বিশুদ্ধিকৃত। ২ নির্ভুলীকৃত; সংশোধন করা হয়েছে এমন । {স. সম্‌+√শুধ্‌+তি(ক্তি)}

**সংশ্রব, সংস্রব** [সংস্রোব্‌] বি ১ সংযোগ । ২ সম্পর্ক; সম্বন্ধ । {স. সম্‌+√শ্রু/স্রু+অ(অপ্‌)}

**সংশ্রয়** [শঙ্‌স্রয়্‌] বি আশ্রয়; অবলম্বন; সহায়; শত্রু–নিপীড়িত রাজার অন্য প্রবলতর রাজার আশ্রয় বা সহায়তা গ্রহণ । সংশ্রিত বিণ আশ্রিত; আশ্রয় গ্রহণ করেছে এমন । সংশ্রয়ী বিণ আশ্রয় অবলম্বনকারী। {স. সম্‌+√শ্রি+অ(অচ্‌)}

**সংশ্রুত** [শঙ্‌স্রুতো] বিণ শ্রুত হয়েছে এমন; জ্ঞাত । {স. সম্‌+√শ্রু+ত(ক্ত)}

**সংশ্লিষ্ট** [শঙ্‌শ্লিশ্‌টো] বিণ ১ সম্পর্কিত; সংক্রান্ত (মকদ্দমা সংশ্লিষ্ট)। ২ জড়িত; মিলিত (ব্যবসায়ে সংশ্লিষ্ট হওয়া)। ৩ অন্তর্ভুক্ত; শাখারূপে গৃহীত (সংশ্লিষ্ট বিভাগ)। সংশ্লেষ বি সংযোগ; মিলন; বিভিন্ন বস্তুর সংযোগে নতুন বস্তু তৈরি; synthesis । সংশ্লেষণ বি সংযোগ; এক পর্যায়ভুক্তকরণ; যৌগিক পদার্থ তৈরির জন্য বিভিন্ন বস্তুর সংমিশ্রণ । {স. সম্‌+√শ্লিষ্‌+ত(ক্ত)}

**সংসক্ত** [শঙ্‌শক্‌তো] বিণ দৃঢ়ভাবে সংযুক্ত। {স. সম্‌+√সন্‌জ্‌+ত(ক্ত)}

**সংসক্তি** [শঙ্‌শোক্‌তি] বি ‌১ দৃঢ় সংযোগ । আসক্তি; অণুপরমাণুসমূহ পরস্পর সংশ্লিষ্ট থাকার জন্য যে আকর্ষণ–শক্তির প্রয়োজন হয়; cohesion । {স. সম+√সন্‌জ্‌+তি(ক্তি)}

**সংসদ**, **সংসৎ** [শঙ্‌শদ্‌, –ত্‌] বি ১ দল; সমিতি; সঙ্ঘ (ছাত্রসংসদ, পল্লিসংসদ)। ২ পরিষদ; রাষ্ট্রের কেন্দ্রীয় বিধান সভা বা পার্লামেন্ট (বাপংলাদেশ জাতীয় সংসদ)। সংসদ–সদস্য, সাংসদ বি পার্লামেন্ট বা আইন পরিষদের সদস্য। {স. সম্‌+√সদ্‌+ক্বিপ্‌}

**সংসর্গ** [শঙ্‌শর্‌গো] বি ১ সংস্রব; মেলামেশা; সঙ্গ (সাধু সংসর্গ)। ২ সম্পর্ক (সংসর্গ ত্যাগ করা)। ৩ সহবাস; সঙ্গম (স্ত্রী সংসর্গ)। ~দোষ বি সঙ্গদোষ । সংসর্গী (–গিন্‌) বিণ সংসর্গ রক্ষাকারী; সহবাসকারী। {স. সম্‌+√সৃজ্‌+অ(ঘঞ্‌)}

**সংসর্প, সংসর্পণ** [শঙ্‌শর্‌পো, –পোন্‌] বি সাপের ন্যায় গতি; সংপ্রসারণ; বিস্তার। সংসর্পী , সংসর্পিত বিণ ক্রম বিস্তার লাভ করে এমন । {স. সম্‌+সৃপ্‌+অ(ঘঞ্‌)+অন(ল্যুট্‌)}

**সংসার** [শঙ্‌শার্‌] বি ১ পরিবার; ঘরকন্না; গার্হস্থ্য জীবন (অপুর সংসার)। ২ জগতের মায়াবন্ধন; মরজগৎ (সংসারবিরাগী)। ৩ ইহলোক; পৃথিবী; দুনিয়া; জগৎ; মর্ত্যলোক (দুইদিনের সংসারের প্রতি এত মায়া কেন)। ৪ বিবাহ (একাধিক সংসার গ্রহণ করা)। ৫ পত্নী (প্রথম সংসারের ছেলে)। ৬ পারিবারিক অবস্থা (সংসার ভালো চলে না)। ~ত্যাগ বি সংসারের মায়া কাটানো। ~ত্যাগী (–গিন) বিণ সন্ন্যাসী; বৈরাগী (সংসারত্যাগী জনারণ্যে ফিরে যান না)। ~ধর্ম, সংসারাশ্রম বি গার্হস্থ্য জীবন; স্ত্রী পুত্র নিয়ে লোকালয়ে বসবাসকরণ । ~ পাতা ক্রি বিয়ে করে ঘরকন্না শুরু করা (তিনি সংসার পেতে বসলেন)। ~বন্ধন বি স্ত্রীপুত্র সম্বলিত পার্থিব জগতের আকর্ষণ; মায়াময় জীবনের বন্ধন। ~–বাসনা, ~–কামনা বি সংসার পাতার ইচ্ছা; পার্থিব কামনা। ~যাত্রা বি গার্হস্থ্য জীবন; স্ত্রীপুত্র নিয়ে জীবনযাত্রা নির্বাহ। ~লীলা বি বৈচিত্র্যময় জাগতিক জীবনযাত্রার অভিনয়; মানবজন্ম (সংসার–লীলা বোঝা খুব দুরূহ)। ~স্রোত বি সংসারের গতি; জীবন প্রবাহ। সংসারাসক্ত বিণ জাগতিক বিষয় বাসনায় লিপ্ত । সংসারী বিণ সংসারধর্ম পালনকারী; গৃহস্থ । সংসারিয়ানা বিণ গৃহিণীপনা (কেন না রান্নাঘর মানে ত দস্তুর মত গুছিয়ে বসা সংসারিয়ানা––বুব)। ঘোর সংসারী বিণ ভোগ–সুখে অতিশয় আসক্ত । {স. সম্‌+√সৃ+অ(ঘঞ্‌)}

**সংসিক্ত** [শঙ্‌শিক্‌তো] বিণ সম্পূর্ণ ভিজা; পূর্ণভাবে আর্দ্র (রাজপথ সকল মার্জিত ও সুগন্ধ সলিলে সংসিক্ত হইতে লাগিল––ঈবি)। {স. সম্‌+√সিচ্‌+ত(ক্ত)}

**সংসিদ্ধ** [শঙ্‌শিদ্‌ধো] বিণ ১ সম্যক সিদ্ধ; উত্তমরূপে সিদ্ধ (সংসিদ্ধ ধাম)। ২ স্বভাবসিদ্ধ (সংসিদ্ধ ঔষধী)। ৩ সুসম্পন্ন; সুনিষ্পন্ন (সংসিদ্ধ কর্ম)। ৪ সফল (তিনি একাজে সংসিদ্ধ)। সংসিদ্ধি বি ১ সফলতা। ২ স্বভাবিক অবস্থা । ৩ সম্যক নিষ্পাদন । {স. সম্‌+√সিধ্‌+ত(ক্ত)}

**সংসূচিত** [শঙ্‌শূচিতো] বিণ সম্যখ সূচিত; ব্যক্ত (আদর্শ সংসূচিত হইয়াছে)। সংসূচন বি ব্যক্তকরণ । {স. সম্‌+√সূচ্‌+ত(ক্ত)}

**সংসৃতি** [শঙ্‌সৃতি] বি ১ সঙ্গে গমন । ২ স্রোত (নদীসংসৃতি)। ৩ সংসার । সংসৃত বিণ ১ সংগমনকারী। ২ প্রবাহিত (পর্বত থেকে সংসৃত)। {স. সম্‌+√সৃ+তি(ক্তি)}

**সংসৃষ্ট** [শঙ্‌স্রিশ্‌টো] বিণ ১ সম্পর্কযুক্ত (রহিম তার সঙ্গে সংসৃষ্ট নয়)। ২ সংযোজিত; আসক্ত (মদ্য সংসৃষ্ট ঔষধ)। সংসৃষ্টি বি ১ সংস্রব; মিলন । ২ (আল.) পরস্পর নিরপেক্ষ একাধিক অলঙ্কারের মিলন । {স. সম্‌+√সৃজ্+ত(ক্ত)}

**সংস্করণ** [শঙোশ্‌করোন্‌] বি ১ সংশোধন; মার্জন; উৎকর্ষসাধন; ত্রুটি–বিচ্যুতি দূরীকরণ । ২ পুস্তকের এককালে যত সংখ্যক কপি মুদ্রিত ও প্রকাশিত হয়; edition (প্রথম সংস্করণ)। ৩ সংশোধিত বা বিশেষ প্রয়োজনবশত মুদ্রণ ও প্রকাশন (পকেট সংস্করণ, সুলভ সংস্করণ)। সংস্কর্তা বিণ সংস্কারক; সংশোধক (তাঁর গ্রন্থাদির সংস্কর্তা তিনি নিজেই)। ❑ বি পাচক। {স. সম্‌+√কৃ+অন(ল্যুট্‌)}

**সংস্কার** [শঙোশ্‌কার্‌] বি ১ শুদ্ধি; শাস্ত্রীয় অনুষ্ঠানাদি দিয়ে শোধন; পতিত অবস্থা থেকে মুক্তি (এই বালকের সংস্কার করিয়াছেন তখন কি না সম্ভব হইতে পারে––ঈবি)। ৪ ভুল সংশোধন; ব্যাকরণাদির শুদ্ধি। ৫ অস্ত্রাদি শানিতকরণ । ৬ প্রসাধন (অঙ্গসংস্কার)। {স. সম্‌+√কৃ+অ(ঘঞ্‌)}

**সংস্কারক** [শঙোশ্‌কারোক্‌] বিণ ১ বিশোধক; উৎকর্ষ সাধনকারী। ২ মেরামতকারী। {স. সম্‌+√কৃ+অ(ঘঞ্‌)+অক(ণ্বুল্‌)}

**সংস্কৃত** [শঙোশ্‌কৃতো] বিণ ১ মার্জিত; সংশোধিত বা পরিমার্জিত করা হয়েছে এমন । ২ সজ্জিত; অলঙ্কৃত । ❑ বি প্রাচীন ভারতীয় আর্যভাষার প্রমিত সাহিত্যিক রূপবিশেষ; সংস্কৃত ভাষা। সংস্কৃতজ্ঞ বিণ সংস্কৃত ভাষা ও শাস্ত্রে পণ্ডিত । সংস্কৃতি বি ১ কৃষ্টি; culture চিৎপ্রকর্ষ (ধর্মীয় সংস্কৃতি) । ২ সংস্কার; শুদ্ধিকরণ । ৩ অনুশীলনে অর্জিত জ্ঞান–বুদ্ধির উৎকর্ষ । সংস্কৃতিমান, সংস্কৃতিবান (অশু.) বিণ কৃষ্টিসম্পন্ন; পরিশীলিত; cultured । সংস্ক্রিয়া বি সংস্কারকাজ; পরিমার্জন ক্রিয়া । {স. সম্‌+√কৃ+ত(ক্ত)}

**সংস্থা** [শঙোস্‌থা] বি ১ প্রতিষ্ঠান; ব্যবস্থা (বাংলাদেশ সড়ক পরিবহন সংস্থা)। ২ সমিতি; সঙ্ঘ (সমাজসংরক্ষণ সংস্থা)। ৩ স্থিতি (ধর্মের সংস্থা)। ৪ জমা; আয় (হিন্দু শাস্ত্রমতে করদ রাজারা মোট সংস্থার ২০ ভাগের ৭ ভাগ পেতেন)। সংস্থাগার বি পার্লামেন্ট ভবন (আমরা সংস্থাগারের সামনে পৌঁছিলাম––রাসা)। {স. সম্‌+√স্থা+অ(অঙ্‌)+আ(টাপ্‌)}

**সংস্থান** [শঙোস্‌থান্‌] বি ১ ব্যবস্থা; সংগ্রহ (খাদ্য সংস্থান করা)। ২ স্থিতি; সঞ্চয় (অর্থ সংস্থান করা)। ৩ আশ্রয়স্থান (বহু দ্রব্যের সংস্থান)। {স. সম্‌+√স্থা+অন(ল্যুট্‌)}

**সংস্থাপক** [শঙোস্‌থাপোক্‌] বি সংস্থানকারী; প্রতিষ্ঠাতা (ধর্ম–সংস্থাপক)। সংস্থাপন বি প্রতিষ্ঠা; সন্নিবেশ । সংস্থাপয়িতা বিণ প্রতিষ্ঠাতা (ধর্ম–সংস্থাপয়িতা)। সংস্থাপয়িত্রী স্ত্রী.। সংস্থাপিত বিণ প্রতিষ্ঠিত; স্থাপিত (সরকার–সংস্থাপিত বিদ্যালয়)। {স. সম্‌+√স্থা+ই(ণিচ্‌)+অক(ণ্বুল্‌)}

**সংস্থিত** [শঙোস্‌থিতো] বিণ ১ সন্নিবিষ্ট; ব্যবস্থাপিত। ২ আয়োজিত (আয়োজিত (সংস্থিত উৎসব)। ৩ সঞ্চিত (সংস্থিত অর্থ)। ৪ আশ্রিত (এতিমখানায় সংস্থিত দুঃস্থ বালকগণ)। সংস্থিতি বি ১ সংস্থান; একত্র অবস্থান (সংস্থিতিতে ভাঙন যদি ধরত, তবে করিব ভাষায় শুনিয়ে দিতুম জবাবদিহি––বিদে)। ২ আশ্রয়। {স. সম্‌+√স্থা+ত(ক্ত)}

**সংস্পর্শ** [শঙোস্‌পর্‌শো] বি ১ সম্পর্ক; সংযোগ (জনসাধারণ সংস্পর্শমুক্ত) । ২ প্রভাব (ইউরোপীয় সাহিত্যের সংস্পর্শমুক্ত)। {স. সম্‌+√স্পৃশ্‌+অ(ঘঞ্‌)}

**সংস্পৃষ্ট** [শঙোস্‌প্রিশ্‌টো] বিণ ১ সংস্পর্শযুক্ত। ২ প্রভাবিত (উৎকণ্ঠা–সংস্পৃষ্ট হৃদয়)। {স. সম্‌+√স্পৃশ্‌+ত(ক্ত)}

**সংস্ফুট** [শঙোশ্‌ফুটো] বিণ প্রস্ফুটিত; ফুল্ল। {স. সম্‌+√স্ফুট্‌+অ(অপ্‌)}

**সংস্মরণ** [শঙ্‌শঁরোন্‌] বি সম্যক্‌রূপে স্মরণ। সংস্মৃতি বি ১ স্মরণ। ২ সংস্কারগত স্মরণ । {স. সম্‌+√স্মৃ+অন(ল্যুট্‌)}

**সংস্রব** [শঙ্‌স্রব্‌] বি ১ সম্পর্ক; সম্বন্ধ; ছোঁয়াচ (নেতাদের সংস্রব)। ২ প্রভাব (ধর্মসংস্রবমুক্ত)। ~চ্যুত বিণ সম্পর্কযুক্ত (হঠাৎ সংস্রবচ্যুত হয়ে গেল––অচিসে)। {স. সম্‌+√স্রু+অ(অপ্‌)}

**সংহত** [শঙ্‌হতো] বিণ ১ সম্মিলিত; সঙ্ঘবদ্ধ; সমবেত (সংহত জনতার প্রতিবাদ)। ২ জমাট; ঘনীভূত; সুদৃঢ় (সংহত বাষ্প)। ৩ সম্যক আঘাতপ্রাপ্ত । {স. সম্‌+√হন্‌+ত(ক্ত)}

**সংহতি** [শঙ্‌হোতি] বি ১ সম্যক মিলন; ঐক্য । ২ সঙ্গী; সাথি (যথা যাও তথা মুই যাইব সংহতি––বিগু)। ৩ সঙ্ঘ । ৪ সমূহ । ৪ ঘনীভূত হওয়া। ❑ ক্রিবিণ সঙ্গে (রতিরে সংহতি লহ––কমু)। ~বাদ বি সঙ্ঘবদ্ধ কর্মসাধন মতবাদ; যৌথ মূলধন বিনিয়োগ; সমর্থনকারী সাম্যবাদী মতবাদ; collectivism । {স. সম্‌+√হন্‌+তি(ক্তি)}

**সংহরণ** [শঙ্‌হরোন্‌] বি ১ বিনাশ; সংহার (জন্ম; মৃত্যু, সংহারণ এই হলো প্রকৃতির নিয়ম)। ২ সংযতকরণ; প্রত্যাহরণ । ৩ সংক্ষেপ বা বাতিল করণ (তিনি অধিকাংশ উমেদারকেই উপক্রমণিকায় আশ্বাস দেন কিন্তু উপসংহারে সেটা সংহরণ করেন––রঠা)। সংহর্তা বিণ সংহারকারী; বিনাশক (স্রষ্টাই বড় সংহর্তা)। সংহর্ত্রী স্ত্রী.। {স. সম্‌+√হৃ+অন(ল্যুট্‌)}

**সংহর্ষ** [শঙ্‌হর্‌শো] বি ১ সম্যক আনন্দ । ২ আমোদ–প্রমোদ । ৩ রোমাঞ্চ। {স. সম্‌+√হৃষ্‌+অ(ঘঞ্‌)}

**সংহার** [শঙ্‌হার্‌] বি ১ বিনাশ; ধ্বংস; প্রলয় (সৃষ্টি –সংহার)। ২ অবসান (উপসংহার) । ৩ প্রত্যাকর্ষণ; সংযতকরণ (বাক্য–সংহার)। ৪ সংগৃহীত বস্তু (ভাগিনা আহার করে...সংহার––ঘন)। ৫ সংকোচন। সংহারক বিণ ১ সংহারকারী; বিনাশকারী। ২ প্রতিষেধক (রোগ–সংহারক ঔষধ)। ~মূর্তি বি ধ্বংসকর মূর্তি; অতিশয় ভয়াবহ আকার (চীনা বিপ্লব সংহার মূর্তি ধারণ করে...নিশ্চিহ্ন করল না––আকাশা)। সংহর্তা, ~কারী বিণ বিনাশক। {স. সম্‌+√হৃ+অ(ঘঞ্‌)}

**সংহারা** [শঙ্‌হারা] ক্রি (পদ্য.) সংহার করা। {স. সংহার+বা. আ}

**সংহিত** [শোঙ্‌হিতো] বিণ মিলিত; সংগৃহীত। {স. সম্‌+√ধা+ত(ক্ত)}

**সংহিতা** [শোঙ্‌হিতা] বি ১ হিন্দুদের পবিত্র ও অবশ্যপালনীয় নির্দেশসমূহ (তোমার গানে পেয়েছি যে ধন সার সে সকল সংহিতার––সদ)। ২ সংকলন–গ্রন্থ; বেদের মন্ত্রসমূহ (ঋগ্বেদ সংহিতা)। {স. সম্‌+√ধা+ত(ক্ত)+আ(টাপ্‌)}

**সংহূতি** [শোঙ্‌হুতি] বি বহু লোকের সমবেত আহ্বান । {স. সম্‌+√হেব+তি(ক্তি)}

**সংহৃত** [শোঙ্‌হৃতো] বিণ ১ সঞ্চিত; সংগৃহীত (সংহৃত সম্পদ)। ২ বিনষ্ট; অপহৃত । ৩ সংক্ষিপ্ত; সংকুচিত। সংহৃতি বি ১ সংগ্রহ (কবিতার সংহৃতি)। ২ স২ংহার; ধ্বংস (প্রাকৃতিক সংহৃতির কোনো প্রতিকার নেই)। ৩ প্রত্যাকর্ষণ; সংকোচন (অণুপরমাণুর সংহৃতি)। {স. সম্‌+হৃ+ত(ক্ত)}

**সঁপা, সপা** [শঁপা, শ–] ক্রি ১ সমর্পণ করা (নমস্কার করি কবি শুধাইলা সঁপিয়া আসন––রঠা)। ২ বিসর্জন করা (সতীত্ব রতন করিতে রক্ষণ রাজপুত সতী আজিকে কেমন সঁপিছে পরান অনলশিখে––জ্যোতিরিন্দ্র)। ৩ আত্মদান করা (কুমুদিনী কায় মন সঁপে শশধরে––মদ)। {স. সম্‌+√অর্পি>প্রা. সমপ্‌প>}

**সক** ⇒ সখ

**সকড়ি, সঁকড়ী** [শোক্‌ড়ি, শোঁ–] বি ১ এঁটো; উচ্ছিষ্ট (দেখছিস সকড়ী হাত––বিব)। ২ অন্নব্যঞ্জনাদির স্পর্শদুষ্টতা। {স. সঙ্কর>}

**সকণ্টক** [শকন্‌টক্‌] বিণ ১ কাঁটাযুক্ত । ২ বাধাবিপত্তি পরিপূর্ণ (জীবনের সকণ্টক চলার পথে সাহসই একমাত্র বল)। ৩ রোমাঞ্চিত; শিহরিত (ভয়ে তার শরীর সকণ্টক–প্রায়)। {স. স+কণ্টক; বহু.}

**সকরকন্দ, সকরকন্দ** [শকোরকন্‌দো] বি মিষ্টি আলু । {ফা. শকরক়ন্দ .............}

**শকরুণ** [শকোরুন্‌] বিণ ১ সদয়; করুণাপূর্ণ; দয়ার্দ্র (সকরুণ পার্থনা)। ২ অতিশয় দুঃখপূর্ণ বা বেদনাযুক্ত । {স. স+করুণ; বহু.}

**সকর্দম** [শকর্‌দম্‌] বিণ কাদামাখা (কাদামাখা শরীর)। {স. স+কর্দম; বহু.}

**সকর্মক** [শকর্‌মক্‌] বিণ কর্মের সঙ্গে বিদ্যমান; (ব্যা.) যে ক্রিয়ার কর্ম আছে; transitive । {স. স+কর্মন্‌+ক(কপ্‌)}

**সকল** [শকোল্‌] বিণ ১ সমস্ত; সব; সমুদয় (সকল গর্ব দূর করি দিব তোমার গর্ব ছাড়ি না––রঠা)। ২ কলার সঙ্গে বর্তমান । ❑ বি সমস্ত লোক (সকলের তরে সকলে––কামিনী)। ~ দিক দিয়া/দিয়ে ক্রিবিণ সর্বতোভাবে। সাকল্য বি সকলের সমীপে (সাকল্যে পেশ করা)। {স. স+কলা; বহু.}

**সক সক** [শক্‌ শক্‌] বি লোভাতুর লোকের জিভ থেকে উত্থিত শব্দ (জিহ্বা সক সক করা)। {ধ্বন্যা.}

**সকাণ্ড** [সকান্‌ডো] বিণ কাণ্ড বা শাখা যুক্ত; শর বা বাণসহ। {স. স+কাণ্ড; বহু.}

**সকাতর** [শকাতোর্‌] বিণ বিনীত; ব্যগ্র; অতীব ব্যাকুল; অতিশয় দুঃখ বা কাতরতার সঙ্গে (চিত্ত চঞ্চল সকাতর––রঠা)। {স. স+কাণ্ড; বহু.}

**সকাম** [শকাম্‌] বি কামনাযুক্ত; ফলাকাঙ্ক্ষাযুক্ত (সকাম কর্ম)। ❑ বিণ কামনা চরিতার্থ হয়েছে এমন । {স. স+কাম; বহু.}

**সকারাত, ছত্রাৎ** [সকারাত্‌, ছক্‌ক্রাত্‌] বি কফসমেত ঊর্ধ্বশ্বাসজনিত মৃত্যু–যন্ত্রণা (তন্দ্রা ছুটিয়া গিয়া মৃত্যু ছক্রাৎ শুরু হইবে––মাউ)। {আ. সকরাত .............. }

**সকারী** [শকারি] বিণ ক্রিয়াশীল; সক্রিয়; active । অকারী বিপ.। {স. সকার+ইন্‌(ইনি)}

**সকাল, সক্কাল** [সকাল্‌, –ক্‌কাল্‌] বি ভোরবেলা (সকালে উঠিয়া আমি মনে মনে বলি; সক্কাল বেলাই মারামারি করিতে ছুটিসনি––অচিসে)। ❑ বিণ ত্বরা; শীঘ্র (আমার বচনে তুমি চলহে সকাল––গুণরাজ)। ~ ~ ক্রিবিণ শীঘ্র; তাড়াতাড়ি; অবিলম্বে; বেলা থাকতে থাকতে। {স. উষঃ+কাল>; স. সুকাল>}

**সকাশ** [শকাশ্‌] বি নিকট; সন্নিধান; সমীপ (আজ কি কহিব যাইয়া তাহার সকাশে––কমু)। {স. স+কাশ; বহু.}

**সকুণ্ডল** [শকুন্‌ডল্‌] বিণ কানের কুণ্ডল বা কর্ণাভরণসহ। {স. স+কুণ্ডল; বহু.}

**সকুল্য** [শকুল্‌লো] বিণ সমকুলোদ্ভব; সগোত্র (সকুল্য ব্যক্তিদ্বয়)। {স. সকুল+য(যৎ)}

**সকৃৎ** [শকৃত্‌] অব্য একবার মাত্র (সকৃৎগর্ভা গাভী)। ২ সর্বদা; নিরন্তর। ~ফলা বিণ একবার মাত্র ফল দেয় এমন গাছ (যথা কলাগাছ, ধানগাছ)। {স. স+কৃৎ}

**সকৌতুক** [শকোউতুক্‌] বিণ কৌতুকযুক্ত (সকৌতুকে চেয়ে আছে)। {স. স+কৌতুক; বহু.}

**সক্কর** [শক্‌কর্‌] বি মিষ্টি; চিনি; শর্করা (যেন মিষ্ট ফল ইক্ষু সক্কর চাবায়––সৈআ)। {আ. সুকর ............ }

**সক্কা** [সক্‌কা] বিণ ভিস্তি; পানি বহন করে এমন (সক্কা হৈল বরুষ––ভারা)। {আ. সক়া ............. }

**সক্কাল** ⇒ সকাল

**সক্ত** [শক্‌তো] বিণ আসক্ত; অনুরক্ত; সংলগ্ন । সক্তি বি আসক্তি; কামনা। {স. √সন্‌জ্‌+ত(ক্ত)}

**সক্তু** [শোক্‌তু] বি যবচূর্ণ; ছাতু (চৈত্র বায়ু তাড়িত সক্তু––কাগু)। {স. √সচ্‌+তু(তুন্‌)}

**সক্রিয়** [শোক্‌ক্রিয়ো] বিণ ১ ক্রিয়াশীল (সক্রিয় থাকা)। ২ কার্যকর; কাজের সঙ্গে বিদ্যমান (সক্রিয় ব্যবস্থা)। ~তা বি কার্যকারিতা; কর্মশীলতা (এই কাজে তার সক্রিয়তা প্রশংসার্হ)। {স. স+ক্রিয়া; বহু.}

**সক্ষত** [শক্‌খতো] বিণ ক্ষতযুক্ত; দোষ আছে এমন । {স. স+ক্ষত; বহু.}

**সক্ষম** [শক্‌খম্‌] বিণ সবল; সমর্থ; শক্তিময় । অক্ষম বিপ. (তুমি সক্ষম আমি অক্ষম)। ~তা বিণ সবল অবস্থা; শক্তিযুক্ত অবস্থা; নিপুণতা; ক্ষমতা সামর্থ্য । {স. স+ক্ষম}

**সক্ষোভ** [শক্‌খোভ্‌] বি ক্ষোভযুক্ত অবস্থা; উদ্বেগে চঞ্চল। সক্ষোভে ক্রিবিণ অত্যন্ত উদ্বেগের সঙ্গে। {স. স+ক্ষোভ}

**সখ** (প্রাপ), **সক (**প্রাপ), **শখ [**শখ্‌, –ক্‌, –, শখ্‌] বি ১ অভিরুচি; আগ্রহ। ২ উচ্চাশা; যশ (যে হয় সে হয় আজ সংগ্রামে একক পরান হারাই কিম্বা রেখে যাই সক––ঘচ)।

**সখা** [শখা] বন্ধু; সঙ্গী; সহচর; বয়স্য; দুহৃৎ; মিত্র (মোর সখা হইবা তুমি বেহেস্তে নিশ্চয়––সৈসু)। ~বর বিণ শ্রেষ্ঠ সখা (মহম্মদ আল্লাহর রসুল সখাবর––দৌবা)। সখিতা বি সখীভাব; বন্ধুত্ব। সখী, সখি বি স্ত্রী. বান্ধবী; বন্ধুত্ব। সখী, সখি বি বান্ধবী; সহচরী (সখিরে বন অতি রমিত হইল ফুল ফুটনে––মদ)। সখীভাব বি ১ সখীর ন্যায় আচরণ । ২ বৈষ্ণব সাধন প্রণালিবিশেষ। সখীসংবাদ বি মথুরায় শ্রীকৃষ্ণের নিকট বৃন্দা দূতীর বিরহিণী রাধিকার মানসিক অবস্থার বর্ণনা বা ওই বিষয়ক গান; কবিগানের অংশবিশেষ। সখ্য, সখিত্ব বি বন্ধুত্ব । সখ্যতা (অশু.) । {স. সহ+√খিদ্‌+ই=সখি; ১মা একব ‘সখা’}

**সখাওত, সাখাওত** [শখায়োত, শা–] বি দানশীলতা; উদারতা। ❑ বিণ দানশীলতার গুণে গুণান্বিত; দাতা উদার (বড় সখাওত লাড়কা হইবে জাহানে––সৈহা; বড়া ছখাওত মর্দ ইউসুফ জামাল––ফগ)। সখাওতি, সাখাওতি বি দান দাক্ষিণ্য (হাতেম পাইয়া দান করে সাখাওতি কাম––সৈহা)। সখী বিণ দাতা; উদার; দানশীল; মুক্তহস্ত। {আ. সখাৱত ..........}

**সখি, সখিত্ব** ⇒ সখা

**সখিল** [শোখিল্‌] (আরবি সখী শব্দের বিকৃত রূপ) বিণ উদার; দয়ালু; সহৃদয় (সখিল বলিয়া আমারে সবাই জানাইলো সম্মান––সৈআআ)। সখিলি বি উদারতা; দয়া (যদি যাও কভু বসরার দেশে জেনে নিও তুমি সখিলি কাহারে বলে––আহা) । {আ. সখী .............}

**সখী, সখীবর**  ⇒ সখা

**সখেদ** [শখেদ] বিণ খেদযুক্ত। সখেদে ক্রিবিণ দুঃখের সঙ্গে । {স. সহ+খেদ}

**সগ্‌গ** [শগ্‌গো] বি স্বর্গ। {স. স্বর্গ>}

**সগ্‌গল** [শগ্‌গল্‌] বিণ সকল । {স. সকল>}

**সগড়ি** [শগোড়ি] বি সকড়ি; এঁটো; স্পৃষ্ট (এমন পোড়া কপাল করেছিলাম ঘর দোর সব সগড়ি হয়ে গেল––দীমি)। {⇒সকড়ি}

**সগর** [শগর্‌] বিণ বিষযুক্ত। ❑ বি হিন্দুপুরাণ মতে সূর্যবংশীয় রাজাবিশেষ (সগরখাত সাগর–জলে বাঁধিল সেতু তোমার সন্তানেরা––সদ)। {স. স+গর; বহু}

**সগর্ভ** [শগর্‌ভো] বিণ গর্ভযুক্ত । ❑ বি সহোদর। সগর্ভা বিণস্ত্রী. অন্তঃসত্ত্বা; সমান গর্ভসম্ভূতা। ❑ বি গর্ভিণী; সহোদরা । {স. স(সহ)+গর্ভ; বহু.}

**সগুণ** [শগুণ] বিণ ১ গুণযুক্ত; সুফল; গুণবান (সগুণ লোক)। ২ ছিলাযুক্ত (সগুণ ধনুক)। ৩ সত্ত্ব রজঃ তমঃ––এই তিন গুণযুক্ত। {স. স(সহ)+গুণ; বহু}

**সগুণী** (মবা.) [শগুনি] বি শকুন অর্থাৎ পাখি সম্পর্কে অভিজ্ঞ; ব্যাধ (মোঁ দেখিলো সগুণী––বচ)। {স. শকুন (শাকুনিক)>সগুণ}

**সগোত্র** [শগোত্‌ত্রো] বি, বিণ একবংশজাত; জ্ঞাতি; আত্মীয়। ❑ বি এক মনোধর্মবিশিষ্ট । সগোত্রা স্ত্রী.। {স. স(সমান)+গোত্র)}

**সঘন১** [শঘনো] বিণ, ক্রিবিণ ঘন ঘন; খুব নিকট; বারবার; নিরন্তর (সঘন সারি দিয়ে দাঁড়ায় ঘেঁষে––রঠা; বরিষার মেঘে যেন বরিষে সঘন––সজ)। সঘনে ক্রিবিণ (কাব্যে) বারেবারে; হুহুর্মুহু (দাদুরী ডাকিছে সঘনে––রঠো)। {বা. স+স. ঘন}

**সঘন২** [শঘনো] বিণ মেঘযুক্ত; মেঘাবৃত (সঘন গগন––রঠা)। {স. সহ+ঘন}

**সঘনে** ⇒ সঘন১

**সঘর** [শঘর্‌] বি সমতুল্য ঘর; কুলীন; বৈবাহিক সম্বন্ধ স্থাপনের পক্ষে উপযুক্ত বংশ । অঘর বিপ.। {বা. স+ঘর}

**সঙ** ⇒ সং

**সঙরন** (ব্র.) [সঙোরন্‌] বি স্মরণ । সঙরা ক্রি স্মরণ করা; মনে হওয়া । সঙরি (ব্র.) অক্রি স্মরণ করে। ❑ ক্রি স্মরণ করি । {স. স্মরণ>}

**সঙিন** ⇒ সঙ্গিন

**সঙ্কট** ⇒ সংকট১ ও সংকট২

**সঙ্কটসঙ্কুল** ⇒ সংকট১

**সঙ্কর** ⇒ সংকর

**সঙ্কর্ষণ** ⇒ সংকর্ষণ

**সঙ্কলক, সঙ্কলিত** ⇒ সংকলনৱ

**সঙ্কল্প** ⇒ সংকল্প

**সঙ্কাশ** ⇒ সংকাশ

**সঙ্কীর্ণ** ⇒ সংকীর্ণ

**সঙ্কীর্তন** ⇒ সংকীর্তন

**সঙ্কুচিত** ⇒ সংকুচিত

**সঙ্কুল** ⇒ সংকুল

**সঙ্কুলান** ⇒ সংকুলান

**সঙ্কেত** ⇒ সংকেত

**সঙ্কোচ, সঙ্কোচন** ⇒ সংকোচ

**সঙ্ক্রম, সঙ্ক্রমণ, সঙ্ক্রাম** ⇒ সংক্রম

**সঙ্ক্রমিত, সঙ্ক্রামিত** ⇒ সংক্রমিত

**সঙ্ক্রান্ত** ⇒ সংক্রান্তৱ

**সঙ্ক্রান্তি** ⇒ সংক্রান্তি

**সঙ্ক্রামক, সঙ্ক্রামী** ⇒ সংক্রামক

**সঙ্ক্রুদ্ধ** ⇒ সংক্রুদ্ধ

**সঙ্গ** [শঙ্‌গো] বি ১ মিলন; সংসর্গ (সাধুসঙ্গ) । ২ বন্ধুত্ব। ৩ সম্বন্ধ; সংস্রব । ৪ সংগম। ~চ্যুত বি সঙ্গ হইতে বিচ্ছিন্ন। দাতা বিণ বান্ধব; যে সঙ্গ দেয় (জাহাজের সহযাত্রী, সঙ্গদাতা, পথের বান্ধব––বুব)। ~ দোষ বি মন্দ সংসর্গের দোষ। প্রিয় বিণ সাহচর্যপ্রিয় (স্বভাবটা সঙ্গপ্রিয়––রঠা)। সঙ্গী (–ঙ্গিন্‌) বিণ সহচর; বন্ধু; সাথি। সঙ্গিনী স্ত্রী। সঙ্গীলেজুড় বিণ সহচর; বন্ধু (একা একা বেড়ায় তেমন সঙ্গী–লেজুড় নেই–বিব)। সঙ্গে অব্য নিকট; সহিত (যার সঙ্গে যার স্মৃতি...মনে ধরানোর শক্তি ধরা আছে––অঠা)। সঙ্গে সঙ্গে অব্য, ক্রিবিণ ১ সর্বদা একসাথে । ২ তৎক্ষণাৎ; সেই মুহূর্তে (সঙ্গে সঙ্গে উত্তর)। {স. √সন্‌জ্‌+অ(ঘঞ্‌)}

**সঙ্গত** ⇒ সংগত

**সঙ্গতি** ⇒ সংগতি

**সঙ্গদিল** ⇒ সংদিল

**সঙ্গম**  ⇒ সংগম

**সঙ্গিন, সংগিন, সঙিন** [শোঙ্‌গিন্‌, –, –ঙি–] ১ বন্ধুকের অগ্রভাগে ফলা বা কিরিচ; bayonet (হাতে নিয়ে সঙ্গীন আলো সেনারা হানা দেয় প্রতিদিন––মোমা)। ❑ বিণ ১ শক্ত; কঠিন; জটিল (ব্যাপারটা কেমন যে সঙ্গিন হয়ে উঠেছে––ওয়ালি)। ২ ভয়ানক; গুরুতর (সঙ্গিন অবস্থা)। ৩ ভারী । {ফা. সঙ্গীন .......... }

**সঙ্গোপন, সঙ্গপিত** ⇒ সংগোপন

**সঙ্ঘ, সংঘ** [শঙ্‌ঘো] বি ১ দল; সমূহ (সঙ্ঘবদ্ধ)। ২ সমিতি; প্রতিষ্ঠান । ৩ বৌদ্ধ ভিক্ষু সমাজ। ~চারী বি, বিণ দলবদ্ধভাবে বিচরণকারী। ~জীবী বিণ শ্রমিক; মজদুর। {স. সম্‌+√হন্‌+অ(অপ্‌)}

**সঙ্ঘটক** ⇒ সংঘটক

**সঙ্ঘারাম** ⇒ সংঘারাম

**সচ** (মবা.) [শচ্‌] বিণ ১ সত্য । ২ সত্যবাদী; খাঁটি (দোকান পাতিল কর্মী কর্মে বড় সচ্‌––ঘচ) । {হি. সাচ্‌>}

**সচকিত** [শচোকিতো] বিণ ভয়চঞ্চল; ত্রস্ত (সচকিত চাহনি) । সচকিতা স্ত্রী.। সচকিতে ক্রিবিণ ত্রস্তভাবে; আচমকা। {স. স(সহ)+চকিত(ভয়); বহু.}

**সচঞ্চল** [শচন্‌চল্‌] বিণ অস্থির । {স. স+চঞ্চল; বহু.}

**সচন্দন** [শচন্‌দন্‌] বিণ চন্দনযুক্ত; চন্দনমাখা। {স. স(সহ)+চন্দন}

**সচরাচর১** [শচরাচর্‌] বিণ চরাচরের সঙ্গে বিদ্যমান; জগৎ। {স. স+চর+আচর; বহু.}

**সচরাচর২** [শচরাচর্‌] ক্রিবিণ সাধারণত; প্রায়শ; প্রায়ই (এমন করিয়া সচরাচর মাও ছেলেকে ভালবাসিতে পারে না––রঠা)। {স. স(সহ)+চরাচর; বহু.}

**সচল** [শচল্‌] বিণ ১ চলতে সম্ভম; গতিশীল (বৃদ্ধ হলেও সচল)। ২ প্রচলিত; চালু (সচল পদ্ধতি) । অচল বিপ.। {স. স(সহ)+চল; বহু.}

**সচি** ⇒ শচী

**সচিত্র** [শচিত্‌ত্রো] বিণ ছবি আছে এমন; চিত্রযুক্ত; চিত্রময় (সচিত্র পত্রিকা)। {স. স(সহ)+চিত্র; বহু.}

**সচিব** [শোচিব্‌] বি ১ সরকারের সর্বোচ্চ পদের অর্ফিসার। মন্ত্রণালয়ের প্রধান আমলা; মন্ত্রী (যুক্তরাষ্ট্রের পররাষ্ট্র সচিব); অমাত্য; মন্ত্রী; উজির; সহায়; পরামর্শদাতা (সচিব শ্রেষ্ঠ সারণ––মদ)। ২ কর্মসম্পাদক; secretary (কর্মসচিব)। {স. √সচ্‌+ইব}

**সচেতক** [শচেতক্‌] বি হুইপ (whip); আইন সভায় দলের শৃঙ্খলা বজায় রাখার ভারপ্রাপ্ত ব্যক্তি; চেতনাদানকারী। {স. স+চেতক; বহু.}

**সচেতন** [শচেতোন্‌] বিণ ১ চেতনাবিশিষ্ট; জীবন্ত; প্রাণবান। ২ সতর্ক; সজাগ; সজ্ঞান (তিনি পুত্রের দোষগুণ সম্বন্ধে সচেতন; সচেতন দৃষ্টি)। অচেতন বিপ. । {স. সহ+চেতনা; বহু.}

**সচেষ্ট** [শচেশ্‌টো] বিণ উদ্যোগী; যত্নবান; চেষ্টিত; চেষ্টান্বিত (সর্বদা সচেষ্ট)। {স. স(সহ)+চেষ্টা; বহু.}

**সচ্চরিত** [শচ্‌চোরিত্‌] বিণ ১ চরিত্র সৎ এমন; সুচরিত্র; সচ্চরিত্র । ২ সদাচরণ; সৎকাজ। {স. সৎ+চরিত; বহু.}

**সচ্চরিত্র** [শচ্‌চোরিত্‌ত্রো] বিণ কলুষতামুক্ত চরিত্রের; সৎ স্বভাব; সদাচারী। সচ্চরিত্রা স্ত্রী.। ~তা বি । {স. সৎ+চরিত্র; বহু.}

**সচ্চিদানন্দ** [শোচ্‌চিদানন্‌দো] বি ১ হিন্দুমতে নিত্য জ্ঞানময় ও সুখস্বরূপ ব্রহ্ম; যিনি নিত্যজ্ঞানসুখময় । ❑ বিণ সর্বদা আনন্দ এমন; সর্বসুখী ও জ্ঞানী (পূর্বের মত সচ্চিদানন্দ হইয়া শুইয়া সিগারেট ফুঁকতে লাগিল––নই)। {স. সৎ+চিৎ+আনন্দ=সত্তা, চেতনা, আনন্দ; কর্মধা.}

**সচ্ছল** [শচ্‌ছল্‌] বিণ ১ সঙ্গতিপন্ন; অভাবশূন্য; অর্থ–সম্পদশালী (সচ্ছল অবস্থা)। ২ অপ্রতিহত গতি (পরিপুষ্ট অন্ত্রতন্ত্র ঊরুপ্রান্তে গড়ায় সচ্ছল––বুব)। ~তা বি সঙ্গতিসম্পন্ন অবস্থা; প্রাচুর্য । {স. সৎ+চল}

**সচ্ছিদ্র**, **সছিদ্র** [শচ্‌ছিদ্‌দ্রো, শছিদ্‌দ্রো] বিণ রন্ধ্রবিশিষ্ট; ছিদ্রযুক্ত; দোষযুক্ত । সচ্ছিদ্রা স্ত্রী. । {স. স(সহ)+ছিদ্র; বহু.}

**সজদা** ⇒ সেজদা

**সজন১** [শজোন্‌] বিণ জ্ঞাতি; স্বজন; আপনজন (আমিও আমার এই বিজনে সঞ্চিত প্রেম সজনে বিতরণ করিতে বাহির হইব––রঠা)। ২ সাধু; ভদ্র। ৩ (পদ্য.) প্রণয়ী। সজনী স্ত্রী.। {স. সজ্জন/স্বজন>}

**সজন২** [শজন] বি ১ জনপূর্ণ স্থান (সজন এ বেলাভূমি সে দিনের মত নহে––মোম)। ২ জনসমাজ। ~তা বি আত্মীয়তা; ভদ্রতা (সজনতার সাফাইটুকু রক্ষা করিয়া ––রঠা)। {স. স(সহ)+জন)+বহু.}

**সজনী** [শজোনি] বিণ স্ত্রী. (পদ্য.) সহচরী; সখী; প্রণয়াসক্তা; প্রণয়িনী (সচকিত সজনী শূন্য নিকুঞ্জিত অরণ্য––রঠা)। {স. স(সহ)+জন; বহু.}

**সজল** [শজল্‌] বিণ ১ জলপূর্ণ (সজল মেঘ)। ২ ভিজা; আদ্র; অশ্রুপূর্ণ (সজল চোখে চেয়ে থাকে)। ~নেত্রে ক্রিবিণ জলপূর্ণ চোখে; অশ্রুপূর্ণ চোখে (সুতরাং সকলেই সজলনেত্রে এই লোমহর্ষক ব্যাপার প্রত্যক্ষ করিল––শেক)। {স. স(সহ)+জল; বহু.}

**সজাগ** [শজাগ্‌] বিণ ১ জাগ্রত; নিদ্রাহীন (ভেবেছিলাম পরানপণে সজাগ রব সবে––রঠা)। ২ সতর্ক; অবধানযুক্ত; সচেতন (স্বার্থসজাগ ব্যক্তি)। ~ ঘুম বিণ ঘুমন্ত অবস্থায়ও সতর্ক ও জাগ্রত; লঘু ঘুম। চোরকে বলে চুরি করতে, গেরস্তকে বলে ~ থাকতে––যে দুই পক্ষকেই হাতে রাখতে চায়; মুনাফিক; কপটতা যার স্বভাব। {স. সজাগর>}

**সজাতি** [শজাতি] বিণ একজাতীয়; সমশ্রেণিভুক্ত (সজাতি হইয়া থাকি সর্বলোক সনে––রঠা)। ❑ বি ১ একজাতি। ২ একজাতীয় দম্পতির সন্তান। ৩ একই জাতির অন্তর্ভুক্ত লোক; এক গোষ্ঠী বা সম্প্রদায়ের লোক । সজাতীয় বিণ একই জাতির অন্তর্ভুক্ত; সমশ্রেণির একই ধরনের (সজাতীয় ঐতিহ্যবোধ)। সজাতীয়া স্ত্রী.। সাজাত্য বি জাতীয়তাবোধ। {স. স(সমান)+জাতি; বহু.}

**সজারু** ⇒ শজারু

**সজিনা, শজিনা, শজনে** [শোজিনা, –, শোজ্‌নে] বি গাছবিশেষ––যার ফুল ও ফল তরকারি রূপে খাওয়া হয় (সজিনা গাছ সব ফুলে ভর্তি––বিব)। {স. শোভাঞ্জন>}

**সজীব** [শজিব্‌] বিণ সতেজ; জীবন্ত; জীবিত; সচেতন (সজীব গাছ)। নির্জীব বিপ.। ~তা বি উদ্যমশীলতা; জীবন্ত অবস্থা; উৎফুল্লতা; প্রাণশক্তি । {স. স(সহ)+জীব; বহু.}

**সজোর** [শজোর্‌] বিণ জোরযুক্ত; শক্তিমান; বেগবান। সজোরে ক্রিবিণ জোরের সঙ্গে; বেগের সঙ্গে (সজোরে টানা, সজোরে বাতাস বহা) । {স. স(সহ)+ফা. জ়োর .........}

**সজ্জ১** [শজ্‌জো] বিণ সজ্জিত; প্রস্তুত । {স. √সজ্জ্‌+অ(অচ্‌)}

**সজ্জ২** [শজ্‌জো] বি ফলমূল শাকসবজি ইত্যাদি (শাক বেগুন কচু মুলা এঁটে থোড় কাঁচকলা নানা সজ্জ––কমু)। {ফা. সজ্‌জ়ী ............ }

**সজ্জন১** [শজ্‌জন্‌] বি সৎ\*লোক; সাধু ব্যক্তি (অবকাশ মতে আত্মীয়সজ্জনের সহিত সদালাপ করিতেন––ভব)। {স. সৎ+জন}

**সজ্জন২, সজ্জনা** [শজ্‌জন্‌, –না] বি সজ্জিতকরণ; আয়োজন; সেনা সংস্থাপন। {স. √সজ্জ্‌+অন(ল্যুট্‌)+আ(টাপ্‌)}

**সজ্জা** [শজ্‌জা] বি ১ বেশভূষা; পোশাক–পরিচ্ছদ (নগ্নশির সজ্জা নাই লজ্জা না ধরে ––রঠা)। ২ আয়োজন; উপকরণ (রণসজ্জা, গৃহসজ্জা)। ~গজ্জা বি সাজগোজ। ~গৃহ বি সাজঘর। সজ্জিত বিণ সাজ–পোশাক পরিহিত। সজ্জিতা স্ত্রী.। {স. √সজ্জ্+অ+আ(টাপ্‌)}

**সজ্জীভূত** [শোজ্‌জিভুতো] বিণ ভূষিত; সজ্জিত করা হয়েছে এমন । {স. সজ্জ+ঈ(চ্বি)+√ভূ+ত(ক্ত)}

**সজ্ঞান** [শগ্‌গ্যাঁন্‌] বিণ সচেতন; জ্ঞানযুক্ত । {স. স(সহ)+জ্ঞান; বহু.}

**সজ্ঞানে** [শগ্‌গ্যাঁনে] ক্রিবিণ জ্ঞান বা চৈতন্য থাকতে; জ্ঞানত (সজ্ঞানে অন্যায় কেউ করে না)। {স. সজ্ঞান+বা. এ}

**সঞে** (মবা.) [শএেঁ] ক্রিবিণ সঙ্গে; সাথে; হতে; থেকে (যেদিন দেখিব আপন নয়নে তা সঞে কহিতে কথা––চদা)। {সঙ্গে>}

**সঞ্চয়** [শন্‌চয়্‌] বি ১ সংগ্রহ; চয়ন; আহরণ । ২ জমানো; পুঁজিকরণ। ৩ অবস্থান (খিড়কি উত্তরভাগে ...তার আগে প্রতি বাড়ী কূপের সঞ্চয়––কমু)। ~ন বি সংগ্রহ করার কাজ; নির্বাচিত সংগ্রহ (কাব্য–সঞ্চয়ন)। ~নী বি বিবিধ প্রবন্ধ সংবলিত সাময়িক পত্র–পত্রিকা। সঞ্চিতা, সঞ্চয়িতা বি কবিতা বা গল্প ইত্যাদির সংগ্রহ । সঞ্চয়ী (–য়িন্‌) বিণ আহরণকারী; সঞ্চয়কারী; জমাকারী। সঞ্চিত বিণ রাশীকৃত; আহৃত; জমা করা হয়েছে এমন (সঞ্চিত অর্থ)। সঞ্চীয়মান বিণ উপচীয়মান; সঞ্চয় হচ্ছে এমন (সঞ্চীয়মান সম্পদের মধ্যে সে সবলে বিরাজ করিত––রঠা)। সঞ্চেয় বিণ সঞ্চয় করার উপযুক্ত; আহরণযোগ্য (সঞ্চেয় বস্তু)। {স. সম্‌+√চি+অ(অচ্‌)}

**সঞ্চরণ** [শন্‌চরন্‌] বি ১ বিচরণ; কম্পন । ২ গমন। ৩ পথ; সেতু। ~মাণ বিণ সঞ্চরণ করছে এমন ; বিচরণশীল (কটা সঞ্চরমাণ মেয়ে মঙ্গলার উপর মুখিয়ে উঠেছে––অচিসে)। সঞ্চরিত বিণ সঞ্চরণকৃত; সঞ্চরণ করছে এমন । {স. সম্‌+√চর্‌+অন(ল্যুট্‌)}

**সঞ্চলন** [শন্‌চলন্‌] বি ১ বিচরণ; নড়নচড়ন; আন্দোলন; দোলন (অত্যন্ত মন্দগতিতে সঞ্চলন করিতে থাকে––রঠা)। ২ প্রচলন । সঞ্চলিত বিণ আন্দোলিত; প্রচলিত। {স. সম্‌+√চল্‌+অন(ল্যুট্‌)}

**সঞ্চান** [শন্‌চান্‌] শ্যেন; বাজপাখি (আদি দেব ধর্ম্মরায় হইয়া সঞ্চান––কমু)। {প্রা. সেচান>}

**সঞ্চার, সঞ্চারণ** [শন্‌চার্‌, –চারোন্‌] বি ১ সংক্রমণ; গতি; গমনাগমন(সর্ব্বতঃ শীতল সুগন্ধ গন্ধবহের মন্দ মন্দ সঞ্চার হইতেছে––ঈবি)। ২ এক স্থান থেকে অন্য স্থানে গমন; গ্রহাদির ভিন্ন রাশিতে গমন । ৩ প্রসার; ব্যাপ্তি (দিকে দিকে ব্যাকুলতা করিছে সঞ্চার––রঠা)। ৪ আবির্ভাব; উদ্রেক; বিস্তার; স্থাপন (শক্তি সঞ্চার; প্রাণ সঞ্চার; বল সঞ্চার) ৫ প্রচার (হইবেক পূজার সঞ্চার––ভারা)। ৬ সঞ্চালন (প্রাণ বা রক্ত সঞ্চার) সঞ্চরক বি, বিণ সঞ্চার করে যে; পরিচালক। ❑ বিণ প্রসারক; প্রচারক। সঞ্চারিকা বি, বিণ স্ত্রী. দূতী; যে নারীর ইতস্তত গতিবিধি আছে । সঞ্চারিত বিণ সঞ্চার হয়েছে বা করেছে এমন (বায়ু সঞ্চারিত হওয়া)। সঞ্চারী(–রিন্‌) বিণ ১ সঞ্চরণশীল; বিচরণকারী। ২ ছোঁয়াচে (সঞ্চারী ব্যাধি)। ৩ উদ্রেক করে বা সঞ্চার করে এমন (প্রাণ সঞ্চারী)। ৪ গানের অন্তরা; কলির পরবর্তী কলি । ৫ ব্যভিচারী ভাব; আবেগ। সঞ্চারিণী স্ত্রী.। {স.সম্‌+√চর্‌+অ(ঘঞ্‌), অন(ল্যুট্‌)}

**সঞ্চালক** [শন্‌চালোক্‌] বি, বিণ পরিচালক; প্রবর্তক। সঞ্চালিকা স্ত্রী.। {স. সম্‌+√চল্‌+ই(ণিচ্‌)+অক(ণ্বুল্‌)}

**সঞ্চালন** [শনচালোন্‌] বি ১ পরিচালন (কার্যসঞ্চান)। ২ আন্দোলন; নড়াচড়া; চলাচল (রক্ত সঞ্চলন)। ৩ সক্রামণ। {স. সম্‌+√চালি+অন(ল্যুট্‌)}

**সঞ্চালিত** [শন্‌চালিতো] বিণ ১ আন্দোলিত; পরিচালিত । ২ সংক্রামিত। {স. সম্‌+√চালি+অন(ল্যুট্‌)}

**সঞ্চিত, সঞ্চিতা, সঞ্চীয়মান, সঞ্চেয়** ⇒ সঞ্চয়

**সঞ্জনন, সঞ্জননা** [শন্‌জনোন্‌, –না] বি উৎপাদন; উৎপাদনশক্তি । {স. সম্‌+√জন্‌+অন(ল্যুট্‌), +আ(টাপ্‌)}

**সঞ্জাত** [শন্‌জাতো] বিণ উদ্ভূত; উৎপন্ন (কর নবজীবন সঞ্জাত––নই)। {স. সম্‌+জন্‌+ত(ক্ত)}

**সঞ্জাব** [শন্‌জাব্‌] বি ১ জামা কাপড়ে লাগনো পাড়। ২ আস্তর; lining । {ফা. সন্‌জাফ্‌ ...........}

**সঞ্জীব, সঞ্জীবন১** [শোনজিব্‌, –বন্‌] বি প্রাণধারণ । {স. সম্‌+√জীবি+ অ(অচ্‌), অন(ল্যুট্‌)}

**সঞ্জীবন২** [শোন্‌জিবন্‌] বি ১ প্রাণ ধারণ; উত্তমরূপে জীবন ধারণ । ২ জীবন সঞ্চার। ৩ প্রাণ রক্ষাকারী; জীবন সঞ্চারকারী। সঞ্জীবনী বি স্ত্রী. প্রাণরক্ষাকারী বা জীবনদানকারী ঔষধবিশেষ (উশনা কুশ পানে চিন্তি সজ্ঞীবনী––কমু)। ❑ বিণ স্ত্রী. জীবন সঞ্চারকারিণী সঞ্জীবিত বিণ পুনর্জীবিত; পুনরুজ্জীবিত (বিজ্ঞান এবং দর্শনকে তাঁরাই সঞ্জীবিত করেন––এও)। {স. সম্‌+√জীব্‌+ণিচ্‌+অন(ল্যুট্‌)}

**সট১** [শট্‌] অব্য ক্ষিপ্রতাবাচক; অতি দ্রততাসূচক (সট করে সরে যাওয়া)। তুল. ঝট ~~ অব্য ঝটপট বা দ্রুত পলায়নপর অনেক লোকের অবসৃয়মাণ অবস্থাজ্ঞাপক । {ধ্বন্যা.}

**সট২** [সট্‌] বি নিক্ষেপ; ফুটবল খেল ার সময় পা দিয়ে বল মারা (ফুটবলী ভাষায় একটা তীব্র সট–এর...ফলে গোলটি হলো––সৈমু)। {ই. shot}

**সটকা১** [শট্‌কা] বি নলবিশিষ্ট আলবোলা (এত বিপদেও তিনি সারারাত বাঁধানো চালাতে বসিয়া ধীরভাবে কাঠের নল বসানো সটকাতে তামাক টানিতেছেন––বিব)। ২ মাছি ধরার কাঠিকল । {হি. সটক>}

**সটকা২** [সট্‌কা] ক্রি পলায়ন করা। সটকানো বি পলায়ন; ভেগে যাওয়া; অগোচরে সরে পড়া (নিজে সটকান দেওয়া––অচিসে)। সটকান দেওয়া ক্রি পলায়ন করা (ধমক খেয়ে পাড়ার মেয়েরা সটকান দিলে ––অচিসে)। {হি. সটকা}

**সটান** [শটান্‌] ক্রিবিণ ১ টএকটানা; সোজাসুজি (কাকেও কিছু না বলে সটান গোসা–ঘরে ঢুকে খিল এঁটে দিল––হার)। ২ লম্বভাবে; টান টান অবস্থায় (রেখা ঘুমিয়ে আছে সটান অঘোরে––অঠা)। {স. স(সহ)+বা. টান}

**সটীক** [শটিক্‌] বিণ টীকা সম্বলিত; টীকাসহ; ব্যাখ্যাযুক্ত (সটীক অনুবাদ)। {স. স+টীকা; বহু.}

**সট্টক** [সট্‌টক্‌] বি প্রাকৃত ভাষায় রচিত নাটক । {স. সট্টক>}

**সঠিক** [শঠিক্‌] বিণ যথার্থ; সত্য সত্য; নির্ভুল; ঠিক (সঠিক ঘটনা বল)। ❑ ক্রিবিণ ঠিকমতো । বেঠিক বিপ. । {হি. ঠিকসা>; সুঠিক>}

**সডাক** [শডাক্‌] বিণ ডাকমাশুলসমেত; with postage (মূল্য সডাক পাঁচটাকা)। {স. স(সহ)+বা. ডাক}

**সড়** [শড়্‌] বি ষড়যন্ত্র; গুপ্তমন্ত্রণা; গোপন পরামর্শ । ~করা ক্রি গোপনে পরামর্শ করা; ষড়্‌যন্ত্র করা (বিদেশের ঔষধ বানানেওয়ালাদের সঙ্গে সড় করে বহুলোকের সর্বনাশ করেছে––সৈমু)। ~ থাকা ক্রি গুপ্ত ষড়যন্ত্রে যোগ থাকা (এ ব্যাপারে তার সড় থাকা স্বাভাবিক)। {আ. সির ............... }

**সড়ক** [শড়োক্‌] বি রাজপথ; বড় রাস্তা; মাটি দ্বারা বাঁধা পথ (মাঝে মাঝে দু একঘর চাষী পরিবারের ঘর আছে সড়কের ধারে ––শও)। {আ. শরক ........... }

**সড়কি** [শোড়্‌কি] বি বর্শা; বল্লম। {স. শলাকীয়>}

**সড়গড়** [শড়্‌গড়্‌] বিণ মুখস্থ; রপ্ত; আয়ত্ত (চেষ্টা করিলে কি পাড়ার বই আর অর্থ পুস্তকটাকে সড়গড় করিতে পারে না––সুরা)। {ধ্বন্যা.}

**সড়সড়** [শড়্‌শড়্‌] অব্য সর্পাদির গমনকালে যে অনুকার ধ্বনি সৃষ্টি হয়; দ্রুত গমন বা পিচ্ছিলতাসূচক। শব্দ । {ধ্বন্যা.}

**সড়া** [শড়া] বিণ পচাড়; গলিত; নষ্ট (কাকের ঝাঁক এক মাঠের জমিতে নেবে সড়া পেসাদ খেতে আরম্ভ করলে ––অঠা)। {ও সড়কি}

**সড়াক, সড়াৎ** [শড়াক্‌, –ত্‌] অব্য ১ দ্রুত গতিতে কোনো কিছুর সরে যাওয়া বা পিছলে পড়ার কালে যে শব্দ হয় (সড়াৎ করে নীচের একটা মোটা ডালের উপর––ছউ)। {ধ্বন্যা.}

**সড়িঙ্গী** ⇒ সড়ঙ্গা

**সৎ১** [শত্‌] বি অস্তিত্ব; বিদ্যমানতা; নিত্যতা (একমাত্র ভৌতিক ভাত খেয়ে মানুষ তার সৎ রক্ষা করতে পারলেও তার চিৎ ও আনন্দ রক্ষা করতে পারে না ––প্রচৌ)। ❑ বিণ ১ সত্তাযুক্ত; অস্তিত্ববিশিষ্ট । ২ সত্য । ৩ সু; শুভ (সৎকর্ম সৎসাহস)। ৪ সাধু। ৫ বিদ্বান; জ্ঞানী সতী স্ত্রী. । বিপ. অ~ । ~কর্ম(–র্মন্‌), ~কার্য বি ভালো কাজ; পুণ্য কার্য; সাধারণের হিতকর যে কার্য । ~ক্রিয়া বি ১ শুভ কাজ । ২ হিন্দু শাস্ত্রবিহিত ক্রিয়াকর্ম; সৎকার (পুত্রের সৎক্রিয়া রাজা ইচ্ছেন সাধিতে––মদ)। ~প্রসঙ্গ বি উত্তম প্রসঙ্গ; ধর্মীয় বিষয়াদি (ঘন্টা ধরে থাকেন তিনি সৎপ্রসঙ্গ আলোচনায়––রঠা)। ~বিজ্ঞাতা বিণ জ্ঞানের যে রূপ দ্বারা প্রশান্তভাব বিজ্ঞাত হয়; প্রশান্ত (মহাসাগরের জল কখনো কি সৎ বিজ্ঞাতার মত হয়েছিল স্থির––জীদা)। {স. √অস্‌+অৎ(শতৃ)}

**সৎ২** [শত্‌] বিণ সতিন সম্পর্কিত (সৎ ছেলে)। ~ ছেলে , ~পো, ~বেটা বি সতিনের ছেলে । ~ বাপ বি বিপিতা; জননীর অন্য পতি (কে পাড়িবে সৎ বাপ মায়ের কল্যাণে––ঈগু)। ~ ভাই বি মিমাতার ছেলে । ~ বোন বি সৎ মা বা বিমাতার কন্যা । ~ মা বি বিমাতা (আনাইব তোমার জননী সৎমার––কমু)। ~ মেয়ে বি সতিনের মেয়ে । ~ শাশুড়ি বি স্ত্রীর সৎ মা; শাশুড়ির সতিন। {স. সপত্নী>}

**সতত** [শতোতো] বি ন্যায়পরায়ণতা; সাধুতা (সততা ব্যক্তি–চরিত্রের মহৎগুণ)। {স. সত্তা>}

**সততা** [শতোতা] বি ন্যায়পরায়ণতা; সাধুতা (সততা ব্যক্তি–চরিত্রের মহৎ গুণ)। {স. সত্তা>}

**সতন্তর** (মবা.) [শতন্‌তর্‌] বিণ স্বাধীন; সেচ্ছাচারী (স্বামী দুরুবার মোর নহোঁ সতন্তর––বচদা। স্ত্রী. সতন্তরা, সতন্তরী । {স. স্বতন্ত্র>}

**সতবর্গ** [শত্‌বর্‌গো] বি ফুল গাছবিশেষ (লবঙ্গ গোলাপ চাম্পা সতবর্গ যূথী––সৈআ)। {অমূ.}

**সতর১** [সতর্‌] বি ১ লজ্জাস্থান আচ্ছাদন । ২ ইসলামি শাস্ত্র মতে পুরুষ ও নারীর দেহের নির্দিষ্ট স্থান পর্যন্ত ঢেকে রাখার নাম (পুরুষের নাভি থেকে হাঁটু পর্যন্ত এবং স্ত্রীলোকের মুখমণ্ডল, হাত ও পায়ের পাতা ব্যতীত সর্বাঙ্গ সতর বা আচ্ছাদনযোগ্য )। {আ. সতর্‌ ..........}

**সতর২, সতের, সতেরো** [শতরো, –তে–, –] বি, বিণ সপ্তদশ; ১৭ সংখ্যা বা সংখ্যক । {স. সপ্তদশ>}

**সতর্ক** [শতোর্‌কো] বিণ হুঁশিয়ারি; সাবধান । ~ তা বি সাবধানতা; হুঁশিয়ার । সতর্কীকরণ বি সাবধান করে দেওয়া। {স. স(সহ)+তর্ক}

**সতা** (মবা.) [শতা] বি সতিন (গঙ্গা নামে সতা তার তরঙ্গ এমনি––ভারা)। ~ই বি বিমাতা (পদ্ম বলে সতাই তুমি জগতের মাতা––বিগু)। ~তো, ~ত, ~লো বিণ বৈমাত্রেয় (সতাতো ভাই)। ~–সতিন বিণ সতিন সম্পর্ক (দুইয়ের যেন সতাসতীন সম্পর্ক––প্রেমি)। {স. সপত্নী>}

**সতাই** ⇒সতিন

**সতান্তর** [শতান্‌তর্‌] বি পলায়িত (মুক্ত দ্বার পাই চোর হইল সতান্তর––শেফ)। {স. স্বতন্ত্র>}

**সতিন, সতীন, সতিনী, সতেন, সতাই** [শোতিন, –, –তিনি, –তেন্‌, শথাই] বি সপত্নী (এত বলি দু সতেনী করিলা প্রণতি––ঘচ; তুমি কাঁদ একাকিনী ওগো মোর প্রিয়ার সতিনী––নই)। ~কাঁটা বি কণ্টকরূপ সতিন । ~–ঝি বি সপত্নী কন্যা । ~পো বি সতিনের ছেলে । {স. সপত্নী>}

**সতী** [শোতি] বিণ সাধ্বী; পতিব্রতা; স্বামী ভিন্ন অন্য পুরুষে আসক্ত নয় এমন (সতী নারীর পতি যেন পর্বতের চূড়া––মাগান)। ❑ বি ১ হিন্দু পুরাণের দক্ষ কন্যা; শিবানী (লুকাইল দশ মূর্তি সতী হইলা সতী––ভারা)। ২ স্বামীর মৃত্যুতে সহগামিনী স্ত্রী (সতীদাহ)। ~চ্ছদ বি কুমারী-ঝিল্লি; যোনিমুখের পাতলা পর্দা। ~ত্ব বি যৌন পবিত্রতা; পাতিব্রত্য; সতীস্ত্রীর ধর্ম । ~দাহ বি হিন্দুমতে মৃত স্বামীর চিতায় স্ত্রীর অগ্নিদগ্ধ হয়ে মৃত্যুবরণ । ~ধর্ম বি স্বামীর প্রতি নারীর একনিষ্ঠতা বা যৌন পবিত্রতা। ~পনা, ~গিরি বি (ব্য.) সতীত্বের ভুয়া গর্ব বা মিথ্যা ভড়ং। ~লক্ষ্মী বি সতীসাধ্বী ও ঘরের লক্ষ্মীস্বরূপা (রাবেয়ার মতো সতীলক্ষ্মী মেয়ে সংসারে বিরল)। ~সাধ্বী বি পতিব্রতা ও অত্যন্ত পতিগতপ্রাণা । ~সাবিত্রী বি হিন্দু মতে সাবিত্রীর মতো সতী । {স. সৎ+ঈ(ঙীপ্‌)}

**সতীন** ⇒ সতিন

**সতীপনা** ⇒ সতী

**সতীর্থ, সতীর্থ্য** [শতির্‌থো] বি সহপাঠী; একই সময়ে এক গুরুর কাছে শিক্ষাপ্রাপ্ত । {স. স(সমান)+তীর্থ (গুরুঘাট); সতীর্থ+য; বহু.}

**সতীলক্ষ্মী, সতীসাধ্বী, সতীষাবিত্রী** ⇒ সতী

**সতুন** [শোতুন্‌] বিণ তুষের সঙ্গে বিদ্যমান; খোসাযুক্ত। {স. স+তুষ; বহু.}ৱ

**সতৃণ** [শতৃনো] বিণ তৃণসহ; যেখানে তৃণ আছে (বরষার সতৃণ প্রাঙ্গণে––আর)। {স. স+তৃণ; বহু.}

**সতৃষ্ণ** [শতৃশ্‌নো] বিণ ১ তৃষ্ণা বা পিপাসাযুক্ত। ২ আবেদনযুক্ত; লালায়িত; লুব্ধ; অতিশয় আগ্রহযুক্ত (সতৃষ্ণ নয়নে)। {স. স(সহ)+তৃষ্ণা; বহু.}

**সতেজ** [শতেজ্‌] বিণ তেজি; বলবান; প্রাণপূর্ণ (সতেজ সরস ঘন, এখনো তাহারা––রঠা)। {স. স+তেজা; বহু.}

**সতেনী** ⇒ সতিন

**সতেরো, সতের** [শতেরো] বি, বিণ সপ্তদশ; ১৭ সংখ্যা বা সংখ্যক । {স. সপ্তদশ>}

**সৎকর্ম** ⇒ সৎ

**সৎকার, সৎকৃতি, সৎক্রিয়া** [শত্‌কার্‌, –কৃতি, –ক্রিয়া] বি ২ সম্মান; সমাদর; খাতির ; সেবা (অতিথি সৎকার)। ২ অন্ত্যেষ্টিক্রিয়া; মৃতদেহের শেস কৃত্য (মৃতের সৎকার)। সৎকৃত বিণ সৎক্রিয়াযুক্ত; সৎকার করা হয়েছে এমন । {স. সৎ+√কৃ+অ(ঘঞ্‌), তি(ক্তি), অ(শ)+আ(টাপ্‌)}

**সৎকার্য** ⇒ সৎ

**সৎকৃতি, সৎক্রিয়া** ⇒ সৎকার

**সত্তম** [শত্‌তম্] বিণ সর্বোৎকৃষ্ট; শ্রেষ্ট; সাধুশ্রেষ্ঠ (অতএব সাবধানে শুনহে সত্তম––রামেশ্বর)। {স. সৎ+তম(তমপ্‌)}

**সত্তর** [শোত্‌তোর্‌] বি, বিণ ৭০ সংখ্যা বা সংখ্যক । ২ আরবি ভাষায় ‘সত্তর’ সংখ্যাটি অজস্র অপরিমেয় অসংখ্য বহু অনেক অর্থে ব্যবহৃত––বাংলার মুসলিম সমাজে শাস্ত্রীয় প্রসঙ্গে এ অর্থে ‘সত্তর’ বহুল ব্যবহৃত। (যেমন এক পয়সা দান করলে সত্তর পয়সা আয় হয়, এক ঘণ্টা জ্ঞানের চর্চা সত্তর ঘণ্টা এবাদতের সমান ইত্যাদি)।

**সত্তা** [শত্‌তা] বি ১ অস্তিত্ব; স্থিতি; বিদ্যমানতা; বর্তমানতা (সৃষ্টির প্রথম হইতে মানুষ একজন সৃষ্টিকর্তার সত্তা উপলব্ধি করিয়া আসিতেছে––শেআ)। ২ সাধুতা; শ্রেষ্টত্ব। ৩ আমিত্ব বা স্বামিত্ব (আপন সত্তা)। {স. সৎ+তা(তল)}

**সত্ত্ব১** [শত্‌তো] বি ১ সত্তা; নিত্যতা; অস্তিত্ব (অর্থ থাকা সত্ত্বেও অভাবগ্রস্ত)। ২ প্রাণ; আত্মা; চৈতন্য (তার মধ্যে সত্ত্ব নেই)। ৩ বল; শক্তি; তেজ; পরাক্রম। ৪ স্বভাব; প্রকৃতি। ৫ উৎসাহ। ৬ ভ্রূণ (অন্তসত্ত্বা)। ৭ সত্ত্ব; রজঃ; তমঃ––প্রকৃতির এই গুণত্রয়ের মধ্যে শ্রেষ্ঠ গুণ । ৮ ধন; ঐশ্বর্য। ~গুণ (সত্ত্বগুণ যে তমোগুণ এবং রজোগুণের মাঝামাঝি একটি পদার্থ একথা সংখ্যাচার্যেরা অবগত নন––প্রচৌ)। সত্ত্বেও অব্য কোনো কিছু হলেও বা ঘটলেও । {স. সৎ+ত্ব}

**সত্ত্ব২** [শত্‌তো] বি ফলের রস দ্বারা প্রস্তুত কোনো খাদ্যবস্তু (আমসত্ত্ব)। {স. সত্ত্ব}

**সত্য, সত্যি** [শোত্‌তো, শোত্‌তি] বিণ অমিথ্যা; যথার্থ; বাস্তব; নির্ভুল; সাচ্চা। ❑ বি ১ অনশ্বরত্ব; নিত্যতা। ২ সত্তা; বিদ্যমানতা। ৩ প্রতিজ্ঞা; শপথ; দিব্য (তিন সত্য করা)। ৪ হিন্দু মতে চার যুগের প্রথম যুগ। ৫ যথার্থ জ্ঞান । ৬ সপ্তলোক বা ভুবনের উপরিস্থিত লোক (সত্যলোক)। ❑ অব্য নিশ্চয় । সত্যনারায়ণ বি হিন্দু দেবতাবিশেষ; সত্যপীর নামক লৌকিক দেবতা । সত্যনিষ্ঠ, সত্যপরায়ণ বিণ সত্যবাদী; সত্যানুসারী। সত্যপথ বি প্রকৃত পথ; ধর্মের পথ (সত্য পথে চলবে)। সত্যপির, সত্যপীর বি খাঁটি পির; সত্য পথের সন্ধান যে পির দিতে সক্ষম; হিন্দু মুসলমানের লৌকিক দেবতা বা পির । সত্যপ্রতিজ্ঞ বিণ দৃঢ় প্রতিজ্ঞাবদ্ধ; স্থিরপ্রতিজ্ঞ । সত্যপ্রিয় বিণ সত্যনিষ্ঠ; সত্য বলা বা শোনা কামনা এমন । সত্য ফল বি বিল্ব বৃক্ষ; বেল গাছ। সত্যবাদিতা বি সত্য বলার অভ্যাস । সত্যবাদী(–দিন্‌) বিণ সত্য কথা বলেন এমন । সত্যবাদিনী স্ত্রী. । সত্যবান বিণ সত্যনিষ্ঠ । ❑ বি হিন্দু পুরাণোক্ রাজা দ্যুমৎসেনের পুত্র ও সাবিত্রীর স্বামী। সত্যভঙ্গ বি শপথ রক্ষা না করা। সত্যভাষী বিণ সত্যবাদী । সত্যমূলক বিণ মূলে সত্য আছে এমন । সত্যয় বি অস্তিত্ব; সত্তা (পেনু মৃত্যুর মাঝ সন্ধান আজ সত্যের সত্যয়––গোমো)। সত্যরক্ষা বি প্রতিশ্রুতি রক্ষা করা। সত্যসন্ধ বিণ সত্যপ্রতিজ্ঞ; স্থিরপ্রতিজ্ঞ । সত্যাগ্রহ বি ১‌ সত্য প্রতিষ্ঠার জন্য আগ্রহ (নিত্যের প্রেমে দুষ্কর করো সত্যাগ্রহে লাঞ্ছন বরো––সদ)। ২ ধর্মঘ) । সত্যাগ্রহী (–হিন্‌) বিণ সত্য প্রতিষ্ঠায় আগ্রহী (মোহাম্মদ যে সত্যাগ্রহী দীনের প্রভু ––নই)। ❑ বি ধর্মঘটী; যিনি সত্য ও ন্যায্য অধিকার রক্ষার জন্য প্রতিজ্ঞা করেন; যিনি কোনো ন্যায্য দাবি পূরণের জন্য ধর্মঘট করেন বা দুঃখকষ্ট বরণ করেন । সত্যানুরক্তি বি সত্যের প্রতি আসক্তি (বহুভার্ষীরা যখন বলেন যে কাব্যের অনুবাদ অসম্ভব, তখন তাঁরা ব্যবসায়িক ধূর্ততারই পরিচয় দেন না সত্যানুরক্তিও দেখান––সুদ)। তিন সত্য/সত্যি বি দৃঢ় প্রতিজ্ঞা; শপথবিশেষ। {স. সৎ+য(যৎ)}

**সত্যানুসন্ধান** [শোত্‌তানুশন্‌ধান্‌] বি প্রকৃত তথ্য জানবার জন্যে যে অনুসন্ধান; সত্য উদ্‌ঘাটানের প্রচেষ্টা। সত্যানুসন্ধিৎসা বি সত্য অনুসন্ধানের ইচ্ছা (কাণ্ডজ্ঞান ও সত্যানুসন্ধিৎসার পরিচয় পাওয়া যায়–আনিস)। {স. সত্য+অনুসন্ধান}

**সত্যাপন, সত্যাপনা** [শোত্‌তাপোন্‌, – না] বি ১ সত্য পণ; প্রতিজ্ঞাকরণ; সত্য করার নাম। {স. √সত্যাপি+অন(ল্যুট্‌)+আ(টাপ্‌)}

**সত্যাসত্য** [শোত্‌তাশোত্‌তো] বি সত্য ও মিথ্যা; যথার্থতা বা অযথার্থতা (প্রত্যেক বিষয়েরই সত্যাসত্য বিচার করা ভাল) । {স. সত্য+অসত্য; দ্বন্দ্ব.}

**সত্যি** ⇒ সত্য

**সত্যিকার, সত্যিকারের**  [শোত্‌তিকার্‌, –কারের্‌] বিণ প্রকৃত; যথার্থ । {স. সত্য>+কার, +এর

**সত্র, ছত্র** [সত্‌ত্রো] বি ১ অন্নাদি দানের বা বিতরণের জায়গা; আশ্রম (বেলা বারটার সময় সত্র হইতে খাইয়া অপু বাড়ী ফিরিল––বিব)। ২ যজ্ঞ; ব্রত; সদাচার ব্রত (সত্রের শিখা––সদ)। ৩ বিদ্যালয়াদির পরিষদ বা অধিবেশন । ৪ অরণ্য । ~শিখা বি হোমশিখা; যজ্ঞশিখা (মূর্চ্ছি পড়ে সর্প যত সত্রশিখা তর্পিয়া––সদ)। {স. √সদ্‌+ত্র, >}

**সত্রাস** [শত্রাশ্‌] বিণ ভীত; ভীতিযুক্ত । সত্রাসে ক্রিবিণ ভীতভাবে; সভয়ে । {স. স(সহ)+ত্রাস; বহু.}

**সত্বর** [শত্‌তর্‌] ক্রিবিণ ১ শীঘ্র; ত্বরায়; জলদি (কোকিলা ডাকিলে তিনি আসেন সত্বরে––মদ)। ২ সতর্ক (সত্বর হইয়া রাহি থাক মাঝ নাও––চদা)। {স. স(সহ)+ত্বরা; বহু.}

**সত্বর২** (মবা.) [শত্‌তর্‌] বিণ সাবধান; সতর্ক (সত্বর আঁ রাহি থাক––বচদা)। {স. স(সহ)+ত্বরা; বহু.}

**সদকা, ছদকা** [সদ্‌কা] বিবি খয়রাত; সাহায্য দান; আল্লাহর নামে দান; বিপদ–মুক্তির/পাপমুক্তির জন্য দান (শীঘ্র দাও সদকা অসুস্থ হইলে গাত্র––সৈআ)। {আ. স়দক়াহ ............ }

**সদন** [শদন্‌] বি ১ আলয়; আবাস (অন্যে অন্যে দুই গণে শোভিত সদন বিবিধ বিধানরূপে করাইলা ভোজন––দৌবা)। ২ সামীপ্য; নৈকট্য; সকাশ; প্রতি (মুহুর্মুহু চাহি সে মুখ সদন পানে––মদ)। ৩ আশ্রম; সমীপ (মুনির সদনে সবে মিলির ।অীষয়া––কাদা)। {স. √সদ্‌+অন(ল্যুট্‌)}

**সদনুষ্ঠান** [শদোনুশ্‌ঠান্‌] বি সৎকর্ম; শুভ অনুষ্ঠান; ধর্মকর্ম (সদনুষ্ঠানে শরিক হওয়া)। {স. সৎ+অনুষ্ঠান}

**সদভিপ্রায়** [শদোভিপ্‌প্রায়্‌] বি ভালো উদ্দেশ্য; সাধু সংকল্প (স্কুল সংস্থাপনের সদভিপ্রায়)। {স. সৎ+অভিপ্রায়}

**সদমা** [সদমা] বি দুঃখ; ক্ষোভ; বিচ্ছেদ–বেদনা; অন্তরে আঘাত (সেজন্য আমার জানে বড় সদমা লেগেছে––আই)। {আ. স়দমাহ ......... }

**সদয়** [শদয়্‌] বিণ দয়াপরবশ; দয়ালু; কৃপাযুক্ত; সুপ্রসন্ন; অনুকূল (সদয় ব্যবহার, সদয় আচরণ)। {স. স(সহ)+ দয়া; বহু.}

**সদর** [শদোর্‌] বি ১ বহির্বাটি; অন্তঃপুরের বাইরে যে ঘর বা বাড়ি (বিপিনের ভাগ্যে সদর হইতে আদর বাড়িতে লাগিল––রঠা)। ২ বাইরের অংশ। ৩ জেলার প্রধান শহর; রাজধানী; head quarters । ৪ দেশের সর্বোচ্চ শাসনকর্তার পদবিবিশেষ; persident (সদরে রিয়াসত)। ❑ বিণ ১ খোলা; ফাঁকা (একটু সদর জায়গা হলেই দেখতে পাচ্ছি––মব)। ২ শহর সম্পর্কিত (সদর কাছারি)। ২ প্রকাশ্য; প্রধান (সদর দরজা)। ~অন্দর বি ১ বাহির অপ্রকাশ্য । ~ আমিন বি রাজস্ব বিভাগী নিম্নশ্রেণির বিচারক; মুনসেফ; subjudge । ~আলা, সদরালা বি ১ সাবজজ (বৃদ্ধ সদর আলা রাত্রির অজুহাতে বিদায় লইলেন––শাচ) । ২ সর্বোচ্চ ক্ষমতার অধিকারী। কাছাড়ি বি প্রধান কার্যালয় বা অফিস বা দপ্তর । ~ খাজনা, ~ জমা বি সরকারি রাজস্ব (সদর খাজনা আদায়) । ~ দরজা বি সিংহদ্বার; সিংহ–দরজা; প্রধান দরজা বা gate । ~ মফস্বল বি শহর ও গ্রাম । ~ মালগুজার বি যিনি সাক্ষাৎ সম্বন্ধে সরকারি খাজাঞ্চিখানায় খাজনা বা রাজস্ব দাখিল করেন। ~মেট বি প্রধান সর্দার; mate (একদিন হাউসের সদর মেট কর্মে জবাব দিলে...সেই কর্মে ভর্তি করলেন––প্যামি)। ~মোকাম বি ব্যবসা–বাণি জ্যের বা আইন আদালতের প্রধান কেন্দ্র । সদরে, সদুরে বিণ প্রকাশ্য; সদগর সম্বন্ধীয় (সদুরে কথা)। {আ. স়দর্‌ ............ }

**সদরি, সদরিয়া, সদুরি** [সদোরি, –য়া, সোদুরি] বি কারুকার্য করা বহিরাবরণ; ছোট জামাবিশেষ; সাধারণত যার আস্তিন হয় না (গায়ে ঘন বোতামের ইহুদীদের ন্যায় রঙ্গিন সদরি––মীম; তাহার গায়ে অতি শুভ্র একটি পিরহান তাহার উপরে একটি সদরিয়া––ইহো)। {ফা. স়দর .......... }

**সদরে**  ⇒ সদর

**সদর্থক** [শদর্‌থক্‌] বিণ ১ উত্তম বা সৎ অর্থসূচক (এ ব্যাখ্যা সদর্থক)। ২ অস্তিত্ববাচক; হাঁ–বাচক। কদর্থক বিপ.। {স. সৎ+অর্থক}

**সদর্প** [শদর্‌পো] বিণ অহঙ্কৃত ; গর্বিত (সদর্প আস্ফালন করা)। সদর্পে ক্রিবিণ দর্পের সঙ্গে (সদর্পে চলে যাওয়া)। {স. স(সহ)+দর্প; বহু.}

**সদসৎ** [শদশত্‌] বিণ ১ ভালো ও মন্দ; সৎ ও অসৎ । ২ অস্তিত্বযুক্ত ও অস্তিত্বহীন। {স. সৎ+অসৎ; দ্বন্দ্ব.}

**সদস্য** [শদোশ্‌শো] বি সঙ্ঘ, সমিতি , প্রতিষ্ঠান প্রভৃতির সভ্য; member । {স. সদস্‌+য(যৎ)}

**সদা**  [শদা] অব্য, ক্রিবিণ সর্বধা; হামেশা; সবসময়ে; চিরদিন । ~গতি বিণ সব সময়ে গতিশীল । ❑ বি সূর্য । ~নন্দ, ~নন্দময় বিণ সর্বদা আনন্দময় (সৌদামিনী ঘন সনে ভ্রমে সদানন্দ মনে––মদ)। ❑ বি পরমাত্মা । ~পুষ্প বিণ সর্বদা ফুলে ফুলে ভরা। ❑ বি নারকেল গাছ । ~ফল (বিরল) বি ফলবিশেষ (জামির তুরঞ্জ দ্রাক্ষা মহগুয়া বাদাম বেল শ্রীফল সদাফল কলা জাম––সৈআ)। ~ব্রত বি সর্বদা ব্রত; অন্নসত্র । ~শিব বিণ শান্ত; প্রসন্ন; উদার (তোমার সদাশিব কথা ভয়ানকভাবে খেটেছে ওর উপর ––নই)। ❑ বি হিন্দু দেবতা শিব। ~সর্বদা অব্য সব সময়; হরহামেশা। {স. সর্ব+দা; নিপাতনে সিদ্ধ}

**সদাই, সদায়** [শধাই, –য়–] বি পণ্যদ্রব্য; বেসাতি; সওদা (হাটের সদাই জলীর বিলেতে দুহাতে ছুঁড়িয়া ফেলি––জউ)। {ফা. সৱদা .............}

**সদাগতি** ⇒ সদা

**সদাগর** ⇒ সওদাগর

**সদাচার** [শদাচার্‌] বিণ ধর্মসম্মত (সদাচার অনুষ্ঠান)। ❑ বি সদ্ব্যবহার; সাধু আচরণ । সদাচারী (–রিন্‌) বি, বিণ সদাচারসম্পন্ন ব্যক্তি; শাস্ত্রবিহিত আচরণকারী (তিনি সদাচারীকে সমাদর করেন)। সদাচারিণী স্ত্রী. । {স. সৎ+আচার; কর্মধা.}

**সদাত্মা** [শদাত্‌তাঁ] বিণ সদাশয়; সাধু। {স. সৎ+আত্মা}

**সদানন্দ, সদাপুষ্প, সদাফল, সদারত** ⇒ সদা

**সদালাপ** [শদালাপ্‌] বি কলুষমুক্ত কথাবার্তা; সৎ কথাবার্তা (শিক্ষাসংক্রান্ত সদালাপ)। সদালাপী বিণ সর্বদা সৎ কথা বলে এমন; অমায়িক । {স. সৎ+আলাপ; কর্মধা.}

**সদাশয়** [শদাশয়্‌] বিণ দয়ালু; উদারচেতা; মহানুভব (মুহসিনের মতো সদাশয় ব্যক্তি জগতে বিরল)। সদাশয়া স্ত্রী. । ~তা বি মহানুভবতা; সহৃদয়তা। {স. সৎ+আশয়}

**সদাশিব** ⇒ সদা

**সদিচ্ছা** [শদিচ্‌ছা] বি সাধু অভিলাষ; মঙ্গল বাসনা; শুভ কামনা । {স. সৎ+ইচ্ছা; কর্মধা.}

**সদিয়াল** [শোদিয়াল্‌] বিণ একশত সৈন্যের নেতা (দফাদার জমাদার চলে সদীয়াল––ভারা)। {আ. শদী ............. + হি. ৱাল }

**সদুত্তর** [শদুত্‌তর্‌] বি যথাযথ জবাব; সন্তোষজনক উত্তর (পরীক্ষায় অনেকেই সদুত্তর দিতে পারে না) । {স. সৎ+উত্তর; কর্মধা.}

**সদুদ্দেশ্য** [শদুদ্‌দেশ্‌শো] বি সৎ সংকল্প; সাধু উদ্দেশ্য; নেক নিয়ত (সদুদ্দেশ্যের অভাবে অভিপ্রায় সিদ্ধ হয় না)। {স. সৎ+উদ্দেশ্য; কর্মধা.}

**সদুপায়** [সদুপায়্‌] বি ১ সাধু পন্থা; সৎ পথ; ন্যায় পথ; সমাধন (সমস্যার সদুপায়)। ২ সংস্থান ; আয় । {স. সৎ+উপায়; কর্মধা.}

**সদুরে** ⇒ সদর

**সদৃশ** [শদৃশো] বিণ সমজাতীয়; সমান; তুল্য(তার সদৃশ লোক সমাজে বিরল) । ~তা বি তুল্যতা; অনুরূপতা; চিকিৎসা––এরূপ পদ্ধতিতে চিকিৎষা; হোমিওপ্যাথি। {স. সমান+√দৃশ+অ(কঞ্‌)}

**সদ্গতি** [শদ্‌গোতি] বি ১ উত্তম গতি বা পরিণাম; সুব্যবস্থা (মেয়েটির সদ্গতি করা)। ২ মৃত্যু; মুক্তি (আত্মার সদ্গতি প্রার্থনা)। ৩ (ব্য.) অপব্যয় নষ্ট (শুঁড়ির দোকানে অর্থের সদ্গতি করা)। ৪ (ব্য.) ভোজন (মাংস–পরোটার সদ্গতি)। {স. সৎ+গতি; কর্মধা.}

**সদ্‌গুরু**  [সদ্‌গুরু] বি ১ উৎকৃষ্ট বা আদর্শ শিক্ষক। ২ তত্ত্বজ্ঞানী গুরু । {স. সৎ+গুরু; কর্মধা.}

**সদ্‌গোপ** [শদ্‌গোপ্‌] বি হিন্দু সম্প্রদায়বিশেষ। {স. সৎ+গোপ}ৱ

**সদ্ধর্ম** [শদ্‌ধর্‌মো] বি ১ সত্য ধর্ম; শ্রেষ্ঠ বা উৎকৃষ্ট ধর্ম। ২ বৌদ্ধ ধর্মে উক্ত বুদ্ধ, সঙ্ঘ ও ধর্ম––এ ত্রিরত্নের অন্যতম। {স. সৎ+ধর্ম; কর্মধা.}

**সদ্বিচার** [শদ্‌বিচার্‌] বি ন্যায়সঙ্গত বিচার; ইনসাফ; সুমীমাংসা। {স. সৎ+বিচার; কর্মধা.}

**সদ্বিবেচক** ⇒ সদ্বিবেচনা

**সদ্বিবেচনা** [শদ্‌বিবেচনা] বি উত্তম বিবেচনা; উৎকৃষ্ট মীমাংসা বা নির্ধারণ। সদ্বিবেচক বিণ উত্তম বিবেচনাকারী; সুবিচারক। {স. সৎ+বিবেচনা, বিবেচক}

**সদ্বুদ্ধি** [শদ্‌বুদ্‌ধি] বি শুভবুদ্ধি। {স. সৎ+বুদ্ধি; কর্মধা.}

**সদ্বৃত্ত** [শদ্‌বৃত্‌তো] বি সাধু স্বভাব বা আচরণ । ❑ বিণ সচ্চরিত্র। সদ্বৃত্তি বি ১ সৎ কর্ম বা আচরণ । ২ সৎ বা সাধু স্বভাব; সৎ প্রকৃতি। {স. সৎ+বৃত্ত, বৃত্তি; কর্মধা.}

**সদ্ব্যবহার** [শদ্‌ব্যাবোহার্‌] বি ১ শিষ্টাচার; সদাচার । ২ সদুদেশ্যে সুসংগতভাবে ব্যবহার । {স.সৎ+ব্যবহার}

**সদ্ভাব** [শদ্‌ভাব্‌] বি ১ সম্প্রীতি; বন্ধুভাব (তাদের মধ্যে সম্ভাব বিদ্যমান) । ২ সত্তা; স্থিতি; অস্তিত্ব। ৩ কল্যাণপ্রসূ চিন্তাধারা (সদ্ভাবশতক)। {স. সৎ+ভাব}

**সদ্ম** (দ্মন্‌) [শদ্‌দোঁ] বি আবাস; বাসস্থান; আশ্রম। {স. √সদ্‌+মন্‌(মনিন্‌)}

**সদ্য, সদ্যঃ** (দ্যস্‌) [শোদ্‌দো, –দোহ্‌] অব্য সেই ক্ষণে; মাত্র; এইমাত্র; টাটকা (উছসি উছলি পড়িছে সদ্য––রঠা)। ~পক্ব বিণ সবেমাত্র পেকেছে এমন; সদ্য রান্না করা হয়েছে এরূপ (সদ্যপক্ব অন্ন)। ~পাতী, ~ঃপাতী (–তিন্‌) বিণ ওঠার সঙ্গে সঙ্গে পড়ে এমন; অতিশয় ক্ষণস্থায়ী; অত্যন্ত নশ্বর । ~প্রসূত বিণ এইমাত্র জন্মেছে এমন (সদ্যবিগত কালে সংঘটিত)। ~–~ অব্য তন্মুহূর্তে; তৎক্ষণাৎ; সঙ্গে সঙ্গে । ~স্নাত বিণ এইমাত্র স্নান করেছে এমন । ~স্নাতা স্ত্রী. । সদ্‌যুক্তি বি উত্তম পরামর্শ । সদ্যোজাগ্রৎ বিণ এইমাত্র নিদ্রা থেকে জাগরিত । সদ্যোজাত বিণ সদ্য–প্রসূত; নবোৎপন্ন (ধরিত্রীর সদ্যোজাত কুমারীর মতো––রঠা)। সদ্যোজীবী(–বিন্‌) বিণ ক্ষণস্থায়ী (চলি গেছে বামাদল স্বপনে যেমতি কিম্বা জলবিম্ব যথা সদা সদ্যোজীবী––মদ)। সদ্যোমুক্ত, ~মুক্ত বিণ ১ বন্ধন থেকে এইমাত্র মৃত্যু হয়েছে এমন । সদ্যোমৃত, ~মৃত বিণ এইমাত্র মৃত্যু হয়েছে এমন । সদ্যোমৃতা, ~মৃতা স্ত্রী. । {স. সদ্যস্‌>}

**সধবা** [শধোবা] বি যার স্বামী বর্তমান; এয়োস্ত্রী। বিধবা/অথবা বিপ.। {স. সহ+ধব+আ(টাপ্‌); বহু.}

**সধর্মা, সধর্মী** (–মিন্‌) [শধর্‌মা, –ধোর্‌মি] বিণ ১ একই ধর্মাবলম্বী (অনেক পদার্থই সধর্মী)। ২ একরূপ গুণবিশিষ্ট। সধর্মিণী স্ত্রী.। সধর্মিণী, সধর্মচারিণী বিণ সহধর্মিণী; পত্নী; স্ত্রী। {স. সমান+ধর্মণ, ইন্‌(ইনি)}

**সন** [শন্‌] বি বৎসর; সাল; অব্দ (সাধারণত বাংলা বা হিজরি বর্ষগণনায় প্রযুক্ত বৎসরসংখ্যায় ‘সন’ এবং খ্রিস্টীয় বৎসরসংখ্যায় ‘সাল’ ব্যবহৃত হয়ে থাকে––যেমন, বাংলা ১৪০০ সন, খ্রিস্টীয় ২০০০ সাল) । ~–তারিখ বি ঘটনার বৎসর ও তারিখ । ~ ~ ক্রিবিণ প্রতি সন; প্রতি বৎসর; ফিসন । ~হাল বি চলতি বৎসর; বর্তমান বর্ষ । ফি~ বি প্রতিবছর। বাংলা ~ বি বাংলা সৌর বৎসর; বঙ্গাব্দ । হিজরি ~ বি হজরত মুহম্মদের (সা.) মক্কা থেকে মদিনায় গমনের সময় থেকে নির্ধারিত চান্দ্র বৎসর । সনা, সনী, ~বী বিণ বৎসর সম্বন্ধীয়; বৎসরে বৎসরে; বার্ষিক (তিন সনি বন্দোবস্ত)। {আ. সনহ .......... }

**সনদ, সনন্দ** (বিরল) [শনোদ্‌, শনোনদো] বি ১ বাদশাহি হুকুম; দলিল; প্রমাণপত্র (তাহারা সনন্দ পান নাই, ইহা নিশ্চিত––বচ)। ২ উপাধিপত্র । ৩ বিশেষ পাঠ সমাপনান্তে প্রাপ্ত উপাধি বা প্রশংসাপত্র; সার্টিফিকেট । {আ. সনদ .......... }

**সনসন** ⇒ শনশন

**সন সন ⇒ সন**

**সনহাল, সনা** ⇒ সন

**সনা২** (মবা.) [শনা] বি সোন া (দপ্পন রূপা সনা কজ্জল গোরচনা দুব্বা ধান তত পরে––রাপ)। {স. স্বর্ণ>}

**সনাক্ত** ⇒ শনাক্ত

**সনাতন** [শনাতোন্‌] বিণ ১ নিত্য; চিরস্থায়ী; চিরন্তন (বঙ্গদেশের সনাতন পবিত্র প্রথার মধ্যে নাই––রঠা)। ২ চির; বর্তশান; শাশ্বত (নিত্য নিরঞ্জন সত্য সনাতন––ভারা)। ❑ বি ১ প্রভু । ২ হিন্দুদেবতা ব্রহ্মা, বিষ্ণু, শিব। ~ধর্ম বি প্রাচীন, অপরিবর্তনীয় ও চিরস্থায়ী ধর্ম; হিন্দুধর্ম । সনাতনী বি স্ত্রী. হিন্দুদেবী দুর্গা; লক্ষ্মী; সরস্বতী। ❑ বিবিণ প্রাচীনপন্থি; হিন্দু; হিন্দু ধর্মাচারে আস্থাবান । {স. সনা+তন(ট্যু, তুট্‌)}

**সনাথ** [শনাথ্‌] বিণ ১ পতির সাথে । ২ প্রভুযুক্ত; অভিভাবক/রক্ষণাবেক্ষণকারী আছে এমন (সনাথ বালক, সনাথ ভৃত্য)। সনাথা বিণ স্ত্রী. স্বামী বা প্রভু আছে এমন; সধবা। অনাথ বিপ. । {স. স(সহ)+নাথ; বহু.}

**সনাল** [শনাল্‌] বিণ (পদ্মের) মৃণালযুক্ত (সনাল কমল––ভারা)। {স. স+নাল; বহু.}

**সনি** [সোনি] (মবা.) [বিণ সম; সদৃশ (কনকলতা সনি সুন্দরি সজনিগো––বিপ)। {স. সন প্রত্যয়>}

**সনির্বন্ধ** [শনির্‌বন্‌ধো] বিণ আগ্রহাতিশয়যুক্ত; সবিনয়; মিনতিযুক্ত (সনির্বন্ধ আবেদন)। {স. সহ+নির্বন্ধ}

**সনী** ⇒ সন

**সনীড়** [শনিড়্‌] বিণ ১ পাখির বাসা যুক্ত; নীড়যুক্ত । ২ নিকট । {স. স+নীড়; বহু.}

**সনে** [শনে] ক্রিবিণ (পদ্য.) সাথে; সহিত; সঙ্গে (বসাইত ফুলাসনে এ দাসীরে তব সনে––মদ)। {তুল. ব্র. সঙে}

**সনেট** [সনেট্‌] বি চোদ্দ অক্ষরবিশিষ্ট চোদ্দ ছত্রের এক প্রকার কবিতা (বন্দী হয়ে সনেটের ক্ষুদ্র কারাগারে––দেসে)। {ই. sonet}

**সনেহ** (মবা.) [সনেহো] বি স্নেহ; প্রেম; পিরিত (বড় অনুচিত কৈল প্রথম সনেহে ––বচদা)। {স. স্নেহ>}

**সন্ত** [শন্‌তো] বি সাধু; সন্ন্যাসী। {স. সন্তঃ=সৎ, ১মা বহুব>; তুল. হি. সংত}

**সন্তত** [শন্‌তোতো] বিণ ১ অতি বিস্তৃত। ২ নিরন্তর । ৩ নিয়ত; সতত। ৪ বহুল । {স. সম্‌+√তন্‌+ত(ক্ত)}

**সন্ততি** [শন্‌তোতি] বি ১ সন্তান; পুত্রাদি (তার সন্তানসন্ততি মোট পাঁচটি)। ২ বংশ; গোত্র (আদম সন্ততি মানুষ)। ৩ পঙ্‌ক্তি; শ্রেণি (দীপসন্ততি) । ৪ ধারা; পর্যায়ক্রমে (চিন্তাসন্ততি) । ৫ পারম্পর্য; বিচ্ছেদহীন (ভাবসন্ততি)। ৬ বিস্তার (রোগসন্ততি)। {স. সম্‌+√তন্‌+তি(ক্তি)}

**সন্তপ্ত** [শন্‌তোপ্‌তো] বিণ ১ উত্তপ্ত; তপ্তকৃত (রৌদ্রসন্তপ্ত মাঠ)। ২ শোকার্ত; মনস্তাপযুক্ত। ৩ জ্বরাদি হেতু উত্তাপযুক্ত । ৪ পথশ্রান্ত । {স. সম্‌+√তপ্‌+ত(ক্ত)}

**সন্তরণ** [শন্‌তরন্‌] বি সাঁতার (সন্তরণে উত্তরণ)। ~দক্ষ বিণ সাঁতারে অভিজ্ঞ । {স. সম্‌+√তৃ+অন(ল্যুট্‌)}

**সন্তর্পণ** [সন্‌তোর্‌পন্‌] বি সম্যক তৃপ্তিদান; সন্তুষ্টকরণ । ❑ বিণ তুষ্টিপ্রদ; তৃপ্তিদায়ক। সন্তর্পণে ক্রিবিণ অতি সাবধানে; অতি যত্নে (কেহ কেহ অতি সন্তর্পণে রওয়ানার উদ্যোগ করিল––আমআ)। সন্তর্পিয়া বিণ (পদ্য.) অতিশয় তুষ্ট করে; শাস্ত্রসম্মতভাবে মৃতের তর্পণ করে (সন্তর্পিয়া সিন্ধু জলে––মদ)। {স. সম্‌+তর্পণ}

**সন্তলন** ⇒ সন্তোলন

**সন্তাগার** [শন্‌তাগার্‌] বি ১ আশ্রম; সাধু সন্ন্যাসীদের আবাস (আজি এস ভাবের জ্ঞানের সন্তাগরে––সদ)। ২ আশ্রম; আখড়া; খানকা; হুজুরা। {সন্ত+স. আগার}

**সন্তান** [শন্‌তান্‌] বি ১ অপত্য; পুত্র; কন্যা । ২ বংশধর (আদম সন্তান)। ৩ ধারা; প্রবাহ । ৪ বিস্তার ; ব্যাপ্তি। ~ক বিণ ব্যাপক। ❑ বি, ফল; বৃক্ষ (সন্তানকের শ্যামল বিতান হাসে ––সদ)। ~বতী বিণ স্ত্রী. সন্তানযুক্তা । ~বাৎসল্য বি সন্তানের প্রতি স্নেহ–মায়ামমতা। ~বান বিণ পুত্রকন্যার জন্মদাতা; সন্তান আছে এমন। ~বতী স্ত্রী.। ~সন্ততি বি বংশপরম্পরা; পুত্রকন্যা ও পরবর্তী বংশধরগণ । ~সম্ভাবনা বি অচিরেই সন্তানের জন্ম হবে এমন; অন্তঃসত্ত্বা অবস্থা। ~হীন বিণ আঁকুড়ে; সন্তান হয়নি এমন; সন্তান ছিল অথচ এখন নেই এমন; নিঃসন্তান । ~হীনা স্ত্রী.। সন্তানোচিত বিণ সন্তানের উপযু্কত কর্ম (সন্তানোচিত কর্মের দ্বারাই পিতৃস্নেহ লাভ করা যায়)। সন্তানোৎপাদন বি বংশধরের জন্মদান । {স. সম্‌+√তন্‌+অ(ঘঞ্‌)}

**সন্তাপ** [শন্‌তাপ্‌] বি ১ অন্তর্দাহ; মনস্তাপ; শোক–জ্বালা (রোদন করিয়া দোহা ভাবিয়া সন্তাপ––দৌবা)। ২ উত্তাপ; জ্বরের উত্তাপ (তোমার শরীরের উত্তরোত্তর প্রবল হইয়া উঠিয়াছে––ঈবি)। ৩ অগ্নি ইত্যাদির তাপ । ~ক্লিষ্ট বিণ রোগ, শোক, বা তাপ দ্বারা ক্লিষ্ট । ~ন বি ‌১ উত্তাপন; তাপদান । ২ তাপদায়ক । সন্তাপিত বিণ উত্তপ্তকৃত ; সন্তপ্ত; পরিতাপযুক্ত। সন্তাপী(–পিন্‌) বিণ সন্তাপযুক্ত; শোকার্ত; সন্তপ্ত (পুত্রের মৃত্যুতে তিনি সন্তাপী)। {স. সম্‌+তাপ্‌}

**সন্তালন, সন্তলন** [সন্‌তালন্‌, –তোলন্‌] বি অল্প ভাজা; সাঁতলানো । {স. সম্‌+হি. √তল্‌+অন}

**সন্তুষ্ট** [শোন্‌তুশ্‌টো] বিণ পরিতৃপ্ত; খুশি; আনন্দিত; সুপ্রসন্নচিত্ত । সন্তুষ্টা বিণ স্ত্রী. সন্তোষযুক্তা। সন্তুষ্টি বি অত্যন্ত তৃপ্তি; অতিশয় আহ্লাদ । {স. সম্‌+√তুষ্‌+ত(ক্ত)}

**সন্তোষ** [শন্‌তোশ্‌] বি তৃপ্তি; আনন্দ; হর্ষ; তুষ্টি; খুশি (সন্তোষ সাধন)। {স. সম্‌+√তুষ্‌+অ(ঘঞ্‌)}

**সন্ত্রস্ত** [শন্‌ত্রোস্‌তো] বিণ অতিশয় ভীত; ভয়–ব্যাকুল (মাছগুলিও হঠাৎ সন্ত্রস্ত হইয়া সরিয়া পড়িয়াছে––শাকা)। সন্ত্রস্তা স্ত্রী.। {স. সম্‌+√ত্রস্‌+ত(ক্ত)}

**সন্ত্রাস** [শন্‌ত্রাশ্‌] বি কোনো উদ্দেশ্যে মানুষের মনে ভীতি সৃষ্টি করার প্রচেষ্টা; অতিশয় শঙ্কা বা ভীতি । ~বাদ বি রাজনৈতিক ক্ষমতা লাভের জন্য হত্যা অত্যাচার ইত্যাদি কার্য অনুষ্ঠান–নীতি; terrorism । ~বাদী, সন্ত্রাসিক বিণ রাজনৈতিক ক্ষমতা লাভের জন্য হত্যাকাণ্ড সংঘটনের পক্ষপাতী; terrorist । সন্ত্রাসিত বিণ শঙ্কিত; ভীত; সন্ত্রস্ত (মৃত্যুভয়ে সকলেই সন্ত্রাসিত)। সন্ত্রাসিতা স্ত্রী.। সন্ত্রাসী (–সিন্‌) বি, বিণ যে বা যারা কোনো উদ্দেশ্য সাধনের জন্য শঙ্কা বা ভীতির সৃষ্টি করে । {স. সম্‌+ত্রাস্‌}

**সন্দ** [শন্‌দো] বি সন্দেহ; সংশয় (মনে মনে সন্দ––আসি)। {স. সন্দেহ>}

**সন্দংশ, সন্দংশিকা, সন্দংশী** [শন্‌দোঙ্‌শো, –শিকা, –শন্‌দোঙ্‌শি] বি ১ সম্যকরূপে কামড়ে ধরে এমন; আঁকড়ে ধরে এমন সব যন্ত্রপাতি; forceps (সাঁড়াশি, কাটারি, চিমটা, জাঁতি ইত্যাদি)। সন্দষ্ট বিণ সম্যকরূপে দষ্ট; কামড়ানো হয়েছে এমন । ❑ বি সংলগ্ন । {স. সম্‌+√দন্‌শ্‌+অ(ঘঞ্‌)}

**সন্দর্ভ** [শন্‌দর্‌ভো] বি ১ রচনা ইত্যাদির সংকলন (অভিসন্দর্ভ; রচনা–সন্দর্ভ)। ২ গূঢ়ার্থ; অন্তর্নিহিত ভাব । {স. সম্‌+√দৃভ্‌+অ(ঘঞ্‌)}

**সন্দর্শন** [শন্‌দর্‌শন্‌] বি ১ সম্যক দর্শন; অবলোকন; সাক্ষাৎকার (আপনার সন্দর্শন ও সম্ভাষণানুগ্রহ দ্বারা চরিতার্থ হইলাম ––ঈবি)। ২ পরীক্ষা; নিরীক্ষা (তিনি এ বিষয় সন্দর্শন করিবেন)। {স. সম্‌+√দৃশ্‌+অন(ল্যুট্‌)}

**সন্দল** [শন্‌দল্‌] বি চন্দনবৃক্ষ; চন্দন (ঘন সন্দল কাষ্ঠ কাফুরের বনে ঘোরে দিলে বেহুঁশ––ফআ)। {আ. স়ন্‌দল্‌ ...........}

**সন্দিগ্ধ** [শোন্‌দিগ্‌ধো] বিণ ১ সন্দেহযুক্ত; ভীত (সন্দিগ্ধ লোকদের উপরে সকলে হাড়ে হাড়ে চটিয়া গেল––রঠা)। ২ অনিশ্চিত (সন্দিগ্ধ ব্যাপার)। ~তা বিণ সন্দেহের ভাব; সংশয়; ভয় । {স. সম্‌+√দিহ্‌+ত(ক্ত)}

**সন্দিষ্ট** [শোন্‌দিশ্‌টো] বিণ আদেশ বা নির্দেশপ্রাপ্ত; আদিষ্ট । {স. সম্‌+√দিশ্‌+ত(ক্ত)}

**সন্দিহান** [শোন্‌দিহান্‌] বিণ সন্দেহযুক্ত; সংশয়িত (বন্ধুর বন্ধুত্ব সম্বন্ধে সন্দিহান হওয়া)। {স. সম্‌+√দিহ্‌+আন (শানচ্‌)}

**সন্দীপক** [শোন্‌দিপক্‌] বিণ উৎসাহক; প্রজ্বালন; দগ্ধকরণ; উদ্দীপন । ২ উৎসাহিতকরণ; সাহসদান । ৩ প্রজ্বালক (কাষ্ঠসন্দীপন)। ❑ বিণ প্রেরণাদানকারী; উৎসাহক। সন্দীপনী বিণ সঞ্জীবনী; উৎসাহদানকারী (ফিরোজা বেগমের সন্দীপনী বাণী শ্রবণে বামাবৃন্দ সকলেই শ্রেণীবদ্ধ হইয়া দীর্ঘ বল্লম প্রহারে শত্রু নিপাত করিতে লাগিলেন––ইহো)। সন্দীপিত, সন্দীপ্ত বিণ ১ প্রজ্জলিত (সন্দীপিত অঙ্গার)। ২ উৎ\*সহিত। {স. সম্‌+দীপন}

**সন্দুক** ⇒ সিন্দুক

**সন্দে** (মবা.) [শন্‌দে] বি সন্দেহ; সংশয় (সন্দে গুচ্যা গেল ভাইরে––মৈগী)। {স. সন্দেহ>}ৱ

**সন্দেশ** [শোন্‌দেশ্‌] বি সংবাদ; খবর; আদেশ (তাহার নিকট নিজ প্রভুর সন্দেশ জানাইল––ঈবি)। ২ ছানাজাত মিষ্টিবিশেষ। ~বহ, ~হর বিণ সংবাদ বহন করে এমন; দূত (তবে কেন, হে সন্দেশবহ, মলিন বদন তব––মদ)। {স. সম্‌+√দিশ্‌+অ(ঘঞ্‌)}

**সন্দেহ** [শন্‌দেহো] বি ১ সংশয়; ভয়; আশঙ্কা । ২ কাব্যের অর্থালঙ্কারবিশেষ । ~জনক বিণ সংশয়। উদ্রেককারী (সন্দেহজনক কাজ করা)। ~ভঞ্জন বি সংশয়ের নিরসন (তোমার কথায় এ ব্যাপারে আমার সন্দেহভঞ্জন হইল)। সন্দেহাকুল বিণ সংশয়ব্যাকুল (সন্দেহাকুলচিত্ত)। {স. সম্‌+√দিহ্‌+অ(ঘঞ্‌)}

**সন্ধান** [শন্‌ধান্‌] বি ১ খোঁজখবর; তল্লাশ; অনুসন্ধান; অন্বেষণ (খুনির সন্ধান)। ২ ঠিকানা; হদিস; পাত্তা (ভবঘুরের আবার সন্ধান)। ৩ গোপন পথ; প্রবেশদ্বার (কোথা দিয়া সেথা প্রবেশিতে নাই সন্ধান লব বুঝিয়া––রঠা)। ৪ রহস্য; তত্ত্ব (প্রকৃতির সন্ধান)। ৫ যোজনা (শর–সন্ধান)। ৬ সাজসজ্জা (দেখিয়া সন্ধান করি অনুমান আইসে কলিঙ্গ নৃপবর––কমু)। ৭৮ মদ তৈরিকরণ; গাঁজানো (মদ্য–সন্ধান); fermentation । ৮ মিলন; মিশ্রণ; সংযোজন (সেয়ানে সেয়ানে সন্ধান)। ~ পুস্তক বি অভিধান বা কোষাদি শ্রেণির গ্রন্থ; reference book । ~সুলুক, সুলুক~ বি ১ খোঁজখবর। ২ কলাকৌশল । সন্ধানিত বিণ সংযোজনীয়; সন্ধান করা হয়েছে এমন । সন্ধানী (–নিন্‌), সন্ধায়ী(–য়িন্‌) বিণ খোঁজ–খবর বা সন্ধান করতে উৎসুক এমন; অনুসন্ধানকারী (সন্ধানী লোক বা মন)। ঘরসন্ধানী বিভীষণ বি যে লোক আপন ঘরের সন্ধান শত্রুর কাছে বলে অনিষ্ট ঘটায় । {স. সম্‌+√ধা+অন(ল্যুট্‌)}

**সন্ধাভাষা** ⇒ সন্ধ্যাভাষা

**সন্ধি** [শোন্‌ধি] বি ১ দেহের অঙ্গপ্রত্যঙ্গের গ্রন্থি বা মিলনস্থল; দেহগ্রন্থি (ঊরুসন্ধি)। ২ বিবদমান পক্ষদ্বয়ের রাজনৈতিক চুক্তি সম্পাদন (হুদায়বিয়ার সন্ধি)। ৩ মিলনকাল (যুগসন্ধি) । ৪ সন্ধান; রহস্য (নারীর মায়ার সন্ধি পুরুষে কি জানে––কৃও)। ৫ কৌশল; তত্ত্ব (কহিয়া দিব যত আছে সন্ধি––কমু)। ৬ (ব্যা.) দুই বর্ণের মিলন (স্বরসন্ধি, ব্যঞ্জনসন্ধি) । ৭ সুড়ঙ্গপথ (সন্ধিপথে গমনাগমন)। ৮ সমাবেশ। ~ক্ষণ বি এক সময়ের অবসান অন্য সময়ের আরম্ভ (যুগসন্ধিক্ষণ; সন্ধ্যা হচ্ছে দিনরাত্রির সন্ধিক্ষণ)। ~চোর বি সিঁধেল চোর। ~ পূজা বি মহাষ্টমী ও মহানবমীর সন্ধিকালে দুর্গাপূজা। ~বদ্ধ বিণ ১ রাজনৈতিক বা পারস্পরিক চুক্তিতে আবদ্ধ। ২ মিলন। ~বন্ধ বি অঙ্গ–প্রত্যঙ্গের সংযোগ; শিরা (কাননে কাননে ভ্রমণ করিয়া সন্ধিবদ্ধ সাল শিথিল হইয়া গিয়াছে––ঈবি)। ~বাত বি শরীর সংযোগস্থানে উৎপন্ন বাত রোগ (সন্ধিবাতগ্রস্ত রোগী)। ~ বিগ্রহ বি চুক্তিবদ্ধ হওয়া এবং পরে চুক্তিভঙ্গ করা (কুরাইশ সম্প্রদায় সর্বপ্রথম সন্ধি ভঙ্গ করে)। ২ গ্রন্থিচ্যুতি; dislocation । ~মুক্ত বিণ সংযোগ ছিন্ন হওয়া; গ্রন্থি বা অস্থিচ্যুত। {স. সম্‌+√ধা+ই(কি)}

**সন্ধিত** [শোন্‌ধিতো] বিণ ১ মিলিত; সন্ধিবদ্ধ (সন্ধিত জাতিদ্বয়)। ২ গাঁজানো; মদ্যে রূপান্তরিত; fermented (আঙুর সন্ধিত মদ) । {স. সম্‌+√ধা+ই(ণিচ্‌)+ত(ক্ত)}

**সন্ধিৎসা** [শোন্‌ধিত্‌শা] বি সন্ধান করার ইচ্ছা; জানার ইচ্ছা । সন্ধিৎসু বি অন্বেষণ করতে ইচ্ছুক (অনুসন্ধিৎসু বিজ্ঞানী)। {স. সম্‌+ধা+স(সন্‌)+অ+আ(টাপ্‌)}

**সন্ধিস্থল** [শোন্‌ধিস্‌থল্‌] বি সংযোগস্থল; জোড়ার স্থান (তাঁর আঙ্গুলগুলি তাঁর হাঁটুর সন্ধিস্থলকে ছাড়িয়ে যাবে ––মুআরা)। {স. সন্ধি+স্থল}

**সন্ধুক্ষণ** [শোন্‌ধুক্‌খন্‌] বি ১ উদ্দীপন; প্রজ্বলন। ২ উত্তেজন; উত্তেজিতকরণ (বেরসন্ধুক্ষণ)। সন্ধুক্ষিত বিণ প্রজ্জ্বলিত। ❑ বি উত্তেজিত। {স. সম্‌+√ধুক্ষ্‌+অন(ল্যুট্‌)}

**সন্ধে** ⇒ সন্ধ্যা

**সন্ধেয়** [শন্‌ধেয়ো] বিণ সন্ধি করার উপযুক্ত । {স. সম্‌+√ধা+য(যৎ)}

**সন্ধ্যা, সন্ধ্যে, সন্ধে, সাঁঝ** (কথ্য) [শোন্‌ধা, –ধে, –, শাঁঝ] বি ১ বেলা; সময়; ওয়াক্ত (যে হোসেরনের এক সন্ধ্যা আহারের সংস্থান নাই––মীম)। ২ দিন ও রাতের মিলনকাল; রাত্রির আরম্ভ; সন্ধ্যাবেলা (বাইরের দিকে তাকিয়ে দেখি যে সন্ধ্যে হয়েছে––প্রচৌ; এমন ভরা সাঁঝ––রঠা)। ৩ যুগসন্ধি; যুগের অবসান (কলির সন্ধ্যা)। ৪ জীবনের শেষ মুহূর্ত (জীবন–সন্ধ্যা)। ৫ উপাসনা । ৬ পুরা এক দিন–রাত্রি (তিন সন্ধ্যাব্যাপী শয্যায় আছি)। সন্ধ্যা–আহ্নিক, সন্ধ্যাহ্নিক বি হিন্দুধর্মমতে সায়ংকালীন ঈশ্বর–বন্দনা; ত্রিসন্ধ্যা উপাসনা (এক বৎসর প্রিয়তম পুত্রকে সন্ধ্যা–আহ্নিক শিখাইলেন––বচ)। সন্ধ্যা করা ক্রি হিন্দুদের সায়ংকালীন উপাসনা করা । সন্ধ্যাতারা বি সাঁঝের বেলা সর্বাগ্রে উদিত তারা । সন্ধ্যাত্রয়, ত্রিসন্ধ্যা, তিনসন্ধ্যা বি প্রাতঃকাল, মধ্যাহ্ন এবং সায়ংকাল । সন্ধ্যাদীপ বি সাঁঝের বাতি; সেঁজুতি; সন্ধ্যাবেলায় জ্বালিত দীপ (ঘরে তার সন্ধ্যাদীপ জ্বালা হয় না)। সন্ধ্যারাগ বি সূর্য অস্তমিত হওয়ার পর রক্তিম আলোকছটা । সন্ধ্যালোক বি অস্তগামী সূর্যের শেষ ম্লান আলোকচ্ছটা; twilight (সন্ধ্যালোক তখনও সব আবছা আবছা দেখা যাচ্ছিল)। সন্ধ্যাসব বি সান্ধ্যকালীন যে মদ পান করা হয় (চেয়ে দেখি সর্দারজীর চোখ সন্ধ্যাসব স্পর্শ না করেই সন্ধ্যাকাশের মত লাল হয়ে উঠেছে ––সৈমু)। {স. সম্‌+√ধৈ+অ(অঙ্‌)+আ(টাপ্‌)}

**সন্ধ্যাভাষা, সন্ধাভাষা** [শোন্‌ধাভাশা] বি ১ দুর্বোধ্য ভাষা; যে ভাষার কিছু বোঝা যায় না আর কিছু বোঝা যায় (চর্যাপদের সন্ধ্যাভাষা)। ২ প্রাচীন আর্যাবর্ত ও প্রাচীন বঙ্গদেশের মধ্যবর্তী সন্ধ্যাদেশের ভাষা। ৩ দুই অঞ্চলের সংযোগস্থলে প্রচলিত ভাষা । ৪ ইঙ্গিতময় বা সংকেতময় ভাষা (চর্যাপদ সন্ধ্যাভাষায় রচিত)। ৫ আলো–আঁধারি ভাষা। {স. সন্দেহ>সন্ধ্যা+স. ভাষা}

**সন্নত** [শন্‌নতো] বিণ ১ অবনত; নত (সহজ শিশির সন্নত ভোরে––আহা)। ২ প্রণত (সন্নত দেহে বারম্বার সেলাম করিতে করিতে ––রঠা)। সন্নতি বি ১ বিনয়; নম্র ও ভদ্রভাব। ২ প্রণাম; মিনতি। {স. সম্‌+√নম্‌+ত(ক্ত)}

**সন্নদ্ধ** [শন্‌নদ্‌ধো] বিণ ১ সংবদ্ধ (ঘন সন্নদ্ধ আম্রকানন)। ২ অস্ত্রাদি যুদ্ধসাজে সজ্জিত (সন্নদ্ধ সৈনিক)। ৩ শ্রেণিবদ্ধ। ৪ সাঁজোয়া পরা। {স. সম্‌+√নহ্‌+ত(ক্ত)}

**সন্না** [শন্‌না] বি কাঁটাদি তোলার ছোট চিমটা; লোম তোলার জন্যে ব্যবহৃত নাপিতের চিমটাবিশেষ (সন্না দ্বারা ডাক্তার কাঁটা তুললেন)। {স. সন্দংশ>}

**সন্নাহ১** [সন্‌নাহো] বি ১ সাঁজোয়া । ২ কবজ। সন্নাহ্য বি ১ সাঁজোয়ায় সজ্জিত; পোশাক; পরিচ্ছদ। ২ রণহস্তী । {স. সম্‌+√নহ্‌+অ(ঘঞ্‌)}

**সন্নিকট** [শোন্‌নিকট্‌] বি ১ সন্নিধি; খুব নিকটে অবস্থিত । ❑ ক্রিবিণ অত্যন্ত কাছাকাছি (সন্নিকট যাওয়া)। সন্নিকটে ক্রিবিণ খুব নিকটে । {স. সম্‌+নিকট}

**সন্নিকর্ষ** [শোন্‌নিকর্‌শো] বি নৈকট্য; আকর্ষণ; নিকট অবস্থান (ফরাসী বিপ্লবের সন্নিকর্ষে যেমন বর্কএর হিতবুদ্ধি তাঁর সংস্কার চেষ্টাকে দাবিয়েছিল––সুদ)। ~ণ বি সন্নিকটে বা নিকটে অবস্থান; সান্নিধ্য । সন্নিকৃষ্ট বিণ অতিশয় নিকটবর্তী; সমীপস্থ। {স.সম্‌+নি+√কৃষ্‌+অ(ঘঞ্‌)}

**সন্নিধান, সন্নিধি** [শোন্‌নিধান, –নিধি] বি ১ নৈকট্য; নিকটে অবস্থান (বনবাসে পরস্পর সন্নিধানবশতঃ সুখে কাল যাপন হইয়াছিল––ঈবি)। ২ আবির্ভাব; আগমন । ৩ আশ্রয়। সন্নিধাতা বিণ গচ্ছিত রাখে এমন; চোরাই মাল জমা করা হয় এমন । ❑ বি (প্রাবা.) খাজনার হিসাব রেখে যিনি তা সরকারি তহবিলে জমা দিতেন । {স. সম্‌+নি+√ধা+অন(ল্যুট্‌), ই(কি)}

**সন্নিপাত** [শোন্‌নিপাত্‌] বি ১ সম্যক নাশ; পতন । ২ বাত, কফ, পিত্তের দোষযুক্ত বিকার রোগ; টাইফয়েড । ৩ একত্র মিলন; সমষ্টি । সন্নিপাতিক জ্বর বি টাইফয়েড । {স. সম্‌+নি+√পাত্‌+অ(ঘঞ্‌)}

**সন্নিবদ্ধ** [শোন্‌নিবদ্‌ধো] বিণ ১ দৃঢ়ভাবে গ্রথিত; উত্তমরূপে আবদ্ধ (কাণ্ড দুটি সন্নিবদ্ধ করা হয়েছে)। ২ নিবিষ্ট; সম্যকভাবে অভিভূত (পাঠে সন্নিবদ্ধ চিত্ত)। সন্নিবিষ্ট বিণ ১ সন্নিকটস্থ(সন্নিবিষ্ট গৃহ)। ২ সংস্থিত; অন্তঃপ্রবিষ্ট। ৩ উপবিষ্ট। ৪ বিন্যস্ত (যুদ্ধে সন্নিবিষ্ট করা)। ৫ সংস্থাপিত। {স. সম্‌+নি+বদ্ধ}

**সন্নিবন্ধ, সন্নিবন্ধন** [শোন্‌নিবন্‌ধো, –ধন্‌] বি একত্র; সংকলন; গ্রন্থন; শক্ত বন্ধন (সন্নিবদ্ধ গল্প)। {স. সম্‌+নি+√বন্ধ্‌+অ(ঘঞ্‌) অন(ল্যুট্‌)}

**সন্নিবৃত্ত** [শোন্‌নিবৃত্‌তো] বিণ ১ সম্যক নিবৃত্ত; বিরত। ২ প্রত্যাবর্তিত; প্রত্যাগত । সন্নিবৃত্তি বি ১ সম্যক বিরতি (সংগ্রামের সন্নিবৃত্তি)। ২ প্রত্যাবর্তন । {স. সম্‌+নি+√বৃৎ+ত(ক্ত)}

**সন্নিবেশ** [শোন্‌নিবেশ্‌] বি ১ সংস্থাপন। ২ স্থিতি । ৩ সংযোগ (পাঠে মন সন্নিবেশ করা)। ৪ বিন্যাস (সৈন্য সন্নিবেশ করা)। ৫ আশ্রম (সাধু সন্নিবেশ)। সন্নিবেশিত বিণ সন্নিবিষ্ট করা হয়েছে এমন (সন্নিবেশিত নবগ্রাম)। {স. সম্‌+নি+√বিশ্‌+অ(ঘঞ্‌)}

**সন্নিভ** [শোন্‌নিভো] বিণ অনুরূপ; সদৃশ। {স. সম্‌+নি+√ভা+অ(ক)}

**সন্নিয়োগ** [শোন্‌নিয়োগ্‌] বিণ স্থায়ীভাবে নিয়োগ; বহালকরণ; comfirmation । {স. সম্‌+নিয়োগ}

**সন্নিহিত** [শোন্‌নিহিতো] বিণ ১ নিকটবর্তী (বিদ্যালয়সন্নিহিত বটবৃক্ষ)। ২ সংস্থাপিত (সন্নিহিত অট্টালিকা)। {স. সম্‌+নি+√ধা+ত(ক্ত)}

**সন্নেসী** ⇒ সন্ন্যাসী

**সন্নস্ত** [শোন্‌নস্‌তো] বিণ ১ সমর্পিত (সন্ন্যস্ত গুরুদায়িত্ব)। ২ নিক্ষিপ্ত। ৩ সংরক্ষিত। {স. সম্‌+নি+√অস্‌+ত(ক্ত)}

**সন্ন্যাস** [শোন্‌ন্যাশ্‌] বি ১ সর্বত্যাগ। ২ সং২সারত্যাগপূর্বক ঈশ্বরের চিন্তায় নিমগ্ন থাকার অবস্থা । ৩ হিন্দুধর্মের চতুর্থ আশ্রম––যাতে সংসারত্যাগ বিহিত; ভিক্ষুধর্ম । ৪ সংজ্ঞালোপকারী রোগবিশেষ; apoplexy । ৫ সমর্পণ; সংস্থাপন। সন্ন্যাসী(–সিন্‌), সন্নেসী বি, বিণ গৃহত্যাগী; ভিক্ষুধর্ম অবলম্বনকারী; বিরাগী (কেন বিয়ে করে তুই কি সন্ন্যাসী হবি নাকি––অচিসে)। অনেক সন্ন্যাসীতে গাজন নষ্ট––(আল.) বহুজনের কর্তৃত্বের ফলে বিশৃঙ্খল অবস্থা। {স. সম্‌+নি+√অস্‌+অ(ঘঞ্‌)}

**সন্মার্গ** [শন্‌মার্‌গো] বি সৎপথ; উপায়; তপস্যাদির বিশিষ্ট ধারা । সন্মার্গী(–গিন‌্) বিণ সৎপথের সন্ধান পেয়েছেন এমন; সচ্চরিত্র {স. সৎ+মার্গ}

**সপ** [শপ্‌] বি বড় মাদুর; পাতলা পাটি (ঘরের মেঝেতে সপটি বিছায়ে ––জউ)। {আ. স়ফ্‌ ..........}

**সপক্ষ** [শপোক্‌খো] বিণ ১ নিজের পক্ষ সমর্থনকারী; পক্ষাবলম্বী (তিনি সবসময়ে তার সপক্ষে)। ২ ডানাওয়ালা (সপক্ষ পাখি)। বিপক্ষ বিপ. । ~তা বি ১ পক্ষপাতিত্ব; পক্ষাবলম্বন । ২ পাখার সঙ্গে বিদ্যমানতা। {স. স+পক্ষ; বহু.}

**সপত্ন** [শপত্‌নো] বি শত্রু; অরাতি; বিপক্ষ । {স. সপত্নী+অ(অৎ)}

**সপত্নী** [শপোত্‌নি] বি সতিন; এক স্বামীর দুই স্ত্রী পরস্পর সপত্নী । {স. (সমান)+পতি, ‘ন’ আদেশ; বহু.}

**সপত্নীক** [শপোত্‌নিক্‌] বিণ , ক্রিবিণ স্ত্রীর সঙ্গে; সস্ত্রীক। {স. স+পত্নী+ক(কপ্‌); বহু.}

**সপরিবার** [শপোরিবার্‌] বিণ স্ত্রী–পুত্রকন্যাদির সঙ্গে । সপরিবারে ক্রিবিণ স্ত্রী–পুত্রকন্যা সমভিব্যহারে । {স. স(সহ)+পরিবার; বহু.}

**সপর্যা** [শপোর্‌জা] বি ১ অর্চনা । ২ সম্মান । ৩ সমাদর । {স. √সপর+অ(অচ্‌)+আ(টাপ্)}

**সপসপ** [শপ্‌শপ্‌] অব্য ২ বাতাস বা সর্পাদি চলার শব্দ । ২ তরল খাদ্য খাওয়ার শব্দ । ৩ আর্দ্রতার ভাবপ্রকাশক। সপসপে আর্দ্রকৃত (সপসপে মেঝে)। {ধ্বন্যা.}

**সপা** ⇒ সঁপা

**সপাং, সপাৎ** [শপাঙ্‌, –ত্‌] অব্য জোরে বেত বা চাবুক মারার শব্দ । ~ ~ অব্য বার বার বেত্রাদি মারার ফলে বহুবার সপাং বা সপাৎ শব্দ; ক্রমাগত সপাং বা সপাৎ ধ্বনি । {ধ্বন্যা.}

**সপাদ** [শপাদ্‌] বিণ ১ পা সংযুক্ত। ২ সিকি ভাগের সঙ্গে; এক এবং এক–চতুর্থাংশ; ; সওয়া। {স. স+পাদ; বহু.}

**সপাসপ** [শপাশপ্‌] ক্রিবিণ বারবার সপ্‌ শব্দসূচ, রসযুক্ত পদার্থ দ্রুত ভোজনের শব্দ। {ধ্বন্যা.}

**সপিণ্ড** [শপিন্‌ডো] বি একই বংশ জাত; জ্ঞাতি; সপ্ত পুরুষান্তর্গত জ্ঞাতি; পিণ্ডদানে অধিকারী। ~তা বি পিণ্ডদানের অধিকার। {স. স+পিণ্ড; বহু.}

**সপিণ্ডন** [শপিন্‌ডন্‌] হিন্দু শাস্ত্রমতে প্রেতত্ব মোচনার্থে করণীয় শ্রাদ্ধ বা বিশেষ ধর্মীয় অনুষ্ঠান (ক্রমে সপিণ্ডের দিন সংক্ষেপ হয়ে আসতে লাগল––প্যামি)। সপিণ্ডীকরণ বি ১ হিন্দুমতে এক বৎসর অন্তে মৃত আত্মার মুক্তির জন্য যে শ্রাদ্ধ করা হয় (রামপ্রসাদ বাবুর মার সপিণ্ডীকরণের সঙ্গে প্রেতপিণ্ডের মিশ্রণ । {স. স+পিণ্ড+ই(ণিচ্‌)+অন(ল্যুট্‌)}

**সপিনা, সফিনা** [শপিনা, –ফি–] বি সমন; তলবনামা; আদালতের পরওয়ানা (আদালত হইতে এক সাক্ষীর সপিনা পাইলেন––রঠা)। ~ দেওয়া বা ধরানো বি আদালতের হুকুমনামা জারি করা (এখন আবার সাক্ষ্যের সপিনা ধরাইয়াও কি মুস্কিল ––রঠা)। {ই. subpœna}

**সপুত্র, সপুত্রক** [সপুত্‌ত্রো, –ত্রক্‌] ক্রিবিণ পুত্রের সঙ্গে (পিতা সপুত্র উপস্থিত) । {স. স+পুত্র, পুত্রক; বহু.}

**সপ্ত(–প্তন)** [শপ্‌তো] বিণ সাত সংখ্যক; সাত। সপ্তক বিণ সাতটির সমষ্টি; সপ্ত সংখ্যক। ❑ বি সঙ্গীতে সুরের সংখ্যা; সা সে গা মা পা ধা নি––এই সাতটি সুর (পিয়ানোর সব চাইতে উঁচু সপ্তকের উপর কে যেন অতি হালকাভাবে আঙুল বুলিয়ে গেল––প্রচৌ)। ~চত্বারিংশ, ~চত্বারিংশত্তম বিণ সাতচল্লিশ সংখ্যক। ~চ্ছদ, ~পর্ণ বি ছাতিম গাছ । ~তন্ত্রী বিণ সাত তারবিশিষ্ট বাদ্যযন্ত্র। ~তল বিণ সাততলা। ~তাল বি সাতটি তাল গাছ । ❑ ডবিণ উচ্চতায় বা গভীরতায় সাত তাল পরিমিত। ~তি, ~তিতম বিণ ৭০ সংখ্যা বা সংখ্যক; ৭০ সংখ্যার স্থানীয় । ~ত্রিংশৎ, ~ত্রিংশ, ~ত্রিংশত্তম বিণ সাঁইত্রিশ সংখ্যা বা সংখ্যক। ~দশ(–দশন্‌) বিণ ১ সতেরো সংখ্যা বা সংখ্যক; ১৭ । ২ সতের সংখ্যার পূরক বা স্থানীয় । ~দশী বি, স্ত্রী. সতেরো বৎসর বয়স্কা; সতেরো স্থানীয়া। ~দ্বীপ বি হিন্দু পুরাণ মতে জম্বু, কুশ, প্লক্ষ, শাল্মলী, ক্রৌঞ্চ, শাক ও পুষ্কর ––পৃথিবীর এই সাতটি প্রাচীন বিভাগ। ~দ্বীপা বিণ, স্ত্রী. সপ্তদ্বীপযুক্তা। ❑ বি পৃথিবী; ধরা; ধরণী। সপ্তধা অব্য, ক্রিবিণ ১ সাতভাগে (এই ক্ষেতখানা সপ্তধা বিভক্ত)। ২ সাত প্রকারে । ৩ সাতবার । ~ধাতু বি রস রক্ত মাংস মেদ অস্থি মজ্জা শুক্র––শরীরের এই সাত ধাতু । ~নবতি বিণ সাতানব্বই । ~নবতিতম বিণ সাতানব্বই সংখ্যাক । ~নবতিতমী স্ত্রী.। ~পঞ্চাশত্তম বিণ সাতান্ন সংখ্যক । ~পঞ্চাশত্তমী স্ত্রী.। ~পদী বিণ সাতটি পা আছে এমন । ❑ বি হিন্দু বিবাহে বরবধূর একত্রে সাত পা চলা । ~পর্ণ বি ছাতিম গাছ্ ~পাতাল বি হিন্দু পুরাণের সাতটি পাতাল বা অধোভুবন যথা––তল, অতল, বিতল, সুতল, তলাতল, মহাতল, রসাতল । ~বিংশতি বি, বিণ সাতাশ। ~বিংশতিতম বিণ সাতাশেরটি, সাতাশসংখ্যক। স্ত্রী. ~ বিংশতিতমী । সপ্তম বিণ সাতের পূরক (সপ্তম শ্রেণি)। স্ত্রী. সপ্তমী (সপ্তমী তিথি)। ~মধুকর বি বাণিজ্যের সাতটি জাহাজ (সাত সাগরে ভাসবে আমার সপ্তমধুকর––নই)। সপ্তম সুর, সপ্তম স্বর বি ১ (সনৃ) সর্বোচ্চ গ্রামের সুর ‘নি’। ২ উচ্চ স্বর (ঝুঁটি বাঁধা উড়ে সপ্তম সুরে পাড়িতে লাগিল গালি––রঠা। সপ্তমে চড়া ক্রি অতিশয় উগ্র হওয়া (মেজাজ সপ্তমে চড়া। ~রক্ত বি করতল, পদতল, অপাঙ্গ, হ্বিা, তালু, ওষ্ঠ, নখ––শরীরের এই সপ্ত রক্তবর্ণ অংশ। ~রথী বি মহাভারতোক্ত বালক অভিমন্যুকে বধকারী সপ্তবীর , যথা––দ্রোণ, কর্ণ, কৃপ, অশ্বত্থামা, শকুনি, দুর্যোধন, ও দুঃশাসন । সপ্তর্ষি বি হিন্দু পুরাণের মরীচি, অত্রি, অঙ্গিরা, পুলস্ত্য, পুলহ, ক্রতু, বশিষ্ট––এই সাতজন ঋষির নামে খ্যাত নক্ষত্রসমূহ; সাতটি নক্ষত্রের সমষ্টি; the great bear । ~র্ষিমণ্ডল বি আকাশে সপ্তর্ষির অবস্থান স্থান; সপ্তর্ষি নামক নক্ষত্রপুঞ্জের সমবা । ~লোক, ~স্বর্গ বি পুরাণোক্ত ভূঃ, ভুবঃ; স্বঃ; জন; মহঃ; তপঃ; সত্য––এই সপ্ত ভুবন। ~শতী বি হিন্দু ধর্মগ্রন্থ চণ্ডী যাতে সাতশত শ্লোক আছে । ~ষষ্টি বিণ সাতষট্টি; ৬৭। ~ষষ্টিতম বিণ সাতষট্টি সংখ্যক । ~ষষ্টিতমী স্ত্রী.। ~সাগর চুম্বিত চরণা বিণ সাতটি সমুদ্র যার চরণ চুম্বন করে এমন (সপ্তসাগর চুম্বিত চরণা বিধাতার ইচ্ছা––আঁখা)। ~সিন্ধু, ~সমুদ্র বি হিন্দু পুরাণোক্ত লবণ, ঈক্ষুরস, সুরা, ঘৃত, দধি, দুগ্ধ, জল––এই সাত সাগর। ~সুর, ~স্বর বি (সনৃ) ষড়জ, ঋষভ, গান্ধার, মধ্যম, পঞ্চম, ধৈবত, ও নিষাদ––এই সাত সুর (সা রে গা মা পা ধা নি )। ~স্বরা বি জলতরঙ্গ নামক বাদ্য । {স. √সপ্‌+অন(কিনন্‌)}

**সপ্তা** ⇒ সপ্তাহ

**সপ্তাংশু** [শপ্‌তাঙ্‌শু] বি অগ্নি । {স. সপ্ত+অংশু; বহু.}

**সপ্তাঙ্গ** [শপ্‌তাঙ্‌গো] বি সাতটি অঙ্গ বা অংশ; রাজ্যের সাতটি অঙ্গ যথা––স্বামী, অমাত্য, সুহৃদ, কোষ, রাষ্ট্র, দুর্গ, ও বল । {স. সপ্ত+অঙ্গ; বহু.}

**সপ্তাশীতি** [শপ্‌তাশিতি] বি, বিণ সাতাশি; ৮৭। ~তম সাতাশি সংখ্যক। ~তমী স্ত্রী. । {স. সপ্ত+অশীতি}

**সপ্তাশ্ব** [শপ্‌তাশ্‌শো] বি ১ সাতটি ঘোড়া । ২ সপ্ত অশ্বরূপে সাত দিনের উপর আরূঢ় সূর্য। {স. সপ্ত+অশ্ব; কর্মধা.}

**সপ্তাহ, সপ্তা, হপ্তা** [শপ্‌তাহো, শপ্‌তা, হপ্‌তা] বি সাতদিন (এই রূপে মজুমদার সপ্তাহ যাবত যোগাইলা যত দ্রব্য কি কত তাবত––ভারা)। {স. সপ্ত+অহ; তুল. ফা. হফ্‌তাহ্‌ ...........}

**সপ্রতিভ** [শপ্‌প্রতিভো] বিণ ১ প্রতিভান্বিত **। ২** অসংকুটিত; ঘাবড়ায় না এমন । ৩ চটপটে; খুব বুদ্ধিমান; smart । {স. স+প্রতিভা; বহু.}

**সপ্রমাণ** [শপ্‌প্রোমান্‌] বিণ প্রমাণ সহিত; প্রমাণিত (কোনো দলিল–অনরুসারে সপ্রমাণ করিতে পারে না––রঠা)। {স. স+প্রমাণ; বহু.}

**সফর১** [সফোর্‌] বি ১ ভ্রমণ; দেশ পর্যটন (সফরে যখনি চলি স্বয়ং ফটাফট ফোটে পটকা চম্‌চম––সদ)। ২ যাত্রা (নতুন পানিতে সফর এবার, হে মাঝি সিন্দাবাদ––ফআ)। (সফর করে যে––মোসার্ফির, মুসাফির)। ৩ শহর; নগর (শিবাভট্ট মহানট্ট হস্তিনা নগরী আর যত সফর কহিতে কত পানি––কমু)। সফরি, সবরি, সফরিয়া বিণ ১ বিদেশে ভ্রমণকারী অর্থাৎ বণিক; সফর সম্পর্কিত (দিনেমার এলেমান করে গোলন্দাজী সফরিয়া নানা দ্রব্য আনয়ে জাহাজী––ভারা)। ২ বিদেশ থেকে আনীত দ্রব্য (সবরি আম, সবরি কলা)। ৩ সমুদ্র গমন; সমুদ্র যাত্রা বানিজ্য সম্পর্কিত। ~নামা বি ভ্রমণবৃত্তান্ত। {আ. স়ফর .......... }

**সফর২** [সফোর্‌] বি আরবি মাসবিশেষ; চন্দ্র বৎসরের দ্বিতীয় মাস। {আ. স়ফর .............}

**সফরী** [শফোরি] বি পুঁটিমাছ (সেই চোখ দুটি নহে সফরীর, পদ্ম পাতারো নয়––জউ)। ~নৃত্য বি ১ চপল পায়ে নৃত্য (মেয়েটি সফরী নৃত্য পরিবেশন করিল)। ২ চাঞ্চল্য (এই সফরী নৃত্যের মাঝে তার একটুও অবসর নাই)। গণ্ডূষ জলমাত্রেণ সফরী ফরফরানি বি ১ অতি অল্প পানিতে পুঁটিমাছের ফরফর করে ঘোরা। ২ (আল.) অল্প বিদ্যা অর্জনকারীর বিদ্যা জাহির করার চেষ্টা প্রবল (‘গণ্ডূষ জলমাত্রেণ সফরী ফরফরায়তে’)। {স. সফরী}

**সফল** [শফোল্‌] বিণ ১ ফলযুক্ত; ফলবান। ২ সার্থক; সুপরিণতিযুক্ত; সিদ্ধ (পরীক্ষায় সফল)। সফলা স্ত্রী.। ~কাম বিণ কৃতকার্য (সফলকাম হওয়া)। সফলতা বি সার্থকতা (ব্যাবসাতে সফলতা)। সফলীকৃত বিণ সফল করা হয়েছে এমন । {স. স+ফল; বহু.}

**সফিন** [শোফিন্‌] বি তলবনামা (দলপতির প্রোক্লেমেশন জুরির শাসন ও সর্ফিন হতেও ভয়ানক হয়ে পড়লো––প্যামি)। {ই. subpœna}

**সফিনা, সপিনা** ⇒ সপিনা

**সফিনামা** [শোফিনামা] বি মোকদ্দমায় আপসে দুপক্ষের চুক্তিরূপে লিখিত অঙ্গীকারপত্র যা আদালতে পেশ করা হয় । {আ. শফী ............ + ফা. নামাহ্‌ ........... }

**সফেদ** [শফেদ্‌/স–] বি সাদা; শ্বেতবর্ণ (লাল নীল সিয়া সফেদ চার ফুল দুনিয়ার মাঝারে––মুম)। সফেদি বি শুভ্রতা; ডিমের সাদা অংশ (সুরকীব লালী; চুনের সফেদি; মাকড়সার জাল––মীম)। {ফা. সফেদ ............. }

**সফেদা** [শফেদা] বি চাউলের গুঁড়া; গুঁড়া চাল । ২ সাদা রং । ৩ ফলবিশেষ (সফেদা ফল)। ৪ সিসাবিশেষ; white lead; সিসা থেকে তৈরি সাদা রং । {র্ফা. সফেদী ............ }

**সফেদি** [শফেদি/স–] বি শ্বেতত্ব; ডিমের সাদা অংশ; অণ্ডলালা। {র্ফা. সফেদী .......... }

**সফেন** [শফেন্‌] বিণ ১‌ ফেনাযুক্ত; ফেনিল (সফেন তরঙ্গরাশি ––কায়)। ২ মাড়যুক্ত (সফেন ভাত)। {স. স+ফেন; বহু.}

**সব১** [শব্‌] বিণ ১ সকল; সমস্ত; তামাম (ফেলিয়া দিয়াছি আমি যত অলঙ্কার রতন মুকতা হীরা সব আভরণ––মদ)। ২ বর্স; সবলোক; সমস্ত বিষয় (জানি সবই)। ৩ সর্বস্ব; সমস্ত সম্পদ (সব হারিয়ে কাঙাল)। ~চিন, ~চিনা বিণ সসবার পরিচিত (সবচিন খেলোয়ার)। ~জান্তা বিণ ১ সর্বজ্ঞ । ২ (ব্য.) কিছু জানে না তবু জানার ভান করে এমন (আরে গবরমেন্ট কি সবজান্তা––রাব)। ~টা, ~টুকু বিণ সবকিছু; পুরাপুরি; কিছুই বাদ না দিয়ে (সবটা দিয়ে দেওয়া হয়েছে)। ~শুদ্ধ, ~সুদ্ধ বিণ, ক্রিবিণ সর্বসমেত; সবকিছু মিলিয়ে; মোট (সবশুদ্ধ তিনশত হবে)। সবাই, সব্বাই সর্ব সকলেই; প্রত্যেকেই (সবাই একত্রে গিয়েছিলাম)। সবার, সবাকার বিণ প্রত্যেকের ; সকলের (এতে সবার সমান অধিকার)।ূ সবারই, সবারি, সবারী বিণ সকলের (পূজারী পসারি সবারী যে তুমি একাধারে চারি বেদ গীতা ও ––সদ)। ~ শেয়ালের এক রা––(আল.) এক পথের অনুসারী; সকলের একই কথা ~হাটের হেটো বি সবজান্তা ধরনের লোক যে সব হাটের খবর রাখে । {স. সর্ব>}ৱ

**সব২** ⇒ সাব২

**সবংশ** [শবঙ্‌শো] বিণ বংশের সঙ্ড়ে গোষ্ঠীসুদ্ধ; খান্দানের সকলের সঙ্গে । সবংশে ক্রিবিণ ১ নিজের খান্দানের (সবংশে তিনি অভিজাত)। ২ বংশের সমস্ত ব্যক্তির সঙ্গে (সবংশে নিধন)। {স. স+বংশ; বহু.}

**সবক, ছবক** [সবক্‌, ছ––] বি পাঠ; দৈনিক পড়া; শিক্ষা (আট দশটি ছেলে সুরে বেসুরে সবক ইয়াদ করিতে লাগিয়া গিয়াছে––কাই; এই ছবক হইতে তিনি তাহা উপলব্ধি করিলেন––মোব)। {আ. সবক় .......... }

**সবজা** [শভ্‌জা] বি সবুজ তৃণ বা গাছপালার রং (সামনে ময়দান সবজা দেখিবারে পায়––সৈহা)। {ফা. সব্‌জ়হ্‌ ...................}

**সবজি, সবজী** [শব্‌জি] বি ১ কাঁচা বা সবুজ তরকারি; আনাজ (সবজির বাগান)। ২ নিরামিষ (সবজি রান্না)। ~বাগ বি তরকারির বাগান । সবজে বিণ সবুজ রঙের (নীল সবজে বেগুনী––অচিসে)। ফা. সব্‌জ়ী ...........}

**সবদ্যা** [শবোদ্‌দা] বি সব মিলিয়ে; মোট; একত্রে (সবদ্যা হাল দুই কুড়ি এ নিতেই হবে বোন––জউ)। {স. +দিয়া}

**সবন** [শবোন্‌] বি ১ হিন্দুদের যজ্ঞ (হবে রাক্ষস সবনে ভষ্ম পাপের আবর্জনা ––সদ)। ২ যজ্ঞস্নান । ৩ সোমরস পান । {স. √সূ+অন(ল্যুট্‌)}

**সবরি/সফরি কলা** [শোব্‌রি কলা] বি উন্নত জাতের কলাবিশেষ; মর্তমান কলা । {আ. সফরী ........... + বা. কলা}

**সবর্ণ** [শবর্‌নো] বিণ একজাতি বা গোত্রের অন্তর্ভুক্ত (সবর্ণ ব্রাহ্মণ)। ❑ বি ১ সদৃশ বর্ণ বা রং । ২ সমবর্ণ; স্বজাতি। ৩ সমোচ্চার্য বর্ণ (ন, স ইত্যাদি)। {স. স(সমান)+বকর্ণ; বহু.}

**সবল** [শবল্‌] বিণ শক্তিশালী (যথেষ্ট শক্তি আছে তাই সবল)। সবলা স্ত্রী. । সবলে ক্রিবিণ ১ সজোরে; শক্তি প্রয়োগ করে (সবলে আক্রমণ)। ২ দলবলসহ; সসৈন্যে। {স. স(সহ)+বল; বহু.}

**সবলুট, সবলুঠ, সবলোট, সবলোঠ** [সব্‌লুট্, –ঠ্‌, –লোট্‌, –ঠ্‌] বিণ সবজান্তা; সকল বিষয়ে দখল আছে এমন (বলতে কি, আমাদের হরি ভাদর খুড়ো একরকম সবলোট গোছের ভদ্দর লোক––প্যামি)। ২ সকল প্রকার তুচ্ছ আমোদ–প্রমোদে সবিশেষ অংশগ্রহণকারী; লম্পট প্রকৃতির । {স. সর্ব+লুণ্ঠন>}

**সবাই, সবাকার, সবার, সবারী** ⇒ সব

**সবাক** [শবাক্‌] বিণ কথা বলে এমন । ~চিত্র বি যে সিনেমার অভিনেতা বা অভিনেত্রীর কথা শোনা যায়; টকি বায়োস্কাপ (talkie) । {স. স+বাক্‌}

**সবান্ধব** [শবান্‌ধব্‌] বি বান্ধবদের সঙ্গে । {স. স+বান্ধব}

**সবিকল্প** [শবিকল্‌পো] (দর্শন.) বিণ জ্ঞাতা ও জ্ঞেয়ে পৃথক জ্ঞান । {স. স+বিকল্প; বহু.}

**সবিতা(–তৃ)** [শোবিতা] বি ১ জনয়িতা; প্রসবকারী। ২ সূর্য (বিকশিত সবিতার কিরণ গৌরব––সদ)। ৩ হিন্দুমতে ঈশ্বর । ৪ আকন্দ গাছ। সবিত্রী বি স্ত্রী. জননী; প্রসূতি। সবিতৃতনয় বি সূর্যপুত্র (শনি বা পৃথিবী)। সবিতৃমণ্ডল বি সূর্যমণ্ডল (করিয়াছে প্রদক্ষিণ সবিতৃশণ্ডল––রঠা)। {স. √সূ+তৃ(তৃচ্‌)}

**সবিনয়** [শবিনয়ে] ক্রিবিণ অনুনয়–বিনয়ের সঙ্গে । {স. সবিনয়+বা.এ}

**সবিরাম** [শবিরাম্‌] বিণ বিরতি আছে এমন; সবিচ্ছেদ; থেকে থেকে (সবিরাম যাত্রা) । অবিরাম বিপ.। ~জ্বর বিণ যে জ্বর ছেড়ে যাওয়ার পর আবার আসে; intermittent fever । {স. স+বিরাম; বহু.}

**সবিশেষ** [শবিশেশ্‌] বিণ অসাধারণ (সবিশেষ ব্যক্তির আগমন)। ❑ ক্রিবিণ বিশেষরূপে; বিস্তৃতভাবে (সবিশেষে সমস্ত অবগত হইয়া তদনুযায়ী কার্য করিলে দীর্ঘজীবী হইবে––ঈবি)। {স. স+বিশেষ; বহু.}

**সবিস্তর, সবিস্তার** [শবিস্‌তর্‌, –তা–] বিণ সমধিক; প্রভূত; প্রচুর; অনেক (সবিস্তর বর্ণনা করিতে হয়––বচ)। সবিস্তার বিণ ব্যাপ্তিযুক্ত; প্রসারযুক্ত; বাহুল্যযুক্ত । সবিস্তারে ক্রিবিণ বিশদভাবে (সবিস্তারে আলোচিত)। {স. স+বিস্তরি/বিস্তার; বহু.}ৱ

**সবিস্ময়** [শবিশ্‌শঁয়্‌] বিণ অবাক; আশ্চর্যান্বিত; বিস্মিত। সবিস্ময়ে ক্রিবিণ বিস্ময়সহকারে; বিস্মিতভাবে (সবিস্ময়ে চাহি মহাযশঃ সৌমিত্রী––মদ)। {স. স+বিস্ময়; বহু.}ৱ

**সবীজ** [শবিজ্‌] বিণ বীজ আছে এমন । {স.স+বীজ; বহু.}

**সবুজ** [শোবুজ্‌] বিণ ১ বিশেষ বর্ণ; হরিৎ (সবুজ পাতা)। ২ তরুণ; অল্পবয়স্ক (ওরে সবুজ ওরে আমার কাঁচা––রঠা)। ❑ বি সবুজ রং । সবুজাভ বিণ সবুজের ঈষৎ আভাযুক্ত (সবুজাভ ক্ষীণতরু––হাহা)। {ফা. সব্‌জ় ............ }

**সবুর, সবর, ছবর** [সোবুর্‌, সব্‌র্‌, ছ–] বি ১ ধৈর্য; সহ্য (জালিম জুলুম কেলে করিব সবর––সৈআ; মছিবত এলে ছবর করতে বলছে––ইখাঁ)। ২ অপেক্ষা; দেরি বা বিলম্বকরণ (প্রলাপ বকে গো কলাপ মেলিয়া মন–ময়ূর আজ দিলের নাই সবুর––নই)। ❑ বিণ আস্তে; ধীরে (অত জোরে টেন না , সবুর––অঠা)। সবুরে মেওয়া ফলে (আল.) ধৈর্যে সুফল লাভ হয় । {আ. স়বর .......... }

**সবে** [শবে] ক্রিবিণ ১ কেবল; মাত্র (সবে দুই দিন)। ২ এইমাত্র (সবে অন্ধকার হলো)। ৩ মোটে; সর্বসাকুল্যে (সবে একশত টাকা)। ৪ সব জিনিস; সকল বস্তু (আর কি এ সবে সাধ আছে গো––মাদ)। ❑ বিণ (পদ্য.) সকলে । ~মাত্র অব্য কেবল; এইমাত্র (সবেমাত্র বেড়িয়ে এলাম)। ~ধন নীলমণি বিণ সর্বস্ব ধন; একমাত্র ভরসা সম্বল বা আশ্রয় (সাত ছেলের মৃত্যুর পর সবুজই সবেধন নীলমণি)। {সব+এ}

**সবেবরাত, সবেবরাৎ** ⇒ শবেবরাত

**সবোরোজ** [শবোরোজ্‌] বি সব ও রোজ, রাত্রিদিন (দেখিতে না পাই কেবা করে ধূমদাম সবোরোজ হাঁকে হুম হাম খুব খাম––ভারা)। {ফা. শব–ও–রোজ় ................ }

**সব্য** [শোব্‌বো] বি ১ বাম; বাঁ। ২ ডান; দক্ষিণ (বামকক্ষে নিল মাতা রঙ্গীন চুপড়ি, সব্য করে নিল মাতা শিঙ্গা বেত্র লড়ী––কমু)। ~সাচী(–চিন্‌) বিণ উভয় হস্তে সমভাবে পারদর্শী (সেই সময় সব্যসাচী বঙ্কিম এক হস্ত গঠন কার্যে এক হস্ত নিবারণ কার্যে নিযুক্ত রাখিয়াছিলেন––রঠা)। ❑ বি উভয় হস্তে শর চালনায় সমভাবে নিপুণ; মহাভারতোক্ত অর্জুন। {স. √সূ+য}

**সভক্তি** [শভোক্‌তি] বিণ ভক্তিযুক্ত; ভক্তির সঙ্গে বর্তমান । {স. স+ভক্তি; বহু.}

**সভয়** [শভয়্‌] বিণ ভয়ার্ত; সন্ত্রস্ত; ভয়যুক্ত; ভীত (সভয় হইল আজি ভয়শূন্য হিয়া––মদ)। সভয়ে ক্রিবিণ ভীত অবস্থায়; ত্রাসের সঙ্গে (সভয়ে বলা)। {স. স+ভয়; বহু.}

**সভর্তৃকা** [শভোর্‌ত্রিকা] বিণ স্ত্রী. সধবা; স্বামীর সহিত বর্তমান। {স. স+ভর্তৃ+ক(কপ্‌)+আ(টাপ্‌);বহু.}

**সভা** [শভা] বি ১ আলোচনার জন্য জনসমাবেশ; সম্মেলন; বৈঠক । ২ সঙ্ঘ; সমিতি; দল; সমাজ (সাহিত্য–সভা)। ~আহ্বান করা, ~ ডাকা বি সভায় আলোচনার উদ্দেশ্যে সম্মিলিত হওয়ার জন্য আহ্বান করা; সভা সংঘটন করা । ~কক্ষ, ~মণ্ডপ, ~স্থল বি সভা করার নির্দিষ্ট ঘর বা স্থান । ~করি বি রাজদরবারে নিযুক্ত কবি (আলাওল রোসাঙ্গ মন্ত্রীর সভাকবি ছিলেন)। ~ করা ক্রি সভার অনুষ্ঠান বা উদ্যোগ আয়োজন করা । ~ কার (মবা., বিরল) বিণ সকলের । ~কুট্টিম বি সভার পাকা বাঁধানো সুন্দর মেঝে)। ~খণ্ড বি সভ্য বা সদস্যগণ । ~জন বি ১ সভার সভ্য বা সদস্য; সভায় উপস্থিত লোকেরা (সভাজন সুশোভিত রাজদরবার)। ২ সর্বজন; সকলে । ~পতি বি সভার কার্য পরিচালক। ~নেত্রী স্ত্রী.। ~ভঙ্গ বি সভার কার্যসমাপ্তি। ~রম্ভ বি সভার কার্যারম্ভ; সভার শুরু (বিকাল পাঁচ ঘটিকায় সভারম্ভ)। ~সদ, ~সৎ বি সভ্য; দরবারের লোক; সভায় যোগদানকারী ব্যক্তি (রাজসভাসৎ সৈন্য পাহারা––রঠা)। ~সমিতি বি বড়–ছোট সভা (একার্থবোধক সহচর শব্দদ্বয়)। ~সীন বিণ সভায় উপবিষ্ট বা আগত। ~স্থ বিণ ১ সভায় আগত। ২ সভায় উপস্থিত (সভাস্থ সকলের নিকট আবেদন)। ৩ সভায় পেশ করা (অভিযোগ সভাস্থ করা)। {স. সৎ+√ভা+অ(ক)+আ(টাপ্‌)}

**সভারিন, সভারেন** [সভারিন্‌, –রেন্‌] বি ইংলেন্ডের মুদ্রাবিশেষ; গনি । {স. sovereign}

**সভে** [শভে] (কথ্য) অব্য ১ সকলে; সকলকে (তোমা সবে কহি––সৈহা)। ২ মোটে; সবশুদ্ধ। {স. সর্ব>+বা. এ}

**সভ্য** [শোভ্‌ভো] বি সভা–সমিতির সদস্য । ❑ বিণ ভদ্র; শিষ্ট; সাধুজন; মার্জিত রুচি। সভ্যা স্ত্রী.। ~তা বি ১ আদব; লেহাজ; চালচলনের উৎকর্ষ; তমদ্দুন । ২ সভ্য জাতির জীবনযাত্রা নির্বাহের পদ্ধতি; সাহিত্য শিল্প বিজ্ঞান দর্শন ধর্ম ও বিবিধ বিদ্যার অনুশীলনহেতু মন মগজের উৎকর্ষ এবং তদনুযায়ী জীবনযাত্রা; তহজিব; civilization । ~তাভিমানী(–ন্‌) বিণ ভদ্রতা; সভ্যথা; শিষ্টতার অধিকারী বলে অহঙ্কারী ( এ যুগে অনেক সভ্যতাভিমানী ব্যক্তির সাক্ষাৎ মেলে)। ~তাভিমানিনী স্ত্রী.। ~নামিক বি (ব্য.) নামে মাত্র সভ্য বা ভদ্র; ডাকাত (সভ্যনামিক পাতালে যেথায় নেমেছে লুটের ধন ––রঠা)। ~ভব্য বিণ চালচলনে সুসংযত; শান্তশিষ্ট (সভ্যভব্য লোক)। ~সমাজ বিণ শিক্ষাদীক্ষায় ও আচারব্যবহারে অপেক্ষাকৃত উন্নত সমাজ । {স. সভা+য}

**সম১, সং২** [শম্‌, –ঙ্‌] অব্য সমান সম্যক সংযোগ সম্পর্ক সংগত অভিমুখ ইত্যাদি জ্ঞাপক উপসর্গ (সমাদর, সমুচিত, সংবাদ)। {স. উপসর্গ ‘সম্‌’}

**সম২** [শমো] বিণ ১ যোগ্য; তুল্য; সমান (সমপাত্র মাণি তোমা, পরম আদরে অর্পিবেন––মদ)। ২ অবন্ধুর (সমতল)। ৩ সমস্ত; সমগ্র । ৪ (সনৃ) তালের মাত্রাবিশেষ (সমতাল, অসমতাল)। ৫ যুগ্ম; একত্র (সমরাশি, সমবাহু)। ৬ অভিন্ন (সমকক্ষ)। সমা স্ত্রী. । ~তা বি সাম্য; তুল্যতা (উভয়ের মধ্যে সমতা দেখা যায়)। {স. √সম্‌+অ(অচ্‌)}

**সমকক্ষ** [শমোকক্‌খো] বিণ সমান প্রতিযোগী; তুল্য বলশালী । সমকক্ষা স্ত্রী. । ~তা বি তুল্য প্রতিযোগিতা; সমান শক্তিশালী। {স. সম+কক্ষ; কর্মধা.}

**সমকাল** [মমোকাল্‌] বি একই সময় । সমকালিক, সমকালীন বিণ ১ একই কালের । ২ সমসাময়িক । {স. সম+কাল; কর্মধা.}

**সমকেন্দ্রিক** [শমোকেন্‌দ্রিক্‌] বিণ একই কেন্দ্রবিশিষ্ট; concentric । {স. সম+কেন্দ্রিক}

**সমকোণ** [শমোকোন্‌] বি (জ্যা.) একটি সরলরেখার উপর লম্ব অঙ্কন করলে যে পরিমাণের কোণ উৎপন্ন হয়; right angle । সমকৌণিক বিণ ১ সমকোণ সংক্রান্ত। ২ সমকোণযুক্ত (সমকৌণিক ত্রিভুজ)। {স. সম+কোণ}

**সমক্ষ** [শমোক্‌খো] বিণ চোখের সম্মুখে; সামনে (তিনি জগৎ সমক্ষে লজ্জিত––রঠা)। {স. সম্‌+অক্ষি+অ(অচ্‌)}

**সমগ্র** [শমোগ্‌গ্রো] বিণ সমস্ত; সম্পূর্ণ; আগাগোড়া । ~তা বি সম্পূর্ণতা; অখণ্ডতা। {স সম্‌+অগ্র; বহু.}

**সমঘন** [শমোঘনো] বি (জ্য.) সমান গুণযুক্ত বা আকৃতিবিশিষ্ট (ঘন সমঘন কাষ্ঠগুঁড়ি)। {স. সম+ঘন; বহু.}

**সমচতুর্ভুজ** [শমোচোতুর্‌ভুজ্‌] বি (জ্যা.) বর্গক্ষেত্র; যে চতুষ্কোণ ক্ষেত্রের বাহু চারটি সমান এবং কোণ চারটির প্রত্যেকটি সমকোণ । {স. সম+চতুর্ভুজ}

**সমজ, সমজদারি, সমজানো** ⇒ সমঝ

**সমজাতি** [শমোজাতি] বি অভিন্ন বা অনুরূপ জাতি। ❑ বিণ এক জাতিভুক্ত। ~তা, ~ত্ব বি একই জাতির পর্যায়ভুক্ত অনুভূতি (তাহাদের মধ্যে সমজাতিত্ব ভাব বিদ্যমান)। সমজাতীয় বিণ একই জাতি বা শ্রেণির (সমজাতীয় জীবজন্তু)। সমজাতীয়া স্ত্রী.। সমজাতীয়তা, সমজাতীয়ত্ব বি সমান জাতীয়তা বোধ । {স. সম+ঝাতি; কর্মধা.}

**সমঝ, সমজ, সমুজ** [শমোঝ্‌, –জ্‌, –মুজ্‌] বি বুদ্ধি; বোধ; উপলব্ধি; বিবেচনা (মজ্জাগত গোলাম সমঝ–শেষ করে দে, শেষ করে দে––সদ)। ~দার বিণ রসজ্ঞ; উপলব্ধিকারী; বিবেচক (সাহিত্যের সার্থকতা তখনই হয় যখন সমঝদার পাঠকের সংখ্যা হয় অসংখ্য––মুম)। ~দারি বি রসজ্ঞতা; উপলব্ধি; বিবেচনা (সমজদারি মানে মূল্যবোধ––মোচৌ)। সমঝানো, সমজানো ক্রি বুঝানো; সতর্ক করা (সে বিশেষ করিয়া সমজাইয়া মতিকে বলিয়া গেল––এখানেই বসে থাকিস––কাআও)। {স. সম্‌+√বুধ্‌>প্রা. বুঝ>হি. সমঝ}

**সমঞ্জস** [শমোন্‌জশ্‌] বিণ ১ সমুচিত; যোগ্য । ২ সমীচীন; যুক্তিযুক্ত । ৩ সদৃশ; তুল । ৪ সামান্য; ঠিক ; একরূপে। ❑ বি ১ মিটমাট; মীমাংসা (কন্দল ভাঙ্গিল সমঞ্জসে––কমু)। ২ মিলন (কেননা করিলে সমঞ্জস––কমু)। {স. সম্‌+√অঞ্জ্‌+অস্‌(অসুন্‌)+অ(অচ্‌)}

**সমতট** [শমোতট্‌] বি পূর্ববঙ্গের কুমিল্লা নোয়াখালী প্রভৃতি প্রাচীন বাংলার ভৌগোলিক অঞ্চলবিশেষ (সমতটে পর্তুগিজদের দৌরাত্ম্য ছিল)। {স. সম+তট}

**সমতল** [শমোতল্‌] বিণ বন্ধুর বা উঁচুনিচু নয় এমন ভূমি; যার পিঠ সমান । {স. সম+তল; কর্মধা.}

**সমতা** ⇒ সম

**সমতীত** [শমোতিত্‌] বিণ সম্পূর্ণ অতীত; যে কাল গত হয়েছে; বিগত। {স. সম্‌+অতীত}

**সমতুল** [শমোতুল্‌] বিণ ১ একই রকম ওজনবিশিষ্ট (পাথর দিুটি সমতুল)। ২ সমকক্ষ; সমান । {স. সম+তুল}

**সমতুল্য** [শমোতুল্‌লো] বিণ ১ সমান; একই; তুল্যরূপ; সমকক্ষ (বংশমর্যাদায় সমতুল্য)। ২ ওজনে সমান । সমতুল্যা স্ত্রী.। {স. সম+তুল্য}

**সমত্ত** ⇒ সোমত্ত

**সমদর্শন** [শমোদর্‌শন্‌] বি ১ ভেদজ্ঞানশূন্য বা নিরপেক্ষা বিচার বা দর্শন । ২ অপক্ষপাতিত্ব । ৩ তত্বজ্ঞান । সমদর্শী (–র্শিন্‌) বিণ ভেদজ্ঞানহীন; তত্ত্বজ্ঞানবিশিষ্ট । {স. সম+দর্শন, কর্মধা.}

**সমদূরবর্তী** (–র্তিন্‌) [ বিণ সমান দূরে অবস্থিত। সমদূরবর্তিনী স্ত্রী.। সমদূরবর্তিতা বি সমান দূরত্ব। {স. সম+দূরবর্তিনী }

**সমদৃষ্টি** [শমোদৃশ্‌টি] বি ১ সমদর্শন; অপক্ষপাত আচরণ (সন্তানদের প্রতি সমদৃষ্টি রাখা)। ২ সমান দর্শনের ক্ষমতা (দুটি চক্ষুই সমদৃষ্টিসম্পন্ন)। {স. সম্‌+দৃষ্টি}

**সমধিক** [শমোধিক্‌] বিণ অতিশয়; অধিক; অনেক বেশি (সমধিক পরিচর্যা)। {স. সম্‌+অধিক}

**সমন** [শমোন্‌] বি আদালতে হাজির হওয়ার আদেশনামা (সদাশিবের নামে সমন নিয়ে এসেছে––অচিসে)। ২ মৃত্যুর আহ্বান । {ই. summons}

**সমনস্ক** [শমনোশ্‌কো] বিণ মানসসম্ভূত; মনের সঙ্গে মিল আছে এমন; মনোযোগ আনয়ন করে এমন (আনমনা সাহিত্য তখন লোকালয়ের মাঝখানে এসে পড়ে সমনস্ক হয়ে উঠে––রঠা)। {স. স+মনস্ক; বহু.}

**সমন্তাৎ, সমন্ততঃ** (বিরল) [শমোন্‌তাত্‌, –ততোহ্‌] অব্য সর্বদিকে; সর্বত্র । {স. সমন্তস্‌>, +তঃ(তসি)>}

**সমন্ত্রক** [শমোন্‌ত্রক্‌] বিণ মন্ত্রযুক্ত; মন্ত্রপূত। {স. স(সহ)+মন্ত্রক; বহু.}

**সমন্বয়** [শমোন্‌নয়্‌] বি ১ সংগতি (ভাব–সমন্বয়)। ২ সামঞ্জস্য (উভয়ের মধ্যে সমন্বয় সাধিত হয়েছে)। ৩ বিরোধরহিত; মিলন (বাঙালীর ছেরে ব্যাঘ্রে বৃষভে ঘটাবে সমন্বয়––সদ)। সমন্বিত বিণ যুক্ত; সম্বলিত (মাছ–মাসং সমন্বিত)। সমন্বিতা স্ত্রী.। {স. সম্‌+অনু+√ই+অ(অচ্‌)}

**সমপদস্থ** [শমোপদোস্‌থো] বিণ সমান পদমর্যাশালী (সমপদস্থ কর্মচারী)। সমপদস্থা স্ত্রী.। {স. সম+পদস্থ}

**সমপৃষ্ঠ** [শমোপৃশ্‌ঠো] বিণ সমতল; উঁচুনিচু নয় এমন ।

**সমপ্রাণ** [শমোপ্‌প্রাণ] বি সমান প্রাণবিশিষ্ট; অন্তরঙ্গ । সমপ্রাণা স্ত্রী.। ~তা বি প্রাণের সমতা। {স. সম+পৃষ্ঠ}

**সমবয়সী, সমবয়স্ক** [শমোবয়োশি, –শ্‌কো] বিণ একই বা সমান বয়সের (এই সমবয়সী দেওর–ভাজের মধ্যে––রঠা)। সমবয়স্কা স্ত্রী.। {স. সম+বয়সী}

**সমবর্তী** (–র্তিন্‌) [শমোবোর্‌তি] বিণ সমানভাবে বা একইভাবে অবস্থিত । সমবর্তিনী স্ত্রী.। সমবর্তিতা বি সমানভাবে বা সমান দূরে অবস্থিত । সমবস্থা বিণ একইভাবে অবস্থিত; সদৃশ অবস্থাযুক্ত। {স. সম্‌+√বৃৎ+ইন্‌(ণিনি)}

**সমবস্থ** [শমোবস্‌তো] বিণ সদৃশ; একই বা অভিন্ন অবস্থাযুক্ত। সমবস্থা বিণ একইভাবে অবস্থিত; সদৃশ অবস্থাযুক্ত । {স. সম+অবস্থা}

**সমবাএ** ⇒ সমবায়

**সমবায়** [শমোবায়্‌] বি ১ সম্মিলিত উদ্যোগে কোনো কিছু গুড়ে তোলার প্রয়াস (এসব শুনিয়া রাজা করি সমবায়, কুমার কুমারী যথা তথা চলি যায়––দৌবা)। ২ দলবদ্ধ (ঢাল খাঁড়া লই সভে হও সমবায়––মুরারী)। ৩ সমৃদ্ধ । ৪ সম্মিলিত বা যৌথ কর্মপ্রচেষ্টা ; co–operation । সমবাএ (প্রাবা.) বি কর্মপ্রচেষ্টা; যৌথ প্রচেষ্টা (জথেক বালক মিলি করি সমবাএ––দৌবা)। ~সমিতি বি পরস্পরের সঙ্গে মিলিত প্রচেষ্টায় গর্ঠিত ও পরিচালিত ব্যবসায় সংক্রান্ত বা সমাজ উন্নয়নমূলক প্রতিষ্ঠানাদি । সমবায়ী(–য়িন্) বিণ নিত্য সম্বন্ধ; সমবায় সম্বন্ধীয়; উপাদান । {স. সম্‌+অব+√ই+অ(অচ্‌)}

**সমবেত** [শমোবেত্‌] বিণ ১ সম্মিলিত; যৌথ (সমবেত প্রচেষ্টা)। ২ একত্রিত; একত্রীকৃত; সঞ্চিত । {স. সম্‌+অব+√ই+ত(ক্ত)}

**সমবেদনা, সমব্যাথা** [শমোবেদোনা, –ব্যাথা] বি সহানুভূতি; দরদ; দুঃখবোধ । সমব্যথী(–থিন্‌) বিণ সমবেদনা বোধকারী; পরদুঃখে কাতর। {স. সম+বেদনা, ব্যথা}

**সমভাব** [শমোভাব্‌] বি ১ একরূপ ভাব; সাম্য (আচরণে সমভাব)। ২ পক্ষপাতহীনতা। {স. সম+ভাব}

**সমভিব্যাহার** [শমোভিব্যাহার্‌] বি ১ সঙ্গ; সাহচর্য । ২ একত্রে অবস্থান বা গমন বা যাত্রা । সমভিব্যাহারী(–রিন্‌) বি একত্রে অবস্থানকারী । ❑ বিণ সাহচর্য দানকারী; সঙ্গী। সমভিব্যাহারে ক্রিবিণ একত্রে সঙ্ঘবদ্ধভাবে; সঙ্গে(মন্ত্রী অমাত্য সমভিব্যাহারে রাজা শিকারে চললেন)। {স. সম্‌+অভি+বি+আ+√হৃ+অ(ঘঞ্‌)}

**সমভূমি** [শমোভুমি] বি ১ সমতলভূমি; উঁচুনিচু নয় এমন ভূমি (বাংলাদেশের সমভূমি অঞ্চল)। ২ ভূমি সমান উঁচু । {স. সম+ভূমি; কর্মধা.}

**সমমণ্ডল** [শমোমন্‌ডল্‌] বি নাতিশীতোষ্ণমণ্ডল । {স. সম+মণ্ডল; কর্মধা.}

**সমমনা** [শমোমনা] বিণ অনুরূপ মন এমন; একই মত পোষণ করে এমন । {স. সম+মনঃ; বহু.}

**সমমূল্য** [শমোমুল্‌লো] বি এক দাম (সমমূল্যে বিক্রি হয়)। ❑ বিণ সমান মূল্য বা একই দামবিশিষ্ট। {স. সম+মূল্য}

**সময়** [শোময়্‌] বি ১ কাল; আমল; জমানা। ২ অবকাশ; ফুরসত; অবসর । ৩ বয়স পুরো হওয়া; উপযু্ক্ত হওয়া (এখনও আমার সময় হয়নি––রঠা)। ৪ নির্দিষ্টকাল (গাড়ি আসার সময় হয়েছে)। ৫ সুযোগ; অনুকূল মুহূর্ত; সুবিধা (সময়ের সদ্ব্যবহার)। ৬ ঋতু; মৌসুম (ফুলের সময়) । ৭ বয়স; জীবনকাল (সময় ফুরানো)। ৮ দিনকাল; বর্তমান কাল (সময়টা ভালো যাচ্ছে না)। ৯ সুদিন; ভালো অবস্থা (সে সময়ের বন্দু বই নয়)। ১০ নিয়ম; রীতি; নির্দেশ । ১১ বেলা। ~নিষ্ঠ বিণ সময়ানুবর্তী (কাজে সময়নির্ষ্ঠ, punctual) ~নির্ষ্ঠা বি সময়ানুবর্তিতা। সময়ে সময়ে, সময় সময় ক্রিবিণ কখনও; মাঝে–মধ্যে । ~সেবী(বন্‌), ~সেবক বিণ সুবিধাবাদী; সময় ও সুযোগ অনুসারে কর্মপন্থা স্থিরকারী। সময়ান্তর বি অন্য সময়; ভিন্ন সময় (সময়ান্তরে করা)। সময়োচিত, সময়োপযোগী বিণ কালানুযায়ী; বিশেষ কোনো সময়ের পক্ষে উপযুক্ত (সময়োচিত কার্য করা মঙ্গলকর)। একতিল~ , তিলমাত্র~ বি সামান্য সময়; অল্পক্ষণ। মরবার ~ না থাকা––একটুও ফুরসত বা অবসর না থাকা । {স. সম্‌+√ই+অ(অচ্‌)}

**সমর** [শমর্‌] বি যুদ্ধ; লড়াই; সংগ্রাম (সম্মুখ সমরে পড়ি বীর চূড়ামণি বীরবাহু চলি যবে গেলা যমপুরে––মদ)। ~পোত বি যুদ্ধে ব্যবহৃত জাহাজ; রণতরী । ~ভূমি বি রণক্ষেত্র । ~শায়ী(–য়িন্‌), ~শায়িত বিণ যুদ্ধে নিহত । ~সচিব বি যুদ্ধমন্ত্রী/যুদ্ধমন্তকের সচিব। ~সজ্জা বি ১ যুদ্ধের প্রস্তুতি বা আয়োজন । ২ যুদ্ধবাজ। সমরাঙ্গন বি রণভূমি; যুদ্ধক্ষেত্র । সমরানল বি যুদ্ধরূপ অনল; যুদ্ধ সংঘটনরূপ অগ্নি । {স. সম্‌+√ঋ+অ(অপ্‌)}

**সমরস** [শমোরশ্‌] বি সমান সুখ; তুল্য আনন্দাভূতি। {স. সম+রস; বহু.}

**সমরাঙ্গন, সমরানল** ⇒ সমর

**সমরাশি** [শমোরাশি] বি (গণিত.) দুই দ্বারা বিভাজ্য সংখ্যা; যুগ্মরাশি (২, ৪ , ৬, ৮ ইত্যাদি) । {স.সম+রাশি; কর্মধা.}

**সমরুচি** [শমোরুচি] বিণ সমান রুচিসম্পন্ন (আমার নিজের মুখে কি ভাল লাগল না লাগল তা নিয়ে দুচার সমরুচি বন্ধুকে নিমন্ত্রণ করা চলে ––অঠা)। {স. সম+রুচি; বহু.}

**সমর্থ** [শমোর্‌থো] বিণ ১ বলবান; শক্তিশালী (গোরা শক্তসমর্থ চেহারা––শাকা)। ২ উপযু্কত; যোগ্য । ৩ যুক্তিযুক্ত; সঙ্গত। ❑ বি সক্ষম। সমর্থা বিণ স্ত্রী.। ~তা, সামর্থ্য বি । {স. সম্‌+√অর্থ+অ(অচ্‌)}

**সমর্থক১** [শমর্‌থক্‌] বি চন্দন কাঠ । {স. সম্‌+√অর্থ+অক(ণ্বুল্‌)}

**সমর্থক২** [শমোর্‌থোক্‌] বিণ সমর্থনকারী। সমর্থন বি পোষকতা; পক্ষ্ণাবলম্বন। সমর্থনীয় বিণ সমর্থন পাওয়ার উপযু্কত । সমর্থিত বিণ সমর্থন করা হয়েছে এমন; স্বীকৃতিপ্রাপ্ত। {স. সম্‌+√অর্থ+অক(ণ্বুল্‌)}

**সমর্পণ** [শমোর্‌পণ্‌] বি ১ স্বত্ব ত্যাগ করে দান (কন্যা–সমর্পণ)। ২ অর্পণ; স্থাপন (কর্মভার সমর্পণ) । ৩ বিসর্জন; উৎসর্গ (আত্মসমর্পণ)। সমর্পক বিণ সম্প্রদানকারী; দাতা। সমর্পা (পদ্য.) ক্রি সমর্পণ করা ; দান বা অর্পণ করা । সমর্পিত বিণ ১ অর্পিত করিব––ঈবি)। ২ দান করা হয়েছে এমন । সমর্পিতা বিণ স্ত্রী. সমর্পিত করা হয়েছে এমন (সমর্পিত কন্যা)। {স. সম্‌+অর্পণ}

**সমল** [শমল্‌] বিণ মলযুক্ত; ময়লাযুক্ত; মলিন (ফোটে কি কমল কভু সমল সলিলে ?––মদ)। সমলা বিণ ময়লাযুক্ত (সমলা যথা কর্দ্দম উদ্গমে––মদ)। {স. স+মল; বহু.}

**সমশ্বর** [শমোশ্‌শর্‌] বি তুল্য; সদৃশ (ভুবনে নাহিক দেশ তব সমশ্বর––সৈআ)। {ফা. সমসর ........... }

**সমশ্রেণি, সমশ্রেণী** [শমোস্‌স্রেণি] বি ১ একদল; একসার; একজাতি। ❑ বিণ একই জাতি বা পর্যায়ভুক্ত । {স. সম+শ্রেণি, শ্রেণী}

**সমষ্টি** [শমোশ্‌টি] বি ১ সাকুল্য; মোট । ২ যোগফল (সংখ্যার সমষ্টি )। ৩ দলের সকলে । {স. সম্‌+√অশ্‌+তি(ক্তি)}

**সমসময়** [শমোশময়্‌] বি একই সময় বা কাল । {স. সম+সময়}

**সমসর** [শমোশর্‌] বি সমান; সমকক্ষ; তুল্য (জিজ্ঞাসিলে ভক্তিভাবে দিব সদুত্তর নহেত থাকিব কালা বোবা সমসর ––সৈআ)। (তুল.) দোসর, সোসর বি সমবয়স্ক সহচর; দোসর; সাথি; সঙ্গী । একসর বি একাকী; নিঃসঙ্গ। {ফা. সমসর ..........}

**সমসাময়িক, সামসময়িক** [শমোশামোয়িক্‌, শাশোশ–] বিণ একই সময়ের; কালের বা যুগের contemporary । সমসাময়িকতা, সামসময়িকতা বি একই সময়ে বিদ্যমানতা। {স. সম/সাম+সাময়িক, সমসময়+ইক(ঠক্‌)}

**সমসূত্র** [শমোশুত্‌ত্রো] বি ১ একই উপায় বা পদ্ধতি । ২ একই সুতা বা গ্রন্থিতে বাঁধন । ৩ একই সরলরেখায় অবস্থিত। ৪ (জ্যা.) দিকচক্রবালের পূর্ব ও পশ্চিম বিন্দুদ্বয় ভেদকারী কাল্পনিক বৃত্ত। {স. সম+সূত্র}

**সমস্ত** [শমোস্‌তো] বিণ ১ যাবতীয়; সকল (সমস্ত লোক)। ২ সম্পূর্ণ। ৩ একত্রীকৃত; সমাহৃত (সমস্ত শস্য)। ৪ (ব্যা.) সমাসবদ্ধ (সমস্তপদ)। {স. সম্‌+√অস্‌+ত(ক্ত)}

**সমস্থলী** [শমোস্‌থোলি] বি গঙ্গা ও যমুনার মধ্যবর্তী ভূভাগ; দোয়াব। {স. সম+স্থলী; কর্মধা.}

**সমস্যমান** [শমোশ্‌শোমান্‌] বিণ (ব্যা.) যে পদগুলি সমাসবদ্ধ করা হয়েছে (‘দিবালোক’ সমাসবদ্ধ পদের ‘দিবা’ ও ‘আলোক’ সমস্যমানপদ)। {স. সম্‌+√অস্‌+য(ক্যপ্‌)+মান(শানচ্‌)}

**সমস্যা** [শমোশ্‌শা] বি ১ জটিল ও সংকটময় বিষয়; যার সমাধান করা কষ্টকর (সমস্যার সমাধান)। ২ কঠিন প্রশ্ন। ৩ সমাধানার্থ অসমাপ্ত শ্লোক। ৪ সংকট অবস্থা; অসুবিধা (বর্তমানে আমি সমস্যার মধ্যে আছি)। ৫ সংগ্রাম (জীবন–মরণ সমস্যা)। ~পূরণ বি অসুবিধা বা জটিলতার নিরসনকরণ বা সমাধান (সকল সমস্যা পূরণ করা যায় না)। ~সংকুল বিণ সমস্যাবহুল (সমস্যাসংকুল পথ)। {স. সম্‌+√অস্‌+য(ক্যপ্‌)+আ(টাপ্‌)}

**সমস্বামিত্ব** [শমোশামিত্‌তো] বি সমান প্রভুত্ব; সমান স্বত্বাধিকারিত্ব । {স. সম+ম্বামিত্ব; কর্মধা.}

**সমা** [শমা] বিণ তুল্য; অনুরূপ; সমান (কেবা আছে সমা কি দিব উপমা––ভারা)। ❑ বি বৎসর । {স. √সম্‌+অ(অর্চ্‌)+আ(টাপ্‌)}

**সমাংশ** [শমাঙ্‌শো] বি সমান অংশ; সমান ভাগ। সমাংশিত বিণ সমানভাগে বিভক্ত । {স. সম্‌+অংশ}

**সমাকর্ষণ** [শমাকর্‌শোন্‌] বি ১ সম্যক সংগৃহীত (সার সমাকর্ষণপূর্বক সঙ্কলিত––ঈবি)। ২ সমানভাবে বা সম্যক আকর্ষণ বা প্রকর্ষণ । {স সম+আকর্ষণ; কর্মধা.}

**সমাকর্ষী** (–র্ষিন্‌) [শমাকোর্‌শি] বিণ ১ সম্যক আকর্ষণকারী (পৃথিবীর সমাকর্ষী চন্দ্র–সূর্য)। ❑ বি সুদূরগামী গন্ধ । {স. সম্‌+আকর্ষী}

**সমাকীর্ণ** [শমাকির্‌নো] বিণ ১ পরিব্যাপ্ত; সুদূরপ্রসারিত (সমাকীর্ণ তেপান্তরের মাঠ)। ২ আচ্ছাদিত (কণ্টক–সমাকীর্ণপথ)। ৩ সংকুল; পরিপূর্ণ। ৪ উৎকণ্ঠাযুক্ত । {স. সম্‌+আকীর্ণ}

**সমাকুল** [শমাকুল্‌] বিণ ১ পরিপূর্ণ; পরিপ্লুত (রসেরূপে আর সৌরভে যার চরাচর সমাকূল––মোম)। ২ অতিশয় আকুল; ব্যাকুল (বিয়োগব্যাথা সমাকুল হৃদয়)। ৩ সন্দেহযুক্ত (সমাকুল হৃদয় প্রবৃত্তি)। ৪ হতবুদ্ধি । ~তা বি ১ আকুলতা; ব্যাকুলতা। ২ পরিপূর্ণতা । ৩ ভীতি । ৪ প্রসার । {স. সম্‌+আকুল, আকুলতা}

**সমাক্রান্ত** [শমাক্‌ক্রান্‌তো] বিণ ১ আক্রান্ত (রোগ–সমাক্রান্ত হওয়া)। ২ প্রসারিত; ব্যাপ্ত। ৩ খপ্পরে পড়া। ৪ গৃহীত। সমাক্রান্তা স্ত্রী.। {স. সম্‌+আক্রান্ত}

**সমাক্ষ** [শমাক্‌খো] বিণ অক্ষ সমান এমন; একাক্ষিক; co–axial । ~রেখা বি (ভূগো.) সমান অক্ষবিশিষ্টি; নিরক্ষরেখার সমান্তরাল কাল্পনিক রেখা; parallel of latitude । {স. সম+অক্ষ}

**সমাক্ষর** [শমাক্‌খর্‌] বিণ সমান বা সমসংখ্যক অক্ষরবিশিষ্ট। {স.সম্‌+অক্ষর}

**সমাগত** [শমাগতো] বি ১ সম্যক উপস্থিত; এসেছে এমন (রাত্রি সমাগত)। ২ মিলিত; সংযোজিত (সমাগত জনতা)। সমাগতা বিণ স্ত্রী. সম্যক এসেছে বা উপস্থিত যে নারী; সমুপস্থিতা (বনতোষিণী সহকারের সহিত সমাগতা হইয়াছে––ঈবি)। {স. সম্‌+আগত}

**সমাগম** [শমাগম্‌] বি ১ সম্মেলন; একত্রীভূতকরণ (এজন্মে যে গৃহিণী ও জ্যেষ্ঠপুত্রের সহিত সমাগম হইবে তাহার আর প্রত্যাশা নাই–– ঈবি)। ২ উপস্থিত (বন্ধু–সমাগম)। ৩ সঞ্চার (ফুলে ফুলে মধু সমাগম)। {স. সম্‌+আগম)}

**সমাঘ্রাত** [শমাগ্‌ঘ্রাতো] বিণ উত্তমরূপে ঘ্রাণ নেওয়া হয়েছে এমন । {স. সম্‌+আঘ্রাত}

**সমাচার** [শমাচর্‌] বি ১ খবর; বার্তা; সংবাদ (সালাম দেহ কর গিয়া এই সমাচার––সৈহা)। ২ উত্তম আচার–ব্যবহার; শিষ্টাচার। {স. সম+আচার}

**সমাচ্ছন্ন** [শমাচ্‌ছোন্‌নো] বিণ ১ সম্পূর্ণ অভিভূত (আনন্দে মন সমাচ্ছন্ন––রঠা)। ২ ঢাকা; আবৃত (মেঘে সমাচ্ছন্ন আকাশ)। সমাচ্ছন্না স্ত্রী.। ~তা বি ১ অভিভূতাবস্থা (মোহ–সমাচ্ছন্নতা)। ২ আচ্ছন্নতা; আবৃত অবস্থা । {স. সম্‌+আচ্ছন্ন}

**সমাজ** [শমাজ্‌] বি ১ পরস্পর সহযোগিতা ও সহানুভূতির সঙ্গে বসবাসকারী মনুষ্যগোষ্ঠী। ২ সম্প্রদায় (পণ্ডিত–সমাজ)। ৪ সভাসমিতি; পরিষদ (প্রহেলিকা কহে শুক রাজার সমাজে––কমু)। ৫ বৈষ্ণবদের সমাধিস্থল । ~কর্ম বি সমাজের সেবামূলক উদ্যোগ, আদর্শ ও তত্ত্ব এবং তৎসংক্রান্ত শাস্ত্র; social work । ~কল্যাণ বি সমাজের কল্যাণমূলক চিন্তা , আদর্শ ও তত্ত্ব এবং তৎসংক্রান্ত শাস্ত্র; social welfare । ~চ্যুত বিণ গোত্র বা সঙ্ঘ থেকে বহিষ্কৃত; একঘরে । ~জ্ঞতা বি সমাজ সম্বন্ধে চেতনা; সমাজিকতা (দীনবন্ধর এই অলৌকিক সমাজজ্ঞতা––বচ)। ~তত্ত্ব বি মানবসমাজের উৎপত্তি, গঠন, উৎকর্ষ বিধানসম্পর্কীয় নিয়ম কানুন বা প্রণালি যে শাস্ত্রের বিষয়বস্তু; sociology । ~তন্ত্র বি ব্যক্তি ও শ্রেণির মালিকানা বিলোপ করে সকলের হিতার্থে উৎপাদনের সহায়ক সকল বস্তু রাষ্ট্রের হাতে ন্যস্ত হওয়া প্রয়োজন––এই মতবাদমূলক শাসনব্যবস্থা বা দর্শন; socialism । ~তন্ত্রী(–ন্ত্রিন্‌) বিণ সমাজতন্ত্রমূলক শাসনব্যবস্থায় বিশ্বাসী; socialist । ~তাত্ত্বিক বিণ সমাজতত্ত্ব সম্বন্ধে জ্ঞানী ব্যক্তি; সমাজবিজ্ঞানী । ~তান্ত্রিক বিণ সমাজতন্ত্র সম্বন্ধে জ্ঞানী ব্যক্তি । ~পতি বি সমাজের নেতা বা সংরক্ষক; ব্রাহ্মণের পদবিবিশেষ । ~বদ্ধ বিণ সমাজে বসবাসকারী। ~বিজ্ঞান বি সমাজের সাংগঠনিক রীতিনীতি, তত্ত্ব–আদর্শ, সেবা–কল্যাণ প্রভৃতি সংক্রান্ত শাস্ত্র; sociology । ~বিধি বি সমাজসংরক্ষণের নিয়মাবলি । ~বিরুদ্ধ, ~বিরোধী(–ধিন্‌) বিণ সমাজের পক্ষে অনিষ্টকর; সমাজের রীতিনীতির বিরুদ্ধাচরণ–কারী (সমাজবিরোধী কার্যকলাপ)। ~–সংস্কার বি সমাজের অসঙ্গতি দূর করে সমাজকে ত্রুটিমুক্তকরণ। ~–সংস্কারক বিণ সমাজকে সুশোভন ও সুশৃঙ্খলভাবে সংগঠনকারী । ~–হিতৈষী(–ষিন্‌) বিণ সমাজবদ্ধ মানুষের মঙ্গল কামনা করেন এমন । {স. সম্‌+√অজ্‌+অ(ঘঞ্‌)}

**সমাদর** [শমাদর্‌] বিণ ১ অত্যন্ত যত্ন; অত্যধিক আদর; অতিশয় স্নেহ। ❑ বি ১ সম্মান করা; আদৃত করা (সাধু–সজ্জনের সমাদর করা)। ২ সম্মানার্থে সংবর্ধনা জ্ঞাপন। সমাদৃত বিণ ১ যত্ন–আদর–স্নেহকৃত । ২ সম্মানিত (সমাদৃত নেতা)। ৩ সেবা প্রাপ্ত; আদৃত। সমাদৃতা স্ত্রী. । {}স. সম্‌+আদর্‌}

**সমাধা, সমাধান** [শমাধা, –ন্‌] বি ১ সম্পন্নকরণ (কার্য সমাধা করা)। ২ মীমাংসা; নিষ্পত্তি (বিচার সমাধা হল যবে––রঠা)। ৩ প্রতিকার । ৪ সমাপ্তি; শেষ । {স. সম্‌+আ+√ধা+অ(অঙ্‌)+আ(টাপ্‌), অন(ল্যুট্‌)}

**সমাধি** [শমাধি] বি ১ কবর; গোর; মাজার (সমাধিশায়িত)। ২ ধ্যান; গভীর মনোনিবেশ; প্রগাঢ় তন্ময়তা (কোন রঙ্গে ভঙ্গ করি তাহার সমাধি––মদ)। ৩ সমাধান; সমাপন (ভোজন সমাধি সবে কৈল আচমন––কমু)। ৪ পরমাত্মার সঙ্গে জীবাত্মার মিলন বা ঐক্যভাব। ৫ বিবাদ ভঙ্গকরণ । ৬ নীরবতা অবলম্বন; বাক্‌সংযম। ৭ কাব্যের অলঙ্কার বিশেষ। ~ক্ষেত্র, ~স্থল, ~স্থান বি কবরস্থান; গোরস্থান; পূর্ণভাবে সমাহিত হওয়ার স্থান । ~প্রস্তর, ~ফলক বি কবরের উপর সংস্থাপিত স্মারকচিহ্ন বা প্রস্তর । ~ভঙ্গ বি ধ্যানভঙ্গ; সংযমভঙ্গ। ~মগ্ন, সমাধিস্থ বিণ ১ ধ্যানে বা তপস্যায় নিমগ্ন; ধ্যানস্থ। ২ কবরস্থ; সমাহিত। ~মন্দির বি কবরের উপর নির্মিত স্মৃতিমন্দির বা ভবন; সমাহিত করার স্থানে নির্মিত স্মৃতিসৌধ । ~স্তম্ভ বি কবরের উপরে স্মৃতিস্তম্ভ । {স. সম্‌+আ+√ধা+ই(কি)}

**সমাধ্যায়ী** (–য়িন্) [শমাদ্‌ধ্যায়ি] বি একসঙ্গে অধ্যয়নকারী; সহপাঠী; সতীর্থ। {স. সম+অধ্যায়ী}

**সমান** [শমান্‌] বিণ ১ সমকক্ষ; সদৃশ (কেহ নাহি হারে জিতে সমানে সমান––সৈহা)। ২ মতো; তুল্য (পাথরের দেয়ালে পা রাখা যায় না––কাঁচের সমান––অঠা)। ৩ সমমূল্যের । ৪ ভারসাম্যযুক্ত (পাথর দুটি সমান)। ৫ একঘেয়েমি; বরাবর (সমানে বসে বা শুয়ে থাকা)। ৬ সোজা (সারি সমান করা)। ৭ সমগুণসম্পন্ন (সমান বুদ্ধিমান)। ৮ নাভিস্থিত বায়ুবিশেষ। সমানাধিকরণ বি যে গুণদিয়ে পদার্থের তুল্য অধিকার বোঝায়; একজাতীয় সাধারণ গুণ । ❑ বিণ এক সময়ে বা একই স্থানে অবস্থান; সহবর্তী; (ব্যা.) একই বিভক্তিবিশিষ্ট; বিশেষ্য বিশেষণ সম্বন্ধবিশিষ্ট । ~ সমান ণি সমকক্ষ; তুল্য; অধিকারী; সমান শক্তিবিশিষ্ট। সমানাধিকারী বি জাতিধর্ম নির্বিশেষে সমান ক্ষমতার অধিকারী । সমানাধিকারবাদ বি সাম্যবাদ। {স. সম+আ+√অন্‌+অ(অচ্‌); বহু.}

**সমানুপাত** [শমানুপাত্‌] বি সদৃশ; অনুপাতের সমতা (যেমন ২ : ৪ : ৮ ; ১৬); proportion । {স. সম+অনুপাত}

**সমান্তর** [শমান্‌তর্‌] বিণ (গণিত.) সমান ব্যবধানযুক্ত । ২ (গণিত.) সমান রাশির পার্থক্যযুক্ত (২, ৪, ৬ ইত্যাদি)। {স. সম+অন্তর; বহু.}

**সমান্তরাল** [শমান্‌তোরাল্‌] বিণ সর্বত্র এবং সর্বদা সমান দূরত্ববিশিষ্ট; parallel । {স. সম+অন্তরাল}

**সমাপক** [শমাপক্‌] বিণ সমাধাকারী । সমাপিকা বিণ স্ত্রী. ১ সম্পন্নকারিণী (গৃহকর্ম সমাপিকা)। ২ (ব্যা.) বাক্য বা বাক্যের অর্থবোধ সম্পন্নকারিণী (গৃহকর্ম সমাপিকা ক্রিয়া)। {স. সম্‌+√আপ্‌+অক(ণ্বুল্‌)}

**সমাপন** [শমাপোন্‌] বি ১ সম্পন্নকরণ; সমাপ্তি; শেষ (খননকার্য সমাপন)। ২ উদ্‌যাপন (পর্বাদি সমাপন)। ৩ শেষ (দিবা হল সমাপন––রঠা)। সমাপনীয় বিণ সমাপনযোগ্য । সমাপ্য বিণ সমাপনযোগ্য; সমাপনীয়। সমাপিত বিণ নিষ্পাদিত (সমাপিত কর্ম)। ২ সম্পাদিত (সংকলনের কাজ সমাপিত)। সমাপিত করা ক্রি সম্পাদিত বা নিষ্পাদিত করা । {স. সম্‌+√আপি+অন(ল্যুট্‌)}

**সমাপ্ত** [শমাপ্‌তো] বিণ সম্যক শেষ; সম্পূর্ণ। ২ বিগত; অতীত। সমাপ্তি বি সম্পন্ন; সমাধান। ৩ অবসান; খতম; শেষ (যুগ–সমাপ্তি)। {স. সম্‌+√আপ্‌+ত(ক্ত)}

**সমাবর্তন** [শমাবর্‌তোন্‌] বি ১ পুনরায় আগমন; ফিরে আসা; প্রত্যাবর্তন। ২ হিন্দু শাস্ত্রোক্ত চতুরাশ্রম ব্যবস্থায় শিক্ষা সমাপন ও ব্রহ্মচর্যের পর গুরুগৃহ থেকে প্রত্যাবর্তন উৎসবে লর্ড কার্জন যে অভিভাষণ দিয়েছিলেন––আনিস)। সমাবৃত্ত বিণ প্রত্যাগত; পুনরায় আবর্তিত; ব্রহ্মচর্য পালনের পর গুরুগৃহ থেকে প্রত্যাবর্তন করে গৃহধর্মে প্রবিষ্ট । {স. সম্‌+আ+√বৃ+অন(ল্যুট্‌)}

**সমাবিষ্ট** [শমাবিশ্‌টো] বিণ ১ আক্রান্ত; প্রভাবান্বিত (মোহ সমাবিষ্ট)। ২ সন্নিবিষ্ট; একাগ্রচিত্ত। ৩ সমবেত (কক্ষে সমাবিষ্ট সুধীবৃন্দ)। সমাবিষ্টা স্ত্রী.। {স. সম্‌+আ+√বিশ্‌+ত(ক্ত)}

**সমাবৃত** [শমাব্‌বৃতো] বিণ সম্পূর্ণ আবৃত; আচ্ছাদিত; আচ্ছন্ন (মনে হয় সমাবৃত হয়ে আছি কোন এক অন্ধকার ঘরে––জীদা)। ২ বেষ্টিত; ঘেরাও (প্রহরী–সমাবৃত)। {স. সম্‌+আ+√বৃ+ত(ক্ত)}

**সমাবেশ** [শমাবেশ্‌] বি ১ মিলন; অবস্থান (লোকসমাবেশ)। ২ সংকুলান । ৩ শনঃসংযোগ; অভিনিবেশ (পাঠে মন সমাবেশ)। ৪ সংগ্রহ (অনেক কবিতার সমাবেশ)। ৫ বিন্যাস; সুশৃঙ্খল প্রতিষ্ঠা (সৈন্য সমাবেশ)। ৬ প্রবেশ। সমাবেশিত বিণ সমাবেশকৃত; সংস্থাপিত; অভিনিবিষ্ট; বিন্যস্ত । {স. সম্‌+আ+√বিশ্‌+অ(ঘঞ্‌)}

**সমারম্ভ** [শমারম্‌ভো] বি ১ সাড়ম্বরে শুরু (যাত্রা সমারম্ভ)। ২ জাঁকজমক; আড়ম্বর । ৩ সমারোহ; আরম্ভ; ঘটা (বসন্তের সমারম্ভ)। ৪ পর্ব বা অনুষ্ঠান করা। {স. সম্‌+আ+√রভ্‌+অ(ঘঞ্‌)}

**সমারূঢ়** [শমারুঢ়ো] বিণ সম্যক উপরে উপবিষ্ট; বিশেষভাবে অধিষ্ঠিত (সামাজিক বৃক্ষে সামাজিক বানর সমারূঢ় দেখিলেই অমনি তুলি ধরিয়া তাহার লেজশুদ্ধ আঁকিয়া লইতেন––বচ)। সমারূঢ়া স্ত্রী.। {স. সম্‌+আ+√রূহ্‌+ত(ক্ত)}

**সমারোহ** [শমারোহো] বি ১ আড়ম্বর; জাঁকজমক; শানশওকত; ঘটা (তার সমারোহ ভাব কিছু নেই––রঠা)। ২ সম্যক আরোহণ । ৩ অত্যন্ত উন্নতি (ভাগ্যের সমারোহ)। সমারোহণ বিণ সম্যকভাবে আরোহণ; বিশেষভাবে অধিষ্ঠান । {স. সম্‌+আ+√রুহ্‌+ই(ণিচ্‌)+অ(ঘঞ্‌)}

**সমার্থ**, সমার্থক [শমার্‌থো, –থক্‌] বিণ সমান বা সদৃশ অর্থযুক্ত; একই মানে বা অর্থবিশিষ্ট । {স. সম্‌+অর্থ, অর্থক}

**সমালুম** [শমালুম্‌] বিণ সম্যক জ্ঞাত হয়েছে এমন; ভালোভাবে জানা (সংস্কৃত কথা বাংলা ভাষার মধ্যে যত সহজে বেমালুম খাপ খায়, গ্রীক ও জার্মান কথা ততই সহজে সমালুম বেখাপ্পা হয় ––প্রচৌ)। {স. স+আ. মা’লুম ..........}

**সমালোচক** [শমালোচোক্‌] বি, বিণ দোষগুণ সম্যক আলোচনাকারী (সাহিত্য সমালোচক)। সমালোচিকা স্ত্রী.। {স. সম্‌+আলোচক}

**সমালোচন, সমালোচনা** [শমালোচন্‌, –না] বি ত্রুটি–বিচ্যুতি প্রদর্শনপূর্বক আলোচনা (বিশ্বযুদ্ধ যতেক ক্রুদ্ধ সমালোচন––রঠা)। ২ সাহিত্য বা শিল্পের দোষগুণের রসজ্ঞ আলোচনা; criticism । সমালোচক বি, বিণ সমালোচনা করে যে; সমালোচনাকারী; দোষ বা ত্রুটি প্রদর্শক । সমালোচিকা বি, বিণ স্ত্রী। সমালোচনীয় বিণ সমালোচনার যোগ্য বা উপযুক্ত। সমালোচিত বিণ দোষগুণ সম্বন্ধে সম্যক আলোচনা করা হয়েচে এমন । সমালোচ্য বিণ সমালোচনার উপযুক্ত; আলোচনার অন্তর্ভুক্ত (সমালোচ্য প্রবন্ধ)। {স. সম্‌+আলোচন, আলোচনা}

**সমাস** [শমাশ্‌] বি ১ (ব্য.) একাধিক পদের একপদে সংকোচন । ২ সংক্ষেপ। ৩ মিলন । ৪ সংগ্রহ । {স. সম্‌+√অস্‌+অ(ঘঞ্‌)}

**সমাসক্ত** [শমাশোক্‌তো] বিণ ১ সম্যক বা অত্যন্ত আসক্ত। ২ সংলগ্ন; সংযুক্ত। ৩ বিশেষভাবে নিবিষ্ট; অভিনিবিষ্ট। সমাসক্তি বি ১ গভীর আসক্তি। ২ নিবিড় সংযোগ । {স. সম্‌+আ+√সন্‌জ্‌+ত(ক্ত)}

**সমাসঙ্গ** [শমাশোঙ্‌গো] বি ১ অত্যধিক আসক্তি; আকর্ষণ । ২ সম্মিলন; সংযোগ । ৩ মনঃসংযোগ; মনোনিবেশ; অভিনিবেশ । {স সম্‌+আ+√সন্‌জ+অ(ঘঞ্‌)}

**সমাসন্ন** [শমাশোন্‌নো] বিণ ১ অতি আসন্ন; অত্যন্ত নিকটবর্তী। ২ সমাপ্ত । {স. সম্‌+আ+√সদ্‌+ত(ক্ত)}

**সমাসাদিত** [শমাশাদিতো] বিণ সম্প্রাপ্ত; সমাহৃত । {স. সম্‌+আসাদিত}

**সমাসীন** [শমাশিন্‌] বিণ ১ উপবিষ্ট; আরূঢ় (সিংহাসনে সমাসীন)। {স. সম্‌+√আস্‌+ঈণ(শানচ্‌)}

**সমাসোক্তি** [শমাশোক্‌তি] বি ১ (আল.) কাব্যের অর্থালঙ্কারবিশেষ; personification । ২ কাব্যের যে অলঙ্কারে প্রাসঙ্গিক বিষয়ে অপ্রাসঙ্গিক বিষয়ের গুণ বা ধর্ম আরোপ করা হয় । {স. সমাস+উক্তি; সুপ্‌সুপা}

**সমাহরণ** [শমাহরোন্‌] বি জমানো; সঞ্চয়ন; একত্রীকরণ (একটি বৃক্ষ পাইয়া তাহা হইতে প্রয়োজনীয় কাষ্ঠ সমাহরণ করিলেন––বচ)। সমাহর্তা বি, বিণ ১ সংগ্রহকারী। ২ সরকারি রাজস্ব আদায়কারী কর্মচারী; collector । সমাহর্ত্রী বিণ স্ত্রী.। {স. সম্‌+আ+√হৃ+অন(ল্যুট্‌)}

**সমাহার** [শমাহার্‌] বি ১ একত্রীকরণ; মিলন (বিদ্যার পুঞ্জ করিলেন সমাহার––সদ)। ২ সংগ্রহ । ৩ সমূহ; সকল । ৪ (ব্যা.) দ্বিগু ও দ্বন্দ্ব সমাসবিশেষ । সমাহারী(–রিন্‌) বিণ সংগ্রহকারী; আহরণকারী (অমরাবতীর সমাহারী নারী হেলেনের বালালোল––বিদে)। {স. সম্‌+আ+√হৃ+অ(ঘঞ্‌)}

**সমাহিত** [শমাহিতো] বিণ ১ চিন্তায় নিমগ্ন; নিবিষ্টচিত্ত; ধ্যানমগ্ন (ভাবমুগ্ধ আইউব নিশ্চল স্থির সমাহিত––শেক)। ২ মীমাংসিত । ৩ নিষ্পাদিত । ৪ কবরে স্থাপিত; সমাধিস্থ । ৫ অবহিত। ৬ অবিচলিত; দৃঢ়। ৭ সংযত । সমাহিতা বিণ স্ত্রী। {স. সম্‌+আ+√ধা+ত(ক্ত)}

**সমাহৃত** [শমাহৃতো] বিণ ১ একত্রীকৃত; সংগৃহীত। ২ মিলিত। ৩ হ্রস্বীকৃত। ৪ আনয়ন করা হয়েছে এমন । ৫ আয়োজনকৃত। ৬ আয়োজন। {স. সম্‌+আ+√হৃ+ত(ক্ত)}

**সমিৎ** ⇒ সমিধ

**সমিতি** [শোমিতি] বি ১ সঙ্ঘ(ছাত্র সমিতি)। ২ সভা; পরিষদ। {স. সম্‌+√ই+তি(ক্তি)}

**সমিদ্ধ** [শোমিদ্‌ধো] বিণ ১ প্রজ্বলিত । ২ উত্তেজিত; উত্তপ্ত। {স. সম্‌+√ইন্ধ্‌+ত(ক্ত)}

**সমিধ, সমিৎ** [শোমিধ্‌, –ত্‌] বি ১ যজ্ঞীয় কাষ্ঠ (ফল, কুসম, কুশ সমিধ আহরণের নিমিত্ত––ঈবি)। ২ ইন্ধন; জ্বালানি। ৩ আগুন (ভোগের সমিধ্‌ জ্বালিয়া আমরা পুড়িতেছি বারে বারে––জউ)। {স. সম্‌+√ইন্ধ্‌+ক্বিপ্‌}

**সমীকরণ** [শোমিকরোন্‌] বি ১ তুল্য বা একজাতীয়করণ । ২ (গণিত.) জ্ঞাত রাশি থেকে অজ্ঞাত রাশি নিরূপণ; এক রাশি বা রাশিসমূহের সঙ্গে অন্য রাশি বা রাশিসমূহের সমতা বিধান; equation । ৩ (ব্যা.) খাঁটি বাংলা ভাষায় দুটি শব্দ একত্র সংযুক্ত হলে দ্রুত উচ্চারণে পূর্ব পদের শেষ বর্ণ ও ও পর পদের প্রথম বর্ণ অনুরূপ হয়, একে সমীকরণ বলে । {স. সম্‌+ঈ(চ্বি)+√কৃ+অন(ল্যুট্‌)}

**সমীক্ষ** [শোমিক্‌খো] বি ১ সম্যক জ্ঞান। ২ সম্যক দৃষ্টি । ৩ অনুসন্ধান । ৪ বিবেচনা । ৫ সাংখ্যদর্শন । সমীক্ষণ বি বিশেষভাবে দর্শনা; পর্যবেক্ষণ; অন্বেষণ; খোঁজ–খবর করা; আলোচনা। সমীক্ষা বি ১ জ্ঞান (এক বৎসর মনস্তত্ত্ব হাসপাতালে পর্যবেক্ষণ সমীক্ষা––সৈমু)। ২ অন্বেষণ; অনুসন্ধান। ৩ মীমাংসা–দর্শন (পূর্ব এবং উত্তর মীমাংসা)। ৪ বিবেচনা; বিচার । ৫ মীমাংসা; আপোস। ৬ সাংখ্যের বুদ্ধি আদি চতুর্বিংশতি তত্ত্ব । সমীক্ষিত বিণ ১ সম্যক দৃষ্টি । ২ পর্যালোচিত। ৩ অন্বেষিত; পর্যবেক্ষিত । সমীক্ষ্য বি সাংখ্য–দর্শন। ❑ বিণ বিচার করতে হবে এমন; বিচার্য। সমীক্ষ্যকারী(–রিন্‌) বিণ পূর্বাপর পর্যালোচনা–পূর্বক কাজ করে এমন । সমীক্ষ্যকারিতা বি পরিণামদর্শিতা । সমীক্ষ্যাবাদী(–দিন্‌) বি, বিণ পূর্বাপর বিবেচনার পক্ষপাতী; যে পূর্বাপর পর্যালোচনাপূর্বক কথা বলে । {স. সম+√ঈক্ষ্‌+অ(ঘঞ্‌)+আ(টাপ্‌)}

**সমীচীন** [শোমিচিন্‌] বিণ ১ সঙ্গত । ২ যোগ্য; উপযুক্ত । ৩ উত্তম । ৪ যথার্থ; সত্য । ৫ উচিত। {স. সম্যচ্‌+ঈন(খ)}

**সমীপ** [শোমিপো] বিণ সন্নিধান; নিকট । ❑ বি (ব্যা.) সন্নিধি । ~পাতিত বিণ নিকটে স্থাপিত (সমীপপাতিত আসনের দিকে অঙ্গুলি প্রয়োগ করিয়া কহিলেন, “এই আসনে উপবেশন কর”––ঈবি)। ~বর্তী(–তিন্‌), সমীপস্থ বি নিকটবর্তী (সমীপবর্তী বকুল বৃক্ষের স্কন্ধে অশ্ববন্ধন––ঈবি)। ~বর্তিনী, সমীপস্থা স্ত্রী.। {স. সম্‌+অপ্‌; বহু.}

**সমীর, সমীরণ** [শোমির্‌, –রন্‌] বি বায়ু; বাতাস। সমীরিত বিণ বায়ু প্রবাহিত (এখনও সেখানে উষ্ণ নিঃশ্বাস সমীরিত––রঠা)। {স. সম্‌+√ঈর্‌+অ(অচ্‌), অন(ল্যুট্‌)}

**সমীহ** [শোমিহো] বি সম্মান প্রদর্শন । ২ সমাদর; খাতির । ৩ শ্রদ্ধাযুক্ত সংকোচভাব; সমীহা; শ্রদ্ধা । {স. সম্‌+√ঈহ্‌+অ}

**সমীহা** [শোমিহা] বি ১ চেষ্টা। ২ আকাঙ্ক্ষা; ইচ্ছা। ৩ সন্ধান। {স সমীহ+আ(টাপ্‌)}

**সমুখ, সমুক** [শোমুখ্‌, –ক্‌] বি অভিমুখ; সমক্ষ; সম্মুখ । ❑ বিণ ১ মুখোমুখি; সামনে (সমুখে দেখেন চক চাঁদনী সুন্দর––ভারা)। ২ নিকট (আমার দ্বারের সমুখ দিয়া সে জন করে আসা যাওয়া––রঠা)। {স. সম্‌+মুখ্‌=সম্মুখ>}

**সমুচয়** ⇒ সমুচ্চয়

**সমুচা১** ⇒ সমসা

**সমুচা২, সমুচয়** [শোমুচা, –চয়্‌] বিণ ১ সমুদয়; সমস্ত। ২ আস্ত; অবিভক্ত; গোটা (ইয়া দাঁড়িগোঁফ সমেত আরেকটি সমুচা রবি ঠাকুর বেহেশত থেকে টুকুস করে ঢস্‌কে পড়বেন––সৈমু)। {হি. সমুচা, সমুচয়}

**সমচিত** [শোমুচিত্‌] বিণ ১ যথাবিহিত; যোগ্য (সমুচিত সম্মান প্রদর্শন)। ২ ন্যায়সংগত (সমুচিত বিচার)। {স. সম্‌+√উচ্‌+ত(ক্ত)}

**সমুচ্চ** [শোমুচ্‌চো] বিণ ১ সমান উচ্চ; উচ্চতায় সমতাযুক্ত (সংসারের সোনার খাঁচায় সংহিতার সমুচ্চ মাচায় মসৃণ তৃপ্তিতে––বিদে)। ২ আড়ম্বরপূর্ণ (ভুলাইতে ছদ্মবেশী সমুচ্চ তুচ্ছতা আপনার––রঠা)। {স. সম্‌+উচ্চ}

**সমুচ্চয়, সমুচয়** [শোমুচ্‌চয়্‌, শোমুচয়্‌] বি ১ মিলন; সমাহার। ২ সমূহ; সকল । ৩ চিহ্ন; দাগ। ৪ পরিমাণ । ৫ কাব্যের অলঙ্কারবিশেষ। {স. সম্‌+উদ্‌+√চি+অ(অচ্‌)}

**সমুচ্চার [**শোমুচ্‌চার্‌] বি শব্দের উচ্চারণ । {স. সম্‌+উদ্‌+√চারি+অ}

**সমুচ্চারণ** [শোমুচ্‌চারোন্‌] বি মিলিত উচ্চারণ । {স. সম্‌+উদ্‌+√চারি+অন(ল্যুট্‌)}

**সমুচ্চার্য** [শোমুচ্‌চার্‌জো] বিণ সম্যকভাবে উচ্চারণযোগ্য । {স. সম্‌+উদ্‌+√চারি+য(যৎ)}

**সমুচ্ছল** [শোমুচ্‌ছল্‌] বিণ উচ্ছ্বসিত; অতিশয় উচ্ছলিত; উথলিত (তার সমুচ্ছল কলকথা––রঠা)। {স. সম্‌+উচ্ছল}

**সমুচ্ছিন্ন** [শোমুচ্‌ছিন্‌নো] বিণ সম্পূর্ণরূপে উন্মূলিত বা বিনাশিত। {স. সম্‌+উদ্‌+√ছিদ্‌+ত(ক্ত)}

**সমুচ্ছেদ** [শোমুচ্‌ছেদ্‌] বি সম্যক উচ্ছেদ; মূলোৎপাটন । সমুচ্ছেদন বি সমূলে বিনাশ; উন্মূলন । {স. সম্‌+উদ্‌+√ছিদ্‌+অ(ঘঞ্‌)}

**সমুচ্ছ্রয়, সমুচ্ছ্রায়** [শোমুচ্‌ছ্রয়্‌, –ছ্রায়্‌] বি সম্যক স্ফীতি; অতিশয় উন্নতি; অতি বৃদ্ধি । সমুচ্ছ্রিত বিণ অতিশয় স্ফীত বা বৃদ্ধিপ্রাপ্ত; অত্যুন্নত। {স. সম্‌+উদ্‌+√শ্রি+অ(অচ্‌), অ(ঘঞ্‌)}

**সমুচ্ছ্বাস** [শোমুচ্‌ছাশ্‌] বি ১ প্রবল শ্বাস–প্রশ্বাস। ২ প্রবল উচ্ছ্বাস। ৩ স্ফীতি। সমুচ্ছ্বসিত বিণ । {স. সম্‌+উদ্‌+√শ্বস্‌+অ(ঘঞ্‌)}

**সমুজ** ⇒ সমঝ

**সমুজ্জ্বল** [শোমুজ্‌জল্‌] বিণ বিশেষভাবে উজ্জ্বল; প্রভা ও দীপ্তিযুক্ত । {স. সম্‌+উদ্‌+√জ্বল্‌+অ(অচ্‌)}

**সমুজ্‌ঝিত** [সমুজ্‌ঝিতো] বিণ সম্পূর্ণরূপে পরিত্যাগ করা হয়েছে এমন; পতিত্যক্ত । {স. সম্‌+√উজ্‌ঝ্‌+ত(ক্ত)}

**সমুঝা** (মবা.) [ক্রি বোঝা । সমুঝনু ক্রি বুঝালাম (সমুঝনু তব হাস––বিপ)। সমুঝব ক্রি বুঝবে (কো ইব সমুঝব––বিপ)। সমুঝাই ক্রি ১ বোঝাও (মোহে সমুঝাই ––বিপ)। ২ বুঝিয়ে । সমুঝাল ক্রি বোঝাল। {⇒ সমঝ}

**সমুৎকর্ণ** [শোমুত্‌কর্‌নো] বিণ সম্যক উৎকর্ণ; শোনার জন্য অতিশয় ব্যগ্র (সমুৎকর্ণ অরণ্যানী ঊর্ধ্বগ্রীব পর্বতের মালা––বিদে)। {স. সম্+উৎকর্ণ; বহু.}

**সমুৎকীর্ণ** [শোমুত্‌কির্‌নো] বিণ ভালোভাবে খোদিত। {স. সম্‌+উৎকীর্ণ}

**সমুত্থান** [শোমুত্‌থান্‌] বি ১ অভ্যুদয়; সম্যক উত্থান । ২ উদয় । ৩ রোগমুক্তি। {স. সম্‌+উত্থান}

**সমুত্থিত** [শোমুত্‌থিতো] বিণ ১ উত্তেজিত হয়েছে এমন । ২ উদ্‌গত। সমুত্থিতা বিণ স্ত্রী.। {স. সম্‌+উত্থিত}

**সমুৎপাটন, সমুৎসাদন** [শমুত্‌পাটোন্‌, –শাদোন্‌] বি মূলোৎপাটন; সম্পূর্ণ ধ্বংস। সমুৎপাটিত, সমুৎপাদিত বিণ মূলোৎপাটন করে সম্পূর্ণ ধ্বংস । সমুৎপাটিত, সমুৎপাদিত বিণ মূলোৎপাটন করে সম্পূর্ণ ধ্বংস করা হয়েছে এমন। {স. সম্‌+উদ্‌+√পাট্‌+ই(ণিচ্‌)+অন(ল্যুট্‌)}

**সমুৎসুক** [শোমুত্‌শুক্‌] বিণ ১ অতিশয় আগ্রহ বা জানার ঔৎসুক্য প্রকাশক। ২ চিন্তাযুক্ত; উৎকণ্ঠিত (সংবাদ পাওয়ার জন্য মা সমুৎসুক)। {স. সম্‌+উৎসুক}

**সমুদ, সমূদ** [শোমুদ্‌] বি আরবদেশের প্রাচীন সম্প্রদায়বিশেষ (মাথা চাড়া দিয়ে কাঁটাবনে জাগে নতুন আদ–সমুদ––ফআ)। {আ. ছমূদ ........... }

**সমুদয়, সমুদায়** [শোমুদয়্‌, –দায়্‌] বি সম্যক উদয়; উত্থান; সমষ্টি। ❑ বিণ সমস্ত; সকল । {স. সম্‌+উদ্‌+√ই+অ(অচ্‌), অ(ঘঞ্‌)}

**সমুদার** [শোমুদার্‌] বিণ সম্যখ উদার; শান্ত (সমুদ্রেরি মত সমুদার––সদ)। {স. সম্‌+উদ্‌+আ+√রা+অ(ক)}

**সমুদিত** [শোমুদিতো] বিণ ১ সম্যকরূপে উদিত (সমুদিত সূর্যের আলো)। ২ উৎপন্ন (মৃত্তিকাসমুদিত খাদ্য)। ৩ আবির্ভূত । ৪ সম্যক কথিত। {স. সম্‌+উদ্‌+√ই+ত(ক্ত)}

**সমুদ্‌গত** [শোমুদ্‌গতো] বিণ ১ উৎপন্ন । ২ মাটি ভেদ করে উৎপন্ন । সমুদ্‌গম বি ১ উৎপত্তি। ২ উদয় । {স. সম্‌+উদ্‌+√গম্‌+ত(ক্ত)}

**সমুদ্‌গীর্ণ** [শোমুদ্‌গির্‌নো] বিণ উচ্চারিত; উক্ত। {স. সম্‌+উদ+√গৄ+ত(ক্ত)}

**সমুদ্দুর** ⇒ সমুদ্র২

**সমুদ্ধত** [শোমুদ্‌ধতো ] বিণ ১ উদ্ধত। ২ গর্বিত । ৩ দুর্বিনীত । {স. সম্‌+উদ্‌+√হন্‌+ত(ক্ত)}

**সমুদ্ধরণ, সমুদ্ধৃতি** [শোমুদ্‌ধরোন্‌, –ধৃতি] বি উঠানো; উত্তোলন; অপরের রচনার উদ্ধৃতি বা সংগ্রহ; বমন । সমুদ্ধৃত বিণ উত্তোলিত ; অপরের রচনা থেকে উদ্ধৃত; বমি। {স. সম্‌+উদ্‌+√হৃ+অন(ল্যুট্‌), তি(ক্তি)}

**সমুদ্ধর্তা** [সমুদ্‌ধর্‌তা] বিণ ১ উদ্ধারকর্তা । ২ মুক্তিদাতা । {স. সম্‌+উদ্‌+√হৃ+অন(ল্যুট্‌), তি(ক্তি)}

**সমুদ্ভব** [শোমুদ্‌ভব্‌] বি ১ আবির্ভাব; প্রকাশ (নূতন সন্ন্যাসীর সমুদ্ভব)। ২ জন্ম; উৎপত্তি (গান সে অসপত্ন তব––অমৃত সমুদ্ভব––সদ)। ৩ সম্ভাবনা । সমুদ্ভূত বিণ উৎপন্ন; জাত। {স. সম্‌+উদ্‌+√ভূ+অ(অচ্‌)}

**সমুদ্ভাসন** ⇒ সমুদ্ভাসিত

**সমুদ্ভাসিত** [শোমুদ্‌ভাশিতো] বিণ ১ সুশোভিত। ২ আলোকিত; উজ্জ্বলীকৃত (সুগন্ধি দীপমালায় প্রতি কক্ষ সমুদ্ভাসিত––শেক)। ৩ সুপ্রকাশিত। সমুদ্ভাসন বি দীপ্তি । {স সম্‌+উদ্‌+√ভাসি+ত(ক্ত)}

**সমুদ্‌ভ্রান্ত** [শোমুদ্‌ভ্রান্‌তো] বিণ ব্যস্তসমস্ত; সম্যখ উদ্‌ভ্রান্ত (নহি আর সমুদ্‌ভ্রান্ত ক্ষুধিত নয়ানে––সদ)। {স. সম্‌+উদ্‌+√ভ্রম্‌+ত(ক্ত)}

**সমুদ্যত** [শোমুদ্‌দতো] বিণ ১ সম্যক উদ্যথ। ২ উত্তোলিত; উত্থিত। সমুদ্যতা বিণ স্ত্রী.। {স. সম্‌+উদ্‌+√যম্‌+ত(ক্ত)}

**সমুদ্যম** [শোমুদ্‌দম্‌] বি ১ সম্যক উদ্যত। ২ উত্তোলিত; উত্থিত। সমুদ্যতা বিণ স্ত্রী. । {স. সম্‌+উদ্‌+√যম্‌+ত(ক্ত)}

**সমুদ্যম** [শোমুদ্‌দম্‌] বি ১ সম্যক উদ্যম; চেষ্টা। ২ শুরু; আরম্ভ। {স. সম্‌+উদ্‌+√যম্‌+অ(ঘঞ্‌)}

**সমুদ্র, সমুদ্দুর, সুমুদ্দুর, সমুন্দর** [শোমুদ্‌দ্রো, শোমুদ্‌দুর, –শু–, শমুন্‌দর্‌] বি যে বিশাল জলরাশি ভূমণ্ডল পরিবেষ্টিত করে আছে; সাগর ; বারীশ; সিন্ধু; বারিধি; উদধি; অর্ণব; জলধি; রত্নাকর (সমুদ্রসৈকত––বচ)। সমুদ্রকান্তা বি নদী । সমুদ্রগর্ভ বি সাগরের তলদেশ বা অভ্যন্তরভাগ। সমুদ্রনেমি, সমুদ্ররসনা, সমুদ্রমেখলা বি পৃথিবী। সমুদ্রবহ্নি বি সাগরের জলে যে অগ্নি জ্বলে । সমুদ্রমন্থন বি ১ হিন্দুপুরাণে কথিত দেবাসুরের লক্ষ্মীদেবীকে লাভের জন সমুদ্রমন্থন । ২ জটিল পরিণতিযুক্ত ব্যাপার । সমুদ্রযাত্রা বি সমুদ্রপথে বিদেশগমন । সমুদ্রযান বি সামুদ্রিক জাহাজ; অর্ণবপোত । সমুদ্র–সঙ্গম বি নদী ও সমুদ্রের মিলনস্থল (নানা প্রভাব সমুদ্র–সঙ্গমের মতো এক কাব্যে এসে আত্মপ্রকাশ করেছে––মুএ)। সমুদ্রসৈকত বি সমুদ্রের বালুকাবিস্তৃত তীরভূমি। সমুদ্রে ঝাঁপ দেওয়া ক্রি (আল.) ভয়ানক বিপদে পড়া। সমুদ্রে বিন্দুপাত, সমুদ্রে বারিবিন্দু––১ বিশাল সমুদ্রে এক ফোঁটা পানি পড়লে তা গণনার মধ্যেই আসে না । ২ (আল.) প্রয়োজন যেখানে বিপুল পরিমাণের সেখানে অতি অল্প সরবরাহ মূল্যহীন । {স. সম্‌+√উন্দ্‌+র(রক্‌)}

**সমুন্দ** [শোমুন্‌দো] বি ১ অতি উৎকৃষ্ট ঘোড়া । ২ যে ঘোড়ার রং হরিদ্রা বর্ণ ও লেজ কাল (সমুন্দের পৃষ্ঠে বীর চলিল লাফিয়ে––হেমা)। {ফা. সমুন্দ ........... }

**সমুন্দর** ⇒ সমুদ্র

**সমুন্নত** [শোমুন্‌নতো] বিণ ১ অতিশয় উচ্চ (সমুন্নত পর্বতশৃঙ্গ)। ২ সমৃদ্ধশালী (সমুন্নত শহর)। ৩ উচ্চপদস্থ (সমুন্নত কর্মচারী)। ৪ উচ্চপদস্থ; মহৎ বা বিশাল (সমুন্নত হৃদয়)। ৫ মর্যাদাবিশিষ্ট । সমুন্নতি বি ১ মহত্ত্ব; গৌরব। ২ বৃদ্ধি; প্রসার (সমুন্নত এলাকা)। ৩ উন্নতি (সমুন্নতি হওয়া)। {স. সম্‌+উদ্‌+√নী+অ(অচ্‌), অন(ল্যুট্‌)}

**সমুপচিত** [শমুপোচিতো] বিণ বৃদ্ধিপ্রাপ্ত। {স. সম্‌+উপ+√চি+ত(ক্ত)}

**সমুপস্থিত** [শোমুপোস্‌থিত্‌] বিণ নিকটবর্তী; সমীপে উপস্থিত এমন (দেখ হে আমার বিদায়লগ্ন সমুপস্থিত––ওহ)। {স সম্‌+উপ+√স্থা+ত(ক্ত)}

**সমুপেত** [শমুপেতো] বিণ সমাগত; সমুপস্থিত । {স. সম্‌+উপ+√ই+ত(ক্ত)}

**সমুল্লসিত** [শমুল্‌লোশিতো] বিণ অত্যন্ত উল্লাসযুক্ত; অতিশয় উৎফুল্ল । {স. সম্‌+উদ্‌+√লস্‌+ত(ক্ত)}

**সমুসা, সমুচা** [শোমুসা, –চা] বি মাংসের বা গোশ্‌তের পুর দেওয়া পিঠাবিশেষ । {র্ফা. সমূহ্‌ ............. }

**সমূল** [শমুল্‌] বিণ ১ মূলসহ। ২ উৎস বা কারণসহ। ৩ সম্পূর্ণ । {স. স+মূল; বহু.}

**সমূলক** [শমুলক্‌] বিণ ১ সহেতুক (অর্মূলক ও সমূলক কারণে ––রঠা)। ২ সত্য । সমূলে ক্রিবিণ মূলসমেত (সমূলে নির্মূল করা)। {স. স+মূলক; বহু.}

**সমূহ** [শোমুহো] বি রাশ। ২ গণ; সমস্ত। ❑ বিণ (ব্যা.) প্রচুর; অনেক; অতিশয়; বেজায় (সমূহ ক্ষতি)। ৫ ভয়ানক; চরম (সমূহ বিপদ)। {স. সম্‌+√ঊহ্‌+অ(ঘঞ্‌)}

**সমৃদ্ধ** [শমৃদ্‌ধো] বিণ ১ ঐশ্বর্যশালী (সমৃদ্ধ পরিবার)। ২ উন্নত (সমৃদ্ধ শহর)। ৩ যথেষ্ট বৃদ্ধিপ্রাপ্ত। সমৃদ্ধা বিণ স্ত্রী.। সমৃদ্ধি বি ১ সমুন্নিতি। ২ যথেষ্ট । ৩ ঐশ্বর্য। ~শালী বিন ঐশ্বর্যশালী। {স. সম্‌+ঋধ্+ত(ক্ত)}

**সমেত** [শমেত্‌] বিণ ১ সাথে; সঙ্গে; সহিত (বোঝাই গাড়িসমেত খাদের মধ্যে পড়িয়া হতভাগ্য বলদ––রঠা)। ২ প্রাপ্ত। ৩ উপস্থিত। {স. সম্‌+আ+√ই+ত(ক্ত)}

**সমে সমে** [শমে শমে] বি সঙ্গে সঙ্গে; সাথে সাথে; তালের সমাপ্তিতে (যে সমে সমে মাথা নাড়তে পারে তাকে আদর–কদর করবেন––সৈমু)। {স. সম+বা.এ>}

**সম্পৎ** ⇒ সম্পদ

**সম্পত্তি** [শম্‌পোত্‌তি] বি ১ ঐশ্বর্য; বিভব। ২ ধন । ৩ বিষয়–আশয়; জায়গা–জমি । ৪ সম্বল । ৫ গৌরব। ~শালী(–লিন্‌) বিণ ১ সম্পন্ন; বিত্তশালী; ধনী । ২ বাড়ি, জমি ইত্যাদির মালিক। {স. সম্‌+√পদ্‌+তি(ক্তি)}

**সম্পদ, সম্পৎ** [শম্‌পদ্‌, –ত্‌] বি ১ ধন; ঐশ্বর্য। ২ উৎকর্ষ (ভাবসম্পদ)। ৩ গৌরব; মহিমা; মর্যাদা। ৪ সম্বল; পুঁজি; সংস্থান । ~শালী বিণ বিত্তশালী; ঐশ্বর্যশালী; ধনী । {স. সম্‌+√পদ্‌+ক্বিপ্‌}

**সম্পন্ন** [শম্‌পন্‌নো] বিণ ১ বিত্তশালী; সম্পত্তিশালী (সম্পন্ন অবস্থা)। ২ যুক্ত; সংবলিত (বুদ্ধি বিবেচনা সম্পন্ন)। ৩ নিষ্পন্ন; সম্পাদিত; সমাধা; শেষ; সম্পূর্ণ (কাজ সম্পন্ন হয়েছে)। সম্পন্না বিণ স্ত্রী. সংগতি আছে এমন (সচরাচর দাসীর অপেক্ষা সম্পন্না––বচ)। {স. সম্‌+√পদ্‌+ত(ক্ত)}

**সম্পর্ক** [শম্‌পর্‌কো] বি ১ সম্বন্ধ; সংযোগ (গ্রাম সম্পর্কে)। ২ আত্মীয়তা (সম্পর্কে চাচা)। ৩ বন্ধুত্ব; সংসর্গ (অসতের সম্পর্ক)। ৪ যোগাযোগ; সংস্রব; আদান–প্রদান (তারা সম্পর্কশূন্য)। সম্পর্কিত, সম্পর্কী(–কিন্‌); সম্পর্কীয় বিণ সম্পর্কযুক্ত; সংক্রান্ত। সম্পর্কিতা, সম্পর্কীয়া বিণ স্ত্রী.। {স. সম্‌+√পৃচ্‌+অ(ঘঞ্‌)}

**সম্পাত** [শম্‌পাত্‌] বি ১ পতন (অশনি সম্পাত)। ২ অভিশাপ (গোরক্ষনাথের সম্পাতে ভাণ্ডারে কিছু নাঞি ––জয়)। ❑ বিণ প্রতিফলন; প্রবেশ (আলোকসম্পাত; অতি অপরূপ শোভায় শোভিল জ্যোৎস্নায় সম্পাতে––মোম)। {স. সম্‌+√পত্‌+অ(ঘঞ্‌)}

**সম্পাদক** [শম্‌পাদক্‌] বিণ ১ সম্পাদনকারী; নির্বাহক; কর্ম–সচিব। ❑ বি ১ সংবাদপত্রাদির প্রধান নীতিনির্ধারক ও পরিচালক; পুস্তকাদির প্রধান নীতিনির্ধারক ও পরিচালক; পুস্তকাদির সংকলক; editor । ২ সভাসমিতি, বিদ্যালয় ইত্যাদি অনুষ্ঠানের কার্যনির্বাহক; secretary । সম্পাদিকা বিণ, স্ত্রী.। সম্পাদকীয় বি পত্রিকায় সম্পাদকের লিখিত প্রবন্ধ । ❑ বিণ সম্পাদকীয় স্তম্ভে যে অভিমতসূচক নিবন্ধ প্রকাশিত হয়; editorial । {স. সম্‌+√পাদি+অক(ণ্বুল্‌)}

**সম্পাদন, সম্পাদনা**, সম্পাদকতা [শম্‌পাদোন্‌, –দনা, –দোকতা] বি ১ সম্পাদন; সম্পূর্ণকরণ; নিষ্পাদন। ২ সংকলন । ৩ সম্পাদকের কাজ; editing । সম্পাদিত বিণ সম্পাদনকৃত (নজরুল সম্পাদিত ধূমকেতু)। সম্পাদ্য বিণ সম্পন্ন বা নিষ্পন্ন করতে হবে এমন; সম্পাদন করতে হবে এমন; সম্পাদনীয়। ❑ বি (জ্যা.) সমাধান বা পূরণ করতে হবে এমন প্রতিজ্ঞা; problem । {স. সম্‌+√পাদি+অন, আ(টাপ্‌), অক(ণ্বুল্‌)+তা(তল্‌)}

**সম্পাশ** [শম্‌পাশ্‌] বি, বিণ সান্নিধ্য; নিকট (কান্দিয়া কহিতে লাগে মায়ের সম্পাশ নাগরিয়া শিশুগণ করে উপহাস––হেমা)। {স. সম্‌+পার্শ্ব>}

**সম্পুট, সম্পুটক, সংপুট** [শম্‌পুট্‌, –টক্‌, শঙ্‌পুট্‌] বি ১ কোটা; পুটলি; ছোট পেটিকা; ঠোঙ্গা (অঞ্চন এই আছে সর্বশেষে মণি সম্পুট ভরা––মোম)। ২ যুক্তকর (রচিয়া সম্পুট পাণি মৃদুমন্দ সুভাষিণী সম্মুখে রহিলা নারায়ণী––কমু)। সম্পুটে ক্রিবিণ জোড়হস্তে; যুক্ত করে (সম্পুটে প্রণাম করি বুইলোঁ সব সখিজনে––বচদা)। {স. সম্‌+√পুট্‌+অ(ক)}

**সম্পূরক** [শম্‌পুরক্‌] বিণ সম্পূরণকারী । ❑ বি (জ্যা.) যে দুই কোণের যোগফল দুই সমকোণের সমান তারা পরস্পর সম্পূরক; supplementary । সম্পূরক বি ১ সম্পূর্ণকরণ । ২ পরিপূরণ । সম্পূরিত বিণ সম্পূর্ণ করা হয়েছে এমন; পরিপূরক। {স. সম্‌+√পূর্‌+অক(ণ্বুল্‌)}

**সম্পূর্ণ** [শম্‌পুর্‌নো] বিণ ১ সমস্ত; সমগ্র; গোটা (সম্পূর্ণ বাড়িটির মূল্য)। ২ পরিপূর্ণ । ৩ খতম; সমাপ্ত; নিষ্পাদিত। সম্পূর্ণতা বি পরিপূর্ণতা (তাহার প্রকৃত সম্পূর্ণতা আছে––বচ)। সম্পূর্ণীভূত বিণ পরিপূর্ণতা প্রাপ্ত (হস্তপদ হৃদয়াদি সবাঙ্গ সুগোল; সম্পূর্ণীভূত––বচ)। {স. সম্‌+√পুর্‌+ত(ক্ত)}

**সম্পৃক্ত** [শম্‌পৃক্‌তো] বিণ ১ পরস্পর মিলিত; সংযুক্ত। ২ সম্বন্ধযুক্ত; সম্পর্কিত। ৩ গ্রথিত; জড়িত; সংমিশ্রিত। সম্পৃক্তা বিণ স্ত্রী.। {স. সম্‌+√পৃচ্‌+ত(ক্ত)}

**সম্পেশ** [শম্‌পেশ্‌] বি নিকট; সান্নিধ্য (তৃতীয়খণ্ড মায়া মানে রণজয় বুদ্ধিজ্ঞানে ভাঙ্গি পড়ে বৈরীর সম্পেশ––হেমা)। {স. শম্‌+ফা. পেশ ..............}

**সম্পোষ্য** [শম্‌পোশ্‌শো] বিণ ১ পোষণীয়; পোষণযোগ্য । ২ অভাব দূরীকরণে সক্ষম। {স. সম্‌+√পুষ্‌+য(ণ্যৎ)}

**সম্প্রচার** [শম্‌প্রোচার্‌] বি চারদিকে ঘোষণা বা প্রচার (রেডিও সম্প্রচারকার্যে নিযুক্ত)। সম্প্রচারিত বিণ ব্যাপকভাবে প্রচারিত; broadcast । {স. সম্‌+প্র+√চর্‌+অ(ঘঞ্‌)}

**সম্প্রতি** [শম্‌প্রোতি] অব্য, ক্রিবিণ ১ আজকাল; অধুনা (প্রভুর যে গতি হইল সম্প্রতি, সেই সে গতি আমার––সৈআ)। ২ সবে; এইমাত্র; কেবল; মাত্র (সম্প্রতি পৌঁছেছে)। সাম্প্রতিক বিণ । {স. সম্‌+প্রতি}

**সম্প্রদাতা** ⇒ সম্প্রদান

**সম্প্রদান** [শম্‌প্রোদান্‌] বি ১ স্বত্বত্যাগপূর্বক দান; সম্পূর্ণরূপে অর্পণ। ২ হিন্দুদের বিবাহানুষ্ঠানে বরের হস্তে কন্যাকে অর্পণ (বাবার অবর্তমানে ওকে সম্প্রদানের পুরুপুরি অধিকার আমারি––আহ)। ৩ (ব্যা.) কারকবিশেষ, যাকে স্বত্ব ত্যাগ করে দান করা হয় তাকে সম্প্রদান কারক বলা হয়; dative । সম্প্রদাতা(–তৃ) বি, বিণ যিনি সম্প্রদান করেন; সম্প্রদানকারী। সম্প্রদাত্রী বি, বিণ স্ত্রী.। {স. সম্‌+প্র+√দা+অন(ল্যুট্‌)}

**সম্প্রদায়** [শম্‌প্রোদায়্‌] বি ১ দল ; সমাজ (সুন্নি সম্প্রদায়)। ২ জাতি (হিন্দু সম্প্রদায়)। ৩ গোষ্ঠী; সঙ্ঘ । {স. সম্‌+প্র+√দা+অ(ঘঞ্‌)}

**সম্প্রভাত** [শম্‌প্রোভাত্‌] বিণ প্রতিভাত (যে জলবিম্ব একবার জলস্রোতে সূর্যরশ্মি সম্প্রভাত দেখিয়াছিলাম––বচ)। {স. সম্‌+প্র+ভা+ত(ক্ত)}

**সম্প্রসারক** ⇒ সম্প্রসারণ

**সম্প্রসারণ**  [শম্‌প্রোশারোন্‌] বি প্রসারিতকরণ; বিস্তার। সম্প্রসারক বিণ বিস্তার করে এমন; সম্প্রসারণকারী । সম্প্রসারিত বিণ সম্প্রসারণ করা হয়েছে এমন; বিস্তারিত (সম্প্রসারিত হচ্ছে––মত)। {স. সম্‌+সম্‌+প্র+√সৃ+ণিচ্‌+অন(ল্যুট্‌)}

**সম্প্রসারিত** ⇒ সম্প্রসারণ

**সম্প্রাপ্ত** [শম্‌প্রাপ্‌তো] বিণ ১ উত্তমরূপে লব্ধ; সম্যকপ্রাপ্ত । ❑ বি আগত; উপস্থিত; হাজির। সম্প্রাপ্তি বি ১ সম্যক্‌ অর্জন; উপযুক্তপ্রাপ্তি । ২ উপস্থিতি । {স. সম্‌+প্র+√আপ্‌+ত(ক্ত)}

**সম্প্রীতি** [শম্‌প্রিতি] বি ১ সদ্ভাব; সৌহার্দ্য; প্রেম; প্রণয় । ২ সন্তোষজনক আচরণ; সুভাব(সামাজিক সম্প্রীতি)। ৩ আনন্দ; সন্তোষ । সম্প্রীত বিণ ১ প্রীতিযুক্ত । ২ সদ্ভাবযুক্ত। ৩ আনন্দিত; সন্তুষ্ট । {স. সম্‌+√প্রী+তি(ক্তি)}

**সম্বৎসর** (অশুপ্র), **সংবৎসর** [শমব্‌বত্‌শর্‌] বি পরিপূর্ণ বৎসর (সম্বৎসর কাটিয়াছে তারা শীর্ণতার মধ্যে––অচিসে)। ~কাল বিণ পূর্ণ এবং বৎসর সময় (এইজন্য স্তীর সম্ববৎসরকালে বিশ্রামের অধিকার––রঠা)। {স. সম্‌+বৎসর}

**সম্বদ্ধ** [শম্‌বদ্‌ধো] বিণ ১ মজবুতভাবে বদ্ধ; দৃঢ়রূপে যুক্ত । ২ সম্পর্কবিশিষ্ট। {স. সম্‌+বদ্ধ্‌+ত(ক্ত)}

**সম্বন্ধ** [শম্‌বন্‌ধো] বি ১ সংযোগ; সম্পর্ক (পিতাপুত্র সম্বন্ধ)। ২ সংস্রব ; মিল; যোগাযোগ (অসৎ সম্বন্ধ ত্যাগ করা)। ৩ কুটুম্বিতা; আত্মীয়তা (বৈবাহিক সম্বন্ধ)। ৪ বিবাহ বা শাদির প্রস্তাব (সুন্দরী মেয়ের বিয়ের সম্বন্ধ এসে গেছে––রাখা)। ৫ (ব্যা.) কার্যকারণ, জন্য–জনকতা, স্বত্ব–স্বামিত্ব ইত্যাদি ভাব; possessive case । সম্বন্ধী (–ন্ধিন্‌), সম্মুন্দি (চলিত) বিণ সম্বন্ধযুক্ত । ❑ বি ১ কুটুম্ব; আত্মীয় । ২ স্ত্রীর ভাই; শ্যালক; স্ত্রীর বড়া ভাই (ডেপুটি সাহেব ২৫ টাকা দর্শনী দিয়া সম্বন্ধী পত্নীর মুখ ––নর)। ৩ গালিবিশেষ; শালা । সম্বন্ধীয় বিণ ১ সম্পর্কিত। ২ বিষয়ক; সংক্রান্ত । সম্বন্ধীয়া বিণ স্ত্রী.। {স. সম্‌+√বন্ধ্‌+অ(ঘঞ্‌)}

**সম্বর, শম্বর** [শম্‌বর্] বি ১ একজাতীয় হরিণ (যেখানে বন্য শূকর বা সম্বর হরিণের দল যাতায়াতের সুঁড়ি পথ তৈরী করিয়াছে––বিব)। ২ পানি; জল (সম্বর অম্বর)। ৩ হিন্দু পৌরাণিক অসুরবিশেষ । ❑ ক্রি (পদ্য.) প্রশমিত করো; সম্বরণ করো (সম্বর তোমার রোষ––সুকা)। {স. √শম্‌+অর্‌}

**সম্বরণ, সম্বরা১** ⇒ সংবরণ

**সম্বরা২** [র্শম্‌বরা] বি তেল ও মশলা দ্বারা ব্যঞ্জনাদি সুস্বাদু করার একপ্রকার প্রক্রিয়া; ফোড়ন । {স. সম্ভার>}

**সম্বরিয়া** [শম্‌বোরিয়া] বিণ সংযত করে (রাজা আপন মন আপনি সম্বরিয়া ঘরের কবাটে খিল দিলেন––দমি)। {স. সম্বর+বা. ইয়া}

**সম্বরু** (ব্র.) [সম্‌বোরু] বিণ আবৃত (অম্বরে দেহ নহি সম্বরু ভেল––বিপ)। {সংবর>}

**সম্বর্ধনা** ⇒ সংবর্ধনা

**সম্বর্ধিত** [শম্‌বর্‌ধিতো] বিণ পরিবর্ধিত; সম্যক বৃদ্ধিপ্রাপ্ত (তাহার ত্রাস ও কৌতূহল দুই সম্বর্ধিত হইল––বচ)। {স. সম্‌+√বর্ধি+ত(ক্ত)}

**সম্বল** [শম্‌বল্‌] বি ১ পাথেয় (বিশ টাকা আছে তার পথের সম্বল)। ২ জীবিকা অর্জনের উপায় (অন্নের তরে ঘুঁটে বেচা আমার সম্বল––ভারা)। ৩ পুঁজি; সংস্থান (এই ভিটেটুকুই তার সম্বল)। ৪ অবলম্বন; ভরসাস্থল (বৃদ্ধের শেষ সম্বল)। ~হীন বিণ সর্বহারা; নিঃস্ব (সম্বলহীন পথের বিভারি)। ~হীনা বিণ স্ত্রী.। {স. সম্‌+√বল্‌+অ(ক)}

**সম্বলিত** ⇒ সংবলিত

**সম্বাদপত্র** (প্রাপ্র) [শম্‌বাদ্‌পত্‌ত্রো] বিণ খবরের কাগজ; সংবাদপত্র (তাহা সচরাচর সম্বাদপত্র হইতে প্রাপ্ত––বচ)। {স. সম্বাদ+পত্র}

**সম্বাধ** [শম্‌বাধ্‌] বি ১‌ বাধা; বিঘ্ন; বিপদ। ২ ভিড়; অনেকের একত্র সমাবেশ। ৩ সংকট । ৪ সংঘর্ষ। {স. সম্‌+√বাধ্‌+অ(অচ্‌)}

**সম্বায়** [শম্‌বায়্‌] বিণ সমবায়; মিলিত (মুনিগণ দেবগণ সম্বায় হইয়া––কাদা)। {স. সমবায়>}

**সম্বিত, সম্বিৎ, সংবিৎ, সংবিদ** [শোম্‌বিত্‌, –, শোঙ্‌–, –দ্‌] বি ১ জ্ঞান; হুঁশ; বুদ্ধি (এতক্ষণে যেন দীনুর সম্বিত ফিরে এল––সজ; ক্ষণেক সংবিৎ পেয়ে লাগিল কান্দিতে ––ভারা)। ২ প্রতীক্ষা। ৩ সংকেত ❑ বিণ সম্ভাষণ । {স. সম্‌+√বিদ্‌+ক্বিপ্‌}

**সম্বুদ্ধ** [শোম্‌বুদ্‌ধো] বিণ জাগরিত; চেতনাপ্রাপ্ত; লব্ধচৈতন্য; উদ্বুদ্ধ । ❑ বি যিনি বোধিপ্রাপ্ত; বুদ্ধদেব। {স. সম্‌+√বুধ্‌+ত(ক্ত)}

**সম্বোধন** [শম্‌বোধন্‌] বি ১ আহ্বান। ২ সম্ভাষণ । ৩ ডাক; অভিভাষণ । ৪ ব্যাকরণের পদবিশেষ। সম্বোধিত বিণ । সম্বোধনী বি আহ্বান; অভিবাদন (শৃঙ্খলে বাজে তব সম্বোধনী––নই)। {স. সম্‌+√বোধি+অন(ল্যুট্‌)}

**সম্বোধা১** [শম্‌বোধা] ক্রি ১ (পদ্য.) সম্বোধন করা; ডাকা । {স. সম্বোধ+বা. আ}

**সম্বোধা২** [শম্‌বোধা] ক্রি ১ (পদ্য.) প্রবোধ দেওয়া বুঝানো । ২ ভুল বুঝানো । {স. সম্বোধ+বা. আ}

**সম্বোধি১** [শম্‌বোধি] বি সম্যক জ্ঞান; বোধ (ভাব সম্বোধি আত্মা)। সম্বোধিতা বিণ স্ত্রী. জ্ঞানী; সচেতন (সম্বোধিতা রমণী––বচ)। {স. সম্‌+√বোধি}

**সম্বোধি২** [শম্‌বোধি] ক্রি (কাব্য) সম্বোধন করে; ডেকে (সম্বোধি কহিল তাহারে)। ২ প্রবোধ দেওয়া বা প্রতারণা করা (তবে তাক সম্বোধিক কখন উত্তরে––বচদা) । {স. সম্‌+√বোধি}

**সম্ভব** [শম্‌ভব্‌] বি ১ জন্ম; উৎপত্তি (কুমারসম্ভবকাব্য) ২ সম্ভাবনা । ৩ বিশ্বাসযোগ্য (সংবাদ সম্ভবযোগ্য কি ?)। ❑ বিণ ১ জাত; সম্ভূত (কস্তুরিসম্ভব সুবাস)। ২ অনুমানযোগ্য (সম্ভব কাল আসবে)। সম্ভবত, সম্ভবতঃ অব্য হয়তো; অনুমানসাপেক্ষ (সম্ভবত সে আসবে না)। ~পর বিণ সম্ভাবনাযুক্ত। সম্ভবাতীত বিণ অসম্ভব; সম্ভাবনাহীন (তার জন্য পরীক্ষায় পাশ করা সম্ভবাতীত)। সম্ভাব্য–সম্ভব্যবিণ সম্ভবপর (সম্ভাব্য সকল ব্যবস্থা নেওয়া বে); হয়তো হবে বা ঘটবে এমন (পরীক্ষার সম্ভাব্য তারিখ)। {স. সম্‌+√ভূ+অ(অচ্‌)}

**সম্ভাবনা, সম্ভাবন** [শম্‌ভাবোনা, –বন্‌] বি ১ ভবিষ্যৎ সম্বন্ধে ধারণা; ভবিষ্যতে ঘটতে পারে এমন; অবস্থা । ২ বিষয়সম্পত্তি; সঙ্গতি (সবেমাত্র নৃপতির সম্ভাবনা এই––বিচ)। সম্ভাবনীয়, সম্ভাব্য, সম্ভব্য বিণ সম্ভবপর; সংঘটনীয় । সম্ভাবিত বিণ ১ সম্ভবপর হবে আশা করা যায় এমন; expected **। ২** সম্মানিত। {স. সম্‌+√ভাবি+অন(ল্যুট্‌),+আ}

**সম্ভার** [শম্‌ভার্‌] বি ১ দ্রব্যসামগ্রী (শকটে সম্ভার কত যায় ––রঙ্গসে)। ২ স্তূপ; রাশি (বস্তুসম্ভার)। ৩ উপকরণ । ৪ সম্বল । ৫ আয়োজন (এথা রাজা যুধিষ্ঠির করেন সম্ভার যজ্ঞের––শ্রীন)। ৬ সম্ভরা; ফোঁড়ন; ঘি বা তেলে মশলা সাঁতলানো (তরকারিতে সম্ভার দেওয়া)। {স. সম্‌+√ভৃ+অ(ঘঞ্‌)}

**সম্ভাষণ, সম্ভাষ** [শম্‌ভাশোন্‌, শম্‌ভাশ্‌] বি ১ আহ্বান; সম্বোধন । ২ আলাপ–আলোচনা; কথাবার্তা। ৩ অভ্যর্থনা; সমাদর (সাদর সম্ভাষণ)। ৪ অভিভাষণ । সম্ভাষণানুগ্রহ বি সহৃদয় আলাপ আপ্যায়ন (আপনার সন্দর্শন ও সম্ভাষণানুগ্রহ দ্বারা চরিতার্থতাপ্রাপ্ত । হইলাম––ঈবি)। {স. সম্‌+√ভাষ্‌+অ(ঘঞ্‌)}, +অন(ল্যুট্‌)}

**সম্ভাষা** [শম্‌ভাশা] ক্রি (কাব্যে) সম্বোধনপূর্বক আলাপ করা (দ্বিতীয় সম্ভাষা করে বড় হয়া হীনে––হেমা)। {স. সম্‌+√ভাষ্‌+বা.আ}

**সম্ভূত** [শোম্‌ভুতো] বিণ স্থাপিত; প্রতিষ্ঠিত (যে সমস্ত শিল্প সম্ভূত হয়ে গেছে––অঠা)। ২ উৎপন্ন; জাত (বেদনাসম্ভূত হয়ে গেছে––অঠা)। ২ উৎপন্ন; জাত (বেদনাসম্ভূত অনুভূতি)। সম্ভূতা বিণ স্ত্রী.। সম্ভূতি বি। {স. সম্+√ভূ+ত(ক্ত)}

**সম্ভূয়সমুত্থান**  [শোম্‌ভুয়োশোমুত্‌থান্‌] বি ১ সমবেত উত্থাপন । ২ যৌথ ব্যবসায়; সমবায় সমিতি; অংশীদারদিগের মিলিত হয়ে বাণিজ্য । ৩ সমেত প্রচেষ্টা । {স. সম্‌+√ভূ+য(সম্‌+উৎ+√স্থা+অন(ল্যুট্‌)}

**সম্ভেদ** [শম্‌ভেদ্‌] বি ১ কোন গূঢ় রহস্য ভেদ (ইহার সম্ভেদ নবী কহত আপনে এজিদ দোজকি হইল কোনো প্রয়োজনে––হেমা)। ২ মিলন (ঐছন হোয়ল পাইল সম্ভেদ––বিপ)। ৩ অবস্থা (এহেন সম্ভেদ হএ যখনে ––বচ)। {স. সম্‌+√ভিদ্‌+অ(ঘঞ্‌)}

**সম্ভোগ** [শম্‌ভোগ্‌] বি ১ উপভোগ (সমুদ্র সম্ভোগ)। ২ রতিক্রিয়া; যৌন সঙ্গম; সুরত। ৩ হর্ষ । {স. সম্‌+√ভুজ্‌+অ(ঘঞ্‌)}

**সম্ভ্রম** [শম্‌ভ্রোম্‌] বি ১ সম্মান; মান–মর্যাদা (সম্ভ্রমশালী, সম্ভ্রমহানি)। ২ আদরযত্ন; মান্যতা; সমাদর । ৩ শ্রদ্ধা (সম্ভ্রম না করেই বলে ফেলা)। ৪ ভদ্রতা (ইতর ব্যক্তির সম্ভ্রম জ্ঞান না থাকা)। ~শীল বিণ সম্ভ্রম বা সম্মানবোধ আছে এমন । ~শীলা বিণ স্ত্রী. (তাদের মধ্যে দাঁড়িয়ে আছেন শান্ত সৌম্য বিগতযৌবনা এক সম্ভ্রমশীলা মহিলা––হেহো)। {স. সম্+√ভ্রম্‌+অ(ঘঞ্‌)}

**সম্ভ্রান্ত** [শম্‌ভ্রান্‌তো] বিণ ১ আশরাফ; অভিজাত (সম্ভ্রান্ত পরিবারের লোক)। ২ কুলীন; মান্য ও মর্যাদাশীল (সম্ভ্রান্ত লোক)। ৩ আদরণীয়; সমাদরযোগ্য (সম্ভ্রান্ত অতিথি)। ৪ সম্যক ভ্রান্ত (সম্ভ্রান্ত পথিক)। ~তন্ত্র বি আশরাফ বা অভিজাত সম্প্রদায় কর্তৃক পরিচালিত রাষ্ট্র শাসন পদ্ধতি; aristocracy । {স. সম্‌+√ভ্রম্+ত(ক্ত)}

**সম্মত** [শম্‌মত] বিণ ১ ইচ্ছুক; রাজি (সম্মত থাকা)। ২ অনুমোদিত (শাস্ত্রসম্মত)। সম্মতা বিণ স্ত্রী. । সম্মতি বি ১ অনুকূল মত; সমর্থন ; অনুমতি । ২ অভিমত । {স. সম্‌+√মন্‌+ত(ক্ত)}

**সম্মান** [শম্‌মান্‌] বি ১ সশ্রদ্ধ খাতির; সমাদর (সম্মান করা)। ২ মান; ইজ্জত; গৌরব (সম্মান বৃদ্ধি)। সম্মানন, ~না বি সমাদর; প্রদর্শন; সম্মানকরণ (অতিথিদের সম্মাননায় ভোজের আয়োজন––মব)। সম্মানীয়, সম্মান্য বিণ সম্মানের যোগ্য । সম্মানিত বিণ ১ গৌরবান্বিত; মান্য (সম্মানিত ব্যক্তি)। ২ মর্যাদাপ্রাপ্ত; সমাদৃত (সম্মানিত পরিবার)। সম্মানিতা বিণ, স্ত্রী.। সম্মানী বিণ মর্যাদা বা সম্মানের অধিকারী। ❑ বি কাজের জন্য প্রদেয় প্রশংসা বা মর্যাদাসূচক অর্থাদি । {স. সম্‌+√মন্+অ(ঘঞ্‌)}

**সম্মার্জক** ⇒ সম্মার্জন

**সম্মার্জন** [শম্‌মার্‌জন্‌] বিণ পরিষ্কারকরণ; সাফকরণ (উঠান সম্মার্জন করা)। সম্মার্জক বিণ পষ্কিার করে এমন; পরিষ্কারক । ❑ বি সম্মার্জনী । সম্মার্জনী বি, স্ত্রী. ঝাড়ু; ঝাঁটা; যা দিয়ে পরিষ্কার করা হয় (সম্মার্জনী হস্তে ছুটিয়া আসিয়া––রাব)। সম্মার্জিত বিণ পরিষ্কৃত ; ঝাঁড়ু দেওয়া হয়েছে এমন । {স. সম্‌+√মৃজ্‌+অন(ল্যুট্‌)}

**সম্মার্জিত** ⇒ সম্মার্জন

**সম্মিত** [শোম্‌মিতো] বিণ ১ তুল্য; মতো; সদৃশ । ২ পরিমাণমতো; পরিমিত। ৩ সমান পরিমাণ । {স. সম্‌+√মা+ত(ক্ত)}

**সম্মিলন** [শোম্‌মিলন্‌] বি ১ সম্যক মিলন; সংযোগ; union । ২ সম্মেলন; বহু লোকের একত্র সমাবেশ; সাক্ষাৎকার; meeting । সম্মিলনী বি সঙ্ঘ; সভাসমিতি; পরিষদ। সম্মিলিত, সংমিলিত বিণ একত্র মিলিত; সংযুক্ত; একত্রিত । সম্মিলিতা বিণ স্ত্রী.। {স. সম্‌+মিলন}

**সম্মীলন [**শম্‌মিলন্‌] বি ১ সংকোচন । ২ চোখ বোঁজা বা মুদ্রণ । সম্মীলিত বিণ মুদ্রিত; সংকুচিত। {স. সম্‌+√মীল্‌+অন(ল্যুট্)}

**সম্মুখ, সুমুখ** [শোম্‌মুখ্‌, শুমুখ্] বি ১ সমক্ষ; সমুখ; অভিমুখ (আমার সম্মুখে)। ২ সামনে অবস্থি; অভিমুখী; সামনের (সম্মুখ মাঠ, সম্মুখ রাস্তা)। ❑ বিণ ১ সদয়; দয়াবান (তারে তুমি হইয়া সম্মুখ––কমু)। ২ সামনাসামনি; মুখোমুখ (সম্মুখ সমরে পড়ি বীর চূড়ামণি বীরবাহু––মদ)। ~বর্তী(–র্তিন, সম্মুখীন বিণ সম্মুখে উপস্থিত; সামনে বর্তমান । ~বর্তিনী বিণ স্ত্রী.। ~যুদ্ধ বি হাতাহাতি লড়াই; মুখোমুখি লড়াই । সম্মুখস্থ বিণ সামনে অবস্থিত । {স. সম্‌+মুখ্‌+অ(অচ্‌)}

**সম্মূঢ়, সংমূঢ়** [শোম্‌মুঢ়ো, শঙ্‌–] বিণ ১ নির্বোধ; অত্যন্ত বুদ্ধিহীন বা বোকা; বোধহীন; অজ্ঞান । ২ অতিশয় মোহবিশিষ্ট; বিহ্বল; সম্মোহিত । {স. সম্‌+√মুহ্‌+ত(ক্ত)}

**সম্মেলন** [শম্‌মেলন্‌] বি ১ সভা । ২ সম্মিলিত হওয়া । ৩ সভাদিতে জনসমাবেশ । ৪ জনগণকে মিলিতকরণ । {স. সম্‌+মিল্‌+অন(ল্যুট্‌)}

**সম্মোহ** [শম্‌মোহো] বি ১ মুগ্ধকরণ; আবিষ্টকরণ । ২ অত্যন্ত মোহ বা অজ্ঞানতা । সম্মোহন বি ১ সম্যক মুগ্ধকরণ; fascination । ২ হিন্দুশাস্ত্রে কন্দর্পের বাণবিশেষ । ❑ বিণ মুগ্ধকারী: মোহজনক। সম্মোহনী বিণ স্ত্রী.। সম্মোহবন্ধ বি প্রেমের বন্ধন; মোহবন্ধন (বাণীর সম্মোহবন্ধ ছিন্ন করে অবজ্ঞার ভরে––রঠা)। সম্মোহিত বিণ পরিপূর্ণভাবে বিমুগ্ধ (বিদ্রোহীর এই অপূর্ব কল্পনা তাকে শুধু আকর্ষণ নয় সম্মোহিত করে বারে বারে––শেফ)। সম্মোহিতা বিণ স্ত্রী.। {স. সম্‌+মুহ্‌+অ(ঘঞ্‌)}

**সম্যক** (–ম্যচ্‌) [শোম্‌মক্‌] অব্য , ক্রিবিণ ১ সম্পূর্ণরূপে; সমগ্রভাগে । ২ উত্তমরূপে; উপযুক্ত বা যোগ্যভাবে । ❑ বিণ ১ সম্পূর্ণ। ২ যোগ্য; সঙ্গত (সম্যক কর্মপ্রচেষ্টা) সম্যক আজীব বি ন্যায়সঙ্গতভাবে জীবিকার্জন । {স. সম্‌+√অনচ্‌+ক্বিন্‌}

**সম্রাজ্ঞী** [শম্‌ম্রাগ্‌গি] বি স্ত্রী. বহু রাষ্ট্রের অধিকারিণী; মহারানি; সম্রাট–পত্নী; empress । সম্রাট পু.। {স. সম্‌+রাজন্‌+ঈ}

**সম্রাট** [শম্‌ম্রাট্‌] বি বহু রাষ্ট্র ও জনপদের অধিকারী; রাজাধিরাজ; সার্বভোম রাজা। সম্রাজ্ঞী স্ত্রী.। {স. সম্‌+√রাজ্‌+ক্বিপ্‌}

**সযত্ন** [শজত্‌নো] বিণ ১ যত্নযুক্ত। ২ আদরযুক্ত; সাদর। ৩ সচেষ্ট । সযত্নে ক্রিবিণ ১ যত্নসহকারে । ২ চেষ্টাপূর্বক । {স. স(সহ)+যত্ন; বহু.}

**সয়তান** ⇒ শয়তান

**সয়ফুল্লাহ্‌** [সয়ফুল্‌লাহ্‌] বি আল্লাহর তরবারি; মহাবীর খালিদ ইবনে ওলিদের উপাধি (সয়ফুল্লাহ আল্লাহর অসি––হবি)। {আ. সায়ফুল্লাহ্‌ .............. }

**সয়লাব** [সয়লাব্‌] বি বন্যা; প্লাবন (তা হলে একদিনেই সারা দুনিয়া পানিতে সয়লাব হয়ে যেত––নই)। {আ. সয়ল ............... + ফা. আব .......... }

**সয়া** [শয়া] বি ১ সখীর স্বামী; সইয়ের স্বামী; সখা। ২ মিত্র; সখা; বন্ধু । সই স্ত্রী.। {স. সখা>}

**সয়ানি, সিয়ানি** [শয়ানি, শি–] বিণ ১ কিশোরী । ২ চতুরা (ইহ কো কহে সয়ানি––বিপ)। {স. সখা>বা. সয়া+বা. আনি}

**সয়াল১** [শয়াল্‌] বি সকল; সত্য, ত্রেতা, দ্বাপর, আর কলিকাল (চার যুগে মারিয়াছ যতেক সয়ালে––হেমা)। {স. সকল>}

**সয়াল২** ⇒ শওয়াল

**সর১** [শর্‌] বি দুগ্ধ বা ক্ষীর প্রভৃতির উপরের পাতলা আবরণবিশেষ । ~পুরিয়া বি দুধের সর দিয়ে প্রস্তুত মিষ্টান্নবিশেষ। ~ভাজা বি সর ভেজে প্রস্তুত এক প্রকার মিঠাই । {স. √সৃ+অ(অচ্‌)}

**সর২** [শর্‌] ক্রি অনুজ্ঞায় নড়ে বা সরে বসার আদেশ (সর এখান থেকে; কেহ্নে সর জাইতে মোকে বোল গুণনিধি––বচদা)। {স. √স্‌>}

**সরঃ** [শরোহ্] বি বড় পুকুর; দিঘি; সরোবর; হ্রদ। ~কাক বি হংস । সরসী বি স্ত্রী. দিঘি; সরোবর; বৃহৎ পুষ্করিণী (সরসীর নীল জলে সেথা কি মরাল খেলে––কায়)। সরসীরুহ বি পদ্ম; কমল (প্রস্ফুটিত শারদ সরসীরুহের মন্দান্দোলন––বচ)। {স. √সৃ+অস্‌(অসুন্)}

**সরকার** [শর্‌কার্‌] বি ১ শাসনতন্ত্র পরিচালক। ২ রাজা; শাসনকর্তা; মালিক। ৩ রাজ্য–শাসনবিভাগ; শাসনতন্ত্র; government । ৪ আদায় ও ব্যয়ের হিসাবরক্ষক কর্মচারী (বাজার সরকার)। ৫ বাদশাহি আমলে রাজকর্মচারীকে প্রদত্ত খেতাববিশেষ। ৬ কুলি–মজুরদের সরদার । ৭ উপাধিবিশেষ। ৮ কবিগানের দলনেতা। ~–পরিসত বি সরকারকে অন্ধভাবে সমর্থনকারী। সরকারি, সরকারী বিণ ১ সরকার সম্বন্ধীয়। ২ রাষ্ট্রের; গভর্নমেন্টের । {ফা. সরকার ..........}

**সরগম** [শর্‌গম্‌] বি সা রে গা মা–র একটি রূপ। {সা+রে+গা+মা}

**শরগরম** [শর্‌গরোম্‌] বিণ ১ গুলজার; পরিপূর্ণ (তারে ছেলে মেয়েতে বাড়ীর উঠান সরগরম––বিব)। ২ উদ্দীপনাযুক্ত । ৩ জমজমাট । {ফা. সর গরম ............}

**সরজমিন** ⇒ সরেজমিন

**সরঞ্জাম** [সরোন্‌জাম্‌] বি ১ উপকরণ; উপচার; আসবাব (বাদশাহী সরঞ্জাম যত আছে ধূম ধাম ভূত দিয়া সব লুঠাইব––ভারা)। ২ আয়োজন (খেলার সরঞ্জাম)। ৩ অবশেষ। সরঞ্জামি বিণ আদয়কারীর খরচ বাবদ পাওনা (তিনি অনুমতি দিলেই আপনার ... সরঞ্জামি চুকাইয়া দেওয়া যাইবে––দীমি)। সরঞ্জামে ক্রিবিণ কিছু সংগ্রহ করতে; জোগাড় করতে; অবশেষে (সরঞ্জামে গৌড়ে গতি করিলেন––রাম)। {ফা. সরআন্‌জাম ........... }

**সরট** [শরোট্‌] বি ১ পথ; রাস্তা (যাব আজীবন কাল পাষাণ কঠিন সরণে––রঠা)। ২ মরিচা; লৌহমল । ❑ বিণ গমনশীল । সরণশীল বিণ অনুসরণ করার উপযুক্ত; অনুধাবনযোগ্য; চলমান (সংসারে যত কিছু সরণশীল পদার্থ আছে বাংলা বই হচ্ছে সকলের চেয়ে সেরা––রঠা) সরণি, সরণী বি ১ পথ; রাস্তা; সড়ক road; street (যখন আঁধারে ভরিবে সরণী––রঠা)। ২ শ্রেণি; সারি; পঙ্‌ক্তি। ৩ প্রণালি; রীতি; পন্থা; table; chart (শরীরিণী স্বপ্ন এ সরণি ও সজ্ঞা––সদ)। {স. √সৃ+অন(ল্যুট্‌)}

**সরত** (মবা.) [শরোত্‌] বি শরৎকাল (সরতর কিআ তুলে বসন্তর মালী––রাপ)। {স. শরৎ>}

**সরতা, সর্তা** [শর্‌তা] বি জাঁতি; সুপারি কাটার যন্ত্রবিশেষ । {তুল. হি. সরোতা}ৱ

**সরদ** (মবা.) [সরদ্‌] বিণ ১ চাপা (দেহ দহিছে সরদ হুতাসন––সৈআ)। ❑ বি ঠাণ্ডা । {ফা. সর্দ ........... }

**সরদার, সর্দার** [শর্‌দার্] বি ১ প্রধান ব্যক্তি; দলপতি (তাহার সরদার চাকর লোকেরা কেহ যাহারা এ সুবা জাতের বিষয়ের জ্ঞাত––রাম)। ২ উপাধিবিশেষ । সরদারি, সর্দারি বি ১ সর্দারের পদ বা কাজ। ২ সরদারের প্রাপ্ত দস্তুরি । ৩ মোড়লি; ফোঁপরদালালি (ছড়ি হাতে সর্দারি করে বেড়াচ্ছে––মোচৌ)। সরদারি/ সর্দারি দেওয়া ক্রি ১ কাউকে দলপতি করা । ২ দলপতির প্রাপ্য দস্তুরি দেওয়া (এখন আর সরদারি দিতে হয় না রমজানকে––আই)। {ফা. সরদার ............}

**সরদেয়াল, ছারদেয়াল** [সর্‌দেয়াল, ছার্‌–] বি ১ বাড়ির চারিদিকে ঘুরিয়ে যে দেয়াল দেওয়া হয় । ২ প্রাচীর ; প্রাকার । {ফা. সর্‌দেৱাল .......... }

**সরন্দীপ** [শরোন্‌দিপ্‌] বি রূপকথার দ্বীপবিশেষ; লঙ্কা (দিয়ে দ্বীপ সরন্দীপ জম্বুদ্বীপ লঙ্কা––সৈআ)। {স. স্বর্ণদ্বীপ >}

**সরপুঁটি, সরপুঁঠি** [শর্‌পুঁটি, –ঠি] বি বড় আকারের পুঁটিমাছবিশেষ (একটা বড় সরপুঁটি মাছ কি করিয়া তাহার ছিপে উঠিয়া গেল––বিব)। {স. (<স. সরল)+পুঁটি}

**সরপুরিয়া** ⇒ সর

**সরপেচ** [সর্‌পেচ্‌] বি পাগড়ির চারিদিকে জড়ানো হয় এমন রেশমি বা জরির ফিতাবিশেষ (ছত্রদণ্ড আড়ানী চামর মোরছল । সরপেচ মোরছা কলসী নিরমল––ভারা)। সরপেঁচ বি নারীদের মস্তক বা কবরী বেষ্টনের পুষ্পমালা। {ফা. সর্‌পেচ্‌ .......... }

**সরপোশ, সরপোষ** [শর্‌পোশ্‌] বি ঘটি বা বাটির আচ্ছাদনী; পাত্রের ঢাকনি (সরপোষ ঢাকিয়া খানা আনিল খাদেম––সৈহা)। {ফা. সর্‌পোশ্‌ ............... }

**সরফরাজ১, ছরফরাজ১**[শর্‌ফরাজ্‌, ছ–] বিণ , ক্রিবিণ কৃতার্থ; সম্মানিত হওয়া (আপনি এ গবীরের কথা মনে করে এসব পাকচীজ বয়ে এনেছেন তাতে আমি বড়ই সরফরাজ হলাম––ইহক)। সরফরাজি বি বড়ই; মোড়লি; ফোপরদালালি; স্বঘোষিত কর্তাগিরি (বলি কে তোমায় সরফরাজি করতে ডেকেছে––গৌচ)। {ফা. সর্‌ফরাজ় ........... }

**সরফর্দা** [সর্‌ফর্‌দা] বি সঙ্গদের সুরবিশেষের নাম (কারফাতে সরফর্দাতে হঠাৎ তোমার কাঁপল গলা খাঁচার পাখি গর্বাতে––নই)। সরফর্দায় ক্রিবিণ সঙ্গীতের সুর লহরিতে (ওরে দূর থেকে মেতে উঠল ভুবন তাই হাওয়া ফেরে ফরফর সরফর্দায়––সদ)। {ফা. সর্‌পর্দহ্‌ ............... }

**সরবত, সরবৎ** ⇒ শরবত

**সরবন্ধ, সরবন্দ** [সর্‌বন্‌ধ্‌, –দ্‌] বি পাগড়ি; শিরস্ত্রাণ (...দোসালা দিল সরবন্ধ জোড়া––ঘচ)। {ফা. সর্‌বন্‌দ্‌ .............}

**সরবর** (প্রাবা.) [সরোবর্‌] বি ১ সরোবর । ২ কায়পদ্ম (চর্যাপদ)। {স. সরোবর>}

**সরবরাহ, সরবরা**  [শর্‌বরাহো, –রা] বি জোগানো (মফঃস্বল সরবরা কেমন না জানে––ভারা)। সরবরাহি, সরবরাহকারী বিণ জোগানদার । {ফা. সরবরাহ্‌ ............ }

**সরবস** (ব্র.) বি সর্বস্ব; সমস্ত ধন (দেহক সরবস গেহক সার––বিপ)। {স. সর্বস্ব>}

**সরবসর** [শর্‌বশর্‌] অব্য, ক্রিবিণ ১ (মবা.) সরাসরি; বরাবর । ২ শেষ (থানাবিথানা মারপিট করিয়া সরবসর আসিয়া মালিখার... পৌঁছলে––রাম)। {র্ফা. সরবসর .................. }

**সরভাজা** ⇒ সর

**সরম, শরম** [শরোম্‌] বি লজ্জা (খুড়র লজ্জা সরম কম বটে–– ঈবি)। ~ বিভাস বিণ লজ্জায় উজ্জ্বল (নবকিশোরীর সরম বিভাগ অফুট হাস––বেআ)। ~রাঙা, ~রাঙা/রাঙ্গা বিণ লজ্জায় আরক্তিম; শরমে লাল বর্ণযুক্ত (খসল হঠাৎ ঘোমটা তোমার সরমরাঙা মুখখানি ––সদ)। সরমেন্দা, সরমিন্দা বিণ লজ্জিত (সরমেন্দা হইয়া ফের কহিনু তাহার ––সৈহা)। সরমের বাত বি লজ্জাকর; লজ্জার কথা (একটা নামজাদা লোকের বেটী না আনলে আদমির কাছে বহুত সরমের বাত––প্যামি)। {ফা. শরম্‌ .......... }

**সরমা** [শরোমা] বি ১ কুক্কুরী । ২ রামায়ণোক্ত বিভীষণপত্নী। {স. √সৃ+অম(অমচ্‌)+আ (টাপ্‌)}

**সরযু, সরযূ** [শরোজু] বি অযোধ্যার নদীবিশেষ (করিলেন স্নানদান সরযুর জলে––ভারা)। {স. √সৃ+অযু}

**সরল** [শরোল্‌] বি ১ সোজা; অবক্র; ঋজু (সরলরেখা)। ২ শালগাছ, দেবদারু প্রভৃতি সরল দীর্ঘদেহ বৃক্ষ । ❑ বিণ ১ অবক্র; সহজ (সরল অঙ্ক) । ২ কুটিলতাশূন্য; অকপট (সরল লোক)। ৩ শান্তশিষ্ট (সরল মন)। ৪ সাধুপ্রকৃতির; উদার (সরল হৃদয়)। ৫ জাঁকজমকহীন; সাদাসিধা (সরল সহজ জীবন)। ~পুঁটি, সরপুঁটি বড় আকারের পুঁটিমাছ । ~তা বি সারল্য; অকপটতা; সরলভাব। সরলা বিণ স্ত্রী.। সরলীকরণ বি বিভিন্ন জটিল রাশিকে সহজ করে এক রাশিতে পরিণতকরণ; কোনো বিষয়কে অতি সাধারণভাবে বিবেচনা করা; over simplification । {স. √সৃ+অল(কল্‌)}

**সরষে** ⇒ শরিষা

**সরস** [সরোশ্‌] বিণ ১ রসযুক্ত; রসালো (তীক্ষ্ণ শর সরস শরীরে––মদ)। ২ সহৃদয়; রসিক; রসিকতায় পরিপূর্ণ (ভারত সরস ভাষে––ভারা)। ৩ প্রীতিদায়ক; সৌন্দর্যপূর্ণ (সরস বসন্ত কালে সারী শুক যথা––মদ)। ❑ বি সরোবর; হ্রদ । সরসতা বি মাধুর্য; রসযুক্ততা; রসপূর্ণতা (যে কোনো প্রসঙ্গ নিয়ে চলতো কথা, সরসতার অভাব হতো না––বুব)। সরসা বিণ স্ত্রী. রসযুক্তা; রসালো (ধূসর নীরস ধরাহল সরসা––নই)। {স. স(সহ)+রস}

**সরসর** [শর্‌শর্‌] অব্য, ক্রিবিণ বায়ু বা দ্রুতগামী সরীসৃপাদি চলার শব্দা (সরসর করে বাতাস বওয়া)। {স. √সৃ>}

**সরসিজ** [শরোশিজ্‌] বি পদ্ম; সরোবরে উৎপন্ন (আমি ষোড়শীর হৃদি সরসিজ প্রেম উদ্দাম, আমি ধন্যি––নই)। {স. সরসি+√জন্‌+অ(ড)}

**সরসী** ⇒ সরঃ

**সরস্বতী** [শরোশ্‌শোতি] বি ১ বিদ্যা ও কলার দেবী; বাণী; বীণা–পাণি; সারদা; ভারতী; বাগ্‌দেবী; মহাশ্বেতা (নীরবিলা সরস্বতী কূজনিল পাখী সুমধুরতর স্বরে সে নিকুঞ্চ বনে––মদ)। ২ প্রাচীন নদীবিশেষ । {স. সরস্‌+বৎ(বতুপ্‌)+ঈ(ঙীপ্‌)}

**সরহ** [শরোহ্‌] বি চর্যাপদের ও দোঁহার কবি সরোজ বজ্র । {স. সরোজ>}

**সরহদ্দ, সরহদ** [শরোহদ্‌দো, শর্‌হদ্‌] বি চতুঃসীমা; চৌহদ্দি; চারদিকের সীশানা (ছাড়ে পাপী কোকাফ যখন সীমা ও সরহদ্দ ভেঙ্গে জনপদে জ্বালাতে আগুন অশান্তির ––ফআ)। সরহর্দ (বিরল) বি চতুঃসীমা; চৌহদ্দি(বানারসের সরহর্দ্দে পৌঁছিলেন––রাম)। {র্ফা. সর্‌ ............... + আ. হ়দ্দ ..........}

**সরা১, শরা** [শরা] বি ১ মৃৎপাত্রের ঢাকনি; ক্ষুদ্র মুৎপাত্র; ছোট বাসন (মালসাতে টিকে––তামাক, সারাতে পান চূন––অচিসে)। ২ ভিক্ষাপাত্র (সরা হাতে নিয়ে ভিক্ষে করে বেড়াতো––অচিসে)। ৩ (ব্য.) মৃৎপাত্রের ঢাকনির মতো তুচ্ছ বস্তু (ধলা চামড়ার জানোয়ারেরা ধরাকে সরা জ্ঞান করে––অঠা)। ধরাকে সরা জ্ঞান করা ক্রি (আল.) মৃৎপাত্র বা সরার ন্যায় ক্ষুদ্র ও তুচ্ছ মনে করা । {স. সরাৱ>প্রা. সরাঅ>বা. সরা}

**সরা২** [শরা] বি ঝরনা; উৎস (রবি শশী দুই সরা হেন তত্ত্ব জানি ! তাহাতে জানহ ভাই মৃত্যু নিসানি––হেমা)। {স. √সৃ>}

**সরা৩** [শরা] ক্রি ১ স্থান বদলানো; পথ ছাড়া (সরে যাওয়া)। ২ নির্গত বা অপসারিত হওয়া (গঙ্গার ধারায় কোথাও চড়া পড়লো না তবেই ধারা সরতে পেলে––অঠা)। ৩ মরা; মারা যাওয়া (দুনিয়া থেকে সরা)। ৪ স্ফুরিত হওয়া; বাহির হওয়া (কথা সরা)। ৫ ইচ্ছা করা (কাজ করতে মন সরে না)। ৬ পলায়ন করা (সময় থাকতে সরে পড়া)। ৭ অগ্রসর হওয়া (পা না সরা)। ❑ বি উক্ত সকল অর্থে । সরানো ক্রি ১ সরিয়ে ফেলা; স্থানান্তরিত করা। ২ (ব্য.) চুরি বা অপহরণ করা (টাকা সরানো)। ❑ বি, বিণ উক্ত সকল অর্থে । {স. √সৃ+বা. আ}

**সরা৪** [শরা] বি] বি ১ শরিয়তের আইন–কানুন (মমুসলিমানদিগের সরা অনুসারে, মোকদ্দমার নিষ্পত্তি করেন––ঈবি)। ২ আদেশ–নির্দেশ (উৎপত্তি প্রলয় হেতু সেহি মোহম্মদ । কদাচ তাহার সরা না করিবা রদ––হেমা)। {আ. শরা .........}

**সরাই, সরাইখানা** [শোরাই, শোরাইখানা] বি পান্থশালা; পথিক নিবাস; চটি; হোটেল (‘জীর্ণ ভাঙা সরাইখানা রাত্রি দিবা দুইটি দ্বার’) । {ফা. সরায়খানহ্‌ .............. + ...........}

**সরাক** [শরাক্‌] বি জৈন সম্প্রদায়ভুক্ত লোক (সরাক বসে গুজরাটে জীবজন্তু নাহি কাটে––কমু)। {স. শ্রাবক>}

**সরাপ, সরাব১** ⇒ শরাব

**সরাফতি** ⇒ শরাফত

**সরাব২** [শরাব্‌] বি মাটির তৈরি পানি রাখার পাত্র । {স. সর+√অব্‌+অ}

**সরাবত** [শরাবত্‌] বি গণ্ডগোল; হাঙ্গামা (হয়তো কোন বেশ্যার বাটিতে গিয়া সোরসরাবত করিয়া তাহার কেশ ধরিয়া টানেন বা মশারি পোড়ান––প্যামি)। {আ. শহ্‌রত .............}

**সরাল** [শরাল্‌] বি একজাতীয় হাঁস (সরাল, ঘেংরাল কোথাও উড়ে যাবে না, যেখানকার সেখানে থাকবে অথচ উড়তে পারে না বললে তারা ভাটি চটবে––অঠা)। {স. মরাল>}

**সরাসর, সরাসরি** [শরাশর্‌, –শোরি] ক্রিবিণ সিধা; মধ্যস্থবিহীন যোগসাধন; মুখোমুখি হওয়া; সোজাসুজি (দস্যুগণ বরাবর সরাসর সেই প্রান্তরের নিকটবর্তী হইয়া––ইহো; তাদের কাছ থেকে এই বিদ্যাটি সরাসরি গ্রহণ করেছিল––মও)। {ফা. সরাসর .............}

**সরিক** ⇒ শরিক

**সরিকানা** ⇒ শরিকানা

**সরিৎ** [শোরিত্‌] বি স্ত্রী. নদী (সরিৎস্রোতে সাগর ঢেউএর ফেনা––সদ)। {স. √সৃ+ইৎ(ইতি)}

**শরিয়ত** ⇒ শরিয়ত

**সরিষা, সরষে** [শরিশা, শোর্‌শে] বি সর্ষপ; রাই; এক প্রকার তৈলপ্রদ শস্য । {স. সর্ষপ>}

**সরীসৃপ** [শোরিস্‌সৃপ্‌] বি বুকে ভর করে চলে এমন জীব (সরীসৃপ গতি মিলিত তাহারা নিষ্ঠুর অভিযান––রঠা)। {স. √সৃপ্‌+য(যঙ্‌)+ক্বিপ্‌}

**সরু** [শোরু] বিণ ১ সুক্ষ্ম; ক্ষীণ; কৃশ; শীর্ণ (সরু দেহ)। ২ চিকন; মিহি (সরু চাল)। ৩ সংকীর্ণ; অপ্রশস্ত; বিস্তৃত বা চওড়া নয় এমন (সরু গলি)। ৪ মোলায়েম; সুরেলা (সরু গলা)। {স. √সৃ+উ(উন্‌)}

**সরুঅ১, সরুআ১, সরুয়া, সরূয়া** (মবা.) [শরুঅ, –, আ, –, –] বিণ ১ সরু । ২ মিহি (আধমুখ ঢাকিলে সরুঅ বসনে––বচ)। ৩ শীর্ণ। {স. সরু>}

**সরুঅ২, সরুআ২**, **সরূঅ, সরূব** (প্রাবা.) [সরুঅ, –আ, –অ, –ব] বি সরূপ (সহজ সরুআ––চর্যা)। {. সরূপ>}

**সরূপ** [শরুপ্‌] বিণ সাদৃশ্য রূপ ও আকৃতিতে সামঞ্জস্যপূর্ণ (সরূপ তোমার রূপের নেশা––রঠা)। সরূপতা বি। {স. স+রূপ; বহু.}

**সরেওয়ার** [শরেওয়ার্‌] ক্রিবিণ সাজিয়ে গুছিয়ে (সে ব্যক্তি সরেওয়ার কিছু বলিতে পারিল না––প্যামি)। {আা. শর্‌হ় ............... + ফা. ৱর ............}

**সরেজমিন, সরজমিন** [শরেজোমিন্‌, শর্‌–] বি ১ পৃথিবী । ২ ঘটনাস্থল; অকুস্থল; ঘটনাসংঘটন স্থান (সরেজমিনে তদন্ত করা)। ❑ বিণ ঘটনাস্থল সম্পর্কিত (সরেজমনি তদন্ত )। {ফ. সর্‌জ়মীন .............. }

**সরেস** [শরেশ্‌] বিণ ১ উত্তম; শ্রেষ্ঠ; প্রকৃষ্ট; উৎকৃষ্ট (সরেস নিরেশ মালের বাছবিছার হয়––সৈমু)। ২ রসাত্মক; রসপূর্ণ (ম্যাটসিনি নীলা এমন সরেস––রঠা)। ৩ প্রসাদগুণসম্পন্ন; রসালো (লেখাটা বড় সরেস হয়েছে––রঠা)। {স. সরস>}

**সরো** [শরো] বি সাইপ্রেস গাছ (সরোর মতন সরল তনু টাটকা তোলা গোলাপ ফুল––নই)। {ফা. সর্‌ৱ .......... }

**সরোকার** [শরোকার্‌] বি সম্বন্ধ; দাবি; দখলদারি, অধিকার (তাদের কি সরোকার আছে আমায় যাতা বলবার––নই) {ফা. সর্‌রকার ..............}

**সরোজ** [শরোজ্‌] বি পদ্ম; কমল; পঙ্কজ; শতদল; উৎপল; রাজীব; অরবিন্দ; উন্দীবর; কোকনদ; কুবলয়; তামরস; পুষ্কর; নলিন; পুণ্ডরীক (বকুল বৃক্ষের তলে একটি যুবতী সুবর্ণ সরোজ সম––কাও)। সরোজিনী বি স্ত্রী. পদ্মের ঝাড় পদ্মবন; কমলিণী। {স. সরস্‌+√জন্‌+অ(ড)}

**সরোদ** [শরোদ্‌] বি বীণার মতো বাদ্যযন্ত্র । {ফা. সরদ্‌ .........}

**সরোবর** [শরোবর্‌] বি বড় পুষ্করিণী; দিঘি; হ্রদ; পদ্ম; শাপলা প্রভৃতি ফুলযুক্ত পুষ্করিণী (ফুটিয়াছে সরোবরে কমলনিকর)। {স. সরঃ+বর; ৬তৎ.}

**সরোরুহ** [শরোরুহো] বি পদ্মফুল (সরোরুহ বিনে যেন ভ্রমর আকুল––দৌবা)। {স. সরস্‌+√রুহ্+ক্বিপ্‌}

**সরোরোধঃ** [শরোরোধোহ্‌] বি সরোবরের কিনারা বা প্রান্তদেশ বা তীর (সরোরোধঃ সন্নিহিত উপলখণ্ডের উপর উপবিষ্ট––মদ)। {সরঃ+রোধঃ; ৬তৎ.}

**সরোষ** [শরোশ্‌] বিণ রাগান্বিত; ক্রোধযুক্ত; ক্রুদ্ধ। সরোষে ক্রিবিণ সক্রোধে; ক্রোধের সঙ্গে (সরোষে আস্ফালন)। {স. স+রোষ; বহু.}

**সর্গ** [শর্‌গো] বি ১ সৃষ্টি; জন্ম; উৎপত্তি। ২ গ্রন্থাদির অধ্যায় বা পরিচ্ছেদ। ৩ ত্যাগ; বিসর্জন । ৪ প্রকৃতি; নিসর্গ । ৫ নিয়ম। {স. √সৃজ্‌+অ(ঘঞ্‌)}

**সর্জ, সর্জ্জ, শর্জ, শর্জ্জ, শর্জু** [শর্‌জো, –, –, –, শোর্জু] বি শাল গাছ । ~রস বি শাল গাছের নির্যাস; ধুনা। {স. √সৃজ+অ(অচ্‌)}

**সর্জন, সর্জ্জন** [শর্‌জোন্‌] বি ১ সৃষ্টিপ; উৎপত্তি । ২ বিসর্জন; ত্যাগ । {স. √সৃজ্‌+অন(ল্যুট্‌)}

**সর্জি, সর্জী, সর্জিকা** [শোর্‌জি, –, –কা] বি সাজিমাটি; এক প্রকার ক্ষার; সোডা। {স. √সৃজ্‌+ই(ইন্‌)}

**সর্জ্য১** [শোর্‌জো] বি বিন্যস্ত; পরিচালনা; সজ্জিত করা (ছোলেমানে সেনা সর্জ্য করিয়া সে সুবাও আপন করতল করিলে––রাম)। {স. √সৃজ্‌+অ(অচ্‌)+য(যৎ)}

**সর্জ্য২** [শোর্‌জো] ধুনা । {স. সর্জ+য(যৎ)}

**সর্ত** ⇒ শর্ত

**সর্দার** ⇒ সরদার

**সর্দি**, সর্দী [শোর্‌দি] বি ১ শৈত্য; আর্দ্রতা; শীত। ২ কফরোগ; শ্লেষ্মা । ~গমমি, ~গর্মি বি ১ তাপ–শৈত্যের আকস্মিক–অমিতপ্রভাবহেতু শ্লেষ্মা থেকে উৎপন্ন পীড়াবিশেষ; sun stroke ।{ফা. সর্দী .........}

**সর্প** [শর্‌পো] বি সাপ; অহি; আশীবিষ; উরগ; নাগ; ভুজঙ্গ; ভুজগ; ভুজঙ্গম; সরীসৃপ; ফণী। সর্পী, সর্পিণী বি স্ত্রী.। ~চয় বিণ সর্পকুল; সর্প জাতি (হংস, জেব্রা, বরুণ, শকুনি, সর্পচয়––সদ)। ~দষ্ট বিণ সর্পদংশিত । ~ভুক বিণ সর্পভক্ষণকারী। ❑ বি ১ ময়ূর; শকুন । ২ হিন্দু পুরাণোক্ত গরুড় । ~রাজ বি পুরাণোক্ত নাগরাজ; বাসুকি। ~হা বিণ সর্পহন্তা; সর্পঘাতক। ❑ বি নেউল; নকুল; বেজি। ~ঘাত বি সাপের কামড়; সর্পদংশন। {স. √সৃপ্‌+অ(ঘঞ্‌)}

**সর্পিঃ** [শোর্‌পিহ্‌] বি ঘৃত (লম্ফঝম্ফ ভূমিকম্প নাগ কর্ম লড়িছে । অগ্নি জ্বালি সর্পিঃ ঢালি দক্ষদেহ পুড়িছে––ভারা)। {স. সর্পিস্‌>}

**সর্পিল** [শোর্‌পিল্‌] বিণ ১ চলন্ত সাপের মতো আঁকাবাঁকা; বক্র; serpentne (ভিতরে উঁকি দেবার একটা সর্পিল স্পৃহা––বুব)। ২ সর্প সম্বন্ধীয় । {স. √সৃপ্‌+ইল}

**সর্পী** (–পিন্‌) [শোর্‌পি] বিণ ১ সাপের মত বুকে ভর দিয়ে চলে এমন; সর্পবৎ গমনশীল । সর্পিণী স্ত্রী। {স. √সৃপ্‌+ইন্‌(ণিনি)}

**সর্ব** [শর্‌বো] বিণ সমগ্র; সমুদয় । ❑ বি ১ হিন্দুদেবতা শিব; হিষ্ণু । ২ সাইপ্রাস গাছ (উঠিয়াছে সর্বতরু নির্ঝরের কাছে––রসে)। সর্বংসহ বিণ সমস্ত সহ্য করে এমন । সর্বংসহা বিণ স্ত্রী.। সমস্ত সহ্যকারিণী । ❑ বি পৃথিবী । ~কনিষ্ঠ বিণ বয়সে সবচেয়ে ছোট । ~কাল বি চিরকাল; সকল সময় । সর্বগ, ~গামী (–মিন্‌) বিণ সব স্থানে গমনকারী। সর্বঘা, ~গামিনী বিণ স্ত্রী.। ~গত বিণ সমস্ত স্থানে স্থিত; সর্বব্যাপী। ~গুণনিধি, ~গুণাধার বিণ সর্বগুণে গুণান্বিত; সর্বপ্রকার গুণের অধিকারী। ~গ্রাসী বিণ সবকিছু গ্রাস করে বা খেয়ে ফেলে এমন । ~গ্রাসিনী বিণ স্ত্রী.। সর্বঘ বিণ সমস্ত ধ্বংসকারী; সর্বনাশা (সর্বঘ্ন তিমির তলে অলজ্জ বদ্বীপ––বুব)। ~জন বি সকল লোক বা নরনারী। ~জন মনোহরী বিণ সকলকে সন্তুষ্টকারী (এক অনির্বচনীয় সর্বজন মনোহরী রূপ পরিগ্রহ করে––মোচৌ)। ~জনীন বিণ ১ সকলের মঙ্গলজনক বা কল্যাণ কর । ২ সর্বসাধারণের জন্য অনুষ্ঠিত; বারোয়ারি । সর্বজ্ঞ বিণ সর্ববিষয়ে জ্ঞাত; সবজান্তা। সর্বত, সর্বতঃ অব্য, ক্রিবিণ সকল রকমে; সবদিকে; সমস্ত বিষয়ে; সম্পূর্ণরূপে (সর্বতঃ শীতল সুগন্ধ গন্ধবকহের মন্দ মন্দ সঞ্চার হইতেছে ––ঈবি)। ~তন্ত্র পক্ষীয় বি ১ সাধারণতন্ত্র সমর্থক (গ্রোশ্যস অম্মিমিয় সাম্প্রদায়িক ও সর্বতন্ত্র পক্ষীয় ছিলেন ––ঈবি)। ২ স্বতঃসিদ্ধ। ~তোভদ্র বি সর্বসুখকর; কল্যাণকর । ❑ বিণ ১ একপ্রকার চিত্রকাব্য । ২ চারিদেকে দ্বারবিশিষ্ট গৃহ । ৩ (জ্যোশা) একপ্রকার মণ্ডল । ~তোভাবে ক্রিবিণ সর্বপ্রকারে। ~তোমুখ বিণ সর্বদিকে মুখ আছে এমন । ❑ বি ১ শিব; ব্রহ্মা। ২ আকাশ । ৩ জল । ৪ আত্মা। ~তোমুখা, ~তোমুখী বিণ স্ত্রী>। ~ত্যাগী বিণ সন্ন্যাসী; সমস্ত ত্যাগ করেছে এমন (তোমার মতো সর্বত্যাগীর সংসার–মায়া কি)। সর্বত্র অব্য, ক্রিবিণ সমস্ত স্থানে; সব দিকে; সকল বিষয়ে । সর্বথা অব্য, ক্রিবিণ সর্বপ্রকারে; সব রকমে। ~দর্শী(–শিন্‌) বিণ সব কিছু দেখেন এমন । সর্বদা অব্য, ক্রিবিণ সব সময়ে । ~দেশীয় বিণ ১ সকল দেশ সংক্রান্ত। ২ সকল দেশের প্রতি প্রযোজ্য। ~নাম বি (ব্যা.) নামের অর্থাৎ বিশেষ্যের পরিবর্তে যে সংজ্ঞা ব্যবহৃত হয় (সে, তার, তাদের ইত্যাদি সর্বনাম)। ~নাশ বি ১ সম্পূর্ণ ধ্বংস; সমস্ত বিনাশ । ২ ভীষণ অনিষ্ট বা ক্ষতি। ৩ মহাবিপদ। ~নাশা, ~নেশে বিণ সর্বনাশ করে এনম (স্বভাব সর্বনেশে––রঠা)। ~নাশিয়া বিণ সমূহ ধ্বংসাত্মক; সর্বনাশকারী (দেখি সে মূরতি সর্বনাশিয়া––রঠা)। ~নাশিনী বিণ, স্ত্রী.। ~নাশী বিণ স্ত্রী. সর্বনাশ বা সমূহ ক্ষতি করে এমন । ~নিয়ন্তা বি সর্ববিষয় নিয়ন্ত্রণকারী আল্লাহ; জগদীশ্বর (মানুষের ভাগ্য সেই সর্বনিয়ন্তার হতে)। ~নিয়ন্ত্রী বিণ স্ত্রী.। ~প্রকার বিণ সব রকম বা ধরন । ~প্রকারে ক্রিবিণ সকল রকমে বা উপায়ে । ~প্রধান বিণ শ্রেষ্ঠ; সর্বোচ্চ স্থানীয়। ~প্রিয় বিণ সকলের প্রিয়। ~বাদিসম্মত বিণ ১ সকল প্রকার মতাবলম্বী সম্মতি দিয়েছে এমন । ২ সকল লোক কর্তৃক স্বীকৃত। ~বাদিসম্মতিক্রমে ক্রিবিণ সকলের সমর্থন অনুসারে; সর্বদলীয় ব্যক্তিগণের অনুমতিক্রমে। ~বাদী বিণ সকল প্রকার মতাবলম্বী । ~বাদিনী বিণ স্ত্রী. সর্বমতবাদিনী । ~ব্যাপী বিণ স্ত্রী. সর্বত্র প্রসারিত; ব্যাপ্ত । ~ব্যাপিণী বিণ স্ত্রী.। ~ভক্ষ, ~ভক্ষ্য বিণ অগ্নি । ২ সমস্ত কিছু ভক্ষণকারী (সর্বক্ষ আগুনের শিখার মতো হঠাৎ নির্গত হয়––অচিসে)। ~ভুক বিণ ১ কিছুমাত্র অবশিষ্ট না রেখে খায় এমন (সব তাতে হাত দেয় মৃত্যু সর্বভুক––রঠা)। ~ভূত বি সকল প্রাণী; সব কিছু (সর্বভূতের মঙ্গলার্থ)। ~মঙ্গলা বিণ সকলের মঙ্গলকারিণী । ~বি দেবী দুর্গা যিনি সর্ব শুভকারিণী । ~মঙ্গল্য বিণ সকলের জন্য মঙ্গলকর । ~মঙ্গল্যা বিণ স্ত্রী.। ~ময় বিণ ১ বিশ্বব্যাপ্ত; সর্বব্যাপী । ২ সর্বাত্মক । ❑ বি সর্বেসর্বা । ২ খোদা; জগদীশ্বর। সর্বময়ী বিণ স্ত্রী.। ~রিক্ত বিণ সমম্পূর্ণভাবে রিক্ত; অভাবগ্রস্ত (দরিদ্র সর্বরিক্ত হতভাগ্য মেয়েরা––মব)। লোক বি ২ সারা জাহান; সমস্ত সৃষ্টি । ২ সকল মানুষ। সর্বশ, সর্বশঃ অব্য< ক্রিবিণ সর্বপ্রকারে; সর্বরকমে; সবদিক দিয়ে । ~শক্তিমান বিণ সকল শক্তির অধিকারী। ❑ বি আল্লাহ; জগদীশ্বর; omnipotent । সর্বশী বি সর্বভুক; ছাগী (তবু স্মৃতি নৃত্য করে চিত্ত পরে সুমাংসী সর্বশী––সদ)। ~শুচি বিণ, বিণ সুপবিত্র; সর্বধা পবিত্র; অগ্নি (সর্বশুচি বরে সর্বজয়ী বীরবর––মদ)। ~শ্রেষ্ঠ বিণ ১ সকলের প্রধান । ২ উৎকৃষ্ট ৩ সর্বোত্তম। ~শ্রেষ্ঠা বিণ স্ত্রী.। ~সমক্ষে বিণ সকল লোকের সম্মুখে। ~সম্মত বিণ সকলের অনুমোদিত। ~সম্মতিক্রমে ক্রিবিণ সকলের অনুমোদন লাভের ফলে; ঐকমত্যে। ~সহ, সর্বংসহ বি সর্বশুদ্ধ; একত্রে; মোট । ❑ বিণ সব কিছু সহ্য করে এমন । ~সহা, সর্বংসহা বিণ স্ত্রী. যে নারী সবকিছু সহ্য বা বরদাস্ত করে (হে শ্যামলা সর্বসহা জননী মৃন্ময়ী––রঠা)। ~সাধারণ বি জনসাধারণ; সর্বলোক। সিদ্ধি বিণ সমস্ত প্রকার সফলতা লাভ; সকল প্রকার অভীষ্ট পূরণ । ~স্ব বি সকল সম্বল; সকল ঐশ্বর্য; যা কিছু আছে সমস্তই । ~স্বান্ত বিণ সর্বনাশ হয়েছে এমন; সর্বহারা (খরচপত্র করিয়া সর্বস্বান্ত হইয়া ফিরিতেন––বিব)। সর্বাঙ্গ কাঁপে মোর রহিয়া রহিয়া––গান)। সর্বাঙ্গসুন্দর বিণ ১ দেহের সমস্ত অংশই যার নিখুঁত। ২ ত্রুটিশূন্য । সর্বাঙ্গীণ বিণ ১ দেহের সর্বাংশব্যাপী; সর্বদেহ। ২ সমগ্র; সম্পূর্ণ । সর্বাত্মক বিণ ১ সর্বত্র পরিব্যাপ্ত; সব কিছুতে পরিব্যাপ্ত এমন। ২ নির্বাধ; বাধাশূন্য; অবাধ। সর্বাদৃত বিণ সর্বত্র সমাদরপ্রাপ্ত; সকলের নিকট আদর পায় এমন; সর্বপ্রিয়। সর্বাধার বি সকলের আশ্রয়; জগদীশ্বর; আল্লাহ। সর্বাধিকারী(–রিন্‌) বিণ ১ সকল বিষয়ে যার অধিকার; সবকিছুর মালিক; সর্বপ্রকার কর্তৃত্ব সম্পন্ন (পিতার সর্বাধিকারী পুত্র আমার সমভিব্যাহারে আসিয়াছেন––ঈবি)। সর্বানুভূ বি সর্বান্তর্যামী; যিনি সকলের মধ্যে বিরাজিত (যে পরিমাণে সকলের মধ্যে আমরা সেই পরিমাণে সর্বানুভুকে উপলব্ধি করি––রঠা)। সর্বানুভূত বিণ সকলের উপলব্ধিকৃত; সকলে উপলব্ধি করেছে এমন । সর্বানুভূতি বি সকল বিষয়ের বোধ বা উপলব্ধি । সর্বান্তর্যামী(–মিন্‌) বি জগদীশ্বর; আল্লাহ্‌তালা। ❑ বিণ সকলের অন্তর জ্ঞাত এমন; সকলের হৃদয়ের কথা জানেন এমন । সর্বাভরণ বি সমস্ত প্রকার অলঙ্কার; শরীরের সকল অঙ্গের গহনা। সর্বার্থ বি সমস্ত আকাঙ্ক্ষা বা অভীষ্ট পূরণ করে এমন । সর্বার্থসিদ্ধি বি সমস্ত প্রকার অভীষ্ট বা প্রয়োজন লাভে সফলতা। সর্বাশী(–শিন্‌) বিণ সর্বভুক; সর্বগ্রাসী। সর্বিস বিণ কুগ্রহ; অলক্ষুণে (কোথাকার সর্বনেশে সর্বিসের ফেরে––রঠা)। সর্বে সর্ব সকলে; সকল লোক। সর্বেশ্বর বি হিন্দুদেবতা শিব। ❑ বিণ ১ সকলের প্রভু; স্রষ্টা। ২ সার্বভৌম। সর্বেসর্বা বিণ ১ সর্বোপরি কর্তা; সর্বপ্রধান । ২ সর্বক্ষমতাসম্পন্ন কর্তা । সর্বোত্তম বি সকলের চেয়ে উৎকৃষ্ট (ঝেড়ে ডিগ্রির সর্বোত্তম শিখরে পৌঁছবে’––রামা)। সর্বোত্তর বি ১ সবচেয়ে উত্তরে অবস্থিত (সর্বোত্তর বাড়িখানা)। ২ সকলের মধ্যে শ্রেষ্ঠ বা প্রধান । সর্বোপরি অব্য সকলের উপরে; অধিকন্তু। {স. √সৃ+ব(বন্‌)}

**সর্ষপ** [শর্‌শপ্‌] বি সরিষা; রাই; তৈলপ্রদ শস্য (গোমূত্র সর্ষপে মিলি ক্ষেত্রে রচে সুবর্ণ সাগর––সদ)। {স. √সৃ+অপ, ‘ষ্‌’(ষুক্‌) আগম}

**সলওয়া** [সল্‌ওয়া] বি পাখিবিশেষ (আহারের জন্য দলে দলে সলওয়া–পক্ষী উড়াইয়া আনিয়া ফেলিতে লাগিল––ইহ)। {আ. সল্‌ৱা ..........}

**সলজ্জ** [শলোজ্‌জো] বিণ লজ্জিত; লজ্জাযুক্ত; লজ্জাশীল (সলজ্জ হাসি)। সলজ্জিত; বিণ লাজুক; লজ্জাসংযুক্ত (নাহি চল সলজ্জিত––রঠা)। {স. স+লজ্জা}

**সলতে** ⇒ সলিতা

**সলমা, সলমাচুমকি** [সল্‌মা, –চুম্‌কি] বি সোনা বা রুপার চকচকে পাকানো তীর বা বুটি–দানা (সলমাচুমকির কারুকার্য ও বিবিধ প্রকার জরির ভারে অবনত––বেরো)। {আ. সলমা ............. +বা. চুমকি}

**সলা** [শলা] বি পরামর্শ; ষড়যন্ত্র (শয়ান সলা দিলে––শেক)। ~–মন্ত্রণা বি পরামর্শ; মন্ত্রণা (কাবুল শহরের লোকজনকে বাচ্চার বিরুদ্ধে লড়বার জন্য সলা–মন্ত্রণা দিচ্ছেন––সৈমু)। {আ. স়লাহ় ........... }

**সলাজ** [শলাজ্‌] বিণ ১ লজ্জাযুক্ত; লজ্জার সাথে বর্তমান; লাজুক (সলাজ দৃষ্টি)। {স. সলজ্জ>}

**সলি** [শোলি] বি কাঠি ; ক্ষুদ্র শলা; শলাকা । {স. শলাকা>}

**সলিকা** [শোলিকা] বি ১ প্রতিভা। ২ ভব্যতা। ৩ কর্মে নিপুণতা; হুনর । {আ. সলীক়াহ্‌ ............ }

**সলিতা, সলতে** [শোলিতা, শোল্‌তে] বি পলিতা; ক্ষুদ্র বস্ত্রখণ্ডকে পাকিয়ে প্রদীপের জন্য যে পলিতা প্রস্তুত হয় (বস্ত্র আদি দেয় তাতে সলিতা ভরিয়া––হেমা)। {আ. সলীত়াহ .............. = জলপাই তেলযুক্ত পলিতা}

**সলিল** [শোলিল্‌] বি পানি; বারি; জল । ~ময় বিণ জলময়; জলদ্বারা প্লাবিত । ~–সমাধি বি পানিতে ডুবে মৃত্যু । সলিলী বিণ জলীয় (মালিত তরঙ্গণ সলিলী সংগ্রামে––নসে)। {স. √সল্‌+ইল(ইলচ্‌)}

**সলীল** [শোলিল্‌] বিণ ১ লীলাযু্কত; সুন্দর ভঙ্গিযুক্ত । ২ কৌতূহলী । {স. স(সহ্‌)+লীলা; বহু.}

**সলুক** [শোলুক্‌] বি ১ সদ্ভাব (জিন–পরীদের সঙ্গে সলুক না থাকিলে মানুষ এত শক্তিমান ও ক্ষমতাশালী হইতে পারে না––আমআ)। { আ. সুলূক ..........}

**সলুপা১, সুলফা** [শোলুপা, শুল্‌র্ফা] (মবা.) বি শাকবিশেষ (সলুপা নানান ভাঁতি মতুয়া গোষাপ পাতি জালিয়া নায়রি নানা রঙ্গে––সৈআ)। {অমূ.}

**সল্লভ** [শল্‌লভো] বি সাধু ব্যক্তির লভ্য (জয় গোপীবল্লভ ভক্ত–সল্লভ দেব–দুর্লভ–বন্দন––ভারা)। {স. সৎ+√লভ্‌+অ(খল্‌)}

**সশঙ্ক** [শশঙ্‌কো] বিণ ভয়ার্ত; ভীত; শঙ্কাযুক্ত (সশঙ্ক লঙ্কেশ শূর স্মরিলা শঙ্করে––মদ)। সশঙ্ক; সশঙ্কিত বিণ ভীত; শঙ্কাযুক্ত; ভয়াক্রান্ত । সশঙ্কে ক্রিবিণ সন্ত্রস্তচিত্তে; ভয়ের সাথে; সভয়ে । {স. স+শঙ্কা; বহু.}

**সশব্দ** [শশব্‌দো] বিণ শব্দযুক্ত; শব্দের সাথে বিদ্যশান (সশব্দ শকট)। সশব্দে ক্রিবিণ আওয়াজ করে; শব্দ করে (সশব্দে ফাটা)। {স. স+শব্দ; বহু.}

**সশস্ত্র** [শশোস্‌ত্রো] বিণ অস্ত্র দিয়ে সজ্জিত; অস্ত্রশস্ত্রধারী (সশস্ত্র বাহিনী)। {স. স+শস্ত্র+; বহু.}

**সশিষ্য** [শশিশ্‌শো] বি শিষ্যের সাথে । {স স+শিষ্য}

**সসংকোচ** [শশঙ্‌কোচ্‌] বিণ কুন্ঠিত; জড়সড় ভাবসম্পন্ন (বরং থাকো মৌন হয়ে সসংকোচ লাজে––রঠা)। {স. স+সংকোচ; বহু.}

**সসংজ্ঞ** [শশঙ্‌গোঁ] বিণ সংজ্ঞা বা চেতনাযুক্ত (রাজকন্যা তখন পুনরায় সসংজ্ঞ হইয়া দেখিলেন––রঠা)। {স. স+সংজ্ঞা}

**সসজ্জ, সসজি্জত** [শশোজ্‌জো, –জিতো] বিণ সজ্জিত; সজ্জাযু্কত; বিশেষভাবে সাজসজ্জাযুক্ত (এই বলিয়া সসজ্জ হইয়া প্রস্থান করিলেন––ঈবি)। {স. স+সজ্জা, সজ্জিত}

**সসত্ত্ব** [শশত্‌তো] বিণ প্রাণযুক্ত । সসত্ত্বা বিণ স্ত্রী. প্রাণযুক্তা; গর্ভবতী (সসত্ত্বা নারী)। {স. স+সত্ত্বা}

**সসপেন্ড** ⇒ সাসপেন্ড

**সসম, শসম, শশুম** [শশম্‌, –, –শু–] বণ ষষ্ঠ; ষষ্ঠতম (সসম সওয়াল জেনে আর কাজ নাই; ছিল যা জানার এখানেই হোক শেষ––ফআ)। {র্ফা. শশুম ..........}

**সসম্ভ্রম** [শশম্‌ভ্রোম্‌] বিণ মান–ইজ্জতের সাথে বিদ্যমান; সম্ভ্রমযুক্ত । সসম্ভ্রমে ক্রিবিণ সসম্মানে (সসম্ভ্রমে বাঁচিয়া থাকা)। {স. স+সম্ভ্রম; বহু.}

**সসম্মান** [শশম্‌মান্‌] বিণ সম্মানযুক্ত। সসম্মানে ক্রি–বিণ সম্মানের সঙ্গে । {স. স+সম্মান; বহু.}

**সসাগরা** [শশাগরা] বিণ স্ত্রী. সাগর সাথে; সাগর ও স্থলভাগ একত্রে; আসমুদ্র (তিনি সসাগরা পৃথিবীর অধীশ্বর––ঈবি)। {স. স+সাগর+আ(টাপ্‌)}

**সসার [**শশার্‌] বি ১ ছোট রেকাবি; তসতরি বা থালা (একখানা সসারে কিছু বরফ আর গোটা কয়েক আঙুর নিয়ে বসল––সৈমু)। ২ আধুনিক কল্পবিজ্ঞান গ্রন্থে বর্ণিত অজ্ঞাত বিশ্ব থেকে আগত জোতির্বস্তু; ইউ.এফ.ও.। {ই. saucer}

**সসীম** [শোশিম্‌] বিণ সীমাবদ্ধ; সীমাবিশিষ্ট; finite । অসীম বিপ. । {স. স+সীমা; বহু.}

**সসেমিরা** [শশেমিরা] বিণ বাহ্যজ্ঞানশূন্য; কিংকর্তব্যবিমূঢ়; হতভম্ব । {সংস্কৃত কবি কালিদাসের ‘দ্বাত্রিংশৎপ্রত্তলিকা’ নাটকে উল্লিখিত চারটি রহস্যময় শ্লোকের প্রত্যেকটির আদ্যক্ষরের সমষ্টি}

**সসৈন্য** [শশোইন্‌নো] বিণ ১ সৈন্যযুক্ত। ২ সৈন্য সহিত। সসৈন্য ক্রিবিণ সৈন্যের সাথে; সৈন্য সমভিব্যাহারে (সসৈন্যে আক্রমণ করা)। {স. স+সৈন্য সমভিব্যাহারে (সসৈন্যে আক্রমণ করা)। {স. স+সৈন্য; বহু.}

**সস্তা** [শস্‌তা] বিণ ১ কম দাম; স্বল্পমূল্য (সস্তা দরে মস্ত মজা কিনে নিলে ভাই––হেব)। ২ সুলভ । ~য় কিস্তি মাত––অল্প ব্যয়ে বা পরিশ্রেমে কোনো বস্তু বা সাফল্য লাভ । ~র তিন অবস্থা––কম দামি জিনিস ত্রুটিপূর্ণ দ্রুতভঙ্গুর ও শীঘ্র ধ্বংসশীল । {ফা. সুস্ত .............}

**সস্ত্রীক** [শস্‌ত্রিক্‌] বিণ স্ত্রীর সাথে একত্রে বা সঙ্গে (সস্ত্রীক যাত্রা)। {স. স+স্ত্রী+ক(কপ্‌)}

**সস্নেহ** [শস্‌স্নেহো] বিণ স্নেহের সঙ্গে; স্নেহযুক্ত; স্নেহপূর্ণ । সস্নেহে ক্রি–বিণ স্নেহের সঙ্গে । {স.স+স্নেহ; বহু.}

**সস্পৃহ** [শস্‌পৃহো] বিণ লোভী; স্পৃহাযুক্ত (অর্থলোভে সম্পৃহ)। {স. স(সহ)+স্পৃহা)}

**সস্মিত** [শোশ্‌মিতো] বিণ ঈষৎ হাস্যোদ্ভাসিত; হাসি–হাসি; সহাস্য; মৃদু হাসিযুক্ত (সস্মিত মুখে লক্ষ্মণের দিকে দৃষ্টিপাত করিয়া–– ঈবি)। {স. স+স্মিত; বহু.}

**সহ** [শহো] অব্য সঙ্গে; সাথে; সহিত (মৃত্তিকাসহ)। ❑ বিণ ১ সহকারী (সহসভাপতি)। ২ সঙ্গে গমনকারী; সঙ্গী (সহযাত্রী)। ৩ সহনশীল (কষ্ঠসহ মানুষ)। ~কর্মী বিণ সহযোগী; একসঙ্গে একই কর্মসম্পাদনকারী; colleague । ~কার১ বি সহায়তা; সাহায্য; সহযোগ (ব্যস্ততা সহকারে)। ~কারী (–রিন্‌) বিণ কাজে সাহায্য করে এমন; সহকর্মী; assistant(সহকারী মিস্ত্রী)। ~কারিণী বিণ স্ত্রী.। ~গমন বি একত্রে বা সঙ্গে গমন । ~গামী (–মিন্‌), ~গমনকারী(–রিন্‌) বিণ সঙ।গী। ~গামিনী, ~গমনকারিণী বিণ স্ত্রী.। ~চর, ~চারী (–রিন্‌) বি, বিণ সঙ্গে বিচরণ করে এমন; সঙ্গী; সাথি; সখা; বন্ধু। ~চরী, ~চারিণী বি, বিণ স্ত্রী.। ~জাত বিণ ১ একসাথে উৎপন্ন; এক সময়ে জাত; এই মাতার গর্ভ হতে একসঙ্গে প্রসূত । ২ জন্মের সঙ্গে সঙ্গে উৎপন্ন (সহজাত প্রবৃত্তি)। ~ধর্মী(–মিন্‌) বিণ সমান ধর্মযুক্ত। ~ধর্মিণী বি স্ত্রী. ভার্যা; পত্নী। ~পাঠী(–ঠিন্‌) বিণ এক শ্রেণিতে অধ্যয়নকারী; একই ওস্তাদের ছাত্র। ~পাঠিনী বিণ স্ত্রী.। ~মরণ বি (হিন্দুদের মধ্যে পূর্বে প্রচলিত) স্বামীর সাথে এক চিতায় মৃত্যুবরণ । ~মৃতা বিণ স্ত্রী. অনুমৃতা; স্বামীর সহমরণে যায় এমন । ~যাত্রী (ত্রিন্‌) বিণ একসঙ্গে গমনকারী; সঙ্গী; সহগামী। ~যায়ী(–য়িন্‌) বিণ সহগামী; সহযাত্রী । {স. √সহ্‌>}

**সহকার২** [শহোকার্‌] বি আমগাছ (মাধবীলতার কাঁকন পরায়ে সহকারে তরু––শাখে––নই)। {স. সহ+√কারি+অ(অচ্‌)}

**সহকারী, সহগমন, সহগমনকারী, সহগামী, সহচর, সহচরী** ⇒ সহ

**সহজ** [শহোজ্‌] বি ১ এক জননীর গর্ভজাত; সহোদর; সোদর। ২ স্বভাব (সহজ সাধন)। ৩ (মবা) প্রেম (সহজ সহজ সবাই কহয়ে সহজ জানবে কে––চদা)। ❑ বিণ ১ সোজা; অকঠিন (সহজ কাজ)। ২ অল্পে যা বোধ গম্য হয় (সহজ কথা)। ৩ সরল; অবন্ধুর (সহজ রাস্তা) । ৪ শান্ত; কপটতাহীন (সহজ লোক)। ৫ স্বাভাবিক। ~জ্ঞান বি ১ সহজাতবুদ্ধি। ~প্রবৃত্তি বি স্বভাবজাত বা জন্মগত প্রবৃত্তি; instinct । সহজে ক্রিবিণ ১ বিনাকষ্টে; অনায়াসে (সহজে প্রাচ্য)। ২ সরলভাবে। ৩ বেগ না পেয়ে । ৪ সামান্য কারণে (সহজে বলা)। ৫ অল্পে (সহজে মেটা)। {স. সহ+√জন্‌+অ(ড)}

**সহজাত** ⇒ সহ

**সহজিয়া, সহজি, সহজী** [শহোজিয়া, শহোজি, –] বি সাধন পদ্ধতিবিশেষ (বৌদ্ধ সহজিয়া, সৈষ্ণব সহজিয়া)। ❑ বিণ ১ স্বাভাবিক; সাধারণ; সহজাত (সে এসে সহসা হাত রেখেছিল মুখে সহজিয়া অনুরাগে––সুদ)। {স. সহজ+বা. ইয়া, ই, ঈ}

**সহধর্মিণী, সহধর্মী** ⇒ সহ

**সহধুরী** [শহোধুরি] বি সহযোগী; সহকর্মী (তার সাধনালব্ধ স্বাচ্ছন্দ্যে সহধুরীর অভাবে শেষ পর্যন্ত যাতে স্বৈরাচারী না দাঁড়ায়––সুদ)। {স. সহ+ধুর্‌+ঈ}

**সহন** [শহোন্‌] বি ১ সহ্যকরণ । ২ ধৈর্যধারণ; সহিষ্ণুতা অবলম্বন (সহনশীল)। ৩ প্রতীক্ষা; অপেক্ষা। ❑ বিণ সহিষ্ণু; সহনশীল । ~যোগ্য বিণ সহ্য করার উপযুক্ত (একরকম সহনযোগ্য হইতে পারিত––রঠা)। সহনাতীত বিণ সহ্য করা যায় না এমন (এ তিরস্কার সহনাতীত হইল––বচ)। সহনীয় বিণ সহ্য করার যোগ্য বা উপযুক্ত; বরদাস্তযোগ্য। সহনীয়তা বি সহনশীলতা; সহ্য; সহিষ্ণুতা (সহনীয়তার সীমা পার হয়ে গেছে বহুক্ষণে––সুদ)। {স. √সহ্‌+অন(ল্যুট্‌)}

**সহবত, সহবৎ,সোহবত** [সহোবত্‌, –, সোহোবত্‌] বি ১ সংসর্গ; সঙ্গ; সাহচর্য; সংসর্গ থেকে প্রাপ্ত জ্ঞান; তবিয়ত (তোমাকে সহবত শিক্ষা দেওয়া আবশ্যক––রঠা)। ২ সান্নিধ্য (খুশী হালে আছি আমি বিবির সহবতে––সৈহা)। ৩ সভ্যতা; ভব্যতা (আমাদের পাড়াগেঁয়ে ছেলেদের শিক্ষাই বা কি আর সহবতই বা কি––রঠা)। ৪ নিয়ম–কানুন; পদ্ধতি (গুছাইয়া খাইতে জানে না বলিয়া দাদামশায় তাকে খাইতে সহবত শিক্ষা দেন––বিব)। ৫ যৌন–মিলন । ~দুরস্ত বিণ শালীনতা ও রুচিসম্পন্ন; পরিষ্কার–পরিচ্ছন্ন (সহবতদুরস্ত ভাল কাপড়–জামা পরে হাজির হবার হুকুম হল––অঠা)। সহবতি, সহবতী বি, বিণ ১ (বিরণ) সর্বদা নিকটে থাকে এমন; অন্তরঙ্গ (চক্রবর্তী গোপাল দেখান সহবতি রায় বকসী মদন গোপাল মহামতি––ভারা) । ২ (বিরল)। সংক্রান্ত; সম্বন্ধীয় (সহবতী হিসাবনিকাশে বাজে দফা––ভারা)। {আ. স়োহ়বত ..............}

**সহবাস** [শহোবাশ্‌] বি ১ একত্রে অবস্থান; একসঙ্গে বাস করা (সেই মহাশয়ের সঙ্গে অনেক দিন সহবাস করিয়াছিলাম––প্যামি)। ৩ সঙ্গম; রমণ (স্ত্রী সহবাস)। {স. সহ+বাস}

**সহমরণ, সহমৃতা, সহযাত্রী, সহযাত্রী ⇒ সহ**

**সহযোগ** [শহোজোগ্‌] বি ১ মিলন; সংযোগ (বস্তু সহযোগে কাজ সম্পন্ন করা)। ২ যোগাযোগ ; সম্পর্ক (সহযোগ স্থাপন)। ৩ সহায়তা; সাহায্য (কাজে সহযোগ করা)। ৪ সাহায্য করা; রাজনৈতিক যোগাযোগ (ইংরেজের সাথে সহযোগ)। অ~ বিপ. । সহযোগী (–গিন্‌) বিণ ১ সাহায্যকারী । ২ সহকর্মী । সহযোগিতা বি সহায়তা; সাহায্য (কাজে সহযোগিতা করা)। {স. সহ+যোগ}

**সহর** ⇒ শহর

**সহরত** ⇒ শোহরত

**সহর্ষ** [শহর্‌শো] বিণ আনন্দিত, হর্ষযুক্ত (সহর্ষ মনে করিতে লাগিলেন––ঈবি)। সহর্ষে ক্রিবিণ আহ্লাদের সঙ্গে; খুশি মনে । {স. স+হর্ষ}

**সহলে সহলে** [শহোলে শহোলে] বিণ কোমল স্পর্শে; ধীরে ধীরে (বলিয়া ছলিয়া সহলে সহলে রসিয়া পশিলা ভ্রমরা কমলে––ভারা)। {আ. সহ্‌ল্‌ ...........}

**সহসা** [শহোশা] অব্য, ক্রিবিণ অকস্মাৎ; হঠাৎ; অতর্কিত (রণসজ্জার সজ্জীভূত হউন, সহসা জিগীষা ফলবতা হবে––দীমি)। {স. সসহস্‌+আ(টাপ্)}

**সহস্র** [শহোস্‌রো] বি ১ হাজার (এক সহস্র)। ❑ বিণ ১ হাজার সংখ্যক (সহস্র বার)। ২ অসংখ্য; অগুনতি; অগণন; নানাবিধ (সহস্র রকম কাজ)। ~কর, সহস্রাংশু বি সূর্য। ~দল বি পদ্ম । ❑ বিণ হাজার পাপড়িবিশিষ্ট । ~নয়ন, ~লোচন, সহস্রাক্ষ বি দেবরাজ ইন্দ্র । ~বার ক্রিবিণ অনেকবার । ~ রকম বিণ নানাবিধ; নানা প্রকার । সহস্রাধিক বিণ হাজারের উপর । সহস্রাব্দ সহস্রার বি যোগশাস্ত্রোক্ত শিরঃস্থ সহস্রদল পদ্ম । সহস্রৈক বিণ সহস্রাধিক ; এক সহস্র (সহস্রৈক ফণা মেলি আছাড়ি লাঙ্গুল––রঠা)। {স. সহস্‌+র}

**সহা** (প্রাপ) [শহা] ক্রি ১ বরদাস্ত করা (এত জ্বালা প্রাণে সহে না––গান)। ২ ক্ষমা বা মাফ করা (অন্যায় সহা)। ৩ সহ্য করা (অন্যায় যে করে আর অন্যায় যে সহ––রঠা)। ❑ বি উক্ত সকল অর্থে । ❑ বিণ সহ্য হয় বা হয়ে গেছে এমন (গো–সহা)। ~নো ক্রি সহ্য বা সহন করানো । {স. √সহ্‌>}

**সহাধ্যায়ী(–য়িন্‌)** [শহাদ্‌ধায়ি] বি ১ সমপাঠী; সহপাঠী । ❑ বি, বিণ উক্ত অর্থে । সহাধ্যায়িনী বি স্ত্রী. সহপাঠিনী । {স. সহ+অধ্যায়+ঈ}

**সহান** ⇒সহা

**সহানুভূতি** [শহানুভুতি] বি ১ অন্যের দুঃখ–বেদনায় তার সাথে সমান অনুভূতি । ২ সমবেদনা; দরদ। ~শীল বিণ সমবেদনাসম্পন্ন ; সমব্যথী ; দরদি। {স. সহ=অনুভূতি}

**সহাবস্থান** [শহাবস্‌থান্‌] বি বিরুদ্ধ মতাবলম্বীদের শান্তিপূর্ণভাবে একত্র অবস্থিতি । {স. সহ+অবস্থান}

**সহায়** [শহায়্‌] বি ১ সাহায্যকারী। ২ অবলম্বন (ঘটনাক্রমে তাঁহার অননুভূতপূর্ব সহায় উপস্থিত হইল––বচ) । ৩ সহকারী (কাজের সহায়)। ৪ সমর্থক; সমর্থনকারী। ~ক বিণ ১ সাহায্যকারী । ২ সমর্থক; পরিপোষক। ~তা বি সাহায্য; সাহায্যকরণ; সমর্থন । ~সম্পত্তি ~সম্পদ বি লোকবল ও অর্থবল । {স. সহ+√অয়+অচ্‌)}

**সহাস্য** [শহাশ্‌শো] বিণ হাসিসংযুক্ত; হাস্যরত। সহাস্যে ক্রি–বিণ হাস্যরত অবস্থায়; হাসতে হাসতে । (স. স+হাস্য; বহু.}

**সহি, সই** [শোহি, শোই] বি ১ দস্তখ; স্বাক্ষর (এসো তো করি নামটা সহি লম্বা পিটিশনে––রঠা)। ২ হাতের আঙ্গুলের ছাপ (টিপসহি)। {আ. স়হ়ীহ় ............}

**সহিংস** [শহিঙ্‌শো] বিণ হিংসার সাথে; হিংসাযুক্ত (সহিংস বাহবা দিতেছে––রাব)। {স. স+হিংসা; বহু.}

**সহিত** [শোহিত্‌] বি সংযুক্ত সমন্বিত (ভক্তি সহিত জ্ঞান)। ❑ বিণ (বিরল) সম্যক হিতকর । ❑ অব্য সঙ্গে; সাথে (ভাইয়ের সহিত)। {স. সহ+ইত(ইতচ্‌)}

**সহিদ** ⇒ শহীদ

**সহিলি, সহেলী, সহেলি** [শোহিলি, শহেলি, –] বি চিত্তবিনোদনী; সখী; বান্ধবী (একদিন রাজার এক সহিলি পলায়ন করিয়া কোথায় ছিল তাহার ছিকানা ছিল না––রাম; যুবতী সহেলী বান্দী ধরিয়া পাছাড়ি––ভারা)। {হি. সাহেলী}

**সহিষ্ণু** [শোহিশ্‌নু] বিণ ১ বরদাস্তকারী; সহনশীল; ধৈর্যধারণকারী; ধৈর্যশীল (আমি ইব্রাহিমকে (আঃ) এক সহিষ্ণু পুত্রের সসংবাদ দিয়াছি––শেআ)। ২ ক্ষমাবান; ক্ষমাশীল (রোষ–সহিষ্ণু চিত্ত)। ৩ প্রতীক্ষাশীল (সহিষ্ণু চিত্তে অপেক্ষা করা)। সহিষ্ণুতা বি । {স. সহ+ইষ্ণু(ইষ্ণুচ্‌)}

**সহিস, সইস** [শোইশ্‌, –ইশ্‌] বি অশ্বের তত্ত্বাবধায়ক বা পালক। {আ. সাই’স .............}

**সহিসালামাত** [সোহিসালামত্‌] বি খোশহাল; সুখশান্তি (খোদা তোমাকে সহিসালামতে রাখুন, হায়াত দারাজ করুন––নই)। {আ. স়হ়িহ়সালামত ..............}

**সহুর** [শহুর**] বি** জ্ঞান; বুদ্ধি; বোধশক্তি (জেলেখা বলেন মোর হইল সহুর । আক্কেল হৈল মেরা দেওয়া হৈল দূর–গরিব)। {আ. শ’ঊর .............}

**সহুরে** ⇒ শহর

**সহৃদয়** [শরিদয়্‌, শহ্‌দয়্‌] বিণ ১ সদাশয়; হৃদয়বান (সহৃদয় ব্যবহার)। ২ সহানুভূতিশীল (সহৃদয় বন্ধু)। ৩ প্রশস্তচিত্ত। ৪ আন্তরিকতাপূর্ণ (সহৃদয় সম্ভাষণ)। ৫ রসবেত্তা; রসজ্ঞ; গুণ গ্রহণ করে যে, বিদ্বান; পণ্ডিত; বিদগ্ধ; গুণগ্রাহী। ৬ বিদ্বান । সহৃদয়া বিণ স্ত্রী.। ~তা বি । {স.স+হৃদয়; বহু.}

**সহোদর, সোদর** [সহোদর্‌,শোদর্‌] বি ১ এক মায়ের গর্ভজাত ভাই (সহোদর ভাই)। ২ সুসদৃশ (তিলফুল জিনি নাসা বসন্ত কোকিল ভাষা ভ্রূযুগল চাপ সহোদর––চদা)। ~প্রমিত বিণ সহোদর ভাইয়ের তুল্য । সহোদরা বিণ স্ত্রী. এক মায়ের গর্ভজাত ভগিনী । {স. সহ+উদর; বহু.}

**সহ্য১** [শোজ্‌ঝো] বি ধৈর্য (সহ্য নেই তোমার)। ২ সহন; বরদাস্ত (সহ্য করা); ধৈর্যধারণ । ❑ বিণ ১ সহনীয়; বরদাস্তযোগ্য (সহ্য হওয়া)। {স. সহ্‌+য(যৎ)}

**সহ্য২** [শোজ্‌ঝো] পশ্চিম ঘাট পর্বতমালার উত্তর ভাগ । সহ্যাদ্রি বি সহ্য নামক পর্বত। {স. √সহ্‌+য(যৎ)}

**সা১** [সা] বি সঙ্গীতে প্রথম স্বর; ষড়জ শব্দের সংক্ষেপ । {স. ষড়জ>}

**সা২** [শা] বি হিন্দুদের সাহা উপাধির কথ্য রূপ । {সাহা>}

**সাইকেল, বাইসাইকেল, বাইক** [সাইকেল্, বাই–, বাইক্‌] বি পা দ্বারা চালিত দ্বিচক্রযান বিশেষ । {ই. bicycle}

**সাইকোলজি** [সাইকোলোজি] বি মনোবিদ্যা; মনস্তত্ত্ব (সাইকোলজি এবং সোশিয়লজি যে বোটানির অন্তর্ভুক্ত একথা তো কোনো কেতাবে কোরানে লেখে না––প্রচৌ)। {ই. psychology}

**সাইক্লোন** [সাইক্‌ক্লোন্‌] বি ঘূর্ণিঝড় (মহাপ্রলয়ের আমি নটরাজ, আমি সাইক্লোন , আমি ধ্বংস––নই)। {ই. cyclone}

**সাইজ** [শাইজ্‌] বি আকার; মাপ; পরিমাপবিশেষ (মাবাটি সাইজ অ্যাশ ট্রে পোড়া সিগারেট ভর্তি ––সৈমু)। ~করা ক্রি । {ই. size}

**সাইত, সাইদ১, সাহিত** [সাইত্‌, দ্‌, –হিত্‌] বি আরম্ভ; শুভসূচনা; প্রথম বেচাকেনা (দোকান খোলার পর সাইত করা)। ২ সৌভাগ্য । {আ. সা’দ .............}

**সাইদ২** [শাইদ্‌] বি সাক্ষী (দশ ভাই বলে যদি না কর এতবার । ঐ দেশের লোক আছে সাইদ তাহার ––ফগা)। {আ. শাহিদ ............}

**সাইনবোর্ড** [সাইন্‌বোর্‌ড্‌] বি প্রতিষ্ঠানাদির পরিচয়জ্ঞাপক ফলকবিশেষ। {ই. singnboard}

**সাইমুম, সিমূম, সমূম** [সাইমুম্‌, সি–, স–] বি মরুভূমির ভয়াবহ ঝড় (খেজুর পাতার প্রাসাদ তোমার বারে বারে গেছে খসি সাইমুম ঝড়ে––নই)। {আ. সমূম ..........}

**সাইরেন** [সাইরেন্‌] বি বিপদ–সংকেত (তারই মধ্যে অকস্মাৎ সাইরেনের আর্তনাদে বিদীর্ণ আকাশ থেকে নেমেছে বোমার বৃষ্টি––প্রেমি)। {ই. siren}

**সাইল, শাইল, শালি** [শাইল্‌, –, শালি] বি ১ সুগন্ধি ধানবিশেষ (ভুঞ্জে নানা সাইল ভোগ সুগন্ধ বহুল । কর্পূর বাসিত পান সরস তাম্বুল––কাদৌ)। ২ শাল বৃক্ষ । ৩ শেফালি (সাইলের ফল খাইয়া মালা করিয়া––মাব)। {স. শালি>}

**সাউ** [শাউ] বি বণিক; সওদাগর; মহাজন । ~কার বি ১ বড় বণিক। ২ (ব্য.) মাতব্বর । ~কারি বি ১ মহাজন বৃত্তি । ২ (ব্যা.) মাতব্বরি; মুরুব্বিয়ানা। ~খুড়ি বি সদাগরি; সাধুগিরি (সাগর নদীর সাউখুরি করার চেয়ে গলির নর্দমা সাফ করার দিকেই আমরা নজর দিতে চাই––প্রেমি)। {স. সাধু>}

**সাউদ, সাউধ** [শাউদ্‌, –ধ্‌] বি সাধু; সওদাগর (সাউদ পাড়ার খাঁরা কোথায় ––জউ)। {স. সাধু>}

**সাইলি** [শাউলি] বি ১ সামলি মুগের ভাজা পুলি (অড়হর ডাল আর মুগের সাউলি––অঠা)। ২ বড়াবিশেষ । {মারাঠি. সউলী}

**সাএল, সায়েল** [সায়েল্‌] বি ১ আবেদনকারী; ভিক্ষুক । ২ প্রশ্নকর্তা । {আ. সা’ইল ...........}

**সাওকুড়ি, সাওকুড়ী** [সাওকুড়ি] বি মাতব্বরি; মুরুব্বিয়ানা (তাদের কিনা সব তাতেই মোড়লী সাওকুড়ী আবার মুখের ওপর চোপা––নই)। {অমূ.}

**সাওয়াব** ⇒ সোয়াব

**সাং** [শাঙ্‌] বি সাকিনের সংক্ষিপ্ত রূপ (সাং নবাবগঞ্জ)। {আ. সাকিন ............. >}

**সাংকর্য, সাঙ্কর্য** [শাঙ্‌কোর্‌জো] বি ১ মিশ্রিণ; মিলন; সংকরত্ব (সাংকর্য সাধন)। ২ দো–আঁশলা ভাব। {স. সংকর+য}

**সাংকেতিক, সাঙ্কেতিক** [শাঙ্‌কেতিক্‌] বিণ সংকেত কারক; সংকেতজ্ঞাপক (নিম্নলিখিত সাংকেতিক অক্ষর লেখা আছে––রঠা)। ❑ বি (গণিত.) অঙ্ক কষার বিশেষ সংক্ষিপ্ত পদ্ধতি; চলিত নিয়ম; practice । {স. সংকেত+ইক(ঠক্‌)}

**সাংখ্য** [শাঙ্‌খো] বি কপিল মুনি রচিত (হিন্দু) দর্শনশাস্ত্র। {স. সংখ্যা+অ(অণ)}

**সাংখ্যিক** [শাঙ্‌খিক্‌] বিণ সংখ্যাবিষয়ক। {স. সংখ্যা+ইক(ঠক্‌)}

**সাংগীতিক** [শাঙ্‌গিতিক্‌] বিণ সংগীত বিষয়ক। {স. সংগীত+ইক(ঠক্‌)}

**সাংগ্রামিক** [শাঙ্‌গ্রামিক্‌] বিণ ১ যুদ্ধসংক্রান্ত। ২ যুদ্ধে দরকারি । ৩ যুদ্ধে দক্ষ; নিপুণ যোদ্ধা। {স. সংগ্রাম+ইক(ঠক্‌)}

**সাংঘাতিক, সাঙ্ঘাতিক** (বিরল) [শাঙ্‌ঘাতিক্‌] বিণ ভয়ানক; ভীষণ; মারাত্মক। {স. সংঘাত+ইক(ঠক্‌)}

**সাংবৎসর, সাংবৎসরিক** [শাঙ্‌বত্‌শর্‌, শাঙ্‌বাত্‌শোরিক্‌] বিণ ১ সম্পূর্ণ বৎসর; বৎসরব্যাপী। ২ বার্ষিক । ৩ বৎসর শেষে করণীয় (সাংবৎসরিক শ্রাদ্ধ)। {স. সম্‌+বৎসর, বাৎসরিক}

**সাংবাদিক** [শাঙ্‌বাদিক্‌] বিণ ১ সংবাদ সম্পর্কীয়। ❑ বি, বিণ সংবাদপত্রের সম্পাদকীয় বিভাগে কাজ করেন । যিনি; সংবাদপত্রে প্রকাশের জন্য সংবাদ সংগ্রাহক। ~তা বি সাংবাদিকের কাজ বা বৃত্তি ।{স. সংবাদ+ইক(ঠঞ্‌)}

**সাংযাত্রিক** [শাঙ্‌জাত্‌ত্রিক্‌] বি জলপথে ব্যবসা–বাণিজ্য করে যে। {স. সংযাত্র+ইক(ঠক্‌)}

**সাংশয়িক** [শাঙ্‌শোয়িক্‌] বিণ ১ সংশয় সংক্রান্ত । ২ সংশয়বিশিষ্ট ; সন্দেহযুক্ত; সন্দিহান । {স সংশয়+ইক(ঠক্‌)}

**সাংসর্গিক** [শাঙ্‌শোর্‌গিক্‌] বিণ ১ সংসর্গজাত; মেলামেশা বা একত্র বাস হতে উৎপন্ন । ২ সংসর্গ সম্পর্কিত । {স সংসর্গ+ইক(ঠঞ্‌)}

**সাংসারিক** [শাঙ্‌শারিক্‌] বিণ ১ সংসার বা জীবন সম্বন্ধীয়। ২ সংসারের প্রতি আসক্ত (সাংসারিক লোক)। ৩ বৈষয়িক (সাংসারিক ক্রিয়াকর্ম)। ৪ পারিবারিক (সাংসারিক অবস্থা)। {স. সংসার+ইক(ঠঞ্‌)}

**সাঁই১, সাই** ⇒ শাঁ

**সাঁই২ [**শাঁই] অব্য বাতাস চলাচলের অনুচ্চার ধ্বনি (সাঁই সাঁই শব্দ করে সবাই নাভিকুণ্ডলী পর্যন্ত ভরে নিচ্ছে সেই নন্দনকাননের পারিজাত পাপড়ি পোড়ানোর খুশবাই––সৈমু)। {ধ্বন্যা.}

**সাঁইত্রিশ** [শাঁইত্রিশ্‌] বি, বিণ ৩৭ সংখ্যা বা সংখ্যক। {স. সপ্তত্রিংশৎ>}

**সাঁই সাঁই** ⇒শাঁ শাঁ

**সাঁওতাল** [শাঁওতাল্‌] বি ভারতীয় উপমহাদেশের আদিম জাতিবিশেষ। ~নি/নী বি স্ত্রী.। সাঁওতালি, সাঁওতালী বিণ ১‌ সাঁওতাল সম্পর্কীয় । ২ সাঁওতালদের মধ্যে প্রচলিত। {স. সামন্তপাল>}

**সাঁকতি** (প্রাপ.) [শাঁকো, শা–] বি পুল; সেতু; bridge **(**সেই সাকো সরূ অতি কেসর সমান––সৈসু)। {স. সংক্রম>}

**সাঁচা, সাঁচ্চা, সাচ্চা,সাচা** [শাঁচা, –চ্‌চা, শাচ্‌চা, শাচা] বিণ ১ সত্য; অকৃত্রিম; আসল; খাঁটি (লাগবে লড়াই মিথ্যা এবং সাঁচায় ––রঠা)। ২ সত্যিকারের; ;বাস্তবিক (ঝুটার পায়ে শির লুটাবে, এতই ভীরু সাঁচা––নই)। ৩ নির্ভেজাল (সে কি আবীর মাখে সাঁচা সরম রঙে রাঙা কপোল ‘পরে––সদ)। {স. সত্য>; হি. সাচ্চা}

**সাঁচি** [শাচি] বিণ ১ আসল; অকৃত্রিম; প্রকৃত; সত্য; খাঁটি (সাঁচি রঙে লাল হল দুই আঁখি––সদ)। ২ উৎকৃষ্ট (সাঁচি পান)। {স. সত্য>; হি. সচ্চী}

**সাঁজ১** [শাঁজ্‌] বি ১ সন্ধ্যাকাল (সাঁজের আকাশ)। ২ ওয়াক্ত; বেলা (কেহ কেবল খাতিরে ––কেহ বা এক সাঁজ ফলাইবার পেলেই ছাড়েন––বচ)। সাঁঝ⇒ । {স. সন্ধ্যা>}

**সাঁজ২, সাঁজা** [শাঁজ্‌, –জা] বি ১ সন্ধ্যাপ্রদীপ (সাঁজ বা সাঁজা দেওয়া)। ২ দধির বীজ; দম্বল (সাঁজা দিয়ে দই বসানো)। {স. সন্ধান>}

**সাঁজাল** [শাঁজাল্‌] বি ১ মৃৎপাত্রে খড় ইত্যাদির দ্বারা প্রস্তুত ধোঁয়া । ২ ধোঁয়া। ২ ধোঁয়া তৈরির জন্য স্তূপীকৃত খড় ইত্যাদি (গোহালে সাঁজাল ঠিক করে রাখে––বআমি)। {স. সন্ধ্যাজ্বালা>}

**সাঁজোয়া** [শাঁজোয়া] বি ১ বর্ম (যোদ্ধারা তারে সাঁজোয়া পরায়––সদ)। ২ আবরণ (কাঁটার সাঁজোয়া খোয়ালে হঠাৎ সজারু হইল ছুঁচা––সদ)। {স. সজ্জা>; বা. সাজ+ওয়া}ৱ

**সাঁঝ, সাঁজ** [শাঁঝ্‌, –জ্‌] ⇒ সন্ধ্যা । সাঁঝক (প্রাবা) বিণ সন্ধ্যাবেলার । সাঁঝ নামা ক্রি সন্ধ্যা হওয়া (আর সাঁঝ নামা দীঘির গহনে––শারা)। সাঁঝবাতি, সাঁঝের বাতি বি সন্ধ্যা–প্রদীপ; সন্ধ্যায় যে বাতি জ্বালানো হয় । সাঁঝা (প্রাবা.) বি সন্ধ্যা; সন্ধ্যাদীপ। {স. সন্ধ্যা>}

**সাঁট** [শাঁট্‌] বি ১ সংক্ষেপ; সংক্ষিপ্ত বর্ণনা; চুম্বক (সংস্কৃত শাস্ত্রকারেরা এত সাঁটে কথা কন যে––প্রচৌ)। ২ ইঙ্গিত; ইশারা; সংকেত (কথার সাঁট)। ~ বোঝা ক্রি সংকেত উপলব্ধি করা (কথার সাঁট বোঝা)। সাঁটে সারা বিণ সংক্ষেপে কাজ শেষ করা (কাজ সাঁটে সারা)। {স. সংকেত>}

**সাঁটা** [শাঁটা] বি ১ লাগানো; সংলগ্ন করা (কাগজ সাঁটা)। ২ উক্ত সকল অর্থে । ❑ বিণ দৃঢ়বদ্ধ; শক্ত করে লাগানো । ❑ ক্রি সংবদ্ধ করা; আঁটা (সেঁটে বন্ধ করা)। {হি. সট্‌না}

**সাঁড়াশি, সাঁড়াশী** [শাঁড়াশি] বি চিমটার ন্যায় যন্ত্র; যা শক্ত করে এঁটে ধরে । {স. সন্দংশিকা>সন্দংশী>সাঁড়াশি}

**সাঁতরানো** [শাঁত্‌রানো] ক্রি ১ সাঁতার কাটা; সাঁতার দেওয়া । ২ সন্তরণ । {স. সম্‌+তৄ>সাঁতরা+আনো; ক্রিয়ারূপ––সাঁতরাই, সাঁতরাও, সাঁতরায়, সাঁতরান ইত্যাদি; অক্রি––সাঁতরিয়ে, সাঁতরালে, সাঁতরাতে ইত্যাদি}

**সাঁতলানো** [শাঁতলানো] ক্রি ১ সন্তোলন করা; গরম তেলে মাছ মাংস বা তরিতরকারি সামান্য ভাজা (মাছ সাঁতলাবে তো তেলে দেবে না––অচিসে)। ২ ফোড়ন দেওয়া । {স. সন্তল>; ক্রিয়ারূপ––সাঁতলাই, সাঁতলাও, সাঁতলায়, সাঁতলান; অক্রি––সাঁতলাতে, সাঁতলালে, সাঁতলিয়ে ইত্যাদি}

**সাঁতার** [শাঁতার্‌] বি ১ সন্তরণ; পানিতে ভাসমান অবস্থায় বিচরণ (সাঁতার দেওয়া)। ❑ বিণ সাঁতার দিয়া পার হতে হয় এমন (সাঁতার পানি)। {স. সন্তরণ>}

**সাঁতারু** [শাঁতারু] বিণ ১ সন্তরণকারী; সাঁতার কাটে এমন । ২ সন্তরণে দক্ষ বা নিপুণ । {সাঁতার+আরু}

**সাঁপি** [শাঁপি] বি ১ হাড়িকাঠের উপরের গোলাকার কাষ্ঠখণ্ড । ২ ছিপি। {স. সর্প>}

**সাকল্য, সাকুল্য** [শাকোল্‌লো, –কুল্‌লো] বি ২ সমগ্রতা; সমষ্টি । ২ সমুদয় । {স. সকল+য, >}

**সাকার** [শাকার্‌] বিণ আকারবিশিষ্ট; মূর্তিমান (মৃত প্রিয়া স্মরণে সাকার––সদ)। সাকারা বিণ স্ত্রী.। ~বাদ বি সাকার বা মূর্তি পূজাবিষয়ক মতবাদ। ~বাদী বি, বিণ সাকার বা মূর্তি পূজায় বিশ্বাসী । সাকারোপাসনা, ~পূজা বি প্রতিমা পূজা। {স. স+আকার}

**সাকি, সাকী** [শাকি] বি ১ সুরা পরিবেশনকারী তরুণ বা তরুণী (বন্ধগো সাকী আনিয়াছে নাকি বরষের সওগাত––নই)। ২ প্রেমিকা (এল ফুলের মরসুম শরাব ঢালো সাকী––নই)। ৩ সুফি সাধকদের দীক্ষাগুরু। ~দার বি পরিবেশনকারী (বাবুর্চিখানা তদারক করিয়া তদ্বিরকার ও সাকিদারদের যথারীতি উপদেশ দিয়া হালিম সকলকে লইয়া বিদায় হয়––আমআ)। {আ. সাক়ী .............. }

**সাকিন, সাকিম, সাং** [শাকিন্‌, –ম্, শাঙ্‌] বি বাসস্থা; ঠিকানা (তার নাম নেই ধাম নেই সাকিন ঠিকানা নেই––সৈমু; চলে গেল ঈষা মুসা...ফিরদৌসের দূর সামিক––নই)। {আ. সাকিন ............ }

**সাকুল্য** ⇒ সাকল্য

**সাক্ষর** [শাক্‌খর্‌] বিণ ১ অক্ষরযুক্ত; অক্ষরজ্ঞান সম্পন্ন । ২ অল্পশিক্ষিত; শিক্ষাপ্রাপ্ত; literate । নিরক্ষর বিপ.। ~তা বি অক্ষর পরিচয়; literacy । {স. স+অক্ষর}

**সাক্ষাৎ** [শাক্‌খাত্‌] মোলাকাত; দর্শন (হয়েছে সাক্ষাৎ দোঁহে––রঠা)। ❑ অব্য, বিণ ১ আপন; ঘনিষ্ঠ (সাক্ষাৎ চাচাতো ভাই)। ২ প্রত্যক্ষীভূত; জ্ঞাত (জ্ঞান বস্তু কলেবর ভুবনবিখ্যাত; ভূত ভবিষ্যৎ আদি তাহার সাক্ষাৎ––দৌবা)। ৩ স্বয়ং (সাক্ষাৎ মৃত্যু)। ৫ তুল্য । ৬ নিকটে; সম্মুখে (বিনয়রূপে মজনু অনাথ দণ্ডবৎ হৈলা তবে মুনির সাক্ষাৎ––দৌবা)। ৭ সামনে; সমক্ষে (সাক্ষাতে বলা)। ~কর্তা, ~কারী (–রিন্‌) বিণ ১ সাক্ষাৎ করে এমন; সরাসরি বা সোজাসুজি সম্বন্ধযুক্ত । {স. স+অক্ষ+√অৎ+ক্বিপ্‌}

**সাক্ষী** (–ক্ষিন্‌) [শাক্‌খি] বিণ ১ কোনো বিষয় বা ঘটনা পত্যক্ষকারী। ২ প্রত্যক্ষদর্শী ; স্বয়ংদ্রষ্টা ; প্রমাণ (এই মোকদ্দমার সাক্ষী দশজন)। ~গোপাল বি নিষ্ক্রিয় দর্শক (তাহার সহধর্মিণী, তৎকালে , সাক্ষীগোপালস্বরূপ ছিলেন––ঈবি)। ~সাবুদ বি ঘটনাদির প্রত্যক্ষকারী এবং প্রমাণাদি, সাক্ষী–প্রমাণাদি (এইভাবে সাক্ষীসাবুদ––দলিল–সস্তাবেজ আরম্ভ হবে––সৈমু)। {স. সাক্ষাৎ+ইন্‌(ইনি)}

**সাক্ষ্য** [শাক্‌খো] বি ১ সাক্ষী কর্তৃক আদালতে ঘটনাদির বর্ণনা। ২ সাক্ষীর কাজ। {স. সাক্ষিন্‌+য(যৎ)}

**সাখরচে** [শাখর্‌চে] বিণ (বিরল) অতিব্যয়ী; খরচকারী (গুরুদাস বড় সাখরচে––প্যামি)। {স. +ফা. খর্‌চ ...........}

**সাখাওত, সাখাওতি** ⇒ সাখাওত

**সাগর** [শাগোর্‌] বি সমুদ্র (আমি সাগর পাড়ি দিব আমি সদাগর ––নই)। ~ছেঁচা মানিক (আল.) বি অতি কষ্টার্জিত বস্তু; দুর্লভ বস্তু (সমস্ত কিছু হারিয়ে একমাত্র সাগর–ছেঁচা মানিক পুত্রের মুখ চেয়েই মা বেঁচে আছে)। ~নেমি বি পৃথিবী। ~–পারী বিণ সাগরযাত্রী; যে সাগরের পাড়ি জমায় (ওরে ভূতে–পাওয়া, ওরে ও সাগর–পারী। দেশে দেশে তুমি অচিরে ছড়াবে মারী––সদ। ~মেখলা বিণ ১ সমুদ্রবেশিষ্টত । ২ পৃথিবী। ~সঙ্গম বি সাগরের সঙ্গে নদীর মিলন স্থান । সাগরাম্বরা বিণ সাগর রূপ বস্তু পরিহিতা (ঐ শৈল কিরীটিনী সাগরাম্বরা চট্টল ভূমি––আকসা)। সাগরিকা বি সাগর তরঙ্গ; সাগর–দুলালী (সিন্ধু–গতিচ্ছন্দে জাগিল সে নগ্ন–সাগরিকা––শাহো)। {স. সাগর+অ(অণ্‌)}

**সাগরেদ** ⇒ শাগরেদ

**সাগু,সাবু** [শাগু, –বু] বি বৃক্ষবিশেষের মজ্জা থেকে প্রস্তুত দানাদার পালোবিশেষ। {পো. sagu; ই. sago}

**সাগ্নিক** [শাগ্‌নিক্‌] বি, বিণ ১ যজ্ঞাগ্নি সর্বদা প্রজ্বলিত রাখে এমন ব্রাহ্মণ; অগ্নিহোত্রী ব্রাহ্মণ (আমি হোম–শিখা, আমি সাগ্নিক জমদগ্নি––নই)। ২ সর্বধা যজ্ঞকারী। {স. স+অগ্নি+ক(কপ্‌)}

**সাগ্রহ** [শাগ্‌গ্রোহো] বিণ ইচ্ছাপ্রণোদিত; আগ্রহীল; আগ্রহযুক্ত (তোমার সাগ্রহ প্রত্যাশা ক্ষুণ্ন হয়নি––রঠা)। সাগ্রহে ক্রিবিণ আগ্রহের সঙ্গে । {স. স+আগ্রহ}

**সাঙল** [শাঙোল্‌] বিণ শ্যামল (সাঙল বরণ সাঙলাতে––সদ)। {স. শ্যামল্‌.}

**শাঙলা** [শাঙোলা] বিণ স্ত্রী. ১ দুঃখিত (দেলগীর হইল বিবি আফতাব সমান ছবি, সাঙলা হৈল শুনিয়া খবর–– সৈহা)।ূ {স. শ্যামলা>}

**সাঙ্কর্ষ** ⇒ সাংকর্ষ

**সাঙ্কেতিক** ⇒সাংকেতিক

**সাঙ্খ্য** ⇒সাংখ্য

**সাঙ্খ্যিক** ⇒ সাংখ্যিক

**সাঙ্গ** [শাঙ্‌গো] বিণ ১ খতম; সমাপ্ত (বিধি–অনুষ্ঠান সাঙ্গ করিয়া সে এম নিশ্বাসে আবৃত্তি করিতে লাগিল––বিব)। ২ অঙ্গবিশিষ্ট। ৩ পূর্ণাঙ্গ । সাঙ্গি বিণ স্ত্রী.। ~তা বি। ~রূপক বি যেরূপকে উপমান ও উপমেয়ের প্রতি অঙ্গের সঙ্গে প্রতি অসঙ্গের সাদৃশ্য দেখানো হয় । {স. স+অঙ্গ}

**সাঙ্গপাঙ্গ** ⇒ সাঙ্গোপাঙ্গ

**সাঙ্গা**১ **[**শাঙ্‌গো] বি ১ মধ্যযুগীয় হিন্দু সমাজে প্রচলিত এক অনুচরবৃন্দ; সঙ্গীরা; অনুবর্তীগণ । {সঙ্গ>}

**সাঙ্গা২, সাঙা** [সাঙ্‌গা, শাঙা] বি বাঁশ ইত্যাদির তৈরি আলনা । {স. সাঙ্গ+বা.আ}

**সাঙ্গাত**, সাঙাত [শাঙ্‌গাত্‌, শাঙাত্‌] বি ১ বন্ধু; সহচর (কি বল ভাই সাঙাতে––নই)। ২ অসৎ কার্যে সহচর বা সহকর্মী। সাঙ্গাতনি,সাঙাতনি বিস্ত্রী । {স. সঙ্গত>}

**সাঙ্গাতি, সাঙাতি** [শাঙ্‌গাতি, শাঙাতি] বি ১ বন্ধুবান্ধব; মিত্র (পারার সই সাঙাতিদের সঙ্গে মিলিবার জন্যই তখন আমার মনছুটিত––রঠা)। ২ মিত্রতা; বন্ধুত্ব। {সাঙ্গাত+ই}

**সাঙ্গোপাঙ্গো** [শাঙ্‌গোপাঙ্‌গো] বিণ, ক্রিবিণ অঙ্গপ্রতঙ্গ সহ বর্তমাণ (সাঙ্গোপাঙ্গ অবতীর্ণ হন অবনীতে––কৃক, নিত্যানন্দ এবং অদ্বৈত অঙ্গ এবং শ্রীবাস আদি ভক্তগণ উপাঙ্গ, এই মিলে সাঙ্গোপাঙ্গ)। ~ বেদ বি ঋক্‌ যজুঃ এবং সাম অঙ্গ হিসেবে এবং শিক্ষা, কল্প, নিরুক্ত, ছন্দ, ব্যাকরণ, জ্যোতিষ প্রভৃতি উপাঙ্গ হিসেবে বিভক্ত সমগ্র বেদ। {স. স+অঙ্গ+উপাঙ্গ; বহু.}

**সাঙ্ঘাতিক** ⇒ সাংঘাতিক

**সাচন, সাচান** [শাচোন্‌, শাচান্‌] বিণ শ্যেন বা বাজপাখি (সাচন উড়এ জেন গগন উপর––শেফ)। {স. শ্যেন>}

**সাচা** [শাচা] বি সত্য; অভ্রান্ত । {হি. সচ্চা}

**সাচি** [শাচি] অব্য বাঁকা; বক্র; তির্যক। সাচীকৃত বিণ বাঁকা করা হয়েছে এমন; বক্রীকৃত । {স. সাচ+ই}

**সাচ্চা** [শাচ্‌চা] বিণ সত্য; খাঁটি (ও যে বিশ্বের চির সাচ্চারই বোরহান–কোরআন––নই)। {স. সত্য>; হি. সাচ্চা}

**সাচ্চাই** [শাচ্‌চাই] বি সত্যতা; বিশুদ্ধি; সত্যাসত্য প্রমাণ । {হি. সাচ্চাঈ}

**সাছ** [শাছ্‌] বিণ সত্য; আসল; প্রকৃত (রছুল জানিতে সাছ পাথর করিল গাছ, মুখের বচন অহিক্ষণ––হেমা)। {হি. সাচ্চা}

**সাজ** [শাজ্‌] বি সজ্জা; পোশাক; পরিচ্ছদ। ২ সরঞ্জাম । ৩ গহনাদি। ৪ আচ্ছাদন; আবরণ (সবুজ আর ধানি রঙের সাজে মোড়া আসর––অঠা)। ৫ যুদ্ধ বা দাঙ্গা (আগামী রোববার কাসিমপুরের রায়দের সাথে একট চরের দখল নিয়া আমরার সাজ হইবার কথা আছে––আমআ) । ৬ ছাঁচ। ~গোছ, ~গোজ বি সাজসজ্জা; বেশভূষা; পরিধান; পোশাক–পরিচ্ছদের ঘটা বা পারিপাট্য । ~ঘর বি অভিনেতাদের সাজার বা পোশাক–পরিচ্ছ পরার ও মেকআপ (makeup) নেওয়র ঘর; greenroom । ~ন বি বেশভূষা ধারণ; সাজা; সজ্জা গ্রহণ । ~নি/নী বি, বিণ বেশভূষা ধারিণী; সজ্জা গ্রহণকারিণী; সজ্জা (সৈন্যের সাজনি করিয়া––রাম)। ~ন্ত বিণ সাজে এমন; শোভন; উপযুক্ত; মানানসই । ~সজক্জা বি সাজগোজ; বেশভূষা; পরিধান । সরঞ্জাম বি সজ্জা ও উপকরণ । {ফা. সাজ় .............}

**সাজা১** [শাজা] বি শাস্তি; দণ্ডবিধান (হেথায় নাহিক সমাজ–শাসন নাহি প্রজা আর সাজা––জউ)। {ফা. সাজ়া ...........}

**সাজা২** [শাজা] ক্রি ১ সজ্জিত হওয়া; পোশাক–পরিচ্ছদ পরে প্রস্তুত হওয়া (ভ্রমণে যাওয়ার জন্য সাজা)। ২ ভান করা (সাধু সাজা)। ৩ তৈরি করা (তামাক সাজা)। ❑ বি উক্ত সকল অর্থে । ❑ বিণ তৈরি করা; খাওয়ার জন্য তৈরি করা হয়েছে এমন (সাজা পানি)। ~নো বি ১ সজ্জিত করা (কনে সাজানো)। ২ শৃঙ্খলাবদ্ধ করা (সৈন্য সাজানো)। ❑ ক্রি গোছানো (পুস্তক সাজানো)। {সাজ+আ}

**সাজাত্য** [শাজাত্‌তো] বি সজাতীয়তা; সমজাতিত্ব; একরূপতা। {স. সজাতি+য(ষ্যঞ্‌)}

**সাজি** [শাজি] বি ১ টুকরি; চুবড়ি; সংগৃহীত ফুল রাখার ডালাবিশেষ (বাম করে লয়ে সাজি––রঠা)। ~মাটি বি ক্ষারজাতীয় মাটি; চুনা পাথরবিশেষ (সাজিমাটি দিয়ে কাপড় পরিষ্কার করা)। {স. সর্জি>}

**সাজো, সাজু** [শাজো, –জু] বিণ ১ টাটকা; তাজা; আজকের (সাজো মিষ্টি)। ২ পুরাতন বা বাসি নয় এমন (সাজো কথা)। ~কাপড় বি সদ্য কাচা এবং অব্যবহৃত কাপড় (সাজো কাপড়ে নামাজ পড়া)। ~বাসি বি এক বেলার মধ্যে কাচা ক্ষারমিশ্রিত পানি দ্বারা সিদ্ধ করা কাপড়চোপড় ।{স. সদ্য>}

**সাজোয়াল** [শাজোয়াল্‌] বি তহশিলদার; রাজস্ব আদায়কারী; বর্মপরিহিত রাজকর্মচারী। {সাঁজোয়া +আল}

**সাঞ্জোয়া** [শান্‌জোয়া] বি বর্ম; অস্ত্রাদি; রণসজ্জা (একশ বাহাত্তুর মণি সাঞ্জোয়া পরিল । সাত শত মণের গদা হাতে করি নিল––হেমা)। {স. সংযোজক>সাঁজোয়া>সাঞ্জোয়া}

**সাট১** [শাট্‌] বি ১ সমস্ত; সব (পাকা তামা বলি ফিরে দিল সাটে––ভারা)। ২ সংক্ষেপ। ৩ সংকেত (সাটে লেখা)। {স. সংকেত>}

**সাট২** [শাট্‌] বি ষড়যন্ত্র; গোপন পরামর্শ (সাট করেছ পারার লোকের সাথে । ❑ ক্রি সাটন; সঞ্চালন (তখন দুই বোনে ফুল বাতাসী চার পাখায় সাটু দিয়া সেই নিঝুম রাতের পাড়ি শূন্যে উড়িল––দমি)। {স. ষড়্‌যন্ত্র>ষড়>}

**সাট৩** [সাট্‌] বি ১ ছাট; ছিটা। ২ অক্ষরের ছাঁচ। {ই. sort}

**সাটাসাটি** [শাটাশাটি] বি শাসন; তিরস্কার (সরকার সাহেব তাদের বাড়ীর আংগিনায় দাঁড়াইয়া সাটাসাটি করিয়া তাদের বাড়ির বাহির করেন––আমআ)। {√শাস্‌>}

**সাটি, সাটী, শাটি** [শাটি] বি পাড়যুক্ত শাড়ি কাপড় (নটী বেহুলার মেথুলা সাটি––অঠা)। {শাটিকা>}

**সাটিন** [শাটিন্‌] বি পুরু চিক্কণ ও মসৃণ রেশমি বস্ত্র (পরনে সাটিনের পজামা––সৈমু)। {ই. satin}

**সাড়,সান** {শাড়্‌, –ন্‌] বি ১ চেতনা; অনুভূতি; বাহ্য জ্ঞান । ২ স্পর্শবোধ । ৩ ঈষৎ দোলা; স্পন্দন (হোথা লাগল কি ঢেউ তার জাগল কি সাড়––সদ)। {স. সজ্ঞা>}

**সাড়া** [শাড়া] বি ১ ধ্বনি; শব্দ (সাড়াশব্দ করা )। ২ জবাব দেওয়া (ডাকে সাড়া দেওয়া)। ৩ শোরগোল; আলোড়ন (সাড়া পড়া)। ৪ রা; শব্দ; রব; হুঁশ (রোগীর মুখে কোনো সাড়া নেই)। ~শব্দ বি ১ কথার বা নড়াচড়ার শব্দ । ২ উচ্চবাচ্য । ৩ কোনো প্রকার শব্দ । ৪ সচেতনতার চিহ্নসূচক ধ্বনি । {স. শব্দ> প্রা. সদ্দ>}

**সাড়ি, সাড়ী** ⇒ শাড়ি

**সাড়ে** [শাড়ে] বিণ অর্ধসহ; অর্ধেকের সাথে বর্তমান (সাড়ে চার)। ~চুয়াত্তুর বি ১ প্রাপক ভিন্ন অন্যের পত্র খোলার বিষয়ে নিষেধার্থক চিহ্ন বা সঙ্কেত (যুদ্ধে নিহত অসংখ্য ব্রাহ্মণের পৈতার ওজন সাড়ে চুয়াত্তর মণ হওয়ায় ৭৪ ।। চিহ্নিত কোনো পত্র প্রাপক –ভিন্ন অন্য লোকে খুললে তাকে ঐ ব্যক্তিদের হত্যার পাপ গ্রহণ করতে হবে, এমন বিশ্বাস)। ২ সমাপ্তি (আমার চিঠির এইখানে আজ সাড়ে চুয়াত্তর––সদ)। {স. সার্ধ>}

**সাত** [শাত্‌] বি, বিণ ১ ৭ সংখ্যা বা সংখ্যক (সাত টাকা)। ❑ বিণ বহু; অনেক (সাত শরিকের বাড়ি)। ~ই, সাতুই বি সপ্তম দিন; সাত তারিখ (সাতই ভাদ্র)। ~কথার এক কথা––বহু কথার মধ্যে সার কথা (এতক্ষণ পর সাত কথার এক কথা)। ~ কথা শুনানো ক্রি বহু কটু কথা বা অপ্রিয় কথা শুনানো । ~কাণ্ড রামায়ণ বি ১ সাতটি কাণ্ড অর্থাৎ অধ্যায়ে রচিত রামায়ণগ্রন্থ । ২ (আল.) বিরাট গল্প; বৃহৎ ব্যাপার । ~খুন মাপ (আল.) গুরুতর অপরাধের শাস্তি না হওয়া; সমস্ত অপরাধ বরদাস্তকরণ (ধনীর সন্তানের সাত খুন মাপ)। ~ ঘাটের জল/পানি খাওয়া/খাওয়ানো ক্রি বহু বিপদে পড়া বা ফেলা; অত্যন্ত নাকাল হওয়া বা করানো; বিভিন্ন স্থানে চাকরি করা বা করানো । ~চড়ে রা করে না/ বেরায় না––সমস্ত অত্যাচার মুখ বুজে সহ্য করে অর্থাৎ অত্যন্ত নিরীহ প্রকৃতির লোক। ~তবক বিণ সপ্ততলবিশিষ্ট; সপ্ত স্তর (সাত তবক আশমান পেরিয়ে যায় ভেসে কোন সুদূর দেশে––জউ)। ~তাড়াতারি বিণ অতি শীঘ্র (সে রাত্রে আবদুর রহমান আমাকে সাত তাড়াতাড়ি খাইয়ে দিয়ে আপন হাতে বিছানায় শুইয়ে দিল––সৈমু)। ~নকলে আসল খাস্তা––বারে বারে নকল করতে করতে সূচনায় যার নকল করা হয়েছিলো তা সম্পূর্ণ বিকৃত হয়ে যায় (পুরাণ কাহিনীগুলি সাত নকলে আসলে খাস্তা হইয়া ইতিহাসের আলখেল্লা পরিয়া...বসিয়োছে––আখাঁ)। ~নরি/নরী হার বি স্পতপেনরি/নরী হার বি সপ্তপেঁচি কণ্ঠহার; যে কণ্ঠহারে সাতটি প্যাঁচ আছে (পান্না–মণির সাতনরী হার দোলে––আসি)। ~নলা বিণ (আল.) যে বন্দুক দ্বারা সাত গুলি একসঙ্গে ছোড়া যায় । ~পাঁচ, ~সতেক বিণ ১ বিবিধ; বহুপ্রকার। ❑ বি নানা কথা; বহুদিক। ~পুরু বিণ সপ্তস্তর উঁচু (সাত পুরু গদির তলায় একগাছি চুল––অঠা)। ~পুরুষে না শোনা ক্রি কখনও না শোনা; বংশানুক্রমে অশ্রুত। ~বাসি, চোদ্দবাসি বিণ পচা; খাওয়ার অযোগ্য (রাক্ষসী, সাতবাসী পান্তা চোদ্দবাসী তেঁতুলের অম্বল খাইয়া অসুখ বানাইয়া বসিল––দমি)। ~মা বি সৎমা; বিমাতা (বর পাইলা চল তুহ্মি সাত মা–এর পাস––শেফ)। ~ রাজার ধন মানিক বি দুষ্প্রাপ্য; কষ্টার্জিত বহুমূল্য সম্পদ। ~ষট্টি বি, বিণ ৬৭ সংখ্যা বা সংখ্যক । ~সতিনের ঘর (আল.) কলহপূর্ণ সংসার (একি সাত সতিনের ঘর যে সারাদিন ছুঁচোর কচকচি লেগেই আছে)। ~সমুদ্র তের নদীর পার বি ১ রূপকথার সপ্ত সাগর তের নদী অতিক্রম করে প্রাপ্য স্থান । ২ বহু দূরবর্তী স্থান । সাতেও নেই পাঁচেও নেই (আল.) সংশ্রবশূন্য । {স. সপ্ত>}

**সাতকাহন** [সাত্‌কাহোন্‌] বিণ ১ সাত কাহন সংখ্যক অথ্যাৎ ৭×১২৮০=৮৯৬গ । ২ (আল.) অসংখ্য; অন্তহীন। {স. +কাহন}

**সাতত্য** [শাতোত্‌তো] বি ১ প্রবহমানতা । ২ নিরন্তরতা । ৩ অবিচ্ছেদ । {স. সতত+য(ষ্যঞ্‌)}

**সাতনরী, সাতনলা, সাতপাঁচ, সাতপুরুষ, সাতষট্টি, সাতসতের ⇒** সাত

**সাতা** [ শাতা] বি সাত ফোঁটাযুক্ত তাস। {স. সপ্ত>বা. সাত+বা. আ}

**সাতাইশ** ⇒ সাতাশ

**সাতাত্তর** [শাতাত্‌তোর্‌] বি, বিণ ৭৭ সংখ্যা বা সংখ্যক । {স. সপ্তসপ্ততি>}

**সাতান, সাতোয়ান** [শাতান্‌, সাতোয়ান্] বিণ সঙ্গতিপূর্ণ; বিত্তশালী (চন্দ্র গোলদার সাতান, ৩/৪ বিঘা নীল অনায়াসে দিতে পারিত––দীমি)। {ফা. সাতুৱান ............. }

**সাতান্ন** [শাতান্‌নো] বি, বিণ ৫৭ সংখ্যা বা সংখ্যক। {স. সপ্তপঞ্চাশৎ>}

**সাতালি** [শাতালি] বিণ সপ্ত আকাশ স্পর্শকারী; সুউচ্চ (নিদমহলের সাতালি পাহাড় প্রাচীরেতে ঘেরা––সদ)। {স. সপ্ততল>ই}

**সাতাশ** [শাতাশ্‌] বি, বিণ ২৭ সংখ্যা বা সংখ্যক । সাতাশে বি, বিণ মাসের ২৭ তারিখ বা তারিখের । {স. সপ্তবিংশতি>}

**সাতাশি, সাতাশী** [শাতাশি] বি, বিণ ৮৭ সংখ্যা বা সংখ্যক। {স. সপ্তাশীতি>}

**সাতিশয়** [শাতিশয়্‌] বিণ অত্যন্ত; অধিক; খুব মেভি (নগরপাল রাজমহিষীর সাতিশয় প্রিয়পাত্র ছিল–– ঈবি)। {স. স+অতিশয়}

**সাতুই** ⇒সাত

**সাতোয়াঁ** [সাতোয়া] বিণ সপ্তম (রাত্রির বিষাদ ভরা স্বপ্নাচ্ছন্ন সাতোয়াঁ আকাশে––ফআ)। {স. সপ্ত>}ৱ

**সাত্তা** [সাত্‌তা] বিণ সাত সংখ্যা (তিন সাত্তা একুশ, চার সাত্তা ইত্যাদি) । {স. সপ্ত>}

**সাত্ত্বিক** [শাত্‌তিক্‌] বিণ ১ সত্ত্বগুণ সম্পর্কিত । ২ সত্ত্বগুণ সম্পন্ন (সাত্ত্বিক লোক)। ৩ ফলাকাঙ্ক্ষাশূন্য; কামনাশূন্য। ৪ সাধু; সৎ (লোকটি সাত্ত্বিক)। ❑ বি ব্রহ্মা । ~ভাব বি স্তম্ভ, স্বেদ, রোমাঞ্চ, স্বরভঙ্গ, কম্প, বিবর্ণতা, অশ্রু, ও মুর্ছা––এই আট প্রকার ভাব। {স. সত্ত্ব+ইক(ঠঞ্‌)}

**সাথ** [শাথ্‌] বি ১ সঙ্গ (সাথ নেওয়া, সাথের মানুষ)। ❑ অব্য ১ সঙ্গে; সাথে (তার সাথে যাও, সাথ সাথ যাওয়া)। ২ একত্রে (এক সাথে রওয়ানা করা)। {স. সহিত}

**সাথি, সাথী** [সাথি] বি সহচর; সহগামী; সঙ্গী (সঙ্গচ্যুত সাথীকে ঊর্ধ্বস্বরে ডাক পাড়িতেছে––রঠা)। {সাথ+ই, ঈ}

**সাথুয়া, সেথুয়া, সেথো** [শাথুয়া, শেথুয়া, শেথো] বি, বিণ সঙ্গী; সহযাত্রী; সঙ্গের; সহচর (সাথুয়া তাহার পাড়ার দুষ্ট ছেলে)। {বা. সাথ+উয়া, >ও}

**সাথে** [শাথে] অব্য সঙ্গে; সাথে (সাথে সাথে চল)। {স. সার্থ>+এ}

**সাদ১** [শাদ্‌] বি ১ অবসন্নতা; আলস্য । ২ বিশুদ্ধতা। ৩ হিংসা; স্পর্ধা (এত বড় তার সাদ তোমা সনে করে বাদ ––ভারা)। {স. √সদ্‌+অ(ঘঞ্‌)}

**সাদন** [শাদোন্‌] বি ধ্বংস; বিনাশন; উচ্ছেদ (উৎসাদন)। সাদিত বিণ ধ্বংসিত; বিনাশিত। {স. সদ্‌+ই(ণিচ্‌)+অন(ল্যুট্‌)}

**সাদর** [শাদোর্‌] বিণ আদরের সঙ্গে; প্রীতিপূর্ণভাবে; সমাদরে (সাদর অভ্যর্থনা)। সাদরে ক্রিবিণ আদর পূর্বক; আদর করে। {স. স+আদর}

**সাদা, শাদা** [শাদা] বিণ ১ সফেদ; শুভ্র (কলঙ্কলেশহীন সাদা মেঘপুঞ্জ––মব)। ২ শ্বেতবর্ণ; শ্বেতকায় (সাদা আদমি, সাদা দেয়াল)। ৩ জড়তাশূন্য; অকুটিল; সরল (ব্যাপারটা নিতান্ত সাদা––রঠা)। ৪ সহজ (সাদা কথা)। ৫ আড়ম্বরহীন; রঙিন নয় এমন (সাদা কাপড়)। ৬ শান্ত; নম্র (সাদা লোক)। ৭ উদার; মহৎ (সাদা দিল; শাদা দয়া––বুব)। ৮ অলঙ্কারহীন; অনলঙ্কৃত (সাদা হাত)। ৯ অলিখিত; দাগশূন্য (সাদা কাগজ)। ~কে কালো এবং কালোকে~ করা (আাল.) ক্রি সত্য মিথ্যা বানানো কথা; যা নয় তাই বলা বা করা; নির্জলা মিথ্যা ভাষণ । ~টে বিণ বিবর্ণ; সাদার ভাব; অল্প সাদা; সাদা সাদা (পাথর চাপা বিবর্ণ সাদাটে ঘাস––আআআ)। ~ দিল বি সরল প্রাণ (সে বড় সাদাদিলের ছেলে––নীই)। ~মাঠা, ~মাটা বিণ আড়ম্বরহীন; কারুকার্যশূন্য; নিরাভরণ (কবরটা অত্যন্ত সাদামাটা––সৈমু)। ~র পাতা বি তামাকের পাতা যা চিবিয়ে খাওয়া হয় (সাদার পাতা আনেনি তাই বেজার সবার মন––জউ)। ~সিধা/~সিধে বিণ ১ প্রসাধনবিবর্জিত; সরল; শান্ত; নিরীহ (একখানি সাদাসিধে মুখ––রঠা)। ২ আড়ম্বরবর্জিত; সাধারণ ধরনের (সাদাসিধা শাড়ি––রঠা)। {ফা. স়াদ্‌হ }

**সাদি১** ⇒ শাদি

**সাদি২, সাদী** [শাদি] বিণ অশ্ব বা গজ বা রথে আরোহণকারী; সারথি (ক্রোধে অন্ধ, কুছলে ভুলিল, লাফে পৃষ্ঠে সাদী অমনি চরিল––মদ)। {স. সদ্‌+ই(ইঞ্‌)}

**সাদিক** [সাদিক্‌] বিণ সত্যবাদী; বিশ্বস্ত (সাদিক সত্যবাদী বলে তারা ডাকিত নবীরে ভক্তি ভরে––নই) {আ. স়াদিক় ............. }

**সাদিয়ানা, সাদিনা** ⇒ সাদিয়ানা

**সাদীবর**  [শষাদিবর্‌] বিণ সারথি; অশ্বরোহী (তরঙ্গ সে সাদীবর––মদ)। {স. সাদী+বর}

**সাদু** [শাদু] অব্য ‘সাধু’ শব্দের অঞ্চলবিশেষের কথ্য রূপ; উচিত বা সত্য বলার জন্য প্রশংসাসূচক শব্ (তা দেখিয়া সর্ব লোকে সাদু সাদু বোলে––সৈসু)। {স. সাধু>}

**সাদৃশ্য [** শাদ্‌দৃশ্‌শো] বি ১ অনুরূপতা; একরূপতা; তুল্যতা। ২ আলেখ্য; ছবি; চিত্র। {স. সদৃশ+য(ষ্যঞ্‌)}

**সাধ** [শাধ্‌] বি ১ আকাঙ্ক্ষা; ইচ্ছা; স্পৃহা (ললিতার থিয়েটার দেখিবার সাধ লোপ পাইল––শচ)। ২ শখ (সাধের তরণী আমার––বচ)। ৩ আদরযত্নের (সাধের ছেলেমেয়ে)। ৪ হিন্দু সমাজে গর্ভিণীর আকাঙ্ক্ষা অনুযায়ী ভোজনের উৎসবিশেষ; দোহদ (সাধ ভক্ষণ; সাধ দেওয়া)। ~–আরমান বি ইচ্ছা ও আহ্লাদ (মেয়েকে আনে সাধ–আরমান করে––নই)। সাধে ক্রিবিণ সাধ করে; ইচ্ছাকৃতভাবে (সাধে কি বিগড়ায়)। {স. শ্রদ্ধা}

**সাধক** [শাধোক্‌] বি বিণ ১ সাধনকারী; উপাসক (সুফি সাধক)। ❑ বিণ ১ কর্ম সম্পদকারী; সাধনকর্তা; সম্পাদক (কর্মসাধক)। ২ সহায়ক। সাধিকা বি, বিণ স্ত্রী. । {স.. সাধ্‌+অক(ণ্বুল্‌)}

**সাধন** [শাধোন্‌] বি ১ সাধনা; আরাধনা; অর্চনা (ভজন–পূজন, সাধন–আরাধরা সমস্ত থাক পড়ে––রঠা)। ২ পারদাদি শোধন । ৩ সম্পাদন; সিদ্ধি; সাফল্য । ~স্মৃতি বি সাধনার স্মৃতি; যা দিয়ে কারও সাধনাকে মনে করা যায় (হজের অনুষ্ঠানের সঙ্গে হজরত এব্রাহিমের সাধনস্মৃতি গভীর ও অবিচ্ছেদ্যরূপে সংশ্লিষ্ট––আঁখা)। {স. √সাধ্‌+অন(ল্যুট্‌}

**সাধনা [**শাধোনা] বি ১ প্রচেষ্টা; আরাধনা (সুফিসাধনা)। ২ অভ্যাস; চেষ্টা; প্রয়াস (সঙ্গীত–সাধনা)। ৩ সাধনার বস্তু (সাধের সাধনা––রঠা)। ৪ অনুরোধ; উপরোধ; মিনতি (অনেক সাধনায় সম্মত করানো)। সাধনীয় বিণ ১ সাধনার উপযুক্ত। ২ নিষ্পন্ন করার যোগ্য । ৩ আরাধ্য । {স. √সাধি+অন(যুচ্‌)+আ(টাপ্‌)}

**সাধর্ম্য** [শাধর্‌মো] বি ১ সমধর্মিতা; একধর্ম রূপ বৈশিষ্ট্য (লোহা ও কাঠের মধ্যে সাধর্ম গুণ অবিদ্যমান)। ২ সমপর্যায়ভুক্ত; সাদৃশ্য । {স. সধর্মন্‌+য(ষ্যঞ্‌)}

**সাধা** [শাধা] ক্রি ১ সাধন করা (গান সাধা, গলা সাধা)। ২ সাগ্রহে চাওয়া (টাকা সাধা, ঘুষ সাধা)। ৩ অনুরোধ করা (খাবার সাধা)। ৫ ঘটানো (বাদ সাধা)। ৫সফল বা পূর্ণ করা (সাধিতে মনের সাদ––মদ)। ৬ (ব্যা.) ব্যুৎপত্তি প্রদর্শন করা (পদ সাধা)। ৭ ক্রোধ অভিমানাদি নিবৃত্তির জন্য অনুরোদ করা (পায়ের ধরে সাধা)। ৮ সাধনাকৃত (সাধা বাঁশী বেসুর বোলে সেদিন করিল কানে––নই)। ৯ চর্চা বা অনুশীলন দিয়ে পরিমার্জিত (কুহু রবে সাধা গলায় কোকিল একবার ডাক দেখিয়ে––বচ)। ১০ যাচিত; অনুরোধকৃত (এক্ষণে সাধা বিবাহের প্রস্তাবে উল্লসিত হইলেন––নর) । ❑ বি ১ অপরকে দিয়ে অনুরোধ করানো বা করতে বাধ্য করা । ২ উক্ত উভয় অর্থে । ~সাধি বি অনুনয়–বিনয়; উপরোধ; পুনঃপুন অনুরোধ (সাধাসাধি করে রাজি করানো)। {স. √সাধ্‌+বা. আ}

**সাধারণ** [শাধারোন্‌] বিণ ১ বৈচিত্র্যহীন গতানুগতিক (সাধিারণ পোশাক)। ২ সর্বজনীন; সকলের যাতে সমান অধিকার (সাধারণ পাঠাগার)। ৩ প্রতিষ্ঠান প্রভৃতির সকল সদস্যের (সাধারণ সভা)। ৪ আপৌরে (সাধারণ কার কাপড়)। ৫ তুচ্ছ; নগণ্য (সাধারণ ছ্ত্র)। ৬ গুরুত্বহীন (সাধারণ কথা)। ❑ বি উক্ত সমস্ত ন নরনারী (সাধারণের জন্য)। সাধারণী ~ বিণ স্ত্রী.। ~ত্ব , ~তাঃ অব্য প্রায়শ; সচরাচর (সাধারণত তিনি নিরামিষ খান)। ~তন্ত্র বি জনসাধারণের ইচ্ছা অনুসারে তাদের দ্বারা নির্বাচিত প্রতিনিধিদের দিয়ে পরিচালিত রাষ্ট্র শাসনব্যবস্থা বা এ ব্যবস্থাযুক্ত রাষ্ট্র; Republic । সাধারণ্য বি ১ বৈচিত্র্য হীনতা (বেদনার বৈশিষ্ট্য আর ভাবনার সাধাররেণ্য প্রায় সমান অনুপাতে বিদ্যমান––সুদা)। ২ সাধারণের ধর্ম । ৩ জনসাধারণের নিকট বা সম্মুখে (সাধারণ্যে পেশ করা)। {স. স+আধারণ}

**সাধিকা** ⇒ সাধক

**সাধিত** [শাধিতো] বিণ ১ কৃত; সম্পাদিত (সাধিত কর্ম)। ২ প্রমাণসিদ্ধ (সাধিত উপপাদ্য)। ~ধাতু (ব্যা.) অন্য ধাতুর বা নাম শব্দের উত্তর প্রত্যয় যোগে যে ধাতু উৎপন্ন হয়। {স. √সাধি+ত(ক্ত)}

**সাধিত্র** [শাধিত্‌ত্রো] বি যন্ত্রপাতি। {স. √সাধি+ত্র(ত্রন্)}

**সাধু** [শাধু] বিণ ১ ধার্মিক; ধর্মপরায়ণ (সাধু লোক)। ২ ভদ্ররীতিসঙ্গত; শিষ্ট (সাধু ভাষা)। ৩ উত্তম (সাধু আচরণ)। ৪ সুষ্ঠু; উচিত; উপযুক্ত; যথাযোগ্য (সাধু প্রয়োগ)। ৪ সুদখোর। ❑ বি ১ ফকির; সন্ন্যাসী । ২ বণিক। ~গিরি বি ধার্মিকতা বা সাধুতার ভান । ~তা বি ১ সততা । ২ ধার্মিকতা। ~নি/নী বি স্ত্রী. সাধুর বা সওদাগরের স্ত্রী; সন্ন্যাসিনী । ‌~বাদ বি ১ প্রশংসাবাদ;দ প্রশংসাবাচক শব্দ (যুক্ত কন্ঠে সাধুবাদ প্রদান করিতে লাগিলেন––ঈবি)। ২ সাধু সাধু উক্তি । ~ভাষা বিপ. । ~ ~ বি বাহবা; প্রশংসা (তোমার গান্ধার নাচগানের জন্যে সাধু সাধু শুনতে চাও ––রাসা)। ~সাবধান (আল.) ভবিষ্যৎ বিপদ সম্পর্কে সতর্ক থাকার ইঙ্গিত; বাদী বিপদ সম্পর্কে সতর্কীকরণ । {স. √সাধ্‌+উ(উণ্‌)}

**সাধ্য, সাধ্যি** [শাদ্‌ধো, –ধি] বি ১ ক্ষমতা; শক্তি (যত সাধ ছিল সাধ্য ছিল না––রঠা)। ২ আয়ত্ত; সামর্থ্য (সাধ্যের অতীত) । ৩ অনুমান দিয়ে নির্ণেতব্য বিষয় । ❑ বিণ ১ করণীয়; সম্পাদনযোগ্য; সাধনযোগ্য। ২ প্রতিবিধেয় (সাধ্য রোগ)। সাধ্যতা বি সম্পাদনযোগ্যতা সাধনযোগ্যতা। সাধ্যবহির্ভূত, সাধ্যাতিরিক্ত, সাধ্যাতীত বিণ অসাধ্য; সাধনের অযোগ্য (সাধ্যাতীত কর্ম)। সাধ্যমতো, সাধ্যানুযায়ী, সাধ্যানুরূপ ক্রিবিণ যথাশক্তি; ক্ষমতানুযায়ী; যথাসাধ্য (সাধ্যমতো চেষ্টা)। সাধ্যসাধনা বি চেষ্টাচরিত্র; সাধাসাধি (সাধ্যসাধনার পর সম্মতি লাভ)। {স. √সাধি+য(ণ্যৎ, যৎ)}

**সাধ্বস** [শাদ্‌ধোশ্‌] বি ১ সম্ভ্রম; মর্যাদা । ২ ভয় । {স. সাধু+√অস্‌(ক্ষেপক)}

**সাধ্বী** [শাদ্‌ধি] বিণ স্ত্রী. ১ সতী; পতিব্রতা (সাধ্বী নারী)। ২ সচ্চরিত্রা;সাধুস্বভাবযুক্তা । {স. সাধু+ঈ(ঙীষ্‌)}

**সান১** ⇒ সাড়

**সান২** [শান্‌] বি অবগুণ্ঠন; গোমটা। ~কাঢ়া ক্রি ঘোমটা দেওয়া। {ফা. সয়ন্‌ ..........}

**সান৩** ⇒ শান

**সানক** [শানোক্‌] বি চীনা মাটি ইত্যাদির থালাবিশেষ । সানকি, সানকী বি ছোট মাটির থালা বা বাসন (এ বামুনের মেয়ে, এক সানকিতে খায় না––মীম)। {আ. স়েহ়েন ........... = থালা; ফা. স়েহ়েনক .............. = ছোট থালা}

**সানন্দ** [শানোন্‌দো] বিণ প্রফুল্ল; আহ্লাদিত (সানন্দ ভোজন)। সানন্দে ক্রিবিণ পরম আনন্দে; আনন্দের সাথে (সানন্দে আহার করা)। {স. স+আনন্দ}

**সানপেটা** [শান্‌পেটা] বিণ শান বাঁধানো; ইষ্টকাদি দিয়ে নির্মিত (সানপেটা মেঝে, তারই উপর তক্তপোষ পাতা ––মীম)। {আ. স়েহ়েন ............ = (বাঁধন মেঝে) + পেটা}

**সানা** ⇒ শানা

**সানাই** [শানাই] বি বাঁশি; বড় বংশীবিশেষ । {র্ফা. শাহ্‌নাই ...........}

**সানি, সানী** [সানি] বিণ পুনর্বার; দ্বিতীয়বার, দ্বিতীয় (এই মোকদ্দমার সানি তজবীজ আবশ্যক––ঈবি)। ~ আজান বি দ্বিতীয় আজান বা খুতবা শুরু হওয়ার সময়ে ইমামের সম্মুখে যে আজান দেওয়া হয় (সানি আযান হইয়া গেল । এক্ষণে জুমার নামায শুরু হইবে––কাই)। ~বাপ বিণ পিতৃতুল্য; গালিবিশেষ (মিনসে যে ওর সানিবাপ, মিনসের লজ্জা করল না...ঐ মেয়ে–বয়সী বৌটাকে নিকে করত ––নই)। {আ. ছানী ............ }

**সানু** [শানু] বি ১ অধিত্যকা; পর্বতের উপরিস্থ সমতলভূমি (সানুদেশ)। ২ চূড়া; শিখর। ~মান বি পর্বত (সিন্ধু–সরিত–কান্তার–নদী দুর্জয় সানুমান––শাহো)। {স. √সন্‌+উ(ঞুণ্‌)}

**সানুকম্প** [শানুকম্‌পো] বিণ অনুকম্পাযুক্ত; দয়ার্দ্রচিত্ত; সময় (সানুকম্প হয়ে তার মুখে দেয় বারি––কমু)। {স. স+অনুকম্প; বহু.}

**সানুগ্রহ** [শানুগ্‌গ্রোহো] বিণ অনুগ্রহের সঙ্গে । {স. স+অনুগ্রহ}

**সানুজ** [শানুজ্‌] বিণ ছোট ভাইয়ের সঙ্গে । {স. স+অনুজ}

**সানুনয়** [শানুনয়্‌] বিণ ১ আন্তরিক; হৃদ্যতাপূর্ণ (একান্ত সানুনয় স্নেহের স্বরে––রঠা)। ২ মিনতিপূর্ণ (সানুনয় নিবেদন)। সানুনয়ে ক্রিবিণ অনুনয় করে; বিনয়সহকারে। {স. স+অনুনয়; বহু.}

**সানুনাসিক** [শানুনাশিক্‌] বিণ ১ নাসিকা থেকে উচ্চারিত । ২ নাকি। {স. স+অনুনাসিক; বহু.}

**সানুবন্ধ** [শানুবন্ধো] বি, বিণ সন্ধি–সরিত–কান্তার নদী দুর্জয় সানুমান––শাহো)। ❑ বিণ সানুবিশিষ্ট (সানুমান আম্রকূট কোথা রহিয়াছে––রঠা)। {স. সানু+মৎ(মতুপ্‌)}

**সানুরাগ** [শানুরাগ্‌] বিণ আগ্রহান্বিত; অনুরাগযুক্ত (অগত্যা মুচিরাম অন্যান্য বিদ্যা অভ্যাসে সানুরাগ হইলেন––বচ)। {স. স+অনুরাগ; বহু.}

**সান্টিং** [শান্‌টিঙ্‌] ক্রি ১ ইঞ্জিন বা বগির স্থান পরিবর্তন (সান্টিং করছে হয়তো ––অচিসে)। ২ মার লাগানো (গোটা কতক সান্টিং)। {ই. shunting}

**সান্ত** [শান্‌তো] বিণ অন্তর্বিশিষ্ট; সীমাবদ্ধ; সসীম (তাহাকে অন্তরের আত্মীয় করিয়া নিতান্তই সান্ত করিয়া দেওয়া হইয়াছে––এআ)। {স. স+অন্ত;বহু.}

**সান্তর** [শান্‌তর্‌] বিণ ১ ব্যবধানবিশিষ্ট; ফাঁক ফাঁক (সান্তর বৃক্ষ সারি)। ২ সচ্ছিদ্র । {স. স+অন্তর; বহু.}

**সান্তারা, সন্তরা** [শান্‌তারা, শন্‌তরা] বি কমলালেবু জাতীয় একপ্রকার ফল । {পো. cintra}

**সান্ত্রি, সান্ত্রী** [শান্‌ত্রি] বি প্রহরী; রক্ষী ; যে সৈনিক পাহারার কাজ করে (যত সান্ত্রী দাঁড়ায়ে দ্বারে––রঠা)। {ই. sentry}

**সান্ত্বন, সান্ত্বনা** [শান্‌তোন্‌, –না] বি ১ প্রবোধ । ২ আশ্বাস বাক্য দিয়ে শান্তকরণ (শোকে সান্ত্বনা)। সান্ত্বিত বিণ । {স. √সান্ত্ব্‌+অন(যুচ্‌),+আ(টাপ্‌)}

**সান্দ্র** [শান্‌দ্রো] বি ১ বন । ❑ বিণ ১ ঘন; নিবিড় (সান্দ্র বনানী)। ২ প্রগাঢ় **(**পুঞ্জিত নিঃশব্দ প্রশান্ত দুঃখের মতো সান্দ্র সুনিবিড় অন্ধকার––অচিসে)। {স. স+√অন্দ্‌+র(রক্‌)}

**সান্ধা** [শান্‌ধা] ক্রি প্রবেশ করা (অগ্নিজিহ্বা নাম ধর রাবণের চর তেলাপোকা রূপে আসি সান্ধাইল ঘর––অঠা)। {স. সম্‌+√ধা=সন্ধা>}

**সান্ধিবিগ্রহিক** [শান্‌ধিবিগ্‌গ্রোহিক্‌] বি সন্ধি ও যুদ্ বিষয়ে জ্ঞানসম্পন্ন ও তজ্জন্য নিয়োজিত মন্ত্রী; Defence Minister । স. সন্ধিবিগ্রহ +ইক(ঠঞ্‌)}

**সান্ধ্য** [শান্‌ধো] বিণ ১ সন্ধ্যাকালীন; সন্ধ্যাবেলার । ২ সন্ধ্যাসম্পর্কিত । {স. সন্ধ্যা+অ(অণ্‌)}

**সান্নিধ্য** [শান্‌নিধ্‌ধো] বি সামীপ্য; নৈকট্য; নিকটবর্তিতা । {স. সন্নিধি+য(ষ্যঞ্‌)}

**সান্নিপাতিক** ⇒ সন্নিপাত

**সান্বয়** [শান্‌নয়্‌] বিণ ১ অন্বয়ের সাথে; অন্বয়যুক্ত (সান্বয় টীকা)। ২ সম্পর্কিত; সম্পর্কযুক্ত । {স. স+অন্বয়}

**সাপ** [শাপ্‌] বি একপ্রকার সরীসৃপ; সর্প; নাগ; অহি; উরগ । সাপিনী বি স্ত্রী. ১‌ স্ত্রী সাপ (এই ফুলের ঝাঁপিতে লোভের সাপিনী আছে––নই)। ২ সাপ নিয়ে খেলা করে যে নারী (সাপিনী যোগিনী এল ত্বরা করে)। ~ও মরে লাঠিও না ভাঙে (আল.) বিপদ এড়িয়ে কার্যসিদ্ধি করা। সাপে–নেউলে বি অহি–নকুল সম্পর্ক; (আল.) চিরশত্রুতা । সাপের ছুঁচো গেলা (আল.) নিজের নির্বুদ্ধিতার ফলে বাধ্য হয়ে অনভিপ্রেত কাজে জড়িয়ে পড়া; উভয় সঙ্কটে পড়া (ইঁদুর ভ্রমে দুর্গন্ধময় ছুঁচা গিলতে শুরু করে দাঁতের বক্রতাহেতু বমনে অক্ষমতার জন্য সাপের তা বাধ্য হয়ে গেলা)। সাপের পাঁচ পা দেখা (আল.) অত্যন্ত স্পর্ধার ফলে অহেতুক বাড়াবাড়ি করা। সাপের লেজে পা দেওয়া (আল.) দুর্দান্ত লোককে ক্ষেপিয়ে দিয়ে বিপদ সৃষ্টি করা । সাপের হাঁচি বেদেয় চেনে (আল.) অভিজ্ঞ ব্যক্তি লক্ষণ দেখে বস্তু চিনতে ভুল করে না; অভিজ্ঞ ব্যক্তিকে ফাঁকি দেওয়া যায় না; দুষ্ট লোকের গতিবিধি বুদ্ধিমান ব্যক্তির বুঝতে অসুবিধা হয় না। সাপের হাঁড়ি (আল.) অতিশয় কোপনস্বভাব নারী (স্ত্রী নয় তো যেন সাক্ষাৎ সারে হাঁড়ি)। {স. সর্প>}

**সাপট, সাপোট** [শাপোট্‌] বি ১ আস্ফালন; লম্ফঝর্ম্ফ (মুখের সাপটে দড় বিপদে অজ্ঞান––হেব)। ২ তাড়ন; ঝাপট; তেজ (গলায় তোমার নাগের নিবীত ঢেউয়ের মেলায় সাপের সাপট––সদ)। {স. সাটোপ (বর্ণবিপর্যয়ে)>}

**সাপটা** [শাপ্‌টা] বিণ যাতে ইতরবিশেষ নেই; ভালোমন্দ সব একত্রে (ক্রমে বরযাত্রী সাপটা জলপান করে বিদেয় হলেন––প্যামি)। ~দরে কেনা ক্রি একদামে একসঙ্গে সমস্ত কেনা (সাপটা দরে সাৎ করিলে খেতাব সিএসআই––হেব)। ~রান্না বিণ সকলের জন্য এক ধরনের রান্না । {সবটা>}

**সাপটানো** [শাপ্‌টানো] ক্রি ১ জড়িয়ে ধরা; জাপটে ধরা; জাপটানো । ২ জড়িয়ে বা মুড়িয়ে রাখা। ❑ বি উক্ত উভয় অর্থে । {স. সম্পুট>সাপটা; ক্রিয়ারূপ––সাপটাই, সাপটাও, সাপটায়, সাপটাস, সাপটান; অক্রি––সাপটিয়ে, সাপটালে, সাপটাতে, সাপটে ইত্যাদি}

**সাপত্ন, সাপত্ন্য** [শাপোত্‌নো] বি ১ সপত্নী–পুত্র; সতিনের ছেলে । ২ শত্রু । ৩ শত্রুতা; বৈরিতা । ৪ সপত্নীজাত। ❑ বিণ সপত্নী সম্বন্ধীয়। {স. সপত্ন+অ(অণ্‌), য(ষ্যঞ্‌)}

**সাপমাসি, সাপমাসী** [শাপ্‌মাশি] বি সবুজ রঙের পক্ষবিশিষ্ট সর্পাকৃতি ফড়িংবিশেষ (ডানা তুলে সাপমাসী উড়ে যায় আপন মনে––জীদা)। {সাপ+মাসি, মাসী}

**সাপলা** ⇒শাপলা

**সাপুড়া** [শাপুড়া] বি (মবা.) কৌটা (কিনে বীর সাপুড়া ––কমু)। {স. সম্পুট>}

**সাপুড়ে, সাপুড়িয়া** [শাপুড়ে, –ড়িয়া] বি সাপ ধরা বা সাপের খেলা দেখানো যার পেশা (কেহ বলে ডাক দিয়া আন সাপুড়িয়া––ভারা; বাবুরাম সাপুড়ে কোথা যাস বাপুরে––সুনির্মল)। {সাপ+উড়িয়া>উড়ে}

**সাপেক্ষ** [শাপেক্‌খো] বিণ ১ অপেক্ষাকারী; অপেক্ষাযুক্ত; অন্যের উপর নির্ভরতাসম্পন্ন (সম্মতিসাপেক্ষ)। সাপেক্ষানুমান বি একাধিক সত্যের পারস্পরিক সম্পর্ক বিচার পূর্বক নূতন তত্ত্ব বা সত্য আবিষ্কার । {স. স+অপেক্ষা}

**সাপোট** ⇒ সাপট

**সাফ** [সাফ্‌] বিণ ১ পরিষ্কার (দোষীর দোষ...হেথায় হয় সাফ––সদ)। ২ পরিষ্কৃত (ঘর সাফ করা)। ৩ স্পষ্ট; খোলাখুলি (সাফ বলে দিয়েছে, এসো না)। ৪ কণ্টকশূন্য; নির্বাধ (প্রমোশনের পথ সাফ রাখা)। ৫ নিঃসন্দেহ (সাফ ডাকাতি)। ৬ শর্তশূন্য (সাফ কবলা)। ৭ ধ্বংসপ্রাপ্ত; নিঃশেষ (বুজ দিল এ দুশমন সব বিলকুল সাফ হো গিয়া––নই)। ❑ বি নির্মল (সাফ পানি)। ~করা ক্রি ১ আবর্জনাশূন্য করা (বদনায় ধুয়ে সাফ করে নিলেন––মীম)। ২ নিঃশেষ করা (সামনে পেলেই কাফ টেনে দিয়ে সাফ করতে হয়––কেম)। ~–সাফাই বিণ দায়মুক্ত; পরিষ্কার (সাফ–সাফাই হওয়া যায়––মব)। সাফা বিণ ১‌ পরিষ্কৃত । ❑ বি মক্কার পাহাড়বিশেষ । সাফাই বি ১ পরিষ্কারকরণ; দোষমুক্তকরণ (রচনার গোড়াতেই এতখানি ব্যক্তিগত সার্ফাই হয়তো ঠিক মানানসই হয় না––সৈমু)। ২ দোষস্খালন । ❑ বিণ সুদক্ষ (তেছমার খাঁ চারিদিকে নজর করিয়া ছাফাই হতে অতি ত্রস্তভাবে কাগজগুলি পকেটে রাখিলেন––মীম)। সাফাই গাওয়া ক্রি নিরপরাধ প্রমাণ বা প্রচার করা । ২ নির্দোষ প্রমাণের জন্য যুক্তি প্রদর্শন করা। ~সুতরা, ~শুতরা বিণ পরিষ্কৃত; আবর্জনাহীন(কলিকাতা ক্রমে ক্রমে সাফশুতরা হওয়াতে পীড়াও ক্রমে ক্রমে কমিয়া গেল––প্যামি; তোমার চিত্তও কিছু সাফসুতরা হলো––মুচৌ)। সাফাইসাক্ষী বিণ নির্দোশ প্রমাণকার্যে নিয়োজিত সাক্ষী। হাতসাফাই বি হাতের কৌশল; চুরি । {আ. স়াফ .........}

**সাফলা** ⇒ শাপলা

**সাফল্য** [শাফোল্‌লো] বি কৃতকার্যতা; সফলতা (কর্মে সাফল্য লাভ করা)। {স. সফল+য(ষ্যঞ্‌)}

**সাফা** [সাফা] বি মক্কায় কাবা গৃহের নিকটবর্তী পাহাড়বিশেষ । {আ. স়াফা ............}

**সাফাত** ⇒ সাফায়াত

**সাফায়ত, সাফাত, শাফায়াৎ** [শায়ায়ত্‌, সাফাত্‌, সাফায়াত্‌] বি সুপারিশ (সাফায়াত পাল বাঁধা তরণীর মাস্তুল––নই)। ২ শেষ বিচারের দিনে আল্লাহর নিকট হজরত মুহম্মদ (সা.)–এর সুপারিশ (নৈলে কখনো মুসলিম নও, মিছে সাফায়ত চাও––নই; সংসারে সার সেহি নিদানের বন্ধু যাহার সাফাতে পার হৈব ভবসিন্ধু––হেমা)। {আ. শফা–‘আত ..........}

**সাব১** [শাব্‌] বিণ সাহেবের সংক্ষিপ্ত রূপ । {আ. স়াহ়িব ...........}

**সাব২, সব** [সাব্‌, সব্‌] বিণ অধস্তন; নিম্নস্থ (সাবডেপুটি; সাব–রেজিস্ট্রার;সাব–জজ)। {ই. sub}

**সাবকাশ** [শাবোকাশ্‌] বিণ ১ সুযোগবিশিষ্ট ; অবকাশ আছে এমন; অবসরবিশিষ্ট। ❑ বি ১ শুভ অবসর; সুযোগ। ২ (বিরল) অবকাশ । {স.স+অবকাশ; বহু.}

**সাবকুড়** [শাব্‌কুড়্‌] বি মাটির ঢিবি––যার মাঝখানের গর্তে কাঁকড়া থাকে (এমন সময়ে দেখেন রাজা আসছে রাণী দৌড়ে, সাবকুড় হতে কাঁকড়া ধরে রামছাগলে চড়ে––নই)। {সাপ>+কুণ্ড>?}

**সাবজজ** [সাব্‌জজ্‌] বি জজ–এর নিম্নস্থ বিচারক। {ই. subjudge}

**সাবড়া, সাবড়ানো** [শাব্‌ড়া, –নো] ক্রি ধ্বংস করা; খতম করা; সাবার করা । {স. সর্বান্ত>}

**সাবধান** [শাব্‌ধান্] বিণ ১‌ হুঁশিয়ার, সতর্ক; মনোযোগ–সম্পন্ন; অবহিত। ❑অব্য সতর্ক বা অবহিত হওয়া। ~তা বি সতর্কতা । সাবধানে ক্রিবিণ হুঁশিয়ারির সঙ্গে (সাবধানে পূর্বে ছিল এই স্থানে বীরসিংহ––ভারা)। সাবধানী বিণ অতিশয় সতর্ক (ওরে সাবধানী পথিক––রঠা)। {স. স+অবধান; বহু.}

**সাবন** [শাবোন্‌] বি অহোরাত্র; সূর্যদয় থেকে পরবর্তী সূর্যোদয় পর্যন্ত ২৪ ঘন্টা সময় ; ত্রিশ অহোরাত্রযুক্ত মাস। {স. সবন+অ(অণ্‌)}

**সাবমেরিন** [সাব্‌মেরিন্‌] বি যুদ্ধে ব্যবহৃত ডুবোজাহাজ। {ই. submarine}

**সাবয়ব** [শাবয়ব্‌] বিণ অবয়বযুক্ত; অঙ্গবিশিষ্ট। {স. স+অবয়ব}

**সাবর্ণ** [শাবর্‌নো] বি সমান বর্ণবিশিষ্ট; দ্বিতীয় মনু । {স. সবর্ণ+অ(অণ্‌)}

**সাবর্ণি** [শাবোর্‌নি] বি হিন্দু পুরাণোক্ত সূর্যপত্নী সবর্ণার গর্ভজাত পুত্র; অষ্টম মনু । {স. সবর্ণা+ই(ইঞ্‌)}

**সাবল** [শাবল্‌] বি মাটি খনন করার লৌহদণ্ডবিশেষ । {স. সর্বলা>}

**সাবলীল** [শাবোলিল্‌] বিণ ১ লীলাযুক্ত। ২ স্বচ্ছন্দ; সহজ ও অনায়াস (রচনার সাবলীল গতি)। ~তা বি। {স. স+অব+লীলা}

**সাবহিত** [শাবোহিতো] বিণ ১ জ্ঞাত (বিজয়গুপ্ত বলে গাইন হও সাবহিত––বিগু)। ২ (বিরল) সাবধান; হুঁশিয়ার (সাবহিত হওয়া)। {স. স+অবহিত; বহু.}

**সাবড়** [শাবাড়্‌] বিণ ‌১ বিনষ্ট; নিঃশেষ (এই নাস্তিককে সাবাড় করিব––প্যামি)। ২ সমাপ্ত । ৩ শেষ (এক চুমুকেই সাবাড় করতে পারি––আরু) । {স. সর্বান্ত>}

**সাবান** [শাবান্‌] বি সোডা, ক্ষার, চর্বি সহকারে প্রস্তুত ময়লা পরিষ্কারক দ্রব্য । {আ. স়াবুন ............ ; পো. sabao}

**সাবালক, সাবালিগ** [শাবালোক্‌, শাবালিগ্‌] বিণ প্রাপ্তবয়স্ক ; সতর বৎসরের অধিক বয়সসম্পন্ন (যখন দেখি কোন এক সাবালক মেয়ে অত্যল্পকালের নোটিশেই––রঠা)। নাবালক, নাবালিগ বিপ.। সাবালকি, সাবালকী বিণ সক্ষমতা; উপযুক্ততা (সাবালকী করছে দাবী সব দুনিয়া দাঁড়িয়ে উঠে––সদ)। {ফা. সা ........... + আ. বালিগ় ........}

**সাবাস** ⇒ শাবাশ

**সাবিত্রী** [শাবিত্‌ত্রি] বি হিন্দু পুরাণোক্ত সূর্যের অধিষ্ঠাত্রী দেবী; ব্রহ্মার পত্নী; সতীর শিরোমণি; সত্যবানের স্ত্রী ও রাজা অশ্বপতির কন্যা । সতি~ বিণ হিন্দু পুরাণোক্ত সাবিত্রীর মতো সতীত্বসম্পন্না । {স. সবিতৃ+অ(অণ্‌)+ঈ(ঙীপ্‌)}

**সাবু, সাগু** [শাবু, –গু] বি সাগু; সাবুদানা । {পো. sagu}

**সাবুদ, সাবুত** [শাবুদ্‌, –ত্‌] বিণ ১ দৃঢ় (হানিফা বলেন তোরা ঈমান সাবুদ। লড়িবার কাম...থাকিবে মৌজুদ––সৈহা)। ২ প্রমাণীকৃত ; প্রমাণ করা হয়েছে এমন (সাবুদ করা)। ❑ বি প্রমাণ । {আ. ছবুত ............}

**সাবেইন, সাবেঈন** [সাবেয়িন্‌] বিণ নক্ষত্রপূজক (সাবেঈন্‌ তাবেঈন্‌ হয়ে চিল্লায় জোর ওই ওই নাবে দীন––নই)। {আ. ছাবেঈন ...........}

**সাবেক** [শাবেক্‌] বিণ পূর্ব্ববর্তী; আগেকার; পূর্বতন (সাবেক আমলের অনেকগুণ––মব)। ~কেলে বিণ আদিকালের; পুরাতন (সাবেককেলে বড়মানুষি চাল––রঠা)। সাবেকি, সাবেকী বিণ পূর্বকালীন; সেকেলে; সনাতন (শাশুড়ী ছিল সাবেকি, দিদির হাতটা মেঝের ওপর রেখে নোরা দিয়ে ছেঁচত––অচিসে)। {আ. সাবিক় ..........}

**সাবেত, সাবিত** [শাবেত্‌, শা–] বি ‌ ‌১ প্রমাণ (কি দিয়া তুমি সাবেত করিবা আমি তোমার স্ত্রী–– আমআ)। ❑ বিণ ১ প্রমাণীকৃত; সত্য (একথা সাবেত বটে বুঝে দেখ যদি––সৈহা)। ২ মজবুত; একত্রে দৃঢ়ীভূত (মেরা সাথে সাবেত রহিবে বরাবর––সৈহা)। {আ. ছাবেত .........}

**সাব্যস্ত** [শাব্‌বোস্‌তো] বিণ স্থিরীকৃত; নির্ধারিত (সাব্যস্ত হইল চুল শশব্যস্ত টিকি অন্তর্ধান––সদ)। {আ. ছাবেত ............; স. স+ব্যবস্থ>}

**সাভিনিবেশ** [শাভিনিবেশ্‌] বিণ অভিনিবেশযুক্ত; মনোযোগ সহকারে (তিনি তাহার দিকে সাভিনিবেশ দৃষ্টি নিক্ষেপ করিয়া তৎক্ষণাৎ চিনিতে পারিলেন ––ঈবি)। {স. স+অভিনিবেশ; বহু.}

**সাম১** [শাম্‌] বি ১ সামবেদ; চতুর্বেদের তৃতীয়টি (অনাদি সমা––মদ)। ২ সন্ধি । ৩ তোষণ । {স. √সো+মন্‌(মনিন্‌)}

**সাম২** ⇒ শাম

**সামগ্রিক** (অশুপ্র.) [শমোগ্‌গ্রিক্‌] বিণ (বিরল) সমগ্র বা সম্পূর্ণ । {স. সমগ্র+ইক}

**সামগ্রী** [শামোগ্‌গ্রি] বি দ্রব্যসমূহ; জিনিস; দ্রব্য । {স. সামগ্র+ঈ(ঙীষ্‌)}

**সামগ্র্য** [শামোগ্‌গ্রো] বি ১ সমগ্রতা; সাফল্য । ২ ভাণ্ডার । ৩ দ্রব্য; বস্তু । ❑ বিণ কারণকলাপ । {স. সমগ্র+য(ষঞ্‌)}

**সামঞ্জস্য** [শামোন্‌জোশ্‌শো] বি ১ উপযুক্ততা; সমীচীনতা। ২ মিল; সঙ্গতি । {স. সমঞ্জস+য(ষ্যঞ্‌)}

**সামনা** [শাম্‌না] বি সম্মুখ (বাড়ির সামনা)। ~সামনি ক্রিবিণ মুখোখুমি; সম্মুখবর্তী; সামনে । সামনে ক্রিবিণ সম্মুখদিকে; সম্মুখে । সামনেরকার বিণ সম্মুখের (সামনে কার রাস্তা যেন আজ বন্ধ––ওয়া)। {তুল. হি. সামনে}

**সামন্ত১** [শামোন্‌তো] বি ১ অধীনস্থ নৃপতি। ২ মুখ্য; প্রজা; মোড়ল; গ্রামের প্রধান । ৩ প্রতিবেশী । ৪ হিন্দু পদবিবিশেষ । ❑ বিণ অধিনায়ক। ~তন্ত্র, ~চক্র বি সামন্তগণের শাসন; feudal system । {স. সমন্ত+অ(অণ্‌)}

**সামবায়িক** [শামোবায়িক্‌] বিণ ১ সমবায় সংক্রান্ত। ২ সমবায়বিশিষ্ট । {স. সমবায়+ইক(ঠক্‌)}

**সাময়িক** [শামোয়িক্‌] বিণ ১ কালীন । ২ কখনো কখনো ঘটে এমন; অল্পসময় স্থায়ী ; ক্ষণস্থায়ী (সাময়িক ক্রোধ)। ৩ সময়োচিত; সময়ের উপযুক্ত (সাময়িক বন্দোবস্ত)। ৪ বর্তমান বা সাম্প্রতিক ঘটনা বলি আছে এমন; নির্দিষ্ট সময় ব্যবধানে প্রকাশিত (সাময়িক পত্র)। সাময়িকী স্ত্রী. বি বর্তমান সময়ের ঘটনাবলি বা প্রসঙ্গ; কালোপযোগী বিষয় । {স. সময়+ইক(ঠঞ্‌)}

**সামর্থ্য** [শামোর্‌থো] বি ১ হিম্মত; শক্তি (শারীরিক সামর্থ্য)। ২ উপযুক্ততা; যোগ্যতা; ক্ষমতা। {স. সমর্থ+য(ষ্যঞ্‌)}

**সামলা, সামলানো** [শাম্‌লা, –নো] ক্রি ১ সংযত করা (ক্রোধ সামলানো)। ২ সংবরণ করা (চোখের জল সামলানো)। ৩ স্খলিত বেশ দৃঢ় বদ্ধ করা (কাপড় সামলানো)। ৪ তত্ত্বাবধান করা (ছেলে সামলানো)। ৫ উত্তীর্ণ হওয়া; কাটিয়ে ওঠা (রোগ সামলে ওঠা)। ৬ সতর্কতা অবলম্বন করা (সামলে চলা)। ❑ বি উক্ত সকল অর্থে । {√সামলা; ক্রিয়ারূপ––সামলাই, সামলাও, সামলায়, সামলাস, সামলান; অক্রি––সামলিয়ে, সামলাতে, সামলালে, সামলে ইত্যাদি}

**সামসময়িক** ⇒সমসাময়িক

**সামাই** [শামাই] বি ধারণ–ক্ষমতা; সংবরণ; সীমা পাওয়া (খুশী আর সামাই পায় না––শাআ)। {হি. সমাঈ}

**সামাজিক** [শামাজিক্‌] বি সভাসদ; সদস্য; সভ্য । ❑ বিণ ১ সমাজে বসবাসকারী (রাজা তাহাকে চিনিতে পারিয়া এবং সন্ন্যাসীর স্কন্ধে পুত্র দেখিয়া সামাজিকদিগকে বলিলেন––ঈবি)। ২ সমাজ সংক্রান্ত (সামাজিক অনুষ্ঠান)। ৩ মিশুক; রসজ্ঞ (সামাজিক লোক)। ৪ সমাজে প্রচলিত আছে এমন (সামাজিক প্রথা)। ~তা বি ১ লৌকিকতা (সামাজিকতা বর্জিত)। ২ হৃদ্যতাপূর্ণ ব্যবহার । {স. সমাজ+ইক(ঠক্‌)}

**সামান** [শামান্‌] বি সাজসরঞ্জাম; আসবাবপত্র (কোন দামান কামান তামাম সামান নির্ঘোষে কার নাম পড়ে সাল্লাল্লাহু আলায় হিস্‌সালাম––নই) । ২ জোগাড়; ব্যবস্থা (আর কার কাম নহে যেতে পরীস্থান, জৈগুণ যাইয়া ভেজে করিয়া সামান ––সৈহা)। {ফা. সমান্তর+ইক}

**সামান্তরিক** [শামান্‌তোরিক্‌] বি (জ্যা.) চতুর্ভুজ যার বিপরীত বাহু দুইটি পরস্পর সমান্তরাল; parallelogram । {স. সমান্তর+ইক}

**সামান্য** [শামান্‌নো] বি সাধর্ম্য; সাধারণ লক্ষণসমূহ। ❑ বিণ ১ অতিশয় ; অল্প (সামান্য খাবার)। ২ সাধারণ (সামান্য লোক)। ৩ গুরুত্বহীন; তুচ্ছ (সামান্য ব্যাপার)। সামান্যা স্ত্রী. । {স. সমান+য(ষ্যঞ্‌)}

**সামান্যকরণ** [মাশান্‌নোকরোন্‌] ক্রি হ্রস্বীকরণ (এতাদৃশ সামান্যকরণ নিরতিশয় ব্যাপক––সুদ)। {সামান্য+করণ}

**সামান্যত, সামান্যতঃ**  [শামান্‌নোতো, –হ্‌] অব্য, ক্রিবিণ সাধারণত; সাধারণভাবে। {স. সামান্য+তস্‌}

**সামান্যা** [শমান্‌না] বি বারবিলাসিনী । ❑ বিণ স্ত্রী. গুরুত্বহীনা; তুচ্ছা; সাধারণী। {স. সামান্য+আ}

**সামান্যীকরণ** [মামান্‌নিকরোন্‌] ক্রি নিরসনকরণ; সাধারণ লক্ষণাক্রান্তকরণ শিষ্যদের স্কন্ধে চাপিয়ে নিজে গিয়ালেটিকিএর ঐতিহাসিক নিদর্শন সংগ্রহে প্রাণপাত করেছিলেন––সুদ)। {স. সামান্য+ঈ(চ্বি)+করণ}

**সামাল১** [শামাল্‌] বি ১ রক্ষা; যত্ন (র্ঠিক সামা দিতে পারেনি––ওয়ালি)। ২ রোধ; সংবরণ (ক্রোধ সামাল করা)। {তুল. হি. সম্ভাল>}

**সামাল২** [শামাল্‌] অব্য সাবধান হওয়া বা করার সংকেত (অসুরপুরে সোর উঠেছে জোরসে সামাল সামাল ভাই––নই)। {তুল. হি. সম্ভাল>}

**সামিয়ানা** ⇒ শামিয়ানা

**সামিল, সামেল** ⇒ শামিল

**সামীপ্য** [শামিপ্‌পো] বি সান্নিধ্য; নৈকট্য । {স. সমীপ+য(ষ্যঞ্‌)+অ(অচ্‌)}

**সামুদ্র** [শামুদ্‌দ্রো] বি ১ দেহের চিহ্নাদি দিয়ে ভবিষ্যতের শুভাশুভ নির্ণয়ের শাস্ত্র । ২ সামুদ্রশাস্ত্র । ❑ বিণ সমুদ্রসম্পর্কিত। ৩ সমুদ্রজাত। ~বেত্তা বিণ সামুদ্রশাস্ত্রে অভিজ্ঞ; জ্যোতিষী । {স. সমুদ্র+অ(অণ্‌)}

**সামুদ্রিক** [শামুদ্‌দ্রিক্‌] বিণ ১ সামুদ্রশাস্ত্র ব্যবসায়ী। ২ সমুদ্র সম্পর্কিত । ৩ সমুদ্রজাত। ~বেত্তা বিণ সামুদ্রশাস্ত্রে অভিজ্ঞ; জ্যোতিষী (রাজা সামুদ্রিকবেত্তা পণ্ডিতগণকে আনাইয়া––ঈবি)। {স. সমুদ্র+ইক(ঠঞ্‌)}

**সামেল** ⇒ মাশিল

**সামোভার** [শামোভার্‌] বি চা জ্বাল দেওয়ার বৃহৎ ধাতুনির্মিত পাত্রবিশেষ, এর নিচে কয়লার আগুন থাকে ও নল দিয়ে উত্তপ্ত চায়ের পানি বের করে নেওয়া হয় (তাশকন্দ থেকে এসেছে সাভোভার নিয়ে––সৈমু)। {রু. samovar}

**সাম্পান, শামপান** [শাম্‌পান্‌] বি চট্টগ্রাম অঞ্চলের জলপথে যাতায়তের উপযোগী একপ্রকার ক্ষুদ্র নৌকা (সাম্পান নিয়ে ফিরছিল তার দয়িতের সন্ধানে––নই)। {চী. সাঙপাঙ}

**সাম্প্রতিক** [শাম্‌প্রোতিক্‌] বিণ ইদানীন্তন; আজকালকার; অধুনাতন; আধুনিক। {স.সম্প্রতি+ইক(ঠক্‌)}

**সাম্প্রদায়িক** [শাম্‌প্রোদায়িক্‌] বিণ ১ দল; গোষ্ঠী বা সম্প্রদায়সম্পর্কিত (সাম্প্রদায়িক অনুষ্ঠান)। ২ সম্প্রদায়গত ভেদবুদ্ধিবিশিষ্ট; communal (সাম্প্রদায়িক মনোভাব)। ~তা বি। {স. সম্প্রদায়+ইক(ঠক্‌)}

**সাম্য** [শাম্‌মো] বি ১ সমদর্শিতা । ২ সমতা (ভারসাম্য)। ৩ সাদৃশ্য । ৪ ক্রোধাদিশূন্য নির্বিকার ভাব। ~বাদ বি ১ রাষ্ট্রের সকল লোকের জাতিধর্ম নির্বিশেষে সমান অধিকার থাকা উচিত––এই মতবাদ। ২ কমিউনিজম; communism । সামাবাদী (–দিন্‌) বিণ ১ রাষ্ট্রের সকল লোকের সমান অধিকার থাকা উচিত এই মতবাদে বিশ্বাসী । সমান অধিকারবাদে বিশ্বাসী বা সমর্থনকারী; কমিউনিস্ট; communist । {স. সম+য(ষ্যঞ্‌)}

**সাম্রাজ্য** [শাম্‌রাজ্‌জো] বি ১ ক্ষুদ্র রাজ্যাদি সংবলিত বহু বিস্তৃত রাজ্য । ২ সম্রাটের শাসনে যে রাজ্যসমূহ থাকে। ~বাদ বি পরারাজ্যের উপর অধিকার বিস্তারের নীতি; imperialism । ~বাদী (–দিন্‌) বিণ সাম্রাজ্যবাদ সমর্থনকারী; imperialist । {স.সম্রাজ্‌+অ(অণ্‌)+য(ষ্যঞ্‌)}

**সাযুজ্য** [শাজুজ্‌জো] বি ১ মিল; সংযোগ (অর্কেষ্ট্রায় উক্তি ও উপলব্ধির সাযুজ্য অনুপস্থিত––সুদ)। ২ অভেদ; পরমাত্মা ও জীবাত্মার একাত্মতা । {স. সযুজ্‌+য(ষ্যঞ্‌)}

**সায়১** [শায়্‌] বি ১ অবসান; বিরতি (একটা বক্তৃতা সায় হতে গম্ভীর বাজনা বেজে উঠল হঠাৎ––মব)। ২ সন্ধ্যাবেলা । ❑ বিণ সমাপ্ত; সাঙ্গ । {স. √সো+অ(ঘঞ্‌)}

**সায়২** [শায়্‌] বি সমর্থন; সম্মতি (কাজে সায় থাকা বা দেওয়া)। {স. √সো+অ(ঘঞ্‌)}

**সায়ংকাল** [শায়োঙ্‌কাল্‌] বি সন্ধ্যার সময়; গোধূলি লগ্ন; দিনাবসানের সময় । {স. সায়ং+কাল; ৬তৎ.}

**সায়ংকৃত্য** [শায়োঙ্‌কৃত্‌তো] বি সন্ধ্যাকালীন কর্ম বা উপাসনাদি (সায়ংকৃত্য সমাপন করা)। {স. সায়ং+কৃত্য}

**সায়ংসন্ধ্যা** [শায়োঙ্‌শোন্‌ধা] বি সন্ধ্যাবেলার উপাসনা । {স. সায়ং+সন্ধ্যা; ৬তৎ.}

**সায়ংসময়** [শায়োঙ্‌শোময়্‌] বি সন্ধ্যাকাল । {স. সায়ং+সময়}

**সায়ক** [শায়োক্‌] বি ১ বাণ; তীর; শর (সায়ক বিঁধা পাখী ––নই)। ২ খড়্‌গ । ৩ বজ্র। {স. সো+অক(ণ্বুল্‌)}

**সায়ন্ত** (বিরল), **সায়ন্তন** [শায়োন্‌তো, –তন্‌] বিণ সন্ধ্যাকালীন; সন্ধ্যাবেলার ; বেলা শেষের (সায়ন্তের ক্লান্ত ফুলের গন্ধ––রঠা)। {স. সায়ম্‌+তন(ট্যুল্‌, তুট্‌)}

**সায়র** [শায়োর্‌] বি ১ সাগর; সমুদ্র (শ্যাম্‌ সায়রে যায় বলাকা জল সহিতে––সদ)। ২ সরোবর । {স. সাগর>}

**সায়া** [সায়া] বি মেয়েদের শাড়ির নিচে পরিধেয় ঘাগরা; petticoat; অন্তর্বাস। {পো. saia}

**সায়াহ্ন** [শায়ান্‌হো] বি সন্ধ্যা; সাঁঝ (সায়াহ্নের শেষ স্বর্ণরেখা––রঠা)। ~কৃত্য বি সায়ংকৃত্য; ‘সন্ধ্যাকালীন উপাসনাদি কর্তব্যকর্ম । {স. সায়ঃ+অহঃ}

**সায়েব⇒** সাহেব

**সায়ের** [শায়ের্‌] বি ১ ভ্রমণ (সায়েরে গিয়েচে স্বামী হাবলী আঁধার করে––দীমি)। ২ সফর ।৩ ভিক্ষাকরণার্থ গমন । {আ. সায়র ...........}

**সায়েরে–নাজাবি/নাযাবী** [শায়েরে নাজাবি] বি (তাসাউফ) সুফিসাধনমার্গের শ্রেষ্ঠ স্থানে গমন বা ভ্রমণ ও তা করতে মর্থ হওয়া (সায়েরে নাযাবীর ফয়েজ তখনও আমার হাসেল হয় নাই–– আমআ)। {আ. সয়েরে নজাবী ...........}

**সায়েল, সায়িল** [সায়েল্‌, সায়ি–] বি, বিণ প্রার্থী; ভিক্ষুক ফকির; মিসকিন (লক্ষ দিরহাম তুমি দেবে লক্ষ্য সায়েলের হাতে––ফআ)। {আ. সয়েল ...........}

**সায়েলি, সায়েলী** [সায়েলি] বি ভিক্ষাবৃত্তি (ঝুলি কাঁধে নিয়ে সায়েলী কত্তে বেরুই––কাই)। {আ. সায়েল ........}

**সায়েস্তা** ⇒ সায়েস্তা

**সার১** [শার্‌] বি ১ সারি; শ্রেণি (সামনে চেয়ে দেখল রূপা, সার বেঁধে আসছে তারা––জউ)। ২ পঙ্‌ক্তি । {স. শ্রেণি>}

**সার২** ⇒ সার

**সার৩**[শার্] বি ১ একমাত্র সম্বল (কেবল ধোওয়া এবং আওয়াজই সার––রঠা)। ২ বৃক্ষাদির শক্ত মজ্জা। ৩ তেজ; বীর্য । ৪ উর্বরা বৃদ্ধিকর পদার্থ (সার দেওয়া)। ৫ অবলম্বন । ৬ গূঢ় অর্থ; তাৎপর্য (সারাংশ) । ৭ দুগ্ধাদির সর বা ননি । ❑ বিণ ১ শ্রেষ্ঠ; উৎকৃষ্ট (সার ধর্ম)। ২ প্রকৃত; গূঢ় (সারমর্ম) । ~কুঁড় বি আস্তাকুড়; যেখানে গোবর পচিয়ে সার তৈরি করা হয় (কোথায় ডুবেছিলে, থানায় না সারকুঁড়ে––নই)। ~গর্ভ বিণ মূল্যবান; সারযুক্ত। ~গাদা বি সারের স্তূপ ; সার তৈরির জন্য স্তূপীকৃত গোময় ইত্যাদি । ~গ্রাহী (–হিন্‌) বিণ ১ মর্মগ্রাহী। ২ শ্রেষ্ঠাংশ গ্রহণ করে এমন । ~তরু বি ১ যে বৃক্ষজমির উর্বরতা বৃদ্ধি করে । ২ কলাগাছ । ~বত্তা বি সার পদার্থ । ~বান বিণ সারগর্ভ; প্রসাদগুণসম্পন্ন; উৎকৃষ্ট (লেখা হবে সারবান ––রঠা)। ~ভূত বিণ উৎকৃষ্ট; শ্রেষ্ঠ; সারপদার্থে পরিণত। ~ মাটি বি ১ সারযুক্ত মাটি । ২ যে মাটির জমি উর্বরতা বৃদ্ধি করে । ~লৌহ বি ইস্পাত । ~সংগ্রহ বি উৎকৃষ্ট বা শ্রেষ্ঠ অংশ আহরণ; তাৎপর্য বা মূলভাব গ্রহণ । ~হীন, ~শূন্য বিণ নিকৃষ্ট; অসার; মজ্জাহীন; তাৎপর্যহীন (সারহীন কথা)। {স. √সৃ+অ(ঘঞ্‌)}

**সারং** [শারঙ্‌] বি বেহালা জাতীয় বাদ্যযন্ত্রবিশেষ; সারিন্দা (নয়নে রঙের মায়া দুলে দোদুল কায়া পরানে বাজিছে সারং––নই)। {স. সারঙ্গ২}

**সারক** [শারক্‌] বিণ বিরেচক। {স. √সৃ+ই(ণিচ্‌)+অক(ণ্বুল্‌)}

**সারঙ** [শারঙ্‌] বি (পদ্য.) রাগবিশেষ; সারিন্দার রাগ (সারঙ রাগে বাজায় বাঁশী নাম ধরে তোর ওই––নই)। {স. সারঙ্গ২>}

**সারঙ্গ১** [শারঙ্‌গো] বি হরিণবিশেষ । ❑ বিণ ১ বিচিত্র চক্রচিহ্নযুক্ত । সারঙ্গা, সারঙ্গী স্ত্রী.। {স. √সৃ+অঙ্গ(অঙ্গচ্‌)}

**সারঙ্গ২, সারঙ্গী** [শারঙ্‌গো, –গি] বি ‌ ১ সারিন্দা; একপ্রকার বাদ্যযন্ত্র (মখলমেরি বিছানা ‘পরে ঘুমায় কোলে সারঙ্গী––মোম)। {তুল. স. শার্ঙ্গ}

**সারণ** [শারোন্‌] বি অপসারণ; দূরীকরণ; চালন । {স. √সৃ+ই(ণিচ্‌)+অন(ল্যুট্‌)}

**সারণি, সারণী** [শারোনি] বি ১ ছোট নদী । ৩ তালিকা; পীঠিকা; নির্ঘণ্ট । {স. √সারি+অণি, +ঈ(ঙীষ্‌)}

**সারথি** [শারোথি] বি ১ রথ চালায় যে; রথচালক। ২ নেতা (সাহিত্য–সারথি)। সারথ্য বি চালকের বৃত্তি ; সারথির পেশা । {স. √সৃ+ই(ণিচ্‌)+অথি(অথিন্‌)}

**সারদা** ⇒ শারদা

**সারবন্দী, সারিবন্দী** ⇒ সারি১

**সারমেয়** [শারোমেয়ো] বি কুকুর (স্বর্ণের গলাবন্ধ পরুক ––সারমেয় নাম তার––নই)। সারমেয়ী বি স্ত্রী. । (স.সরমা+এয়(ঢক্‌)}

**সারল্য** [শারোল্‌লো] বি অকপটতা; সরলতা। {স. সরল+য(ষ্যঞ্‌)}

**সারস** [শারোশ্‌] বি বকজাতীয় একপ্রকার পক্ষী। সারসী বি স্ত্রী.। {স. সরস+অ(অণ্‌)}

**সারসন** [শারোশন্‌] বি ১ কটিবন্ধ (সারসনে ঝল ঝল ঝলে ঝলিল ভাস্বর অসি মণ্ডিত রতনে––মদ)। ২ কোমরের অলঙ্কারবিশেষ । {স.স+আরসন}

**সারস্বত** [শারোশ্‌শতো] বি ১ ভারতের প্রাচীন দেশ বা অঞ্চল । ২ ব্রাহ্মণ সম্প্রদায় বিশেষ । ❑ বিণ ১ সরস্বতী দেবী সম্বন্ধীয়; বিদ্যাসম্পর্কিত (কাজেই তার জ্বালায় আমার সারস্বত স্বর্গলোকটির বেড়া রোজ ভাঙতে লাগল––রঠা)। ২ বিদ্বান; পণ্ডিত । ~সমাজ বি সাহিত্য–সমাজ; সাহিত্যিকবৃন্দ । ❑ বিণ বিদ্বান–সমাজ; শিক্ষিত–সমাজ। {স. সরস্বতী+অ(অণ্‌)}

**সারা১** [শারা] বিণ ১ ক্লান্ত; হয়রান; অবসন্ন (যাচ্ছে কারা রৌদ্রে সারা––সদ)। ২ আকুল; ব্যাকুল (কেঁদে সারা)। ৩ বিপন্ন; বিপদগ্রস্ত; শেষ (একেবারে সারা হওয়া)। {স. √সারি>}

**সারা৩** [শারা] বি উক্ত সকল অর্থে । ❑ বিণ ১ লুক্কায়িত। ২ মেরামত করা হয়েছে এমন । ৩ সাঙ্গ; সমাপ্ত (বাদলের গান হয়নি সারা––রঠা)। ৪ পণ্ড; নষ্ট । ❑ ক্রি ১ লুকিয়ে রাখা (টাকা সারা)। ২ মেরামত করা (নৌকা সারা)। ৩ খতম করা; সমাপ্ত করা (কাজ সারা)। ৪ আরোগ্য লাভ করা (অসুখ সারা)। ৫ সরিয়ে ফেলা; অপনোদন করা (ভোজ্য বস্তু সরিছে––ভারা)। ৬ বিপদে বা দুর্দশায় ফেলা (মদে তাকে সেরেছে)। ৭ দুর্বল করা বা ক্লান্ত করা (রৌদ্রে সারা)। ৮ নষ্ট করা; পণ্ড করা (দফা সারা)। ৯ জীবন নাশ করা; মেরে ফেলা (শোকে সারা)। ১০ সংশোধন করা (ভুল সারা)। ~নো বি রোগমুক্ত করানো (রোগ সারানো)। ❑ বি, বিণ উক্ত সকল অর্থে । ❑ ক্রি ১ মেরামত বা সংস্কার করানো । ২ সংশোধন করানো । ৩ শেষ করানো । ৪ শান্ত করানো (কান্না সারানো)। {স. √সারি>}

**সারাৎসার** [শারাত্‌শার্‌] বিণ অতি সারবান; শ্রেষ্ঠতম (অন্ধকারের সারৎসারে অনন্ত মৃত্যুর মতো মিশে থেকে ––জীদা)। {স. সারাৎ+সার}

**সারানি, সারানী** [শারানি] বি ভাঁটার সময়ে পানির হ্রস্বতা (এদিকে জোয়ারও এলো, ভাটার সারানি পড়লো ––প্যামি)। {সরা+পানি>}

**সারালো, সারাল** [শারালো] বিণ সারবান; মূল্যবান । {স. সার+বা. আলো}

**সারি১** [শারি] বি শ্রেণি; পঙ্‌ক্তি । {স. শ্রেণি>}

**সারি২**, **সারী** [শারি] বি মাঝিদের গান (দাঁড়ি মুখে সারি গান লা–শরিক আল্লাহ্‌––নই)। ~বন্দী বিণ শ্রেণিবদ্ধ। ~ ~ বিণ, ক্রিবিণ শ্রেণিবদ্ধ ; শ্রেণিবদ্ধভাবে; বহু সারিতে; অনেক শ্রেণিতে । {স. শ্রেণি>}

**সারি৩, সারিকা** ⇒ শারিকা

**সারিগামা, সারেগামা** [সারিগামা, –রে–] বি ‘স্বরগ্রাম’ শব্দের সংক্ষিপ্ত রূপ; সা–রে–গা–মা–পা–ধা–নি এই সাতটি সুরের সংক্ষিপ্ত সংজ্ঞা । {সা+রি/রে+গা+মা}

**সারিন্দা** [শারিন্‌দা] বি তারযুক্ত বাদ্যযন্ত্র (কেউ বা গড়েছে সারিন্দা এক কাঠ কেটে নির্ভুল––জউ)। {স. সারঙ্গ২}

**সারী** ⇒ সারি

**সারূপ্য** [শারুপ্‌পো] বি সমরূপতা; একরূপতা; সাদৃশ্য (তাদের জীবনবেদে, তাদের শ্রেয়বোধে সারূপ্যের কোনও আভাস মেলে না––সুদ)। {স. সরূপ+য(ষ্যঞ্‌)}

**সারেং১, সারেঙ১, সারঙ** [শারেঙ্‌, –, শারঙ্‌] বি জাহাজ বা নৌযান পরিচালনা করে যে, জাহাজের পরিচালক (বাচ্চা সাহেবকে আমাদের সারেংদের উপর কাপ্তেন করে পাঠিয়ে দিলে––মাউ)। {ফা. সরহঙ্গ ............ }

**সারেং২, সারেঙ২** [সারেঙ্‌] বি বেহালার মতো এম প্রকার তারের বাদ্যযন্ত্র; সারঙ্গী । {স. সারঙ্গ, সারঙ্গী}

**সারেঙ, সারেঙ** ⇒সারেং১ ও সারেং২

**সারেঙ–সুগনি/সুগনী** [শারেঙ্ সুগোনি] বি (কথ্য) জাহাজের পরিচালক ও তৎ সহকারী (খালাসী থেকে সারেঙ–সুগনী সবাই যেন গোরাদের চুরুটের এবং মদের একটা উৎকট গন্ধ নিয়ে ঘুরে বেড়াচ্ছে) । {ফা. সরহঙ্গ ...........}

**সারেগামা** ⇒ সারিগামা

**সারেঙ্গী** [শারেঙ্‌গি] বি সারিন্দা; সারেং (লু হাওয়া বাজায় সারেঙ্গী–বীণ খেজুর পাতার তারে––নই)। {স. সারঙ্গ, সারঙ্গী>}

**সারেগামা** ⇒ সারিগামা

**সারেজাহান** [শারেজাহান্‌] বি সমস্ত দুনিয়া (আর কিছু মোরা নাহি ভাবি যেন সারেজাহানের মালিক ছাড়া––জউ)। {ফা. সারাজাহান ............}

**সারোদ্ধার** [শারোদ্‌ধার্‌] বি আসল কথা বা বস্তু সংগ্রহ; তাৎপর্য বা গূঢ় মর্ম বের করা (নিবন্ধাদির সারোদ্ধার করা)। {স. সার+উদ্ধার; ৬তৎ.}

**সার্কাস** [সার্‌কাস্‌] বি ১ মানুষ ও অন্যান্য জীবজন্তুর বিচিত্র ক্রীড়াকৌতুক ও ব্যায়ামকৌশল প্রদর্শন (সার্কাসের মেয়েগুলো যেন মানুষ নয়––আগ)। ২ ঐ উদ্দেশ্যে নির্মিত চক্রাকার আবেষ্টনী। ~পার্টি বি সার্কাস প্রদর্শনকারী দল (এমন সময়ে এখানে সার্কাস পার্টি আসছে––অচিসে)। সার্কাসি, সার্কাসী বিণ ‌১ সার্কাস প্রদর্শনের জন্য প্রস্তুত (মরুর সিংহ মার খায় সার্কাসী কায়দায় হাওয়াতে হাত হেলিয়ে––অচিসে)। ৩ সার্কাস সংক্রান্ত । {ই. circus}

**সার্কুলার** [সার্কুলার্‌] বি তথ্যবিজ্ঞপ্তি; ঘোষণা । {ই. circular}

**সার্গম, সারগম** [সার্‌গম্‌] বি স্বরগ্রামের সংক্ষিপ্ত রূপ (প্রকৃতি তার একতারায় যে সার্গম আলাপ করেন মানুষে শুধু তার নকল করে––প্রচৌ)। {সা+রে+গা+মা}

**সার্চ** [শার্‌চ্‌] বি অনুসন্ধানী; তালাশি (এদের কাছ থেকে তালিম নিয়ে যেত পারত কি করে সার্চ চালাতে হয়––সৈমু)। {ই. search }

**সার্চলাইট** [সার্‌চ্‌লাইট্‌] বি সন্ধানী তীব্র আলো (সার্চলাইটের ঝাঁ ঝাঁ আলো দেখাবে না পথ জানি––শারা)। {ই. search light}

**সার্জন** [সার্‌জন্‌] বি অস্ত্রচিকিৎসক; শল্যচিকিৎসক; অস্ত্রোপচারকারী (যে সার্জন একবার পেট কেটে কাঁচিটা রাখতে পেরেছে––ওহ)। {ই. surgeon}

**সার্জেন্ট**, সার্জেন [সার্‌জেন্‌ট্‌, –ন্‌] বি পুলিশ কর্মচারী, যিনি পদমর্যাদায় কনেস্টবলের ঊর্ধ্বে অবস্থিত । সেনানীবিশেষ; পেয়াদা। {ই. sergeant}

**সার্ট** [শার্‌ট্‌] বি জামা; পিরান । {ই. shirt}

**সার্টিফিকেট [**সার্‌টিফিকেট্‌] বি ১‌ প্রসংসাপত্র । ২ প্রমাণপ্রত্র । ৩ উপাধিপত্র। ৪ সুপারিশপত্র । ~ হওয়া বি জমি নিলামে ওঠা (জমির সার্টিফিকেট হওয়া)। {ই. certificate}

**সার্থ১** [শার্‌থো] বি ধন; পণ্য । ❑ বিণ ১ ধনবান; সম্পত্তিশালী । ২ অর্থযুক্ত (সার্থ ব্যাখ্যা)। {স. স+অর্থ}

**সার্থ২ [**শার্‌থো] বি ১ বণিকগণ । ২ সঙ্গী; সাথি; সহচর। ৩ জীবসমুদয় । ~–বাহ বি পথপ্রদর্শক বণিকগণ । {স. √সৃ+থ(থক্‌)}

**সার্থক** [শার্‌থোক্‌] বিণ ১ অর্থযুক্ত; অর্থবিশিষ্ট (সার্থক রচনা)। ২ সফল; সাফল্যমণ্ডিত (শ্রম সার্থক)। ৩ চরিতার্থ (সার্থক জিন্দেগি)। ৪ সুসম্পাদিত। ৫ সুসিদ্ধ । ~তা বি ১ যুক্তিযুক্ততা (কথার সার্থকতা)। ২ সফলতা; চরিতার্থতা (কাজে সার্থকতা লাভ)। ~নামা বিণ ১‌ প্রথিতনামা; যশস্বী। ২ সম্পাদিত কাজের সাথে নামের সামঞ্জস্য । {স. সার্থ+ক(কপ্‌)}

**সার্থবাহ** ⇒ সার্থ

**সার্ধ** [শার্‌ধো] বিণ সাড়ে (সার্ধ বর্ষ)। {স. স+অর্ধ; বহু.}

**সার্ব** [শার্‌বো] বিণ সর্বসম্পর্কিত; সকলের জন্য; সর্বহিতকর। ~জনিক বিণ সর্বজনীন; সকলের হিতকর; সর্বসাধারণের জন্য । ~জনীন বিণ ১ সকলের মধ্যে প্রবীণ; সর্বশ্রেষ্ঠ । ২ (অশু.) সর্বসাধারণের জন্য অনুষ্ঠিত বা কৃত (সার্বজনীন দুর্গোৎসব)। ~জাতিক, ~রাষ্ট্রিক বিণ সকল জাতি বিষয়ক; আন্তর্জাতিক; international । ~ভৌম বি ১ সমুদয় ভূমির অধীশ্বর; সম্রাট । ২ সংস্কৃতশাস্ত্রে ব্যুৎপত্তি–হেতু প্রাপ্ত উপাধি (বাসুদেব সর্বভৌম)। ❑ বিণ বিশ্বব্যাপী; সর্বাধিকার সম্বন্ধীয় । {স. সর্ব+অ(অণ্‌)}

**সার্বভৌম** ⇒ সার্ব

**সার্ভে** [সার্‌ভে] বি জরিপ; মাপ (জমি সার্ভে করা)। {ই. survey}

**সার্ষপ** [শার্‌শোপ্‌] বিণ সরিষাজাত; সরিষা সম্বন্ধীয় (সার্ষপ তেল)। {স. সর্ষপ+অ(অণ্‌)}

**সার্সি**, **সার্শী** [শার্‌শি] বি কাচের দরজা বা জানালা (অনেকগুলো পুতুল সার্শির গায়ে কাগজের বাক্সেতে দাঁড় করানো রয়েছে––অঠা)। {ই. sash}

**সাল**১ [শাল্‌] বি বৎসর; অব্দ । ~তামামি/তামামী বিণ বৎসরান্ত । ❑ বি বৎসরান্তের হিসেব (তামাম সালের সালতামামী হয়নি রে তোর মোটেই ––সদ)। {ফা. সাল .............}

**সাল২, শাল** [শাল্‌] বি পশমি চাদর। {ফা. শাল ...........}

**সালওয়ার, সালোয়ার, শালোয়ার** [সাল্‌ওয়ার্‌] বি বিশেষ ধরনের পাজামা (শুধা সালওয়ার পরিও না––নই) । {ফা. সলৱার ...........}

**সালঙ্কার, সালংকার** [শালোঙ্‌কার্‌] বিণ ১ অলঙ্কারযুক্ত । ২ বাক্যালঙ্কার বা অর্থালঙ্কার সংবলিত। সালঙ্কারা স্ত্রী.। {স. স+অলঙ্কার; বহু.}

**সালতামামি** ⇒ সাল

**সালতি** ⇒ শালতি

**সালন, সালুন** ⇒ ছালন

**সালপাত, শালপাত** [শাল্‌পাত্‌] বি শালবৃক্ষের বৃহদাকার পাতা (এক পয়সার সালপাতা কিনিয়া রাখিলে ১০/১২ দিন ভাত খাওয়া চলিবেক––ঈবি)। {শাল+পাতা}

**সালমমিছরি** [সালম্‌মিস্‌রি] বি ওষুধে ব্যবহৃত ঈষৎ মিষ্ট মূলবিশেষ । {আ. ছ’লব্‌–ই–মিসরী ............}

**সালসা** [শাল্‌শা] বি রক্ত পরিষ্কারক ঔষধ বিশেষ। {পো. salsaparrilha}

**সালাত** [সালাত্‌] বি ১ নামাজ; ইসলামি বিধান অনুযায়ী ইবাদত বা উপাসনা (ঐ শোন কোন সালাতের ধ্বনি––নই)। ২ দরুদ; দোয়া, আশীর্বাদ। {আ. স়ালাত্‌ ..............}

**সালাদ,সালাত** [সালাদ্‌, –ত্‌] বি তৈল, সির্কা ও নানা প্রকার মশলাসংযোগে প্রস্তুত আহার্য কাঁচা শাক সবজি ফলমূল ইত্যাদি । {ই. salad}

**সালাম** [সালাম্‌] বি ১ শান্তি; নিরাপত্তা। ২ শান্তি কামনা; শুভেচ্ছা প্রকাশ । ৩ অভিবাদনবিশেষ । ❑ বিণ শান্তিদাতা । (আস্‌) ~ আলায়কুম––ইসলামি বিধান অনুযায়ী শান্তিকামনা প্রকাশক অভিবাদনবিশেষ; তোমাদের উপর শান্তি বর্ষিত হোক। {আ. সালাম ...........}

**সালামত** [সালামত্‌] বি নিরাপত্তা; শান্তি; সুখ (এসেছো এখানে যদি পাবে না কখনো সালামত––ফআ)। সহি ~ বি সুখ; শান্তি; স্বাস্থ্য; নিরাপত্তা (সহি সালামতে থাকা)। {আ. সালামত ..........}

**সালামি, সালামী , সেলামী** [সালামি, –, সে–] বি ১ নজরানা; প্রদত্ত সম্মানী অর্থ (সে প্রতিপত্তিও আর নাই; বার্ষিক সালামিও সে প্রতুলতা নাই––কাই)। ২ ঘুষ; সংগত প্রাপ্তির অতিরিক্ত অর্থ । {আ. সালামী ............}

**সালার** [সালার্‌] বি অধিনায়ক। সিপাহ~ বি সৈন্যাধ্যক্ষ । {ফা. সালার ...........}

**সালিয়ানা** [শালিয়ানা] বি বার্ষিক বৃত্তি; বাৎসরিক খাজনা (সালিয়ানা পরিশোধ করা)। ❑ বিণ বাৎসরিক । {ফা. সালিয়ানহ ..........}

**সালিস, সালিশ**  [শালিশ্‌] বি মীমাংসার্থ মধ্যস্থ ব্যক্তি; মাধ্যম (যাদের সালিশ মানি তারা আবার নতুন এক এক সংখ্যা বলে––মব)। সালিসি, সালিশি বি ১ মধ্যস্থতা; মীমাংসাকারীর কাজ (এই নিয়ে চারজনে করে গেল ভীষণ সালিশী––জীদা)। ২ মধ্যস্থ ব্যক্তি দিয়ে বিচার । {আ. ছালিছ ...........}

**সালু** ⇒ শালু

**সালুক** ⇒ শালুক

**সুলুন, সালন** [সালুন্‌, সালো–] বি ব্যঞ্জন (সালুন ও কিছু আছে––জাফর)। {আ. সালিম ..........}

**সালেক, সালিক** [সলেক্‌] বি ১ পথিক । ২ সাধনপথের পথিক বা মুরশিদ, অধ্যাত্মপন্থী; সুফি সাধক (মোকাম্মেল সালেক ও মজযুব পীরের দামন––আমআ; আধ্যাত্মিক জগতে এমন ছালেকের আধিপত্য––কায়)। {আ. সালিক .......}

**সালোক্য** [শালোক্‌কো] বি ১ হিন্দুমতে ইষ্ট দেবতার সাথে অবস্থানরূপ মুক্তি । ২ মৃত্যু (সালোক্য প্রাপ্তি )। {স. সলোক+য(ষঞ্‌)}

**সালোয়ার** ⇒ সালওয়ার

**সাশ্রয়** [শাস্‌স্রয়্‌] বি ১ আশ্রয়ের সাথে বর্তমান । ২ অপচয় থেকে রক্ষা; ব্যয়সাশ্রয়। {স. স+আশ্রয়; বহু.}

**সাশ্রু** [শাস্‌স্রু] বিণ ১ সজল চক্ষু; অশ্রুযুক্ত। ২ কাতর; বেদনার্ত । ৩ মিনতিপূর্ণ (সাশ্রু নয়নে)। {স. স+অশ্রু}

**সাষ্টাঙ্গ** [শাশ্‌টাঙ্‌গো] বি হিন্দুমতে জানু, চরণ, হস্ত, বক্ষ, মস্তক, চক্ষু, দৃষ্টি ও বাক্য–– এই আটটি অঙ্গ দিয়ে যা করা হয় (সাষ্টাঙ্গ প্রণাম)। ~ সিজদা বি ইসলামি মতে কপাল, নাসিকা, হস্তদ্বয়, জানুদ্বয় ও পদদ্বয় এই অষ্ট অঙ্গের সাথে কৃত সিজদা । সাষ্টাঙ্গে ক্রিবিণ আটটি অঙ্গ দিয়ে । {স. স+অষ্ট+অঙ্গ; বহু.}

**সাসপেন্ড** [সাসপেন্‌ড্‌] বিণ সাময়িকভাবে পদচ্যুত (তাকে সাসপেন্ড করা হলো)। {ই. suspended}

**সাস্না** [শাস্‌না] বি গবাদি পশুর গলকম্বল । {স. √সস্‌+ন}

**সাহঙ্কার, সাহংকার** [শাহোঙ্‌কার্‌] বিণ গর্বিত; অহঙ্কারযুক্ত । সাহঙ্কারে, সাহংকারে ক্রিবিণ অহঙ্কারের সঙ্গে; গর্বিতভাবে। {স. স+অহঙ্কার; বহু.}

**সাহচর্য** [শাহোচর্‌জো] বি ১ সংস্রব (সাধু সাহচর্য)। ২ সহায়তা (কাজে সাহচর্য দান)। ৩ সঙ্গ (সাহচর্য কামনা)। {স. সহচর+য(ষ্যঞ্‌)}

**সাহজিক** [শাহোজিক্‌] বিণ স্বাভাবিক; প্রকৃতি বা স্বভাবসিদ্ধ । {স.সহজ+ইক}

**সাহস** [শাহোশ্‌] বি ১ হিম্মত; উদ্যম। ২ নির্ভীকতা; ভয়হীনতা । সাহসালি বি সাহসিনী; সাহসসম্পন্না (সাহসালী নারী তুমি বিরোধে আগল––বিগু)। সাহসিক বিণ সাহসযুক্ত (তাহার আলস্য দেখিয়া সাহসিক হইয়াছে––বচ)। সাহসিকতা বি সাহসের কাজ। সাহসী (–সিন্‌) বিণ নির্ভীক; সাহসসম্পন্ন । সাহসিনী স্ত্রী. । {স. সহস্‌+অ(অণ্‌)}

**সাহা** [শাহা] বি ১ বণিক; সাহুকার। ২ হিন্দুদের উপাধি বা পদবিবিশেষ । {তুল. হি. সাহু}

**সাহানা** [শাহানা] বি ১ সঙ্গীতের রাগিণীবিশেষ (বৃষ্টির সাহানা সুর––আহা)। ❑ বিণ রাজকীয় । {র্ফা. শাহানহ্‌ ..........}

**সাহাবি, সাহাবী** [সাহাবি] বি যে সমস্ত মুসলিম হজরত মুহম্মদের (সা.) সাহচর্য লাভ করেছিলেন (সাহাবীরা আনন্দে জয়ধ্বনি করিয়া উঠিলেন––হবা)। {আ. স়াহ়াবী .............}

**সাহায্য** [শাহাজ্‌জো] বি ১ আনুকূল্য(গরিবকে সাহায্য করা)। ২ সহায়তা; মদদ (কাজে সাহায্য করা)। {স. সহায়+য(ষ্যঞ্‌)}

**সাহারা** [শাহারা] বি মরুভূমি; সাহারা নামক মরুভূমি। {আ. স়াহ়ারা ...........}

**সাহিত্য** [শাহিত্‌তো] বি ১ চিন্তাধারা ও কল্পনার সুবিন্যস্ত ও সুপরিকল্পিত লিখিত রূপ (শিশু–সাহিত্য; সমালোচনা–সাহিত্য)। ২ সহিতের ভাব; মিলন । ~কলা, ~শিল্প বি রচনাদির কৌশল । ~চর্চা/চর্চ্চা, সাহিত্যানুশীলন বি রচনা বা নিবন্ধনাদি অধ্যয়ন ও প্রণয়নপ্রচেষ্টা। ~জগৎ, সাহিত্যাকাশ বি সাহিত্যিকদের সমাজ ও সীমানা। ~বৃত্তি বি সাহিত্য রচনা দিয়ে জীবিকা নির্বাহ । ~রথী বি খ্যাতনামা সাহিত্যিক। ~সমাজ বি সাহিত্যিক গোষ্ঠী বা সম্প্রদায়। ~সাধক বি সাহিত্য চর্চা ও রচনা ও উন্নতিবিধানের চেষ্টা। ~সেবক/সেবী (–বিন্‌) বিণ ‌ ১ সাহিত্যিক। ২ সাহিত্য চর্চা ও রচনা করেন যিনি । সাহিত্যাচার্য বি সাহিত্যে অত্যন্ত পণ্ডিত । সাহিত্যিক বিণ সাহিত্যসেবক; সাহিত্যলেখক বা রচনাকারী। সাহিত্যিকা স্ত্রী. । {স. সহিত+য(ষ্যঞ্‌)}

**সাহু, সাহুকার, সাহুকারি** ⇒ সাউ

**সাহেব** [শাহেব্‌] বি ১ সম্ভ্রান্ত ব্যক্তি; মহাশয় (সেখানে কেবল তাসের সাহেব, তাসের বিবি টেক্কা এবং গোলামের বাস––রঠা)। ২ কর্তা; প্রভু । ৩ উচ্চ কর্মচারী (বড় সাহেব)। ৪ ইউরোপীয় ইংরেজ । ~–ই–নহবত বি যাকে বাদশাহ সম্মানের উচ্চ চিহ্নস্বরূপ নিজ বাড়িতে নহবৎ বাজানোর অধিকার দিয়েছেন (ফরমানী মহারাজ মনসবদার সাহেব নহবৎ আর কাননগোই ভার––ভারা)। সাহেবান বি সুধীবৃন্দ; সম্ভ্রান্ত ব্যক্তিগণ । {আ. স়াহ়িব ..........}

**সাহেবি, সাহেবিয়ানা** [শাহেবি, –য়ানা] বি ইউরোপীয়দের ন্যায় আচরণ বা চালচলন । ❑ বিণ ইউরোপীয়দের মতো । {আ. স়াহ়িব .......... + বা. ই, আনা}

**সিইয়ে** [শিইয়ে] ক্রি জুড়ে; গেঁথে; সেলাই করে । {স. সীবন>}

**সিউলি, সিউলী, শিয়লী** [শিউলি, –, শিয়–] বি হিন্দু সম্প্রদায়ের যারা খেজুর গাছ হতে সর বের করে এবং ঐ রস দিয়ে গুড় তৈরি করে। {তুল. হি. সেৱলী}

**সিং** ⇒ শিং

**সিংদরজা** (কথ্য) [শিঙ্‌দরোজা] বি প্রধান দ্বার; সিংহমূর্তিযুক্ত দরজা (পাতালপুরীরসিংহদরজায়, উছল ঢেউয়ের পাশে––সদ)। {স. সিংহ+বা. দরজা}

**সিংহ** [শিঙ্‌হো] বি ১ পশুরাজ; কেশরী; হিংস্র ও বলশালী পশুবিশেষ । ২ উপাধিবিশেষ (বিক্রম সিংহ)। ৩ রাশিবিশেষ (সিংহ রাশি)। ❑ বিণ শ্রেষ্ঠ ব্যক্তি (পুরুষসিংহ)। সিংহী, সিংহিনী স্ত্রী.। ~কারক (বিরল) বি সিংহ তৈরি করে যে (সিংহকারক প্রতীচ্য বিদ্বান; অস্থি কুড়ায়ে সিংহে চিয়েছে প্রাণ––সদ)। ~দ্বার, ~দরজা বি সিংহের মূর্তিযুক্ত প্রধান দরজা; প্রধান ফটক; সদর দরজা। ~নাদ বি ১ সিংহের গর্জন । ২ বীরত্বসূচক হুংকার (সিংহনাদে আক্রমিলা বীরে––মদ)। ~বাহিনী বি স্ত্রী. হিন্দুদেবী দুর্গা, সিংহ যাঁর বাহন । ~বিক্রম বিণ সিংহের ন্যায় বীরত্ব বা পরাক্রম। ~ভাগ বিণ শ্রেষ্ঠ ভাগ; সর্বাপেক্ষা বৃহৎ ভাগ; lion’s share । ~শাবক, ~শিশু বি বাচ্চা সিংহ; সিংহের বাচ্চা (বীরসিংহের সিংহশিশু––সদ)। সিংহাসন বি সিংহ চিহ্নিত আসন; রাজাসন (এক সিংহাসনে দোহে করিলা শয়ন––বিগু)। সিংহী, সিংহিনী বি স্ত্রী. স্ত্রীসিংহ (সিংহের সহিতই সিংহিনী সংযোগ––ইহো)। {স. √হিন্‌স্‌+অ(অচ্‌)}

**সিংহল** [শিঙ্‌হল্‌] বি ভারতের দক্ষিণে অবস্থিত দ্বীপ; লঙ্কাদ্বীপ; শ্রীলঙ্কা; Ceylon । সিংহলি, সিংহলী বি ১ সিংহল দেশের ভাষা। ২ সিংহল দেশের অধিবাসী। ❑ বিণ সিংহ সম্বন্ধীয়। {স. সিংহ+√লা+অ(ক)}

**সিংহাবলোকন ন্যায়** [শিঙ্‌হাবোলোকন্‌ ন্যায়্‌] বি শিকারে যাত্রাকালে সিংহের পুনঃপুন সম্মুখে ও পশ্চাতে দৃষ্টিপাতের মতো কার্য সম্পাদন কালে বারংবার বিগত বিষয়ের পর্যালোচনার নিয়ম । {স. সিংহ+অবলোকন+ন্যায়}

**সিংহাসন** ⇒ সিংহ

**সিঁচা** ⇒ সেঁচা

**সিঁড়ি, সিঁড়ী** [শিঁড়ি] বি মই; সোপান। সিঁড়ি ভাঙ্গা ক্রি কষ্টের সাথে সিঁড়ি দিয়ে ওঠা । {স. শ্রেণি/শ্রেঢ়ী>}

**সিঁথি, সিঁথা, সিঁতি, সিঁতা** [শিঁথি, –থা, –তি, –তা] বি সীমান্ত–টেড়ি; মাথার চুল দুইভাগে বিন্যস্ত করলে যে সরু রেখা সৃষ্ট হয় । ~পাটি/পাটী বি সিঁথিতে পরার উপযুক্ত অলঙ্কার (সত্যই তুমি সতীকুলের সিঁথিপাটী আদর্শ সহধর্মিণী––শেক)। {স. সীমন্ত>}

**সিঁদ ⇒ সিঁধ**

**সিঁদুর** ⇒ সিন্দূর

**সিঁদেল** ⇒ সিঁধ

**সিঁধ, সিঁদ** ⇒ [শিঁধ্‌, –দ্‌] বি চুরি করার জন্য চোর ঘরের দেয়ালে বা দাওয়ায় যে সুড়ঙ্গ করে। ~ কাটা, ~ দেওয়া ক্রি চুরি করার জন্য সুড়ঙ্গ খোঁড়া। ~কাটি, ~কাঠি বি সিঁধ খননে ব্যবহৃত শাবলবিশেষ । সিঁদেল, সিঁধেল বিণ সিঁধ খননকারী চোর । {স. সন্ধি>}